
TERTLE  PARTIS  ET  SUPPLEMENTI 


DE  CHRISTO,  QUI,  SECUNDUM  QUOD  EST  HOMO, 
VIA  EST  NOBIS  TENDENDI  IN  DEUM 


(R.  periuntur  in  31  Parte  90  quast.  et  549  articuli,  et  in  Supplemento  99  vel  101  quoest.  et  443 

vel  4 53  art.) 


Ad  consummationem  totius  negotii  theologici,  ne- 
cesse  est  ut  de  ipso  omnium  Salvatore,  — ac 
de  beneficiis  ejus  humano  generi  praestitis,  con- 
sideratio subsequatur.  Ut  patet  ergo,  tota  ter- 
tia pars  tractat  de  uno  solo  tanquam  subjecto, 
scilicet  de  Deo  incarnato.  Post  considerationem 
de  ipso  Verbo  incarnato  (usque  ad  quaest.  57), 
tractatur  de  beneficiis  ejus  (usque  ad  finem 
totius  libri),  quae  sunt  sacramenta  ab  ipso  insti- 
tuta, et  corporum  nostrorum  resuscitatio  cum  eo. 
Ergo  in  tota  hac  parte  erit  triplex  consideratio. 

4.  — De  ipso  Salvatore  (Q.  1,  ad  59). 

2.  — De  sacramentis  ejus,  quibus  sa- 
lutem consequimur  (Q.  60  ad  68 
Supplem.). 

3 — De  fine  immortalis  vitae,  ad 
quam  per  Christum  resurgendo  per- 
venimus (Q.  69  Supplem.  ad  finem). 

'jt&e  J^albatore 

Circa  Salvatorem,  duplex  consideratio  occurrit : 

i°  De  ipso  Incarnationis 
mysterio,  secundum  quod 
Deus  pro  nostra  salute 
factus  est  homo  (Q.  1. 
ad  25). 

20  De  his  quae  per  ipsum 
Salvatorem  sunt  acta  et 
passa  (Q.  26  ad  59). 

I.  — DE  IPSO  INCARNATIONIS 

MYSTERIO 

Circa  hoc,  tria  occurrunt  consideranda  : 

i°  De  convenientia  Incar- 
nationis (Q.  1). 

20  De  modo  unionis  Verbi 
incarnati  (Q.  2 ad  1 5). 


30  De  his  quae  consequun- 
tur ad  hanc  unionem  (Q. 
16  ad  26). 

I.  — DE  CONVENIENTIA  INCARNA- 
TIONIS (Q.  1). 

IE  — DE  MODO  UNIONIS  VERBI  IN- 
CARNATI— etquantum  adipsam  unionem, — 
et  quantum  ad  personam  assumentem,  — et 
quantum  ad  naturam  assumptam. 

I.  — DE  MODO  UNIONIS  QUANTUM  AD  IPSAM 
UNIONEM  (Q.  2). 

II.  — DE  MODO  UNIONIS  QUANTUM  AD  PERSO- 
NAM ASSUMENTEM  (Q.  3). 

III.  — DE  MODO  UNIONIS  EX  PARTE  NATURAE 

assumpta;  circa  quod  considerandum  est  — 
de  his  quae  assumpsit  — et  de  his  quae 
coassumpsit,  scilicet  perfectiones  et  defec- 
tus. 

§.  1.  De  his  quae  Verbum  assumpsit : 

/.  Quantum  ad  ipsam  naturam  huma- 
nam (Q.  4). 

II.  Quantum  ad  partes  ipsius  natura ; 

(Q-  5). 

III.  Quantum  ad  ordinem  assumptionis 

(Q.  6). 

§.  2.  De  coassumptis  a Filio  Dei  in  na- 
tura humana,  quantum  ad  perfectio- 
nes et  quantum  ad  defectus. 

I.  Quantum  ad  perfectiones,  possunt  con- 
siderari : 

A) .  Gratia. 

In  quantum  est  singularis 
r\  jT  Y homo  (Q-  7)- 
« v-'  C ' . In  quantum  est  caput  Eccle- 

sia; (Q.  8). 

B) .  Scientia  : 

Scientia  in  communi  (Q.  9.). 
Scientia  divina  (de  qua  est 
dictum  in  i»  parte,  quaest, 
M). 

Scientia  beata  (Q.  io). 
Scientia  indita  (Q.  ii). 
Scientia  acquisita  (Q.  12). 

C).  Potentia  (Q.  13). 

II.  Quantum  ad  defectus  : 

A) .  Defectus  corporis  (Q.  14). 

B) .  Defectus  anima?  (Q.  15). 

III.  - DE  CONSEQUENTIBUS  UNIO- 
NEM, quantum  ad  ea  qua?  conveniunt  Christo, 
— vel  secundum  se,  — vel  per  comparationem 
ad  Deum  Patrem,  — vel  per  comparationem  ad 
nos. 

I.  — DE  CONSEQUENTIBUS  UNIONEM,  QUANTUM 
AD  EA  QU.€  CONVENIUNT  CHRISTO  SECUNDUM 
SE,  SCILICET  I 

§.  1.  Quantum  ad  esse  et  fieri  (Q.  16). 

§.  2.  Quantum  ad  unitatem  in  communi : 

nam  de  his  quas  pertinent  ad  unitatem  vel 
pluralitatem  in  speciali,  suis  locis  deter- 
ninandum  est,  sicut  supra,  quaest.  9,  fuit 
determinatum  quod  in  Christo  non  est 
una  scientia,  et  infra,  quaest.  35,  deter- 
minabitur quod  in  Christo  non  est  una 
tantum  nativitas.  Est  ergo  considerandum 

I.  De  unitate  Christi  quantum  ad  esse 

(Q-  1 7)-  . „ 

II.  De  unitate  Christi  quantum  ad  velle 
(Q.  18). 

III.  De  unitate  Christi  quantum  ad  ope- 
rari(Q.  19). 

II.  — DE  HIS  QUjE  CONVENIUNT  CHRISTO  PER 
COMPARATIONEM  AD  PATREM.. 

§.  1.  Secundum  habitudinem  Filii  ad 
Patrem  : 

I.  Qucd  Patri  fuit  subjectus  (Q.  20). 

II.  Quod  Patrem  oravit : scilicet  de  ora- 
tione Christi  (Q.  21). 

III.  Quod  Patriin  sacerdotio  ministravit: 
scilicet  de  sacerdotio  Christi  (Q.  22). 

§.  2.  Secundum  habitudinem  Patris  ad 
Filium,  scilicet: 

I.  De  adoptione  Christi  (Q.  23). 

II.  De  praedestinatione  Christi  (Q.  24). 

III.  — DE  HIS  QUtiE  CONVENIUNT  CHRISTO  PER 
COMPARATIONEM  AD  NOS. 

§.  1.  De  adoratione,  qua  Ipsum  adora- 
mus (Q.  25). 

§.  2.  De  hoc  quod  est  mediator  noster 
ad  Deum  (Q  26). 

II.  - DE  HIS  QU JE  SALVATOR 

GESSIT  ET  PASSUS  EST 

Circa  illa  quae  Filius  Dei  in  natura  humana  sibi 
unita  gessit  vel  passus  est,  erit  quadripartita 
consideratio. 

i°  Quae  pertinent  ad  ingres- 
sum Ejus  in  mundum  (Q. 
27  ad  39). 

2°  Quae  pertinent  ad  pro- 
gressum Ejus  in  hoc  mun- 
do (Q.  40  ad  43). 

3°  De  exitu  Ipsius  ab  hoc 
mundo  (Q.  46  ad  52). 

40  De  his  qua?  pertinent  ad 
exaltationem  Ejus  post 


hanc  vitam  (Q.  53  ad 

59)- 

— DE  INGRESSU  EJUS  IN  MUNDUM, 
circa  quod  quatuor  occurrunt  consideranda : — 
Ude  conceptione  Christi;  — 20  de  Ejus  na- 
tivitate; — 30  de  Ejus  circumcisione;  — 40  de 
Ejus  baptismo  (Q.  27  ad  39). 

I.  — de  conceptione  CHRisn,  circa  quod 
considerandum  est  : — de  Matre  conci- 
piente, — de  modo  conceptionis,  — de 
perfectione  prolis  concepta?. 

§.  1 De  matre  concipiente. 

I.  Matris  sanctificatio  (Q.  27). 

II.  Matris  virginitas  (Q.  28). 

III.  Matris  desponsatio  (Q.  29). 

IV.  Matris  annuntiatio  (Q.  30). 

V.  De  praeparatione  matris  ad  concipien- 
dum. 

§.  1.  De  modo  conceptionis. 

I.  Quantum  ad  materiam  de  qua  corpus 
est  conceptum  (Q.  31). 

II.  Quantum  ad  conceptionis  auctorem 
(Q.  32). 

III.  Quantum  ad  modum  et  ordinem  con- 
ceptionis (Q.  33). 

§.  3.  De  perfectione  prolis  conceptae  (Q. 
34)- 

II.  de  nativitate  Christi  : circa  quod  qua?- 
rendum  est  — de  ipsa  nativitate  — et  de 
nativitatis  manifestatione 

§.  1.  De  ipsa  nativitate  Christi  (Q.  35). 

§.  2 De  manifestatione  Christi  nati  (Q. 

36). 

III.  — DE  CIRCUMCISIONE  ET  ALIIS  LEGALIBUS 
CIRCA  PUERUM  JESUM  PERACTIS  (Q.  37). 

iv.  — de  salvatoris  baptismo  ; et  circa  hoc 
quaeritur  : 

§1.  De  baptismo  Joannis  in  communi 

(Q.  38). 

§ 2.  De  baptisatione  Christi  (Q.  39). 

II.  — DE  PROGRESSU  CHRISTI  IN  HOC 
MUNDO,  scilicet  : — i°  de  modo  conversa- 
tionis Ipsius  ; — 20  de  tentatione  Ejus;  — 30  de 
doctrina;  — 40  de  miraculis  (Q.  40  ad  46). 

I.  — de  modo  conversationischristi  (Q.40). 

II.  — DE  TENTATIONE  CHRISTI  (Q.  41). 

III.  — DE  DOCTRINA  CHRISTI  (Q.  42). 

IV.  — DE  MIRACULIS  CHRISTI. 

§.  1.  De  miraculis  Christi  in  generali 

(Q-  43)- 

§.  2.  De  singulis  miraculorum  speciebus 

(Q.  44). 

§.  3.  De  transfiguratione  Christi  in  spe- 
ciali fQ.  45). 

III.  — DE  EXITU  CHRISTI  DE  MUNDO, 
scilicet  — i°  de  Passione  Ejus, — 2°  de  morte, 

— 3° de  sepultura,  — 40  de  descensu  ad  inferos 
(Q.  46  ad  1 2). 

1.  — de  passione  christi.  Et  circa  hoc 
considerandum  est  : 

§.  1.  De  ipsa  passione  (Q.  46). 

§.2.  De  causa  efficiente  passionis  (Q.  47). 
§.  3.  De  effectu  passionis,  scilicet : 

I.  De  modo  efficiendi  (Q.  48). 

II.  De  effectibus  passionis  (Q.49). 

II.  — DE  MORTE  CHRISTI  (Q.  $0). 

III.  — DE  SEPULTURA  CHRISTI  (Q.  $l). 

IV.  — DE  DESCENSU  CHRISTI  AD  INFEROS  (Q. 

52)- 

IV.  — DE  EXALTATIONE  CHRISTI  POST 
HANC  VITAM,  scil  cet  : — i°de  Ejusresur- 
rectione,  — 2°  de  ascensione,  — 30  de  sessione 
ad  dexteram  Patris,  — 40  de  judiciaria  potes- 
tate (Q.  53  ad  59). 

I.  — de  christi  resurrectione  ; et  circa  hoc 
quaerendum  est  : 

§.  1.  De  ipsa  Christi  resurrectione  (Q.  53). 
§.  2.  De  qualitate  resurgentis  (Q.  54). 

8.  3.  De  manifestatione  resurrectionis 

(Q-  55)-  „ . . 

8.  4.  De  causalitate  resurrectionis  (Q. 
56). 

II.  — DE  ASCENSIONE  CHRISTI  (Q.  57). 

III.  — DE  SESSIONE  CHRISTI  AD  DEXTERAM  PA- 
TRIS (Q.  58). 

IV.  — DE  JUDICIARIA  POTESTATE  CHRISTI 

(Q-  59)- 

J^arramentis 


Post  considerationem  eorum  quae  pertinent  ad 
Verbum  incarnatum,  considerandum  est  de  Ec- 
clesiae sacramentis,  quae  ab  ipso  Verbo  incarnato 
efficaciam  habent. 

Et  consideratio  erit  : 

Primo  de  sacramentis  in  communi  (Q.  60  ad 
65). 

Deinde  de  unoquoque  sacramentorum  in  spe- 
ciali (Q.66  ad  68  Supplementi). 


DE  SACRAMENTIS 

IN  COMMUNI 

§.  1.  Quid  sit  sacramentum  (Q.  60). 

§.  2.  De  necessitate  sacramentorum  (Q. 
61). 

§.  3.  De  effectu  sacramentorum,  qui  est 
principalis  vel  secundarius. 

i°  De  effectu  principali,  qui  est 
gratia  (Q.  62). 

20  De  effectu  secundario,  qui  est 
character  (Q.  63). 

§.  4.  De  causa  sacramentorum  (Q.  64). 

§.  5.  De  numero  sacramentorum  (Q.  65). 
Deinde  considerandum  erit  c".e  unoquoque  sacra- 
mento in  speciali,  secundum  ordinem. 

DE  BAPTISMO 

(Quod  est  im  sacramentum) 

Considerandum  est  : i°  De  ipso  baptismo ; 

20  De  praeparatoriis  ad 
baptismum. 

I.  — DE  IPSO  BAPTISMO. 

i°  De  his  quce  perlinent  ad 
hoc  sacramentum  (Q.66). 
20  De  ministro  sacramenti 
(Q.67). 

30  De  recipientibus  hoc  sa- 
cramentum (Q.  68). 

4°  De  effectu  hujus  sacra- 
menti (Q.  69). 


II.  — DE  PR.EPARATORIIS  AD  BAPTISMUM  : et 

i°  de  praeparatorio  quod  praecessit  baptis- 
mum — et  20  de  praeparatoriis  quae  concur- 
runt simul  cum  baptismo,  scilicet  de  cate- 
chismo  et  exorcismo. 

i°  De  circumcisione  (Q.  70). 
2°  De  catcchismo  et  exor- 
cismo (Q.  71). 

DE  CONFIRMATIONE 

(Quce  est  2m  sacramentum) 

Omnia  quae  de  hoc  sacramento  consideranda  sunt, 
continentur  in  quaest  72. 


DE  EUCHARISTIA 

(Quce  est  jm  sacramentum). 


CircaToc  sacramentum,  considerandum  est  : — 
i°  de  ipso  sacramento, — 20  de  materia, — 3°de 
forma,  — 40  de  effectibus,  — 50  de  recipienti- 
bus hoc  sacramentum,  — 6°  de  ministro,  — 70 
de  ritu. 

I.  — DE  IPSO  EUCHARISTLE  SACRAMENTO  (Q. 

7J)- 


II.  — DE  MATERIA  HUJUS  SACRAMENTI ; et  Circa 
hoc  quaeritur: 

i°  De  specie  materice(Q.  74). 
20  De  conversione  panis  et 
vini  in  corpus  Christi  (Q. 

75)- 

De  modo  quo  Christus 
existil  in  hoc  sacramento 


3° 


(Q.  76), 

40  De  accidentibus  panis  et 
vini  qui  in  hoc  sacramento 
remanent  (Q.  77). 

III.  — DE  FORMA  HUJUS  SACRAMENTI  (Q.  78). 

IV.  — DE  EFFECTIBUS  HUJUS  SACRAMENTI  (Q. 

79)- 

V.  — DE  USU  SIVE  SUMPTIONE  HUJUS  SACRA- 
MENTI : 

i°  In  communi  (Q.  80). 

20  Quomodo  Christus  usus 
est  hoc  sacramento  (Q.  81). 

VI.  — DE  MINISTRO  HUJUS  SACRAMENTI  (Q. 

82). 

VII.  — DE  RITU  HUJUS  SACRAMENTI  (Q.  83). 


DE  PCENITENTIA 

(Quce  est  4 m sacramentum) 

Considerandum  est  : — i°  de  ipsa  poenitentia, — 
2°  de  effectu  ipsius,  — 30  de  partibus  ejus,  — 
40  de  suscipientibus  hoc  sacramentum,  — 50 
de  potestate  ministrorum,  quae  ad  claves  perti- 
net, — 6°  de  soiemnitate  hujus  sacramenti. 

I.  — DE  IPSA  PCENITENTIA  t 

8.  1.  Secundum  quod  est  sacramentum 

(Q.  84). 

§.  2.  Secundum  quod  est  virtus  (Q.  85). 

II.  — DE  EFFECTU  PCENITENTIvE  : 

§.  1.  Quantum  ad  remissionem  peccato- 
rum mortalium  (Q.  86). 

§.  2.  Quantum  ad  remissionem  peccato- 
rum venialium  (Q.87). 

§•  3.  Quantum  ad  reditum  peccatorum 

dimissorum  (Q.  88). 

§.  4.  Quantum  ad  restitutionem  virtu- 
tum (Q.  89). 

III.  — DE  PARTIBUS  POENITENTIAS  — sive  i II 
generali  — sive  in  speciali. 

§.  1.  De  partibus  poenitentias  in  generali 

(Q.  90). 

Tertiam  hanc  partem  altiori  stylo , quo 
inchoaverat,  morte  felicissima  praeventus, 
finire  B.  Thomas  non  potuit.  Secundum 
tamen  ordinem  ab  eo  praepositum,  doc- 
trina ejusdem  ex  libro  suo  ff  Sententiarum 
excerpta  est  ad  litteram;  qua  intentum 
suum  hujus  tertia  partis  de  sacramentis 
et  de  cateris  perficiat : qua  vocata  est 
SUPPLEMENTUM. 

§.  2.  De  partibus  poenitentiae  in  speciali,  ! 
quae  sunt:  — contritio, — confessio, — 
et  satisfactio. 

I.  De  contritione  quaritur  : 

AI.  Quid  sit  (Q.  1). 

B) .  De  quo  esse  debeat,  seu  de 

ejus  objecto  (Q.  2). 

C) .  De  quantitate  contritionis  (Q. 

v *)• 

D) .  De  tempore  contritionis  (Q.4). 

E) .  De  effectu  contritionis  (Q.  5). 

II.  De  confessione  quaritur  : 

A) .  Necessitas  confessionis  (Q.  6). 

B) .  Quidditas  confessionis  (Q.  7). 

C) .  Minister  confessionis  (Q.  8). 

D) .  Qualitas  confessionis  (Q.  9''. 

E) .  Effectus  confessionis  (Q.  10). 

F) .  Sigillum  confessionis  (Q.  11). 

III.  De  satisfactione  quaritur  : 

A) .  Quidditas  satisfactionis  (Q.  12). 

B) .  Possibilitas  satisfactionis  (Q. 

D)- 

C) .  Qualitas  satisfactionis  (Q.  14). 

D) .  De  his  per  quae  fit  satisfactio 

(Q-  15). 

IV.  — DE  SUSCIPIENTIBUS  SACRAMENTUM  POE- 
NITENTIA! (Q.  16). 

V.  — DE  POTESTATE  MINISTRORUM  HUJUS 
SACRAMENTI,  QUA;  AD  CLAVES  PERTINET  : 
Quaeritur — i°  de  ipsa  potestate  clavium  — 
et  20  de  annexis  potestati  clavium,  scilicet 
de  excommunicatione  et  indulgentia. 

§.  1.  De  ipsa  potestate  clavium. 

I.  De  entitate,  quidd itate  et  usu  clavium 

(Q-  17)* 

II.  De  effectu  earum  (Q.  18). 

III.  De  ministris  clavium  (Q.  19). 

IV.  De  his  in  quibus  potest  exerceri  usus  i 
clavium  (Q.  20). 

§.  2.  De  annexis  potestati  clavium,  sci- 
licet— de  excommunicatione — et  in- 
dulgentia. 

I.  De  excommunicatione. 

A) .  Definitio,  congruitas  et  causa 
excommunicationis  (Q.  21). 

B) .  De  eo  qui  potest  excommuni- 
care et  excommunicari  (O.  22). 


C) .  De  participatione  cum  excom- 
municatis (Q.  23). 

D) .  De  absolutione  ab  excommu- 
municatione  (Q.  24). 

II.  De  indulgentia. 

A) .  De  indulgentia  secundum  se 

(Q.  25).  < 

B) .  De  facientibus  indulgentiam 

C) .  De  recipientibus  indulgentiam 

VI.  — DE  SOLEMNIRITU  POENITENTIA:  (Q.  28). 

DE  EXTREMA  UNCTIONE 

(Qua  est  ff'  sacramentum). 

§.  1.  De  extrema  unctione  et  de  ejus 
institutione  (Q.  29). 

§.  2.  De  effectu  hujus  sacramenti  (Q 

3°).  _ _ 

§.  3.  De  ministro  hujus  sacramenti  (O 

31). 

§•  4*  De  hls  quibus  hoc  sacramentum 
conferri  debet,  et  in  qua  parte  corno- 
ris  (Q.  32).  r 

§.  5.  De  iteratione  hujus  sacramenti 

(Q-  33)- 

DE  ORDINE 

(Qui  est  6m  sacramentum ) 

§.  f.  De  ordine  in  communi  ; et  circa  hoc 
tria  videnda  sunt  : 

C De  ordinis  entitate , quidditalc  et  par- 
tibus (Q.  34). 

II.  De  ordinis  effectu  (Q.  35). 

III • De  suscipientibus  ordinem  et  eorum 
qualitatibus  (Q.  36). 

2.  De  distinctione  ordinum,  eorum 
actibus  et  characteris  impressione 
(Q-  37). 

§.  3.  De  conferentibus  hoc  sacramentum 
(Q.  38). 

§.  4.  De  impedimentis  hujus  sacramenti 

(Q-  39)- 

§.  5.  De  his  quae  sunt  annexa  sacramento 
ordinis  (Q.  40). 

DE  MATRIMONIO 

(Quod  esi  7m  sacramentum) 

Triplex  erit  consideratio  de  matrimonio  : — i°in 
quantum  est  officium  naturae  ; — 2°  in  quan- 
tum est  sacramentum  ; — 3°in  quantum  absolute 
et  secundum  se  consideratur. 

I.  — DE  MATRIMONIO  IN  QUANTUM  EST  OFFI- 
CIUM natura: (Q.  41). 

n-  — DE  MATRIMONIO  IN  QUANTUM  EST  SA- 
CRAMENTUM (Q.  42). 

in-  — DE  MATRIMONIO  ABSOLUTE  ET  SECUN- 
DUM se  considerato  ; et  quantum  ad  hoc 
septem  sunt  considerationes. 

§•  1-  De  sponsalibus  (Q.  43). 

§.  2.  De  ratione  matrimonii  (Q.  44). 


SYNOPSIS 

§.  3.  De  causa  efficiente  matrimonii,  sci- 
licet de  consensu,  ubi  quatuor  sunt  con- 
sideranda : 

I.  De  ipso  consensu  secundum  se  conside- 
rato (Q.  4$)- 

II.  De  consensu  cui  advenit  juramenlunt 
vel  copula  carnalis  (Q.  46). 

III.  De  consensu  coacto  et  conditionato 


(Q-  47)- 

IV.  De  objecto  consensus  (Q.  48). 

4.  De  bonis  matrimonii  (Q.  49). 

5.  De  impedimentis  matrimonii,  — 

sive  in  generali,  — sive  in  speciali. 

I.  De  impedimentis  in  generali  (Q.  50). 

II.  Dc  impedimentis  in  speciali,  scilicet  : 

A) .  De  errore  (Q.  5 0- 

B) .  De  conditione  servitutis  (Q. 
52). 

C) .  De  voto  et  ordine  (Q.  53). 

D) .  De  consanguinitate  (Q.  54). 

E) .  De  aflinitate  (Q.  55). 

F) .  De  cognatione,  quse  est  — vel 
spiritualis  (Q.  56),  — vel  legalis 
(Q-  57)- 

G) .  De  frigiditate,  maleficio,  furia 
vel  amentia,  incestu,  et  defectu 
aetatis  (Q.  58). 

H) .  De  disparitate  cultus  (Q.  $9). 

I) .  De  uxoricidio(Q.  60). 

J) .  De  impedimentis  supervenien- 
tibus matrimonio,  scilicet : 


1°  Matrimonio  non  consum- 
mato, scilicet  votum  so- 
lemne(Q.  61). 

20  Matrimonio  consummato, 
scilicet  fornicatio  (Q.  62). 

§.  6.  De  secundis  nuptiis  (Q.  63). 

§.  7.  De  quibusdam  quae  matrimonio 
annectuntur,  scilicet : 

I.  De  debili  redditione  (Q.  64). 

II.  De  pluralitate  uxorum  (Q.  65). 

III.  De  bigamia  (Q.  66). 

IV.  De  libello  repudii  (Q.  67). 

V.  De  filiis  illegitime  natis  ( Q.  68). 


I.  — DE  PROCEDENTIBUS 

RESURRECTIONEM 

Circa  hoc  co .'.siderandum  est  : — i°  de  recep- 
taculis animarum  post  mortem  ; — 20  de  qua- 
litate et  poena  animarum  separatarum,  eis  ab 
igne  inflicta  ; — 30  de  suffragiis,  quibus  animae 
defunctorum  a vivis  sublevantur; — 40  de  ora- 
tionibus sanctorum  in  patria ; — 50  de  signis 
judicium  generale  praecedentibus  ; — 6°  de 
igne  ultimae  conflagrationis  mundi,  qui  faciem 
judicis  praecedet. 

§.  \.  De  loco  seu  receptaculis  animarum 
post  mortem  (Q.  69). 

§.  2.  De  qualitate  animae  exeuntis  a cor- 
pore, et  poena  ei  inflicta  ab  igne  cor- 
poreo : 

I.  Vel  in  generali  (Q.  70); 

II.  Vel  in  particulari  : 

A) .  Pro  animabus  quae  cum  origi- 
nali peccato  solo  ex  hac  vita 
decedunt  (Q.  71). 

B) .  Pro  animabus  quae  in  purgato- 
rio poenam  expiantur  (Q.  72). 

nota  quod  istce  dux  ultima;  quxs- 
tiones  in  aliquibus  tantum  edi- 
tionibus reperiuntur;  in  pluri- 
mis autem  deficiunt. . 

§.  3.  De  suffragiis  mortuorum  (Q.  71 
vel  73). 

§.4.  De  oratione  respectu  sanctorum  qui 
sunt  in  patria  (Q.  72  vel  74). 

8.  5.  De  signis  quae  judicium  praecedent 
(Q.  73  vel  75). 

§.  6.  De  igne  ultimae  conflagrationis 
mundi,  qui  faciem  judicis  praecedet 
(Q.  74  vel  76). 

II.  — DE  CONCOMITANTIBUS 

RESURRECTIONEM 


'jt&e  ^{csurrccttonc 

Postquam  dictum  est  de  sacramentis  quibus 
homo  liberatur  a morte  culpae,  consequenter 
est  dicendum  de  Resurrectione  per  quam  homo 
liberatur  a morte  poenae.  Resurrectio  est  haec 
immortalis  vita  ad  quam  per  Christum  resur- 
gendo pervenimus. 

Et  circa  hoc  tria  consideranda  sunt  : 

i°  — De  praecedentibus  resur- 
rectionem, scilicet  de  his  quae 
pro  parte,  quamvis  non  ex 
toto,  resurrectionem  praece- 
dunt (Q.  69  ad  74  vel  76). 

2°  — De  concomitantibus  resur- 
rectionem, scilicet  de  ipsa  resur- 
rectione et  circumstantibus  eam 
(Q.  75  vel  77  ad  86  vel  88). 
30  — De  sequentibus  resurrec- 
tionem (Q.  87  vel  89  ad 
finem). 


Circa  hoc  considerandum  est  : — i°  de  ipsa 
resurrectione  ; — 20  de  ejus  causa;  — 30  de 
ejus  tempore  et  modo ; — 40  de  ipsius  termino 
a quo  ; — 5°  de  conditionibus  resurgentium. 

§.  1.  De  ipsa  resurrectione  (Q.  75  vel 

77) -  . . ^ , 

8.  2.  De  causa  resurrectionis  (Q.  76  vel 

78) - 

§.  3.  De  tempore  et  modo  resurrectionis 

(Q.  77  vel  79). 

§.  4.  De  termino  « a quo  » resurrectionis 

(Q.  78  vel  80). 

§.  5.  De  conditionibus  resurgentium  : 

/.  Quantum  ad  bonos  et  ad  malos  com- 
muniter; et  circa  hoc  consideratur: 

A) .  Identitas  resurgentium  (Q.  79 
vel  81). 

B) .  Integritas  resurgentium  (Q.  80 
vel  82). 

C) .  Qualitas  resurgentium  (Q.  81 
vel  83). 


VI 

II.  Quantum  ad  bonos  lanium  ; et  circa 
hoc  consideratur  eorum : 

A) .  Impassibilitas  (Q.  82  vel  84). 

B) .  Subtilitas  (Q.  83  vel  85). 

C) .  Agilitas  (Q.  84  vel  86). 

D) .  Clartas  (Q.  85  vel  87). 

III.  Quantum  ad  malos  tantum  (Q.  86 
vel  88). 

III.  - DE  SEQUENTIBUS 

RESURRECTIONEM 

Circa  hoc  considerandum  est  : — i°  de  cogni- 
tione quam  habebunt resuscitati  in  judicio  res- 
pectu meritorum  et  demeritorum;  — 20  de 
ipso  judicio  generali,  ac  de  tempore  et  loco  in 
quo  erit;  — 30  de  judicantibus  et  judicatis;  — 
40  de  forma  in  qua  judex  veniet  ad  judican- 
dum; • — 50  de  statu  mundi  et  resurgentium 
post  judicium. 

§.  1.  De  cognitione  quam  habebunt  re- 
suscitati in  judicio,  respectu  meri- 
torum vel  demeritorum  (Q.  87  vel 
89). 

§.2.  De  judicio  generali,  tempore  et  loco 
in  quo  fiet  (Q.  88  vel  90). 

§.  3.  De  judicantibus  et  judicatis,  in  ju- 
dicio generali  (Q.  89  vel  91). 

§.  4.  De  forma  judicis  venientis  ad  ju- 
dicium (Q.  90  vel  92). 

§•  5.  De  qualitate  mundi  post  judicium, 


ubi  triplex  consideratio  occurrit:  — i°  de 
statu  mundi ; — 20  de  statu  beatorum ; — 
50  de  statu  malorum. 

I.  De  slatu  et  qualitate  mundi  post  judi- 
cium (Q.  91  vel  93). 

II.  De  statu  beatorum  post  judicium. 

A) .  De  visione  eorum  respectu  di- 
vinae essentiae,  in  qua  beatitudo 
eorum  principaliter  consistit  (Q. 
92  vel  94). 

B) .  De  eorum  beatitudine  et  eorum 
mansionibus  (Q.  95  vel  95). 

C) .  De  modo  quo  beati  se  habe- 
bunt erga  damnatos  (Q.  94  vel 
96). 

D) .  De  dotibus  beatorum  qui  ; in 
beatitudine  continentur  (Q.  95 
vel  97). 

E) .  De  aureolis  quibus  eorum  bea- 
titudo perficitur  et  decoratur  (Q. 
96  vel  98). 

III.  De  statu  malorum  post  judicium. 

A) .  De  poena  damnatorum  et  igne 
quo  eorum  corpora  cruciabuntur 
(Q  97  vel  99). 

B) .  De  his  quae  pertinent  ad  eorum 
affectum  et  intellectum  (Q.  98 
vel  100). 

C) .  De  justitia  et  misericordia  Dei 
respectu  damnatorum  (Q.  99  vel 

101). 

PROLOGUS 

Quia  Salvator  noster  Dominus  Jesus  Christus, 
teste  angelo,  populum  suum  salvum  faciens  a pec- 
catis eorum,  viam  veritatis  nobis  in  seipso  demons- 
travit, per  quam  ad  beatitudinem  immortalis  vitae 
resurgendo  pervenire  possimus ; necesse  est  ut  ad 
consummationem  totius  theologici  negotii,  post 
considerationem  ultimi  finis  humanae  vitae  et  virtu- 
tum ac  vitiorum,  de  ipso  omnium  Salvatore  ac  be- 
neficiis ejus  humano  generi  praestitis  nostra  consi- 
deratio subsequatur. 

Circa  quam  — i°  considerandum  occurrit  de 
ipso  Salvatore  ; — 2°  de  sacramentis  ejus,  qui- 
bus salutem  consequimur;  — j°  de  fine  immorta- 
lis vitae,  ad  quam  per  ipsum  resurgendo  perve- 
nimus. 

Circa  primum  duplex  consideratio  occurrit  : — 


Prologus.  — In  hac  tertia  parte,  tractat  S.  Doctor,  de 
Salvatore,  Salvatorisque  beneficiis.  Et  quamvis  si  hujus 
Partis  objectum  spectemus,  ratione  dignitatis,  merito 
possit  esse  proxima  doctrinas  de  Sanctisima  Trinitate, 
utpote  quae  Filium  Dei  incarnatum  ejusque  dignissima 
opera  considerat  ; disciplinae  tamen  ordine  casteris  post- 
ponitur, non  solum  quia  simplicia  sunt  priora  compositis: 
in  prioribus  autem  seorsim  tractantur  quae  ad  Deum  et 
quae  ad  hominem  pertinent  ; in  hac  vero  quas  ad  eum  qui 
simul  Deus  est  et  Homo:  sed  etiam  quia  opus  Redemptio- 
nis, quod  hic  explicatur,  supponit  hominis  creationem, 
prirrtamque  ejus  in  originali  justitia  institutionem,  de  qua 
in  prima  parte;  lapsum  item,  et  vit®  hominum  sub  lege 
naturas  et  Moysi  longum  decursum,  fidei  quoque,  castera- 
rurnque  virtutum  actus  in  omni  vitas  statu  necessarios 
(Sylvius). — Nota  in  textu  « ut  ad  consummationem  to- 
tius ».  Hinc  patet  quod  ista  pars  tertia,  est  ultima  pars 
totius  theologici  negotii,  et  consequenter  quod  nec  quar- 
ta pars  erat  expectanda  a S.  Thoma,  etiamsi  vixisset, 
quamvis  aliquibus  oppositum  visum  quandoque  fuerit. 
« De  ipso  omnium  Salvatore  et  beneficiis  ejus  »;  per  hasc 
duo,  denotatur  summatim  tota  materia  hujus  terti®  partis. 
De  ipso  Salvatore,  tractatur  usque  ad  quaest.  59  inclusive; 
et  de  beneficiis  ejus  caeteris  humano  generi  praestitis  trac- 
tatur usque  ad  finem  totius  libri.  Ergo  tota  pars  theolo- 
gi® tertia,  tractat  de  uno  solo,tanquam  subjecto,  id  est  de 
Christo  ; quoad  plura  tamen,  hoc  est  et  quoad  incarna- 
tionem ejus  cum  suis  circumstantiis;  et  quoad  sacramen- 
torum institutionem  ab  eo  cum  suis  circumstantiis  ; et 
quoad  corporum  nostrorum  suscitationem  ab  eo,  cum  suis 
circumstantiis  (Porrecta). 


prima  est  de  ipso  incarnationis  mysterio,  secun- 
dum quod  Deus  pro  nostra  salute  factus  est  homo  : 
— secunda  de  his  quae  per  ipsum  Salvatorem  nos- 
trum, id  est,  Deum  incarnatum,  sunt  acta  et  passa. 


incarnatione 

QUrESTIO  PRIMA 

DE  CONVENIENTIA  INCARNATIONIS.  — In  SeX  arti- 

culos  divisa. 

Circa  primum  tria  consideranda  occurrunt  : — 
primo  quidem  de  convenientia  incarnationis  Christi; 


Questio  x.  — Nomina  et  definitiones:  Pr®cipuo  sunt  in 
usu  apud  patres  et  theologos,  vocabula  ista  : « susce- 
ptio,assumptio,  inhumatio,  incorporatio,  foederatio,  com- 
mixtio, conversio,  oeconomia,  attemperatio,  sed  praeci- 
pue incarnatio  ».  Hoc  vocabulum  perantiquum,  sumptum 
videtur  a verbis  « Verbum  caro  factum  est  »,  ac  si  di- 
ceretur «Verbum  incarnatum  est».  Carnis  autem  nomine 
totus  homo  significatur  (inf.  quaest.  5,  art.  5 ad  1).  Unde 
Verbum  incarnari,  non  est  aliud  quam  Verbum  fieri 
hominem,  quod  sic  S.  Thomas  definivit  : « Incarnatio 
est  divin®  person®  ad  humanam  naturam  unio  ».  Ex  qui- 
bus consequens  est  quod  haec  tria,  Incarnatio,  Unio  et 
Assumptio  significent  eamdem  actionem,  sed  diversi- 
mode, qu®  diversitas  ex  qu®st  2,  art.  7 et  8 intelligi 
potest  (Cfr.  Sylvius,  et  Petav.  Dogm.,  De  incarnat.,  lib. 
2,  cap.  x). 

De  possibilitate  Incarnationis.  — De  hoc  loquitur  S. 
Doctor  in  ) Bist.  1.  quaest.  I.  et  Cont.  cap.  49.  Quare 
autem  hoc  loco  quaestionem  illam  praetermiserit,  incer- 
tum est.  Forte  qu  a possibilitas  satis  ostenditur  ostensa 
ejus  convenientia ; vel  quia  difficultates  circa  hoc  occur- 
rentes, fere  omnes  alia  occasione  solvuntur.  Attamen 
plerique  auctores  hic  de  Incarnationis  possibilitate  dis- 
serunt, scilicet  an  sit  possibile  Deum  fieri  hominem,  seu 
assumere,  sibique  unire  naturam  humanam,  ita  ut  vere 
ac  proprie  dici  possit  quod  Deus  est  homo.  Fidelibuspro 
resp.  sufficere  debet,  quod  juxta  scripturas  constat  in- 
carnationis mysterium  esse  peractum.  Apud  infideles  vero 
probatur  ex  eo  quod  non  implicat  contradictionem,  et 
quod  nullis  argumentis  potest  ostendi  incarnationem 
esse  impossibilem  vel  absurdam  (Vide  Sylvium,  Medi- 
nam,  Gonet,  Billuart,  Suarez,  Cajetanum,  Valentia). 

Incarnationis  mysterium  est  peractum.  Messias  venit,  et 
i est  Jesus  Nazarenus.  — Hoc  ad  fidem  pertinet,  et  contra 

— secundo,  de  modo  unionis  Verbi  incarnati;  — 
tertio,  de  his  quae  consequuntur  ad  hanc  unio- 
nem. 


Judseos  demonstratur,  prtecipue  ex  veteri  Testamento. 
Veritatem  istam  propugnatam,  apud  omnes  Theologis 
doctores,  de  incarnationis  mysterio  tractantes,  studiosus 
lector  reperire  potest.  Vide  praecipue  Suarez,  Medina 
In  introductione,  Valentia,  Perrone  Praelectiones,  tract. 
de  incarnatione,  Petavius,  Tract.  de  incarnat  cun  appen- 
dice ad  lib.  16,  Legrand,  de  Incarnatione,  Billuart,  Huet, 
Demonstrations  evangeliques.  — Probatio  autem  hujus 
veritatis,  non  tantum  servit  ad  concludendum  con- 
tra Judsos  quod  mysterium  Incarnationis  sit  per  ac- 
tum, sed  etiam  ad  ostendendum  Christum  Dominum 
esse  verum  Deum,  et  etiam  verum  hominem.  Vide  auc- 
tores supradictos. 

Utrum  per  naturalem  rationem , cognosci  et  probari  possit 
vel  possibilitatem  vel  factum  mysterii  Incarnationis  ? 
Per  conclusiones  sequentes  quaesito  Sylvius  respon- 
det: Non  potest  per  rationem  naturalem  evidenter  sciri 
vel  demonstrari,  quod  Incarnatio  sit  possibilis  (ita  B. 
Thomasin  5 Sent.,  dist.  1,  art.  2).  Nec  homo,  nec  Ange- 
lus potest  ex  propria,  naturalique  sua  inventione,  co- 
gnoscere etiam  imperfecte,  utrum  Incarnatio  sit  possi- 
bilis, quia  est  penitus  supernaturalis,  nec  in  naturis 
rerum  invenitur  aliquod  principium  vel  effectus,  ex 
quo  assurgere  quis  possit  ad  considerationem  hujus 
mysterii.  — Nulla  etiam  creatura,  naturaliter  cognos- 
cere potest  Incarnationis  mysterium  esse  peractum. 
Unde  contra  gentiles,  non  potest  probari  ex  naturali 
ratione,  Incarnationem  esse  peractam,  quia  haec  soli- 
tarie considerata,  non  potest  ea  quas  naturam  superant 
demonstrare.  Non  potest  etiam  contra  eos  efficaciter 
probari  ex  scripturis.  Aliunde  tamen,  probari  potest 
quod  Incarnationem  esse  factam,  sit  res  credibilis, 
quodque  secundum  rectam  rationem  oporteat  ita  cre- 
dere. Et  hoc  probatur  ex  miraculis,  prophetiis,  conver- 
sione infidelium,  etc.  — Ephes.  j,  5,  Coloss.  1,  26. 
Rom.  16,25.  — Sic  autem  loquitur  Concit.  Toletan.  XI 
in  professione  fidei:  « De  his  tribus  personis,  solam  Filii 
personam  pro  liberatione  humani  generis,  hominem 
verum,  sine  peccato,  de  sancta  et  immaculata  Virgine 
Maria  credimus  assumpsisse....  ; quod  si  ratione  colligi- 
tur, non  potest  esse  mirabile;  si  exemplo,  non  erit  sin- 
gulare ».  — Epist.  Pii  IX  ad  Archiep.  Monacens.  Qua 
damnantur  errores  Jacobi  Froschammer  (11  Dec.  1862)  .... 
Auctor  in  primis  edocet,  philosophiam,  si  recta  ejus 
habeatur  notio,  posse  non  solum  percipere  et  intelligere 
ea  Christiana  dogmata,  quse  naturalis  ratio  cum  fide  habet 
communia  (tamquam  commune  scilicet  perceptionis  ob- 
jectum), verum  etiam  ea,  qus  Christianam  religionem 
fidemque  maxime  et  proprie  efficiunt,  ipsumque  scili- 
cet supernaturalem  hominis  finem  et  ea  omnia,  qu®  ad 
ipsum  spectant,  atque  sacratissimum  Dominicae  Incar- 
nationis mysterium  ad  humans  rationis  et  philosophi® 
provinciam  pertinere,  rationemque,  dato  hoc  objecto,  suis 
propriis  principiis  scienter  ad  ea  posse  pervenire.  Etsi 
vero  aliquam  inter  haec  et  illa  dogmata  distinctionem 
auctor  inducat,  et  haec  ultima  minori  jure  rationi  attii- 
buat,  tamen  clare  aperteque  docet,  etiam  haec  contineri 
inter  illa,  quae  veram  propriamque  scienti®  seu  philo- 
sophiae materiam  constituunt.  Quocirca  ex  ejusdem  auc- 
toris sententia  concludi  omnino  possit  ac  debeat,  ratio- 
nem in  abditissimis  etiam  divinae  sapienti®  ac  bonitatis, 
immo  etiam  in  liber®  ejus  voluntatis  mysteriis,  licet 
posito  revelationis  objecto,  posse  ex  seipsa,  non  jam  ex 
divinae  auctoritatis  prin  ipio,sed  ex  naturalibussuis  prin- 
cipiis et  viribus  ad  scientiam  seu  certitudinem  pervenire. 
Qu®  auctoris  doctrina  quam  falsa  sit  et  erronea,  nemo 
est,  qui  christian®  doctrin®  rudimentis  vel  leviter  imbu- 


Circa primum  quaeruntur  sex  : i°  utrum  conve- 
niens fuerit  Deum  incarnari;  2°  utrum  fuerit  ne- 
cessarium ad  reparationem  generis  humani ; 30 


tus  non  illico  videat  planeque  sentiat....  — VideSylvium, 
Billuart,  Medinam,  Suarez, sect.  1,  disp.  5. 

Varii  haereticorum  errores  circa  Incarnationis  myste- 
rium. — Hos  varios  et  multiplices  errores,  S.  Thornas  in 
cap.  1 Matth®i,  ad  tres  classes  revocari  posse  existima- 
'it:  Prima  errantium  circa  divinitatem  ; secunda  circa 
humanitatem  ; tertia  circa  ipsam  utriusque  naturas  unio- 
nem. — io.  Ad  primam  classem  pertinent  Ebion,  Cerinthus, 
Paulus  Samosatenus,  Photinus,  et  alii  qui  in  Christo  so- 
lam naturam  humanam  confitebantur;  divinitatem  vero, 
non  per  naturam,  sed  perquamdam  excellentem  divin®  glo- 
ri® participationem,  quam  per  opera  meruerat,  in  eo 
fuisse  confingebant.  — 2'  Ad  secundam  classem,  pertinet 
in  primis  error  Manichaeorum,  qui  cum  existimarent 
omnem  creaturam  corpoream  a diabolo  fuisse  creatam, 
nec  fuisse  conveniens  ut  Dei  Filius  diaboli  creaturam 
assumeret,  dicebant  Christum  non  habuisse  veram  car- 
nem, sed  phantasticam  tantum  ; subindeque,  omnia  qu® 
in  Evangebo  de  Christo  narrantur,  ad  humanam  naturam 
pertinentia,  in  phantasia,  et  non  in  veritate  facta  fuisse 
asserebant,  ipsum  proinde,  non  esse  vere,  sed  apparen- 
ter tantum  natum  de  Virgine,  circumcisum,  crucifixum, 
mortuum  etc,  quod  est  totam  Evangelii  veritatem  des- 
truere. Ad  hunc  ordinem  pertinet  error  Valentini,  qui 
licet  verum  corpus  Christum  habuisse  confiteretur,  dice- 
bat tamen,  eum  carnem  non  assumpsisse  de  \ irgine,  sed 
attulisse  corpus  de  coelo  formatum  quod  transivit  per 
Virginem,  nihil  ex  ea  accipiens.  Ad  hunc  ordinem  etiam 
reducitur  error  Arii,  qui  docuit  quod  Christus  Dominus 
non  habuit  humanam  animam  nostr®  similem,  sed  Ver- 
bum fuit  ei  pro  anima,  et  ita  quod  solam  carnem  assump- 
sit. Apollinaris  admisit  naturam  humanam  esse  in  Chris- 
to, at  negavit  esse  in  eo  mentem  humanam,  sed  Vertum 
divinum  voluit  e>se  mentem  Christi  unicam.  Mo  .othelitce 
eadem  via  procedentes,  in  Christo,  non  nisi  un  cam  volun- 
tatem voluerunt  agnoscere. — j°  Ad  tertiam  classem  per- 
tinet error  Appollinaris  qui  dixit  Incarnationem  fuisse  fac- 
tam non  per  assumptionem  humanitaiisad  Ve  bum.  sedper 
conversionem  divini  Verbi  in  carnem; et  quorumdam  dicen- 
tium quod  in  incarnatione,  humana  natura  per  assump- 
tionem Verbi  fu  t consumpta,  ac  in  divinam  transmutatam. 
Nestorius  nolens  Christum  esse  hominem  et  Deum,  seu 
divinam  ei  humanam  naturam  in  unam  coaluisse  per- 
sonam, blasphemavit,  duas  intelligendo  personas,  alteram 
Filium  Dei  ante  s®cula  genitum,  alteram  Filium  Virginis 
i 1 s®culonatum  ; in  Fijio  Virginlsrepr®sentari  Filium  Dei, 
et  Filium  Dei  in  Filio  Virginis  operari;  et  affectu  summo  non 
vero  unitate  personali,  duas  illas  personas  in. er  se  coh®- 
rere.  Sic  Filium  Virginis  denominatione  extrinseca  tantum 
Deum  appellari.  Eutyches  dixit  econtra  in  Christo  esse 
solum  unam  naturam,  ita  quod,  quamvis  ante  unionem 
essent  du®  natur®  distinet®,  in  unione  tamen  coierunt 
in  unam,  et  sic  dicebat  Christi  personam  ex  duabus  natu- 
r.s  esse,  non  autem  in  naturis  subsistere.  — Deistis  erro- 
ribus, fusius  tractabitur  infra,  suis  propriis  locis. 

C/r.  Pro  tractatu  de  Incarnatione.  — S.  Athanas.,  de 
Incarnat.  Verbi,  et  contra  Apollinarem,  et  con'ra  Arianos, 
et  Orationes  contra  Arianos;  S.  Augustin,  de  Trinitate 
passim;  S.  Hilarius,  de  Trinitate  passim  ; Tertullianus, 
de  Carne  Christi;  S.  Gr  go~.  Nyssen.,  Contra  Apollinar .; 
S.  Gr  gor.  Nas  rnz.,  Epist.  ad  Cledon.;  S.Cyrill.  Aiexand. 
de  Incarnat.  Unig.,  et  defensio  anat.  contra  Theod.;  S. 
Dcmascenus,  de  Fide  orthodoxa;  S.  Anselmus,  Cur 
Deus  homo  ; S.  Thornas,  Quccst.  De  unione  Verbi,  de 
scient  a Christi,  de  gratia  Christi,  ct  Opusc  J con  ra  gr  ae- 
cos, et  lib  4 Contra  gentes  ; Magist.  senient.,  lib,  j et  ejus 
commentatores,  inter  quos  S.  Bonavent.  et  S.  Tho- 

utrum  si  non  fuisset  peccatum,  Deus  incarnatus 
fuisset;  40  utrum  principalius  sit  incarnatus  ad  tol- 
lendum originale  peccatum  quam  actuale ; 50  utrum 


mas;  Guiilelm.  Paris.,  Cur  D:us  homo;  Inter  commen- 
tatores Summse  S.  Thomas.  Medina,  Alvarez,  Suarez, 
Tolet,  Salmanticenses,  Lugo,  Valentia,  Vasquez.  Joan- 
nem  a S.  Thoma,  Sylvius,  Gonet,  Billuart;  Petavius, 
Dogmata;  Thomassinus,  Dogmata  de  Incarnatione  et 
Opusc.  de  adventu  Christi  ; Bellarminus,  de  Christo  ; 
Theophilus  Raynaud,  de  Christo  Deo  Homine , ct  de 
attributis  Christi  ; De  Berulle,  des  Grandeurs  de  J.-C. ; 
Legrand,  de  Incarnat.  (in  cursu  theologiae  Mignei  ; 
Maranus,  de  Divinitate  Christi;  Franzelin,  de  Verbo 
incarnato;  Kleutgen,  Thcolog.  du  moyen  age,  5 ; John 
Morris,  Jcsus  thc  son  0 f Mary  ; Scheeben,  Dogmatique  ; 
tandem,  diversi  cursus  theologias,  in  tractatu  spec  ali  de 
Incarnat.,  et  inter  praecipuos  auctores,  Knoll,  Schwetz 
\Virceburgenses,etc. 

Expositio  doctrma;  catholicx,  ex  definit.  — Symbolum 
Apostolorum.  — Symbolum  Nicxnum. — Symbolum  S.  Atha- 
nasii  :S-‘d  necessarium  est  ad  aeternam  salutem,  ut  incar- 
nationem quoque  Domini  nostri  Jesu  Christi  fideliter 
credat.  Est  ergo  fides  recta,  ut  credamus  et  confiteamur, 
quia  Dominus  noster  Jesus  Christus  Dei  Filius,  Deus  et 
homo  est.  Deus  est  ex  substantia  Patris  ante  saecula 
genitus,  et  homo  est  ex  substantia  matris  in  saeculo 
natus;  perfectus  Deus,  perfectus  homo  : ex  anima  ratio- 
nali et  humana  carne  subsistens;  aequalis  Patri  secundum 
divinitatem  : minor  Patre  secundum  humanitatem.  Qui 
licet  Deus  sit  et  homo,  non  duo  tamen,  sed  unus  est 
Christus.  Unus  autem  non  conversione  Divinitatis  in 
carnem,  sed  assumptione  humanitatis  in  Deum  ; unus 
omnino  non  confusione  substantiae,  sed  unitate  personae. 
Nam  sicut  anima  rationalis  et  caro  unus  est  homo  : ita 
Deus  et  homo  unus  est  Christus.  Qui  passus  est  pro 
salute  nostra,  descendit  ad  inferos,  tertia  die  resurrexit 
a mortuis,  ascendit  ad  coelos,  sedet  ad  dexteram  Dei 
Patris  omnipotentis,  inde  venturus  est  judicare  vivos  et 
mortuos.  Ad  cujus  adventum  omnes  homines  resurgere 
habent  cum  corporibus  suis,  et  reddituri  sunt  de  factis 
propriis  rationem  ; et  qui  bona  egerunt,  ibunt  in  vitam 
aeternam  ; qui  vero  mala,  in  ignem  sternum.  — Decreta 
Synodi  Ephesinx,  cecumenicae  III { 431):  Anathcm.  S.Cyrilli: 
Can.  1.  Si  quis  non  confitetur,  Deum  esse  veraciter 
Emmanuel,  et  propterea  Dei  genitricem  sanctam  virgi- 
nem : peperit  enim  secundum  carnem  carnem  factum 
Dei  Verbum,  secundum  quod  scriptum  est  : Verbum  caro 
factum  est,  anathema  sit.  Can  2.  Si  quis  non  confitetur, 
carni  secundum  subtantiam  unitum  Dei  Patris  Verbum, 
unumque  esse  Christum  cum  propria  carne,  eumdem 
scilicet  Deum  simul  et  hominem,  anathema  sit.  Can.  ;. 
Si  quis  in  uno  Christo  dividit  substantias  post  unitionem, 
sola  eas  connexione  conjungens,  quas  secundum  dignita- 
tem fit,  vel  etiam  auctoritatem  et  potestatem,  ac  non 
potius  conventu,  qui  per  unitatem  factus  est  naturalem, 
anathema  sit.  Can.  4.  Si  quis  in  personis  duabus  vel  subsis- 
tentiis eas  voces,  quae  in  Apostolicis  scriptis  continentur 
et  Evangelicis,  dividit,  vel  quas  de  Christo  dicuntur  a 
sanctis,  vel  ab  ipso,  et  aliquas  quidem  ex  his  velut  ho- 
mini, qui  praeter  Dei  Verbum  specialiter  intelligatur, 
aptaverit,  illas  autem  tanquam  dignas  Deo  soli,  Dei  Patr  s 
Verbo  deputaverit,  anathema  sit.  Can.  5.  Si  quis  audeat 
dicere,  hominem  Christum  Theophorum,  id  est  Deum 
ferentem,  ac  non  potius  Deum  esse  veraciter  dixerit, 
tanquam  filium  per  naturam  secundum  quod  Verbum  fac- 
tum est  caro,  et  communicavit  similiter  ut  nos  carni  et 
sanguini,  anathema  sit.  Can.  6.  Si  quis  dicit,  Deum  esse 
vel  Dominum  Christi,  Dei  Patris  \ erbum,  et  non  magis 
eumdem  ipsum  confitetur  Deum  simul  et  hominem,  prop- 
terea quod  Verbum  caro  factum  est,  secundum  Scriptu- 
ras, anathema  sit.  Can.  7.  Si  quis  velut  hominem  Jesum 


conveniens  fuerit  Deum  incarnari  a principio  mun- 
di ; 6°  utrum  ejus  incarnatio  differri  debuerit  usque 
in  finem  mundi. 


operante  Deo  Verbo  dicit  adjutum,  et  unigeniti  gloriam 
tanquamalteri  praeter  ipsum  existenti  tribuit,  anathema 
sit.  Can.  8.  Si  quis  audet  dicere  assumptum  hominem 
coadorandum  Deo  Verbo,  et  conglorificandum  et  nun- 
cupandum Deum,  tanquam  alterum  cum  altero  (nam  con 
syllaba  superadjecta  haec  cogit  intelligi)  ac  non  potius  una 
supplicatione  veneratur  Emmanuel,  unamque  ei  glorifi- 
cationem imependit,  juxta  quod  Verbum  caro  factum  est, 
anathema  sit.  Can.  9.  Si  quis  unum  Dominum  Jesum 
Christum  glorificatum  dicit  a Spiritu  Sancto,  tanquam 
qui  aliena  virtute  per  eum  usus  fuerit  et  ab  eo  acceperit 
efficaciam  contra  immundos  spiritus,  posse  et  coram  ho- 
minibus divina  signa  perficere,  ac  non  potius  fatetur  ejus 
proprium  Spiritum,  per  quem  divina  signa  explevit,  ana- 
thema sit.  Can.  xo.  Pontificem  et  Apostolum  confessionis 
nostra;  factum  esse  Christum,  divina  Scriptura  comme- 
morat. Obtulit  enim  semetipsum  pro  nobis  in  odorem 
suavitatis  Deo  et  Patri.  Si  quis  ergo  Pontificem  et  Apos- 
tolum nostrum  dic  t factum  non  ipsum  Dei  Verbum, 
quando  caro  factum  est  et  homo  juxta  nos  homines,  sed 
velut  alterum  prseter  ipsum  specialiter  hominem  ex  mu- 
liere, aut  qui  dicit,  quod  pro  se  obtulisset  semetipsum 
oblationem,  et  non  potius  pro  nobis  solis,  (non  enim 
eguit  oblatione,  qui  peccatum  omnino  nescivit),  ana- 
thema sit.  Can.  11.  Si  quis  non  confitetur,  carnem  Domini 
vivificatricem  esse,  et  propriam  ipsius  Verbi  Dei  Patris, 
sed  velut  alterius  praeter  ipsum,  conjuncti  eidem  per 
dignitatem,  aut  quasi  divinam  habentis  habitationem,  ac 
non  potius  vivificatricem  esse,  quia  facta  est  propria 
Verbi  cuncta  vivificare  valentis,  anat.  sit.  Can.  12.  Si  quis 
non  confitetur,  Dei  Verbum  passum  carne,  et  crucifixum 
carne,  et  mortem  carne  gustasse,  factumque  primogeni- 
tum ex  mortuis,  secundum  quod  vita  est  et  vivificator  ut 
Deus.  anat. sit,—  Concil.  Toletan.  jussu  S.  Leonis  Papxj^tf)-. 
Hunc  ergo  Filium  Dei,  Deum  natum  a Patre  ante  omne 
omnino  principium,  sanctificasse  uterum  virginis  Mariae, 
atque  ex  ea  verum  hominem  sine  virili  generatum  semine 
suscepisse,  duabus  dumtaxat  naturis,  id  est,  deitatis  et 
carnis  in  unam  convenientibus  omnino  personam,  id  est 
Dominum  nostrum  Jesum  Christum.  Nec  imaginarium 
corpus  aut  phantasmatis  alicujus  in  eo  fuisse,  sed  solidum 
atque  verum.  Hunc  et  esuriisse  et  si  iisse  et  doluisse  et 
flevisse  et  omnes  corporis  injurias  pertulisse.  Postremo 
a Judasis  crucifixum  et  sepultum,et  tertia  die  resurre- 
xisse ; conversatum  postmodum  cum  discipulis  suis  : 
et  quadragesima  post  resurrectionem  die  ad  cceluni  as- 
cendisse. Hunc  Filium  hominis  etiam  Filium  Dei,  et 
Filium  Dei  et  hominis  Filium  appellamus.  Resurrec- 
tionem vero  futuram  humanae  credimus  carnis,  ani- 
mam autem  hominis  non  divinam  esse  substantiam,  aut 
Dei  parem,  sed  creaturam  dicimus  Dei  voluntate  creatam. 
—Epistola  dogmatica  S.  Leonis  Papoead  Flavianum  Constan- 
tinopol.  directa,  et  in  S nodo  IV  a patribus  acceptata , contra 
Eutychen  : cap  2 : Fidelium  universitas  profitetur  crede- 
re se  in  Deum  Patrem  et  in  Jesum  Christum  Filium  ejus 
Unicum  Dominum  nostrum,  qui  natus  est  de  Spiritu 
Sancto  ex  Maria  Virgine.  Quibus  tribus  sententiis, 
omnium  fere  haereticorum  machinae  destruuntur.  Cum 
enim  Deus  et  omnipotens  etteternus  creditur  Pater,  con- 
sempiternus  eidem  Filius  demonstratur,  in  nullo  a Pa- 
tre differens,  quia  de  Deo  Deus...  Idem  vero  sempiterni 
genitoris  unigenitus  sempiternus  natus  est  de  Spiritu 
Sancto  et  Maria  Virgine.  Qute  nativitas  temporalis,  illi 
nativitati  divinae  et  sempiterna;  nihil  minuit,  nihil  con- 
tulit, sed  totam  se  reparando  homini  qui  erat  deceptus 
impendit,  ut  et  mortem  vinceret  et  diabolum,  qui  mortis 
habebat  imperium,  sua  virtute  destrueret : non  enim 
superare  possemus  peccati  et  mortis  auctorem,  nisi  natu- 

ram  nostram  ille  susciperet  et  suam  faceret,  quem  nec 
peccatum  contaminare,  nec  mors  potuit  detinere...  Neque 
etiam  ita  nobis  intelligenda  est  illa  generatio  singula- 
riter mirabilis  et  mirabiliter  singularis  ut  per  novitatem 
creationis, proprietas  nova  sit  generis.  Fcecunditatemenim 
Virgini  Spiritus  Sanctus  dedit;  veritas  autem  corporis 
sumpta  de  corpore  est,  et  aedificante  sibi  sapientia  do- 
mum, Verbum  caro  factum  est,  et  habitavit  in  nobis,  hoc 
est  in  ea  carne  quam  assumpsit  ex  homine  et  quam  spi- 
ritu vitae  rationalis  animavit.  Cap.  5.  Salva  igitur  pro- 
prietate utriusque  naturae  et  substanti®  etin  unam  coeun- 
te  personam,  suscepta  est  a majestate  humilitas,  a virtute 
infirmitas,  ab  aeternitate  mortalitas,  et  ad  resolvendum 
conditionis  nostrae  debitum  natura  inviolabilis  naturae  est 
unita  passibili : ut  quod  nostris  remediis  congruebat,  unus 
atque  idem  mediator  Dei  et  hominum,  homo  Jesus  Chris- 
tus et  mori  posset  ex  uno,  et  mori  non  posset  ex  altero. 
In  integra  ergo  veri  hominis  perfectaque  natura  verus 
natus  est  Deus  totus  in  suis,  totus  in  nostris...  Cap-  4. 
Ingreditur  ergo  haec  mundi  infimaFilius  Dei,  decoelesti  sede 
descendens  eta  paterna  gloria  non  recedens,  novo  ordine 
nova  nativitate  generatus.  Novo  ordine  : quia  invisibilis 
in  suis,  visibilis  factus  est  in  nostris,  incomprehensibilis 
voluit  comprehendi  : ante  tempora  manens  esse  coepit 
in  tempore  : universitatis  Dominus  servilem  formam, 
obumbrata  majestatis  suae  immensitate,  suscepit  ; impas- 
sibilis Deus  non  dedignatus  est  homo  esse  passibilis  et 
immortalis  mortis  legibus  subjacere.  Nova  autem  nati- 
vitate generatus  : quia  inviolata  virginitas  concupiscen- 
tiam nescivit,  carnis  materiam  ministravit.  Assumpta  est 
de  matre  Domini  natura,  non  culpa  ; nec  in  Domino  Jesu 
Christo,  ex  utero  virginis  genito,  quia  nativitas  est  mira- 
bilis, ideo  nostri  est  natura  dissimilis.  Qui  enim  verus 
est  Deus,  idem  verus  est  homo,  et  nullum  est  in  hac  uni- 
tate mendacium,  dum  invicem  sunt  et  humilitas  hominis 
et  altitudo  Deitatis.  Sicut  enim  Deus  non  mutatur  misera- 
tione, ita  homo  non  consumitur  dignitate.  Agit  utraque 
forma  cum  alterius  communione  quod  proprium  est  : 
Verbo  scilicet  operante  quod  Verbi  est,  et  carne  exe- 
quente  quod  carnis  est.  Unum  horum  coruscat  miraculis, 
aliud  succumbit  injuriis.  Et  sicut  Verbum  ab  aequalitate 
paternae  glori®  non  recedit,  ita  caro  naturam  nostri  gene- 
ris non  relinquit.  — Concilium,  cecumenicum  IV  Chalccdo- 
«cn.se  (451)  : Sequentes  sanctos  Patres,  unum  eumdemque 
confiteri  Filium  et  Dominum  nostrum  Jesum  Christum 
consonanter  omnes  docemus,  eumdemque  perfectum  in 
deitate,  et  eumdem  perfectum  in  humanitate,  Deum  vere 
et  hominem  vere,  eumdem  ex  anima  rationabili  et  cor- 
pore, consubstantialem  Patri  secundum  ditatem,  con- 
substantialem nobis  eumdem  secundum  humanitatem, 
per  omnia  nobis  similem  absque  peccato  ; ante  sascula 
quidem  de  Patre  genitum  secundum  deitatem,  in  no- 
vissimis diebus  eumdem  • propter  nos  et  propter  salu- 
tem nostram  ex  Maria  virgine  Dei  genitrice  secun- 
dum humanitatem  : unum  eumdemque  Christum  Filium 
Dominum  unigenitum,  in  duabus  naturis  inconfuse, 
immutabiliter,  indivise,  inseparabiliter  agnoscendum, 
nusquam  sublata  naturarum  differentia  propter  unitio- 
nem; magisque  salva  proprietate  utriusque  naturte,  et 
in  unam  personam  atque  subsistentiam  concurrente,  non 
in  duas  personas  partitum  atque  divisum,  sed  unum  et 
eumdem  Filium  unigenitum  Deum  Verbum  Dominum 
Jesum  Christum  : sicut  ante  prophetae  de  eo  et 
ipse  nos  Jesus  Christus  erudivit,  et  patrum  nobis 
symbolum  tradidit.  His  igitur  cum  omni  undique 
exacta  cura  et  diligentia  a nobis  dispositis,  definivit 
sancta  et  universalis  synodus,  alteram  fidem  nulli  licere 
proferre  aut  conscribere  vel  componere,  aut  sentire,  aut 
alios  docere.  Eos  autem,  qui  audent  componere  fidem 
alteram,  aut  proferre  aut  docere,  aut  tradere  alterum 
symbolum  volentibus  ad  agnitionem  veritatis  converti, vel 
ex  gentilitate,  vel  ex  Judaismo,  vel  ex  h®resi  qua- 
cumque ; hos  si  episcopi  fuerint  aut  clerici,  alienos  esse 
episcopos  ab  episcopatu  et  clericos  a clero  : si 


vero  monachi  aut  laici  fuerint,  anathematizari  eos.  — 
Concilium  cecumenicum  V,  canones  de  tribus  capitulis  : 
Can.  1.  Si  quis  non  confitetur  Patris  et  Filii  et  Spi- 
ritus Sancti  unam  naturam  sive  essentiam,  unam  virtutem 
et  potestatem,  Trinitatem  consubstantialem,  unam  dei- 
tatem in  tribus  subsistentiis  sive  personis  adorandam, 
talis  anathema  sit.  Unus  enim  Deus  et  Pater,  ex  quo 
omnia:  et  unus  Dominus  Jesus  Christus,  per  quem 
omnia:  et  unus  Spiritus  Sanctus,  in  quo  omnia.  Can.  2. 
Si  quis  non  confitetur,  Dei  Verbi  esse  duas  nativitates, 
unam  quidem  ante  sarcula  et  sine  tempore  ex  Patre 
incorporaliter,  aliam  vero  ejusdem  in  ultimis  diebus 
descendentis  de  ccelo,  et  incarnati  ex  sancta  gloriosa 
Dei  genitrice  semperque  Virgine  Maria,  qui  natus  est  ex 
ea,  talis  anat.  sit.  Can.  5.  Si  quis  dicit,  alium  esse  Deum 
Verbum,  qui  miracula  fecit,  et  alium  Christum,  qui 
passus  est,  vel  Deum  Verbum  cum  Christo  esse  dicit, 
quando  ex  muliere  nascebatur,  vel  in  ipso  esse  ut  alte- 
rum in  altero,  et  non  unum  eumdemque  Dominum  nostrum 
Jesum  Christum  Dei  Verbum,  incarnatum  et  hominem  fac- 
tum, atque  ejusdem  miracula  et  passiones  , quas  sponte  pas- 
sus est  carne,  talis  anat.  sit.  Can.  4.  Si  quis  dic  t,  secundum 
gratiam,  vel  secundum  operationem,  vel  secundum  digni- 
tatem, vel  secundum  aequalitatem  honoris,  vel  secunlum 
auctoritatem,  aut  rela  ionem  aut  effectum,  aut  virtutem 
unitionem  Dei  Verbi  ad  hominem  factam  esse  ; aut  secun- 
dum bonam  voluntatem,  quasi  quod  placuit  Deo  Verbo 
homo,  quia  bene  visum  est  ei  de  ipso,  sicut  Theodo- 
rus insaniens  dicit ; vel  secundum  solam  nominis  simi- 
litudinem, quam  Gr®ci  homonymiam  vocant,  per  quam 
Nestoriani  Deum  Verbum  Jesum  et  Christum  vocantes, 
et  hominem  separatim  Christum  et  Filium  nominantes, 
et  duas  personas  manifeste  dicentes,  per  solam  nomi- 
nationem, et  honorem  et  dign  itatem,  et  adorationem,  et 
unam  personam  et  unum  Christum  confingunt  dicere: 
sed  non  confitetur,  sicut  sancti  Patres  docuerunt,  uni- 
tatem Dei  Verbi  ad  carnem  animatam  anima  rationali 
et  intellectuali  secundum  compositionem,  id  est.  secundum 
subsistentiam  factam,  et  propterea  unam  ejus  substantiam, 
qui  est  Dominus  noster  Jesus  Christus,  unus  de  Sancta  Tri- 
nitate, talis  anathema  sit.  Cum  enim  multis  modis  unitas 
intelligatur,  aliquando  quidem  impietatem  Apollinaris  et 
Eutychetis  sequuntur,  interemptionem  eorum,  qus 
convenerunt,  colentes,  unitionem  secundum  confusio- 
nem praedicant  ; Theodori  autem  et  Nestorii  sequaces, 
divisione  gaudentes,  affeclualem  unitatem  introducunt. 
Sancta  Dei  vero  Ecclesia  utriusque  perfidi®  impieta- 
tem ejiciens,  unitionem  Dei  Verbi  ad  carnem  secundum 
compositionem  confitetur,  quod  est  secundum  subsis- 
tentiam. Unitio  enim  pro  compositione  in  Christi  mys- 
terio non  solum  inconfusa  ea,  qu®  convenere,  conser- 
vat, sed  neque  divisionem  suscipit.  Can.  5.  Si  quis  unam 
subsistentiam  Domini  nostri  Jesu  Christi  ita  intelligit, 
tanquam  suscipientem  multarum  substantiarum  signifi- 
cationem, et  propterea  conatur  introducere  in  mys- 
terio Christi  duas  subsistentias  vel  personas,  et  ab  eo 
introductis  duabus  personis  unam  personam  dicit  per 
dignitatem  et  honorem  et  adorationem,  sicut  Theodo- 
rus et  Nestorius  insanientes  conscripserunt,  et  calum- 
niantur S.  synodum  Chalcedonensem  tanquam  secun- 
dum hunc  impiissimum  intellectum  usam  unius  subsis- 
tenti® vocabulo,  sed  non  confitetur  Dei  Verbum  carni 
substantialiter  uniri,  et  propterea  unam  ejus  substan- 
tiam vel  unam  personam,  et  ita  sanctam  Chalcedonensem 
synodum  unam  subsistentiam  Domini  nostri  Jesu  Christi 
confiteri,  talis  anathema  sit.  Neque  enim  adjectionem 
person®  vel  subsistenti®  Sancta  Trinitas  suscepit  ex 
incarnato  uno  de  eadem  Trinitate  Deo  Verbo.  Can.  6. 
Si  quis  abusive  et  non  vere  Dei  genitricem  dicit 
Sanctam  gloriosam  semper  Virginem  Mariam ; aut  per 
relationem  tanquam  homine  puro  nato,  non  autem  Deo 
Verbo  ex  ea  incarnato,  sed  relata  secundum  illos  homi- 
nis nativitate  in  Deum  Verbum  tanquam  cohasrens  nas- 
centi homini ; et  criminatur  sanctam  Chalcedonensem 

synodum,  tanquam  secundum  eumdem  impium  intellec- 
tum a Theodoro  commentatum  Dei  genitricem  Virgi- 
nem asserentem  ; aut  si  quis  hominis  genitricem  vocat 
eam,  aut  Christi  genitricem,  utpote  Christo  non  exis- 
tente  Deo,  et  non  specialiter  et  secundum  veritatem 
Dei  genitricem  eamdem  confitetur,  ob  id  quod  ante  sae- 
cula a Patre  genitus  Deus  Verbum  in  ultimis  diebus  ex 
ea  incarnatus  et  natus  est,  atque  ita  pie  sanctam  Chat- 
cedanensem  synodum  Dei  genitricem  eam  confiteri, 
talis  anathema  sit.  Can.  ;.  Si  quis  in  duabus  naturis 
dicens, .non  ut  in  deitate  et  humanitate  unum  Dominum 
nostrum  Jesum  Christum  cognosci  confitetur,  ut  per 
hoc  significet  differentiam  naturarum,  ex  quibus  incon- 
fusa et  ineffabilis  unitas  facta  est,  neque  Verbo  in  naturam 
carnis  transfigurato,  neque  carne  ad  Verbi  naturam 
translata,  (manet  enim  utrumque,  quod  est  secundum 
naturam)  et  post  factam  unitionem  substantialiter,  sed 
in  divisionem  per  partem  hujusmodi  suscipit  vocem  in 
mysterio  Christi,  aut  numerum  naturarum  confitens  in 
uno  eodemque  Domino  nostro  Jesu  Christo  Deo  Verbo 
incarnato,  et  non  tantummodo  contemplatione  diffe- 
rentiam eorum  accipit,  ex  quibus  et  compositus  est, 
non  interempta  proprietate  propter  unitatem  (unus 
enim  ex  utrisque  et  per  unum  utraque)  sed  propterea 
numero  utitur,  tanquam  divisas  et  propria  subsistentia 
consistentes  naturas  habeat,  talis  anat.  sit.  Can.  8.  Si 
quis  ex  duabus  naturis,  deitate  et  humanitate,  confitens 
unitionem  factam  fuisse,  vel  unam  naturam  Dei  Verbi 
incarnati  dicens,  et  non  sic  has  voces  intelligit,  sicut 
sancti  Patres  docuerunt,  quod  ex  divina  natura  et 
humana,  unitione  secundum  subsistentiam  facta,  unus 
Christus  factus  est,  sed  ex  hujusmodi  vocibus  unam 
naturam  sive  substantiam  deitatis  et  carnis  Christi 
introducere  conatur,  talis  anathema  sit.  Secundum  subs- 
tantiam enim  dicentes  carni  unigenitum  Verbum  unitum 
esse,  non  confusionem  quamdam  ad  invicem  naturarum 
factam  fuisse  dicimus,  magis  autem  manente  utraque  hoc, 
quod  est,  unitum  esse  carni  intelligimus  Verbum.  Prop- 
ter quod  et  unus  est  Christus,  idem  Deus  et  homo,  con- 
substantialis Patri  secundum  deitatem,  et  consubstantia- 
lis nobis  item  secundum  humanitatem.  Similiter  enim 
et  eos,  qui  per  partes  dividunt  vel  incidunt  et  confun- 
dunt dispensationis  mysterium  Christi,  avertitur  et  ana- 
thematizat catholica  Dei  Ecclesia.  Can.  9.  Si  quis 
adorari  in  duabus  naturis  dicit  Christum,  ex 
quo  duae  adorationes  introducuntur  semotim  homi- 
ni et  semotim  Deo  Verbo  ; aut  si  quis  ad  peremp- 
tum carnis  aut  in  confusionem  deitatis  et  humanitatis 
unam  naturam  sive  essentiam  convenientium  por- 
tentuose dicens,  sic  adorat  Christum,  sed  non  una  ado- 
ratione Deum  Verbum  incarnatum  cum  ejus  carne  ado- 
rat, juxta  quod  Sanctae  Dei  Ecclesiae  ab  initio  tradi- 
tum est,  talis  anathema  sit.  Can.  10.  Si  quis  non  con- 
fitetur, crucifixum  carne  Dominum  nostrum  Jesum  esse 
Deum  verum  et  Dominum  gloriae  et  unum  de  Sancta 
Trinitate,  talis  anathema  sit.  Can.  n.Si  quis  non  ana- 
thematizat Arium,  Eunomium,  Macedonium,  Apollina- 
rem, Nestorium,  Eutychen  et  Origenem,  cum  impiis  eo- 
rum scriptis,  et  omnes  alios  haereticos,  qui  condemnati 
sunt  et  anathematizati  a Sancta  Dei  catholica  et  aposto- 
lica  Ecclesia,  vel  praedictis  sanctis  quatuor  Conciliis,  sed 
et  eos,  qui  similia  cum  praedictis  haereticis  sapuerunt  aut 
sapere  noscuntur,  et  usque  ad  finem  permanserunt  in 
propria  impietate,  talis  anathema  sit.  Can.  12.  Si 
quisdefendit  Theodorum  impiissimum  Mopsuestanum, 
qui  dixit , alium  esse  Deum  Verbum,  et  alium  Christum, 
et  passionibus  animae  et  concupiscentiis  carnis  moles- 
tatum,  et  a malis  paulatim  separantem  se,  et  ita  ex 
promotione  operum  melioratum,  et  ex  vitae  conversa- 
tione incontaminatum  constitutum,  tanquam  purum 
hominem  baptizari  in  nomine  Dei  Patris.  Filii  et  Spi- 
ritus Sancti,  et  per  baptismum  gratiam  Sancti  Spiritus 
accipere,  et  adoptionem  promereri,  et  ad  similitudinem 
imperialis  imaginis  in  personam  Dei  Verbi  adorari ; 

post  resurrectionem  inconvertibilem  secundum  intellec- 
tum et  sine  peccato  penitus  factum.  Et  iterum  dicente 
eodem  impiissimo  Theodoro,  unionem  Dei  Verbi  ad 
Christum  talem  factam  fuisse,  qualem  dixit  Apostolus 
in  marito  et  uxore : « Erunt  duo  in  carne  una  ».  Et  super 
alias  innumerab iles  ejus  blasphemias,  praesumente  di- 
cere,  quod  post  resurrectionem  sufflans  Dominus  in 
discipulos  suos  et  dicens  : « Accipite  Spiritum  Sanctum  », 
non  dedit  Spiritum  Sanctum,  sed  tantum  schemate  suf- 
flavit. Hic  autem  et  confessionem  Thomae,  per  quam, 
dum  palparet  manum  vel  latus  Donrni  post  resurrec- 
tionem, dixit : «Deus  meus,  et  Dominus  meus  »,  asseruit 
non  fuisse  dictum  de  Christo  a Thoma.  Nec  enim  esse 
eum  Deum  dicit,  sed  miraculo  resurrectionis  obstu- 
pescentem Thomam  glorificasse  Deum,  qui  suscitavit 
Christum.  Quod  autem  pejus  est,  et  in  interpretatione 
facta  ab  eo  in  gesta  Apostolorum  quasi  comparans 
idem  Theodorus  Christum  Platoni,  vel  Manichaeo  et 
Epicurd,  et  Marcioni  dicit  : quia  sicut  unusquisque 
illorum  inveniens  propriam  sectam,  discipulos  suos 
fecit  nominari  Platonicos  et  Manichaeos  et  Epicurios 
et  Marcionitas,  simili  modo  et  Christo  inveniente  sec- 
tam, ex  ipso  Christianos  vocari.  Si  quis  igitur  defen- 
dit praedictum  impiissimum  Theodorum,  vel  impia 
ejus  scripta,  in  quibus  tam  praedictas  quam  et  alias 
innumerabiles  blasphemias  evomuit  adversus  magnum 
Deum  et  Salvatorem  nostrum  Jesum  Christum,  et  non 
anathematizat  eum  vel  impia  ejus  conscripta  et  omnes, 
qui  susceperint  aut  defendunt  eum,  aut  dicentes,  recte 
eum  exponere,  et  eos,  qui  pro  ipso  scripserunt,  et 
similia  ei  sapuerunt,  aut  pro  eo  scribunt,  vel  ejus  im- 
pia conscripta,  et  eos,  qui  similia  ei  sapiunt  aut  sapue- 
runt aliquando,  et  usque  ad  finem  permanserunt  aut  per- 
manent in  hujusmodi  impietate,  talis  anathema  sit.  Can. 
15.  Si  quis  defendit  impia  scripta  Theodoreti,  qu» 
contra  rectam  fidem  exposita  sunt  et  primam  Ephesi- 
nam  sanctam  Synodum  et  Sanctum  Cyrillum  vel  12  ejus 
capitula,  et  ea  omnia,  quae  conscripsit  pro  Theodoro 
et  Nestorio  impiissimis  vel  aliis,  qui  similia  praedictis 
Theodoro  et  Nestorio  impiissime  sapuerunt,  et  recipit  eos, 
vel  impietatem  eorum,  atquepropterea  impios  vocat  Ec- 
clesiae doctores,  qui  substantialiter  unitionem  Dei 
Verbi  ad  carnem  confitentur,  et  non  anathematizat  prx- 
dicta  impiissime  conscripta,  et  eos  qui  similia  his  sapue- 
runt vel  sapiunt,  sed  et  omnes,  qui  contra  rectam  fidem 
scripserunt  aut  contra  beat*  memorias  Cyrillum  vel  12 
ejus  capitula,  et  in  hac  impietate  defuncti  sunt,  talis 
anathema  sit.  Can.  14.  Si  quis  defendit  epistolam,  quam 
dicitur  Ibas  scripsisse  ad  Marin  Persam,  quas  denegat 
quidem  Dei  Verbum  de  sancta  Dei  genitrice  semperque 
virgine  Maria  incarnatum  hominem  factum,  dicit  autem 
purum  hominem  ex  ea  natum  fuisse,  quem  templum 
vocat,  tanquam  alio  existente  Deo  Verbo  et  alio  homi- 
ne, sed  et  Sanctum  Cyrillum  rectam  Christianorum 
fidem  praedicantem  reprehendit  haereticum,  et  similia  sce- 
lesti Apollinaris  scribentem,  atque  vituperat  Ephesinam 
sanctam  primam  synodum,  tanquam  sinejudieio  et  requit 
silione  Nestorium  deponentem,  sed  et  12  capitula  beatas 
memoriae  Cyri  Ili  impia  et  adversa  recte  fidei  nominat 
pnedicta  impia  epistola,  et  defendit  Theodorum  et 
Nestorium  et  impia  eorum  dogmata  et  conscripta.  Si 
quis  igitur  praedictam  epistolam  defendit,  et  non  eam 
anathemati  submittit  et  eos,  qui  defendunt  eam  et  dicunt 
rectam  esse,  aut  partem  ejus,  et  eos,  qui  conscripserunt 
vel  scribunt  pro  ea,  sive  pro  impietatibus,  quae  in  ipsa 
continentur,  et  praesumentes  ea  defendere  aut  positas 
in  ea  impietates  ex  nomine  sanctorum  Patrum  aut  sanet® 
Chalcedonensis  synodi,  et  usque  ad  finem  in  his  per- 
manserunt, talis  anathema  sit.  His  igitur  ita  confessis  a 
nobis,  quae  et  accepimus  de  divina  Scriptura  et  sancto- 
rum Patrum  doctrina,  et  definitis  de  una  eademque  fide- 
a praedictis  sanctis  quatuor  Conciliis,  facta  vero  et  a 
nobis  super  haereticos,  vel  impietatem  eorum,  sed  et 
contfa  eos,  qui  defendere  praesumpserunt  aut  defendunt 

praedicta  tria  capitula,  aut  permanserunt  et  permanent 
in  proprio  errore  et  condemnatione:  Si  quis  conatus 
fuerit  contraria  his,  quas  a nobis  pie  terminata 
sunt,  tradere  aut  docere  aut  scribere,  si  quidem 
episcopus  est,  aut  in  clero  connumeratus,  talis  extranea 
et  a sacerdotum  et  ecclesiastica  disciplina  peragens 
denudabitur  ab  episcopatu  aut  clero  ; si  autem 
monachus  aut  laicus  fuerit,  anathematizabitur.  — 
Concil.  Lateranense  sub  Martino  I,  approbatum  etiam  ab 
Agatlwne,  et  a Cone,  acumen.  VI : Can.  2.  Si  quis  secun- 
dum sanctos  Patres,  non  confitetur  proprie  et  secundum 
veritatem  ipsum  unum  sanctas  et  consubstantialis  et  vene- 
randa Trinitatis  Deum  Verbum  e coelo  descendisse,  et 
incarnatum  ex  Spiritu  Sancto  et  Maria  semper  Virgine, 
et  hominem  factum,  crucifixum  carne,  propter  nos  sponte 
passum  sepultumque,  et  resurrexisse  tertia  die,  et  ascen- 
disse in  coelos,  atque  sedentem  in  dextra  Patris,  et  ven- 
turum iterum  cum  gloria  paterna  cum  assumpta  ab  eo 
atque  animata  intellectualiter  carne  ejus,  judicare  vivos 
et  mortuos,  condemnatus  sit.  Can.  3.  Si  quis  secundum 
sanctos  Patres  non  confitetur  proprie  et  secundum  veri- 
tatem Dei  genitricem  sanctam  semperque  Virginem  im- 
maculatam Mariam,  utpote  ipsum  Deum  Verbum  specia- 
liter et  veraciter,  qui  a Deo  Patre  ante  omnia  saecula 
natus  est,  in  ultimis  saeculorum  absque  semine  concepisse 
ex  Spiritu  Sancto,  et  incorruptibiliter  eam  genuisse,  indis- 
solubili permanente  et  post  partum  ejusdem  virginitate, 
condemnatus  sit.  Can.  4.  Si  quis  secundum  sanctos  Patres 
non  confitetur  proprie  et  secundum  veritatem  ipsius  et 
unius  Domini  nostri  et  Dei  Jesu  Christi  duas  nativitates, 
tam  ante  saecula  ex  Deo  et  Patre  incorporaliter  et  sem- 
piternaliter,  quamque  de  sancta  Virgine  semper  Dei  ge- 
nitrice Maria  corporaliter  in  ultimis  saeculorum,  atque 
unum  eumdemque  Dominum  nostrum  et  Deum  Jesum 
Christum  consubstantialem  Deo  et  Patri  secundum  deita- 
tem et  consubstantialem  homini  et  matri  secundum 
humanitatem,  atque  eumdem  passibilem  carne,  et  impas- 
sibilem deitate,  circumscriptum  corpore,  incircumscrip- 
tum deitate,  eumdem  inconditum  et  conditum,  terrenum 
et  coelestem,  visibilem  et  intelligibilem,  capabilem  et 
incapabilem  : ut  toto  homine  eodemque  et  Deo  totus 
homo  reformaretur,  qui  sub  peccato  cecidit,  condemna- 
tus sit.  Can.  5.  Si  quis  se-undum  sanctos  Patres  non  con- 
fitetur proprie  et  secundum  veritatem  unam  naturam  Dei 
Verbi  incarnatam,  per  hoc  quod  incarnata  dicitur  nostra 
substantia  perfecte  in  Christo  Deo  et  indiminute,  absque 
tantummodo  peccato  significata,  condemnatus  sit.  Can.  6. 
Si  quis  secundum  sanctos  Patres  non  confitetur  proprie 
et  secundum  veritatem,  ex  duabus  et  in  duabus  naturis 
substantialiter  unitis  inconfuse  et  indivise  unum  eumdem- 
que esse  Dominum  et  Deum  Jesum  Christum,  condemna- 
tus sit.  Can.  7.  Si  quis  secundum  sanctos  Patres  non 
confitetur  proprie  et  secundum  veritatem  substantialem 
differentiam  naturarum  inconfuse  et  indivise  in  eo  salva- 
tam, condemnatus  sit.  Can.  8.  Si  quis  secundum  sanctos 
Patres  non  confitetur  proprie  et  secundum  veritatem  na- 
turarum substantialem  unitionem  indivise  et  inconfuse  in 
eo  cognitam,  condemnatus  sit.  Can.  9.  Si  quis  secundum 
sanctos  Patres  non  confitetur  proprie  et  secundum  veri- 
tatem naturales  proprietates  deitatis  ejus  et  humanitatis 
indiminute  in  eo  et  sine  deminoratione  salvatas,  condem- 
natus sit.  Can.  10.  Si  quis  secundum  sanctos  Patres  non 
confitetur  proprie  et  secundum  veritatem  duas  unius 
ejusdemque  Christi  Dei  nostri  voluntates  cohaerenter 
unitas,  divinam  et  humanam,  ex  hoc  quod  per  utramque 
ejus  naturam  voluntarius  naturaliter  idem  consistit  nostrae 
salutis  operator,  condemnatus  sit.  Can.  11.  Si  quis  se- 
cundum sanctos  Patres  non  confitetur  proprie  et  secun- 
dum veritatem  duas  unius  ejusdemque  Christi  Dei  nostri 
operationes  cohaerenter  unitas,  divinam  et  humanam,  ab 
eo  quod  per  utramque  ejus  naturam  operator  naturaliter 
idem  existit  nostras  salutis,  condemnatus  sit.  Can.  12.  Si 
quis  secundum  scelerosos  haereticos  unam  Christi  Dei 
nostri  voluntatem  confitetur  ct  unam  operationem,  in 


peremptionem  sanctorum  Patrum  confessionis,  et  abne- 
gationem  ejusdem  Salvatoris  nostri  dispensationis,  con- 
demnatus sit.  Can.  13.  Si  quis  secundum  scelerosos  haere- 
ticos in  Christo  Deo  in  unitate  substantialiter  salvatis  et 
a sanctis  Patribus  nostris  pie  praedicatis  duabus  volunta- 
tibus et  duabus  operationibus,  divina  et  humana,  contra 
doctrinam  Patrum,  et  unam  voluntatem  atque  unam  ope- 
rationem confitetur,  condemnatus  sit.  Can.  14.  Si  quis  se- 
cundum scelerosos  haereticos  cum  una  voluntate  et  una 
operatione,  quae  ab  haereticis  impie  confitetur,  et  duas 
voluntates  pariterque  et  operationes,  hoc  est,  divinam 
et  humanam,  quae  in  ipso  Christo  Deo  in  unitate  salvan- 
tur, et  a sanctis  Patribus  orthodoxe  in  ipso  prxdicantur, 
denegat  et  respuit,  condemnatus  sit.  Can.  15.  Si  quis  se- 
cundum scelerosos  hxreticos  deivirilem  operationem, 
quod  Graeci  dicunt  0eav6pi-/.r|v,  unam  operationem  insi- 
pienter suscipit,  non  autem  duplicem  esse  confitetur  se- 
cundum sanctos  Patres,  hoc  est,  divinam  et  humanam, 
aut  ipsam  deivirilis,  quae  posita  est,  novam  vocabuli 
dictionem  unius  esse  designativam,  sed  non  utriusque 
mirificae  et  gloriosae  unitionis  demonstrativam,  condem- 
natus sit.  Can.  16.  Si  quis  secundum  scelerosos  haereticos 
in  peremptione  salvatis  in  Christo  Deo  essentialiter  in 
unitione,  et  a sanctis  Patribus  pie  praedicatis  duabus  vo- 
luntatibus et  duabus  operationibus,  hoc  est,  divina  et 
humana,  dissensiones  et  divisiones  insipienter  mysterio 
dispensationis  ejus  innectit,  et  propterea  evangeltcas  et 
apostolicas  de  eodem  Salvatore  voces  non  uni  eidemque 
personae  et  essentialiter  tribuit  eidem  ipsi  Domino  et  Deo 
nostro  Jesu  Christo  secundum  beatum  Cyrillum,  ut  osten- 
datur Deus  esse  et  homo  idem  naturaliter,  condemnatus 
sit.  — Symbolum  fidei , Concilii  Toletani  XI  (675)  a Summ. 
Pont,  approbatum:...  De  his  tribus  personis  solam  Filii 
personam  pro  liberatione  humani  generis  hominem  ve- 
rum sine  peccato  de  Sancta  et  immaculata  Maria  Virgine 
credimus  assumpsisse  : de  qua  novo  ordine  novaque 
nativitate  est  genitus  ; novo  ordine,  quia  invisibilis 
divinitate,  visibilis  monstratur  in  carne  : nova  autem 
nativitate  est  genitus,  quia  intacta  virginitas  et  virilem 
coitum  nescivit  et  fcecundata  per  Spiritum  Sanctum 
carnis  materiam  ministravit.  Qui  partus  Virginis  nec 
ratione  colligitur,  nec  exemplo  monstratur;  quod  si  ra- 
tione colligitur,  non  potest  esse  mirabile;  si  exemplo» 
non  erit  singulare.  Nec  tamen  Spiritus  Sanctus  Pater 
esse  credendus  est  Filii,  pro  eo  quod  Maria  eodem 
Sancto  Spiritu  obumbrante  concepit  : ne  duos  Patres 
Filii  videamur  asserere,  quod  utique  nef.  s est  dici.  In 
quo  mirabili  conceptu,  aedificante  sibi  Sapientia  domum, 
Verbum  caro  factum  est  et  habitavit  in  nobis,  nec  tamen 
Verbum  ipsum  ita  carne  conversum  atque  mutatum  est, 
ut  desisteret  Deus  esse,  qui  homo  esse  voluisset  ; sed  ita 
Verbum  caro  factum  est,  ut  non  tantum  ibi  sit  Verbum 
Dei  et  hominis  caro,  sed  etiam  rationalis  hominis  anima: 
atque  hoc  totum  et  Deus  dicatur  propter  Deum  et  homo 
propter  hominem.  In  quo  Dei  Filio  duas  credimus  esse 
naturas  ; unam  divinitatis,  alleram  humanitatis  ; quas 
ita  in  se  una  Christi  persona  univit,  ut  nec  divinitas  ab 
humanitate,  nec  humanitas  a divinitate  possit  aliquando 
sejungi.  Unde  perfectus  Deus,  perfectus  et  homo  in 
unitate  personae  unius  est  Christus  : nec  tamen,  quia 
duas  diximus  in  Filio  esse  naturas,  duas  causabimus  in 
eo  esse  personas  ; ne  Trinitati,  quod  absit,  accedere 
videatur  quaternitas.  L eus  enim  Verbum  non  accepit 
personam  hominis,  sed  naturam,  et  in  «ternam  personam 
divinitatis  temporaiem  accepit  substantiam  carnis.  Ita 
cum  unius  substantias  credamus  esse  Patrem  et  Filium  et 
Spiritum  Sanctum,  non  lamen  dicimus,  ut  huius  Trinita- 
tis unitatem  Maria  Virgo  genuerit,  sed  tantummodo 
Filium,  qui  solus  naturam  nostram  in  unitate  personas 
suas  assumpsit.  Incarnationem  quoque  hujus  Filii  Dei 
tota  Trinitas  operasse  credenda  est,  quia  inseparabilia 
sunt  opera  Trinitatis.  Solus  tamen  Filius  formam  servi 
accepit  in  singularitate  persona;,  non  in  unitate  divinas 
naturas,  in  id  quod  est  proprium  Filii,  non  quod  com- 

mune  Trinitati : quae  forma  illi  ad  unitatem  personas  coap- 
tata est,  id  est,  ut  Filius  Dei  ct  Filius  hominis  unus  sit 
Christus.  Item  idem  Christus  in  duabus  naturis,  tribus 
extat  substantiis:  Verbi,  quod  ad  solius  Dei  essentiam 
referendum  est,  corporis  etanimas,  quodad  verum  homi- 
nem pertinet.  Habet  igitur  in  se  geminam  substantiam 
divinitatis  su*  et  humanitatis  nostrae.  Hic  tamen  pro 
eo  quod  de  Deo  Patre  sine  initio  prodiit,  natus  tantum 
(nam  neque  factus,  neque  prsdestrnatus  accipitur),  per 
hoc  tamen  quod  de  Maria  Virgine  natus  est,  et  natus  et 
factus  et  praedestinatus  esse  credendus  est.  Ambas  tamen 
in  illo  generationes  mirabiles:  quia  et  de  Patre  sine 
matre  ante  saecula  est  genitus,  et  in  fine  saeculorum  de 
matre  sine  patre  est  generatus  : qui  tamen  secundum 
quod  Deus  est,  creavit  Mariam,  secundum  quod  homo, 
creatus  est  a Maria:  ipse  et  pater  matris  et  filius.  Item 
et  per  hoc  quod  Deus,  est  aaqualis  Patri  ; per  hcc 
quod  homo,  niinor  e»t  Patre.  Item  et  major  et  minor 
seipso  esse  credendus  est  : in  forma  enim  Dei  etiam 
ipse  Filius  seipsomajor  est,  propter  humanitatem  assump- 
tam, qua  divinitas  major  est : in  forma  autem  servi  seipso 
minor  est  ; id  est,  humanitate,  qua»  minor  divinitate 
accipitur.  Nam  sicut  per  assumptam  carnem  non  tan- 
tum a Patre  sed  a seipso  minor  accipitur,  ita  secun- 
dum divinitatem  cosequalis  est  Patri,  et  ipse  et  Pater 
major  est  homine,  quem  sola  Filii  persona  assumpsit. 
Item  in  eo,  quod  quaeritur,  utrum  posset  Filius  sic 
aequalis  et  minor  esse  Spiritu  Sancto,  sicut  Patri  nunc 
aequalis,  nunc  minor  Patre  creditur  esse,  respondemus  : 
Secundum  formam  Dei  aequalis  est  Patri  et  Spiritui 
Sancto,  secundum  formam  servi  minor  est  et  Patre  et 
Spiritu  Sancto  : quia  nec  Spiritus  Sanctus  nec  Deus 
Pater,  sed  sola  Filii  persona  suscepit  carnem,  per  quam 
minor  esse  creditur  illis  personis  duabus.  Item  hic  Filius 
a Deo  Patre  et  Spiritu  Sancto  inseparabiliter  discre- 
tus creditur  esse  persona,  ab  homine  autem  assumpta 
(al.  assumpto)  natura.  Item  cum  homine  unus  extat 
persona  ; cum  Patre  vero  et  Spiritu  Sancto,  natura  divi- 
nitatis sive  substantia.  Missus  tamen  Filius  non  solum  a 
Patre,  sed  a Spiritu  Sancto  missus  credendus  est  : in 
eo  quod  ipse  per  prophetam  dicit : « Et  nunc  Dominus 
misit  me  et  Spiritus  Sanctus  ».  A seipso  quoque  missus 
accipitur  : pro  eo  quod  inseparabilis  non  solum  volun- 
tas, sed  operatio  totius  Trinitatis  agnoscitur.  Hic  enim, 
qui  ante  saecula  unigenitus  est  vocatus,  temporaliter  pri- 
mogenitus factus  est : unigenitus  propterdeitatis  substan- 
tiam, primogenitus  propter  assumpta:  carnis  naturam.  In  qua 
suscepti  hominis  forma  juxta  evangelicam  veri  atem  sine 
peccato  conceptus,  sine  peccato  mortuus  creditur,  qui 
solus  pro  nobis  peccatum  est  factus  id  est,  sacrifi- 
cium pro  peccatis  nostris.  Et  tamen  passionem  ipsam, 
salva  divinitate  sua,  pro  delictis  nostris  sustinuit,  morti- 
que adjudicatus  et  cruci  veram  carnis  mortem  excepit  : 
tertio  quoque  die  virtute  propria  sua  suscitatus  a sepul- 
chro  surrexit.  — Epistola  dogmatica  Agatlwnis  Papce,  et 
Romana:  synodi,  suscepta  cum  accla matiore  a VI  Synodo 
cecumenica  : Unum  eumdemque  D.  N.  J.  C.,  Filium  Dei 
unigenitum, ex  duabus  et  in  duabus  substantiis  inconfuse, 
incommutabiliter,  indivise,  inseparabiliter  subsistere 
cognoscimus,  nusquam  sublata  dillerentia  naturarum 
propter  unitionem,  sed  potius  salva  proprietate  utrius- 
que  natur*  et  in  unam  personam  unamque  subsistentiam 
concurrente,  non  in  dualitatem  personarum  dispertitum 
vel  diversum,  neque  in  unam  compositam  naturam  con- 
fusum : sed  unum  eumdemque  Filium  unigenitum,  Deum 
Verbum,  D.  N.  J.  C.  neque  alium  in  alio,  neque  alium 
et  alium,  sed  eumdem  ipsum  in  duabus  naturis,  id  est 
in  deitate  et  humanitate,  et  post  sucsistentialem  ad- 
unationem  cognoscimus  : quia  neque  Verbum  in  carnis 
naturam  conversum  est,  neque  caro  in  Verbi  naturam 
transformata  est  : permansit  enim  utrumque  quod  natu- 
raliter erat:  differentiam  quippe  adunatarum  in  eo  natu- 
rarum sola  contemplatione  discernimus,  ex  quibus  incon- 
fuse, inseparabiliter  et  incommutabiliter  est  composi- 


tus : unus  enim  ex  utrisque  et  per  unum  utraque,  quia 
simul  sunt  et  altitudo  deitatis  et  humilitas  carnis,  ser- 
vante utraque  natura  etiam  post  adunationem  sine  de- 
fectu proprietatem  suam,  et  operante  utraque  forma  cum 
alterius  communione  quod  proprium  habet  : Verbo 
operante  quod  Verbi  est,  et  carne  exequente  quod  carnis 
est  : quorum  unum  coruscat  miraculis  , aliud  succumbit 
injuriis  (Leo  papa  epist  15).  Unde  consequenter,  sicut  duas 
naturas,  siv  ■ subsistentias,  id  est  deitatem  et  humanitatem 
inconfuse,  indivise,  incommutabiliter  eum  habere  confite- 
mur, ita  quoque  et  duas  naturales  voluntates  et  naturales 
operationes  habere,  utpote  perfectum  Deum  et  perfec- 
tum hominem  unum  eumdemque  ipsum  Dominum  Jesurn 
Christum  pietatis  nos  regula  instruit,  quia  hoc  nos  apos- 
tolica  et  evangelica  traditio,  sanctorumque  Patrum 
magisterium,  quos  sancta  apostolica  atque  catholica  Eccle- 
sia et  venerabiles  synodi  suscipiunt,  insdtuissemonstratur. 
— Definitio  fidei  Synodi  Constant inopolitance  III , aecum  e- 
nicce  autem  VI  (680).  Qu®  praesens  sancta  et  universalis 
Synodus  fideliter  suscipiens  et  expansis  manibus  amplec- 
tens  tam  suggestionem,  quae  a sanctissimo  ac  beatissimo 
Agathone  papa  antiquae  Romae  facta  est  ad  Constanti- 
num, piissimum  atque  fidelissimum  nostrum  imperatorem, 
quae  nominatim  abjecit  eos,  qui  docuerunt  vel  praedica- 
verunt, sicut  superius  dictum  est,  unam  voluntatem  et 
unam  operationem  in  incarnationis  dispensatione  Domini 
nostri  Jesu  Christi  veri  Dei  nostri,  adaeque  amplexa  est 
et  alteram  synodalem  suggestionem,  quae  missa  est  a 
sacro  concilio,  quod  est  sub  eodem  sanctissimo  Papa 
centum  viginti  quinque  Deo  amabilium  episcoporum,  ad 
ejus  a Deo  instructam  tranquillitatem,  utpote  consonan- 
tes sancto  Chalcedonensi  concilio  et  tomo  sacerrimi  ac 
beatissimi  papae  ejusdem  antiquae  Roma;  Leonis,  qui  di- 
rectus est  ad  S.  Flavianum,  quem  et  titulum  rect*  fidei 
hujusmodi  synodus  appellavit : ad  haec  et  synodicis  epis- 
tolis, quae  scriptae  sunt  a B.  Cyrillo  adversus  impium 
Nestorium  et  ad  Orientales  episcopos;  assecuti  quoque 
sancta  quinque  universalia  concilia  et  sanctos  atque  pro- 
babiles Patres,  consonanterque  confiteri  definientes  Do- 
minum nostrum  Jesurn  Christum  verum  Deum  nostrum, 
unum  de  sancta  et  consubstantiali  et  vitas  originem  prae- 
bente Trinitate,  perfectum  in  deitate,  et  perfectum  eum- 
dem in  humanitate,  Deum  vere  et  hominem  vere,  eumdem 
ex  anima  rationali  et  corpore ; consubstantialem  Patri 
secundum  deitatem,  et  consubstantialem  nobis  secundum 
humanitatem,  per  omnia  similem  nobis  absque  peccato, 
ante  siecula  quidem  ex  Patre  genitum  secundum  deitatem, 
in  ultimis  diebus  autem  eumdem  propter  nos  et  propter 
nostram  salutem  de  Spiritu  Sancto  et  Maria  Virgine  pro- 
prie et  veraciter  Dei  genitrice  secundum  humanitatem, 
unum  eumdemque  Christum  Filium  Dei  unigenitum,  in 
duabus  naturisinconfuse.inconvertibiliter,  inseparabiliter, 
indivise  cognoscendum,  nusquam  extincta  harum  natura- 
rum differentia  propter  unitionem,  salvataque  magis  pro- 
prietate utriusque  naturae,  et  in  unam  personam, et  in  unam 
subsistentiam  concurrente,  non  in  duas  personas  partitum 
vel  divisum,  sed  unum  eumdemque  unigenitum  Filium  Dei 
Verbum  Dominum  Jesurn  Christum,  juxta  quod  olim  pro- 
phetae de  eo  et  ipse  nos  Dominus  Jesus  Christus  erudivit, 
et  sanctorum  Patrum  nobis  tradidit  symbolum  : et  duas 
naturales  voluntates  in  eo,  et  duas  naturales  operationes 
indivise,  inconvertibiliter,  inseparabiliter,  inconfuse  se- 
cundum sanctorum  Patrum  doctrinam  adaeque  praedica- 
mus ; et  duas  naturales  voluntates  non  contrarias,  absit, 
juxta  quod  impii  asseruerunt  haeretici,  sed  sequentem 
ejus  humanam  voluntatem  et  non  resistentem  vel  relu- 
ctantem, sed  potius  et  subjectam  divinae  ejus  atque  om- 
nipotenti voluntati.  Oportebat  enim  carnis  voluntatem 
moveri,  subjici  vero  voluntati  divinae,  juxta  sapientissi- 
mum  Athanasium.  Sicut  enim  ejus  caro,  caro  Dei  Verbi 
dicitur  et  est,  ita  et  naturalis  carnis  ejus  voluntas  propria 
Dei  Verbi  dicitur  et  est,  sicut  ipse  ait  : «Quia  descendi  de 
coelo,  non  ut  faciam  voluntatem  meam,  sed  ejus,  qui  misit 
me  Patris»,  suam  propriam  dicens  voluntatem,quae  erat  car- 

nis  ejus.  Nam  et  caro  propria  ejus  facta  est.  Quemadmo-  | 
dum  enim  sanctissima  atque  immaculata  animata  ejus  caro 
deificata  non  est  perempta,  sed  in  proprio  sui  statu  et 
ratione  permansit  : ita  et  humana  ejus  voluntas  deificata 
non  est  perempta,  salvata  est  autem  magis  secundum 
deiloquum  Gregorium  dicentem  : « Nam  illius  velle  quod 
in  Salvatore  intelligitur,  non  est  contrarium  Deo,  deifica- 
tum  totum  ».  Duas  vero  naturales  operationes  indivise, 
inconvertibiliter,  inconfuse,  inseparabiliter  in  eodem  Do- 
mino nostro  Jesu  Christo  vero  Deo  nostro  glorificamus, 
hoc  est,  divinam  operationem  et  humanam  operationem, 
secundum  divinum  praedicatorem  Leonem,  apertissime 
asserentem  : Agit  enim  utraque  forma  cum  alterius  com- 
munione quod  proprium  est,  Verbo  scilicet  operante 
quod  Verbi  est,  et  carne  exsequente  quod  carnis  est. 
Nec  enim  in  quoquam  unam  dabimus  naturalem  opera- 
tionem Dei  et  creatur*,  ut  neque  quod  creatum  est,  in 
divinam  educamus  essentiam,  neque  quod  eximium  est  di- 
vinas natur*,  ad  competentem  creaturis  locum  dejiciamus. 
Unius  enim  ejusdemque  tam  miracula  quamque  passio- 
nes cognoscimus,  secundum  aliud  et  aliud  earum,  ex  quibus 
est,  naturarum  et  in  quibus  habet  esse,  sicut  admirabilis 
inquit  Cyrillus.  Undique  igitur  inconfusum  atque  indivi- 
sum conservantes,  brevi  \oce  cuncta  proferimus  : unum 
sanet*  Trinitatis  et  post  incarnationem  Dominum  no- 
strum Jesum  Christum  verum  Deum  nostrum  esse  cre- 
dentes, asserimus  duas  ejus  esse  naturas  in  una  ejus  ra- 
diantes subsistentia,  in  qua  tam  miracula  quamque  passio- 
nes per  omnem  sui  dispensativam  conversationem,  non 
per  phantasiam,  sed  veraciter  demonstravit,  ob  natura- 
lem differentiam  in  eadem  una  subsistentia  cognoscen- 
dam, dum  cum  alterius  communione  utraque  natura  indi- 
vise, et  inconfuse  propria  vellet  atque  operaretur  : juxta 
quam  rationem  et  duas  naturales  voluntates  et  operatio- 
nes confitemur,  ad  salutem  humani  generis  convenienter 
in  eo  concurrentes.  His  igitur  cum  omni  undique  cautela 
atque  diligentia  a nobis  formatis,  definimus,  aliam  fidem 
nulli  licere  proferre  aut  conscribere,  componereve  aut 
sapere,  vel  etiam  aliter  docere.  Qui  vero  pnesumpse- 
rint  fidem  alteram  componere,  vel  proferre,  vel  docere, 
vel  tradere  aliud  symbolum  volentibusconvertiadagnitio- 
nem  veritatis  ex  Gentilitate  vel  Judaismo,aut  ex  qualibet 
h®  resi:  aut  qui  novitatem  vocis, vel  sermonis  adinventionem 
ad  subversionem  eorum,  qu*  nunc  a nobis  determinata 
sunt,  introducere:  hos  si  quidem  episcopi  fuerint  aut  clerici, 
alienos  esse,  episcopos  quidem  ab  episcopatu,  clericos 
vero  a clero  : sin  autem  monachi  fuerint  vel  laici,  etiam 
anathematizari  eos-.  — Decretum  Eugenii  IV,  pro  Jacobi- 
tis,  in  Concit.  Florentino  Firmiter  credit,  profitetur  et 
praedicat,  unam  ex  Trinitate  personam,  verum  Deum, 
Deum  Filium  ex  Patre  genitum.  Patri  consubstantialem 
et  co*ternum,  in  plenitudine  temporis,  quam  divini  con- 
silii inscrutabilis  altitudo  disposuit,  propter  salutem  hu- 
mani generis,  veram  hominis  integramque  naturam  ex 
immaculato  utero  Mari*  virginis  assumpsisse  et  sibi  in 
unitatem  persons  copulasse  tanta  unitate,  ut  quidquid 
ibi  Dei  est,  non  sit  ab  homine  separatum ; et  quidquid  est 
hominis,  non  sit  a deitate  divisum  ; sitque  unus  et  idem 
indivisus,  utraque  natura  in  suis  proprietatibus  perma- 
nente, Deus  et  homo,  Dei  Filius  et  hominis  filius,  asqua- 
lis  Patri  secundum  divinitatem,  minor  Patre  secundum 
humanitatem  : immortalis  et  «ternus  ex  natura  divinitatis 
passibilis  et  temporalis  ex  conditione  assumpt*  humani- 
tatis. Firmiter  credit,  profitetur  et  pnedicat,  Dei  Filium  in 
assumpta  humanitate  ex  Virgine  vere  natum,  vere  passum, 
vere  mortuum  et  sepultum,  vere  ex  mortuis  resurrexisse, 
in  coelum  ascendisse,  sedereque  ad  dexteram  Patris,  et 
venturum  in  fine  saeculorum  ad  vivos  mortuosque  judi- 
candos. Anathematizat  autem,  exsecratur  et  damnat  omnem 
hae-esim  contraria  sapientem.  Et  primo  damnat  Ebionem, 
Cerinthum,  Marcionem,  Paulum  Samosatenum,  Photi- 
num  omnesque  similiter  blasphemantes,  qui  percipere 
non  v.dentes  uni  nem  personalem  humanitatis  ad  Ver- 
bum, Jesum  Christum  Dominum  nostrum  verum  Deum 


esse  negaverunt  : ipsum  purum  hominem  confitentes, 
qui  divin*  grati*  participationem  majori,  quam  sanctioris 
vit®  merito  suscepisset,  divinus  homo  diceretur.  Ana- 
thematizat etiam  Manichaeum  cum  sectatoribus  suis,  qui 
Dei  Filium  non  verum  corpus,  sed  phantast  cum  sump- 
sisse somniantes,  humanitatis  in  Christo  veritatem  peni- 
tus sustulerunt.  Necnon  Valentinum  asserentem,  Dei 
Filium  nihil  de  Virgine  Matre  cepisse,  sed  corpus  coeles- 
te sumpsisse,  atque  tpansiisse  per  uterum  Virginis,  sicut 
per  aqueductum  defluens  aqua  transcurrit.  Arium  etiam, 
qui  asserens,  corpus  ex  Virgine  assumptum  anima  ca- 
ruisse,  voluit  loco  anim*  fuisse  deitatem.  Apollinarem 
quoque,  qui  intelligens,  si  anima  corpus  informans  ne- 
getur in  Christo,  humanitatem  verum  ibidem  non  fuisse, 
solam  posuit  animam  sensitivam,  sed  deitatem  Verbi 
vicem  rationalis  anim®  tenuisse.  Anathematizat  etiam 
Theodorum  Mopsuestanum  atque  Nestorium,  asserentes, 
humanitatem  Dei  Filio  unitam  esse  per  gratiam,  et  ob  id 
duas  esse  in  Christo  personas,  sicut  duas  fatentur  esse 
naturas,  cum  intelligere  non  valerent,  unionem  huma- 
nitatis ad  Verbum  hypostaticam  extitisse,  et  propterea 
negarent  Verbi  subsistentiam  accepisse.  Nam  secundum 
hanc  blasphemiam  non  Verbum  caro  factum  est,  sed 
Verbum  per  gratiam  habitavit  in  carne  : hoc  est,  non 
Dei  Filius  homo  factus  est,  sed  magis  Dei  Filius  habi- 
tavit in  homine.  Anathematizat  etiam,  exsecratur  et 
damnat  Eutychen  archimandritam  : qui  cum  intelligeret, 
juxta  Nestorii  blasphemiam  veritatem  incarnationis  ex- 
cludi, et  propterea  oportere,  quod  ita  Dei  Verbo  unita 
esset  humanitas  ut  deitatis  et  humanitatis  una  esset 
eademque  persona;  ac  etiam  capere  non  posset,  stante 
pluralitate  naturarum,  unitatem  person®;  sicut  deitatis 
et  humanitatis  in  Christo  unam  posuit  esse  personam, 
ita  unam  asseruit  esse  naturam  : volens  ante  unionem 
dualitatem  fuisse  naturarum,  sed  in  unam  naturam  in 
assumptione  transiisse  : maxima  blasphemia  et  impietate 
concedens,  aut  humanitatem  in  deitatem,  aut  deitatem 
in  humanitatem  esse  conversam.  Anathematizat  etiam, 
exsecratur  et  damnat  Macarium  Antiochenum  omnesque 
similia  sapientes,  qui  licet  vere  de  naturarum  dualitate 
et  person®  unitate  sentiret,  tamen  circa  Christi  ope- 
rationes enormiter  aberravit  dicens,  in  Christo  utriusque 
natur®  unam  fuisse  .operationem  unamque  voluntatem. 
Hos  omnes  cum  h*resibus  suis  anathematizat  sacro- 
sancta Romana  ecclesia,  affirmans  in  Christo  duas  esse 
voluntates  duasque  operationes.  — Professio  fidei  Orienta- 
libus ab  Urbano  VIII  et  postea  a Benedicto  XIV  proscrip- 
ta : Veneror  etiam  et  suscipio  universales  synodos  prout 
sequitur,  videlicet  : Nic*nam  primam,  et  profiteor,  quod 
in  ea  contra  Arium  damnat®  memori*  definitum  est, 
Dominum  Jesum  Christum  esse  Filium  Dei  ex  Patre  natum 
unigenitum,  id  est  ex  substantia  Patris  natum,  non  fac- 
tum, consubstantialem  Patri,  atque  impias  illas  voces 
recte  in  eadem  synodo  damnatas  esse,  quod  aliquando 
non  fuerit,  aut  quod  factus  sit  ex  iis,  qu®  non  sunt,  aut 
ex  alia  substantia  vel  essentia,  aut  quod  sit  mutabilis 
vel  convertibilis  Filius  Dei;  Constantinopoli:anam  pri- 
mam, secundam  in  ordine,  et  profiteor,  quod  in  ea  con- 
tra Macedon  um  damnat®  memori®  definitum  est  Spiri- 
tum Sanctum  non  esse  servum,  sed  Dominum,  non  crea- 
turam, sed  Deum,  ac  unam  habentem  cum  Patre  et  Filio 
deitatem  ; Ephesinam  primam,  tertiam  in  ordine,  et  pro- 
fiteor, quod  in  ea  contra  Nestorium  damnat®  memori® 
definitum  est,  et  humanitatem  ineffabili  et  incomprehen- 
sibili unione  in  una  persona  filii  Dei  unum  nobis  Jesum 
Ch  istum  constituisse,  eaque  ce  causa  beatissimam  Vir- 
ginem vere  esse  Dei  Genitr  cem  ; Chalcedonense  r, 
quartam  in  ordine,  et  f rofit.or,  quod  in  ea  contra  Euty- 
ch  m et  Dio:  cor.  m,  ambos  damnat*  memori®,  defini- 
tum est,  unum  eumdemque  Filium  Dei  Dominum  nos- 
trum Jesum  Christum  perfectum  esse  in  deitate,  et  per- 
lectum in  humanitate,  Deum  verum,  et  hominem  verum 
ex  anima  raticnali  et  corpore,  consubstantialem  Patri 
secundum  deitatem,  eumdem  consubstantialem  nobis 


QUvEST.  1.  DE  CONVENIENTIA  INCARNATIONIS 


Articulus  primus 

Utrum  conveniens  fuerit  Deum  incarnari. 

) Seat.,  dist.  i,  quasi,  i , ari.  i ; et  4 Cont.,  cap.  40,  49, 
5),  5 4 et  f j;  et  Opusc.  2,  cap.  p et  6 ; et  Opusc.  3,  cap. 
207  et  20S. 

Ad  primum  sic  proceditur.  1.  Videtur  quod  non 
fuerit  conveniens  Deum  incarnari.  Cum  enim 
Deus  ab  aeterno  sit  ipsa  essentia  bonitatis,  sic  op- 
timum est  ipsum  esse  sicut  ab  aeterno  fuit.  Sed 


secundum  humanitatem,  per  omnia  nobis  similem  abs- 
que peccato  ; ante  saecula  quidem  de  Patre  genitum 
secundum  deitatem,  in  novissimis  autem  diebus  e.imdem 
propter  nos  et  propter  nostram  salutem  ex  Maria  Vir- 
gine Dei  Genitrice  secundum  humanitatem  ; unum  eum- 
demque  Christum  Filium  Dominum  unigenitum  in  dua- 
bus naturis  inconfuse,  immutabiliter,  indivise,  inse- 
parabiliter agnoscendum,  nusquam  sublata  differentia 
naturarum  propter  unionem,  magisque  salva  proprietate 
utriusque  natur»,  in  unam  personam  atque  subs:antiam 
concurrente,  non  in  duas  personas  partitum  aut  divisum, 
sed  unum  eumdemque  Filium  et  Unigenitum  Deum  Ver- 
bum Dominum  Jesum  Christum:  Item  ejusdem  Domii  i 
nostri  Jesu  Christi  divinitatem,  secundum  qu-m  con- 
substantialis est  Patri  et  Spiri.ui  Sancto,  impassibilem 
esse  et  immortalem,  eumdera  autem  crucifixum  et  mor- 
tuum tantummodo  secunoum  carnem,  ut  pariter  diftini- 
tum  est  in  dicta  Synodo  et  in  epistola  S.  Leonis  Roma- 
ni Pontificis,  cujus  ore  B.  Petrum  Apostolum  locutum 
esse  Patres  in  eadem  Synodo  acclamaverunt,  per  quam 
definitionem  damnatur  impia  haeresis  illorum,  qui  Tri- 
sagio  ab  angelis  tradito  et  in  praefata  Chalcedonensi 
synodo  decantato  : « Sanctus  Deus,  sanctus  fortis,  sanc- 
tus immortalis,  miserere  nobis  »,  addebant:  « qui  crucifixus 
es  pro  nobis»,  atque  adeo  divinam  naturam  trium  persona- 
rum passibilem  asserebant  et  mortalem  ; Constantino- 
politanam  secundum,  quintam  in  ordine,  m qua  prasfa  » 
Chalcedonensis  synodi  definitio  renova'a  est;  Constan- 
tinopolitanam  tertiam,  sextam  in  ordine,  et  profiteor, 
quod  in  ea  contra  Monothclitas  difinitum  est,  in  uno 
eodemque  Domino  nostro  Jcsu  Christo  duas  esse  natu- 
rales voluntates  et  duas  naturales  operationes  indirise, 
inconvertibiliter,  inseparabiliter,  inconfuse,  et  huma- 
nam eus  voluntatem  non  contrariam,  sed  subjec- 
tam d i viriae  ejus  atque  omnipotenti  voluntati. 

Art.  i.  — Conveniens  late  et  generaliter  sumptum  idem 
esse  videtur  quod  bonum,  qua  significatione,  quidquid 
est  possibile,  eo  modo  quo  est,  potest  dici  bonum  et 
conveniens,  vel  actu,  si  reipsa  existat,  vel  potentia,  si 
solum,  quatenus  possibile  est  consideretur,  et  hac  signi- 
ficatione idem  est  quaerere  an  aliquid  sit  conveniens  et 
an  possibile  sit,  pr»sertim  in  Dei  operibus,  a quo  nihil 
fieri  potest,  quod  bonum  non  sit.  Sed  non  videturquaestio 
h»c  de  inca'  natione,  hoc  sensu  a D.  Thoma  et  Theologis 
disputari  : hoc  en  m medo,  Deum  assumere,  irrationalem 
naturam,  ve  similia  opera  facere,  posset  dici  conveniens, 
hoc  ipso  quod  impossibile  non  sit.  In  proposito  ergo 
propriui  videtur  dici  conveniens  id  quod  expedit  et 
decet,  quodque  non  solum  fieri  non  repugnet,  verum 
etiam  uivinas  sapientiae  et  bonitati  est  consentaneum  ; 
quo  modo  non  dicetur  conveniens  Deum  fieri  leonem, 
quanqua  n possibile  sit,  atque  adeo  bonum,  prout  bonum 
cum  ente  convertitur  (Suarez).  — Quod  in  probationem 
assumit:  « quidquid  p rtinetad  rat  onem  boni,  conveniens 
est  Deo  » intelligitur  de  illo  quod  perti  .et  f d rationem  boni 
simplieiterSt  absolute,  seu  secundum  rationem  bonitatis 
in  communi;  non  autem  de  illo  quod  pertinet  ad  rationem 
hujus  vel  illius  boni.  Quod  deinde  sumit  : 1 pertinet  ad 
rationem  boni  ut  se  aliis  communicet  » non  ita  est  intelli 

Deus  ab  aeterno  fuit  absque  omni  carne.  Ergo 
convenientissimum  est  ipsum  non  esse  carni  uni- 
tum. Non  ergo  fuit  conveniens  Deum  incarnari. 

2.  Praeterea,  quae  sunt  in  infinitum  distantia, 
inconvenienter  junguntur ; sicut  inconveniens  junc- 
tura esset,  si  quis  pingeret  imaginem,  in  qua  hu- 
mano capiti  cervix  jungeretur  equina.  Sed  Deus 
et  caro  in  infinitum  distant;  cum  Deus  sit  simpli- 
cissimus, caro  autem  maxime  composita,  et  praeci- 
pue humana.  Ergo  inconveniens  fuit  quod  Deus 
carni  uniretur  humanae. 

■).  Praeterea,  sic  distat  corpus  a summo  spiritu, 
sicut  malitia  a summa  bonitate.  Sed  omnino  in- 
conveniens esset  quod  Deus,  qui  est  summa  boni- 
tas, malitiam  assumeret.  Ergo  non  fuit  conveniens 
quod  summus  spiritus  increatus  corpus  assumeret. 

4.  Praeterea,  inconveniens  est  ut  qui  excedit 
magna,  contineatur  in  minimo,  et  cui  imminet  cura 
magnorum,  ad  parva  se  transferat.  Sed  Deum,  qui 
totius  mundi  curam  gerit,  tota  rerum  universitas 
capere  non  sufficit.  Ergo  videtur  inconveniens 
quod  intra  corpusculum  vagientis  infantiae  lateat, 
cui  parva  putatur  universitas ; et  tamdiu  a sedibus 
suis  absit  ille  regnator,  atque  ad  unum  corpusculum 
totius  mundi  cura  transferetur,  ut  Volusianus  scri- 
bit ad  Augustinum,  ep.  155,  ai.  2,  a med.,  inter 
oper.  August. 

— Sed  contra,  illud  videtur  esse  convenientis- 
simum ut  per  visibilia  monstrentur  invisibilia  Dei  : 
ad  hoc  enim  totus  mundus  est  factus,  ut  patet  per 
illud  Apostoli  Rom.  1,  20  : Invisibilia  Dei....  per 
ea  quev  facta  sunt,  intellecta  conspiciuntur.  Sed,  si- 
cut Damascenus  dicit  in  prine.  3 lib.  de  Orthod. 
Fide,  cap.  1,  per  incarnationis  mysterium  mons- 
tratur simul  bonitas,  et  sapientia,  et  justitia,  et  po- 
tentia Dei,  vel  virtus.  — Bonitas  quidem,  quoniam 
non  despexit  proprii  plasmatis  infrmitatem;  — jus- 

gendum,  quasi  de  essentia  boni  sit  actualis  communicatio 
sui  ipsius  ; sed  quod  in  essentia  boni  contineatur  aptitudo 
et  propensio  ad  se  communicandum  ; cui  aptitudini,  res- 
pondet actualis  communicatio,  pertinens  etiam  ipsa  ad 
rationem  boni,  quatenus  consentanea  est  naturae  et  pro- 
pensioni psius.  Unde  B.  Thomas  lib.  1.  Cont.  cap.  94, 
docet  Deum  communicare  suam  bonitatem,  esse  ei  con- 
veniens sicut  fonti  bonitatis  (Sylvius).  Utrum  vero  fuerit 
magis  conveniens.  Filium  incarnari  quam  Patrem  vel 
Spiritum  Sanctum,  vide  infra  quasst  5.  art.  8.  Et  pariter 
utrum  magis  conveniens  fuit  naturam  humanam  assum; 
a Verbo  quam  angelicam,  infra  qu»st.  4 art.  1 et  in  j, 
dist.  20,  quasst.  1 art.  1,  quaestiunc.  1 ad  5.  — In  resp.  ad 
1,  nota  dupl  cem  modum  ioquendi  de  incarnatione,  vel 
dicendo  : Deus  univit  se  creatur»,  vel  dicendo  ; Deus 
un  vit  creaturam  sibi  ; uterque  sanus  et  catholicus,  etideo 
uterque  in  littera  ponitur,  sed  secundus  melior,  quia  for- 
n alis,  etideo  in  littera  primus  corrigitur  quodammodo  per 
secundum  (Cajetancs). — Hic  quaer  potest  : An  fieri  possit 
aliquid  excellentius  humanitate  Christi  ? Et  sic  triplici 
conclusione  respondet  Medina  : 1.  Dsus  non  potuit  facere 
aliquid  melius  et  excellentius  Christo  Domino,  nam  Christus 
est  verus  Deus.  2.  Deus  non  potuit  elevare  naturam  huma- 
nam ad  melius  et  sublimius  esse  quam  in  hoc  mysterio 
fuerit  evecta.  5.  Deus  potuit  facere  aliquid  excellentius 
humanitate  Christi,  ut  Angelos  et  alias  creatu  ras  perfec' 
ti  ores. 

SUMMA  theologica  pars  tertia 


titia  vero,  quoniam  homine  victo,  non  alio  (i)  quam 
homine  fecit  vinci  tyrannum,  neque  vi  eripuit  ex 
morte  hominem;  — sapienia  vero,  quoniam  invenit 
difficillimi  pretii  decenlissimam  solutionem ; — po- 
tentia vero,  sive  virtus  infinita,  quia  nihil  est  majus 
quam  Deum  fieri  hominem.  Ergo  conveniens  fuit 
Deum  incarnari. 

Respondeo  dicendum  quod  unicuique  rei  con- 
veniens est  illud  quod  competit  ei  secundum 
rationem  propriae  naturae  ; sicut  homini  conve- 
niens est  ratiocinari,  quia  hoc  ei  convenit  in  quan- 
tum est  rationalis  secundum  naturam  suam.  Ipsa 
autem  natura  Dei  est  essentia  bonitatis  (2),  ut  patet 
per  Dionysium,  1 cap.  de  div.  Nomin.,  lect.  2 et  3. 
Unde  quidquid  pertinet  ad  rationem  boni,  conve- 
niens est  Deo.  Pertinet  autem  ad  rationem  boni 
ut  se  aliis  communicet,  ut  patet  per  Dionysium,  4 
cap.  de  div.  Nom.,  circ.  prine.,  lect.  1.  Unde  ad 
rationem  summi  boni  pertinet  quod  summo  modo 
se  creaturae  communicet  : quod  quidem  maxime 
fit  per  hoc  quod  naturam  creatam  sic  sibi  conjun- 
git ut  una  persona  Jiat  ex  Iribus , Verbo , anima,  et 
carne,  sicut  dicit  Augustinus,  15  de  Trin.,  cap. 
18,  a prine.  Unde  manifestum  est  quod  conve- 
niens fuit  Deum  incarnari. 

Ad  primum  ergo  dicendum  quod  incarnationis 
mysterium  non  est  impletum  per  hoc  quod  Deus 
sit  aliquo  modo  a suo  statu  immutatus,  in  quo  ab 
aeterno  fuit ; sed  per  hoc  quod  novo  modo  se  crea- 
turae univit,  vel  potius  eam  sibi.  Est  autem  conve- 
niens ut  creatura,  quae  secundum  rationem  sui 
mutabilis  est,  non  semper  eodem  modo  se  habeat. 
Et  ideo  sicut  creatura  incepit  esse,  cum  prius  non 
esset,  ita  convenienter  cum  prius  non  est  unita 
Deo  in  persona,  postmodum  ei  fuit  unita  : 

Ad  secundum  dicendum  quod  uniri  Deo  in  uni- 
tate personae,  non  fuit  conveniens  carni  humanae 
secundum  conditionem  suae  naturae,  quia  hoc  erat 
supra  dignitatem  ipsius ; conveniens  tamen  fuit 
Deo  secundum  infinitam  excellentiam  bonitatis 
ejus,  ut  sibi  eam  uniret  pro  salute  humana. 

Ad  tertium  dicendum  quod  quaelibet  alia  condi- 
tio, secundum  quam  creatura  quaecumque  differt  a 
Creatore,  a Dei  sapientia  est  instituta,  et  ad  Dei 
bonitatem  ordinata.  Deus  enim  propter  suam  bo- 
nitatem, cum  sit  increatus,  immobilis  et  incorpo- 
reus, produxit  creaturas  mobiles  et  corporeas.  Et 
similiter  malum  pcenae  a Dei  justitia  est  introduc- 
tum propter  gloriam  Dei.  Malum  vero  culpae 
committitur  per  recessum  ab  arte  divinae  sapien- 
tiae, et  ab  ordine  divinae  bonitatis.  Et  ideo  Deo 
conveniens  esse  potuit  assumere  naturam  creatam, 
mutabilem,  corpoream  et  poenalitati  subjectam, 
non  autem  fuit  ei  conveniens  assumere  malum 
culpae. 

(1)  Nico'aius,  ab  alio. 

(2)  Ita  edit,  omnes. — Codd.  Carner.  et  Alcan.  aliique 
Natura  Dei  est  bonitas. 


Ad  quartum  dicendum  quod,  sicut  Augustinus 
respondet  in  epist.  ad  Volusianum  136,  al.  3,  ali- 
quant.  a prine.,  non  habet  hoc  christiana  doc- 
trina, quod  ita  sit  Deus  infusus  carni  humanat, 
ut  curam  gubernanda;  universitatis  vel  deseruerit, 
yel  amiserit,  vel  ad  illud  corpusculum  quasi  contrac- 
tam transtulerit : hominum  enim  est  iste  sensus,  nihil 
nisi  corporea  valentium  cogitare.  Circ.  med.  : Deus 
autem  non  mole , sed  virtute  magnus  est.  Unde 
magnitudo  virtutis  ejus  nullas  in  angusto  sentit  an- 
gustias. Nec  est  incredibile,  si  verbum  hominis  trans- 
iens simul  auditur  a multis,  et  a singulis  lotum, 
quod  Verbum  Dei  permanens  simul  ubique  sit  lo- 
tum. Unde  nullum  inconveniens  sequitur  Deo 
incarnato. 

Articulus  ii 

Utrum  necessarium  fuerit  ad  reparationem  generis  humani 
Verbum  Dei  incarnari. 

3 Ser.t.,  dist.  4,  quast.  3,  art.  1.  ad  3,  et  4,  dist.  10,  ari. 

1,  ad  3,  et  dist.  43,  quast.  1,  art.  2,  quastiunc.  1,  ad 

2 ; et  4 Cont. , cap.  33  ; et  Psal.  43. 

Ad  secundum  sic  proceditur.  1.  Videtur  quod 


Art.  2.  — S.  Anselmus  in  Cur  Deus  homo,  nonnullis 
visus  est  necessitatem  incarnationis  absolutam  docuisse, 
sed  eum  benigne  explicant  S.  Bonaventura  et  Scotus  in  5 
dist.  20;  imo  ipse  seipsum,  lib.  2,  cap.  5 et  17.  In  hoc  etiam 
Tournely  videtur  non  satis  recte  loqui.  — Ostendit  S. 
Thomas  art.  prxe.  mysterium  incarnationis  esse  propter 
se  conveniens;  nunc  docet  etiam  propter  alium,  seu  prop- 
ter extrinsccum  finem  vel  effectum  expedire.  Solum  autem 
agit  de  hoc  fine,  scilicet  redemptione  hominis,  quia  hunc 
potissime  nobis  scriptura  proponit,  et  nullus  excogitari 
vel  nobilior,  vel  tanto  mysterio  dignior  potest;  denique 
quia  omnes  alios  fines  in  se  comprehendit.  Quaerit  autem 
non  solum  an  conveniens  sit,  sedetiaman  sit  necessarium, 
ut  non  tantum  convenientiam,  sed  modum  quoque  et 
gradum  ejus  nobis  declaret,  tum  quia  revera  quidam  ne- 
cessitatis modus  hic  intercedit  (Suarez).  — VideJS.  August. 
lib.  1?  de  Trinit.  cap.  10  et  de  agone  Christiano,  cap.  11; 
S.  Athanas.  lib.  5 contra  Arian. ; S.  Leo,  sermo  2 de[Nativ. ; 
et  sermo  14  de  Passione  ; S.  Gregor.  Morat,  lib.  20,  cap. 
16;  S.  Bernard.  epist.  190.  — Nota  quod  si  Deo  ita  pla- 
cuisset, humanum  genus  potuisset,  etiam  secunduml 2perfec- 
tam  justitiam,  liberari  sine  morte  Christi,  veluti  per  cir- 
cumcisionem, aut  per  aliam  alicujus  sanguinis  ejus  effu- 
sionem, vel  etiam  per  Christi  orationem  aut  aliam  ejus  ac- 
tionem : ea  tamen  liberatio  non  fuisset  sine  incarnatione, 
et  propterea  non  est  idem  loqui  de  reparatione  per  in- 
carnationem, vel  per  Christum,  et  per  Christi  mortem, 
cum  sermo  est  de  eo  quod  juxta  rigorosam  justitiam  fieri 
potuit.  Sed  et  per  unionem  hypostaticam,  qua  Deus  natu- 
ram angelicam  assumpsisset  in  unitatem  suppositi,  potuis- 
set etiam  fieri  satisfactio  rigorosae  justitia;,  absque  eo 
quod  humanam  n ituram  assumeret  : unde  consequens  est, 
nec  Christi  mortem,  nec  divina;  persona:  incarnationem 
fuisse  absolute  necessariam,  nequidem  ut  secundum  per- 
fectam justitiam  liberaremur,  multo  autem  minus  ut  quo- 
quo modo  liberaremur  (Sylvius).  — Hic  auctores  tractare 
solent  de  satisfactione  puri  hominis,  et  an  Christus  satis- 
fecerit, secundum  perfectam  justitiam.  Et  de  hoc  vide 
praecipue  : Medma,  Suarez,  Joann.  a S.  Thoma,  Salman- 
ticenses,  Lugo,  Petav.,  Raynaud,  de  Christo,  Kleutgen. 
tom.  j,  Sylvius,  Gonet,  Legrand. 

S.  Script.  — Matth.  18,  11;  Joann.  3,  17;  iTimot.  1,15. 

non  fuerit  necessarium  ad  reparationem  humani 
generis  Verbum  Dei  incarnari.  Verbo  enim  Dei, 
cum  sit  Deus  perfectus,  ut  in  primo  habitum  est, 
quaest.  4,  art.  1 et  2,  nihil  virtutis  per  carnem  as- 
sumptam accrevit.  Si  ergo  Verbum  Dei  incarna- 
tum humanam  naturam  reparavit,  etiam  absque 
carnis  assumptione  eam  potuit  reparare. 

2.  Praeterea,  ad  reparationem  humanae  naturae, 
quae  per  peccatum  collapsa  erat,  nihil  aliud  re- 
quiri videbatur  quam  quod  homo  satisfaceret  pro 
peccato.  Sed  homo  (1),  ut  videtur,  satisfacere  po- 
tuit pro  peccato  : non  enim  Deus  ab  homine  plus 
requirere  debet  quam  possit ; et  cum  pronior  sit 
ad  miserendum  quam  ad  puniendum,  sicut  ho- 
mini imputat  ad  poenam  actum  peccati,  ita  impu- 
tare debet  ad  meritum  actum  contrarium.  Non 
ergo  fuit  necessarium  ad  reparationem  humanae 
naturae  Verbum  Dei  incarnari. 

3.  Praeterea,  ad  salutem  hominis  praecipue  per- 
tinet ut  Deum  revereatur  : unde  dicitur  Malach. 
1,6  : Si  ego  Pater,  ubi  honor  meus  i si  Dominus, 
ubi  timor  meus  (2)?  Sed  ex  hoc  ipso  homines 
Deum  magis  reverentur  quod  eum  considerant  su- 
per omnia  elevatum  et  ab  hominum  sensibus  re- 
motum : unde  in  Psalmo  112,  4,  dicitur  : Excel- 
sus super  omnes  gentes  Dominus,  et  super  coelos 
gloria  ejus;  et  postea  subditur  : Quis  sicut  Domi- 
nus Deus  noster ) quod  ad  reverentiam  pertinet. 
Ergo  videtur  non  convenire  humanae  saluti  quod 
Deus  nobis  similis  fieret  per  carnis  assumptionem. 

— Sed  contra,  illud  per  quod  humanum  genus 
liberatur  a perditione,  est  necessarium  ad  huma- 
nam salutem.  Sed  mysterium  divinae  incarnationis 
est  hujusmodi,  secundum  illud  Joan.  3,  16:  Sic 
Deus  dilexil  mundum  ut  f ilium  suum  unigenitum 
darel;  ul  omnis  qui  credit  in  ipsum  (3),  non  pereat, 
sed  habeat  vitam  aeternam.  Ergo  necessarium  fuit 
ad  humanam  salutem  Deum  incarnari. 

Respondeo  dicendum  quod  ad  finem  aliquem 
dicitur  aliquid  esse  necessarium  dupliciter.  — 
Uno  modo,  sine  quo  aliquid  esse  non  potest; 
sicut  cibus  est  necessarius  ad  conservationem  hu- 
manae vitae  ; — alio  modo,  per  quod  melius  et 
convenientius  pervenitur  ad  finem;  sicut 
equus  necessarius  est  ad  iter.  — Primo  modo 
Deum  incarnari  non  fuit  necessarium  ad  repa- 
rationem humanae  naturae.  Deus  enim  per  suam 
omnipotentem  virtutem  poterat  humanam  naturam 
multis  aliis  modis  reparare.  — Secundo  autem 
modo  necessarium  fuit  Deum  incarnari  ad 
humanae  naturae  reparationem.  Unde  Augustinus 


(1)  Ita  Mss.  et  edit,  passim In  cod.  Alcan.  desunt  se- 

quentia: Sei  homo,  ut  videtur,  satisfacere  potuit  pro  peccato ; 
et  mox  sic  legitur  : Ita  etiam  videtur  quod  ei  imputaret  ad 
deletionem  peccati  actum  contrarium. 

(2)  Vulgata;  Si  ergo  pater  ego  sum,  ubi  est  honor  meus;  et 
si  Dominus  ego  sum,  ubi  est  timor  meus} 

(j)  Vulgata  :..  in  eum...  • 


dicit  13  de  Trinit.,  cap.  10,  parum  a prine.  : Ve- 
rum etiam  ostendamus,  non  alium  modum  possibi- 
lem Deo  defuisse,  cujus  potestati  omnia  cequaliler 
subjacent;  sed  sanandee  miseriae  nostree  convenien- 
iiorem  alium  modum  non  fuisse.  Et  hoc  quidem 
considerari  potest  quantum  ad  promotionem  homi- 
nis in  bonum.  — Primo  quidem  quantum  ad 
fidem,  quae  magis  certificatur  ex  hoc  quod  ipsi  Deo 
loquenti  credit  : unde  Augustinus  dici t 11  de  Ci- 
vit. Dei,  cap.  2,  a med.  : Ul  homo  fidentius  ambu- 
laret ad  veritatem,  ipsa  veritas  Dei  Filius,  homine 
assumpto,  constituit  atque  fundavit  fidem.  — Se- 
cundo, quantum  ad  spem,  quae  per  hoc  maxime 
erigitur ; unde  Augustinus  dicit,  1 3 de  Trinit.,  loc. 
cic.  : Nihil  tam  necessarium  fuit  ad  erigendam  spem 
nostram  quam  ut  demonstraretur  nobis  quantum  di- 
ligeret nos  Deus.  Quid  vero  hujus  rei  isto  indicio 
manifestius  quam  quod  Dei  Filius  naturae  nostra ? 
dignatus  est  inire  consortium  i — Tertio,  quantum 
ad  charitatem,  quae  maxime  per  hoc  excitatur  : 
unde  Augustinus  dicit  in  lib.  de  catechizandis  Ru- 
dibus, cap.  4,  in  prine.  : Quce  major  est  causa  ad- 
ventus Domini,  nisi  ut  ostenderet  Deus  dilectionem 
suam  in  nobis  l et  postea  subdit  : Si  amare  pige- 
bat, saltem  redamare  non  pigeat.  — Quarto,  quan- 
tum ad  rectam  operationem  in  qua  nobis  exem- 
plum se  praebuit  : unde  Augustinus  dicit  in  quo- 
dam sermone  de  Nat.  Domini,  22  de  Temp.,  in 
med.  : Homo  sequendus  non  erat,  qui  videri  pote- 
rat; Deus  sequendus  erat,  qui  videri  non  poterat. 
Ul  ergo  exhiberetur  homini  et  qui  videretur  ab  ho- 
mine, et  quem  homo  sequeretur,  Deus  factus  est 
homo.  — Quinto,  quantum  ad  plenam  participa- 
tionem Divinitatis,  quae  vera  est  hominis  beatitudo 
et  finis  humanae  vitae;  et  hoc  collatum  est  nobis 
per  Christi  humanitatem  : dicit  enim  Augustinus 
in  quodam  sermone  de  Nativ.  Domini,  13  de 
Temp.,  in  prine.  : Factus  est  Deus  homo,  ut  homo 
fieret  Deus. 

Similiter  et  hoc  utile  fuit  ad  remotionem  mali. — 
Primo  enim  per  hoc  homo  instruitur  ne  sibi  dia- 
bolum praeferat,  et  eum  veneretur,  qui  est  auctor 
peccati  : unde  Augustinus  dicit  13  de  Trin.,  cap. 
17,  circa  prine.  : Quandoquidem  sic  potuit  Deo 
conjungi  humana  natura,  ut  fieret  una  persona,  su- 
perbi illi  maligni  spiritus  non  ideo  se  audeant  ho- 
mini preeponere,  quia  non  habent  carnem.  — Se- 
cundo, per  hoc  instruimur  quanta  sit  dignitas  hu- 
manae naturae,  ne  eam  inquinemus  peccando  : unde 
Augustinus  dicit  in  lib.  de  vera  Relig.,  cap.  16,  a 
prine.  : Demonstravit  nobis  Deus  quam  excelsum 
locum  inter  creaturas  habeat  humana  natura,  in  hoc 
quod  hominibus  in  vero  homine  apparuit.  Et  Leo 
papa  dicit  in  serm.  de  Nativ.,  1,  vers.  fin.  : Ag- 
nosce, 0 Christiane,  dignitatem  luam;  et  divince  con- 
sors factus  nalurce,  noti  in  veterem  vilitatem  dege- 
neri conversatione  redire.  — Tertio,  quia  ad  pr as- 
sumptionem hominis  tollendam  gratia  Dei,  in  nobis 
nullis  meritis  prcecedentibus,  in  homine  Christo 

commendatur,  ut  dicit  Augustinus,  in  15  de  Trin., 
cap.  17,  ante  med.  — Quarto,  quia  superbia  ho- 
minis, qua • maxime  impedimento  est  ne  inhaereatur 
Deo , per  tantam  Dei  humilitatem  redargui  potest 
atque  sanari,  ut  dicit  Augustinus  ibidem.  — Quinto, 
ad  liberandum  hominem  a servitute  peccati : quod 
quidem,  ut  Augustinus  dicit  in  1 5 de  Trinit.,  cap. 

1 3,  in  prine.,  fieri  debuit  sic  ut  diabolus  justitia 
hominis  Jesu  Christi  superaretur;  quod  factum  est 
Christo  satisfaciente  pro  nobis.  Homo  autem  pu- 
rus satisfacere  non  poterat  pro  toto  humano  ge- 
nere ; Deus  autem  satisfacere  non  debebat  : unde 
oportebat  Deum  et  hominem  esse  Jesum  Christum. 
Unde  et  Leo  papa  dicit  in  serm.  de  Nativ.,  loc. 
cit.  : Suscipitur  a virtute  infirmitas,  a majestate 
humilitas,  ab  ceiernitate  mortalitas,  ut  quod  nostris 
remediis  congruebat,  unus  atque  idem  Dei  et  homi- 
num mediator,  et  mori  ex  uno,  et  resurgere  posset 
ex  altero.  Nisi  enim  esset  verus  Deus,  non  afferret 
remedium ; nisi  esset  verus  homo,  non  prcvberel 
exemplum.  Sunt  autem  et  aliae  plurimae  utilitates 
quae  consecutae  sunt  supra  apprehensionem  sensus 
humani. 

Ad  primum  ergo  dicendum  quod  ratio  illa  pro- 
cedit secundum  primum  modum  necessarii,  sine 
quo  ad  finem  perveniri  non  potest. 

Ad  secundum  dicendum  quod  aliqua  satisfactio 
potest  dici  dupliciter  sufficiens  ; — uno  modo  per- 
fecte, quia  est  condigna  per  quamdam  adaequatio- 
nem  ad  recompensationem  culpae  commissae;  et 
sic  hominis  puri  satisfactio  sufficiens  esse  non  po- 
tuit pro  peccato,  tum  quia  tota  humana  natura 
erat  per  peccatum  corrupta  ; nec  bonum  alicujus 
personae,  vel  etiam  plurium,  poterat  per  aequipa- 
rantiam  totius  naturae  detrimentum  recompensare; 
tum  etiam  quia  peccaium  contra  Deum  commis- 
sum quamdam  infinitatem  habet  ex  infinitate  divi- 
nae majestatis : tanto  enim  offensa  est  gravior, 
quanto  major  est  ille  in  quem  delinquitur.  Unde 
oportuit  ad  condignam  satisfactionem  ut  actus  sa- 
tisfacientis haberet  efficaciam  infiniiam,  utpote 
Dei  et  hominis  existens.  — Alio  modo  potest  dici 
satisfactio  hominis  esse  sufficiens  imperfecte,  sci- 
licet secundum  acceptationem  ejus  qui  est  ea  con- 
tentus, quamvis  non  sit  condigna  : et  hoc  modo 
satisfactio  puri  hominis  est  sufficiens.  Et  quia  omne 
imperfectum  praesupponit  aliquid  perfectum,  a quo 
sustentetur,  inde  est  quod  omnis  puri  hominis 
satisfactio  efficaciam  habet  a satisfactione  Christi. 

Ad  tertium  dicendum  quod  Deus  assumendo 
carnem,  suam  majestatem  non  minuit ; et  per  con- 
sequens non  minuitur  ratio  reverentiae  ad  ipsum, 
quae  augetur  per  augmentum  cognitionis  ipsius. 
Ex  hoc  autem  quod  nobis  appropinquare  voluit 
per  carnis  assumptionem,  magis  nos  ad  cognoscen- 
dum attraxit. 


Articulus  iii 

Utrum,  si  homo  non  peccasset,  Deus  incarnatus  fuisset. 

3 Seat.,  dist.  1,  quast.  1,  ari.  3 ; et  4,  dist.  43,  quasi.  1, 
art.  2,  quast.  1,  ad  2 ; et  Ver.  quasi.  25?,  art.  4,  ad  3 ; 
et  1 Tim.  1. 

Ad  tertium  sic  proceditur.  1.  Videtur  quod  si 
homo  non  peccasset,  nihilominus  Deus  incarnatus 
fuisset.  Manente  enim  causa,  manet  effectus.  Sed 
sicut  Augustinus  dicit  1 3 de  Trin.,  cap.  17,  in 
prine.,  alia  mulla  sunt  cogitanda  in  Christi  incar- 
natione, prceler  absolutionem  a peccato,  de  quibus 
dictum  est  art.  praec.  Ergo  etiamsi  homo  non  pec- 
casset, Deus  incarnatus  luisset. 

2.  Praeterea,  ad  omnipotentiam  divinae  virtutis 
pertinet  ut  opera  sua  perficiat,  et  se  manifestet 
per  aliquem  infinitum  effectum.  Sed  nulla  pura 
creatura  potest  dici  infinitus  effectus,  cum  sit  fi- 
nita per  suam  essentiam  : in  solo  autem  opere  in- 


Art.  5.  — Sententia  opposita  videtur  sustineri  a B. 
Alberto,  in  5,  dist.  24,  art.  4;  sed  aperte  eam  tuentur 
Scotislas  cum  Scoto,  prseeunte  Alexandro,  distinguuntque 
in  Deo  duplex  decretum,  unum  circa  substantiam  incar- 
nationis ex  motivo  naturam  humanam  nobilitandi,  adeo- 
que  a peccato  independens  ; aliud  circa  circumstantiam 
passibilitatis  ex  motivo  naturam  reparandi,  adeoque 
cum  peccato  connexum  : unde  juxta  illos,  Adamo  non 
peccante,  venisset  Christus,  sed  non  in  carne  passibili. 
Scotistis  aliquo  modo  concinant  Suarez,  Isambert  et  alii 
quidam,  sed  in  hoc  differunt  quod  pro  motivo  primi  de- 
creti, assignant  ipsius  Incarnationis  excellentiam,  et  quod 
veLnt  secundum  decretum  versiri  etiam  circa  substan- 
tiam incarnationis,  et  non  tantum  circa  circumstantiam 
passibilitatis,  ut  sic  salvetur  Christum  venisse  propter 
nos,  nec  inconveniens  reputant  eumdem  effectum  proce- 
dere a duplici  causa  totali  (B  lluart).  — \ ide  opuscul. 
fr.  Hilarii,  capuc.  Cur  Deus  homo.  Vide  etiam  Toletum 
refutantem  singularem  opinionem  Ambrosii  Catharini, 
oppositam  doctrinas  S.  Doctoris  nostri. 

S.  Script.  — Is.  61  : Dan.  9 : Zach.  } ; Matth,  x et  18; 
Luc.  19;  Joan.  $ ; Galat.  4;  1 Timot.  1 ;Joan.  1 tt  } 
et  4.  „ 

Definit.  Eccles.  de  motivo  Incarnationis.  — Concit,  cecu- 
men  Nicaenum.  Professio  fidei  seu  symbolum.  Qui  propter 
nos  homines  et  propter  nostram  salutem  descendit  de 
coelis,  et  incarnatus  est,  etc.  — Concit,  cacumen . Cons‘an- 
tinop.  I,  eadem  habet  verba  in  symbolo.—  Concit  xcumcn. 
V.  Constanlinop.  Ilr  Canones  contra  Origenem  : Can.  7.  Si 
quis  dixerit,  Christum.  c,ui  dicitur  in  forma  Dei  exbtere 
et  ante  omnia  saecula  Deo  Verbo  unitum,  noviss  mis  die- 
bus exinanivisse  sem^tipsum  ad  naturam  humanam,  miser- 
tum illius,  quas  facta  est,  ut  aiunt,  multiplex  prolapsio 
eorum,  qu  erant  in  eadem  unitate  : et  cum  vel  et  ipsos 
restituere,  per  omnesexstitisse,  et  diversa  corpora  induis- 
se et  nomina  sumpsisse,  omnia  omnibus  factum  : in  Ange- 
lis Angelum,  sed  et  ;n  Virtutibus  Virtutem,  et  in  aliis 
ordinibus  vel  speciebus  rationalium  congruenter  singulis 
transformatum  fuisse  : postea  similiter  nobis  communi- 
casse carni  et  sanguini,  ct  factum  esse  hominibus  homi- 
nem: et  non  confitetur,  Deum  Verbum  exinanitum  fuisse 
et  hominem  factum  fuisse,  anat.  sit.  — Profosit.  Abci- 
lardi  damn.  a Concit.  Seion.,  et  ab  Innoc.  II.  4.  Quod 
Christus  non  assumpsit  carnem,  ut  nos  a jugo  dia- 
boli liberaret.  — Concit,  oecumen.  Latcran.  IV,  contra 
Albigens.  : Qui  etiam  pro  s.ilute  humani  gene; is  in  ligno 
crucis  passus  et  mortuus,  descendit  ad  infernos,  resurre- 
xit a mortuis  et  ascendit  in  coelum. 

carnationis  videtur  praecipue  manifestari  infinitus 
effectus  divinae  potentiae,  per  quam  in  infinitum 
distantia  conjunguntur,  in  quantum  factum  est 
quod  homo  esset  Deus  : in  quo  etiam  opere  maxi- 
me videtur  perfici  universum,  per  hoc  quod  ultima 
creatura,  scilicet  horno,  primo  principio  conjungi- 
tur, scilicet  Deo.  Ergo  etiamsi  homo  non  pec- 
casset,  Deus  incarnatus  fuisset. 

3.  Praeterea,  humana  natura  per  peccatum  non 
est  facta  capacior  gratiae.  Sed  post  peccatum 
capax  est  gratiae  unionis,  quae  est  maxima 
gratia.  Ergo  si  homo  non  peccasset,  humana  na- 
tura hujus  gratiae  capax  fuisset;  nec  Deus  subtra- 
xisset humanae  naturae  bonum  cujus  capax  erat. 
Ergo  si  homo  non  peccasset,  Deus  incarnatus 
fuisset. 

4.  Praeterea,  praedestinatio  Dei  est  aeterna.  Sed 
dicitur  Rom.  1,  4,  de  Christo  : Qui  prcedeslinatus 
est  Filius  Dei  in  virtute.  Ergo  etiam  ante  peccatum 
necessarium  erat  Filium  Dei  incarnari,  ad  hoc 
quod  Dei  praedestinatio  impleretur. 

5.  Praeterea,  incarnationis  mysterium  est  primo 
homini  revelatum,  ut  patet  per  hoc  quod  dixit, 
Genes.  2,  23  : Hoc  nunc  os  ex  ossibus  meis,  etc., 
quod  Apostolus  dicit  esse  magnum  sacramentum  in 
Christo  et  in  Ecclesia , ut  patet  Ephes.,  5,  32.  Sed 
homo  non  potuit  esse  praescius  sui  casus  eadem 
ratione  qua  nec  angelus,  ut  Augustinus  probat  1 1 
super  Genes,  ad  litt. , cap.  18.  Ergo  etiamsi  homo 
non  peccasset,  Deus  incarnatus  fuisset. 

— Sed  contra  est  quod  Augustinus  dicit  in  lib. 
de  Verbis  Domini,  exponens  illud  quod  habetur 
Luc.  19  : Venit  Filius  hominis  qucerere , et  salvum 
facere  quod  perierat,  serm.  36,  cap.  ult. , sed  ex- 
pressius in  lib.  de  Verb.  Apost.  serm.  8,  cap.  2, 
circa  prine.  : Ergo  si  homo  non  peccasset,  Filius 
hominis  non  venisset ; et  1 Timot.  1,  super  illud  : 
Christus  venit  in  hunc  mundum,  ut  peccatores  salvos 
faceret,  dicit  Glossa  ord.  Aug.,  lib.  de  Verb- 
Apost.,  serm.  9,  circa  prine.  : Nulla  causa  ve- 
niendi fuit  Christo  Domino,  nisi  peccatores  salvos 
facere.  Tolle  morbos,  tolle  vulnera,  et  nulla  est  me- 
dicinae causa. 

espondeo  dicendum  quod  aliqui  circa  hoc  di- 
versimode opinantur.  — Quidam  enim  dicunt 
quod  etiamsi  homo  non  peccasset,  Dei  Filius  in- 
carnatus fuisset. — Alii  vero  contrarium  asserunt: 
quorum  assertioni  magis  assentiendum  videtur.  Ea 
enim  quae  ex  sola  Dei  voluntate  proveniunt  supra 
omne  debitum  creaturae,  nobis  innotescere  non 
possunt,  nisi  quatenus  in  sacra  Scriptura  tradun- 
tur, per  quam  divina  voluntas  nobis  innotescit. 
Unde  cum  in  sacra  Scriptura  ubique  incarnationis 
ratio  ex  peccato  primi  hominis  assignetur,  conve- 
nientius dicitur,  incarnationis  opus  ordina- 
tum esse  a Deo  in  remedium  contra  peccatum; 
ita  quod  peccato  non  existente,  incarnatio 
non  fuisset.  Quamvis  potentia  Dei  ad  hoc  non 


n 

limitetur;  potuisset  enim  etiam  peccato  non  exis- 
tente, Deus  incarnari. 

Ad  primum  ergo  dicendum  quod  omnes  aliae 
causae  quae  sunt  assignatae  art.  praec.,  pertinent  ad 
remedium  peccati.  Si  enim  homo  non  peccasset, 
perfusus  fuisset  lumine  divinae  sapientiae,  et  justitiae 
rectitudine  perfectus  a Deo  ad  omnia  necessaria 
cognoscenda  et  agenda.  Sed  quia  homo,  deserto 
Deo,  collapsus  erat  ad  corporalia,  conveniens  fuit 
ut  Deus  carne  assumpta  etiam  per  corporalia  ei 
salutis  remedium  exhiberet.  Unde  dicit  Augustinus 
super  Joan.  1 : Verbum  caro  facium  est,  tract.  2, 
circa  fin.  : Caro  te  obccecaverat,  caro  te  sanat : quo- 
niam sic  venit  Christus,  ut  carnis  vilia  exlingueret. 

Ad  secundum  dicendum  quod  in  ipso  modo  pro- 
ductionis rerum  ex  nihilo  divina  virtus  infinita  os- 
tenditur : ad  perfectionem  etiam  universi  sufficit 
quod  naturali  modo  creatura  ordinetur  in  Deum 
sicut  in  finem.  Hoc  autem  excedit  limites  perfec- 
tionis naturae,  ut  creatura  uniatur  Deo  in  persona. 

Ad  tertium  dicendum  quod  duplex  capacitas 
attendi  potest  in  humana  natura  : — una  quidem 
secundum  ordinem  potentiae  naturalis,  quae  a Deo 
semper  impletur,  qui  dat  unicuique  rei  secundum 
suam  capacitatem  naturalem;  — alia  vero  secun- 
dum ordinem  divinae  potentiae,  cui  omnis  creatura 
obedit  ad  nutum  : et  ad  hoc  pertinet  ista  capacitas. 
Non  autem  Deus  omnium  talem  capacitatem  na- 
turae implet : alioquin  Deus  non  posset  facere  in 
creatura  nisi  quod  facit  : quod  falsum  est,  ut  in 
primo  habitum  est,  quaest.  105,  art.  6.  Nihil  au- 
tem prohibet  ad  aliquid  majus  humanam  naturam 
perductam  esse  post  peccatum.  Deus  enim  per- 
mittit mala  fieri,  ut  inde  aliquid  melius  eliciat  : 
unde  dicitur  Rom.  5,  20  : Ubi  abundavit  delictum, 
superabundavit  et  gratia.  Unde  et  in  benedictione 
cerei  paschalis  dicitur  : O felix  culpa,  quee  talem 
ac  tantum  meruit  habere  Redemptorem  ! 

Ad  quartum  dicendum  quod  praedestinatio  prae- 
supponit  praescientiam  futurorum  : et  ideo  sicut 
Deus  praedestinat  salutem  alicujus  hominis,  per 
orationes  aliorum  implendam,  ita  etiam  praedesti- 
navit opus  incarnationis  in  remedium  humani  pec- 
cati. 

Ad  quintum  dicendum  quod  nihil  prohibet  alicui 
revelari  effectum  cui  non  revelatur  causa.  Potuit 
igitur  primo  homini  revelari  incarnationis  myste- 
rium, sine  hoc  quod  esset  praescius  sui  casus.  Non 
enim  quicumque  cognoscit  effectum,  cognoscit  et 
causam. 

Articulus  iv 

Utrum  principalius  Christi  incarnatio  facta  fuerit  ad  tol- 
lendum peccatum  originale  quam  actuale. 

3 Sent .,  dist.  i,  quast.  i,  art.  2,  ad  6;  et  0 puse  io,  cap. 

28 ; et  Opusc.  11,  art.  23  ; et  Opusc.  33,  art.  21. 

Ad  quartum  sic  proceditur.  1.  Videtur  quod 
Deus  principalius  incarnatus  fuerit  in  remedium 
actualium  peccatorum  quam  in  remedium  origina- 
lis peccati.  Quanto  enim  peccatum  est  gravius, 
tanto  magis  humanae  saluti  adversatur,  propter 
quam  Deus  est  incarnatus.  Sed  peccatum  actuale 
est  gravius  quam  originale  peccatum  ; minima  enim 
poena  debetur  originali  peccato,  ut  Augustinus  dicit 
contra  Julianum,  lib.  5,  cap.  1 1,  parum  aprine. 
Ergo  principalius  incarnatio  Christi  ordinatur  ad 
deletionem  actualium  peccatorum  quam  ad  dele- 
tionem originalis  peccati. 

2.  Praeterea,  peccato  originali  non  debetur  poe- 
na sensus,  sed  solum  poena  damni,  ut  in  secundo 
habitum  est  (implic.  1-2,  quaest.  87,  art.  5,  arg.  2, 
sed  clarius  in  2,  dist.  33,  quaest.  2,  art.  1).  Sed 
Christus  venit  pro  satisfactione  peccatorum  poe- 
nam sensus  pati  in  cruce,  non  autem  poenam  dam- 
ni, quia  nullum  defectum  habuit  divinae  visionis 
aut  fruitionis.  Ergo  principalius  venit  ad  deletio- 
nem peccati  actualis  quam  originalis. 

3.  Praeterea,  sicut  Chrysostomus  dicit  in  2 lib. 
de  Compunctione  cordis  cap.  5,  in  fin.,  hic  est 
affectus  servi  fidelis,  ut  beneficia  Domini  sui,  quae 


Art.  4 — Hic  primo  manifestaturquodqusestiohaecsup- 
ponit,  scilicet  Christum  delevisse  omnia  peccata  mundi. 
Cum  enim  hasc  quaestio  sit  comparativa,  scilicet  an  prin- 
cipalius pro  originali  quam  pro  actualibus  peccatis  Deus 
incarnatus  sit,  praesupponit,  positivam  certam,  scilicet 
quod  pro  utrisque  peccatis  sit  incarnatus,  et  ho;  est 
quod  primo  in  littera  dicitur.  Nota  bene  quod  non  est 
sermo  de  omnibus  peccatis  simpliciter,  sed  de  omnibus 
peccatis  hominum.  Hic  etiam  deinde  monstratur  mocus 
quo  Deus  incarnatus  delevit  omnia  peccata,  scilicet  non 
secundum  effectum,  sed  secundum  sufficientiam  remedii, 
ita  quod  duae  hic  promuntur  conclusiones  : prima  nega- 
tiva. non  omnia  peccata  hominum  delentur  per  Christum, 
et  ratio  hujus  est  defectus  hominum:  secunda  affirmat. va, 
Christus  exhibuit  quod  sufficiens  fuit  ad  omnium  pecca- 
torum deletionem.  Tandem  hic,  in  littera,  respondetur 
quaesito  duabus  conclusionibus,  altera  implicite,  altera 
explicite  (Cajetanus).  — Fide  certum  est  Deum  fuisse 
incarnatum  in  remedium  omnium  peccatorum,  atque  adeo 
ad  deletionem  non  solum  originalis  sed  etiam  omnium 
peccatorum.  Is.  5 j , Matth.  1,  1 Joan.  1,  et  2,  et  }.  Apoc- 
1.  Et  sic  loquitur  Trident.  sess.  6,  cap.  2 : De  dispen- 
satione et  mysterio  adventus  Christi  : « Quo  factum  est 
ut  caelestis  Pater,  Pater  misericordiarum,  et  Deus 
totius  consolationis,  Christum  Jesum,  Filium  suum, 
et  ante  legem,  et  legis  tempore,  multis  sanctis  Pa- 
tribus declaratum,  ac  promissum,  cum  venit  beata  illa 
plenitudo  temporis,  ad  homines  miserit  ; ut  et  Judaeos, 
qui  sub  lege  erant,  redimeret  ; et  gentes,  quas  non 
sectabantur  justitiam,  justitiam  apprehenderent,  atque 
omnes  adoptionem  filiorum  reciperent.  Hunc  propo- 
suit Deus  propitiatorem  per  fidem  in  sanguine  ipsius 
pro  peccatis  nostris  : non  solum  autem  pro  nostris,  sed 
etiam  pro  totius  mundi  ». 


communiter  omnibus  data  sunt,  quasi  sibi  soli  praes- 
tita reputet.  Quasi  enim  de  se  solo  loquens  Paulus 
ita  scribit  ad  Galal.  2 : « Dilexit  me,  et  tradidit  se- 
metipsum  pro  me.  » Sed  propria  peccata  nostra 
sunt  actualia,  originale  enim  est  commune  pecca- 
tum. Ergo  hunc  affectum  debemus  habere  ut  exis- 
timemus eum  principaliter  propter  actualia  pec- 
cata venisse. 

— Sed  contn  est  quod  Joan.  1,  29,  dicitur: 
Ecce  Agnus  Dei,  ecce  qui  tollit  peccatum  mundi : 
quod  exponens  Beda  dicit  : Peccatum  mundi  dici- 
tur originale  peccatum,  quod  est  commune  totius 
mundi.  (Colligitur  ex  ejus  hom.  in  oct.  Epiph., 
aliquant.  a prine.,  et  habetur  in  Gloss.  ord). 

Respondeo  dicendum  quod  certum  est  Chris- 
tum venisse  in  hunc  mundum  non  solum 
ad  delendum  illud  peccatum  quod  traductum 
est  originaliter  in  posteros,  sed  etiam  ad  de- 
letionem omnium  peccatorum  quae  postmo- 
dum  superaddita  sunt  : non  quod  omnia  de- 
leantur, quod  est  propter  defectum  hominum,  qui 
Christo  non  inhaerent,  secundum  illud  Joan.  3, 
19  : Venit  lux  in  mundum  (1),  et  dilexerunt  homi- 
nes magis  tenebras  quam  lucem  ; sed  quia  ipse  ex- 
hibuit quod  sufficiens  fuit  ad  omnium  peccatorum 
deletionem.  Unde  dicitur  Rom.  5,15:  Non  sicut 
delicium,  ita  et  donum...  Nam  judicium  ex  uno  in 
condemnationem,  gratia  autem  ex  multis  deliciis 
in  justificationem.  Tanto  autem  principalius  ad  ali- 
cujus  peccati  deletionem  Christus  venit,  quanto 
illud  peccatum  majus  est.  Dicitur  autem  a'i- 
quid  majus  dupliciter.  — Uno  modo  inten- 
sive  : sicut  est  major  albedo  quae  est  intensior  : 
et  per  hunc  modum  majus  est  peccatum  actuale 
quam  originale,  quia  plus  habet  de  ratione  volun- 
tarii, ut  in  secundo  habitum  est,  1-2,  quaest.  81, 
art.  1.  — Alio  modo  dicitur  aliquid  majus  exten- 
sive; sicut  dicitur  major  albedo  quae  est  in  majori 
superficie:  et  hoc  modo  peccatum  originale,  per 
quod  totum  genus  humanum  inficitur,  est  majus 
quolibet  peccato  actuali,  quod  est  proprium  singu- 
laris personae.  Et  quantum  ad  hoc  Christus  prin- 
cipalius venit  ad  tollendum  originale  pecca- 
tum, in  quantum  bonum  geniis  divinius  et  eminentius 
est  quam  bonum  unius,  ut  dicitur  1 Ethic.,  cap.  2, 
circ.  fin. 

Ad  primum  ergo  dicendum  quod  ratio  illa 
procedit  de  intensiva  magnitudine  peccati. 

Ad  secundum  dicendum  quod  peccato  originali 
in  futura  retributione  non  debetur  poena  sensus. 
Pcenalitates  tamen,  quas  sensibiliter  in  hac  vita 
patimur,  sicut  famem,  sitim,  mortem  et  alia  hujus- 
modi, ex  peccato  originali  procedunt.  Et  ideo 
Christus,  ut  plene  pro  peccato  originali  satisface- 
ret, sensibilem  dolorem  pati  voluit,  ut  mortem  et 
alia  hujusmodi  in  seipso  consumeret. 


(1)  Vulgata  : Lux  venit  in  mundum. 

Ad  tertium  dicendum  quod,  sicut  Chrysosto- 
mus  ibidem,  cap.  6,  dicit,  verba  illa  dicebat  Apos- 
tolus, non  quasi  diminuere  volens  amplissima,  et 
per  orbem  terrarum  diffusa  Christi  munera;  sed  ut 
pro  omnibus  se  solum  judicaret  obnoxium.  Quid 
enim  interest,  si  et  aliis  praestitit,  cum  quee  tibi  sunt 
prccslita,  ita  integra  sunt,  et  ita  perfecta  quasi  nulli 
alii  ex  his  aliquid  fuerit  praestitum?  Ex  hoc  ergo 
quod  aliquis  debet  reputare  sibi  beneficia  Christi 
praestita  esse,  non  debet  existimare  quod  non 
sint  aliis  praestita.  Et  ideo  non  excluditur  quin 
principalius  venerit  abolere  peccatum  totius  na- 
turae quam  peccatum  unius  personae.  Sed  illud 
peccatum  naturae  ita  perfecte  curatum  est  in  uno- 
quoque ac  si  in  uno  solo  esset  curatum.  Et  ideo 
propter  unionem  charitatis  totum  quod  omnibus 
est  impensum,  unusquisque  debet  sibi  adseri- 
bere. 

Articulus  v 

Utrum  conveniens  fuerit  Deum  incarnari  ab  initio 
mundi. 

1-2,  qu.cst.  98,  art.  6,  corp.  ; et  y Sent.  dist.  1,  quasi.  /, 

ari.  4; et  4 Cotti.,  cap.  jp,  ad  9;  et  Isai.  2,  coi.  1 ; et 

Gal.  4,  coi.  3. 

Ad  quintum  sic  proceditur.  1.  Videtur  quod 
conveniens  fuisset  Deum  incarnari  a principio  hu- 
mani generis.  Incarnationis  enim  opus  ex  immen- 
sitate divinae  charitatis  processit,  secundum  illud 
Ephes.  2,4  •.  Deus,  qui  dives  est  in  misericordia, 

Art.  5.  — In  corp.  duas  sunt  conclusiones  juxta  dupli- 
cem statum  humani  generis  in  sui  principio,  scilicet  inno- 
centiceet  lapsus.  — In  resp.  ad  2,  perspice  quod  respon- 
sio consistit  in  hoc  quod  ratio  ex  pluralitate  salvandorum 
non  est  efficax;  quia  salvandi,  ex  divina  prxdestinatione 
sunt  misericorditer  salvandi,  prout  ipse  magis  hos 
quam  illos  elegit.  Cujus  nulla  est  ratio  nisi  divina  volun- 
tas (Cajetanus).  — In  verbis  Apostoli,  quas  in  arg.  Sed 
< ontra  citantur,  « plenitudo  temporis  » subintelligitur 
praefiniti  a Deo;  quasi  diceret:  cum  tempus  a Deo  prx- 
finitum  de  Filio  Dei  mittendo  advenit,  etc.  Dicitur  autem 
tempus  adventus  Filii  Dei  plenitudo  temporis  aut  ple- 
num tempus,  quia  Deus  in  eo  implevit  mysterium  quod 
prafinierat,  implevit  figuras  veteres  et  promissiones, 
deditque  plenitudinem  gratiarum  Vide  S.  Thorn.  super 
cap.  4 ad  Galat.).  — Nota,  ait  Toletus,  quod  conclusio- 
nes istoe,  sunt  cum  limitatione  intelligendas.  Non  enim 
est  sensus  quod  si  incarnatio  facta  luisset  statim  post 
peccatum  aut  ante,  inconvenienter  luisset  facta.  Seque- 
retur enim  quod  non  potuisset  sic  fieri  : Deus  enim  nihil 
facit  quod  non  sit  convenienter  factum;  aliter  enim 
facere  non  potest.  At  nullus  dubitat  potuisse  illud  fieri. 
Sensus  duplex  esse  potest : 1°,  quod  convenienter  fac- 
tum est  ut  ante  peccatum  et  statim  post,  non  fuisset 
incarnatio;  ut  sit  sensus  a contrario:  non  est  conve- 
niens incarnari  ante  peccatum,  id  est  comeniens  fuit  non 
incarnari  ante  peccatum.  Rursus  non  fuit  conveniens 
incarnari  statim  post;  id  est,  conveniens  fuit  non  incar- 
nari statim  post.  2».  Alius  sensus  est  comparativus.  Non 
fuit  conveniens,  id  est : non  fuit  ita  conveniens.  Nec  est 
hoc  absurdum,  nam  non  semper  Deus  operatur  quod 
optimum  est,  sed  quod  bonum  est ; aliter  non  posset 
meliora  facere  quam  facit. 


propter  nimiam  charitatem  suam,  qua  dilexit  nos , 
cum  essemus  mortui  peccatis , convivificavit  nos  in 
Christo.  Sed  charitas  non  tardat  subvenire  amico 
necessitatem  patienti,  secundum  illud  Prov.  3,28: 
Ne  dicas  amico  tuo  : Vade  et  revertere,  cras  dabo 
tibi,  cum  statim  possis  dare.  Ergo  Deus  incarnatio- 
nis opus  differre  non  debuit,  sed  statim  a prin- 
cipio per  suam  incarnationem  humano  generi  sub- 
venire. 

2.  Praeterea,  1 Tim.  1,  15,  dicitur:  Christus 
venit  in  hunc  mundum  peccatores  salvos  facere. 
Sed  plures  salvati  fuissent,  si  a principio  humani 
generis  Deus  incarnatus  fuisset : plurimi  enim 
ignorantes  Deum  in  suo  peccato  perierunt  in  di- 
versis seculis.  Ergo  convenientius  fuisset  quod  a 
principio  humani  generis  Deus  incarnatus  fuis- 
set. 

3.  Praeterea,  opus  gratiae  non  est  minus  ordina- 
tum quam  opus  naturae.  Sed  natura  initium  sumit 
a perfectis,  ut  dicit  Boetius  in  lib.  3 de  Conso- 
lat. prosa  10,  parum  a prine.  Ergo  opus  gratiae  a 
principio  debuit  esse  perfectum.  Sed  in  opere  in- 
carnationis consideratur  perfectio  gratiae,  secun- 
dum illud,  Joan.  1,  14  : Verbum  caro  factum  est: 
et  postea  subditur  : Plenum  gratiae  et  veritatis.  Ergo 
Christus  a principio  humani  generis  debuit  incar- 
nari. 

— Sed  contra  est  quod  dicitur  Galat.  4,  4:  At 
ubi  venit  plenitudo  temporis,  misit  Deus  Filium 
suum  factum  ex  muliere,  facium  sub  lege  ; ubi  di- 
cit Glossa  Ambros.  in  hunc  loc.  quod  plenitudo 
temporis  est  quod  prcefinilum  fuit  a Deo  Patre 
quando  mitteret  Filium  suum.  Sed  Deus  sua  sa- 
pientia omnia  definivit.  Ergo  convenientissimo 
tempore  Deus  est  incarnatus:  et  sic  conveniens 
non  fuit  quod  a principio  humani  generis  Deus 
incarnaretur. 

Respondeo  dicendum  quod  cum  opus  incar- 
nationis principaliter  ordinetur  ad  reparatio- 
nem humanae  naturae  per  peccati  abolitionem,  ma- 
nifestum est  quod  non  fuit  conveniens  a prin- 
cipio humani  generis  ante  peccatum  Deum 
incarnatum  fuisse.  Non  enim  datur  medicina 
nisi  jam  infirmis.  Unde  ipse  Dominus  Matth.  9, 
12,  dicit : Non  est  opus  valentibus  medico...  sed 
male  habenlibus(i) ; non  enim  veni  vocare  justos,  sed 
peccatores.  Sed  nec  etiam  statim  post  pecca- 
tum conveniens  luit  Deum  incarnari.  — Primo 
quidem  propter  conditionem  humani  peccati,  quod 
ex  superbia  provenerat,  unde  eo  modo  erat  homo 
liberandus,  ut  humiliatus  recognosceret  se  libe- 
ratore indigere.  Unde  super  illud  Galat.  3 : Or- 
dinata per  angelos  in  manu  mediatoris,  dicit  Glossa 
ord.  : Magno  Dei  consilio  facium  est  ut  post  ho- 
minis casum  non  illico  Dei  Filius  mitteretur.  Reli- 
quit enim  Deus  prius  hominem  in  libertate  arbi- 


ti) Vulgata  : medicus. 

trii  in  lege  naturali,  ut  sic  vires  naturae  suae  co- 
gnosceret : ubi  cun  deficeret,  legem  accepit; 
qua  data  invaluit  morbus,  non  legis,  sed  naturae 
vitio  ; ut  ita  cognita  sua  infirmitate,  clamaret  ad 
medicum  et  gratiae  quaereret  auxilium.  — Secundo 
propter  ordinem  promotionis  in  bonum,  secundum 
quem  ab  imperfecto  ad  perfectum  proceditur. 
Unde  Apostolus  dicit  i ad  Corinth.  5,  46:  Non 
prius  quod  spirituale  est , sed  quod  animale,  deinde 
quod  spirituale.  Primus  homo  de  terra  terrenus,  se- 
cundus homo  de  coelo  coelestis.  — Tertio,  propter 
dignitatem  Verbi  incarnati,  quia  super  illud  Gal. 
4,  At  ubi  venit  plenitudo  temporis,  dicit  Glossa 
Aug.  tract.  31  in  Joan.,  ante  med.  : Quanto 
major  judex  veniebat,  tanto  prxconum  series  longior 
praecedere  debebat.  — Quarto,  ne  fervor  fidei 
temporis  prolixitate  tepesceret,  quia  circa  finem 
mundi  refrigescet  charitas  multorum.  Unde  Luc. 
18,8,  dicitur:  Cum  Filius  homin's  veniet  (1),  putas 
inveniet  fidem  in  terra  ) 

Ad  primum  ergo  dicendum  quod  charitas  non 
differt  amico  subvenire,  sal,va  tamen  negotiorum 
opportunitate  et  personarum  conditione.  Si  enim 
medicus  statim  a principio  aegritudinis  medicinam 
daret  infirmo,  minus  proficeret,' vel  magis  laederet 
quam  juvaret.  Et  ideo  etiam  Dominus  non  statim 
a principio  incarnationis  remedium  humano  generi 
exhibuit,  ne  illud  contemneret  ex  superbia,  si 
prius  suam  infirmitatem  non  cognosceret. 

Ad  secundum  dicendum  quod  Augustinus  ad 
hoc  respondet  in  lib.  de  sex  Quaestionibus  paga- 
norum, ep.  102,  al.  49,  quaest.  2,  inter  med.  et 
fin.,  dicens  quod  tunc  voluit  Christus  hominibus 
apparere,  et  apud  eos  praedicari  suam  doctrinam, 
quando  et  ubi  sciebat  esse  qui  in  eum  fuerant  cre- 
dituri. His  enim  temporibus,  et  his  in  locis,  quibus 
Evangelium  ejus  non  est  praedicatum,  tales  omnes  in 
ejus  praedicatione  futuros  esse  praesciebat,  quales 
non  quidem  omnes,  sed  tamen  multi  in  ejus  corpo- 
rali praesentia  fuerunt;  qui  nec  in  eum,  suscitatis 
ab  eo  mortuis,  credere  voluerunt.  Sed  hanc  res- 
ponsionem reprobans  idem  Augustinus  in  iib.  de 
Perseverantia,  cap.  9,  non  procul  a fin.,  dicit  : 
Numquid  possumus  dicere  Tyrios  et  Sidonios  tali- 
bus apud  se  virtutibus  factis  credere  noluisse,  aut 
credituros  non  fuisse,  si  fierent  ; cum  ipse  Deus  at- 
testetur  cis  quod  aduri  essent  magnas  humilitatis 
poenitentiam,  si  in  eis  facta  essent  divinarum  illa  si- 
gna virtutum  } Proinde,  ut  ipse  solvens  subdit, 
cap.  11,  in  prine.,  sicut  Apostolus  ait  ad  Rom.  : 
« Non  est  volentis,  neque  currentis,  sed  miserentis 
Dei,»  qui  his  quos  praevidit,  si  apud  eos  facta  es- 
sent, sws  miraculis  credituros,  quibus  voluit,  subve- 
nit : aliis  autem  non  subvenit,  de  quibus  in  sua  prae- 
destinatione occulte  quidem,  sed  aliud  juste  judica- 


(1)  Vulgata  : Verumtaincn  Filius  hominis  veniens,  putas, 


vit.  Itaque  (1)  misericordiam  ejus  in  his  qui  liberan- 
tur, et  veritatem  in  his  qui  puniuntur,  sine  dubita- 
tione credamus. 

Ad  tertium  dicendum  quod  perfectum  est  prius 
imperfecto,  in  "diversis  quidem  tempore  et  natura 
(oportet  enim  quod  perfectum  sit  quod  alia  ad 
perfectionem  adducit),  sed  in  uno  et  eodem  im- 
perfectum est  prius  tempore,  etsi  sit  posterius 
natura.  Sic  ergo  imperfectionem  naturae  hu- 
manae duratione  prjecedit  aeterna  Dei  perfectio; 
sed  sequitur  ipsam  consummata  perfectio  ejus  in 
unione  ad  Deum. 

Articulus  vi 

Utrum  incarnatio  differri  debuerit  usque  ad  finem 
mundi. 

Locis  sup.,  art.  J,  citatis. 

Ad  sextum  sic  proceditur.  1.  Videtur  quod  in- 
carnationis opus  differri  debuerit  usque  in  finem 
mundi.  Dicitur  enim  in  Psal.  92,  2 : Senectus  mea 
in  misericordia  uberi,  id  est,  in  novissimo,  ut  Glossa 
interi,  et  Aug.  in  hunc  loc.  dicit.  Sed  tempus 
incarnationis  est  maxime  tempus  misericordiae 
secundum  illud  Psal.  101,  14  : Quoniam  venit 
tempus  miserendi  ejus.  Ergo  incarnatio  differri 
debuit  usque  in  finem  mundi. 

2.  Praeterea,  sicut  dictum  est  art.  praec.,  ad  3, 
perfectum  in  eodem  subjecto,  tempore  est  po  - 
terius  imperfecto.  Ergo  illud  quod  est  maxime 
perfectum,  debet  esse  omnino  ultimum  in  tem- 
pore. Sed  summa  perfectio  humanae  naturae  est  in 
unione  ad  Verbum,  quia  in  Christo  complacuit 
omnem  plenitudinem  Divinitatis  inhabitare,  ut 
Apostolus  dicit  Coloss.  1.  Ergo  incarnatio  dif- 
ferri debuit  usque  in  finem  mundi. 

3.  Praeterea,  non  est  conveniens  fieri  per  duo 
quod  per  unum  fieri  potest.  Sed  unus  Christi  ad- 
ventus sufficere  poterat  ad  salutem  humanae  na- 


Art.6.  — In  arg.  sed  contra,  ad  verba  Habacuc,  « in 
medio  annorum  » nota  quod  nonnulli  erronee  hinc  intel- 
lexerunt Christum  sic  venisse  in  medio  durationis  mun- 
di, ut  «qualiter  distet  ab  utriusque  terminis.  Sciendum 
est  autem  illud  dici  esse  in  medio  alicujus  rei,  quod  est 
intra  illam,  (v.  g.  Ps.  ioo,Jerem.  51,  Mich.  5)  ac  proinde 
in  medio  annorum  idem  est  quod  intra  annos  a Deo 
prostitutos.  Itaque  in  medio  annorum,  non  aliud  est 
quam  ubi  venit  plenitudo  temporis.  Qucd  cur  aliquando 
dicatur  novissimum  et  finis  saeculorum  (Joel  2,  Act.  2, 
1 Corint.  10  , ratio  est,  quia  lex  gratiae,  toto  reliquo 
tempore  duratura  est,  nec  habebit  aliam  legem  quo  ei 
succedat  ; estque  ultima  aetas  (Syl vius).  — Venit  autem 
Christus  initio  septimas  aetatis  mundi,  quando  juxta  pro- 
phetiam Jacob  tCen.  40),  ablatum  erat  sceptrum  de 
Juda,  regnante  Herode  alien  gena,  et  quando  finiebatur 
hebdomas  Danielis  sexagesima  sexta,  ut  post  septua- 
ginta hebdomades  occideretur.  — Nota  etiam  pro 
praesenti  art.,  animadversiones  Toleti,  in  praeced. 

(1)  Ita  cum  Augustino  Mss.  et  editi  multi.  — In  cod. 
Alcan.,  obscure,  ita  quod. 

turaa,  qui  erit  in  fine  mundi.  Ergo  non  oportuit 
quod  antea  veniret  per  incarnationem  ; et  ita  in- 
carnatio differri  debuit  usque  in  finem  mundi. 

— Sed  contra  est  quod  dicitur,  Habac.  3,  2 : 
In  medio  annorum  notum  facies.  Non  ergo  debuit 
incarnationis  mysterium,  quod  mundo  innotuit, 
usque  in  finem  mundi  differri. 

Respondeo  dicendum  quod  sicut  non  fuit  con- 
veniens Deum  incarnari  a principio  mundi,  ita 
non  fuit  conveniens  quod  incarnatio  differre- 
tur usque  in  finem  mundi.  Quod  quidem  ap- 
paret : — Primo  ex  unione  divinae  et  humanae 
naturae.  Sicut  enim  dictum  est  art.  praec.,  ad  3 
perfectum  uno  modo  tempore  praecedit  imperfec- 
tum ; alio  modo  e converso  imperfectum  tempore 
praecedit  perfectum.  In  eo  enim  quod  de  imper- 
fecto fit  perfectum,  imperfectum  tempore  praece- 
dit perfectum  ; in  eo  vero  quod  est  causa  perfec- 
tionis efficiens,  perfectum  tempore  praecedit  im- 
perfectum. In  opere  autem  incarnationis  utrumque 
concurrit,  quia  natura  humana  in  ipsa  incarnatione 
est  perducta  ad  summam  perfectionem ; et  ideo 
non  decuit  quod  a principio  humani  generis  incar- 
natio facta  fuisset.  Sed  ipsum  Verbum  incarnatum 
est  perfectionis  humanae  naturae  causa  efficiens, 
secundum  illud  Joan.  1,  16:  De  plenitudine  ejus 
nos  omnes  accepimus  : et  ideo  non  debuit  incarna- 
tionis opus  usque  in  finem  mundi  differri  ; sed  per- 
fectio gloriae,  ad  quam  perducenda  est  ultimo  na- 
tura humana  per  Verbum  incarnatum,  erit  in  fine 
mundi. 

Secundo,  ex  effectu  humanae  salutis  : ut  enim 
dicitur  in  lib.  de  QQ.  vet.  et  novi  Testam.,  quaest. 
83,  in  potestate  dantis  est,  quando  vel  quantum  velit 
misereri.  Venit  ergo  quando  et  subveniri  debere  sci- 
vit, et  gratum  futurum  beneficium.  Cum  enim  lan- 
guore quodam  humani  generis , obsolescere  coepisset 
cognitio  Dei  inter  homines,  et  mores  immutarentur, 
eligere  dignatus  est  Abraham , in  quo  forma  esset 
renovata : notitiae  Dei  et  morum;  et  cum  adhuc  reve- 
rentia segnior  esset , postea  per  Moysem  legem  litte- 
ris dedit ; et  quia  eam  gentes  spreverunt,  non  se  sub- 
jicientes ei.  neque  hi  qui  acceperunt,  eam  servave- 
runt, motus  misericordia  Dominus  misit  Filium 
suum,  qui,  data  omnibus  remissione  peccatorum, 
Deo  Patri  illos  justificatos  offerret.  Si  autem  hoc 
remedium  differretur  usque  in  finem  mundi,  tota- 
liter Dei  notitia,  et  reverentia,  et  morum  honestas 
abolita  fuisset  in  terris. 

Tertio,  apparet  hoc  fuisse  conveniens  ad  mani- 
festationem divinae  virtutis,  quae  pluribus  modis 
homines  salvavit,  non  solum  per  fidem  futuri,  sed 
etiam  per  fidem  praesentis  et  praeteriti. 

Ad.  primum  ergo  dicendum,  quod  Glossa  illa 
exponit  de  misericordia  perducente  ad  gioriam.  Si 
tamen  referatur  ad  misericordiam  exhibitam  huma- 
no generi  per  incarnationem  Christi,  sciendum  est 
quod,  sicut  Augustinus  dicit  in  lib.  1 Retract., 


cap.  26,  ante  med.,  tempus  incarnationis  potest 
comparari  juventuti  humani  generis  propter  vigo- 
rem fervoremque  fidei,  quee  per  dilectionem  opera- 
tur ; senectuti  autem,  quae  est  sexta  aetas,  propter 
numerum  temporum,  quia  Christus  venit  in  sexta 
aetate.  Et  quamvis  in  corpore  non  possit  simul  esse 
juventus  et  senectus,  potest  tamen  simul  esse  in 
anima,  illa  propter  alacritatem,  ista  propter  gravi- 
tatem. Et  ideo  alicubi  in  lib.  83  QQ.,  quaest.  44, 
in  med.,  dicit  Augustinus  quod  non  oportuit  divini- 
tus venire  magistrum,  cujus  imitatione  humanum 
genus  in  mores  optimos  formaretur,  nisi  tempore  ju- 
ventutis. Alibi  autem,  lib.  1 de  Gen.  cont.  Manich. 
cap.  23,  dicit  Christum  in  sexta  aetate  humani  ge- 
neris, tanquam  in  senectute,  venisse. 

Ad  secundum  dicendum  quod  opus  incarnatio- 
nis non  solum  est  considerandum  ut  terminus  mo- 
tus de  imperfecto  ad  perfectum,  sed  etiam  ut 
principium  perfectionis  in  humana  natura,  ut  dic- 
tum est  in  corp.  art. 

Ad  tertium  dicendum  quod,  sicut  dicit  Chrysos- 
tomus  super  illud  Joan.  3 : Non  misit  Deus  Filium 
suum  in  mundum,  ut  judicet  mundum,  hom.  27,  in- 
ter prine,  et  med.,  duo  sunt  Christi  adventus:  pri- 
mus quidem,  ut  remittat  peccata  ; secundus,  ut  judi- 
cet mundum.  Si  enim  hoc  non  fecisset,  universi  si- 
mul perditi  essent,  omnes  enim  peccaverunt,  et  egent 
gloria  Dei.  Unde  patet  quod  non  debuit  ad- 
ventum misericordiae  differre  usque  in  finem 
mundi. 


QUAESTIO  II 

de  modo  unionis  Verbi  incarnati.  — In 
duodecim  articulos  divisa. 

Deinde  considerandum  est  de  modo  unionis 
Verbi  incarnati  : — et  primo,  quantum  ad  ipsam 
unionem;  — secundo,  quantum  ad  personam  assu- 
mentem ; — tertio,  quantum  ad  naturam  assump- 
tam. 

Circa  primum  quaeruntur  duodecim  : i°  utrum 
unio  Verbi  incarnati  sit  facta  in  natura  ; 20  utrum 
sit  facta  in  persona  ; 30  utrum  sit  facta  in  suppo- 
sito vel  hypostasi  ; 40  utrum  persona  vel  hyposta- 


Qu^stio  2.  — Incipit  tractare  de  Incarnatione  quoad 
quid  est.  Et  cum  quidditas,  seu  definitio  incarnationis 
sit  duarum  naturarum  unio  in  una  persona,  explicat 
hanc  quidditatem  quantum  ad  tria  : Primo  explicat  quasi 
obiectum  unionis  seu  materiam  circa  quam,  a quo  species 
materias  desumitur;  et  hoc  sex  prioribus  articulis,  ita  ut 
in  sexto,  quasi  epilogando  prsecedentes,  ostendit  unio- 
nem hanc  humanas  naturas  ad  Verbum  non  esse  acci- 
dentalem, sed  substantialem,  quia  humana  natura,  tracta 
est  ad  subsistendum  in  persona  Verbi  et  non  ut  acci- 
dentali conjunctione  ei  uniatur.  Secundo  explicat  quan- 
tum ad  ipsam  naturam  in  se;  et  hoc  tribus  articulis  (7-9). 
Tertio  quantum  ad  causas,  quibus  facta  est,  tam  physi- 
cam quam  moralem,  quas  consistit  in  meritis  et  gratia 
eam  prascedentibus,  et  hoc  tribus  aliis  articulis  (to-X2) 


S.  Thom.  Aq.  Sum,  Thbol.  IV.  — 2. 

sis  Christi  post  incarnationem  sit  composita  ; 
5°  utrum  sit  facta  aliqua  unio  animse  et  corporis 
in  Christo  ; 6°  utrum  natura  humana  fuerit  unita 
Verbo  accidentaliter  ; 70  utrum  ipsa  unio  sit  ali- 
quid creatum  ; 8°  utrum  sit  idem  quod  assumptio; 
90  utrum  unio  duarum  naturarum  sit  maxima  unio- 
num ; io°  utrum  unio  duarum  naturarum  in  Chris- 
to fuerit  facta  per  gratiam  ; 1 1°  utrum  eam  aliqua 
merita  praecesserint  ; 120  utrum  gratia  unionis 
fuerit  homini  Christo  naturalis. 

Articulus  primus 

Utrum  unio  Verbi  incarnati  sit  facta  in  natura. 

Itif.,  art.  2 et  6 , corp.,  et  12 , ad  x,  et  qucest.  30,  art.  2 ; 
et  3 Seni.,  dist.  1,  quasi.  11,  art.  1,  et  dist.  3,  quasi.  1, 
art.  2 et  3;  et  4 Cont.,  cap.  33,  33  et  41 ; et  Verit. 
quasi.  20,  art.  1,  corp.;  et  Opusc.  2,  cap.  211,  212 , 
223. 

Ad  primum  sic  proceditur.  1.  Videtur  quod 
unio  Verbi  incarnati  sit  facta  in  natura  (1).  Dicit 
enim  Cyrillus,  et  inducitur  in  gestis  concilii  Chal- 
ced.,  part.  2,  act.  1,  aliquant.  post  epist.  Cyrill.  : 
Non  oportet  intelligere  duas  naturas,  sed  unam  na- 
turam Dei  Verbi  incarnatam  : quod  quidem  non 


Art.  i.  — Uniri  in  natura  (in  titulo)  est  sic  uniri,  ut 
ex  unione  resultet  tantum  una  natura.  — Responsio 
fidei  est  unionem  Verbi  incarnati  non  esse  factam  in 
natura,  id  est  non  sic,  ut  natura  divina  et  humana 
coalescerent  in  unam.  Et  hoc,  contra  Eutychen  et 
Dioscorum(infra  art.  6)  fuit  definitum,  pr®cipue  in  cele- 
bri epistola  S.  Leonis  ad  Flavianum,  et  in  Concil.  gener. 
Chalcedonensi,  et  Constantinopolitano  II.  — Nota  ad 
1 aro;,  quod  illa  verba  non  sunt  in  concilio  posita  ut  a 
Cyrillo  dicta,  sed  a Dioscoro  hseretico;  et  hoc  est  legi- 
tima responsio  ad  argumentum.  Tamen  quia  aliquem  sen- 
sum verum  habere  possunt,  ob  id,  S.  Thomas  ut  a Cyrillo 
dicta  solvit.  — Ad  2,  nota  quod  similitudo  Athanasii,  non 
per  omnia  constat,  cum  divinitas  non  sit  forma  huma- 
nitatis, sicut  anima  rationalis  est  forma  corporis  seu 
carnis  ; sed  ad  hoc  solum  adducitur,  ut  personalis  unitas 
Christi  in  duabus  naturis  subsistens,  declaretur.  — Ad- 
verte etiam  resp.  ad  3 ut  recte  interpretari  possis  di- 
versos SS.  Patrum  loquendi  modos. 

De  natura.  — Hic,  vox  natura  sumitur  secundum  quod 
significat  essentiam  seu  quidditatem ; hasc  enim  tria  voca- 
bula pro  eodem  communiter  sumuntur  a metaphysicis. 
Essentia,  ait  Sanseverino  definitur  « id,  quo  aliquid  in 
certa  rerum  specie  collocatur  ».  Quoniam  vero  res  ex 
eo  quod  ad  certam  speciem  pertinet,  efficitur  id  quod 
est,  atque  a casteris  rebus  discriminatur,  essentia  defi- 
niri etiam  solet  « id  per  quod  res  est  id  quod  est,  ac  a 
cseteris  rebus  d^criminatu  >>.  Vocatur  quidditas,  quia 
est  id  quo  respondetur  ad  quaestionem  quid  res  sit  ; 
vocatur  natura  quia  est  principium  ex  quo  proprietates 
et  operationes  rei  nascuntur  seu  promanant.  — Vide  in' 
opusc.  S.  Thomas  de  Ente  et  Essentia,  omnes  quaestiones 
pertinentes  ad  prassentem  materiam.  — In  hoc  art.  autem 
intellige  per  naturae  vocem,  non  tantum  solam  naturam 
communem,  sed  etiam  singularem  et  individuam,  sicut  in 
Christo  est  natura  tam  humana  quam  divina.  — In  corpore 
sunt  duae  partes  principales,  ait  Cajctanus,  In  prima  decla- 

(1)  Ita  post  theologos,  qui  vocem  una  sustulerunt,  edit, 
omnes.  — Mss.  et  Edit,  veteres,  in  una  natura. 


esset,  nisi  unio  fieret  in  natura.  Ergo  unio  Verbi 
incarnati  facta  est  in  natura. 

2.  Praeterea,  Athanasius  dicit,  in  Symb.  fid.  : 
Sicut  anima  rationalis  et  caro  unus  est  homo ; ita 
Deus  et  homo  unus  est  Christus.  Sed  anima  ratio- 
nalis et  caro  conveniunt  in  constitutione  unius  na- 


ratur  quid  significet  in  titulo  ly  natura.  Ubi  nota  quod 
Auctor  discurrendo  per  diversas  significationes  ordine 
quodam  convenientes  nomini  natur®,  decernit  in  hac 
qmestione,  naturam  significare  essentiam  rei,  et  ex  hac 
determinatione,  ut  clarificatum  reliquit  titulum  articuli. 
Et  vere  sic  est,  quoniam  ex  hoc  ipso  quod  natur®  no- 
mine essentiam  intelligimus,  clare  constat  quid  est  uniri 
in  natura,  scilicet  uniri  ad  essenti®  integritatem,  ut  ex- 
presse Auctor  deduxit  ex  eodem  pr®supposito,  in  4 Con- 
tra gentes,  cap.  41.  Qusrere  igitur,  an  unio  Verbi  incar- 
nati sit  facta  in  natura,  est  qu®rere  an  Verbum  et  huma- 
na natura,  sintunita  in  una  essentia,  an  convenerint  ad 
integrandam  unam  essentiam.  In  2”,  parte  corp.  resp. 
articulo  negative,  etc. 

Definit.  Eccles.  — Anathemalismi  S.  Damasi  papa;,  (378) 
in  concil.  roinano,  contra  Maccdonianos,  Apollinaristas  etc, 
approbati  a concil.  cecumcnico  Constantinop.  I et  a Ccelcstino 
et  Vigilio  Pap.  14.  Si  quis  dixerit,  quod  in  passione  cru- 
cis dolorem  sustinebat  Filius  Dei  Deus,  et  non  caro  cum 
anima,  qua  induerat  formam  servi,  quam  sibi  acceperat, 
sicut  ait  Scriptura,  anat.  sit.  15.  Si  quis  non  dixerit,  quod 
in  carne,  quam  assumpsit,  sedet  ad  dexteram  Patris,  in 
qua  venturus  est,  judicare  vivos  et  mortuos,  anat.  sit. 
Vide  Epist.  S.  Leonis,  ad  Flavianum;  Concil.  Clialcedonense; 
Concil  oecumcn.  V,  et  praecipue  can.  2.5,8;  Concil.  Laleran, 
sub  Mart.  I,  et prxcipue  can.  4,  6,  7,  9;  Symbol,  fidei,  Con- 
cil. Tolet.  supra,  pag.;,  etc.;  Concil.  plen.  Hispan.  Toleti, 
jussu  S.  Leonis  papx,  vide  supra  pag.  6 ; et  insuper  ibid.  6.  Si 
quis  dixerit  vel  crediderit,  Christum  innascibilem  esse 
anat.  sit.  7.  Si  quis  dixerit  vel  crediderit,  deitatem  Christi 
convertibilem  esse  vel  passibilem,  anat.  sit.  13.  Si  quis 
dixerit  vel  crediderit  deitatis  et  carnis  unam  in  Christo 
esse  naturam  anat.  sit.  — Symbol.  S.  Attianas;  Epist, 
Agathonis  papa;;  Concil.  cacumen.  VI,  Constantinop. III. 
supra,  pag.  ;,  etc. — Decreta  Nicolai  I in  concit.  Roman.  863: 
Can.  7.  Veraciter  quidem  credendum  est,  et  omnimodis 
profitendum,  quia  Dominus  noster  Jesus  Christus  Deus 
et  Dei  Filius  passionem  crucis  tantummodo  secundum 
carnem  sustinuit,  deitate  autem  impassibilis  mansit,-  ut 
apostolica  docet  auctoritas  et  sanctorum  Patrum  lucu- 
lentissime doctrina  ostendit.  Can.  8.  Hi  autem,  qui  aiunt, 
quia  Redemptor  noster  Jesus  Christus  et  Dei  Filius  pas- 
sionem crucis  secundum  deitatem  sustinuit,  quoniam  im- 
pium est  et  catholicis  mentibus  exeerabile,  anathema  sint. 
— Professio  fidei  a Leone  IX  proposita  Petro  cpisc.  Credo 
quoque  ipsum  Dei  Patris  Filium,  Verbum  Dei  aeternaliter 
natum  ante  omnia  tempora  de  Patre,  consubstantialem, 
coomnipotentem  et  coaequalem  Patri  per  omnia  in  divinitate 
temporaliter  natum  de  Spiritu  S.  ex  Maria  semper  vir- 
gine, cum  anima  rationali  : duas  habentem  nativitates, 
unam  ex  Patre  aeternam,  alteram  ex  matre  temporalem  : 
duas  voluntates  et  operationes  habentem  : Deum  verum 
et  hominem  verum  : proprium  in  utraque  natura  atque 
perfectum  : non  commixtionem  atque  divisionem  passum, 
non  adoptivum,  neque  phantasticum  : unicum  et  unum 
Deum  Filium  Dei  in  duabus  naturis,  sed  in  unius  per- 
sona? singularitate  : impassibilem  et  immortalem  divini- 
tate, sed  in  humanitate  pro  nobis  et  pro  nostra  salute 
passum. — Decret.  Alexandri  III.  In  epistola  ad  Rhe- 
mensem  archiepiscopum  sub  anathemate  prohibet  pro- 
positionem Petri  Lontbardi  non  satis  distincte  enuncia- 
tam  : « Christus  non  est  aliquid  secundum  homo  ».  — 
Concit.  Lateran.  IV,  contra  Albigenses:  Et  tandem  unigeni- 
tus Dei  Filius  Jesus  Christus  a tota  Trinitate  communiter 

turse  humanae.  Sic  ergo  Deus  et  homo  conveniunt 
in  constitutione  alicujus  unius  (i).  Ergo  unio  facta 
est  in  natura. 

3.  Praeterea,  duarum  naturarum  una  non  deno- 
minatur ex  altera,  nisi  aliquo  modo  in  invicem 
transmutentur.  Sed  divina  natura  et  humana  in 
Christo  ab  invicem  denominantur  : dicit  enim  Cy- 
rillus,  loc.  cit.,  divinam  naturam  esse  incarnatam ; 
et  Gregorius  Nazianzenus  dicit,  epist.  1 ad  Cle- 
donium,  ante  med.,  humanam  naturam  esse  deif- 
calam,  ut  patet  per  Damascenum,  lib.  3 orth. 
Fid . , cap.  6,  a med.,  et  cap.  11.  Ergo  ex  duabus 
naturis  videtur  esse  facta  una  natura. 

— Sed  contra  est  quod  dicitur  in  determinatione 
concilii  Chalcedon.,  sup.  cit.  act.  5,  adfin.  : Con- 
fitemur in  novissimis  diebus  Filium  Dei  unigenitum 
in  duabus  naturis  inconfuse , immutabiliter,  indi- 
vise, inseparabiliter  agnoscendum,  nunquam  sublata 

incarnatus,  ex  Maria  semper  Virgine  Spiritus  Sancti 
cooperatione  conceptus,  verus  homo  factus,  ex  anima 
rationali  et  humana  carne  compositus,  una  in  duabus  na- 
turis persona,  viam  vitae  manifestius  demonstravit.  Qui 
cum  secundum  divinitatem  sit  immortalis  et  impassibilis, 
idem  ipse  secundum  humanitatem  factus  est  mortalis  et 
passibilis.  — Professio  fidei  praescripta  Waldensibus  ab 
lnnoc.  III . Incarnationem  Divinitatis  non  in  Patre,  neque 
in  Spiritu  S.  factam,  sed  in  Filio  tantum,  corde  credimus 
et  ore  confitemur.  Ut  qui  erat  in  divinitate  Dei  Patris 
Filius,  Deus  verus  ex  Patre,  esset  in  humanitate  hominis 
filius,  homo  verus  ex  matre,  veram  carnem  habens  ex 
visceribus  matris  et  animam  humanam  rationabilem,  si- 
mul utriusque  naturae,  id  est  Deus  et  homo, una  persona, 
unus  filius,  unus  Christus,  unus  Deus  cum  Patre  et  Spiri- 
tu S.  omnium  auctor  et  rector,  natus  ex  Virgine  Maria 
vera  carnis  nativitate  ; manducavit  et  bibit,  dormivit  et 
fatigatus  ex  itinere  quievit,  passus  vera  suae  carnis  pas- 
sione, mortuus  vera  corporis  sui  morte,  et  resurrexit  ve- 
ra carnis  sute  resurrectione  et  vera  animae  ad  corpus 
resumptione  ; in  qua  postquam  manducavit  et  bibit, 
ascendit  in  coelum,  sedet  ad  dexteram  Patris  et  inde 
venturus  est  judicare  vivos  et  mortuos.  — Confessio 
fidei  Michael.  Pale.olog.  in  concit.  Lugd.II,cecumen.  (1274)  ; 
Credimus  ipsum  Filium  Dei,  Verbum  Dei,  teternaliter 
natum  de  Patre  consubstantialem,  coomnipotentem  et 
mqualem  per  omnia  Patri  in  divinitate,  temporaliter  na- 
tum de  Spiritu  Sancto  et  Maria  semper  Virgine,  cum  ani- 
ma rationali;  duas  habentem  nativitates,  unam  ex  Patre 
nativitatem  asternam,  alteram  ex  matre  temporalem  : Deum 
verum  et  hominem  verum,  proprium  in  utraque  natura  atque 
perfectum,  non  adoptivum,  nec  phantasticum,  sed  unum  et 
unicum  Filium  Dei,  in  duabus  et  ex  duabus  naturis,  divina 
scilicet  et  humana,  in  unius  personas  singularitate,  impas- 
sibilem et  immortalem  divinitate,  sed  in  humanitate  pro 
nobis  et  salute  nostra  passum  vera,  carnis  passione.  — 
Concit.  Viennens.  definit,  contra  errores  Joannis  Olivi 
Fidei  catholicr,  firmiter  inhasrcntes,  aperte  cum  sancta 
matre  Ecclesia  confitemur,  unigenitum  Dei  Filium  in  iis 
omnibus,  in  quibus  Deus  Pater  existit,  una  cum  Patre 
aeternaliter  subsistentem,  partes  nostra:  naturas  simul  uni- 
tas, ex  quibus  in  se  verus  Deus  existens  fieret  verus  homo, 
humanum  videlicet  corpus  passibile  et  animam  intellecti- 
vam seu  rationalem,  ipsum  corpus  vere  per  se  et  essentia- 
liter informantem,  assumpsisse  ex  tempore  in  virginali 
thalamo  ad  unitatem  sum  hypostasis  et  persona:.  — De- 
cretum [ro  Jacobitis;  et  Professio  fidei,  orientalibus  ab  Ur- 
bano VIII praescripta  vide  supra,  pag.  8. 

(1)  Ita  cum  codd.  Camer.  et  Alcan.  Edit,  passim.  — 
AI.  deest,  unius. 

differentia  naturarum  propter  unionem.  Ergo  unio 
non  est  facta  in  natura. 

Respondeo  dicendum  quod  ad  hujus  quaestionis 
evidentiam  oportet  considerare  quid  sit  natura. 
Sciendum  est  ergo  quod  nomen  naturge  a nascen- 
do est  dictum  vel  sumptum  : unde — primo  est 
impositum  hoc  nomen  ad  significandum  generatio- 
nem viventium,  quae  nativitas  velpullulatio  dicitur, 
ut  dicatur  natura,  quasi  nascitura  : — deinde 
translatum  est  nomen  naturae  ad  significandum 
principium  hujus  generationis  ; — et  quia  princi- 
pium generationis  in  rebus  viventibus  est  intrinse- 
cum, ulterius  derivatum  est  nomen  naturae  ad  si- 
gnificandum quodlibet  principium  intrinsecum  mo- 
tus, secundum  quod  Philosophus  dicit  in  2 Phys., 
text.  3,  quod  natura  est  principium  motus  in  eo  in 
quo  est  per  se,  et  non  secundum  accidens.  Hoc  au- 
tem principium  vel  forma  est,  vel  materia.  Unde 
quandoque  natura  dicitur  forma,  quandoque  vero 
materia.  — Et  quia  finis  generationis  naturalis  est 
in  eo  quod  generatur,  scilicet  essentia  speciei, 
quam  significat  definitio  ; inde  est  quod  hujusmodi 
essentia  speciei  vocatur  etiam  natura.  Et  hoc  mo- 
do Boetius  naturam  definit  in  lib.  de  duab.  Nat., 
aliquant.  aprine.,  dicens  : Natura  est  unamquam- 
que rem  informans  speci fca  differentia,  quae  scili- 
cet complet  definitionem  speciei.  Sic  ergo  nunc 
loquimur  de  natura,  secundum  quod  natura  signi- 
ficat essentiam,  vel  quod  quid  est,  sive  quidditatem 
speciei. 

Hoc  autem  modo  accipiendo  naturam,  im- 
possibile est  unionem  Verbi  incarnati  esse 
factam  in  natura.  Tripliciter  enim  aliquid  unum 
ex  duobus  vel  pluribus  constituitur  : — Uno  modo 
ex  duobus  integris  perfectis  remanentibus  ; quod 
quidem  fieri  non  potest  nisi  in  iis  quorum  forma 
est  compositio,  vel  ordo,  vel  figura  ; sicut  ex  mul- 
tis lapidibus  absque  aliquo  ordine  adunatis,  per 
solam  compositionem  fit  acervus  ; ex  lapidibus  au- 
tem et  lignis  secundum  aliquem  ordinem  dispositis 
et  etiam  ad  aliquam  figuram  redactis  fit  domus.  Et 
secundum  hoc  posuerunt  aliqui  unionem  esse  per 
modum  confusionis,  quas  scilicet  est  sine  ordine; 
vel  per  modum  commensurationis  (1),  quae  scilicet 
est  cum  ordine.  Sed  hoc  non  potest  esse.  — Pri- 
mo quidem,  quia  compositio,  vel  ordo,  vel  figura 
non  est  forma  substantialis,  sed  accidentalis  : et 
sic  sequeretur  quod  unio  incarnationis  non  esset 
per  se,  sed  per  accidens  : quod  infra  improbabitur 
art.  6huj.  quaest.  — Secundo,  quia  ex  hujusmodi 
non  fit  unum  simpliciter,  sed  secundum  quid  ; re- 
manent enim  plura  actu.  — Tertio,  quia  forma 
talium  non  est  natura,  sed  magis  ars;  sicut  forma 
domus  : et  sic  non  constitueretur  una  natura  in 
Christo,  ut  ipsi  volunt. 

Alio  modo  fit  aliquid  unum  ex  perfectis,  sed 


(1)  Ita  Mss.  et  Edit,  passim.  — AI.,  conimassationis. 

transmutatis,  sicut  ex  elementis  fit  mixtum:  et  sic 
aliqui  dixerunt  unionem  incarnationis  esse  factam 
per  modum  commixtionis  (i).  Sed  hoc  non  potest 
esse.  — Primo  quidem,  quia  natura  divina  est  om- 
nino immutabilis,  ut  in  i parte  dictum  est,  quaest. 
9,  art.  i et  2,  unde  nec  ipsa  potest  converti  in 
aliud,  cum  sit  incorruptibilis  ; nec  aliud  in  ipsam, 
cum  ipsa  sit  ingenerabilis.  — Secundo,  quia  id 
quod  est  commixtum,  nulli  miscibilium  est  idem 
specie  : differt  enim  caro  a qualibet  elementorum 
specie.  Et  sic  Christus  non  esset  ejusdem  naturae 
cum  patre,  nec  cum  matre.  — Tertio,  quia  ex  his 
quae  plurimum  distant,  non  potest  fieri  commixtio: 
solvitur  enim  species  unius  eorum,  puta  si  quis 
guttam  aquae  amphorae  vini  apponat.  Et  secundum 
hoc  cum  natura*divina  in  infinitum  excedat  huma- 
nam naturam,  non  potest  esse  mixtio,  sed  remane- 
bit sola  natura  divina. 

Tertio  modo  fit  aliquid  ex  aliquibus  non  permix- 
tis vel  permutatis,  sed  imperfectis  ; sicut  ex  anima 
et  corpore  fit  homo  : et  similiter  ex  diversis  mem- 
bris unum  corpus  constituitur.  Sed  hoc  dici  tron 
potest  de  incarnationis  mysterio.  — Primo  quidem 
quia  utraque  natura  est  secundum  rationem  suam 
perfecta,  divina  scilicet  et  humana.  — Secundo, 
quia  natura  divina  et  humana  non  possunt  consti- 
tuere aliquid  per  modum  partium  quantitativarum, 
sicut  membra  constituunt  corpus,  quia  natura  di- 
vina est  incorporea  ; neque  per  modum  formae  et 
materiae,  quia  divina  natura  non  potest  esse  forma 
alicujus,  praesertim  corporei  : sequeretur  enim 
quod  species  resultans  esset  communicabilis  plu- 
ribus ; et  ita  essent  plures  Christi.  — Tertio,  quia 
Christus  non  esset  humanae  naturae,  neque  divinae 
naturae.  Differentia  enim  addita  variat  speciem,  s - 
cut  unitas  numerum,  sicut  dicitur  in  8 Metaph., 
text.  10. 

Ad  primum  ergo  dicendum  quod  auctoritas  illa 
Cyrilli  exponitur  in  quinta  Synodo  (scii.  Cons- 
tantinop.  II,  generali  5,  collat.  7,  can.  8),  sic: 
Si  quis  unam  naturam  Verbi  Dei  incarnatam  di- 
cens, non  sil  accipiat  sicut  Patres  docuerunt,  quia 
ex  divina  natura  et  humana,  unione  secundum  sub- 
sistentiam facta,  unus  Christus  factus  est,  sed  ex 
talibus  vocibus  naturam  unam  sive  substantiam  Di- 
vinitatis et  carnis  Christi  introducere  c 0 netur  ; talis 
anathema  sit.  Non  ergo  sensus  est  quod  in  incar- 
natione ex  duabus  naturis  sit  una  natura  consti- 
tuta ; sed  quod  natura  Verbi  Dei  carnem  univit 
sibi  in  persona. 

Ad  secundum  dicendum  quod  ex  anima  et  cor- 
pore constituitur  in  unoquoque  nostrum  duplex 
unitas,  naturae  et  personae.  Naturae  quidem,  se- 
cundum quod  anima  unitur  corpori,  formaliter  per- 
ficiens ipsum,  ut  ex  duobus  fiat  una  natura,  sicut 
ex  actu  et  potentia,  vel  materia  et  forma.  Et 
quantum  ad  hoc  non  attenditur  similitudo,  quia 

(1)  Ita  cum  Garcia  Edit,  omnes  posteriores.  — Codd. 
Alcan.,  Rom.,  aliique  cum  veteribus  editis,  complexionis. 


natura  divina  non  potest  esse  corporis  forma,  ut  in 
primo  probatum  est,  quaest.  3,  art.  8.  Unitas  vero 
personae  constituitur  ex  eis,  in  quantum  est  unus 
aliquis  subsistens  in  carne  et  anima  : et  quantum 
ad  hoc  attenditur  similitudo  : unus  enim  Christus 
subsistit  in  divina  natura  et  humana. 

Ad  tertium  dicendum  quod,  sicut  Damascenus 
dicit,  loc.  cit.  in  arg.,  natura  divina  dicitur  in- 
carnata. quia  est  unita  carni  personaliter,  non 
quod  sit  in  naturam  carnis  conversa.  Similiter  et 
caro  dicitur  deificata,  ut  ipse  dicit  ibid.,  cap.  15, 
ante  med.,  et  cap.  17,  non  per  conversionem,  sed 
per  unionem  ad  Verbum,  salvis  suis  proprietatibus 
naturalibus,  ut  intelligatur  caro  deificata,  quia  facta 
est  Dei  Verbi  caro,  non  quia  facta  sit  Deus. 

Articulus  ii 

Utrum  unio  Verbi  incarnati  sit  facta  in  persona. 

Locis sup.,  art.  1,  inductis. 

Ad  secundum  sic  proceditur.  1.  Videtur  quod 
unio  Verbi  incarnati  non  sit  facta  in  persona.  Per- 
sona enim  Dei  non  est  aliud  a natura  ipsius,  ut 
habitum  est  in  primo,  quaest.  3,  art.  3.  Si  ergo 

Art.  2.  — Responsio  ad  fidem  pertinens  est : Unionem 
Verbi  incarnati,  factam  esse  in  persona  ; scilicet  in 
Christo  Deo  et  homine,  tantum  esse  unam  personam  ex 
duabus  et  in  duabus  naturis  subsistentem.  Uniri  autem 
in  persona,  est  uniri  persona,  non  constituendo  aliam 
personam  ab  ea  cui  unitur;  ac  proinde  unionem  factam 
esse  in  persona,  est  naturas  sic  fuisse  unitas,  ut  unio  seu 
unitio  terminata  fuerit  ad  unam  personam,  in  utraque 
natura  subsistentem.  — Quod  autem  in  sua  ratione  sumit 
Auctor  : « Si  humana  natura  Verbo  Dei  non  unitur  in 
persona,  nullo  modo  ei  unitur  » verum  est,  pr*suppo- 
nendo  id  quod  ipse  tanquam  fide  certum  supponit,  scili- 
cet humanam  naturam  sic  uniri  Verbo  ut  ei  insit : unde  in 
prima  propositione  assumpserat,  « omne  quod  inest 
(intrinsece  scilicet)  alicui  personie,  unitur  ei  in  persona». 
Deinde  subsumptio  Auctoris  intelligi  potest,  quod  nullo 
modo  speciali  et  proprio  secund*  person*  uniretur. 
Nam  unio  pergratiam,  pr*sentiam  et  operationem  est  com- 
munis tribus  personis  : specialis  autem  modus  unionis, 
quem  B.  Thomas  negat  eo  casu  futurum,  est  ille  quem 
fides  orthodoxa  tenet  nunc  esse,  quo  scilicet  humana  na- 
tura sic  est  unita  Verbo,  ut  Christus  sit  verus  homo,sitque 
utriusque  natur*  divin*  et  humans  una  persona,  unaque 
subsistentia,  quam  divinitas  Verbi  ab  aeterno  naturaliter 
habuit ; humanitas  autem  sua  naturali  personalitate  et 
subsistentia,  Dei  dispensatione  destituta,  eo  temporis 
momento  accepit  quo  Verbum  caro  factum  est,  ut  sicut 
natura  hominis  aut  quslibel  alia  in  suo  supposito,  sic 
du*  natur*  divina  et  humana  in  una  Filii  Dei  persona 
subsistant  (Sylvius).  — H*c  unio,  ut  bene  advertit  Tole- 
tus,  nulli  naturali  unioni  in  toto  similis  est ; unde  repre- 
hendit Scotum  « qui  visus  est  mysterium  unionis  non 
intelligere  »,  ex  eo  quod  unionem  accidentiscum  subjecto, 
in  ratione  dependentias  assimilet  unioni  incarnationis. 
Idem  dicit  Durandus  dist.  5,  quaest.  i.Sed  vide  contra, 
hic,  resp.  ad.  1.  — Ex  hoc  art.  et  pr*ced.,  colliges  B. 
Virginem,  vere  proprie  et  catholice  dici  ©eoroxov  seu 
Deiparam,  et  non  solum  XptoroToxov  seu  Cliristiparam  ut 
contendebat  Nestorius;  non  quod  genuerit  divinitatem 
aut  Deum  purum,  sed  quod  genuerit  hominem  qui  est 
Deus.  Galat.  4,  4 et  Rom.  1,  j.  Vide  supra  Concil.  Ephcs. 

De  substantia,  subsistentia,  supposito,  persona  et  hrpos- 

unio  non  est  facta  in  natura,  sequitur  quod  non  sit 
facta  in  persona. 

2.  Praeterea,  natura  humana  non  est  minoris 
dignitatis  in  Christo  quam  in  nobis.  Personalitas 
autem  ad  dignitatem  pertinet,  ut  in  primo  habitum 
est,  quaest.  29,  art.  3,  ad  2.  Cum  ergo  natura  hu- 

tasi.  — Ut  art.  prassentem  rectius  intelligas,  in  memo- 
riam revocanda  sunt  his  nominibus  significata.  Substantia 
dupliciter  sumitur  : primo  pro  essentia,  et  in  hoc  sensu 
divagatur  per  omnia  pr*dicamenta,  nam  omne  praedica- 
mentum est  aliqua  essentia.  Secundo  specialiussumiturpro 
quodam  particulari  modo  essendi  : in  quo  sensu  consti- 
tuit speciale  praedicamentum.  Duplex  autem  est  modus 
essendi,  in  se  scilicet  et  in  alio  ; quae  sunt  in  se  et  per  se, 
vocantur  substantia:;  quae  sunt  in  alio  vocantur  accidentia. 
Sic,  v.  g.  homo,  lapis,  angelus  sunt  substantiae,  et  sanitas, 
virtus,  pulchritudo  sunt  accidentia.  Inde  substantia  sub- 
sistit in  seipsa.et  insuper  substat  accidentibus.  Colligitur 
ergo  substantiam  recte  definiri  : « ens  per  se  subsistens  ». 
Si  autem  substantia  completa,  v.  g.  homo,  aliquid  opere- 
tur, operatio  tribuitur  ipsi.  At  vero  si  accidens  aut  pars 
hominis  v.  g.  si  musica  causet  cantum,  si  manus  percutiat, 
nec  manus,  nec  musica  dicuntur  agere,  sed  homo  per 
musicam  et  per  manum  : manus  enim  et  musica  non  sunt 
sui  ipsius,  sed  hominis.  H*c  perfectio,  per  quam  subs- 
tantia ita  completur,  ut  sistat  in  seipsa,  sitque  sui  ipsius 
et  non  alterius,  dicitur  subsistentia,  quasi  in  seipsa  sistentia. 
Subsistentia  est  ergo  « actualitas  qua  natura  ita  sustenta- 
tur in  seipsa,  ut  non  egeat  communicari  alteri  ad  essen- 
dum  et  operandum  ».  Potest  etiam  dici  « subsistentiam 
esse,  qua  fit,  ut  natura  sit  sui  ipsiusetnon  alterius.  » Unde 
quidquid  agit  natura  subsistens,  non  alteri,  sed  sibi  opera- 
tur. Et  ideo  quia  natura  humana  Christi  fuit  spoliata  illa 
perfectione,  et  loco  proprias  subsistentiae  fuit  subrogata 
subsistentia  Verbi,  natura  illa  non  erat  suiipsius,  sed 
erat  natura  Verbi,  nec  sibi  operabatur,  sed  Verbo  di- 
vino. Unde  quidquid  aut  egit  aut  passa  est,  id  totum 
attribuitur  Verbo  agenti  per  illam.  Suppositum  autem  est 
concretum  subsistentiae,  sicut  vivens  est  concretum  vitae. 
Persona  vero  nihil  aliud  significat’ quam  ipsum  supposi- 
tum, non  cujusque  naturae  sed  intellectualis,  non  enim 
dicimus  personam  equi  vel  lapidis,  sed  divinam,  huma- 
nam. angelicam.  Unde  persona  nihil  addit  supra  suppo- 
situm, nisi  aliquam  dignitatem  et  excellentiam  petitam 
ex  natura  intellectuali.  Quod  autem  latini  vocant  perso- 
nam et  suppositum,  Graeci  dicunt  hypostasim  (Goudin). 
Definitur  autem  suppositum  : « substantia  individua  et 
completa,  incommunicabiliter  subsistens  ».  Persona 
autem,  vel  hypostasis,  definitur  a Boetio  : « Rationalis 
natur»  individua  substantia  » . A definitione  personae 
excluduntur,  ut  vides,  omnia  accidentia,  et  deinde  omnes 
partes  substantiarum,  sive  sint  in  toto,  sive  existant 
seorsim  ab  illo,  adeo  ut  anima  rationalis,  quamvis  a cor- 
pore separata  quodammodo  existat  per  se,  quatenus 
non  est  in  aliquo  subjecto  inhaesionis,  nequaquam  tamen 
possit  dici  esse  persona  (supra  1 Part.  quaest.  29,  art.  1, 
ad  5,  et  quaest.  75,  art.  4,  ad  2,  et  de  Potent.,  quaest.  9, 
art.  2,  ad  14).  Excluditur  etiam  a definitione  personre,  na- 
tura humana  Christi,  quae  licet  sit  singularis,  atque  adeo 
individua,  prout  individua  opponitur  universali,  non  est 
tamen  individua  sicut  in  definitione  personae  accipitur, 
quia  nec  per  se  existit.  cum  sit  assumpta  in  personam  divi- 
nam ; nec  est  incommunicabilis,  cum  communicetur  suppo- 
sito divino,  possitque  aliis  suppositis,  communicari  secun- 
dum ea  quae  S.  Thomas  docet  infra  quasst.  ?,  art.  6,  non 
esse  impossibile  quod  du*  vel  tres  person*  divinae  assu- 
mant unam  naturam  humanam.  — Hic  ad  3,  bene  adverte 
quod  natura  humana  Christi  sit  individua,  id  est  singula- 
ris, sed  non  est  substantia  individua,  quomodo  sumitur  in 
definitione  personae;  id  est  non  est  substantia  completa 
per  se  subsistens,  incommunicabilis:  existit  enim  in  alio, 


mana  in  nobis  propriam  personalitatem  habeat, 
multo  magis  habuit  propriam  personalitatem  in 
Christo. 

3.  Praeterea,  sicut  Boetius  dicit  in  lib.  de 
duab.  Nat.  aliquant.  a prine.,  persona  est  ratio- 
nalis natur  ce  individua  substantia.  Sed  Verbum 


eoque  perfectiori  supposito.  — Secundum  rectam  doctri- 
nam philosophi*  scholasticae,  in  rebus  creatis  persona 
distinguitur  realiter  a natura  individua  earum  et  non 
solum  ratione; et  quamvis  non  sit  de  fide,  tamen  est  multo 
conformius  veritati  et  fidei,  ut  Bannes  dicit,  in  part.  1, 
qu*st.  5,  art.  j.  Scotus  autem  et  post  ipsum  Cartesiani, 
existimaverunt  subsistentiam  esse  quid  mere  negativum, 
ita  nempe,  ut  per  personam  humanam,  non  aliud  intelli- 
gatur  quam  natura  ipsa  humana  individua  non  assumpta 
a superiori  persona  eique  non  unita  (Vide  Zigliara,  San 
Severino,  Liberatore). 

Definit.  Eccles.  — Anathematismi  S.  Damasi  Papce,  in  sy- 
nodo Romana  j 78  : 6.  Anathematizamus  eos,  qui  duos  Fi- 
lios asserunt,  unum  ante  s*cula,  et  alterum  post  assump- 
tionem carnis  exVirgine.  — T 'otum  Concit,  xcumenic.  E plie- 
nisum ;Concil.  Toletan.; Epist.S.  Leonis;  Concit.  Chalcedon.; 
Symbol.  S.  Athanasii ; Concil.  Constantinop.,  aecumcenic.  V., 
preeeipue  canon.  5,4,  5,  7,  8, 12  ; Concil.  Later  an.  sub  Mar- 
tino  I ; Concil.  Tolet.  XI  (6753;  Epist.  dogmatica  Agathonis 
papce ; Concil.  Constantinop.  oecumen.  VI  ; nide  supra 
pag.  3 , etc.—  Concil.  Francbfordiense  794,  adversus  prcedes- 
tinatianos,  specialiter  approbatum  ab  Adriano  I papa  : Inve- 
nimus in  libelli  vestri  principio  scriptum,  quod  vos  po- 
suistis : Confitemur  et  credimus  Deum  Dei  Filium  ante 
omnia  tempora  sine  initio  ex  Patre  genitum,  coaeternum 
et  consubstantialem,  non  adoptione,  sed  genere.  Item 
post  pauca  eodem  loco  legebatur  : Confitemur  et  credi- 
mus eum  factum  ex  muliere,  factum  sub  lege,  non  ge- 
nere esse  Filium  Dei,  sed  adoptione;  non  natura,  sed 
gratia.  Ecce  serpens  inter  pomifera  paradisi  latitans  ligna, 
ut  incautos  quosque  decipiat.  Quod  etiam  et  in  sequenti- 
bus adjunxistis,  in  professione  Nicaeni  symboli  non  inve- 
nimus dictum,  in  Christo  duas  naturas  et  tres  substantias 
et  homo  deificus  et  Deus  humanatus.  Quid  est  natura 
hominis,  nisi  anima  et  corpus?  vel  quid  est  inter  naturam 
et  substantiam,  ut  tres  substantias  necesse  sit  nobis  di- 
cere et  non  magis  simpliciter,  sicut  sancti  Patres  dixerunt 
confiteri  Dominum  nostrum  Jesum  Christum  Deum  verum 
et  verum  hominem  in  una  persona  ? Mansit  vero  persona 
Filii  in  Trinitate,  cui  personas  humana  accessit  natura,  ut 
esset  et  una  persona,  Deus  et  homo,  non  homo  deificus 
et  humanatus  Deus,  sed  Deus  homo  et  homo  Deus  : 
propter  unitatem  personas  unus  Dei  Filius,  perfectus 
Deus,  perfectus  homo....  Consuetudo  ecclesiastica  solet 
in  Christo  duas  substantias  nominare,  Dei  videlicet  et 
hominis....  Si  ergo  Deus  verus  est  qui  de  Virgine  natus 
est,  quomodo  tunc  potest  adoptivus  esse  vel  servus  ? 
Deumenim  nequaquam  audetis  confiteri  servum  vel  adop- 
tivum : et  si  eum  propheta  servum  nominasset,  non 
tamen  ex  conditione  servitutis,  sed  ex  humilitatis  obe- 
dientia,  qua  factus  est  Patri  obediens  usque  ad  mortem. 
— Symbol,  fidei  a Leone  XI  propositum  Petro  episc. ; Concil . 
Lateran.  IV ; Professio  fidei  Waldensibus  ab  Innocent.  III 
prcescripta  ; confessio  fidei  Michael.  Paleolog.  ; Concil. 
Viennense  contra  errores  Olivi  ;vide  art.  prcec.  — Decret.  pro 
Jacobitis  in  Concil.  Florent.  ; Professio  fidei  Orientalib. 
prcescripta  ab  Urbano  VIII , vide  supra,  pag.  8.  —B.  V.  M. 
vere  est  Dei  Genitrix  :Synod.  oecumen.  Eplies.  can.  1.  supra 
pag.;. -Ex  epist.  dogmat.  Joannis  II  ad  senatores  Constan- 
tinopolitanos.  Justinianus  imperator  filius  noster,  ut  ejus 
epistole  tenore  cognovimus,  de  his  tribus  quasstionibus 
orta  certamina  fuisse  signavit,  utrum  unus  ex  Trinitate 
Christus  et  Deus  noster  dici  possit  : hoc  est  una  de  tri- 
bus personis  Sanet*  Trinitatis  sancta  persona.  An  Deus 
Christus  carne  pertulerit  impassibili  deitate.  An  proprie 

Dei  assumpsit  naturam  humanam  individuam  : 
natura  enim  universalis  non  subsistit  secundum  se, 
sed  in  nuda  contemplatione  consideratur,  ut  Da- 
mascenus dicit,  lib.  3 orth.  Fid.,  cap.  1 1 . Ergo 
humana  natura  habet  suam  personalitatem  in 
Christo.  Non  ergo  videtur  quod  sit  facta  unio  in 
persona. 

— Sed  contra  est  quod  in  Chalcedon,  synodo 
legitur,  act.  3,  vers.  fin.  : Non  in  duas  personas 
partitum  aut  divisum,  sed  unum  et  eumdem  Filium 
unigenitum,  Deum  Verbum,  Dominum  nostrum  Je- 


et  veraciter  mater  Domini  Dei  nostri  Cliristi  Maria  sem- 
per  virgo  debeat  appellari.  Probavimus  in  his  catholi- 
cam imperatoris  fidem  et  ita  esse  propheticis  et  aposto- 
licis  vel  Patrum  exemplis  evidenter  ostendimus.  Unum 
enim  ex  Sancta  Trinitate  Christum  esse,  hoc  est  unam 
de  tribus  Sanctae  Trinita  is  personis  sanctam  esse  per- 
sonam sive  subsistentiam,  quam  grajei  uTCoavaaiv  dicunt, 
in  his  exemplis  evidenter  ostendimus  (Gen.  5,  22  ; 1.  Cor. 
8,  6 ; Symbolum  Nictenum  ; Proci,  epislola  ad  orientales 
etc.);  Deum  vero  carne  passum  his  nihilominus  robore- 
mus exemplis  (Deut.  28,  66 ; Job.  14,6;  Zach.  12,  10; 
Act.  $,  15  ; 20,  28;  1.  Cor.  2,  8;  Cyrilli  anath.  12,  Leo  ad 
Flavianum  etc.).  Gloriosam  vero  Sanctam  semper  virgi- 
nem Mariam  proprie  et  veraciter  Dei  Genitricem  m i- 
tremque  Dei  Verbi  ex  ea  incarnati  ab  hominibus  catho- 
licis confiteri  recte  esse  docemus.  Proprie  ct  veraciter 
et  idem  ipse  ultimis  temporibus  incarnatus,  ex  Sancta  et 
gloriosa  Virgine  matre  nasci  dignatus  est.  Propterea 
ergo,  quia  proprie  et  veraciter  Dei  Filius  ex  ea  incarna- 
tus est,  ideo  proprie  et  veraciter  matrem  Dei  ex  ea  in- 
carnati et  nati  esse  confitemur,  et  ne  Dominus  Jesusper 
honorificentiam  vel  gratiam  Dei  nomen  accepisse  creda- 
tur, sicut  Nestorius  sentit  insulsus  : veraciter  autem,  ideo 
ne  phantasma  aut  aliquo  modo  non  veram  sumpsisse 
carnem  credatur  ex  Virgine,  sicut  asseruit  impius  Euty- 
ches .—Concit. cacumen.  V.,  can.  6;  Canones  Concit. Latera n. 
sub  Mart.  I,  Can.  j ; Concit. oecumen.  VI,  Constantinop.  III ; 
Professio  fideiOrientalib.  ab  Urbano  VIII  prxscripla ; vide  su- 
pra,perg.  4,  etc,—  Constitutio  Pauli  IV  contra  socinianosU'',*,',), 
approbataa  demente  VIII  (i6oj);  Cum  quorumdam  homi- 
num pravitas  atque  iniquitas  eo  usque  nostris  temporibus 
processerit,  ut  ex  iis,  qui  a catholica  fide  aberrant  et  des- 
ciscunt, plurimi  quidem  non  solum  diversas  hsereses 
profiteri,  sed  etiam  ipsius  fidei  fundamenta  negare  praesu- 
mant, et  eorum  exempla  multos  in  interitum  animae  de- 
ducant .•  Nos  cupientes  pro  nostro  pastorali  officio  et 
charitate hujusmodi  homines,  quantum  cum  Deo  possu- 
mus, a tam  gravi  et  pestilenti  errore  avocare,  ac  cete- 
ros, ne  in  talem  impietatem  labantur,  paterna  severitate 
admonere,  omnes  et  singulos,  qui  hactenus  asseruerunt, 
dogmatizarunt,  vel  crediderunt,  Deum  omnipotentem 
non  esse  trinum  in  personis  et  incomposita  omnino  in- 
divisaque  unitate  substantis  et  unum  unamet  simplici 
divinitatis  essentia  ; aut  Dominum  nostrum  Jesum  Chris- 
tum non  esse  Deum  verum  ejusdem  substantis  per  om- 
nia cum  Patre  et  Spiritu  S.  ; aut  eumdem  secundum  car- 
nem non  esse  conceptum  in  utero  Beatissimae  semperque 
Virginis  Mariae  de  Spiritu  Sancto,  sed  sicut  csteros  ho- 
mines ex  semine  Joseph  ; aut  eumdem  Dominum  ac 
Deum  nostrum  Jesum  Christum  non  subiisse  acerbissi- 
mam crucis  mortem,  ut  nos  a peccatis  et  ab  sterna 
morte  redimeret  et  Patri  ad  vitam  asternam  reconcilia- 
ret ; aut  eamdem  Beatissimam  Virginem  Mariam  nonesse 
veram  Dei  matrem,  nec  perstitisse  semper  in  virginitatis 
integritate,  ante  partum  scilicet,  in  partu  et  perpetuo 
post  partum,  ex  parte  omnipotentis  Dei  Patris  et  Filii  et 
Spiritus  Sancti  Apostolica  auctoritate  requirimus  et  mo- 
nemus etc. 


sum  Christum  confitemur.  Ergo  facta  est  unio 
Verbi  in  persona. 

Respondeo  dicendum  quod  persona  aliud  signi- 
ficat quam  natura.  Natura  enim,  ut  dictum  est 
art.  praec.,  significat  essentiam  speciei,  quam  si- 
gnificat definitio.  Et  si  quidem  his  quae  ad  ratio- 
nem speciei  pertinent,  nihil  aliud  adjunctum  inve- 
niri posset,  nulla  necessitas  esset  distinguendi  na- 
turam a supposito  naturae,  quod  est  individuum 
subsistens  in  natura  illa,  quia  unumquodque  indi- 
viduum subsistens  in  natura  aliqua  esset  omnino 
idem  cum  sua  natura.  Contingit  autem  in  quibus- 
dam rebus  subsistentibus  inveniri  aliquid  quod  non 
pertinet  ad  rationem  speciei,  scilicet  accidentia  et 
principia  individuantia  ; sicut  maxime  apparet  in 
his  quae  sunt  ex  materia  et  forma  composita.  Et 
ideo  in  talibus  etiam  secundum  rem  differt  natura 
et  suppositum,  non  quasi  omnino  aliqua  separata, 
sed  quia  in  supposito  includitur  ipsa  natura  speciei 
et  superadduntur  quaedam  alia  quae  sunt  praeter 
rationem  speciei  : unde  suppositum  significatur  ut 
totum  habens  naturam  sicut  partem  formalem  et 
perfectivam  sui  : et  propter  hoc  in  compositis  ex 
materia  et  forma  natura  non  praedicatur  de  suppo- 
sito : non  enim  dicimus  quod  hic  homo  sit  sua  hu- 
manitas. Si  qua  vero  res  est  in  qua  omnino  nihil 
aliud  est  praeter  rationem  speciei  vel  naturae  suae, 
sicut  est  in  Deo,  ibi  non  est  aliud  secundum  rem 
suppositum  et  natura,  sed  solum  secundum  ratio- 
nem intelligendi,  quia  natura  dicitur  secundum 
quod  est  essentia  quaedam  ; eadem  vero  dicitur  sup- 
positum, secundum  quod  est  subsistens.  Et  quod 
est  dictum  de  supposito,  intelligendum  est  de 
persona  in  creatura  rationali  vel  intellectuali  ; quia 
nihil  aliud  est  persona  quam  rationalis  nalurce  indi- 
vidua substantia,  secundum  Boetium,  lib.  de  duab. 
Nat.  parum  a prine. 

Omne  igitur  quod  inest  alicui  personae,  sive 
pertineat  ad  naturam  ejus  sive  non,  unitur  ei  in 
persona.  Si  ergo  humana  natura  Verbo  Dei  non 
unitur  in  persona,  nullo  modo  ei  unitur  : et  sic 
totaliter  tollitur  incarnationis  fides,  quod  est  sub- 
ruere totam  fidem  Christianam.  Quia  ergo  Ver- 
bum habet  naturam  humanam  sibi  unitam,  non  au- 
tem ad  suam  naturam  divinam  pertinentem,  conse- 
quens est  quod  unio  sit  facta  in  Verbi  persona, 
non  autem  in  natura. 

Ad  primum  ergo  dicendum  quod  licet  in  Deo 
non  sit  aliud  secundum  rem  natura  et  persona  ; 
differt  tamen  secundum  modum  significandi,  sicut 
dictum  est  in  corp.  art.,  quia  persona  significat 
per  modum  subsistentis.  Et  quia  natura  humana 
si,c  unitur  Verbo,  ut  Verbum  in  ea  subsistat,  non 
autem  ut  aliquid  addatur  ei  ad  rationem  suae  na- 
turae, vel  ut  ejus  natura  in  aliud  transmutetur  ; 
ideo  unio  humanae  naturae  ad  Verbum  Dei  facta 
est  in  persona,  non  in  natura. 

Ad  secundum  dicendum  quod  personalitas  in 

tantum  pertinet  ad  dignitatem  alicujus  rei  et  per- 
fectionem, in  quantum  ad  dignitatem  alicujus  rei 
et  perfectionem  ejus  pertinet  quod  per  se  existat  ; 
quod  in  nomine  personae  intelligitur.  Dignius  au- 
tem est  alicui  quod  existat  in  aliquo  se  digniori 
quam  quod  existat  per  se.  Et  ideo  ex  hoc  ipso 
humana  natura  dignior  est  in  Christo  quam  in  no- 
bis, quod  in  nobis  quasi  per  se  existens  propriam 
personalitatem  habet,  in  Christo  autem  existit  in 
persona  Verbi  : sicut  etiam  esset  completivum 
speciei  pertinet  ad  dignitatem  formae,  tamen  sen- 
sitivum nobilius  est  in  homine  propter  conjunctio- 
nem ad  nobiliorem  formam  completivam,  quam 
sit  in  bruto  animali,  in  quo  est  forma  comple- 
tiva. 

Ad  tertium  dicendum  quod  Verbum  Dei  non 
assumpsit  humanam  naturam  in  universali,  sed  in 
atomo,  id  est,  in  individuo,  sicut  Damascenus  dicit 
lib.  3 orth.  Fid.,  cap.  ii,  parum  a prine.  ; alio- 
quin  oporteret  quod  cuilibet  homini  conveniret 
esse  Dei  Verbum,  sicut  convenit  Christo.  Scien- 
dum est  tamen  quod  non  quodlibet  individuum  in 
genere  substantiae  etiam  in  rationali  natura 
habet  rationem  personae,  sed  solum  illud  quod 
per  se  existit,  non  autem  illud  quod  existit 
in  alio  perfectiori.  Unde  manus  Socratis, 
quamvis  sit  quoddam  individuum,  non  tamen  est 
persona,  quia  non  per  se  existit,  sed  in  quodam 
perfectiori,  scilicet  in  suo  toto.  Et  hoc  etiam  po- 
test significari  in  hoc  quod  persona  dicitur  subs- 
tantia individua  : non  enim  manus  est  substantia 
completa,  sed  pars  substantiae.  Licet  ergo  haec 
humana  natura  sit  quodam  individuum  in  genere 
substantiae,  quia  tamen  non  per  se  separatim  exis- 
tit, sed  in  quoddam  perfectiori,  scilicet  in  persona 
Dei  Verbi,  consequens  est  quod  non  habeat  per- 
sonalitatem propriam.  Et  ideo  facta  est  unio  in 
persona. 

Articulus  iii 

Utrum  unio  Verbi  incarnati  facta  sit  in  supposito,  vel 
hypostasi. 

3.  Seni.,  dist.  6,  quasi,  i,  art.  i,  et  dist.  7,  quasi.  1, 
ari.  1,  et  dist.  10,  quast.  1,  art.  2,-quast.  3 ; et  4 Cont., 
iap.  34,  38  et  39;  et  de  Unione  Verbi,  art.  1,  2 et  3, 
ad  43,  9 ; et  Ouodl.  4,  art.  8 ; et  Quodl.  9,  qiMst.  2, 
art.  1 et  3,  corp.;  et  Opusc.  1,  cap.  21  et  22  ; et  Opusc. 
2 ,m  cap.  217,  218,  ■ 219  et  220. 

Ad  tertium  sic  proceditur.  1.  Videtur  quod 
unio  Verbi  incarnati  non  sit  facta  in  supposito, 

Art.  j.  — Hic  art.  est  idem  reipsa  cum  praecedenti, 
solum  diversis  vocibus  et  nominibus,  ad  confundendos 
quosdam  haereticos,  qui  vel  vocem  propriam  ignorantes, 
vel  errorem  suum  nominibus  variis  involventes,  duas 
personas  in  Christo  negaverunt,  duo  supposita,  vel  duas 
hypostases  admittentes,  in  quo  pugnantia  plane  dicebant 
(Snarez). — Resp.  affirmativa  est  fidei. — De  hoc  vide 
Contra  gent.,  lib.  ^.cap.  ?8. 

sive  in  hypotasi.  Dicit  enim  Augustinus  m Enchir., 
cap.  35  -.Divina  substantia  et  humana,  ulraque 
est  unus  Dei  Filius  ; sed  aliud  propter  Verbum,  et 
aliud  propter  hominem.  Leo  papa  etiam  dicit  in 
epist.  ad  Flavianum  28  in  edit.  Ven.  ante  med.  : 
Unum  horum  coruscat  miraculis,  aliud  succumbit 
injuriis.  Sed  aliud  et  aliud  differt  supposito.  Ergo 
unio  Verbi  incarnati  non  est  facta  in  supposito. 

2.  Praeterea,  hypostasis  nihil  aliud  est  quam 
substantia  particularis,  ut  Boetius  dicit  in  lib.  de 
duab.  Nat.,  aliquant.  a prine.  Manifestum  est  au- 
tem quod  in  Christo  est  quaedam  alia  substantia 
particularis  praeter  hypostasim  Verbi,  scilicet  cor- 
pus, et  anima,  et  compositum  ex  eis.  Ergo  in  ipso 
est  alia  hypostasis  praeter  hypostasim  Verbi. 

3.  Praeterea,  hypostasis  Verbi  non  continetur  in 
aliquo  genere,  neque  sub  specie,  ut  patet  ex  his 
quae  in  prima  parte  dicta  sunt,  quaest.  3,  art.  5. 
Sed  Christus,  secundum  quod  est  factus  homo, 
continetur  sub  specie  humana:  dicit  enim  Diony- 
sius 1 cap.  de  div.  Nom.  ante  med.  lect.  2 : Intra 
naturae  nostr ce  terminos  venit  qui  omnem  totius  na- 
turce  ordinem  super emimenler  excedit;  non  autem 
continentur  sub  specie  humana,  nisi  sicut  hypos- 
tasis quaedam  humanae  speciei.  Ergo  in  Christo 
est  alia  hypostasis  praeter  hypostasim  Verbi  Dei; 
et  sic  idem  quod  prius. 

— Sed  contra  est  quod  Damascenus  dicit,  in  3 
lib.  orth.  Fid.,  cap.  3,  4 et  5 : In  Domino  Jesu 
Christo  duas  naturas  cognoscimus , unam  autem 
hypostasim. 

Respondeo  dicendum  quod,  quidam  ignoran- 
tes habitudinem  hypostasis  ad  personam 
licet  concederent  in  Christo  unam  solam  per- 
sonam, posuerunt  tamen  aliam  hypostasim 
Dei,  et  aliam  hominis,  ac  si  unio  sit  facta  in 
persona  non  in  hypostasi.  Quod  quidem  appa- 
ret erroneum  tripliciter.  — Primo,  ex  hoc 
quod  persona  super  hypostasim  non  addit  nisi  de- 
terminatam naturam,  scilicet  rationalem,  secun- 
dum quod  Boetius  dicit  in  lib.  de  duab.  Natur., 
aliquant.  a prine.,  quod  persona  est  rationalis  na- 
turas individua  substantia  ; et  ideo  idem  est  attri- 
buere propriam  hypostasim  humanae  naturae  in 
Christo  et  propriam  personam.  Quod  intelligentes 
sancti  Patres,  utrumque  in  concilio  quinto  apud 
Constantinopolim  celebrato,  collat.  8,  can.  5, 
damnaverunt,  dicentes  : Si  quis  introducere  cone- 
lur  in  mysterio  Christi  duas  subsistentias,  seu  duas 
personas,  anathema  sit.  Nec  enim  adjectionem  per- 
sonas vel  subsistentias  suscepit  (1)  sancta  Trinitas  in- 
carnato uno  de  Sancta  Trinitate  Deo  Verbo.  Sub- 
sistentia autem  idem  est  quod  res  subsistens,  quod 
est  proprium  hypostasis,  ut  patet  per  Boetium  in 
lib.  de  duab.  Natur.,  aliquant.  aprine. 

Secundo,  quia  si  detur  quod  persona  aliquid 
addat  super  hypostasim,  in  quo  possit  unio  fieri, 


(1)  Al.,  suscipit  et  mox.,  ex  incarnato. 

hoc  nihil  aliud  est  quam  proprietas  ad  dignitatem  | 
pertinens  ; secundum  quod  a quibusdam  dicitur, 
quod  persona  est  hypostasis  proprietate  distincta 
ad  dignitatem  pertinente.  Si  ergo  facta  sit  unio  in 
persona,  et  non  in  hypostasi,  consequens  erit  quod 
non  facta  sit  unio  nisi  secundum  dignitatem  quam- 
dam. Et  hoc  est  approbante  synodo  Ephesina, 
gener.  III,  part.  3,  can.  seu  anathem.  3,  damna- 
tum a Cyrillo  sub  hisverbis:  Si  quis  in  uno  Christo 
dividit  subsistentias  post  adunationem,  sola  copu- 
lans eas  conjunctione , quce  secundum  dignitatem 
quamdam  vel  auctoritatem  est,  vel  secundum  poten- 
tiam, et  non  magis  concursu  secundum  aduna- 
tionem naturalem,  anathema  sit. 

Tertio,  quia  tantum  hypostasis  est  cui  attribuun- 
tur operationes  et  proprietates  naturae,  et  ea  etiam 
quae  ad  naturae  rationem  pertinent  in  concreto  : 
dicimus  enim  quod  hic  homo  ratiocinatur,  et  est 
risibilis,  et  est  animal  rationale.  Et  hac  ratione 
hic  homo  dicitur  esse  suppositum,  quia  scilicet 
supponitur  his  quae  ad  hominem  pertinent,  eorum 
praedicationem  recipiens.  Si  ergo  sit  alia  hyposta- 
sis in  Christo  praeter  hypostasim  Verbi,  sequitur 
quod  de  aliquo  alio  quam  de  Verbo  verificentur 
ea  quae  sunt  hominis,  puta  esse  natum  de  Virgine, 
passum,  crucifixum  et  sepultum.  Et  hoc  etiam 
damnatum  est  approbante  concilio  Ephes.,  loc. 
cit. . , can.  4,  sub  his  verbis  : Si  quis  personis  dua- 
bus vel  subsistentiis  eas  quce  sunt  in  evangelicis  et 
aposlolicis  Scripturis,  partitur  voces,  aut  de  Christo 
a sanctis  dictas,  aut  ab  ipso  de  se,  et  quasdam  qui- 
dem velut  homini pr celer  illud  ex  Deo  Verbum  spe- 
cialiter intellecto  applicat,  quasdam  vero  velut  Deo 
decibiles,  soli  ex  Deo  Patre  Verbo  ; anathema 
sit. 

Sic  ergo  patet  esse  haeresim  olim  ab  Ecclesia 
damnatam,  dicere,  quod  in  Christo  sunt  duae 
hypostases,  vel  duo  supposita,  sive  quod  unio 
non  sit  facta  in  hypostasi  vel  supposito.  Unde 
in  eadem  synodo,  can.  2,  legitur  : Si  quis  non  con- 
fitetur carni  secundum  subsistentiam  unitum  ex  Deo 
Patre  Verbum,  utrumque  esse  Christum  cum  sua 
carne , eumdem  scilicet  Deum  et  hominem  ; ana- 
thema sit. 

Ad  primum  ergo  dicendum  quod  sicut  acciden- 
talis differentia  facit  alterum  ; ita  differentia  essen- 
tialis facit  aliud.  Manifestum  est  autem  quod  alte- 
ritas, quae  provenit  ex  differentia  accidentali,  po- 
test ad  eamdem  hypostasim  vel  suppositum  perti- 
nere in  rebus  creatis,  eo  quod  idem  numero  potest 
diversis  accidentibus  subesse.  Non  autem  contin- 
git in  rebus  creatis  quod  idem  numero  subsistere 
possit  diversis  essentiis  vel  naturis  ; sed  unus  et 
idem  Christus  subsistit  in  duabus  naturis.  Unde 
sicut  quod  dicitur  alte  um  et  alterum  in  creaturis, 
non  significat  diversitatem  suppositi,  sed  solum  di- 
versitatem formarum  accidentalium,  ita  quod  dici- 
tur Christus  aliud  et  aliud,  non  importat  diversi- 
tatem suppositi  vel  hypostasis,  sed  diversitatem 


naturarum.  Unde  Gregorius  Nazianzenus  dicit  in 
epist.  1,  ad  Cledonium  (1),  inter  prine,  et  med.  : 
Aliud  et  aliud  sunt  ca  ex  quibus  Salvator  est,  non 
autem  alius  et  alius.  Dico  vero,  aliud  et  aliud  e con- 
trario quam  in  Trinitate  habet : ibi  enim  alius  et 
alius  dicimus,  ut  non  subsistentias  confundamus, 
non  autem  aliud  et  aliud. 

Ad  secundum  dicendum  quod  hypostasis  signifi- 
cat substantiam  particularem,  non  quocumque 
modo,  sed  prout  est  in  suo  complemento;  secun- 
dum vero  quod  venit  in  unionem  alicujus  magis 
completi,  non  dicitur  hypostasis,  sicut  manus  vel 
pes.  Et  similiter  humana  natura  in  Christo,  quam- 
vis sit  substantia  particularis,  quia  tamen  venit  in 
unionem  cujusdam  completi,  scilicet  totius  Christi, 
prout  est  Deus  et  homo  non  potest  dici  hyposta- 
sis vel  suppositum;  sed  iliud  completum,  ad  quod 
concurrit,  dicitur  esse  hypostasis  vel  suppositum. 

Ad  tertium  dicendum  quod  in  rebus  creatis  res 
aliqua  singularis  non  ponitur  in  genere,  vel  in  spe- 
cie ratione  ejus  quod  pertinet  ad  ejus  individua- 
tionem,  sed  ratione  naturae,  quae  secundum  for- 
mam determinatur  ; cum  individuatio  magis  sit  se- 
cundum materiam  in  rebus  compositis.  Sic  ergo 
dicendum  est  quod  Christus  est  in  specie  humana 
ratione  naturae  assumptae,  non  ratione  ipsius  hy- 
postasis. 

Articulus  iv 

Utrum  persona  vel  hypostasis  Christi  post  incarnationem  sit 
composita. 

3 Seut. , dist.  6,  qinest.  2,  ari.  3. 

Ad  quartum  sic  proceditur.  1.  Videtur  quod 

Art.  4.  — Negant  plures  ex  antiquis  theologis,  ut  S. 
Bonavent.,  dist.  0,  art.  x,  quasst.  1;  Durandus,  dist.  0, 
quasst.  3;  Marsilius,  3,  quaxst.  6,  art.  3,  dub.  5;  Gabriel, 
dist.  6,  quitst.  2,  art.  3 ; Dion.  Carthus.  dist.  6,  qu;est.  8 ; 
Scotus;  Richardus  et  alii,  existimantes  unionem  naturas 
divinas  et  humanas  in  Christo,  non  esse  rigorosam  et  pro- 
priam compositionem,  sed  impropriam  tantum  et  metapho- 
ricam.  Alii  vero  fatentur  quidem  Christi  personam  esse 
vere  et  proprie  compositam  ex  duabus  naturis,  sed  non 
ex  Persona  Verbi  et  humanitate.  Ita  Asturicensis,  quasst. 7 
de  gratia  Christi,  conclus.  4.  — Utrum  autem  Christus 
seu  Christi  Persona,,  recte  dicatur  composita  ex  Verbo 
aut  Verbi  personalitate  et  humanitate?  Alvarus  cum  plu- 
ribus aliis  affirmat.  Observandum  tamen,  quod  licet  recte 
dicatur  Christus  est  compositus,  aut  Persona  Christi  est 
composita,  non  similiter  dicendum  sit  Filius  Dei  est  com- 
positus, aut  Verbum  Dei  est  persona  composita,  nisi 
addatur  «quatenus  homo  . Quia  in  prioribus  propositioni- 
bus, significatur  compositio  convenire  Christo,  secundum 
quod  est  Christus  seu  in  duabus  naturis  subsistens  : in 
posterioribus  autem  significatur,  convenire  Verbo  aut 
Filio  Dei  secundum  se;  idque  propterea,  quia  composi- 
tum appellat  supra  formale  subjecti  (Sylvius). — Ex  art., 
Suarez  elicit  hanc  conclus.,  qu*  est  velut  compendium 
totius  art.  : Quamvis  Verbum  divinum  secundum  se  sim- 
plex sit,  nihilominus  terminum  resultantem  per  hanc 
unionem,  seu  ipsum  Verbum  ut  incarnatum,  quid  compo- 
situm esse,  seu  personam  compositam. 

(1)  Al.,  Didyinum,  et  in  marg.,  ad  Celidonium. 

persona  Christi  non  sit  composita.  Persona  enim 
Christi  non  est  aliud  quam  persona  vel  hypostasis 
Verbi,  ut  ex  dictis  apparet,  art.  2 huj.  quaest.  Sed 
in  Verbo  non  est  aliud  persona  et  natura,  ut  patet 
ex  dictis  in  prima  parte,  quaest.  3,  art.  3 et  7. 
Cum  ergo  natura  Verbi  sit  simplex,  ut  in  primo 
ostensum  est  ib . , impossibile  est  quod  persona 
Christi  sit  composita. 

2.  Praeterea,  omnis  compositio  videtur  esse  ex 
partibus.  Sed  divina  natura  non  potest  habere  ra- 
tionem partis,  quia  omnis  pars  habet  rationem  im- 
perfecti. Ergo  impossibile  est  quod  persona 
Christi  sit  composita  ex  duabus  naturis. 

3.  Praeterea,  quod  componitur  ex  aliquibus, 
videtur  esse  homogeneum  eis  ; sicut  ex  corporibus 
non  componitur  nisi  corpus.  Si  ergo  ex  duabus 
naturis  aliquid  sit  in  Christo  compositum,  conse- 
quens erit  quod  illud  non  erit  persona,  sed  natura; 
et  sic  in  Christo  erit  facta  unio  in  natura ; quod 
est  contra  praedicta,  art.  2 huj.  quaest. 

— Sed  contra  est  quod  Damascenus  dicit  lib. 
3 orth.  Fid . , cap.  3,  4 et  5 : In  Domino  Jesu 
Christo  duas  naturas  agnoscimus,  unam  autem  hy- 
poslasim  ex  utraque  compositam. 

Respondeo  dicendum  quod  persona  sive  hypos- 
tasis Christi  dupliciter  potest  considerari.  — 
Uno  modo  secundum  illud  quod  est  in  se; 
et  sic  est  omnino  simplex,  sicut  et  natura 
Verbi.  — Alio  modo  secundum  rationem  per- 
sonae vel  hypostasis,  ad  quam  pertinet  subsis- 
tere in  aliqua  natura  ; et  secundum  hoc  persona 
Christi  subsistit  in  duabus  naturis.  Unde  licet 
sit  ibi  unum  subsistens,  est  tamen  ibi  alia  et  alia 
ratio  subsistendi  : et  sic  dicitur  persona  compo- 
sita, in  quantum  unum  duobus  subsistit. 

Et  per  hoc  patet  responsio  ad  primum. 

Ad  secundum  dicendum  quod  illa  compositio 
personae  ex  naturis  non  dicitur  esse  ratione  par- 
tium, sed  potius  ratione  numeri;  sicut  omne  illud 
.in  quo  duo  conveniunt,  potest  dici  ex  eis  compo- 
situm. 

Ad  tertium  dicendum  quod  non  in  omni  compo- 
sitione hoc  verificatur  quod  illud  quod  componitur 
sit  homogeneum  componentibus,  sed  solum  in  par- 
tibus continui.  Nam  continuum  non  componitur 
nisi  ex  continuis;  animal  vero  componitur  ex 
anima  et  corpore,  quorum  neutrum  est  animal. 

Articulus  v 

Utrum  sit  facta  aliqua  unio  animas  et  corporis  in  Christo. 

lnjr.,  quaest.  16,  art.  1,  cap. ; 3 Sent.,  dist.  6,  quaest.  3. 
art.  1 ; et  4,  Cont.gent.,  cap.  37  et  41 ; et  Opusc.  2,  cap. 
211. 

Ad  quintum  sic  proceditur.  1.  Videtur  quod  in 


Art.  5.  — Oritur  quuestio  hasc,  tum  ex  difficultate  rei 
in  se,  quia  in  Christo  non  est  propria  hypostasis  quae 


2) 

Christo  non  fuerit  unio  animae  et  corporis.  Ex 
unione  enim  animae  et  corporis  in  nobis  causatur 
persona  vel  hypostasis  hominis.  Si  ergo  anima  et 
corpus  fuerunt  in  Christo  unita,  sequitur  quod 
fuerit  ex  unione  eorum  aliqua  hypostasis  consti- 
tuta. Non  autem  hypostasis  Verbi  Dei,  quae  est 
aeterna.  Ergo  in  Christo  erit  aliqua  persona  vel 


consurgere  deberet  ex  unione  animas  et  corporis;  tum  ex 
erroribus  eorum,  qui  negaverunt  in  Christo  talem  unio- 
nem. — Hic  art  videtur  praster  ordinem  hoc  loco  inser- 
tus; potius  enim  spectabat  adquasst.  4 et  5,  ubi  de  veritate 
assumptae  humanitatis  tractandum  est,  haec  enim  unio  ani- 
mae cum  corpore  ad  veritatem  humanitatis  ipsius  maxime 
pertinet.  Ibi  etiam  disputat  D.  Thomas,  an  in  Christo 
vera  anima  fuerit,  verumque  corpus  : non  poterat  ergo 
juxta  ordinatam  methodum  definiri  has  partes  in  illo  con- 
venisse, nisi  extitisse  quidem  in  eodem  primum  ostende- 
retur. Prius  enim. est  esse  quam  uniri.  Igitur  D.  Thomas 
solum  quasi  oblata  occasione  hoc  loco  movit  quajstionem 
hanc  : tum  quia  de  compositione  person-e  Christi  dis- 
putabat, ad  quam  explicandam  h*c  compositio  animas 
et  corporis  pertinere  videbatur  : tum  etiam  quia  Magis- 
ter (dist.  6)  dum  ageret  de  modo  unionis  ipsius,  inter 
alias  sententias,  refert  illam,  qua;  ut  in  Christo  unitatem 
persona;  salvaret,  ex  anima  et  corpore  compositionem 
negabat,  quam  non  ut  hasresim,  sed  ut  opinionem  Magis- 
ter retulit.  Quare  arrepta  occasione,  D.  Thomas  et 
discutit  opinionem  hanc,  et  illam  opinionem,  haeresim 
vocat,  ut  fuit  reverh  etiam  Magistri  temporibus,  quidquid 
ibidem  Scotus  existimet,  quiest.  },  utpote  cum  veritatem 
incarnationis  prorsus  everteret,  quod  D.  Thomas  evi- 
denter ostendit  in  art.  (Suarez;.  — H.c  art.  est  contra 
Manichieos  qui  dicebant  corpus  Christi  esse  phantasti- 
cum.— Vide  qusest.  disput.  de  U uone  Verbi,  et  lib.  4.  Con- 
tra Gent.  cap.  32,  etc. 

S.  Script. — Matth.  25,  38;  Mare.  14,  34 ; Luc.  24,  39, 
Joan.  1,  14,  et  10,  x 5 , eic;  1 Joan.  3, 14. 

Definit.  Eccles.  de  aera  anima  humana,  et  de  aero  corpore 
non  phantastico  Chris.i : — Analhematismi  S.  Damasi,  in 
concii.  Rom.  (578  : 7.  Anathematizamus  eos,  qui  pro  ho- 
minis anima  rationali  et  intelligibih  dicunt  Dei  Verbum 
in  humana  carne  versatum,  cum  ipse  Filius  sit  Verbum 
Dei,  et  non  pro  anima  rationali  et  intelligibili  in  suo  cor- 
pore fuerit,  sed  nostram,  id  est  intelligibilem,  sine  pec- 
cato animam  susceperit  atque  salvaverit.  — Concit. 
Tolet.  (447),  aide  supra  page  ! Et  ibid  : 5.  Si  quis  dixe- 
rit vel  crediderit  carnem  tantum  sine  anima  a Filio  Dei 
fuisse  susceptam,  anat.  sit.  6.  Si  quis  dixerit  vel  credi- 
derit, Christum  innascibilem  esse,  anat.  sit.  7.  Si  quis 
dixerit  vel  crediderit,  deitatem  Chrisii  convertibilem 
esse  vel  passibilem,  anat.  sit.  — Canon.  Concit.  V.  aecu- 
men.  contra  errores  Origenis  : Can.  o.  Si  quis  dixerit,  quod 
non  Verbum  Dei  incarnatum  carne  animata  anima  ratio- 
nali et  intelligente  descendit  ad  inferos,  et  rursum  in 
coelum  idem  ascendit  : sed  eum,  qui  ab  ipsis  dicitur 
Mens,  quem  impie  loquentes  dicunt  esse  proprie  Chris- 
tum, factum  cognitione  Monadis,  anat.  sit. — Symbol. 
Attianas.;  Canon.  Concit.  Lateran.  sub.  Mart.  I,  can.  2; 
Symbol,  concit  Tolet.  XI  (675) ; Definit.  Synod.  cecumen. 
VI,  Constantinop.  III ; aide  supra, pag. 3 , etc. — Symbol,  fidei 
Leon.  IX.  propositum  Petro  Episc. ; Concit.  Lateran.  IV, 
contra  Albigens.  (1215);  Professio  fidei,  Waldensibus  praes- 
cripta, ab  Innocent.  III  ; Confessio  fidei  Michaelis  Paleo- 
logi ; Concit.  Viennense,  contra  errores  Oliai;  1 ide  supra, 
art.  1,  huj.  quiest.  — Deere/,  pro  Ja. obitis  Professio  fidei 
Orientalibus  ab  Urbano  VIII  proescripta,  supra  pag.  8.  — 
Adde  etiam  Alexand.  III,  cap.  « Cum  Christus  » 7 de  hse- 
reticis,  tit.  7,  lib.  5 ; exConcil.  Lateran.  ('1180)  : Cum  Chris- 
tus, perfectus  Deus  et  perfectus  sit  homo  : mandamus, 
quatenus  sub  anathemate  interdicas,  ne  quis  de  castero 
audeatdicere,  Christum  non  essealiquid  secundum  quod 

hypostasis  praeter  hypostasim  Verbi ; quod  est 
contra  praedicta,  art.  2 et  3 praec. 

2.  Praeterea,  ex  unione  animae  et  corporis  cons- 
tituitur natura  humanae  speciei.  Damascenus  au- 
tem dicit  in  3 lib.  orth.  Fid.,  cap.  3,  circa  med., 
quod  in  Domino  Jesu  Christo  non  est  communem 
speciem  accipere.  Ergo  in  eo  non  est  facta  animae 
et  corporis  unio. 

3.  Praeterea,  anima  non  conjungitur  corpori, 
nisi  ut  vivificet  ipsum.  Sed  corpus  Christi  poterat 
vivificari  ab  ipso  Verbo  Dei,  quod  est  fons  et  prin- 
cipium vitae.  Ergo  in  Christo  non  fuit  unio  animae 
et  corporis. 

— Sed  contra  est  quod  corpus  non  dicitur  ani- 
matum nisi  ex  unione  animae.  Sed  corpus  Christi 
dicitur  animatum,  secundum  illud  quod  Ecclesia 
cantat  : Animatum  corpus  sumens,  de  Virgine  nasci 
dignatus  est.  Ergo  in  Christo  fuit  unio  animae  et 
corporis. 

Respondeo  dicendum  quod  Christus  dicitur 
homo  univoce  cum  aliis  hominibus,  utpote 
ejusdem  speciei  existens,  secundum  illud  Apostoli 
Philipp.  2,  7 : In  similitudinem  hominum  factus. 
Pertinet  autem  ad  rationem  speciei  humanae  quod 
anima  corpori  uniatur;  non  enim  forma  constituit 
speciem,  nisi  per  hoc  quod  fit  actus  materiae,  et 
hoc  est  ad  quod  generatio  terminatur,  per  quam 
natura  speciem  intendit.  Unde  necesse  est  di- 
cere quod  in  Christo  fuerit  anima  corpori 
unita  : et  contrarium  est  haereticum,  utpote 
derogans  veritati  humanitatis  Christi. 

Ad  primum  ergo  dicendum  quod  ex  hac  ratione 
moti  videntur  illi  qui  negaverunt  unionem  animae 
et  corporis  in  Christo,  ne  per  hoc  scilicet  coge- 
rentur personam  novam  vel  hypostasim  in  Christo 
inducere,  quia  videbant  quod  in  puris  hominibus 
ex  unione  animae  ad  corpus  constituitur  persona. 
Sed  hoc  ideo  in  puris  hominibus  accidit,  quia  anima 
et  corpus  sic  in  eis  conjunguntur  ut  per  se  exis- 
tant.  Sed  in  Christo  uniuntur  ad  invicem,  ut  ad- 
juncta alteri  principaliori,  quod  subsistit  in  natura 
ex  eis  composita.  Et  propter  hoc  ex  unione  animae  et 
corporis  in  Christo  non  constituitur  nova  hypos- 
tasis seu  persona;  sed  advenit  ipsum  conjunctum 
personae  seu  hypostasi  praeexistenti.  Nec  propter 
hoc  sequitur  quod  sit  minoris  efficaciae  unio  animae 
et  corporis  in  Christo  quam  in  nobis,  quia  ipsa 
conjunctio  ad  nobilius  non  adimit  virtutem  aut 
dignitatem,  sed  auget;  sicut  anima  sensitiva  in  a- 
nimalibus  constituit  speciem,  quia  consideratur  ut 
ultima  forma  ; non  autem  in  hominibus,  quamvis 
in  nobis  sit  virtuosior  et  nobilior  : et  hoc  propter 
adjunctionem  ulterioris  et  nobilioris  perfectionis, 


homo  : quia  sicut  Christus  verus  est  Deus,  ita  verus 
homo,  ex  anima  rationali  et  humana  carne  subsistens.  — 
Vide  etiam  Concit.  Ephes.  can.  1 j ; Concit.  Chalcedon,  su- 
pra pag.  j. 


scilicet  animae  rationalis,  ut  etiam  supra  dictum 
est,  art.  2 huj.  quaest.,  ad  2. 

Ad  secundum  dicendum  quod  verbum  Damas- 
ceni potest  intelligi  dupliciter  : — uno  modo,  ut 
referatur  ad  humanam  naturam;  quae  quidem  non 
habet  rationem  communis  speciei,  secundum  quod 
est  in  uno  solo  individuo,  sed  secundum  quod  est 
abstracta  ab  omni  individuo,  prout  in  nuda  con- 
templatione consideratur,  vel  secundum  quod 
est  in  omnibus  individuis.  Filius  autem  Dei  non 
assumpsit  humanam  naturam,  prout  est  in  sola 
consideratione  intellectus,  quia  sic  non  assumpsis- 
set ipsam  rem  humanae  naturae,  nisi  forte  dicere- 
tur quod  humana  natura  est  quaedam  idea  sepa- 
rata, sicut  Platonici  posuerunt  hominem  sine  ma- 
teria, ex  Arist. , 1 Metaph.,  text.  6,  25  etseq.  Sed 
tunc  Filius  Dei  non  assumpsisset  carnem,  contra 
illud  quod  dicitur  Luc.  ult.  39  : Spiritus  carnem 
et  ossa  non  habet , sicut  me  videtis  habere.  Similiter 
etiam  non  potest  dici  quod  Filius  Dei  assumpserit 
humanam  naturam  prout  est  in  omnibus  individuis 
ejusdem  speciei,  quia  sic  omnes  homines  assump- 
sisset. Relinquitur  ergo,  ut  Damascenus  postea 
dicit  in  eodem  lib.,  cap.  1 1,  parum  a prine.,  quod 
assumpserit  naturam  humanam  in  atomo,  id  est,  in 
individuo  ; non  quidem  in  alio  individuo,  quod  sit 
suppositum  vel  hypostasis  illius  naturae,  quam  in 
persona  Filii  Dei.  — Alio  modo  potest  intelligi 
dictum  Damasceni,  ut  non  referatur  ad  naturam 
humanam,  quasi  ex  unione  animae  et  corporis  non 
resultet  una  communis  natura,  quae  est  humana, 
sed  est  referendum  ad  unionem  duarum  naturarum, 
divinae  scilicet  et  humanae,  ex  quibus  non  com- 
ponitur aliquid  tertium,  quod  fit  quaedam  natura 
communis,  quia  sic  illud  esset  natum  praedicari  de 
pluribus  : et  hoc  ibi  intendit,  unde  subdit  : Ne- 
que enim  generatus  est,  neque  unquam  generabitur 
alius  Christus  ex  Deitate  et  humanitate,  in  Deitate 
et  humanitate  Deus  perfectus,  idem  et  homo  per- 
fectus. 

Ad  tertium  dicendum  quod  duplex  est  princi-* 
pium  vitae  corporalis  : — unum  quidem  effecti- 
vum : et  hoc  modo  Verbum  Dei  est  principium 
omnis  vitae;  — alio  modo  est  aliquid  principium 
vitae  formaliter  : cum  enim  vivere  viventibus  sil  esse, 
ut  dicit  Philosophus  2 de  Anima,  text.  37,  sicut 
unumquodque  formaliter  est  per  formam  suam,  ita 
corpus  vivit  per  animam  : et  hoc  modo  non  poni- 
tur corpus  vivere  per  Verbum,  quod  non  potest 
esse  corporis  forma. 


QUjEST.  II.  DE  MODO  UNIONIS  VERBI  INCARNATI 


Articulus  vi 

Utrum  natura  humana  fuerit  unita  Verbo  Dei  accidentaiiler. 

Part.  i,  quast.  17,  art.  1 ; et  3 Sent.,  dist.  8,  quasi.  7, 
art.  2;  et  4 Cont.,  cap.  57,  41  cl  49;  et  de  Unione 
Verbi,  art.  1,  corp.,  et  ad  13  ; et  Opusc.  2,  cap.  21  p ; et 
Pbilipp.  2,  coi.  3. 

Ad  sextum  sic  proceditur.  1.  Videtur  quod  hu- 
mana natura  fuerit  unita  Verbo  Dei  accidentaiiler. 
Dicit  enim  Apostolus  Philipp.  2 de  Filio  Dei, 
quod  habitu  inventus  est  ut  homo.  Sed  habitus  ac- 
cidentaliter  advenit  ei  cujus  est,  sive  accipiatur 


Art.  6.  — Uniri  accidentalitcr,  est  quando  ex  conjunc- 
tione plurium  sive  accidentium,  sive  substantiarum,  re- 
sultat unum  per  accidens.  Uniri  essentialiter,  est,  quando 
ex  pluribus,  resultat  una  tantum  essentia.  Uniri  substan- 
tialiter est  res  aliquas  substantiales  conjungi  ad  consti- 
tuendum unum  per  se  in  genere  substantiae.  Et  quamvis 
non  raro  substantia  sumatur  pro  essentia,  sumitur  tamen 
etiam  pro  subsistentia  et  hypostasi;  atque  ita  sumitur  in 
proposito,  quando  dicitur,  ex  pluribus  naturis,  resultare 
unam  substantiam,  id  est  unam  subsistentiam  et  hyposta- 
sim.  Et  consequenter  unio  substantialis  htec  vocatur,  qu* 
est  personalis  et  hypostatica.  — Definit.  Eccles.  require 
in  articulis  prscedentib.  — Adverte  tres  sententias  a 
Magistro  Sententiarum  citatas,  quas  Magister  vocat 
opiniones,  nec  ausus  est  determinare  quae  sit  tenenda.  At 
S.  Thomas  in  praesenti,  affirmat  primam  et  tertiam  esse 
hasreses,  secundam  vero,  catholicam  fidem  ; nec  opinio- 
nes esse  dicendas.  Et  ita  revera  est.  Nam  prima  est 
Nestoriana,  et  tertia  ad  ipsam  reducitur. 

De  prsecipuis  erroribus  circa  incarnationis  mysterium..  — 
D.  Thomas  hic  late  refert  errores  Eutychetis,  Nestorii  et 
aliorum,  quos  articulis  precedentibus  reipsa  jam  impu- 
gnaverat. Hac  occasione  data  nobis  visum  est  aliquid 
adjiciendum.  — Ebion,  Cerinthus,  Paulus  Samosatenus, ' 
episc.  Antiochenus  560,  a sedeautem  depositus  269,  Pho- 
tinus  episc.  Sirmiens.  depositus  j 5 1 , mortuus  576,  et  alii 
quidam,  in  Christo  solam  naturam  humanam  confiteban- 
tur : divinitatem  vero,  non  pernaturam,  sed  per  quamdam 
excellentem  divina  gratias  participationem,  quam  per 
opera  meruerat,  in  eo  fuisse  confingebant.  « Joannes 
Apostol.,  ait  S.  Hieronym.  scripsit  Evangelium  adversus 
Cerinthum,  aliosque  hxreticos,  et  maxime  tunc  ebionita- 
rum  dogma  consurgens,  qui  asserunt  Christum  ante 
Mariam  non  fuisse.  Unde  et  compulsus  est  divinam  ejus 
nativitatem  edicere  ».  Nestrius  praeceptorem  habuit  The- 
odorum Mopsuestanum  episcopum,  a quo  hxresis  suae 
virus  de  incarnatione  hausit.  Ad  sedem  Constantinopolita- 
nam  vocatus,  427,  mox  suum  errorem  desseminare  ccepit, 
scilicet  unionem  duplicis  natur*  in  Christo  non  esse  hy- 
postaticam seu  in  persona,  sed  accidentalem  tantum  seu 
moralem,  scilicet,  secundum  inhabitationem  et  per  con- 
formitatem  affectuum,  et  per  operationem,  et  secundum 
dignitatem  honoris.  Ex  quo  sequebatur  : Verbum  non  esse 
proprie  incarnatum  ; et  duas  esse  personas  in  Christo; 
etB.  V.  Mariam  non  esse  matrem  Dei  sed  hominis;  et  non 
posse  dici  Deum  esse  natum,  passum  etc.,  nec  Deum  ho- 
minem esse,  et  hominem  esse  Deum.  Damnatus  est  Rom*  in 
synodo  a S.  Ccelestino  Papa  congregatafqjo).  S.  Cyrillus 
Alexandrinus  pontifex, synodum  habuit  in  sua  civitate  de 
mandato  S.Ccelestini  (qjonovember)  ex  quoad  Nestorium 
missi  sunt  duodecim  anathematismi  a Cyrillo  editi.  Sed 
haeresiarcha  obtemperare  nolens,  indicta  fuit  synodus 
oecumenica  Ephesi,  in  qua  vera  fides  fuit  proclamata,  et 
Nestorius  a sede  depositus.  Nestoriana  htresis  dissemi- 
nata fuit  per  orientales  regiones,  usque  in  Indiam  et  im- 
perium Sinense.  Sed  nostra  tetate  vix  aliqui  supersunt 
huic  errori  adhuc  addicti.  — Eutyches  autem  archiman- 

habitus,  prout  est  unum  de  decem  praedicamentis, 
sive  prout  est  species  qualitatis.  Ergo  humana  na- 
tura accidentaliter  unita  est  Filio  Dei. 

2.  Praeterea,  omne  quod  advenit  alicui  post  esse 
completum,  advenit  ei  accidentaliter  : hoc  enim 
dicimus  accidens,  quod  potest  et  adesse  et  abesse 
alicui  praeter  subjecti  corruptionem.  Sed  natura 
humana  advenit  ex  tempore  Filio  Dei  habenti  esse 
perfectum  ab  aeterno.  Ergo  advenit  ei  accidentali- 
ter. 

3.  Praeterea,  quidquid  non  pertinet  ad  naturam 
seu  essentiam  alicujus  rei,  est  accidens  ejus  : quia 


drita,  seu  abbas  cujusdam  monasterii  Constantinopolitani 
ardentissime  zelo  contra  Nestorium  pugnavit,  sed  ex  im- 
peritia, in  extremum  errorem  abreptus  est; et  ut  unitatem 
personas,  contra  Nestorium  defenderet,  unitatem  naturas 
adstruxit.  Nata  est  h.ec  hasresis  anno  448,  regnantibus  S. 
Leone  papa  et  Theodosio  juniore  imperante.  Hic  error 
etiam  Monophysitismi  nomen  accepit.  Damnatus  fuit 
primo  Eutyches  in  synodo  Constantinopolitana  a S.  Fla- 
viano patriarcha  congregata;  sed  faventibus  hasreticis,  et 
prascipue  Dioscoro,  Juvenali,  Barsuma  etc.,  congregata  est 
synodus  Ephesi,  qui  nomine  latrocinii  decorata  est,  in  quo, 
rejectis  S.  Leonis  papas  legatis,  fuit  depositus  S.  Flavianus 
et  Eutychetis  fidei  professio  admissa  (449).  Sed  curante 
tandem  Marciano  imperatore,  Synodus  oecumenica  Chal- 
cedoni in  Bithynia  fuit  convocata, praesidente  S. Leone  per 
suos  legatos.  Dioscorus  et  auctores  latrocinii  Ephesini 
damnati  depositique  fuerunt;  lecta  et  approbata  est  cele- 
bris epistola  S.  Leonis  ad  Flavianum  ; et  tandem  defini- 
ta vera  Ecclesias  fides.  Post  concilium,  error  iste  in 
plures  sectas  fuit  divisus.  Theopascliiice,  quorum  pater 
fuit  Petrus  F ullo  patriarcha  Antiochenus,  docebant  divini- 
tatem Filii  cruci  affixam  fuisse,  adeoque  passam  esse  Tri- 
nitatem totam.  Undetrisagio  : «Sanctus  Deus,  sanctus 
fortis,  sanctus  immortalis  »,  adjiciebant  clausulam  « qui 
passus  es  pro  nobis,  miserere  nobis  » . Error  Eutychetis 
mutatis  quibusdam  punctis  secundum  diversas  sectas, 
usque  ad  nostra  tempora  in  Syriaet  Armeniaet  prascipue  in 
Abyssinia  perduravit.  InEgypto,  Eutychiani  autem  lacobits 
a Jacobo  Syro  vocantur.  — Nostra  vero  atate,  Guntherus 
non  erubuit  dicere,  Nestorii  errores  suscitando,  inChristos 
esse  duas  personas,  divinam  scilicet  et  humanam,  et 
Christum  tamen  esse  unum,  quia  persona  divina  nobilior 
quam  humana,  principatum  tenet.  Hic  error  fuit  damnatus 
in  synodo Coloniensi  (i86oj  et  a Pio  IX  in  littera  ad  art 
chiepisc.  Coloniensem,  15  januar.  1857. 

Cfr.  pro  istis  hxresibus. — De  Ebione;  Zaccharia,  Rac- 
colta  di  dissert.  5,  310. — Dc  Cerintho:  Paulus,  Historia 
Cerinthi(i79j)',  Schmidt,  Cerinth.  etc;Tiliemont,  Memoires 
t.  2 ; Dupin,  Biblioth.  1.  — De  Paulo  Samos. : Tillemont, 
Memoires,  4;  Baronius,  Annales  262  etc,  cum  Pagiic ritic.; 
Fabricius,  Bibi.  grec.  5 ; Zaccharia,  Raccolta  di  dissert. 
8.  — De  Photino  : Petavius,  de  Photino  haeretico,  ejusque 
damnatione,  etc;  et  insuper  Rationar.  tempor.  — Zaccha- 
ria, Theses  tlieolcg.  2 ; Tillemont,  Memoires,  6;  Sirmond, 
Opera  varia  4;  Labbe,  Concilia,  2 ; Ceillier,  Hist.  desauteurs, 
etc,  8 ; Fabricius,  Bibliotheca  grxea  8 ; Baronius, 
Annales,  342  etc. — De  Theodoro  Mopsuest.  : Ceillier, 
Histoire  des  auteurs,  etc.  10;  Lelong,  Bibliot.  sacra,  2; 
Tillemont,  Memoires,  12;  Maii,  Script.  vet.  collect.  1 et  6, 
et  Spicileg.  4;  Baronius,  Annales,  427,  etc;  Fabricius, 
Biblioth.  grxe.  9;  Dupin,  Bibliot.  3. — De  Nestorio  : 
Tillemont,  Memoires,  14;  Fabricius,  Bibliot.  grccc.  9 ; 
Baronius,  Annales,  428  etc;  Natal.  Alexand.  Hist.  eccles.  ; 
Cave,  Script.  eccles.  1 et  2 ; Dupin,  Biblioth.  3;  Ceillier, 
Hist.  des  aut.  eccl.  19;  Ochs.,  de  Nestorii  doctrina,  etc. 
(Monachii  1849)  ; Schmidt,  Vera  Nestorii,  de  unione  natu- 
rarum in  Qhristo  sententia,  etc.  (1797);  Opera  s.  Cyrilli,  et 

omne  quod  est,  aut  est  substantia  aut  accidens. 
Sed  humana  natura  non  pertinet  ad  essentiam  vel 
naturam  divinam  Filii  Dei  : quia  non  est  facta 
unio  in  natura,  ut  supra  dictum  est  art.  i huj. 
quaest.  Ergo  oportet  quod  natura  humana  acci- 
dentaliter  Filio  Dei  advenerit. 

4.  Praeterea,  instrumentum  accidentaliter  adve- 
nit. Sed  humana  natura  in  Christo  fuit  Divinitatis 
instrumentum:  dicit  enim  Damascenus,  in  3 lib. 
orth.  Fid.,  cap.  15,  post  med  , quod  caro  Ckrisli 
instrumentum  Divinitatis  existit.  Ergo  videtur  quod 
humana  natura  fuerit  Filio  Dei  unita  accidentali- 
ter. 

— Sed  contra  est  quod  illud  quod  accidenta- 
liter praedicatur,  non  praedicat  quid,  sed  quantum, 
vel  quale,  vel  aliquo  alio  modo  se  habens. 
Si  ergo  humana  natura  accidentaliter  adveni- 
ret, cum  dicitur,  Christus  est  homo,  non  praedi- 
caretur quid,  sed  quale,  aut  quantum,  aut  aliquo 
alio  modo  se  habens  : quod  est  contra  Decreta- 
lem Alexandri  papae  III,  dicentis,  in  concil.  La- 
ter. 3,  part.  ult. , cap.  20,  et  habetur  cap.  Cum 
Christus,  de  Haereticis  : Cum  Christus  sil  perfec- 
tus Deus  et  perfectus  homo,  qua  temeritate  audent 
quidam  dicere  quod  Christus  secundum  quod  est 
homo,  non  est  quid  1 

Respondeo  dicendum  quod  ad  hujus  quaestionis 
evidentiam  sciendum  est  quod  circa  mysterium 
unionis  duarum  naturarum  in  Christo  duplex  haeresis 
insurrexit. — Unaquidem  confundentium  naturas ; 
sicut  Eutychetis  et  Discori,  qui  posuerunt  quod 
ex  duabus  naturis  est  constituta  una  natura  : ita 
quod  confiterentur  Christum  esse  ex  duabus  na- 
turis, quasi  ante  unionem  distinctis,  non  autem  in 
duabus  naturis,  quasi  post  unionem  naturarum  dis- 
tinctione cessante.  — Alia  vero  fuit  haeresis  Nes- 
toriiet  Theodori  Mopsuesteni  separantium  perso- 
nas. Posuerunt  enim  aliam  esse  personam  Filii 
Dei  et  filii  hominis,  quas  dicebant  sibi  invicem 


praecipue  epist.  ad  Nestor.,  et  Scholion  de  incarnat.,  et 
Derecta  fide  ad  Tlieodos.  et  de  Recta  Fide  ad  reginas,  et 
adversus  Nestorii  blasphemias , et  commentaria  supra  ana- 
theniatismos.,  et  explicatio  et  apologeticus,  adversus  orien- 
tales, et  contra  Theodoretum ; Cassianus,  de  Incarnat. 
Domini,  Leontius  Byzant.,  contra  Nestoriuin,  et  Euty- 
chen  ; Petavius,  lib.  9 et  6 : Thomassin,  lib.  5;  Ma- 
rius Mercator,  Opera  edit,  a Garnier  ; (in  patrologia 
Migne);  Layraud,  dissertat. 4.  Tandem,  varii  tractatus  de 
incarnatione.  — De  Eutycliete:  S.  Leo  magnus,  epist.  ad 
Flavian.  et  epist.  ad  monachos  Paleest.  et  ad  Leon,  imper.  et 
ad  Julian.  caen.;  Gelasius  I,  de  Duabus  Naturis;  Theodo- 
retus.  Polymorphus;  Vigilius  Thapsen  ; contra  Eutych. ; 
Leontius  Byzant.,  contra  Nestor,  et  Eutych.  et  quaestiones 
de  una  natura  compos,  et  libri  contra  severum;  Anastas. 
Sina,  Adversus  aceplialos;  Maximus  mart.  epistolae;  Rus- 
ticus Diae.  ; Joan.  Damasc.,  de  Fide  lib.  5 ; Petavius 
l b.  4 et  5;  Thomassin.  lib.  4 ; Natal.  Alexand.  in  ssc. 
5.  disput.  contra  Eutych.  ; Legrand,  disput.  6;  Werner  ; 
Hergenroether;  Baronius,  Annales  448,  ete;  Cave,  Script. 
eccl.  1 ; Tillemont,  Memoires  15. 


esse  unitas,  primo  quidem  secundum  inhabitatio- 
nem, in  quantum  scilicet  Verbum  Dei  habitavit  in 
illo  homine  sicut  in  templo : secundo,  per  unitatem 
affectus,  in  quantum  scilicet  voluntas  illius  homi- 
nis est  semper  conformis  voluntati  Verbi  Dei; 
tertio,  secundum  operationem,  prout  scilicet  dice- 
bant hominem  illumesse  Verbi  Dei  instrumentum  ; 
quarto,  secundum  dignitatem  honoris,  prout  omnis 
honor  qui  exhibetur  Filio  Dei,  coexhibetur  filio 
hominis  propter  conjunctionem  ad  Filium  Dei; 
quinio,  secundum  aequivocationem,  id  est,  commu- 
nicationem nominum,  prout  scilicet  dicimus  illum 
hominem  esse  Deum  et  Filium  Dei.  Manifestum 
est  autem  istos  omnes  modos  accidentalem  unio- 
nem importare. 

Quidam  autem  posteriores  magistri  putantes  se 
has  haereses  declinare,  in  eas  per  ignorantiam  in- 
ciderunt. Quidam  enim  eorum  concesserunt  unam 
Christi  personam,  sed  posuerunt  duas  hyposta- 
ses, sive  duo  supposita,  dicentes  hominem  quem- 
dam compositum  ex  corpore  et  anima  a principio 
suae  conceptionis  esse  assumptum  a Dei  Verbo. 
Et  haec  est  prima  opinio,  quam  Magister  ponit  in 
6 dist.  lib.  3 Sent.  — Alii  vero  volentes  servare 
unitatem  personae,  posuerunt  Christi  animam  non 
esse  corpori  unitam,  sed  haec  duo  separata  ab  in- 
vicem esse  unita  Verbo  accidentaliter,  ut  sic  non 
cresceret  numerus  personarum.  Et  haec  est  tertia 
opinio,  quam  Magister  ib  dem  ponit.  Utraque  au- 
tem harum  opinionum  incidit  in  haeresim  Nestorii. 
Prima  quidem,  quia  idem  est  ponere  duas  hypos- 
tases vel  duo  supposita  in  Christo,  quod  ponere 
duas  personas,  ut  supra  dictum  est,  art.  3 huj. 
quaest.  Etsi  fiat  vis  in  nomine  personae,  conside- 
randum est  quod  etiam  Nestorius  utebatur  unitate 
personae  propter  unitatem  dignitatis  et  honoris. 
Unde  etiam  quinta  synodus  (Constant  2,  gener.  5, 
collat.  8,  can.  3)  definit  anathema  eum  qui  dicit 
unam  personam  secundum  dignitatem,  et  honorem, 
et  adorationem,  sicut  Theodorus  et  Nestorusi  insa- 
nientes concripserunl.  Alia  vero  opinio  incidi:  in  er- 
rorem Nestorii  quantum  ad  hoc  quod  posuit  unio- 
nem accidentalem.  Non  enim  differt  dicere  quod 
Verbum  Dei  unitum  est  homini  Christo  secundum 
inhabitationem,  sicut  in  templo  suo  (sicut  dicebat 
Nestorius),  et  dicere  quod  unitum  fuit  Verbum 
Dei  homini  secundum  induitionem,  sicut  vesti- 
mento, sicut  dicit  tertia  opinio  : quae  etiam  pejus 
dicit  aliquid  quam  Nestorius,  scilicet  quod  anima 
et  corpus  nonsunt  unita. 

Fides  auten  catholica  medium  inter  praedic- 
tas positiones  tenens,  non  dicit  unionem  factam 
Dei  et  hominis  secundum  essentiam  vel  natu- 
ram, — neque  etiam  secundum  accidens,  — 
sed  medio  modo  secundum  subsistentiam  seu 
hypostasim.  Urde  in  quinta  syr.odo,  loc.  sup. 
cit . , dicitur  : Cum  multis  modis  unitas  inlelligalur, 
qui  impietatem  A pollinarii  et  Eutychetis  sequuntur , 
inter  emptionem  eorum  quee  convenerunt  colen- 

les  (i),  id  est,  interimentes  utramque  naturam, 
unionem  secundum  confusionem  dicunt;  Theodori 
autem  et  Nestorii  sequaces,  divisione  gaudentes, 
affeclualem  unitatem  introducunt.  Sancta  vero  Dei 
Ecclesia  utriusque  perfidice  impietatem  rejiciens, 
unionem  Verbi  Dei  ad  comem  secundum  composi- 
tionem confitetur,  quod  est  secundum  subsistentiam. 
Sic  ergo  patet  quod  secunda  trium  opinionum, 
quas  Magister  ponit,  3 Sent.,  dist.  6,  quae  aserit 
unam  hypostasim  Dei  et  hominis,  non  est  dicenda 
opinio,  sed  sententia  catholicae  fidei.  Similiter 
etiam  prima  opinio,  quae  ponit  duas  hypostases, 
et  tertia,  quae  ponit  unionem  accidentalem,  non 
sunt  dicendae  opiniones,  sed  haereses  in  conciliis 
ab  Ecclesia  damnatae. 

Ad  primum  ergo  dicendum  quod,  sicut  Damas- 
cenus dicit  in  3 lib.  orth.  Fid. , cap.  26,  in  fin., 
Nonnecesse  est  omnifariam  et  indefeclive  assimilari 
exempla : quod  enim  est  in  omnibus  simile,  idem 
utique  erit,  et  non  exemplum,  et  maxime  in  divinis  : 
impossibile  enim  est  simile  exemplum  invenire  in 
omnibus  et  in  theologia,  id  est,  in  Deitate  persona- 
rum, et  in  dispensatione,  id  est,  in  mysterio  incar- 
nationis. Humana  ergo  natura  in  Christo  assimila- 
tur  habitui,  id  est,  vestimento,  non  quidem  quan- 
tum ad  accidentalem  unionem,  sed  quantum  ad 
hoc  quod  Verbum  videtur  per  humanam  naturam, 
sicut  homo  per  vestimentum  ; et  etiam  quantum  ad 
hoc  quod  vestimentum  mutatur,  quia  scilicet  for- 
matur secundum  figuram  ejus  qui  induit  ipsum, 
qui  a sua  forma  non  mutatur  propter  vestimentum. 
Et  similiter  humana  natura  assumpta  a Verbo  Dei 
est  meliorata,  ipsum  autem  Verbum  Dei  non  est 
mutatum,  ut  Augustinus  exponit  in  lib.  83  QQ., 
quaest.  73,  vers.  fin. 

Ad  secundum  dicendum  quod  illud  quod  advenit 
post  esse  completum,  accidentaliter  advenit,  nisi 
trahatur  in  communionem  illius  esse  completi ; si- 
cut in  resurrectione  corpus  advenit  animae  praee- 
xistenti; non  tamen  accidentaliter,  quia  ad  idem 
esse  assumetur,  ut  scilicet  corpus  habeat  esse  vi- 
tale per  animam  ; non  est  autem  sic  de  albedine, 
quia  aliud  est  esse  albi,  et  aliud  est  esse  hominis, 
cui  advenit  albedo.  Verbum  autem  Dei  ab  aeterno 
esse  completum  habuit  secundum  hypostasim  sive 
personam;  ex  tempore  autem  advenit  ei  natura 
humana,  non  quasi  absumpta  ad  unum  esse,  prout 
estnaturae;  sicut  corpus  assumitur  ad  esse  animae; 
sed  ad  unum  esse,  prout  esthypostasis  vel  personae. 
Et  ideo  humana  natura  non  utitur  accidentaliter 
Filio  Dei. 

Ad  tertium  dicendum  quod  accidens  dividitur 
cotitra  substantiam.  Substantia  autem,  ut  patet  5 
Metaph.,  text.  23,  dupliciter  dicitur  : — uno 
modo  pro  essentia  sive  natura ; — alio  modo  pro 

(1)  Ita  cum  Ms.  Alcan.  aliisque  pluribus  edit.  Rom, 
Theologorum,  et  Patav.  — Nicotaius,  ponentes.  — AI.  : 
lu  peremptionem  eorum  quee  convenerant , tollentes.  — AI.  : 
Interemptionem  eorum  quae  convenerunt,  tollentes. 


supposito,  sive  hypostasi;  unde  sufficit  ad  hoc 
quod  non  sit  unio  accidentalis,  quod  sit  facta  unio 
secundum  hypostasim,  licet  non  sit  facta  unio  se- 
cundum naturam. 

Ad  quartum  dicendum  quod  non  omne  quod  as- 
sumitur ut  instrumentum,  pertinet  ad  hypostasim 
assumentis,  sicut  patet  de  securi  et  gladio  ; nihil 
tamen  prohibet  illud  quod  assumitur  ad  unitatem 
hypostasis,  se  habere  ut  instrumentum,  sicut  cor- 
pus hominis  vel  membra  ejus.  Nestorius  ergo  po- 
suit quod  natura  humana  est  assumpta  a Verbo 
solum  per  modum  instrumenti,  non  autem  ad  uni- 
tatem hypostasis.  Et  ideo  non  concedebat  quod 
homo  ille  vere  esse't  Filius  Dei,  sed  instrumen- 
tum ejus.  Unde  Cyrillus  dicit  in  epistola  ad  mo- 
nachos iCgypti,  inter  med.  et  fin.  : Hunc  Emma- 
nuelem,  id  est  Christum,  non  lanquam  instrumenti 
officio  assumptum  dicit  Scriptura;  sed  lanquam 
Deum  vere  humanatum,  id  est,  hominem  factum. 
Damascenus  autem  posuit  naturam  humanam  in 
Christo  esse  sicut  instrumentum  ad  unitatem  hy- 
postasis pertinens. 

Articulus  vii 

Utrum  unio  naturae  divinae  et  humanae  sit  aliquid 
creatum. 

/«/.,  ari.  S,  corp'.;  et  7 Sent.,  dist.  2,  quast.  2,  art.  2,  et 

dist.  7,  quast.  1,  art.  1 , quastiune.  1,  et  dist.  7,  queest. 

2,  art.  2 ; et  4 Coni.,  cap.  75?  et  4 7. 

Ad  septimum  sic  proceditur.  1.  Videtur  quod 
unio  naturae  divinae  et  humanae  non  sit  aliquid 
creatum.  Nihil  enim  creatum  in  Deo  potest  esse, 
quia  quidquid  est  in  Deo,  Deus  est.  Sed  unio  est 
in  Deo,  quia  ipse  Deus  est  humanae  naturae  uni- 

Art.  7.  — Ad  intelligentiam  hujus  art.  et  sequentium, 
scito  quod  unio  quandoque  est  verbum  et  significat  ac- 
tionem, et  quandoque  est  nomen  et  significat  vel  ipsam 
conjunctionem  aliquorum  in  aliquo  lino,  vel  relationem 
qu®  conjunctionem  illam  sequitur.  Quatenus  unio  dicit 
actionem  unitivam  humanitatis  cum  Verbo,  est  actio 
communis  toti  Trinitati,  nam  Pater  et  Spiritus  Sanctus 
fuit  uniens  etiamsi  non  assumens  (art.  8.).  H®c  actio  qua- 
tenus estin  Deo,  non  differt  ab  eo  : sed  quatenus  recipi- 
tur in  creatura,  est  aliquid  creatum,  et  mutatio  inhuma- 
nitate recepta.  Quatenus  unio  est  nomen  significans 
conjunctionem  aliquorum  in  uno,  (quomodo  sumitur  ab 
Auctore  art.  9),  videtur  esse  modus  quidam  substantialis 
dependenti®  humanitatis  a Verbo  tanquam  a supposito 
assumente,  terminante  et  sustentante  illam,  juxta  illa  qu® 
dicit  Auctor  in  5 Sent.  dist.  5,  art.j.  Quatenus  autem  est 
relatio,  est  habitudo  qu®  Jam  unitorum  orta  ex  ipsorum 
unione,  qu®  cum  in  humanitate  sit  realis,  per  se  primo 
terminatur  per  hypostasim  divinam  tanquam  ad  extre- 
mum et  terminum  primarium  hujus  relationis  : secunda- 
rio autem  ad  naturam  divinam.  Quod  si  de  unione,  qua- 
tenus actio  est,  qu®ratur  quis  sit  ejus  terminus,  Resp. 
esse  personam  Verbi,  non  secundum  quod  est  in  se  una 
ab  asterno,  sed  secundum  quod  est  unita  humanas  natur® 
in  tempore.  Et  ita  « Unio  (ait.  S.  Thom.,  de  Unione 
Verbi,  art.  i,ad  5)>  secundum  modum  intelligcndi,  prasce- 
dit  personata,  non  prout  est  una  sed  prout  est  unita  » . 
Ex  his  patet  unionis  hypostaticas  terminum  totalem,  esse 

tus.  Ergo  videtur  quod  unio  non  sit  aliquid  crea- 
tum. 

2.  Praeterea,  finis  est  potissimum  in  unoquoque. 
Sed  finis  unionis  est  divina  hypostasis  sive  per- 
sona, ad  quam  terminata  est  unio.  Ergo  videtur 
quod  hujusmodi  unio  maxime  debeat  judicari  se- 
cundum conditionem  divinae  hypostasis,  quae  non 
est  aliquid  creatum.  Ergo  nec  ipsa  unio  est  aliquid 
creatum. 

3.  Praeterea,  propter  quod  unumquodque,  et  illud 
magis,  ut  dicit  Philosophus,  lib.  1 Poster.,  text.  5. 
Sed  homo  dicitur  esse  creator  propter  unionem. 
Ergo  multo  magis  ipsa  unio  non  est  aliquid  crea- 
tum, sed  creator. 

— Sed  contra,  omne  quod  incipit  esse  ex  tem- 
pore, est  creatum.  Sed  unio  illa  ab  aeterno  non 
fuit,  sed  incepit  esse  ex  tempore.  Ergo  unio  est 
aliquid  creatum. 

Respondeo  dicendum  quod  unio  de  qua  loqui- 
mur, est  relatio  quaedam,  quae  consideratur 
inter  divinam  naturam  et  humanam,  secundum  quod 
conveniunt  in  una  persona  Filii  Dei.  Sicut  autem 
in  prima  parte  dictum  est,  quaest.  13,  art.  7,  om- 
nis relatio  quae  consideratur  inter  Deum  et  crea- 
turam, realiter  quidem  est  in  creatura,  per  cujus 
mutationem  talis  relatio  innascitur;  non  autem 
est  realiter  in  Deo,  sed  secundum  rationem  tan- 
tum, quia  non  innascitur  secundum  mutationem 
Dei.  Sic  ergo  dicendum  est  quod  haec  unio  de  qua 
loquimur,  non  est  in  Deo  realiter,  sed  secundum 
rationem  tantum  ; in  humana  autem  natura,  quae 
creatura  quaedam  est,  realiter  est.  Et  ideo  opor- 
tet dicere  quod  sit  quiddam  creatum. 

Ad  primum  ergo  dicendum  quod  haec  unio  non 
est  in  Deo  realiter,  sed  secundum  rationem  tan- 
tum : dicitur  enim  Deus  unitus  creaturae  ex  hoc 
quod  creatura  est  realiter  unita  Deo  absque  ejus 
mutatione. 

Ad  secundum  dicendum  quod  ratio  relationis, 
sicut  et  motus,  dependet  ex  fine  vel  termino;  sed 
esse  ejus  dependet  a subjecto.  Et  quia  unio  talis 
non  habet  esse  reale  nisi  in  natura  creata,  ut  dic- 
tum est  in  corp.,  consequens  est  quod  habeat  esse 
creatum. 

Ad  tertium  dicendum  quod  homo  dicitur  creator, 
et  est  Deus  propter  unionem,  in  quantum  termi- 
natur ad  hypostasim  divinam ; non  tamen  sequitur 
quod  ipsa  unio  sit  creator  vel  Deus  : quia  quod 
aliquid  dicatur  creatum,  hoc  magis  respicit  esse 
ipsius  quam  rationem. 

aliquid  creatum  seu  factum.  Est  enim  id  quod  ante  non 
erat,  scilicet  Christus  Deus  et  homo.  Nec  debet  dici 
simpliciter  increatus  propter  naturam  et  personam  divi- 
nam, quia  compositum  denominatur  a componentibus  ut 
unitis  : haec  unio  autemest  facta  in  tempore  (Sylvius). 


Articulus  viii 

Utrum  unio  Verbi  incarnati  sit  idem  quod  assumptio. 

y Sent.,  dist.  7,  quast.  1,  art.  1,  quastiunc.  $. 

Ad  octavum  sic  proceditur.  1.  Videtur  quod 
idem  sit  unio  quod  assumptio.  Relationes  enim, 
sicut  et  motus,  specificantur  secundum  terminum. 
Sed  idem  est  terminus  assumptionis  et  unionis, 
scilicet  divina  hypostasis.  Ergo  videtur  quod  non 
differant  unio  et  assumpi  io. 

2.  Praeterea,  in  mysterio  incarnationis  idem 
videtur  esse  uniens,  et  assumens,  unitum  et  as- 
sumptum. Sed  unio  et  assumptio  videntur  sequi 
actionem  et  passionem  unientis  et  uniti,  vel  assu- 
mentis et  assumpti.  Ergo  videtur  idem  esse  unio 
quod  assumptio. 

3.  Praeterea,  Damascenus  dicit  in  lib.  3 orth. 
Fid.,  cap.  11,  ante  med. : Aliud  est  unio,  aliud 
incarnatio  : nam  unio  solam  demonstrat  copulatio- 
nem ; ad  quid  autem  facta  est  copulatio,  non  ad- 
huc: humanalio  autem  et  incarnatio  determinant, 
ad  quem  sit  facta  copulatio.  Sed  similiter  as- 
sumptio non  determinat,  ad  quem  facta  sit  co- 
pulatio. Ergo  videtur  unio  idem  esse  quod  as- 
sumptio. 

— Sed  contra  est  quod  divina  natura  dicitur 
esse  unita,  non  autem  assumpta. 

Respondeo  dicendum  quod,  sicut  dictum  est 
art.  praec.,  unio  importat  relationem  quam- 
dam divinae  naturae  et  humanae,  secundum  quod 
conveniunt  in  una  persona.  Omnis  autem  relatio 
quae  incipit  esse  ex  tempore,  ex  aliqua  mutatione 
causatur,  mutatio  autem  consistit  in  actione  et 
passione.  Sic  ergo  dicendum  est  quod  prima  et 
principalis  differentia  inter  assumptionem 
et  unionem  est  quod  unio  importat  ipsam 
relationem,  assumptio  autem  actionem,  se- 
cundum quam  dicitur  aliquis  assumens,  vel 
passionem,  secundum  quam  dicitur  aliquid 
assumptum. — Ex  hac  autem  differentia  accipitur 
secundo  alia  differentia  : nam  assumptio  di- 
citur sicut  in  fieri,  unio  autem  sicut  in  facto 
esse:  et  ideo  uniens  dicitur  esse  unitum,  assu- 
mens autem  non  dicitur  esse  assumptum.  Natura 
enim  humana  significatur,  ut  in  termino  assump- 
tionis ad  hypostasim  divinam,  per  hoc  quod  dicitur 
homo  : unde  vere  dicimus  quod  Filius  Dei,  qui 

Art.  8.  — In  titulo  art.  sunt  tres  termini:  Unio  e t As- 
sumptio  et  Idem.  Primus  quidem  terminus  declaratus  est 
in  praecedenti  art.  ; secundus  in  corpore  declarabitur  ; 
tertius  autem  absolute  sumendus  est,  sicut  jacet.  In  c^ce 
autem  articuli  solvendo  exprimetur  qua  diversitate  seu 
differentia  sunt  non  idem,  puta  vel  reali,  vel  rationis,  vel 
utraque  (Cajetanus). — Corollarium  1“  conclus.  : Ergo 
assumptio  esttanquam  fundamentum  unionis.  Ex  eo  enim 
quod  Deus  assumpsit,  et  natura  humana  assumpta  est  in 
unitatem  personae  divinae,  pullulat  relatio  naturarum  sic 
unitarum  ad  invicem,  et  haec  relatio  dicitur  unio,  de  qua 
Hunc  loquimur  (Porrecta). 

est  uniens  sibi  humanam  naturam,  est  homo.  Sed 
humana  natura  in  se  considerata,  id  est,  in  abs- 
tracto, significatur  ut  assumpta  : non  autem  dici- 
mus quod  Filius  Dei  sit  humana  natura.  — Ex 
eodem  etiam  sequitur  tertia  differentia,  quod 
relatio,  praecipue  aequiparantiae,  non  magis  se 
habet  ad  unum  extremum  quam  ad  aliud  ; actio 
autem  et  passio  diversimode  se  habent  ad  agens 
et  patiens,  et  ad  diversos  terminos.  Et  ideo  as- 
sumptio determinat  terminum  « a quo  » et 
« ad  quem»  : dicitur  enim  assumptio,  quasi  ab 
alio  ad  se  sumptio.  Unio  autem  nihil  horum 
determinat:  unde  indifferenter  dicitur  quod  hu- 
mana natura  est  unita  divinae,  et  e converso.  Non 
autem  dicitur  natura  divina  assumpta  ab  humana, 
sed  e converso,  quia  humana  natura  adjuncta 
est  ad  personalitatem  divinam,  ut  scilicet  persona 
divina  in  humana  natura  subsistat. 

Ad  primum  ergo  dicendum  quod  unio  et  as- 
sumptio non  eodem  modo  se  habent  ad  termi- 
num, sed  diversimode,  sicut  dictum  est  in  corp. 
artic. 

Ad  secundum  dicendum  quod  uniens  et  assu- 
mens non  omnino  sunt  idem.  Nam  omnis  persona 
assumens  est  uniens,  non  autem  e converso.  Nam 
persona  Patris  univit  naturam  humanam  Filio, 
non  aiftem  sibi;  et  ideo  dicitur  uniens,  non  assu- 
mens, quasi  ad  se  sumens:  persona  autem  Filii, 
quae  sibi  humanam  naturam  univit,  est  uniens  et 
assumens.  Et  similiter  non  est  idem  unitum  et 
assumptum  : nam  divina  natura  dicitur  unita  et 
non  assumpta. 

Ad  lerlium  dicendum  quod  assumptio  deter- 
minat, cui  facta  est  copulatio  ex  parte  assumentis, 
in  quantum  assumptio  dicitur,  quasi  ad  se  sump- 
tio ; sed  incarnatio  et  humanatio  ex  parte  assumpti, 
quod  est  caro  vel  natura  humana.  Et  ideo  as- 
sumptio differt  ratione  et  ab  unione,  et  ab  incar- 
natione seu  humanatione. 

Articulus  ix 

Utrum  unio  duarum  naturarum  in  Christo  sit  maxima 
unionum. 

3 Sent.,  dist.  j,  quast.  i,  art.  i,  quas  Hunc.  i ; et  4 Cont., 
cap.  41. 

Ad  nonum  sic  proceditur.  i.~  Videtur  quod  unio 
duarum  naturarum  in  Christo  non  sit  maxima 


Art.  9.  — Sumit  hic  B.  Thomas  unionem  non  tam 
prout  est  relatio,  quam  prout  est  substantialis  conjunc- 
tio. — Adverte,  ait  Cajetanus,  quod  cum  jam  distinctum 
sit  de  unione  vel  pro  relatione  unionis,  vel  pro  conjunc- 
tione ad  quam  consequitur  relatio  unionis,  hoc  in  loco  non 
sumitur  unio  pro  relatione,  sed  pro  conjunctione  ipsa, 
ut  patet  in  principio  corp,  et  ex  conditione  quas  de  ipsa 
inquiritur,  scilicet  de  excellcntiaejus,  respectu  reliquarum 
conjunctionum.  Ridiculum  enim  hoc  est  quaerere  de  rela- 
tione, nisi  ratione  fundamenti ; nam  reclusa  ratione  funda- 
menti, nulla  unionis  relatio  est  major  altera ; sed  ideo 


unionum.  Unitum  enim  deficit  in  ratione  unitatis 
ab  eo  quod  est  unum,  eo  quod  unitum  dicitur 
per  participationem,  unum  autem  per  essentiam. 
Sed  in  rebus  creatis  aliquid  dicitur  simpliciter  esse 
unum,  sicut  praecipue  patet  de  unitate  ipsa,  quae 
est  principium  numeri.  Ergo  hujusmodi  unio  de 
qua  loquimur,  non  importat  maximam  unitatem. 

2.  Praeterea,  quanto  ea  quae  uniuntur,  ma- 
gis distant,  tanto  minor  est  unio.  Sed  ea  quae 
secundum  hanc  unionem  uniuntur,  maxime  dis- 
tant, scilicet  natura  divina  et  humana  ; distant 
enim  in  infinitum.  Ergo  hujusmodi  est  minima 
unio. 

?.  Praeterea,  per  unionem  fit  aliquid  unum. 
Sed  ex  unione  animae  et  corporis  in  nobis  fit  ali- 
quid unum  in  persona  et  natura;  ex  unione  autem 
divinae  et  humanae  naturae  fit  aliquid  unum  so- 
lum in  persona.  Ergo  major  est  unio  animae  ad 
corpus  quam  divinae  naturae  ad  humanam  : et  sic 
unio,  de  qua  loquimur,  non  importat  maximam 
unitatem. 

— Sed  contra  est  quod  Augustinus  dicit  in  1 
de  Trinitate,  cap.  10,  ante  med.,  quod  homo 
potius  est  in  Filio  Dei  quam  Filius  in  Patre. 
Filius  autem  est  in  Patre  per  unitatem  essentiae, 
homo  vero  est  in  Filio  per  unionem  incarnatio- 
nis. Ergo  major  est  unio  incarnationis  quam 
unitas  divinae  essentiae,  quae  tamen  est  maxima 
unionum  : et  sic  per  consequens  unio  incarnatio- 
nis importat  maximam  unitatem. 

Respondeo  dicendum  quod  unio  importat  con- 
junctionem aliquorum  in  aliquo  uno.  Potest 
ergo  unio  incarnationis  dupliciter  accipi  : — uno 
modo  ex  parte  eorum  quae  conjunguntur  ; — alio 
modo  ex  parte  ejus  in  quo  conjunguntur. 
Et  ex  hac  parte  hujusmodi  unio  habet  praee- 
minentiam  inter  alias  uniones  ; nam  uni- 
tas personae  divinae,  in  qua  uniuntur  duae  naturae 
est  maxima.  — Non  autem  habet  praeeminen- 
tiam  ex  parte  eorum  quae  conjunguntur. 

Ad  primum  ergo  dicendum  quod  unitas  divinae 
personae  est  major  quam  unitas  numeralis,  quae 
scilicet  est  principium  numeri.  Nam  unitas  divinae 
personae  est  unitas  increata  per  se  subsistens, 
non  recepta  in  aliquo  per  participationem  : est 
etiam  in  se  completa,  habens  in  se  quidquid  per- 
tinet ad  rationem  unitatis  ; et  ideo  non  competit 
ei  ratio  partis,  sicut  unitati  numerali,  quae  est  pars 
numeri,  et  quae  participatur  in  rebus  numeratis. 
Et  ideo  quantum  ad  hoc  unio  incarnationis  praee- 
minet unitati  numerali,  ratione  scilicet  unitatis 
divinae  personae,  non  autem  ratione  naturae  hu- 


unio  materia;  et  formas  est  major  unione  substantiae  et 
accidentis,  quia  fundamentum  est  magis  indivisum,  ut 
patet.  Adverte  etiam  quod  non  qusritur  explicite  de 
unione  natura;  et  personae  utrum  sit  maxima;  se  de  unio- 
ne naturarum  in  persona  : verumtamen  hoc  in  resp.  ad  ul- 
tim.  tractabitur. 

manae,  quae  non  est  ipsa  unitas  divinae  personae, 
sed  est  ei  unita. 

Ad  secundum  dicendum  quod  ratio  illa  procedit 
ex  parte  conjunctorum,  non  autem  ex  parte  per- 
sonae, in  qua  facta  est  unio. 

Ad  tertium  dicendum  quod  unitas  divinae  per- 
sonae est  major  unitas  quam  unitas  et  personae 
et  naturae  in  nobis  : et  ideo  unio  incarnatio- 
nis est  major  quam  unio  animae  et  corporis  in 
nobis. 

Quia  vero  illud  quod  in  contrarium  objicitur, 
falsum  supponit,  scilicet  quod  major  sit  unio  in- 
carnationis quam  unitas  personarum  divinarum 
in  essentia,  dicendum  est  ad  auctoritatem  Augus- 
tini, quod  humana  natura  non  est  magis  in  Filio 
Dei  quam  Filius  Dei  in  Patre,  sed  multo  mi- 
nus. Sed  ipse  homo  quantum  ad  aliquid  est  in 
Filio  magis  quam  Filius  in  Patre,  in  quantum 
scilicet  idem  supponitur  in  hoc  quod  dico  homo , 
prout  sumitur  pro  Christo,  et  in  hoc  quod  dico 
Filius  Dei ; non  autem  est  idem  suppositum  Pa- 
tris et  Filii. 

Articulus  x 

Utrum  unio  duarum  naturarum  in  Christo  sit  facta  per 
gratiam. 

In}.,  quaest.  6,  art.6 ; et  Verit.,  quaest.  29,  art.  1 ; et  j 
Sentj.dist.  1 j,  qucest.  j,  art.  1. 

Ad  decimum  sic  proceditur.  1.  Videtur  quod 
unio  incarnationis  non  sit  facta  per  gratiam.  Gra- 
tia enim  est  accidens  quoddam,  ut  in  secunda 
parte  habitum  est,  1-2,  quaest.  no,  art.  2.  Sed 
humanas  naturae  unio  ad  divinam  non  est  facta  per 
accidens,  ut  supra  ostensum  est,  art.  6 huj. 
quaest.  Ergo  videtur  quod  unio  incarnationis  non 
sit  facta  per  gratiam. 

2.  Praeterea,  gratiae  subjectum  est  anima.  Sed, 
sicut  dicitur  Coloss.  2,  9 : in  Christo  inhabitat 
plenitudo  (1)  Divinitatis  corporaliter.  Ergo  videtur 
quod  illa  unio  non  sit  facta  per  gratiam. 

3.  Praeterea,  quilibet  sanctus  Deo  unitur  per 
graViam.  Si  igitur  unio  incarnationis  fuit  per  gra- 
tiam, videtur  quod  non  aliter  dicatur  Christus  esse 
Deus  quam  alii  sancti  homines. 


Art.  io.  — Adverte  quod  duplex  erat  unio  humanitatis 
Christi  ad  Deum.  Una  qua  uniebatur  ei  in  persona,  et  de 
ista  procedit  articulus.  Altera  erat  unio  per  operatio- 
nem, qua  omnis  operatio  humanitatis,  erat  conformis  Dei 
voluntati  : et  ista  facta  est  per  gratiam.  Nam  in  Christi 
anima  fuit  gratia  et  habitus  infusi,  sicut  in  anima  aliorum 
justorum  (Toletus).  — Hseretici  qui  negaverunt  Christi 
divinitatem,  vel  posuerunt  in  Christo  duas  personas, 
nullam  unionem  nisi  per  gratiam  agnoverunt,  quemad- 
modum justus  Deo  unitur.  — Clr.  S.  Augustin.  epist.  57; 
S.  Leo.  sermo  15  de  passione  ; S.  Cyrill.  derect.fid.  lib. 
2 ; S.  Thom.  ad  lib.  2 Coloss. 

(1)  Vulgata  :...  omnis  plenitudo. 


— Sed  contra  est  quod  Augustinus  dicit  in  libro 
de  Praedestin.  sanctorum,  cap.  15,  ante  med.  : 
Ea  gratia  fit  ab  initio  fidei  sucv  homo  quicumque 
chrishanus , qua  gratia  homo  ille  ab  initio  suo  fac- 
tus est  Christus.  Sed  homo  ille  factus  est  Christus 
per  unionem  ad  divinam  naturam.  Ergo  unio  illa 
fuit  per  gratiam. 

Respondeo  dicendum  quod,  sicut  in  secunda 
parte  dictum  est,  1-2,  quaest.  110,  art.  1, 
gratia  dupliciter  dicitur  : — uno  modo  ipsa  vo- 
luntas Dei  gratis  aliquid  dantis  ; — alio  modo 
ipsum  gratuitum  donum  Dei.  Indiget  autem  hu- 
mana natura  gratuita  Dei  voluntate  ad  hoc  quod 
elevetur  in  Deum,  cum  hoc  sit  supra  facultatem 
suae  naturae.  Elevatur  autem  humana  natura  in 
Deum  dupliciter;  — uno  modo  per  operationem, 
qua  scilicet  sancti  cognoscunt  et  amant  Deum  ; 
— alio  modo  per  esse  personale,  qui  quidem  mo- 
dus est  singularis  Christo,  in  quo  humana  natura 
assumpta  est  ad  hoc  quod  sit  in  persona  Filii 
Dei.  Manifestum  est  autem  quod  ad  perfectionem 
operationis  requiritur  quod  potentia  sit  perfecta 
per  habitum  ; sed  quod  natura  habeat  esse  in 
supposito  suo,  non  fit  mediante  aliquo  habitu. 

Sic  ergo  dicendum  est  quod  si  gratia  accipia- 
tur ipsa  Dei  voluntas  gratis  aliquid  faciens, 
vel  gratum,  seu  acceptum  aliquem  habens  ; 
unio  incarnationis  facta  est  per  gratiam, 
sicut  et  unio  sanctorum  ad  Deum  per  cogni- 
tionem et  amorem.  — Si  vero  gratia  dicatur 
ipsum  gratuitum  Dei  donum,  sic  ipsum  quod 
est  humanam  naturam  esse  unitam  personae 
divinae,  potest  dici  quaedam  gratia,  in  quan- 
tum nullis  praecedentibus  meritis  hoc  est 
factum  ; — non  autem  ita  quod  sit  aliqua 
gratia  habitualis,  qua  mediante  talis  unio 
fiat. 

Ad  primum  ergo  dicendum  quod  gratia  quae 
est  accidens,  est  quaedam  similitudo  Divinitatis 
participata  in  homine.  Per  incarnationem  autem 
humana  natura  non  dicitur  participasse  similitu- 
dinem aliquam  divinae  naturae,  sed  dicitur  esse 
conjuncta  ipsi  divinae  naturae  in  persona  Filii. 
Majus  autem  est  ipsa  res  quam  similitudo  ejus 
participata. 

Ad  secundum  dicendum  quod  gratia  nabitualis 
est  solum  in  anima  ; sed  gratia,  id  est,  gratuitum, 
Dei  donum,  quod  est  uniri  divinae  personae,  per- 
tinet ad  totam  naturam  humanam,  quae  componi- 
tur ex  anima  et  corpore.  Et  per  hunc  modum  di- 
citur plenitudo  Divinitatis  in  Christo  corporaliter 
habitasse,  quia  est  unita  divina  natura  non  solum 
animae,  sed  etiam  corpori.  Quamvis  etiam  possit 
dici  quod  dicitur  habitasse  in  Christo  corporaliter, 
id  est,  non  umbraliter,  sicut  habitavit  in  sacra- 
mentis veteris  legis;  de  quibus  ibidem  subditur, 
quod  sunt  umbra  futurorum,  corpus  autem  est 
Christus,  prout  scilicet  corpus  contra  umbram 

dividitur.  Dicunt  etiam  quidam  quod  Divinitas 
dicitur  in  Christo  habitasse  corporaliter,  id  est, 
tribus  modis,  sicut  corpus  habet  tres  dimensiones: 
uno  modo  per  essentiam,  praesentiam  et  poten- 
tiam, sicut  in  caeteris  creaturis  ; alio  modo  per 
gratiam  gratum  facientem,  sicut  in  sanctis  ; tertio, 
per  unionem  personalem,  quod  est  proprium  ipsi 
Christo. 

Unde  patet  responsio  ad  tertium , quia  scilicet 
unio  incarnationis  non  est  facta  solum  per  gratiam 
habitualem,  sicut  alii  sancti  uniuntur  Deo,  sed 
secundum  subsistentiam  sive  personam. 

Articulus  xi 

Utrum  unionem  Verbi  incarnati  aliqua  merita 
prascesserint. 

1-2  qiiast.  98,  ari.  4,  corp.;  et  p Sent.,  dist.  4,  qucest.  p, 
ari.  1;  et  Rom.  1,  lect.  p-  coli.  2;  et  Hebr.  1,  lect.  4, 
coli.  }. 

Ad  undecimum  sic  proceditur.  1.  Videtur  quod 
unio  incarnationis  fuerit  aliqua  merita  subsecuta, 
quia,  super  illud  Psal.  32  : Fiat  misericordia  tua 
super  nos,  quemadmodum,  etc.,  dicit  Glossa  (ord. 
implic.)  : Hic  insinuatur  desiderium  prophetae  de 
incarnatione,  et  meritum  implelionis.  Ergo  incarna- 
tio cadit  sub  merito. 

2.  Praeterea,  quicumque  meretur  aliquid,  mere- 
tur illud  sine  quo  illud  haberi  non  potest.  Sed 
antiqui  patres  merebantur  vitam  aeternam,  ad  quam 
pervenire  non  poterant  nisi  per  incarnationem  : 
dicit  enim  Gregorius  in  lib  13  Moral.,  cap.  13,  in 
fin.:  Hi  qui  ante  Christi  adventum  in  hunc  mundum 
venerunt,  quanlamtibet  justtiae  virtutem  haberent, 
ex  corporibus  educti,  in  sinum  coelestis  patrice  slalim 
recipi  nullo  modo  poterant,  quia  nondum  ille  vene- 

Art.  ii.  — Quod  S.  Thomas  interrogat  an  praecesse- 
rint merita,  non  intelligit  de  tempore  aut  duratione,  sed; 
an  praecesserint  tanquam  ratio  et  causa  hujus  unionis.  — 
Vide  ex  titulo,  quod  in  procedenti  art.,  et  in  hoc,  atque 
in  sequenti,  quaestio  est  de  causa  unionis.  Et  quoniam 
triplex  illius  causaassignatur,  scilicet  gratia,  merita  et  na- 
tura, ideo  expedito  decimo  art.  de  gratia,  in  hoc  11  quae- 
ritur de  meritis,  an  scilicet  unio  haec  et  meritis  fuerit, 
et  demum  in  12  quaeritur  an  sit  naturalis  Christo,  hoc  est 
a natura.  — Ad  5™  conci,  difficultas  est  utrum  meritum 
antiquorum  fueritde  congruo  stridet  an  late.  Et  hoc  contro- 
vertitur  etiam  inter  discipulos  S.  Thomae.  — Gabriel 
j sent.  dist.  4,  quaest.  1,  dub.  ; tenet  nullum  omnino  prae- 
cessisse meritum  incarnationis  : sed  patres  duo  tantum 
meruisse  de  congruo  : et  accelerationem,  quod  cito  ve- 
niret; et  quod  ex  suo  genere  carnem  sumeret  juxta  pro-, 
missionem  factam  Abraha;  (Gen.  22).  Idem  tefiet  Scotus,  4 
sent.,  dist.  2,  qusst.  1.  — Gabriel,  insuper,  dist.  4,  quasst. 
1,  dub.  },  tenet  quod  B.  Maria  meruit  de  condigno  esse 
matrem  Dei,  quod  est  contra  communem  sententiam  (To- 
letus).  — Hic  art.  est  contra  Photinum,  dogmatizantem 
Christum  esse  purum  hominem,  et  deinde,  per  opera  me- 
ruisse ut  esset  Filius  Dei,  per  excellentem  divinas  glori.e 
participationem.  — Vide  S.  August.  de  dono  persever  cap. 
xi,  et  lib.  de  corrept.  et  grat.  cap.  ; 6 c t 40 ; Enchiridion, 
cap.  17;  lib.  i?  de  Trinit, 


rat  qui  justorum  animas  in  perpetua  sede  collocaret. 
Ergo  videtur  quod  meruerint  incarnationem. 

3.  Praeterea,  de  beata  Virgine  cantatur  quod 
Dominum  omnium  meruit  portare  : quod  quidem 
factum  est  per  incarnationem.  Ergo  incarnatio  ca- 
dit sub  merito. 

— Sed  contra  est  quod  Augustinus  dicit  in  lib. 
de  Praedest.  sanet.,  cap.  G,  ad  fin.  : Quisquis  in 
capite  nostro  praecedentia  merita  singularis  illius  ge- 
nerationis invenerit,  ipse  in  nobis  membris  ejus  prae- 
cedentia merita  multiplicatae  regenerationis  inqui- 
rat. Sed  nulla  merita  praecesserunt  regenerationem 
nostram,  secundum  illud  ad  Titum  3,  5 : Non  ex 
operibus  justitiae,  quae  fecimus  nos,  sed  secundum 
suam  misericordiam  salvos  nos  fecit  per  lavacrum 
regenerationis.  Ergo  nec  illam  Christi  generatio- 
nem aliqua  merita  praecesserunt. 

Respondeo  dicendum  quod  quantum  ad  ipsum 
Christum,  manifestum  est  ex  praemissis,  art. 
praec.,  quod  nulla  ejus  merita  potuerunt  prae- 
cedere unionem.  Non  enim  ponimus  quod  ante 
fuerit  purus  homo,  et  postea  per  meritum  bonae 
vitae  obtinuerit  esse  Filius  Dei,  sicut  posuit  Pho- 
tinus  ; sed  ponimus  quod  a principio  suae  concep- 
tionis ille  homo  vere  fuerit  Filius  Elei,  utpote  non 
habens  aliam  hypostasim  quam  Filii  Dei,  secun- 
dum illud  Luc.  1,  35  : Quod  ex  te  nascetur  sanc- 
tum, vocabitur  Filius  Dei.  Et  ideo  omnis  operatio 
illius  hominis  subsecuta  est  unionem.  Ergo  nulla 
ejus  operatio  potuit  esse  meritum  unionis. 

Sed  neque  etiam  opera  alterius  cujuscum- 
que  hominis  potuerunt  esse  meritoria  hujus 
unionis  ex  condigno  : — Primo  quidem  quia 
opera  meritoria  hominis  proprie  ordinantur  ad 
beatitudinem,  quae  est  virtutis  praemium,  et  con- 
sistit in -plena  Dei  fruitione.  Unio  autem  incarna- 
tionis, cum  sit  in  esse  personali,  transcendit  unio- 
nem beatae  mentis  ad  Deum,  quae  est  per  actum 
fruentis,  et  ideo  non  potest  cadere  sub  merito.  — 
Secundo,  quia  gratia  non  potest  cadere  sub  me- 
rito ; principium  enim  meriti  non  cadit  sub  merito, 
et  ideo  nec  ipsa  gratia,  quia  est  merendi  princi- 
pium. Unde  multo  minus  incarnatio  cadit  sub  me- 
rito, quae  est  principium  gratiae,  secundum  illud 
Joan.  1,  17  : Gratia  et  veritas  per  J esum  Christum 
facta  est.  — Tertio,  quia  incarnatio  Christi  est 
reformativa  totius  humanae  naturae  : et  ideo  non 
cadit  sub  merito  alicujus  hominis  singularis,  quia 
bonum  alicujus  puri  hominis  non  potest  esse  causa 
boni  totius  naturae. 

Ex  congruo  tamen  meruerunt  sancti  patres 
incarnationem,  desiderando  et  petendo  : con- 
gruum enim  erat  ut  Deus  exaudiret  eos  qui  ei  obe- 
diebant. 

Et  per  hoc  patet  responsio  ad  primum. 

Ad  secundum  dicendum  quod  hoc  est  falsum, 
quod  sub  merito  cadit  omne  illud  sine  quo  prae- 
mium esse  non  potest.  Quaedam  enim  sunt  quae 

non  solum  requiruntur  ad  praemium,  sed  etiam 
praeexiguntur  ad  meritum  ; sicut  divina  bonitas  et 
ejus  gratia,  et  ipsa  hominis  natura.  Et  similiter  in- 
carnationis mysterium  est  principium  merendi, 
quia  de  pleriludine  Christi  omnes  accepimus,  ut  di- 
citur Joan.  i,  16. 

Ad  tertium  dicendum  quod  beata  Virgo  dicitur 
meruisse  portare  Dominum  omnium,  non  quia  me- 
ruit ipsum  incarnari,  sed  quia  meruit  ex  gratia  sibi 
data  illum  puritatis  et  sanctitatis  gradum,  ut  con- 
grue posset  esse  mater  Dei. 

Articulus  xii 

Utrum  gratia  unionis  fuerit  homini  Christo  naturalis. 

lnf.,  quast.  7,  art.  1 3,  ad  2,  et  quast.  34,  art.  3,  ad  2 ; 
et  3 Sent.,  dist.  4,  quast.  3,  art.  2. 

Ad  duodecimum  sic  proceditur.  1 . Videtur  quod 
gratia  unionis  non  fuerit  homini  Christo  naturalis. 
Unio  enim  incarnationis  non  est  facta  in  natura, 
sed  in  persona,  ut  dictum  est  art.  2 huj.  quaest. 
Sed  unumquodque  denominatur  a termino.  Ergo 
gratia  illa  magis  debet  dici  personalis  quam  natu- 
ralis. 

2.  Praeterea,  gratia  dividitur  contra  naturam  : 
sicut  gratuita,  quae  sunt  a Deo,  distinguuntur  con- 
tra naturalia,  quae  sunt  a principio  intrinseco.  Sed 
eorum  quae  ex  opposito  dividuntur,  unum  non  de- 
nominaiur  ab  alio.  Ergo  gratia  Christi  non  est  ei 
naturalis. 

3.  Praeterea,  naturale  dicitur  quod  est  secun- 
dum naturam.  Sed  gratia  unionis  non  est  natura- 
lis Christo  secundum  naturam  divinam,  quia  sic 
conveniret  etiam  aliis  personis  ; nec  etiam  natura- 
lis est  ei  secundum  naturam  hum  tnam,  quia  sic 
conveniret  omnibus  hominibus,  qui  sunt  ejusdem 
naturae  cum  ipso.  Igitur  videtur  quod  nullo  modo 
gratia  unionis  sit  Christo  naturalis. 

— Sed  contra  est  quod  Augustinus  dicit  in  En- 
chir.,  cap.  40  : In  humancc  natura ; susceptione  fit 
quodammodo  ipsa  gratia  illi  lumini  naturalis,  qua 
nullum  possit  admittere  peccatum. 

Respondeo  dicendum  quod,  secundum  Philoso- 
phum in  5 Metaph.,  text.  5,  natura  uno  modo 
dicitur  ipsa  nativitas,  alio  modo  essentia  rei.  Unde 
naturale  potest  aliquid  dici  dupliciter  : — uno 
modo  quod  est  tantum  ex  principiis  essentialibus 
rei,  sicut  igni  naturale  est  sursum  ferri ; — alio 


Art.  12. — Nota,  ait  Cajetanus,  quod  ideo  in  titulo 
apponitur  ly  homini,  ita  quod  non  quaeritur  utrum  gratia 
unionis  sit  Christo  naturalis,  sed  an  sit  naturalis  Christo 
homini,  ut  denotaretur  quod  difficultas  hujus  dubii  ex 
parte  ejus  quod  est  esse  hominem  se  tenet.  Non  enim  est 
quaestio  de  Christo  secundum  quod  Deus  ; sed  secundum 
quod  est  homo,  an  gratia  unionis  sit  illi  naturalis.  — Ut 
vides,  ait  Toletus,  plus  respondet  S.  Thomas,  quam 
quterit.  Dubitat  enim  de  gratia  unionis,  et  respondet  de 
hac,  simulque  de  gratia  infusa  anima;  Christi. 


modo  dicitur  esse  homini  naturale  quod  ab  ipsa 
nativitate  habet,  secundum  illud  Ephes.  2,  y.Era- 
mus  natura  filii  irae;  et  Sap.  12,  10  : Nequam  est 
natio  eorum,  et  naturalis  malitia  ipsorum.  Gratia 
igitur  Christi,  sive  unionis,  sive  habitualis, 
non  potest  dici  naturalis,  quasi  causata  ex 
principiis  humanae  naturae  in  Christo  ; quam- 
vis possit  dici  naturalis,  quasi  proveniens  in 
naturam  humanam  Christi,  causante  divina 
natura  ipsius.  — Dicitur  autem  naturalis 
utraque  gratia  in  Christo,  in  quantum  eam  a 
nativitate  habuit,  quia  ab  initio  conceptionis 
fuit  natura  humana  divinae  personae  unita,  et  anima 
ejus  fuit  munere  gratiae  repleta. 

Ad  primum  ergo  dicendum  quod  licet  unio  non 
sit  facta  in  natura,  est  tamen  causata  ex  virtute  di- 
vinae naturae,  quae  est  vere  natura  Christi;  et  etiam 
convenit  Christo  a principio  suae  nativitatis. 

Ad  secundum  dicendum  quod  non  secundum 
idem  dicitur  gratia  et  naturalis  : sed  gratia  quidem 
dicitur,  in  quantum  non  est  ex  merito;  naturalis 
autem  dicitur,  in  quantum  est  ex  virtute  divinae 
naturae  in  humanitate  Christi  ab  ejus  nativitate. 

Ad  tertium  dicendum  quod  gratia  unionis  non 
| est  naturalis  Christo  secundum  humanam  naturam, 
quasi  ex  principiis  humanae  naturae  causata  : et 
1 ideo  non  oportet  quod  conveniat  omnibus  homini- 
| bus.  Est  tamen  naturalis  ei  secundum  humanam 
naturam  propter  proprietatem  nativitatis  ipsius, 
prout  sic  conceptus  est  ex  Spiritu  Sancto,  ut  esset 
idem  naturalis  filius  Dei  et  hominis.  Secundum 
vero  divinam  naturam  est  ei  naturalis,  in  quantum 
divina  natura  est  principium  activum  hujus  gratiae: 
et  hoc  convenit  toti  Trinitati,  scilicet  hujus  gratiae 
esse  activum  principium. 

QUAESTIO  III 

DE  MODO  UNIONIS  EX  PARTE  PERSONAE  ASSUMENTIS. 

— In  octo  articulos  divisa. 

Deinde  considerandum  est  de  unione  ex  parte 
personae  assumentis : et  circa  hoc  quaeruntur  octo  : 
i°  utrum  assumere  conveniat  personae  divinae; 
20  utrum  conveniat  naturae  divinae  ; 30  utrum  na- 

Qu^stio  j.  — Duo  disputat  S.  Thomas  in  hac  quaes- 
tione; alterum  de  principio  seu  persona  assumente  : al- 
terum de  modo  assumendi.  Et  in  primis  quinque  articu- 
lis ostendit  quod  persona;  divina;  convenit  assumere, 
non  autem  natur*,  secundum  formalitatem  et  officium 
natur*  : potest  tamen  convenire  subsistenti®  absolutae, 
quae  maneret  in  Deo  remotis  personalitatibus  relativis; 
et  quod  potest  una  persona  assumere  naturam  sine  aha, 
ut  modo  factum  est;  et  quod  quaelibet  persona  potest 
assumere.  In  reliquis  autem  articulis  agit  de  modo  assu- 
mendi  naturam,  et  etiam  ostendendo,  quod  plures  per- 
j sonae  divin®  possunt  assumere  eamdem  numero  naturam; 
I et  etiam  e converso,  una  persona  plures  naturas.  Denique 
I in  art.  ultimo  ostendit  convenientias,  ut  potius  secunda 
Persona,  quae  est  Filius,  assumeret  naturam  humanam, 

[ quam  alite  (Joann.  a S.  Thoma). 

tura  possit  assumere,  abstracta  personalitate  ; 
4°  utrum  una  persona  possit  assumere  sine  alia  ; 
5“  utrum  quaelibet  persona  possit  assumere;  6° 
utrum  plures  personae  possint  assumere  unam  nu- 
mero naturam  ; 70  utrum  una  persona  possit  assu- 
mere duas  numero  naturas  ; 8“  utrum  magis  fuerit 
conveniens  de  persona  Filii  Dei  quod  assumpse- 
rit humanam  naturam,  quam  de  alia  persona  di- 
vina. 

Articulus  primus 

Utrum  personae  divinae  conveniat  assumere  naturam 
creatam. 

3 Seut.,dist.  3,  quast.  2,  art.  1. 

Ad  primum  sic  proceditur.  1.  Videtur  quod 
personae  divinae  non  conveniat  assumere  naturam 
creatam.  Persona  enim  divina  significat  aliquid 
maxime  perfectum.  Perfectum  autem  est  cui  non 
potest  fieri  additio.  Cum  igitur  assumere  sit  quasi 
ad  se  sumere,  ita  quod  assumptum  addatur  assu- 
menti, videtur  quod  personae  divinae  non  conve- 
niat assumere  naturam  creatam. 

2.  Praeterea,  illud  ad  quod  aliquid  assumitur, 
communicatur  quodammodo  ei  quod  in  ipsum  as- 
sumitur; sicut  dignitas  communicatur  ei  qui  in 
dignitatem  assumitur.  Sed  de  ratione  personae  est 
quod  sit  incommunicabilis,  ut  in  prima  parte  dic- 
tum est,  quaest.  29,  art.  1.  Ergo  personae  divinae 
non  convenit  assumere,  quod  est  ad  se  sumere. 

3.  Praeterea,  persona  constituitur  per  naturam. 


Art.  i—  Nota  quod  auctor  exponendo  assumere  quasi 
ad  se  sumere  quia  Iy  se  est  pronomen  reciprocum,  dupli- 
citer, seu  bis  denotat  illud  pro  quo  stat  concurrere  ad 
actionem  illam  : uno  modo,  seu  semel,  ut  principium,  et 
semel,  seu  alio  modo,  utterminum.  Et  propterea  Auctor, 
ex  hoc  quod  assumere  dicitur  quasi  ad  se  sumere,  dixit, 
quod  importat  principium  et  terminum  actus  : nisi  enim 
ly  se  utrumque  denotaret,  non  esset  ad  se  sumere,  sed 
esset  sumere  ad  alium.  Nota  secundo  quod  in  littera  in 
conclusione  additur  ly  propriissime,  quia  ut  infra  patebit, 
non  soli  personoe  convenit  assumere,  sed  soli  persona; 
convenit  propriissime.  Nota  tertio  quod  hic  est  sermo 
de  persona  divina  ut  sic,  non  curando  utrum  sit  una  per- 
sona divina  sola,  vel  plures,  utrum  absoluta  vel  relativa; 
ejus  siquidem  est  proprie  agere,  ut  quod  agit,  et  ejus 
est  terminare  unionem  personalem,  ut  quod  subsis- 
tit in  utraque  natura  (Cajetanus).  — Ex  resp.  ad  2,  quae- 
ritur utrum  per  absolutam  Dei  potentiam  fieri  possit 
quod  aliqua  persona  creata,  naturam  alienam  assumat 
in  unitate  suppositi.  Pro  negativa  parte,  tenent  plures 
doctores,  inter  quos  Durandus,  Sotus,  Medina,  Alvarez, 
Suarez,  Cajetanus,  Vasquez,  etc.  Inde,  ait  Sylvius,  non 
esse  audiendos  qui  dixerunt,  Joanncm  Baptistam,  Mala- 
chiam,  Melchisedech,  fuisse  angelos  incarnatos,  sicut  nec 

eos  qui  putant  Antichristum  fore  diabolum  incarnatum. 

Adverte,  pro  intelligentia  articuli,  quod  assumptio  e st  ac- 
tio, qua  natura  humana  trahitur  ad  subsistentiam  Filii 
Dei,  ut*  per  eam  subsistat.  Quas  actio  non  est,  ut  putat 
Scotus,  qua  relatio  unionis  producitur  in  natura  humana, 
sed  qua  persona  communicat  et  dat  naturas  suam  subsis- 
tentiam, non  separando  eam  a natura  propria.  Et  hoc 
maxime  notandum  est  (Toletus  . 


;5 

Sed  inconveniens  est  quod  constitutum  assumat 
constituens,  quia  effectus  non  agit  in  suam  cau- 
sam. Ergo  personae  non  convenit  assumere  natu- 
ram. 

— Sed  contra  est  quod  Augustinus  (Fulgentius) 
dicit,  de  Fide  ad  Petrum,  cap.  2,  a med.  ; For- 
mam, id  est,  naturam  serui,  in  suam  accepit  Deus 
ille,  scilicet  Unigenitus,  personam.  Sed  Deus  Uni- 
genitus est  persona.  Ergo  personae  competit  acci- 
pere naturam,  quod  est  assumere. 

Respondeo  dicendum  quod  in  verbo  assumptio- 
nis duo  importantur,  videlicet  principium  ac- 
tus et  terminus  : dicitur  enim  assumere,  quasi  ad 
se  sumere.  Hujus  autem  sumptionis  persona  est 
et  principium  et  terminus.  Principium  quidem, 
quia  personae  proprie  competit  agere  : hujusmodi 
autem  sumptio  carnis  per  actionem  divinam  facta 
est.  Similiter  etiam  persona  est  hujus  sumptionis 
terminus,  quia,  sicut  supra  dictum  est,  quaest. 
praec.,  art.  1 et  2,  unio  facta  est  in  persona,  non 
in  natura.  Et  sic  patet  quod  propriissime  com- 
petit personae  assumere  naturam. 

Ad  primum  ergo  dicendum  quod  cum  persona 
divina  sit  infinita,  non  potest  ei  fieri  additio.  Unde 
Cyrillus  dicit  (in  epist.  synodali  Ephes,  concil., 
quae  inscribitur  : Cyrillus  et  Synodus  ex  Aegypti, 
etc.,  can.  5,  et  habetur,  in  eo  conc.  quod  est  ge- 
nerale III,  part.  1,  cap.  26)  : Non  secundum  ap- 
positionem conjunctionis  inlelligimus  modum,  sicut 
etiam  in  unione  hominis  ad  Deum,  quae  est  per 
gratiam  adoptionis,  non  additur  aliquid  Deo  ; sed 
illud  quod  divinum  est  apponitur  homini : unde 
non  Deus,  sed  homo  perficitur. 

Ad  secundum  dicendum  quod  persona  dicitur 
incommunicabilis,  in  quantum  non  potest  de  plu- 
ribus suppositis  praedicari ; nihil  tamen  prohibet 
plura  de  persona  praedicari.  Unde  non  est  contra 
rationem  personae  sic  communicari  ut  subsistat  in 
pluribus  naturis,  quia  etiam  in  personam  creatam 
possunt  plures  naturae  concurrere  accidentaliter ; 
sicut  in  persona  unius  hominis  invenitur  quantitas 
et  qualitas.  Hoc  autem  est  proprium  divinae  per- 
sonae propter  ejus  infinitatem,  ut  fiat  in  ea  concur- 
sus naturarum,  non  quidem  accidentaliter,  sed  se- 
cundum subsistentiam. 

Ad  tertium  dicendum  quod,  sicut  supra  dictum 
est,  qufest.  2,  art.  1,  natura  humana  non  consti- 
tuit personam  divinam  simpliciter;  sed  constituit 
eam,  secundum  quod  denominatur  a tali  natura. 
Non  enim  ex  natura  humana  habet  Filius  Dei 
quod  sit  simpliciter,  cum  fuerit  ab  aeterno  ; sed 
solum  quod  sit  homo.  Sed  secundum  naturam  di- 
vinam constituitur  persona  divina  simpliciter.  Un- 
de persona  divina  non  dicitur  assumere  divinam 
naturam,  sed  humanam. 

Articulus  ii 

Utrum  divinae  naturae  conveniat  assumere. 

y Sent.,  dist.  J,  qua  st.  2,  art.  2. 

Ad  secundum  sic  proceditur.  1.  Videtur  quod 
naturae  divinae  non  conveniat  assumere.  Quia,  si- 
cut dictum  est  art.  praec.,  assumere  dicitur  quasi 
ad  se  sumere.  Sed  natura  divina  non  sumpsit  ad 
se  humanam  naturam,  quia  non  est  facta  unio  in 
natura,  sed  in  persona,  sicut  supra  dictum  est, 
quaest.  2,  art.  1 et  3.  Ergo  naturae  divinae  non 
competit  assumere  naturam  humanam. 

2.  Praeterea,  natura  divina  communis  est  tribus 
personis.  Si  ergo  naturae  convenit  assumere,  sequi- 
tur quod  conveniat  tribus  personis  : et  ita  Pater 
assumpsit  naturam  humanam,  sicut  et  Filius,  quod 
est  erroneum. 

3.  Praeterea,  assumere  est  agere.  Agere  autem 
convenit  personae,  non  naturae,  quae  magis  signifi- 
catur ut  principium  quo  agens  agit.  Ergo  assumere 
non  convenit  naturae. 

— Sed  contra  est  quod  Augustinus  (Fulgen- 
tius) dicit  in  lib.  de  Fide  ad  Pet.,  cap.  2,  inter 
prine,  et  med.  : Illa  nalura  qua;  semper genita  ma- 
net ex  Patre,  id  est,  quae  per  generationem  aeter- 
nam accepta  est  a Patre,  naturam  nostram  a ma- 
tre sine  peccato  suscepit. 

Respondeo  dicendum  quod,  sicut  dictum  est 
art.  praec.,  in  verbo  assumptionis  duo  signifi- 
cantur, scilicet  principium  actionis,  et  terminus 
ejus.  Esse  autem  assumptionis  principium  conve- 
nit naturae  divinae  secundum  seipsam,  quia  ejus 
virtute  assumptio  facta  est  ; sed  esse  terminum  as- 
sumptionis, non  convenit  naturae  divinae  secundum 
seipsam,  sed  ratione  personae,  in  qua  considera- 
tur. Et  ideo  primo  quidem  et  propriissime 

Art.  2. — In  titulo  nota  omnes  tres  "terminos.  Ly  natu- 
rce  divince  hic  sumitur,  non  ut  sumitur  per  modum  na- 
tur® tantum,  ut  significatur  nomine  deitatis,  sed  etiam 
ut  sumitur  per  modum  subsistentis  in  natura  ut  sic,  ut 
significatur  nomine  Dei,  seu  Dei  hujus  : ita  quod  appella- 
tione natur®  divinas,  venit  hoc  in  loco,  non  solum  Deitas, 
sed  Deus,  et  Deus  hic.  Et  hoc  ex  resp.  ad  ; habetur  ; 
ita  quod  natura  divina  sumitur  hic,  ut  distinguitur  contra 
personam  simpliciter,  hoc  est  secundum  completam 
rationem  persona:.  Ly  conveniat  sumitur  non  de  possibili, 
sed  de  facto  : quoniam  an  natura  possit  assumere,  in 
sequenti  tractabitur  articulo;  sed  an  de  facto  verum  sit 
quod  deitas,  Deus,  hic  Deus,  assumpserit  naturam, 
qu®ritur,  ut  patet  ex  resp.  ad  2,  ubi  dicitur  quod  assu- 
mere, convenit  natur®  divinte  ratione  person®  Verbi. 
Ly  assumere  univoce  sumitur,  ut  scilicet  terminatur  ad 
unionem  personalem  Verbi,  qualis  descripta  jam  in 
aitedictis  est,  ut  ex  resp.  ad  2 patet.  Rursus  adverte 
quod  quum  quaeritur  hic  an  natur®  divin®  conveniat 
assumere,  intentio  qu®stionis  est  an  sic  conveniat,  quod 
possit  vere  dici,  quod  natura  divina  assumpsit  naturam 
humanam.  Et  in  hoc  clauditur,  an  natur®  divin®  conve- 
niat assumere,  ut  quod  assumitur,  ita  quod  non  sufficit 
quaestioni  dicere,  quod  natura  divina  est,  qua,  seu  quo 
facta  est  assumptio;  sed  inquirimus  an  sit  quod,  seu  quae 
assumpsit  naturam  humanam  ;Cajetanus). 


persona  dicitur  assumere  ; — secundario  au- 
tem potest  dici  quod  etiam  natura  assumpsit 
naturam  ad  sui  personam  ; et  secundum  etiam 
hunc  modum  dicitur  natura  incarnata,  non  quasi 
sit  in  carnem  conversa,  sed  quia  naturam  carnis 
assumpsit.  Unde  Damascenus  dicit,  lib.  3 orthod. 
Fid.,  cap.  6,  ad  fin.  : Dicimus  naturam  Dei  in- 
carnatam esse,  secundum  beatos  Athanasium  et  Cy- 
rillum. 

Ad  primum  ergo  dicendum  quod  ly  se  est  reci- 
procum, et  refert  idem  suppositum.  Natura  autem 
divina  non  differt  supposito  a persona  Verbi.  Et 
ideo  in  quantum  natura  divina  sumit  naturam  hu- 
manam ad  personam  Verbi,  dicitur  eam  ad  se  su- 
mere. Sed  quamvis  Paler  sumat  naturam  huma- 
nam ad  personam  Verbi,  non  tamen  propter  hoc 
sumit  eam  ad  se,  quia  non  est  idem  suppositum 
Patris  et  Verbi  ; et  ideo  non  potest  dici  proprie 
quod  Pater  assumat  naturam  humanam. 

Ad  secundum  dicendum  quod  illud  quod  con- 
venit naturae  divinae  secundum  se,  convenit  tribus 
personis  ; sicut  bonitas,  sapientia  et  hujusmodi. 
Sed  assumere  convenit  ei  ratione  personae  Verbi, 
sicut  dictum  est  in  corp.  art.,  et  ideo  soli  illi  per- 
sonae convenit.. 

Ad  tertium  dicendum  quod,  sicut  in  Deo,  idem 
est  quod  est,  et  quo  est,  ita  etiam  in  eo  idem  est 
id  quod  agit,  et  id  quo  agit,  quia  unumquodque 
agii,  in  quantum  est  ens.  Unde  natura  divina  est 
illud  quo  Deus  agit : et  est  ipse  Deus  agens. 

Articulus  iil 

Ut  um,  abstracta  personalitate  per  intellectum,  natura 
possit  assumere. 

y Sent. , dist.  y,  quaest.  2,  art.  y. 

Ad  tertium  sic  proceditur.  1.  Videtur  quod, 
abstracta  personalitate  per  intellectum,  natura  non 
possit  assumere.  Dictum  est  enim,  art.  1 huj. 
quaest.,  quod  naturae  convenit  assumere  ratione 
personae.  Sed  quod  convenit  alicui  ratione  alicu- 
jus,  remoto  eo,  non  potest  ei  convenire  ; sicut 
corpus,  quod  est  visibile  ratione  coloris,  sine  co- 
lore videri  non  potest.  Ergo,  abstracta  persona- 
litate per  intellectum,  natura  assumere  non  po- 
test. 

2.  Praeterea,  assumptio  importat  terminum  unio- 


Art.  5.  — Sensus  tituli  est  : si  natura  divina  intelligere- 
tur  esse  sine  relationibus  personalibus,  et  sine  personis 
quas  agnoscit  fides  catholica,  quomodo  ethnici  et  jud®i 
imaginantur  Deum  existere,  an  posset  assumere.  Alius 
sensus  etiam  potest  intelligi,  scilicet,  an  supposito  quod 
sint  in  Deo  tres  person®,  ut  fides  docet,  posset  tamen 
natura  divina  seu  hic  Deus  ut  communis  tribus  personis, 
ratione  subsistenti®  absolutas,  assumere  alienam  naturam. 
I11  primo  sensu  procedit  articulus.  De  altera  vero  quaes- 
tione, disputatur  inter  theologos,—  In  resp.  ad  j per 
n odum  resolutionis  manere  intelligit,  quando  manet 
aliquiq  facta  reali  separatione  (Sy I vius; . 

nis,  ut  dictum  est  loc.  cit.  Sed  unio  non  potest 
fieri  in  natura,  sed  solum  in  persona.  Ergo,  abs- 
tracta personalitate,  natura  divina  non  potest  as- 
sumere. 

3.  Praeterea,  in  prima  parte  dictum  est,  quaest. 
40,  art.  3,  quod  in  divinis,  abstracta  personalitate, 
nihil  manet.  Sed  assumens  est  aliquid.  Ergo,  abs- 
tracta personalitate,  non  potest  divina  natura  as- 
sumere. 

— Sed  contra  est  quod  in  divinis  personalitas 
dicitur  proprietas  personalis  ; quae  triplex  est,  sci- 
licet paternitas,  filiatio  et  processio,  ut  in  prima 
parte  dictum  est,  quaest.  30,  art.  2.  Sed  remotis 
his  per  intellectum,  adhuc  remanet  Dei  omnipo- 
tentia, per  quam  est  facta  incarnatio;  sicut  Ange- 
lus dicit  Luc.  1,  37:  Non  erit  impossibile  apud 
Deum  omne  verbum.  Ergo  videtur  quod  etiam  (1) 
remota  personalitate,  natura  divina  possit  assu- 
mere. 

Respondeo  dicendum  quod  intellectus  duplici- 
ter se  habet  ad  divina  : — Uno  modo  ut  co- 
gnoscat Deum  sicut  est  ; et  sic  impossibile  est 
quod  circumscribatur  per  intellectum  aliquid  a 
Deo,  et  quod  aliud  remaneat,  quia  totum  quod  est 
in  Deo,  est  unum,  salva  distinctione  persona- 
rum ; quarum  tamen  una  tollitur,  sublata  alia, 
quia  distinguuntur  solum  relationibus,  quas  opor- 
tet esse  simul.  — Alio  modo  se  habet  intellec- 
tus ad  divina,  non  quidem  quasi  cognoscens 
Deum  ut  est,  sed  per  modum  suum,  scilicet 
multipliciter, et  divisim,  id  quod  in  Deo  est  unum; 
et  per  hunc  modum  potest  intellectus  noster  in- 
telligere  bonitatem  et  sapientiam  divinam,  et  alia 
hujusmodi,  quae  dicuntur  essentialia  attributa,  non 
intellecta  paternitate  vel  filiatione,  quae  dicuntur 
personalitates.  Et  secundum  hoc,  abstracta 
personalitate  per  intellectum  , possumus 
adhuc  intelligere  naturam  assumentem. 

Ad  primum  ergo  dicendum  quod,  quia  in  divi- 
nis idem  est  quo  est,  et  qnod  est,  quidquid  eorum 
quae  attribuuntur  Deo  in  abstracto,  secundum  se 
consideretur,  aliis  circumscriptis,  erit  aliquid  sub- 
sistens, et  per  consequens  persona,  cum  sit  in  na- 
tura intellectuali.  Sicut  igitur  nunc  positis  pro- 
prietatibus personalibus  in  Deo  dicimus  tres  per- 
sonas, ita  exclusis  per  intellectum  proprietatibus 
personalibus,  remanebit  in  consideratione  nostra 
natura  divina  ut  subsistens  et  ut  persona.  Et  per 
hunc  modum  potest  intelligi  quod  assumat  natu- 
ram humanam  ratione  suae  subsistantiae  vel  perso- 
nalitatis. 

Ad  secundum  dicendum  quod  etiam  circums- 
criptis per  intehectum  personalitatibus  trium  per- 
sonarum, remanebit  in  intellectu  una  personalitas 
Dei,  ut  Judaei  intelligunt  ; ad  quam  poterit  termi- 


(1)  Ita  cum  Mss.  Camer.  Nicolaius. — Cod.  Alcan.,  Vi- 
detur etiam  quod.  — AI.  decst  etiam. 


nari  assumptio,  sicut  nunc  dicimus  eam  terminari 
ad  personam  Verbi. 

Ad  tertium  dicendum  quod,  abstracta  perso- 
nalitate per  intellectum,  dicitur  nihil  remanere 
per  modum  resolutionis,  quasi  aliud  sit  quod  sub- 
jicitur relationi,  et  aliud  ipsa  relatio,  quia  quid- 
quid consideratur  in  Deo,  consideratur  ut  suppo- 
situm subsistens.  Potest  tamen  aliquid  eorum  quae 
dicuntur  de  Deo,  intelligi  sine  alio,  non  per  mo- 
dum resolutionis,  sed  per  modum  jam  dictum  in 
corp.  art. 

Articulus  iv  / 

Utrum  una  persona  possit  sine  alia  naturam  creatam 
assumere. 

3 Sent.,  dist.  1,  quast.  2,  art.  1. 

Ad  quartum  sic  proceditur.  1.  Videtur  quod 
unapersonanon  possit  assumere  naturam  creatam, 
alia  non  assumente.  Indivisa  enim  sunt  opera  Tri- 
nitatis, ut  dicit  Augustinus  in  Encnirid.,  cap.  38, 
a med.  Sicut  autem  trium  personarum  est  una  es- 
sentia, ita  et  una  operatio.  Sed  assumere  est  ope- 
ratio quaedam.  Ergo  non  potest  convenire  uni 
personae  divinae,  quin  conveniat  alii. 

2.  Praeterea,  sicut  dicimus  personam  Filii  in- 
carnatam, ita  et  naturam  ; tota  enim  divina  natura 
in  una  suarum  hypostasum  incarnata  est , ut  dicit 
Damascenus  in  3 lib.  orth.  Fid.,  cap.  6,  anie 
med.  Sed  natura  communis  est  tribus  personis. 
Ergo  et  assumptio. 

3.  Praeterea,  sicut  humana  natura  in  Christo 
assumpta  est  a Deo,  ita  etiam  homines  per  gra- 
tiam assumuntur  ab  ipso,  secundum  illud  Rom. 
14,  3 : Deus  illum  assumpsit.  Sed  haec  assumptio 
communiter  pertinet  ad  omnes  personas.  Ergo  et 
prima. 

— Sed  contra  est  quod  Dionysius  2 cap.  de 
div.  Nom.,  lect.  1 et.  2,  incarnationis  mysterium 
dicit  pertinere  ad  discretam  theologiam,  secun- 
dum quam  scilicet  aliquid  distinctim  dicitur  de  di- 
vinis personis. 

Respondeo  dicendum  quod,  sicut  dictum  est 
art.  1 huj.  quaest.,  assumptio  duo  importat, 
scilicet  actum  assumentis  et  terminum  assumptio- 
nis. Actus  autem  assumentis  procedit  ex  divina 


Art.  4.  — Hinc  merito  damnantur  Hermogenes  et 
Praxeas,  (S.  August  et  S.  Epiphan.  in  lib.  de  hxresj  qui 
uixerunt  fieri  non  potuisse  ut  Filius  incarnaretur  aut 
pateretur  absque  Patre  ; et  Sabelliani,  Patripassiani 
dicti,  quia  Patrem  aeque  ac  Filium  incarnatum  et  passum 
dicebam. 

Definit. Eceles.  — Concit.  Tolel.  ix.ad  licecverba  .•Incarna- 
tionem quoque  hujus  Filii  Dei  tota  Trinitas  operasse,  etc. 
supra  pag.b. — Professio  fidei  Waldensibus  prxscripta,  ad 
haec  verbi  : Incarnationem  divinitatis,  non  in  Patre,  etc. 
supra  quaest. 2, art.  1,  p.ip—Hormisdx  ctJoann.  11  judicium, 
supra  quxst.2 , art.  2,  p.  21. 

virtute,  quse  communis  est  tribus  personis  ; sed 
terminus  assumptionis  est  persona,  sicut  dictum 
est  loc.  cit.  Et  ideo  id  quod  est  actionis  in 
assumptione  commune  esttribus  personis  ; — 
sed  id  quod  pertinet  ad  rationem  termini, 
convenit  ita  uni  personae  quod  non  alii  : tres 
enim  personae  fecerunt  ut  humana  natura  uniretur 
uni  personae  Filii. 

Ad  primum  ergo  dicendum  quod  ratio  illa  pro- 
cedit ex  parte  operationis  : et  sequeretur  conclu- 
sio, si  solam  illam  operationem  importaret  absque 
termino,  qui  est  persona. 

Ad  secundum  dicendum  quod  natura  dicitur 
incarnata,  sicut  et  assumens,  ratione  personae,  ad 
quam  terminata  est  unio,  sicut  dictum  est  art.  i 
et  2 huj.  quaest.,  non  autem  prout  est  communis 
tribus  personis.  Dicitur  autem  tota  natura  divina 
incarnata  non  quia  sit  incarnata  in  omnibus  per- 
sonis, sed  quia  nihil  deest  de  perfectione  divinae 
naturae  personae  incarnatae,  ut  explicat  ibid.  Da- 
mascenus. 

Ad  ierlium  dicendum  quod  assumptio  quae  fit 
per  gratiam  adoptionis,  terminatur  ad  quamdam 
participationem  divinae  naturae  secundum  quam- 
dam assimilationem  ad  bonitatem  illius,  secundum 
illud  2 Petr.  1,4  : Ut  divince  consortes  nalurcc  (1}, 
etc.,  et  ideo  hujusmodi  assumptio  communis  est 
tribus  personis  et  ex  parte  principii,  et  ex  parte 
termini.  Sed  assumptio  quae  est  per  gratiam  unio- 
nis, est  communis  ex  parte  principii,  non  autem 
ex  parte  termini,  ut  dictum  est  in  corp.  art.,  et 
art.  2 huj.  quaest. 

Articulus  v 

Utrum  quaelibet  persona  divina  potuerit  humanam  naturam 
assumere. 

3 Seut.,  di  st.  1 , qinest . 2,  art.  3. 

Ad  quintum  sic  proceditur.  1.  Videtur  quod 
nulla  alia  persona  divina  potuerit  humanam  natu- 
ram assumere  praeter  personam  Filii.  Per  hujus- 
modi enim  assumptionem  factum  est  quod  Deus 
sit  filius  hominis.  Sed  inconveniens  esset  quod  esse 
filium  hominis  conveniret  Patri  vel  Spiritui  Sancto: 
hoc  enim  vergeret  in  confusionem  divinarum  per- 
sonarum. Ergo  Pater  vel  Spiritus  Sanctus  carnem 
assumere  non  potuit. 

2.  Praeterea,  per  incarnationem  divinam  homi- 
nes assecuti  sunt  adoptionem  filiorum,  secundum 
illud  Rom.  8,  15  : Non  accepistis  spiritum  servi- 
tutis iterum  in  timore , sed  (2)  spiritum  adoptionis 
filiorum.  Sed  filiatio  adoptiva  est  participata  simi- 
litudo filiationis  naturalis,  quae  non  convenit  nec 
Patri,  nec  Spiritui  Sancto  : unde  dicitur  Rom.  8, 


(1)  Vulgata  : Ut  per  hcec  efficiamini  divince  consortes  na- 
tur ce. 

(2)  Vulgata  :..  sed  accepistis  spiritum,  etc. 


29:  Quos  praescivit  et  prcudestinavil  conformes  fieri 
imaginis  Filii  sui.  Ergo  videtur  quod  nulla  alia 
persona  potuerit  incarnari  praeter  personam  Fi- 
lii. 

3.  Praeterea,  Filius  dicitur  missus  et  genitus 
nativitate  temporali, secundum  quod  incarnatus  est. 
Sed  Patri  non  convenit  mitti,  quia  etiam  est  in- 
nascibilis, ut  in  prima  parte  habitum  est,  quaest. 
32,  art.  3,  et  quaest.  43,  art.  4.  Ergo  saltem  per- 
sona Patris  non  potuit  incarnari. 

— Sed  contra  est  quod  quidquid  potest  Filius, 
potest  Pater  et  Spiritus  Sanctus  ; alioquin  non  es- 
set eadem  potentia  trium  personarum.  Sed  Filius 
potuit  incarnari.  Ergo  similiter  Pater  et  Spiritus 
Sanctus. 

Respondeo  dicendum  quod,  sicut  dictum  est 
art.  praec.,  assumptio  duo  importat,  scilicet 
ipsum  actum  assumentis  et  terminum  assumptio- 
nis. Principium  autem  actus  est  virtus  divina,  ter- 
minus autem  est  persona.  Virtus  autem  divina 
communiter  et  indifferenter  se  habet  ad  omnes 
personas.  Eadem  etiam  est  communis  ratio  perso- 
nalitatis in  tribus  personis,  licet  proprietates  per- 
sonales sint  differentes.  Quandocumque  autem 
virtus  aliqua  indifferenter  se  habet  ad  plura,  po- 
test ad  quodlibet  eorum  suam  actionem  terminare; 
sicut  patet  in  potentiis  rationalibus,  quae  se  ha- 
bent ad  opposita,  quorum  utrumque  agere  pos- 
sunt. Sic  ergo  divina  virtus  potuit  naturam  hu- 
manam unire  personae  Patris,  vel  Spiritus  Sancti, 
sicut  univit  eam  personae  Filii.  Et  ideo  dicendum 
quod  Pater  vel  Spiritus  Sanctus  potuit  car- 
nem assumere,  sicut  et  Filius. 

Ad  primum  ergo  dicendum  quod  filiatio  tempo- 
ralis, qua  Christus  dicitur  filius  hominis,  non 
constituit  personam  ipsius,  sicut  filiatio  aeterna  ; 
sed  est  quiddam  consequens  nativitatem  tempora- 
lem. Unde  si  per  hunc  modum  nomen  filiationis 
ad  Patrem  vel  Spiritum  Sanctum  transferretur, 
nulla  sequeretur  confusio  divinarum  persona- 
rum. 

Ad  secundum  dicendum  quod  filiatio  adoptiva 
est  quaedam  participata  similitudo  filiationis  natu- 
ralis ; sed  fit  in  nobis  appropriate  a Patre,  qui  est 
principium  naturalis  filiationis,  et  per  donum  Spi- 
ritus Sancti,  qui  est  amor  Patris  et  Filii,  secun- 
dum illud  Gal.  4,  6 : Misit  Deus  Spiritum  Filii  sui 
in  corda  nostra  clamantem : Abba,  paler.  Et  ideo  si- 
cut Filio  incarnato,  adoptivam  filiationem  accepi- 
mus ad  similitudinem  filiationis  naturalis  ejus,  ita, 
Patre  incarnato,  adoptivam  filiationem  recipere- 
mus ab  eo,  tanquam  a principio  naturalis  filiatio- 
nis, et  a Spiritu  Sancto,  tanquam  a nexu  communi 
Patris  et  Filii. 

Ad  tertium  dicendum  quod  Patri  convenit  esse 
innascibilem  secundum  nativitatem  aeternam  ;quod 
non  excluderet  nativitas  temporalis.  Mitti  autem 
dicitur  Filius  Dei  secundum  incarnationem,  eo 

quod  est  ab  alio,  sine  quo  incarnatio  non  suffice- 
ret ad  rationem  missionis. 

Articulus  vi 

Utrum  plures  personae  diviore  possint  assumere  unam 
numero  naturam  humanam. 

3 Seni.,  dist.  2,  qiicfst.  2 , ari.  4. 

Ad  sextum  sic  proceditur.  1.  Videtur  quod  dum 
personae  divime  non  possint  assumere  unam  et 
eamdem  numero  naturam.  Hoc  enim  supposito, 
aut  essent  unus  homo,  vel  plures.  Sed  non  plures: 
sicut  enim  una  natura  divina  in  personis  pluribus 
non  patitur  esse  plures  deos,  ita.una  natura  huma- 
na in  pluribus  personis  non  patitur  esse  plures 
homines.  Similiter  etiam  non  possent  esse  unus 
homo,  quia  unus  homo  est  iste  homo,  qui  demons- 
trat unam  personam;  et  sic  tolleretur  distinctio 
trium  personarum  divinarum,  quod  est  inconve- 
niens. Non  ergo  duae  aut  tres  personae  possunt 
accipere  unam  naturam  humanam. 

2.  Praeterea,  assumptio  terminatur  ad  unitatem 
personae,  ut  dictum  est  art.  3 hujus  quaest.  Sed 
non  est  una  persona  Patris,  et  Filii,  et  Spiritus 
Sancti.  Ergo  non  possunt  tres  personae  assumere 
unam  naturam  humanam. 

3.  Praeterea,  Damascenus  dicit  in  3 lib.  orth. 
Fid.,  cap.  3 et  cap.  4,  ad  fin.,  et  Augustinus  in  1 
de  Trinit.,  cap.  11,  12  et  13,  quod  ex  incarna- 
tione Filii  Dei  consequitur  quod  quidquid  dicitur 
de  Filio  Dei,  dicitur  de  Filio  hominis,  et  e con- 
verso. Si  ergo  tres  personae  assumerent  unam  na- 
turam humanam,  sequeretur  quod  quidquid  dici- 
tur de  qualibet  trium  personarum,  diceretur  de  illo 
homine;  et  e converso  quae  dicerentur  de  illo  ho- 
mine, possent  dici  de  qualibet  trium  personarum. 
Sic  ergo  id  quod  est  proprium  Patris,  scilicet  ge- 
nerare Filium  ab  aeterno,  diceretur  de  illo  homine, 
et  per  consequens  diceretur  de  Filio  Dei,  quod 
est  inconveniens.  Non  ergo  est  possibile  quod 
tres  personae  divinae  assumant  unam  naturam  hu- 
manam. 

Sed  contra,  persona  incarnata  subsistit  in 

duabus  naturis,  divina  scilicet  et  humana.  Sed  tres 
personae  possunt  subsistere  in  una  natura  divina. 
Ergo  etiam  possunt  subsistere  in  una  natura  hu- 
mana, ita  scilicet  quod  sit  una  natura  humana  a 
tribus  personis  assumpta. 

Art.  6.  — Duobus  modis  intelligi  potest  plures  perso- 
nas assumere  unam  naturam  : i°  terminando  illam  per 
aliquam  communem  et  absolutam  proprietatem;  20  ter- 
minando proxime  et  immediate  per  proprias  relationes. 
Hunc  posteriorem  sensum  disputat  S.  Thomas  ; priorem 
autem  nunquam  expresse  attigit  (Suarez).  — Istius  ar- 
ticuli conclusio,  qua;  est  communiter  recepta,  impugnata 
fuit  a Scoto.  Probatur  etiam  a Valentia,  ex  eo  quod  non 
sit  repugnantia,  neque  ex  parte  personarum,  neque  ex 
parte  naturas  quas  assumeretur. 

Respondeo  dicendum  quod,  sicut  supra  dictum 
est,  quasst.  2,  art.  ad  1,  ex  unione  animae 
et  corporis  in  Christo  non  fit  neque  nova  persona, 
neque  nova  hypostasis,  sed  fit  una  natura  assump- 
ta in  personam  vel  hypostasim  divinam  : quod 
quidem  non  fit  per  potentiam  naturae  humanae, 
sed  per  potentiam  divinae  personae.  Est  autem  ta- 
lis divinarum  personarum  conditio,  quod  una 
earum  non  excludit  aliam  a communione  ejusdem 
naturae,  sed  solum  a communione  ejusdem  perso- 
nae. Quia  igitur  in  mysterio  incarnationis  tota  ra- 
tio facti  est  potentia  facientis,  ut  Augustinus  dicit 
in  epist.  ad  Volusianum,  132,  ai.  3,  ante  med., 
magis  circa  hoc  est  judicandum  secundum  condi- 
tionem divinae  personae  assumentis,  quam  secun- 
dum conditionem  naturae  humanae  assumptae.  Sic 
ergo  non  est  impossibile  divinis  personis  ut 
duae  vel  tres  assumant  unam  naturam  huma- 
nam ; esset  tamen  impossibile  ut  assumerent 
unam  hypostasim  vel  unam  personam  huma- 
nam ; sicut  et  Anselmus  dicit  in  lib.  2 : Cur 
Deus  homo , cap.  9,  circa  prine.,  quod  plures  per- 
sonae non  possunt  assumere  unum  eumdemque  homi- 
nem in  unitate  personae. 

Ad  primum  ergo  dicendum  quod  hac  positione 
facta,  scilicet  quod  tres  personae  assumerent  unam 
naturam  humanam,  verum  esset  dicere  quod  tres 
personae  essent  unus  homo  propter  unam  naturam 
humanam.  Sicut  enim  nunc  verum  est  dicere  quod 
tres  personae  sunt  unus  Deus  propter  unam  divi- 
nam naturam  ; sic  verum  esset  dicere  quod  essent 
unus  homo  propter  unam  naturam  humanam.  Nec 
ly  unus  importaret  unitatem  personae,  sed  unita- 
tem in  natura  humana  ; non  enim  posset  argui  ex 
hoc  quod  tres  personae  sunt  unus  homo,  quod  es- 
sent unus  simpliciter.  Nihil  enim  prohibet  dicere 
quod  homines  qui  sunt  plures  simpliciter,  sint  unus 
quantum  ad  aliquid,  puta  unus  populus;  et,  sicut 
Augustinus  dicit,  6 de  Trin.,  cap.  3,  ante  med., 
diversum  est  natura  spiritus  Dei  et  spiritus  hominis, 
sed  inhaerendo  fit  unus  spiritus , secundum  illud  1 
Cor.,  6,  17:  Qui  adheeret  Deo  (1),  unus  spiritus 
est. 

Ad  secundum  dicendum  quod  illa  positione  facta, 
humana  natura  esset  assumpta  in  unitate  non  unius 
personae,  sed  in  unitate  singularum  personarum, 
ita  scilicet  quod  sicut  divina  natura  habet  natura- 
lem unitatem  cum  singulis  personis,  ita  natura 
humanahaberet  unitatem  cum  singulis  per  assump- 
tionem. 

Ad  tertium  dicendum  quod  circa  mysterium  in- 
carnationis fit  communicatio  proprietatum  perti- 
nentium ad  naturam,  quia  quaecumque  conveniunt 
naturae,  possunt  praedicari  de  persona  subsistente 
in  natura  illa,  cujuscumque  naturae  nomine  signifi- 
cetur. Praedicta  igitur  positione  facta,  de  persona 
Patris  poterunt  praedicari  et  ea  quae  sunt  humanae 


(x)  Vulgata  adhaeret  Domino,  unus... 

naturas,  et  ea  quae  sunt  divinae  ; et  similiter  de  per- 
sona Filii,  et  Spiritus  Sancti  : non  autem  id  quod 
conveniret  personae  Patris  ratione  propriae  perso- 
nae, posset  atribui  personae  Filii  aut  Spiritus 
Sancti,  propter  distinctionem  personarum,  quae 
remaneret.  Posset  ergo  dici  quod  sicut  Pater  est 
ingenitus,  ita  homo  esset  ingenitus,  secundum 
quod  ly  homo  supponeret  pro  persona  Patris.  Si 
quis  autem  ulterius  procederet  : Homo  est  inge- 
nitus ; Filius  est  homo;  ergo  Filius  est  ingenitus; 
esset  fallacia  figurae  dictionis  vel  accidentis  : sicut 
et  nunc  dicimus  Deum  esse  ingenitum,  quia  Pater 
est  ingenitus  : nec  tamen  possumus  concludere 
quod  Filius  sit  ingenitus,  quamvis  sit  Deus. 

Articulus  vii 

Utrum  una  persona  divina  possit  assumere  duas  naturas 
humanas. 

3 Sent.,  dist.  i,  qvast.  2,  art . 4. 

Ad  septimum  sic  proceditur.  1.  Videtur  quod 
una  persona  divina  non  possit  assumere  duas  na- 
turas humanas.  Natura  enim  assumpta  in  mysterio 
incarnationis  non  habet  aliud  suppositum  praeter 
suppositum  personae  divinae,  ut  ex  supra  dictis 
patet,  art.  praec.,  et  art.  2 huj.  qusest.  Si  ergo 
ponatur  esse  una  persona  divina  assumens  duas 
humanas  naturas,  esset  unum  suppositum  duarum 
naturarum  ejusdem  speciei,  quod  videtur  impli- 
care contradictionem  : non  enim  natura  unius 
speciei  multiplicatur  nisi  secundum  distinctionem 
suppositorum. 

2.  Praeterea,  hac  suppositionefacta,  non  posset 
dici  quod  persona  divina  incarnata  esset  unus  ho- 
mo, quia  non  haberet  unam  naturam  humanam  : 
similiter  non  posset  dici  quod  esset  plures,  quia 
plures  homines  sunt  supposito  distincti,  et  ibi  es- 
set tantum  unum  suppositum.  Ergo  praedicta  po- 
sitio est  omnino  impossibilis. 

3.  Praeterea,  incarnationis  mysterio  tota  natura 

Art.  7.  — Adverte  quod  istas  quaestiones  quas  hic  mo- 
ventur de  possibili,  non  ideo  moventur,  ut  discutiatur 
Dei  potentia,  sed  ut  exinde  mysterium  incarnationis  lae- 
tae magis  innotescat.  Manifestatur  siquidem  ex  his,  qu  e 
discutiendo  has  quaestiones  dicuntur,  qualis,  quantus  etc. 
est  per  se  primo  terminus  incarnationis,  scilicet  persona 
Verbi,  et  qualis  est  hujusmodi  unio,  ex  respectu  ad  alias 
perbonas  et  naturas,  niagis  ac  magis  exp. icatur.  — Nota 
quod  cum  assumere  principium  et  terminum  assumptio- 
nis importat,  ideo  conclusio  probatur  primo  ex  parte 
principii,  secundo  ex  parte  termini.  . Cajetanus).  — Ad 
2 nota  regulam  a Toleto  traditam  : Nomina  substantiva 
concreta  ad  sui  multiplicationem,  requirunt  utramque 
multitudinem,  et  suppositorum  et  formarum  simul  : una 
deficiente,  unitas  fit.  Unde  si  tres  personas  unam  sume- 
rent naturam,  unus  dicerentur  homo,  propter  defectum 
muliitudinis  formarum;  et  si  una  sumeret  duas,  unus 
diceretur  homo,  propter  defectum  multitudinis  sup- 
positorum. Et  hac  regula  usus  est  S.  Thomas,  hic,  et 
supra  1.  Part.  quasst.  j6,  art.  4,  ad  2.  et  etiam  art.  6, 
hujus  qutp.st.  ad  1. 


divina  est  unita  toti  naturae  assumptae  id  est 
cuilibet  parti  ejus  : Est  enim  Christus  perfectus 
Deus  et  perfectus  homo , totus  Deus  et  totus  homo, 
ut  Damascenus  dicit  in  3 lib.,  cap.  7,  a med. 
Sed  duae  humanae  naturae  non  possent  totaliter  sibi 
invicem  uniri,  quia  oporteret  quod  anima  unius 
esset  unita  corpori  alterius,  et  quod  etiam  duo 
corpora  essent  simul,  quod  confusionem  indu- 
ceret naturarum.  Non  ergo  est  possibile  quod  una 
persona  divina  duas  humanas  naturas  assumat. 

— Sed  contra  est  quod  quidquid  potest  Pater, 
potest  Filius.  Sed  Pater  post  incarnationem  Filii 
potest  assumere  naturam  humanam  aliam  numero 
ab  ea  quam  Filius  assumpsit  : in  nullo  enim  per 
incarnationem  Filii  est  diminuta  potentia  Patris 
vel  Filii.  Ergo  videtur  quod  Filius  post  incarna- 
tionem possit  aliam  humanam  naturam  assumere 
praeteream  quam  assumpsit. 

Respondeo  dicendum  quod  illud  quod  potest 
in  unum  et  non  in  amplius,  habet  potentiam 
limitatam  ad  unum.  Potentia  autem  divinae  perso- 
nae est  infinita,  nec  potest  limitari  ad  aliquid  crea- 
tum. Unde  non  est  dicendum  quod  persona  divina 
ita  assumpserit  unam  naturam  humanam  quod  non 
potuerit  assumere  aliam.  Videretur  enim  ex  hoc 
sequi  quod  personalitas  divinae  naturae  esset  ita 
comprehensa  per  unam  naturam  humanam,  quod 
ad  ejus  personalitatem  alia  assumi  non  possit  ; 
quod  est  impossibile,  non  enim  increatum  a creato 
comprehendi  potest.  Patet  ergo  quod  sive  consi- 
deremus personam  divinam  secundum  virtu- 
tem, quae  est  principium  unionis,  sive  secun- 
dum suam  personalitatem,  quae  est  terminus 
unionis,  oportet  dicere  quod  persona  divina 
praeter  naturam  humanam  quam  assumpsit, 
possit  aliam  numero  naturam  humanam  as- 
sumere. 

Ad  primum  ergo  dicendum  quod  natura  creata 
perficitur  in  sua  ratione  per  formam,  quae  multi- 
plicatur secundum  divisionem  materiae.  Et  ideo  si 
compositio  materiae  et  formae  constituat  novum 
suppositum,  consequens  est  quod  natura  multipli- 
cetur secundum  multiplicationem  suppositorum. 
Sed  in  mysterio  incarnationis  unio  formae  et  mate- 
riae, id  est,  animae  et  corporis,  non  constituit  no- 
vum suppositum,  ut  supra  dictum  est  art.  prme. 
Et  ideo  posset  esse  multitudo  secundum  numerum 
ex  parte  naturae  propter  divisionem  materiae,  abs- 
que distinctione  suppositorum. 

Ad  secundum  dicendum  quod  posset  videri  di- 
cendum quod  praedicta  positione  facta,  sequeretur 
quod  essent  duo  homines  propter  duas  naturas, 
absque  hoc  quod  essent  ibi  duo  supposita  ; sicut 
e converso  tres  personae  dicerentur  unus  homo, 
propter  unam  naturam  humanam  assumptam,  ut 
supra  dictum  est,  art.  praec.,  ad  1.  Sed  hoc  non 
videtur  esse  verum,  quia  nominibus  est  utendum 
secundum  quod  sunt  ad  significandum  imposita  ; 

quod  quidem  est  ex  consideratione  eorum  quae 
apud  nos  sunt.  Et  ideo  oportet  circa  modum  signi- 
ficandi et  consignificandi  considerare  ea  quae  apud 
nos  sunt ; in  quibus  nunquam  nomen  ab  aliqua  forma 
impositum  pluraliter  dicitur,  nisi  propter  pluralita- 
tem suppositorum.  Homo  enim  qui  est  duobus  vesti- 
mentis indutus,  non  dicitur  duo  vestiti,  sed  unus 
vestitus  duobus  vestimentis  ; et  qui  habet  duas 
qualitates,  dicitur  singulariter  aliqualis  secundum 
duas  qualitates.  Natura  autem  assumpta  quantum 
ad  aliquid  se  habet  per  modum  indumenti,  licet 
non  sit  similitudo  quantum  ad  omnia,  ut  supra  dic- 
tum est,  quasst.  2,  art.  6,  ad  1 . Et  ideo  si  persona 
divina  assumeret  duas  naturas  humanas,  propter 
unitatem  suppositi  diceretur  unus  homo  habens 
duas  naturas  humanas.  Contingit  autem  quod  plu- 
res  homines  dicuntur  unus  populus  propter  hoc 
quod  conveniunt  in  aliquo  uno,  non  autem  propter 
unitatem  suppositi.  Et  similiter  si  dum  personae 
divinae  assumerent  unam  numero  humanam  natu- 
ram, dicerentur  unus  homo,  ut  supra  dictum  est, 
art.  praec.,  ad  1,  non  unitate  suppositi,,  sed  in 
quantum  convenirent  in  aliquo  uno. 

Ad  lerliuni  dicendum  quod  divina  et  humana 
natura  non  eodem  ordine  se  habent  ad  unam  per- 
sonam divinam  : sed  per  prius  comparatur  ad  ip- 
sam divina  natura,  utpote  quae  est  unum  cum  ea 
ab  aeterno  ; sed  natura  humana  comparatur  ad 
personam  divinam  per  posterius,  utpote  assumpta 
ex  tempore  a divina  persona,  non  quidem  ad  hoc 
quod  natura  sit  ipsa  persona,  sed  quod  persona 
Dei  in  humana  natura  subsistat.  Filius  enim  Dei 
est  sua  deitas,  sed  non  est  sua  humanitas.  Et  ideo 
ad  hoc  quod  natura  humana  assumatur  a divina 
persona,  requiritur  quod  divina  natura  unione 
personali  uniatur  toti  naturae  assumptae,  id  est,  se- 
cundum omnes  partes  ejus.  Sed  duarum  naturarum 
assumptarum  esset  uniformis  habitudo  ad  perso- 
nam divinam,  nec  una  assumeret  aliam  : unde 
oporteret  (1)  quod  una  earum  totaliter  alteri  uni- 
retur, id  est,  omnes  partes  unius  omnibus  partibus 
alterius. 

Articulus  viii 

Utrum  fuerit  magis  conveniens  quod  persona  Filii  assumeret 
humanam  naturam  quam  alia  persona  divina. 

InJ quast.  39,  art.  8 , ad  3;  et  3 Sent.,  dist.  2 , quast.  2 , 
art.  2;  et  4Cont.,  cap.  39,  fin.,  et  62. 

Ad  octavum  sic  proceditur.  1.  Videtur  quod 

Art.  8.  — Supponitur  in  hoc  art.  quod  convenienter 
potuit  a Patre  et  Spiritu  Sancto  fieri  reparatio;  sed  quanium 
ad  positas  rationes,  convenientius  fuitper  ipsum  Filium 
fieri.  — De  hujus  art.  materia  vide  praecipue  S.  Ansel- 
mum,  de  Incarnatione,  cap.  4,  et  Cur  Deus  liomo,  lTb.  2, 
cap.  9;  S.  Bernard.  senn.  1 de  Adventu  ; Richard.  Iib.  de 
Verbi  I neor  nat.  cap.  9,  io,  11;  S.  Athanas,  iib.  de  Incar- 
nat. ; August.  trad.  17  in  Joann. 

(1)  In  Nicol.,  non  oporteret. 

non  fuerit  magis  conveniens  Filium  Dei  incarnari 
quam  Patrem  vel  Spiritum  Sanctum.  Per  myste- 
rium enim  incarnationis  homines  ad  veram  Dei 
cognitionem  sunt  perducti,  secundum  illud  Joan. 
18,  37  : In  hoc  natus  sum , el  ad  hoc  veni  in  mun- 
dum, ut  testimonium  perhibeam  veritati.  Sed  ex 
hoc  quod  persona  Filii  Dei  est  incarnata,  multi 
impediti  fuerunt  a vera  Dei' cognitione,  ea  quae 
dicuntur  de  Filio  secundum  humanam  naturam, 
referentes  ad  ipsam  Filii  personam ; sicut  Arius, 
qui  posuit  inaequalitatem  personarum,  propter 
hoc  quod  dicitur  Joan.  14,  28  : Pater  major  m& 
esi;  qui  quidem  error  non  provenisset,  si  per- 
sona Patris  incarnata  fuisset,  nullus  enim  aesti- 
masset  Patrem  Filio  minorem.  Magis  ergo  vide- 
tur fuisse  conveniens  quod  persona  Patris  incarna- 
retur quam  persona  Filii. 

2.  Praeterea,  incarnationis  effectus  videtur  esse 
recreatio  quaedam  humanae  naturae,  secundum 
illud  Gal.  uit.,  15  : In  Christo  Jesu  neque  circum- 
cisio aliquid  valet,  nec  praeputium,  sed  nova  creatura. 
Sed  potentia  creandi  appropriatur  Patri.  Ergo 
magis  decuisset  Patrem  incarnari  quam  Filium. 

3.  Praeterea,  incarnatio  ordinatur  ad  remissionem 
peccatorum,  secundum  illud  Matth.,  11  : Vocabis 
nomen  ejus  Jesum:  ipse  enim  salvum  faciet  popu- 
lum suum  a peccatis  eorum.  Remissio  autem  pecca- 
torum attribuitur  Spiritui  Sancto,  secundum  illud 
Joan.  20,  2 2,  Accipite  Spiritum  Sanctum  : quorum 
remiseritis  peccata,  remittuntur  eis.  Ergo  magis 
congruebat  personam  Spiritus  Sancti  incarnari 
quam  personam  Filii. 

— Sed  contra  est  quod  Damascenus  dicit  in  3 
lib.  orth.  Fid . , cap.  1 ; In  mysterio  incarnationis 
manifestata  est  sapientia  et  virtus  Dei:  sapientia 
quidem,  quia  invenit  dijficillimi  solutionem  pretii 
quam  decenlissimam  (1),  virtus  autem,  quia  victum 
fecit  rursus  victorem.  Sed  virtus  et  sapientia  appro- 
priantur  Filio,  secundum  illud  1 Corinth.  1,  24: 
Christum  Dei  virtutem  et  Dei  sapientiam.  Ergo 
conveniens  fuit  personam  Filii  incarnari. 

Respondeo  dicendum  quod  convenientissi- 
mum  fuit  personam  Filii  incarnari  : — 

Primo  quidem  ex  parte  unionis ; convenienter 
enim  ea  quae  sunt  similia,  uniuntur.  Ipsius  autem 
personas  Filii,  qui  est  Verbum  Dei,  attenditur  uno 
quidem  modo  communis  convenientia  ad  totam  crea- 
turam; quia  verbum  artificis,  id  est,  conceptus  ejus, 
est  similitudo  exemplaris  eorum  quas  ab  artifice 
fiunt.  Unde  Verbum  Dei,  quod  est  aeternus  concep- 
tus ejus,  est  similitudo  exemplaris  totius  creaturas. 
Et  ideo  sicut  per  participationem  hujus  similitudinis 
creaturae  sunt  in  propriis  speciebus  institutae,  sed 
mobiliter ; ita  per  unionem  Verbi  ad  creaturam, 
non  participatam,  sed  personalem,  conveniens  fuit 
I reparari  creaturam  in  ordine  ad  aeternam  et  immo- 
J bilem  perfectionem  : nam  et  artifex  per  formam 


(1)  Ita  passim.  — Codex.  Alcan.,  valde  decentissimam . 

artis  conceptam,  qua  artificiatum  condidit,  ipsum 
si  collapsum  fuerit,  restaurat.  Alio  modo  habet 
convenientiam  specialiter  cum  humana  natura 
ex  eo  quod  Verbum  est  conceptus  aeternae  sapien- 
tiae a qua  omnis  sapientia  hominum  derivatur.  Et 
ideo  per  hoc  homo  in  sapientia  perficitur,  quae  est 
propria  ejus  perfectio,  prout  est  rationalis,  quod 
participat  Verbum  Dei ; sicut  discipulus  instruitur 
per  hoc  quod  recipit  verbum  magistri.  Unde 
Eccli.  i,  5,  dicitur:  Fons  sapientia e Verbum  Dei 
in  excelsis.  Et  ideo  ad  consummatam  hominis  per- 
fectionem conveniens  fuit  ut  ipsum  Verbum  Dei 
humanae  naturae  personaliter  uniretur. 

Secundo,  potest  accipi  ratio  hujus  congruentiae 
ex  fine  unionis,  qui  est  impletio  praedestinationis, 
eorum  scilicet  qui  praeordinati  sunt  ad  haereditatem 
coelestem,  quae  non  debetur  nisi  filiis,  secundum 
illud  Rom.  8,'  17  : Si  filii , et  haeredes.  Et  ideo  con- 
gruum fuitutper  eum  qui  est  filius  naturalis,  homines 
participarent  similitudinem  hujus  filiationis  secun- 
dum adoptionem ; sicut  Apostolus  ibidem  29,  dicit : 
Quos  praescivit  et  praedestinavit  conformes  fieri 
imaginis  Filii  sui.  Tertio  potest  accipi  ratio  hujus 
congruentiae  ex  peccato  primi  parentis,  cui  per  in- 
carnationem remedium  adhibetur.  Peccaverat  enim 
primus  homo  appetendo  scientiam,  ut  patet  ex  ver- 
bis serpentis  promittentis  homini  scientiam  boni  et 
mali.  Unde  conveniens  fuit  ut  per  Verbum  verae 
sapientiae  homo  reduceretur  in  Deum,  qui  per 
inordinatum  appetitum  scientiae  recesserat  a Deo. 

Ad  primum  ergo  dicendum  quod  nihil  est  quo 
humana  malitia  non  possit  abuti,  quando  etiam 
ipsa  Dei  bonitate  abutitur,  secundum  illud  Rom. 
2,4:  An  divitias  bonitatis  ejus  contemnis  l Unde 
etiamsi  persona  Patris  fuisset  incarnata,  potuisset 
ex  hoc  homo  alicujus  erroris  occasionem  sumere, 
quasi  filius  sufficere  non  potuisset  ad  humanam 
naturam  reparandam. 

Ad  secundum  dicendum  quod  prima  rerum 
creatio  facta  est  a potentia  Dei  Patris  per  Verbum : 
unde  et  recreatio  per  Verbum  fierit  debuit  a po- 
tentia Dei  Patris,  utrecreatio  creationi  responderet, 
secundum  illud  2 Cor.  5,  19:  Deus  erat  in  Christo 
mundum  reconcilians  sibi. 

Ad  tertium  dicendum  quod  Spiritui  Sancto  pro- 
prium est  quod  sit  donum  Patris  et  Filii.  Remissio 
autem  peccatorum  fit  per  Spiritum,  tanquam  per 
donum  Dei.  Et  ideo  convenientius  fuit  ad  justifi- 
cationem hominum  quod  incarnaretur  Filius,  cujus 
Spiritus  Sanctus  est  donum. 


QUAESTIO  IV 

DE  MODO  UNIONIS  EX  PARTE  NATURA  HUMANA 

assumpta.  — In  qualuor  articulos  divisa. 

Deinde  considerandum  est  de  unione  ex  parte 
assumpti.  Circa  quod  — primo  considerandum  oc- 
currit de  his  quae  sunt  a Verbo  Dei  assumpta.  — 
Secundo,  de  coassumptis,  quae  sunt  perfectiones 
et  defectus.  Assumpsit  autem  Dei  Filius  huma- 
nam naturam  et  partes  ejus. 

Unde  circa  primum  triplex  consideratio  occur- 
rit— Prima  est  quantum  ad  ipsam  naturam  huma- 
nam. — Secunda  est  quantum  ad  partes  ipsius.  — 
Tertia  quantum  ad  ordinem  assumptionis. 

Circa  primum  quaeruntur  sex:  i°  utrum  humana 
natura  fuerit  magis  assumptibilis  a Filio  Dei  quam 
aliqua  alia  natura  ; 20  utrum  assumpserit  perso- 
nam ; 30  utrum  assumpserit  hominem  ; 40  utrum 
fuisset  conveniens  quod  assumpsisset  naturam  hu- 
manam a singularibus  separatam  ; 50  utrum  fuisset 
conveniens  quod  assumpsisset  naturam  humanam 
in  omnibus  ejus  singularibus:  6°  utrum  fuerit  con- 
veniens quod  assumeret  humanam  naturam  in  ali- 
quo homine  ex  stirpe  Adae  progenito. 

Articulus  primus 

Utrum  natura  humana  fuerit  magis  assumptibilis  a Filio  Dei 
quam  aliqua  alia  natura. 

7 Sent.,  dist.  2,  qiuest.  1,  art.  1 ; ei  4 Coni.,  cap.  55,  ad  3 
et  5. 

Ad  primum  sic  proceditur.  1.  Videtur  quod  hu- 
ma natura  non  fuerit  magis  assumptibilis  a Filio 
Dei  quam  quaelibet  alia  natura.  Dicit  enim  Augus- 
tinus in  epist.  ad  Volusianum,  138,  al.  3 ante 
med.:  In  rebus  mirabiliter  Jactis  tota  ratio  facti  est 
potentia  facientis.  Sed  potentia  Dei  facientis  in- 
carnationem, quae  est  opus  maxime  mirabile,  non 
limitatur  ad  unam  naturam,  cum  potentia  Dei  sit 
infinita.  Ergo  natura  humana  non  est  magis  as- 
sumptibilis a Deo  quam  aliqua  alia  creatura. 

2.  Praeterea,  similitudo  est  ratio  faciens  ad  con- 
gruitatem  incarnationis  divinae  personae,  ut  supra 
dictum  est.  quaest.,  praec.,  art.  8.  Sed  sicut  in 
creatura  rationali  invenitur  similitudo  imagininis, 
ita  in  creatura  irrationali  invenitur  similitudo  ves- 
tigii. Ergo  creatura  irrationalis  assumptibilis  fuit, 
sicut  humana  natura. 


Art.  i.  — Titulus  art.  in  principio  corp.  declaratur, 
quodintelligitur  de  assumptibili,  non  secundum  potentiam 
passivam  naturalem,  nec  secundum  potentiam  obedientia3 
ad  omnipotentiam  Dei,  sed  secundum  potentiam  con- 
gruitatis  ad  unionem  personalem  (Cajetanus).  — An  au- 
tem qualibet  alia  natura  pra.*ter  humanam,  sit  de  potentia 
Dei  absoluta  assumptibilis  ? Negat  Alexander,  sed  com- 
munior sententia  affirmat  cum  S.  Thoma  j Sent.,  dist.  2, 
quasst.  1,  art.  1,  Scotus,  Durandus,  Gabriel,  etc. 

3.  Praeterea,  in  natura  angelica  invenitur  expres- 
sior Dei  similitudo  quam  in  natura  humana,  sicut 
Gregorius  dicit  in  hom.  de  centum  Ovibus,  34  in 
Evang.,  antemed.,  introducens  illud  Ezech.  28, 
12  : Tu  signaculum  similitudinis.  Invenitur  etiam 
in  angelo  peccatum,  sicut  in  homine,  secundum 
illud  Job  4,  18  : In  angelis  suis  reperil  pravitatem. 
Ergo  natura  angelica  fuit  ita  assumptibilis  sicut  na- 
tura hominis. 

4.  Praeterea,  cum  Deo  competat  summa  perfec- 
tio, tanto  magis  est  Deo  aliquid  simile,  quanto  est 
magis  perfectum.  Sed  totum  universum  est  magis 
perfectum  quam  partes  ejus,  inter  quas  est  humana 
natura.  Ergo  totum  universum  est  magis  assump- 
tibile quam  humana  natura. 

— Sed  contra  est  quod  dicitur  Proverb.  8,  31, 
ex  ore  Sapientiae  genitae  : Delicia;  mea;  esse  cum 
filiis  hominum  ; et  ita  videtur  esse  quaedam  con- 
gruentia unionis  Filii  Dei  ad  humanam  naturam- 

Respondeo  dicendum  quod  aliquid  assumptibile 
dicitur,  quasi  aptum  assumi  a divina  persona: 
quae  quidem  aptitudo  non  potest  intelligi  secun- 
dum potentiam  passivam  naturalem,  quae  non  se 
extendit  ad  id  quod  transcendit  ordinem  natura- 
lem, quem  transcendit  unio  personalis  creaturae 
ad  Deum.  Unde  relinquitur  quod  assumptibile 
aliquid  dicatur  secundum  congruentiam  ad 
unionem  praedictam.  Quae  quidem  congruentia 
attenditur  secundum  duo  in  humana  natura,  sci- 
licet secundum  ejus  dignitatem  et  nesessitatem. 
— Secundum  dignitatem  quidem,  quia  humana 
natura,  in  quantum  est  rationalis  et  intellectualis, 
nata  est  attingere  aliqualiter  ipsum  Verbum  per 
suam  operationem,  cognoscendo  scilicet  et  amando 
ipsum  ; — secundum  necessitatem  autem,  quia  in- 
digebat reparatione,  cum  subjaceret  originali  pec- 
cato. Haec  autem  duo  soli  humanae  naturae  con- 
veniunt. Nam  creaturae  irrationali  deestcongruitas 
dignitatis  ; naturae  autem  angelicae  deest  congrui- 
tas  praedictae  necessitatis.  Unde  relinquitur  quod 
sola  natura  humana  sit  assumptibilis. 

Ad  primum  ergo  dicendum  quod  creaturae  de- 
nominantur aliquales  ex  eo  quod  competit  eis  se- 
cundum proprias  causas,  non  autem  ex  eo  quod 
convenit  eis  secundum  causas  primas  et  universa- 
les ; sicut  dicimus  aliquem  morbum  esse  incurabi- 
lem, non  quia  non  potest  curari  a Deo,  sed  quia 
per  propria  principia  subjecti  curari  non  potest. 
Sic  ergo  dicitur  aliqua  creatura  non  esse  assump- 
tibilis, non  ad  subtrahendum  aliquid  potentias  di- 
vinae, sed  ad  ostendendum  conditionem  creaturae, 
quae  ad  hoc  aptitudinem  non  habet. 

Ad  secundum  dicendum  quod  similitudo  imagi- 
nis attenditur  in  natura  humana,  secundum  quod 
est  capax  Dei,  scilicet  ipsum  attingendo  propria 
operatione  cognitionis  et  amoris  ; similitudo  au- 
tem vestigii  attenditur  solum  secundum  repraesen- 
tationem aliquam  ex  impressione  divina  in  crea- 


tura existentem,  non  autem  ex  eo  quod  creatura 
irrationalis,  in  qua  est  sola  talis  similitudo,  possit 
Deum  attingere  per  solam  suam  operationem. 
Quod  autem  deficit  a minori,  non  habet  congrui- 
tatem  ad  id  quod  est  majus  ; sicut  corpus  quod 
non  est  aptum  perfici  anima  sensitiva,  multo  mi- 
nus est  aptum  perfici  anima  intellectiva.  Multo  au- 
tem major  et  perfectior  est  unio  ad  Deum  secun- 
dum esse  personale  quam  quae  est  secundum  ope- 
rationem. Et  ideo  creatura  irrationalis  quae  deficit 
ab  unione  ad  Deum  per  operationem,  non  habet 
congruitatem  ut  uniatur  ei  secundum  esse  perso- 
nale. 

Ad  tertium  dicendum  quod  quidam  dicunt  ange- 
lum non  esse  assumptibilem,  quia  a principio  suae 
creationis  est  in  sua  personalitate  perfectus,  cum 
non  subjaceat  generationi  et  corruptioni  : unde 
non  posset  in  unitatem  divinae  personae  assumi,  nisi 
ejus  personalitas  destrueretur  : quod  neque  con- 
venit incorruptibilitati  naturae  ejus,  neque  bonitati 
assumentis;  ad  quam  non  pertinet  quod  aliquid 
perfectionis  in  creatura  assumpta  corrumpat.  Sed 
hoc  non  videtur  excludere  totaliter  congruitatem 
assumptionis  angelicae  naturae.  Potest  enim  Deus 
producendo  novam  angelicam  naturam  copulare 
eam  sibi  in  unitate  personae,  et  sic  nihil  preexis- 
tens  ibi  corrumperetur.  Sed,  sicut  dictum  est  in 
corp.  art.,  deest  congruitas  ex  parte  necessitatis, 
quia  etsi  natura  angelica  in  aliquibus  peccato  sub- 
jacet, est  tamen  ejus  peccatum  irremediabile,  ut 
in  1 parte  habitum  est,  quaest.  64,  art.  2. 

Ad  quartum  dicendum  quod  perfectio  universi 
non  est  perfectio  unius  personae  vel  suppositi,  sed 
ejus  quod  est  unum  positione  vel  ordine,  cujus 
plurimae  partes  non  sunt  assumptibiles,  ut  dictum 
est  in  corp.  art.,  ad  1 . Unde  relinquitur  quod  so- 
lum natura  humana  sit  assumptibilis. 

Articulus  ii 

Utrum  Filius  Dei  assumpserit  personam. 

Ad  secundum  sic  proceditur.  1.  Videtur  quod 
Filius  Dei  assumpserit  personam.  Dicit  enim  Da- 
mascenus in  3 lib. , cap.  1 1,  parum  a prine.,  quod 
Filius  Dei  assumpsit  humanam  naturam  in  atomo, 
id  est,  in  individuo.  Sed  individuum  rationalis  na- 
turae est  persona,  ut  patet  per  Boetium  in  lib.  de 
duab.  Nat.  et  una  persona  Christi,  aliquant.  a 
prine.  Ergo  Filius  Dei  personam  assumpsit. 

2.  Praeterea,  Damascenus  dicit,  lib.  3 orthod. 
Fid.,  cap.  6,  circ.  med.,  quod  Filius  Dei  assumpsit 
ea  qua;  in  natura  nostra  plantavit.  Plantavit  autem 
ibi  personalitatem.  Ergo  Filius  Dei  assumpsit  per- 
sonam. 

3.  Praeterea,  nihil  consumitur  nisi  quod  est. 
Sed  Innocentius  III  dicit  in  quadam  Decret.  (ip 

Art.  2.  — De  fide  est  Verbum  non  assumpsisse  perso- 
nam humanam,  videsupra  quasst.  2,  art. 2.  EstcontraNes- 
torium. 


SUMM/E  THEOLOGICA  PARS  TERTIA 


44 


habet  Paschas.  Diae.,  lib.  2 de  Spiritu  sancto, 
cap.  4,  ante  med.,  implic.,  et  concil.  Francoford. 
an.  794,  in  epist.  ad  episc.  Galliae,  a med.  tom. 

7 Cone.)  quod  persona  Dei  consumpsit  personam 
hominis.  Ergo  videtur  quod  persona  hominis  fue- 
rit prius  assumpta. 

— Sed  contra  est  quod  Augustinus  (Fulgentius) 
dicit  in  lib.  de  Fide  ad  Petr.,  cap.  2,  quod  Deus 
naturam  hominis  assumpsit , non  personam. 

Respondeo  dicendum,  quod  aliquid  dicitur  as- 
sumi exeo  quod  ad  aliquid  sumitur.  Unde 
illud  quod  assumitur,  oportet  praeintelligi  assump- 
tioni, sicut  illud  quod  movetur  localiter,  preeintel- 
ligitur  ipsi  motui.  Persona  autem  non  prseintelli- 
gitur  in  humana  natura  assumptioni,  sed  magis  se 
habet  ut  terminus  assumptionis,  ut  supra  dictum 
est,  qusest.  praec.,  art.  1 et  2.  Si  enim  prseintelli- 
geretur,  vel  oporteret  qiiod  corrumperetur  ; et 
sic  frustra  esset  assumpta  : vel  quod  remane- 
ret post  unionem,  et  sic  essent  duae  personae,  una 
assumens  et  alia  assumpta,  quod  est  erroneum,  ut 
supra  ostensum  est,  quaest.  2,  art.  6.  Unde  relin- 
quitur quod  nullo  modo  Filius  Dei  assumpserit 
humanam  personam. 

Ad  primum  ergo  dicendum  quod  naturam  huma- 
nam assumpsit  Filius  Dei  in  atomo,  id  est,  in  in- 
dividuo, quod  non  est  aliud  a supposito  increato, 
quod  est  persona  Filii  Dei.  Unde  non  sequitur 
quod  persona  sit  assumpta. 

Ad  secundum  dicendum  quod  naturae  assumptae 
non  deest  propria  personalitas  propter  defectum 
alicujus  quod  ad  perfectionem  humanae  naturae 
pertineat,  sed  propter  additionem  alicujus,  quod 
est  supra  humanam  naturam,  quod  est  unio  ad  di- 
vinam personam. 

Ad  tertium  dicendum  quod  consumptio  ibi  non 
importat  destructionem  alicujus  quod  prius  fuerat, 
sed  impeditionem  ejus  quod  aliter  esse  posset.  Si 
enim  humana  natura  non  esset  assumpta  a divina 
persona,  natura  humana  propriam  personalitatem 
haberet  ; et  pro  tanto  dicitur  persona  consump- 
sisse personam,  licet  improprie,  quia  persona  di- 
vina sua  unione  impedivit  ne  humana  natura  pro- 
priam personalitatem  haberet. 

Articulus  iii 

Utrum  persona  divina  assumpserit  hominem. 

3 Seni. , dist.  7,  quasi.  1,  art.  2,  et  dist.  y.quast.  3,  art. 
2 ; et  Op.  1.  cap.  21 ; et  Op.  3,  cap.  6 ; et  Rom.  1, 
lect.  3,  in  fin.  ; et  Philipp.  2,  Ject.  in fin. 

Ad  tertium  sic  proceditur.  1.  Videtur  quod 
persona  divina  assumpserit  hominem.  Dicitur 

Art.  j.  — Ncfta  quod  congenita  Auctori  reverentia  ad 
sacros  Doctores  effecit  ut  minus  expresserit  in  conclu- 
sione quam  probaverit  in  praemissis.  Probavit  enim  quod 
Filius  non  assumpsit  hominem  ; expressit  tantum  quod 
non  est  proprie  dictum  quod  Filius  Dei  assumpsit  homi- 
nem ; quia  hoc  invenitur  quandoque  affirmatum  in  sacris 


enim  in  Psal.  64,  5 : Beatus  quem  cligisli  et  as- 
sumpsisti; quod  Glossa  interi,  et  ord.  Aug.  ex- 
ponit de  Christo  ; et  Augustinus  dicit  in  lib.  de 
Agone  christiano,  cap.  1 1,  ante  med.,  quod  Filius 
Dei  hominem  assumpsit , et  in  illo  humana  per- 
pessus est. 

2.  Praeterea,  hoc  nomen  homo  significat  natu- 
ram humanam.  Sed  Filius  Dei  assumpsit  huma- 
nam naturam.  Ergo  assumpsit  hominem. 

3.  Praeterea,  Filius  Dei  est  homo.  Sed  non  est 
homo  quem  non  assumpsit,  quia  sic  esset  pari 
ratione  Petrus,  vel  quilibet  alius  homo.  Ergo  est 
homo  quem  assumpsit. 

— Sed  contra  est  auctoritas  Felicis  papae  et 
martyris,  quae  introducitur  in  Ephesina  synodo 
(et  refertur  in  concil.  Chalced.,  part.  2,  act.  1,  in 
actis  synodi  Ephes.)  : Credimus  in  Dominum  nos- 
trum Jcsum  Christum  de  Virgine  Maria  natum , 
quia  ipse  est  Dei  sempiternus  Filius  et  Verbum , et 
non  homo  a Deo  assumptus , ut  alter  sit  prevter 
illum.  Neque  enim  hominem  assumpsit  Dei  Filius , 
ut  alter  sil  praeter  ipsum. 

Respondeo  dicendum  quod,  sicut  supra  dictum 
est,  art.  praec.,  illud  quod  assumitur  non  est 
terminus  assumptionis,  sed  assumptioni  praeintel- 
ligitur.  Dictum  est  autem  quaest.  3,  art.  1 et  2, 
quod  individuum  in  quo  assumitur  humana  natura, 
non  est  aliud  quam  divina  persona,  quae  est  termi- 
nus assumptionis.  Hoc  autem  nomen  homo  signi- 
ficat humanam  naturam,  prout  nata  est  in  suppo- 
sito esse,  quia,  ut  dicit  Damascenus,  lib.  3 orth. 
Fid.,  cap.  4 et  1 1 , sicut  hoc  nomen  Deus  signifi- 
cat eum  qui  habet  divinam  naturam,  ita  hoc  no- 
men homo  significat  eum  qui  habet  naturam  huma- 
nam. Et  ideo  non  est  proprie  dictum  quod  Fi- 
lius Dei  assumpsit  hominem,  supponendo  (si- 
cut rei  veritas  se  habet)  quod  in  Christo  sit  tantum 
unum  suppositum  et  una  hypostasis. 

Sed  secundum  illos  qui  ponunt  in  Christo  duas 
hypostases  velduo  supposiia,  convenienter  et  pro- 
prie dicit  posset  quod  Filius  Dei  hominem  as- 
sumpsisset. Undeet  prima  opinio,  quae  ponitur  in 
6,  dist.  3,  lib.  3.  Sententiarum,  concedit  hominem 
esse  assumptum.  Sed  illa  opinio  erronea  est,  ut 
supra  dictum  est,  quaest.  2,  art.  6. 

Ad  primum  ergo  dicendum  quod  hujusmodi  lo- 
cutiones non  sunt  extendendae  tanquam  propriae, 
sed  pie  sunt  exponendae,  ubicumque  a sacris  doc- 

litteris,  cum  grano  salis  intelligendum.  Error  qui  exclu- 
ditur in  littera  concedentium  in  Cliristo  plura  supposita 
satis  patet.  — In  resp.  ad  1,  nota  duas  glossas  quibus  pie 
possunt  exponi  dicta  Sanctorum.  — In  resp.  ad  5,  cum 
legis  quod  Filius  Dei  est  homo  cujus  naturam  assumpsit, 
cave  ne  fallaris,  puta,  quasi  sit  quidam  alius  homo,  cujus 
naturam  assumpsit.  Sed  intellige  quod  Filius  Dei  ideo 
est  homo  cujus  naturam  assumpsit,  quiaipseest  ille  homo 
et  ly  liomo  non  pro  alio  quam  Filio  Dei  supponit,  inais- 
tincte  tamen,  et  ly  cujus  refert  non  alium  hominem  quam 
Filium  Dei.  qui  est  suppositum  divinum  habens  huma- 
nam naturam  ('CajetanusJ. 

toribus  ponuntur  ; ut  dicamus  hominem  assump- 
tum, quia  ejus  natura  est  assumpta,  et  quia  as- 
sumptio terminata  est  ad  hoc  ut  Filius  Dei  sit 
homo. 

Ad  secundum  dicendum  quod  nomen  homo  si- 
gnificat naturam  humanam  in  concreto,  prout  sci- 
licet est  in  aliquo  supposito;  et  ideo  sicut  non  pos- 
sumus dicere  quod  suppositum  sit  assumptum,  ita 
non  possumus  dicere  quod  homo  sit  assumptus. 

Ad  tertium  dicendum  quod  Filius  Dei  non  est 
homo  quem  assumpsit,  sed  cujus  naturam  assump- 
sit. 

Articulus  iv 

Utrum  Filius  Dei  debuerit  assumere  humanam  naturam 
abstractam  ab  omnibus  individuis. 

Sup.  qtucst.  2,  art.  2 , ad  3,  et  art.  3 ad  2,  e! quasi,  prae., 

ari.  2,  ad  1,  et  art.  3,  in  corp.  ; et  3 Seni.,  dist.  3 qinest . 

3,  art.  3,  ad  1,  et  dist.  6,  queest.  1 , art.  1,  quas- 

tiunc.  3,  ad  1. 

Ad  quartum  sic  proceditur.  1.  Videtur  quod  Fi- 
lius Dei  debuerit  assumere  humanam  naturam 
abstractam  ab  omnibus  individuis.  Assumptio  enim 
humanae  naturae  facta  est  ad  communem  omnium 
hominum  salutem  : unde  dicitur  1 ad  Timoth.  4, 
10,  de  Christo,  quod  est  salvator  omnium  homi- 
num, maxime  fidelium.  Sed  natura,  prout  est  in 
individuis,  recedit  a sua  communitate.  Ergo  Fi- 
lius Dei  debuit  humanam  naturam  assumere, 
prout  est  ab  omnibus  individuis  abstracta. 

2.  Praeterea,  in  omnibus  id  quod  est  nobilissi- 
mum, est  Deo  attribuendum.  Sed  in  unoquoque 
genere  illud  quod  est  per  se,  potissimum  est. 
Ergo  Filius  Dei  debuit  assumere  hominem  per  se, 
qui  quidem  secundum  Platonicos,  ex  Arist. , 1 
Met.,  text.  6 et  25 , est  ipsa  humana  natura  ab  in- 
dividuis separata.  Hanc  igitur  debuit  Filius  Dei 
assumere. 

3.  Praeterea,  humana  natura  non  est  assumpta  a 
Filio  Dei,  prout  significatur  in  concreto  per  hoc 
nomen  homo,  ut  dictum  est,  art.  praec.  Sic  autem 
significatur,  prout  est  in  singularibus,  ut  ex  dictis 
patet,  ibid.  Ergo  Filius  Dei  assumpsit  naturam 
humanam,  prout  est  ab  individuis  separata. 

— Sed  contra  est  quod  dicit  Damascenus  in  3 
lib.  orth.  Fid.  cap.  11,  circ.  prine.  : Deus  Ver- 
bum incarnatum  non  eam  qua;  nuda  contemplatione 
consideratur,  naturam  assumpsit  : non  enim  incar- 
natio hoc,  sed  deceptio  et  fictio  incarnationis  esset. 
Sed  humana  natura  prout  est  ab  individuis  sepa- 
rata vel  abstracta,  in  nuda  contemplatione  cogita- 
tur, quia  secundum  seipsam  non  subsistit,  ut  ibidem 

Art.  4.  — In  titulo  ly  debuit,  denotat  debitum  con- 
gruentias, ut  patetex  proasmio  quaestionis,  ubi  distinguun- 
tur articuli.  Nota  circa  primam  conclusionem,  quod  non 
negat  S.  Thomas  illam  naturam,  si  esset,  posse  assumi, 
sed  negat  congruentiam. 

Damascenus  dicit.  Ergo  Filius  Dei  non  assumpsit 
humanam  naturam,  secundum  quod  est  a singula- 
ribus separata. 

Respondeo  dicendum  quod  natura  hominis  vel 
cujuscumque  alterius  rei  sensibilis,  praeter 
esse  quod  in  singularibus  habet,  dupliciter  potest 
intelligi  : uno  modo,  quasi  per  seipsam  esse  ha- 
beat praeter  materiam,  sicut  Platonici  posuerunt; 
alio  modo,  sicut  in  intellectu  'existens  vel  humano 
vel  divino.  Perse  quidem  subsistere  non  potest, 
ut  Philosophus  probat  in  7 Met.,  text.  26,  27,  39, 
51  et  seq.,  quia  ad  naturam  speciei  rerum  sensi- 
bilium pertinet  materia  sensibilis,  quae  ponitur  in 
ejus  definitione,  sicut  carnes  et  ossa  in  definitione 
hominis.  Unde  non  potest  esse  quod  natura 
humana  sit  praeter  materiam  sensibilem.  Si 
tamen  esset  hoc  modo  subsistens  natura  hu- 
mana, non  fuisset  conveniens  ut  a Verbo  Dei 
assumeretur.  — Primo  quidem,  quia  assumptio 
ista  terminatur  ad  personam  : hoc  autem  est  con- 
tra rationem  formae  communis,  ut  sit  in  persona, 
quia  in  persona  individuatur.  — Secundo,  quia 
naturae  communi  non  possunt  attribui  nisi  opera- 
tiones communes  et  universales,  secundum  quas 
homo  non  meretur  nec  demeretur  ; cum  tamen 
illa  assumptio  ad  hoc  facta  sit  ut  Filius  Dei,  na- 
tura assumpta,  nobis  mereretur.  — Tertio,  quia 
natura  sic  existens  non  est  sensibilis,  sed  intelli- 
gibilis  ; Filius  autem  Dei  assumpsit  humanam  na- 
turam, ut  hominibus  in  ea  visibilis  appareret,  se- 
cundum illud  Baruch  3,  38  : Post  haec  in  terris 
visus  est,  et  cum  hominibus  conversatus  est. 

Similiter  etiam  non  potuit  assumi  humana 
natura  a Filio  Dei,  secundum  quod  est  in  in- 
tellectu divino,  quia  sic  nihil  aliud  est  quam  na- 
tura divina  ; et  per  hunc  modum  ab  aeterno  esset 
in  Filio  Dei  humana  natura. 

Similiter  non  convenit  dicere  quod  Filius 
Dei  assumpsit  humanam  naturam,  prout  est 
in  intellectu  humano,  quia  hoc  nihil  aliud  esset 
quam  quod  intelligeretur  assumere  naturam  hu- 
manam ; et  sic  si  non  assumeret  eam  in  rerum  na- 
tura, esset  intellectus  falsus  ; nec  esset  aliud  ista 
naturae  humanae  assumptio  quam  fictio  quaedam 
incarnationis,  ut  Damascenus  dicit  loc.  cit. 

Ad  primum  ergo  dicendum  quod  Filius  Dei  in- 
carnatus est  communis  omnium  salvator,  non 
communitate  generis,  vel  speciei,  quae  attribuitur 
naturae  ab  individuis  separatae,  sed  communitate 
causae,  prout  Filius  Dei  incarnatus  est  universalis 
causa  salutis  humanae. 

Ad  secundum  dicendum  quod  per  se  homo  non 
invenitur  in  rerum  natura,  ita  quod  sit  praeter  sin- 
gularia, ut  Platonici  posuerunt  ; quamvis  quidam 
dicant  quod  Plato  non  intellexit  hominem  separa- 
tum esse  nisi  in  intellectu  divino.  Et  sic  non  opor- 
tuit quod  assumeretur  a Verbo,  cum  ab  aeterno 
sibi  adfuerit. 

Ad  tertium  dicendum  quod  quamvis  natura  hu- 
mana non  sit  assumpta  in  concreto,  ut  suppositum 
praeintelligatur  assumptioni,  sic  tamen  assumpta 
est  in  individuo,  quia  assumpta  est  ut  sit  in  indi- 
viduo. 

Articulus  v 

Utrum  Filius  Dsi  naturam  humanam  assumere  debuerit  in 
omnibus  individuis. 

Sup.,  quast.  2,  art.  3,  ad  2 ; et  3 Sent.,  dist.  2,  quast.  1 , 
art.  2,  quastiunc.  1. 

Ad  quintum  sic  proceditur.  1.  Videtur  quod  Fi- 
lius Dei  humanam  naturam  assumere  debuerit  in 
omnibus  individuis.  Illud  enim  quod  primo  et  per 
se  assumptum  est,  est  natura  humana.  Sed  quod 
convenit  per  se  alicui  naturae,  convenit  omnibus  in 
eadem  natura  existentibus.  Ergo  conveniens  fuit 
ut  natura  humana  assumeretur  a Dei  Verbo  in  om- 
nibus suis  suppositis. 

2.  Praeterea,  incarnatio  divina  processit  ex  di- 
vina charitate  : unde  dicitur  Joan.  3,16:  Sic  Deus 
dilexit  mundum  ut  Filium  suum  unigenitum  daret. 
Sed  charitas  facit  ut  aliquis  se  communicet  amicis, 
quantum  est  possibile  : possibile  autem  fuit  Filio 
Dei  ut  plures  naturas  humanas  assumeret,  ut  su- 
pra dictum  est,  quaest.  3,  art.  7,  et  eadem  ratione 
omnes.  Ergo  conveniens  fuit  quod  Filius  Dei  as- 
sumeret naturam  humanam  in  omnibus  suis  suppo- 
sitis. 

3.  Praeterea,  sapiens  operator  perficit  opus 
suum  breviori  via  qua  potest.  Sed  brevior  via  fuis- 
set, si  omnes  homines  assumpti  fuissent  ad  natura- 
lem filiationem,  quam  quod  per  unum  filium  natu- 
ralem multi  in  adoptionem  filiorum  adducantur,  ut 
dicitur  Galat.  4.  Ergo  humana  natura  debuit  a Fi- 
lio Dei  assumi  in  omnibus  suppositis. 

— Sed  contra  est  quod  Damascenus  dicit  in  3 
lib.  orth.  Fid.,  cap.  11,  circ.  prine.,  quod  Filius 
Dei  non  assumpsit  humanam  naturam  qua’  in  specie 
consideratur,  neque  enim  omnes  hypostases  ejus  as- 
sumpsit. 

Respondeo  dicendum  quod  non  fuit  conve- 
niens quod  humana  natura  in  omnibus 
suis  suppositis  a Verbo  assumeretur.  — Primo, 
quia  tolleretur  multitudo  suppositorum  humanae 
naturae,  quae  est  ei  connaturalis.  Cum  enim  in  na- 
tura assumpta  non  sit  considerare  aliud  suppositum 
praeter  personam  assumentem,  ut  supra  dictum  est, 
art.  3 huj.  quaest.,  si  non  esset  humana  natura 
nisi  assumpta,  sequeretur  quod  non  esset  nisi  unum 
suppositum  humanae  naturae,  quod  est  persona  as- 
sumens. — Secundo,  quia  hoc  derogaret  dignitati 
Filii  Dei  incarnati,  prout  est  primogenitus  in  mul- 
tis fratribus  secundum  humanam  naturam,  sicut  est 
primogenitus  omnis  creaturae  secundum  divinam  ; 
essent  enim  tunc  omnes  homines  aequalis  dignita- 


tis. — Tertio,  quia  conveniens  est  quod  sicut  unum 
suppositum  divinum  est  incarnatum,  ita  unam  so- 
lam naturam  humanam  assumeret,  ut  ex  utraque 
parte  unitas  inveniatur. 

Ad  primum  ergo  dicendum  quod  assumi  conve- 
nit secundum  se  humanae  naturae,  quia  scilicet  non 
convenit  ei  ratione  personae  ; sicut  naturae  divinae 
convenit  assumere  ratione  personae ; non  autem 
convenit  ei  secundum  se,  sicut  pertinens  ad  prin- 
cipia essentialia  ejus,  vel  sicut  naturalis  ejus  pro- 
prietas, per  quem  modum  conveniret  omnibus  ejus 
suppositis. 

Ad  secundum  dicendum  quod  dilectio  Dei  ad 
homines  manifestatur  non  solum  in  ipsa  assump- 
tione humanae  naturae,  sed  praecipue  per  ea  quae 
passus  est  in  humana  natura  pro  aliis  hominibus, 
secundum  illud  Rom.  5,  8 : Commendat  autem 
Deus  charilatem  suam  in  nobis,  quia  cum  inimici 
essemus,  Christus  pro  nobis  mortuus  est  (1);  quod 
locum  non  haberet  si  in  omnibus  hominibus  natu- 
ram humanam  assumpsisset. 

Ad  tertium  dicendum  quod  ad  brevitatem  viae, 
quam  sapiens  operator  observat,  pertinet  quod  non 
faciat  per  multa  quod  sufficienter  potest  fieri  per 
unum.  Et  ideo  convenientissimum  fuit  quod  per 
unum  hominem  omnes  alii  salvarentur. 

Articulus  vi 

Utrum  conveniens  fuerit  quod  Filius  Dei  humanam  naturam 
assumeret  ex  stirpe  Adae. 

Iu/.,  quasi.  31,  art.  2 ; et  3 Sent.,  dist.  2,  quast.  1,  art. 

. 2,  quastiunc.  2 ; et  Opusc.  2,  cap.  224. 

Ad  sextum  sic  proceditur.  1.  Videtur  quod  non 
fuerit  conveniens  ut  Filius  Dei  naturam  humanam 
assumeret  ex  stirpe  Adae.  Dicit  enim  Apostolus 
ad  Heb.  7,  26  : Talis  decebat  ut  esset  nobis  (2) 
ponti/ex...,  segregatus  a peccatoribus.  Sed  magis 
esset  a peccatoribus  segregatus,  si  non  assumpsis- 
set naturam  humanam  ex  stirpe  Adae  peccatoris. 
Ergo  videtur  quod  non  debuerit  de  stirpe  Adae 
naturam  humanam  assumere. 

2.  Praeterea,  in  quolibet  genere  principium  no- 
bilius est  eo  quod  est  a principio.  Si  igitur  assu- 

Art.  6.—  Conclusio  ad  litteram  tituli  est  : « Conve- 
niens valde  fuit  quod  Filius  Dei  assumeret  naturam  huma- 
nam ex  stirpe  Adae.  » — Articulus  ponitur,  quia  poterat 
Deus  creare  unam  naturam  humanam  in  supposito  Verbi, 
sicut  creavit  Adam,  non  per  propagationem.  Poterat 
etiam  aliquem  alium  hominem  cum  sua  uxore  creare  inno- 
centes, et  in  innocentia  perseverantes,  sicut  creavit  Adam 
et  Evam,  et  ex  illa  innocente  stirpe  humanam  naturam 
assumere  et  non  ex  stirpe  Ad».  Poterat  et  unam  so- 
lam virginem  creare  innocentem  ex  qua  nasceretur,  sicut 
natus  est  de  Maria  Virgine,  filia  Adae.  Cum  igitur  mul- 
tis aliis  modis,  incarnatio  fieri  potuisset,  quaesitum  est  an 
convenienter  sit  facta  ex  stirpe  Adae. 

(1)  Vulgata  : Commendat  autem  charitalem  suam  Deus  in 
nobis  quoniam  cum  adhuc  peccatores  essemus  secundum  tem- 
pus, Christus,  etc. 

(2)  Vulgata  :...  nobis  esset... 

mere  voluit  humanam  naturam,  magis  debuit  eam 
assumere  in  ipso  Adam. 

3.  Praeterea,  gentiles  fuerunt  magis  peccatores 
quam  Judaei,  ut  dicit  Glossa  interi.,  ad  Galat.  2, 
15,  super  illud  : Nos  nalura  Judcci,  et  non  ex  gen- 
tibus peccatores.  Si  ergo  ex  peccatoribus  naturam 
humanam  assumere  voluit,  debuit  eam  magis  assu- 
mere ex  gentibus  quam  ex  stirpe  Abrahae,  qui  fuit 
justus. 

— Sed  contra  est  quod  Luc.  3,  generatio  Do- 
mini reducitur  usque  ad  Adam. 

Respondeo  dicendunt  quod,  sicut  Augustinus  di- 
cit in  1 3 de  Trin.,  cap.  18,  in  prine.,  poterat 
Deus  hominem  aliunde  suscipere,  non  de  genere 
istius  A dee,  qui  suo  peccato  obligavit  genus  huma- 
num; sed  melius  judicavit  ut  de  ipso  quod 
victum  fuerat  genere  assumeret  hominem 
Deus,  per  quem  generis  humani  vinceret  ini- 
micum. Et  hoc  propter  tria  : — Primo  quidem, 
quia  hoc  videtur  ad  justitiam  pertinere,  ut  ille  sa- 
tisfaciat qui  peccavit.  Et  ideo  de  natura  per  pec- 
catum corrupta  debuit  assumi  id  per  quod  satis- 
factio erat  implenda  pro  tota  natura.  — Secundo, 
quia  hoc  etiam  pertinet  ad  majorem  hominis  digni- 
tatem ; dum  ex  illo  genere  victor  diaboli  nascitur 
quod  per  diabolum  fuerat  victum.  — Tertio,  quia 
per  hoc  etiam  Dei  potentia  magis  ostenditur,  dum 
de  natura  corrupta  et  infirma  assumpsit  id  quod  in 
tantam  virtutem  et  dignitatem  est  promotum. 

Ad  primum  ergo  dicendum  quod  Christus  de- 
buit esse  a peccatoribus  segregatus  quantum  ad 
culpam,  quam  venerat  destruere,  non  quantum 
ad  naturam,  quam  venerat  salvare,  secundum  quam 
debuit  per  omnia  fratribus  assimilari,  ut  idem 
Apostolus  dicit  ad  Hebr.  2.  Et  in  hoc  etiam  mira- 
bilior est  ejus  innocentia,  quod  de  massa  peccato 
subjecta  natura  assumpta  tantam  habuit  puritatem. 

Ad  secundum  dicendum  quod,  sicut  dictum  est 
in  solut.  praec.,  oportuit  eum  qui  peccata  venerat 
tollere,  esse  a peccatoribus  segregatum,  quantum 
ad  culpam,  cui  Adam  subjacuit,  et  quem  Christus 
a suo  delicio  eduxit,  ut  dicitur  Sap.  10.  Oportebat 
autem  eum  qui  mundare  omnes  venerat  non  esse 
mundandum;  sicut  et  in  quolibet  genere  motus 
primum  movens  est  immobile  secundum  illum  mo- 
tum, sicut  primum  alterans  est  inalterabile.  Et 
ideo  non  fuit  conveniens  ut  assumeret  humanam 
naturam  in  ipso  Adam. 

Ad  tertium  dicendum  quod  quia  Christus  maxime 
debebat  esse  a peccatoribus  segregatus  quantum 
ad  culpam,  quasi  summam  innocentiae  obtinens, 
conveniens  fuit  ut  a primo  peccatore  usque  ad 
Christum  perveniretur  mediantibus  quibusdam 
justis,  in  quibus  praefulgerent  quaedam  insignia 
futurae  sanctitatis.  Et  propter  hoc  etiam  in  populo, 
ex  quo  Christus  erat  nasciturus,  instituit  Deus 
quaedam  sanctitatis  signa,  quae  inceperunt  in 
Abram,  qui  primus  promissionem  accepit  de 

i Christo  et  circumcisionem  in  signum  foederis  con- 
servandi (i),  ut  dicitur  Genes.  17. 

QUAESTIO  V 

DE  MODO  UNIONIS  EX  PARTE  PARTIUM  HUMANyE 

natura.  — In  qualuor  articulos  divisa. 

Deinde  considerandum  est  de  assumptione  par- 
tium humanae  naturae  : et  circa  hoc  quaeruntur 
quatuor  : i°  utrum  Filius  Dei  debuerit  assumere 
verum  corpus  ; 20  utrum  assumere  debuerit  cor- 
pus terrenum,  scilicet  carnem  et  sanguinem ; 
30  utrum  assumpserit  animam  ; 40  utrum  assumere 
debuerit  intellectum. 

Articulus  primus 

Utrum  Dei  Filius  debuerit  assumere  verum  corpus. 

Inf.,  art.  2,  corp.,  et  qiuest.  14,  ari.  1,  corp.;  et  4 Sent., 
dist.  2,  quasi.  1,  art.  7,  quasi.  1,  et  quasi.  2,  corp.;  et 
4 Cont.,  cap.  2y,  40  et  44,  prine.,  et  44,  fin.  ; et  Pot. 
quast.  6,  art.  7,  corp.,  et  Opusc.  2,  cap.  207  et  208. 

Ad  primum  sic  proceditur.  1.  Videtur  quod  Fi- 
lius Dei  non  assumpserit  verum  corpus.  Dicitur 
enim,  Philipp.  2,  quod  in  similitudinem  hominum 
factus  est.  Sed  quod  est  secundum  veritatem,  non 
dicitur  esse  secundum  similitudinem.  Ergo  Filius 
Dei  non  assumpsit  verum  corpus. 

2.  Praeterea,  assumptio  corporis  (2)  in  nullo 
derogavit  dignitati  Divinitatis;  dicit  enim  Leo 
papa  in  serm.  de  Nativ.,  1,  a med.,  quod  nec  in- 
feriorem naturam  consumpsit  glorificatio,  nec  supe- 
riorem minuit  assumptio.  Sed  hoc  ad  dignitatem 
Dei  pertinet  quod  sit  omnino  a corpore  separatus. 
Ergo  videtur  quod  per  assumptionem  non  fuerit 
Deus  corpori  unitus. 

3.  Praeterea,  signa  debent  respondere  signatis. 
Sed  apparitiones  veteris  Testamenti,  quae  fuerunt 


Art.  i.  — Doctrina  istius  art.  est  fidei,  definita  contra 
Marcionitas  et  Manichaeos,  qui  Christo  tribuebant  cor- 
pus phantasticum  ; partim  ne  cogerentur  dicere  Christum 
sordibus  uteri  muliebris  inquinatum  ; partim  quia  puta- 
bant omne  corpus  esse  a malo  principio,  ideo  malum. 
Contra  prius,  vide  S.  August.  de  agone  Christi,  cap.  18  et 
orat  de  5 liares,  cap.  5.  Hinc  Apostolus  vocat  Christum 
Hebr.  7 « impollutum,  innocentem  » et  cantat  Ecclesia: 
« Non  est  pollutus  ex  ea  carnem  assumens  ».  Contra  pos- 
terius, vide  supra  1 part.  quaest.  44,  art.  1,  quaest.  47  art.  1 
et  2 et  quaest.  49  art.  5.  Pro  hoc  art.  et  seq.  vide  4 Contra 
Gentes,  cap.  29  et  50.  et  Tertulian.  contra  Marcionem. 

S.  Script.  — Gen.  22,  18  et  24,4  ; Ps.  151,11  ; Is- 
50,6;  Matth.  26,12-67,  et  27,58;  Mare.  14.8-22;  Luc.  22,16 
et  24,59;  Joan.  1,14,  et  2,21  et  6,52  etc.  ; Act.  2,51;  Rom. 
1,  5,  et  9,5  ; 1 Corint.  io,  et  11  ; Galat.  4,4  ; Hebr.  5,7  et 
10,5  ; 1 Petr.  1,  24,  et  4,1;  1 Joan.  4,2;  2 Joan.  7. 

Definit.  Eccles.  — Vide  pro  hoc  art.  et  sequenti,  supra 
qu*st.  2,  art.  5. 

(t)  Ita  cum  pluribus  Mss.  edit,  passim.  — AI.,  consum- 
mandi. 

(2)  Ita  communius.  — AI.,  humanitatis. 

signa  apparitionis  Christi,  non  fuerunt  secundum 
corporis  veritatem,  sed  secundum  imaginariam 
visionem,  sicut  patet  Isa.  6,  1 : Vidi  Dominum 
sedentem,  etc.  Ergo  videtur  quod  etiam  appa- 
ritio Filii  Dei  in  mundo  non  fuerit  secundum 
corporis  veritatem,  sed  solum  secundum  imagi- 
nationem. 

— Sed  contra  est  quod  dicit  Augustinus  in  lib. 
8},  QQ.,  quaest.  13,  in  fin.  : Si  phantasma  fuit  cor- 
pus Christi,  fefellit  Christus  ; et  si  fefellit,  veritas 
non  est.  Est  autem  veritas  Christus.  Ergo  non  fuit 
phantasma  corpus  ejus.  Et  sic  patet  quod  verum 
corpus  assumpsit. 

Respondeo  dicendum  quod,  sicut  dicitur  in  lib. 

de  ecclesiast.  Dogmatibus,  cap.  2,  a med., 
natus  est  Dei  Filius  non  putative,  quasi  ima- 
ginatum corpus  habens,  sed  corpus  verum. 
Et  hujus  ratio  potest  triplex  assignari  : — quarum 
prima  est  ex  ratione  humanae  naturae,  ad  quam 
pertinet  verum  corpus  habere.  Supposito  igitur 
ex  praemissis,  quaest.  praec.,  art.  1,  quod  conve- 
niens fuerit  Filium  Dei  assumere  humanam  natu- 
ram, consequens  est  quod  verum  corpus  assump- 
serit. — Secunda  ratio  sumi  potest  ex  his  quae  in 
mysterio  incarnationis  sunt  acta.  Si  enim  non  fuit 
verum  corpus  ejus,  sed  phantasticum,  ergo  nec 
veram  mortem  sustinuit,  nec  aliquid  eorum  quae 
Evangelistae  de  eo  narrant,  secundum  veritatem 
gessit,  sed  solum  secundum  apparentiam  quam- 
dam : et  sic  etiam  sequeretur  quod  non  fuerit  vera 
salus  hominis  subsecuta  : oportet  enim  effectum 
causae  proportionari.  — Tertia  ratio  potest  sumi 
ex  ipsa  dignitate  personae  assumentis,  quae  cum 
sit  veritas,  nondecuit  ut  in  ejus  opere  aliqua  fic- 
tio esset.  Unde  et  Dominus  hunc  errorem  .per 
seipsum  excludere  dignatus  est,  Luc.  ult. , 39, 
cum  discipuli  conturbati  et  conterriti  putabant  se 
spiritum  videre,  et  non  verum  corpus  : et  ideo  se 
eis  palpandum  praebuit,  dicens  : Palpate , et  vi- 
dete, quia  spiritus  carnem  et  ossa  non  habet,  sicut 
me  videtis  habere. 

Ad  primum  ergo  dicendum  quod  similitudo  illa 
exprimit  veritatem  humanae  naturae  in  Christo  per 
modum  quo  omnes  qui  vere  in  natura  humana 
existunt,  similes  specie  esse  dicuntur,  non  autem 
intelligitur  similitudo  phantastica.  Ad  cujus  evi- 
dentiam Apostolus  subjungit  quod  factus  est  obe- 
diens  usque  ad  mortem,  mortem  autem  crucis  : quod 
fieri  non  potuisset,  si  esset  sola  similitudo  phan- 
tastica. 

Ad  secundum  dicendum  quod  per  hoc  quod  Fi- 
lius Dei  verum  corpus  assumpsit,  in  nullo  est  ejus 
dignitas  diminuta.  Unde  Augustinus  (Fulgentius) 
dicit  in  lib.  de  Fide  ad  Pet.,  cap.  2,  declinando 
ad  fin.  : Exinanivit  seipsum,  formam  servi  accipiens, 
ut  fieret  servus,  sed  fornice  Dei  plenitudinem  non 
amisit.  Non  enim  Filius  Dei  sic  assumpsit  verum 
corpus,  ut  forma  corporis  fieret;  quod  repugnat 


divinae  simplicitati  et  puritati  : hoc  enim  esset  as- 
sumere corpus  in  unitatem  naturae  : quod  est  im- 
possibile, ut  ex  supra  dictis  patet,  quaest. 2,  art.  1 : 
sed  salva  distinctione  naturae,  assumpsit  corpus  in 
unitatem  personae. 

Ad  tertium  dicendum  quod  figura  debet  respon- 
dere rei  quantum  ad  similitudinem,  non  quantum  ad 
rei  veritatem  : si  enim  secundum  omnia  esset  simili- 
tudo, jam  non  esset  signum,  sed  ipsa  res,  ut  Damas- 
cenus dicit  in  3 lib.  orth.  Fid.,  cap.  26,  in  fin.  Con- 
venientius ergo  fuit  ut  apparitiones  veteris  Testa- 
menti essent  secundum  apparentiam  tantum,  quasi 
figurae,  apparitio  autem  Filii  Dei  in  mundo  esset 
secundum  corporis  veritatem,  quasi  res  figurata  per 
illas  figuras.  Unde  dicit  Apostolus  Coloss.  2,  17  : 
Qua : sunt  umbra  futurorum,  corpus  autem  Christi. 


Articulus  ii 

Utrum  Dei  Filius  debuerit  assumere  corpus  terrenum,  scili- 
cet carnem  et  sanguinem. 

InJ .,  qiucst.  33,  art.  3,  corp..  et  quaest.  33,  art.  1,  corp., 
et  qutcst.  34,  art.  3,  corp.;  et  3 Sent.,  dist.  2,  quast.  /, 
art.  3,  qtuestiunc.  1 et  2,  corp. ; et  4 Coni.,  cap.  30  et 
34;  et  Opusc.  2,  cap.  214. 

Ad  secundum  sic  proceditur.  1.  Videtur  quod 
Christus  non  habuerit  corpus  carnale  sive  terres- 
tre, sed  coeleste.  Dicit  enim  Apostolus,  1 ad  Co- 
rinth.  15,  47  : Primus  homo  de  terra  terrenus,  se- 
cundus homo  de  ccelo  coelestis.  Sed  primus  homo, 
scilicet  Adam,  fuit  de  terra  quantum  ad  corpus,  ut 


Art.  2.  — Intentio  s.  Doctoris  est  investigare  quale 
fuerit  corpus  Christi,  an  coeleste,  an  terrenum  carne  et 
sanguine,  atque  adeo  c6nstans  ex  elementis  sicut  constant 
aliorum  hominum  corpora.  Doctrina  autem  art.  est  fidei, 
contra  Valentinianos  qui  dicebant  Christum  nihil  acce- 
pisse de  B.  Virgine,  sed  per  eam  tantum  transivisse  et 
corpus  ex  coelesti  materia  attulisse.  Contra  quos  egregie 
disputat  Auctor,  4 Contra  gent.  cap.  50,  eoque  pertinent 
omnia  quae  Christum  asserunt  fuisse  verum  hominem.  — 
Quajritur  autem  specialiter  an  sanguis  Christi  fuerit 
hypostatice  unitus  Verbo.  Circa  quod  luit  duplqx  placi- 
tum. Unum  Durandi,  Abulensis  et  Richardi  : alterum 
s.  Thomae  in  praesenti,  ubi  cum  corpore  humano  sangui- 
nem numerat,  et  inferius  qutest.  54  art.  2,  Cajetani,  Ca- 
preoli et  fere  omnium  theologorum.  Cum  autem  de  hoc 
acris  contentio  orta  esset  inter  Fratres  minores  et  Fratres 
praedicatores  defendentes  s.  Thomae  ejusque  scholae 
doctrinam.  Pius  it  anno  1464,  sequens  decretum  edidit  : 
« Auctoritate  Apostolica  tenore  praesentium  statuimus 
et  ordinamus,  quod  nulli  ordinum  Minorum  aut  Prae- 
dicatorum deinceps  liceat  de  supradicta  dubietate  dis- 
putare, praedicare,  vel  publice  aut  private  verbum  fa- 
cere, seu  aliis  suadere,  quod  videlicet  haereticum  vel 
peccatum  sit,  tenere  vel  credere,  sanguinem  ipsum  sa- 
cratissimum, ut  praemittitur,  triduo  passionis  ejusdem 
Domini  nostri  Jesu  Christi  ab  ipsa  divinitate  quomodo- 
licet  fuisse  vel  non  fuisse  divisum  vel  separatum,  donec 
super  dubietatis  ejusmodi  decisione  quid  tenendum  sit, 
fuerit  per  Sedem  Apostolicam  definitum  ».  Sententia 
Minorum,  quamvis  hucusque  non  fuerit  proscripta, 
e scholis  tamen  fuit  eliminata,  utpote  nec  pia,  nec 
secura,  ait  Suarez.  Etenim  S.  Script.  redemptionem 
nostram  tribuit  sanguini,  1 Joan.  1,  et  1 Petr.  1.  etc. 


QU£ST.  V.  DE  Modo  Unionis  ex  Parte  partium  humana  NaTURjE 


patet  Genes,  i.  Ergo  etiam  secundus  homo  scili- 
cet Christus,  fuit  de  coelo  quantum  ad  corpus. 

2.  Praeterea,  i ad  Corinth.  i > , 50,  dicitur: 
Caro  et  sanguis  regnum  Dei  (1)  non  possidebunt. 
Sed  regnum  Dei  principaliter  est  in  Christo. Non 
ergo  in  ipso  est  caro  et  sanguis,  sed  magis  corpus 
coeleste. 

3.  Praeterea,  omne  quod  est  optimum,  est  Deo 
attribuendum.  Sed  inter  omnia  corpora  nobilissi- 
mum est  corpus  coeleste.  Ergo  tale  corpus  debuit 
Christus  assumere. 

— Sed  contra  est  quod  Dominus  dicit  Luc. 
ult.,  39:  Spiritus  carnem  et  ossa  non  habet,  sicut  me 
videtis  habere.  Caro  autem  et  ossa  non  sunt  ex 
materia  coelestis  corporis,  sed  ex  inferioribus  ele- 
mentis. Ergo  corpus  Christi  non  fuit  corpus  coe- 
leste, sed  carneum  et  terrenum. 

Respondeo  dicendum  quod  iisdem  rationibus 
apparet  quare  corpus  Christi  non  debuit  esse 
coeleste  quibus  ostensum,  art.  praec.,  quod  non 
debuit  esse  phantasticum.  — Primo  enim,  quia 
sicut  veritas  humanae  naturae  non  salvaretur  in 
Christo,  si  corpus  ejus  esset  phantasticum,  ut  po- 
suit Manichaeus;  ita  etiam  non  salvaretur,  si  po- 
neretur coeleste,  sicut  posuit  Valentinus.  Cum 
enim  forma  hominis  sit  quaedam  res  naturalis,  re- 
quirit determinatam  materiam,  scilicet  carnes  et 
essa,  quae  in  hominis  defenitione  poni  oportet,  ut 
patet  per  Philosophum,  7 Metaph.,  text.  39.  — 
Secundo,  quia  hoc  etiam  derogaret  veritati  eorum 
quae  Christus  in  corpore  gessit.  Cum  enim  corpus 
coeleste  sit  impassibile  et  incorruptibile,  ut  proba- 
tur in  1 de  Coelo,  text.  20,  si  Filius  Dei  corpus  coe- 
leste assumpsisset,  non  vere  esuriisset,  nec  sitiis- 
set nec  etiam  passionem  et  mortem  sustinuis- 
set.— Tertio,  etiam  hoc  derogaret  veritati  di- 
vinae. Cum  enim  Filius  Dei  se  hominibus  osten- 
derit, quasi  corpus  carneum  et  terrenum  haben- 
tem, fuisset  falsa  demonstratio,  si  corpus  coeleste 
habuisset.  Et  ideo  in  lib.  de  ecclesiast.  Dogmati- 
bus, cap.  2,  a med.,  dicitur  : Natus  est  Dei  Fi- 
lius, carnem  ex  virginis  corpore  trahet.s,  et 
non  de  ccelo  secum  afferens. 

Ad  primum  ergo  dicendum  quod  Christus  di 
citur  de  coelo  descendisse  dupliciter: — uno  modo 
ratione  divinae  naturae,  non  ita  quod  natura  divina 
in  coelo  esse  desierit;  sed  quia  in  infimis  novo 
modo  esse  coepit,  scilicet  secundum  naturam  as- 


Concil.  Trident.  sic  loquitur,  sess.  1 j , cap.  5 : « Corpus 
sub  specie  vini  et  sanguinem  sub  specie  panis...  animam- 
que sub  utraque  vi  naturalis  illius  connexionis  et  con- 
comitanti®, qua  partes  Christi  Domini...  inter  se  copu- 
lantur ».  Et  sic  sanguis  est  pars  Christi.  Et  eti  m sic 
habet  Clemens  VI  in  extravag.  Unigenitus  : « nnocens 
et  immaculatus  agnus  non  guttam  sanguinis  modicam, 
quas  propter  unionem  ad  Verbum  pro  totius  humani 
generis  redemptione  suffecisset,  noscitur  effudisse.  » 

(1)  Vulgata  : possidere  non  possunt. 

sumptam,  secundum  illud  Joan.  3,  13  : nemo  as- 
cendit in  cxlum,  nisi  qui  descendit  de  coelo,  Filius 
hominis,  qui  est  in  cxlo. — Alio  modo  ratione  corpo- 
ris, non  quia  ipsum  corpus  Christi  secundum  suam 
substantiam  de  coelo  descenderit;  sed  quia  virtute 
coelesti,  id  est,  Spiritu  Sancto,  est  ejus  corpus  for- 
matum. Unde  Augustinus  (vel  alius  auctor)  dicit 
ad  Orosium,  in  dial.  65  QQ.,  quaest.  4,  a med., 
exponens  auctoritatem  inductam  : Cxleslem  dico 
Christum,  quia  non  ex  humano  conceptus  est  semine. 
Et  hoc  etiam  modo  Hilarius  exponit  in  lib.  10  de 
Trinit.,  in  prine,  et  med. 

Ad  secundum  dicendum  quod  caro  et  sanguis 
non  accipiuntur  ibi  pro  substantia  carnis  et  san- 
guinis, sed  pro  corruptione  carnis  et  sanguinis  : 
quae  quidem  in  Christo  non  fuit  quantum  ad  cul- 
pam ; fuit  tamen  ad  tempus  quantum  ad  poenam, 
ut  opus  nostrae  redemptionis  expleret. 

Ad  tertium  dicendum  quod  hoc  ipsum  ad  maxi- 
mam Dei  gloriam  pertinet  quod  corpus  infirmum 
et  terrenum  ad  tantam  sublimitatem  provexit. 
Unde  in  Ephesina  synodo,  gener.  3,  part.  2,  act. 
1,  legitur  verbum  S.  Theophili  dicentis  : Qualiter 
artificum  optimi,  non  in  pretiosis  tantum  materiebus 
artem  ostendentes  in  admiratione  sunt,  sed  vilissi- 
mum lutum  et  terram  dissolutam  plerumque  assu- 
mentes, sux  disciplinx  demonstrantes  virtutem, 
mullo  magis  laudantur;  ita  omnium  optimus  artifex 
Dei  Verbum,  non  aliquam  pretiosam  materiam  cor- 
poris cxlestis  apprehendens  ad  nos  descendit,  sed 
in  luto  magnitudinem  sux  artis  ostendit. 

Articulus  iii 

Utrum  Filius  Dei  assumpserit  animam. 

p Seni.,  dist.  2,  qiuest.  1,  art.  p,  qiuest.  2 ; et  4 Contra , 

cap.  p2 , p4.  prine.,  pp,  p-j,  fin.,  et  41 ; et  Verit.  quast. 

20  art.  1 , corp.;  et  Uti.,  upt.  1 ; et  Opusc.  2,  cap.  211. 

Ad  tertium  sic  proceditur.  1.  Videtur  quod 
Filius  Dei  animam  non  assumpserit.  Joannes  enim 
incarnationis  mysterium  tradens  dixit,  Joan.  1,  14: 
Verbum  caro  factum  est,  nulla  facta  de  anima  men- 
tione. Non  autem  dicitur  caro  factum,  eo  quod 
sit  in  carnem  conversum,  sed  quia  carnem  assump- 
sit. Non  ergo  videtur  assumpsisse  animam. 

2.  Praeterea,  anima  necessaria  est  corpori  ad 
hoc  quod  per  eam  vivificetur.  Sed  ad  hoc  non  fuit 
necessaria  corpori  Christi,  ut  videtur,  quia  ipsum 

Art.  5. — Quas  doctrina  est  fidei,  contra  Arium  et 
Appollinarem  hasreticos  qui  primum  Christo  ademerunt 
omnem  animam,  postmoium  vero,  animam  ei  conceden- 
tes, mentem  seu  intellectum  ipsi  negaverunt,  dogmati- 
santes  Verbum  fuisse  carni  loco  mentis  ut  testantur 
S.  August.  et  s.  Epiphan.,  lib.  de  Hasresib.  Hasc  falsa 
doctrina,  impugnatur  in  art.  seq.  — Vide  etiam  s.  Gregor. 
Nazianz.  epist.  1 et  2 ad  Cledoa  um,  et  s.  Athanas.  lib.  de 
Adventu  Christi. 

S.  Script.  et  Definit.  Eccles.  — Vide  supra  qutest.  2 
art.  5. 


S.  Thom.  Aq.  Sum.  Theol.  IV.  — 4. 

Verbum  Dei  est  de  quo  dicitur  in  Psal.  33,  10:  1 
Domine , apud  te  est  fons  vitee.  Superfluum  ergo 
fuisset  animam  adesse,  Verbo  praesente.  Deus  au- 
tem et  natura  nihil  frustra  faciunt,  ut  etiam  Phi- 
losophus dicit  in  1 de  Coelo,  text.  32,  et  lib.  2, 
text.  56.  Ergo  videtur  quod  Filius  Dei  animam 
non  assumpserit. 

3.  Praeterea,  ex  unione  animae  ad  corpus  cons- 
tituitur natura  communis,  quae  est  species  huma- 
na. In  Domino  autem  Jesu  Christo  non  est  commu- 
nem speciem  accipere , ut  Damascenus  dicit  in  3 
lib.  orth.  Fid.,  cap.  3,  circa  med.  Non  igitur  as- 
sumpsit animam. 

— Sed  contra  est  quod  Augustinus  dicit  in  lib. 
de  Agone  Christiano,  cap.  21  : Non  eos  audiamus 
qui  solum  humanum  corpus  dicunt  esse  susceptum  a 
Verbo  Dei;  et  sic  audiunt  quod  dictum  est : Ver- 
bum caro  facium  est,  ut  negent  illum  hominem  vel 
animam , vel  aliquid  hominis  habuisse , nisi  carnem 
solam. 

Respondeo  dicendum  quod,  sicut  dicit  Augus- 
tinus in  libro  de  Haeresibus,  haeresi  69  et  53, 
opinio  fuit  primo  quidem  Arii,  et  postea  Apollina- 
ris, quod  Filius  Dei  solam  carnem  assumpsit  abs- 
que anima,  ponentium  quod  Verbum  fuerit 
carni  loco  animae.  Ex  quo  sequebatur  quod  in 
Christo  non  fuerint  duae  naturae,  sed  una  tantum; 
ex  anima  enim  et  carne  una  natura  humana  cons- 
tituitur. Sed  haec  positio  stare  non  potest  prop- 
ter tria.  — Primo  quidem  quia  repugnat  aucto- 
ritati Scripturae,  in  qua  Dominus  de  sua  anima  fa- 
cit mentionem,  Matth.  26,  38  : Tristis  est  anima 
mea  usque  ad  morlem  ; et  Joan.  10,  18  : Potesta- 
tem habeo  ponendi  animam  meam.  Sed  ad  hoc  res- 
pondebat Appollinaris,  quod  in  his  verbis  anima  me- 
taphorice sumitur:  per  quem  modum  in  veteri  Tes- 
tamento Dei  anima  commemoratur  Isa.  1,  14:  Ca- 
lendas vestras  et  solemnitales  vestras  odivit  anima 
mea.  Sed,  sicut  dicit  Augustinus  in  lib.  83  QQ., 
quaest.  80,  a med.,  Evangelistae  in  evangelica  narra- 
tione narrant  quod  miratus  est  Jesus,  et  iratus,  et 
contristatus,  et  quod  esuriit.  Quae  quidem  ita  de- 
monstrant eum  veram  animam  habuisse,  sicut  ex  hoc 
quod  comedit,  et  dormivit,  et  fatigatus  est,  demons-  ! 
tratur  eum  habuisse  verum  corpus  humanum  : alio-  ! 
quin  si  haec  ad  metaphoram  referantur,  cum  similia  ! 
legantur  in  veteri  Testamento  de  Deo,  peribit  fides  j 
evangelicae  narrationis.  Aliud  enim  est  quod  pro-  J 
phetice  nuntiatur  in  figuris,  aliud  quod  secundum 
rerum  proprietatem  ab  Evangelistis  historice  scri- 
bitur.— Secundo,  derogat  praedictus  error  utilitati 
incarnationis,  quae  est  liberatio  hominis.  Ut  enim 
argumentatur  Augustinus  in  lib.  contra  Felicianum, 
cap.  13,  a med.  : Si  accepta  carne  Filius  Dei  ani- 
mam omisit)  aut  innoxiam  sciens,  medicina’  indi- 
gentem non  credidit;  aut  a se  alienam  pulans,  re- 
demptionis beneficio  non  donavit ; aut  ex  toto  insa- 
nabilem judicans,  curare  nequivit;  aut  ut  vilem , ei 


quee  nullis  usibus  apta  videretur,  abjecit.  Horum 
duo  blasphemiam  important  in  Deum.  Quomodo 
enim  dicetur  (1)  Omnipotens,  si  curare  non  potuit 
desperatam  ) aut  quomodo  omnium  Deus,  si  non 
ipse  fecit  animam  nostram } Duobus  autem  aliis,  in 
uno  animae  causa  nescitur,  in  altero  meritum  non 
tenetur.  An  inlelligere  causam  putandus  est  anima; 
qui  eam  ad  accipiendam  legem  habitu  insita ; ratio- 
nis instructam  a peccato  voluntaria ; transgressionis 
nititur  separare  i Aut  quomodo  ejus  generositatem 
novit  qui  ignobilitatis  vitio  dicit  esse  despectam  l Si 
originem  attendas,  pretiosior  est  animae  substantia; 
si  transgressionis  culpam , propter  intelligenliam,  pe- 
jor  est  carne.  Ego  autem  Christum  et  perfectam 
sapientiam  dico  et  scio,  et  piissimum  'esse  non  du- 
bito : quorum  primo  meliorem,  et  prudentia;  capa- 
cem, non  despexit;  secundo  eam  qua ; magis  fuerat 
vulnerata , suscepit.  — Tertio  vero  haec  positio  est 
contra  ipsam  incarnationis  veritatem.  Caro  enim 
et  caeterae  partes  hominis  per  animam  speciem  sor- 
tiuntur. Unde,  recedente  anima,  non  est  os  aut 
caro,  nisi  aequivoce,  ut  patet  per  Philosophum,  in 
2 de  Anima,  text.  9,  et  7 Metaph.,  text.  34. 

Ad  primum  ergo  dicendum  quod  cum  dicitur  : 
Verbum  caro  facium  est,  caro  ponitur  pro  toto  ho- 
mine, ac  si  diceretur  : Verbum  homo  caro  facium 
est;  sicut  et  Isa.  40,  5 : Videbit  omnis  caro  pariter 
quod  os  Domini  locutum  est.  Ideo  autem  totus  homo 
per  carnem  significatur,  quia,  ut  dicitur  in  aucto- 
ritate inducta,  per  carnem  Filius  Dei  visibilis  ap- 
paruit; unde  subditur  : Et  vidimus  gloriam  ejus. — 
Vel  ideo  quia,  ut  Augustinus  dicit  in  lib.  83  QQ., 
quaest.  80,  parum  a prine.,  in  lota  illa  unitate  sus- 
ceptionis principale  Verbum  est,  extrema  autem  at- 
que ultima  caro.  Volens  itaque  Evangelista  commen- 
dare pro  nobis  dilectionem  humilitatis  Dei,  Verbum 
et  carnem  nominavit,  praetermittens  animam,  quae 
est  Verbo  inferior,  carne  prceslanlior.  Rationabile 
etiam  fuit  ut  nominaret  carnem,  quae  propter  hoc 
quod  magis  distat  a Verbo,  minus  assumptibilis 
videbatur. 

Ad  secundum  dicendum  quod  Verbum  est  fons 
vitae,  sicut  prima  causa  vitae  effectiva ; sed  anima 
est  principium  vitae  corporis,  tanquam  forma  ip- 
sius : forma  autem  est  effectus  agentis.  Unde  ex 
praesentia  Verbi  magis  concludi  posset,  quod  cor- 
pus esset  animatum  ; sicut  ex  praesentia  ignis  po- 
test concludi  quod  corpus  cui  ignis  adhaeret  sit  ca- 
lidum. 

Ad  tertium  dicendum  quod  non  est  inconveniens, 
imo  necessarium  dicere,  quod  in  Christo  fuerit 
natura,  quae  constituitur  per  animam  corpori  ad- 
venientem. Damascenus  autem  negat  in  Domino 
Jesu  Christo  esse  communem  speciem  quasi  ali- 
quid tertium  resultans  ex  unione  Divinitatis  et  hu- 
manitatis. 


^1)  Ita  codices  melioris  notse.  — AI.,  docetur. 


QUA!ST.  V.  DE  MODO  UNIONIS  EX 

Articulus  iv 

Utrum  Filius  Dei  assumere  debuerit  intellectum. 

3 Sent.,  dist.  2,  quast.  j,  art.  3,  quasliunc.  1 ; et  4 Cont., 

cap.  33  ; et  Ver.  qiuest.  20,  art.  1;  et  Un.,  art.  1,  corp. ; 

et  Opusc.  2,  cap.  212. 

Ad  quartum  sic  proceditur.  1.  Videtur  quod  Fi- 
lius Dei  non  assumpserit  mentem  humanam  sive 
intellectum.  Ubi  enim  est  praesentia  rei,  non  re- 
quiritur ejus  imago.  Sed  homo  secundum  men- 
tem est  ad  imaginem  Dei,  ut  Augustinus  dicit  in 
lib.  14  de  Trinit.,  cap.  3 et  6.  Cum  ergo  in  Christo 
fuerit  praesentia  ipsius  divini  Verbi,  non  oportuit 
ibi  esse  mentem  humanam. 

2.  Praeterea,  major  lux  offuscat  minorem.  Sed 
Verbum  Dei,  quod  est  lux  illuminans  omnem  ho- 
minem venientem  in  hunc  mundum , ut  dicitur 
Joan.  1 , comparatur  ad  mentem,  sicut  lux  major 
ad  minorem  : quia  et  ipsa  mens  lux  quaedam  est, 
quasi  lucerna  illuminata  a prima  luce.  Prov.  20, 
27  : Lucerna  Domini  spiraculum  hominis.  Ergo  in 
Christo,  qui  est  Verbum  Dei,  non  fuit  necessa- 
rium esse  mentem  humanam. 

3.  Praeterea,  assumptio  humanae  naturae  a Dei 
Verbo  dicitur  incarnatio  ejus.  Sed  intellectus  sive 
mens  humana  neque  est  caro,  neque  actus  carnis : 
quia  nullius  corporis  actus  est,  ut  probatur  in 
3 de  Anima  (implic.  text.  6).  Ergo  videtur  quod 
Filius  Dei  humanam  mentem  non  assumpserit. 

— Sed  contra  est  quod  Augustinus  (Fulgentius) 
dicit  in  libro  de  Fide  ad  Pet.,  cap.  14  '.Firmissime 
lene  et  nullatenus  dubites  Christum  Filium  Dei  ha- 
bere veram  nostri  generis  carnem  et  animam  ratio- 
nalem, qui  de  carne  sua  dicit : « Palpate , et  videte 
quia  spiritus  carnem  et  ossa  non  habet , sicut  me  vi- 
detis habere  ».  Luc.  ult. , 39.  Animam  quoque  se 
habere  ostendit,  dicens  : « Ego  pono  animam 
meam,  et  iterum  sumo  eam  ».  Joan.  10,  18. 

Intellectum  quoque  animat  ostendit  se  habere,  di- 
cens : « Discite  a me,  quia  mitis  sum  et  humilis 
corde  ».  Matth.  1 1,  29.  Et  de  ipso  per  Prophetam 
Deus  dicit : « Ecce  inlelliget  puer  meus  ».  Isa.  32, 
U- 

Respondeo  dicendum  quod,  sicut  Augustinus 
dicit  in  lib.  de  Haeresibus,  haeresi  49  et  50, 

Apollinaristae  de  anima  Christi  a catholica 
Ecclesia  dissenserunt,  dicentes,  sicut  Ariani, 
Deum  Christum  carnem  solam  sine  anima 
suscepisse  : in  qua  quaestione  testimoniis  evan- 


Art.  4.—  Hujus  art,  titulus,  intelligi  potest,  vel  de  po- 
tentia ipsa  intellectiva,  quae  est  accidens  animse  superad- 
ditum, vel  de  ipsa  substantiali  anima,  prout  attingit 
gradum  rationalem,  seu  intellectualem,  et  interdum  no- 
mine intellectus  significatur.  De  errore  Apollinaris,  non 
satis  constat  quo  sensu  mentem  seu  intellectum  Christo 
negaverit.  Ea  vero  qu®  D.  Thomas  adducit  in  corp.  ad 
utrumque  sensum  facile  applicari  possunt  (Suarez).  — 
Vide.  S.  Gregor.  Nazianz.,  epist.ad  Nectarium. 

gelicis  victi,  mentem  defuisse  animae  Christi,  sed 
pro  hac  ipsum  Verbum  in  ea  fuisse  dixerunt.  Sed 
haec  positio  eisdem  rationibus  convincitur,  sicut  et 
praedicta.  — Primo  enim  hoc  adversatur  narra- 
tioni evangelicae,  quae  commemorat  eum  fuisse 
miratum,  ut  patet  Matth.  8.  Admiratio  autem 
absque  ratione  esse  non  potest,  quia  importat 
collationem  effectus  ad  causam,  dum  scilicet  ali- 
quis videt  effectum,  cujus  causam  ignorat  et  quae- 
rit, ut  dicitur  in  prine.  Metaph.,  cap.  2,  in  med. 
— Secundo  repugnat  utilitati  incarnationis,  quae 
est  justificatio  hominis  a peccato.  Anima  enim  hu- 
mana non  est  capax  peccati,  nec  gratiae  justifican- 
tis, nisi  per  mentem.  Unde  praecipue  oportuit 
mentem  humanam  assumi.  Unde  dicit  Damasce- 
nus in  3 libro  orth.  Fid.,  cap.  6,  circa  med.,  quod 
Dei  Verbum  assumpsit  corpus  et  animam  intellec- 
tualem et  rationalem  : et  postea  subdit:  Totus  toti 
unitus  est,  ut  loti  mihi  salutem  largiretur  : quod 
enim  inassumplum  est,  incurabile  est.  — Tertio, 
hoc  repugnat  veritati  incarnationis.  Cum  enim  cor- 
pus proportionetur  animae,  sicut  materia  propriae 
formae,  non  est  vere  caro  humana  quae  non  est 
perfecta  anima  humana,  scilicet  rationali.  Et  ideo 
si  Christus  animam  sine  mente  habuisset,  non 
habuisset  veram  carnem  humanam,  sed  bestialem, 
quia  per  solam  mentem  anima  nostra  differt  ab 
anima  bestiali.  Unde  dicit  Augustinus  in  lib.  83 
QQ.,  quaest.  80,  circa  prine.,  quod  secundum 
hunc  errorum  sequeretur  quod  Filius  Dei  bel- 
luam  quamdam  cunv  figura  humani  corporis  sus- 
cepisset; quod  iterum  repugnat  veritati  divinas,  quae 
nullam  patitur  fictionis  falsitatem. 

Ad  primum  ergo  dicendum  quod  ubi  est  ipsa 
res  per  sui  praesentiam,  non  requiritur  ejus  imago, 
ad  hoc  quod  suppleat  locum  rei ; sicut  ubi  est  im- 
perator, milites  non  venerantur  ejus  imaginem  : 
sed  tamen  requiritur  cum  praesentia  rei  imago  ip- 
sius, ut  perficiatur  ex  ipsa  rei  praesentia ; sicut 
imago  in  cera  perficitur  per  impressionem  sigilli, 
et  imago  hominis  resultat  in  speculo  per  ejus  prae- 
sentiam. Unde  ad  perficiendam  mentem  huma- 
nam necessarium  fuit  quod  eam  sibi  Verbum  Dei 
univerit. 

Ad  secundum  dicendum  quod  lux  major  evacuat 
lucem  minorem  alterius  corporis  illuminantis  ; non 
tamen  evacuat,  sed  perficit  lucem  corporis  illumi- 
nati : ad  praesentiam  enim  solis  stellarum  lux  obscu- 
ratur, sed  aeris  lumen  perficitur.  Intellectus  autem 
seu  mens  hominis  est  quasi  lux  illuminata  a luce 
divini  Verbi  : et  ideo  per  praesentiam  Verbi  non 
evacuatur  mens  hominis,  sed  magis  perficitur. 

Ad  tertium  dicendum  quod,  licet  potentia  in- 
tellectiva non  sit  alicujus  corporis  actus,  ipsa  ta- 
men essentia  animae  humanae,  quae  est  forma  cor- 
poris, requiritur  quod  sit  nobilior,  ad  hoc  quod 
habeat  potentiam  intelligendi ; et  ideo  necesse  est 
ut  corpus  melius  dispositum  ei  respondeat. 

QUAESTIO  VI 

DE  MODO  ASSUMPTIONIS  QUANTUM  AD  ORDINEM. 

— In  sex  articulos  divisa. 

Deinde  considerandum  est  de  ordine  assump- 
tionis praedictae  ; circa  quod  quaeruntur  sex: 
i° utrum  Filius  Dei  assumpserit  carnem,  mediante 
anima;  2e  utrum  assumpserit  animam,  mediante 
spiritu  sive  mente  ; 30  utrum  anima  fuerit  prius 
assumpta  a Verbo  quam  caro  ; 40  utrum  caro 
Christi  fuerit  prius  a Verbo  assumpta  quam  ani- 
mae unita  ; 50  utrum  tota  humana  natura  sit  as- 
sumpta, mediantibus  partibus  ; 6°  utrum  sit  as- 
sumpta mediante  gratia. 

Articulus  primus 

Utrum  Filius  Dei  assumpserit  carnem  mediante  anima.  — 

3.  Sent.,dist.  2,  quast.  2,  art.  1,  etdisl.  3,  quast.  4.  ari. 
2)  et  4 Coiit.,  cap.  44)  etdeSpirit.  creat.,  art.  3,  ad  5. 

Ad  primum  sic  proceditur.  1.  Videtur  quod  Fi- 
lius Dei  non  assumpserit  carnem,  mediante  anima. 

Quxstio  6.  — Quoniam  humana  natura,  ex  multis 
pariibus  constat,  quas  et  perfectione  inaequales  sunt,  et 
in  ratione  causas,  quemdam  inter  se  ordinem  servant  : 
ideo  theologi,  in  hac  humanae  naturae  assumptione 
quemdam  ordinem  considerarunt,  cujus  cognitio  confert, 
tum  ad  perfectius  intelligendum  modum  hujus  unionis 
cum  tota  natura,  et  singulis  partibus  ejus;  tum  ad  assi- 
gnandam propriam  rationem,  propter  quam  unumquod- 
que assumptum  est.  De  hoc  igitur  ordine,  D.  Thomas 
disputat  in  hac  quaestione,  quae  ad  duo  capita  revocari 
potest  : ut  unum  sit  de  ordine  temporis  seu  durationis  . 
aliud  de  ordine  naturae,  et  in  utroque  comparari  possunt 
partes,  vel  ad  totum,  vel  inter  se.  Agitur  vero  pritcipue, 
de  partibus  essentialibus,  ut  sunt  corpus  et  anima  ; inte- 
grales  enim  in  hoc  ordine  fere  nihil  speciale  habent 
(Suarez).  — Ut  autem  bene  intelligas  totam  quasst.,  nota 
cum  Toleto  quod  medium  triplex  est.  1 Est  enim  aliquid 
medium  tempore,  quod  inter  tempus  et  tempus  intercedit. 
2.  Est  medium  dignitate  quod  uno  est  inferius,  aitero  su- 
perius ut  angelus  inter  Deum  et  hominem,  j.  Est  medium 
causalitatc,  per  quod  unum  causat  aliud. 

Art.  1.  — in  hoc  art.  comparantur  anima  et  corpus  se- 
cundum ordinem  naturae,  sic  enim  distinguendus  est  hic 
art.  a tertio;  unde  licet  in  principio  hujus  art.  D.  Thomas 
distinguat  de  ordine  temporis  vel  naturae,  id  tamen  facit 
ad  majorem  doctrinae  perfectionem;  sensus  enim  tituli 
sine  dubio  est  ce  ordine  naturae.  — Ex  solutione  ad 
duo  principia  colliguntur,  quae  postea  magno  usui  futura 
sunt  : 1.  Ita  luisse  Verbum  unitum  animae  et  corpori 
inter  se  unitis,  ut  dissoluta  unione  eorum  inter  se,  man- 
serit eadem  omnino  unio  eorum  ad  Verbum.  20  .Animam 
fuisse  medium  congruitatis  ad  sumendam  carnem 
(Suarez).  — Nota  bene  ad  j Verbum  esse  immediate  uni- 
tum carni  sicut  et  animae,  et  independenter  ab  animae  in- 
formatione. eo  quod  anima  non  sit  medium  colligantis 
id  est  per  quod  ista  extrema  Verbum  et  caro  ligantur  ad 
invicem,  sicut  duo  corpora  junguntur  ad  invicem  inter- 
veniente glutino;  sed  est  medium  congruentis.  — Doc- 
trina hujus  art.  est  communis  scholasticorum,  in  j Sent. 
dist.2,  contra  Durandum,  et  sumitur  ex  S.  August.  epist. 
5,  et  de  agone  Christi,  cap.  18,  et  ex  S.  Damasceno,  lib.  j 
cap.  6. 


Perfectior  enim  est  modus  quo  Filius  Dei  unitur 
humanse  naturae  et  partibus  ejus,  quam  quo  est  in 
omnibus  creaturis.  Sed  in  creaturis  est  immediate 
per  essentiam,  potentiam  et  praesentiam.  Ergo 
multo  magis  Filius  Dei  immediate  unitur  carni,  et 
non  mediante  anima. 

2.  Praeterea,  anima  et  caro  unita  sunt  Dei  Verbo 
in  unitate  hypostasis  seu  personae.  Sed  corpus  im- 
mediate pertinet  ad  personam  sive  hypostasim  ho- 
minis, sicut  et  anima  ; quinimo  magis  videtur  se  de 
propinquo  habere  ad  hypostasim  hominis  corpus, 
quod  est  materia,  quam  anima,  quae  est  forma, 
quia  principium  individuationis,  quae  importatur 
in  nomine  hypostasis,  videtur  esse  materia.  Ergo 
Filius  Dei  non  assumpsit  carnem,  mediante 
anima. 

3.  Praeterea,  remoto  medio,  separantur  ea  quae 
per  medium  conjunguntur,  sicut  remota  superficie, 
cessaret  color  a corpore,  qui  inest  corpori  per 
superficiem.  Sed  separata  per  mortem  anima,  adhuc 
remanet  unio  Verbi  ad  carnem,  ut  infra  patebit, 
quaest.  30,  art.  2 et  3.  Ergo  Verbum  non  conjun- 
gitur carni,  mediante  anima. 

— Sed  contra  est  quod  Augustinus  dicit  in  epist. 
ad  Volusianum,  136,  al.  3,  ante  med.  : Ipsa  ma- 
gnitudo divince  virtutis  aninam  sibi  rationalem , et 
per  eamdem  corpus  humanum,  lotumque  omnino 
hominem  in  melius  mutandum  coaptavit. 

Respondeo  dicendum  quod  medium  dicitur  res- 
pectu principii  et  finis.  Unde  sicut  principium 
et  finis  important  ordinem  quemdam,  ita  et  me- 
dium. Est  autem  duplex  ordo  : unus  quidem  tem- 
poris, alius  autem  naturce.  — Secundum  autem 
ordinem  temporis  non  dicitur  in  mysterio  in- 
carnationis aliquid  medium,  quia  totam  huma- 
nam naturam  simul  sibi  Verbum  Dei  univit,  ut 
infra  patebit,  quaest.  33,  art.  3. 

Ordo  autem  naturae  inter  aliqua  potest  attendi 
dupliciter : uno  modo  secundum  gradum  dignitatis : 
sicut  dicimus  angelos  esse  medios  inter  homines 
et  Deum  ; alio  modo  secundum  rationem  causali- 
tatis  : sicut  dicitur  media  causa  existere  inter  pri- 
mam causam  et  ultimum  effectum.  Et  hic  secundus 
ordo  aliquo  modo  consequitur  primum  : sicut  enim 
dicit  Dionysius,  4 cap.  de  div.  Nora.,  lect.  3 
(implic.).  et  cap.  12  et  13  coelest.  Hierarch.  : 
Deus  per  substantias  magis  sibi  propinquas  agit  in 
ea  quee  sunt  magis  remota.  — Sic  ergo  si  atten- 
damus gradum  dignitatis,  anima  media  inve- 
nitur inter  Deum  et  carnem  : et  secundum  hoc 
potest  dici  quod  FiliusDei  univit  sibi  carnem, 
mediante  anima.  — Sed  et  secundum  ordinem 
causalitatis  ipsa  anima  est  aliqualiter  causa 
carnis  uniendae  Filio  Dei.  Non  enim  esset  as- 
sumptibilis,  nisi  per  ordinem  quem  habet  ad  ani- 
mam rationalem,  secundum  quam  habet  quod  sit 
caro  humana.  Dictum  est  enim  supra,  quaest.  4, 

art.  i,quod  natura  humana  prae  cseteris  est  as- 
sumptibilis. 

Ad  primum  ergo  dicendum  quod  duplex  ordo 
considerari  potest  inter  creaturam  et  Deum.  — 
Unus  quidem  secundum  quod  creaturae  causantur 
a Deo  et  dependent  ab  ipso  sicut  a principio  sui 
esse  : et  sic  propter  infinitatem  suae  virtutis  Deus 
immediate  attingit  quamlibet  rem,  causando  et 
conservando  : et  ad  hoc  pertinet  quod  Deus  im- 
mediate est  in  omnibus  per  essentiam,  praesen- 
tiam et  potentiam.  — Alius  autem  ordo  est,  secun- 
dum quod  res  reducuntur  in  Deum  sicut  in  finem  : 
et  quantum  ad  hoc  invenitur  medium  inter  crea- 
turam et  Deum,  quia  inferiores  creaturae  reducun- 
tur in  Deum  per  supeTiores,  ut  dicit  Dionysius  in 
lib.  ecclesiasticae  Hierarch.,  cap.  5,  inter  prine, 
et  med.,  et  ad  hunc  ordinem  pertinet  assumptio 
humanae  naturae  a Verbo  Dei,  quod  est  terminus 
assumptionis;  et  ideo  per  animam  unitur  carni. 

Ad  secundum  dicendum  quod  si  hypostasis 
Verbi  Dei  constitueretur  simpliciter  per  humanam 
naturam,  sequeretur  quod  corpus  esset  ei  vicinius, 
cum  sit  materia,  quae  est  individuationis  princi- 
pium ; sicut  et  anima,  quae  est  forma  specifica, 
propinquius  se  habet  ad  naturam  humanam.  Sed 
quia  hypostasis  Verbi  est  prior  et  altior  quam  hu- 
mana natura,  tanto  id  quod  est  in  humana  natura, 
propinquius  ad  eam  se  habet,  quanto  est  altius.  Et 
ideo  propinquior  est  Verbo  Dei  anima  quam  cor- 
pus. 

Ad  terlium  dicendum  quod  nihil  prohibet  aliquid 
esse  causam  alicujus  quantum  ad  aptitudinem  et 
congruitatem  ; quo  tamen  remoto,  illud  non  tolli- 
tur, quia  et  si  fieri  alicujus  dependet  ex  aliquo, 
postquam  tamen  est  in  facto  esse,  ab  eo  non  de- 
pendet : sicut  si  inter  aliquos  amicitia  causatur  ali- 
quo mediante,  eo  recedente,  adhuc  amicitia 
remanet  ; et  sic  etiam  si  aliqua  in  matrimonium 
ducitur  propter  pulchritudinem,  quae  facit  congrui- 
tatem in  muliere  ad  copulam  conjugalem,  tamen 
pulchritudine  cessante,  adhuc  durat  copula  con- 
jugalis. Et  similiter,  separata  anima,  remanet  unio 
Verbi  Dei  ad  carnem. 

Articulus  11 

Utrum  Filius  Dei  assumpserit  animam,  mediante  spiritu 
sive  mente. 

Locis  sup.,  art.  1,  notatis. 

Ad  secundum  sic  proceditur.  1.  Videtur  quod 
Filius  ■ Dei  non  assumpserit  animam,  mediante 
spiritu  sive  mente.  Idem  enim  non  cadit  medium 

Art.  2.  — In  coiclusione  ad  verba  S.  Damasceni, 
nota  ly  carni,  id  est  animee.  Nam  sic  intelligere  se 
monstrat  Damascenus,  per  suam  probationem  subjunc- 
tam, scilicet  per  « intellectus  enim  est  quod  est  animae 
purissimum.  » Non  dicit  quod  est  carnis  purissimum, 
quod  secundum  syllabeam  considerationem  videbatur  sub- 


inter  seipsum  et  aliquid  aliud.  Sed  spiritus  sive 
mens  non  est  aliud  in  essentia  ab  ipsa  anima,  ut  in 
prima  parte  habitum  est,  quaest.  77,  art.  1,  ad  1. 
Ergo  Filius  Dei  non  assumpsit  animam,  mediante 
spiritu  sive  mente. 

2.  Praeterea,  illud  quo  mediante  facta  est  as- 
sumptio, videtur  esse  magis  assumptibile.  Sed  spi- 
ritus sive  mens  non  est  magis  assumptibilis  quam 
anima  : quod  patet  ex  hoc  quod  spiritus  angelici 
non  sunt  assumptibiles,  ut  supra  dictum  est,  quaest. 
4,  art.  1.  Ergo  videtur  quod  Filius  Dei  non  as- 
sumpserit animam,  mediante  spiritu. 

3.  Praeterea,  posterius  assumitur  a primo  me- 
diante priori.  Sed  anima  nominat  ipsam  essentiam, 
quae  est  prior  naturaliter  quam  ipsa  potentia  ejus, 
quae  est  mens.  Ergo  videtur  quod  Filius  Dei  non 
assumpserit  animam  mediante  spiritu  sive  mente. 

— Sed  contra  est  quod  Augustinus  dicit  in  lib. 
de  Agone  christiano,  cap.  18  : Invisibilis  et  in- 
commutabilis veritas  per  spiritum  animam,  et  per 
animam  corpus  accepit. 

Respondeo  dicendum  quod,  sicut  dictum  est 
art.  praec.,  Filius  Dei  dicitur  assumpsisse  car- 
nem, anima  mediante,  tum  propter  ordinem  digni- 
tatis, tum  etiam  propter  congruitatem  assumptio- 
nis. Utrumque  autem  horum  invenitur,  si  compa- 
remus intellectum,  qui  spiritus  dicitur,  ad  caeteras 
animae  partes.  Non  enim  anima  est  assumptibilis 
secundum  congruitatem,  nisi  per  hoc  quod  est 
capax  Dei,  ad  imaginem  ejus  existens  ; quod  est 
secundum  mentem,  quae  spiritus  dicitur,  secun- 
dum illud  Ephes.  4,  23  : Renovamini  spiritu  men- 
tis vestree.  Similiter  etiam  intellectus  inter  caete- 
ras partes  animae  est  superior  et  dignior,  et 
Deo  similior;  et  ideo,  (ut  Damascenus  dicit  in 
5 lib.  orth.  Fid.,  cap.  6,  circa  med.)  : unitum 
est  carni  per  medium  intellectum  Verbum 
Dei.  Intellectus  enim  esi  quid  animee  purissimum ; 
sed  et  Deus  est  intellectus. 

Ad  primum  e rgo  dicendum  quod,  etsi  intellec- 
tus non  sit  aliud  ab  anima  secundum  essentiam, 
distinguitur  tamen  ab  aliis  partibus  animae  secun- 
dum rationem  potentiae  : et  secundum  hoc  com- 
petit ei  ratio  medii. 

Ad  secundum  dicendum  quod  spiritui  angelico 
non  deest  congruitas  ad  assumptionem  propter 
defectum  dignitatis,  sed  propter  irreparabilitatem 
casus  : quod  non  potest  dici  de  spiritu  humano, 
ut  patet  ex  his  quae  in  prima  parte  dicta  sunt, 
quaest.  62,  art.  8,  et  quaest.  64,  art.  2. 

Ad  tertium  dicendum  quod  anima,  inter  quam  et 
Dei  Verbum  ponitur  medium  intellectus,  non 

jungendum  ad  ly  unitum  est  carni,  sed  dicit  quod  est 
animas,  ut  ostendat,  quod  ly  carni,  positum  fuit  pro  anima 
(Porrecta). — In'  art.  spiritus  significat  superiorem  ani- 
mae portionem,  sive  intellectum  : anima  vero  significat 
potentias  inferiores.  Intell  gitur  etiam  hic  ordo  dignitatis, 
causalitatis  et  congruitatis. 

accipitur  pro  essentia  animae,  quae  est  omnibus 
potentiis  communis,  sed  pro  potentiis  inferioribus, 
quae  sunt  omni  animae  communes. 

Articulus  iii 

Utrum  anima  a Dei  Filio  prius  fuerit  assumpta  quam  caro. 

Inj.,  art.  4,  et  quast.  33,  art.  x,  ad  2,  et  3,  et  quast. 
33,  art.  4;  et  3 Sent.,  dist.  2,  quast.  2 et  3 ; et  4 
Cont.,  cap.  33,  44  et  43. 

Ad  tertium  sic  proceditur.  1.  Videtur  quod 
anima  Christi  fuerit  prius  assumpta  a Verbo  quam 
caro.  Filius  enim  Dei  assumpsit  carnem  mediante 
anima,  ut  dictum  est  art.  1 huj.  quaest.  Sed  prius 
pervenitur  ad  medium  quam  ad  extremum.  Ergo 
Filius  Dei  assumpsit  prius  animam  quam  corpus. 

2.  Praeterea,  anima  Christi  est  dignior  angelis, 
secundum  illud  Psal.  96,  8:  Adorate  eum,  omnes 
angeli  ejus.  Sed  angeli  creati  sunt  a principio,  ut 
in  primo  habitum  est,  quaest.  46,  art.  3,  et  quaest. 
61,  art.  2 et  3.  Ergo  et  anima  Christi,  quae  non 
fuit  ante  creata  quam  assumpta  : dicit  enim  Da- 
mascenus in  3 lib.  orth.  Fid.,  cap.  2,  3 et  9.  quod 
nunquam  neque  anima,  neque  corpus  Christi  pro- 
priam habuerunt  hypostasim  prceter  Verbi  hyposla- 
sim.  Ergo  videtur  quod  anima  fuerit  ante  assumpta 
quam  caro,  quae  est  concepta  in  utero  Virginis. 

3.  Praeterea,  Joan.  1,  14,  dicitur  : Vidimus  (1) 
eum  plenum  gratiae  et  veritatis;  et  postea  sub- 
ditur quod  de  plenitudine  ejus  nos  omnes  accepi- 
mus, id  est,  omnes  fideles  quocumque  tempore, 
ut  Chrysostomus  exponit,  hom.  13  in  Joan., 
aliquant  a prine.  Hoc  autem  non  esset,  nisi  anima 
Christi  habuisset  plenitudinem  gratiae  et  veritatis 
ante  omnes  sanctos,  qui  fuerunt  ab  origine  mundi, 
quia  causa  non  est  posterior  causato.  Cum  igitur 
plenitudo  gratiae  et  veritatis  fuerit  in  anima  Christi 
ex  unione  ad  Verbum,  secundum  illud  quod  ibi- 
dem dicitur  : Vidimus  gloriam  ejus,  quasi  unige- 
niti a Patre,  plenum  gratiae  et  veritatis,  conse- 
quens videtur  quod  a principio  mundi  anima 
Christi  fuerit  a Verbo  Dei  assumpta. 

— Sed  contra  est  quod  Damascenus  dicit  in  4 
lib.  orth.  Fid.,  cap.  6,  in  prine.  Non,  ut  quidam 
meniiunlur,  ante  eam  qua;  est  ex  Virgine,  incarna- 
tionem, intellectus  est  unitus  Deo  vero,  et  ex  tunc 
vocatus  est  Christus. 


Art.  j.  — In  titulo,  \y  prius  sumitur  secundum  tempus, 
ita  quod  quaestio  est  de  proprietate  temporis,  et  occasio 
hujus,  est  positio  Origenis.  De  hac  autem  Origenis  po  - 
sitione vide  si  vis,  in  ?.  Contra  Gent.  cap.  8$,  cum  anno- 
tationibus Ferrariensis,  quoniam  hic  non  tractatur  nisi 
quoad  animam  Christi,  in  ordine  ad  assumptionem.  — 
Definit.  Eccles.  — Concit.  V generale  : si  quis  dicit  aut 
sentit,  animam  Domini  praeextitisse,unitamque  esse  Verbo 
Deo  ante  incarnationem  et  nativitatem  ex  Virgine,  anat. 
sit.  — Concit.  VI  cecumenicum,  act.  11  : Simul  quippe  caro; 
simul  Dei  Verbi  caro  animata  rationalis. 

(1)  Vulgata : Vidimus  gloriam  ejus. 


Respondeo  dicendum  quod  Origenes  posuit 
in  suo  Periarch.,  lib.  1 , cap.  7 et  8,  et  lib.  2, 
cap.  8,  omnes  animas  a principio  fuisse  creatas, 
inter  quas  etiam  posuit  animam  Christi  creatam. 
Sed  hoc  quidem  est  inconveniens,  si  ponatur 
quod  fuerit  tunc  creata,  sed  non  statim  Verbo 
unita,  quia  sequeretur  quod  anima  illa  aliquando 
habuisset  propriam  subsistentiam  sine  Verbo  : 
et  sic  cum  fuisset  a Verbo  assumpta,  vel  non  esset 
facta  unio  secundum  subsistentiam,  vel  corrupta 
fuisset  subsistentia  animae  praeexistens. 

Similiter  etiam  est  inconveniens,  si  pona- 
tur quod  anima  illa  fuerit  a principio  Verbo 
unita,  et  postmodum  in  utero  Virginis  incar- 
nata: quia  sic  ejus  anima  videretur  esse  non  ejus- 
dem naturae  cum  nostris,*  quae  simul  creantur, 
dum  corporibus  infunduntur.  Unde  Leo  papa  dicit 
in  epist.  ad  Julianum,  35,  al.  11,  versus  fin.,  quod 
non  alterius  naturae  erat  caro  Christi  quam  nostra  ; 
nec  alia  illi  quam  caeleris  hominibus  anima  est 
principio  inspirata. 

Ad  primum  ergo  dicendum  quod,  sicut  supra 
dictum  est,  art.  1 huj.  quaest.,  anima  Christi  dici- 
tur esse  medium  in  unione  carnis  ad  Verbum  se- 
cundum ordinem  naturae  ; non  autem  oportet  ex 
hoc  quod  fuerit  medium  ex  ordine  temporis. 

Ad  secundum  dicendum  quod,  sicut  Leo  papa 
in  eadem  epist.,  loco  cit,  dicit,  anima  Christi  ex- 
cellit nostras  animas  non  diversitate  generis,  sed 
sublimitate  virtutis  ; est  enim  ejusdem  generis  cum 
nostris  animabus  : sed  excellit  etiam  angelos  se- 
cundum plenitudinem  gratiae  et  veritatis.  Modus 
autem  creationis  respondet  animae  secundum  pro- 
prietatem sui  generis,  ex  quo  habet, cum  sit  corpo- 
ris forma,  ut  creetur  simul  dum  corpori  infunditur 
et  unitur:  quod  non  competit  angelis,  qui  sunt 
substantiae  omnino  a corporibus  absolutae. 

Ad  tertium  dicendum  quod  de  plenitudine 
Christi  omnes  homines  accipiunt  secundum  fidem 
quam  habent  in  ipsum  : dicitur  enim  Rom.  3,  22, 
qued  justitia  Dei  est  per  fidem  Jesu  Christi  in  om- 
nes, et  super  omnes  qui  credunt  in  ipsum(i). — Sicut 
autem  nos  in  ipsum  credimus  ut  in  jam  natum ; 
ita  antiqui  crediderunt  in  ipsum  ut  nasciturum. 
Habentes  enim  eumdem  spiritum  fidei....  credimus, 
ut  dicitur  2 ad  Corinth.  4,  13.  Habet  autem  fides 
quae  est  in  Christum,  virtutem  justificandi  ex  pro- 
posito gratiae  Dei,  secundum  illud  Rom.  4,  5 : Ei 
qui  non  operatur , credenti  autem  in  eum  qui  justi- 
ficat impium,  fides  reputatur  (2)  ad  justitiam  secun- 
dum propositum  gratia;  Dei.  Unde  quia  hoc  pro- 
positum est  aeternum,  nihil  prohibet  per  fidem 
Jesu  Christi  aliquos  justificari,  etiam  antequam 
ejus  anima  esset  plena  gratia  et  veritate. 


(1)  Vulgata  :.,  cum. 

<2)  Vulgata:.,  reputatur  fides  ejus  ad  justitiam,  secun- 
dum, etc.. 


QU/EST.  VI.  DE  MODO  ASSUMPTIONIS  QUANTUM  AD  ORDINEM 


Articulus  iv 

Utrum  caro  Christi  fuerit  prius  a Verbo  assumpta  quam 
animae  unita. 

Locis  supra , art.  3,  citatis. 

Ad  quartum  sic  proceditur.  1.  Videtur  quod 
caro  Christi  fuerit  prius  a Verbo  assumpta  quam 
animae  unita.  Dicit  enim  Augustinus  (Fulgentius) 
in  lib.  de  Fide  ad  Pet.,  cap.  18:  Firmissime 
tene , et  nullatenus  dubites  non  carnem  Christi  sine 
Divinitate  conceptam  in  utero  Virginis , priusquam 
susciperetur  a Verbo,  etc.  Sed  caro  Christi  vide- 
tur prius  fuisse  concepta  quam  animae  rationali 
unita,  quia  materia  vel  dispositio  prior  est  in  via 
generationis  quam  forma  completiva.  Ergo  prius 
fuit  caro  Christi  assumpta  quam  animae  unita. 

2.  Praeterea,  sicut  anima  est  pars  naturae  hu- 
manae, ita  et  corpus.  Sed  anima  humana  non 
habuit  aliud  principium  sui  esse  in  Christo  quam 
in  aliis  hominibus,  ut  patet  ex  auctoritate  Leonis 
papae  supra  inducta,  art.  praec.  Ergo  videtur 
quod  nec  corpus  Christi  aliter  habuerit  princi- 
pium essendi  quam  in  nobis.  Sed  in  nobis  ante 
concipitur  corpus  quam  adveniat  anima  rationa- 
lis. Ergo  etiam  ita  fuit  in  Christo  : et  sic  caro 
prius  fuit  a Verbo  assumpta  quam  animae  unita. 

3.  Praeterea,  sicut  dicitur  in  lib.  de  Causis, 
proposit.  1,  causa  prima  plus  influit  in  causatum , 
ei  prius  unitur  ei  quam  causa  secunda.  Sed  anima 
Christi  comparatur  ad  Verbum  sicut  causa  se- 
cunda ad  primam.  Prius  ergo  Verbum  est  unitum 
carni  quam  anima. 

— Sed  contra  est  quod  Damascenus  dicit  in 
3 lib.  orth.  Fid.,  cap.  2,  ad  fin.  : Simul  Dei 
Verbi  caro,  simul  caro  animata  rationalis  et  intel- 
lectualis. Non  ergo  unio  Verbi  ad  carnem  praeces- 
sit unionem  ad  animam. 

Respondeo  dicendum  quod  caro  humana  est 
assumptibilis  a Verbo  secundum  ordinem 
quem  habet  ad  animam  rationalem  sicut  ad  pro- 
priam formam.  Hunc  autem  ordinem  non  habet, 
antequam  anima  rationalis  ei  adveniat,  quia  simul 
dum  aliqua  materia  fit  propria  alicujus  formm, 
recipit  illam  formam  : unde  in  eodem  instanti 
terminatur  alteratio,  in  quo  introducitur  forma 

Art.  4.  — Titulus  de  proprietate  temporis  intelligitur. 
Et  est  ratio  quaestionis,  quia  juxta  doctrinam  antiquorum, 
in  conceptione  aliorum  hominum,  invenitur  prius  tem- 
pore caro,  quam  adveniat  anima  rationalis ; quia  prius 
vivit  vita  plantae,  deinde  vita  sensus,  et  postremo  anima- 
tur anima  rationali.  Et  constat  quod  Filius  Dei  assump- 
sit carnem  ab  initio  conceptionis  sui  corporis. — Hujus 
art.  quaestio,  supponit  aliam  quaestionem,  scilicet  an  ca- 
ro Christi  fuerit  prius  tempore  concepta  seu  formata, sal- 
tem secundum  remotas  dispositiones,  quam  fuerit  animae 
unita,  hinc  enim  pendet  hic  propositum.  Sed  hoc  pertinet 
ad  materiam  de  conceptione  Christi,  et  disputabitur  infra 
quaest.  $j.  In  resp.  autem  ad  1,  res  definita  suppo- 
nitur. 


substantialis.  Et  inde  est  quod  caro  non  debuit 
ante  assumi  quam  esset  caro  humana  : quod 
factum  est,  anima  rationali  adveniente.  Sicut  igitur 
anima  non  est  prius  assumpta  quam  caro,  quia 
contra  naturam  animae  est  ut  prius  sit  quam  cor- 
pori uniatur,  ita  caro  non  debuit  prius  assumi 
quam  anima,  quia  non  prius  est  caro  humana 
quam  habeat  animam  rationalem. 

Ad  primum  ergo  dicendum  quod  caro  humana 
sortitur  esse  per  animam  : et  ideo  ante  adventum 
animae  non  est  caro  humana,  sed  potest  esse  dis- 
positio ad  carnem  humanam.  In  conceptione  ta- 
men Christi,  Spiritus  Sanctus,  qui  est  agens  infi- 
nitae virtutis,  simul  et  materiam  disposuit  et  ad 
perfectum  perduxit. 

Ad  secundum  dicendum  quod  forma  actu  dat 
speciem  ; materia  autem,  quantum  est  de  se,  est  in 
potentia  ad  speciem.  Et  ideo  contra  rationem 
formae  esset  quod  praeexisteret  naturae  speciei, 
quae  perficitur  per  unionem  ejus  ad  materiam ; non 
autem  est  contra  naturam  materiae  quod  praeexis- 
tat naturae  speciei.  Et  ideo  dissimilitudo  quae  est 
inter  originem  nostram  et  originem  Christi  est, 
secundum  hoc  quod  caro  nostra  prius  concipitur 
quam  animetur,  non  autem  caro  Christi,  est  secun- 
dum illud  quod  praecedit  naturae  complementum  ; 
sicut  et  quod  nos  concipimur  ex  semine  viri,  non 
autem  Christus.  Sed  differentia  quae  esset  quan- 
tum ad  originem  animae,  redundaret  in  diversita- 
tem naturae. 

Ad  tertium  dicendum  quod  Verbum  Dei  prius 
intelligitur  unitum  carni  quam*anima  per  mo- 
dum communem  quo  est  in  caeteris  creaturis 
per  essentiam,  potentiam  et  praesentiam.  Prius 
tamen  dico  non  tempore,  sed  natura  : prius  enim 
intelligitur  caro  ut  quoddam  ens,  quod  a Verbo 
habet,  quam  ut  animata,  quod  habet  ab  anima.  Sed 
unione  personali  prius  secundum  intellectum 
oportet  quod  caro  uniatur  animae  quam  Verbo,  quia 
ex  unione  ad  animam  habet  quod  sit  unibilis 
Verbo  in  persona : praesertim  quia  persona  non 
invenitur  nisi  in  rationali  natura. 

Articulus  v 

Utrum  tota  humana  natura  sit  assumpta  mediantibus  par- 
tibus. 

3.  Sent.,  dist.  2,  qiuest.  2,  art.  1,  quaest.  3,  et  art.  3, 

qiurst.  2,  corp.,  et  dist.  3,  quassi.  3,  art.  2,  corp.,  et 

dist.  J,  qiuest.  2,  art.  3. 

Ad  quintum  sic  proceditur.  1.  Videtur  quod  Fi- 
lius Dei  assumpserit  totam  naturam  humanam, 
mediantibus  partibus  ejus.  Dicit  enim  Augustinus 
in  lib.  de  Agone  christiano,  cap.  18,  quod  invisi- 
bilis et  incommutabilis  veritas  per  spiritum  animam, 

Art.  5.  — Haec  quaestio  procedit  de  ordine  naturae  seu 
causalitatis. 

et  per  animam  corpus , et  sic  totum  hominem  assum- 
psit. Sed  spiritus,  anima  et  corpus  sunt  partes  to- 
tius hominis.  Ergo  totum  assumpsit,  mediantibus 
partibus. 

2.  Praeterea,  ideo  Filius  Dei  carnem  assum- 
psit, mediante  anima,  quia  anima  est  Deo  simi- 
lior quam  corpus.  Sed  partes  humanae  naturae, 
cum  sint  simpliciores  quam  corpus,  videntur  e'Se 
similiores  Deo,  qui  est  simplicissimus,  quam  to- 
tum. Ergo  assumpsit  totum,  mediantibus  partibus. 

3.  Praeterea,  totum  resultat  ex  unione  partium. 
Sed  unio  intelligitur  ut  terminus  assumptionis; 
partes  autem  praeintelliguntur  assumptioni.  Ergo 
assumpsit  totum  per  partes. 

— Sed  contra  est  quod  Damascenus  dicit  in  3 
lib.  orth.  Fid.,  cap.  16,  circa  fin. : In  Domino  nos- 
tro Jesu  Christo  non  paries  partium  intuemur , sed 
quce  proxime  componuntur , id  est,  Deitatem  et  hu- 
manitatem. Humanitas  autem  est  quoddam  totum, 
quod  componitur  ex  anima  et  corpore,  sicut  ex 
partibus.  Ergo  Filius  Dei  assumpsit  partes,  me- 
diante toto. 

Respondeo  dicendum  quod,  cum  dicitur  aliquid 
medium  in  assumptione  incarnationis,  non 
designatur  ordo  temporis,  quia  simul  facta  est  as- 
sumptio totius  et  omnium  partium.  Ostensum  est 
enim  art.  3 etqpraec.,  quod  simul  anima  et  cor- 
pus sunt  ad  invicem  unita  ad  constituendam  natu- 
ram humanam  in  Verbo.  Designatur  autem  ibi 
ordo  naturae.  Unde  per  id  quod  est  prius  in  natura, 
assumitur  id  quod  est  posterius.  Est  autem  aliquid 
prius  in  natura  dupliciter  : uno  modo  ex  parte 
agentis;  alio  modo  ex  parte  materia;  : hae  enim 
duae  causae  praeexistunt  rei.  — Ex  parte  quidem 
agentis  est  simpliciter  primum  illud  quod  primo 
cadit  in  ejus  intentione  : sed  secundum  quid  prius 
est  illud  a quo  incipit  ejus  operatio  : et  hoc  ideo, 
quia  intentio  est  prior  operatione.  — Ex  parte  vero 
materiae  est  primum  illud  quod  prius  existit  in 
transmutatione  materiae.  In  incarnatione  autem 
oportet  maxime  attendere  ordinem  qui  est  ex 
parte  agentis,  quia,  ut  Augustinus  dicit  in  epist.  ad 
Volusianum,  138,  al.  3,  ante  med.,  in  talibus  re- 
bus lota  ratio  facti  est  potentia  facientis.  Man, fes- 
tum autem  est  quod  secundum  intentionem  facien- 
tis prius  est  completum  quam  incompletum,  et  per 
consequens  totum  quam  partes.  Et  ideo  dicendum 
est  quod  Verbum  Dei  assumpsit  partes  hu- 
manae naturae,  mediante  toto  : sicut  enim  as- 
sumpsit corpus  propter  ordinem  quem  habet 
ad  animam  rationalem;  ita  assumpsit  corpus 
et  animam  propter  ordinem  quem  habent  ad  huma- 
nam naturam. 

Ad  primum  ergo  dicendum  quod  ex  verbis  illis 
nihil  aliud  datur  intelligi,  nisi  quod  Verbum  assu- 
mendo partes  humanae  naturae,  assumpsit  totam 
humanam  naturam.  Et  sic  assumptio  partium  est 
prior  in  via  operationis  intellectu,  non  tempore; 


assumptio  autem  naturae  est  prior  in  via  intentio 
nis  : quod  est  esse  prius  simpliciter,  ut  dictum  es 
in  corp.  art. 

Ad  secundum  dicendum  quod  Deus  ita  est  sim- 
plex, quod  etiam  est  perfectissimus  : et  ideo  to- 
tum est  magis  simile  Deo  quam  partes,  in  quantum 
est  perfectius 

Ad  tertium  dicendum  quod  unio  personalis  est 
ad  qua  n terminatur  assumptio,  non  autem  unio 
naturae,  quae  resultat  ex  conjunctione  partium. 

Articulus  vi 

Utrum  humana  natura  sit  assumpta  mediante  gratia. 

Seni.,  dist.  2,  qurest.  2,  art.  2,  etdist.  1 ),  quasi . i,  art. 

1 ; tt  Verit.  quasi.  20,  art.  2 ; et  Opusc.  2,  cap.  202. 

Ad  sextum  sic  proceditur.  1.  Videtur  quod 
Filius  Dei  assumpserit  humanam  naturam  me- 
diante gratia.  Per  gratiam  enim  unimur  Deo.  Sed 
humana  natura  :n  Christo  maxime  fuit  Deo  unita. 
Ergo  illa  unio  facta  fuit  per  gratiam. 

2.  Praeterea,  sicut  corpus  vivit  per  animam, 
quae  est  ejus  perfectio;  ita  anima  per  gratiam.  Sed 
humana  natura  redditur  congrua  ad  assumptionem 
per  animam  (1),  ut  dictum  est  art.  5 huj.  quaest. 
Ergo  et  anima  congrua  redditur  ad  assumptionem 
per  gratiam.  Ergo  Filius  Dei  assumpsit  animam, 
mediante  gratia. 

3.  Praeterea,  Augustinus,  in  1 3 de  Trinit.,  cap. 
11,  dicit,  quod  Verbum  incarnatum,  est  sicut  ver- 
bum nostrum  in  voce.  Sed  verbum  nostrum  unitur 
voci,  mediante  spiritu.  Ergo  Verbum  Dei  unitur 
carni  mediante  Spiritu  sancto,  et  ita  mediante 
gratia,  quae  Spiritui  sancto  attribuitur,  secundum 
illud  1 ad  Cor.  12,4:  Divisiones  gratiarum  sunt, 
idem  autem  spiritus. 

— Sed  contra  est  quod  gratia  est  quoddam  ac- 
cidens animae,  .ut  in  secunda  parte  habitum  est, 
1-2,  quaest.  1 10,  art.  2.  Unio  autem  Verbi  ad  hu- 
manam naturam  est  facta  secundum  subsistentiam, 
et  non  secundum  accidens,  ut  ex  supra  dictis  pa- 

Art.  6.  — Nota  quod  gratia  potest  dupliciter  inesse, 
scilicet  formaliter,  vel  effective,  et  quia  gratia  duobus 
primis  modis  (in  littera)  dicitur  formaliter,  lertio  autem 
effective,  ideo  in  littera,  Auctor  duplicem  tantum  in 
Chi  isto,  principio  corp.  art.  dicit,  scilicet  unionis  et 
hab.tus  : utraque  enim  est  formaliter  in  Christo.  Divina 
autem  voluntas  estgratia  effective, ac  per  hoc  velutextrin- 
seca  causa,  et  p opterea  non  est  in  littera  connumerata 
inter  gratias  in  Christo;  illa  siquidem  praepositio  in  de- 
notat esse  in  Christo  formaliter,  sicut  forma  est  in  sub- 
jecto. — Nota  quod  Auctor,  opinionem  quam  in  } Sen- 
tem. secutus  est,  dist.  2,  quaest.  2,  art.  2,  quaest.  1 de 
grati  1 habituali,  quod  erat  medium  congruentiae,  res- 
pectu assumptionis,  hic  confutat  auctoritate  Joannis 
Evangel.  Et  sic  tenet  quod  prius  natura  humanitas  Chris- 
ti assumpta  est,  quam  gratia  habituali  donata,  ut  ex  per- 
sonalitate, omnia  fluenta  gratiae  in  homine  illo  essent, 
pieno  gratiae  et  veritatis  (Cajetanus). 

(1)  Ita  cum  cod.  Alcan,  aliisque  ed.ti  passim.  — Al., 
per  gratiam. 

tet,  quaest.  2,  art.  6.  Ergo  natura  humana  non  est 
assumpta  mediante  gratia. 

Respondeo  dicendum  quod  in  Christo  ponitur 
gratia  unionis  et  gratia  habitualis.  Gratia 
ergo  nonpo‘est  intelligi  ut  medium  in  as- 
sumptione humanae  naturae,  sive  loquamur  de 
gratia  unionis,  sive  de  gratia  habituali.  Gra- 
tia enim  unionis  est  ipsum  esse  personale,  quod 
gratis  divinitus  datur  humanae  naturae  in  persona 
Verbi,  quod  quidem  est  terminus  assumptionis  ; 
gratia  autem  habitualis  pertinens  ad  spiritualem 
sanctitatem  illius  hominis,  est  effectus  quidam  con- 
sequens unionem,  secundum  illud  Joan.  1,  14  : 
Vidimus  gloriam  ejus , quasi  unigeniti  a Palre,  ple- 
num gratia ? et  ventatis.  Per  quod  datur  intelligi 
quod  ex  hoc  ipso  quod  ille  homo  est  unigenitus  a 
Patre  (quod  habet  per  unionem),  habet  plenitudi- 
nem gratiae  et  veritatis.  — Si  vero  intelligatur 
gratia  voluntas  Dei  aliquid  gratis  faciens  vel 
donans;  sic  unio  facta  est  per  gratiam,  non 
sicut  per  medium,  sed  sicut  per  causam  effi- 
cientem. 

Ad  primum  ergo  dicendum  quod  unio  nostra  ad 
Deum  est  per  operationem,  in  quantum  scilicet 
eum  cognoscimus  et  amamus  : et  ideo  talis  unio 
est  per  gratiam  habitualem,  in  quantum  operatio 
perfecta  proebdit  ab  habitu.  Sed  unio  naturae  hu- 
manae ad  Verbum  Dei  est  secundum  esse  perso- 
nale, quod  non  dependet  ab  aliquo  habitu,  sed 
immediate  ab  ipsa  natura. 

Ad  secundum  dicendum  quod  anima  est  perfec- 
tio substantialis  corporis  ; gratia  vero  est  perfec- 
tio animae  accidentalis.  Et  ideo  gratia  non  potest 
ordinare  animam  ad  unionem  personalem,  quae 
non  est  accidentalis,  sicut  anima  et  corpus. 

Ad  tertium  dicendum  quod  verbum  nostrum 
unitur  voci,  mediante  spiritu,  non  quidem  sicut 
medio  formali,  sed  sicut  per  medium  movens.  Nam 
ex  verbo  concepto  interius  procedit  spiritus,  ex 
quo  formatur  vox.  Et  similiter  ex  Verbo  aeterno 
procedit  Spiritus  Sanctus,  qui  formavit  corpus 
Christi,  ut  infra  patebit,  quaest.  32,  art.  1.  Non 
autem  ex  hoc  sequitur  quod  gratia  Spiritus  Sancti 
sit  formale  medium  in  unione  praedicta. 

QUAESTIO  VII 

DE  GRATIA  CHRISTI  PROUT  EST  QUIDAM  SINGULARIS 

homo.  — In  tredecim  articulos  divisa. 

Deinde  considerandum  est  de  coassumplis  a 
Filio  Dei  in  humana  natura  : — et  primo  de  h.s 

Quaestio  7.  — In  divisione  quaestionum  de  gratia 
Christi  adverte  quod  triplic. ter  gratia  in  Chr  sto  ponitur, 
scilicet  gratia  unionis,  gratia  singularis  et  gratia  capi  atis. 
Et  quia  gratia  unionis  est  ipsa  conjunctio  personalis  Dei 
ad  naturam  humanam  (de  qua  tractatum  est)  ideo  Auctor 


quae  pertinent  ad  perfectionem;  — secundo  de 
his  quae  pertinent  ad  defectum. 

Circa  primum  consideranda  sunt  tria  : — primo, 
de  gratia  Christi;  — secundo,  de  scientia  ejus  ; 
— tertio,  de  potentia  ipsius. 

De  gratia  autem  Christi  considerandum  est  du- 
pliciter : — primo  quidem  de  gratia  ejus,  secun- 
dum quod  est  quidam  singularis  homo;  — se- 
cundo de  gratia  ejus,  secundum  quod  est  caput 
Ecclesiae ; nam  de  gratia  unionis  jam  dictum  est 
quaest.  2. 

Circa  primum  quaeruntur  tredecim  : i°  utrum 
in  anima  Christi  fuerit  aliqua  gratia  habitualis  ; 
20  utrum  in  Christo  fuerint  virtutes  ; 30  utrum  in 
eo  fuerit  fides  ; 40  utrum  fuerit  in  eo  spes;  30  utrum 
in  Christo  fuerint  dona  ; 6°  utrum  in  Christo  fue- 
rit timoris  donum;  70  utrum  in  Christo  fuerint 
gratiae  gratis  datae  ; 8°  utrum  in  Christo  fuerit  pro- 
phetia; 90  utrum  in  eo  fuerit  plenitudo  gratiae  ; io° 
utrum  talis  plenitudo  sit  prepria  Christi ; 1 1°  utrum 
Christi  gratia  sit  infinita  ; 120  utrum  potuerit  au- 
geri; 130  qualiter  haec  gratia  se  habeat  ad  unio- 
nem. 

Articulus  primus 

Utrum  in  anima  Christi  fuerit  ai  qua  gratia  habitualis. 

3 Sent.,  dist.  13,  quas'.  1,  art.  1 ; et  Ferit,  quast.  27, 
art.  1 ; et  Ofusc.  2,  cap.  213;  et  joan.  3,  lect.  6. 

Ad  primum  sic  proceditur.  1.  Videtur  quod 
in  anima  assumpta  a Verbo  non  fuerit  gratia  habi- 
tualis. Gratia  enim  est  quaedam  participatio  Divi- 
nitatis in  creatura  rationali,  secundum  illud  2 Pe- 


dicit  q i od  de  ipsa  tractatum  est,  quamvis  non  sub  no- 
mine gratiae,  sed  rei,  quae  est  gratia,  et  propterea  de 
aliis  duabus  tractandum  est  (Cajetanus  . — Acturus  1. 
S.Thomasde  perfectionibus  in  humanitate  Christi  assump- 
tis, primo  incipit  ab  ejus  gratia;  in  hac  quidem  quaest.  7 
agendo  de  ipsa  secundum  se  et  in  ordine  ad  se  : in  se- 
quenti vero,  de  ipsa,  quatenus  est  gratia  capitis  et  influ- 
xiva  in  alios.  De  ipsa  autem  grana  secundum  se,  trac- 
tat duo  in  hac  quaest.  Primum  de  ipsa  gratia,  virtutibus 
donis  et  gratii ; gratis  datis  qu.e  fuerunt  in  Christo  (art. 
1 ad  8).  Secundum  de  perfectione,  plenitudine  et  infini- 
nitate  ipsius  gratiae,  et  distinctione  ejus  a gratia  unionis 
(art.  0 ad  13  . 

Art.  i.  — Haec  quaestio  tituli  formaliter  intelligitur  de 
gratia  sanctificante,  quae  in  nobis  dicitur  justitia  inhie- 
rens,  sive  illa  sit  in  essentia  animae,  sive  in  potentiis.  Sed 
quia  D.  Thomas  supponit  suam  veram  sententiam,  scili- 
cet. hanc  gratiam  quoad  suum  primarium  et  essentialem 
habitum  inhaerere  proxime  in  aiirnae  substantia  : ideo  de 
hac  gratia,  videtur  potissimum  proponere  praesentem  ar- 
ticulum, nam  in  sequentibus,  agit  de  virtutibus,  donis 
etc.  Utrum  hujus  ^articuli  doctrina  est  fidei  ? Quidam 
dicunt  esse  quidem  certam,  aueo  ut  absque  temeritate 
et  scandalo  negari  non  possit,  sed  non  esse  certam  tan- 
quam  dogma  lidei.  Alii  vero  dicunt  hanc  doctrinam  ad 
fiJem  pertinere.  Qua  sententiarum  varietate  con- 
siderata, hxc  Sylvio  statuendae  videntur  conclusiones  i 
1.  Fide  certum  est  quod  Christus  etiam  secundum 
humanitatem  fuerit  sanctus  et  Deo  gratus.  2.  Probabile 

tri  1,4:  Per  quem  maxima  et  pretiosa  nobis  pro- 
missa donavit,  ut  divince  simus  consortes  naturce(i). 
Christus  autem  est  Deus  non  participative,  sed  se- 
cundum veritatem.  Ergo  in  eo  non  fuit  gratia  ha- 
bitualis. 

2.  Prseterea,  gratia  ad  hoc  est  necessaria  ho- 
mini ut  per  eam  bene  operetur,  secundum  illud  1 
Corinth.  15,  10  : Abundantius  (2)  omnibus  labo- 
ravi, non  ego  autem , sed  gratia  Dei  mecum  ; et 
etiam  ad  hoc  quod  homo  consequatur  vitam  aeter- 
nam, secundum  illud  Rom.  4,  23  : Gratia  Dei 
vita  celerna.  Sed  Christo  ex  hoc  solo  quod  erat  na- 
turalis Filius  Dei,  debebatur  haereditas  vitae 
aeternae;  ex  hoc  etiam  quod  erat  Verbum,  per 
quod  facta  sunt  omnia,  aderat  ei  facultas  omnia 
bene  operandi.  Non  ergo  secundum  humanam 
naturam  indigebat  alia  gratia,  nisi  unione  ad  Ver- 
bum. 

3.  Praeterea,  illud  quod  operatur  per  modum 
instrumenti,  non  indiget  habitu  ad  proprias  ope- 
rationes, quia  habitus  fundatur  in  principali  agente. 
Humana  autem  natura  in  Christo  fuit  sicut  instru- 
mentum divinitatis,  ut  dicit  Damascenus  in  3 lib, 
orth.  Fid.,  cap.  15,  a med.  Ergo  non  debuit  in 
Christo  esse  aliqua  gratia  habitualis. 

— Sed  contra  est  quod  dicitur  Isa.  11,2:  Re- 
quiescet super  eum  Spiritus  Domini  : qui  quidem 
in  homine  esse  dicitur  per  gratiam  habitualem,  ut 
in  1 parte  dictum  est,  quaest.  8,  art.  3,  et  quaest. 
43,  art.  6.  Ergo  in  Christo  fuit  gratia  habitualis. 

Respondeo  dicendum  quod  necesseest  ponere 
in  Christo  gratiam  habitualem  propter 
tria.  — Primo  quidem  propter  unionem  animae  il- 
lius ad  Verbum  Dei.  Quanto  enim  aliquod  recep- 
tivum est  propinquius  causae  influenti,  tanto  magis 
participat  de  influentia  ipsius.  Influxus  autem  gra- 
tiae est  a Deo,  secundum  illud  Psalm.  83,  12  : 
Gratiam  et  gloriam  dabit  Dominus.  Et  ideo  ma- 
xime fuit  conveniens  ut  anima  illa  reciperet  influ- 
xum divinae  gratiae.  — Secundo  propter  nobilitatem 
illius  animae,  cujus  operationes  oportebat  propin- 
quissime attingere  ad  Deum  per  cognitionem  et 
amorem  : ad  quod  necesse  est  elevari  humanam 
naturam  per  gratiam.  — Tertio  propter  habitudi- 
nem ipsius  Christi  ad  genus  humanum.  Christus 
enim,  in  quantum  homo,  est  mediator  Dei  et  homi- 


est  quod  ad  fidem  pertineat  Christum  fuisse  sanctum  per 
gratiam  habitualemejus  animae  infusam,  3.  Christus  secun- 
dum humanitatem  fuit  sanctus  duobus  modis  : uno  modo 
per  gratiam  unionis;  alio  modo  per  gratiam  habitualem  ; 
prior  sanctitas  est  substantialis,  posterior  accidentalis. — 
Ex  his  perspice  rejiciendam  esse  ad  minus  ut  temerariam, 
doctrinam  quorumdam  existimantium  gratiam  habitua- 
lem in  Christo  esse  negandam  velut  superfluam,  eo  quod 
fuit  sanctificatus  per  gratiam  unionis. 

(1)  Vulgata  : Ut  per  hcec  efficiamini  divinoe  consortes  na- 
tur ce. 

(2)  Vulgata  : Abundantius  illis  omnibus... 


num,  ut  dicitur  1 ad  Timoth.  2,  et  ideo  oportebat 
quod  haberet  gratiam  etiam  in  alios  redundantem, 
secundum  illud  Joan.  1,  16  : De  plenitudine 
ejus  (1)  omnes  accepimus,  et  gratiam  pro  gratia. 

Ad  primum  ergo  dicendum  quod  Christus  est  ve- 
rus Deus  secundum  personam  et  naturam  divinam. 
Sed  quia  cum  unitate  personae  remanet  distinctio 
naturarum,  ut  ex  supra  dictis  patet,  quaest.  2,  art. 

1 et  2,  anima  Christi  non  est  per  suam  essentiam 
divina.  Unde  oportet  quod  fiat  divina  per  partici- 
pationem, quae  est  secundum  gratiam. 

Ad  secundum  dicendum  quod  Christo,  in  quan- 
tum est  naturalis  Filius  Dei,  debetur  haereditas 
aeterna,  quae  est  ipsa  beatitudo  increata,  per  in- 
creatum  actum  cognitionis  et  amoris  Dei,  eumdem 
scilicet  quo  Pater  cognoscit  et  amat  seipsum  : cu- 
jus actus  anima  capax  non  erat  propter  differen- 
tiam naturae  : unde  oportebat  quod  attingeret  ad 
Deum  per  actum  fruitionis  creatum  : qui  quidem 
esse  non  potest  nisi  per  gratiam.  Similiter  etiam 
in  quantum  est  Verbum  Dei,  habuit  facultatem 
omnia  bene  operandi  operatione  divina.  Sed  quia 
praeter  operationem  divinam  oportet  poni  in  eo 
operationem  humanam,  ut  infra  patebit,  quaest.  19, 
art.  1,  oportuit  in  eo  esse  habitualem  gratiam,  per 
quam  hujusmodi  operatio  in  eo  esset  perfecta. 

Ad  tertium  dicendum  quod  humanitas  Christi 
est  instrumentum  Divinitatis,  non  quidem  sicut 
instrumentum  inanimatum,  quod  nullo  modo  agit, 
sed  solum  agitur;  sed  tanquam  instrumentum  ani- 
ma rationali  animatum,  quod  ita  agitur  quod  etiam 
agit.  Et  ideo  ad  convenientiam  actionis  oportuit 
eum  habere  gratiam  habitualem. 

Articulus  ii 

Utrum  in  Christo  fuerint  virtutes. 

Itij.,  art.  3,  ad  1,  et  qiuest.  13,  art.  2,  corp. ; et  3 Sent., 
dist.  13,  quasi.  1,  art.  1,  corp. 

Ad  secundum  sic  proceditur.  1.  Videtur  quod 
in  Christo  non  fuerint  virtutes.  Christus  enim 
habuit  abundantiam  gratiae.  Sed  gratia  sufficit  ad 
omnia  recte  agendum,  secundum  illud  2 Corinth. 

Art.  2.  — In  titulo  adverte  quod  quaestio  est  de  virtu- 
tibus quae  simpliciter  vocantur  virtutes,  quales  in  philo- 
sophia et  in  theologia  simul  sunt  morales,  et  rursus  in 
theologia  sunt  theologales ; hae  enim  bonum  faciunt  ha- 
bentem. Intellectuales  autem  virtutes  non  simpliciter  bo- 
num, sed  secundum  intellectum  faciunt  hominem  bonum  ; 
non  enim  dicitur  homo  bonus  ex  hoc  quod  est  doctus,  sed 
ex  hoc  quod  justus,  fortis,  temperatus,  etc.  Unde  de  illis 
postea  erit  quassdo  quando  scilicet  de  scientia  animas 
Christi  tractabitur.  — In  conclusione  plus  probat  quam 
proposuerat.  Non  solum  probat  quod  in  Christo  fuerunt 
omnes  virtutes,  quod  erat  in  conci,  propositum,  sed  etiam 
quod  virtutes  illas  Christus  perfectissime  habuit.  Infe- 
rius autem  restat  explicandum  circa  sensum  conclusionis, 
quomodo  cum  hoc  quod  Christus  habuit  omnes  virtutes, 
stat  quod  non  habuerit  virtutem  fidei  nec  spei.  Et  stat 
(x)  Vulgata  :...  nos  omnes... 

12,9:  Sufficit  tibi  gratia  mea.  Ergo  in  Christo 
non  fuerunt  virtutes. 

2.  Praeterea,  secundum  Philosophum,  7 Ethic., 
cap.  1,  virtus  dividitur  contra  quemdam  heroicum, 
sive  divinum  habitum,  qui  attribuitur  hominibus 
divinis.  Hic  autem  maxime  convenit  Christo.  Ergo 
Christus  non  habuit  virtutes,  sed  aliquid  altius 
virtute. 

3.  Praeterea,  sicut  in  secunda  parte  dictum  est 
(1-2,  quaest.  65,  art.  1 et  2),  virtutes  omnes  simul 
habentur.  Sed  Christo  non  fuit  conveniens  habere 
omnes  virtutes;  sicut  patet  de  liberalitate  et  mag- 
nificentia, quae  habent  actum  suum  circa  divitias, 
quas  Christus  contempsit,  secundum  illud  Matth. 
8,  20  : Filius  hominis  non  habet  ubi  caput  suum  (1) 
reclinet  : temperantia  etiam  et  continentia  sunt 
circa  concupiscentias  pravas,  quae  in  Christo  non 
fuerunt.  Ergo  Christus  non  habuit  virtutes. 

— Sed  contra  est  quod  super  illud  Psal.  1 : 
Sed  in  lege  Domini  voluntas  ejus,  dicit  Glossa  or- 
din.  Cassiod.  : Hic  ostenditur  Christus  plenus 
omni  bono.  Sed  bona  qualitas  mentis  est  virtus. 
Ergo  Christus  fuit  plenus  omni  virtute. 

Respondeo  dicendum  quod,  sicut  in  secunda 
parte  dictum  est  (1-2,  quaest.  1 10,  art.  3 et  4), 
sicut  gratia  respicit  essentiam  animae,  ita  virtus 
respicit  potentiam  ejus.  Unde  oportet  quod  sicut 
potentiae  animae  derivantur  ab  ejus  essentia,  ita 
virtutes  sint  quaedam  derivationes  gratiae.  Quanto 
autem  aliquod  principium  est  perfectius,  tanto  ma- 
gis imprimit  suos  effectus.  Unde  cum  gratia 
Christi  fuerit  perfectissima,  consequens  est  quod 
ex  ipsa  processerint  virtutes  ad  perficiendum  sin- 
gulas potentias  animae  quantum  ad  omnes  animae 
actus  : et  ita  Christus  habuit  omnes  virtutes. 

Ad  primum  ergo  dicendum  quod  gratia  sufficit 
homini  quantum  ad  omnia  quibus  ordinatur  ad 
beatitudinem  : horum  tamen  quaedam  perficit  gra- 


resolutio  in  hoc  quod  Christus  habuit  omnes  virtutes  non 
ponentes  ex  sui  ratione  defectum  aliquem  inanima  Christi, 
qui  simul  erat  viator  et  comprehensor. — In  resp.  ad  j, 
quoad  virtutes  quae  sunt  passionum  moderativie,  nota  duo 
inveniri  posse  : 1.  quoad  interiorem  animi  dispositionem, 
et  hoc  est  simpliciter  necessarium  haberi  per  virtutem  ; 
2.  quoad  actus  exercitium.  Nota  etiam  quod  hic  Auctor 
caute  loquitur,  negando  in  Christo  continentiam,  dum  limi- 
tat continentiae  rationem  ad  Aristotelis  usum  : nam  su- 
mendo continentiae  nomen  et  rationem  communiori  usu, 
nihil  prohibet  Christum  continentem  appellare  fCajeta- 
nus).  — Juxta  Sylvium  autem,  doctrinam  istius  art.  etsi 
quidam  restringant  ad  eas  virtutes  quae  voluntatem  affi- 
ciunt, eo  quod  postea  de  intellectualibus  agatur,  Auctor 
tamen  \idetur  intelligere  de  omnibus  omnium  potentia- 
rum virtutibus,  quae  non  important  imperfectionem  ; dicit 
enim  : « Consequens  esse  quod  ex  gratia  processerint 
virtutes  ad  perficiendum  singulas  potentias  animae,  quan- 
tum ad  omnes  animae  actus.  » — Infra  S.  Doctor  excludit 
fidem  et  spem  : excludenda  est  etiam  poenitentia.  Quam- 
vis perfectissime  detestaretur  peccatum,  non  potuit  in  eo 
peccatum  esse,  ideo  nec  poenitentia  (Sylvius). 

(i)  In  Vulgata  deest  suum. 

tia  immediate  per  seipsam,  sicut  gratum  facere 
Deo,  et  aha  hujusmodi ; qumdam  autem  medianti- 
bus virtutibus,  quae  ex  gratia  procedunt. 

Ad  secundum  dicendum  quod  habitus  ille  heroi- 
cus vel  divinus  non  differt  a virtute  communiter 
dicta,  nisi  secundum  perfectiorem  modum,  in 
quantum  scilicet  aliquis  est  dispositus  ad  bonum 
quodam  altiori  modo  quam  communiter  omnibus 
competat.  Unde  per  hoc  non  ostenditur  quod 
Christus  non  habuerit  virtutes,  sed  quod  habuerit 
eas  perfectissime  ultra  communem  modum  : sicut 
etiam  Plotinus  posuit  quemdam  sublimem  modum 
virtutum,  quas  esse  dixit  animi  purgati,  ut  refert 
Ivlacrob.  lib.  1 in  Somn.  Scip.,  cap.  8. 

Ad  tertium  dicendum  quod  liberalitas  et  magni- 
ficentia commendantur  circa  divitias,  in  quantum 
aliquis  non  tantum  appretiatur  divitias  quod  velit 
eas  retinere,  praetermittendo  id  quod  fieri  oportet. 
Ille  autem  minime  divitias  appretiatur  qui  penitus 
eas  contemnit,  et  abjicit  propter  perfectionis  amo- 
rem.'Et  ideo  in  hoc  ipso  quod  Christus  omnes  di- 
vitias contempsit,  ostendit  in  se  summum  gradum 
liberalitatis  et  magnificentiae  ; licet  etiam  liberali— 
tatis  actum  exercuerit,  secundum  quod  sibi  conve- 
niens erat,  faciendo  pauperibus  erogari  quae  sibi 
dabantur.  Unde  cum  Dominus  Judae  dicit,  Joan. 
13,  27  : Quod  facis,  fac  citius,  discipuli  intellexe- 
runt Dominum  mandasse  quod  egenis  aliquid  da- 
ret. Concupiscentias  autem  pravas  Christus  om- 
nino non  habuit,  sicut  infra  patebit,  quaest.  15, 
art.  1 et  2;  nec  propter  hoc  tamen  excluditur  quin 
habuerit  temperantiam  ; quae  tanto  perfectior  est 
in  homine,  quanto  magis  pravis  concupiscentiis 
caret.  Unde  secundum  Philosophum,  7 Ethic., 
cap.  9,  temperatus  in  hoc  differt  a continente, 
quod  temperatus  non  habet  pravas  concupiscen- 
tias, quas  continens  patitur.  Unde  sic  accipiendo 
continentiam,  sicut  Philosophus  accipit,  ex  hoc 
ipso  quod  Christus  habuit  omnem  virtutem,  non 
habuit  continentiam,  quae  non  est  virtus,  sed  ali- 
quid minus  virtute. 

Articulus  iii 

Utrum  in  Christo  fuerit  fides. 

lnf.,  art.  4,  corp.,  et  art.  8,  ad  2,  et  art.  9,  ad  j ; et  1-2, 
quast.  63,  art.  3,  ad  3 ; et  3 Sent.,  dist.  13,  quast.  1, 
art.  2.  quast.  1,  ad  1,  et  di>t.  36,  art.  2,  ad  3;  et  Ver. 
quast.  29,  art.  4,  ad  13 ; et  Verit.  quast.  4,  art.  1,  ad  2. 

Ad  tertium  sic  proceditur.  1.  Videtur  quod  in 
Christo  fuerit  fides.  Fides  enim  est  nobilior  virtus 


Art.  5.  — In  resp.  ad  2,  nota  glossam  aliam,  quomodo 
omnes  virtutes  includendo  etiam  fidem  et  spem  fuerunt 
in  Christo,  scilicet  quantum  ad  meritum  : implevit  siqui- 
dem excellentius  quidquid  meritorii  actus  est,  tam  cre- 
dendo quam  sperando,  quamvis  non  eodem  modo,  quia 
non  credendo  aut  sperando;  sicut  quidquid  cognoscit 
sensus,  cognoscit  intellectus,  sed  non  eodem  modo  (Ca- 
jetanus).  — In  resp.  ad  2,  non  docet  in  Christo  fuisse  me- 

quam  virtutes  morales,  puta  temperantia  et  libera- 
litas.  Hujusmodi  autem  virtutes  fuerunt  in  Christo, 
ut  dictum  est  art.  praec.  Multo  ergo  magis  fuit  in 
eo  fides. 

2.  Praeterea,  Christus  non  docuit  virtutes  quas 
ipse  non  habuit,  secundum  illud  Act.  i,  i : Coepit 
facere  et  docere.  Sed  de  Christo  dicitur,  Hebr. 
12,  quod  est  auctor  et  consummator  fidei.  Ergo  in 
eo  maxime  fuit  fides. 

3.  Praeterea,  quidquid  est  imperfectionis,  ex- 
cluditur a beatis.  Sed  in  beatis  est  fides  : nam  su- 
per illud  Rom.  i : Justitia  Dei  revelatur  in  eo  ex 
fide  in  fidem , dicit  Glossa  ord.  loco  citando  in 
respons.  : De  fide  verborum  et  spei  in  fidem  rerum 
et  speciei.  Ergo  videtur  quod  etiam  in  Christo  lue- 
rit fides,  cum  nihil  imperfectionis  importet. 

— Sed  contra  est  quod  dicitur  Hebr.  ii,  i, 
quod  fides  est  argumentum  non  apparentium.  Sed 
Christo  nihil  fuit  non  apparens,  secundum  illud 
quod  dixit  ei  Petrus,  Joan.  ult.,  17  : Tu  omnia 
nosti.  Ergo  in  Christo  non  fuit  fides. 

Respondeo  dicendum  quod,  sicut  in  secunda 
parte  dictum  est  (2-2,  quaest.  1,  art.  4),  ob- 
jectum fidei  est  res  divina  non  visa.  Habitus  au- 
tem virtutis,  sicut  et  quilibet  alius,  respicit  spe- 
ciem ab  objecto.  Et  ideo  excluso  quod  res  divina 
sit  non  visa,  excluditur  ratio  fidei.  Christus  autem 
a primo  instanti  suae  conceptionis  plene  vidit 
Deum  per  essentiam,  ut  infra  dicetur,  quaest.  34, 
art.  4.  Unde  in  eo  fides  esse  non  potuit. 

Ad  primum  ergo  dicendum  quod  fides  est  nobi- 
lior virtus  virtutibus  moralibus,  quia  est  circa  no- 
biliorem materiam;  sed  tamen  importat  quemdam 
defectum  in  comparatione  ad  illam  materiam  : qui 
defectus  in  Christo  non  fuit.  Et  ideo  non  potuit  in 
eo  esse  fides,  licet  fuerint  in  eo  virtutes  morales, 
quae  in  sui  ratione  hujusmodi  defectum  non  impor- 
tant per  comparationem  ad  suas  materias. 

Ad  secundum  dicendum  quod  meritum  fidei  con- 
sistit in  hoc  quod  homo  ex  obedientia  Dei  assentit 
illis  quae  non  videt,  secundum  illud  Rom.  1,5:  Ad 
obediendum  fidei  in  omnibus  gentibus  pro  nomine 
ejus.  Obedientiam  autem  ad  Deum  plenissime  ha- 
buit Christus,  secundum  illud  Philip.  2,  8 : Factus 
est  obediens  usque  ad  mortem.  Et  sic  nihil  ad  me- 
ritum pertinens  docuit,  quod  ipse  excellentius  non 
impleret. 

Ad  tertium  dicendum  quod,  sicut  Glossa  Aug., 
lib.  2.  QQ.  evang.  quaest.  59,  in  prine,  ibidem 
dicit,  fides  proprie  est  qua  creduntur  quae  non  vi- 
dentur. Sed  fides  quae  est  rerum  visarum,  impro- 
prie dicitur,  et  secundum  quamdam  similitudinem 


ritum  fidei,  sed  id  unde  meritum  fidei  est  in  nobis,  id  est 
obedientiam.  — Quando  autem  in  Isa.  n dicitur  quod 
« erit  fides  cinctorium  renum  ejus  »,  fides  ponitur  pro 
fidelitate,  quae  est  inservandis  promissis,  ut  ad  Rom.  ?, 
Ps/32,  Oseae  2,  et  alibi. 


quantum  ad  certitudinem  aut  firmitatem  adhaesio- 
nis. 

Articulus  iv 

Utrum  in  Christo  fuerit  spes. 

/«/.,  art.  6,  ad  1,  et  art.  9,  ad  1 ; tt  1-2,  quasi.  65,  art. 

7,  ad  7;  et  2-2 , quasi.  18,  art.  2,  ad  1 ; et  7 Sent.,  dist. 

26,  quast.  2,  art.  7,  quasi.  1,  et  dist.  7 6,  quast.  1,  art. 

2,  ad  3. 

Ad  quartum  sic  proceditur.  1.  Videtur  quod  in 
Christo  fuerit  spes.  Dicitur  enim  in  Psal.  30,  1, 
ex  persona  Christi  : In  te,  Domine,  speravi.  Sed 
virtus  spei  est  qua  homo  sperat  in  Deum.  Ergo 
virtus  spei  fuit  in  Christo. 

2.  Praeterea,  spes  est  expectatio  futurae  beati- 
tudinis,  ut  in  secunda  parte  habitum  est  (2-2, 
quaest.  17,  art.  5,  ad  3).  Sed  Christus  ahquid  ex- 
pectabat  ad  beatitudinem  pertinens,  videlicet 
gloriam  corporis.  Ergo  videtur  quod  in  eo  fuerit 
spes. 

3.  Praeterea,  unusquisque  potest  sperare  illud 
quod  ad  ejus  perfectionem  pertinet,  si  sit  futurum. 
Sed  aliquid  erat  futurum,  quod  ad  perfectionem 
Christi  pertinet,  secundum  illud  Ephes.  4,  12  : 
Ad  consummationem  sanctorum  in  opus  ministerii, 
in  aedificationem  corporis  Christi.  Ergo  videtur 
quod  Christo  competebat  habere  spem. 

— Sed  contra  est  quod  dicitur  Rom.  8,  24  ; 
Quod  videt  quis,  quid  sperati  Et  sic  patet  quod 
sicut  fides  est  de  non  visis,  ita  et  spes.  Sed  fides 
non  fuit  in  Christo,  sicut  dictum  est  art.  praec. 
Ergo  nec  spes. 

Respondeo  dicendum  quod,  sicut  de  ratione 
fidei  est  quod  aliquis  assentiat  his  quae  non  vi- 
det, ita  de  ratione  spei  est  quod  aliquis  expectet 
id  quod  nondum  habet ; et  sicut  fides,  in  quantum 
est  virtus  theologica,-  non  est  de  quocumque  non 
viso,  sed  solum  de  Deo  ; ita  etiam  spes,  in  quan- 
tum est  virtus  theologica,  habet  pro  objecto  ipsum 
Deum,  cujus  fruitionem  homo  principaliter  expec- 
tat  per  spei  virtutem  ; sed  ex  consequenti  ille  qui 
habet  virtutem  spei,  potest  etiam  in  aliis  divinum 
auxilium  expectare;  sicut  et  ille  qui  habet  virtutem 
fidei,  non  solum  credit  Deo  de  rebus  divinis,  sed 
etiam  de  quibuscumque  aliis  divinitus  sibi  revela- 
tis. Christus  autem  a principio  suae  conceptionis 
plene  habuit  fruitionem  divinam,  ut  infra  dicetur, 
quaest.  34,  art.  4,  et  ideo  virtutem  spei  non  ha- 
buit; — habuit  tamen  spem  respectu  aliquo- 
rum quae  nondum  erat  adeptus,  licet  non  ha- 
buerit fidem  respectu  quorumcumque  ; quia,  licet 
plene  cognosceret  omnia,  per  quod  totaliter  fides 
excludebatur  ab  eo,  non  tamen  adhuc  plene  habe- 
bat omnia  quae  ad  ejus  perfectionem  pertinebam, 
puta  immortalitatem  et  gloriam  corporis,  quam  po- 
terat sperare. 

Ad  primum  ergo  dicendum  quod  hoc  non  dici- 
tur de  Christo  secundum  spem,  quas  est  virtus 
theologica,  sed  eo  quod  quaedam  alia  speravit  non- 
dum habita,  sicut  dictum  est  in  corp.  art. 

Ad  secundum  dicendum  quod  gloria  corporis 
non  pertinet  ad  beatitud  nem,  sicut  in  quo  princi- 
paliter beatitudo  consistat,  sed  per  quamdam  re- 
dundantiam a gloria  animae,  ut  in  secunda  parte 
dictum  est,  1-2,  quaest.  4,  art.  6.  Unde  spes,  se- 
cundum quod  est  virtus  theologica,  non  respicit 
beatitudinem  corporis,  sed  beatitudinem  animae, 
quae  in  divina  fruitione  corisistit. 

Ad  lerlium  dicendum  quod  aedificatio  Ecclesiae 
per  conversionem  fidelium  non  pertinet  ad  perfec- 
tionem Christi,  quia  in  se  perfectus  est,  sed  se- 
cundum quod  alios  ad  participationem  suae  per- 
fectionis inducit.  Et  quia  spes  dicitur  proprie  res- 
pectu alicujus  quod  expectatur  ab  ipso  sperante 
habendum,  non  proprie  potest  dici  quod  virtus 
spei  Christo,  ratione  inducta,  conveniat. 

Articulus  v 

Utrum  in  Christo  fuerint  dona. 

Isa.  11,  lect.  2. 

Ad  quintum  sic  proceditur.  1.  Videtur  quod  in 
Christo  non  fuerint  dona.  Sicut  enim  communiter 
dicitur,  dona  dantur  in  adjutorium  virtutum.  Sed 
id  quod  est  in  se  perfectum,  non  indiget  exteriori 
auxilio.  Cum  igitur  in  Christo  fuerint  virtutes  per- 
fectae, videtur  quod  in  eo  non  fuerint  dona. 

2.  Praeterea,  non  videtur  esse  ejusdem  dare 
dona  et  recipere,  quia  dare  est  habentis,  accipere 
autem  non  habentis.-  Sed  Christo  convenit  dare 
dona,  secundum  illud  Psal.  67,  19  : Dedit  dona 
hominibus  (i).  Ergo  Christo  non  convenit  accipere 
dona  Spiritus  Sancti. 

3.  Praeterea,  quafuor  dona  videntur  pertinere 
ad  contemplationem  viae,  scilicet  sapientia,  scien- 
tia, intellectus  et  consilium,  quod  pertinet  ad  pru- 
dentiam ; unde  et  Philosophus  in  6 Ethic.,  cap. 
3,  numerat  ista  inter  virtutes  intellectuales.  Sed 
Christus  habuit  contemplationem  patriae.  Ergo 
non  habuit  hujusmodi  dona. 

— Sed  contra  est  quod  dicitur  Isa.  4,  1 : Ap- 
prehendent septem  mulieres  virum  unum  : Glossa 
interi,  et  ord.  Hieron.,  id  esi,  septem  dona  Spiri- 
tus Sancti  Christum. 


Art.  5.  — Huc  pertinent  qus  dicuntur  in  1-2,  queest.  68 
de  donis  quod  maneant  in  Beatis,  sed  non  secundum  eos- 
dem omnino  actus,  qui  reperiuntur  in  puris  viatoribus, 
sed  secundum  essentiam,  et. secundum  illos  actus  qui  non 
dicunt  imperfectionem  statui  sanctorum  repugnantem. 
Ideo  est  observandum,  dubitationem,  obscuritatem  aut 
alias  similes  imperfectiones,  quae  nunc  in  actu  consilii, 
sapientiae,  etc.  inveniuntur  non  pertinere  ad  eorum  ra- 
tionem (Sylvius). 

(1)  Vulgata  : Accepisti  dona  in  hominibus. 

Respondeo  dicendum  quod,  sicut  in  secunda 
parte  dictum  est,  (1-2,  qusest.  18,  art.  1)  dona 
proprie  sunt  perfectiones  quaedam  potentiarum 
animae,  secundum  quod  sunt  natae  moveri  a Spi- 
ritu Sancto.  Manifestum  est  autem  quod  anima 
Christi  perfecussime  a Spiritu  Sancto  movebatur, 
secundum  illud  Luc.  4,  1 : J esus  autem  plenus  Spi- 
ritu Sancto  regressus  est  a Jordane,  et  agebatur  a 
Spiritu  in  desertum.  Unde  manifestum  est  quod  in 
Christo  fuerunt  excellentissime  dona. 

Ad  primum  ergo  dicendum  quod  illud  quod  est 
perfectum  secundum  ordinem  suae  naturae,  indiget 
adjuvari  ab  eo  quod  est  altioris  naturae  ; sicut 
homo,  quantumcumque  perfectus,  indiget  adjuvari 
a Deo.  Et  hoc  modo  virtutes,  quae  perficiunt  po- 
tentias animae,  secundum  quod  ducuntur  ratione, 
quantumcumque  sint  perfectae,  indigent  adjuvari 
per  dona,  quae  perficiunt  potentias  animae,  secun- 
dum quod  sunt  motae  a Spiritu  Sancto. 

Ad  secundum  dicendum  quod  Christus  non  se- 
cundum idem  est  recipiens  et  dans  dona  Spiritus 
Sancti ; sed  dat  secundum  quod  Deus  (1),  et  ac- 
cipit secundum  quod  homo.  Unde  Gregorius  dicit 
in  2 Moral.,  cap.  ult. , a med.,  quod  Spiritus 
Sanctus  humanitatem  Christi , nunquam  deseruit , ex 
cujus  Divinitate  procedit. 

Ad  tertium  dicendum  quod  in  Christo  non  so- 
lum fuit  cognitio  patris,  sed  etiam  cognitio  viae, 
ut  infra  dicetur,  quaest.  15,  art.  10.  Et  tamen 
etiam  in  patria  sunt  per  aliquem  modum  dona  Spi- 
ritus Sancti,  ut  in  secunda  parte  dictum  est,  1-2, 
quaest.  86,  art.  6. 

Articulus  vi 

Utrum  in  Christo  fuerit  donum  timoris. 

Inf.,  quast.  13,  art.  7 ; et  3 Sent.,  dist.  13,  quast.  2,  ar 
2,  quasi.  3. 

Ad  sextum  sic  proceditur.  1.  Videtur  quod 
in  Christo  non  fuerit  donum  timoris.  Spes  enim 
videtur  potior  quam  timor  : nam  spei  objectum  est 
bonum,  timoris  vero  malum,  ut  in  secunda  parte 
habitum  est,  (1-2,  quaest.  40,  art.  1,  et  quaest.  4?, 
art.  1).  Sed  in  Christo  non  fuit  virtus  spei,  ut 
supra  habitum  est,  art.  4 huj.  quaest.  Ergo  etiam 
non  fuit  in  eo  donum  timoris. 

2.  Praeterea,  dono  timoris  timet  aliquis  vel  se- 
parationem a Deo,  quod  pertinet  ad  timorem  cas- 
tum ; vel  puniri  ab  ipso,  quod  pertinet  ad  timorem 
servilem,  ut  Augustinus  dicit  super  Canonic.  Joan. 
tract.  9,  circ.  med.  Sed  Christus  non  timuit  sepa- 

Art.  6.  — Hic  art.  est  contra  Petrum  Abelardum,  cujus 
propositio:  « Quod  in  Christo  non  fuerit  spiritus  timoris 
Domini  » undecima  in  serie  errorum,  fuit  damnata  a 
Concil.  Senonensi  (1 140)  et  ab  Innocentio  11  velut  hasre- 
tica  (s.  Bernardus  epist.  190  et  194). 

(1)  Ita  Mss.  cum  edit,  melioris  notse.  — AI.,  typogra- 
phico  saltu,  sed  dat  secundum  quod  homo,  aliis  omissis. 

rari  a Deo  per  peccatum,  neque  etiam  puniri  ab 
eo  propter  culpam,  quia  impossibile  erat  ei  pec- 
care, ut  infra  dicetur,  quaest.  15,  art.  1 et  2.  Ti- 
mor autem  non  est  de  impossibili.  Ergo  in  Christo 
non  fuit  donum  timoris. 

3.  Praeterea,  1 Joan.  4,  18,  dicitur  quod  per- 
fecta charilas  foras  mittit  timorem.  Sed  in  Christo 
fuit  perfectissima  charitas,  secundum  illud  Ephes. 
3,  19  : Supereminentem  scientiae  charllalem  Christi. 
Ergo  in  Christo  non  fuit  donum  timoris. 

— Sed  contra  est  quod  dicitur  Isa.  11,  3 : Re- 
plebit eum  Spiritus  timoris  Domini. 

Respondeo  dicendum  quod,  sicut  in  secunda 
parte  dictum  est  (1-2,  quaest.  42,  art.  1),  timor 
respicit  duo  objecta,  quorum  unum  est  malum  ter- 
ribile : aliud  est  illud  cujus  potestate  malum  po- 
test inferri,  sicut  aliquis  timet  regem,  in  quantum 
habet  occidendi  potestatem.  Non  autem  timeretur 
ille  qui  potest  nocere,  nisi  haberet  quamdam  emi- 
nentiam potestatis,  cui 'de  facili  resisti  non  possit  : 
ea  enim  quae  in  promptu  habemus,  repellere  non 
timemus.  Et  sic  patet  quod  aliquis  non  timetur 
nisi  propter  suam  eminentiam.  Sic  igitur  dicendum 
est  quod  in  Christo  fuit  timor  Dei,  non  quidem 
secundum  quod  respicit  malum  separationis 
a Deo  per  culpam,  neque  etiam  secundum 
quod  respicit  malum  punitionis  pro  culpa  : 
sed  secundum  quod  respicit  ipsam  divinam 
eminentiam,  prout  scilicet  anima  Christi  quodam 
affectu  reverentiae  movebatur  in  Deum  a Spiritu 
Sancto  acta.  Unde  Hebr.  5,7,  dicitur  quod  in 
omnibus  exauditus  est  pro  sua  reverentia.  Hunc 
enim  affectum  reverentiae  ad  Deum  Christus,  se- 
cundum quod  homo,  prae  caeteris  habuit  pleniorem. 
Et  ideo  ei  attribuit  Scriptura  plenitudinem  timoris 
Domini. 

Ad  primum  ergo  dicendum  quod  habitus  virtu- 
tum et  donorum  proprie  et  per  se  respiciunt  bo- 
num, malum  autem  ex  consequenti  : pertinet  enim 
ad  rationem  virtutis  ut  opus  bonum  reddat,  ut  di- 
citur in  2 Ethic.,  cap.  6.  Et  ideo  de  ratione  doni 
timoris  non  est  illud  malum  quod  respicit  timor, 
sed  eminentia  illius  boni,  scilicet  divini,  cujus  po- 
testate aliquod  malum  infligi  potest.  Sed  spes, 
secundum  quod  virtus  est,  respicit  non  solum 
auctorem  boni,  sed  etiam  - ipsum  bonum,  in 
quantum  est  non  habitum.  Et  ideo  Christo, 
qui  jam  habebat  perfectum  beatitudinis  bonum, 
non  attribuitur  virtus  spei,  sed  donum  timoris. 

Ad  secundum  dicendum  quod  ratio  illa  procedit 
de  timore,  secundum  quod  respicit  objectum  quod 
est  malum. 

Ad  tertium  dicendum  quod  perfecta  charitas  fo- 
ras mittit  timorem  servilem,  qui  respicit  principa- 
liter poenam.  Sic  autem  timor  non  fuit  in  Christo. 


Articulus  vii 

Utrum  in  Christo  fuerint  gratiae  gratis  datae. 

3 Coiit.,  cap.  134,  fin.  ; et  Ver.  qiucst.  27,  art.  j,  corp.  • 
etOp.usc.  3,  cap.  213  ; et  Rom.  1,  lect.  3 ; et  Eph.  1, 
lect.  2. 

Ad  septimum  sic  proceditur.  1.  Videtur  quod  in 
Christo  non  fuerint  gratiae  gratis  datae.  Ei  enim 
qui  habet  aliquid  secundum  plenitudinem,  non 
competit  illud  habere  secundum  participationem. 
Sed  Christus  habuit  gratiam  secundum  plenitudi- 
nem, secundum  illud  Joan.  1 , 14:  Plenum  gratiae 
et  veritatis.  Gratiae  autem  gratis  datae  videntur  esse 
quaedam  participationes  divinae,  divisim  et  particu- 
lariter diversis  attributae,  secundum  illud  1 ad  Co- 
rinth.  12,4:  Divisiones  gratiarum  sunt.  Ergo  vi- 
detur quod  in  Christo  non  fuerint  gratiae  gratis 
datae. 

2.  Praeterea,  quod  debetur  alicui,  non  videtur 
esse  gratis  ei  datum.  Sed  debitum  erat  homini 
Christo  quod  sermone  sapientiae  et  scientiae  abun- 
daret, et  potens  esset  in  virtutibus  faciendis,  et  in 
aliis  hujusmodi,  quae  pertinent  ad  gratias  gratis 
datas  ; cum  ipse  sit  Dei  virtus,  et  Dei  sapientia,  ut 
dicitur  1 ad  Cor.  1.  Ergo  Christo  non  fuit  conve- 
niens habere  gratias  gratis  datas. 

3.  Praeterea,  gratiae  gratis  datae  ordinantur  ad 
utilitatem  fidelium,  secundum  illud  1 Cor.  12,-7  '. 

I Unicuique  datur  manifestatio  spiritus  ad  utilitatem. 

Non  autem  videtur  ad  utilitatem  aliorum  pertinere 
| habitus  aut  quaecumque  dispositio,  si  homo  non 
utatur,  secundum  illud  Eccli.  20,  32  : Sapientia 
abscondita,  et  thesaurus  invisus,  quce  utilitas  in 
ulrisque ) Christus  autem  non  legitur  usus  omni- 
bus gratiis  gratis  datis,  praesertim  quantum  ad  ge- 
nera linguarum.  Non  ergo  in  Christo  fuerunt  om- 
nes gratiae  gratis  datae. 

— Sed  contra  est  quod  Augustinus  dicit  in 
epist.  ad  Dardanum  287,  al.  57,  quod  sicut  in  ca- 
pite sunt  omnes  sensus,  ita  in  Christo  fuerunt  om- 
nes gratiae. 

Respondeo  dicendum  quod,  sicut  in  secunda 
parte  habitum  est,  1-2,  quaest.  111,  art.  1 et 
4,  gratiae  gratis  datae  ordinantur  ad  fidei  et  spiri- 
tualis doctrinae  manifestationem.  Oportet  enim 
eum  qui  docet  habere  ea  per  quae  sua  doctrina  ma- 
nifestetur : alias  ejus  doctrina  esset  inutilis.  Spi- 
ritualis autem  doctrinae  et  fidei  primus  et  princi- 
palis doctor  est  Christus,  secundum  illud  Hebr. 
2,  3 : Cum  initium  accepisset  enarrari  per  Domi- 

Art.  7.  — Pro  explicatione  hujus  art.  legendus  est 
D.  Thomas  1-2.  qu.-est.  nr,  art.  4,  ubi  demonstrat  D. 
Paulum  rectissime  omnes  gratias  gratis  datas  connume- 
rasse, 1 Corint.  12.  Legatur  insuper  in  2-2.  quaest.  171 
etc.  ubi  specialiter  agit  de  gratiis  gratis  datis.  Quod 
autem  Christus  habuerit  omnes  gratias  gratis  datas,  docet 
expresse  s.  Augustinus  in  epist.  57  ad  Dardanum,  et  est 
expressa  sententia  Magistri  in  3,  dist.  13. 

num,  ab  eis  qui  audierunt,  in  nos  confirmata  est, 
conieslanle  Deo  signis  et  portentis,  etc.  Unde  ma- 
nifestum est  quod  in  Christo  excellentissime 
fuerunt  omnes  gratiae  gratis  datae,  sicut  in 
primo  et  principali  fidei  doctore. 

Ad  primum  ergo  dicendum  quod  sicut  gratia 
gratum  faciens  ordinatur  ad  actus  meritorios  tam 
interiores  quam  exteriores,  ita  gratia  gratis  data 
ordinatur  ad  quosdam  actus  exteriores  fidei  mani- 
festativos,  sicut  est  operatio  miraculorum,  et  alia 
hujusmodi.  In  utraque  autem  gratia  Christus  ple- 
nitudinem habuit  ; in  quantum  enim  Divinitati 
unita  erat  ejus  anima,  plenam  efficaciam  habebat 
ad  omnes  praedictos  actus  perficiendos.  Sed  alii 
sancti,  qui  moventur  a Deo,  sicut  instrumenta  non 
unita,  sed  separata,  particulariter  efficaciam  reci- 
piunt ad  hos  vel  ad  illos  actus  perficiendos.  Et 
ideo  in  aliis  sanctis  hujusmodi  gratiae  dividuntur, 
non  autem  in  Christo. 

Ad  secundum  dicendum  quod  Christus  dicitur 
'Dei  virtus,  et  Dei  sapientia,  in  quantum  est  aeter- 
nus Dei  Filius.  Sic  autem  non  competit  ei  haSere 
gratiam,  sed  esse  potius  datorem  gratiae  ; compe- 
tit autem  ei  habere  gratiam  secundum  humanam 
naturam. 

Ad  tertium  dicendum  quod  donum  linguarum 
datum  est  Apostolis,  quia  mittebantur  ad  docen- 
das omnes  gentes ; Christus  autem  in  una  sola 
gente  Judaeorum  voluit  personaliter  praedicare, 
secundum  quod  ipse  dicit  Matth.  15,  24  : Non 
sum  missus  nisi  ad  oves  qua ? perierunt  domus  Is- 
rael; et  Apostolus  dicit  Rom.  15,8:  Dico  Chris- 
tum Jesum  ministrum  fuisse  circumcisionis.  Et  ideo 
non  oportuit  quod  loqueretur  pluribus  linguis. 
Nec  tamen  deluit  ei  omnium  linguarum  notitia  ; 
cum  etiam  occulta  cordium  ei  non  essent  abscon- 
dita, ut  infra  dicetur,  quaest.  20,  art.  2,  et  quaest. 
12,  art.  1,  quorum  voces  quaecumque  sunt  signa. 
Nec  tamen  inutiliter  hanc  notitiam  habuit ; sicut 
non  inutiliter  habet  habitum  qui  eo  non  utitur, 
quando  non  est  opportunum. 

Articulus  viii 

Utrum  in  Christo  fuerit  prophetia. 

lnf.,  quast.  31,  ari.  2 , et  2-2,  quasi.  174,  art.  3 ; et 

Ps.  44  ; et  Matth.  1,  et  Joan.  4,  lect.  6 ; et  1 Cor.  13, 

lect.  1. 

Ad  octavum  sic  proceditur.  1.  Videtur  quod  in 
Christo  non  fuerit  prophetia.  Prophetia  enim  im- 
portat quamdam  obscuram  et  imperfectam  noti- 

Art.  8.  — Contra  hanc  doctrinam  docuit  Abulensis 
super  Numer.  cap.  11,  quaest.  64,  quod  Christus  Dominus 
non  fuit  propheta,  quia  erat  Deus  : Deus  autem  et  pro- 
pheta distinguuntur,  cum  propheta  accipiat  a Deo  reve- 
lationem : Et  sic  — Christum  non  fuisse  prophetam  nisi 
improprie  tantum  et  eminenter  et  secundum  vulgi  aesti- 
mationem. Sed  haec  doctrina  a Doctoribus  non  recipitur. 


tiam,  secundum  illud  Num.,  12,  6:  Si  quis  fuerit 
inter  vos  propheta  Domini,  per  somnium  aut  in  vi- 
sione loquar  ad  eum.  Sed  Christus  habuit  plenam 
et  apertam  notitiam,  multo  magis  quam  Moyses, 
de  quo  ibi  subditur,  quod  palam,  non  per  cenig- 
mala,  vidit  Deum.  Non  ergo  in  Christo  debet 
poni  prophetia. 

2.  Praeterea,  sicut  fides  est  eorum  quae  non  vi- 
dentur. et  spes  eorum  quae  non  habentur,  ita  pro- 
phetia est  eorum  quae  non  sunt  praesentia,  sed 
distant  : nam  propheta  dicitur,  quasi  procul  fans. 
Sed  in  Christo  non  ponitur  fides,  nec  spes,  ut  su- 
pra dictum  est,  art.  3 et  qhuj.  quaest.  Ergo  pro- 
phetia etiam  non  debet  poni  in  Christo. 

3.  Praeterea,  propheta  -est  inferioris  ordinis 
quam  angelus;  unde  et  de  Moyse,  qui  fuit  supre- 
mus prophetarum,  ut  in  secunda  parte  dictum 
est  (2-2,  quaest.  174,  art.  4),  dicitur,  Act.  7, 
quod  locutus  est  cum  angelo  in  solitudine.  Sed 
Christus  non  est  minoratus  ab  angelis,  secundum 
notitiam  animae,  sed  solum  secundum  corporis 
passionem,  ut  habetur  Hebr.  2.  Ergo  videtur  quod 
Christus  non  fuit  propheta. 

— Sed  contra  est  quod  de  eo  praedicitur  Deuter. 
18,  1 5 ■ : Prophetam  suscitabit  vobis  Deus  de  fratri- 
bus vestris  (1),  et  ipse  de  se  dicit,  Matth.  13,  57, 
et  Joan.  4 : Non  est  propheta  sine  honore  nisi  in 
patria  sua. 

Respondeo  dicendum  quod  propheta  dicitur 
quasi  procul  fans,  vel  procul  videns,  inquantum 
scilicet  cognoscit  et  loquitur  ea  quae  sunt  procul 
ab  -hominum  sensibus,  sicut  etiam  Augustinus 
dicit  16  contra  Faustum,  cap.  18.  Est  autem  con- 
siderandum quod  non  potest  dici  aliquis  pro- 
pheta ex  hoc  quod  cognoscit  et  annuntiat  ea 
quae  sunt  aliis  procul,  cum  quibus  ipse  non  est. 
Et  hoc  manifestum  est  secundum  locum  et 
secundum  tempus.  Si  enim  aliquis  in  Gallia 
existens  cognosceret  et  annuntiaret  aliis  in  Gallia 
existentibus  ea  quae  tunc  in  Syria  agerentur,  pro- 
pheticum esset ; sicut  Elisaeus  ad  Giezi  dixit,  4 
Reg.  3,  quomodo  vir  descenderat  de  curru  et  oc- 
currerat ei.  Si  vero  aliquis  in  Syria  existens,  ea 
quae  sunt  ibi  annuntiaret,  non  esset  propheticum. 
Et  idem  apparet  secundum  tempus.  Propheticum 
enim  fuit  quod  Isaias  praenuntiavit,  quod  Cyrus, 
rex  Persarum,  templum  Dei  esset  reaedificaturus, 
ut  patet  Isa.  44.  Non  autem  fuit  propheticum  quod 
Esdras  hoc  scripsit,  cujus  tempore  factum  est.  Si 
igitur  Deus  aut  angeli  vel  etiam  beati  cognoscunt 
et  annuntiant  ea  quae  sunt  procul  a nostra  notitia, 
hoc  non  pertinet  ad  prophetiam,  quia  in  nullo  nos- 
trum statum  attingunt.  Christus  autem  ante  pas- 
sionem nostrum  statum  attingebat,  in  quan- 
tum non  solum  erat  comprehensor,  sed  etiam 


(i)  Vulgata  : Prophetam  de  gente  tua  et  de  fratribus  tuis 
sicut  me,  suscitabit  tibi  Dominus  Deus  tuus. 

viator.  Et  ideo  propheticum  erat,  quod  ea  quae 
erant  procul  ab  aliorum  viatorum  notitia,  et 
cognoscebat  et  annuntiabat.  Et  hac  ratione 
dicitur  in  eo  fuisse  prophetia. 

Ad  primum  ergo  dicendam  quod  per  illa  verba 
non  ostenditur  esse  de  ratione  prophetiae  aenig- 
matica  cognitio,  quae  scilicet  est  per  somnium  et 
in  visione  ; sed  ostenditur  comparatio  aliorum  pro- 
phetarum, qui  per  somnium  et  in  visione  percepe- 
runt divina,  ad  Moysen,  qui  palam,  et  non  per 
aenigmata  Deum  vidit ; qui  propheta  est  dictus,  se- 
cundum illud  Deuter.  ult.,  10  : Non  sur rexit  ultra 
propheta  in  Israel  sicut  Moyses.  Potest  tamen  dici 
quod  etsi  Christus  habuit  plenam  et  apertam  noti- 
tiam quantum  ad  partem  intellectivam,  habuit  ta- 
men in  parte  imaginativa  quasdam  similitudines,  in 
quibus  etiam  poterat  speculari  divina,  in  quantum 
non  solum  erat  comprehensor,  sed  etiam  viator. 

Ad  secundum  dicendum  quod  fides  est  eorum 
quae  non  videntur  ab  ipso  credente;  et  similiter 
spes  est  eorum  quae  non  habentur  ab  ipso  spe- 
rante : sed  prophetia  est  eorum  quae  sunt  procul  a 
communi  hominum  sensu,  cum  quibus  propheta 
conversatur  et  communicat  in  statu  viae.  Et  ideo 
fides  et  spes  repugnant  perfectioni  beatitudinis 
Christi,  non  autem  prophetia. 

Ad  tertium  dicendum  quod  angelus,  Cum  sit  com- 
prehensor, est  supra  prophetam,  qui  est  purus  via- 
tor ; non  autem  supra  Christum,  qui  fuit  simul  via- 
tor et  comprehensor. 

Articulus  ix 

Utrum  in  Christo  fuerit  plenitudo  gratis. 

lnf.,art.  10  et  12,  corp.;  et  3 Sent.,dist.  13,  quaest.  1, 

art.  2,  quast.  1,  et  dist.  13,  quast.  1,  art.  2,  ad  / ; 

et  Opusc.  2,  cap.  213  ; et  Opusc.  60,  cap.  3. 

Ad  nonum  sic  proceditur.  1.  Videtur  quod  non 
fuerit  in  Christo  gratiae  plenitudo.  A gratia  enim 
derivantur  virtutes,  ut  in  secunda  parte  dictum 
est  (1-2,  quaest.  1 10,  art.  4,  ad  1).  Sed  in  Christo 
non  fuerunt  omnes  virtutes,  non  enim  fuit  in  eo 
fides,  neque  spes,  ut  ostensum  est  art.  3 et  4 huj. 
quaest.  Ergo  in  Christo  non  fuit  gratiae  plenitudo. 

2.  Praeterea,  sicut  patet  ex  his  quae  in  secun- 
da parte  dicta  sunt,  (1-2,  quaest.  111,  art.  2), 
gratia  dividitur  in  operantem  et  cooperantem.  Ope- 
rans autem  gratia  dicitur  per  quam  justificatur  im- 
pius; quod  quidem  non  habuit  locum  in  Christo, 
qui  nunquam  subjacuit  alicui  peccato.  Ergo  in 
Christo  non  fuit  plenitudo  gratiae. 

3.  Praeterea,  Jacobi  1,  17,  dicitur  : Omne  da- 
tum optimum,  et  omne  donum  perfectum  de  sursum 
est,  descendens  a Patre  luminum.  Sed  quod  des- 

Art.  9.  — Nota  bene  in  principio  corp.  declarationem 
verbi  plenitudo,  et  sic  intellige  titulum,  quod  est  sermo 
de  totalitate  et  perfectione  simpliciter,  ita  quod  quaestio 
est  an  in  Christo  fuerit  gratiae  plenitudo  simpliciter. 


cendit,  habetur  particulariter,  et  non  plene.  Ergo 
nulla  creatura,  nec  etiam  anima  Christi,  potest 
habere  plenitudinem  donorum  gratiae. 

— Sed  contra  est  quod  dicitur  Joan.  1,  14:  Vi- 
dimus eum  plenum  gratiae  et  veritatis. 

Respondeo  dicendum  quod  plene  dicitur  haberi 
quod  perfecte  et  totaliter  habetur.  Totalitas 
autem  et  perfectio  potest  attendi  dupliciter  : 
uno  modo  quantum  ad  quantitatem  ejus  in- 
tensivam ; puta  si  dicam  aliquem  plene  habere 
albedinem,  si  habeat  eam  quantumcumque  nata 
est  haberi ; Alio  modo  secundum  virtutem, 
puta  si  aliquis  dicatur  plene  habere  vitam,  quia 
habet  eam  secundum  omnes  effectus  vel  opera  vi- 
tae : et  sic  habet  plene  vitam  homo,  non  autem 
brutum  animal  vel  planta.  Utroque  autem  modo 
Christus  habuit  gratiae  plenitudinem.  — Pri- 
mo quidem,  quia  habuit  eam  in  summo,  secundum 
perfectissimum  modum  quo  haberi  potest.  Et  hoc 
quidem  apparet,  primo  ex  propinquitate  animae 
Christi  ad  causam  gratiae.  Dictum  est  enim  art.  1 
huj.  quaest.,  quod  quanto  aliquod  receptivum  pro- 
pinquius est  causae^nfluenti,  tanto  abundantius  re- 
cipit. Et  ideo  anima  Christi,  quae  propinquius  con- 
jungitur Deo  inter  omnes  creaturas  rationales, 
maximam  recipit  influentiam  gratiae  ejus.  Secundo 
ex  comparatione  ejus  ad  effectum.  Sic  enim  reci- 
piebat anima  Christi  gratiam,  ut  ex  ea  quodam- 
modo transfunderetur  in  alios.  Et  ideo  oportuit 
quod  haberet  maximam  gratiam  ; sicut  ignis,  qui 
est  causa  caloris  in  omnibus  calidis,  est  maxime 
calidus. 

Similiter  etiam  quantum  ad  virtutem  gratiae,  plene 
habuit  gratiam,  quia  habuit  eam  ad  omnes  ope- 
rationes vel  effectus  gratiae;  et  hoc  ideo,  quia  con- 
ferebatur ei  gratia  tanquam  cuidam  universali  prin- 
cipio in  genere  habentium  gratiam.  Virtus  autem 
primi  principii  alicujus  generis  universaliter  se  ex- 
tendit ad  omnes  effectus  illius  generis ; sicut  sol, 
qui  est  universalis  causa  generationis,  ut  Diony- 
sius dicit  in  4 cap.  de  div.  Nom.,  part.  1,  lect.  3, 
ejus  virtus  se  extendit  ad  omnia  quae  sub  genera- 
tione cadunt.  Et  sic  secunda  plenitudo  gratiae 
attenditur  in  Christo,  in  quantum  se  extendit  ejus 
gratia  ad  omnes  gratiae  effectus,  qui  sunt  virtutes, 
dona  et  alia  hujusmodi. 

Ad  primum  ergo  dicendum  quod  fides  et  spes 
nominant  effectus  gratiae  cum  quodam  defectu,  qui 
est  ex  parte  recipientis  gratiam,  in  quantum  scilicet 
fides  est  de  non  visis,  et  spes  de  non  habitis.  Un- 
de non  oportet  quod  in  Christo,  qui  est  auctor 
gratiae,  fuerint  defectus  quos  important  fides  et 
spes;  sed  quidquid  est  perfectionis  in  fide  et  spe, 
in  Christo  est  multo  perfectius,  sicut  in  igne  non 
sunt  omnes  modi  caloris  defectivi  ex  defectu  sub- 
jecti, sed  quidquid  pertinet  ad  perfectionem  calo- 
ris. 

Ad  secundum  dicendum  quod  ad  gratiam  ope- 

rantem  per  se  pertinet  facere  justum;  sed  quod 
justum  faciat  ex  impio,  hoc  accidit  ei  ex  parte  sub- 
jecti, in  quo  peccatum  invenitur.  Anima  Christi 
igitur  justificata  est  per  gratiam  operantem,  in 
quantum  per  eam  facta  est  justa  et  sancta  a prin- 
cipio suae  conceptionis,  non  quod  ante  fuerit  pec- 
catrix, aut  etiam  non  justa. 

Ad  tertium  dicendum  quod  plenitudo  gratiae  at- 
tribuitur animae  Christi  secundum  capacitatem 
creaturae,  non  autem  per  comparationem  ad  ple- 
nitudinem infinitam  bonitatis  divinae. 


Articulus  x 

Utrum  plenitudo  gratiae  sit  propria  Christi. 

3 Sent.,  dist.  13,  quwst.  1,  art.  2,  qucest.  2. 

Ad  decimum  sic  proceditur.  1.  Videtur  quod 
plenitudo  gratiae  non  sit  oropria  Christi.  Quod 
enim  est  proprium  alicujus,  ei  soli  convenit.  Sed 
esse  plenum  gratia  quibusdam  aliis  attribuitur  : di- 
citur enim  Luc.  1,  28,  beatae  Virgini  : Ave , gratia 
plena;  dicitur  etiam  Act.  6,  8 : Stephanus  plenus 
gratia  et  fortitudine.  Ergo  plenitudo  gratiae  non 
est  propria  Christo. 

2.  Praeterea,  illud  quod  potest  communicari  aliis 
per  Christum,  non  videtur  esse  proprium  Christo. 
Sed  plenitudo  gratiae  potest  communicari  per 
Christum  aliis  : dicit  enim  Apostolus,  Ephes.  3, 
19  : Ut  impleamini  in  omnem  plenitudinem  Dei. 
Ergo  plenitudo  gratiae  non  est  propria  Christo. 

3.  Praeterea,  status  viae  proportionari  videtur 
statui  patriae.  Sed  in  statu  patriae  erit  quaedam  ple- 
nitudo quia  in  illa  coelesti  patria,  ubi  plenitudo  est 
omnis  boni,  licet  quaedam  data  sint  excellenter,  ni- 
hil tamen,  possidetur  singulariter , ut  patet  per  Gre- 
gorium,  in  hom.  de  centum  Ovib.,  34,  in  Evang., 
a med.  implic.  Ergo  in  statu  viae  habetur  graiiae 
plenitudo  a singulis  hominibus,  et  ita  plenitudo 
gratiae  non  est  propria  Christi. 

— Sed  contra  est  quod  plenitudo  gratiae  attri- 
buitur Christo,  in  quantum  est  Unigentus  a Pa- 
tre, secundum  illud.  Joan.  1,  14  : Vidimus  eum, 
quasi  Unigenitum  a Patre , plenum  gratiae  et  veri- 
tatis. Sed  esse  Unigenitum  a Patre  est  proprium 


Art.  io.  — Titulus  occasionem  sumit  ex  eo  quod 
multis  in  S.  Scriptura,  attribuitur  plenitudo  grati®,  ut 
patet  hic  de  B.  V.  Maria  et  de  S.  Stephano.  — In  resp. 
ad  1,  nota  sobrietatem  doctrinae  praesentis  circa  pleni- 
tudinem qratiae  in  B.  Virgine,  scilicet  ut  sit  plena  gratia 
tam  intensive,  quam  extensive,  non  ple nitud i e gratiae 
secundum  se  (quia  est  illa  propria  Unigen  toa  Pa  re),  sed 
plenitudine  tam  intensive  qua  ne. te  sive  requisita  ad 
Matrem  Dei.  Siste  igitur  in  laudibus  ratione  fultis,  ut 
scilicet  sit  gratia  plena,  non  ex  parte  gratiae  sed  subjecti, 
nec  in  summo  intensive  aut  extensive  ex  rarte  gratiae. 
Lauda  in  ea  gratiam,  sed  in  summo  ex  parte  subjecti  su- 
pra omnem  puram  creaturam;  haec  enim  plenitudo  ma- 
trem Dei  decet,  qu*  super  omnes  est  puras  creaturas 
exaltata  (Cajetanus). 


Christo.  Ergo  et  ei  proprium  est  esse  plenum 
gratiae  et  veritatis. 

Respondeo  dicendum  quod  plenitudo  gratiae  po- 
test attendi  dupliciter  : uno  modo  ex  parte  ip- 
sius gratiae;  alio  modo  ex  parte  habentis  gratiam. 
— Ex  parte  quidem  ipsius  gratiae  dicitur  esse 
plenitudo  gratiae  ex  eo  quod  aliquis  pertingit  ad 
summum  gratiae  et  quantum  ad  essentiam,  et  quan- 
tum ad  virtutem,  quia  scilicet  habet  gratiam  et  in 
maxima  excellentia  qua  potest  haberi,  et  in  maxi- 
ma extensione  ad  omnes  gratiae  effectus.  Et  talis 
gratiae  plenitudo  est  propria  Christo.  — Ex 
parte  vero  subjecti  dicitur  gratiae  plenitudo, 
quando  quis  habet  plene  gratiam  secundum  suam 
conditionem,  sive  secundum  intensionem,  prout  in 
eo  est  intensa  gratia  usque  ad  terminum  praefixum 
ei  a Deo,  secundum  illud  Ephes.  4,  7 : Unicuique 
nostrum  data  est  gratia  secundum  mensuram  dona- 
tionis Christi  : sive  etiam  secundum  virtutem,  in 
quantum  scilicet  habet  facultatem  gratiae  ad  omnia 
quae  pertinent  ad  suum  officium,  sive  statum  : si- 
cut Apostolus  dicebat  Ephes.  3,8;  Mihi  omnium 
sanctorum  minimo  data  est  gratia  haec,...  illumi- 
nare omnes,  etc.  Et  talis  gratiae  plenitudo  non 
est  propria  Christo,  sed  communicatur  aliis 
per  Christum. 

Ad  primum  ergo  dicendum  quod  B.  Virgo  dicta 
est  plena  gratia,  non  ex  parte  ipsius  gratiae,  quia 
non  habuit  gratiam  in  summa  excellentia  qua  po- 
test haberi,  nec  ad  omnes  effectus  gratiae,  sed  di- 
citur fuisse  plena  gratia  per  comparationem  ad  ip- 
sam, quia  scilicet  habebat  gratiam  sufficientem  ad 
statum  illum  ad  quem  erat  electa  a Deo,  ut  esset 
scilicet  mater  Unigeniti  ejus.  — Et  similiter  Ste- 
phanus dicitur  plenus  gratia,  quia  habebat  gratiam 
sufficientem  ad  hoc  quod  esset  idoneus  minister  et 
testis  Dei,  ad  quod  erat  electus.  — Et  idem  di- 
cendum est  de  aliis.  Harum  tamen  plenitudinum 
una  est  plenior  altera,  secundum  quod  aliquis  est 
divinitus  praeordinatus  ad  altiorem  vel  inferiorem 
statum. 

Ad  secundum  dicendum  quod  Apostolus  ibi  lo- 
quitur de  illa  plenitudine  gratiae  quae  accipitur  ex 
parte  subjecti,  in  comparatione  ad  id  ad  quod  ho- 
mo est  divinitus  praeordinatus  : quod  quidem  est 
vel  aliquid  commune,  ad  quod  praeordinantur  om- 
nes sancti ; vel  aliquid  speciale,  quod  pertinet  ad 
ex-cellentiam  aliquorum.  Et  secundum  hoc  quae- 
dam plenitudo  gratiae  est  omnibus  sanctis  commu- 
nis, ut  scilicet  habeant  gratiam  sufficientem  ad  me- 
rendum vitam  aeternam,  quae  in  plena  Dei  fruitione 
consistit.  Et  hanc  plenitudinem  optat  Apostolus 
fidelibus  quibus  scribit. 

Ad  tertium  dicendum  quod  illa  dona  quae  sunt 
communia  in  patria,  scilicet  visio,  comprehensio, 
et  fruitio,  et  alia  hujusmodi,  habent  quaedam  dona 
sibi  correspondentia  in  statu  viae,  quae  etiam  sunt 
communia  omnibus  sanctis.  Sunt  tamen  quaedam 

praerogativas  sanctorum  in  patria  et  in  via,  quae 
non  habentur  ab  omnibus. 

Articulus  xi 

Utrum  Christi  gratia  sit  infinita. 

Sent.,  dist.  ij,  quasi,  i,  art.  2,  qnast.  2,  et  dist.  19, 

art.  1,  quasi.  1,  corp;  et  Ver.  quasi.  29,  art.  3;  et  Op. 

60,  cap.  3 ; et  Joun.  3,  lect.  6. 

Ad  undecimum  sic  proceditur.  1.  Videtur  quod 
gratia  .Christi  sit  infinita.  Omne  enim  immensum 
est  infinitum.  Sed  gratia  Christi  est  immensa  : di- 
citur enim  Joan.  3,  34  : Non  enim  ad  mensuram 
dat  Deus  Spiritum  Filio  (1),  scilicet  Christo.  Ergo 
gratia  Christi  est  infinita. 

2.  Praeterea,  effectus  infinitus  demonstrat  virtu- 
tem infinitam,  quae  non  potest  fundari  nisi  in  es- 
sentia infinita.  Sed  effectus  gratiae  Christi  est  infi- 
nitus : extendit  enim  se  ad  salutem  totius  humani 
generis;  ipse  enim  est  proprilialio  pro  peccatis  nos- 
tris, et  totius  mundi,  ut  dicitur  1 Joan.  2,  2.  Ergo 
gratia  Christi  est  infinita. 

3.  Praeterea,  omne  finitum  per  additionem  fi- 
niti potest  pervenire  ad  quantitatem  cujuscumque 
finiti.  Si  igitur  gratia  Christi  esset  finita,  posset 
alterius  hominis  gratia  tantum  crescere,  quod  per- 
veniret ad  aequalitatem  gratiae  Christi,  contra  quod 
dicitur  Job.  28,  17  : Non  adaequabitur  ei  aurum, 
vel  vitrum , secundum  quod  Gregorius  ibi  exponit, 
lib.  18  Moral.,  cap.  25,  17,  inter  prine,  et  med. 
Ergo  gratia  Christi  est  infinita. 

— Sed  contra  est  quod  gratia  est  quiddam  crea- 
tum in  anima.  Sed  omne  creatum  est  finitum,  se- 
cundum illud  Sap.  11,  21  : Omnia  in  numero , et 
pondere,  et  mensura  (2)  disposuisti.  Ergo  gratia 
Christi  non  est  infinita. 

Respondeo  dicendum  quod,  sicut  ex  supra  dictis 
patet,  quaest.  2,  art.  10,  in  Christo  potest 
duplex  gratia  considerari  : — Una  quidem  est 
gratia  unionis,  quae,  sicut  supra  dictum  est, 
quaest.  6,  art.  6 est  ipsum  uniri  personaliter  Filio 
Dei,  quod  est  gratis  concessum  humanae  naturae  : 
et  hanc  gratiam  constat  esse  infinitam,  secun- 
dum quod  ipsa  persona  Verbi  est  infinita. 

Alia  vero  est  gratia  habitualis : quae  quidem 
potest  dupliciter  considerari  : — uno  modo,  se- 
cundum quod  est  quoddam  ens,  et  sic  necesse 
est  quod  sit  ens  finitum  : est  enim  in  anima 
Christi  sicut  in  subjecto  ; anima  autem  Christi  est 
creatura  quaedam  habens  capacitatem  finitam  ; 

Art.  ii.  — Titulus,  si  materiam  de  qua  agimus  spec- 
temus, de  habituali  gratia  sine  dubio  intelligendus  est. 
D.  autem  Thomas,  in  corp.  articuli,  ad  quamdam  doc- 
trinae amplificationem  de  gratia  etiam  unionis  sermonem 
facit. 

(1)  In  Vulgata  deest  Filio. 

(2)  Vulgata  : omnia  in  mensura,  et  numero,  et  pondere.... 


unde  esse  gratiae,  cum  non  excedat  suum  subjec- 
tum, non  potest  esse  infinitum.  — Alio  modo 
potest  considerari  secundum  propriam  ratio- 
nem gratiae  : et  sic  gratia  Christi  potest  dici 
infinita,  eo  quod  non  limitatur,  quia  scilicet  habet 
quidquid  potest  pertinere  ad  rationem  gratiae,  et 
non  datur  ei  secundum  aliquam  certam  mensuram 
id  quod  ad  rationem  gratiae  pertinet ; eo  quod  se- 
cundum propositum  Dei  cujus  est  gratiam  mensu- 
rare, gratia  confertur  animae  Christi,  sicut  cuidam 
universali  principio  gratificationis  in  humana  na- 
tura, secundum  illud  Ephes.  1,6:  Gratificavit  nos 
in  dilecto  filio  suo:  sicut  si  dicamus  lucem  solis 
esse  infinitam,  non  quidem  secundum  suum  esse, 
sed  secundum  rationem  lucis,  quia  habet  quidquid 
ad  rationem  lucis  pertinere  potest. 

Ad  primum  ergo  dicendum  quod  id  quod  dici- 
tur, Pater  non  ad  mensuram  dat  Spiritum  Filio, — 
uno  modo  exponitur  de  dono  quod  Deus  Pater 
ab  aeterno  dedit  Filio,  scilicet  divinam  naturam, 
quae  est  donum  infinitum.  Unde  quaedam  Glossa 
(inter.)  dicit  ibi  : Ut  tantus  sit  Filius , quantus  et 
Pater.  — Alio  modo  potest  referri  ad  donum 
quod  datum  est  humanae  naturae,  ut  uniatur  divinae 
personae:  quod  etiam  est  donum  infinitum.  Unde 
Glossa  ord.  dicit  ibidem  : Sicut  Paler  plenum  et 
perfectum  genuit  Verbum,  sic  plenum  et  perfectum 
eSt  unitum  humancc  naturae.  — Tertio  modo  potest 
referri  ad  gratiam  habitualem,  in  quantum  gratia 
Christi  se  extendit  ad  omnia  quae  sunt  gratiae. 
Unde  Augustinus  hoc  exponens,  tract.  14,  inter 
med.  et  fin.  dicit : Mensura  divisio  quaedam  dono- 
rum est.  « Alii  enim  datur  per  Spiritum  sermo  sa- 
pientia:, alii  sermo  scientiae.  » Sed  Christus,  qui 
dat,  non  ad  mensuram  accepit. 

Ad  secundum  dicendum  quod  gratia  Christi 
habet  infinitum  effectum,  tum  propter  infinitatem 
praedictam  gratiae,  tum  propter  unitatem  divinae 
personae,  cui  anima  Christi  unita  est. 

Ad  tertium  dicendum  quod  minus  per  augmen- 
tum potest  pervenire  ad  quantitatem  majoris,  in 
his  quae  habent  quantitatem  unius  rationis.  Sed 
gratia  alterius  hominis  comparatur  ad  gratiam 
Christi  sicut  quaedam  virtus  particularis  ad  univer- 
salem : unde  sicut  virtus  ignis,  quantumcumque 
crescat,  non  potest  adaequare  virtutem  solis ; ita 
gratia  alterius  hominis,  quantumcumque  crescat, 
non  potest  adaequare  gratiam  Christi. 

Articulus  xii 

Utrum  gratiam  Christi  potuerit  augeri. 

1 Sent.,  disl.  35,  quast.  7,  art.  1,  quasi.  4,  et  dist.  17, 
quasi.  2,  ari.  4,  ad  3,  et  3 , dist.  13 , quast.  1,  art.  2 , 
quast.  3,  et  dist.  18 , quast.  1,  art.  3,  corp. ; et  Isa.  2, 
lect.  2,pnnc. 

Ad  duodecimum  sic  proceditur.  1.  Videtur 
quod  gratia  Christi  potuerit  augeri.  Omni  enim 
finito  potest  fieri  additio.  Sed  gratia  Christi  fuit 
finita,  ut  dictum  est  art.  praec.  Ergo  potuit  augeri. 

2.  Praeterea,  augmentum  gratiae  fit  per  virtutem 
divinam,  secundum  illud  2 ad  Cor.  9,  8 : Polens 
est  autem  Deus  omnem  gratiam  abundare  facere 
in  vobis.  Sed  virtus  divina,  cum  sit  infinita,  nullo 
termino  coarctatur.  Ergo  videtur  quod  gratia 
Christi  potuerit  esse  major. 

Praeterea,  Luc.  2,  52,  dicitur  quod  puer 
Jesus  proficiebat  sapientia,  et  celate,  et  gratia  apud 
Deum  et  homines.  Ergo  gratia  Christi  potuit  au- 
geri. 

— Sed  contra  est  quod  dicitur  Joan.  1,  14  : 
Vidimus  eum,  quasi  Unigenitum  a Patre , plenum 
°ralice  et  veritatis.  Sed  nihil  potest  esse  aut  intel- 
ligi  majus  quam  quod  aliquis  sit  Unigenitus  a Pa- 
tre. Ergo  etiam  non  potest  esse  vel  intelligi  major 
gratia  quam  illa  qua  Christus  fuit  plenus. 

Respondeo  dicendum  quod  aliquam  formam  non 
posse  augeri  contingit  dupliciter : uno  modo 
ex  parte  ipsius  subjecti;  alio  modo  ex  parte  ipsius 
formae. — Ex  parte  quidem  subjecti,  quando  sub- 
jectum attingit  ad  ultimum  gradum  in  participa- 
tione illius  formae  secundum  suum  modum ; sicut 
si  dicatur  quod  aer  non  potest  crescere  in  calidi- 
tate,  quando  pertingit  ad  ultimum  gradum  caloris 
qui  potest  salvari  in  natura  aeris,  licet  possit  esse 
major  calor  in  rerum  natura,  qui  est  calor  ignis. 
— Ex  parte  autem  formae  excluditur  possibilitas 
augmenti,  quando  aliquod  subjectum  attingit  ad 
ultimam  perfectionem,  quam  potest  talis  forma 
habere  in  natura ; sicut  in  dicamus,  quod  calor 
ignis  non  potest  augeri,  quia  non  potest  esse  per- 
fectior gradus  caloris  quam  ille  ad  quem  pertingit 
ignis.  Sicut  autem  aliarum  formarum  est  ex  divina 
sapientia  determinata  propria  mensura,  ita  et  gra- 
tiae, secundum  illud  Sap.  2,  21  : Omnia  in  numero , 
et  pondere,  et  mensura  (i)  disposuisti.  Mensura 
autem  unicuique  formae  praefigitur  per  compara- 
tionem ad  suum  finem ; sicut  non  est  major  gra- 
vitas quam  gravitas  terrae,  quia  non  potest  esse 


Art.  12.  — Vide  initio  quast.  1,  Concit,  oecumenic.  V, 
can.  12.  — Utrum  autem  gratia  habitualis  Christi  de  po- 
tentia Dei  absoluta  augeri  possit?  Negativam  partem  do- 
cuerunt Durandus,  Scotus,  S.  Bonaventura,  Richardus, 
Cajetanus.  Sed  opposita  sententia,  multo  videtur  proba- 
bilior, et  doctrin*  D.  Thomoe  conformior,  eamqucvdoccnt 
communiter  theologi  (Gonct). 

(1)  Vulgata  : ut  supra. 


inferior  locus  loco  terrae.  Finis  autem  gratiae  est 
unio  creaturae  rationalis  ad  Deum.  Non  potest 
autem  esse,  nec  intelligi  major  unio  creaturae  ra- 
tionalis ad  Deum,  quam  quae  est  in  persona.  Et 
ideo  gratia  Christi  pertingit  ad  summam  mensu- 
ram gratiae. 

Sic  igitur  manifestum  est  quod  gratia  Christi 
non  potest  augeri  ex  parte  ipsius  gratiae,  sed 
neque  etiam  ex  parte  subjecti,  quia  Christus, 
secundum  quod  homo,  a primo  instanti  suae  con- 
ceptionis fuit  verus  et  plenus  comprehensor.  Un- 
de in  eo  non  potuit  esse  gratiae  augmentum,  sicut 
nec  in  aliis  beatis,  quorum  gratia  augeri  non  po- 
test, eo  quod  sunt  in  termino.  Hominum  vero 
qui  sunt  pure  viatores,  gratia  potest  augeri 
et  ex  parte  formae,  quia  non  attingunt  summum 
gratiae  gradum,  et  ex  parte  subjecti,  quia  non- 
dum pervenerunt  ad  terminum. 

Ad  primum  ergo  dicendum  quod,  — si  loqua- 
mur de  quantitatibus  mathematicis,  cuilibet  finitae 
quantitati  potest  fieri  additio,  quia  ex  parte  quan- 
titatis finitae  non  est  aliquid  quod  repugnet  addi- 
tioni. — Si  vero  loquamur  de  quantitate  naturali, 
sic  potest  esse  repugnantia  ex  parte  formae,  cui 
debetur  determinata  quantitas,  sicut  et  alia  acci- 
dentia determinata.  Unde  Philosophus  dicit  in  2 
de  Anima,  text.  41,  quod  omnium  natura  constan- 
tium est,  terminus  et  ratio  magnitudinis  et  augmenti. 
Et  inde  est  quod  quantitati  totius  non  potest  fieri 
additio.  Multo  igitur  magis  in  ipsis  formis  conside- 
ratur aliquis  terminus,  ultra  quem  non  progrediun- 
tur. Et  propter  hoc  non  oportet  quod  gratiae 
Christi  possit  fieri  additio,  quamvis  sit  finita  se- 
cundum sui  essentiam. 

Ad  secundum  dicendum  quod  virtus  divina,  lice 
possit  facere  aliquid  majus  et  melius  quam  sit  ha- 
bitualis gratia  Christi,  non  tamen  posset  facere 
quod  ordinaretur  ad  aliquid  majus  quam  sit  unio 
personalis  ad  Filium  unigenitum  a Patre  : cu 
unioni  sufficienter  correspondet  talis  mensura  gra- 
tiae, secundum  definitionem  divinae  sapientiae. 

Ad  tertium  dicendum  quod  in  sapientia  et  gra- 
tia aliquis  potest  proficere  dupliciter.  — Uno  mo- 
do secundum  ipsos  habitus  sapientiae  et  gratiae 
augmentatos  : et  sic  Christus  in  eis  non  proficie- 
bat. — Alio  modo  secundum  effectus,  in  quantum 
scilicet  aliquis  sapientiora  et  virtuosiora  opera  fa- 
cit: et  sic  Christus  proficiebat  sapientia  et  gratia, 
sicut  et  aetate,  quia  secundum  processum  aetatis 
perfectiora  opera  faciebat,  ut  se  verum  hominem 
demonstraret,  et  in  his  quae  sunt  ad  Deum,  et  in 
his  quae  sunt  ad  homines. 

Articulus  xiii 

Qualiter  gratia  Christi  habituatis  se  habeat  ad  unionem. 

3 Sent.,  dist.  13,  quast.  3,  art.  2,  quasi.  3;  et  Op.  2,  cap. 

234 ; et  Op.  60,  cap.  3. 

Ad  tertium  decimum  sic  proceditur.  1.  Vide- 
tur quod  gratia  habitualis  in  Christo  non  subse- 
quatur unionem.  Idem  enim  non  sequitur  ad  seip- 
sum.  Sed  haec  gratia  habitualis  videtur  eadem  esse 
cum  gratia  unionis  : dicit  enim  Augustinus  in  lib- 
de  Praedest.  sanctorum,  cap.  15,  ante  med.  : Ea 
gratia  fit  ab  initio  fidei  suat  homo  quicumque  Chris- 
tianus, qua  gralia  homo  ille  ab  initio  suo  factus  est 
Christus ; quorum  duorum  primum  pertinet  ad 
gratiam  habitualem,  secundum  ad  gratiam  unionis. 
Ergo  videtur  quod  gratia  habitualis  non  subsequa- 
tur unionem. 

2.  Praeterea,  dispositio  praecedit  perfectionem 
tempore,  vel  saltem  intellectu.  Sed  gratia  habitua- 
lis videtur  esse  sicut  quaedam  dispositio  humanae 
naturae  ad  unionem  personalem.  Ergo  videtur  quod 
gratia  habitualis  non  subsequatur  unionem,  sed 
magis  praecedat. 

3.  Praeterea,  commune  est  prius  proprio.  Sed 
gratia  habitualis  est  communis  Christo,  et  aliis 
hominibus  ; gratia  autem  unionis  est  propria  Chris- 
to. Ergo  prior  est  secundum  intellectum  gratia 
habitualis  quam  ipsa  unio.  Non  ergo  sequitur  eam. 

— Sed  contra  est  quod  dicitur  Isa.  42,  1 : Ecce 
servus  meus,  suscipiam  eum;  et  postea  subditur  : 
Dedi  spiritum  meum  suber  eum , quod  quidem  per- 
tinet ad  donum  gratiae  habitualis.  Unde  relinquitur 
quod  susceptio  naturae  humanae  in  unitatem  per- 
sonae praecedat  gratiam  habitualem  in  Christo. 

Respondeo  dicendum  quod  unio  humanae  na- 
turae ad  divinam  personam,  quam  supra, 
quaesi.  2,  art.  10,  et  quaest.  6,  art.  6,  diximus 
esse  ipsam  gratiam  unionis,  praecedit  gratiam 
habitualem  in  Christo,  non  ordine  temporis, 
sed  naturae  et  intellectus,  et  hoc  triplici  ratio- 
ne : — Primo  quidem  secundum  ordinem  princi- 
piorum utriusque.  Principium  enim  unionis  est 
persona  Filii  assumens  humanam  naturam,  quae 
secundum  hoc  dicitur  missa  esse  in  mundum  quod 
humanam  naturam  assumpsit  ; principium  autem 
gratiae  habitualis,  quae  cum  charitate  datur,  est 
Spiritus  Sanctus,  qui  secundum  hoc  dicitur  mitti, 
quod  per  charitatem  mentem  inhabitat.  Missio 
autem  Filii  secundum  ordinem  naturae  prior  est 
missione  Spiritus  Sancti  ; sicut  ordine  naturae 
Spiritus  Sanctus  procedit  a Filio,  et  a sapientia, 
dilectio.  Unde  et  unio  personalis,  secundum  quam 
intelligitur  missio  Filii,  est  prior  ordine  naturae 
habituali  gratia,  secundum  quam  intelligitur  missio 
Spiritus  Sancti.  — Secundo,  accipitur  ratio  hujus 
ordinis  ex  habitudine  gratiae  ad  suam  causam. 
Gratia  enim  causatur  in  homine  ex  praesentia  Di- 


vinitatis, sicut  lumen  in  aere  ex  praesentia  solis. 
Unde  dicitur  Ezech.  43,  2 : Gloria  Dei  Israel  in- 
grediebatur per  viam  orientalem....,  et  terra  splen- 
debat a majestate  ejus.  Praesentia  autem  Dei  in 
Christo  intelligitur  secundum  unionem  humanae 
naturae  ad  divinam  personam.  Unde  gratia  habi- 
tualis Christi  intelligitur  ut  consequens  hanc  unio- 
nem, sicut  splendor  solem.  — Tertio,  ratio  hujus 
ordinis  sumi  potest,  ex  fine  gratiae  : ordinatur 
enim  ad  bene  agendum  ; actiones  autem  sunt  supr 
positorum  et  individuorum  : unde  actio,  et  pe- 
consequens  gratia  ad  ipsam  ordinans,  praesuppo- 
nit  hypostasim  operantem.  Hypostasis  autem  non 
praesupponitur  in  humana  natura  ante  unionem, 
ut  ex  supra  dictis  patet,  quaest.  4,  art.  2.  Et  ideo 
gratia  unionis  secundum  intellectum  praecedit  gra- 
tiam habitualem. 

Ad  primum  ergo  dicendum  quod  Augustinus 
ibi  gratiam  nominat  gratuitam  Dei  voluntatem, 
gratis  beneficia  largientem:  et  propter  hoc  eadem 
gratia  dicit  hominem  quemcumque  fieri  Christia- 
num, qua  gratia  factus  est  homo  Christus,  quia 
utrumque  gratuita  Dei  voluntate  absque  meritis 
factum  est. 

Ad  secundum  dicendum  quod  sicut  dispositio  in 
via  generationis  praecedit  perfectionem,  ad  quam 
disponit,  in  his  quae  successive  perficiuntur;  ita 
naturaliter  perfectionem  sequitur  quam  aliquis 
jam  consecutus  est ; sicut  calor,  qui  fuit  dispositio 
ad  formam  ignis,  est  effectus  profluens  a forma 
ignis  jam  praeexistentis.  Humana  autem  natura  in 
Christo  unita  est  personae  Verbi  a principio  abs- 
que successione.  Unde  gratia  habitualis  non  intel- 
ligitur ut  praecedens  unionem,  sed  ut  consequens 
eam,  sicut  quaedam  proprietas  naturalis.  Unde  et 
Augustinus  dicit  in  Enchir.,  cap.  40,  quod  gratia 
est  quodammodo  Christo  homini  naturalis. 

Ad  tertium  dicendum  quod  commune  est  prius 
proprio,  si  utrumque  sit  unius  generis;  sed  in  his 
quae  sunt  diversorum  generum,  nihil  prohibet 
proprium  esse  prius  communi.  Gratia  autem 
unionis  non  est  in  genere  gratiae  habitualis ; sed  est 
supra  omne  genus,  sicut  et  ipsa  divina  persona. 
Unde  hoc  proprium  nihil  prohibet  esse  prius 
communi,  quia  non  se  habet  per  additionem  ad 
commune,  sed  potius  est  principium  et  origo  ejus 
quod  est  commune. 

QUAESTIO  VIII 

DE  GRATIA  CHRISTI,  SECUNDUM  QUOD  EST  CAPUT 

ecclesia.  — In  ocio  articulos  divisa. 

Deinde  considerandum  est  de  gratia  Christi, 
secundum  quod  est  caput  Ecclesiae  ; et  circa  hoc 
quaeruntur  octo  : i°  utrum  Christus  sit  caput 
Ecclesiae ; 2°  utrum  sit  caput  hominum  quantum 
ad  corpora,  vel  solum  quantum  ad  animas;  30 
utrum  sit  caput  omnium  hominum;  40  utrum  sit 
caput  angelorum ; 50  utrum  gratia  Christi,  secun- 
dum quam  est  caput  Ecclesiae,  sit  eadem  cum  gratia 
habituali  ejus,  secundum  quod  est  quidam  homo 
singularis;  6°  utrum  esse  caput  Ecclesiae  sit  pro- 
prium Christo;  70  utrum  diabolus  sit  caput  om- 
nium malorum ; 8°  utrum  Antichristus  etiam 

possit  dici  caput  omnium  malorum. 

Articulus  primus 

Utrum  Christus  sit  caput  Ecclesia. 

/«/.,  quast.  48.  art.  r,  cor/).,  et  quast.  49,  art.  1,  corp. ; 
et  3 Sent.,  dist.  14,  quast.  2,  art.  i;  et  Ver.  quast.  29, 
art.  3,  corp..  fin.,  et  art.  4,  et  a- 1.  3,  corp;  et  Op.  2. 
cap.  213  ; et  Opusc.  60,  cap.  3 ; et  1 Cor.  11,  lect.  1 ; 
et  Ephes.  1. 

Ad  primum  sic  proceditur.  1.  Videtur  quod 
Christo,  secundum  quod  est  homo,  non  competat 
esse  caput  Ecclesiae.  Caput  enim  influit  sensum 
et  motum  in  membra.  Sensus  autem  et  motus 
spiritualis,  qui  est  per  gratiam,  non  influitur  nobis 


Questio  8.  — Triplicem  in  Christo  gratiam,  S.  Thomas 
deduxit  optime  ex  verbis  S.  Joannis.  Nam  quantum  ad 
gratiam  unionis  dicit:  « Verbum  caro  factum  est.  » Quan- 
tum ad  singularem  gratiam  dicit  : « Vidimus  eum  plenum 
gratis  et  veritatis.)-  Et  quantum  ad  gratiam  capitis,  subdit: 
« De  plenitudine  ejus  omnes  nos  accepimus  >■  Hunc  gratias 
ordinem  plene  observans  S.  Thomas,  postquam  in  prae- 
cedentibus late  egit  de  gratia  unionis  et  de  habituali  gra- 
tia, ut  est  singularis  hominis,  nunc  aggreditur  explicare 
officium  gratis  ut  capitis  est.  In  hoc  tractatu  tria  S.  Tho- 
mas principaliter  disputat.  Primo  de  specificativo  hujus 
capitis,  quod  specificatur  a membris,  quasi  ab  objecto 
circa  quod;  et  ideo  usque  ad  art.  5 agit  de  his  respectu 
quorum  Christus  est  caput.  Secundo  agit  de  ipsa  ratione 
capitis  in  se,  quasi  de  re  specificata,  ostendendo  in  art.  5-6, 
in  quo  consistat  gratia  capitis,  et  quomodo  sit  proprium 
Christi  esse  caput.  Tertio  tandem  agit  de  opposito  capite 
in  art.  7-8  (Joann.  a S.  Thoma). 

Art.  i.  — Quid  nomine  Ecclesias,  in  hoc  titulo  D.  Tho- 
mas inteligat,  non  satis  manifestum  est,  an  scilicet  intel- 
ligat  solam  Ecclesiam  militantem  in  hominibus  ; an  vero 
simpliciter  totam  Ecclesiam  ut  ex  angelis  et  hominibus 
constat,  et  partim  militat,  partim  triumphat  : doctrina 
enim  articuli  in  utroque  sensu  vera  est,  et  ad  utrumque 
accommodari  posse  videtur.  Si  tamen  attente  legatur  in 
hoc  et  sequentibus  articulis,  non  obscure  intelligi  poterit, 
eum  de  Ecclesia  in  posteriori  sensu  fuisse  locutum,  ex 
hoc  enim  principio  hic  stabilito,  scilicet  quod  Christus 
est  caput  Ecclesis,  infert  in  sequentibus,  esse  caput  ho- 
minum et  angelorum  (Suarez).  — Quod  Christus  sit  caput 


a Christo  homine,  quia,  sicut  Augustinus  dicit 
in  lib.  1 de  Trin.,  cap.  1 2,  et  lib.  1 5 , cap.  24,  nec 
eliam  Christus , secundum  quod  est  homo , dat  Spi- 
ritum Sanctum,  sed  solum  in  quantum  est  Deus.  Ergo 
ei,  secundum  quod  est  homo,  non  competit  esse 
caput  Ecclesias. 

2.  Praeterea,  capitis  non  videtur  esse  aliud  ca- 
put. Sed  Christi,  secundum  quod  est  homo,  est 
caput  Deus,  secundum  illud  1 Corinth.  11,  3 : 
Caput  Christi  Deus.  Ergo  ipse  Christus  non  est 
caput. 

3.  Praeterea,  caput  in  homine  est  quoddam  par- 
ticulare membrum,  influentiam  recipiens  a corde. 
Sed  Christus  est  universale  principium  totius  Ec- 
clesias. Ergo  non  est  Ecclesiae  caput. 

— Sed  contra  est  quod  dicitur  Ephes.  1,22: 
Ipsum  dedit  caput  super  (1)  omnem  Ecclesiam. 

Respondeo  dicendum  quod  sicut  tota  Ecclesia 
dicitur  unum  corpus  mysticum  per  similitudi- 
nem ad  naturale  corpus  hominis,  quod  secundum 
diversa  membra  habet  diversos  actus,  ut  Apostolus 
docet  Rom.  12,  et  1 ad  Corinth.  12,  ita  Christus 
dicitur  caput  Ecclesias  secundum  similitudinem 
humani  capitis : in  quo  tria  possumus  considerare, 
scilicet  ordinem,  perfectionem  et  virtutem,  — 
Ordinem  quidem,  quia  caput  est  prima  pars  ho- 
minis, incipiendo  a superiori : et  inde  est  quod 
omne  principium  consuevit  vocari  caput,  secun- 
dum illud  Ezech.  16,  23  ; Ad  omne  caput  vice  ce- 
di ftcasli  signum  prostitutionis  luce.  — Perfectionem 
autem,  quia  in  capite  vigent  omnes  sensus  et  in- 
teriores et  exteriores,  cum  in  caeteris  membris  sit 
solus  tactus  : et  inde  est  quod  dicitur  Isa.  9,  1 5 : 
Senex  ( 2)  et  honorabilis  ipse  est  caput.  — Virtutem 
vero,  quia  virtus  et  motus  caeterorum  membrorum, 
et  gubernatio  eorum  in  suis  actibus  est  a capite, 
propter  vim  sensitivam  etmotivamibi  dominantem: 
unde  et  rector  dicitur  caput  populi,  secundum  illud 
1 Reg.  13,  17:  Nonne  cum  esses  parvulus  in  oculis 
luis,  caput  in  tribubus  Israel  factus  es  l Haec  autem 
tria  competunt  Christo  spiritualiter.  — Primo 

Ecclesiae,  est  de  fide,  et  doctrina  contraria  est  haeretica 
(Tolet.;. 

S.  Scribt.  — 1 Corint.  11,  j;  Ephes.  1,  22,  et  4,  15,  et 
5,  5 ; Ccloss  1,  18,  et  2,  10. 

Definit.  Eccles.  — Concit.  Trident.  sess.  6,  cap.  16  : Cum 
enim  ille  ipse  Jesus  tanquam  caputin  membra,  et  tanquam 
vitis  in  palmites,  in  ipsos  justificatos  jugiter  virtutem  in- 
fluat, quae  virtus  bona  eorum  opera  semper  antecedit  et 
comitatur  et  subsequitur,  et  sine  qua  nullo  pacto  Deo 
grata  et  meritoria  esse  possent : nihil  ipsis  justificatis 
amplius  deesse  credendum  est,  quominus  plene  illis  qui- 
dem operibus,  quae  in  Deo  sunt  facta,  divinae  legi  pro 
huius  vitte  statu  satisfecisse,  et  vitam  aeternam  suo  etiam 
tempore,  si  tamen  in  gratia  decesserint,  consequendam 
vere  promeruisse  censeantur;  cum  Christus  Salvator  nos- 
ter dicat.  — Ibidem  Sess.  21,  can.  j : Si  quis  negaverit 
totum  et  integrum  Christum,  omnium  gratiarum  fontem  et 
auctorem,  sub  una  panis  specie  sumi,  etc. 

(1)  Vulgata  : supra. 

(2) Vulgata:  longxvus. 

enim  secundum  propinpuitatem  ad  Deum  gratia 
ejus  altior  est  et  prior,  etsi  non  tempore,  quia 
omnes  alii  acceperunt  gratiam  per  respectum  ad 
gratiam  ipsius,  secundum  illud  Rom.  8,  29  : Quos 
prcvscivit , hos  (1  )et  prcedestinaviiconform.es  feri  ima- 
ginis Filii  sui,  ut  sit  ipse  primogenitus  in  multis  fra- 
tribus. — Secundo  vero  perfectionem  habet  quan- 
tum ad  plenitudinem  omnium  gratiarum,  secun- 
dum illud  Joan.  1,  14  : Vidimus  eum  plenum  gra- 
tia’ et  veritatis,  ut  etiam  supra  ostensum  est,  quaest. 
praec.,  art.  9.  — Tertio,  virtutem  habet  influendi 
gratiam  in  omnia  membra  Ecclesiae,  secundum  il- 
lud  Joan  1,  16,  : De  plenitudine  ejus  nos  omnes 
accepimus.  Et  sic  patet  quod  Christus  convenien- 
ter dicitur  Ecclesiae  caput. 

Ad  primum  ergo  dicendum,  quod  dare  gratiam 
aut  Spiritum  Sanctum  convenit  Christo,  secundum 
quod  est  Deus,  auctoritative  ; sed  instrumentaliter 
convenit  etiam  ei,  secundum  quod  est  homo,  in 
quantum  scilicet  ejus  humanitas  intrumentum  fuit 
divinitatis  ejus.  Et  ita  actiones  ipsius  ex  virtute 
divinitatis  fuerunt  nobis  salutiferae,  utpote  gratiam 
in  nobis  causantes  et  per  meritum,  et  per  efficaciam 
quamdam.  Augustinus  autem  negat  Christum,  se- 
cundum quod  homo  est,  dare  Spiritum  Sanctum 
per  auctoritatem.  Instrumentaliter  autem,  sive 
ministerialiter  etiam  alii  sancti  dicuntur  dare  Spi- 
ritum Sanctum,  secundum  illud  Gal.  3,5:  Qul 
tribuit  vobis  Spiritum,  etc. 

Ad  secundum  dicendum  quod  in  metaphoricis 
locutionibus  non  oportet  attendi  similitudinem 
quantum  ad  omnia  : sic  enim  non  esset  similitudo, 
sed  rei  veritas.  Capitis  igitur  naturalis  non  est 
caput  aliud,  quia  corpus  humanum  non  est  pars 
alterius  corporis;  sed  corpus  similitudinarie  dic- 
tum, id  est,  aliqua  multitudo  ordinata,  est  pars 
alterius  multitudinis,  sicut  multitudo  domestica  est 
pars  multitudinis  civilis  : et  ideo  paterfamilias, 
qui  est  caput  multitudinis  domesticae,  habet  supra 
se  caput  rectorem  civitatis.  Et  per  hunc  modum 
nihil  prohibet  caput  Christi  esse  Deum,  cum  ta- 
men ipse  Christus  sit  caput  Ecclesiae. 

Ad  tertium  dicendum  quod  caput  habet  mani- 
festam eminentiam  respectu  caeterorum  exterio- 
rum membrorum  ; sed  cor  habet  quamdam 
influentiam  occultam.  Et  ideo  cordi  comparatur 
Spiritus  Sanctus,  qui  invisibiliter  Ecclesiam  vivi- 
ficat et  unit;  capiti  autem  comparatur  ipse  Chris- 
tus secundum  visibilem  naturam,  secundum  quam 
homo  hominibus  praefertur. 


(1)  In  Vulgata  deest  hos. 


Articulus  ii 

Utrum  Christus  sit  caput  hominum  quantum  ad  corpora, 
vel  solum  quantum  ad  animas. 

3 Sent.,  dist.  13,  quast.  2,  art.  2,  quast.  3;  et  Ver.  quast. 
29,  art.  4,  ad  1 ; et  Opusc.  60,  cap.  3. 

Ad  secundum  sic  proceditur.  1 . Videtur  quod 
Christus  non  sit  caput  hominum  quoad  corpora. 
Christus  enim  dicitur  caput  Ecclesiae,  in  quantum 
influT  spiritualem  sensum  et  motum  gratiae  in 
Ecclesiam.  Sed  hujus  spiritualis  sensus  et 
motus  capax  non  est  corpus.  Ergo  Christus  non 
est  caput  hominum  secundum  corpora. 

2.  Praeterea,  secundum  corpora  communicamus 
cum  brutis.  Si  ergo  Christus  esset  caput  homi- 
num quantum  ad  corpora,  sequeretur  quod  etiam 
esset  caput  brutorum  animalium  : quod  est  incon- 
veniens. 

3.  Praeterea,  Christus  corpus  suum  ab  aliis 
hominibus  traxit,  ut  patet  Matth.  1 et  Luc.  3.  Sed 
caput  est  primum  inter  caetera  membra,  ut  dic- 
tum est  art.  praec.,  ad  3.  Ergo  Christus  non  est 
caput  Ecclesiae  quantum  ad  corpora. 

— Sed  contra  est  quod  dicitur  Philipp.  3,21: 
Reformabit  corpus  humilitatis  nostrcc  configuratum 
corpori  claritatis  suce. 

Respondeo  dicendum  quod  corpus  humanum 
habet  naturalem  ordinem  ad  animam  rationa- 
lem, quae  est  propria  forma  ejus  et  motor  : et 
in  quantum  quidem  est  forma  ejus,  recipit  ab  anima 
vitam,  et  caeteras  proprietates  convenientes  hu- 
mano corpori  secundum  suam  speciem;  in  quan- 
tum vero  anima  est  motor  corporis,  corpus  ins- 
trumentaliter servit  animae.  Sic  ergo  dicendum 
est  quod  habet  vim  influendi  humanitas  Christi, 
in  quantum  est  conjuncta  Dei  Verbo,  cui  corpus 
unitur  per  animam,  ut  supra  dictum  est,  quaest.  6, 
art.  1.  Unde  tota  Christi  humanitas,  secundum 
scilicet  animam  et  corpus,  influit  in  homi- 
nes et  quantum  ad  animam,  et  quantum  ad 
corpus;  sed  principaliter  quantum  ad  ani- 
mam, secundario  quantum  ad  corpus  : uno 


Art.  2.  — In  titulo  adverte  quod  ly  quoad  corpora,  non 
solum  refertur  ad  corpora  aliorum  hominuni,  sed  etiam 
ad  corpus  ipsius  Christi,  ut  clare  patet  ex  arg.  5 in  littera, 
quod  impugnat  corpus  Christi  non  posse  esse  caput  alio- 
rum quia  sumptum  est  ex  aliis,  et  ex  conclusione  respon- 
siva  in  corp.  art.  Est  igitur  sensus  tituli  : An  Christus 
etiam  secundum  corpus,  sit  caput  aliorum  hominum, 
etiam  quoad  corpora.  — Ex  art.  habes  quod  corpus 
Christi  mediante  anima,  habet  vim  influxivam  ex  Verbo, 
sicut  habet  mediante  anima  conjunctionem  ad  illud,  ut 
sic  et  ex  parte  influentis,  anima  Christi  principaliter  et 
corpus  secundario  inveniatur;  et  similiter  ex  parte  reci- 
pientium influxum,  animas  hominum  principaliter  et  cor- 
pora secundario  inveniantur,  et  utrobique  eadem  sitratio, 
scilicet  propter  naturalem  ordinem  corporis  ad  animam 
(Cajetanus). 

modo  in  quantum  membra  corporis  exhibentur 
arma  justitiae  in  anima  existenti  per  Christum,  ut 
Apostolus  dicit,  Rom.  6 ; alio  modo  in  quantum 
vita  gloriae  ab  anima  derivatur  ad  corpus,  secun- 
dum illud  Rom.  8,  2 : Qui  suscitavit  Christum 
Jesum  a mortuis,  vivificabit  et  mortalia  corpora 
vestra,  propter  inhabitantem  spiritum  ejus  in  vobis. 

Ad  primum  ergo  d:cendum  quod  sensus  spiri- 
tualis gratiae  non  pervenit  quidem  ad  corpus  pri- 
mo et  principaliter,  sed  secundario  et  instrumen- 
taliter,  ut  dictum  est  in  corp. 

Ad  secundum  dicendum  quod  corpus  animalis 
bruti  nullam  habitudinem  habet  ad  animam  ratio- 
nalem, sicut  habet  corpus  humanum  : et  ideo  non 
est  simile. 

Ad  tertium  dicendum  quod  licet  Christus  traxe- 
rit materiam  corporis  ab  aliis  hominibus,  vitam  ta- 
men immortalem  corporis  omnes  homines  tra- 
hunt ab  ipso,  secundum  illud  1 ad  Corinth. 
15.  22:  Sicut  in  Adam  omnes  moriuntur,  ita  et  in 
Christo  omnes  vivificabuntur. 

Articulus  iii 

Utrum  Christus  sit  caput  omnium  hominum. 

7«/.,  qucest.  13,  ari.  3,  corp.,  et  qucest.  19,  art.  4,  corp., 
et  ad  1 ; et  3 Seni.  dist.  13,  qucest.  2,  art.2,  qucest.  2 
et  3. 

Ad  tertium  sic  proceditur.  1.  Videtur  quod 
Christus  non  sit  caput  omnium  hominum.  Caput 
enim  non  habet  relationem  nisi  ad  membra  sui 
corporis.  Infideles  autem  nullo  modo  sunt  mem- 


Art.  5.  — In  corpore  naturali,  invenitur  quadruplex 
unio  membrorum  ad  invicem.  Prima  est  secundum  con- 
formitatem  naturas,  quia  omnia  membra  ex  eisdem  simili- 
bus partibus,  et  sunt  unius  rationis,  sicut  manus  et  pes 
ex  carne  et  osse  : et  sic  dicuntur  membra  unum,  sicut 
genere  vel  specie.  Secunda  est  per  colligationem  eorum 
ad  invicem  per  nervos  et  juncturas,  et  sic  dicuntur  unum, 
continuatione.  Tertia  est  secundum  quod  diffunditur  vi- 
talis spiritus  et  vires  animae  per  totum  corpus.  Quarta 
est,  secundum  quod  omnia  membra  perficiuntur  per  ani- 
mam, quae  est  una  numero  in  omnibus  membris.  Has 
quatuor  uniones  inveniuntur  in  corpore  mystico.  Prima 
est,  in  quantum  omnia  membra  ejus  sunt  unius  naturae, 
vel  specie,  vel  genere.  Secunda  est  in  quantum  colli- 
gata sunt  ad  invicem  per  fidem,  quia  sic  continuantur 
in  uno  credito.  Tertia  est,  secundum  quod  vivificantur 
per  gratiam  et  charitatem.  Quarta  est  secundum  quod 
in  eis  est  Spiritus  Sanctus  qui  est  principaliter  perfectio 
corporis  mystici  quasi  anima  in  corpore  naturali.  Prima 
dictarum  unionum  non  est  uniosimpliciter.quia  illudinquo 
illa  unio  est  non  est  unum  numero,  sicut  est  in  tribus  se- 
quentibus, quia  per  fidem  et  charitatem  in  numero  credito 
et  amato,  secundum  numerum  uniuntur;  similiter  Spiritus 
Sanctus  unus  numero  omnes  replet.  Homines  igitur  infi- 
deles, non  pertinent  ad  unionem  corporis  Ecclesias,  se- 
cundum quod  est  unum  simpliciter  et  ideo  respectu  ho- 
rum, Christus  non  est  caput  nisi  in  potentia.  Fideles 
autem  peccatores,  pertinent  quidem  aliquo  modo  ad 
unitatem  Ecclesiae,  in  quantum  continuantur  ei  per  fidem 
non  tamen  possunt  dici  membra  proprie,  nisi  s cut  mem- 


7» 

bra  Ecclesiae,  quae  est  corpus  Christi,  ut  dicitur 
Ephes.  1.  Ergo  Christus  non  est  caput  omnium 
hominum. 

2.  Praeterea,  Apostolus  dicit  ad  Ephes.  5,  25, 
quod  Christus  tradidit  semetipsum  pro  Ecclesia,  ut 
ipse  exhiberet  sibi  gloriosam  Ecclesiam,  non  haben- 
tem maculam,  aut  rugam,  aut  aliquid  hujusmodi. 
Sed  multi  sunt  etiam  fideles,  in  quibus  invenitur 
macula,  aut  ruga  peccati.  Ergo  nec  etiam  omnium 
fidelium  Christus  est  caput. 

3.  Praeterea  sacramenta  veteris  legis  compa- 
rantur ad  Christum  sicut  umbra  ad  corpus,  ut  di- 
citur Coloss.  2.  Sed  patres  veteris  Testamenti  sa- 
cramentis illis  suo  tempore  serviebant,  secundum 
illud  Hebr.  8,  5 : Qui  exemplari  et  umbrce  deser- 
viunt coelestium.  Non  ergo  pertinebant  ad  corpus 
Christi ; et  ita  Christus  non  est  caput  omnium 
hominum. 

— Sed  contra  est  quod  dicitur  1 Timoth.  4,  10  ; 
Est  Salvator  omnium  hominum,  et  maxime  fide- 
lium ; et  1 Joan.  2,  2:  Ipse  est  propitiatio  pro 
peccatis  nostris,  non  pro  nostris  tantum,  sed  etiam 
pro  totius  mundi.  Salvare  autem  homines  et  propi- 
tiationem esse  pro  peccatis  eorum,  competit 
Christo  secundum  quod  est  caput.  Ergo  Christus 
est  caput  omnium  hominum, 

brum  mortuum,  scilicet  asquivoce.  Et  sicut  operationes 
quae  sunt  ad  alterum,  possunt  aliquo  modo  fieri  per 
membra  arida  (ut  percutere  vel  aliquid  hujusmodi),  non 
tamen  operationes,  quae  sunt  animae  in  membris  : ita  nec 
mali  recipiunt  spiritualiter  vit®  operationem  a Spiritu 
Sancto  ; sed  tamen  Spiritus  Sanctus  per  eos  operatur  spi- 
ritualem vitam  in  aliis,  secundum  quod  aliis  sacramenta 
ministrant,  vel  alios  docent.  Fideles  autem  in  gratia 
existentes,  uniuntur,  et  secundum  tertiam  unionem,  qure 
est  formalis  respectu  hujus  secundas,  et  secundum  quar- 
tam upionem,  qu®  est  completiva  totius.  Et  ideo,  horum 
proprie  dicitur  Christus  caput  (S.  Thomas,  3 Sent.,  dist.  ij 
quasst.  2,  art  2). 

Definit  Eccles.  — Proposit.  Joannis  Huss.,  damn. 
Concit.  Constant.  5.  Praescitus,  etsi  aliquando  est  in  gratia 
secundum  prassentem  justitiam,  tamen  nunquam  est  pars 
sanet®  Ecclesi®;  et  prsdestinatus  semper  manet  mem- 
brum Ecclesiae,  licet  aliquando  excidat  a gratia  adventi- 
tia, sed  non  a gratia  prxdestinationis.  — Proposit.  Ques- 
nclli  damn.  a Clcm.  XI:  72.  Nota  Ecclesias  christianre 
est.  quod  sit  catholica,  comprehendens  et  omnes  angelos 
coeli,  et  omnes  electos  et  justos  terras  et  omnium  s®cu- 
lorum.  75.  Quid  est  Ecclesia,  nisi  coetus  filiorum  Dei, 
manentium  in  ejus  sinu,  adoptatorum  in  Christo,  subsi- 
stentium in  ejus  persona,  redemptorum  ejus  sanguine, 
viventium  ejus  spiritu,  agentium  per  ejus  gratiam,  et 
expectantium  gratiam  futuri  s®culi?  74.  Ecclesia,  sive  in- 
teger Christus,  incarnatum  Verbum  habet  ut  caput,  omnes 
vere  Sanctos  ut  membra.  75.  Ecclesia  est  unus  solus 
homo  compositus  ex  pluribus  membris,  quorum  Christus 
est  caput,  vita,  subsistentia  et  persona;  unus  solus  Chris- 
tus compositus  ex  pluribus  Sanctis,  quorum  est  sanctifica- 
tor. 76.  Nihil  spatiosius  Ecclesia  Dei:  quia  omnes  electi 
et  justi  omnium  saeculorum  illam  componunt.  77.  Qui  non 
ddeit  vitam  dignam  filio  Dei  et  membro  Christi,  cessat 
interius  habere  Deum  pro  Patre  et  Christum  pro  capite. 
78.  Separatur  quis  a populo  electo,  cujus  figura  fuit  po- 
populus  judaicus  et  caput  est  Jesus  Christus,  tam  non 
vivendo  secundum  Evangelium,  quam  non  credendo 
Evangelio. 

Respondeo  dicendum  quod  haec  est  differentia 
inter  corpus  hominis  naturale  et  corpus  Eccle- 
siae mysticum,  quod  membra  corporis  naturalis 
sunt  omnia  simul ; membra  autem  corporis  mystici 
non  sunt  omnia  simul:  neque  quantum  ad  esse  na- 
turae, quia  corpus  Ecclesiae  constituitur  ex  homi- 
nibus qui  fuerunt  a principio  mundi  usque  ad  fi- 
nem ipsius;  neque  etiam  quantum  ad  esse  gratiae, 
quia  eorum  etiam  qui  sunt  in  uno  tempore,  qui- 
dam gratia  carent,  postmodum  habituri,  aliis  eam 
jam  habentibus.  Sic  igitur  membra  corporis  mys- 
tici accipiuntur,  non  solum  secundum  quod  sunt 
in  actu,  sed  etiam  secundum  quod  sunt  in  poten- 
tia. Quaedam  tamen  sunt  in  potentia  quas  nunquam 
reducuntur  ad  actum  ; quaedam  vero  sunt  quae 
quandoque  reducuntur  ad  actum  : et  hoc  secun- 
dum triplicem  gradum  quorum  primus  est  per 
fidem,  secundus  per  charitatem  viae,  tertius  per 
fruitionem  patriae. 

Sic  ergo  dicendum  est  quod  accipiendo  gene- 
raliter secundum  totum  tempus  mundi, 
Christus  est  caput  omnium  hominum,  sed 
secundum  diversos  gradus.  — Primo  enim  et 
principaliter  est  caput  eorum  qui  actu  uniuntur  ei 
per  gloriam  ; — secundo,  eorum  qui  actu  uniun- 
tur ei  per  charitatem;  — tertio  eorum  qui  actu 
uniuntur  ei  per  fidem  ; — quarto  vero  eorum  qui 
ei  uniuntur  solum  in  potentia  nondum  reducta  ad 
actum,  quae  tamen  est  ad  actum  reducenda  secun- 
dum divinam  praedestinationem  ; — quinto  vero 
eorum  qui  in  potentia  sunt  ei  uniti,  quae  nunquam 
reducetur  adactum  ; sicut  homines  in  hoc  mundo 
viventes,  qui  non  sunt  praedestinati;  qui  tamen 
ex  hoc  seculo  recedentes,  totaliter  desinunt  esse 
membra  Christi,  quia  jam  nec  sunt  in  potentia  ut 
Christo  uniantur. 

Ad  primum  ergo  dicendum  quod  illi  qui  sunt 
infideles,  etsi  actu  non  sint  de  Ecclesia,  sunt  tamen 
de  Ecclesia  in  potentia.  Quae  quidem  potentia  in 
duobus  fundatur  : — primo  quidem  et  principaliter 
in  virtute  Christi,  quae  est  sufficiens  ad  salutem 
totius  humani  generis  ; — secundario,  in  arbitrii 
libertate. 

Ad  secundum  dicendum  quod  esse  Ecclesiam 
gloriosam,  non  habentem  maculam  neque  rugam, 
est  ultimus  finis  ad  quem  perducimur  per  passio- 
nem Christi.  Unde  hoc  erit  in  statu  patriae,  non 
autem  in  statu  viae  : in  quo  si  dixerimus  quia  pec- 
catum non  habemus , nosmetipsos  (i)  seducimus , 
ut  dicitur  i Joan.  i,  8.  Sunt  tamen  quaedam,  sci- 
licet mortalia,  quibus  carent  illi  qui  sunt  membra 
Christi  per  actualem  unionem  charitatis  ; qui  vero 
his  subduntur  peccatis,  non  sunt  membra  Christi 
actualiter,  sed  potentialiter  : nisi  forte  imperfecte 
per  fidem  informem,  quae  unit  Christo  secundum 
quid,  et  non  simpliciter,  ut  scilicet  per  Christum 


(i)  Vulgata:...  quoniam  peccatum...  ipsi  nos  seduci- 
mus. 


homo  consequatur  vitam  gratiae.  Fides  enim  sine 
operibus  mortua  est , ut  dicitur  Jacobi.  2,  20.  Per- 
cipiunt tamen  tales  a Christo  quemdam  actum 
vitae,  qui  est  credere ; sicut  si  membrum  mortifi- 
catum  moveatur  aliqualiter  ab  homine. 

Ad  tertium  dicendum  quod  sancti  patres  non  in- 
sistebant sacramentis  legalibus  tanquam  quibus- 
dam rebus,  sed  sicut  imaginibus  et  umbris  futuro- 
rum. Idem  autem  est  motus  in  imaginem,  in 
quantum  est  imago,  et  in  rem,  ut  patet  per  Phi- 
losophum, in  lib.  de  Memor,  et  Reminisc.,  cap. 
2,  in  med.  Et  ideo  antiqui  patres,  servando  lega- 
lia sacramenta,  ferebantur  in  Christum  per  fidem 
et  dilectionem  eamdem,  qua  et  nos  in  ipsum  fe- 
rimur: et  ita  patres  antiqui  pertinebant  ad  idem 
corpus  Ecclesiae  ad  quod  nos  pertinemus. 

Articulus  iv 

Utrum  Christus  sit  caput  angelorum. 

3 Sent.,  dist.  13,  quast.  2,  art.  2,  quast.  1,  et  4,  dist.  9, 
quast.  1,  art.  2,  quast.  3..  corp.,  et  dist.  49,  quast.  4, 
art.  4 , ud  5 ,•  et  Ver.  quast.  29,  art.  4.  corp.,  et 
ad  S ! et  Opusc.  2,  cap.  222,-  et  1 Corinth.  11 ; et 
Ephes.  1,  fin. 

Ad  quartum  sic  proceditur.  1.  Videtur  quod 

Art.  4.  — Circa  solutionem  ad  1,  adverte  cum  Caje- 
tano  quomodo  Christus  ut  sit  caput  Angelorum,  dici- 
tur habere  conformitatem  cum  illis,  quia  oportet  omni- 
no membra  corporis  esse  unius  naturae,  humanae  scilicet, 
vel  leoninas  etc.,  et  hoc  non  ponitur  tanquam  proprietas 
seu  conditio,  sed  tanquam  aliquid  necessario  praerequi- 
situm  in  omni  parte  alicujus  compositi,  si  illud  non  est 
monstruosum.  Et  conformitas  ista,  licet  non  sit  in  Christo 
cum  angelis,  quantum  ad  corpus,  est  tamen  quantum  ad 
animam,  quas  secundum  rationem  genericam  spiritus,  uni- 
voce convenit  cum  angelis,  quamvis  etiam  corpus 
Christi  ex  virtute  naturae  divinae,  possit  aliquid  causare 
etiam  in  spiritibus  angelorum.  Si  causalitas  fuerit  phy- 
sica, erit  instrumentalis;  si  fuerit  moralis,  ut  aliquid  illis 
merendo  per  ( assi  mem  corporalem,  erit  principalis.  Qu* 
est  explicatio  solutionis  ad  ).  — Adeo  certum  est 

Christum  esse  caput  angelorum,  quod  Lorea  asserat  id 
sine  temeritate  negari  non  posse,  et  Vasqucz  dicat  de 
hoc  jam  amplius  dubitari  non  licere.  — Cfr.  Matth.  4,  et 
14.  Ephes.  1,  Coloss.  2,  Hebr.  1.—  Hic  quaeritur  an  An- 
geli gratiam  et  gloriam  acceperint  intuitu  meritorum 
Christi.  Aliqui  affirmant,  sed  B.  Thomas  clare  negat,  in 
2 Sent.,  dist.  9,  art.  8 ad  2.  In  5,  dist.  ij.quaest.  2,  art. 
2 dicit: « Christum  non  influere  angelis  merendo  gratiam, 
aut  orando  pro  eis,  sed  in  his  quae  ad  actus  hierarchi- 
cos  pertinent.  » Etquaest  29  Verit  art.  7 ad  5 : « An- 
geli non  sunt  viatores  quantum  ad  praemium  essentiale; 
et  ideo  quantum  ad  hoc  nihil  eis  meruit.  Sunt  autem  ali- 
quo modo  viatores,  respectu  praemii  accidentalis,  in 
quantum  nobis  ministrant;  ad  quod  valet  eis  meritum 
Christi.  « Eadem  est  sententia  S.  Bonavent.  in  3 Sent., 
dist.  10,  art.  2,  queest.  i,  et  dist.  13,  et  ita  Alvarez, 
Vasquezetc.  Unde  Toietus  his  conclusionibus,  exponit 
hanc  doctrinam  : 1.  Christus  non  induit  gratiam  angelis, 
sed  iis  fuit  data  liberali  Dei  voluntate  cum  natura,  sicut  et 
primo  homini  ante  peccatum.  2.  Christus  est  caput  an- 
gelorum. 3.  Christus  influit  in  angelos,  cognitionem,  ho- 
norem, gaudium.  4.  Christus  magis  dicitur  caput  homi- 
num quam  angelorum. 

Christus,  secundum  quod  homo,  non  sit  caput 
angelorum.  Caput  enim  et  membra  sunt  unius 
naturae.  Sed  Christus,  secundum  quod  est  homo, 
non  est  conformis  in  natura  cum  angelis,  sed 
solum  cum  hominibus,  quia,  ut  dicitur  Hebr.  2, 
16,  nusquam  angelos  apprehendit,  sed  semen  Abra- 
hce  apprehendit.  Ergo  Christus,  secundum  quod 
homo,  non  est  caput  angelorum. 

2.  Praeterea,  illorum  Christus  est  caput  qui 
pertinent  ad  Ecclesiam,  quae  est  corpus  ejus, 
ut  dicitur  Ephes.  1.  Sed  angeli  non  pertinent 
ad  Ecclesiam  : nam  Ecclesia  est  congregatio 
fidelium  ; fides  autem  non  est  in  angelis:  non 
enim  ambulant  per  fidem,  sed  per  speciem;  alio- 
quin  peregrinarentur  a Domino,  secundum  quod 
Apostolus  argumentatur  2 ad  Cor.  5.  Ergo 
Christus,  secundum  quod  homo,  non  est  caput 
angelorum. 

3.  Praeterea,  Augustinus  dicit  super  Joan- 
nem,  tract.  19,  a med.,  et  tract.  22,  ante  med., 
quod  sicut  Verbum  quod  erat  in  principio  apud 
Patrem,  vivificat  animas ; ita  Verbum  caro  facium 
vivificat  corpora,  quibus  angeli  carent.  Sed  Ver- 
bum caro  factum  est  Christus,  secundum  quod 
homo.  Ergo  Christus,  secundum  quod  homo,  non 
influit  vitam  angelis  ; et  ita  secundum  quod  homo, 
non  est  caput  angelorum. 

— Sed  contra  estqood  Apostolus  dicit  Coloss, 
2,  10:  Qui  est  caput  omnis  principatus  et  potesta- 
tis: et  eadem  ratio  est  de  angelis  aliorum  ordi- 
num. Est  ergo  Christus  caput  angelorum. 

Respondeo  dicendum  quod,  sicut  dictum  est 
art.  1 huj.  quaest.,  ad  2,  ubi  est  unum  cor- 
pus necesse  est  ponere  unum  caput.  Unum  autem 
corpus  similitudinarie  dicitur  una  multitudo  ordi- 
nata in  unum,  secundum  distinctos  actus,  sive 
officia.  Manifestum  est  autem  quod  ad  unum 
finem,  qui  est  gloria  divinae  fruitionis,  ordinan- 
tur et  homines  et  angeli.  Unde  corpus  Ecclesiae 
mysticum  non  solum  consistit  ex  hominibus, 
sed  etiam  ex  angelis.  Totius  autem  hujus  mul- 
titudinis Christus  est  caput,  quia  propinquius  se 
habet  ad  Deum  et  perfectius  participat  dona 
ipsius,  non  solum  quam  homines,  sed  etiam  quam 
angeli ; et  de  ejus  influentia  non  so'um  homines 
recipiunt,  sed  etiam  angeli:  dicitur  enim  Ephes. 
1,  20,  quod  constituit  eum,  scilicet  Christum, 
Deus  Pater  ad  dexteram  uam  in  coelestibus  supra 
omnem  Potestatem,  Principatum,  et  Virtutem,  et 
Dominationem,  et  omne  nomen  quod  nominatur 
non  solum  in  hoc  secuio,  sed  etiam  in  futuro  : et 
omnia  subjecit  sub  pedibus  eius.  Et  ideo  Christus 
non  solum  est  caput  hominum,  sed  etiam  an 
gelorum.  Unde  et  Matth.  4,  2,  legitur,  quod 
accesserunt  angeli , et  ministrabant  ei. 

Ad  primum  ergo  dicendum  quod  influentia 
Christi  super  homines  principaliter  quidem  est 
quantum  ad  animas;  secundum  quas  homines  con- 


veniunt cum  angelis  in  natura  generis,  licet  non 
in  natura  speciei.  Et  ratione  hujus  conformitatis 
Christus  potest  dici  caput  angelorum,  licet  defi- 
ciat conformitas  quantum  ad  corpus. 

Ad  secundum  dicendum  quod  Ecclesia,  secun- 
dum statum  viae,  est  congregatio  fidelium  ; sed, 
secundum  statum  patriae,  est  congregatio  com- 
prehendentium. Christus  autem  non  solum  fuit 
viator,  sed  etiam  comprehensor.  Et  ideo  non 
solum  fidelium,  sed  etiam  comprehendentium  est 
caput,  utpote  plenissime  habens  gratiam  et 
gloriam. 

Ad  tertium  dicendum  quod  Augustinus  ibi  loqui- 
tur secundum  quamdam  assimilationem  causae  ad 
effectum,  prout  scilicet  res  corporalis  agit  in 
corpus,  et  res  spiritualis  in  res  spirituales.  Tamen 
humanitas  Christi  ex  virtute  spiritualis  naturae, 
scilicet  divinae,  potest  aliquid  causare  non  solum 
in  spiritibus  hominum,  sed  etiam  in  spiritibus  an- 
gelorum, propter  maximam  conjunctionem  ejus 
ad  Deum,  scilicet  secundum  unionem  personalem. 

Articulus  v 

Utrum  gratia  Christi,  secundum  quam  est  caput  Ecclesia, 
sit  eadem  cum  gratia  habituali  ejus,  secundum  quod 
est  quidam  homo  singularis. 

3 Sent.,  dist.  13,  quast.  3.  art.  2,  quast.  1 et  2,  et  4,  dist. 
3,  quast.  1 , art.  3,  qiuest.  2,  ad  3 ; et  Ver.  qiuest.  20, 
art.  2,corp.,  fin.,  et  ad  6 ; et  Opusc.  2,cap.  214  et  213  ; 
et  Joan.  3,  lect.  6. 

Ad  quintum  sic  proceditur.  1.  Videtur  quod 
non  sit  eadem  gratia  qua  Christus  est  caput  Ec- 
clesiae, cum  gratia  singulari  illius  hominis.  Dicit 
enim  Apostolus,  Rom.  5,  15  : Si  unius  delicto 
multi  mortui  sunt,  multo  magis  gratia  Dei,  et 
donum  in  gratia  unius  hominis  Jesu  Christi  in 
plures  abundavit.  Sed  aliud  est  peccatum  actuale 
ipsius  Adae,  et  aliud  peccatum  originale,  quod 
traduxit  in  posteros.  Ergo  alia  est  gratia  perso- 
nalis, quae  est  propria  ipsius  Christi,  et  alia  est 
gratia  ejus,  in  quantum  est  caput  Ecclesiae,  quae 
ab  ipso  ad  alios  derivatur. 

2.  Praeterea,  habitus  distinguuntur  secundum 
actus.  Sed  ad  alium  actum  ordinatur  in  Christo 
gratia  ejus  personalis,  scilicet  ad  sanctificationem 
illius  animae  : etad  alium  actum  ordinatur  gratia 
capitis,  scilicet  ad  sanctificandum  alios.  Ergo 

Art.  5.  In  titulo  de  identitate  reali  quaeritur.  Circa  so- 
lutionem ad  1,  bene  advertit  Cajetanus,  differentiam  quae 
ponitur  a D.  Thoma,  inter  peccatum  Adae  et  gratiam 
Christi,  quod  in  Adamo  duplex  ponitur  peccatum,  aliud 
personae,  aliud  naturae.  Hoc  secundum  derivatur  ex 
primo.  Et  haec  corruptio  naturae,  derivatur  ad  posteros. 
At  vero  in  Christo,  gratia  habitualis,  non  ita  perficit 
illum,  quod  derivetur  ad  nos  mediante  natura,  sed  per 
actionem, causando  aliam  gratiam  in  nobis;  et  ideo  non 
est  similis  ratio  ad  multiplicandum  gratiam  in  Christo, 
sicut  peccatum  in  Adamo. 

alia  est  gratia  personalis  ipsius  Christi,  et  alia  est 
gratia  ejus  in  quantum  est  caput  Ecclesiae. 

■).  Praeterea,  sicut  supra  dictum  est,  quaest-  6, 
art.  6,  in  Christo  distinguitur  triplex  gratia,  sci- 
licet— gratia  unionis,  — gratia  capitis,  — et  gratia 
singularis  illius  hominis.  Sed  gratia  singularis 
Christi  est  alia  a gratia  unionis.  Ergo  etiam  est 
alia  a gratia  capitis. 

— Sed  contra  est  quod  dicitur  Joan.  i,  1 6 : De 
plenitudine  ejus  nos  omnes  accepimus.  Secundum 
hoc  autem  est  caput  nostrum  quod  ab  eo  accipi- 
mus. Ergo  secundum  hoc  quod  habuit  plenitudi- 
nem gratiae,  est  caput  nostrum.  Plenitudinem 
autem  gratiae  habuit,  secundum  quod  perfecte 
fuit  in  illo  gratia  personalis,  ut  supra  dictum  est, 
quaest.  7,  art.  9.  Ergo  secundum  gratiam  perso- 
nalem est  caput  nostrum.  Et  ita  non  alia  gratia 
capitis,  et  alia  gratia  personalis. 

Respondeo  dicendum  quod,  quia  unumquod- 
que agit,  in  quantum  est  ens  actu,  oportet 
quod  idem  sit  actus  quo  aliquid  est  actu,  et  quo 
agit;  sicut  idem  est  calor  quo  ignis  est  calidus, 
et  quo  calefacit.  Non  tamen  omnis  actus  quo  ali- 
quid est  actu,  sufficit  ad  hoc  quod  sit  principium 
agendi  in  alia.  Cum  enim  agens  sit  praestantius 
patiente,  ut  Augustinus  dicit  12  super  Gen.  ad 
litt.,  cap.  16,  circ.  med.,  et  Philosophus  in  3 de 
Anima,  text.  19,  oportet  quod  agens  in  alia  ha- 
beat actum  secundum  eminentiam  quamdam.  Dic- 
tum est  autem  supra,  art.  1 huj.  quaest.  et  quaest. 
7,  art.  9,  quod  in  anima  Christi  recepta  est  gra- 
tia secundum  maximam  eminentiam  : et  ideo  ex 
illa  eminentia  gratiae  quam  accepit,  competit  ei 
quod  gratia  illa  ad  alios  derivetur,  quod  pertinet 
ad  rationem  capitis.  Et  ideo  eadem  est  secun- 
dum essentiam  gratia  personalis,  qua  anima 
Christi  est  justificata,  et  gratia  ejus,  secun- 
dum quam  est  caput  Ecclesiae  justificans 
alios;  differt  tamen  secundum  rationem. 

Ad  primum  ergo  dicendum  quod  peccatum  ori- 
ginale in  Adam,  quod  est  peccatum  naturae,  deri- 
vatum esta  peccato  actuali  ipsius,  quod  est  pec 
catum  personale,  quia  in  eo  persona  corrupit 
naturam  ; qua  corruptione  mediante,  peccatum 
primi  hominis  derivatur  ad  posteros,  secundum 
quod  natura  corrupta  corrumpit  personam.  Sed 
gratia  non  derivatur  a Christo  in  nos  mediante 
natura  humana,  sed  per  solam  personalem  actio- 
nemipsius  Christi.  Unde  non  oportet  in  Christo 
distinguere  duplicem  gratiam,  quarum  una  res- 
pondeat naturae,  alia  personae,  sicut  in  Adam  dis- 
tinguitur peccatum  naturae  et  personae. 

Ad  secundum  dicendum  quod  diversi  actus, 
quorum  unus  est  ratio  et  causa  alterius,  non  di- 
versificant  habitum.  Actus  autem  personalis  gra- 
tiae, qui  est  sanctum  facere  formaliter  habentem, 
estratio  justificationis  aliorum,  quae  pertinet  ad 


gratiam  capitis.  Et  inde  est  quod  per  hujusmodi 
differentiam  non  diversificatur  essentia  habitus. 

Ad  tertium  dicendum  quod  gratia  personalis  et 
gratia  capitis  ordinantur  ad  aliquem  actum  ; gra- 
tia autem  unionis  non  ordinatur  ad  actum,  sed  ad 
esse  personale.  Et  ideo  gratia  personalis  et  gra- 
tia capitis  conveniunt  in  essentia  habitus ; non 
autem  gratia  unionis  : quamvis  personalis  gratia 
possit  quodammodo  dici  gratia  unionis,  prout 
facit  congruitatem  quamdam  ad  unionem;  et  se- 
cundum hoc  una  per  essentiam  est  gratia  unionis, 
et  gratia  capitis,  et  gratia  singularis  personae,  sed 
differens  sola  ratione. 

Articulus  vi 

Utrum  esse  caput  Ecclesiae  sit  proprium  Christo. 

Inj. , art.  7,  corp.  ; et  Ver.  quast.  29,  art.  4 , corp. ; et 
iCor.  ri. 

Ad  sextum  sic  proceditur.  1.  Videtur  quod 
esse  caput  Ecclesiae  non  sit  proprium  Christo. 
Dicitur  enim-i  Reg.  15,  17  : Cum  esses  parvulus 


Art.  6.  — Nota  ex  3 arg.  quod  solus  Christus  dicitur 
Ostium,  et  nullus  alius  dici  debet,  quamvis  alii  dicantur 
pastores  et  fundamenta. 

Definit.  Eccles.  — Proposit.  Joann.  Huss.  damn.  in 
Concit.  Constant. : 7.  Petrus  non  est,  nec  fuit  caput  eccle- 
six  sanet»  catholicae.  10.  Nullus  sine  revelatione  assere- 
ret rationabiliter  de  se  vel  alio,  quod  esset  caput  Eccle- 
siae particularis,  nec  Romanus  Pontifex  est  caput  Ro- 
manae ecclesiae  particularis.  11.  Non  oportet  credere, 
quod  iste  quicumque  est  Romanus  Pontifex  sit  caput 
cujuscumque  particularis  ecclesiae  sanctae,  nisi  Deus  eum 
praedestinaverit.  27.  Non  est  scintilla  apparentiae,  quod 
oporteat  esse  unum  caput  in  spiritualibus  regens  Eccle- 
siam, quod  semper  cum  Ecclesia  ipsa  militante  conver- 
setur et  conservetur.  28.  Christus  sine  talibus  monstruo- 
sis capitibus  per  suos  veraces  dicipulos  sparsos  per 

orbem  terrarum  melius  suam  Ecclesiam  regularet.  

Concit.  Vatican.  Sess.  4,  cap.  4:  Unde  quicumque  in  hac 
Cathedra  Petro  succedit,  is  secundum  Christi  ipsius  ins- 
titutionem primatum  Petri  in  universam  Ecclesiam  obti- 
net. Manet  ergo  dispositio  veritatis,  et  beatus  Petrus  in 
accepta  fortitudine  petrae  perseverans  suscepta  Ecclesiae 
gubernacula  non  reliquit.  Haede  causa  ad  Romanam  Ec- 
clesiam propterpotentiorem  principalitatem  necesse  sem- 
per fuit  omnem  convenire  Ecclesiam,  hoc  est,  eos  qui  sunt 
undique  fideles,  ut  in  ea  Sede,  e qua  veneranda;  commu- 
nionis jura  in  omnes  dimanant,  tamquam  membra  in  ca- 
pite consociata,  in  unam  corporis  compagem  coalesce- 
rent. — Et  ibidem , cap.  3 : Inhaerentes  tum  praedecesso- 
rum nostrorum,  Romanorum  Pontificum,  tum  Concilio- 
rum generalium  disertis,  perspicuisque  decretis,  innova- 
mus oecumenici  Concilii  Florentini  definitionem,  qua 
credendum  ab  omnibus  Christi  fidelibus  est,  sanctam 
Apostolicam  Sedem,  et  Romanum  Pontificem  in  univer- 
sum orbem  tenere  primatum,  et  ipsum  Pontificem  Ro- 
manum successorem  esse  beati  Petr  principis  Apostolo- 
rum, et  verum  Christi  Vicarium,  totiusque  Ecclesiae  caput, 
et  omnium  Christianorum  patrem  ac  doctorem  existere  ; 
et  ipsi  in  beato  Petro  pascendi,  regendi  ac  gubernandi 
universalem  Ecclesiam  a Domino  nostro  Jesu  Christo 
plenam  potestatem  traditam  esse;  quemadmodum  etiam 
in  gestis  oecumenicorum  Conciliorum  et  in  sacris  cano- 
nibus continetur. 


QU/EST.  VIII.  DE  GRATIA  CHRISTI 

(1)  in  oculis  luis , capul  in  tribubus  Israel  faclus  es. 
Sed  una  est  Ecclesia  in  novo  et  veteri  Testamento. 
Ergo  videtur  quod  eadem  ratione  aliquis  alius 
homo,  praeter  Christum,  poterit  esse  caput  Ec- 
clesiae. 

2.  Praeterea,  ex  hoc  Christus  dicitur  esse  caput 
Ecclesiae  quod  gratiam  influit  Ecclesiae  membris. 

Sed  etiam  ad  alios  pertinet  gratiam  aliis  praebere, 
secundum  illud  Ephes.  4,  29  : Omnis  sermo  ma- 
lus ex  ore  vestro  non  procedat  ; sed  si  quis  bonus  est 

(2)  ad  aedificationem  fidei,  ut  det  gratiam  audien- 
tibus. Ergo  videtur  quod  etiam  alii  quam  Christo 
competat  esse  Ecclesiae  caput. 

3.  Praeterea,  Christus  ex  eo  quodpraeest  Eccle- 
siae, non  solum  dicitur  caput,  sed  etiam  pastor  et 
fundamentum  Ecclesiae.  Sed  non  sibi  solum  Chris- 
tus retinuit  nomen  Pastoris,  secundum  illud  1 Pet. 
5,4:  Cum  apparuerit  princeps  pastorum,  perci- 
pietis immarcessibilem  gloricc  coronam  ; nec  etiam 
nomen  fundamenti,  secundum  illud  Apoc.  21,  4: 
Murus  civitatis  habens  fundamenta  duodecim.  Ergo 
videtur  quod  nec  etiam  nomen  capitis  sibi  soli  re- 
tinuerit. 

— Sed  contra  est  quod  dicitur  Coloss.  2,  19  : 
Caput  Ecclesiae  est,  ex  quo  corpus  (3)  per  nexus 
et  conjunctiones  subministratum,  et  constructum 
crescit  in  augmentum  Dei.  Sed  hoc  soli  Christo 
convenit.  Ergo  solus  Christus  est  caput  Ecclesiae. 

Respondeo  dicendum  quod  caput  in  alia  mem- 
bra influit  dupliciter  : uno  modo  quodam  in- 
trinreco  influxu,  prout  scilicet  virtus  motiva  et 
sensitiva  a capite  derivatur  ad  cactera  membra; 
alio  modo  secundum  quamdam  exteriorem  guber- 
nationem, prout  scilicet  secundum  visum  et  alios 
sensus,  qui  in  capite  radicantur,  dirigitur  homo  in 
exterioribus  actibus.  Interior  autem  influxus 
gratiae  non  est  ab  aliquo  nisi  a solo  Christo, 
cujus  hum  in  tas  ex  hoc  quod  est  Divinitati  con- 
juncta, habet  virtutem  justificandi.  — Sed  influxus 
in  membra  Ecclesiae  quantum  ad  exteriorem 
gubernationem  potest  aliis  convenire  : et  se- 
cundum hoc  aliqui  alii  possunt  dici  capita 
Ecclesiae,  secundum  illud  Amos  6,  1 1 : Optimates 
capita  populorum differenter  tamen  a Christo. 
Primo  quidem  quantum  ad  hoc  quod  Christus  est 
caput  omnium  eorum  qui  ad  Ecclesiam  pertinent 
secundum  omnem  locum,  et  tempus,  et  statum  ; 
alii  autem  homines  dicuntur  capita  secundum  quae- 
dam specialia  loca,  sicut  episcopi  suarum  Eccle- 
siarum ; vel  etiam  secundum  determinatum  tempus 
sicut  papa  est  caput  totius  Ecclesiae,  scilicet  tem- 
pore sui  pontificatus  ; et  secundum  determinatum 
statum,  prout  scilicet  sunt  in  statu  viatoris.  Alio 
modo,  quia  Christus  est  caput  Ecclesiae  propria 


(1)  Vulgata  : Cum  parvulus  esses,  etc. 

(2)  In  Vulgata  deest  est. 

(?)  Vulgata  :...  ex  quo  totum  corpus... 

virtute  et  auctoritate  ; alii  vero  dicuntur  capita,  in 
quantum  vicem  gerunt  Christi,  secundum  illud  2 
ad  Cor.  2,  10  : Nam  et  ego  quod  donavi,  si  quid 
donavi,  propter  vos  in  persona  Christi ; et  secun- 
dum illud  2 ad  Cor.  5,  20  : Pro  Christo  legatione 
fungimur,  ianquam  Deo  exhorlanle  per  nos. 

Ad  primum  ergo  dicendum  quod  verbum  illud 
intelligitur,  secundum  quod  ratio  capitis  conside- 
ratur ex  exteriori  gubernatione,  prout  dicitur  rex 
caput  regni  sui. 

Ad  secundum  dicendum  quod  homo  non  dat 
gratiam  interius  influendo,  sed  exterius  persua- 
dendo ad  ea  quae  sunt  gratiae. 

Ad  tertium  dicendum  quod,  sicut  Augustinus 
dicit  super  Joan.  tract.  46,  in  med.,  si  preeposili 
Ecclesia;  pastores  sunt,  quomodo  unus  pastor  est , 
nisi  quia  sunt  illi  omnes  unius  membra  pastoris ) Et 
similiter  alii  possunt  dici  fundamenta  et  capita,  in 
quantum  sunt  unius  capitis  etfundamenti  membra. 
Et  tamen,  sicut  Augustinus  ibidem,  tract.  47,  inter 
prine,  et  med.,  dicit,  pastorem  esse  dedit  membris 
suis  ; eslium  vero  nemo  nostrum  se  dicit  ; hoc  sibi 
ipse  proprium  tenuit.  Et  hoc  ideo  quia  in  ostio 
importatur  principalis  auctoritas,  in  quantum  os- 
tium est  per  quod  omnes  ingrediuntur  in  domum; 
et  ipse  solus  Christus  est  per  quem  accessum  habe- 
mus (1)  in  gratiam  istam  in  qua  stamus,  Rom.  5, 
2 ; per  alia  vero  nomina  praedicta  potest  impor- 
tari auctoritas  non  solum  principalis,  sed  etiam  se- 
cundaria. 

Articulus  vii 

Utrum  diabolus  sit  caput  omnium  malorum. 

lnj.,art.  8,  corp. 

Ad  septimum  sic  proceditur.  1.  Videtur  quod 
diabolus  non  sit  caput  malorum.  Ad  rationem  enim 
capitis  pertinet  quod  influat  sensum  et  motum  in 
membra,  ut  dicit  quaedam  Glossa  (Petri  Lomb.), 
super  illud  ad  Ephes.  1 : Ipsum  dedit  caput , etc. 
Sed  diabolus  non  habet  virtutem  influendi  mali- 
tiam peccati,  quod  ex  voluntate  peccantis  procedit. 
Ergo  diabolus  non  potest  dici  caput  malorum. 

2.  Praeterea,  per  quodlibet  peccatum  fit  homo 
malus.  Sed  non  omnia  peccata  sunt  a diabolo  : 
quod  quidem  manifestum  est  de  peccatis  daemo- 
num, qui  non  ex  persuasione  alterius  peccaverunt; 
similiter  etiam  nec  omne  peccatum  hominis  ex 
diabolo  procedit  : dicitur  enim  in  lib.  de  eccles. 
Dogmatibus,  cap.  82  : Non  omnes  cogitationes 
nostra;  mala;  semper  diaboli  instinctu  excitantur  ; 
sed  aliquoties  ex  motu  arbitrii  nostri  emergunt. 
Ergo  diabolus  non  est  caput  omnium  malorum. 

Art.  7. — Nomen  diaboli  in  praesentia,  non  usurpatur 
pro  tota  collectione  diabolici  exercitus,  sed  pro  principe 
daemoniorum. 

(1)  Vulgata  : Per  quem  habemus  accessum  per  fidem  in 
gratiam. 

3.  Praeterea,  unum  caput  uni  corpori  praefici- 
tur. Sed  tota  multitudo  malorum  non  videtur  ha- 
bere aliquid  in  quo  uniatur,  quia  malum  malo  con- 
tingit esse  contrarium  : et  contingit  etiam  ex  di- 
versis defectibus,  ut  Dionysius  dicit  4 cap.  de 
div.  Nom.,part.  4,  inter  med.  et  fin.  lect.  22. 
Non  ergo  diabolus  potest  dici  caput  omnium  ma- 
lorum. 

— Sed  contra  est  quod  super  illud  Job  18:  Me- 
moria illius  pereat  de  terra,  dicit  Glossa  ord.  Gre- 
gor., lib.  14  Moral.,  cap.  11,  in  princip.  : De 
unoquoque  iniquo  dicitur,  ut  ad  caput,  id  est,  ad 
diabolum,  revertatur. 

Respondeo  dicendum  quod,  sicut  supra  dictum 
est,  art.  praec.,  caput  non  solum  interius  influit 
in  membra,  sed  etiam  exterius  gubernat,  eorum 
actus  dirigendo  ad  aliquem  finem.  Sic  ergo  potest 
dici  aliquis  caput  alicujus  multitudinis  vel  secun- 
dum utrumque,  scilicet  secundum  interiorem  in- 
fluxum et  exteriorem  gubernationem  ; et  sic  est 
Christus  caput  Ecclesiae,  ut  dictum  est  art.  praec., 
vel  secundum  exteriorem  gubernationem : et 
sic  quilibet  princeps  vel  praelatus  est  caput  mul- 
titudinis sibi  subjectae.  Et  per  hunc  modum  di- 
citur diabolus  caput  omnium  malorum.  Nam, 
ut  dicitur  Job  41,  25.  Ipse  est  rex  super  universos 
filios  superbies.  Pertinet  autem  ad  gubernatorem 
ut  eos  quos  gubernat,  ad  suum  finem  adducat. 
Finis  autem  diaboli  est  aversio  rationalis  creaturae 
a Deo  : unde  et  a principio  hominem  ab  obe- 
dientia  divini  praecepti  removere  tentavit.  Ipsa 
autem  aversio  a Deo  habet  rationem  finis,  in  quan- 
tum appetitur  sub  specie  libertatis,  secundum  illud 
Jer.  2,  20  : A seculo  confregisti  jugum,  rupisti 
vincula  (1),  et  dixisti:  Non  serviam.  In  quantum 
igitur  ad  hunc  finem  aliqui  adducuntur  peccando, 
sub  diaboli  regimine  et  gubernatione  cadunt;  et 
ex  hoc  dicitur  eorum  caput. 

Ad  primum  ergo  dicendum  quod,  licet  diabolus 
interius  non  influat  rationali  menti,  tamen  sugge- 
rendo inducit  ad  malum. 

Ad  secundum  dicendum  quod  gubernator  non 
semper  suggerit  singulis  subjectis  ut  suae  volun- 
tati obediant  ; sed  proponit  omnibus  signum  suae 
voluntatis,  ad  cujus  sequelam  aliqui  excitantur 
inducti,  alii  propria  sponte  ; sicut  patet  in  duce 
exercitus,  cujus  vexillum  sequuntur  milites,  etiam 
nullo  persuadente.  Sic  igitur  primum  peccatum 
diaboli,  qui  ab  initio  peccat,  ut  dicitur  1 Joan.  3, 
propositum  est  omnibus  ad  sequendum,  quod  qui- 
dam imitantur  per  suggestionem  ipsius,  quidam 
propria  sponte  absque  ulla  suggestione.  Et  secun- 
dum hoc  omnium  malorum  caput  est  diabolus,  in 
quantum  ipsum  imitantur,  secundum  illud  Sap.  2, 
24:  Invidia  diaboli  mors  introivit  in  orbem  terra- 
rum. Inviantur  autem  illum  qui  sunt  ex  parte  il- 
lius. 

(1)  Vulgata:.,  jugum  meum,  rupisti  viricula  mea... 


Ad  tertium  dicendum  quod  omnia  peccata  con- 
veniunt in  aversione  a Deo,  licet  ab  invicem  dif- 
ferant secundum  conversionem  ad  diversa  commu- 
tabilia bona. 

Art'iculus  viii 

Utrum  antichristus  possit  etiam  dici  caput  omnium  malo 
rum. 

2-2,  quast.  84,  art.  ? et  4 ; et  4 Sent.,  dist.  lj,  quccst.  2, 
art.  1 , corp. ; et  Ferit,  queest.  29,  art.  4,  corp.  ; et  Mal. 
quast.  8,  art.  1 , corp. ; et  Op.  2,  cap.  224  ; et  1 Cor. 
11,  lect.  4. 

Ad  octavum  sic  proceditur.  1.  Videtur  quod 
antichristus  non  sit  caput  malorum.  Unius  enim 
corporis  non  sunt  diversa  capita.  Sed  diabolus  est 
caput  multitudinis  malorum.  Non  ergo  antichris- 
tus est  eorum  caput. 

2.  Praeterea,  antichristus  est  membrum  diaboli. 
Sed  caput  distinguitur  a membris.  Ergo  antichris- 
tus non  est  caput  malorum. 

3.  Praeterea,  caput  habet  influentiam  in  mem- 
bra. Sed  antichristus  nullam  habet  influentiam  in 
malos  qui  eum  praecesserunt.  Ergo  antichristus 
non  est  caput  malorum. 

— Sed  contra  est  quod  Job  21,  super  illud  : In- 
terrogate quemlibet  de  viatoribus,  dicit  Glossa  ord. 
Greg.  lib.  13  Moral.,  cap.  36,  parum  a prine.: 
Dum  de  omnium  malorum  corpore  loqueretur 
subito  ad  omnium  iniquorum  caput  (antichristum) 
verba  convertit. 

Respondeo  dicendum  quod'  sicut  supra  dictum 
est,  art.  1 huj.  quaest.,  in  capite  naturali  tria 
inveniuntur,  scilicet  ordo,  perfectio  et  virius  in- 
fluendi. — Quantum  igitur  ad  ordinem  tempo- 
ris, non  dicitur  antichristus  esse  malorum 
caput,  quasi  ejus  peccatum  praecesserit,  sicut 
praecessit  peccatum  diaboli.  — Similiter  etiam 
non  dicitur  esse  caput  malorum  propter  vir- 
tutem inlluendi  : etsi  enim  aliquos  sui  tempo- 
ris ad  malum  sit  conversurus,  exterius  inducendo; 
non  tamen  illi  qui  ante  eu  n fuerunt,  ab  ipso  sunt 
in  malitiam  inducti,  nec  etiam  ejus  malitiam  sunt 
imitati.  Unde  secundum  hoc  non  posset  dici  ca- 
put omnium  malorum,  sed  aliquorum.  — Relin- 
qu  tur  ergo  quod  dicatur  caput  omnium  malo- 
rum proptermalitiaeperfectionem.  Unde  super 
illud  2 ad  Thess.  2 : Ostendens  se,  tanquam  sil 
Deus,  dicit  Glossa  ord.  Haym.  : Sicut  in  Christo 
omnis  plenitudo  Divinitatis  inhabitavit,  ita  in  anti- 
christo  omnis  malitia’  plenitudo ; non  quidem  ita 
quod  humanitas  ejus  sit  assumpta  a diabolo  in 
umtatem  personae,  sicut  humanitas  Christi  a Filio 
Dei  ; sed  qu.a  diabolus  suam  malitiam  eminentius 
ei  influet  suggerendo  quam  omnibus  aliis.  Et  se- 
cundum hoc  omnes  alii  mali  qui  praecesserunt, 
sunt  quasi  quaedam  figura  antichristi,  secundum 

illud  2 ad  Thess.  2,  7 : Mysterium  jam  operatur 
iniquitatis. 

Ad  primum  ergo  dicendum  quod  diabolus  et 
antichristus  non  sunt  duo  capita,  sed  unum,  quia 
antichristus  dicitur  esse  caput,  in  quantum  ple- 
nissime invenitur  in  eo  impressa  malitia  diaboli. 
Unde  super  illud,  2 ad  Thess.  2 : Ostendens  se, 
tanquam  sil  Deus,  dicit  Glossa  ord.  Haym.  : In 
ipso  erit  caput  omnium  malorum,  scilicet  diabolus, 
qui  est  rex  super  omnes  filios  superbiat.  Non  autem 
dicitur  in  eo  esse  per  unionem  personalem,  nec 
per  intrinsecam  inhabitationem,  quia  sola  Trin.tas 
menti  illabitur,  ut  dicitur  inlib.de  eccles.  Dogm., 
cap.  83,  sed  per  malitiae  effectum. 

Ad  secundum  dicendum  quod,  sicut  caput  Christi 
est  Deus,  et  tamen  ipse  est  caput  Ecclesiae,  ut  supra 
dictum  est,  art.  1 huj.  quaest.,ad2,  ita  antichristus 
est  membrum  diaboli,  et  tamen  est  caputmalorum. 

Ad  tertium  dicendum  quod  antichristus  non  di- 
citur caput  omnium  malorum  propter  similitudi- 
nem influentiae,  sed  propter  similitudinem  perfec- 
tionis. In  eo  enim  diabolus  quasi  malitiam  suam 
ducet  ad  caput,  per  modum  quo  dicitur  aliquis  ad 
caput  suum  propositum  ducere,  cum  illud  perfe- 
cerit. 

QU7ESTIO  IX 

DE  SCIENTIA  CllRISTI  IN  COMMUNI.  — In 
qualuor  articulos  divisa. 

Deinde  considerandum  est  de  scientia  Christi: 

Quaestio.  9.  — Ut  quaestiones  de  scientia  Christi  faci- 
lius intelligi  possint,  in  memoriam  revocanda  est  philoso- 
phis doctrina  de  intellectu.  Intellectus  est  proprietas 
substantiae  spiritualis,  et  est  illa  facultas  superior  qua 
distinguimur  a brutis.  Definitur:  « Potentia  perceptiva 
veritatis,  seu  entis  sub  ratione  veri  ».  Per  primas  parti- 
culas convenit  cum  aliis  potentiis  cognoscitivis  : differt 
vero,  quia  cum  csterae  potentis  cognoscant  objecta  par- 
ticularia, et  in  illis  solum  qualitates  exteriores  attingant, 
intellectus  respicit  pro  objecto  ens  in  communi.  Unde 
omne  ens  pertinet  ad  objectum  intellectus.  — Intellectus 
recte  dividitur  in  agentem  et  patientem,  id  est  in  illum 
qui  species  rerum  abstrahit  a phantasmatibus,  et  in  illum 
qui  species  istas  recipit,  ut  per  eas  intelligat  (supra, 

1 Part.  quaest.  79,  art.  1).  — Objectum  intellectus  humani 
pro  statu  hujus  vita;,  et  quamaiu  anima  illigatur  corpori, 
estquidditas  materialis,  et  ea  quae  ex  rerum  materialium 
cognitione  deduci  possunt(supra,  1 Part.  quasst.  12,  art. 4, 
et  quasst.  84,  art.  7).  — Intellectus  intelligit  formando 
verbum  id  est  similitudinem  objecti,  non  ab  externa  ali- 
qua causa  impressam  intellectui,  sed  ab  eo  procedentem 
per  modum  cujusdam  partus  vitalis  et  interni,  quo  intel- 
ligens  non  modo  exprimit  in  sese  objectum,  ac  illud  quasi 
interne  lcquitur  sibi,  sed  etiam  in  tali  expressione  sua 
ipsum  in  actu  secundo  intelligit.  Unde  verbum  illud  dici- 
tur etiam  species  expressa,  dictio  cordis,  conceptus  et 
conceptio  mentis.  — Nota  etiam  (ut  pluries  jam  fuit  dic- 
tum), quod  quando  intellectus  dividitur  in  practicum  et 
speculativum,  in  intelligentiam  et  discursum,  in  rationem 
superiorem  et  inferiorem,  hmc  omnia  non  significant  res 
diversas,  sed  eamdem  diversimode  sumptam  (Cfr.  Gou- 
din,  Zigliara,  Sanseverino). 


/ / 

circa  quam  duo  consideranda  sunt.  — Primo 
quam  scientiam  Christus  habuerit.  — Secundo  de 
unaquaque  scientiarum  ipsius. 

Circa  primum  quaeruntur  quatuor  : i°  utrum 
Christus  habuerit  aliquam  scientiam  praeter  divi- 
nam ; 20  utrum  habuerit  scientiam  quam  habent 
beati  vel  comprehensores  ; 30  utrum  habuerit  scien- 
tiam inditam  vel  infusam  ; 40  utrum  habuerit  ali- 
quam scientiam  acquisitam. 

Articulus  primus 

Utrum  Qhristus  habuerit  aliquam  scientiam  praeter 
divinam. 

3 Sent.,  dist.  14,  art.  1 quasi.  1 et  ferit,  quast.  20,  art. 
2 ; et  Opusc.  2,  cap.  214. 

Ad  primum  sic  proceditur.  1.  Videtur  quod  in 
Christo  non  fuerit  aliqua  scientia  praeter  divinam. 
Ad  hoc  enim  necessaria  est  scientia,  ut  per  eam 
aliqua  cognoscantur.  Sed  Christus  per  scientiam 
divinam  cognoscebat  omnia.  Superfluum  igitur 
fuisset  quod  in  eo  esset  alia  scientia. 

2.  Praeterea,  lux  minor  per  majorem  offuscatur. 
Sed  omnis  scientia  creata  comparatur  ad  scien- 
tiam Dei  increatam,  sicut  lux  minor  ad  majorem. 


Art.  i.  — Hic  art.  supponit  Christum  scientiam  divinam 
habere.  — D.  Thomas,  nomen  scientise  pro  nomine  cogni- 
tionis usurpat,  ut  ipse  in  art.  exponit,  et  generatim  agit 
de  cognitione  ut  actum  primum  et  secundum  comprehen- 
dit : unde  cum  respondet  in  Christo  esse  scientiam  crea- 
tam, utrumque  afiirmat,  scilicet  esse  in  illo  cognitionem 
creatam,  et  principia  ad  illam  necessaria  (Suarez).  — 
Conci,  siones  sequentes  habet  Medina  : 1.  Non  est  hasrc- 
sis  manifesta,  negare  habi  um  scientiae  creatum  in  anima 
Christi.  2.  Hasresis  est  manifesta  negare  scientiam  crea- 
tam fuisse  in  anima  Christi,  sive  sit  habitus,  sive  actus. 
5.  Temerarium  est  et  proximum  errori  negare  in  Christo 
fuisse  habitum  scientia;  creatas,  cum  dona  Spiritus  Sancti, 
ac  virtutes  inlusas  secundum  fidem  fuere  in  Christo,  et 
inter  dona  et  virtutes,  sunt  scientia,  sapientia  intellectus, 
etc.  — Haec  sunt  verba  S.  Agathonis  papae,  recepta  in 
Concil.  VI  cecumenico,  de  quibus  hic  loquitur  S.  Doctor  : 
« Omnia  duplicia  unius  ejusdemque  Domini  Salvatoris 
nostri  Jesu  Christi,  secundum  evangelicam  traditionem 
asserimus,  id  est  duas  ejus  naturas  praedicamus;  civinam 
scilicet  et  humanam;  et  unamquamque  proprietatem  na- 
turalem habere  confitemur;  ethabere  divinam,  omnia  quas 
divina  sunt;  et  humanam  omnia  quas  humana  sunt,  absque 
ullo  peccato  ».  Non  quidem,  ut  animadvertit  Joannes  a 
S.  Thoma,  fuit  definitum  esse  in  Christo  duas  scientias 
vel  sapientias  sub  noc  nomine  scientiae  vel  sapientias;  sed 
definitum  esse  duas  voluntates  et  duas  operationes,  et 
similiter  habuisse  naturam  humanam,  omnia  qua  humana 
sunt,  etc.  Ex  quibus  definitionibus  attendens  magis  ad 
sensum  quam  ad  verba,  intulit  in  corp.  art.  illam  causa- 
em:  « quia  nihil  naturalium  Christo  defuit,  qui  totam 
nostram  naturam  suscepit  »,  et  ideo  damnatam  esse  posi- 
tionem negantium  duas  scientias  vel  sapientias  in  Christo, 
id  est  operationes  illius,  quia  sine  illis,  neque  mens 
Christi  esset  similis  nostra:,  neque  omnes  proprietates 
et  perfectiones  habuisset  in  Christo  naturalis  natura  et 
consequenter  neque  consequerentur  duae  operationes 
voluntatis  (Joann.  a S.  Thoma).  — Cfr.  S.  Thom.  de  Vcrit. 
quaest.  20,  art.  1 ; et  S.  Ambros.  de  tacarnat . cap.  7* 

Ergo  in  Christo  non  refulsit  alia  scientia  quam 
divina. 

3.  Praeterea,  unio  humanae  naturae  ad  divinam 
facta  est  in  persona,  ut  ex  supra  dictis  patet, 
quaest.  2,  art.  2.  Ponitur  autem  in  Christo  secun- 
dum quosdam  quaedam  scientia  unionis  per  quam 
scilicet  Christus  ea  quae  ad  mysterium  incarnatio- 
nis pertinent,  plenius  scivit  quam  aliquis  alius. 
Cum  ergo  unio  personalis  contineat  duas  naturas, 
videtur  quod  in  Christo  non  sint  duae  scientiae,  sed 
una  tantum  scientia  pertinens  ad  utramque  naturam. 

— Sed  contra  est  quod  Ambriosus  dicit  in  li- 
bro de  Incarnat.,  cap.  7,  a med.  : Deus  in  carne 
perfectionem  nalurce  assumpsit  humanae  : suscepit 
sensum  hominis,  sed  non  sensum  c.arnis  inflatum . 
Sed  ad  sensum  hominis  pertinet  scientia  creata. 
Ergo  in  Christo  fuit  scientia  creata. 

Respondeo  dicendum  quod,  sicut  ex  supra  dic- 
tis patet,  quaest.  5,  Filius  Dei  humanam  natu- 
ram integram  assumpsit,  id  est,  non  solum  corpus, 
sed  etiam  animam,  non  solum  sensitivam,  sed 
etiam  rationalem.  Et  ideo  oportuit  quod  habe- 
ret scientiam  creatam,  propter  tria.  — Primo 
quidem  propter  animae  perfectionem.  Anima  en  m 
secundum  se  considerata  est  in  potentia  ad  intelli- 
gibilia  cognoscenda ; est  enim  sicut  tabula  in  qua 
nihil  est  scriptum  ; et  tamen  possibile  est  in  ea 
scribi  propter  (1)  intellectum  possibilem,  quo  est 
omnia  fieri,  ut  dicitur  in  3 de  Anima,  text.  18. 
Quod  autem  est  in  potentia,  est  imperfectum, 
nisi  reducatur  ad  actum.  Non  autem  fuit  conve- 
niens quod  Filius  Dei  humanam  naturam  imper- 
fectam assumeret,  sed  perfectam,  utpote  qua  me- 
diante totum  humanum  genus  ad  perfectum  erat 
reducendum.  Et  ideo  oportuit  quod  anima  Christi 
esset  perfecta  per  aliquam  scientiam  quae  esset 
propria  perfectio  ejus.  Et  ideo  oportuit  in  Christo 
esse  aliquam  scientiam  praeter  scientiam  divinam  ; 
alioquin  anima  Christi  esset  imperfectior  animabus 
aliorum  hominum.  — Secundo,  quia  cum  quaelibet 
res  sit  propter  suam  operationem,  ut  dicitur  in  2 
de  Coelo  (text.  17),  frustra  haberet  Christus  ani- 
mam intellectivam,  si  non  intelligeret  secundum 
illam  : quod  pertinet  ad  scientiam  creatam.  — 
Tertio,  quia  aliqua  scientia  creata  pertinet  ad 
animae  humanae  naturam,  scilicet  illa  per  quam 
naturaliter  cognoscimus  prima  principia  : scien- 
tiam enim  hic  large  accipimus  pro  qualibet  cogni- 
tione intellectus  humani.  Nihil  autem  naturalium 
Christo  defuit,  quia  totam  humanam  naturam 
suscepit,  ut  supra  dictum  est,  quaest.  5.  Et  ideo 
in  sexta  synodo  (Constantinop.  III,  gener.  6, 
act.  4,  in  epist.  Agath.  PP.  ad  Impp.),  damnata 
est  positio  negantium  in  Christo  esse  duas  scien- 
tias, vel  duas  sapientias. 

Ad  primum  ergo  dicendum  quod  Christus  co- 


gnovit omnia  per  scientiam  divinam  operatione 
increata,  quae  est  ipsa  Dei  essentia  : Dei  enim 
intelligere  est  sua  substantia,  ut  probat  Philoso- 
phus 12  Metaph.,  text.  39.  Unde  hic  actus  non 
potuit  esse  animae  humanae  Christi,  cum  sit  alte- 
rius naturae.  Si  igitur  non  fuisset  in  anima  Qhristi 
aliqua  alia  scientia  praeter  divinam,  nihil  cogno- 
visset : et  ita  fuisset  frustra  assumpta  ; cum  omnis 
res  sit  propter  suam  operationem. 

Ad  secundum  dicendum  quod  si  duo  lumina  ac- 
cipiantur ejusdem  ordinis,  minus  offuscatur  per 
majus;  sicut  lumen  solis  offuscat  lumen  candelae, 
quorum  utrumque  accipitur  in  ordine  illuminantis. 
Si  vero  accipiantur  duo  lumina,  ita  quod  majus 
sit  in  ordine  illuminantis,  et  minus  in  ordine  illu- 
minati, minus  lumen  non  offuscatur  per  majus,  sed 
magis  augetur,  sicut  lumen  aeris  per  lumen  solis. 
Et  hoc  modo  lumen  scientiae  non  offuscatur,  sed 
magis  clarescit  in  anima  Christi  per  lumen  scien- 
tiae divinae,  quae  est  lux  vera  illuminans  (1)  omnem 
hominem  venientem  in  hunc  mundum,  ut  dicitur 
Joan.  1,  9. 

Ad  tertium  dicendum  quod  ex  parte  unitorum 
ponitur  scientia  in  Christo  et  quantum  ad  naturam 
divinam,  et  quantum  ad  humanam;  ita  quod 
propter  unionem  secundum  quam  est  eadem  hypos- 
tasis Dei  et  hominis,  id  quod  est  Dei  attribuitur 
Deo,  ut  supra  dictum  est,  quaest.  3,  art.  1,  in  arg. 
et  responsionib.,  et  art.  6,  arg.  3.  Sed  ex  parte 
ipsius  unionis  non  potest  poni  in  Christo  aliqua 
scientia.  Nam  unio  illa  est  ad  esse  personale, 
scientia  autem  non  convenit  personae  nisi  ratione 
alicujus  naturae. 

Articulus  11 

Utrum  Christus  habuerit  scientiam  quam  habent  beati  vel 
comprehensores. 

/«/.,  art.  ?, corp.\  et  Opusc.  2,  cap.  21  y. 

Ad  secundum  sic  proceditur.  1.  Videtur  quod 

Art.  2.  — Hic  et  in  sequentibus  art.  semper  praesup- 
ponuntur  et  intelliguntur  praedicta  de  Christo,  scilicet 
quod  sua  humanitas  sit  ad  salutem  nostram  operandam 
divinitatis  instrumentum  liberum  et  conjunctum  (quaest.  2, 
art.  6,  ad  4,  et  quaest.  7,  art.  1,  ad  $.);  item  quod  sit  ca- 
put hominum  et  angelorum  (quasst.  8,  art.  1,  4).  His  prae- 
dictis namque  subintellectis,  ut  decet,  clarius  apparebit, 
et  quod  reducens  aliquid  de  potentia  ad  actum  beatitu- 
dinis,  debet  esse  actu  beatum,  et  quod  causam  talem 
e=se  oportet  excellentissime  potiorem.  Pro  regula  vero 
universali,  deserviat  tibi  notabile  hoc  scilicet  quod  in 
articulis  sequentibus  semper  et  ubique,  nisi  aliud  in  con- 
trarium obstet,  praemissa  anteriorum  articulorum  doctrina 
subintelligi  debet.  Ideo  enim  tam  artificiosum  illorum 
ordinem  sic  contexuit  Angelicus  Doctor  (Porrecta).  — 
Quod  Christus  ab  instanti  suae  conceptionis  Dei  essen- 
tiam viderit,  habueritque  beatam  scientiam,  omnes  theo- 
logi scholastici  definiunt  in  j Sentent.,  dist.  14;  quae 
veritas  efficaciter  demonstratur  a D.  Thoma,  infra  quaest. 
54,  art.  4,  Cfr.  etiam  Opusc.  5,  cap.  216. 

(1)  Vulgata...  quce  illuminat... 


(I)  Ita  cum  Mss.  theologi  et  Nicolaius.  — AI.,  per. 

in  Christo  non  fuerit  scientia  beatorum  vel  com- 
prehensorum. Scientia  enim  beatorum  est  per 
participationem  divini  luminis,  secundum  illud 
Psal.  35 , io  : In  lumine  luo  videbimus  lumen.  Sed 
Christus  non  habuit  lumen  divinum  tanquam  par- 
ticipatum, sed  ipsam  Divinitatem  in  se  habuit 
substantialiter  manentem,  secundum  illud  Coloss. 
2,  9 : In  Christo  inhabitat  omnis  plenitudo  Divini- 
tatis corporaliter.  Ergo  in  Christo  non  fuit  scientia 
beatorum. 

2.  Praeterea,  scientia  beatorum  eos  beatos 
facit,  secundum  illud  Joan.  17,  3 : Hccc  est  vita 
ceterna,  ut  cognoscunt  te  solum  verum  Deum  (1),  et 
quem  misisti  Jesum  Christum.  Sed  homo  ille  fuit 
beatus  ex  hoc  ipso  quod  fuit  Deo  unitus  in  per- 
sona, secundum  illud  Psal.,  64,  5 : Beatus  quem 
elegisti  et  assumpsisti.  Non  ergo  oportet  ponere 
in  ipso  scientiam  beatorum. 

3.  Praeterea,  scientia  duplex  homini  competit, 
una  secundum  suam  naturam,  alia  supra  naturam. 
Scientia  autem  beatorum,  quae  in  divina  visione 
consistit,  non  est  secundum  naturam  hominis,  sed 
supra  ejus  naturam.  In  Christo  autem  fuit  alia 
supernaturalis  scientia  multo  altior,  scilicet  scien- 
tia divina.  Non  ergo  oportuit  in  Christo  esse 
scientiam  beatorum. 

— Sed  contra,  scientia  beatorum  in  Dei  cogni- 
tione consistit.  Sed  ipse  plene  cognovit  Deum, 
etiam  secundum  quod  homo,  secundum  illud 
Joan.  8,55:  Scio  eum,  et  sermonem  ejus  servo. 
Ergo  in  Christo  fuit  scientia  beatorum. 

Respondeo  dicendum  quod  illud  quod  est  in 
potentia  reducitur  in  actum  per  id  quod  est 
actu  : oportet  enim  esse  calidum  id  per  quod  alia 
calefiunt.  Homo  autem  est  in  potentia  ad  scien- 
tiam beatorum,  quae  in  Dei  visione  consistit ; et 
ad  eam  ordinatur  sicut  ad  finem  : est  enim  crea- 
tura rationalis  capax  illius  beatae  cognitionis,  in 
quantum  est  ad  imaginem  Dei.  Ad  hunc  autem 
finem  beatitudinis  homines  reducuntur  per  Christi 
humanitatem,  secundum  illud  Hebr.  2,  10  : De- 
cebat eum  propter  quem  omnia,  et  per  quem  omnia, 
qui  multos  filios  in  gloriam  adduxerat,  auctorem 
salutis  eorum  per  passionem  consummari  (2).  Et 
ideo  oportuit  quod  cognitio  beata  in  Dei 
visione  consistens,  excellentissime  Christo 
homini  conveniret,  quia  semper  causam  oportet 
esse  potiorem  causato. 

Ad  primum  ergo  dicendum  quod  divinitas  unita 
est  humanitati  Christi,  secundum  personam,  non 
secundum  essentiam  vel  naturam  ; sed  cum  unitate 
personae  remanet  distinctio  naturarum.  Et  ideo 
anima  Christi,  quae  est  pars  humanae  naturae,  per 
aliquod  lumen  participatum  a natura  divina,  per- 
fecta est  ad  scientiam  beatam,  qua  Deus  per  es- 
sentiam videtur. 

(1)  Vulgata:...  solum  Deum  verum... 

(2)  Vulgata  :...  consummare . 

Ad  secundum  dicendum  quod  ex  ipsa  unione 
homo  ille  est  beatus  beatitudine  increata,  sicut  ex 
unione  est  Deus;  sed  praeter  beatitudinem  increa- 
tam  oportuit  in  natura  humana  Christi  esse  quam- 
dam beatitudinem  creatam,  per  quam  anima  ejus 
in  ultimo  fine  humanae  naturae  constitueretur. 

Ad  tertium  dicendum  quod  visio  seu  scientia 
beata  est  quodam  modo  supra  naturam  animae 
rationalis,  in  quantum  scilicet  propria  virtute  ad 
eam  pervenire  non  potest;  alio  vero  modo  est 
secundum  naturam  ipsius,  in  quantum  scilicet  se- 
cundum naturam  suam  capax  est  ejus,  prout 
scilicet  est  ad  imaginem  Dei  facta,  ut  supra  dic- 
tum, in  corp.  art.  Sed  scientia  increata  est  omni- 
bus modis  supra  naturam  animas  humanae. 

Articulus  iii 

Utrum  Christus  habuerit  scientiam  inditam  vel  infusam. 

/«/.,  quast.  12,  art.  i,corp.  ; tl  ) Sent.,  dist.  14, quast.  2, 

art.  3,  quast.  3 ; et  Ver.  quast.  20,  art.  2,  corp.,fin  , 

et  art.  7;  et  Opusc.  2,  cap.  216. 

Ad  tertium  sic  proceditur.  1.  Videtur  quod  in 
Christo  non  sit  alia  scientia  indita  vel  infusa  prae- 
ter scientiam  beatam.  Omnis  enim  alia  scientia 
comparatur  ad  scientiam  beatam  sicut  imperfec- 
tum ad  perfectum.  Sed  praesente  cognitione  per- 
fecta, excluditur  cognitio  imperfecta,  sicut  mani- 
festa visio  faciei  excludit  aenigmaticam  visionem 
fidei,  ut  patet  1 ad  Cor.  1 3.  Cum  igitur  in  Christo 
luerit  scientia  beata,  ut  dictum  est  art.  prasc., 
videtur  quod  non  potuerit  in  eo  esse  alia  scientia 
indita. 

2.  Praeterea,  imperfectior  modus  cognitionis 
disponit  ad  perfectiorem  ; sicut  opinio,  quae  est 

Art.  5.  — In  titulo  ponitur  disjunctio  terminorum  illo- 
rum, videlicet  indita  vel  infusa,  ut  satisfiat  diversimode 
illam  appellantibus.  Scientia  siquidem  ista,  quia  simul 
cum  natura  animae  datur,  indita  vocatur:  quia  vero  non 
acquiritur,  nec  ex  vi  natura:  animam  ipsam  comitatur,  sed 
Deo  alia  actione  creante  animam,  et  alia  actione  influente 
scientiam,  quamvis  simul  tempore  habetur,  ideo  infusa 
nuncupatur.  Et  revera  infusa  vocanda  est,  si  proprie  lo- 
quendum est.  Angelorum  autem  scientia  indita  proprie 
vocatur,  quia  comes  est  naturiae,  ut  illius  proprietas  natu- 
ralis, eademque  actione,  qua  Verbum  Dei  creat  angeli- 
cam naturam,  imprimit  in  illam  species  intelligibiles  per- 
fectivas  intellectus  angelici.  Potest  nihilominus  rratia 
animas  Christi  dici  scientia  indita,  pro  quanto  comitatur 
naturaliter  animam  Christi,  non  ut  creatam,  sed  ut  as- 
sumptam a Verbo,  sicut  et  gratia  habitualis  : est  enim 
Unigenitus  a Patre,  plenus  non  solum  gratias,  sed  veri- 
tatis. — Adverte  hic  quod  natura  humana  assumpta  a 
Verbo,  debetabsque imperfectione  poni  ex  parte  animas; 
nam  ex  parte  corporis,  nihil  prohibet  imperfectionem 
affirmare  in  illa,  in  sui  principio,  quia  minoratus  est  paulo 
minus  ab  angelis,  propter  corpus  passibile.  Scientia  au- 
tem ad  animam  spectat  (Cajetanus).  — Dupliciter  potest 
aliqua  scientia  esse  infusa,  vel  per  se,  quia  natura  sua 
postulat  illum  productionis  modum,  vel  per  accidens,  quia 
licet  acquiri  possit,  ex  accidente  infundtur.  D.  Thomas 
ergo  de  scientia  per  se  infusa  loquitur,  ut  constat  ex  tota 
qusest.  praesenti,  praesertim  art.  4(Suarez). 

per  syllogismum  dialecticum,  disponit  ad  scien- 
tiam, quae  est  per  syllogismum  demonstrativum. 
Habita  autem  perfectione,  non  est  ulterius  neces- 
saria dispositio,  sicut  habito  termino,  non  est 
necessarius  motus.  Cum  ergo  cognitio  quaecum- 
que alia  creata  comparetur  ad  cognitionem  bea- 
tam sicut  imperfectum  ad  perfectum,  et  sicut  dis- 
positio ad  terminum,  videtur  quod  cum  Christus 
habuerit  cognitionem  beatam,  non  fuerit  ei  neces- 
sarium habere  aliam  cognitionem. 

3.  Praeterea,  sicut  materia  corporalis  est  in  po- 
tentia ad  formam  sensibilem,  ita  intellectus  possi- 
bilis est  in  potentia  ad  formam  intelligibilem.  Sed 
materia  corporalis  non  potest  simul  recipere  duas 
formas  sensibiles,  unam  perfectiorem,  et  aliam 
minus  perfectam.  Ergo  neque  anima  potest  simul 
recipere  duplicem  scientiam,  unam  perfectiorem 
et  aliam  minus  perfectam  : et  sic  idem  quod 
prius. 

— Sed  contra  est  quod  dicitur  Coloss.  2,  3, 
quod  in  Christo  sunt  omnes  thesauri  sapienlice  et 
seienlice  absconditi. 

Respondeo  dicendum  quod,  sicut  dictum  est 
art.  1 huj.  quaest.,  decebat  ut  natura  humana 
assumpta  a Verbo  Dei  imperfecta  non  esset. 
Omne  autem  quod  est  in  potentia  est  imperfec- 
tum, nisi  reducatur  ad  actum.  Inteliectus  autem 
possibilis  humanus  est  in  potentia  ad  omnia  intel- 
ligibilia ; reducitur  autem  in  actum  per  species  in- 
telligibiles,  quae  sunt  quaedam  formae  completivae 
ipsius,  ut  patet  ex  his  quae  dicuntur  in  3 de  Anima, 
text.  32  et  38.  Et  ideo  oportet  in  Christo  ponere 
scientiam  inditam,  in  quantum 'per  Verbum  Dei 
animae  Christi  sibi  personaliter  unitae  impressae 
sunt  species  intell igibiles  ad  omnia  ad  quae  intel- 
lectus possibilis  est  in  potentia,  sicut  etiam  per 
Verbum  Dei  impressae  sunt  species  intelligibiles 
menti  angelicae  in  principio  creationis  rerum,  ut 
patet  per  Augustinum,  2 super  Gea.  ad  litt. , cap. 
•8.  Et  ideo  sicut  in  angelis  secundum  eumdem  Au- 
gustinum. 4 sup.  Gen.  ad  litt.  cap.  22,  24  et  30, 
ponitur  duplex  cognitio  : una  scilicet  matutina,  per 
quam  cognoscunt  res  in  Verbo,  et  alia  vespertina, 
per  quam  cognoscunt  res  in  propria  natura  per 
species  sibi  inditas  ; ita  praeter  scientiam  divi- 
nam et  increatam,  est  in  Christo  secundum 
ejus  animam  scientia  beata,  qua  cognoscit 
Verbum,  et  res  in  Verbo;  et  scientia  infusa 
sive  indita,  per  quam  cognoscit  res  in  propria 
natura  per  species  intelligibiles  humanae 
menti  proportionatas. 

Ad  primum  ergo  dicendum  quod  visio  imper- 
fecta fidei  in  sui  ratione  includit  oppositum  mani- 
festae visionis,  eo  quod  de  ratione  fidei  est  ut  sit 
de  non  visis,  ut  in  secunda  parte  dictum  est  (2-2, 
quaest.  1,  art.  4).  Sed  cognitio  quae  est  per  spe- 
cies inditas  non  includit  aliquid  oppositum  cogni- 


tioni beatae.  Et  ideo  non  est  eadem 
que. 


ratio 


utrobi- 


Ad  secundum  dicendum  quod  dispositio  se  ha- 
bet ad  perfectionem  dupliciter,  uno  modo  sicut  via 
ducens  ad  perfectionem  ; alio  modo  sicut  effectus 
a perfectione  procedens  : per  calorem  enim  dis- 
ponitur materia  ad  suscipiendam  formam  ignis  ; 
qua  tamen  adveniente,  calor  non  cessat,  sed  rema- 
net. quasi  quidam  etfectus  talis  formae  ; et  simili- 
ter opinio  ex  syllogismo  dialectico  causata,  est  via 
ad  scientiam,  quae  per  demonstrationem  acquiri- 
tur : qua  tamen  acquisita,  potest  remanere  cogni- 
tio quae  est  per  syllogismum  dialecticum,  quasi 
consequens  scientiam  demonstrativam,  quae  est 
per  causam,  quia  ille  qui  cognoscit  causam,  ex  hoc 
etiam  magis  potest  cognoscere  signa  probabilia,  ex 
quibus  procedit  dialecticus  syllogismus.  Et  simili- 
ter in  Christo  simul  cum  scientia  beatitudinis  ma- 
net scientia  indita,  non  quasi  via  ad  beatitudinem, 
sed  quasi  per  beatitudinem  confirmata. 

Ad  teriium  dicendum  quod  cognitio  beata  non 
fit  per  speciem,  quae  sit  similitudo  divinae  essentiae, 
vel  eorum  quae  in  divina  essentia  cognoscuntur,  ut 
patet  ex  his  quae  in  prima  parte  dicta  sunt,  quaest. 
12,  art.  2 ; sed  talis  cognitio  est  ipsius  divinae  es- 
sentiae immediate,  per  hoc  quod  ipsa  essentia  di- 
vina unitur  menti  beatae  sicut  intelligibile  intell i- 
genti  : quae  quidem  essentia  divina  est  forma  ex- 
cedens proportionem  cujuslibet  creaturae.  Unde 
nihil  prohibet  quin  cum  hac  forma  superexcedente 
simul  insint  rationali  menti  species  intelligibiles 
proportionatae  suae  naturae. 


Articulus  iv 

Utrum  Chris’us  hab  erit  aliquam  scientiam  acquisitam. 

Inf.,  quast.  12,  art.  2,  et  quasi.  15,  art.  8,  et  Opusc.  2, 
cap.  215  ; et  3 Sent.,  dist.  14,  quast.  3,  art.  3 quast.  3, 
ad  3,  et  18 , qiucst.  1,  art.  3,  ad  3 ; et  Veril.  quast.  30, 
art.  20,  art.  3,  ad  1. 

Ad  quartum  sic  proceditur.  1.  Videtur  quod  in 
Christo  non  fuerit  aliqua  scientia  experimentalis 
acquisita.  Quidquid  enim  Christo  conveniens  fuit 

Art.  4.  — In  titulo  adverte  quod  aliud  sonat  et  alio 
tendit.  Nam  sonat  scientiam  experimentalem  acquisitam, 
qu*  communiter  se  habet  ad  actualem  experientiam, 
quam  quis  acquirere  potest,  vel  ad  habitualem  scientiam 
intellectu  ex  experientia  acquisitam  ; tendit  autem  ad 
perscrutationem  hujus  secundi  membri,  quia  de  hoc  tan- 
tum est  difficultas  ^Cajetanus). — Nota  scientia  acquisita, 
hoc  est  scientia  per  species  inte.ligibiles  media  intellec  us 
agentis  actione  ex  ph  mtasmatibus  abstractas  et  in  intellec- 
tu possibili  receptas.  Hinc  patet  quid  quaeratur  in  titulo 
per  ly  scientia  experimentalis.  Est  enim  hoc  ac  si  ibidem 
diceretur  : Utrum  in  Christo  fuerit  scientia  per  species 
intelligibiles  ab  intellectu  agente,  ex  phantasmatibus  abs- 
tractas habita  Quasi  ex  ordine  articulorum  dicatur  : post- 
quam conclusum  est  art.  ;,  quod  intellectus  possibilis 
anim®  Christi  cognovit  res  in  sua  ipsarum  natura,  per 
species  sibi  infusas,  nunc  inquirendum  restat,  utrum  idem 

excellentissime  habuit.  Sed  Christus  non  habuit 
excellentissime  scientiam  acquisitam  : non  enim 
institit  studio  litterarum,  quo  perfectissime  scien- 
tia acquiritur  : dicitur  enim  Joan.  7,  1 5 t Mira- 
bantur Judaei  dicentes  : Quomodo  hic  litteras  scit, 
cum  non  didicerit  i Ergo  videtur  quod  in  Christo 
non  fuerit  aliqua  scientia  acquisita. 

2.  Praeterea,  ei  quod  est  plenum,  non  potest 
aliquid  superaddi.  Sed  potentia  animae  Christi 
fuit  impleta  per  species  intelligibiles  divinitus  in- 
ditas, ut  dictum  est  art.  praec.  Ergo  non  potue- 
runt supervenire  ejus  animae  aliquae  species  acqui- 
sitae. 

3.  Praeterea,  in  eo  qui  jam  habet  habitum  scien- 
tiae, per  ea  quae  a sensu  accipit,  non  acquiritur  no- 
vus habitus  (quia  sic  duae  formae  ejusdem  speciei 
simul  essent  in  eodem)  ; sed  habitus  qui  prius  ine- 
rat, confirmatur  et  augetur.  Ergo  cum  Christus 
habuerit  habitum  scientiae  inditae,  non  videtur  quod 
per  ea  quae  sensu  percepit,  aliquam  aliam  scien- 
tiam acquisierit. 

— Sed  contra  est  quod  Hebr.  5,  8,  dicitur: 
Cum  esset  Filius  Dei,  didicit  ex  his  (1)  quae  pas- 
sus est,  obedientiam , Glossa  interi.  Haym.,  id  est 
expertus  est.  Fuit  ergo  in  Christo  aliqua  experi- 
mentalis  scientia,  quae  est  scientia  acquisita. 

Respondeo  dicendum  quod,  ut  ex  supra  dictis 
patet,  art.  1,  huj.  quaest.,  nihil  eorum  quae 
Deus  in  nostra  natura  plantavit,  defuit  humanae 
naturae  assumptae  a Dei  Verbo.  Manifestum  est 
autem  quod  in  humana  natura  Deus  plantavit  non 
solum  intellectum  possibilem,  sed  etiam  intellec- 
tum agentem.  Unde  necesse  est  dicere  quod  in 
anima  Christi  fuit  non  solum  intellectus  possibilis, 
sed  etiam  intellectus  agens.  Si  autem  in  aliis  Deus 
et  natura  nihil  frustra  faciunt,  ut  Philosophus  dicit 
in  1 de  Coelo,  text.  31,  et  lib.  2,  text.  59,  multo 
minus  in  anima  Christi  aliquid  fuit  frustra.  Frus- 
tra autem  est  quod  non  habet  propriam  operatio- 
nem, cum  omnis  res  sit  propter  suam  operationem, 
ut  dicitur  in  2 de  Coelo,  text.  17.  Propria  autem 
operatio  intellectus  agentis  est  facere  species  in- 
telligibiles actu,  abstrahendo  eas  a phantasmatibus: 
unde  dicitur  in  3 de  Anima,  text.  18,  quod  intel- 
lectus agens  est  quo  est  omnia  facere.  Sic  igi- 
tur necesse  est  dicere  quod  in  Christo  fuerint  ali- 


intellectus  possibilis,  cognosceret  res  in  propria  ipsarum 
natura,  per  species  ex  phantasmatibus  vigore  luminis  in- 
tellectus agentis  abstractas  (Porrecta).  — Sensus  tituli 
est  an  in  Christo  fuerit  scientia  acquisita,  et  tali  modo, 
scilicet  per  proprios  actus  paulatim  comparata.  Quid  au- 
tem nomine  scienti*  intelligat,  non  satis  constat,  potest 
enim  intelligere,  vel  proprium  habitum  scienti®  in  rigore 
sumptum,  ut  Cajetanus  illum  intelligit,  et  videtur  sane 
mens  ejus,  vel  generaliter  quemcumque  habitum  in  intel- 
lectu acquisitum,  sive  sit  species,  sive  quidvis  aliud,  de 
quo  magis  videntur  procedere  probationes  D.  Thomae 
(Suarez). 

(1)  Vulgata  ex  iis. 

quae  species  intelligibiles  per  actionem  intellectus 
agentis  in  intellectu  possibili  ejus  receptae  ; quod 
est  esse  in  ipso  scientiam  acquisitam,  quam  qui- 
dam experimentalem  nominant. 

Et  ideo  quamvis  aliter  alibi  scripserim,  3 Sent., 
quaest.  3,  art.  3,  quaest.  5,  dicendum  est  in 
Christo  fuisse  scientiam  acquisitam,  qu£  pro- 
prie est  scientia  secundum  modum  huma- 
num, non  solum  ex  parte  subjecti  recipientis,  sed 
etiam  ex  parte  causae  agentis.  Nam  talis  scientia 
ponitur  in  Christo  secundum  lumen  intellectus 
agentis,  quod  est  animae  humanae  connaturale. 
Scientia  autem  infusa  attribuitur  animae  secundum 
lumen  desuper  infusum  ; qui  modus  cognoscendi 
est  proportionatus  naturae  angelicae.  Scientia  vero 
beata,  per  quam  ipsa  Dei  essentia  videtur,  est  pro- 
pria et  connaturalis  soli  Deo,  ut  in  prima  parte 
dictum  est,  quaest.  12,  art.  4. 

Ad  primum  ergo  dicendum  quod  cum  duplex 
sit  modus  acquirendi  scientiam,  scilicet  inveniendo 
et  addiscendo  ; modus  qui  est  per  inventionem, 
est  praecipuus  ; modus  autem  qui  est  per  discipli- 
nam, est  secundarius.  Unde  dicitur  in  1 Ethic., 
cap.  4,  in  fin.  : Ille  quidem  est  optimus  qui  omnia 
per  seipsum  intelligit  ; bonus  autem  rursus  est  ille 
qui  bene  dicenti  obedit.  Et  ideo  Christo  magis  com- 
petebat habere  scientiam  acquisitam  per  inventio- 
nem quam  per  disciplinam  ; praesertim  cum  ipse 
daretur  a Deo  omnibus  in  doctorem,  secundum 
illud  Joel.  2,  23 : Lactamini  in  Domino  Deo  vestro, 
quia  dedit  vobis  doctorem  justitiae. 

Ad  secundum  dicendum  quod  humana  mens 
duplicem  habet  respectum  : unum  quidem  ad  su- 
periora ; et  secundum  hunc  respectum  anima 
Christi  fuit  plena  per  scientiam  inditam.  — Alius 
autem  respectus  ejus  est  ad  inferiora,  id  est,  ad 
phantasmata,  quae  sunt  nata  movere  mentem  hu- 
manam per  virtutem  intellectus  agentis.  Oportuit 
autem  quod  etiam  secundum  hunc  respectum  ani- 
ma Christi  scientia  impleretur,  non  quin  prima 
plenitudo  menti  humanae  sufficeret  secundum  se 
ipsam,  sed  oportebat  eam  perfici  etiam  secundum 
comparationem  (1)  ad  phantasmata. 

Ad  tertium  dicendum  quod  alia  ratio  est  de  ha- 
bitu acquisito  et  de  habitu  infuso ; nam  habitus 
scientiae  acquiritur  per  comparationem  humanae 
mentis  ad  phantasmata,  unde  secundum  eamdem 
rationem  non  potest  alius  habitus  iterato  acquiri  ; 
sed  habitus  scientiae  infusae  est  alterius  rationis, 
utpote  a superiori  descendens  in  animam,  non  se- 
cundum proportionem  phantasmatum.  Et  ideo  non 
est  eadem  ratio  de  utroque  habitu. 

(1)  Ita  Mss.  et  edit,  passim.  — AI.,  conformationem. 

QUAESTIO  X 

DE  SCIENTIA  BEATA  ANIMA  CHRISTI.  — In 

qualuor  articulos  divisa. 

Deinde  considerandum  est  de  qualibet  praedic- 
tarum scientiarum.  Sed  quia  de  scientia  divina 
dictum  est  in  prima  parte,  quaest.  14,  restat  nunc 
dicendum  de  aliis  tribus  : — primo,  de  scientia 
beata  ; — secundo,  de  scientia  indita  ; — tertio, 
de  scientia  acquisita. 

Sed  quia  etiam  de  scientia  beata,  quae  in  Dei 
visione  consistit,  plura  dicta  sunt  in  prima  paite, 
quaest.  12;  hic  illa  sola  videntur  dicenda  quae 
proprie  pertinent  ad  animam  Christi.  Circa  hoc 
ergo  quaeruntur  quatuor  : i°  utrum  anima  Christi 
comprehenderit  Verbum  sive  divinam  essentiam  ; 
20  utrum  in  Verbo  cognoverit  omnia  ; 30  utrum 
anima  Christi  in  Verbo  cognoverit  infinita  ; 40 
utrum  videat  Verbum  sive  divinam  essentiam 
clarius  qualibet  alia  creatura. 

Articulus  primus 

Utrum  anima  Christi  comprehenderit  Verbum  sive  divinam 
essentiam. 

3 Seni.,  dist.  14,  art.  2,  quast.  1 et  2 ; Ver.  quasi.  20, 

art.  4 et  $,corp.  et  quast.  2,  art.  1 , corp.,  et  Opusc.  2, 

cap.  216 ; et  1 Timoth.  6,  lect.  3. 

Ad  primum  sic  proceditur.  1.  Videtur  quod 
anima  Christi  comprehenderit  et  comprehendat 
Verbum  sive  divinam  essentiam.  Dicit  enim  Isido- 
rus,  lib.  1 de  summo  Bono,  cap.  3,  quod  Trinitas 
sibi  soli  nota  est,  ct  homini  assumpto.  Igitur  ho- 
mo assumptus  communicat  cum  sancta  Trinitate  in 
illa  notitia  sui  quae  est  sanctae  Trinitati  propria. 
Hujusmodi  autem  est  notitia  comprehensionis. 
Ergo  anima  Christi  comprehendit  divinam  essen- 
tiam. 

2.  Praeterea,  majus  est  uniri  Deo  secundum 
esse  personale  quam  secundum  visionem.  Sed  si- 


Qu^stio.  — Juxta  prosmium  S.  Thomse,  hic  solum 
agitur  de  excessu,  quem  anima  Christi  habet,  respectu 
aliorum  beatorum  ; qui  excessus  tripliciter  consideratur 
a S.  Thoma.  i°  Per  comparationem  ad  scientiam  increa- 
tam  Dei.  2'  Per  comparationem  ad  ipsum  Christum.  50 
Per  comparationem  ad  Beatos.  Respectu  Dei,  an  perve- 
niat ad  hoc  quod  comprehendat  Deum  ; respectu  suiip- 
sius,  utrum  cognoscat  omnia,  vel  saltem  infinita;  respectu 
aliorum  Beatorum,  utrum  in  perfectione  et  claritate  su- 
peret omnes  Beatos. 

Art.  i.  — Titulus  clarus  est  ex  dictis  in  1%  parte, 
quasst.  12,  ubi  de  Dei  comprehensione  tractatum  est. 
Comprehendere  namque,  est  cognoscere  rem,  quantum 
cognoscibilis  est,  ita  quod  non  possit  plus  cognosci, 
quam  cognoscitur.  — In  Concil.  Basileensi,  inter  censu- 
ras approbatas  deinde  a Nicolao  V,  reperitur  damnatio 
erroris  cujusdam  Augustini  de  Roma,  archiepiscopi 
Nazareni,  scilicet : « Anima  Christi  videt  Deum  tam  clare 
et  intense  sicut  Deus  videt  seipsum.  » 


cut  Damascenus  dicit  in  3 Iit.  orth.  Fid. , cap.  6, 
circ.  med.,  tota  divinitas  in  una  personarum  est 
unita  humance  natur  at  in  Christo.  Multo  ergo 
magis  tota  natura  divina  videtur  ab  anima  Christi: 
et  ita  videtur  quod  anima  Christi  comprehende 
rit  divinam  essentiam. 

3.  Praeterea,  illud  qued  convenit  Filio  Dei  per 
naturam,  convenit  filio  hominis  per  gratiam,  ut 
Augustinus  dicit  in  1 de  Trin.  (implic.  cap.  13). 
Sed  comprehendere  divinam  essentiam  competit 
Filio  Dei  per  naturam.  Ergo  filio  hominis  compe- 
tit per  gratiam  ; et  ita  videtur  quod  anima  Christi 
per  gratiam  Verbum  comprehenderit. 

Sed  contra  est  quod  Augustinus  dicit  in  lib.  83 
QQ.,  quaest.  14,  in  prine.  : Quod  se  comprehendit 
finitum  est  sibi.  Sed  essentia  divina  non  est  finita 
in  comparatione  ad  animam  Christi,  cum  in  infini- 
tum eam  excedat.  Ergo  anima  Christi  non  com- 
prehendit Verbum. 

Respondeo  dicendum  quod,  sicut  ex  supra  dictis 
patet,  quaest.  2,  art.  1 et  6,  sic  facta  est  unio 
naturarum  in  persona  Christi,  quod  tamen  pro- 
prietas utriusque  naturae  inconfusa  permanserit, 
ita  scilicet  quod  increalum  manserit  1 mercatum , et 
creatum  manserit  infra  limites  creaturae,  sicut  Da- 
mascenus dicit  in  3 lib.  orth.  Fid.,  cap.  3,  ad  fin., 
et  cap.  4.  Est  autem  impossibile  quod  aliqua 
creatura  comprehendat  divinam  essentiam,  sicut 
in  prima  parte  ostensum  est,  quaest.  12,  art.  1,  4 
et  7,  eo  quod  infinitum  non  comprehenditur  a fini- 
to. Et  ideo  dicendum  quod  anima  Christi  nullo 
modo  comprehendit  divinam  essentiam. 

Ad  primum  ergo  dicendum  quod  homo  assump- 
tus connumeratur  (1)  divinae  Trinitati  insui  cogni- 
tione non  ratione  comprehensionis,  sed  ratione 
cujusdam  excellentissimae  cognitionis  prae  caeteris 
creaturis. 

Ad  secundum  dicendum  quod  nec  etiam  in  unio- 
ne, quae  est  secundum  esse  personale,  natura  hu- 
mana comprehendit  Dei  Verbum  sive  naturam  di- 
vinam ; quae  quamvis  tota  unita  fuerit  humanae 
naturae  in  una  persona  Filii,  non  tamen  luit  tota 
virtus  divinitatis  ab  humana  natura  quasi  circums- 
cripta. Unde  Augustinus  dicit  in  epist.  ad  Volu- 
sianum,  136,3!.  3,  aliquant.  a prine.  : Scire  te 
volo,  non  hoc  christianam  habere  doctrinam  quod 
ita  Deus  infusus  sit  carni,  ut  curam  gubernandae 
universitatis  vel  deseruerit,  vel  amiserit,  vel  ad  illud 
corpusculum  quasi  contractam  collectamque  trans- 
tulerit. Et  similiter  anima  Christi  totam  Dei  es- 
sentiam videt,  non  tamen  eam  comprehendit, 
quia  non  totaliter  eam  videt,  id  est,  non  ita  per- 
fecte sicut  visibilis  est,  ut  in  prima  parte  exposi- 
tum est,  quaest.  12,  art.  7. 

Ad  tertium  dicendum  quod  verbum  illud  Au- 


(1)  AI.,  conformatur. 

gustini  est  intelligendum  de  gratia  unionis,  secun- 
dum quam  omnia  quae  dicuntur  de  Filio  Dei  se- 
cundum divinam  naturam,  etiam  dicuntur  de  filio 
hominis  propter  identitatem  suppositi.  Et  secun- 
dum hoc  vere  potest  dici  quod  filius  hominis  est 
comprehensor  divinae  essentiae,  non  quidem  se- 
cundum animam,  sed  secundum  divinam  naturam: 
per  quem  etiam  modum  potest  dici  quod  filius  ho- 
minis est  creator. 

Articulus  ii 

Utrum  anima  Christi  in  Verbo  cognoverit  omnia. 

3 Sent.,  dist.  12,  quast.  1,  art.  2 , quast.  2,  et  art.  4, 
ad  3 et  4 ; et  Ver.  quast.  8,  art.  4,  corp.,  et 
quast.  20,  art.  4 et  / : et  Quodl.  y,  quast.  2,  art.  1 , 
corp.,  et  Opusc.  2,  cap.  216 ; et  Opusc.  6,  quast.  81. 

Ad  secundum  sic  proceditur.  1.  Videtur  quod 
anima  Christi  in  Verbo  non  cognoscat  omnia. 
Dicitur  enim  Marci  13,  32  : De  die  autem  illa  (1) 
nemo  scit,  neque  angeli  in  coelo,  neque  Filius,  nisi 
Paler.  Non  ergo  omnia  scit  in  Verbo. 

2.  Praeterea,  quanto  aliquis  perfectius  cognos- 
cit aliquod  principium,  tanto  plura  in  illo  princi- 
pio cognoscit. Sed  Deus  perfectius  videt  essentiam 
suam  quam  anima  Christi.  Ergo  plura  cognoscit 
in  Verbo  quam  anima  Christi.  Non  ergo  anima 
Christi  in  Verbo  cognoscit  omnia. 

3.  Praeterea,  quantitas  scientiae  attenditur  se- 
cundum quantitatem  scibilium.  Si  ergo  anima 
Christi  sciret  in  Verbo  omnia  quae  scit  Verbum, 
sequeretur  quod  scientia  animae  Christi  aequaretur 
scientiae  divinae,  creatum  videlicet  increato  : quod 
est  impossibile. 

— Sed  contra  est  quod  super  illud  Apocal.  5 : 
Dignus  est  agnus  qui  occisus  est,  accipere...  divi- 
nitatem ei  sapientiam,  Glossa  ord.  dicit,  id  est 
omnium  cognitionem. 

Respondeo  dicendum  quod  cum  quaeritur  an 
Christus  cognoscat  omnia  in  Verbo,  ly  omnia 
potest  dupliciter  accipi  : — Uno  modo  proprie,  ut 

distribuat  pro  omnibus  quae  quocumque  modo 
sunt,  vel  erunt,  vel  fuerunt  vel  facta,  vel  dic- 

Art.  2.  — Hic  art.  est  contra  errorem  Agnoetarum 
et  Ignoitarum,  dicentium  humanitatem  Verbi,  secundum 
subsistentiam  ei  unitam,  diem  ultimum,  horamque  totius 
consummationis  nescire.  Ariani  etiam  abutebantur  verbis 
S.  Marci  (hic  ad  1),  ut  probarent  Filium  minorem  esse 
Patre.  — Titulus  art.  de  omnibus  quae  eminenter  in  Deo 
continentur,  intelligendus  est,  ut  ex  corp.  aperte  colligi- 
tur; de  iis  enim  quae  formaliter  in  Deo  sunt,  supponi 
D.  Thomas  non  solum  ab  anima  Christi,  sed  a quolibe 
beato,  omnia  videri.  Ex  iis  vero,  quae  sunt  tantem  emi- 
nenter in  Deo,  quaedam  interdum  actu  futura  sunt,  quae- 
dam nunquam , ex  quibus  aliqua  in  potentia  creatur* 
alia  in  sola  Dei  virtute,  et  omnipotentia  continentur. 
Juxta  haec  tria  membra,  respondet  D.  Thomas  tribus  as- 
sertionibus (Suarez). 

(1)  Vulgata  : De  die  autem  itio  vel  hora,  nemo... 


BEATA  ANIMyE  CHRISTI.  83 

ta,  vel  cogitata  a quocumque,  secundum 
quodcumque  tempus.  Et  sic  dicendum  est 
quod  anima  Christi  in  Verbo  cognoscit  om- 
nia. Unusquisque  enim  intellectus  creatus  in 
Verbo  cognoscit,  non  quidem  omnia  simpliciter, 
sed  tanto  plura,  quanto  perfectius  videt  Verbum. 
Nulli  tamen  intellectui  beato  deest  quin  cognoscat 
in  Verbo  omnia  quae  ad  ipsum  spectant.  Ad  Chris- 
tum autem  et  ad  ejus  dignitatem  spectant  quo- 
dammodo omnia,  in  quantum  ei  subjecta  sunt 
omnia.  Ipse  etiam  est  omnium  judex  constitutus 
a Deo,  quia  filius  hominis  est,  ut  dicitur  Joan.  5, 
et  ideo  anima  Christi  in  Verbo  cognoscit  omnia 
existentia,  secundum  quodcumque  tempus,  et 
etiam  hominum  cogitatus,  quorum  est  judex,  ita 
ut  quod  de  eo  dicitur  Joan.  2,  25  : Ipse  enim  scie- 
bat quid  esset  in  homine,  possit  intelligi  non  solum 
quantum  ad  scientiam  divinam,  sed  etiam  quantum 
ad  scientiam  animse  ejus,  quam  habet  in  Verbo.  — 
Alio  modo  ly  omnia  potest  accipi  magis  large,  ut 
extendatur  non  solum  ad  omnia  quae  sunt  actu 
secundum  quodcumque  tempus,  sed  etiam  ad 
omnia  quaecumque  sunt  in  potentia,  nunquam 
reducenda  vel  reducta  ac  actum.  Horum 
autem  quaedam  sunt  in  sola  potentia  divina  : 
et  hujusmodi  non  omnia  cognoscit  in  Verbo 
anima  Christi.  Hoc  enim  esset  comprehendere 
omnia  quae  Deus  potest  facere,  quod  esset  com- 
prehendere divinam  virtutem,  et  per  consequens 
divinam  essentiam.  Virtus  enim  quaelibet  cognos- 
citur per  cognitionem  omnium  in  quae  potest. 
Quaedam  vero  sunt  non  solum  in  potentia 
divina,  sed  etiam  in  potentia  creaturae  : et  hu- 
jusmodi omnia  scit  anima  Christi  in  Verbo  ; 
comprehendit  enim  in  Verbo  omnis  creaturae 
essentiam,  et  per  consequens  potentiam,  et  virtu- 
tem, et  omnia  quae  sunt  in  potentia  creaturae. 

Ad  primum  ergo  dicendum  quod  illud  verbum 
intellexerunt  Arius  et  Eunomius,  non  quantum  ad 
scientiam  animae,  quam  in  Christo  non  ponebant, 
ut  supra  dictum  est,  quaest.  9,  art.  1 ; sed  quan- 
tum ad  divinam  cognitionem  Filii,  quem  ponebant 
esse  minorem  Patre  quantum  ad  scientiam.  Sed 
istud  stare  non  potest,  quia  per  Verbum  Dei  facta 
sunt  omnia,  ut  dicitur  Joan.  1,  et  inter  alia  facta 
sunt  etiam  per  ipsum  omnia  tempora.  Nihil  autem 
per  ipsum  factum  est  quod  ab  eo  ignoretur.  Dici- 
tur ergo  nescire  diem  et  horam  judicii,  quia  non 
facit  scire  : interrogatus  enim  super  hoc  ab  Apos- 
tolis, Act.  1,  hoc  eis  noluit  revelare  ; sicut  e con- 
trario legitur  Genesis  22,  12  : Nunc  cognovi  quod 
timeas  Deum,  id  est,  nunc  cognoscere  te  feci.  Di- 
citur autem  Pater  scire,  quia  hujusmodi  cognitio- 
nem tradidit  Filio.  Unde  in  hoc  ipso  quod  dici- 
tur, nisi  Pater,  datur  intelligi  quod  Filius  cognos- 
cit, et  non  solum  quantum  ad  divinam  naturam, 
sed  etiam  quantum  ad  humanam,  quia,  ut  Chry- 
sostomus  argumentatur,  hom.  78  in  Matth.,  ali- 
l quant.  a prine.,  si  Christo  homini  datum  est  ut 

sciat  qualiter  oporteat  judicare,  quod  est  majus, 
multo  magis  datum  est  ei  scire  quod  minus  est, 
scilicet  tempus  judicii.  — Origenes  tamen,  tract. 
30  in  Matth.,  vers.  fin.,  hoc  exponit  de  Christo 
secundum  corpus  ejus,  quod  est  Ecclesia,  quae 
hoc  tempus  ignorat.  — Quidam  autem  dicunt  hoc 
intelligendum  de  filio  Dei  adoptivo,  non  de  filio 
naturali. 

Ad  secundum  dicendum  quod  Deus  in  tantum 
perfectius  cognoscit  suam  essentiam  quam  anima 
Christi,  quod  eam  comprehendit.  Et  ideo  cognos- 
cit omnia,  non  solum  quae  sunt  in  actu  secundum 
quodcumque  tempus,  quae  dicitur  cognoscere 
scientia  visionis,  sed  etiam  omnia  quaecumque  ipse 
facere  potest,  quae  dicitur  cognoscere  per  simpli- 
cem intelligentiam,  ut  in  1 habitum  est,  quaest.  14, 
art.  9.  Scit  ergo  anima  Christi  omnia  quae  Deus  in 
seipso  cognoscit  per  scientiam  visionis  ; non  tamen 
omnia  quae  Deus  in  seipso  cognoscit  per  scien- 
tiam simplicis  intelligentiae  ; et  ita  plura  scit  Deus 
in  seipso  quam  anima  Christi. 

Ad  tertium  dicendum  quod  quantitas  scientiae 
non  solum  attenditur  secundum  numerum  scibi- 
lium, sed  etiam  secundum  claritatem  cognitionis. 
Quamvis  igitur  scientia  animae  Christi,  quam  ha- 
bet in  Yerbo,  parificetur  scientiae  visionis  quam 
Deus  habet  in  seipso,  quantum  ad  numerum  scibilium 
scientia  tamen  Dei  excedit  in  infinitum,  quantum 
ad  claritatem  cognitionis  scientiam  animae  Chri- 
sti, quia  lumen  increatum  divini  intellectus  in  infi- 
nitum excedit  lumen  creatum  quodcumque  recep- 
tum in  anima  Christi:  licet,  absolute  loquendo, 
scientia  divina  excedat  scientiam  animae  Christi, 
non  solum  quantum  ad  modum  cognoscendi,  sed 
etiam  quantum  ad  numerum  scibilium,  ut  dictum 
est  in  corp.  art. 

Articulus  iii 

Utrum  anima  Christi  in  Verbo  cognoverit  infinita. 

Part.  1,  quast.  14,  art.  12  ; et  3 Sent.  dist.  14 , quast.  1, 
art.  2,  quast.  4,  ad  2 ; et  Veril.  quast.  20,  art.  4,  corp., 
et  ad  1,  2 et  5 ; et  Quodl.  y,  quast.  2,  art.  1 ; et  Op.  9 
quast.  81  ■ 

Ad  tertium  sic  proceditur.  1.  Videtur  quod 
anima  Christi  non  possit  cognoscere  infinita  in 
Verbo.  Quod  enim  infinitum  cognoscatur,  repu- 
gnat definitioni  infiniti,  prout  dicitur  in  3 Physic., 
text.  63,  quod  infinitum  est  cujus  quantitatem  acci- 

Art.  j.  — Hic  art.  de  infinita  multitudine  substantia- 
rum intelligendus  est,  quia  licet  D.  Thomas  in  toto  art. 
hoc  non  declaret,  tamen  responsio  et  doctrina  ejus  co- 
git, ut  de  substantiis  et  non  de  accidentibus  intelliga- 
tur.  Supponit  enim  D.  Thomas  in  hac  scientia  beata  ani- 
ms  Christi,  distinguendam  esse  scientiam  visionis,  qua 
vidmtur  res  futune  in  aliqua  differentia  temporis,  ascien- 
tia simplicis  intelligentiae  qua  videntur  ea,  quae  fieri  pos- 
sunt, sed  nunquam  erunt  (Suarez).  — Quando  B.  Thomas 
hic  negat  animam  Christi  scientia  visionis  scire  infinita, 


pientibus,  semper  est  aliquid  extra  accipere.  Impos- 
sibile autem  est  definitionem  a definito  separari, 
quia  hoc  esset  contradictoria  esse  simul.  Ergo 
impossibile  est  quod  anima  Christi  sciat  infinita. 

2.  Praeterea,  infinitorum  scientia  est  infinita. 
Sed  scientia  animae  Christi  non  potest  esse  infi- 
nita : est  enim  capacitas  ejus  finita,  cum  sit 
creata.  Non  ergo  anima  Christi  potest  cognos- 
cere infinita. 

3.  Praeterea,  infinito  non  potest  esse  aliquid 
majus.  Sed  plura  continentur  in  scientia  divina, 
absolute  loquendo,  quam  in  scientia  animae 
Christi,  ut  dictum  est  art.  praec.  Ergo  anima 
Christi  non  cognoscit  infinita. 

— Sed  contra,  anima  Christi  cognoscit  totam 
suam  potentiam  et  omnia  in  quae  potest.  Potest 
autem  in  emundationem  infinitorum  peccatorum, 
secundum  illud  1 Joan.  2,  2 : Ipse  est  propitiatio 
pro  peccatis  1 ostris ; non  autem  pro  nostris  tantum, 
sed  etiam  pro  totius  mundi.  Ergo  anima  Christi 
cognoscit  infinita. 

Respondeo  dicendum  quod  scientia  non  est 
nisi  entis,  eo  quod  ens  et  verum  convertuntur. 
Dupliciter  autem  dicitur  aliquid  ens  : — uno  modo 
simpliciter,  quod  scilicet  est  ens  actu;  — alio 
modo  secundum  quid,  quod  scilicet  est  ens  in 
potentia.  Etquia,  ut  dicitur  in  9 Metaph.,  text. 
20,  unumquodque  cognoscitur,  secundum  quod 
est  actu  ; non  autem  secundum  quod  est  in  poten- 
tia ; scientia  primo  et  principaliter  respicit  ens 
actu;  secundario  autem  respicit  ens  in  poten- 
tia : quod  quidem  non  secundum  seipsum  cognos- 
cibile est,  sed  secundum  quod  cognoscitur  illud 
in  cujus  potentia  existit. 

Quantum  igitur  ad  primum  modum  scien- 
tiae, anima  Christi  non  scit  infinita,  quia  non 
sunt  infinita  in  actu,  etiam  si  accipiantur  omnia 
quaecumque  sunt  in  actu,  secundum  quodcumque 
tempus,  eo  quod  status  generationis  et  corruptionis 
non  durat  in  infinitum.  Unde  est  certus  numerus 
non  solum  eorum  quae  sunt  absque  generatione  et 
corruptione,  sed  etiam  generabilium  et  corrupti- 
bilium. 

Quantum  vero  ad  alium  modum  sciendi, 
anima  Christi  in  Verbo  scit  infinita;  scit  enim, 
ut  dictum  est  art.  praec.,  omnia  quae  sunt  in  po- 
tentia creaturae.  Unde  cum  in  potentia  creaturae 
sint  infinita,  per  hunc  modum  scit  infinita,  quasi 


eum  loqui  de  substantiis  sive  de  rebus  per  se  subsistenti- 
bus. Loquendo  autem  de  omnibus  absolute  sive  substan- 
tiis, sive  accidentibus,  concedendum  est  quod  anima 
Christi  per  scientiam  visionis  sciat  infinita  potentia;  quia 
cognoscit  rerum  praesentium,  praeteritarum  aut  futurarum 
multitudinem  tantam,  cujus  non  sit  invenire  ultimam  uni- 
tatem. Qua;  multitudo  propterea  non  est  infinita  actu,  non 
solum  quia  nunquam  existet  tota  simul;  sed  etiam  quia 
non  est  tanta  quin  possit  in  eodem  ordine  dari  major.  In- 
finito autem  nihil  est  majus  in  illo  ordine  secundum, 
quem  est  infinitum  (Sylvius). 

quadam  scientia  simplicis  intelligentiae,  non  autem 
scientia  visionis. 

Ad  primum  ergo  dicendum  quod  infinitum, 
sicut  in  prima  parte  dictum,  est  quaest.  7,  art.  1, 
dupliciter  dicitur  : — uno  modo  secundum  ratio- 
nem formae;  et  sic  dicitur  infinitum  negative, 
scilicet  id  quod  est  forma  vel  actus  non  limitatus 
per  materiam  vel  subjectum,  in  quo  recipiatur  : et 
hujusmodi  infinitum,  quantum  est  de  se.  est 
maxime  cognoscibile  propter  perfectionem  actus, 
licet  non  sit  comprehensibile  a potentia  finita 
creaturae  : sic  enim  dicitur  Deus  infinitus.  Et 
tale  infinitum  anima  Christi  cognoscit,  licet  non 
comprehendat,  — Alio  modo  dicitur  infinitum 
secundum  rationem  materiae  : quod  quidem  dici- 
tur privative,  ex  hoc  scilicet  quod  non  habet  for- 
mam quam  natum  est  habere  : et  per  hunc  mo- 
dum dicitur  infinitum  in  quantitate.  Tale  autem 
infinitum  ex  sui  ratione  est  ignotum  , quia  scilicet 
est  quasi  materia  cum  privatione  formae,  ut  dicitur 
3 Phys.,  text.  65.  Omnis  autem  cognitio  est  per 
formam  vel  actum.  Sic  ergo  si  hujusmodi  infinitum 
cognosci  debeat  secundum  modum  ipsius  cogniti, 
impossibile  est  quod  cognoscatur.  Est  enim  mo- 
dus ipsius  ut  accipiatur  pars  ejus  post  partem  : ut 
dicitur  in  5 Phys.,  text.  62  et  63.  Et  hoc  modo 
verum  est  quod  ejus  quantitatem  accipientibus, 
scilicet  parte  accepta  post  partem,  se  ncer  est 
aliquid  extra  accipere.  Sed  sicut  materialia  pos- 
sunt accipi  ab  intellectu  immateria'iter  et  multa 
unite;  ita  infinita  possunt  accipi  ab  intellectu  non 
per  modum  infiniti,  sed  quasi  finite;  ut  sic  ea  quae 
sunt  in  se  ipsis  in  finita,  sint  in  intellectu  cognos- 
centis finita.  Et  hoc  modo  anima  Christi  scit  * 
infinita,  in  quantum  scilicet  scit  ea  non  discurren- 
do per  singula,  sed  in  aliquo  uno  ; puta  in  aliqua 
creatura,  in  cujus  potentia  existunt  infinita,  et 
principaliter  in  ipso  Verbo. 

Ad  secundum  dicendum  quod  n:hil  prohibet 
aliquid  esse  infinitum  uno  modo  quod  est  alio  modo 
finitum;  sicut  si  imaginemur  in  quantitatibus  super- 
ficiem quae  sit  secundum  longitudinem  infinita ; se- 
cundum latitudinem  autem  finita.  Sic  igitur  si  es- 
sent infiniti  homines  numero,  haberent  quidem 
infinitatem  secundum  aliquid,  scilicet  secundum 
multitudinem  ; secundum  tamen  essentiae  rationem 
haberent  finitatem,  eo  quod  omnium  essentia 
esset  limitata  sub  ratione  unius  speciei.  Sed 
id  quod  est  simpliciter  infinitum,  secundum  essen- 
tiae rationem,  est  Deus,  ut  in  1,  parte  dictum  est, 
quaest.  7,  art.  2.  Proprium  autem  objectum  intel- 
lectus est  quod  quid  est,  ut  dicitur  3 de  Anima, 
text.  26,  ad  quod  pertinet  ratio  speciei.  Sic  igi- 
tur anima  Ghristi,  propter  hoc  quod  habet  capaci- 
citatem  finitam,  id  quod  est  simpliciter  infinitum 
secundum  essentiam,  scilicet  Deum,  attingit  qui- 
dem, sed  non  comprehendit,  ut  dictum  est  art.  1 
huj.  quaest.  Id  autem  infinitum  quod  in  creaturis 
est  in  potentia,  potest  comprehendi  ab  anima 


Christi,  quia  comparatur  ad  ipsam  secundum  es- 
sentiae rationem,  ex  qua  parte  infinitatem  non  ha- 
bet. Nam  etiam  intellectus  noster  intelligit  univer- 
sale, puta  naturam  generis  vel  speciei  quod  quo- 
dammodo habet  infinitatem,  in  quantum  potest  de 
infinitis  praedicari. 

Ad  tertium  dicendum  quod  id  quod  est  infinitum 
omnibus  modis,  non  potest  esse  nisi  unum.  Unde 
et  Philosophus  dicit  in  1 de  Coelo,  text.  2 et  3, 
quod  quia  corpus  est  ad  omnem  partem  dimen- 
sionatum,  impossibile  est  esse  plura  corpora  in- 
finita. Si  tamen  aliquid  esset  infinitum  uno  modo 
tantum,  nihil  prohiberet  esse  plura  talia  infinita  ; 
sicut  si  intelligeremus  plures  lineas  infinitas  se- 
cundum longitudinem  protractas  in  aliqua  super- 
ficie finita  secundum  latitudinem.  Quia  igitur 
infinitum  non  est  substantia  quaedam,  sed  acci- 
dit rebus  quae  dicuntur  infinitae,  ut  dicitur  3 Phy- 
sic.,  text.  57  et  38,  sicut  infinitum  multiplicatur 
secundum  diversa  subjecta,  ita  necesse  est  quod 
proprietas  infiniti  multiplicetur,  ita  quod  conve- 
niat unicuique  illorum  secundum  illud  subjectum. 
Est  autem  quaedam  proprietas  infiniti  quod  infinito 
non  sit  aliquid  majus.  Sic  igitur  si  accipiamus 
unam  lineam  infinitam,  in  illa  non  est  aliquid  ma- 
jus infinito  : et  similiter  si  accipiamus  quamcum- 
que  aliarum  linearum  infinitarum,  manifestum  est 
tamen  quod  uniuscujusque  earum  partes  sunt  infi- 
nitae. Oportet  ergo  quod  omnibus  illis  partibus  in- 
finitis non  sit  aliquid  majus  in  illa  linea;  tamen  in 
alia  linea  et  in  tertia  erunt  plures  partes  etiam  in- 
finitae praeter  istas.  Et  hoc  etiam  videmus  in  nu- 
meris accidere,  nam  species  numerorum  parium 
sunt  infinitae,  et  similiter  species  numerorum  im- 
parium ; et  tamen  numeri  pares  et  impares  sunt 
plures  quam  pares.  Sic  igitur  dicendum  est  quod 
infinito  simpliciter,  et  quoad  omnia  nihil  est  ma- 
jus ; infinito  autem  secundum  quid  determinatum 
non  est  aliquid  majus  in  illo  ordine  : potest  tamen 
accipi  aliquid  aliud  majus  extra  illum  ordinem.  Per 
hunc  igitur  modum  infinita  sunt  in  potentia  crea- 
turae ; et  tamen  plura  sunt  in  potentia  Dei  quam 
in  potentia  creaturae.  Et  similiter  anima  Christi 
scit  infinita  scientia  simplicis  intelligentiae ; plura 
tamen  scit  Deus  secundum  hunc  scientiae  vel  in- 
telligentiae modum. 

Articulus  iv 

Utrum  anima  Christi  videat  Verbum  sive  divinam  essentiam 
clarius  qualibet  alia  creatura. 

Sup.,  quast.  9,  art.  2,  corp.,  et  inf.,  quast.  ii,  art.  f, 
ad  i. 

Ad  quartum  sic  proceditur,  i.  Videtur  quod 
anima  Christi  non  perfectius  videat  Verbum  quam 
quaelibet  alia  creatura.  Perfectio  enim  cognitionis 
est  secundum  medium  cognoscendi;  sicut  perfec- 
tior est  cognitio  quae  habetur  per  medium  syllo- 
gismi demomstrativi  quam  quae  habetur  per  me- 
dium syllogismi  dialectici.  Sed  omnes  beati  vident 
Verbum  immediate  per  ipsam  divinam  essentiam, 
ut  in  i parte  dictum  est,  quaest.  12,  art.  2.  Ergo 
anima  Christi  non  perfectius  videt  Verbum  quam 
quaelibet  alia  creatura. 

2.  Praeterea,  perfectio  visionis  non  excedit  po- 
tentiam visivam.  Sed  potentia  rationalis  animae, 
qualis  est  anima  Christi,  est  infra  potentiam  intel- 
lectivam angeli,  ut  patet  per  D.ionysium  4 cap. 
coel.  Hier.,  ante  med.  Ergo  anima  Christi  non 
perfectius  videt  Verbum  quam  angeli. 

3.  Praeterea,  Deus  in  infinitum  perfectius  videt 
Verbum  suum  quam  anima  Christi.  Sunt  ergo  infi- 
niti gradus  medii  possibiles  inter  modum  quo 
Deus  videt  Verbum  suum,  et  inter  modum  quo 
anima  Christi  videt  Verbum  ipsum.  Ergo  non  est 
asserendum  quod  anima  Christi  perfectius  videat 


Art.  4.  — In  resp.  ad  2,  nota  expositionem  majoris 
propositionis  assumptae,  in  corp.  art.,  in  qua  dictum 
est,  quod  visio  Dei  attenditur  secundum  participationem 
divini  luminis.  Explanatur  siquidem  hic  quod  visio 
Dei  attenditur,  et  secundum  virtutem  natur®  vilumen 
dentis,  et  secundum  lumen  gloris,  sed  magis  secundum 
gloris,  quod  spectat  ad  ordinem  gratis.  Et  hoc  bene 
notabis,  quia  hic  habes  quod  pari  existente  lumine 
gloriae  in  homine  et  angelo,  perfectius  videt  Deum  ange- 
lus quam  homo;  et  merito  quia  visus  auctior  melius  videt 
quam  visus  minus  auctus,  caeteris  paribus.  Et  ex  hoc  ul- 
terius sequitur,  quod  si  Verbum  Dei  assumpisset  in  uni- 
tatem personalem,  aliquam  angelicam  naturam,  cum  lu- 
mine gloriae  aequali  illi  quod  anima  Christi  de  facto  habet, 
angelus  ille  perfectius  videret  divinam  essentiam,  quam 
modo  videat  anima  Christi  (Cajetanus).  Ad  hsc  autem 
verba  Cajetani,  addit  Joannes  a S.  Thoma  : sed  haec  sen- 
tentia communiter  rejicitur  quia  perfectio  visionis  ex  sola 
perfectione  luminis  glorias  desumitur,  non  ex  perfectione 
activitatis  potenti®  ; unde  Suarez  dicit  quod  h®c  verba 
Cajetani  sunt  corrigenda,  quia  falsa  sunt,  et  contra  expres- 
sam doctrinam  S.  Thorn®.  — ln  resp.  ad.  2,  adverbium 
magis  improprie  sumitur,  et  sensus  est  gradum  visionis 
attendi  secundum  ordinem  grati®,  et  non  secundum  ordi- 
nem natur®.  Constat  enim  ex  adjunctis,  et  ex  1 part. 
qu®st.  12,  quod  visio  excedat  naturalem  potentiam,  ideo- 
que  non  attendatur  quantitas  visionis  ex  natura,  sed  ex 
gratia  jSylvius).  — Corollaria  tolius  hujus  qu®st.,  ex  Go- 
net  desumpta  : i*  Christum  per  scientiam  beatam  videre 
in  Verbo  infinitas  substantias.  2«  Christum  non  successive 
sed  simul  et  a principio  beatitudinis,  omnia  pr®sentia 
pneterita  et  futura  cognoscere.  }•  Beatitudinem  anim* 
Christi,  esse  majorem  beatitudine  cujusvis  creatur*  pos- 
sibilis, de  lege  ordinaria. 


Verbum,  vel  essentiam  divinam,  quam  quaelibet 
alia  creatura. 

— Sed  contra  est  quod  Apostolus  dicit  ad 
Ephes.  1,  20,  quod  Deus  constituit  Christum  ad 
dexteram  suam  in  cxlestibus  supra  omnem  Princi- 
patum, et  Potestatem , et  Virtutem , et  Dominatio- 
nem, et  omne  nomen  quod  nominatur,  non  solum  in 
hoc  seculo,  sed  etiam  irrfuturo.  Sed  in  illa  coelesti 
gloria  tanto  aliquis  est  superior,  quanto  perfectius 
cognoscit  Deum.  Ergo  anima  Christi  perfectius 
videt  Deum  quam  quaevis  alia  creatura. 

Respondeo  dicendum  quod  visio  divinae  essen- 
tiae convenit  omnibus  beatis  secundum  parti- 
cipationem luminis  derivati  in  eos  a fonte  Verbi 
Dei,  secundum  illud  Eccli.  1,5:  Fons  sapientia t, 
Verbum  Dei  in  excelsis.  Huic  autem  Verbo  Dei 
propinquius  conjungitur  anima  Christi,  quae  est 
unita  Verbo  in  persona,  quam  quaevis  alia  crea- 
tura. Et  ideo  plenius  recipit  influentiam  luminis, 
in  quo  Deus  videtur  ab  ipso  Verbo,  quam  quae- 
cumque alia  creatura.  Et  ideo  prae  caeteris  crea- 
turis perfectius  videt  ipsam  primam  verita- 
tem, quae  est  Dei  essentia  : unde  dicitur  Joan. 
1,  14:  Vidimus  gloriam  ejus,  quasi  Unigeniti  a 
Patre  plenum  non  solum  gratice , sed  etiam  veri- 
tatis. 

Ad  primum  ergo  dicendum  quod  perfectio  co- 
gnitionis, quantum  est  ex  parte  cogniti,  attenditur 
secundum  medium ; sed  quantum  est  ex  parte 
cognoscentis,  attenditur  secundum  potentiam  vel 
habitum.  Et  inde  est  quod  etiam  inter  homines 
per  unum  medium  unus  perfectius  cognoscit  ali- 
quam conclusionem  quam  alius.  Et  per  hunc  mo- 
dum anima  Christi,  quae  abundantiori  repletur 
lumine,  perfectius  cognoscit  divinam  essentiam 
quam  alii  beati,  licet  omnes  ipsam  Dei  essen- 
tiam videant  perseipsam. 

Ad  secundum  dicendum  quod  visio  divinae  es- 
sentiae excedit  naturalem  potentiam  cujuslibet 
creaturae,  ut  in  prima  parte  dictum  est  quaest.  12, 
art.  4.  Et  ideo  gradus  in  ipsa  attenduntur  magis 
secundum  ordinem  gratiae  in  quo  Christus  est 
excellentissimus,  quam  secundum  ordinem  natu- 
rae, secundum  quem  natura  angelica  praefertur  hu- 
manae. 

Ad  tertium  dicendum  quod,  sicut  supra  dictum 
est  de  gratia,  quaest.  7,  art.  12,  quod  non  potest 
esse  major  gratia  quam  gratia  Christi  per  respec- 
tum ad  unionem  Verbi  ; idem  etiam  dicendum 
est  et  de  perfectione  divinae  visionis;  licet,  abso- 
lute considerando,  possit  esse  aliquis  gradus  al- 
tior  sublimiorque  secundum  infinitatem  divinae  po- 
tentiae. 


QUjEST.  XI.  DE  SCIENTIA  INFUSA  ANIM.E  CHRISTI 


QU/ESTIO  XI 

DE  SCIENTIA  INDITA  VEL  INFUSA  ANIMAE  CHRISTI. 

In  sex  articulos  divisa. 

Deinde  considerandum  est'  de  scientia  indita 
vel  infusa  animae  Christi  : et  circa  hoc  quaeruntur 
sex  : i°  utrum  secundum  hanc  scientiam  Christus 
sciat  omnia;  2°  utrum  hac  scientia  uti  potuerit  non 
convertendo  se  ad  phantasmata;  30  utrum  haec 
scientia  fuerit  collativa;  40  de  comparatione  hujus 
scientiae  ad  scientiam  angelicam;  50  utrum  fuerit 
scientia  habitualis  ; 6°  utrum  fuerit  distincta  per 
diversos  habitus. 

Articulus  primus 

Utrum  secundum  scientiam  inditam  vel  infusam  Christus 
omnia  sciat. 

/«/.,  quast.  12,  art . 1,  corp.,  et  ad  3 ; et  3 Sent.,  dist.  14, 

quast.  1 , art.  3,  quast.  1,  et  quast.  4,  corp.,  et  quast. 

3,  ad  2;  et  Ver.  quast.  20,  art.  6 ; et  Opusc.  2 , cap. 

216. 

Ad  primum  sic  proceditur.  1.  Videtur  quod  se- 
cundum hanc  scientiam  Christus  non  cognoverit 
omnia.  Haec  enim  scientia  indita  est  Christo  ad 
perfectionem  possibilis  intellectus  ejus.  Sed  intel- 
lectus possibilis  animae  humanae  non  videtur  esse 
in  potentia  ad  omnia  simpliciter,  sed  ad  illa  sola 
circa  quae  potest  reduci  in  actum  per  intellectum 
agentem  qui  est  proprium  activum  ipsius  : quae 
quidem  sunt  cognoscibilia  secundum  rationem  na- 
turalem. Ergo  secundum  hanc  scientiam  non  co- 
gnovit Christus  ea  quae  naturalem  rationem  exce- 
dunt. 

2.  Praeterea,  phantasmata  se  habent  ad  intellec- 
tum humanum  sicut  colores  ad  visum,  ut  dicitur 
in  3 de  Anima  (implic.  text.  18,  31  et  39).  Sed 
non  pertinet  ad  perfectionem  visivae  potentiae  co- 
gnoscere ea  quae  sunt  omnino  absque  colore.  Ergo 
neque  ad  perfectionem  intellectus  humani  pertinet 
cognoscere  ea  quorum  non  possunt  esse  phantas- 
mata, sicut  sunt  substantiae  separatae.  Sic  ergo 
cum  hujusmodi  scientia  fuerit  in  Christo  ad  per- 
fectionem animae  intellectivae  ipsius  ; videtur  quod 
per  hujusmodi  scientiam  non  cognoverit  substan- 
tias separatas. 


QU/EST.  11.  — Secunda  scientia  animae  Christi  est 
infusa  perse  ad  cognoscendum  extra  Verbum.  In  ea 
vero,  considerat  tria,  scilicet  objectum  (art.  1),  actum 
(art.  2-4)  et  habitum  art.  5,  6). 

Art.  i.  — Hic  explicat  primo  ea  ad  quae  se  extendit 
ista  scientia,  et  supponit  tanquam  certum  principium, 
hanc  scientiam  fuisse  in  Christo  perfectam,  quod  intelli- 
gitur  de  perfectione  intensrva  et  extensiva  — Patet 
quod  per  hanc  scientiam  Christus  cognovit  omnia  singu- 
laria, praesentia,  praeterita,  futura,  etc...  et  licet  contrarie 
seYiserit  Auctor  in  j Sent.  dist.  14  et  de  Verit.  qusst.  20, 
art.  6,  re  tamen  accuratius  perpensa,  hic  ita  asserit. 

3.  Praeterea,  ad  perfectionem  intellectus  non 
pertinet  cognoscere  singularia.  Videtur  ergo  quod 
per  hujusmodi  scientiam  anima  Christi  singularia 
non  cognoverit. 

— Sed  contra  est  quod  dicitur  Isa.  11,  quod 
replebit  eum  Spiritus  sapientiae  et  intellectus , scien- 
tiae et  consilii,  sub  quibus  comprehenduntur  omnia 
cognoscibilia  ; nam  ad  sapientiam  pertinet  cognitio 
omnium  divinorum ; ad  intellectum  autem  pertinet 
cognitio  omnium  immaterialium ; ad  scientiam  au- 
tem pertinet  cognitio  omnium  conclusionum ; ad 
consilium  autem  cognitio  omnium  agibilium.  Ergo 
videtur  quod  Christus  secundum  scientiam  inditam 
sibi  per  Spiritum  Sanctum  habuerit  omnium  co- 
gnitionem. 

Respondeo  dicendum  quod,  sicut  prius  dictum 
est,  quaest.  9,  art.  1,  conveniens  fuit  ut  anima 
Christi  omnino  esset  perfecta  per  hoc  quod  omnis 
ejus  potentialitas  sit  reducta  ad  actum.  Est  autem 
considerandum  quod  in  anima  humana,  sicut  in 
qualibet  creatura,  consideratur  duplex  potentia 
passiva  : una  quidem  per  comparationem  ad  agens 
naturale  ; alia  vero  per  'comparationem  ad  agens 
primum,  quod  potest  quamlibet  creaturam  redu- 
cere in  actum  aliquem  altiorem  actu  in  quem  re- 
ducitur per  agens  naturale  : et  haec  consuevit  vo- 
cari potentia  obedientiae  in  creatura.  Utraque  au- 
tum  potentia  animae  Christi  fuit  reducta  in  actum 
secundum  hanc  scientiam  divinitus  inditam.  Et 
ideo  secundum  eam  anima  Christi  primo  qui- 
dem cognovit  qusecumque  ab  homine  cognosci 
possunt  per  virtutem  luminis  intellectus 
agentis,  sicut  sunt  quascumque  pertinent  ad 
scientias  humanas  ; secundo  vero  per  hanc 
scientiam  cognovit  Christus  omnia  illa  qum 
per  revelationem  divinam  hominibus  inno- 
tescunt, sive  pertineant  ad  donum  sapientiae,  sive 
ad  donum  prophetiae,  sive  ad  quodcumque  donum 
Spiritus  Sancti;  — omnia  enim  ista  abundan- 
tius et  plenius  caeteris  cognovit  anima  Chris- 
ti. Ipsam  tamen  Dei  essentiam  per  hanc 
scientiam  non  cognovit,  sed  solum  per  pri- 
mam, de  qua  supra  dictum  est,  quaest.  praec. 

Ad  primum  ergo  dicendum  quod  ratio  illa  pro- 
cedit de  potentia  naturali  animae  intellectivae,  quae 
scilicet  est  per  comparationem  ad  agens  naturale, 
quod  est  intellectus  agens. 

Ad  secundum  dicendum  quod  anima  humana  in 
statu  hujus  vitae,  quia  quodammodo  est  ad  cor- 
pus obligata,  ut  sine  phantasmate  intelligere  non 
possit,  non  potest  intelligere  substantias  separa- 
tas. Sed  post  statum  fiujus  vitae  anima  separata 
poterit  aliqualiter  substantias  separatas  per  seip- 
sam  cognoscere,  ut  in  1 parte  dictum  est,  quaest. 
89,  art.  1 et  2,  et  hoc  praecipue  manifestum  est 
circa  animas  beatorum.  Christus  autem  ante  pas- 
sionem non  solum  fuit  viator,  sed  etiam  com- 
prehensor  : unde  anima  ejus  poterat  cognoscere 

substantias  separatas  per  modum  quo  cognoscit 
anima  separata. 

Ad  tertium  dicendum  quod  cognitio  singularium 
non  pertinet  ad  perfectionem  animae  intellectivae 
secundum  cognitionem  speculativam;  pertinet  ta- 
men ad  perfectionem  ejus  secundum  cognitionem 
practicam,  quae  non  perficitur  absque  cognitione 
singularium,  in  quibus  est  operatio,  ut  dicitur  in  6 
Ethic.,  cap.  7,  circ.  fin.  Unde  ad  prudentiam  re- 
quiritur memoria  praeteritorum,  cognitio  praesen- 
tium et  providentia  futurorum,  ut  Tullius  dicit  in 
sua  Rhetor.,  lib.  2 de  Invent.,  aliquant.  ante  fin. 
Quia  igitur  Christus  habuit  plenitudinem  pruden- 
tiae secundum  donum  consilii,  consequens  est  quod 
cognoverit  omnia  singularia  praesentia,  praeterita 
et  futura. 

Articulus  ii 

Utrum  Christus  hac  scientia  uti  potuerit,  convertendo  se  ad 
phantasmata. 

Inf. , art.  4 , et  quast.  34,  art.  2,  ad  3;  et  3 Seat.,  dist. 

14,  quast.  1,  art.  3,  quast.  2,  et  3,  corp. ; et  Ver.  quast. 

20,  art.  3 , ad  1. 

Ad  secundum  sic  proceditur.  1.  Videtur  quod 
anima  Christi  non  potuerit  intelligere  secundum 
hanc  scientiam,  nisi  convertendo  se  ad  phantas- 
mata, quia,  ut  dicitur  3 de  Anima  (implic.,  text. 
38,  31  et  39),  phantasmata  comparantur  ad  ani- 
mam intellectivam  humanam,  sicut  colores  ad  vi- 
sum. Sed  potentia  visiva  Christi  non  potuit  exire 
in  actum  nisi  convertendo  se  ad  colores.  Ergo 
etiam  neque  anima  intellectiva  ejus  potuit  aliquid 
intelligere  nisi  convertendo  se  ad  phantasmata. 

2.  Praeterea,  anima  Christi  est  ejusdem  natu- 
rae cum  animabus  nostris;  alioquin  ipse  non  esset 
ejusdem  speciei  nobiscum,  contra  id  quod  Apos- 
tolus dicit  Philipp.  2,  7,  quod  est  in  similitudinem 
hominum  factus.  Sed  anima  nostra  non  potest  in- 
telligere nisi  convertendo  se  ad  phantasmata.  Ergo 
etiam  neque  anima  Christi. 

3.  Praeterea,  sensus  dati  sunt  homini  ut  deser- 
viant intellectui.  Si  igitur  anima  Christi  intelligere 
potuit  absque  conversione  ad  phantasmata,  quae 
per  sensus  accipiuntur,  sequeretur  quod  sensus 
frustra  fuissent  in  anima  Christi,  quod  est  inconve- 
niens. Videtur  igitur  quod  anima  Christi  non  po- 
tuerit intelligere  nisi  convertendo  se  ad  phantas- 
mata. 

— Sed  conlra  est  quod  anima  Christi  cognovit 


Art.  2.  — Incipit  determinare  de  scientia  infusa,  quan- 
tum ad  perfec.iones  actus,  removendo  illius  imperfectio- 
nes; et  prima  imperfectio  est  dependentia  a phantas- 
matibus, quee  scientias  infuste  non  convenit  neque  rat  one 
sui,  neque  ex  parte  subjecti.  Ra_’ix  unde  habet  anima  non 
dependere  a phantasmaticus,  est  quod  sit  beata,  licet 
per  accidens  ex  dispensatione,  corpus  non  sit  glorifica- 
tum,  sicut  in  Christo. 


quaedam  quae  per  phantasmata  cognosci  non  pos- 
sunt, scilicet  substantias  separatas.  Potuit  igitur 
intelligere,  non  convertendo  se  ad  phantasmata. 

Respondeo  dicendum  quod  Christus  in  statu 
ante  passionem  fuit  simul  viator  et  comprehen- 
sor,  ut  infra  magis  patebit,  quaest.  15,  art.  10,  et 
praecipue  quidem  conditiones  viatoris  habuit  ex 
parte  corporis,  in  quantum  fuit  passibile  ; conditio- 
nes vero  comprehensoris  maxime  habuit  ex  parte 
animae  intellectivae.  Est  autem  haec  conditio  animae 
comprehensoris  ut  nullo  modo  subdatur  suo  cor- 
pori, aut  ab  eo  dependeat,  sed  totaliter  ei  domine- 
tur.  Unde  et  post  resurrectionem  ex  anima  gloria 
redundabit  ad  corpus.  Ex  hoc  autem  anima  homi- 
nis viatoris  indiget  ad  phantasmata  converti,  quod 
est  corpori  obligata,  et  quodammodo  ei  subjecta, 
et  ab  eo  dependens.  Et  ideo  animae  beatae  et 
ante  resurrectionem,  et  post,  intelligere  pos- 
sunt absque  conversione  ad  phantasmata.  Et 
hoc  etiam  oportet  dicere  de  anima  Christi, 
quae  plene  habuit  facultatem  comprehenso- 
ris. 

Ad  primum  ergo  dicendum  quod  similitudo  illa 
quam  Philosophus  ponit,  non  attenditur  quantum 
ad  omnia.  Manifestum  est  enim  quod  finis  poten- 
tiae visiva;  est  cognoscere  colores;  finis  autem  po- 
tentiae intellectivae  non  est  cognoscere  phantas- 
mata, sed  cognoscere  species  intelligibiles,  quas 
apprehendit  a phantasmatibus,  et  in  phantasmati- 
bus secundum  statum  praesentis  vitae.  Estigitur  si- 
militudo quantum  ad  hoc  ad  quod  aspicit  utraque 
potentia,  non  autem  quantum  ad  hoc  in  quod 
utriusque  potentiae  conditio  terminatur.  Nihil  au- 
tem prohibet  secundum  diversos  status  ex  diver- 
sis rem  aliquam  ad  suum  finem  tendere.  Finis  ta- 
men proprius  alicujus  rei  semper  est  unus.  Et  ideo 
licet  visus  nihil  cognoscat  absque  colore  ; intellec- 
tus tamen  secundum  aliquem  statum  potest  cognos- 
cere absque  phantasmate,  sed  non  absque  specie 
intelligibili. 

Ad  secundum  dicendum  quod,  licet  anima  Christi 
fuerit  ejusdem  naturae  cum  animabus  nostris; 
habuit  tamen  aliquem  statum  quem  animae  nostrae 
non  habent  nunc  in  re,  sed  solum  in  spe,  scilicet 
statum  comprehensoris. 

Ad  tertium  dicendum  quod  licet  anima  Christi 
potuerit  intelligere  non  convertendo  se  ad  phan- 
tasmata, poterat  tamen  intelligere  se  ad  phantas- 
mata convertendo.  Et  ideo  sensus  non  fuerunt 
frustra  in  ipsa;  praesertim  cum  sensus  non  dentur 
homini  solum  ad  scientiam  intellectivam,  sed  etiam 
ad  necessitatem  vitae  animalis. 


QUA!ST.  XI.  DE  SCIENTIA 

Articulus  iii 

Utrum  haec  scientia  fuerit  collativa. 

3 Seni.,  dist.  14,  quast.  1,  art.  quasi.  3;  et  Verit. 
quast.  20,  art.  3,  ad  1. 

Ad  tertium  sic  proceditur.  1.  Videtur  quod 
anima  Christi  hanc  scientiam  non  habuerit  per  mo- 
dum collationis.  Dicit  enim  Damascenus  in  3 lib- 
orth.  Fid.,  cap.  14,  ad  fin.,  et  lib.  2,  cap.  22,  a 
med.  : In  Chrislo  non  dicimus  consilium  neque  elec- 
tionem. Non  autem  removentur  haec  a Christo,  nisi 
in  quantum  important  collationem  et  discursum. 
Ergo  videtur  quod  in  Christio  non  fuerit  scientia 
collativa  vel  discursiva. 

2.  Praeterea,  homo  indiget  collatione  et  discursu 
rationis  ad  inquirenda  ea  quae  ignorat.  Sed  anima 
Christi  cognovit  omnia,  ut  supra  dictum  est,  quaest. 
praec.,  art.  2.  Non  ergo  in  ea  fuit  scientia  discur- 
siva vel  collativa. 

3.  Praeterea,  scientia  animae  Christi  se  habuit 
per  modum  comprehensorum,  qui  angelis  confor- 
mantur, ut  dicitur  Matth.  22.  Sed  in  angelis  non 
est  scientia  discursiva  seu  collativa,  ut  patet  per 
Dionysium,  7 cap.  de  div.  Nom.,  inter  prine,  et 
med.  lect.  2.  Ergo  nec  etiam  in  anima  Christi  fuit 
scientia  discursiva  seu  collativa. 

— Sed  contra  est  quod  Christus  habuit  animam 
rationalem,  ut  supra  habitum  est,  quaest.  5,  art.  3. 
Propria  autem  operatio  animae  rationalis  est  con- 
ferre et  discurrere  de  uno  in  aliud.  Ergo  in  Christo 
fuit  scientia  discursiva  vel  collativa. 

Respondeo  dicendumquod  aliquascientia  potest 
esse  discursiva  vel  collativa  dupliciter.  — Uno 
modo  quantum  ad  scientiae  acquisitionem;  si- 
cut accidit  in  nobis,  qui  procedimus  ad  cognos- 
cendum unum  per  aliud,  sicut  effectus  per  causas, 
vel  e converso.  Et  hoc  modo  scientia  animae 
Christi  non  fuit  discursiva  vel  collativa,  quia 
haec  scientia,  de  qua  nunc  loquimur,  fuit  ei  divini- 
tus indita,  non  per  investigationem  rationis  acqui- 
sita. — Alio  modo  potest  dici  aliqua  scientia  dis- 
cursiva vel  collativa  quantum  ad  usum;  sicut  in- 
terdum scientes  ex  causis  concludunt  effectus,  non 
ut  de  novo  addiscant,  sed  volentes  uti  scientia 
quam  jam  habent.  Et  hoc  modo  scientia  anima) 
Christi  poterat  esse  collativa  et  discursiva  : 


Art.  ?.  — Haec  doctrina  insinuatur  a Symbolo  S.  Atha- 
nasii  : « Christus  est  perfectus  homo  ex  anima  rationali 
et  humana  carne  subsistens»;  Item  a conciliis  oecume- 
nicis  IV,  V,  VI  et  postea  Florentin.  docentibus  « Domi- 
num nostrum  Jesum  Christum  ex  anima  rationali  et  cor- 
pore, secundum  humanitatem  per  omnia  nobis  similem 
absque  peccato  ».  — Ut  vides,  hic  agit  S.  Thomas  de 
alia  imperfectione  scilicet  de  discursu,  inquirendo  an 
ista  scientia  fuerit  collativa,  id  est  per  discursum.  Et 
adverte  D.  Thomam  in  conclusione  docere  solum  po- 
tuisse Christum  discurrere  per  hanc  scientiam,  non  vero 
indiguisse  tali  discursu. 

poterat  enim  ex  uno  aliud  concludere,  sicut  sibi 
placebat;  sicut  Matth.  17,  cum  Dominus  qusesis- 
set  a quibus  reges  terrae  tributum  acciperent,  a 
filiis  suis,  an  ab  alienis,  Petro  respondente,  quod 
ab  alienis,  conclusit  ; Ergo  liberi  sunt  filii. 

Ad  primum  ergo  dicendum  quod  a Christo  ex- 
cluditur consilium  quod  est  cum  dubitatione,  et 
per  consequens  electio,  quae  in  sui  ratione  tale 
consilium  includit ; nod  autem  a Christo  excludi- 
tur usus  consiliandi. 

Ad  secundum  dicendum  quod  ratio  illa  procedit 
de  discursu  et  collatione,  prout  ordinantur  ad 
scientiam  acquirendam. 

Ad  tertium  dicendum  quod  beati  conformantur 
angelis  quantum  ad  dona  gratiarum  ; manet  tamen 
differentia  quae  est  secundum  naturam  : et  ideo 
uti  collatione  et  discursu,  est  connaturale  anima- 
bus  beatorum,  non  autem  angelis. 

Articulus  iv 

Utrum  haec  scientia  in  Christo  fuerit  major  scientia 
angelorum. 

Sup.,  quast.  10,  art.  4,  et  inf.,  art.  6,  ad  1,  et  quast.  37, 

art.  6,  corp. ; et  3 Sent.,  dist.  14,  quast.  1,  art.  1,  quast. 

2,  ad  1 et  art.  2,  quast.  2, corp. , et  art.  3,  quast.  2,  corp. 

et  Ver.  quast.  20,  art.  3 , corp.,  et  art.  4 , corp.,  et  6, 

corp.  ; et  Opusc.  2,  cap.  2 16. 

Ad  quartum  sic  proceditur.  1.  Videtur  quod 
hujusmodi  scientia  in  Christo  fuerit  minor  quam 
in  angelis.  Perfectio  enim  proportionatur  perfec- 
tibili.  Sed  anima  humana  secundum  ordinem  na- 
tura; est  infra  naturam  angelicam.  Cum  igitur 
scientia,  de  qua  nunc  loquimur,  sit  indita  animae 
Christi  ad  perfectionem  ipsius,  videtur  quod  hujus- 
modi scientia  fuerit  infra  scientiam  qua  perficitur 
natura  angelica. 

2.  Praeterea,  scientia  animae  Christi  fuit  aliquo 
modo  collativa  et  discursiva  : quod  non  potest 
dici  de  scientia  angelica.  Ergo  scientia  animae 
Christi  fuit  inferior  scientia  angelorum. 

3.  Praeterea,  quanto  aliqua  scientia  est  magis 
immaterialis,  tanto  est  potior.  Sed  scientia  ange- 
lorum est  immaterialior  quam  scientia  animae 
Christi,  quia  anima  Christi  est  actus  corporis,  et 
habet  conversionem  ad  phantasmata  ; quod  de  an- 
gelis dici  non  potest.  Ergo  scientia  angelorum  est 
potior  quam  scientia  animae  Christi. 

— Sed  contra  est  quod  Apostolus  dicit  Heb.  2, 
9 ; Eum  autem  qui  modico  quam  angeli  minoratus 
est,  videmus  Jesum  propter  passionem  mortis,  gloria 
et  honore  coronatum:  ex  quo  apparet  quod  propter 
solam  passionem  mortis  dicatur  Christus  ab  Ange- 
lis minoratus.  Non  ergo  propter  scientiam. 

Respondeo  dicendum  quod  scientia  indita 
animae  Christi  potest  dupliciter  conside- 
rari : uno  modo  secundum  illud  quod  habuit  a 

causa  influente  ; alio  modo  secundum  id  quod 
habuit  ex  subjecto  recipiente.  — Quantum  igi- 
tur ad  primum,  scientia  indita  animae  Christi 
fuit  multo  excellentior  quam  angelorum 
scientia,  et  quantum  ad  multitudinem  cogni- 
torum, et  quantum  ad  sc  ientiae  certitudinem ; 
quia  lumen  spiritualis  gratiae,  quod  est  inditum  ani- 
mae Christi,  est  multo  excellentius  quam  lumen 
quod  pertinet  ad  naturam  angelicam. — Quantum 
autem  ad  secundum,  scientia  indita  animae 
Christi  est  infra  scientiam  angelicam,  scilicet 
quantum  ad  modum  cognoscendi,  qui  est  naturalis 
animae  humanae,  qui  scilicet  est  per  conversionem 
ad  phantasmata,  et  per  collationem  et  discursum. 

Et  per  hoc  patet  responsio  ad  objecta. 

Articulus  v 

Utrum  haec  scientia  fuerit  habitualis. 

3 Seni.,  dist.  14,  quast.  1 , art.  1,  quast.  2 et  3 ; et  Ver. 

quast.  20,  art.  2. 

Ad  quintum  sic  proceditur.  1.  Videtur  quod  in 
Christo  non  fuerit  habitualis  scientia.  Dictum  est 
enim  quaest.  9,  art.  1,  quod  animam  Christi  decuit 
maxima  perfectio  scientiae.  Sed  major  est  perfec- 
tio scientiae  existentis  in  actu  quam  existentis  in 
potentia  vel  habitu.  Ergo  conveniens  fuisse  videtur 
quod  omnia  sciret  in  actu.  Non  ergo  habuit  habi- 
tualem scientiam. 

2.  Praeterea,  cum  habitus  ordinetur  ad  actum, 
frustra  videtur  esse  habitualis  scientia,  quae  nun- 
quam in  actum  reducitur.  Cum  autem  Christus 
sciverit  omnia,  sicut  jam  dictum  est  quaest.  10,  art. 
2,  non  potuisset  actu  omnia'illa  considerare,  unum 
post  aliud  cogitando,  quia  infinita  non  est  enume- 
rando pertransire.  Frustra  igitur  fuisset  in  eo  quo- 
rumdam scientia  habitualis,  quod  est  inconveniens. 
Habuit  ergo  actualem  scientiam  omnium  quae  sci- 
vit, et  non  habitualem. 

3.  Praeterea,  scientia  habitualis  est  quaedam  per- 
fectio scientis.  Perfectio  autem  est  nobilior  perfec- 
tibili.  Si  igitur  in  anima  Christi  fuisset  aliquis  ha- 
bitus scientiae  creatus,  sequeretur  quod  aliquid 

Art.  5.  — Incipit  D.  Thomas  de  habitu  hujus  scientiae, 
et  in  primis  inquirit  an  fuerit  habitualis,  et  potest  hoc 
in  duplici  sensu  accipi.  Primo  utrum  indiguerit  habitu 
ad  hanc  scientiam  : secundo,  an  haec  scientia  fuerit 
semper  in  actu,  et  non  in  habitu  tantum.  Et  in  primo 
sensu,  non  est  difficultas  alicujus  momenti,  cum  etiam  ad 
scientiam  beatam  indiguerit  habitu,  qui  est  lumen  glo- 
riae ; ergo  etiam  ad  hanc  scientiam  infusam  habitu  opus 
fuit,  quia  fuit  scientia  supernaturalis.  In  secundo  sensu 
praecipue  disputatur  a D.  Thoma.  (Joann.  a S.  Tho- 
ma.). — In  arg  Sed  contra , cum  dicit  scientiam  Christi 
inditam,  esse  univocam  nostrae,  non  vult  eam  esse  ejus- 
dem speciei  infimae  cum  nostra,  sed  ejusdem  generis; 
est  enim  univocatio  in  genere  scientiae.  In  resp.  ad  1 
scientia  excedens  modum  humanae  naturae,  intelligitur  ea, 
quae  non  tantum  est  supra  naturam,  sed  est  etiam  supra 
modum  connaturalem  naturae  creatae  (Sylviusj. 


creatum  esset  nobilius  quam  anima  Christi.  Non 
igitur  in  anima  Christi  fuit  scientia  habitualis. 

— Sed  contra,  scientia  Christi,  de  qua  nunc 
loquimur,  univoca  fuit  scientiae  nostrae,  sicut  et 
anima  ejus  fuit  unius  speciei  cum  anima  nostra. 
Sed  scientia  nostra  est  in  genere  habitus.  Ergo 
et  scientia  Christi  fuit  habitualis. 

Respondeo  dicendum  quod,  sicut  supra  dictum 
est,  art.  praec.,  modus  hujus  scientiae  inditae 
animae  Christi  fifit  conveniens  ipsi  subjecto  reci- 
pienti. Nam  receptum  est  in  recipiente  per  modum 
recipientis.  Est  autem  hic  modus  connaturalis  ani- 
mae humanae,  ut  quandoque  sit  intelligens  actu, 
quandoque  in  potentia.  Medium  autem  inter  pu- 
ram potentiam  et  actum  completum  est  habitus. 
Ejusdem  autem  generis  sunt  medium  et  extrema. 
Et  sic  patet  quod  modus  connaturalis  animae  hu- 
manae est  ut  recipiat  scientiam  per  modum  habitus. 
Et  ideo  dicendum  est  quod  scientia  indita  animae 
Christi  fuit  habitualis;  et  poterat  ea  uti 
quando  volebat. 

Ad  primum  ergo  dicendum  quod  in  anima  Christi 
fuit  duplex  cognitio  et  utraque  suo  modo  perfec- 
tissima. — Una  quidem  excedens  modum  naturae 
humanae,  qua  scilicet  vidit  Dei  essentiam,  et  alia 
in  ipsa  ; et  haec  fuit  perfectissima  simpliciter  : et 
talis  cognitio  non  fuit  habitualis,  sed  actualis  res- 
pectu omnium  quae  hoc  modo  cognovit.  — Alia 
autem  cognitio  fuit  in  Christo  secundum  modum 
proportionatum  humanae  naturae,  prout  scilicet 
cognovit  res  per  species  sibi  divinitus  inditas,  de 
qua  cognitione  nunc  loquimur  : et  haec  cognitio 
non  fuit  simpliciter  perfectissima,  sed  in  genere 
dumtaxat  humanae  cognitionis  : unde  non  oportuit 
quod  esset  semper  (1)  in  actu. 

Ad  secundum  dicendum  quod  habitus  reducitur 
in  actum  ad  imperium  voluntatis  : nam  habitus  est 
quo  quis  agit  cum  voluerit.  Voluntas  autem  inde- 
terminate se  habet  ad  infinita.  Nec  tamen  hoc  est 
frustra,  licet  non  in  omnia  actualiter  tendat;  dum- 
modo tendat  actualiter  in  id  quod  convenit  loco 
et  tempori.  Et  ideo  etiam  habitus  non  est  frus- 
tra, licet  non  omnia  reducantur  in  actum,  quae  ha- 
bitui subjacent ; dummodo  reducatur  in  actum  id 
quod  congruit  ad  debitum  finem  voluntatis,  secun- 
dum exigentiam  negotiorum  et  temporis. 

Ad  tertium  dicendum  quod  bonum,  sicut  et  ens, 
dupliciter  dicitur : — Uno  modo  simpliciter,  et  sic 
bonum  et  ens  dicitur  substantia,  quae  in  suo  esse, 
et  sua  bonitate  subsistit.  — Alio  modo  dicitur  ens 
et  bonum  secundum  quid,  et  hoc  modo  dicitur 
ens  et  bonum  accidens,  non  quia  ipsum  habeat 
esse  et  bonitatem,  sed  quia  ejus  subjectum  est  ens 
et  bonum.  Sic  igitur  scientia  habitualis  non  est 
simpliciter  melior  aut  dignior  quam  anima  Christi, 
sed  secundum  quid,  cum  tota  bonitas  habitualis 
scientiae  cadat  in  bonitatem  subjecti. 

(ij  In  Nicol,  deest  vox,  semper. 


QUvEST.  XII.  DE  SCIENTIA. 

Articulus  vi 

Utrum  haec  scientia  fuerit  distincta  per  diversos  habitus. 

3 Sent.,  dist.  14,  quast.  i,art.  3,  quasi.  3. 

Ad  sextum  sic  proceditur.  1.  Videtur  quod  in 
anima  Christi  non  fuerit  nisi  unus  habitus  scientiae. 
Quanto  enim  scientia  est  perfectior,  tanto  est  ma- 
gis unita  : unde  et  angeli  superiores  per  formas 
magis  universales  cognoscunt,  ut  in  prima  parte 
dictum  est  quaest.  55,  art.  3.  Sed  scientia  Christi 
fuit  perfectissima.  Ergo  fuit  maxime  una.  Non 
ergo  fuit  distincta  per  plures  habitus. 

2.  Praeterea,  fides  nostra  derivatur  a scientia 
Christi  : unde  dicitur  Hebr.  12,  2 : Aspicientes  in 
auctorem  fidei  et  consummatorem  Jesum.  Sed  unus 
est  habitus  fidei  de  omnibus  credibilibus,  ut  in  se- 
cunda parte  dictum  est,  2-2,  quaest.  4,  art.  6. 
Ergo  multo  magis  in  Christo  non  fuit  nisi  unus 
habitus  scientiae. 

3.  Praeterea,  scientiae  distinguuntur  secundum 
diversas  rationes  scibilium.  Sed  anima  Christi  om- 
nia scivit  secundum  unam  rationem,  scilicet  secun- 
dum lumen  divinitus  infusum.  Ergo  in  Christo 
fuit  tantum  unus  habitus  scientiae. 

— Sed  contra  est  quod  Zachar.  3,  9,  dicitur 
quod  super  lapidem  unum,  id  est,  Christum,  sunt 
septem  oculi  (1).  Per  oculum  autem  scientia  intel- 
ligitur.  Ergo  videtur  quod  in  Christo  fuerint  plu- 
res habitus  scientiae. 

Respondeo  dicendum  quod,  sicut  dictum  est 
art.  2 et  4 hujus  quaest.,  scientia  indita  animae 
Christi  habuit  modum  connaturalem  animae  hu- 
manae. Est  autem  connaturale  animae  humanae  ut 
recipiat  species  in  minori  universalitate  quam  an- 
geli ; ita  scilicet  quod  diversas  naturas  specificas 
per  diversas  species  intelligibiles  cognoscat.  Ex 
hoc  autem  contingit  quod  in  nobis  sint  diversi  ha- 
bitus scientiarum,  quia  sunt  diversa  scibilium  ge- 
nera, in  quantum  scilicet  ea  quae  reducuntur  in 
unum  genus,  eodem  habitu  scientiae  cognoscuntur; 
sicut  dicitur  in  1 Posterior.,  text.  42,  quod  una 
scientia  est  quce  est  unius  generis  subjecti.  Et  ideo 
scientia  indita  animae  Christi  fuit  distincta 
secundum  diversos  habitus. 

Ad  primum  ergo  dicendum  quod,  sicut  supra 
dictum  est,  art.  4 huj.  quaest.,  scientia  animae 


Art.  6.  — Habitus  scientis,  includit  tam  species  intel- 
ligibiles repr.esentantes  objecta,  quam  lumen  vel  habi- 
tum, qui  potentiam  facilem  reddat  ad  exercendum  actum, 
et  praesertim  ad  judicium  ferendum.  D.  Thomas  ergo  hoc 
loco,  quantum  ex  solutione  ad  5 colligere  licet,  potissi- 
mum loquitur  de  habitu  hujus  scientiae,  ratione  specie- 
rum  inteiligibilium,  et  hoc  modo  dicit,  hanc  scientiam  es- 
se divisam  per  plures  habitus,  et  addit  hujusmodi  habi- 
tus seu  species  intellibiles,  esse  in  hac  scientia  Christi 
minus  universales,  quam  species  angelicas(Suarez). 

(1)  Vulgata  :...  Septem  oculi  sunt. 

Christi  est  perfectissima  et  excedens  angelorum 
scientiam  quantum  ad  id  quod  consideratur  in  ea 
ex  parte  Dei  influentis  ; est  tamen  infra  scientiam 
angelicam  quantum  ad  modum  recipientis.  Et  ad 
hujusmodi  modum  pertinet  quod  scientia  illa  per 
multos  habitus  distinguatur,  quasi  per  species  ma- 
gis particulares  existens. 

Ad  secundum  dicendum  quod  fides  nostra  in- 
nititur primae  veritati  ; et  ideo  Christus  est  auctor 
fidei  nostrae  secundum  divinam  scientiam,  quae  est 
simpliciter  una. 

Ad  tertium  dicendum  quod  lumen  divinitus  in- 
fusum est  communis  ratio  intelligendi  ea  quae  di- 
vinitus revelantur,  sicut  et  lumen  intellectus  agen- 
tis eorum  quae  naturaliter  cognoscuntur.  Et  ideo 
oportuit  esse  in  anima  Christi  proprias  species 
singularum  rerum,  ad  cognoscendum  cognitione 
propria  unumquodque  : et  secundum  hoc  oportuit 
esse  diversos  habitus  scientiae  in  anima  Christi,  ut 
dictum  est  in  corp.  art. 

QUESTIO  XII 

DE  SCIENTIA  ANIMvE  CHRISTI  ACQUISITA.  — In 

qualuor  articulos  divisa. 

Deinde  considerandum  est  de  scientia  anim.ae 
Christi  acquisita  vel  experimentali  : et  circa  hoc 
quaeruntur  quatuor  : i°  utrum  secundum  hanc 
scientiam  Christus  cognoverit  omnia;  20  utrum 
in  hac  scientia  profecerit  ; 30  utrum  aliquid  ab 
homine  didicerit ; 4°  utrum  acceperit  aliquid  ab 
angelis. 

Articulus  primus 

Utrum  secundum  hanc  scientiam  Christus  cognoverit 
omnia. 

Ad  primum  sic  proceditur.  1.  Videtur  quod  se- 
cundum hanc  scientiam  Christus  non  omnia  co- 
gnoverit. Hujusmodi  enim  scientia  per  experien- 
tiam acquiritur.  Sed  Christus  non  omnia  expertus 
est.  Non  igitur  omnia  secundum  hanc  scientiam 
scivit. 

2.  Praeterea,  homo  scientiam  per  sensum  ac- 
quirit. Sed  non  omnia  sensibilia  sensibus  corpora- 
libus Christi  fuerunt  subjecta.  Non  igitur  se- 
cundum hanc  scientiam  omnia  cognovit  Chris- 
tus. 


Questio  12. — Tertia  scientia  Christi  de  qua  tractat 
S.  Thomas,  est  acquisita,  et  connaturalis  homini  in  hac 
vita. 

Art.  i.  — In  hoc  art  explicat  materiale  objectum  hujus 
scienti*,  et  supponit  sententiam  quam  supra  docuit,  ni- 
mirum, Christum  non  habuisse  hanc  scientiam  a Deo  in- 
fusam sed  propria  industria  et  exercitatione,  seu  actione 
intellectus  agentis  comparatam. 

3.  Praeterea,  quantitas  scientiae  attenditur  se- 
cundum scibilia.  Si  igitur  secundum  hanc  scien- 
tiam Christus  omnia  scivisset,  esset  in  eo  scientia 
acquisita  aequalis  scientiae  infusae  et  scientiae  beatae, 
quod  est  inconveniens.  Non  ergo  secundum  hanc 
scientiam  Christus  omnia  scivit. 

— Sed  contra  est  quod  nihil  imperfectum  fuit 
in  Christo  quantum  ad  animam.  Fuisset  autem  im- 
perfecta haec  ejus  scientia,  si  secundum  eam  non 
scivisset  omnia,  quia  imperfectum  est  cui  potest 
fieri  additio.  Ergo  secundum  hanc  scientiam  Chris- 
tus omnia  scivit. 

Respondeo  dicendum  quod  scientia  acquisita 
ponitur  in  anima  Christi,  ut  supra  dictum  est, 
quaest.  9,  art.  4,  propter  convenientiam  intellectus 
agentis,  ne  ejus  actio  sit  otiosa,  quae  facit  intelligi- 
bilia  in  actu  ; sicut  et  scientia  indita  vel  infusa  po- 
nitur in  anima  Christi  ad  perfectionem  intellectus 
possibilis.  Sicut  autem  intellectus  possibilis  est  quo 
est  omnia  fieri,  ita  intellectus  agens  est  quo  est 
omnia  facere  : ut  dicitur  in  3 de  Anima,  text.  18. 
Et  ideo  sicut  per  scientiam  inditam  scivit  anima 
Christi  omnia  illa  ad  quae  intellectus  possibilis  est 
quocumque  modo  in  potentia;  ita  per  scientiam 
acquisitam  scivit  omnia  illa  quaj  possunt  sci- 
ri per  actionem  intellectus  agentis. 

Ad  primum  ergo  dicendum  quod  scientia  rerum 
acquiri  potest  non  solum  per  experientiam  ipsarum, 
sed  etiam  per  experientiam  quarumdam  aliarum 
rerum;  cum  ex  virtute  luminis  intellectus  agentis 
possit  homo  procedere  ad  intelligendum  effectus 
per  causas,  et  causas  per  effectus,  et  similia  per 
similia,  et  contraria  per  contraria.  Sic  igitur,  licet 
Christus  non  fuerit  omnia  expertus,  ex  his  ta- 
men quae  expertus  est,  in  omnium  devenit  noti- 
tiam. 

Ad  secundum  dicendum  quod,  licet  sensibus  cor- 
poralibus Christi  non  fuerint  subjecta  omnia  sen- 
sibilia, fuerunt  tamen  sensibus  ejus  subjecta  aliqua 
sensibilia,  ex  quibus  propter  excellentissimam  vim 
rationis  ejus,  potuit  in  aliorum  notitiam  devenire 
per  modum  praedictum,  in  solut.  praec.,  sicut  vi- 
dendo corpora  coelestia,  potuit  comprehendere 
eorum  virtutes  et  effectus,  quos  habent  in  istis  in- 
ferioribus, qui  ejus  sensibus  non  subjacebant:  et 
eadem  ratione  ex  quibuscumque  aliis  in  aliorum 
notitiam  devenire  potuit. 

Ad  tertium  dicendum  quod  secundum  istam 
scientiam  anima  Christi  non  simpliciter  cognovit 
omnia,  sed  illa  omnia  quae  per  lumen  intellectus 
agentis  homini  sunt  cognoscibilia.  Unde  per  hanc 
scientiam  non  cognovit  essentias  substantiarum 
separatarum,  nec  etiam  singularia  praeterita,  prae- 
sentia et  futura,  quae  tamen  cognovit  per  scien- 
tiam inditam,  ut  supra  dictum  est  in  corp.  art.,  et 
quaest.  praec. 


Articulus  ii 

Utrum  Christus  in  hac  scientia  profecerit. 

Sup.,  quast.  7,  art.  11,  ad  3,  et  inf.,  art.  3,  ad  3,  et 
quast.  13,  art.  8 ; et  3 Seni.,  dist.  13 , in  Exp.  litt., 
fin.,  et  dist.  14,  quast.  1,  art.  3,  quast.  3 ; et  Ver m 
quast.  20,  art.  6,  ad  3 ; et  Op.  2 , cap.  216 ; et  Joan.  1 , 
lect.  10,  fin. ; et  Heb.  3. 

Ad  secundum  sic  proceditur.  1.  Videtur  quod 
secundum  hanc  scientiam  Christus  non  profece- 
rit. Sicut  enim  secundum  scientiam  beatitudinis, 
et  secundum  scientiam  infusam  Christus  cognovit 
omnia  ; ita  et  secundum  hanc  scientiam  acquisi- 
tam, ut  ex  dictis  patet,  art.  praec.  Sed  secun- 
dum illas  scientias  non  profecit.  Ergo  nec  secun- 
dum istam. 

2.  Praeterea,  proficere  est  imperfecti,  qu;a  per- 
fectum additionem  non  recipit.  Sed  in  Christo 
non  est  ponere  scientiam  imperfectam.  Ergo 
secundum  hanc  scientiam  Christus  non  profe- 
cit. 

3.  Praeterea,  Damascenus  dicit,  lib.  3 orth. 
Fid.,  cap.  22  : Qui  proficere  dicunt  Christum  sa- 
pientia et  gratia,  ut  additamentum  sensus  suscipien- 
tem, non  venerantur  unionem  qucv  est  secundum 
h/poslasim.  Sed  impium  est  illam  unionem  non 
venerari.  Ergo  impium  est  dicere  quod  scientia 
ejus  additamentum  acceperit. 

— Sed  contra  est  quod  dicitur  Luc.  2,  52,  quod 
Jesus  proficiebat  sapientia,  et  celate,  et  gratia  apud 
Deum  et  homines  ; et  Ambrosius  dicit,  lib.  de 
Incarn.  Dom.,  cap.  7,  a med.,  quod  proficiebat 
secundum  sapientiam  humanam.  Humana  autem 
sapientia  est  quae  humano  modo  acquiritur,  scili- 
cet per  lumen  intellectus  agentis.  Ergo  Christus 
secundum  hanc  scientiam  profecit. 

Respondeo  dicendum  quod  duplex  est  profectus 
v scientiae  : — unus  quidem  secundum  essen- 
tiam, prout  scilicet  ipse  habitus  scientiae  augetur  ; 
— alius  autem  secundum  effectum  ; puta  si  ali- 
quis secundum  eumdem  et  aequalem  scientiae  ha- 
bitum primo  minora  aliis  demonstret,  et  postea 
majora  et  subtiliora.  Hoc  autem  secundo  modo 
manifestum  est  quod  Christus  in  scientia  et 
gratia  profecit,  sicut  et  in  aetate,  quia  scilicet 
secundum  augmentum  aetatis  opera  majora  facie- 
bat, quae  scilicet  majorem  scientiam  et  gratiam 
demonstrabant. 

Sed  quantum  ad  ipsum  habitum  scientiae, 
manifestum  est  quod  habitus  scientiae  infusae 
in  eo  non  est  augmentatus,  cum  a principio 
plenarie  fuerit  ei  omnium  scientia  infusa  ; et 
multo  minus  scientia  beata  in  eo  augeri  po- 
tuit : de  scientia  autem  divina,  quod  non  pos- 
sit augeri,  supra  in  prima  parte  dictum  est  quaest. 
14,  art.  15.  Si  igitur  praeter  habitum  scientiae  in- 
fusum, non  sit  in  anima  Christi  aliquis  habitus 

scientiae  acquisitae,  ut  quibusdam  videtur,  et  mihi 
aliquando  visum  est,  (3,  dist.  14,  quaest.  1,  art.  3, 
quaest.  5),  nulla  scientia  in  Christo  augmentata 
fuit  secundum  essentiam,  sed  solum  per  experien- 
tiam, id  est,  per  conversionem  specierum  intelligi- 
bilium  inditarum  ad  phantasmata.  Et  secundum 
hoc  dicunt  quod  scientia  Christi  profecit  secundum 
experientiam,  convertendo  scilicet  species  intelli- 
biles  inditas  ad  ea  quae  de  novo  per  sensum  acce- 
pit. Sed  quia  inconveniens  videtur  quod  aliqua  na- 
turalis actio  intelligibilis  Christo  deesset,  cum 
extrahere  species  intelligibiles  a phantasmatibus 
sit  quaedam  naturalis  actio  hominis  secundum  in- 
tellectum agentem,  conveniens  videtur  hanc  etiam 
actionem  in  Christo  ponere.  Et  ex  hoc  sequitur 
quod  in  anima  Christi  aliquis  habitus  scien- 
tiae fuerit,  qui  per  hujusmodi  abstractionem 
specierum  potuerit  augmentari ; ex  hoc  scili- 
cet quod  intellectus  agens  post  primas  spe- 
cies intelligibiles.  abstractas  a phantasmati- 
bus poterat  etiam  alias  et  alias  abstrahere. 

Ad  primum  ergo  dicendum,  quod  tam  scientia 
infusa  animae  Christi  quam  scientia  beata  fuit 
effectus  agentis  infinitae  virtutis,  qui  potest  simul 
totum  operari ; et  ita  in  neutra  scientia  Christus 
profecit,  sed  a principio  eam  perfectam  habuit. 
Sed  scientia  acquisita  causatur  ab  intellectu  agen- 
te, qui  non  simul  totum  operatur,  sed  successive 
et  ideo  secundum  hanc  scientiam  Christus  non  a 
principio  scivit  omnia,  sed  paulatimet  post  aliquod 
tempus,  scilicet  in  perfecta  aetate  : quod  patet  ex 
hoc  quod  Evangelista  simul  dicit  eum  profecisse 
scientia  et  aetate. 

Ad  secundum dicemdum  quod  haec  etiam  scien- 
tia in  Christo  semperfuit  perfecta  secundum  tem- 
pus ; licet  non  semper  fuerit  perfecta  simpliciter 
et  secundum  naturam  ; et  ideo  potuit  habere  aug- 
mentum. 

Ad  lerlium  dicendum  quod  verbum  Damasceni 
intelligitur  quantum  ad  illos  qui  dicunt  simpliciter 
fuisse  factam  additionem  scientiae  Christi,  scilicet 
secundum  quamcumque  ejus  scientiam,  et  praeci- 
pue secundum  infusam,  quae  causatur  in  anima 
Christi  ex  unione  ad  Verbum  ; non  autem  intelli- 
gitur de  augmento  scientiae  quae  ex  naturali  agente 
causatur. 


Articulus  iii 

Utrum  Christus  aliquid  ab  homine  didicerit. 

Ad  tertium  sic  proceditur.  1.  Videtur  quod 
Christus  aliquid  ab  hominibus  didicerit.  Dicitur 
enim  Luc.  2,  quod  invenerunt  eum  in  templo  in 
medio  doctorum  interrogantem  illos  et  responden- 


Art.  3.  — Duplex  est  modus  acquirendi  scientiam, sci- 
licet per  inventionem  et  per  disciplinam,  in  qua  magister 
et  doctor  potest  esse  homo  vel  angelus. 

tem.  Interrogare  vero  et  respondere  est  addiscen- 
tis. Ergo  Christus  aliquid  didicit  ab  hominibus. 

2.  Praeterea,  acquirere  scientiam  ab  homine 
docente  videtur  esse  nobilius  quam  acquirere  a re- 
bus sensibilibus,  quia  in  anima  hominis  docentis 
sunt  species  intelligibiles  in  actu  ; in  rebus  autem 
sensibilibus  sunt  species  intelligibiles  solum  in  po- 
tentia. Sed  Christus  accipiebat  scientiam  experi- 
mentalem  ex  rebus  sensibilibus,  ut  dictum  est  art. 
praec.  Ergo  multo  magis  poterat  accipere  scien- 
tiam, addiscendo  ab  hominibus. 

3.  Praeterea,  Christus  secundum  scientiam  ex- 
perimentalem  non  omnia  a principio  scivit,  sed  in 
ea  profecit,  ut  dictum  est  art.  praec.  Sed  quilibet 
audiens  sermonem  significativum  alicujus,  potest 
addiscere  quod  nescit.  Ergo  Christus  potuit  ab 
hominibus  aliqua  addiscere  quae  secundum  hanc 
scientiam  nesciebat. 

— Sed  contra  est  quod  dicitur  Isa.  55,4:  Ecce 
testem  populis  dedi  eum  ; ducem  ac  praeceptorem 
gentibus.  Praeceptoris  autem  non  est  doceri,  sed 
docere.  Ergo  Christus  non  accepit  aliquam  scien- 
tiam per  doctrinam  alicujus  hominis. 

Respondeo  dicendum  quod  in  quolibet  genere 
id  quod  est  primum  movens,  non  movetur  se- 
cundum illam  speciem  motus  ; sicut  primum  alte- 
rans non  alteratur.  Christus  autem  constitutus 
est  a Deo  caput  Ecclesiae,  quinimo  omnium  homi- 
num, ut  supra  dictum  est',  quaest.  8,  art.  3,  ut  non 
solum  omnes  per  ipsum  gratiam  acciperent,  sed 
etiam  ut  omnes  ab  eo  doctrinam  veritatis  recipe- 
rent. Unde  ipse  dicit  Joan.  18,  37  : In  hoc  natus 
sum,  et  ad  hoc  veni  in  mundum,  ut  testimonium 
perhibeam  veritati.  Et  ideo  non  fuit  conveniens 
ejus  dignitati  ut  a quocumque  homine  doce- 
retur. 

Ad  primum  ergo  dicendum  quod,  sicut  Orige- 
nes  dicit  super  Luc.  hom.  18,  et  hom.  19,  ad  fin  : 
Dominus  interrogabat,  non  ut  aliquid  addisceret, 
sed  ut  interrogans  erudiret.  Ex  uno  quippe  doc- 
trinae fonte  manat,  et  interrogare,  et  respondere 
sapienter.  Unde  et  ibidem  in  Evangelio  sequitur, 
quod  stupebant  omnes  qui  eum  audiebant,  super 
prudentia  et  responsis  ejus. 

Ad  secundum  dicendum  quod  ille  qui  addiscit 
ab  homine,  non  accipit  immediate  scientiam  aspe- 
ciebus  intelligibilibus  quae  sunt  in  mente  ipsius, 
sed  mediantibus  vocibus  sensibilibus,  tanquam  si- 
gnis intelligibilium  conceptionum.  Sicut  autem  vo- 
ces ab  homine  formatae  sunt  signa  intellectualis 
scientiae  ipsius;  ita  creaturae  a Deo  conditae  sunt 
signa  sapientiae  ejus.  Unde  dicitur  Eccli.  1,  io, 
quod  Deus  effudit  sapientiam  super  omnia  opera 
sua.  Sicut  igitur  dignius  est  doceri  a Deo  quam 
ab  homine,  ita  dignius  est  accipere  scientiam 
per  sensibiles  creaturas,  quam  per  hominis  doc- 
trinam. 

Ad  tertium  dicendum  quod  Jesus  proficiebat  in 

scientia  experimentali,  sicut  et  in  aetate,  ut  dic- 
tum est  art.  praec.  Sicut  autem  aetas  opportuna 
requiritur  ad  hoc  quod  homo  accipiat  scientiam 
per  inventionem  ; ita  etiam  ad  hoc  quod  accipiat 
scientiam  per  disciplinam.  Dominus  autem  nihil 
fecit  quod  non  congrueret  ejus  aetati  : et  ideo  au- 
diendis doctrinae  sermonibus  non  accommodavit  au- 
ditum, nisi  illo  tempore  quo  poterat  etiam  per 
viam  experientiae  talem  scientiae  gradum  attigisse. 
Unde  Gregorius  dicit  super  Ezech.  hom.  2,  pa- 
rum aprine.  : Duodecimo  anno  celatis  suce  inter- 
rogare dignatus  est  homines  in  terra , quia  juxta  ra- 
tionis usum,  doctrinae  sermo  non  suppetit  nisi  in 
aetate  perfecta. 

Articulus  iv 

Utrum  Christus  aliquid  acceperit  ab  angelis. 

/«/.,  quast.  30,  art.  2,  ad  1 ; et  3 Sent.,  dist.  13,  quast  2, 

art.  2,  quast.  1,  et  dist.  14 , art.  3,  quast.  6. 

Ad  quartum  sic  proceditur.  1.  Videtur  quod 
Christus  ab  angelis  scientiam  acceperit.  Dicitur 
enim  Luc.  22,  43,  quod  apparuit  Christo  angelus 
de  ccelo  confortans  eum.  Sed  confortatio  fit  per 
verba  confortatoria  docentis,  secundum  illud  Job 
4,  3:  Ecce  docuisti  plurimos  (1),  et  manus  lassas 
roborasti,  vacillantes  confirmaverunt  sermones  tui. 
Ergo  Christus  ab  angelis  edoctus  est. 

2.  Praeterea,  Dionysius  dicit  4 cap.  Coei.  Hie- 
rarch.,  versus  fin.  : Video  enim  quod  et  ipse  Jesus 
supercceleslium  substantiarum  supersubstantialis 
substantia,  ad  nostram  inlransmutabililer  veniens, 
obe  dienler  subjicitur  Patris  et  Dei  per  angelos  for- 
mationibus. Videtur  igitur  quod  ipse  Christus  or- 
dinationi legis  divinae  subjicit  voluerit,  per  quam 
homines  mediantibus  angelis  erudiuntur*. 

3.  Praeterea,  sicut  corpus  humanum  naturali 
ordine  subjicitur  corporibus  coelestibus;  ita  etiam 
humana  mens  angelicis  mentibus.  Sed  corpus 
Christi  subjectum  fuit  impressionibus  coelestium 
corporum,  passus  est  enim  calorem  in  aestate,  et 
in  hieme  trigus,  sicut  et  alias  humanas  passiones. 
Ergo  etiam  ejus  mens  humana  subjacebat  illumi- 
nationibus supercoelestium  spirituum. 

— Sed  contra  est  quod  Dionysius  dicit,  7 cap. 
Coei.  Hier.,  a med.,  quod  supremi  angeli  ad  ip- 
sum Jesum  quaestionem  faciunt,  divinique  illius 


Art.  4.  — De  confortatione  ab  angelo  (arg.  1),  dicit  S. 
Thomas  in  3 Sent.  dist.  14,  quaest.  t,  art.  3,qu£estiunc,  6, 
ad  2,  quod  Christus,  non  fuit  confortatus  per  instructio- 
nem vel  illuminationem,  sed  quasi  per  societatem  et  com- 
passionem, eoque  modo  quo  ex  praesentia  et  colloquio 
amicorum,  homo  naturaliter  confortatur  in  tristitiis  et 
afflictionibus.  Cajetanus  etiam  hic  dicit  quod  cum  revera 
corpus  Christi  esset  fatigatum  et  debilitatum,  ac  sanguine 
madens  angelus  confortavit  ipsum  vel  sanguinem  ab 
luendo,  vel  aliquo  sensibili  modo  fovendocorpus. 

(1)  Vulgata  : multos... 


operis,  et  pro  nobis  assumptae  carnis  scientiam  dis- 
cunt, et  eos  ipse  Jesus  sine  medio  docet.  Non  est 
autem  ejusdem  docere  et  doceri.  Ergo  Christus 
non  accepit  scientiam  ab  angelis. 

Respondeo  dicendum  quod  sicut  anima  humana 
media  est  inter  spirituales  substantias  et  res 
corporales  ; ita  duobus  modis  nata  est  perfici  : — 
uno  quidem  modo  per  scientiam  acceptam  ex  re- 
bus sensibilibus  ; — alio  modo  per  scientiam  in- 
ditam sive  impressam  ex  illuminatione  spiritualium 
substantiarum. 

Utroque  autem  modo  anima  Christi  fuit  per- 
fecta : ex  sensibilibus  quidem  secundum 
scientiam  experimentalem  ; ad  quam  quidem 
non  requiritur  lumen  angelicum,  sed  sufficit 
lumen  intellectus  agentis  : ex  impressione  vero 
superiori  secundum  scientiam  infusam,  quam 
est  immediate  adeptus  a Deo.  Sicut  enim  supra 
communem  modum  creaturae  anima  illa  unita  est 
Verbo  in  unitate  personae  ; ita  supra  communem 
modum  hominum  immediate  ab  ipso  Dei  Verbo 
repleta  est  scientia  et  gratia;  non  autem  medianti- 
bus angelis,  qui  etiam  ex  influentia  Verbi  rerum 
scientiam  in  sui  principio  acceperunt,  sicut  in  2 
super  Gen.  ad  litt.,  cap.  8,  Augustinus  dicit. 

Ad  primum  ergo  dicendum  quod  illa  conforta- 
tio angeli  non  fuit  per  modum  instructionis,  sed 
ad  demonstrandam  proprietatem  humanae  naturae. 
Unde  Beda  dicit  sup.  Luc.,  92  cap. : In  documento 
ulriusque  naturae,  et  angeli  ei  ministrasse,  et  eum 
confortasse  dicuntur.  Creator  enim  creaturae  suce 
non  eguit  praesidio ; sed  homo  factus,  sicut  propter 
nos  tristis  est,  ita  propter  nos  confortatur ; ut  scili- 
cet in  nobis  fides  incarnationis  ipsius  confirme- 
tur. 

Ad  secundum  dicendum  quod  Dionysius  dicit 
Christum  fuisse  formationibus  angelicis  subjec- 
tum, non  ratione  sui  ipsius,  sed  ratione  eorum 
quae  circa  ejus  incarnationem  agebantur  et  circa 
ministrationem  ejus  in  infantili  aetate  constituti. 
Unde  ibidem  subdit  quod  per  medios  angelos  nun- 
tiatur Joseph  a Patre  dispensata  Jesu  ad  yEgyp- 
tum  recessio,  et  rursum  ad  Judceam  de  sEgypto 
traductio. 

Ad  tertium  dicendum  quod  Filius  Dei  assumpsit, 
corpus  passibile,  ut  infra  dicetur,  quaest.  14,  art. 
1,  sed  animam  perfectam  scientia  et  gratia:  et  ideo 
corpus  ejus  convenienter  fuit  subjectum  impres- 
sioni coelestium  corporum  ; anima  vero  ejus  non 
fuit  subjecta  impressioni  coelestium  spirituum. 

QUAESTIO  XIII 

DE  POTENTIA  ANIMjE  CHRISTI.  — In  qualUOr  Cir- 

liculos  divisa. 

Deinde  considerandum  est  de  potentia  animae 
Christi  : et  circa  hoc  quaeruntur  quatuor  : i° 
utrum  habuerit  omnipotentiam  simpliciter  ; 2° 
utrum  habuerit  omnipotentiam  respectu  immuta- 
tionis creaturarum  ; 30  utrum  habuerit  omnipoten- 
tiam respectu  prcprii  corporis  ; 40  utrum  habue- 
rit omnipotentiam  respectu  executionis  suae  volun- 
tatis. 

Articulus  primus. 

Utrum  anima  Christi  habuerit  omnipotentiam  simpliciter. 

Inf.,  ari.  3,  hujus  quast.,  et  quast.  21.  art.  i,ad  1 ; et 

1 Seni.,  dist.  3,  quast.  1.  art.  2,  quast.  21 ; et  3,dist. 

14 , quast.  1,  art.  4. 

Ad  primum  sic  proceditur.  1.  Videtur  quod 
anima  Christi  habuerit  omnipotentiam.  Dicit  enim 
Ambrosius  super  Luc.  (habetur  in  Gloss.  ord., 
sup.  illud  Luc.  1 : Hic  erit  magnus ) : Potentiam 
quam  Dei  Filius  naturaliter  habet , homo  erat  ex 
tempore  accepturus.  Sed  hoc  praecipue  videtur 
esse  secundum  animam,  quae  est  potior  pars  ho- 
minis. Cum  ergo  Filius  Dei  ab  aeterno  omnipo- 


Qu^est.  i$.  — Non  est  dubium  quin  per  communica- 
tionem idiomatum,  homo  ille  Christus  dicatur  omnipo- 
tens; de  fide  enim  est  quod  sicut  per  unionem  hyposta- 
ticam communicata  luit  anima;  Christi  et  toti  natura; 
humante  ipsa  deitas  et  reliqua  attributa,  communicata 
etiam  fuit  omnipotentia  : sed  difficultas  est  utrum  ex  vi 
unionis  receperit  anima  Cnristi  aliquam  virtutem  et  facul- 
tatem in  se,  et  intra  seipsam,  a qua  dicatur  omnipotens. 
Nec  etiam  est  dubium  quin  anima  Christi  habuerit  om- 
nipotentiam secundum  quid  cum  limitatione,  videlicet  in 
ordine  ad  omnia  illa,  que  necessaria  erant  ad  tinem 
incarnationis.  Difficultas  ergo  est  de  omnipotentia  simpli- 
citer, an  reperiatur  in  anima  Christi  ex  vi  unionis.  (Joann. 
a s.  Th.).  — Agit  de  potentia  Christi  circa  immutationes 
aliarum  rerum  (art.  1,2),  et  de  ejusdem  potentia  in  ordi- 
ne ad  seipsum  (art.  j,  4.) 

Art.  i.  — Nota  bene  solutionem  ad  2,  in  qua  D.  Tho- 
mas  expl  cat  convenientiam  et  differentiam  inter  divinam 
scientiam  et  omnipotentiam. — Quidam  Lutherani,  ubi 
quistae  vocati,  tenent  humanitatem  Christi,  ita  esse  Verbo 
unitam,  ut  sit  ubique,  sicut  ipsa  divinitas,  similiter  ster- 
na et  omnipotens.  Unde  existimant  potentiam  humanitatis 
Christi,  esse  potentiam  ipsius  Verbi,  ita  utChristus  etiam 
ut  homo  sit  omnipotens  simpliciter.  Avicenna  tribuit  vero 
miracula  Christi  virtuti  etefficacia;  imaginationis;  quidam 
vero  ex  secta  Albigensium,  haec  miracula  fuisse  tantum 
mystica,  v.  g.  dictum  esse  Christum  illuminare  cascos 
quia  caecitatem  spiritualem  depulit.  Ex  quo  inferes,  ho- 
dierno rationalistas  nihil  novi  edidisse.  — In  resp.  ad  j, 
adverte  (ait  Cajetanus),  quod  Auctor  hic  corrigit  modum 
loquendi  de  scientia  anima;  Christi,  respectu  omnium  qua; 
a Deo  fiunt.  In  j Sent.  dist.  14,  art.  ult.  ad  2,  vocaverat 
practicam  scientiam,  quam  hic  probat  non  esse  practi- 
qam,  quia  non  est  factiva. 


tentiam  habuerit,  videtur  quod  anima  Christi  ex 
tempore  omnipotentiam  acceperit. 

2.  Praeterea,  sicut  potentia  Dei  est  infinita, 
ita  etiam  ejus  scientia.  Sed  anima  Christi  habet 
quodammodo  scientiam  omnium  quae  scit  Deus, 
ut  supra  dictum  est,  quaest.  10,  art.  2.  Ergo 
etiam  habet  omnium  potentiam  ; et  ita  est  omni- 
potens. 

3.  Praeterea,  anima  Christi  habet  omnem  scien- 
tiam. Sed  scientiarum  quaedam  est  practica,  quae- 
dam speculativa.  Ergo  habet  eorum  quae  scit 
scientiam  practicam,  ut  scilicet  sciat  facere  ea 
quae  scit;  et  sic  videtur  quod  omnia  facere  possit. 

— Sed  contra  illud  quod  est  proprium  Dei,  non 
potest  alicui  creaturae  convenire.  Sed  proprium 
est  Dei  esse  omnipotentem,  secundum  illud 
Exod.  15,  2 : Iste  Deus  meus,  et  glorificabo  eum; 
et  postea  subditur  : Omnipotens  nomen  ejus.  Ergo 
anima  Christi,  cum  sit  creatura,  non  habet  omni- 
potentiam. 

Respondeo  dicendum  quod,  sicut  supra  dictum 
est,  quaest.  2,  art.  1 et  2,  in  mysterio  incar- 
nationis ita  facta  est  unio  in  persona,  quod 
tamen  remansit  distinctio  naturarum,  utraque 
scilicet  natura  retinente  id  quod  sibi  est  proprium. 
Potentia  autem  activa  cujuslibet  rei  sequitur 
formam  ipsius,  quae  est  principium  agendi. 
Forma  autem  vel  est  ipsa  natura  rei  sicut  in 
simplicibus ; vel  est  constituens  ipsam  rei  natu- 
ram, in  his  scilicet  quae  sunt  composita  ex 
materia.et  forma.  Unde  manifestum  est  quod  po- 
tentia activa  cujuslibet  rei  consequitur  naturam 
ipsius.  Et  per  hunc  modum  omnipotentia  conse- 
quenter se  habet  ad  divinam  naturam.  Quia  enim 
natura  divina  est  ipsum  esse  Dei  incircumscrip- 
tum, ut  patet  per  Dionysium,  3 cap.  de  div.  Nom. 
lect.  1,  circa  med.,  inde  est  quod  habet  potentiam 
activam  respectu  omnium  quae  possunt  habere 
rationem  entis;  quod  est  habere  omnipotentiam, 
sicut  et  quaelibet  alia  res  habet  potentiam  acti- 
vam respectu  eorum  ad  quae  se  extendit  perfectio 
suae  naturae,  sicut  calidum  ad  calefaciendum.  Cum 
igitur  anima  Christi  sit  pars  humanae  naturae, 
impossibile  est  quod  omnipotentiam  habeat. 

Ad  primum  ergo  dicendum  quod  homo  accepit 
ex  tempore  omnipotentiam,  quam  Filius  Dei  ha- 
buit ab  aeterno  per  ipsam  unionem  personae,  ex 
qua  factum  est  ut  sicut  homo  dicitur  Deus,  ita 
dicatur  omnipotens  ; non  quasi  sit  alia  omnipo- 
tentia hominis  quam  Filii  Dei,  sicut  nec  alia  Dei- 
tas; sedeo  quod  est  una  persona  Dei  et  homi- 
nis. 

Ad  secundum  dicendum  quod  alia  ratio  est  de 
scientia  et  de  potentia  activa,  sicut  quidam  dicunt. 
Nam  potentia  activa  consequitur  ipsam  naturam 
rei,  eo  quod  actio  consideratur  ut  egrediens  ab 
agente  ; scientia  autem  non  semper  habetur  per 
ipsam  essentiam  vel  formam  scientis,  sed  potest 

haberi  per  assimilationem  scientis  ad  res  scitas 
secundum  similitudines  susceptas.  Sed  haec  ratio 
non  videtur  sufficere,  quia  sicut  aliquis  potest  co- 
gnoscere per  similitudinem  susceptam  ab  alio  ; ita 
etiam  potest  agere  per  formam  ab  alio  susceptam, 
sicut  aqua,  vel  ferrum  calefacit  per  calorem  sus- 
ceptum ab  igne.  Non  ergo  per  hoc  prohibetur 
quin  sicut  anima  Christi  per  similitudines  omnium 
rerum  sibi  a Deo  inditas  potest  omnia  cognoscere, 
ita  per  easdem  similitudines  possit  ea  facere.  Est 
igitur  ulterius  considerandum  quod  id  quod  a su- 
periori natura  in  inferiori  recipitur,  habetur  per 
inferiorem  modum  : non  enim  calor  in  eadem  per- 
fectione et  virtute  recipitur  ab  aqua,  qua  est  in 
igne.  Quia  igitur  anima  Christi  inferioris  naturae 
est  quam  natura  divina,  similitudines  rerum  non 
recipiuntur  in  ipsa  anima  Christi  secundum  quam 
sunt  in  natura  divina.  Et  inde  est  quod  scientia 
animae  Christi  est  inferior  scientia  divina  quantum 
ad  modum  cognoscendi,  quia  Deus  perfectius  co- 
gnoscit res  quam  anima  Christi  ; et  etiam  quantum 
ad  numerum  scitorum,  quia  anima  Christi  non  co- 
gnoscit omnia  quae  Deus  potest  facere,  quae  tamen 
Deus  cognoscit  scientia  simplicis  intelligentiae  ; 
licet  cognoscat  omnia  praesentia,  praeterita  et  fu- 
tura, quae  Deus  cognoscit  scientia  visionis.  Et  si- 
militer similitudines  rerum  animae  Christi  inditae 
non  adaequant  virtutem  divinam  in  agendo,  ut  sci- 
licet possit  omnia  agere  quae  Deus  potest,  vel 
etiam  eo  modo  agere  sicut  Deus  agit,  qui  agit  in- 
finita virtute,  cujus  creatura  non  est  capax.  Nulla 
autem  res  est  ad  cujus  cognitionem  aliqualiter  ha- 
bendam requiratur  virtus  infinita,  licet  aliquis  mo- 
dus cognoscendi  sit  virtutis  infinitae ; quaedam  ta- 
men sunt  quae  non  possunt  fieri  nisi  a virtute  infi- 
nita, sicut  creatio  et  alia  hujusmodi,  ut  patet  ex 
his  quae  in  prima  parte  dicta  sunt,  quaest.  45.  Et 
ideo  anima  Christi,  quae  cum  sit  creatura,  est  vir- 
tutis finitae,  potest  quidem  omnia  cognoscere,  sed 
non  per  omnem  modum  ; non  autem  potest  omnia 
facere  quod  pertinet  ad  rationem  omnipotentiae  : 
et  inter  caetera  manifestum  est  quod  non  potest 
creare  seipsam. 

Ad  tertium  dicendum  quod  anima  Christi  ha- 
buit et  scientiam  practicam  et  speculativam  ; non 
tamen  oportet  quod  omnium  illorum  habeat  scien- 
tiam practicam  quorum  habuit  scientiam  specula- 
tivam. Ad  scientiam  enim  speculativam  habendam 
sufficit  sola  conformitas  vel  assimilatio  scientis  ad 
rem  scitam  ; ad  scientiam  autem  practicam  requi- 
ritur quod  formae  rerum  quae  sunt  in  intellectu 
sint  factivae.  Plus  autem  est  habere  formam  et  im- 
primere formam  habitam  in  alterum  quam  solum 
habere  formam  ; sicut  plus  est  lucere  et  illumina- 
re, quam  solum  lucere.  Et  inde  est  quod  anima 
Christi  habet  quidem  speculativam  scientiam 
creandi  (scit  enim  qualiter  Deus  creat),  sed  non 
habet  hujus  rei  scientiam  practicam,  quia  non  ha- 
bet scientiam  creationis  factivam. 


Articulus  ii 

Utrum  anima  Christi  habuerit  omnipotentiam  respectu 
immutationis  creaturarum. 

3 Seni.,  dist.  14,  quasi.  1,  art.  4. 

Ad  secundum  sic  proceditur.  1.  Videtur  quod 
anima  Christi  habeat  o nnipotentiam  respectu  im- 
mutationis creaturarum.  Dicit  enim  ipse  Matth. 
ult. , 18  : Data  est  mihi  omnis  potestas  in  ccelo  et  in 
terra.  Sed  nomine  coeli  et  terras  intelligitur  omnis 
creatura,  ut  patet  cum  dicitur  Genes.  1,  1 : In 
principio  creavit  Deus  coelum  et  terram.  Ergo  vi- 
detur quod  anima  Christi  habeat  omnipotentiam 
respectu  immutationis  creaturarum. 

2.  Praeterea,  anima  Christi  est  perfectior  quali- 
bet creatura.  Sed  quaelibet  creatura  potest  move- 
ri ab  aliqua  creatura  : dicit  enim  Augustinus  in  3 
de  Trin.,  cap.  4,  a prine.,  quod  sicut  corpora 
crassiora  et  inferiora  per  subtiliora  et  potentiora 
quodam  ordine  reguntur , ita  omnia  corpora  per  spi- 
ritum vitae , et  spiritus  vitae  irrationalis  per  spiritum 
vitat  rationalem,  et  spiritus  vitee  rationalis  desertor, 
atque  peccator  per  spiritum  vitee  rationalem,  pium, 
et  justum.  Anima  autem  Christi  etiam  ipsos  supre- 
mos spiritus  movet,  illuminando  eos,  ut  dicit  Dio- 
nysius 7 cap.  coel.  Hier.,  post.  med.  Ergo  vide- 
tur quod  anima  Christi  habeat  omnipotentiam  res- 
pectu immutationis  creaturarum. 

3.  Praeterea,  anima  Christi  habuit  plenissime 
gratiam  miraculorum  seu  virtutum,  sicut  et  caete- 
ras  gratias.  Sed  omnis  immutatio  creaturae  potest 
ad  gratiam  miraculorum  pertinere ; cum  etiam  mi- 
raculose coelestia  corpora  a suo  ordine  immutata 
fuerint,  sicut  Dionysius  probat  in  epist.  ad  Poly- 
carpum  (quae  est  7,  parum  a prine.).  Ergo  anima 
Christi  habuit  omnipotentiam  respectu  immutatio- 
nis creaturarum. 

— Sed  contra  est  quod  ejusdem  est  transmutare 
creaturas  cujus  est  eas  conservare.  Sed  hoc  est 
solius  Dei,  secundum  illud  Heb.  1,3:  Portans 
omnia  verbo  virtutis  sum.  Ergo  solius  Dei  est  ha- 
bere omnipotentiam  respectu  immutationis  crea- 
turarum. Non  ergo  hoc  convenit  animae  Christi. 


Art.  2.  — Hic  art.  differt  a procedenti  solum,  quia  in 
praecedenti  sub  omnipotentia  comprehenditur  ipsum 
opus  creationis;  hic  vero  solum  agitur  de  immutationi- 
bus, quae  fieri  possunt  circa  creatas  res.  Deinde  in  art. 
praeced.  agitur  de  omnipotentia  simpliciter,  ut  includit 
modum  operandi  proprium  Dei,  independentem  ab 
omni  causa  superiori : hic  vero  non  agitur  de  omnipo- 
tentia hoc  modo,  sed  solum  quoad  numerum  vel  mul- 
titudinem effectuum,  ut  ex  discursu  D.  Thomae  constat 
aperte  (Suarez).  — Utrum  autem  humanitas  Christi  sit 
instrumentum  physicum  gratiae,  miraculorum  et  aliorum 
effectuum  supernaturalium,  an  tantum  morale?  Quaestio 
est  controversa  in  schola  : pro  instrumento  physico, 
tenent  Thomistae,  pro  morali  vero,  tenent  Scotistae; 
opinio  S.  Thomae  est  manifesta  in  praesenti,  et  inf.  quaest. 
qj,  et  quaest.  de  Potentia,  quaest.  6,  art.  4;  et  sic  videtur 
retractare  quae  dixerat,  5 Sent.,  dist.  16,  quaest.  1,  art.  5. 


qUjCst.  xiii.  de  potentia  anim,e  christi 


Respondeo  dicendum  quod  hic  duplici  distinc- 
tione est  opus.  Quarum  prima  est  ex  parte 
transmutationis  creaturarum,  quae  triplex  est  : — 
una  quidem  est  naturalis,  quae  scilicet  fit  a pro- 
prio agente  secundum  ordinem  naturae  ; — alia 
vero  est  miraculosa,  quae  fit  ab  agente  supernatu- 
rali  supra  consuetum  ordinem  et  cursum  naturae, 
sicut  resuscitatio  mortuorum  ; — tertia  autem  est 
secundum  quod  omnis  creatura  vertibilis  est  in 
nihil. 

Secunda  autem  distinctio  est  accipienda  ex 
parte  animae  Christi  quae  dupliciter  considerari 
potest  : — uno  modo  secundum  propriam  natu- 
ram et  virtutem  sive  naturalem  sive  gratuitam  ; — 
alio  modo,  prout  est  instrumentum  Verbi  Dei  sibi 
personaliter  uniti. 

Si  ergo  loquamur  de  anima  Christi  secun- 
dum propriam  naturam  et  vii  tutem  sive  na- 
turalem, sive  gratuitam,  potentiam  habuit  ad 
illos  effectus  faciendos  qui  sunt  animae  con- 
venientes ; puta  ad  gubernandum  corpus,  et  ad 
disponendos  humanos  actus,  et  etiam  ad  illumi- 
nandum per  gratiae  et  scientiae  plenitudinem  omnes 
creaturas  rationales  ab  ejus  perfectione  deficientes, 
per  modum  quo  hoc  est  conveniens  creaturae  ratio- 
nali. _ Si  autem  loquamur  de  anima  Christi, 
secundum  quod  est  instrumentum  Verbi 
sibi  uniti,  sic  habuit  instrumentalem  virtu- 
tem ad  omnes  immutationes  miraculosas  fa- 
ciendas, ordinabiles  ad  incarnationis  finem, 
qui  est  instaurare  omnia,  sive  quae  in  cceiis,  sive 
quae  in  terris  sunt.  Immutationes  vero  c eatura- 
rum,  secundum  quod  sunt  vertibiles  in  nihil,  cor- 
respondent  creationi  rerum,  prout  scilicet  produ- 
cuntur ex  nihilo.  Et  ideo  sicut  solus  Deus  po- 
test creare,  ita  solus  potest  creaturas  in  ni- 
hilum redigere  ; qui  etiam  solus  eas  in  esse 
conservat,  ne  in  nihilum  decidant. 

Sic  ergo  dicendum  est  quod  anima  Christi 
non  habet  omnipotentiam  respectu  immuta- 
tionis creaturarum. 

Ad.  primum  ergo  dicendum  quod,  sicut  Hier, 
dicit  (sup.  loc.  Matth.  cit  in  arg.),  illi  potestas 
data  est  qui  paulo  ante  crucifixus,  qui  sep ullus  in 
tumulo , qui  postea  resurrexit,  id  est,  Christo,  se- 
cundum quod  homo.  Dicitur  autem  illi  omnis  po- 
testas data,  ratione  unionis,  per  quam  factum  est 
ut  homo  esset  omnipotens,  ut  su  ra  dictum  est, 
art.  praec.,  ad  i.  Et  quamvis  hoc  ante  resurrec ■ 
tionem  innotuerit  angelis,  post  resurrectionem  ta- 
men innotuit  omnibus  hominibus,  ut  Remigius  di- 
cit. (Habetur  in  Cat.  aur.  divi  Thjmae).  Tunc  au- 
tem dicuntur  res  fieri,  quando  innotescunt.  Et 
ideo  post  resurrectionem  dicit  Dominus  sibi  da- 
tam omnem  potestatem  in  coelo  et  in  terra. 

Ad  secundum  dicendum  quod  licet  omnis  crea- 
tura sit  mutabilis  ab  alia  creatura,  praeter  supre- 
mum angelum,  qui  tamen  potest  illuminari  ab 
anima  Christi  ; non  tamen  immutatio  omnis  quae 

potest  fieri  circa  creaturam  potest  fieri  a creatura ; 
sed  quaedam  immutationes  possunt  fieri  a solo 
Deo.  Quaecumque  tamen  immutationes  possunt 
fieri  per  creaturas,  possunt  etiam  fieri  per  animam 
Christi,  secundum  quod  est  instrumentum  Verbi, 
non  autem  secundum  propriam  naturam  et  virtu- 
tem, quia  quaedam  hujusmodi  immutationum  non 
pertinent  ad  animam  neque  quantum  ad  ordinem 
naturae,  neque  quantum  ad  ordinem  gratiae. 

Ad  tertium  dicendum  quod,  sicut  dictum  est  in 
secunda  parte  (2-2,  quaest.  178,  art.  1,  ad  1),  gra- 
tia virtutum,  seu  miraculorum  datur  animae  alicu- 
jus  sancti,  non  ut  propria  virtute  ei  conveniat  mi- 
racula facere,  sed  ut  per  virtutem  divinam  hujus- 
modi miracula  fiant.  Et  haec  quidem  gratia  excel- 
lentissime data  est  animae  Christi,  ut  scilicet  non 
solum  ipse  miracula  faceret,  sed  etiam  ut  hanc 
gratiam  in  alios  transfunderet.  Unde  dicitur 
Matth.  10,  1,  quod  convocatis  duodecim  discipulis 
dedit  eis  {1)  potestatem  spirituum  immundorum,  ut 
ejicerent  eos,  et  curarent  omnem  languorem,  et  om- 
nem infirmitatem. 

Articulus  iii 

Utrum  anima  Christi  habuerit  omnipotentiam  respectu 
proprii  corporis. 

Ad  tertium  sic  proceditur.  1.  Videtur  quod 
anima  Chrisfi  habuerit  omnipotentiam  respectu 
proprii  corporis.  Dicit  enim  Damascenus  in  3 lib. 
orth.  Fid.,  cap.  20,  infin.,  et  cap.  23,  quod  om- 
nia naturalia  fuerunt  Christo  voluntaria  : volens 
enim  esurivit,  volens  sitivit,  volens  timuit , volens  mor- 
tuus est.  etc.  Sed  ex  hoc  Deus  dicitur  omnipotens, 
quia  omn  a qucecumque  voluit  fecit.  Ergo  videtur 
quod  anima  Christi  habuerit  omnipotentiam  res- 
pectu naturalium  operationum  proprii  corporis. 

2.  Prae  erea,  in  Christo  fuit  perfectius  humana 
natura  quam  in  Adam  ; in  quo  secundum  origina- 
lem justitiam,  quam  habuit  in  innocentiae  statu, 
corpus  habebat  (2)  omnino  subjectum  animae,  ut 
n hi!  in  corpore  posset  accidere  contra  animae  vo- 
luntatem. Erg  > multo  magis  anima  Christi  habuit 
omnipotentiam  respectu  sui  corporis. 

Art.  j.  — Pro  intelligentia  tituli,  notandum  est,  quod 
non  est  in  potestate  animae  facere,  quod  potenti®  infe- 
riores, ordiuatse  ad  bonum  naturale,  suos  actus  non 
exerceant,  verbi  gratia,  quod  virtus  nutritiva,  non  au- 
o-eat  aut  sustentet  subjectum  , et  quando  D.  Thomas, 
hoc  denegat  anirn®  Christi,  loquitur  de  illa  secundum 
propriam  virtutem,  quatenus  anima  humana  est 
se  undum  rationem  animae  humanae;  non  autem  de 
virtute  animae  Christi,  qu®  illi  convenit,  ratione  ali- 
cujus  status;  bene  enim  potest  esse,  quod  ratione  status 
beatifici,  aliquid  possit  anima,  quod  secundum  suam 
naturam  non  potest,  et  in  hoc  sensu  clare  patet,  quam 
vera  sit  conclusio  D.  Thom®  (Joann.  a S.  Thoma). 

1)  Vul  :ata  :..  discipulis  suis,  dedit  illis... 

(2)  Numquid  erat  ? aut  qui  loco  in  quo  > 

3.  Praeterea,  ad  imaginationem  animae  naturali- 
ter corpus  immutatur  : et  tanto  magis  quanto  ma- 
gis anima  fuerit  fortis  imaginationis,  ut  in  prima 
parte  habitum  est,  quaest.  117,  art.  3,  ad.  3.  Sed 
anima  Christi  habuit  virtutem  perfectissimam  et 
quantum  ad  imaginationem,  et  quantum  ad  alias 
vires.  Ergo  anima  Christi  fuit  omnipotens  in  res- 
pectu ad  corpus  proprium. 

— Sed  contra  est  quod  dicitur  Hebr.  2,  17, 
quod  debuit  per  omnia  fratribus  assimilari,  et 
praecipue  in  his  quae  pertinent  ad  conditionem  na- 
turae humanae.  Sed  ad  conditionem  humanae  na- 
turae pertinet  quod  valetudo  corporis  et  ejus  nu- 
tritio, et  augmentum  imperio  rationis,  seu  volun- 
tatis, non  subdantur,  quia  naturalia  soli  Deo,  qui 
est  auctor  naturae,  subduntur.  Ergo  nec  in  Chris- 
to subdebantur.  Non  igitur  anima  Christi  fuit  om- 
nipotens respectu  proprii  corporis. 

Respondeo  dicendum  quod,  sicut  dictum  est  art. 

. praec.,  anima  Christi  potest  dupliciter  consi- 
derari : — Uno  modo  secundum  propriam  na- 
turam et  virtutem,  et  hoc  modo  sicut  non  po- 
terat immutare  exteriora  corpora  a cursu  et  ordi- 
ne naturae,  ita  etiam  non  poterat  immutare  pro- 
prium corpus  a naturali  dispositione,  quia 
anima  Christi  secundum  propriam  naturam  habet 
determinatam  proportionem  ad  suum  corpus.  — 
Alio  modo  potest  considerari  anima  Christi,  se- 
cundum quod  est  instrumentum  unitum  Ver- 
bo Dei  in  persona  : et  sic  subdebatur  ejus  po- 
testati totaliter  omnis  dispositio  proprii  cor- 
poris. — Quia  tamen  virtus  actionis  non  proprie 
attribuitur  instrumento,  sed  principali  agenti, 
talis  omnipotentia  magis  attribuitur  ipsi 
Verbo  Dei  quam  animae  Christi. 

Ad  primum  ergo  dicendum  quod  verbum  Da- 
masceni est  intelligendum  quantum  ad  voluntatem 
Christi  divinam,  quia,  sicut  ipse  in  praecedentibus 
dicit,  cap.  14,  et  cap.  15,  a med.,  beneplacito  di- 
vina; voluntatis  permittebatur  carni  pati,  et  operari 
qua;  propria. 

Ad  secundum  dicendum  quod  non  pertinebat 
hoc  ad  originalem  justitiam,  quam  Adam  habuit 
in  statu  innocentiae,  quod  anima  hominis  haberet 
virtutem  transmutandi  proprium  corpus  in  quam- 
cumque  formam,  sed  quod  posset  ipsum  conser- 
vare absque  omni  nocumento.  Et  hanc  etiam  vir- 
tutem Christus  assumere  potuisset,  si  voluisset. 
Sed  cum  sint  tres  status  hominum,  scilicet  inno- 
centiae, culpae  et  gloriae,  sicut  de  statu  gloriae 
assumpsit  comprehensionem,  et  de  statu  innocen- 
tiae immunitatem  a peccato  ; ita  et  de  statu  culpae 
assumpsit  necessitatem  subjacendi  pcenalitatibus 
hujus  vitae,  ut  infra  dicetur,  quaest.  14,  art.  2. 

Ad  tertium  dicendum  quod  imaginationi,  si  fue- 
rit fortis,  naturaliter  obedit  corpus  quantum  ad  ali- 
qua, puta  quantum  ad  casum  de  trabe  in  alto  po- 
sita, quia  imaginatio  nata  est  esse  principium  mo- 


tus localis,  ut  dicitur  3 de  Anima,  text.  46  et  seqcj. 
Similiter  etiam  quantum  ad  alterationem  quae  est 
secundum  calorem  et  frigus  et  alia  consequentia  : 
eo  quod  ex  imaginatione  consequenter  natae  sunt 
consequi  animae  passiones,  secundum  quas  move- 
tur cor;  et  sic  per  commotionem  spirituum  totum 
corpus  alteratur.  Aliae  vero  dispositiones  corpora- 
les, quae  non  habent  naturalem  ordinem  ad  imagi- 
nationem, non  transmutantur  ab  imaginatione, 
quantumcumque  sit  fortis,  puta  figura  manus,  vel 
pedis,  vel  aliquid  simile. 

Articulus  iv 

Utrum  anima  Christi  habuerit  omnipotentiam  respectu  exe- 
cutionis  sus  voluntatis. 

Ad  quartum  sic  proceditur.  1.  Videtur  quod 
anima  Christi  non  habuerit  omnipotentiam  respectu 
executionis  propriae  voluntatis.  Dicitur  enim 
Marci  7 quod  ingressus  domum  neminem  voluit 
scire,  et  non  potuit  latere.  Non  ergo  potuit  in  om- 
nibus exequi  propositum  suae  voluntatis. 

2.  Praeterea,  praeceptum  est  signum  voluntatis, 
ut  in  prima  parte  dictum  est,  quaest.  19,  art.  12. 
Sed  Dominus  quaedam  facienda  praecepit,  quorum 
contraria  acciderunt  ; dicitur  enim  Matth.  9,  31, 
quod  caecis  illuminatis  comminatus  est  Jesus  di- 
cens : Videte  ne  quis  sciat.  Illi  autem  exeuntes 
diffamaverunt  illum  per  totam  terram  illam  (1). 
Non  ergo  in  omnibus  potuit  exequi  propositum 
suae  voluntatis. 

3.  Praeterea,  id  quod  potest  aliquis  facere,  non 
petit  ab  alio.  Sed  Dominus  petivit  a Patre,  orando 
illud  quod  fieri  volebat  : dicitur  enim  Lucae  6,  12, 
quod  exiit  in  montem  orare,  et  erat  pernoctans  in 
oratione  Dei.  Ergo  non  potuit  exequi  in  omnibus 
propositum  suae  voluntatis. 

— Sed  contra  est  quod  dicit  Augustinus  (alius 
auctor),  in  lib.  de  Quaestionibus  veteris  et  novi 
Testamenti,  quaest.  77,  in  prine.  : impossibile  est 
ut  Salvatoris  voluntas  non  impleatur ; nec  potest 
velle  quod  scit  fieri  non  debere. 

Respondeo  dicendum  quod  anima  Christi  du- 
pliciter aliquid  voluit  : — Uno  modo  quasi 
per  se  implendum,  et  sic  dicendum  est,  quod 
quidquid  voluit  potuit;  non  enim  conveniret 
sapientiae  ejus  ut  aliquid  vellet  per  se  facere  quod 
suae  virtuti  non  subjaceret.  — Alio  modo  voluit 

Art. 4.  — In  titulo,  dicitur  omnipotens  respectu  execu- 
tionis propriae  voluntatis,  qui  potest  exequi,  quidquid 
vult  exequi,  ita  quod  potentia  exeeutiva,  sequiparatur  in 
illo,  voluntati  executionis.  — In  resp.  ad  j,  considera 
quanta  sit  necessitas  orandi,  cum  etiam  ad  ista  opera  qus 
Christus  sciebat  se  facturum,  orationis  medium  adhiberet, 
ea  ratione,  quia  orationes,  sunt  causae  mediae  ad  ope- 
randa et  consequenda  : sine  causis  autem  mediis,  velle 
effectus,  stulti  est,  sicut  velle  colligere  frumenta  sine  se- 
minatione. 

(4)  Vulgata....  in  tota  terra  illa. 

aliquid  ut  implendum  virtute  divina,  sicut  re- 
suscitationem proprii  corporis  et  alia  hujusmodi 
miraculosa  opera  : quae  quidem  non  poterat 
propria  virtute,  sed  secundum  quod  erat  ins- 
trumentum Divinitatis,  ut  dictum  est  art.  2 huj. 
quaest. 

Ad  primum  ergo  dicendum  quod,  sicut  Augus- 
tinus dicit  in  lib.  de  Quaestionibus  veteris  et  novi 
Testamenti,  ut  sup.,  quod  factum  est , hoc  voluisse 
dicendus  est  Christus.  Advertendum  est  enim  quod 
illud  in  finibus  gestum  est  gentilium , quibus  adhuc 
tempus  praedicandi  non  erat.  Ultro  tamen  venientes 
ad  fidem  non  suscipere , invidiae  erat.  A suis  ergo 
noluit  praedicari,  requiri  autem  se  voluit  : et  ita  fac- 
tum est.  — Vel  potest  dici  quod  haec  voluntas 
Christi  non  fuit  de  eo  quod  per  eam  flendum  erat, 
sed  de  eo  quod  erat  flendum  per  alios,  quod  non 
subjacebat  humanae  voluntati  ipsius.  Unde  in  epis- 
tola Agathonis  papae,  quae  est  recepta  in  sexta 
synodo,  scilicet  Constantinop.  III,  act,  4,  a med. 
epist. , legitur  : Ergone  ille  omnium  Conditor  ac 
Redemptor,  in  terris  latere  volens  non  potuit,  nisi 
hoc  ad  humanam  ejus  voluntatem,  quam  tempora- 
liter est  dignatus  assumere,  redigatur) 

Ad  secundum  dicendum  quod,  sicut  Gregorius 
dicit  19  Mora!.,  cap.  14,  a prine.,  per  hoc  quod 
Dominus  praecepit  taceri  virtutes  suas,  servis  suis 
se  sequentibus  exemplum  dedit,  ut  ipsi  quidem  vir- 
tutes suas  occultari  desiderent,  et  tamen  ut  alii  eo- 
rum exemplo  proficiant,  prodantur  inviti.  Sic  ergo 
praeceptum  illud  designabat  voluntatem  ipsius,  qui 
humanam  gloriam  refugiebat,  secundum  illud 
Joan.  8,  ^o  : Ego  gloriam  meam  non  quaero.  Vo- 
lebat tamen  absolute,  praesertim  secundum  divi- 
nam voluntatem,  ut  publicaretur  miraculum  fac- 
tum propter  aliorum  utilitatem. 

Ad  tertium  dicendum  quod  Christus  orabat  et 
pro  his  quae  virtute  divina  flenda  erant  et  pro  his 
etiam  quae  humana  voluntate  erat  facturus,  quia 
virtus  et  operatio  animae  Christi  dependebant  a 
Deo,  qui  operajur  in  nobis  velle,  et  perficere,  ut 
dicitur  Philipp.  2,  1 3. 


QUESTIO  XIV 

DE  DEFECTIBUS  CORPORIS  ASSUMPTIS  FlLIO  Dei. — 
In  qualuor  articulos  divisa. 

Deinde  considerandum  est  : de  defectibus  quos 
Christus  in  humana  natura  assumpsit ; et  primo 
de  defectibus  corporis;  — secundo,  de  defectibus 
animae. 

Circa  primum  quaeruntur  quatuor  : i°  utrum 
Filius  Dei  assumere  debuerit  in  humana  natura 
corporis  defectus ; 20  utrum  assumpserit  necessi- 
tatem his  defectibus  subjacendi;  30  utrum  hos  de- 
fectus contraxerit;  — 40  utrum  omnes  hujusmodi 
defectus  assumpserit. 


Articulus  primus 

Utrum  Filius  Dei  in  humane  natura  assumere  debuerit 
corporis  defectus. 

_?  Sent.,  dist.  15,  queest.  1 , corp.  1,  et  dist.  22 , quast.  2, 

art.  1,  quast.  1,  corp.;  et  4 Contra,  cip.  yy,-  et  Op.  2, 

cap.  226. 

Ad  primum  sic  proceditur.  1.  Videtur  quod 
Filius  Dei  non  debuerit  assumere  humanam  na- 
turam cum  corporis  defectibus.  Sicut  enim  anima 
unita  est  personaliter  Verbo  Dei,  ita  et  corpus. 
Sed  anima  Christi  habuit  omnimodam  perfectio- 
nem et  quantum  ad  gratiam,  et  quantum  ad  scien- 
tiam, ut  supra  dictum  est,  quaest.  7,  art.  9,  et 
quaest.  9,  art.  1.  Ergo  etiam  corpus  ejus  debuit 
esse  omnibus  modis  perfectum,  nullum  in  se  ha- 
bens defectum. 

2.  Praeterea,  anima  Christi  videbat  Verbum 
Dei  ea  visione  qua  beati  vident,  ut  supra  dictum 
esf,  quaest.  9,  art.  2,  et  sic  anima  Christi  erat 
beata.  Sed  ex  beatitudine  animae  glorificatur  cor- 
pus : dicit  enim  Augustinus  in  epistola  ad  Dios- 
corum,  1 1 3,  al.  56,  ante  med.  : Tampotenti  na- 
tura Deus  fecit  animam . ut  ex  ejus  plenissima  bea- 
titudine redundet  etiam  in  inferiorem  naturam,  quae 
est  corpus,  non  beatitudo  quae  fruenlis  et  inlelligen- 
tis  est  propria,  sed  plenitudo  sanitatis  id  est  incor- 
ruptionis  vigor.  Corpus  igitur  Christi  fuit  incor- 
ruptibile et  absque  omni  defectu. 

3.  Praeterea,  poena  consequitur  culpam.  Sed  in 
Christo  non  fuit  aliqua  culpa,  secundum  illud  1 
Petr.  2,  22  : Qui  peccatum  non  fecit.  Ergo  nec  de- 
fectus corporales,  qui  sunt  poenales,  in  eo  esse 
debuerunt. 

4.  Praeterea,  nullus  sapiens  assumit  id  quod  im- 


Art.  i.  — Contra  conclusionem  tenuerunt  manichaei, 
et  alii  haeretici,  asserentes  non  fuisse  conveniens  Chris- 
tum habere  corpus  passibile,  imo  hoc  esse  indignum,  eo 
quod  erat  divinitati  unitum,  atque  adeo  de  facto  tales 
defectus  corporis  non  habuisse.  De  hoc  vide  Suarez, 
disp.  52,  sect.  1.  Alii  vero  in  errorem  omnino  oppositum 
declinare  videntur,  asserentes  non  solum  corpus  Christi 
esse  passionibus  et  doloribus  subjectum,  sed  etiqm  om- 
nino fuisse  necessarium,  tales  defectus  habuisse;  et  ita 
necessarium  ut  oppositum  nulla  potentia  fieri  potuit. 
Quam  sententiam  Vasquez  tribuit  S.  Anselmo  et  S.  Bona- 
venturae  (in  3 Sent.,  dist.  16,  art.  1,  quasst.  3).  — Solu- 
tiones argumentorum  sunt  clarae,  sed  valde  notandas. 

Definit.  Eccles.  pro  tota  qusest.  praesenti.  — Vide  supra 
qucvst.  2,  art.  1,  definit.  Concit.  Vienn.  contra  errores  Olivi. 

Et  queest.  1,  pag.  8.  Decretum  pro  Jacobitis  in  Concit. 

Florent.— Et  ibidem,  pag. 3.  Concit.  Ephes.can.  12;  et  can.  ij: 
Is  qui  est  ante  secula  omnia,  ex  Virgine,  in  ipso  utero 
virginali,  carnem  secum  conjunxit.  Sic  illum  dicimus  pas- 
sum esse,  non  quia  Deus  Verbum  in  sua  natura  passus 
sit  plagas,  clavorum  transfixiones,  aut  alia  vulnera  (Deus 
namque  incorporalis,  extra  passionem  est):  sed  quia  cor- 
pus illud,  quod  ipsi  proprium  factum  est,  h*c  sustinuit. 
Ideo  haec  omnia  pro  nobis  ipse  dicitur  passus.  Fuerat 
enim  in  eo  corpore  quod  patiebatur,  Deus  qui  pati  non 
poterat.  — Concit,  plenar.  Hisp.,  Toleti,  supra,  queest.  1, 
pag.  i . — Tandem  in  symbolis,  verba  passus,  crucifixus,  et 
mortuus. 

pedit  ipsum  a proprio  fine.  Sed  per  hujusmodi  de- 
fectus corporales  multipliciter  videtur  impediri  fi- 
nis incarnationis.  — Primo  quidem,  quia  propter 
hujusmodi  infirmitates  homines  ab  ejus  cognitione 
impediebantur,  secundum  illud  Isa.  53,  2 : Desi- 
deravimus eum  despectum,  ei  novissimum  virorum, 
virum  dolorum  et  scientem  infirmitatem  : et  quasi 
absconditus  vultus  ejus  et  despectus  : unde  nec  re- 
putavimus eum. — Secundo,  quia  sanctorum  patrum 
desiderium  non  videtur  impleri,  ex  quorum  per- 
sona dicitur  Isa.  51,9:  Consurge,  consurge , in- 
duere fortitudinem  brachium  Domini.  — Tertio, 
quia  congruentius  per  fortitudinem  quam  per  infir- 
mitatem videbatur,  et  potestas  diaboli  posse  supe- 
rari, et  humana  infirmitas  posse  sanari.  Non  ergo 
videtur  conveniens  fuisse  quod  Filius  Dei  huma- 
nam naturam  assumpserit  cum  corporalibus  infir- 
mitatibus, sive  defectibus. 

— Sed  contra  est  quod  dicitur  Hebr.  2,  18  : In 
eo  in  quo  passus  est  ipse  et  tentatus,  potens  est  et  eis 
qui  tenlanlur,  auxiliari.  Sed  ad  hoc  venit  ut  nos 
adjuvaret  : unde  et  David  dicebat  Ps.  120,  1 : 
Levavi  oculos  meos  in  montes  unde  veniet  auxilium 
mihi.  Ergo  conveniens  fuit  ut  Filius  Dei  carnem 
assumpserit  infirmitatibus  humanis  subjacentem, 
ut  in  ea  possit  pati  et  tentari,  et  sic  auxilium  nobis 
ferre. 

Respondeo  dicendum  conveniens  luisse  cor- 
pus assumptum  a Filio  Dei  humanis  in- 
firmitatibus et  defectibus  subjacere  ; et  prae- 
cipue propter  tria.  — Primo  quidem,  quia  ad  hoc 
Filius  Dei,  carne  assumpta,  venit  in  mundum,  ut 
pro  peccato  humani  generis  satisfaceret.  Unus 
autem  pro  peccato  alterius  satisfacit,  dum  poenam 
pro  peccato  alterius  debitam  in  se  suscipit.  Hujus- 
modi autem  defectus  corporales,  scilicet  mors,  fa- 
mes, sitis  et  hujusmodi,  sunt  poena  peccati,  quod 
est  in  mundum  per  Adam  introductum,  secundum 
illud  Rom.  5,  I2:  Per  unum  hominem  peccatum 
intravit  in  mundum  (1),  et  per  peccatum  mors.  Unde 
conveniens  fuit  quantum  ad  finem  incarnationis 
quod  hujusmodi  poenalitates  in  nostra  natura  sus- 
ciperet vice  nostra,  secundum  illud  Isa.  53,4: 
Vere  languores  nostros  ipse  tulit. — Secundo,  prop- 
ter fidem  incarnationis  adstruendam.  Cum  enim 
natara  humana  non  aliter  esset  nota  hominibus, 
nisi  prout  hujusmodi  corporalibus  defectibus  sub- 
jacet, si  sine  his  defectibus  Filius  Dei  hu- 
manam naturam  assumpsisset,  videretur  non  fuisse 
verus  homo,  nec  veram  carnem  habuisse,  sed 
phantasticam,  ut  Manichaei  posuerunt.  Et.  ideo, 
ut  dicitur  Philipp.  2,  7,  exinanivit  semetipsum  (2), 
formam  servi  accipiens,  in  similitudinem  hominum 
factus,  ei  habitu  inventus  ut  homo.  Unde  et  B. 
Thomas  per  aspectum  vulnerum  est  ad  fidem  re- 


vocatus, ut  dicitur  Joan.  20.  — Tertio,  propter 
exemplum  patientiae  quod  nobis  exhibet,  passio- 
nes et  defectus  humanos  fortiter  tolerando  : unde 
dicitur  Hebr.  12,  3 : Sustinuit  a peccatoribus  ad- 
versum semetipsum  contradictionem,  ut  non  fatige- 
mini animis  vestris  deficientes. 

Ad  primum  ergo  dicendum  quod  satisfactio  pro 
peccatis  alterius  habet  quidem,  quasi  materiam, 
poenas  quas  aliquis  pro  peccato  alterius  sustinet ; 
sed  pro  principio  habet  habitum  animae,  ex  quo 
inclinatur  ad  volendum  satisfacere  pro  alio,  et  ex 
quo  satisfactio  efficaciam  habet,  non  enim  esset 
efficax  satisfactio  nisi  ex  charitate  procederet,  ut 
infra  dicetur.  (Vid.  Supplem.  quaest.  14,  art.  2). 
Et  ideo  oportuit  animam  Christi  perfectam  esse 
quantum  ad  habitum  scientiarum  et  virtutum,  ut 
haberet  facultatem  satisfaciendi ; et  quod  corpus 
ejus  esset  subjectum  infirmitatibus,  ut  ei  satisfac- 
tionis materia  non  deesset. 

Ad  secundum  dicendum  quod  secundum  natu- 
ralem habitudinem,  quae  est  inter  animam  et  cor- 
pus, ex  gloria  animae  redundat  gloria  ad  corpus. 
Sed  haec  naturalis  habitudo  in  Christo  subjacebat 
voluntati  Divinitatis  ipsius,  ex  qua  factum  est 
quod  beatitudo  remaneret  in  anima,  et  non  deri- 
varetur ad  corpus  ; sed  caro  pateretur  quae  con- 
veniunt naturae  passibili,  secundum  illud  quod 
Damascenus  dicit,  lib.  3 orth.  Fid.,  cap.  15,  a 
med.,  quod  beneplacito  divinae  voluntatis  permitte- 
batur carni  pali,  et  operari  quce  propria. 

Ad  tertium  dicendum  quod  poena  semper  sequi- 
tur culpam  actualem  vel  originalem,  quandoque 
quidem  ejus  qui  punitur,  quandoque  autem  alte- 
rius, pro  quo  ille  qui  poenas  patitur,  satisfacit.  Et 
ita  accidit  in  Christo,  secundum  illud  Isa.  53,3: 
Ipse  vulneratus  est  propter  iniquitates  nostras,  attri- 
tus est  propter  scelera  nostra. 

Ad  quartum  dicendum  quod  infirmitas  assumpta 
a Christo  non  impedivit  finem  incarnationis,  sed 
maxime  promovit,  ut  dictum  est  in  corp.  art.  Et 
quamvis  per  hujusmodi  infirmitates  absconderetur 
ejus  divinitas,  manifestabatur  tamen  humanitas, 
quae  est  via  ad  divinitatem  perveniendi,  secundum 
illud  Rom.  5,2:  Accessum  habemus  per  Jesum 
Christum  ad  Deum.  Desiderabant  autem  antiqui 
patres  in  Christo  non  quidem  fortitudinem  corpo- 
ralem, sed  spiritualem,  per  quam  et  diabolum  vi- 
cit, et  humanam  infirmitatem  sanavit. 

Articulus  ii 

Utrum  Christus  necessitatem  his  defectibus  subjacendi 
assumpserit. 

InJ.,  quasi.  //,  art.  J,  et  ad  1 ; et  3 Scnl.,  dist.  13, 
quasi.  1,  art.  1. 

Ad  secundum  sic  proceditur.  1.  Videtur  quod 


(t)  Vulgata  :..  peccatum  ia  hunc  mundum  intravit... 
(2)  Vulgata  : semetipsum  exinanivit... 


Art.  2.  — Defectus  corporis,  de  quibus  hic  agit  D. 
Thomas,  considerari  possunt  vel  in  actu  primo,  ut  esse 

Christus  non  ex  necessitate  his  defectibus  subja- 
cuerit. Dicitur  enim  Isa.  $3,7:  Oblatus  esi,  quia 
ipse  voluit;  et  loquitur  de  oblatione  ad  passio- 
nem. Sed  voluntas  opponitur  necessitati.  Ergo 
Christus  non  ex  necessitate  subjacuit  corporalibus 
defectibus. 

2.  Praeterea,  Damascenus  dicit  in  3 lib.  orthod. 
Fid . , cap.  20,  in  fin.  : Nihil  coactum  in  Christo 
consideratur , sed  omnia  voluntaria.  Sed  quod  est 
voluntarium,  non  est  necessarium.  Ergo  hujus- 
modi defectus  non  fuerunt  ex  necessitate  in 
Christo. 

3.  Praeterea,  necessitas  infertur  ab  aliquo  po- 
1 entiori.  Sed  nulla  creatura  est  potentior  quam 
anima  Christi,  ad  quam  pertinebat  proprium  cor- 
pus conservare.  Ergo  hujusmodi  defectus  seu  in- 
firmitates non  fuerunt  in  Christo  ex  necessitate. 

— Sed  contra  est  quod  Apostolus  dicit  Rom.  8, 
3 : Misit  Deus  Filium  suum  (1)  in  similitudinem 
carnis  peccati.  Sed  conditio  carnis  peccati  est 
quod  habeat  necessitatem  moriendi  et  sustinendi 
alias  hujusmodi  passiones.  Ergo  talis  necessitas 
sustinendi  hos  defectus  fuit  in  carne  Christi. 

Respondeo  dicendum  quod  duplex  est  necessi- 
tas : — una  quidem  coactionis,  quae  fit  ab 
agente  extrinseco;  et  haec  quidem  necessitas  con- 
trariatur  et  naturae  et  voluntati  : quorum  utrum- 
que est  principium  intrinsecum.  — Alia  autem  esi 
necessitas  naturalis,  quae  consequitur  principia 
naturalia ; puta  formam,  sicut  necessarium  est 
ignem  calefacere;  vel  materiam,  sicut  necessarium 
est  corpus  ex  contrariis  compositum  dissolvi. 

Secundum  igitur  hanc  necessitatem,  quae 
consequitur  materiam,  corpus  Christi  sub- 
jectum fuit  necessitati  mortis  et  aliorum 
hujusmodi  defectuum,  quia,  sicut  dictum  est 
art.  praec.,  ad  2,  beneplacito  divince  voluntatis 
carni  Christi  permittebatur  agere,  et  pati  qucc  pro- 
pria. Haefc  autem  necessitas  causatur  ex  principiis 
humanae  naturae,  ut  dictum  est  hic  supra.  — Si 
autem  loquamur  de  necessitate  coactionis, 
secundum  quidem  quod  repugnat  naturae 
corporali,  sic  iterum  corpus  Christi  secun- 
dum conditionem  propriae  naturae  necessitati 
subjacuit  et  clavi  perforantis,  et  flagelli  per- 
cutientis.  Secundum  vero  quod  necessitas 
talis  repugnat  voluntati,  manifestum  est 


passibilem,  mortalem,  vel  quasi  in  actu  secundo,  ut  pati, 
mori.  D.  Thomas  er^o  in  corp.  art.  praecipue  tractat 
quaestionem,  de  his  defectibus  posteriori  modo  conside- 
ratis, scilicet  quatenus  in  actuali  aliqua  passione  positi 
sunt,  ut  ex  illis  explicet  ipsam  dispositionem,  et  quasi 
potentiam  quam  in  suo  corpore  Christus  suscepit,  ad  has 
passiones  sustinendas.  Unde  proprius  sensus  hujus  quaes- 
tionis est,  an  Verbum  in  tali  dispositione  assumpserit 
corpus,  ut  ex  illa  necessario  consecuti  fuerint  hi  defectus, 
qui  sunt  per  modum  actus  secundi,  seu  passionis  ac- 
tualis. 

(1)  Vulgata  : Deus  Filium  suum  mittens  in... 


quod  in  Christo  non  fuit  necessitas  horum 
defectuum  neque  per  respectum  ad  divinam 
voluntatem,  neque  per  respectum  ad  volun- 
tatem humanam  Christi  absolule,  prout  se- 
quitur rationem  deliberantem  ; sed  solum 
secundum  naturalem  motum  voluntatis,  prout 
scilicet  naturaliter  refugit  mortem,  et  etiam 
corporis  nocumenta. 

Ad  primum  ergo  dicendum  quod  Christus  di- 
citur oblatus,  quia  voluit  et  voluntate  divina,  et 
voluntate  humana  deliberata ; licet  mors  esset 
contra  naturalem  motum  voluntatis  humanae,  ut 
Damascenus  dicit,  lib.  3 orth.  Fid.,  cap.  23,  et 
cap.  24,  in  fin. 

Ad  secundum  patet  responsio  ex  dictis  in  corp. 

Ad  tertium  dicendum  quod  nihil  fuit  potentius 
quam  anima  Christi  absolute ; nihil  tamen  prohi- 
bet aliquid  fuisse  potentius  quantum  ad  hunc  effec- 
tum, sicut  clavus  ad  perforandum.  Et  hoc  dico, 
secundum  quod  anima  Christi  consideratur  secun- 
dum propriam  naturam  et  virtutem. 

Articulus  iii 

Utrum  Christus  defectus  corporales  contraxerit. 

3 Sent.,  dist.  15,  quast.  1,  art.  3,  et  dist.  21 , quast.  2, 
art.  2,  corp.;  et  Opusc.  2 , cap.  226. 

Ad  tertium  sic  proceditur.  1.  Videtur  quod 
Christus  defectus  corporales  contraxerit.  Illud 
enim  contrahere  dicimur  quod  simul  cum  natura 
ex  origine  trahimus.  Sed  Christus  simul  cum 
natura  humana  defectus  et  infirmitates  corporales 
per  suam  originem  traxit  a matre,  cujus  caro  hu- 
jusmodi defectibus  subjacebat.  Ergo  videtur  quod 
hos  defectus  contraxeri’. 

2.  Praeterea,  id  quod  ex  principiis  naturae  cau- 
satur, simul  cum  natura  trahitur;  et  ita  contrahi- 
tur. Sed  hujusmodi  poenalitates  causantur  ex  prin- 
cipiis naturae  humanae.  Ergo  eas  Christus  con- 
traxit. 

3.  Praeterea,  secundum  hujusmodi  defectus 
Christus  aliis  hominibus  similatur,  ut  dicitur 
Hebr.  2.  Sed  alii  homines  hujusmodi  defectus 
contrahunt.  Ergo  videtur  quod  etiam  Christus 
hujusmodi  defectus  contraxerit. 

— Sed  contra  est  quod  hujusmodi  defectus  con- 


Art.  j.  — Titulus  totus  consistit  in  verbo  contractionis. 
Nihil  enim  aliud  vertitur  hic  in  dubium  nisi  an  defectus 
corporales  qui  in  Christo  fuerunt,  fuerint  contracti,  an 
non  fuerint  contracti,  sed  aliter  habiti.  Hunc  artic.  ponit, 
ut  explicet  modum,  quo  loquendum  est  de  Christo  in  or- 
dine ad  talium  defectuum  contractionem. — In  resp.  ad  1, 
nota  quod  quamvis  B.  Virgo  fuit  concepta  sine  originali 
peccato,  nihilominus  dicendum  est  illam  contraxisse  hos 
defectus;  nam  fuit  exempta  ex  privilegio,  sed  ex  lege  fuit 
obnoxia  peccato,  et  praeservata,  et  sic  redempta,  et  ideo 
indiguit  redempiore  et  fuit  redempta.  Sed  Christo  gratia 
erat  naturalis  ex  vi  nativitatis  suae  ^Medina).  — Vide 
concil.  Uateran.  sub  MartinoI,  can.  1 et  10,  supra  pag.  6. 

trahuntur  ex  peccato,  secundum  illud  Rom.  5, 

12  : Per  unum  hominem  peccatum  intravit  in  hunc 
mundum , et  per  peccatum  mors.  Sed  in  Christo  non 
habuit  locum  peccatum.  Ergo  hujusmodi  defectus 
Christus  non  contraxit. 

Respondeo  dicendum  quod  in  verbo  contra- 
hendi intelligitur  ordo  effectus  ad  causam,  ut 
scilicet  illud  dicatur  contrahi  quod  simul  cum  sua 
causa  ex  necessitate  trahitur  ; causa  autem  mor- 
tis et  horum  defectuum  in  humana  natura  est  pec- 
catum, quia  per  peccatum  mors  intravit  in  hunc 
mundum,  ut  dicitur  Rom.  5,  12.  Et  ideo  illi  pro- 
prie dicuntur  hos  defectus  contrahere  qui  ex  de- 
bito' peccati  hos  defectus  incurrunt.  Christus 
autem  hos  defectus  non  habuit  ex  debito  peccati, 
quia,  ut  Augustinus  dicit  exponens  illud.  Joan. 

3 : Qui  de  sursum  venit,  super  omnes  est  (habetur 
in  Glossa  ord.)  : De  sursum  venit  Christus,  id  est, 
de  altitudine  nalurce  humance,  quam  habuit  ante 
peccatum  primi  hominis.  Accepit  enim  naturam 
humanam  absque  peccato  in  illa  puritate  in  qua 
erat  in  statu  innocentiae  : et  simili  modo  potuisset 
assumere  humanam  naturam  absque  defectibus. 
Sic  igitur  patet  quod  Christus  non  contraxit 
hos  defectus,  quasi  ex  debito  peccati  eos  sus- 
cipiens, sed  ex  propria  voluntate. 

Ad  primum  ergo  dicendum  quod  caro  Virginis 
concepta  fuit  ‘in  originali  peccato  : et  ideo  hos 
defectus  contraxit.  Sed  caro  Christi  ex  Virgine 
assumpsit  naturam  absque  culpa  (1)  : et  similiter 
potuisset  naturam  assumere  absque  poena.  Sed 
voluit  suscipere  poenam  propter  opus  nostrae  re- 
demptionis implendum,  ut  dictum  est  art.  1 huj. 
quaest.  Et  ideo  habuit  hujusmodi  defectus,  non 
contrahendo,  sed  voluntarie  assumendo. 

Ad  secundum  dicendum  quod  causa  mortis  et 
aliorum  corporalium  defectuum  in  humana  natura 
est  duplex  : — una  quidem  remota,  quae  accipi- 
tur ex  parte  principiorum  materialium  humani 
corporis,  in  quantum  est  ex  contrariis  composi- 
tum. Sed  haec  causa  impediebatur  per  originalem 
justitiam.  Et  ideo  proxima  causa  mortis  et  alio- 
rum defectuum  est  peccatum,  per  quod  subtracta 
est  originalis  justitia.  Et  propter  hoc,  quia  Chris- 
tus fuit  sine  peccato,  dicitur  non  contraxisse  hu- 
jusmodi defectus,  sed  voluntarie  assumpsisse. 

Ad  tertium  dicendum  quod  Christus  in  hujus- 
modi defectibus  assimilatus  est  aliis  hominibus 
quantum  ad  qualitatem  defectuum,  non  autem 
quantum  ad  causam  : et  ideo  Christus  non  con- 
traxit hujusmodi  defectus,  sicut  alii. 

(1)  Ita  Mss.  et  edit,  passim.  — Edit  Rom.:  Sed  Chris- 
tus naturam  ex  Virgine  assumpsit  absque  culpa. 


Articulus  iv 

Utrum  Christus  omnes  defectus  corporales  hominum 
assumere  debuerit. 

Sup.,  quast.  12 , art.  4,  ad  3,  et  in].,  quas).  13,  art.  z, 
corp.,  et  quast.  46,  art.  3,  ad  1 ; et  3 Sent.,  dist.  13, 
quast.  1,  art'.  2,  et  dist.  22 , quast.  2,  art.  1,  quast.  1, 
corp.)  et  4 Cont.,  cap.  33,  num.  11 ; et  Opusc.  2,  cap. 
226  et  238. 

Ad  quartum  sic  proceditur.  1.  Videtur  quod 
Christus  omnes  defectus  corporales  hominum  as- 
sumere debuerit.  Dicit  enim  Damascenus  lib.  3 
orth.  Fid.,  cap.  6,  circa  med.,  et  cap.  18,  parum 
a prine.  : Quod  est  inassumplibile,  est  incurabile. 
Sed  Christus  venerat  omnes  defectus  nostros  cu- 
rare. Ergo  omnes  defectus  nostros  assumere 
debuit. 

2.  Praeterea,  dictum  est  art.  1 huj.  quaest., 
quod  ad  hoc  quod  Christus  pro  nobis  satisfaceret, 
debuithabere  habitus  perfectivos  in  anima  et  defec- 
tus in  corpore.  Sed  Christus  ex  parte  animae  as- 
sumpsit plenitudinem  omnis  gratiae.  Ergo  ex  parte 
corporis  debuit  assumere  omnes  defectus. 

3.  Praeterea,  inter  omnes  defectus  corporales 
praecipuum  locum  tenet  mors.  Sed  Christus  mor- 
tem assumpsit.  Ergo  multo  magis  omnes  alios 
defectus  assumere  debuit. 

— Sed  contra  est  quod  contraria  non  possunt 
simul  fieri  in  eodem.  Sed  quaedam  infirmitates 
sunt  sibi  ipsis  contrariae,  utpote  ex  contrariis 
principiis  causatae.  Ergo  non  potuit  esse  quod 
Christus  omnes  infirmitates  humanas  assumeret. 

Respondeo  dicendum  quod,  sicut  dictum  est 
art.  1 et  2 huj.  quaest.,  Christus  defectus  hu- 
manos assumpsit  ad  satisfaciendum  pro  peccato 
humanae  naturae,  ad  quod  requirebatur  quod  ha- 
beret perfectionem  scientiae  et  gratiae  in  anima. 
Illos  ergo  defectus  Christus  assumere  debuit  qui 
consequuntur  ex  peccato  communi  totius  naturae  ; 
nec  tamen  repugnant  perfectioni  scientiae  et  gra- 
tiae. Sic  igitur  non  fuit  conveniens  ut  omnes 
defectus  seu  infirmitates  humanas  assume- 
ret. Sunt  enim  quidam  defectus  qui  repugnant 


Art.  4.  — Titulus  consistit  in  universalitate  defectuum 
humanorum  corporalium  : an  scilicet  omnes  assumi  a 
Christo  fuerit  conveniens.  Habita  notitia  quod  Christus 
naturales  defectus  habuit,  restat  inquirere  in  praesenti, 
de  numero  illorum.  — An  vero  Christus  potuerit  pati 
morbum,  febrim,  etc.  ? Temeraria  sententia  est,  q use  asse- 
rit in  Christo  fuisse  morbos,  prout  contraria  doctrinae  in 
Ecclesia  receptae.  — Quoad  pulchritudinem  Christi,  haec 
habet  S.  Thomasin  Psalm.  44:  « Pulchritudinem  Christus 
habuit,  secundum  quod  competebat  ad  statum  et  reve- 
rentiam suae  conditionis  : non  est  ergo  intelligendum  quod 
Christus  habuerit  capillos  flavos,  vel  fuerit  rubeus,  quia 
hoc  non  decuit  eum  ».  Et  in  cap.  $?  Is.  : « Christo  non 
erat  aspectus  magnificus,  secundum  quod  dicitur  quod 
species  Priami  digna  est  imperio  ». 

perfectioni  scientiae  et  gratiae,  sicut  ignorantia, 
pronitas  ad  malum  et  difficultas  ad  bonum. 

Quidam  autem  defectus  sunt  qui  non  conse- 
quuntur communiter  totam  humanam  naturam 
propter  peccatum  primi  parentis,  sed  causantur 
in  aliquibus  hominibus  ex  quibusdam  particulari- 
bus causis,  sicut  lepra,  et  morbus  caducus,  et  alia 
hujusmodi  : qui  quidem  defectus  quandoque  cau- 
santur ex  culpa  hominis  puta  ex  inordinato  victu; 
quandoque  autem  ex  defectu  virtutis  formativse  : 
quorum  neutrum  convenit  Christo,  quia  et  caro 
ejus  de  Spiritu  Sancto  concepta  est,  qui  est  infi- 
nitae sapientiae  et  virtutis,  errare  et  deficere  non 
potens;  et  ipse  nihil  inordinatum  in  regimine  suae 
vitae  exercuit.  Sunt  autem  tertii  defectus  qui  in 
omnibus  hominibus  communiter  inveniuntur 
ex  peccato  primi  parentis,  sicut  mors,  fames, 
sitis,  et  alia  hujusmodi  : et  hos  defectus  omnes 
Christus  suscepit,  quos  vocat  Damascenus,  lib. 
i orth.  Fid.,  cap.  14,  in  fin.,  et  lib.  3,  cap.  20, 
naturales  ei  indetr aclibiles  passiones;  naturales 
quidem,  quia  consequuntur  communiter  totam  na- 
turam humanam  ; indetractibiles  autem,  quia  de- 
fectum scientiae  et  gratiae  non  important. 

Ad  primum  ergo  dicendum  quod  omnes  par- 
ticulares delectus  hominum  causantur  ex  corrup- 
tibilitate et  passibilitate  corporis,  superadditis  qui- 
busdam particularibus  causis  : et  ideo  cum  Chris- 
tus curaverit  passibilitatem  et  corruptibilitatem 
corporis  nostri,  per  hoc  quod  eam  assumpsit,  ex 
consequenti  omnes  alios  defectus  curavit. 

Ad  secundum  dicendum  quod  plenitudo  omnis 
gratiae  et  scientiae  animae  Christi  secundum  se 
debebatur  ex  hoc  ipso  quod  erat  a Verbo  Dei 
assumpta  : et  ideo  absolute  omnem  plenitudinem 
sapientiae  et  gratae  Christus  assumpsit.  Sed  de- 
fectus nostros  dispensative  assumpsit,  ut  pro  pec- 
cato nostro  satisfaceret,  non  quia  ei  secundum  se 
competerent  : et  ideo  non  oportuit  quod  omnes 
assumeret,  sed  solum  illos  qui  sufficiebant  ad  sa- 
tisfaciendum pro  peccato  totius  humanae  naturae. 

Ad  lerlium  dicendum  quod  mors  in  omnes  homi- 
nes advenit  ex  peccato  primi  parentis;  non  autem 
quidam  alii  defectus,  licet  sint  morte  minores. 
Unde  non  est  similis  ratio. 


QUAESTIO  XV 

DE  DEFECTIBUS  ANIMAJ  A CHRISTO  ASSUMPTIS. 

— In  decem  articulos  divisa. 

Deinde  considerandum  est  de  defectibus  perti- 
nentibus ad  animam  ; et  circa  hoc  quaeruntur  de- 
cem : i°  utrum  in  Christo  fuerit  peccatum  ; 
20  utrum  in  eo  fuerit  fomes  peccati ; 30  utrum  in 
eo  fuerit  ignorantia  : 40  utrum  anima  ejus  fuerit 
passibilis;  Rutrum  in  eo  fuerit  dolor  sensibilis  ; 
6°  utrum  in  eo  fuerit  tristitia  ; 70  utrum  in  eo  fue- 


rit timor;  8°  utrum  in  eo  fuerit  admiratio  ; 90  utrum 
in  eo  fuerit  ira  ; io°  utrum  simul  fuerit  viator  et 
comprehensor. 

Articulus  primus 

Utrum  in  Christo  fuerit  peccatum. 

/«/.,  qucest.  31,  art.  7,  et  j Sent.,  dist.  6 , qinrst.  1,  corp., 
fin .,  et  dist.  12,  qiuest  .2,  per  tot.;  et  Qttodl  6,  quast.  11 , 
art.  1. 

Ad  primum  sic  proceditur.  1.  Videtur  quod  in 
Christo  fuerit  peccatum.  Dicitur  enim  in  Psal. 
21,  1 : Deus,  Deus  meus,  respice  in  me  : quare 
me  dereliquisti i longe  a salute  mea  verba  delicto- 
rum meorum.  Sed  haec  verba  dicuntur  ex  persona 
ipsius  Christi,  ut  patet  ex  hoc  quod  ipse  ea  in 
cruce  protulit.  Ergo  videtur  quod  in  Christo  fue- 
rint delicta. 

2.  Praetera,  Rom.  5,  12,  dicit  Apostolus  quod 
in  Adam  omnes  peccaverunt,  quia  scilicet  in  eo  ori- 
ginaliter fuerunt.  Sed  Christus  etiam  originaliter 
fuit  in  Adam.  Ergo  in  eo  peccavit. 

3.  Praetera,  Apostolus  dicit  Hebr.  2,  18,  quod 
in  eo  in  quo  Christus  passus  est,  et  tentalus,  potens 
est  et  his  (1)  qui  leniantur,  auxiliari.  Sed  maxime 


Art.  i.  — Christus  nullo  modo  assumpsit  defectum 
peccati,  neque  originalis,  neque  actualis.  Haec  conclusio 
intellecta  de  facto  tam  de  peccato  actuali,  quam  de  ori- 
ginali, est  certa  secundum  fidem.  — In  solut.  ad  t,  tractat 
locum  Ps.  21,  in  quo  observandum  est  juxta  versionem 
hebraicam,  non  legi  delictorum  meorum , sed  verba  rugitus 
me  seu  fremitus  mei,  juxta  quam  lectionem  sensus  est 
apertus.  — An  vero  Christus  de  potentia  absoluta  peccare 
potuerit  ? Qua  in  re,  ait  Gonet,  reperio  tres  diversas  theo- 
logorum sententias.  Prima  asserit  posse  Christum  pec- 
care in  sensu  composito  unionis!  hoc  est  unione  non  des- 
tructa per  peccatum,  sed  cum  illo  conservata.  Ita  Du- 
randus in  5,  dist.  12,  qusst.  2,  quem  sequuntur  Nominales 
et  plures  Scotist®,  cum  suo  preceptore.  Secunda  docet 
non  posse  quidem  de  potentia  absola,  peccatum  com- 
poni cum  unione  hypostatica  ; in  sensu  tamen  diviso, 
humanitatem  Verbo  unitam  sine  visione  beatifica,  posse 
peccare,  peccato  destruente  unionem,  non  quidem  ex  na- 
tura rei,  sed  de  potentia  absoluta.  Tertia  sententia  tenet 
humanitatem  Christo  Verbo  unitam  peccare  non  potuisse 
etiam  de  potentia  absoluta,  peccato  cum  unione  compo- 
sito; et  sententia  opposita  habenda  est  velut  scandalosa 
et  temeraria. 

S.  Script. — Is.  $$,  12;  Joan.  8,  46;  2 Corint.  5,  21; 
Hebr.  4,  15,  et  7,  26;  1 Petr.  2,  22;  1 Joan.  j,  5. 

Definit.  Eccles.  — Cone.  Ephes.,  can.  1;  Concit.  Chalce- 
don.; Concit,  cecumen.  V.  can.  12;  Concit.  Lateran.  sub 
Martino  I.  can.  5;  Symbolum  concit.  Toletani  XI  (circa 
finem);  definitio  Synodi  VI  oecumeniroe;  vide  supra,  quaest.  1, 
pag.  j,  etc.  — Ex  decreto  Eugenii  IV,  in  Concit  Florent, 
pro  Jacobitis  : Firmiter  credit,  profitetur  et  docet  nemi- 
nem unquam  ex  viro  feminaque  conceptum,  a diaboli 
dominatione  fuisse  liberatum,  nisi  per  meritum  mediato- 
ris Dei  et  hominum  Jesu  Christi  Domini  nostri;  qui  sine 
peccato  conceptus,  natus  et  mortuus, humani  generis  hos- 
tem. peccata  nostra  delendo,  solus  sua  morte  prostravit; 
et  regni  coelestis  introitum,  quem  primus  homo  peccato 
proprio,  cum  omni  successione  perdiderat,  reseravit. 

(1)  Vulgata  :...  eis. 

indigebamus  auxilio  ejus  contra  peccatum.  Ergo 
videtur  quod  in  eo  fuerit  peccatum. 

4.  Praeterea,  2 ad  Cor.  5,21,  dicitur  quod  Deus 
eum  qui  non  noverat  peccatum,  scilicet  Christum, 
pro  nobis  peccatum  fecit.  Sed  illud  vere  est  quod 
a Deo  factum  est.  Ergo  in  Christo  vere  fuit  pec- 
catum. 

5.  Praeterea,  sicut  Augustinus  dicit  in  libro  de 
Agone  Christiano,  cap.  ii,in  fin.,  in  homine  Christo 
se  nobis  ad  exemplum  vitee  prccbuit  Filius  Dei.  Sed 
homo  indiget  exemplo  non  solum  ad  recte  viven- 
dum, sed  etiam  ad  hoc  quod  poeniteat  de  peccatis. 
Ergo  videtur  quod  in  Christo  debuerit  esse  pecca- 
tum, ut  de  peccatis  poenitendo,  poenitentiae  nobis 
daret  exemplum. 

— Sed  contra  est  quod  ipse  dicit  Joan.  8,  46  : 
Quis  ex  vobis  arguet  me  de  peccato  i 

Respondeo  dicendum  quod , sicut  supra  dictum 
est,  art.  1 et  2 huj.  quaest.,  Christus  suscepit 
defectus  nostros,  ut  pro  nobis  satisfaceret,  et  ut 
veritatem  humanae  naturae  comprobaret,  et  ut  no- 
bis fieret  exemplum  virtutis.  Secundum  quae  tria 
manifestum  est  quod  defectum  peccati  assumere 
non  debuit.  — Primo  quidem,  quia  peccatum  nihil 
operatur  ad  satisfactionem  ; quinimo  virtutem  sa- 
tisfactionis impedit,  quia,  ut  dicitur  Eccli.  34,23, 
dona  iniquorum  non  probat  Allissimus.  — Similiter 
etiam  ex  peccato  non  demonstratur  veritas  huma- 
nae naturae,  quia  peccatum  non  pertinet  ad  huma- 
nam naturam,  cujus  Deus  est  causa  ; sed  magis 
est  contra  naturam  per  seminationem  diaboli  in- 
troductum, ut  Damascenus  dicit,  lib.  2 orth.  Fid . , 
cap.  30,  ante  med.,  et  lib.  3,  cap.  20.  — Tertio, 
quia  peccando  exemplum  virtutis  praebere  non  po- 
tuit, cum  peccatum  contrarietur  virtuti.  Et  ideo 
Christus  nullo  modo  assumpsit  defectum  pec- 
cati nec  originalis,  nec  actualis,  secundum  il- 
lud quod  dicitur  1 Petr.  2,  22  : Qui  peccatum  non 
fecit,  nec  inventus  est  dolus  in  ore  ejus. 

Ad  primum  ergo  dicendum  quod,  sicut  Damas- 
cenus dicit  in  3 lib.  orth.  Fid.,  cap.  25,  dupliciter 
dicitur  aliquid  de  Christo:  — uno  modo  secun- 
dum proprietatem  naturalem  et  hypostaticam,  si- 
cut dicitur  quod  Deus  factus  est  homo,  et  quod 
passus  est  pro  nobis  ; — alio  modo  secundum  pro- 
prietatem personalem  et  habitudinalem,  prout  sci- 
licet aliqua  dicuntur  de  ipso  in  persona  nostra, 
quae  ipsi  secundum  se  nullo  modo  conveniunt. 
Unde  et  inter  septem  regulas  Tichonii,  quas  Au- 
gustinus ponit  in  3 de  Doctrina  christiana,  cap.  31, 
prima  ponitur  de  Domino , et  eius  corpore,  cum 
scilicet  Christi  et  Ecclesice  una  persona  cesiimatur. 
Et  secundum  hoc  Christus  ex  pers  na  membro- 
rum suorum  loquens  dicit  Ps.  21,  2 : Verba  delic- 
i:rum  meorum,  non  quod  in  ipso  capite  delicta  fue- 
rint. 

Ad  secundum  dicendum  quod,  sicut  dicit  Au- 
gustinus 10  super  Genes,  ad  litt.,  cap.  19  et  20, 


non  eodem  omni  modo  Christus  fuit  in  Adam,  et 
in  aliis  patribus,  quo  nos  ibi  fuimus.  Nos  enim 
fuimus  in  Adam  secundum  seminalem  rationem, 
et  secundum  corpulentam  substantiam,  quia  scili- 
cet, ut  ipse  ibidem  dicit,  cum  sil  in  semine  et  visi- 
b lis  corpulentia,  et  invisibilis  ratio,  ulrumque  cu- 
currit ex  Adam;  sed  Christus  visibilem  carnis  subs- 
tantiam de  carne  Virginis  sumpsit ; ratio  vero  con- 
ceptionis ejus  non  a semine  virili,  sed  longe  aliter 
ac  desuper  venit;  unde  non  fuit  in  Adam  secundum 
seminalem  rationem,  sed  solum  secundum  cor- 
pulen  am  substantiam.  Et  ideo  Christus  non 
accepit  active  ab  Adam  humanam  naturam,  sed 
solum  materialiter,  active  vero  a Spiritu  Sancto ; 
sicut  et  ipse  Adam  materialiter  sumpsit  corpus  ex 
limo  terrae,  active  autem  a Deo.  Et  propter  hoc 
Christus  non  peccavit  in  Adam,  in  quo  fuit  solum 
secundum  materiam. 

Ad  tertium  dicendum  quod  Christus  ex  sua 
tentatione  et  passione  nobis  auxiliatus  est,  pro  no- 
bis satisfaciendo.  Sed  peccatum  non  cooperatur 
ad  satisfactionem,  sed  magis  ipsam  impedit,  ut 
dictum  est  in  corp.  art.,  et  quaest.  4,  art.  6,  ad  2. 
Et  ideo  non  oportuit  quod  peccatum  in  se  haberet, 
sed  omnino  esset  purus  a peccato  : alioquin  poena 
quam  sustinuit,  fuisset  ei  debita  pro  proprio  pec- 
cato. 

Ad  quartum  dicendum  quod  Deus  fecit  Chris- 
tum peccatum,  non  quidem  ut  in  se  peccatum  ha- 
beret, sed  quia  fecit  eum  hostiam  pro  peccato;  si- 
cut et  Oseae  4,  8,  dicitur  : Peccata  populi  mei  co- 
medent, scilicet  sacerdotes,  qui  secundum  legem 
comedebant  hostias  pro  peccato  oblatas.  Et  se- 
cundum hunc  modum  dicitur  Isa.  53,  6,  quod  Do- 
minus posuit  in  eo  iniquitatem  omnium , quia  scilicet 
eum  tradidit,  ut  esset  hostia  pro  peccatis  omnium 
hominum,  vel  fecit  eum  peccatum,  id  est  haben- 
tem similitudinem  carnis  peccati,  ut  dicitur  Rom. 
8.  Et  hoc  propter  corpus  passibile  et  mortale, 
quod  assumpsit. 

Ad  quintum  dicendum  quod  poenitens  laudabile 
exemplum  dare  potest,  non  ex  eo  quod  peccavit, 
sed  in  hoc  quod  voluntarie  poenam  sustinet  pro 
peccato.  Unde  Christus  dedit  maximum  exem- 
plum poenitentibus,  dum  non  pro  peccato  proprio, 
sed  pro  peccatis  aliorum  voluit  poenam  subire. 

Articulus  ii 

Utrum  in  Christo  fuerit  fomes  peccati. 

Inf.,  qua  st.  27,  art.  3,  corp.,  et  ad  1 ; et  3 Sent.,  dist.  iy , 
quast.  1,  art.  1,  quast.  2,  ad  4;  etOpusc.  2,  cap.  226. 

Ad  secundum  sic  proceditur.  1.  Videtur  quod 
in  Christo  fuerit  fomes  peccati.  Ab  eodem  enim 


Art.  2.—  In  titulo,  fomes  peccati  importat  inclinationem 
appetitus  sensitivi,  in  id  quod  contrariatur  rectae  rationi, 
puta  in  superfluamdelectationem,  in  excessivam  cupidita- 
tem et  similia  (Cajetanus).  — Quamvis  peccatum  proprie 

principio  derivatur  fomes  peccati,  et  passibilitas 
corporis,  sive  mortalitas,  scilicet  ex  substractione 
originalis  justitiae,  per  quam  simul  inferiores  vires 
animae  subdebantur  rationi  et  corpus  animae.  Sed 
in  Christo  fuit  passibilitas  corporis  et  mortalitas. 
Ergo  etiam  in  eo  fuit  fomes  peccati. 

2.  Praeterea,  sicut  Damascenus  dicit  in  3 lib.  orth. 
Fid.,  cap.  4,  et  cap.  15,  amed.,  beneplacito  divina 
voluntatis  permittebatur  carni  Christi  pali,  et  ope- 
rari qua;  propria.  Sed  proprium  est  carni  ut  con- 
cupiscat delectabilia  sibi.  Cum  igitur  nihil  aliud 
sit  fomes  quam  concupiscentia,  ut  dicitur  in 
Glossa  Rom.  7 (interi,  et  ord.  sup.  -illud  : Nam 
concupiscentiam  nesciebam),  videtur  quod  in  Christo 
fuerit  fomes  peccati. 

3.  Praeterea,  ratione  fomitis  peccati  caro  concu- 
piscit adverus  spiritum,  ut  dicicitur  Gal.  5,  17.  Sed 
tanto  spiritus  ostenditur  fortior  et  magis  dignus 
corona,  quanto  magis  superat  hostem, scilicet  con- 
cupiscentiam carnis,  secundum  illud  2 ad  Tim.  2, 
3 : Non  coronabitur , nisi  qui  legitime  certaverit  (1); 
Christus  autem  habuit  fortissimum  et  victoriosissi- 

sit  in  voluntate,  fomes  autem  in  appetitu  sensitivo,  quia 
tamen  fomes  ad  peccatum  inclinat,  ideo  D.  Thomas,  hunc 
art.  praecedenti  conjungit.  Et  quia  effectus  fomitis  aliquo 
modo  in  voluntatem  redundat,  quia  quatenus  appetitui 
conjuncta  est,  per  illius  motus  et  affectiones  praevenitur 
et  interdum  trahitur,  ut  rationem  praeveniat,  et  contra 
illam  insurgat.  Potest  autem  fomes  peccati  vel  in  actu 
secundo,  vel  in  actu  primo  considerari,  et  in  actu  secundo 
sign  ficat  motum  aliquem  appetitus,  qui  rationem  et  vo- 
luntatem liberam  antevertit,  et  ad  peccatum  inclinat.  At 
vero  in  actu  primo  significat  ipsum  appetitum  seu  natu- 
larem  inclinationem  ejus  ita  inordinatam,  ut  intercum 
possit  praevenire  voluntatem,  et  contra  rationem  insur- 
gere (Suarez).  — Quoad  fomitem  peccati,  notat  Toletus 
sequentia:  i°  Sicut*duplex  est  cognitio  in  homine,  sensus 
et  intellectus,  ita  etiam  est  duplex  appetitus,  sensitivus  et 
rationalis.  2°  Isti-  duo  appetitus  in  homine,  discordes 
sunt,  $»  Dominus  quum  primo  hominem  condidit,  utras- 
que has  portiones  ei  dedit,  tamen  quodam  suo  dono, 
quod  justitia  originalis  dictum  est,  ita  mirifice  pacificavit, 
ut  inferior  semper  esset  obediens  superiori,  nihilque  ap- 
peteret contra  ipsam  : commisso  autem  peccato,  statim 
soluta  est  pax  harum  portium  inter  se.  40  Iste  appetitus 
inordinatus  et  rebellis  rationi,  dicitur  fomes  peccati,  non 
quia  peccatum  sit,  sed  quia  est  incitamentum  ad  pecca- 
tum. Ad  haec  verba  Toleti,  addi.possunt  quas  in  Trident. 
sess.  5,  can.  5 : « Manere  autem  in  baptizatis  concupis- 
centiam, vel  fomitem,  haec  sancta  Synodus  fatetur  et  sen- 
tit : quae  cum  ad  agonem  relicta  sit,  nocere  non  consen- 
tientibus, sed  viriliter  per  Christi  Jesu  gratiam  repugnan- 
tibus non  valet;  quinimo  qui  legitime  certaverit,  corona- 
bitur. Hanc  concupiscentiam,  quam  aliquando  Apostolus 
peccatum  appellat,  sancta  Synodus  declarat.  Ecclesiam 
catholicam  nunquam  intellexisse  peccatum  appellari, 
quod  vere  et  proprie  in  renatis  peccatum  sit,  sed  quia  ex 
peccato  est,  et  ad  peccatum  inclinat.  Si  quis  autem  con- 
trarium senserit,  anat.  sit.  » 

Unde  loquitur  optime  S Thomas,  2 Sent.,  dist.  52, 
qusst.  1,  art.  1:  •<  Fomes  peccati,  supra  principia  natu- 
ralia nihil  positivum  supponit  in  homine,  sed  in  solo  de- 
fectu originalis  justitiae  consistit.  » — Pro  doctrina  art., 
vide  Concit.  cecumen.  V.  can.  12,  supra  ousest.  1 pag.  4. 
— Vide  S.  Leon.  Epist.  11;  S.  Damas,  lib.  j,  cap.  20; 
et  omnes  scholast.  in  5 Sent.,  dist.  17. 

I (1)  Vulgata  : Non  coronatur,  nisi  legitime  certaverit. 

mum  spiritum,  et  maxime  dignum  corona,  secun- 
dum illud  Apocal.  6,  2 : Data  est  ei  corona,  et  exi- 
vit vincens,  ut  vinceret.  Videtur  ergo  quod  in 
Christo  maxime  debuerit  esse  fomes  peccati. 

— Sed  contra  est  quod  dicitur  Matth.  1,  20  : 
Quod  in  ea  natum  est,  de  Spiritu  Sancto  est.  Sed 
Spiritus  Sanctus  excludit  peccatum  et  inclinatio- 
nem peccati,  quae  importatur  nomine  fomitis.  Ergo 
in  Christo  non  fuit  fomes  peccati. 

Respondeo  dicendum  quod,  sicut  supra  dictum 
est,  quaest.  7,  art.  2 et  9,  Christus  perfectis- 
sime habuit  gratiam  et  omnes  virtutes.  Virtus  au- 
tem moralis,  quae  est  in  irrationali  ( 1 ) parte  animae, 
eam  facit  esse  rationi  subjectam,  et  tanto  magis 
quanto  perfectior  fuerit  virtus  ; sicut  temperantia 
concupiscibilem,  et  fortitudo  et  mansuetudo  iras- 
cibilem,  ut  in  secunda  parte  dictum  est,  1-2, 
quaest.  36,  art.  4.  Ad  rationem  autem  fomitis  per- 
tinet inclinatio  sensualis  appetitus  in  id  quod  est 
contra  rationem.  Sic  igitur  patet  quod  quanto  vir- 
tus in  aliquo  fuerit  magis  perfecta,  tanto  magis  in 
eo  debilitatur  vis  fomitis.  Cum  igitur  in  Christo 
fuerit  virtus  secundum  perfectissimum  gradum, 
consequens  est  quod  in  eo  fomes  peccati  non 
fuerit;  cum  etiam  iste  defectus  non  sit  ordinabilis 
ad  satisfaciendum,  sed  potius  inclinet  ad  contra- 
rium satisfactioni. 

Ad  primum  ergo  dicendum  quod  inferiores  vires 
pertinentes  ad  sensibilem  appetitum  naturaliter 
suntobedibiles  rationi ; non  autem  vires  corporales, 
vel  humorum  corporalium,  vel  etiam  ipsius  animae 
vegetabilis,  ut  patet  in  1 Ethic.,  cap.  ult.  Et  ideo 
perfectio  virtutis,  quae  est  secundum  rationem  rec- 
tam, non  excludit  passibilitatem  corporis;  excludit 
autem  fomitem  peccati ; cujus  ratio  consistit  in 
resistentia  sensualis  appetitus  ad  rationem. 

Ad  secundum  dicendum  quod  caro  naturaliter 
concupiscit  id  quod  est  sibi  delectabile  concupis- 
centia appetitus  sensitivi ; sed  caro  hominis,  qui  est 
animal  rationale,  hoc  concupiscit  secundum  modum 
et  ordinem  rationis.  Et  hoc  modo  caro  Christi 
concupiscentia  appetitus  sensitivi  naturaliter  appe- 
tebat escam,  et  potum,  et  somnum,  et  alia  quae 
secundum  rectam  rationem  appetuntur,  ut  patet 
per  Damascenum  in  3 lib.  orth.  Fid.,  cap.  14, 
ante  med.  Ex  hoc  autem  non  sequituT  quod  in 
Christo  fuerit  fomes  peccati,  qui  importat  concu- 
piscentiam delectabilium  praeter  ordinem  rationis. 

Ad  tertium  dicendum  quod  fortitudo  spiritus 
aliqualis  ostenditur  ex  hoc  quod  resistit  concupis- 
centiae carnis  sibi  contrariantis  ; sed  major  fortitudo 
spiritus  ostenditur,  si  per  ejus  virtutem  totaliter 
caro  comprimatur,  ne  contra  spiritum  concupis- 
cere possit.  Et  ideo  hoc  competebat  Christo,  cu- 
jus spiritus  summum  fortitudinis  gradum  attigerat  ; 
et  licet  non  sustinuerit  impugnationem  interiorem 


(1)  Ita  Mss.  et  editi  passim.  — AI.,  in  rationali. 

ex  parte  fomitis,  sustinuit  tamen  exteriorem  impu- 
gnationem ex  parte  mundi  et  diaboli,  quos  supe- 
rando victoriae  coronam  promeruit. 

Articulus  iii 

Utrum  in  Christo  fuerit  ignorantia 

3.  Sent.,  dist.  17,  art.  1,  quast.  2,  ad  3. 

Ad  tertium  sic  proceditur.  1.  Videtur  quod  in 
Christo  fuerit  ignorantia.  Illud  enim  vere  fuit  in 
Christo  quod  ei  competit  secundum  humanam  na- 
turam, licet  ei  non  competat  secundum  divinam,  si- 
cut passio  et  mors.  Sed  ignorantia  convenit  Christo 
secundum  humanam  naturam  : dicit  enim  Damas- 
cenus in  3 lib.  orth.  Fid. , cap.  21,  in  prine.,  quod 
ignorantem  et  servilem  assumpsit  naturam.  Ergo 
ignorantia  vere  fuit  in  Christo. 

2.  Praeterea,  aliquis  dicitur  ignorans  per  notitiae 
defectum.  Sed  aliqua  notitia  defuit  Christo  : dicit 
enim  Apostolus  2 adCorinth.  5,21:  Eum  qui  non 
novit  (1)  peccatum,  pro  nobis  peccatum  fecit.  Ergo 
in  Christo  fuit  ignorantia. 

3.  Praeterea,  Isa.  8,  4,  dicitur  ‘.Antequam  sciat 
puer  vocare  patrem  suum  et  matrem  suam,  aufere- 
tur fortitudo  Damasci.  Puer  autem  ille  est  Chris- 
tus. Ergo  in  Christo  fuit  aliquarum  rerum  igno- 
rantia. 

— Sed  contra,  ignorantia  per  ignorantiam  non 
tollitur.  Christus  autem  ad  hoc  venit  ut  ignorantias 
nostras  auferret  ; venit  enim  ut  illuminaret  his  qui 
in  tenebris  et  in  umbra  mortis  sedent,  Luc.  1,  79. 
Ergo  in  Christo  ignorantia  non  fuit. 

Respondeo  dicendum  quod  sicut  in  Christo  fuit 
plenitudo  gratiae  et  virtutis,  ita  in  ipso  fuit  ple- 
nitudo omnis  scientiae,  ut  ex  praedictis  patet,  quaest. 
7,  art.  9,  et  quaest.  9,  art.  1.  Sicut  autem  in  Chris- 
to plenitudo  gratiae  et  virtutis  excludit  fomitem 
peccati ; ita  plenitudo  scientiae  excludit  ignoran- 
tiam, quae  scientiae  opponitur.  Unde  sicut  in  Chris- 
to non  fuit  fomes  peccati,  ita  non  fuit  in  eo 
ignorantia. 

Ad  primum  ergo  dicendum  quod  natura  a Christo 
assumpta  potest  dupliciter  considerari.  — Uno 
modo  secundum  rationem  suae  speciei  : et  se- 
cundum hoc  dicit  Damascenus  eam  esse  igno- 
rantem et  servilem  ; unde  subdit  : Nam  serva 
quidem  est  hominis  natura,  ejus  qui  fecit  ipsam,  Dei 
scilicet,  et  non  habet  futurorum  cognitionem.  — 
Alio  modo  potest  considerari  secundum  id  quod 
habet  ex  unione  adhypostasim  divinam  ; ex  qua  ha- 
bet plenitudinem  scientiae  et  gratiae,  secundum 
illud  Joan  1:14  Vidimus  eam  quasi  Unigenitum 

Art.  5.  — Materia  ista  satis  fuit  disputata  supra, 
quaest.  9,  10,  11,  12.  — Nota  solutionem  tertii,  ubi  tripli- 
citer exponitur  locus  scripturae. 

(1)  Vulgata,  noverat. 


a Patre,  plenum  gratia;  et  veritatis  : et  hoc  modo 
natura  humana  in  Christio  ignorantiam  non  ha- 
buit. 

Ad  secundum  dicendum  quod  Christus  dicitur 
non  novisse  peccatum,  quia  nescivit  per  experien- 
tiam, scivit  autem  per  simplicem  notitiam. 

Ad  tertium  dicendum  quod  loquitur'  ibi  Propheta 
de  scientia  humana  Christi;  dicit  enim  : antequam 
sciat  puer , scilicet  secundum  humanitatem,  vocare 
patrem  suum , scilicet  Joseph,  qui  pater  ejus  fuit 
putativus,  et  matrem  suam , scilicet  Mariam,  aufe- 
retur fortitudo  Damasci.  Quod  non  est  sic  intelli- 
gendum,  quasi  aliquando  fuerit  homo,  et  hoc  nes- 
civerit ; sed  antequam  sciat , id  est,  antequam  fiat 
homo  scientiam  habens  humanam,  auferetur,  vel 
ad  litteram  fortitudo  Damasci  et  spolia  Samarice 
per  regem  Assyriorum  ; vel  spiritualiter,  quia 
nondum  natus  populum  suum  sola  invocatione  sal- 
vabit, ut  Glossa  (interi.  Hieronymi)  ibi  exponit. 
Augustinus  tamen  in  serm. de Epiph.,  32  deTemp. 
circ.  med.,  dicit  hoc  esse  completum  in  adoratio- 
ne Magorum.  Ait  enim  : Antequam  per  humanam 
carnem  humana  verba  proferret,  accepit  virtutem 
Damasci,  scilicet  divitias,  in  quibus  Damascus 
praesumebat  : in  divitiis  autem  principatus  auro  de- 
fertur. Spolia  vero  Samarice  iidem  ipsi  erant  qui 
eam  incolebant.  Samaria  namque  pro  idololatria 
ponitur  : illic  enim  populus  Israel  aversus  a Domi- 
no, ad  idola  colenda  conversus  est.  Hccc  igitur  pri- 
ma spolia  puer  idololatriae  dominationi  detraxit.  Et 
secundum  hoc  intelligitur,  antequam  sciat,  id  est, 
antequam  ostendat  se  scire. 

Articulus  iv 

Utrum  anima  Christi  fuerit  passibilis. 

3 Sent.,  dist.  13,  quast.  1 , art.  1,  quast.  1,  ad  2,  et  dist. 

13.  quast.  2,  art.  1,  quast.  1,  et  2,  et  dist.  33,  in  Ex- 
pos.  liti.,  etOpusc.  2,  cap.  226 ; et  Opusc.  60,  cap.  3. 

Ad  quartum  sic  proceditur.  1.  Videtur  quod 
anima  Christi  non  fuerit  passibilis.  Nihil  enim  pa- 
titur, nisi  a fortiori,  quia  agens  praestantius  est  pa- 
tiente, ut  patet  per  Augustinum  12  super  Genes, 
ad  litt.,  cap.  16,  in  med.,  et  per  Philosophum  3 
de  Anima,  text.  19.  Sed  nulla  creatura  fuit  praes- 
tantior  quam  anima  Christi.  Ergo  anima  Christi 


Art.  4.  — Hinc  habes,  quare  aliquando  apud  Veteres 
legitur,  non  fuisse  passiones  in  Christo,  perfectas,  scili- 
cet, qus  vel  praevenirent,  illique  dominarentur ; fuisse 
autem  propassiones,  id  est  motus  appetitus  sensitivi,  non 
se  extendentes  ad  rationem  vel  commovendam,  vel  per- 
turbandam. Hic  modus  loquendi  propter  Stoicos  usur- 
patus fuit,  qui  passionum  nomine,  nonnisi  pravos  animi 
motus  intelligebant;  sed  nunc  usus  obtinuit,  ut  etiam 
passiones  vocentur  affectiones  animi  ordinatse  (Sylvius'. 
— Nota  haec  varba  Concil.  VI  gener,  art.  11  : « Christus 
arbiter  et  Dominus  erat  motuum  naturalium  et  omnium 
suorum  affectuum  sive  passionum,  qui  nisi  eo  annuente, 
non  movebantur». 

non  potuit  ab  aliqua  creatura  pati,  et  ita  ncn  fuit 
passibilis  : frustra  enim  in  ea  fuisset  potentia 
patiendi,  si  a nullo  pati  potuisset. 

2.  Praeterea,  Tullius  in  lib.  3 de  Tusculanis 
Quaestionibus,  aliquant.  a prine.,  dicit  quod  pas- 
siones animae  sunt  quaedam  aegritudines.  Sed  in 
anima  Christi  non  fuit  aliqua  aegritudo  : nam  aegri- 
tudo animae  sequitur  peccatum,  ut  patet  per  ii  ud 
Psal.  40,  5 : Sana  animam  meam , quia  peccavi  ti- 
bi. Ergo  in  Christo  non  fuerunt  animae  passio- 
nes. 

3.  Praeterea,  passiones  animae  videntur  idem 
esse  cum  fomite  peccati  : unde  et  Apostolus  Rom. 
7 vocat  eas  passiones  peccatorum.  Sed  in  Christo 
non  fuit  fomes  peccati,  ut  supra  dictum  est,  art.  2 
huj.  quaest.  Ergo  videtur  quod  non  fuerint  in  eo 
animae  passiones  ; et  ita  anima  Christi  non  fuit 
passibilis. 

— Sed  contra  est  quod  in  Psal.  87,  4,  dicitur  ex 
persona  Christi : Repleta  est  malis  anima  mea,  non 
quidem  peccatis,  sed  humanis  malis,  id  est  dolori- 
bus, ut  Glossa  (interi.  Aug.)  ibi  exponit.  Sic  ergo 
anima  Christi  fuit  passibilis. 

Respondeo  dicendum  quod  animam  in  corpore 
constitutam  dupliciter  contingit  pati  : uno 
modo  passione  corporali ; alio  modo  passione  ani- 
mali.— Passione  quidem  corporali  patitur  per  cor- 
poris laesionem  ; cum  enim  anima  sit  forma  corpo- 
ris, consequens  est  quod  unum  sit  esse  animae  et 
corporis  ; et  ideo  corpore  perturbato  per  aliquam 
corpoream  passionem,  necesse  est  quod  anima  per 
accidens  perturbetur,  scilicet  quantum  ad  esse, 
quod  habet  in  corpore.  Quia  igitur  corpus 
Christi  fuit  passibile  et  mortale,  ut  supra  ha- 
bitum est  quaest.  14,  art.  2,  necesse  fuit  ut  etiam 
ejus  anima  hoc  modo  passibilis  esset.  — Pas- 
sione autem  animali  pati  dicitur  anima  secundum 
operationem,  quae  vel  est  propria  animae,  vel  prin- 
cipalius est  animae  quam  corporis;  et  quamvis  etiam 
secundum  intelligere  et  sentire  dicatur  hoc  modo 
anima  aliquid  pati,  tamen,  sicut  in  secunda  parte 
dictum  est,  (1-2,  quaest.  22)  propriissime  dicun- 
tur passiones  animae  affectiones  appetitus 
sensitivi;  quae  in  Christo  fuerunt,  sicut  et  cae- 
tera  quae  ad  naturam  hominis  pertinent.  Unde  Au- 
gustinus dicit  in  14  de  Civit.  Dei,  cap.  9,  parum 
ante  med.  : Ipse  Dominus  in  forma  servi  vitam 
agere  dignatus  humanam  adhibuit  eas,  ubi  adhiben- 
das esse  judicavit ; neque  enim  in  quo  verum  erat 
hominis  corpus,  et  verus  hominis  animus,  falsus  erat 
humanus  affectus  . 

Sciendum  tamen  est  quod  hujusmodi  pas- 
siones aliter  fuerunt  in  Christo  quam  in  no- 
bis, quantum  ad  tria  : — Primo  quidem  quan- 
tum ad  objectum,  quia  in  nobis  plerumque  hujus- 
modi passiones  feruntur  ad  illicita,  quod  in  Christo 
non  fuit.  — Secundo,  quantum  ad  principium, 
quia  hujusmodi  passiones  frequenter  in  nobis  prae- 

veniunt  judicium  rationis ; sed  in  Christo  omnes 
motus  sensitivi  appetitus  oriebantur  secundum  dis- 
positionem rationis.  Unde  Augustinus  dicit  14  de 
Civ.  Dei,  loc.  cit. , quod  hos  motus  certissimae  (1) 
dispensationis  gratia  ita,  cum  voluit,  Christus  susce- 
pit animo  humano,  sicut  cum  voluit,  factus  est  homo. 
— Tertio,  quantum  ad  effectum  (2I,  quia  in  nobis 
quandoque  hujusmodi  motus  non  sistunt  in  appetitu 
sensitivo,  sed  trahunt  rationem,  quod  in  Christo  non 
fuit,  quia  motus  naturaliter  humanae  carni  conve- 
nientes sic  ex  ejus  dispositione  in  appetitu  sensiti- 
vo manebant  quod  ratio  ex  his  nullo  modoimpedie- 
batur  facere  quae  conveniebant.  Unde  Hierony- 
mus dicit  super  Matth.,  sup.  illud  cap.  2<j.  : Coe- 
pit contristari,  quod  Dominus  noster,  ut  veritatem 
assumpti  probaret  hominis,  vere  quidem  contristatus 
est,  sed  ne  passio  in  animo  illius  dominaretur,  per 
propassionem  dicitur  quod  ccepil  contristari,  ut  passio 
perfecta  intelligatur,  quando  animo,  id  est,  rationi 
dominatur  ; propassio  autem,  quando  est  inchoata 
in  appetitu  sensitivo  ; sed  ulterius  non  se  exten- 
dit. 

Ad  primum  ergo  dicendum  quod  anima  Christi 
poterat  quidem  resistere  passionibus,  ut  ei  non  su- 
pervenirent, praesertim  virtute  divina;  sed  propria 
voluntate  se  passionibus  subjiciebat  tam  corpora- 
libus quam  animalibus. 

Ad  secundum  dicendum  quod  Tullius  ibi  loqui- 
tur secundum  opinionem  Stoicorum  ; qui  non  vo- 
cabant passiones  quoscumque  motus  appetitus 
sensitivi,  sed  solum  inordinatos.  Tales  autem  pas- 
siones manifestum  est  in  Christo  non  fuisse. 

Ad  tertium  dicendum  quod  passiones  peccato- 
rum sunt  motus  appetitus  sensitivi  in  illicita  ten- 
dentes : quod  non  fuit  in  Christo,  sicut  necfomes 
peccati. 

Articulus  v 

Utrum  in  Christo  fuerit  dolor  sensibilis. 

ItiJ.,  quast.  46,  art.  6,  corp.,  et  3 Sent.  dist.  13 , quast. 

2,  art.  2,  quast.  1 ; et  Ver . quast.  26,  art.  8 , corp., 

et  fin.,  et  ad  8 ; et  Op.  2,  cap.  231 . 

Ad  quintum  sic  proceditur.  1.  Videtur  quod  in 
Christo  non  fuerit  verus  dolor  sensibilis.  Dicit 
enim  Hilarius  in  10  de  Trinit.,  aliquant.  a prine.  : 

Art.  5.  — Ad  1.  Non  sunt  audiendi  qui  S.  Hilarium 
accusant  quasi  dolorem  a Christi  anima  excluserit;  accu- 
savit olim  Berengarius,  sed  reprehenditur  a Lanfranco. 
S.  Bonaventura  narrat  se  ex  Guillelmo  episc.  Parisiensi 
audivisse,  quod  legerit  librum  seu  epistolam  retractationis. 
Sed  quamquam  ista  retractatio  posset  intelligi  sententiarum 
explicatio,  non  sistit  S.  Bonaventura  in  ista  responsione. 
Nota  ergo  quod  S.  Hilarius  loquitur  contra  arianos.quiex 
hujusmodi  affectionibus,  velut  involuntariis,  arguebant 
Christi  impotentiam,  et  sta  in  explicatione  S.Thomas.Qete- 
rum,  aliis  locis  idem  Hilarius  tam  vere  et  proprie  tribuit 
Christo  hos  affectus,  sicut  famem,  sitim,  mortem,  etc.  v.a. 

(1)  AI.  certa. 

(2)  Ita  Mss.  et  edit,  potiores.  — AI.,  affectum. 

Cum  pro  Christo  mori  sit  vita , quid  ipse  in  mortis 
sacramento  docuisse  existimandus  est , qui  pro  se  mo- 
rientibus  vitam  rependit  } Et  infra  dicit  : Unigeni- 
tus Deus  hominem  verum , non  deficiens  a se  Deo, 
sumpsit:  in  quem  quamvis  aul  ictus  incideret,  aut 
vulnus  descenderet,  aut  nodi  concurrerent,  aut  sus- 
pensio elevaret;  afferrent  quidem  ha  c impetum  pas- 
sionis, non  tamen  dolorem  passionis  inferrent,  ut 
telum  aliquod  aquam  perforans.  Non  igitur  in  Chris- 
to fuit  verus  dolor. 

2.  Praeterea,  hoc  proprium  videtur  esse  carni 
in  peccato  conceptae  quod  necessitati  doloris  sub- 
jaceat. Sed  caro  Christi  non  est  cum  peccato  con- 
cepta, sed  ex  Spiritu  sancto  in  utero  virginali.  Non 
ergo  subjacuit  necessitati  patiendi  dolorem. 

3.  Praeterea,  delectatio  contemplationis  divino- 
rum diminuit  sensum  doloris:  unde  et  martyres  in 
passionibus  suis  tolerabilius  sustinuerunt  ex  consi- 
deratione divini  amoris.  Sed  anima  Christi  summe 
delectabatur  in  contemplatione  Dei,  quem  per  es- 
sentiam videbat,  ut  supra  dictum  est,  quaest.  9, 
art.  2.  Non  ergo  poterat  sentire  aliquem  dolo- 
rem. 

— Sed  contra  est  quod  Isa.  53,  4,  dicitur  : Ve- 
re languores  nostros  ipse  tulit,  et  dolores  nostros 
ipse  portavit. 

Respondeo  dicendum  quod,  sicut  patet  ex  his 
quae  in  2 parte  dicta  sunt  (1-2,  quaest.  35 , art. 
1),  ad  veritatem  doloris  sensibilis  requiritur  laesio 
corporis  et  sensus  laesionis.  Corpus  autem  Christi 
laedi  poterat,  quia  erat  passibile  et  mortale,  ut 
supra  habitum  est,  quaest.  14,  art.  1,  nec  defuit  ei 
sensus  laesionis,  cum  anima  Christi  perfecte  habe- 
ret omnes  potentias  naturales.  Unde  nulli  du- 
bium debet  esse  quin  in  Christo  fuerit  verus 
dolor. 

Ad  primum  ergo  dicendum  quod  in  omnibus 
illis  verbis,  et  similibus  Hilarius  a carne  Christi 
non  veritatem  doloris,  sed  necessitatem  excludere 
intendit.  Unde  post  praemissa  verba  subdit,  infra: 
Neque  enim  cum  sitivit,  aut  esurivit,  aut  flevit,  bi- 
bisse Dominus,  aut  manducasse,  aul  doluisse  mons- 
tratus est.  Sed  ad  demonstrandam  corporis  veritatem, 

in  Psa1.  55,  in  lib.  5 de  Trinit. — Ex  art.,  duo  ad  dolorem 
requiruntur,  scilicet  laesio  corp  rris  et  sensus  doloris. 
Sed  considera  non  asserere  D.  Thomam,  in  illis  duobus, 
dolorem  formaliter  cons  stere,  sed  requiri  ad  verum  do- 
lorem, ita  ut  illis  positis,  naturaliter  resultet,  nisi  mira- 
culose impediatur.  Laesio  enim  corporis,  habet  rationem 
objecti  respectu  doloris,  quia,  vel  ipsa  laesio,  vel  aliqua 
qualitas  disconveniens  corpori,  qure  per  illam  resultat, 
est  objectum  circa  quod  dolor  versatur;  sensus  vero  lae- 
sionis est  veluti  applicatio  objecti  doloriferi.  ex  qua  dolor 
in  appetitu  resultat,  sicut  in  universum,  cognitio  objecti 
prosequendi,  vel  fugiendi  per  appetitum,  est  applicatio 
seu  conditio  necessaria,  ut  appetitus  moveri  possit.  Dolor 
ergo,  formaliter  consistit  in  quodam  actu  ipsius  appeti- 
tus, quo  veluti  contristatur  et  fugit  corporis  laesionem, 
sensu  perceptam.  Sicut  ergo  in  Christo  fuit  vera  Iassio 
corporis,  et  verus  sensus  laesionis,  ita  et  verus  dolor. 
Quae  conclusio  de  fide  certa  est  (Cajetanus  et  Suarez). 


corporis  consuetudo  suscepta  est,  ita  ul  naturce  nos- 
trae consuetudine  consuetudini  sit  corporis  satisfac- 
tum. Vel  cum  potum  e'  cibum  accepit,  non  necessi- 
tati corporis,  sed  consuetudini  tribuit.  Et  non  acce- 
pit necessitatem  per  comparationem  ad  causam 
primam  horum  defectuum,  quae  est  peccatum,  ut 
supra  dictum  est,  quaest.  14,  art.  1,  et  art.  3,  ad  2, 
ut  scilicet  ea  ratione  dicatur  caro  Christi  non  sub- 
jacuisse necessitati  horum  defectuum,  quia  non 
fuit  in  ea  peccatum.  Unde  subdit:  Habuit  enim, 
scilicet  Christus,  corpus,  sed  originis  suce  pro- 
prium, neque  ex  vitiis  humance  conceptionis  exis- 
tens,  sed  in  forma  corporis  nostri,  virtutis  suce  po- 
testate subsistens.  Quantum  tamen  ad  causam  pro- 
pinquam horum  defectuum,  quae  est  compositio 
contrariorum,  caro  Christi  subjacuit  necessitati 
horum  defectuum,  ut  supra  dictum  est,  quaest.  14, 
art.  2. 

Ad  secundum  dicendum  quod  caro  in  peccato 
concepta  subjacet  dolori,  non  solum  ex  necessi- 
tate naturalium  principiorum,  sed  etiam  ex  neces- 
sitate reatus  peccati  : quae  quidem  necessitas  in 
Christo  non  fuit,  sed  solum  necessitas  naturalium 
principiorum. 

Ad  tertium  dicendum  quod,  sicut  supra  dictum 
est,  quaest.  14,  art.  1,  ad  2,  virtute  Divinitatis 
Christi  dispensative  sic  beatitudo  in  anima  conti- 
nebatur quod  non  derivabatur  ad  corpus,  ne  ejus 
passibilitas  et  mortalitas  tolleretur  : et  eadem  ra- 
tione delectatio  contemplationis  sic  retinebatur  in 
mente  quod  non  derivabatur  ad  vires  sensibiles,  ne 
per  hoc  dolor  sensibilis  excluderetur. 

Articulus  vi 

Utrum  in  Christo  fuerit  tristitia. 

Infr.,  quast.  46,  art.  6;  et  3 Seat.,  di  it.  ip,  quasi.  2,  art. 

3,  quast.  3,  corp.,  et  ad  3 ; et  Opusc.  2,  cap.  226. 

Ad  sextum  sic  proceditur.  1.  Videtur  quod  in 
Christo  non  fuerit  tristitia.  Dicitur  enim  de  Christo 
Isa.  42,  4 : Non  erit  tristis,  nec  turbulentus. 

2.  Praeterea,  Proverb.  12,  21,  dicitur:  Non 
contristabit  justum,  quidquid  ei  acciderit.  Et  hujus 
rationem  Stoici  assignabant,  quia  nullus  tristatur 
nisi  de  amissione  suorum  bonorum  : justus  autem 
non  reputat  bona  sua  nisi  justitiam  et  virtutem; 
quas  non  potest  amittere  : alioquin  subjiceretur 
justus  fortunae,  si  pro  amissione  bonorum  fortunae 
tristaretur.  Sed  Christus  fuit  maxime  justus  se- 
cundum illud  Jerem.  23,  6 : Hoc  est  nomen  quod 
vocabunt  eum,  Dominus  justus  noster.  Ergo  in  eo 
non  fuit  tristitia. 


Art.  6.  — Sensus  quaestionis  est  de  tristitia  sensibili, 
de  his  onim  affectibus  runc  agimus.  Responsio  affirma- 
tiva, est  de  fide  certa  ex  Matth.  26  et  Luc.  22.  — ln  resp. 
ad  2,  memento  numeri  principalium  passionum,  scilicet 
spei  seu  cupiditatis,  delectationis,  timoris,  et  tristitiae,  et 
intelliges,  quare  ad  has  quatuor  spectabant  Stoici. 


QUjEST.  XV.  DE  DEFECTIBUS  ANIMjE  A CHRISTO  ASSUMPTIS  IOO 


2.  Praeterea,  Philosophus  dicit  in  7 Ethic.,  cap. 
13  et  14,  quod  omnis  tristitia  est  malum  et  fugien- 
dum. Sed  nullum  maium  fugiendum  fuit  in  Christo. 
Ergo  in  Christo  non  fuit  tristitia. 

4.  Praeterea,  sicut  Augustinus  dicit  14  de  Civit. 
Dei,  cap.  6,  in  med.,  tnstilia  est  de  his  quce  nobis 
nolentibus  accidunt.  Sed  nihil  passus  est  Christus 
contra  suam  voluntatem  : dicitur  enim  Isa.  53,7  : 
Oblatus  est,  quia  ipse  voluit.  Non  ergo  in  Christo 
fuit  tristitia. 

— Sed  contra  est  quod  dicit  Dominus  Matth. 
26,  38  : Tristis  est  anima  mea  usque  ad  mortem. 
Et  Ambrosius  dicit  in  2 de  Trinit.  (seu  de  Fide 
ad  Gratian.,  cap.  3,  versus  fin.)  : Ut  homo  tris- 
titiam habuit  : suscepit  enim  tristitiam  meam. 
Confidenter  tristitiam  nomino,  qui  crucem  prae- 
dico. 

Respondeo  dicendum  quod,  sicut  dictum  est 
art.  praec.,  ad  3,  delectatio  divinae  contem- 
plationis ita  per  dispensationem  divinae  virtutis  re- 
tinebatur in  mente  Christi  quod  non  derivabatur 
ad  vires  sensitivas,  ut  per  hoc  dolor  sensibilis 
excluderetur.  Sicut  autem  dolor  sensibilis  est  in 
appetitu  sensitivo,  ita  est  tristitia.  Sed  est  differen- 
tia secundum  motivum  sive  objectum  : nam  objec- 
tum et  motivum  doloris  est  laesio  sensu  tactus  per- 
cepta, sicut  cum  aliquis  vulneratur;  objectum  au- 
tem, et  motivum  tristitiae  est  nocivum,  seu  malum 
interius  apprehensum  sive  per  rationem,  sive  per 
imaginationem,  ut  in  secunda  parte  habitum  est, 
1-2,  quaest.  33,  art.  2,  sicut  cum  aliquis  tristatur 
de  amissione  gratiae  vel  pecuniae.  Potuit  autem 
anima  Christi  interius  apprehendere  aliquid  ut  no- 
civum et  quantum  ad  se,  sicut  passio  et  mors  ejus 
fuit ; et  quantum  ad  alios,  sicut  peccatum  discipu- 
lorum, vel  etiam  Judaeorum  occidentium  ipsum. 
Et  ideo  sicut  in  Christo  potuit  esse  verus  do- 
lor, ita  potuit  in  eo  esse  vera  tristitia  ; alio 
tamen  modo  quam  in  nobis,  secundum  illa 
tria  quae  supra  assignata  sunt,  (art.  4 huj. 
quaest.)  cum  communiter  de  passionibus  ani- 
mae Christi  loqueremur. 

Ad  primum  ergo  dicendum  quod  tristitia  remo- 
vetur a Christo  secundum  passionem  perfectam  ; 
fuit  tamen  in  eo  initiata  secundum  propassionem. 
Unde  dicitur  Matth.  26,  37  : Ccepit  contristari,  et 
mcestus  esse.  Aliud  enim  est  contristari,  aliud 
incipere  contristari,  ut  Hieronymus  ibidem  dicit. 

Ad  secundum  dicendum  quod,  sicut  Augustinus 
dicit  in  14  de  Civ.  Dei,  cap.  8,  in  prine.,  pro  tri- 
bus perturbationibus,  scilicet  cupiditate,  laetitia,  et 
timore,  Stoici  tres  eWxOeu?,  id  est,  bonas  passio- 
nes, in  animo  sapientis  posuerunt,  scilicet  pro  cu- 
piditate voluntatem,  pro  laetitia  gaudium,  pro  me- 
tu cautionem.  Sed  pro  tristitia  negaverunt  aliquid 
posse  esse  in  animo  sapientis,  quia  tristitia  de  ma- 
lo est  quod  jam  accidit  : nullum  autem  malum 
existimant  posse  accidere  sapienti  ; et  hoc  ideo 


est,  quia  non  credebant  aliquid  esse  bonum,  nisi 
honestum,  quod  homines  bonos  facit;  nec  aliquid 
esse  malum,  nisi  inhonestum,  per  quod  homines 
mali  fiunt.  Quamvis  autem  honestum  sit  principale 
hominis  bonum  et  inhonestum  principale  hominis 
malum,  quia  haec  pertinent  ad  ipsam  rationem  quae 
est  principalis  in  homine;  sunt  tamen  quaedam  se- 
cundaria hominis  bona,  quae  pertiitent  ad  ipsum 
corpus,  vel  ad  exteriores  res  corpori  deservientes. 
Et  secundum  hoc  potest  in  animo  sapientis  esse 
tristitia  quantum  ad  appetitum  sensitivum  secun- 
dum apprehensionem  hujusmodi  malorum;  non 
tamen  ita  quod  ista  tristitia  perturbet  rationem.  Et 
secundum  hoc  etiam  intelligitur  quod  non  contris- 
tabit justum,  quidquid  ei  acciderit,  quia  scilicet  ex 
nullo  accidente  ejus  ratio  perturbatur.  Et  secun- 
dum hoc  tristitia  fuit  in  Christo  secundum  pro- 
passionem, non  autem  secundum  passionem. 

Ad  tertium  dicendum  quod  omnis  tristitia  est 
malum  poenae  ; non  autem  est  semper  malum  cul- 
pae, sed  solum  quando  ex  inordinato  affectu  pro- 
cedit. Unde  Augustinus  dicit,  14  de  Civ.  Dei, 
cap.  9,  ante  med.  : Cum  redam  rationem  sequun- 
tur istae  affectiones , et  quando,  et  ubi  oportet  adhi- 
bentur, quis  eas  tunc  morbos,  seu  vitiosas  passiones 
audeat  dicere  l 

Ad  quartum  dicendum  quod  nihil  prohibet  ali- 
quid esse  contrarium  voluntati  secundum  se,  quod 
tamen  est  volitum  ratione  finis,  ad  quem  ordina- 
tur ; sicut  medicina  amara  non  est  secundum  se 
volita,  sed  solum  secundum  quod  ordinatur  ad  sa- 
nitatem. Et  hoc  modo  mors  Christi,  et  ejus  pas- 
sio fuit  secundum  se  considerata  involuntaria,  et 
tristitiam  causans  ; licet  fuerit  voluntaria  in  ordine 
ad  finem,  qui  est  redemptio  humani  generis. 

Articulus  vii 

Utrum  in  Christo  fuerit  timor. 

Sup.,  qiuesl.  7,  art.  6 ; it } Sent.,  dist.  1$,  quast.  2, 
art.  2,  qutest.  3. 

Ad  septimum  sic  proceditur.  1.  Videtur  quod 
in  Christo  non  fuerit  limor.  Dicitur  enim  Pro- 
verb.  28,  1 : Justus  quasi  leo  confidens,  absque 
terrore  erit.  Sed  Christus  fuit  maxime  justus.  Ergo 
in  Christo  non  fuit  aliquis  timor. 

2.  Praeterea,  Hilarius  dicit  10  de  Trin.,  ali- 
quant  aprine. : Interrogo  eos  qui  hoc  ita  existimant, 
an  ratione  subsistat,  ut  mori  timuerit  qui  omnem  ab 
Apostolis  mortis  timorem  propellens,  ad  gloriam  eos 

. sit  martyrii  exhortatus.  Non  ergo  in  Christo  ratio- 
nabile est  fuisse  timorem. 

3.  Praeterea,  timor  non  videtur  esse  nisi  de 
malo  quod  non  potest  homo  vitare.  Sed  Christus 
poterat  vitare  et  malum  poenae,  quod  passus  est, 
et  malum  culpae,  quod  aliis  accidit.  Ergo  in 
Christo  non  fuit  aliquis  timor. 

— Sed  contra  est  quod  dicitur  Mare.  14,  33  : 
Ccepit  Jesus  pavere  et  tcedere. 

Respondeo  dicendum  quod  sicut  tristitia  cau- 
satur ex  apprehensione  mali  praesentis,  ita  ti- 
mor causatur  ex  apprehensione  mali  futuri.  Appre- 
hensio autem  mali  futuri,  si  omnimodam  certitudi- 
nem habeat,  non  inducit  timorem.  Unde  Philoso- 
phus dicit  in  2 Rhetor.,  cap.  circ.  med.,  quod 
timor  non  est,  nisi  ubi  est  aliqua  spes  evadendi. 
Nam  quando  nulla  spes  est  evadendi,  apprehendi- 
tur malum  ut  praesens  ; et  sic  magis  causat  tristi- 
tiam quam  timorem.  Sic  ergo  timor  potest  consi- 
derari quantum  ad  duo  : — Uno  modo  quantum 
ad  hoc  quod  appetitus  sensitivus  naturaliter 
refugit  corporis  laesionem,  et  per  tristitiam,  si 
sit  praesens,  et  per  timorem,  si  sit  futura,  et 
hoc  modo  timor  fuit  in  Christo,  sicut  et  tris- 
titia. — Alio  modo  potest  considerari  secundum 
incertitudinem  futuri  eventus,  sicut  quando 
nocte  timemus  ex  aliquo  sonitu,  quasi  ignorantes 
quid  hoc  sit;  et  quantum  ad  hoc  timor  non 
fuit  in  Christo,  ut  Damascenus  dicit  in  3 lib. 
orth.  Fid.,  cap.  23,  in  med. 

Ad  primum  ergo  dicendum  quod  justus  dicitur 
esse  absque  terrore,  secundum  quod  tdrror  im- 
portat perfectam  passionem  avertentem  hominem 
ab  eo  quod  est  rationis.  Et  sic  timor  non  fuit  in 
Christo,  sed  solum  secundum  propassionem.  Et 
ideo  dicitur  quod  Jesus  coepit  laedere  et  pavere, 
quasi  secundum  propassionem,  ut  Hieronymus 
exponit,  sup.  illud  Matth.  26  : Coepit  contris- 
tari. 

Ad  secundum  dicendum  quod  Hilarius  eo  modo 
a Christo  excludit  timorem,  quo  excludit  tristi- 
tiam ; scilicet  quoad  necessitatem  timendi.  Sed 
tamen  ad  comprobandam  veritatem  humanse  na-  ; 
turae,  voluntarie  timorem  assumpsit,  sicut  etiam  et 
tristitiam. 

Ad  tertium  dicendum  quod,  licet  Christus  po- 
tuerit vitare  mala  futura  secundum  virtutem  divi- 
nitatis, erant  tamen  inevitabilia,  vel  non  de  facili 
vitabilia  secundum  infirmitatem  carnis. 

Articulus  viii 

Utrum  in  Christo  fuerit  admiratio. 

4 Cont.,  cap.  33,  fin.;  et  Matth.  7,  com.  3,  fin. 

Ad  octavum  sic  proceditur.  1 . Videtur  quod  in 
Christo  non  fuerit  admiratio.  Dicit  enim  Philoso- 
phus in  1 Metaphysic.,  cap.  2,  in  med.,  quod 
admiratio  causatur  ex  hoc  quod  aliquis  videt  effec- 
tum, et  ignorat  causam;  et  sic  admirari  non  est 

Art.  8:  — Admiratio  est  non  ipsa  rei  novae  ac  insolita* 
cognitio,  sed  id  quod  eam  in  animo  sequitur,  scilicet  in- 
tenta animae  applicatio  per  attentionem  aut  affectum,  ex 
eo  quod  occurrat  aliquid,  sive  ignotum,  sive  insolitum  et 
excellens. 


nisi  ignorantis.  Sed  in  Christo  non  fuit  ignorantia, 
ut  dictum  est  art.  3 huj.  quaest.  Ergo  in  Christo 
non  fuit  admiratio. 

2.  Praeterea,  Damascenus  dicit  in  2 lib.  orth. 
Fid.,  cap.  15,  quod  admiratio  est  limor  ex  magna 
imaginatione  ; et  ideo  Philosophus  dicit  in  4 Ethi- 
cor.,  cap.  3,  ad  fin.,  quod  magnanimus  non  est 
admirativus.  Sed  Christus  fuit  maxime  magnani- 
mus. Ergo  in  Christo  non  fuit  admiratio. 

3.  Praeterea,  nullus  admiratur  de  eo  quod  ipse 
facere  potest.  Sed  Christus  facere  poterat  quidquid 
magnum  erat  in  rebus.  Ergo  videtur  quod  de  nullo 
admirabatur. 

— Sed  contra  est  quod  dicitur  Matth.  8,  10  : 
Audiens  Jesus,  scilicet  verba  Centurionis,  miratus 
est. 

Respondeo  dicendum  quod  admiratio  proprie 
est  de  aliquo  novo  et  insolito.  In  Christo  au- 
tem non  poterat  esse  aliquid  novum  et  insolitum 
quantum  ad  scientiam  divinam,  qua  cognoscebat 
res  in  Verbo,  neque  etiam  quantum  ad  scientiam 
humanam,  qua  cognoscebat  res  per  species  indi- 
tas, potuit  tamen  aliquid  esse  ipsi  novum  et  inso- 
litum secundum  scientiam  experimentalem,  secun- 
dum quam  ei  poterant  quotidie  aliqua  nova  occur- 
rere. Et  ideo  si  loquamur  de  ipso  quantum  ad 
scientiam  divinam  et  scientiam  beatam  vel 
etiam  infusam,  non  fuit  in  Christo  admiratio ; 
— si  autem  loquamur  de  eo  quantum  ad 
scientiam  experimentalem,  sic  admiratio  in 
eo  esse  potuit:  et  assumpsit  hunc  affectum  ad 
nostram  instructionem,  ut  scilicet  doceat  esse 
mirandum  qued  etiam  ipse  mirabatur.  Unde  dicit 
Augustinus  in  1 super  Gen.  contra  Manichaeos, 
cap.  8,  ad  fin.  : Quod  mirabatur  Dominus,  nobis 
mirandum  esse  significat : quibus  adhuc  opus  est  sic 
moveri.  Omnes  ergo  tales  motus  ejus  non  per- 
turbati animi  signa  sunt  ; sed  docentis  magis- 
tri. 

Ad  primum  ergo  dicendum  quod,  licet  Chris- 
tus nihil  ignoraret,  poterat  tamen  aliquid  de  novo 
occurrere  experimentali  ejus  scientiae,  ex  quo  ad- 
miratio causaretur.  , 

Ad  secundum  dicendum  quod  Christus  non  ad- 
mirabatur de  fide  Centurionis  ea  ratione  quod 
esset  magna  quantum  ad  ipsum,  sed  quia  erat 
magna  quantum  ad  alios. 

Ad  tertium  dicendum  quod  ipse  poterat  facere 
omnia  secundum  virtutem  divinam,  secundum 
quam  in  eo  admiratio  non  erat,  sed  solum  secun- 
dum humanam  scientiam  experimentalem,  ut  dic- 
tum est  in  corp.  art. 

Articulus  ix 

Utrum  in  Christo  fuerit  ira. 

) Sent.,  dist.  //,  qiucsl.  2,  art.  2 , quas  Hunc.  2. 

Ad  nonum  sic  proceditur.  1.  Videtur  quod  in 
Christo  non  fuerit  ira.  Dicitur  enim  Jacobi  1,  20  : 
Ira  viri  juslitiam  Dei  non  operatur.  Sed  quidquid 
fuit  in  Christo,  ad  justitiam  Dei  pertinuit  : Ipse 
enim  factus  est  nobis  justitia  a Deo,  ut  dicitur  1 
Corinth.  1,  30.  Ergo  videtur  quod  in  Christo  non 
fuerit  ira. 

2.  Praeterea,  ira  mansuetudini  opponitur,  ut 
patet  in4  Ethic.,  cap.  5.  Sed  Christus  fuit  ma- 
xime mansuetus.  Ergo  in  eo  non  fuit  ira. 

3.  Praeterea,  Gregorius  dicit  in  5 Moral.  cap. 
jo,  inter  med.  et  fin.,  quod  ira  pervilium  exccecat 
oculum  mentis,  ira  vero  per  \elum  ipsum  turbat. 
Sed  in  Christo  mentis  oculus  non  fuit  excaecatus, 
nec  turbatus.  Ergo  in  Christo  nec  fuit  ira  per  vi- 
tium, nec  ira  per  zelum. 

— Sed  contra  est  quod  Joan.  2,  de  eo  dicitur 
esse  impletum  quod  in  Ps.  68,  10,  legitur  : Zelus 
domus  tucv  comedit  me. 

Respondeo  dicendum  quod,  sicut  in  secunda 
parte  dictum  est,  1-2,  quaest.  46,  art.  3,  ad  3, 
et  2-2,  quaest.  158,  art.  1,  2 et  3,  ira  est  effectus 
tristitiae.  Ex  tristitia  enim  alicui  illata  consequitur 
in  eo  circa  sensitivam  partem  appetitus  repellendi 
illatam  injuriam  vel  sibi,  vel  aliis.  Et  sic  ira  est 
passio  composita  ex  tristitia  et  appetitu  vindictae. 
Dictum  est  autem  art.  6 huj.  quaest.,  quod  in 
Christo  tristitia  esse  potuit.  Appetitus  etiam  vin- 
dictae quandoque  est  cum  peccato,  quando  scilicet 
aliquis  vindictam  quaerit  sibi  absque  ordine  ratio- 
nis. Et  sic  ira  in  Christo  esse  non  potuit,  hu- 
jusmodi enim  dicitur  ira  per  vitium.  — Quando- 
que vero  talis  appetitus  est  sine  peccato,  imo  est 
laudabilis;  puta  cum  aliquis  appetit  vindictam  se- 
cundum ordinem  justitiae  : et  hoc  vocatur  ira  per 
zelum.  Dicit  enim  Augustinus  super  Joan.  tract. 
10  aliquant.  a med.,  quod  ^ elo  Domus  Dei  come- 
ditur qui  omnia  qua;  ibi  perversa  videt,  satagit 
emendare,  etsi  emendare  non  potest,  tolerat,  et  ge- 
mit. Et  talis  ira  fuit  in  Christo. 

Ad  primum  ergo  dicendum  quod,  sicut  Grego- 
rius dicit  5 Moral.,  cap.  30,  ira  dupliciter  se  ha- 
bet in  homine.  — Quandoque  enim  praevenit  ratio- 
tionem,  et  trahit  eam  secum  ad  operandum  : et 
tunc  proprie  dicitur  operari,  nam  operatio  attri- 
buitur principali  agenti.  Et  secundum  hoc  intelli- 
gitur  quod  ira  viri  justitiam  Dei  non  operatur.  — 
Quandoque  vero  ira  sequitur  ipsam  rationem,  et 
est  quasi  instrumentum  ipsius  : et  tunc  operatio, 


Art.  9.  _ Cum  in  corp.  dicit  iram  esse  passionem 
compositam  ex  tristitia  et  appetitu  vindictas,  non  intelli- 
git  ex  tristitia  tanquam  parte,  sed  tanquam  causa,  ut  ip- 
semet  exposuit  1-3,  quaest.  46,  art.  },  ad  3. 


Iit 

quae  est  justitiae,  non  attribuitur  irae,  sed  ra- 
tioni. 

Ad  secundum  dicendum  quod  ira  quae  transgre- 
ditur ordinem  rationis,  opponitur  mansuetudini, 
non  autem  ira  quae  est  moderata,  et  ad  medium 
reducta  per  rationem  : nam  mansuetudo  medium 
tenet  in  ira. 

A d tertium  dicendum  quod  in  nobis  secundum 
naturalem  ordinem  potentiae  animae  mutuo  se  im- 
pediunt, ita  scilicet  quod  cum  unius  potentiae  ope- 
ratio fuerit  intensa,  alterius  operatio  debilitetur.  Et 
ex  hoc  procedit  quod  motus  irae,  etiamsi  sit  secun- 
dum rationem  moderatus,  utcumque  impedit  ocu- 
lum animae  contemplantis.  Sed  in  Christo  per  mo- 
derationem divinae  virtutis  unicuique  potentiae 
permittebatur  agere  quod  erat  ei  proprium,  ita 
quod  una  potentia  ex  alia  non  impediebatur.  Et 
ideo  sicut  delectatio  mentis  contemplantis  non  im- 
pediebat tristitiam,  vel  dolorem  inferioris  partis,  ita 
etiam  e converso  passiones  inferioris  partis  in  nullo 
impediebant  actum  rationis. 

Articulus  x 

Utrum  Christus  simul  fuerit  viator  et  comprehensor. 

3 Sent.,  dist.  14,  art.  2 et  dist.  18,  art.  2;  et  Verit. 

quast . 26,  art.  2,  et  quast . 29,  art.  6 ; et  Quodl.  1, 

quast.  2,  art.  11,  corp.  ; et  Opusc.  2,  cap.  2)8 ; et  Opusc. 

18,  cap.  4. 

Ad  decimum  sic  proceditur.  1.  Videtur  quod 
Christus  non  fuerit  simul  viator  et  comprehensor. 
Viatori  enim  competit  moveri  ad  finem  beatitudi- 
nis,  comprehensori  autem  competit  in  fine  quies- 
cere. Sed  non  potest  eidem  simul  convenire  quod 
moveatur  ad  finem,  et  quod  quiescat  in  fine.  Ergo 
non  potuit  simul  esse  quod  Christus  esset  viator  et 
comprehensor. 

2.  Praeterea,  moveri  ad  beatitudinem,  aut  eam 
obtinere,  non  competit  homini  secundum  corpus, 
sed  secundum  animam  ; unde  Augustinus  dicit  in 
epistola  ad  Dioscorum,  118,  al.  56,  parum  ante 
med.,  quod  ad  inferiorem  naturam,  quee  est  corpus, 
redundat  ab  anima  bealiludo  qua:  propria  est  fruen- 

Art.  10. — Quanquam  D.Thomas  duo  in  hoc  articulo 
complectatur, quorumalterum,  scilicet  esse  comprehenso- 
rem,  ad  perfectionem  pertinet  ; alterum  vero,  scilicet 
esse  viatorem,  potius  videtur  supponere  defectum  vet 
imperfectionem  : tamen  hoc  posterius  solum  est,  quod  ad 
praesentem  quaestionem  attinet,  ubi  de  defectibus  agi- 
mus. Utramque  vero  conditionem  conjunxit  D.  Thomas, 
quia  alterius  difficultas  ex  altera  nascitur.  — Nota  quod 
non  debes  intelligere  Christum  esse  beatum  quantum  ad 
animam,  sic  ut  quantum  ad  omnes  potentias  ejus  sit  bea- 
tus ; non  enim  hoc  est  : sed  tantum  adeas  quae  sunt  tan- 
tum ipsius  animae,  puta  intellectum  et  voluntatem.  At 
quantum  ad  alias,  quae  cum  corpore  communes  sunt,  puta 
sensitivae  et  appetitivae,  quae  portionem  inferiorem  res- 
piciunt, non  fuit  beatus ; in  ea  enim  parte  passus  est.  Post 
passionem  vero  et  resurrectionem,  completa  fuit  beati- 
tudo  (Toletus). 

lis  et  inlelligenlis,  sed  plenitudo  sanitatis , id  est , in- 
corruplionis  vigor.  Sed  Christus  licet  haberet  cor- 
pus passibile,  tamen  secundum  mentem  plene  Deo 
fruebatur.  Non  igitur  Christus  fuit  viator,  sed  pu- 
rus comprehensor. 

3.  Praeterea,  sancti,  quorum  animae  sunt  in 
coelo  et  corpora  in  sepulcris,  fruuntur  quidem 
beatitudine  secundum  animam,  quamvis  eorum 
corpora  morti  subjaceant ; et  tamen  non  dicuntur 
viatores,  sed  solum  comprehensores.  Ergo  pari 
ratione  licet  corpus  Christi  fuerit  mortale,  quia 
tamen  mens  ejus  Deo  fruebatur,  videtur  quod 
fuerit  purus  comprehensor,  et  nullo  modo  via- 
tor. 

— Sed  contra  est  quod  dicitur  J erem.  14,  8 : 
Quare  quasi  colonus  futurus  es  in  terra , et  quasi 
viator  declinans  ad  manendum  l 

Respondeo  dicendum  quod  aliquis  dicitur  viator 
ex  eo  quod  tendit  in  beatitudinem  ; compre- 
hensor autem  dicitur  ex  hoc  quod  jam  beatitudi- 
nem obtinet,  secundum  illud  1 Corinth.  9,  24  : 
Sic  currite  ut  comprehendatis  ; et  Philipp.  3,  12  : 
Sequor  autem,  si  quo  modo  comprehendam.  Ho- 
minis autem  beatitudo  perfecta  consistit  in  anima 
et  corpore,  ut  in  secunda  parte  habitum  est,  1-2, 
qusest.  4,  art.  6.  In  anima  quidem  quantum  ad  id 
quod  est  ei  proprium,  secundum  quod  mens  videt 
et  fruitur  Deo  ; in  corpore  vero,  secundum  quod 
corpus  resurget  spirituale,  et  in  virtute,  et  in  gloria 
et  in  incorruptione,  ut  dicitur  1 Corinth.  15. 
Christus  autem  ante  passionem  secundum  men- 
tem plene  videbat  Deum  ; et  sic  habebat  beatitu- 
dinem quantum  ad  id  quod  -est  proprium  animae  ; 
sed  quantum  ad  alia  deerat  ei  beatitudo,  quia  et 
anima  ejus  erat  passibilis,  et  corpus  passibile  et 
• mortale,  ut  ex  supra  dictis  patet,  art.  4,  huj. 
quaest.,  et  qudest.  14,  art.  1 et  2.  Et  ideo  simul 
erat  comprehensor,  in  quantum  habebat  beatitu- 
dinem propriam  animae,  et  simul  viator,  in  quan- 
tum tendebat  in  beatitudinem  secundum  id  quod 
ei  de  beatitudine  deerat. 

Ad  primum  ergo  dicendum  quod  impossibile  est 
moveri  ad  finem  et  quiescere  in  fine  secundum 
idem  ; sed  secundum  diversa  nihil  hoc  prohibet  : 
sicut  aliquis  homo  simul  est  sciens  quantum  ad  ea 
quae  jam  novit,  et  addiscens  quantum  ad  ea  quae 
nondum  novit. 

Ad  secundum  dicendum  quod  beatitudo  princi- 
paliter et  proprie  consistit  in  anima  secundum 
mentem;  secundario  tamen,  et  quasi  instrumenta- 
liter  requiruntur  ad  beatitudinem  corporis  bona; 
sicut  etiam  Philosophus  dicit  in  1 Ethic.,  cap.  8, 
circ.  fin.,  quod  exteriora  bona  organice  deserviunt 
beatitudini. 

Ad  tertium  dicendum  quod  non  est  eadem  ratio 
de  animabus  sanctorum  et  de  Christo,  propter 
duo  : — primo  quidem,  quia  animae  sanctorum  non 
sunt  passibiles,  sicut  fuit  anima  Christi ; — se- 


cundo, quia  corpora  non  agunt  aliquid,  per  quod 
in  beatitudinem  tendant,  sicut  Christus  secundum 
corporis  passiones  in  beatitudinem  tendebat  quan- 
tum ad  gloriam  corporis. 


QUAESTIO  XVI 

DE  CONSEQUENTIBUS  UNIONEM,  QUANTUM  AD  EA 

QUA  CONVENIUNT  CHRISTO  SECUNDUM  ESSE  ET 

fieri.  — In  duodecim  articulos  divisa. 

Deinde  considerandum  est  de  his  quae  conse- 
quuntur unionem  : — et  primo,  quantum  ad  ea 
quae  conveniunt  Christo  secundum  se ; — secundo, 
de  his  quae  conveniunt  Christo  per  comparationem 
ad  Deum  Patrem  ; — tertio,  de  his  quae  conve- 
niunt Christo  per  comparationem  ad  nos. 

Circa  primum  duplex  consideratio  occurrit.  — 
Prima  quidem  de  his  quae  conveniunt  Christo  se- 
cundum esse  et  fieri  ; — secunda  de  his  quae  con- 
veniunt Christo  secundum  rationem  unitatis. 

Circa  primum  quaeruntur  duodecim:  i°  utrum 


Questio  16.  — Incipit  alia  pars  primi  tractatus  de 
Christo,  in  qua  expeditis  his  quae  de  unionis  mysterio 
erant  dicenda,  tractantur  illa  quas  ad  unionem  consequun- 
tur, usque  ad  qusst.  26.  — In  hac  quaestione,  agit  de  "his 
quae  consequuntur  unionem  quantum  ad  esse  et  fieri,  hoc 
est  de  modo  loquendi  de  mysterio,  quia  ad  doctorem  ci- 
tholicum  non  solum  pertinet  scire  veritates  fidei,  sed  etiam 
modum  loquendi  de  illis.  Unde,  hic  agitur  de  commu- 
nicatione idiomatum.  Idioma,  graece,  idem  est  ac  latine 
proprietas,  unde  communicatio  idiomatum  est  communi- 
catio proprietatum  ; non  tamen  quod  proprietates  natur* 
divinae  sint  realiter  communicatae  humanitati,  nam  contra 
Eutychen  fuit  definitum,  naturas  interse  manere  inconfu- 
sas et  distinctas  cum  suis  proprietatibus.  Sed  sic  intelli- 
gimus,  quod  ratione  unionis  hypostaticae,  attributa  di- 
vina possint  de  homine  praedicari,  et  attributa  humana  de 
Deo.  Unde  definiri  potest  idiomatum  communicatio  : 
« Naturae  divinae  et  humanae,  earumque  proprietatum  de 
se  invicem  mutua  praedicatio.  » Et  licet  in  rigore  vi  vocis, 
communicatio  idiomatum  importet  tantum  communica- 
tionem proprietatum,  tamen  usus  invaluit, apud  theologos, 
ut  etiam  tribueretur  mutuae  praedicationi  naturarum  in 
concreto. — Idiomata  seu  proprietates  de  quibus  hic  est 
quaestio,  sunt  triplicis  generis.  i°.QuaeconveniuntChristo, 
ratione  solius  divinitatis,  independenterab  unione  hyposta- 
tica, ut  sunt  esse  aeternus,  omnipotens  ; etc.  3°.  Qua;  ipsi 
conveniunt  ratione  solius  humanitatis,  independenter  ab 
unione,  ita  ut  puro  homini  convenire  possint;  ut  esse  pas- 
sibilis, mortalis  etc.  j°.  Quae  Christo  conveniunt  ratione 
utriusque  naturae  simul,  ut  esse  mediator,  redemptor,  etc. 

— Communicatio  idiomatum  in  Christo,  fundatur  tum  in 
unione  hypostatica,  ratione  cujus  unum  et  idem  supposi- 
tum duplicem  habet  naturam  divinam  et  humanam  : tum 
in  eo  quod  nomina  concreta,  licet  primario  formam  si- 
gnificent, eam  tamen  significant  in  obliquo,  et  supposi- 
tum in  recto  pro  quo  supponunt,  (ut  patet  ex  art.  1 et  2) 

— In  Christo  admittenda  est  communicatio  idiomatum. 
Est  de  fide.  — Regula  : concreta  de  concretis,  tam  natu- 
rarum, quam  proprietatum,  possunt  de  se  invicem  prae- 
dicari regulariter  loquendo.  Abstracta  vero  de  abstractis, 
a stracta  de  concretis  et  concreta  de  abstractis,  non  pos- 
sunt de  se  invicem  praedicari  saltem  formaliter  ; quia  non 
servatur  in  illis  praedicationibus,  idem  suppositum,  seu 
idem  subjectum.  Dixi  regulariter,  quia  vari*  sunt  excep- 

haec  sit  vera  : Deus  est  homo;  20  utrum  haec  sit 
vera  : Homo  esi  Deus  ; 30  utrum  Christus  possit 
dici  homo  dominicus ; 40  utrum  ea  quae  conve- 
niunt Filio  hominis,  possint  praedicari  de  Filio 
Dei,  et  e contrario  : 50  utrum  ea  quae  conveniunt 
Filio  hominis,  possint  praedicari  de  divina  natura, 
et  de  humana  ea  quae  conveniunt  Filio  Dei ; 6° 
utrum  haec  sit  vera  : Filius  Dei  faclus  est  homo  ; 
70  utrum  haec  sit  vera  : Homo  factus  est  Deus  ; 
8°  utrum  haec  sit  vera  : Christus  est  creatura; 
90  utrum  haec  sit  vera  : Iste  homo,  demonstrato 
Christo,  incoepit  esse,  vel  fuit  semper;  io°  utrum 
haec  sit  vera  : Christus,  secundum  quod  homo,  est 
creatura;  n°  utrum  haec  sit  vera  ; Christus,  se- 
cundum quod  homo,  est  Deus ; 120  utrum  haec  sit 
vera  : Christus,  secundum  quod  homo,  est  hypos- 
tasis vel  persona. 

Articulus  primus 

Utrum  haec  sit  vera : « Deus  est  homo ». 

y Sent.,  dist.  7,  quast.  1,  art.  1 ; et  Un.  ari.  4,  corp., 
fin. 

Ad  primum  sic  proceditur.  1 . Videtur  quod  haec 
sit  falsa  : Deus  est  homo.  Omnis  enim  propositio 
affirmativa  in  materia  remota  est  falsa.  Sed  haec 
propositio  : Deus  est  homo,  est  in  materia  remota, 
quia  formae  significatae  per  subjectum  et  praedica- 
tum sunt  maxime  distantes.  Cum  ergo  propositio 
praedicta  sit  affirmativa,  videtur  quod  sit  falsa. 

tiones  : i°  Excipiuntur  attributa  negativa,  negative 
sumpta.  Unde  falsum  esset  dicere  : hic  homo  seu  Christus 
est  incorporeus,  sumpto  ly  incorporeus  negative  pro  re- 
motione omnis  corporeitatis.  2°.  Excipiuntur  attributa 
soli  naturje  vel  soli  supposito  convenientia  : hinc  non  po- 
test dici:  Verbum  fuit  assumptum.  j°.  Tandem  excipiun- 
tur attributa  vel  quae  repugnant  subjecto,  ut  ese  purus 
homo,  filius  adoptivus  ; vel  quaj  sunt  ambigua  et  conve- 
niunt cum  modo  loquendi  haereticorum  ; vel  quae  indiffe- 
renter conveniunt  naturae  et  supposito,  et  tamen  huic 
supposito  divino  repugnant,  ut  esse  creatura  ("Billuart). 
— In  memoriam  revoca  quid  'it  terminus  abstractus,  et 
quid  concretus.  Terminus  abstractus,  est  qui  significat  for- 
mam ab  omni  subjecto  separatam.  Concretus  vero,  qui 
significat  formam  ut  in  subjecto  existentem  : v.  g.  pul- 
chritudo, humanitas,  albedo,  sunt  termini  abstracti  ; sed 
pulcher,  homo,  albus,  sunt  termini  concreti — Cfr.  Suarez 
et  Billuart,  super  hanc  qu^st.,  Wirceb'unrenses,  Knoll. 

Definitiones  de  communica’ wne  idiematum.  — Concit 
Ephes.  can.  4,  12  et  passim  ; Concit,  cecumenic.  V,  preeei- 
pueean.  10,  12;  Vide  sapra,  quaesi.  I,  pag.  j.  — Capit.  Abe _ 
lardi,  damn.  ab  Innoc.  II:  5.  Quod  nec  Deus  et  homo,  ne- 
que haec  persona  qus  Christus  est,  sit  tertia  persona  in 
Trinitate. 

Art.  i.  — Ex  his  colligi  potest,  B.  Thomam,  ibid.  art. 
5,  et  in  j Sent.  dist.  7 art.  tad  j,  rectedicere  quod  homo 
univoce  prsedicatur  de  Dec  et  ali  s hominibus.  Homo 
enim  significat  suppositum  subsistens  in  natura  humana, 
ex  corpore  et  anima  composita  : heee  autem  est  ejusdem 
rationis  in  Christo  et  in  aliis.  Unde  legitur  in  Symb.  S. 
Athanasii  : « perfectus  Deus,  perfectus  homo,  ex  anima 
rationali  et  humana  carne  subsistens  ».  In  synod.  V., 
can.  8 :«  consubstantialis  Patri  secundum  deitatem,  et 
consubstantialis  nobis  secundum  humanitatem.  » 


2.  Praeterea,  magis  conveniunt  tres  personae 
divinae  ad  invicem,  quam  humana  natura  et  divina. 
Sed  in  mysterio  Trinitatis  una  persona  non  prae- 
dicatur de  alia  : non  enim  dicimus  quod  Pater  est 
Filius,  vel  e converso.  Ergo  videtur  quod  nec  hu- 
mana natura  possit  praedicari  de  Deo,  ut  dicatur 
quod  Deus  est  homo. 

3.  Praeterea,  Athanasius  dicit,  in  Symb.  fid., 
quod  sicut  anima  et  caro  unus  est  homo,  ita  Deus 
et  homo  unus  est  Christus.  Sed  haec  est  falsa  : 
Anima  est  corpus.  Ergo  etiam  haec  est  falsa  : Deus 
est  homo. 

4.  Praeterea,  sicut  in  prima  parte  habitum  est, 
quaest.  39,  art.  3,  quod  praedicatur  de  Deo  non 
relative,  sed  absolute,  convenit  toti  Trinitati  et 
singulis  personis.  Sed  hoc  nomen  homo  non  est 
relativum,  sed  absolutum.  Si  ergo  vere  praedica- 
retur de  Deo,  sequeretur  quod  tota  Trinitas  et 
quaelibet  persona  sit  homo  : quod  patet  esse  fal- 
sum. 

— Sed  contra  est  quod  dicitur  Philipp.  2,  6 : 

Qui  cum  in  forma  Dei  esset exinanivit  semel- 

ipsum,  formam  servi  accipiens,  in  similitudinem 
hominum  faclus,  et  habitu  inventus  ut  homo  ; et  sic 
ille  qui  est  informa  Dei,  est  homo.  Sed  ille  qui 
est  in  forma  Dei,  est  Deus.  Ergo  Deus  est  homo. 

Respondeo  dicendum  quod  ipsa  propositio  : 

Deus  est  homo,  ab  omnibus  Christianis  con- 
ceditur, non  tamen  ab  omnibus  secundum  eamdem 
rationem.  Quidam  enim  hanc  propositionem  con- 
cedunt, non  secundum  propriam  acceptionem  ho- 
rum terminorum.  Nam  Manichaei  Verbum  Dei 
dicunt  esse  hominem,  non  quidem  verum,  sed  si- 
militudinarium,  in  quantum  dicunt  Filium  Dei 
corpus  phantasticum  assumpsisse  ; ut  sic  dicatur 
Deus  homo,  sicut  cuprum  figuratum  dicitur  homo 
quia  habet  similitudinem  hominis.  S militer  etiam 
illi  qui  posuerunt  quod  in  Christo  anima  et  corpus 
non  fuerunt  unita,  non  possunt  dicere  quod  Deus 
sit  verus  homo,  sed  quod  dicatur  homo  figurative 
ratione  partium.  Sed  utraque  harum  opinionum 
supra  improbata  est,  quaest.  2,  art.  5 et  6,  quaest. 
5,  art.  1 et  2. 

Alii  vero  et  converso  ponunt  veritatem  ex  parte 
hominis,  sed  negant  veritatem  ex  parte  Dei.  Di- 
cunt enim  Christum,  qui  est  Deus  et  homo,  esse 
Deum  non  naturaliter,  sed  participative,  scilicet 
per  gratiam  ; sicut  et  omnes  sancti  viri  di:untur 
dii;  excellentius  tamen  Christus  prae  aliis,  propter 
gratiam  abundantiorem.  Et  secundum  hoc  cum 
dicitur  : Deus  est  homo,  ly  Deus  non  supponit  ve- 
rum et  naturalem  Deum.  Et  haec  est  haeresis 
Photini,  quae  supra  improbata  est,  quaest.  2,  art. 
6.  — Alii  vero  concedunt  hanc  propositionem 
cum  veritate  utriusque  termini,  ponentes  Christum 
et  verum  Deum  esse  et  verum  hominem  ; sed  ta- 
men veritatem  praedicationis  non  salvant.  Dicunt 

enim  quod  homo  praedicatur  de  Deo  per 
quamdam  conjunctionem  vel  dignitatis,  vel  aucto- 
ritatis, vel  etiam  affectionis  aut  inhabitationis.  Et 
sic  posuit  Nestorius  Deum  hominem  esse  ; ut  per 
hoc  nihil  aliud  significetur  quam  quod  Deus  est 
homini  conjunctus  tali  conjunctione,  quod  homo 
inhibiletur  a Deo,  et  uniatur  ei  secundum  affec- 
tum, et  secundum  participationem  auctoritatis  et 
honoris  divini.  Et  in  similem  errorem  incidunt  qui- 
cumque ponunt  duas  hypostases,  vel  duo  supposi- 
ta in  Christo,  quia  non  est  possibile  intelligi,  quod 
duorum  quae  sunt  secundum  suppositum  vel  hypos- 
tasim  distincta,  unum  proprie  praedicetur  de  alio, 
sed  solum  secundum  quamdam  figurativam  locu- 
tionem, in  quantum  in  aliquo  conjunguntur,  puta  si 
dicamus  Petrum  esse  Joannem,  quia  habent  ali- 
quam conjunctionem  ad  invicem.  Et  hae  etiam 
opiniones  supra  improbatae  sunt,  quaest.  2,  art.  6. 

Unde  supponendo  secundum  veritatem  catholi- 
cae fidei,  quod  vera  natura  divina  unita  est  cum 
vera  natura  humana,  non  scium  in  persona,  sed 
etiam  in  supposito  vel  hypostasi,  dicimus  hanc 
propositionem  esse  veram  et  propriam  : 
<•  Deus  est  homo  »>,  non  solum  propter  verita- 
tem terminorum,  quia  scilicet  Christus  est  verus 
Deus  et  verus  homo,  sed  etiam  propter  veri- 
tatem praedicationis.  Nomen  enim  significans 
naturam  communem  in  concreto,  potest  supponere 
pro  quolibet  contentorum  sub  natura  communi; 
sicut  hoc  nomen  homo  potest  supponere,  pro  quo- 
libet homine  singulari.  Et  ita  hoc  nomen  Deus 
ex  ipso  modo  suae  significationis  potest  supponere 
pro  persona  Filii  Dei,  ut  etiam  in  prima  parte  ha- 
bitum est  quaest.  39,  art.  4.  De  quolibet  autem 
supposito  alicujus  naturae  potest  vere  et  proprie 
praedicari  nomen  significans  illam  naturam  in  con- 
creto ; sicut  de  Socrate  et  Platone  proprie  et  vere 
praedicatur  homo.  Quia  ergo  persona  Filii  Dei, 
pro  qua  supponit  hoc  nomen  Deus,  est  supposi- 
tum naturae  humanae,  vere  et  proprie  hoc  nomen 
homo  potest  praedicari  de  hoc  nomine  Deus,  se- 
cundum quod  supponit  pro  persona  Fili  Dei. 

Ad  primum  ergo  dicendum  quod  quando  formae 
diversae  non  possunt  convenire  in  unum  suppositum 
tunc  oportet  quod  propositio  sit  in  materia  remo- 
ta, cujus  subjectum  significat  unam  illarum  for- 
marum, et  praedicatum  aliam  ; sed  quando  duae 
formae  possunt  convenire  in  unum  suppositum,  non 
est  materia  remota,  sed  naturalis  vel  contingens  ; 
sicut  cum  dico  : Album  est  musicum.  Natura  au- 
tem divina  et  humana,  quamvis  sint  maxime  dis- 
tantes, tamen  conveniunt  per  incarnationis  myste- 
rium in  uno  supposito,  cui  neutra  illarum  inest  per 
accidens,  sed  per  se.  Et  ideo  haec  propositio  : 
Deus  esi  homo,  non  est  neque  in  materia  remota, 
neque  in  materia  contingenti,  sed  in  materia  na- 
turali ; et  praedicatur  homo  de  Deo  non  per  acci- 
dens, sed  per  se  ; sicut  species  de  sua  hypostasi, 
non  quidem  ratione  formae  significatae  per  hoc  no- 


men Deus,  sed  ratione  suppositi,  quod  est  hypos- 
tasis humanae  nostrae. 

Ad  secundum  dicendum  quod  tres  personae  divi- 
nae conveniunt  in  natura  ; distinguuntur  tamen  in 
supposito  : et  ideo  non  praedicantur  de  invicem. 
In  mysterio  autem  incarnationis  naturae  quidem, 
quia  distinctae  sunt,  de  invicem  non  praedicantur, 
secundum  quod  significantur  in  abstracto  (non  enim 
natura  divina  est  humana),  sed  quia  conveniunt 
in  supposito,  praedicantur  de  se  invicem  in  con- 
creto. 

Ad  tertium  dicendum  quod,  anima  et  caro  signi- 
ficantur ut  in  abstracto,  sicut  divinitas  et  humani- 
tas ; in  concreto  vero  dicuntur  animatum  et  car- 
neum, sive  corporeum,  sicut  et  ex  alia  parte  Deus 
et  homo.  Unde  utrobique  abstractum  non  prae- 
dicatur de  abstracto,  sed  solum  concretum  de 
concreto. 

Ad  quartum  dicendum  quod  hoc  nomen  homo 
praedicatur  de  Deo  ratione  unionis  in  persona  : 
quae  quidem  unio  relationem  importat ; et  ideo  non 
sequitur  regulam  eorum  nominum  quae  absolute 
praedicantur  de  Deo  ab  aeterno. 

Articulus  ii 

Utrum  haec  sit  vera : « Homo  est  Deus ». 

Locis  snp.,  art.  1,  inductis. 

Ad  secundum  sic  proceditur.  1.  Videtur  quod 
haec  sit  falsa : Homo  est  Deus,  Deus  enim  est  no- 
men incommunicabile  : unde  Sap.  13  et  14  repre- 
henduntur idololatrae  de  hoc  quod  hoc  nomen  Deus, 
quod  est  incommunicabile,  lignis  et  lapidibus  im- 
posuerunt. Ergo  pari  ratione  videtur  esse  in- 
conveniens quod  hoc  nomen  Deus  praedicetur  de 
homine. 

2.  Praeterea,  quidquid  praedicatur  de  praedica- 
to, praedicatur*  de  subjecto.  Sed  haec  est  vera  : 
De  is  est  Pater,  vel  Deus  est  Trinitas.  Si  ergo  haec 
sit  vera  : Homo  est  Deus,  videtur  quod  haec  etiam 
sit  vera  : Homo  est  Paler,  vel  Homo  est  Trini- 
tas; quas  quidem  patet  esse  falsas;  ergo  et  pri- 
mam. 

3.  Praeterea,  in  Ps.  80,  9,  dicitur  : Non  erit  in 
te  Deus  recens.  Sed  homo  est  quiddam  recens  : 
non  eniip  Christus  semper  fuit  homo.  Ergo  haec 
est  falsa  : Homo  est  Deus. 

— Sed  contra  est  quod  dicitur  Rom.  9,  5 : Ex 
quibus  est  Christus  secundum  carnem , qui  est  su- 
per omnia  Deus  benedictus  in  scecula.  Sed  Christus 
secundum  carnem  est  homo.  Ergo  haec  est  vera  ; 
Homo  esi  Deus. 

Respondeo  dicendum  quod  supposita  veritate 
utriusque  naturae,  divinae  scilicet  et  humanae, 
et  unione  in  persona,  et  hypostasi,  haec  est  vera 
et  propria  : Homo  est  Deus,  sicut  et  ista  : Deus  est 
homo.  Hoc  enim  nomen  homo  potest  supponere 

pro  qualibet  hypostasi  humanae  naturae  ; et  ita  po- 
test supponere  pro  persona  Filii  Dei,  quam  dici- 
mus esse  hypostasim  humanae  naturae.  Manifestum 
est  autem  quod  de  persona  Filii  Dei  vere  et  pro- 
prie praedicatur  hoc  nomen  Deus , ut  in  prima  par- 
te habitum  est,  quaest.  39,  art.  3 et  4.  Unde  re- 
linquitur quod  haec  sit  vera  et  propria:  « Ho- 
mo est  Deus  ». 

Ad  primum  ergo  dicendum  quod  idololatrae 
attribuebant  nomen  Deitatis  lapidibus  et  lignis, 
secundum  quod  in  sua  natura  considerantur,  quia 
putabant  in  illis  aliquid  numinis  esse.  Nos  autem 
non  attribuimus  nomen  Deitatis  Christo  homini 
secundum  humanam  naturam,  sed  secundum  sup- 
positum aeternum,  quod  est  etiam  per  unionem 
suppositum  humanae  naturae,  ut  dictum  est  in  corp. 
art. 

Ad  secundum  dicendum  quod  hoc  nomen  Pater 
praedicatur  de  hoc  nomine  Deus,  secundum  quod 
hoc  nomen  Deus  supponit  pro  persona  Patris.  Sic 
autem  non  praedicatur  de  persona  Filii,  quia  per- 
sona Filii  non  est  persona  Patris  ; et  per  conse- 
quens non  oportet  quod  hoc  nomen  Pater  praedi- 
cetur de  hoc  nomine  homo,  de  quo  praedicatur  hoc 
nomen  Deus,  in  quantum  ly  homo  supponit  pro 
persona  Filii. 

Ad  tertium  dicendum  quod  licet  humana  natura 
in  Christo  sit  quiddam  recens,  tamen  suppositum 
humanae  naturae  non  est  recens,  sed  aeternum.  Et 
quia  hoc  nomen  Deus  non  praedicatur  de  homine 
ratione  humanae  naturae,  sed  ratione  suppositi, 
non  sequitur  quod  ponamus  Deum  recentem  ; se- 
queretur autem,  si  poneremus  quod  homo  suppo- 
nit suppositum  creatum,  secundum  quod  opor- 
tet dicere  eos  qui  in  Christo  ponunt  duo  suppo- 
sita. 

Articulus  iii 

Utrum  Christus  possit  dici  homo  dominicus. 

y Sent.,  dist.  7,  quast.  1 , art.  2. 

Ad  tertium  sic  proceditur.  1.  Videtur  quod 
Christus  possit  dici  homo  dominicus.  Dicit  enim 
Augustinus  in  lib.  83  QQ.  quaest.  36,  circ.  med.: 
Monendum  est  ut  illa  bona  expectentur  quae  fue- 
runt in  illo  homine  dominico;  loquitur  autem  de 
Christo.  Ergo  videtur  quod  Christus  sit  homo  do- 
minicus. 

2.  Praeterea,  sicut  dominium  convenit  Christo 
ratione  divinae  naturae  ; ita  etiam  humanitas  perti- 
net ad  humanam  naturam.  Sed  Deus  dicitur  hu- 
manatus, ut  patet  per  Damascenum,  in  3 lib.  orth. 
Fid.,  cap.  2,  ante  med.,  ubi  dicit  quod  humanatio 


Art.  5.  — Titulus  originem  habet  ab  Augustini  varia 
diversis  temporibus  sententia,  et  Magistri  Sentent.  lib.  >, 
dist.  7.  — Vide  Concil.  Ephes.  can.  5,  quaest.  I,  pag.  } et 
Concil.  Francoford.  supra,  quaest.  2,  art.  2,  pag.  21. 


eam  qua e ad  hominem,  copulationem  demonstrat. 
Ergo  pari  ratione  potest  dici  denominative  quod 
homo  ille  sit  dominicus. 

3.  Praeterea,  sicut  dominicus  denominative  dici- 
tura  Domino,  ita  divinus  denominative  dicitur  a 
Deo.  Sed  Dionysius,  cap.  4 eccles.  Hierarch., 
ante  med.,  Christum  nominat  divinissimum  Jesum. 
Ergo  pari  ratione  potest  dici  quod  Christus  sit 
homo  dominicus. 

— Sed  contra  est  quod  Augustinus  dicit  in  lib. 

1 Retract.,  cap.  19,  ad  fin. : Non  video  utrum  rec- 
te dicatur  homo  dominicus  Jesus  Christus,  cum  si- 
culiquc  Dominus. 

Respondeo  dicendum  quod,  sicut  supra  dictum 
est,  art.  praec.,ad  3,  cum  dicitur  homo  Chris- 
tus Jesus,  designatur  suppositum  aeternum,  quod 
est  persona  Filii  Dei,  propter  hoc  quod  est  unum 
suppositum  utriusque  naturae.  De  persona  autem 
Filii  Dei  praedicatur  Deus  et  Dominus  essentiali- 
ter; et  ideo  non  debet  praedicari  denominative, 
quia  hoc  derogat  veritati  unionis.  Unde  cum  do- 
minicus dicatur,  denominative  a Domino,  non 
potest  vere  et  proprie  dici  quod  homo  ille  sit 
dominicus,  sed  magis  quod  sit  Dominus.  Si 
autem  per  hoc  quod  dicitur,  Homo  Christus  Jesus, 
designaretur  suppositum  aliquod  creatum,  secun- 
dum illos  qui  ponunt  in  Christo  duo  supposita, 
posset  dici  homo  ille  dominicus,  in  quantum  assu- 
mitur ad  participationem  honoris  divini,  sicut 
Nestoriani  posuerunt.  Et  hoc  etiam  modo  humana 
natura  non  dicitur  essentialiter  dea,  sed  deijicata, 
non  quidem  per  conversionem  ipsius  in  divinam 
naturam,  sed  per  conjunctionem  ad  divinam  natu- 
ram in  una  hypostasi,  ut  patet  per  Damascenum 
in  3 lib.  orth.  Fid.,  cap.  11  et  17. 

Ad  primum  ergo  dicendum  quod  Augustinus 
verba  illa  et"  similia  retractat  in  lib.  1 Retract., 
cap.  19,  ad  fin. ; unde  post  verba  praemissa  in  1 
lib.  Retract.,  ibid. , subdit  : Ubicumque  hoc  dixi , 
scilicet  quod  Christus  Jesus  sit  homo  dominicus, 
dixisse  me  nollem;  postea  quippe  vidi  non  esse  di- 
cendum, quamvis  non  nulla  ratione  possit  defendi , 
quia  scilicet  posset  aliquis  dicere  quod  dicitur  ho- 
mo dominicus  ratione  humanae  naturae,  quam  si- 
gnificat hoc  nomen  homo,  non  autem  ratione  sup- 
positi. 

Ad  secundum  dicendum  quod  illud  unum  suppo- 
situm, quod  est  humanae  et  divinae  naturae,  primo 
quidem  fuit  divinae  naturae,  scilicet  ab  aeterno, 
postea  autem  ex  tempore  per  incarnationem  fac- 
tum est  suppositum  humanae  naturae.  Et  hac  ra- 
tione dicitur  humanatum,  non  quia  assumpserit 
hominem,  sed  quia  assumpsit  humanam  naturam. 
Non  autem  sic  est  e converso'  quod  suppositum 
humanae  naturae  assumpserit  divinam  naturam  : 
unde  non  potest  dici  homo  deificatus  vel  domini- 
cus. 

Ad  tertium  dicendum  quod  hoc  nomen  divinum 

consuevit  praedicari  etiam  de  his  de  quibus  praedi- 
catur essentialiter  hoc  nomen  Deus:  dicimus  enim 
quod  divina  essentia  est  Deus  ratione  identitatis, 
et  quod  essentia  est  Dei,  sive  divina  propter  di- 
versum modum  significandi,  et  Verbum  divinum, 
cum  tamen  Verbum  sit  Deus.  Et  similiter  dicimus 
personam  divinam,  sicut  et  personam  Platonis, 
propter  diversum  modum  significandi.  Sed  domi- 
nicus non  dicitur  de  his  de  quibus  Dominus  prae- 
dicatur : non  enim  consuevit  dici  quod  aliquis  ho- 
mo qui  est  dominus,  sit  dominicus ; sed  illud  quod 
qualitercumque  est  Domini,  dominicum  dicitur  ; 
sicut  dominica  voluntas,  vel  dominica  manus,  vel 
dominica  passio.  Et  ideo  ipse  homo  Christus,  qui 
est  Dominus,  non  potest  dici  dominicus;  sed  po- 
test caro  ejus  dici  caro  dominica , et  passio  ejus 
potest  dici  passio  dominica. 

Articulus  iv 

Utrum  ea  quae  conveniunt  Filio  hominis  possint  praedicari 
de  Filio  Dei,  et  e converso. 

Ad  quartum  sic  proceditur,  i.  Videtur  quod  ea 
quae  sunt  humanae  naturae,  non  possint  dici  de 
Deo.  Impossibile  enim  est  opposita  de  eodem 
pra dicari.  Sed  ea  quae  sunt  humanae  naturae  sunt 
contraria  his  quae  sunt  propria  Dei  : Deus  enim 
est  increatus,  immutabilis  et  aeternus;  ad  huma- 
nam autem  naturam  pert  net  ut  sit  creata,  tempo- 
ralis et  mutabilis.  Ergo  ea  quae  sunt  humanae  na- 
turae non  possunt  dici  de  Deo. 

2.  Praeterea,  attribuere  Deo  ea  quae  ad  defec- 
tum pertinent,  videtur  derogare  divino  honori,  et 
ad  blasphemiam  perdnere.  Sed  ea  quae  sunt  hu- 
manae naturae,  defectum  quemdam  continent,  si- 
cut pati,  mori,  et  alia  hujusmodi.  Ergo  videtur 
quod  nullo  modo  ea  quae  sunt  humanae  naturae 
possint  dici  de  Deo. 

3.  Praeterea,  assumi  convenit  humanae  naturae; 
non  autem  h^c  convenit  Deo.  Non  ergo  ea  quae 
sunt  humanae  naturae  de  Deo  dici  possunt. 

— Sed  contra  est  qucd  Damascenus  dicit  in  3 
lib.  orih.  Fid.,  cap.  4 et  6,  in  med.,  quod  Deus 
suscepit  ea  qua’  sunt  carnis  idiomala,  id  est  pro- 
prietates, dum  Deus  passibilis  nominatur,  et  Deus 
gloria:  crucifixus  est. 


Art.  4.  — Titulus  ut  jacet,  intelligendus  est  de  conve- 
nientibus human®  natura,-  existenti  in  Christo  : puta,  pas- 
sibilitate,  morte,  et  aliis  hujusmodi,  quas  de  Christo,  ra- 
tione illius  naturas  humans  dicuntur,  dum  dicimus  Chris- 
tum crucifixum,  mortuum,  sepultum,  etc.  — In  hoc  art.  et 
sequent.,  S.  Doctor  specialius  loquitur  de  communica- 
tione idiomatum  De  hoc  vide  proximum  hujus  quxst.  — 
Nota  in  corp.  verba  « Cyrillus  dicit  »,  hoc  est  Conci- 
lium Ephesinum  cui  praifuit  S.  Cyrillus,  loco  Summi 
Ponlif.  ; tanquam  enim  a capite  vicario  fecit  denomina- 
tionem, dum  Cyrillo  attribuit  id,  quod  in  dicto  Concilio 
invenitur. 


Despondeo  dicendum  quod  circa  hanc  quaestio- 
^ nem,  diversitas  fuit  inter  Nestorianos  et  Ca- 
tholicos. Nestoriani  enim  voces  qu  e dicuntur  de 
Christo,  dividere  volebant  hoc  modo,  ut  ea  quae 
pertinent  ad  humanam  naturam,  non  dicerentur 
de  Deo,  nec  ea  quae  pertinent  ad  divinam  natu- 
ram, dicerentur  de  homine.  Unde  Nestorius 
dixit  : Si  quis  Dei  Verbo  tentat  passiones  tribuere, 
anathema  sit.  Si  qua  vero  nomina  sunt  quae  perti- 
nere possunt  ad  utramque  naturam,  de  talibus 
praedicabant  ea  quae  sunt  utriusque  naturae,  sicut 
hoc  nomen  Christus,  vel  Dominus.  Unde  conce- 
debant Christum  esse  natum  de  Virgine  et  fuisse 
ab  aeterno  ; non  tamen  dicebant  vel  Deum  natum 
de  Virgine,  vel  hominem  ab  aeterno  fuisse.  Catho- 
lici vero  posuerunt  hujusmodi  quae  dicuntur 
de  Christo  sive  secundum  divinam  naturam, 
sive  secundum  humanam,  dici  posse  tam  de 
Deo  quam  de  homine.  Unde  Cyrillus  dicit  in 
epist.  ad  Nestor.,  de  Excom.  can.  4 (et  habetur 
in  conc.  Ephes.,  gener.  III,  part.  i,cap.  26)1 
St  quis  duabus  personis  sine  substantiis,  id  est,  hy- 
postasibus, eas  quce  in  euangelicis  et  apostolicis  cons- 
criptionibus sunt,  dividit  voces,  vel  ea  quce  de  Chris- 
to a sanctis  dicuntur,  vel  ab  ipso  Christo  de  seme- 
lipso,  et  aliquas  quidem  ex  his  homini  applicandas 
crediderit,  aliquas  vero  soli  Verbo  deputaverit,  ana- 
thema sit. 

Et  hujus  ratio  est  quia  cum  sit  eadem  hyposta- 
sis utriusque  naturae,  eadem  hypostasis  supponi- 
tur nomine  uTiusque  naturae.  Sive  ergo  dicatur 
homo,  sive  Deus,  supponitur  hypostasis  divinae 
et  humanae  naturae.  Et  ideo  de  homine  possunt 
dici  ea  quae  sunt  divinae  naturae,  tanquam  de  hy- 
postasi divinae  naturae  ; et  de  Deo  possunt  dici  ea 
quae  sunt  humanae  naturae,  tanquam  de  hypostasi 
humanae  naturae. 

Sciendum  tamen  quod  in  propositione,  in  qua 
aliquid  de  aliquo  praedicatur,  non  solum  attenditur 
quid  sit  illud  de  quo  praedicatur  praedicatum  (1), 
sed  etiam  secundum  quid  de  illo  praedicetur. 
Quamvis  ergo  non  distinguantur  ea  quae  prae- 
dicantur de  Christo,  distinguuntur  tamen  se- 
cundum id  secundum  quod  utrumque  praedi- 
catur : nam  ea  quae  sunt  divinae  naturae  praedi- 
cantur de  Christo  secundum  divinam  naturam  ; ea 
autem  quae  sunt  humanae  naturae,  praedicantur  de 
eo  secundum  humanam  naturam.  Unde  Augusti- 
nus dicit  in  1 deTrin.,  cap4  11  : Distinguamus  quid 
in  Scripturis  sonet  secundum  formam  Dei,  in  qua 
cequalis  est  Patri,  et  quid  secundum  formam  servi 
quam  accepit,  in  qua  minor  est  Patre;  et  infra,  cap. 
8 : Quid  propter  quid,  et  quid  secundum  quid  dica- 
tur, prudens,  et  diligens,  et  pius  tector  inleltigel. 

Ad  primum  ergo  dicendum  quod  opposita  prae- 
dicari de  eodem  secundum  idem  est  impossibile  ; 


(1)  Ita  Mss.  et  edit  passim. — In  cod.  Alcan.  deest  prce- 
dicatum. 

sed  secundum  diversa  nihil  prohibet : et  hoc  modo 
opposita  praedicantur  de  Christo  non  secundum 
idem,  sed  secundum  diversas  naturas. 

Ad  secundum  dicendum  quod^i  ea  quae  ad  de- 
fectum pertinent,  Deo  attribuerentur  secundum 
divinam  naturam,  esset  blasphemia,  quasi  perti- 
nens ad  diminutionem  honoris  ipsius  ; non  autem 
pertinet  ad  Dei  injuriam,  si  attribuantur  ei  secun- 
dum naturam  assumptam.  Unde  in  quodam  ser- 
mone Ephesini  concilii  (qui  est  2 de  Nativ.,  ali- 
quant.  a prine.,  eo  conc.,  part.  3,  c.  10)  dicitur  : 

■ Nihil  putat  Deus  injuriam  quod  est  occasio  salutis 
hominibus.  Nihil  enim  abjectorum,  quee  elegit  prop- 
ter nos , injuriam  facit  illi  natura ; qua;  non  potest 
esse  subjecta  infuriis  ; propria  vero  facit  inferiora , 
ut  salvet  naturam  nostram.  Quanlo  ergo  quee 
abjecta  et  vilia  sunt , divinam  naturam  non  inju- 
riantur, sed  salutem  hominibus  operantur ; quomodo 
dicis  ea  qua ; causa  noslrce  salutis  sunt,  injuria;  oc- 
casionem Deo  fuisse  l 

Ad  tertium  dicendum  quod  assumi  convenit  hu- 
manae naturae,  non  ratione  suppositi,  sed  ratione 
sui  ipsius  : et  ideo  non  convenit  Deo. 

Articulus  v 

Utrum  ea  quae  conveniunt  Filio  hominis  possint  praedicar: 
de  divina  natura ; et  de  humana  ea  quae  conveniunt 
Filio  Dei. 

Ad  quintum  sic  proceditur.  1.  Videtur  quod  ea 


Art.  5.  — In  titulo,  vide  diversitatem  hujus  a praece- 
denti titulo  : nam  quaestio  refertur  ad  divinam  naturam, 
ibi  ad  Deum.  Nam  hic  qusentur  an  humana  prasdicen  ur 
de  natura  divina  ; ibi  an  humana  praedicentur  de  Deo. 
Unde  cum  inter  Deum  et  divinam  naturam,  sola  sit  diffe- 
rentia secundum  n odum  significandi,  omnis  ista  quaestio 
ad  rem  divinam  spectat,  non  ut  res  est  absolute,  sed  ut 
res  est  significata  nomine  abstracto,  puta  deitas,  aut  divi- 
nitas; vel  aequi  valente,  puta  natu:  a divina,  essentia  divina,  et 
hujusmodi  (Cajet.)  — Sylvius  exponit  art.  per  conclus. 
sequent.  i°  Ea  quas  conveniunt  Filio  hominis,  non  possunt 
praedicari  de  divina  natura  abstractim  expressa;  et  ea  quae 
conveniunt  Filio  Dei.  non  possunt  praedicari  de  natura 
humana,  abstractim  expressa.  20  Asbtracta  un  us  naturae, 
non  persunt  prasdicari  vel  de  alia  natura,  vel  de  alterius 
naturae  proprietatibus,  sive  in  concreto,  sive  in  abstracto. 
j°  Communicatio  idiomatum,  facienda  est  solum  in  con- 
cretis. 40  Quidquid  dicitur  essentialiter  de  Deo.de  Verbo 
autem  essentialiter  vel  personal  ter,  simpliciter  potest  in 
concreto  praedicari  de  hoc  hom  ne,  id  est  de  Christo 
50  Quidquid  essentialiter  d citur  de  homine,  vel  absolute 
de  hoc  homine  Christo,  praedicari  potest  de  Deo  et  Dei 
Filio.  6°  Quamvis  ea  quae  praedicantur  de  Christo,  non 
distinguantur  quantum  ad  id  de  quo  praedicantur,  id  est 
quantum  ad  suppositum,  distinguuntur  tamen  secundum 
id  secundum  quod  praedicantur.  7 0 Attributa  quae  nec 
sunt  mere  humana,  nec  divina,  sed  Christo  conveniunt 
ratione  utriusque  naturae  simul,  si  absolute  praedicentur, 
regulariter  praedicari  possunt  de  Christo,  de  hoc  homine, 
et  de  Verbo.  Si  ve  o non  absolute  praedicentur,  sed  cum 
reduplicatione,  illa  reduplicatio  non  debet  cadere  super 
solum  unam  naturam,  neque  super  solum  suppositum,  sed 
super  utrumque. 


quae  sunt  humanae  naturae,  possint  dici  de  natura 
divina.  Etenim  quae  sunt  humanae  naturae,  praedi- 
cantur de  Filio  Dei  et  de  Deo.  Sed  Deus  est  sua 
natura.  Ergo  ea  quae  sunt  naturae  humante,  pos- 
sunt praedicari  de  divina  natura. 

2.  Praeterea,  caro  pertinet  ad  naturam  huma- 
nam. Sed,  sicut  dicit  Damascenus  in  3 lib.  orth. 
Fid.,  cap.  6,  circa  fin.,  et  cap.  8,  a med.,  dici- 
mus naturam  Verbi  incarnatam  e*se,  secundum, 
beatos  Athanasium  et  Cyrillum.  Ergo  videtur  quod 
pari  ratione  ea  quae  sunt  humanae  naturae,  possint 
dici  de  divina  natura. 

3.  Praeterea,  ea  quae  sunt  divinae  naturae,  con- 
veniunt humanae  naturae  in  Christo,  sicut  cognos- 
cere futura  et  habere  salutiferam  virtutem.  Ergo 
videtur  quod  pari  ratione  ea  quae  sunt  humanae 
naturae,  possint  dici  de  divina  natura. 

— Sed  contra  est  quod  Damascenus  dicit  in  3 
lib.  ord.  Fid.,  cap.  4,  circamed.  : Deitatem  quidem 
dicentes  non  nominamus  de  ea,  quee  humanitatis 
idiomala  sunt,  id  est,  proprietates  : non  enim  dici- 
mus Deitatem  passibilem,  vel  creabilem.  Deitas 
autem  est  divina  natura.  Ergo  ea  quae  sunt  huma- 
nae naturae  propria,  non  possunt  dici  de  divina 
natura. 

Respondeo  dicendum  quod  ea  quae  sunt  pro- 
pria unius,  non  possunt  vere  de  alio  praedicari, 
nisi  de  eo  quod  est  idem  illi;  sicut  risibile  non 
convenit  nisi  ei  quod  est  homo.  In  mysterio  au- 
tem incarnationis  non  est  eadem  natura  divina  et 
humana  : sed  eadem  est  hypostasis  utriusque  na- 
turae. Et  ideo  ea  quae  sunt  unius  naturae,  non 
possunt  de  alia  praedicari,  secundum  quod  in 
abstracto  significantur. 

Nomina  vero  concreta  supponunt  hypostasim 
naturae  : et  ideo  indifferenter  praedicari  possunt 
ea  quae  ad  utramque  naturam  pertinent,  de  nomi- 
nibus concretis  : sive  illud  nomen  de  quo  dicun- 
tur, det  intelligere  utramque  naturam,  sicut  hoc 
nomen  Christus,  in  quo  intelligitur  et  Divinitas 
ungens  et  humanitas  uncta  ; sive  solum  divinam 
naturam,  sicut  hoc  nomen  Deus,  vel  Filius  Dei  ; 
sive  solum  naturam  humanam,  sicut  hoc  nomen 
homo,  vel  Jesus.  Unde  Leo  papa  dicit  in  epistola 
ad  Palaestinos,  83  inter  med.  et  fin.  : Non  inte- 
rest  ex  qua  Christus  substantia  nominetur,  cum  in- 
separabiliter manente  unitate  persona;,  idem  sit  et 
totus  hominis  filius  propter  carnem,  et  totus  Dei  filius 
propter  unam  cum  Patre  Deitatem. 

Ad  primum  ergo  dicendum  quod  in  divinis  reali- 
terest  idem  persona  cum  natura  : et  ratione  hujus 
identitatis  divina  natura  praedicatur  de  Filio  Dei; 
non  tamen  est  idem  modus  s gnificandi  ; et  ideo 
quaedam  dicuntur  de  Filio  Dei  quae  non  dicuntur 
de  divina  natura  ; sicut  dicimus  quod  Filius  Dei 
est  genitus  ; non  tamen  dicimus  quod  natura  divi- 
n i sit  genita,  ut  in  prima  parte  habitum  est,  quaest. 
39,  art.  Et  similiter  in  mysterio  incarnationis 

dicimus  quod  Filius  Dei  passus  est;  non  autem 
dicimus  quod  divina  natura  sit  passa. 

Ad  secundum  dicendum  quod  incarnatio  magis 
importat  unionem  ad  carnem  quam  carnis  proprie- 
tatem. Utraque  autem  natura  in  Christo  est  unita 
alteri  in  persona  ; ratione  cujus  unionis  et  divina 
natura  dicitur  incarnata,  et  humana  natura  deifi- 
cata,  ut  supra  dictum  est,  quaest.  3,  art.  2. 

Ad  terlium  dicendum  quod  ea  quae  sunt  divinae 
naturae  dicuntur  de  humana  natura,  non  secundum 
quod  essentialiter  competunt  divinae  naturae,  sed 
secundum  quod  participative  derivantur  ad  huma- 
nam naturam  : unde  ea  quae  participari  non  pos- 
sunt a natura  humana  (sicut  esse  increatum  aut 
omnipotentem),  nullo  modo  de  humana  natura  di- 
cuntur. Divina  autem  natura  nihil  panicipative 
accipit  ab  humana  natura  : et  ideo  ea  quae  sunt 
humanae  naturae,  nullo  modo  possunt  dici  de  divi- 
na natura. 

Articulus  vi 

Utrum  haec  sit  vera  : « Deus  factus  est  hemo ». 

Inf.,  quast.  3 3,  art.  3,  corp et  3 Sent.,  dist.  3,  quast. 

3,  art.  3,  corp.,  et  4,  dist.  7,  quast.  2 ; et  Opusc.  1, 

cap.  18  ;et  Opusc.  3 , cap.  6;  et  Rorn.  1,  lect.  2. 

Ad  sextum  sic  proceditur.  1.  Videtur  quod 
haec  sit  falsa  : Deus  factus  est  homo.  Cum  enim 
homo  significet  substantiam,  fieri  hominem  est  fieri 
simpliciter.  Sed  haec  est  falsa : Deus  factus  est  sim- 
pliciter. Ergo  haec  est  falsa  : Deus  factus  est  homo. 

2.  Praeterea,  fieri  hominem  est  mutari.  Sed 
Deus  non  potest  esse  subjectum  mutationis,  se- 
cundum illud  Malach.  3,  6 : Ego  Dominus  et  non 
mutor.  Ergo  videtur  quod  haec  sit  falsa  : Deus 
factus  est  homo. 

3.  Praeterea,  homo,  secundum  quod  de  Christo 
dicitur,  supponit  personam  Filii  Dei.  Sed  haec  est 
falsa  : Deus  factus  est  persona  Filii  Dei.  Ergo  haec 
est  falsa  : Deus  factus  est  homo. 

— Sed  contra  est  quod  dicitur  Joan.  1,  13  : 
Verbum  caro  factum  est ; et  sicut  Athanasius  dicit 
in  epist.  ad  Epictetum,  cont.  haereticos,  aliquant. 
a med.,  quod  dixit:  Verbum  caro  factum  est,  simile 
est  ac  si  diceretur  quod  Deus  homo  factus  est. 

Respondeo  dicendum  quod  unumquodque  dici- 
tur esse  factum  illud  quod  de  novo  incipit  prae- 
dicari de  ipso.  Esse  autem  hominem  vere  praedi- 
catur de  Deo,  sicut  dictum  est  art.  1 huj.  quaest., 
ita  tamen  quod  non  convenit  Deo  esse  hominem 
ab  aeterno,  sed  ex  tempore  per  assumptionem  hu- 

Art.  6.  — Quae  doctrina  est  fidei,  ut  patet  ex  Joann.: 
« Et  Verbum  caro  factum  est »,  et  ex  Symbolo:  « Et  homo 
factus  esi.  » — Ex  art.  erue  etiam  has  conclusiones  quae 
sunt  etiam  de  fide  : i°  Deum  fieri  hominem,  non  est  Deum 
fieri  simpliciter.  2»  Deus  est  factus  homo,  absque  sui 
mutatione. 


manae  naturae.  Et  ideo  haec  est  vera  : « Deus 
factus  est  homo  »;  diversimode  tamen  intelli- 
gitur  a diversis,  sicut  et  haec  : Deus  est  homo, 
ut  supra  dictum  est,  art.  1 huj.  quaest. 

Ad  primum  ergo  dicendum  quod  fieri  hominem 
est  fieri  simpliciter  in  omnibus  his  in  quibus  huma- 
na natura  incipit  esse  in  supposito  de  novo  creato. 
Deus  autem  dicitur  factus  homo,  eo  quod  humana 
natura  incoepit  esse  in  supposito  divinae  naturae  ab 
aeterno  praeexistente.  Et  ideo  Deum  fieri  homi- 
nem, non  est  Deum  fieri  simpliciter. 

Ad  secundum  dicendum  quod,  sicut  dictum  est 
in  corp.  art.,  fieri  importat  quod  aliquid  praedice- 
tur de  novo  de  altero.  Unde  quandocumque  ali- 
quid de  novo  praedicatur  de  altero  cum  mutatione 
ejus  de  quo  dicitur,  tunc  fieri  est  mutari  ; et  hoc 
contingit  in  omnibus  quae  absolute  dicuntur  : non 
enim  potest  albedo  aut  nigredo  de  novo  advenire 
alicui,  nisi  per  hoc  quod  de  novo  mutatur  ad  albe- 
dinem  vel  nigredinem.  Ea  vero  quae  relative  di- 
cuntur . possunt  de  novo  praedicari  de  aliquo  abs- 
que ejus  mutatione  ; sicut  homo  de  novo  fit  dex- 
ter absque  sui  mutatione  per  motum  illius  qui  fit 
ei  sinister.  Unde  in  talibus  non  oportet  omne  quod 
dicitur  fieri  esse  mutatum,  quia  hoc  potest  acci- 
dere per  mutationem  alterius.  Et  per  hunc  mo- 
dum Deo  dicimus:  Domine,  refugium  factus  es  no- 
bis, Psal.  89,  1.  Esse  autem  hominem  convenit 
Deo  ratione  unionis,  quae  esi  relatio  quaedam.  Et 
ideo  esse  hominem  praedicatur  de  novo  de  Deo 
absque  ejus  mutatione  per  mutationem  humanae 
naturae,  quae  assumitur  in  divinam  personam.  Et 
ideo  cum  dicitur : Deus  factus  est  homo,  non  intel- 
ligitur  aliqua  mutatio  ex  parte  Dei,  sed  solum  ex 
parte  humanae  naturae. 

Ad  tertium  dicendum  quod  homo  supponit  per- 
sonam Filii  Dei  non  nudam,  sed  prout  subsistit  in 
humana  natura,  et  ideo  quamvis  haec  sit  falsa  : 
Deus  factus  est  persona  Filii  Dei ; est  tamen  haec 
vera  : Deus  factus  est  homo,  ex  eo  quod  est  uni- 
tus humanae  naturae. 

Articulus  vii 

Utrum  haec  sit  vera : « Homo  factus  est  Deus  j>. 

Locis  sup.  cit.,  art.  7. 

Ad  septimum  sic  proceditur.  1.  Videtur  quod 
haec  sit  vera:  Homo  factus  est  Deus.  Dicitur  enim 
Rom.  1,2:  Quod  ante  promiserat  per  Prophetas 
suos  in  Scripturis  sanctis  de  Filio  suo,  qui  factus 
est  ei  ex  semine  David  secundum  carnem.  Sed  Chris- 
tus, secundum  quod  homo,  est  ex  semine  David 


Art.  7. — Hanc  doctrinam,  excepto  Scoto,  communiter 
tenent  Scholastici,  in  j Sent.,  dist.  7,  secuti  Patres ; 
Fulgent.de  Incarnat.  cap.  to  ; Petrus  Diae,  de  Incarnat. 
cap.  5 ; S.  Damasc.  lib.  j,  cap.  2.  Qui  aliter  locuti  inve- 
niuntur, exponendi  sunt  juxta  ea  quas  S.  Thomas  hic  dicit 
ad  2. 

secundum  carnem.  Ergo  homo  factus  est  Filius 
Dei. 

2.  Praeterea,  Augustinus  dicit  in  i de  Trin., 
cap.  13,  in  prine.  : Talis  erat  illa  susceptio , qua ; 
Deum  homfnem  faceret , et  hominem  Deum.  Sed 
ratione  illius  susceptionis  haec  est  vera  : Deus  fac- 
tus est  homo.  Ergo  similiter  haec  est  vera  : Homo 
factus  est  Deus. 

j.  Praeterea,  Gregorius  Nazianzenus  dicit  in 
epist.  1 ad  Cledonium  (seu  orat.  51,  inter  prine, 
et  med) : Deus  quidem  humanatus  est,  homo  autem 
deificalus , vel  quomodolibet  aliquis  nominaverit. 
Sed  Deus  ea  ratione  dicitur  humanatus  qua  est 
homo  factus.  Ergo  homo  ea  ratione  dicitur  deifi- 
catus  qua  est  factus  Deus  : et  ita  haec  est  vera  : 
Homo  factus  est  Deus. 

4.  Praeterea,  cum  dicitur:  Deus  factus  est  homo, 
subjectum  factionis  vel  mutationis  non  est  Deus, 
sed  humana  natura,  quam  significat  hoc  nomen 
homo.  Sed  illud  videtur  esse  subjectum  factionis 
cui  factio  attribuitur.  Ergo  haec  magis  est  vera  : 
Homo  factus  est  Deus,  quam  ista  : Deus  factus  est 
homo. 

— Sed  contra  est  quod  Damascenus  dicit  in  5 
lib.  orth.  Fid.  cap.  2,  ad  fin.  : Non  hominem  dei- 
ficatum  dicimus,  sed  Deum  humanatum.  Idem  au- 
tem est  fieri  Deum  quod  deificari.  Ergo  haec  est 
falsa:  Homo  factus  est  Deus. 

Respondeo  dicendum  quod  ista  propositio  Homo 
factus  est  Deus,  tripliciter  potest  intelligi.  — 
Uno  modo  ita  quod  hoc  participium  factus  deter- 
minet absolute  vel  subjectum  vel  praedicatum  : 
et  in  hoc  sensu  est  falsa;  quia  neque  homo  ille  de 
quo  Deus  praedicatur,  est  factus,  neque  Deus  est 
factus,  ut  infra  dicetur,  art.  8 et  9 seq.,  et  sub 
eodem  sensu  haec  est  falsa  : Deus  factus  est  homo. 
Sed  sub  hoc  sensu  non  quaeritur  hic  de  istis  pro- 
positionibus. — Alio  modo  potest  intelligi,  ut  ly 
factus  determinet  compositionem,  ut  sit  sensus  : 
Homo  factus  est  Deus ; id  est,  factum  est  ut  homo 
sit  Deus.  Et  sub  hoc  sensu  utraque  est  vera,  et 
Homo  factus  est  Deus,  et  Deus  factus  est  homo. 
Sed  hic  non  est  proprius  sensus  harum  locutio- 
num : nisi  forte  intelligatur,  secundum  quod  ly 
homo  non  habet  personalem  suppositionem,  sed 
simplicem.  Licet  enim  hic  homo  non  sit  factus 
Deus,  quia  hoc  suppositum,  scilicet  persona  Filii 
Dei,  ab  aeterno  fuit  Deus,  tamen  homo  commu- 
niter loquendo,  non  semper  fuit  Deus.  — Tertio 
modo  proprie  intelligitur,  secundum  quod  hoc 
participium  factus  ponit  fieri  circa  hominem  in 
respectu  ad  Deum,  sicut  ad  terminum  factionis. 
Et  in  hoc  sensu,  supposito  quod  in  Christo  sit 
eadem  persona,  et  hypostasis,  et  suppositum  Dei, 
et  hominis,  ut  supra  ostensum  est,  quaest.  2,  art. 
3,  ista  propositio  est  falsa,  quia  cum  dicitur : Homo 
factus  est  Deus,  ly  homo  habet  personalem  sup- 
positionem. Non  enim  esse  Deum  verificatur  de  ho- 


mine ratione  humanas  naturae, sed  rationesuppositi 
sui.  Suppositum  autem  illud  humanas  naturae,  de  quo 
verificatur  esse  Deum,  est  idem  quod  hypostasis, 
seu  persona  Filii  Dei,  quae  semper  fuit  Deus. 
Unde  non  potest  dici  quod  iste  homo  incoepit 
esse  Deus,  vel  quod  fiat  Deus,  aut  quod  fac- 
tus sit  Deus.  Si  vero  esset  alia  persona  vel  hypos- 
tasis Dei  et  hominis,  ita  quod  esse  Deum  praedi- 
caretur de  homine,  et  e converso,  per  quamdam 
conjunctionem  suppositorum,  vel  dignitatis  per- 
sonalis, vel  affectionis,  vel  inhabitationis,  ut  Nes- 
toriani  dixerunt,  tunc  pari  ratione  posset  dici 
quod  homo  factus  est  Deus,  id  est,  conjunctus 
Deo,  sicut  et  quod  Deus  factus  est  homo,  id  est, 
conjunctus  homini. 

Ad  primum  ergo  dicendum  quod  in  verbis  illis 
Aposioli  hoc  relativum  qui,  quod  refert  personam 
Filii  Dei,  non  debet  intelligi  ex  parte  praedicati  ; 
quasi  aliquis  existens  ex  semine  David  secundum 
carnem,  sit  factus  Filius  Dei  : in  quo  sensu  ob- 
jectio procedebat : sed  debet  intelligi  ex  parte 
subjecti  ; ut  sit  sensus  quod  Filius  Dei  factus  est, 
scilicet  homo,  ad  honorem  Patris,  ut  Glossa  interi, 
exponit,  existens  ex  semine  David  secundum  car- 
nem; ac  si  diceret : Filifis  Dei  factus  est  habens 
carnem  ex  semine  David  ad  honorem  Dei. 

Ad  secundum  dicendum  quod  illud  verbum  Au- 
gustini est  intelligendum  in  illo  sensu,  secundum 
quod  ex  illa  susceptione  incarnationis  factum  est 
ut  homo  esset  Deus,  et  Deus  esset  homo  : in  quo 
sensu  ambae  locutiones  sunt  verae,  ut  dictum  est 
in  corp.  art. 

Et  similiter  dicendum  est  ad  tertium;  nam  dei- 
ficari idem  est  quod  fieri  Deum. 

Ad  quartum  dicendum  quod  terminus  in  sub- 
jecto positus  tenetur  materialiter,  id  est,  pro  sup- 
posito ; positus  vero  in  praedicato  tenetur  forma- 
liter,  id  est,  pro  natura  significata.  Et  ideo  cum 
dicitur  : Homo  factus  est  Deus,  ipsum  fieri  non 
attribuitur  humanae  naturae,  sed  supposito  hu- 
manae naturae,  quod  est  ab  aeterno  Deus  : 
et  ideo  non  convenit  ei  fieri  Deum.  Cum 
autem  dicitur  : Deus  factus  est  homo,  factio  intel- 
ligitur terminari  ad  ipsam  humanam  naturam.  Et 
ideo,  proprie  loquendo,  haec  est  vera  : Deus  fac- 
tus est  homo;  sed  ha?c  est  falsa  : Homo  /actus  est 
Deus;  sicut  si  Socrates,  cum  prius  fuerit  homo, 
postea  factus  est  albus,  demonstrato  Socrate,  haec 
est  vera  : Hic  homo  hodie  factus  est  albus ; haec 
tamen  est  falsa  : Hoc  album  hodie  factum  est 
homo.  Si  tamen  ex  parte  subjecti  poneretur  ali- 
quod nomen  significans  naturam  humanam  in  abs- 
tracto, posset  hoc  modo  significari  ut  subjectum 
factionis,  puta  si  dicatur  quod  natura  humana 
facta  est  Filii  Dei. 

Articulus  viii 

Utrum  haec  sit  vera  : « Christus  est  creatura ». 

Jnfr.,  quast.  20,  art.  1 , ad  1 ; et  Part.  1,  qiuest.  43, 
art.  3,  corp.,  et  ad  4;  et  3 Sent.,  dist.  4 , quast.  2, 
art.  2,  ad  4 , et  dist.  11,  quast.  1,  art.  2,  et  dist.  21, 
quasi.  1,  art.  3 , ad  2;  et  4 Cont.,  cap.  48;  et  Ver. 
quast  2Q.  art.  I,  ad  1 ; et  Opusc.  2,  cap.  223;  et  1 
Cor.  13,  lect.  3. 

Ad  octavum  sic  proceditur.  1.  Videtur  quod 
haec  sit  vera  : Christus  est  creatura.  Dicit  enim 
Leo  papa  (quid  simile  habet  serm.  3 Pentecost., 
parum  a prine.)  : Nova  et  inaudita  conventio  ; 
Deus  qui  est , et  erat,  fit  creatura.  Sed  illud  potest 
praedicari  de  Christo  quod  Filius  Dei  factus  est 
per  incarnationem.  Ergo  hac  est  vera  : Christus 
est  creatura. 

2.  Praeterea,  proprietates  utriusque  naturae 
possunt  praedicari  de  hypostasi  communi  utrius- 
que naturae,  quocumque  nomine  significetur,  ut 
supra  dictum  est,  art.  5,  huj.  quaest.  Sed  proprie- 
tas humanae  naturae  est  esse  creaturam,  sicut  et 
proprietas  divinae  naturae  est  esse  creatorem. 
Ergo  utrumque  potest  dici  de  Christo,  scilicet 
quod  sit  creatura,  et  quod  sit  increatus  et  crea- 
tor. 

3.  Praeterea,  principalior  pars  hominis  est  ani- 
ma quam  corpus.  Sed  Christus  ratione  corporis, 
quod  de  Virgine  traxit,  dicitur  esse  simpliciter 
natus  de  Virgine.  Ergo  ratione  animae,  quae 
creata  est  a Deo,  debet  simpliciter  dici  quod 
Christus  sit  creatura. 

— Sed  contra  est  quod  Ambrosius  dicit  in  lib. 
1 de  Trinit.  (seu  de  fide  ad  Gratian.,  cap.  7,  circ. 
med .)  : Numquid  dicto  factus  est  Christus)  num- 
quid  mandato  creatus  esi  Christus)  quasi  dicat, 
non.  Unde  subdit  : Quomodo  autem  creatura  in 
Deo  esse  potest)  etenim  Deus  naturae  simplicis  esi, 
non  conjunctae.  Ergo  haec  non  est  concedenda  : 
Christus  est  creatura. 

Respondeo  dicendum  quod,  sicut  Hieronymus 
dicit  (implic.  in  cap.  5 ad  Gal.),  ex  verbis  inor- 
dinate prolatis  incurritur  hceresis  ; unde  cum  haere- 
ticis nec  nomina  debemus  habere  communia,  ne 
eorum  errori  favere  videamur.  Ariani  autem  hae- 
retici Christum  dixerunt  esse  creaturam  et  mino- 
rem Patre,  non  solum  ratione  humanae  naturae, 
sed  etiam  ratione  divinae  personae.  Et  ideo  non 
est  absolute  dicendum  quod  Christus  « s.t 
creatura  »,  vel  « minor  Patre  » ; sed  cum  de- 


Art. 8.  — Titulus  de  propositione  est,  an  enunciatio 
ista  « Christus  est  creatura  »,  sit  vera. — S.  Thomas  in 
? Sent.,  dist.  11,  art.  2,  sic  loquitur  : « Christus  non  po- 
test dici  creatura,  non  tantum  ad  evitandum  errorem 
Arii,  ut  quidam  dicunt,  sed  etiam  ad  vitandum  falsita- 
tem  >',  q lia  esse  Chris:i  simpliciter  est  increatum.  Idem 
s:  itit  lib.  4 Cont.,  cap.  48,  et  quaest.  29  de  Verit.  art.  1 
ad  1. 


terminatione,  scilicet  secundum  humanam 
naturam. 

Ea  vero  de  quibus  suspicari  non  potest  quod 
divinae  personae  conveniant  secundum  seipsam, 
possunt  simpliciter  dici  de  Christo  ratione  huma- 
nae naturae  ; sicut  simpliciter  dicimus  Christum 
esse  passum,  mortuum  et  sepultum  : sicut  etiam 
in  rebus  corporalibus  et  humanis,  ea  quae  in  dubi- 
tationem venire  possunt  an  conveniant  toti  vel 
parti,  si  insunt  al  cui  parti,  non  attribuimus 
toti  simpliciter,  id  est,  sine  determinatione,  non 
enim  dicimus  quod  iEthiops  est  albus,  sed  quod 
est  albus  secundum  dentes;  dicimus  autem  abs- 
que determinatione,  quod  est  crispus,  quia  hoc 
non  potest  ei  convenire  nisi  secundum  capillos. 

Ad  primum  ergo  dicendum  quod  aliquando 
sancti  doctores  causa  brevitatis,  determinatione 
omissa,  nomine  creaturae  utuntur  circa  Christum, 
est  tamen  in  eorum  dictis  subintelligenda  deter- 
minatio, in  quantum  homo. 

Ad  secundum  dicendum  quod  omnes  proprieta- 
tes humanae  naturae,  sicut  et  divinae,  possunt 
aequaliter  dici  de  Christo.  Unde  et  Damascenus 
dicit  in  3 lib.  orth.  Fid.,  cap.  4,  ad  fin.,  quod 
Christus,  qui  Deus  est  et  homo,  dicitur  et  creatus 
et  increatus,  passibilis  et  impassibilis.  Sed  tamen 
illa  quae  dubitationem  habent  circa  alterutram  na- 
turam, non  sunt  dicenda  absque  determinatione  : 
unde  ipse  postea  alibi,  lib.  4 orth.  Fid.,  cap.  5, 
subdit  : Ipsa  una  hypostasis,  scilicet  Christi,  et 
increala  est  deitate,  et  creata  est  humanitate;  sicut 
et  e converso  non  esset  dicendum  sine  determi- 
natione Christus  est  incorporeus,  vel  impassibilis, 
ad  evitandum  errorem  Manichaei,  qui  posuit 
Christum  verum  corpus  non  habuisse,  nec  vere 
passum  esse,  sed  dicendum  est  cum  determina- 
tione quod  Christus  secundum  deitatem  est  incor- 
poreus et  impassibilis. 

Ad  tertium  dicendum  quod  de  nativitate  ex 
Virgine  nulla  dubitatio  potest  esse  quod  conveniat 
personae  Filii  Dei,  sicut  potest  esse  de  crea- 
tione ; et  ideo  non  est  similis  ratio  utrobique. 

Articulus  ix 

l'trum  haec  sit  vera  : « Iste  homo  »,  demonstrato  Christo, 
« incoepit  esse  ». 

3 Sent.,  dist.  1 2,  quast.  1,  art.  un. 

Ad  nonum  sic  proceditur.  1.  Videtur  quod  ille 
homo,  demonstrato  Christo,  incoeperit  esse. 


Art.  9.  — S.  Bonaventura  sic  distinguit,  dist.  11.  2 p., 
quaest.  2:  Si  pro  individuo  naturas  humanae,  homo  suppo- 
nat, tunc  vera  est  : « Hic  homo  incoepit  esse  »;  si  vero 
supponit  pro  supposito  habente  naturam  humanam,  tunc 
absque  distinctione  est  falsa.  Unde  sequitur  quod  cum 
Christus  supponat  pro  supposito,  falsa  est  : « Christus 
incoepit  esse  ».  Scotus  vero  absolute,  et  absque  distinc- 
tione, concedit  propositionem. 


121 


QUjEST.  XVI.  DE  CONSEQUENTIBUS  UNIONEM 


Dicit  enim  Augustinus  super  Joan.  tract.  105,  a 
med. : Priusquam  mundus  esset,  nec  nos  eramus, 
nec  ipse  mediator  Dei  et  hominum  homo  Jesus 
Christus.  Sed  illud  qucd  non  semper  fuit,  inccepit 
esse.  Ergo  ille  homo,  demonstrato  Christo,  incoe- 
pit  esse. 

2.  Praeterea,  Christus  incoepit  esse  homo.  Sed 
esse  hominem  est  esse  simpliciter.  Ergo  ille  homo 
incoepit  esse  simpliciter. 

3.  Praeterea,  homo  importat  suppositum  huma- 
nae naturae.  Sed  Christus  non  semper  fuit  suppo- 
situm humanae  naturae.  Ergo  ille  homo  incoepit 
esse. 

— Sed  contra  est  quod  dicitur  Hebr.  ult. , 8 ; 
Jesus  Christus  heri,  et  hodie,  ipse  et  in  secula. 

Respondeo  dicendum  quod  non  est  dicendum 
quod  « ille  homo  »,  demonstrato  Christo, 
« incoeperit  esse  »,  si  nihil  addatur.  Et  hoc  du- 
plici ratione.  — Primo  quidem,  quia  haec  locutio 
est  simpliciter  falsa  secundum  sententiam  catho- 
licae fidei,  qua  ponimus  in  Christo  unum  supposi- 
tum, et  unam  hypostasim,  sicut  et  unam  perso- 
nam. Secundum  hoc  enim  oportet  quod  in  hoc 
quod  dicitur,  iste  homo,  demonstrato  Christo, 
designetur  suppositum  aeternum,  cujus  aeternitati 
repugnat  incipere  esse  ; unde  haec  est  falsa  : Hic 
homo  incoepit  esse.  Nec  obstat  quod  incipere  esse 
convenit  humanae  naturae,  quae  significatur  per 
hoc  nomen  homo,  qui  terminus  in  subjecto  posi- 
tus non  tenetur  formaliter  pro  natura,  sed  magis 
materialiter  pro  supposito,  ut  supra  dictum  est, 
art.  7 huj.  quaest.,  ad  4. — Secundo,  quia  etiamsi 
esset  vera,  non  tamen  esset  ea  utendum  absque 
determinatione,  ad  evitandam  haeresim  Arii,  quia 
si  cut  personae  Filii  Dei  attribuit  quod  esset  crea- 
tura, et  quod  esset  minor  Patre,  ita  attribuit  ei 
quod  esse  incoeperit,  dicens  quod  erat  quando 
non  erat. 

Ad  primum  ergo  dicendum  quod  auctoritas  ista 
est  intelligenda  cum  determinatione,  ut  scilicet 
dicamus  quod  homo  Jesus  Christus  non  fuit,  an- 
tequam mundus  esset,  secundum  humanitatem. 

Ad  secundum  dicendum  quod  cum  hoc  verbo 
incipit,  non  sequitur  argumentum  ab  inferiori  ad 
superius.  Non  enim  sequitur:  HPc  incoepit  esse 
album  ergo  incipit  esse  coloratum.  Et  hoc  ideo, 
quia  incipere  importat  nunc  esse  et  non  prius 
album;  ergo  incipit  esse.  Non  autem  sequitur: 
Hoc  non  erat  prius  album.  Ergo  non  erat  prius 
coloratum.  Esse  autem  simpliciter  est  superius 
ad  esse  hominem.  Unde  non  sequitur  : Christus 
incoepit  esse  homo;  ergo  incoepit  esse. 

Ad  tertium  dicendum  quod  hoc  nomen  honio, 
secundum  quod  accipitur  pro  Christo,  licet  signi- 
ficet humanam  naiuram,  quae  incoepit  ess  •,  tamen 
supponit  suppositum  aeternum,  quod  esse  non  in- 
cepit. Et  ideo  qu  a secundum  quod  ponitur  in 
subjecto,  tenetur  pro  supposito,  secundum  autem 


quod  ponitur  in  praedicato,  refertur  ad  naturam  ; 
ideo  haec  est  falsa  : Homo  Christus  esse  incoepit; 
sed  haec  est  vera  : Christus  inccepit  esse  homo. 

Articulus  x 

Utrum  hic  sit  vera  : « Christus,  secundum  quod  homo, 
est  creatura  #. 

3 Sent..  dist.  4,  qua  st.  1 , art.  2 , quast.  1,  corp.,  et  quast. 

2,  ad  3,  et  dist.  10,  quasi.  1,  ari.  1,  quust.  2,  et 

dist.  11,  quast.  1,  art.  3. 

Ad  decimum  sic  proceditur.  1.  Videtur  quod 
haec  sit  falsa  : Christus,  secundum  quod  homo,  est 
creatura,  vel  inccepit  este.  Nihil  enim  in  Christo 
est  creatum  nisi  humana  natura.  Sed  haec  est  falsa  : 
Christus,  secundum  quod  homo,  est  humana  natura. 
Ergo  haec  etiam  est  falsa  : Christus,  secundum 
quod  homo,  est  creatura. 

2.  Praeterea,  praedicatum  magis  praedicatur  de 
termino  in  reduplicatione  posito,  quam  de  ipso 
subjecto  propositionis;  sicut  si  dicam  : Corpus, 
secundum  quod  coloratum,  est  visibile,  sequitur 
quod  coloratum  sit  visibile.  Sed  haec  non  est  abso- 
lute, sicut  dictum  est  art.  8 et  9 praec.,  conce- 
denda : Homo  Christus  est  creatura.  Ergo  neque 
haec  : Christus,  secundum  quod  homo,  est  creatura. 

3.  Praeterea,  quidquid  praedicatur  de  quocum- 
que homine,  secundum  quod  homo,  praedicatur  de 
eo  per  se  et  simpliciter  : idem  enim  est  per  se,  et 
secundum  quod  ipsum,  ut  dicitur  in  3 Metaph., 
text.  23.  Sed  haec  est  falsa:  Christus  est  per  se, 
et  simpliciter  creatura.  Ergo  etiam  haec  est  falsa  : 
Christus,  secundum  quod  homo,  est  creatura. 

— Sed  contra,  omne  quod  est,  vel  est  creator 
vel  creatura.  Sed  haec  est  falsa  : Christus,  secundum 
quod  homo , est  creator.  Ergo  haec  est  vera  : Chris- 
tus, secundum  quod  homo,  est  creatura. 

Respondeo  dicendum  quod  cum  dicitur  : Chris- 
tus secundum  quod  homo,  hoc  nomen  « homo  » 
potest  resumi  in  reduplicatione  vel  ratione  suppo- 
siti, vel  ratione  naturae.  Si  quidem  resumatur 
ratione  suppositi,  cum  suppositum  humanae 
naturae  in  Christo  sit  aeternum  et  increatum,  haec 
erit  falsa  : « Christus  secundum  quod  homo, 
est  creatura  ».  — Si  vero  resumatur  ratione 
humanae  naturae,  sic  est  vera,  quia  ratione  hu- 
manae naturae,  sive  secundum  humanam  natu- 
ram, convenit  ei  esse  creaturam,  ut  supra  dictum 
est,  art.  8 huj.  quaest. 

Sciendum  tamen  quod  nomen  sic  resumptum  in 
reduplicatione  magis  proprie  tenetur  pro  natura 
quam  pro  supposito  : resumitur  enim  in  vi  praedi- 
cati, quod  tenetur  formaliter  : idem  enim  est  dic- 
tu : Christus , secundum  quod  homo,  ac  si  dicere- 
tur : Christus  secundum  quod  est  homo.  Et  ideo 
haec  est  magis  concedenda  quam  neganda  : 
« Christus,  secundum  quod  homo,  est  crea- 

tura  ».  — Si  tamen  adderetur  aliquid  per  quod 
traheretur  ad  suppositum,  esset  propositio 
magis  neganda  quam  concedenda;  puta  si  di- 
ceretur : « Christus,  secundum  quod  hic  ho- 
mo, est  creatura  ». 

Ad  primum  ergo  dicendum  quod  licet  Christus 
non  sit  humana  natura,  est  tamen  habens  humanam 
naturam.  Nomen  autem  creaturae  natum  est  praedi- 
cari non  solum  de  abstractis,  sed  etiam  de  concre- 
tis : dicimus  enim  quod  humanitas  est  creatura,  et 
quod  homo  est  creatura. 

Ad  secundum  dicendum  quod  ly  homo , secun- 
dum quod  ponitur  in  subjecto,  magis  respicit  sup- 
positum ; secundum  autem  quod  ponitur  in  redu- 
plicatione, magis  respicit  naturam ; ut  dictum  est 
in  corp.  art.  Et  quia  natura  est  creata,  suppositum 
vero  increatum,  ideo  licet  non  concedatur  ista 
simpliciter  : Homo  Christus  est  creatura ; concedi- 
tur tamen  ista  : Christus , secundum  quod  homo, 
est  creatura. 

Ad  tertium  dicendum  quod  cuilibet  homini,  qui  j 
est  suppositum  solius  naturae  humanae,  competit 
quod  non  habeat  esse,  nisi  secundum  humanam 
naturam  ; et  ideo  de  quolibet  tali  supposito  sequi- 
tur, si  secundum  quod  homo,  est  creatura,  quod 
sit  creatura  simpliciter.  Sed  Christus  non  solum 
est  suppositum  humanae  naturae,  sed  etiam  divi- 
nae, secundum  quam  habet  esse  increatum.  Et 
ideo  non  sequitur,  si  secundum  quod  homo,  est 
creatura,  quod  sit  simpliciter  creatura. 

Articulus  xi 

Utrum  haec  sit  vera ; « Christus,  secundum  quod  homo, 
est  Deus  ». 

} Seni.,  dist.  10,  quast.  i,  art.  i.  quasi,  i , et  quasi . 3, 
corp. 

Ad  undecimum  sic  proceditur.  1.  Videtur  quod 
Christus,  secundum  quod  homo,  sit  Deus.  Chris- 
tus enim  est  Deus  per  gratiam  unionis.  Sed  Chris- 
tus, secundum  quod  homo,  habet  gratiam  unionis. 
Ergo  Christus,  secundum  quod  homo,  est  Deus. 

2.  Praeterea,  dimittere  peccata  est  proprium 
Dei,  secundum  illud  Isa.  43,  25  : Ego  sum  ipse 
qui  deleo  iniquitates  tuas  propter  me.  Sed  Christus, 
secundum  quod  homo,  dimittit  peccata,  secundum 
illud  Matth.  9,  6 : Ut  autem  sciatis  quia  Filius  ho- 
minis habet  potestatem  in  terra  dimittendi  peccata, 
etc.  Ergo  Christus,  secundum  quod  homo,  est 
Deus. 

3.  Praeterea,  Christus  non  est  homo  communis, 
sed  est  homo  iste  particularis.  Sed  Christus  secun- 
dum quod  est  iste  homo,  est  Deus,  quia  in  isto 
homine  designatur  suppositum  aeternum,  quod  na- 
turaliter est  Deus.  Ergo  Christus,  secundum 
quod  homo,  est  Deus. 

— Sed  contra,  illud  quod  convenit  Christo,  se- 
cundum quod  homo,  convenit  cuilibet  homini.  Si 


ergo  Christus  secundum  quod  homo  est  Deus,  se- 
quitur quod  omnis  homo  sit  Deus  : quod  patet 
esse  falsum. 

Respondeo  dicendum  quod  iste  terminus  homo 
in  reduplicatione  positus  potest  dupliciter 
accipi.  — Uno  modo  quantum  ad  naturam:  et 
sic  non  est  verum  quod  Christus,  secundum 
quod  homo,  sit  Deus,  quia  humana  natura  est 
distincta  a divina  secundum  differentiam  naturae. 
— Alio  modo  potest  accipi  ratione  suppositi  : 
et  sic  cum  suppositum  naturae  humanae  in  Christo 
sit  persona  Filii  Dei,  cui  per  se  convenit  esse 
Deum,  verum  est  quod  Christus,  secundum 
quod  homo,  sit  Deus. 

Quia  tamen  terminus  in  reduplicatione  positus 
magis  proprie  tenetur  pro  natura  quam  pro  sup- 
posito, ut  supra  dictum  est,  art.  praec.,  in  corp., 
et  ad  2,  ideo  magis  est  ista  neganda  : « Chris- 
tus, secundum  quod  homo,  est  Deus  »,  quam 
sit  affirmanda. 

Ad  primum  ergo  dicendum  quod  non  secundum 
idem  convenit  alicui  moveri  ad  aliquid  et  esse  illud  : 
nam  moveri  convenit  alicui  ratione  materiae  vel 
subjecti ; esse  autem  in  actu  ratione  formae.  Et 
similiter  non  secundum  idem  convenit  Christo 
ordinari  ad  hoc  quod  sit  Deus  per  gratiam  unio- 
nis, et  esse  Deum  ; sed  primum  convenit  ei  se- 
cundum humanam  naturam,  secundum  vero  se- 
cundum divinam.  Et  ideo  haec  est  vera  : Chris- 
tus, secundum  quod  homo,  habet  gratiam  unionis  ; 
non  tamen  ista  : Christus,  secundum  quod  homo, 
est  Deus. 

Ad  secundum  dicendum  quod  Filius  hominis 
habet  in  terra  potestatem  dimittendi  peccata,  non 
virtute  humanae  naturae,  sed  virtute  naturae  divi- 
nae ; in  qua  quidem  natura  divina  consistit  potes- 
tas dimittendi  peccata  per  auctoritatem,  in  hu- 
mana autem  natura  consistit  instrumentaliter  et 
per  ministerium.  Unde  Chrysostomus  super  Mat- 
th. (implic.  homo.  30,  circ.  med.)  hoc  exponens 
dicit  : Signanter  dixit : « In  terra  dimittendi  pec- 
cata »,  ut  ostenderet  quod  humana?  natura?  potesta- 
tem Divinitatis  univit  indivisibili  unione  : quia  etsi 
factus  est  homo,  tamen  Dei  Verbum  permansit. 

Ad  tertium  dicendum  quod  cum  dicitur  iste  homo, 
pronomen  demonstrativum  hoc  nomen  homo  trahit 
ad  suppositum;  et  ideo  magis  est  haec  vera  : 
Christus , secundum  quod  iste  homo,  est  Deus,  quam 
ista  : Christus,  secundum  quod  homo,  est  Deus. 

Articulus  xii 

Utrum  haec  sit  vera : « Christus,  secundum  quod  homo, 
est  hypostasis  vei  persona  ». 

3 Sent.,  dist.  10,  quast.  i,  art.  2 ; et  Rom.  1,  lect.  3. 

Ad  duodecimum  sic  proceditur.  1.  Videtur 
quod  Christus,  secundum  quod  homo,  sit  hypos- 
tasis vel  persona.  Illud  enim  quod  convenit  cuili- 
bet homini,  convenit  Christo,  secundum  quod  est 
homo  : est  enim  aliis  hominibus  similis,  secundum 
illud  Philipp.  2,  7 : In  similitudinem  hominum  Jac- 
tus. Sed  omnis  homo  est  persona.  Ergo  Christus, 
secundum  quod  homo  est  persona. 

2.  Praeterea,  Christus  secundum  quod  homo, 
est  substantia  rationalis  naturae,  non  autem  subs- 
tantia universalis;  ergo  substantia  individua.  Sed 
nihil  aliud  est  persona  quam  rationalis  naturcv  indi- 
vidua substantia , ut  Boetius  dicit  in  lib.  de  duabus 
Naturis,  aliquant.  a prine.  Ergo  Christus,  secun- 
dum quod  homo,  est  persona. 

3.  Praeterea,  Christus,  secundum  quod  homo, 
est  res  humanae  naturae,  et  suppositum,  et  hypos- 
tasis ejusdem  naturae.  Sed  omnis  hypostasis,  et 
suppositum,  et  res  humanat  naturae  est  persona. 
Ergo  Christus,  secundum  quod  homo,  est  per- 
sona. 

— Sed  contra,  Christus,  secundum  quod  homo, 
non  est  persona  aeterna.  Si  ergo  Christus,  secun- 
dum quod  homo,  sit  persona,  sequeretur  quod  in 
Christo  sin;  duae  personae,  una  temporalis  et  alia 
aeterna  ; quod  est  erroneum,  ut  supra  dictum  est, 
quaest.  2,  art.  3 et  6,  et  quaest.  4,  art.  2 et  3. 

Respondeo  dicendum  quod,  sicut  supra  dictum 
est,  art.  10  et  11  huj.  quaest.,  iste  terminus 
homo  in  reduplicatione  positus  potest  accipi  vel 
ratione  suppositi,  vel  ratione  naturae.  Cum  ergo 
dicitur  « Christus,  secundum  quod  homo,  est 
persona»,  si  accipiatur  ratione  suppositi,  ma- 
nifestum est  quod  Christus,  secundum  quod 
homo,  est  persona,  quia  suppositum  humanae  na- 
turae nihil  est  aliud  quam  persona  Filii  Dei.  — 
Si  autem  accipiatur  ratione  naturae,  sic  po- 
test intelligi  dupliciter  : — uno  modo,  ut  intel- 
ligatur  quod  naturae  humanae  competat  esse  in 
aliqua  persona ; et  hoc  etiam  modo  verum  est : 
omne  enim  quod  subsistit  in  humana  natura,  est 
persona.  — Alio  modo  potest  intelligi,  ut  naturae 
humanae  in  Christo  propria  personalitas  debeatur, 
causata  ex  principiis  humanae  naturae  : et  sic 
Christus,  secundum  quod  homo,  non  est  persona, 
quia  humana  natura  non  est  per  se  seorsum  sub- 
sistens a divina  natura,  quod  requirit  ratio  per- 
sonae. 

Ad  primum  ergo  dicendum  quod  omni  homini 
convenit  esse  personam,  secundum  quod  omne 
subsistens  in  humana  natura  est  persona.  Sed  hoc 
est  proprium  homini  Christo  quod  persona  subsis- 


CHRISTO  quantum  ad  esse  123 

tens  in  humana  natura  ejus  non  sit  causata  ex 
principiis  humanae  naturae,  sed  sit  aeterna  : et  ideo 
uno  modo  est  persona,  secundum  quod  homo, 
alio  modo  non,  sicut  dictum  est  in  corp.  articuli. 

Ad  secundum  dicendum  quod  substantia  indivi- 
dua, quae  ponitur  in  definitione  personae,  impor- 
tat substantiam  completam  per  se  subsistentem  se- 
paratim  ab  aliis  : alioquin  manus  hominis  posset 
dici  persona,  cum  sit  substantia  quaedam  indivi- 
dua; quia  tamen  est  substantia  individua,  sicut  in 
alio  existens,  non  potest  dici  persona  ; et  eadem 
ratione  nec  humana  natura  in  Christo,  quae  tamen 
potest  dici  individuum,  vel  singulare  quoddam. 

Ad  tertium  dicendum  quod  sicut  persona  signi- 
ficat quid  completum  et  per  se  subsistens  in  natura 
rationali,  ita  hypostasis,  suppositum  et  res  naturae 
in  genere  substantiae  significant  quiddam  per  se 
subsistens.  Unde  sicut  humana  natura  non  est  per 
se  persona  seorsum  a persona  Filii  Dei,  ita  etiam 
non  est  per  se  hypostasis,  vel  suppositum,  vel  res 
naturae.  Et  ideo  in  sensu  in  quo  negatur  ista  : 
Christus  secundum  quod  homo,  est  persona,  opor- 
tet etiam  negari  omnes  alias. 


QUAESTIO  XVII 

DE  PERTINENTIBUS  AD  UNITATEM  IN  CHRISTO  QUAN- 
TUM ad  esse.  — In  duos  articulos  divisa. 

Deinde  considerandum  est  de  his  quae  perti- 
nent ad  unitatem  in  Christo  in  communi.  Nam  de 
his  quae  pertinent  ad  unitatem  vel  pluralitatem  in 
speciali,  suis  locis  determinandum  est ; sicut  su- 
pra determinatum  est,  quaest.  9,  quod  in  Christo 
non  est  una  tantum  scientia,  et  infra  determinabi- 
tur, quaest.  35,  quod  in  Christo  non  est  una  tan- 
tum nativitas. 

Considerandum  est  ergo  — primo  de  unitate 
Christi  quantum  ad  esse  ; — - secundo,  quantum 
ad  velle;  — tertio,  quantum  ad  operari. 

Circa  primum  quaeruntur  duo  : i°  utrum  Chris- 
tus sit  unum  vel  duo  ; 2°  utrum  in  Christo  sit  tan- 
tum unum  esse. 

Articulus  primus 

Utrum  Christus  sit  unum,  vel  duo. 

3 Sent.  dist.  6,  qiicest.  2,  art.  1,  et  dist.  21,  quast.  1,  art. 

j,  quast.  2,  ad  6 ; et  4 Cont.,  cap.  38,Jin.;  et  Uti.,  art. 

2,  ad  2 et  7,  et  art.  3 et  4,  per  tot.,  et  art.  3,  ad  14. 

Ad  primum  sic  proceditur.  1.  Videtur  quod 
Christus  non  sit  unum,  sed  duo.  Dicit  enim  Au- 


Art.  i.  — In  titulo,  fige  oculos  mentis  in  neutrum  ge- 
nus, cum  legis  an  Christus  sit  unum  vel  duo,  ita  quod  ly 
duo  etiam  in  neutro  genere  sumitur,  et  merito,  ut 
directe  opponatur  ad  ly  unum.  Nec  addendus  est  aliquis 

gustinus  in  1 de  Trinit.,  cap.  7,  circa  med.  : Quia 
forma  Dei  accepit  formam  serui,  utrumque  Deus 
propter  accipientem  Deum,  utrumque  autem  homo 
propter  acceptum  hominem.  Sed  utrumque  dici  non 
potest,  nisi  ubi  sunt  duo.  Ergo  Christus  est  duo. 

2.  Praeterea,  ubicumque  est  aliud  et  aliud,  ibi 
sunt  duo.  Sed  Christus  est  aliud  et  aliud;  dicit 
en;m  Augustinus  in  Ench.,  cap,  35,  in  med.  : 
Cum  in  forma  Dei  esset,  formam  servi  accepit, 
utrumque  unus,  sed  illud  propter  Verbum , aliud 
propter  hominem.  Ergo  Christus  est  duo. 

3.  Praeterea,  Christus  non  est  tantum  homo,  quia 
sic  purus  homo  esset.  Ergo  est  aliquid  aliud  quam 
homo,  et  ita  in  Christo  est  aliud  et  aliud.  Ergo 
Christus  est  duo. 

4.  Praeterea,  Christus  est  aliquid  quod  est  Pater, 
et  est  aliquid  quod  non  est  Pater.  Ergo  Christus 
est  aliquid  et  aliquid.  Ergo  Christus  est  duo. 

5.  Praeterea,  sicut  in  mysterio  Trinitatis  sunt 
tres  personae  in  una  natura  ; ita  in  mysterio  incar- 
nationis sunt  duae  naturae  in  una  persona.  Sed 
propter  unitatem  naturae,  non  obstante  distinctione, 
personae,  Pater  et  Filius  sunt  unum,  secundum 
illud  Joan.  10,  30  : Ego  et  Pater  unum  sumus- 
Ergo,  non  obstante  unitate  personae,  propter  dua- 
litatem  naturarum  Christus  est  duo. 


alius  terminus,  puta  ens,  an  scilicet  sit  unum  ens  an  duo 
entia  ; sed  absolute  ut  sonat,  discutienda  est  quaestio,  an 
Christus  sit  unum  vel  duo.  Sic  enim  promissus  rectusque 
ordo  de  consequentibus  incarnationis  mysterium  servatur, 
dum  discussis  his,  quas  ad  veritatem  esse  vel  fieri  spec- 
tant in  praecedenti  quaestione,  in  hac  veritas  indaganda 
est  eorum  quae  spectant  ad  unitatem,  inter  quas  constat 
primum  locum  tenere  unitatem  aut  dualitatem  simpliciter 
et  absolute,  etdeinde  unitatem  vel  dualitatem  talem.  Est 
igitur  qusestio  in  hoc  art.  an  Christus  sit  unum  vel  duo 
simpliciter  et  absolute,  sine  determinatione  aliqua  (Caje- 
tanus). — Haec  res  jam  in  2*  quxst.  tractata  est.  unde,  ait 
Suarez,  videtur  D.  Thomas  hoc  loco  mag.s  tractare  mo- 
dum loquendi.  Licet  vero  proponat  in  titulo  tantum  an 
Christus  sit  unum  vel  duo  in  neutrogenere,  tamen  in  art. 
tam  in  neutro  genere  quam  in  masculino,  satisfacit  quaes- 
tioni. — H*c  d ctrina  est  de  fide.  • — Corollarium  exPor- 
recta  : Ergo  Christum  esse  unum  masculine,  idem  est 
quod  Christum  habere  tantum  unam  personam  : et  Chris- 
tum esse  unum  neutraliter,  idem  est  quod  Christum  ha- 
bere tantum  unum  suppositum.  Ergo,  quia  suppositum  in 
natura  intellectiva  est  idem  quod  persona,  ideo  red  it  in 
idem  dicere  Christum  esse  unum  persona,  et  dicereChris- 
tum  esse  unum  supposito.  Nec  tamen  in  conclusione  ar- 
ticuli factam  fuisse  superfluitatem  censendum  est;  quia  ly 
unum  masculine,  distinctum  fuit  a ly  unum  neutraliter, 
propter  ignorantes  in  propriis  ipsorum  terminis  convin- 
cendos. Hi  enim  ex  ignorantia  differentiam  realem  facie- 
bant inter  hos  terminos,  scilicet  personam  et  Supposi- 
tum. 

Definit.  Eccles.—  Symbol.  Niccen.  : Credo  in  unum  Dom. 
Jesum  Christum.  — Symbol.  Athancis.:  Ita  Deus  et  homo 
unus  est  Christus...  non  duo  tamen,  sed  unus  est  Chris- 
tus. — Concit.  Ephes.  can.  15  : Christum  unum  et  Domi- 
num confitemur,  non  tanquam  hominem  cum  Verbo  coa- 
dorantes, ne  divisionis  quaedam  species  inducatur  sed 
unum  jam,  et  eumdem  adorantes.  — Idem  Ephes.  can.  2,  3; 
Chalcedon. ; Concit,  cecumen.  5,  can.  8 ; Concit,  cecumcn. 
6 ; Later  an.  sub  Mart.  I,  can.  1 1,  Vide  supra  queest.  x- 
Pag- h 


6.  Praeterea,  Philosophus  dicit  in  3 Phys.,  text. 
18,  quod  unum  et  duo  denominative  dicuntur.  Sed 
Christus  habet  dualitatem  naturarum.  Ergo  Chris- 
tus est  duo. 

7.  Praeterea,  sicut  forma  accidentalis  facit  alte- 
rum, ita  forma  substantialis  aliud,  ut  Porphyrius 
dicit  in  Praed  c.,  cap.  de  Differ.  Sed  in  Christo 
sunt  duae  naturae  substantiales,  humana  scilicet  et 
d vina.  Ergo  Christus  est  aliud  et  aliud.  Ergo 
Christus  est  duo. 

— Sed  contra  est  quod  Boetius  dicit  in  lib.  de 
duabus  Naturis (implic.,  et  lib.  de  Unit,  et  uno, 
circa  prine.)  : Omne  quod  est,  in  quantum  est, 
unum  est.  Sed  Christum  esse  confitemur.  Er^o 
Christus  est  unum. 

Respondeo  dicendum  quod  natura  secundum  se 
considerata,  prout  in  abstracto  significatur,  non 
vere  potest  praedicari  de  supposito  seu  persona, 
nisi  in  Deo,  in  quo  non  differt,  quod  est,  et  quo  l 
est,  ut  in  prima  parte  habitum  est,  quaest.  3,  art.  3 
et  4.  In  Christo  autem  cum  sint  duae  naturae,  di- 
vina scilicet  et  humana,  altera  earum,  scilicet  di- 
vina, potest  de  eo  praedicari  et  in  abstracto  et  in 
concreto;  dicimus  enim  quod  Filius  Dei,  qui  sup- 
ponitur in  hoc  nomine  Christus,  et  est  divina  na- 
tura, et  est  Deus.  Sed  humana  natura  non  potest 
praedicari  de  Christo  secundum  se  in  abstracto, 
sed  solum  in  concreto,  prout  scilicet  significatur  in 
supposito.  Non  enim  vere  potest  dici  quod  Chris- 
tus sit  humana  natura,  quia  natura  humana  non  est 
nata  praedicari  de  suo  supposito;  dicitur  autem 
quod  Christus  est  homo,  sicut  et  quod  Christus  est 
Deus.  Deus  autem  significat  habentem  Deitatem, 
et  homo  significat  habentem  humanitatem.  Aliter 
tamen  habens  humanitatem  significatur  per  hoc 
nomen  homo,  et  aliter  per  hoc  nomen  Jesus,  vel 
Petrus.  Nam  hoc  nomen  homo  importat  habentem 
humanitatem  indistincte,  sicut  et  hoc  nomen  Deus 
indistincte  importat  habentem  Deitatem  ; hoc  au- 
tem nomen  Petrus,  vel  Jesus,  importat  distincte 
habentem  humanitatem,  scilicet  sub  determinatis 
individualibus  proprietatibus,  s;cut  et  hoc  nomen 
Filius  Dciimportat  habentem  Deitatem  sub  deter- 
minata proprietate  personali.  Numerus  autem  dua- 
litatis  in  Christo  ponitur  circa  ipsas  naturas.  Et 
ideo  si  ambae  naturae  in  abstracto  praedicarentur 
de  Christo,  sequeretur  quod  Christus  esset  duo. 
Sed  quia  duae  naturae  non  praedicantur  de  Christo, 
nisi  prout  significantur  in  supposito,  oportet  secun- 
dum rationem  suppositi  praedicari  de  Christo 
unum  vel  duo. 

Quidam  autem  posuerunt  in  Christo  duo  suppo- 
sita, sed  unam  personam  : quae  quidem  videtur  se 
habere  secundum  eorum  opinionem  tanquam  sup- 
positum completum  ultima  completione.  Et  ideo 
quia  ponebant  in  Christo  -duo  supposita,  dicebant 
Christum  esse  duo  neutraliter.  Sed  quia  ponebant 
unam  personam,  dicebant  Christum  unum  mascu- 

line,  nam  neutrum  genus  designat  quiddam  informe 
et  imperfectum  ; genus  autem  masculinum  designat 
quiddam  formatum  et  perfectum.  Nestoriani  au- 
tem ponentes  in  Christo  duas  personas  dicebant, 
Christum  non  solum  esse  duo  neutraliter,  sed 
etiam  duo  mascdline.  Quia  vero  nos  ponimus  in 
Christo  unam  personam,  et  unum  suppositum,  ut 
ex  supra  dictis  patet,  quaest.  2,  art  2 et  3,  sequitur 
quod  dicamus  quod  non  solum  Christus  est 
unus  masculine,  sed  etiam  quod  est  unum 
neutraliter. 

Ad  primum  ergo  dicendum  quod  verbum  illud 
Augustini  non  est  sic  intelligendum,  quod  ly  utrum- 
que teneatur  ex  parte  praedicati : quasi  dicat  quod 
Christus  sit  utrumque  ; sed  tenetur  ex  parte  sub- 
jecti. Et  tunc  ly  utrumque  ponitur  non  quasi  pro 
duobus  suppositis,  sed  pro  duobus  nominibus  si- 
gnificantibus duas  naturas  in  concreto.  Possum 
enim  dicere  quod  utrumque,  scilicet  Deus  et  homo, 
est  Deus  propter  accipientem  Deum;  et  utrum- 
que, scilicet  Deus  et  homo,  est  homo  propter  ac- 
ceptum hominem. 

Ad  secundum  dicendum  quod  cum  dicitur:  Chris- 
tus est  aliud  et  aliud,  locutio  est  exponenda,  ut  sit 
sensus  : Habens  aliam  et  aliam  naturam.  Et  hoc 
modo  exponit  Augustinus  in  lib.  contra  Felicianum 
cap.  11,  in  fin.,  ubi  cum  dixisset:  In  mediatore 
Dei  et  hominum  aliud  Dei  Filius , aliud  hominis 
Filius,  subdit ; Aliud , inquam,  pro  discretione  subs- 
tantia’, non  aliud  pro  unitate  persona.  Unde  Gre- 
gorius  Nazianzenus  in  epist.  1 , inter  prine,  et  med., 
ad  Cledonium  dicit:  Si  oportet  compendiose  dicere, 
aliud  quidem,  et  aliud  ea  ex  quibus  Salvator  est  : 
siquidem  non  idem  est  invisibile  visibili,  et  quod  abs- 
que tempore,  ei  quod  sub  tempore  : non  autem  alius 
et  alius  : absit:  heee  enim  ambo  unum. 

Ad  tertium  dicendum  quod  haec  est  falsa  : Chris- 
tus est  tantum  homo , quia  non  excludit  aliud  suppo- 
situm, sed  aliam  naturam,  eo  quod  termini  in  prae- 
dicato positi  formaliter  terientur.  Si  vero  addere- 
tur aliquid,  per  quod  traheretur  ad  suppositum, 
esset  vera  locutio,  puta  : Christus  est  tantum  id 
quod  est  homo.  N on  tamen  sequitur  quod  sit  aliquid 
aliud  quam  homo,  quia  ly  aliud,  cum  sit  relativum 
diversitatis  substantiae,  proprie  refertur  ad  suppo- 
situm, sicut  et  omnia  relativa  facientia  personalem 
relationem.  Sequitur  autem  : ergo  habet  aliam  na- 
turam. 

Ad  quartum  dicendum  quod  cum  dicitur  : Chris- 
tus est  aliquid  quod  est  Pater,  ly  aliquid  tenetur  pro 
natura  divina,  quae  etiam  in  abstracto  praedicatur 
de  Patre  et  Filio.  Sed  cum  dicitur:  Christus  est 
aliquid  quod  non  est  Paler,  ly  aliquid  tenetur  non 
pro  ipsa  natura  humana,  secundum  quod  significa- 
tur in  abstracto,  sed  secundum  quod  significatur  in 
concreto,  non  quidem  secundum  suppositum  dis- 
tinctum, sed  secundum  suppositum  indistinctum, 
prout  scilicet  substat  naturae,  non  autem  proprie- 
tatibus individuantibus.  Et  ideo  non  sequitur  quod 


Christus  sit  aliud  et  aliud,  vel  quod  sit  duo,  quia 
suppositum  humanae  naturae  in  Christo,  quod  est 
persona  Filii  Dei,  non  ponit  in  numerum  cum  na- 
tura divina,  quae  praedicatur  de  Patre  et  Filio. 

Ad  quintum  dicendum  quod  in  mysterio  divinae 
Trinitatis  natura  divina  praedicatur  etiam  in  abs- 
tracto de  tribus  personis  : et  ideo  simpliciter  po- 
test dici  quod  tres  personae  sirrt  unum.  Sed  in  mys- 
terio incarnationis  non  praedicantur  ambae  naturae 
in  abstracto  de  Christo  : et  ideo  non  potest  sim- 
pliciter dici  quod  Christus  sit  duo. 

Ad  sextum  dicendum  quod  duo  dicitur,  quasi 
habens  dualitatem,  non  quidem  in  aliquo  alio,  sed 
in  ipso  de  quo  duo  praedicatur.  Fit  autem  praedi- 
catio de  supposito,  quod  importatur  per  hoc  nomen 
Christus.  Quamvis  igitur  Christus  habeat  dualita- 
tem naturarum,  quia  tamen  non  habet  dualitatem 
suppositorum,  non  potest  dici  Christus  esse  duo. 

Ad  septimum  dicendum  quod  alterum  importat 
diversitatem  accidentis.  Et  ideo  diversitas  acci- 
dentis sufficit  ad  hoc  quod  aliquid  simpliciter  dica- 
tur alterum.  Sed  aliud  importat  diversitatem  subs- 
tantiae ; substantia  autem  dicitur  non  solum  na- 
tura, sed  etiam  suppositum,  ut  dicitur  in  5 Me- 
taph.,  text.  1 5 . E t ideo  diversitas  naturae  non  suf- 
ficit ad  hoc  quod  aliqaid  simpliciter  dicatur  aliud, 
nisi  adsit  diversitas  secundum  suppositum;  sed 
diversitas  naturae  facit  aliud  secundum  quid,  scili- 
cet secundum  naturam,  si  non  adsit  diversitas  sup- 
positi. 

Articulus  ii 

Utrum  in  Christo  sit  tantum  unum  esse. 

3 Setit.  dist.  4,  quasi,  j,  art.  2,  quasi.  1 , corp.,fin.,et dist. 

0,  qu.est.  2,  art.  2;  et  Un.,art.  4;  et  Quodl.  9,  quast. 

2,  art.  2;  et  Opusc.  2,  cap.  2 , 10  et  211. 

Ad  secundum  sic  proceditur.  1 . Videtur  quod 
in  Christo  non  sit  tantum  unum  esse,  sed  duo. 


Art.  2.  — Titulus  ut  sonat,  -sumendus  est  de  esse 
simpliciter  et  absolute.  Vertitur  in  quajstionem  an  sicut 
dicimus  in  Christo  simpliciter  et  absolute  duas  naturas, 
ita  dicere  possimus  duo  esse  simpliciter  et  absolute  in 
Christo,  an  vero  sicut  in  Christo  non  est  nisi  unum 
suppositum,  una  persona,  ita  non  est  nisi  unum  esse.  Et 
notandum  quod  non  quasritur  de  propositione,  sed  de 
re.  Non  enim  quaeritur  an  illa  propositio  sit  vera  : 
« Christus  habet  duo  esse  »,  sed  an  in  Christo  sint 
duo  esse.  Et  licet  ista  quaestio  videatur  prima  facie 
locanda  inter  quaestiones  substantiales  de  incarnatione, 
et  non  inter  consequentes  ('ut  ab  Auctore  locata  est), 
si  quis  tamen  profundius  consideret,  suo  loco  posita  est 
quoniam  unum  sequitur  ens.  Tota  autem  latitudo  tractato- 
rum ante  illam  quaestionem,  spectat  ad  esse  vel  fieri 
incarnationis  in  se,  vel  enunciatum.  Unde  merito  modo 
de  uno  vel  multis  tractatur.  Nec  propterea  a substantia- 
libus receditur,  quia  unum  vel  multa  non  addit  naturam 
aliquam  supra  ens,  hoc  est  illud  quod  unum,  vel  multa 
dicitur  secundum  veram  metaphysicam.  Una  enim  albedi- 
nis  natura,  nullam  entitatem  addit  supra  albedinis  natu- 
ram, et  sic  de  aliis  (Cajetanus).  — Ex  ultima  conclusione, 

Dicit  enim  Damascenus  in  3 lib.  orth.  Fid.,  cap. 
13,  quod  ea  quae  consequuntur  naturam,  in  Christo 
duplicantur.  Sed  esse  consequitur  naturam,  esse 
enim  est  a forma.  Ergo  in  Christo  sunt  duo  esse. 

2.  Praeterea,  esse  Filii  Dei  est  ipsa  natura  di- 
vina, et  est  aeternum.  Esse  autem  hominis  Christi 
non  est  divina  natura,  sed  est  esse  temporale. 
Ergo  in  Christo  non  est  tantum  unum  esse. 

3.  Praeterea,  in  Trinitate  quamvis  sint  tres  per- 
sonae, est  tamen  unum  esse  propter  unitatem  na- 
turae. Sed  in  Christo  sunt  duae  naturae,  quamvis 
sit  una  persona.  Ergo  in  Christo  non  est  tantum 
unum  esse,  sed  duo. 

4.  Praeterea,  in  Christo  anima  dat  aliquod  esse 
corpori,  cum  sit  forma  ejus.  Sed  non  dat  ei  esse 
divinum,  cum  sit  increatum.  Ergo  in  Christo  est 
aliud  esse  praeter  esse  divinum  : et  sic  in  Christo 
non  est  tantum  unum  esse. 

— Sed  contra,  unumquodque  secundum  hoc  di- 
citur ens,  secundum  quod  dicitur  unum,  quia  unum 
et  ens  convertuntur.  Si  ergo  in  Christo  essent  duo 
esse,  et  non  tantum  unum,  Christus  esset  duo,  et 
non  unum. 

Respondeo  dicendum  quod  quia  in  Christo  sunt 
duae  naturae,  et  una  hypostasis,  necesse  est 
quod  ea  quae  ad  naturam  pertinent  in  Chris- 
to, sint  duo  ; quae  autem  pertinent  ad  hypos- 
tasim  in  Christo,  sint  unum  tantum.  Esse  au- 
tem pertinet  et  ad  naturam,  et  ad  hypostasim  : ad 
hypostasim  quidem  sicut  ad  id  quod  habet  esse  ; 
ad  naturam  autem  sicut  ad  id  quo  aliquid  habet 
esse.  Natura  enim  significatur  per  modum  formae, 
quag  ^dkntjur  ens^ep  quod  ea  aliquijd^est  ^ sicut 
albedine  est  aliquid  alFum,  et  numamtateest  ali- 
quid homo. 

Est  autem  considerandum  quod  si  est  aliqua 
forma  vel  natura,  quae  non  pertineat  ad  esse 
personale  hypostasis  subsistentis,  illud  esse 
non  dicitur  esse  illius  personae  simpliciter, 
sed  secundum  quid,  sicut  esse  album  est  esse  So- 
cratis, non  in  quantum  est  Socrates,  sed  in  quan- 
tum est  albus.  Et  hujusmodi  esse  nihil  prohi- 
bet multiplicari  in  una  hypostasi  vel  per- 
sona : aliud  enim  est  esse  quo  Socrates  est  albus, 
et  quo  Socrates  est  musicus.  — Sed  illud  esse 
quod  pertinet  ad  ipsam  hypostasim,  vel  per- 
sonam secundum  se,  impossibile  est  in  una 
hypostasi  vel  persona  multiplicari,  quia  im- 
possibile est  quod  unius  rei  non  sit  unum  esse. 

seq.  corollarium  eruitur  a Porrecta  : Ergo  habetur  quod 
sicut  est  hasresis  dicere  quod  humana  natura  sit  Deo 
con)uncta  accidentaliter,  ita  et  haeresis  est  dicere,  quod 
in  Christo  sint  duo  esse.  Nam  ejusdem  conclusionis  pro- 
batio,hoc  ipsum  inde  sequi  demonstrat,  secundum  sensum, 
ut  patet  bene  consideranti.  — Scotistas,  Suarez  et  plu- 
res  alii  negant  in  Christo  esse  unicam  existentiam,  dicen- 
tes, praeter  increatam  existentiam  totalem  divini  Verbi, 
esse  etiam  in  Christo  existentiam  creatam  humanitatis, 
veluti  partialem  et  incompletam. 


Si  igitur  humana  natura  adveniret  Filio  Dei  non 
hypostatice  vel  personaliter,  sed  accidentaliter, 
sicut  quidam  posuerunt , oporteret  ponere  in 
Christo  duo  esse,  unum  quidem,  secundum  quod 
est  Deus,  aliud  autem,  secundum  quod  est  homo; 
sicut  in  Socrate  ponitur  aliud  esse,  secundum  quod 
est  albus,  et  aliud,  secundum  quod  est  homo,  quia 
esse  album  non  pertinet  ad  ipsum  esse  personale 
Socratig  ; esse  autem  capitatum,  et  esse  corpo- 
reum, et  esse  animatum,  totum  pertinet  ad  unam 
personam  Socratis:  et  ideo’ ex  omnibus  his  non 
fit  nisi  unum  esse  in  Socrate  : et  si  contingeret 
quod  post  constitutionem  personae  Socratis  adve- 
nirent Socrati  manus,  vel  pedes,  vel  oculi,  sicut 
accidit  in  caeco  nato ; ex  his  non  accresceret  So- 
crati aliud  esse,  sed  solum  relatio  quaedam  ad  hu- 
jusmodi, quia  scilicet  diceretur  esse  non  solum 
secundum  ea  quae  prius  habebat,  sed  etiam  secun- 
dum ea  quae  sibi  postmodum  advenerunt.  Sic  igi- 
tur cum  humana  natura  conjungatur  Filio  Dei 
hypostatice  vel  personaliter,  ut  supra  dictum  est, 
quaest.  2,  art.  3 et  6,  et  non  accidentaliter,  con- 
sequens est  quod  secundum  humanam  naturam 
non  adveniat  et  novum  esse  personale,  sed 
solum  nova  habitudo  esse  personalis  praeexis- 
tentis ad  naturam  humanam;  ut  scilicet  per- 
sona illa  jam  dicatur  subsistere  non  solum  secun- 
dum divinam  naturam,  sed  etiam  secundum  huma- 
nam. 

Ad  primum  ergo  dicendum  quod  esse  consequi- 
tur naturam,  non  sicut  habentem  esse,  sed  sicut 
qua  aliquid  est;  personam  autem,  sive  hypostasim 
consequitur,  sicut  habentem  esse.  Et  ideo  magis 
retinet  unitatem  secundum  unitatem  hypostasis- 
quam  habeat  dualitatem  secundam  dualitatem  na- 
turae. 

Ad  secundum  dicendum  quod  illud  esse  aeternum 
Filii  Dei,  quod  est  divina  natura,  fit  esse  hominis, 
in  quantum  humana  natura  assumitur  a Filio  Dei 
in  unitatem  personae. 

Ad  tertium  dicendum  quod,  sicut  in  prima  parte 
dictum  est,  quaest.  3,  art.  3 et  4,  et  quaest.  39, 
art.  1,  quia  persona  divina  est  idem  cum  natura,  in 
personis  divinis  non  est  aliud  esse  personae  praeter 
esse  naturae  : et  ideo  tres  personae  non  habent  nisi 
unum  esse.  Haberent  autem  triplex  esse,  si  in  eis 
esset  aliud  esse  personae,  et  aliud  esse  naturae. 

Ad  quartum  dicendum  quod  anima  in  Christo 
dat  esse  corpori,  in  quantum  facit  ipsum  actu  ani- 
matum ; quod  est  dare  ei  complementum  naturae 
et  speciei.  Sed  si  intelligatur corpus  perfectum  per 
animam  absque  hypostasi  habente  utrumque,  hoc 
totum  compositum  ex  anima  et  corpore,  prout  si- 
gnificatur nomine  humanitatis,  non  significatur  ut 
quod  est  sed  ut  quo  aliquid  est.  Et  ideo  ipsum  esse 
est  personae  subsistentis,  secundum  quod  habet 
habitudinem  ad  talem  naturam  ; cujus  habitudinis 
causa  est  anima,  in  quantum  perficit  humanam  na- 
turam informando  corpus. 

QUESTIO  XVIII 

DE  PERTINENTIBUS  AD  UNITATEM  IN  CHRISTO  QUAN- 
TUM ad  voluntatem. — In.  sex  arliculos  divisa. 

Deinde  considerandum  est  de  unitate  quantum 
ad  voluntatem  ; et  circa  hoc  quaeruntur  sex  ; 

Quaestio  18.  — S.  Thomas  agit  in  praesenti  de  unitate 
voluntatis  Christi  tanquam  de  principio  actionis,  de  qua 
in  quaest.  sequenti  ; de  intellectu  vero  supponit  esse 
intellectum  duplicem,  creatum  et  increatum,  ex  dictis  su- 
pra, quaest.  9,  ubi  ponit  praeter  scientiam  divinam,  scien- 
tiam creatam  in  Christo.  Ex  quo  constat  simul  habere  di- 
vinum et  humanum  intellectum.  Solum  restabat  hoc  de  ' 
voluntate,  ad  quod  haec  quaestio  instituitur,  in  qua  simul 
de  aliis  ad  voluntatem  pertinentibus  agit. 

De  voluntate.  — Voluntas  est  inclinatio  consequens  in- 
tellectum, et  definitur  : « Appetitus  rationalis  seu  inclina- 
tio in  bonum,  per  rationem  apprehensum».  Ad  nullum 
particulare  bonum  alligatur,  sed  solum  ad  bonum  in 
communi  ; ideoque  circa  bona  particularia  libera  est  : ! 
Sic  voluntas  deliberativa  et  liberum  arbitrium  sunt  idem. 
Hinc  jure  merito  libertas  a S.  Thoma  definitur  : <1  fa- 
cultas electiva  mediorum,  servato  ordine  finis  ».  — Cfr.  1 
Goudin  et  Philosoph.  auctores;  S.  Thont.  1 Part.  quaest.  , 
82etc.  ; Qucestiones  de  veritate,  quaest.  22  de  voluntate,  et  I 
quaest.  de  malo,  quaest.  6.  . j 

De  Moiiotlielisnio.  Ex  variis  principiis  promanavit  er-  j 
ror  negantium  in  Christo  duas  voluntates,  secundum  quod 
dicit  S.  Thomas  hic,  art.  1.  Sed  error  praecipuus  circa 
hanc  materiam  fuit  monothelitarum.  Theodorus  Phara- 
nijanus  primus  hujus  haeresis  parens  videtur  ; sed  eam 
Sergius,  patriarcha  Constantinopol.  circa  annum  622, 
Heraclio  imperatori  instillavit,  quam  imperator  statim 
publico  edicto  comprobavit,  vetans  duas  dici  in  Christo 
operationes  et  voluntates.  Cyrus,  Alexandrinus  episcopus, 
in  conciliabulo  (6;;;  novem  edidit  capitula,  quibus  erro- 
rem affirmabat,  fraudulenter  interpolando  S.  Dionysii 
testimonia.  E contra  vero  insurrexit  S.  Sophroniusmona-  ! 
chus,  postea  Hierosolymorum  patriarcha;  Epistolam  ad  j 
Sergium  et  ad  Honorium  pontificem  romanum  porrexit,  qua 
duas  operationes  in  Christo  adstruens,  Monothelitas  ana- 
themate configebat.  Heraclius  autem  aliud  promulgavit 
edictum  cctesis  dictum,  confirmatum  a Sergio  in  conci-  j 
liabulo  Constantinopolitano.  Mortuo  Sergio,  successe-  ! 
runt  Pyrrhus,  Paulus  et  Petrus,  monothelit*;  et  interea 
Constans  imperator,  aliud  edictum,  quod  Typus  vocatum  j 
est,  in  favorem  haereticorum  dedit  (648).  Honorius  Roma- 
nus pontifex,  nullatenusquidem,  quod  aliqui  protenderunt, 
in  hunc  errorem  lapsus  est  ; remissius  tamen  hac  in  re 
egit.  Sed  error  reprobatus  est  ab  ipsius  successoribus  Se- 
verino,  Joanne  IV  et  Theodoro.  Postea  S.  Martinus  I 
in  concilio  romano,  damnavit  Ectcsim  Heraclii,  et  Ty- 
pum Constantis,  quam  ob  causam  e sede  romana  ejectus 
et  in  exilium  pulsus,  inedia  et  aerumnis  confectus,  martyr 
occubuit.  Tandem  Concilium  oecumenicum  VI,  fuit  Cons- 
tantinopoli  indictum  (680),  cui  praefuit  S.  Agatho  papa 
per  suos  legatos,  praesente  vero  imperatore  Constantino 
Pogonato,  Constantis  filio.  Hanc  synodum,  mortuo 
Agathone,  confirmavit  ejus  successor  Leo  1 1 ; damnatus 
fuit  praecipue  Macarius  Antiochenus  patriarcha,  qui  eo 
tempore  sectae  monotholiticac  erat  caput,  cum  suis  disci- 
pulis Stephano  et  Polychronio. — Quamvis  monothelita; 
inconstantes  fuerint  in  doctrinar  sua  exponenda,  error 
tamen  eorum  praecipuus  ineo  positus  fuit,  quod  unicam 
in  Christo  propugnarent  voluntatem,  et  unicam  operatio- 
nem seu  volitionem.  — Haec  haeresis  viguit  etiam  post 
Synodum  Constantinopol.  apud  Chaldaeos  usque  ad 
Paulum  V,  et  apud  Armenos  et  Maronitas,  habitantes 
prope  Libanum, usque  1182. 

Definit.  Ecclcs.  de  hac  quaestione.  — Canones  concilii 


i°  utrum  in  Christo  sit  alia  voluntas  divina  et  alia 
humana  ; 2°  utrum  in  humana  natura  Christi  sit 
alia  voluntas  sensualitatis  et  alia  rationis  ; utrum 
ex  parte  rationis  fuerint  in  Christo*plures  volunta- 
tes ; 40  utrum  in  Christo  fuerit  liberum  arbitrium; 
5°  utrum  voluntas  humana  Christi  fuerit  omnino 
conformis  divinas  voluntati  in  volito ; 6°  utrum  in 
Christo  fuerit  aliqua  contrarietas  voluntatum. 

Lateranensis  sub  S.  Martino  I (649),  suscepti  ab  Agathone 
papa,  et  VI  Concil.  cecumen.,  vide  supra  queest.  1,  pag.b  ; 
postea  vero  sequitur  can.  18  : Si  quis  secundum  sanctos 
Patres  consonanter  nobis  pariterque  fide  non  respuit  et 
anathematizat  anima  et  ore  omnes,  quos  respuit  et  ana- 
thematizat nefandissimos  haereticos,  cum  omnibus  impiis 
eorum  conscriptis  usque  ad  unum  apicem  sancta  Dei 
Ecclesia  catholica  et  apostolica,  hoc  est  sanctae  et  uni- 
versales quinque  synodi  et  consonanter  omnes  probabiles 
Ecclesiae  Patres,  id  est,  Sabellium,  Arium,  Eunomium, 
Macedonium,  Apollinarem,  Polemonem,  Eutychem , 
Dioscorum,  Timotheum  zElurum,  Severum,  Theodosium, 
Colluthum,  Themistium,  Paulum  Samosatenum,  Diodo- 
rum, Theodorum,  Nestorium,  Theodulum  Persam,  Ori- 
genem,  Didymum,  Evagrium,  et  compendiose  omnes  re- 
liquos haereticos,  qui  a catholica  Ecclesia  reprobati 
atque  abjecti  sunt,  quorum  dogmata  diabolicae  operatio- 
nis sunt  genimina,  et  eos,  qui  similia  cum  his  usque  ad 
finem  obstinate  sapuerunt,  aut  sapiunt,  vel  sapere  spe- 
rantur, cum  quibus  merito,  utpote  similes  eis  parique 
errore  praeditos  : ex  quibes  dogmatizare  noscuntur  pro- 
prioque errori  vitam  suam  determinantes,  hoc  est,  Theo- 
dorum quondam  episcopum  Pharanitanum , Cyrum 
Alexandrinum,  Sergium  Constantinopolitanum,  vel  ejus 
successores  Pyrrhum  et  Paulum  in  sua  perfidia  perma- 
nentes, et  omnia  impia  illorum  conscripta,  et  eos,  qui 
similia  cum  illis  usque  in  finem  obstinate  sapuerunt,  aut 
sapiunt,  vel  sapere  sperantur,  hoc  est,  unam  voluntatem 
et  unam  operationem  deitatis  et  humanitatis  Christi,  et 
super  haec  impiissimam  Ecthesim , quae  persuasione 
ejusdem  Sergii  facta  est  ab  Heraclio  quondam  imperatore 
adversus  orthodoxam  fidem,  unam  Christi  Dei  volunta- 
tem, et  unam  ex  concinnatione  definientem  operationem 
venerari;  sed  et  omnia,  quae  pro  ea  impie  ab  eis  scripta  vel 
acta  sunt,  et  illos,  qui  eam  suscipiunt,  vel  aliquid  de  hisf 
quas  pro  ea  scripta  vel  acta  sunt,  et  cum  illis  denuo  sce- 
lerosum Typum,  qui  ex  suasione  praedicti  Pauli  nuper 
factus  est  a serenissimo  principe  Constantino  imperatore 
contra  catholicam  Ecclesiam,  utpote  duas  naturales  vo- 
luntates et  operationes,  divinam  et  humanam,  quae  a 
sanctis  Patribus  in  ipso  Christo  Deo  vero  et  Salvatore 
nostro  pie  praedicantur,  cum  una  voluntate  et  operatione, 
quos  ab  haereticis  impie  in  eo  veneratur,  pariter  denegare 
et  taciturnitate  constringi  promulgantem,  et  propterea 
cum  sanctis  Patribus  et  scelerosos  haereticos  ab  omni 
reprehensione  et  condemnatione  injuste  liberari  definien- 
tem, in  amputationem  catholicae  et  Ecclesiae  definitionum 
seu  regulas.  Si  quis  igitur,  juxta  quod  dictum  est,  conso- 
nanter nobis  omnia  hasc  impiissima  haereseos  illorum  dog- 
mata, et  ea,  quae  pro  illis  aut  in  definitione  eorum  a 
quolibet  impie  conscripta  sunt,  et  denominatos  haereticos, 
Theodorum  dicimus,  Cyrum  et  Sergium,  Pyrrhum  et 
Paulum  non  respuit  et  anathematizat,  utpote  catholicas 
Ecclesiae  rebelles  existentes  : aut  si  quis  aliquem  de  his, 
qui  ab  illis  vel  similibus  eorum  in  scripto  vel  sine  scripto 
quocumque  modo  vel  loco  aut  tempore  temere  depositi 
sunt  aut  condemnati,  utpote  similia  eis  minime  creden- 
tem, sanctorum  Patrum  nobiscum  confitentem  doctrinam, 
uti  condemnatum  habet  aut  omnino  depositum,  sed  non 
arbitratur  hujusmodi  quicumque  fuerit,  hoc  est,  sive 
episcopus,  aut  presbyter,  vel  diaconus,  sive  alterius 
cujuscumque  ecclesiastici  ordinis,  aut  monachus,  vel  lai- 
cus,  pium  et  orthodoxum  et  catholicas  Ecclesiae  propu* 

Articulus  primus 

Utrum  in  Christo  sint  duae  voluntates. 

3 Sent.  dist.  14,  art.  i,quccst.  1,  corp.,  et  dist.  /7,  art.i, 

quasi.  1 ; et  4 Coni .,  cap.  36;  et  Pol.  quasi.  10,  art.  4, 

ad  13;  et  Opusc.  2,  cap.  102;  et  Joan.  6,  lect.  4. 

Ad  primum  sic  proceditur.  1.  Videtur  quod  in 

gnatorem,  atque  in  ipso  firmius  consolidatum,  in  quo 
vocatus  est  a Domino  ordine,  illos  autem  impios  atque 
detestabilii  eorum  pro  hoc  judicia,  vel  sententias  vacuas 
et  invalidas  atque  infirmas,  magis  autem  profanas  et  exe- 
crabiles  vel  reprobabiles  arbitratur,  hujusmodi  condemna- 
tus sit.  Can.  19.  Si  quis  ea,  quae  scelerosi  haeretici  sapiunt, 
indubitanter  professus  atque  intelligens,  per  inanem  pro- 
terviam dicit  haec  p etatis  esse  dogmata,  quae  tradiderunt 
ab  initio  speculatores  et  ministri  verbi,  hoc  est  dicere, 
sanctae  et  universales  quinque  synodi,  calumnians  utique 
ipsos  sanctos  Patres  et  memoratas  sanctas  quinque  syno- 
dos, in  deceptione  simplicium,  vel  susceptione  suae  pro- 
fanae perfidiae,  hujusmodi  condemnatus  sit.  Can.  20. 
Si  quis  secundum  scelerosos  haereticos  quocumque 
modo,  aut  verbo,  aut  tempore,  aut  loco  terminos  re- 
movens illicite,  quos  posuerunt  firmius  sancti  catho- 
licae Ecclesiae  Patres,  id  est,  sanet*  et  universales 
quinque  synodi,  novitates  temere  exquirere,  et  fidei  alte- 
rius expositiones,  aut  libellos,  aut  epistolas,  aut  cons- 
cripta, aut  subscriptiones,  aut  testimonia  falsa,  aut 
synodos,  aut  gesta  monumentorum,  aut  ordinationes 
vacuas  et  ecclesiasticas  regulae  incognitas,  aut  loci  serva- 
turas incongruas  et  irrationabiles,  et  compendiose,  si 
quid  aliud  impiissimis  haereticis  consuetum  est  agere,  per 
diabolicam  operationem  tortuose  et  callide  agit  contra 
pias  orthodoxorum  catholicae  Ecclesias,  hoc  est  dicere, 
paternas  ejus  et  synodales  praedicationes  ad  aversionem 
sincerrimas  in  Dominum  Deum  nostrum  confessionis,  et 
usque  in  finem  sine  poenitentia  permanet,  haec  impie 
agens,  hujusmodi  in  saecula  saeculorum  condemnatus  sit, 
et  dicat  omnis  populus,  fiat,  fiat.  — Epistola  dogmatica 
Agatlionis  papa;,  et  synodi  Romce  congregata,  ad  imperatores 
directa,  pro  Concilio  acumen,  IV;  Itemque  acta  synoii  eecu- 
menicce  VI,  Constantinopol.  vero  III;  vide  supra,  quoest.  1, 
pag.  7- — Professio  fidei,  orientalibus  praescripta,  ab  Urbano 
VIII  et  Bencd.  XIV,  ibidem,  pag.  8. — Decretum  pro  Jaco- 
bitis  ab  Eugen.  IV,  in  Concil.  Florent.,  ibidem,  pag.  8.  — 
Propositio  Rosminii  damn.  7 Mari.  1888:  27.  In  humanitate 
Christi  humana  voluntas  fuit  ita  rapta  a Spiritu  Sancto 
ad  adhsrendum  Esse  objectivo,  id  est  Verbo,  ut  il  a ipsi 
integre  tradiderit  regimen  hominis,  et  Verbum  illud  per- 
sonaliter assumpserit,  ita  sibi  uniens  naturam  humanam. 
Hinc  voluntas  humana  desiit  esse  personalis  in  homine, 
et  cum  sit  persona  in  aliis  hominibus,  in  Christo  remansit 
natura. 

Cfr.pro  Monothelismo. — Tractatus  de  Incarnatione,  quos 
indicavimus  initio  qusest.  1.  Maximi  Mart.  opera  et  pr«e- 
cipue  Epist.  ad  Marin.  et  Disput.  cum  Pyrrho;S.  Damas- 
cen.  lib.  3,  cap  15,  ad  18  ; S.  Thomas,  Contra  Gent.  lib,  4, 
cap.  36  cum  notis  Ferrar.;  Commentatores  hujus  qusest. 
18;  Petavius  lib.  8 et  9;  Thomassinus,  lib.  ; Natal. 
Alexander,  ssec.  7,  Disputat,  contra  Monothelit.;  Hugo 
Viet,  libellum  de  voluntatibus  Christi. 

Art.  i.  — Quaestio  hsec  tam  de  facultate  ipsa,  quam 
de  actu  voluntatis  intelligi  potest.  D.  Thomas  autem  pro- 
prie videtur  illam  tractare  de  ipsa  potentia,  ut  patet  ex 
ratione  art.,  quamvis  in  solutionibus  argumentorum,  prae- 
sertim ad  3,  ad  motum  seu  actum  voluntatis,  responsio- 
nem extendat:  directe  vero  de  operatione  ipsa,  in  se- 
quenti quaestione  disputat  (Suarez). 

S:ript.  S.  — Matth.  26,  59  et  27,  14;  Mare.  6,  48  et  7, 
24;  Luc.  22,  42;  Joan.  5,  50  et  6,  38  et  7,  1.  Item  quoties 
laudatur  Christi  obedientia  : Ps.  39,  8 ;Joan.  10,18  et  12, 
49  et  14,  ji  ; Philip.  2,  8;  Hebr.  10,  7. 


Christo  non  sint  duae  voluntates,  una  divina  et  alia 
humana.  Voluntas  enim  est  primum  movens,  et 
imperans  in  unoquoque  volente.  Sed  in  Christo 
primum  movens,  et  imperans  fuit  voluntas  divina  : 
quia  omnia  humana  in  Christo  movebantur  secun- 
dum voluntatem  divinam.  Ergo  videtur  quod  in 
Christo  non  fuerit  nisi  una  voluntas,  scilicet  di- 
vina. 

2.  Praeterea,  instrumentum  non  movetur  propria 
voluntate,  sed  voluntate  moventis.  Sed  natura  hu- 
mana fuit  in  Christo  sicut  instrumentum  Divinita- 
tis ejus.  Ergo  natura  humana  in  Christo  non  mo- 
vebatur propria  voluntate,  sed  divina. 

3.  Praeterea,  illud  solum  multiplicatur  in  Christo 
quod  pertinet  ad  naturam.  Voluntas  autem  non  vi- 
detur ad  naturam  pertinere,  quia  ea  quae  sunt  na- 
turalia, sunt  ex  necessitate  ; quod  autem  est  volun- 
tarium, non  est  necessarium.  Ergo  voluntas  est  una 
tantum  in  Christo, 

4.  Praeterea,  Damascenus  dicit  in  3 lib.  orth. 
Fid.,  cap.  14,  inter  prine,  et  med.,  quod  aliquali- 
ter velle  non  est  natur  ce , sed  nostree  inlelligenluv, 
scilicet  personalis.  Sed  omnia  voluntas  est  aliqua- 
lis  voluntas,  quia  nihil  est  in  genere  quod  non  sit 
in  aliqua  ejus  specie.  Ergo  omnis  voluntas  ad  per- 
sonam pertinet.  Sed  in  Christo  fuit,  et  est  una 
tantum  persona.  Ergo  in  Christo  est  una  tantum 
voluntas. 

— Sed  contra  est  quod  Dominus  dicit  Luc.  22, 
42  : Pater,  si  vis,  trans/er  calicem  istum  a me  ; ve- 
rumtamen  non  mea  voluntas,  sed  tua  fiat,  quod  in- 
ducens Ambrosius  ad  Gratianum  imperatorem,  lib. 
2 de  Fide,  cap.  3,  versus  fin.,  dicit  : Sicut  suscepe- 
rat voluntatem  meam,  suscepit  tristitiam;  et  super 
Luc.,  cap.  22,  sup.  illud  : Verumlamen  non  mea 
voluntas,  dicit : Voluntatem  suam  ad  hominem  re- 
tulit, Patris  ad  Divinitatem  : voluntas  enim  hominis 
est  temporalis,  voluntas  Divinitatis  celcrna. 

Respondeo  dicendum  quod  quidam  posuerunt  in 
Christo  esse  unam  solum  voluntatem.  Sed  ad 
hoc  ponendum  diversimode  moti  esse  videntur. 
Apollinaris  enim  non  posuit  animam  intellectualem 
in  Christo,  sed  quod  Verbum  esset  loco  animae, 
vel  etiam  loco  intellectus.  Unde  cum  voluntas  sit 
in  ratione,  ut  Philosophus  dicit  in  3 de  Anima, 
text.  42,  sequebatur  quod  in  Christo  non  esset 
voluntas  humana  ; et  ita  in  eo  non  esset  nisi  una 
voluntas.  — Et  similiter  Eutyches,  et  omnes  qui 
posuerunt  unam  naturam  compositam  in  Christo, 
cogebantur  ponere  unam  voluntatem  in  eo.  — Nes- 
torius  etiam,  quia  posuit  unionem  Dei  et  hominis 
esse  factam  solum  secundum  affectum  et  volunta- 
tem, posuit  unam  voluntatem  in  Christo.  — Post- 
modum  vero  Macarius  Antiochenus  patriarcha, 
et  Cyrus  Alexandrinus,  et  Sergius  Constantinopo- 
litanus,  et  quidam  eorum  sequaces  posuerunt  in 
Christo  unam  voluntatem,  quamvis  ponerent  duas 
naturas  in  Christo  secundum  hypostasim  unitas, 

quia  opinabantur  quod  humana  natura  in  Christo 
nunquam  movebatur  proprio  motu,  sed  solum 
secundum  quod  erat  mota  a Divinitate,  ut  patet 
ex  epistola  synodica  Agathonis  papae,  a med.  (et 
habetur  in  conc.  Constantinopol  III,  gener.  VI, 
act.  4). 

Et  ideo  in  sexta  synodo  apud  Constantinopolim 
celebrata  (mox  cit.,act.  18,  quae  Graece  est  17  in 
Symb.  Const.  150  PP.,  versus  fin.)  determinatum 
est,  oportere  dici  quod  in  Christo  sint  duae  volun- 
tates : ubi  sic  legitur  : Juxta  quod  olim  Propheta ; 
de  Christo,  et  ipse  nos  erudivit,  et  sanctorum  Pa- 
trum nobis  tradidit  symbolum,  duas  naturales  volun- 
tates in  eo,  et  duas  naturales  operationes  praedica- 
mus. Et  hoc  necessarium  fuit  dici.  Manifestum 
est  enim  quod  Filius  Dei  assumpsit  humanam 
naturam  perfectam,  sicut  supra  ostensum  est, 
quaest.  2,  art.  5.  Ad  perfectionem  autem  humanae 
naturae  pertinet  voluntas,  quae  est  naturalis  ejus 
potentia,  sicut  et  intellectus,  ut  patet  ex  his  quae 
in  prima  parte  dicta  sunt,  quaest.  79  et  80.  Unde 
necesse  est  decere  quod  Filius  Dei  humanam  vo- 
luntatem assumpserit  cum  humana  natura.  Per 
assumptionem  autem  humanae  naturae  nullam  di- 
minutionem  passus  est  Filius  Dei  in  his  quae  per- 
tinent ad  divinam  naturam,  cui  competit  volunta- 
tem habere,  ut  in  prima  parte  habitum  est,  quaest. 
19,  art.  1.  Unde  necesse  est  dicere  quod  in 
Christo  sint  duae  voluntates,  una  scilicet  di- 
vina, et  alia  humana. 

Ad  primum  ergo  dicendum  quod  quidquid  fuit 
in  humana  natura  Christi,  movebatur  nutu  volun- 
tatis divinae,  non  tamen  sequitur  quod  in  Christo 
non  fuerit  motus  voluntatis  proprius  naturae  hu- 
manae, quia  etiam  aliorum  sanctorum  piae  volun- 
tates moventur  secundum  voluntatem  Dei,  qui 
operatur  in  eis  velle  et  perficere,  ut  dicitur  Phi- 
lipp.  2.  Licet  enim  voluntas  non  possit  interius 
moveri  ab  aliqua  creatura,  interius  tamen  movetur 
a Deo,  ut  in  prima  parte  dictum  est,  quaest.  105, 
art.  4.  Et  sic  etiam  Christus  secundum  volunta- 
tem humanam  sequebatur  voluntatem  divinam,  se- 
cundum illud  Ps.  39,  9 : Ut  facerem  voluntatem 
tuam,  Deus  meus,  volui.  Unde  Augustinus  dicit 
contra  Maximinum,  lib.  3,  cap.  20,  ante  med.  : 
Ubi  dixit  Filius  Patri  : « Non  quod  ego  volo,  sed 
quod  tu  vis  »,  quid  te  adjuvat,  quod  tua  verba  sub- 
jungis et  dicis  : Ostendit  vere  suam  voluntatem 
subjectam  suo  genitori : quasi  nos  negemus  hominis 
voluntatem  voluntati  Dei  debere  esse  subjectam. 

Ad  secundum  dicendum  quod  proprium  est  ins- 
trumenti quod  moveatur  a principali  agente,  di- 
versimode tamen  secundum  proprietatem  naturae 
ipsius.  Nam  instrumentum  inanimatum  (sicut  se- 
curis aut  serra)  movetur  ab  artifice  per  solum  mo- 
tum corporalem,  instrumentum  vero  animatum 
anima  sensibili  movetur  per  appetitum  sensitivum, 
sicut  equus  a sessore;  instrumentum  vero  anima- 
tum anima  rationali  movetur  per  voluntatem  ejus, 

sicut  per  imperium  domini  movetur  servus  ad  ali 
quid  agendum,  qui  quidem  servus  est  sicut  instru- 
mentum animatum,  ut  Philosophus  dicit  in  1 Po- 
lit., cap.  2 et  4,  et  8 Ethic.,  cap.  2.  Sic  ergo 
humana  natura  in  Christo  fuit  instrumentum  Divi- 
nitatis, ut  moveretur  per  propriam  voluntatem. 

Ad  tertium  dicendum  quod  ipsa  potentia  volun- 
tatis est  naturalis,  et  consequitur  naturam  ex  ne- 
cessitate; sed  motus  vel  actus  hujus  potentire  qui 
etiam  voluntas  dicitur,  quandoque  quidem  est  na- 
turalis, et  necessarius,  puta  respectu  felicitatis  : 
quandoque  autem  ex  libero  arbitrio  rationis  prove- 
niens et  non  necessarius,  neque  naturalis,  sicut 
patet  ex  his  quae  in  secunda  parte  dicta  sunt, 
quaest.  82,  art.  2,  et  1-2,  quaest.  5,  art.  8,  quaest. 
6,  art.  1.  Et  tamen  etiam  ipsa  ratio,  quae  est  prin- 
cipium hujus  motus,  est  naturalis.  Et  ideo  praeter 
voluntatem  divinam  oportet  in  Christo  ponere  vo- 
luntatem humanam,  non  solum  prout  est  potentia 
naturalis,  aut  prout  est  motus  naturalis,  sed  etiam 
prout  est  motus  rationalis. 

Ad  quartum  dicendum  quod  per  hoc  quod  dici- 
tur aliqualiter  velle,  designatur  determinatus  mo- 
dus volendi.  Determinatus  autem  modus  ponitur 
circa  ipsam  rem  cujus  est  modus.  Unde  cum 
voluntas  pertineat  ad  naturam,  ipsum  etiam  quod 
est  aliqualiter  velle,  pertinet  ad  naturam,  non  se- 
cundum quod  est  absolute  considerata,  sed  secun- 
dum quod  est  in  tali  hypostasi.  Unde  etiam  volun- 
tas humana  Christi  habuit  quemdam  determinatum 
modum  ex  eo  quod  fuit  in  hypostasi  divina,  ut 
scilicet  moveretur  semper  secundum  nutum  divinae 
voluntatis. 

Articulus  ii 

Utrum  in  Christo  fuerit  aliqua  voluntas  sensualitatis  praeter 
rationis  voluntatem. 

Inf.,  art.  J,  rorp.;  et  7 Serit.,  dist.  17,  art.  r,  quast.  2 ; 
et  Op.  7,  cap.  220. 

Ad  secundum  sic  proceditur.  1.  Videtur  quod 
in  Christo  fuerit  aliqua  voluntas  sensualitatis  prae- 
ter rationis  voluntatem.  Dicit  enim  Philosophus, 

Art.  2. — Titulus  singularis  est,  non  quaerit  de  appe- 
titu sensitivo  ut  sic,  sed  de  appetitu  sensitivo,  ut  habet 
rationem  voluntatis,  non  simpliciter  et  absolute,  sed  talis, 
hoc  est  sensualis.  Puto  autem  rationem  tituli  hujus  fuisse 
evangelica  verba,  quibus  motus  appetitus  sensitivi,  velle 
vocatur,  cum  dicitur  : « Verumtamen  non  sicut  ego  volo» 
(CajetanusL  — Nota  bene  quod  in  Christo  nullus  fuit  ac- 
tus indeliberatus  praeveniens  rationem  in  parte  sensitiva: 
etenim  major  fuit  rectitudo  Christi  quam  status  justitias 
originalis;  sed  in  illo  statu,  non  habuithomoistosactusin- 
deliberatos;  ergo  nec  Christus  (Joann.  a S.  Th.). — No- 
mine voluntatis  sensualitatis,  non  hic  intelligitur  potentia 
appetitiva  ut  vitiosa  et  repugnans  rationi,  sed  ipsa  fa- 
cultas naturalis  : hxc  enim  cum  ad  perfectionem  natura; 
humanae  pertineat,  in  Christo  esse  debuit  ; et  fuisse, 
dogma  fidei  est.  Et  quamvis  solus  appetitus  rationalis 
proprie  dicatur  voluntas,  interdum  etiam  hoc  nomen  sen- 
sitivo tribuitur.  Joan.  1 et  Ephes.  2,  voluntas  carnis  no- 
minatur. — Ex  his  patet  in  Christo  fuisse  duas  voluntates, 

in  3 de  Anima,  text.  42,  quod  voluntas  in  ratione 
est;  in  sensitivo  autem  appetitu  est  irascibilis  et 
concupiscibilis.  Sed  sensualitas  significat  appeti- 
tum sensitivum.  Ergo  non  fuit  in  Christo  voluntas 
sensualitatis. 

2.  Praeterea,  secundum  Augustinum  12  de  Tri- 
nit. , cap.  13,  a prine.,  sensualitas  significatur  per 
serpentem.  Sed  nihil  serpentinum  fuit  in  Christo  : 
habuit  enim  similitudinem  animalis  venenosi  sine 
veneno,  ut  Augustinus  dicit,  lib.  1 de  peccator. 
Meritis  et  Remiss.,  cap.  32,  super  illud  Joan.  3 : 
Sicut  exaltavit  Moyses  serpent. m in  deserto.  Ergo 
in  Christo  non  fuit  voluntas  sensualitatis. 

3.  Praeterea,  voluntas  sequitur  naturam,  ut  dic- 
tum estart.  praec.  Sed  in  Christo  non  fuit  nisi  una 
natura  praeter  divinam.  Ergo  in  Christo  non  fuit 
nisi  una  voluntas  humana. 

— Sed  contra  est  quod  Ambrosius  dicit  in  2 ad 
Gratianum  imperat,  (scilicet  de  Fide,  cap.  3,  ad 
fin.)  : Mea  est  voluntas  quam  suam  dicit  : quia  ut 
homo  suscepit  tristitiam  meam.  Ex  quo  datur  imel- 
ligi  quod  tristitia  pertinet  ad  humanam  voluntatem 
in  Christo.  Sed  tristitia  pertinet  ad  sensualitatem, 
Ut  in  secunda  parte  habitum  est,  quaest.  23,  art.  1 
et  3,  quaest.  25, art.  1,  et  quaest.  35,  art.  1 et  2. 
Ergo  videtur  quod  in  Christo  sit  voluntas  sensua- 
litatis praeter  voluntatem  rationis. 

espondeo  dicendum  quod,  sicut  praedictum  est 
art.  praec.,  Filius  Dei  humanam  naturam  as- 
sumpsit cum  omnibus  quae  pertinent  ad  perfectio- 
nem ipsius  naturae  humanae.  Inhumana  autem  na- 
tura includitur  etiam  natura  animalis,  sicut  in  spe- 
cie includitur  genus.  Unde  oportet  quod  Filius 
Dei  assumpserit  cum  humana  natura  etiam  ea  quae 
pertinent  ad  perfectionem  naturae  animalis  : inter 
quae  est  appetitus  sensitivus,  qui  sensualitas  dici- 
tur : et  ideo  oportet  dicere  quod  in  Christo 
fuit  sensualis  appetitus  sive  sensualitas. 
Sciendum  est  etiam  quod  sensualitas  sive  sensualis 
appetitus,  in  quantum  est  natus  obedire  rationi, 
dicitur  rationale  per  participationem,  ut  patet  per 
Philosophum,  1 Ethic.,  cap.  ult.  Et  quia  voluntas 
est  in  ratione,  ut  dictum  est  art.  prae.,  pari  ra- 
tione potest  dici  quod  sensualitas  sit  volun- 
tas per  participationem. 

Ad  primum  ergo  dicendum  quod  ratio  illa  pro- 
cedit de  voluntate  essentialiter  dicta,  qua  non  est 
nisi  in  parte  intellectiva  ; sed  voluntas  participative 


si  natur*  considerentur,  divinam  scilicet  et  humanam; 
tres  autem  si  potenti®,  scilicet  divinam,  rationalem  crea- 
tam et  sensitivam,  (ut  ostendunt  S.  Bonaventura  et  Ri- 
chard.  in  3,  dist.  17).  Si  autem  considerentur  modi  vo- 
lendi, quaiuor  voluntates  enumerari  solent,  post  Hugonem 
Victor.,  divina,  rationis,  carnis,  pietatis,  qua  scilicet  ex 
quodam  affectu  commiserationis,  condolebat  alienis  ma- 
lis. Sed  hanc,  S.  Thomas,  art.  seq.  ad  3,  recte  dicit  non 
esse  aliud,  quam  voluntatem  ut  est  natura  seu  naturalis  : 
in  quantum  enim  refugit  alienum  malum,  absolute  consi- 
deratur (Sylvius). 


dicta  potest  esse  in  parte  sensitiva,  in  quantum 
obedit  rationi. 

Ad  secundum  dicendum  quod  sensualitas  signi- 
ficatur per  serpentem,  non  quantum  ad  naturam 
sensualitatis,  quam  Christus  assumpsit,  sed  quan- 
tum ad  corruptionem  fomitis,  quae  in  Christo  non 
fuit. 

Ad  tertium  dicendum  quod  ubi  est  unum  prop- 
ter alterum,  ibi  unum  tantum  esse  videtur;  sicut 
superficies,  quae  est  visibilis  per  colorem,  est  unum 
visibile  cum  colore.  Et  similiter  quia  sensualitas 
non  dicitur  voluntas,  nisi  quia  participat  volunta- 
tem rationis,  sicut  est  una  natura  humana  in  Chris- 
to, ita  etiam  ponitur  una  voluntas  humana  in 
Christo. 

Articulus  m 

Utrum  in  Christo  fuerint  duae  voluntates  quantum  ad 
rationem. 

Sup.,  art.  2,  ad  2 , et  inf.,  art.  4 , et  y,  corp. ; et  ) Sent., 
dist.  17,  art.  1,  quast.  ) ; ei  Opusc.  2,  cap.  2)0. 

Ad  tertium  sic  proceditur.  1.  Videtur  quod  in 
j Christo  fuerint  duae  voluntates  quantum  ad  ratio- 
nem. Dicit  enim  Damascenus  in  2 lib.  orth.  Fid., 
cap.  22,  ante  med.,  et  lib.  3,  cap.  14  et  18,  quod 
duplex  est  hominis  voluntas  : scilicet  naturalis, 
quae  vocatur  ©eXyjs-tg ; et  voluntas  rationalis,  quae 
vocatur  (3;3Xv;<j'.;.  Sed  Christus  in  humana  natura 
habuit  quidquid  ad  perfectionem  humanae  naturae 
pertinet.  Ergo  utraque  praedictarum  voluntatum 
fuit  in  Christo. 

2.  Praeterea,  vis  appetitiva  diversificatur  in  ho- 
mine secundum  diversitatem  virtutis  apprehensi- 
vae,  et  ideo  secundum  differentiam  sensus  et  intel- 
lectus diversificatur  in  homine  appetitus  sensiti- 
vus et  intellectivus.  Sed  similiter  quantum  ad 
apprehensionem  hominis  ponitur  differentia  ratio- 
nis et  intellectus,  quorum  utrumque  fuit  in  Christo. 
Ergo  fuit  in  eo  duplex  voluntas,  una  intellectualis 
et  alia  rationalis. 

3.  Praeterea,  a quibusdam  ponitur  in  Christo 
voluntas  pietatis,  quae  non  potest  poni  nisi  ex 
parte  rationis.  Ergo  in  Christo  ex  parte  rationis 
sunt  plures  voluntates. 

— Sed  contra  est  quod  in  quolibet  ordine  est 
unum  primum  movens.  Sed  voluntas  est  primum 
movens  in  genere  humanorum  actuum.  Ergo  in 
uno  homine  non  est  nisi  una  voluntas  proprie  dicta, 
quae  est  voluntas  rationis  : Christus  autem  est 
unus  homo.  Ergo  in  Christo  est  una  tantum  vo- 
luntas humana. 

Art.  j.  — Articulus  hic  solum  est  positus  ad  explican- 
dum varios  modos  operandi  ejusdem  voluntatis  Christi 
et  diversa  nomina  qu*  ab  illis  sortitur.  — Exclusis  jam 
duobus  prscedcntibus  art.  voluntate  increata  sefi  divina, 
et  voluntate  sensualitatis  a mente  humana  Christi,  quia 
utraque  distinguitur  a voluntate  rationali,  una  per  exces- 
sum, et  alia  per  defectum,  in  hoc  art.  restabat  inquirere, 
si  quantum  ad  rationem  humanam  erant  du*  voluntates 
in  Christo. 


QUyEST.  XVIII.  DE  UNITATE  IN  CHRiSTO  QUANTUM  AD  VOLUNTATEM 


Respondeo  dicendam  quod,  sicut  dictum  est 
art.  i huj.  quaest.,  ad  3,  voluntas  quandoque 
accipitur  pro  potentia,  et  quandoque  pro  actu.  Si 
ergo  voluntas  accipiatur  pro  actu,  sic  oportet  in 
Christo  ex  parte  rationis  ponere  duas  voluntates, 
id  est,  duas  species  actuum  voluntatis.  Voluntas 
enim,  ut  in  secunda  parte  dictum  est,  (1-2,  quaest. 
8,  art.  2 et  3),  et  est  finis,  et  est  eorum  quae  sunt 
ad  finem  ; et  alio  modo  fertur  in  utrumque.  Nam 
in  finem  fertur  simpliciter  et  absolute,  sicut  in  id 
quod  est  secundum  se  bonum;  in  id  autem  quod 
est  ad  finem,  fertur  cum  quadam  comparatione, 
secundum  quod  habet  bonitatem  ex  ordine  ad  aliud. 
Et  ideo  alterius  rationis  est  actus  voluntatis,  se- 
cundum quod  fertur  in  a i q u i d quod  est  secundum 
se  volitum,  ut  sanitas,  quod  a Damasceno,  loc. 
cit.,  vocatur  id  est,  simplex  voluntas,  et  a 

magistris  vocatur  voluntas  ut  natura ; et  alterius 
rationis  est  actus  voluntatis,  secundum  quod  fertur 
in  aliquid  quod  est  volitum  solum  ex  ordine  ad  al- 
terum, sicut  est  sumptio  medicinae  ; quem  quidem 
voluntatis  actum  Damascenus  vocat  (JauXyjaiv,  id 
est,  consiliativam  voluntatem,  a magistris  autem 
vocatur  voluntas  ut  ratio.  Haec  autem  diversitas 
actus  non  diversificat  potentiam,  quia  uterque  actus 
attenditur  ad  unam  communem  rationem  objecti, 
quod  est  bonum.  Et  ideo  dicendum  est  quod  si 
loquamur  de  potentia  voluntatis,  in  Christo 
est  una  sola  voluntas  humana  essentialiter, 
et  non  participative  dicta.— Si  vero  loquamur 
de  voluntate  quae  est  actus,  sic  distinguitur 
in  Christo  voluntas  quae  est  ut  natura,  quae 
dicitur  OO.v;-’.;  et  voluntas  quae  est  ut  ratio, 
quae  dicitur  ^uAr^1.?. 

Ad  primum  ergo  dicendum  quod  illae  duae  vo- 
luntates non  diversificant  secundum  potentiam,  sed 
solum  secundum  differentiam  actus,  ut  dictum  est 
in  corp.  art. 

Ad  secundum  dicendum  quod  etiam  intellectus 
et  ratio  non  sunt  diversae  potentiae,  ut  in  prima 
parte  dictum  est,  quaest.  79,  art.  8. 

Ad  tertium  dicendum  quod  voluntas  pietatis  non 
videtur  esse  aliud  quam  voluntas  quae  consi- 
deratur ut  natura,  in  quantum  scilicet  refugit  alie- 
num malum  absolute  consideratum. 

Articulus  iv 

Utrum  in  Christo  fusrit  liberum  arbitrium. 

7 Setit .,  dist.  14,  art.  1,  quast.  1,  corp.,  et  dist.  17,  art. 
1,  quast.  7,  ad  5,  et  dist.  iS,  art.  2,  ad  5. 

Ad  quartum  sic  proceditur.  1.  Videtur  quod  in 
Christo  non  fuerit  liberum  arbitrium.  Dicit  enim 


Art.  4.  — In  solutione  ad  3 tetigit  D.  Thomas  punc- 
tum difficile  de  compositione  impeccabilitatis  Christi  cum 
ejus  libertate.  Ut  notum  est,  ad  rationem  libertatis,  non 
requiritur  indilTerentia  contrarietatis,  sed  sufficit  indiffe- 
rentia contradictionis.  Et  sic  indifferentia  moralis  ad  bo- 


Damascenus  in  3 lib.  orth.  Fid.,  cap.  14,  prop. 
fin.,  yvwp.Yjv,  autem , id  est,  sententiam  vel  mentem, 
vel  excogitationem,  et  irpsatssstv,  id  est,  electio- 
nem, in  Domino  dicere  impossibile  est , si  proprie 
loqui  nolumus.  Maxime  autem  in  his  quae  sunt  fi- 
dei est  proprie  loquendum.  Ergo  in  Christo  non 
fuit  electio,  et  per  consequens  nec  liberum  arbi- 
trium, cujus  actus  est  electio. 

2.  Praeterea,  Philosophus  dicit  in  3 Ethic.,  cap. 
3,  circa  fin.,  quod  electio  est  appetitus  prceconsi- 
liati.  Sed  consilium  non  videtur  fuisse  in  Christo, 
quia  non  consiliamur  de  quibus  certi  sumus ; Chris- 
tus autem  de  omnibus  certitudinem  habuit.  Ergo 
in  Christo  non  fuit  electio,  et  sic  nec  liberum  arbi- 
trium. 

3.  Praeterea,  liberum  arbitrium  se  habet  ad 
utrumque.  Sed  voluntas  Christi  fuit  determinata  ad 
bonum,  quia  non  potuit  peccare,  sicut  supra  dic- 
tum est,  quaest.  15,  art.  1 et  2.  Ergo  in  Christo 
non  fuit  liberum  arbitrium. 

— Sed  contra  est  quod  dicitur  Isa.  7,15:  Buty- 
rum et  mei  comedet , ut  sciat  reprobare  malum  el 
eligere  bonum,  quod  est  actus  liberi  arbitrii.  Ergo 
in  Christo  fuit  liberum  arbitrium. 

Respondeo  dicendum  quod,  sicut  dictum  est 
art.  1 hujus  quaest.,  ad  3,  in  Christo  fuit  du- 
plex actus  voluntatis  : unus  quidem,  quo  ejus  vo- 
luntas ferebatur  in  aliquid  sicut  secundum  se  voli- 
tum, quod  pertinet  ad  rationem  finis  ; alius  autem, 
secundum  quem  ejus  voluntas  ferebatur  in  aliquid 
per  ordinem  ad  aliud,  quod  pertinet  ad  rationem 
ejus  quod  est  ad  finem.  Differt  autem,  ut  Philoso- 
phus dicit  in  3 Ethic.,  cap.  2,  in  med.,  electio  a 
voluntate  in  hoc  quod  voluntas  per  se  loquendo, 
est  ipsius  finis,  electio  autem  eorum  quas  sunt  ad 
finem.  Et  sic  simpliciter  voluntas  est  idem  quod 
voluntas  ut  natura;  electio  autem  est  idem  quod 
voluntas  ut  ratio,  et  est  proprius  actus  liberi  arbi- 
trii, ut  in  prima  parte  dictum  est,  quaest.  83,  art. 
et  4.  Et  ideo  cum  in  Christo  ponatur  voluntas 
ut  ratio,  necesse  est  etiam  ponere  electio- 
nem; et  per  consequens  liherum  aibitrium 
cujus  actus  est  electio,  ut  in  prima  parte  habitum 
est,  ibid.,  et  1-2,  quaest.  13,  art.  1. 

Ad  primum  ergo  dicendum  quod  Damascenus 
excludit  a Christo  electionem,  secundum  quod 
intelligit  in  nomine  electionis  importari  dubitatio- 
nem. Haec  tamen  dubitatio  non  est  de  necessitate 
electionis,  quia  etiam  Deo  convenit  eligere,  se- 
cundum illud  Eph.  1 : Elegit  nos  in  ipso,  etc.,  cum 
tamen  in  Deo  nulla  sit  dubitatio.  Accidit  tamen, 


num  et  ad  malum  nullo  modo  est  de  natura  libertatis,  sed 
est  de  imperfectione  ipsius,  nam  malum  facere  non  est 
usus  sed  abusus  libertatis.  Conclude  ergo  : Liberum  ar-> 
bitrium  Christi,  quamvis  in  bono  fuerit  firmatum,  quia  in 
malum  declinare  non  poterat,  tamen  ad  hoc  vel  illud 
bonum  determinatum  non  erat,  sed  mansit  indetermina- 
tum potens  se  determinare. 

dubitatio  electioni,  in  quantum  est  in  natuia  igno- 
rante. Et  idem  dicendum  est  de  aliis  de  quibus 
fit  mentio  in  auctoritate  prodicta. 

Ad  secundum  dicendum  quod  electio  praesup- 
ponit  consilium  ; non  tamen  sequitur  ex  consilio, 
nisi  jam  determinato  per  judicium.  Illud  enim 
quod  judicamus  agendum,  post  inquisitionem  con- 
silii eligimus,  ut  in  3 Ethic.,  cap.  2 et  3,  dicitur. 
Et  ideo  si  aliquid  judicetur  ut  agendum  absque 
dubitatione  et  inquisitione  praecedente,  hoc  sufficit 
ad  electionem.  Et  sic  patet  quod  dubitatio  sive 
inquisitio  non  per  se  pertinet  ad  electionem,  sed 
solum  secundum  quod  est  in  natura  ignorante. 

Ad  tertium  dicendum  quod  voluntas  Christi  li- 
cet sit  detei  minata  ad  bonum,  non  tamen  est  de- 
terminata ad  hoc  vel  ad  illud  bonum.  Et  ideo  per- 
tinet ad  Christum  eligere  per  liberum  arbitrium 
confirmatum  in  bono,  sicut  ad  beatos. 

Articulus  v 

Utrum  voluntas  humana  Christi  fuerit  omnino  conformis 
divinae  voluntati  in  volito. 

/«/.,  quast.  21,  art.  3 et  4;  et  3 Seni.,  dist.  /7,  art.  2 
quast.  1 ; et  4 Contra,  cap.  36,  fin. 

Ad  quintum  sic  proceditur.  1.  Videtur  quod  vo- 
luntas humana  in  Christo  non  voluerit  aliud  quam 
quod  Deus  vult.  Dicitur  enim  in  Ps.  39,  9,  ex  per- 
sona Christi : Ut  facerem  voluntatem  tuam,  Deus 
meus,  volui.  Sed  ille  qui  vult  voluntatem  alicujus 
facere,  vult  quod  ille  vult.  Ergo  videtur  quod  vo- 
luntas humana  Christi  nihil  aliud  voluerit  quam 
quod  voluntas  divina  ipsius. 

2.  Praeterea,  anima  Christi  habuit  perfectissi- 
mam charitatem,  quae  etiam  comprehensionem 
nostrae  scientiae  excedit,  secundum  illud  Eph.  3, 
19  : Supereminentem  scientice  charitatem  Christi. 
Sed  charitatis  est  facere  quod  homo  idem  velit 
quod  Deus  : unde  et  Philosophus  in  9 Ethic., 
cap.  4,  dicit  quod  unum  de  amicabilibus  est  eadem 
velle  et  eligere.  Ergo  voluntas  humana  in  Christo 
nihil  aliud  voluit  quam  divina. 

3.  Praeterea,  Christus  fuit  verus  comprehensor. 
Sed  sancti  qui  sunt  comprehensores  in  patria  nihil 
aliud  volunt  quam  quod  Deus  vult,  alioquin  non 
essent  beati,  quia  non  haberent  quidquid  vellent; 
beatus  enim  est  qui  habet  quotcumque  vult , et  nihil 
‘male  vult,  ut  Augustinus  dicit  in  lib.  13  de  Trinit., 
cap.  5,  in  fin.  Ergo  Christus  nihil  aliud  voluit  se- 


Art.  5.  — Titulus  clarus  est,  de  conformitate  voluntatis 
Christi  humante  ad  divinam  in  volito.  Nam  de  confor- 
mitate in  modo  volendi,  nulla  est  quaestio,  cum  impossi- 
bile sit  voluntatem  creatam  velle  eo  modo,  quo  vult 
Deus  : sed  an  circa  rem  volitam  fuerit  conformitas,  ita 
quod  nihil  voluerit  secundum  appetitum  humanum,  quod 
alienum  sit  a volito  secundum  divmam  voluntatem  in  du- 
bium vertitur,  propterea  quod  legimus  Christum  secun- 
dum hominem  noluisse  mortem  propriam,  quam  tamen 
constat  eumdem  voluisse  voluntate  divina  (Cajetanus). 


eundum  voluntatem  humanam,  quam  voluerit  vo- 
luntas divina. 

— Sed  contra  est  quod  Augustinus  dicit  contra 
Maximinum,  lib.  3,  cap.  29,  in  med.  : In  hoc  quod 
Christus  ait : « Non  quod  ego  volo,  sed  quod  tu,  » 
aliud  se  ostendit  voluisse  quam  Paler,  quod  n\si  hu- 
mano corde  non  posset,  cum  infirmitatem  nostram 
in  suum  non  divinum,  sed  humanum  transfiguraret 
effectum. 

Respondeo  dicendum  quod,  sicut  dictum  est 
art.  1 et  2 hujus  quaest.,  in  Christo  secundum 
humanam  naturam  ponitur  duplex  voluntas  : scili- 
cet — voluntas  sensualitatis,  quas  participative  vo- 
luntas dicitur ; — et  voluntas  rationalis,  sive  con- 
sideretur per  modum  naturae,  sive  per  modum  ra- 
tionis. Dictum  est  autem  supra,  quaest.  14,  art.  1, 
ad  2,  quod  ex  quadam  dispensatione  Filius  Dei 
ante  suam  passionem  permittebat  carni  agere  et 
pati  quae  sunt  ei  propria  : et  similiter  etiam  permit- 
tebat omnibus  viribus  animae  agere  , et  pati  quae 
sunt  ei  propria.  Manifestum  est  autem  quod  vo- 
luntas sensualitatis  refugit  naturaliter  dolores  sen- 
sibiles et  corporis  laesionem.  Similiter  etiam  volun- 
tas ut  natura  repudiat  ea  quae  sunt  naturae  contra- 
ria, et  quae  sunt  secundum  se  mala,  puta  mortem 
et  alia  hujusmodi;  sed  haec  tamen  voluntas  quan- 
doque per  modum  rationis  eligere  potest  ex  ordine 
ad  finem;  sicut  etiam  in  aliquo  puro  homine  sen- 
sualitas ejus,  et  etiam  voluntas  absolute  conside- 
rata refugit  ustionem,  quam  tamen  voluntas  secun- 
dum rationem  eligeret  propter  finem  sanitatis. 
Voluntas  autem  Dei  erat  ut  Christus  dolores,  et 
passiones,  et  mortem  pateretur,  non  quod  ista 
essent  a Deo  volita  secundum  se,  sed  ex  ordine 
ad  finem  humanae  salutis.  Unde  patet  quod  Chris- 
tus secundum  voluntatem  sensualitatis,  et 
secundum  voluntatem  rationis,  quae  conside- 
ratur per  modum  naturae,  aliud  poterat  velle 
quam  Deus ; — sed  secundum  voluntatem 
quae  est  per  modum  rationis,  semper  idem 
volebat  quod  Deus  : quod  patet  ex  hoc  ipso 
quod  dicit  Marci  14,  36  : Non  sicut  ego  volo,  sed 
sicut  tu.  Volebat  enim  secundum  rationem  volun- 
tatem divinam  impleri,  quamvis  aliud  dicat  se  velle 
secundum  quamdam  aliam  ejus  voluntatem. 

Ad  primum  ergo  dicendum  quod  Christus  per 
voluntatem  rationalem  voluit  ut  divina  voluntas 
impleretur  ; non  autem  per  voluntatem  sensualita- 
tis, cujus  motus  non  se  extendit  usque  ad  volunta- 
tem Dei ; neque  per  voluntatem  quae  consideratur 
per  modum  naturae,  quae  fertur  in  aliqua  objecta 
absolute  considerata,  et  non  in  ordine  ad  divinam 
voluntatem. 

Ad  secun  Ium  dicendum  quod  conformitas  volun- 
tatis humanae  ad  voluntatem  divinam  attenditur  se- 
cundum voluntatem  rationis,  secundum  quam  etiam 
voluntates  amicorum  concordant,  in  quantum  scili- 

cet  ratio  considerat  aliquod  volitum  in  ordine  ad 
voluntatem  amici. 

Ad  tertium  dicendum  quod  Christus  fuit  simul 
comprehensor  et  viator,  in  quantum  scilicet  per 
mentem  fruebatur  Deo,  et  habebatcarnem  passibi- 
lem. Et  ideo  ex  parte  carnis  passibilis  poterat  ei 
aliquid  accidere  quod  repugnaret  naturali  voluntati 
ipsius,  et  etiam  appetitui  sensitivo. 

Articulus  vi 

Utrum  in  Christo  fuerit  contrarietas  voluntatum. 

}Sent.,dist.  27,  ari.  2,  quast.  2 ei  j;  et  Opusc.  2,  cap. 
ijo,  fin. 

Ad  sextum  sic  proceditur.  1.  Videtur  quod  in 
Christo  fuerit  contrarietas  voluntatum.  Contrarie- 
tas namque  voluntatum  attenditur  secundum  con- 
trarietatem  objectorum  : sicut  etiam  contrarietas 
motuum  attenditur  secundum  contrarieta‘.em  ter- 
minorum, ut  patet  per  Philosophum,  in  5 Physic., 
text.  49  et  seq.  Sed  Christus  secundum  diversas 
voluntates  contraria  volebat  : nam  secundum  vo- 
luntatem divinam  volebat  mortem,  quam  refugie- 
bat secundum  voluntatem  humanam  ; unde  Athana- 
sius  dicit  in  lib.  adversus  Apollinarium,  qui  inscri- 
bitur : De  natura  humana  suscepta , vers.  fin.  : 
Quando  Christus  dicit  : « Pater,  si  possibile  est, 
transeat  a me  calix  iste,  tamen  non  mea , sed  tua  vo- 
luntas fiat  » ; et  iterum  : « Spiritus  promptus  est,  ca- 
ro autem  infirma  »,  duas  voluntates  hic  ostendit; 
humanam  qucv  propter  infirmitatem  carnis  refugie- 
bat passionem,  et  divinam  ejus  promptam  ad  passio- 
nem. Ergo  in  Christo  fuit  contrarietas  volunta- 
tum. 

2.  Praeterea,  ad  Galat.  5,  17,  dicitur  quod  caro 
concupiscit  adversus  spiritum,  et  spiritus  adversus 
carnem.  Est  igitur  contrarietas  voluntatum,  quan- 
do spiritus  unum  concupiscit,  et  caro  aliud.  Sed 
hoc  fuit  in  Christo,  nam  per  voluntatem  charitatis, 
quam  Spiritus  Sanctus  in  ejus  mente  faciebat,  vole- 
bat passionem,  secundum  illud  Isa.  55,7  : Obla- 
tus est,  quia  voluit : secundum  autem  carnem  pas- 


Art.  6.  — Sub  titulo  hujus  art.,  comprehendit  D.  Tho- 
mas  tam  voluntatem  divinam  Christi,  quam  humanam  ra- 
tionalem et  sensitivam.  Nam  quia  praecedenti  art.  docue- 
rat, secundum  aliquam  rationem  potuisse  in  his  volunta- 
tibus reperiri  diversitatem,  et  veluti  quoddam  genus 
discordiae;  ideo  in  hoc  art.  explicat  hanc  diversitatem 
non  fuisse  talem,  ut  veram  oppositionem  vel  contrarieta- 
tem  induceret, aut  inter  voluntatem  divinam  et  humanam, 
aut  inter  voluntatem  humanam  et  appetitum  sensitivum 
inter  se:  quia  illi  diversi  motus  harum  voluntatum, 
quamvis  interdum  circa  eamdem  materiam  versarentur, 
sub  diversis  tamen  rationibus  : et  ita  erant  moderati,  et 
inter  se  compos  ti  ut  unus  alium  minime  impediret  (Sua- 
rezl.  — Conclusio  est  de  fide,  ut  patet  ex  Concil.  Late- 
ran/sub  Martino  I,  can.  16,  pag. 6 ; ex  epist.  Agathonis 
papae,  pag,  7;  ex  concil.  cecumen,  VI,  pag.  7, 


sionem  refugiebat.  Ergo  erat  in  eo  contrarietas  vo- 
luntatum. 

3-  Praeterea,  Luc.  22,43,  dicitur  quod  factus 
in  agonia  prolixius  orabat.  Sed  agonia  videtur  im- 
portare quamdam  compugnationem  animi  in  con- 
traria tendentis.  Ergo  videtur  quod  in  Christo  fue- 
rit contrarietas  voluntatum. 

— Sed  contra  est  quod  in  determinatione  sextae 
synodi  (scii.  Constantinopol.  III,  gener.  VI,  act. 
18,  quae  graece  est  17,  in  Symb.  150  PP.,a  med.) 
dicitur  ; Praedicamus  duas  naturales  voluntates  non 
contrarias,  juxta  quod  impii  asserunt  haeretici,  sed 
sequentem  ejus  humanam  voluntatem,  et  non  resis- 
tentem, vel  reluctantem,  sed  potius  subjectam  divinae 
ejus  atque  omnipotenti  voluntati. 

Respondeo  dicendum  quod  contrarietas  non  po- 
test esse,  nisi  oppositio  attendatur  in  eodem, 
et  secundum  idem  ; si  autem  secundum  diversa,  et 
in  diversis  existat  diversitas,  non  sufficit  hoc  ad 
rationem  contrarietatis,  sicut  nec  ad  rationem  con- 
tradictionis ; puta  quod  homo  sit  pulcher,  aut  sa- 
nus secundum  manum,  et  non  secundum  pedem. 
Ad  hoc  ergo  quod  sit  contrarietas  voluntatum  in 
aliquo,  requiritur — primo  quidem  quod  secundum 
idem  attendatur  diversitas  voluntatum.  Si  enim 
unius  voluntas  sit  de  aliquo  fiendo  secundum 
quamdam  rationem  universalem,  et  alterius  volun- 
tas sit  de  eodem  non  fiendo  secundum  quamdam 
rationem  particularem,  non  est  omnino  contrarie- 
tas voluntatum  ; puta  si  judex  vult  suspendi  latro- 
nem propter  bonum  publicum,  et  aliquis  ejus  con- 
sanguineus nolit  eum  suspendi  propter  amorem 
privatum,  non  erit  contrarietas  voluntatis  ; nisi 
forte  in  tantum  se  extendat  voluntas  hominis  pri- 
vati, ut  bonum  publicum  velit  impedire,  ut  con- 
servetur bonum  privatum  : tunc  enim  circa  idem 
attenditur  repugnantia  voluntatum.  — Secundo 
autem  requiritur  ad  contrarietatem  voluntatis  quod 
sit  circa  eamdem  voluntatem.  Si  enim  homo  vult 
unum  secundum  appetitum  rationis,  et  vult  aliud 
secundum  appetitum  sensitivum,  non  est  hic  aliqua 
contrarietas,  nisi  forte  appetitus  sensitivus  in  tan- 
tum praevaleat  quod  vel  immutet,  vel  retardet  ap- 
petitum rationis:  sic  enim  jam  ad  ipsam  volunta- 
tem rationis  perveniret  aliquid  de  motu  contrario 
appetitus  sensitivi.  t 

Sic  igitur  dicendum  est  quod  licet  voluntas 
naturalis  et  voluntas  sensualitatis  in  Christo 
aliquid  aliud  voluerit  quam  voluntas  divina 
et  voluntas  rationis  ipsius,  non  tamen  fuit 
aliqua  contrarietas  voluntatum.  — Primo  qui- 
dem, quia  neque  voluntas  naturalis,  neque  volun- 
tas sensualitatis  repudiabat  illam  rationem,  scilicet 
qua  divina  voluntas,  et  voluntas  rationis  humanae 
in  Christo  passionem  volebat.  Volebat  enim  etiam 
voluntas  absoluta  in  Christo  salutem  humani  ge- 
neris, sed  ejus  non  erat  velle  hoc  in  ordine  ad 
^liud  ; motus  autem  sensualitatis  ad  hoc  se  ex- 

tendere  non  valebat.  — Secundo,  quia  neque  vo- 
luntas divina,  neque  voluntas  rationis  in  Christo 
impediebatur  aut  retardabatur  per  voluntatem  na- 
turalem, aut  per  appetitum  sensualitatis.  Similiter 
etiam  nec  e contrario  voluntas  divina,  vel  volun- 
tas rationis  in  Christo  refugiebat,  aut  retardabat 
motum  voluntatis  naturalis  humanae  et  motum  sen- 
sualitatis in  Christo.  Placebat  enim  Christo  secun- 
dum voluntatem  divinam,  et  etiam  secundum  volun- 
tatem rationis,  ut  voluntas  naturalis  in  ipso,  et  vo- 
luntas sensualitatis  secundum  ordinem  suae  natu- 
rae moverentur.  Unde  patet  quod  in  Christo  nul- 
la fuit  repugnantia,  vel  contrarietas  voluntatum. 

Ad  primum  ergo  dicendum  quod  hic  ipsum  quod 
aliqua  voluntas  humana  in  Christo  aliud  volebat 
quam  ejus  voluntas  divina,  procedebat  ex  ipsa  vo- 
luntate divina,  cujus  beneplacito  natura  humana 
motibus  propriis  movebatur  in  Christo,  ut  Damas- 
cenus dicit,  lib.  2 orth.  Fid.,  cap.  1 5,  a med.,  et 
cap.  19. 

Ad  secundum  dicendum  quod  in  nobis  per  con- 
cupiscentiam carnis  impeditur  aut  retardatur  con- 
cupiscentia spiritus  ‘,  quod  in  Christo  non  fuit.  Et 
ideo  in  Christo  non  fuit  contrarietas  carnis  ad  spi- 
ritum, sicut  in  nobis. 

Ad  tertium  dicendum  quod  agonia  non  fuit  in 
Christo  quantum  ad  partem  animae  rationalem,  se- 
cundum quod  importat  concertationem  volunta- 
tum ex  diversitate  rationum  procedentem ; puta 
cum  aliquis,  secundum  quod  ratio  considerat  unum, 
vult  hoc,  et  secundum  quod  considerat  aliud,  vult 
contrarium.  Hoc  enim  contingit  propter  debilita- 
tem rationis  quae  non  potest  dijudicare  quid  sit 
simpliciter  melius,  quod  in  Christo  non  fuit,  quia 
per  suam  rationem  judicabat  simpliciter  esse  me- 
lius quod  per  ejus  passionem  impleretur  voluntas 
divina  circa  salutem  generis  humani.  Fuit  tamen 
in  Christo  agonia  quantum  ad  partem  sensitivam, 
secundum  quod  importat  timorem  infortunii  immi- 
nentis, ut  dicit  Damascenus  in  3 lib.  orth.  Fid., 
cap.  18,  a med.,  et  cap.  20  et  23. 


QUAESTIO  XIX 

DE  PERTINENTIBUS  AD  UNITATEM  CHRISTI  QUAN- 
TUM ad  operationem.  — In  quuiuor  articulos 
divisa. 

Deinde  considerandum  est  de  unitate  operatio- 
nis Christi  : et  circa  hoc  quaeruntur  quatuor  : 
i°  utrum  in  Christo  sit  una  operatio  divinitatis  et 
humanitatis,  vel  plures  ; 20  utrum  in  Christo  sint 
plures  operationes  secundum  humanam  naturam  ; 
3 utrum  Christus  secundum  humanam  operatio- 
nem aliquid  sibi  meruerit;  40  utrum  per  eam  ali- 
quid meruerit  nobis. 


Articulus  primus 

Utrum  in  Christo  sit  una  tantum  operatio  divinitatis  et 
humanitatis. 

lnf.,  quast.  23,  art.  1,  ai  2 ; et  3 Sciit  , dist.  10 , quast. 

1,  art.  2.  quast.  2 , ad  2 , et  dist.  28 , art.  2 ; et  4 Coiit., 

cap.  26 , et  Ver.  quast.  20,  art , 2,  ad  2 et  6;  et  Uti.,  art. 

2,  ad  26,  et  art.  /;  et  Opusc.  2,  cap  222. 

Ad  primum  sic  proceditur.  1.  Videtur  quod  in 
Christo  sit  una  tantum  operatio  divinitatis  et  hu- 
manitatis. Dicit  enim  Dionysius  in  2 cap.  de  div. 
Nom.,  a med.  lect.  3 : Discreta  autem  est  benignis- 
sima erga  nos  Dei  operatio  per  hoc  quod  secundum 
nos  ex  nobis  integre  vereque  humanatum  est  Verbum 
supersubstantiale,  et  operatum , et  passum  quotcum- 
que humanat  ejus  divimrque  operationi  congruunt  ; 
ubi  unam  operationem  nominat  humanam  et  divi- 
nam, quae  in  Graeco  dicitur  Osavopty.rj,  id  est,  dei. 
virilis.  Videtur  igitur  esse  una  operatio  composita 
in  Christo. 

Art.  i.  — Titulus  art.  praesentis  et  sequentis,  accurata 
eget  adnotatione  sui  sensus.  Nam  cum  unum  multipliciter 
dicatur, cor.sequensest  ut  operatio unamultipliciterdicatur. 
1 n proposito  autem,  ut  Auctor  ipse  in  hoc  art.  insinuat,  et  in 
sequenti  aperte  testatur,  est  de  operationis  unitate,  se- 
cundum principium  activum,  non  quodcumque  sed  pro- 
prium, hoc  est  virtute  propria  agens,  ita  quod  operatio 
una  appellatur,  quae  est  ab  uno  tantum  activo  principio 
virtute  propria,  et  si  a pluribus  activis  principiis  secun- 
dum suas  proprias  virtutes  est,  non  est  operatio  una  ; 
perinde  ergo  est  quaerere,  an  divinitatis  et  humanitatis  in 
Christo  sit  una  tantum  operatio,  ac  si  quaereretur  an  in 
Christo  sit  unum  tantum  principium  operandi  virtute  pro- 
pria, sive  illud  sit  sola  divinitas,  sive  compositum  quid 
ex  humanitate  et  divinitate,  sive  sola  humanitas.  Quod 
tamen  nullus  unquam  opinatus  est,  credens  incarnati 
Verbi  mysterium.  Est  autem  movendi  hunc  articulum 
ratio,  et  haeresis  ponentium  in  Christo  unam  naturam 
compositam  ex  deitate  et  humanitate,  quoniam  conse- 
quenter poneretur  una  tantum  confusa  operatio  in 
Christo,  quia  poneretur  in  eo  unum  tantum  principium 
virtute  propria  activum,  scilicet  natura  illa  tertia  con- 
fusa; et  multo  magis  haeresis  ponentium  in  Christo,  solam 
deitatem  esse  activam  virtute  propria,  humanitatem  vero 
esse  purum  instrumentum  sine  propria  virtute  (quales 
fuerunt  subtrahentes  Christo  voluntatem  humanam,  vel 
ejus  actum),  quoniam  secundum  hoc  in  Christo  conse- 
quenter poneretur  deitatis  et  humanitatis  una  tantum 
operatio,  juxta  unitatem  activi  principii.  At  si  in  Christo 
deitas  agit  propria  virtute,  et  humanitas  etiam  agit  virtu- 
tute  propria,  quamvis  coagat  simul  deitati,  non  est  deita- 
tis et  humanitatis  in  Christo  operatio  una  tantum,  sed  est 
una  et  mute,  v.  g.  dum  Christus  sanavit  infirmum  tan- 
gendo, sic  fuit  in  illo  opere  aliquis  actus  causatus  ab 
humanitate  virtute  propria,  et  aliquis  causatus  a divini- 
tate virtute  propria  ; operatio  illa  non  est  una  tantum, 
sed  est  quidem  una  et  multas  : una  puta  sanatio,  quia  vir- 
tute propria  deitatis,  et  ab • humanitate  instrumentaliter 
est;  duae  vero,  quia  adjungitur  dictas  operationi  operatio, 
quas  est  ab  humanitate  virtute  propria,  dum  sanationi 
conjungitur  voluntaria  contactio  ; sanatio  enim  una  ope- 
ratio est  a deitate  per  humanitatem,  contactus  autem  vo- 
luntarius ponetur  humana  operatio  a propria  humanitatis 
virtute.  Si  autem  sola  deitas  propria  virtute  operari  po- 
natur, et  humanitas  solum  utpote  exequens  principalis 
agentis  virtutem  poneretur,  una  tantum  operatio  inveni- 
retur in  hujusmodi  curatione  (Cajetanus).  — Toletus 
exponit  articulum,  per  conclusiones  sequentes  : i°  Du- 


QU£ST.  XIX.  DE  UNITATE  CHRISTI  QUANTUM  AD  OPERATIONEM 


2.  Praeterea,  principalis  agentis  et  instrumenti 
est  una  sola  operatio.  Sed  humana  natura  in  Chris- 
to fuit  instrumentum  divinae,  ut  supra  dictum  est, 
quaest.  15,  art.  2 et  3.  Ergo  eadem  est  divinae 
et  humanae  naturae  in  Christo  operatio. 

3.  Praeterea,  cum  in  Christo  sint  duae  naturae 
in  una  hypostasi  vel  persona,  necessarium  est 
unum  et  idem  esse  illud  quod  pertinet  ad  hypos- 
tasim  vel  personam.  Sed  operatio  pertinet  ad  hy- 
postasim  vel  personam  : nihil  enim  operatur  nisi 
suppositum  subsistens  ; unde  secundum  Philoso- 
phum, lib.  1 Metaph.,  circ.  prine.,  actus  sunt  sin- 
gularium. Ergo  in  Christo  est  una  et  eadem  ope- 
ratio divinitatis  et  humanitatis. 

4.  Praeterea,  si  cuti  esse  est  hypostasis  subsis- 
tentis, ita  etiam  operari.  Sed  propter  unitatem  hy- 
postasis est  in  Christo  unum  esse,  ut  supra  dictum 
est,  quaest.  17,  art.  2.  Ergo  etiam  propter  eam- 
dem  unitatem  est  in  Christo  una  operatio. 

5.  Praeterea,  ubi  est  unum  operatum,  ibi  est 
una  operatio.  Sed  idem  operatum  erat  divinitatis 
et  humanitatis,  sicut  sanatio  leprosi,  vel  suscitatio 
mortui.  Ergo  videtur  quod  in  Christo  sit  una  tan- 
tum operatio  divinitatis  et  humanitatis. 

— Sed  contra  est  quod  Ambrosius  dicit  in  2 lib. 
ad  Gratianum  imperatorem  (scii,  de  Fide,  cap.  4, 
aliquant.  a prine.)  : Quomodo  eadem  operatio  di - 
versa;  esset  potestatis  i Numquid 'sic  potest  minor, 
quemadmodum  major  operari,  aut  una  operatio  po- 
test esse , ubi  diversa  substantia  est  i 

Respondeo  dicendum  quod  haeretici  supra  dicti, 
quaest.  praec.  art.  1,  qui  posuerunt  in  Christo 
unam  voluntatem,  posuerunt  etiam  in  Christo 
unam  operationem.  Et  ut  eorum  opinio  erronea 
melius  intelligatur,  considerandum  est  quod  ubi- 
cumque sunt  plura  agentia  ordinata,  inferius  mo- 
vetur a superiori,  sicut  in  homine  corpus  movetur 
ab  anima,  et  inferiores  vires  a ratione.  Sic  igitur 
actiones  et  motus  inferioris  principii  sunt  magis 
operata  qumdam  quam  operationes.  Id  autem 
quod  pertinet  ad  supremum  principium,  est  pro- 

plex  est  in  Christo  operatio,  una  humanitatis,  altera  divi- 
nitatis. Hoc  est  de  fide.  2»  Duplex  est  operatum  proxi- 
mum operationis  divins  et  humanas  Christi ; unum  tamen 
est  operatum  ultimum,  j®  Christi  operatio,  dicitur  Thean. 
dricci,  seu  Dcivirilis.  non  quiaunasit  operatio  utriusque  na- 
turas, sed  quia  humana  operabatur  ut  conjuncta  divinas 
operationi. 

Script.  Sacra.  — Operationes  divinas  ostenduntur, 
quando  Christus  vaticinia  edit,  solo  voluntatis  nutu  sanat 
asgrotos,  suscitat  mortuos,  et  praecipue  Joan.  5,  17.  Ex 
altera  parte  legimus  Christum  esuriisse,  manducasse,  bi- 
bisse. passum  fuisse,  ambulasse,  ete  , quas  sane  sunt 
operationes  humanae. 

Definit.  Eccles.  — Qtuv  fuerunt  adnNatcc,  initio  quaestio- 
nis praecedentis;  nota  etiam  praecipue  Epist.  S.  Leonis  Papa ; 
ad  Flavianum , contra  Eutychcn,  supra  quaest.  1,  pag.  5 . et 
Symbol.  Leonis  IX,  quaest.  2,  art.  1,  pay.  18.  — No' a etiam 
specialiter  pro  operationibus  « theandricis  >>  Concit.  Lateran. 
sub  S.  Martino  I,  can.  15,  supra  quaest.  1,  pa°;.  6. 


prie  o eratio;  puta  si  dicamus  in  homine,  quod 
ambulare,  quod  est  pedum,  et  palpare,  quod  est 
manuum,  sunt  quaedam  hominis  operata,  quorum 
unum  operaturanima  per  pedes,  aliud  per  manus  : 
et  quia  est  eadem  anima  operans  per  utrumque,  ex 
parte  ipsius  operantis,  quod  est  primum  princi- 
pium movens,  est  una  et  indifferens  operatio  ; ex 
parte  autem  ipsorum  operatorum  differentia  inve- 
nitur. Sicut  autem  in  homine  puro  corpus  movetur 
ab  anima,  et  appetitus  sensitivus  a rationali  ; ita 
in  Domino  Jesu  Christo  humana  natura  moveba- 
tur, et  regebatur  a divina.  Et  ideo  dicebant  quod 
eadem  est  operatio,  et  indifferens  ex  parte  ipsius 
divinitatis  operantis  ; sunt  tamen  diversa  operata, 
in  quantum  scilicet  divinitas  Christi  aliud  agebat 
per  seipsam,  sicut  quod  portabat  omnia  verbo  vir- 
tutis suae,  aliud  autem  per  humanam  naturam,  sicut 
quod  corporaliter  ambulabat.  Unde  in  sexta  sy- 
nodo (scilicet  Const.  III,  gener.  6,  act.  10,  inter 
med.  et  fin.)  inducuntur  verba  Severi  haeretici  sic 
dicentis  : Ea  qua e agebantur  et  operabantur  ab  uno 
Christo,  multum  differunt : quaedam  enim  sunt  Deo 
decibilia,  quaedam  humana;  v eluti  corporaliter  va- 
dere super  terram,  profecto  humanum  est;  cruribus 
vero  vexatis,  et  ambulare  super  terram  penitus  non 
valentibus  sanum  gressum  donare,  Deo  decibile  est. 
Sed  unus,  scilicet,  incarnatum  Verbum , hoc  et 
illud  operatus  est;  et  nequaquam  hoc  quidem  hujus, 
hoc  vero  hujus  est  naturae  : neque  eo  quod  diversa 
sunt  operamenta , ideo  duas  operatrices  naturas , 
atque  formas  juste  definimus. 

Sed  in  hoc  decipiebantur,  quia  actio  ejus  quod 
movetur  ab  altero,  est  duplex  : — una  quidem  quam 
habet  secundum  propriam  formam;  — alia  autem 
quam  habet  secundum  quod  movetur  ab  alio  : sicut 
securis  operatio  secundum  propriam  formam  est  in- 
cisio ; secundum  autem  quod  movetur  ab  artifice, 
operatio  ejus  est  facere  scamnum.  Operatio  igitur 
quae  est  alicujus  rei  secundum  suam  formam,  est 
propria  ejus,  nec- pertinet  ad  moventem,  nisi  secun- 
dum quod  utitur  hujusmodi  re  ad  suam  operatio- 
nem, sicut  calefacere  est  propria  operatio  ignis, 
non  autem  fabri,  nisi  quatenus  utitur  igne  ad  cale- 
faciendum ferrum.  Sed  illa  operatio  quae  est  rei 
solum  secundum  quod  movetur  ab  alio,  non  est 
alia  praeter  operationem  moventis  ipsam;  sicut  fa- 
cere scamnum  non  est  seorsum  operatio  securis  ab 
operatione  artificis,  sed  securis  participat  instru- 
mentaliter  operationem  artificis.  Et  ideo  ubicum- 
que movens  et  motum  habent  diversas  formas,  seu 
virtutes  operativas,  ibi  oportet  quod  sit  alta  ope- 
ratio moventis,  et  alia  operatio  propria  moti  : 
licet  motum  participet  operationem  moventis,  et 
movens  utatur  operatione  moti,  et  sic  utrumque  agat 
cum  communione  alterius.  Sic  igitur  in  Christo 
humana  natura  habet  propriam  formam  et 
virtutem,  per  quam  operatur,  et  similiter  di- 
vina. Unde  humar.a  natura  habet  prop  ram 

operationem  distinctam  ab  operatione  divina, 
et  e converso.  Et  tamen  divina  natura  utitur 
operatione  naturae  humanae,  sicut  operatione 
sui  instrumenti;  et  similiter  humana  natura 
participat  operationem  divinae  naturae,  sicut 
instrumentum  participat  operationem  prin- 
cipalis agentis.  Et  hoc  est  quod  dicit  Leo  papa 
in  epist.  ad  Flavian.  (28  in  noviss.  Ven.  edit.,cap. 
4,  ante  med.,  alias  10)  : Aj^ffutracgue  forma. , sci- 
licet  tam  natura  divina  quam  humana  in  Christo, 
cum  alterius  communione  quod  proprium  esi,  Verbo 
^JjcelffperdnJeffuol  'vfflnestfdcarne^exequente 
guod  carrusfesl.  Si  vero  esseFunatantum  operatio 
dlvinTtatlserhumanitatis  in  Christo,  oporteret  di- 
cere, vel  quod  humana  natura  non  haberet  pro- 
priam formam  et  virtutem  (de  divina  enim  hoc  dici 
est  impossibile),  ex  quo  sequeretur  quod  in  Christo 
esset  tantum  divina  operatio  : vel  oporteret  dicere 
quod  ex  divina  virtute  et  humana  esset  conflata  in 
Christo  una  virtus.  Quorum  utrumque  est  impos- 
sibile. Nam  per  primum  horum  ponitur  natura  hu- 
mana in  Christo  esse  imperfecta ; per  secundum 
vero  ponitur  confusio  naturarum.  Et  ideo  rationa- 
biliter in  sexta  synodo  (ut  sup.  cit.  act.  18,  quae 
graece  est  17,  in  Symb.  150  PP.),  haec  opinio  est 
condemnata,  in  cujus  determinatione  dicitur  : 
Duas  naturales  operationes  indivise , inconvertibiliter, 

Jesu 

ChgislQ^ero  Deo  noslro~gIorificamu$,  hgp  est  divi- 
lam  operationem  etnumanam  operationem. 


Ad  primum  ergo  dicendum  quod  Dionysius  po- 
nit in  Christo  operationem  0 ixvSpr/.^v,  id  est,  divi- 
nam virilem  vel  divinam  humanam,  non  per  ali- 
quam confusionem  operationum,  seu  virtutum 
utriusque  naturae,  sed  per  hoc  quod  divina  opera- 
tio ejus  utitur  humana,  et  humana  ejus  operatio 
participat  virtutem  divinae  operationis.  Unde,  sicut 
ipse  dicit  in  quadam  epistola  ad  Caium,  quae  est 
4,  circa  med.,  super  hominem  operabatur  ea  qua ? 
sunt  hominis;  quod  monstrat  Virgo  supernaluraliter 
concipiens,  ct  aqua  instabilis  terrenorum  pedum 
sustinens  gravitatem.  Manifestum  est  enim  quod 
concipi  est  humanae  naturje,  similiter  et  ambulare, 
sed  utrumque  fuit  in  Christo  supernaturaliter.  Et 
similiter  divina  operabatur  humanitus,  sicut  cum 
sanavit  leprosum  tangendo.  Unde  in  eadem  epis- 
tola subdit  : Non  secundum  Deum  divina  faciens, 
non  humana  secundum  hominem,  sed  Deo  homine 
facto,  nova  quadam  Dei  et  hominis  operatione. 
Quod  autem  intellexerit  duas  esse  operationes  in 
Christo,  unam  divinae  naturae,  aliam  autem  huma- 
nae, patet  ex  his  quae  dicit  in  2 cap.  de  div.  Nom., 
a med.  lect.  3,  ubi  dicit  quod  his  qucv  peitinent  ad 
humanam  ejus  operationem,  Pater  et  Spiritus  sanc- 
tus nulla  ratione  communicant  : nisi  qu:s  dixerit 
secundum  benignissimam  et  misericordem  volunta- 
tem, in  quantum  scilicet  Pater  et  Spiritus  sanctus 
ex  sua  misericordia  voluerunt  Christum  agere  et 
pati  humana.  Addit  autem,  et  secundum  omnem 


sublimissimam  et  ineffabilem  Dei  operationem,  quam 
homo  pro  nobis  factus  adimplevit,  immutabilis  pro- 
fecto Deus  et  Dei  Verbum.  Sic  igitur  patet  quod 
alia  est  operatio  humana,  in  qua  Pater  et  Spiritus 
Sanctus  non  communicant,  nisi  secundum  accep- 
tationem misericordia?  suae,  et  alia  est  ejus  ope- 
ratio, in  quantum  est  Dei  Verbum,  in  qua  com- 
municant Pater  et  Spiritus  Sanctus. 

Ad  secundum  dicundum  quod  instrumentum  di- 
citur aliquid  agere  ex  eo  quod  movetur  a princi- 
pali agente,  quod  tamen  praeter  hoc  potest  habere 
propriam  operationem  secundum  suam  formam,  ut 
de  igne  dictum  est  in  corp.  art.  Sic  igitur  actio 
instrumenti,  in  quantum  est  instrumentum,  non  est 
alia  ab  actione  principalis  agentis ; potest  tamen 
habere  aliam  operationem,  prout  est  res  quaedam. 
Sic  igitur  operatio  quae  est  humanae  naturae  in 
Christo,  in  quantum  est  instrumentum  Divinitatis, 
non  est  alia  ab  operatione  divinitatis  ; non  enim 
est  alia  salvatio  qua  salvat  humanitas  Christi  et 
divinitas  ejus  : habet  tamen  humana  natura  in 
Christo,  in  quantum  est  natura  quaedam,  propriam 
operationem  praeter  divinam,  ut  dictum  est  in  corp. 
art. 

Ad  tertium  dicendum  quod  operari  est  hypos- 
tasis subsistentis,  sed  secundum  formam  et  natu- 
ram, a qua  operatio  speciem  recipit.  Et  ideo  a 
diversitate  formarum  seu  naturarum  est  diversa 
species  operationum,  sed  ab  unitate  hypostasis 
est  unitas  secundum  numerum,  quantum  ad  ope- 
rationem speciei  : sicut  ignis  habet  duas  operatio- 
nes specie  differentes,  scilicet  illuminare  et  calefa- 
cere secundum  differentiam  lucis  et  caloris,  et 
tamen  est  una  numero  illuminatio  ignis  simul  illu- 
minantis. Et  similiter  in  Christo  oportet  quod  sint 
duas  operationes  specie  differentes  secundum  ejus 
duas  naturas;  quaelibet  tamen  operationum  est 
una  numero  in  Christo  simul  facta,  sicut  una  am- 
bulatio et  una  sanatio. 

Ad  quartum  dicendum  quod  esse  et  operari  est 
personae  a natura  ; aliter  tamen  et  aliter.  Nam 
esse  pertinet  ad  ipsam  constitutionem  personae; 
et  sic  quantum  ad  hoc  se  habet  in  ratione  ter- 
mini : et  ideo  unitas  personas  requirit  unitatem 
ipsius  esse  completi  et  personalis.  Sed  operatio 
est  quidam  eflectus  personae  secundum  aliquam 
formam  vel  naturam.  Unde  pluralitas  operationum 
non  praejudicat  unitati  personali. 

Ad  quintum  dicendum  quod  aliud  est  proprium 
operatum  operationis  divinae,  et  operationis  hu- 
manae in  Christo;  sicut  operatum  proprium  divinae 
operationis  est  sanatio  leprosi,  operatum  autem 
proprium  humanae  naturae  est  ejus  contactus.  Con- 
currunt autem  ambae  operationes  ad  unum  opera- 
tum, secundum  quod  una  natura  agit  cum  com- 
munione alterius,  ut  dictum  est  in  corp.  art. 

Articulus  ii 

Utrum  in  Christo  sint  plures  operationes  humanae. 

Ad  secundum  sic  proceditur.  1.  Videtur  quod 
in  Christo  sint  plures  humanae  operationes.  Chris- 
tus enim,  in  quantum  homo,  communicat  cum 
plantis  in  natura  nutritiva,  cum  animalibus  autem 
iri  natura  sensitiva,  cum  angelis  vero  in  natura  in- 
tellectiva, sicut  et  caeteri  homines.  Sed  alia  est 
operatio  plantae,  in  quantum  est  planta,  et  alia 
animalis,  in  quantum  est  animal.  Ergo  Christus, 
in  quantum  est  homo,  habet  plures  operationes. 

2.  Praeterea,  potentiae  et  habitus  distinguuntur 
secundum  actus.  Sed  in  anima  Christi  fuerunt  di- 
versae potentiae,  diversi  habitus.  Ergo  et  diversae 
operationes. 

3.  Praeterea,  instrumenta  debent  esse  propor- 
tionata  operationibus.  Corpus  autem  humanum 
habet  diversa  membra  differentia  secundum  for- 
mam. Ego  diversis  operationibus  debent  esse  ac- 
commodata. Sunt  ergo  in  Christo  diversae  opera- 
tiones secundum  humanam  naturam. 

— Sed  contra  est  quod,  sicut  Damascenus 
dicit  in  3 lib.  orth.  Fid.,  cap.  15,  ante  med.,  ope- 
ratio sequitur  naturam.  Sed  in  Christo  est  tantum 
una  natura  humana.  Ergo  in  Christo  fuit  una  tan- 
tum operatio  humana. 

Respondeo  dicendum  quod,  quia  homo  est  id 
quod  est  secundum  rationem,  illa  operatio  di- 
citur esse  simpliciter  humana,  quae  a ratione  pro- 
cedit per  voluntatem,  quae  est  rationis  appetitus. 
Si  qua  autem  operatio  est  in  homine  quae  non 
procedit  a ratione  et  voluntate,  non  est  simpliciter 
operatio  humana,  sed  convenit  homini  secundum 


Art.  2.  — In  titulo,  una  operatio  eodem  sensu  sumitur 
quo  in  procedenti,  ut  D.  Thomas  in  corp  art.  expresse 
declarat  : unde  quod  D.  Thomas  hic  definii,  in  Christo 
esse  tantum  unam  operationem  humanam,  nihil  al  ud 
significat,  quam  secundum  humanam  naturam,  esse  in 
Christo  unum  principium  libero  operationis,  cui  omnis 
actio  subjecta  et  subordinata  fuit.  — Nota  etiam  cum 
Joanne  a S.  Thoma,  quod  D.  Thomas  non  agit  de  unitate 
numerali,  aut  specifica,  aut  generica  operationum  Christi 
Domini,  isto  enim  plures  sunt  in  Christo  Domino  sicut 
in  quolibet  alio  homine;  sed  inquiritde  principio  operativo 
humanocommuni  omnibuspreedictisoperationibus.  Deinde 
est  advertendum  etiam  quod  non  loquitur  in  praesenti  de 
operatione  hu.nana  stricte  sumpta,  sicut  in  1-2,  quaist.  1 
etqiaest.  6,  id  est  de  operatione  humana  l.bera,  sed  de 
operatione  quo  procedit  a principio  humano,  videlicet  a 
ratione  et  voluntate,  sive  libere,  sive  necessario  proce- 
dat. Quod  advertendum,  propter  visionem  beatificam 
Christi,  quas  licet  necessaria  sit,  tamen  sub  eadem  ra- 
tione operationis  humano  comprehenditur  a D.  Thoma, 
quia  ab  eodem  principio,  scilicet  ab  intellectu  procedit. 
— Nota  quod  in  Christo,  omnes  operationes  tam  natu- 
rales quam  sensuales,  erant  quodammodo  humano,  et 
eatenus  pertinebant  ad  ejus  voluntatem.  An  ma  enim 
ipsius  non  solum  sensuali.atem  plene  subjiciebat,  sed 
tanquam  instrumentum  divinitatis  habebat  in  plena  po- 
testate omnes  actiones  corporales  et  naturales. 


/Vvvv^u^--  J*A~*-+*s^**j* — 

1 


aliquam  partem  humanae  naturae  : quandoque  qui- 
dem secundum  ipsam  naturam  elementi  corpora- 
lis, sicut  ferri  deorsum  ; quandoque  vero  secundum 
virtutem  animae  vegetabilis,  sicut  nutriri  et  autreri  • 
quandoque  vero  secundum  partem  sensitivam, 
sicut  videre  et  audire,  imaginari  et  memorari,  con- 
cupiscere et  irasci.  Inter  quas  operationes  est 
differentia.  Nam  operationes  animae  sensitivae 
sunt  aliqualiter  obedientes  rationi  : et  ideo  sunt 
aliqualiter  rationales  et  humanae,  in  quantum  sci- 
licet obediunt  rationi,  ut  patet  per  Philosophum, 
in  1 Ethic.,  cap.  ult.  Operationes  vero  quae  se- 
quuntur animam  vegetabilem,  vel  etiam  naturam 
elementaris  corporis,  non  subjiciuntur  rationi  : 
unde  nullo  modo  sunt  rationales,  nec  humanae 
simpliciter,  sed  solum  secundum  partem  humanae 
naturae.  Dictum  est  autem  supra,  art.  praec., 
quod  quando  agens  inferius  agit  per  propriam  for- 
mam, tunc  est  alia  operatio  inferioris  agentis  et 
superioris  ; quando  vero  agens  inferius  non  agit 
nisi  secundum  quod  est  motum  a superiori  agente, 
tunc  est  eadem  operatio  superioris  agentis  et  in 
ferioris. 

Sic  igitur  in  quocumque  homine  puro  alia  est 
operatio  elementaris  corporis,  et  animae  vegeta- 
bilis ab  operatione  voluntatis,  quae  est  proprie 
humana  : et  similiter  etiam  operatio  animae 
sensitivae,  quantum  ad  id  quod  non  move- 
tur a ratione  ; sed  quantum  ad  id  quod  movetur 
a ratione,  est  eadem  operatio  partis  sensitivae  et 
rationalis.  Ipsius  autem  animae  rationalis  est  una 
operatio,  si  attendamus  ad  ipsum  principium  ope- 
rationis, quod  est  ratio  vel  voluntas;  diversifica- 
tur  autem  secundum  respectum  ad  diversa  ob- 
jecta. Quam  quidem  diversitatem  aliqui  appella- 
verunt diversitatem  operatorum  magis  quam  ope- 
rationum, judicantes  de  unitate  operationis  solum 
ex  parte  operativi  principii.  Sic  enim  nunc  quaeri- 
tur de  unitate  vel  pluralitate  operationum  in 
Christo.  Sic  igitur  in  quolibet  puro  homine  est 
tantum  una  operatio,  quae  proprie  humana  dicitur ; 
praeter  quam  tamen  sunt  in  homine  puro  quaedam 
aliae  operationes,  quae  non  sunt  proprie  humanae, 
sicut  dictum  est  hic  sup.  Sed  in  homine  Jesu 
Christo  nullus  erat  motus  sensitivae  partis,  qui  non 
esset  ordinatus  a ratione.  Ipsae  etiam  operationes 
naturales  et  corporales  aliqualiter  ad  ejus  volun- 
tatem pertinebant,  in  quantum  voluntatis  ejus  erat 
ut  caro  ejus  ageret  et  pateretur  quae  sunt  sibi  pro- 
pria, ut  dictum  est  sup  a,  quaest.  praec.,  art.  5. 
Et  ideo  multo  magis  est  una  operatio  in 
Christo  quam  in  quocumque  alio  homine. 

Ad  primum  ergo  dicendum  quod  operatio  partis 
sensitivae  et  etiam  nutritivae  non  est  proprie 
humana,  sicut  dictum  est  in  corp.,  et  tamen  in 
Christo  hujusmodi  operationes  fuerunt  magis  hu- 
manae quam  in  aliis. 

Ad  secundum  dicendum  quod  potentiae  et  ha- 
bitus diversificantur  per  comparationem  ad  ob- 

jecta.  Et  ideo  diversitas  operationum  hoc  modo 
respondet  diversis  potentiis  et  habitibus,  sicut 
etiam  respondet  diversis  objectis.  Talem  autem 
diversitatem  operationum  non  intendimus  exclu- 
dere ab  humanitate  Christi,  sicut  nec*  eam  quae 
est  secundum  aliud  et  aliud  instrumentum,  sed 
solum  illam  quae  est  secundum  primum  principium 
activum,  ut  dictum  est  in  corp.  art. 

Unde  patet  etiam  responsio  ad  tertium. 


Articulus  iii 

Utrum  actio  humana  Christi  potuerit  esse  sibi  meritoria. 

$ Sent  , dist.  18 , art.  2,  7,  4 et  7 ; et  Ver.  quasi.  25?, art. 
7,  ad 6 ; et  Opusc.  2,  cap.  240,  fin. 

Ad  tertium  sic  proce Jitur.  1.  Videtur  quod  ac- 
tio humana  Christi  non  potuerit  ei  esse  meritoria. 
Christus  enim  ante  mortem  fuit  comprehensor, 
sicut  et  modo  est.  Sed  comprehensoris  non  est 
mereri.  Charitas  enim  comprehensoris  pertinet  ad 
praemium  beatitudinis,  cum  secundum  eam  atten- 
datur fruitio  : unde  non  videtur  esse  principium 
merendi,  cum  non  sit  idem  meritum  et  praemium. 
Ergo  Christus  ante  passionem  non  merebatur,  si- 
cut nec  modo  meretur. 

2.  Praeterea,  nullus  meretur  id  quod  est  sibi 
debitum.  Sed  ex  hoc  quod  Christus  est  Filius  Dei 
per  naturam,  debetur  ei  haereditas  aeterna,  quam 
alii  homines  per  bona  opera  merentur.  Non  ergo 
Christus  aliquid  sibi  mereri  potuit,  qui  a principio 
fuit  Filius  Dei. 


Art.  ?.  — Quoniam  meritum  in  actione  liberas  volunta- 
tis consistit,  ideo  D.  Thomas  huic  quaestioni,  quae  est  de 
unitate  operationis  humanae  Christi,  adjunxit  disputatio- 
nem de  merito  Christi,  quam  in  hoc,  et  art.  sequenti,  bre- 
vissime expedit  : supponit  enim  Christum  mereri  po- 
tuisse, et  hic  docet  quid  sibi,  et  in  art.  sequenti  quid 
nobis  meruerit.  Materia  hujus  art.  gravissima  est,  de 
qua  ex  professo  multum  disputant  doctores.  — Christum 
vere  et  proprie  meruisse  est  de  fide.  — An  vero  in  primo 
instanti  suae  conceptionis  meruerit  ? Responsio  affirma- 
tiva est  communis  cum  Auctore  nostro  (Cfr.  Hebr.  10).  — 
Christus  non  meruisse  post  mortem,  neque  nobis  nunc 
mereri  ; contra  quosdam  docentes  nunc  Christum  me- 
reri in  sacrificio  missae.  — Quod  Christus  sibi  meruerit 
gloriam  corporis  sui,  nominis  exaltationem,  et  alia  bona 
quas  pertinent  ad  ejus  excellentiam  exteriorem,  hic  docet 
S.  Thomas,  et  est  contra  Calvinum,  qui  ut  amorem 
Christi  erga  nos  magis  extolleret,  reprehendit  scholas- 
ticos, quod  docuerint  Christum  sibi  aliquid  meruisse.  — 
In  resp.  ad  4 collige  debitum  nostrum  erga  Christum. 

S.  Script.  — Christus  sibi  meruit:  Is.  ; Ps.  2 et  Ps. 
t09,  ult. ; Luc.  24,  26-46;  Joann.  17,  5;  Ephes.  4,  9; 
Philip.  2,  8;  Hebr.  2,  9;  Apoc.  5. 

Definit,  pro  hoc  art.  et  seq.  — Proposit.  Mich.  Baii, 
damn.  a S.  Pio  V:  19.  Opera  justitiae  et  temperantiae,  quas 
Christus  fecit,  ex  dignitate  personae  operantis  non  traxe- 
runt majorem  valorem. 

Cfr.  — Tertull.  lib.  de  corona  milit. ; S.  August.  tract. 
1041/1  Joann.\  S.  Bernard.  Sermo  j in  Ascens;  S.  August. 
lib.  2 contra  Maxim.;  S.  Chrysost.  super  cap.  2 ad  Phi- 
lipp. 


3.  Praeterea,  quicumque  habet  id  quod  est 
principale  non  proprie  meretur  id  quod  ex  illo  ha- 
bito sequitur.  Sed  Christus  habuit  gloriam  ani- 
mae, ex  qua  secundum  communem  ordinem  sequi- 
tur gloria  corporis,  ut  Augustinus  dicit  in  epistola 
ad  Dioscorum,  118,  al.  56,  antemed.,  in  Christo 
tamen  dispensative  factum  est  quod  gloria  animae 
non  derivaretur  ad  corpus.  Non  ergo  Christus 
meruit  gloriam  corporis. 

4.  Praeterea,  manifestatio  excellentiae  Christi 
non  est  bonum  ipsius  Christi,  sed  eorum  qui  eum 
cognoscunt  ; unde  et  pro  praemio  promittitur  di- 
lectoribus Christi,  ut  eis  manifestetur,  secundum 
illud  Joan.  14,  21  : Si  quis  diligit  me  (1),  dilige- 
tur a Patre  meo,  et  ego  diligam  eum,  et  manifes- 
tabo ei  me  ipsum.  Ergo  Christus  non  meruit  mani- 
festationem suae  altitudinis. 

— Sed  contra  est  quod  Apostolus  dicit  Philip. 
2,  8:  Factus  est  obediens  usque  ad  mortem:... 
propter  quod  et  Deus  exaltavit  illum.  Meruit  ergo 
obediendo  suam  exaltationem  ; et  ita  aliquid  sibi 
meruit. 


Respondeo  dicendum  quod  habere  aliquod  bo- 
num per  se  est  nobilius  quam  habere  illud  per 
aliud.  Semper  enim  causa  quae  est  per  se,  potior 
est  ea  quae  est  per  aliud,  ut  dicitur  in  8 Physicor. 
text.  39.  Hoc  autem  dicitur  aliquis  habere  per 
seipsum,  cujus  est  sibi  aliquo  modo  causa.  Prima 
autem  causa  omnium  bonorum  nostrorum  per 
auctoritatem  est  Deus  : et  per  hunc  modum  nulla 
creatura  habet  aliquid  boni  per  seipsam,  secun- 
dum illud  1 ad  Corinth.  4,  7 : Quid  habes  quod 
non  accepisti ) Potest  tamen  secundario  aliquis 
esse  causa  sibi  alicujus  boni  habendi,  in  quantum 
scilicet  in  hoc  ipso  Deo  cooperatur,  et  sic  ille  qui 
habet  aliquid  per  meritum  proprium,  habet  quo- 
dammodo illud  per  seipsum.  Unde  nobilius  habetur 
id  quod  habetur  per  meritum,  quam  id  quod  habetur 
sine  merito.  Quia  autem  qrn.nis.perfectiq  et  nobilitas  _ 
Christo  est  attribuenda,  consequens  est  quod  ipse 
per  meritum  habuerit  illud  quod  alii  per  meritum 
habent  : nisi  sit  tale  quid.,  cujus  carentia,  magis 
dignitati  Christi,  et  perfectionijraejudjcet^^quam- 
per  merhuixL  accrescat.  Unde  nec  gratiam,  nec 
scientiam,  nec  beatitudinem  animae,  nec  Di- 
vinitatem meruit,  quia  cum  meritum  non  sit 
nisi  ejus  quod  nondum  habetur,  oporteret  quod 
Christus  aliquando  istis  caruisset,  quibus  carere 
magis  diminuit  dignitatem  Christi,  quam  augeat 
meritum.  — Sed  gloria  corporis^  vel  si  quid  aliud 
hujusmodi  est,  minus'  e"st  quama  ignitas  merendi, 
quae  pertinet  ad  virtutem  charitatis.  Et  ideo  di- 
cendum est  quod  Christus  gloriam  corporis,  et 
ea  quae  pertinent  ad  exteriorem  ejus  excel- 
lentiam, sicut  est  ascensio,  veneratio  et  alia 


(1)  Vulgata  : Qui  autem  diligit  me. 

hujusmodi,  hatuit  per  meritum.  Et  sic  patet 
quod  aliquid  sibi  mereri  potuit. 

Ad  primum  ergo  dicendum  quod  fruitio,  quae 
est  actus  charitatis,  pertinet  ad  gloriam  animae, 
quam  Christus  non  meruit.  Et  ideo  si  per  chari- 
tatem  aliquid  meruit,  non  sequitur  quod  idem  sit 
meritum  et  praemium.  Nec  tamen  per  charitatem 
meruit,  in  quantum  erat  charitas  comprehensoris, 
sed  in  quantum  erat  viatoris.  Nam  ipse  fuit  simul 
viator  et  comprehensor,  ut  supra  habitum  est, 
quaest.  19,  art.  10.  Et  ideo,  quia  nunc  non  est 
viator,  non  est  in  statu  merendi. 

Ad  secundum  dicendum  quod  Christo,  secun- 
dum quod  est  Deus  et  Dei  Filius,  per  naturam 
debetur  gloria  divina,  et  dominium  omnium,  sicut 
primo  et  supremo  domino.  Nihilominus  tamen  de- 
betur ei  gloria  sicut  homini  beato  ; quam  quantum 
ad  aliquid  debuit  habere  sine  merito,  et  quantum 
ad  aliquid  cum  merito  ut  ex  supra  dictis  patet, 
in  corp.  art. 

Ad  tertium  dicendum  quod  redundantia  gloriae 
ex  anima  ad  corpus  est  ex  divina  ordinatione,  se- 
cundum congruentiam  humanorum  meritorum  ; ut 
scilicet  sicut  homo  meretur  per  actum  animae, 
quem  exercet  in  corpore,  ita  etiam  remuneretur 
per  gloriam  animae  redundantem  ad  corpus.  Et 
propter  hoc  non  solum  gloria  animae,  sed  etiam 
gloria  corporis  cadit  sub  merito,  secundum  illud 
Rom.  8,  2 : Vivificabit  mortalia  corpora  nostra  (1) 
propter  inhabitantem  Spiritum  ejus  in  nobis.  Et  ita 
potuit  cadere  sub  merito  Christi. 

Ad  quartum  dicendum  quod  manifestatio  excel- 
lentiae Christi  pertinet  ad  bonum  ejus  secundum 
esse  quod  habet  in  notitia  aliorum  ; quamvis 
principalius  pertineat  ad  bonum  eorum  qui  eum 
cognoscunt,  secundum  esse  quod  habent  in  seip- 
sis  : sed  etiam  hoc  ipsum  refertur  ad  Christum,  in 
quantum  sunt  membra  ejus. 

Articulus  iv 

Utrum  Christus  aliis  mereri  potuerit. 

In/.,  quast.  48,  art.  1,  corp.  et  art.  6,  et  quast.  69,  art. 
J,  corp.  ; ei  2 Sent.  dist.  20,  quast.  2,  art.  3,  ad  3,  et  3, 
dist.  18,  art.  6;  et  Ver.  quast.  26,  art.  6 , ad  20 , et 
quast.  29,  art.  7. 

Ad  quartum  sic  proceditur.  1.  Videtur  quod 
Christus  aliis  mereri  non  potuerit.  Dicitur  enim 
Ezech.  18,  4 : Anima  qinv  peccaverit , ipsa  morie- 


Art.  4.  — Titulus  de  merito  condigni  intelligitur.  Etsi 
de  sola  potestate  videatur  inquirere,  respondet  tamen 
Christum  Dominum  aliis  meruisse  in  quos  gratiam  infiuit, 
sicut  caput  in  membra.  Doctrina  haec  est  de  fide.  Adverte 
quod  privilegium  Christi  est  mereri  aliis  de  condigno, 
ita  quod  sicut  solus  est  caput  Ecclesiae,  ita  solus  potest 
mereri  ex  condigno  pro  aliis.  Breviter  dicendum  est 
quod  primam  boni  cupiditatem  seu  gratiam,  fidem,  pceni- 
(1)  Vulgata  : corpora  vestra...  ejus  in  vobis. 


lur.  Ergo  pari  ratione  anima  quae  meretur,  ipsa 
remunerabitur.  Non  ergo  est  possibile  quod  Chris- 
tus aliis  meruerit. 

2.  Praeterea,  de  plenitudine  gratiae  Christi  om- 
nes accipiunt,  ut  dicitur  Joan.  1.  Sed  alii  homines 
habentes  gratiam  Christi  non  possunt  aliis  mereri. 
Dicitur  enim  Ezech.  14,  20,  quod  si  fuerint  in  ci- 

tentiam,  remissionem  peccatorum,  omne  genus  bonorum  et 
virtutum,  in  iis  perseverantiam,  vitam  asternam,  et  in 
universum  omnia  quas  ad  salutem  pertinent  Christus  no- 
bis promeruit. 

Script.  S.  — Matth.  27,  49,  etc. ; Mare.  15,  77,  etc. ; 
Luc.  23,  45,  etc. ; Joan.  I,  16  et  19,  50,  etc.;  Rom.,  3,  24 
et  5,  1,  etc.,  et  6,  io  ; 1 Corint.  1 5,  3 ; 2 Corint.  5,  etc. ; 
Ephes.  1,  3 ; Tit.  3,  7. 

Definit.  Eccles.  — Concit.  Milevit.  contra  Pelagianos 
(4  8).  Can.  3.  Item  placuit,  ut  quicumque  dixerit,  gratiam 
Dei,  in  qua  justificamur  per  Jesum  Christum  Dominum 
nostrum,  ad  solam  remissionem  peccatorum  valere,  quae 
jam  commissa  sunt,  non  etiam  ad  adjutorium,  ut  non 
committantur,  anathema  sit.  Can.  4.  Item,  quisquis  dixe- 
rit, eamdem  gratiam  Dei  per  Jesum  Christum  Dominum 
'nostrum  propter  hoc  tantum  nos  adjuvare  ad  non  pec- 
candum, quia  per  ipsam  nobis  revelatur  et  aperitur  in- 
telligentia  mandatorum  iit  sciamus,  quid  appetere  et  quid 
vitare  debeamus,  non  autem  per  illam  nobis  praestari,  ut 
quod  faciendum  cognoverimus,  etiam  facere  diligamus 
atque  valeamus,  anathema  sit.  Cum  enim  dicit  Apostolus, 
scientia  inflat,  charitas  vero  aedificat  : valde  impium  est, 
ut  credamus,  ad  eam,  quas  inflat,  nos  habere  gratiam 
Christi  : ad  eam,  quae  sdificat,  non  habere,  cum  sit 
utrumque  donum  Dei,  et  scire  quid  facere  debeamus,  et 
diligere  ut  faciamus;  ut  aedificante  charitate  scientia  non 
possit  inflare.  Sicut  autem  de  Deo  scriptum  est : «Qui  do- 
cet hominem  scientiam  »,  ita  etiam  scriptum  est:-*  Charitas 
ex  Deo  est  ».  — Concit.  Arausican.  //^29)  : Can.  24.  Ita 
sunt  in  vite  palmites,  ut  viti  nihil  conferant,  sed  inde  ac- 
cipiant unde  vivant.  Sic  quippe  vitis  est  in  palmitibus,  ut 
vitale  alimentum  subministret  eis,  non  sumat  ab  eis.  Ac 
per  hoc  et  manentem  in  se  habere  Christum,  et  manere 
in  Christo,  discipulis  prodest  utrumque,  non  Christo. 
Nam  praeciso  palmite,  potest  de  viva  radice  alius  pullu- 
lare : qui  autem  praecisus  est,  non  potest  sine  radice 
vivere.  — Pauli  IV,  Constitutio  « cum  quorumdam  » contra 
Socinianos,  supraqueest.  2,  art.  ?,  pag.  22.-  Concit.  Trident. 
Sess.  5,  num.  3 : 3.  Si  quis  hoc  Adas  peccatum,  quod  origine 
unum  est,  et  propagatione,  non  imitatione,  transfusum 
omnibus,  inest  unicuique  proprium,  vel  per  humanae  na- 
turae vires  vel  per  aliud  remedium  asserit  tolli,  quam 
per  meritum  unius  mediatoris  Domini  nostri  Jesu  Christi, 
qui  nos  Deo  reconciliavit  in  sanguine  suo,  factus  nobis 
justitia,  sanctificatio  et  redemptio ; aut  negat,  ipsum  Christi 
Jesu  meritum  per  Baptismi  sacramentum  in  forma  Ec- 
clesias rite  collatum,  tam  adultis  quam  parvulis  appli- 
cari ; anat.  sit,  quia  non  est  aliud  nomen  sub  ccelo  da- 
tum hominibus,  in  quo  oporteat  nos  salvos  fieri.  Unde 
illa  vox  : « Ecce  agnus  Dei,  ecce  qui  tollit  peccata 
mundi  ».  Et  illa  : « Quicumque  baptizati  estis,  Christum 
induistis  ».  Ibid  Sess.  6,  cap.  2,  supra  quaest.  i.art.^pag.i^. 
— Ibidem,  cap.  7 : Quid  sit  justificatio  impii,  ct  quae  ejus 
causa.  Hanc  dispositionem  seu  praeparationem  justifica- 
tio ipsa  consequitur  ; quas  non  est  sola  peccatorum  re- 
ni ssio,  sed  et  sanctificatio  et  renovatio  interioris  hominis 
per  voluntariam  susceptionem  gratiae  et  donorum.  Unde 
homo  ex  injusto  fit  justus,  et  ex  inimico  amicus,  ut  sit 
h ®res  secundum  spem  vitas  aeternae.  Hujus  justificationis 
causas  sunt,  finalis  quidem,  gloria  Dei  et  Christi,  ac  vita 
asterna  ; efficiens  vero,  misericors  Deus,  qui  gratuito 
abluit  et  sanctificat,  signans  et  ungens  Spiritu  promissio- 
nis Sancto,  qui  est  pignus  haereditatis  nostra  : meritoria 
autem,  dilectissimus  Unigenitus  suus,  Dominus  noster  Je- 


9' 


140 


SUMMAE  THEOLOGICAE  PARS  TERTIA 


vitale  Noe  (i),  Daniel  et  Job,  filium  et  filiam  non 
liberabunt , sed  ipsi  justitia  sua  liberabunt  animas 
suas.  Ergo  nec  Christus  potuit  aliqu  d nobis  me- 
reri. 

^ j^JPrseterea,  merces  quam  quis  meretur,  debe- 
tur secundum  justitiam,  et  non  secundum  gratiam, 

sus  Christus,  qui  cum  essemus  inimici,  propter  nimiam 
chariiatem,  qua  dilexit  nos,  sua  sanctissima  passione  in 
ligno  crucis  nobis  justificationem  meruit,  et  pro  nobis 
Deo  Patri  satisfecit:  instrumentalis  item,  sacramentum 
Baptismi  ; quod  est  sacramentum  fidei,  sine  qua  nulli 
unquam  contigit  justificatio  : demum  unica  formalis  causa 
est  justitia  Dei,  non  qua  ipse  justus  est,  sed  qua  nos  jus- 
tos facit  : qua  videlicet  ab  eo  donati,  renovamur  spiritu 
ment  s nostrae,  et  non  modo  reputamur,  sed  vere  justi  no- 
minamur et  sumus,  justitiam  in  nobis  recipientes,  unus- 
quisque suam  secundum  mensuram,  quam  Spiritus  Sanc- 
tus partitur  singulis  prout  vult,  et  secundum  propriam 
cujusque  dispositionem  et  cooperationem.  Quamquam 
enim  nemo  possit  esse  justus,  nisi  cui  merita  passionis  Do- 
mini nostri  Jesu  Christi  communicantur  : id  tamen  in  hac 
impii  justificatione  fit,  dum  e usdem  sanctissimae  passio- 
nis merito  per  Spiritum  Sanctum  charitas  Dei  diffunditur 
in  cordibus  eorum,  qui  justificantur,  atque  ipsis  inhaeret, 
unde  in  ipsa  justificatione  cum  remissione  peccatorum 
haec  omnia  simul  infusa  accipit  homo  per  Jesum  Chris- 
tum, cui  inseritur,  fidem,  spem  et  chariiatem  : nam  fides, 
nisi  ad  eam  spes  accedit  et  charitas.  neque  unit  perfecte 
cum  Christo,  neque  corporis  ejus  vivum  membrum  efficit : 
qua  ratione  verissime  dicitur,  fidem  sine  operibus  mor- 
tuam et  otiosam  esse.  Et  : « In  Christo  Jesu  neque  cir- 
cumcisionem aliquid  valere,  neque  praeputium,  sed  fidem, 
quae  per  charitatem  operatur  ».  Hanc  fidem  ante  Bap- 
tismi sacramentum  ex  Apostolorum  traditione  Catechu- 
meni ab  Ecclesia  petunt,  cum  petunt  fidem,  vitam  aeternam 
praestantem  ; quam  sine  spe  et  charitate  fides  praestare 
non  potest.  Unde  et  statim  verbum  Christi  audiunt:  Si 
vis  in  vitam  ingredi,  serva  mandata.  Itaque  veram  et 
Christianam  justitiam  accipientes,  eam  seu  primam  sto- 
lam pro  illa,  qi  am  Adam  sua  inobedientia  sibi  et  nobis 
perdidit,  per  Christum  Jesum  illis  donatam,  candidam  et 
immaculatam  jubentur  statim  conservare,  ut  eam  perfe- 
rant ante  tribunal  D.  N.  J.  C.  et  habeant  vitam  «ternam. 
Ibidem,  Sess.  16,  cap.  16  : De  fructu  justificationis,  hoc  est » 
de  merito  bonorum  operum,  dcque  ipsius  meriti  ratione. 
Hac  igitur  ratione  justificatis  hominibus  sive  acceptam 
gratiam  perpetuo  conservaverint,  sive  amissam  recupera- 
verint, proponenda  sunt  Apostoli  verba  : « Abund  ite  in 
omni  opere  bono,  scientes  quod  labor  vester  non  est  ina- 
nis in  Domino  ».  Non  enim  injustus  est  Deus,  ut  oblivi- 
scitur operis  vestri,  et  dilectionis  quam  ostendistis  in  no- 
mine ipsius.  Et  « Nolite  amittere  confidentiam  vestram 
quae  magnam  habet  remunerationem  ».  Atque  ideo  bene 
operantibus  usque  in  finem,  et  in  Deo  sperantibus,  pro- 
ponenda est  vita  aeterna,  et  tanquam  gratia  filiis  Dei  per 
Christum  Jesum  misericorditer  promissa  ; et  ta-quam 
merces  ex  ipsius  Dei  promissione  bonis  ipsorum  operi- 
bus et  meritis  fideliter  reddenda.  Hec  est  enim  illa  co- 
rona justitiae,  quam  post  suum  certamen  et  cursum  reposi- 
tam sibi  esse  aiebat  Apostolus,  a justo  Judice  sibi  red- 
dendam : non  solum  autem  sibi,  sed  et  omnibus  qui  dili- 
gunt adventum  ejus.  Cum  enim  ille  ipse  Christus  Jesus 
tanquam  caput  in  membra,  e:  tanquam  vitis  in  palmites, 
in  ipsos  justificatos  jugiter  virtutem  influat  ; qu«  virtus 
bona  eorum  opera  semper  anteced;t,  et  comitatur,  et 
subsequitur,  et  sine  qua  nullo  pacto  Deo  grata  et  meri- 
toria esse  possent ; nihil  ipsis  justificatis  amplius  deesse 
credendum  est  quominus  plene  illis  quidem  operibus 
quae  in  Deo  sunt  facta,  divinae  legi,  pro  hujus  vitae  statu, 
satisfecisse,  et  vitam  eternam  suo  etiam  tempore,  si  ta 
(i)  Vulgata  : in  medio  ejus. 


ut  patet  Rom.  4.  Si  ergo  Christus  meruit  salu- 
tem nostram,  sequitur  quod  salus  nostra  non  sit 
ex  gratia  Dei,  sed  ex  justitia;  et  quod  injuste 
agat  cum  eis  quos  non  salvat,  cum  meritum  Christi 
ad  omnes  se  extendat. 

— Sed  contra  est  quod  dicitur  Rom.  5,  18: 
Sicut  per  unius  delicium  in  omnes  homines  in  con- 
demnationem, sic  et  per  unius  justitiam  in  omnes 
homines  in  justificationem  vita;.  Sed  demeritum 
Adae  derivatur  ad  condemnationem  aliorum.  Ergo 
multo  magis  meritum  Christi  ad  alios  derivatur. 

-despondeo  dicendum  quod,  sicut  supra  dictum 
-L'-est,  quaest.  8,  in  Christo  non  solum  fuit  gratia 
sicut  in  quodam  homine  singulari,  sed  sicutjn^c^ 
pite  totius  Ecclesiae^  cui  omnes  uniuntur,  sicut 
capiti  membra,  ex  quibus  constituitur  mystice  una 
persona.  Et  exinde  est  quod  meritum  Christi 
se  extendit  ad  alios,  in  quantum  sunt  mem- 
bra ejus;  sicut  etiam  in  uno  homine  actio  capitis 
aliqualiter  pertinet  ad  omnia  membra  ejus,  quia 
non  solum  sibi  sentit,  sed  omnibus  membris. 

Ad  primum  ergo  dicendum  quod  peccatum  sin- 
gularis personae  non  nocet  nisi  sibiipsi ; sed  pec- 
catum Adae,  qui  constitutus  est  a Deo  principium 
totius  naturae,  ad  alios  per  carnis  propaginem  de- 
rivatur : et  similiter  meritum  Christi,  qui  est  a 
Deo  constitutus  caput  omnium  hominum  quan- 
tum ad  gratiam,  se  extendit  ad  omnia  ejus  mem- 
bra. 

Ad  secundum  dicendum  quod  alii  de  plenitudine 
Christi  accipiunt,  non  quidem  fontem  gratiae,  sed 
quamdam  particularem  gratiam  : et  ideo  non 
oportet  quod  alii  homines  possint  aliis  mereri,  si- 
cut Christus. 


men  in  gratia  decesserint,  consequendam,  vere  prome- 
ruisse censeantur,  cum  Christus  Salvator  noster  dicat  : Si 
quis  biberit  ex  aqua,  quam  ego  dabo  ei,  non  sitiet  in 
sternum,  sed  fiet  in  eo  fons  aquae  salientis  in  vitam  ster- 
nam ».  Ita  neque  propria  nostra  justitia  tanquam  ex  nobis 
propria  statuitur  , neque  ignoratur  aut  repudiatur  jus- 
titia Dei.  Quae  enim  justitia  nostra  dicitur,  quia  per  eam 
nobis  inhaerentem  justificamur  ; illa  eadem  Dei  est,  quia 
a Deo  nobis  infunditur  per  Christi  meritum.  Neque 
vero  illud  omittendum  est,  quod  licet  bonis  operibus  in 
sacris  litteris  usque  adeo  tribuatur,  ut  etiam  qui  uni  ex 
minimis  suis  potum  aquae  frigidas  dederit,  promittat  Chris- 
tus, eum  non  esse  sua  mercede  cariturum  : et  Apostolus 
testetur,  id  quod  in  praesenti  est  momentaneum  et  leve 
tribulationis  nostras,  supra  modum  in  sublimitate  «ter- 
num gloriaapondus  operari  in  nobis  : absittamen,  ut  Chris- 
tianus homo  in  se  ipso  vel  confidat  vel  glorietur,  et  non 
in  Domino  ; cujus  tanta  est  erga  omnes  homines  bonitas, 
ut  eorum  velit  esse  merita,  qu®  sunt  ipsius  dona.  Et 
quia  in  multis  offendimus  omnes  ; unusquisque  sicut  mi- 
sericordiam et  bonitatem,  ita  severitatem  et  judicium 
ante  oculos  habere  debet,  neque  se  ipsum  aliquis,  etiam 
si  nihil  sibi  conscius  fuerit,  judicare  ; quoniam  omnis  ho- 
minum vita  non  humano  judicio  examinanda  et  judicanda 
est,  sed  Dei  : qui  i 11  u minabit  abscondita  terebrarum,  et 
manifestabit  consilia  cordium.  Ibidem,  Can.  xo.  Si  quis 
dixerit,  homines  sine  Christi  justitia,  per  quam  nobis 
meruit  justificari,  aut  per  eam  ipsam  formaliter  justos 
esse : anat.  sit. 


QU^ST.  XX.  DE  CHRISTI  SUBJECTIONE  AD  f>ATRfcM 


MI 


Ad  tertium  dicendum  quod  sicut  peccatum  Adae 
non  derivatur  ad  alios  nisi  per  carnalem  genera- 
tionem ; Ita  meritum  Christi  non  derivatur  ad 
alios  nisi  per  generationem  spiritualem,  quae  fit  in 
baptismo,  per  quem  homines  Christo  incorporan- 
tur, secundum  illud  Galat.  5,  27  : Omnes  quot- 
quot in  Christo  (1)  bapti\ati  estis , Christum  induis- 
tis; et  hoc  ipsum  est  gratiae,  quod  homini  conce- 
ditur regenerari  in  Christo  : et  sic  salus  hominis 
est  ex  gratia. 


QUESTIO  XX 

DE  CONVENIENTIBUS  CHRISTO,  SECUNDUM  QUOD 

patri  fuit  subjectus.  — In  duos  articulos 
divisa. 

Deinde  considerandum  est  de  his  quae  conve- 
niunt Christo  per  comparationem  ad  Patrem  : — 
quorum  quaedam  dicuntur  de  ipso  secundum  habi- 
tudinem ipsius  ad  Patrem,  puta  quod  est  ei  sub- 
jectus, quod  ipsum  oravit,  quod  ei  in  sacerdotio 
ministravit;  — quaedam  vero  dicuntur  vel  dei 
possunt  secundum  habitudinem  Patris  ad  ipsum, 
puta  si  Pater  eum  adoptasset,  et  quod  eum  prae- 
destinavit. 

Primo  igitur  considerandum  est  de  subjectione 
Christi  ad  Patrem;  — secundo,  de  ejus  oratione  ; 
— tertio,  de  ipsius  sacerdotio  ; — quarto,  de  ado- 
ptione, an  ei  conveniat  ; — quinto  de  ejus  prae- 
destinatione. 

Circa  primum  quaeruntur  duo  : i°  utrum  Chris- 
tus sit  subjectus  Patri ; 20  utrum  sit  subjectus  si- 
biipsi. 


que  subjectum.  Sed  non  est  simpliciter  dicendum 
quod  Christus  sit  creatura,  ut  supra  dictum  est, 
quaest.  16,  art.  8.  Ergo  etiam  non  est  simpliciter 
dicendum  quod  Christus  sit  Deo  Patri  subjec- 
tus. 

2.  Praeterea,  ex  hoc  dicitur  aliquid  Deo  subjec- 
tum, quod  est  ejus  dominio  serviens.  Sed  huma- 
nae naturae  in  Christo  non  potest  attribui  servitus  : 
dicit  enim  Damascenus  in  3 lib.  orth.  Fid.,  cap. 
21,  circa  med.  : Sciendum  est  quod  neque  servam 
ipsam , scilicet  humanam  naturam  Christi,  dicere 
possumus  : servitutis  enim  et  dominationis  nomina, 
non  natura;  sunt  nomina,  cognitionis  que  signa,  sed 
eorum  qua;  ad  aliquid,  quemadmodum  paternitatis 
et  filiationis  nomina.  Ergo  Christus  secundum  hu- 
manam naturam  non  est  subjectus  Deo  Patri. 

5.  Praeterea,  1 ad  Corinth.  15,  28,  dicitur  : 
Cum  autem  subjecta  illi  fuerint  omnia,  tunc  ipse 
Filius  subjectus  erit  illi  qui  sibi  subjecit  omnia{\). — 
Sed,  sicut  dicitur  Hebr.  2,  8,  nunc  necdum  vide- 
mus omnia  subjecta  ei.  Ergo  nondum  ipse  est  sub- 
jectus Patri,  qui  ei  subjecit  omnia. 

• — Sed  contra  est  quod  Dominus  dicit  Joan.  14, 
28  : Pater  major  me  es_l;  et  Augustinus  dicit  in  1 
de  Trinit.,  cap.  7,  ante  med.  : Non  immerito  Scri- 
ptura utrumque  dicit,  et  ecqualem  Patri  Filium,  et 
Patrem  Filio  majorem  : illud  enim  propter  formam 
Dei  ; hoc  autem  propter  formam  servi  sine  ulla 
confusione  inlellig  tur.  Sed  minor  est  subjectus 
majori.  Ergo  Christus  secundum  formam  servi 
est  Patri  subjectus. 

Respondeo  dicendum  quod  cuilibet  habenti  ali- 
quam naturam  conveniunt  ea  quae  sunt  pro- 
pria i li  naturae.  Natura  autem  humana  ex  sui  con- 


Articulus  primus 

Utrum  dicentium  sit  Christum  esse  subjectum  Patri. 


Pari.  1 , quast.  42,  art.  4,  adi,  et  quast.  75,  art.  7,  ad  1 ; 
et  ] Sent.,  dist.  11,  art.  2,  ad  2,  et  dist.  27,  art.  3, 
quast.  1,  corp.;  et  1 Cor.  ij,  lect.  $,fin. 


Ad  primum  sic  proceditur.  1.  Videtur  quod 
non  sit  dicendum  Christum  esse  subjectum  Patri. 
Omne  enim  quod  subjicitur  Deo  Patri  est  creatu- 
ra : quia,  ut  dicitur  in  lib.  de  Ecclesiasticis  Dog- 
matibus, cap.  4,  in  Trinitate  nihil  est  serviens  ne- 


Art.  i . — Ex  art.  erui  potest  etiam  alia  conclusio,  scili- 
cet: Propter  periculum  erroris,  non  est  absolute  conce- 
dendum Christum  fuisie  subjectum  Patri,  nisi  secundum 
naturam  humanam  addamus;  quod  si  absolute  apud  catho- 
licum doetorem  invenitur,  sic  est  intei  pretandum.  — Hic 
quseritur,  ait  Suarez,  an  Christus  sit  inaequalis  aut  minor 
Patre,  an  sit  subjectus  illi  et  an  sit  servus  illius,  haec  enim 
tria  diversa  sunt;  nam  esse  minorem,  consistit  in  inaequa- 
lite  in  boni.ate  seu  perfectione  : esse  subjectum,  consistit 
in  obligatione  parendi  pra2ceptis  alterius:  esse  autem  ser. 
vum  est  esse  sub  dominio  alterius,  quas  omnia  compre- 
hendit D.  Thomas  sub  uno  titulo,  quia  eadem  ratio  quaes- 
(1)  Vulgata  : Quicumque  in  Christo,  ete 


tionis  vel  dubitationis  est  in  omnibus,  et  quia  sub  hoc 
nomine,  subjectus . omnis  inferior  comprehendi  potest.  — 
Sed  difficultas  est  ex  epLtoIa  Adriani  1 ad  Episcopos 
Hispaniae,  et  Concil.  Francolurdiense  prohibenie  Chris- 
tum vocari  tam  servum  quam  filium  adoptivum  (infra 
quaest.  2;,  art.  4)  his  verbis  : ic  Si  ego  Deus  verus  est, 
qui  de  Virgine  natus  est,  quomodo  tunc  potest  adoptivus 
esse  vel  servus  ? Deum  enim  nequaquam  audetis  confiteri 
servum  vel  adoptivum;  et  si  eum  propheta  servum  no- 
minasset,  non  tam  ex  conditione  servitutis,  sed  ex  humili- 
tatis obedientia,  qua  factus  est  Patri  obediens  usque 
ad  mortem  ».  Sed  distinguendum  cum  Sylvio  : 1»  Ser- 
vitus est  legalis  seu  pcenalis,  ex  lege  introducta,  ita 
est  conditio  eorum  qui  in  bello  capti  sunt.  20  Servitus 
est  naturalis,  qua  scilicet  aliquis,  ratione  originis,  est 
alteri  subditus,  eique  tenetur  obsequi  : sic  filius  est 
parentum  servus,  et  omnis  creatura  Dei.  Dicendum  est 
ergo  quod  Christus  ut  homo,  est  vere  servus  Dei,  servi- 
tute naturali.  Aliqui  cum  Vasquesio  . contradicunt,  sed  _ 
videtur  quasi  atuestio'  de  nomine^  — Ad  2 arg.  nota 
atfctorefrrllhTTit  et  alTbfsSepe  attulisse  verba  S.  Damas- 
ceni, secundum  veterem  interpretem.  Bilius  autem  ita 
reddit:  « Sciendum,  illum  ne  servum  quidem  nobis  di- 
cere licet,  » sensu  scilicet  supra  dicto,  de  servitute  poe- 
nali. — Cfr.  S.  Leo  serm.  2 de  Nativit,  et  S.  Damasc. 
lib.  4,  cap.  19. 

(1)  Vulgata:  subjecta  fuerint  illi  omnia.,  subjectus  erit  ei, 

ditione  habet  trplicem  subjectionem  ad  Deum. 
— Unam  quidem  secundum  gradum  bonitatis, 
prout  scilicet  divina  natura  est  ipsa  essentia  bo- 
nitatis, ut  patet  per  Dionysium,  i cap.  de  div. 
Nom.,  a med.  lect.  3.  Natura  autem  creata  habet 
quamdam  participationem  divinae  bonitatis,  quasi 
radiis  illius  bonitatis  subjecta.  — Se :undo  huma- 
na natura  subjicitur  Deo  quantum  ad  Dei  potes- 
tatem, prout  scilicet  natura  humana,  sicut  et  quae- 
libet creatura,  subjacet  operationi  divinae  disposi- 
tionis. — Tertio  modo  specialiter  humana  natura 
Deo  subjicitur  quantum  ad  proprium  suum  actum, 
in  quantum  scilicet  propria  voluntate  obedit  man- 
datis ejus.  Et  hanc  triplicem  subjectionem  ad 
Patrem  Christus  de  seipso  confitetur.  — Primam 
quidem  Matth.  19,  17  : Quid  me  interrogas  de  bo- 
noi Unus  est  bonus  Deus;  ubi  Hieronymus  di- 
cit, qui  magistrum  vocaverat  bonum,  et  non  Deum, 
vel  Dei  Filium  confessus  erat,  discit,  hominem, 
quamvis  sanctum,  in  comparatione  Dei  non  esse  bo- 
num; per  quod  dedit  intelligere  quod  ipse  secun- 
dum humanam  naturam  non  pertingebat  ad  gra- 
dum bonitatis  divinae.  Et  quia  in  his  quae  non  mole 
magna  sunt , idem  est  esse  majus  quod  melius,  ut 
Augustinus  dicit  in  6 de  Trinit.,  cap.  8,  circa 
med.,  ex  hac  ratione  Pater  dicitur  major  Christo 
secundum  humanam  naturam.  — Secunda  etiam 
subjectio  Christo  attribuitur,  in  quantum  omnia 
quae  circa  humanitatem  Christi  acta  sunt,  divina 
dispositione  gesta  creduntur  : unde  Dionysius 
dicit 4 cap.  coel.  Hierarch.,  prop.  fin.,  quod  Chris- 
tus subjicitur  Dei  Patris  ordinationibus.  Et  haec 
est  subjectio  servitutis,  secundum  quod  omnis 
creatura  Deo  servit  ejus  ordinationi  subjecta,  se- 
cundum illud  Sap.  16,  24  : Creatura  tibi  Factori 
deserviens.  Et  secundum  hoc  etiam  Filius  Dei, 
Philipp.  2,  10  : dicitur  formam  servi  accepisse.  — 
Tertiam  etiam  subjectionem  attribuit  sibi  ipsi  Joan. 
8,  29,  dicens  : Quce  placita  sunt  ei,  facio  semper. 
Et  haec  est  subjectio  obedientiae  Patri  usque  ad 
mortem  : unde  dicitur  Philipp.  2,  8 quod  factus 
est  obediens  Patri  usque  ad -mortem. 

Ad  primum  ergo  dicendum  quod  sicut  non  est 
simpliciter  intelligendum  quod  Christus  sit  crea- 
tura, sed  solum  secundum  humanam  naturam,  sive 
apponatur  ei  determinatio,  sive  non,  ut  supra  dic- 
tum est,  quaest.  16,  art.  8,  ita  etiam  non  est  sim- 
pliciter intelligendum  quod  Christus  sit  subjectus 
Patri,  sed  solum  secundum  humanam  naturam, 
etiamsi  haec  determinatio  non  apponatur  : quam 
tamen  convenientius  est  apponere,  ad  evitandum 
errorem  Arii,  qui  posuit  Filium  minorem  Patre. 

Ad  secundum  dicendum  quod  relatio  servitutis 
et  dominii  fundatur  super  actione  et  passione,  in 
quantum  scilicet  servi  est  moveri  a domino  se- 
cundum imperium.  Agere  autem  non  attribuitur 
naturae,  sicut  agenti,  sed  personae  : actus  enim 
suppositorum  sunt  et  singularium,  secundum  Phi- 
losophum, lib.  1 Metaphys.,  cap.  1,  ante  med. 


Attribuitur  tamen  actio  naturae  sicut  ei  secundum 
quam  persona  vel  hypostasis  agit.  Et  ideo  quafnvis 
non  proprie  dicatur  quod  natura  sit  domina  vel 
serva,  potest  tamen  proprie  dici  quod  quaelibet 
hypostasis  vel  persona  sit  domina  vel  serva  secun- 
dum hanc  vel  illam  naturam.  Et  secundum  hoc 
nihil  prohibet  Christum  dicere  Patri  subjectum  vel 
servum  secundum  humanam  naturam. 

Ad  tertium  dicendum  quod,  sicut  Augustinus 
dicit  in  1 de  Trinit.,  cap.  8,  ante  med.,  tunc  Chris- 
tus tradet  regnum  Deo  et  Patri , cum  justos,  in  qui- 
bus nunc  regnat  per  fidem,  perducturus  est  ad  spe- 
ciem, ut  scilicet  videant  ipsam  essentiam  commu- 
nem Patri  et  Filio  : et  tunc  totaliter  erit  Patri  sub- 
jectus non  solum  in  se,  sed  etiam  in  membris  suis, 
per  plenam  participationem  divinae  bonitatis.  Tunc 
etiam  omnia  erunt  plene  ei  subjecta  per  finalem 
impletionem  suae  voluntatis  de  eis  ; licet  etiam  mo- 
do sint  omnia  ei  subjecta  quantum  ad  potestatem, 
secundum  illud  Matth.  ult.,  20  : Data  est  mihi 
omnis  potestas  in  cxlo  et  in  terra. 

Articulus  ii 

Utrum  Christus  sit  subjectus  sibi  ipsi. 

Ad  secundum  sic  proceditur.  1.  Videtur  quod 
Christus  non  sit  subjectus  sibi  ipsi.  Dicit  enim 
Cyrillus  in  epistola  synodica,  quam  scilicet  syno- 
dus Ephesina  (gener.  III,  part.  1,  cap.  26),  reci- 
pit : Neque  ipse  Christus  sibi  servus  est,  neque  do- 
minus : fatuum  enim  est,  vel  potius  impium,  hoc  sen- 
tire vel  dicere.  Et  hoc  etiam  asserit  Damascenus 
in  4 libro  orth.  Fid.,  cap.  21,  a med.,  dicens  : 
Unum  enim  ens  Christus  non  potest  servus  esse  sui 
ipsius  et  dominus.  Sed  in  tantum  Christus  dicitur 
servus  Patris,  in  quantum  est  ei  subjectus.  Ergo 
Christus  non  est  subjectus  sibi  ipsi. 

2.  Praeterea,  servus  refertur  ad  dominum.  Sed 
relatio  non  est  alicujus  ad  seipsum  ; unde  et  Hila- 
rius dicit  in  lib.  3 de  Trinit.,  parum  ante  fin.,  quod 
nihil  est  sibi  simile  aut  aequale.  Ergo  Christus  non 
potest  dici  servus  sui  ipsius,  et  per  consequens  nec 
sibi  esse  subjectus. 

3.  Praeterea,  sicut  anima  rationalis  et  caro  unus 
est  homo ; ita  Deus  et  homo  unus  est  Christus,  ut 
Athanasius  dicit  (in  Symb.  fid.).  Sed  homo  non 
dicitur  subjectus  sibi  ipsi,  vel  servus  sui  ipsius,  aut 
major  seipso,  propter  hoc  quod  corpus  ejus  subjec- 
tum est  animae.  Ergo  neque  Christus  dicitur  sub- 
jectus sibi  ipsi  propter  hoc  quod  ejus  humanitas 
subjecta  est  divinitati  ipsius. 

Art.  2.  — Titulus  clarus  est  in  se  : sed  sua  causa  ex 
articulo  colligitur,  quod  est  diversus  loquendi  modus 
grsecorum  et  Latinorum.  Cyrillus  enim  et  Damascenus 
cum  Ephesina  synodo,  negant  Christum  sibi  subjectum. 
Augustinus  vero  Christum  sibi  subjectum  secundum 
humanitatem  affirmata  Et  quia  utaque  sententia  est  vera, 
et  ad  diversos  sensus  relata  rationabiliter  dicta  ab  utris- 
que, ideo  nata  est  qujestio  haee. 

— I.  Sed  contra  est  quod  Augustinus  d cit  in  i 
de  Trin;t.,  cap.  7,  ante  med.  : Veritas  ostendit  se- 
cundum istum  modum , quo  scilicet  Pater  major  est 
Christo  secundum  humanam  naturam,  etiam  seipso 
minorem  Filium. 

2.  Praeterea,  sicut  ipse  argumentatur  ibidem,  sic 
accepta  est  a Filio  Dei  forma  servi,  ut  non  amit- 
teretur forma  Dei.  Sed  secundum  formam  Dei, 
quae  est  communis  Patri  et  Filio,  Pater  est  Filio 
major  secundum  humanam  naturam.  Ergo  etiam 
Filius  est  major  seips'o  secundum  humanam  natu- 
ram. 

3.  Praeterea,  Christus  secundum  humanam  na- 
turam est  servus  Dei  Patris,  secundum  illud  Joan. 
20,  17  : Ascendo  ad  Patrem  meum  et  Patrem  ves- 
trum, Deum  meum  et  Deum  vestrum.  Sed  quicumque 
est  servus  Patris,  est  servus  Filii : alioquin  non  om- 
nia quae  sunt  Patris  essent  Filii.  Ergo  Christus  est 
servus  sui  ipsius  et  sibi  subditus. 

Respondeo  dicendum  quod,  sicut  dictum  est  art. 

praec.,  ad  2,  esse  dominum  et  servum  attri- 
buitur personae  vel  hypostasi  secundum  aliquam 
naturam.  Cum  ergo  dicitur  Christus  esse  dominus 
vel  servus  sui  ipsius,  vel  quod  Verbum  Dei  est  do- 
minus hominis  Christi,  hoc  potest  intelligi  duplici- 
ter : — Uno  modo  ut  intelligatur  hoc  esse  dic- 
tum ratione  alterius  hypostasis  vel  personae  ; 
quasi  alia  sit  persona  Verbi  Dei  dominantis,  et  alia 
hominis  servientis  ; quod  pertinet  ad  haeresim 
Nestorii : unde  in  condemnatione  Nestorii  dicitur 
in  synodo  Ephesina,  part.  3,  cap.  1,  anathematis. 
6 : Si  quis  dicit  Deum  vel  Dominum  esse  Christi 
ex  Deo  Patre  Verbum,  et  non  magis  eumdem  ipsum 
confitetur  simul  Deum  et  hominem,  ulpole  Verbum 
lactum  carnem,  secundum  Scripturas,  anathema  sil. 
Et  hoc  modo  negatur  a Cyrillo  et  Damasceno,  lo- 
cis in  arg.  1 citat.,  et  sub  eodem  sensu  negan- 
dum est  Christum  esse  minorem  seipso,  vel 
esse  sibi  subjectum.  — Alio  modo  potest  intel- 
ligi secundum  diversitatem  naturarum  in  una 
persona  vel  hypostasi.  Et  sic  dicere  possumus 
secundum  unam  earum,  in  qua  cum  Patre  con- 
venit, simul  eum  cum  Patre  praeesse  et  domi- 
nari; secundum  vero  alteram  naturam,  in  qua 
nobiscum  convenit,  ipsum  subesse  et  servire  ; 
et  per  hunc  modum  dicit  Augustinus,  loc.  sup. 
cit.,  Filium  esse  seipso  minorem. 

Sciendum  tamen  quod  cum  hoc  nomen  Christus 
sit  nomen  personae,  sicut  et  hoc  nomen  Fdius,  illa 
per  se  et  absolute  possunt  dici  de  Christo  quae 
conveniunt  et  ratione  suae  personae,  quae  est  aeter- 
na; et  maxime  hujusmodi  relationes,  quae  magis 
proprie  videntur  ad  personam  vel  hypostasim  per- 
tinere. Sed  ea  quae  conveniunt  ei  secundum  huma- 
nam naturam,  sunt  ei  potius  attribuenda  cum  de- 
terminatione, ut  videlicet  dicamus  Christum  esse 
simpliciter  maximum,  et  dominum,  et  praesiden- 
tem ; quod  autem  sit  subjectus,  vel  servus,  vel  mi- 


nor, est  ei  attribuendum  cum  determinatione,  sc.- 
licet,  secundum  humanam  naturam. 

Ad  primum  ergo  dicendum  quod  Cyrillus  et  Da- 
mascenus negant  Christum  esse  Dominum  sui  ip- 
sius, secundum  quod  per  hoc  importatur  pluralitas 
suppositorum,  quae  requiritur  ad  hoc  quod  aliquis 
simpliciter  sit  dominus  alicujus. 

Ad  secundum  dicendum  quod  simpliciter  quidem 
oportet  esse  alium  dominum  et  alium  servum  ; po- 
test tamen  aliqua  ratio  dominii  et  servitutis  servari, 
prout  idem  est  dominus  et  servus  sui  ipsius  secun- 
dum aliud  et  aliud. 

Ad  tertium  dicendum  quod  propter  diversas  par- 
tes hominis,  quarum  una  est  superior  et  alia  infe- 
rior, dicit  etiam  Philosophus  in  5 Ethic.,  cap.  ult., 
quod  est  hominis  ad  se  ipsum  justitia,  in  quantum 
irascibilis  et  concupiscibilis  obediunt  rationi.  Un- 
de per  hunc  modum  etiam  unus  homo  potest  dici 
sibi  subjectus  et  serviens  secundum  diversas  sui 
partes. 

— Ad  alia  autem  argumenta  patet  responsio  ex 
dictis.  Nam  Augustinus  asserit  Filium  seipso  mi- 
norem esse,  vel  sibi  subjectum,  secundum  huma- 
nam naturam,  non  secundum  diversitatem  supposi- 
torum. 

QUAESTIO  XXI 

de  oratione  christi.  — In  qualuor  articulos 
divisa. 

Deinde  considerandum  est  de  oratione  Christi  : 
et  circa  hoc  quaeruntur  quatuor  : i°  utrum  Christo 
conveniat  orare ; 20  utrum  conveniat  ei  secundum 
suam  sensualitatem ; 30  utrum  conveniat  ei  orare 
pro  seipso,  an  tantum  pro  aliis  ; 40  utrum  omnis 

ejus  oratio  sit  exaudita. 

ARTICULUS  PRIMUS 

Utrum  Christo  competat  orare. 

y Sent.,  dist.  27,  art.  y,  quarst.  1,  et  4,  dist.  2$,  quast.  4, 
art.  6,  qua>t.  2,  ad  2 ; et  Joan.  22,  lect.  6. 

Ad  primum  sic  proceditur.  1.  Videtur  quod 
Christo  non  competat  orare  : nam,  sicut  Damas- 
cenus dicit,  lib.  3 orth.  Fid.,  cap.  24,  in  prine., 

ART>  j.  Conclusio  est  de  fide,  ut  patet  ex  S.  Evan- 

ee)  io. Vides  orationem  non  fuisse  Christo  necessariam 

absolute  sicut  nobis  : fuit  tamen  necessaria  ex  supposi- 
tione divinae  ordinationis;  fuit  conveniens  propter  instruc- 
tionem et  exemplum.  — Utrum  vero  Christus  nunc  ex.s- 
tens  in  coelo,  vere  et  proprie  oret  pro  nobis.  Nemo  negat 
ipsum  orare  pro  nobis  improprie  seu  interpellative, 
quatenus  exhibet  suam  humanitatem  et  sua  menta  Patri. 
Sed  Medina,  Vasquez,  cum  aliquibus,  docent  Christum 
non  vere  et  proprie  orare,  petendo  a Patre  nobis  saluta- 
ria • sed  communiter  doctores  partem  tenent  affirmati- 
vam (Rom.  8,  j et  Hebr.  7,  25);  Etenim  nunc  in  coelo, 
Christus  est  advocatus  et  mediator  noster  (1  Joan.  2 et 
, 1 Tim.  2). 

oratio  est  petitio  decentium  a Deo.  Sed  cum  Chris- 
tus omnia  facere  posset,  non  videtur  ei  convenire 
quod  aliquid  ab  aliquo  peteret.  Ergo  videtur  quod 
Christo  non  conveniat  orare. 

2.  Praeterea,  non  oportet  orando  petere  illud 
quod  aliquis  Scit  pro  certo  esse  futurum  ; sicut  non 
oramus  quod  sol  oriatur  cras  : neque  est  etiam 
conveniens  quod  aliquis  orando  petat  quod  scit 
nullo  modo  esse  futurum.  Sed  Christus  sciebat 
circa  omnia  quid  esset  futurum.  Ergo  non  conve- 
niebat ei  aliquid  orando  petere. 

3.  Praeterea,  Damascenus  dicit  in  libro  3,  loc. 
cit. , quod  oratio  est  ascensus  intellectus  in  Deum. 
Sed  intellectus  Christi  non  indigebat  ascensione  in 
Deum,  quia  semper  intellectus  ejus  erat  Deo  con- 
junctus, non  solum  secundum  unionem  hypostasis, 
sed  etiam  secundum  fruitionem  beatitudinis.  Ergo 
Christo  non  conveniebat  orare. 

— Sed  contra  est  quod  dicitur  Luc.  6,  12:  Fac- 
tum est  in  illis  diebus,  exiit  in  montem  orare , et  erat 
pernoctans  in  oratione  Dei. 

Respondeo  dicendum  quod,  sicut  dictum  est  in 
secunda  parte,  (2-2,  quaest.  85,  art.  1 et  2), 
oratio  est  quaedam  explicatio  propriae  voluntatis 
apud  Deum,  ut  eam  impleat.  Si  igitur  in  Christo 
esset  una  tantum  voluntas,  scilicet  divina,  nullo 
modo  competeret  ei  orare,  quia  voluntas  divina 
per  seipsam  est  effectiva  eorum  quae  vult,  secun- 
dum illud  Psal.  154,  6 : Omnia  queeeumque  voluit 
Dominus,  fecit.  Sed  quia  in  Christo  est  alia  vo’un- 
tas  divina  et  alia  humana,  et  voluntas  humana  non 
est  per  se  ipsam  efficax  ad  implendum  quae  vult, 
nisi  per  virtutem  divinam,  inde  est  quod  Christo 
secundum  quod  est  homo  et  humanam  volun- 
tatem habens,  competit  orare. 

Ad  primum  ergo  dicendum  quod  Christus  pote- 
rat perficere  omnia  quae  volebat,  secundum  quod 
Deus,  non  autem  secundum  quod  homo,  quia  se- 
cundum quod  homo  non  habuit  omnipotentiam,  ut 
suprahabitum  est,  quast.  1 3,  art.  1 . Nihilominus  ipse 
idem  Deus  existens  et  homo,  voluit  ad  Patrem  ora- 
tionem porrigere,  non  quasi  ipse  esset  impotens, 
sed  propter  nostram  instructionem  : primo  quidem 
ut  ostenderet  se  esse  a Patre,  unde  ipse  dicit  Joan. 
11,  42  : Propter  populum,  qui  circumstat,  dixi, 
scilicet  verba  orationis,  ut  credant,  quia  tu  me  mi- 
sisti. Unde  Hilarius,  in  10,  de  Trinit.,  circ.  fin., 
dicit  : Non  prece  eguit,  pro  nob's  (1)  oravit,  ne  fi- 
lius ignoraretur.  Secundo  ut  nobis  exemplum 
orandi  daret;  unde  Ambrosius  dicit  super  Luc., 
cap.  6,  sup.  illud  : Erat  pernoctans,  etc.  : Noli 
insidiatrices  aperire  aures,  ut  putes  Filium  Dei  quasi 
infirmum  rogare,  ut  impetret  quod  implere  non  pos- 
sit; potestatis  enim  auctor,  obedienticc  magister,  ad 
preeeepta  virtutis  suo  nos  informat  exemplo.  Unde 
et  Augustinus  dicit  super  Joan.,  tract.  104,  circa 

(1)  Theologi  et  Nicolaius,  nobis,  omisso  pro. 


med.  : Poterat  Dominus  in  forma  servi,  si  hoc  opuS 
esset,  orare  silentio;  sed  ita  se  Patri  exhibere  voluit 
precatorem,  ut  meminisset  nostrum  se  esse  docto - 
rem. 

Ad  secundum  dicendum  quod  inter  alia  quae 
Christus  scivit  futura,  scivit  quaedam  esse  fienda 
propter  suam  orationem,  et  hujusmodi  non  incon- 
venienter a Deo  petiit. 

Ad  tertium  dicendum  quod  ascensio  nihil  est  aliud 
quam  motus  in  id  quod  est  sursum.  Motus  autem, 
ut  habetur  in  3 de  Anima,  text.  28,  dupliciter  dici- 
tur : — Uno  modo  proprie,  secundum  quod  impor- 
tat exitum  de  potentia  in  actum,  prout  est  actus 
imperfecti ; et  sic  ascendere  competit  ei  quod  est 
potentia  sursum  et  non  actu,  et  hoc  modo,  ut  Da- 
mascenus dicit  in  3 1 i b . , loc.  cit.  in  arg.,  intellectus 
humanus  Christi  non  eget  ascensione  in  Deum , cum 
sit  semper  Deo  unitus  et  secundum  esse  personale, 
et  secundum  contemplationem  beatam.  — Alio  modo 
dicitur  motus,  qui  est  actus  perfecti,  id  est,  exis- 
tentis  in  actu,  sicut  intelligere  et  sentire  dicuntur 
quidam  motus  : et  hoc  modo  intellectus  Christi 
semper  ascendit  in  Deum,  quia  semper  contempla- 
tur ipsum  ut  supra  se  existentem. 

Articulus  ii 

Utrum  Christo  conveniat  orare  secundum  suam  sensuali- 
tatem. 

Inf.,art.  4,  corp.,  et  ad  4 ; et  3 Sent.,  dist.  18,  art.  3, 
qiuest.  3 ; et  Opusc.  2,  cap.  240 ; et  Op.  7. 

Ad  secundum  sic  proceditur.  1.  Videtur  quod 
Christo  conveniat  orare  secundum  suam  sensuali- 
tatem. Dicitur  enim  in  Ps.  83,  3,  ex  persona 
Christi  : Cor  meum  et  caro  mea  exultaverunt  in 
Deum  vivum.  Sed  sensualitas  dicitur  appetitus 
carnis.  Ergo  sensualitas  Christi  potuit  ascendere 
in  Deum  vivum  exultando,  et  pari  modo  orando. 

2.  Praeterea,  ejus  videtur  esse  orare  cujus  est 
desiderare  illud  quod  petitur.  Sed  Christus  petivit 
aliquid  quod  desideravit  ejus  sensualitas,  cum  di- 
xit: Transeat  a me  calix  iste,  sicut  dicitur  Matth. 
26,  39.  Ergo  sensualitas  Christi  oravit. 

3.  Praeterea,  magis  est  uniri  Deo  in  persona 
quam  ascendere  in  Deum  per  orationem.  Sed  sen- 
sualitas fuit  assumpta  a Deo  in  unitatem  personae, 
sicut  et  quaelibet  pars  humanae  naturae.  Ergo  multo 
magis  potuit  ascendere  in  Deum  orando. 

Art.  2.  — Quaestio  hujus  art.  non  est  singularis  de 
Christo,  ait  Suarez,  sed  communis  omnibus  hominibus, 
neque  habet  in  Christo  singularem  aliquam  rationem-  du- 
bitandi. Hic  autem  a D.  Thoma  proposita  est,  ad  expli- 
candum quomodo,  et  propter  quas  causas,  Christus 
interdum  oraverit,  proponendo,  seu  repraesentando 
Patri  suo  sensualitatis  affectum.  — Non  quaeritur  an 
oratio  Christi  fuerit  actus  sensualitatis  seu  appetitus  sen- 
sitivi, oratio  enim  est  actus  rationis.  Oravit  Christus 
secundum  sensualitatem  hoc  sensu  quod  oratio  ejus  erat 
e objecto  sensualitatis. 


QU/EST.  XXI.  DE  ORATIONE  CHRISTI 


— Sed  contra  est  quod  dicitur  Philipp.  2,  quod 
Filius  Dei  secundum  naturam  quam  assumpsit, 
in  similitudinem  hominum  faclus  est.  Sed  alii  homi- 
nes non  orant  secundum  sensualitatem.  Ergo  nec 
Christus  oravit  secundum  sensualitatem. 

Respondeo  dicendum  quod  orare  secundum  sen- 
sualitatem potest  intelligi  dupliciter.  - Uno 
modo  sic  quod  ipsa  oratio  sit  actus  sensuali- 
tatis : et  hoc  modo  Christus  secundum  sen- 
sualitatem non  oravit,  quia  ejus  sensualitas 
ejusdem  naturae  et  speciei  fuit  in  Christo  et  in  no- 
bis. In  nobis  autem  non  potest  sensualitas  orare 
duplici  ratione.  — Primo  quidem,  quia  motus  sen- 
sualitatis non  potest  sensibilia  transcendere  : et 
ideo  non  potest  in  Deum  ascendere,  quod  requi- 
ritur ad  orationem.  — Secundo,  quia  oratio  impor- 
tat quamdam  ordinationem,  prout  scilicet  aliquis 
desiderat  aliquid  quasi  a Deo  implendum  : et  hoc 
est  solius  rationis.  Unde  oratio  est  actus  rationis, 
ut  in  secunda  parte  habitum  est  (2-2,  quaest.  85, 
art.  1). 

Alio  modo  potest  dici  aliquis  orare  secundum 
sensualitatem,  quia  scilicet  ejus  oratio  orando  Deo 
proponit  quod  est  in  appetitu  sensualitatis  ipsius  : 
et  secundum  hoc  Christus  oravit  secundum  sen- 
sualitatem, in  quantum  scilicet  oratio  ejus 
exprimebat  sensualitatis  affectum,  tanquam 
sensualitatis  advocata;  et  hoc  ut  nos  de  tribus 
instrueret  : — Primo  quidem  ut  ostenderet  se 
veram  naturam  humanam  suscepisse  cum  omnibus 
naturalibus  affectibus.  — Secundo,  ut  ostenderet 
quod  homini  licet  secundum  naturalem  affectum 
aliquid  velle  quod  Deus  non  vult.  — Tertio,  ut  os- 
tendat quod  proprium  affectum  debet  homo  divinas 
voluntati  subjicere.  Unde  Augustinus  in  Psal.  32, 
(conc.  1,  parum  a prine.),  dicit : Christus  hominem 
gerens,  ostendit  privatam  quamdam  hominis  volunta- 
tem, cum  dicit : « Transeat  a me  calix  iste  » ; haec 
enim  erat  humana  voluntas,  proprium  aliquid,  et 
tanquam  privatum  volens.  Sed  quia  recto  corde  vult 
esse  hominem  et  ad  Deum  dirigi,  subdit  : « Verum- 
tamen  non  sicut  ego  volo,  sed  sicut  tu  »;  ac  si  dicat : 
Vide  te  in  me,  quia  poles  aliquid  proprium  velle, 
etsi  Deus  aliud  velit. 

Ad  primum  ergo  dicendum  quod  caro  exultat  in 
Deum  vivum,  non  per  actum  carnis  ascendentem 
in  Deum,  sed  per  redundantiam  a corde  in  carnem, 
in  quantum  appetitus  sensitivus  sequitur  motum 
appetitus  rationalis. 

Ad  secundum  dicendum  quod  licet  sensualitas 
hoc  voluerit  quod  ratio  petebat,  hoc  tamen  orando 
petere  non  erat  sensualitatis,  sed  rationis,  ut  dic- 
tum est  in  corp.  art. 

Ad  tertium  dicendum  quod  unio  in  persona  est 
secundum  esse  personale,  quod  pertinet  ad  quam- 
libet partem  humanae  naturae  ; sed  ascensio  oratio- 
nis est  per  actum  qui  non  convenit  nisi  rationi,  ut 
dictum  est  in  corp.  art.  Unde  non  est  similis  ratio. 

Articulus  iii 

Utrum  fuerit  conveniens  Christum  pro  se  orare. 

3 Sent.,  dist.  17,  art.  3,  quast.  2 ; et  Opusc  7;  et  Joati.  12, 
lect.  4. 

Ad  tertium  sic  proceditur.  1.  Videtur  quod 
Chris‘o  non  fuerit  conveniens  pro  se  orare.  Dicit 
enim  Hilarius,  in  10  de  Trinit.,  circa  fin.  : Cum 
sibi  non  proficeret  deprecationis  sermo,  ad  profec- 
tum tamen  nostrae  fidei  loquebatur.  Sic  ergo  vide- 
tur quod  Christus  non  sibi,  sed  nobis  oraverit. 

2.  Praeterea,  nullus  orat  nisi  pro  eo  quod  vult, 
quia,  sicut  dictum  est  art.  1 huj.  quaest.,  oratio  est 
quaedam  explicatio  voluntatis  per  Deum  implendae. 
Sed  Christus  volebat  pati  ea  quae  patiebatur  : di- 
cit enim  Augustinus,  26  contra  Faust.,  circa  fin. 
lib. : Homo  plerumque , etsi  nolit,  irascitur ; etsi  no- 
lit, contristatur ; etsi  nolit,  dormit;  etsi  nolit,  esurit 
ac  sitit.  Ille  autem,  scilicet  Christus,  omnia  ista  fe- 
cit, quia  voluit.  Ergo  ei  non  competebat  pro  seipso 
orare. 

3.  Praeterea,  Cyprianus  dicit  in  lib.  de  Oratione 
dominica,  aliquant.  a prine.  : Pacis  doclor  et  uni- 
tatis magister  noluit  sigillatim  et  privatim  preces 
fieri , ut  quis  cum  precatur,  pro  se  lanium  precelur. 
Sed  Christus  illud  implevit  quod  docuit,  secun- 
dum illud  Act.  1,1:  Coepit  Jesus  facere  et  docere. 
Ergo  Christus  nunquam  pro  se  solo  oravit. 

— Sed  contra  est  quod  ipse  Dominus  orando 
dicit  Joan.  17,  1 : Clarifica  Filium  tuum. 

Respondeo  dicendum  quod  Christus  pro  se 
oravit  dupliciter  : Uno  modo  exprimendo 
affectum  sensualitatis,  ut  supra  dictum  est,  art. 
praec.,  vel  etiam  voluntatis  simplicis,  quae  conside- 
ratur ut  natura  ; sicut  cum  oravit  a se  calicem  pas- 
sionis transferri.  Alio  modo  exprimendo  affectum 
voluntatis  deliberatae,  quae  consideratur  ut  ratio  : 
sicut  cum  petiit  gloriam  resurrectionis.  — Et  hoc 
rationabiliter.  Sicut  enim  dictum  est  art.  4 huj. 
quaest.,  ad  1,  Christus  ad  hoc  uti  voluit  oratione 
ad  Patrem  ut  nobis  daret  exemplum  orandi,  et  ut 
ostenderet  Patrem  suum  esse  auctorem  a quo  et 
aeternaliter  processit  secundum  divinam  naturam, 
et  secundum  naturam  humanam  ab  eo  habet  quid- 
quid boni  habet.  Sicut  autem  in  humana  natura 
quaedam  bona  habebat  a Patre  jam  percepta,  ita 
etiam  expectabat  ab  eo  quaedam  bona  nondum  ha- 
bita, sed  percipienda.  Et  ideo  sicut  pro  bonis  jam 
perceptis  in  humana  natura  gratias  agebat  Patri, 
recognoscendo  eum  auctorem,  ut  patet  Matth.  26, 
et  Joan.  11,  ita  etiam  ut  Patrem  auctorem  reco- 
gnosceret, ab  eo  orando  petebat  ea  quae  sibi  dee- 
rant secundum  humanam  naturam,  puta  gloriam 
corporis,  et  alia  hujusmodi.  Et  in  hoc  etiam  nobis 


Art.  ?.  — Haec  doctrina  de  fide  certa  est,  expressa 
enim  habetur  in  Evangelio. 

dedit  exemplum,  ut  de  perceptis  a nobis  muneri- 
bus gratias  agamus,  et  etiam  nondum  habita  orando 
postulemus. 

Ad  primum  ergo  dicendum  quod  Hilarius  loqui- 
tur quantum  ad  orationem  vocalem,  quae  non  erat 
ei  necessaria  propter  seipsum,  sed  solum  propter 
nos  : unde  signanter  dicit  quod  sibi  non  proficiebat 
deprecationis  sermo.  Si  enim  desiderium  pauperum 
exaudivit  Dominus , ut  in  Psal.  9 dicitur,  multo 
magis  sola  voluntas  Christi  habet  vim  orationis 
apud  Patrem  : unde  ipse  dicebat  Joan.  1 1 , 42  : 
Ego  sciebam  quoniam  (1)  semper  me  audis;  sed 
propter  populum  qui  circumstat,  dixi,  ut  credant 
quia  tu  me  misisti. 

Ad  secundum  dicendum  quod  Christus  volebat 
quidem  pati  illa  quae  patiebatur  pro  tempore  illo; 
sed  nihilonimus  volebat  ut  post  passionem  gloriam 
corporis  consequeretur,  quam  nondum  habebat; 
quam  quidem  gloriam  expectabat  a Patre  sicut  ab 
auctore  : et  ideo  convenienter  ab  ipso  eam  pete- 
bat. 

Ad  tertium  dicendum  quod  ipsa  gloria  quam 
Christus  orando  petebat,  pertinebat  ad  salutem 
aliorum,  secundum  illud  Rom.  4,  25  : Resurrexit 
propter  justificationem  nostram;  et  ideo  illa  etiam 
oratio  quam  prose  faciebat,  erat  quodammodo  pro 
aliis ; sicut  et  quicumque  homo  aliquod  bonum  a 
Deo  postulat,  ut  utatur  illo  ad  utilitatem  aliorum, 
non  sibi  soli,  sed  etiam  aliis  orat. 


Articulus  iv 

Utrum  cratio  Christi  semper  fuerit  exaudita. 

3 Seni.,  dist.  17,  ori.  3,  quast.  3 et  4;  et  Opusc.  2 , cap. 
240 ; et  Optisc.  7 ; et  Ps.  21 ; et  Joun.  ij,  lect.  4;  et  Heb. 
3,  lect.  2. 

Ad  quartum  sic  proceditur.  1.  Videtur  quod  ora- 
tio Christi  non  semper  fuerit  exaudita.  Petiit  enim 
a se  removeri  calicem  passionis,  ut  patet  Matth. 
26,  qui  tamen  ab  eo  non  fuit  translatus.  Ergo  vi- 
detur quod  non  omnis  oratio  ejus  fuerit  exaudita. 

2.  Praeterea,  ipse  oravit  ut  peccatum  crucifixo- 
ribus suis  ignosceretur,  ut  patet  Luc.  22.  Non  ta- 


Art.  4.  — Quaestio  hujus  art.  coincidit  cum  quasstione 
supra  tractata  de  voluntate  Christi  ; nam  oratio  est 
explicatio  voluntatis.  Hunc  ergo  articulum  attente  per- 
lege, ut  quaestionem  de  Christi  voluntatis  impletione, 
elucidare  possis.  — Anno  1722,  quidam  professores  Dua- 
censes  in  sua  censura  damnata  deinde  Romae  18  Jul.  1726 
sugillarunt  ut  jansenianam  responsionem  ad  2 argumen- 
tum, quasi  S.  Doctor,  sine  ulla  distinctione  restrinxisset 
omnem  orationem  Christi  ad  quosdam,  cum  tamen  luce 
clarius  sit  ex  toto  articulo  et  ex  duobus  praecedentibus 
ipsum  loqui  de  oratione  proprie  dicta,  procedente  a 
voluntate  absoluta.—  Nota  proposit.  Quesnelli  damnat,  a 
Constit.  Unigenitus  : « ji.  Desideria  Christi  semper  habent 
suum  effectum  : pacem  intimo  cordium  infert,  quando 
eis  illam  optat.  » 

(1)  Vulgata  : quia. 


men  omnibus  peccatum  illud  fuit  dimissum,  nam 
Judaei  fuerunt  pro  illo  peccato  puniti.  Ergo  vide- 
tur quod  non  omnis  ejus  oratio  sit  exaudita. 

3.  Praeterea,  Dominus  oravit  pro  his  qui  erant 
credituri  per  verbum  Apostolorum  in  ipsum,  ut 
omnes  in  eo  unum  essent,  et  ut  pervenirent  ad  hoc 
quod  essent  cum  ipso.  Sed  non  omnes  ad  hoc  per- 
veniunt. Ergo  non  omnis  ejus  oratio  est  exaudita. 

4.  Praeterea,  in  Psal.  21,  3,  dicitur  in  persona 
Christi : Clamabo  per  diem,  et  non  exaudies.  Ergo 
non  omnis  oratio  Christi  fuit  exaudita. 

— Sed  contra  est  quod  Apostolus  dicit  ad  He- 
br.  5,  7 : Cum  clamore  valido  et  lacrymis  offerens , 
exauditus  est  pro  sua  reverentia. 


Respondeo  dicendum  quod,  sicut  dictum  est 
art.  praec.,  arg.  2,  oratio  est  quodammodo 
interpretativa  voluntatis  humanae.  Tunc  ergo  ali- 
cujus  orantis  exauditur  oratio,  quando  ejus  volun- 
tas adimpletur.  Voluntas  autem  simpliciter  homi- 
nis est  rationis  voluntas  : hoc  enim  absolute  volu- 
mus quod  secundum  deliberatam  rationem  volu- 
mus. Illud  autem  quod  volumus  secundum  motum 
sensualitatis,  vel  etiam  secundum  motum  volunta- 
tis simplicis,  quae  consideratur  ut  naturae,  non  sim- 
pliciter volumus,  sed  secundum  quid,  scilicet  si 
aliud  non  obsistat,  quod  per  deliberationem  ratio- 
nis invenitur.  Unde  talis  voluntas  magis  est  dicen- 
da velleitas  quam  absoluta  voluntas  quia  scilicet 
homo  hoc  vellet,  si  aliud  non  obsisteret.  Secun- 
dum autem  voluntatem  rationis  Christus  nihil  aliud 
voluit  nisi  quod  scivit  Deum  velle  : et  ideo  omnis 
absoluta  voluntas  Christi,  etiam  humana  fuit 
impleta,  quia  fuit  Deo  conformis  ; et  per  con- 
sequens omnis  ejus  oratio  fuit  exaudita.  Nam 
et  -secundum  hoc  aliorum  orationes  implentur 
quod  sunt  eorum  voluntates  Deo  conformes,  se- 
cundum illud  Rom.  8,  27  : Qui  autem  scrutatur 
corda , scit,  id  est,  approbat,  quid  desideret  spiritus , 
id  est,  quid  faciat  sanctos  desiderare,  quoniam  (1) 
secundum  Deum,  id  est,  secundum  conformitatem 
divinae  voluntatis,  postulat  pro  sanctis. 

Ad  primum  ergo  dicendum  quod  illa  petitio  de 
translatione  calicis  diversimode  a sanctis  expo- 
nitur.— Hilarius  enim  super  Matth.,  can.  31,  a 
med.,  dicit  : Quod  culem  ut  a se  transeat  rogat, 
non  ut  ipse  praetereatur  orat,  sed  ut  in  alterum  id 
quod  a se  transit,  accedat;  atque  ideo  pro  his  orat 
qui  passuri  post  se  erant  : ut  sit  sensus  : Quomodo 
a me  bibitur  calix  iste  passionis,  ita  ab  his  bibatur 
sine  spei  diffidentia,  sine  sensu  doloris,  sine  metu 
mortis.  — Vel  secundum  Hieronymum,  sup. 
hunc  loc.  Matth.  26,  signanter  dicit  : Calix  iste , 
hoc  est  populi  Judaeorum,  qui  excusationem  igno- 
rantiae habere  non  possunt,  si  me  occiderint , haben- 
tes leges  et  Prophetas  qui  me  quotidie  vaticinantur. 


(1)  Vulgata  : quia. 

— Vel  secundum  Dionysium  Alexandrinum  (hab. 
in  Cat.  Graecor.  PP.)  quod  dicit : « Transfer  ca- 
licem istum  a me  »,  non  hoc  est  : A/on  adveniat 
mihi  : nisi  enim  advenerit , transferri  non  poterii; 
sed  sicut  quod  praeterit , nec  intactum  est,  nec  per- 
manens, sic  Salvator  leviter  invadentem  ientaiionem 
flagitat  pelli.  — Ambrosius  autem  dicit,  sup.  illud 
Luc.  22  : Pater,  si  vis,  etc.,  et  Origenes,  tract. 
35,  in  Matth.,  inter  prine,  et  med.,  et  Chrysos- 
tomus,  hom.  84  in  Matth.,  parum  a prine.,  quod 
hoc  petiit,  quasi  homo  naturali  voluntate  mortem 
recusans.  — Si  ergo  intelligatur  quod  petierit  per 
hoc  alios  martyres  suae  passionis  imitatores  fieri, 
secundum  Hilarium,  loc.  sup.  cit.,  vel  si  petiit 
quod  timor  bibendi  calicis  eum  non  perturbaret, 
vel  quod  mors  eum  non  detineret,  omnino  imple- 
tum est  quod  petivit.  — Si  vero  intelligitur  pe- 
tiisse quod  non  biberet  calicem  mortis  et  passionis, 
vel  quod  non  biberet  ipsum  a Judaeis,  non  quidem 
est  factum  quod  petiit,  quia  ratio,  quae  petitionem 
proposuit,  nolebat  ut  hoc  impleretur  ; sed  ad  ins- 
tructionem nostram  volebat  demonstrare  nobis 
suam  voluntatem  naturalem  et  motum  sensualitatis, 
quem  sicut  homo  habebat. 

Ad  secundum  dicendum  quod  Dominus  non 
oravit  pro  omnibus  crucifixoribus,  neque  etiam 
pro  omnibus  qui  erant  credituri  in  eum,  sed  pro 
his  solum  qui  erant  praedestinati,  ut  per  ipsum  vi- 
tam consequerentur  aeternam. 

Unde  patet  etiam  responsio  ad  tertium. 

Ad  quartum  dicendum  quod  cum  dicit  : Cla- 
mabo, et  non  exaudies,  intelligendum  est  quantum 
ad  affectum  sensualitatis,  quae  mortem  refugiebat; 
exauditur  tamen  quantum  ad  affectum  rationis,  ut 
dictum  est  in  corp. 

QUESTIO  XXII 

de  Sacerdotio  Christi.  — In  sex  articulos  divisa. 

Deinde  considerandum  est  de  sacerdotio  Chris- 
ti : et  circa  hoc  quaeruntur  sex  : i°  utrum  conve- 
niat Christo  esse  sacerdotem  ; 20  de  hostia  hujus 
sacerdotii;  }°de  effectu  hujus  sacerdotii;  40  utrum 
effectus  sacerdotii  ejus  pertineat  ad  ipsum,  vel  so- 
lum ad  alios;  5°  de  aeternitate  sacerdotii  ejus  ; 6° 
utrum  debeat  dici  sacerdos  secundum  ordinem 
Melchisedech. 


Articulus  primus 

Utrum  Christo  conveniat  esse  sacerdotem. 

Inf.,  queest.  J2  art.  2,  corp.,  et  ad  2,  et  quast.  /<?,  art.  4, 
ad  2 ; et  4 Cont..  cap.  46  ; et  Opusc.  20,  cap.  2;  et  Psal. 
2,  com.  6 ; et  Psal.  44,  com.  20  ; Hehr.  2,  lect.  4 , fin. 

Ad  primum  sic  proceditur.  1.  Videtur  quod 
Christo  non  conveniat  esse  sacerdotem.  Sacerdos 
enim  est  minor  angelo  : unde  dicitur  Zach.  3,1: 


Art.  i.  — Quod  Christo  conveniat  sacerdotium  ut 
homo  est,  ad  fidem  pertinet.  Hebr.  5 et  4,  et  7 et  8 ; et 
Ephes.  5.  — Ex  resp.  ad  5,  erue  conclusionem:  Christus 
non  tantum  est  sacerdos,  sed  etiam  rex  et  legislator.  De 
his  omnibus,  videre  potes  Suarez  et  Sylvium.  — Quod 
sit  legislator,  de  fide  est  contra  protestantes  volentes 
Dominum  esse  tantum  Redemptorem,  auxiliatorem  et 
consolatorem  ; et  aperte  habetur  in  S.  Script.  Deut.  18; 
Is.  }2  22;  Matth.  28,  20;  Joan.  14,  15-21  ; Act.  j et  8 ; 
Hebr.  5,  9. 

Definit.  Eccles.  — Concit.  Trident.  sess.  22,  cap.  1 : De 
institutione  sacrosancti  Missce  sacrificii.  Quoniam  sub 
priori  Testamento,  teste  Apostolo  Paulo,  propter  Levi- 
tici  Sacerdotii  imbecillitatem  consummatio  non  erat ; 
oportuit,  Deo  patre  misericordiarum  ita  ordinante,  Sa- 
cerdotem alium  secundum  ordinem  Melchisedech  sur- 
gere,  Dominum  nostrum  Jesum  Christum,  qui  posset 
omnes,  quotquot  sanctificandi  essent,  consummare,  et  ad 
perfectum  adducere.  Is  igitur  Deus  et  Dominus  noster, 
etsi  semel  seipsum  in  ara  Crucis,  morte  intercedente, 
Deo  Patri  oblaturus  erat,  ut  «ternam  illic  redemptionem 
operaretur:  quia  tamen  per  mortem  Sacerdotium  ejus 
exstinguendum  non  erat,  in  ccena  novissima,  qua  nocte 
tradebatur,  ut  dilectae  sponsas  suae  ecclesias  visibile,  sicut 
hominum  natura  exigit,  relinqueret  sacrificium,  quo  cruen- 
tum illud,  semel  in  Cruce  peragendum  repraesentaretur, 
ejusque  memoria  in  finem  usque  saeculi  permaneret, 
atque  illius  salutaris  virtus  in  remissionem  eorum,  quas  a 
nobis  quotidie  committuntur,  peccatorum  applicaretur. 
Sacerdotem  secundum  ordinem  Melchisedech  se  in  aster- 
num  constitutum  declarans,  corpus  et  sanguinem  suum 
sub  speciebus  panis  et  vini  Deo  Patri  obtulit  ; ac 
sub  earumdem  rerum  symbolis,  Apostolis,  quos  tunc 
novi  Testamenti  Sacerdotes  constituebat,  ut  sumerent, 
tradidit;  et  eisdem,  eorumque  in  sacerdotio  successori- 
bus, ut  offerrent,  praecepit  per  haec  verba  : « Hoc  facite 
in  meam  commemorationem  »,  uti  semper  Catholica  Ec- 
clesia intellexit,  et  docuit.  Nam  celebrato  veteri  Pascha, 
quod  in  memoriam  exitus  de  AJgypto  multitudo  filiorum 
Israel  immolabat,  novum  instituit  Pascha,  se  ipsum  ab 
Ecclesia  per  sacerdotes  sub  signis  visibilibus  immolandum 
in  memoriam  transitus  sui  ex  hoc  mundo  ad  Patrem, 
quando  per  sui  sanguinis  effusionem  nos  redemit,  eripuit- 
que  de  potestate  tenebrarum,  et  in  regnum  suum  transtu- 
lit. Et  haec  quidem  illa  munda  oblatio  est,  quae  nulla 
indignitate  aut  malitia  offerentium  inquinari  potest;  quam 
Dominus  per  Malachiam  nomni  suo  quod  magnum  futu- 
rum esset  in  gentibus,  in  omni  loco  mundam  offerendam 
praedixit : et  quam  non  obscure  innuit  Apostolus  Paulus 
Corinthiis  scribens,  cum  dicit,  non  posse  eos,  qui  partici- 
patione mensae  daemoniorum  polluti  sunt,  mensae  Domini 
participes  fieri : per  mensam  altare  utrobique  intelligens. 
Haec  denique  illa  est, quae  per  varias  sacrificiorum,  naturae 
et  legis  tempore,  similitudines  figurabatur;  utpote  quae 
bona  omnia,  per  illa  significata,  velut  illorum  omnium 
consummatio  est  perfectio,  complectitur.  — Concit. Ephes. 
can.  10.  Pontificem  et  Apostolum  confessionis  nostrae 
factum  esse  Christum,  divina  Scriptura  commemorat. 
Obtulit  enim  semetipsum  pro  nobis  in  odorem  suavitatis 
Deo  et  Patri.  Si  quis  ergo  Pontificem  et  Apostolum 
nostrum  dicit  factum  non  ipsum  Dei  Verbum,  quando 

Ostendit  mihi  Deus  (1)  sacerdotem  magnum  stantem 
coram  angelo  Domini.  Sed  Christus  est  major  an- 
gelis, secundum  illud  Hebr.  1,4:  Tanto  melior 
angelis  effectus,  quanto  differentius  prce  illis  nomen 
hceredilavit.  Ergo  Christo  non  convenit  esse  sa- 
cerdotem. 

2.  Praeterea,  ea  quae  fuerunt  in  veteri  testa- 
mento, fuerunt  figurae  Christi,  secundum  illud  Co- 
los. 2,  17  : Qtu v sunt  umbra  futurorum,  corpus 
autem  Christi.  Sed  Christus  non  traxit  carnis  ori- 
ginem ex  sacerdotibus  veteris  legis  : dicit  enim 
Apostolus  ad  Hebr.  7,  14  : Manifestum  est  quod 
ex  Juda  ortus  sil  Dominus  noster  ; in  qua  tribu 
nihil  de  sacerdotibus  Moyses  locutus  est.  Ergo 
Christo  non  convenit  esse  sacerdotem. 

3.  Praeterea,  in  veteri  lege,  quae  est  figura 
Christi,  non  fuit  idem  legislator  et  sacerdos  : unde 
dicit  Dominus  ad  Moysem  legislatorem,  Exod. 
28,  1 : Applica...  Aaron  fratrem  tuum...  ut  sacer- 
dotio fungatur  mihi.  Christus  autem  est  lator  no- 
vae legis,  secundum  iilud  Jerem.  31,33:  Dabo  le- 
gem meam  in  cordibus  eorum  (2).  Ergo  Christo 
non  convenit  esse  sacerdotem. 

— Sed  contra  est  quod  dicitur  Hebr.  4,  14  : 
Habemus  Pontificem , qui  (3)  penetravit  coelos,  de- 
sum Filium  Dei. 

Respondeo  dicendum  quod  proprie  officium  sa- 
cerdotis est  esse  mediatorem  inter  Deum  et 
populum,  in  quantum  scilicet  divina  populo  Iradit, 
unde  dicitur  sacerdos,  quasi  sacra  dans , secundum 
illud  Malach.  2,  7 : Legem  requirent  ex  ore  ejus, 
scilicet  sacerdotis;  et  iterum  in  quantum  preces 
populi  Deo  offert,  et  pro  eorum  peccatis  Deo  ali- 
qualiter satisfacit ; unde  Apostolus  dicit  ad  Hebr. 
5,  1 : Omnis  pontifex  ex  hominibus  assumptus  pro 
hominibus  constituitur  in  his  (4)  qucv  sunt  ad  Deum, 
ut  offerat  dona  et  sacrificia  pro  peccatis.  Hoc  au- 
tem maxime  convenit  Christo  : nam  per  ipsum  di- 
vina dona  hominibus  sunt  collata,  secundum  illud 
2 Petri  1,  4:  Per  quem,  scilicet  Christum,  maxima 
et  pretiosa  nobis  promissa  donavit,  ut  per  hccc  effi- 
ciamini divince  consortes  nalurcv.  Ipse  etiam  huma- 
num genus  Deo  reconciliavit,  secundum  illud  Co- 
Joss.  1,  19  : In  ipso,  scilicet  Christo,  complacuit 
omnem  plenitudinem  inhabitare,  et  per  eum  recon- 


caro  factum  est  et  homo  juxta  nos  homines, -sed  velut 
alterum  praeter  ipsum  specialiter  hominem  ex  muliere, 
aut  qui  dicit,  quod  pro  se  obtulisset  semetipsum  oblatio- 
nem, et  non  potius  pro  nobis  solis  (non  enim  eguit  obla- 
tione, qui  peccatum  omnino  nesc  ivit;,  anathema  sit.  — 
Quod  Christus  sit  legislator.  Tridentia,  scss.  6,  can.  21:  Si 
quisp  dixerit^  Christum  Jesum  a_Deo  hominibus  datum” 
Jjlfigsixut  redemptojem,  cui,  fidant  ; non  etianTutlegTsTa^ 
^torem,  cui  obediant;  anathej^a  sit.  ~ 

(1)  Vulgata  : Dominus. 

(2)  Vulgata  : In  visceribus  eorum,  ct  in  corde  eorum  scri- 
bam cani. 

(?)  Vulgata  : Habemus  ergo pcnlificcm  magnum  qui,  etc. 

(4)  Vulgata  :...  in  iis. 


ciliare  omnia.  Unde  Christo  maxime  convenit 
esse  sacerdotem. 

Ad  primum  ergo  dicendum  quod  potestas  hie- 
rarchica  convenit  quidem  angelis,  in  quantum  et 
ipsi  sunt  medii  inter  Deum  et  hominem,  ut  patet 
per  Dionysium,  in  lib.  de  coel.  Hierarch.,  cap.  9, 
ad  fin.,  ita  quod  ipse  sacerdos,  in  quantum  est 
medius  inter  Deum  et  populum,  angeli  nomen 
habet,  secundum  illud  Malach.  2,  7 : Angelus 
Domini  exercituum  est.  Christus  autem  major  an- 
gelis fuit,  non  solum  secundum  divinitatem,  sed 
etiam  secundum  humanitatem,  in  quantum  habuit 
plenitudinem  gratiae  et  gloriae.  Unde  etiam  excel- 
lentiori modo  hierarchicam  seu  sacerdotalem  po- 
testatem prae  angelis  habuit,  ita  etiam  quod  ipsi 
angeli  fuerunt  ministri  sacerdotii  ejus,  secundum 
illud  Matth.  4,  2 : Accesserunt  angeli,  et  ministra- 
bant ei.  Secundum  tamen  passibilitatem  carnis 
modico  ab  angelis  minoratus  est,  ut  Apostolus  dicit 
Hebr.  2,  9.  Et  secundum  hoc  conformis  fuit  ho- 
minibus viatoribus  in  sacerdotio  constitutis. 

Ad  secundum  dicendum  quod,  sicut  Damasce- 
nus dicit  in  3 libro  orth.  Fid.,  cap.  26,  in  fin., 
quod  in  omnibus  est  simile,  idem  utique  erit,  et  non 
exemplum.  Quia  igitur  sacerdotium  veteris  legis 
erat  figura  sacerdotii  Christi,  noluit  Christus  nasci 
de  stirpe  figuralium  sacerdotum,  ut  ostenderetur 
non  esse  omnino  idem  sacerdotium,  sed  differre, 
sicut  verum  a figurali. 

Ad  tertium  dicendum  quod,  sicut  supra  dictum 
esf,  quaest.  8,  alii  homin?s  particulatim  habent 
quasdam  gratias;  sed  Christus,  tanquam  omnium 
caput,  habet  perfectionem  omnium-  gratiarum  : e* 
ideo  quantum  ad  alios  pertinet,  alius  est  legislator, 
et  alius  sacerdos,  et  alius  rex;  sed  haec  omnia 
concurrunt  in  Christo  tanquam  in  fonte  omnium 
gratiarum.  Unde  dicitur  Isa.  33,  22  : Dominus  ju- 
dex noster,  Dominus  legifer  noster,  Dominus  rex 
noster,  ipse  veniet  (1 ) et  salvabit  nos. 

Articulus  ii 

Utrum  Christus  simul  fuerit  sacerdos  et  hostia. 

/«/.,  quast.  84,  art.  7,  ad  4;  et  Opusc.  6),  cap.  18. 

Ad  secundum  s;c  proceditur.  1.  Videtur  quod 
ipse  Christus  non  fuerit  simul  sacerdos  et  hostia. 
Sacerdotis  enim  est  hostiam  occidere.  Sed  Chris- 
tus non  seipsum  occidit.  Ergo  ipse  non  fuit  simul 
sacerdos  et  hostia. 

Art.  2.  — H c Christum  esse  vere  et  proprie  sacerdo- 
tem. probatur  ex  actibus  propriis  sacerdotalis  muneris. 
In  resp.  ad  2 nota,  quod  Christus  non  duxit  origmem  ex 
stirpe  sacerdotum  legalium,  per  lineam  masculinam  seu 
paternam  beatae  Virginis,  nam  secundum  aliquam  lineam 
maternam  Virginis,  ortus  aliquo  modo  fuit  ex  tribu  Levi. 
— Cfr.  Valentia  quast.  22,  punct.  4.  S.  Ambros.  lib.  ? de 
fide,  cap.  5;  S August.  lib.  4 de  Trinit.  cap.  14;  S.  Ful- 
gent. de  fide  ad  Petrum,  cap.  2. 

(1)  Vulgata  omittit  veniet. 


QU/EST.  XXII.  DE  SACERDOTIO  CHRISTI 


2.  Praeterea,  sacerdotium  Christi  magis  est  si- 
mile sacerdotio  Judaeorum,  quod  erat  a Deo  ins- 
titutum, quam  sacerdotio  gentilium,  quo  daemones 
colebantur.  In  veteri  autem  lege  nunquam  homo 
in  sacrificium  offerebatur;  quod  maxime  reprehen- 
ditur ii  sacrificiis  genti. ium  : secundum  illud 
Psal.  IO),  38  : Effuderunt  sanguinem  innocentem , 
sanguinem  filiorum  suorum  et  filiarum  suarum , 
quas  sacrificaverunt  sculptilibus  Chanaan.  Ergo  in 
sacerdotio  Christi  non  debuit  esse  ipse  homo 
Christus  hostia. 

3.  Praeterea,  omnis  hostia  ex  hoc  quod  Deo 
offertur,  Deo  sanctificatur.  Sed  ipsa  Christi  hu- 
manitas a principia  fuit  sanctificata  et  Deo  con- 
juncta. Ergo  non  convenienter  potest  dici  quod 
Christus,  secundum  quod  homo,  fuerit  hostia. 

— Sed  contra  est  quod  Apostolus  dicit  ad  Eph. 
5,2:  Christus  dilexit  nos,  et  tradidit  semetipsum 
pro  nobis  oblationem  et  hostiam  Deo  in  odorem  sua- 
* vitalis. 

Respondeo  dicendum  quod,  sicut  Augustinus  di- 
. cit  in  10  de  Divit.  Dei,  cap.  5,  omne  sacrifi- 
cium visibile  invisibilis  sacrificii  sacramentum,  id 
est,  sacrum  signum  est.  Invisibile  autem  sacrificium 
est  per  quod  homo  Deo  spiritum  suum  offert,  se- 
cundum illud  Psal.  ^o,  19  : Sacrificium  Deo  spiri- 
tus contribulatus ; et  ideo  omne  illud  quod  Deo 
exhibetur,  ad  hoc  quod  spiritus  hominis  feratur  in 
Deum,  potest  dici  sacrificium.  Indiget  igitur  homo 
sacrificio  propter  tria  : — Uno  quidem  modo  ad 
remissionem  peccati,  per  quod  a Deo  avertitur, 
et  ideo  Apostolus  dicit  ad  Hebr.  3,  1,  quod  ad  sa- 
cerdotem pertinet  ut  offerat  dona  et  sacrificia  pro 
peccatis.  ■ - Secundo,  ut  homo  in  statu  gratiae  con- 
servetur, semper  Deo  inhaerens;  in  quo  ejus  pax 
et  salus  consistit.  Unde  et  in  veteri  lege  immola- 
batur hostia  pacifica  pro  offerentium  salute,  ut  ha- 
betur Levit.  3.  — Tertio,  ad  hoc  quod  spiritus 
hominis  perfecte  Deo  uniatur;  quod  maxime  erit 
in  gloria.  Unde  et  in  veteri  lege  offerebatur  holo- 
caustum, quasi  totum  incensum,  ut  dicitur  Levit  1. 
Haec  autem  per  humanitatem  Christi  nobis  prove- 
nerunt. — Nam  primo  quidem  nostra  peccata  de- 
leta sunt,  secundum  illud  Rom.  4.  23  : Traditus 
est  propter  delicta  nostra.  — Secundo,  gratiam  nos 
salvantem  per  ipsum  accepimus,  secundum  illud 
Hebr.  5,9:  Factus  es!  omnibus  obtemperantibus 
sibi  causa  salutis  aeternae.  — Tertio,  per  ipsum  per- 
fectionem gloriae  adepti  sumus;  Hebr.  10,  19  : 
Habemus  fiduciam  per  sanguinem  ejus  in  introitum 
sanctorum  (1),  scilicet  in  gloriam  coelestem.  Et 
ideo  ipse  Christus  in  quantum  homo,  non  so- 
lum fuit  sacerdos,  sed  etiam  hostia  perfecta, 
simul  existens  hostia  pro  peccato,  et  hostia 
pacifica,  et  holocaustum. 


(1)  Vulgata  : Habentes  itaque,  fratres,  fiduciam  in  introitu 
sanctorum  in  sanguine  Christi, 

Ad  primum  ergo  dicendum  quod  Christus  non 
se  occidit,  sed  seipsum  voluntarie  morti  exposuit, 
secundum  illud  Isa.  53,7:  Oblatus  est,  quia  ipse 
voluit;  et  ideo  dicitur  seipsum  obtulisse. 

Ad  secundum  dicendum  quod  hominis  Christi 
occisio  potest  ad  duplicem  voluntatem  comparari  : 
— Uno  modo  ad  voluntatem  occidentium;  et  sic 
non  habet  rationem  hostiae  ; non  enim  dicuntur 
occisores  Christi  hostiam  Deo  obtulisse,  sed  gra- 
viter deliquisse.  Et  hujus  peccati  similitudinem 
gerebant  impia  gentilium  sacrificia,  quibus  homi- 
nes idolis  immolabant.  — Alio  modo  potest  consi- 
derari occisio  Christi  per  comparationem  ad  vo- 
luntatem patientis,  qui  voluntarie  se  obtulit  pas- 
sioni ; et  ex  hac  parte  habet  rationem  hostiae,  in 
quo  non  convenit  cum  sacrificiis  gentilium. 

Ad  tertium  dicendum  quod  sanctitas  humanita- 
tis Christi  a principio  non  impedit  quin  ipsamet 
humana  natura,  cum  in  passione  oblata  est  Deo, 
sanctificata  novo  modo  fuerit,  scilicet  ut  hostia 
actualiter  tunc  exhibita  : acquisivit  enim  actualem 
hostiae  sanctificationem  tunc  ex  antiqua  charitate 
et  gratia  unionis  sanctificante  eamdem  absolute. 

Articulus  iii 

Utrum  effectus  sacerdotii  Christi  sit  expiatio  peccatorum. 

Ad  tertium  sic  proceditur.  1.  Videtur  quod  ef- 
fectus sacerdotii  Christi  non  sit  expiatio  pecca- 
torum. Solius  enim  Dei  est  peccata  delere,  secun- 
dum illud  Isa.  43,  23  : Ego  sum  qui  deleo  iniquita- 
tes tuas  propter  me.  Sed  Ch:istus  non  est  sacerdos, 
secundum  quod  Deus,  sed  secundum  quod  homo. 
Ergo  sacerdotium  Christi  non  est  expiativum  pec- 
catorum. 

2.  Praeterea,  Apostolus  dicit  Heb.  10,  1,  quod 

Art.  5.  — In  titulo  adverte  i*,  quod  non  quaeritur  an 
sola  expiatio  peccati  sit  effectus  sacerdotii  Christi.  Nec 
qusritur  ari  expiatio  peccatorum  sit  a solo  sacerdotio 
Christi  ; sed  an  sacerdotium  Christi  habeat  hunc  effec- 
tum, qui  est  expiare  peccata.  20  Attende  quod  non  est  hic 
quaestio  de  modo  habendi  hunc  effectum,  an  scilicet  effec- 
tive, an  meritorie, an  alio  modo,  sed  inconfuso,  illo  scilicet 
modo,  quo  sacerdotii  actibus  sacrificando,  offerendo  etc. 
effectus  attribuuntur,  et  illo  rursus  modo,  quo  sacrificio 
Christi  natum  est  convenire  quod  sit  efficax.  50  Quod 
expiatio  secundum  nominis  proprietatem,  emundationem 
seu  purgationem  culparum  significare  videtur,  et  sic  su- 
mitur in  proposito  (Cajetanus).  — In  resp  ad  2,  quando 
ait  sacrificium  Eucharistiae,  non  esse  aliud  a sacrificio 
quod  Christus  obtulit,  sed  eius  commemorationem  et  sa- 
cramentum seu  sacrum  signum,  non  est  sensus  incruen- 
tum sacrificium  non  esse  verum  sacrificium,  sed  tantum 
signum  sacrificii  cruenti  : utrumque  enim  vere  est,  et  sa- 
crificium et  memoriale.  Dicitur  autem  esse  unum  et  idem 
cum  sacrificio  cruento,  quantum  ad  rem  oblatam. et  quan- 
tum ad  principalem  offerentem,  et  quantum  ad  virtutem  et 
valorem.  Differunt  tamen  in  modo,  et  proxima  actione 
offerendi  et  sacrificandi,  et  in  ratione  repraesentantis  et  re- 
praesentati, et  quia  per  unum  applicatur  satisfactio,  qus 
per  alterum  effecta  est.  — S.  Script.  Matth.  26;  Hebr.  9; 

I 1 Joan.  1;  Apoc.  1. 

hostiae  veteris  Testamenti  non  poterant  perfectos 
facere  ; alioquin  cessassent  offerri  eo  quod  nullam 
haberent  conscientiam  peccati  cultores  sufficienter 
semel  mundati ; sed  in  ipsis  commemoratio  peccato- 
rum per  singulos  annos  fit.  Sed  similiter  sub  sacer- 
dotio Christi  fit  commemoratio  peccatorum,  cum 
dicitur  : Dimitte  nobis  debita  nostra,  Matth.  6,  12. 
Offertur  etiam  continuo  sacrificium  in  Ecclesia  : 
unde  et  ibidem  dicitur  : Panem  nostrum  quotidia- 
num da  nobis  hodie.  Ergo  per  sacerdotium  Christi 
non  expiantur  peccata. 

3.  Praeterea,  in  veteri  lege  maxime  immolaba- 
tur hircus  pro  peccato  principis,  vel  capra  pro  pec- 
cato alicujus  de  populo,  vel  vitulus  pro  peccato 
sacerdotis,  ut  patet  Levit.  4.  Sed  Christus  nulli  ho- 
rum comparatur,  sed  agno, secundum  illud  Jerem. 
11,  19  : Ego  quasi  agnus  mansuetus , qui  portatur 
ad  victimam.  Ergo  videtur  quod  ejus  sacerdotium 
non  sit  expiativum  peccatorum. 

— Sed  contra  est  quod  Apostolus  dicit  Hebr. 
9,  14  : Sanguis  Christi , qui  per  Spiritum  Sanctum 
scipsum  obtulit  immaculatum  Deo,  emundabit  cons- 
cientiam nostram  ab  operibus  mortuis,  ad  servien- 
dum Deo  viventi.  Opera  autem  mortua  dicuntur 
peccata.  Ergo  sacerdotium  Christi  habet  virtutem 
emundandi  peccata. 

Respondeo  dicendum  quod  ad  peccatorum  per- 
fectam emundationem  duo  requiruntur,  secun- 
dum quod  duo  sunt  in  peccato,  scilicet  macula  cul- 
pae et  reatus  poenae.  Macula  quidem  culpae  deleiur 
per  gratiam,  qua  cor  peccatoris  convertitur  ad 
Deum;  reatus  autem  poenae  totaliter  tollitur  per  hoc 
quod  homo  Deo  satisfacit. Utrumque  autem  horum 
efficit  sacerdotium  Christi.  Nam  virtute  ipsius 
gratia  nobis  datur,  qua  corda  nostra  convertuntur 
ad  Deum,  secundum  illud  Rom.  3,  24  : Justifi- 
cati gratis  per  gratiam  ipsius  per  redemptionem , 
quee  est  in  Christo  Jesuquem  proposuit  Deus  propi- 
tiatorem per  fidem  in  sanguine  ipsius.  Ipse  etiam 
pro  nobis  plenarie  satisfecit,  in  quantum  ipse  lan- 
guores nostros  tulit,  et  dolores  nostros  ipse  porta- 
vit, Isa.  33,  4.  Unde  patet  quod  Christi  sacer- 
dotium habet  plenam  vim  expiandi  peccata. 

Ad  primum  ergo  dicendum  quod  licet  Chrhtus 
non  fuerit  sacerdos^  secundum  quod  Deus,  sed 
secundum  quod  homo,  unus  tamen  et  idem  fuit  sa- 
cerdos et  Deus.  Unde  in  synodo  Ephesina,  part. 
3,  cap.  1,  can.  10,  legitur  : Si  quis  Pontificem  et 
Apostolum  nostrum  facium  dicit,  non  ipsum  ex  Deo 
Verbum,  quando  facium  est  caro,  et  secundum  nos 
homo,  sed  lanquam  alterum  praeter  eum  seorsum 
hominem  ex  muliere;  anathema  sit.  Et  ideo,  in 
quantum  ejus  humanitas  operabatur  in  virtute  divi- 
nitatis, illud  sacrificium  erat  efficacissimum  ad  de- 
lenda peccata.  Propter  quod  Augustinus  dicit  in 
4 de  Trinit.,  cap.  14,  in  fin.  : Ut  quoniam  qua.uor 
considerantur  in  omni  sacrificio,  cui  offeratur,  a quo 
fferatur,  quid  offeratur,  pro  quibus  offeratur ; idem 


ipse  unus  verusque  mediator,  per  sacrificium  pacis 
reconcilians  nos  Deo,  unum  cum  illo  maneret,  cui 
offerebat ; unum  in  se  faceret , pro  quibus  offerebat; 
unus  ipse  esset,  qui  offerebat,  et  quod  offerebat. 

Ad  secundum  dicendum  quod  peccata  non  com- 
memorantur in  nova  lege  propter  inefficaciam  sa- 
cerdotii Christi,  quasi  per  ipsum  non  sufficienter 
expientur  peccata  ; sed  commemorantur  quantum 
ad  illos  qui  vel  ejus  sacrificii  nolunt  esse  participes, 
sicut  sunt  infideles  pro  quorum  peccatis  oramus, 
ut  convertantur  ; vel  etiam  quantum  ad  illos  qui 
post  participationem  hujus  sacrificii  ab  eo  deviant 
qualitercumque  peccando.  Sacrificium  autem  quod 
quotidie  in  Ecclesia  offertur,  non  est  aliud  a sa- 
crificio quod  ipse  Christus  oblulit,  sed  ejus  com- 
memoratio. Unde  Augustinus  dicit  in  10  de  Civi- 
tate Dei,  cap.  20,  in  med.  : Sacerdos  ipse  Chris- 
tus offerens,  ipse  et  oblatio;  cujus  rei  sacramentum 
quotidianum  esse  voluit  Ecclesiae  sacrificium. 

Ad  tertium  dicendum  quod,  sicut  Origines  di- 
cit, sup.  illud  Joan.  1 : Ecce  Agnus  Dei,  licet  di- 
versa animalia  in  veteri  lege  offerrentur,  quotidia- 
num tamen  sacrificium,  quod  offerebatur  mane  et 
vespere,  erat  agnus,  ut  habetur  Num.  28.  Unde 
significabatur  quod  oblatio  agni  veri,  id  est  Christi, 
esset  sacrificium  consummativum  omnium  aliorum. 

Et  ideo  Joan.  1,  29,  dicitur  : Ecce  Agnus  Dei, 
qui  tollit  peccata  (i)j  mundi. 

Articulus  iv 

Utrum  effectus  sacerdotii  Christi  non  solum  ad  alios  perti- 
nuerit, sed  etiam  ad  ipsum. 

4 Sent.,  dist.  4,  quasi . 1,  ari.  3,  quasi.  /. 

Ad  quartum  sic  proceditur.  1.  Videtur  quod  ef- 
fectus sacerdotii  Christi  non  solum  pertinuerit  ad 
alios,  sed  etiam  ad  ipsum.  Ad  officium  enim  sacer- 
dotis pertinet  pro  populo  orare,  secundum  illud  2 
Machab.  1,  23  : Orationem  faciebant  sacerdotes, 
dum  consummaretur  sacrificium.  Sed  Christus 
non  solum  pro  aliis  oravit,  sed  etiam  pro  seipso, 
secundum  quod  supra  dictum  est,  quaest  praec.,  , 
art.  3,  et  sicut  expresse  dicitur  Hebr.  5,  7,  quod 
in  diebus  carnis  suas  preces  suppi. icationesque  ad 
Deum,  qui  possit  illum  salvum  facere  a morte,  cum 
clamore  valido  et  lacrymis  obtulit.  Ergo  sacerdo-  - % 
tium  Christi  effectum  habuit  non  solum  in  aliis,  j 
sed  etiam  in  seipso. 

2.  Praeterea,  Christus  sacrificium  obtulit  seipsum 
in  sua  passione.  Sed  per  passionem  suam  non  so- 
lum aliis  meruit,  sed  etiam  sibi,  ut  supra  habitum 
est,  quaest.  19,  art.  3 et  4.  Ergo  sacerdotium 


Art.  4.  — Hanc  questionem  movet  D.  Thomas  de  eo-  7 
dem  effectu  de  quo  in  praecedenti  art.  tractaverat,  ut  pa- 
tetex  consequentia  et  ordine  articulorum,  et  ex  toto  dis- 
cursu hujus  articuli.  — Vide  supra,  art,  1,  Concil.  Ephes. 
can.  10. 

(x)  Vulgata  : peccatum. 

Christi  non  solum  habuit  effectum  in  aliis,  sed 
etiam  in  seipso. 

Praeterea,  sacerdotium  veteris  legis  fuit  figura 
sacerdotii  Christi.  Sed  sacerdos  veteris  legis  non 
solum  pro  aliis,  sed  etiam  pro  seipso  sacrificium 
offerebat  : dicitur  enim  Levit.  1 6,  quod  Pontifex 
ingreditur  sanctuarium,  ut  roget  pro  se,  et  pro  domo 
sua,  et  pro  universo  ccetu  filiorum  Israel.  Ergo 
etiam  sacerdotium  Christi  non  solum  in  aliis,  sed 
in  seipso  effectum  habuit. 

— Sed  contra  est  quod  in  Ephesina  synodo 
(generali  III,  part.  3,  cap.  1,  can.  10)  legitur: 
Si  quis  dicit  Christum  prose  obtulisse  oblationem, 
et  non  magis  pro  nobis  solum  (non  enim  indiguit 
sacrificio  qui  peccatum  nescivit),  anathema  sil.  Sed 
in  sacrificio  offerendo  potissime  sacerdotis  consis- 
tit officium.  Ergo  sacerdotium  Christi  non  habuit 
effectum  in  ipso  Christo. 

Respondeo  dicendum  quod,  sicut  d:ctum  est, 
art.  1 huj.  quaest.,  sacerdos  constituitur  me- 
dius inter  Deum  et  populum.  Ille  autem  indiget 
medio  ad  Deum,  qui  per  seipsum  accedere  ad 
Deum  non  potest : et  talis  sacerdotio  subiicitur, 
effectum  sacerdotii  participans.  Hoc  autem  Christo 
non  competit ; dicit  enim  Apostolus  ad  Heb.  7, 
2<,  : Accedens  per  semetipsum  ad  Deum  (1),  semper 
vivens  ad  interpellandum  pro  nobis.  Et  ideo  Chris- 
to non  convenit  effectum  sacerdotii  in  se  sus- 
cipere, sed  potius  ipsum  aliis  communicare. 
Primum  enim  agens  in  quolibet  genere  ita  est  in- 
fluens quod  non  est  recipiens  in  genere  illo : sicut 
sol  illuminat,  sed  non  illuminatur,  et  ;gnis  calefacit, 
sed  non  calefit.  Christus  autem  est  fons  totius  sa- 
cerdotii. Nam  sacerdos  legalis  erat  figura  ipsius : 
sacerdos  autem  novae  legis  in  persona  io^ius  ope- 
ratur, secundum  illud  2 ad  Corinth.  2,  10  : Nam 
et  ego  quod  donavi,  si  au;d  donavi,  proPler  vos  in 
persona  Christi.  Et  ideo  non  competit  Christo 
effectum  sacerdotii  recinere. 

Ad  primum  ergo  dicendum  auod  oratio  etsi  fon- 
veniat  sacerdotibus,  non  tamen  est  eorum  officio 
propria.  Cuilibet  enim  convenit  et  pro  se  et  pro 
aliis  orare,  secundum  illud  Jacobi  ult.,  16  : Orate 
pro  invicem,  ut  salvemini.  Et  sic  posset  dici  quod 
oratio  qua  Christus  oro  se  oravit,  non  erat  actus 
sacerdotii  ejus  Sed  haec  responsio  videtur  exclu- 
di per  hoc  quod  Apostolus,  Hebr.  7,  cum  dixis- 
set : Tu  es  sacerdos  in  ceternum  secundum  ordinem 
Melchis'dech.  subdit  : Qui  in  diebus  carnis  suae 
preces,  etc.,  ut  sunra,  in  arg.  1.  Et  ita  videtur 
ouod  oratio  qua  Christus  oravit,  ad  ejus  sacerdo- 
tium pertineat.  Et  ideo  oportet  dicere  quod  alii 
sacerdotes  effectum  «acerdotii  sui  participant,  non 
in  quantum  sacerdotes,  sed  in  quantum  peccato- 
res, ut  infra  dicetur,  art.  seq.,  arg.  1.  Christus  au- 

tit  Vulgata  : Salvare  in  perpetuam  potest  accedentes  per 
semet ipsum,  etc 


tem  simpliciter  loquendo  peccatum  non  habuit. 
Habuit  tamen  similitudinem  peccati  in  carne,  ut  di- 
citur Rom.8.  Et  ideo  non  simpliciter  dicendum  est 
quod  ipse  effectum  sacerdotii  participaverit,  sed 
secundum  quid,  scilicet  secundum  passibilitatem 
carnis.  Unde  signanter  dicit : Qui  possit  illum  sal- 
vum facere  a morte. 

Ad  secundum  dicendum  quod  in  oblatione  sa- 
crificii cujuscumque  sacerdotis  duo  possunt  consi- 
derari ; scilicet  ipsum  sacrificium  oblatum  et  devo- 
tio offerentis.  Proprius  autem  effectus  sacerdotii 
est  id  quod  sequitur  ex  ipso  sacrificio.  Christus 
autem  consecutus  est  per  suam  passionem  gloriam 
resurrectionis,  non  quasi  ex  vi  sacrificii,  quod  of- 
fertur per  modum  satisfactionis,  sed  ex  ipsa  devo- 
tione qua  secundum  charitatem  humiliter  passio- 
nem sustinuit. 

Ad  tertium  dicendum  quod  figura  non  potest 
adaequare  veritatem.  Unde  sacerdos  figuralis  vete- 
ris legis  non  poterat  ad  hanc  perfectionem  pertin- 
gere ut  sacrificio  satisfactorio  non  indigeret.  Sed 
Christus  non  indiguit.  Unde  non  est  similis  ratio 
de  utroque.  Et  hoc  est  quod  Apostolus  dicit, 
Hebr.  7,  28  : Lex  homines  constituit  sacerdotes,  in- 
firmitatem habentes;  sermo  autem  jurisjurandi , qui 
post  legem  est,  filium  in  ceternum  perfectum. 

Articulus  v 

Utrum  sacerdotium  Christi  permaneat  in  sternum. 

Art.  seq.,  corp  , et  qu<est.  62,  art.  $,  corp. ; et  1-2,  quast. 

106,  art.  4;  et  2 Seni.,  dist.  22,  qiuest.  1,  art.  1,  ad  4. 

Ad  quintum  sic  proceditur.  1.  Videtur  quod  sa- 
cerdotium Christi  non  permaneat  in  aeternum, 
quia,  ut  dictum  est  art.  praec.,  illi  soli  effectu  sa- 
cerdotii indigent  qui  habent  infirmitatem  peccati, 
quae  per  sacerdotis  sacrificium  expiari  potest.  Sed 
hoc  non  erit  in  aeternum,  quia  in  sanctis  nulla  erit 
infirmitas,  secundum  illud  Isaiae  60,  21  : Populus 
tuus  omnes  justi;  peccatorum  autem  infirmitas  inex- 
piabilis erit,  quia  in  inferno  nulla  est  redemptio. 
Ergo  sacerdotium  Christi  frustra  remaneret  in 
aeternum. 

2.  Praeterea,  sacerdotium  Christi  praecipue 


Art.  5.  — Articulus  est  de  sternitate  actus  vel  effectus 
hujus  sacerdotii.  De  dignitate  enim  quas  in  Christo  est, 
non  est  dubium  quin  aeterna  sit,  sicut  et  ipse  Christus, 
Deus  et  homo  in  aeternum  manebit.  Et  respond.  non  ac- 
tum sed  effectum  fore  aeternum  ; seu  hoc  sacrificium  esse 
sternum  quoad  consummationem,  non  quoad  oblatio- 
nem. Ps.  109  et  Hebr.  7.  — ConciI  Trid.  sess.  22,  cap,  2. 
sic  loquitur:  « una  enim  eademque  est  hostia,  idem  nunc 
offerens  sacerdotum  ministerio,  qui  seipsum  tunc  in  cruce 
obtulit,  sola  offerendi  ratione  diversa  ».  — Vide  S.  An- 
selm.  comment.  in  cap.  $ Hebraeeorum.  — Christus  est 
sacerdos  in  sternum,  ait  Sylvius,  ratione  personas,  quo- 
niam nec  ipse  cuiquam  successit,  nec  ipsi  quisquam  suc- 
cessurus est : ratione  etiam  officii,  non  solum  qui  - semper 
interpellat  pro  nobis,  sed  etiam  quia  jugiter  sacr  ficat  per 
ministros,  secundum  quod  dicit  Tridentin. 

manifestum  est  in  ejus  passione  et  morte,  quando- 
per  proprium  sanguinem  introivit  in  sancta , ut  dici 
tur  Hebr.  9,  12.  Sed  passio  et  mors  Christi  non 
erit  in  aeternum,  secundum  illud  Rom.  6,  9 : 
Christus  resurgens  a (1)  mortuis  jam  non  moritur. 
Ergo  sacerdotium  Christi  non  erit  in  aeternum. 

3.  Praeterea,  Christus  est  sacerdos,  non  secun- 
dum quod  Deus,  sed  secundum  quod  homo.  Sed 
Christus  quandoque  non  fuit  homo,  scilicet  in  tri- 
duo mortis.  Ergo  sacerdotium  Christi  non  est  in 
aeternum. 

— Sed  contra  est  quod  dicitur  in  Psal.  109,  4 : 
Tu  es  sacerdos  in  aeternum. 

Respondeo  dicendum  quod  in  officio  sacerdotis 
duo  possunt  considerari  : — primo  quidem 
ipsa  oblatio  sacrificii ; — secundo,  ipsa  sacrificii 
consummatio,  quae  quidem  consistit  in  hoc  quod 
illi  pro  quibus  sacrificium  offertur,  finem  sacrificii 
consequuntur.  Finis  autem  sacrificii  quod 
Christus  obtulit,  non  fuerunt  bona  temporalia,  sed 
aeterna,  quae  per  ejus  mortem  adipiscimur.  Unde 
dicitur  Hebr.  9,  12,  quod  Christus  est  assistens 
Pontifex  futurorum  bonorum , ratione  cujus  Chris- 
ti sacerdotium  dicitur  esse  in  aeternum.  Et 
haec  quidem  consummatio  sacrificii  Christi  praefi- 
gurabatur in  hoc  ipso  quod  pontifex  legalis  semel 
in  anno  cum  sanguine  hirci  et  vituli  intrabat  in 
sancta  sanctorum,  ut  dicitur  Levit.  16,  cum  tamen 
hircum  et  vitulum  non  immolaret  in  sanctis  sanc- 
torum, sed  extra.  Et  similiter  Christus  in  sancta 
sanctorum,  id  est,  in  ipsum  coelum  intravit,  et  no- 
bis viam  paravit  intrandi  per  virtutem  sanguinis  sui, 
quem  pro  nobis  in  terra  effudit. 

Ad  primum  ergo  dicendum  quod  sancti  qui  erunt 
in  patria,  non  indigebunt  ulterius  expiari  per  sa- 
cerdotium Christi ; sed  expiati  jam  indigebunt  con- 
summari per  ipsum  Christum,  a quo  gloria  eorum 
dependet.  Unde  dicitur  Apocal.  21,  23,  quod  cla- 
ritas Dei  illuminat  illam,  scilicet,  civitatem  sanc- 
torum, et  lucerna  ejus  est  agnus. 

Ad  secundum  dicendum  quod  licet  passio  et 
mors  Christi  de  caetero  non  sint  iteranda,  tamen 
virtus  illius  hostiae  semel  oblatae  permanet  in 
aeternum,  quia,  ut  dicitur  ad  Hebr.  10,  14  : Una 
oblatione  consummavit  in  aeternum  sancti pica- 
tos. 

Et  per  hoc  patet  etiam  responsio  ad  tertium. 
Unitas  autem  hujus  oblationis  figurabatur  in  lege 
per  hoc  quod  semel  in  anno  legalis  pontifex  cum 
solemni  oblatione  sanguinis  intrabat  in  sancta,  ut 
dicitur  Levit.  16.  Sed  deficiebat  figura  a veritate 
in  hoc  quod  illa  hostia  non  habebat  sempiternam 
virtutem:  et  ideo  annuatim  illae  hostiae  reiteraban- 
tur. 


(1)  Vulgata  : ex. 


Articulus  vi 

Utrum  sacerdotium  Christi  fuerit  secundum  ordinem 
Melchisedech. 

/«/.,  qucest.  61,  art.  3,  ad  3 ; et  4 Setit,.  dist.  8,  quast. 

1,  art.  3,  quastiunc.  3. 

Ad  sextum  sic  proceditur.  1.  Videtur  quod  sa- 
cerdotium Christi  non  fuerit  secundum  ordinem 
Melchisedech.  Christus  enim  est  fons  totius  sa- 
cerdotii, tanquam  principalis  sacerdos.  Sed  illud 
quod  est  principale  non  sequitur  ordinem  alterius, 
sed  alia  sequuntur  ordinem  ipsius.  Ergo  Christus 
non  debet  dici  sacerdos  secundum  ordinem  Mel- 
chisedech. 

2.  Praeterea,  sacerdotium  veteris  legis  propin- 
quius fuit  sacerdotio  Christi  quam  sacerdotium 
quod  fuit  ante  legem.  Sed  sacramenta  tanto  ex- 
pressius significabant  Christum,  quanto  propin- 
quiora fuerunt  Christo,  ut  patet  ex  his  quae  in  se- 
cunda parte  dicta  sunt  (implic.  2-2,  quaest.  2,  art. 
7).  Ergo  sacerdotium  Christi  magis  debet  deno- 
minari secundum  sacerdotium  legale  quam  secun- 
dum sacerdotium  Melchisedech,  quod  fuit  ante 
legem. 

3.  Praeterea,  Heb.  7,  2,  dicitur  quod  est  Rex 
pacis , sine  patre,  sine  matre,  sine  genealogia,  neque 
initium  dierum,  neque  finem  vitee  habens:  quae  qui- 
dem conveniunt  soli  Filio  Dei.  Ergo  non  debet 
dici  Christus  sacerdos  secundum  ordinem  Mel- 
chisedech, tanquam  cujusdam  alterius,  sed  secun- 
dum ordinem  sui  ipsius. 

— Sed  contra  est  quod  dicitur  in  Psal.  109, 
4:  Tu  es  sacerdos  in  ceternum  secundum  ordinem 
Melchisedech. 

"Oespondeo  dicendum  quod,  sicut  supra  dictum 
v est,  art.  4 huj.  quaest.,  arg.  3,  legale  sacerdo- 
tium fuit  figura  sacerdotii  Christi,  non  quidem 
quasi  adaequans  veritatem,  sed  multum  ab  ea  defit 
ciens,  tum  quia  sacerdotium  legale  non  mundabat 
peccata  ; tum  etiam  quia  non  erat  aeternum,  sicut 
sacerdotium  Christi : ipsa  autem  excellentia  sacer- 
dotii Christi  ad  sacerdotium  leviticum  fuit  figurata 
in  sacerdotio  Melchisedech,  qui  ab  Abraham  de- 
cimas sumpsit,  in  cujus  lumbis  decimatus  est  quo- 
dammodo ipse  sacerdos  legalis.  Et  ideo  sacerdo- 
tium Christi  dicitur  esse  secundum  ordinem 
Melchisedech,  propter  excellentiam  veri  sa- 
cerdotii adfigurale  sacerdotium  legis. 

Ad  primum  ergo  dicendum  quod  Christus  non 
dicituresse  secundum  ordinem  Melchisedech,  quasi 
principalioris  sacerdotis,  sed  quasi  praefigurantis 
excellentiam  sacerdotii  Christi  ad  sacerdotium  le- 
viticum. 


Art.  6.  — Duo  docet,  quamvis  unum  tantum  interroget. 
Affirmat  Christum  esse  sacerdotem  secundum  ordinem 
Melchisedech,  et  negat  fuisse  secundum  leviticum  ordi- 
nem. — Resp.  ad  fidem  pertinet. 


QU..EST.  XXIII.  DE  ADOPTIONE  CHRISTI 


Ad  secundum  dicendum  quod  in  sacerdotio  Chris- 
ti duo  possunt  considerari,  scilicet  ipsa  oblatio 
Christi  et  participatio  ejus.  — Quantum  ad  ipsam 
oblationem,  expressius  figurabat  sacerdotium  Chris- 
ti sacerdotium  legale  per  sanguinis  effusionem 
quam  sacerdotium  Melchisedech,  in  quo  sanguis 
non  effundebatur.  — Sed  quantum  ad  participatio- 
nem hujus  sacrificii  et  ejus  effectum,  in  quo  prae- 
cipue attenditur  excellentia  sacerdotii  Christi  ad 
sacerdotium  legale,  expressius  praefigurabatur  per 
sacerdotium  Melchisedech,  qui  offerebat  panem 
et  vinum  significantia,  ut  Augustinus  dicit,  tract.  26 
in  Joan.,  a med.  (vid.  etiam  cap.  Quia  passus,  de 
Consecrat.,  dist.  2),  ecclesiasticam  unionem,  quam 
constituit  participatio  sacrificii  Christi.  Unde  etiam 
in  nova  lege  verum  Christi  sacrificium  communica- 
tur fidelibus  sub  specie  panis  et  vini. 

Ad  tertium  dicendum  quod  Melchisedech  dictus 
est  sine  patre,  et  sine  matre,  et  sine  genealogia,  et 
quod  non  habet  initium  dierum,  neque  finem,  non 
quia  ista  non  habuerit,  sed  quia  in  Scriptura  sacra 
ista  de  eo  non  leguntur.  Et  per  hoc  ipsum,  ut 
Apostolus  ibidem  dicit,  assimilatus  est  Filio  Dei, 
qui  in  terris  est  sine  patre,  et  in  coelis  sine  matre, 
et  sine  genealogia,  secundum  illud  Is.  53,  8 : 
Generationem  ejus  quis  enarrabit)  et  secundum 
divinitatem  neque  principium,  neque  finem  dierum 
habet. 

QUESTIO  XXI II 

de  adoptione  christi.  — In  qualuor  articulos 
divisa. 

Deinde  considerandum  est  an  adoptio  Christo 
conveniat  : et  circa  hoc  quaeruntur  quatuor  : i° 
utrum  Deo  conveniat  adoptare  filios;  1°  utrum  hoc 
conveniat  soli  Deo  Patri;  30  utrum  sit  proprium 
hominum  adoptari  in  filios  Dei;  40  utrum  Christus 
possit  dici  filius  adoptivus. 

Articulus  primus 

Utrum  Deo  conveniat  filios  adoptare. 

} Sent.,  dist.  10,  quast . 2,  art.  1,  quast.  1;  et  4 Cont., 
cap.  77,  fin. 

Ad  primum  sic  proceditur.  1.  Videtur  quod  Deo 
non  conveniat  filios  adoptare.  Nullus  enim  adop- 
tat nisi  extraneam  personam  in  filium,  secundum 

Quaestio  25.  — In  tribus  primis  articulis  hujus  quaes- 
tionis disputat  D.  Thomas  in  communi  et  generatim  de 
divina  adoptione,  ut  inde  in  4°  art.  concludat  quomodo 
de  adoptione  Christi  sentiendum  sit. 

Art.  i.  — Adoptionis  nomen  ab  humanis  ad  divina 
translatum  est.  Ex  jure  civili  definitur  : « Actio  humana, 
perquam  adoptatus  transit  in  potestatem  adoptantis,  et 
adquirit  jus  ad  ejus  hereditatem,  ex  ipsius  benevolentia  » 
Unstit.  dc  adoption.  et  f/  et  c,  eodem  titulo).  — Nota  dif- 


quod  j uristse  dicunt.  Sed  nulla  persona  est  extra- 
nea a Deo,  qui  est  omnium  creator.  Ergo  videtur 
quod  Deo  non  conveniat  adoptare. 

2.  Praeterea,  adoptio  videtur  esse  introducta  in 
defectum  filiationis  naturalis.  Sed  in  Deo  inveni- 
tur naturalis  filiatio,  ut  in  prima  parte  habitum  est, 
quaest.  33,  art.  3.  Ergo  non  convenit  Deo  filios 
adoptare. 

3.  Praeterea,  ad  hoc  aliquis  adoptatur  ut  in 
haereditate  adoptantis  succedat.  Sed  in  haereditate 
Dei  non  videtur  aliquis  posse  succedere,  quia 
ipse  nunquam  decedet.  Ergo  Deo  non  convenit 
adoptare. 

— Sed  contra  est  quod  dicitur  Ephes.  1,  5 ; 
Praedestinavit  nos  in  adoptionem  filiorum.  Sed  prae- 
destinatio Dei  non  est  irrita.  Ergo  Deus  aliquos 
sibi  adoptat  in  filios. 

Respondeo  dicendum  quod  aliquis  homo  adoptat 
alium  sibi  in  filium,  in  quantum  ex  sua  bonita- 
te admittit  eum  ad  participationem  suae  haeredita- 
tis.  Deus  autem  est  infinitae  bonitatis:  ex  qua  con- 
tingit quod  ad  participationem  bonorum  suorum 
suas  creaturas  admittit,  et  praecipue  rationales 
creaturas,  quae  in  quantum  sunt  ad  imaginem  Dei 
factae,  sunt  capaces  beatitudinis  divinae  : quae  qui- 
dem consistit  in  fruitione  Dei,  per  quam  etiam  ip- 
se Deus  beatus  est,  et  per  seipsum  dives,  in  quan- 
tum scilicet  seipso  fruitur.  Hoc  autem  dicitur  hae- 
reditas  alicujus,  ex  quo  ipse  est  dives.  Et  ideo, 
in  quantum  Deus  ex  sua  bonitate  admittit  ho- 
mines ad  beatitudinis  haereditatem,  dicitur 
eos  adoptare.  Hoc  autem  plus  habet  adoptatio 
divina  quam  humana,  quia  Deus  hominem  quem 
adoptat,  idoneum  facit  per  gratiae  munus  ad  haere- 
ditatem coelestem  percipiendam;  homo  autem  non 
facit  idoneum  eum  quem  adoptat,  sed  potius  eum 
jam  idoneum  eligit  adoptando. 

Ad  primum  ergo  dicendum  quod  homo  in  sua 
natura  consideratus  non  est  extraneus  a Deo  quan- 
tum ad  bona  naturalia  quae  recipit;  est  tamen  ex- 
traneus quantum  ad  bona  gratiae  et  gloriae  : et  se- 
cundum hoc  adoptatur. 

Ad  secundum  dicendum  quod  hominis  est  operari 
ad  supplendam  suam  indigentiam  ; non  autem  Dei, 
cui  convenit  operari  ad  communicandam  suae  per- 
fectionis abundantiam.  Et  ideo  sicut  per  actum 
creationis  communicatur  bonitas  divina  omnibus 
creaturis  secundum  quamdam  similitudinem,  ita 


ferentias  inter  divinam  adoptionem  et  humanam,  in  corp. 
artic.,  et  alias  etiam  differentias  in  solut.  ad  1,2  et  j ; alias 
etiam  est  in  art.  seq.,  solut.  ad.  1. — Doctrina  h<ec,  quod 
Deus  adoptet  filios,  de  fide  est;  S.Script.  plena  est  testi- 
moniis, quibus  justi  filii  Dei  vocantur;  cumque  non  sint 
naturales,  erunt  adoptivi  ; et  clarius  etiam  : Rom.  8,  15- 
2j ; Calat.  4,  5 ; Ephes.  1,551  Joan.  j.  — Nota  bene  res- 
ponsiones ad  singula  argumenta,  quia  necessaria;  valde 
sunt  ad  intellectum  materiae  hujus. 

(1)  Vulgata:...  Prcescivit  et  praedestinavit... 

per  actum  adoptionis  communicatur  similitudo 
naturalis  filiationis  hominibus,  secundum  illud 
Rom.  8,  29  : Quos  praescivit  conformes  fieri  ima- 
ginis Filii  sui. 

Ad  iertium  dicendum  quod  bona  spiritualia  pos- 
sunt simul  a pluribus  possideri,  non  autem  boria 
corporalia;  et  ideohaereditatem  corporalem  nullus 
potest  percipere  nisi  succedens  decedenti  : hae- 
reditatem  autem  spiritualem  simul  omnes  ex  inte- 
gro accipiunt  sine  detrimento  patris  semper  viven- 
tis. Quamvis  posset  dici  quod  Deus  decedit,  se- 
cundum quod  est  in  nobis  per  fidem  (1)  ut  inci- 
piat in  nobis  esse  per  speciem,  sicut  Glossa  ordi- 
nar.  dicit,  Rom.  8,  super  illud  : Si  filii , et  haere- 
des. 

Articulus  ii 

Utrum  adoptare  conveniat  toti  Trinitati. 

1 Sent.,  dist.  10,  quast.2  art.  z,  qua  st.  2 et  3. 

Ad  secundum  sic  proceditur.  1.  Videtur  quod 
adoptare  non  conveniat  toti  Trinitati.  Adoptatio 
enim  dicitur  in  divinis  ad  similitudinem  rerum 
humanarum.  Sed  in  rebus  humanis  soli  illi  convenit 
adoptare  qui  potest  filios  generare;  quod  in  divinis 
convenit  soli  Patri.  Ergo  in  divinis  solus  Pater 
potest  adoptare. 

2.  Praeterea,  homines  per  adoptionem  efficiun- 
tur fratres  Christi,  secundum  illud  Rom.  8,  29  : 
Ut  sit  ipse  primogenitus  in  mullis  fratribus.  Fratres 
autem  dicuntur  qui  sunt  filii  unius  patris  ; unde  et 
Dominus  dicit  Joan.  20,  17  : Ascendo  ad  Patrem 
meum  el  Patrem  vestrum.  Ergo  solus  Pater  Christi 
habet  filios  adoptivos. 

3.  Praeterea,  Galat.  4,  4,  dicitur  : Misit  Deus 
Filium  suum...,  ut  adoptionem  filiorum  Dei  (2)  re- 
ciperemus. Quoniam  autem  estis  filii  Dei,  misit 
Deus  Spiritum  Filii  sui  in  corda  vestra  clamantem  : 
Abba , pater.  Ergo  ejus  est  adoptare  cujus  est 
Filium  et  Spiritum  Sanctum  habere.  Sed  hoc  est 
solius  personae  Patris.  Ergo  adoptare  convenit 
soli  personae  Patris. 

— Sed  contra,  ejus  est  adoptare  nos  in  filios 
quem  nos  patrem  possumus  nominare  ; unde  dici- 
tur Rom.  8,  15:  Accepistis  Spiritum  adoptionis 
filiorum,  in  quo  clamamus  ; Abba,  pater.  Sed  cum 
Deo  dicimus  : Pater  noster,  hoc  pertinet  ad  totam 
Trinitatem,  sicut  et  ctetera  nomina  quae  dicuntur 

Art.  2.  — Memento  bene  differentis  inter  proprium  et 
appropriatum,  et  videbis  adoptionem  nostram  non  pro- 
priam alicui  personas,  sed  communem  tribus.  Appropria- 
tam  autem  Patri  ut  auctori  (idso  specialiter  dicitur  pater 
noster);  Filio  ut  exemplari  (et  ideo  dicitur  frater  noster 
quasi  similis  communicans  in  Patre);  Spiritui  Sancto  quasi 
exeeutori  insuo  appropriato  quod  est  charitas  qua  sumus 
filii  Dei.  et  ideo  Spiritus  Sanctus  dicitur  Spiritus  adop- 
tionis filiorum  (Cajetanus). 

(1)  Ita  cum  codd.  Alcan,  et  Camer.  editi  passim. — AI.  et 
incipiet. 

3)  In  Vulgata  deest  Dei. 


de  Deo  relative  ad  creaturam,  ut  in  prima  parte 
habitum  est,  qusest.  33,  art.  3,  et  quaest.  39,  art  7. 
Ergo  adoptare  convenit  toti  Trinitati. 

Respondeo  dicendum  quod  haec  est  differentia 
inter  filium  Dei  adoptivum  et  naturalem  ; 
quod  filius  Dei  naturalis  est  genitus,  non  factus, 
filius  autem  adoptivus  est  factus,  secundum  illud 
Joan.  1,  12:  Dedit  eis  potestatem  filios  Dei  fieri. 
Dicitur  tamen  quandoque  filius  adoptivus  esse  ge- 
nitus propter  spiritualem  generationem,  quae  est 
gratuita,  non  naturalis.  Unde  dicitur  Jacobi  1. 
18:  Voluntarie  genuit  nos  verbo  veritatis.  Quamvis 
autem  generare  in  divinis  sit  proprium  personae 
Patris,  tamen  facere  quemcumque  effectum  in 
creaturis  est  commune  toti  Trinitati  propter  uni- 
tatem naturae,  quia  ubi  est  una  natura,  oportet 
quod  sit  una  virtus  et  una  operatio.  Unde  Domi- 
nus dicit,  Joan.  $,  19  : Quoecumque  Pater  facit  (1) 
haec  et  Filius  similiter  facit.  Et  ideo  adoptare  ho- 
mines in  filios  Dei  convenit  toti  Trinitati. 

Ad  primum  ergo  dicendum  quod  omnes  personae 
humanae  non  sunt  unius  naturae  secundum  nume- 
rum, ut  oporteat  unam  esse  omnium  operationem 
tantum  et  unum  effectum,  sicut  accidit  in  divinis  ; 
et  ideo  quantum  ad  hoc  non  potuit  attendi  simili- 
tudo utrobique. 

Ad  secundum  dicendum  quod  nos  per  adoptio- 
nem efficimur  fratres  Christi,  quasi  eumdem  Pa- 
trem habentes  cum  ipso  ; qui  tamen  alio  modo  est 
Pater  Christi,  et  alio  modo  est  pater  noster  : un- 
de signanter  Dominus,  Joan.  20  seorsum  dixit  : 
Patrem  meum,  et  seorsum  dixit : Patrem  vestrum; 
est  enim  Pater  Christi  naturaliter  generando,  quod 
est  proprium  ipsi ; est  autem  pater  noster,  volun- 
tarie aliquid  faciendo,  quod  est  commune  ipsi,  et 
Filio,  et  Spiritui  Sancto  ; et  ideo  Christus  non 
est  Filius  totius  Trinitatis,  sicut  nos. 

Ad  tertium  dicendum  quod,  sicut  dictum  est  art. 
praec.,  ad  2,  filiatio  adoptiva  est  quaedam  simili- 
tudo filiationis  aeternae ; sicut  omnia  quae  in  tem- 
pore facta  sunt,  similitudines  quaedam  sunt  eorum 
quae  ab  aeterno  fuerunt.  Assimilatur  autem  homo 
splendori  aeterni  Filii  per  gratiae  claritatem,  quae 
attribuitur  Spiritui  Sancto.  Et  ideo  adoptatio,  li- 
cet sit  communis  toti  Trinitati,  appropriatur  tamen 
Patri  ut  auctori,  Filio  ut  exemplari,  Spiritui  Sanc- 
to ut  imprimenti  in  nobis  hujus  similitudinem 
exemplaris. 


(i)  Vulgata:  Quxcumquc  enim  ille  fecerit,  haec  etc. 

Articulus  hi 

Utrum  adoptari  sit  proprium  rationalis  creatura. 

3 Sent.,  dist  10,  quast.  2,  art.  2,  qucesl.  1,  et  2,  et  4 
Cont.,  cap.  17,  fin.,  et  2i,Jin. 

Ad  tertium  sic  proceditur.  1.  Videtur  quod 
adoptari  non  sit  proprium  rationalis  creaturae. 
Non  enim  dicitur  Deus  pater  creaturae  rationalis 
nisi  per  adoptionem.  Dicitur  autem  pater  creatu- 
rae etiam  irrationalis,  secundum  illud  Job  38,  28  : 
Quis  est  pluvia ; paler,  et  stillas  roris  quis  genuit  (i)} 
Ergo  adoptari  non  est  proprium  rationalis  crea- 
turae. 

2.  Praeterea,  per  adoptionem  dicuntur  aliqui  fi- 
lii Dei.  Sed  esse  filios  Dei  in  Scriptura  proprie 
videtur  attribui  angelis,  secundum  illud  Job  1,6: 
Quadam  autem  die  cum  assisterent  filii  Dei  coram 
Domino  (2).  Ergo  non  est  proprium  creaturae  ra- 
tionalis adoptari. 

3.  Praeterea,  quod  est  proprium  alicui  naturae 
convenit  omnibus  habentibus  naturam  illam,  sicut 
risibile  convenit  omnibus  hominibus.  Sed  adoptari 
non  convenit  omni  rationali  naturae.  Ergo  adop- 
tari non  est  proprium  rationalis  creaturae. 

— Sed  contra  est  quod  filii  adoptati  sunt  haere- 
des Dei,  ut  patet  Rom.  8.  Sed  talis  haereditas 
convenit  soli  rationali  creaturae.  Ergo  proprium 
est  creaturae  rationalis  adoptari. 

Respondeo  dicendum  quod,  sicut  dictum  est 
art.  praec.,  ad  3,  filiatio  adoptionis  est  quaedam 
similitudo  filiationis  naturalis.  Filius  autem  Dei 
naturaliter  procedit  a Patre  ut  Verbum  intellec- 
tuale, unum  cum  ipso  Patre  existens.  Huic  ergo 
Verbo  tripliciter  potest  aliquid  assimilari  : — uno 
quidem  modo  secundum  rationem  formae,  non  au- 
tem secundum  intellectualitatem  ipsius,  sicut  for- 
ma domus  exterius  constitutae  assimilatur  verbo 
mentali  artificis  secundum  speciem  formae  ; non 
autem  secundum  intellectualitatem (3),  quia  forma 
domus  in  materia  non  est  intelligibilis,  sicut  erat 
in  mente  artificis.  Et  hoc  modo  Verbo  aeterno  as- 
similatur quaelibet  creatura,  cum  sit  facta  per 
Verbum.  — Secundo  modo  assimilatur  creatura 
Verbo,  non  solum  quantum  ad  rationem  formae 
sed  etiam  quantum  ad  intellectualitatem  ipsius  ; 
sicut  scientia  quae  fit  in  mente  discipuli  assimila- 
tur verbo  quod  est  in  mente  magistri.  Et  hoc  mo- 
do creatura  rationalis,  etiam  secunaum  suam  na- 

Art.  j.  — Titulus  potest  de  capacitate  et  de  actu  in- 
telligi,  et  duo  in  se  includit,  scilicet  an  omnis  rationalis 
creatura  sit  capax  adoptionis,  et  an  sola  illa,  et  non  alia 
hanc  habeat  capacitatem.  Et  haec  omnia  comprehendit  D. 
Thomas  in  titulo,  et  brevissime  expedit  in  discursu  arti- 
culi. Sub  rationali  autem  creatura,  comprehendit  etiam 
intellectualem,  ut  constat  ex  arg.  2 cum  solutione. 

(1)  Vulgata  : ..  vel  quis  genuit  stillas  roris  > 

(2)  Vulgata  :..  cum  venissent  filii  Dei,  ut  assisterent  coram 
Domino. 

03  AI.,  intelligibilitatem. 


turam  assimilatur  Verbo  Dei.  — Tertio  modo  as- 
similatur creatura  Verbo  Dei  aeterno  secundum 
unitatem  quam  habet  ad  Patrem,  quod  quidem  fit 
per  gratiam  et  charitatem.  Unde  Dominus  orat, 
Joan.  17,  22  : Sint  unus  in  nobis  (1)  sicut  et  nos 
unum  sumus.  Et  talis  assimilatio  perficit  rationem 
adoptionis,  quia  sic  assimilatis  debetur  haereditas 
aeterna.  Unde  manifestum  est  quod  adoptari 
convenit  soli  creaturae  rationali;  non  tamen 
omni,  sed  solum  habenti  charitatem  quae  est 
diffusa  in  cordibus  nostris  per  Spiritum  sanctum,  ut 
dicitur  Rom.  5.  Et  ideo  Rom.  8,  Spiritus  Sanctus 
dicitur  Spiritus  adoptionis  filiorum. 

Ad  primum  ergo  dicendum  quod  Deus  dicitur 
pater  creaturae  rationalis  non  proprie  per  adoptio- 
nem, sed  per  creationem,  secundum  propriam 
participationem  et  similitudinem. 

Ad  secundum  dicendum  quod  Angeli  dicuntur 
filii  Dei  filiatione  adoptionis,  non  quia  ipsis  pri- 
mo conveniat  (2),  sed  quia  ipsi  primo  adoptionem 
filiorum  receperunt. 

Ad  tertium  dicendum  quod  adoptio  non  est 
proprium  consequens  naturam,  sed  consequens 
gratiam,  cujus  natura  rationis  est  capax  : et  ideo 
non  oportet  quod  omni  rationali  creaturae  conve- 
niat, sed  quod  omnis  rationalis  creatura  sit  capax 
adoptionis. 

Articulus  iv 

Utrum  Christus,  secundum  quod  homo,  sit  filius  Dei 
adoptivus. 

Inf.,  quast.  32,  art.  3,  et  quasi.  43,  art.  1,  corp.  ; et  3 

Sent.,  dist.  10,  quast.  2,  ait.  2,  quasi.  3;  et  4 Cont. 

cap.  4 ; et  Ver.  quast.  29,  art.  1,  ad  j. 

Ad  quartum  sic  proceditur.  1.  Videtur  quod 
Christus,  secundum  quod  homo,  sit  filius  Dei 
adoptivus.  Dicit  enim  Hilarius,  lib.  2 de  Trinit., 
a med.,  de  Christo' loquens  : Potestatis  dignitas 
non  amittitur,  dum  carnis  humilitas  adoptatur.  Er- 

Art.  4. — Christum  qua  hominem,  esse  filium  Dei  adop- 
tivum, triplici  sensu  potest  intelligi : i°  quod  sit  purus 
homo,  et  haec  fuit  haeresis  Photini.  20  Ponendo  in  illo 
duo  supposita,  unum  divinum,  alterum  humanum,  ratione 
cujus  sit  filius  Dei  adoptivus,  et  haec  fuit  haeresis  Nesto- 
rii  et  Adoptianorum.  3“  Servata  unitat  e personae,  asse- 
rendo Christum  quatenus  nominem,  esse  filium  Dei  adop- 
tivum. Nota  quod  verbum  quatenus  in  hoc  tertio  sensu, 
potest  intelligi  tripliciter  : i»  Prout  reduplicat  supposi- 
tum : 2°  prout  reduplicat  humanitatam  : 30  prout  redupli- 
cat utrumque.  Si  primum,  error  est  Arii.  Si  secundum, 
sensus  est  Gabrielis,  Majoris  et  Almainii,qui  volunt  huma- 
nitatem esse  adoptatam,  non  vero  filiam  : si  tertium,  est- 
opinio  Durandi  et  Scoti,  licet  iste  oppositam  reputet 
probabilem  (Billuart).  — Theologi  in  nullo  sensu  filiatio- 
nem adoptivam  in  Christo  admittunt;  imo  plures  oppo- 
sitam sententiam  in  quocumque  sensu  a concilio  damna- 
tam contendunt  (Gonet).  — Nota  quod  concilii  Franco- 
fordiensis  acta  diu  latuerunt,  et  postea  diligentia  Surii 
(1367)  reperta  vulgata  fuerunt,  unde  nec  Scotus,  nec 

(1)  Vulgata  : Ut  sint  unum  sicut 

(2)  Ita  Mss.  et  edit,  commununiter.  Nicolaius,  proprie 
conveniat. 

go  Christus,  secundum  quod  homo,  est  filius  adop- 
tivus. 

2.  Praeterea,  Augustinus  dicit  in  lib.  de  Prae- 
destin.  sanet.,  cap.  inante  med.,  quod  ea  gratia 
fit  ab  initio  fidei  suce  homo  quicumque  Christianus, 
qua  gratia  homo  ille  ab  initio  suo  factus  est  Chris- 
tus. Sed  alii  homines  sunt  Christiani  per  gratiam 
adoptionis.  Ergo  et  ille  homo  est  Christus  per 
adoptionem  ; et  ita  videtur  esse  filius  adoptivus. 

3.  Praeterea,  Christus  secundum  quod  homo, 
est  servu*.  Sed  dignius  est  esse  filium  adoptivum 
quam  servum.  Ergo  multo  magis  Christus,  secun- 
quod  homo,  est  filius  adoptivus. 


Durandus,  nec  alii  qui  ante  illius  concilii  inventionem 
filiationem  adoptivam  in  Christo  docuerunt,  censendi  sunt 
in  haeresim  incidisse. 

De  Adoptianismo.  — Felix  episcopus  Urgelitanus  (obiit 
818',  et  Elipandrs,  archiep.  Toletanus  (obiit  808).  docue- 
runt circa  finem  saeculi  octavi.  Christum  qua  hominem,  esse 
filium  Dei  adoptivum.  Hoc  dogma  primo  damnatum  fuit 
in  concil.  Forojuliensi,  sub  Paulino  Aquileiensi  archie- 
piscopo  (791) ; Iterum  damnatum  fuit  (792)  a concil.  Ra- 
tisbonensi  et  ab  Adriano  I.  Anno  794,  concurrentibus 
Adriano  papa  et  Carolo  magno,  convocatum  est  celebre 
concilium  Francofordiense,  contra  Felicem  et  Elipan- 
dum,  quorum  error  damnatus  fuit  in  hujus  concilii  cap.  1. 
Haec  synodus  quae  constabat  300  episcopis,  et  cui  prxe- 
rant  legati  Papae,  approbata  fuit,  saltem  quoad  condem- 
nationem hujus  haeresis,  sedis  apostolic®  auctoritate,  et 
insuper  Adriani  epistola  ad  episcopos  Hispaniae,  contra 
haereticos,  inter  decretales  inserta  fuit. 

Definit.  Eccles.  — Adriani  I.  eb  stola  (783!,  ad  episcopos 
Hisfanix  de  errroribus  Egilx  et  Mingendi,  Elipandi  et  Asca- 
1 ici  et  surculorum  quorumdam  ex  Prisctlianistis.  Porro  et 
de  partibus  vestris  pervenit  ad  nos  lugubre  capitulum, 
quod  quidam  episcopi  ibidem  degentes,  videlicet  Elipan- 
duset  Ascaricus  cum  aliis  eorum  consectaneis  Filium  Dei 
adoptivum  confiteri  non  erubescunt,  quod  nulius  e qua- 
libet haeresi  antea  talem  blasphemiam  ausus  est  oblatra- 
re, nisi  perfidus  ille  Nestorius,  qui  purum  hominem  Dei 
confessus  est  Filium...  Illud  autem,  quod  alii  ex  ipsis  di- 
cunt, quod  praedestinatio  ad  vitam  sive  ad  mortem  in  Dei 
sit  potestate  et  non  nostra  ; isti  dicunt  : Ut  quid  conamur 
vivere,  quod  in  Dei  est  potestate  ? Alii  iterum  dicunt  : Ut 
quid  rogamus  Deum,  ne  vincamur  tentatione,  quod  in 
nostra  potestate,  quasi  libertate  arbitrii  ?...  Porro,  dilec- 
tissimi, diversa  capitula,  qu®  ex  illis  audivimus  partibus 
id  est,  quod  multi  dicentes  se  catholicos  esse,  communem 
vitam  gerentes  cum  Judaeis  et  non  baptizatis  paganis,  tam 
in  escis  quamque  in  potu  et  in  diversis  erroribus,  n ; h i 1 
pollui  se  inquiunt  : et  illud,  quod  inhibitum  est,  ut  nulli 
liceat  jugum  ducere  cum  infidelibus;  ipsi  enim  filias  suas 
cum  alio  benedicunt,  et  sic  populo  gentili  traduntur;  et 
quod  sine  examine  praefati  presbyteri  ut  praesint,  ordinan- 
tur; et  alius  quoque  immanis  invaluit  error  perniciosus, 
ut,  etiam  vivente  viro,  mulieres  sibi  in  connubio  sortiantur 
ipsi  pseudo-sacerdotes,  simulque  et  de  libertate  arbitrii, 
et  alia  multa,  sicut  de  illis  audivimus  partibus,  quae  l >n- 
•gum  est  dici.  — Concilii  Francofordicns.s  plenarii  a.  794. 
definitio  adversus  errorem  Adcptianorum.  Capitulum  I.  In 
primordio  caoitulorum  exortum  est  de  impia  ac  nefanda 
haeresi  Elipandi,  Toletanae  sedis  episcopi,  et  Felicis  Ur- 
gelitanae  eorumque  sequacibus,  qui  male  sentientes  in  Dei 
Filio  asserebant  adoptionem,  quam  omnes,  qui  supra, 
sanctissimi  Patres  et  respuentes  una  voce  contradixerunt 
atque  hanc  haeresim  lunditus  a sancta  Ecclesia  eradican- 
dam statuerunt.  Ex  Synodica  concilii.  Invenimus  in  libelli 
vestri  principio  scriptum,  quod  vos  posuistis  : Confite- 
mur et  credimus  Deum  Dei  Filium  ante  omnia  tempora 


— Sed  contra  est  quod  Ambrosius  dicit  in  lib. 
de  Incarnat.,  cap  8,  in  fin.  : Adoptivum  filium  non. 
dicimus  filium  esse  natura ; sed  eum  dicimus  natura 
esse  filium  qui  verus  est  filius.  Christus  autem  est 
verus  et  naturalis  Dei  Filius,  secundum  illud  1 
Joan.  ult. , 20  : Ut  simus  in  vero  Filio  ejus  Jesu 
Christo  (1).  Ergo  Christus,  secundumquod  homo, 
non  est  filius  adoptivus. 

Respondeo  dicendum  quod  filiatio  proprie  con- 
venit hypostasi  vel  personae,  non  autem  natu- 
rae. Unde  et  in  prima  parte  dictum  est,  qusest.  33 
art.  2 et  3,  quod  filiatio  est  proprietas  personalis. 
In  Christo  autem  non  est  alia  persona  vel  hypos- 
tasis quam  increata,  cui  convenit  esse  filium  per 


sine  initio  ex  Patre  genitum,  coaeternum  et  consubstantia- 
lem, non  adoptione,  sed  genere.  Item  post  pauca  eodem 
loco  legebatur  : Confitemur  et  credimus  eum  factum  ex 
muliere,  factum  sub  lege,  non  genere  esse  Filium  Dei, 
sed  adoptione  ; non  natura,  sed  gratia.  Ecce  serpens  inter 
pomifera  paradisi  latitans  ligna,  ut  incautos  quosque  de- 
cipiat... Quod  etiam  et  in  sequentibus  adjunxistis,  in  pro- 
fessione Nicaeni  symboli  non  invenimus  dictum,  in  Chris- 
to duas  naturas  et  tres  substantias  et  homo  deificus  et 
Deus  humanatus.  Quid  est  natura  hominis,  nisi  anima  et 
corpus  ? vel  quid  est  inter  naturam  et  substantiam,  ut  tres 
substantias  necesse  sit  nobis  dicere  et  non  magis  simplici- 
ter sicut  sancti  Patres  dixerunt,  confiteri  Dominum  nos- 
trum Jesum  Christum  Deum  verum  et  verum  hominem  in 
una  persona?  Mansit  vero  persona  Filii  in  Trinitate,  cui 
personae,  humana  accessit  natura,  ut  esset  et  una  persona, 
Deus  et  homo,  non  homo  deificus  et  humanatusDeus,  sed 
Deus  homo  et  homo  Deus  : propter  unitatem  personae 
unus  Dei  Filius,  perfectus  Deus,  perfectus  homo...  Con- 
suetudo ecclesiastica,  solet  in  Christo  duas  substantias 
nominare,  Dei  videlicet  et  hominis.  Si  ergo  Deus  verus  est 
qui  de  Virgine  natus  est,  quomodo  tunc  potest  adoptivus 
esse  vel  servus  ? Deum  enim  nequaquam  audetis  confi- 
teri servum  vel  adoptivum  : et  si  eum  propheta  nominas- 
set  servum,  non  tamen  ex  conditione  servitutis,  sed  ex 
humilitatis  obedientia,  qua  facius  est  Patri  obediens  us- 
que ad  mortem.  — Adriani  I epistola  secunda , ad  Episcopos 
Hispanix,  de  erroribus  Adoptiancrum.  Materia  causalis  per- 
fidi® inter  cstera  rejicienda  de  adoptione  Jesn  Christi  Fi- 
lii Dei  secundum  carnem  falsis  argumentationibus  digesta, 
perfidorum  verborum  ibi  stramina  incomposito  calamo 
legebantur.  Hoc  catholica  Ecclesia  nunquam  credidit, 
nunquam  docuit,  nunquam  male  credentibus  assensum 
pr®buit...  Adoptivum  eum  Filium,  quasi  pui  um  hominem, 
calamitati  human®  subjectum  et,  quod  pudet  dicere,  ser- 
vum eum,  impii  et  ingrati  tantis  beneficiis,  liberatorem 
nostrum  non  pertimescitis  venenosa  fauce  susujrare... 
Nam  etsi  in  umbra  propfieti®  dictus  est  servus,  propier 
servilis  forni®  conditionem,  quam  sumpsit  ex  Virgine.  — 
Symbolum  fidei  a Leone  IX,  el  confessio  fidei  Michael.  Paleo- 
loai  in  Concil.  Lugdune  si,  vide  supra,  quxst.  2,  art.  1.— 
Nota  etiam  hxc  verba  Concil.  Tol  tani  II.  Neque  Jesus 
etiam  Spiritus  Sancti  Filius,  aut  suus  etiam  Fidus  credi 
aut  intelligi  potest. 

Cfr.  de  Adoptianismo.  — Opera  Etherii  episc.  Uxamen- 
sis,  et  Beati,  presbyteri;  Paulinus  Aquileiensis.  qui  contra 
Felidem  conscripsit  tres  libros  ; Alcuinus,  libri  contra  Fe- 
licem et  contra  Elipandum;  Eginhardus,  Annales,  anno 
792  ; Sigebertus  in  Chronico ; Natalis  Alexander,  in  Hist.; 
Baronius,  cum  annotat.  Pagi;  Fabricius,  Bibliot.  med. 
xv.-,  Hist.  litter.  de  la  France,  tome  4. 

(1)  Vulgata  omittit  Jesu  Christo. 

naturam.  Dictum  est  autem  supra,  art.  praec., 
quod  filiatio  adoptionis  est  participata  similitudo 
filiationis  naturalis.  Non  autem  recipitur  aliquid 
dici  participative,  quod  per  se  dicitur.  Et  ideo 
Christus,  qui  est  Filius  Dei  naturalis,  nullo 
modo  potest  dici  filius  adoptivus.  Secundum 
autem  illos  qui  ponunt  in  Christo  duas  personas 
vel  duas  hypostases,  seu  duo  supposita,  nihil  ra- 
tionabiliter prohiberet  Christum  hominem  dici  fi- 
lium adoptivum. 

Ad  primum  ergo  dicendum  quod  sicut  filiatio 
non  proprie  convenit  naturae,  ita  nec  adoptio.  Et 
ideo  cum  dicitur  quod  carnis  humilitas  adoptatur, 
impropria  est  locutio  ; et  accipitur  ibi  adoptatio 
pro  unione  humanae  naturae  ad  personam  Filii. 

Ad  secundum  dicendum  quod  similitudo  illa  Au- 
gustini est  intelligenda  quantum  ad  principium, 
quia  scilicet  sicut  sine  meritis  quilibet  homo  habet 
ut  sit  Christianus,  ita  iste  homo  sine  meritis  habuit 
ut  esset  Christus.  Est  tamen  differentia  quantum 
ad  terminum,  quia  scilicet  Christus  per  gratiam 
unienis  est  filius  naturalis,  alius  autem  per  gratiam 
habitualem  est  filius  adoptivus.  Gratia  autem  habi- 
tualis in  Christo  non  facit  de  non  filio  filium  adop- 
tivum ; sed  est  quidam  effectus  filiationis  naturalis 
inanima  Christi,  secundum  illud  Joan.  i,  14:  Vi- 
dimus gloriam  ejus  quasi  unigeniti  a Patre  plenum 
gratiec  et  veritatis. 

Ad  tertium  dicendum  quod  esse  creaturam,  et 
etiam  servitus,  vel  subjectio  ad  Deum,  non  solum 
respicit  personam,  sed  etiam  naturam  : quod  non 
potest  dici  de  filiatione.  Et  ideo  non  est  similis 

ratio. 

de  praedestinatione  Christi.  — In  qualuor 
articulos  divisa. 

Deinde  considerandum  est  de  praedestinatione 
Christi : et  circa  hoc  quaeruntur  quatuor  : i°  utrum 
Christus  sit  praedestinatus  ; 20  utrum  sit  praedes- 
tinatus secundum  quod  homo;  30  utrum  ejus  prae- 
destinatio sit  exemplar  nostrae  praedestinationis ; 
40  utrum  sit  causa  praedestinationis  nostrae. 


QuaEST.  24.  — Quamvis  praedestinatio  conveniat  Christo 
secundum  humanitatem,  quse  est  ejusdem  rationis  in 
Christo  et  in  nobis,  tamen  praedestinatio  est  diversae  ra- 
tionis, ut  dicitur  hic  art.  1,  ad  1.  Et  ratio  est,  quia  prae- 
destinatio nostra  est  ad  filiationem  adoptivam  ; pne- 
destinatio  vero  Christi  est  ad  filiationem  naturalem.  Et 
ideo  quamvis  in  1 Parte,  quaest.  2?  egerit  de  praedestina- 
tione hominum,  hic  necessarium  erat  agere  de  praedesti- 
natione, secundum  proprium  ejus,  et  ut  differt  a praedesti- 
natione aliorum.  In  duobus  primis  art.  agit  de  illa  secun- 
dum se,  et  in  duobus  ultimis,  de  illa  per  comparationem 
ad  aliorum  praedestinationem  (Joann.  a S.  Thoma). 


Articulus  primus 

Utrum  Christo  conveniat  praedestinatum  esse. 

1 Sent.,  dist.  40 , quast.  2,  corp.,  fin.,  et  ad  J,  et  3.  dist. 

7,  quaest.  y,  art.  2,  qiuest.  2 et  7,  et  4 Cont.,  cap.  9 ; 

et  Rom,  1,  lec.  3. 

Ad  primum  sic  proceditur.  1.  Videtur  quod 
Christo  non  conveniat  praedestinatum  esse.  Ter- 
minus enim  praedestinationis  videtur  esse  adoptio 
filiorum,  secundum  illud  Ephes.  1,5:  Praedesti- 
navit nos  in  adoptionem  filiorum.  Sed  Christo  non 
convenit  esse  filium  adoptivum,  ut  dictum  est 
quaest.  praec.,  art.  4.  Ergo  Christo  non  convenit 
praedestinatum  esse. 

2.  Praeterea,  in  Christo  duo  est  considerare, 
scilicet  naturam  humanam  et  personam.  Sed  non 
potest  dici  quod  Christus  sit  praedestinatus  ratione 
humanae  naturae,  quia  haec  est  falsa  : Humana  na- 
natura  est  Filii  Dei;  similiter  etiam  neque  ratione 
personae,  quia  illa  persona  non  habet  ex  gratia 
quod  sit  Filius  Dei,  sed  ex  natura  : praedestinatio 
autem  est  eorum  quae  sunt  ex  gratia,  ut  in  prima 
parte  dictum  est,  quaest.  23,  art.  1 et  5.  Ergo 
Christus  non  est  praedestinatus  Filius  Dei. 

3.  Praeterea,  sicut  illud  quod  est  factum,  non 
semper  fuit,  ita  et  illud  quod  est  praedestinatum, 
eo  quod  praedestinatio  antecessionem  quamdam 
importat.  Sed  quia  Christus  semper  fuit  Deus  et 
Filius  Dei,  non  proprie  dicitur  quod  homo  ille  sit 
laetus  Filius  Dei.  Ergo  pari  ratione  non  debet 
dici  quod  Christus  sit  praedestinatus  Filius  Dei. 

— Sed  contra  est  quod  Apostolus  dicit  Rom.  1, 
4,  de  Christo  loquens  : Qui  praedestinatus  est  Fi- 
lius Dei  in  virtute. 

Respondeo  dicendum  quod,  sicut  patet  ex  his 
quae  in  prima  parte  dicta  sunt,  quaest.  23,  art. 

1 et  5,  praedestinatio  proprie  accepta  est  quaedam 
divina  praeordinatio  ab  aeterno  de  his  quae  per 
gratiam  Dei  sunt  fienda  in  tempore.  Est  autem 
hoc  in  tempore  factum  per  gratiam  unionis  a Deo 
ut  homo  esset  Deus,  et  Deus  esset  homo.  Nec 
potest  dici  quod  Deus  ab  aeterno  non  praeordina- 
verit hoc  se  facturum  in  tempore,  quia  sequeretur 
quod  divinae  menti  aliquid  de  novo  accideret.  Et 
ideo  oportet  dicere  quod  ipsa  unio  naturarum 
in  persona  Christi  cadat  sub  aeterna  Dei  prae- 
destinatione : et  ratione  hujus  Christus  dici- 
tur esse  praedestinatus. 

Ad  primum  ergo  dicendum  quod  Apostolus  ibi 
loquitur  de  praedestinatione  qua  nos  praedestina- 
mur, ut  simus  filii  adoptivi.  Sicut  autem  Christus 


Art.  i.  — Sic  loquitur  Concil.  Tolet.  XI:  « Hic  tamen 
pro  eo  quod  de  Deo  Patre  sine  initio  prodiit,  natus  tan- 
tum, nam  neque  factus,  neque  praedestinatus  accipitur  ; 
per  hoc  tamen  quod  de  Maria  Virgine  natus  est,  et  na- 
tus, et  factus,  et  praedestinatus  esse  credendus  est.  » 

singulari  modo  prae  aliis  est  Dei  Filius  naturalis, 
ita  quodam  singulari  modo  est  praedestinatus. 

Ad  secundum  dicendum  quod,  sicut  dicitur  in 
Glossa  ord.  sup.  illud  : Qui  prccdeslinatus  esi  Fi- 
lius (et  est  Augustini,  lib.  de  Praedest.  Sanet., 
cap.  15,  amed.),  Rom.  1,  quidam  dixerunt  prae- 
destinationem intelligendam  esse  de  natura,  non 
de  persona,  quia  scilicet  humanae  naturae  facta 
est  haec  gratia,  ut  uniretur  Filio  Dei  in  unitate 
personae.  Sed  secundum  hoc  locutio  Apostoli  est 
impropria,  propter  duo  : — Primo  quidem  ratio- 
ne communi  ; non  enim  dicimus  naturam  alicujus 
praedestinari,  sed  ipsum  suppositum,  quia  prae- 
destinari est  dirigi  in  salutem  ; quod  quidem 
est  suppositi  agentis  propter  beatitudinis  finem. 
— Secundo  ratione  speciali,  quia  esse  Filium  Dei 
non  convenit  humanae  naturae.  Est  enim  haec  fal- 
sa : Humana  natura  est  Filius  Dei,  nisi  forte  quis 
velit  sic  exponere  extorta  expositione  : Qui  pree- 
deslinalus  est  Filius  Dei  in  virtute,  id  est,  praedes- 
tinatum est  ut  humana  natura  uniretur  Filio  Dei 
in  persona.  Relinquitur  ergo  quod  praedestinatio 
attribuatur  personae  Christi,  non  quidem  secun- 
dum se,  vel  secundum  quod  subsistit  in  divina 
natura,  sed  secundum  quod  subsistit  in  humana 
natura.  Unde  cum  dixisset  Apostolus : Qui  factus 
est  ei  ex  semine  David  secundum  carnem,  subjunxit 
Qui  prccdeslinatus  est  Filius  Dei  in  virtute,  ut  daret 
intelligere  quod  secundum  hoc  quod  est  factus  ex 
semine  David  secundum  carnem,  est  praedestinatus 
Filius  Dei  in  virtute;  quamvis  enim  sit  naturale 
illi  personae  secundum  se  consideratae  quod  sit 
Filius  Dei  in  virtute,  non  tamen  est  ei  naturale 
secundum  humanam  naturam,  secundum  quam 
hoc  ei  convenit  per  gratiam  unionis. 

Ad  tertium  dicendum  quod  Origenes  super  epis- 
tolam ad  Rom.,  cap.  1,  dicit  hanc  esse  litteram 
Apostoli  : Qui  destinatus  (1)  est  Filius  Dei  in  vir- 
tute, ita  quod  non  designetur  aliqua  antecessio  : 
et  sic  nihil  habet  difficultatis.  Alii  vero  antecessio- 
nem, quae  designatur  in  hoc  participio  praedestina- 
tus, referunt  non  ad  id  quod  est  esse  Filium  Dei, 
sed  ad  ejus  manifestationem,  secundum  illum  con- 
suetum modum  loquendi  in  Scripturis,  quo  res  di- 
cuntur fieri  quando  innotescunt;  ut  sit  sensus, 
quod  Christus  praedestinatus  est  manifestari  Filius 
Dei.  Sed  sic  non  proprie  praedestinatio  accipitur, 
nam  aliquis  dicitur  proprie  praedestinari,  secun- 
dum quod  dirigitur  in  finem  beatitudinis  : beati- 
tudo  autem  Christi  non  dependet  ex  nostra  cogni- 
tione. Et  ideo  melius  dicendum  est  quod  illa  ante- 
cessio quam  importat  hoc  participium  pr  ce  destina- 
tus, non  refertur  ad  personam  secundum  seipsam, 
sed  ratione  humanae  naturae,  quia  scilicet  persona 
illa  etsi  ab  aeterno  .fuerit  Filius  Dei,  hoc  tamen 


(1)  Ita  cum  Origene  editi  passirrr.  — AI.,  cum  cod.  Al- 
can.,  praedestinatus. 


non  fuit  semperquod  subsistens  in  natura  humana 
fuerit  Filius  Dei.  Unde  Augustinus  dicit  in  lib.  de 
Praedest.  sanet.,  cap.  15,  a med.  : Praedestinatus 
est  Jesus,  ut  qui  futurus  erat  secundum  carnem  filius 
David,  esset  tamen  in  virtute  Filius  Dei.  Et  est 
considerandum  quod  licet  hoc  participium  praedes- 
tinatus importet  antecessionem,  sicut  et  hoc  parti- 
cipium factus,  aliter  tamen  et  aliter.  Nam  fieri 
pertinet  ad  ipsam  rem,  secundum  quod  in  se  est ; 
praedestinari  autem  pertinet  ad  aliquem,  secun- 
dum quod  est  in  apprehensione  alicujus  praeordi- 
nantis. Id  autem  quod  subest  alicui  formae  et  natu- 
rae secundum  rem,  potest  apprehendi,  vel  prout 
est  sub  forma  illa,  vel  etiam  absolute.  Et  quia  ab- 
solute non  convenit  personae  Christi  quod  incoe- 
perit  esse  Filius  Dei,  convenit  autem  ei,  secun- 
dum quod  intelligitur,  vel  apprehenditur  ut  in  na- 
tura humana  existens,  quia  scilicet  hoc  aliquando 
inccepit  esse  quod  in  natura  humana  existens  esset 
Filius  Dei ; ideo  magis  haec  est  vera  : Christus  esi 
prccdeslinatus  Filius  Dei,  quam  ista  : Christus  est 
factus  Filius  Dei. 

Articulus  ii 

Utrum  haec  sit  falsa : « Christus,  secundum  quod  homo, 
est  praedestinatus  esse  Filius  Dei  ». 

3 Seni.,  dist.  10,  qtuest.  1,  art.  1,  quast.  2 ; et  4 Cont., 
cap.  9. 

Ad  secundum  sic  proceditur.  1.  Videtur  quod 
haec  sit  falsa  : Christus,  secundum  quod  homo,  est 
prccdeslinatus  esse  Filius  Dei.  Hoc  enim  est  unus- 
quisque secundum  aliquod  tempus,  quod  est  prae- 
destinatus esse,  eo  quod  praedestinatio  Dei  non 
fallitur.  Si  ergo  Christus,  secundum  quod  homo, 
est  praedestinatus  esse  Filius  Dei,  videtur  sequi 
quod  sit  Filius  Dei,  secundum  quod  homo.  Hoc 
autem  est  falsum.  Ergo  et  primum. 

2.  Praeterea,  illud  quod  convenit  Christo,  se- 
cundum quod  est  homo,  convenit  cuilibet  homini, 
eo  quod  ipse  est  unius  speciei  cum  aliis  homini- 
bus. Si  ergo  Christus,  secundum  quod  homo,  est 
praedestinatus  esse  Filius  Dei,  sequeretur  quod 
cuilibet  homini  hoc  conveniat.  Hoc  autem  est  fal- 
sum. Ergo  et  primum. 

5.  Praeterea,  hoc  ab  aeterno  praedestinatur  quod 


Art.  2.  — In  corpore  explicat  quomodo  in  hac  singulari 
praedestinatione  Christi,  reperiantur  aliae  duas  conditiones 
necessario  requisitas  ad  praedestinationem,  ut  sit  vera  et 
propria  prasdestinatio.  i°.  Quod  effectus  subsequatur 
praedestinationem  tanquam  quid  temporale  : 20.  quod  sit 
donum  Dei  gratuitum.  Et  utraque  conditio  verificatur  in 
Christo,  ratione  naturae  humanae,  quia  non  semper  fuit 
unita  Verbo,  sed  incepit  in  tempore,  et  quia  per  gratiam 
est  ei  collatum  ut  Filio  Dei  in  persona  uniretur.  — In 
Concil.  Toletano  XI  legitur  in  professione  fidei : « Chris- 
tum non  factum  nec  praedestinatum  esse  »;  sed,  prout  le- 
genti contextum  patet,  haec  sunt  dicta  de  Christo  secun- 
dum quod  est  Deus  (art.  prasc.). 

est  aliquando  fiendum  in  tempore.  Sed  magis  haec 
est  vera  : Filius  Dei  factus  est  homo,  quam  ista  : 
Homo  factus  est  Filius  Dei , ut  supra  habitum  est, 
quaest.  16,  art.  6 et  7.  Ergo  magis  haec  est  vera  : 
Christus , secundum  quod  est  Filius  Dei,  praedesti- 
natus est  esse  homo,  quam  e converso  : Christus, 
secundum  quod  est  homo,  est  praedestinatus  esse  Fi- 
lius Dei. 

— Sed  contra  est  quod  Augustinus  dicit  in  lib. 
de  Praedest.  Sanet.,  cap.  15,  circ.  med.  : Ipsum 
Dominum  gloria ?,  in  quantum  homo  factus  est  Dei 
Filius,  praedestinatum  esse  dicimus. 

Respondeo  dicendum  quod  in  praedestinatione 
duo  possunt  considerari  : — unum  quidem  ex 
parte  ipsius  praedestinationis  aeternae,  et  secundum 
hoc  importat  antecessionem  quamdam  respectu 
ejus  quod  sub  praedestinatione  cadit.  — Alio  modo 
potest  considerari  secundum  effectum  temporalem, 
qui  quidem  est  aliquod  gratuitum  Dei  donum. 
Dicendum  est  ergo  quod  secundum  utrumque 
istorum  attribuitur  praedestinatio  Christo  ratione 
solius  humanae  naturae.  Nam  humana  natura  non 
semper  fuit  Verbo  unita;  et  ei  etiam  hoc  per  gra- 
tiam est  collatum  ut  Filio  Dei  in  persona  unire- 
tur. Et  ideo  solum  ratione  humanae  naturae 
praedestinatio  competit  Christo.  Unde  Augus- 
tinus dicit  in  libro  de  Praedest.  Sanet.,  loc.  cit.  : 
Praedestinata  est  ista  humanae  naturce  tanta  et  tam 
excelsa  et  summa  subvectio,  ut  quo  attolleretur  al- 
iius non  haberet.  Hoc  autem  dicimus  convenire 
alicui,  secundum  quod  homo,  quod  ei  convenit  ra- 
tione humanae  naturae.  Et  ideo  dicendum  quod 
Christus  secundum  quod  homo,  est  praedesti- 
natus esse  Filius  Dei. 

Ad  primum  ergo  dicendum  quod  cum  dicitur  : 
Christus,  secundum  quod  homo,  est  praedestinatus 
esse  Filius  Dei,  haec  determinatio,  secundum  quod 
homo,  potest  referri  ad  actum  significatum  per 
participium  dupliciter  : — Uno  modo  ex  parte 
ejus  quod  materialiter  cadit  sub  praedestinatione, 
et  hoc  modo  est  falsa;  est  enim  sensus,  quod  prae- 
destinatum sit  ut  Christus,  secundum  quod  homo, 
sit  Filius  Dei ; et  in  hoc  sensu  procedit  objectio. 
— Alio  modo  potest  referri  ad  ipsam  propriam 
rationem  actus,  prout  scilicet  praedestinatio  im- 
portat in  sui  ratione  antecessionem  et  effectum 
gratuitum.  Et  hoc  modo  convenit  Christo  ratione 
humanae  naturae,  ut  dictum  est  in  corp.  Et  secun- 
dum hoc  dicitur  praedestinatus,  secundum  quod 
homo. 

Ad  secundum  dicendum  quod  aliquid  potest 
convenire  alicui  homini  ratione  humanae  naturae 
dupliciter  : — Uno  modo  sic  quod  humana  na- 
tura sit  causa  illius,  sicut  esse  risibile  convenit 
Socrati  ratione  humanae  naturae,  ex  cujus  princi- 
piis causatur  : et  hoc  modo  praedestinari  non  con- 
venit nec  Christo,  nec  alteri  homini  ratione  hu- 
manae naturae.  Et  in  hoc  sensu  procedit  objectio. 


— Alio  modo  dicitur  convenire  aliquid  alicui  ra- 
tione humanae  naturae,  cujus  humana  natura  est 
susceptiva  : et  sic  dicimus  Christum  esse  praedes- 
tinatum ratione  humanae  naturae,  quia  praedestina- 
tio refertur  ad  exaltationem  humanae  naturae  in 
ipso,  ut  dictum  est  in  corp.  art. 

Ad  tertium  dicendum  quod,  sicut  Augustinus 
dicit  in  lib.  de  Praedest.  Sanet.,  loc.  sup.  cit., 
ipsa  est  illa  ineff abililer  facta  hominis  a Deo  Verbo 
susceptio  singularis,  ut  Filius  Dei  et  hominis  simul,  et 
filius  hominis  propter  susceptum  hominem,  el  Filius 
Dei  propler  suscipientem  unigenitum  Deum  veraci- 
ter el  proprie  diceretur.  Et  ideo  quia  illa  susceptio 
sub  praedestinatione  cadit,  tanquam  gratuita,  utrum- 
que potest  dici,  scilicet  quod  et  Filius  Dei  prae- 
destinatus sit  esse  homo,  et  filius  hominis  praedes- 
tinatus sit  esse  Filius  Dei.  Quia  tamen  gratia  non 
est  facta  Filio  Dei  ut  esset  homo,  sed  potius  hu- 
manae naturae  ut  Filio  Dei  uniretur,  magis  proprie 
potest  dici  quod  Christus,  secundum  quod  homo, 
est  praedestinatus  esse  Filius  Dei,  quam  quod 
Christus,  secundum  quod  Filius  Dei,  sit  praedes- 
tinatus esse  homo. 

Articulus  iii 

Utrum  praedestinatio  Christi  sit  nostrae  praedestinationis 
exemplar. 

7 Sent.,  dist.  10,  quasi.  3,  art.  3 ; et  Rom.  1 , lect.  3. 

Ad  tertium  sic  proceditur.  1.  Videtur  quod 
praedestinatio  Christi  non  sit  exemplar  nostrae 
praedestinationis.  Exemplar  enim  praeexistit  exem- 
plato. Nihil  autem  praeexistit  aeterno.  Cum  igitur 
praedestinatio  nostra  sit  aeterna,  videtur  quod  prae- 
destinatio Christi  non  sit  exemplar  nostrae  prae- 
destinationis. 

2.  Praeterea,  exemplar  ducit  in  cognitionem 
exemplati.  Sed  non  oportuit  quod  Deus  duceretur 
in  cognitionem  nostrae  praedestinationis  ex  aliquo 
alio,  cum  dicatur  Rom.  8,  29  : quos  praescivit,  hos 
praedestinavit  (0-  Ergo  praedestinatio  Christi  non 
est  exemplar  nostrae  praedestinationis. 

3.  Praeterea,  exemplar  est  conforme  exemplato. 
Sed  alterius  rationis  videtur  esse  praedestinatio 
Christi  quam  praedestinatio  nostra,  quia  nos  prae- 
destinamur in  filios  adoptionis;  Christus  autem 
est  praedestinatus  Filius  Dei  in  virtute,  ut  dicitur 
Rom.  1 , 4.  Ergo  ejus  praedestinatio  non  est  exem- 
plar nostrae  praedestinationis. 

— Sed  contra  est  quod  Augustinus  dicit  in  lib. 
de  Praedest.  Sanet.,  cap.  15  : Est  praeclarissimum 
lumen  praedestinationis,  et  gratia ; ipse  Salvator,  ipse 
mediator  Dei  et  hominum,  homo  Christus  Jesus. 
Dicitur  autem  lumen  praedestinationis  et  gratiae, 
in  quantum  per  ejus  praedestinationem  et  gratiam 
manifestatur  nostra  praedestinatio ; quod  videtur 

(1)  Vulgata  : et  prcedestinavit. 

ad  rationem  exemplaris  pertinere.  Ergo  praedesti- 
natio Christi  est  exemplar  nostrae  praedestina- 
tionis. 

Respondeo  dicendum  quod  praedestinatio  du- 
pliciter potest  considerari  : — Uno  modo 
secundum  ipsum  actum  praedestinantis,  et 
sic  praedestinatio  Christi  non  potest  dici 
exemplar  nostrae  praedestinationis  : uno  enim 
modo  et  eodem  actu  aeterno  praedestinavit  Deus 
nos  et  Christum.  — Alio  modo  potest  praedesti- 
natio considerari  secundum  illud  ad  quod  ali- 
quis praedestinatur ; quod  est  praedestinatio- 
nis terminus  et  effectus  : et  secundum  hoc 
praedestinatio  Christi  est  exemplar  nostrae 
praedestinationis.  Et  hoc  dupliciter  : Primo 
quidem  quantum  ad  bonum  ad  quod  praedestina- 
mur : ipse  enim  est  praedestinatus  ad  hoc  quod 
esset  Dei  Filius  naturalis  : nos  autem  praedestina- 
mur ad  filiationem  adoptionis,  quae  est  quaedam 
participata  similitudo  filiationis  naturalis.  Unde  di- 
citur Rom.  8,  29  : Quos  praescivit,  hos  praedestina- 
vit conformes  fieri  imaginis  filii  sui.  Alio  modo 
quantum  ad  modum  consequendi  istud  bonum, 
quod  est  per  gratiam,  quod  quidem  in  Christo  est 
manifestissimum,  quia  natura  humana  in  Christo 
nullis  suis  praecedentibus  meritis  est  unita  Filio 
Dei  : et  de  plenitudine  gratiae  ejus  nos  omnes 
accepimus,  ut  dicitur  Joan.  1,  16. 

Ad  primum  ergo  dicendum  quod  illa  ratio  pro- 
cedit ex  parte  illius  actus  praedestinantis. 

Et  similiter  dicendum  est  ad  secundum. 

Ad  tertium  dicendum  quod  non  est  necessarium 
quod  exemplatum  exemplari  quantum  ad  omnia 
conformetur;  sed  sufficit  quod  exemplatum  aliqua- 
liter imitetur  suum  exemplar. 

Articulus  iv 

Utrum  praedestinatio  Christi  sit  causa  nostrae  praedestina- 
tionis. 

3 Sent .,  dist.  10,  qucest.  3,art.j. 

Ad  quartum  sic  proceditur.  1.  Videtur  quod 
praedestinatio  Christi  non  sit  causa  nostrae  prae- 
destinationis. iCternum  enim  non  habet  causam. 
Sed  praedestinatio  nostra  est  aeterna.  Ergo  prae- 
destinatio Christi  non  est  causa  nostrae  praedesti- 
nationis. 

2.  Praeterea,  illud  quod  dependet  ex  simplici 
Dei  voluntate  non  habet  aliam  causam  nisi  Dei 
voluntatem.  Sed  praedestinatio  nostra  ex  simplici 
voluntate  Dei  dependet;  dicitur  enim  Ephes.  1, 


Art.  4.  — Ex  cap.  7,  sess.  6,  Concil.  Trident.,  habetur 
Christum  justificationem  nostram  nobis  meruisse  ; quod 
etiam  veritatem  habet  de  omnibus  praedesiinationis  nos- 
trae effectibus,  sive  de  omnibus  bonis  salutaribus,  qu* 
praedestinatis  conferuntur. 


2 : Praedestinati  secundum  propositum  ejus  qui 
omnia  operatur  (1)  secundum  consilium  voluntatis 
sua:.  Ergo  praedestinatio  Christi  non  est  causa 
nostrae  praedestinationis. 

3.  Praeterea,  remota  causa,  removetur  effectus. 
Sed  remota  praedestinatione  Christi,  non  remove- 
tur nostra  praedestinatio,  quia  etiamsi  Filius  Dei 
non  incarnaretur,  erat  alius  modus  possibilis  nos- 
trae salutis,  ut  Augustinus  dicit  in  lib.  15  de  Tri- 
nit. , cap.  10,  a prine.  Praedestinatio  ergo  Christi 
non  est  causa  nostrae  praedestinationis. 

— Sed  contra  est  quod  dicitur  Ephes.  1,5: 
Praedestinavit  nos  in  adoptionem  filiorum  per  de- 
sum Christum. 

Respondeo  dicendum  quod  si  consideretur 
praedestinatio  secundum  ipsum  praedes- 
tinationis actum,  praedestinatio  Christi  non 
est  causa  nostrae  praedestinationis,  cum  uno 
et  eodem  actu  Deus  praedestinaverit  ipsum  et  nos. 
— Si  autem  consideretur  praedestinatio  se- 
cundum terminum  praedestinationis,  sic 
praedestinatio  Christi  est  causa  nostrae  prae- 
destinationis. Sic  enim  Deus  praeordinavit 
nostram  salutem,  ab  aeterno  praedestinando,  ut 
per  Jesum  Christum  compleretur.  Sub  praedesti- 
natione enim  aeterna  non  solum  cadit  id  quod  est 
flendum  in  tempore,  sed  etiam  modus  et  ordo  se- 
cundum quem  est  complendum  in  tempore. 

Ad  primum  ergo  •et  secundum  dicendum  quod 
rationes  illae  procedunt  de  praedestinatione  secun- 
dum praedestinationis  actum. 

Ad  tertium  dicendum  quod  si  Christus  non  fuis- 
set incarnandus,  Deus  praeordinasset  homines  sal- 
vari peraliam  causam.  Sed  quia  praeordinavit  incar- 
tionem  Christi,  simul  cum  hoc  praeordinavit  ut  es- 
set nostrae  salutis  causa. 


QUAESTIO  XXV 

de  adoratione  christi.  — Insex  articulos  divisa. 

Deinde  considerandum  est  de  his  quae  pertinent 
ad  Christum  in  comparatione  ad  nos  : — et  primo, 
de  adoratione  Christi,  qua  scilicet  nos  eum  adora- 
mus; — secundo,  de  hoc  quod  est  mediator  nos- 
ter ad  Deum. 

Circa  primum  quaeruntur  sex  : i°  utrum  una  et 
eadem  adoratione  sit  adoranda  divinitas  Christi, 
et  ejus  humanitas;  20  utrum  caro  Christi  sit  ado- 
randa adoratione  latriae;  30  utrum  adoratio  latriae 
sit  exhibenda  imagini  Christi;  40  utrum  sit  exhi- 
benda cruci  Christi;  50  utrum  sit  exhibenda  matri 
ejus;  6°  de  adoratione  reliquiarum  sanctorum. 


(1)  Vulgata  :...  Qui  operatur  omnia... 


QU/EST.  XXV.  DE  ADORATIONE  CHRtSTl' 


Articulus  primus 

(Jtrum  una  et  eadem  adoratione  sit  adoranda  divinitas 
Christi  et  ejus  humanitas. 

ln[r.,  quast.  $6,  art.  j . corp.,  fin.,  et  ad  i;  et  j Sent., 
dist.  y,  quasi,  i,  art.  2,  quast.  1,  et  dist.  py,  art.  1, 
ad  4 ; et  Ver.  quast.  29,  art.  4,  ad  4. 

Ad  primum  sic  proceditur.  1.  Videtur  quod  non 
eadem  adoratione  adoranda  sit  humanitas  Christi 
et  ejus  divinitas.  Divinitas  enim  Christi  (1)  est 
adoranda  adoratione  quae  est  communis  Patri  et 
Filio  : unde  dicitur  Joan.  <j,  23  : Omnes  honorifi- 
cent Filium,  sicut  honorificant  Patrem.  Sed  huma- 
nitas Christi  non  est  communis  ei  et  Patri.  Ergo 
non  eadem  adoratione  adoranda  est  humanitas 
Christi  et  ejus  divinitas. 

2.  Praeterea,  honor  est  proprie  praemium  virtu- 
tis, ut  Philosophus  dicit  in  4 Ethic.,  cap.  3,  circ. 
med.  Meretur  autem  virtus  suum  praemium  per 
actum.  Cum  igitur  in  Christo  sit  alia  operatio 
divinae  et  humanae  naturae,  ut  supra  habitum  est, 


Art.  i.  — Titulus  non  de  qualitate,  sed  de  identitate, 
vel  diversitate  adorationis  quierit,  an  scilicet  una  eadem- 
que  adoratio,  qualiscumque  sit  illa,  terminetur  ad  Christi 
humanitatem,  quas  ad  illius  terminatur  divinitatem.  Et  est 
ratio  dubii  hujus,  usus  Ecclesias  et  decretum  Synodi  V, 
quod  in  littera  affertur.  Hasc  materia  tractatur  in  3 Sent. 
dist.  9. — Notandum  quod  licet  concedat  posse  dici  plures 
adorationes  ex  parte  causae,  non  tamen  concedit  plures 
adorationes  simpliciter,  sed  unam  ex  pluribus  causis.  — 
Una  adoratio  simpliciter  debetur  Christo  propter  per- 
sonae unitatem  : hoc  est  de  fide. 

De  erroribus.  — Apollinaristx  et  Eutychiani  docuerunt, 
unam  quidem  Christo  adorationem  tribuendam;  at  id  asse- 
ruerunt, ducti  eo  principio  de  confusione  naturarum  in 
Christe.  Nestoriani  vero,  etsi  Christum  ut  hominem  quoque 
latriae  cultu  adorandum  esse  autumarent,  duas  tamen  ado- 
rationes, quarum  altera  seorsim  Dei  Verbo,  altera  seor- 
sim  homini  exhiberetur,  introduxerunt,  ideo,  quia  duas 
in  Christo  distinguebant  personas.  Wiclefus  autem  Chris- 
tum hominem,  etiam  a Verbo  sejunctum,  eadem,  qua 
Verbum,  adoratione  colendum  esse  alfirmabat.  Sociniani, 
qui  negant  Christi  divinitatem,  in  duas  partes  divisi  sunt : 
alii,  adorantes,  putant  cultu  latrire  Christum  esse  ado- 
randum eo  quod  tanquam  legatus,  referat  personam  Dei; 
alii  autem,  non  adorantes,  recusant  Christo  ejusmodi  cul- 
tum. Janscnistce  et  synodus  Pistoriensis  impugnarunt  cul- 
tum sacratissimi  cordis  Jesu. 

S.  Script.  — Matth.  2,  11  et  28,  17;  Joan.  9,  58;  Philip. 
2,  10;  Hebr.  1,  6. 

Definit.  Eccles.  — Concit.  Eplies.  can.  8;  Concit,  cecume- 
nicum  V,  Constantinopol.  can  <)  et  12;  Vide  supra  queest.  1, 
pag.  ;,  ctc.  In  5 actione  ejusdem  concit  V,  legitur : Cum  ado- 
ratur, non  separatur  humanitas  a divinitate,  sed  utraque 
ut  unum  adoratur  latria.  — Vide  Concit.  Niceri.  et  Eplies., 
art.  scq.-  Huc  referri  possunt  etiam  qua  Concit.  Trident. 
definivit,  sess.  1 j,  can.  6,  de  adoranda  S.  Eucharistia. 

Cfr.  pro  hoc  et  seq.  articulo.  — Suarez  super  hanc 
qutest.;  Sylvius;  Petavius,  lib.  13;  Vasqucz,  disput.  9;; 
Lugo,  disp.  5 j ; S.  August.  de  Civ-tale  Dei,  lib.  10,  et  in 
Psalm.  98;  S.  Athanas.  lib.  x de  Incarnate,  Gerdii,  Ani- 
madvers.  in  notas  Feller,  §11. 

(t)  Ita  post  Theologos  editi  omnes.  Mss.  et  editi  vete- 
res, est  adoranda,  quia  est  communis.  Garcia,  e<t  adoranda 
eadem  adoratione,  quia  est. — Madalena  Mss.  retinendum 
censet,  tantum  mutato  quia  in  qua , id  est,  quatenus. 

quaest.  19,  art.  1,  videtur  quod  alio  honore  sit  ve- 
neranda humanitas  Christi,  et  alio  ejus  divinitas. 

3.  Praeterea,  anima  Christi,  si  non  esset  Verbo 
unita,  esset  veneranda  propter  excellentiam  sa- 
pientiae et  gratiae  quam  habet.  Sed  nihil  dignitatis 
est  ei  subtractum  per  hoc  quod  est  unita  Verbo. 
Ergo  natura  humana  in  Christo  est  quadam  pro- 
pria adoratione  veneranda,  praeter  venerationem 
quae  exhibetur  divinitati  ipsius. 

— Sed  contra  est  quod  in  capitulis  quintae  sy- 
nodi (scilicet  Constantinopol.  2,  gener.  5,  collat. 
8,  can.  9),  sic  legitur  : Si  quis  in  duabus  naturis 
adorari  dicit  Christum,  ex  quo  duce  adorationes 
introducuntur,  sed  non  una  adoratione  Deum  Ver- 
bum incarnatum  cum  propria  ipsius  carne  adorat, 
sicut  ab  initio  Dei  Ecclesice  traditum  est,  talis  ana- 
thema sit. 

Respondeo  dicendum  quod  in  eo  qui  honoratur, 
duo  possumus  considerare,  scilicet  eum  cui 
honor  exhibetur,  et  causam  honoris.  Proprie  au- 
tem honor  exhibetur  toti  rei  subsistenti.  Non  enim 
dicimus  quod  manus  hominis  honoretur,  sed  quod 
homo  honoretur  : et  si  quandoque  contingat  quod 
dicatur  honorari  manus  vel  pes  alicujus,  hoc  non 
dicitur  ea  ratione  quod  hujusmodi  partes  secun- 
dum se  honorentur,  sed  quia  in  istis  partibus  ho- 
noratur totum  : per  quem  etiam  modum  aliquis 
homo  potest  honorari  in  aliquo  exteriori,  puta  in 
veste,  aut  in  imagine,  aut  in  nuntio.  Causa  autem 
honoris  est  id  ex  quo  ille  qui  honoratur,  habet 
aliquam  excellentiam.  Nam  honor  est  reverentia 
alicui  exhibita  propter  sui  excellentiam,  ut  in  se- 
cunda parte  dictum  est,  2-2,  quaest.  103,  art  1. 
Et  ideo  si  in  uno  homine  sint  plures  causae  hono- 
ris, puta  praelatio,  scientia  et  virtus  ; erit  quidem 
illius  hominis  unus  honor  ex  parte  ejus  qui  hono- 
ratur, plures  tamen  secundum  causas  honoris  : 
homo  enim  est  qui  honoratur  et  propter  scientiam, 
et  propter  virtutem. 

Sic  ergo  cum  in  Christo  sit  tantum  una  persona 
divinae  et  humanae  naturae,  et  etiam  una  hypos- 
tasis et  unum  suppositum  ; est  quidem  ejus  una 
adoratio,  et  unus  honor  ex  parte  ejus  qui  ado- 
ratur; sed  ex  parte  causae  qua  honoratur,  pos- 
sunt dici  esse  plures  adorationes,  ut  scilicet 
alio  honore  honoretur  propter  sapientiam  increa- 
tam,  et  alio  propter  sapientiam  creatam.  Si  autem 
ponerentur  in  Christo  plures  personae,  seu  hypos- 
tases, sequeretur  quod  simpliciter  essent  plures 
adorationes.  Et  hoc  est  quod  in  synodis  reproba- 
tur : dicitur  enim  in  capitulis  Cyrilli  (habetur  in 
ejus  epist.  ad  Nestor.,  in  concil.  Ephes.  gener. 
III,  part.  1,  cap.  26)  : Si  quis  audet  dicere  assump- 
tum hominem  coadorari  oportere  Deo  Verbo,  quasi 
alterum  alteri,  et  non  potius  una  adoratione  honori- 
ficat Emmanuelem,  secundum  quod  Verbum  caro 
factum  est,  anathema  sit. 

Ad  primum  ergo  dicendum  quod  in  Trinitate 

sunt  tres  qui  honorantur,  sed  est  una  causa  hono- 
ris : in  mysterio  autem  incarnationis  este  converso. 
Et  ideo  alio  modo  est  unus  honor  Trinitatis,  et 
alio  modo  est  unus  honor  Christi. 

Ad  secundum  dicendum  quod  operatio  non 
est  quae  honoratur,  sed  est  ratio  honoris.  Et  ideo 
per  hoc  quod  in  Christo  sunt  duae  operationes, 
non  ostenditur  quod  sint  duae  adorationes,  sed 
quod  sint  duae  adorationis  causae. 

Ad  tertium  dicendum  quod  anima  Christi,  si 
non  esset  unita  Dei  Verbo,  esset  id  quod  est 
principalissimum  in  homine  illo  : et  ideo  ei  prae- 
cipue deberetur  honor,  quia  homo  est  id  quod 
est  potissimum  in  eo.  Sed  quia  anima  Christi 
est  unita  personae  digniori,  illi  personae  prae- 
cipue debetur  honor  cui  anima  Christi  unitur. 
Nec  per  hoc  tamen  diminuitur  dignitas  animae 
Christi,  sed  augetur,  ut  etiam  supra  dictum  est, 
quaest.  2,  art.  2,  ad  2. 

Articulus  ii 

Utrum  humanitas  Christi  adoranda  sit  adoratione  latriae. 

p Sent .,  dist.  y,  quasi.  i,art.  2,  quasi.  1,  et  quasi.  4, 
ad  1. 

Ad  secundum  sic  proceditur.  1.  Videtur  quod 
humanitas  Christi  non  sit  adoranda  adoratione  la- 
triae,  quia  super  Ps.  98  : Adorate  scabellum  pedum 
ejus,  quoniam  sanctum  est,  dicit  Glossa  (ord.  vetus 
Ms.)  : C aro  a Verbo  Dei  assumpta  sine  impietate 

Art.  2.  — Quod  Christi  humanitas  sit  adoranda,  est 
de  fide.  — Quod  attinet  ad  partem  hujus  art.  posteriorem, 
eorum  sententia  nobis  probatur,  qui  Auctorem  sic  expli- 
cant, ut  dicere  voluerit,  quod  si  mente  concipiamus  car- 
nem Christi  separatam  a Verbo  (qualis  nec  est,  nec  un- 
quam erit)  tum, ea  conditione  posita,  nec  esse  adorandam 
latria,  sed  inferiori  quadam  veneratione,  scilicet  hyper- 
duliaj,  propter  donorum  quibus  adornatur  excellentiam 
(nota  resp.  ad  1).  Verum  an  liceat,  et  omnino  an  hoc  sit 
practicandum,  ut  eadem  persona  propter  duas  naturas 
duabus  adorationibus  adoretur,  non  affirmat,  ut  quidam 
putant,  sed  magis  negat.  Vide  resp.  ad  1 (Sylvius).  — In 
fine  ccrp.  dicit  latriam  deberi  Patri  propter  deitatem,  et 
duliam  propter  dominium  quo  gubernat  creaturam;  quod 
non  sic  est  intelligendum  quasi  Deus  Pater  duplici  cultu 
specie  distinctodebeat  adorari,  superiori,  latriae  ut  Deus 
inferiori  dulite,  ut  Dominus  ; dulia  enim  hic  non  sumitur 
pro  specie  distincta  contra  latriam,  sed  pro  dulia  com- 
muniter sumpta  ad  species  dulias  et  latrise,  sicut  dispositio 
est  genus  ad  dispositionem  et  habitum.  Sed  sensus  est, 
quod  licet  Patri,  ut  Deus  est,  conveniat  cultus  latria, 
qui  est  ipsi  soli  proprius,  etiam  quoad  nomen,  quia  pne- 
ter  illum  nullus  est  Deus  aut  Creator,  ipsi  tamen  ut  do- 
mino conveniat  etiam  cultus  dulias,  qui  licet  sit  supre- 
mus, et  in  re  a latria  indistinctus,  convenit  tamen  quoad 
nomen  cum  cultu  exhibito  creaturis  qus  participant  de 
dominio.  Hoc  autem  exemplum  adfert  D.  Thomas,  non 
ut  demonstrativum  assertionis  suas,  quod  persona  Christi 
possit  duplici  adoratione  latrias  et  dulite  adorari,  sed  ut 
monstraretur  aliqua  consonantia  hujus  veritatis,  in  eo 
quod  aliquid  quasi  simile  contingeret  in  persona  Patris, 
sicque  tolleret  admirationem  circa  assertum  de  duplici 
adoratione  personas  Christi  (Cajetanus  et  Billuart). 
Definit.  Eccles. — Proposit.  synodi  Pistoriensis  danin.  a 


adoratur  a nobis,  quia  nemo  carnem  ejus  spirilua- 
liler  manducat,  nisi  prius  adoret ; non  illa  dico  ado- 
ratione quee  latria  est,  quee  soli  Creatori  debetur. 
Caro  autem  Christi  est  pars  humanitatis.  Ergo  hu- 
manitas Christi  non  est  adoranda  adoratione  la- 
triae. 

2.  Praeterea,  cultus  latriae  nulli  creaturae  debe- 
tur : ex  hoc  enim  reprobantur  gentiles,  quod  co- 
luerunt et  servierunt  creaiurce,  ut  dicitur  Rom.  1, 
25.  Sed  humanitas  Christi  est  creatura.  Ergo  non 
est  adoranda  adoratione  latriae. 

3.  Praeterea,  adoratio  latriae  debetur  Deo  in 
recognitionem  maximi  dominii,  secundum  illud 
Deuteron.  6,  1 3 : Dominum  Deum  tuum  adora- 
bis (1),  et  illi  soli  servies.  Sed  Christus,  secundum 
quod  est  homo,  est  minor  Patre.  Ergo  humanitas 
ejus  non  est  adoratione  latriae  adoranda. 

— Sed  contra  est  quod  Damascenus  dicit  in  4 
lib.orth.  Fid.,cap.  3 : Adoratur  autem  caro  Christi 
incarnato  Verbo  Deo,  non  propter  seipsam,  sed 
propter  unilum  ei  secundum  hypostasim  Verbum 
Dei.  Et  super  illud  Psal.  98  : Adorate  scabel- 
lum pedum  ejus,  dicit  Glossa  (ord.  August.) : Qui 
adorat  corpus  Christi , non  terram  intuetur,  sed 
illum  potius  cujus  scabellum  est,  in  cujus  honore 
scabellum  adorat.  Sed  Verbum  incarnatum  adora- 


Pio  VI  in  Bulla  « Auctorem  fidei  ».  De  adoranda  huma- 
nitate Christi.  61.  Propositio,  quas  asserit  « adorare  d - 
recte  humanitatem  Christi, magis  vero  aliquam  ejus  partem, 
fore  semper  honorem  divinum  datum  creatur*  »;  quatenus 
per  hoc  verbum  directe  intendat  reprobare  adorationis 
cultum,  quem  fideles  dirigunt  ad  humanitatem  Christi, 
perinde  ac  si  talis  adoratio,  qua  humanitas  ipsaque  caro 
vivifica  Christi  adoratur,  non  quidem  propter  se  et  tan- 
quam  nuda  caro,  sed  prout  unita  divinitati,  foret  honor  di- 
vinus impertitus  creaturae,  et  non  potius  una  eademque 
adoratio, qua  Verbum  incarnatum  cum  propria  ipsius  carne 
adoratur  ; ex  concil.  Constantinop.  V.  gen.  can.  9,  falsa, 
captiosa,  pio  ac  debito  cultui  humanitati  Christi  a fideli- 
bus praestito  ac  praestando  detrahens  et  injuriosa.  62. 
Doctrina,  quae  devotionem  erga  sacratissimum  Cor  Jesu 
rejicit  inter  devotiones,  quas  notat  velut  novas,  erroneas 
aut  saltem  periculosas  ; intellecta  de  hac  devotione,  qua- 
lis est  ab  Apostolica  Sede  probata  : falsa,  temeraria,  per- 
niciosa, piarum  aurium  offensiva,  in  Apostolicam  Sedem 
injuriosa.  6j.  Item,  in  eo,  quod  cultores  Cordis  lesu  hoc 
etiam  nomine  arguit,  quod  non  advertant,  sanctissimam 
carnem  Christi,  aut  ejus  partem  aliquam,  aut  etiam  huma- 
nitatem totam  cum  separatione  aut  prscisionea  divinitate 
adorari  non  posse  cultu  latriae  ; quasi  fideles  Cor  Jesu 
adorarent  cum  separatione  vel  praecisione  a divinitate, 
dum  illud  adorant  ut  est  cor  Jesu,  cor  nempe  personae 
Verbi,  cui  inseparabiliter  unitum  est,  ad  eum  modum, 
quo  exsangue  corpus  Christi  in  triduo  mortis  sine  separa- 
tione aut  praecisione  a divinitate  adorabile  fuit  in  sepul- 
chro  : captiosa,  in  fideles  Cordis  Christi  cultores  inju- 
riosa. — Nota  etiam  verba  Synodi  I Nicaeni,  relata  in  Con- 
cil. Ephes.  part.  j,  cap.  6 : Confitemur  D.  N.  Jesum 
Christum  totum  adorabilem  etiam  cum  corpore  sed  non 
secundum  corpus  adorabilem  ; totum  adorantem  etiam 
cum  divinitate,  sed  non  secundum  divinitatem  adoran- 
tem; totus  quippe  ergo  est  Deus  etiam  cum  corpore, 
non  secundum  corpus  ; totus  adorandus  etiam  cum  cor- 
pore, non  propter  corpus. 

(1)  Vulgata  ibi,  timebis.  Matth.  4,  10,  adorabis. 

tur  adoratione  latrise.  Ergo  et  corpus  ejus,  sive 
ejus  humanitas. 

Respondeo  dicendum  quod,  sicut  supra  dictum 
est,  art.  prsec.,  honor  adorationis  proprie  de- 
betur hypostasi  subsistenti ; tamen  ratio  honoris 
potest  esse  aliquid  non  subsistens,  propter  quod 
honoratur  persona  cui  illud  inest.  Adoratio  igitur 
humanitatis  Christi  dupliciter  potest  intelligi  : — 
Uno  modo  ut  sit  ejus  sicut  rei  adoratae  ; et  sic 
adorare  carnem  Christi  nihil  est  aliud  quam  ado- 
rare Verbum  Dei  incarnatum;  sicut  adorare  ves- 
tem regis  nihil  est  aliud  quam  adorare  regem  ves- 
titum. Et  secundum  hoc  adoratio  humanitatis 
Christi  est  adoratio  latriae.  — Alio  modo  po- 
test intelligi  adoratio  humanitatis  Christi  quae 
fit  ratione  humanitatis  Christi  perfectae  omni 
munere  gratiarum,  et  sic  adoratio  huma- 
nitatis Christi  non  est  adoratio  latriae,  sed 
adoratio  duliae,  ita  scilicet  quod  una  et  eadem 
persona  Christi  adoretur  adoratione  latriae  propter 
suam  divinitatem,  et  adoratione  duliae  propter  per- 
fectionem humanitatis.  Nec  hoc  est  inconveniens, 
quia  ipsi  Deo  Patri  debetur  honor  latriae  propter 
Deitatem,  et  honor  duliae  propter  dominium  quo 
gubernat  creaturam.  Unde  super  illud  Psal.  7 : 
Domine,  Deus  meus , in  le  speravi , dicit  Glossa 
interi.  : Dominus  omnium  per  potentiam,  cui  debe- 
tur dulia;  Deus  omnium  per  creationem , cui  debe- 
tur lalria. 

Ad  primum  ergo  dicendum  quod  Glossa  illa  non 
est  sic  intelligenda,  quasi  seorsum  adoretur  caro 
Christi  ab  ejus  divinitate;  hoc  enim  posset  con- 
tingere solum  hoc  modo,  si  esset  alia  hypostasis 
Dei  et  hominis.  Sed  quia  ut  Damascenus  dicit,  loc. 
sup.  cit.,  si  dividas  subtilibus  intelligentiis,  quod 
videtur , ab  eo  quod  inlclligilur,  inadorabilis  est  ut 
creatura,  scilicet  adoratione  latriae;  et  tunc  sic  in- 
tellectae, ut  separatae  a Dei  Verbo,  deberetur  ei 
adoratio  duliae  , non  cujuscumque , puta  quae 
communiter  exhibetur  aliis  creaturis,  sed  cujusdam 
excellentioris,  quam  hyperduliam  vocant. 

Et  per  hoc  etiam  patet  responsio  ad  secundum 
et  tertium,  quia  adoratio  latriae  non  exhibetur  hu- 
manitati Christi  ratione  sui  ipsius,  sed  ratione  Di- 
vinitatis, cui  unitur,  secundum  quam  Christus  non 
est  minor  Patre. 

Articulus  ih 

Utrum  imago  Christi  sit  adoranda  adoratione  latriae. 

2-2,  quasi.  81,  art.  3,  ad  3,  et  quasi.  49,  art.  1 , ad  2,  et 
iit}.,  art.  4,  corp.,  et  art.  /,  ad  2;  et  3 Sent.,  dist.  9, 
quast.  1,  art  2,  quasliunc.  2. 

Ad  tertium  sic  proceditur.  1.  Videtur  quod, 

Art.  j.  — Imago,  ait  S.  Damascenus,  est  similitudo  seu 
effigies  quasillum  in  se  cujus  imago  est  exprimit.  Ab  imi- 
tando dicitur.  Differt  ab  idolo,  quod  imago  sit  rei  vere 


16) 

imago  Christi  non  sit  adoranda  adoratione  latriae. 
Dicitur  enim  Exod.  20,4:  Non  facies  tibi  sculptile, 
neque  omnem  similitudinem.  Sed  nulla  adoratio  est 
facienda  contra  Dei  praeceptum.  Ergo  imago 
Christi  non  est  adoranda  adoratione  latriae. 

2.  Praeterea,  operibus  gentilium  non  debemus 


subsistentis  ad  eam  repras  sentandam  expressa  similitudo  : 
idotum  vero  est  simulacrum  rcpr®sentans  id,  quod  vel 
simpliciter  non  est,  vel  certe  non  est  tale  quale  colitur. 
Idolum  nihil  est,  ait  Apostolus  (1  Corint.  8),  scilicet  quan- 
tum ad  formam  seu  naturam,  qu®  ab  idololatris  creditur 
ibi  esse.  Simulacrum  dicitur  a simulando,  eo  quod  sit  ficta 
repraesentatio  : unde  in  S.  litteris,  simulacra  ponuntur 
pro  idolis.  — In  resp.  ad  1.  nota  qua;  dicuntur  circa  ima- 
gines Dei;  vide  infra,  art.  6,  proposit.  damn.  Synodi  Pis- 
toriensis. 

De  erroribus  Iconoclastarum.  — Jud®i,  Marcionit® 
Manichaei,  Theopaschit®  oli m bellum  indixerunt  imagi- 
nibus sacris,  prout  testatur  Synodus  VII,  rct.  1 et  5. 
Anno  726,  vehementer  contra  sacras  imagines  excitata 
fuit  persecutio  ab  imperatore  Leone  Isaurico,  impellen- 
tibus jud.eis.  Tunc  plures  christiani  ipsi  resistentes,  exi- 
lio, verberibus  et  etiam  morti  condemnati  sunt,  inter 
quos  eminet  prscipue  S.  Germanus,  patriarcha  Constan- 
tinopolitanus.  Gregorius  II  et  Gregorius  III  romani  pon- 
tifices, hanc  h®resim  damnaverunt  successive  in  synodis 
Romae  congregatis.  Leone  mortuo.  Constantinus  Copro- 
nymus  ejus  filius  et  successor,  bellum  adversus  sacras 
imagines  ardentius  excitavit.  Sed  tandem  mortuis  et  Co- 
pronymo  et  Leone  ipsius  filio,  pia  imperatrix  Irenes  mater 
et  tutela  Constantini  imperatoris  decem  tantum  annis 
nati,  cultum  imaginum  pro  viribus  restituit.  Tunc  ipsa  et 
TarasioConstantinop.  patriarcha  postulantibus,  Adrianus 
I p.  pa,  concilium  generale  Constantinopoli  indixit  (786); 
Sed  ichonomachis  militibus  seditionem  agentibus,  in 
Nicseam  urbem  translatum  est,  ibique  anno  787  Icono- 
clast®  fuerunt  damnati.  Postea,  anno  8(4,  recrudescit  in 
Oriente  bellum  adversus  sacras  imagines,  sub  Leone 
Armeno,  Michaele  et  Theophilo ; tandem  pia  Theodora, 
quas  Augusta  proclamata  fuit,  cum  filio  suo  quatuor  tan- 
tum annis  nato,  totum  animum  restituendis  sacris  ima- 
ginibus applicuit,  quas  solemni  ritu  reslitut®  sunt,  anno 
841,  annua  solemnitate,  qu®  Orthodoxice  festum  dicitur,  in 
hujus  restitutionis  commemorationem  instituta.  Hos  impios 
iconoclastas,  sequentibus  temporibus,  imitati  sunt  Wicle- 
fist®  circa  annum  157},  et  circa  annum  1522  et  sequenti- 
bus, Carlostadius,  Zwingliani,  Lutherani  et  Calvinist®. 

Definit.  Eccles.  — Synod.  VII  cecum  enica,  Nicxnum 
//(78-).  Definitio  de  sacris  imaginibus:  Regias  quasi  conti- 
nuati semita;,  ssquentesque  divinitus  inspiratum  sancto- 
rum Patrum  nostrorum  magisterium,  et  catholica;  tradi- 
tionem Ecclesiae  (nam  Spiritus  S ancti  hanc  esse  novimus 
qui  nimirum  in  ipsa  inhabitat),  definimus  in  omni  certitu- 
dine ac  diligentia,  sicut  figuram  pretiosas  ac  vivifica;  cru- 
cis, ita  venerabiles  ac  sanctas  imagines  proponendas,  tam 
qu®  de  coloribus  et  tessellis,  quam  quae  ex  alia  materia 
congruenter  in  sanctis  Dei  ecclesiis,  et  sacris  vasis  et 
vestibus,  et  in  parietibus  ac  tabulis,  domibus  et  viis:  tam 
videlicet  imaginem  Domini  Doi  et  Salvatoris  nostri  Jesu 
Christi,  quam  intemerat®  domin®  nostr®  Sanet®  Dei 
genitricis  honorabiliumque  angelorum,  et  omnium  sanc- 
torum simul  et  almorum  virorum.  Quanto  enim  frequen- 
tius per  imaginalem  formationem  videntur,  tanto,  qui  has 
contemplantur,  alacrius  eriguntur  ad  primitivorum  earum 
memoriam  et  desiderium,  ad  osculum  et  ad  honorariam 
his  adorationem  tribuendam,  non  tamen  ad  veram  la- 
triam,  qu®  secundum  fidem  est,qu®cumque  solam  divi- 
nam naturam  decet,  impartiendam  : ita  ut  istis,  sicuti 
figur®  pretios®  ac  vivific®  crucis,  et  sanctis  evangeliis,  et 
reliquis  sacris  monumentis,  incensorum  et  luminum  obla- 
tio ad  harum  honorem  officiendum  exhibeatur,  quem- 

communicare,  ut  Apostolus  dicit  Ephes.  5-  Sed 
gentiles  de  hoc  praecipue  inculpantur,  quod  com- 
mutaverunt floriam  incorruptibilis  Dei  in  similitudi- 
nem imaginis  corruptibilis  hominis,  ut  dicitur  Rom. 

1,  23.  Ergo  imago  Christi  non  est  adoranda  ado- 
ratione latriae. 

3.  Praeterea,  Christo  debetur  adoratio  latriae 
ratione  divinitatis,  non  ratione  humanitatis.  Sed 
imagini  divinitatis  ejus,  quae  est  animae  rationali 
impressa,  non  debetur  adoratio  latriae.  Ergo  multo 

admodum  et  antiquis  pise  consuetudinis  erat.  Imaginis 
enim  honor  ad  primitivum  transit:  et  qui  adorat  imagi- 
nem, adorat  in  ea  depicti  subsistentiam.  Sic  enim  robur 
obtinet  sanctorum  Patrum  nostrorum  doctrina,  id  est, 
traditio  sanctae  Ecclesias,  quae  a finibus  usque  ad  fines 
terrae  suscepit  evangelium.  Sic  Paulum,  qui  Christo  locu- 
tus est,  et  omnem  divinum  apostolicum  coetum  et  pater- 
nam sanctitatem  exequimur  tenentes  traditiones,  quas 
accepimus.  Sic  triumphales  Ecclesiae  prophetice  canimus 
hymnos:  Gaude  satis,  filia  Sion,  praedica,  filia  Jerusalem : 
jucundare  et  laetare  ex  toto  corde  tuo.  Abstulit  Dominus 
a te  injustitias  adversantium  tibi  : redemit  te  de  manu 
inimicorum  tuorum.  Lominus  rex  in  medio  tui : non  vi- 
debis mala  ultra,  et  pax  in  te  tempus  aeternum.  Eos  ergo, 
qui  audent  aliter  sapere  aut  docere,  aut  secundum  sce- 
lestos haereticos  ecclesiasticas  traditiones  spernere  et 
novitatem  quamlibet  excogitare  vel  projicere  aliquid  ex 
his,  quae  sunt  ecclesiis  deputata,  sive  evangelium,  sive 
figuram  crucis,  sive  imaginalem  picturam,  sive  sanctas 
reliquias  martyris;  aut  excogitare  prave  aut  astute  ad 
subvertendum  quidquam  ex  legitimis  traditionibus  Eccle- 
si*  catholicae;  vel  etiam  quasi  communibus  uti  sacris 
vasis  aut  venerabilibus  monasteriis : si  quidem  episcopi 
aut  clerici  fuerint,  deponi  praecipimus;  monachos  autem 
vel  laicos  a communione  segregari.  Ibidem,  in  sessione 
autem  8:  Credentes  in  unum  Deum,  in  Trinitate  collauda- 
tum, honorabiles  ejus  imagines  salutamus.  Qui  sic  non 
habent,  anathema  sint.  — Concit,  aecumenic.  VIII : Can.  5. 
Sacram  imaginem  Domini  nostri  Jesu  Christi  et  omnium 
liberatoris  et  salvatoris,  «quo  honore  cum  libro  sancto- 
rum evangeliorum  adorari  decernimus.  Sicut  enim  per 
syllabarum  eloquia,  quas  in  ibro  feruntur,  salutem  con- 
sequemur  omnes,  ita  per  colorum  imaginarium  operatio- 
nem et  sapientes  et  idiotas  cuncti  ex  eo,  quod  in  promptu 
est,  perfruuntur  utilitate;  qu«  enim  in  syllabis  sermo, 
haec  et  scriptura,  quas  in  coloribus  est,  praedicat  et  com- 
mendat ; et  dignum  est,  ut  secundum  congruentiam  rar 
tionis  et  antiquissimam  traditionem  propter  honorem, 
quia  ad  principalia  ipsa  referuntur,  etiam  derivative 
iconae  honorentur  et  adorentur  asque  ut  sanctorum  sacer 
evangeliorum  liber  atque  typus  pretiosae  crucis.  Si  quis 
ergo  non  adorat  iconam  Salvatoris  Christi,  non  videat 
formam  ejus,  quando  veniet  in  gloria  paterna  glorificari 
et  glorificare  Sanctos  suos;  sed  alienus  sit  a communione 
ipsius  et  claritate  : similiter  autem  et  imaginem  inteme- 
ratas matris  ejus  et  Dei  genetricis  Maria,  insuper  et  ico- 
nas  sanctorum  angelorum  depingimus,  quemadmodum 
eos  figurat  verbis  divina  Scriptura  ; sed  et  laudabilissi- 
morum apostolorum,  prophetarum,  martyrum  et  sancto- 
rum virorum,  simul  et  omnium  Sanctorum  et  honoramus 
et  adoramus.  Et  qui  sic  s»  non  habent,  anathema  sint  a 
Patre  et  Filio  et  Spiritu  Sancto.  — Vide  infra,  art.  6,  de- 
cretum Concit.  Trident. 

Cfr.  pro  hoc  art.  et  sequentib.  de  cultu  S.  Crucis,  et  ima- 
ginum, et  reliquiarum,  et  de  cultu  B.  V.  Marix  et 
Hanctorum. — Bellarmin.  Controvers.  et  de  imaginibus ; 
S.  Damascenus,  oration.  de  Imaginibus  et  lib.  4 de  Fide; 
Natalis  Alexander,  Historia  Sasc.  8;  Petavius,  de  Incar- 
tione,  lib.  15.;  Suarez,  super  hanc  quaest.;  Gretserus,  de 
Cruce  ; Perrone,  tract.  de  Cultu  Sanctorum. 


minus  imagini  corporali,  quae  repraesentat  huma- 
nitatem ipsius. 

4.  Praeterea,  nihil  videtur  esse  in  cultu  divino 
faciendum,  nisi  quod  est  a Deo  institutum  : unde 
et  Apostolus  1 ad  Corinth.  11,  23,  traditurus  doc- 
trinam de  sacrificio  Ecclesiae,  dicit : Ego  accepi 
a Domino,  quod  et  tradidi  vobis.  Sed  nulla  traditio 
in  Scriptura  invenitur  de  adorandis  imaginibus. 
Ergo  imago  Christi  non  est  adoranda  adoratione 
latriae. 

— Sed  contra  est  quod  Damascenus,  lib.  4 
orth.  Fid. , cap.  17,  circ.  prine.,  inducit  Basilium 
dicentem  : Imaginis  honor  ad  prolotfpum  pervenit, 
id  est,  exemplar;  sed  ipsum  exemplar  (scilicet 
Christus)  est  adorandum  adoratione  latriae.  Ergo 
et  ejus  imago. 

-despondeo  dicendum  quod,  sicut  Philosophus 
•^dicit  in  lib.  de  Memoria  et  Reminiscentia,  cap. 

2,  circ.  med.,  duplex  est  motus  animae  in  imagi- 
nem : — unus  quidem  in  ipsam  imaginem,  secun- 
dum quod  res  quaedam  est ; — alio  modo  in  imagi- 
nem, in  quantum  est  imago  alterius  ; et  inter  hos 
duos  motus  est  haec  differentia,  quia  primus  motus, 
quo  quis  movetur  in  imaginem,  ut  est  res  quaedam, 
est  alius  a motu  qui  est  in  rem  ; secundus  autem 
motus,  qui  est  in  imaginem,  in  quantum  est  imago, 
est  unus  et  idem  cum  illo  qui  est  in  rem. 

Sic  ergo  dicendum  est  quod  imagini  Christi, 
in  quantum  est  res  quaedam  (puta  lignum  scul- 
ptum vel  pictum),  nulla  reverentia  exhibetur, 
quia  reverentia  nonnisi  rationali  naturae  debetur. 
— Relinquitur  ergo  quod  exhibeatur  ei  reve- 
rentia solum  in  quantum  est  imago  ; et  sic 
sequitur  quod  eadem  reverentia  exhibeatur 
imagini  Christi,  et  ipsi  Christo.  Cum  ergo 
Christus  adoretur  adoratione  latriae,  consequens 
est  quod  ejus  imago  sit  adoratione  latriae  ado- 
randa. 

Ad  primum  ergo  dicendum  quod  non  prohibetur 
illo  praecepto  facere  quamcumque  sculpturam  vel 
similitudinem,  sed  facere  ad  adorandum.  Unde 
subdit:  Non  adorabis  ea,  neque  coles.  Et  quia, 
sicut  dictum  est  in  corp.  art.,  idem  est  motus  in 
imaginem,  et  in  rem,  eo  modo  prohibetur  adoratio 
imaginis  quo  prohibetur  adoratio  rei  cujus  imago 
est.  Unde  ibi  intelligitur  prohiberi  adoratio  ima- 
ginum, quas  gentiles  faciebant  in  venerationem 
deorum  suorum,  id  est,  daemonum.  Et  ideo  prae- 
mittitur : Non  habebis  deos  alienos  coram  me.  Ipsi 
autem  vero  Deo,  cum  sit  incorporeus,  nulla  ima- 
go corporalis  poterat  poni,  quia,  ut  Damascenus 
dicit,  loc.  sup.  cit. , insipientia;  summa;  esi  et  im- 
pietatis figurare  quod  est  divinum.  Sed  quia  in  no- 
vo Testamento  Deus  factus  est  homo,  potest  in 
sui  imagine  corporali  adorari. 

Ad  secundum  dicendum  quod  Apostolus  prohi- 
bet operibus  infructuosis  gentilium  communica- 
re ; communicare  autem  utilibus  eorum  operibus 

Apostolus  non  prohibet.  Adoratio  autem  imagi- 
num est  inter  infructuosa  opera  computanda  quan- 
tum ad  duo  : — Primo  quidem  quantum  ad  hoc 
quod  quidam  eorum  adorabant  ipsas  imagines  ut 
res  quasdam,  credentes  in  eis  esse  aliquod  nu- 
men, propter  responsa  quae  daemones  in  eis  da- 
bant, et  alios  hujusmodi  effectus  mirabiles.  — Se- 
cundo, propter  res  quarum  erant  imagines  ; sta- 
tuebant enim  hujusmodi  imagines  aliquibus  creatu- 
ris, quas  in  eis  veneratione  latriae  venerabantur. 
Nos  autem  adoramus  adoratione  latriae  imaginem 
Christi,  qui  est  verus  Deus,  non  propter  ipsam 
imaginem,  sed  propter  rem  cujus  imago  est,  sicut 
dictum  est  in  corp.  art. 

Ad  terlium  dicendum  quod  creaturae  rationali 
debetur  reverentia  propter  seipsam  : et  ideo  si 
•creaturae  rationali,  in  qua  est  imago  Dei,  exhibe- 
retur adoratio  latriae,  posset  esse  erroris  occasio, 
ut  scilicet  motus  adorantis  sisteret  in  homine,  in 
quantum  est  res  quaedam,  et  non  referretur  in 
Deum,  cujus  est  imago;  quod  non  potest  contin- 
gere de  imagine  sculpta  vel  picta  in  materia  sensi- 
bili. 

Ad  quartum  dicendum  quod  Apostoli,  familiari 
instinctu  Spiritus  Sancti,  quaedam  Ecclesiis  tradi- 
derunt servanda,  quae  non  reliquerunt  in  scriptis, 
sed  in  observatione  Ecclesiae  per  successionem 
fidelium  : unde  ipse  Apostolus  dicit  2 ad  Thess.  2, 

1 5 : State,  et  tenete  traditiones  quas  didicistis  sive 
per  sermonem,  scilicet  ore  prolatum,  sive  per  epis- 
tolam, scilicet  scripto  transmissam  : et  inter  hu- 
jusmodi traditiones  est  imaginum  Christi  adora- 
tio. Unde  et  B.  Lucas  dicitur  depinxisse  Christi 
imaginem,  quae  Romae  habetur. 

Articulus  iv 

Utrum  crux  Christi  sit  adoranda  adoratione  latriae, 

2-2,  quast.  :o),  art.  4,  ad  3 ; et  3 Sent..  dist.  <3,  quasi. 

1,  art.  2,  quast.  4. 

Ad  quartum  sic  proceditur.  1.  Videtur  quod 
crux  Christi  non  sit  adoranda  adoratione  latriae. 
Nullus  enim  pius  filius  veneratur  contumeliam  pa- 
tris sui,  puta  flagellum  quo  flagellatus  est,  vel 
lignum  in  quo  fuit  suspensus,  sed  magis  illud  ab- 
horret. Christus  autem  in  ligno  crucis  opprobrio- 


Art.  4.  Sic  destruitur  error  Claudii  Taurinensis 

(815),  qui  dixit  Crucem  dominicam  nullo  modo  esse  ado- 
randam. 

Definit.  Eccles.  — Vide  Synod.  VII  et  VIII,  cecumen.  in 
art.',  frceced. — SextaSynod.  can.71 : Cum  Crux  vivifica  illud 
salutare  nobis  ostendat,  nos  omne  studium  adhibere  opor- 
tet, ut  ei  per  quam  ab  antiquo  lapsu  salvati  sumus,  eum, 
qui  par  est,  honorem  h beamus.  Unde  et  mente,  et  ser- 
mone, et  sunsu,  adoratio. .em  ei  tribuentes,  crucis  figuras, 
quse  in  solo  ac  pavimento  fiunt  omnino  deleri  jubemus,  ne 
incedentium  conculcatione,  victoria;  nobis trophaeum, inju- 
ria afficiatur. 


sissimam  mortem  passus  est,  secundum  illud  Sa- 
pientiae 2,  20  : Morte  turpissima  condemnemus 
eum.  Ergo  non  debemus  crucem  venerari,  sed  ma- 
gis abhorrere. 

2.  Praeterea,  humanitas  Christi  adoratione  la- 
triae adoratur,  in  quantum  est  unita  Filio  Dei  in 
persona  : quod  de  cruce  dici  non  potest.  Ergo 
crux  Christi  non  est  adoranda  adoratione  latriae. 

3.  Praeterea,  sicut  crux  Christi  fuit  instrumen- 
tum passionis  ejus  et  mortis,  ita  etiam  et  multa 
alia,  puta  clavi,  corona  et  lancea;  quibus  tamen 
non  exhibemus  latriae  cultum.  Ergo  videtur  quod 
crux  Christi  non  sit  adoratione  latriae  ado- 
randa. 

— Sed  contra  est  quod  illi  exhibemus  latriae 
cultum  in  quo  ponimus  spem  salutis.  Sed  in  cruce 
Christi  ponimus  spem  salutis  : cantat  enim  Eccle- 
sia in  hymno  Passionis  : 

O crux,  ave,  spes  unica! 

Hoc  passionis  tempore, 

Auge  piis  justitiam. 

Reisque  dona  veniam. 

Ergo  crux  Christi  est  adoranda  adoratione  la- 
triae. 

Respondeo  dicendum  quod,  sicut  supra  dic- 
tum est,  art.  praec.,  honor  seu  reverentia  non 
debetur  nisi  rationali  naturae  ; creaturae  autem  in- 
sensibili non  debetur  honor  vel  reverentia  nisi  ra- 
tione rationalis  naturae.  Et  hoc  dupliciter  : — 
uno  modo  in  quantum  repraesentat  rationalem  na- 
turam ; — alio  modo  in  quantum  ei  quocumque 
modo  conjungitur  Primo  modo  consueverunt  ho- 
mines venerari  regis  imaginem  ; secundo  modo 
ejus  vestimentum.  Utrumque  autem  venerantur 
homines  eadem  veneratione  qua  venerantur  et  re- 
gem. 

Si  ergo  loquamur  de  ipsa  cruce  in  qua 
Christus  crucifixus  est,  utroque  modo  est  a no- 
bis veneranda.  «Uno  scilicet  modo  in  quantum 
repraesentat  nobis  figuram  Christi  extensi  in 
ea  ; alio  modo  ex  contactu  ad  membra  Christi, 
et  ex  hoc  quod  ejus  sanguine  est  perfusa. 
Unde  utroque  modo  adoratur  eadem  adoratio- 
ne cum  Christo,  scilicet  adoratione  la- 
triae. Et  propter  hoc  etiam  crucem  alloqui- 
mur et  deprecamur  quasi  ipsum  crucifixum.  — Si 
vero  loquamur  de  effigie  crucis  Christi  in 
quacumque  alia  materia,  puta  lapidis  vel  ligni,  ar- 
genti vel  auri  ; sic  veneramur  crucem  tantum 
ut  imaginem  Christi  quam  veneramur  adora- 
tione latriae,  ut  supra  dictum  est,  art.  praec. 

Adprinvim  ergo  dicendum  quod  in  cruce  Christi 
quantum  ad  intentionem,  vel  opinionem  infidelium 
consideratur  opprobrium  Christi;  sed  quantum  ad 
affectum  nostrae  salutis  consideratur  virtus  divina 
ipsius,  qua  de  hostibus  triumphavit,  secundum  il- 
lud Coloss.  2,  14  : Ipsum  tulit  de  medio,  affigens 

illud  cruci , et  spolians  principatus  et  potestates,  tra- 
duxit confidenter  palam  triumphans  illos  in  semel- 
ipso.  Et  ideo  dicit  Apostolus  I ad  Corinth.  i? 
18  : Verbum  crucis  pereuntibus  quidem  stultitia  est; 
his  autem  qui  salvi  fiunt,  id  est,  nobis , virtus  De, 
est. 

Ad  secundum  dicendum  quod  crux  Christi  licet 
non  fuerit  unita  Verbo  Dei  in  persona,  fuit  tamen 
ei  unita  aliquo  alio  modo,  scilicet  per  repraesenta- 
tionem et  contactum.  Et  hac  sola  ratione  exhibetur 
ei  reverentia. 

Ad  tertium  dicendum  quod  quantum  ad  ratio- 
nem contactus  membrorum  Christi,  adoramus  non 
solum  crucem,  sed  etiam  omnia  quae  sunt  Christi; 
unde  Damascenus  dicit  in  4 lib.  or.h.  Fid.,  cap. 
12,  circa  med.  : Pretiosum  lignum,  ut  sanclifica- 
tum  tactu  sancti  corporis  et  sanguinis,  decenter  ado- 
randum, clavos,  indumenta,  lanceam,  et  sacra  ejus 
tabernacula,  qucv  sunt  prccsepe,  spelunca  et  hujus- 
modi. Ista  tamen  non  repraesentant  imaginem 
Christi,  sicut  crux,  quae  dicitur  signum  Filii  homi- 
nis, quod  apparebit  in  coelo,  ut  dicitur  Matth. 
24.  Ideoque  mulieribus  dixit  angelus,  Marci  16. 
6 ; Jesum  quccntis  Nazarenum  crucifixum  ; non 
dixit  lanceatum,  sed  crucifixum.  Et  inde  est  quod 
crucem  Christi  veneramur  in  quacumque  materia, 
ncn  autem  imaginem  clavorum,  velquorumcumque 
hujusmodi. 


Articulus  v 

Utrum  mater  Christi  sit  adoranda  adoratione  latriae. 

2-2,  qtuest.  10 3,  art.  4 , ad  2 ; et  4 Sent.,  dist.  9,  quasi . 

2,  art.  2 , quastiunc.  3. 

Ad  quintum  sic  proceditur.  1.  Videtur  quod  ma- 
ter Dei  sit  adoranda  adoratione  latriae.  Videtur 
enim  idem  honor  esse  exhibendus  matri  regis  et 

Art.  5.  — Fuerunt  contrariae  de  B.  V.  Maria  hsreses. 
Etenim  Antidicomarianitac,  nimis  exiliter  de  ipsa  sense- 
runt (vide  S.  Epiphan.,  haeres.  77  et  78).  Alii  autem,  Col- 
lyridiani,  in  aliam  extremitatem  declinantes,  ultra  deco- 
rum eam  glorificabant,  honores  divinos  exhibentes,  et 
collyridos,  sive  placentas  in  sacrificium  illi  offerentes 
(ibidem.  S.  Epiphan.  79).  — Nota  bene  resp.  ad  2.  — 
Cfr.  : Haine,  De  hypcrdulia,  ejusqae  fundamento  ; Maz 
zola,  dcB.  V.  Maria;  Stamm,  Marialogia. 

Definit.  Ecclcs.  — Vide  Concit,  acumen.  VII  ct  VIII 
art.  5 prceccd.,  de  imaginibus  B.  V.  M.  — Synod.  VII, 
ad.  6 : Cum  timore  Dei,  omnia  agamus,  postulantes  inter 
cessiones  Deiparas  et  incontaminatas  semper  Virginis  Do- 
minae nostrae  Marias,  item  sanctorum  Angelorum,  om- 
niumque  Sanctorum.  ■ — Proposit.  Midi.  Molinos,  damn 
ab  Innoc.  XI : 55.  Non  convenit  animabus  hujus  vis  inter- 
nae, quod  faciant  operationes,  etiam  virtuosas,  ex  propria 
electione  et  activitate  : alias  non  essent  mortuae.  Nec  de- 
bent elicere  actus  amoris  erga  beatam  Virginem,  Sanc- 
tos aut  humanitatem  Christi  : quia,  cum  ista  objecta  sen- 
sibilia sint,  talis  est  amor  erga  illa.  56.  Nulla  creatura, 
nec  B.  Virgo,  nec  Sancti,  sedere  debent  in  corde  nostro  ; 
quia  solus  Deus  vult  illud  occupare  et  possidere.  — 
Proposit.  ab  Alcxand.  VIII,  7 dcc.  1690  : 26.  Laus  quas 
defertur  Maris,  ut  Maris,  vana  est. 


regi  ; unde  dicitur  3 Reg.  2,  19,  quod  positus  est 
thronus  matri  regis,  qucv  sedit  ad  dexteram  ejus ; et 
Augustinus  (alius  auctor)  dicit  in  serm.  de  As- 
sumptione. cap.  6,  circa  med.  ; Thronum  Dei,  et 
thalamum  Domini,  domum,  atque  tabernaculum 
Christi  dignum  est  ibi  esse  ubi  est  ipse.  Sed  Chris- 
tus adoratur  adoratione  latriae.  Ergo  et  mater 
ejus. 

2.  Praeterea,  Damascenus  dicit  4 lib.  orth. 
Fid.,  cap.  *i 7,  ad  fin.,  quod  honor  matris  refertur 
ad  filium.  Sed  filius  adoratur  adoratione  latriae. 
Ergo  et  mater. 

3.  Praeterea,  conjunctior  est  Christo  mater  ejus 
quam  crux.  Sed  crux  adoratur  adoratione  latriae. 
Ergo  et  mater  Christi  est  adoratione  latriae  ado- 
randa. 

— Sed  contra  est  quod  mater  Dei  est  pura 
creatura.  Non  ergo  ei  debetur  adoratio  latriae. 

Respondeo  dicendum  quod  quia  latria  soli  Deo 
debetur,  nulli  creaturae  debetur  latria,  prout 
creaturam  secundum  se  veneramur.  Licet  autem 
creaturae  insensibiles  non  sint  capaces  veneratio- 
nis secundum  seipsas,  creatura  tamen  rationalis 
est  capax  venerationis  secundum  seipsam.  Et  ideo 
nulli  purae  creaturae  rationali  debetur  cultus  la- 
triae. Cum  igitur  beata  Virgo  sit  pura  creatura  ra- 
tionalis, non  debetur  ei  adoratio  latriae,  sed 
solum  veneratio  duliae  ; eminentius  tamen 
quam  caeteris  creaturis,  in  quantum  ipsa  est 
mater  Dei.  Et  ideo  dicitur  quod  debetur  ei  non 
qualiscumque  dulia,  sed  hyperdulia. 

Ad  primum  ergo  dicendum  quod  matri  regis 
non  debetur  aequalis  honor  honori  qui  debetur  re- 
gi ; debetur  tamen  ei  quidam  honor  consimilis,  ra- 
tione cujusdam  excellentiae.  Et  hoc  significant 
auctoritates  inductae. 

Ad  secundum  dicendum  quod  honor  matris  re- 
fertur ad  filium,  quia  ipsa  mater  est  propter  filium 
adoranda;  non  tamen  eo  modo  quo  honor  imagi- 
nis refertur  ad  exemplar,  quia  ipsa  imago,  prout 
in  se  consideratur  ut  res  quaedam,  nullo  modo 
est  veneranda. 

Ad  tertium  dicendum  quod  crux  non  est  capax 
venerationis,  prout  in  se  consideratur,  ut  dictum 
est  art.  praec.,  sed  B.  Virgo  secundum  seipsam 
est  venerationis  capax,  et  ideo  non  est  similis 
ratio. 


Articulus  vi 

Utrum  reliquiae  sanctorum  sint  adorandae. 

2-2,  queest.  96,  art . 4,  ad  } . 

Ad  sextum  sic  proceditur.  1.  Videtur  quod 


Art.  6.  — Vigilarttius  dixit  non  esse  venerandas,  sicut 
nec  aliorum  mortuorum,  sanctorum  reliquias.  Quam  hx- 
resim  multo  post  sequutusest  Wiclefus,  qui  Christi  etiam 

sanctorum  reliquiae  nullo  modo  sint  adorandae. 
Non  enim  est  aliquid  faciendum  quod  possit  esse 
occasio  erroris.  Sed  adorare  mortuorum  reliquias 
videtur  ad  errorem  gentilium  pertinere,  qui  mor- 
tuis hominibus  honorificentiam  impendebant.  Ergo 
non  sunt  sanctorum  reliquiae  adorandae. 


reliquias  censuit  non  esse  venerandas.  Eamdem  etiam 
sequi  ut  sunt  protestantes.  — Vide  lib.  S.  Hieronym,  con- 
tra Vigilantiuiji;  Murrey,  de  invocatione  sanctorum. 

Definit.  Eccles.  Pro  cultu  imaginum  et  reliquiarum  Sanc- 
torum. — Vide  synod.  cecumen.  VII  et  VIII,  art.  ; pr rece- 
denti.— Concit.  Condant.  Articuli  de  quibus  errorum  Wi- 
clefi  suspecti,  debent  interrogari.  29.  Item  utrum  credat  et 
asserat,  licitum  esse,  sanctorum  reliquias  et  imagines  a 
Christi  fidelibus  venerari.  — Concil.  Tridcnt.  sess.  25  : De 
invocatione  et  veneratione  et  reliquiis  Sanctorum  et  sacris 
imaginibus  : Mandat  sancta  synodus  omnibus  episcopis 
et  cieieris  docendi  munus  curamque  sustinentibus,  ut 
juxta  catholica:  et  apostolicas  Ecclesiae  usum,  a primaevis 
Christianas  religionis  temporibus  receptum,  sanctorum- 
que Patrum  consensionem,  et  sacrorum  Conciliorum  de- 
creta, in  primis  de  Sanctorum  intercessione,  invocatione, 
reliquiarum  honore,  et  legitimo  imaginum  usu,  fideles 
diligenter  instruant,  docentes  eos,  Sanctos,  una  cum 
Christo  regnantes,  orationes  suas  pro  hominibus  Deo 
offerre,  bonum  atque  utile  esse  suppliciter  eos  invocare; 
et  ob  beneficia  impetranda  a Deo  per  filium  ejus  Jesum 
Christum  Dominum  nostrum,  quisolus  noster  Redemptor 
et  Salvator  est,  ad  eorum  orationes,  opem  auxiliumque 
confugere  : illos  vero  qui  negant  Sanctos,  sterna  felici- 
tate in  Coelo  fruentes,  invocandos  esse;  aut  qui  asserunt 
vel  illos  pro  hominibus  non  orare ; vel  eorum  ut  pro  no- 
bis etiam  singulis  orent,  invocationem  esse  idololatriam; 
vel  pugnare  cum  verbo  Dei,  adversarique  honori  unius 
mediatoris  Dei  et  hominum  Jesu-Christi ; vel  stultum  esse, 
in  caelo  regnantibus  voce  vel  mente  supplicare ; impie 
sentire.  Sanctorum  quoque  martyrum,  et  aliorum  cum 
Christo  viventium  sancta  corpora,  quae  viva  membra  fue- 
runt Christi,  et  templum  Spiritus  Sancti,  ab  ipso  ad  aeter- 
nam vitam  suscitanda  et  glorificanda  a fidelibus  vene- 
randa esse  : per  quae  multa  beneficia  a Deo  hominibus 
praestantur  : ita  ut  affirmantes,  Sanctorum  reliquiis  vene- 
rationem atque  honorem  non  deberi;  vel  eas,  ajiaque  sa- 
cra monumenta  a fidelibus  inutiliter  honorari;  atque 
eorum  opis  impetrandae  causa  Sanctorum  memorias  frus- 
tra frequentari;  omnino  damnandos  esse,  prout  jam  pri- 
dem eos  damnavit,  et  nunc  etiam  damnat  Ecclesia.  Ima- 
gines porro  Christi,  Deiparae  Virginis,  et  aliorum  Sanc- 
torum, in  templis  praesertim  habendas  et  retinendas,  eisque 
debitum  honorem  et  venerationem  impertiendam ; non 
quod  credatur  inesse  aliqua  in  iis  divinitas,  vel  virtus, 
propter  quam  sint  colenda:,  vel  quod  ab  eis  sit  aliquid 
petendum,  vel  quod  fiducia  in  imaginibus  sit  figenda,  ve- 
luti  olim  fiebat  a Gentibus,  quae  in  idolis  spem  suam  collo- 
cabant; sed  quoniam  honos,  qui  eis  exhibetur,  refertur 
ad  prototypa  quae  illae  repraesentant  : ita  ut  per  imagines 
quas  osculamur,  et  coram  quibus  caput  aperimus  et  pro- 
cumbimus, Christum  adoremus,  et  Sanctos,  quorum  i 1 lae 
similitudinem  gerunt,  veneremur.  Id  quod  Conciliorum, 
praesertim  vero  secundae  Nicaenae  Synodi,  decretis  contra 
imaginum  oppugnatores  est  sancitum.  Illud  vero  diligen- 
ter doceant  Episcopi,  per  historias  mysteriorum  nostrae 
redemptionis,  picturis  vel  aliis  similitudinibus  expressas, 
erudiri  et  confirmari  populum  in  articulis  fidei  commemo- 
randis, et  assidue  recolendis  : tum  vero  ex  omnibus  sacris 
imaginibus  magnum  fructum  percipi;  non  solum  quia  ad- 
monetur populus  beneficiorum  et  munerum,  qu  e a Christo 
sibi  collata  sunt;  sed  etiam  quia  Dei  per  Sanctos  mira- 
cula et  salutaria  exempla  oculis  fidelium  subjiciuntur  : ut 
pro  iis  Deo  gratias  agant,  ad  Sanetorumque  imitationem 

2.  Praeterea,  stultum  videtur  rem  insensibilem 
venerari.  Sed  sanctorum  reliquiae  sunt  insensibilia 
corpora.  Ergo  stultum  est  eas  venerari. 

5.  Praeterea,  corpus  mortuum  non  est  ejusdem 
speciei  cum  corpore  vivo,  et  per  consequens  non 
videtur  esse  numero  idem.  Ergo  videtur  quod  post 
mortem  alicujus  sancti  corpus  ejus  non  sit  ado- 
randum. 


vitam  moresque  suos  componant;  excitenturque  ad  ado- 
randum ac  diligendum  Deum,  et  ad  pietatem  colendam. 
Si  quis  autem  his  decretis  contraria  docuerit,  aut  sense- 
rit, anathema  sit.  In  has  autem  sanctas  et  salutares  ob- 
servationes si  qui  abusus  irrepserint,  eos  prorsus  aboleri 
sancta  Synodus  vehementer  cupit;  ita  ut  nulla;  falsi  dog- 
matis imagines,  et  rudibus  periculosi  erroris  occasionem 
praebentes,  statuantur.  Quod  si  aliquando  historias  et 
narrationes  sacrae  scripturae,  cum  id  indoctae  plebi  expe- 
diet, exprimi  et  figurari  contigerit,  doceatur  populus,  non 
propterea  divinitatem  figurari,  quasi  corporeis  oculis 
conspici,  vel  coloribus  aut  figuris  exprimi  possit.  Omnis 
porro  superstitio  in  Sanctorum  invocatione,  reliquiarum 
veneratione,  et  imaginum  sacro  usu  tollatur;  omnis  tur- 
pis quaestus  eliminetur;  omnis  denique  lascivia  vitetur; 
ita  ut  procaci  venustate  imagines  non  pingantur  nec  or- 
nentur; et  Sanctorum  celebratione, ac  reliquiarum  visita- 
tione homines  ad  comessationes  atque  ebrietates  non 
abutantur;  quasi  festi  dies  in  honorem  Sanctorum  per 
luxum  ac  lasciviam  agantur.  Postremo,  tanta  circa  haec 
diligentia  et  cura  ab  Episcopis  adhibeatur,  ut  nihil  ordi- 
natum, aut  praepostere  et  tumultuarie  accommodatum, 
nihil  profanum  nihilque  inhonestum  appareat;  cum  do- 
mum Dei  deceat  sanctitudo.  Hsc  ut  fidelibus  observen- 
tur, statuit  sancta  Synodus,  nemini  licere  ullo  in  loco, 
vel  Ecclesia,  etiam  quomodolibet  exempta,  ullam  insoli- 
tam ponere  vel  ponendam  curare  imaginem,  nisi  ab 
Episcopo  approbata  fuerit.  — Professio  fidei  Pii  IV  : 
Firmissime  assero  imagines  Christi  et  Deiparae  semper 
Virginis,  necnon  aliorum  sanctorum,  habendas  et  retinen- 
das esse,  atque  eis  debitum  honorem  ac  venerationem 
impertiendam.  — Proposit.  damn.  ab  Alexandro  VIII : 
25.  Dei  Patris  sedentis  simulacrum  nefas  est  Christiano 
in  templo  collocare.  — Synod.  Pistoriens.  a Pio  VI,  damn. 
De  sacris  imaginibus : 69.  Praescriptio  quae  generaliter  et 
indistincte  inter  imagines  ab  Ecclesia  auferendas,  velut 
rudibus  erroris  occasionem  praebentes:  notat  imagines 
Trinitatis  incomprehensibilis;  propter  sui  generalitatem, 
temeraria,  ac  pio  per  Ecclesiam  frequentato  mori  con- 
trario, quasi  nulla;  extent  imagines  sanctissirr.se  Trinitatis, 
communiter  approbatae,  ac  tuto  permittendae.  70.  Item 
doctrina  et  praescriptio  generalis,  reprobans  omnem 
specialem  cultum,  quem  alicui  speciatim  imagini  solent 
fideles  impendere,  et  ad  ipsam  potius  quam  ad  aliam  con- 
fugere; temeraria,  perniciosa,  pio  per  Ecclesiam  fre- 
quentato mori,  tum  et  illi  providentiae  ordini  injuriosa, 
quo  ita  Deus  nec  in  omnibus  memoriis  Sanctorum  ista  fieri 
voluit,  qui  dividit  propria  unicuique  prout  vult.  (ExS.Au- 
gust.  epist.  78.  clero,  senioribus  et  universae  plebi  eccle- 
siae Hipponensis).  71.  Item,  quae  vetat,  ne  imagines,  prae- 
sertim beatae  Virginis  ullis  titulis  distinguantur  praeter- 
quam denominationibus,  quae  sint  analogae  mysteriis,  de 
quibus  in  sacra  Scriptura  expressa  fit  mentio;  quasi  nec 
adseribi  possent  imaginibus  piae  aliae  denominationes, 
quas  vel  in  ipsismet  publicis  precibus  Ecclesia  probat  et 
commendat  : temeraria,  piarum  aurium  offensiva,  venera- 
tioni beata;  praesertim  Virgini  debitae  injuriosa.  7 1.  Item, 
quas  velut  abusum  extirpari  vult  morem,  quo  velatae  as- 
servantur certa;  imagines;  temeraria,  frequentato  in  Ec- 
clesia et  ad  fidelium  pietatem  fovendam  inducto  mori 
contraria. 

— Sed  contra  est  quod  dicitur  in  libro  de  eccle- 
siasticis Dogmatibus,  cap.  73  : Sanctorum  corpora , 
et  prcecipue  beatorum  martyrum  reliquias,  ac  si 
Christi  membra,  sincerissime  honoranda  credimus  ; 
et  postea  subditur  : Si  quis  contra  hanc  sententiam 
venerit  (1),  non  Christianus,  sed  Eunomianus  et 
Vigilanlianus  creditur. 

Respondeo  dicendum  quod,  sicut  Augustinus 
dicit  in  libro  1 de  Civ.  Dei,  cap.  13,  a prine., 
si  paterna  vestis  et  annutus,  ac  si  quod  hujusmodi, 
tanto  charius  est  posteris  quanto  erga  parentes  est 
major  affectus  ; nullo  modo  ipsa  spernenda  sunt  cor- 
pora, quae  utique  multo  familiarius  atque  conjunc- 
tius quam  quaelibet  indumenta,  gestamus  : haec  enim 
ad  ipsam  naturam  hominis  pertinent.  Ex  quo  patet 
quod  qui  habet  affectum  ad  aliquem,  etiam  ea  quae 
de  ipso  post  mortem  relinquuntur,  veneratur,  non 
solum  corpus  aut  partes  corporis  ejus,  sed  etiam 
aliqua  exteriora,  puta  vestes  et  similia.  Manifes- 
tum est  autem  quod  sanctos  Dei  in  veneratione 
habere  debemus,  tanquam  membra  Christi,  Dei 
filios,  et  amicos,  et  nostros  intercessores.  Et  ideo 
eorum  reliquias  qualescumque  honore  con- 
gruo in  eorum  memoriam  venerari  debemus, 
et  praecipue  eorum  corpora,  quae  fuerunt  tem- 
pla et  organa  Spiritus  Sancti  in  eis  habitantis,  et 
operantis,  et  sunt  corpori  Christi  configuranda 
per  gloriosam  resurrectionem.  Unde  et  ipse  Deus 
hujusmodi  reliquias  convenienter  honorat,  in  ea- 
rum praesentia  miracula  faciendo. 

Ad  primum  ergo  dicendum  quod  haec  fuit  ratio 
Vigilantii,  cujus  verba  introducit  Hieronymus  in 
libro  quem  contra  eum  scribit,  cap.  2,  parum  a 
prine.,  dicentis  : Prope  ritum  gentilium  videmus 
sub  praetextu  religionis  introductum  : pulvisculum 
nescio  quod  in  modico  vasculo  pretioso  linteamine 
circumdatum,  osculantes  odorant.  Contra  quem 
Hieronymus  dicit  in  epistola  ^ 3 ad  Riparium: 
Nos  non  dico  martyrum  reliquias,  sed  nec  solem, 
nec  lunam , nec  angelos  adoramus,  scilicet  adora- 
tione latriae  : honoramus  autem  reliquias  marty- 
rum, ut  eum,  cujus  sunt  martyres,  adoremus  : ho- 
noramus servos,  ut  honor  servorum  redundet  ad 
Dominum.  Sic  ergo  honorando  reliquias  sancto- 
rum, non  incidimus  in  errorem  gentilium,  qui  cul- 
tum latriae  mortuis  hominibus  exhibebant. 

Ad  secundum  dicendum  quod  corpus  illud  in- 
sensibile non  adoramus  propter  seipsum,  sed  prop- 
ter animam,  quae  fuit  ei  unita,  quae  nunc  fruitur 
Deo,  et  propter  Deum,  cujus  fuerunt  ministri. 

Ad  tertium  dicendum  quod  corpus  mortuum  ali- 
cujus  sancti  non  est  idem  numero  quod  primo  fuit, 
dum  viveret,  propter  diversitatem  formae,  quae  est 
anima;  est  tamen  idem  identitate  materiae,  quae 
est  iterum  suae  formae  unienda. 


(1)  Ita  cum  Mss.  theologorum  recentiores  edit.  — Editi 
veteres  cum  cod.  Alcan.,  velit  esse. 


QUAESTIO  XXVI 

de  eo  quod  Christus  mediator  Dei  et  hominum 
dicitur.  — In  duos  articulos  divisa. 

Deinde  considerandum  est  de  hoc  quod  dicitur 
Christus  Dei  et  hominum  mediator  : et  circa  hoc 
quaeruntur  duo  : i°  utrum  esse  mediatorem  T)ei 
et  hominum,  sit  proprium  Christo  ; 20  utrum  hoc 
conveniat  ei  secundum  humanam  naturam. 


Articulus  primus 

Utrum  essa  mediatorem  Dei  et  hominum  sit  proprium 
Christo. 

3 Sent.,  dist.  rc),  art.  7,  quast.  3 ; et  Opusc.  3,  cap.  2 2; 
et  Opusc.  60,  cap.  iS ; et  Gal.  3,  lect. 

Ap  primum  sic  proceditur.  1.  Videtur  quod  esse 
mediatorem  Dei  et  hominum  non  sit  proprium 
Christo.  Sicut  enim  sacerdos,  ita  et  propheta  vi- 
detur esse  mediator  inter  Deum  et  homines,  se- 
cundum illud  Deuter.  5,5:  Ego  illo  tempore  se- 
quester fui,  et  medius  inter  Deum  et  vos  (1).  Sed 
esse  prophetam  et  sacerdotem  non  est  proprium 
Christo.  Ergo  nec  esse  mediatorem. 

2.  Praeterea,  illud  quod  convenit  angelis  bonis 
et  malis,  non  potest  dici  esse  proprium  Christo. 
Sed  esse  medium  inter  Deum  et  homines  convenit 
angelis  bonis,  ut  Dionysius  dicit,  4 cap.  de  divin. 
Nom.,  parum  a prine.,  lec.  1 ; convenit  etiam  an- 
gelis malis,  id  est,  daemonibus ; habent  enim  quae- 
dam communia  cum  Deo,  scilicet  immortalitatem, 
quaedam  cum  hominibus,  scilicet  quod  sunt  animo 
passivi,  et  per  consequens  miseri,  ut  patet  per  Au- 
gustinum, in  9 de  Civit.  Dei,  cap.  8,  1 3 et  14. 
Ergo  esse  mediatorem  Dei  et  hominum  non  est 
proprium  Christo. 

3.  Praeterea,  ad  officium  mediatoris  pertinet 


Qu^st.  26.  — Hanc  quaest.  addidit  hoc  loco  D.  Tho- 
mas  solum,  ut  hanc  mediatoris  appellationem  explicaret. 
Breviter  autem  eam  expedit  quia  licet  nomen  diversum 
sit,  res  tamen  quas  per  illud  significatur,  non  est  alia  ab  iis 
quas  in  superioribus  explicata  sunt. 

Art.  i.  — Duo  in  titulo  hujus  art.  continentur  : alte- 
rum est  an  Christus  sit  mediator  : alterum,  an  praster 
illum  sint  alii  mediatores.  Hoc  nomen  mediatoris  in  pro- 
pria significatione,  qua  D.  Thomas  hic  usus  est,  est  no- 
men non  substantias,  sed  muneris  et  officii;  proprie  enim 
mediator  dicitur,  qui  inter  duas  personas  intercedit,  ut 
eas  aliquo  modo  conjungat,  vel  in  aliquo  pacto  aut  negotio 
consentientes  efficiat.  Constat  hanc  rationem  vel  munus 
mediatoris,  idem  omnino  esse  in  presenti  materia,  cum 
munere  Redemptoris  quod  Christo  perfectissime  convenit 
(Suarez). — Cfr.  : Petavius,  lib.  12. 

(1)  Vulgata  : Ego  sequester  et  medius  fui  inter  Dominum 
et  vos,  in  tempore  illo. 


QUjEST . XXVI.  QUOD  CHRISTUS 

interpellare  ad  unum  eorum  inter  quos  est  media- 
tor pro  altero.  Sed  Spiritus  Sanctus,  sicut  dicitur 
Rom.  8,  26,  interpellat  (1)  pro  nobis  ad  Deum  ge- 
mitibus inenarrabilibus.  Ergo  Spiritus  Sanctus  est 
mediator  inter  Deum  et  homines.  Non  ergo  est 
proprium  Christo. 

— Sed  contra  est  quod  dicitur  1 ad  Timoth.  2, 

5 : Unus  est  mediator  Dei  et  hominum  homo  Chris- 
tus Jesus. 

Respondeo  dicendum  qucd  ad  mediatoris  offi- 
cium proprie  pertinet  conjungere  et  unire  eos 
inter  quos  est  mediator  : nam  extrema  uniuntur  in 
medio.  Unire  autem  homines  Deo  perfective  qui- 
dem convenit  Christo,  per  quem  homines  sunt  re- 
conciliati Deo,  secundum  illud  2 ad  Corinth.  5, 
19 : Deus  erat  in  Christo,  mundum  reconcdians 
sibi.  Et  ideo  solus  Christus  est  perfectus  Dei 
et  hominum  mediator,  in  quantum  per  suam 
mortem  humanum  genus  Deo  reconciliavit.  Unde 
cum  Apostolus  dixisset : Mediator  Dei  et  hominum 
homo  Christus  Jesus,  subjunxit : Qui  dedit  semelip- 
sum  redemptionem  pro  omnibus.  — Nihil  tamen 
prohibet  aliquos  alios  secundum  quid  dici 
mediatores  inter  Deum  et  homines,  prout  sci- 
licet cooperantur  ad  unionem  hominum  cum  Deo 
dispositive  vel  ministerialiter. 

Ad  primum  ergo  dicendum  quod  prophetae  et 
sacerdotes  veteris  Testamenti  dicti  sunt  mediato- 
res inter  Deum  et  homines  dispositive  et  ministe- 
rialiter, in  quantum  scilicet  praenuntiabant  et  prae- 
figurabant verum  et  perfectum  Dei  et  hominum 
mediatorem.  Sacerdotes  vero  novi  Testamenti 
possunt  dici  mediatores  Dei  et  hominum  in  quan- 
tum sunt  ministri  veri  mediatoris,  vice  ipsius  salu- 
taria sacramenta  hominibus  exhibentes. 

Ad  secundum  dicendum  quod  angeli  boni,  ut 
Augustinus  dicit  in  9 de  Civ.  Dei,  cap.  1 5,  a med., 
non  recte  possunt  dici  mediatores  inter  Deum  et 
homines  : Cum  enim  iilrumque  habeant  commune 
cum  Deo , et  beatiludinem,  et  immortalitatem,  nihil 
autem  horum  cum  hominibus  miseris  et  mortalibus  ; 
quomodo  non  potius  remoti  sunt  ab  hominibus,  Deo- 
que conjuncti,  quam  inter  utrosque  medii  constitulii 
Dionysius  tamen  dicit  eos  esse  medios,  quia  se- 
cundum gradum  naturae  sunt  infra  Deum,  et  supra 
homines  constituti,  et  mediatoris  officium  exercent, 
non  quidem  principaliter  et  perfective,  sed  minis- 
terialiter et  dispositive.  Unde  Matth.  6,  2,  dicitur 
quod  accesserunt  angeli  et  ministrabant  ei,  scilicet 
Christo.  Daemones  autem  habent  communem  cum 
Deo  immortalitatem,  cum  hominibus  autem  mise- 
riam : ad  hoc  enim  se  interponit  medium  daemon 
immortalis  et  miser,  ut  ad  immortalitatem  beatam 
transire  non  sinat, sed  perducat  ad  miseriam  immor- 
talem : unde  est  sicut  malus  medius,  qui  separat 


(1)  Vulgata  : postulat,  et  omittit  ad  Deum. 

amicos. Christus  autem  habuit  communem  cum  Deo 
beatitudinem,  cum  hominibus  autem  mortalitatem, et 
ideo  ad  hoc  se  interposuit  medium,  ut  mortalitate 
transacta,  et  ex  mortuis  faceret  immortales  (quod 
in  se  resurgendo  monstravit),  et  ex  miseris  bea 
tos  efficeret:  unde  nunquam  ipse  decessit.  Et  ideo 
ipse  est  bonus  mediator  qui  reconciliat  inimicos. 

Ad  tertium  dicendum  quod  Spiritus  Sanctus, 
cum  sit  per  omnia  Deo  aequalis,  non  potest  dici 
medius  vel  mediator  inter  Deum  et  homines,  sed 
solus  Christus,  qui  licet  secundum  divinitatem 
aequalis  sit  Patri,  tamen  secundum  humanitatem 
minor  est  Patre,  ut  supra  dictum  est,  quaest.  20, 
art.  1.  Unde  super  illud  ad  Galat.  3 : Mediator 
unius  non  est,  dicit  Glossa  : Christus  est  mediator, 
non  Pater,  nec  Spiritus  Sanctus.  Dicitur  autem  Spi- 
ritus Sanctus  interpellare  pro  nobis,  quia  ipse  in- 
terpellare nos  facit. 


Articulus  ii 

Utrum  Christus,  secundum  quod  homo,  sit  mediator  Dei  et 
hominum. 

S Sent.,  dist.  79,  art.  /,  qmest.  2 ; et  4,  dist.  44,  art.  2 
quast.  1.  et  dist.  48,  quust.  1,  art.  2;  et  Verit.  qiuesl. 
29,  art.  J,  ad  j ; et  1 Timoth.  2,  lect.  1,  fin.;  et  2 Ti- 
moth. 2,  coi.  2. 

Ad  secundum  sic  proceditur.  1.  Videtur  quod 
Christus  non  sit  mediator  Dei  et  hominum,  secun- 
dum quod  homo.  Dicit  enim  Augustinus  in  lib. 
contra  Felicianum,  cap.  10,  ante  med.  : Una  est 
Christi  persona,  ne  sit  non  unus  Christus,  non  una 
substantia,  ne  mediatoris  dispensatione  submota,  aut 
Dei  tantum  dicatur,  aut  hominis  filius.  Sed  non  est 
Dei  et  hominis  filius  secundum  quod  homo  ; sed 
simul  secundum  quod  Deus  et  homo.  Ergo  neque 
dicendum  est  quod  sit  mediator  Dei  et  hominum 
solum  secundum  quod  homo. 

2. Praeterea,  sicutChristus,in  quantum  est  Deus, 
convenit  cum  Patre  et  Spiritu  Sancto  ; ita  in  quan- 
tum est  homo,  convenit  cum  hominibus.  Sed  prop- 
ter hoc  quod  in  quantum  est  Deus,  convenit  cum 
Patre  et  Spiritu  Sancto,  non  potest  dici  mediator,  in 
quantum  est  Deus,  quia  super  illud  1 ad  Timoth.  2 : 
Mediator  Det  et  hominum,  etc.,  dicit  Glossa  (or- 


Art.  2.  — Quidam  hieretici  protestantes  tribuunt  me- 
diatoris munus  divinitati,  vel  Christo  ut  Deo.  Vide  Ca- 
nisium,  de  corrupiel.  verbi  Dei,  in  proiemio  et  Bellarmi- 
num,  Controvers.  lib.  1 de  Christo  mediatore.  — Si  quae- 
ratur an  Christus  concedi  possit  esse  Mediator  in  quan- 
tum Deus  homo?  resp.  aflirm.  quia  non  est  sensus  quod 
secundum  divinam  et  humanam  naturam  sit  mediator, 
quasi  utraque  sit  principium  formale  quo  exercentur 
opera  mediatoris:  sed  significatur  utramque  naturam  con- 
venisse in  personam  Mediatoris,  et  utramque  fuisse  ne- 
cessariam. 

din.  Aug.,  lib.  io  Confess.,  cap.  43,  ante  med.):  In 
quantum  est  Verbum , non  medius  est , quia  ecqualis 
est  Deo,  et  Deus  apud  Deum,  ei  simul  unus  Deus. 
Ergo  nec  etiam  in  quantum  est  homo  potest  dici 
mediator,  propter  convenientiam  quam  cum  homi- 
nibus habet. 

3.  Praeterea,  Christus  dicitur  mediator,  in  quan- 
tum reconciliavit  nos  Deo;  quod  quidem  fecit  au- 
ferendo peccatum  quod  nos  separabat  a Deo.  Sed 
auferre  peccatum  convenit  Christo,  non  in  quan- 
tum est  homo,  sed  in  quantum  est  Deus.  Ergo 
Christus,  in  quantum  est  homo,  non  est  mediator, 
sed  in  quantum  est  Deus. 

— Sed  contra  est  quod  Augustinus  dicit  in  lib. 

9 de  Civit.  Dei,  cap.  15,  ad  fin.  : Non  ob  hoc 
mediator  est  Christus,  quia  est  Verbum  : maxime 
quippe  immortale,  et  maxime  beatum  Verbum  longe 
est  a mortalibus  miseriis;  sed  mediator  est,  secun- 
dum quod  homo. 

Respondeo  dicendum  quod  in  mediatore  duo 
possumus  considerare:  — primo  quidemratio- 
nem  medii  ; — secundo, officium  conjungendi.  Est 
autem  de  ratione  medii  quod  distet  ab  utroque 
extremorum.  Conjungit  autem  mediator  per  hoc 
quod  ea  quae  unius  sunt,  defert  ad  alterum.  Neu- 
trum autem  horum  potest  convenire  Christo,  se- 
cundum quod  Deus,  sed  solum  secundum  quod 
homo.  Nam  secundum  quod  Deus,  non  differt  a 
Patre  e Spiritu  Sancto  in  natura  et  potestate 
dominii.  Nec  etiam  Pater  et  Spiritus  Sanctus  ali- 
quid habent  quod  non  sit  Filii;  ut  sic  possit  id 
quod  est  Patris  vel  Spiritus  Sancti,  quasi  quod  est 
aliorum,  ad  alios  deferre.  Sed  utrumque  convenit 
ei,  in  quantum  est  homo,  quia  secundum  quod  est 
homo,  distat  et  a Deo  in  natura,  et  ab  hominibus 
in  dignitate  et  gratiae  et  gloriae.  Et  quantum  etiam 
est  homo,  convenit  ei  conjungere  homines  Deo, 
praecepta  et  dona  Dei  hominibus  exhibendo,  et 
pro  hominibus  Deo  satisfaciendo  et  interpellando. 
Et  ideo  verissime  dicitur  mediator  secundum 
quod  homo. 

Ad  primum  ergo  dicendum  quod  si  subtrahatur 
divina  natura  a Christo,  subtraheretur  per  conse- 
quens ab  eo  singularis  plenitudo  gratiarum,  quae 
convenit  ei,  in  quantum  est  unigenitus  a Patre, 
ut  dicitur  Joan.  1.  Ex  qua  quidem  plenitudine  ha- 
bet ut  sit  super  omnes  homines  constitutus,  et  pro- 
pinquius ad  Deum  accedens. 

Ad  secundum  dicendum  quod  Christus,  secun- 
dum quod  Deus,  est  per  omnia  aequalis  Patri ; sed 
etiam  in  humana  natura  excedit  alios  homines  : et 
ideo  secundum  quod  homo,  potest  esse  mediator, 
non  autem  secundum  quod  Deus. 

Ad  tertium  dicendum  quod  licet  auctoritative 
peccatum  auferre  conveniat  Christo,  secundum 
quod  est  Deus,  tamen  satisfacere  pro  peccato  hu- 
mani generis  convenit  ei,  secundum  quod  est  J 


homo.  Et  secundum  hoc  dicitur  Dei  et  hominum 
mediator. 


QUESTIO  XXVII 

DE  BEAT.E  VlRGINIS  MARITE  SANCTIFICATIONE.  — ■ 

In  sex  articulos  divisa. 

Post  praedicta,  in  quibus  de  unione  Dei  et  homi- 
nis, et  de  his  quae  unionem  consequuntur,  tracta- 
tum est,  restat  considerandum  de  his  quae  Filius 
Dei  incarnatus  in  natura  humana  sibi  unita  gessit 
vel  passus  est.  Quae  quidem  consideratio  quadri- 
partita erit  : — nam  primo  considerabimus  de  his 
quae  pertinent  ad  ingressum  ejus  in  mundum;  — 
secundo,  de  his  quae  pertinent  ad  progressum  vitae 
ipsius  in  hoc  mundo ; — tertio,  de  exitu  ipsius  ab 
hoc  mundo ; — quarto,  de  his  quae  pertinent  ad 
exaltationem  ipsius  post  hanc  vitam. 

Circa  primum  quatuor  consideranda  occurrunt : 
— primo  quidem  de  conceptione  Christi;  — se- 
cundo, de  ejus  nativitate;  — tertio,  de  ejus  cir- 
cumcisione ; — quarto,  de  ejus  baptismo. 

Circa  conceptionem  autem  ejus  oportet  — 
primo  aliqua  considerare  quantum  ad  matrem  con- 
cipientem; — secundo,  quantum  ad  modum  con- 
ceptionis ; — tertio,  quantum  ad  perfectionem  pro- 
lis conceptae. 

Ex  parte  autem  matris  occurrunt  quinque  con- 
sideranda : — primo  quidem  de  sanctificatione 
ejus;  — secundo,  de  virginitate  ejus  ; — tertio,  de 
desponsatione  ejusdem;  — quarto,  de  annuntia- 
tione ipsius;  — quinto,  de  praeparatione  ipsius  ad 
concipiendum. 

Circa  primum  quaeruntur  sex  : i°  utrum  B. 
Virgo  mater  Dei  fuerit  sanctificata  ante  nativita- 
tem ex  utero ; 20  utrum  fuerit  sanctificata  ante  ani- 
mationem ; 30  utrum  per  hujusmodi  sanctificatio- 
nem fuerit  ei  totaliter  sublatus  fomes  peccati;  4“ 
utrum  per  hujusmodi  sanctificationem  fuerit  con- 
secuta ut  nunquam  peccaret;  50  utrum  per  hujus- 
modi sanctificationem  adepta  fuerit  plenitudinem 
gratiarum;  6°  utrum  sic  sanctificari  fuerit  proprium 
illi. 


Qu/ESTio  27.  — Nunc  incipit  secunda  pars  tractatus  de 
Incarnatione  Christi,  scilicet  de  his  quae  Salvator  gessit. 

Articulus  primus 

Utrum  B.  Virgo  mater  Dei  fuerit  sanctificata  ante  nativita- 
tem ex  utero. 

3 Seni.,  dist.  3,  qtiast.  i,  ari.  i,  quastiunc.  3;  et  Quodlib. 

6,  quast.  3,  ari.  i,  corp.  ; el  Op.  j.  cap.  231 ; et  Psal. 

43,  coi.  2. 

Ad  primum  sic  proceditur,  i.  Videtur  quod 
beata  Virgo  non  fuerit  sanctificata  ante  nativitatem 
ex  utero.  Dicit  enim  Apostoius,  i ad  Cor.  1 5,  46  : 
Non  prius  quod  spirituale  est,  sed  quod  esi  (1)  ani- 
male, deinde  quod  est  spirituale.  Sed  per  gratiam 
sanctificantem  nascitur  homo  spiritualiter  in  filium 
Dei,  secundum  illud  Joan.  1,  13  : Ex  Deo  nati 
sunt;  nativitas  autem  ex  utero  est  nativitas  anima- 
lis. Non  ergo  beata  Virgo  fuit  prius  sanctificata 
quam  ex  utero  basceretur. 

2.  Praeterea,  Augustinus  dicit  in  epist.  ad  Dar- 
danum, 287,  al.  57,  inter  med.  et  fin.  : Sanctifica- 
tio, qua  efficimur  templum  Dei,  nonnisi  renatorum 
est.  Nemo  autem  renascitur  nisi  prius  nascatur. 
Ergo  beata  Virgo  non  fuit  prius  sanctificata  quam 
ex  utero  nasceretur. 

3.  Praeterea,  quicumque  est  sanctificatus  per 
gratiam,  est  mundatus  a peccato  originali  et  ac- 
tuali. Si  ergo  beata  Virgo  fuit  sanctificata  ante  na- 
tivitatem ex  utero,  consequens  est  quod  tunc  fue- 
rit emundata  ab  originali  peccato.  Sed  solum  ori- 
ginale peccatum  poterat  eam  impedire  ab  introitu 
regni  coelestis.  Si  ergo  tunc  mortua  fuisset,  vide- 
tur quod  januam  regni  coelestis  introisset ; quod 
tamen  fieri  non  potuit  ante  passionem  Christi  : 
Habemus  enim  fiduciam  in  introitum  sanctorum 
per  sanguinem  ejus  (2),  ut  dicitur  Hebr.  10,  19. 
Videtur  ergo  quod  B.  Virgo  non  fuerit  sanctificata 
antequam  ex  utero  nasceretur. 

4.  Praeterea,  peccatum  originale  contrahitur  ex 
origine,  sicut  peccatum  actuale  ex  actu.  Sed  quam- 
diu  aliquis  est  in  actu  peccandi,  non  potest  a pec- 
cato actuali  mundari.  Ergo  etiam  nec  beata  Virgo 
a peccato  originali  mundari  potuit,  dum  esset 
adhuc  in  ipso  actu  originis  in  materno  utero  exis- 
tens. 

— Sed  contra  est  quod  Ecclesia  celebrat  nati- 
vitatem B.  Virginis;  non  autem  celebratur  festum 
in  Ecclesia  nisi  pro  aliquo  sancto.  Ergo  B.  Virgo 
in  ipsa  sua  nativitate  fuit  sancta.  Fuit  ergo  in  utero 
sanctificata. 

Respondeo  dicendum  quod  de  sanctificatione  B. 

Mariae,  quod  scilicet  fuerit  sanctificata  in 
utero,  nihil  in  Scriptura  canonica  traditur,  quae 

Art.  i.  — Circa  corp.  art.,  adverte  duos  sermones  de 
Assumptione  qui  reperiuntur  in  operibus  S.  Augustini, 
non  esse  ipsius,  sicut  annotavit  Baronius  ad  ann.  48, 

(1)  In  Vulgata,  hic  et  infra  deest  est. 

(2)  Vulgata  :...  in  introitu  sanctorum  in  sanguine  Christi. 


etiam  nec  de  ejus  nativitate  mentionem  facit.  Si- 
cut tamen  Augustinus  (alius  auctor),  in  serm.  de 
Assumptione  ipsius  Virginis,  cap.  2,  4 et  5,  ratio- 
nabiliter argumentatur,  quod  cum  corpore  sit  as- 
sumpta in  coelum  (quod  tamen  Scriptura  non  tra- 
dit), ita  etiam  rationabiliter  argumentari  possu- 
mus quod  fuerit  sanctificata  in  utero.  Rationabili- 
ter enim  creditur  quod  illa  quae  genuit  Unigeni- 
tum a Patre,  plenum  gratiae  el  veritatis,  prae  omni- 
bus aliis  majora  privilegia  gratiae  acceperit.  Unde, 
ut  legitur  Luc.  1,  28,  Angelis  ei  dixit  : Ave,  gra- 
tia plena.  Invenimus  autem  quibusdam  aliis  hoc 
privilegium  esse  concessum,  ut  in  utero  sanctifica- 
rentur; sicut  Jeremiae,  cui  dictum  est,  Jerem.  1, 
3 : Antequam  exires  de  vulva,  sanctijicavi  te;  et 
sicut  Joanni  Baptistae,  de  quo  dictum  est,  Luc. 
1,15:  Spiritu  Sancto  replebitur  adhuc  ex  utero  ma- 
tris suat.  Unde  rationabiliter  creditur  quod  B. 
Virgo  sanctificata  fuerit  antequam  ex  utero 
nasceretur. 

Ad  primum  ergo  dicendum  quod  etiam  in  B. 
Virgine  prius  fuit  id  quod  est  animale,  et  post  id 
quod  est  spirituale,  quia  prius  fuit  secundum  car- 
nem concepta,  et  postea  secundum  spiritum  sanc- 
tificata. 

Ad  secundum  dicendum  quod  Augustinus  loqui- 
tur secundum  legem  communem,  secundum  quam 
per  sacramenta  non  regenerantur  aliqui,  nisi  prius 
nati.  Sed  Deus  huic  legi  sacramentorum  potentiam 
suam  non  alligavit,  quin  aliquibus  ex  speciali  pri- 
vilegio gratiam  suam  conferre  possit,  antequam 
nascantur  ex  utero. 

Ad  tertium  dicendum  quod  B.  Virgo  sanctificata 
fuit  in  utero  a peccato  originali  quantum  ad  macu- 
lam personalem;  non  tamen  fuit  liberata  a reatu, 
quo  tota  natura  tenebatur  obnoxia,  ut  scilicet  non 
intraret  in  paradisum,  nisi  per  Christi  hostiam  (1); 
sicut  et  de  sanctis  Patribus  dicitur  qui  fuerunt 
ante  Christum. 

Ad  quartum  dicendum  quod  peccatum  originale 
trahitur  ex  origine,  in  quantum  per  eam  communi- 
catur humana  natura,  quam  proprie  respicit  pec- 
catum originale ; quod  quidem  fit  quando  proles 
concepta  animatur : unde  post  animationem  nihil 
prohibet  prolem  conceptam  sanctificari  : postea 
enim  non  manet  in  materno  utero  ad  accipiendam 
humanam  naturam;  sed  ad  ahqualem  perfectionem 
ejus  quod  jam  accepit. 

Articulus  11 

Utrum  B.  Virgo  fuerit  sanctificata  ante  animationem. 

3 Sent.,  dist.  3,  quast.  1 art.  1 ; et  Quodl.  6,  quast.  3,  art. 

1,  corp. ; et  Opusc.  2,  cap.  231. 

Ad  secundum  sic  proceditur.  1.  Videtur  quod 

Art.  2.  — Nota  definitiones  Eccles.  de  immaculata 
Conceptione  B.  V.  M.:  Concit.  Trident.,  sess.  5,  Decretum 

(1)  Ita  cum  Mss.  Tarrac.,  Alcan.,  Paris.,  etc.,  editi  pas- 
sim.  — Al.,  ostium. 

B.  Virgo  sanctificata  fuerit  ante  animationem, 
quia,  ut  dictum  est  art.  praec.,  plus  gratiae  est  col- 
latum Virgini  matri  Dei  quam  alicui  sanctorum. 
Sed  quibusdam  videtur  esse  concessum  quod  sanc- 
tificarentur ante  animationem,  quia,  ut  dicitur  Je- 
rem.  1,5:  Priusquam  te  formarem  in  utero,  novi 
te;  non  autem  infunditur  anima  ante  corporis  for- 
mationem ; similiter  etiam  de  Joanne  Baptista  dicit 
Ambrosius  super  Luc.  cap.  1 , sup.  illud  : Et  Spi- 
ritu Sancto  replebitur,  quod  nondum  inerat  ei  spiritus 
vitae,  et  jam  inerat  ei  spiritus  gratice.  Ergo  multo  ma- 
gis B.  Virgo  ante  animationem  sanctificari  potuit- 

2.  Praeterea,  conveniens  fuit,  sicut  Anselmus 
dicit  in  lib.  de  Conceptu  virginali,  cap.  18,  parum 
a prine.,  ut  illa  Virgo  ea  puritate  niteret  qua  major 
sub  Deo  nequit  intelligi;  unde  et  Cant.  4,  7,  dici- 
tur : Tota  pulchra  es,  amica  mea,  et  macula  non 
est  in  te.  Sed  major  puritas  fuisset  B.  Virginis,  si 
nunquam  anima  ejus  fuisset  inquinata  contagio  ori- 
ginalis peccati.  Ergo  hoc  ei  praestitum  fuit  ut  an- 
tequam animaretur  caro  ejus  sanctificaretur. 

dc  peccato  originali:  Declarat  tamen  harc  ipsa  sancta 
Synodus,  non  esse  suae  intentionis,  comprehendere  in 
hoc  decreto,  ubi  de  peccato  originali  agitur,  Beatam  et 
immaculatam  Virginem  Mariam,  Dei  Genitricem  : sed 
observandas  esse  constitutiones  felicis  recordationis 
Sixti  Papas  IV,  sub  poenis  in  eis  constitutionibus  contentis, 
quas  innovat.  — Proposit  Midi.  Baii , damn.  a S.  Pio  V , 
73.  Nemo  praeter  Christum,  est  absque  peccato  originali: 
hinc  Beata  Virgo  mortua  est  propter  peccatum  ex  Adam 
contractum,  omnesque  eius  afflictiones  in  hac  vita  sicut 
et  aliorum  justorum  fuerunt  ultiones  peccati  actualis,  vel 
originalis.  — Ex  Bulla  dogmatica  « ineffabilis  Deus  » 
Pii  IX.  8 Dec.  1854:  Ad  honorem  Sanctae  et  Individuae 
Trinitatis,  ad  decus  et  ornamentum  Virginis  Deiparas,  ad 
exaltationem  fidei  catholicae  et  Christianae  religionis  aug- 
mentum. auctoritate  Domini  nostri  Jesu  Christi,  beatorum 
Apostolorum  Petri  et  Pauli,  ac  nostra,  declaramus,  pro- 
nuntiamus et  definimus,  doctrinam,  quas  tenet  beatissi- 
mam Virginem  Mariam  in  primo  instanti  suae  Conceptio- 
nis fuisse  singulari  omnipotentis  Dei  gratia  et  privilegio, 
intuitu  meritorum  Christi  Jesu  Salvatoris  humani  generis, 
ab  omni  originalis  culpae  labe  praeservalam  immunem, 
esse  a Deo  revelatam  atque  idcirco  ab  omnibus  fidelibus 
firmiter  constanterque  credendam.  Quapropter  si  qui 
secus  ac  a nobis  definitum  est,  quod  Deus  avertat,  prae- 
sumpserint corde  sentire,  ii  noverint  ac  porro  sciant,  se 
proprio  judicio  condemnatos , naufragium  circa  fidem 
passos  esse,  et  ab  unitate  Ecclesiae  defecisse,  ac  praeterea 
facto  ipso  suo  semet  poenis  a jure  statutis  subjicere,  si. 
quod  corde  sentiunt,  verbo  aut  scripto,  vel  alio  quovis 
externo  modo  significare  ausi  fuerint. 

Ex  his  eruuntur  conclusiones  sequentes  : t°  B.  V.  Ma- 
ria fuit,  per  copiosam  gratiam  praeservantem,  absque  ulla 
originalis  macula  concepta.  2’  Filii  sui  benedicti  re- 
demptione indiguit;  et  sic  fuit  prxservata  intuitu  merito- 
rum Christi.  50  B.  Virgo  a poena  originalis  peccati  non 
fuit  praeservata. 

Nota  etiam  proposit.  Rosminii  damn.  7 Mart.  1888  : 34. 
Ad  praeservandam  B.  Virginem  Mariam  a labe  originis, 
satis  erat  ut  incorruptum  maneret  minimum  semen  in  ho- 
mine, neglectum  forte  ab  ipso  daemone;  e quo  incorrupto 
semine  de  generatione  in  generationem  transfuso,  suo 
tempore  oriretur  Virgo  Maria. 

Cfr.  — Tractatus  recentiores  de  Theologia  ; Passaglia, 
De  immac.  concepi.  B.  V.  M.;  Patrizzi,  De  immac.  con- 
cepi. B.  V.  M.;  Perrpne.  D:  immac.  concepi.  B.  V.  M.; 
Stamm,  Marialogia  ; Mazzola,  De  B.  Virgine. 


3.  Praeterea,  sicut  dictum  est  art.  praec.,  arg. 
Sed  coni.,  non  celebratur  festum  nisi  de  aliquo 
sancto.  Sed  quidam  celebrant  festum  Conceptio- 
nis B.  Virginis.  Ergo  videtur  quod  in  ipsa  sua 
conceptione  fuerit  sancta  ; et  ita  quod  ante  anima- 
tionem fuerit  sanctificata. 

4.  Praeterea,  Apostolus  dicit  Rom.  2,  16  : Si 
radix  sancta,  et  rami.  Radix  autem  filiorum  sunt 
parentes  eorum.  Potuit  ergo  B.  Virgo  sanctifi- 
cari etiam  in  suis  parentibus  ante  animationem. 

- — Sed  contra  est  quod  ea  quae  fuerunt  in  veteri 
Testamento,  sunt  figura  novi,  secundum  illud  1 ad 
Cor.  10,  12  ; Omnia  in  figura  contingebant  illis. 
Sed  per  sanctificationem  tabernaculi,  de  qua  dic - 
tur  in  Psal.  45,  5 : Sancti  fi cavit  tabernaculum 
suum  Altissimus , videtur  significari  sanctificatio 
matris  Dei,  quae  tabernaculum  Dei  dicitur,  se- 
cundum illud  Psal.  18,  6 : In  sole  posuit  taberna- 
culum suum;  de  tabernaculo  autem  dicitur  Exod. 
ult. , 31  : Paslquam  cuncta  (1)  perfecta  sunt,  ope- 
ruit nubes  tabernaculum  testimonii,  et  gloria  Domi- 
ni implevit  illud.  Ergo  etiam  beata  Virgo  non  fuit 
sanctificata,  nisi  postquam  cuncta  ejus  perfecta 
sunt,  scilicet  et  corpus  et  anima. 

Respondeo  dicendum  quod  sanctificatio  beatae 
Virginis  non  potest  intelligi  ante  ejus  anima- 
tionem, duplici  ratione  : — primo  quidem,  quia 
sanctificatio  de  qua  loquimur  non  est  nisi  emun- 
datio a peccato  originali  : sanctitas  enim  est 
perfecta  munditia,  ut  Dionysius  dicit  in  12  cap. 
de  divinis  Nominibus,  parum  a prine.  Culpa  au- 
tem non  potest  emundari  nisi  per  gratiam,  cujus 
subjectum  est  sola  creatura  rationa'is.  Et  ideo 
ante  infusionem  animae  rationalis  beata  Virgo 
sanctificata  non  fuit.  — Secundo,  quia  cum 
sola  creatura  rationalis  sit  susceptiva  culpae,  ante 
infusionem  animae  rationalis  proles  concepta  non 
est  culpae  obnoxia.  Et  si  quocumque  modo  ante 
animationem  beata  Virgo  sanctificata  fuisset,  nun- 
quam incurrisset  maculam  originalis  culpae,  et  ita 
non  indiguisset  redemptione  et  salute,  quae  est 
per  Christum,  de  quo  dicitur  Matth.  1,21:  Ipse 
salvum  faciei  populum  suum  a peccatis  eorum.  Hoc 
autem  inconveniens  est  quod  Christus  non  sit  Sal- 
vator omnium  hominum,  ut  dicitur  1 ad  Timoth.  4. 
Unde  relinquitur  quod  sanctificatio  B.  Virginis 
fuerit  post  ejus  animationem. 

Ad  primum  ergo  dicendum  quod  Dominus  dicit, 
ante  formationem  in  utero  se  Jeremiam  novisse, 
notitia  scilicet  praedestinationis;  sed  sanctificasse 
dicit  eum  non  ante  formationem,  sed  antequam 
exiret  de  ventre.  Quod  autem  Ambrosius  dicit, 
quod  Joanni  Baptistae  nondum  inerat  spiritus  vi- 
tae, cum  jam  haberet  spiritum  gratiae,  non  est  in- 
telligendum  secundum  quod  spiritus  vitae  dicitur 
anima  vivificans,  sed  secundum  quod  spiritus  vitae 


(1)  Vulgata  : omnia. 

dicitur  aer  exterius  respiratus.  Vel  potest  dic 
quod  nondum  inerat  ei  spiritus  vitae,  id  est,  anima, 
quantum  ad  manifestas  et  completas  operationes 
ipsius. 

Ad  secundum  dicendum  quod  si  nunquam  anima 
Virginis  fuisset  contagio  originalis  peccati  inqui- 
nata, hoc  derogaret  dignitati  Christi,  secundum 
quam  est  universalis  omnium  Salvator.  Et  ideo 
sub  Christo,  qui  salvari  non  indiguit,  tanquam 
universalis  Salvator,  maxima  fuit  B.  Virginis  puri- 
tas. Nam  Christus  nullo  modo  contraxit  originale 
peccatum,  sed  in  ipsa  sui  conceptione  fuit  sanctus 
secundum  illud  Luc.  1,35:  Quod  ex  le  nascetur 
sanctum,  vocabitur  Filius  uei.  Sed  B.  Virgo  con- 
traxit quidem  originale  peccatum,  sed  ab  eo  fuit 
mundata,  antequam  ex  utero  nasceretur.  Et  hoc 
signatur  Job  3,9,  ubi  de  nocte  originalis  peccat1 
dicitur  : Expectet  lucem  (id  est,  Christum),  et  non 
videat  quia  nihil  inquinatum  incurrit  in  illam,  ut  di- 
citur Sap.  7,  25;  nec  ortum  surgentis  aurora; , id 
est,  B.  Virginis,  quae  in  suo  ortu  a peccato  origi- 
nali fuit  immunis. 

Ad  tertium  dicendum  quod  licet  romana  Eccle- 
sia conceptionem  B.  Virginis  non  celebret,  tole- 
rat tamen  consuetudinem  aliquarum  Ecclesiarum 
illud  festum  celebrantium.  Unde  talis  celebritas 
non  est  totaliter  reprobanda.  Nec  tamen  per  hoc 
quod  festum  conceptionis  celebratur,  datur  intel- 
ligi  quod  in  sua  conceptione  fuerit  sancta  ; sed 
quia  quo  tempore  sanctificata  fuerit  ignoratur, 
celebratur  festum  sanctificationis  ejus  potius  quam 
conceptionis  in  die  conceptionis  ipsius. 

Ad  quartum  dicendum  quod  duplex  est  sancti- 
ficatio ; — una  quidem  totius  naturae,  in  quantum 
scilicet  tota  natura  humana  ab  omni  corruptione 
culpae  et  poenae  liberatur;  et  haec  erit  in  resurrec- 
tione. — Alia  vero  est  sanctificatio  personalis, 
quae  non  transit  in  prolem  carnaliter  genitam,  quia 
talis  sanctificatio  non  respicit  carnem,  sed  men- 
tem. Et  ideo  etsi  parentes  beatae  Virginis  fuerint 
mundati  a peccato  originali,  nihilominus  beata 
Virgo  peccatum  originale  contraxit,  cum  fuerit 
concepta  secundum  carnis  concupiscentiam  ex 
commixtione  maris  et  fceminae.  Dicit  enim  Augus- 
tinus in  lib.  1 de  Nuptiis  et  Concupiscentia,  cap. 
i2,circ.  prine.,  omnem , qua;  de  concubitu  nascitur, 
carnem  esse  peccati. 

Articulus  111 

Utrum  per  sanctificationem  fuerit  beatae  Virgini  fomes 
totaliter  sublatus. 

3 Sent.,  dist.  3,  quast.  1,  ait.  2,  et  ibid.,  in  expositione 
pr.  part.  text. ; et  Opusc.  2,  cap.  231. 

Ad  tertium  sic  proceditur.  1.  Videtur  quod  B. 
Virgo  non  fuerit  emundata  ab  infectione  fomitis. 

Art.  j.  — De  fomite,  vide  supra,  quasst.  ii.  Fomes  est 
appetitus  sensitivus,  aptus  inclinare  in  ea  quae  sunt  con- 
tra rationem.  Fomes  ergo  non  est  actualis  ipsa  inclinatio, 
sed  ipsamet  potentia  habitualiter  inordinata,  et  apta  non 


Sicut  enim  poena  originalis  peccati  est  fomes,  qui 
consistit  in  inferiorum  virium  rebellione  ad  ratio- 
nem ; ita  etiam  poena  originalis  peccati  est  mors, 
et  caeteras  poenalitates  corporales.  Sed  B.  Virgo 
fuit  subjecta  hujusmodi  poenalitatibus.  Ergo  etiam 
fomes  ab  ea  totaliter  remotus  non  fuit. 

2.  Praeterea,  2 Cor.  12,  9,  dicitur  : Virtus  in 
infirmitate  perficitur : et  loquitur  ibi  de  infirmitate 
fomitis,  secundum  quam  patiebatur  stimulum  car- 
nis. Sed  nihil  quod  pertinet  ad  perfectionem  vir- 
tutis fuit  B.  Virgini  subtrahendum.  Ergo  non  fuit 
B.  Virgini  totaliter  subtrahendus  fomes. 

3.  Praeterea,  Damascenus  dicit  lib.  3 orth. 
Fid.,  cap.  2,  quod  in  B.  Virginem  supervenit  Spi- 
ritus Sanctus,  purgans  eam  ante  conceptionem  Filii 
Dei,  quod  non  potest  intelligi,  nisi  de  purgatione 
a fomite  : nam  peccatum  non  fecit,  ut  Augustinus 
dicit  in  lib.  de  Natura  et  Gratia,  cap.  36,  an- 
te med.  Ergo  per  sanctificationem  in  utero  non 
fuit  libere  mundata  a fomite. 

— Sed  contra  est  quod  dicitur  Cant.  4,  7 : To- 
ta pulchra  es,  amica  mea,  et  macula  non  est  in  te. 
Fomes  autem  ad  maculam  pertinet,  saltem  carnis. 
Ergo  in  beata  Virgine  fomes  non  fuit. 

Respondeo  dicendum  quod  circa  hoc  sunt  di- 
versae opiniones.  — Quidam  enim  dixerunt 
quod  in  ipsa  sanctificatione  B.  Virginis,  quae  fuit 
sanctificata  in  utero,  totaliter  fuit  ei  fomes  sub- 
tractus. — Quidam  vero  dicunt  quod  remansit  fo- 
mes quantum  ad  hoc  quod  facit  difficultatem  ad 
bonum  ; sublatus  tamen  fuit  quantum  ad  hoc  quod 
facit  pronitatem  ad  malum.  — Alii  vero  dixerunt 
quod  sublatus  fuit  fomes,  in  quantum  pertinet  ad 
corruptionem  personae,  prout  impellit  ad  malum 
et  difficultatem  facit  ad  bonum ; remansit  tamen, 
in  quantum  pertinet  ad  corruptionem  naturae, 
prout  scilicet  est  causa  traducendi  originale  pec- 
catum in  prolem.  — Alii  vero  dicunt  quod  in  prima 
sanctificatione  remansit  fomes  secundum  essentiam, 
sed  ligatus  ; in  ipsa  autem  conceptione  Filii  Dei 
fuit  totaliter  sublatus. 

Ad  horum  autem  intellectum  oportet  conside- 
rare quod  fomes  nihil  est  aliud  quam  inordinata 
concupiscentia  sensibilis  appetitus;  habitualis  ta- 
men, quia  actualis  concupiscentia  est  motus  pec- 
cati. Dicitur  autem  concupiscentia  sensualitatis 
esse  inordinata,  in  quantum  repugnat  rationi ; quod 
quidem  fit,  in  quantum  inclinat  ad  malum,  vel  diffi- 


obedire  rationi.  Ex  tali  enim  sequuntur  actus  et  motus 
contra  rationem. — Multi  tamen  docent  B.  V.  Mariani 
nullo  tempore  habuisse  fomitem.  Imprimis  per  sancti- 
ficationem primam,  nos  debemus  intelligere  quam  pri- 
mam accepit  gratiam,  nequidem  peccato  originali 
praecedente.  Sed  tamen  ista  prima  conclusio  potest 
etiam  verificari  de  B.  V.  M.  (ait  Porrecta)  etiam  posito 
quod  ipsa  per  gratiam  fuit  prasservata  ab  actuali  con- 
tractione peccati  originalis.  Nam  remanebat  ex  parte 
carnis  infectio  licet  non  potuisset  de  facto  inlicere  ani- 
mam gratia  vestitam  sibi  primo  advenientem. 

cultatem  facit  ad  bonum.  Et  ideo  ad  ipsam  ratio- 
nem fomitis  pertinet  quod  inclinet  ad  malum  vel 
difficultatem  faciat  in  bono.  Unde  ponere  quod  re- 
manserit fomes  in  B.  Virgine  non  inclinans  ad 
malum,  est  ponere  duo  opposita  simul.  — Simili- 
ter etiam  videtur  oppositionem  implicare  quod 
remanserit  fomes,  in  quantum  pertinet  ad  corrup- 
tionem naturae,  non  autem  in  quantum  pertinet  ad 
corruptionem  personae.  Nam  secundum  Augusti- 
num, in  lib.  i.  de  Nupt.  et  Concupis.,  cap.  24, 
libido  est  quae  peccatum  originale  transmittit  in 
prolem.  Libido  autem  importat  inordinatam  con- 
cupiscentiam, quae  non  totaliter  subditur  rationi. 
Et  ideo  si  totaliter  fomes  subtraheretur,  in  quan- 
tum pertinet  ad  corruptionem  personae,  non  posset 
remanere,  in  quantum  pertinet  ad  corruptionem 
naturae.  — Restat  ergo  ut  dicamus  quod  vel  tota- 
liter fomes  fuerit  ab  ea  sublatus  per  primam  sanc- 
tificationem, vel  si  remanserit,  quod  fuerit  ligatus. 
Posset  enim  intelligi  quod  totaliter  fuerit  sublatus 
fomes  hoc  modo  quod  praestitum  fuerit  B.  Virgini 
ex  abundantia  gratiae  descendentis  in  ipsam,  ut 
talis  esset  dispositio  virium  animae  in  ipsa  quod 
inferiores  vires  nunquam  moverentur  sine  arbitrio 
rationis,  sicut  dictum  est  quaest.  15,  art.  2,  fuisse 
in  Christo,  quem  constat  peccati  fomitem  non  ha- 
buisse, et  sicut  fuit  in  Adam  ante  peccatum  per 
originalem  justitiam  ; ita  quod  quantum  ad  hoc  gra- 
tia sanctificationis  in  Virgine  habuit  vim  originalis 
justitiae.  Et  quamvis  haec  positio  ad  dignitatem 
Virginis  matris  pertinere  videatur,  derogat  tamen 
in  aliquo  dignitati  Christi,  absque  cujus  virtute 
nullus  a prima  damnatione  liberatur.  Et  quamvis 
per  fidem  Christi  aliqui  ante  Christi  incarnatio- 
nem sint  secundum  spiritum  ab  illa  damnatione  li- 
berati, tamen  quod  secundum  carnem  aliquis  ab 
illa  damnatione  liberetur,  non  videtur  fieri  debuisse 
nisi  post  incarnationem  ejus,  in  qua  primo  debuit 
immunitas  damnationis  apparere.  Et  ideo  sicut 
ante  immortalitatem  carnis  Christi  resurgentis  nul- 
lus adeptus  fuit  carnis  immortalitatem,  ita  inconve- 
niens videtur  dicere,  quod  ante  Christi  carnem, 
in  qua  nullum  fuit  peccatum,  caro  Virginis  matris 
ejus  vel  cujuscumque  alterius  fuerit  absque  fomite, 
qui  dicitur  lex  carnis  sive  membrorum. 

Et  ideo  videtur  melius  dicendum  quod  per 
sanctificationem  in  utero  non  fuerit  sublatus 
B.  Virgini  fomes  secundum  essentiam,  sed 
remanserit  ligatus  : non  quidem  per  actum  ra- 
tionis suae,  sicut  in  viris  sanctis,  quia  non  statim 
habuit  usum  liberi  arbitrii  adhuc  in  ventre  matris 
existens,  hoc  enim  est  speciale  privilegium  Christi; 
sed  per  abundantiam  gratiae,  quam  in  sanctifica- 
tione recepit,  et  etiam  perfectius  per  divinam  pro- 
videntiam, sensualitatem  ejus  ab  omni  inordinato 
motu  prohibentem.  Postmodum  vero  in  ipsa 
conceptione  carnis  Christi,  in  qua  primo  de- 
buit refulgere  peccati  immunitas,  credendum 
est  quod  ex  prole  redundaverit  in  matrem, 


totaliter  fomite  subtracto.  Et  hoc  figuratur 
Ezech.  45,  2,  ubi  dicitur  : Ecce  gloria  Dei  Israel 
ingrediebatur  per  piam  orientalem,  id  est,  per  bea- 
tam Virginem  ; et  terra,  id  est,  caro  ipsius,  splen- 
debat a majestate  ejus,  scilicet  Christi. 

Ad  primum  ergo  dicendum  quod  mors  et  hujus- 
modi poenalitates  de  se  non  inclinant  ad  pecca- 
tum. Unde  etiam  Christus,  licet  assumpserit  hu- 
jusmodi poenalitates,  fomitem  tamen  non  assump- 
sit. Unde  etiam  in  B.  Virgine,  ut  Filio  conforma- 
retur, de  cujus  plenitudine  gratiam  accipiebat, 
primo  quidem  fuit  ligatus  fomes,  et  postea  subla- 
tus ; non  autem  liberata  fuit  a morte,  et  aliis  hu- 
jusmodi poenalitatibus. 

Ad  secundum  dicendum  quod  infirmitas  carnis 
ad  fomitem  pertinens,  est  quidem  in  sanctis  viris 
perfectae  virtutis  occasio,  non  tamen  causa  sine 
qua  perfectio  haberi  non  possit.  Sufficit  autem  in 
B.  Virgine  ponere  perfectam  virtutem  ex  abun- 
dantia gratiae  ; nec  oportet  in  ea  ponere  omnem 
occasionem  perfectionis. 

Ad  tertium  dicendum  quod  Spiritus  Sanctus  in 
B.  Virgine  duplicem  purgationem  fecit  : — unam 
quidem  quasi  praeparatoriam  ad  Christi  concep- 
tionem ; quae  non  fuit  ab  aliqua  impuritate  culpae 
vel  fomitis,  sed  mentem  ejus  magis  in  unum  colli- 
gens, et  a multitudine  sustollens.  Nam  et  angeli 
purgari  dicuntur,  in  quibus  nulla  impuritas  invenitur , 
ut  Dionysius  dicit  6 cap.  eccl.  Hierarch.,  versus 
fin.  — Aliam  vero  purgationem  operatus  est  in 
ea  Spiritus  Sanctus,  mediante  conceptione  Chris- 
li,  quae  fuit  opus  Spiritus  Sancti.  Et  secundum 
hoc  potest  dici  quod  purgavit  eam  totaliter  a fo- 
mite. 

Articulus  iv 

Utrum  per  hujusmodi  sanctificationem  fuerit  consecuta  ut 
nunquam  peccaret. 

3 Sent.,  dist.  3,  quast.  1,  art.  2,  et  dist.  13,  quasi.  1,  art. 

2,  quasi.  1,  corp.;  et  4 dist.  6,  quast.  1,  art.  1,  quast. 

2,  corp.  ; et  Opusc.  3,  cap.  224;  et  Opusc.  7,  cap.  6, 

prine.;  et  Opusc.  60,  cap.  3. 

Ad  quartum  sic  proceditur.  1.  Videtur  quod 
per  sanctificationem  in  utero  non  fuerit  B.  Virgo 
praeservata  ab  omni  peccato  actuali.  Quia,  ut 
dictum  est  art.  praec.,  post  primam  sanctificatio- 
nem fomes  peccati  remansit  in  Virgine.  Motus 


Art.  4.—  Sic  loquitur  Concit.  Trident.Sess.6  : «Can.  2 j. 
Si  quis  hominem  semel  justificatum  dixerit  amplius  pec- 
care non  posse,  neque  gratiam  amittere,  atque  ideo  eum 
qui  labitur  et  peccat,  nunquam  vere  fuisse  justificatum  ; 
aut  contra,  posse  in  tota  vita  peccata  omnia,  etiam  ve- 
nialia, vitare,  nisi  ex  speciali  Dei  privilegio,  quemadmo- 
dum de  beata  Virgine  tenet  Ecclesia;  anat.  sit  ».  Licet 
autem  Concilium  expresse  non  definiat  Ecclesiam  id  te- 
nere tanquam  dogma  fidei,  ac  proinde  nec  sententiam 
contrariam  damnet  ut  haereticam;  ut  minimum  tamen  tan- 
quam temeraria  rejicienda  est. 

autem  fomitis,  etiamsi  rationem  praeveniat,  est 
peccatum  veniale,  licet  levissimum,  ut  Augustinus 
dicit  in  lib.  de  Trinit.  Ergo  in  B.  Virgine  fuit  ali- 
quod peccatum  veniale. 

2.  Praeterea,  super  illud  Luc.  2 : Tuam  ipsius 
animam  perlransibil  gladius , dicit  Aug.  (alius 
auctor  in  lib.  QQ  veteris  et  novi  Testamenti, 
quaest.  73,  circ.  med.)  quod  B.  Virgo  in  morte 
Domini  stupore  quodam  dubitavit.  Sed  dubitare  de 
fide  peccatum  est.  Ergo  B.  Virgo  non  fuit  prae- 
servata  immunis  ab  omni  peccato. 

3.  Praeterea,  Chrysostomus  super  Matth.  12, 
hom.  45,  parum  a prine.,  exponens  illud:  Ecce 
mater  tua  et  fratres  tui  foris  stant , queurentes  te, 
dicit : Manifestum  est  quod  solum  ex  vana  gloria 
hoc  faciebant.  Et  Joan.  2,  super  illud  : Vinum 
non  habent,  dicit  idem  Chrysostomus,  hom.  20  in 
Joan.,  circ.  med.,  quod  volebat  jam  eum  hominum 
gratiam  conciliare , et  se  ipsam  (1)  clariorem  facere 
per  Filium  ; et  fortassis  quid  humanum  patiebatur , 
quemadmodum  et  fratres  ejus  dicentes  : Manifesta 
teipsum  mundo.  Et  post  pauca  subdit  : Nondum 
enim,  quam  oportebat,  de  eo  opinionem  habebat ; 
quod  totum  constat  esse  peccatum.  Ergo  B.  Virgo 
non  fuit  praeservata  immunis  ab  omni  peccato. 

— Sed  contra  est  quod  Augustinus  dicit  in  lib. 
de  Natura  et  Gratia,  cap.  37,  ante  med.  : De 
sancta  Virgine  Maria  propter  honorem  Christi  nul- 
lam prorsus , cum  de  peccatis  agitur , habere  volo 
quaestionem  : unde  enim  scimus  quod  ei  plus  gralicc 
collatum  fuerit  ad  vincendum  ex  omni  parte  pecca- 
tum, quod  concipere  ac  parere  meruit  cum  quem 
constat  nullum  habuisse  peccatum. 

Respondeo  dicendum  quod  illos  quos  Deus  ad 
aliquid  eligit,  ita  praeparat  et  disponit  ut  ad 
id  ad  quod  eliguntur,  inveniantur  idonei,  secun- 
dum illud  2 ad  Corinth.  3,  6 : Idoneos  nos  facit 
ministros  novi  Testamenti.  Beata  autem  Virgo  fuit 
electa  divinitus  ut  esset  mater  Dei.  Et  ideo  non  est 
dubitandum  quin  Deus  per  suam  gratiam  eam  ad 
hoc  idoneam  reddidit,  secundum  quod  angelus  ad 
eam  dicit  Lucae  1,  30  : Invenisti  gratiam  apud 
Deum  : ecce  concipies,  etc.  Non  autem  fuisset 
idonea  mater  Dei,  si  peccasset  aliquando,  tum 
quia  honor  parentum  redundat  in  prolem,  secun- 
dum illud  Proverb.  26,  6 : Gloria  filiorum  patres 
eorum;  unde  et  per  oppositum  ignominia  matris 
ad  filium  redundasset;  tum  etiam  quia  singularem 
affinitatem  habuit  ad  Christum,  qui  ab  ea  carnem 
accepit.  Dicitur  autem  2 ad  Corinth.  6,  1 5 : Quo-’ 
conventio  Christi  ad  Belial ) tum  etiam  quia  singu- 
lari modo  Dei  Filius,  qui  est  Dei  sapientia,  in  ipsa 


(1)  Ita  cum  Theologis  Nicolaius.  Cod.  Alcan.  : Volebat 
illius  imponere  gratiam,  et  semetipsam  clariorem  facere,  etc. 
— Edit.  Romana  aliaeque  veteres  : Volebat  illis  imponere 
gratiam,  et  seipsam,  etc.  — Edit.  Patav.  : Volebat  ut  jam 
hominum  gratiam  conciliaret , etc. 

habitavit,  non  solum  in  anima,  sed  etiam  in  utero. 
Dicitur  autem  Sap.  1,4:  In  malevolam  animam 
non  introibit  sapientia,  nec  habitabit  in  corpore  sub- 
dito peccatis.  Et  ideo  simpliciter  fatendum  est 
quod  beata  Virgo  nullum  actuale  peccatum 
commisit  nec  mortale,  nec  veniale;  ut  sic  in 
ea  impleatur  quod  dicitur  Cant.  4,  7 : Tota  pul- 
chra es,  amica  mea,  et  macula  non  est  in  te. 

Ad  primum  ergo  dicendum  quod  in  B.  Virgine 
post  sanctificationem  in  utero  remansit  quidem  fo- 
mes peccati,  sed  ligatus,  ne  scilicet  prorumperet 
in  aliquem  motum  inordinatum,  qui  rationem  prae- 
veniret : et  licet  ad  hoc  operaretur  gratia  sancti- 
ficationis, non  tamen  ad  hoc  sufficiebat  : alioquin 
virtute  illius  gratiae  hoc  ei  fuisset  praestitum  ut 
nullus  motus  posset  esse  in  sensualitate  ejus,  nisi 
ratione  praeventus  ; et  sic  fomitem  non  habuisset, 
quod  est  contra  supra  dicta,  art.  praec.  Unde 
oportet  dicere  quod  complementum  illius  ligatio- 
nis fuit  ex  divina  providentia,  quae  non  permitte- 
bat aliquem  motum  inordinatum  ex  fomite  prove- 
nire. 

Ad  secundum  dicendum  quod  illud  verbum  Si- 
meonis  Origenes,  hom.  17  in  Luc.,  amed.,  et  qui- 
dam alii  doctores  exponunt  de  dolore  quem  passa 
est  in  Christi  passione.  Ambrosius  autem  in  hunc 
loc.,  per  gladium  dicit  significari  prudentiam  Ma- 
rice,  non  ignaram  mysterii  coelestis.  Vivum  es 
enim  verbum  Dei , et  validum,  et  acutius  omni  gla- 
dio acutissimo.  Quidam  vero  per  gladium  dubita- 
tionem intelligunt  ; quae  tamen  non  est  intelligenda 
dubitatio  infidelitatis,  sed  admirationis  et  discutio- 
nis.  Dicitenim  Basilius  in  epist.  ad  Optimum  217, 
infin.,  quod.  B.  Virgo  assistens  cruci,  et  aspiciens 
singula , post  testimonium  Gabrielis,  post  ineffabi- 
lem divina ? conceptionis  notitiam , post  ingentem 
miraculorum  ostensionem,  animo  fluctuabat,  ex 
una  scilicet  parte  videns  eum  pati  abjecta,  et  ex  alia 
parte  considerans  ejus  mirifica. 

Ad  tertium  dicendum  quod  in  verbis  illis  Chry- 
sostomus excessit  ; possunt  tamen  exponi,  ut  in- 
telligatur  in  ea  Dominum  cohibuisse  non  inordi- 
natum inanis  gloriae  motum  quantum  ad  ipsam, 
sed  id  quod  ab  aliis  posset  aestimari. 

Articulus  v 

Utrum  beata  Virgo  per  hujusmodi  sanctificationem  adepta 
fuerit  plenitudinem  omnium  gratiarum. 

3.  Sent.,  dist.  3,  quust.  1,  art.  2,  qua  st.  3,  corp.,et  dist.  13, 
qurest.  1,  art.  2,  quast.  1,  corp. ; et  Opusc.  60,  cap.  3, 
coi.  2;  et  Joan.  6 coi.  3;  et  Rom.  8,  lect.  3 coi.  1. 

Ad  quintum  sic  proceditur.  1.  Videtur  quod 
beata  Virgo  per  sanctificationem  in  utero  non  ob- 

Art.  5.  — Titulus  ut  sonat,  sumatur  de  plenitudine,  ut 
extenditur  ad  plenitudinem  intensivam  et  extensivam.  — 
Cum  dicitur  B.  Virginem  prae  caeteris  gratiam  habuisse, 
non  fit  comparatio  ad  angelos,  sed  homines  tantum,  tum 

tinuerit  gratiae  plenitudinem,  sive  perfectionem. 
Hoc  enim  videtur  pertinere  ad  privilegium  Christi, 
secundum  illud  Joan.  1,  14  : Vidimus  eum  quasi 
unigenitum  a Patre , plenum  gralix  et  veritatis.  Sed 
ea  quae  sunt  propria  Christi,  non  sunt  alteri  attri- 
buenda. Ergo  beata  Virgo  plenitudinem  gratia- 
rum non  accepit  in  sanctificatione. 

2.  Praeterea,  ei  quod  est  plenum  etperfectum  non 
restat  aliquid  addendum  quia  perfectum  est  cui 
nihil  deest  ut  dicitur  in  3 Physic.,  text.  63  et  64.  Sed 
beata.  — Virgo  postmodum  additionem  gratiae  sus- 
cepit, et  quando  Christum  concepit  (dictum  est 
enim  Luc.  1,  34  : Spiritus  Sanctus  superveniet  in 
te ),  et  iterum  quando  in  gloriam  est  assumpta.  Er- 
go videtur  quod  non  habuerit  in  sua  prima  sancti- 
ficatione plenitudinem  gratiarum. 

3.  Praeterea,  Deus  non  facit  aliquid  frustra,  ut 
dicitur  in  1 de  Coelo,  text.  32,  et  lib.  2,  text.  59. 
Frustra  autem  habuisset  quasdam  gratias,  cum 
earum  usum  nunquam  exercuerit : non  enim  legi- 
tur aut  docuisse,  quod  est  actus  sapientiae  ; aut 
miracula  fecisse,  quod  est  actus  gratiae  gratis 
datae.  Non- igitur  habuit  plenitudinem  gratia- 
rum. 

— Sed  contra  est  quod  angelus  ad  eam  dixit 
Luc.  1,  28:  Ave,  gratia  plena.  Quod  exponens 
Hieronymus  in  serm.  de  Assumptione  (seu  epist. 
ad  Paul,  et  Eustoch.,  inter  op.  reject.,  inter 
prine,  et  med.),  dicit:  Bene  gratia  plena , quia  ex- 
teris per  partes  prxstatur,  Marix  vero  se  lota  simul 
infudit  gratix  plenitudo. 

Respondeo  dicendum  quod  quanto  aliquid  ma- 
gis appropinquat  principio  in  quolibet  genere, 
tanto  magis  participat  effectum  illius  principii. 
Unde  Dionysius  dicit  4 cap.  coel.  Hierarch.,  ante 
med.,  quod  angeli,  qui  sunt  Deo  propinquiores, 
magis  participant  de  bonitatibus  divinis  quam  ho- 
mines. Christus  autem  est  principium  gratiae,  se- 
cundum Divinitatem  quidem  auctoritative,  secun- 
dum humanitatem  vero  instrumentaliter.  Unde  et 
Joan.  1,  17,  dicitur  : Gratia  et  veritas  per  Jesum 


quia  est  sermo  de  gratia  data  B.  Virgini  in  sua  concep- 
tione, tum  quia  sermo  est  de  viatorum  gratia,  ut  patet 
ex  resp.  ad  2,  tum  quia  ratio  litterae  disparata  est  ab  an- 
gelorum ratione,  dum  illi  propinquiores  Deo,  secundum 
deitatem  inveniuntur,  ista  invenitur  propinquior  Deo  se- 
cundum humanitatem.  Nec  haec  ideo  dicta  sunt,  quasi  an- 
geli habeant  in  coelo  majorem  gratiam  quam  B.  Virgo, 
hoc  enim  est  falsum,  quoniam  ipsa  est  domina  angelorum: 
sed  ideo  dicta  sunt,  ut  haec  littera  exponatur  ad  littera  n 
de  gratia  conceptionis,  post  quam  deinde  multum  proprio 
merito  gratix  acquisivit,  crescens  usque  ad  perfectam 
aeternitatis  diem,  ita  quod  propinquissima  fuit  et  est 
Christo,  et  secundum  deitatem  in  esse  gratix  quamvis  non 
in  esse  naturae,  et  secundum  humanitatem  in  esse  naturae 
(confer  Cajetan.).  — In  resp.  ad  $.  nota  quod  B.  Virgo 
non  habuit  omnes  usus  gratiarum,  quia  multi  sibi  defue- 
runt, quia  scilicet  impertinentes  erant  sux  conditioni;  et 
etiam  intelligi  potest  quod  non  habuit  omnes  usus,  sicut 
habuit  Christus. 


Christum  facta  est.  Beata  autem  Virgo  Maria  pro-* 
pinquissima  Christo  fuit  secundum  humanitatem, 
quia  ex  ea  accepit  humanam  naturam.  Et  ideo 
prae  caeteris  majorem  debuit  a Christo  gratiae 
plenitudinem  obtinere. 

Ad  primum  ergo  dicendum  quod  unicuique  a 
Deo  datur  gratia,  secundum  hoc  ad  quod  eligitur. 
Et  quia  Christus  in  quantum  est  homo,  ad  id  fuit 
praedestinatus  et  electus,  ut  esset  Filius  Dei  in 
virtute  sanctificandi,  hoc  fuit  ei  proprium  ut  habe- 
ret talem  plenitudinem  gratiae  quod  redundaret  in 
omnes,  secundum  quod  dicitur  Joan,  1 , 16:  De 
plenitudine  ejus  nos  omnes  accepimus.  Sed  beata 
Virgo  Maria  tantam  gratiae  obtinuit  plenitudinem, 
ut  esset  propinquissima  auctori  gratiae  ; ita  quod 
eum  qui  est  plenus  omni  gratia,  in  se  reciperet,  et 
eum  pariendo,  quodammodo  gratiam  ad  omnes 
derivaret. 

Ad  secundum  dicendum  quod  in  rebus  naturali- 
bus primo  quidem  est  perfectio  dispositionis,  puta 
cum  materia  est  perfecte  ad  formam  disposita.  Se- 
cundo autem  est  perfectio  formae,  quae  est  potior  : 
nam  et  ipse  calor  est  perfectior  qui  provenit  ex 
forma  ignis,  quam  ille  qui  ad  formam  ignis  dispo- 
nebat. Tertio  autem  est  perfectio  finis  ; sicut 
ignis  perfectissime  habet  proprias  qualitates,  cum 
ad  locum  suum  pervenerit.  — Et  similiter  in  Beata 
Virgine  fuit  triplex  perfectio  gratiae.  Prima  qui- 
dem quasi  dispositiva,  per  quam  reddebatur  ido- 
nea ad  hoc  quod  esset  mater  Christi  : et  haec  fuit 
perfectio  sanctificationis.  Secunda  autem  perfectio 
gratiae  fuit  in  beata  Virgine  ex  praesentia  Filii  Dei 
in  ejus  utero  incarnati.  Tertia  autem  est  perfectio 
finis,  quam  habet  in  gloria.  — Quod  autem  secun- 
da perfectio  sit  potior  quam  prima  et  tertia  quam 
secunda,  patet  quidem  uno  modo  per  liberatio- 
nem a malo  : nam  primo  in  sua  sanctificatione  fuit 
liberata  a culpa  originali  ; secundo , in  conceptione 
Filii  Dei  fuit  totaliter  a fomite  mundata  ; tertio 
vero  in  sui  glorificatione  fuit  liberata  etiam  ab  om- 
ni miseria.  — Alio  modo  per  ordinem  ad  bonum  : 
nam  primo  in  sua  sanctificatione  adepta  est  gra- 
tiam inclinantem  eam  ad  bonum ; in  conceptione 
autem  Filii  Dei  consummata  est  ejus  gratia  con- 
firmans eam  in  bono  ; in  sui  vero  glorificatione 
consummata  est  ejus  gratia  perficiens  eam  in  frui- 
tione omnis  boni. 

Ad  tertium  dicendum  quod  non  est  dubitandum 
quin  B.  — Virgo  acceperit  excellenter  donum  sa- 
pientiae, et  gratiam  virtutum,  et  etiam  gratiam  pro- 
phetiae, non  tamen  accepit  ut  haberet  omnes  usus 
harum  et  similium  gratiarum,  sicut  habuit  Christus, 
sed  secundum  quod  conveniebat  conditioni  ipsius. 
Sapientiae  enim  usum  habuit  in  contemplando,  se- 
cundum illud  Luc.  2,19:  Maria  autem  conserva- 
bat omnia  verba  hxc  conferens  in  corde  suo  ; non 
autem  habuit  usum  sapientiae  quantum  ad  docen- 
dum, quia  hoc  non  conveniebat  sexui  muliebri,  se- 
cundum illud  1 ad  Timoth.  2,  12  : Docere  autem, 

mulieri  non  permitto.  Miraculorum  autem  usus  ei 
non  competebat,  dum  viveret,  quia  tunc  temporis 
confirmanda  erat  doctrina  Christi  miraculis.  Et 
ideo  soli  Christo,  et  ejus  discipulis,  qui  erant  ba- 
juli doctrinas  Christi,  conveniebat  miracula  face- 
re. Propter  quod  etiam  de  Joanne  Baptista  dicitur 
Joan.  io,  quod  signum  fecit  nullum , ut  scilicet 
omnes  Christo  intenderent.  Usum  autem  prophe- 
tiae habuit,  ut  patet  in  Cantico  quod  fecit  Magni- 
ficat anima  mea  Dominum,  etc.,  Luc.  i,  47. 

Articulus  vi 

Utrum  sic  sanctificari  fuerit  proprium  beatae  Virgini. 

5 Seni.,  dist.  qiuest.  1,  ari.  2,  qutest.  1 ad  4;  et  Quodl. 

6,  qu.cst.  $,  art.  1,  corp.  fin. ; rt  Optisc.  2,  cap.  224  ; et 

Psal.  4$,  coi.  /. 

A sextum  sic  proceditur.  1.  Videtur  quod  sanc- 
tificari in  utero  post  Christum  proprium  fuerit  B. 
Virgini.  Dictum  est  enim  art.  3 et  4 huj.  quaest., 
quod  propter  hoc  B.  Virgo  fuit  sanctificata  in  ute- 
ro ut  redderetur  idonea  ad  hoc  ut  esset  mater 
Dei.  Sed  hoc  et  proprium  ei.  Ergo  sola  ipsi  fuit 
sanctificata  in  utero. 

2.  Praeterea,  aliqui  videntur  propinquius  acces- 
sisse ad  Christum  quam  Jeremiaset  Joannes  Bap- 
tista, qui  dicuntur  sanctificati  in  utero.  Nam  Chris- 
tus specialiter  dicitur  filius  David  et  Abraham  pro- 
pter promissionem  eis  specialiter  factam  de  Chris- 
to : Isaias  etiam  expressissime  de  eo  prophetavit  : 
Apostoli  etiam  cum  ipso  Christo  conversati  sunt  : 
nec  tamen  leguntur  sanctificati  in  utero.  Ergo 
neque  etiam  Jeremiae  et  Joanni  Baptistae  conve- 
nit sanctificari  in  utero. 

3.  Praeterea,  Job  de  se  dicit,  J ob  31,  iS  : Ab 
infantia  (1)  crevit  mecum  miseratio,  et  de  utero 
egressa  est  mecum  : nec  tamen  propter  hoc  dici- 
mus eum  sanctificatum  in  utero.  Ergo  neque  etiam 
Joannem  Baptistam  et  Jeremiam  cogimur  dicere 
sanctificatos  in  utero. 

— Sed  contra  est  quod  dicitur  de  Jeremia,  Je- 
rem.  1,5:  Antequam  exires  de  venire,  sanctifca- 
vi  te;  et  de  Joanne  Baptista  dicitur  Luc.  1,  1 e,  : 
Spiritu  Sancio  replebitur  adhuc  ex  u'ero  matris 

sucv. 

ID  espondeo  dicendum  quod  Augustinus  in  epist. 
1 V ad  Dardanum,  287,  al.  57,  a med.,  dubie  vi- 
detur loqui  de  horum  sanctificatione  in  utero.  Po- 
tuit enim  exultalio  Joannis  in  utero,  ut  ipse  dicit, 


Art.  6.  — Intento  D.  Thomte,  in  hoc  art.,  fuit  dispu- 
tare an  Joannes  Baptista  et  Jeremias,  fuerunt  sanctificati 
in  utero,  — Nota  luec  verba  in  profess.  fidei  Waldensibus 
praescripta  ab  Innoc.  111:  « Joannem  Baptistam  a Deo 
missum,  esse  sanctum  et  justum,  et  in  utero  matris  suas, 
Spiritu  Sancto  repletum  /). 

(1)  Vulgata  : Ab  infantia  mea ...  et  de  utero  matris 

meae... 

cise  significatio  rei  tanlcv,  scilicet  quod  mulier  es- 
set mater  Dei,  a majoribus  cognoscenda;,  non  a 
parvulo  cognita; . Unde  in  Evangelio  non  dicitur  : 
« Credidit  infans  in  utero,»  sed,  « Exullavil  ». 
Videmus  autem  exultationem  non  solum  parvulo- 
rum, sed  etiam  pecorum  esse.  Sed  hccc  inusitata 
exlitit,  quia  in  utero.  Et  ideo  sicut  solent  miracula 
feri,  facta  est  divinitus  in  infante,  non  humanitus 
ab  infante.  Quanquam  etiam  si  usque  adeo  est  in 
illo  puero  acceleratus  usus  rationis  et  voluntatis,  ut 
intra  viscera  materna  jam  posset  cognoscere , cre- 
dere, consentire  (ad  quod  in  aliis  parvulis  celas  ex- 
peclalur  ut  possint),  et  hoc  in  miraculis  habendum 
puto  divina;  potentioe. 

Sed  quia  expresse  in  Evangelio,  Lucae  1,  15, 
dicitur  quod  Spiritu  Sancio  replebitur  adhuc  ex 
utero  matris  suce,  et  de  Jeremia  expresse  dicitur  : 
Antequam  exires  de  vulva,  sanctifcavi  te,  asseren- 
dum videtur  eos  sanctificatos  in  utero  ; quam- 
vis in  utero  usum  liberi  arbitrii  non  habuerint,  de 
quo  Augustinus,  loc.  cit.,  quaestionem  movet  : si- 
cut etiam  pueri,  qui  sanctificantur  per  baptismum, 
non  statim  habent  usum  liberi  arbitrii.  — Nec  est 
credendum  aliquos  alios  sanctificatos  esse  in 
utero  de  quibus  Scriptura,  mentionem  non 
facit,  quia  hujusmodi  privilegia  gratiae,  quae  dan- 
tur aliquibus  praeter  legem  communem,  ordinan- 
tur ad  utilitatem  aliorum,  secundum  illud  1 ad  Co- 
rinth.  12,7  : Unicuique  datur  manifestatio  Spiritus 
ad  utilitatem,  quae  nulla  proveniret  ex  sanctifica- 
tione aliquorum  in  utero,  nisi  Ecclesiae  innotes- 
ceret. Et  quamvis  judiciorum  Dei  non  possit  ratio 
assignari,  quare  scilicet  huic  et  non  alii  hoc  mu- 
nus gratiae  conferat  ; conveniens  tamen  videtur 
fuisse  utrumque  dictorum  sanctificari  in  utero  ad 
praefigurandam  sanctificationem  per  Christum  fa- 
ciendam : primo  quidem  per  ejus  passionem, 
secundum  illud  Heb.  ult.  12  : Jesus  ut  sanc- 
tif caret  per  suum  sanguinem  populum  extra  por- 
tam passus  est  : quam  quidem  passionem  Jeremias 
et  verbis  et  mysteriis  aperiissime  praenuntiavit,  et 
suis  passionibus  expressissime  praefiguravit  ; se- 
cundo, per  baptismum,  secundum  illud  1 ad  Co- 
rinth.  6,  1 1 : Sed  abluti  estis,  sed  sanctificati  estis  : 
ad  quem  quidem  baptismum  Joannes  suo  baptis- 
mo homines  praeparavit. 

Ad  primum  ergo  dicendum  quod  B.  Virgo, 
quae  fuit  a Deo  electa  in  matrem,  ampliorem  sanc- 
tificationis gratiam  obtinuit  quam  Joannes  Baptista 
et  Jeremias,  qui  sunt  electi  ut  speciales  praefigu- 
ratores  sanctificationis  Christi.  Cujus  signum  est 
quod  B.  Virgini  praestitum  est  ut  de  caetero  non 
peccaret  nec  mortaliter  nec  venialiter  : aliis  autem 
sanctificatis  creditur  praestitum  esse  ut  de  caetero 
mortaliter  non  peccarent,  divina  eos  gratia  pro- 
tegente. 

Ad  secundum  dicendum  quod  quantum  ad  alia 
potuerunt  sancti  esse  Christo  conjunctiores  quam 
Jeremias  et  Joannes  Baptista  ; qui  tamen  fuerunt 

ei  conjunctissimi  quantum  ad  expressam  figuram, 
sanctificationis  ipsius  ut  dictum  est  in  corp.  art. 

Ad  lerlium  dicendum  quod  miseratio  de  qua 
ibi  Job  loquitur  non  significat  virtutem  infusam, 
sed  quamdam  inclinationem  naturalem  ad  actum 
hujus. virtutis. 

QUAESTIO  XXVIII 

de  virginitate  B.  Maria.  — In  quatuor 
articulos  divisa. 

Deinde  considerandum  est  de  virginitate  matris 
Dei  : et  circa  hoc  qumruntur  quatuor  : i°  utrum 
fuerit  virgo  in  concipiendo  ; 20  utrum  fuerit  virgo 
in  partu  ; 30  utrum  permanserit  virgo  post  partum; 
40  utrum  votum  virginitatis  emiserit. 

Articulus  primus 

Utrum  B.  Maria  fuerit  virgo  in  concipiendo. 

4 Coni.,  cap.  45;  et  Optisc.  2,  cap.  225 ; et  Opusc.  60, 
cap.  4. 

Ad  primum  sic  proceditur.  1.  Videtur  quod  ma- 
ter Dei  non  fuerit  virgo  in  concipiendo  Christum. 


Quaestio  28.—  Post  tractatum  de  conceptione  et  sanc- 
tificatione B.  Virginis,  convenienti  ordine  dicendum  se- 
quitur de  statu  seu  ratione  vivendi  quem  in  hac  vita  ele- 
git, vel  ad  quem  potius  electa  est.  Quod  in  hac  et  se- 
quenti qu®st.  effecisse  D.  Thomas  videtur,  de  s(atu  ma- 
trimonii et  virginitatis  ejus  disputans,  simul  parans  viam 
ad  tractandum  de  conceptione  Filii,  ad  quam  hasc  aliquo 
modo  ordinata  sunt.  Quia  vero  virginitas  et  perfectior  et 
prior  est  matrimonio,  ideo  etiam  prius  de  illa  disputatio 
occurrit.  In  qua  duo  distinguenda  sunt  : alterum  quasi 
materiale,  quod  in  corporis  integritate  consistit  absque 
ulla  experientia  libidinis  ex  commixtione  (art.  i-j).  A Ae- 
rum est  veluti  formale  quod  est  propositum  servandi  vir- 
ginitatem, et  libidinem  nunquam  experiendi  (art.  4). 

Definit.  Eccles.  pro  hac  quazst.  — Symbol.  Apostol.  : Qui 
natus  est  de  Spiritu  Sancto  ex  Maria  Virgine.  — Symbol. 
Nicaeno-ConstantincpoUtanum  ; Et  incarnatus  est  de  Spi- 
ritu Sancto  ex  Maria  Virgine.  — Concil.  plenar.  Hispan. 
Toleti  (447)  jussu  S.  Leonis  Papa;;  Littera  S.  Leonis  Papce 
ad  Flavianum  Constantinopol.,  cap.  4;  Canones  Concil.  La- 
teran.,  sub  S.  Martino  I (649),  can.  2,  ?;  Symbolum  fidei 
Concil.  Tolet.  XI  (675^,  Vide  supra,  queest.  1,  pag.  j,  etc. — 
Constitutio  Pauli  IV,  contra  Socinianos  (155Q;  Vide  supra 
queest.  2,  art.  2.  pag.  22.—  Vide  diam  Synod.  Ephes.  can.  1, 
et  Synod.  V,  can.  6,  et  Synod.  VI,  vide  supra  queest.  1, 
pag.  5. — Synod.  Ephes.  can.  ij,  supra  quaist.  14,  art.  1. 

Cfr.  pro  hac  queest.  — S.  August.  Heeres.  56  et  82  ; S. 
Epiphanius,  hasres.  28  et  78  ; S.  Hieronymus,  libri  contra 
Jovinianum  et  contra  Helvidium;  S.  Ambrosius,  lib.  insti- 
tui. Virgin.;  S.  Ildephonsus  ; Valentia,  tom.  4 disp.  2; 
Suarez,  super  hanc  quaest. ; Thomassinus  de  Incarnat. ; 
Petavius,  lib.  14  ; Stamm,  Marialogia ; Morgott,  Marialo- 
gia;  Borgianelli,  La  mater nita  divina. 

Art.  i.  — Titulus  de  virginitate  carnali  intelligitur.  

Ex  resp.  ad  1 habes  S.  Joseph  patrem  dici  Christi  vere 
dupliciter,  vel  putative,  vel  officio,  quamvis  non  genera- 
tione. Non  solum  eo  modo  est  pater  quo  vitricus  vocatur 
pater  filiorum  suae  uxoris,  sed  multo  conjunctius,  quia 
scilicet  Christus  natus  est  in  illo  ipso  conjugio,  et  sine 


Nulla  enim  proles  quae  habet  patrem  et  matrem, 
ex  virgine  matre  concipitur.  Sed  Christus  non  so- 
lum dicitur  habere  matrem,  sed  etiam  patrem  : di- 
citur enim  Luc.  2,  33  : Erant  (1)  paler  ejus  el  ma- 
ter mirantes  super  his  qua;  dicebantur  de  illo  ; et  in- 
fra, 48,  eadem  mater  dicit  : Ecce  paler  luus  et  ego 
dolentes  quaerebamus  te.  Ergo  Christus  non  est 
conceptus  ex  virgine  matre. 

2.  Praeterea,  Matth.  1 probatur  quod  Christus 
fuerit  filius  Abrahae  et  David,  per  hoc  quod  Jo- 
seph ex  David  descendit  : quae  quidem  probatio 
nulla  esset,  si  Joseph  pater  Christi  non  fuisset. 
Ergo  videtur  quod  mater  Christi  eum  ex  semine 
Joseph  conceperit  : et  ita  non  videtur  fuisse  virgo 
in  concipiendo. 

3.  Praeterea,  Galat.  4,  4,  dicitur  ; Misit  Deus 
filium  suum  facium  ex  muliere.  Mulier  autem  con- 
sueto modo  loquendi  dicitur  quae  est  a viro  cogni- 
ta. Ergo  Christus  non  fuit  conceptus  ex  virgine 
matre. 

4.  Praeterea,  eorum  quae  sunt  ejusdem  specie 
est  idem  modus  generationis,  quia  generatio  reci- 
pit speciem  a termino,  sicut  et  caeteri  motus.  Sed 
Christus  fuit  ejusdem  speciei  cum  aliis  hominibus, 
secundum  illud  Philip.  2,  7 : In  similitudinem  ho- 
minum factus,  el  habitu  inventus  ut  homo.  Cum  er- 
go alii  homines  generentur  ex  commixtione  maris 
et  foeminae,  videtur  quod  etiam  Christus  simili  mo- 
do fuerit  generatus  : et  ita  non  videtur  fuisse  con- 
ceptus de  virgine  matre. 

5.  Praeterea,  quaelibet  forma  naturalis  habet 
materiam  sibi  determinatam,  extra  quam  esse  non 
potest.  Materia  autem  formae  humanae  videtur  esse 
semen  maris  et  fccminae.  Si  ergo  corpus  Christi 
non  fuerit  conceptum  ex  semine  maris  et  foeminae, 
non  vere  fuit  corpus  humanum  ; quod  est  incon- 
veniens. Videtur  igitur  non,  fuisse  conceptus  ex 
virgine  matre. 

— Sed  contra  est  quod  dicitur  Isaiae  7,  14:  Ec- 
ce virgo  concipiet. 

Respondeo  dicendum  quod  simpliciter  confi- 
tendum est  matrem  Christi  virginem  con- 
cepisse. Contrarium  enim  pertinet  ad  haeresim 
Ebionitarum  et  Cerinthi,  qui  Christum  purum  ho- 
minem arbitrabantur,  et  de  utroque  sexu  eum  na- 
tum putaverunt.  Quod  enim  Christus  sit  concep- 
tus ex  virgine,  conveniens  est  propter  quatuor.  — ■ 
Primo,  propter  mittentis  Patris  dignitatem  con- 
servandam. Cum  enim  Christus  sit  verus  et  natu- 
ralis Dei  Filius,  non  fuit  conveniens  quod  alium 
patrem  haberet  quam  Deum,  ne  dignitas  Dei  Pa- 


ipsius  injuria.  — Contra  hanc  veritatem,  quas  ad  fidem 
pertinet,  insurrexerunt  Cerinthus,  in  Aigypto,  versus 
finem  sasculi  I ; Ebion,  eodem  tempore;  postea  vero, 
Sociniani,  quorum  doctrina  damnata  fuit  a Paulo  I V et 
Clemente  VI II  (supra,  pag.  22);  recentius  tandem,  Ratio- 
nalistas. 

(1)  Vulgata  : Et  erat  pater  ejus  et  mater... 

tris  transferretur  ad  alium.  — - Secundo,  hoc  fuit 
conveniens  proprietati  ipsius  Filii  qui  mittitur,  qui 
quidem  est  Verbum  Dei.  Verbum  autem  absque 
omni  corruptione  cordis  concipitur;  quinimo  cordis 
corruptio  perfecti  Verbi  conceptionem  non  pati- 
tur. Quia  ergo  caro  sic  fuit  a Verbo  Dei  assumpta 
ut  esset  caro  Verbi  Dei,  conveniens  fuit  quod 
etiam  ipsa  sine  corruptione  matris  conciperetur. 
— Tertio,  hoc  fuit  conveniens  dignitati  humanita- 
tis Christi,  in  qua  locum  peccatum  habere  non 
debuit,  per  quam  peccatum  mundi  tollebatur,  se- 
cundum illud  Joan.  i,  29  : Ecce  agnus  Dei,  scili- 
cet innocens,  qui  tollit  peccatum  mundi.  Non  po- 
terat autem  esse  quod  in  natura  jam  corrupta  ex 
concubitu  caro  nasceretur  sine  infectione  origina- 
lis peccati.  Unde  Augustinus  dicit  in  lib.  1 de 
Nuptiis  et  Concupiscentia,  cap.  12  in  prine.  : 
Solus  nuptialis  concubitus  ibi  non  fuit , scilicet  in 
matrimonio  Mariae  et  Joseph,  quia  in  carne  pec- 
cati Jieri  non  poterat  sine  ulla  carnis  pudenda  con- 
cupiscentia quee  accidit  ex  peccato,  sine  qua  conci- 
pi noluit,  qui  futurus  erat  sine  peccato.  — Quarto, 
propter  ipsum  finem  incarnationis  Christi,  quae  ad 
hoc  fuit  ut  homines  renascerentur  in  filios  Dei, 
non  ex  voluntate  carnis,  neque  ex  voluntate  viri, 
sed  ex  Deo,  id  est,  ex  ipsa  Dei  virtute  : cujus  rei 
exemplar  apparere  debuit  in  ipsa  conceptione 
Christi.  Unde  Augustinus  dicit  in  libro  de  sancta 
Virginitate,  cap.  6,  ante  med.  : Oportebat  caput 
nostrum  insigni  miraculo  secundum  carnem  nasci  de 
virgine,  quo  significaret  membra  sua  de  virgine,  Ec- 
clesia secundum  spiritum  nascilura. 

Ad  primum  ergo  dicendum  quod,  sicut  Beda 
dicit  super  L-ucam,  lib.  1,  cap.  7,  paler  Salvatoris 
appellatur  Joseph,  non  quod  vere  juxta  Chotinia- 
nos  paler  fuerit  ei,  sed  quod  ad  J amam  Mariae 
conservandam  paler  sit  ab  omnibus  aestimatus.  Un- 
de et  Luc.  3,  23,  dicitur  : Ut  putabatur  filius  Jo- 
seph. — Vel,  sicut  Augustinus  dicit  in  lib.  2 de 
Consensu  Evangelistarum,  cap.  1,  eo  modo  paler 
Christi  dicitur  Joseph.  quo  et  vir  Mariae  inlelligilur 
sine  commixtione  carnis,  ipsa  copulatione  conjugii 
mullo  videlicet  conjunctius  quam  si  esset  aliunde 
adoptatus.  Neque  enim  propterea  non  erat  appel- 
landus Joseph  paler  Christi,  quia  non  eum  genuerat 
concumbendo  : quandoquidem  paler  esset  etiam  ei 
quem  non  ex  sua  conjuge  procreatum  aliunde  adop- 
tasset. 

Ad  secundum  dicendum  quod,  sicut  Hieronymus 
dicit  super  Matth.,  cap.  1,  sup.  illud  : « Christi 
generatio  sic  erat  »,  cum  Joseph  non  sit  paler  Do- 
mini Salvatoris,  ordo  generationis  ejus  usque  ad  Jo- 
seph deducitur,  primo  quidem,  quia  non  est  con- 
suetudinis Scripturarum  ut  mulierum  in  generationi- 
bus ordo  texatur.  Deinde  quia  ex  una  tribu  fuit 
Joseph  et  Maria  : unde  et  ex  lege  eam  accipere  co- 
gebatur ut  propinquam.  Et,  ut  Augustinus  dicit  in 
lib.  1 de  Nuptiis  et  Concupisc.,  cap.  1 1 , ad  fin., 
fuit  generationum  series  usque  ad  Josephperducen- 

da,  ne  illo  conjugio  virili  sexu  utique  potiori  fieret 
injuria,  cum  veritati  nihil  periret , quia  ex  semine 
David  et  Joseph  erat  et  Maria. 

Ad  tertium  dicendum  quod,  sicut  Glossa  (ord. 
August.  lib.  23  cont.  Faust.,  cap.  7)  dicit  ibidem, 
mulierem  pro  femina  posuit,  more  locutionis  He- 
braeorum : usus  enim  Hebraeae  locutionis  mulieres 
dicit  non  virginitate  corruptas,  sed  fceminas. 

Aa  quartum  dicendum  quod  ratio  illa  habet  lo- 
cum in  his  quae  procedunt  in  esse  per  viam  natu- 
rae, eo  quod  natura  sicut  est  determinata  ad 
unum  effectum,  ita  etiam  est  determinata  ad  unum 
modum  producendi  illum  ; sed  virtus  supernatura- 
lis  divina,  cum  sit  infinita,  sicut  non  est  determi- 
nata ad  unum  effectum,  ita  non  est  determinata  ad 
modum  producendi  quemcumque  effectum.  Et 
ideo  sicut  virtute  divina  fieri  potuit  ut  primus  ho- 
mo de  limo  terrae  formaretur,  ita  etiam  fieri  potuit 
ut  divina  virtute  corpus  Christi  formaretur  de  vir- 
gine absque  virili  semine. 

Ad  quintum  dicendum  quod  secundum  Philoso- 
phum, in  lib.  1 de  Gener,  animal,  cap.  2,  19  et 
20,  vers.  fin.,  semen  maris  non  est  sicut  materia 
in  conceptione  animalis,  sed  solum  sicut  agens  ; 
sola  autem  foemina  materiam  subministrat  concep- 
tui. Unde  per  hoc  quod  semen  maris  defuit  in 
conceptione  corporis  Christi,  non  sequitur  quod 
defuerit  ei  debita  materia.  Si  tamen  semen  maris 
esset  materia  foetus  concepti  in  animalibus,  mani- 
festum est  quod  non  est  materia  permanens 
in  eadem  forma  sed  materia  transmutata.  Et 
quamvis  virtus  naturalis  non  possit  transmutare 
ad  certam  formam  nisi  determinatam  materiam, 
virtus  tamen  divina,  quse  est  infinita,  potest  trans- 
mutare omnem  materiam  in  quamcumque  formam. 
Unde  sicut  transmutavit  iimum  terrae  in  corpus 
Adae,  ita  in  corpus  Christi  transmutare  potuit  ma- 
teriam a matre  ministratam,  etiamsi  non  esset  suf- 
ficiens materia  ad  naturalem  conceptum. 

Articulus  11 

Utrum  mater  Dei  fuerit  virgo  in  partu. 

Opusc.  2,  cap.  315. 

Ad  secundum  sic  proceditur.  1.  Videtur  quod 
mater  Christi  non  fuerit  virgo  in  partu.  Dicit 
enim  Ambrosius  super  Luc.,  cap.  1,  super  iilud  ; 
« Omne  masculinum  » : Qui  vulvam  sanclificavil 
alienam,  ut  nasceretur  prophela,  hic  est  qui  aperuit 
matris  suce  vulvam,  ut  immaculatus  exiret.  Sed 
aperitio  vulvae  virginitatem  excludit.  Ergo  mater 
Christi  non  fuit  virgo  in  partu. 

2.  Praeterea,  nihil  in  mysterio  Christi  esse  de- 

Art.  2.  — Conclusio  art.  est  fidei.  — Jovinianus  mona- 
chus, damnatus  Romae,  590,  non  erubuit  dicere  Virginem 
quippe  concepisse,  sed  non  virginem  peperisse.  Contra 
quem  acriter  S.  Hieronymus  scripsit.  Ab  isto  errore  non 
fuit  immunis  etiam  Pelagius. 

buit  per  quod  corpus  ejus  phantasticum  appareret 
Sed  hoc  non  videtur  vero  corpori,  sed  phantastico 
convenire,  ut  possit  per  clausa  transire,  eo  quod 
duo  corpora  simul  esse  non  possunt.  Non  igitur 
debuit  ex  matris  utero  clauso  corpus  Christi  pro- 
dire. Et  ita  non  decuit  quod  esset  virgo  in  partu. 

3.  Praeterea;  sicut  Gregorius  dicit  in  homil.  oc- 
tavarum Paschae  (26,  in  Evang.,  a prine.),  per 
hoc  quod  januis  clausis  ad  discipulos  post  resur- 
rectionem intravit  Dominus,  ostendit  corpus  suum 
esse  ejusdem  natura?  et  alterius  gloria?  ; et  sic  per 
clausa  transire  videtur  ad  gloriam  corporis  perti- 
nere. Sed  corpus  Christus  in  sua  conceptione  non 
fuit  gloriosum,  sed  passibile  habens  similitudinem 
carnis  peccati,  ut  Apostolus  dicit  ad  Rom.  8.  Non 
ergo  exivit  per  Virginis  uterum  clausum. 

— Sed  contra  est  quod  in  quodam  sermone 
Ephesini  concilii  (qui  est  Theodori  Ancyr.,  in 
prine.,  et  habetur  in  eo  conc.,  part.  3,  cap.  9)  di- 
citur : Natura  post  parium  nescii  ulterius  virginem; 
gratia  vero  et  parienlem  ostendit , et  matrem  fecit 
et  virginitati  non  nocuit.  Fuit  ergo  n ater  Christi 
virgo  in  partu. 

Respondeo  dicendum  quod  absque  omni  dubio 
asserendum  est,  matrem  Christi  etiam  in 
partu  virginem  fuisse  : nam  Propheta  non  so- 
lum dicit  : Ecce  virgo  concipiet ; sed  etiam  addit  : 
Et  pariet  filium,  Isaiae/,  14.  Et  hoc  quidem  con- 
veniens fuit  propter  tria.  — Primo  quidem,  quia 
hoc  competebat  proprietati  ejus  qui  nascebatur, 
qui  est  Verbum  Dei.  Nam  Verbum  non  solum  in 
corde  absque  corruptione  concipitur,  sed  etiam 
absque  corruptione  ex  corde  procedit.  Unde  ut 
ostenderetur  quod  illud  esset  corpus  ipsius  Verbi 
Dei,  conveniens  fuit  ut  de  incorrupto  virginis 
utero  nasceretur.  Unde  in  sermone  quodam 
Ephesini  concilii,  loc.  cit.,  legitur  : Qua?  paril 
carnem  puram,  a virginitate  cessat.  Sed  quia  natum 
est  in  carne  Verbum  Dei,  custodit  virginitatem, 
scipsum  per  hoc  ostendens  Verbum.  Neque  enim 
nostrum  verbum,  cum  parilur,  corrumpit  mentem  : 
neque  Deus  Verbum  substantiale  partum  eligens, 
peremit  virginitatem. — Secundo,  hoc  est  conve- 
niens quantum  ad  effectum  incarnationis  Christi. 
Nam  ad  hoc  venit  ut  nostram  corruptionem  tol- 
leret: unde  non  fuit  conveniens  ut  virginitatem 
matris  nascendo  corrumperet.  Unde  Augustinus 
(vel  alius  auctor)  dicit  in  quodam  serm.  de  Nativ. 
Domini : Fas  non  erat  ut  per  ejus  adventum  vio- 
laretur integritas,  qui  venerat  sanare  corrupta.  — 
Tertio,  fuit  conveniens  ne  matris  honorem  nas- 
cendo diminueret  qui  parentes  praeceperat  hono- 
randos. 

Ad  primum  ergo  dicendum  quod  Ambrosius 
dicit  hoc,  exponens  illud  quod  Evangelista,  Luc. 
2,  de  lege  induxit  : « Omne  masculinum  adape- 
riens vulvam  sanctum  Domino  vocabitur »:  Quod 
quidem,  ut  Beda  dicit,  cap.  8 in  Luc.,  consueta? 


nativitatis  more  loquitur,  non  quod  Dominus  sacri 
ventris  hospitium,  quod  ingressus  sanclificaveral, 
egressus  devirginasse  credendus  sit.  Unde  illa  ada- 
pertio non  significat  reserationem  communem 
claustri  pudoris  virginei,  sed  solum  exitum  prolis 
de  utero  matris. 

Ad  secundum  dicendum,  quod  ita  Christus  vo- 
luit veritatem  sui  corporis  demonstrare  quod  etiam 
simul  ejus  Divinitas  declararetur:  et  ideo  permis- 
cuit mira  humilibus.  Unde  ut  corpus  ejus  verum 
ostenderetur,  nascitur  ex  foemina,  sed  ut  ostende- 
retur ejus  divinitas,  nascitur  ex  virgine.  Talis 
enim  parium  decet  Deum,  ut  Ambrosius  dicit  in 
hymno  Nativitatis. 

Ad  tertium  dicendum  quod  quidam  dixerunt, 
Christum  in  sua  nativitate  dotem  subtilitatis  as- 
sumpsisse, sicut  quando  ambulavit  siccis  pedibus 
super  mare,  dicunt  eum  assumpsisse  dotem  agili- 
tatis. Sed  hoc  non  convenit  his  quas  supra  deter- 
minata sunt  (quaest.  14).  Hujusmodi  enim  dotes 
corporis  gloriosi  proveniunt  ex  redundantia  gloriae 
animae  ad  corpus,  ut  infra  dicetur,  cum  tractabi- 
tur de  corporibus  gloriosis  (in  supplem.  quaest.  95). 
Dictum  est  autem  supra  (quaest.  14,  art.  1,  ad  2) 
quod  Christus  ante  passionem  permittebat  carni 
suae  agere  et  pati  quae  propria ; nec  fiebat  talis 
redundantia  gloriae  ab  anima  ad  corpus.  Et  ideo 
dicendum  est  quod  omnia  ista  facta  sunt  miracu- 
lose per  virtutem  divinam.  Unde  Augustinus  dicit 
super  Joann.  (tract.  121,  inter  med.  et  fin.) : Mo- 
li corporis,  ubi  Divinitas  erat,  ostia  clausa  non  obs- 
titerunt ; ille  quippe  non  eis  apertis  intrare  potuit, 
quo  nascente  virginitas  matris  inviolata  permansit. 
Et  Dionysius  dicit  in  quadam  epist.  (ad  Caium, 
circ.  med.)  quod  Christus  super  nominem  operaba- 
tur ea  qua?  sunt  hominis  : et  lioc  monstrat  virgo  su- 
supernaluraliler  concipiens,  et  aqua  instabilis  terre- 
norum pedum  susiinens  gravitatem. 

Articulus  iii 

Utrum  mater  Dei  permanserit  virgo  post  partum. 

Opusc.  2,  cap.  225. 

Ad  tertium  sic  proceditur.  1.  Videtur  quod  ma- 
ter Christi  non  permanserit  virgo  post  partum. 
Dicitur,  enim  Matth.  1,  18:  Antequam  conveni- 
rent Joseph  et  Maria,  inventa  est  in  utero  habens 
de  Spiritu  Sancio.  Non  autem  Evangelista  diceret, 
antequam  convenirent,  nisi  de  conventuris,  quia 
nemo  dicit  de  non  pransuro,  antequam  pranderet. 
Ergo  videtur  quod  beata  Virgo  quandoque  conve- 
nerit carnali  copula  cum  Joseph  ; et  ita  non  per- 
manserit virgo  post  partum. 

2.  Praeterea,  ibidem  subditur  ex  verbis  angeli 
loquentis  ad  Joseph  : Noli  timere  accipere  Mariam 

Art.  j.  — Hsc  propositio  est  de  fide  contra  Helvi- 
dium (IV  s*c.),  et  Antidicomarianitas,  dogmatizantes  B. 
V.  Mariam,  post  Christum  natum,  alios  filios  genuisse. 


QJJ.EST.  XXVIII.  DE  VIRGINITATE  B.  MARIyE  iBl 


conjugem  luam.  Conjugium  autem  consummatur 
per  carnalem  copulam.  Ergo  videtur  quod  quan- 
doque carnalis  copula  intervenerit  inter  Mariam 
et  Joseph;  et  ita  videtur  quod  non  permanserit 
virgo  post  partum. 

3.  Praeterea,  ibidem  post  pauca  subditur  : Et 
accepit  conjugem  suam,  et  non  cognoscebat  eam , 
donec  peperit  filium  suum  primogenitum.  Hoc  au- 
tem adverbium  donec  consuevit  determinatum 
tempus  significare,  quo  impleto  fiat  id  quod  usque 
ad  illud  tempus  non  fiebat  : verbum  autem  co- 
gnoscendi ibi  ad  coitum  refertur,  sicui  et  Genes. 
4,  1,  dicitur  quod  Adam  cognovit  uxorem  suam. 
Ergo  videtur  quod  post  partum  Beata  Virgo  fue- 
rit carnaliter  a Joseph  cognita.  Ergo  videtur  quod 
non  permanserit  virgo  post  partum. 

4.  Praeterea,  primogenitus  non  potest  dici  nisi 
qui  habet  fratres  subsequentes  ; unde  et  Rorn.  8, 
29,  dicitur  : Quos  praescivit,  et  praedestinavit  con- 
formes fieri  imaginis  Filii  sui,  ut  sit  ipse  primoge- 
nitus in  multis  fratribus.  Sed  Evangelisla  nominat 
Christum  primogenitum  matris  ejus.  Ergo  habuit 
alios  filios  post  Christum  ; et  ita  videtur  quod  ma- 
ter Christi  non  manserit  virgo  post  partum. 

5.  Praeterea,  Joan.  2,  12,  dicitur:  Post  haec 
descendit  Capharnaum  ipse,  scilicet  Christus,  et 
mater  ejus,  et  fratres  ejus.  Sed  fratres  dicuntur 
qui  ex  eodem  parente  geniti  sunt.  Ergo  videtur 
quod  beata  Virgo  habuerit  alios  filios  post  Chris- 
tum. 

6.  Praeterea,  Matth.  27,  55,  dicitur  : Erant  ibi, 
scilicet  juxta  crucem  Christi,  mulieres  mullee  a 
longe,  qua;  secutce  erant  Jesum  a Galilaea,  minis- 
trantes ei  : inter  quas  erat  Maria  Magdalene,  et 
Maria  Jacobi  et  Joseph  mater,  et  mater  filiorum 
Zebedaei.  Videtur  autem  haec  Maria,  quae  hic  di- 
citur Jacobi  et  Joseph  mater,  esse  etiam  mater 
Christi  : dicitur  enim  Joan.  19,  25,  quod  stabat 
juxta  crucem  Jesu  Maria  mater  ejus.  Ergo  videtur 
quod  mater  Christi  non  permanserit  virgo  post 
partum. 

— Sed  contra  est  quod  dicitur  Ezech.  44,  2 : 
Porta  haec  clausa  erit,  et  non  aperietur,  et  vir  non 
transibit  per  eam,  quoniam  Dominus  Deus  Israel 
ingressus  est  per  eam;  quod  exponens  Augustinus 
(alius  auctor)  in  quodam  sermone  dicit  : Quid  est 
« porta  » in  domo  Domini  « clausa  ».  Nisi  quod 
Maria  semper  erit  intacta  'f  Et  quid  est:  « Homo 
non  transibit  per  eam  »,  nisi  quod  Joseph  nen  co- 
gnoscet eam  i Et  quid  est  : « Dominus  solus  intrat 
et  egreditur  per  eam  »,  nisi  quod  Spiritus  Sanctus 
impraegnabit  eam.  et  angelorum  Dominus  nascetur 
per  eam  l Et  quid  est : « Clausa  erit  in  aeternum  », 
nisi  quod  Maria  virgo  est  ante  parium,  et  virgo  in 
partu , et  !>irgo  post  partum  ? 

Respondeo  dicendum  quod  absque  omni  du- 
bio detestandus  est  error  Helvidii,  qui 
dicere  praesumpsit  matrem  Christi  post  par- 


tum a Joseph  esse  carnaliter  cognitam  et 
alios  filios  genuisse.  Hoc  enim  — primo  dero- 
gat Christi  perfectioni : qui  sicut  secundum  divi- 
nam naturam  unigenitus  est  Patris,  tanquam  per- 
fectus per  omnia  filius  ejus;,  ita  decuit  ut  esset 
unigenitus  matris,  tanquam  perfectissimum  ger- 
men ejus.  — Secundo,  hic  error  injuriam  facit 
Spiritui  Sancto,  cujus  sacrarium  fuit  uterus  virgi- 
nalis, in  quo  carnem  Christi  formavit.  Unde  non 
decebat  quod  de  caetero  violaretur  per  commixtio- 
nem virilem.  - Tertio,  derogat  dignitati  et  sanc- 
titati matris  Dei,  quae  ingratissima  videretur,  si 
tanto  Filio  contenta  non  esset,  et  si  virginitatem, 
quae  in  ea  miraculose  conservata  fuerat,  sponte 
perdere  vellet  per  carnis  concubitum.  — Quarto 
etiam  ipsi  Joseph  esset  ad  maximam  praesumptio- 
nem imputandum,  si  eam  quam  revelante  angelo 
de  Spiritu  Sancto  Deum  concepisse  cognoverat, 
polluere  attentaret.  Et  ideo  simpliciter  est  asse- 
rendum, quod  mater  Dei  s'cut  virgo  concepit,  et 
virgo  peperit,  ita  etiam  et  virgo  post  partum  in 
sempiternum  permansit. 

Ad  primum  ergo  dicendum  quod,  sicut  Hiero- 
nymus dicit  in  lib.  contra  Helvidium,  cap.  1,  ad 
fin.,  intelligendum  est  quod  haec  praepositio  « ante  » 
licet  saepe  consequentia  indicet,  tamen  nonnunquam 
ea  lanium  quae  prius  cogitabantur,  ostendit.  Nec 
necesse  est  ut  cogitata  fiant  ; cum  ideo  aliquid  in- 
tervenerit ne  ea  quae  cogitata  sunt,  fierent  : sicut  si 
aliquis  dicat:  Antequam  in  portu  pranderem,  navi- 
gavi, non  inlelligitur  quod  in  portu  prandeat  post- 
quam navigaverit , sed  quia  cogitabatur  in  portu 
pransurus.  Et  similiter  Evangelista  dicit  : Ante- 
quam convenirent,  inventa  est  in  utero  habens  de 
Spiritu  Sancto,  non  quia  postea  convenerint,  sed 
quia  dum  viderentur  conventuri,  praevenit  con- 
ceptio per  Spiritum  Sanctum;  ex  quo  factum  est 
ut  ulterius  non  convenirent. 

Ad  secundum  dicendum  quod,  sicut  Augustinus 
dicit  in  lib.  1 de  Nuptiis  et  Concupiscentia,  cap. 

1 1,  a prine.,  conjux  Joseph  vocabatur  mater  Dei  ex 
prima  desponsationis  fide,  quam  per  concubitum  non 
cognoverat,  nec  fuerat  cogniturus.  Ut  enim  Am- 
brosius dicit  super  Lucam,  cap.  1,  super  illud  : 
« Et  nomen  Virginis  Maria  »,  non  virginitatis 
ereptio,  sed  conjugii  testificatio,  nuptiarum  celebra- 
tione declaratur. 

Ad  tertium  dicendum  quod  quidam  dixerunt  hoc 
non  esse  intelligendum  de  cognitione  coitus,  sed 
de  cognitione  notitiae.  Dicit  enim  Chrysostomus 
(alius  auctor,  hom.  1 in  opusc.  imperf.,  ad  fin.), 
quod  non  cognovit  eam  Joseph,  antequam  pareret, 
cujus  fuerit  dignitatis;  sed  postquam  peperit,  tunc 
cognovit,  quia  per  ipsius  prolem  spatiosior  (1)  et 
dignior  facta  jueral  quam  lotus  mundus  : quia 
quem  totus  mundus  capere  non  poterat,  in  angusto 


(1)  Ita  cum  quibusdam  Mss.  veteres  editi.  — Cod. 
Alc.,  specialior.  — Ed.  Patav.  cum  Nicolaio,  speciosior. 

cubiculo  uteri  sui  sola  suscepit.  Quidam  vero  hoc 
referunt  ad  notitiam  visus.  Sicut  enim  Moysi  cum 
Deo  colloquentis  glorificata  est  facies,  ut  non 
possent  intendere  in  eum  filii  Israel,  sic  Maria 
claritate  virtutis  Altissimi  obumbrata  cognosci  non 
poterat  a Joseph,  donec  pareret;  post  partum  au- 
tem a Joseph  agnita  invenitur  specie  faciei,  non 
tactu  libidinis.  Hieronymus  autem  lib.  advers. 
Helvid.,  cap.  3,  parum  a prine.,  concedit  hoc  es- 
se intelligendum  de  cognitione  coitus;  sed  dicit 
quod  usque  vel  donec  in  Scripturis  dupliciter  po- 
test intelligi.  — Quandoque  enim  designat  certum 
tempus  secundum  illud  Gal.  3,  19  : Propter  trans- 
gressiones lex  posita  est,  donec  veniret  semen  cui 
promiserat.  — Quandoque  vero  signat  infinitum 
tempus,  secundum  illud  Psal.  122,  2 : Oculi  nos- 
tri ad  Dominum  Deum  nostrum  donec  misereatur 
nostri:  ex  quo  non  est  intelligendum  quod  post 
impetratam  misericordiam  oculi  avertantur  a Deo. 
Et  secundum  hunc  modum  loquendi  significantur 
ea  de  quibus  posset  dubitari,  si  scripta  non  fuis- 
sent; caetera  vero  nostrae  intelligentiae  derelin- 
quuntur. Et  secundum  hoc  Evangelista  dicit  ma- 
trem Dei  non  esse  cognitam  a viro  usque  ad  par- 
tum, ut  multo  magis  intelligamus  cognitam  non 
fuisse  post  partum. 

Ad  quartum  dicendum  quod  mos  divinarum 
Scripturarum  est  ut  primogenitum  vocent  non  so- 
lum eum  quem  fratres  sequuntur,  sed  eum  qui 
primus  natus  sit  : alioquin  si  non  est  primogeni- 
tus, nisi  quem  sequuntur  fratres,  tamdiu  secundum 
legem  primogenita  non  debentur,  quamdiu  et  alia 
fuerint  procreata  (i);  quod  patet  esse  falsum,  cum 
intra  unum  mensem  (2)  primogenita  redimi  man- 
darentur secundum  legem. 

Ad  quintum  dicendum,  quod  quidam,  sicut  Hie- 
ronymus dicit  super  Matth.  cap.  12,  sup.  illud  : 
« Ecce  mater  ejus  » fratres  Domini  de  alia  uxore 
Joseph  filios  suspicantur.  Nos  autem  fratres  Domi- 
ni, non  filios  Joseph,  sed  consobrinos  Salvatoris 
Maricc  matertera:  Domini  liberos  intelligimus.  Qua- 
tuor  enim  modis  in  Scripturis  fratres  dicuntur, 
scilicet  natura,  gente,  cognatione  et  affectu.  Un- 
de fratres  Domini  dicti  sunt,  non  secundum  na- 
turam, quasi  ab  eadem  matre  nati,  sed  secundum 
cognationem,  quasi  consanguinei  ejus  existentes. 
Joseph  autem,  sicut  Hieronymus  dicit  contra 
Helvidium,  cap.  9,  in  fin.,  magis  credendus  est 
virgo  permansisse,  quia  aliam  uxorem  habuisse  non 
scribitur,  et  fornicatio  in  sanctum  virum  non  ca- 
dit. 

(itita  Mss.  et  veteres  edit,  passim.  — AI.  : Tamdiu  sa- 
cerdotibus secundum  legem  primogenita  non  debentur  (item 
deberentur),  quamdiu  alia  non  fuerint  procreata  ; qu al- 
lectio a Garcia  inducta,  a posterioribus  passim  est  ado- 
ptata. 

(2!  Ita  Mss.  et  edit,  communiter.  — Cod.  Tarrac.,  intra 
annum  et  mensem.  — Camer.,  infra annum(\ege  unum)  men- 
sem. — AI.,  infra  annum  et  mensem.  — Nicolaius  post 
mensem. 


Ad  sextum  dicendum  quod  Maria,  quae  dicitur 
Jacobi  et  Joseph  mater,  non  intelligitur  esse  ma- 
ter Domini,  quae  in  Evangelio  non  consuevit  no- 
minari nisi  cum  cognominatione  hujus  dignitatis, 
quod  sit  mater  Jesu.  Haec  autem  Maria  intelligi- 
tur esse  uxor  Alphaei,  cujus  filius  est  Jacobus  mi- 
nor, qui  dictus  est  frater  Domini. 

Articulus  iv 

Utrum  mater  Dei  virgininitatem  voverit. 

4 Sent.,  dist.  30,  qitccsl.  2,  art.  1,  qua  st.  1 ; et  Matth.  1. 

Ad  quartum  sic  proceditur.  1.  Videtur  quod 
mater  Dei  virginitatem  non  vovent.  Dicitur  enim 
Deuter.  7,  14  : Non  erit  apud  te  sterilis  utriusque 
sexus.  Sterilitas  autem  sequitur  virginitatem.  Ergo 
servatio  virginitatis  erat  contra  praeceptum  vete- 
ris legis.  Sed  adhuc  lex  vetus  habebat  statum,  an- 
tequam Christus  nasceretur.  Ergo  non  potuit  li- 
cite B.  Virgo  vovere  virginitatem  pro  tempore 
illo. 

2.  Praeterea,  Apostolus,  1 ad  Cor.  7,  25,  dicit: 
De  virginibus  autem  praeceptum  Domini  non  habeo, 
consilium  autem  do.  Sed  perfectio  consilii  a Chris- 
to debuit  inchoari,  qui  est  finis  legis,  ut  Apostolus 
dicit  Rom.  10.  Non  ergo  conveniens  fuit  quod 
B.  Virgo  votum  virginitatis  emitteret. 

3.  Praeterea,  Glossa  Augustini  (1)  dicit  1 ad 
Tim.  3,  sup.  illud  : Habentes  damnationem,  etc., 
et  habetur  in  lib.  de  Bono  viduit.,  cap.  9,  quod 
voventibus  castitatem  non  solum  nubere,  sed  etiam 
velle  nubere  damnabile  est.  Sed  mater  Christi 
nullum  peccatum  damnabile  commisit,  ut  supra 
habitum  est,  quaest.  27,  art.  4.  Cum  ergo  des- 
ponsata fuerit,  ut  habetur  Luc.  1,  videtur  quod 
ipsa  virginitatis  votum  non  emiserit. 

— Sed  contra  est  quod  Augustinus  dicit  in  lib. 
de  sancta  Virginitate,  cap.  4,  circa  prine.  : An- 
nuntianti angelo  Maria  respondit : « Quomodo  fiet 
istud,  quoniam  virum  non  cognosco  / » quod  profecto 
non  diceret,  nisi  prius  se  virginem  Deo  vovisset. 

Respondeo  dicendum  quod,  sicut  in  secunda 
parte  habitum  est,  2-2,  quaest.  87,  art.  6, 
perfectionis  opera  magis  sunt  laudabilia,  si  ex  voto 
celebrentur.  Virginitas  autem  in  matre  Dei  prae- 
cipue debuit  pollere,  ut  ex  supra  dictis  rationibus 
patet,  art.  1 huj.  quaest.  Et  ideo  conveniens 
fuit  ut  virginitas  ejus  ex  voto  esset  Deo  con- 
secrata. — Verum  quia  tempore  legis  oportebat 

Art.  4.  — Titulus  clarus  est,  et  ratio  dubitandi  est, 
quia  nihil  legitur  de  voto  Beatfe  Virginis,  et  ipsa  ejus 
desponsatio  contrariari  videtur  voto  virginitatis. 

(1)  Ita  post  Nicolaium  recentiores  editi  correxere;  ve- 
teres, Apostolus  dicit,  etc. — Cod.  Alcan,  Camer.,  Paris. 
Glossa  Hieronymi,  ut  habetur  in  Decretis,  dist.  27,  cap. 
Voventibus,  apud  quem  tamen  non  reperiri  ibi  appendix 
notat. 

generationi  insistere  tam  mulieres  quam  viros,  quia 
secundum  carnis  originem  cultus  Dei  propagaba- 
tur, antequam  exilio  populo  Christus  nasceretur; 

mater  Dei  non  creditur,  antequam  desponsa- 
retur Joseph,  absolute  virginitatem  vovisse; 
sed  licet  eam  in  desiderio  habuerit,  super  hoc 
tamen  voluntatem  suam  divino  commisit  ar- 
bitrio. — Postmodum  vero,  accepto  sponso, 
secundum  quod  mores  illius  temporis  exige- 
bant, simul  cum  eo  votum  virginitatis  emi- 
sit. 

Ad  primum  ergo  dicendum  quod  quia  videbatur 
esse  lege  prohibitum  non  dare  operam  ad  relin- 
quendum semen  super  terram,  ideo  non  simplici- 
ter virginitatem  vovit  Dei  genitrix,  sed  sub  condi- 
tione, si  Deo  placeret ; postquam  autem  ei  inno- 
tuit hoc  esse  Deo  acceptum,  absolute  vovit,  ante- 
quam ab  angelo  annuntiaretur. 

Adsecundum  dicendum  quod,  sicut  gratiae  pleni- 
tudo perfecte  quidem  fuit  in  Christo,  et  tamen 
aliqua  ejus  inchoatio  praecessit  in  matre  ; ita  etiam 
observatio  consiliorum,  quae  per  gratiam  Dei  fit, 
perfecte  quidem  incoepit  in  Christo,  sed  aliquo 
modo  fuit  inchoata  in  Virgine  matre  ejus. 

Ad  tertium  dicendum  quod  verbum  illud  Apos- 
toli est  intelligendum  de  illis  quae  absolute  castita- 
tem vovent  : quod  quidem  mater  Dei  non  fecit, 
antequam  Joseph  desponsaretur;  sed  post  despon- 
sationem ex  communi  voluntate  simul  cum  sponso 
suo  votum  virginitatis  emisit. 

QUAESTIO  XXIX 

DE  MATRIS  DEI  DESPONSATIONE.  — In  duOS 

articulos  divisa. 

Deinde  considerandum  est  de  desponsatione 
matris  Dei,  et  circa  hoc  quaeruntur  duo  : i°  utrum 
Christus  debuerit  de  desponsata  nasci ; 2°  utrum 
fuerit  verum  matrimonium  inter  Mariam  matrem 
Domini  et  Joseph. 

Articulus  primus 

«• 

Utrum  Christus  nasci  debuerit  de  virgine  desponsata. 

4 Sent .,  dist.  jo,  qvueU.  2.  ari.  1,  quasi.  2 et  3 ; et  Matth. 

1 , coi.  23. 

Ad  primum  sic  proceditur.  1.  Videtur  quod 
Christus  non  debuerit  de  virgine  desponsata  nasci. 
Desponsatio  enim  ad  carnalem  copulam  ordinatur. 
Sed  mater  Domini  nunquam  voluit  carnali  copula 
uti,  quia  hoc  derogaret  virginitati  mentis  ipsius, 
Ergo  non  debuit  esse  desponsata. 

2.  Praeterea,  quod  Christus  ex  virgine  nasce- 
retur, miraculum  fuit  : unde  Augustinus  dicit  in 
epist  Ad  Volusianum,  137,  al.  3,  ante  med.  : 
Ipsa  Dei  virtus  per  inviolata;  matris  virginea  viscera 

membra  infantis  eduxit  qua;  postea  per  clausa  os- 
tia membra  juvenilia  introduxit.  Hic  si  ratio  quaeri- 
tur, non  erit  mirabile  ; si  exemplum  poscitur , non 
erit  singulare.  Sed  miracula  fiunt  ad  confirmatio- 
nem fidei  : unde  debent  esse  manifesta.  Cum  igi- 
tur per  desponsationem  hoc  miraculum  fuerit 
obumbratum,  videtur  non  fuisse  conveniens  quod 
Christus  de  desponsata  nasceretur. 

3.  Praeterea,  Ignatius  martyr,  ut  Hieronymus 
dicit  super  Matth.,  cao.  \,  sup.  illud  : Cum  esset 
desponsata , hanc  causam  assignavit  desponsationis 
matris  Dei,  ut  parius  ejus  diabolo  celaretur;  dum 
eum  putat  non  de  Virgine,  sed  ex  uxore  generatum. 
Quae  quidem  causa  nulla  esse  videtur,  tum  quia 
diabolus  ea  quae  corporaliter  fiunt,  perspicacitate 
sui  sensus  cognoscit;  tum  etiam  quia  postmodum 
per  multa  evidentia  signa  daemones  aliqualiter 
Christum  cognoverunt ; unde  dicitur  Marci.  1,  24, 
quod  homo  in  spiritu  immundo  exclamavit  dicens  : 
Quid  nobis  et  tibi,  J esu  Nazarene  * Venisti  ante 
tempus  (1)  perdere  nos)  Scio  qui  sis  sanctus  Dei. 
Non  ergo  videtur  conveniens  fuisse  quod  mater 
Dei  esset  desponsata. 

4.  Praeterea,  aliam  rationem  assignat  Hierony- 
mus, loc.  cit.  : Ne  lapidaretur  mater  Dei  a J udatis, 
sicut  adultera.  Haec  autem  ratio  nulla  esse  vide- 
tur : si  enim  non  esset  desponsata,  non  posset  de 
adulterio  condemnari.  Et  ita  non  videtur  rationa- 
bile fuisse  quod  Christus  de  desponsata  virgine 
nasceretur. 

— Sed  contra  est  quod  dicitur  Matth.  1,18: 
Cum  esset  desponsata  mater  Jesu  Maria  Joseph ; et 
Luc.  1,  26:  Missus  est  G ab ricl  angelus  ad  Mariam 
virginem  desponsatam  viro,  cui  nomen  erat  Jo- 
seph. 

Respondeo  dicendum  quod  conveniens  fuit 
Christum  de  desponsata  virgine  nasci, 
tum  propter  ipsum,  tum  propter  matrem,  tum 
etiam  propter  nos.  — Propter  ipsum  quidem 
Christum  quadruplici  ratione.  Primo  quidem  ne  ab 
infidelibus  tanquam  illegitime  natus  abjiceretur. 
Unde  Ambrosius  dicit,  super  Luc.,  cap.  i,sup. 
illud  : « In  mense  sexto  » : Quid  Judaeis,  quid  He- 
rodi posset  adseribi,  si  natum  viderentur  ex  adulte- 
rio persecuti)  Secundo,  ut  consueto  modo  ejus  ge- 
nealogia per  virum  describeretur.  Unde  dicit  Am- 
brosius, super  Luc.,  cap.  3,  sup.  illud:  «Et  ipse 
Jesus  erat,  etc.  » : Qui  in  seculum  venit,  seculi 
debuit  more  describi.  Viri  autem  persona  quaeritur, 
qui  in  senatu  et  reliquis  curiis  civitatum  generis  as- 
serit dignitatem.  Consuetudo  etiam  nos  instruit 
Scripturarum,  quae-  semper  viri  originem  queerit. 
Tertio,  ad  tutelam  pueri  nati,  ne  diabolus  contra 
eum  vehementius  nocumenta  procuraret.  Et  ideo 
Ignatius  dicit  ipsam  fuisse  desponsatam,  ut  partus 
ejus  diabolo  celaretur.  Quarto,  ut  a Joseph  nutrire- 


(1)  In  Vulgata  deest  ante  tempus. 


SUMMA  THEOLOGICA  PARS  TERTIA 


184 

tur  : unde  et  pater  ejus  dictus  est,  quasi  nutritius. 
— Fuit  etiam  conveniens  ex  parte  Virginis.  — 
Primo  quidem,  quia  per  hoc  redditur  immunis  a 
poena,  ne  scilicet  lapidaretur  a Judtvts  tanquam 
adultera,  ut  Hieronymus  dicit,  loc.  sup.  cit.  Se- 
cundo, ut  per  hoc  ab  infamia  liberaretur.  Unde 
dicit  Ambrosius  super  Luc.,  cap.  1,  sup.  illud  : 
In  mense  sexlo,  quod  desponsata  esi,  ne  temeralce 
virginitatis  adureretur  infamia  cui  gravis  alvus  cor- 
ruptelae videretur  insigne  praeferre.  Tertio,  ut  ei  a 
Joseph  ministerium  exhiberetur,  ut  Hieronymus 
dicit  loc.  cit.  — Ex  parte  etiam  nostra  hoc  fuit 
conveniens.  Primo  quidem,  quia  testimonio  Jo- 
seph comprobatum  est  Christum  ex  virgine  natum. 
Unde  Ambrosius  dicit  super  Luc.,  loc.  cit.  : Lo- 
cupletior testis  pudoris  maritus  adhibetur,  qui  pos- 
set et  dolere  (1)  injuriam,  et  vindicare  opprobrium, 
si  non  agnosceret  sacramentum.  Secundo,  quia  ipsa 
verba  Virginis  matris  magis  credibilia  redduntur 
suam  virginitatem  asserentis.  Unde  Ambrosius  di- 
cit super  Luc.,  ibid.  : Fides  Maria e verbis  magis 
adsciscilur,  et  mendacii  causa  removetur.  Videretur 
enim  culpam  obumbrare  voluisse  mendacio  innupta 
praegnans.  Causam  autem  mentiendi  desponsata 
non  habuit,  cum  conjungii  praemium  et  gratia  nup- 
tiarum parius  sit  fceminarum  : quae  quidem  duo 
pertinent  ad  firmitatem  fidei  nostrae.  Tertio,  ut 
tolleretur  excusatio  virginibus,  quae  propter  suam 
incautelam  non  vitant  infamiam.  Unde  Ambrosius 
dicit,  ibid.  : Non  decuit  virginibus  sinistra  opinione 
viventibus  velamen  excusationis  relinqui,  quod  infa- 
mata mater  quoque  Domini  videretur.  Quarto,  quia 
per  hoc  significatur  universa  Ecclesia  ; quae  cum 
virgo  sit,  desponsata  tamen  est  ini  viro  Christo,  ut 
Augustinus  dicit  in  lib.  de  sancta  Virginitate,  cap. 
12.  Potest  etiam  et  quinta  ratio  esse  quod  mater 
Domini  fuit  desponsata  et  virgo,  quia  in  persona 
ipsius  et  virginitas  et  matrimonium  honora'ur  con- 
tra haereticos  alteri  horum  detrahentes. 

Ad  primum  ergo  dicendum  quod  B.  Virgo  ma- 
ter Dei  ex  familiari  instinctu  Spiritus  Sancti  cre- 
denda est  desponsari  voluisse,  confidens  de  divino 
auxilio  quod  numquam  ad  carnalem  copulam  per- 
veniret ; hoc  tamen  divino  commisit  arbitrio,  unde 
in  nullo  detrimentum  passa  est  virginitas. 

Ad  secundum  dicendum  quod,  sicut  Ambro- 
sius dicit  super  Lucam,  loc.  cit.  in  prine,  corp., 
maluit  Dominus  aliquos  de  sui  ortu  quam  de  matris 
pudore  dubitare.  Sciebat  enim  teneram  esse  virginis 
verecundiam,  et  lubricam  famam  pudoris,  nec  puta- 
vit ortus  sui  fidem  matris  injuriis  adstruendam. 
Sciendum  tamen  quod  miraculorum  Dei  quaedam 
sunt  de  quibus  est  fides,  sicut  miraculum  virginei 
partus  et  resurrectionis  Domini,  et.  etiam  sacra- 
menti altaris  ; et  ideo  Dominus  voluit  ista  occultiora 
esse,  ut  fides  eorum  magis  meritoria  esset  : quae- 


fi)  Ita  optime  Nicolaius  et  posteriores  edit.  — AI., 
delere. 


dam  vero  miracula  sunt  ad  fidei  comprobationem, 
et  ista  debent  esse  manifesta. 

Ad  tertium  dicendum  quod,  sicut  Augustinus 
dicit  in  3 de  Trinit.  (implic.  cap.  7 et  8),  diabolus 
multa  potest  virtute  suae  naturae,  a quibus  tamen 
prohibetur  virtute  divina.  Et  hoc  modo  potest 
dici  quod  virtute  naturae  suae  diabolus  cognoscere 
poterat  matrem  Dei  non  fuisse  corrup  am,  sed 
virginem  ; prohibebatur  tamen  a Deo  cognoscere 
modum  partus  divini.  Quod  autem  postmodum 
eum  aliqualiter  cognovit  diabolus  esse  Filium  Dei, 
non  obstat,  quia  jam  tempus  erat  ut  Christus  suam 
virtutem  contra  diabolum  ostenderet  et  persecu- 
tionem ab  eo  concitatam  pateretur.  Sed  in  infantia 
oportebat  impediri  malitiam  diaboli,  ne  eum  acrius 
persequeretur,  quando  Christus  nec  pati  disposue- 
rat, nec  virtutem  suam  ostendere,  sed  in  omnibus 
aliis  infantibus  se  similem  exhibere.  Unde  Leo 
Papa  in  serm.  de  Epiph.  4,  cap  3,  ad  fin.,  dicit 
quod  Magi  viderunt  et  adoraverunt  puerum  Jesum 
quantitate  parvulum,  aliencv  opis  indigum,  fandi 
impotem , et  in  nullo  ab  humanae  infantia;  gener  ali- 
tate dissimulem.  Ambrosius  tamen  super  Lucam., 
loc.  cit.  in  prine,  corp.,  videtur  hoc  magis  referre 
ad  membra  diaboli.  Praemissa  enim  hac  ratione, 
scilicet  de  fallendo  principem  mundi,  subdit  : Sed 
lamen  magis  fcjellit  principes  se  culi : daemonum 
enim  malitia  facile  etiam  occulta  deprehendit,  at 
vero  qui  secularibus  vanitatibus  occupantur,  scire 
divina  non  possunt. 

Ad  quartum  dicendum  quod  judicio  adulterarum 
lapidabatur  secundum  legem  non  solum  illa  quae 
jam  erat  desponsata  vel  nupta,  sed  etiam  illa  quae 
in  domo  patris  custodiebatur  ut  virgo  quandoque 
nuptura.  Unde  dicitur  Deuteron.  2 2,  20  : Sinon 
est  in  puella  inventa  virginitas,  lapidibus  obruent 
eam  viri  civitatis  illius,  et  morietur,  quia  fecit  nefas 
in  Israel,  ut  fornicaretur  in  domo  patris  sui.  — Vel 
potest  dici,  secundum  quosdam,  quod  B.  Virgo 
erat  de  stirpe  Aaron,  unde  erat  cognata  Elisabeth. 
ut  dicitur  Luc.  1.  Virgo  autem  de  genere  sacerdo- 
tali propter  stuprum  occidebatur.  Legitur  enim 
Levit.  21,9:  Sacerdotis  filia,  si  deprehensa  fuerit 
in  stupro,  et  violaverit  nomen  patris  sui,  flammis 
exuretur.  Quidam  referunt  verbum  Hieronymi  ad 
lapidationem  infamiae. 

Articulus  11 

Utrum  inter  Mariam  et  Jessph  fuerit  verum  matrimonium. 

4 Sent.,  disl.  30,  qiuest.  2,  art.  2;  et  Opusc.-Lto,  cap.  2, 
coi.  3 ; et  Mallh.  1,  coi.  10,  fin. 

Ad  secundum  sic  proceditur.  1.  Videtur  quod 
inter  Mariam  et  Joseph  non  fuerit  verum  matrimo- 
nium. Dicit  enim  Hieronymus  contra  Helvidium, 
cap  2,  ante  med.,  quod  Joseph  Marite  custos  fuit 
potius  quam  maritus  ejus.  Sed  si  fuisset  verum 
matrimonium,  vere  Joseph  maritus  ejus  fuisset. 

Ergo  videtur  quod  non  fuerit  verum  matrimonium 
inter  Mariam  et  Joseph. 

2.  Praeterea,  super  illud  Matth.  i : Jacob  ge- 
nuit Joseph  virum  Mariae , dicit  Hieronymus  : 
Cum  virum  audieris,  suspicio  libi  non  subeal  nup- 
tiarum ; sed  recordare  consuetudinis  Scripturarum, 
quod  sponsi  viri,  et  spon  ce  uxores  vocantur.  Sed 
verum  matrimonium  non  efficitur  ex  sponsalibus, 
sed  ex  nuptiis.  Ergo  non  fuit  verum  matrimonium 
inter  B.  Virginem  et  Joseph. 

■).  Praeterea,  Matth.  i,  19,  dicitur:  « Joseph 
vir  ejus,  cum  esset  justus,  et  nollet  eam  traducere,  » 
scilicet  in  domum  suam  ad  cohabilalionem  assiduam, 
« voluit  eam  occulte  dimittere,  » id  est,  tempus  nup- 
tiarum mulare,  ut  Remigius  exponit  (habetur  in 
Cat.  aur.  D.  Thom.).  Ergo  videtur  quod  nondum 
nuptiis  celebratis,  nondum  esset  verum  matrimo- 
nium ; praesertim  cum  post  matrimonium  contrac- 
tum non  liceat  alicui  sponsam  dimittere.  — Sed 
contra  est  quod  Augustinus  dicit  in  lib.  2 de  Con- 
sensu Evangelistarum,  cap.  1,  ante  med.  : Non 
erat  J as  ut  Joseph  ob  hcc  a conjugio  Mariae  sepa- 
randum Euangelista  putaret,  quod  non  ex  ej-us 
concubitu,  sed  virgo  peperil  Christum.  Hoc  enim 
exemplo  magni/ice  insinuatur  Jidelibus  conjugalis, 
etiam  servata  pari  consensu  continentia,  posse  per- 
manere vocariquc  conjugium,  non  permixto  corpo- 
ris sexu,  etc. 

jx  espondeo  dicendum  quod,  matrimonium,  sive 
IV  conjugium  dicitur  verum  ex  hoc  quod  suam 
perfectionem  attingit.  Duplex  est  autem  rei  per- 
fectio, prima  et  secunda  : — prima  quidem  rei 
perfectio  consistit  in  ipsa  forma,  ex  qua  speciem 
sortitur.  — Secunda  vero  perfectio  consistit  in 
operatione  rei,  per  quam  res  aliqualiter  suum  finem 
attingit.  Forma  autem  matrimonii  consistit  in  qua- 
dam indivisibili  conjunctioneanimorum,  per  quam 
unus  conjugum  indivisibiliter  alteri  fidem  servare 
tenetur.  Finis  autem  matrimonii  est  proles  gene- 
randa et  educanda  : ad  quorum  primum  perveni- 
tur per  concubitum  (1)  conjugalem  ; ad  secun- 
dum per  alia  opera  viri  et  uxoris,  quibus  sibi  in- 
vicem obsequuntur  ad  prolem  nutriendam. 

Sic  igitur  dicendum  est  quod  quantum  ad  pri- 
mam perfectionem,  omnino  verum  fuit  ma- 
trimonium Virginis  matris  Dei  et  Joseph, 
quia  uterque  consensit  in  copulam  conjugalem  ; 
non  autem  expresse  in  copulam  carnalem,  nisi 
sub  conditione,  si  Deo  placeret.  Unde  et  ange- 
lus vocat  Mariam  conjugem  Joseph,  dicens  ad 
Joseph,  Matth.  1,  20  : Noli  timere  accipere  Ma- 
riam conjugem  tuam  : quod  exponens  Augustinus 
in  lib.  1 de  Nuptiis  et  Concupisc  , cap.  11,  a 
prine.,  dicit  : Conjux  vocatur  ex  prima  despon- 
sationis fide,  quam  concubitu  nec  cognoverat, 
nec  fuerat  cogniturus. 

Quantum  vero  ad  secundam  perfectionem, 
quae  est  per  actum  matrimonii,  si  hoc  refera- 
tur ad  carnalem  concubitum,  per  quem  pro- 
les generatur,  non  fuit  illud  matrimonium 
consummatum.  Unde  Ambrosius  dicit  superLuc. 
cap.  i,sup.  illud  : In  mense  sexto  : Non  te  mo- 
veat quod  frequenter  Mariam  Scriptura  vocat  con- 
jugem : non  enim  virginitatis  ereptio,  sed  conjugii 
testificatio,  nuptiarum  celebratione  declaratur.  — 
Habuit  tamen  illud  matrimonium  etiam  se- 
cundam perfectionem  quantum  ad  prolis  edu- 
cationem. Unde  Augustinus  dicit  in  lib.  1 de 
Nupt.  et  Concupisc.,  cap.  2,  in  fin.  : Omne  nup- 
tiarum bonum  impletum  est ■ in  illis  parentibus 
Christi,  proles,  fides  et  sacramentum.  Prolem  co- 
gnoscimus ipsum  Dominum  Jesum ; fidem,  quia 
nullum  adulterium  ; sacramentum,  quia  nullum 
divortium  ; solus  ibi  nuptialis  concubitus  non  fuit. 

Ad  primum  ergo  dicendum  quod  Hieronymus 
accipit  ibi  maritum  ab  actu  matrimonii  consum- 
mati. 

Ad  secundum  dicendum  quod  nuptias  Hiero- 
nymus vocat  nuptialem  concubitum. 

Ad  tertium  dicendum  quod,  sicut  Chrysostomus 
(alius  auctor)  dicit  super  Matth.,  hom.  1,  in  Op. 
imperf.,  sub  fin  , beata  Virgo  sic  fuit  desponsata 
Joseph,  quod  etiam  esset  domi,  habita.  Nam  sicut 
in  ea  quae  in  domo  viri  concipit,  intelligilur  concep- 
tio maritalis  ; sic  in  ea  quae  extra  domum  concipit, 
est  suspecta  conceptio.  Et  ita  non  esset  sufficienter 
provisum  famae  B.  Virginis  per  hoc  quod  fuit  des- 
ponsata, nisi  etiam  fuisset  domi  habita.  Unde 
quod  dicitur  : Et  nollet  eam  traducere,  melius  in- 
telligitur,  id  est,  nollet  eam  diffamare  in  publicum, 
quam  quod  intelligatur  de  traductione  in  domum. 
Unde  et  Evangelista  subdit  quod  voluit  occulte 
dimittere  eam.  Quamvis  tamen  esset  domi  habita 
propter  primam  desponsationis  fidem,  nondum  ta- 
men intervenerat  solemnis  celebratio  nuptiarum  ; 
propter  quod  etiam  nondum  carnaliter  convene- 
rant. Unde,  sicut  Chrysostomus  dicit  hom.  4 in 
Matth.,  aliquant.  a prine.,  non  dicit  Evangelista  : 
Antequam  duceretur  in  domum  sponsi,  etenim  intus 
jam  erat.  Consuetudo  enim  fuit  veteribus  ut  sponsae 
in  sponsorum  domibus  haberentur.  Et  ideo  etiam 
angelus  dicit  Joseph  : Ne  timeas  accipere  Mariam 
conjugem  tuam,  id  est,  non  timeas  nuptias  ejus  so- 
lemni.er  celebrare.  Licet  alii  dicant,  quod  nondum 
erat  in  domum  inducta,  sed  solum  desponsata. 
Primum  tamen  magis  consonat  Evangelio. 


(i)  Ita  Mss.  et  antiqui  editi  libri,  queis  concinunt  edit. 
Patav.  Garcia,  Theologi.  — Nicolaius,  per  consensum. 

QUAESTIO  XXX 

de  B.  Maria  Virginis  annuntiatione.  — In 
quatitor  articulos  divisa. 

Deinde  considerandam  est  de  annuntiatione  B. 
Virginis  : et  circa  hoc  quaeruntur  quatuor  : i° 
utrum  conveniens  fuerit  ei  annuntiari  quod  in  ea 
generandum  est  ; 2°  per  quem  erat  ei  hoc  annun- 
tiandum; 30  per  quem  modum  ei  annuntiari  debe- 
bat ; 40  de  ordine  annuntiationis. 

Articulus  primus 

Utrum  necessarium  fuerit  annuntiari  B.  Virgini  quod  in  ea 
erat  generandum. 

3 Sent.,  dist.  3,  qiuest.  3,  art.  i,  qiuestiunc.  i,  eldist.  30, 
art.  4. 

Ad  primum  sic  proceditur.  1.  Videtur  quod  non 
fuerit  necessarium  B.  Virgini  annuntiari  quod  in 
ea  fiendum  erat.  Annuntiatio  enim  ad  hoc  solum 
necessaria  esse  videbatur  ut  Virginis  consensus  ha- 
beretur. Sed  consensus  ejus  non  videtur  necessa- 
rius fuisse,  quia  conceptus  Virginis  praenuntiatus 
fuit  prophetia  praedestinationis,  qua;  sine  nostro 
completur  arbitrio , ut  dicit  quaedam  Glossa  Matth. 

1 (ord.  sup.  illud  : UL  adimpleretur  quod  dictum 
est,  etc.).  Non  ergo  necessarium  fuit  quod  talis  an- 
nuntiatio fieret. 

2.  Praeterea,  B.  Virgo  incarnationis  fidem  ha- 
bebat, sine  qua  nullus  esse  poterat  in  statu  salu- 
tis, quia,  ut  dicitur  Rom.  3,  22  : Justitia  Dei  per 
fidem  Jesu  Christi  in  omnes.  Sed  de  eo  quod  ali- 
quis per  certitudinem  credit,  non  indiget  ulterius 
instrui.  Ergo  B.  Virgini  non  fuit  necessarium  ut  ei 
incarnatio  Filii  Dei  annuntiaretur. 

3.  Praeterea,  sicut  B.  Virgo  corporaliter  Chris- 
tum concepit,  ita  et  quaelibet  sancta  anima  conce- 
pit ipsum  spiritualiter  : unde  Apostolus  dicit  Gal. 
4,  19  : Filioli  mei , quos  iterum  parturio , donec 
formetur  Christus  in  vobis.  Sed  illis  qui  spiritualiter 
debent  Christum  concipere,  talis  conceptio  non 
annuntiatur.  Ergo  nec  B.  Virgini  fuit  annuntian- 
dum quod  esset  in  utero  conceptura  Filium 
Dei.'' 

Art.  i.  — In  titulo  sermo  est  de  necessario  ad  finem, 
sine  quo  non  bene  pervenitur  ad  finem,  et  non  de  neces- 
sario simpliciter,  vel  necessario  sine  quo  non  potest  per- 
veniri ad  finem.  Nam  constat  quod  neque  simpliciter  ne- 
cessaria est  annuntiatio,  quia  oppositum  non  implicat 
contradictoria  ; neque  sicut  navis  ad  transeundum  mare 
quia  poterat  incarnari  Verbum  Dei,  absque  praevia  an- 
nuntiatione. Sed  an  fuerit  necessaria  annuntiatio,  ita 
quod  sine  illa  praevia,  non  bene  fuisset  facta  incarnatio, 
qu-eritur.  — In  solui,  ad.  1,  nota  hiec  verba  : « Prophetia 
praedestinationis  sin;  nostro  impletur  arbitrio  »,  quae  sup- 
ponunt celebrem  illam  divisionem  prophetiae,  in  prophe- 
tiam praescientias,  praedestinationis  et  comminationis, 
quam  tradit  2.  2,  quaest.  174,  art.  1,  et  quaest.  12,  de  Verit.' 
art.  10. 


— Sed  contra  est  quod  habetur  Luc.  1,  quod 
Angelus  dixit  ei  : Ecce  concipies  in  utero,  et  paries 
filium. 

Respondeo  dicendum  quod  congruum  fuit 
B.  Virgini  annuntiari  quod  esset  Christum 
conceptura.  — Primo  quidem  ut  servaretur  con- 
gruus ordo  conjunctionis  Filii  Dei  ad  Virginem, 
ut  scilicet  prius  mens  ejus  de  ipso  instrueretur 
quam  carne  eum  conciperet.  Unde  Augustinus 
dicit  in  lib.  de  Virginitate,  cap.  3 : Beatior  est 
Maria  percipiendo  fidem  Christi  quam  concipiendo 
carnem  Chrisit;  et  postea  subdit  : Materna  pro- 
pinquitas nihil  Marice  profuisset , nisi  felicius 
Christum  corde  quam  carne  geslassel.  — Secundo, 
ut  posset  esse  certior  testis  hujus  sacramenti, 
quando  super  hoc  divinitus  erat  instructa.  — Ter- 
tio, ut  voluntaria  sui  obsequii  munera  Deo  offer- 
ret, ad  quod  se  promptam  obtulit  dicens:  Ecce 
ancilla  Domini.  — Quarto,  ut  ostenderetur  esse 
quoddam  spirituale  matrimonium  inter  Filium  Dei 
et  humanam  naturam.  Et  ideo  per  annuntiationem 
expectabatur  consensus  Virginis  loco  totius  hu- 
manae naturae. 

Ad  primum  ergo  dicendum  quod  prophetia  prae- 
destinationis completur  sine  nostro  arbitrio  cau- 
sante,  non  tamen  sine  nostro  arbitrio  consen- 
tiente. 

Ad  secundum  dicendum  quod  B.  Virgo  expres- 
sam fidem  habebat  incarnationis  futurae  ; sed  cum 
esset  humilis,  non  tam  alta  de  se  sapiebat : et 
ideo  super  hoc  erat  instruenda. 

Ad  tertium  dicendum  quod  spiritualem  concep- 
tionem Christi,  quae  est  per  fidem,  praecedit  an- 
nuntiatio, quae  est  per  fidei  praedicationem,  se- 
cundum quod  fides  est  ex  auditu,  ut  dicitur  Rom. 
10,  17.  Nec  tamen  propter  hoc  aliquis  pro  certo 
scit  se  gratiam  habere  ; sed  scit  veram  fidem  esse 
quam  accepit. 

Articulus  ii 

Utrum  annuntiatio  B.  Virginis  fieri  debuerit  per  angelum. 

3 Sent.,  dist.  3 , quast.  3,  art.  2,  quastiunc.  1 et  2. 

Ad  secundum  sic  proceditur.  1.  Videtur  quod 
B.  Virgini  non  debuerit  annuntiatio  fieri  per  an- 
gelum. Supremis  enim  angelis  fit  revelatio  imme- 
diate a Deo,  ut  Dionysius  dicit  7,  cap.  coelest. 
Hierarch.,  parum  a med.  Sed  mater  Dei  est  su- 
per omnes  angelos  exaltata.  Ergo  videtur  quod 
immediate  a Deo  debuerit  illi  annuntiari  incarna- 
tionis mysterium,  et  non  per  angelum. 


Art.  2.  — Tribus  modis  fieri  poterat  haec  revelatio  : 
vel  proxime  ab  ipso  Deo,  vel  per  Angelum,  vel  per  ho- 
minem. — De  solut.  ad.  j,  quomodo  angeli,  ante  annun- 
tiationem mysterium  incarnationiscognoverint,  in  1’Parte, 
quaest.  <7,  copiose  disseritur. 

2.  Praeterea,  si  in  hoc  oportebat  servari  com- 
munem ordinem,  secundum  quem  divina  homini- 
bus per  angelos  revelantur,  similiter  divina  ad 
mulierem  per  virum  deferuntur  : unde  et  Aposto- 
lus dicit  i Corinth.  14,  34 : Mulieres  in  ecclesiis 
taceant  :...  si  quid  autem  volunt  discere,  domi 
viros  suos  interrogent.  Ergo  videtur  quod  B.  Vir- 
gini debuerit  annuntiari  mysterium  incarnationis 
per  aliquem  virum,  praesertim  quia  Joseph  vir 
ejus  super  hoc  fuit  ab  angelo  instructus,  ut  legitur 
Matth.  1. 

3.  Praeterea,  nullus  potest  congrue  annuntiare 
quod  ignorat.  Sed  etiam  supremi  angeli  non  plene 
cognoverunt  incarnationis  mysterium  : unde  dicit 
Dionysius,  7 cap.  Hierarch.,  a med.,  ex  eorum 
persona  esse  intelligendam  quaestionem  quae  po- 
nitur Isa.  6;,  1 : Quis  est  iste  qui  venit  de  Edoni  t 
Ergo  videtur  quod  per  nullum  angelum  potuit 
convenienter  annuntiatio  incarnationis  fieri. 

4.  Praeterea,  majora  sunt  per  majores  nuntios 
annuntianda.  Sed  mysterium  incarnationis  est  ma- 
ximum inter  omnia  quae  per  angelos  sunt  homini- 
bus annuntiata.  Ergo  videtur  quod  si  per  aliquem 
angelum  debuit  annuntiari,  ille  debuerit  esse  de 
supremo  ordine.  Sed  Gabriel  non  est  de  supremo 
ordine,  cum  sit  de  ordine  archangelorum,  qui  est 
penultimus  : unde  Ecclesia  cantat  : Gabrielem  ar- 
changelum  scimus  divinitus  te  esse  affatum.  Non 
ergo  hujusmodi  annuntiatio  per  Gabrielem  ar- 
changelum  convenienter  facta  est. 

— Sed  contra  est  quod  dicitur  Luc.  1,  26: 
Missus  est  Gabriel  angelus  a Deo,  etc. 

Respondeo  dicendum  quod  conveniens  fuit 
matri  Dei  annuntiari  per  angelum  divinae 
incarnationis  mysterium,  propter  tria.  — 
Primo  quidem  ut  in  hoc  etiam  servaretur  divina 
ordinatio,  secundum  quam  mediantibus  angelis  di- 
vina ad  homines  perveniunt : unde  Dionysiusdi- 
cit,  4 cap.  coelest.  Hierarch.,  a med.,  quod  divi- 
num Jesu  benignitatis  mysterium  angeli  primo 
edocti  sunt  ; postea  per  ipsos  ad  nos  cognitionis  gra- 
tia transivit.  Sic  ergo  divinissimus  Gabriel  Zacha- 
riam  quidem  docuit,  prophetam  Joannem  ex  ipso 
nasciturum  ; Mariam  autem  quomodo  in  ipsa  fieret 
thearchicum  ineffabilis  Dei  formationis  mysterium. 
— Secundo,  hoc  fuit  conveniens  reparationi  hu- 
manae, quae  futura  erat  per  Christum  : unde  Beda 
dicit  in  homil.  (in  festo  Annunt.,  in  prine.,  et  est 
inter  hiemales  de  SS.):  Aptum  humancc  restaura- 
tionis principium  ut  angelus  a Deo  mitteretur  ad 
Virginem  partu  consecrandam  divino,  quia  prima 
perditionis  humancc  fuit  causa,  cum  serpens  a dia- 
bolo mittebatur  ad  mulierem  spiritu  superbia;  de- 
cipiendam. — Tertio,  quia  hoc  congruebat  virgini- 
tati matris  Dei  : unde  Hieronymus  (alius  auctor) 
dicit  in  serm.  Assumptionis  inter  prine,  et  med. 
Bene  angelus  ad  Virginem  mittitur  quia  semper  est 
angelis  cognata  virginitas.  Profecto  in  carne  preu- 

ter  carnem  vivere  non  terrena  vita  est,  sed  cceleslis. 

Ad  primum  ergo  dicendum  quod  mater  Dei 
superior  erat  angelis  quantum  ad  dignitatem,  ad 
quam  divinitus  eligebatur;  sed  quantum  ad  statum 
praesentis  vitae,  inferior  erat  angelis,  quia  et  ipse 
Christus  ratione  passibilis  vitae  modico  ab  angelis 
minoratus  est,  ut  dicitur  Hebr.  2,  9.  Sed  tamen 
quia  Christus  simul  fuit  viator  et  comprehensor, 
quantum  ad  cognitionem  divinorum  non  indigebat 
ab  angelis  instrui.  Sed  mater  Dei  nondum  erat  in 
statu  comprehensorum  : et  ideo  de  divino  conceptu 
per  angelos  instruenda  erat. 

Ad  secundum  dicendum  quod,  sicut  Augustinus 
(alius  auctor)  dicit  in  serm.  de  Assumptione, 
cap.  q;B.  Virgo  Maria  vera  ccstimaiione,  a- qui- 
busdam generalibus  excipitur,  quia  nec  conceptus 
multiplicavit,  nec  sub  viri,  id  est,  mariti , potestate 
fuit,  qua;  integerrimis  visceribus  de  Spiritu  Sancto 
Christum  suscepit.  Et  ideo  non  debuit  mediante 
viro  instrui  de  mysterio  incarnationis,  sed  me- 
diante angelo.  Propter  quod  etiam  ipsa  est  prius 
instructa  quam  Joseph  : nam  ipsa  instructa  est  ante 
conceptum,  Joseph  autem  post  ejus  conceptum. 

Ad  tertium  dicendum  quod,  sicut  patet  ex  auc- 
toritate Dionysii  inducta  in  corp.  art.,  angeli  in- 
carnationis mysterium  cognoverunt;  sed  tamen 
interrogabant,  perfectius  scire  cupientes  a Christo 
hujus  mysterii  rationes,  quae  sunt  incomprehensi- 
biles omni  creato  intellectui.  Unde  Maximus  mar- 
tyr dicit  ; Quod  angeli  noverint  futuram  incarna- 
tionem, ambigere  non  oportet.  Latuit  autem  eos 
investigabilis  Domini  conceptio  atque  modus,  qua- 
liter totus  in  genitore,  totus  manebat  in  omnibus,  nec 
non  et  in  virginea  cellula. 

Ad  quartum  dicendum  quod  quidam  dicunt  Ga- 
brielem fuisse  de  supremo  ordine  angelorum : 
propter  quod  Gregorius  dicit,  hom.  34  in  Evang., 
circ.  med. : Summum  angelum  venire  dignum  fue- 
rat, qui  summum  omnium  nuntiabat.  Sed  ex  hoc 
non  habetur  quod  fuerit  summus  inter  omnes 
ordines,  sed  respectu  angelorum  : fuit  enim  de 
ordine  archangelorum,  unde  et  Ecclesia  eum  ar- 
changelum  nominat  : et  Gregorius  ipse  dicit  in 
homil.  de  centum  Ovibus,  loc.  cit . , quod  archan- 
geli  dicuntur  qui  summa  annuntiant.  Satis  est  ergo 
credibile  quod  sit  summus  in  ordine  archangelo- 
rum. Et,  sicut  Gregorius  dicit  ibid . , hoc  nomen 
officio  ejus  congruit.  Gabriel  enim  Dei  fortitudo 
nominatur.  Per  Dei  ergo  fortitudinem  nuntiandus 
erat  qui  virtutum  Dominus  et  potens  m pnvlio  ad 
debellandas  potestates  aereas  veniebat. 

Articulus  iii 

Utrum  angelus  annuntians  debuerit  B.  Virgini  visione 
corporali  apparere. 

y Sent.,  dist.  j,  quast.  q,  art.  2,  quastiunc.  2. 

Ad  tertium  sic  proceditur,  i.  Videtur  quod  an- 
gelus annuntians  non  debuerit  Virgini  apparere 
visione  corporab.  Dignior  enim  est  intellectualis 
visio  quam  corporalis,  ut  Augustinus  dicit.  12, 
super  Genes,  ad  litt.,  c.  24,  circ.  med.,  et  praeci- 
pue ipsi  angelo  est  magis  conveniens  : nam  visione 
intellectuali  videtur  angelus  in  sua  substantia  ; vi- 
sione autem  corporali  videtur  in  assumpta  figura 
corporea.  Sed  sicut  ad  annuntiandum  conceptum 
divinum  decebat  venire  summum  nuntium ; ita 
etiam  videtur  quod  decuerit  esse  summum  genus 
visionis.  Ergo  videtur  quod  angelus  annuntians 
apparuerit  Virgini  visione  intellectuali. 

2.  Praeterea,  visio  imaginaria  videtur  etiam  esse 
nobilior  quam  visio  corporalis,  sicut  imaginatio  est 
altior  potentia  quam  sensus.  Sed  angelus  appa- 
ruit Joseph  in  somnis  secundum  imaginariam  visio- 
nem, ut  patet  Matth.  1 et  2.  Ergo  videtur  quod 
etiam  apparere  debuerit  B.  Virgini  imaginaria  vi- 
sione et  non  corporali. 

3.  Praeterea,  corporalis  visio  spiritualis  subs- 
tantiae videntes  stupefac:t : unde  et  de  ipsa  Virgine 
cantatur  : Expavescit  Virgo  de  lumine.  Sed  melius 
fuisset  quod  a tali  turbatione  mens  ejus  esset  prae- 
servata.  Non  ergo  fuit  conveniens  quod  hujusmo- 
di annunciatio  fieret  per  visionem  corporalem. 

— Sed  contra  est  quod  Augustinus  (vel  alius 
auctor)  in  quodam  sermone,  23  in  App.,  ind„cit 
B.  Virginem  sic  dicentem  : Venit  ad  me  Gc.briel 
archangelus  facie  rutilans,  veste  coruscans , incessu 
mirabilis.  Sed  haec  non  possunt  pert  nere  nisi  ad 
corpoream  visionem.  Ergo  corporea  visione  ange- 
lus annuntians  B.  Virgini  apparuit. 

Respondeo  dicendum  quod  angelus  annun- 
tians apparuit  matri  Dei  corporea  visione 
et  hoc  conveniens  fuit  : — Primo  quidem  quan- 
tum ad  id  quod  annuntiabatur.  Venerat  enim  an- 
gelus annuntiare  incarnationem  invisibilis  Dei,  per 
quam  visibilis  fieret : unde  etiam  conveniens  fuit 
ut  ad  hujus  rei  declarationem  invisibilis  creaturae 
formam  assumeret,  in  qua  visibiliter  appareret  ; 
cum  etiam  omnes  apparitiones  veteris  Testamenti 
ad  hanc  apparitionem  praeordinentur,  qua  Filius 
Dei  in  carne  apparuit.  — Secundo,  fuit  congruum 
dignitati  matris  Dei,  quae  non  solum  in  mente,  sed 

Art.  j.  — Titulus  simul  qvaarit  quia  et  propter  quid  cor- 
porali apparitione,  an  scilicet  fuerit,  et  quare  fuerit  ap- 
par  tio  visibilis  ; utrumque  enim  impo  tat  titulus,  quae- 
rens an  debuerit  apparere  corporaliter.  — Quamvis  D. 
Thomas  de  visione  corporali  in  itulo  loquatur,  timet 
revera  ntendit  interrogare  de  apparitione  in  spec  e cor- 
poris humani.  Interdum  enim  apparet  angelus  sub  specie 
corporea  non  humana. 


in  corporeo  ventre  erat  Dei  Filium  receptura  : et 
ideo  non  solum  mens  ejus,  sed  etiam  sensus  cor- 
porei erant  visione  angelica  refovendi.  — Tertio, 
congruit  certitudini  ejus  quod  annuntiabatur.  Ea 
enim  quae  sunt  oculis  subjecta  certius  apprehendi- 
mus quam  ea  quae  imaginamur.  Unde  Chrysosto- 
mus  dicit  super  Matth.,  homo.,  4.  ante  med., 
quod  angelus  non  in  somnis,  imo  visibiliter  Virgini 
astitit : nam  quia  magnam  valde  revelationem  ac- 
cipiebat ab  angelo,  egebat  ante  tanta ’ rei  eventum 
visione  solemni  (1). 

Ad  primum  ergo  dicendum  quod  intellectualis 
visio  est  potior  quam  visio  imaginaria  vel  corpora- 
lis, si  sit  sola.  Sed  ipse  Augustinus  dicit,  lib.  12 
sup.  Genes,  ad  litt.,  cap.  9,  circa  med.,  quod  ex- 
cellentior est  prophetia  quae  habet  simul  intuellec- 
tualem  et  imaginariam  visionem,  quam  illa  quae 
habet  alteram  tantum.  B.  autem  Virgo  non  solum 
1 percepit  visionem  corporalem  ; sed  etiam  intellec- 
j tualem  illuminationem.  Unde  talis  apparitio  nobi- 
lior fuit.' Fuisset  tamen  nobilior,  si  ipsum  angelum 
intellectuali  visione  in  sua  substantia  vidisset.  Sed 
hoc  non  patiebatur  status  hominis  viatoris  quod 
angelum  per  essentiam  videret. 

Ad  secundum  dicendum  quod  imaginatio  est 
quidem  altior  potentia  quam  sensus  exterior  ; 
quia  tamen  principium  humanae  cognitionis  est 
sensus,  ideo  in  eo  consistit  maxima  certitudo  ; 
quia  semper  oportet  quod  principia  cognitionis 
sint  certiora.  Et  ideo  Joseph,  cui  angelus  in  som- 
nis apparuit,  non  ita  excellentem  apparitionem  ha- 
buit sicut  B.  Virgo. 

Ad  tertium  dicendum  quod,  sicut  Ambrosius  di- 
cit super  Luc.,  cap.  1,  sup.  illud  : « Apparuit  illi 
angelus,  » perturbamur  et  a nostro  alienamur  affec- 
1 tu,  quando  perstringimur  alicujus  superioris  potesta- 
tis occursu.  Et  hoc  contingit  non  solum  i 1 visione 
corporali,  sed  etiam  in  visione  imaginaria.  Unde 
Genes.  13,  12,  dicitur  quod  cum  sol  occubuis- 
set (2),  sopor  irruit  super  Abraliam,  el  horror  ma- 
' gnus  et  tenebrosus  invasit  eum.  Talis  tamen  pertur- 
batio hominis  non  tam  homini  nocet  ut  propter 
! eam  debeat  angelica  apparitio  praetermitti.  — Pri- 
mo quidem  quia  ex  hoc  ipso  quod  homo  supra 
seipsum  elevatur,  quod  ad  ejus  pertinet  dignita- 
tem, pars  ejus  inferior  debilitatur,  ex  quo  provenit 
perturbatio  praedicta  ; sicut  etiam  calore  naturali 
ad  interiora  reducto,  exteriora  tremunt.  — Secun- 
do, quia,  sicut  Origenes  dicit  super  Luc.,  hom. 
4,  in  prine.,  Angelus  apparens  sciens  humanam 
naturam,  primum  perturbationi  medetur  : unde  tam 
Zacharice  quam  Marice  post  turbationem  dixit  : 
« Ne  timeas  ».  Et  propter  hoc,  ut  legitur  in  vita 
Antonii,  in  Vitis  Patrum,  lib.  1,  cap.  18,  non  dif- 
ficilis est  beatorum  spirituum  malorumque  discre- 

(1)  Ita  Mss.  et  edit,  passim.  — AI.  cum  cod.  Alcan., 
nam  quia  magnam  valde  revelationem  ab  angelo  accipiebat 
egebat  tanta;  rei  eventus  visione  solemni. 

(2)  Vulgata,  occumberet. 

tio.  Si  enim  post  timorem  successerit  gaudium, 
a Domino  venisse  sciamus  auxilium,  quia  securi- 
tas animae  praesentis  majestatis  indicium  est.  S i au- 
tem incussa  formido  permanserit,  hostis  est  qui  vi- 
detur. Ipsa  etiam  turbatio  Virginis  conveniens  fuit 
verecundiae  virginali,  quia,  ut  Ambrosius  dicit  su- 
per Lucam,  cap.  i,  sup.  illud  : « Et  ingressus  an- 
gelus »,  trepidare  virginum  est,  et  ad  omnes  viri 
ingressus  pavere,  omnes  viri  affatus  vereri.  Quidam 
tamen  dicunt  quod  cum  B.  Virgo  assueta  esset 
visionibus  angelorum,  non  turbata  fuit  invisione 
angeli,  sed  in  admiratione  eorum  quae  ei  ab  ange- 
lo, dicebantur,  quia  de  se  tam  magnifica  non  cogi- 
tabat. Unde  et  Evangelista  non  dicit  quod  turbata 
fuerit  in  visione  angeli,  sed  in  sermone  ejus. 

Articulus  iv 

Utrum  annuntiatio  conven:enti  fuerit  ordine  perfecta. 

Ad  quartum  sic  proceditur,  i.  Videtur  quod  an- 
nuntiatio ejus  non  fuerit  convenienti  ordine  per- 
fecta. Dignitas  enim  matris  Dei  dependet  ex  pro- 
le concepta.  Sed  causa  prius  debet  manifestari 
quam  effectus.  Ergo  primo  debuit  angelus  Virgini 
annuntiare  conceptum  prolis  quam  ejus  dignitatem 
exponere,  eam  salutando. 

2.  Praeterea,  probatio  aut  praetermitti  (i)  debet 
in  his  quae  dubia  non  sunt,  aut  praemitti  in  his  quae 
dubia  esse  possunt.  Sed  Angelus  primo  videtur  an- 
nuntiasse id  de  quo  Virgo  dubitaret,  et  dubitando 
quaereret,  dicens  : Quomodo  jiet  istud  ) et  postea 
probationem  adjunxit  tum  ex  exemplo  Elisabeth, 
tum  ex  Dei  omnipotentia.  Ergo  inconvenienti  or- 
dine annuntatio  per  angelum  est  effecta. 

3-  Praeterea,  majus  .non  potest  probari  suffi- 
cienter per  minus.  Sed  majus  fuit  virginem  parere 
quam  vetulam.  Ergo  non  fuit  sufficiens  probatio 
angeli  probantis  conceptum  virginis  ex  conceptu 
senis. 

— Sed  contra  est  quod  dicitur  Rom.  13,1;  Qua 
a Deo  sunt,  ordinata  sunt.  Angelus  autem  missus 
est  a Deo  ad  hoc  quod  Virgini  annuntiaret,  ut 
dicitur  Luc.  1 . Ergo  ordinatissime  fuit  annuntiatio 
per  Angelum  completa. 

Respondeo  dicendum  quod  annuntiatio  con- 
gruo ordine  per  angelum  est  perfecta. 


Art.  4.  — Titulus  quasrit  de  ordine  dictorum  ab  an- 
gelo annuntiante.  In  hoc  art.  eleganter  explicat  D.  Tho- 
mas  colloquium  inter  Virginem  et  Angelum;  in  corp.  art. 
angelica  verba,  in  solut.  ad  2,  verborum  Virginis  sensum 
explicat.  Ter  enim  locutus  est  Angelus,  bis  autem  B.  Vir- 
go, et  in  singulis  aliquid  notatione  dignum  est. 

(1)  Ita  cum  melioris  notas  Mss.  editi  passim.  aliquo  tan- 
tum admixto  typographico  errore,  utrobique,  praetermitti 
vel  praemitti  exhibentes.  Garcia  propter  hunc  errorem 
lectionem  depravatam  putans  hasc  tantum  ex  Tarrac.  cod. 
admittit  : Probatio  ante  (pro  autem,  quod  erat  in  nonnullis 
codd.  loco)  preem  tti  debet  in  his  quee  dubia  esse  possunt. 

Tria  enim  angelus  intendebat  circa  virginem.  — 
Primo  quidem  reddere  mentem  ejus  attentam  ad 
tantm  rei  considerationem ; quod  quidem  fecit, 
eam  salutando  quadam  nova  et  insolita  saluta- 
tione. Unde  Origenes  dicit  super  Lucam  hom.  6, 
a med.,  quods/  scivisset,  ad  alium  quempiam  simi- 
lem esse  factum  sermonem  ulpole  qucc  habebat  legis 
scientiam,  nunquam  eam  quasi  peregrina  talis  salu- 
tatio terruisset.  In  qua  quidem  salutatione  praemisit 
idoneitatem  ejus  ad  conceptum  in  hoc  quod  dixit: 
Gratia  plena ; expressit  conceptum  in  hoc  quod 
dixit : Dominus  te  cum ; et  praenuntiavit  honorem 
consequentem  cum  dixit:  Benedicta  tu  in  mulie- 
ribus.— Secundo  autem  intendebat  eam  instruere 
de  mysterio  incarnationis,  quod  in  ea  erat  implen- 
dum : quod  quidem  fecit  praenuntiando  concep- 
tum et  partum,  dicens : Ecce  concipies  in  utero,  oie., 
et  ostendendo  dignitatem  prolis  conceptae  cum 
dixit:  Hic  erit  magnus,  etc..  et  etiam  demons- 
trando modum  conceptionis,  cum  dixit  : Spiritus 
sanctus  superveniet  in  te.  — Tertio,  intendebat 
animum  ejus  inducere  ad  consensum:  quod  qui- 
dem fecit  exemplo  Elisabeth,  et  ratione  ex  divina 
omnipotentia  sumpta. 

Ad  primum  ergo  dicendum  quod  animo  humili 
nihil  est  mirabilius  quam  auditus  suae  excellentiae; 
admiratio  autem  maxime  attentionem  animi  facit; 
et  ideo  angelus  volens  mentem  Virginis  attentam 
reddere  ad  auditum  tanti  mysterii,  ab  ejus  laude 
incoepit. 

Ad  secundum  dicendum  quod  Ambrosius  ex- 
presse dicit  super  Lucam,  cap.  1 , super  illud  Quo- 
modo fiet  istud  i quod  B.  Virgo  de  verbis  angeli 
non  dubitavit.  Dicit  enim  : Quanto  iemperantior 
est  Maria;  responsio  quam  verba  sacerdotis.  Hecc 
ait  : « Quomodo  Jiet  istud  i » Ille  respondit;  « Un- 
de hoc  sciam)  » Negat  ille  se  credere  qui  negat  se 
scire ; ista  se  facere  projitelur,  nec  dubitat  esse  fa- 
ciendum quod  quomodo' feri  possit,  inquirit.  Augus- 
tinus tamen  (vel  alius  auctor)  videtur  dicere  quod 
dubitaverit  : dicit  enim  in  lib.  Quaestionum  veteris 
et  novi  Testamenti,  quaest.  5 1,  circa  prine.  : Am- 
bigenti Maria  de  conceptu  possibilitatem  angelus 
pradicat.  Sed  talis  dubitatio  magis  est  admiratio- 
nis quam  incredulitatis  : et  ideo  probationem  an- 
gelus inducit  non  ad  auferendam  infidelitatem,  sed 
magis  ad  removendam  ejus  admirationem. 

Ad  tertium  dicendum  quod,  sicut  Ambrosius  di- 
cit in  Hexameron  (implic.  lib.  5,  cap.  19,  et  super 
illud  Luc.  1 : Exsurgens  Maria ; et  cap.  8,  super 
illud  : Adhuc  eo  loquente)  : Ob  hoc  multa  steriles 
pepcrerunl  (1),  ut  parius  credatur  Virginis.  Et  ideo 
conceptus  Elisabeth  sterilis  inducitur,  non  quasi 
sufficiens  argumentum,  sed  quasi  quoddam  figu- 
rale  exemplum.  Et  ideo  ad  confirmationem  hujus 
exempli  subditur  argumentum  efficax  ex  omnipo- 
tentia divina. 

(1)  Ita  post  Garciam  editi  fere  omnes  libri.  — AI.  cum 
Cod.  Alcan.  aliisque,  praevenerunt. 

QUESTIO  XXXI 

DE  CONCEPTIONE  SALVATORIS  QUOAD  MATERIAM  DE 

QUA  CORPUS  EJUS  CONCEPTUM  EST.  — In  OCtO 

arliculos  divisa. 

Deinde  considerandum  est  de  ipsa  conceptione 
Salvatoris;  — primo  quantum  ad  materiam  de  qua 
ejus  corpus  conceptum  est;  — secundo  quantum 
ad  conceptionis  auctorem  ; — tertio  quantum  ad 
modum  et  ordinem  conceptionis. 

Circa  primum  quaeruntur  octo  : i°  utrum  caro 
Christi  fuerit  sumpta  de  Adam;  20  utrum  fuerit 
sumpta  de  David  ; 30  de  genealogia  Christi,  quae 
in  Evangeliis  ponitur;  40  utrum  decuerit  Christum 
nasci  de  foemina;  50  utrum  fuerit  de  purissimis 
sanguinibus  Virginis  corpus  ejus  formatum  ; 
6°  utrum  caro  Christi  fuerit  in  antiquis  patribus 
secundum  aliquid  signatum  ; 70  utrum  caro  Christi 
in  patribus  fuerit  peccato  obnoxia  ; 8°  utrum  fue- 
rit decimata  in  lumbis  Abrahae. 

Articulus  primus 

Utrum  caro  Christi  fuerit  sumpta  de  Adam. 

Ad  primum  sic  proceditur.  1.  Videtur  quod 
caro  Christi  non  fuerit  sumpta  ex  Adam.  Di- 
cit enim  Apostolus,  1 ad  Corinth.  1 <5 , 47  ; Pri- 
mus homo  de  terra  terrenus,  secundus  homo  de  coe- 
lo coelestis.  Primus  autem  homo  est  Adam,  secun- 
dus est  Christus.  Ergo  Christus  non  est  ex  Adam, 
sed  habet  ab  eo  distinctam  originem. 

2.  Praeterea,  conceptio  Christi  debuit  esse 
maxime  miraculosa.  Sed  majus  est  miraculum  for- 
mare corpus  hominis  ex  limo  terrae  quam  ex  ma- 
teria humana,  quae  de  Adam  trahitur.  Ergo  vide- 
tur quod  non  fuerit  conveniens  Christum  ab  Adam 
carnem  sumpsisse.  Ergo  videtur  quod  corpus 
Christi  non  debuerit  formari  de  massa  humani  ge- 
neris derivata  ab  Adam,  sed  de  aliqua  alia  mate- 
ria. 

5.  Praeterea,  Peccatum  in  hunc  mundum  intravit 
per  unum  hominem  scilicet  per  Adam,  quia  omnes 
in  eo  originaliter  existentes  peccaverunt,  ut  patet 


Art.  i.  — In  hoc  art.  rationem  reddit,  ab  quam  decuit 
Verbum  assumere  humanam  naturam,  non  ex  nova  mate- 
ria seu  nihilo  creatam,  sed  ex  Adami  posteritate  forma- 
tam. Quam  rem  attigit  etiam  supra  quasst.  4,  art.  6.  Hic 
adde,  colligi  Christum  Dominum,  sicut  dicitur  filius  Abra- 
hx,  ita  in  rigore  posse  dici  filium  Ad».  Quia  non  est  con- 
ceptus per  seminalem  generationem,  ideo  non  est  filius  ejus 
quoad  culpam,  nec  quoad  originis  defectum,  ut  bene  ad- 
vertit Suarez,  et  propterea  non  solet  nec  debet  simplici- 
ter appellari  filius  Adx,  quia  h*c  appellatio  solet  in  ma- 
lam partem  accipi,  ad  denotandum  defectum  ex  infecta 
origine  participatum.  — De  verbis  Apostoli,  ad  1,  jam 
tractavit  supra,  qujest.  5,  art.  x.  — Hoc  art.  interimitur 
error  Valentini  et  Apollinaris,  dicentium  humanitatem 
Christi,  non  esse  ejusdem  naturae  nobiscum;  ipsum  autem 
corpus  traxisse  de  aliqua  materia  coelesti. 


Roman.  5.  Sed  si  corpus  Christi  fuisset  ab  Adam 
sumptum,  ipse  etiam  in  Adxm  originaliter  fuisset, 
quando  peccavit.  Ergo  peccatum  originale  con- 
traxisset, quod  non  decebat  Christi  puritatem. 
Non  ergo  corpus  Christi  est  formatum  de  materia 
sumpta  ab  Adam. 

— Sed  contra  est  quod  Apostolus  dicit  ad  He- 
br.  2,  16  : Nusquam  angelos  apprehendit,  scilicet 
Filius  Dei,  sed  semen  Abrahae  apprehendit.  Semen 
autem  Abrahae  sumptum  est  ex  Adam.  Ergo  cor- 
pus Christi  fuit  formatum  de  materia  ex  Adam 
sumpta. 

Respondeo  dicendum  quod  Christus  humanam 
naturam  assumpsit,  ut  eam  a corruptione  pur- 
garet. Non  autem  purgatione  indigebat  natura  hu- 
mana, nisi  secundum  quod  infecta  erat  per  origi- 
nem vitiatam,  qua  ex  Adam  descendebat.  Et  ideo 
conveniens  fuit  ut  carnem  sumeret  ex  mate- 
ria ab  Adam  derivata,  ut  ipsa  natura  per  as- 
sumptionem curaretur. 

Ad  primum  ergo  dicendum  quod  secundus 
homo,  id  est,  Christus,  dicitur  esse  de  coelo,  non 
quidem  quantum  ad  materiam  corporis  ; sed  vel 
quantum  ad  virtutem  formativam  corporis  ejus,  vel 
etiam  quantum  ad  ipsam  ejus  divinitatem.  Secun- 
dum autem  materiam,  corpus  Christi  fuit  terrenum, 
sicut  et  corpus  Adae. 

Ad  secundum  dicendum  quod,  sicut  supra  dic- 
tum est,  quaest.  29,  art.  1,  ad  2,  mysterium  incar- 
nationis Christi  est  quiddam  miraculosum,  non  si- 
cut ordinatum  ad  confirmationem  fidei,  sed  si- 
cut articulus  fidei.  Et  ideo  in  mysterio  incarnatio- 
nis non  requiritur  quid  sit  majus  miraculum,  sicut 
in  miraculis  quae  fiunt  ad  confirmationem  fidei ; 
sed  quid  sit  divinae  sapientiae  convenientius  et  ma- 
gis expediens  humanae  saluti,  quod  requiritur  in 
omnibus  quae  fidei  sunt.  — Vel  potest  dici  quod 
in  mysterio  incarnationis  non  solum  attenditur  mi- 
raculum ex  materia  conceptus,  sed  magis  ex  modo 
conceptionis  et  partus,  quia  scilicet  Virgo  con- 
cepit et  peperit  Deum. 

Ad  tertium  dicendum  quod,  sicut  supra  dictum 
est,  in  corp.  art.,  et  quaest.  4,  art.  6,  corpus  Christi 
fuit  in  Adam  secundum  corpulentam  substantiam, 
quia  scilicet  ipsa  materia  corporis  Christi  derivata 
est  ab  Adam;  non  autem  fuit  ibi  secundum  semi- 
nalem rationem,  quia  non  est  conceptum  ex  virili 
semine  ; et  ideo  non  contraxit  originale  peccatum, 
sicut  coeteri  qui  ab  Adam  per  viam  virilis  seminis 
derivantur. 

Articulus  ii 

Utrum  caro  Christi  fuerit  sumpta  de  David. 

Ad  secundum  sic  proceditur,  i.  Videtur  quod 
Christus  non  sumpserit  carnem  de  semine  David. 
Matthaeus  enim  genealogiam  Christi  texens,  eam 
ad  Joseph  perducit.  Joseph  autem  non  fuit  pater 
Christi,  iit  supra  dictum  est,  quaest.  28,  art.  1,  ad 
2,  et  quaest.  29,  art.  2.  Non  ergo  videtur  quod 
Christus  de  genere  David  descenderit. 

2.  Praeterea,  Aaron  fuit  de  tribu  Levi,  ut  patet 
Exodi  6.  Maria  autem  mater  Christi  cognata  dici- 
tur Elisabeth,  quae  est  filia  Aaron,  ut  patet  Luc. 
1.  Cum  ergo  David  fuerit  de  tribu  Juda,  ut  patet 
Matth.  1,  videtur  quod  Christus  de  semine  David 
non  descenderit. 

b Praeterea,  J erem.  22,  30,  dicitur  de  Jecho- 
nia  : Scribe  virum  istum  sterilem  : nec  enim  erit  de 
semine  ejus  vir  qui  sedeat  super  solium  David.  Sed 
de  Christo  dicitur  Isa  9,  7 : Super  solium  David 
sedebit.  Ergo  Christus  non  fuit  de  semine  Jecho- 
niae,  et  per  consequens  nec  de  genere  David,  quia 
Matthaeus  a David  per  Jechoniam  seriem  genera- 
tionum perducit. 

— Sed  contra  est  quod  dicitur  Rom.  1,3:  Qui 
factus  est  ei  ex  semine  David  secundum  carnem. 

P espondeo  dicendum  quod  Christus  speciali- 

V ter  duorum  antiquorum  patrum  filius  di- 
citur esse,  Abrahae  scilicet  et  David,  (ut  patet 
Matth.  1);  Cujus  est  multiplex  ratio.  — Prima 
quidem,  quia  ad  hos  specialiter  de  Christo  promis- 
sio facta  est.  Dictum  est  enim  Abrahae,  Genes. 
22,  18  . Benedicentur  in  semine  tuo  omnes  gentes 
terrae,  quod  Apostolus  de  Christo  exponit  dicens, 
Gal.  3,  16  : Abrahae  dictae  sunt  promissiones  et  se- 
mini ejus.  Non  dicit : Et  seminibus,  quasi  in  mul • 
hs;  sed  quasi  in  uno.  Et  semini  luo,  qui  est  Chris- 
tus. Ad  David  autem  dictum  est  Ps.  131,  2 : De 
fructu  ventris  tui  ponam  super  sedem  tuam.  Unde 
et  populi  Judaeorum,  ut  regem  honorifice  susci- 
pientes, dicebant  Matth.  21,9:  Hosanna  filio  Da- 
vid. — Secunda  ratio  est  quod  Christus  futurus 
erat  rex,  propheta  et  sacerdos.  Abraham  autem 
sacerdos  fuit,  ut  patet  ex  hoc  quod  Dominus  dixit 
ad  eum,  Gen.  15,9:  Sume  libi  (1)  vaccam  trien- 
nem, etc.  Fuit  etiam  Propheta,  secundum  illud 
quod  dicitur  Genes.  29,  7 : Propheta  est  et  orabit 
pro  te.  David  autem  rex  fuit  et  propheta.  — Ter- 
tia ratio  est,  quia  in  Abraham  primo  inccepit  cir- 
cumcisio; in  David  autem  maxime  manifestata  est 
Dei  electio,  secundum  illud  quod  dicitur  1 Reg. 
Ut  ■ Quaesivit  Dominus  sibi  virum  juxta  cor 
suum.  Et  ideo  utriusque  filius  Christus  specialis- 
sime dicitur,  ut  ostendatur  esse  in  salutem  et  cir- 
cumcisioni, et  electioni  gentilium. 


Ad  primum  ergo  dicendum  quod  haec  objectio 
fuit  Fausti  Manichaei  volentis  probare  Christum 
non  esse  filium  David,  quia  non  est  conceptus  ex 
Joseph,  usque  ad  quem  seriem  generationis  Mat- 
thaeus perducit.  Contra  quem  Augustinus  respon- 
det, 23  lib.  contra  Faust.,  cap.  8,  ad  fin.,  et  cap. 
9,  quod  cum  idem  Euangelista  dicat  et  virum  Ma- 
riae esse  Joseph,  et  Christum  esse  ex  semine  David; 
quid  restat,  nisi  credere  Mariam  non  fuisse  extra- 
neam a cognatione  David,  et  eam  Joseph  conjugem 
non  frustra  appellatam  propter  animorum  confoede- 
rationem, quamvis  ei  non  fuerit  carne  commixtus  ; 
et  quod  potius  propter  dignitatem  virilem  ordo  ge- 
nerationum usque  ad  Joseph  perducitur  l Et  mox, 
cap.  9 : Sic  ergo  nos  credimus  etiam  Mariam  fuis- 
se de  cognatione  David,  quia  Scripturis  credimus, 
quee  utrumque  dicunt,  et  Christum  ex  semine  Da- 
vid secundum  carnem,  et  ejus  matrem  Mariam,  non 
cum  viro  concumbendo,  sed  virginem.  Ut  enim  di- 
cit Hieronymus  super  Matth.,  cap.  1,  super  illud: 
« Christi  generatio  sic  erat,  » ex  una  tribu  fuit  Jo- 
seph et  Maria;  unde  ex  lege  eam  accipere  cogeba- 
tur ut  propinquam  ; propter  quod  et  simul  censen- 
tur in  Bethlehem,  quasi  simul  de  una  stirpe  gene- 
rali. 

Ad  secundum  dicendum  quod  huic  objectioni 
Gregorius  Nazianzenus  (implic.  in  carm.  38  de 
Genealog.  Christi,  et  Augustinus,  lib.  1 de  Con- 
sensu Evang.,  cap.  2,  et  lib.  2,  cap.  3)  respondet, 
dicens  quod  hoc  nutu  superno  contigit  ut  regium 
genus  sacerdotali  stirpi  jungeretur,  ut  Christus,  qui 
rex  est  et  sacerdos,  ab  ulrisque  nasceretur  secundum 
carnem.  Unde  et  Aaron,  qui  fuit  primus  sacerdos 
secundum  legem,  duxit  ex  tribu  Juda  conjugem 
Elisabeth  filiam  Aminadab.  Sic  ergo  potuit  fieri 
ut  pater  Elisabeth  aliquam  uxorem  habuerit  de 
stirpe  David,  ratione  cujus  B.  Virgo  Maria,  quae 
fuit  de  stirpe  David,  esset  Elisabeth  cognata;  vel 
potius  e converso,  quod  pater  B.  Mariae  de  stirpe 
David  existens,  uxorem  habuerit  de  stirpe  Aaron: 
vel,  sicut  Augustinus  dicit  23  contra  Faustum,  cap. 
4,  si  Joachim  pater  Mariae  de  stirpe  Aaron  fuit 
(ut  Faustus  haereticus  per  quasdam  scripturas  apo- 
crypnas  asserebat),  credendum  est  quod  mater 
Joachim  fuerit  de  stirpe  David,  vel  etiam  uxor 
ejus,  ita  ut  per  aliquem  modum  Mariam  dicamus 
fuisse  de  stirpe  David. 

Ad  tertium  dicendum  quod  per  illam  auctorita- 
tem propheticam,  sicut  Ambrosius  dicit  super  Lu- 
cam, cap.  3,  sup.  illud  : « Qui  fuit  Salalhiel,  » non 
negatur  ex  semine  Jechonice  posteros  nascituros;  et 
ideo  de  semine  ejus  Christus  est.  Et  quod  regnavit 
Christus,  non  contra  prophetiam  est ; non  enim  se- 
culari  honore  regnavit;  ipse  enim  dixit : « Regnum 
meum  non  est  de  hoc  mundo.  » 


(1)  Vulgat* ; mihi. 

Articulus  iii 

Utrum  convenienter  genealogia  Christi  ab  Evangelistis 
texatur. 

Matth.  i ; Luc.  i,  2,  3 et  4. 

Ad  tertium  sic  proceditur.  1.  Videtur  quod  ge- 
nealogia Christi  inconvenienter  ab  Evangelistis 
texatur.  Dicitur  enim  Isa.  53,  8,  de  Christo  : Ge- 
nerationem ejus  quis  enarrabili  Ergo  non  fuit  ge- 
neratio Christi  enarranda. 

2.  Praeterea,  impossibile  est  unum  hominem 
duos  patres  habere.  Sed  Matthaeus  dicit,  cap.  1, 
16,  quod  Jacob  genuit  Joseph  virum  Marice;  Lu- 
cas  autem  dicit,  cap.  3,  Joseph  fuisse  filium  Heli. 
Ergo  contraria  sibi  invicem  scribunt. 

3.  Praeterea,  videntur  in  quibusdam  a se  invi- 
cem diversificari.  Matthaeus  enim  in  principio  libri 
incipiens  ab  Abraham  descendendo  usque  ad  Jo- 
seph, quadraginta  duas  generationes  enumerat. 
Lucas  autem  post  baptismum  Christi  generatio- 
nem Christi  ponit,  incipiens  a Christo,  et  produ- 
cens generationum  numerum  usque  ad  Deum,  po- 
nens generationes  septuaginta  septem,  utroque 
extremo  computato.  Videtur  igitur  quod  inconve- 
nienter generationem  Christi  describant. 

4.  Praeterea,  4 Reg.  8 legitur  quod  Joram  ge- 
nuit Ochoziam  ; cui  successit  Joas  filius  ejus  : huic 
autem  successit  filius  ejus  Amasias  ; postea  regna- 
vit filius  ejus  Azarias,  qui  appellatur  Ozias,  cui 
successit  Joatham  filius  ejus.  Matthaeus  autem  di- 
cit quod  Joram  genuit  Oqiam.  Ergo  videtur  incon- 
venienter generationem  Christi  describere,  tres 
reges  in  medio  praetermittens. 

5-  Praeterea,  omnes  qui  in  Christi  generatione 
describuntur,  patres  habuerunt  et  matres  ; et  plu- 
rimi etiam  ex  eis  fratres  habuerunt.  Matthaeus  au- 
tem in  generatione  Christi  tres  tantum  enumerat 
matres,  scilicet  Thamar,  Ruth  et  uxorem  Uriae  ; 
fratres  autem  nominat  Judae  et  Jechoniae  ; et  ite- 
rum Phares  et  Zaram  : quorum  nihil  posuit  Lucas. 
Ergo  videntur  Evangelistae  inconvenienter  genea- 
logiam Christi  descripsisse. 

— Sed  contra  est  auctoritas  Scripturae. 


Art.  j.  —Celsus,  postea  Faustus,  et  tandem  Julianus 
apostata  ex  apparenti  contradictione  genealogiarum,  de- 
duxerunt S.  Evangelium  non  esse  verax.  De  difficultati- 
bus quas  isti  contra  genealogias  moverunt,  vide  Origen. 
c.  Ceis.  2,  J2  ; S.  Hieron.  in  Dan.  1,1;  S.  Epiphan., 
haeres.  51 J S.  Cyrill.  Alex.  c.  Jul.  8;  S.  August.,  contra 
Faus '.,  et  de  Consensu  Evanqel.  2,  2,  et  Qiuest.  evanr.  2 
2.  — Ex  recentioribus  autem,  vide  Sixt.  Sen.,  Bibtioth. 
7,  hter.  2;  Cornelius  a Lapide;  Maldonat  ; Calmet,  Dis- 
sertat ion  ou  l’on  essaie  de  concilier  saint  Matthieu,  etc. ; 
M ili,  Vin.iication  of  our  Lord's  Genealogy  ; Patrizzi,  De 
Euangeliis,  lib.  j ; Glaire,  Les  livres  saints  venges,  t.  2 ; 
Le  Camus,  P regar  at  ion  exegetique,  a la  vie  de  N.  S.  J.  C. ; 
Wallon,  De  la  croyance  due  a VEvangile;  Wieseler,  Bei- 
tiaege  \ur  richtig.  Wurdigung  d:r  Evangelicn. 


espondeo  dicendum  quod,  sicut  dicitur  2 ad 
Timoth.  3,16:  Omnis  Scriptura  sacra  est  di- 
vinitus inspirata.  Quae  autem  divinitus  fiunt,  ordi- 
natissime fiunt,  secundum  illud  Rom.  13,  1 : Quae 
a Deo  sunt , ordinata  sunt.  Unde  convenienti 
ordine  genealogia  Christi  est  ab  Evangelis- 
tis scripta. 

Ad  primum  ergo  dicendum  quod,  sicut  Hiero- 
nymus dicit  super  Matth.,  in  cap.  1,  in  prine., 
Isaias  loquitur  de  generatione  divinitatis  Christi  ; 
Matthaeus  autem  enarrat  generationem  Christi  se- 
cundum humanitatem,  non  quidem  explicans  mo- 
dum incarnationis,  quia  hoc  etiam  est  ineffabile, 
sed  enumerans  patres,  ex  quibus  Christus  secun- 
dum carnem  processit. 

Ad  secundum  dicendum  quod  ad  hanc  objectio- 
nem, quam  movit  Julianus  Apostata,  diversimode 
ab  aliquibus  respondetur.  — Quidam  enim,  ut 
Gregorius  Nazianzenus  (vide  Aug.,  1.  2 QQ. 
Evang.,  quaest.  5),  dicunt  eosdem  esse  quos  uter- 
que Evangelista  enumerat,  sed  sub  diversis  nomi- 
nibus, quasi  (1)  binomios.  Sed  hoc  stare  non  po- 
test, quia  Matthaeus  ponit  unum  filiorum  David, 
scilicet  Salomonem  ; Lucas  autem  ponit  alium,  sci- 
licet Nathan,  quos  secundum  historiam  libri  Re-  ; 
gum  constat  fratres  fuisse.  — Unde  alii  dixerunt 
quod  Matthaeus  veram  genealogiam  Christi  tradi- 
dit, Lucas  autem  putativam;  unde  incoepit  : Ut 
putabatur  Filius  Joseph.  Erant  enim  aliqui  ex  Ju- 
daeis, qui  propter  peccata  regum  Juda  credebant 
Christum  ex  David  non  per  reges,  sed  per  aliam 
ejus  stirpem  hominum  privatorum  esse  nasciturum. 

— Alii  vero  dixerunt  quod  Matthaeus  posuit  pa- 
tres carnales,  Lucas  vero  posuit  patres  spirituales, 
scilicet  justos  viros,  qui  dicuntur  patres  propter 
similitudinem  honestatis.  In  libro  vero  de  Quaes-  ~ 
tionibus  veteris  et  novi  Testam.,  part.  1,  quaest. 
46,  et  part.  2 in  QQ.  novi  Testam.,  quaest.  6,  in- 
ter opera  Aug.,  respondetur  quod  non  est  intelli- 
gendum  quod  Joseph  a Luca  dicatur  esse  filius 
Heli,  sed  quod  Heli  et  Joseph  fuerunt  patres 
Christi,  diversimode  a David  descendentes.  Unde 
de  Christo  dicitur  quod  putabatur  filius  Joseph,  et 
quod  ipse  etiam  Christus  fuit  Heli  filius;  quasi  di- 
ceret quod  Christus  ea  ratione  qua  dicitur  filius. 
Joseph,  potest  dici  filius  Heli  et  omnium  eorum  qui 
ex  stirpe  David  descenderunt,  sicut  Apostolus  di- 
cit Rom.  9,  5 : Ex  quibus , scilicet  Judaeis,  Chris- 
tus est  secundum  carnem.  — Augustinus  vero  in 
lib.  2 de  Quaestionibus  Evangel.,  quaest.  5,  tripli- 
citer solvit,  dicens  : Tres  causce  occurrunt,  quarum 
aliquam  Evangelista  secutus  est.  Aut  enim  unus 
Evangelista  patrem  Joseph,  a quo  genitus  est,  no- 
minavit; alter  vero  vel  avum  maternum;  vel  ali- 
quem de  cognatis  majoribus  posuit ; aut  unus  erat 
Joseph  huic  naturalis  paler,  et  alter  eum  adoptave- 
rat, aut  more  Judaeorum  cum  sine  filiis  unus  deces- 


(1)  Ita  Mss.  editi  omnes.  — Edit.  Patav.,  binonymes. 

sisset,  ejus  uxorem  propinquus  accipiens , filium 
quem  genuit,  propinquo  mortuo  deputavit;  quod 
etiam  quoddam  genus  adoptionis  legalis  est,  ut 
ipse  Augustinus  dicit  in  2 de  Consensu  Evangel., 
cap.  3,  a prine.  — Et  haec  ultima  causa  est  verior, 
quam  et  Hieronymus,  super  Matth.,  cap.  1,  sup. 
illud  : Jacob  autem  genuit  Joseph , ponit,  et  Euse- 
bius  Caesariensis  in  ecclesiastica  Historia,  lib.  1, 
cap.  7,  ab  Aphricano  historiographo  traditam  asse- 
rit. Dicunt  enim  quod  Mathan  (1)  et  Melchi  di- 
versis temporibus  de  una  eademque  uxore  Estha 
nomine  singulos  filios  procreaverunt,  quia  Mathan, 
qui  per  Salomonem  descendit,  uxorem  eam  pri- 
mum ceperat;  et  relicto  filio  uno  Jacob  nomine, 
defunctus  est  : post  cujus  obitum,  quoniam  lex  vi- 
duam alii  viro  non  vetat  nubere,  Melchi  qui  per 
Mathan  genus  ducit,  cum  esset  ex  eadem  tribu, 
sed  non  ex  eodem  genere,  relictam  Mathan  acce- 
pit uxorem,  ex  qua  etiam  ipse  suscepit  filium  no- 
mine Heli;  et  sic  ex  diverso  patrum  genere  effi- 
ciuntur Jacob  et  Heli  uterini  fratres  : quorum  al- 
ter, id  est,  Jacob,  fratris  sui  Heli  sine  liberis  de- 
functi ex  mandato  legis  accipiens  uxorem,  genuit 
Joseph,  natura  quidem  generis  suum  filium;  se- 
cundum vero  legis  praeceptum  Heli  efficitur  filius. 
Et  ideo  Matthaeus  dicit  : Jacob  genuit  Joseph; 
sed  Lucas,  quia  legalem  generationem  describit, 
nullum  nominat  aliquem  genuisse.  Et  quamvis  Da- 
mascenus dicat,  lib.  4 orth.  Fid. , cap.  15,  ante 
med..  quod  B.  Virgo  Maria,  Joseph  attinebat  se- 
cundum illam  originem,  qua  pater  ejus  dicitur 
Heli,  quia  dicit  eam  ex  Melchi  descendisse,  ta- 
men credendum  est  quod  etiam  ex  Salomone  ori- 
ginem duxerit,  secundum  aliquem  modum  per  il- 
los patres,  quos  enumerat  Matthaeus,  qui  carnalem 
Christi  generationem  dicitur  enarrare ; praesertim 
cum  Ambrosius  dicat  (super  illud  Lucae  5 : Qui 
fuit  Salalhiel ) Christum  de  semine  Jechoniae  des- 
cendisse. 

Ad  tertium  dicendum  quod,  sicut  dicit  Augusti- 
nus in  lib.  2 de  Consensu  Evang.,  cap.  4 : Mat- 
thaeus regiam  in  Christo  instituerat  insinuare  perso- 
nam, Lucas  autem  sacerdotalem  : unde  in  genera- 
tionibus Matthaei  significatur  nostrorum  susceptio 
peccatorum  a Domino  Jesu  Christo;  in  quantum 
scilicet  per  carnis  originem  similitudinem  carnis 
peccatis  assumpsit ; in  generationibus  autem  Luca; 
significatur  nostrorum  abolitio  peccatorum  quae  est 
per  sacrificium  Christi.  Et  ideo  generationes  Mat- 
thaeus descendens  enumerat,  Lucas  autem  ascendens. 
Inde  etiam  est  quod  Matthaeus  ab  ipso  David  per 
Salomonem  descendit,  in  cujus  matre  ille  peccavit; 
Lucas  vero  ad  ipsum  David  per  Nalhan  ascendit, 
per  cujus  nominis  prophetam  Deus  peccatum  illius 
expiavit.  Et  inde  est  etiam  quod  quia  Matthaeus  ad 
mortalitatem  nostram  Christum  descendentem  voluit 


(1)  Ita  Mss.  et  edit,  accuratiores.  — AI.,  Natliam;  sic 
infra  pro,  Estha,  al.,  Esca. 


significare,  ipsas  generationes  ab  Abraham  usque 
ad  Joseph  : et  usque  ad  ipsius  Christi  nativitatem 
descendendo  commemoravit  ab  initio  Evangelii  sui ; 
Lucas  autem  non  ab  initio,  sed  a baptismo  Christi 
generationes  narrat,  non  descendendo,  sed  ascen- 
dendo, tanquam  sacerdotem  in  expiandis  peccatis 
magis  assignans,  ubi  testimonium  Joannes  perhi- 
buit dicens  : « Ecce  qui  tollit  peccatum  mundi  » ; 
ascendendo  autem  transit  ad  Abraham,  et  pervenit 
ad  Deum  cui  mundati  et  expiati  reconciliamur. 
Merito  etiam  adoptionis  originem  ipse  suscepit,  quia 
per  adoptionem  efficimur  filii  Dei;  per  carnalem 
vero  generationem  Filius  Dei  filius  hominis  factus 
est.  Satis  autem  demonstravit  non  se  ideo  dixisse 
Joseph  filium  Heli,  quod  de  illo  sit  genus,  sed  quod 
ab  illo  fuerit  adoptatus,  cum  et  ipsum  Adam  filium 
Dei  dixerit,  cum  sil  factus  a Deo.  Numerus  etiam 
quadragenarius  ad  tempus  praesentis  vitae  pertinet, 
propter  quatuor  partes  mundi,  in  quo  mortalem 
vitam  ducimus  sub  Christo  regnante.  Quadraginta 
autem  quater  habent  decem,  et  ipsa  decem  ab  uno 
usque  ad  quatuor  progredienle  numero  consumman- 
tur. Posset  etiam  denarius  ad  Decalogum  referri, 
et  quaternarius  ad  praesentem  vitam,  vel  etiam  ad 
quatuor  Evangelia,  secundum  quae  Christus  regnat 
in  nobis.  Et  ideo  Matthaeus  regiam  personam 
Christi  commendans,  quadraginta  personas  posuit 
excepto  ipso.  Sed  hoc  intelligendum  est,  si  sit 
idem  Jechonias,  qui  ponitur  in  fine  secundi  qua- 
ternarii, et  in  principio  tertii,  ut  Augustinus  vult., 
loc.  sup.  cit. , qui  dixit  factum  esse  ad  significan- 
dum, quod  in  Jechonia  facta  est  quatdam  deflexio 
ad  extraneas  gentes,  quando  in  Babyloniam  trans- 
migratum est,  quod  etiam  pree figurabat  Christum ; a 
circumcisione  ad  prcvpulium  migraturum.  Hierony- 
mus autem  dicit,  sup.  illud  Matth.  1 . Et  post 
transmigrationem,  duos  fuisse  Joachim,  id  est,  Je- 
chonias, patrem  scilicet  et  filium  ; quorum  uterque 
in  generatione  Christi  assumitur,  ut  constet  dis- 
tinctio generationum  quas  Evangelista  per  tres 
quaterdenarios  distinguit,  quod  ascendit  ad  qua- 
draginta duas  personas.  Qui  etiam  numerus  sanc- 
tae convenit  Ecclesiae  : hic  enim  numerus  consur- 
git ex  senario,  qui  significat  laborem  praesentis 
vitae,  et  septenario,  qui  significat  quietem  vitae  fu- 
turae : sexies  enim  septem  sunt  quadraginta  duo. 
Ipse  etiam  quaternarius,  quia  ex  denario  et  qua- 
ternario constituitur  per  aggregationem  ad  eam- 
dem  significationem  pertinere  potest,  quae  attri- 
buta est  quadragenario,  qui  consurgit  ex  eisdem 
numeris  secundum  multiplicationem.  Numerus 
autem  quo  Lucas  utitur  in  generationibus  Christi, 
significat  universitatem  peccatorum.  Denarius 
enim,  tanquam  justitiae  numerus,  in  decem  prae- 
ceptis legis  ostenditur.  Peccatum  autem  est  legis 
transgressio,  denarii  vero  numeri  transgressio  est 
undenarius.  Septenarius  autem  significat  universi- 
tatem, quia  universum  tempus  septenario  dierum 
numero  volvitur.  Septies  autem  undecim  suntsep- 

tuagintn  septem.  Et  ita  per  hoc  significatur  uni- 
versitas peccatorum,  quae  per  Christum  tolluntur. 

Ad  quartum  dicendum  quod,  sicut  Hieronymus, 
super  Matth.,  dicit,  cap.  1,  sup.  illud  : Joram  au- 
tem genuit,  etc.,  quia  Joram  rex  generi  se  miscuerat 
impiissimce  Jesabelts,  idcirco  usque  ad  tertiam  gene- 
rationem ejus  memoria  tollitur , ne  in  sancta;  nativi- 
tatis ordine  poneretur.  Et  ita,  ut  Chrysostomus 
(alius  auctor)  dicit,  hom.  1 in  Matth.,  in  Oper. 
imperf.,  ante  med.,  quanta  benedictio  facta  esi  su- 
per Jehu,  qui  vindiciam  fecerat  super  domum  Ach&b 
et  Je^abel,  tanta  fuit  maledictio  super  domum  Jo- 
ram propter  filiam  iniqui  Achab  elJe^abel,  ut  us- 
que ad  quartam  generationem  praecidantur  filii 
ejus  de  numero  regum , sicut  scriptum  est  Exod. 
20  : « Reddam  peccatum  parentum  in  filios  usque 
ad  tertiam  et  quartam  generationem.  » Et  etiam 
attendendum  quod  et  alii  reges  fuerunt  peccatores, 
qui  in  genealogia  Christi  ponuntur  ; sed  non  fuit 
eorum  continuata  impietas.  Nam,  ut  dicitur  in  lib. 
Quaestionum  veteris  et  novi  Testamenti,  quaest. 
81,  a med.  : Salomon  mento  patris  sui  dimissus  in 
regno  est;  Roboani  merito  Asa  filii  sui.  Horum  au- 
tem trium  continuavit  impietas. 

Ad  quintum  dicendum  quod,  sicut  dicit  Hiero- 
nymus super  Matth.,  cap.  1,  super  illud  Judas  ge- 
nuit, etc.,  in  genealogia  Salvatoris  nulla  sanctarum 
mulierum  assumitur  (1),  sed  eas  quas  Scriptura  re- 
prehendit, ut  qui  propter  peccatores  venerat,  de  pec- 
catoribus nascens  omnium  peccata  deleret.  Unde 
ponitur  Thamar,  quae  reprehenditur  de  socerino 
concubitu  ; et  Raab,  quae  fuit  meretrix;  et  Ruth, 
quae  fuit  alienigena;  et  Bersabee,  uxor  Uriae, 
quae  fuit  adultera,  quae  tamen  proprio  nomine  non 
ponitur,  sed  ex  nomine  viri  designatur;  tum  prop- 
ter peccatum  ipsius  quae  fuit  adulterii  et  homici- 
dii conscia;  tum  etiam  ut  nominato  viro  peccatum 
David  ad  memoriam  revocetur.  Et  quia  Lucas 
Christum  designare  intendit  ut  peccatorum  expia- 
torem, talium  mulierum  mentionem  non  facit.  Fra- 
tres autem  Judae  commemorat,  ut  ostendat  eos  ad 
Dei  populum  pertinere  ; cum  tamen  Ismael,  frater 
Isaac,  et  Esaii,  frater  Jacob,  a populo  Dei  fuerint 
separati,  propter  quod  in  generatione  Christi  non 
commemorantur  ; et  etiam  ut  superbiam  de  nobili- 
tate excludat.  Multi  enim  fratrum  Judae  ex  ancil- 
lis nati  fuerunt;  sed  omnes  simul  erant  Patriarchae 
et  tribuum  principes.  Phares  autem  et  Zaram  simul 
nominantur,  ut  Ambrosius  dicit  super  Lucam  (cap. 
■)  super  illud  : (jui  fuit  Phares , quia  per  eos  ge- 
mina describitur  vita  populorum  : una  secundum  le- 
gem, qua;  significatur  per  Zaram;  altera  secundum 
fidem,  quae  significatur  per  Phares.  Fratres  au- 
tem Jechoniae  ponit,  quia  omnes  regnaverunt  di- 
versis temporibus,  quod  in  aliis  regibus  non  acci- 

(1)  Ita  cum  Mss.  et  antiquis  editis  Nicolaius.  — Theo- 
logi et  edit.  Patav. : Dicenoum,  sicut  dicit  Hicronym.,  su- 
per Matth...  In  genealogia  Salvatoris  nullam  sanctarum  mu- 
lierum assumi,  sed  eas,  etc. 


derat ; vel  quia  eorum  similis  fuit  et  iniquitas  et 
miseria. 

Articulus  iv 

Utrum  decuerit  Christum  nasci  de  femina. 

S Sent.,  dist.  12 , quaest.  3,  art.  2,  quaesliunc.  2 ; et  Opusc. 

2,  cap.  21S. 

Ad  quartum  sic  proceditur.  1.  Videtur  quod 
materia  corporis  Christi  non  debuerit  esse  assum- 
pta de  fcemina.  Sexus  enim  masculinus  est  nobilior 
quam  sexus  foemineus.  Sed  maximedecuitut  Chris- 
tus assumeret  id  quod  est  perfectum  in  humana 
natura.  Ergo  videtur  quod  non  debuerit  de  foemi- 
na  carnem  assumere,  sed  magis  de  viro,  sicut  Eva 
de  costa  viri  formata  est. 

2.  Praeterea,  quicumque  ex  foemina  concipitur, 
utero  foeminae  includitur.  Sed  Deo,  qui  coelum  et 
terram  implet,  ut  dicitur  Jer.  23,  non  competit 
quod  parvo  foeminae  utero  includatur.  Ergo  vide- 
tur quod  non  debuerit  concipi  de  foemina. 

3.  Praeterea,  illi  qui  concipiuntur  ex  foemina 
quamdam  immunditiam  patiuntur  : unde  dicitur 
Job  25,  4 : Numquid  justificari  potest  homo  com- 
paratus Deo,  aut  appwere  mundus  natus  de  mu- 
liere l Sed  in  Christo  nulla  immunditia  esse  de- 
buit ; ipse  enim  est  Dei  sapientia,  de  qua  dicitur 
Sapientiae  7,  25  : Nihil  inquinatum  in  illam  incur- 
rit. Ergo  videtur  quod  non  debuerit  carnem  assu- 
mere de  foenyna. 

— Sed  contra  est  quod  dicitur  Galat.  4,  4 : 
Misit  Deus  Filium  suum  Jactum  ex  muliere. 

Respondeo  dicendum,  quod  licet  Filius  Dei 
carnem  humanam  assumere  potuerit  de  qua- 
cumque materia  voluisset,  convenientissimum 
tamen  fuit  ut  de  foemina  carnem  acciperet. — 
Primo  quidem,  quia  per  hoc  tota  humana  natura 
nobilitata  est.  Unde  Augustinus  dicit  in  lib.  83. 
QQ.,  quaest.  1 1 : Hominis  liberatio  in  utroque  sexu 
debuit  apparere.  Ergo  quia  virum  oportebat  susci- 
pere, qui  sexus  honorabilior  est,  conveniens  erat  ut 
fceminei  sexus  liberatio  hinc  appareret  quod  ille  vir 
de  foemina  natus  est.  — Secundo,  quia  per  hoc 
veritas  incarnationis  adstruitur.  Unde  Ambrosius 
dicit  in  lib.  de  Incarnat.,  cap.  6,  circa  med.  : 
Mulla  in  Christo  secundum  naturam  invenies  et  ul- 
tra naturam  f secundum  conditionem  etenim  naturce 
in  utero,  foeminei  scilicet  corporis,  fuit,  sed  supra 
conditionem  virgo  concepit,  virgo  generavit ; ut 
crederes  qui  Deus  erat,  qui  innovabat  naturam,  et 
homo  erat  qui  secundum  naturam  nascebatur  ex  ho- 
mine. Et  Augustinus  dicit  in  epist.  ad  Volusia- 
num  137,  al.  3,  parum  ante  med.  : Si  omnipotens 
Deus  hominem  ubicumque  formatum  non  ex  ma- 
terno utero  crearet,  sed  repentinum  inferret  aspecti- 
bus, nonne  opinionem  confirmaret  erroris , nec  ho- 
minem verum  suscepisse  ullo  modo  crederetur  ! et 

dum  omnia  mirabiliter  facit,  auferret  quod  miseri- 
corditer fecit ) Nunc  vero  ita  inter  Deum  et  homi- 
nem mediator  apparuit,  ut  in  unitate  personae  copu- 
lans utramque  naturam,  et  solita  sublimaret  insoli- 
tis, et  insolita  solitis  temperaret.  — Tertio,  quia 
per  hunc  modum  completur  omnis  diversitas  ge- 
nerationis humanae.  Nam  primus  homo  productus 
est  ex  limo  terne  sine  viro  .et  foemina  ; Eva  vero 
producta  est  ex  viro  sine  foemina.  Alii  vero  nas- 
cuntur ex  viro  et  foemina.  Unde  hoc  quartum 
quasi  Christo  proprium  relinquebatur,  ut  produ- 
ceretur ex  foemina  sine  viro. 

Ad  primum  ergo  dicendum  quod  quia  sexus 
masculinus  est  nobilior  quam  foemineus,  ideo  hu- 
manam naturam  in  masculino  sexu  assumpsit.  Ne 
tamen  sexus  foemineus  contemneretur,  congruum 
fuit  ut  carnem  assumeret  de  foemina.  Unde  Au- 
gustinus dicit  in  lib.  de  Agone  christiano,  cap.  1 1, 
circa  med.  : Nolite  vos  ipsos  contemnere,  viri : 
Filius  Dei  virum  suscepit.  Nolite  vos  ipsas  con- 
temnere, fecmincc  : Filius  Dei  naius  est  ex  foemina. 

Ad  secundum  dicendum  quod,  sicut  Augusti- 
nus dicit,  23  lib.  contra  Faust.,  cap.  12,  ante 
med.,  qui  hac  objectione  utebatur  : Non  plane , 
inquit  (1),  catholica  fides,  quce  Christum  Dei  Fi- 
lium, natum  secundum  carnem  credit  ex  virgine, 
ullo  modo  eumdem  Dei  Filium  sic  in  utero  mulie- 
ris includit,  quasi  extra  non  sit,  quasi  coeli  et  terree 
administralionem  deseruerit,  quasi  a Patre  recesse- 
rit. Sed  vos,  Manichcei , corde  illo  quo  nihil  potes- 
tis nisi  corporalia  phantasmata  cogitare,  ista  omni- 
no non  capitis.  Ut  enim  dixit  in  ep.  ad  Volusian. 
138,  al.  3,  aliq.  a prine.,  hominum  iste  sen- 
sus est,  nihil  nisi  corpora  valentium  cogitare,  quo- 
rum nullum  potest  esse  ubique  totum,  quoniam  per 
innumerabiles  paries  aliud  alibi  habeat  nccesse  est. 
Longe  alia  est  animae  natura  quam  corporis  ; 
quanto  magis  Dei,  qui  creator  est  et  animae  et  corpo- 
ris, et  novit  ubique  totus  esse,  et  nullo  contineri  loco; 
novit  venire,  non  recedendo  ubi  erat  ; novit  abire, 
non  deserendo  quo  venerat. 

Ad  tertium  dicendum  quod  in  conceptione  viri 
ex  foemina  non  est  aliquid  immundum,  in  quan- 
tum est  opus  Dei : unde  dicitur  Act.  10,  15:  Quod 
Deus  creavit  (2),  tu  ne  commune  dixeris,  id  est,  im- 
mundum. Est  ibi  tamen  aliqua  immunditia  ex  pec- 
cato proveniens,  prout  cum  libidine  quis  concipi- 
tur ex  commixtione  maris  et  foeminae  ; qute  ta- 
men in  Christo  non  fuit,  ut  supra  ostensum  est, 
quaest.  29,  art.  2.  — Si  tamen  aliqua  esset  ibi  im- 
munditia, ex  ea  non  inquinaretur  Dei  Verbum, 
quod  nullo  modo  est  mutabile  vel  alterabile.  Unde 
Augustinus  dicit  in  lib.  de  5 Haeresibus,  cap.  5, 
circa  med.  : Dicit  Deus  creator  hominis,  filius 
hominis  : Quid  est,  quod  te  permovet  in  mea  nali- 
! vitale  l non  sum  libidinis  conceptus  cupiditate; 


(1)  An  redundat  inquit  ? 
• (2)  Vulgata,  purificavit. 


cloacarum  sordes  siccare  novit,  eis  inquinari  non 
novit,  quanto  magis  splendor  lucis  aeternae,  quo- 
cumque radiaverit,  mundare  potest,  et  ipse  pollui 
non  potest  i 

Articulus  v 

Utrum  corpus  Christi  de  purissimis  sanguinibus  Virginis 
formatum  fuerit. 

3 Seni.,  dist.  3,  quaest.  2,  art.  1,  ad  4. 

Ad  quintum  sic  proceditur.  1.  Videtur  quod  ca- 
ro Christi  non  fuerit  concepta  ex  purissimis  san- 
guinibus Virginis.  Dicitur  enim  in  Collecta,  quod 
Deus  Verbum  suum  de  Virgine  carnem  sumere 
voluit.  Sed  caro  differt  a sanguine.  Ergo  corpus 
Christi  non  est  sumptum  de  sanguine  Virginis. 

2.  Praeterea,  sicut  mulier  formata  est  miracu- 
lose de  viro,  sic  corpus  Christi  miraculose  forma- 
tum est  de  Virgine.  Sed  mulier  non  dicitur  esse 
formata  de  sanguine  viri,  sed  magis  de  carne  et 
ossibus  ejus,  secundum  illud  quod  dicitur  Ge- 
nes. 2,  23  : Hoc  nunc  os  de  ossibus  meis,  et  caro 
de  carne  mea.  Ergo  videtur  quod  nec  etiam  cor- 
pus Christi  formari  debuerit  de  sanguine  Virginis, 
sed  de  carnibus  et  ossibus  ejus. 

3.  Praeterea,  corpus  Christi  fuit  ejusdem  spe- 
ciei, cum  corporibus  aliorum  hominum.  Sed  cor- 
pora aliorum  hominum  non  formantur  ex  purissimo 
sanguine,  sed  ex  semine  et  sanguine  menstruo. 
Ergo  videtur  quod  nec  etiam  corpus  Christi  fuerit 
conceptum  ex  purissimis  sanguinibus  Virginis. 

— Sed  contra  est  quod  Damascenus  dicit  in  3 
lib.  orth.  Fid.  cap.  2,  in  med.,'  quod  Filius  Dei 
construxit  sibi  ipsi  ex  castissimis  et  purissimis  san- 
guinibus Virginis  carnem  animatam  anima  ratio- 
nali. 


Art.  5.  — Hic  nota,  quomodo  ex  novis  inventis,  circa 
viventium  generationis  arcana,  scientia,  hodiernis  tempo- 
ribus, Verbi  incarnationem,  necnon  B.  Virginis  verant 
maternitatem  mirifice  illustravit.  Et  quia  vox  sanguinis 
parvi  refert,  hujus  articuli  omnia  principia  ad  ovulatio- 
nis  systema  accommoda  ; et  videbis  quia  formatus  est 
Christus  ex  Virgine,  tanquam  verus  filius  ejus.  Ad  hoc 
autem,  ut  bene  advertit  Suarez,  necessarium  fuit  ut  id 
B.  Virgo  in  illa  conceptione  praestiterit,  quod  aliae 
feminae  in  conceptione  filiorum  praestare  solent,  ut  ma- 
tres possint  appellari,  illud  scilicet  ex  quo  foetus  pos- 
sit formari ; hoc  ergo  ut  minimum  fuit  necessarium  in 
Virgine,  ut  mater  possit  appellari.  Non  enim  satis  esset 
quod  Christus  acciperet  corpus  ex  Virgine,  formando 
illud  vel  ex  costa,  vel  ut  alii  dixerunt  somniando,  ex  una 
guttula  sanguinis  subito  ex  ipsius  corde  desumpta,  aut 
alio  simili  modo,  quia  non  magis  posset  filius  ejus  appel- 
lari quam  Eva  dici  possit  filia  Adae.  — Vide  supra, 
quaest.  2,  art.  2,  definitiones  Eccles.,  statuentes  B.V.  Ma- 
riam esse  vere  Genitricem  Christi  ; sed  praecipue,  symbo- 
lum Concilii  Tolet.  XI,  queest.  1,  pag.  6;  professio  fidei, 
Waldensibus  praescripta,  quaest.  2,  art.  1 , pag.  19;  Decre- 
tum Eugenii  IV  pro  Jacobitis,  quaest.  1,  pag.  8 ; Constitu- 
tio Pauli  IV,  contra  Socinianos,  queest.  2,  art.  2, pag.  22  ; 
Symbol.  S.  Athanas.:  « Homo  est  ex  substantia  matris 
in  saeculo  natus.  » 

Respondeo  dicendum  quod,  sicut  supra  dic- 
tum est,  art.  praeced.,in  conceptione  Christi 
fuit  secundum  conditionem  naturae  quod  est  na- 
tus ex  foemina,  sed  supra  conditionem  naturae 
quod  est  natus  ex  virgine.  Habet  autem  hoc  na- 
turalis conditio,  quod  in  generatione  animalis  foe- 
mina materiam  ministret,  ex  parte  autem  maris 
sit  principium  activum  in  generatione,  sicut  pro- 
bat Philosophus  in  lib.  1 de  Generatione  anima- 
lium, cap.  19,  in  fin.  ; foemina  autem  quae  ex 
mare  concipit,  non  est  virgo.  Et  ideo  ad  superna- 
turalem  modum  generationis  Christi  pertinet 
quod  activum  principium  in  generatione  illa  fuerit 
virtus  supernaturalis divina  ; sed  ad  naturalem  mo- 
dum generationis  ejus  pertinet  quod  materia  de 
qua  corpus  ejus  conceptum  est,  sit  conformis  ma- 
teriae quam  aliae  foeminae  subministrant  ad  conce- 
ptionem prolis.  Haec  autem  materia,  secundum 
Philosophum,  in  lib.  1 de  Generatione  animalium 
cap.  19,  est  sanguis  mulieris,  non  quicumque, 
sed  perductus  ad  quamdam  ampliorem  digestio- 
nem per  virtutem  generativam  maris,  ut  sit  mate- 
ria apta  ad  conceptum.  Et  ideo  ex  tali  materia 
fuit  corpus  Christi  conceptum. 

Ad  primum  ergo  dicendum  quod,  cum  B.  Vir- 
go fuerit  ejusdem  naturae  cum  aliis  foeminis,  con- 
sequens est  quod  habuerit  carnem  et  ossa  ejus- 
dem naturae.  Carnes  autem  et  ossa  in  aliis  foemi- 
nis sunt  actuales  corporis  partes,  ex  quibus  cons- 
tituitur integritas  corporis  : et  ideo  subtrahi  non 
possunt  sine  corruptione  corporis  vel  diminutione. 
Christus  autem,  qui  venerat  corrupta  reparare, 
nullam  corruptionem  aut  diminutionem  integritati 
matris  ejus  inferre  debuit,  ut  supra  dictum  est, 
quaest.  28,  art.  1 et  2.  Et  ideo  non  debuit  corpus 
Christi  formari  de  carne  vel  ossibus  Virginis,  sed 
de  sanguine,  qui  nondum  est  actu  pars,  sed  est 
potentia  totum,  ut  dicitur  in  lib.  de  Gener,  ani- 
malium, cap.  18  et  19.  Et  ideo  dicitur  carnem  de 
Virgine  sumpsisse,  non  quod  materia  corporis 
ejus  fuerit  actu  caro,  sed  sanguis,  qui  est  poten- 
tia caro. 

Ad  secundum  dicendum  quod,  sicut  in  prima 
parte  dictum  est,  quaest.  92,  art.  3,  ad  2,  Adam, 
quia  institutuserat  ut  principium  quoddam  humanae 
naturae,  habebat  in  suo  corpore  aliquid  carnis  et 
ossis,  quod  non  pertinebat  ad  integritatem  perso- 
nalem ipsius,  sed  solum  in  quantum  erat  naturae 
humanae  principium  ; et  de  tali  carne  formata  est 
mulier  absque  viri  detrimento.  Sed  nihil  tale  fuit 
in  corpore  Virginis,  ex  quo  corpus  Christi  posset 
formari  sine  corruptione  materni  corporis. 

Ad  tertium  dicendum  quod  semen  foeminae  non 
est  generationi  aptum,  sed  est  quiddam  imperfec- 
tum in  genere  seminis,  quod  non  potuit  perduci 
ad  perfectum  seminis  complementum  propter  im- 
perfectionem virtutis  foeminae.  Et  ideo  tale  semen 
non  est  materia,  quae  de  necessitate  requiratur  ad 
conceptum,  sicut  Philosophus  dicit  in  lib.  1 de 


Generat,  animalium  cap.  19  a med.  Et  ideo  in 
conceptione  corporis  Christi  non  fuit  : praeser- 
tim quia,  licet  sit  imperfectum  in  genere  seminis, 
tamen  cum  quadam  concupiscentia  resolvitur,  si- 
cut et  semen  maris.  In  illo  autem  conceptu  virgi- 
nali concupiscentia  locum  habere  non  potuit.  Et 
ideo  Damascenus  dicit  lib.  3 orth.  Fid.,  cap.  2, 
circa  med.,  et  lib.  4,  cap.  1^,  a med.,  quod  cor- 
pus Christi  non  seminaliter  conceptum  est.  San- 
guis autem  menstruus,  quem  foeminae  per  singulos 
menses  emittunt,  impuritatem  quamdam  natura- 
lem habet  corruptionis  ; sicut  et  caeterae  super- 
fluitates, quibus  natura  non  indiget,  sed  eas  ex- 
pellit. Ex  tali  autem  menstruo  corruptionem  ha- 
bente, quod  natura  repudiat,  non  formatur  con- 
ceptus ; sed  hoc  est  purgamentum  quoddam  illius 
puri  sanguinis,  qui  digestione  quadam  est  praepa- 
ratus ad  conceptum,  quasi  purior  et  perfectior  alio 
sanguine.  Habet  tamen  impuritatem  libidinis  in 
conceptione  aliorum  hominum,  in  quantum  ex  ipsa 
commixtione  maris  et  foeminae  talis  sanguis  ad  lo- 
cum generationi  congruum  attrahitur.  Sed  hoc  in' 
conceptione  Christi  non  fuit,  quia  operatione 
Spiritus  Sancti  talis  sanguis  in  utero  Virginis  adu- 
natus est  et  formatus  in  prolem.  Et  ideo  dicitur 
corpus  Christi  ex  castissimis  et  purissimis  sangui- 
nibus Virginis  formatum. 

Articulus  vi 

Utrum  corpus  Christi  in  antiquis  patribus  fuerit  secun- 
dum aliquid  signatum. 

_?  Scnt.,  dist.  j.  qucest.  4,  art.  2. 

Ad  sextum  sic  proceditur.  1.  Videtur  quod 
corpus  Christi  fuerit  secundum  aliquid  signatum 
in  Adam  et  in  aliis  patribus.  Dicit  enim  Augusti- 
nus, 10  super  Genes,  ad  litt.  cap.  9 et  20,  quod 
caro  Christi  fuit  in  Adam  et  Abraham  secundum 
corpulentam  substantiam.  Sed  substantia  corpu- 
lenta est  quiddam  signatum.  Ergo  caro  Christi 
fuit  in  Adam  et  Abraham,  et  aliis  patribus  secun- 
dum aliquid  signatum. 

2.  Praeterea,  Rom.  1,  3,  dicitur  quod  Christus 
factus  est  ex  semine  David  secundum  carnem.  Sed 
semen  David  fuit  aliquid  signatum  in  ipso.  Ergo 
Christus  fuit  in  David  secundum  aliquid  signatum, 
et  eadem  ratione  in  aliis  patribus. 

3.  Praeterea,  Christus  ad  humanum  genus  affi- 
nitatem habet,  in  quantum  ex  humano  genere  car- 
nem assumpsit.  Sed  si  caro  illa  non  fuit  secundum 
aliquid  signatum  in  Adam,  nullam  videtur  habere 


Art.  6.  — Articulus  occasionem  habet  ex  errore  pu- 
tantium corpus  Christi  formatum  ex  certa  determinata 
portione  integre  transfusa  successive  de  persona  in  per- 
sonam ab  Adam,  usque  ad  B.  Virginem,  sive  hoc  sit  opi- 
natum esse  commune  omnibus  hominibus,  sive  Christo 
proprium.  Sed  hoc  est  vere  figmentum. 

affinitatem  ad  humanum  genus,  quod  ex  Adam  de- 
rivatur, sed  magis  ad  alias  res,  unde  materia  car- 
nis ejus  assumpta  est.  Videtur  ergo  quod  caro 
Christi  fuerit  in  Adam  et  in  aliis  patribus  secun- 
dum aliquid  signatum. 

— Sed  contra  est  quod  Augustinus  dicit  io  su- 
per Genes.  ad  litt.  (colligitur  ex  cap.  19  et  20)  : 
Quocumque  modo  Christus  fuit  in  Adam  et  Abra- 
ham,  et  aliis  patribus,  alii  homines  etiam  ibi  fue- 
runt, sed  non  convertitur.  Alii  autem  homines 
non  fuerunt  in  Adam  et  Abraham  secundum  ali- 
quam materiam  signatam,  sed  solum  secundum  ori- 
ginem, ut  in  prima  parte  habitum  est  quaest.  et 
art.  ult. , ad  4.  Ergo  neque  Christus  fuit  in  Adam 
et  Abraham  secundum  aliquid  signatum,  et  eadem 
ratione  nec  in  aliis  patribus. 

Respondeo  dicendum  quod,  sicut  supra  dictum 
est,  art.  praec.,  materia  corporis  Christi  non 
fuit  caro  et  os  B.  Virginis,  nec  aliquid  quod  fuerit 
actu  pars  corporis  ejus,  sed  sanguis,  qui  est  in 
potentia  caro.  Quidquid  autem  fuit  in  B.  Virgine 
a parentibus  acceptum,  fuit  actu  pars  corporis 
B.  Virginis.  Unde  illud  quod  fuit  in  B.  Virgine  a 
parentibus  acceptum,  non  fuit  materia  corporis 
Christi.  Et  ideo  dicondum  est  quod  corpus 
Christi  non  fuit  in  Adam  et  aliis  patribus  se- 
cundum aliquid  signatum,  ita  scilicet  quod 
aliqua  pars  corporis  Adae  vel  alicujus  alterius 
posset  designari  determinate,  ut  diceretur 
quod  ex  hac  materia  determinate  formabitur 
corpus  Christi ; sed  fuit  ibi  secundum  origi- 
nem, sicut  et  caro  aliorum  hominum.  Corpus 
enim  Christi  habet  relationem  ad  Adamet  alios 
patres  mediante  corpore  matris  ejus.  Unde  nullo 
alio  modo  fuit  in  patribus  corpus  Christi  quam 
corpus  matris  ejus,  quod  non  fuit  in  patribus  se- 
cundum materiam  Signatam,  sicut  nec  corpora 
aliorum  hominum,  ut  in  prima  parte  dictum  est, 
quaest.  et  art.  ult.,  ad  4. 

Ad  primum  ergo  dicendum  quod  cum  dicitur 
Christus  fuisse  in  Adam  secundum  corpulentam 
substantiam , non  est  intelligendum  hoc  modo  quod 
corpus  Christi  in  Adam  fuerit  quaedam  corpulenta 
substantia  ; sed  quia  corpulenta  substantia  corpo- 
ris Christi,  id  est,  materia  quam  sumpsit  ex  Vir- 
gine, fuit  in  Adam  sicut  in  principio  activo,  non 
autem  sicut  in  materiali  principio  : quia  scilicet 
per  virtutem  generativam  Adae  et  aliorum  ab  Adam 
descendentium  usque  ad  B.  Virginem,  factum  est 
ut  illa  materia  praepararetur  ad  conceptum  corpo- 
ris Christi.  Non  autem  fuit  materia  illa  formata  in 
corpus  Christi  per  virtutem  seminis  ab  Adam  de- 
rivatam. Et  ideo  Christus  dicitur  fuisse  in  Adam 
originaliter  secundum  corpulentam  substantiam, 
non  autem  secundum  seminalem  rationem. 

Ad  secundum  dicendum  quad  quamvis  corpus 
Christi  non  fuerit  in  Adam  et  in  aliis  patribus  se- 
cundum seminalem  rationem  ; corpus  tamen  B. 


Virginis,  quod  ex  semine  maris  est  conceptum, 
fuit  in  Adam  et  in  aliis  patribus  secundum  ratio- 
nem seminalem.  Et  ideo  mediante  B.  Virgine 
Christus  secundum  carnem  dicitur  esse  ex  semine 
David  per  modum  originis. 

Ad  tertium  dicendum  quod  Christus  habet  affi- 
nitatem ad  humanum  genus  secundum  similitudi- 
nem speciei ; similitudo  autem  speciei  attenditur 
non  secundum  materiam  remotam  sed  secundum 
materiam  proximam  et  secundum  principium  ac- 
tivum, quod  generat  sibi  simile  in  specie.  Sic  igi- 
tur affinitas  Christi  ad  humanum  genus  sufficien- 
ter conservatur  per  hoc  quod  corpus  Christi  for- 
matum est  ex  sanguinibus  Virginis,  derivatis  secun- 
dum originem  ab  Adam  et  aliis  patribus.  Nec  re- 
fert ad  hanc  affinitatem,  undecumque  materia  illo- 
rum sanguinum  sumpta  fuerit  ; sicut  nec  hoc  re- 
fert in  generatione  aliorum  hominum,  sicut  in 
prima  parte  dictum  est  quaest  118,  art.  1. 

Articulus  vii 

Utrum  caro  Christi  in  patribus  fuerit  peccato  obnoxia. 

j.  Sent.,  dist.  7,  qucest.  4,  art.  1. 

Ad  septimum  sic  proceditur.  1.  Videtur  quod 
caro  Christi  in  antiquis  patribus  peccato  infecta 
non  fuerit.  Dicitur  enim  Sap.  7,  quod  in  divinam 
sapientiam  nihil  inquinatum  incurrit.  Christus  au- 
tem est  Dei  sapientia,  ut  dicitur  1 ad  Corinth.  1. 
Ergo  caro  ejus  nunquam  peccato  inquinata  fuit. 

2.  Praeterea,  Damascenus  dicit  in  3 lib.  orth. 
Fid . , cap.  2,  a med.,  et  cap.  11,  aprine.,  quod 
Christus  primitias  nostrae  naturae  assumpsit.  Sed 
in  primo  statu  caro  humana  non  erat  peccato  in- 
fecta. Ergo  caro  Christi  non  fuit  infecta  nec  in 
Adam,  nec  in  aliis  patribus. 

3.  Praeterea,  Augustinus  dicit  10  super  Genes, 
ad  litt.,  cap.  20,  a med.,  quod  natura  humana 

Art.  7.  — Titulus  ut  sonat  propter  quosdam  ponentes, 
carnem  Christi  in  patribus  non  subjectam  fuisse  peccato, 
sed  immunem  servatam.  Hunc  art.  proposuit,  ut  illam 
signatam  particulam,  de  qua  in  praecedenti  art.  dictum  est, 
ostenderet  neces  ariam  non  esse,  ut  caro  Christi  ab 
omni  peccato  ac  debito  peccati  immunis  fuerit  ex  vi  su» 
originis.  — Adverte,  ait  Cajetanus,  Auctorem  non  intu- 
lisse Christi  carnem  in  patribus  peccato  obnoxiam,  sed 
nihil  carnis  in  patribus  exceptum  fuisse  a culpa.  Divertit 
autem  propterea,  ne  quasi  fateretur  Christum  subja- 
cuisse peccato,  et  cum  hoc  satisfaceret  rationi  difficulta- 
tis, quas  ex  hoc  erat,  quod  in  patribus  aliquid  exemptum  a 
peccato  putabatur,  ex  quo  caro  Christi  in  patribus  im- 
munis a peccato  dicebatur.  Potest  nihilominus  vere  dici, 
quod  caro  Christi  in  patribus,  ut  in  patribus  erat,  fuit 
subjecta  peccato,  et  cum  hoc  etiam  vere  dici  quod  caro 
Christi  in  patribus,  ut  ad  Christum  deducenda,  non  erat 
peccato  obnoxia:  nam  munda  ad  Christum  per  Spiritum 
Sanctum  et  non  ex  virili  semine  deducenda  erat.  Simi- 
liter autem,  affirmativa  est  vera,  scilicet  caro  Christi  in 
patribus  fuit  obnoxia  peccato,  quoniam  non  de  carne 
Cfiristi  in  se  sed  in  patribus  enuntiatur  peccatum.  Inde 
Filio  Dei,  majores  debemus  gratias,  quod  ex  massa  pec> 
catrice  carnem  suam  deduci  voluit, 

semper  habuil  cum  vulnere  vulneris  medicinam. 
Sed  id  quod  est  infectum  non  potest  esse  vulneris 
medicina,  sed  magis  ipsum  indiget  medicina.  Ergo 
semper  in  natura  humana  fuit  aliquid  non  infec- 
tum, ex  quo  postmodum  est  corpus  Christi  forma- 
tum. 

— Sed  contra  est  quod  corpus  Christi  non  re- 
fertur ad  Adam  et  ad  alios  patres,  nisi  mediante 
corpore  B.  Virginis,  de  qua  carnem  assumpsit. 
Sed  corpus  B.  Virginis  totum  fuit  in  originali 
peccato  conceptum,  ut  supra  dictum  est,  quaest. 
14,  art.  3,  ad  1,  et  quaest.  27,  art.  2,  et  ita  etiam 
secundum  quod  fuit  in  patribus,  fuit  peccato  ob- 
noxium. Ergo  caro  Christi  secundum  quod  fuit  in 
patribus,  fuit  peccato  obnoxia. 

Respondeo  dicendum  quod  cum  dicimus  Chris- 
tum vel  carnem  ejus  fuisse  in  Adam  et  in  aliis 
patribus,  comparamus,  ipsum,  vel  carnem  ejus  ad 
Adam  et  ad  alios  patres.  Manifestum  autem  est 
quod  alia  fuit  conditio  patrum,  et  alia  Christi:  nam 
patres  fuerunt  subjecti  peccato  : Christus  autem  fuit 
omnino  a peccato  immunis. 

Dupliciter  ergo  in  hac  comparatione  errare 
contingit  : — Uno  modo  ut  attribuamus  Christo, 
vel  carni  ejus  conditionem  quae  fuit  in  patribus, 
puta  si  dicamus  quod  Christus  in  Adam  peccavit, 
quia  in  eo  aliquo  modo  fuit,  quod  est  passum 
quia  non  eo  modo  in  eo  fuit,  ut  ad  Christum  pec- 
catum Adai  perveniret,  quia  non  derivatur  ab  eo 
secundum  concupiscentiae  legem,  sive  secundum 
rationem  seminalem,  ut  supra  dictum  est,  art. 
praec.,  ad  1,  et  quaest.  15.  — Alio  modo  contin- 
git errare,  si  attribuamus  ei  quod  actu  fuit  in  pa- 
tribus, conditionem  Christi,  vel  carnis  ejus,  ut 
scilicet  quia  caro  Christi,  secundum  quod  in 
Christo  fuit,  non  fuit  peccato  obnoxia,  ita  etiam 
in  Adam,  et  in  aliis  patribus  fuerit  aliqua  pars  cor- 
poris ejus  quae  non  fuit  peccato  obnoxia,  ex  qua 
postmodum  corpus  Christi  formaretur,  sicut  qui- 
dam posuerunt.  Quod  quidem  esse  non  potest. 
Primo , quia  caro  Christi  non  fuit  secundum  ali- 
quid signatum  in  Adam  et  in  aliis  patribus,  quod 
posset  distingui  e reliqua  ejus  carne,  sicut  purum 
ab  impuro,  sicut  jam  supra  dictum  est,  loc.  cit. 
Secundo,  quia  cum  caro  humana  peccato  inficiatur 
ex  hoc  quod  est  per  concupiscentiam  concepta, 
sicut  tota  caro  alicujus  hominis  per  concupiscen- 
tiam concipitur,  ita  etiam  tota  peccato  inquinatur. 
Et  ideo  dicendum  est  quod  tota  caro  antiquo- 
rum patrum  fuit  peccato  obnoxia  ; nec  fuit  in 
eis  aliquid  a peccato  immune,  de  quo  post- 
modum corpus  Christi  formaretur. 

Ad  primum  ergo  dicendum  quod  Christus  non  as- 
sumpsit carnem  humani  generis  subjectam  pec- 
cato, sed  ab  omni  infectione  peccati  mundatam  ; 
et  ideo  in  Dei  sapientiam  nihil  iniquinatum  in- 
currit. 

Ad  secundum  dicendum  quod  Christus  dicitur 


primitias  nostrae  naturae  assumpsisse  quantum  ad 
similitudinem  conditionis,  quia  scilicet  assumpsit 
carnem  peccato  non  infectam,  sicut  fuerat  caro 
hominis  ante  peccatum  ; non  autem  hoc  intelligi- 
tur  secundum  continuitatem  puritatis,  ita  scilicet 
quod  illa  caro  primi  (1)  hominis  conservaretur  a 
peccato  immunis  usque  ad  formationem  corporis 
Christi. 

Ad  tertium  dicendum  quod  in  humana  natura 
ante  Christum  erat  vulnus,  id  est,  infectio  origina- 
lis peccati  in  actu  ; medicina  autem  vulneris  non 
erat  ibi  actu,  sed  solum  secundum  virtutem  ori- 
ginis, prout  ab  illis  patribus  propaganda  era  caro 
Christi. 


Articulus  viii 

Utrum  Christus  in  lumbis  Abrahj  fuerit  decimatus 

3,Sent.,  dist.  3,  quast.  4, ari.  3,  qiuesiiunc.  2 ;et4,  dist.  1, 

quasi.  2,  art.  2,  quas  hunc.  3,  ad  2,  et  dist.  2,  quasi,  r, 

art.  2,  ad  4. 

Ad  octavum  sic  proceditur.  1.  Videtur  quod 
Christus  fuerit  in  lumbis  Abrahae  decimatus.  Dicit 
enim  Apostolus  ad  Hebr.  7,  quod  Levi  pronepos 
Abrahae  decimatus  fuit  in  Abraham,  quia  eo  deci- 
mas dante  Melchisedech,  adhuc  Levi  erat  in 
lumbis  ejus.  Sed  similiter  Christus  erat  in  lumbis 
Abrahae,  quando  decimas  dedit.  Ergo  ipse  etiam 
Christus  fuit  decimatus  in  Abraham. 

2.  Praeterea,  Christus  est  ex  semine  Abrahae 
secundum  carnem,  quam  de  matre  accepit.  Sed 
mater  ejus  fuit  decimata  in  Abraham.  Ergo  par 
ratione  Christus. 

3.  Praeterea,  illud  in  Abraham  decimabatur  quod 
curatione  indigebat , ut  Augustinus  dicit  10  super 
Genes,  ad  litt. , cap.  20,  ad  med.  Curatione  autem 
indiget  omnis  caro  peccato  obnoxia.  Cum  igitur 
caro  Christi  fuerit  peccato  obnoxia,  sicut  dictum 
est  art.  praec.,  videtur  quod  caro  Christi  in  Abra- 
ham fuerit  decimata. 

4.  Praeterea,  hoc  non  videtur  aliquo  modo  de- 
rogare dignitati  Christi  : nihil  enim  prohibet  patre 
alicujus  pontificis  decimas  dante  alicui  sacerdoti, 
filium  ejus  pontificem  majorem  esse  simplici  sacer- 
dote. Licet  ergo  dicatur  Christus  decimatus, 
Abraham  decimas  dante  Melchisedech,  non  tamen 
propter  hoc  excluditur  quin  Christus  sit  major 
quam  Melchisedech. 

— Sed  contra  est  quod  Augustinus  dicit  in  10 
super  Genes,  ad  litt.,  cap.  20,  a med.,  quod 
Christus  ibi  scilicet  in  Abraham,  decimatus  non  est, 
cujus  caro  inde  non  fervorem  vulneris,  sed  mate- 
riam medicaminis  traxit. 


Art.  8.  — Hic  articulus  positus  est  ad  explicandum 
caput  VII  Epistolae  ad  Hebraeos. 

(1)  Ita  cum  Mss.,  Alcan.  aliisque  editi  passim.  — AI. 
puri. 

espondeo  dicendum  quod  secundum  inten- 
tionem Apostoli  oportet  dicere  quod  Chris- 
tus in  lumbis  Abrahae  non  fuerit  decimatus- 

Probat  enim  Apostolus  majus  esse  sacerdotium, 
quod  est  secundum  ordinem  Melchisedech, sacerdo- 
tio Levitico,  per  hoc  quod  Abraham  decimas  de- 
dit Melchisedech,  adhuc  Levi  existente  in  lumbis 
ejus,  ad  quem  pertinet  legale  sacerdotium.  Si 
autem  Christus  etiam  in  Abraham  decimatus  esset, 
ejus  sacerdotium  non  esset  secundum  ordinem 
Melchisedech,  sed  minus  sacerdotio  Melchise- 
dech. Et  ideo  dicendum  est  quod  Christus  non  est 
decimatus  in  lumbis  Abrahae,  sicut  Levi. — Quia 
enim  ille  qui  decimas  dat,  novem  sibi  retinet  et 
decimam  alii  tribuit,  quod  est  perfectionis  signum 
in  quantum  est  quodammodo  terminus  omnium 
numerorum,  qui  procedunt  usque  ad  decem  ; inde 
est  quod  ille  qui  decimas  dat,  protestatur  se  im- 
perfectum et  perfectionem  a ii  tribuere.  Imperfec- 
tio autem  humani  generis  est  propter  peccatum, 
quod  indiget  perfectione  ejus  qui  a peccato  curat. 
Curare  autem  a peccato  est  solius  Christi ; ipse 
enim  est  Agnus  qui  tollit  peccatum  mundi,  ut  dici- 
tur Joan.  i.  Figuram  autem  ejus  gerebat  Melchi- 
sedech, ut  Apostolus  probat  Hebr.  7.  Per  hoc 
ergo  quod  Abraham  Melchisedech  decimas  dedit, 
praefiguravit  se  velut  in  peccato  conceptum,  et 
omnes  qui  ab  eo  descensuri  erant,  ea  ratione  ut 
peccatum  originale  contraherent,  indigere  cura- 
tione, quaeest  per  Christum.  Isaac  autem,  et  Ja- 
cob,  et  Levi,  etomnesalii  sic  fuerunt  in  Abraham, 
ut  ex  eo  derivarentur  non  solum  secundum  corpu- 
lentam substantiam,  sed  etiam  secundum  rationem 
seminalem,  per  quam  originale  peccatum  contra- 
hitur. Et  ideo  omnes  in  Abraham  sunt  decimati 
id  est  praefigurati  indigere  curatione,  quae  est  per 
Christum.  Solus  autem  Christus  sic  fuit  in  Abra- 
ham ut  ab  eo  derivaretur  non  secundum  rationem 
seminalem,  sed  secundum  corpulentam  substan- 
tiam. Et  ideo  non  fuit  in  Abraham  sicut  cura- 
tione indigens,  sed  magis  sicut  vulneris  me- 
dicina. Et  ideo  non  fuit  in  lumbis  Abrahae 
decimatus. 

Et  per  hoc  patet  responsio  ad  primum. 

Ad  secundum  dicendum  quod  quia  B.  Virgo 
fuit  in  originali  peccato  concepta,  fuit  in  Abraham 
sicut  curatione  indigens  : et  ideo  fuit  ibi  decimata 
velut  inde  descendens  secundum  seminalem  ratio- 
nem. De  corpore  autem  Christi  non  est  sic,  ut 
dictum  est,  art.  praec. 

Ad  tertium  dicendum  quod  caro  Christi  dicitur 
fuisse  in  antiquis  patribus  peccato  obnoxia,  secun- 
dum qualitatem  quam  habuit  in  ipsis  patribus,  qui 
fuerunt  decimati,  non  autem  secundum  qualitatem 
quam  habet,  prout  est  actu  in  Christo,  qui  non 
est  decimatus. 

Ad  quartum  dicendum  quod  sacerdotium  Levi- 
ticum  secundum  carnis  originem  derivabatur. 
Unde  non  minus  fuit  in  Abraham  quam  in  Levi. 

Unde  per  hoc  quod  Abraham  decimas  dedit  Mel- 
chisedech tanquam  majorii,  ostenditur  sacerdotium 
Melchisedech,  in  quantum  gerit  figuram  Christi, 
esse  majus  sacerdotio  Levitico.  Sacerdotium  au- 
tem Christi  non  sequitur  carnis  originem,  sed 
gratiam  spiritualem.  Et  ideo  potest  esse  quod  pa- 
ter det  decimas  alicui  sacerdoti,  tanquam  minor 
majori ; et  tamen  filius  ejus,  si  sit  pontifex,  est  ma- 
jor ilio  sacerdote,  non  propter  carnis  originem, 
sed  propter  gratiam  spiritualem,  quam  habet  a 
Christo. 


QUAESTIO  XXXII 

DE  CONCEPTIONE  CHRISTI  QUOAD  ACTIVUM 

principium.  — In  quatuor  articulos  divisa. 

Deinde  considerandum  est  de  principio  acti- 
vo in  conceptione  Christi  : et  circa  hoc  quaerun- 
tur quatuor  : i°  utrum  Spiritus  Sanctus  fuerit 
principium  activum  conceptionis  Christi;  2°  utrum 
possit  dici  quod  Christus  sit  conceptus  de  Spiritu 
Sancto  ; 30  utrum  possit  dici  quod  Spiritus  San- 
ctus sit  pater  Christi  secundum  carnem  ; 40  utrum 
B.  Virgo  aliquid  active  egerit  in  conceptione 
Christi. 

Articulus  primus 

Utrum  Spiritus  Sanctus  fuerit  principium  activum 
concepticnis  Christi. 

2 Setit.,  dist.  2,  qmest  2,  art.  2,  quastiunc.  2;  et  4 Cont., 
cap.  4j  et  46  ; et  Op.  2,  cap.  22J  ; et  foati.  12,  lect.  4, 
coi.  2,  fin. 

Ad  primum  sic  proceditur.  1.  Videtur  quod 
efficere  conceptionem  Christi  non  debeat  attribui 
Spiritui  Sancto,  quia,  ut  Augustinus  dicit  in  1 de 
Trinit.,  cap.  4,  in  fin.,  et  cap.  5,  indivisa  sunt 
opera  Trinitatis,  sicut  ei  indivisa  Trinitatis  essentia. 
Sed  efficere  conceptionem  Christi,  est  quoddam 


Art.  i.  — Duo  intendit  D.  Thomas  docere  in  hoc  art. 
Alterum  est  ad  rem  pertinens,  scilicet  conceptionem 
Christi,  solius  Dei  efficacia  fuisse  perfectam,  et  hoc  sem- 
pliciter  affirmat,  dicens  totam  Trinitatem  conceptionis 
illius  fuisse  principium.  Alterum  vero  ad  modum  loquendi 
spectat  et  docet  hanc  operationem  attribui  et  appropriari 
Spiritui  Sancto.  — Adverte  quod  aliter  attribuitur  per- 
some  Spiritus  Sancti  efficere  carnem  Christi,  et  aliter 
Filio  assumere  eamdem.  Nam  Spiritui  Sancto  attribuitur 
conceptionis  causalitas,  ut  appropriatum,  sicut  bonitas  et 
amor  : Filio  autem  attribuitur  assumere  carnem  ut  pro- 
prium, ita  quod  corpus  Christi  ita  conceptum  est  de 
Spiritu  Sancto  appropriate,  quod  etiam  conceptum  est  de 
Patre  et  Filio  (indivisa  enim  sunt  opera  Trinitatis  ad 
extra),  sicut  Spiritus  Sanctus  ita  est  amor  appropriate, 
quod  tam  Pater  tam  Filius  est  etiam  amor.  Sed  cor- 
pus Christi  ita  est  assumptum  a Filio  quod  nec  a Patre 
nec  a Spiritu  Sancto  est  assumptum  ; et  propterea  incar- 
natum esse,  non  appropriatum  sed  proprium  est  Filio 
(Cajeta  nus). 

opus  divinum.  Ergo  videtur  quod  non  magis  sit 
attribuendum  Spiritui  Sancio  quam  Patri,  vel  Fi- 
lio. 

2.  Praeterea,  Apostolus  dicit  Galat.  4,  4:  Cum 
venit  plenitudo  temporis,  misit  Deus  Filium  suum 
facium  ex  muliere , quod  exponens  Augustinus  in 
4 de  Trin.,  cap.  20,  circa  med.,  dicit  : Eo  utique 
missum , quo  factum  ex  muliere.  Sed  missio  Filii 
attribuitur  praecipue  Patri,  ut  in  prima  parte  ha- 
bitum est,  quaest.  43,  art.  8.  Ergo  et  conceptio, 
secundum  quam  factus  est  ex  muliere,  debet  prae- 
cipue Patri  attribui. 

3.  Praeterea,  Proverb.  9,  1,  dicitur:  Sapientia 
aedificavit  sibi  domum.  Est  autem  saoientia  Dei  ip- 
se Christus,  secundum  illud  1 ad  Corinth.  1,  24  : 
Christum  Dei  virtutem  et  Dei  sapientiam  : domus 
autem  hujus  sapientiae  est  corpus  Christi,  quod, 
etiam  dicitur  templum  ejus,  secundum  illud  Joan. 
2,  21  : Hoc  autem  dicebat  (1)  de  templo  corporis 
sui.  Ergo  videtur  quod  efficere  conceptionem  cor- 
poris Christi  debet  praecipue  attribui  Filio.  Non 
ergo  Spiritui  Sancto. 

— Sed  contra  est  quod  dicitur  Luc.  1,35:  Spi- 
ritus Sanctus  superveniet  in  te,  etc. 

Respondeo  dicendum  quod  conceptionem  cor- 
poris Christi  tota  Trinitas  est  operata.  At- 
tribuitur tamen  hoc  Spiritui  Sancto,  triplici 
ratione.  — Primo  quidem  quia  hoc  congruit  cau- 
sae incarnationis,  quae  consideratur  ex  parte  Dei. 
Spiritus  enim  Sanctus  est  amor  Patris  et  Filii,  ut 
in  prima  parte  habitum  est,  quaest.  38,  art.  1 . 
Hoc  autem  ex  maximo  Dei  amore  provenit  ut  Fi- 
lius Dei  carnem  sibi  assumeret  in  utero  virginali. 
Unde  dicitur  Joan.  3,  16  : Sic  Deus  dilexit  mun- 
dum ut  Filium  suum  unigenitum  daret.  — Secundo 
quia  hoc  congruit  causae  incarnationis  ex  parte 
naturae  assumptae.  Per  hoc  enim  datur  intelligi 
quod  humana  natura  assumpta  est  a Filio  Dei  in 
unitatem  personae,  non  ex  aliquibus  meritis,  sed 
ex  sola  gratia,  quae  Spiritui  Sancto  attribuitur  se- 
cundum illud  1 ad  Corinth.  12,  4 : Divisiones 
gratiarum  sunt  idem  autem  Spiritus.  Unde  Augus- 
tinus dicit  in  Enchirid.,  cap.  40  : Iste  modus  quo 
est  natus  Christus  de  Spiritu  Sancio,  insinuat  nobis 
gratiam  Dei,  qua  homo  nullis  praecedentibus  meri- 
tis, in  ipso  primo  exordio  naturae  suae,  quo  esse  coe- 
pit, Verbo  Dei  copularetur  in  lanlam  personae  uni- 
tatem, vt  idem  ipse  esset  Filius  Dei  qui  filius  homi- 
nis, et  filius  hominis  qui  filius  Dei.  — Tertio,  quia 
hoc  congruit  termino  incarnationis.  Ad  hoc  enim 
terminata  est  incarnatio,  ut  homo  ille  qui  conci- 
piebatur, esset  sanctus  et  Filius  Dei.  Utrumque 
autem  horum  attribuitur  Spiritui  Sancto.  Nam  per 
ipsum  efficiuntur  homines  filii  Dei,  secundum  il- 
lud Galat.  4,  6 : Quoniam  estis  Filii  Dei,  misit 
Deus  Spiritum  Filii  sui  in  corda  vestra,  claman- 


tem : Abba,  pater.  Ipse  est  etiam  spiritus  sanctifi- 
cationis, ut  dicitur  Rom.  1.  Sicut  ergo  alii  per 
Spiritum  Sanctum  sanctificantur  spiritualiter,  ut 
sint  filii  Dei  adoptivi,  ita  Christus  per  Spiritum 
Sanctum  est  in  sanctitate  conceptus,  ut  esset  filius 
Dei  naturalis.  Unde  Rom.  1,  secundum  unam 
Glossam  (interlin.)  quod  praemittitur  scilicet  : 
Qui  praedestinatus  est  Filius  Dei  in  virtute,  mani- 
festatur per  id  quod  immediate  sequitur  : secun- 
dum Spiritum  sanctificationis  id  est,  per  hoc  quod 
est  conceptus  de  Spiritu  Sancto.  Et  Angelus  an- 
nuntians ex  hoc  quod  praemiserat  : Spiritus  Sanc- 
tus superveniet  in  te,  concludit  : Ideoque  et  quod 
nascetur  ex  te  sanctum,  vocabitur  Filius  Dei. 

Ad  primum  ergo  dicendum  quod  opus  concep- 
tionis commune  quidem  est  toti  Trinitati  ; secun- 
dum tamen  modum  aliquem  attribuitur  singulis 
personis.  Nam  Patri  attribuitur  auctoritas  respec- 
tu personae  Filii,  qui  per  hujusmodi  conceptionem 
sibi  assumpsit  humanam  naturam;  Filio  autem 
attribuitur  ipsa  carnis  assumptio  ; sed  Spiritui 
Sancto  attribuitur  formatio  corporis,  quod  assumi- 
tur a Filio.  Nam  ipse  Spiritus  Sanctus  est  Spi- 
ritus Filii,  secundum  illud  Galat.  4,  6 : Mi- 
sit Deus  Spiritum  Filii  sui.  Sicut  autem  virtus  ani- 
mae, quae  est  in  semine,  per  spiritum  qui  in  se- 
mine includitur,  format  corpus  in  generatione  alio- 
rum hominum,  ita  virtus  Dei,  quae  est  ipse  Filius, 
secundum  illud  1 ad  Corinth.  1,  24  Christum  Dei 
virtutem , per  Spiritum  Sanctum  corpus  formavit 
quod  assumpsit.  Et  hoc  etiam  verba  angeli  demons- 
trant dicentis  : Spiritus  Sanctus  superveniet  in  te, 
quasi  ad  praeparandam  et  formandam  materiam 
corporis  Christi,  et  virtus  Allissimi.  id  est,  Chris- 
tus, obumbrabit  tibi,  id  est,  corpus  in  te  humani- 
tatis accipiet  incorporeum  lumen  Divinitatis.  Um- 
bra enim  a lumine  formatur  et  corpore,  ut  Grego- 
rius  dicit  18  Moral.,  cap.  12,  vers.  fin.  Altissimus 
autem  intelligitur  Pater,  cujus  virtus  est  Dei  Fi- 
lius. 

Ad  secundum  dicendum  quod  missio  refertur  ad 
personam  assumentem,  quae  a Patre  mittitur;  sed 
conceptio  refertur  ad  corpus  assumptum,  quod 
operatione  Spiritus  Sancti  formatur.  Et  ideo  licet 
missio  et  conceptio  sint  idem  subjecto,  quia  tamen 
differunt  ratione,  missio  attribuitur  Patri,  efficere 
autem  conceptionem  Spiritui  Sancto;  sed  carnem 
assumere  attribuitur  Filio. 

Ad  tertium  dicendum  quod,  sicut  Augustinus 
(alius  auctor)  dicit  in  lib.  de  Quaestionibus,  quaest. 
32,  quccslio  ista  gemina  ratione  potest  intelligi.  Pri- 
mum enim  domus  Christi  Ecclesia  est,  quam  aedifi- 
cavit sibi  sanguine  suo.  Deinde  potest  et  corpus  ejus 
dici  domus  ips  us,  sicut  dicitur  templum  ejus.  Fac- 
tum autem  Spiritus  Sancti  opus  Filii  Dei  est  propter 
natur  ce  et  voluntatis  unitatem. 


(1)  Vulgata  : Ille  autem,  dicebat. 

Articulus  ii 

1'trum  Christus  debeat  dici  conceptus  de  Spiritu  Sancto. 

3 Serit.,  dist.  4,  quast.  1,  art.  1,  quast.  4 ; et  4,  Cont., 
cap.  46;  et  Op.  3,  cap.  132. 

Ad  secundum  sic  proceditur.  1.  Videtur  quod 
Christus  non  debeat  dici  conceptus  de  Spiritu 
Sancto,  quia,  super  illud  Rom.  2 : Ex  ipso , el  per 
ipsum,  el  in  ipso  sunt  omnia,  d cit  Glossa  Augus- 
tini (ord.,  lib.  de  Nat.  boni,  cap.  27)  : Allenden- 
dum  quod  non  ait : « De  ipso  » sed  : « Ex  ipso  » ; 
ex  ipso  enim  cccli  sunt  et  terra,  quia  ipse  fecit 
ea  ; non  autem  de  ipso,  quia  non  de  substan- 
tia sua.  Sed  Spiritus  Sanctus  non  formavit  cor- 
pus Christi  de  substantia  sua.  Ergo  Christus  non 
debet  dici  conceptus  de  Spiritu  Sancto. 

2.  Praeterea,  principium  activum,  de  quo  ali- 

quid concipitur,  se  habet  sicut  semen  in  genera- 
tione. Sed  Spiritus  Sanctus  non  se  habuit  sicut 
semen  in  conceptione  Christi  : dicit  enim  Hiero- 
nymus (Pelagius)  in  Expositione  catholicae  fidei  : 
Non,  sicut  quidam  sceleratissime  opinantur,  Spiri- 
tum Sanctum  dicimus  fuisse  pro  semine  ; sed  po- 
tentia ac  virtute  Creatoris  dicimus  esse  operatum, 
id  est,  formatum,  corpus  Christi.  Non  ergo  debet 
dici  quod  Christus  sit  conceptus  de  Spiritu 
Sancto.  * 

3.  Praeterea,  nihil  unum  de  duobus  formatur, 
nisi  aliquo  modo  commixtis.  Sed  corpus  Christi 
formatum  est  de  Virgine  Maria.  Si  ergo  Christus 
dicatur  conceptus  de  Spiritu  Sancto,  videtur  quod 
facta  sit  commixtio  quaedam  Spiritus  Sancti  et 
materiae,  quam  Virgo  ministravit : quod  patet  esse 
falsum.  Non  ergo  Christus  debet  dici  conceptus 
de  Spiritu  Sancto. 

— Sed  contra  est  quod  dicitur  Matth.  1,  18  : 
Antequam  convenirent,  inventa  est  in  utero  habens 
de  Spiritu  Sancto. 

Respondeo  dicendum  quod  conceptio  non  attri- 
buitur soli  corpori  Christi , sed  etiam  ipsi 
Christo  ratione  ipsius  corporis.  In  Spiritu  autem 
Sancto  duplex  habitudo  consideratur  respectu 
Christi.  Nam  ad  ipsum  Filium  Dei,  qui  dicitur 
esse  conceptus,  habet  habitudinem  consubstantia- 
litatis, ad  corpus  autem  ejus  habet  habitudinem 
causae  efficientis.  Haecautem  propositio  de  utram- 
que habitudinem  designat  ; sicut  cum  dicimus 
hominem  aliquem  esse  de  suo  patre.  Et  ideo  con- 
venienter dicere  possumus  Christum  esse 
conceptum  de  Spiritu  Sancto,  hoc  modo  quod 
efficientia  Spiritus  Sancti  referatur  ad  corpus 
assumptum,  consubstantialitas  vero  ad  per- 
sonam assumentem. 


Art.  2.  — Hic  solum  voluit  proprietatem  loquendi 
exponere,  propter  illam  particulam  de.  - Ita  loquuntur 
omnia  symbola,  et  diversa  concilia  quorum  verba  supra 
qusest.  1 et  postea  recensuimus. 


Ad  primum  ergo  dicendum  quod  corpus  Christi 
quia  non  est  consubstantiale  Spiritui  Sancto,  non 
proprie  potest  dici  de  Spiritu  Sancto  conceptum, 
sed  magis  ex  Spiritu  Sancto,  sicut  Ambrosius  dicit 
in  lib.  2 de  Spiritu  Sancto,  cap.  3,  ad  fin.  : Quod 
ex  aliquo  est , aut  ex  substantia  aut  ex  potestate  ejus 
est  : ex  substantia  sicut  Filius,  qui  a Patre  est,  ex 
potestate,  sicut  ex  Deo  omnia,  quomodo  el  in  utero 
habuit  Maria  ex  Spiritu  Sancio. 

Ad  secundum  dicendum  quod  super  hoc  vide- 
tur esse  quaedam  diversitas  Hieronymi  ad  quos- 
dam alios  doctores,  qui  asserunt  Spiritum  Sanctum 
in  conceptione  Christi  fuisse  pro  semine.  Dicit 
enim  Chrysostomus  (alius  auct.)  super  Matth. 
hom.  1 in  Op.  imperf.,  ad  fin.  : Unigenito  Dei  in 
Virginem  ingressuro,  praecessit  Spiritus  Sanctus,  ut 
praecedente  Spiritu  Sancto  in  sanctificationem,  nas- 
catur, scilicet  Christus  secundum  corpus,  Divinitate 
ingredienle  pro  semine.  Et  Damascenus  dicit  in  3 
hb.  orth.  Fid.,  cap.  2,  a prine.:  Obumbravit  super 
ipsam  Dei  sapientia  et  virtus,  velut  divinum  semen. 
Sed  hoc  de  facili  solvitur  : quia  secundum  quod 
in  semine  intelligitur  virtus  activa,  sic  Chrysosto- 
mus et  Damascenus  comparant  semini  Spiritum 
Sanctum,  vel  etiam  Filium,  qui  est  virtus  Altissimi; 
secundum  autem  quod  in  serrvne  intelligitur  subs- 
tantia corporalis,  quas  in  conceptione  transmuta- 
tur, negat  Hieronymus  Spiritum  Sanctum  fuisse 
pro  semine. 

Ad  tertium  dicendum  quod,  sicut  Augustinus  di- 
cit in  Enchirid.,  cap.  40,  non  eodem  modo  dicitur 
Christus  conceptus  aut  natus  de  Spiritu  Sancto  et 
de  Maria  Virgine;  nam  de  Maria  Virgine  mate- 
rialiter, de  Spiritu  Sancto  vero  effective.  Et  ideo 
non  habuit  hic  locum  commixtio. 

Articulus  iii 

Utrum  Spiritus  Sanctus  dici  debeat  pater  Christi  secundum 
carnem. 

3 Sent.,  dist.  4,  quast.  1,  art.  2,  quast.  1,  et  quast.  2,  ad 

1 et  4,  et  in  Expos.  Iit.,  ad  2 ; et  4 Cont.,  cap.  43 ; el 

Opusc.  3,  cap.  22  3. 

Ad  tertium  sic  proceditur.  1.  Videtur  quod 
Spiritus  Sanctus  debeat  dici  pater  Christi  secun- 
dum humanitatem.  Quia  secundum  Philosophum 
in  lib.  1 de  Generatione  animalium,  cap.  2,  pater 
dat  principium  activum  in  generatione,  mater  vero 


Art.  5.  — Plus  docet  D.  Thomas  in  art.  quam  propo- 
nat in  titulo.  Cum  enim  qua:  ierit  an  Christus  ratione  hu- 
manae conceptionis  possit  dici  Spiritus  Sancti  filius,  res- 
pondet nec  ratione  conceptionis,  nec  ratione  creationis, 
nec  ratione  justificationis,  posse  Christum  d.ci  filium  vel 
Spiritus  Sancti,  vel  totius  Trinitatis.  — In  Concil.  Tolet. 
XI,  sic  legitur  : « Nec  Spiritus  Sanctus  Pater  esse  cre- 
dendus est  Filii,  pro  eo  quod  Maria,  eodem  Spiritu 
Sancto  obumbrante,  concepit.  » Vide  S.  August.  Enclii- 
rid.  cap.  58. 

ministrat  materiam.  Sed  B.  Virgo  dicitur  mater 
Christi,  propter  materiam  quam  in  conceptione 
ejus  ministravit.  Ergo  videtur  quod  etiam  Spiritus 


fuit  principium  activum  in  conceptione  ipsius. 

2.  Praeterea,  sicut  mentes  aliorum  sanctorum 
formantur  per  Spiritum  Sanctum,  ita  etiam  corpus 
Christi  est  per  Spiritum  Sanctum  formatum.  Sed 
alii  sancti  propter  praedictam  formationem  dicun- 
tur filii  totius  Trinitatis,  et  per  consequens  Spiri- 
tus Sancti.  Videtur  ergo  quod  Christus  debeat  dici 
filius  Spiritus  Sancti,  in  quantum  corpus  ejus  est 
a Spiritu  Sancto  formatum. 

3.  Praeterea,  Deus  dicitur  pater  noster  secun- 
dum hoc  quod  nos  fecit,  secundum  illud  Deuter. 
32,  6 : Nonne  ipse  (1)  esi  paler  tuus,  qui  possedit 
te,  el fecit,  et  creavit  te)  Sed  Spiritus  Sanctus  fecit 
corpus  Christi,  ut  dictum  est  art.  1 huj.  quaest. 
Ergo  Spiritus  Sanctus  debet  dici  pater  Christi  se- 
cundum corpus  ab  ipso  formatum. 

— Sed  contra  est  quod  Augustinus  dicit  in  En- 
chir.,  cap.  40  : Naius  est  Christus  de  Spiritu 
Sancio  non  sicut  filius,  el  de  Maria  Virgine  sicut 
filius. 

Respondeo  dicendum  quod  nomina  paternitatis, 
et  maternitatis,  et  filiationis  generationem 
consequuntur;  non  tamen  quamlibet,  sed  proprie 
generationem  viventium,  et  praecipue  animalium. 
Non  enim  dicimus  quod  ignis  generatus  sit  filius 
ignis  generantis,  nisi  forte  secundum  metapho- 
ram ; sed  hoc  solum  dicimus  in  animalibus,  quo- 
rum generatio  est  magis  perfecta.  Nec  tamen 
omne  quod  in  animalibus  generatur,  filiationis  acci- 
pit nomen,  sed  solum  illud  quod  generatur  in  simili- 
tudinem generantis.  Unde,  sicut  Augustinus  dicit 
in  Enchir.,  cap.  39,  non  dicimus  quod  capillus  qui 
nascitur  ex  homine,  sit  filius  hominis  ; nec  etiam 
dicimus  quod  homo  qui  nascitur,  sit  filius  seminis; 
quia  nec  capillus  habet  similitudinem  hominis,  nec 
homo  qui  nascitur  ex  semine,  habet  similitudinem 
seminis,  sed  hominis  generantis.  Et  si  quidem  per- 
fecta sit  similitudo,  erit  perfecta  filiatio  tam  in  di- 
vinis quam  in  humanis ; si  autem  sit  similitudo  im» 
perfecta,  erit  etiam  filiatio  imperfecta  ; sicut  in 
homine  est  quaedam  similitudo  Dei  imperfecta,  et 
in  quantum  creatus  est  ad  imaginem  Dei,  et  in 
quantum  recreatus  est  secundum  similitudinem 
gratiae  : et  ideo  utroque  modo  potest  homo  dici 
filius  Dei,  et  quia  scilicet  est  creatus  ad  imaginem 
ejus,  et  quia  est  ei  assimilatus  per  gratiam. 

Est  autem  considerandum  quod  illud  quod  de 
aliquo  dicitur  secundum  perfectam  rationem,  non 
est  dicendum  de  eo  secundum  rationem  imperfec- 
tam; sicut  quia  Socrates  dicitur  naturaliter  homo 
secundum  propriam  rationem  hominis,  nunquam 
dicitur  homo  secundum  illam  significationem  qua 


pictura  hominis  dicitur  homo,  licet  forte  ipse  assi- 
miletur  alteri  homini. 

Christus  autem  est  Filius  Dei  secundum  perfec- 
tam rationem  filiationis;  unde  quamvis  secundum 
humanam  naturam  sit  creatus  et  justificatus ; non 
tamen  debet  dici  Filius  Dei  neque  ratione  crea- 
tionis, neque  ratione  justificationis,  sed  solum  ra- 
tione generationis  aeternae,  secundum  quam  est 
filius  Patris  solius.  Et  ideo  nullo  modo  debet 
dici  Christus  filius  Spiritus  Sancti,  nec  etiam 
totius  Trinitatis. 

Ad  primum  ergo  dicendum  quod  Christus  con- 
ceptus est  de  Maria  Virgine  materiam  ministrante 
in  similitudinem  speciei;  et  ideo  dicitur  filius  ejus. 
Christus  autem,  secundum  quod  homo,  conceptus 
est  de  Spiritu  Sancto  sicut  de  activo  principio; 
non  tamen  secundum  similitudinem  speciei,  sicut 
homo  nascitur  de  patre  suo:  et  ideo  Christus  non 
dicitur  filius  Spiritus  Sancti. 

Ad  secundum  dicendum  quod  homines  qui  spi- 
ritualiter  formantur  a Spiritu  Sancto,  non  possunt 
dici  filii  Dei  secundum  perfectam  rationem  filia- 
tionis : et  ideo  dicuntur  filii  Dei  secundum  filiatio- 
nem imperfectam,  quae  est  secundum  similitudinem 
gratiae,  et  quae  est  a tota  Trinitate.  Sed  de  Christo 
est  alia  ratio,  ut  dictum  est  in  corp.  art. 

Et  similiter  dicendum  est  afi  tertium. 

Articulus  iv 

Utrum  B.  Virgo  aliquid  active  egerit  in  conceptione 
corporis  Christi. 

Inf. , quetst.  33,  art.  4,  ad  2 ; el  3 Sent.,  dist.  3,  qiuest. 

2,  art  1. 

Ad  quartum  sic  proceditur.  1.  Videtur  quod 
B.  Virgo  aliquid  active  egerit  in  conceptione  cor- 
poris Christi.  Dicit  enim  Damascenus  in  3 lib. 
orth.  Fid.,  cap.  2,  ante  med.,  quod  Spiritus  Sanc- 
tus supervenit  Virgini,  purgans  ipsam,  et  virtutem 
suceptivam  Verbi  Dei  tribuens,  simul  autem  el  gene- 
rativam. Sed  virtutem  generativam  passivam  habe- 
bat a natura,  sicut  et  quaelibet  foemina.  Ergo  dedit 
ei  virtutem  generativam  activam  : et  sic  aliquid  ac- 
tive egit  in  conceptione  Christi. 

2.  Praeterea,  omnes  virtutes  animae  vegetabilis 
sunt  virtutes  activae,  sicut  Commentator  dicit  in  2 
de  Anima,  comment.  33  et  seq.  Sed  potentia  ge- 
nerativa  tam  in  mare  quam  in  foemina  pertinet  ad 
animam  vegetabilem.  Ergo  tam  in  mare  quam  in 
foemina  active  operatur  ad  conceptionem  prolis. 

3.  Praeterea,  foemina  ad  conceptionem  prolis 
materiam  ministrat,  ex  qua  naturaliter  corpus  pro- 
lis formatur.  Sed  natura  est  principium  motus  in- 
trinsecum. Ergo  videtur  quod  in  ipsa  materia, 


(1)  Vulgata  : Numquid  non  ipse  est... 


Art.  4.  — In  titulo  non  est  quaestio  an  active  egerit, 
sed  an  active  egerit  in  ipso  actu  conceptionis  corporis 
Christi.  De  actione  enim  circa  illum  actum  est  quatstio. 

quem  B.  Virgo  ministravit  ad  conceptum  Christi 
fuerit  aliquod  principium  activum. 

— Sed  contra  est  quod  principium  activum  in, 
generatione  dicitur  ratio  seminalis.  Sed,  sicut  Au- 
gustinus dicit  io,  super  Gen.  ad  lit.,  cap  20  et  21 , 
corpus  Christi  in  sola  materia  corporali  per  divinam 
conceptionis  formationisque  rationem  de  Virgine 
assumptum  est,  non  autem  secundum  aliquam  ratio- 
nem seminalem  humanam.  Ergo  B.  Virgo  nihil  ac- 
tive fecit  in  conceptione  corporis  Christi. 

Respondeo  dicendum  quod  quidam  dicunt  B. 

Virginem  aliquid  active  operatam  esse  in  con- 
ceptione Christi  et  naturali  virtute,  et  supernatu- 
rali.  Naturali  quidem  virtute,  quia  ponunt  quod  in 
qualibet  materia  naturali  est  aliquod  activum  prin- 
cipium ; alioquin  credunt  quod  non  esset  transmu- 
tatio naturalis,  in  quo  decipiuntur,  quia  transmu- 
tatio dicitur  naturalis  propter  principium  intrinse- 
cum, non  solum  activum,  sed  etiam  passivum.  Ex- 
presse enim  dicit  Philosophus  in  8 Physic.,  text. 
29  et  seq.,  quod  in  gravibus  et  levibus  est  princi- 
pium passivum  motus  naturalis,  et  non  activum. 
Nec  est  possibile  quod  materia  agat  ad  sui  forma- 
tionem, quia  non  est  actu  : nec  est  etiam  possibile 
quod  aliquid  moveat  seipsum,  nisi  dividatur  in  duas 
partes,  quarum  una  sit  movens,  et  alia  sit  mota; 
quod  in  solis  animatis  contingit,  ut  probatur  8 
Physic.,  text.  30.  Supernaturali  autem  virtute, 
quia  dicunt  ad  matrem  requiri  quod  non  solum  ma- 
teriam ministret  (quae  est  sanguis  menstruus),  sed 
etiam  semen,  quod  commixtum  virili  semini  habet 
virtutem  activam  in  generatione.  Et  quia  in  B. 
Virgine  nulla  fuit  facta  resolutio  seminis  propter 
integerrimam  ejus  virginitatem,  dicunt  quod  Spi- 
ritus Sanctus  supernaturaliter  ei  tribuit  virtutem 
activam  in  conceptione  corporis  Christi,  quam  aliae 
matres  habent  per  semen  resolutum. 

Sed  hoc  non  potest  stare,  quia  cum  quaelibet  res 
sit  propter  suam  operationem,  ut  dicitur  2 de 
Coelo,  tex.  17,  natura  non  distingueret  ad  opus 
generationis  sexum  maris  et  foeminae,  nisi  esset 
distincta  operatio  maris  ab  operatione  foeminae.  In 
generatione  autem  distinguitur  operatio  agentis  et 
patientis.  Unde  relinquitur  quod  tota  virtus  activa 
sit  ex  parte  maris,  passio  autem  ex  parte  foeminae  : 
propter  quod  in  plantis,  in  quibus  utraque  vis  com- 
miscetur, non  est  distinctio  maris  et  foeminae. 

Quia  igitur  B.  Virgo  non  hoc  accepit  ut  esset 
pater  Christi,  sed  mater,  consequens  est  quod 
non. acceperit  potentiam  activam  in  conceptione 
Christi ; sive  aliquid  egerit,  ex  quo  sequitur  ipsam 
fuisse  patrem  Christi;  sive  nihil  egerit,  ut  quidam 
dicunt,  ex  quo  sequitur  hujusmodi  potentiam  acti- 
vam ei  frustra  fuisse  collatam.  Et  ideo  dicendum 
est  quod  in  ipsa  conceptione  Christi  B.  Virgo 
nihil  active  operata  est,  sed  solam  materiam 
ministravit;  — operata  tamen  est  ante  con- 

ceptionem  aliquid  active,  praeparando  mate- 
riam, ut  esset  apta  conceptui. 

Ad  primum  ergo  dicendum  quod  illa  conceptio 
tria  privilegia  habuit,  scilicet  — quod  esset  sine 
peccato  originali,  — quod  esset  non  puri  hominis, 
sed  Dei  et  hominis,  — item  quod  esset  conceptio 
virginis  : et  haec  tria  habuit  a Spiritu  Sancto.  Et 
ideo  dicit  Damascenus  — quantum  ad  primum, 
quod  Spiritus  Sanctus  supervenit  Virgini  purgans 
ipsam,  id  est,  praeservans,  necum  peccato  origi- 
nali conciperet  : — quantum  ad  secundum  dicit  : 
Et  virtutem  susceptivam  Verbi  Dei  tribuens,  id  est, 
ut  conciperet  Verbum  Dei  : — quantum  autem  ad 
tertium  dicit:  Simul  autem  et  generativam,  ut  sci- 
licet manens  virgo  posset  generare;  non  quidem 
active,  sed  passive,  sicut  aliae  matres  hoc  conse- 
quuntur ex  semine  viri. 

Ad  secundum  dicendum  quod  potentia  gene- 
rativa  in  foemina  est  imperfecta  respectu  potentiae 
generativae  quae  est  in  mare.  Et  ideo  sicut  in  arti- 
bus ars  inferior  disponit  materiam,  ars  autem  su- 
perior inducit  formam,  ut  dicitur  in  2 Physic., 
text.  25,  ita  etiam  virtus  generativa  foeminae  prae- 
parat materiam,  virtus  autem  activa  maris  format 
materiam  praeparatam. 

Ad  tertium  dicendum  quod  ad  hoc  quod  trans- 
mutatio sit  naturalis,  non  requiritur  quod  in  mate- 
ria sit  principium  activum,  sed  solum  passivum,  ut 
dictum  est  in  corp.  art. 

QUtESTIO  XXXIII 

DE  MODO  ET  ORDINE  CONCEPTIONIS  CHRISTI.  — In 

qualuor  articulos  divisa. 

Deinde  considerandum  est  de  moda  et  ordine 
conceptionis  Christi ; et  circa  hoc  quaeruntur  qua- 
tuor  : i°  utrum  corpus  Christi  in  primo  instanti 
conceptionis  fuerit  formatum;  20  utrum  in  primo 
instanti  conceptionis  fuerit  animatum;  f .utrum 
in  primo  instanti  conceptionis  fuerit  a Verbo  as- 
sumptum; 40  utrum  conceptio  illa  fuerit  naturalis 
vel  miraculosa. 


Questio  jj.  — Ut  ista  rectius  intelligas,  in  memoriam 
revoca  antiquorum  doctrinam  de  generatione  animalium 
(Aristot.  lib.  2 de  generat,  cap.  j ; S.  Thom.  supra, 
1*  part.  quasst.  76,  art.  5 ad  4.  et  quasst.  118,  art.  2,  ad  2), 
quas  iia  videtur  sonare,  quasi  foetus  primo  habeat  ani- 
mam vegetativam  ; deinde  materia  perfectius  disposita, 
eam  recedere,  et  succedere  sensitivam  ; hac  postmodum 
materia  rursum  perfectius  disposita,  et  anima  sensitiva 
desinente,  succ.dere  rationalem. 

Articulus  primus 

Utrum  corpus  Christi  fuerit  formatum  in  primo  instanti 
conceptionis. 

3 Sent.,  dist.  3,  qucest.  3,  art.  2;  et  4 Cont.,  cap.  44. 

Ad  primum  sic  proceditur.  1.  Videtur  quod 
corpus  Christi  non  fuerit  formatum  in  primo  ins- 
tanti conceptionis.  Dicitur  enim  Joan.  2,  20  ; 
Quadraginta  et  sex  annis  aedificatum  esi  templum 
hoc,  quod  exponens  Augustinus,  4 de  Trinit., 
cap.  5,  dicit  : Hic  numerus  perfectioni  dominici 
corporis  aperte  congruit;  et  in  lio.  82  QQ.,  qusest. 
56.  in  fin.,  dicit  : Non  absurde  quadraginta  sex 
annis  dicitur  fabricatum  esse  templum,  quod  corpus 
ejus  figurabat,  ut  quot  anni  fuerunt  in  fabricatione 
templi,  tot  dies  fuerint  in  corporis  dominici  perfec- 
tione. Non  ergo  in  primo  instanti  conceptionis  cor- 
pus Christi  fuit  perfecte  formatum. 

2.  Praeterea,  ad  formationem  corporis  Christi 
requirebatur  motus  localis,  quo  purissimi  sangui- 
nes de  corpore  Virginis  ad  locum  generationis 
congruum  pervenirent.  Nullum  autemcorpus  potest 
moveri  localiter  in  instanti,  eo  quod  tempus  divi- 
ditur secundum  divisionem  mobilis,  ut  probatur 
in  6 Physic.,  text.  37,  38.  Ergo  corpus  Christi 
non  fuit  in  instanti  formatum. 

3.  Praeterea,  corpus  Christi  formatum  est  ex 
purissimis  sanguinibus  Virginis,  ut  supra  habitum 
est,  quaest.  31,  art.  5.  Non  autem  potuit  esse  ma- 
teria illa  in  eodem  instanti  sanguis  et  caro,  quia 
sic  materia  simul  fuisset  sub  duabus  formis.  Ergo 
aliud  fuit  instans  in  quo  ultimo  fuit  sanguis,  et 
aliud  in  quo  primo  fuit  caro  formata.  Sed  inter 
quaelibet  duo  instantia  est  tempus  medium.  Ergo 
corpus  Christi  non  fuit  in  instanti  formatum,  sed 
per  aliquod  tempus. 

4.  Praeterea,  sicut  potentia  augmentativa  requi- 
rit determinatum  tempus  in  suo  actu,  ita  etiam 
virtus  generativa  ; utraque  enim  est  potentia  natu- 
ralis ad  vegetativam  animam  pertinens.  Sed  cor- 
pus Christi  fuit  determinato  tempore  augmenta- 
tum,  sicut  et  aliorum  hominum  corpora  : dicitur 
enim  Lucae  2,  52,  quod  proficiebat  sapientia  et 
aetate.  Ergo  videtur  quod  pari  ratione  formatio 
corporis  ejus,  quae  pertinet  ad  vim  generativam, 
non  fuerit  in  instanti,  sed  determinato  tempore, 
quo  aliorum  hominum  corpora  formantur. 

— Sed  contra  est  quod  Gregorius  dicit  18 
Moral.,  cap.  27,  inter  med.  et  fin.  : Angelo  nun- 


Art.  i. — Huc  pertinet  anathematismus,  quem  ex  Con- 
cilio q iodam  Constantinopol.  refert  Nicephorus,  lib.  17, 
cap.  28  : « Si  quis  dicit  aut  sentit  prius  formatum  esse 
corpus  Domini  in  utero  Virginis  sanctae,  et  deinceps,  uni- 
tum esse  ei  Deum  Verbum  atque  animam,  ut  quae  prius 
exstiterit,  anat.  sit  ».  Concil.  autem  V generale  : « Si 
quis  dicit  aut  sentit  animam  Domini  praeextitisse,  unitam- 
que  esse  Deo  Verbo  ante  incarnationem  et  nativitatem  ex 
Virgine,  anat.  sit.  » 


tianle,  et  Spiritu  Sancto  adveniente,  mox  Verbum 
in  utero,  mox  intra  uterum  Verbum  caro. 

Respondeo  dicendum  quod  in  conceptione  con- 
poris  Christi  tria  est  considerare  : — primo 
quidem  motum  localem  sanguims  ad  locum  gene- 
rationis ; — secundo,  formationem  corporis  ex  tali 
materia  ; — tertio  autem  augmentum,  quo  perdu- 
citur ad  quantitatem  perfectam  ; in  quorum  medio 
ratio  conceptionis  consistit  : nam  primum  est  con- 
ceptionis prseambulum  ; tertium  autem  conceptio- 
nem consequitur.  Primum  autem  non  potuit 
esse  in  instanti,  quia  hoc  est  contra  ipsam  ratio- 
nem motus  localis  corporis  cujuscumque,  cujus 
partes  successive  subintrant  locum.  Similiter  et 
tertium  oportet  esse  successivum,  tum  quia 
augmentum  non  est  sine  motu  locali,  tum  etiam 
quia  procedit  ex  virtute  animae  jam  in  corpore 
formato  operantis,  quae  non  operatur  nisi  in  tem- 
pore. 

Sed  ipsa  formatio  corporis,  in  qua  princi- 
paliter ratio  conceptionis  consistit,  fuit  in 
instanti,  duplici  ratione.  — Primo  quidem  prop- 
ter virtutem  agentis  infinitam,  scilicet  Spiritus 
Sancti,  per  quem  corpus  Christi  est  formatum,  ut 
supra  dictum  est,  quaest.  praec.,  art.  1.  Tanto 
enim  aliquod  agens  citius  potest  materiam  dispo- 
nere, quanto  majoris  virtutis  est : unde  agens  in- 
finitae virtutis  potest  in  instanti  materiam  dispone- 
re ad  debitam  formam.  — Secundo  ex  parte  per- 
sonae Filii,  cujus  corpus  formabatur.  Non  enim 
erat  congruum  ut  corpus  humanum  assumeret, 
nisi  formatum.  Si  autem  ante  formationem  per- 
fectam aliquod  tempus  conceptionis  praecessisset, 
non  posset  tota  conceptio  attribui  Filio  Dei,  quae 
non  attribuitur  ei  nisi  ratione  assumptionis.  Et 
ideo  in  primo  instanti  quo  materia  adunata  perve- 
nit ad  locum  generationis,  fuit  perfecte  formatum 
corpus  Christi  et  assumptum.  Et  per  hoc  dicitur 
ipse  Filius  Dei  conceptus,  quod  aliter  dici  non 
posset. 

Ad  primum  ergo  dicendum  quod  verbum  Au- 
gustini utrobique  non  refertur  ad  solam  formatio- 
nem corporis  Christi,  sed  ad  formationem  simul 
cum  determinato  augmento  usque  ad  tempus  par- 
tus. Unde  secundum  rationem  illius  numeri  dicit 
perfici  tempus  novem  mensium,  quo  Christus  fuit 
in  utero  Virginis. 

Ad  secundum  dicendum  quod  motus  ille  localis 
non  comprehenditur  infra  ipsam  conceptionem, 
sed  est  conceptionis  praeambulus. 

Ad  tertium  dicendum  quod  non  est  assignare 
ultimum  instans,  in  quo  materia  illa  fuit  sanguis  ; 
sed  est  assignare  ultimum  tempus,  quod  continua- 
tur nullo  interveniente  medio  ad  primum  instans 
in  quo  fuit  caro  Christi  formata  ; et  hoc  instans  fuit 
terminus  temporis  motus  localis  materiae  ad  lo- 
cum generationis. 

Ad  quartum  dicendum  quod  augmentum  fit  per 

potentiam  augmentativam  ipsius  quod  augetur  ; 
sed  formatio  corporis  fit  per  potentiam  generati- 
vam,  non  ejus  qui  generatur,  sed  ipsius  generan- 
tis ex  semine,  in  quo  operatur  vis  formativa  ab 
anima  patris  derivata.  Corpus  autem  Christi  non 
fuit  formatum  ex  semine  viri,  sicut  supra  dictum 
est,  quaest.  prasced.,  art  i,  sed  ex  operatione  Spi- 
ritus Sancti.  Et  ideo  talis  debuit  esse  formatio,  ut 
Spiritum  Sanctum  deceret.  Sed  augmentum  cor- 
poris Christi  fuit  factum  secundum  potentiam  aug- 
mentativam animae  Christi  ; quae  cum  sit  specie 
conformis  animae  nostrae,  eodem  modo  debuit  cor- 
pus illud  augmentari,  sicut  et  alia  hominum  corpo- 
ra augmentantur,  ut  ex  hoc  ostenderetur  veritas 
humanae  naturae. 

Articulus  ii 

Utrum  corpus  Christi  fuerit  animatum  in  primo  instanti 
suae  conceptionis. 

) Sent.,  dist.  3,  qitast.  5,  art.  2,  ad  3 ; et  4 Cont.,  cap. 

44  et  43.  ad  2 ; el  Opusc.  2,  cap.  22)  et  22 3 ; et  Joan.  1 , 

Ject.  1 5,  et  cap.  2,  lect.  3. 

Ad  secundum  sic  proceditur.  1.  Videtur  quod 
corpus  Christi  non  fuerit  animatum  in  primo 
instanti  suae  conceptionis.  Dicit  enim  Leo  papa 
in  epistola  ad  Julianum,  in  noviss.  edit.  Ven.  y-,, 
apud  Ques.  ay  al.  11,  prope  fin.  : Non  alienus 
naturce  erat  caro  Christi  quam  nostra  ; nec  alia  illi 
quam  cederis  hominibus  anima  est  inspirata  princi- 
pio. Sed  aliis  hominibus  non  infunditur  anima  in 
primo  instanti  suae  conceptionis.  Ergo  nec  corpo- 
ri Christi  anima  debuit  infundi  in  primo  instant 
suae  conceptionis. 

2.  Praeterea,  anima,  sicut  quaelibet  forma  na- 
turalis, requiTit  determinatam  quantitatem  in  sua 
materia.  Sed  in  primo  instanti  conceptionis  corpus 
Christi  non  habuit  tantam  quantitatem  quantam 
habent  corpora  aliorum  hominum  quando  animan- 
tur : alioquin  si  continue  fuisset  postmodum  aug- 
mentatum,  vel  citius  fuisset  natum,  vel  in  sua  nati- 
vitate fuisset  majoris  quantitatis  quam  alii  infantes: 
quorum  primum  est  contra  Augustinum  4 de 
Trinit.,  cap.  5,  uhi  probat  eum  spatio  novem  men- 
sium in  utero  Virginis  fuisse,  secundum  autem  est 
contra  Leonem  papam,  qui  in  sermone  Epiphaniae, 

4 in  eod.  festo,  cap.  y ad  fin.,  dicit  quod  Magi 
invenerunt  puerum  Jesum  in  nullo  ab  humance  in- 
fantia? generalitaie  dissimilem  (1).  Non  ergo  corpus 
Christi  fuit  animatum  in  primo  instanti  suae  con- 
ceptionis. 

y Praeterea,  ubicumque  est  prius  et  posterius, 

Art.  2 — Ex  resp.  ad  1,  nota  animam  Christi  fuisse 
ejusdem  naturas  cum  nostra,  et  proptera  habuisse  idem 
principium,  scilicet  per  creationem  et  infusionem  simul 
in  corpus,  simul  atque  est  informatum. 

(1)  Ita  Mss.  et  edit,  melioris  notae  cum  textu  S.  Leonis. 
— AI.,  discretum. 

oportet  esse  plura  instantia.  Sed  secundum  Phi- 
losophum in  libro  2 de  Generatione  animalium, 
cap.  y circ.  prine.,  et  cap.  4,  ad  fin.,  in  genera- 
tione hominis  requiritur  prius  et  posterius  ; prius 
enim  est  vivum,  et  postea  animal,  et  postea  homo. 
Ergo  non  potuit  animatio  Christi  perfici  in  primo 
instanti  suae  conceptionis. 

— Sed  contra  est  quod  Damascenus  dicit  in  3 
lib.  orth.  Fid.,  cap.  2,  a med.  : simul  caro,  simul 
Dei  Verbi  caro:  simul  caro  animata  anima  ratio- 
nali et  intellectuali. 

Respondeo  dicendum  quod  ad  hoc  quod  con- 
ceptio ipsi  Filio  Dei  attribuatur,  ut  in  Sym- 
bolo confitemur  dicentes  : Qui  conceptus  est  de 
Spiritu  Sancio,  necesse  est  dicere  ipsum  corpus 
Christi,  dum  conciperetur,  esse  a Verbo  Dei  as- 
sumptum. Ostensum  est  autem  supra,  quaest.  6, 
art.  1 et  2,  quod  Verbum  Dei  assumpsit  corpus, 
mediante  anima,  et  animam,  mediante  spiritu,  id 
est,  intellectu.  Unde  oportuit  quod  in  primo 
instanti  conceptionis  corpus  Christi  esset 
animatum  anima  rationali. 

Ad  primum  ergo  dicendum  quod  principium 
inspirationis  animae  potest  considerari  dupliciter. 
— Uno  modo  secundum  dispositionem  corporis  : 
et  sic  non  ab  alio  principio  inspirata  est  anima 
corpori  Christi  et  corporibus  aliorum  hominum  ; 
sicut  enim  statim  formato  corpore  alterius  hominis 
infunditur  anima,  ita  fuit  in  Christo.  — Alio  modo 
potest  considerari  dictum  principium  solum  secun- 
dum tempus  : et  sic  quia  prius  tempore  formatum 
fuit  perfecte  corpus  Christi,  prius  tempore  fuit 
etiam  animatum. 

Ad  secundum  dicendum  quod  anima  requirit  de- 
bitam quantitatem  in  materia  cui  infunditur;  sed 
ista  quantitas  quamdam  latitudinem  habet,  quia  et 
in  majori  et  in  minori  quantitate  salvatur.  Quanti- 
tas autem  corporis,  quam  habet,  cum  primo  sibi 
infunditur  anima,  proportionatur  quantitati  perfec- 
tae ad  quam  per  augmentum’ perveniet;  ita  scilicet 
quod  majorum  hominum  majorem  quantitatem 
corpora  habent  in  prima  animatione.  Christus  au- 
tem in  perfecta  aetate  habuit  decentem  et  medio- 
crem quantitatem,  cui  proportionabatur  quantitas 
quam  corpus  ejus  habuit  in  tempore  quo  aliorum 
hominum  corpora  animantur,  minorem  tamen  ha- 
buit in  principio  sum  conceptionis;  sed  tamen  illa 
parva  quantitas  non  erat  tam  parva,  ut  in  ea  non 
posset  rationalis  anima  conservari ; cum  in  tali 
quantitate  quorumdam  parvorum  hominum  corpo- 
ra animentur. 

Ad  tertium  dicendum  quod  in  generatione  alio- 
rum hominum  locum  habet  quod  dicit  Philoso- 
phus, propter  hoc  quod  successive  corpus  forma- 
tur et  disponitur  ad  animam  ; unde  primo  tanquam 
imperfecte  dispositum  recipit  animam  imperfec- 
tam, et  postmodum,  quando  perfecte  est  disposi- 
tum, recipit  animam  perfectam.  Sed  corpus  Chris- 

ti  propter  infinitam  virtutem  agentis  fuit  perfecte 
dispositum  in  instanti  : unde  statim  in  primo  ins- 
tanti recepit  formam  perfectam,  id  est,  animam 
rationalem. 

Articulus  iii 

Utrum  corpus  Christi  in  primo  instanti  suae  conceptionis 
fuerit  a Verbo  assumptum. 

3 Sent.,  dist.  2,  quast.  2.  art.  3,  et  diit.  3,  quasi.  3,  art. 
2;  et  4 Coni .,  cap.  44  et  43. 

Ad  tertium  sic  proceditur.  1.  Videtur  quod 
caro  Christi  prius  fuerit  concepta,  et  postmodum 
assumpta.  Quod  enim  non  est,  non  potest  assumi. 
Sed  caro  Christi  per  conceptionem  esse  incoepit. 
Ergo  videtur  quod  fuerit  assumpta  a Verbo  Dei, 
postquam  fuit  concepta. 

2.  Praeterea,  caro  Christi  fuit  assumpta  a Ver- 
bo Dei  mediante  anima  rationali.  Sed  in  termino 
conceptionis  accepit  animam  rationalem.  Ergo 
in  termino  conceptionis  fuit  assumpta.  Sed  in 
termino  conceptionis  dicitur  jam  concepta.  Ergo 
prius  fuit  concepta  et  postmodum  assumpta. 

3.  Praeterea,  in  omni  generato  prius  tempore 
est  id  quod  est  imperfectum,  eo  quod  est  perfec- 
tum, ut  patet  per  Philosophum,  in  9 Metaphys., 
text.  13.  Sed  corpus  Christi  est  quiddam  ge- 
neratum. Ergo  ad  ultimam  perfectionem,  quae 
consistit  in  unione  ad  Verbum  Dei,  non  statim 
in  primo  instanti  conceptionis  pervenit ; sed  pri- 
mo fuit  caro  concepta  et  postmodum  assumpta. 

— Sed  contra  est  quod  Augustinus  (Fulgen- 
tius) dicit  in  libr.  de  Fide  ad  Petrum,  cap  18  : 
Firmissime  tene  et  nullatenus  dubites , carnem 
Christi  non  fuisse  conceptam  in  utero  Virginis , 
priusquam  susciperetur  a Verbo. 

Respondeo  dicendum  quod,  sicut  supra  dictum 
est,  quaest.  16,  art.  6 et  7,  proprie  dicimus 
Deum  lactum  esse  hominem  ; non  autem  proprie 
dicimus  quod  homo  factus  sit  Deus  : quia  scilicet 
Deus  assumpsit  sibi  id  quod  est  hominis;  non  au- 

Art.  }.  — Titulus,  prima  lacie,  ait  Cajetanus,  super- 
fluitatem prae  se  fert,  quia  in  praecedenti  art.  assump- 
tum et  probatum  est  quod  dum  conciperetur  corpus 
Christi,  assumptum  est.  Verumtamen  si  conspectum  fue- 
rit quod  proprias  habet  difficultates  propositio  ista,  quas 
manifestata  est  ad  fundandum  antedicta,  non  superfluitati, 
sed  perfectioni  doctrinae  attribuetur,  quod  specialiter 
mota  sit  quaestio  de  articulo  isto.  — Ex  his  tribus  primis 
art.  Toletus  eruit  tres  propositiones  quie  sunt  de  fide  : 
i°  Caro  Christi  non  prius  aliquo  tempore  fuit  animata 
anima  rationali,  quam  Verbo  unita.  20  Caro  Christi  non 
fuit  aliquo  tempore  absque  anima  rationali,  ita  ut,  adve- 
niente anima,  tunc  uniretur.  30  Caro  Christi  non  fuit  ali- 
quo tempore  absque  anima,  et  ante  animam  Verbo  unita. 
Vide  S.  August.  1 de  Trinit.  cap.  ult.  — Hic  art.  est  con- 
tra Photinum  dicentem  quod  Christus  prius  fuit  purus 
homo,  et  deinde  per  sanctitatem  sute  vitae  obtinuit  esse 
filius  Dei. 


tem  praeextitit  id  quod  est  hominis,  quasi  per  se 
subsistens,  antequam  susciperetur  a Verbo.  Si 
autem  caro  Christi  fuisset  concepta,  antequam 
susciperetur  a Verbo,  habuisset  aliquando  aliquam 
hypostasim  praeter  hypostasim  Verbi  Dei;  quod 
est  contra  rationem  incarnationis  secundum  quam 
ponimus,  Verbum  Dei  esse  unitum  humanae  na- 
turae et  omnibus  partibus  ejus  in  unitate  hyposta- 
sis. Nec  fuit  conveniens  quod  hypostasim  prae- 
existentem humanae  naturae  vel  alicujus  partis  ejus 
Verbum  Dei  sua  assumptione  destrueret.  Et  ideo 
contra  fidem  est  dicere  quod  caro  Christi 
prius  fuerit  concepta,  et  postmodum  assump- 
ta a Verbo  Dei. 

Ad  primum  ergo  dicendum  quod  si  caro  Christi 
non  fuisset  in  instanti  formata  seu  concepta,  sed 
per  temporis  successionem,  oporteret  alterum  duo- 
rum sequi,  vel  quod  assumptum  nondum  esset 
caro,  vel  quod  prius  esset  conceptio  carnis  quam 
ejus  assumptio.  Sed  quia  ponimus  conceptionem 
in  instanti  esse  perfectam,  consequens  est  quod 
in  illa  carne  simul  fuit  concipi  et  conceptum  esse  ; 
et,  sicut  Augustinus  (Fulgentius)  dicit  in  lib.  de 
Fide  ad  Petrum,  cap.  18,  dicimus  ipsum  Dei  Ver- 
bum sux  carnis  acceptione  conceptum,  ipsamque 
carnem  Verbi  incarnatione  conceptam. 

Et  per  hoc  patet  etiam  responsio  ad  secundum  : 
nam  simul  dum  caro  illa  concipitur,  concepta  est 
et  animatur. 

Ad  tertium  dicendum  quod  in  mysterio  incarna- 
tionis non  consideratur  ascensus;  quasi  alicujus 
praeexistentis  proficientis  usque  ad  unionis  digni- 
tatem, sicut  posuit  Photinus  haereticus;  sed  potius 
consideratur  ibi  descensus,  secundum  quod  per- 
fectum Dei  Verbum  imperfectionem  naturae  nos- 
trae sibi  assumpsit,  secundum  illud  Joan.  6,  38  : 
Descendit  de  ccelo. 

Articulus  iv 

Utrum  conceptio  Christi  fuerit  naturalis  vel  miraculosa. 

3 Sent..  dist.  3,  quast.  2,  art.  2 ; et  4 Cont .,  cap.  43 ; et 

Quodlib.  6,  quast.  10;  et  Opusc.  2 , cap.  223 , usque  222; 

et  Isa.  7,  tect.  2. 

Ad  quartum  sic  proceditur.  1.  Videtur  quod 
conceptio  Christi  fuerit  naturalis.  Secundum  enim 
conceptionem  carnis  Christus  dicitur  filius  homi- 


Art.  4.  — Titulus  qusrit  an  simpliciter  et  absolute 
conceptio  Christi  fuerit  naturalis  vel  miraculosa.  Constat 
enim  quod  in  conceptione  aliquid  fuerit  naturale,  et  ali- 
quid miraculosum  ; sed  quaeritur  an  fuerit  simpliciter  et 
absolute  miraculosa.  — Quaestio  hujus  art.  solum  spectat 
ad  modum  loquendi,  nam  res  satis  constatex  iisquae  supra 
dicta  sunt  de  hac  conceptione. — Ad  1,  nota  quare  Chris- 
tus dicitur  Filius  hominis;  non  propter  modum  concep- 
tionis, neque  propter  causam  efficientem,  sed  quia  ex  vi 
suae  originis  habet  humanam  naturam  eamdem  cura 
matre. 

nis.  Est  autem  verus  et  naturalis  filius  hominis, 
sicut  verus  et  naturalis  Dei  Filius.  Ergo  ejus  con- 
ceptio fuit  naturalis. 

2.  Praeterea,  nulla  creatura  producit  operatio- 
nem miraculosam.  Sed  conceptio  Christi  attribui- 
tur B.  Virgini,  quae  est  pura  creatura:  dicitur 
enim  quod  Virgo  Christum  concepit.  Ergo  videtur 
quod  non  sit  miraculosa  conceptio,  sed  naturalis. 

3.  Praeterea,  ad  hoc  quod  aliqua  transmutatio 
sit  naturalis,  sufficit  quod  principium  passivum  sit 
naturale,  ut  supra  habitum  est,  quaest.  praec., 
art.  4.  Sed  principium  passivum  ex  parte  matris 
in  conceptione  Christi  iuit  naturale,  ut  ex  dictis 
patet,  ibid.  Ergo  conceptio  Christi  fuit  naturalis. 

— Sed  contra  est  quod  Dionysius  dicit  in  epist. 
ad  Caium  monachum,  4,  circ.  med.  : Super  homi- 
nem operabatur  Christus  ea  qua;  sunt  hominis ; et 
hoc  monstrat  Virgo  supernatur aliter  concipiens. 

Respondeo  dicendum  quod,  sicut  Ambrosius 
dicit  in  libro  de  Incarnatione,  cap.  6,  circ. 
med.,  mulla  in  hoc  mysterio  et  secundum  naturam 
invenies  et  ultra  naturam.  Si  enim  consideremus  id 
quod  est  ex  parte  materiae  conceptus,  quam  mater 
ministravit,  totum  est  naturale.  Si  vero  considere- 
mus id  quod  est  ex  parte  virtutis  activae,  totum 
est  miraculosum.  Sed  quia  unumquodque  magis 
indicatur  secundum  formam  quam  secundum  ma- 
teriam, et  similiter  secundum  agens  quam  secun- 
dum patiens,  inde  est  quod  conceptio  Christi 
debet  dici  simpliciter  miraculosa  etsuperna- 
turalis,  sed  secundum  aliquid  naturalis. 

Ad  primum  ergo  dicendum  quod  Christus  dici- 
tur naturalis  filius  hominis,  in  quantum  habet  na- 
turam humanam  veram,  per  quam  est  filius  homi- 
nis, licet  eam  miraculose  habuerit;  sicut  caecus 
illuminatus  videt  naturaliter  per  potentiam  visivam, 
quam  miraculose  accepit. 

Ad  secundum  dicendum  quod  conceptio  attribui- 
tur Virgini  beatae,  non  tanquam  principio  activo, 
sed  quia  ministravit  materiam  conceptui,  et  in  ejus 
utero  est  conceptio  celebrata. 

Ad  tertium  dicendum  quod  principium  passivum 
naturale  sufficit  ad  transmutationem  naturalem, 
quando  naturali  et  consueto  modo  movetur  a prin- 
cipio activo  proprio  ; sed  hoc  in  proposito  non 
habet  locum,  et  ideo  conceptio  illa  non  potest 
dici  simpliciter  naturalis. 

QUiESTIO  XXXIV 

DE  PERFECTIONE  PROLIS  CONCEPTAE.  — In  quatuor 

articulos  divisa. 

Deinde  considerandum  est  de  perfectione  pro- 
lis conceptae  : et  circa  hoc  quaeruntur  quatuor  : 
i°  utrum  in  primo  instanti  conceptionis  Christus 
fuerit  sanctificatus  per  gratiam  ; 20  utrum  in  eodem 
instanti  habuerit  usum  liberi  arbitrii;  30 utrum  in 


eodem  instanti  potuerit  mereri ; 40  utrum  in  eodem 
instanti  fuerit  plene  comprehensor. 


Articulus  primus 

Utrum  Christus  in  primo  instanti  suae  conceptionis  fuerit 
sanctificatus  per  gratiam. 

3 Seni.,  dist.  3,  qua  it.  j,  art.  3. 

Ad  primum  sic  proceditur.  1.  Videtur  quod 
Christus  non  fuerit  sanctificatus  in  primo  instanti 
suae  conceptionis.  Dicitur  enim  1 ad  Cor.  15,  46: 
Non  prius  quod  spirituale  est , sed  quod  animale , 
deinde  quod  spirituale.  Sed  sanctificatio  gratiae 
pertinet  ad  spiritualitatem.  Non  ergo  statim  a 
principio  sum  conceptionis  Christus  percepit  gra- 
tiam sanctificationis,  sed  post  aliquod  spatium 
temporis. 

2.  Praeterea,  sanctificatio  videtur  esse  a pec- 
cato, secundum  illud  1 ad  Cor.  6,  1 1 : Et  hcec 
quidem  fuistis  aliquando  (1),  scilicet  peccatores; 
sed  abluti  estis , sed  sanctificali  estis.  Sed  in  Christo 
nunquam  fuit  peccatum.  Ergo  non  convenit  ei 
sanctificari  per  gratiam. 

3.  Praeterea,  sicut  per  Verbum  Dei  omnia 
facta  sunt,  ita  per  Verbum  incarnatum  sunt  omnes 
homines  sanctificati,  qui  sanctificantur,  Hebr.  2, 
1 1 : Qui  sanctificat  et  qui  sanctificantur  ex  uno 
omnes.  Sed  Verbum  Dei,  per  quod  facta  sunt  om- 
nia, non  est  factum,  ut  Augustinus  dicit  in  1 de 
Trin.,  cap.  6,  parum  a prine.  Ergo  Christus,  per 
quem  sanctificantur  omnes,  non  est  sanctificatus. 

— Sed  contra  est  quod  dicitur  Luc.  1,  35: 
Quod  ex  ie  nascetur  sanctum,  vocabitur  Filius  Dei. 
Et  Joan.  10,  36  : Quem  Pater  sanctificavit  et  misit 
in  mundum. 

Respondeo  dicendum  quod,  sicut  supra  dictum 
est,  quaest.  7,  art.  1,  abundantia  gratiae  sancti- 
ficantis animam  Christi  derivatur  ex  ipsa  Verbi 
unione,  secundum  illud  Joan.  1,14:  Vidimus  glo- 
riam ejus , quasi  Unigeniti  q Patre , plenum  gratiae 
et  veritatis.  Ostensum  est  autem  supra,  quaest. 
praec.,  quod  in  primo  instanti  suae  conceptionis 
corpus  Christi  animatum  fuit,  et  a Verbo  Dei  as- 
sumptum. Unde  consequens  est  quod  in  primo 
instanti  suae  conceptionis  Christus  habuerit 
plenitudinem  gratiae  sanctificantis  animam 
et  corpus  ejus. 

Ad  primum  ergo  dicendum  quod  ille  ordo  quem 
ponit  ibi  Apostolus,  pertinet  ad  eos  qui  per  pro- 
fectum ad  spiritualem  statum  proveniunt.  In  mys- 


Art.  i.  — Adverte  in  corp.  et  in  resp.  ad  1,  ut  ipsum 
originis  ordinem  sic  intuearis,  ut  perspicias  esse  non  so- 
lum originis  sed  causalitatis  ordinem,  inter  gratiam  unio- 
nis et  gratiam  habitualem  in  Christo. 

(1)  In  Vulgata  deest  aliquando. 

terio  autem  incarnationis  magis  consideratur  des- 
census divinae  plenitudinis  in  naturam  humanam 
quam  profectus  humante  naturae,  quasi  praeexis- 
tentis in  Deum.  Et  ideo  in  homine  Christo  a 
principio  fuit  perfecta  spiritualitas. 

Ad  secundum  dicendum  quod  sanctificari  est  ali-' 
quid  fieri  sanctum.  Fit  autem  aliquid  non  solum 
ex  contrario,  sed  etiam  ex  negative  vel  privative 
opposito  ; sicut  album  fit  ex  nigro,  et  etiam  ex  non 
albo.  Nos  autem  ex  peccatoribus  sancti  efficimur, 
et  ita  sanctificatio  nostra  est  ex  peccato.  Sed 
Christus  quidem  secundum  hominem  factus  est 
sanctus,  quia  hanc  gratiae  sanctitatem  non  semper 
habuit ; non  tamen  factus  est  sanctus  ex  pecca- 
tore, quia  peccatum  nunquam  habuit  ; sed  factus 
est  sanctus  ex  non  sancto  secundum  hominem, 
non  quidem  privative,  ut  scilicet  aliquando  fuerit 
homo  et  non  fuerit  sanctus;  sed  negative,  quia 
scilicet  quando  non  fuit  homo,  non  habuit  sanc- 
titatem humanam;  et  ideo  simul  factus  fuit  homo  ; 
et  sanctus  homo.  Propter  quod  angelus  dicit 
Luc.  i : Quod  nascetur  ex  te  sanctum,  quod  expo- 
nens Gregorius,  18  Moral.,  cap.  27,  inter  med. 
et  fin.,  dicit  : Ad  distinctionem  nostra;  sanctitatis 
Jesus  sanctus  nasciturus  asseritur  : nos  quippe,  si 
sancti  efficimur,  non  tamen  nascimur,  quia  ipsa  na- 
tura; corruptibilis  conditione  constringimur  ; ille  au- 
tem solus  veraciter  sanctus  natus  est,  qui  ex  com- 
mixtione carnalis  copula;  conceptus  non  est. 

Ad  tertium  dicendum  quod  aliter  operatur  Pa- 
ter creationem  rerum  per  Filium,  aliter  tota  Tri- 
nitas sanctificationem  hominum  per  hominem 
Christum.  Nam  Verbum  Dei  est  ejusdem  virtutis 
et  operationis  cum  Deo  Patre,  unde  Pater  non 
operatur  per  Filium  ; sicut  per  instrumentum  quod 
movet  motum.  Humanitas  autem  Christi  est  sicut 
instrumentum  Divinitatis,  ut  supra  dictum  est, 
quaest.  13,  art.  3,  et  ideo  humanitas  Christi  est 
sanctificans  et  sanctificata. 

Articulus  ii 

Ltrum  Christus  in  primo  instanti  sure  conceptionis  habue- 
rit usum  liberi  arbitrii. 

Verit.  quast.  29,  art.  8. 

Ad  secundum  sic  proceditur.  1.  Videtur  quod 
Christus  secundum  hominem  non  habuerit  usum 
liberi  arbitrii  in  primo  instanti  suae  conceptionis. 
Prius  est  enim  esse  rei  quam  agere  vel  operari. 
Usus  autem  liberi  arbitrii  est  quaedam  operatio. 
Cum  ergo  anima  Christi  esse  incoeperit  in  primo 
instanti  suae  conceptionis,  ut  ex  praedictis  patet, 
art.  praec.,  videtur  esse  impossibile  quod  in  primo 
instanti  conceptionis  habuerit  usum  liberi  arbitrii. 

2.  Praeterea,  usus  liberi  arbitrii  est  electio. 
Electio  autem  praesupponit  deliberationem  con- 
silii: dicit  enim  Philosophus  in  3 Ethic.,  cap.  3, 
circa  fin.,  quod  electio  est  appetitus  prceconsiliali. 


Ergo  videtur  impossibile  quod  in  primo  instanti 
suae  conceptionis  Christus  habuerit  usum  liberi 
arbitrii. 

3.  Praeterea,  liberum  arbitrium  est  facultas  vo- 
luntatis et  rationis,  ut  in  prima  parte  habitum  est, 
quaest.  83,  art.  3,  et  ita  usus  liberi  arbitrii  est  actus 
voluntatis  et  rationis,  sive  intellectus.  Sed  actus 
intellectus  praesupponit  actum  sensus,  qui  esse  non 
potest  sine  convenientia  organorum,  quae  non  vi- 
dentur fuisse  in  primo  instanti  conceptionis  Christi. 
Ergo  videtur  quod  Christus  non  potuerit  habere 
usum  liberi  arbitrii  in  primo  instanti  suae  concep- 
tionis. 

— Sed  contra  est  quod  Augustinus  dicit  in  lib. 
de  Trinitate  (id  habet  Greg.  in  Registro,  libro  9, 
epistola  61,  a med.):  Mox  ut  Verbum  venit  in 
uterum,  servata  veritate  propria;  naturce,  factum 
est  caro  et  perfectus  liomo.  Sed  perfectus  homo 
habet  usum  liberi  arbitrii.  Ergo  Christus  habuit 
in  primo  instanti  suae  conceptionis  usum  liberi 
arbitrii. 

Respondeo  dicendum  quod,  sicut  supra  dictum 
est,  quaest.  7,  art.  12,  et  quaest.  19,  art.  3,  et 
quaest.  33,  art.  3,  ad.  5,  humanae  naturae,  quam 
Christus  assumpsit,  convenit  spiritualis  perfectio; 
in  qua  non  profecit,  sed  eam  statim  a principio 
habuit.  Perfectio  autem  ultima  non  consistit  in 
potentia  vel  in  habitu,  sed  in  operatione.  Unde 
in  2 de  Anima,  text.  5,  dicitur  quod  operatio  est 
actus  secundus.  Et  ideo  dicendum  est  quod  Chris- 
tus in  primo  instanti  suae  conceptionis  habuit  illam 
operationem  animae  quae  potest  in  instanti  haberi. 
Talis  autem  est  operatio  voluntatis  et  intellectus, 
in  qua  consistit  usus  liberi  arbitrii.  Subito  enim 
et  in  instanti  perficitur  operatio  intellectus  et  vo- 
luntatis, magis  quam  visio  corporalis,  eo  quod  in- 
telligere,  velle  et  sentire  non  est  motus  qui  sit  actus 
imperfecti  (quod  successive  perficitur),  sed  est 
actus  jam  perfecti,  ut  dicitur  in  3 de  Anima,  text. 
28.  Et  ideo  dicendum  est  quod  Christus  in 
primo  instanti  suae  conceptionis  habuit  usum 
liberi  arbitrii. 

Ad  primum  ergo  dicendum  quod  esse  est  prius 
natura  quam  agere;  non  tamen  est  prius  tempore, 
sed  simul  cum  agens  habet  esse  perfectum,  incipit 
agere,  nisi  sit  aliquid  impediens  ; sicut  ignis  simul 
dum  generatur,  incipit  calefacere  et  illuminare  : 
sed  calefactio  non  terminatur  in  instanti,  sed  per 
temporis  successionem  ; illuminatio  autem  perfi- 
citur in  instanti.  Et  talis  operatio  eSt  usus  liberi 
arbitrii,  ut  dictum  est  in  corp.  art. 

Ad  secundum  dicendum  quod  simul  quod  termi- 
natur conrilium  vel  deliberatio,  potest  esse  elec- 
tio. Illi  autem  qui  deliberatione  consilii  indi- 
gent, in  ipsa  terminatione  consilii  primo  ha- 
bent certitudinem  de  eligendis,  et  ideo  non  statim 
eligunt.  Ex  quo  patet  quod  deliberatio  consilii  non 
prasexigitur  ad  electionem,  nisi  propter  inquisi- 

tionem  incerti.  Christus  autem  in  primo  instanti 
suae  conceptionis,  sicut  habuit  plenitudinem  gra- 
tiae sanctificantis  ita  habuit  plenitudinem  veritatis 
cognitae,  secundum  illud  Joan  i,  14:  Plenum 
gratia;  et  veritatis.  Unde  quasi  habent  omnium 
certitudinem,  potuit  statim  in  instanti  eligere- 

Ad  tertium  dicendum  quod  intellectus  Christi 
secundum  scientiam  infusam  poterat  intelligere, 
etiam  non  convertendo  se  ad  phantasmata,  ut  su- 
pra habitum  est,  quaest.  1 1,  art.  1,  ad  2,  et  art.  2. 
Unde  poterat  in  eo  esse  operatio  voluntatis  et  in- 
tellectus absque  operatione  sensus.  Sed  tamen  po- 
tuit in  eo  esse  etiam  operatio  sensus  in  primo  ins- 
tanti suae  conceptionis,  maxime  quantum  ad  sen- 
sum tactus  : quo  sensu  proles  concepta  sentit  in 
matre,  etiam  antequam  animam  rationalem  obtineat, 
ut  dicitur  in  lib.  2 de  Gener,  animal.,  cap.  3,  a 
prine.,  et  cap.  4,  a med.  Unde  cum  Christus  in 
primo  instanti  suae  conceptionis  habuerit  animam 
rationalem,  formato  jam  et  organisato  corpore 
ejus,  multo  magis  in  eodem  instanti  poterat  habe- 
re operationem  sensus  tactus. 

Articulus  m 

Utrum  Christus  in  primo  instanti  suae  conceptionis  merer 
potuerit. 

}•  Sent.,  dist.  23,  quasi.  1,  art.  2,  etquast.  3,  et  dist.  14 

art.  3,  quast.  6 , et  dist.  iS , art.  3 et  5 ; et  Ver . quast. 

29,  art.  8 ; et  Opusc.  2 , cap.  213  et  214. 

Ad  tertium  sic  proceditur.  1.  Videtur  quod 
Christus  in  primo  instanti  suae  conceptionis  mereri 
non  potuerit.  Sicut  enim  se  habet  liberum  arbitrium 
ad  merendum,  ita  ad  demerendum.  Sed  diabo- 
lus in  primo  instanti  suae  creationis  non  potuit  pec- 
care, ut  in  prima  parte  habitum  est,  quaest.  63, 
art.  5 . Ergo  neque  anima  Christi  in  primo  instanti 
suae  creationis,  quod  fuit  primum  instans  concep- 
tionis Christi,  potuit  mereri. 

2.  Praeterea,  illud  quod  homo  habet  in  primo 
instanti  suae  conceptionis,  videtur  ei  esse  naturale, 
quia  hoc  est  ad  quod  terminatur  sua  generatio  na- 
turalis. Sed  naturalibus  non  meremur,  ut  patet  ex 
his  quae  dicta  sunt  in  secunda  parte,  (1-2,  quaest. 
24,  art.  1,  ad  3 ; et  2-2,  quaest.  1 38,  art.  2,  ad  1). 
Ergo  videtur  quod  usus  liberi  arbitrii,  quem  Chris- 
tus habuit  secundum  hominem  in  primo  instanti 
suae  conceptionis,  non  fuerit  meritorius. 

3.  Praeterea,  id  quod  semel  aliquis  meruit,  jam 
fecit  quodammodo  suum  : et  ita  non  videtur  quod 

Art.  j.  — Ex  his  patet,  quod  Christus  in  primo  instanti 
conceptionis  suae,  non  tantum  habuit  meritum  in  radice 
(ut  quidam  dixerunt)  scilicet  in  habitu  charitatis.  aliarum- 
que  virtutum,  sed  etiam  meruit  quantum  ad  usum  ipsius 
charitatis,  atque  virtutum.  Ergo  fuit  dignus  gloria,  non 
tantum  ex  habitu,  id  est  ex  eo  quod  tunc  fuit  in  gratia, 
charitate,  caeterisque  virtutibus  ; sed  etiam  ex  actu,  id 
est  ex  eo  quod  tunc  usus  est  ipsa  gratia  habita,  charitate, 
caeterisque  (Porrecta). 


iterum  possit  illud  idem  mereri,  quia  nullus  mere- 
tur quod  suum  est.  Si  ergo  Christus  in  primo  ins- 
tanti suae  conceptionis  meruerit,  sequitur  quod 
postea  nihil  meruit : quod  patet  esse  falsum.  Non 
ergo  Christus  in  primo  instanti  suae  conceptionis 
meruit. 

— Sed  contra  est  quod  Gregorius  dicit  super 
Exod.  (seu  Paterius  inter  op.  Greg.,  cap.  40, 
ante  med.)  : Non  habuit  omnino  Christus  juxta 
animee  meritum,  quo  potuisset  proficere.  Potuisset 
autem  proficere  in  merito,  si  in  primo  instanti  suae 
conceptionis  non  meruisset.  Ergo  in  primo  ins- 
tanti suae  conceptionis  meruit  Christus. 

Respondeo  dicendum  quod,  sicut  supra  dictum 
est,  art.  1 huj.  quaest.,  Christus  in  primo  ins- 
tanti suae  conceptionis  sanctificatus  fuit  per  gra- 
tiam. Est  autem  duplex  sanctificatio  : — una 
quidem  adultorum,  qui  secundum  proprium  actum 
sanctificantur  ; — alia  autem  puerorum,  qui  non 
sanctificantur  secundum  proprium  actum  fidei, 
sed  secundum  fidem  parentum  vel  Ecclesiae.  Pri- 
ma autem  sanctificatio  est  perfectior  quam  habi- 
tus ; sicut  actus  est  perfectior  quam  habitus 
et  quod  est  per  se,  eo  quod  est  per  aliud. 
Cum  ergo  sanctificatio  Christi  fuerit  perfectissima 
(quia  sic  sanctificatus  est  ut  esset  aliorum  sanctifi- 
cator), consequens  est  quod  ipse  secundum  pro- 
prium motum  liberi  arbitrii  in  Deum  fuerit  sancti- 
ficatus  : qui  quidem  motus  liberi  arbitrii  est  meri- 
torius. Unde  consequens  est  quod  in  primo 
instanti  suae  conceptionis  Christus  meruerit. 

Ad  primum  ergo  dicendum  quod  liberum  arbi- 
trium non  eodem  modo  se  habet  ad  bonum  et  ma- 
lum. Nam  ad  bonum  se  habet  per  se  et  naturali- 
ter; ad  malum  autem  se  habet  per  modum  defectus 
et  praeter  naturam.  Sicut  autem  Philosophus  dicit 
in  2 de  Coelo,  text.  18,  posterius  est  quod  est 
praeter  naturam,  eo  quod  est  secundum  naturam, 
quia  id  quod  est  praeter  naturam,  est  quaedam  ex- 
cisio abeo  quod  est  secundum  naturam.  Et  ideo 
liberum  arbitrium  creaturae  in  primo  instanti  crea- 
tionis potest  moveri  ad  bonum  merendo,  non  au- 
tem ad  malum  peccando,  si  tamen  natura  sit  inte- 
gra (0- 

Ad  secundum  dicendum  quod  illud  quod  homo 
habet  in  principio  suae  creationis,  secundum  com- 
munem naturae  cursum,  est  homini  naturale.  Nihil 
tamen  prohibet  quin  aliqua  creatura  in  principio 
suae  creationis  aliquod  beneficium  gratiae  a Deo 
consequatur.  Et  hoc  modo  anima  Christi  in  prin- 
cipio suae  creationis  consecuta  est  gratiam,  qua 
posset  mereri : et  ea  ratione  gratia  illa  secundum 
quamdam  similitudinem  dicitur  fuisse  illi  homini 
naturalis,  ut  patet  per  Augustinum  in  Enchirid., 
cap.  40. 

Ad  tertium  ergo  dicendum  quod  nihil  prohibet 
idem  esse  alicujus  ex  diversis  causis;  et  secundum 

(1)  Vulgata  : absconsa. 

hoc  Christus  gloriam  immortalitatis,  quam  meruit 
in  primo  instanti  suse  conceptionis,  potuit  etiam 
posterioribus  actibus  et  passionibus  mereri,  non 
quidem  ut  esset  sibi  magis  debita,  sed  ut  sibi  ex 
pluribus  causis  deberetur. 

Articulus  iv 

Utrum  Christus  fuerit  perfectus  comprehensor  in  primo  ins- 
tanti suse  conceptionis. 

Locis  sup.,  art.  j,  adductis. 

Ad  quartum  sic  proceditur,  i.  Videtur  quod 
Christus  non  fuerit  perfectus  comprehensor  in 
primo  instanti  suas  conceptionis.  Meritum  enim 
praecedit  praemium,  sicut  et  culpa  poenam.  Sed 
Christus  in  primo  instanti  suae  conceptionis  me- 
ruit, sicut  dictum  est  art.  praec.  Cum  ergo  status 
comprehensoris  sit  principale  praemium,  videtur 
quod  Christus  in  primo  instanti  suae  conceptionis 
non  fuerit  comprehensor. 

2.  Praeterea  Dominus  dicit  Luc.  ult.,  26  : Hccc 
oporluil  Christum  pali  (1),  et  ita  intrare  in  gloriam 
suam.  Sed  gloria  pertinet  ad  statum  comprehen- 
soris. Ergo  Christus  non  fuit  in  statu  comprehen- 
soris in  primo  instanti  suae  conceptionis,  quando 
adhuc  nullam  sustinuerat  passionem. 

Praeterea,  illud  quod  non  convenit  nec  ho- 
mini nec  angelo,  videtur  esse  proprium  Deo ; et 
ita  non  convenit  Christo,  secundum  quod  homo. 
Sed  semper  esse  beatum  non  convenit  nec  homi- 
ni, nec  angelo  : si  enim  fuissent  conditi  beati,  post- 
modum  non  peccassent.  Ergo  Christus,  secun- 
dum quod  homo,  non  fuit  beatus  in  primo  instanti 
suae  conceptionis. 

— Sed  contra  est  quod  dicitur  in  Psal.  64,  5 : 
Beatus  quem  elegisti  et  assumpsisti ; quod  secun- 
dum Glossam  (ord.  Aug.)  refertur  ad  humanam 
naturam  Christi,  qua;  assumpta  est  a Verbo  Dei  in 
unitatem  personae.  Sed  in  primo  instanti  concep- 
tionis fuit  assumpta  humana  natura  a Verbo  Dei 
in  unitatem  personae.  Ergo  in  primo  instanti  suae 
conceptionis  Christus,  secundum  quod  homo,  fuit 
beatus,  quod  est  esse  comprehensorem. 

Respondeo  dicendum  quod,  sicut  ex  dictis  pa- 
tet, art.  praec.,  non  fuit  conveniens  ut  Chris- 
tus in  sua  conceptione  acciperet  gratiam  habitua- 
lem tantum  absque  actu  : accepit  enim  gratiam  non 
ad  mensuram,  ut  supra  habitum  est,  quaest.  7,  art. 
9,  10  et  12.  Gratia  autem  viatoris,  cum  sit  defi- 
ciens a gratia  comprehensoris,  habet  mensuram 
minorem  respectu  gratiae  comprehensoris.  Unde 
manifestum  est  quod  Christus  in  primo  ins- 
tanti suse  conceptionis  accepit  non  solum  tan- 
tam gratiam  quantam  comprehensores  ha- 
bent, sed  etiam  omnibus  comprehensoribus 
majorem.  Et  quia  gratia  illa  non  fuit  sine  ac- 


tu, consequens  est  quod  actu  fuerit  compre- 
hensor, videndo  Deum  per  essentiam  clarius 
cse.eris  creaturis. 

Ad  primum  ergo  dicendum  quod,  sicut  supra 
dictum  est,  quaest.  19,  art.  3,  Christus  non  me- 
ruit gloriam  animae,  secundum  quam  dicitur  com- 
prehensor. sed  gloriam  corporis,  ad  quam  per 
suam  passionem  pervenit. 

Unde  patet  responsio  ad  secundum. 

Ad  tertium  dicendum  quod  Christus,  ex  hoc 
quod  fuit  Deus  et  homo,  etiam  in  sua  humanitate 
habuit  aliquid  prae  caeteris  creaturis,  ut  scilicet 
statim  a principio  esset  beatus.  - 

QUAESTIO  XXXV 

de  nativitate  Christi.  — In  octo  articulos  divisa. 

Consequenter  post  Christi  conceptionem  agen- 
dum est  de  ejus  nativitate  : — et  primo  quantum 
ad  ipsam  nativitatem ; — secundo  quantum  ad 
nativitatis  manifestationem. 

Circa  primum  quaeruntur  octo  : i°  utrum  nativi- 
tas sit  naturae  vel  personae;  20  utrum  Christo  sit 
attribuenda  alia  nativitas  praeter  aeternam;  30  utrum 
secundum  nativitatem  temporalem  B.  Virgo  sit 
mater  ejus;  4°  utrum  debeat  dici  mater  Dei;  50 
utrum  Christus  secundum  duas  filiationes  sit  filius 
Dei  Patris  et  Virginis  matris  ; 6°  de  modo  nativi- 
tatis ; 70  de  loco;  8°  de  tempore  nativitatis. 

Articulus  primus 

Utrum  nativitas  sit  naturae  vel  personae. 

3 Sent.,  dist.  8,  art.  2. 

Ad  primum  sic  proceditur.  1.  Videtur  quod 
nativitas  naturae  conveniat  magis  quam  personae. 
Dicit  enim  Augustinus  (Fulgentius)  in  libro  de  Fi- 

Art.  i.  — In  titulo  notandi  sunt  termini  omnes,  et  pri- 
mum quod  nativitas  sumitur  proprie  et  formaliter,  ut 
continet  nativitatem  in  utero,  et  nativitatem  ex  utero,  ita 
quod  non  tractabitur  solum  de  nativitate  ex  utero,  sed 
etiam  de  nativitate  in  utero,  ut  testantur  quinque  primi 
articuli  hujus  quaestionis.  Est  autem  differentia  inter  con- 
ceptionem et  nativitatem  in  utero  formalis,  quia  concep- 
tio attenditur  penes  captionem  rei  ad  concipientem  : ex 
hoc  enim  dicitur  mulier  concipere,  quod  simul  apud  se 
capit  quod  generandum  est.  Nativitas  autem  attendi- 
tur penes  egressum  a parente:  ex  hoc  enim  res  nasci 
dicitur,  quod  ad  naturam  pergit,  est  enim  via  in  naturam. 
Unde  nativitas  tunc  perfecte  consummata  est  quando  ex 
utero  proles  exit,  quia  tunc  primo  adipiscitur  propriam 
naturam,  ut  res  omnino  separata  a matre,  quamdiu  enim 
est  in  utero  proles,  est  aliquid  matris  ; et  propterea  tunc 
simpliciter  et  absolute  dicimus  quod  homo  natus  est. 
Tractavit  ergo  Auctor  prius  de  Christi  conceptione  et 
nunc  de  nativitate,  tum  quia  prius  consideranda  fuit  ratio 
conceptionis,  et  postea  nativitatis  in  uno  et  eodem  opere 
quo  conceptus  et  natus  est  in  utero;  tum  quia  nativitas 
simpliciter  et  absolute  nuncupata,  quas  scilicet  est  ex 
utero  (unde  tractatus  iste  denominatur)  posterior  est 
omnino  conceptione,  et  fas  fuit,  ut  in  principio  tractatus 


(1)  Vulgata  : Nonne  hac  ofortuit  pati  Christum,  et... 

de  ad  Petrum,  cap.  2,  parum  ante  med.  : Natura 
aeterna  atque  divina  non  posset  concipi  et  nasci  ex 
humana  natura,  nisi  secundum  veritatem  humana; 
naturce.  Si  igitur  divinae  naturae  convenit  concipi 
et  nasci  ratione  humanae  naturae,  multo  magis 
convenit  humanae  naturae. 

2.  Praeterea,  secundum  Philosophum,  5 Meta- 
ph.,  text.  ),  nomen  naturce  a nascendo  sumptum 
est.  Sed  denominationes  fiunt  secundum  similitu- 
dinis convenientiam.  Ergo  videtur  quod  nativitas 
magis  pertineat  ad  naturam  quam  ad  personam. 

3.  Praeterea,  illud  proprie  nascitur  quod  per 
nativitatem  incipit  esse.  Sed  per  nativitatem  Christi 
non  incoepit  esse  persona  Christi,  sed  ejus  huma- 
na natura.  Ergo  videtur  quod  nativitas  proprie 
pertineat  ad  naturam,  non  ad  personam. 

— Sed  contra  est  quod  Damascenus  dicit  in  3 
lib.  orth.  Fid.,  cap.  2,  3 et  4 : Nativitas  hyposta- 
sis est , non  naturce. 

espondeo  dicendum  quod  nativitas  potest  attri- 
bui alicuidupliciter:—  uno  modo  sicut  subjecto; 

— alio  modo  sicut  termino.  Sicut  subjecto  quidem, 
attribuitur  ei  quod  nascitur  : hoc  autem  proprie 
est  hypostasis,  non  natura.  Cum  enim  nasci  sit 
quoddam  generari,  sicut  generatur  aliquid  ad  hoc 
quod  sit,  ita  nascitur  aliquid  ad  hoc  quod  sit.  Esse 
autem  proprie  est  rei  subsistentis  : nam  forma  quae 
non  subsistit,  dicitur  esse  solum,  quia  ea  aliquid 
est  : persona  autem  vel  hypostasis  significatur 
per  modum  subsistentis;  natura  autem  significatur 
per  modum  formae,  qua  aliquid  subsistit.  Et  ideo 
nativitas,  tanquam  subjecto  nascenti,  proprie 
attribuitur  personae  vel  hypostasi,  non  naturae; 

— sed  sicut  termino  attribuitur  nativitas 
naturae.  Terminus  enim  generationis  et  cujusli- 
bet  nativitatis  est  forma  : natura  autem  per  mo- 
dum formae  significatur.  Unde  nativitas  dicitur 
esse  via  in  naturam,  ut  patet  per  Philosophum,  2 
Physic.,  text.  14;  terminatur  enim  naturas  inten- 
tio ad  formam  seu  naturam  speciei. 

Ad  primum  ergo  dicendum  quod  propter  identi- 
tatem quae  in  divinis  est  inter  naturam  et  hyposta- 
sim,  quandoque  natura  ponitur  pro  persona  vel 
hypostasi.  Et  secundum  hoc  dicit  Augustinus  na- 
turam divinam  esse  conceptam  et  natam,  quia 
scilicet  persona  Filii  est  concepta  et  nata  secun- 
dum humanam  naturam. 

Ad  secundum  dicendum  quod  nullus  motus,  seu 
mutatio  denominatur  a subjecto  quod  movetur, 

de  nativitate  inchoaretur,  ratione  nativitatis  etiam  in  utero. 

— Notandum  est  insuper  quod  in  hoc  art.,  non  est  quaestio 
de  persona  Christi  et  de  natura  Christi,  sed  in  communi 
de  natura  et  persona,  prout  titulus  sonat  (Cajetanus'.  — 
Ut  vides,  quaestio  est  plus  philosophica  quam  theologica, 
cum  non  solum  ad  Christi,  sed  etiam  ad  omnium  homi- 
num, imo  et  rerum  omnium  generationem  pertineat.  Me- 
rito tamen  a D.  Thoma  praemissa  est,  quoniam  verus  ac 
proprius  modus  loquendi  de  Christi  nativitate  ex  illa  plu- 
rimum pendet. 

sed  a termino  motus,  a quo  speciem  habet  : et 
propter  hoc  nativitas  non  denominatur  a perso- 
na quae  nascitur,  sed  a natura  ad  quam  nativitas 
terminatur. 

Ad  tertium  dicendum  quod  natura,  proprie  lo- 
quendo, non  incipit  esse  ; sed  magis  persona  inci- 
pit esse  in  aliqua  natura,  quia  sicut  dictum  est  in 
corp.  art.,  natura  significatur  ut  quo  aliquid  est, 
persona  autem  significatur  ut  quae  habet  esse  sub- 
sistens. 

Articulus  ii 

Utrum  attribuenda  sit  Christo  aliqua  nativitas  temporalis. 

2 Sent.,  dist.  14,  quasi.  1,  art.  2,  ad  4,  et  j,  dist.  8,  art. 

4,  quast.  1 ; et  de  Unie.,  art.  1 , ad  16. 

Ad  secundum  sic  proceditur.  1.  Videtur  quod 
Christo  non  sit  attribuenda  aliqua  nativitas  tempo- 
ralis. Nasci  enim  est  velut  quidam  motus  rei  non 
existentis,  antequam  nascatur,  id  agens  (1)  beneficio 
nativitatis , ut  sil.  Sed  Christus  ab  aeterno  fuit.  Ergo 
non  potuit  temporaliter  nasci. 

2.  Praeterea,  illud  quod  est  in  se  perfectum  na- 
tivitate non  indiget. Sed  persona  Filii  Dei  ab  aeter- 
no fuit  perfecta.  Non  ergo  indiget  temporali  nati- 
vitate: et  ita  videtur  quod  non  sit  temporaliter  natus 

3.  Praeterea,  nativitas  proprie  personae  conve- 
nit. Sed  in  Christo  est  una  tantum  persona.  Ergo 
in  Christo  est  tantum  una  nativitas. 

4.  Praeterea,  quod  duabus  nativitatibus  nasci- 
tur, bis  nascitur.  Sed  haec  videtur  esse  falsa  : 
Christus  est  bis  natus,  quia  nativitas  ejus  qua  de 
Patre  est  natus,  interruptionem  non  patitur,  cum 
sit  aeterna ; quod  tamen  requiritur  ad  hoc  adverbium 
bis:  ille  enim  dicitur  bis  currere  qui  cum  interrup- 
tione currit.  Ergo  videtur  quod  in  Christo  non  sit 
ponenda  duplex  nativitas. 

— Sed  contra  est  quod  Damascenus  dicit  in  3 
lib.  orth.  Fid.,  cap.  7,  in  med.  : Confitemur  duas 
Christi  nativitates  : unam,  qua;  est  ex  Patre , <r/cr- 
nam;  et  unam,  quee  est  in  ultimis  temporibus,  prop- 
ter nos. 

Art.  2.  — Veritas  fidei,  quam  hoc  art.  S.  Thomas  do- 
cet, in  variis  testimoniis  S.  Scripturae,  et  Conciliorum 
confirmatur  , in  quibus  ostenditur  beatissimam  Vir- 
ginem esse  veram  Dei  matrem,  verumque  Deum  et  homi- 
nem concepisse  (art.  3,  4):  Nihil  enim  aliud  est  Christo 
attribui  nativitatem  temporalem  (si  de  nativitate  in  utero 
agamus),  quam  ipsum  esse  factum,  seu  genitum  hominem 
ex  Maria  vera  matre  sua.  — Vide  concil.  V oecum.enic., 
sess.  2,  supra,  quaest.  1,  pag.  4.  Synodus  autem  VI,  act.  11, 
sic  loquitur  : « secundam  (nativitatem  esse)  qua  Deus  ex 
Virgine  natus  est,  post  primam  ejus  sempiternam,  natura- 
lem, inelTabilemque  nativitatem  ex  Patre  » : et  postea  : 
« Duabus  nativitatibus  nasci,  a piis  merito  creditur  ».  In 
resp.  ad  4 nota  verba  Synod.  VI,  act.  11  : « Ex  deitate  et 
humanitate,  et  ex  duabus  naturis,  Christum  nominantes, 
et  Deum  eumdem  et  hominem,  diphyan,  quod  est  bis 
genitum  praedicamus  ».  Et  est  contra  Durandum,  qui  in  j, 
negat  Christum  esse  bis  natum. 

(1)  Ita  cum  Mss.  editi  melioris  notae.  — Nicolaius,  id  est 
agens.  — Garcia,  indigens. 

Respondeo  dicendum  quod  sicut  dictum  est  art. 

praec.,  natura  comparatur  ad  nativitatem  si- 
cut terminus  ad  motum  vel  mutationem.  Motus 
autem  diversificatur  secundum  diversitatem  termi- 
norum, ut  patet  per  Philosophum  in  5 Physic., 
text.  41  et  seq.  In  Christo  autem  sunt  duae  natu- 
rae, divina  scilicet  et  humana,  quarum  unam  acce- 
pit ab  aeterno  a Patre,  alteram  accepit  tempora- 
liter a matre.  Et  ideo  necesse  est  attribuere 
Christo  duas  nativitates,  unam  qua  aeterna- 
liter natus  est  a Patre,  aliam  qua  temporali- 
ter natus  est  a matre. 

Ad  primum  ergo  dicendum  quod  haec  fuit  ob- 
jectio cujusdam  Feliciani  haeretici,  quam  Augusti- 
nus in  lib.  contra  Felicianum,  cap.  12,  sic  solvit  : 
Fingamus,  inquit,  sicut  plerique  volunt,  esse  in 
mundo  animam  generalem,  qua;  sic  ineffabili  motu 
semina  cuncta  vivificet,  ut  non  sil  concreta  cum  ge- 
nitis, sed  vitam  prcvslet  ipsa  gignendis ; nempe  cum 
hccc  in  utero,  passibilem  materiam  ad  usus  suos  for- 
matura, pervenerit,  unam  facit  secum  esse  personam 
ejus  rei  quam  non  eamdem  constat  habere  substan- 
tiam ; et  fit  operante  anima  et  patiente  materia,  ex 
duabus  substantiis  unus  homo  ; sicque  animam  nasci 
fatemur  ex  utero,  non  quia  antequam  nasceretur , 
quantum  ad  se  attinet,  ipsa  penitus  non  fuisset.  Sic 
ergo , imo  sublimius  natus  est  de  matre  Filius  Dei 
secundum  hominem,  eo  pacto  quo  cum  corpore  nas- 
ci docetur  et  animus,  non  quia  utriusque  sit  una  subs- 
tantia, sed  quia  ex  ulraque  fit  una  persona.  Non 
tamen  ab  initio  carnis  incoepisse  dicimus  Dei  Filium, 
ne  temporalem  credat  aliquis  Deitatem;  non  ab 
aeterno  Filii  Dei  novimus  carnem,  ne  non  veritatem 
humani  corporis,  sed  quamdam  eum  suscepisse  pu- 
temus imaginem. 

Ad  secundum  dicendum  quod  haec  fuitratio  Nes- 
torii,  quam  solvit  Cyrillus  in  quadam  epistola  (quae 
habetur  in  conc.  Ephes.,  part.  1,  cap.  8,  in  med.), 
dicens  : Non  dicimus  quod  Filius  Dei  indiguerit 
necessario  propter  se  secunda  nativitate,  post  eam 
quae  ex  Patre  est : est  enim  fatuum  et  indoctum  exis- 
tenlem  ante  omnia  secula  et  consempiternum  Patri 
indigere  dicere  initio,  ut  sil  secundo.  Quoniam  au- 
tem propter  nos  et  propter  nostram  salutem  uniens 
sibi  secundum  subsistentiam,  quod  est  humanum, 
processit  ex  muliere,  ob  hoc  dicitur  nasci  carnali- 
ier. 

Ad  terlium  dicendum  quod  nativitas  est  personae 
ut  subjecti,  naturae  autem  ut  termini.  Possibile  est 
autem  uni  subjecto  plures  transmutationes  inesse  ; 
quas  tamen  necesse  est  secundum  terminos  va- 
riari, quod  tamen  non  dicimus,  quasi  aeterna  nati- 
vitas sit  transmutatio  aut  motus,  sed  quia  significa- 
tur per  modum  mutationis  aut  motus. 

Ad  quartum  dicendum  quod  Christus  potest  dici 
bis  natus  secundum  duas  nativitates.  Sicut  enim 
dicitur  bis  currere  qui  currit  duobus  temporibus, 
ita  potest  dici  bis  nasci  qui  semel  nascitur  in  aeter- 
nitate, et  semel  in  tempore,  quia  aeternitas  et  tem- 


pus multo  magis  differunt  quam  duo  tempora,  cum 
tamen  utrumque  designet  mensuram  durationis. 

Articulus  iii 

Utrum  secundum  temporalem  Christi  nativitatem  B.  Virgo 
possit  dici  mater  ejus. 

3,  Sent.  dist.  3,  quast.  2,  art.  1 et  2,  et  dist.  4,  quasi.  2, 

art.  2 ; et  4 Cont.,  cap.  33,  n.  4 et  4$;  et  Opusc.  2,  cap. 

221  et  222;  et  Opusc.  60,  cap.  3. 

Ad  tertium  sic  proceditur.  1.  Videtur  quod  se- 
cundum temporalem  nativitatem  Christi  B.  Virgo 
non  possit  dici  mater  ejus.  Ut  enim  supra  dictum  ] 
est,  quaest.  32,  art.  4,  B.  Virgo  Maria  nihil.active 
in  generatione  Christi  operata  est,  sed  solam  ma- 
teriam ministravit.  Sed  hoc  non  videtur  sufficere 
ad  rationem  matris  ; alioquin  lignum  diceretur  esse 
mater  lecti  aut  scamni.  Ergo  videtur  quod  B. 
Virgo  non  possit  dici  mater  Christi. 

2.  Praeterea,  Christus  ex  B.  Virgine  miracu- 
lose natus  est.  Sed  miraculosa  generatio  non  suf- 
ficit ad  rationem  maternitatis  vel  filiationis : non 
enim  dicimus  Evam  fuisse  filiam  Adae.  Ergo  vide- 
tur quod  nec  Christus  debeat  dici  filius  B.  Virgi-  , 
nis. 

3.  Praeterea,  ad  matrem  pertinere  videtur  de- 
cisio seminis.  Sed,  sicut  Damascenus  dicit  in  3 lib. 
orth.  Fid.,cap.  2,  circ.  med.,  et  cap.  7,  corpus 
Christi  non  seminaliler,  sed  conditive  a Spiritu 
Sancto  formatum  est.  Ergo  videtur  quod  B.  Virgo  . 
non  debeat  dici  mater  Christi. 

— Sed  contra  est  quod  dicitur  Matth.  1,  18: 
Christi  generatio  sic  erat : Cum  esset  desponsata 
mater  Jesu  Maria  Joseph,  etc. 

Respondeo  dicendum  quod  B.  Virgo  est  vera 
naturalis  mater  Christi.  Sicut  enim  supra 
dictum  est,  quaest.  5,  art.  2,  corpus  Christi  non 
est  de  coelo  allatum,  sicut  Valentinus  haereticus 
posuit,  sed  de  Virgine  matre  sumptum,  et  ex  pu- 
rissimis sanguinibus  ejus  formatum.  Et  hoc  solum 
requiritur  ad  rationem  matris,  ut  ex  supra  dictis 
patet,  quaest.  31,  art.  5.  Unde  B.  Virgo  vere  est 
mater  Christi. 

Ad  primum  ergo  dicendum  quod,  sicut  supra 
dictum  est,  quaest.  32,  art.  3,  paternitas,  sive  ma- 
ternitas,  et  filiatio  non  competunt  in  quacumque 
generatione,  sed  in  sola  generatione  viventium.  Et 
ideo  si  aliqua  inanimata  ex  aliqua  materia  fiant,  non 
propter  hoc  consequitur  in  eis  relatio  maternitatis 
et  filiationis,  sed  solum  in  generatione  viventium, 
quae  proprie  nativitas  dicitur. 

Ad  secundum  dicendum  quod,  sicut  Damasce- 
nus dicit  in  lib.  3 orth.  Fid.,  cap.  7,  circa  med.,  ij 
nativitas  temporalis  qua  Christus  est  naius  propter  1 

Art.  j.  — Vide  supra,  quaest.  jt,  art.  5,  pag...  definit. 
Eccles.  quibus  ostenditur  B.  Virginem  posse  dici  matrem 
Christi,  secundum  temporalem  nativitatem  ejus. 

nostram  salutem,  est  quodammodo  secundum  nos, 
quoniam  natus  est  homo  ex  muliere,  et  tempore  con- 
ceptionis debito;  super  nos  autem,  quoniam  non  ex 
semine,  sed  ex  Spiritu  Sancio  et  sancta  Virgine  su- 
pra legem  conceptionis.  Sic  igitur  ex  parte  matris 
nativitas  illa  fuit  naturalis;  sed  ex  parte  operatio- 
nis Spiritus  Sancti  fuit  miraculosa.  Unde  B.  Virgo 
est  vera  et  naturalis  mater  Christi. 

Ad  tertium  dicendum  quod,  sicut  supra  dictum 
est,  quaest.  32,  art.  4,  resolutio  seminis  foeminae 
non  pertinet  ad  necessitatem  conceptus  : et  ideo 
resolutio  seminis  non  ex  necessitate  requiritur  ad 
matrem. 

Articulus  iv 

Utrum  B.  Virgo  debeat  dici  mater  Dei. 

3 Sent.,  dist.  4,  quast.  2,  art.  3 ; et  4 Cont.,  cap.  34,  43 
et  43,  fin.  ; et  Opusc.  2,  cap.  221. 

Ad  quartum  sic  proceditur.  1.  Videtur  quod 
B.  Virgo  non  debeat  dici  mater  Dei.  Non  enim 
dicendum  est  circa  divina  mysteria,  nisi  quod  ex 
sacra  Scriptura  habetur.  Sed  nunquam  in  sacra 
Scriptura  legitur  quod  sit  mater  aut  genitrix  Dei, 
sed  quod  sit  mater  Christi,  vel  mater  pueri,  ut  pa- 
tet Matth.  1.  Ergo  non  est  dicendum  quod  B. 
Virgo  sit  mater  Dei. 

2.  Praeterea,  Christus  dicitur  Deus  secundum 
divinam  naturam.  Sed  divina  natura  non  accipit 
initium  essendi  ex  Virgine.  Ergo  B.  Virgo  non 
est  dicenda  mater  Dei. 

3.  Praeterea,  hoc  nomen  Deus  communiter  prae- 
dicatur de  Patre,  et  Filio,  et  Spiritu  Sancto.  Si 
ergo  B.  Virgo  est  mater  Dei,  videtur  sequi  quod 
B.  Virgo  sit  mater  Patris,  et  Filii,  et  Spiritus 
Sancti,  quod  est  inconveniens.  Non  ergo  B.  Vir- 
go debet  dici  mater  Dei. 

— Sed  contra  est  quod  in  capitulis  Cyrilli  ap- 
probatis in  Ephesina  synodo,  part.  1,  cap.  26, 
anathem.  1,  legitur  : Si  quis  non  confitetur  Deum 
esse  secundum  veritatem  Emmanuelem,  et  propter 
hoc  Dei  genitricem  sanctam  Virginem  ( genuit  enim 
carnaliter  carnem  facium  Dei  Verbum)  anathema 
sil. 

Art.  4.  — B.  Virginem  esse  Matrem  Dei  olim  negarunt 
Photinus  et  Nestorius,  ille  putans  humanitatem  prius 
fuisse  conceptam  et  natam  quam  a Verbo  assumptam,  ut 
B.  Thomas  hic  in  corp.  dicit  : iste  vero  negans  unionem 
humanitatis  cum  Verbo  in  hypostasi,  docensque  purum 
hominem  ex  B.  Virgine  natum,  et  aliam  faciens  personam 
carnis,  aliam  deitatis.  Nestorius  enim  duas  in  ChrFto 
personas  asserebat,  duosque  volebat  esse  Dei  Filios, 
duos  Christos  : unum  Deum,  alterum  hominem  : unum 
qui  ex  Patre,  alterum  qui  sit  generatus  ex  Matre,  atque 
ideo  asserebat  S.  Mariam  non  Fkoxoxov,  sive  Deiparam, 
sed  Xo!(ttot6 xov  seu  Christi  matrem,  quia  scilicet  ex  ea, 
non  ille  Christus  qui  Deus,  sed  ille  qui  erat  homo,  sit 
natus.  Sed  ad  fidem  pertinet,  B.  V.  Mariam  esse  matrem 
Dei,  ut  videre  potes,  ex  definitionibus  supra  memoratis, 
quaest;  2,  art.  2,  pag.  21.  Et  contra  hunc  errorem,  scripse- 
runt S.  Cyrillus  Alexand.,  N.  S.  Athanasius,  S.  Irenaeus, 
etc. 


Respondeo  dicendum  quod,  sicut  supra  dictum 
est,  quaest.  16,  art.  1,  omne  nomen  significans 
in  concreto  naturam  aliquam,  potest  supponere 
pro  qualibet  hypostasi  illius  naturae.  Cum  autem 
unio  incarnationis  sit  facta  in  hypostasi,  sicut  supra 
dictum  est,  quaest.  2,  art.  2 et  3,  manifestum  est 
quod  hoc  nomen  Deus  potest  supponere  pro  hy- 
postasi habente  humanam  naturam  et  divinam.  Et 
ideo  quidquid  convenitdivinae  naturae  vel  humanae, 
potest  attribui  illi  personae,  sive  secundum  quod 
pro  ea  supponit  nomen  significans  divinam  natu- 
ram, sive  secundum  quod  pro  ea  supponit  nomen 
significans  humanam  naturam.  Concipi  autem  et 
nasci  personae  attribuitur  et  hypostasi,  secundum 
naturam  illam  in  qua  concipitur  et  nascitur.  Cum 
igitur  in  ipso  principio  conceptionis  fuerit  humana 
natura  assumpta  a divina  persona,  sicut  praedictum 
est,  quaest.  33,  art.  3,  consequens  est  quod  vere 
possit  dici  Deum  esse  conceptum  et  natum  de  Vir- 
gine. Ex  hoc  autem  dicitur  aliqua  mulier  alicujus 
mater,  quod  eum  concepit  et  genuit.  Unde  conse- 
quens est  quod  B.  Virgo  vere  dicatur  mater  Dei. 
Solum  enim  sic  negari  posset  B.  Virginem  esse 
matrem  Dei,  si  vel  humanitas  prius  fuisset  subjecta 
conceptioni  et  nativitati,  quam  homo  ille  fuisset  Fi- 
lius Dei,  sicut  Photinus  posuit  ; vel  humanitas 
non  fuisset  assumpta  in  unitatem  personae,  vel  hy- 
postasis Verbi  Dei,  sicut  posuit  Nestorius.  Utrum- 
que autem  horum  est  erroneum.  Unde  haereticum 
est  negare  B.  Virginem  esse  matrem  Dei. 

Ad  primupn  ergo  dicendum  quod  haec  fuit  ob- 
jectio Nestorii  : quae  quidem  solvitur  ex  hoc  quod, 
licet  non  inveniatur  expresse  in  Scriptura  dictum 
quod  B.  Virgo  sit  mater  Dei,  invenitur  tamen  ex- 
presse in  Scriptura  quod  Jesus  Christus  est  verus 
Deus, ut  patet  1 Joan.  ult.,et  quod  B.  Virgo  est 
mater  J esu  Christi,  ut  patet  Matth.  1.  Unde  se- 
quitur ex  necessitate  ex  verbis  Scripturae  quod  sit 
mater  Dei.  Dicitur  etiam  Rom.  9,  5,  quod  ex  Ju- 
daeis est  secundum  carnem  Christus,  qui  est  super 
omnia  Deus  benedictus  in  secula.  Non  autem  est 
ex  Judaeis,  nisi  mediante  B.  Virgine.  Unde  ille 
qui  est  super  omnia  Deus  benedicius  in  secula,  est 
vere  natus  ex  B.  Virgine  sicut  ex  sua  matre. 

Ad  secundum  dicendum  quod  illa  est  objectio 
Nestorii.  Sed  Cyrillus  in  quadam  epistola  contra 
Nestorium  (quae  habetur  in  concilio  Ephes.,  part. 
1,  cap.  2,  num,  12),  eam  solvit,  sic  dicens  : Sicut 
hominis  anima  cum  proprio  corpore  nascitur  et  lan- 
quamunum  reputatur;  et  si  voluerit  quispiam  dicere, 
quod  est  genitrix  carnis,  nontamen  et  animae  genitrix, 
nimis  superfiue  loquitur',  tale  aliquid  gestum  per- 
cipimus in  generatione  Christi;  natum  est  enim  ex 
Dei  Patris  substantia  Dei  Verbum  ; quia  vero  car- 
nem assumpsit,  necessarium  est  confiteri  quod  na- 
tum est  secundum  carnem  ex  muliere.  Dicendum 
est  ergo  quod  B.  Virgo  dicitur  mater  Dei,  non  quia 
sit  mater  Divinitatis,  sed  quia  personae  habentis 


214 


SUMMA  theologica  pars  tertia 


divinitatem  et  humanitatem  est  mater  secundum 
humanitatem. 

Ad  lerlium  dicendum  quod  nomen  Deus  quam- 
vis sit  commune  tribus  personis,  tamen  supponit 
quandoque  pro  sola  persona  Patris,  quandoque 
pro  sola  persona  Filii  vel  Spiritus  Sancti,  ut  supra 
habitum  est,  quaest.  1 6,  art.  i et  2.  Et  ita  cum  di- 
citur : Beata  Virgo  est  mater  Dei,  hoc  nomen 
Deus  supponit  pro  sola  persona  Filii  incarnata. 

Articulus  v 

Utrum  in  Christo  sint  duae  filiationes. 

} Sent.,  dist.  8,  art.  5 ; et  Quodl.  1 , art.  2 ; et  Quodl.  9, 
quast.  2,  art.  9,  et  Opusc.  2,  cap.  211. 

Ad  quintum  sic  proceditur.  1.  Videtur  quod  in 
Christo  sint  duae  filiationes.  Nativitas  enim  est 
causa  filiationis.  Sed  in  Christo  sunt  duse  nativi- 
tates. Ergo  etiam  in  Christo  sunt  duse  filiationes. 

2.  Praeterea,  filiatio  qua  quis  dicitur  filius  alicu- 
jus  vel  matris,  vel  patris,  dependet  aliqualiter  ab 
ipso,  quia  esse  relationis  est  ad  aliquid  aliqualiter 
se  habere  : unde  et  interempto  uno  relativorum, 
interimitur  aliud.  Sed  filiatio  aeterna,  qua  Christus 
est  Filius  Dei  Patris,  non  dependet  a matre,  quia 
nullum  aeternum  dependet  a temporali.  Ergo 
Christus  non  est  filius  matris  filiatione  aeterna. 
Aut  ergo  nullo  modo  est  filius  ejus,  quod  est  con- 
tra praedicta,  art.  prsec.,  aut  oportet  quod  sit  filius 
ejus  quadam  alia  filiatione  temporali.  Sunt  ergo  in 
Christo  duae  filiationes. 

3.  Praeterea,  unum  relativorum  ponitur  in  defi- 
nitionem alterius  : ex  quo  patet  quod  unum  relati- 
vorum specificatur  ex  alio.  Sed  unum  et  idem  non 
potest  esse  in  diversis  speciebus.  Ergo  impossibi- 
le videtur  quod  una  et  eadem  relatio  terminetur 
ad  extrema  omnino  diversa.  Sed  Christus  dicitur 
filius  Patris  aeterni,  et  matris  temporalis,  qui  sunt 
termini  omnino  diversi.  Ergo  videtur  quod  non 
possit  eadem  relatione  Christus  dici  filius  Patris 
et  matris.  Sunt  ergo  in  Christo  duae  filiationes. 

— Sed  contra  est  quod,  sicut  Damascenus  dicit 


Art.  5. — An  in  Christo  ponendae  sint  duae  filiationes 
reales : et  ad  Patrem,  aeternam  ; et  ad  Matrem,  tempora- 
lem ? Circa  hoc  sunt  duae  praecipuae  sententiae.  Prior  est 
eorum  qui  unicam  tantum  relationem  realem  filiationis 
ponunt  in  Christo  ad  Patrem  aeternum,  dicentes  ad  Ma- 
trem non  referri  realiter  sed  ratione.  Hanc  sententiam 
tenent  S.  Thomas  hic  et  j Sent.  dist.  8,  quaest.  1,  art.  5, 
et  S.  Bonavent.  dist.  8,  art.  2,  quaest.  2,  et  Alexander  $ 
part.,  quaest.  10.  Posterior  sententia  est  aliorum  qui  te- 
nent duas  esse  reales  filiationes  in  Christo  : aternam  ad 
Patrem,  et  temporalem  ad  Matrem.  Hanc  sequitur  Sco- 

tus  cum  sua  schola,  et  etiam  quidam  alii  doctores. Non 

obstat  doctrina  S.  Thomae  quin  Christus  sit  verus  et  rea- 
lis  filius  B.  V.  Mariae,  quia  ad  hoc  sufficit  relatio  rea- 
lis  in  matre  ad  ipsum  : sicut  licet  non  sit  relatio  realis 
Domini  in  Deo,  sed  rationis  tantum,  est  tamen  vere  et 
realiter  Dominus  ex  reali  relatione  subjectionis  creatura- 
rum ad  ipsum. 


in  lib.  3 orth.  Fid.,  cap.  13,  ea  quae  sunt  naturae, 
multiplicantur  in  Christo,  non  autem  ea  quae  sunt 
personae.  Sed  filiatio  maxime  pertinet  ad  perso- 
nam: est  enim  proprietas  personalis,  ut  patet  ex 
his  quae  in  1 Parte  dicta  sunt,  quaest.  40,  art.  2,  3 
et  4.  Ergo  in  Christo  est  una  tantum  filiatio. 

Respondeo  dicendum  quod  circa  hoc  sunt  di- 
versae opiniones.  — Quidam  enim  attenden- 
tes ad  causam  filiationis,  quae  est  nativitas 
ponunt  in  Christo  duas  filiationes,  sicut  et 
duas  nativitates.  — Alii  vero  attendentes  ad 
subjectum  filiationis,  quod  est  persona  vel 
hypostasis  Filii,  ponunt  in  Christo  unam  tan- 
tum filiationem,  sicut  et  unam  hypostasim 
vel  personam. 

Unitas  enim  relationis  vel  ejus  pluralitas  non 
attenditur  secundum  terminos,  sed  secundum  cau- 
sam vel  subjectum.  Si  enim  secundum  terminos 
attenderetur,  oporteret  quod  quilibet  homo  in  se 
duas  filiationes  haberet,  unam  qua  referretur  ad 
patrem,  et  aliam  qua  referretur  ad  matrem.  Sed 
recte  consideranti  apparet,  eadem  relatione  refer- 
ri unumquemque  ad  suum  patrem  et  matrem, 
propter  unitatem  causae  : eadem  enim  nativitate 
homo  nascitur  ex  patre  et  matre;  unde  eadem  re- 
latione ad  utrumque  refertur  : et  eadem  ratio  est 
de  magistro  qui  docet  multos  discipulos  eadem 
doctrina,  et  de  domino  qui  gubernat  diversos  sub- 
jectos eadem  potestate.  Si  vero  sint  causae  diver- 
sae specie  differentes,  ex  consequenti  videntur 
etiam  relationes  specie  differre.  Unde  nihil  prohi- 
bet plures  tales  rationes  eidem  inesse  ; sicut  si. 
aliquis  est  aliquorum  magister  in  grammatica,  et 
aliorum  in  logica,  alia  est  ratio  magisterii  utriusque 
et  ideo  rationibus  diversis  unus  et  idem  homo  po- 
test esse  magister  vel  diversorum,  vel  eorumdem, 
secundum  diversas  doctrinas.  Contingit  autem 
quandoque  quod  aliquis  habet  relationem  ad  plu- 
res secundum  diversas  causas,  ejusdem  tamen 
speciei  ; sicut  cum  aliquis  est  pater  diversorum 
filiorum  secundum  diversos  generationis  actus  : 
unde  paternitas  non  potest  specie  differre,  cum 
actus  generationum  sint  iidem  specie,  et  quia  plu- 
res formae  ejusdem  speciei  non  possunt  simul  ines- 
se eidem  subjecto,  non  est  possibile  quod  sint 
plures  paternitates  ineo  qui  est  pater  plurium  fi- 
liorum generatione  naturali  ; secus  autem  esset,  si 
esset  pater  unius  generatione  naturali,  et  alterius 
per  adoptionem. 

Manifestum  autem  est  quod  non  una  et  eadem 
nativitate  Christus  est  natus  ex  Patre  ab  aeterno 
et  ex  matre  ex  tempore  ; nec  nativitas  est  unius 
speciei.  Unde  quantum  ad  hoc,  oporteret  dicere 
in  Christo  esse  diversas  filiationes,  unam  tempo- 
ralem et  aliam  aeternam.  Sed  quia  subjectum  filia- 
tionis non  est  natura  aut  pars  naturae,  sed  solum 
persona  vel  hypostasis,  in  Christo  autem  non  est 
hypostasis  vel  persona,  nisi  aeterna  ; non  potest  in 

Christo  esse  aliqua  filiatio,  nisi  quse  sit  in  hypos- 
tasi aeterna.  Omnis  autem  relatio  quae  ex  tempore 
de  Deo  dicitur,  non  ponit  in  ipso  Deo  aeterno  ali- 
quid secundum  rem,  sed  secundum  rationem  tan- 
tum, sicut  in  prima  parte  habitum,  quaest.  13,  art. 
7 ; et  ideo  filiatio  qua  Christus  refertur  ad  matrem 
non  potest  esse  realis  relatio,  sed  solum  secundum 
rationem. 

Et  sic  quantum  ad  aliquid,  utraque  opinio 
verum  dicit.  Nam  si  attendamus  ad  perfectas  ra- 
tiones filiationis,  oportet  dicere  duas  filiationes  se- 
cundum dualitatem  nativitatum  : si  autem  attenda- 
mus ad  subjectum  filiationis,  quod  non  potest  esse 
nisi  suppositum  aeternum,  non  potest  in  Christo 
esse  realiter  nisi  filiatio  aeterna.  Dicitur  tamen  re- 
lative filius  ad  matrem  relatione  quae  cointelligitur 
relationi  maternitatis  ad  Christum  ; sicut  etiam 
Deus  dicitur  Dominus  relatione  quae  cointelligitur 
reali  relationi  qua  creatura  subjicitur  Deo  : et 
quamvis  relatio  dominii  non  sit  realis  in  Deo,  di- 
citur tamen  realiter  Dominus  ex  reali  subjectione 
creaturae  ad  ipsum.  Et  similiter  Christus  dicitur 
realiter  filius  Virginis  matris  ex  relatione  reali 
maternitatis  ad  Christum. 

Ad  primum  ergo  dicendum  quod  nativitas  tem- 
poralis causaret  in  Christo  temporalem  filiationem 
realem,  si  esset  ibi  subjectum  hujusmodi  filiationis 
capax,  quod  quidem  esse  non  potest : ipsum  enim 
suppositum  aeternum  non  potest  esse  susceptivum 
relationis  temporalis,  ut  dictum  est  in  corp.  art. 
Nec  potest  dici  quod  sit  susceptivum  filiationis 
temporalis  ratione  humanae  naturae,  sicut  etiam  et 
temporalis  nativitatis,  quia  oporteret  naturam  hu- 
manam aliqualiter  esse  subjectam  filiationi,  sicut 
est  aliqualiter  subjecta  nativitati  ; cum  enim 
jEthiops  dicitur  albus  ratione  dentis,  oportet  quod 
jEthiopis  dens  sit  albedinis  subjectum.  Natura  au- 
tem humana  nullo  modo  potest  esse  subjectum  fi- 
liationis, quia  haec  relatio  directe  respicit  perso- 
nam. 

Ad  secundum  dicendum  quod  filiatio  aeterna 
non  dependet  a matre  temporali  ; sed  huic  filiatio- 
ni aeternae  cointelligitur  quidam  respectus  tempo- 
ralis dependens  a matre,  secundum  quem  Christus 
dicitur  filius  matris. 

Ad  lertium  dicendum  quod,  unum  et  ens  se 
consequuntur,  ut  dicitur  in  4 Metaphys.,  text.  3. 
Et  ideo  sicut  contingit  quod  in  uno  extremorum 
relatio  sit  quoddam  ens,  in  alio  autem  non  sit  ens, 
sed  ratio  tantum,  sicut  de  scibili  et  scientia  Philo- 
sophus dicit  in  5 Metaph.,  text.  20,  ita  etiam  con- 
tingit quod  ex  parte  unius  extremi  est  una  relatio, 
ex  parte  autem  alterius  extremi  sunt  multae  relatio- 
nes : sicut  in  hominibus  ex  parte  parentum  inve- 
nitur duplex  relatio,  una  paternitatis  et  alia  ma- 
ternitatis ; quae  sunt  specie  differentes,  propter 
hoc  quod  alia  ratione  pater,  et  alia  ratione  mater 
est  generationis  principium.  Si  vero  essent  plures 
eadem  ratione  principium  unius  actionis  (puta  cum 

multi  simul  trahunt  navem),  in  omnibus  esset  una 
et  eadem  relatio.  Ex  parte  autem  prolis  est  una 
sola  filiatio  secundum  rem,  sed  duplex  secundum 
rationem,  in  quantum  correspondet  utrique  rela- 
tioni parentum  secundum  duos  respectus  intellec- 
tus. Et  sic  etiam  quantum  ad  aliquid  in  Christo 
est  una  tantum  filiatio  realis,  quae  respicit  Patrem 
aeternum  ; est  tamen  ibi  alius  respectus  tempora- 
lis, qui  respicit  matrem  temporalem. 

Articulus  vi 

Utrum  Christus  fuerit  natus  sine  dolore  matris. 

2-2,  quast.  164,  art.  2,  ad  4. 

Ad  sextum  sic  proceditur.  1.  Videtur  quod 
Christus  non  fuerit  natus  sine  dolore  matris.  Sicut 
enim  mors  hominum  subsecuta  est  ex  peccato  pri- 
morum parentum,  secundum  illud  Genes.  2,  17  : 
Quacumqua  die  comederis  ex  eo,  morte  morieris, 
ita  etiam  dolor  partus,  secundum  illud  Gen.  3,  16: 
In  dolore  paries  filios.  Sed  Christus  mortem  subi- 
re voluit.  Ergo  videtur  quod  pari  ratione  ejus  par- 
tus esse  debuerit  cum  dolore. 

2.  Praeterea,  finis  proportionatur  principio.  Sed 
finis  vitae  Christi  fuit  cum  dolore,  secundum  illud 
Isa.  43,4:  Vere  dolores  nostros  ipse  tulit.  Ergo  vi- 
tur  quod  etiam  in  ejus  nativitate  fuerit  dolor  par- 
tus. 

3.  Praeterea,  in  libro  de  Ortu  Salvatoris  narra- 
tur quod  ad  Christi  nativitatem  obstetrices  occur- 
rerunt ; quae  videntur  esse  necessariae  parienti 
propter  dolorem.  Ergo  videtur  quod  B.  Virgo  pe- 
pererit  cum  dolore. 

— Sed  contra  est  quod  Augustinus  (alius  auc- 
tor) dicit  in  serm.  de  Nativit.,  alloquens  Virginem 
matrem  : Nec  in  conceptione,  inquit,  inventa  es  si- 
ne pudore,  nec  in  partu  inventa  es  cum  dolore. 

Respondeo  dicendum  quod  dolor  parientis  cau- 
satur ex  apertione  meatuum,  per  quos  proles 
egreditur.  Dictum  est  autem  supra,  quaest.  28, 
art.  2,  quod  Christus  est  egressus  ex  clauso  utero 
matris  : et  sic  nulla  violentia  apertionis  meatuum 
ibi  fuit.  Et  propter  hoc  in  illo  partu  nullus 
fuit  dolor,  sicut  nec  aliqua  corruptio  ; sed 
fuit  ibi  maxima  jucunditas  ex  hoc  quod  homo 
Deus  est  natus  in  mundum,  secundum  illud  Isa. 
35,2:  Germinans  germinabit,  sicut  lilium,  et  exul- 
tabit  Icclabunda  et  laudans  (1). 

Ad  primum  ergo  dicendum  quod  dolor  partus 
consequitur  in  muliere  commixtionem  virilem. 
Unde  Gen.  3,  postquam  dictum  est  : In  dolore 

Art.  6.  — In  Concil.  Constantinop.  III,  can.  79  : «Abs- 
que ullo  dolore  Virginis  partum  esse  confitentes,  ut  qui 
sine  semine  constitutus  sit,  eos  qui  propter  ignorantiam 
aliquid  indecens  faciunt,  correctioni  subjicimus.  » 

(1)  Vulgata  : Florebit  quasi  lilium,  germinans  germinabit 
et  exaltabit. 

paries , subditur  : Et  sub  viri  potestate  eris.  Sed, 
sicut  dicit  Augustinus  falius  auctor)  in  serm.  de 
Assumpt.  B.  Virginis,  ab  hac  sententia  excipitur 
Virgo  mater  Dei,  quce,  quia  sive  peccati  colluvione 
et  sine  virilis  admixtionis  detrimento  Christum  sus- 
cepit, sine  dolore  genuit,  et  sine  integritatis  viola- 
tione, pudore  virginitatis  integro  permansit.  Chris- 
tus autem  mortem  suscepit  spontanea  voluntate, 
ut  pro  nobis  satisfaceret,  non  quasi  ex  necessitate 
illius  sententiae,  quia  ipse  mortis  debitor  non 
erat. 

Ad  secundum  dicendum  quod  sicut  Christus 
moriendo  destruxit  mortem  nostram  ; ita  suo  dolo- 
re nos  a doloribus  liberavit,  et  ideo  mori  voluit 
cum  dolore.  Sed  dolor  parientis  matris  non  pertine- 
bat ad  Christum,  qui  pro  peccatis  nostris  satisfa- 
cere veniebat.  Et  ideo  non  oportuit  quod  mater 
ejus  pareret  cum  dolore. 

Ad  tertium  dicendum  quod,  Luc.  2,  dicitur  quod 
B.  Virgo  ipsum  puerum,  quem  pepererat,  pannis 
involvit  et  posuit  in  prcesepio.  Et  ex  hoc  ostenditur 
narratio  illius  libri,  qui  est  apocryphus,  esse  falsa. 
Unde  Hieronymus  dicit  contra  Helvidium,  cap.  4 
in  fin.  : Nulla  ibi  obstetrix,  nulla  muliercularum 
sedulitas  intercessit;  et  mater,  et  obstetrix  fuit.  Pan- 
nis, inquit,  involvit  infantem,  et  posuit  in  prcesepio  : 
quce  sententia  apocryphorum  deliramenta  convin- 
cit. 

Articulus  vii 

Utrum  Christus  debuerit  in  Bethlehem  nasci. 

Inf.,  quast.  46,  art.  10,  ad  1 ; et  Matth.  2 ; et  Opusc.  50, 
cap.  4. 

Ad  septimum  sic  proceditur.  1.  Videtur  quod 
Christus  non  debuerit  in  Bethlehem  nasci.  Dicitur 
en  m Isa  2,  3 : De  Sion  exibit  lex,  et  verbum  Do- 
mini deJerusalem.  Sed  Christus  est  vere  Verbum 
Dei.  Ergo  deJerusalem  debuit  prodire  in  mun- 
dum. 

?.  Praeterea,  Matth.  2 dicitur  scriptum  esse  de 
Christo  quod  Nazarenus  vocabitur,  quod  sumitur 
ex  eo  quod  scribitur  Isa.  1 1 , 1 : Flos  de  radice 
ejus  ascendet;  Nazareth  enim  flos  interpretatur. 
Sed  maxime  aliquis  denominatura  loco  suae  nati- 
vitatis. Ergo  videtur  quod  in  Nazareth  nasci  de- 
buerit, ubi  etiam  fuit  conceptus  et  nutritus. 

3.  Praeterea,  ad  hoc  Dominus  natus  est  in 
mundo,  ut  veritatis  fidem  annuntiaret,  secundum 
illud  Joan.  18,  37  : In  hoc  natus  sum  et  ad  hoc 
veni  in  mundum,  ut  testimonium  perhibeam  veritati. 
Sed  hoc  facilius  fieri  potuisset,  si  natus  fuisset  in 


Art  7.  — Adverte  hic  quod  Auctor  reddit  rationem 
ex  parte  loci  voliti,  quare  Christus  voluerit  nasci  ibi, 
qus  ratio  est  etiam  ratio  quare  prophetari  fecerit  se  ibi 
nasciturum,  et  propterea  non  affertur  in  littera  ratio  ex 
parte  prophetis  implendae. 


civitate  romana,  quae  tunc  dominatum  orbis  ha- 
bebat : unde  et  Paulus  Romanis  scribens  dicit 
Rom.  1,8:  Fides  vestra  annuntiatur  in  universo 
mundo.  Ergo  videtur  quod  non  debuerit  in  Be- 
thlehem nasci. 

— Sed  contra  est  quod  dicitur  Mich.  3,2  : Et 
tu,  Bethlehem  Ephrata,  parvulus  es  in  millibus 
Juda  : ex  te  mihi  egredietur  qui  si  dominator  in 
Israel. 

Respondeo  dicendum  quod  Christus  in  Be- 
thlehem nasci  voluit,  duplici  ratione.  — 
Primo  quidem,  quia  factus  est  ex  semine  David 
secundum  carnem,  ut  dicitur  Rom.  1,  3,  cui  etiam 
facta  fuerat  repromissio  specialis  de  Christo,  se- 
cundum illud  2 Reg.  23,1:  Dixit  vir  cui  constitu- 
tum est  de  Christo  DeiJacob.  Et  ideo  in  Bethle- 
hem, de  qua  natus  fuit  David,  nasci  voluit,  ut  ex 
ipso  loco  nativitatis  promissio  ei  facta  impleta  os- 
tenderetur : et  hoc  designat  Evangelista  dicens 
Luc.  2 : Eo  quod  esset  de  domo  et  familia  David. 
— Secundo,  quia  ut  Gregorius  dicit  in  hom.  8 in 
Evang.,  parum  a prine.,  Bethlehem  domus  panis 
interpretatur.  Ipse  autem  Christus  est  qui  ait : Ego 
sum  panis  vivus,  qui  de  coelo  descendi. 

Ad  primum  ergo  dicendum  quod  sicut  David  in 
Bethlehem  natus  est,  ita  etiam  Jerusalem  elegit, 
ut  in  ea  sedem  regni  constitueret,  et  templum  Dei 
ibi  aedificaret ; et  sic  Jerusalem  elegit,  ut  esset  ci- 
vitas simul  regalis  et  sacerdotalis.  Sacerdotium 
autem  Christi  et  ejus  regnum  praecipue  consum- 
matum est  in  ejus  passione,  et  ideo  convenienter 
Bethlehem  elegit  nativitati,  Jerusalem  vero  pas- 
sioni. Similiter  etiam  per  hoc  hominum  gloriam 
confutavit,  qui  gloriantur  de  hoc  quod  ex  civitati- 
bus nobilibus  originem  ducunt,  in  quibus  etiam 
praecipue  volunt  honorari.  Christus  autem  e con- 
verso in  civitate  ignobili  nasci  voluit,  et  in  civitate 
nobili  pati  opprobrium. 

Ad  secundum  dicendum  quod  Christus  florere 
voluit  secundum  virtuosam  conversationem,  non 
secundum  carnis  originem.  Et  ideo  in  civitate  Na 
zareth  educari  voluit  et  nutriri,  in  Bethlehem  au- 
tem voluit  quasi  peregre  nasci  : quia,  ut  Grego- 
rius dicit,  loc.  sup.  cit. , per  humanitatem,  quam 
assumpserat,  quasi  in  alieno  nascebatur,  non  secun- 
dum potestatem,  sed  secundum  naturam;  et  etiam 
ut  Beda  dicit,  cap.  3 in  Luc.,  in  diversorio  loco 
egebat,  ut  nobis  mullas  mansiones  in  domo  Patris 
sui  praepararet. 

Ad  tertium  dicendum  quod,  sicut  dicitur  in 
quodam  serm.  Ephes.  conc.  (qui  est  Theodori 
Ancyr.,  et  habetur  in  eo  conc.,  part.  3,  cap.  9), 
si  maximam  Romam  elegisset  civitatem,  propter 
potentiam  civium,  mutationem  orbis  terrarum  puta- 
rent; si  filius  fuisset  imperatoris,  potestati  utilitatem 
adscribercnl.  Sed  ut  Divinitas  cognosceretur  orbem 
transformasse  terrarum,  pauperculam  elegit  ma- 
trem, et  pauperiorem  patriam.  Elegit  autem  Deus 

infrma  mundi  (i),  ut  confundat  fortia,  sicut  dici- 
tur i ad  Corinth.  i,  27.  Et  ideo  ut  suam  potesta- 
tem magis  ostenderet,  in  ipsa  Roma,  quas  caput 
mundi  erat,  etiam  caput  Ecclesiae  suae  statuit  in 
signum  perfectae  victoriae,  ut  exinde  fides  deriva- 
retur ad  universum  mundum,  secundum  illud  Isa. 
26,  5 : duitatem  sublimem  humiliabit...,  et  concul- 
cabit eam  pes  pauperis,  scilicet  Christi  : gressus 
egenorum,  id  est  Apostolorum  Petri  et  Pauli. 

Articulus  viii 

Utrum  Christus  fuerit  tempore  congruo  natus. 

Ad  octavum  sic  proceditur.  1.  Videtur  quod 
Christus  non  fuerit  congruo  tempore  natus.  Ad 
hoc  enim  Christus  venerat  ut  suos  in  libertatem 
revocaret.  Natus  est  autem  tempore  servitutis, 
quo  scilicet  totus  orbis  praecepto  Augusti  describi- 
tur, quasi  tributarius  factus,  ut  habetur  Luc.  2. 
Ergo  videtur  quod  non  congruo  tempore  Chris- 
tus fuerit  natus. 

2.  Praeterea,  promissiones  de  Christo  nascituro 
gentilibus  non  fuerant  factae,  secundum  illud  Rom. 
9,  4 : Quorum  sunt  promissa.  Sed  Christus  natus 
est  tempore  quo  rex  alienigena  dominabatur,  si- 
cut patet  Matth.  2,  1 : Cum  natus  esset  Jesus  in 
diebus  Herodis  regis.  Ergo  videtur  quod  non  fue- 
rit congruo  tempore  natus. 

3.  Praeterea,  tempus  praesentiae  Christi  in 
mundo  diei  comparatur,  propter  id  quod  ipse  est 
lux  mundi  : unde  ipse  dicit  Joan.  9,  4 : Me-opor- 
let  operari  opera  ejus  qui  misit  me,  donec  dies  est. 
Sed  in  aestate  sunt  dies  longiores  quam  in  hieme. 
Ergo  cum  natus  fuerit  in  profundo  hiemis,  id 
est,  octavo  kalendas  januarii,  videtur  quod  non 
fuerit  convenienti  tempore  natus. 

— Sed  contra  est  quod  dicitur  Galat.  4,  4 : 
Cum  venit  plenitudo  temporis,  misit  Deus  Filium 
suum  facium  ex  muliere,  factum  sub  lege. 

Respondeo  dicendum  quod  haec  est  differentia 
inter  Christum  et  alios  homines,  quod  alii  ho- 
mines nascuntur  subjecti  necessitati  temporis, 
Christus  autem,  tanquam  dominus  et  conditor  om- 
nium temporum,  elegit  sibi  tempus  in  quo  nasce- 
retur, sicut  et  matrem,  et  locum.  Et  quia  qua ’ a 
Deo  sunt,  ordinata  sunt,  Rom.  13,  1,  et  conve- 
nienter disposita,  consequens  est  quod  conve- 
nientissimo  tempore  Christus  nasceretur. 

Ad  primum  ergo  dicendum  quod  Christus  ve- 
nerat nos  in  statum  libertatis  reducere  de  statu 
servitutis.  Et  ideo  sicut  mortalitatem  nostram  sus- 
cepit, ut  nos  ad  vitam  reduceret,  ita,  ut  Beda  di- 
cit, cap.  5,  in  Luc.,  eo  tempore  dignatus  est  incar- 
nari quo  mox  natus  censui  Casaris  adscriberetur, 
atque  ob  nosti  i liberationem  ipse  servitio  subderetur. 


Tempore  etiam  illo  quo  totus  orbis  sub  uno  prin- 
cipe vivebat,  maxima  pax  fuit  in  mundo.  Et  ideo 
decebat  ut  illo  tempore  Christus  nasceretur,  qui 
est  pax  nostra,  faciens  utraque  unum,  ut  dicitur 
Ephes.  2,  4.  Unde  Hieronymus  dicit  super  Isa., 
sup.  illud  cap.  2 : «A  'on  levabit  gens,  etc,»  : Ve- 
teres si  revolvamus  historias,  inveniemus  usque  ad 
vigesimum  octavum  annum  Casaris  Augusti  in  loto 
orbe  terrarum  fuisse  discordiam;  orto  autem  Do- 
mino, omnia  bella  cessaverunt,  secundum  illud  Isa. 
2,  4 : Non  levabit  gens  contra  gentem  gladium. 
Congruebat  etiam  ut  in  illo  tempore,  quo  unus 
princeps  dominabatur  in  mundo,  Christus  nasce- 
retur, qui  venerat  congregare  suos  in  unum,  ut 
esset  unum  ovile,  et  unus  pastor,  ut  dicitur  Joan. 
10,  16. 

Ad  secundum  dicendum  quod  ideo  Christus  re- 
gis alienigenae  tempore  nasci  voluit,  ut  impleretur 
prophetia  Jacob  dicentis  Genes,  penult.,  10  : Non 
auferetur  sceptrum  de  Juda , et  dux  de  femore  ejus, 
donec  veniat  qui  mittendus  est,  quia,  ut  Chrysosto- 
mus  (alius  auctor)  dicit  super  Matth.,  hom.  2 in 
Op.  imperf.,  parum  a prine.,  quamdiu  Judaica 
gens  sub  Judaicis  regibus,  quamvis  peccatoribus,  te- 
nebatur, Propheta  mittebantur  ad  remedium  ejus  ; 
nunc  autem  quando  lex  Dei  sub  potestate  regis  ini- 
qui tenebatur,  nascitur  Christus;  quia  magna  et 
desperabilis  infirmitas  medicum  artificiosiorem  qua- 
rebat. 

Ad  tertium  dicendum  quod,  sicut  dicitur  in  lib. 
de  QQ.  vet.  et  novi  Testam.,  quaest.  53,  tunc 
Christus  nasci  voluit,  quando  lux  diei  crementum 
incipit  accipere;  ut  ostenderetur  quod  ipse  vene- 
rat ut  homines  crescerent  in  lucem  divinam,  se- 
cundum illud  Luc.  1,  79  : Illuminare  his  qui  in 
tenebris  et  in  umbra  mortis  sedent.  Similiter  etiam 
asperitatem  hiemis  elegit  ad  nativitatem,  ut  ex 
tunc  carnis  afflictionem  pateretur  pro  nobis. 

QUvESTIO  XXXVI 

de  manifestatione  Christi  nati.  — In  octo 
articulos  divisa. 

Deijide  considerandum  est  de  manifestatione 
Christi  nati,  et  circa  hoc  quaeruntur  octo  : i° 
utrum  nativitas  Christi  debuerit  esse  omnibus  ma- 
nifesta; 20  utrum  debuerit  aliquibus  manifestari  ; 
30  quibus  manifestari  debuerit ; 40  utrum  debuerit 
ipse  se  manifestare  vel  potius  manifestari  per 
alios  ; 50  per  quae  alia  manifestari  debuerit;  6°  de 
ordine  manifestationum  ; 70  de  stella,  per  quam 
manifestata  fuit  ejus  nativitas  ; 8°  de  veneratione 
Magorum,  qui  per  stellam  Christi  nativitatem 
cognoverunt. 


(1)  Vulgata:  infirma  mundi  degit  Deus,  ut...,  etc. 

Articulus  primus 

Utrum  nativitas  Christi  debuerit  esse  omnibus  manifesta. 

Inf.,  quast.  _J9,  art.  ?,  ad  j. 

Ad  primum  sic  proceditur,  i.  Videtur  quod 
Christi  nativitas  debuerit  esse  omnibus  manifesta. 
Impletio  enim  promissioni  debet  respondere.  Sed 
de  promissione  adventus  Christi  dicitur  in  Psal. 
47,  3 : Deus  manifeste  veniet  : venit  autem  per 
carnis  nativitatem.  Ergo  videtur  quod  ejus  nativi- 
tas debuerit  esse  toti  mundo  manifesta. 

2.  Praeterea,  i ad  Timoth.  i,  i$,  dicitur  : 
Christus  in  hunc  mundum  venit  (i)  peccatores  sal- 
vos facere.  Sed  hoc  non  fit,  nisi  in  quantum  eis 
gratia  Christi  manifestatur,  secundum  illud  Tit.  2, 
1 1 : Apparuit  gratia  Dei  (2)  et  Salvatoris  nostri  om- 
nibus hominibus,  erudiens  nos,  ut  abnegantes  impie- 
tatem et  secularia  desideria,  sobrie,  et  pie , et  juste 
vivamus  in  hoc  seculo.  Ergo  videtur  quod  Christi 
nativitas  debuerit  esse  omnibus  manifesta. 

3.  Praeterea,  Deus  super  omnia  pronior  est  ad 
miserendum,  secundum  illud  Ps.  146,  9 : Mise- 
rationes ejus  super  omnia  opera  ejus.  Sed  in  se- 
cundo adventu,  quo  justitias  judicabit,  veniet  om- 
nibus manifestus,  secundum  illud  Matth.  24,  27  : 
Sicut  fulgur  exit  ab  Oriente , et  paret  usque  in  Oc- 
cidentem, ita  erit  adventus  Filii  hominis.  Ergo 
multo  magis  primus  adventus,  quo  natus  est  in 
mundo  secundum  carnem,  debuit  esse  omnibus 
manifestus. 

— Sed  contra  esi  quod  dicitur  Isa.  4$,  15  : 
Vere  tu  es  Deus  absconditus,  sanctus  (3)  Israel  sal- 
vator ; et  Isa.  53,3  : Quasi  absconditus  est  vultus 
ejus  et  despectus. 


crucifixissent.  — Secundo,  quia  hoc  diminuisset 
meritum  fidei,  per  quam  venerat  homines  justifi- 
care, secundum  illud  Rom.  3,  22  : Justitia  Dei 
per  fidem  Jesu  Christi.  Si  enim  manifestis  indiciis, 
Christo  nascente,  ejus  nativitas  omnibus  appare- 
ret, jam  tolleretur  ratio  fidei,  quae  est  argumen- 
tum non  apparentium,  ut  dicitur  Heb.  1 1.  — Ter- 
tio, quia  per  hoc  venisset  in  dubium  veritas  huma- 
nitatis ipsius.  Unde  Augustinus  dicit  in  epistola 
ad  Volusianum,  136,  al.  101,  parum  ante  med.  : 
Si  nullas  ex  parvulo  in  juventutem  mutaret  aetates, 
nullos  cibos,  nullos  caperet  somnos,  nonne  opinio- 
nem confirmaret  erroris,  nec  hominem  verum  ullo 
modo  suscepisse  crederetur,  et  dum  omnia  mirabili- 
ter facit,  auferret  quod  misericorditer  fecit  i 

Ad  primum  ergo  dicendum  quod  auctoritas  illa 
intelligitur  de  adventu  Christi  ad  judicium,  secun- 
dum quod  Glossa  (interi.  Augustin.)  ibidem  expo- 
nit. 

Ad  secundum  dicendum  quod  de  gratia  Dei 
Salvatoris  erudiendi  erant  omnes  homines  ad  salu- 
tem, non  in  principio  nativitatis  ejus,  sed  postea 
tempore  procedente,  postquam  operatus  est  salu- 
tem in  medio  terree,  Psal.  73,  12.  Unde  post  pas- 
sionem et  resurrectionem  suam  dicit  discipulis 
suis,  Matth.  ult. , 19  : Euntes,  docete  omnes  gen- 
tes. 

Ad  tertium  dicendum  quod  ad  judicium  requiri- 
tur quod  auctoritas  judicis  cognoscatur  : et  prop- 
ter hoc  oportet  quod  adventus  Christi  ad  judicium 
sit  manifestus.  Sed  primus  adventus  fuit  ad  om- 
nium salutem,  quae  est  per  fidem,  quae  quidem  est 
de  non  apparentibus.  Et  ideo  primus  Christi  ad- 
ventus debuit  esse  occultus. 


Respondeo  dicendum  quod  nativitas  Christi 
non  debuit  esse  communiter  omnibus 
manifesta.  — Primo  quidem,  quia  per  hoc  impe- 
dita fuisset  humana  redemptio,  quae  per  crucem 
ejus  peracta  est,  quia,  ut  dicitur  1 ad  Corinth.  2, 
8 : Si  cognovissent,  nunquam  Dominum  glorice 

Art.  i.  — Quo  sensu  de  manifestatione  Christi  D.Tho- 
mas  interroget?  Etenim  nativitas  potuit  manifestari  variis 
modis  tam  in  modo,  quam  in  objecto.  Quod  ergo  ad  objec- 
tum attinet,  seu  ad  rem  manifestatam,  sine  dubio  ser- 
mo est  de  Christo  Deo  et  homine  hominumque  Redemp- 
tore, prout  ejus  cognitio  ad  salutem  est  necessaria.  Ma- 
nifestare eum  tantum  ut  infantem  recens  natum,  parum 
referebat.  Quoad  modum  vero  manifestationis,  intelligen- 
dum  est  de  manifestatione  per  signa  quas  evidenter  face- 
rent rem  fide  dignam,  et  homines  ad  illam  credendam 
inducerent.  — Quod  sumitur  in  2 ratione,  hoc  diminuisset 
meritum  fidei,  verum  est,  ait  Sylvius,  quia  plurimi  credi- 
dissent propter  signa  potius  quam  propter  divinam  reve- 
lationem; et  sic  in  illis  diminutum,  imo  fuisset  extinctum 
meritum  fidei.  — Pro  tota  quasst.  ista,  vide  commenta- 
tores S.  Evangel.  secundum  Matth.  et  secundum  Lu- 
cam. 

(1)  Vulgata  : Christus  Jesus  venit  in  hunc  mundum... 

(2)  In  Vulgata  deest  et ; infra  sic  : sobrie,  et  juste,  et  pie. 
(3)  ln  Vulgata,  loco  sanctus,  habetur  Deus. 


Articulus  11 

Utrum  nativitas' Christi  debuerit  aliquibus  manifestari. 

Ad  secundum  sic  proceditur.  1.  Videtur  quod 
nativitas  Christi  nulli  debuerit  manifestari,  quia, 
ut  dictum  est  art.  praec.,  hoc  erat  congruum  hu- 
manae saluti,  ut  primus  Christi  adventus  esset  oc- 
cultus. Sed  Christus  venerat  ut  omnes  salvaret 
secundum  illud  1 ad  Timoth.  4,  10  : Qui  est  salva- 
tor omnium  hominum,  maxime  fidelium.  Ergo  na- 
tivitas Christi  nulli  debuit  manifestari. 

2.  Praeterea,  ante  nativitatem  Christi  manifesta 
erat  B.  Virgini  et  Joseph  futura  Christi  nativitas. 
Non  ergo  erat  necessarium,  Christo  nato,  eam- 
dem  aliis  manifestari. 

3.  Praeterea,  nullus  sapiens  manifestat  id  ex 
quo  turbatio  nascitur  et  detrimentum  aliorum.  Sed 
manifestata  Christi  nativitate,  subsecuta  est  tur- 
batio : dicitur  enim  Matth.  2,  3,  quod  audiens 
Herodes  Christi  nativitatem,  turbatus  est,  et  omnis 
Jierosolyma  cum  illo  ; cessit  etiam  hoc  in  detri- 
mentum aliorum,  quia  ex  hac  occasione  Herodes 
occidit  pueros  in  Belhlehem,  et  in  omnibus  finibus 

ejus , a bimatu  et  infra , Matth.  2,  16.  Ergo  vide- 
tur quod  non  fuerit  conveniens  Christi  nativita- 
tem aliquibus  manifestari. 

— Sed  contra  est  quod  Christi  nativitas  nulli 
fuisset  proficua,  si  omnibus  esset  occulta.  Sed 
oportebat  Christi  nativitatem  esse  proficuam  ; alio- 
quin  frustra  natus  fuisset.  Ergo  videtur  quod  ali- 
quibus manifestari  debuerit  Christi  nativitas. 

Respondeo  dicendum  quod,  sicut  Apostolus  di- 
cit Rom.  13,1,  qua;  a Deo  sunt,  ordinata  sunt. 
Pertinet  autem  ad  divinae  sapientiae  ordinem  ut 
Dei  dona  et  secreta  sapientiae  ejus  non  aequaliter 
ad  omnes,  sed  immediate  ad  quosdam  perveniant 
et  per  eos  ad  alios  deriventur.  Unde  et  quantum 
ad  resurrectionis  mysterium  dicitur  Act.  10,  40, 
quod  Deus  deiil  Christum  resurgentem  manifes- 
tum fieri  non  omni  populo,  sed  testibus  pra;ordina- 
lis  a Deo.  Unde  hoc  etiam  debuit  circa  ipsius 
nativitatem  observari,  ut  non  omnibus  Chris- 
tus manifestaretur,  sed  quibusdam,  per  quos 
posset  ad  alios  devenire. 

Ad  primum  e rgo  dicendum  quod  sicut  fuisset 
in  praejudicium  salutis  humanae,  si  omnibus  ho- 
minibus Dei  nativitas  innotuisset,  ita  etiam,  etsi 
nulli  nota  fuisset.  Utroque  enim  modo  tollitur  fides, 
tam  scilicet  per  hoc  quod  aliquid  est  totaliter  ma- 
nifestum, quam  etiam  per  hoc  quod  a nullo  co- 
gnoscitur a quo  possit  testimonium  audiri.  Fides 
enim  exauditu,  ut  dicitur  Rom.  10. 

Ad  secundum  dicendum  quod  Maria  et  Joseph 
instruendi  erant  de  Christi  nativitate,  antequam 
nasceretur,  quia  ad  eos  pertinebat  reverentiam 
exhibere  proli  conceptae  in  utero,  et  etiam  obse- 
qui nasciturae.  Eorum  autem  testimonium,  propter 
hoc  quod  erat  domesticum,  fuisset  habitum  sus- 
pectum circa  magnificentiam  Christi.  Et  ideo 
oportuit  ut  aliis  manifestaretur  extraneis,  quorum 
testimonium  suspectum  esse  non  posset. 

Ad  tertium  dicendum  quod  ipsa  turbatio  sub- 
secuta ex  nativitate  Christi  manifestata  congrue- 
bat Christi  nativitati.  — Primo  quidem,  quia  per 
hoc  manifestatur  coelestis  Christi  dignitas  ; unde 
Gregorius  dicit  in  hom.  10  in  Evang.,  in  prine.  : 
Coeli  rege  nato,  rex  terra;  turbatus  est  quia  nimi- 
rum terrena  altitudo  confunditur , cum  celsitudo 
coelestis  aperitur.  ■—  Secundo,  quia  per  hoc  figu- 
rabatur judiciaria  Christi  potestas;  unde  Augusti- 
nus dicit  in  quodam  serm.  Epiph.,  30  de  Templ., 
aliquant,  a prine.  : Quid  erit  tribunal  judicantis, 
quando  superbos  reges  cunabula  terrebant  infantis l 
— Tertio,  quia  per  hoc  figurabatur  dejectio  re- 
gni diaboli,  quia,  ut  Leo'  papa  dicit  in  sermone 
Epiphan.  (implic.  serm.  5,  cap.  2 a prine.,  sed 
express.  Auctor  Oper.  imperf.  hom. 2,  ante  med.): 
Non  lanium  Herodes  in  semelipso  turbabatur, 
quantum  diabolus  in  Herode.  Herodes  enm  terre- 
num hominem  aestimabat , sed  diabolus  Deum  co- 
gnoscebat; et  uterque  regni  sui  successorem  time- 


bat, diabolus  coelestem,  sed  Herodes  terrenum  ; su- 
perflue tamen,  quia  Christus  non  venerat  re- 
gnum in  terra  habere.  Unde  Leo  papa  dicit 
serm.  4 de  Epiph.,  cap.  2,  ad  fin.,  Herodi  lo- 
quens  : Non  capit  Christum  regia  tua;  nec  mundi 
Dominus  potestatis  tuce  sceptri  est  contentus  angus- 
tiis. — Quod  autem  Judaei  turbabantur,  qui  tamen 
magis  gaudere  debuerant,  aut  hoc  est,  quia  Chry- 
sostomus  (alius  auctor)  dicit,  hom.  2,  in  Op.  im- 
perf., ante  med.,  de  adventu  justi  non  poterant  gau- 
dere iniqui,  aut  volentes  favere  Herodi,  quem  ti- 
mebant : populus  enim  plus  justo  favet  eis  quos 
crudeles  sustinet.  — Quod  autem  pueri  ab  He- 
rode sunt  interfecti,  non  cessit  in  eorum  detri- 
mentum, sed  in  eorum  profectum  : dicit  enim  Au- 
gustinus in  serm.  quodam  de  Epiph.,  qui  est  66 
de  Diversis,  cap.  4,  in  fin.  : Absit  ut  ad  liberandos 
homines  Christus  veniens,  de  illorum  prcpmio  qui 
pro  eo  interjicerentur,  nihil  egerit,  qui  pendens  in 
ligno  pro  eis  a quibus  interficiebatur  oravit. 

Articulus  iii 

Utrum  sint  convenienter  electi  illi  quibus  est  Christi  nati- 
vitas manifestata. 

Ad  tertium  sic  proceditur.  1.  Videtur  quod  non 
sint  convenienter  electi  illi  quibus  est  Christi  na- 
tivitas manifestata.  Dominus  enim  Matth.  10,  5, 
mandavit  discipulis  : In  viam  gentium  ne  abieritis, 
ut  scilicet  prius  manifestaretur  Judaeis  quam  genti- 
libus. Ergo  videtur  quod  multo  minus  a principio 
fuerit  revelanda  Christi  nativitas  gentilibus,  qui 
ab  Oriente  venerant,  ut  habetur  Matth.  2. 

2.  Praeterea,  manifestatio  divinae  veritatis  prae- 
cipue debet  fieri  ad  Dei  amicos,  secundum  illud 
Job  36,  35  : Annuntiat  de  ea  amico  suo.  Sed  Ma- 
gi videntur  esse  Dei  inimici  : dicitur  enim  Levit. 
19,  31  : Non  declinetis  ad  magos,  nec  ab  ariolis, 
aliquid  sciscitemini.  Non  ergo  debuit  Christi  nati- 
vitas magis  manifestari. 

3.  Praeterea,  Christus  venerat  totum  mundum 
a potestate  diaboli  liberare  : unde  dicitur  Malach. 
1,  2 : Ab  ortu  solis  usque  ad  occasum  magnum  est 
nomen  meum  in  gentibus.  Non  ergo  solum  in 
Oriente  positis  debuit  manifestari,  sed  etiam  ubi- 
que terrarum  debuit  aliquibus  manifestari. 

4.  Praeterea,  omnia  sacramenta  veteris  legis 
erant  Christi  figura.  Sed  sacramenta  veteris  legis 
dispensabantur  per  ministerium  sacerdotum  lega- 
lium. Ergo  videtur  quod  magis  debuerit  Christi 
nativitas  manifestari  sacerdotibus  in  templo  quam 
pastoribus  in  agro. 

5.  Praeterea,  Christus  ex  virgine  matre  natus 
est,  et  aetate  parvulus  erat.  Convenientius  igitur, 
videtur  fuisse  quod  Christus  manifestaretur  juve- 
nibus et  virginibus  quam  senibus  et  conjugatis, 
vel  viduis,  sicut  Simeoni  et  Annae. 

— Sed  contra  est  quod  dicitur  Joan.  13,  18  ; 

Ego  scio  quos  elegerim.  Quae  autem  fiunt  secun- 
dum Dei  sapientiam,  convenienter  fiunt.  Ergo 
convenienter  sunt  electi  illi  quibus  est  manifestata 
Christi  nativitas. 

Respondeo  dicendum  quod  salus  quae  erat  fu- 
tura per  Christum,  ad  omnem  diversita- 
tem hominum  pertinebat,  quia,  sicut  dicitur 
Coloss.  3,  ii:  In  Christo  Jesu  non  est  masculus  et 
Jcemina,  gentilis  et  Judccus,  servus  et  liber  ( i ) et 
sic  de  aliis  hujusmodi.  Et  ut  hoc  in  ipsa  Christi 
nativitate  praefiguraretur,  omnibus  conditio- 
nibus hominum  est  manifestatus,  quia,  ut  Au- 
gustinus dicit  in  sermone  de  Epiphania,  32  de 
Tempore,  cap.  1,  ad  fin .,  pastores  fuerunt  Israe- 
litce,  Magi  gentiles,  illi  prope , isti  longe  ; utrique 
tamen  ad  angularem  lapidem  concurrerunt.  Fuit 
etiam  inter  eos  alia  diversitas  : nam  Magi  fuerunt 
sapientes  et  potentes  ; pastores  autem  simplices 
et  viles.  Manifestatus  autem  est  justis,  scilicet  Si- 
meoni  et  Annae,  et  peccatoribus,  scilicet  Magis. 
Manifestatus  est  etiam  et  viris  et  mulieribus,  sci- 
licet Simeoni  et  Annae, 'ut  per  hoc  ostenderetur 
nullam  conditionem  hominum  excludi  a Christi 
salute. 

Ad  primum  ergo  dicendum  quod  illa  manifesta- 
tio nativitatis  Christi  fuit  quaedam  praelibatio  ple- 
nae manifestationis,  quae  erat  futura  : et  sicut  in 
secunda  manifestatione  primo  annuntiata  est  gra- 
tia Christi  per  Christum  et  ejus  Apostolos  Judaeis, 
et  postea  gentilibus  ; ita  ad  Christum  primo  per- 
veniunt pastores,  qui  erant  primitiae  Judaeorum 
tanquam  prope  existentes,  et  postea  venerunt 
Magi  a remotis,  qui  fuerunt  primitiae  gentium , ut 
Augustinus  dicit,  serm.  30  de  Temp.,  circa 
prine. 

Ad  secundum  dicendum  quod,  sicut  Augusti- 
nus dicit  in  sermone  de  Epiph.,  ibid. , sub  fin., 
sicut  praevalet  imperitia  in  rusticitate  pastorum,  ita 
praevalet  impietas  in  sacrilegiis  magorum ; ulros- 
que  tamen  sibi  lapis  ille  angularis  applicuit , quippe 
qui  venit  stulta  eligere,  ul  confunderet  sapientes, 
et  non  « vocare  justos,  sed  peccatores  » : ut  nullus 
magnus  superbiret,  nullus  infirmus  desperare.  — 
Quidam  tamen  dicunt  quod  isti  Magi  non  fuerunt 
malefici,  sed  sapientes  astrologi,  qui  apud  Persas 
vel  Chaldaeos  Magi  vocantur. 

Ad  tertium  dicendum  quod,  s;cut  Chrysosto- 
mus  (alius  auctor)  dicit  hom.  2 in  Op.  imperf., 
aliquant.  a prine.  : Ab  Oriente  venerunt  Magi, 
quia  unde  dies  nascitur,  inde  initium  fidei  processit, 
quia  fides  lumen  est  animarum;  vel  quia  omnes 
qui  ad  Christum  veniunt,  ab  ipso  et  per  ipsum  ve- 
niunt. Unde  dicitur Zach. 6,  12:  Ecce  vir  : Oriens 
nomen  ejus.  Dicuntur  autem  ab  Oriente  ad  litte- 
ram venisse,  vel  quia  de  ultimis  Orientis  partibus 


(1)  Vulgata  : Ubi  non  est  gentilis  etJudxus,  circumcisio 
et  prcepulium,  barbarus  ct  Scytha,  servus  et  liber. 


venerunt,  secundum  quosdam,  vel  quia  de  aliqui- 
bus vicinis  partibus  Judaeae  venerunt,  quae  tamen 
sunt  regioni  Judaeorum  ad  Orientem.  Credibile 
tamen  est  etiam  in  aliis  partibus  mundi  aliqua  indi- 
cia nativitatis  Christi  apparuisse  ; sicut  Romae 
fluxit  oleum,  et  in  Hispania  apparuerunt  tres  so- 
les paulatim  in  unum  coeuntes  (Euseb.  in  Chron., 
et  Innocentius  III,  sermone  de  Nativ.). 

Ad  quartum  dicendum  quod,  sicut  Chrysosto- 
mus  dicit  (habetur  in  Cat.  aur.  S.  Th.  sup.  cap. 
2 Luc.  : Angelus  manifestans  Christi  nativitatem 
non  ivit  Hierosolymam , non  requisivit  Scribas  et 
Pharisccos  : erant  enim  corrupti,  et  pree  invidia  cru- 
ciabantur ; sed  pastores  erant  sinceri,  antiquam  con- 
versationem Patriarcharum  et  Moysi  colentes.  Per 
hos  etiam  pastores  significabantur  Doctores  Ec- 
clesiae, quibus  Christi  mysteria  revelantur,  quae 
latebant  Judaeos. 

Ad  quintum  dicendum  quod,  sicut  Ambrosius 
dicit,  super  illud  Luc.  2 : Et  ecce  homo  erat , etc., 
generatio  Domini  non  solum  ajuvenibus  ; sed  etiam 
a senioribus  et  justis  accipere  debuit  testimonium  ; 
quorum  etiam  testimonio  propter  justitiam  magis 
credebatur. 

Articulus  iv 

Utrum  Christus  per  seipsum  nativitatem  suam  manifestare 
debuerit. 

Ad  quartum  sic  proceditur.  1.  Videtur  quod 
Christus  per  seipsum  nativitatem  suam  manifestare 
debuerit.  Causa  enim  quae  est  per  se,  semper  est 
potior  ea  quae  est  per  aliud,  ut  dicitur  in  8 Phy- 
sic.,  text.  39.  Sed  Christus  suam  nativitatem  ma- 
nifestavit per  alios,  puta  pastoribus  per  angelos,  et 
Magis  per  stellam.  Ergo  multo  magis  per  seipsum 
debuit  suam  nativitatem  manifestare. 

2.  Praeterea  Eccli.  20,  3 2 , dicitur  : Sapientia 
abscondita  (1)  et  thesaurus  invisus,  qua;  utilitas  in 

' utrisque  ? Sed  Christus  a principio  suae  concep- 
tionis plene  habuit  sapientis  et  gratiae  thesaurum. 
Nisi  ergo  hanc  plenitudinem  manifestasset  per 
opera  et  verba,  fuisset  frustra  ei  data  sapientia  et 
1 gratia  : quod  est  inconveniens,  quia  Deus  et  na- 
tura nihil  frustra  faciunt,  ut  dicitur  in  1 de  Coelo, 

| text.  32,  et  2,  text.  59.  . 

3.  Praeterea,  in  lib.  de  Infantia  Salvatoris  legi- 
tur quod  Christus  in  sua  pueritia  multa  miracula 
fecit : et  ita  videtur  quod  suam  nativitatem  per 
seipsum  manifestaverit. 

— Sed  contra  est  quod  Leo  papa  dicit,  serm.  4 
de  Epiphan.,  cap.  3,  ad  fin.,  quod  Magi  invene- 
runt et  adoraverunt  puerum  Jcsum,  in  nullo  ab  hu- 
mana; infantia;  generalilate  dissimilem.  Sed  alii 
infantes  non  seipsos  manifestant.  Ergo  neque  decuit 
quod  Christus  per  seipsum  suam  nativitatem  ma- 
nifestaret. 

(1)  Vulgata  : Sapientia  absconsa... 

Respondeo  dicendum  quod  nativitas  Christi  ad 
humanam  salutem  ordinabatur,  quae  quidem 
est  per  fidem;  fides  autem  salutaris  divinitatem 
et  humanitatem  Christi  confitetur.  Oportebat  igi- 
tur ita  manifestari  nativitatem  Christi,  ut  demons- 
tratio divinitatis  ejus  fidei  humanitatis  ipsius  non 
praejudicaret.  Hoc  autem  factum  est  dum  Chris- 
tus in  seipso  nativitatem  similem  infirmitati  huma- 
nae exhibuit,  et  tamen  per  Dei  creaturas  Divini- 
tatis virtutem  in  se  monstravit.  Et  ideo  Christus 
non  per  seipsum  suam  nativitatem  manifes- 
tavit, sed  per  quasdam  alias  creaturas. 

Ad  primum  ergo  dicendum  quod  in  via  genera- 
tionis et  motus  oportet  per  imperfecta  ad  perfec- 
tum perveniri.  Et  ideo  Christus  prius  manifestatus 
est  per  alias  creaturas,  et  postea  manifestavit  seip- 
sum manifestatione  divina. 

Ad  secundum  dicendum  quod,  licet  sapientia 
abscondita  sit  inutilis,  non  tamen  ad  sapientiam 
pertinet  ut  quolibet  tempore  manifestet  seipsam^ 
sed  tempore  congruo.  Dicitur  enim  Eccli.  20,  6 : 
Est  tacens,  non  habens  sensum  loquela:,  et  est  ta- 
cens, sciens  tempus  (1)  apti  temporis.  Sic  ergo  sa- 
pientia Christo  data  non  fuit  inutilis,  quia  seipsum 
tempore  congruo  manifestavit  ; et  hoc  ipsum  quod 
tempore  congruo  abscondebatur,  est  sapientiae  in- 
dicium. 

Ad  tertium  dicendum  quod  liber  ille  de  Infantia 
Salvatoris  est  apocryphus.  Et  Chrysostomus  dicit 
super  Joan.,  hom.  20,  ante  med.,  quod  Christus 
non  fecit  miracula,  antequam  aquam  convertit  in 
vinum,  secundum  illud  quod  dicitur  Joan.  2 : 
Hoc  fecit  initium  signorum  Jesus.  Si  enim  secun- 
dum primam  aetatem  miracula  fecisset,  non  indi- 
guissent Israelilx  alio  manifestante  eum,  cum  ta- 
men Joannes  Baptista  dicat  Joan.  1,  31  : Ut  ma- 
nifestetur in  Israel,  proplerea  veni  in  aqua  bapti- 
zans. Decenter  autem  non  inccepit  facere  signa  in 
prima  aetate;  existimassenl  enim  phantasma  esse  in- 
carnationem : et  ante  opportunum  tempus  cruci  eum 
tradidissent  livore  liquefacti. 

Articulus  v 

Utrum  nativitas  Christi  debuerit  per  angelos  et  stellam 
manifestari. 

Ad  quintum  sic  proceditur.  1 . Videtur  quod  non 

Art.  5.  — Titulus  minus  explicat  brevitatis  causa  quam 
quaerit.  Nam  ut  patet  in  distinctione  articulorum  in  prin- 
cipio hujus  quaestionis  facta  in  littera,  quintus  art.  inqui- 
rit per  qualia  debuerit  manifestari,  ubi  patet  non  solum 
de  angelis,  ut  hic  explicatur, sed  universaliter  de  omnibus 
creaturis,  per  quas  debuerit  manifestari  Christi  nativitas 
inquiri.  Idem  autem  evidenter  apparet  in  processu  arti- 
culi, ubi  non  solum  quare  per  angelos  pastoribus, sed  dif- 
fuse quoque,  quare  per  stellam  magis,  et  inspirationem 
interiorem  Simeoni  et  Annae,  manifestata  est  Christi  nati- 
vitas, ratio  redditur  (Cajetanus). 

(1)  Ita  omnes  edit.  D.  Thomse  cum  Mss.  An  primi  ama- 
nuensis sphalma  fuit?  — Vulgata,  tempus  aptum,  ut  hic 
quoque  legendum  videtur. 

debuerit  manifestari  per  angelos  Christi  nativitas. 
Angeli  enim  sunt  spirituales  substantiae,  secundum 
illud  Psal.  105,  4 : Qui  facit  angelos  suos  (1)  spiri- 
tus. Sed  Christi  nativitas  erat  secundum  carnem, 
non  autem  secundum  spiritualem  ejus  substantiam. 
Ergo  non  debuit  per  angelos  manifestari. 

2.  Praeterea,  major  est  affinitas  justorum  ad  an- 
gelos quam  ad  quoscumque  alios,  secundum  illud 
Psal.  53,8:  Immittet  angelus  Domini  in  circuitu 
timentium  eum,  et  eripiet  eos.  Sed  justis,  scilicet 
Simeoni  et  Annae,  non  est  manifestata  Christi  na- 
tivitas per  angelos.  Ergo  nec  pastoribus  per  an- 
gelos manifestari  debuit. 

3.  Praeterea,  videtur  quod  nec  Magis  debuerit 
manifestari  per  stellam.  Hoc  enim  videtur  esse 
erroris  occasio,  quantum  ad  illos  qui  aestimant  si- 
dera nativitatibus  hominum  dominari.  Sed  occa- 
siones peccandi  sunt  hominibus  auferendae.  Non 
ergo  fuit  conveniens  quod  per  stellam  Christi  na- 
tivitas manifestaretur. 

4.  Praeterea,  signum  oportet  esse  certum,  ad 
hoc  quod  per  ipsum  aliquid  manifestetur.  Sed 
stella  non  videtur  esse  signum  certum  nativitatis 
Christi.  Ergo  inconvenienter  fuit  Christi  nativitas 
per  stellam  manifestata. 

— Sed  contra  est  quod  dicitur  Deuter.  32,  4 : 
Dei  perfecta  sunt  opera.  Sed  talis  manifestatio  fuit 
opus  divinum.  Ergo  per  convenientia  signa  fuit  ef- 
fecta. 

Respondeo  dicendum  quod  sicut  manifestatio 
syllogistica  fit  per  ea  quae  sunt  magis  nota  ei 
cui  est  aliquid  manifestandum,  ita  manifestatio 
quae  fit  per  signa,  debet  fieri  per  ea  quae  sunt 
familiaria  illis  quibus  manifestatur.  Manifes- 
tum est  autem  quod  viris  justis  est  familiare  et 
consuetum  interiori  Spiritus  Sancti  instinctu  edo- 
ceri, absque  signorum  sensibilium  demonstratione, 
scilicet  per  spiritum  prophetiae.  Alii  vero  corpo- 
ralibus rebus  dediti,  per  sensibilia  ad  intelligibi lia 
adducuntur.  Judaei  autem  consueti  erant  divina 
responsa  per  angelos  accipere,  per  quos  etiam  le- 
gem acceperant,  secundum  illud  Act.  7,53'-  Accepis- 
tis legem  in  dispositione  angelorum.  Gentiles  vero, 
et  maxime  astrologi  consueti  sunt  stellarum  cursus 
inspicere.  — Et  ideo  justis,  scilicet  Simeoni 
et  Annae,  manifestata  est  Christi  nativitas  per 
interiorem  instinctum  Spiritus  Sancti,  secun- 
dum illud  Luc.  2,  26  : Responsum  accepit  (2)  a 
Spiritu  Sancio,  non  visurum  se  mortem,  nisi  prius 
videret  Christum  Domini.  — Pastoribus  autem 
et  Magis  tanquam  rebus  corporalibus  deditis, 
manifestata  est  Christi  nativitas  per  visibiles 
apparitiones.  — Et  quia  nativitas  non  erat  pure 
terrena,  sed  quodammodo  coelestis,  ideo  per  si- 
gna coelestia  utrisque  Christi  nativitas  reve- 


(1)  Vulgata,  facis,  et,  tuos. 

(2)  Vulgata,  acceperat. 

latur.  Ut  enim  Augustinus  dicit  in  serm.  de 
Epiph.  (aequivalenter  serm.  66  de  Diversis,  circ. 
prine.),  coelos  angeli  habitant  et  sidera  ornant ; 
utrisque  ergo  coeli  enarrant  gloriam  Dei.  — Ratio- 
nabiliter autem  pastoribus,  tanquam  Judaeis, 
apud  quos  frequenter  factae  sunt  apparitiones  an- 
gelorum. revelata  est  nativitas  Christi  per  an- 
gelos ; Magis  autem  assuetis  in  consideratione 
coelestium  corporum  manifestata  est  per  signum 
stellae,  quia,  ut  Chrysostomus  dicit,  hom.  6 in 
Matth.,  aliquant.  ante  med.,  per  consueta  eos  Do- 
minus vocare  voluit , eis  condescendens.  Est  autem 
alia  ratio,  quia,  ut  Gregorius  dicit,  hom.  io  in 
Evang.,  circa  prine.,  Judaeis  tanquam  ratione  uten- 
tibus rationale  animal,  id  est , angelus,  praedicare 
debuit ; gentiles  vero,  quia  uti  ratione  nesciebant, 
ad  cognoscendum  Dominum,  non  per  vocem,  sed 
per  signa  perducuntur  : et  sicut  Dominum  jam  lo- 
quenlem  annuntiaverunt  gentilibus  praedicatores  lo- 
quenies,  ita  eum  nondum  loquentem  elementa  mula 
praedicaverunt.  Est  etiam  et  alia  ratio,  quia,  ut 
Augustinus  (alius  auctor)  dicit,  in  serm.  Epiphan., 
Abrahce  innumerabilis  fuerat  promissa  successio, 
non  carnis  semine,  sed  fidei  fecundiiate  generanda; 
et  ideo  stellarum  multitudini  est  comparata,  ut 
coelestis  progenies  speraretur.  Et  ideo  gentiles  in 
sideribus  designati,  ortu  novi  sideris  excitantur,  ut 
perveniant  ad  Christum,  per  quem  efficiuntur  se- 
men Abrahae. 

Ad  primum  ergo  dicendum  quod  illud  ma- 
nifestatione indiget  quod  de  se  est  occultum, 
non  autem  illud  quod  de  se  est  manifestum.  Caro 
autem  ejus  qui  nascebatur,  erat  manifesta,  sed 
Divinitas  erat  occulta.  Et  ideo  convenienter  ma- 
nifestata est  illa  nativitas  per  angelos,  qui  sunt 
Dei  ministri  : unde  et  cum  claritate  angelus  ap- 
paruit, ut  ostenderetur  quod  ille  qui  nascebatur, 
erat  splendor  paternae  gloriae. 

Ad  secundum  dicendum  quod  justi  non  indige- 
bant visibili  apparitione  angelorum  ; sed  eis  suffi- 
ciebat interior  instinctus  Spiritus  Sancti,  propter 
eorum  perfectionem. 

Ad  tertium  dicendum  quod  stella  nativitatem 
Christi  manifestans  omnem  occasionem  erroris 
subtraxit.  Ut  enim  Augustinus  dicit  contra  Faus- 
tum, lib.  2,  cap.  5,  a med.,  nulli  astrologi  ita 
constituerunt  nascentium  hominum  fata  sub  stellis , 
ut  aliquam  stellarum,  homine  aliquo  nato,  circuitus 
sui  ordinem  reliquisse , et  ad  eum  qui  natus  est,  per- 
rexisse assererent,  sicut  accidit  circa  stellam  quae 
demonstravit  nativitatem  Christi.  Et  ideo  per  hoc 
non  confirmatur  error  eorum,  qui  sortem  nascen- 
tium hominum  astrorum  ordini  colligari  arbitran- 
tur ; non  autem  credunt  astrorum  ordinem  ad  ho- 
minis nativitatem  posse  mdtari.  — Similiter  etiam, 
ut  Chrysostomus  dicit,  hom.  4 in  Matth.,  parum 
a prine.,  non  est  hoc  astronomia;  opus,  a stellis  sci- 
re eos  qui  nascuntur,  sed  ab  hora  nativitatis  futura 
praedicere.  Magi  autem  tempus  nativitatis  non  co- 


gnoverunt, ut  hinc  sumentes  initium,  a stellarum 
motu  futura  cognoscerent,  sed  potius  e con- 
verso. 

Ad  quartum  dicendum  quod,  sicut  Chrysosto- 
mus (alius  auctor)  refert,  hom.  2 in  Op.  imperf., 
in  prine,  et  ined.,  in  quibusdam  scripturis  apocry- 
phis legitur  quod  quaedam  gens  in  extremo  Orien- 
tis juxta  Oceanum,  scripturam  quamdam  habebat 
ex  nomine  Selh  de  apparitura  hac  stella  et  muneri- 
bus hujusmodi  offerendis  : qua;  gens  diligenter  ob- 
servabat hujus  stella ; exortum,  positis  exploratoribus 
duodecim,  qui  certis  temporibus  de  nocte  ascende- 
bant in  montem,  in  quo  postmodum  eam  viderunt 
habentem  in  se  quasi  parvuli  formam,  et  super  se 
similitudinem  crucis.  — Vel  dicendum  quod,  sicut 
dicitur  in  libro  de  Quaestionibus  vet.  et  novi  Tes- 
tamenti, quaest.  63,  Magi  illi  traditionem  Balaam 
sequebantur,  qui  dixit : « Orietur  stella  ex  Jacob.  » 
Unde  videntes  stellam  extra  ordinem  mundi,  hanc 
esse  intellexerunt  quam  Balaam  futuram  indicem 
regis  Judaeorum  prophetaverat.  — Vel  dicendum, 
sicut  Augustinus  (alius  auctor)  dicit  in  sermone  de 
Epiphania,  quod  ab  angelis  aliqua  admonitione 
revelationis  audierunt  Magi  quod  stella  Christum 
natum  significaret,  et  probabile  videtur  quod  a 
bonis,  quando  in  Christo  adorando  salus  eorum 
jam  quaerebatur.  — Vel,  sicut  Leo  papa  dicit  in 
sermone  de  Epiphania,  4 ejusd.  festiv.,  cap.  3, 
ante  med.,  praeter  illam  speciem  qua;  corporeum 
indicavit  obtutum,  fulgentior  veritatis  radius  eorum 
corda  perdocuit : quod  ad  illuminationem  fidei  perti- 
nebat. 

Articulus  vi 

Utrum  nativitas  Christi  ordine  convenienti  fuerit 
manifestata. 

Ad  sextum  sic  proceditur.  1.  Videtur  quod  in- 
convenienti ordine  Christi  nativitas  fuerit  mani- 
festata. Illis  eTiim  debuit  primo  manifestari  Chris- 
ti nativitas  qui  Christo  propinquiores  fuerunt,  et 
qui  magis  Christum  desiderabant,  secundum  illud 
Sap.  6,  14  : Prceoccupat  eos  qui  se  concupiscunt, 
ut  se  priorem  illis  ostendat  (1).  Sed  justi  propin- 
quissimi erant  Christo  per  fidem,  et  maxime  ejus 
adventum  desiderabant  : unde  dicitur  Luc.  2,  25, 
de  Simeone,  quod  erat  homo  justus  et  timoratus, 
expedans  redemptionem  Israel  (2).  Ergo  prius  de- 
buit manifestari  Christi  nativitas  Simeoni  quam 
pastoribus  vel  Magis. 

2.  Praeterea,  secundum  Augustinum  Magi  fue- 
runt primitiae  gentium  Christo  crediturarum.  Sed 


Art.  6.  — Titulus  de  ordine  temporis  quaerit,  quo  prius 
pastoribus,  deinde  magis,  demum  Simeoni  et  Annas  mani- 
festata est  Christi  nativitas. 

(1)  Vulgata  :...  Ut  illis  se  prior  ostendat. 

(2)  Vulgata:  liomo  iste  justus.,  et  infra  consolationem  pro 
redemptionem. 

primo  plenitudo  gentium  intrat  ad  fidem,  et  post- 
modum  omnis  Israel  salvus  fiet,  ut  dicitur  Rom. 
11.  Ergo  prius  debuit  manifestari  Christi  nativitas 
Magis  quam  pastoribus. 

3.  Praeterea,  Matth.  2,  16,  dicitur  quod  Hero- 
dis occidit  omnes  pueros  qui  erant  in  Bethlehem , et 
in  omnibus  finibus  ejus,  a bimatu , et  infra,  secun- 
dum tempus  quod  exquisierat  a Magis;  et  sic  vi- 
detur quod  per  duos  annos  post  Christi  nativita- 
tem Magi  ad  Christum  pervenerint.  Inconvenien- 
ter igitur  post  tantum  tempus  fuit  gentilibus  Christi 
nativitas  manifestata. 

— Sed  contra  est  quod  dicitur  Dan.  2,  21  Ipse 
mutat  tempora  et  aetates  ; et  ita  tempus  manifesta- 
tionis nativitatis  Christi  videtur  congruo  ordine 
esse  dispositum. 

Respondeo  dicendum  quod  Christi  nativitas 
primo  quidem  manifestata  est  pastoribus 
ipso  die  nativitatis  Christi  : ut  enim  dicitur  Luc. 
2,8:  Pastores  erant  in  regione  eadem  vigilantes, 
et  custodientes  vigilias  noctis  super  gregem  suum  ;... 
et  ut  discesserunt  ab  eis  angeli  in  coelum,  loqueban- 
tur ad  invicem  : Transeamus  usque  Bethlehem  :... 
et  venerunt  festinantes.  — Secundo  autem  Magi 
pervenerunt  ad  Christum  tertia  decima  die  na- 
tivitatis ejus,  quo  die  festum  Epiphaniae  celebra- 
tur. Si  enim,  revoluto  anno  vel  etiam  duobus  an- 
nis venissent,  non  invenissent  eum  in  Bethlehem, 
cum  scriptum  sit  Luc.  2,  39,  quod  postquam  per- 
fecerunt omnia  secundum  legem  Domini,  offeren- 
tes scilicet  puerum  Jesum  in  templum,  reversi 
sunt  in  Galilaeam  in  civitatem  suam  Nazareth.  — 
Tertio  autem  manifestata  est  justis  in  tem- 
plo quadragesimo  die  a nativitate  Christi,  ut  ha- 
betur Luc.  2.  — Et  hujus  ordinis  ratio  est,  quia 
per  pastores  significantur  Apostoli  et  alii  creden- 
tes ex  Judaeis,  quibus  primo  manifestata  est  fides 
Christi,  inter  quos  non  fuerunt  mulli  potentes,  nec 
multi  nobiles,  ut  dicitur  i ad  Corinth.  1.  Secundo 
autem  fides  Christi  pervenit  ad  plenitudinem  gen- 
tium, quae  est  praefigurata  per  Magos.  Tertio  au- 
tem pervenit  ad  plenitudinem  Judaeorum,  quae  est 
praefigurata  per  justos  : unde  et  in  templo  Judaeo- 
rum est  eis  Christus  manifestatus. 

Ad  primum  ergo  dicendum  quod,  sicut  Aposto- 
lus dicit  Rom.  9,  31  : Israel  sectando  legem  justi- 
tiae, in  legem  justitiae  non  pervenit.  Sed  gentiles, 
qui  non  quaerebant  justitiam,  Judaeos  communiter 
in  justitia  fidei  praevenerunt.  Et  in  hujus  figuram 
Simeon,  qui  expeclabal  consolationem  Israel,  ul- 
timo Christum  natum  cognovit,  et  praecesserunt 
eum  Magi  et  pastores,  qui  Christi  nativitatem  non 
ita  sollicite  expectabant. 

Ad  secundum  dicendum  quod  licet  plenitudo 
gentium  prius  intraverit  ad  fidem  quam  plenitudo 
Judaeorum,  tamen  primitiae  Judaeorum  praevene- 
runt in  fide  primitias  gentium.  Et  ideo  pastoribus 


prius  manifestata  est  Christi  nativitas  quam  Ma- 
eris. 

Ad  tertium  dicendum  quod  de  apparitione  stellae 
quae  apparuit  Magis,  est  duplex  opinio.  — Chry- 
sostomus  enim  (alius  auctor)  super  Matth.,  hom. 
2 in  Op.  imperf.  aliquant.  a prine,  et  Augustinus 
in  serm.  Epiphan.  7,  ante  med.,  dicuntquod  stella 
Magis  apparuit  per  biennium  ante  Christi  nativi- 
tatem : et  tunc  praemeditantes,  et  se  ad  iter  prae- 
parantes, a remotissimis  partibus  Orientis  perve- 
nerunt ad  Christum  tertia  decima  die  a sua  nativi- 
tate. Unde  et  Herodes  statim  post  recessum  Ma- 
gorum videns  se  ab  eis  illusum,  mandavit  occidi 
pueros  a bimatu  et  infra,  dubitans  ne  tunc  Chris- 
tus natus  esset  quando  stella  apparuit,  secundum 
quod  a Magis  audierat.  — Alii  vero  dicunt  stel- 
lam apparuisse  primo,  cum  Christus  natus  est;  et 
statim  Magi,  visa  stella,  iter  arripientes,  longissi- 
mum iter  in  tredecim  diebus  peregerunt,  partim 
quidem  adjuti  divina  virtute,  partim  autem  droma- 
dariorum  velocitate  : et  hoc  dico,  si  venerunt  ex 
extremis  partibus  Orientis.  Quidam  tamen  dicunt 
eos  venisse  de  regione  propinqua,  unde  fuerat  Ba- 
laam,  cujus  doctrinae  sectatores  fuerunt.  Dicuntur 
autem  ab  Oriente  venisse,  quia  terra  illa  est  ad 
orientalem  partem  terrae  Judaeorum.  Et  secundum 
hoc  Herodes  non  statim  recedentibus  Magis,  sed 
post  biennium  pueros  interfecit;  vel  quia  dicitur 
interim  accusatus  Romam  ivisse,  vel  aliquorum  pe- 
riculorum terroribus  agitatus,  a cura  interficiendi 
puerum  interim  destitisse  ; vel  quia  potuit  credere 
Magos  fallacis  stellae  visione  deceptos,  postquam 
non  invenerunt  quem  natum  putaverunt,  erubuisse 
ad  se  redire,  ut  Augustinus  dicit  in  lib.  2 de  Con- 
sensu Evangel.,  cap.  ii,  ad  fin.  Ideo  autem  non 
solum  bimos  pueros  interfecit,  sed  etiam  infra,  quia 
ut  Augustinus  dicit  in  quodam  serm.  Innocentium 
(habetur  in  Gloss.  ord.,  sup.  illud  Matth.  2:  A bi- 
matu, etc.),  timebat  ne  puer,  cui  sidera  famulan- 
tur, speciem  suam  paulo  supra  aetatem  vel  infra 
transformaret. 

Articulus  vii 

Utrum  stella  quae  Magis  apparuit,  fuerit  una  de  ccelestibus 
stellis. 

Opusc.  10,  cap.  7;  et  Matth.  2 , lect.  4. 

Ad  septimum  sic  proceditur.  1.  Videtur  quod 
stella  quae  Magis  apparuit,  fuerit  una  de  coelesti- 
bus stellis.  Dicit  enim  Augustinus  in  quodam  ser- 
mone Epiph.  (implic.  variis  in  locis  serm.)  : Dum 
pendet  ad  ubera,  et  vilium  patitur  Deus  involumenta 
pannorum,  repente  novum  de  coelo  sidus  effulsit. 
Fuit  igitur  stella  coelestis,  quae  Magis  apparuit. 

2.  Praeterea,  Augustinus  dicit  in  sermone  quo- 
dam Epiph.,  ut  sup.  : Pastoribus  angeli,  Magis 
stella  Christum  demonstrat ; ulrisque  loquitur  lin- 
gua caelorum,  quia  lingua  cessavit  Prophetarum. 


SUMM/E  THEOLOG1C/E  PARS  TERTIA 


224 

Sed  angeli  pastoribus  apparentes  fuerunt  vere  de 
coelestibus  angelis.  Ergo  et  stella  Magis  apparens 
fuit  vere  de  coelestibus  stellis. 

3.  Praeterea,  stellae  quae  non  sunt  in  ccelo,  sed 
in  aere,  dicuntur  stellae  cometae,  quae  non  appa- 
rent in  nativitatibus  regum,  sed  magis  sunt  indicia 
mortis  eorum.  Sed  illa  stella  designabat  regis  nati- 
vitatem : unde  Magi  dicunt  Matth.  2,  2 : Ubi  est 
qui  natus  est  Rex  Judaeorum  ) vidimus  enim  stellam 
ejus  in  Oriente.  Ergo  videtur  quod  fuerit  una  de 
coelestibus  stellis. 

— Sed  contra  est  quod  Augustinus  dicit  in  lib- 
2 contra  Faustum,  cap.  5,  a med.  : Non  ex  illis 
erat  hxc  stellis  qux  ab  initio  creaturae  itinerum  suo- 
rum ordinem  sub  Creatoris  lege  custodiunt:  sed  novo 
Virginis  partu  novum  sidus  apparuit. 

Respondeo  dicendum  quod,  sicut  Chrysosto- 
mus  dicit  sup.  Matth.,  hom.  6,  aliquant.  a 
prine.,  quod  « illa  stella  quae  Magis  apparuit, 
non  fuerit  una  coelestium  stellarum,  multi- 
pliciter manifestum  est.  » Primo  quidem,  quia 
nulla  alia  stellarum  hac  via  incedit : haec  enim 
stella  ferebatur  a septentrione  in  meridiem  ; ita 
enim  Judaea  jacet  ad  Persidem,  unde  Magi  vene- 
runt. Secundo , apparet  hoc  ex  tempore:  non  enim 
solum  apparebat  in  nocte,  sed  etiam  in  media  die, 
quod  non  est  virtutis  stellae,  sed  nec  etiam  lunae. 
Tertio , quia  quandoque  apparebat,  et  quandoque 
occultabatur  : cum  enim  intraverunt  Hierosoly- 
mam,  occultavit  seipsam ; deinde  ubi  Herodem 
reliquerunt,  seipsam  monstravit.  Quarto,  quia  non 
habebat  continuum  motum  ; sed  cum  oportebat  ire 
Magos,  ibat,  cum  oportebat  stare,  stabat;  sicut  et 
de  columna  nubis  erat  in  deserto.  Quinto,  quia 
non  sursum  manens  partum  Virginis  demonstra- 
bat, sed  deorsum  descendens  hoc  faciebat.  Dici- 
tur enim  Matth.  2,  9,  quod  stella,  quam  viderant 
Magi  in  Oriente,  antecedebat  eos,  usque  dum  ve- 
niens staret  supra  ubi  erat  puer.  Ex  quo  patet  quod 
verbum  Magorum  dicentium  : Vidimus  stellam  ejus 
in  Oriente,  non  est  sic  intelligendum,  quasi  ipsis 
in  Oriente  positis  stellaapparuerit  existens  in  terra 
Juda;  sed  quia  viderunt  eam  in  Oriente  existentem, 
et  praecessit  eos  usque  in  Judaeam:  quamvis  hoc  a 
quibusdam  sub  dubio  relinquatur.  Nonautem  potuis- 
set distincte  domum  demonstrare,  nisi  esset  terrae 
vicina,  et,  sicut  ipse  dicit,  loc.  cit .,hoc  non  videtur 
proprium  esse  slellx,  sed  virtutis  rationalis  cujusdam. 
Unde  videtur  haec  stella  virtutis  invisibilis  fuisse 
in  talem  apparentiam  transformata. 

Unde  quidam  dicunt  quod  sicut  Spiritus  Sanctus 
descendit  super  baptizatum  Dominum  in  specie 
columbae,  ita  apparuit  Magis  in  specie  stellae. 
Alii  vero  dicunt  quod  angelus  qui  apparuit  pas- 
toribus in  humana  specie,  apparuit  Magis  in 
specie  stellae.  — Probabilius  tamen  videtur 
quod  fuerit  stella  de  novo  creata,  non  in  coelo, 
sed  in  aere  vicino  terrae,  quae  secundum  divi- 


nam voluntatem  movebatur.  Unde  Leo  papa 
dicit  in  serm.  Epiph.  (qui  est  1 ejusdem  festi,  cap. 
1,  ad  fin.)  : Tribus  Magis  in  regione  Orientis 
stella  novee  claritatis  apparuit,  qux  illustrior  exte- 
ris pulchriorque  sideribus,  in  se  intuentium  oculos 
animosque  converteret ; ut  con  festim  adverteretur 
non  esse  otiosum  quod  tam  insolitum  videbatur. 

Ad  primum  ergo  dicendum  quod  coelum  in  sacra 
Scriptura  quandoque  dicitur  aer,  secundum  illud 
Psalmi  3,  9 : Volucres  cxli  et  pisces  maris. 

Ad  secundum  dicendum  quod  ipsi  angeli  coelestes 
ex  suo  officio  habent,  ut  ad  nos  descendant  in  mi- 
nisterium missi,  sed  stellae  coelestes  suum  situm 
non  mutant.  Unde  non  est  similis  ratio. 

Ad  tertium  dicendum  quod  sicut  stella  illa  non 
est  secuta  motum  stellarum  coelestium,  ita  nec 
etiam  stellarum  cometarum,  quae  nec  de  die  appa- 
rent, nec  cursum  suum  ordinatum  mutant.  Et  ta- 
men non  omnino  aberat  significatio  cometarum, 
quia  coeleste  regnum  Christi  comminuit  et  consumit 
universa  regna  (1)  terrx,  et  ipsum  stabit  in  xlernum, 
ut  dicitur  Dan.  2,  44. 

Articulus  viii 

Utrum  Magi  convenienter  ad  Christum  adorandum  vene- 
rint. 

Ad  octavum  sic  proceditur.  1.  Videtur  quod 
Magi  non  convenienter  ad  Christum  adorandum 
venerint.  Unicuique  enim  regi  reverentia  debetur 
a suis  subjectis.  Magi  autem  non  erant  de  regno 
Judaeorum.  Ergo  cum  ex  visione  stellae  cognove- 
runt natum  esse  Regem  Judaeorum,  videtur  quod 
inconvenienter  venerint  ad  eum  adorandum. 

2.  Praeterea,  stultum  est,  vivente  rege  aliquo, 
extraneum  regem  annuntiare.  Sed  in  regno  Judaeae 
regnabat  Herodes.  Ergo  stulte  fecerunt  Magi, 
alterius  regis  nativitatem  annuntiantes. 

3.  Praeterea,  certius  est  coeleste  indicium  quam 
indicium  humanum.  Sed  Magi  ducatu  coelestis  in- 
dicii ab  Oriente  venerant  in  Judaeam.  Stulte  ergo 
gerunt,  praeter  ducatum  stellae  humanum  indicium 
requirendo,  dicentes  : Ubi  est  qui  natus  est  Rex  Ju- 
dxorumi  Matth.  2,2. 

4.  Praeterea,  munerum  oblatio  et  adorationis 
reverentia  non  debetur  nisi  regibus  jam  regnanti- 
bus. Sed  Magi  non  invenerunt  Christum  regia  di- 
gnitate fulgentem.  Ergo  inconvenienter  ei  munera 
et  reverentiam  regiam  exhibuerunt. 

— Sed  contra  est  quod  dicitur  Isa.  60,  3 : Am- 
bulabunt gentes  in  lumine  tuo,  et  reges  in  splendore 
ortus  lui.  Sed  qui  divino  lumine  ducuntur,  non 
errant.  Ergo  Magi  absque  errore  Christo  reve- 
rentiam exhibuerunt. 


Art.  8.  — Titulus  de  convenientia  seu  rationabilitate 
actus  quserit. 

(1)  Vulgata,  regna  hcec. 

QUAJST.  XXXVII.  DE  LEGALIBUS 

Respondeo  dicendum  quod,  sicut  dictum  est 
art.  3 huj.  quaest.,  ad  i,  Magi  sunt  primitiae 
gentium  in  Christum  credentium  ; in  quibus  appa- 
ruit, sicut  in  quodam  prxsagio,  fides  et  devotio 
gentium  venientium  a remotis  ad  Christum.  Et 
ideo  sicut  devotio  et  fides  gentium  est  absque  er- 
rore per  inspirationem  Spiritus  Sancti,  ita  etiam 
credendum  est  Magos  a Spiritu  Sancto  inspi- 
ratos sapienter  Christo  reverentiam  exhi- 
buisse. 

Ad  primum  ergo  dicendum  quod,  sicut  Augus- 
tinus dicit  in  serm.  Epiphaniae,  serm.  2,  6,  7,  cum 
multi  reges  Judaeorum  nati  fuissent  atque  defuncti , 
nullum  eorum  Magi  adorandum  quaesierunt.  Non 
itaque  regi  Judaeorum , quales  illic  esse  solebant , 
hunc  tam  magnum  honorem  longinqui , alienigena •, 
st  ab  eodem  regno  prorsus  extranei,  a se  deberi  arbi- 
trabantur, sed  talem  natum  esse  didicerunt , in  quo 
adorando  se  salutem,  qua;  secundum  Deum  est  con- 
secuturos minime  dubitarent. 

Ad  secundum  dicendum  quod  per  illam  annun- 
tiationem Magorum  praesignabatur  constantia 
gentum  Christum  usque  ad  mortem  confitendum  : 
unde  Chrysostomus  (alius  auctor)  dicit  super 
Matth.  hom.  2,  in  Op.  imperf.,  parum  a prine., 
quod  dum  considerabant  Regem  futurum,  non  ti- 
mebant ’ regem  praesentem,  adhuc  non  viderant 
Christum,  et  jam  parati  erant  pro  eo  mori. 

Ad  tertium  dicendum  quod,  sicut  Augustinus 
dicit  in  sermone  Epiphaniae,  ut  sup.,  stella  qua’ 
Magos  perduxit  ad  locum,  ubi  erat  cum  matre  Vir- 
gine Deus  infans,  poterat  eos  ad  ipsam  perducere 
civitatem  Bethlehem,  in  qua  natus  est  Christus;  sed 
etiam  subtraxit  se  donec  de  civitate,  in  qua  Chris- 
tus nasceretur,  etiam  Judaei  testimonium  perhibe- 
rent; ut  sic  geminato  testimonio  confirmati,  sicut 
Leo  papa  dicit,  ser.  4 de-  Epiph.,  cap.  2,  ante 
med.,  ardenliori  (1)  fide  expeterent,  quem  et  slellce 
claritas  et  prophetia;  manifestabat  auctoritas.  Et  ita 
ipsi  annuntiant  Judaeis  Christi  nativitatem,  et  inter- 
rogant locum,  credunt,  et  quaerunt,  tanquam  signi- 
ficantes eos,  qui  ambulant  per  fidem,  et  desiderant 
speciem,  ut  Augustinus  dicit  in  sermone  Epipha- 
niae, ut  supra.  J udaei  autem  indicantes  eis  locum 
nativitatis  Christi,  similes  facti  sunt  fabris  arcae 
Noe,  qui  aliis,  ubi  evaderent,  praestiterunt ; et  ipsi 
diluvio  perierunt.  Audierunt  et  abierunt  inquisito- 
res, dixerunt  et  remanserunt  doclores  similes  lapidi- 
bus miliariis,  qui  viam  ostendunt,  nec  ambulant. 
Divino  etiam  nutu  factum  est  ut,  aspectu  stellae 
subtracto,  Magi  humano  sensu  in  Jerusalem  irent, 
quaerentes  in  civitate  regia  Regem  natum,  ut  in 
Jerusalem  primo  Christi  nativitas  publice  annuntia- 
retur, secundum  illud  Isa.  2,  2 : De  Sion  exibit 
lex,  et  verbum  Domini  dc  Jerusalem ; et  ut  etiam 
studio  Magorum  de  longe  venientium  damnaretur 
Judaeorum  pigritia  prope  existentium. 

(1)  Ita  cum  Mss.  Camer.,  Alcan.  aliisque  edit,  passirn, 
Leonis  textui  concinentes.  — AI.,  attentiori. 


CIRCA  PUERUM  JESUM,  ETC. 

Ad  quartum  dicendum  quod,  sicut  Chrysosto- 
mus (alius  auctor)  dicit  super  Matth.,  hom.  1 1,  in 
Op.  imperf.,  aliquant.  a prine.,  si  Magi  terre- 
num regem  quaerentes  sic  invenissent , fuissent 
confusi,  quia  tanti  itineris  laborem  sine  causa  sus- 
cepissent : unde  nec  adorassent,  nec  munera  obtu- 
lissent. Nunc  autem  quia  coelestem  regem  quaere- 
bant, etsi  nihil  regalis  excellentia;  in  eo  viderent, 
tamen  solius  stella ; testimonio  contenti,  eum  adora- 
verunt. Vident  enim  hominem,  et  agnoscunt  Deum, 
et  offerunt  munera  dignitati  Christi  congruentia ; 
aurum  quidem  quasi  regi  magno ; thus,  quod  in  Dei 
sacrificio  ponitur,  immolatur  ut  Deo  ; myrrha , qua 
mortuorum  corpora  condiuntur,  praebetur  tanquam 
pro  salute  omnium  morituro.  In  quo  etiam  ut  Gre- 
gorius  dicit,  hom.  10  in  Evang.,  vers.  fin.,  ins- 
truimur, ut  nato  regi  aurum  per  quod  significa- 
tur sapientia,  offeramus  in  conspectu  ejus  sapien- 
tia; lumine  splendentes ; thus  autem,  per  quod 
exprimitur  orationis  devotio  offerimus  Deo,  si  per 
orationum  studia  Deo  suave  aliquid  redolere  valea- 
mus; myrrham  autem,  quae  significat  mortificatio- 
nem carnis,  o£ erimus,  si  carnis  vilia  per  abstinen- 
tiam mortificemus. 


QUAESTIO  XXXVII 

DE  LEGALIBUS  CIRCA  PUERUM  JESUM  SERVATIS.  — 

In  quatuor  articulos  divisa. 

Deinde  considerandum  est  de  circumcisione 
Christi.  Et  quia  circumcisio  est  quaedam  professio 
legis  observandae  secundum  illud  Galat.  5,  y. 
Testificor  omni  homini  circumcidendi  se,  quoniam 
debitor  est  universa;  legis  facienda’,  simul  cum  hoc 
quaerendum  est  de  aliis  legalibus  circa  puerum 
Jesum  observatis. 

Unde  quaeruntur  quatuor  : i°  De  ejus  circum- 
cisione ; 20  de  nominis  impositione;  )°  de  ejus 
oblatione  ; 40  de  matris  purgatione. 

Articulus  primus 

Utrum  Christus  debuerit  circumcidi. 

lnf .,  quasi.  40,  art.  4,  corp. ; et  4 Sent.,  dist.  1,  qua  st . 2, 
art.  2,  quast.  3 ; et  Opusc.  60,  cap.  7. 

Ad  primum  sic  proceditur.  1 . Videtur  quod 
Christus  non  debuerit  circumcidi.  Veniente  enim 
veritate,  cessat  figura.  Sed  circumcisio  fuit  Abrahae 
praecepta  in  signum  foederis,  quod  erat  de  semine 
nascituro,  ut  patet  Gen.  17.  Hoc  autem  foedus 


Art.  i.  — Non  inquirit  D.  Thomas  de  debito  prae- 
cepti, seu  de  morali  debito  ad  morum  honestatem  ne- 
cessario : sed  solum  de  debito  decentiae,  aut  congruitatis. 
Et  hoc  sensu,  respondet  debuisse,  seu  decuisse  Christum 
circumcidi.  — In  resp.  ad  5 indicat  octavam  rationem 
Christi  circumcisi. 


S.  Thom.  Aq.  — Sum.  Theol.  IV.  — 15. 


SUMM/E  THEOLOGICAE  PARS  TERTIA 


2 26 

fuit  in  Christi  nativitate  completum.  Ergo  circum- 
cisio statim  cessare  debuit. 

2.  Prreterea,  omnis  Christi  actio  nostra  est 
instructio  : unde  dicitur  Joan,  13,  15 : Exemplum 
dedi  vobis  ut  quemadmodum  ego  feci , ita  et  vos  fa- 
cialis. Sed  nos  non  debemus  circumcidi,  secun- 
dum illud  Gal.  5,  2 : Si  circumcidamini,  Christus 
vobis  nihil  proderit.  Ergo  videtur  quod  nec  Chris- 
tus debuerit  circumcidi. 

3-  Praeterea,  circumcisio  est  ordinata  in  re- 
medium originalis  peccati.  Sed  Christus  non  con- 
traxit originale  peccatum,  ut  ex  supra  dictis  patet, 
quaest.  1 5 , art.  1 et  2.  Ergo  Christus  non  debuit 
circumcidi. 

— Sed  contra  est  quod  dicitur  Luc.,  2,  21  ! 
Postquam  consummati  sunt  dies  ocio,  ut  circumci- 
deretur puer. 

Respondeo  dicendum  quod  pluribus  de  causis 
Christus  debuit  circumcidi : — Primo,  qui- 
dem ut  ostendat  veritatem  carnis  humanae  contra 
Manichaeum,  qui  dixit  eumhabuisse  corpus  phantas- 
ticum ; et  contra  Apollinarium,  qui  dixit  corpus 
Christi  esse  divinitati  consubstantiale ; et  contta 
Valentinum,  qui  dixit  Christum  de  coelo  corpus  at- 
tulisse.— Secundo,  ut  approbaret  circumcisionem, 
quam  olim  Deus  instituerat,  — Tertio,  ut  compro- 
baret se  esse  de  genere  Abrahae,  qui  circumcisio- 
nis mandatum  acceperat  in  signum  fidei,  quamde 
ipso  habuerat. — Quarto,  ut  Judaeis  excusationem 
tolleret,  ne  eum  reciperent,  si  esset  incircumcisus. 
— - Quinto,  ut  obediendi  virtutem  nobis  suo  com- 
mendaret exemplo:  unde  et  octava  die  circumcisus 
est,  sicut  in  lege  erat  praeceptum.  — Sexto,  ut 
quia  in  similitudinem  carnis  peccati  advenerat, 
remedium,  quo  caro  peccati  consueverat  mundari, 
non  respueret.  — Septimo,  ut  legis  onus  in  se 
sustinens,  alios  a legis  onere  liberaret,  secundum 
illud  Gal.  4,  4 : Misit  Deus  Filium  suum...  facium 
sub  lege,  ut  eos  qui  sub  lege  erant,  redimeret. 

Ad  primum  ergo  dicendum  quod  circumcisio 
per  remotionem  carnalis  pelliculae  in  membro  ge- 
nerationis facta,  significabat  spoliationem  vetustae 
generationis,  a qua  quidem  vetustate  liberamur 
per  passionem  Christi ; ideo  veritas  hujus  figurae  I 
non  fuit  plene  impleta  in  Christi  nativitate,  sed  in 
ejus  passione,  ante  quam  circumcisio  suam  virtu- 
tem (1)  et  statum  habebat:  et  ideo  decuit  Chris- 
tum ante  suam  passionem,  tanquam  filium  Abrahae, 
circumcidi. 

Ad  secundum  dicendum  quod  Christus  circumci- 
sionem suscepit  eo  tempore  quo  erat  sub  prae- 
cepto. Et  ideo  ejus  actio  in  hoc  est  nobis  imitanda, 
ut  observemus  ea  quae  sunt  nostro  tempore  in 
praecepto,  quia  unicuique  negotio  est  tempus  et  op- 
portunitas (2),  ut  dicitur  Eccles.  8,  6.  — Et  prae- 
terea, ut  Origines  dicit,  hom.  14  in  Luc.,  irt 

(1)  AI.,  veritatem. 

(2)  Vulgata:  Omni  negotio  tempus  est  et  opportunitas. 


prine.,  sicut  mortui  sumus  cum  illo  morienle,  et 
consurreximus  Christo  resurgenti,  ita  circumcisi  su- 
mus spirituali  circumcisione  per  Christum  : et  ideo 
carnali  circumcisione  non  indigemus.  Et  hoc  est 
quod  Apostolus  dicit  Coloss.  2,  11  : In  quo,  sci- 
licet Christo,  circumcisi  estis  circumcisione  non  ma- 
nufacta , in  expoliatione  corpcris  carnis,  sed  in  cir- 
cumcisione Domini  nostri  Jesu  Christi  (1). 

Ad  tertium  dicendum  quod  sicut  Christus  propria 
voluntate  mortem  nostram  suscepit,  quae  est  effec- 
tus peccati,  nullum  in  se  habens  peccatum,  ut  nos 
a morte  liberaret,  et  spiritualiter  nos  faceret  mori 
peccato ; ita  etiam  et  circumcisionem,  quae  est 
remedium  originalis  peccati,  suscepit  absque  hoc 
quod  haberet  originale  peccatum,  ut  nos  a legis 
jugo  liberaret,  et  ut  in  nobis  spiritualem  circum- 
cisionem efficeret,  ut  scilicet  suscipiendo  figuram, 
impleret  veritatem. 

Articulus  ii 

Utrum  convenienter  fuerit  Christo  nomen  impositum. 

Opusc.  60,  cap.  6. 

Ad  secundum  sic  proceditur.  1.  Videtur  quod 
inconvenienter  fuerit  Christo  nomen  impositum. 
Veritas  enim  evangelica  debet  praenuntiationi  pro- 
pheticae respondere.  Sed  prophetae  aliud  nomen 
de  Christo  praenuntiaverunt : dicitur  enim  Isa.  7, 
14  : Ecce  virgo  concipiet,  et  pariet  filium,  et  voca - 
bilur  nomen  ejus  Emmanuel;  et  cap.  8,  3 : Voca 
nomen  ejus:  Accelera,  spolia  detrahe  (2)  festina 
pratdari ; et  cap.  9,  6:  Vocabitur  nomen  ejus: 
Admirabilis,  Consiliarius,  Deus  fortis , Pater  fu- 
turi seculi,  Princeps  pacis;  et  Zach.  6, 12,  dicitur  : 
Ecce  vir : Oriens  nomen  ejus.  Ergo  inconvenienter 
vocatum  est  nomen  ejus  Jesus. 

2.  Praeterea,  Isa.  62,  2,  dicitur:  Vocabitur  libi 
nomen  novum , quod  os  Domini  nominavit  (3).  Sed 
hoc  nomen  Jesus  non  est  nomen  novum,  sed  plu- 
ribus fuit  in  veteri  Testamento  impositum,  ut  patet 
etiam  ex  ipsa  genealogia  Christi,  Luc.  3.  Ergo 
videtur  quod  inconvenienter  vocatum  est  nomen 
ejus  Jesus. 

3.  Praeterea,  hoc  nomen  Jesus  salutem  signifi- 
cat, ut  patet  per  id  quod  dicitur  Matth.  r,  21  : 
Pariet  Filium,  et  vocabis  nomen  ejus  Jesum:  ipse 
enim  salvum  faciet  populum  suum  a peccatis  eorum. 
Sed  salus  per  Christum  non  est  facta  solum  in 


Art.  2.  — Quatuor  in  hoc  art.  explicat  S.  Thomas  : 
i°  in  corp.,  hoc  nomenJesus  fuisse  Christo  accommodatis- 
simum. 2°  In  solut.  ad  1,  hoc  nomen  castera  Christi  no- 
mina, quae  in  Scripturis  reperiuntur, mirabiliter  continere. 
5»  ln  solut.  ad  2,  hoc  nomen  prout  Christo  fuitimpositum, 
fuisse  novum,  et  nunquam  antea  alteri  impositum.  40  ln 
solut.  ad  3,  convenienter  fuisse  Christo  nomen  impositum 
in  die  circumcisionis.  De  his  autem,  vide  Suarez. 

(1)  Vulgata:  in  circumcisione  Cliristt. 

(2)  Vulgata:  accelera  spolia  detrahere... 

(3)  Vulgata:  nominabit. 

circumcisione,  sed  etiam  in  praeputio,  ut  patet  per 
Apostolum,  Rom.  4.  Inconvenienter  ergo  hoc 
nomen  fuit  Christo  impositum  in  sua  circumci- 
sione. 

— Sed  contra  est  auctoritas  Scripturae,  in  qua 
dicitur  Luc.  2,  21,  quod  postquam  consummati 
sunt  dies  octo , ut  circumcideretur  puer,  vocatum  est 
nomen  ejus  Jesus. 

espondeo  dicendum  quod  nomina  debent  pro- 
prietatibus  rerum  respondere.  Et  hoc  patet  in 
nominibus  generum  et  specierum,  quia,  ut  dicitur  4 
Metaph.,  text.  28,  ratio  quam  significat  nomen, 
est  definitio,  quae  designat  propriam  rei  naturam. 
Nomina  autem  singularium  hominum  semper  im- 
ponuntur ab  aliqua  proprietate  ejus  cui  nomen 
imponitur ; — vel  a tempore,  sicut  imponuntur 
nomina  aliquorum  sanctorum  his  qui  in  eorum 
festis  nascuntur;  — vel  a cognatione,  sicut  cum 
filio  imponitur  nomen  patris  Yel  alicujus  de  cogna- 
tione ejus  ; sicut  propinqui  Joannis  Baptistae  vole- 
bant eum  vocare  nomine  patris  sui  Zachariam, 
nori  autem  Joannem,  quia  nullus  erat  in  cogna- 
tione ejus,  qui  vocaretur  hoc  nomine,  ut  dicitur 
Luc.  i,  61  ; — vel  etiam  ab  eventu,  sicut  Joseph 
vocavit  primogenitum  suum  Manassem,  dicens: 
oblivisci  fecit  me  Deus  omnium  laborum  meo- 
rum, Genes.  41,  51  ; — vel  etiam  ex  aliqua  qua- 
litate ejus  cui  nomen  imponitur  ; sicut  Genes.  25, 
2<L  dicitur  quod  quia  qui  primus  egressus  est  de 
utero  matris,  rufus  erat,  et  lotus  in  morem  pellis 
hispidus,  vocatum  esi  nomen  ejus  Esaii,  quod  inter- 
pretatur rubeus.  — Nomina  autemquae  imponun- 
tur aliquibus  divinitus,  semper  significant  aliquod 
gratuitum  donum  eis  divinitus  datum,  sicut  Gen. 
17,  5,  dictum  est  Abrahae : Apellaberis  Abraham , 
quia  palrent  multarum  gentium  constitui  te.  Et 
Matth.  16,  18,  dictum  est  Petro:  Tu  es  Petrus, 
el  super  hanc  petram  aedificabo  Ecclesiam  meam. 

Quia  igitur  Christo  hoc  munus  gratiae  collatum 
erat  ut  per  ipsum  omnes  salvarentur,  ideo  con- 
venienter Vocatum  est  nomen  ejus  Jesus,  id 
est,  Salvator,  angelo  hoc  nomen  praenuntiante, 
non  solum  matri,  sed  etiam  Joseph,  qui  erat  futu- 
rus ejus  nutritius. 

Ad  primum  ergo  dicendum  quod  in  omnibus 
illis  nominibus  quodammodo  significatur  hoc  no- 
men Jesus,  quod  est  significativum  salutis.  Nam  in 
hoc  quod  dicitur  Emmanuel,  quod  interpretatur, 
Nobiscum  Deus,  designatur  causa  salutis,  quae  est 
unio  divinae  et  humanae  naturae  in  persona  Filii 
Dei,  per  quam  factum  est  ut  Deus  esset  nobiscum, 
quasi  particeps  nostrae  naturae.  Per  hoc  autem 
quod  dicitur  : Voca  nomen  ejus  : Accelera,  spolia 
detrahe , etc.,  designatur  a quo  nos  salvavit,  quia 
a diabolo,  cujus  spolia  abstulit,  secundum  illud 
ColoSS.  2,15:  Expolians  principatus  el  potestates, 
traduxit  confidenter.  In  hoc  autem  quod  dicitur  : 
Vocabitur  nomen  ejus  Admirabilis,  etc.,  designatur 

via  etterminus  nostrae  salutis,  in  quantum  scilicet  ad- 
mirabili Divinitatis  consilio  et  virtute  ad  haeredita- 
tem  futuri  seculi  perducimur,  in  quo  erit  pax  per- 
fecta filiorum  Dei  sub  ipso  principe  Deo.  Quod 
vero  dicitur  : Ecce  vir,  Oriens  nomen  ejus,  ad 
idem  refertur,  ad  quod  primum,  scilicet  ad  incar- 
nationis mysterium,  secundum  quod  exortum  est 
in  tenebris  lumen  rectis  corde  (1 ),  Psal.  1 1 1,  4. 

Ad  secundum  dicendum  quod  his  qui  fuerunt  ante 
Christum,  potuit  convenire  hoc  nomen  Jesus  se- 
cundum aliquam  aliam  rationem,  puta  quia  aliquam 
particularem,  et  temporalem  salutem  attulerunt; 
sed  secundum  rationem  spiritualis  et  universalis 
salutis,  hoc  nomen  proprium  est  Christo  : et  se- 
cundum hoc  dicitur  esse  nomen  novum. 

Ad  tertium  d icendum  quod,  sicut  Gen.  17  legi- 
tur, simul  Abraham  suscepit  nominis  impositionem 
a Deo,  et  circumcisionis  mandatum.  Et  ideo  apud 
Judaeos  consuetum  erat  ut  ipso  die  circumcisionis 
nomina  pueris  inponerentur  quasi  ante  circumcisio- 
nis perfectum  esse  non  habuerint,  sicut  etiam  nunc 
pueris  in  baptismo  nomina  imponuntur.  Unde 
super  illud  Proverb.  4, 3 : Ego  filius  fui  patris  .mei, 
tenellus  et  unigenitus  coram  matre  mea,  dicit  Glossa 
ordin. : Quare  Salomon  se  unigenitum  coram  matre 
nominat,  quem  fratrem  uterinum  praecessisse  Scrip- 
tura testatur,  nisi  quia  ille  mox  natus  sine  nomine, 
quasi  nunquam  esset,  de  vita  decessit  ) Et  ideo 
Christus  cum  simul  fuit  circumcisus,  nominis  im- 
positionem accepit. 

Articulus  111 

Utrum  Christus  convenienter  fuerit  in  templo  oblatus. 

Opusc.  60,  cap.  6, 

Ad  tertium  sic  proceditur.  1.  Videtur  quod  in- 
convenienter fuerit  Christus  in  templo  oblatus. 
Dicitur  enim  Exodi  13,  2:  Sanctifica  mihi  omne 
primogenitum  quod  aperit  vulvam  in  filiis  Israel. 
Sed  Christus  exivit  de  clauso  Virginis  utero,  et  ita 
matris  vulvam  non  aperuit.  Ergo  Christus  ex  hac 
lege  non  debuit  in  templo  offerri. 

2.  Praeterea,  illud  quod  est  semper  praesens  ali- 
cui, non  potest  ei  praesentari.  Sed  Christi  huma- 
nitas semper  fuit  Deo  maxime  praesens,  utpote  ei 
semper  conjuncta  in  unitate  personae.  Ergo  non 
oportuit  quod  coram  Domino  sisteretur. 

3.  Praeterea,  Christus  est  hostia  principalis,  ad 
quam  omnes  hostiae  veteris  legis  referuntur,  sicut 
figura  ad  veritatem  Sed  hostiae  non  debet  esse 
alia  hostia.  Ergo  non  fuit  conveniens  ut  pro 
Christo  alia  hostia  offerretur. 

4.  Praeterea,  inter  legales  hostias  praecipua  fuit 
agnus,  qui  erat  juge  sacrificium,  ut  habetur  Nu- 
mer.  28,  unde  etiam  Christus  dicitur  agnus,  Joan. 


(1)  In  Vulgata  non  est  corde. 

i,  29  : Ecce  Agnus  Dei.  Magis  ergo  fuit  conve- 
niens quod  pro  Christo  offerretur  agnus  quam  par 
turturum  vel  duo  pulli  columbarum. 

— Sed  ;n  contrarium  est  auctoritas  Scripturae, 
quae  hoc  factum  esse  testatur,  Luc.  2. 

Respondeo  dicendum  quod,  sicut  dictum  est 
art.  1 huj.  quaest.,  in  corp.,  et  ad  3,  Christus 
voluit  sub  lege  fieri,  ut  eos  qui  sub  lege  erant,  re- 
dimeret, et  ut  justificatio  legis  in  suis  membris  spi- 
ritualiter  impleretur.  De  prole  autem  nata  duplex 
praeceptum  in  lege  traditur.  — Unum  quidem 
generale  quoad  omnes,  ut  scilicet  completis  die- 
bus purificationis  matris,  offerretur  sacrificium  pro 
filio  sive  pro  filia,  ut  habetur  Levit.  12.  Et  hoc 
quidem  sacrificium  erat  et  ad  expiationem  peccati, 
in  quo  proles  erat  concepta  et  nata,  et  etiam  ad 
consecrationem  quamdam  ipsius,  quia  tunc  primo 
praesentabatur  in  templo  : et  ideo  aliquid  offereba- 
tur in  holocaustum,  et  aliquid  pro  peccato.  — 
Aliud  autem  praeceptum  erat  speciale  in  lege  de 
primogenitis  tam  in  hominibus  quam  in  jumentis. 
Sibi  enim  Dominus  deputaverat  omne  primogeni- 
tum filiorum  Israel,  pro  eo  quod  ad  liberationem 
populi  Israel  percusserat  primogenita  Asgypti  ab 
homine  usque  ad  pecus,  primogenitis  filiorum  Is- 
rael reservatis.  Et  hoc  mandatum  ponitur  Exodi 
13,  in  quo  etiam  praefigurabatur  Christus,  qui  est 
primogenitus  in  mullis  fratribus,  ut  dicitur  Rom.  8, 
29.  Quia  igitur  Christus  ex  muliere  natus  erat 
quasi  primogenitus,  et  voluit  fieri  sub  lege, 
haec  duo  Evangelista  Lucas  circa  eum  fuisse 
observata  ostendit.  — Primo  quidem  id  quod 
pertinet  ad  primogenitos,  cum  dicit,  Luc.  2,  22  : 
Tulerunt  illum  in  Jerusalem,  ut  sisterent  eum  Do- 
mino sicut  scriptum  est  in  lege  Domini , quia  omne 
masculinum  adaperiens  vulvam,  sanctum  Domino 
vocabitur.  — Secundo,  illud  quod  pertinet  com- 
muniter ad  omnes,  cum  dicit:  Ut  darent  hostiam, 
secundum  quod  dictum  erat  (1)  in  lege  Domini, 
par  turturum,  aut  duos  pullos  columbarum. 

Ad  primum  ergo  dicendum  quod,  sicut  Grego- 
rius  Nyssenus  dicit  (hab.  in  Catena  D.  Th.  sup. 
illud  Lucae  2 : Sanctum  Domino,  etc.)  : Illud  legis 
praeceptum  in  solo  incarnato  Deo  singulariter,  et  ab 
aliis  differenter  impleri  videtur  : ipse  namque  solus 
ineffabdiler  conceptus  ac  incomprehensibiliter editus, 
virginalem  uterum  aperuit,  non  antea  connubio  re- 
seratum, servans  et  post  partum  inviolabile  (2)  si- 
gnaculum castitatis.  Unde  quod  dicit,  adaperiens 
vulvam,  designat  quod  nihil  antea  inde  intraverat 
vel  exiverat  : et  per  hoc  etiam  specialiter  dicitur 
masculinus,  quia  nihil  de  femineitate  culpae  porta- 
vit : singulariter  etiam  sanctus,  quia  terrenae  con- 
tagia corruptela’  immaculati  partus  novi  ale  non  sen- 
sit, Ambr.  in  hunc  loc.  Luc.  2. 


Ad  secundum  dicendum  quod  sicut  Filius  Dei 
non  propter  seipsum  factus  est  homo  et  circum- 
cisus in  carne,  sed  ut  nos  per  gratiam  faceret 
deos,  et  ut  spiritualiter  circumcidamur  : sic  prop- 
ter nos  sistitur  Domino,  ut  discamus  Deo  praesen- 
tare nosmetipsos  : et  hoc  post  circumcisionem 
ejus  factum  est,  ut  ostendat,  neminem,  nisi  cir- 
cumcisum vitiis,  dignum  esse  divinis  conspecti- 
bus. 

Ad  tertium  dicendum  quod  propter  hoc  ipsum 
voluit  hostias  legales  pro  se  offerri,  qui  erat  vera 
hostia,  ut  figura  veritati  conjungeretur,  et  per  ve- 
ritatem figura  approbaretur,  contra  illos  qui  Deum 
legis  negant  a Christo  fuisse  in  Evangelio  praedi- 
catum. Non  enim  putandum  est,  ut  Origenes  dicit, 
hom.  14  in  Luc.,  a med.,  quod  filium  suum  bonus 
Deus  sub  lege  inimici  (1)  fecerit,  quam  ipse  dede- 
rat. 

Ad  quartum  dicendum  quod’  Levit.  12,  praeci- 
pitur ut  qui  possent,  agnum  pro  filio  aut  filia,  si- 
mul et  turturem,  sive  columbam  offerrent;  qui 
vero  non  sufficerent  ad  offerendum  agnum,  duos 
turtures,  vel  duos  columbarum  pullos  offerrent. 
Dominus  ergo,  qui  cum  dives  esset,  propter  nos [2) 
egenus  factus  est,  ut  illius  inopia  divites  essemus , ut 
dicitur  2 ad  Cor.  8,  9,  pro  se  pauperum  hostiam 
voluit  offerri,  sicut  et  in  ipsa  nativitate  pannis  in- 
volvitur et  reclinatur  in  praesepio.  Nihilominus 
tamen  hujusmodi  aves  figurae  congruunt  : turtur 
enim,  quia  est  avis  loquax,  praedicationem  et  con- 
fessionem fidei  significat ; quia  vero  est  animal 
castum,  significat  castitatem  ; quia  vero  est  animal 
solitarium,  significat  contemplationem.  Columba 
vero  est  animal  mansuetum  et  simplex  mansuetudi- 
nem et  simplicitatem  significans;  est  etiam  animal 
gregale,  unde  significat  vitam  activam  ; et  ideo  hu- 
jusmodi  hostia  figurabat  perfectionem  Christi  ct 
membrorum  ejus.  Utrumque  etiam  animal  propter 
consuetudinem  gemendi  praesentes  sanctorum  luc- 
tus designabat ; sed  turtur,  quae  est  solitaria,  si- 
gnificat secretas  orationum  lacrymas ; columba 
ve /o,  quae  est  gregalis,  significat  publicas  oratio- 
nes Ecclesiae.  Utrumque  vero  animal  duplicatum 
offertur,  ut  sanctitas  sit  non  solum  in  anima,  sed 
etiam  in  corpore. 

Articulus  iv 

Utrum  mater  Dei  convenienter  ad  templum  purganda 
accesserit 

Op.  60,  cap. 

Ad  quartum  sic  proceditur.  1.  Videtur  quod  in- 
convenienter mater  Dei  purganda  ad  templum  ac- 

Art.  4.  — Cum  D.  Thomas  dicit  B.  Virginem  non  fuisse 
obnoxiam  legis  observantiis,  non  est  intelligendum  ab- 
solute, ait  Suarez,  et  in  universum  ; nulla  est  enim  ratio, 

(1)  Ita  Mss.  et  editi  passim.  — AI.  deest  inimici. 

(2)  Vulgata  :..  propter  vos....  divites  essetis. 


(1)  Vulgata  :.,  est. 

(2)  AI.,  inviolabiliter. 

cesserit.  Purgatio  enim  non  viJetur  esse  nisi  ab  im- 
munditia. Sed  in  B.  Virgine  nulla  fuit  immundi- 
tia, ut  ex  supradictis  patet,  art.  praec.  ad  i,  et 
quaest.  27,  art.  4 et  5 ; et  quest.  28.  Ergo  non 
debuit  ut  purganda  ad  templum  accedere. 

2.  Praeterea,  Levit.  12,  2,  dicitur  : Mulier  quae , 
susccplo  (1)  semine,  pepererit  masculum,  immunda 
erit  seplem  diebus;  et  ideo  ei  praecipitur  quod 
non  ingrediatur  sanctuarium  donec  impleantur 
dies  purgationis  ejus.  Sed  B.  Virgo  peperit  mas- 
culum sine  virili  semine.  Non  ergo  debuit  ad  tem- 
plum venire  purganda. 

3.  Praeterea,  purgatio  ab  immunditia  non  fit  nisi 
per  gratiam.  Sed  sacramenta  veteris  legis  gratiam 
non  conferebant ; sed  ipsa  potius  secum  gratiae 
auctorem  habebat.  Non  ergo  conveniens  fuit  ut 
ad  templum  purganda  veniret. 

— Sed  contra  est  auctoritas  Scripturae,  qua  di- 
citur Luc.  2,22,  quod  impleti  sunt  dies  purgatio- 
nis Mariae  secundum  legem  Moysi. 

Respondeo  dicendum  quod  sicut  plenitudo  gra- 
tiae a Christo  derivatur  jn  matrem,  ita  decuit 
ut  mater  humilitati  filii  conformaretur;  Humilibus 
enim  Deus  dat  gratiam,  ut  dicitur  Jacobi  4,  6.  Et 
ideo  sicut  Christus,  licet  non  esset  legi  obnoxius, 
voluit  tamen  circumcisionem  et  alia  legis  onera  su- 
bire, ad  demonstrandum  humilitatis  et  obedientiae 
exemplum,  et  ut  approbaret  legem  et  ut  calum- 
niae occasionem  Judaeis  tolleret ; propter  easdem 
rationesvoluit  et  matrem  suam  implere  legis 
observantias,  quibus  tamen  non  erat  ob- 
noxia. 

Ad  primum  ergo  dicendum  quod, licet  B.  Virgo 
nullam  haberet  immunditiam,  voluit  tamen  purga- 
tionis observantiam  implere,  non  propter  indigen- 
tiam, sed  propter  legis  praeceptum.  Et  ideo  si- 
gnanter Evangelista  dicit  quod  impleti  sunt  dies 
purgationis  ejus  secundum  legem;  ipsa  enim  secun- 
dum se  purgatione  non  indigebat. 

Ad  secundum  dicendum  quod  signanter  Moyses 


o'o  quam  dicamus  B.  Virginem  omnino  fuisse  liberam  et 
exemptam  ab  omni  legis  obligatione,  etiam  post  Filii  con- 
ceptionem et  partum,-  quia  nec  ex  dignitate  Matris  Dei, 
hoc  necessario  sequebatur,  nec  ad  dignitatem  Virginis 
pertinebat,  nec  specialem  aliquam  decentiam  vel  conve- 
nientiam habebat,  prsesertim  cum  lex  illa  esset  divina,  et 
omnibus  generaliter  esset  proposita.  Sensus  ergo  D. 
Thoma:  est  decuisse  B.  Virginem  implere  legis  observan- 
tias, etiam  illas  quibus  revera  non  erat  obnoxia,  ut  in  hac 
caeremonia  specialiter  accidit,  propter  singularem  ratio- 
nem, quam  in  solut.  ad  2 explicat,  scilicet  quia  in  ips  s 
verbis  legis,  B.  Virgo  fuerat  exempta.  — Nota  proposi- 
tionem sequentem,  damnatam  ai  Alexandro  VIII,  7 dec. 
1690:  « 24.  Oblatio  in  templo,  quae  fiebat  a beata  Virgine 
Maria  in  die  purificationis  suae  per  duos  puilos  columba- 
rum, unum  in  holocaustum  et  alterum  pro  peccatis,  suffi- 
cienter testatur,  quod  indiguerit  purificatione,  et  quod 
filius,  qui  olferebatur,  etiam  macula  matris  maculatus 
esset,  secundum  verba  legis  », 

(1)  Vulgata,  si  suscepto. 


videtur  fuisse  locutus  ad  excipiendam  ab  immun- 
ditia matrem  Dei,  quae  non  peperit  suscepto  se- 
mine. Et  ideo  patet  quod  non  obligabatur  ad  im- 
pletionem  illius  praecepti  sed  voluntarie  purga- 
tionis observantiam  adimplevit,  ut  dictum  est  in 
corp.  art. 

Ad  tertium  dicendum  quod  legalia  sacramenta 
non  purgabant  ab  immunditia  culpae,  quod  fit  per 
gratiam,  sed  hanc  pu-gationem  praefigurabant  ; 
purgabant  autem  purgatione  quadam  carnali  ab 
immunditia  irregularitatis  cujusdam,  sicut  in  se- 
cunda parte  dictum  est,  1-2,  quaest.  101,  art.  5, 
ad  5,  6 et  7.  Neutram  tamen  immunditiam  B. 
Virgo  contraxerat  : et  ideo  non  indigebat  purgari. 


QUAESTIO  XXXVIII 

de  baptismo  joannis.  — In  sex  articulos 
divisa. 

Deinde  considerandum  est  de  baptismo  quo 
Christus  baptizatus  est ; et  quia  Christus  baptiza- 
tus  est  baptismo  Joannis,  — primo  consideran- 
dum est  de  baptismo  Joannis  in  communi,  — se- 
cundo, de  baptizatione  Christi. 

Circa  primum  quaeruntur  sex  : i°  utrum  conve- 
niens fuerit  quod  Joannes  baptizaret  ; 20  utrum 
ille  baptismus  fuerit  a Deo  ; 3°  utrum  contulerit 
gratiam;  40  utrum  alii,  praeter  Christum,  illo  bap- 
tismo debuerint  baptizari ; 50  utrum  baptismus  ille 
cessare  debuerit  Christo  baptizato  ; 6°  utrum  bap- 
tizati  baptismo  Joannis  essent  postea  baptizandi 
baptismo  Christi. 

Articulus  primus 

Utrum  fuerit  conveniens  Joannem  baptizare 

4 Seni.,  dist.  2 , quast.  2,  art.  2,  ad  4. 

Ad  primum  sic  proceditur.  1.  Videtur  quod  non 
fuerit  conveniens  Joannem  baptizare.  Omnis  enim 
ritus  sacramentalis  ad  aliquam  pertinet  legem.  Sed 
Joannes  non  introduxit  novam  legem.  Ergo  in- 
conveniens fuit  quod  novum  ritum  baptizandi  in- 
troduceret. 

2.  Praeterea,  Joannes  fuit  missus  a Deo  in  tes- 
timonium tanquam  propheta  secundum  illud  Luc. 
1,  76.  Tu  puer  propheta  Altissimi  vocaberis.  Sed 
prophetae  qui  fuerunt  ante  Christum  non  introdu- 
xerunt novum  ritum,  sed  observantiam  legalium 
rituum  inducebant,  ut  patet  Malach.  ult. , 4;  Me- 
mentote legis  Moysi  servi  mei.  Ergo  nec  Joannes 
novum  ritum  baptizandi  introducere  debuit. 

30  Praeterea,  ubi  est  alicujus  rei  superfluitas,  non 
est  ad  illud  aliquid  addendum.  Sed  Judaei  excede- 
bant in  superfluitate  baptismatum  : dicitur  enim 
Marci  7,  3,  quod  Pharisaei  et  omnes  Judaei,  nisi 
crebro  laverint  manus,  non  manducant.,  et  a foro 

venientes , nisi  baptizentur,  non  comedunt;  et  alia 
mulla  sunt  quae  tradita  sunt  illis  servare,  baptismata 
calicum,  et  urceorum,  et  aeramentorum,  et  lecto- 
rum. Ergo  inconveniens  fuit  quod  Joannes  bap- 
tizaret. 

— Sed  contra  est  auctoritas  Scripturae,  Matth. 
3,  6,  ubi  praemissa  sanctitate  Joannis,  subditur, 
quod  exibant  ad  eum  multi,  et  baptizabantur  ab  eo 
in  Jordane. 

Respondeo  dicendum  quod  conveniens  fuit 
Joannem  baptizare,  propter  quatuor.  — 
Primo  quidam,  quia  oportebat  Christum  a Joanne 
baptizari,  ut  baptismum  consecraret,  ut  Augusti- 
nus dicit  super  Joan.  (implic.  tract.  5,  aliq.  a 
prine.)  — Secundo,  ut  Christus  manifestaretur. 
Unde  ipse  Joannes  Baptista  dicit  Joan.  1,  31  : 
Ut  manifestetur,  scilicet  Christus,  in  Israel,  prop- 
lerea  veni  ego  in  aqua  baptizans;  concurrentibus 
enim  turbis  ad  baptismum,  annuntiabat  Christum: 
quod  quidem  facilius  sic  factum  est  quam  si  per 
singulos  discurrisset,  ut  Chrysostomus  dicit  super 
Joan.,  hom.  16,  inter  prine,  et  med.  — Tertio,  ut 
suo  baptismo  assuefaceret  homines  ad  baptismum 
Christi.  Unde  Gregorius  dicit  in  quadam  hom. 
(7  in  Evang.,  ante  med.),  quod  ideo  Joannes  bap- 
iizavit,  ut  praecursionis  suae  ordinem  servans,  qui 
nascilurum  Dominum  nascendo  praevenerat,  bapti- 
zando quoque  baptizaturum  Dominum  praeveniret. 
— Quarto,  ut  ad  poenitentiam  homines  inducens, 
homines  praepararet  ad  digne  suscipiendum  bap- 
tismum Christi.  Unde,  ibidem  Beda  dicit  (in  hom. 
Circumcis.,  quae  est  inter  hom.  totius  anni,  pa- 
rum aprine.)  quod  quantum  catechumenis  nondum 
baptizatis  prodest  doctrina  fidei,  lanium  profuit  bap- 
tisma Joannis  ante  baptisma  Christi,  quia  sicut  ille 
praedicabat  pqeniteniiam,  et  baptismum  Christi 
praenuntiabat,  et  in  cognitionem  veritatis,  quae 
mundo  apparuit,  attrahebat ; sic  ministri  Ecclesiae 
primo  erudiunt,  post  peccata  eorum  redarguunt, 
demum  in  baptismo  Cnristi  remissionem  peccato- 
rum promittunt. 

Ad  primum  ergo  dicendum  quod  baptismus  Joan- 
nis non  erat  per  se  sacramentum,  sed  quasi  quod- 
dam  sacramentale  disponens  ad  baptismum  Christi; 
et  ideo  aliqualiter  pertinebat  ad  legem  Christi,  non 
autem  ad  legem  Moysi. 

Ad  secundum  dicendum  quod  Joannes  non  so- 
lum fuil  propheta,  sed  plus  quam  propheta,  ut  di- 
citur Matth.  11.  Fuit  enim  terminus  legis  et  ini- 
tium Evangelii.  Et  ideo  magis  pertinebat  ad  eum 
yerbo  et  opere  inducere  homines  ad  legem  Chrjsti 
quam  ad  observantiam  veteris  legis. 

Ad  tertium  dicendum  quod  baptismata  ilia  Pha- 
risaeorum  erant  inania,  utpote  ad  solam  munditiam 
carnis  ordinata  ; sed  baptismus  Joannis  ordina- 
batur ad  munditiam  spiritualem  : inducebat  enim 
homines  ad  poenitentiam,  ut  dictum  est  in  corp. 


Articulus  ii 

Utrum  baptismus  Joannis  fuerit  a Deo. 

2 S ent.j  dist,  11,  quasi.  2,  art , 1,  quasi.  3. 

Ad  secundum  sic  proceditur.  1.  Videtur  quod 
baptismus  Joannis  non  fuerit  a Deo.  Nihil  enim 
sacramentale,  quod  est  a Deo,  denominatur  ab 
homine  puro;  sicut  baptismus  novae  legis  non  di- 
citur Petri,  vel  Pauli,  sed  Christi.  Sed  ille  baptis- 
mus denominatur  a Joanne,  secundum  illud  Matth. 
21,  23  : Baptismus  Joannis  unde  erat  ? e cado,  an 
ex  hominibus  r Ergo  baptismus  Joannis  non  fuit  a 
Deo. 

2.  Praeterea,  omnis  doctrina  de  novo  a Deo 
procedens  aliquibus  signis  confirmatur  ; unde  et 
Dominus  Exod.  4,  dedit  Moysi  potestatem  signa 
faciendi  ; et  Heb.  2,  3,  dicitur  : Cum  fides  nostra 
principium  accepisset  enarrari  a Deo,  per  eos  qui 
audierunt,  in  nos  confirmata  est,  conteslante  Deo 
signis  et  prodigiis  (1)  Sed  de  Joanne  Baptista  di- 
citur Joan.  10,  41  : Joannes  signum  fecii  nullum. 
Ergo  videtur  quod  baptismus  quo  baptizavit,  non 
esset  a Deo. 

3.  Praeterea,  sacramenta,  quae  sunt  divinitus 
instituta,  aliquibus  sacrae  Scripturae  praeceptis  con 
linentur.  Sed  baptismus  Joannis  non  praecipitur 
aliquo  praecepto  sacrae  Scripturae.  Ergo  videtur 
quod  non  fuerit  a Deo. 

— Sed  contra  est  quod  dicitur  Joan.  1,33:  Qui 
me  misit  baptizare  in  aqua,  ille  mihi  dixit : Super 
quem  videris  Spiritum,  etc. 

Respondeo  dicendum  quod,  in  baptismo  Joan- 
nis duo  possunt  considerari,  scilicet  ipse  ritus 
baptizandi  et  effectus  baptismi.  — Ritus  quidem 
baptizandi  non  fuit  ex  hominibus,  sed  a Deo, 
qui  familiari  Spiritus  Sancti  revelatione  Joannem 
ad  baptizandum  misit.  Effectus  autem  illius  bap- 
tismi fuit  ab  homine,  quia  nihil  in  illo  baptismo 
efficiebatur  quod  homo  facere  non  potest.  Unde 
non  fuit  a Deo,  nisi  in  quantum  Deus  in  homine 
operatur. 

Ad  primum  ergo  dicendum  quod  per  baptismum 
novae  legis  homines  interius  per  Spiritum  Sanctum 
baptizantur  : quod  facit  solus  Deus.  Per  baptis- 
mum autem  Joannis  solum  corpus  mundabatur 
aqua.  Unde  dicitur  Matth.  11  : Ego  baptizo  vos 
in  aqua;...  ille  vos  baptizabit  in  Spiritu  Sancto.  Et 
ideo  baptismus  Joannis  denominatur  ab  ipso, 
quia,  scilicet  nihil  in  eo  agebatur  quod  ipse  non 
ageret  ; baptismus  autem  novae  legis  non  denomi- 


Art.  2.  — Titulus  quaestionem  a Domino  pharisaeis  pro- 
positam movet.  Proprius  autem  sensus  quaestionis  est, 
an  baptismus  Joannis  quoad  ritum  et  modum  baptizandi 
fuerit  a Deo  institutus  et  Joanni  traditus  ae  inspiratus  ; 
an  vero  fuerit  humanum  inventum. 

(1)  Vulgata  : Cum  initium  accepisset  enarrari  per  Domi- 
num , ab  cis  qui  ai-aierum,  in  nes...  signis  et  poi  tentis. 

natur  a ministro,  qui  principalem  baptismi  effec- 
tum non  agit,  scilicet  interiorem  emundationem. 

Ad  secundum  dicendum  quod  tota  doctrina  et 
operatio  Joannis  ordinabatur  ad  Christum,  qui 
multitudine  signorum  et  suam  et  Joannis  doctri- 
nam confirmavit.  Si  autem  Joannes  signa  fecisset, 
homines  ex  aequo  Joanni  et  Christo  attendissent. 
Et  ideo  ut  homines  principaliter  Christo  intende- 
rent, non  est  datum  Joanni  ut  faceret  signum.  Ju- 
daeis tamen  quaerentibus,  quare  baptizaret,  confir- 
mavit suum  officium  auctoritate  Scripturae,  dicens: 
Ego  vox  clamantis  in  deserto , etc.,  ut  dicitur 
Joan.  i,  23.  Ipsa  etiam  austeritas  vitae  ejus  offi- 
cium commendabat,  quia,  ut  Chrysostomus  dicit 
super  Matth.,  hom.  10,  a med.,  Mirabile  erat 
in  humano  corpore  tantam  patientiam  (1)  videre. 

Ad  tertium  dicendum  quod  baptismus  Joannis 
non  fuit  ordinatus  a Deo,  nisi  ut  modico  tempore 
duraret,  propter  causas  praedictas  : et  ideo  non 
fuit  commendatus  aliquo  praecepto  communiter 
edito  in  sacra  Scriptura,  sed  familiari  quadam  re- 
velatione Spiritus  Sancti,  ut  dictum  est  art.  praec. 

Articulus  iii 

Utrum  in  baptismo  Joannis  gratia  daretur. 

4Sent.,  dist.  2 , quast.  2,  art.  j.  quast.  1,  corp. 

Ad  tertium  sic  proceditur.  1.  Videtur  quod  in 
baptismo  Joannis  gratia  daretur.  Dicitur  enim 
Marci  1,4:  Fuit  Joannes  in  deserto  baptizans  et 
praedicans  baptismum  poenitentiae  in  remissionem 
peccatorum.  Sed  poenitentia  et  remissio  peccato- 
rum est  per  gratiam.  Ergo  baptismus  Joannis  gra- 
tiam conferebat. 

2.  Praeterea,  baptizandi  a Joanne  confitebantur 
peccata  sua,  ut  habetur  Matth.  3 et  Marci  i.Sed 
confessio  peccatorum  ordinatur  ad  peccatorum  re- 
missionem. quae  fit  per  gratiam.  Ergo  in  baptismo 
Joannis  gratia  conferebatur. 

3.  Praeterea,  baptismus  Joannis  propinquior 
erat  baptismo  Christi  quam  circumcisio.  Sed  per 
circumcisionem  remittebatur  peccatum  originale, 
quia,  ut  Beda  dicit,  in  hom.  de  Circumcis.,  parum 
a prine.,  idem  salutiferae  curationis  auxilium 
circumcisio  in  lege  contra  originalis  peccati  vulnus 
agebat , quod  nunc  baptismus  agere  revelatae  gratiae 
tempore  consuevit.  Ergo  multo  magis  baptismus 
Joannis  remissionem  peccatorum  operabatur  ; 
quod  sine  gratia  fieri  non  potest. 

— Sed  contra  est  quod  Matth.  3 1 1 dicitur:  Ego 
quidem  baptizo  vos  in  aqua  in  poenitentiam  : quod 
exponens  Gregorius  in  quadam  hom.  (7  in  Evang., 
ante  med.),  dicit  : Joannes  non  in  Spiritu,  sed  in 
aqua  baptizat,  quia  peccata  solvere  non  valebat.  Sed 
gratia  est  a Spiritu  Sancto,  et  per  eam  peccata 

tolluntur.  Ergo  baptismus  Joannis  gratiam  non 
conferebat. 

Respondeo  dicendum  quod,  sicut  dictum  est 
art.  1 huj.  quaest.,  et  art.  2,  ad  2,  tota  doctrina 
et  operatio  Joannis  praeparatoria  erat  ad  Christum, 
sicut  ministri  et  inferioris  artificis  est  praeparare 
materiam  ad  formam,  quam  inducit  principalis  ar- 
tifex. Gratia  autem  conferenda  erat  hominibus  per 
Christum,  secundum  illud  Joan.  1,  17  : Gratia  et 
veritas  per  Jesum  Christum  facta  est.  Et  ideo  bap- 
tismus Joannis  gratiam  non  conferebat  ; sed 
solum  ad  gratiam  praeparabat  tripliciter.  — 
Uno  quidem  modo  per  doctrinam  Joannis  indu- 
centem homines  ad  fidem  Christi.  - — Alio  modo 
assuefaciendo  homines  ad  ritum  baptismi  Christi. 
— Tertio  modo  per  poenitentiam  paeparando  ho- 
mines ad  suscipiendum  effectum  baptismi  Christi. 

Ad  primum  ergo  dicendum  quod  in  illis  verbis, 
ut  Beda  dicit,  cap.  2 et  Mare.,  sup.  illud  : Fuit 
Joannes  in  deserto , potest  intelligi  duplex  baptis- 
mus : — unus  quidem,  quem  Joannes  baptizando 
conferebat,  qui  dicitur  baptismus  poenitentiae, 
quia  scilicet  ille  baptismus  erat  quoddam  inducti- 
vum  ad  poenitentiam  et  quasi  quaedam  protestatio, 
qua  profitebantur  homines  se  (1)  poenitentiam  ac- 
turos : — alius  autem  est  baptismus  Christi,  per 
quem  peccata  remittuntur,  quem  Joannes  dare 
non  poterat,  sed  solum  praedicabat  dicens  : Ille 
vos  baptizabit  in  Spiritu  Sancto.  — Vel  po- 
test dici  quod  praedicabat  baptismum  poenitentiae 
id  est,  inducentem  ad  poenitentiam  : quae  quidem 
poenitentia  ducit  homines  in  remissionem  peccato- 
rum. — Vel  potest  dici  quod  per  baptismum 
Christi,  ut  Hieronymus  dicit  (alius  auctor,  sup. 
illud  Marci  1 : Praedicans  baptismum  poen.)  : 
Gratia  datur , qua  peccata  gratis  dimittuntur  : quod 
autem  consummatur  per  sponsum , initiatur  per  pa- 
ranymphum, scilicet  per  Joannem.  Unde  dicitur 
quod  baptizabat,  et  praedicabat  baptismum  poeni- 
tentiae in  remissionem  peccatorum,  non  ideo  quia 
hoc  ipse  perficeret,  sed  quia  praeparando  ad  hoc 
homines  disponebat. 

Ad  secundum  dicendum  quod  illa  confessio  pec- 
catorum non  fiebat  ad  remissionem  peccatorum 
statim  per  baptismum  Joannis  exhibendam,  sed 
consequendam  per  poenitentiam  consequentem,  et 
per  baptismum  Christi,  ad  quem  poenitentia  illa 
praeparabat. 

Ad  tertium  dicendum  quod  circumcisio  instituta 
erat  ad  remedium  originalis  peccati,  sed  baptis- 
mus Joannis  ad  hoc  non  erat  institutus,  sed  so- 
lum erat  praeparatorius  ad  baptismum  Christi,  ut 
dictum  est  in  corp.,  et  art.  1,  huj.  quaest.  Sacra- 
menta autem  ex  vi  institutionis  suum  habent  effec- 
tum. 


(1)  Ita  cum  Chrysostomo  editi  fere  omnes  libri.  — Mss. 
plurimi,  poenitentiam. 


(1)  AI.  deest  se. 

Articulus  iv 

Utrum  alii,  praeter  Christum,  baptismo  Joannis  baptizari 
debuerint. 

4 Sent.,  dist.  2,  quast.  2,  art.  3,  quast.  2. 

Ad  quartum  sic  proceditur.  1.  Videtur  quod 
baptismo  Joannis  solus  Christus  debuerit  baptiza- 
ri. quia,  sicut  dictum  est  art.  1 huj.  quaest.,  ad 
hoc  Joannes  baptizavit,  ut  Christus  baptizaretur, 
sicut  Augustinus  dicit  super  Joannem,  tract.  13, 
ante  med.  Sed  quod  est  proprium  Christo,  non 
debet  aliis  convenire.  Ergo  nulli  alii  debuerunt 
illo  baptismo  baptizari. 

2.  Praeterea,  quicumque  baptizatur  aut  accipit 
aliquid  a baptismo,  aut  baptismo  aliquid  confert. 
Sed  a baptismo  Joannis  nullus  aliquid  accipere 
poterat,  quia  in  eo  gratia  non  conferebatur,  ut 
dictum  est  art.  praec.,  nec  aliquis  baptismo  ali- 
quid conferre  poterat  nisi  Christus,  qui  tactu 
mundissimce  suce  carnis  aquas  sanctificavit.  Ergo 
videtur  quod  solus  Christus  baptismo  Joannis  de- 
buerit baptizari. 

3.  Praeterea,  si  alii  illo  baptismo  baptizabantur 
hoc  non  erat,  nisi  ut  praepararentur  ad  baptismum 
Christi  : et  sic  conveniens  videbatur  quod  sicut 
baptismus  Christi  omnibus  confertur,  et  magnis, 
et  parvis,  et  gentilibus,  et  Judaeis,  ita  etiam  et 
baptismus  Joannis  conferretur.  Sed  non  legitur 
quod  ab  eo  pueri  baptizarentur,  nec  etiam  genti- 
les : dicitur  enim  Marci.  1,  quod  egrediebantur 
ad  illum  Hicrosolymilce  universi,  et  baptizabantur 
ab  illo.  Ergo  videtur  quod  solus  Christus  a Joan- 
ne  debuerit  baptizari. 

— Sed  contra  est  quod  dicitur  Luc.  3,  21  : 
Factum  est  cum  baptizaretur  omnis  populus,  et  Jesu 
baptizato,  et  orante,  aperti  sunt  cadi  (1). 

Respondeo  dicendum  quod  duplici  de  causa 
oportuit  alios  a Christo  baptizari  baptis- 
mo Joannis.  — Primo  quidem,  ut  Augustinus  di- 
cit super  Joan.,  tract.  4,  a meJ.,  et  tract.  5,  in- 
ter prine,  et  med.,  quia  si  solus  Christus  baptismo 
Joannis  baptizatus  esset,  non  deessenl  qui  dicerent, 
baptismum  Joannis , quo  Christus  esset  baptizatus, 
digniorem  esse  baptismo  Christi,  quo  alii  baplizan- 


Art.  4.  — Quod  in  resp.  ad  j dicit  baptismum  Joannis 
non  ministratum  parvulis,  eo  quod  non  essent  capaces 
poenitentia?,  cujus  signum  erat  ille  baptismus,  non  facit 
pro  Anabaptistis,  contra  baptismum  nostrorum  parvulo- 
rum. Quia  baptismus  Christi,  non  est  baptismus  poeni- 
tentia: : ac  insuper,  ex  sua  institutione  est  efficax  ad  con- 
ferendam parvulis  gratiam  et  remissionem  peccatorum; 
et  non  tantum  valet  ad  fidem  significandam  et  excitandam. 
— Htc  art.  est  contra  Lutherum  et  alios  Protestantes, 
dicentes  nullam  esse dilferentiam  inter  baptismum  Joannis, 
et  baptismum  Christi.  Unde  sic  Tr  dent,  declaravit  sess  7, 
can.  1 : « Si  quis  dixerit  baptismum  Joannis  habuisse 
eamdem  vim  cum  baptismo  Christi,  anat.  sit  ~». 

(1)  Vulgata  apertum  est  coelum. 


lur.  — Secundo,  quia  oportebat  per  baptismum 
Joannis  alios  ad  baptismum  Christi  praeparari, 
sicut  dictum  est  art.  1 et  3 huj.  quaest. 

Ad  primum  ergo  dicendum  quod  non  propter 
hoc  solum  fuit  Joannis  baptismus  institutus  ut 
Christus  baptizaretur,  sed  etiam  propter  alias 
causas,  ut  dictum  est  art.  1 huj.  quaest.  Et  tamen  si 
ad  hoc  solum  esset  institutus  ut  Christus  eo  bapti- 
zaretur, oportebat  praedictum  inconveniens  vitari, 
aliis  hoc  baptismo  baptizatis. 

Ad  secundum  dicendum  quod  alii  qui  ad  baptis- 
mum Joannis  accedebant,  non  poterant  quidem 
baptismo  aliquid  conferre,  nec  tamen  a baptismo 
gratiam  accipiebant,  sed  solum  poenitentiae  si- 
gnum. 

Ad  tertium  dicendum  quod  quia  ille  baptismus 
erat  poenitentiae,  cuae  pueris  non  convenit,  ideo 
baptismo  illo  pueri  non  baptizabantur.  Conferre 
autem  gentibus  viam  salutis  soli  Christo  reserva- 
batur, qui  est  expeclatio  gentium,  ut  dicitur  Gen. 
penult.  Sed  et  ipse  Christus  Apostolis  inhibuit 
gentilibus  Evangelium  praedicare  ante  passionem 
et  resurrectionem.  Unde  multo  minus  conveniebat 
per  Joannem  gentiles  ad  baptismum  admitti. 

Articulus  v 

Utrum  baptismus  Joannis  debuerit  cessare,  Christo  baptizato. 

4,  Seni.,  dist.  2,  quast  2,  art.  1,  quast.  3,  ad  i,el  quast.  4 
per  totum. 

Ad  quintum  sic  proceditur.  1.  Videtur  quod 
baptismus  Joannis  cessare  debuerit,  postquam 
Christus  fuit  baptizatus.  Dicitur  enim  J oan.  1,  31: 
Ut  manifestetur  in  Israel,  propterea  veni  (1)  inaqua 
baptizans.  Sed  Christo  (2)  baptizato  sufficienter 
fuit  manifestatus  tum  per  testimonium  Joannis,  tum 
per  descensum  columbae,  tum  etiam  testimonio  pa- 
ternae vocis.  Ergo  videtur  quod  non  debuerit  pos- 
tea baptismus  Joannis  durare. 

2.  Praeterea,  Augustinus  dicit  sup.  Joan.,  tract. 
4,  inter  med.  et  fin.  ; Baptizatus  est  Christus,  et 
cessavit  Joannis  baptismus.  Ergo  videtur  quod 
Joannes  post  Christum  baptizatum  non  debueri 
baptizare. 

3.  Praeterea,  baptismus  Joannis  erat  praepara- 
torius ad  baptismum  Christi.  Sed  baptismus  Christi 
incoepit  statim  Christo  baptizato  quia  tactu  suce 
mundissimce  carnis  vim  regeneralivam  contulit  aquis, 
ut  Beda  dicit,  cap.  10  in  Luc.,  sup.  illud  Luc. 

3 : Factum  est  autem.  Ergo  videtur  quod  baptis- 
mus Joannis  cessaverit,  Christo  baptizato. 

— Sed  contra  est  quod  dicitur  Joan.  3,22,  quod 
venit  Jesus  injudeeam  terram...  et  baptizabat : erat 
autem  et  Joannes  baptizans.  Sed  Christus  non  bap- 
tizavit,  nisi  postquam  luit  baptizatus.  Ergo  videtur 


(1)  Vulgata:...  veni  ego  in... 
I (2)  AI.,  f' 7 Christo, 

quod  postquam  Christus  fuit  baptizatus,  adhuc 
Joannes  baptizabat. 

Respondeo  dicendum  quod  baptismus  Joannis 
cessare  non  debuit,  Christo  baptizato  : — 
Primo  quidem  quia,  ut  Chrysostomus  dicit,  hom. 
28  in  Joan.,  parum  a prine.,  si  cessasset  Joannes 
baptizare,  Christo  baptizato,  existimaretur  quod  \elo 
vd  ira  hoc  faceret.  — Secundo  quia  si  cessasset  a 
baptizando,  Christo  baptizante,  discipulos  suos 
in  majorem  zelum  immisisset.  — Tertio,  quia  per- 
sistens in  baptizando,  suos  auditores  mittebat  ad 
Christum.  — Quarto,  quia  ut  Beda  dicit  (habetur 
in  Glossa  ord.,  sup.  illud  Joann.  3 : Erat  autem 
Joannes ) : Adhuc  permanebat  umbra  veleris  legis  : 
nec  debuit  praecursor  cessare,  donec  veritas  manifes- 
taretur. 

Ad  primum  ergo  dicendum  quod  nondum  Christus 
erat  plene  manifestatus  eo  baptizato  : et  ideo  adhuc 
necessarium  erat  quod  Joannes  baptizaret. 

Ad  secundum  dicendum  quod  baptizato  Christo, 
cessavit  baptismus  Joannis;  non  tamen  statim,sed 
eo  incarcerato.  Unde  Chrysostomus  dicit  super 
Joannem,  hom.  28,  parum  a prine.  : /Estimo , 
propter  hoc  permissam  esse  mortem  Joannis , et  eo 
sublato  de  medio,  Christum  maxime  prcedicare  coe- 
pisse, ut  omnis  multitudinis  affectio  ad  Christum 
transiret,  et  non  ultra  his  quae  de  utroque  erant, 
sententiis  scinderetur. 

Ad  tertium  dicendum  quod  baptismus  Joannis 
praeparatorius  erat  non  solum  ad  hoc  quod  Chris- 
tus baptizaretur,  sed  etiam  ad  hoc  quod  alii  ad 
Christi  baptismum  accederent  : quod  nondum 
fuit  impletum,  Christo  baptizato. 

Articulus  vi 

Utrum  baptizati  baptismo  Joannis  essent  postea  baptismo 
Christi  baptizandi. 

Jnj.,  quasi.  66,  art.  5?,  ad  2 ; et  4 Sent.,  dist.  2,  quasi. 
2,  ari.  4. 

Ad  sextum  sic  proceditur.  1.  Videtur  quod  bap- 
tizati baptismo  Joannis  non  fuerint  baptizandi 
baptismo  Christi.  Joannes  enim  non  fuit  minor 
Apostolis  ; cum  deeo  scriptum  sit  Matth.  1 1,  2 ; 
Inter  natos  muderum  non  surrexit  major  Joanne 
Baptista.  Sed  illi  qui  baptizabantur  ab  Apostolis, 
non  iterum  baptizabantur,  sed  solum  modo  adde- 
batur eis  impositio  manuum  : dicitur  enim  Act.  8, 
16  quod  aliqui  baptizati  tantum  erant  a Philippo 
in  nomine  Domini  Jesu,  et  tunc  Apostoii,  scilicet 
Petrus  et  Joannes,  imponebant  manus  super  illos 
et  accipiebant  Spiritum  Sanctum.  Ergo  videtur  quod 


Aut.  6. — Ut  vides,  ista  conci.  « omnes  baptizati  a 
Joanne  baptizari  debebant  baptismo  Christi  »,  est  contra 
Magistrum,  4 Sent.,  d.st.  2. 

baptizati  a Joanne  non  debuerint  baptizari  bap- 
tismo Christi. 

2.  Praeterea,  Apostoli  fuerunt  baptizati  baptismo 
Joannis  : fuerunt  enim  quidam  eorum  di-cipuli 
Joannis  ut  patet  Joan.  i.  Sed  Apostoli  non  viden- 
tur esse  baptizati  baptismo  Christi  : dicitur  enim 
Joan.  4,  2,  quod  Jesus  non  baptizabat,  sed  discipuli 
ejus.  Ergo  videtur  quod  baptizui  baptismo  Joan- 
nis non  erant  baptizandi  baptismo  Christi. 

3.  Praeterea,  mmer  est  qui  baptizatur,  quam  qui 
baptizat.  Sed  ipse  Joannes  non  legitur  baptizatus 
baptismo  Christi.  Ergo  multo  minus  illi  qui  a 
Joanne  baptizabantur  indigebant  bapt  smo  Christi. 

4.  Pra?terea,  Act.  19,  1,  dicitur  quod  Paulus... 
invenit  quosdam  de  discipulis  (1)  dixitque  ad  eos  : Si 
Spiritum  Sanclum  accepistis  credentes  i At  illi  di- 
xerunt ad  eum  : Sed  neque  si  Spiritus  Sanctus  est 
audivimus.  Ille  vero  ait : In  quo  ergo  baptizati  es- 
tis i Qui  dixerunt : In  Joannis  baptismate.  Et  sequi- 
tur quod  baptizati  sunt  iterum  in  nomine  Domini 
nostri  Jesu  Christi.  Sic  ergo  videtur  quod  quia  esse 
Spiritum  Sanctum  nesciebant,  oportuit  eos  iterum 
baptizari,  s:cut  Hieronymus  dicit  super  Joelem 
(sup.  illud  cap.  3 : Effundam  de  Spiritu  meo)  et  in 
epist.  de  Viro  unius  uxoris,  8 ; ad  Ocean.,  cap.  3, 
a med.,  et  Ambrosius  dicit  in  lib.  1 de  Spiritu 
Sancto,  caD.  3,  circ.  prine.  Sed  quidam  fuerunt 
baptizati  baptismo  Joannis,  qui  habebant  plenam 
notitiam  Trinitatis.  Ergo  non  erant  baptizandi  ite- 
rum baptismo  Christi. 

5.  Praeterea.  Rom.  10,  sup.  illlud  : Hoc  est  ver- 
bum fidei  quod  pree dicemus,  dicit  Glossa  (Augus- 
tini ord.,  tract.  b’o  in  Joan.,  a med.)  : Unde  est  ista 
tanta  virtus  aquee,  ui  corpus  tangat,  et  cor  abluat, 
nisi  faciente  verbo,  non  quia  dicitur,  sed  quia  cre- 
dituri Ex  quo  patet  quod  virtus  baptismi  dependet 
ex  fide.  Sed  forma  baptismi  Joannis  significavit 
fidem  Christi,  in  qua  nos  baptizamur  : dicit  enim 
Paulus,  Act.  19,  4 : Joannes  baptizabat  (2)  baptismo 
poenitentiae  populum,  dicens,  in  eum  qui  venturus  est 
post  ipsum,  ut  crederent,  hoc  est  in  Jesum.  Ergo  vi- 
deturquod  non  oportebat  baptizatos  baptismo  Joan- 
nis iterum  baptizari  baptismo  Christi. 

— Sed  contra  est  quod  Augustinus  dicit  super 
Joan.,  tract.  3,  a med.  : Qui  baptizati  sunt  baptis- 
mate Joannis,  oportebat  ut  baptizarentur  baptismate 
Christi. 

Respondeo  dicendum  quod  secundum  opinio- 
nem Magistri,  in  2 distinctione  lib.  4 Senten- 
tiarum, illi  qui  bap  izati  sunt  a Joanne,  nescientes 
Spiritum  Sanatum  esse,  ac  spem  ponentes  in  illius 
baptismo,  postea  baptizati  sunt  baptismo  Christi  ; 
illi  vero  qui  spem  non  posuerunt  in  baptismo  Joan- 
nis, et  Patrem,  et  Filium,  et  Spiritum  Sanctum 
credebant,  non  fuerunt  postea  baptizati,  sed  impo- 


(1)  Vulgata  : quosdam  discipulos. 

(2)  Vulgata  : bapti\avit , 

sitione  manuum  ab  Apostolis  super  eos  facta,  Spi- 
ritum Sanctum  receperunt.  Et  hoc  quidem  verum 
est  quantum  ad  primam  partem,  quod  multis  auc- 
toritatibus confirmatur  ; sed  quantum  ad  secun- 
dam partem  est  penitus  irrationabile  quod  dicitur  : 
— Primo  quidem,  quia  baptismus  Joannis  neque 
gratiam  conferebat,  neque  caracterem  imprimebat, 
sed  erat  solum  in  aqua,  ut  ipsemet  dicit,  Matth. 
3.  Unde  baptizati  fides  vel  spes,  quam  habebat 
in  Christum,  non  poterat  hunc  defectum  supplere. 
, — Secundo,  quia  quando  in  sacramento  omittitur 
aliquid  quod  est  de  necessitate  sacramenti,  non 
solum  oportet  suppleri  quod  fuerat  omissum,  sed 
oportet  totaliter  innovari.  Est  autem  de  neces- 
sitate baptismi  Christi  quod  fiat  non  solum  in 
aqua,  sed  etiam  in  Spiritu  Sancto,  secundum  illud 
Joan.,  3,  5 : Nisi  quis  renatus  fuerit  ex  aqua  et 
Spiritu  Sancto,  non  potest  introire  in  regnum  Dei. 
Unde  illis  qui  tantum  in  aqua  baptizati  erant 
baptismo  Joannis,  non  solum  erat  supplen- 


tus  Sanctus  per  impositionem  manuum),  sederant 
iterato  totaliter  baptizandi  in  aqua  et  Spi- 
ritu. 


Ad  primum  ergo  dicendum  quod,  sicut  Augus- 
tinus dicit  super  Joan.,  tract.  5,  vers.  fin.,  ideo 
post  Joannem  baptizatus  est,  quia  non  dabat  bap- 
tisma Christi , sed  suum  : quod  autem  dabatur  a 
Petro , et  si  quod  datum  est  a Juda , Christi  erat.  Et 
ideo  si  quos  baptizavit  Judas,  non  sunt  iterum  bap- 
tizandi: baptisma  enim  tale  est  qualis  est  ille  in  cu- 
jus potestate  datur,  non  qualis  ille  cujus  ministerio 
datur.  Et  inde  est  etiam  quod  baptizati  a Philippo 
diacono,  qui  baptismum  Christi  dabat,  non  sunt 
iterum  baptizati,  sed  acceperunt  manuum  imposi- 
tionem per  Apostolos,  sicut  baptizati  per  sacerdo- 
tes confirmantur  per  episcopos. 

Ad  secundum  dicendum  quod,  sicut  Augustinus 
dicit  ad  Seleucianum.  epist.  265,  al.  108,  in  med., 
intelligimus  discipulos  Christi  fuisse  bap  hiatos  sive 
baptismo  Joannis  (sicut  nonnulli  arbitrantur),  sive 
quod  magis  credibile  est,  baptismo  Christi  : neque 
enim  ministerio  baptizandi  defuit,  ut  haberet  bapli- 
Zatos  servos , per  quos  coeleros  baptizaret,  qui  non 
defuit  memorabilis  illius  humilitatis  ministerio, 
quando  eis  pedes  lavit. 

Ad  tertium  dicendum  quod  sicut  Chrysostomus 
dicit  super  Matth.  (alius  auctor,  hom.  4,  in  Op. 
imperf.,  parum  a prine.),  per  hoc  quod  Christus 
Joanni  dicenti  : Ego  a te  debeo  baptizari,  respon- 
dit : Sine  modo,  ostenditur  quod  postea  Christus 
baptizavit  Joannem  : et  hoc  dicit  in  quibusdam  li- 
bris apocryphis  manifeste  scriptum  esse.  Certum  ta- 
men est,  ut  Hieronymus  dicit  super  Matth.,  sup. 
illud  cap.  3 : Sine  modo,  quod  sicut  Christus  fuit 
baptizatus  in  aqua  aJoanne,  ita  Joannes,  a Christo 
erat  in  Spiritu  baptizandus. 

A d quartum  dicendum  quod  non  est  tota  causa 
quare  illi  fuerunt  baptizati  post  baptismum  Joannis, 


quia  Spiritum  Sanctum  non  cognoverant,  sed  quia 
non  erant  baptismo  Christo  baptizati. 

Ad  quintum  dicendum  quod,  sicut  dicit  Augus- 
tinus contra  Faustum,  lib.  19,  cap.  13,  sacramenta 
nostra  sunt  signa  praesentis  gratiae,  sacramenta 
vero  veteris  legis  fuerunt  signa  gratiae  futurae. 
Unde  ex  hoc  ipso  quod  Joannes  baptizavit  in  no- 
mine venturi,  datur  intelligi  quod  non  dabat  bap- 
tismum Christi,  qui  est  sacramentum  novae  legis. 


QUzESTIO  XXXIX 

de  baptizatione  Christi.  — In  octo  articulos 
divisa. 

Deinde  considerandum  est  de  baptizatione  ' 
Christi  : et  circa  hoc  quaeruntur  octo  : i°  utrum 
Christus  debuerit  baptizari  ; 2°  utrum  debuerit 
baptizari  baptismo  Joannis ; 30  de  tempore  bap- 
tismi ; 40  de  loco  ; )°  de  hoc  quod  ei  sunt  coeli 
aperti  ; 6°  de  Spiritu  Sancto  apparente  in  specie 
columbae  ; 70  utrum  illa  columba  fuerit  verum  ani- 
mal ; 8°  de  voce  paterni  testimonii. 

Articulus  primus 

Utrum  fuerit  conveniens  Christum  baptizari. 

4 Sent.,  dist.  2,  quast.  2,art.  7,  quast.  1 et  quast. },  art.  2 , 
qua  st.  1 ,•  et  Matth.  7 ; et  Op.  60,  cap.  9. 

Ad  primum  sic  proceditur.  1.  Videtur  quod  non 
fuerit  conveniens  Christum  baptizari.  Baptizari  * 
enim  est  ablui.  Sed  Christo  non  convenit  ablui,  in 
quo  nulla  fuit  impuritas.  Ergo  videtur  quod  Chris- 
tum non  decuerit  baptizari. 

2.  Praeterea,  Christus  circumcisionem  suscepit, 
ut  impleret  legem.  Sed  baptismus  non  pertinebat 
ad  legem.  Ergo  non  debebat  baptizari. 

3.  Praeterea,  primum  movens  in  quolibet  genere 
est  immobile  secundum  illum  motum  ; sicut  coe- 
lum quod  est  primum  alterans,  non  est  altera- 
bile.  Sed  Christus  est  primum  baptizans,  se- 
cundum illud  Joan.  1,  33  : Super  quem  videris 
Spiritum  descendentem  et  manentem  (1),  hic  est  qui 
baptizat.  Ergo  ipsum  non  decuit  baptizari. 

— Sed  contra  est  quod  dicitur  Matth.  3,  13, 
quod  venit  Jesus  a Galilaea  in  Jordanem  ad  Joan- 
nem, ut  baptizaretur  a eo. 


Art.  i.  — Titulus  hujus  art.  generatim  de  baptismo  in- 
telligendus  est,  abstrahendo  a baptismo  Christi  vel  Joan- 
nis. Nam  in  art.  sequenti,  inquirit  D.  Thomas,  qua  specie 
baptismi  oportuerit  baptizari  Christum.  — In  3,  ad  hasc 
verba  : « Christum  voluisse  facere  quod  faciendum  om- 
nibus imperavit  » : hoc  intellige  de  externa  ablutione, 
quas  est  communis  et  suo  et  Joannis  baptismo.  Etenim 
non  fuit  suo  baptismo  baptizatus,  quamvis  hic  fuerit  ab 
eo  praeceptus.  — De  baptismo  Christi,  vide  Matth.  3 ; 
Mare.  1;  Luc.  3 ; Joann.  1. 

(1)  Vulgata  :...  et  manentem  super  eum. 

Respondeo  dicendum  quod  conveniens  fuit 
Christum  baptizari.  — Primo  quidem  quia, 
ut  Ambrosius  dicit  super  Luc.  (sup.  illud  cap.  3 : 
Facium  esi  autem , etc.)  : Baptizatus  esi  Dominus, 
non  mundari  volens,  sed  mundare  aquas,  ut  ablutae 
per  carnem  Christi  qui  peccatum  non  cognovit, 
baptismatis  vim  (vel  jus)  haberent ; et  ut  sanctifica- 
tas  aquas  relinqueret  poslmodum  baptizandis,  sicut 
Chrysostomus  dicit  super  Matth.  (alius  auctor, 
hom.  4inOp.  imperf.,  aprine.).  — Secundo,  quia 
sicut  Chrysostomus  dic.t  super  Matth. , ib. , quamvis 
ipse  non  esset  peccator,  tamen  naturam  suscepit  pec- 
catricem, et  similitudinem  carnis  peccati : proplerea 
etsi  pro  se  baptismate  non  indigebat,  tamen  in  aliis 
carnalis  natura  opus  habebat ; et  sicut  Gregorius 
Nazianzenus  dicit  in  orat.  39,  quae  est  in  sancta 
Lumina,  a med.,  baptizatus  est  Christus,  ut  totum 
veteranum  Adam  immergat  aquee.  — Tertio,  bap- 
tizari voluit,  sicut  Augustinus  dicit  in  sermone  de 
Epiphan.,  39  de  Temp.,  implic.,  parum  a prine., 
quia  voluit  facere  quod  faciendum  omnibus  impera- 
vit. Et  hoc  est  quod  ipse  dicit  : Sic  decet  nos  im- 
plere omnem  justitiam,  Matth.  3,  15.  Utenim  Am- 
brosius dicit  super  Luc.,  loc.  sup.  cit.,  hccc  est  jus, 
titia  ut  quod  alterum  facere  velis,  prior  ipse  incipias 
et  luo  alios  horieris  exemplo. 

Ad  primum  ergo  dicendum  quod  Christus  non 
fuii  baptizatus,  ut  ablueretur,  sed  ut  ablueret,  si- 
cut dictum  est  in  corp. 

Ad  secundum  dicendum  quod  Christus  non  so- 
lum debebat  implere  ea  quae  erant  veteris  legis, 
sed  etiam  inchoare  ea  quae  sunt  novae  legis  : et 
ideo  non  solum  voluit  circumcidi,  sed  etiam  bapti- 
zari. 

Ad  tertium  dicendum  quod  Christus  est  primum 
baptizans  spiritualiter,  et  sic  non  est  baptizatus, 
sed  solum  in  aqua. 

Articulus  ii 

Utrum  Christus  baptismo  Joannis  debuerit  baptizari 

Ad  secundum  sic  proceditur.  1.  Videtur  quod 
Christus  non  debuerit  baptizari  baptismo  Joannis. 
Baptismus  enim  Joannis  fuit  baptismus  poeniten- 
tiae. Sed  poenitentia  Christo  non  convenit,  quia 
nullum  habuit  peccatum.  Ergo  videtur  quod  non 
debuerit  baptizari  baptismo  Joannis. 

Art.  2. — Quamvis  D.  Thomas  simplicem,  seu  affirmati- 
vam tantum  quaestionem  proponat;menstamen  ipsius  fuit 
exclusivam  tractare  qusstionem,  an  scilicet  debuerit  solo 
baptismate  Joannis  baptuari.  Unde  ex  duobus  primis  ar- 
ticulis hujus  quasstionis,  tres  assertiones  colligit  Suarez  : 
1'  conveniens  fuisse  Christum  baptizari  baptismate  Joan- 
nis : in  qua  alia  generalis  conclusio  continetur,  scilicet, 
fuisse  conveniens  aliquo  baptismo  baptizari.  2 * Non  opor- 
tuisse Christum  baptizari  suo  baptismate  (vide  etiam 
supra  quaest.  65,  art.  5 et  6,  ubi  probat  In  Christo  non 
esse  characterem).  Non  oportuisse  Christum  baptizari 
aliquo  baptismo  legali  seu  veteris  legis : hic  art.  2, 
ad  2. 


2.  Praeterea,  baptismus  Joannis,  sicut  dicit 
Chrysostomus,  hom.  12  in  Matth.,  a med.,  me- 
dium fuit  inter  baptismum  Judaeorum  et  Christi 
baptismum.  Sed  medium  sapit  naturam  extremo- 
rum. Cum  ergo  Christus  non  fuerit  b.  ptizatus 
baptismate  legali,  nec  etiam  baptismate  suo,  vide- 
tur quod  pari  ratione  baptismate  Joannis  baptizari 
non  debuerit. 

3.  Praeterea,  omne  quod  in  rebus  humanis  est 
optimum,  debet  attribui  Christo.  Sed  baptismus 
Joannis  non  tenet  supremum  locum  inter  baptis- 
mata. Ergo  non  convenit  Christum  baptizari  bap- 
tismo Joannis. 

— ^ Sed  contra  est  quod  dicitur  Matth.  3,13  quod 
venit  Jesus  in  Jordanem,  ut  baptizaretur  a Joan- 
ne  (1). 

Respondeo  dicendum  quod,  sicut  dicit  Augusti- 
nus super  Joan.,  tract.  1 3,  aliquant.  a prine., 
baptizatus  Dominus  baptizabat,  non  eo  baptismate 
quo  baptizatus  est.  Unde  cum  ipse  baptizaret  bap- 
tismo proprio,  consequens  est  quod  non  fuerit 
baptizatus  suo  baptismate,  sed  baptismate 
Joannis.  Et  hoc  fuit  conveniens.  — Primo 
quidem  propter  conditionem  baptismi  Joannis,  qui 
non  baptizavitin  Spiritu,  sed  solum  in  aqua.  Chris- 
tus autem  spirituali  baptismate  non  indigebat,  qui 
a principio  suae  conceptionis  gratia  Spiritus  Sancti 
repletus  fuit,  ut  patet  ex  dictis,  quaest.  34,  art.  4. 
Et  haec  est  ratio  Chrysostomi  (alterius  auctoris, 
hom.  4 in  Op  imperf  ).  — Secundo,  ut  Beda  di- 
cit, cap.  4 in  Mare.,  baptizatus  est  baptismo  Joan- 
nis, ut  baptismo  suo  baptismum  Joannis  comproba- 
ret. — Tertio,  sicut  Gregorius  Nazianzenus  dicit, 
loc.  cit.,  art.  praec.,  accedit  Christus  ad  baptismum 
Joannis  sbneti  fi  caturus  baptismum. 

Ad  primum  ergo  dicendum  quod,  sicut  supra 
dictum  est,  art.  praec.,  Christus  baptizari  voluit, 
ut  nos  exemplo  suo  induceret  ad  baptismum.  Et 
ideo  ad  hoc  quod  esset  efficacior  ejus  inductio, 
voluit  baptizari  baptismo  quo  manifeste  non  indi- 
gebat, ut  homines  ad  baptismum  accederent  quo 
indigebant.  Unde  Ambrosius  dicit  super  Luc., 
sup.  illud  c.  3 : Factum  est  autem : Nemo  refu- 
giat lavacrum  gratiae,  quando  Christus  lavacrum 
poenitentiae  non  refugii. 

Ad  secundum  dicendum  quod  baptismus  Ju- 
daeorum in  lege  praeceptus,  erat  solum  figuralis  : 
baptismus  autem  Joannis  aliqualiter  erat  realis,  in 
quantum  inducebat  homines  ad  abstinendum  a 
peccatis  ; baptismus  autem  Christi  habet  efficaciam 
mundandi  a peccato  et  gratiam  conferendi.  Chris- 
tus autem  neque  indigebat  percipere  remissionem 
peccatorum,  quae  in  eo  non  erant,  neque  recipere 
gratiam,  qua  plenus  erat  : similiter  etiam  cum  ipse 
sit  veritas,  non  competebat  ei  id  quod  in  sola  figu- 


(1)  Vulgata  : Venit  Jesus  a Galileea  in  Jordanem  ad  Joan- 
nem  ut  baptizaretur  ab  eo. 

ra  gerebatur.  Et  ideo  magis  congruum  fuit  quod 
baptizaretur  baptismo  medio  quam  aliquo  extre- 
morum. 

Ad  lerlium  dicendum  quod  baptismus  est  quod- 
dam spirituale  remedium  : quanto  autem  aliquid 
est  magis  perfectum,  tanto  minori  re  nedio  indiget. 
Unde  ex  hoc  ipso  qu:>d  Christus  est  maxime  per- 
fectus, conveniens  fuit  quod  non  baptizaretur  per- 
fectissimo baptismo;  sicut  ilie  qui  est  sanus,  non 
indiget  efficaci  medicina. 

Articulus  iii 

Utrum  Christus  convenienti  tempore  fuerit  baptizatus. 

4 Seni.,  dist.  4 , quasi.  3,  art.  j,  quasi.  1,  etdist.  44 , in 
prine'.  Expositionis  littera. 

Ad  tertium  sic  proceditur.  1.  Videtur  quod  non 
convenienti  tempore  Christus  fuerit  baptizatu«.  Ad 
hoc  enim  Christus  baptizatus  est  ut  suo  exemplo 
alios  ad  baptismum  provocaret.  Sed  fideles  Chris- 
ti laudabiliter  baptizantur  non  solum  ante  trigesi- 
mum annum,  sed  etiam  in  infantili  aetate.  Ergo  vi- 
detur quod  Christus  non  debuerit  baptizari  in  aeta- 
te triginta  annorum 

2.  Praeterea,  Christus  non  legitur  docuisse,  ve! 
miracula  fecisse  ante  baptismum.  Sed  utilius  fuisset 
mundo,  si  priori  tempore  docuisset,  incipiens  a 
vigesimo  anno,  vel  etiam  prius.  Ergo  videtur  quod 
Christus,  qui  pro  utilitate  hominum  venerat,  ante 
triges  mum  annum  debuerit  baptizari. 

3.  Praeterea,  indicium  sapientiae  divinitus  infusae 
maxime  debuit  manifestari  in  Christo.  Est  autem 
manifestatum  in  Daniele  tempore  suas  pueritiae, 
secundum  illud  Dan.  13,  45  : Suscitavit  Dominus 
spiritum  (1)  pueri  junioris  cujus  nomen  Daniel.  Er- 
go multo  magis  Christus  in  sua  pueritia  debuit  bap- 
tizari et  docere. 

4.  Praeterea,  baptismus  Joannis  ordinatur  ad 
baptismum  Christi  sicut  ad  finem.  Sed  finis  est 
prior  in  intentione  et  posterior  in  exeeutione.  Ergo 
vel  Christus  debuit  primus  a J.oanne  baptizari,  vel 
ultimus. 

— Sed  contra  est  quoddicit.ir  Luc.  3,  21  : Fac- 
tum est  cum  baptizaretur  omnis  populus , et  Jesu 
baptizato , et  orante,  etc.,  et  infra  : Et  ipse  Jesus 
erat  incipiens,  quasi  annorum  triginta. 

Respondeo  d.cendum  quod  Christus  conve- 
nienter fuit  in  trigesimo  anno  baptizatus. 

— Primo  quidem  quia  Christus  baptizabatur,  qua- 
si ex  tunc  incipiens  docere  et  praedicare  : ad  quod 
requiritur  perfecta  atas,  qualis  est  triginta  anno- 
rum. Unde  legitur  Genes.  41,  46,  quod  triginta 
annorum  erat  Joseph,  quando  accepit  regimen 
AEg/pli.  Similiter  etiam  2 Reg.  5,4,  legitur  de 
David  quod  triginta  annorum  erat,  cum  regnare 

(1)  Vuljata,  spiritum  sanctam. 


coepisset.  Ezechiel  etiam  in  trigesimo  anno  coepit 
prophetizare,  ut  habetur  Ezech.  1.  — Secundo, 
quia,  sicut  Chrysostomus  dicit  super  Matth.,  hom. 

10,  parum  a prine.,  futurum  erat  ut  post  baptis- 
mum Christi  lex  cessare  inciperet.  Et  ideo  hac 
aetate  Christus  ad  baptismum  venit,  quae  potest 
omnia  peccata  suscipere,  ut  lege  servata  nuilus 
dicat  quod  ideo  eam  solvit,  quia  implere  non  po- 
tuit. — Tertio,  quia  per  hoc  quod  Christus  in 
aetate  perfecta  bapt:zatur,  datur  intelligi  quod 
baptismus  parit  viros  perfectos,  secundum  illud 
Ephes.  4,  13  : Donec  occurramus  omnes  in  unita-  * 
tatem  fidei  et  agnitionis  Filii  Dei,  in  virum  perfectum,  9 
in  mensuram  otiatis  plenitudinis  Christi.  Unde  et  I 
ip?a  proprietas  numeri  ad  hoc  pertinere  videtur  : j 
consurgit  enim  trigenarius  numerus  ex  ductu  ter-  y 
narii  in  denarium.  Per  ternarium  autem  intelligi-  1 
tur  fides  Trinitatis  ; per  denarium  autem  impletio  , 
mandatorum  legis  ; et  in  his  duobus  perfectio  vitae  j 
Christianae  consistit. 

Ad  primum  ergo  dicendum  quod,  sicut  Grego-  \ 
rius  Nazianzenus  dicit  in  orat.  40,  quae  est  de 
Baptismo,  aliquant.  a med.,  Christus  non  est  bap-  ;■« 
tizatus  quasi  indigeret  purgatione,  nec  quod  aliquod  L 
illi  immineret  periculum  differendo  baptismum,  sed 
cuivis  alii  non  in  parvum  redundat  periculum,  si  £ 
exeat  ex  hac  vita  non  indutus  veste  incorruptionis, 
scilicet  gratia  ; et  licet  bonum  sit  post  baptismum  • 
baptismi  munditiam  custodire,  potius  tamen  est,  ut 
ipse  dicit,  interdum  paulisper  maculari  quam  gratia 
omnino  carere. 

Ad  secundum  dicendum  quod  utilitas  quae  a 
Christo  provenit  hominibus,  praecipue  est  per 
fidem  et  humilitatem  ; ad  quorum  utrumque  valet  ] 
quod  Christus  in  pueritia  vel  adolescentia  non 
coepit  docere,  sed  in  perfecta  aetate.  Ad  fidem,  ^ 
quia  per  hoc  apparet  in  eo  vera  natura  humanita-  \ 
tis,  quod  per  temporum  incrementa  corporaliter 
profecit  : et  ne  hujusmodi  profectus  putaretur 
phantasticus,  noluit  sapientiam  suam,  vel  virtutem 
manifestare  ante  perfectam  corporis  aetatem  : ad 
humilitatem  vero,  ne  ante  perfectam  aetatem  ali- 
quis praesumptuose  praelationis  gradum  et  docendi 
officium  assumat. 

Ad  tertium  dicendum  quod  Christus  propone- 
batur hominibus  in  exemplum  omnium  : et  ideo 
oportuit  in  eo  ostendi  id  quod  competit  omnibus 
secundum  legem  communem,  ut  scilicet  in  aetate 
perfecta  doceret.  Sed  sicut  Gregorius  Nazianzenus 
dicit  in  orat.  39,  quae  est  in  sancta  Lumina,  a 
med.,  non  est  lex  communis  quod  raro  contingit, 
sicut  nec  una  hirundo  ver  facit.  Aliquibus  enim  ex 
quadam  speciali  dispensatione  secundum  divinae 
sapientiae  ordinem  et  rationem  concessum  est  prae- 
ter legem  communem,  ut  ante  perfectam  aetatem 
officium  vel  praesidendi  vel  docendi  haberent,  si- 
cut Salomon,  Daniel  et  Jeremias. 

Ad  quartum  dicendum  quod  Christus  nec  pri- 
mus, nec  ultimus  debuit  a Joanne  baptizari  : quia, 

ut  Chrysostomus  dicit  super  Matth.  (alius  auctor, 
homil.  4,  in  Op.  imperf.,  in  prine.),  Christus  ad 
hoc  baptizatur  ut  confirmaret  praedicationem  et 
baptismum  Joannis , et  ut  testimonium  acciperet  a 
Joanne.  Non  autem  creditum  fuisset  testimonio 
Joannis,  nisi  postquam  fuerunt  multi  baptizati  ab 
ipso.  Et  ideo  non  debuit  primus  a Joanne  baptiza- 
ri. — Similiter  etiam  nec  ultimus,  quia,  sicut  ipse 
ibidem  subdit,  sicut  lux  solis  non  expectat  occasum 
luciferi,  sed  eo  procedente  egreditur,  et  suo  lumine 
obscurat  illius  candorem;  sic  et  Christus  non  expec- 
tavit  ut  cursum  suum  Joanncs  impleret,  sed  adhuc 
eo  docente  et  baptizante  apparuit. 

Articulus  iv 

Utrum  Christus  debuerit  in  Jordane  baptizari. 

Matth.  3. 

Ad  quartum  sic  proceditur,  i.  Videtur  quod 
Christus  non  debuerit  baptizari  in  Jordane.  Veri- 
tas enim  debet  respondere  figurae.  Sed  figura  bap- 
tismi praecessit  in  transitu  maris  Rubri,  ubi  Aigyp- 
tii  sunt  submersi,  sicut  peccata  delentur  in  baptis- 
mo. Ergo  videtur  quod  Christus  magis  debuerit 
baptizari  in  mari  Rubro  quam  in  flumine  Jorda- 
nis. 

2.  Praeterea,  Jordanis  interpretatur  descensus. 
Sed  per  baptismum  aliquis  ascendit  magis  quam 
descendat  : unde  etiam  Matth.  3,  16,  dicitur,  quod 
bapti^alus  Jesus  conjestim  ascendit  de  aqua.  Ergo 
videtur  inconveniens  fuisse  quod  Christus  in  Jor- 
dane baptizaretur. 

3.  Praeterea,  transeuntibus  filiis  Israel,  aqute 
Jordanis  conversae  sunt  retrorsum,  ut  legitur  Jo* 
sue  4,  et  sicut  etiam  in  Psal.  1 1 3 dicitur.  Sed  illi 
qui  baptizantur,  non  retrorsum,  sed  in  anteriora 
progrediuntur.  Non  ergo  fuit  conveniens  quod 
Christus  in  Jordane  baptizaretur. 

— Sed  contra  est  quod  dicitur  Marci  1,  9, 
quod  bapti^atus  est  Jesus  a Joanne  in  Jordane. 

Respondeo  dicendum  quod  fluvius  Jordanis  fuit 
per  quem  filii  Israel  in  terram  promissionis 
intraverunt.  Hoc  autem  habet  baptismus  Christi 
speciale  prae  omnibus  baptismatibus,  quod  introdu- 
cit in  regnum  Dei,  quod  per  terram  promissionis 
significatur  : unde  dicitur  Joan.  3,  y.  Nisi  quis  re- 
natus fuerit  ex  aqua  et  Spiritu  Sancio,  non  potest 
introire  in  regnum  Dei.  Ad  quod  etiam  pertinet 
quod  Elias  divisit  aquas  Jordanis,  quando  erat  in 
curru  igneo  rapiendus  in  coelum,  ut  dicitur  4 Reg. 
2,  quia  scilicet  transeuntibus  per  aquam  baptismi, 
per  ignem  Spiritus  Sancti  patet  aditus  in  coelum. 
Et  ideo  Conveniens  fuit  ut  Christus  in  Jorda- 
ne baptizaretur. 

Ad.  primum  ergo  dicendum  quod  transitus  maris 
Rubri  praefiguravit  baptismum  quantum  ad  hoc 
quod  baptismus  delet  peccata;  sed  transitus  Jor- 


danis quantum  ad  hoc  quod  aperit  januam  regni 
coelestis,  qui  est  principalior  effectus  baptismi,  est 
per  solum  Christum  impletus.  Et  ideo  convenien- 
tius fuit  cuod  Christus  in  Jordane  quam  in  mari 
baptizaretur. 

Ad  secundum  dicendum  quod  in  baptismo  est 
ascensus  per  profectum  gratiae,  qui  requirit  descen- 
sum humilitatis,  secundum  illud  Jacobi  4,  6 : Hu- 
milibus autem  dat  gratiam  ; et  ad  talem  descensum 
referendum  est  nomen  Jordanis. 

Ad  tertium  dicendum  quod,  sicut  Augustinus  di- 
cit in  serm.  de  Epiphan.,  sicut  antea  aqua;  Jordanis 
retrorsum  converscc  fuerant;  ita  modo  Christo  bap- 
tizato, retrorsum  peccata  conversasunt.  — Vel  etiam 
per  hoc  significatur  quod  contra  descensum  aqua- 
rum, benedictionum  fluvius  sursum  ferebatur. 

Articulus  v 

Utrum,  Christo  baptizato,  coeli  debuerint  aperiri. 

Inf. , quast.  49,  art.  3,  ad  3 ; et  3 Sent.,  dist.  18,  ari.  6, 

queest.  3,  ad  2;  et  3 Sent.,  dist.  2,  qiuest.  3 , art.  1,  ad  4 ; 

et  Opusc.  60,  cap.  6. 

Ad  quintum  sic  proceditur.  1.  Videtur  quod 
Christo  baptizato,  non  debuerint  coeli  aperiri.  Illi 
enim  aperiendi  sunt  coeli  qui  indiget  intrare  in  coe- 
lum. quasi  extra  coelum  existens.  Sed  Christus 
semper  erat  in  coelo,  secundum  illud  Joan.  3,13: 
Filius  hominis  qui  est  in  coelo.  Ergo  videtur  quod 
non  debuerint  ei  coeli  aperiri. 

2.  Praeterea,  apertio  coelorum  aut  intelligitur 
spiritualiter  aut  corporaliter.  Sed  non  potest  intel- 
ligi  corporaliter,  quia  corpora  coelestia  sunt  impas- 
sibilia et  infrangibilia,  secundum  illud  Job.  37,  18: 
Tu  forsitan  cum  eo  fabricatus  es  coelos,  qui  soli- 
dissimi quasi  aere  fusi  sunll  Sirriliter  etiam  nec  po- 
test intelligi  spiritualiter,  quia  ante  oculos  filii  Dei 
coeli  antea  clausi  non  fuerant.  Ergo  videtur  incon- 
venienter dici  quod  baptizato  Christo,  aperti  fue- 
rint ei  coeli. 

3.  Praeterea,  fidelibus  coelum  apertum  est  per 
Christi  passionem,  secundum  illud  Hebr.  10,  19  : 
Habemus  fiduciam  in  introitu  sanctorum  in  sanguine 
Christi  : unde  etiam  nec  Christi  baptismo  bapti- 
zati, si  qui  ante  ejus  passionem  decesserint,  coelos 
intrare  potuerunt.  Ergo  magis  debuerunt  aperiri 
coeli  Christo  patiente,  quam  eo  baptizato. 

— Sed  contra  est  quod  dicitur  Luc.  3,  20: 
Jesu  baptizato  et  orante,  apertum  est  ccelum. 


Art.  5.  — Duo  prascipue  tractat  D.  Thomas  in  hoc 
art.  i”  Cujus  causa  hoc  signum  factum  sit;  et  explicat 
in  corp.  art.  Et  2mquomodo  factum  sit,  et  explicat  in 
solut.  ad  2.  Et  c'rca  hanc  solut.  ad  2,  advertit  Cajetanus 
quod  duo  declarantur  : im  quod  coeli  aperti  dicuntur  non 
in  seipsis,  sed  secundum  visionem  Christi.  2"'  Et  qualis 
fuerit  illa  visio,  corporalis,  imaginaria,  vel  intellectualis. 
Et  licet  quaelibet  possibilis  dicatur,  intellectualis  tamen 
convenientior  videtur,  utpote  excellentior. 

Respondeo  dicendum  quod,  sicut  dictum  est  art. 

1 hujus  quaest.,  Christus  baptizari  voluit,  ut 
suo  baptismo  consecraret  baptismum  quo  nos  bap- 
tizaremur. Et  ideo  in  baptismo  Christi  ea  de- 
monstrari debuerunt  quae  pertinent  ad  effi- 
caciam nostri  baptismi.  Circa  quam  tria  sunt 
consideranda.  — Primo  quidem  principalis  virtus, 
ex  qua  baptismus  habet  efficaciam,  quae  quidem 
est  virtus  coelestis.  Et  ideo,  baptizato  Christo, 
apertum  estcxlum , ut  ostenderetur  quod  decaetero 
coelestis  virtus  baptismum  sanctificaret.  — Se- 
cundo, operatur  ad  efficaciam  baptismi  fides  Ec- 
clesiae et  ejus  qui  baptizatur  : unde  et  baptizati 
fidem  profitentur,  et  baptismus  dicitur  fidei  sacra- 
mentum. Per  fidem  autem  inspicimus  coelestia, 
quae  sensutn  et  rationem  humanam  excedunt.  Et 
ad  hoc  significandum  : Christo  baptizato,  aperti 
sunt  coeli.  — Tertio,  quia  per  baptismum  Christi 
specialiter  aperitur  nobis  introitus  regni  coelestis, 
qui  primo  homini  praeclusus  fuerat  per  peccatum. 
Unde  baptizato  Christo , aperti  sunt  cxli , ut  osten- 
deretur quod  baptizatis  patet  via  in  coelum.  Post 
baptismum  autem  necessaria  est  homini  jugis  oratio 
ad  hoc  quod  coelum  introeat.  Licet  enim  per  bap- 
tismum remittantur  peccata,  remanet  tamen  fomes 
peccati,  nos  impugnans  interius,  et  mundus,  et 
daemones*  qui  impugnant  exterius.  Et  ideo  signan- 
ter dicitur  Luc.  3 quod  Jesu  baptizato  et  orante, 
apertum  est  coelum,  quia  scilicet  fidelibus  necessa- 
ria est  oratio  post  baptismum  : vel  ut  detur  intel- 
ligi  quod  hoc  ipsum,  quod  per  baptismum  coelum 
aperitur  credentibus  , est  ex  virtute  orationis 
Christi.  Unde  signanter,  Matth.  3,  dicitur  quod 
apertum  est  ei  coelum,  id  est  omnibus  propter 
eum ; sicut  si  imperator  alicui  pro  alio  petenti  di- 
cat : Ecce  hoc  beneficium  non  illi  do,  sed  libi,  id 
est,  propter  te  illi,  ut  Chrysostomus  (alius  auctor) 
dicit  super  Matth.,  hom.  4 in  Op.  imperf.,  a 
med. 

Ad  primum  ergo  dicendum  quod,  sicut  Chry- 
sostomus dicit  super  Matth.,  ibidem,  sicut  Chris- 
tus secundum  dispensationem  humanam  baplhatus 
est,  quamvis  ipse  propter  se  baptismo  non  indigeret; 
sic  etiam  secundum  humanam  dispensationem  aperti 
sunt  ei  cxli;  secundum  autem  naturam  divinam 
semper  erat  in  cxlis. 

Ad  secundum  dicendum  quod,  sicut  Hieronymus 
dicit  super  Matth.,  cap.  3,  in  hunc  loc.,  cxli 
aperti  sunt,  Christo  baptizato,  non  reseratione  ele- 
mentorum, sed  spiritualibus  oculis;  sicut  et  Eze- 
chiel  in  principio  voluminis  sui  cxlos  apertos  esse 
commemorat.  Et  hoc  probat  Chrysostomus  super 
Matth.,  loc.  sup.Cit.,  dicens  quod  si  ipsa  creatura, 
scilicet  coelorum,  rupta  fuisset,  non  dixisset : Aperti 
sunt  ei : quia  quod  corporaliter  aperitur,  omnibus 
est  apertum.  Und  etiam  Marci  i,  10,  expresse  di- 
citur quod  Jesus  slatim  ascendens  de  aquct  vidit 
apertos  cxlos , quasi  ipsa  apertio  coelorum  ad  visio- 
nem Christi  referatur.  Quod  quidem  aliqui  referunt 


ad  visionem  corporalem,  dicentes  quod  circa 
Christum  baptizatum  tantus  splendor  fulsit  in  bap- 
tismo, ut  viderentur  coeli  aperti.  Potest  etiam  re- 
ferri ad  imaginariam  visionem;  per  quem  modum 
Ezechiel  vidit  coelos  apertos  : formabatur  enim  ex 
virtute  divina  et  voluntate  rationis  talis  visio  in  ima- 
ginatione Christi,  ad  designandum  quod  per  bap- 
tismum coeli  aditus  hominibus  aperitur.  Potest 
etiam  ad  visionem  intellectualem  referri,  prout 
scilicet  Christus  vidit,  jam  baptismo  sanctificato, 
apertum  esse  coelum  hominibus,  quod  tamen  etiam 
ante  viderat  esse  flendum. 

Ad  tertium  dicendum  quod  per  passionem  Christi 
aperitur  coelum  hominibus  (1),  sicut  per  causam 
communem  apertionis  coelorum.  Oportet  tamen 
hanc  causam  communem  apertionis  coelorum  sin- 
gulis applicari,  ad  hoc  quod  coelum  introeant  : 
quod  quidem  fit  per  baptismum,  secundum  illud 
Rom.  6,  3 : Quicumque  baptizati  sumus  in  Christo 
Jesu,  in  morte  ipsius  baptizati  sumus.  Et  ideo  po- 
tius fit  mentio  de  apertione  coelorum  in  baptismo 
quam  in  passione  Christi.  — Vel,  sicut  Chrysos- 
tomus dicit  super  Matth.  (alius  auctor,  hom.  4 in 
Op.  imperf.,  a med.),  baptizato  Christo  cxli  tan- 
tum sunt  aperti;  postquam  vero  tyr  Annum  vicit  per 
crucem,  quia  non  erant  necessarix  porlx  cxlo  nun- 
quam claudendo,  non  dicunt  angeli : « Aperite  por- 
tas, » jam  enim  erant  apertx  ; sed  : « Tollite  por- 
tas. » Per  quod  dat  inteligere  Chrysostomus  quod 
obstacula,  quibus  prius  obsistentibus,  animae  de- 
functorum introire  non  poterant  coelos,  sunt  tota- 
liter per  passionem  Christi  ablata;  sed  in  baptismo 
Christi  sunt  aperta,  quasi  manifestata  jam  via  per 
quam  homines  erant  in  coelum  ihtraturi. 

Articulus  vi 

Utrum  convenienter  Spiritus  Sanctus  super  Christum 
baptizatum  descenderit  in  specie  columbae. 

Infi,  quast.  46,  ari.  4,  ad  2 ; et  Opusc  60,  cap.  y. 

Ad  sextum  sic  proceditur.  1.  Videtur  quod  in- 
convenienter Spiritus  Sanctus  super  Christum  bap- 
tizatum dicatur  descendisse  in  specie  columbae. 
Spiritus  enim  Sanctus  habitat  in  homine  per  gra- 
tiam. Sed  in  homine  Christo  fuit  plenitudo  gratias 
a principio  suae  conceptionis,  quia  fuit  unigenitus  a 
Patre,  ut  ex  supra  dictis  patet,  quaest.  33,  art.  4. 
Non  ergo  debuit  Spiritus  Sanctus  ad  eum  mitti  in 
baptismo. 

Art.  6.  — Adverte  hic  quod  minus  respondendo  de- 
terminatur, quam  fuerit  quaesitum.  Nam  quaesitum  est  de 
descensu  Spiritus  Sancti  in  specie  columbae,  et  respon- 
detur de  descensu  Spiritus  Sancti,  nihil  dicendo  de 
specie  columbae.  Et  ideo,  quia  reservavit  hoc  secundum, 
responsioni  ad  argumenta.  — Tertullianus  docuit(lib.  de 
Incarnatione),  fuisse  illam  columbam  unitam  hyposta- 
tice. Sed  oppositum  est  certissimum,  et  ab  omnibus  te- 
netur. 

(1)  Ita  Mss.  et  editi  melioris  nots.—  AI.,  omnibus. 

2.  Praeterea,  Christus  dicitur  in  mundum  des- 
cendisse per  mysterium  incarnationis,  quando 
exinanivit  semelipsum,  formam  servi  accipiens,  Phi- 
lipp.  2.  Sed  Spiritus  Sanctus  non  est  incarnatus. 
Ergo  inconvenienter  dicitur  quod  Spiritus  Sanctus 
descenderit  super  eum. 

3.  Praeterea,  in  baptismo  Christi  ostendi  debuit, 
sicut  in  quodam  exemplari,  id  quod  fit  in  nostro 
baptismo.  Sed  in  nostro  baptismo  non  fit  aliqua 
missio  visibilis  Spiritus  Sancti.  Ergo  nec  in  bap- 
tismo Christi  debuit  fieri  visibilis  missio  Spiritus 
Sancti. 

4.  Praeterea,  Spiritus  Sanctus  a Christo  in  om- 
nes alios  derivatur,  secundum  illud  Joan.  1,  15  : 
De  plenitudine  ejus  nos  omnes  accepimus.  Sed  su- 
per Apostolos  Spiritus  Sanctus  descendit,  non  in 
specie  columbae,  sed  in  specie  ignis.  Ergo  nec  su- 
per Christum  debuisset  descendere  in  specie  co- 
lumbae, sed  in  specie  ignis. 

— Sed  contra  est  quod  dicitur  Luc.,  3,  22  : 
Descendit  Spiritus  Sanctus  corporali  specie , sicut  co- 
lumba, in  ipsum. 

Respondeo  dicendum  quod  hoc  quod  circa 
Christum  factum  est  in  ejus  baptismo,  sicut 
Chrysostomus  dicit  super  Matth.  (alius  auctor, 
hom.  4 in  Op.  imperf.,  a med.),  pertinet  ad  mys- 
terium omnium  qui  postmodum  luerant  baptizandi. 
Omnes  autem  qui  baptismo  Christi  baptizantur* 
Spiritum  Sanctum  recipiunt,  nisi  ficte  accedant, 
secundum  illud  Matth.  3,  2 : Ipse  vos  bapli\abitin 
Spiritu  Sancto.  Et  ideo  conveniens  fuit  ut  su- 
per Christum  baptizatum  Spiritus  Sanctus 
descenderet. 

Ad  primum  ergo  dicendum  quod,  sicut  Augusti- 
nus dicit  i$  de  Trinit.,  cap.  26,  circa  med.  absur- 
dissimum est  dicere  quod  Christus,  cum  jam  tri- 
ginta esset  annorum , acceperit  Spiritum  Sanctum; 
sed  venit  ad  baptismum  sicut  sine  peccato , ita  non 
sine  Spiritu  Sancto.  Si  enim  de  Joanne  scriptum  est 
quod  Spiritu  Sancto  replebitur  ab  utero  matris  suce  ; 
quid  de  homine  Christo  dicendum  est,  cujus  carnis 
ipsa  conceptio  non  carnalis,  sed  spiritualis  fuit) 
Tunc  ergo , id  est  in  baptismo,  corpus  suum,  id  est, 
Ecclesiam,  praefigurare  dignatus  est,  in  qua  praeci- 
pue bapti^ati  accipiunt  Spiritum  Sanctum. 

Ad  secundum  dicendum  quod,  sicut  Augusti- 
nus dicit  in  2 de  Trinit.,  cap.  6,  Spiritus  Sanctus 
descendisse  dicitur  super  Christum  corporali  spe- 
cie, sicut  columba,  non  quia  ipsa  substantia  Spiri- 
tus Sancti  videretur,  quae  est  invisibilis;  neque  ita 
quod  illa  visibilis  creatura  in  unitatem  personae  di- 
vinae assumeretur  : neque  enim  dicitur  quod  Spi- 
ritus Sanctus  sit  columba,  sicut  dicitur  quod  Filius 
Dei  est  homo  ratione  unionis.  Neque  etiam  hoc 
modo  Spiritus  Sanctus  visus  est  in  specie  columbae, 
sicut  Joannes  vidit  agnum  occisum  in  Apocalypsi, 
ut  habetur  Apoc.  5,  illa  enim  visio  facta  fuit  in 
spiritu  per  spirituales  imagines  corporum  : de  illa 

vero  columba  nullus  unquam  dubitavit  quin  oculis 
visa  sit.  Nec  etiam  hoc  modo  in  specie  columbae 
Spiritus  Sanctu9  apparuit,  sicut  dicitur  1 ad  Co- 
rinth.  10,  4 : Petra  autem  erat  Christus ; illa>  enim 
petra  jam  erat  in  creatura ; et  per  significationis 
modum  (1)  nuncupata  est  nomine  Christi,  quem  si- 
gnificabat; illa  autem  columba  ad  hoc  tantum  si- 
gnificandum repente  extitit;  et  postea  cessavit, 
sicut  flamma  quae  in  rubo  apparuit  Moysi,  Dicitur 
ergo  Spiritus  Sanctus  descendisse  super  Christum 
non  ratione  unionis  ad  columbam,  sed  vel  ratione 
ipsius  columbae  significantis  Spiritum  Sanctum, 
quae  descendendo  super  Christum  venit,  vel  etiam 
ratione  spiritualis  gratiae,  quae  a Deo  per  modum 
cujusdam  descensus  in  creaturam  derivatur  secun- 
dum illud  Jacobi  1,  17  : Omne  datum  optimum , et 
omne  donum  perfectum  desursum  est,  descen- 
dens a Patre  luminum. 

Ad  tertium  dicendum  quod,  sicut  Chrysosto- 
mus dicit  super  Matth.,  hom.  12,  ante  med.,  in 
principiis  spiritualium  rerum  semper  sensibiles  appa- 
rent visiones,  propter  eos  qui  nullam  inleltigenliani 
incorporalis  natur  ce  suscipere  possunt ; ut  si  postea 
non  fiant,  ex  his  qucv  semel  facta  sunt,  recipiant  fi- 
dem. Et  ideo  circa  Christum  baptizatum  corporali 
specie  Spiritus  Sanctus  visibiliter  descendit,  ut 
super  omnes  baptizatos  invisibiliter  postea  creda- 
tur descendere. 

Ad  quartum  dicendum  quod  Spiritus  Sanctus  in 
specie  columbae  apparuit  super  Christum  baptiza- 
tum, propter  quatuor.  — Primo  quidem  propter 
dispositionem  quae  requiritur  in  baptizato,  ut  scilicet 
non  fictus  accedat,  quia,  sicut  dicitur  Sap.  i,  5 : 
Spiritus  Sanctus  disciplina;  effugiet  fictum.  Columba 
autem  est  animal  simplex,  astutia  et  dolo  carens  ; 
unde  dicitur  Matth.  10,  16  : Estote  simplices,  sicut 
columbae.  — Secundo,  ad  designandum  septem 
dona  Spiritus  Sancti,  quae  cblumba  suis  proprie- 
tatibus significat.  Columba  enim  secus  fluenta  ha- 
bitat, ut  inde,  viso  accipitre,  mergat  se  et  evadat  : 
quod  pertinet  ad  donum  sapientiae,  per  quam 
sancti  secus  Scripturae  divinae  fluenta  resident,  ut 
incursum  diaboli  evadant.  Item  columba  meliora 
grana  eligit  : quod  pertinet  ad  donum  scientiae, 
qua  sancti  sententias  sanas,  quibus  pascantur,  eli- 
gunt. Item  columba  alienos  pullos  nutrit  : quod 
pertinet  ad  donum  consilii,  quo  sancti  eos  homi- 
nes, qui  fuerunt  pulli,  id  est,  imitatores  diaboli* 
doctrina  nutriunt  et  exemplo.  Item  columba  non 
lacerat  rostro  : quod  pertinet  ad  donum  intellec- 
tus, quo  sancti  bonas  sententias  lacerando  non 
pervertunt,  haereticorum  more.  Item  columba  felle 
caret  : quod  pertinet  ad  donum  pietatis,  per  quam 
sancti  ira  irrationabili  carent.  Item  columba  in  ca- 
vernis petrae  nidificat  : quod  pertinet  ad  donum 
fortitudinis,  qua  sancti  in  plagis  mortis  Christi,  qui 


(1)  Ita  cum  Garcia  recentiores  editi.  — Veteres  cum 
Mss.,  per  actionis  modum. 

est  petra  firma,  nidum  ponunt,  id  est,  suum  refu- 
gium et  spem.  Item  columba  gemitum  pro  cantu 
habet : quod  pertinet  ad  donum  timoris,  quo  sancti 
delectantur  in  gemitu  pro  peccatis.  — Tertio  ap- 
paruit Spiritus  Sanctus  in  specie  columbae  propter 
effectum  baptismi,  qui  est  remissio  peccatorum,  et 
reconciliatio  ad  Deum.  Columba  enim  est  animal 
mansuetum  : et  ideo,  sicut  Chrysostomus  dicit  su- 
per Matth.,  homil.  12,  parum  ante  med.,  in  dilu- 
vio apparuit  hoc  animal , « ramum  ferens  olivce,  » 
el  communem  orbis  terrarum  tranquillitatem  annun- 
tians : et  nunc  etiam  columba  apparet  in  baptismo , 
liberatorem  nobis  demonstrans.  — Quarto,  appa- 
ruit Spiritus  Sanctus  in  specie  columbae  super  Do- 
minum baptizatum,  ad  designandum  communem 
effectum  baptismi  (1),  qui  est  constructio  eccle- 
siasticae unitatis.  Unde  dicitur  Ephes.  3,  23,  quod 
Christus  tradidit  semelipsum...,  ut  exhiberet  sibi 
gloriosam  Ecclesiam , non  habentem  maculam  aut 
rugam,  aut  aliquid  hujusmodi;  lavans  eam  lavacro 
cquce  in  verbo  vitae.  Et  ideo  convenienter  Spiritus 
Sanctus  in  baptismo  demonstratus  est  in  specie 
columbae,  quae  est  animal  amicabile  et  gregale. 
Unde  et  Cant.  6,  .8,  dicitur  de  Ecclesia  : Una  est 
columba  mea.  Super  Apostolos  autem  in  specie 
ignis  Spiritus  Sanctus  descendit,  propter  duo.  — 
Primo  quidem  ad  ostendendum  fervorem,  quo  cor- 
da eorum  erant  commovenda,  ad  hoc  quod  Chris- 
tum ubique  inter  pressuras  praedicarent  : et  ideo 
etiam  in  igneis  linguis  apparuit.  Unde  Augustinus 
dicit  super  Joan.  tract.  6,  aliquant.  a prine.  : Duo- 
bus modis  ostendit  visibiliter  Dominus  Spiritum 
Sanctum,  scilicet  per  columbam  super  Dominum 
baptizatum , et  per  ignem  super  discipulos  congre- 
gatos : ibi  simplicitas,  liic  fervor  ostenditur.  Ergo 
ne  spiritu  sanctiftcati  dolum  habeant,  in  columba  de- 
monstratus est;  et  ne  simplicitas  frigida  remaneat, 
in  igne  demonstratus  est.  Nec  te  moveat,  quia  lin- 
guce  divisa  sunt : unitatem  in  columba  cognosce.  — 
Secundo,  quia,  sicut  Chrysostomus  dicit  (habetur 
in  Cat.  D.  Thom.,  sup.  illud  Luc.  3 : Jesu  bapti- 
zato), cum  oportebat  deliciis  ignoscere,  quod  fit  in 
baptismo,  mansuetudo  necessaria  erat,  qua’  demons- 
tratur in  columba;  sed  ubi  adepti  sumus  gratiam, 
restat  judicii  tempus,  quod  significatur  per  ignem. 

Articulus  vii 

Utrum  illa  columba,  in  qua  apparuit  Spiritus  Sanctus,  fue- 
rit verum  animal. 

Joan.  1,  lect.  20 ; et  Opuic.  60,  cap.  9. 

Ad  septimum  sic  proceditur.  1.  Videtur  quod 

Art.  7.  — Cajetanus  tenet  contra  S.  Thomam  illam  co- 
lumbam non  fuisse  verum  animal,  sed  apparens,  licet  fue- 
rit vere  figura  visibilis.  Et  hoc  etiam  tenent  Lyranus  et 
Abulensis,  et  tenuit  ipse  S.  Thomas  in  dist.  16,  quaest. 
1 , art.  5 ad  j.  Hic  autem  S.  Thomas  secutus  est  S S.  Au- 
gust.  Hieronym.  et  Anselmum. 

(i)  Ita  cum  plurimis  Mss.  editi  passim.— In  cod.  Alcan. 
deest  baptismi. 


illa  columba  in  qua  Spiritus  Sanctus  apparuit,  non 
fuerit  verum  animal.  Illud  enim  videtur  specie  te-  ' 
nus  apparere  quod  secundum  similitudinem  appa- 
ret. Sed  Luc.  3,21,  dicitur  quod  descendit  Spiri- 
tus Sanctus  corporali  specie,  sicut  columba,  in  ip- 
sum. Non  ergo  fuit  vera  columba,  sed  quaedam 
similitudo  columbae. 

2.  Praeterea,  sicut  natura  nihil  facit  frustra,  ita 
nec  Deus,  ut  dicitur  in  1 de  Coelo  text.  32,  et  2, 
text.  39.  Sed  cum  columba  illa  non  advenerit,  nisi 
ut  aliquid  significaret,  atque  praeteriret,  ut  Augus- 
tinus dicit  in  2 de  Trinit.,  cap.  6,  in  fin.,  frustra 
fuisset  vera  columba,  quia  hoc  ipsum  fieri  poterat 
per  columbae  similitudinem.  Non  ergo  illa  colum- 
ba fuit  verum  animal. 

3.  Praeterea,  proprietates  cujus'ibet  rei  ducunt 
in  cognitionem  naturae  illius  rei.  Si  ergo  fuisset  illa 
columba  verum  animal,  proprietates  columbae  si- 
gnificarent naturam  veri  animalis,  non  autem  effec-  :- 
tus  Spiritus  Sancti.  Non  ergo  videtur  quod  illa  co- 
lumba fuerit  verum  animal. 

— Sed  contra  e>t  quod  Augustinus  dicit  in  lib. 
de  Agone  christiano,  cap.  22,  a med.  : Neque  hoc  • 
ita  dicimus,  ut  Dominum  Jesum  Christum  dica-  j 
mus  solum  verum  corpus  habuisse,  Spiritum  autem 
Sanctum  fallaciter  apparuisse  oculis  hominum  ; sed 
ambo  illa  corpora  vera  esse  credimus. 

Respondeo  dicendum  quod,  sicut  supra  dictum 
est,  quaest.  3,  art.  1,  non  decebat  ut  Filius 
Dei  qui  est  veritas  Patris,  aliqua  fictione  uteretur.  I 
Et  ideo  non  phantasticum,  sed  verum  corpus  acce-  ~ 
p t.  Et  quia  Spiritus  Sanctus  dicitur  spiritus  ve- 
ritatis, ut  patet  Joan.  16,  ideo  etiam  ipse  veram  co- 
lumbam formavit,  in  qua  appareret,  licet  non 
assumeret  ipsam  in  unitatem  personae.  Unde  post 
praedicta  verba  Augustinus  subdit : Sicut  non  opor- 
tebat ut  omines  falleret  Filius  Dei;  sic  etiam  non  opor-  ■ 
tebat  ut  falleret  Spiritus  Sanctus.  Sed  omnipotenti 
Deo,  qui  universam  creaturam  ex  nihilo  fabricavit, 
non  erat  difficile  verum  corpus  columba:  sine  alia- 
rum columbarum  ministerio  figurare  ; sicut  non  fuit 
ei  difficile  verum  corpus  in  utero  Maria:  sine  virili 
semine  fabricare;  cum  creatura  corporea  el  in  visce- 
ribus fcemince  ad  formandum  hominem,  el  in  ipso 
mundo  ad  formandam  columbam,  imperio  Domini 
voluntatique  serviret. 

Ad  primum  ergo  dicendum  quod  Spiritus  Sanc- 
tus dicitur  descendisse  in  specie  vel  similitudine 
columbae,  non  ad  excludendam  veritatem  columbae, 
sed  ad  ostendendum  quod  ipse  non  apparuit  in 
specie  suae  substantiae. 

Ad  secundum  dicendum  quod  non  fuit  super- 
fluum formare  veram  columbam,  ut  in  ea  Spiritus 
Sanctus  appareret,  quia  per  ipsam  veritatem  co- 
lumbae significatur  veritas  Spiritus  Sancti  et  effec- 
tuum ejus. 

Ad  tertium  dicendum  quod  proprietates  colum- 
bae eodem  modo  ducunt  ad  significandam  naturam 

columbae,  et  ad  significandos  effectus  Spiritus 
Sancti.  Per  hoc  enim  quod  columba  habet  tales 
proprietates,  ostenditur  quod  columba  significat 
Spiritum  Sanctum. 

Articulus  viii 

Utrum  convenienter,  Christo  baptizato,  fuerit  vox  Patris 
audita  Filium  protestantis. 

/»/.,  quasi.  49,  art.  4,  et  quasi.  66,  art.  6,  corp.;  et 
Opusc.  60,  cap.  9. 

Ad  octavum  sic  proceditur.  1.  Videtur  quod 
inconvenienter,  Christo  baptizato,  fuerit  vox  Pa- 
tris audita  Filium  protestantis;  Filius  enim  et  Spi- 
ritus Sanctus,  secundum  hoc  quod  sensibiliter  ap- 
paruerunt, dicuntur  visibiliter  esse  missi.  Sed  Pa- 
tri non  convenit  mitti,  ut  patet  per  Augustinum  in 
2 deTrin.,  cap.  12,  in  fin.  Ergo  etiam  nec  appa- 
rere. 

2.  Praeterea,  vox  est  significativa  verbi  in  corde 
concepti.  Sed  Pater  non  est  Verbum.  Ergo  incon- 
venienter manifestatur  in  voce. 

3.  Praeterea,  homo  Christus  non  incoepit  esse 
filius  Dei  in  baptismo,  sicut  quidam  haeretici  puta- 
verunt ; sed  a principio  suae  conceptionis  fuit  filius 
Dei.  Magis  ergo  in  nativitate  debuit  vox  Patris 
protestari  Christi  divinitatem  quam  in  ejus  bap- 
tismo. 

— Sed  contra  est  quod  Matth.  3,  17,  dicitur  ; 
Ecce  vox  de  coelis  dicens:  Hic  est  Filius  meus  dilec- 
tus, in  quo  mihi  complacui. 

Respondeo  dicendum  quod  sicut  supra  dictum  est 
art.  6 huj.  quaest.,  in  baptismo  Christi,  qui  fuit 
exemplar  nostri  baptismi,  demonstrari  debuit  quod 
in  nostro  baptismo  perficitur.  Baptismus  autem 
quo  baptizantur  fideles,  consecratur  in  invocatione 
et  virtute  Trinitatis,  secundum  illud  Matth.  ult.  19: 
Euntes  docete  omnes  gentes,  baptizantes  eos  in  no- 
mine Patris , et  Filii,  et  Spiritus  Sancti.  Et  ideo  in 
baptismo  Christi,  ut  Hieronymus  dicit,  sup.  illud 
Matth.  3 : Et  ecce  aperti,  etc.,  mysterium  Trinita- 
tis demonstratur.  Dominus  enim  in  natura  humana 
baptizatur  : Spiritus  Sanctus  descendit  in  specie 
columbae;  Patris  vox  testimonium  Filio  perhiben- 
tis auditur.  Et  ideo  conveniens  fuit  ut  in  illo 
baptismo  Pater  declararetur  in  voce. 

Ad  primum  ergo  dicendum  quod  missio  visibilis 
addit  aliquid  super  apparitionem,  scilicet  auctorita- 
tem mittentis.  Et  ideo  Filius  et  Spiritus  Sanctus,  qui 
sunt  ab  alio,  dicuntur  mitti  visibiliter,  et  non  solum 
apparere;  Pater  autem  qui  non  est  abalio,  apparere 
quidem  potest,  visibiliter  autem  mitti  non  potest. 

Adsecundum  dicendum  quod  Pater  non  demons- 
tratur in  voce,  nisi  sicut  auctor  vocis,  vel  loquens 
per  vocem  : et  quia  proprium  est  Patri  producere 
Verbum,  quod  est  dicere,  vel  loqui,  ideo  convenien- 
tissime Pater  per  vocem  manifestatus  est,  quae  si- 


gnificat Verbum  : unde  et  ipsa  vox  a Patre  emissa 
filiationem  Verbi  protestatur  : et  sicut  species  co- 
lumbae, in  qua  demonstratus  est  Spiritus  Sanctus, 
non  est  ipsa  natura  Spiritus  Sancti;  nec  species  ho- 
minis, in  qua  demonstratus  est  ipse  Filius,  est  ipsa 
natura  Filii  Dei : ita  etiam  ipsa  vox  non  pertinet  ad 
naturam  Verbi  vel  Patris  loquentis.  Unde  Joan.  5, 
3 7,  Dominus  dicit  : Neque  vocem  ejus,  id  est,  Pa- 
tris, unquam  audistis,  neque  speciem  ejus  vidistis.  Per 
quod,  sicut  Chrysostomus  dicit  super  Joan.,  hom. 
39,  a med.,  paulatim  eos  in  philosophicum  dogma 
inducens  ostendit  quoniam  neque  vox  circa  Deum 
est,  neque  species ; sed  superior  est  et  figuris,  et  lo- 
quelis talibus.  Et  sicut  columbam  et  etiam  huma- 
nam naturam  a Christo  assumptam  tota  Trinitas 
operata  est,  ita  etiam  et  formationem  vocis ; sed 
tamen  in  voce  declaratur  solus  Pater  ut  loquens; 
sicut  naturam  humanam  solus  Filius  assumpsit,  et 
sicut  in  columba  solus  Spiritus  Sanctus  demons- 
tratus est,  ut  patet  per  Augustinum  (Fulgentium) 
in  lib.  de  Fide  ad  Petrum,  cap.  9. 

Ad  tertium  dicendum  quod  divinitas  Christi  non 
debuit  omnibus  in  ejus  nativitate  manifestari,  sed 
magis  occultari  in  defectibus  infantilis  aetatis.  Sed 
quando  jam  pervenit  ad  perfectam  aetatem,  in  qua 
oportebat  eum  docere  et  miracula  facere,  et  homi- 
nes ad  se  convertere,  tunc  testimonio  Patris  erat 
ejus  divinitas  manifestanda,  ut  ejus  doctrina  credi- 
bilior fieret  : unde  et  ipse  dicit  Joan.  5,  37  : Qui 
misit  me  Pater,  ipse  testimonium  perhibet  (1)  de  me. 
Et  hoc  praecipue  in  baptismo,  per  quem  homines 
renascuntur  in  filios  Dei  adoptivos.  Filii  autem 
Dei  adoptivi  instituuntur  ad  similitudinem  filii  na- 
turalis, secundum  illud  Rom.  8,  29  : Quos  praesci- 
vit, hos  et  praedestinavit  conformes  fieri  imaginis 
Filii  sui.  Unde  Hilarius  dicit  super  Matth.,  can. 
2,  in  fin.,  quod  super  Jesum  baptizalum  des- 
cendit Spiritus  Sanctus , et  vox  Patris  audita  est 
dicentis  : « Hic  est  filius  meus  dilectus,  » ut  ex  his 
quae  consummabantur  in  Christo,  cognosceremus 
post  aqua : lavacrum  et  de  caelestibus  portis  (2)  sanc- 
tum in  nos  Spiritum  involare,  et  paternae  vocis  adop- 
tione Dei  filios  Jieri. 

QUAESTIO  XL 

de  modo  conversationis  Christi.  — In  quatuor 
articulos  divisa. 

Consequenter  post  ea  quae  pertinent  ad  ingres- 
sum Christi  in  mundum,  vel  ad  ejus  principium, 
considerandum  restat  de  his  quae  pertinent  ad  pro- 


Qu.estio  40.  — Adverte  quod  conversatio  Christi  post 
Joannis  baptisma  tractatur  ab  Auctore  : conversatio  au- 
tem ante  illud  tempus  tacetur.  In  illo  tempore  autem, 

(1)  Vulgata,  perhibuit. 

(2)  Ita  Mss.  et  editi  communiter.  — Cod.  Alcan.,  parti- 
bus. 


S.  Thom.  Aq.  — Sum.  Tueol.  IV.—  16. 

grassum  ipsius  : — et  primo  considerandum  es  j 
de  modo  conversationis  ipsius ; — secundo,  de 
tentatione  ejus  ; — tertio,  de  doctrina  ; — quarto, 
de  miraculis. 

Circa  primum  quaeruntur  quatuor  : i°  utrum 
Christus  debuerit  solitariam  vitam  ducere,  an  in- 
ter homines  conversari  ; 20  utrum  debuerit  auste- 
ram vitam  ducere  in  cibo,  et  potu,  et  vestitu,  an 
cum  aliis  communem  ; 30  utrum  debuerit  abjecte 
vivere  in  hoc  mundo,  an  in  divitiis  et  honore  ; 40 
utrum  debuerit  secundum  legem  vivere. 

Articulus  primus 

Utrum  conveniens  fuerit  Christum  inter  homines 
conversari. 

In}.,  art.  2,  corp.;  et  2-2 , qua  st.  2/,  art.  6,  ad  y. 

Ad  primum  sic  proceditur.  1.  Videtur  quod 
Christus  non  debuerit  inter-  homines  conversari, 
sed  solitariam  vitam  agere.  Oportebat  enim  quod 
Christus  sua  conversatione  non  solum  se  homi- 
nem ostenderet  esse,  sed  etiam  Deum.  Sed  Deum 
non  convenit  cum  hominibus  conversari  : dicitur 
enim  Danielis2,  1 1 : Exceptis  diis,  quorum  non  est 
cum  hominibus  conversatio  ; et  Philosophus  dicit  in 
1 Politicae,  cap.  2,  amed.,  quod  ille  qui  solitarius 
vivit,  aut  est  bestia,  si  scilicet  propter  saevitiam 
hoc  faciat,  aut  est  Deus, si  hoc  faciat  propter  con- 
templandam veritatem.  Ergo  videtur  quod  non 
fuerit  conveniens  Christum  inter  homines  conver- 
sari. 

2.  Praeterea,  Christus,  dum  in  carne  mortali 
vixit,  debuit  perfectissimam  vitam  ducere.  Perfec- 
tissima autem  vita  est  contemplativa,  ut  in  secun- 
da parte  habitum  est,  2-2,  quaest.  182,  art.  1 et  2. 
Ad  vitam  autem  contemplativam  maxime  compe- 
tit solitudo,  secundum  illud  Oseae  2,  14  : Ducam 
eam  in  solitudinem,  et  loquar  ad  cor  ejus.  Ergo  vi- 
detur quod  Christus  debuerit  solitariam  vitam  du- 
cere. 

3.  Praeterea,  conversatio  Christi  debuit  esse 
uniformis,  quia  semper  in  eo  debuit  apparere  id 
quod  optimum  est.  Sed  quandoque  Christus  soli- 
taria loca  quaerebat,  turbas  declinans  ; unde  Re- 
migius  dicit  super  Matth.  (habetur  in  Cat.  D. 
Thom.,  in  princip.,  cap.  5)  : Tria  refugia  legitur 
Dominus  habuisse,  navim,  montem,  et  desertum: 


exercuit  artem  fabrilem  in  civitate  Nazareth,  ut  eruitur 
ex  Matth.  15,  et  Mare.  6. — Et  quanquam  in  ordine  evan- 
gelicas  narrationis,  baptismum  proxime  sequatur  Christi 
jejunium  et  tentatio,  D.  Thomas  autem,  ut  servato  doc- 
trinae ordine,  ab  universalibus  ad  singularia  descendat, 
explicato  Christi  baptismo,  qui  fuit  quasi  initium  osten- 
sionis et  manifestationis  Christi,  quaestionem  hanc  inter- 
ponit, in  qua  explicat  rationem  modumque  vivendi,  quem 
Christus  in  hac  vita  elegit.  Qu*  autem  in  tribus  primis 
art.  docet,  sunt  quidem  egregia,  et  ad  mores  hominum 
componendos  notanda. 


t ad  quorum  alterum,  quotiescumque  a turbis  com- 
primebatur, conscendebat.  Ergo  et  semper  debuit 
solitariam  vitam  agere. 

— Sed  contra  est  quod  dicitur  Baruch.  3,  38  : 
Post  heee  in  terris  visus  est,  et  cum  hominibus  con- 
versatus est. 

Respondeo  dicendum  quod  conversatio  Christi 
talis  debuit  esse  ut  conveniret  fini  incarnatio-  j 
nis,  secundum  quam  venit  in  mundum.  — Venit 
autem  in  mundum  primo  quidem  ad  manifestan- 
dum veritatem,  sicut  ipse  dicit  Joan.  18,  3 7 : In 
hoc  natus  sum,  et  ad  hoc  veni  in  mundum,  ut  tes- 
timonium perhibeam  veritati.  Et  ideo  non  debe- 
bat se  occultare,  vitam  solitariam  agens,  sed 
in  publicum  procedere,  publice  praedicando. 
Unde  Lucae  4,  43.  dixit  illis  qui  volebant  eum  de- 
tinere : Quia  et  aliis  civitatibus  oportet  me  evange- 
Ifare  regnum  Dei,  quia  ideo  missus  sum.  — Se-  ; 
eundo,  venit  ad  hoc  ut  homines  a peccato  libera- 
ret, secundum  iilud  1 ad  Timoth.  1,15:  Christus 
Jcsus  venit  in  hunc  mundum  peccatores  salvos  Ja- 
cere. Et  ideo,  ut  Chrysostomus  dicit  (habetur  in 
Cat.  aur.  D.  Th.,  sup.  illud  Luc.  4 : Quia  et 
aliis  civilatib.),  licet  in  eodem  loco  manendo  posset  r 
Christus  ad  se  omnes  attrahere,  ut  ejus  praedica-  . 
tionem  audirent ; non  tamen  hoc  fecit,  praebens  no- 
bis  exemplum  ut  perambulemus,  et  requiramus  pe- 
reuntem, sicut  pastor  ovem  perditam,  et  medicus 
accedit  ad  infirmum.  — Tertio,  venit  ut  per  ipsum 
habeamus  accessum  ad  Deum,  ut  dicitur  Rom.  5. 

Et  ideo  familiariter  cum  hominibus  conversando,  ' 
conveniens  fuit  ut  hominibus  fiduciam  daret  ad  se 
accedendi.  Unde  dicitur  Matth.  9,  10 '.Factum est, 
discumbente  eo  in  domo,  ecce  multi  publicani  et  . 
peccatores  venientes  discumbebant  cum  Jesu  ei  dis- 
cipulis ejus ; quod  exponens  Hieronymus  dicit: 
Peccatores  viderunt  publicanum  (1),  a peccatis  ad 
meliora  conversum,  locum  invenisse  poenitentia: ; et 
ob  id  etiam  ipsi  non  desperant  salutem. 

Ad  primum  ergo  dicendum  quod  Christus  per 
humanitatem  suam  voluit  manifestare  divinitatem: 
et  ideo  conversando  cum  hominibus  (quod  est 
proprium  hominis),  manifestavit  omnibus  suam  di- 
vinitatem, praedicando  et  miracula  faciendo,  et 
innocenter  et  juste  inter  homines  conversando. 

Ad  secundum  dicendum  quod,  sicut  in  secunda 
parte  dictum  est,  2-2,  quaest.  182,  art.  1,  et  quaest. 
188,  art.  6,  vita  contemplativa  simpliciter  est  me- 
lior quam  activa,  quae  occupatur  circa  corporales 
actus  ; sed  vita  activa,  secundum  quam  aliquis 
praedicando  et  docendo  contemplata  aliis  tradit, 
est  perfectior  quam  vita  quae  solum  est  contempla- 
tiva, quia  talis  vita  praesupponit  abundantiam  con- 
lemplationis.  Et  ideo  Christus  talem  vitam  elegit. 

(1)  Ita  codex  Alcan.  Hieronymo  conformius.  — Editi 
passim.  : Videbant  publicanum  a peccatis,  etc.  — Editio 
Rom.,  Viderant  publicani  a peccatis  ad  meliora  conversi  lo- 
cum invenisse  pccnitcntioe,  etc. 

Ad  tertium  dicendum  quod  actio  Christi  fuit 
nostra  instructio.  Et  ideo  ut  daret  exemplum  prae- 
dicatoribus, quod  non  semper  se  darent  in  publi- 
cum, quandoque  Dominus  se  a turbis  retraxit. 
Quod  quidem  legitur  fecisse  propter  tria  : — 
quandoque  quidem  propter  corporalem  quietem  : 
unde  Marci  6,  31,  dicitur  quod  Dominus  dixit 
discipulis  : Venite  seorsum  in  desertum  locum,  et 
requiescite  pusillum  : erant  enim  qui  veniebant  et 
redibant  multi,  et  nec  spatium  manducandi  habebant. 
— Quandoque  vero  causa  orationis.  Unde  dici- 
tur Lucae  6,  12:  Facium  est  in  illis  diebus,  exiit 
in  montem  orare,  et  erat  pernoctans  in  oratione 
Dei;  ubi  ait  Ambrosius  quod  ad  praecepta  virtutis 
suo  nos  informat  exemplo.  — Quandoque  vero,  ut 
doceret  favorem  humanum  vitare.  Unde  super 
illud  Matth.  6 : Videns  Jcsus  turbas,  ascendit  in 
montem,  dicit  Chrysostomus,  hom.  16  in  Matth., 
circa  prine.  : Per  hoc  quod  non  in  civitate  et  foro, 
sedin  monte,  et  solitudine  sedit,  erudivit  nos  nihil  ad 
ostentationem  facere,  et  a tumultibus  abscedere 
ct  maxime  cum  de  necessariis  disputdre  oportet. 

Articulus  .11 

Utrum  Christus  austeram  vitam  in  hoc  mundo  ducere 
debuerit. 

InJ.,  qinest.  41,  art.  4 , ad,  r. 

Ad  secundum  sic  proceditur.  1.  Videtur  quod 
Christus  debuerit  austeram  vitam  ducere  in  hoc 
mundo.  Christus  enim  multo  magis  praedicavit 
perfectionem  vitae  quam  Joannes.  Sed  Joannes 
austeram  vitam  duxit,  ut  suo  exemplo  homines  ad 
perfectionem  vitae  provocaret  : dicitur  enim 
Matth.  3,  4,  quod  ipse  Joannes  habebat  vestimen- 
tum de  pilis  camelorum  et  ponant  pelliceam  circa 
lumbos  suos  ; esca  autem  ejus  erani  locusta; 
cl  mei  sylvestre;  quod  exponens  Chrysostomus, 
hom.  10  in  Matth.,  circa  med.,  dicit  : Erat  mira- 
bile in  humano  corpore  tantam  patientiam  videre  ; 
quod  et  Judaeos  magis  attrahebat.  Ergo  videtur 
quod  multo  magis  Christum  decuerit  austeritas 
vitae. 

2.  Praeterea,  abstinentia  ad  continentiam  ordi- 
natur : dicitur  enim  Oseae  4,  10  : Comedent,  et 
non  saturabuntur  ; fornicati  sunt,  et  non  cessave- 
runt. Sed  Christus  continentiam  et  in  se  servavit, 
et  aliis  servandam  proposuit  cum  dixit  Matth.  19, 
12  : Sunt  eunuchi  qui  se  castraverunt  propter  re- 
gnum coelorum  : qui  potest  capere  capiat.  Ergo  vi- 
detur quod  Christus  in  se  et  in  suis  discipulis  aus- 
teritatem vitae  servare  debuerit. 

3.  Praeterea,  ridiculum  videtur  ut  aliquis  dis- 
trictiorem vitam  incipiat,  et  ab  ea  in  laxiorem  re- 
vertatur: potest  enim  dici  contra  eum  quod  habetur 
Luc.  14,  jo:Hichomo  coepit  aedificare,  et  non  potuit 
consummare.  Christus  autem  districtissimam  vi- 

tam  incoepit  post  baptismum,  manens  in  deserto, 
et  jejunans  quadraginta  diebus  et  quadraginta 
noctibus.  Ergo  videtur  non  fuisse  congruum  quod 
post  tantam  vitae  districtionem  ad  communem  vi- 
tam rediret. 

— Sed  contra  est  quod  dicitur  in  Matth.  11, 
19  : Venii  Filius  hominis  manducans  et  bibens. 

Respondeo  dicendum  quod,  sicut  dictum  est 
art.  praec.,  congruum  erat  incarnationis  fini, 
ut  Christus  non  ageret  solitariam  vitam,  sed  cum 
hominibus  conversaretur.  Qui  autem  cum  aliqui- 
bus conversatur,  convenientissimum  est  ut  se  eis 
in  conversatione  conformet,  secundum  illud  Apos- 
toli 1 ad  Cor.  9,  22  : Omnibus  omnia  factus  sum. 
Et  ideo  convenientissimum  fuit  ut  Christus  in 
cibo  et  potu  communiter  se,  sicut  alii,  habe- 
ret. Unde  Augustinus  dicit  contra  Faustum,  lib. 
16,  cap.  31,  ante  med.,  quod  Joannes  dictus  est 
non  manducans,  neque  bibens,  quia  illo  victu  quo 
Judaei  utebantur,  non  utebatur.  Hoc  ergo  nisi  Do- 
minus uteretur,  non  in  ejus  comparatione  manducans 
bibensque  diceretur. 

Ad  primum  ergo  dicendum  quod  Dominus  in 
sua  conversatione  exemplum  perfectionis  dedit  in 
omnibus  quae  perse  pertinent  ad  salutem.  Ipsa 
autem  abstinentia  cibi  et  potus  non  per  se  perti- 
net ad  salutem,  secundum  illud  Rom.  14,  17  ; 
Non  est  regnum  Dei  esca  et  potus  ; et  Augustinus 
dicit  in  lib.  2 de  Quaest.  evangel.,  quaest.  11,  ex- 
ponens illud  Matth.  1 1 : Justificata  est  sapientia  a 
filiis  suis,  quia  scilicet  sancti  Apostoli  intellexerunt 
regnum  Dei  non  esse  in  esca  et  potu,  sed  in  aequa- 
nimitate tolerandi,  quos  nec  copia  sublevat,  nec  de- 
primit egestas.  Et  in  3 de  Doctrina  Christi,  cap. 
12,  parum  a prine.,  dicit  quod  in  omnibus  talibus 
non  usus  rerum,  sed  libido  utentis  in  culpa  est. 
Utraque  autem  vita  est  licita  et  laudabilis,  ut  sci- 
licet aliquis  a communi  consortio  hominum  segre- 
gatus abstinentiam  servet,  et  ut  in  societate  alio- 
rum positus  communi  vita  utatur.  Et  ideo  Domi- 
nus voluit  utriusque  vitae  exemplum  dare  homini- 
bus. Joannes  autem,  sicut  Chrysostomus  dicit  su- 
per Matth.,  hom.  38,  circa  med.,  nihil  plus  osten- 
dit praeter  vitam  et  justitiam  ; Christus  autem  et  a 
miraculis  testimonium  habebat.  Dimittens  ergo 
Joannem  jejunio  fulgere,  ipse  contraria  incessit  via, 
ad  mensam  intrans  publicanorum,  et  manducans,  et 
bibens. 

Ad  secundum  dicendum  quod  sicut  alii  homi- 
nes per  abstinentiam  consequuntur  virtutem  con- 
tinendi ; ita  etiam  Christus  in  se  et  in  suis  disci- 
pulis per  virtutem  suae  divinitatis  carnem  compri- 
mebat. Unde,  sicut  Matth.  9 dicitur,  Pharisaei  et 
discipuli  Joannis  jejunabant,  non  autem  discipuli 
Christi.  Quod  exponens  Beda,  cap.  12  in  Mare., 
et  Ambros.  sup.  illud  Luc.  1 : Ne  timeas,  Maria, 
dicit  quod  Joannes  vinum  et  siceram  non  bibit,  quia 
illi  abstinentia  meritum  auget  cui  potentia  nulla 

inerat  natur  ce.  Dominus  autem,  cui  naturaliter  sup- 
petebat delicta  donare,  cur  eos  declinaret  quos  abs- 
tinentibus poterat  reddere  puriores  l 

Ad  tertium  dicendum  quod,  sicut  Chrysosto- 
mus  dicit  super  Matth.,  hom.  13,  aliquant.  a 
prine.,  ut  discas  quam  magnum  bonum  est  jejunium 
et  quale  scutum  est  adversus  diabolum,  et  quoniam 
post  baptismum  non  lascivice,  sed  jejunio  intendere 
oportet,  et  ipse  jejunavit,  non  eo  indigens,  sed  nos 
instruens  ; non  autem  ultra  processit  jejunando  quam 
Moyses  et  Elias,  ne  incredibilis  videretur  carnis  as- 
sumptio. Secundum  mysterium  autem,  ut  Grego- 
rius  dicit  hom.  16  in  Evang.,  a med.,  quadrage- 
narius numerus  exemplo  Christi  in  jejunio  custoditur, 
quia  virtus  Decalogi  per  libros  quatuorS.  Evange- 
lii  impletur  : denarius. enim  quater  ductus  in  qua- 
dragenarium surgit.  Vel  quia  in  hoc  mortali  corpo- 
re ex  quatuor  elementis  subsistimus,  per  cujus  vo- 
luptates praeceptis  Dominicis  contrahimus,  quae  per 
Decalogum  sunt  accepta.  — Vel  secundum  Au- 
gustinum in  lib.  83  QQ.  quaest.  81  in  prine., 
omnis  sapientiae  disciplina  est,  Creatorem  creatu- 
ramque cognoscere.  Creator  est  Trinitas,  et  Paler, 
et  Filius,  et  Spiritus  Sanctus.  Creatura  vero  par- 
hm  est  invisibilis,  sicut  anima,  cui  ternarius  nume- 
rus attribuitur  ; diligere  enim  Deum  tripliciter  ju- 
bemur « ex  loto  corde,  et  ex  lota  anima,  et  ex  lota 
mente  » ; parlim  visibilis,  sicut  corpus,  cui  quater- 
narius debetur,  propter  calidum,  humidum , frigi- 
dum et  siccum.  Denarius  ergo  numerus , qui  lotam 
insinuat  disciplinam,  quater  ductus , id  est,  numero, 
qui  corpori  tribuitur,  multiplicatus,  quadragena- 
rium conficit  numerum,  et  ideo  tempus  quo  ingemis- 
cimus et  dolemus,  quadragenario  numero  celebratur . 
Nec  tamen  incongruum  fuit  ut  Christus  post  jeju- 
nium et  desertum  ad  communem  vitam  rediret. 
Hoc  enim  convenit  vitae,  secundum  quam  aliquis 
contemplata  aliis  tradit,  quam  Christus  dicitur 
assumpsisse,  ut  primo  contemplationi  vacet,  et 
postea  ad  publicum  actionis  descendat,  aliis  con- 
vivendo. Unde  et  Beda  (et  Ambrosius  locis  sup 
cit.)  dicit  sup.  Marci  2 : Jejunavit  Christus,  iie 
praeceptum  declinares , manducavit  cum  peccatori- 
bus,  ut  gratiam  cernens,  agnosceres  potestatem. 

Articulus  111 

Utrum  Christus  in  hoc  rrundo  debuerit  pauperem  vitam 
ducere. 

4 Coni.,  cap.  pp  ■ et  Opusc.  18,  cap.  15  • et  Opusc.  20, 
cap.  15. 

Ad  tertium  sic  proceditur.  1.  Videtur  quod 
Christus  in  hoc  mundo  non  debuerit  pauperem 

Art.  j.  — Hasc  nota  de  paupertate  Christi  : — Jocum. 
XXII,  Conslit.  « Cum  inter  nonnullos  » : Cum  inter  nonnul- 
los viros  scholasticos,  saepe  contingat  in  dubium  revocari, 
utrum  pertinaciter  affirmare,  Redemptorem  nostrum  ac 


vitam  ducere.  Christus  enim  debuit  eligibilissimam 
vitam  assumere.  Sed  eligibilissima  vita  est,  quae 
est  mediocris  inter  divitias  et  paupertatem  : dicitur 
enim  Prov.  30,  8 : Mendicitatem  et  divitias  ne  de- 
deris mihi  : tribue  tantum  victui  meo  necessaria.  : 
Ergo  Christus  non  debuit  pauperem  vitam  ducere,  * 
sed  moderatam. 

2.  Praeterea,  exteriores  divitiae  ad  usum  corpo- 
ris ordinantur  quantum  ad  victum  et  vestitum.  Sed 
Christus  in  victu  et  vestitu  communem  vitam  duxit, 
secundum  modum  aliorum  quibus  convivebat.  Ergo 
videtur  quod  in  divitiis  et  paupertate  communem 
modum  vivendi  servare  debuerit,  et  non  uti  maxima 
paupertate. 

3.  Praeterea,  Christus  maxime  homines  invita- 
vit ad  exemplum  humilitatis,  secundum  illud 
Matth.  11,  29  : Discite  a me,  quia  mitis  sum  et 
humilis  corde.  Sed  humilitas  maxime  commendatur 
in  divitibus  : unde  dicitur  1 ad  Timoth.  ult.,  17:. 
Divitibus  hujus  seculi  praecipe,  non  altum  sapere.  j 
Ergo  videtur  quod  Christus  non  debuerit  ducere 
pauperem  vitam. 

— Sed  contra  est  quod  dicitur  Matth.  8,  20  : i 
Filius  hominis  non  habet  ubi  caput  reclinet  : quasi 
dicat,  secundum  Hieronymum  (in  illud  Matth.  8 : . 
Accedens  unus  Scriba ) : Cur  me  propter  divitias  et 
seculi  lucra  cupis  sequi,  cum  tanta:  sim  paupertatis, 
ut  nec  hospitiolum  quidem  habeam,  et  tecto  utar  non 
mcol  Et  super  illud  Matth.  17  : Ut  non  scandali- 
zemus eos,  vade  ad  mare,  dicit  Hieronymus  : Hoc 
simpliciter  intellectum  aedificat  auditorem  ; dum  au- 
dit tanta:  Dominum  fuisse  paupertatis,  ut  unde  Iri- 
buta  pro  se,  et  Apostolo  redderet,  non  habuerit. 


Dominum  Jesum  Christum  ejusque  Apostolos  in  speciale 
non  habuisse  aliqua  nec  in  communi,  etiam  haereticum  sit 
censendum,  diversa  et  adversa  etiam  sentientibus  circa 
illud:  Nos  huic  concertationi  finem  imponere  cupientes,  T, 
assertionem  hujusmodi  pertinacem,  cum  Scriptura  sacras, 
quae  in  plerisque  locis  ipsos  habuisse  nonnulla  asserit, 
contradicat  expresse,  ipsamque  Scripturam  sacram,  per 
quam  utique  fidei  orthodoxae  probantur  articuli,  quoad 
praemissa  fermentum  aperte  supponat  continere  menda^ 
cii,  ac  per  consequens,  quantum  in  ea  est,  ejus  in  totum 
fidem  evacuans,  fidem  catholicam  reddat,  ejus  prolatio- 
nem adimens,  dubiam  et  incertam;  deinceps  erroneam 
fore  censendam  et  haereticam,  de  fratrum  nostrorum  con- 
silio hoc  perpetuo  declaramus  edicto.  Rursus  in  poste- 
rum pertinaciter  affirmare,  quod  Redemptori  nostro 
ejusque  apostolis,  iis  quas  ipsos  habuisse  Scriptura  tes- 
tatur, nequaquam  jus  ipsius  utendi  competierit,  nec  illa 
vendendi  seu  donandi  jus  habuerint  aut  ex  ipsis  alia  ac- 
quirendi, quae  tamen  ipsos  de  praemissis  fecisse  Scriptura 
testatur  seu  ipsos  potuisse  facere  supponit  expresse  ; cum 
talis  assertio  ipsorum  usum  et  gesta  evidenter  includat 
in  praemissis  non  justa:  quod  utique  de  usu,  gestis  seu 
factis  Redemptoris  nostri  Filii  Dei  sentire  nefas  est, 
sacrae  Scripturae  contrarium  et  doctrinae  catholicae  inimi-  /J 
cum  : assertionem  ipsam  pertinacem,  de  fratrum  nostro- 
rum consilio,  deinceps  erroneam  fore  censendam  merito 
ac  haereticam  declaramus.  — Muita  etiam  alia  videre  potes 
de  paupertate  Christi,  in  Constitutione  Nicolai  111  Exiit, 
in  6,  tit.  12,  lib.  5. 


QU/EST.  XL.  DE  MODO 

Respondeo  dicendum  quod  Christum  decuit  in 
hoc  mundo  pauperem  vitam  ducere.  — 
Primo  quidem,  quia  hoc  erat  congruum  praedica- 
tionis officio,  propter  quod  venisse  se  dicit  Marci 
i,  58:  Eamus  in  proximos  vicos  el  civilates , ut  et  ibi 
prcedicem:  ad  hoc  enim  veni.  Oportet  autem  praedi- 
catores verbi  Dei,  ut  omnino  vacent  praedicationi, 
omnino  a secularium  rerum  cura  esse  absolutos; 
quod  facere  non  possunt  qui  divitias  possident. 
Unde  et  ipse  Dominus  Apostolos  ad  praedicandum 
mittens,  dicit  eis  Matth.  18,  9 : Nolite  possidere 
aurum,  neque  argentum  : et  ipsi  Apostoli  dicunt 
Act.  6 : Non  est  aequum  nos  relinquere  verbum 
Dei  et  ministrare  mensis.  — Secundo,  quia  sicut 
mortem  corporalem  assumpsit,  ut  nobis  vitam  lar- 
giretur spiritualem;  ita  corporalem  paupertatem 
sustinuit,  ut  nobis  divitias  spirituales  largiretur, 
secundum  illud  2 ad  Corinth.  8,  9 : Scitis  gratiam 
Domini  nostri  Jesu  Christi,  quoniam  propter  vos 
egenus  factus  est  (1),  ut  illius  inopia  vos  divites  es- 
setis. — Tertio,  ne  si  divitias  haberet,  cupiditati 
ejus  praedicatio  adscriberetur.  Unde  Hieronymus 
dicit  super  Matth.  (in  illud  cap.  10  : Nolite  possi- 
dere aurum)  quod  si  discipuli  ejus  divitias  habuis- 
sent, viderentur  non  causa  salutis  hominum,  sed 
causa  lucri  praedicare ; et  eadem  ratio  est  de 
Christo.  — Quarto,  ut  tanto  major  virtus  Divini- 
tatis ejus  ostenderetur,  quanto  per  paupertatem 
videbatur  abjectior.  Unde  dicitur  in  quodam  ser- 
mone Ephesini  concilii  (a  med.,  et  habetur  in  eo 
concil.,  part.  3,  cap.  9)  : Omnia  paupera  el  vilia 
elegit,  omnia  mediocria,  et  plurimis  obscura,  ut  Di- 
vinitas cognosceretur  orbem  transformasse  terra- 
rum : propterea  pauperculam  elegit  matrem,  pau- 
periorem patriam,  egens  fuit  pecuniis ; et  hoc  tibi 
exponit  preesepe. 

Ad  primum  ergo  dicendum  quod  superabundan- 
tia divitiarum,  et  mendicitas  vitanda  videntur  ab 
his  qui  volunt  vivere  secundum  virtutem,  in  quan- 
tum sunt  occasiones  peccandi.  Abundantia  nam- 
que divitiarum  est  superbiendi  occasio  ; mendicitas 
autem  est  occasio  furandi  et  mentiendi,  aut  etiam 
perjurandi.  Quia  vero  Christus  peccati  capax  non 
erat,  propter  hanc  causam,  ex  qua  Salomon  hoc 
vitabat,  Christo  vitanda  non  erant.  Neque  tamen 
quaslibet  mendicitas  est  furandi  et  perjurandi  oc- 
casio, ut  ibidem  Salomon  subdere  videtur;  sed 
sola  illa  quae  est  contraria  voluntati,  ad  quam  vi- 
tandam homo  furatur*  et  perjurat.  Sed  paupertas 
voluntaria  hoc  periculum  non  habet : et  talem  pau- 
pertatem Christus  elegit. 

Ad  secundum  dicendum  quod  communi  vita  uti 
quantum  ad  victum  et  vestitum,  potest  aliquis  non 
solum  divitias  possidendo,  sed  etiam  a mulieribus 
et  divitibus  necessaria  accipiendo  : quod  etiam 
circa  Christum  factum  est.  Dicitur  enim  Lucae  8, 

2,  quod  mulieres  quaedam  sequebantur  Christum, 

qua;  ministrabant  ei  de  facultatibus  suis.  Ut  enim 
Hieronymus  dicit  super  Matth.,  sup.  illud  cap.  27: 
« Erant  ibi  mulieres  » consuetudinis  Judaicae  fuit, 
nec  ducebatur  in  culpam  more  geniis  antiquo,  ut 
mulieres  de  substantia  sua  victum  atque  vestitum 
praeceptoribus  suis  ministrarent.  Sed  quia  hoc  scan- 
dalum facere  poterat  in  nationibus,  Paulus  se  abje- 
cisse commemorat.  Sic  ergo  communis  victus  pote- 
rat esse  sine  sollicitudine  impediente  praedicationis 
officium,  non  autem  divitiarum  possessio. 

Ad  tertium  dicendum  quod  in  eo  qui  ex  necessi- 
tate pauper  est,  humilitas  non  multum  commen- 
datur ; sed  in  eo  qui  voluntarie  pauper  est  (sicut 
fuit  Christus)  ipsa  paupertas  est  maximae  humilita- 
tis indicium. 

Articulus  iv 

Utrum  Christus  in  hac  vita  secundum  legem  conversatus 
fuerit. 

Sup.,  qu.est.  17,  per  totam,  el  infr.,  quast.  47,  art.  2, 
'ad  1 ; et  3 Sent.,  disl.  14,  art.  3,  quast.  6,  ad  4,  et  4, 
dist.  2,  quast.  2,  art.  2,  quast.  3 ; et  Opusc.  60,  cap.  13. 

Ad  quartum  sic  proceditur.  1.  Videtur  quod 
Christus  non  fuerit  conversatus  secundum  legem. 
Lex  enim  praecipiebat  ut  nihil  operis  in  sabbato 
fieret,  sicut  Deus  die  septimo  requievit  ab  omni 
opere  quod  patrarat , Genes.  2.  Sed  ipse  in  sab- 
bato curavit  hominem,  et  ei  mandavit  ut  tolleret 
lectum  suum.  Ergo  videtur  quod  non  fuerit  se- 
cundum legem  conversatus. 

2.  Praeterea,  eadem  Christus  fecit  et  docuit  se- 
cundum illud  Act.  1,1!  Coepit  Jesus  facere  el  do- 
cere. Sed  ipse  Matth.  15, 1  2>  docuit  quod  omne 
quod  intrat  in  os,  non  coinquinat  hominem  u)  • 
quod  est  contra  praeceptum  legis,  quae  per  usum 
et  contactum  quorumdam  animalium  dicebat  homi- 
nem immundum  fieri,  ut  patet  Lev.  1 1.  Ergo  vide- 
tur quod  ipse  non  fuerit  secundum  legem  conver- 
satus. 

3.  Praeterea,  idem  judicium  videtur  esse  facien- 
tis et  consentientis,  secundum  illud  Rom.  1,  32  : 
Non  solum  illi  qui  faciunt,  sed  et  qui  consentiunt 
facientibus  (2).  Sed  Christus  consensit  discipulis 
suis  solventibus  legem  in  hoc  quod  sabbato  spicas 
vellebant,  excusando  eos,  ut  habetur  Matth.  12. 
Ergo  videtur  quod  Christus  non  conversatus  fue- 
rit secundum  legem. 

— Sed  contra  est  quod  dicitur  Matth.  5,  17  : 
Nolite  putare  quoniam  veni  solvere  legem  aut  pro- 
phetas : quod  exponens  Chrysostomus,  hom.  16 
in  Matth.,  aliquant.  a prine.,  dicit : Legem  imple- 
vit, primo  quidem  nihil  transgrediendo  legalium, 
secundo  justificando  per  fidem,  quod  lex  per  litteram 
facere  non  valebat. 


(1)  Vulgata  ; Non  quod  intrat  in  os  coinquinat  hominem. 

(2)  Vulgata  : Non  solum  qui  ea  faciunt,  sed  diam  qui... 


(1)  Vulgata  :...  factus  est,  cum  esset  dives,  ut... 

Respondeo  dicendum  quod  Christus  in  omni- 
bus" secundum  legis  praecepta  conversa- 
tus est.  In  cujus  signum  etiam  voluit  circumcidi  : 
circumcisio  enim  est  quaedam  protestatio  legis  im- 
plendae, secundum  illud  Galat.  5,3:  Testificor 
omni  homini  circumcidenti  se,  quoniam  debitor  est 
universce  legis  faciendae . Voluit  autem  Christus 
secundum  legem  conversari  : — Primo  quidem  ut 
legem  veterem  approbaret ; — secundo,  ut  eam 
observando,  in  seipso  consummaret  et  terminaret, 
ostendens  quod  ad  seipsum  erat  ordinata  ; — ter- 
tio, ut  Judaeis  occasionem  calumniandi  subtrahe- 
ret ; — quarto,  ut  homines  a servitute  legis  libe- 
raret ; secundum  illud  Galat.  4,  4 : Misit  Deus 
Filium  suum  facium  sub  lege,  ut  eos  qui  sub  lege 
erant  redimeret. 

Ad  primum  ergo  dicendum  quod  Dominus  su- 
per hoc  se  excusat  a transgressione  legis  triplici- 
ter. — Uno  quidem  modo  quia  per  praeceptum  de 
sanctificatione  sabbati  non  interdicitur  opus  divi- 
num, sed  opus  humanum.  Quamvis  enim  Deus 
die  septimo  cessaverit  a novis  creaturis  condendis, 
semper  tamen  operatur  in  rerum  conservatione  et 
gubernatione.  Quod  autem  Christus  miracula  fa- 
ciebat, erat  operis  divini.  Unde  ipse  dicit  Joan. 
5,  17  : Pater  meus  usque  modo  operatur,  et  ego 
operor.  — Secundo,  excusat  se  per  hoc  quod  illo 
praecepto  non  prohibentur  opera  quae  sunt  de  ne- 
cessitate salutis,  etiam  corporalis.  Unde  ipse  dicit 
Lucae  13,  15  : Unusquisque  vestrum  sabbato  non 
solvit  bovem  suum  aut  asinum  a prcesepio,  et  ducit 
adaquare)  Et  infra,  cap.  14,  5 : Cujus  vestrum  asi- 
nus aut  bos  in  puteum  cadet,  et  non  continuo  ex- 
trahet illum  die  sabbati)  Manifestum  est  autem 
quod  opera  miraculorum,  quae  Christus  faciebat, 
ad  salutem  corporis  et  animae  pertinebant.  — 
Tertio,  quia  illo  praecepto  non  prohibentur  opera 
quae  pertinent  ad  Dei  cultum.  Unde  dicitur 
Matth.  12,  5 : An  non  legistis  in  lege,  quia  sabba- 
tis sacerdotes  in  templo  sabbatum  violant,  et  sine  cri- 
mine sunt)  Et  Joan,  23  dicitur  quod  circumcisionem 
accepit  homo  in  sabbato.  Quod  autem  Christus 
paralytico  mandavit  ut  lectum  suum  sabbato  por- 
taret, ad  cultum  Dei  pertinebat,  id  est,  ad  lau- 
dem virtutis  divinae.  Et  sic  patet  quod  sabbatum 
non  solvebat;  quamvis  hoc  ei  Judaei  falso  objice- 
rent, dicentes,  Joan.  9,  16  : Non  est  hic  homo  a 
Deo,  qui  sabbatum  non  custodit. 

Ad  secundum  dicendum  quod  Christus  voluit 
ostendere  per  illa  verba,  quod  homo  non  redditur 
immundus  secundum  animam  ex  usu  ciborum  quo- 
rumcumque secundum  suam  naturam,  sed  solum 
secundum  quamdam  significationem  ( 1).  Quod  au- 
tem in  lege  quidam  cibi  dicuntur  immundi,  hoc 
est  per  quamdam  significationem.  Unde  Augusti- 
nus dicit  contra  Faustum,  lib.  6,  cap.  7,  a prine. : 

(1)  Quas  sequuntur  usque  ad  verbum,  significationem, 
se  Theologi  addidisse  dicunt;  at  ipsissima  verba  sunt 
in  Mss.  Alcan  et  edit.  Rom. 


Si  de  porco  et  agno  requiratur,  utrumque  natura 
mundum  est,  quia  omnis  creatura  Dei  (1)  bona 
est,  quadam  vero  significatione  agnus  mundus,  por- 
cus immundus  est. 

Ad  tertium  dicendum  quod  etiam  discipuli, 
quando  esurientes  spicas  sabbato  vellebant,  a 
transgressione  legis  excusantur  propter  necessita- 
tem famis ; sicut  et  David  non  fuit  transgressor 
legis,  quando  propter  famis  necessitatem  comedit 
sanctos  panes,  quos  ei  edere  non  licebat. 


QUAESTIO  XLI 

de  tentatione  Christi.  — In  qualuor  articulos 
divisa. 

Deinde  considerandum  est  de  tentatione  Christi: 
et  circa  hoc  quaeruntur  quatuor  : i°  utrum  fuerit 
conveniens  Christum  lentari  : 20  de  loco  tenta-  j 
tionis  ; 30  de  tempore  ; 4“  de  modo  et  ordine  ten- 
tationis. 

Articulus  primus 

Utrum  conveniens  fuerit  Christum  tentari. 

Opusc.  60,  cap.  11,  in  prine. 

Ad  primum  sic  proceditur.  1.  Videtur  quod 
Christum  tentari  non  conveniebat.  Tentare  enim 
est  experimentum  sumere  : quod  quidem  non  fit 
nisi  de  re  ignota.  Sed  virtus  Christi  erat  nota 
etiam  daemonibus  : dicitur  enim  Luc.  4,  41,  quod 
non  sinebat  deemones  loqui  quia  sciebant  eum  (2)  1 
esse  Christum.  Ergo  videtur  quod  non  debuerit 
Christum  tentari. 

2.  Praeterea,  Christus  ad  hoc  venerat  ut  opera 
diaboli  dissolveret,  secundum  illud  1 Joan.  3,8:' 
In  hoc  apparuit  Filius  Dei,  ut  dissolvat  opera  dia-  { 
boli.  Sed  non  est  ejusdem  dissolvere  opera  alicu- 
jus,  et  ea  pati  : et  ita  videtur  inconveniens  fuisse 
quod  Christus  pateretur  se  tentari  a diabolo. 

3.  Praeterea,  triplex  est  tentatio,  scilicet  a car-  ' 


Art.  i.  — In  resp.  ad  j,  cum  dicit  : « Tentatio  quas 
est  a carne  non  potest  esse  sine  peccato  »,  non  vult  om- 
nem tentationem  camis  esse  peccatum ; si  enim  nullus 
voluntatis  consensus  adfuerit,  nullum  erit  peccatum  (ut 
docetur  supra  i-2,quasst  74,  et  ex  Concil.  Trident.  sess. 
5,  can.  5).  Sed  vel  loquitur  de  illa  tentatione  carnis  que 
praeveniri  potest  et  vitari,  uti  potuisset  in  Christo  ; vel 
intelligit  eam  non  esse  sine  peccato,  quia  licet  ea  pecca- 
tum non  sit,  peccatum  tamen  praesupponit,  et  ad  pecca- 
tum excitat,  perque  eam  fit  ut  non  vivamus  absque  pec- 
cato : vel  denique  accipit  peccatum  pro  quavis  indecen- 
tia et  inordinatione  (Sylvius).  — Vide  S.  Cyprian.  De  je- 
junio et  tentat.  Christi. 

(x)  Ita  restituimus  cum  cod.  Alcan.  et  Augustini  textu. 
— Al.  : Si  de  porco  et  agno  requiratur,  utrum  natura  mundus 
est,  dicimus  quod  omnis  creatura  Dei,  etc. 

(2)  Vulgata  : ipsum. 

ne,  a mundo,  et  a diabolo.  Sed  Christus  non  fuit 
tentatus  nec  a carne,  nec  a mundo.  Ergo  nec 
etiam  debuit  tentari  a diabolo. 

— Sed  contra  est  quod  dicitur  Matth.  4,  1 : 
Ductus  est  Jesus  a Spiritu  (1)  in  desertum,  ut  lenta- 
retur a diabolo. 

Respondeo  dicendum  quod  Christus  tentari 
-voluit.  — Primo  quidem  ut  nobis  contra  ten- 
tationes  auxilium  ferret ; unde  Gregorius  dicit  in  • 
hom.  16  in  Evangel.,  a prine.  : Non  erat  indi- 
gnum Redemptori  nostro  quod  lentari  voluit,  qui 
venerat  occidi : justum  quippe  erat  ut  sic  tenlalio- 
nes  nostras  suis  lenlationibus  vinceret,  sicut  mortem 
nostram  venerat  sua  morte  superare.  — Secundo, 
propter  nostram  cautelam,  ut  nullus  quantumcum- 
que  sanctus,  se  aestimet  securum  et  immunem  a 
tentatione.  Unde  et  post  baptismum  tentari  voluit 
quia,  sicut  Hilarius  dicit  super  Matth.,  can.  3,  a 
prine.,  in  sanctificatis  nobis  maxime  diaboli  tenta- 
menta  grassantur,  quia  victoria  magis  est  ei  exop- 
tata de  sanctis.  UndeetEccIi.  2,  1,  dicitur:  Fili, 
accedens  ad  servitutem  Dei,  sta  injustitia  et  timore, 
et  praepara  animam  tuam  adtenlalionem.  — Tertio 
propter  exemplum,  ut  scilicet  nos  instrueret,  qua- 
liter diaboli  tentationes  vincamus  : unde  Augusti- 
nus dicit  in  4 de  Trin.,  cap.  12,  aliquant.  a prine, 
quod  Christus  diabolo  se  lentandum  praebuit,  ut  ad 
luperandas  tentationes  ejus  mediator  esset,  non  so- 
sum  per  adjutorium , verum  etiam  per  exemplum.  — 
Quarto,  ut  nobis  fiduciam  de  sua  misericordia 
largiretur:  unde  dicitur  Hebr.  4,  1 5 : Non  habe- 
mus pontificem  qui  non  possit  compati  infirmitatibus 
nostris;  lentatum  autem  per  omnia  pro  similitudine 
absque  peccato. 

Ad  primum  ergo  dicendum  quod,  sicut  Augus- 
tinus dicit  in  9 de  Civitate  Dei,  cap.  21,  a prine., 
Christus  lanium  innotuit  daemonibus,  quantum  voluit, 
non  per  id  quod  est  vita  aeterna,  sed  per  quaedam 
temporalia  sua;  virtutis  effecta,  ex  quibus  quamdam 
conjecturam  habebant,  Christum  esse  Filium  Dei. 
Sed  quia  rursus  in  eo  quaedam  signa  humanae  in- 
firmitatis videbant , non  pro  certo  cognoscebant 
eum  esse  Filium  Dei,  et  ideo  eum  tentare  volue- 
runt. Et  hoc  significatur  Matth.  4,  ubi  dicitur  quod 
postquam  esuriit,  accessit  lentator  ad  eum,  quia,  ut 
Hilarius  dicit,  loc.  sup.  cit .,  lentare  Christum  dia- 
bolus non  fuisset  ausus,  nisi  in  eo  per  esuritionis  in- 
firmitatem, quaesunt  hominis  recognosceret.  Et  hoc 
etiam  patet  ex  ipso  modo  tentandi,  cum  dixit  : Si 
Filius  Dei  es,  quod  exponens  Ambrosius  dicit, 
Lucae  4 : Quid  sibi  vult  talis  sermonis  exorsus,  nisi 
quia  cognoverat  Dei  Filium  esse  venturum,  sed  ve- 
nisse per  hanc  infirmitatem  corporis  non  puta- 
bat. 

Ad  secundum  dicundum  quod  Christus  venerat 
dissolvere  opera  diaboli,  non  potestative  agendo, 

(1)  Vulgata  : Ductus  est  in  desertum  a Spiritu. 

sed  magis  ab  eo  et  ejus  membris  patiendo,  ut 
sic  diabolum  vinceret  justitia,  non  potestate  ; 
sicut  Augustinus  dicit  15  de  Trinit.,  cap.  13 
in  prine.,  quod  diabolus  non  potentia  Dei,  sed 
justitia  superandus  fuit.  Et  ideo  circa  tentatio- 
nem  Christi  considerandum  est,  quid  propria  vo- 
luntate fecit,  et  quid  a diabolo  passus  fuit.  Quod 
enim  tentatori  se  offerret,  fuit  propriae  voluntatis; 
unde  dicitur  Matth.  4 : Ductus  est  Jesus  in  deser- 
tum a Spiritu,  ut  tentaretur  a diabolo,  quod  Grego- 
rius, hom.  16  in  Evang.,  a prine.,  intelligendum 
dicit  de  Spiritu  Sancto,  ut  scilicet  illuc  eum  Spiri- 
tus suus  duceret,  ubi  eum  ad  lentandum  spiritus  ma- 
lignus inveniret.  Sed  a diabolo  passus  est  ut  assu- 
meretur vel  supra  pinnaculum  templi,  vel  etiam 
in  montem  excelsum  valde.  Nec  est  mirum,  ut 
Gregorius  dicit  ibid. , si  se  ab  illo  permisit  in  mon- 
tem duci,  qui  se  permisit  a membris  ipsius  crucifigi. 
Intelligitur  autem  a diabolo  assumptus,  non  quasi 
ex  necessitate  ; sed  quia,  ut  Origines  dicit  super 
Luc.,  homil.  31,  in  prine.,  sequebatur  eum  ad  ten- 
lalionem,  quasi  athleta  sponte  procedens. 

Ad  tertium  dicendum  quod,  sicut  Apostolus  di- 
cit, Hebr.  4,  Christus  in  omnibus  tentari  voluit 
absque  peccato.  Tentatio  autem  quae  est  ab  hoste, 
potest  esse  sine  peccato,  quia  fit  per  solam  exte- 
riorem suggestionem.  Tentatio  autem  quae  est  a 
carne,  non  potest  esse  sine  peccato,  quia  hujus- 
modi tentatio  fit  per  delectationem  et  concupis- 
centiam : et  sicut  Augustinus  dicit,  lib.  19  de  Ci- 
vit. Dei,  cap.  4,  ante  med.,  nonnullum  peccatum 
est  quando  caro  concupiscit  adversus  spiritum.  Et 
ideo  Christus  tentari  voluit  ab  hoste,  sed  non  a 
carne. 

Articulus  ii 

Utrum  Christus  in  deserto  tentari  debuerit 

Ad  secundum  sic  proceditur.  1.  Videtur  quod 
Christus  non  debuerit  tentari  in  deserto.  Christus 
enim  tentari  voluit  propter  exemplum  nostrum,  ut 
dictum  est  art.  praec.  Sed  exemplum  debet  mani- 
feste proponi  illis  qui  sunt  per  exemplum  infor- 
mandi. Non  ergo  debuit  in  deserto  tentari. 

2.  Praeterea,  Chrysostomus  dicit  super  Matth., 
hom.  12,  a prine.,  quod  tunc  maxime  instat  diabo- 
lus ad  lentandum,  cum  viderit  solitarios  ; unde  et  in 
principio  mulierem  tentavit,  sine  viro  eam  inveniens; 
et  sic  videtur  per  hoc  quod  in  desertum  ivit  ut 
tentaretur,  quod  tentationi  se  exposuit.  Cum  ergo 
ejus  tentatio  sit  nostrum  exemplum,  videtur  quod 
etiam  alii  debeant  se  ingerere  ad  tentationes  sus- 
cipiendas ; quod  tamen  videtur  esse  periculo- 
sum, cum  magis  tentationum  occasiones  vitare  de- 
beamus. 


Art.  2.  — Ut  respondeatur  directe  titulo  : Fuit  conve- 
niens Christum  tentari  in  deserto. 

3.  Praeterea,  Matth.  4,  5,  ponitur  secunda 
Christi  tentatio,  qua  diabolus  Christum  assumpsit 
in  sanctam  civitatem,  et  statuit  eum  super  pinnacu- 
lum templi;  quod  quidem  non  erat  in  deserto. 
Non  ego  tentatus  est  solum  in  deserto. 

- — Sed  contra  est  quod  dicitur  Marci  1,  13, 
quod  erat  Jesus  in  deserte  quadraginta  diebus,  et 
quadraginta  noctibus,  ettenlabatur  a Satana. 

Respondeo  dicendum  quod,  sicut  dictum  est 
art.  praec.,  ad  2,  Christus  propria  voluntate 
se  diabolo  exhibuit  ad  tentandum,  sicut  etiam  pro- 
pria voluntate  membris  ejus  se  exhibuit  ad  occi- 
dendum; alioquin  diabolus  venire  ad  eum  non  au- 
deret. Diabolus  autem  magis  attentat  aliquem, 
cum  est  solitarius,  quia,  ut  dicitur  Eccle.  4,  12, 
si  quispiam  praevaluerit  contra  unum,  duo  resistunt 
ei.  Et  inde  est  quod  Christus  in  desertum  exi- 
vit, quasi  ad  campum  certaminis,  ut  ibi  a dia- 
bolo tentaretur.  Unde  Ambrosius  dicit  super 
Lucam,  cap.  4,  quod  Christus  agebatur  in  de- 
sertum consilio,  ut  diabolum  provocaret.  Nam  nisi 
ille  cerlassel,  scilicet  diabolus,  non  iste  mihi  vicis- 
set, id  est,  Christus.  Addit  autem  et  alias  rationes, 
dicens  hoc  Christum  fecisse  mysterio,  ut  Adam  de 
exilio  liberaret,  qui  scilicet  de  paradiso  in  deser- 
tum ejectus  est ; et  exemplo,  ut  ostenderet  nobis 
diabolum  ad  meliora  tendentibus  invidere. 

Adprimum  ergo  dicendum  quod  Christus  pro- 
ponitur omnibus  in  exemplum  per  fidem,  secun- 
dum illud  Hebr.  12,  2 : Aspicientes  in  auctorem 
fidei  et  consummatorem  Jesum.  Fides  autem,  ut  di- 
citur Rom.  10,  17,  est  ex  auditu,  non  autem  ex 
visu.  Quinimo  Joan.  20,  29,  dicitur  : Beati  qui 
non  viderunt,  et  crediderunt.  Et  ideo  ad  hoc  quod 
tentatio  Christi  esset  nobis  in  exemplum,  non 
oportuit  quod  ab  hominibus  videretur  ; sed  suffi- 
ciens fuit  quod  hominibus  narraretur. 

Ad  secundum  dicendum  quod  duplex  est  tenta- 
tionis  occasio.  — Una  quidem  ex  parte  hominis, 
puta  cum  aliquis  se  peccato  propinquum  facit,  oc- 
casiones peccandi  non  evitans  : et  talis  occasio 
tentationis  est  vitanda,  sicut  dictum  est  Loth,  Ge- 
nes. 19  17  : Ne  steteris  in  omni  regione  (1)  circa 
Sodomam.  — Alia  vero  tentationis  occasio  est  ex 
parte  diaboli,  qui  semper  invidet  ad  meliora  tenden- 
tibus. ut  Ambrosius  dicit,  loc.  sup.  cit.,  et  talis 
tentationis  occasio  non  est  vitanda.  Unde  dicit 
Chrysostomus  (alius  auctor)  super  Matth.,  hom. 
5 inOp.  imperf.,  aliquant.  a prine.,  quod  non  so- 
lum Christus  ductus  est  in  desertum  a Spiritu,  sed 
omnes  filii  Dei  habentes  Spiritum  Sanctum  : non 
enim  sunt  contenti  sedere  otiosi  ; sed  Spiritus  Sanc- 
tus urget  eos  aliquod  magnum  apprehendere  opus; 
quod  est  esse  in  deserto  quantum  ad  diabolum, 
quia  non  est  ibi  injustitia,  in  qua  diabolus  delec- 
tatur. Omne  etiam  bonum  opus  est  desertum, 


quantum  ad  carnem  et  mundum,  quia  non  est  se- 
cundum voluntatem  carnis  et  mundi.  Talem  au- 
tem occasionem  tentationis  dare  diabolo  non  est 
periculosum,  quia  magis  est  consilium  Spiritus 
Sancti,  qui  est  perfecti  operis  auctor,  quam  impu- 
gnatio diaboli  invidentis. 

Ad  tertium  dicendum  quod  quidam  dicunt  om  - 
nes  tentationes  factas  fuisse  indeserto:  quorum 
quidam  dicunt  quod  Christus  ductus  est  in  sanc- 
tam civitatem  non  realiter,  sed  secundum  imagi- 
nariam visionem  : quidam  autem  dicunt  quod 
etiam  ipsa  civitas  sancta,  id  est,  Jerusalem,  de- 
sertum dicitur,  quia  erat  derelicta  a Deo.  Sed 
hoc  non  est  necessarium,  quia  Marcus  dicit  quod 
in  deserto  tentabatur  a diabolo  ; non  autem  dicit 
quod  solum  in  deserto. 

Articulus  iii 

Utrum  Christi  tentatio  debuerit  esse  post  jejunium. 

Ad  tertium  sic  proceditur.  1.  Videtur  quod 
Christi  tentatio  non  debuerit  esse  post  jejunium. 
Dictum  enim  est  supra,  quaest.  praec.,  art.  2, 
quod  Christum  non  decebat  conversationis  auste- 
ritas. Sed  maximae  austeritatis  fuisse  videtur  quod 
quadraginta  diebus  et  quadraginta  noctibus  nihil 
comederit  : sic  enim  intelligitur  quadraginta  die- 
bus et  noctibus  jejunasse,  quia  scilicet  illis  diebus 
nullum  omnino  cibum  sumpsit,  ut  Gregorius  dicit 
hom.  16  in  Evang.,  circa  med.  Ergo  non  videtur 
quod  debuerit  hujusmodi  jejunium  tentationi  prae- 
mittere. 

2.  Praeterea,  Marci  1,13,  dicitur  quod  erat  in 
deserto  quadraginta  diebus  et  quadraginta  noctibus, 
et  lentabatur  a Satana.  Sed  quadraginta  diebus  et 
quadraginta  noctibus  jejunavit.  Ergo  videtur  quod 
non  post  jejunium,  sed  simul  dum  jejunaret,  sitten- 
tatus  a diabolo. 

3.  Praeterea,  Christus  non  legitur  nisi  semel 
jejunasse.  Sed  non  solum  semel  fuit  tentatus  a 
diabolo  ; dicitur  enim  Luc.  4,  13,  quod  consum- 
mata omni  lentatione,  diabolus  recessit  ab  illo  usque 
ad  tempus.  Sicut  ergo  secundae  tentationi  non  prae- 
misit jejunium,  ita  nec  primae  praemittere  de- 
buit. 

— Sed  contra  est  quod  dicitur  Matth.  4,  2 : 
Cum  jejunasse ' quadraginta  diebus  et  quadraginta 
noctibus,  postea  esuriil : et  tunc  (1)  accessit  ad  eum 
tentalor. 

Respondeo  dicendum  quod  convenienter 
Christus  post  jejunium  tentari  voluit. — 
Primo  quidem  propter  exemplum,  quia  cum  om- 

Art.  ?.  — In  resp.  ad  2,  noli  despicere  expositionem 
Bedx,  de  tentationibus  aliis,  ante  illas  tres  nominatas; 
quoniam  potuit  ssepe  diabolus  varias  corporeas  similitu- 
dines formare  ad  tentandum  Christum. 

(1)  In  Vulgata  deest  tunc. 


(1)  Vulgata  : Nec  stes  in  omni  circa  regione. 

nibus,  sicut  dictum  est  art.  i huj.  quaest.,  immi- 
neat se  contra  tentationes  tueri,  per  hoc  quod  ipse 
ante  tentationem  futuram  jejunavit,  docuit  quod 
per  jejunium  nos  oportet  contra  tentationes  ar- 
mari. Unde  inter  arma  justitiae  Apostolus  jejunia 
connumerat,  2 ad  Corinth.  6.  — Secundo,  ut  os- 
tenderet quod  etiam  jejunantes  diabolus  aggredi- 
tur ad  tentandum,  sicut  alios  qui  bonis  operibus 
vacant  : et  ideo  sicut  post  baptismum,  ita  post  je- 
junium Christus  tentatur.  Unde  Chrysostomus 
dicit  super  Matthaeum,  hom.  13,  parum  a prine: 
Ut  discas  quam  magnum  bonum  est  jejunium , et  qua- 
le scutum  est  adversus  diabolum,  et  quoniam  post 
baptismum  non  lasciviae,  sed  jejunio  intendere  opor- 
tet; ideo  Christus  jejunavit , non  jejunio  indigens, 
sed  nos  instruens.  — Tertio,  quia  post  jejunium 
secuta  est  esuries,  quae  dedit  diabolo  audaciam 
eum  aggrediendi,  sicut  dictum  est  art.  1 huj. 
quaest.,  ad  1 : Cum  autem  esuriit  Dominus,  ut  Hi- 
larius dicit  super  Matth.,  can.  3,  parum  a prine., 
non  fuit  ex  surreptione  inedia; ; sed  naturae  suae  ho- 
minem dereliquit  : non  enim  erat  a Deo  diabolus, 
sed  a carne  vincendus.  Unde  etiam,  ut  Chrysosto- 
mus dicit,  ut  sup.,  non  ultra  processit  in  jejunando 
quam  Moyses  et  Elias,  ne  incredibilis  videretur 
carnis  assumptio. 

Ad  primum  ergo  dicendum  quod  Christum  non 
decuit  conversatio  austerioris  vitae,  ut  se  commu- 
nem exhiberet  illis  quibus  praedicavit.  Nullus  au- 
tem debet  assumere  praedicationis  officium,  nisi 
prius  fuerit  purgatus  et  in  virtute  perfectus;  sicut 
et  de  Christo  dicitur  Actuum  1,  1 quod  coepit  Je- 
sus  facere  et  docere.  Et  ideo  Christus  statim  post 
baptismum  austeritatem  vitae  assumpsit,  ut  doce- 
ret, post  carnem  edomitam  oportere  alios  ad  prae- 
dicationis officium  transire,  secundum  illud  Apos- 
toli 1 Corinth.  9,  27  : Castigo  corpus  meum,  et  in 
servitutem  redigo,  ne  forte  cum  aliis  praedicavero  (1), 
ipse  reprobus  efficiar. 

Ad  secundum  dicendum  quod  verbum  illud  Mar- 
ci potest  sic  intelligi,  quod  erat  in  deserto  quadra- 
ginta diebus  et  quadraginta  noclibtis,  quibus  scili- 
cet jejunavit.  Quod  autem  dicitur  : Et  lentabatur 
a Satana , intelligendum  est  non  in  illis  quadraginta 
diebus  et  quadraginta  noctibus  quibus  jejunavit, 
sed  post  illos,  eo  quod  Matthaeus  dicit  quod  cum 
jejunasset  quadraginta  diebus  et  quadraginta  nocti- 
vus,  postea  esuriit  : ex  quo  sumpsit  tentator  occa- 
sionem accedendi  ad  ipsum.  Unde  et  quod  subdi- 
tur ; Et  angeli  ministrabant  ei,  consecutive  intelli- 
gendum esse  ostenditur  ex  hoc  quod  Matthaei  4, 
2,  dicitur  : Tunc  reliquit  eum  diabolus,  scilicet  post 
tentationem,  et  ecce  angeli  accesserunt  et  ministra- 
bant ei.  Quod  vero  interponit  Marcus,  cap.  1,13: 
Eratque  cum  bestiis,  inducitur,  secundum  Chrysos- 
tomum,  hom.  1 3 in  Matth.,  paulo  a prine.,  ad  os- 
tendendum quale  erat  desertum,  quia  scilicet  erat 


(1)  Vulgata  : ...  praedicaverim , 


invium  hominibus,  et  bestiis  plenum. — Tamen  se- 
cundum expositionem  Bedae,  cap.  5 in  Mare., 
Dominus  tentabatur  quadraginta  diebus  et  quadra- 
ginta noctibus.  Sed  hoc  intelligendum  est  non  de 
illis  tentationibus  visibilibus,  quas  narrant  Mat- 
thaeus et  Lucas,quae  manifeste  factae  sunt  post  je- 
junium, sed  de  quibusdam  aliis  impugnationibus, 
quas  forte  illo  jejunii  tempore  Christus  est  a dia- 
bolo passus. 

Ad  tertium  dicendum  quod,  sicut  Ambrosius 
dicit  super  Lucam,  cap.  4,  sup.  illud  : Et  consum- 
mata omni,  etc.,  recessit  diabolus  a Christo  usque 
ad  tempus,  quia  postea  non  lentaturus,  sed  aperte 
pugnaturus  advenit,  tempore  scilicet  passionis  : 
et  tamen  per  illam  impugnationem  videbatur  Chris- 
tum tentare  de  tristitia  et  odio  proximorum,  sicut 
in  deserto  de  delectatione  gulae,  et  contemptu 
Dei  per  idololatriam. 

Articulus  iv 

Utrum  fuerit  conveniens  ordo  et  modus  tentationis  Christi. 

Op.  60 , cap.  11,  circa  med. 

Ad  quartum  sic  proceditur.  1.  Videtur  quod  non 
fuerit  conveniens  tentationis  modus  et  ordo.  Ten- 
tatio  enim  diaboli  ad  peccandum  inducit.  Sed  si 
Christus  subvenisset  corporali  fami  convertendo 
lapides  in  panem,  non  peccasset;  sicut  non  pecca- 
vit, cum  panes  multiplicavit,  quod  non  fuit  minus 
miraculum,  ut  turbae  esurienti  subveniret.  Ereo 
videtur  quod  nulla  fuerit  illa  tentatio. 

2.  Praeterea,  nullus  persuasor  convenienter  sua- 
det contrarium  ejus  quod  intendit.  Sed  diabolus 
statuens  Christum  supra  pinnaculum  templi,  inten- 
debat eum  de  superbia,  seu  vana  gloria  tentare. 
Ergo  inconvenienter  persuadet  ei  ut  se  mittat 
deorsum,  quod  est  contrarium  superbiae,  vel  vanae 
gloriae,  quae  semper  quaerit  ascendere. 

3.  Praeterea,  una  tentatio  conveniens  est  ut  sit 
de  uno  peccato.  Sed  in  tentatione  quae  fuit  in 
monte,  duo  peccata  persuasit,  scilicet  cupiditatem 
et  idololatriam.  Non  ergo  conveniens  videtur  fuisse 
tentationis  modus. 

4.  Praeterea,  tentationes  ad  peccata  ordinantur. 
Sed  septem  sunt  vitia  capitalia,  ut  in  secunda  parte 
habitum  est,  1-2,  quaest.  84,  art.  4,  non  autem 
tentavit  nisi  de  tribus,  scilicet  gula,  vana  gloria 
et  cupiditate.  Non  ergo  videtur  sufficiens  tentatio- 
nis modus  fuisse. 

5.  Praeterea,  post  victoriam  omnium  vitiorum 
remanet  homini  tentatio  superbiae  vel  vanae  gloriae, 
quia  superbia  etiam  bonis  operibus  insidiatur,  ut  pe- 
reant, sicut  dicit  Augustinus,  epist.  211,  al.  109, 

Art.  4.—  Titulus  de  modo  et  ordine.  Ordo  ad  ipsas  ten- 
tationes inter  se,  respicit  quae  prima,  quas  secunda,  qua; 
tertia.  Modus  et  ordo  simul  ad  singulas  respiciunt  tenta- 
tiones, quoad  modum  proponendi,  ordinemque  dedu- 
cendi ad  intentum. 

ante  med.  Inconvenienter  ergo  Matthaeus  ultimam 
ponit  tentationem  cupiditatis  in  monte,  mediam  au- 
tem inanis  gloriae  in  templo,  praesertim  cum  Lucas 
ordinet  e converso. 

6.  Praeterea,  Hieronymus  dicit  super  Matth., 
sup.  illud  cap.  4 : Non  in  solo  pane , quod  proposi- 
tum Christi  fuit  diabolum  humilitate  vincere,  non 
potestate.  Ergo  non  imperiose  et  objurgando  eum 
repellere  debuit,  dicens  : Vade  retro.  Satana. 

7.  Praeterea,  narratio  Evangelii  videtur  falsum 
continere  : non  enim  videtur  possibile  quod  Chris- 
tus supra  pinnaculum  templi  statui  potuerit,  quin 
ab  aliis  videretur  : neque  aliquis  mons  tam  altus 
invenitur,  ut  inde  totus  mundus  inspici  possit,  ut 
sic  ex  eo  potuerint  Christo  omnia  regna  mundi 
ostendi.  Inconvenienter  ergo  videtur  descripta 
Christi  tentatio. 

— Sed  centra  est  sacrae  Scripturae  auctoritas 
Matth.  4,  et  Luc.  4. 

Respondeo  dicendum  quod  tentatio  quae  est  ab 
hoste,  fit  per  modum  suggestionis,  ut  Grego- 
rius  dicit,  hom.  16  in  Evang.,  aprine.  Non  autem 
eodem  modo  potest  aliquid  omnibus  suggeri ; sed 
unicuique  suggeritur  aliquid  ex  his  circa  quae  est 
affectus.  Et  ideo  diabolus  hominem  spiritua- 
lem non  statim  tentat  de  gravibus  peccatis, 
sed  paulatim  a levioribus  incipit,  ut  postmo- 
dum  ad  graviora  perducat.  Unde  Gregorius  51 
Moral.,  cap.  17,  vers.  fin.,  exponens  illud  Job 
59  : Procul  odoratur  bellum,  exl.ortalionem  ducum 
et  ululatum  exercitus,  dicit  : Bene  duces  ex  orlari 
dicti  sunt,  exercitus  ululare,  quia  prima  vitia  decep- 
ta? menti  quasi  sub  quadam  ratione  se  inserunt : 
sed  innumera  quev  sequuntur,  dum  hanc  ad  omnem 
insaniam  pertrahunt,  quasi  bestiali  clamore  confun- 
dunt: 

Et  hoc  idem  diabolus  cbservavit  in  tenta- 
tione  primi  hominis  : — nam  primo  sollicitavit 
mentem  primi  hominis  de  ligni  vetiti  esu,  dicens 
Genes.  3,  1 : Cur  praecepit  vobis  Deus  ut  non  co- 
mederetis de  omni  ligno  paradisi  i — Secundo,  de 
inani  gloria,  cum  dixit:  Aperientur  oculi  vestri.  — 
Tertio,  perduxit  tentationem  ad  extremam  super- 
biam, cum  dixit  : Eritis  sicut  Dei,  scientes  bonum 
et  malum. 

Et  hunc  etiam  tentandi  ordinem  servavit 
in  Christo. — Nam  primo  tentavit  ipsum  de  eo 
quod  appetunt  quantumcumque  spirituales  viri,  sci- 
licet de  sustentatione  corporalis  naturas  per  cibum. 
— Secundo,  processit  ad  id  in  quo  spirituales  viri 
quandoque  deficiunt,  ut  scilicet  aliqua  ad  ostenta- 
tionem operentur,  quod  pertinet  ad  inanem  glo- 
riam. — Tertio,  perduxit  tentationem  ad  id  quod 
jam  non  est  spiritualium  virorum,  sed  carnalium, 
scilicet  ut  divitias,  et  gloriam  mundi  concupiscant 
usque  ad  contemotumDei.  Et  ideo  in  primis  duabus 
tentationibus  dixit  : Si  filius  Dei  es,  non  autem  in 
tertia,  quae  non  potest  convenire  spiritualibus  viris 


qui  sunt  per  adoptionem  filii  Dei,  sicut  duae  pri- 
mae. His  autem  tentationibus  Christus  restitit  testi- 
moniis legis,  non  potestate  virtutis,  ut  hoc  ipso  et 
plus  hominem  honoraret,  et  adversarium  plus  puni- 
ret. cum  hostis  generis  humani  non  quasi  a Deo, 
sed  quasi  ab  homine  vinceretur,  sicut  dicit  Leo  pa- 
pa, serm.  1 Quadrag. , cap.  3. 

Ad  primum  ergo  dicendum  quod  uti  necessariis 
ad  sustentationem  non  est  peccatum  gulae  ; sed 
quod  ex  desiderio  hujus  sustentationis  homo  ali- 
quid inordinatum  faciat,  ad  vitium  gulae  pertinere 
potest.  Est  autem  inordinatum  quod  aliquis  ubi 
potest  recursus  haberi  ad  humana  subsidia,  pro 
solo  corpore  sustentando,  miraculose  sibi  cibum 
quaerere  velit.  Unde  et  Dominus  filiis  Israel  mira- 
culose manna  praebuit  in  deserto,  ubi  aliunde  ci- 
bus haberi  non  poterat  : et  similiter  Christus  in 
deserto  turbas  pavit  miraculose,  ubi  aliter  cibi  ha- 
beri non  poterant.  Sed  Christus  ad  subvenien- 
dum fami  poterat  aliter  sibi  providere,  quam  mira- 
racula  faciendo,  sicut  et  Joannes  Baptista  fecit,  ut 
legitur  Matth.  3,  vel  etiam  ad  loca  proxima  pro- 
perando : et  ideo  reputabat  diabolus  quod  Chris- 
tus peccaret,  si  ad  subveniendum  fami  miracula 
facere  attentaret,  si  esset  purus  homo. 

Ad  secundum  dicendum  quod  per  humiliationem 
exteriorem  frequenter  quaerit  aliquis  gloriam,  qua 
exaltetur  circa  spiritualia  bona.  Unde  Augustinus 
dicit  in  lib.  2 de  Sermone  Domini  in  monte,  cap. 
16,  parum  a prine.  : Animadvertendum  est,  non 
in  solo  rerum  corporearum  nitore  atque  pompa,  sed 
etiam  in  ipsis  sordibus  luctuosis  esse  posse  jactan- 
tiam. Et  ad  hoc  significandum  diabolus  Christo 
suasit,  ut  ad  quaerendum  gloriam  spiritualem  cor- 
poraliter mitteret  se  deorsum. 

Ad  tertium  dicendum  quod  divitias  et  honores 
mundi  appetere  peccatum  est,  quando  hujusmodi 
inordinate  appetuntur.  Hoc  autem  praecipue  ma- 
nifestatur ex  hoc  quod  pro  hujusmodi  adipiscendis 
homo  aliquid  inhonestum  facit.  Et  ideo  non  fuit 
contentus  diabolus  persuadere  cupiditatem  divitia- 
rum et  honorum;  sed  induxit  ad  hoc  quod  prop- 
ter hujusmodi  adipiscenda  Christus  eum  adoraret, 
quod  est  maximum  scelus  et  contra  Deum.  Nec 
solum  dixit  : Si  adoraveris  me,  sed  addidit  : Si  ca- 
dens, quia,  ut  dicit  Ambrosius,  sup.  illud  Luc.  4; 
Duxit  illum  in  montem,  etc.,  habet  ambitio 
domesticum  periculum  : ut  enim  dominetur  aliis, 
prius  servit,  et  curvatur  obsequio,  ut  honore  donetur : 
et  dum  vult  esse  sublimior,  fit  remissior.  Et  similiter 
etiam  in  praecedentibus  tentationibus  ex  appetitu 
unius  peccati  in  aliud  peccatum  inducere  est  conatus; 
sicut  ex  desiderio  cibi  conatus  est  inducere  in  vani- 
tatem sine  causa  miracula  faciendi;  et  ex  cupiditate 
gloriae  conatus  est  inducere  ad  tentandum  Deum 
per  praecipitium. 


Ai  quartum  dicendum  quod,  sicut  dicit  Ambro- 
sius super  Luc.,  cap.  4,  in  illud  : Et  consummata 

omni , etc. : Non  dixisset  Scriptura  quod  consum- 
mata omni  tcntalione,  diabolus  recessit  ab  illo , n'si 
in  tribus  praemissis  esset  omnium  materia  delicto- 
rum ; quia  causcc  tentationum  causae  sunt  cupidita- 
tum, scilicet  carnis  oblectatio , spes  gloria;  et  aviditas 
potentia;. 

Ad  quintum  dicendum  quod,  sicut  Augustinus 
dicit  in  lib.  2 de  Consensu  Evangel.,  cap.  16,  in- 
certum est  quid  prius  factum  sit,  utrum  regna  ter- 
ree prius  demonstrata  sini  ei,  et  postea  in  pinnaculum 
templi  locatus  sit;  an  hoc  prius,  et  illud  postea ; ni- 
hil tamen  ad  rem,  dum  omnia  facta  esse  manifestum 
sit.  Videntur  autem  Evangelistae  diversum  ordi- 
nem tenuisse,  quia  quandoque  ex  inani  gloria  ve- 
nitur ad  cupiditatem,  quandoque  e converso. 

Ad  sextum  dicendum  quod  Christus,  cum  pas- 
sus fuisset  tentationis  injuriam,  dicente  sibi  dia- 
bolo : Si  Filius  Dei  es,  mille  te  deorsum,  non  est 
turbatus,  nec  diabolum  increpavit.  Quando  vero 
diabolus  Dei  sibi  usurpavit  honorem,  dicens  : 
Ha’c  omnia  tibi  dabo,  si  cadens  adoraveris  me, 
exasperatus  est  et  repulit  eum,  dicens  : Vade,  Sa- 
tana : ut  nos  illius  discamus  exemplo,  nostras  qui- 
dem injurias  aequanimiter  sustinere,  Dei  autem 
injurias  nec  usque  ad  auditum  sufferre. 

Ad  septimum  dicendum  quod,  sicut  Chrysosto- 
mus  dicit  (alius  auctor  hom.  in  Opere  imperfect., 
circa  med.),  forsitan  diabolus,  quantum  ad  se,  sic 
Christum  assumebat  in  pinnaculum  templi,  ul  ab 
omnibus  videretur ; ipse  autem,  nesciente  diabolo, 
sic  agebat  ut  a nemine  videretur.  Quod  autem  di- 
cit : Et  ostendit  ei  omnia  regna  mundi,  et  gloriam 
eorum,  non  est  intelligendum  quod  videret  ipsa 
regna,  vel  civitates  eorum,  vel  populos,  vel  aurum 
vel  argentum  ; sed  partes  terrae,  in  quibus  unum- 
quodque regnum,  vel  civitas  posita  est,  diabo- 
lus Christo  digito  demonstrabat,  et  uniuscujus- 
oue  regni  honores  et  statum  verbis  exponebat. 
Vel  secundum  Origen.,  hom.  30  in  Luc.,  ante 
med.,  ostendit  ei  quomodo  ipse  per  diversa  vitia 
regnabat  in  mundo. 


QUESTIO  XLII 

de  doctrina  christi.  — In  qualuor  articulos 
divisa. 

Deinde  considerandum  est  de  doctrina  Christi : 
et  circa  hoc  quaeruntur  quatuor  ; i°  utrum  Chris- 
tus debuerit  praedicare  solum  Judaeis,  an  etiam 
gentilibus  ; 20  utrum  in  sua  praedicatione  debuerit 
turbationem  Judaeorum  vitare  ; 30  utrum  debuerit 
praedicare  publice  vel  occulte;  40  utrum  debuerit 
docere  solum  verbo  vel  etiam  scripto.  — De  tem- 
pore autem  quo  docere  inccepit,  supra  dictum  est, 
quaest.  29,  art.  3,  cum  de  baptismo  ejus  agere- 
tur. 

Articulus  primus 

Utrum  conveniens  fuerit  Christum  Judaeis,  et  non 
gentilibus  praedicare. 

3 Sent.,  disl.  3,  m Exposit.  litt.,  circa  med. 

Ad  primum  sic  proceditur.  1.  Videtur  quod 
Christus  non  solum  Judaeis,  sed  etiam  gentilibus 
debuerit  praedicare.  Dicitur  enim  Isa.  49,  6 : Pa- 
rum est  ut  sis  mihi  servus  ad  suscitandas  iribus  Is- 
rael, et  faeces  Jacob  convertendas  (1) : dedi  te  in 
lucem  gentium,  ut  sis  salus  mea  usque  ad  extre- 
mum terree.  Sed  lumen  et  salutem  Christus  prae- 
buit per  suam  doctrinam.  Ergo  videtur  parum 
fuisse,  si  solum  Judaeis  et  non  gentilibus  praedica- 
vit. 

2.  Praeterea,  sicut  dicitur  Matth.  7,  29  : Erat 
docens  eos,  sicut  potestatem  habens.  Sed  major  po- 
testas doctrinae  ostenditur  in  instructione  illorum 
qui  penitus  nihil  audierant,  quales  erant  gentiles  : 
unde  Apostolus  dicit  Rom.  13,  20  : Sic  praedicavi 
Evangelium  hoc,  non  ubi  nominatus  est  Christus, 
ne  super  alienum  fundamentum  aedificarem.  Ergo 
multo  magis  Christus  praedicare  debuit  gentilibus 
quam  Judaeis. 

3.  Praeterea,  utilior  est  instructio  multorum 
quam  unius.  Sed  Christus  aliquos  gentilium  ins- 
truxit, sicut  mulierem  Samaritanam  Joan.  4,  et 
Chananaeam  Matth.  13.  Ergo  videtur  quod  mul- 
to fortius  Christus  debuerit  multitudini  gentium 
praedicare. 

— Sed  contra  est  quod  Dominus  dicit  Matth. 
15,  24  : Non  sum  missus  nisi  ad  oves,  quae  perie- 
runt domus  Israel.  Sed  Rom.  10,  13,  dicitur  : 
Quomodo  praedicabunt,  nisi  mittantur  i Ergo  Chris- 
tus non  debuit  praedicare  nisi  Judaeis. 

Respondeo  dicendum  quod  conveniens  fuit 
praedicationem  Christi  tam  per  ipsum 
quam  per  Apostolos  a principio  solis  Judaeis 
exhiberi.  — Primo  quidem  ut  ostenderet  per 
suum  adventum  impleri  promissiones  antiquitus 
factas  Judaeis,  non  autem  gentilibus.  Unde  Apos- 
tolus dicit  Rom.  15,  8:  Dico  Christum  Jesum 
ministrum  fuisse  circumcisionis,  id  est,  apostolum 
et  praedicatorem  Judaeorum,  propter  veritatem 
Dei,  ad  confirmandas  promissiones  patrum.  — 
Secundo,  ut  ejus  adventus  ostenderetur  esse  a 
Deo.  Quae  enim  a Deo  sunt,  ordinata  sunt,  ut  di- 
citur Rom.  13,  1.  Hoc  autem  debitus  ordo  exige- 
bat, ut  Judaeis,  qui  Deo  erant  propinquiores  per 
fidem  et  cultum  unius  Dei,  prius  doctrina  Christi 
proponeretur  et  per  eos  transmitteretur  ad  gen- 


Art.  i.  — Pro  resp.  ad  2,  notanda  sunt  quatuor  in 
quibus  Christus  doctrina  exceiluit;  scilicet  potestas  fa- 
ciendi miracula ; vis  persuadendi;  auctoritas  loquentis  ; 
vitas  sanctitas. 

(4)  Vulgata  :...  Tribus  Jacob,  et  faeces  Israel  converten- 
das'. ecce  dedi  te.... 

tes ; sicut  etiam  in  coelesti  hierarchia  per  superio- 
res angelos  ad  inferiores  divinae  illuminationes 
deveniunt.  Unde  super  illud  Matth.  15  • Non  sum 
missus , nisi  ad  oves,  quae  perierunt  domus  Israel , 
dicit  Hieronymus  : Non  hoc  dicit,  quin  et  ad  gen- 
tes missus  sit,  sed  quod  primum  ad  Israel  missus 
est.  Unde  Isa.  ult.  19,  dicitur  : Mittam  ex  eis , qui 

salvati  fuerunt,  scilicet  ex  Judaeis,  ad  gentes 

et  annuntiabunt  gloriam  meam  gentibus — 

Tertio,  ut  Judaeis  auferret  calumniandi  materiam: 
unde  super  illud  Matth.  10  : In  viam  gentium  ne 
abieritis , dicit  Hieronymus:  Oportebat  primum 
adventum  Christi  nuntiari  Judaeis , ne  justam  habe- 
rent excusationem,  dicentes,  ideo  se  Dominum  re- 
jecisse, quia  ad  gentes  et  Samaritanos  apostolos  mi- 
serit. — Quarto,  quia  Christus  per  crucis  victo- 
riam meruit  potestatem  et  dominium  super  gentes, 
unde  dicitur  Apocalyps.  2,  26  : Qui  vicerit,  dabo 
illi  potestatem  super  gentes...,  sicut  et  ego  accepi  a 
Patre  meo ; et  Philipp.  2,  8,  dicitur  quod  quia  fac- 
tus est  obediens  usque  ad  mortem  crucis...  Deus 
exaltavit  illum,...  ut  in  nomine  Jesu  omne  genu 
flectatur,...  et  omnis  lingua  ei  confiteatur.  Et  ideo 
ante  passionem  suam  noluit  gentibus  praedicari 
suam  doctrinam  ; sed  post  passionem  dixit  disci- 
pulis Matth.  ult.,  16:  Euntes  docete  omnes  gentes. 
Propter  quod,  ut  legitur  Joan.  12,  24,  cum  immi- 
nente passione  quidam  gentiles  vellent  Jesum  vi- 
dere, respondit  : Nisi  granum  frumenti  cadens  in 
terram  mortuum  fuerit,  ipsum  solum  manet ; si  au- 
tem mortuum  fuerit,  multum  fructum  affert  ; et,  si- 
cut Augustinus  dicit  ibidem,  tract.  51  in  Joan., 
circa  med.,  se  dicebat  granum  mortificandum  in 
infidelitate  Judaeorum,  et  multiplicandum  in  fide 
omnium  populorum. 

Ad  primum  ergo  dicendum  quod  Christus  fuit 
in  lumen  et  salutem  gentium  per  discipulos  suos 
quos  ad  praedicandum  gentibus  misit. 

Ad  secundum  dicendum  quod  non  est  minoris 
potestatis,  sed  majoris  facere  aliquid  per  alios 
quam  per  seipsum.  Et  ideo  in  hoc  maxime  potes- 
tas divina  in  Christo  monstrata  est,  quod  discipulis 
suis  tantam  virtutem  contulit  in  docendo,  ut  gen- 
tes, quae  nihil  de  Christo  audierant,  converterent 
ad  ipsum.  Potestas  autem  Christi  in  docendo  at- 
tenditur et  quantum  ad  miracula,  per  quae  doctri- 
nam suam  confirmabat,  et  quantum  ad  efficaciam 
persuadendi,  et  quantum  ad  auctoritatem  loquen- 
tis,  quia  loquebatur  quasi  dominium  habens  super 
legem,  cum  diceret  : Ego  autem  dico  vobis  ; et 
etiam  quantum  ad  virtutem  rectitudinis,  quam  in 
sua  conversatione  monstrabat,  sine  peccato  vi- 
vendo. 

Ad  tertium  dicendum  quod,  sicut  Christus  non 
debuit  a principio  indifferenter  gentilibus  suam 
doctrinam  communicare,  ut  Judaeis  tanquam  pri- 
mogenito populo  deditus  observaretur  : ita  etiam 
non  debuit  gentiles  omnino  repellere,  ne  spes  sa- 
lutis eis  praecluderetur,  Et  propter  hoc  aliqui  gen- 


tilium particulariter  sunt  admissi  propter  excellen- 
tiam fidei  et  devotionis  eorum. 

Articulus  ii 

Utrum  Christus  debuerit  Judaeis  sine  eorum  offensione 
praedicare. 

Ad  secundum  sic  proceditur.  1.  Videtur  quod 
Christus. debuerit  Judaeis  sine  eorum  offensione 
praedicare,  quia,  ut  Augustinus  dicit  in  lib.  de 
Agone  christiano,  cap.  11,  in  fin.,  in  homine  Jesu 
Christo  se  nobis  ad  exemplum  vitee  praebuit  Filius 
Dei.  Sed  nos  debemus  vitare  offensionem  non  so- 
lum fidelium,  sed  etiam  infidelium,  secundum  il- 
lud 1 ad  Corinth.  10,  32  : Sine  offensione  estote 
Judaeis,  et  gentibus,  et  Ecclesiae  Dei.  Ergo  videtur 
quod  etiam  Christus  in  sua  doctrina  offensionem 
Judaeorum  vitare  debuerit. 

2.  Praeterea,  nullus  sapiens  debet  facere,  unde 
effectum  sui  operis  impediat.  Sed  per  hoc  quod 
sua  doctrina  Christus  Judaeos  turbavit,  impedie- 
batur effectus  ejus  doctrinae  : dicitur  enim  Luc. 
11,  53,  quod  cum  Dominus  Pharisaeos  et  Scribas 
reprehenderet,  coeperunt  graviter  insistere:  et  os 
ejus  opprimere  de  mullis,  insidianles  ei,  et  quaeren- 
tes aliquid  capere  ex  ore  ejus,  ut  accusarent  eum. 
Non  ergo  videtur  conveniens  fuisse  quod  eos  in 
sua  doctrina  offenderet. 

3.  Praeterea,  Apostolus  dicit  1 Timoth.  5,  1 : 
Seniorem  ne  increpaveris,  sed  obsecra  ut  patrem. 
Sed  sacerdotes  et  principes  Judaeorum  erant  illius 
populi  seniores.  Ergo  videtur  quod  non  fuerint 
duris  increpationibus  arguendi. 

— Sed  contra  est  quod  Isai.  8,  14,  fuerat  pro- 
phetizatum  quod  Christus  esset  in  lapidem  offen- 
sionis, et  in  petram  scandali  duabus  domibus  Is- 
rael. 

Respondeo  dicendum  quod  salus  multitudinis 
est  praeferenda  paci  quorumcumque  singula- 
rium hominum.  Et  ideo  quando  aliqui  sua  perver- 
sitate multitudinis  salutem  impediunt,  non  est  ti- 
menda eorum  offensio  a praedicatore  vel  doctore, 
ad  hoc  quod  multitudinis  saluti  provideat.  Scribae 
autem,  et  Pharisaei,  et  principes  Judaeorum  sua 
malitia  plurimum  impediebant  populi  salutem,  tum 
quia  repugnabant  Christi  doctrinae,  per  quam  so- 
lam poterat  esse  salus,  tum  et  am  quia  pravis  suis 
moribus  vitam  populi  corrumpebant.  Et  ideo  Do- 
minus, non  obstante  offensione  eorum,  pu- 
blice veritatem  docebat,  quam  illi  oderant, 
et  eorum  vitia  arguebat.  Et  ideo  dicitur  Matth. 


Art.  2.  — Titulus  motus  est  propter  publicas  repre- 
hensiones exhibitas  a Christo  scribis  et  pharisasis,  cum 
eorum  scandalo,  ut  patet  in  evangelio.  Doctrina  hujus 
art.  moralis  est  et  concionatoribus  utilis,  ut  et  prudenter ' 
et  fideliter  suo  munere  fungi  sciant. 

15,  12,  quod  discipulis  Domino  dicentibus  : Scis 
quia  Judaei  (i),  audito  hoc  verbo , scandalizati  sunl) 
respondit  : Sinite  illos , cceci  sunl  duccsque  caeco- 
rum : caecus  autem  si  caeco  ducatum  praestet,  ambo 
in  foveam  cadunt. 

Ad  primum  ergo  diceufdum  quod  homo  sic  de- 
bet esse  sine  offensione  omnibus,  ut  nulli  det  suo 
facto  vel  dicto  minus  recto  occasionem  ruinae  ; sed 
cum  de  veritate  scandalum  oritur , magis  est  susti- 
nendum scandalum , quam  veritas  relinquatur,  ut 
Gregor,  dicit,  hom.  7 in  Ezech.,  aliquant.  a 
prine. 

Ad  secundum  dicendum  quod  per  hoc  quod 
Christus  publice  Scribas  et  Pharisaeos  arguebat, 
non  impedivit,  sed  magis  promovit  effectum  suae 
doctrinae,  quia  cum  eorum  vitia  populo  innotesce- 
bant, minus  avertebatur  a Christo  propter  verba 
Scribarum  et  Pharisaeorum,  qui  semper  doctrinae 
Christi  obsistebant. 

Ad  tertium  dicendum  quod  illud  verbum  Apos- 
toli est  intelligendum  de  illis  senioribus  qui  non 
solum  aetate  vel  auctoritate,  sed  etiam  honestate 
sunt  senes,  secundum  illud  Num.  1 1 , 1 6 : Congrega 
mihi  septuaginta  viros,  de  senioribus  (2)  Israel, 
quos  tu  nosti,  quod  senes  populi  sint.  Si  autem  auc- 
toritatem senectutis  in  instrumentum  malitiae  ver- 
tant publice  peccando,  sunt  manifeste  et  acriter 
arguendi;  sicut  et  Daniel  dixit,  Dan.  13,  52  ; In- 
veterate dierum  malorum,  etc. 

Articulus  111 

Utrum  Christus  omnia  publice  docere  debuerit. 

Opusc.  60,  cap.  14. 

Ad  tertium  sic  proceditur.  1.  Videtur  quod 
Christus  non  omnia  publice  docere  debuerit.  Le- 
gitur enim  multa  seorsum  discipulis  dixisse,  sicut 
patet  in  sermone  coenae ; unde  et  Matth.  10,  27, 
dixit  : Quod  in  aure  audistis  in  cubilibus  (3),  prae- 
dicabitur in  tectis.  Non  ergo  omnia  publice  do- 
cuit. 

2.  Praeterea,  profunda  sapientiae  non  sunt  nisi 
perfectis  exponenda,  secundum  illud  1 ad  Co- 
rinth.  11,6;  Sapientiam  loquimur  inter  perfectos. 
Sed  doctrina  Christi  continebat  profundissimam 
sapientiam.  Non  ergo  erat  imperfectae  multitudini 
communicanda. 

3.  Praeterea,  idem  est  veritatem  aliquam  occul- 
tare silentio  et  obscuritate  verborum.  Sed  Chris- 
tus veritatem,  quam  praedicabat,  occultabat  turbis 
obscuritate  verborum,  quia  sine  parabolis  non  lo- 
quebatur ad  eos  (4),  ut  dicitur  Matth.  13,  34.  Er- 
go pari  ratione  poterat  occultare  silentio. 


(1)  Vulgata:  Pliarisaei. 

(2)  Vulgata  : de  senibus. 

(!)  In  Vulgata  hic  deest  in  cubitibus. 
(4)  Vulgata  :...  Non  loquebatur  eis. 

— Sed  contra  est  quod  ipse  dicit  Joan.  18,  20: 
In  occulto  loculus  sum  nihil. 

Respondeo  dicendum  quod  doctrina  alicujus 
potest  esse  in  occulto  tripliciter : — Uno 
modo  quantum  ad  intentionem  docentis,  qui 
intendit  suam  doctrinam  non  manifestare  multis, 
sed  magis  occultare.  Quod  quidem  contingit  du- 
pliciter : — quandoque  ex  invidia  docentis, 
qui  vult  per  suam  scientiam  excellere  : et  ideo 
{ scientiam  suam  non  vult  aliis  communicare  : quod 
in  Christo  locum  non  habuit,  ex  cujus  perso- 
na dicitur  Sap.  7,  23  : Quam  sine  fictione  didici,  et 
sine  invidia  communico,  et  honestatem  illius  non 
abscondo  : — quandoque  vero  hoc  contingit 
propter  inhonestatem  eorum  quae  docentur, 
sicut  Augustinus  dicit  super  Joan.,  tract.  96,  circa 
fin.,  quod  quaedam  sunl  mala  quee  portare  non  po- 
test qualiscumque  pudor  humanus.  Unde  de  doc- 
trina haereticorum  dicitur  Proverb.  9,  17:  Aquae 
furtivae  dulciores  sunt.  Doctrina  autem  Christi 
non  est  neque  de  errore,  neque  de  immundi- 
tia. Et  ideo  Dominus  dicit  Marci  4,  21  : Num- 
quid  venit  lucerna,  id  est,  vera  et  honesta  doctrina, 
ut  sub  modio  ponatur) 

Alio  modo  aliqua  doctrina  est  in  occulto, 
quia  paucis  proponitur  : et  sic  Christus  etiam 
nihil  docuit  in  occulto,  quia  Christus  omnem 
doctrinam  suam  vel  turbae  toti  proposuit,  vel  om- 
nibus suis  discipulis  in  communi.  Unde  Augustinus 
dicit  super  Joan.,  tract.  113,  in  med.:  Quis  in 
occulto  loquitur , qui  coram  toi  hominibus  loquitur ; 
preeserlim  si  hoc  loquitur  paucis,  quod  per  eos  vult 
innotescere  multis) 

Tertio  modo  aliqua  doctrina  est  in  occulto 
quantum  ad  modum  docendi:  et  sic  Christus 
quaedam  turbis  loquebatur  in  occulto,  para- 
bolis utens  ad  annuntianda  spiritualia  mys- 
teria, ad  quae  capienda  non  erant  idonei  vel 
digni  : et  tamen  melius  erat  eis,  vel  sic  sub  tegu- 
mento parabolarum  spiritual  um  doctrinam  audire 
quam  omnino  ea  privari.  Harum  tamen  parabola- 
rum apertam  et  nudam  veritatem  Dominus  disci- 
pulis exponebat,  per  quos  deveniret  ad  alios  qui 
essent  idonei,  secundum  illud  2 Timoth.  2,  2 ; 
Quae  audisti  a me  per  mullos  testes,  haec  commenda 
fidelibus  hominibus,  qui  idonei  erunt  et  alios  docere. 
Et  hoc  significatum  est  Num.  4 ubi  mandatur, 
quod  filii  Aaron  involverent  vasa  sanctuarii,  quae 
Levitse  involuta  portarent. 

Ad  primum  ergo  dicendum  quod,  sicut  Hilarius 
dicit  super  Math.,  cap.  10,  a med.,  exponens 
illud  verbum  inductum,  non  legimus  Dominum  so- 
litum fuisse  noctibus  sermocinari,  et  doctrinam  tra- 
didisse in  tenebris  ; sed  hoc  dicit,  quia  omnis  sermo 
ejus  carnalibus  tenebrae  sunt,  et  verbum  ejus  infide- 
libus nox  est.  Itaque  quod  a se  dictum  est,  cum 
libertate  fi  dei  et  confessionis  vult  esse  loquendum. 
— Vel  secundum  Hieronymum,  in  hunc  loc. , 

comparative  loquitur,  quia  videlicet  erudiebat  cos  j 
in  parvo  Judaeae  loco  respectu  totius  mundi,  in  , 
quo  erat  per  Apostolorum  praedicationem  doctrina 
Christi  publicanda. 

Ad  secundum  dicendum  quod  Dominus  non  om- 
nia profunda  suae  sapientiae  sua  doctrina  manifes- 
tavit, non  solum  turb.s,  sed  nec  etiam  discipulis, 
quibus  dixit  Joan.  16,  12  : Adhuc  mulla  habeo  vo- 
bis dicere,  quce  (1)  non  potestis  portare  modo.  Sed 
tamen  quodcumque  dignum  duxit  aliis  tradere  de 
sua  sapientia,  non  in  occulto,  sed  palam  proposuit, 
licet  non  ab  omnibus  intelligeretur.  Unde  Augu- 
stinus dicit  super  Joan.,  tract.  93,  in  med.  : Intel- 
ligenJum  est  ita  dixisse  Dominum  : « Palam  Iccu-  : 
« tus  sum  mundo,  » ac  si  dixisset:  « Mulli  me  au-  ' 
« dierunl.  » Et  rursus  non  erat  palam,  quia  non  \ 
intelligebant. 

Ad  tertium  dicendum  quod  turbis  Dominus  in  j 
parabolis  loquebatur,  sicut  dictum  est  in  corp.  art., 
quia  non  erant  digni,  nec  idonei  nudam  veritatem 
accipere,  quam  discipulis  exponebat.  Quod  autem 
dicitur,  quod  sine  parabolis  non  loquebatur  eis , 
secundum  Chrysostomum,  hom.  48  in  Matth., 
circa  prine.,  intelligendum  est  quantum  ad  illum 
sermonem  ; quamvis  alias  sine  parabolis  multa  tur- 
bis locutus  fuerit.  — Vel  secundum  Augustinum 
in  lib.  de  Quaestionibus  Evang.  (scilicet  secundum 
Matth.,  quaest.  1 5 , in  prine.),  hoc  dicitur,  non 
quia  nihil  proprie  locutus  est,  sed  quia  nullum  fere 
sermonem  explicavit  ubi  non  per  parabolam  aliquid 
significaverit ; quamvis  in  eo  aliqua  proprie  dixerit. 

Articulus  iv 

Utrum  Christus  debuerit  doctrinam  suam  scripto  tradere. 

Hebr.  8,  lec!.  2. 

Ad  quartum  sic  proceditur.  1.  Videtur  quod 
Christus  doctrinam  suam  debuerit  scripto  tradere. 
Scriptura  enim  inventa  est  ad  hoc  quod  doctrina 
commendetur  memoriae  in  futurum.  Sed  doctrina 
Christi  duratura  erat  in  aeternum,  secundum  illud 
Luc.  21,33:  Coelum  et  terra  transibunt,  verba  au- 
tem mea  non  transibunt.  Ergo  videtur  quod  Chris- 
tus debuerit  suam  doctrinam  scripto  mandare. 

2.  Praeterea,  lex  vetus  in  figura  Christi  praeces- 
sit, secundum  illlud  Hebr.  10,  1 : Umbram  ha- 
bens lex  futurorum  bonorum.  Sed  lex  vetus  a Deo 
fuit  descripta,  secundum  illud  Exodi  24, 12  : Dabo 
tibi  duas  (2)  tabulas  lapideas,  et  legem  ac  mandata  \ 
quce  scripsi.  Ergo  videtur  quod  etiam  Christus 
doctrinam  suam  scribere  debuerit. 

3.  Praeterea  ad  Christum, qui  venerat  illuminare 
his  qui  in  tenebris  et  umbra  mortis  sedent,  ut  dicitur  j 
Luc.  1,  79,  pertinebat  erroris  occasiones  exclu-  | 
dere,  et  viam  fidei  aperire.  Sed  hoc  fecisset  doctri- 

(1)  Vulgata  :...  Sed  non  potestis... 

(2)  Vulgata  omittit  duas. 


nam  suam  scribendo  : dicit  enim  Augustinus  in  1 
de  Consensu  Evang.,  cap.  7,  ante  med.,  quod 
solet  nonnullos  movere , cur  ipse  Dominus  nihil 
scripserit,  ut  aliis  de  il  o scribentibus  necesse  sit  cre- 
dere : hoc  enim  illi,  et  maxime  pagani  quaerunt, 
qui  Christum  culpare  aut  blasphemare  non  audent,  ' 
eique  tribuunt  excellentissimam  sapientiam , sed 
tamen  tanquam  homini;  discipulos  vero  ejus  dicunt 
magistro  suo  amplius  tribuisse  quam  erat,  ut  eum 
Filium  Dei  dicerent,  et  Verbum  Dei,  per  quod  facta 
sunt  omnia  ; et  postea  subdit  : Videntur  parati 
fuisse  hoc  de  illo  credere  quod  de  seipso  scripsisset, 
non  quod  alii  de  illo  pro  suo  arbitrio  pra’dicassent. 
Ergo  videtur  quod  Christus  ipse  doctrinam  suam 
scripto  tradere  debuerit. 

— Sed  contra  est  quod  nulli  libri  ab  eo  scripti 
habentur  in  canone  Scripturae. 

■Despondeo  dicendum  conveniens  fuisse  Chri- 
stum doctrinam  suam  non  scripsisse.  — \ 

Primo  quidem  propter  dignitatem  ipsius  : excel- 
lentiori enim  doctori  excellentior  modus  doctrinae 
debetur.  Et  ideo  Christo,  tanquam  excellentissimo 
doctori,  hic  modus  competebat,  ut  doctrinam 
suam  auditorum  cordibus  imprimeret.  Propter 
quod  dicitur  Matth.  7,  16,  quod  erat  docens  eos,  . 
sicut  potestatem  habens.  Unde  etiam  apud  gentiles 
Pythagoras  et  Socrates,  qui  fuerunt  excellentis- 
simi doctores,  nihil  scribere  voluerunt.  Scriptura 
enim  ordinatur  ad  impressionem  doctrinae  in  cor- 
dibus auditorum,  sicut  ad  finem.  — Secundo, 
propter  excellentiam  doctrinae  Christi,  quae  litteris 
comprehendi  non  potest,  secundum  illud  Joan.  ult. 

23  : Sunt  et  alia  mulla,  qua ? fecit  Jcsus,  quaesi  scri- 
bantur per  singula,  nec  ipsum  arbitror  mundum  capere 
posse  eos,  qui  scribendi  sunt,  libros  : quos,  sicut  Au- 
gustinus dicit,  tract.  ult.  in  Joan.,  ad  fin. , non  spatio 
locorum  credendum  est  mundum  capere  non  fortasse 
posse,  sed  capacitate  legentium  comprehendi  non 
posse.  Si  autem  Christus  scripto  doctrinam  suam 
mandasset,  nihil  altius  de  ejus  doctrina  homines 
aestimarent  quam  quod  scriptura  contineret.  — 
Tertio,  ut  ordine  quodam  ab  ipso  doctrina  ad  om- 
nes perveniret ; dum  ipse  scilicet  discipulos  suos 
immediate  docuit,  qui  postmodum  alios  verbo  et 
scripto  docuerunt.  Si  autem  ipsemet  scripsisset, 
ejus  doctrina  immediate  ad  omnes  pervenisset. 
Unde  et  de  sapientia  Dei  dicitur  Proverb.  9,  3, 
quod  misit  ancillas  suas  vocare  (1)  ad  arcem. 

Sciendum  tamen  est,  sicut  Augustinus  dicit  in  1 
de  Consensu  Evang.,  7 cap.  9 et  10,  aliquos 
gentiles  existimasse,  Christum  quosdam  libros 
scripsisse  continentes  quaedam  magica,  quibus 
miracula  faciebat,  quae  disciplina  christiana  con- 
demnat. Et  illi  tamen  qui  Christi  libros  tales  se 
legisse  affirmant,  nulla  talia  faciunt , qualia  illum 
libris  talibus  fecisse  mirantur.  Divino  enim  judicio 
sic  errant,  ut  eosdem  libros  ad  Petrum  et  Paulum 


(1)  Vulgata  : ut  vocarent. 

dicant  lanquam  epistolari  Ululo  pratnolalcs , eo  quod 
in  pluribus  locis  simul  eos  cum  Christo  pictos  viderunt. 
Nec  mirum,  si  a pingentibus  fingentes  decepti  sunt: 
toto  enim  tempore  quo  Christus  in  carne  mortali  cum 
suis  discipulis  vixit,  nondum  erat  Paulus  discipulus 
ejus. 

Ad  primum  ergo  dicendum  quod,  sicut  Augusti- 
nus dicit  in  eodem  libro,  cap.  ult.,  ad  fin.,  omni- 
bus discipulis  suis  lanquam  membris  sui  corporis 
Christus  caput  est.  Itaque  cum  illi  scripserunt  qua ? 
ille  ostendit  et  dixit , nequaquam  dicendum  est  quod 
ipse  non  scripserit ; quandoquidem  membra  ejus  id 
operata  sunt  quod  dictante  capite  cognoverunt;  quid- 
quid enim  ille  de  suis  factis  et  dictis  nos  legere  vo- 
luit, hoc  scribendum  illis,  lanquam  suis  manibus 
imperavit. 

Ad  secundum  dicendum  quod  quia  lex  vetus  in 
sensibilibus  figuris  dabatur,  ideo  etiam  convenien- 
ter sensibilibus  signis  scripta  fuit.  Sed  doctrina 
Christi,  quae  est  lex  spiritus  vitee,  scribi  debuit  non 
atramento,  sed  Spiritu  Dei  vivi , non  in  tabulis  lapi- 
deis, sed  in  tabulis  cordis  carnalibus,  ut  Apostolus 
dicit  2 Corinth.  '3,  3. 

Ad  tertium  dicendum  quod  illi  qui  scripturae 
Apostolorum  de  Christo  credere  noluerunt,  nec 
ipsi  Christo  scribenti  credidissent,  de  quo  opina- 
bantur quod  magicis  artibus  fecisset  miracula. 

QUAESTIO  XLIII 

DE  MIRACULIS  A CHRISTO  FACTIS  IN  GENERALI. 

— In  quatuor  articulos  divisa. 

Deinde  considerandum  est  de  miraculis  a Chris- 
to factis;  — et  primo,  in  generali;  — secundo, 
in  speciali  de  singulis  miraculorum  generibus  ; — 
tertio,  in  particulari  de  transfiguratione  ipsius. 

Circa  primum  quaeruntur  quatuor:  i°  utrum 
Christus  debuerit  miracula  facere ; 2°  utrum  fecerit 
ea  virtute  divina;  30  quo  tempore  incoeperit  mira- 
cula facere  ; 40  utrum  per  miracula  fuerit  sufficien- 
ter ostensa  ejus  Divinitas. 

Articulus  primus 

Utrum  Christus  debuerit  facere  miracula. 

Opusc.  2,  cap.  7;  et  Opusc.  3,  cap.  135;  et  Opusc.  ir, 
cap.  iy-  et  Op.  60,  cap.  63,  prine. 

Ad  primum  sic  proceditur.  1.  Videtur  quod 
Christus  miracula  facere  non  debuerit.  Factum 
enim  Christi  verbo  ipsius  debuit  concordare.  Sed 
ipse  dicit  Matth.  12,39:  Generatio  mala  et  adultera 
signum  queerit,  cl  signum  non  dabitur  ei,  nisi  signum 
! Jona’  prophetat.  Non  ergo  debuit  miracula  facere. 
2.  Prasterea,  sicut  Christus  in  secundo  adventu 

Art.  1.  Circa  resp.  ad  1,  observa  bene  sensum  hujus 
scriptur*,  Matth.  12  : « Signum  non  dabitur  ei,  etc. 


venturus  est  in  virtute  magna  (1 ) et  majestate,  ut 
dicitur  Matth.  24,  30,  ita  in  primo  adventu  venit 
in  infirmitate,  secundum  illud  Isa.  53,3:  Virum 
! dolorum,  et  scientem  infirmitatem.  Sed  operatio 
miraculorum  magis  pertinet  ad  virtutem  quam  ad 
infirmitatem.  Ergo  non  fuit  conveniens  quod  in  pri- 
\ mo  adventu  miracula  faceret. 

3.  Praeterea,  Christus  venit  ad  hoc  ut  homines 
salvaret  per  fidem,  secundum  illud  Hebr.  12,  2: 

! Aspicientes  in  auctorem  fidei  et  consummatorem 
Jesum.  Sed  miracula  diminuunt  meritum  fidei  : 
unde  Dominus,  Joan.  4,  48  dicit:  Nisi  signa  et 
prodigia  videritis,  non  credetis.  Ergo  non  videtur 
| quod  Christus  debuerit  miracula  facere. 

— Sed  contra  est  quod  ex  persona  adversario- 
rum Dei  dicitur  Joan.  11,  47:  Quid  facimus,  quia 
hic  homo  mulla  signa  facit ) 

espondeo  dicendum  quod  divinitus  conceditur 
homini  miracula  facere,  propter  duo.  — Primo 
quidem  et  principaliter  ad  confirmandam  veritatem 
quam  aliquis  docet : quia  enim  ea  quae  sunt  fidei, 
humanam  rationem  excedunt,  non  possunt  per 
j rationes  humanas  probari,  sed  oportet,  quod  pro- 
bentur per  argumentum  divinae  virtutis;  ut  dum 
aliquis  facit  opera  quae  solus  Deus  facere  potest, 

1 credantur  ea  quae  dicuntur,  esse  a Deo  ; sicut 
cum  aliquis  defert  litteras  annulo  regis  signa- 
tas, creditur  ex  voluntate  regis  processisse  quod 
i in  illis  continetur.  — Secundo,  ad  ostendendam 
| praesentiam  Dei  in  homine  per  gratiam  Spiritus 
| Sancti,  ut  dum  scilicet  homo  facit  opera  Dei,  cre- 
| datur  Deus  habitare  in  eo  per  gratiam : unde  dicitur 
Gal.-3,  5 : Qui  tribuit  vobis  Spiritum  Sanctum  (2), 
operatur  virtutes  in  vobis.  Utrumque  autem  circa 
Christum  erat  hominibus  manifestandum,  scilicet 
J quod  Deus  esset  in  eo  per  gratiam,  non  adoptio- 
j nis,  sed  unionis,  et  quod  ejus  supernaturalis  doc- 
trina esset  a Deo.  Et  ideo  convenientissimum 
fuit  ut  miracula  faceret : Unde  ipse  dicit  Joan. 
10,  38:  S/'  mihi  non  vultis  credere,  operibus  credite: 

I et  Joan.  5,  56  : Opera  qua ? dedit  mihi  Paler  ut  fa- 
I ciam,  ipsa  sunt  quev  testimonium  perhibent  de  me  (3). 

Ad  primum  ergo  dicendum  quod  hoc  quod  di- 
; cit  : Signum  non  dabitur  ei,  nisi  signum  Joncv  pro- 
\ phclcv,  intelligendum  est  ut  Chrysostomus  dicit, 
hom.  44  in  Matth.,  a prine.,  quod  tunc  non  acce- 
perunt tale  signum,  quale  petebant,  scilicet  dc  coelo, 
non  quod  nullum  signum  eis  dederit ; vel  quia  signa 
faciebat  non  propter  eos  quos  sciebat  lapideos  esse, 
sed  ut  alios  emendaret : et  ideo  non  eis,  sed  aliis 
1 illa  signa  dabantur. 

Ad  secundum  dicendum  quod  licet  Christus  ve- 
I nerit  in  infirmitate  carnis,  quod  manifestatur  per 
j passiones  : venit  tamen  in  virtute  Dei,  quod  erat 
manifestandum  per  miracula. 

(1)  Vulgata  : multa. 

(2)  In  Vulgata  deest  Sanctum. 

(;)  Vulgata  : ut  perficiam  ea;  ipsa  opera  quee  ego  facio, 
testimonium  perhibent  de  me. 

Ad  tertium  dicendum  quo  miracula  in  tantum 
diminuunt  meritum  fidei,  in  quantum  per  hoc  os- 
tenditur duritia  eorum  qui  nolunt  credere  ea  quae 
Scripturis  divinis  probantur,  nisi  per  miracula.  Et 
tamen  melius  est  eis  ut  vel  per  miracula  conver- 
tantur ad  fidem,  quam  quod  omnino  in  infidelitate 
permaneant  : dicitur  enim  1 ad  Corinth.  14,  22, 
quod  signa  data  sunt  infidelibus  (1),  ut  scilicet  con- 
vertantur ad  fidem. 

Articulus  ii 

Utrum  Christus  fecerit  miracula  divina  virtute. 

3 Sent.,  dist.  13,  quasi.  1,  art.  3,  corp.,  et  dist . 16, 

quast.  1,  art.  3,  corp.,  et  ad  4;  et  4 dist.  3,  quasi.  1, 

art.  1 ; et  Opusc.  11,  cap.  17. 

Ad  secundum  sic  proceditur.  1.  Videtur  quod 
Christus  non  fecerit  miracula  divina  virtute.  Vir- 
tus enim  divina  est  omnipotens.  Sed  videtur  quod 
non  fuerit  omnipotens  in  miraculis  faciendis  : dici- 
tur enim  Marci  4,  5,  quod  non  poterat  ibi,  scilicet 
in  patria  sua,  virtutem  ullam  facere.  Ergo  videtur 
quod  non  fecerit  miracula  virtute  divina. 

2.  Praeterea,  Dei  non  est  orare.  Sed  Christus 
aliquando  in  miraculis  faciendis  orabat,  ut  patet  in 
suscitatione  Lazari,  Joan.  11,  et  in  multiplicatione 
panum,  ut  patet  Matth.  14.  Ergo  videtur  quod 
non  fecit  miracula  virtute  divina. 

3.  Praeterea,  ea  quae  virtute  divina  fiunt,  non 
possunt  virtute  alicujus  creaturae  fieri.  Sed  ea  quae 
Christus  faciebat,  poterant  etiam  fieri  virtute  ali- 
cujus creaturae  : unde  et  Pharisaei  ei  dicebant 
quod  in  Bcel;ebub,  principe  daemoniorum,  ejiciebat 
daemonia,  Lucae  1 1,  13.  Ergo  videtur  quod  Chris- 
tus non  fecerit  miracula  virtute  divina. 

— Sed  contra  est  quod  Dominus  dicit  Joan.  14, 
10  : Pater  in  me  manens  ipse  facit  opera. 

Respondeo  dicendum  quod,  sicut  in  prima  parte 
habitum  est,  quaest.  no,  art.  4,  vera  mira- 
cula sola  virtute  divina  fieri  possunt,  quia  so- 
lus Deus  potest  mutare  naturae  ordinem,  quod  per- 
tinet ad  rationem  miraculi.  Unde  Leo  papa  dicit 
in  epist.  ad  Flavianum,  28,  cap.  4,  ante  med., 
quod  in  Christo  sunt  duae  naturae  ; una,  scilicet 
divina,  quae  fulget  miraculis;  alteras,  scilicet  huma- 
na, quae  succumbit  injuriis.  Et  tamen  una  earum 
agit  cum  communicatione  alterius,  in  quantum  sci- 
licet humana  natura  est  instrumentum  divi- 
nae actionis,  et  actio  humana  virtutem  accipit  a 
natura  divina,  sicut  supra  habitum  est,  quaest.  13, 
art.  3. 

Ad  primum  ergo  dicendum  quod  hoc  quod  dici- 
tur : Non  poterat  ibi  ullam  virtutem  facere,  non 
est  referendum  ad  potentiam  absolutam,  sed  ad  id 


(1)  Vulgata  : Lingux  in  signum  sunt  non  fidelibus,  sed 
infidelibus. 


quod  potest  fieri  congruenter.  Non  enim  con- 
gruum erat  ut  inter  incredulos  operaretur  miracu- 
la, unde  subditur  : Et  mirabatur  propter  increduli- 
tatem eorum.  Secundum  quem  modum  dicitur 
Gen.  18,  17  : Num  celare  potero  Abraham  quae 
gesturus  sum  r et  19,  22  : Non  potero  facere  quid- 
quam, donec  ingrediaris  illuc. 

Ad  secundum  dicendum  quod,  sicut  Chrysosto- 
mus  dicit  super  illud  Matth.  14:  Acceptis  quinque  ' 
panibus,  et  duobus  piscibus,  aspiciens  in  coelum  be- 
nedixit, et  fregit  (hom.  50,  parum  a prine.),  opor- 
tebat credi  de  Christo  quoniam  a Patre  est,  et  quod 
ei  a’qualis  est.  Et  ideo  ut  utrumque  ostendat,  nunc 
quidem  cum  potestate,  nunc  autem  orans  miracula 
facit : et  in  minoribus  quidem  respicit  in  caelum, 
puta  in  multiplicatione  panum;  in  majoribus  autem 
quae  sunt  solius  Dei,  cum  potestate  a se  ipso  agit, 
puta  quando  peccata  dimisit , mortuos  suscitavit.  : 
Quod  autem  dicitur  Joan.  11,  quod  in  suscitatio- 
ne Lazari  oculos  sursum  levavit,  non  propter  ne-  -j 
cessitatem  suffragii,  sed  propter  exemplum  hoc 
fecit ; unde  dicit : propter  populum,  qui  circumstat, 
dixi,  ut  credant  quia  tu  me  misisti. 

Ad  tertium  dicendum  quod  Christus  alio  modo 
expellebat  dtemones  quam  virtute  daemonum  ex- 
pellantur. Nam  virtute  superiorum  daemonum  ita 
daemones  a corporibus  hominum  expelluntur,  quod 
tamen  remanet  dominium  eorum  quantum  ad  ani- 
mam ; non  enim  contra  regnum  suum  diabolus  agit.  ; 
Sed  Christus  daemones  expellebat  non  solum  a 
corpore,  sed  multo  magis  ab  anima.  Et  ideo  Do- 
minus blasphemiam  Pharisaeorum  dicentium  eum 
in  virtute  daemoniorum  daemonia  ejicere  reproba-  * 
vit:  — primo  quidem  per  hoc  quod  Satanas  contra 
seipsum non  dividitur; — secundo,  exemplo  aliorum 
qui  daemonia  ejiciebant  per  Spiritum  Dei; — tertio, 
quia  daemonium  expellere  non  posset,  nisi  ipsum 
vicisset  virtute  divina  : — quarto,  quia  nulla  conve- 
nientia in  operibus,  nec  in  effectu  erat  sibi  et  Sa- 
tanae ; cum  Satanas  dispergere  cuperet  quos  Chris- 
tus colligebat. 

Articulus  iii 

Utrum  Christus  incoeperit  facere  miracula  in  nuptiis. 

1 Sent.,  dist.  44,  in  Expositione  litt.;  it  Opusc.  11,  cap, 

1$ ; et  Joan.  1,  lect.  11,  fin.,  et  cap.  13,  lect.  3,  fin. 

Ad  tertium  sic  proceditur.  1.  Videtur  quod 
Christus  non  incoeperit  miracula  facere  in  nuptiis, 
mutando  aquam  in  vinum.  Legitur  enim  in  lib.  de 
Infantia  Salvatoris,  quod  Christus  in  sua  pueritia 
multa  miracula  fecit.  Sed  miraculum  de  conver- 
sione aquae  in  vinum  fecit  in  nuptiis  trigesimo  vel 
trigesimo  primo  anno  suae  aetatis.  Ergo  videtur  , 
quod  non  incoeperit  tunc  miracula  facere. 


Art.  5.  — Ut  directe  respondeatur  titulo  : Christus  in 
coepit  facere  miracula  in  nuptiis. 

2.  Praeterea,  Christus  faciebat  miracula  secun- 
dum virtutem  divinam.  Sed  virtus  divina  in  eo  a 
principio  suae  conceptionis  erat:  ex  tunc  enim 
fuit  Deus  et  homo.  Ergo  videtur  quod  a prin- 
cipio miracula  fecerit. 

3.  Praeterea,  Christus  post  baptismum  et  ten- 
tationem  coepit  discipulos  congregare,  ut  legitur 
Matth.  4,  et  Joan.  i . Sed  discipuli  praecipue  con- 
gregati sunt  ad  ipsum  propter  miracula  ; sicut  di- 
citur Luc.  5,  quod  Petrum  vocavit  obstupescen- 
tem propter  miraculum  quod  fecerat  in  captura 
piscium.  Ergo  videtur  quod  ante  miraculum  quod 
fecii  in  nuptiis,  fecerit  alia  miracula. 

— Sed  contra  est  quod  dicitur  Joan.  2,  ii  : 
Hoc  fecit  initium  signorum  Jesus  in  Cana  Gali- 
laee. 

Respondeo  dicendum  quod  miracula  facta  sunt 
. a Christo  propter  confirmationem  doctrinae 
ejus,  et  ad  ostendendam  virtutem  divinam  in  ipso. 
— Et  ideo  quantum  ad  primum  non  debuit  ante 
miracula  facere  quam  docere  inciperet  : non 
autem  debuit  incipere  docere  ante  perfectam  aeta- 
tem, ut  supra  habitum  est,  quaest.  59,  art.  3,  cum 
de  baptismo  ejus  ageretur.  — Quantum  autem  ad 
secundum  sic  debuit  per  miracula  Deitatem 
ostendere,  ut  crederetur  veritas  humanitatis 
ipsius.  Et  ideo,  sicut  dicit  Chrysostomus  super 
Joan.  hom.  20,  parum  ante  med.,  decenter  non 
inccepil  signa  facere  in  prima  alate  : exislimassent 
enim  phantasma  esse  incarnationem ; et  ante  oppor- 
tunum tempus  cruci  cum  tradidissent. 

Ad  primum  ergo  dicendum  quod,  sicut  Chry- 
sostomus dicit  super  Joan.  ex  verbo  Joannis  Bap- 
tistae dicentis  : Ut  manifestetur  in  Israel , proplerea 
veni  ego  in  aqua  baptizare,  hom.  16,  circa  med., 
manifestum  est  quod  illa  signa  qua  quidam  dicunt 
in  pueritia  a Christo  facta,  mendacia  et  fictiones 
sunt.  Si  enim  a prima  atale  miracula  fecisset  Chris- 
tus, neque  Joannes  eum  ignorassel , neque  reliqua 
multitudo  indiguisset  magistro  ad  manifestandum 
eum. 

Ad  secundum  dicendum  quod  Dei  virtus  opera- 
batur in  Christo,  secundum  quod  erat  necessa- 
rium ad  salutem  humanam,  propter  quam  carnem 
assumpserat.  Et  ideo  sic  miracula  fecit  virtute  di- 
vina ut  fidei  de  veritate  carnis  ejus  praejudicium 
non  fieret. 

Ad  tertium  dicendum  quod  hoc  ipsum  ad  lau- 
dem discipulorum  pertinet  quod  Christum  secuti 
sunt,  cum  nulla  eum  miracula  facere  vidissent  ; si- 
cut Gregorius  dicit  in  quadam  homil.  (3,  in  Evang. 
in  prine.).  Et  Chrysostomus  dicit,  hom.  22  in 
Joan.,  parum  aprine.  : Tunc  signa  maxime  neces- 
sarium erat  facere  quando  discipuli  jam  congregati 
erant,  et  devoti,  et  attendentes  his  qua  fiebant ; unde 
subditur,  Joan.  2,  11  : Et  crediderunt  in  eum  dis- 
cipuli ejus , non  quia  tunc  primum  crediderunt,  sed 
quia  tunc  diligentius  et  perfectius  crediderunt.  Vel 


discipulos  vocat  eos  qui  futuri  erant  discipuli,  sicut 
exponit  Augustinus  in  lib.  2 de  Consensu  Evange- 
listarum,  cap.  17,  a med. 

Articulus  iv 

Utrum  miracula  per  Ciiristum  facta  sufficienter  ejus 
divinitatem  ostenderint. 

qSent.,  dist.  15,  queest.  i,  art.  1,  et  dist.  16,  quasi.  1, 

art.  j,  corp.  ; et  1 Cont.,  cap.  6,  et  lib.  4,  cap  jj,  ad 

8 ; et  Quodl.  2,  art.  6,  ad  4;  et  joan.  15,  lect.  6. 

Ad  quartum  sic  proceditur.  1.  Videtur  quod  mi- 
racula quae  Christus  fecit,  non  fuerint  sufficientia 
ad  ostendendam  divinitatem  ipsius.  Esse  enim 
Deum  et  hominem,  proprium  est  Christo.  Sed  mi- 
racula quae  Christus  fecit,  etiam  ab  aliis  sunt  facta. 
Ergo  videtur  quod  non  fuerint  sufficientia  ad  os- 
tendendam divinitatem  ipsius. 

2.  Praeterea,  virtute  divina  nihil  est  majus.  Sed 

aliqui  fecerunt  majora  miracula  quam  Christus  : 
dicitur  enim  Joan.  14,  12:  credit  in  me,  opera 

qua  ego  facio,  et  ipse  faciei , et  majora  horum  fa- 
ciet. Ergo  videtur  quod  miracula  quae  Christus  fe- 
cit, non  fuerint  sufficientia  ad  ostendendam  divini- 
tatem ipsius. 

3.  Praeterea,  ex  particulari  non  sufficienter  os- 
tenditur universale.  Sed  quodlibet  miraculorum 
Christi  fuit  quoddam  particulare  opus.  Ergo  ex 
nullo  eorum  potuit  manifestari  sufficienter  divini- 
tas Christi,  ad  quam  pertinet  universalem  virtutem 
habere  de  omnibus. 

— Sed  contra  est  quod  Dominus  dicit  Joan.  5, 
36 : Opera  qua  dedit  mihi  Pater  ut  faciam,  ipsa 
testimonium  perhibent  de  me  (1). 

Respondeo  dicendum  quod  miracula,  quae 
Christus  fecit,  sufficientia  erant  ad  ma- 
nifestandam divinitatem  ipsius,  secundum 
tria.  — Primo  quidem  secundum  ipsam  speciem 
operum,  quae  transcendebant  omnem  potestatem 
creatae  virtutis  : et  ideo  non  poterant  fieri  nisi  vir- 
tute divina.  Et  propter  hoc  caecus  illuminatus  di- 
cebat, Joan.  9,  32  : A seculo  non  est  auditum , 
quia  aperuit  quis  (2)  oculos  caci  nah  : nisi  esset  hic 
a Deo,  non  poterat  facere  quidquam.  — Secundo 
propter  modum  miracula  faciendi,  quia  scilicet 
quasi  ex  propria  potestate  miracula  faciebat,  non 

Art.  4.— Adverte  tria  illa  quae  D.  Thomas  in  art.  ponit, 
non  esse  divisim  sed  conjunctim  accipienda,  et  praeser- 
tim tertium  non  esse  separandum  a reliquis.  Nisi  enim 
Christus  affirmasset  se  esse  Deum,  et  in  hujus  veritatis 
confirmationem  miracula  edidisset,  sola  ipsa  miracula 
per  se  sumpta,  non  satis  ostenderent  ipsum  esse  verum 
Deum  ; at  vero  facta  in  confirmationem  doctrinas,  effica- 
cissima  fuerunt  ad  illam  roborandam. 

(1)  Vulgata  :..  ut  perficiam  ea,  ipsa  opera  quee  ego  facio 
testimonium,  etc. 

(2)  Vulgata  :..  quia  quis  aperuit... 

autem  orando,  sicut  alii  : unde  dicitur  Luc.  6,  19, 
quod  virtus  de  illo  exibat , et  sanabat  omnes;  per 
quod  ostenditur,  sicut  Cyrillus  dicit,  lib.  12  The- 
saur.,  cap.  14  circa  med.  : non  accipiebat  alienam 
virtutem,  sed  cum  esset  naturaliter  Deus,  propriam 
virtutem  super  infirmos  ostendebat ; et  propter  hoc 
innumerabilia  miracula  faciebat.  Unde  super  illud 
Matth.8:  Ejiciebat  spiritus  verbo , et  omnes  male 
habentes  curavit , dicit  Chrysostomus,  homil.  28  in 
Matth.  parum  a prine.:  Intende  quantam  multitudi- 
nem hominum  curatam  transcurrunt  Evangelistce, 
non  unumquemque  curatum  enarrantes,  sed  uno  ver- 
bo pelagus  ineffabile  miraculorum  inducentes.  Et  ex 
hoc  ostendebatur  quod  haberet  virtutem  coaequa- 
lem Deo  Patri,  secundum  illud  Joan.  5,  19:  Quae- 
cumque  Pater  facit  (1)  heve  et  Filius  similiter  fa- 
cit; et  ibidem:  Sicut  P ater  suscitat  mortuos,  et  vivi- 
ficat, sic  et  Filius  hominis  (2)  quos  vult  vivifcal.  — 
Tertio,  ex  ipsa  doctrina,  qua  se  Deum  dicebat, 
quae  nisi  vera  esset,  non  confirmaretur  miraculis  di- 
vina virtute  factis  : et  ideo  dicitur  Marci,  1,27  : 
Ducenam  doctrina  heee  nova,  quia  in  potestate  spi- 
ritibus immundis  imperat,  et  obediunt  ei) 

Ad  primum  ergo  dicendum  quod  haec  erat  ob- 
jectio gentilium.  Unde  Augustinus  dicit  in  epist. 
ad  Volusianum,  137,  alias  3,  a med.  : Nullis,  in- 
quiunt, competentibus  signis  tanta;  majestatis  indicia 
claruerunt,  quia  larvalis  illa  purgatio,  qua  scilicet 
daemones  effugabat ; debilium  cura,  reddita  vita 
defunctis,  si  et  alia  considerentur,  Deo  parva  sunt. 
Et  ad  hoc  respondet  Augustinus  : Fatemur  et  nos 
talia  quaedam  fecisse  prophetas ; sed  et  ipse  Moyses, 
et  caileri  propheta;  Dominum  Jesum  prophetave- 
runt, et  ei  gloriam  magnam  dederunt.  Qui  prople- 
rea  talia  et  ipse  facere  voluit,  ne  esset  absurdum, 
qua;  per  illos  fecerat,  si  ipse  etiam  non  faceret.  Sed 
tamen  et  aliquid  proprium  facere  debuit,  nasci  de 
virgine,  resurgere  a mortuis,  coelum  ascendere. 
Hoc  Deo  qui  parum  putat,  quid  plus  expedet  ignoro. 
Num  homine  assumpto  alium  mundum  facere  de- 
buit, ut  eum  esse  crederemus,  per  quem  factus  est 
mundus i Sed  nec  major  mundus,  nec  isti  aequalis  in 
hoc  mundo  feri  posset.  Si  autem  minorem  faceret 
infra  istum , similiter  hoc  quoque  parum  putaretur. 
Quae  tamen  alii  fecerunt,  Christus  excellentius 
fecit.  Unde  super  illud  Joan.  15  : Si  opera  non  fe- 
cissem in  eis  qua;  nemo  alius  fecit,  etc.,  dicit  Au- 
gustinus, tract.  91,  a prine.  : Nulla  in  operibus 
Christi  videntur  esse  majora  quam  suscitatio  mor- 
tuorum ; quod  scimus  etiam  antiquos  fecisse  Prophe- 
tas. Fecit  tamen  aliqua  Christus  quee nemo  alius  fe- 
cit. Sed  respondetur  nobis,  et  alios  fecisse  qua;  nec 
ipse,  nec  alius  fecit.  Sed  qui  tam  multa  vilia,  et  ma- 
las valetudines,  vexalionesque  mortalium  lania  po- 
testate sanaret,  nullus  omnino  legitur  antiquorum. 
Ut  enim  taceam,  quos  jubendo , sicut  occurrebat, 


(1)  Vulgata:  fecerit... 

(2)  In  Vulgata  deest  hominis. 


salvos  singulos  fecit,  Marcus  dicit  quod  quocumque 
loco  introibat  in  vicos,  aut  in  villas,  aut  in  civitates 
« in  plateis  ponebant  infirmos,  et  deprecabantur 
eum  ut  vel  fimbriam  vestimenti  ejus  tangerent;»  ‘ 
et  quotquot  tangebant  eum,  salvi  fiebant.  Haec 
nemo  alius  fecit  in  eis.  Sic  enim  intelhgendum  est 
quod  ait  in  eis,  non  inter  eos,  aut  coram  eis,  sed 
prorsus  in  eis,  quia  sanavit  eos.  Nec  tamen  alius 
quicumque  in  eis  talia  opera  fecit  : quoniam  quis- 
quis alius  homo  aliquid  eorum  fecit,  ipso  faciente 
fecit ; hoc  autem  ipse  non  illis  facientibus  fecit. 

Ad  secundum  dicendum  quod  Augustinus,  tract. 
71,  ad  fin.,  exponens  illud  verbum  Joannis,  inquit 
quae  sint  ista  opera  majora,  quae  credentes  in 
eum  erant  facturi  : An  forte  quod  cegros  ipsis  tran-  ' 
seuntibus  etiam  eorum  umbra  sanabat ) Majus  est  . 
enim  quod  sanet  umbra  quam  fimbria.  Verumta 
men  quando  ista  Christus  dicebat,  verborum  suo- 
rum facta  et  opera  commendabat.  Cum  enim 
dixit:  « Pater  in  me  manens  ipse  facit  opera»,  qua; 
opera  tunc  dicebat,  nisi  verba  quae  loquebatur  l Et 
eorumdem  verborum  fructus  erat  fides  illorum.  Ve- 
rumlamen  ev an g elimantibus  discipulis,  non  tam 
pauci  quam  illi  erant;  sed  gentes  etiam  crediderunt. 
Quae  sequuntur,  habentur  tract.  72  : Nonne  ab  ore 
ipsius  dives  ille  tristis  abscessit,  qui  ab  eo  vitee  ceter- 
nce  consilium  quaesivit!  et  tamen  postea  quod  ab  illo 
auditum  non  fecit  unus,  fecerunt  multi,  cum  per 
discipulos  loqueretur.  Ecce  majora  fecit,  prcedica- 
lus  a credentibus  quam  locutus  audientibus.  Verum 
hoc  adhuc  movet  quod  hxc  majora  per  Apostolos 
fecit.  Non  autem  ipsos  lanium  significans  ait : « Qui 
credit  in  me,  opera  quee  ego  facio,  et  ipse  faciei.  » 
Audi  ergo,  et  inlellige  : « Qui  credit  in  me,  opera 
qua;  ego  facio , et  ipse  faciet  ».  Prius  ego  facio, 
deinde  et  ipse  faciei,  quia  facio  ut  faciat.  Qucc  operat 
nisi  ut  ex  impio  justus  fiali  quod  utique  in  illo,  sed 
non  sine  illo  Christus  operatur.  Prorsus  majus  hoc 
esse  dixerim  quam  creare  cxlum  et  terram.  Coelum 
enim  et  terra  transibunt ; praedestinatorum  autem 
salus  et  justificatio  permanebit.  Sed  et  in  coelis  an- 
geli sunt  opera  Christi.  Numquid  etiam  Ius  operi- 
bus majora  facit  qui  cooperatur  Christo  ad  suam 
justificationem  i Judicet  qui  potest  utrum  majus  sit 
justos  creare  quam  impios  justificare.  Certe  si  ecqua- 
lis est  ulrumque  potentia;,  hoc  majoris  est  miseri- 
cordia;. Sed  omnia  opera  Christi  inlelligere,  ubi  ait: 

« Majora  horum  faciei  »,  nulla  nos  necessitas  cogit. 
Horum  enim  forsitan  dixit  quae  illa  hora  faciebat. 
Tunc  autem  verba  fidei  faciebat.  Et  utique  minus 
est  verba  justitia;  praedicare,  quod  fecit  praeter  nos, 
quam  impios  justificare,  quod  ita  facit  in  nobis  ut 
faciamus  et  nos. 

Ad  tertium  dicendum  quod  quando  aliquod  par- 
ticulare opus  proprium  est  alicujus  agentis,  tunc 
per  illud  particulare  opus  probatur  tota  virtus 
agentis  ; sicut  cum  ratiocinari  sit  proprium  homi- 
nis, ostenditur  aliquis  esse  homo  ex  hoc  ipso  quod 
ratiocinatur  circa  quodeumque  particulare  propo- 


QUiEST.  XLlV.  DE  SINGULIS 

situm.  Et  similiter  cum  propria  virtute  miracula 
facere  sit  solius  Dei,  sufficienter  ostensum  est 
Christum  esse  Deum,  ex  quocumque  miraculo 
quod  propria  virtute  fecit. 

QUAESTIO  XLIV 

DE  SINGULIS  MIRACULORUM  SPECIEBUS.  — In  qua- 
tuor  articulos  divisa. 

Deinde  considerandum  est  de  singulis  miracu- 
lorum speciebus  : et  i°  de  miraculis  qure  fecit 
circa  spirituales  substantias;  2°  de  miraculis  quae 
fecit  circa  coelestia  corpora  ; 30  de  miraculis  quae 
fecit  circa  homines  ; 40  de  miraculis  quae  fecit 
circa  creaturas  irrationales. 

Articulus  primus 

Urum  miracula  facta  per  Christum  circa  spirituales  subs- 
tantias fuerint  convenientia. 

Ad  primum  sic  proceditur.  1.  Videtur  quod  mi- 
racula quae  fecit  Christus  circa  spirituales  sub- 
stantias, non  fuerint  convenientia.  Inter  spirituales 
enim  substantias  sancti  angeli  praepollent  daemo- 
nibus : quia,  ut  Augustinus  dicit  in  3 de  Trinit., 
cap.  4,  ante  med.,  spiritus  vitee  rationalis  desertor 
atque  peccator  regitur  per  spiritum  vitee  rationalem 
pium  et  justum.  Sed  Christus  non  legitur  aliqua 
miracula  fecisse  circa  Angelos  bonos.  Ergo  nec  etiam 
circa  daemones  aliqua  miracula  facere  debuit. 

2.  Praeterea,  miracula  Christi  ordinabantur  ad 
manifestandam  divinitatem  ipsius.  Sed  divinitas 
Christi  non  erat  daemonibus  manifestanda,  quia 
per  hoc  impeditum  fuisset  mysterium  passionis 
ejus,  secundum  illud  1 Cor.  2,  8 : Si  cogno- 
vissent, nunquam  Dominum  glorice  crucifixissent. 
Ergo  non  debuit  circa  daemones  aliqua  mira- 
cula facere. 

3.  Praeterea,  miracula  Christi  ad  gloriam  Dei 
ordinabantur  : unde  dicitur  Matth.  9,  8,  quod  vi- 
dentes turbae  paralyticum  sanatum  a Christo,  ti- 
muerunt, et  glorificaverunt  Deum  qui  dedit  potesta- 
tem talem  hominibus.  Sed  ad  daemones  non  per- 
tinet glorificare  Deum,  non  est  speciosa  laus 
in  ore  peccatoris,  ut  dicitur  Eccli.  15,  9 : unde  et 
sicut  dicitur  Marci  1,  et  Lucae  4,  non  sinebat  dae- 
monia loqui  ea  quae  ad  gloriam  ipsius  pertine- 
bant. Ergo  videtur  non  fuisse  conveniens  quod 
circa  daemones  aliqua  miracula  faceret. 

4.  Praeterea,  miracula  a Christo  facta  ad  salutem 
hominum  ordinantur.  Sed  quaedam  daemonia  ab 
hominibus  ejecta  fuerunt  cumhominum  detrimento 
— 

Art.  i.  — Vide  hic  quod  Auctor  figurali  ratione  con- 
tentus, non  curavit  litteralem  pro  principali  ponere,  ut- 
pote  manifestiorem,  ut  scilicet  potestatem  suam  supra 
et  contra  daemones  monstraret. 


miraculorum  speciebus  259 

quandoque  quidem  corporali,  sicut  dicitur  Marci 
9,  25,  quod  daemon  ad  praeceptum  Christi  excla- 
mans, et  mullum  discerpens  hominem,  exiit  ab  eo  ; 
et  factus  estsicut  mortuus , ita  ut  mulli  dicerent,  quia 
mortuus  est;  quandoque  etiam  cum  damno  rerum, 
sicut  quando  daemones  ad  eorum  preces  misit  in 
porcos,  quos  praecipitaverunt  in  mare  : unde  cives 
illius  regionis  rogaverunt  eum  ut  transiret  a finibus 
eorum,  ut  legitur  Matth.  8.  Ergo  videtur  incon- 
venienter fecisse  hujusmodi  miracula. 

— Sed  contra  est  quod  Zach.  13,2  hoc  prae- 
nuntiatum fuerat  ; ubi  dicitur  : Spiritum  immun- 
dum auferam  de  terra. 

Respondeo  dicendum  quod  miracula  quae  Chris- 
tus fecit,  argumenta  quaedam  fuerunt  fidei 
quam  ipse  docebat.  Futurum  autem  erat  ut  per 
virtutem  Divinitatis  ejus  excluderet  daemonum  po- 
testatem ab  hominibus  credituris  in  eum,  secun- 
dum illud  Joan.  12,  31  : Nunc  princeps  hujus 
mundi  ejicietur  foras.  Et  ideo  conveniens  fuit 
quod  inter  alia  miracula  etiam  obsessos  a 
daemonibus  liberaret. 

Ad  primum  ergo  dicendum  quod  homines  sicut 
per  Christum  erant  a potestate  daemonum  libe- 
randi, ita  per  eum  erant  angelis  consociandi,  se- 
cundum illud  Coloss.  1,  20  : Pacificans  per  san- 
guinem crucis  ejus,  quae  in  coelis,  et  quae  in  terris 
sunt  (1).  Et  ideo  circa  angelos  alia  miracula  ho- 
minibus demonstrare  non  conveniebat,  nisi  ut  an- 
geli hominibus  apparerent  : quod  qu.dem  factum 
est  in  nativitate  ipsius,  et  in  resurrectione  et  as- 
censione ejus. 

Ad  secundum  dicendum  quod,  sicut  Augusti- 
nus dicit  9 de  Civit.  Dei,  cap.  21  : Christus  tan- 
tum innotuit  daemonibus,  quanlum  vo  uit  ; t ntum 
autem  voluit,  quanlum  oportuit;  sed  ini. oluit  eis, 
non  sicut  angelis  sanctis  per  id  quod  est  vita  aeterna , 
sed  per  quaedam  temporalia  sua;  virtutis  effecta. 
Et  primo  quidem  videntes  Christum  esurire  post 
jejunium,  aestimaverunt  eum  non  esse  Filium  Dei. 
Unde  sup.  illud.  Luc.  4 : Si  Filius  Dei  es,  etc., 
dicit  Ambrosius  : Quid  sibi  vult  talis  sermonis 
exorsus,  nisi  quia  cognoverat  Dei  Filium  esse  ven- 
turum, sed  venisse  per  infirmitatem  corporis  non 
putavit  ) Sed  postmodum  visis  miraculis,  ex  qua- 
dam suspicatione  conjecturavit  eum  esse  Filium 
Dei.  Unde  super  illud  Marci  1 : Scio  quod  sis 
sanctus  Dei,  dicit  Chrysostomus  (habetur  in  Ca- 
tena D.  Thomae,  et  in  lib.  QQ.  vet.  et  novi  Tes- 
tam., quaest.  66,  inter  op.  Augustini),  quod  non 
certam  aut  firmam  adventus  Dei  habebat  notitiam, 
sciebat  tamen  ipsum  esse  Christum  in  lege  promis- 
sum ; unde  dicitur  Luc.  4,  41  : Quia  sciebant 
ipsum  esse  Christum.  Quod  autem  ipsum  confite- 
bantur esse  Filium  Dei,  magis  erat  ex  quadam 
suspicione  quam  ex  certitudine.  Unde  Beda  dicit 


(1)  Vulgata  :....  sive  qua:  in  terris,  sive  qua:  in  coelis  sunt . 

super  Luc.,  cap.  14,  secundum  ejus  ord.  : Et  dce- 
monia  Filium  Dei  confitebantur . Et  sicut  postea 
dicit, ibid  : Sciebant  eum  esse  Christum  quia  cumje- 
j unio  fatigatum  eum  diabolus  videret,  verum  ho- 
minem intellexit ; sed  quia  lentando  non  prccvaluit, 
utrum  Filius  Dei  esset,  dubitabat.  Nunc  autem  per 
signorum  potentiam  vel  intellexit,  vel  potius  suspi- 
catus est  esse  Filium  Dei.  Non  ideo  igitur  Judaeis 
eum  crucifigere  persuasit,  quia  Christum  Dei  Fi- 
lium non  esse  putavit,  sed  quia  se  morte  illius  non 
praevidit  esse  damnandum : de  hoc  enim  mysterio 
a seculis  abscondito  dicit  Apostolus,  / Cor.  2 : 

« Quod  nemo  principum  hujus  seculi  cognovit : si 
enim  cognovissent,  nunquam  Dominum  glonae  cru- 
cifixissent ». 

Ad  tertium  dicendum  quod  miracula  in  expul- 
sione daemonum  non  fecit  Christus  propter  utili- 
tatem daemonum,  sed  propter  utilitatem  homi- 
num, ut  ipsi  eum  glorificarent.  Et  ideo  pro- 
hibuit eos  loqui  ea  quae  ad  laudem  ipsius  per- 
tinebant. — Primo  quidem  propter  exemplum, 
quia,  ut  dicit  Athanasius  (implic.  in  epist.  de  sy- 
nod.  Arim.  et  Seleuc.,  et  Chrysostomus  conc.  2 
de  Laz.,  a prine.),  compescebat  diaboli  sermonem, 
quamvis  vera  fateretur,  ut  nos  etiam  assuefaciat, 
ne  curemus  de  talibus,  etiamsi  vera  loqui  videantur; 
nefas  est  enim  ut  cum  adsit  nobis  Scriptura  divina, 
instruamur  a diabolo  ; est  enim  hoc  periculosum, 
quia  veritati  frequenter  daemones  immiscent  men- 
dacia. — Secundo,  quia  sicut  Chrysostomus  di- 
cit (habetur  in  Catena  div.  Th.),  non  oportebat 
eos  surripere  officii  Aposlolici  gloriam  ; nec  dece- 
bat Christi  mysterium  lingua  fcvhda  publicari, 
quia  non  est  speciosa  laus  in  ore  peccatorum.  — 
Tertio,  quia  ut  Beda  dicit,  loc.  sup.  cit. , et  Theo- 
phil.  in  hunc  loc.,  nolebat  ex  hoc  invidiam  accen- 
dere Judcvorum.  Unde  etiam  ipsi  Apostoli  jubentur 
reticere  de  ipso,  ne  divina  majestate  praedicata,  pas- 
sionis dispensatio  dififeralur. 

Ad  quartum  dicendum  quod  Christus  speciali- 
ter venerat  docere,  et  miracula  facere  propter 
utilitatem  hominum  principaliter  quantum  ad  ani- 
mae salutem  : et  ideo  permisit  daemones  quos  eji- 
ciebat, hominibus  aliquod  nocumentum  inferre  vel 
in  corpore  vel  in  rebus,  propter  animae  humanae 
salutem,  ad  hominum  scilicet  instructionem.  Unde 
Chrysostomus  dicit  super  Matth.,  hom.  29,  circa 
med.,  quod  Christus  permisit  deemonibus  in  porcos 
ire,  non  quasi  a daemonibus  persuasus ; sed  primo 
quidem  ut  instruat  magnitudinem  nocumenti  daemo- 
num, qui  hominibus  insidiantur ; secundo,  ut  omnes 
discerent  quoniam  nec  adversus  porcos  audeant  ali- 
quid facere,  nisi  ipse  consenserit;  tertio,  ut  osten- 
deret quod  graviora  in  illos  homines  operati  essent 
quam  in  illos  porcos,  nisi  essent  divina  providen- 
tia adjuti.  Et  propter  easdem  etiam  causas  per- 
misit eum  qui  a daemonibus  liberabatur,  ad  ho- 
ram gravius  affligi ; a qua  tamen  afflictione  eum 
qontinuo  liberavit.  Per  hoc  etiam  ostenditur,  ut 


Beda  dicit  (id  habet  Gregor,  hom.  2 in  Evang., 
a prine.),  quod  saepe,  dum  converti  ad  Deum  post 
peccata  conamur,  majoribus  novisque  antiqui  hostis 
pulsamur  insidiis  : quod  facit,  vel  ut  odium  virtutis 
incutiat,  vel  expulsionis  suae  vindicet  injuriam.  Fac- 
tus est  etiam  homo  sanatus  velut  mortuus,  ut 
Hieronymus  dicit  in  hunc  loc.  Marci,  quia  sana- 
tis dicitur  Coloss.  3,3:  Mortui  estis , et  vita  vestra 
abscondita  est  (1)  cum  Christo  in  Deo. 


Articulus  ii 

Utrum  convenienter  facta  fuerint  miracula  per  Christum 
circa  coelestia  corpora. 

Ad  secundum  sic  proceditur.  1.  Videtur  quod 
inconvenienter  fuerint  a Christo  facta  miracula 
circa  coelestia  corpora.  Ut  enim  Dionysius  dicit 
4 cap.  de  div.  Nom.,  part.  4,  lect.  23,  divinae  pro- 
videntia; non  est  naturam  corrumpere,  sed  salvare. 
Corpora  autem  coelestia  secundum  suam  naturam 
sunt  incorruptibilia  et  inalterabilia,  ut  probatur  in 
1 de  Coelo,  text.  20  et  seq.  Ergo  non  fuit  conve-  . 
niens  ut  per  Christum  fieret  aliqua  immutatio  circa 
ordinem  coelestium  corporum. 

2.  Praeterea,  secundum  motum  coelestium  cor- 
porum temporum  cursus  designatur,  secundum 
illud  Genes.  1 , 14:  Fiant  luminaria  in  firmamento 
coeli,...  et  sint  in  signa,  et  tempora,  et  dies,  et  an- 
nos. Sic  ergo  mutato  cursu  coelestium  corporum, 
mutatur  temporum  distinctio  et  ordo.  Sed  non  le- 
gitur hoc  esse  perceptum  ab  astrologis,  qui  contem- 
plantur sidera,  et  computant  menses,  ut  dicitur  Isa. 
47,  13.  Ergo  videtur  quod  per  Christum  non  fuerit 
aliqua  mutatio  facta  circa  cursum  coelestium  cor- 
porum. 

3.  Praeterea,  magis  competebat  Christo  ut  fa- 
ceret miracula  vivens  et  docens  quam  moriens  : . 
tum  quia,  ut  dicitur  2 ad  Corinth.  ult.,  4 : Cruci- 
fixus est  ex  infirmitate,  sed  vivit  ex  virtute  Dei,  se- 
cundum quam  miracula  faciebat  : tum  etiam  quia 
ejus^niracula  confirmativa  erant  doctrinae  ipsius. 
Sed  in  vita  sua  non  legitur  Christus  aliquod  mira- 
culum circa  coelestia  corpora  fecisse ; quinimo 
Pharisaeis  petentibus  ab  eo  signum  de  coelo,  dare 
renuit,  ut  habetur  Matth.  12  et  16.  Ergo  videtur 
quod  nec  in  morte  circa  coelestia  corpora  aliquod 
miraculum  facere  debuerit. 

— Sed  contra  est  quod  dicitur  Luc.  2 3 , 44  : Te- 
nebra; factcc  sunt  in  universa  terra  (2)  usque  ad  ho- 
ram nonam , et  obscuratus  est  sol. 

Respondeo  dicendum  quod,  sicut  supra  dictum 
est,  quaest.  praeced.,  art.  4,  miracula  Christi 
talia  esse  debebant  ut  sufficienter  eum  esse  Deum 

Art.  2.  — In  hoc  art.,  D.  Thomas  totus  est  in  explican- 
dis signis  coelestibus  quae  in  morte  Christi  contigerunt. 

(1)  Vulgata  :...  est  abscondita. 

(2)  Vulgata:...  in  universam  terram. 

ostenderent.  Hoc  autem  non  ita  evidenter  osten- 
ditur per  transmutationes  corporum  inferiorum, 
quae  etiam  ab  aliis  causis  moveri  possunt,  sicut  per 
transmutationem  cursus  coelestium  corporum,  quae 
a solo  Deo  sunt  immobiliter  ordinata  : et  hoc  est 
quod  Dionysius  dicit  in  epist.  ad  Polycarpum.  7, 
parum  ante  med.  : Cognoscere  oporlel  non  ali- 
ter aliquando  posse  aliquid  perverti  cxlestis  or- 
dinationis et  motus , nisi  causam  haberet  ad  hoc 
moventem , quce  facit  omnia,  et  mutat  secundum 
suum  sermonem.  Et  ideo  conveniens  fuit  ut 
Christus  miracula  faceret  etiam  circa  coeles- 
tia corpora. 

Ad pnmnmergodicendum  quod,  sicut  inferioribus 
corporibus  naturale  est  moveri  a coelestibus  cor- 
poribus, quae  sunt-  superiora  secundum  naturae  or- 
dinem ; ita  etiam  naturale  est  cuilibet  creaturae  ut 
transmutetur  a Deo  secundum  ejus  voluntatem. 
Unde  Augustinus  dicit  26  contra  Faustum,  cap.  3, 
ante  med.  (et  habetur  in  Gloss.  ordin.  Roman.  1 1, 
super  illud  : Contra  naturam  insertus  es,  etc.) : 
Deus  creator  et  conditor  omnium  naturarum  nihil 
contra  naturam  facit,  quia  id  est  cuique  rei  natura, 
quod  facit;  et  ita  non  corrumpitur  natura  coeles- 
tium corporum,  cum  eorum  cursus  immutatur  a 
Deo  ; corrumperetur  autem,  si  ab  aliqua  alia  causa 
immutaretur. 

A d secundum  dicendum  quod  per  miraculum  a 
Christo  factum  non  est  perversus  ordo  temporum. 
Nam  secundum  quosdam  illae  tenebrae  vel  solis 
obscuratio,  quae  in  passione  Christi  accidit,  fuit 
propter  hoc  quod  sol  suos  radios  retraxit,  nulla 
immutatione  facta  circa  motum  coelestium  corpo- 
rum, secundum  quem  tempora  mensurantur.  Unde 
Hieronymus  dicit  super  Matth.  (sup.  illud  cap.  27 : 
A sexta  autem  hora)  : Videtur  luminare  majus  re- 
traxisse radios  suos , ne  aut  pendentem  videret  Do- 
minum, aut  impii  blasphemantes  sua  luce  fruerenlur. 
Talis  autem  retractio  radiorum  non  est  sic  intelli- 
genda,  quasi  sol  in  sua  potestate  habeat  radios 
emittere  vel  retrahere  : non  enim  ex  electione,  sed 
ex  natura  radios  emittit,  ut  dicit  Dionysius  4 cap. 
de  div.  Nom.,  circ.  prine,  lect.  1 ; sed  sol  dicitur 
retraxisse  radios,  in  quantum  divina  virtute  factum 
est  ut  solis  radii  ad  terram  non  pervenirent.  Ori- 
genes  autem  dicit  hoc  accidisse  per  interpositio- 
nem nubium.  Unde  super  Matth.  dicit,  tract.  33, 
a med.  : Conveniens  est  intelligere  quasdam  tene- 
brosissimas nubes  mullas  et  magnas  concurrisse  su- 
per Jcrusalem  et  terram  Judcecc  : et  ideo  facta ? sunt 
tenebra ? profunda’  a sexta  hora  usque  ad  nonam. 
Arbitror  enim  sicut  ccclera  signa  quce  facta  sunt  in 
passione,  scilicet  quod  velum  templi  est  scissum,  quod 
terra  tremuit,  etc.,  in  Jerusalem  tantummodo  facta 
sunt,  ita  et  hoc.  Aut  si  latius  voluerit  quis  exten- 
dere ad  terram  Judaeae,  propter  hoc  quod  dicitur  : 
Tenebra  factae  sunt  in  universa  terra,  quod  intelli- 
gitur  de  terra  Judaeae  : sicut  in  3 lib.  Reg.,  cap. 
18,  10,  dixit  Abdias  ad  Eliam  : Vivit  Dominus 

Deus  tuus,  quia  non  est  gens  aut  regnum , ubi  non 
miserit  dominus  meus  qucererete(i),ostendensquod 
eum  quaesierat  in  gentibus  quae  sunt  circa  Judae- 
am. Sed  circa  hoc  magis  credendum  est  Dionysio, 
qui  oculata  fide  inspexit  hoc  accidisse  per  interpo- 
sitionem lunae  inter  nos  et  solem  : dicit  enim  in 
epist.  ad  Polycarpum,  7,  a med.  : Inopinabililer 
soli  lunam  incidentem  videbamus,  in  .Egypto  scili- 
cet existentes,  ut  ibidem  dicitur  : et  designat  ibi 
quatuor  miracula.  — Quorum  primum  est  quod 
naturalis  eclipsis  solis  per  interpositionem  lunae 
nunquam  accidit,  nisi  tempore  conjunctionis  solis 
et  lunae.  Tunc  autem  erat  luna  in  oppositione  ad 
solem,  quintadecima  existens,  quia  erat  Pascha 
Judaeorum.  Unde  dicit  : Non  enim  erat  conjunc- 
tionis tempus.  — Secundum  miraculum  est  quod 
cum  circa  horam  sextam  luna  visa  fuisset  simul  cum 
sole  in  medio  coeli,  in  vesperis  apparuit  suo  loco, 
id  est  in  oriente  opposita  soli.  Unde  dicit  : Rur- 
sus ipsam  vidimus,  scilicet  lunam,  a nona  hora,  in 
qua  scilicet  recessit  a sole  cessantibus  tenebris, 
usque  ad  vesperam  supernaluraliter  constitutam  ad 
diametrum  solis,  id  est,  ut  diametraliter  esset  soli 
opposita.  Et  sic  patet  quod  non  est  turbatus  con- 
suetus temporum  cursus,  quia  divina  virtute  fac- 
tum est  et  quod  ad  solem  supernaturaliter  accede- 
ret praeter  tempus  debitum,  et  quod  a sole  rece- 
dens in  locum  proprium  restitueretur  tempore  de- 
bito. — Tertium  miraculum  est  quod  naturalis 
eclipsis  semper  incipit  ab  occidentali  parte  solis, 
et  pervenit  usque  ad  orientalem  : et  hoc  ideo, 
quia  luna  secundum  proprium  motum,  quo  move- 
tur ab  occidente  in  orientem,  est  velocior  sole 
in  suo  proprio  motu  : et  ideo  luna  ab  occidente 
veniens  attingit  solem,  et  pertransit  ipsum,  ad 
orientem  tendens.  Sed  tunc  luna  jam  pertransi- 
verat  solem,  et  distabat  ab  eo  quasi  per  medietatem 
circuli,  in  oppositione  existens  : unde  oportuit 
quod  reverteretur  ad  orientem  versus  solem 
et  attingeret  ipsum  primo  ex  parte  orientali,  pro- 
cedens versus  occidentem.  Et  hoc  est  quod  di- 
cit : Eclipsim  etiam  ipsam  ex  oriente  vidimus 
inchoatam,  et  usque  ad  solarem  terminum  veni- 
entem (quia  totum  solem  eclipsavit)  postea  re- 
gredientem.  — Quartum  miraculum  fuit,  quod  in 
naturali  eclipsi  ex  eadem  parte  incipit  sol  prius 
reapparere,  ex  qua  parte  inccepit  prius  obscurari, 
quia  scilicet  luna  se  soli  subjiciens,  naturali  suo 
motu  solem  pertransit  versus  orientem,  et  ita  par- 
tem occidentalem  solis,  quam  primo  occupat,  pri- 
mo etiam  derelinquit.  Sed  tunc  luna  miraculose  (2) 
ab  oriente  versus  occidentem  rediens,  non  per- 
transivit  solem,  ut  esset  eo  occidentalior ; sed 

(1)  Vulgata  :...  quo  non  miserit  dominus  meus  te  requi- 
rens. 

(2)  Magnam  hic  lectionum  varietatem  innuunt  Theologi 
et  Madalena;  ubique  eamdem  invenimus,  si  articulose  in 
edit.  Rom.  pro  miraculose  (quod  edit,  habent,  et  in  Alcan., 
cod.  deest)  excipias. 

postquam  pervenit  ad  terminum  solis,  reversa  est 
versus  orientem  ; et  ita  partem  solis,  quam  ultimo 
occupavit,  primo  etiam  dereliquit ; et  sic  ex  parte 
orientali  inchoata  fuit  eclipsis,  sed  in  parte  occi- 
dentali prius  incoepit  claritas  apparere.  Et  hoc  est 
quod  dicit  : Et  rursus  vidimus  non  ex  eodem;  id 
est,  non  ex  eadem  parte  solis,  et  defectum,  el  pur- 
gationem, sed  e converso  secundum  diametrum  fac- 
tam. — Quintum  miraculum  addit  Chrysostomus 
super  Matth.,  hom.  89,  parum  a prine.,  dicens 
quod  tribus  horis  tunc  iem  bree  permanserunt,  cum 
eclipsis  solis  in  momento  perlranseat  : non  enim 
habet  moram,  ut  sciunt  illi  qui  consideraverunt. 
Unde  datur  intelhgi  quod  una  quieverit  sub  sole. 
Nisi  forte  v.  limus  dicere  quod  tempus  tenebrarum 
computet  r ab  instanti  quo  sol  incoepit  obscurari, 
usque  ad  instans  in  quo  tot  aliter  f.  it  repurgatus. 
Sed  sicut  Origenes  dicit  super  Matth.,  loc.  sup. 
cit. , adversus  hoc  filii  seculi  hujus  dicunt:  Quomodo 
hoc  factum  tam  mirabile  nemo  Graecorum  a l bar- 
barorum scripsit)  Et  dicit  quod  quidam,  nomine 
Phlegon  in  Ch  orneis  suis  scripsit,  hoc  in  princi- 
patu Tiberii  Caesaris  f ctum  ; sed  non  signavit  quod 
fuerit  in  lu  a plena.  Potuit  ergo  hoc  contingere, 
quia  astrologi  ubique  terrarum  tunc  emporis  ex-is- 
tent  s,  non  soilL  itabantur  de  observanda  eclipsi, 
quia  tunc  tempus  non  era  ; sed  illam  obscuritatem 
ex  aliqua  passione  aeris  accidere  putaverunt ; sed 
in  iEgypto,  ubi  raro  nubes  apparent  propter  aeris 
serenitatem,  permotus  est  Dionysius,  et  socii  ejus 
ut  praedicta  circa  illam  obscurationem  observa- 
rent. 

Ad  lertium  dicendum  quod  tunc  praecipue  opor- 
tebat in  Christo  divinitatem  per  miracula  osten- 
dere, quando  in  eo  maxime  apparebat  infirmitas 
secundum  humanam  naturam,  et  ideo  in  Christi 
nativitate  stella  nova  in  coe  o apparuit  : unde 
Maximus  dicit  in  serm.  Nativitat.,  4,  circ.  fin.  : 
Si  praesepe  despicis,  erige  parumper  oculos,  et  no- 
vam in  coelo  steliam  proleslanlem  mundo  nativita- 
tem dominicam  contuere.  In  passione  autem  ad- 
huc major  infirmitas  circa  humanitatem  Christi  ap- 
paruit : et  ideo  oportuit  ut  majora  miracula  osten- 
derentur circa  principalia  mundi  luminaria  : et, 
sicut  Chrysostomus  dicit  super  Matth.,  hom.  89, 
in  prine.,  hoc  est  signum  quod  petentibus  promitte- 
bat dare  dicens  : « Generatio  prava  et  adultera  si- 
gnum quaerit,  et  signum  non  dabitur  ei  nisi  signum 
Jonas  prophelce  »,  crucem  significans  et  resurrectio- 
nem. Etenim  multo  mirabilius  est  in  eo  qui  cruci- 
fixus erat,  hoc  fieri,  quam  ambulante  eo  super  ter- 
ram. 


Articulus  iii 

Utrum  convenienter  Christus  circa  homines  miracula 
fecerit. 

Ad  tertium  sic  proceditur,  j.  Videtur  quod  in- 


convenienter Christus  circa  homines  miracula  fe- 
cerit. In  homine  enim  potior  est  anima  quam  cor- 
pus. Sed  circa  corpora  multa  miracula  Christus 
fecit;  circa  animas  vero  nulla  miracula  legitur  fe- 
cisse : nam  neque  aliquos  incredulos  ad  fidem  vir- 
tuose  convertit,  sed  admonendo,  et  exteriora  mi- 
racula ostendendo  ; neque  etiam  aliquos  fatuos 
sapientes  legitur  fecisse.  Ergo  videtur  quod 
non  convenienter  sit  circa  homines  miracula  ope- 
ratus. 

2.  Praeterea,  sicut  supra  dictum  est,  quaest. 
praec.,  art.  2,  Christus  faciebat  miracula  virtute 
divina,  cujus  proprium  est  subito  operari,  et  per- 
fecte absque  adminiculo  alicujus.  Sed  Christus 
non  semper  subito  homines  curavit  quantum  ad 
corpus;  dicitur  enim  Marci  8,  23,  quod  apprehensa 
manu  cxci  eduxit  eum  extra  vicum;  et  expuens  in 
oculos  ejus,  impositis  manibus,  interrogavit  eum  si 
quid  videret;  et  aspiciens  ait:  video  homines  velut 
arbores  ambulantes.  Deinde  iterum  imposuit  manus 
super  oculos  ejus,  el  coepit  videre,  ei  restitutus  est  ei 
visus,  ut  clare  videret  omnia  (1).  Et  sic  patet  quod 
non  subito  eum  curavit,  sed  primo  quidem  imper- 
fecte et  per  sputum.  Ergo  videtur  non  conve- 
nienter circa  homines  miracula  fecisse. 

3.  Praeterea,  quae  se  invicem  non  consequun- 
tur, non  oportet  quod  simul  tollantur.  Sed  aegri- 
tudo corporalis  non  semper  ex  peccato  causatur, 
ut  patet  per  illud  quod  Dominus  dixit  Joan.  9,  3 : 
Neque  hic  peccavit,  neque  parentes  ejus,  ut  ccecus 
nasceretur.  Non  ergo  oportuit  ut  hominibus  corpo- 
rum curationem  quaerentibus  peccata  dimitteret, 
sicut  legitur  fecisse  circa  paralyticum,  Matth.  9; 
praesertim  quia  sanatio  corporalis,  cum  sit  minus 
quam  remissio  peccatorum,  non  videtur  esse  suffi- 
ciens argumentum  quod  possit  peccata  dimittere. 

4.  Praeterea,  miracula  Christi  facta  sunt  ad 
confirmationem  doctrinae  ipsius  et  testimonium  di- 
vinitatis ejus,  ut  supra  dictum  est,  quaest.  praec., 
art.  4.  Sed  nullus  debet  impedire  finem  operis  sui. 
Ergo  videtur  inconvenienter  Christus  quibusdam 
miraculose  curatis  praecepisse  ut  nemini  dicerent, 
ut  patet  Matt.  9 et  Mare.  8,  praesertim  quia  qui- 
busdam aliis  mandavit  ut  miracula  circa  se  facta 
publicarent;  sicut  Mare.  19,  legitur  quod  dixit 
ei  quem  a daemonibus  liberaverat:  Vade  in  domum 
tuam  ad  tuos,  et  annuntia  eis  (2)  quanta  tibi  Domi- 
nus fecerit. 

— Sed  contra  est  quod  dicitur  Marci  7,  37: 
Bene  omnia  fecit,  et  surdos  fecit  audire,  el  mulos 
loqui. 

Respondeo  dicendum  quod  ea  quaesunt  ad  finem 
debent  fini  esse  proportionata.  Christus  autem 
ad  hoc  in  mundum  venerat  et  docebat,  ut  homines 


(1)  Vulgata:  ..et  restitutus  est,  ita  ut  clare  videret,  omisso 
ei  visus. 

(2;  Vulgata:.,  illis 

salvos  faceret,  secundum  illud  Joan.  3,  17:  Non 
enim  misit  Deus  Filium  suum  in  mundum , ut  judi- 
cet mundum , sed  ut  salvetur  mundus  per  ipsum.  Et 

ideo  conveniens  fuit  ut  Christus  particulariter 
homines  miraculose  curando,  ostenderet  se 
esse  universalem  et  spiritualem  hominum 
salvatorem. 

Ad  primum  ergo  dicendum  quod  ea  quae  sunt 
ad  finem  distinguuntur  ab  ipso  fine.  Miracula  au- 
tem a Christo  facta  ordinabantur,  sicut  ad  finem, 
ad  rationalis  partis  salutem,  quae  consistit  in  sa- 
pientiae illustratione  et  hominum  justificatione, 
quorum  primum  praesupponit  secundum,  quia,  ut 
dicitur  Sap.  1,  4 : In  malevolam  animam  non  in- 
troibit sapientia , nec  habitabit  in  corpore  subdito 
peccatis.  Justificare  autem  homines  non  convenie- 
bat nisi  eis  volentibus  : hoc  enim  esset  et  contra 
rationem  justitiae,  quae  rectitudinem  voluntatis  im- 
portat; et  etiam  contra  rationem  humanae  naturae, 
quae  libero  arbitrio  ad  bonum  ducenda  est,  non 
autem  per  coactionem.  Christus  ergo  virtute  di- 
vina interius  homines  justificavit,  non  tamen  eis 
invitis  : nec  hoc  ad  miracula  pertinet,  sed  ad 
miraculorum  finem.  Et  similiter  etiam  virtute 
divina  simplicibus  discipulis  divinam  sapien- 
tiam infudit:  unde  dicit  eis  Lucae  21,  15  : Ego 
dabo  vobis  os  et  sapientiam , cui  non  poterunt  resis- 
tere et  contradicere  omnes  adversarii  vestri;  quod 
quidem,  quantum  ad  interiorem  illuminationem, 
inter  visibilia  miracula  non  numeratur,  sed  solum 
quantum  ad  exteriorem  actum,  in  quantum  scilicet 
videbant  homines,  eos  qui  fuerant  illitterati  et  sim- 
plices, tam  sapienter  et  constanter  loqui.  Unde  di- 
citur Act.  4,  13:  Videntes  Judaei  Petri  constan- 
tiam et  Joannis , comperto  quod  homines  essent  sine 
litteris , et  idiotae,  admirabantur.  Et  tamen  hujus- 
modi spirituales  effectus,  etsi  a miraculis  visibilibus 
distinguantur,  sunt  tamen  quaedam  testimonia  doc- 
trinae et  virtutis  Christi,  secundum  illud  Hebr.  2, 
4 : Conteslante  Deo  signis , et  portentis,  et  variis 
virtutibus,  et  Spiritus  Sancti  distributionibus.  Sed 
tamen  circa  animas  hominum,  maxime  quantum 
ad  immutandas  inferiores  vires,  Christus  aliqua 
miracula  fecit.  Unde  Hieronymus,  super  illud 
Matth.  9 : Surgens  secutus  est  eum  (seu  sup.  illud  : 
Cum  transiret,  vidit  hominem , etc.),  dicit : Fulgor 
ipse  et  majestas  Divinitatis  occulta’,  qua’  etiam  in 
facie  relucebat  humana  videntes  ad  se  trahere  pote- 
rat ex  primo  aspectu.  Et  super  illud  Matth.  21: 
Ejiciebat  omnes  vendentes  et  ementes,  etc.  (seu 
sup.  illud  : Principes  sacerdotum,  etc.),  dicit  idem 
Hieronymus:  Mihi  inter  omnia  signa  qua  fecit 
Dominus,  hoc  videtur  esse  mirabilius,  quod  unus 
homo,  et  illo  tempore  contemptibilis,  potuerit  ad 
unius  flagelli  verbera  tantam  ejicere  multitudinem  : 
igneum  enim  quiddam  atque  sidereum  radiabat  ex 
oculis  ejus,  et  Divinitatis  majestas  lucebat  in  facie 
ejus.  Et  Origenes  dicit  super  Joan.  (tomo  2,  se- 
cundum ejus  ordinem,  ante  med.),  hoc  esse  majus 

miraculum  eo  quo  aqua  conversa  est  in  vinum  : eo 
quod  illic  inanimata  subsistit  materia  : hic  vero 
tot  millium  hominum  domantur  ingenia.  Et  super 
illud  Joan.  18:  Abierunt  retrorsum,  et  ceciderunt 
in  terram,  dicit  Augustinus,  tract.  1 12  in  Joan., 
ante  med. : Una  vox  tantam  turbam  odiis  ferocem 
armisque  terribilem  sine  telo  ullo  percussit,  repulit , 
stravit:  Deus  enim  latebat  in  carne.  Et  ad  idem 
pertinet  quod  dicitur  Lucae  4,  30,  quod  Jesus 
transiens  per  medium  illorum  ibat : ubi  dicit  Chry- 
sostomus,  hom.  47  in  Joan.,  parum  a prine.,  quod 
stare  in  medio  insidiandum,  et  non  apprehendi,  divini- 
tatis eminentiam  ostendebat;  et  quod  dicitur  Joan.  8, 
59:  Jesus  abscondit  se,  et  exivit  de  templo : ubi 
Theophylactus  dicit : Non  abscondit  se  in  angulo 
templi  quasi  timens,  vel  post  murum  aut  columnam 
divertens;  sed  divina  potestate  se  invisibilem  insi- 
diantibus  constituens,  per  medium  illorum  exivit. 
Ex  quibus  omnibus  patet  quod  Christus,  quando 
voluit,  virtute  divina  animas  hominum  immutavit, 
non  solum  justificando  et  sapientiam  infundendo 
(quod  pertinet  ad  miraculorum  finem),  sed  etiam 
exterius  alliciendo,  vel  terrendo,  vel  stupefaciendo, 
quod  pertinet  ad  ipsa  miracula. 

Ad  secundum  dicendum  quod  Christus  venerat 
salvare  mundum  non  solum  virtute  divina,  sed  per 
mysterium  incarnationis  ipsius.  Et  ideo  frequenter 
in  sanatione  infirmorum  non  sola  potestate  divina 
utebatur,  curando  per  modum  imperii,  sed  etiam 
aliquid  ad humanitatemipsius pertinens  apponendo. 
Unde  super  illud  Lucae  4 : Singulis  manus  impo- 
nens, curabat  omnes,  dicit  Cyrillus,  lib.  4 in  Joan., 
sup.  illud  Joan.  6 : Nisi  manducaveritis  carnem,  etc. 
(et  habetur  in  Cat.  D.  Thom.  sup.  Luc.):  Quam- 
vis ut  Deus  potuisset  omnes  verbo  pellere  morbos, 
tangit  tamen  eos,  ostendens  propriam  carnem  effica- 
cem ad  praestanda  remedia.  Et  super  illud  Marci  8: 
Expuens  in  oculos  ejus,  impositis  manibus,  etc., 
dicit  Chrysostomus  (id  habet  Victor  Antiochenus 
in  hunc  loc.) : Spuit  quidem,  et  manus  imponit  caeco, 
volens  ostendere  quod  verbum  divinum  operationi 
adjunctum  miracula  perficit : manus  enim  operatio- 
nis est  ostensiva,  sputum  sermonis  ex  ore  prolati.  Et 
super  illud  Joannis  9 : Fecit  lutum  ex  sputo,  et  li- 
nivit lutum  super  oculos  cceci,  dicit  Augustinus, 
tract.  44  in  Joan.,  parum  a prine.  : De  saliva  sua 
lutum  fecit,  quia  Verbum  caro  facium  est.  Vel  etiam 
ad  significandum  quod  ipse  erat,  qui  ex  limo  terrae 
hominem  formaverat,  ut  Chrysostomus  dicit, 
hom.  in  Joan.,  ante  med.  — Est  autem  circa 
miracula  Christi  considerandum  quod  communiter 
perfectissima  opera  faciebat.  Unde  super  illud 
Joan.  2 : Omnis  homo  primum  bonum  vinum  ponit , 
dicit  Chrysostomus,  hom.  21  in  Joan.,  a med.: 
Talia  sunt  Christi  miracula,  ut  multo  his  quae  per 
naturam  fiunt,  speciosiora  et  utiliora  fiant.  Et  simi- 
liter in  instanti  infirmis  perfectam  sanitatem  con- 
ferebat: unde  super  illud  Matth.  8:  Et  surrexit, 
et  ministrabat  illis,  dicit  Hieronymus  (seu  sup. 

illud  : Cum  venisset  Jesus ):  Sanitas  qucc  confertur 
a Domino , tota  simul  redii  (vel  totum  simul  reddit). 
Specialiter  autem  in  illo  caeco  contrarium  fuit 
propter  infidelitatem  ipsius,  ut  Chrysostomus  dicit 
(innuitur  hom.  9 in  Matth.  parum  a prine.).  Vel, 
sicut  Beda  dicit,  cap.  34  in  Mare.,  quem  uno  verbo 
totum  simul  curare  poterat,  paulatim  curat,  ut  magni- 
tudinem humana’  ccccilalis  ostendat,  quee  vix,  et 
quasi  per  gradus  ad  lucem  redeat,  et  gratiam  suam 
nobis  indicet,  per  quam  singula  perfectionis  incre- 
menta adjuvat. 

Ad  tertium  dicendum  quod,  sicut  supra  dictum 
est,  quaest.  praec.,  art.  2,  Christus  miracula  facie- 
bat virtute  divina.  Dei  autem  perfecta  sunt  opera, 
ut  dicitur  Deuter  32,  4.  Non  est  autem  aliquid 
perfectum,  si  finem  non  consequatur.  Finis  autem 
exterioris  curationis  per  Christum  factae,  est  cu- 
ratio animae.  Et  ideo  non  conveniebat  Christo  ut 
alicejus  corpus  curaret,  nisi  ejus  curaret  animam. 
U nde  super  illud  J oan.  7 : Totum  hominem  sanum 
feci  in  sabbato,  dicit  Augustinus,  tract.  30‘inJoan., 
a med.,  quod  curatus  est,  ut  sanus  esset  in  corpore; 
et  credidit,  ut  sanus  esset  in  anima.  Specialiter  au- 
tem paralytico  dicitur:  Dimittuntur  tibi  peccata. 
quia,  ut  Hieronymus  dicit  super  Matth.,  sup.  illud 
cap. 9 : « Quid  est  facilius  dicere  »1  datur  ex  hoc  nobis 
inlelligenlia , propter  peccata  plerisque  evenire  cor- 
porum debilitates  : et  ideo  forsitan  prius  dimittuntur 
peccata,  ut  causis  debilitatis  ablatis,  sanitas  resti- 
tuatur. Unde  et  Joan.  5,  14  dicitur:  Jam  noli 
amplius  (1)  peccare,  ne  deterius  libi  aliquid  con- 
tingat ubi  dicit  Chrysostomus,  hom.  37  in  Joan., 
parum  a prine. : Discimus  quod  ex  peccatis  nata 
erat  ei  cvgriludo.  Quamvis  autem,  ut  Chrysosto- 
mus dicit  super  Matth.,  hom.  30,  a med.,  quanto 
anima  est  polior  corpore,  tanto  peccatum  dimittere 
majus  sil  quam  corpus  sanare;  quia  tamen  illud 
non  est  manifestum . facit  minus,  quod  est  manifes- 
tius, ut  demonstraret  majus  et  non  manifestum. 

Ad  quartum  dicendum  quod  super  illud  Matth.  9: 
Videte,  ne  quis  sciat,  dicit  Chrysostomus,  hom.  13 
in  Matth.,  aliquant,  a prine.  : Non  est  hoc  contra- 
rium quod  hic  dicitur  ei  quod  alteri  dicit : Vade  et 
annuntia  gloriam  Dei : erudit  enim  nos  prohibere 
eos  qui  volunt  nos  propter  nos  laudare;  si  autem 
ad  Deum  gloria  refertur,  non  debemus  prohibere, 
sed  magis  injungere  ut  hoc  fiat. 

Articulus  iv 

Utrum  ccnvenienter  Christus  fecerit  miracula  circa  crea- 
turas irrationales. 

Ad  quartum  sic  proceditur.  1.  Videtur  quod 
inconvenienter  fecerit  Christus  miracula  circa 
creaturas  irrationales.  Bruta  enim  animalia  sunt 
nobilio  a plantis.  Sed  Christus  fecit  aliquod  mira- 


culum circa  plantas,  puta  cum  ad  verbum  ejus  est 
siccata  ficulnea,  ut  dicitur  Matth.  21.  Ergo  vide- 
tur quod  etiam  circa  animalia  bruta  miracula  facere 
debuisset. 

2.  Praeterea,  poena  non  juste  infertur  nisi  pro 
culpa.  Sed  non  fuit  culpa  ficulneae  quod  in  ea 
Christus  fructum  non  invenit,  quando  non  erat 
tempus  fructuum.  Ego  videtur  quod  inconvenien- 
ter eam  siccaverit. 

3.  Praeterea,  aqua  et  aer  sunt  in  medio  coeli 
et  terrae.  Sed  Christus  al  qua  miracula  fecit  in 
coelo,  sicut  supra  dictum  est  art.  1 et  2 huj.  quaest.; 
similiter  etiam  in  terra,  quando  in  ejus  passione 
terra  mota  est.  Ergo  videtur  quod  etiam  in  aere 
et  aqua  aliqua  miracula  facere  debuerit:  ut  mare 
dividere,  sicut  fecit  Moyses  (Exod.  14);  vel  etiam 
flumen,  sicut  fecerunt  Josue  (cap.  3)  et  Elias 
(4  Reg.  2):  et  ut  fierent  in  aere  tonitrua,  sicut 
factum  est  in  monte  Sinai,  quando  lex  dabatur 
(Exod.  19),  et  sicut  Elias  fecit  (3  Regum  18).  ' 

4.  Praeterea,  opera  miraculosa  pertinent  ad 
opus  gubernationis  mundi  per  divinam  providen- 
tiam. Hoc  autem  opus  praesupponit  creationem. 
Inconveniens  ergo  videtur  quod  Christus  in  suis 
miraculis  usus  est  creatione,  quando  scilicet  mul- 
tiplicavit panes.  Non  ergo  convenientia  videntur 
fuisse  ejus  miracula  circa  irrationales  creaturas. 

— Sed  contra  est  quod  Christus  est  Dei  sapien- 
tia, de  qua  dicitur  Sap.  8,  1,  quod  disponit  omnia 
suaviter. 

Respondeo  dicendum  quod,  sicut  supra  dictum 
est,  art.  praec.,  miracula  Christi  ad  hoc  ordi-  - 
nabantur  quod  virtus  divinitatis  cognosceretur  in 
ipso  ad  hominum  salutem.  Pertinet  autem  ad  vir- 
tutem Divinitatis,  ut  omnis  creatura  sit  ei  subjec- 
ta. Et  ideo  in  omnibus  creaturarum  generibus 
miracula  eum  facere  oportuit,  et  non  solum 
in  hominibus,  sed  etiam  in  irrationabilibus 
creaturis. 

Ad  primum  ergo  dicendum  quod  animalia  bruta 
propinque  se  habent  secundum  genus  ad  homi- 
nem : unde  et  in  eodem  die  cum  homine  facta 
sunt.  Et  quia  circa  corpora  humana  multa-  mi- 
racula fecerat,  non  oportebat  quod  circa  cor- 
pora brutorum  animalium  aliqua  miracula  fa- 
ceret ; praesertim  quia  quantum  ad  naturam 
sensibilem  et  corporalem  eadem  ratio  est  de 
hominibus,  et  de  aliis  animalibus,  praecipue  ter- 
restribus. Pisces  autem  cum  vivant  in  aqua,  magis 
a natura  hominum  differunt  : unde  et  alio  die  sunt 
facti  : in  quibus  miraculum  Christus  fecit  in  copio- 
sa piscium  captura,  ut  legitur  Lucae  3 et  Joan. 
ult . , et  etiam  in  pisce  quem  Petrus  cepit,  et  in  eo 
invenit  staterem.  Quod  autem  porci  in  mare  prae- 
cipitati sunt,  non  fuit  operatio  divini  miraculi,  sed 
operatio  daemonum  ex  permissione  divina. 

Ad  secundum  dicendum  quod,  sicut  Chrysos- 
tomus dicit  super  Matth.,  hom.  68,  parum  aprine., 


(1)  In  Vulgata  deest  amplius. 

cum  in  plantis  vel  brutis  aliquid  tale  Dominus  ope- 
ratur, non  quaeras  qualiter  juste  siccata  est  ficus,  si 
tempus  non  erat  : koc  enim  quarere  est  ultimae  de- 
mentiae, quia  scilicet  in  talibus  non  invenitur  culpa 
et  pcena  : sed  miraculum  inspice,  et  admirare  mira- 
culi factorem.  Nec  facit  creator  injuriam  possi- 
denti, si  creatura  sua  suo  arbitrio  utatur  ad  alio- 
rum salutem;  sed  magis,  ut  Hilarius  dicit  super 
Matth.,  can.  21,  circa  med.:  in  hoc  bonitatis  domi- 
nicae argumentum  reperimus : nam  ubi  afferri  vo- 
luit procurata;  per  se  salutis  exemplum,  virtutis  suae 
potestatem  in  humanis  corporibus  exercuit;  ubi  vero 
in  contumaces  formam  severitatis  constituebat,  futu- 
ri speciem  dafiino  arboris  indicavit,  et  praecipue,  ut 
Chrysostomus  dicit,  loc.  cit. , in  ficulnea,  quae  est 
humidissima,  ut  miraculum  majus  appareat. 

Ad  tertium  dicendum  quod  Christus  etiam  in 
aqua  et  in  aere  fecit  miracula,  quae  sibi  convenie- 
bant, quando  scilicet,  ut  legitur  Matth.  8,26: 
Imperavit  ventis  et  mari;  et  facta  est  tranquillitas 
magna.  Non  autem  conveniebat  ei  qui  omnia  in 
statum  pacis  et  tranquillitatis  revocare  venerat, 
ut  vel  turbationem  aeris  vel  divisionem  aquarum 
faceret.  Unde  Apostolus  dicit  Hebr.  12,  18:  Non 
accessistis  ad  iractabilem  (1 ) et  accensibilem  ignem, 
et  turbinem,  et  caliginem,  et  procellam.  Circa  pas- 
sionem tamen  divisum  est  velum,  ad  ostendendum 
reserationem  mysteriorum  legis  : aperta  sunt  mo- 
numenta, ad  ostendendum  quod  per  ejus  mortem 
mortuis  vita  daretur  ; terra  mola  est,  et  petrae  scis- 
sae sunt,  ad  ostendendum  quod  lapidea  hominum 
corda  per  ejus  passionem  emollirentur,  et  quod 
totus  mundus  virtute  passionis  ejus  erat  in  melius 
commutandus. 

Ad  quartum  dicendum  quod  multiplicatio  panum 
non  est  facta  per  modum  creationis,  sed  per  addi- 
tionem extraneae  materiae  in  panes  conversae.  Un- 
de Augustinus,  super  Joan.,  tract.  24,  parum  a 
prine.,  dicit  : Unde  multiplicat  de  paucis  granis 
segetes,  inde  in  manibus  suis  multiplicavit  quinque 
panes.  Manifestum  est  autem  quod  per  conversio- 
nem grana  multiplicantur  in  segetes. 

QUESTIO  XLV 

DE  TRANSFIGURATIONE  CHRISTI.  - In  quatuor 
articulos  divisa. 

Deinde  considerandum  est  de  transfiguratione 
Christi  : et  circa  hoc  quaeruntur  quatuor  : i°  utrum 
conveniens  fuerit  Christum  transfigurari  ; 2°  utrum 
claritas  transfigurationis  fuerit  claritas  gloriosa  }° 
de  testibus  transfigurationis  ; 40  de  testimonio  pa- 
ternae vocis. 

(1)  Vulgata  -...tractabilem  montem... 

Articulus  primus 

Utrum  fuerit  conveniens  Christum  transfigurari. 

Opusc.  60,  cap.  26. 

Ad  primum  sic  proceditur.  1.  Videtur  quod  non 
fuerit  conveniens  Christum  transfigurari.  Non 
enim  competit  vero  corpori  ut  in  diversas  figuras 
mutetur,  sed  corpori  phantastico.  Corpus  au- 
tem Christi  non  fuit  phantasticum,  sed  verum,  ut 
supra  habitum  est,  quaest  5,  art.  1.  Ergo  videtur 
quod  transfigurari  non  debuerit. 

2.  Praeterea,  figura  est  in  quarta  specie  quali- 
tatis ; claritas  autem  est  in  tertia,  cum  sit  sensibi- 
lis qualitas.  Assumptio  ergo  claritatis  a Christo 
transfiguratio  dici  non  debet, 

3.  Praeterea,  corporis  gloriosi  sunt  quatuor  do- 
tes, ut  infra  dicetur  (Supplem.  quaest.  82  et  seq.), 
scilicet  impassibilitas,  agilitas,  subtilitas  et  clari- 
tas. Non  ergo  debuit  transfigurari  magis  secundum 
assumptionem  claritatis,  quam  secundum  assump- 
tionem aliarum  dotum. 

— Sed  contra  est  quod  dicitur  Matth.  17,  2, 
quod  J esus  transfiguratus  est  ante  tres  discipulorum 
suorum. 

Respondeo  dicendum  quod  Dominus  discipulis 
suis  praenuntiata  sua  passione,  induxerat  eos  ad 
suae  passionis  sequelam.  Oportet  autem,  ad  hoc 
quod  aliquis  directe  procedat  in  via,  quod  finem 
aliqualiter  praecognoscat  ; sicut  sagittator  non 
recte  jaciet  sagittam,  nisi  prius  signum  prospexe- 
rit in  quod  jaciendum  est.  Unde  et  Thomas  dixit, 
Joan.  14,  5 : Domine,  nescimus  quo  vadis  : et  quo- 
modo possumus  viam  scire  ) Et  hoc  praecipue  ne- 
cessarium est,  quando  via  est  difficilis  et  aspera,  et 
iter  laboriosum,  finis  vero  jucundus.  Christus  au- 
tem per  suam  passionem  ad  hoc  pervenit  ut  glo- 

Art.  i.  — In  arg.  1 et  2 cum  solutione,  explicat  D. 
Thomas  quid  nomen  Transfigurationis  significet,  dicens 
non  significare  formas  mutationem  aut  figuras  corporis 
Christi:  Quiatalis  mutatiofierinon  poterat  sine  magna  alte- 
ratione  et  immutatione  intrinseca  corporis  Christi,  quam 
tunc  fieri  non  decebat  ; solum  ergo  significat  immutationem 
in  vultus  splendore  et  candore  vestium.  — Vide  Matth.  17, 
2;  Mare.  9,  2;  Luc.  9,  29  ; 2 Petri  1.  — Ad  2.  Qualitas 
hic  sumitur  strictissime  pro  certo  praedicamento  acciden- 
tis, cujus  proprium  est  accidentaliter  qualificare,  modifi- 
care et  disponere  substantiam.  Definitur  : « Accidens  se- 
cundum quod  dicimur  quales  » seu,  juxta  Aristotelem  : 
« Accidens  secundum  quod  substant  a dicitur  qualis  ».  Di- 
viditur juxta  varios  modos  quibus  substantia  disponi  et 
modificari  potest  : i°  habitus  et  dispositio  ; 2’  potentia  et 
impotentia  ; y passio  et  putibilis  qualitas;  4'  forma  et 
figura.  Tertiaspecies,  non  sumitur  hic  pro  motu  appetitivo, 
sed  pro  qualitate  alterationem  causante  vel  consequente. 
Si  qualitates  cito  transeunt,  v.  g.  rubor  ex  verecundia,  di- 
cuntur passionis:  si  diu  permanem,  v.  g.  rubor  ex  tempe- 
ramento sanguineo,  dicuntur  patibiles  qualitates.  Quarta 
species  stricte  sumitur  hic,  pro  qualitate  ex  dispositione 
partium  quantit  .tivarum  resultante,  et  sic  dicitur  forma 
vultus,  vel  manus  etc.  In  rebus  artificialibus,  dicitur  spe- 
cialibus forma,  v.  g.  forma  domus,  navis,  etc.;  et  in  rebus 
naturalibus  dicitur  figura,  v.  g.  figura  hominis,  bovis,  etc, 

riam  obtineret  non  solum  animae,  quam  habuit  a 
principio  suae  conceptionis,  sed  etiam  corporis, 
secundum  illud  Luc.  ult.,26:  Haec  oportuit  Chris- 
tum paii,  et  ita  intrare  in  gloriam  suam  : ad  quam 
etiam  perducit  eos  qui  vestigia  suae  passionis  se- 
quuntur, secundum  illud  Act.  14,  21  : Per  multas 
tribulationes  oportet  nos  intrare  in  regnum  coelo- 
rum (1).  Et  ideo  conveniens  fuit  ut  disci- 
pulis suis  gloriam  suae  claritatis  osten- 
deret, quod  est  ipsum  transfigurari,  cui 
suos  configurabit,  secundum  illud  Philipp.  3, 
21  : Reformabit  corpus  humilitatis  noslrce  configu- 
ratum corpori  claritatis  suce.  Unde  Beda  dicit  su- 
per Mare.,  cap.  57,  secundum  ejus  ordinem  : Pia 
provisione  facium  est  ut,  contemplatione  semper 
manentis  gaudii  ad  breve  tempus  delibata,  fortius 
adversa  tolerarent. 

Ad  primum  ergo  dicendum  quod,  sicut  Hiero- 
nymus dicit  super  Matth.  (in  illud  cap.  17  : Et 
transfiguratus  est),  nemo  putet  Christum , per  hoc 
quod  transfiguratus  dicitur,  pristinam  formam  ct 
faciem  perdidisse,  vel  amisisse  corporis  veritatem, 
et  assumpsisse  corpus  spirituale  vel  aereum;  sed 
quomodo  transformatus  sit,  Evangelisla demonstrat 
dicens  : « Resplenduit  facies  ejus  sicut  sol;  vesti- 
menta autem  ejus  jacta  sunt  alba  sicut  nix.  » Ubi 
splendor  faciei  ostenditur  et  candor  describitur  ves- 
tium; non  substantia  tollitur,  sed  gloria  commutatur. 

Ad  secundum  dicendum  quod  figura  circa  ex- 
tremitatem corporis  consideratur  : est  enim  figu- 
ra quae  termino  vel  terminis  comprehenditur.  Et 
ideo  omnia  illa,  quae  circa  extremitatem  corporis 
considerantur,  ad  figuram  quodammodo  pertinere 
videntur.  Sicut  autem  color,  ita  et  claritas  corpo- 
ris non  transparentis  in  ejus  superficie  attenditur. 
Et  ideo  assumptio  claritatis  transfiguratio  dicitur. 

Ad  tertium  dicendum  quod  inter  praedictas  qua- 
tuor  dotes  sola  claritas  est  qualitas  ipsius  personae 
in  seipsa ; aliae  vero  tres  dotes  non  percipiuntur 
nisi  in  aliquo  actu,  vel  motu,  seu  passione.  Os- 
tendit igitur  Christus  in  seipso  aliqua  illarum 
trium  dotium  indicia,  puta  agilitatis,  cum  supra 
undas  maris  ambulavit  ; subtilitatis,  quando  de 
clauso  utero  virginis  exivit;  impassibilitatis,  quan- 
do de  manibus  Judaeorum  vel  praecipitare,  vel  la- 
pidare eum  volentium  illaesus  evasit.  Nec  tamen 
propter  illas  transfiguratus  dicitur,  sed  propter 
solam  claritatem,  quae  pertinet  ad  aspectum  per- 
sonae ipsius. 

Articulus  ii 

Utrum  claritas  Christi  in  transfiguratione  fuerit  claritas 
gloriosa. 

_j  Sent.,  dist.  16,  quasi.  2,  ari.  1. 

Ad  secundum  sic  proceditur.  1.  Videtur  quod 
illa  claritas  non  fuerit  claritas  gloriosa.  Dicit  enim 

Art.  2.  — Tilulus  qu;erit  an  illa  claritas  qure  apparuit 
in  Christo,  fuerit  claritas  quae  ponitur  una  exquatuor  do- 
ti) Vulgata:  in  regnum  Dei. 


quaedam  Glossa  Bedae,  supra  illud  Matth.  17  : 
« Transfiguratus  est  coram  eis  ».  In  corpore,  in- 
quit, mortali  ostendit  non  immortalitatem,  sed  cla- 
ritatem similem  futurce  immortalitati.  Sed  claritas 
gloriae  est  claritas  immortalitatis.  Non  ergo  illa 
claritas  quam  Christus  discipulis  ostendit,  fuit  cla- 
ritas gloriae. 

2.  Praeterea,  super  illud  Luc.  9 : Non  gusta- 
bunt mortem,  donec  videant  regnum  Dei,  dicit 
Glossa  interi.,  id  est,  glorificationem  corporis  in 
imaginaria  repraesentatione  futurae  beatitudinis. 
Sed  imago  alicujus  rei  non  est  ipsa  res.  Ergo  cla- 
ritas illa  non  fuit  claritas  beatitudinis. 

3.  Praeterea,  claritas  gloriae  non  est  nisi  in  cor- 
pore humano.  Sed  claritas  illa  transfigurationis  ap- 
paruit non  solum  in  corpore  Christi,  sed  etiam  in 
vestimentis  ejus  et  in  nube  lucida,  quae  discipulos 
obumbravit.  Ergo  videtur  quod  illa  claritas  non 
fuerit  claritas  gloriae. 

— Sed  contra  est  quod  super  illud  Matth.  17: 
Transfiguratus  est  ante  eos,  dicit  Hieronymus: 
Qualis  futurus  est  tempore  judicii,  talis  Apostolis 
apparuit.  Et  super  illud  Matth,  16  : Donec  vi- 
deant filium  hominis  venientem  in  regno  suo,  dicit 
Chrysostomus,  hom.  37,  in  Matth.,  circ.  prine.  : 
Volens  monstrare  quid  est  illa  gloria  in  qua  postea 
venturus  est,  eis  in  praesenti  vita  revelavit,  sicut 
possibile  erat  eos  discere,  ut  neque  in  Domini 
morte  jam  doleant. 

Respondeo  dicendum  quod  claritas  illa,  quam 
Christus  in  transfiguratione  assumpsit, 
fuit  claritas  gloriae  quantum  ad  essentiam, 
non  tamen  quantum  ad  modum  essendi.  Cla- 
ritas enim  corporis  gloriosi  derivatur  ab  animae 
claritate,  sicut  Augustinus  dicit  in  epist.  ad  Dios- 
corum,  1 18,  al.  36,  ante  med.  Et  similiter  claritas 
corporis  Christi  in  transfiguratione  derivata  est  et 
a divinitate  ipsius,  ut  Damascenus  dicit  (potest 
colligi  ex  ejus  lib.  Sentent.,  in  cap.  de  Transfigu- 
rat. Christi),  et  a gloria  animae  ejus.  Quod  enim  a 
principio  conceptionis  Christi  gloria  animae  non 
redundaret  ad  corpus,  ex  quadam  dispensatione 
divina  factum  est.  ut  in  corpore  passibili  nostrae 
redemptionis  expleret  mysteria,  sicut  supra  dic- 
tum est,  quaest.  14,  art.  1,  ad  2.  Non  tamen  per 
hoc  adempta  est  Christo  potestas  derivandi  glo- 
riam animae  ad  corpus.  Et  hoc  quidem  fecit  quan- 
tum ad  gloriae  claritatem  in  transfiguratione  ; ali- 
ter tamen  quam  in  corpore  glorificato.  Nam  ad 

tibus  corporis  gloriosi;  hoc  est  enim  quaerere  an  fuerit 
claritas  gloriosa.  Et  quaeritur  hoc  ad  differentiam  clarita- 
tis qu*  alias  apparere  potest,  ut  in  nativitate  Domini  di- 
citur, quod  claritas  Domini  circumfulsit  illos;  et  in  re- 
surrectione Domini,  Angeli  in  claritate  candida  apparue- 
runt : constat  enim  hujusmodi  claritates  non  esse  claritates 
corporum  gloriosorum,  et  propterea  hic  in  quaestionem 
vertitur,  an  illa  claritas  Domini  in  transfiguratione,  fuer:t 
sicut  dictas  claritates,  an  fuerit  claritas  corporis  glorios. 
(Cajetanus). 


QILEST.  XLV.  DE  TRANSFIGURATIONE  CHRISTI  207 


corpus  glorificatum  redundat  claritas  ab  anima, 
sicut  qualitas  quaedam  permanens, corpus  afficiens; 
unde  fulgere  corporaliter  non  est  miraculosum  in 
corpore  glorioso  : sed  ad  corpus  Christi  in  trans- 
figuratione derivata  est  claritas  a divinitate  et  ani- 
ma ejus,  non  per  modum  qualitatis  immanentis 
et  afficientis  ipsum  corpus,  sed  magis  per  modum 
passionis  transeuntis,  sicut  cum  aer  illuminatur  a 
sole  ; unde  ille  fulgor  tunc  in  corpore  Christi  ap- 
parens miraculosus  fuit,  sicut  et  hoc  ipsum  quod 
ambulavit  super  undas  maris.  Unde  Dionysus  di- 
cit in  epistola  4 ad  Caium,  circ.  med.  : Super  ho- 
minem operabatur  Christus  ea  quae  sunt  hominis  : 
et  hoc  monstrat  Virgo  supernaturaliler  concipiens, 
et  aqua  instabilis  materialium  et  terrenorum  pedum 
sustinens  gravitatem.  Unde  non  est  dicendum,  si- 
cut Hugo  de  S.  Victore  (id  habet  Innocent.  III, 
lib.  4 de  Myster.  missae,  cap.  12,  ad  fin.),  dicit, 
quod  Christus  assumpsit  quatuor  dotes  : claritatis 
in  transfiguratione;  agilitatis,  ambulando  super 
mare;  subtilitatis,  egrediendo  de  clauso  utero  Vir- 
ginis ; et  impassibilitati s in  coena,  quando  dedit 
corpus  suum  ad  edendum,  sine  hoc  quod  dividere- 
tur : quia  dos  nominat  quamdam  qualitatem  imma- 
nentem corpori  glorioso  ; sed  miraculose  habuit 
ea  quae  pertinent  ad  dotes.  Et  est  simile  quantum 
ad  animam  de  visione,  qua  Paulus  vidit  Deum  in 
raptu,  ut  in  secunda  parte  dictum  est,  2-2,quaest. 
175,  art.  3,  ad  2. 

Ad  primum  ergo  dicendum  quod  ex  illo  verbo 
non  ostenditur  quod  claritas  Christi  non  fuerit  cla- 
ritas gloriae,  sed  quod  non  fuerit  claritas  corporis 
gloriosi,  quia  corpus  Christi  nondum  erat  immor- 
tale : sicut  enim  dispensative  factum  est  ut  in 
Christo  gloria  animae  non  redundaret  ad  corpus  ; 
ita  fieri  potuit  dispensative,  ut  redundaret  quantum 
ad  dotem  claritatis,  et  non  quantum  ad  dotem  im- 
passibllitatis. 

Ad  secundum  dicendum  quod  illa  claritas  dicitur 
imaginaria  fuisse,  non  quia  esset  vera  claritas  glo- 
riae, sed  quia  erat  quaedam  imago  repraesentans 
illam  gloriae  perfectionem,  secundum  quam  corpus 
erit  gloriosum. 

Ad  tertium  dicendum  quod  sicut  claritas  quae 
erat  in  corpore  Christi,  repraesentabat  futuram  cla- 
ritatem corporis  ejus,  ita  claritas  vestimentorum 
ejus  designabat  futuram  claritatem  sanctorum, 
quae  superabitur  a claritate  Christi,  sicut  candor 
nivis  superatur  a splendore  solis.  Unde  Gregorius 
dicit  32  Moral.,  cap.  7,  a prine.,  quod  vestimenta 
Christi  facta  sunt  splendentia,  quia  in  superna • cla- 
ritatis culmine  sancti  omnes  ei  luce  justitia;  fulgen- 
tes adhcerebunl.  Vestium  enim  nomine  justos,  quos 
sibi  adjunget,  significat,  secundum  illud  Isaiae  49, 
18  : His  omnibus  velul  ornamento  vestieris.  Nubes 
autem  lucida  significat  Spiritus  Sancti  gloriam  vel 
virtutem  paternam,  ut  Origenes  dicit.,  hom.  3 in 
Matth.,  inter  med.  et  fin.,  per  quam  sancti  in  fu- 
tura gloria  protegentur.  Quamvis  etiam  convenien- 


ter significare  possit  claritatem  mundi  innovati  quae 
erit  sanctorum  tabernaculum  : unde,  Petro  dispo- 
nente tabernacula  facere,  nubes  lucida  discipulos 
obumbravit. 

Articulus  iii 

Utrum  testes  transfigurationis  convenienter  fuerint  inducti. 

Ad  tertium  sic  proceditur.  1.  Videtur  quod  non 
convenienter  inducti  fuerint  testes  transfiguratio- 
nis. Unusquisque  enim  maxime  potest  perhibere 
testimonium  de  notis.  Sed  qualis  esset  futura  glo- 
ria tempore  transfigurationis  Christi,  nulli  homini 
per  experimentum  erat  adhuc  notum,  sed  solis  an- 
gelis. Ergo  testes  transfigurationis  magis  debue- 
runt esse  angeli  quam  homines. 

2.  Praeterea,  testes  veritatis  non  decet  aliqua 
fictio,  sed  veritas.  Moyses  autem  et  Elias  non  ibi 
vere  affuerunt,  sed  imaginarie  : dicit  enim  quaedam 
Glossa  (colligitur  ex  lib.  3 de  Mirabilibus  S.  Scrip- 
turae, cap.  9 et  10,  inter  op.  Aug.),  super  illud 
Luc.  9 : Erant  autem  Moyses,  et  Elias,  etc.  : 
Sciendum  est,  non  corpora,  vel  animas  Moysi  et 
Elice  ibi  apparuisse,  sed  in  subjecta  creatura  illa 
corpora  fuisse  formata.  Potest  etiam  credi,  ange- 
lico ministerio  hoc  facium  esse , ut  angeli  eorum 
personas  assumerent. Non  ergo  videtur  quod  fue- 
rint convenientes  testes. 

3.  Praeterea,  Act.  10,  43,  dicitur  quod  Christo 
omnes  propheta;  testimonium  perhibent.  Ergo  non 
soli  Moyses  et  Elias  debuerunt  adesse  tanquam 
testes,  sed  etiam  omnes  prophetae. 

4.  Praeterea,  gloria  Christi  omnibus  Christi  fi- 
delibus repromittitur,  quos  per  suam  transfigura- 
tionem ad  illius  gloriae  desiderium  accendere  vo- 
luit. Non  ergo  solos  Petrum  et  Jacobum,  et  Joan- 
nem  in  testimonium  suae  transfigurationis  assumere 
debuit,  sed  omnes  discipulos. 

— In  contrarium  est  Evangelicae  Scripturae 
auctoritas,  Matth.  17,  et  Marci  9,  et  Lucae  9. 

Respondeo  dicendum  quod  Christus  transfigu- 
rari voluit,  ut  gloriam  suam  hominibus  osten- 
deret, et  ad  eam  desiderandam  homines  provoca- 
ret, sicut  supra  dictum  est,  art.  1 huj.  quaest.  Ad 
gloriam  autem  aeternae  beatitudinis  adducuntur 
homines  per  Christum,  non  solum  qui  post  eum 
fuerunt,  sed  etiam  qui  eum  praecesserunt.  Unde, 
eo  ad  passionem  properante,  tam  turbae  quae  se- 
quebantur, quam  quae  praecedebant,  ei  clamabant 
Hosanna , ut  dicitur  Matth.  21,  quasi  salutem  ab 
eo  petentes.  Et  ideo  conveniens  fuit  ut  de  prae- 
cedentibus ipsum  testes  adessent,  scilicet 
Moyses  et  Elias;  et  de  sequentibus  ipsum, 
scilicet  Petrus,  et  Jacobus,  et  Joannes,  ut  in 
ore  duorum  vel  trium  testium  staret  hoc  verbum. 

Ad  primum  ergo  dicendum  quod  Christus  per 
suam  transfigurationem  manifestavit  discipulis  cor- 
poris gloriam,  quae  ad  solos  homines  pertinet.  Et 

ideo  convenienter  non  angeli,  sed  homines  ad  hoc 
pro  testibus  inducuntur. 

Ad  secundum  dicendum  quod  Glossa  illa  dicitur 
esse  sumpta  ex  libro  qui  intitulatur  de  Mirabilibus 
sacrae  Scripturae,  qui  non  est  liber  authenticus, 
sed  falso  adscribitur  Augustino.  Et  ideo  illi  Glos- 
sae non  est  standum.  Dicit  enim  expresse  Hiero- 
nymus, super  Matth.,  in  illud  cap.  22  : El  appa- 
ruerunt illis  Moyses , etc.  : Considerandum  esi 
quod  Scribis  el  Pharisaeis  de  coelo  signa  poscentibus', 
dare  noluit;  hic  vero,  ut  Apostolorum  augeat  fidem, 
dat  signum  de  coelo,  Elia  inde  descendente,  quo 
conscenderat,  et  Moyse  ab  inferis  resurgente.  Quod 
non  est  sic  intelligendum,  quasi  anima  Moysi  suum 
corpus  resumpserit;  sed  quod  anima  ejus  apparuit 
per  aliquod  corpus  assumptum,  sicut  angeli  appa- 
rent. Elias  autem  apparuit  in  proprio  corpore,  non 
quidem  de  coelo  empyreo  allato,  sed  de  aliquo 
eminenti  loco,  quo  fuerat  in  curru  igneo  raptus. 

Ad  tertium  dicendum  quod,  sicut  Chrysostomus 
dicit  super  Matth.,  hom.  57,  parum  a prine., 
Moyses  et  Elias  in  medium  adducuntur  propter 
multas  rationes.  — Prima  est  haec,  quia  enim  tur- 
ba? dicebant  eum  esse  Eliam  vel  Jeremiam,  aut 
unum  ex  prophetis,  capita  prophetarum  secum  ducit, 
ut  saltem  hinc  appareat  differentia  servorum  et  Do- 
mini. — Secunda  ratio  est,  quia  Moyses  legem 
dedit,  Elias  pro  gloria  Domini  cernulator  fuit,  unde 
per  hoc  quod  simul  cum  Christo  apparent,  excludi- 
tur calumnia  Judaeorum  accusantium  Christum,  lan- 
quam  transgressorem  legis  et  blasphemum  Dei  sibi 
gloriam  usurpantem.  — Tertia  ratio  est,  ut  osten- 
dat se  habere  potestatem  mortis  el  vitee,  el  esse  ju- 
dicem mortuorum  el  vivorum,  per  hoc  quod  Moy- 
ses jam  mortuum , el  Eliam  adhuc  viventem  secum 
ducit.  — Quarta  ratio  est,  quia,  sicut  Lucas  dicit, 
loquebantur  cum  eo  de  excessu,  quem  completurus 
erat  in  Jerusalem,  id  est  de  passione,  et  morte  sua. 
Et  ideo  ut  supra  hoc  discipulorum  animos  confir- 
maret, inducit  eos  in  medium,  qui  se  morti  exposue- 
runt pro  Deo  : nam  Moyses  cum  periculo  mortis 
se  obtulit  Pharaoni,  Elias  vero  regi  Achab.  — 
Quinta  ratio  est,  quia  volebat  ut  discipuli  sui 
cernularentur  Moysi  mansuetudinem,  et  \ elum  Elice. 
— Sextam  rationem  addidit  Hilarius,  can.  17  in 
Matth.,  a prine.,  ut  ostenderet  scilicet  se  per  legem, 
quam  dedit  Moyses,  et  per  prophetas,  inter  quos 
fuit  Elias  praecipuus,  esse  praedicatum. 

Ad  quartum  dicendum  quod  alta  mysteria  non 
sunt  omnibus  exponenda  immediate,  sed  per  ma- 
jores suo  tempore  ad  alios  debent  devenire.  Et 
ideo,  ut  Chrysostomus  dicit,  loc.  sup.  cit. , assump- 
sit tres  tanquam  potiores.  Nam  Petrus  excellens 
fuit  in  dilectione,  quam  habuit  ad  Christum,  et  ite- 
rum in  potestate  sibi  commissa  : Joannes  vero  in 
privilegio  amoris,  quo  a Christo  diligebatur  propter 
suam  virginitatem,  et  iterum  propter  praerogativam 
evangelicae  doctrinae;  Jacobus  autem  propter  prae- 
rogativam martyrii.  Et  tamen  hos  ipsos  noluit  hoc 


quod  viderant,  aliis  annuntiare  ante  resurrectio- 
nem, ne  (ut  Hieronymus  dicit,  sup.  illud  Matth. 
17  : Nemini  dixeritis,  etc.)  et  incredibile  esset  pro 
rei  magnitudine ; el  post  tantam  gloriam  apud  rudes 
animos  sequens  crux  scandalum  faceret.  Vel  etiam 
ne  totaliter  impediretur  a populo  (hoc  habet  Re- 
mig.  in  Cat.  D.  Th.),  et  ut  cum  essent  Spiritu  Sancio 
repleti,  tunc  gestorum  spiritualium  testes  essent  (hoc 
habet  Hilar.,  loc.  sup.  cit.). 

Articulus  iv 

Utrum  convenienter  auditum  fuerit  testimonium  paternae 
vocis  in  transfiguratione. 

In  Cat.  aur.  Matth.  /7,  lect.  1,  Mare.  9,  lect.  r. 

Ad  quartum  sic  proceditur.  1.  Videtur 'quod 
inconvenienter  auditum  fuerit  testimonium  pater- 
nae vocis,  Matth.  17,  5,  dicentis:  Hic  est  filius 
meus  dilectus.  Quia,  ut  dicitur  Job.  33  : Semel  lo- 
quitur Deus,  et  secundo  idipsum  non  repetit.  Sed 
in  baptismo  hoc  ipsum  paterna  vox  fuerat  protes- 
tata. Non  ergo  fuit  conveniens  quod  hoc  iterum 
protestaretur  in  transfiguratione. 

2.  Praeterea,  in  baptismo  simul  cum  voce  pa- 
terna affuit  Spiritus  Sanctus  in  specie  columbae  : 
quod  in  transfiguratione  factum  non  fuit.  Non  er- 
go conveniens  videtur  fuisse  Patris  protestatio. 

3.  Praeterea,  Christus  docere  incoepit  post  bap- 
tismum ; et  tamen  in  baptismo  vox  Patris  ad  eum 
audiendum  homines  non  induxerat.  Ergo  nec  in 
transfiguratione  inducere  debuit. 

4.  Praeterea,  non  debent  aliquibus  dici  ea  quae 
ferre  non  possunt,  secundum  illud  Joan.  16,  12  : 
Adhuc  habeo  vobis  multa  dicere,  quae  non  potestis 
portare  modo.  Sed  discipuli  vocem  Patris  ferre 
non  poterant  : dicitur  enim  Matth. _ 17,  6,  quod 
audientes  discipuli  ceciderunt  in  faciem  suam,  et  ti- 
muerunt valde.  Ergo  non  debuit  vox  paterna  ad 
eos  fieri. 

— In  contrarium  est  auctoritas  evangelicae  Scrip- 
turae, Matth.  17  et  Marci  9. 

Respondeo  dicendum  quod  adoptio  filiorum  Dei 
est  per  quamdam  conformitatem  imaginis  ad 
Filium  Dei  naturalem.  Quod  quidem  fit  dupliciter: 
— primo  quidem  fit  per  gratiam  viae,  quae  est  con- 
formitas  imperfecta;  — secundo,  per  gloriam  pa- 
triae, quae  erit  conformitas  perfecta, ' secundum 
illud  1 Joan.  3,2:  Nunc  filii  Dei  sumus  : el  non- 
dum apparuit  quid  erimus  : scimus  quoniam  cum 
apparuerit,  similes  ei  erimus,  quoniam  videbimus 
eum  siculi  est.  Quia  igitur  gratiam  per  baptismum 

Art.  4.  — ln  resp.  ad  1.  sententiam  ex  Job.  jj  allatam, 
accommodate  magis  quam  litteraliter  explicat,  secutus  S. 
Gregorium.  Ad  litteram  autem,  sensus  est  quod  Deus 
semel  homini  loquatur  sufficienter  ad  ejus  instructio- 
nem ; ut  proinde  non  oporteat,  quod  deinceps  ad  singu- 
las ipsius  interrogationes  respondeat.  Ita  ipse  B.  Tho- 
mas  lect.  2,  ad  cap.  33  Job. 

consequimur,  in  transfiguratione  autem  praemons- 
trata est  claritas  futurae  gloriae,  ideo  tam  in  bap- 
tismo quam  in  transfiguratione  conveniens 
fuit  manifestari  naturalem  Christi  filiationem 
testimonio  Patris  ; quia  solus  est  perfecte  con- 
scius illius  perfectae  generationis  simul  cum  Filio 
et  Spiritu  Sancto. 

Ad  primum  ergo  dicendum  quod  illud  verbum 
referendum  est  ad  aeternam  Dei  locutionem,  qua 
Deus  Pater  Verbum  unicum  protulit  sibi  coaeter- 
num. Et  tamen  potest  dici  quod  licet  idem  corpo- 
rali voce  Deus  protulerit,  non  tamen  propter  idem, 
sed  ad  ostendendum  diversum  modum  quo  homi- 
nes participare  possunt  similitudinem  filiationis 
aeternae. 

Ad  secundum  dicendum  quod  sicut  in  baptismo, 
ubi  declaratum  fuit  mysterium  primae  regenera- 
tionis, ostensa  est  operatio  totius  Trinitatis,  per 
hoc  quod  fuit  ibi  Filius  incarnatus,  apparuit  Spiri- 
tus Sanctus  in  specie  columbae,  et  Pater  fuit  ibi 
declaratus  in  voce;  ita  etiam  in  transfiguratione, 
quae  est  sacramentum  secundae  regenerationis, 
tota  Trinitas  apparuit,  Pater  in  voce,  filius  in  ho- 
mine, Spiritus  Sanctus  in  nube  clara  : quia  sicut 
in  baptismo  dat  innocentiam,  quae  per  simplicita- 
tem columbae  designatur,  ita  in  resurrectione  da- 
bit electis  suis  claritatem  gloriae  et  refrigerium  ab 
omni  malo  quae  designantur  in  nube  lucida. 

Ad  tertium  dicendum  quod  Christus  venerat 
gratiam  actualiter  dare,  gloriam  vero  promittere 
verbo.  Et  ideo  convenienter  in  transfiguratione 
inducuntur  homines  ut  ipsum  audiant,  non  autem 
in  baptismo. 

Ad  quartum  dicendum  quod  conveniens  fuit  dis- 
cipulos voce  paterna  terreri  et  prosterni,  ut  os- 
tenderetur quod  excellentia  illius  gloriae  quae  tunc 
demonstrabatur,  excedit  omnem  sensum  et  facul- 
tatem mortalium,  secundum  illud  Exodi  33,20: 
Non  videbit  me  homo,  et  vivet.  Et  hoc  est  quod 
Hieronymus  dicit  super  Matth.  (sup.  illud  cap. 
17  : Audientes  discipuli  ceciderunt,  etc.),  quod  hu- 
mana fragilitas  conspectum  majoris  glorice  ferre 
non  sustinet.  Ab  hac  autem  fragilitate  sanantur 
homines  per  Christum,  eos  in  gloriam  adducendo'- 
quod  significatur  per  hoc  quod  dixit  eis  : Surgite, 
nolite  timere. 

QU2ESTIO  XLVI 

de  passione  christi.  — In  duo  decim  articulos 
divisa. 

Consequenter  considerandum  est  de  his  quae 
pertinent  ad  exitum  Christi  de  mundo,  et  primo  de 
passione  ejus;  — secundo,  de  morte  ; — tertio, 
de  sepultura  ; — quarto,  de  descensu  ad  inferos. 

Circa  passionem  occurrit  triplex  consideratio. — 

Quaestio  46.  — Quoniam  praecipua  mysteria  a Christo 
in  ultima  ccena  peracta,  in  materia  de  Eucharistia  expli- 
canda sunt,  ideo  eis  praetermissis,  incipit  D.  Thomas 
agere  de  Passione. 

Prima  de  ipsa  passione ; — secunda,  de  causa  ef- 
ficiente passionis  ; — tertia,  de  fructu  passionis. 

Circa  primum  quaeruntur  duodecim  : i°  utrum 
necesse  fuerit  Christum  pati  pro  liberatione  homi- 
num ; 20  utrum  fuerit  alius  modus  possibilis  libe- 
rationis humanae  ; 30  utrum  ille  modus  fuerit  con- 
venientior ; 40  utrum  fuerit  conveniens  quod  in 
cruce  pateretur;  50  de  generalitate  passionis  ejus  ; 
6°  utrum  dolor  quem  in  passione  sustinuit,  fuerit 
maximus : 70  utrum  tota  anima  ejus  pateretur  ; 
8°  utrum  passio  ejus  impediverit  gaudium  fruitio- 
nis; 90  de  tempore  passionis;  io°  de  loco; 

1 1°  utrum  conveniens  fuerit  ipsum  cum  latronibus 
crucifigi;  120  utrum  passio  ipsius  Christi  sit  divi- 
nitati attribuenda. 

Articulus  primus 

Utrum  fuerit  necessarium  Christum  pati  pro  liberatione 
humani  generis. 

7 Sent.,  dist.  20,  art.  1,  quasi,  7,  et  ari.  4 , quasi.  1 • 
et  Opusc.  y,  cap.  7. 

Ad  primum  sic  proceditur.  1.  Videtur  quod  non 
fuerit  necessarium  Christum  pati  pro  humani  ge- 
neris liberatione.  Humanum  enim  genus  liberari 
non  poterat  nisi  a Deo,  secundum  illud  Isa.  45, 
21  : Numquid  non  ego  Dominus,  et  non  est  ultra 
Deus  absque  mei  Deus  justus  et  salvans  non  est 

Art.  i.  — Adverte  D.  Thomam  non  loqui  de  necessi- 
tate simpliciter;  neque  ad  melius  esse,  vel  ex  supposi- 
tione, sed  abstracte  ac  praecise,  nam  in  sequentibus  ex- 
plicat modum  hujus  necessitatis.  Tres  vero  quaestiones 
hic  attigit  D.  Thomas.  Prima  an  Christus  libere  vel  ne- 
cessario sese  morti  obtulerit.  Secunda,  an  ejus  passio 
fuerit  necessaria  ad  reparationem  generis  humana.  Tertia 
in  solut.  ad  5,  cur  Deus  hominem  lapsum  reparaverit  et 
non  angelum.  — Ex  resp.  ad  ; patet,  quod  necessarium 
in  argumento  sumat  pro  convenienti,  vel  pro  necessario  ex 
suppositione. 

Definit.  Eccles.  — Pro  hoc  art.  et  sequentibus  : Christus 
vere  passus  est.  — Symbol  Apost.  et  Niccen.  et  Athanas.  — 
Analhemat.  S.  Damasi.  : Si  quis  dixerit  quod  in  passione 
Crucis  dolorem  sustinebat  Filius  Dei,  Deus,  et  non  caro 
cum  anima,  qua  induerat  formam  servi,  quam  sibi  acce- 
perat, sicut  ait  Scriptura,  anat.  sit.  — Concit.  Eplies. 
can.  12;  Concit,  plenar.  Hisp.  Toleti  (447)  ; confessio  fidei 
Toletani  concit. XI,  queest.  i,pag.  ),  etc.—  Decreta  Nicolai I, 
supra,  queest.  2,  art.  1,  pag.  18;  Symbol  fidei,  Leonis  IX, 
queest.  2,  art.  1,  pag.  18;  Professio  fidei  Waldensibus  praes- 
cripta, quaest.  2,  art.  1,  pag.  19.  — Concil.  Vienn.  definit, 
contra  errores  Joann.  Olivi :....  Confitemur  unigenitum  Dei 
Filium  in  iis  omnibus,  in  quibus  Deus  Pater  existit,  una 
cum  Patre  aeternaliter  subsistentem,  partes  nostras  naturas 
simul  unitas,  ex  quibus  in  se  verus  Deus  existens  fieret 
verus  homo,  humanum  videlicet  corpus  passibile  et  ani- 
mam intellectivam  seu  rationalem,  ipsum  corpus  vere  per 
se  et  essentialiter  informantem,  assumpsisse  ex  tempore 
in  virginali  thalamo  ad  unitatem  suae  hypostasis  et  per- 
sonas. Et  quod  in  hac  assumpta  natura  ipsum  Dei  Verbum 
pro  omnium  operanda  salute  non  solum  affigi  cruci  et  in 
ea  mori  voluit,  sed  etiam  emisso  jam  spiritu  perforari 
lancea  sustinuit  latus  suum,  ut  exinde  profluentibus  undis 
aquae  et  sanguinis,  formaretur  unica  et  immaculata  ac 
virgo  sancta,  mater  Ecclesia,  conjux  Christi,  sicut  de 
latere  primi  hominis  soporati  Eva  sibi  in  conjugium  est 

prxler  me.  In  Deo  autem  non  cadit  aliqua  neces- 
sitas, quia  hoc  repugnaret  omnipotentiae  ipsius. 
Ergo  non  fuit  necessarium  Christum  pati. 

2.  Praeterea,  necessarium  voluntario  opponitur. 
Sed  Christus  propria  voluntate  est  passus  : dicitur 
enim  Isa.  53,  7 : Oblalus  est , quia  ipse  voluit. 
Non  ergo  necessa  ium  fuit  eum  pati. 

3.  Praeterea,  sicut  in  Psal.  24,  10,  dicitur:  Uni- 
versa? via:  Domini  misericordia  et  veritas.  Sed  non  vi- 
detur necessarium  quod  pateretur  ex  parte  miseri- 
cordiae divinae,  quae  sicut  gratis  dona  tribuit,  itavide- 
tur  quod  gratis  debita  relaxet  absque  satisfactione  : 
neque  etiam  ex  parte  divinae  justitiae, secundum  quam 
homo  aeternam  damnationem  meruerat.  Ergo  vide- 
tur non  fuisse  necessarium  quod  Christus  pro  li- 
beratione hominum  pateretur. 

4.  Praeterea,  angelica  natura  est  excellentior 
quam  humana,  ut  patet  per  Dionysium,  2 cap.  de 
div.  Nom.,  a prine,  lec.  1.  Sed  pro  reparatione 
angelicae  naturae,  quae  peccaverat,  Christus  non 
est  passus.  Ergo  videtur  quod  nec  etiam  fuerit 
necessarium  eum  pati  pro  salute  humani  gene- 
ris. 

— Sed  contra  est  quod  dicitur  Joan.  3,  14  : Si- 
cut Moyses  exaltavit  serpentem  in  deserto,  sic  opor- 
tet exaltari  (1)  Filium  hominis,  ut  omnis  qui  credit 
in  eum,  non  pereat , sed  habeat  vitam  alernam  : 
quod  quidem  de  exaltatione  in  cruce  intelligitur. 
Ergo  videtur  quod  Christum  oportuerit  pati. 

Respondeo  dicendum  quod,  sicut  Philosophus 
docet  in  5 Metaph.,  text. 6,  necessarium  mul- 
tipliciter dicitur  : uno  quidem  modo,  quod  se- 
cundum sui  naturam  impossibile  est  aliter  se 
habere  ; et  sic  manifestum  est  quod  non  fuit 
necessarium  Christum  pati  neque  ex  parte 
Dei,  neque  ex  parte  hominis.  — Alio  modo  di- 
citur aliquid  necessarium  ex  aliquo  exteriori ; quod 


formata,  ut  sic  certs  figura:  primi  et  veteris  Ads,  qui  se- 
cundum Apostolum  est  forma  futuri,  in  nostro  novissimo 
Adam,  id  est  Christo,  veritas  responderet.  Haec  est,  in- 
quam, veritas,  illius  praegrandis  aquila:  vallata  testimonio, 
quam  propheta  vidit  Ezechiel  animalibus  csteris  evange- 
licis  transvolantem,  beati  Joannis  videlicet,  apostoli  et 
evangelistae,  qui  sacramenti  hujus  rem  gestam  narrans  et 
ordinem,  in  evangelio  suo  dixit  : « Ad  Jesum  autem  cum 
venissent,  ut  viderunt  eum  jam  mortuum,  non  fregerunt 
ejus  crura,  sed  unus  militum  lancea  latus  ejus  aperuit  et 
continuo  exivit  sanguis  et  aqua  ; et  qui  vidit,  testimonium 
perhibuit,  et  verum  est  testimonium  ejus  : ille  scit,  quia 
vera  dicit,  ut  et  vos  credatis».  Nos  igitur  ad  tam  prajcla- 
rum  testimonium  ac  sanctorum  Patrum  et  Doctorum 
communem  sententiam  Apostolicae  considerationis,  ad 
quam  dumtaxat  hasc  declarare  pertinet,  aciem  converten- 
tes, sacro  approbante  concilio,  declaramus,  praedictum 
apostolum  et  evangelistam  Joannem  rectum  in  praemissis 
factas  rei  ordinem  tenuisse,  narrando,  quod  Christo  jam 
mortuo,  unus  militum  lancea  latus  ejus  aperuit.  — Decret. 
pro  Jacobitis,  supra  quxst.  z,pag.  8.  — Christus  voluntarie 
passus  est : canones  concil.  Lateran.  sub  Mart.  1,  can.  2 et 
12,  supra  quxst.  1,  pag.  6. 

(4)  Vulgata  :..  ita  exaltari  oportet...  qui  credit  in  ipsum. 


quidem  si  sit  causa  efficiens,  vel  movens,  facit  ne- 
cessitatem coactionis ; ut  puta  cum  aliquis  non 
potest  ire  propter  violentiam  detinentis  ipsum  : si 
vero  illud  exterius  quod  necessitatem  inducit,  sit 
finis,  dicitur  aliquid  necessarium  ex  suppositione 
finis,  quando  scilicet  finis  aliquis  aut  nullo  modo 
potest  esse,  aut  non  potest  esse  convenienter  ni-  ; 
si  (1)  tali  fine  praesupposito.  Non  ergo  fuit  ne- 
cessarium Christum  pati  necessitate  coactio- 
nis neque  ex  parte  Dei,  qui  Christum  definivit 
pati,  neque  etiam  exparte  ipsius  Christi,  qui 
voluntarie  passus  est.  — Fuit  autem  necessa- 
rium necessitate  finis  : qui  quidem  potest  tri- 
pliciter intelligi.  Primo  quidem  ex  parte  nostra, 
qui  per  ejus  passionem  liberati  sumus,  secundum 
illud  Joan.  3,  14  : Oportet  exaltari  filium  hominis ; 
ut  omnis  qui  credit  in  eum,  non  pereat,  sed  habeat 
vitam  xlernam.  Secundo,  ex  parte  ipsius  Christi, 
qui  per  humilitatem  passionis  meruit  gloriam  exal- 
tationis : et  ad  hoc  pertinet  quod  dicitur  Luc.  ult., 

26  : Nonne  oportuit  Christum  pati,  et  sic  intrare  in 
gloriam  suam  (2)  ? Tertio , ex  parte  Dei,  cujus  de- 
finitionem circa  passionem  Christi  praenuntiatam 
in  Scripturis,  et  praefiguratam  in  observantia  vete- 
ris Testamenti,  oportebat  impleri : et  hoc  est  quod 
dicitur  Luc.  22,  22  : Filius  hominis,  secundum 
quod  definitum  est,  vadit;  et  Luc.,  ult.,  44  : Hxc 
sunt  verba  qux  locutus  sum  ad  vos,  cum  adhuc  es- 
sem vobiscum,  quoniam  necesse  est  impleri  omnia 
qux  scripta  sunt  in  lege  Moysi,  et  Prophetis,  et 
Psalmis  de  me:...  quoniam  sic  scriptum  est,  et  sic 
oportebat  Christum  pali,  et  resurgere  a mortuis. 

Ad  primum  ergo  dicendum  quo  ratio  illa  pro- 
cedit de  necessitate  coactionis  ex  parte  Dei. 

Ad  secundum  dicendum  quod  ratio  illa  pro- 
cedit de  necessitate  coactionis  ex  parte  hominis 
Christi. 

Ad  tertium  dicendum  quod  hominem  liberari  per 
passionem  Christi,  conveniens  fuit  et  misericor-  p 
diae,  et  justitiae  ejus.  — Justitiae  quidem,  quia  per 
passionem  suam  Christus  satisfecit  pro  peccato 
humani  generis  ; et  ita  homo  per  justitiam  Christi 
liberatus  est.  — Misericordiae  vero,  quia  cum 
homo  per  se  satisfacere  non  posset  pro  peccato 
totius  hamanae  naturae,  ut  supra  dictum  est,  quaest. 

1 , art.  2,  Deus  ei  satisfactorem  dedit  Filium  suum, 
secundum  illud  Rom.  3,  24  : Justificati  gratis  per 
gratiam  ipsius,  per  redemptionem  qux  est  in  Chris- 
to Jesu,  quem  proposuit  Deus  propitiatorem  per  fi- 
dem in  sanguine  ipsius  : et  hoc  fuit  abundantioris 
misericordiae  quam  si  peccata  absque  satisfactione 
dimisisset.  Unde  dicitur  Ephes.  2,4:  Deus , qui 
dives  est  in  misericordia,  propter  nimiam  charita- 

/ 

(1)  Ita  cum  Mss.  passim  edit,  antiqui  et  Nicolaius.  — 
Cod.  Alcan.  : Nisi  tali  sine  consupposito.  — AI.  : nisi  tali 
preesupposito. 

(2)  In  Vulgata:  Nonne  hxc  oportuit  pati  Christum,  et  ita... 

iem,  qua  dilexil  nos  (i),  cum  essemus  mortui  pecca- 
tis, convivificavit  nos  in  Christo. 

Ad  quartum  dicendum  quod  peccatum  angeli 
non  fuit  remediabile,  sicut  peccatum  hominis,  ut  ex 
supradictis  in  prima  parte  patet,  qusest.64,  art.  2. 

Articulus  ii 

Ulrum  fuerit  possibilis  alius  modus  liberationis  humanae 
quam  per  passionem  Christi. 

j Sent.,  dist.  20,  art.  4,  queest.  1 ; et  Opusc.  1,  cap.  77. 

Ad  secundum  sic  proceditur.  1.  Videtur  quod 
non  fuerit  possibilis  alius  modus  liberationis  huma- 
nae quam  per  passionem  Christi.  Dicit  enim  Do- 
minus, Joan.  12,  24  : Nisi  granum  frumenti  ca- 
dens in  terram  mortuum  fuerit,  ipsum  solum  manet; 
si  autem  mortuum  fuerit,  multum  fructum  affert  : 
ubi  dicit  Augustinus,  tract.  5 1 in  Joan. , circ.  med., 
quod  seipsum  granum  dicebat.  Nisi  ergo  mortem 
passus  esset,  aliter  fructum  nostrae  liberationis  non 
fecisset. 

2.  Praeterea,  Matth.  26,  42,  Dominus  dicit  ad 
Patrem  : Paler  mi,  si  non  potest  hic  calix  transire, 
nisi  bibam  illum,  fiat  voluntas  tua.  Loquitur  autem 
ibi  de  calice  passionis.  Ergo  passio  Christi  prae- 
teriri  non  poterat,  unde  et  Hilarius  dicit,  cap.  31 
in  Matth.,  ad  fin.  : Ideo  calix  transire  non  potest, 
nisi  illum  bibat,  quia  reparari  nisi  ex  ejus  passione 
non  possumus. 

3.  Praeterea,  justitia  Dei  exigebat  ut  homo  a 
peccato  liberaretur,  Christo  per  passionem  satis- 
faciente. Sed  Christus  suam  justitiam  non  potest 
praeterire  : dicitur  enim  2 ad  Timoth.  2,  13  : Si 
non  credimus,  ille  fidelis  permanet,  negare  seipsum 
non  potest.  Seipsum  autem  negaret,  si  justitiam 
suam  negaret,  cum  ipse  sit  justitia.  Ergo  videtur 
quod  non  fuerit  possibile  alio  modo  hominem  libe- 
rari quam  per  passionem  Christi. 

4.  Praeterea,  fidei  non  potest  subesse  falsum. 
Sed  antiqui  Patres  crediderunt  Christum  passu- 
rum. Ergo  videtur  quod  non  potuerit  esse  quin 
Christus  pateretur. 

— Sed  contra  est  quod  Augustinus  dicit  13  de 
Trin.,cap.  10,  circ.  prine.  : Istum  modum  quo  nos 
per  mediatorem  Dei  et  hominum  hominem  Christum 
Jesum  Deus  liberare  dignatur,  asserimus  bonum , et 
divina;  congruum  dignitati;  verum  etiam  ostenda- 
mus non  alium  modum  possibilem  Deo  defuisse,  cu- 
jus potestati  cuncta  aequaliter  subjacent. 

Respondeo  dicendum  quod  aliquid  potest  dici 
possibile  vel  impossibile  dupliciter  : uno  modo 
simpliciter  et  absolute  ; alio  modo  ex  suppositione. 

Simpliciter  igitur  et  absolute  loquendo,  pos- 
sibile fuit  Deo  alio  modo  hominem  liberare 
quam  per  passionem  Christi,  quia  non  est  im- 

j possibile  apud  Deum  omne  verbum,  ut  dicitur  Luc. 

| 1,  37.  — Sed  ex  aliqua  suppositione  facta, 
fuit  impossibile.  Quia  enim  impossibile  est  Dei 
praescientiam  falli  et  ejus  voluntatem  seu  disposi- 
tionem cassari,  supposita  praescientia  et  praeor- 
dinatione  Dei  de  passione  Christi,  non  erat 
simul  possibile  Christum  non  pati,  vel  homi- 
nem alio  modo  quam  per  ejus  passionem  li- 
berari. Et  est  eadem  ratio  de  omnibus  his  quae 
sunt  praescita  et  praeordinata  a Deo,  ut  in  prima 
parte  habitum  est,  quaest.  14,  art.  13. 

Ad  primum  ergo  dicendum  quod  Dominus  ibi 
loquitur,  supposita  praescientia  et  praeordinatione 
Dei,  secundum  quam  erat  ordinatum  ut  fructus 
humanae  salutis  non  sequeretur  nisi  Christo  pa- 
tiente. 

Et  similiter  intelligendum  est  quod  secundo  ob- 
jicitur : Si  non  potest  hic  calix  transire,  nisi  bibam 
illum,  scilicet  propter  hoc  quod  tu  ita  disposuisti  : 
unde  subdit  : Fiat  voluntas  tua. 

Ad  tertium  dicendum  quod  haec  etiam  justitia 
dependet  ex  voluntate  divina,  ab  humano  genere 
satisfactionem  exigente  pro  peccato.  Nam  si  vo- 
luisset absque  omni  satisfactione  hominem  a pec- 
cato liberare,  contra  justitiam  non  fecisset.  Ille 
enim  judex  non  potest  saiva  justitia  culpam  sine 
poena  dimittere,  quia  habet  punire  culpam  in  alium 
commissam,  puta  vel  in  alium  hominem,  vel  in  to- 
tam rempublicam,  sive  in  superiorem  principem. 
Sed  Deus  non  habet  aliquem  superiorem,  sed  ipse 
est  supremum  et  commune  bonum  totius  universi. 
Et  ideo  si  dimittat  peccatum,  quod  habet  rationem 
culpae,  ex  eo  quod  contra  ipsum  committitur,  nulli 
facit  injuriam  : sicut  quicumque  homo  remittit  of- 
fensam in  se  commissam  absque  satisfactione,  mi- 
sericorditer et  non  injuste  agit.  Et  ideo  David  mi- 
sericordiam petens  dicebat,  Psal.  50,  6 : Tibi  soli 
peccavi;  quasi  dicat  : Potes  sine  injustitia  mihi 
dimittere. 

Ad  quartum  dicendum  quod  fides  humana,  et 
etiam  Scripturae  divinae,  quibus  fides  instruitur, 
innituntur  praescientiae  et  praeordinationi  divinae. 
Et  ideo  eadem  ratio  est  de  necessitate  quae  prove- 
nit ex  suppositione  eorum,  et  de  necessitate  quae 
provenit  ex  praescientia  et  voluntate  divina. 

Articulus  hi 

Utrum  fuerit  aliquis  modus  convenientior  ad  liberationem 
humani  generis  quam  per  passionem  Christi. 

3 Sent.,  dist.  18,  art.  6.  quasi.  corp.,  et  dist.  10, 
art.  4,  queest . 2 ; etQuodl.  4,  art.  2. 

Ad  tertium  sic  proceditur.  1.  Videtur  quod  alius 


Art.  5.  — Circa  rationes  D.  Thoma?,  adverte  duplicem 
hic  fieri  posse  comparationem;  una  est  alterius  modi  re- 
demptionis, qui  esset  a persona  creata,  cum  redemptione 
facta  a persona  divina;  in  quo  sensu,  quaestio  haec,  magis 


(1)  Vulgata:.,  deum  essemus. 

modus  convenientior  fuisset  liberationis  humanae 
quam  per  passionem  Christi.  Natura  enim  in  sua 
operatione  imitatur  opus  divinum,  upote  a Deo 
mota  et  regulata.  Sed  natura  non  facit  per  duo 
quod  per  unum  potest  facere.  Cum  ergo  Deus  po- 
tuerit hominem  liberare  sola  propria  voluntate, 
non  videtur  conveniens  fuisse  quod  ad  liberatio- 
nem humani  generis  Christi  passio  adderetur. 

2.  Praeterea,  ea  quae  fiunt  per  naturam,  conve- 
nientius fiunt  quam  ea  quae  fiunt  per  violentiam  : 
quia  violentia  est  quasdam  excisio,  seu  casus  ab  eo 
quod  est  secundum  naturam  ut  dicitur  in  lib.  2 de 
Coelo,  text.  18.  Sed  passio  Christi  mortem  violen- 
tam induxit.  Ergo  convenientius  fuisset  ut  Chris- 
tus naturali  morte  moriendo  hominem  liberaret, 
quam  quod  pateretur. 

3.  Praeterea,  convenientissimum  videtur  quod 
ille  qui  violenter  et  injuste  detinet  aliquid,  per  su- 
perioris potentiam  spolietur  : unde  Isa.  32,  3,  dici- 
tur : Gratis  venumdati  estis,  et  sine  argento  redime- 
mini. Sed  diabolus  nullum  jus  in  homine  habebat, 
quem  per  fraudem  deceperat,  et  per  quamdam  vio- 
lentiam servituti  subjectum  detinebat.  Ergo  vide- 
tur convenientissimum  luisse  quod  Christus  dia- 
bolum per  solam  potentiam  spoliaret  absque  sua 
passione. 

— Sed  contra  est  quod  Augustinus  dicit  13  de 
Trinit.,  cap.  10,  circ.  prine.  : Sanandae  nostras 
miserim  convenientior  modus  alius  non  fuit  quam 
per  Christi  passionem. 

Respondeo  dicendum  quod  tanto  aliquis  modus 
convenientior  est  ad  assequendum  finem, 
quanto  per  ipsum  plura  concurrunt  quae  sunt  ex- 
pedientia fini.  Per  hoc  autem  quod  homo  per 
Christi  passionem  est  liberatus,  multa  concurre- 
runt ad  salutem  hominis  pertinentia  praeter  libe- 
rationem a peccato.  — Primo  enim  per  hoc  homo 
cognoscit  quantum  Deus  hominem  diligat,  et  per 
hoc  provocatur  ad  eum  diligendum,  in  quo  per- 
fectio humanae  salutis  consistit  : unde  Aposto- 
lus dicit  Rom.  5,8:  Commendat  suam  charilatem 
Deus  in  nobis  : quoniam  cum  inimici  essemus  (1) 
Christus  pro  nobis  mortuus  est.  — Secundo,  quia 
per  hoc  dedit  nobis  exemplum  obedientiae,  humi- 
litatis, constantiae,  justitiae  et  caeterarum  virtutum 
in  passione  Christi  ostensarum,  quae  sunt  neces- 
sariae ad  humanam  salutem  : unde  dicitur  1 Pet. 
2,  21  : Christus  passus  est  pro  nobis,  vobis  relin- 


est  de  incarnatione  ipsa  quam  de  passione,  quamquam 
rationes  D.  Thomas,  praesertim  1,  j et  4 etiam  in  hoc 
sensu  procedant.  Potest  vero  fieri  alia  comparatio,  inter 
hunc  modum  redemptionis,  et  alium,  qui  esset  ab  eadem 
persona  divina,  non  per  mortem,  sed  per  aliud  genus 
actionis,  et  haec  videtur  esse  propria  hujus  loci,  et  de 
ilia  optime  procedunt  etiam  rationes  D.  Thomae  (Suarez). 

(1)  Vulgata  : commendat  autem  charilatem  suam  Deus  in. 
nobis ; quoniam  cum  adhuc  peccatores  essemus  secundum 
tempus,  Christus... 


quens  exemplum,  ut  sequamini  vestigia  ejus.  — 
Tertio,  quia  Christus  per  passionem  suam  non 
solum  hominem  a peccato  liberavit,  sed  etiam  gra- 
tiam justificantem  et  gloriam  beatitudinis  ei  pro- 
meruit, ut  infra  dicetur,  quaest.  48.  — Quarto,  quia 
per  hoc  est  homini  inducta  major  necessitas  se 
immunem  a peccato  conservandi,  qui  se  sanguine 
Christi  redemptum  cogitat  a peccato,  secundum 
illud  1 Corinth.  6,  20  : Empti  enim  estis  pretio 
magno  : glorificate  et  portale  Deum  in  corpore 
vestro.  — Quinto,  quia  hoc  ad  majorem  dignita- 
tem hominis  cessit,  ut  sicut  homo  victus  fuerat  et 
deceptus  a diabolo,  ita  etiam  homo  esset  qui  dia- 
bolum vinceret  ; et  sicut  homo  mortem  meruit,  ita 
homo  moriendo  mortem  superaret.  Unde  dicitur 
1 ad  Corinth.  15,  57:  Deo  gratias,  qui  dedit  no- 
bis victoriam  per  Dominum  nostrum  desum  Chris- 
tum. Et  ideo  convenientius  fuit  quod  per  pas- 
sionem Christi  liberaremur  quam  per  solam 
Dei  voluntatem. 

Ad  primum  ergo  dicendum  quod  natura  etiam, 
ut  aliquid  convenientius  faciat,  plura  ad  unum 
assumit,  sicut  duos  oculos  ad  videndum,  et  idem 
patet  in  aliis. 

Ad  secundum  dicendum  quod,  sicut  Chrysos- 
tomus  dicit  (habetur  express.  ex  Athanas.,  in  lib. 
de  Incarnat.  Verbi  et  ejus  Adventu  corporali, 
circ.  med.),  Christus  non  sui  mortem , quam  non 
habebat , cum  sil  vita,  sed  hominum  mortem  vene- 
rat consumpturus.  Unde  non  propria  morte  corpus 
deposuit,  sed  ab  hominibus  illatam  sustinuit.  Sed 
etsi  asgrolavissel  corpus  ejus,  et  in  conspectu  om- 
nium solveretur,  inconveniens  erat  eum  qui  sana- 
ret aliorum  languores,  habere  proprium  corpus  af- 
fectum languoribus.  Sed  etsi  absque  morbo  aliquo 
corpus  (1)  alicubi  seorsum  deposuisset,  ac  deinde 
se  offerret,  non  crederetur  ei  de  resurrectione  dis- 
serenti. Quomodo  enim  pateret  Christi  in  morte  vic- 
toria, nisi  coram  omnibus  eam  patiens,  per  incor- 
ruplionem  corporis  probasset  exlinctam. 

Ad  tertium  dicendum  quod  licet  diabolus  in- 
juste invaserit  hominem,  tamen  homo  propter  pec- 
catum juste  erat  sub  servitute  diaboli  derelictus  a 
Deo.  Et  ideo  conveniens  fuit  ut  per  justitiam 
homo  a servitute  diaboli  liberaretur,  Christo  sa- 
tisfaciente pro  ipso  per  suam  passionem.  Fuit 
etiam  hoc  conveniens  ad  vincendam  superbiam 
diaboli,  qui  est  desertor  justitias  et  amator  potentiae, 
ut  Christus  diabolum  vinceret  et  hominem  liberaret, 
non  per  solam  potentiam  Deitatis,  sed  etiam  per 
justitiam  et  humilitatem  passionis,  ut  Augustinus 
dicit  1 3 de  Trinitate,  cap.  13,  14  et  15. 


(1)  Ita  cum  potioribus  Mss.  editi  passim. — AI.:  Scddsi 
absque  morte  corpus,  etc.,  perperam. 

Articulus  iv 

Utrum  Christus  pati  debuerit  in  cruce. 

_j  Sciit.,  dist.  20,  art.  4,  qtuest.  2,  ad  1 ; et  4 Cont.,  cap. 

yy,  ad  17,  et  18;  et  sQuodl.  quast.  1 , art.  2;  etOpusc. 

2,  cap.  2}6. 

Ad  quartum  sic  proceditur.  1.  Videtur  quod 
Christus  non  debuerit  pati  in  cruce.  Veritas  enim 
debet  respondere  figurae.  Sed  in  figura  Christi 
praecesserunt  omnia  sacrificia  veteris  Testamenti, 
in  quibus  animalia  gladio  necabantur,  et  postmo- 
dum  igni  cremabantur.  Ergo  videtur  quod  Chris- 
tus non  debuerit  pati  in  cruce,  sed  magis  gladio 
vel  igne. 

2.  Praeterea,  Damascenus  dicit  lib.  3 orth.  Fid. 
cap.  20,  quod  Christus  non  debuerit  assumere  de- 
tractibiles  ( 1 ) passiones.  Sed  mors  crucis  videtur 
fuisse  maxime  detractibilis  et  ignominiosa  : unde 
dicitur  Sap.  2,  20  : Morte,  turpissima  condemne- 
mus eum.  Ergo  videtur  quod  Christus  non  debue- 
rit pati  mortem  crucis. 

3.  Praeterea,  de  Christo  dicitur  : Benedictus 
qui  venit  in  nomine  Domini,  ut  patet  Matth  21, 
9.  Sed  mors  crucis  erat  mors  maledictionis,  secun- 
dum illud  Deut.  21,  23  : Maledictus  est  a Deo  (2) 
qui  pendet  in  ligno.  Ergo  videtur  quod  non 
fuerit  conveniens  Christum  crucifigi. 

— Sed  contra  est  quod  dicitur  Philipp.  2,  8 : 
Factus  est  obediens  usque  ad  mortem,  mortem  au- 
tem crucis. 

Respondeo  dicendum  quod  convenientissi- 
mum  fuit  Christum  pati  mortem  crucis. 
Primo  quidem  propter  exemplum  virtutis.  Di- 
cit enim  Augustinus  in  lib.  83  QQ.,  quaest.  23  : 
Sapientia  Dei  hominem  ad  exemplum,  quo  recte 
viveremus,  suscepit.  Pertinet  autem  ad  vitam  rec- 
tam, ea  quee  non  sunt  metuenda,  non  metuere.  Sunt 
autem  homines  qui  quamvis  mortem  ipsam  non  ti- 
meant, genus  tamen  mortis  horrescunt.  Ut  ergo 
nullum  genus  mortis  recte  viventi  homini  metuen- 
dum esset,  illius  hominis  cruce  ostendendum  fuit. 
Nihil  enim  erat  inter  omnia  genera  mortis  illo 
genere  execrabihus  et  formidabilius. 


Art.  4.  — Nota  ex  septem  rationibus  quibus  probat 
fuisse  conveniens  Christum  in  cruce  pati,  non  omnes  ac 
singulas  per  se  sumptas  probare  assertionem  ; sed  una- 
quaeque ratio  probat  fuisse  conveniens  aliquid  quod  in  eo 
mortis  genere  reperitur;  et  consequenter  omnes  simul 
surnpt»  recte  concludunt  illud  mortis  genus  ad  repara- 
tionem et  exemplum  nostrum  fuisse  convenientissimum.  — 
De  fide  est  Christum  Dominum  vere  et  proprie  fuisse 
crucifixum;  non  autem  Simonem  Cyrenaeum  in  speciem 
Christi  transformatum,  ut  fabulatus  est  Basilides  (testibus 
S.  Irenteo  lib.  1,  cap.  2;,  et  S.  Epiphan.  haeres.  24),  qui 
propterea  volebat  non  esse  credendum  in  Crucifixum,  ne 
non  in  Christum,  sed  in  Simonem  crederetur. 

(1)  Ita  communiter.  — Edit.  Rom.,  detestabilis  ; item  in 
solutione,  detestabiles. 

(2)  Vulgata  : Maledictus  a Deo  est,  qui... 

Secundo,  quia  hoc  genus  mortis  maxime  con- 
veniens erat  satisfactioni  pro  peccato  primi  pa- 
rentis, quod  fuit  ex  eo  quod  contra  mandatum 
Dei  pomum  ligni  vetiti  sumpsit.  Et  ideo  conve- 
niens fuit  quod  Christus  ad  satisfaciendum  pro 
illo  peccato  seipsum  pateretur  ligno  affigi,  quasi 
restituens  quod  Adam  sustulerat,  secundum  illud 
Psal.  68,  5 : Quce  non  rapui,  tunc  exsolvebam. 
Unde  Augustinus  dicit  in  quodam  sermone  de 
passione (implic.  serm.  101  deTemp.,  antemed.): 
Contempsit  Adam  praeceptum,  accipiens  ex  arbore 
pomum  ; sed  quidquid  Adam  perdidit  Christus  in 
cruce  invenit. 

Tertia  ratio  est,  quia,  ut  Chrysostomus  dicit 
in  sermone  de  Passione  (seu  hom.  de  Cruce  et 
Latrone,  aliquant.  a prine.),  in  excelso  ligno  et  non 
sub  tecto  passus  est,  ut  etiam  ipsius  aeris  natura 
mundetur.  Sed  et  ipsa  terra  simile  beneficium  sen- 
tiebat, decurrentis  de  latere  sanguinis  stillatione 
mundata.  Et  super  illud  Joan.  3:  Oportet  exaltari 
filium  hominis,  dicit  Theophylactus  (et  Athanas., 
lib.  de  Passione  et  Cruce  Domini,  a med.)  : 
Exaltari  audiens,  suspensionem  irdelligas  in  altum, 
ut  sanctificaret  aerem,  qui  sanclificaverat  terram 
ambulando  in  ea. 

Quarta  ratio  est,  quia  per  hoc  quod  in  alto 
moritur,  ascensum  nobis  parat  in  coelum,  ut 
Chrysostomus  dicit  (id  habet  expresse  Athanas., 
loc.  cit. , art.  praec.,  ad  2).  Et  inde  est  quod  ipse 
dicit  Joan.  12,  32  : Ego  si  exaltatus  fuero  a terra , 
omnia  traham  ad  meipsum. 

Quinta  ratio  est,  quia  hoc  competit  universali 
salvationi  totius  mundi.  Unde  Gregor.  Nyssen. 
dicit,  serm.  1 de  Resurrect.,  vers.  fin.,  et  Da- 
masc.,  lib.  4,  orth.  Fid.,  cap.  12,  circ.  med.,  et 
August.,  epist  140,  al.  120,  cap.  26,  quod  figura 
crucis  a medio  contactu  (1)  in  quatuor  extrema 
partita,  significat  virtutem  et  providentiam  ejus  qui 
in  ea  pependit,  ubique  diffusam.  Chrysostomus 
etiam  dicit  (hoc  etiam  habet  Athan.,  loc.  cit.,  art. 
praec.,  ad  2)  quod  in  cruce  expansis  manibus  mo- 
ritur, ut  altera  manu  veterem  populum,  altera  eos 
qui  ex  gentibus  sunt,  trahat. 

Sexta  ratio  est,  quia  per  hoc  genus  mortis  di- 
versae virtutes  designantur.  Unde  Augustinus  di- 
cit in  lib.  de  Gratia  veteris  et  novi  Testamenti, 
scilicet  epist.  140,  al.  120,  cap.  26,  a med.: 
Non  frustra  tale  genus  mortis  elegit,  ut  latitudinis, 
et  altitudinis,  et  longitudinis,  et  profunditatis,  de 
quibus  Apostolus  loquitur,  magister  exislerel.  Nam 
latitudo  quee  est  in  eo  ligno,  quod  transversum  de- 
super figitur,  hoc  ad  bona  opera  pertinet,  quia  ibi 
extenduntur  manus.  Longitudo  in  eo  quod  ab  ipso 
ligno  usque  ad  terram  conspicuum  est  : ibi  enim 
quodammodo  statur,  id  est  persistitur  et  persevera- 
tur, quod  longanimitati  tribuitur.  Altitudo  est  in  ea 


(1)  Ita  cum  Mss.  editi  passim.  — Al.,  tractu,  quod  vult 
Garcia. 


S.  Thom.  Aq.  — Sum.  Tueol.  IV.  — i». 

ligni  parte  quce  ab  illa  quce  transversum  figitur, 
sursum  versus  relinquitur,  hoc  est  ad  caput  cru- 
cifixi, quia  bene  sperantium  superna  expeclalio  est. 
Jam  Jero  illud  ex  ligno, quod  fixum  occultatur,  unde 
lotum  illud  exurgit,  profunditatem  significat  gra- 
tuitcc  gralice.  Et  sicut  Augustinus  super  Joan., 
tract.  1 19,  parum  a princip.  dicit,  lignum,  in  quo 
fixa  erant  membra  patientis,  etiam  cathedra  fuit 
magistri  docentis. 

Septima  ratio  est,  quia  hoc  genus  mortis  pluri- 
mis figuris  respondet.  Ut  enim  Augustinus  dicit 
in  sermone  de  Passione  (hab.  aliquid  serm.  101 
de  Temp.,  ante  med.),  de  diluvio  aquarum  huma- 
num genus  arca  lignea  liberavit;  de  Aegypto  Dei 
populo  recedente,  Moyses  mare  virga  divisit,  et 
Pharaonem  prostravit,  et  populum  Dei  redemit; 
idem  Moyses  lignum  in  aquam  misit,  et  amaram 
aquam  in  dulcedinem  commutavit;  et  lignea  vir°-a 
de  spirituali  petra  salutaris  unda  profertur ; et  ut 
Amalech  vinceretur,  circa  virgam  Moyses  expansis 
manibus  extenditur,  et  lex  Dei  arcce  Testamenti 
creditur  lignece,  ut  his  omnibus  ad  lignum  crucis, 
quasi  per  quosdam  gradus,  veniatur. 

Ad  primum  ergo  dicendum  quod  altare  holo- 
caustorum, in  quo  sacrificia  animalium  offereban- 
tur, erat  factum  de  lignis,  ut  habetur  Exodi  26, 
et  quantum  ad  hoc  veritas  respondet  figurae  ; non 
autem  oportet  quod  quantum  ad  omnia,  quia  jam 
non  esset  similitudo,  sed  veritas,  ut  Damasce- 
nus dicit  in  3 lib.  orth.  Fid.,  cap.  26,  in  fin.  Spe- 
cialiter tamen,  ut  Chrysostomus  dicit  (id  etiam 
hab.  Athan.,  loc.  cit.,  art.  praec.,  ad  2),  non  ca- 
put ei  amputatur,  ut  Joanni ; neque  secius  est,  ut 
Isaias;  ut  corpus  integrum,  et  indivisibile  morti 
servet,  et  non  fiat  occasio  volentibus  Ecclesiam  di- 
videre. Loco  autem  materialis  ignis  fuit  in  holo- 
causto Christi  ignis  charitatis. 

Ad  secundum  dicendum  quod  Christus  detrac- 
tibiles  passiones  assumere  renuit,  quae  pertine- 
bant ad  defectum  scientiae  vel  gratiae,  aut  etiam 
virtutis  : non  autem  illas  quae  pertinent  ad  inju- 
riam ab  exteriori  illatam;  quinimo,  ut  dicitur 
Hebr.  12,  2 -.Sustinuit  crucem,  confusione  con- 
templa. 

Ad  tertium  dicendum  quod,  sicut  Augustinus 
dicit  14  contra  Faustum,  cap.  6,  peccatum  male- 
dictum est,  et  per  consequens  mors,  et  morta- 
litas ex  peccato  proveniens.  Caro  autem  Christi 
mortalis  fuit,  similitudinem  habens  carnis  peccati: 
et  propter  hoc  Moyses  eam  nominat  maledictum  ; 
sicut  et  Apostolus  nominat  eam  peccatum,  dicens 
2 ad  Corinth.  5,  21  : Eum  qui  non  noverat  pecca- 
tum, pro  nobis  peccatum  fecit,  scilicet  propter  poe- 
nam peccati.  Nec  ideo  major  invidia  est,  quia  di- 
xit : Maledicius  est  a Deo  : nisi  enim  Deus  pecca- 
tum odisset,  et  mortem  nostram , ad  eam  suscipien- 
dam, atque  tollendam  Filium  suum  non  mitteret. 
Confitere  ergo  maledictum  suscepisse  pro  nobis, 
quem  confiteris  mortuum  esse  pro  nobis  Unde  ad’ 


Galat.  3,  1 3,  dicitur  : Christus  nos  redemit  de  ma- 
ledicto legis,  factus  pro  nobis  maledictum. 

Articulus  v 

Utrum  Christus  omnes  passiones  sustinuerit. 

Inf.,  quast.  4S , art.  2. 

Ad  quintum  sic  proceditur.  1.  Videtur  quod 
Christus  omnes  passiones  sustinuerit.  Dicit  enim 
Hilar.,  10  de  Trinit,,  aliquant.  a prine.;  Unige- 
nitus Dei  ad  peragendum  mortis  suce  sacramen- 
tum, consummasse  se  omne  humanarum  genus  pas- 
sionum testatur,  cum  inclinato  capite  emisit  spiri- 
tum. Videtur  ergo  quod  omnes  passiones  humanas 
sustinuerit. 

2.  Praeterea,  Isa.  52,  13,  dicitur:  Ecce  inlelli- 
get  servus  meus,  et  exaltabitur , et  elevabitur , et 
sublimis  erit  valde  ; sicut  obstupuerunt  super  eum 
(1)  multi,  sic  inglorius  erit  inter  viros  aspectus 
ejus,  et  forma  ejus  inter  filios  hominum.  Sed 
Christus  est  exaltatus,  secundum  hoc  quod  habuit 
omnem  gratiam  et  omnem  scientiam,  pro  quo  su- 
per eum  mulli  admirantes  obstupuerunt.  Ergo  vide- 

Art.  5.  — Titulus  de  passionibus  corporalibus  ab 
extrinsece  illatis  intelligitur,  ut  in  corp.  art.  Auctor 
explicat.  Sunt  enim  duo  genera  passionum  : quaedam 
spirituales,  ut  decipi,  privari  virtute  et  hujusmodi  quae 
longe  fuerunt  a Christo,  quia  derogarent  perfectioni  ani- 
mae ipsius  : quaedam  corporales,  et  hae  sunt  duplices;  quae- 
dam ab  intrinseco  ut  aegritudines  corporales,  et  de  his 
non  est  quaestio,  quia  non  decuit  Christum  infirmari,  sed 
decuit  ab  intrinseco  habere  passiones  naturales  absque 
aegritudine,  ut  famem,  sitim,  lassitudinem  quoad  corpus  ; et 
tristitiam,  timorem  et  huiusmodi  quoad  partem  sensitivam 
anims  : quaedam  vero  ab  extrinscco,  sive  sint  pure  corpo- 
rales ut  flagella,  sive  aliqualiter  spirituales,  ut  infamari  et 
hujusmodi  ; et  similiter  sive  extrinsece,  ut  spoliari  et 
hujusmodi,  sive  intus,  ut  tristari  ex  sensatis  et  objectis. 
De  his  enim  quae  ab  extrinseco  inferri  possunt  passioni- 
bus absque  spirituali  damno  in  anima  patientis  quaestio 
est,  ut  unico  verbo  dicatur.  — Adverte  quod  Auctor 
summarie  pertransil  generalitatem  passionum  Christi;  nam 
si  adamussim  dinumerandas  essent  omnes  conditiones 
passionum  ejus  et  differentiae  earum,  humanum  ingenium 
forte  deficeret.  Clare  siquidem  liquet  quod  passus  est 
judicialiter  et  extrajudicialiter  a judicio  ecclesiastico  et 
saeculari,  passus  est  objectione  superbiae,  blasphemiae, 
seductionis,  ambitionis,  rebellionis  cesareae,  usurpationis 
divinae:  passus  est  a testibus  falsis,  et  propria  confes- 
sione occasionaliter  : passus  est  ut  malus  et  ut  stultus  : 
passus  est  a viris  timoratis  secundum  legem  Dei  (utpote 
non  introeuntibus  in  praetorium,  et  vacantibus  operibus 
misericordi*  actualiter)  et  a sceleratis  : passus  est  et  sim- 
pliciter et  comparative  ad  Barabbam.  Et  breviter,  ad 
pelagus  passionum  harum,  contemplatio  ingressum  dans, 
nova  semper  adjiciet.  — Adverte  etiam  quod  ad  litteram 
Christus  generalitatem  passionum  suscepit,  ut  universum 
quoad  mala  deificaret  : ita  quod  sicut  Verbum  divinum 
suscipiendo  humanam  naturam,  assumpsit  quodam  modo 
totum  universum  quoad  bona,  pro  quanto  in  homine 
omnes  creaturae  quodammodo  inveniuntur ; ita  susci- 
piendo mala  hominum  in  generalitate  suarum  passionum, 
deificavit  totum  universum  quoad  mala;  in  malo  enim 
hominis,  omnia  mala  quodammodo  inveniuntur  (Caje- 
tanus). 

(1)  Vulgata  : super  te  multi. 

tur  quod  inglorius  fuerit,  sustinendo  omnem  pas- 
sionem humanam. 

3.  Praeterea,  passio  Christi  ordinata  est  ad  li- 
berationem hominis  a peccato,  ut  supra  dictum 
est,  art.  3 huj.  quaest.  Sed  Christus  venit  liberare 
homines  ab  omni  genere  peccatorum.  Ergo  debuit 
pati  omne  genus  passionum. 

— Sed  contra  est  quod  dicitur  Joan.  19,  32, 
quod  mililes  primi  quidem  fregerunt  crura,  el  alte- 
rius, qui  crucifixus  esi  cum  eo,  ad  Jesum  autem 
cum  venissent,  non  fregerunt  ejus  crura.  Non  ergo 
passus  est  omnem  humanam  passionem. 

Respondeo  dicendum  quod  passiones  humanae 
possunt  considerari  dupliciter  : — Uno  modo 
quantum  ad  speciem  : et  sic  non  oportuit 
Christum  pati  omnem  passionem,  quia  multae 
passionum  species  sibi  invicem  contrariantur,  sicut 
combustio  in  igne,  et  submersio  in  aqua  : loqui- 
mur enim  nunc  de  passionibus  ab  extrinseco  illa- 
tis, quia  passiones  ab  intrinseco  causatas,  sicut 
sunt  aegritudines  corporales,  non  decuit  eum  pati, 
ut  supra  dictum  est,  quaest.  14,  art.  4.  — Sed  se- 
cundum genus  passus  est  omnem  passionem 
humanam.  Quod  quidem  potest  considerari  tri- 
pliciter : uno  modo  ex  parte  hominum,  a quibus 
passus  est.  Passus  est  enim  aliquid  et  a gentilibus, 
et  a Judaeis,  et  a masculis,  et  a foeminis,  ut  patet 
de  ancillis  accusantibus  Petrum.  Passus  est  etiam 
et  a principibus,  et  a ministris  eorum,  et  a popu- 
laribus, secundum  illud  Psal.  2,  1 : Quare  fre- 
muerunt gentes,  et  populi  meditati  sunt  inania  l Asti- 
terunt reges  terree,  et  principes  convenerunt  in  unum 
adversus  Dominum,  el  adversus  Christum  ejus.  Pas- 
sus est  etiam  a familiaribus  et  notis  ; sicut  patet 
de  J uda  eum  prodente,  et  Petro  ipsum  negante. 
Alio  modo  patet  idem  ex  parte  eorum  in  quibus 
homo  potest  pati.  Passus  est  enim  Christus  in 
suis  amicis  eum  deserentibus  : in  fama  per  blas- 
phemias  contra  eum  prolatas  ; in  honore  et  gloria 
per  irrisiones  et  contumelias  ei  allatas  ; in  rebus 
per  hoc  quod  etiam  vestibus  spoliatus  est  : in  ani- 
ma per  tristitiam,  taedium  et  timorem  ; in  corpore 
per  vulnera  et  flagella.  Tertio,  potest  considerari 
quantum  ad  corporis  membra.  Passus  est  enim 
Christus  in  capite  pungentium  spinarum  coro- 
nam ; in  manibus  et  pedibus  fixionem  clavorum  ; 
in  facie  alapas  et  sputa,  et  in  toto  corpore  flagella. 
Fuit  etiam  passus  secundum  omnem  sensum  cor- 
poreum ; secundum  tactum  quidem,  flagellatus  et 
clavis  confixus  ; secundum  gustum,  felle  et  aceto 
potatus;  secundum  olfactum,  in  loco  foetido  ca- 
daverum mortuorum,  qui  dicitur  calvariae,  appen- 
sus patibulo  ; secundum  auditum,  lacessitus  voci- 
bus blasphemantium  et  irridentium  ; secundum 
visum,  videns  matrem  et  discipulum  quem  diligebat, 
flentes. 

Ad  primum  ergo  dicendum  quod  verbum  illud 
Hilarii  est  intelligendum  quantum  ad  omnia  ge- 

nera  passionum,  non  autem  quantum  ad  omnes 
species. 

Ad  secundum  dicendum  quod  similitudo  ibi  at- 
tenditur, non  quantum  ad  numerum  passionum  et 
gratiarum,  sed  quantum  ad  magnitudinem  utrius- 
que;  quia  sicut  sublimatus  est  in  donis  gratiarum 
super  alios,  ita  dejectus  est  infra  alios  per  ignomi- 
niam passionum. 

Ad  tertium  dicendum  quod  secundum  sufficien- 
tiam una  minima  passio  Christi  suffecisset  ad  re- 
dimendum genus  humanum  ab  omnibus  peccatis  ; 
sed  secundum  convenientiam  sufficiens  fuit  quod 
pateretur  omnia  genera  passionum,  sicut  jam  dic- 
tum est  in  corp.  art. 

Articulus  vi 

Utrum  dolor  passionis  Christi  fuerit  major  omnibus 
doloribus. 

Ad  sextum  sic  proceditur.  1.  Videtur  quod  do- 
lor passionis  Christi  non  fuerit  major  omnibus 
aliis  doloribus.  Dolor  enim  patientis  augetur  se- 
cundum gravitatem  et  diuturnitatem  passionis.  Sed 
quidam  martyres  graviores  passiones  et  diutur- 
niores sustinuerunt  quam  Christus  ; sicut  patet  de 
Laurentio,  qui  est  assatus  in  craticula  ; et  de 
Vincentio,  cujus  carnes  sunt  ungulis  ferreis  lace- 
ratae. Ergo  videtur  quod  dolor  Christi  patientis 
non  fuerit  maximus. 

2.  Praeterea,  virtus  mentis  est  mitigativa  dolo- 
ris, in  tantum  quod  Stoici  posuerunt  tristitiam  in 
animum  sapientis  non  cadere  ; et  Aristot.  posuit, 
lib.  2 Ethic.,  cap.  2,  6,  7 et  9,  quod  virtus  mora- 
lis medium  tenet  in  passionibus.  Sed  in  Christo 
fuit  perfectissima  virtus  mentis.  Ergo  videtur  quod 
in  Christo  non  fuerit  maximus  dolor. 

3.  Praeterea,  quanto  aliquod  patiens  est  magis 
sensibile,  tanto  major  sequitur  dolor  passionis.  Sed 
anima  est  sensibilior  quam  corpus,  cum  corpus  sen- 
tiat ex  anima  : Adam  etiam  in  statu  innocentiae  vi- 
detur corpus  sensibilius  habuisse  quam  Christus,  qui 


Art.  6.  — Quamvis  si  unam  tantum  doloris  causam 
consideremus,  possit  in  aliquibus  esse  major  dolor  : si 
tamen  omnes  causas,  quas  S.  Doctor  pulcherrime  expli- 
cat, simul  jungantur,  major  fuit  in  Christo,  secundum 
intensionem  scilicet.  Nam  de  extensione  non  videtur 
loqui  Auctor,  neque  ullo  modo  constat,  quod  directe 
et  per  se  passus  sit  in  pluribus  partibus  corporis  quam 
illi  quorum  corpora  frustatim  in  minimas  partes  concisa 
sunt.  — Circa  resp.  ad  3,  advertit  Sylvius,  B.  Thomam 
non  comparare  dolorem  Christi  cum  doloribus  animas 
sive  ir.  Inferno,  sive  solum  in  Purgatorio  patientis,  sed 
cum  doloribus  dumtaxat  illis  quos  patiuntur  homines 
adhuc  mortales  ; ac  proinde  non  solum  dolor  damnato- 
rum, sed  etiam  animarum  quas  sunt  in  Purgatorio,  major 
est  doloribus  Christi,  saltem  quoad  genus  poenas  et  dolo- 
ris. Dolent  enim  de  carentia  visionis  Dei.  Ad  intensionem 
tamen  quod  attinet,  non  videtur  improbabile  aliquam 
Purgatorii  poenam  esse  minus  acerbam  quam  fuerit  poena 
[ Christi,  utpote  illa  quas  infertur  ob  pauca  atque  minora 
peccata. 

assumpsit  corpus  humanum  cum  naturalibus  defec- 
tibus. Ergo  videtur  quod  dolor  anim re  patientis  in 
purgatorio,  vel  in  inferno,  vel  etiam  dolor  Adae,  si 
passus  fuisset,  major  fuisset  quam  dolor  passionis 
Christi. 

4.  Praeterea,  majoris  boni  amissio  causat  majo- 
rem dolorem.  Sed  peccator  peccando  amittit  ma- 
jus bonum  quam  Christus  patiendo,  quia  vita 
gratiae  est  melior  quam  vita  naturae  : Christus 
etiam,  qui  amisit  vitam  post  triduum  resurrectu- 
rus, minus  aliquid  amisisse  videtur  quam  illi  qui 
amittunt  vitam  permansuri  in  morte.  Ergo  vide- 
tur quod  dolor  Christi  non  fuerit  maximus  dolo- 
rum. 

5.  Praeterea,  innocentia  patientis  diminuit  dolo- 
rem passionis.  Sed  Christus  innocenter  est  passus, 
secundum  illud  Jerem.  11,  19  : Ego  autem  quasi 
agnus  mansuetus,  qui  portatur  ad  victimam.  Ergo 
videtur  quod  dolor  passionis  Christi  non  fuerit 
maximus. 

6.  Praeterea,  in  his  quae  Christi  sunt,  nihil  fuit 
superfluum.  Sed  minimus  dolor  Christi  suffecisset 
ad  finem  salutis  humanae  : habuisset  enim  infini- 
tam virtutem  ex  persona  divina.  Ergo  superfluum 
fuisset  assumere  maximum  dolorum. 

— Sed  contra  est  quod  Thren.  1,  2,  dicitur  ex 
persona  Christi : Attendite , et  videte , si  est  dolor 
sicut  dolor  meus. 

Respondeo  dicendum  quod,  sicut  supra  dictum 
est,  cum  de  defectibus  assumptis  a Christo  age- 
retur, quaest.  1 5 , art.  5 et  6,  in  Christo  patiente 
fuit  verus  dolor  et  sensibilis,  qui  causatur  ex 
corporali  nocivo  ; et  dolor  interior,  qui  causa- 
tur ex  apprehensione  alicujus  nocumenti,  qui  tris- 
titia dicitur.  Uterque  autem  dolor  in  Christo 
fuit  maximus  inter  dolores  praesentis  vitae. 
Quod  quidem  contigit  propter  quatuor  : — pri- 
mo quidem  propter  causas  doloris.  Nam  doloris 
sensibilis  causa  fuit  laesio  corporalis  ; quae  acerbi- 
tatem habuit,  tum  propter  generalitatem  passionis, 
de  qua  dictum  est  art.  praec.,  et  quaest.  15,  tum 
etiam  ex  genere  passionis,  quia  mors  confixorum 
in  cruce  est  acerbissima,  quia  configuntur  in  locis 
nervosis  et  maxime  sensibilibus,  scilicet  in  mani- 
bus et  pedibus  ; et  ipsum  pondus  corporis  pen- 
dentis continue  auget  dolorem  ; et  cum  hoc  etiam 
est  doloris  diuturnitas,  quia  non  statim  moriuntur 
sicut  hi  qui  gladio  interficiuntur.  Doloris  autem 
interioris  causa  fuit,  primo  quidem  omnia  peccata 
humani  generis,  pro  quibus  satisfaciebat  patiendo, 
unde  ea  quasi  sibi  adscribit,  dicens  in  Psal.  21  : 
Verba  delictorum  meorum  ; secundo,  specialiter  ca- 
sus J udaeorum  et  aliorum  in  ejus  morte  delin- 
quentium, et  praecipue  discipulorum,  qui  scanda- 
lum passi  sunt  in  Christi  passione;  tertio  etiam 
amissio  vitae  corporalis,  quae  naturaliter  est  horri- 
bilis humanae  naturae.  — Secundo,  potest  magni- 
tudo doloris  ejus  considerari  ex  perceptibilitate 


patientis,  nam  et  secundum  animam  et  secundum 
corpus.  Nam  et  secundumcorpus  erat  optime  com- 
plexionatus,  cum  corpus  ejus  fuerit  formatum  mi- 
raculose operatione  Spiritus  Sancti;  sicut  et  alia 
quae  per  miracula  facta  sunt,  fuerunt  aliis  potiora, 
ut  Chrysostomus  dicit  hom.  21  in  Joan.  1,  a med. 
de  vino  in  quod  Christus  aquam  convertit  in  nup- 
tiis : et  ideo  in  eo  maxime  viguit  sensus  tactus,  ex 
cujus  perceptione  sequitur  dolor.  Anima  etiam 
secundum  vires  interiores  efficacissime  apprehen- 
dit omnes  causas  tristitiae.  Tertio,  magnitudo 
doloris  Christi  patientis  potest  considerari  ex  do- 
loris et  tristitiae  puritate.  Nam  in  aliis  patientibus 
mitigatur  tristitia  interior,  et  etiam  dolor  exterior 
ex  aliqua  consideratione  rationis,  per  quamdam 
derivationem,  seu  redundantiam  a superioribus  vi- 
ribus ad  inferiores  : quod  in  Christo  patiente  non 
fuit,  quia  unicuique  virium  permisit  agere  quod  est 
ei  proprium,  sicut  Damascenus  dicit,  lib.  3 orth. 
Fid.,  cap.  1 5,  a med.  — Quarto,  potest  conside- 
rari magnitudo  doloris  Christi  patientis  ex  hoc 
quod  passio  illa  et  dolor  a Christo  fuerunt  assum- 
pta voluntarie,  propter  finem  liberationis  hominum 
a peccato  : et  ideo  tantam  quantitatem  doloris  as- 
sumpsit, qua?  esset  proportionata  magnitudini 
fructus  qui  inde  sequebatur.  Ex  his  igitur  omni- 
bus causis  simul  consideratis  manifeste  apparet 
quod  dolor  Christi  fuerit  maximus. 

Ad  primum  ergo  dicendum  quod  ratio  illa  pro- 
cedit ex  uno  tantum  praedictorum,  scilicet  ex  lae- 
sione corporali,  quae  est  causa  sensibilis  doloris; 
sed  ex  aliis  causis  multo  magis  dolor  Christi  pa- 
tientis augetur,  ut  dictum  est  in  corp.  articuli. 

Ad  secundum  dicendum  quod  virtus  moralis 
aliter  mitigat  tristitiam  interiorem,  et  aliter  exte- 
riorem dolorem  sensibilem.  Tristitiam  enim  inte- 
riorem diminuit  directe,  in  ea  medium  constituen- 
do, sicut  in  propria  materia.  Medium  autem  in 
passionibus  virtus  moralis  constituit,  ut  in  secunda 
parte  habitum  est,  1-2,  quaest.  44,  art.  1 et  2,  non 
secundum  quantitatem  rei,  sed  secundum  quanti- 
tatem proportionis,  ut  scilicet  passio  non  exce- 
dat regulam  rationis.  Et  quia  Stoici  reputabant 
quod  nulla  tristitia  esset  ad  aliquid  utilis,  ideo  cre- 
debant quod  totaliter  a ratione  discordaret,  et 
per  consequens  quod  totaliter  esset  sapienti  vitan- 
da. Sed  secundum  rei  veritatem  tristitia  aliqua  lau- 
dabilis est,  ut  Augustinus  probat  in  14  de  Ci- 
vit. Dei,  cap.  9,  circa  med.,  quando  scilicet  pro- 
cedit ex  sancto  amore,  utpote  cum  aliquis  trista- 
tur de  peccatis  propriis  vel  alienis.  Assumitur 
etiam  ut  utilis  ad  finem  satisfactionis  pro  peccato, 
secundum  illud  Apost.  2 ad  Cor.  7,  10  : Quae  se- 
cundum Deum  est  tristitia  (1),  poenitentiam  in  salu- 
tem stabilem  operatur.  Et  ideo  Christus,  ut  satis- 
faceret pro  peccatis  omnium  hominum,  assumpsit 
tristfiam,  maximam  quidem  quantitate  absoluta, 
non  tamen  excedentem  regulam  rationis.  Dolo- 


(1)  Vulgata  : tristitia  est... 

rem  autem  exteriorem  sensus  virtus  moralis  di- 
recte non  minuit,  quia  talis  dolor  non  obedit  ra- 
tioni, sed  sequitur  corporis  naturam  ; diminuit  ta- 
men ipsum  indirecte  per  redundantiam  a superio- 
ribus viribus  in  inferiores  : quod  in  Christo  non 
fuit,  ut  dictum  est  in  corp.  et  quaest.  praec. 
art.  2. 

Ad  tertium  dicendum  quod  dolor  animae  sepa- 
ratae patientis  pertinet  ad  statum  futurae  damna- 
tionis, quae  excedit  omnem  malum  hujus  vitae,  si- 
cut Sanctorum  gloria  excedit  omne  bonum  prae- 
sentis vitae.  Unde  cum  dicimus  Christi  dolorem 
esse  maximum,  non  comparamus  ipsum  dolori 
animae  separatae.  Corpus  autem  Adae  pati  non  po- 
terat, nisi  peccaret  ; et  sic  fieret  mortale,  et  pas- 
sibile, et  minus  doleret  patiens  quam  corpus 
Christi,  propter  rationes  praedictas.  Ex  quibus 
etiam  apparet  quod  etiamsi  per  impossibile  po- 
natur quod  Adam  in  statu  innocentiae  passus  fuis- 
set, minor  fuisset  dolor  ejus  quam  Christi. 

Ad  quartum  dicendum  quod  Christus  non  so- 
lum doluit  pro  amissione  vitae  corporalis  propriae, 
sed  etiam  pro  peccatis  omnium  aliorum  : qui  dolor 
in  Christo  excessit  omnem  dolorem  cujuscumque 
contriti  : tum  quia  ex  majori  sapientia  et  charitate 
processit,  ex  quibus  dolor  contritionis  augetur ; 
tum  etiam  quia  pro  omnibus  peccatis  simul  doluit, 
secundum  illud  Isa.  5^,4:  Vere  dolores  nostros 
ipse  tulit.  Vita  autem  corporalis  Christi  fuit  tantae 
dignitatis,  et  praecipue  propter  Divinitatem  unitam, 
quod  de  ejus  amissione  etiam  ad  horam  magis  es- 
set dolendum  quam  de  amissione  vitae  alterius  ho- 
minis per  quantumcumque  tempus.  Unde  et  Phi- 
losophus dicit,  3 Ethic.,  cap.  9,  circa  med.,  quod 
virtuosus  tanto  plus  diligit  vitam  suam,  quanto  scit 
eam  esse  meliorem  ; et  tamen  eam  exponit  prop- 
ter bonum  virtutis.  Et  similiter  Christus  vitam 
suam  maxime  dilectam  exposuit  propter  bonum 
charitatis,  secundum  illud  Jerem.  12,  7 : Dedi 
dilectam  animam  meam  in  manus  (1)  inimicorum 
ejus. 

Ad  quintum  dicendum  quod  innocentia  patien- 
tis minuit  dolorem  passionis  quantum  ad  numerum, 
quia  cum  nocens  patitur,  dolet  non  solum  de  poena, 
sed  etiam  de  culpa;  innocens  autem  solum  de 
poena  : qui  tamen  dolor  in  eo  augetur  ex  innocen- 
tia, in  quantum  apprehendit  nocumentum  illatum 
ut  magis  indebitum  : unde  etiam  et  alii  magis  sunt 
reprehensibiles,  si  ei  non  compatiuntur,  secundum 
illud  Isa.  57,  1 : Justus  autem  perit  et  non  est  qui 
recogitet  in  corde  suo. 

Ad  sextum  dicendum  quod  Christus  voluit  ge- 
nus humanum  a peccatis  liberare  non  sola  potes- 
tate, sed  etiam  justitia.  Et  ideo  non  solum  attendit 
quantam  virtutem  dolor  ejus  haberet  ex  Divinitate 
unita  : sed  etiam  quantum  dolor  ejus  sufficeret  se- 
cundum humanam  naturam  ad  tantam  satisfactio- 
nem. 

yi)  Vulgata  :...  in  manu... 


PASSIONE  CHRISTI 

Articulus  vii 

Utrum  Christus  passus  fuerit  secundum  totam  animam. 

7 Setit.,  dist.  /7,  quasi.  2 , art.  1,  quasi.  3,  et  art.  7, 
quast.  2;  et  Verit.  quast.  26 , art.  7,  ad  1,  et  art.  S et 
9 ; et  Quodl.  7,  art.  7 ; et  Opusc.  3,  cap.  232. 

Ad  septimum  sic  proceditur.  1.  Videtur  quod 
Christus  non  fuerit  passus  secundum  totam  ani- 
mam. Anima  enim  patitur  patiente  corpore  per 
accidens,  in  quantum  est  corporis  actus.  Sed 
anima  non  est  actus  corporis  secundum  quamlibet 
partem  ejus  : nam  intellectus  nullius  corporis  actus 
est,  ut  dicitur  in  3 de  Anima,  text.  6 et  12.  Ergo 
videtur  quod  Christus  non  fuerit  passus  secundum 
totam  animam. 

2.  Praeterea,  quaelibet  potentia  animae  patitur  a 
suo  objecto.  Sed  superioris  partis  rationis  objec- 
tum sunt  rationes  aeternae  quibus  inspiciendis  et 
consulendis  intendit , ut  Augustinus  dicit  12  de  Tri- 
nit.,  cap.  7,  in  fin.  Ex  rationibus  autem  aeternis 
nullum  potuit  Christus  pati  nocumentum,  cum  in 
nullo  ei  contrarientur.  Ergo  videtur  quod  non  fue- 
rit passus  secundum  totam  animam. 

3.  Praeterea,  quando  passio  sensibilis  usque  ad 
rationem  pertingit,  tunc  dicitur  completa  passio, 
quae  in  Christo  non  fuit:  sed  solum  pro  passio,  ut 
Hieronymus  dicit,  sup.  illud  Matth.  26  : Ccepit 
contristari;  unde  et  Dionysius  dicit  in  epist.  ad 
Joan.  Evangelistam,  10,  circa  med.,  quod  pas- 
siones sibi  illatas  patiebatur  secundum  judicare  so- 
lum. Non  ergo  videtur  quod  Christus  secundum 
totam  animam  pateretur. 

4.  Praeterea,  passio  dolorem  causat  ; sed  in  in- 
tellectu speculativo  non  est  dolor,  quia  delecta- 
tioni quce  est  ab  eo  quod  est  considerare , nulla  tris- 


Art.  7.  — Ad  eorum  quas  tum  in  fine  corp.,  tum  in 
resp.  ad  2 dicuntur,  intelligentiam,  sciendum  est  ratio- 
nem superiorem  et  inferiorem  esse  eamdem  potentiam, 
qus  dicitur  superior,  quatenus  intendit  rationibus  supe- 
rioribus et  aeternis ; inferior,  quatenus  inferioribus,  id  est 
humanis  et  temporalibus  (supra  1 Part.  quaest. 79,  art.  9). 
Cum  autem  objectum  sufficiens  ad  causandum  tristitiam 
sit  malum  imminens  aut  prassens  : si  illud  apprehendatur 
per  sensum  internum,  excitatur  dolor  sensibilis ; si  per 
rationem  et  propter  rationes  inferiores,  et  humanas  (ut 
cum  mors  et  laesio  apprehenditur  ab  intellectu  ut  malum 
naturse  et  bono  naturali  disconveniens), excitatur  dolor  in 
voluntate  secundum  portionem  inferiorem  : si  autem  per 
. rationem,  propter  rationes  divinas  et  superiores  (ut  cum 
apprehenditur  peccatum  quatenus  est  offensa  Dei,  et 
contrarium  divinas  bonitati);  tunc  oritur  tristitia  in  vo- 
luntate secundum  portionem  superiorem.  Unde  cum 
Christus  peccata  per  rationem  apprehenderet,  tristitia  fuit 
non  solum  in  appetitu,  sed  etiam  in  voluntate;  et  non 
solum  quantum  ad  rationem  inferiorem,  sed  quantum  ad 
superiorem.  Et  quando  hic  dicitur  quod  « ratio  superior 
non  patiebatur  ex  parte  objecti  »,  non  negatur  quod  pa- 
tiebatur, sed  solum  negat,  quod  ex  ea  parte.  Patiebatur 
ergo,  sed  non  ex  objecto  suo  primario  quod  est  Deus 
(Sylvius  . — Nota  proposit.  seq.  damn.  ab  Innoc.  XII, 
super  amore  erga  Deum  purissimo,  12  Mart.  1699  : « 1?. 
Inferior  Christi  pars  in  cruce,  non  communicavit  supe- 
riori suas  involuntarias  perturbationes,  » 

titia  opponitur,  ut  Philosophus  dicit  in  1 Topic., 
cap.  13,  loco  2.  Ergo  videtur  quod  Christus  non 
pateretur  secundum  totam  animam. 

— Sed  contra  est  quod  in  Ps.  87,  4,  dicitur  ex 
persona  Christi  : Rcpkta  est  malis  anima  mea  : 
Glossa  (interi.  August.)  : Non  vitiis,  sed  dolori- 
bus, quibus  anima  carni  compatitur , vel  malis, 
scilicet  pereuntis  populi,  compatiendo.  Non  autem 
fuisset  anima  ejus  his  malis  repleta,  si  non  secun- 
dum totam  animam  passus  esset.  Ergo  Christus 
est  secundum  totam  animam  passus. 

Respondeo  dicendum  quod  totum  dicitur  res- 
pectu partium.  Partes  autem  animae  dicuntur 
potentiae  ejus.  Sic  ergo  dicitur  anima  tota  pati,  in 
quantum  patitur  secundum  suam  essentiam,  vel  in 
quantum  secundum  omnes  suas  potentias  patitur. 
Sed  considerandum  est  quod  aliqua  potentia  ani- 
mae potest  pati  dupliciter  : — uno  modo  passione 
propria;  quae  quidem  est,  secundum  quod  patitur 
a suoobjecto,  sicut  si  visus  patiaturex  superabun- 
danti  visibili  : — alio  modo  aliqua  potentia  patitur 
passione  subjecti,  super  quo  fundatur,  sicut  visus 
patitur  patiente  sensu  tactus  in  oculo,  super  quem 
fundatur  visus,  puta  cum  oculus  pungitur  aut  etiam 
distemperatur  per  calorem. 

Sic  igitur  dicendum  est  quod  si  intelligamus 
totam  animam  ratione  suae  essentiae,  sic  ma- 
nifestum est  totam  animam  Christi  passam 
esse.  Nam  tota  essentia  animae  conjungitur  cor- 
pori, ita  quod  tota  est  in  toto  et  tota  in  qualibet 
parte  ejus.  Et  ideo,  corpore  patiente  et  disposito 
ad  separationem  ab  anima,  tota  anima  patiebatur. 
— Si  vero  intelligamus  totam  animam  secun- 
dum omnes  potentias  ejus,  sic  loquendo  de 
passionibus  propriis  potentiarum,  patiebatur 
quidem  secundum  omnes  vires  inferiores,  quia 
in  singulis  viribus  inferioribus  animae,  quae  circa 
temporalia  operantur,  inveniebatur  aliquid  quod 
erat  causa  doloris  Christi,  sicut  ex  supra  dictis 
patet,  art.  praec.,  sed  secundum  hoc  superior 
ratio  non  patiebatur  in  Christo  ex  parte  sui 
objecti,  scilicet  Dei,  qui  non  erat  animae  Christi 
causa  doloris,  sed  delectationis  et  gaudii  : — se- 
cundum autem  illum  modum  passionis  quo 
potentia  aliqua  dicitur  pati  exparte  sui  sub- 
jecti, sic  omnes  potentiae  animae  Christi  pa- 
tiebantur : omnes  enim  potentiae  animae  radi- 
cantur in  essentia  ejus,  ad  quam  pervenit  passio, 
passo  corpore,  cujus  est  actus. 

Ad  primum  ergo  dicendum  quod  licet  intellec- 
tus, secundum  quod  est  potentia  quaedam,  non  sit 
corporis  actus,  essentia  tamen  animae  est  corporis 
actus,  in  qua  radicatur  potentia  intellectiva,  ut  in 
prima  parte  habitum  est,  quaest.  77,  art.  6 et  8. 

Ad  secundum  dicendum  quod  illa  ratio  proce- 
dit de  passione  quae  est  ex  parte  proprii  objecti, 
secundum  quam  superior  ratio  in  Christo  passa 
non  fuit. 


Ad  tertium  dicendum  quod  dolor  tunc  dicitur 
esse  passio  perfecta,  perquam  anima  perturbatur, 
quando  passio  sensitivae  partis  pertingit  usque  ad 
immutandam  rationem  a rectitudine  sui  actus,  ut 
scilicet  sequatur  passionem,  et  non  habeat  liberum 
arbitrium  super  eam.  Sic  autem  passio  sensitivae 
partis  non  pervenit  in  Christo  usque  ad  rationem, 
sed  ex  parte  subjecti,  sicut  dictum  est  in  corp. 
art. 

Ad  quartum  dicendum  quod  intellectus  specu- 
lativus non  potest  habere  dolorem  vel  tristitiam  ex 
parte  sui  objecti ; quod  est  verum  absolute  consi- 
deratum, quod  est  perfectio  ejus;  potest  tamen  ad 
ipsum  pertingere  dolor  vel  causa  doloris  per  mo- 
dum jam  dictum  in  corp.  art. 


Utrum  tota  anima  Christi  in  passione  frueretur  fruitione 
beata. 

3 Setit.,  dist.  x$,  quast.  2,  art.  3,  quast.  2 ; et  Ver. 

quast.  10,  art.  2,  ad  3,  et  quast.  26,  art.  9,  et  10; 

Quodl.  1,  quast.  2,  art.  2,  corp.  ; et  Op.  2,  cap.  238  et 

239. 

Ad  octavum  sic  proceditur.  1.  Videtur  quod 
anima  Christi  in  articulo  illius  passionis  non  tota 
frueretur  fruitione  beata.  Impossibile  est  enim 
simul  dolere  et  gaudere,  cum  dolor  et  gaudium 
sint  contraria.  Sed  anima  Christi  tota  patiebatur 
dolorem  in  tempore  passionis,  ut  supra  habitum 
est,  art.  praec.  Non  ergo  poterat  esse  ut  tota  frue- 
retur. 

2.  Praeterea,  Philosophus  dicit  in  7 Ethic.  (im- 
plic.  cap.  ult.)  quod  tristitia,  si  sit  vehemens,  non 
solum  impedit  delectationem  contrariam,  sed 
quamcumque;  et  e converso.  Dolor  autem  passio- 
nis Christi  fuit  maximus,  ut  ostensum  est  art.  6 
huj.  quaest. ; et  similiter  delectatio  fruitionis  est 
maxima,  ut  in  principio  secundae  partis  habitum 
est.  1-2,  quaest.  4.  Non  ergo  potuitessequod  anima 
Christi  tota  simul  pateretur  et  frueretur. 

3.  Praeterea,  fruitio  beata  est  secundum  cogni- 
tionem et  amorem  divinorum,  ut  patet  per  Augus- 
tinum in  1 de  Doctrina  christ.,  cap.  4 et  10.  Sed 
non  omnes  vires  animae  attingunt  ad  cognoscen- 
dum et  amandum  Deum.  Non  ergo  tota  anima 
Christi  fruebatur. 


Art.  8.  — Quomodo  summa  tristitia  potuerit  consis- 
tere cum  summo  gaudio  ? S.  Thomas  hic  ad  1 et  quaest.  38, 
art.  9 -ad  2,  docet  gaudium  et  tristitiam,  qua;  sunt  actus 
voluntatis  non  esse  contraria,  nisi  sint  de  eodem,  secun- 
dum idem,  sive  secundum  eamdem  rationem.  Quapropter 
quaest.  29  de  Verit.  ad  9,  respondet  gaudium  et  dolorem 
Christi  non  fuisse  contraria,  quia  non  erant  de  eodem. 
Attamen  fuit  miraculum  quod  in  Christo  fuerint  tristitia 
simul  et  gaudium,  quia  licet  actus  illi  non  sint  contrarii, 
propter  diversum  tamen  modum  tendendi  in  objectum, 
gaudium  si  sit  perfectissimum,  naturaliter  non  compatitur 
securn  tristitiam. 


QU.EST.  XLVI.  DE  PASSIONE  CHRISTI 


— Sed  contra  est  quod  Damascenus  dicit  in  3 
lib.  orth.  Fid,,  cap.  15,  a med.,  quod  Divinitas 
Christi  permisit  carni  agere  et  pati  quae  propria. 
Ergo  pari  ratione,  cum  proprium  esset  animre 
Christi,  in  quantum  erat  beata,  quod  frueretur, 
passio  ejus  fruitionem  non  impediebat. 

■q  espondeo  dicendum  quod,  sicut  dictum  est 
1\  prius,  art.  praec.,  tota  anima  potest  intelligiet 
secundum  essentiam,  et  secundum  omnes  ejus  po- 
tentias. — Si  autem  intelligatur  secundum 
essentiam,  sic  tota  anima  fruebatur,in  quan- 
tum est  subjectum  superioris  partis  animas, 
cujus  estfrui  Divinitate  : ut  sicut  passio  ratione 
essentias  attribuitur  superiori  parti  animae,  itae 
converso  fruitio  ratione  superioris  partis  animae,  at- 
tribuatur essentiae.  — Si  vero  accipiamus  totam 
animam  ratione  omnium  potentiarum  ejus, 
sic  non  tota  anima  fruebatur  nec  directe  qui- 
dem, quia  fruitio  non  potest  esse  actus  cujuslibet 
partis  animae  : nec  per  redundantiam  gloriae,  quia 
cum  Christus  erat  viator,  non  fiebat  redundantia 
gloriae  a superiori  parte  in  inferiorem,  nec  ab 
anima  in  corpus.  Sed  quia  nec  e converso  supe- 
rior pars  animae  impediebatur  circa  id  quod  est 
sibi  proprium  per  inferiorem,  consequens  est 
quod  superior  pars  animae  perfecte  fruebatur, 
Christo  patiente. 

Ad  primum  ergo  dicendum  quod  gaudium  frui- 
tionis non  contradatur  directe  dolori  passionis, 
quia  non  sunt  de  eodem.  Nihil  autem  prohibet, 
contraria  eidem  inesse  non  secundum  idem.  Et 
sic  gaudium  fruitionis  potest  pertinere  ad  superio- 
rem partem  rationis  per  proprium  actum;  dolor 
autem  passionis  secundum  subjectum.  Ad  essen- 
tiam vero  animae  pertinet  dolor  passionis  ex  parte 
corporis,  cujus  est  forma;  gaudium  vero  fruitionis 
ex  parte  potentiae,  cui  subjicitur. 

Ad  secundum  dicendum  quod  verbum  illud  Phi- 
losophi habet  veritatem  ratione  redundantiae,  quae 
naturaliter  fit  ab  una  potentia  animae  in  aliam  ; sed 
hoc  in  Christo  non  fuit,  ut  supra  dictum  est,  in 
corp.  art. 

Ad  tertium  dicendum  quod  ratio  illa  procedit 
de  totalitate  animae  quantum  ad  ejus  potentias. 

Articulus  ix 

Utrum  Christus  fuerit  convenienti  tempore  passus. 

Inf. , art.  10,  corp. 

Ad  nonum  sic  proceditur.  1.  Videtur  quod 
Christus  non  fuerit  convenienti  tempore  passus. 
Passio  enim  Christi  figurabatur  per  immolationem 
agni  paschalis  : unde  et  Apostolus  dicit  1 ad  Cor. 
5,7;  Pascha  nostrum  immolatus  est  Christus.  Sed 
agnus  paschalis  immolabatur  quarta  decima  die  ad 
vesperam,  ut  dicitur  Exodi  12.  Ergo  videtur  quod 
Christus  tunc  debuerit  pati,  quod  patet  esse 

falsum  : nam  tunc  Pascha  cum  suis  discipulis  ce- 
lebravit, secundum  illud  Marci  14,  12  : Primo 
die  azymorum,  quando  Pascha  immolabant;  se- 
quenti autem  die  passus  fuit. 

2.  Praeterea,  passio  Christi  dicitur  ejus  exalta- 
tio, secundum  illud  Joan.  3,  14  : Oportet  exaltari 
filium  hominis.  Ipse  autem  Christus  dicitur  sol 
justitiae,  ut  patet  Malach.  ult.  Ergo  videtur  quod 
debuerit  pati  hora  sexta,  quando  sol  est  in  sua  ma- 
xima exaltatione  : cujus  contrarium  videtur  per  id 
quod  dicitur  Marci  15,25  ; Erat  autem  hora  tertia , 
et  crucifixerunt  eum. 

3.  Praeterea,  sicut  sol  in  hora  sexta  maxime 
exaltatur  quolibet  die,  ita  in  solstitio  aestivali  ma- 
xime exaltatur  quolibet  anno.  Debuit  ergo  magis 
pati  circa  tempus  solstitii  aestivalis  quam  circa  tem- 
pus aequinoctii  vernalis. 

4.  Praeterea,  per  praesentiam  Christi  in  mundo 
mundus  illuminabatur,  secundum  illud  Joan.  9,  5 ; 
Quamdiu  sum  in  mundo , lux  sum  mundi.  Conve- 
niens igitur  fuisset  humanae  saluti,  ut  diutius  in  hoc 
mundo  vixisset,  ita  quod  non  pateretur  in  juvenili 
aetate,  sed  magis  in  senili. 

— Sed  contra  est  quod  dicitur  Joan.  13,  1 : 
Sciens  Jesus  quia  venit  hora  ejus , ut  transeat  (1)  de 
hoc  mundo  ad  Patrem  ; et  Joan.  2,  4,  dicit : Non- 
dum venit  hora  mea:  ubi  dicit  Augustinus  tract.  8 
in  Joan.  ad  fin.  : Ubi  tantum  fecit,  quantum  suffi- 
cere judicavit,  venit  hora  ejus  non  necessitatis,  sed 
voluntatis.  Convenienti  igitur  tempore  passus  est. 

Respondeo  dicendum  quod,  sicut  supra  dictum 
est,  art.  1 huj.quaest.,  passio  Christi  subjecta 
erat  ejus  voluntati.  Voluntas  autem  ejus  regeba- 
tur divina  sapientia,  quae  omnia  convenienter  et 
suaviter  disponit,  ut  dicitur  Sap.  8.  Et  ideo  dicen- 
dum est  quod  convenienti  tempore  passio 
Christi  celebrata  est.  Unde  Augustinus  (alius 
auctor-)  in  lib.  Quaestionum  veteris  et  novi  Testam., 
quaest.  55,  in  prine.,  dixit  : Omnia  propriis  locis  et 
temporibus  gessit  Salvator. 

Ad  primum  ergo  dicendum  quod  quidam  di- 
cunt, Christum  fuisse  passum  quarta  decima  luna, 
quando  Judaei  Pascha  immolabant;  unde  et  Joan. 
18,  28,  dicitur  quod  Judaei  non  introierunt  in 
praetorium  Pilati  ipso  die  passionis,  ut  non  conta- 
minarentur, sed  ut  manducarent  Pascha  : ubi  Chry- 
sostomus  dicit,  hom.  82  in  Joan.,  a med.,  quod 
tunc  Judaei  faciebant  Pascha ; ipse  vero  ante  unam 
diem  celebravit  Pascha,  reservans  suam  occisionem 
sextae  ferice,  quando  vetus  Pascha  fiebat.  Cui  vide- 
retur consonare  quod  dicitur  Joan.  13,  quod  ante 
diem  festum  Paschce,  Christus,  facta  caena,  pedes 
discipulorum  lavit.  — Sed  contra  hoc  videtur  esse 
quod  dicitur  Matth.  26,  17  : quod  prima  die  azy- 
morum accesserunt  discipuli  ad  Jesum,  dicentes  : 
Ubi  vis  paremus  tibi  comedere  Pascha  ) Ex  quo 


(1)  Vulgata  :...  ex  hoc  mundo. 


28o 


SUMMA  theologica  pars  tertia 


patet  quod  cum  primus  dies  azymorum  dicatur 
quarius  decimus  dies  mensis  primi , quando  agnus 
immolabatur,  et  luna  plenissima  est,  ut  Hierony- 
mus dicit,  sup.  illud  Matth.  26  : Prima  die  azy- 
morum accesserunt,  etc.,  constat  quarta  decima 
luna  Christum  coenam  fecisse,  et  quinta  decima 
eum  esse  passum.  Et  hoc  expressius  manifestatur 
per  id  quod  dicitur  Marci  14,  1 2 : Primo  die  azy- 
morum, quando  Pascha  immolabant  etc.,  et  Lucae 
22,  7 ; Venit  dies  azymorum,  in  quo  necesse  erat 
occidi  Pascha.  — Et  ideo  quidam  dicunt  quod 
Christus  die  convenienti,  id  est,  quarta  decima 
luna,  Pascha  cum  discipulis  suis  manducavit,  de- 
monstrans quod  usque  ad  ultimum  diem  non  erat 
contrarius  legi,  ut  Chrysostomus  dicit  super  Mat- 
th., hom.  83,  a prine. ; sed  Judaei  occupati  circa 
procurationem  mortis  Christi,  contra  legem,  cele- 
brationem Paschae  in  crastinum  distulerunt.  Et 
propter  hoc  de  his  dicitur  quod  in  die  passionis 
Christi  noluerunt  intrare  praetorium,  ut  non  con- 
taminarentur, sed  ut  munducarenl  Pascha.  — Sed 
nec  istud  videtur  esse  consonum  verbis  Marci  di- 
centis : Primo  die  azymorum , quando  Pascha  im- 
molabant. Simul  ergo  Christus  et  Judaei  vetus 
Pascha  celebraverunt.  Et,  sicut  Beda  dicit  super 
Marci  cap.  43,  secundum  ejus  ordinem,  licet 
Christus,  qui  est  Pascha  nostrum,  sit  crucifixus  se- 
quenti die,  hoc  est,  quinta  decima  luna  : tamen 
nocte,  qua  agnus  immolabatur,  corporis  sanguinis- 
que sui  discipulis  tradens  mysteria  celebranda,  et  a 
Judais  lenius  ac  ligatus,  ipsius  immolationis,  hoc  est 
passionis  suce,  sacravit  exordium.  Cum  autem  dicitur 
Joan.  13  : Ante  diem  festum  Pascha e,  intelligitur 
hoc  fuisse  quarta  decima  luna,  quod  tunc  evenit 
quinta  feria : nam,  luna  existente  quinta  decima, 
erat  dies  solemnissimus  Paschae  apud  Judaeos  : 
et  sic  eumdem  diem,  quem  Joannes  nominat  ante 
diem  festum  Paschcv,  propter  distinctionem  natura- 
lem dierum,  Matthaeus  nominat  primum  diem 
azymorum,  quia  secundum  ritum  Judaicae  festivi- 
tatis solemnitas  incipiebat  a vespera  praecedentis 
diei.  Quod  autem  dicitur,  eos  comesturos  esse 
Pascha  in  quinta  decima  luna,  intelligendum  est 
quod  ibi  Pascha  non  dicitur  agnus  paschalis,  qui 
immolatus  fuerat  decima  quarta  luna  ; sed  dicitur 
cibus  paschalis,  id  est,  azymi  panes,  quos  oporte- 
bat comedi  a mundis.  Unde  Chrysostomus  ibidem, 
a med.,  aliam  expositionem  ponit,  quod  Pascha 
potest  accipi  pro  toto  festo  Judaeorum,  quod  sep- 
tem diebus  agebatur. 

Ad  secundum  dicendum  quod,  sicut  Augustinus 
dicit  in  lib.  3 de  Cons.  Ev.,  cap.  13,  hora  erat 
quasi  sexta,  cum  traditus  est  Dominus  crucifigendus 
a Pilato,  ut  Joan.  dicit ; non  enim  erat  plene  sexta, 
sed  quasi  sexta,  id  est,  peracta  quinta,  et  aliquid 
etiam  de  sexia  esse  coeperat,  donec  completa  sexta, 
Christo  pendente  in  cruce,  tenebra;  fierent.  Intelli- 
gitur  autem  fuisse  hora  tertia  cum  clamaverunt  Ju- 
d.cvi,  ut  Dominus  crucifigeretur  : ei  verissime  de- 


monstratur tunc  eos  crucifixisse,  quando  clamave- 
runt. Ergo  ne  quisquam  cogitationem  tanti  crimi- 
nis aversus  a Judaeis  in  milites  converteret : Erat, 
inquit,  hora  tertia,  et  crucifixerunt  eum,  ut  illi  eum 
potius -crucifixisse  inveniantur  qui  hora  tertia  ut  cru- 
cifigeretur clamaverunt.  Quanquam  non  desunt  qui  ^ 
Parasceven , quam  Joannes  commemorat  dicens  : ' 
Erat  Parasceve  hora  quasi  sexta,  horam  diei  ter-  j 
fiam  velint  inlelligi.  Parasceve  quippe  interpretatur 
praparatio.  Verum  autem  Pascha,  quod  in  passio-  ^ 
ne  Domini  celebratur,  incoepit  praparari  ab  hora  ■ 
nodis  nona,  quando  scilicet  omnes  principes  sacer - 1 
dotum  dixerunt  : Reus  est  mortis.  Ab  illa  ergo  noc- 
tis hora  usque  ad  Christi  crucifixionem,  occurrit 
hora  Parasceves  sexia,  secundum  Joannem,  et  lio-  •, 
ra  diei  tertia  secundum  Marcum.  — Quidam  tamen 
dicunt  quod  haec  diversitas  ex  peccato  scriptoris  1 
apud  Graecos  contigit  : nam  figurae,  quibus  tria  et  <3 
sex  repraesentantur,  satis  sunt  propinquae  apud  eos.  y 

Ad  tertium  dicendum  quod,  sicut  dicitur  in  lib. 
de  Quaestionibus  veteris  et  novi  Testamenti,  quaest. 
55,  inter  op.  Aug.  : Tunc  voluit  Dominus  passionem 
sua  mundum  redimere  et  reformare,  quando  eum 
creaverat,  id  est,  in  aequinoctio,  unde  mundus  ini- 
tium cepit  et  dies  super  nodem  increvit ; quia  per  ' 
passionem  Salvatoris  a tenebris  ad  lucem  perduci- 
mur. Et  quia  perfecta  illuminatio  erit  in  secundo 
adventu  Christi,  ideo  tempus  secundi  adventus 
aestati  comparatur  Matth.  24,  }2,  ubi  dicitur  : 
Cum  ramus  ejus  jam  tener  fuerit,  et  folia  nata,  sci- 
tis quia  prope  est  aestas  : ita  ct  vos,  cum  videbitis  (1)  • 
hac  omnia,  scitote  quia  prope  est,  et  in  januis;  et  f 
tunc  etiam  erit  maxima  Christi  exaltatio. 

Ad  quartum  dicendum  quod  Christus  in  ju-  • 
venili  aetate  pati  voluit  propter  tria.  — Primo 
quidem,  ut  ex  hoc  magis  suam  dilectionem  com-  • 
mendaret,  quod  vitam  suam  pro  nobis  dedit  quan- 
do erat  in  perfectissimo  statu.  — Secundo,  quia 
non  conveniebat,  ut  in  eo  appareret  naturae  dimi- 
nutio,  sicut  nec  morbus,  ut  supra  dictum  est, 
quaest.  14,  art.  4.  — Tertio,  ut  in  juvenili  aetate 
moriens  et  resurgens,  futuram  resurgentium  qua- 
litatem in  seipso  Christus  praemonstraret  : unde 
dicitur  Ephes.  4,  13  : Donec  occurramus  omnes  in 
unitatem  fidei  et  agnitionis  Filii  Dei  in  virum  per- 
fectum in  mensuram  alatis  plenitudinis  Christi. 

Articulus  x 

Utrum  Christus  fuerit  convenienti  loco  passus. 

7 Sent.,  quast.  75,  art.  7,  ad  j,  et  inf.,  quaest.  8j,  art.  7, 
ad  1 ; et  Opusc.  60,  cap.  18. 

Ad  decimum  sic  proceditur.  1.  Videtur  quod 
non  convenienti  loco  Christus  passus  fuerit.  Chris- 
tus enim  passus  est  secundum  carnem  humanam  ; 
quae  quidem  concepta  fuit  ex  Virgine  in  Nazareth, 
et  nata  in  Bethlehem.  Ergo  videtur  quod  non  in 

(1)  Vulgata  :...  Videritis...  prope  est  in  januis. 

Jerusalem,  sed  in  Nazareth  vel  in  Bethlehem  pati 
debuerit. 

2.  Praeterea,  veritas  debet  respondere  figurae. 
Sed  passio  Christi  figurabatur  per  sacrificia  vete- 
ris legis  : hujusmodi  autem  sacrificia  offerebamur 
in  templo.  Ergo  videtur  quod  et  Christus  in 
templo  pati  debuerit,  et  non  extra  portam  civita- 
tis. 

3.  Praeterea,  medicina  debet  morbo  responde- 
re. Sed  passio  Christi  fuit  medicina  contra  pecca- 
tum Adae  : Adam  autem  non  fuit  sepultus  in  Je- 
rusalem, sed  in  Hebron  : dicitur  enim  Josue  14, 
15  : Nomen  Hebron  ante  vocabatur  Charialh-Arbe, 
Adam  maximus  ibi  inter  Enacim  silus  est  (1).  Ergo 
videtur  quod  Christus  in  Hebron,  et  non  in  Jeru- 
salem pati  debuerit. 

— Sed  contra  est  quod  dicitur  Luc.  13,  33  : 
Non  capit  prophetam  perire  extra  Jerusalem.  Sed 
Christus  fuit  propheta.  Convenienter  ergo  passus 
est  in  Jerusalem. 

Respondeo  dicendum  quod,  sicut  dicitur  in  lib. 

QQ.  vet.  et  novi  Testam.,  quaest.  33,  inter 
op.  Aug.,  omnia  propriis  locis  et  temporibus  gessit 
Salvator,  quia  sicut  omnia  tempora  sunt  in  manu 
ejus,  ita  etiam  omnia  loca  : et  ideo  sicut  conve- 
nienti tempore  Christus  passus  est,  ita  etiam 
convenienti  loco. 

Ad  primum  ergo  dicendum  quod  Christus  con- 
venientissime in  Jerusalem  passus  est.  — Primo 
quidem  quia  Jerusalem  erat  locus  a Deo  electus 
ad  sacrificia  sibi  offerenda;  quae  quidem  figuralia 
sacrificia  figurabant  Christi  passionem,  quod  est 
verum  sacrificium,  secundum  illud  Ephes.  5,2: 
Tradidit  semelipsum  hostiam  et  oblationem  in  odo- 
rem suavitatis^  2).  Unde  Beda  dicit  in  quadam  homi- 
lia  in  Domin.  Palmarum,  in  prine.,  quod,  appro- 
pinquante hora  passionis,  Dominus  appropinquare 
voluit  loco  passionis,  scilicet  Jerusalem  quo  perve- 
nit ante  sex  dies  Paschae  ; sicut  agnus  paschalis 
ante  sex  dies  Paschae,  id  est,  decima  luna,  secun- 
dum praeceptum  legis  ad  locum  immolationis  du- 
cebatur. — Secundo,  quia  virtus  passionis  ejus  ad 
totum  mundum  diffundenda  erat,  in  medio  terrae 
habitabilis  pati  voluit,  id  est,  in  Jerusalem.  Unde 
dicitur  in  Psal.  73,  12  : Deus  autem  Rex  noster 
ante  secula  operatus  est  salutem  in  medio  terree,  id 
est,  in  Jerusalem,  quae  dicitur  esse  umbilicus  ter- 
rae. — Tertio,  quia  hoc  maxime  conveniebat  hu- 
militati ejus  : ut  scilicet  sicut  turpissimum  genus 
mortis  elegit,  ita  etiam  ad  ejus  humilitatem  perti- 
nuit quod  in  loco  tam  celebri  confusionem  pati 
non  recusavit.  Unde  Leo  papa  dicit  in  quodam 
sermone  Epiphan.  (1  ineo  festo,  cap.  2,  a prine.): 
Qui  servi  susceperat  formam,  Bethlehem  prceelegil 

(1)  Cod.  Alcan.  aliique  et  editi  veteres  : In  terra  (vel 
intra)  Enacliim  situs  erat  (item  est). 

(2)  Vulgata  :...  Semetipsum  pro  nobis  oblationem  et  hos- 
tiam Deo , in  odorem  suavitatis. 

nativitati , Jerusalem  passioni.  — Quarto,  ut  osten- 
deret a principibus  populi  Judaeorum  exortam  es- 
se iniquitatem  occidentium  ipsum;  et  ideo  in  Je- 
rusalem, ubi  principes  morabantur,  voluit  pati  : 
unde  dicitur  Act.  4,  27  : Convenerunt  in  ista  civi- 
tate (1)  adversus  sanctum  puerum  tuum  Jesum, 
quem  unxisti,  Herodes  et  Pontius  Pilatus  cum  genti- 
bus et  populis  Israel. 

Ad  secundum  dicendum  quod  Christus  non  in 
templo  aut  in  civitate,  sed  extra  portam  passus  est, 
propter  tria.  — Primo  quidem  ut  veritas  respon- 
deret figurae.  Nam  vitulus  et  hircus,  qui  solem- 
nissimo  sacrificio  ad  expiationem  totius  multitudi- 
nis offerebantur,  extra  castra  comburebantur,  ut 
praecipitur  Lev.  16.  Unde  dicitur,  Heb.  13,  ii  ; 
Quorum  animalium  infertur  sanguis  pro  peccato  in 
sancta  per  pontificem,  horum  corpora  cremantur 
extra  castra.  Propter  quod  et  Jesus,  ut  santificarel 
per  suum  sanguinem  populum,  extra  portam  passus 
est.  — Secundo,  ut  per  hoc  daret  nobis  exemplum 
exeundi  a mundana  conservatione.  Unde  ibidem 
subditur  : Exeamus  igitur  ad  eum  extra  castra , 
improperium  ejus  portantes.  — Tertio,  ut  Chry- 
sostomus  in  serm.  de  Pass.  (seu  de  Cruce  et  La- 
trone, aliquant.  aprine.)  dicit,  noluit  Dominus  pa- 
li sub  lecto,  non  in  templo  Judaico,  ne  Judaii  sub- 
traherent sacrificium  salutare,  ne  putares  pro  illa 
tantum  plebe  oblatum  : et  ideo  foras  civitatem,  fo- 
ras muros,  ut  scias  sacrificium  esse  commune,  quod 
totius  est  terrae  oblatio,  quod  communis  est  purifica- 
tio. 

Ad  tertium  dicendum  quod,  sicut  Hieronymus 
dicit  super  Matth.,  sup.  illud  cap.  27  : Et  vene- 
runt in  locum,  etc.,  quidam  exposuit  Calvariae  lo- 
cum, in  quo  sepultus  est  Adam,  ideo  sic  appella- 
tum, quia  ibi  antiqui  hominis  sit  conditum  caput. 
Favorabilis  interpretatio,  et  mulcens  aurem  populi, 
nec  tamen  vera.  Extra  urbem  enim  et  foras  portam 
loca  sunt,  in  quibus  truncantur  capita  damnatorum  ; 
et  calvaria7,  id  est,  decollatorum  sumpsere  nomen. 
Proplerea  autem  ibi  crucifixus  est  Jesus,  ut  ubi 
prius  erat  area  damnatorum,  ibi  erigerentur  vexilla 
martyrii.  Adam  vero  sepultum  juxta  Hebron  et  Ar- 
bee,  in  Jesu  filii  Nave  volumine  legimus.  Magis 
autem  Jesus  crucifigendus  erat  in  loco  communi 
damnatorum,  quam  juxta  sepulcrum  Adae,  ut  os- 
tenderetur quod  crux  Christi  non  solum  erat  in 
remedium  contra  peccatum  personale  ipsius  Adae, 
sed  etiam  contra  peccatum  totius  mundi. 


(ij  Vulgala  :...  In  civitate  ista. 

Articulus  xi 

Utrum  conveniens  fuerit  Christum  cum  latronibus  cruci- 
figi. 

Ad  undecimum  sic  proceditur.  1.  Videtur  quod 
non  fuerit  conveniens  Christum  cum  latronibus 
crucifigi.  Dicitur  enim  2 Cor.  6,  14;  Qucc partici- 
patio justitice  cum  iniquitate)  Sed  Christus  factus 
est  nobis  justitia  a Deo;  iniquitas  autem  pertinet 
ad  latrones.  Non  ergo  fuit  conveniens  ut  Christus 
simul  cum  latronibus  crucifigeretur. 

2.  Praeterea,  super  illud  Matth.  26:  Si  opor- 
tuerit me  mori  lecum,  non  te  negabo , dicit  Orige- 
nes,  tract.  35  in  Matth.,  inter  prine,  et  med.  : 
Mori  cum  Jcsu  pro  omnibus  moriente  hominum  non 
erat.  Et  Ambrosius  super  illud  Luc.  22  : « Para- 
lus sum  lecum  et  in  carcerem,  et  in  mortem  ire  », 
Passio,  inquit,  Domini  cumulos  habet,  pares  non 
habet.  Multo  igitur  minus  conveniens  videtur  quod 
Christus  simul  cum  latronibus  pateretur. 

3.  Praeterea,  Matth.  27,  44,  dicitur  quod  la- 
trones, qui  crucifixi  erant  cum  eo,  improperabant 
ei.  Sed  Luc.  22,  42,  dicitur  quod  unus  eorum  qui 
crucifixus  erat  cum  Christo,  ei  dicebat : Memento 
mei , Domine,  dum  veneris  in  regnum  tuum.  Ergo 
videtur  quod  praeter  latrones  blasphemantes,  fue- 
rit cum  eo  crucifixus  alius  non  blasphemans  : et 
sic  videtur  inconvenienter  ab  Evangelista  narratum 
quod  Christus  fuerit  cum  latronibus  crucifixus. 

— Sed  contra  est  quod  Isa.  33,  12,  fuerat  pro- 
phetatum : Et  cum  sceleratis  rcpulatus  est. 

Respondeo  dicendum  quod  Christus  inter  latro- 
nes crucifixus  est  aiia  quidem  ratione  quantum 
ad  intentionem  Judaeorum,  alia  vero  quantum  ad 
Dei  ordinationem.  — Quantum  enim  ad  inten- 
tionem Judaeorum,  duos  latrones  utrinque  cru- 
cifixerunt, sicut  dixit  Chrysostomus,  homil.  88 
in  Matth.,  aliquant.  a prine.,  et  hom.  84  in 
Joan.,  ut  eorum  suspicionis  fieret  particeps.  Sed 
non  ita  evenit;  nam  de  illis  nilul  dicitur;  huius  au- 
tem ubique  crux  honoratur : reges  diademata  depo- 
nentes assumunt  crucem  in  purpuris , in  diademati- 
bus, in  armis,  in  mensa  sacrata;  ubique  terrarum 
crux  emicat. 

Quantum  vero  ad  Dei  ordinationem,  Christus 
cum  latronibus  crucifixus  est,  quia,  ut  Hiero- 
nymus dicit  super  Matth.,  sup.  illud  cap.  27: 
Venerunt  in  locum  qui,  etc.,  sicut  pro  nobis  male- 
dictum crucis  factus  est  Christus,  sic  pro  omnium 
salute  inter  noxios  quasi  noxius  crucifigitur.  — Se- 
cundo, ut  dicit  Leo  papa  in  sermone  de  Pas- 
sione 4,  parum  a prine.,  duo  latrones,  unus  ad 
dexteram,  et  alius  ad  sinistram,  crucifiguntur,  ut  in 
ipsa  patibuli  specie  monstraretur  illa  quee  in  judicio 
ipsius  omnium  hominum  facienda  est  discretio.  Et 
Augustinus  dicit  super  Joan.,  tract.  31,  in  fin. : 
Ipsa  crux,  si  attendas,  tribunal  fuit ; in  medio  enim 


judice  constituto,  unus  qui  credidit,  liberatus,  alter 
qui  insultavit,  damnatus  est.  Jam  significabat  quid 
facturus  est  de  vivis  et  mortuis,  alios  positurus  ad 
dexteram,  alios  vero  ad  sinistram.  — Tertio,  se- 
cundum Hilarium,  can.  33  in  Matth.,  ante  med., 
duo  latrones  laevae  ac  dexterae  affiguntur,  omnem 
humani  generis  universitatem  vocari  ad  sacramen- 
tum passionis  Domini  ostendentes.  Sed  quia  per 
diversitatem  fidelium  ac  infidelium  fit  omnium  se- 
cundum dexteram  sinistramque  divisio,  unus  ex 
duobus  ad  dexteram  ejus  situs  fidei  justificatione 
salvatur.  — Quarto,  quia,  ut  Beda  dicit  super 
Mare.,  cap.  44  secundum  ejus  ord.,  latrones  qui 
cum  Domino  crucifixi  sunt,  significant  eos  qui  sub 
fide  et  confessione  Christi  vel  agonem  martyrii,  vel 
quaelibet  arctioris  disciplinae  instituta  subeunt;  sed 
qui  hoc  pro  aeterna  gloria  gerunt,  dextri  latronis 
fide  designantur;  qui  vero  humanae  laudis  intuitu, 
sinistri  latronis  mentem  imitantur  et  actus. 

Ad  primum  ergo  dicendum  quod  sicut  Christus 
debitum  mortis  non  habuit,  sed  mortem  voluntarie 
subiit,  ut  sua  virtute  vinceret  mortem;  ita  etiam 
non  habuit  meritum,  ut  cum  latronibus  pone- 
retur; sed  voluit  cum  iniquis  deputari,  ut  sua  vir- 
tute iniquitatem  destrueret.  Unde  Chrysostomus 
dicit  super  Joan.,  hom.  84,  parum  a prine.,  quod 
latronem  in  cruce  convertere , et  in  paradisum  indu- 
cere non  minus  fuit  quam  concutere  petras. 

A d secundum  dicendum  quod  non  conveniebat 
ut  cum  Christo  aliquis  alius  pateretur  ex  eadem 
causa:  unde  Origenes  ibidem  subdit:  Omnes  fue- 
rant in  peccatis , et  omnes  opus  habebant  ut  pro  eis 
alius  moreretur , non  ipsi  pro  aliis. 

Ad  tertium  dicendum  quod  sicut  Augustinus 
dicit  in  lib.  3 de  Consensu  Evangelist.,  cap.  16, 
in  fin.,  possumus  inlclligere  Matthaeum  posuisse 
pluralem  numerum  pro  singulari , cum  dixit  : « La- 
trones improperabant  ei.  » — Vel  potest  dici  secun- 
dum Hieronymum,  sup.  illud  Matth.  27:  Latrones 
improperabant,  quod  primum  uterque  blasphema- 
verit;  deinde  visis  signis,  unus  eorum  crediderit. 

Articulus  xii 

Utrum  passio  Christi  sit  ejus  divinitati  attribuenda, 

4 Cont.,  cap.  y/,  ad  14. 

Ad  duodecimum  sic  proceditur.  1.  Videtur  quod 
passio  Christi  sit  ejus  divinitati  attribuenda.  Dici- 

Art.  12. — Titulus  quasrit  an  sit  dicendum  « Deus  passus 
est  »,  ex  eo  quod  Christus  passus  est : hoc  est  enim  qum- 
rere  si  passio  Christi  Deitati  sit  adseribenda  (Cajetanus). 
Per  hoc  interimitur  hasresis  Acephalorum,  et  Apollina- 
ristarum  dicentium  Christum  in  divinitate  passum  fuisse  ; 
et  etiam  Patripassionistarum  dicentium  quod  Patar  in 
cruce  passus  est. 

Definit.  Eccles.  — Supra  art.  1; anathem.  Damasi.pag.  269. 
— Concit,  plenar.  Hispan.  Toleti  (447):  7-  Si  quis  dixerit  vel 
crediderit,  deitatem  Christi  convertibilem  esse  vel  passi- 
bilem, anat.  sit.  — Decret.  Nicol.  I,  supra,  queest.  2,  art.  1, 

tur  enim  i ad  Corinth.  2,  8 : Si  cognovissent,  nun- 
quam Dominum  gloria;  crucifixissent.  Sed  Domi- 
nus glorias  est  Christus  secundum  divinitatem. 
Ergo  passio  Christi  competit  ei  secundum  divini- 
tatem. 

2.  Praeterea,  principium  salutis  humanae  est 
ipsa  divinitas,  secundum  illud  Psal.  36,  39:  Salus 
autem  justorum  a Domino.  Si  ergo  passio  Christi 
ad  ejus  divinitatem  non  pertineret,  videretur  quod 
non  posset  nobis  esse  fructifera. 

3.  Praeterea,  Judaei  puniti  sunt  pro  peccato 
occisionis  Christi,  tanquam  homicidae  ipsius  Dei, 
quod  magnitudo  poenae  demonstrat.  Hoc  autem 
non  esset,  si  passio  ad  divinitatem  non  pertineret. 
Ergo  passio  Christi  ad  divinitatem  ejus  pertinuit. 

— Sed  contra  est  quod  Athanasius  dicit  in 
epist.  ad  Epictetum  (cujus  initium:  Ego  arbitra- 
bat, a med.) : Natura  Deus  manens  Verbum  est 
impassibile.  Sed  impassibile  non  potest  pati.  Passio 
ergo  Christi  non  pertinebat  ad  ejus  divinitatem. 

Respondeo  dicendum  quod,  sicut  supra  dictum 
est,  quaest.  2,  art.  2 et  3,  unio  humanae  na- 
turae et  divinae  facta  est  in  persona,  et  hypostasi, 
et  supposito,  manente  tamen  distinctione  natura- 
rum, ut  scilicet  sit  eadem  persona,  et  hypostasis 
divinae  et  humanae  naturae,  salva  tamen  utriusque 
naturae  proprietate.  Et  ideo,  sicut  supra  dictum 
est,  quaest.  16,  art.  5,  supposito  divinae  naturae 
attribuenda  est  passio,  non  ratione  divinae  naturae, 
quae  est  impassibilis,  sed  ratione  humanae  naturae. 
Unde  in  epistola  synodali  (quae  habetur  in  conc. 
Ephes.  gener.  III,  part.  1,  cap.  26,  ad  fin.),  Cy - 
rillus  dicit : Si  quis  non  confletur  Dei  Verbum 
passum  carne,  et  crucifixum  carne , anathema  sil. 
Pertinet  ergo  passio  Christi  ad  suppositum 
divinae  naturae,  ratione  naturae  passibilis 
assumptae,  non  autem  ratione  divinae  naturae 
impassibilis. 

Ad  primum  ergo  dicendum  quod  Dominus  glo- 
riae dicitur  crucifixus,  non  secundum  quod  est  Do- 
minus gloriae,  sed  secundum  quod  erat  homo  pas- 
sibilis. 

Ad  secundum  dicendum  quod,  sicut  dicitur  in 
quodam  sermone  Ephesini  consilii  (qui  est  Theo- 


pag.  18.  — Concit.  Eplics.  cap.  14  : Christum  dicimus  pas- 
sum esse,  non  quia  Deus  Verbum  in  sua  natura  passus 
sit,  aut  plagas,  aut  clavorum  transfixiones,  aut  alia  vulnera 
susceperit  (Deus  namque  incorporalis  extra  passionem 
est);  sed  quia  corpus  illud  quod  ipsius  proprium  factum 
'est,  hoc  sustinuit  : ideo  haec  omnia  pro  nobis  ipse  dicitur 
passus.  Inerat  enim  in  eo  corporequod  patiebatur,  Deus, 
qui  pati  non  poterat.  Simili  modo  et  mortem  ejus  intelli- 
gimus,  immortale  enim  et  incorruptibile  est  naturaliter, 
et  vita  et  vivificans,  Deus  Verbum.  — Concit.  VI  generat- 
Ccnstantinopol.  can.  81  : Quoniam  nos  novimus  in  quibus- 
dam locis  in  trisagio  acclamari  post  illud  « sanctus  im- 
mortalis »;  verba  « crucifixus  pro  nobis  »;  nos  cum  patri- 
bus antiquis  statuentes,  anathematizamus  eos  qui  talem 
deinceps  susceperint  vocem  ». 

dori  Ancyr.,  et  habeturin  eo  Conc.  part  3, cap.  10) 
mors  Christi  tanquam  facta  mors  Dei,  scilicet  per 
unionem  in  persona,  destruxit  mortem  : quoniam 
Deus  et  homo  erat  qui  patiebatur,  non  enim  natura 
Dei  ia>sa  est,  sed  humana,  neque  mutatione  sua  sus- 
cepit passiones. 

Ad  tertium  dicendum  quod,  sicut  subdituribidem, 
non  purum  hominem  crucifixerunt  Judcvi,  sed  Deo 
intulerunt  praesumptiones.  Pone  enim  principem  lo- 
qui per  verbum,  et  hoc  formari  per  litteras  in 
charta  aliqua,  et  dirigi  civitatibus,  et  aliquis  inobe- 
diens  chartam  disrumpal;  ad  mortis  sententiam  de- 
ducetur, non  tanquam  chartam  disrumpens,  sed 
tanquam  verbum  imperiale  disrumpens.  Non  ergo 
securus  sit  Judaeus,  tanquam  purum  hominem 
crucifigens;  quod  enim  videbat,  quasi  charta  erat; 
quod  autem  in  ea  celabatur,  imperiale  Verbum 
erat,  natum  ex  natura,  non  prolatum  per  linguam. 

QUESTIO  XLVII 

DE  CAUSA  efficiente  passionis  Christi.  — In 
sex  articulos  divisa. 

Deinde  considerandum  est  de  causa  efficiente 
passionis  Christi:  et  circa  hoc  quaeruntur  sex: 
i°  utrum  Christus  fuerit  ab  aliis  occisus,  vel  a 
seipso;  20  ex  quo  motivo  seipsum  passioni  tradi- 
derit; 30  utrum  Pater  tradiderit  eum  ad  patien- 
dum ; 40  utrum  fuerit  conveniens  ut  per  manus  gen- 
tium pateretur,  vel  potiusa  Judaeis;  Q utrum  occi- 
sores ejus  eum  cognoverint;  6°  de  peccato  eorum 
qui  Christum  occiderunt. 

Articulus  primus 

Utrum  Christus  fuerit  ab  alio  occisus,  an  a seipso. 

Inf.  quast.  po,art.  r,  ad  2,  et  quast.  pi,  art.  p,  corp.;  et 
Opusc.  2,  cap.  ppj  et  pp8. 

Ad  primum  sic  proceditur.  1.  Videtur  quod 
Christus  non  fuerit  ab  alio  occisus,  sed  a seipso. 
Dicit  enim  ipseJoan.  10,  18  ; Nemo  tollit  animam 

Art.  i.  — Titulus  occasionem  sumpsit  ex  Evangelio, 
in  quo  Christus  dicit : « Nemo  tollit  animam  meam  a me  ». 
Adverte  hic,  cum  Auctor  dicit  Christum  fuisse  causam 
passionis,  et  mortis  sute  non  directam,  sed  indirectam, 
non  loqui  de  causa  propria  seu  morali,  sed  de  causa  tan- 
tum per  accidens  physice  loquendo.  Nam  ut  aliquis  di- 
catur causa  simpliciter  et  moralis  alicujus  effectus,  non 
satis  est  quod  possit  effectum  impedire  et  non  faciat  : 
sed  oportet  ut  etiam  teneatur,  quia  alioquin  effectus  non 
imputatur,  nec  moraliter  reputatur  voluntarius.  Christus 
licet  potuerit  suam  mortem  vitare,  non  tamen  teneba- 
tur, quia  licet  homo  semper  teneatur  non  se  occidere,  non 
tamen  tenetur  semper  custodire  vitam,  cum  possit ; sed 
potest  eam  exponere  propter  graves  causas,  sicut  Chris- 
tus eam  exposuit  pro  hominum  redemptione  (Suarez).  — 
Scotus  5,  dist.  16,  qutest.  2,  tenet  Christi  mortem  com- 
paratam ad  voluntatem  divinam  fuisse  quidem  volunta- 
riam, ut  posset,  si  vellet,  mori  et  non  mori;  at  vero  com- 

meam  a me,  sed  ego  pono  eam.  Ille  autem  dicitur  | 
aliquem  occidere  qui  animam  ejus  tollit.  Non  est 
ergo  Christus  ab  aliis  occisus,  sed  a seipso. 

2.  Praeterea,  illi  qui  ab  aliis  occiduntur,  paula- 
tim  debilitata  natura  deficiunt;  et  maxime  hoc  ap- 
paret in  crucifixis;  ut  enim  dicit  Augustinus  in  4 
de  Trin.,  cap.  13,  a prine.,  longa  morte  crucia- 
bantur ligno  suspensi.  In  Christo  autem  non  hoc 
accidit:  nam  clamans  voce  magna  emisit  spiritum, 
ut  dicitur  Matth.  27,  30.  Non  ergo  Christus  est 
ab  aliis  occisus,  sed  a seipso. 

3 . Praeterea,  illi  qui  ab  aliis  occiduntur,  per  \ 
violentiam  moriuntur,  et  ita  non  voluntarie,  quia  j 
violentum  opponitur  voluntario.  Sed  Augustinus 
dicit  in  4 de  Trinit.,  loc.  cit. , quod  spiritus  Christi 
non  deseruit  carnem  invitus,  sed  quia  voluit,  quando 
voluit,  et  quomodo  voluit.  Non  ergo  Christus  est 
ab  aliis  occisus,  sed  a seipso. 

— Sed  contra  est  quod  dicitur  Luc.  18,  33  : 
Postquam  flagellaverint,  occident  eum. 

Respondeo  dicendum  quod  aliquid  potest  esse 
causa  alicujus  effectus  dupliciter : — Uno  mo- 
do directe  ad  illud  quod  fit  agendo;  et  hoc 
modo  persecutores  Christi  eum  occiderunt, 
quia  sufficientem  causam  mortis  ei  intulerunt,  cum 
intentione  occidendi  ipsum,  et  effectu  subsequente, 
quia  scilicet  ex  illa  causa  est  mors  subsecuta.  — 
Alio  modo  dicitur  aliquis  causa  alicujus  indirecte,  j 
scilicet  quia  non  impedit,  cum  impedire  pos- 
sit; sicut  si  dicatur  aliquis  alium  perfundere,  quia  J 
non  clausit  fenestram,  per  quam  imber  ingreditur:  | 
et  hoc  modo  ipse  Christus  fuit  causa  suae 
passionis  et  mortis.  Poterat  enim  suam  passio- 
nem et  mortem  impedire  ; primo  quidem  adversa- 
rios reprimendo,  ut  eum  aut  non  vellent,  aut  non 
possent  interficere;  secundo,  quia  spiritus  ejus  ha- 
bebat potestatem  conservandi  naturam  carnis  suae, 
ne  a quocumque  laesivo  inflicto  opprimeretur, 
quod  quidem  habuit  anima  Christi,  quia  erat  Verbo 
Dei  conjuncta  in  unitate  personae,  ut  Augustinus 
dicit  in  4 de  Trinit.,  cap.  13.  Quia  ergo  anima 
Christi  non  repulit  a proprio  corpore  nocumentum 
illatum,  sed  voluit  quod  natura  corporalis  illi  nocu- 


paratam  ad  voluntatem  creatam,  fuisse  necessariam,  quia 
per  voluntatem  creatam  non  habebat  potestatem  repel- 
lendi a se  mortem,  sicut  nec  nos:  dicebatur  tamen  mors 
ista  voluntaria,  quia  ex  nimia  charitate  et  ex  voluntatis 
consensu,  mortem  passus  est,  sicut  martyres  dicti  sunt 
voluntarie  mori.  At  S.  Thomas  in  praesenti  aliter  docet. 
Putat  enim,  comparatam  mortem  ad  utramque  voluntatem 
fuisse  liberam,  ut  posset  Christus  suo  velle  creato  aut 
increato  non  mori.  Idem  videtur  tenere  S.  Bonaventura 
dist.  16,  art.  i,  quasst.  — Quod  Auctor  dicit  ad  2,  id  fuisse 
mirabile  quod  citius  mortuus  sit  aliis  qui  simili  passione 
afficiebantur,  non  intelligit  fuisse  miraculum,  quasi  anima 
corpus  deseruerit  priusquam  adesset  causa  sufficiens  mor- 
tis ; sed  intelligit  id  fuisse  mirabile  iis  qui  ignorabant 
teneram  ejus  complexionem,  secundum  quam  vulnera 
citius  in  eo  causarunt  mortem  quam  in  aliis. 


mento  succumberet,  dicitur  suam  animam  po- 
suisse, vel  voluntarie  mortuus  esse. 

Ad  primum  ergo  dicendum  quod  cum  dicitur  ; 
Nemo  tollit  animam  meam  a me,  intelligitur,  me 
invito;  quod  enim  aliquis  ab  invito  aufert,  qui  re- 
sistere non  potest,  illud  proprie  dicitur  tolli. 

Ad  secundum  dicendum  quod  ut  Christus  osten- 
deret quod  passio  illata  per  violentiam  ejus  ani- 
mam non  eripiebat,  naturam  corporalem  in  sua 
fortitudine  conservavit,  ut  etiam  in  extremis  posi- 
tus voce  magna  clamaret,  quo  inter  alia  miracula 
mors  ejus  computaretur.  Unde  dicitur  Mare.  13, 
39:  Videns  autem  Centurio,  qui  ex  adverso  stabat, 
quia  sic  clamans  expirassel,  ait : Vere  hic  homo  Fi- 
lius Dei  erat.  Fuit  etiam  mirabile  in  Christi  morte 
quod  velocius  mortuus  fuit  aliis  qui  simili  passione 
afficiebantur.  Unde  dicitur  Joan.  19,  33,  quod 
eorum  qui  cum  Christo  crucifixi  erant , fregerunt 
crura,  ut  cito  morerentur;  ad  Jesum  autem  cum 
venissent,  ut  viderunt  eum  jam  mortuum,  non  frege- 
runt ejus  crura;  et  Mare.  1 5, 44,  dicitur  quod  Pi- 
latus mirabatur  si  jam  obiisset.  Sicut  enim  ejus  vo- 
luntate natura  corporalis  conservata  est  insuo  vi- 
gore usque  ad  extremum : sic  etiam  quando  vo- 
luit, subito  cessit  nocumento  illato. 

Ad  tertium  dicendum  quod  Christus  simul  et 
violentiam  passus  est,  ut  moreretur,  et  tamen  vo- 
luntarie mortuus  fuit,  quia  violentia  corpori  ejus 
illata  est,  quae  tamen  tantum  corpori  ejus  praeva- 
luit, quantum  ipse  voluit. 


Articulus  11 

Utrum  Christus  fuerit  ex  obedientia  mortuus. 

lnf.  quast.  4S  at t.  2,  et  3,  corp.;  et  4 Coni.,  cap.  ai 
1 ] et  16;  et  Ocusc.  2,  cap.  214;  et  Rotn.  lect.  2 , 
fn.,  et  lect. 

Ad  secundum  sic  proceditur.  1.  Videtur  quod 
Christus  non  fuerit  ex  obedientia  mortuus.  Obe- 
dientia enim  respicit  praeceptum.  Sed  non  legitur 
Christo  fuisse  praeceptum  quod  ipse  pateretur. 
Non  ergo  ex  obedientia  passus  fuit. 

2.  Praeterea,  illud  dicitur  aliquis  ex  obedientia 
facere,  quod  facit  ex  necessitate  praecepti.  Chris- 
tus autem  non  ex  necessitate  sed  voluntarie  pas- 
sus fuit.  Non  ergo  passus  est  ex  obedientia. 

3.  Praeterea,  charitas  est  excellentior  virtus 
quam  obedientia.  Sed  Christus  legitur  ex  charitate 
passus  secundum  illud  Ephes.  3,  2 : Ambulate  in 


Art.  2.  — Memento  colligere  ex  resp.  ad  1 et  j,  quod 
Christus  sua  passione  adimplevit  legem  totam  : charitate 
quidem  et  obedientia  summa,  omnia  prscepta  moralia  ; 
sacrificio  summo  sui  ipsius,  omnia  casremonialia  ; satis- 
factione summa  tantae  pcenae,  omnia  judicialia.  Et  si  his 
junxeris,  quod  in  his  tribus  clauduntur  mandata  omnia 
juris  divini,  uris  naturalis  et  juris  positivi  secundum 
genus,  videbis  quod  Christus  in  sua  passione  implevit 
omnem  justitiam  omnis  generis  juris  et  praecepti. 

dileclione,  sicul  el  Christus  dilexil  nos,  et  tradidit 
semetipsum  pro  nobis.  Ergo  passio  Christi  magis 
debet  attribui  charitati  quam  obedientiae. 

— Sed  contra  est  quod  dicitur  Philipp.,  2,  8 : 
Factus  est  obediens  Patri  usque  ad  mortem. 

Respondeo  dicendum  quod  convenientissi- 
mum  fuit  quod  Christus  ex  obedientia  pa- 
teretur. — Primo  quidem  quia  hoc  conveniebat 
justificationi  humanae,  ut  sicut  per  unius  hominis 
inobedientiam  peccatores  constituti  sunt  multi,  ita 
per  unius  hominis  obedientiam  justi  constituantur 
multi  (1)  ut  dicitur  Rom.  5,  19.  — Secundo,  hoc 
conveniens  fuit  reconciliationi  Dei  ad  homines  : 
unde  dicitur  Rom.  3,  10  : Reconciliati  sumus  Deo 
per  mortem  Filii  ejus,  in  quantum  scilicet  ipsa 
mors  Christi  fuit  quoddam  sacrificium  acceptissi- 
mum Deo,  secundum  illud  Ephes.  2 : Tradi- 
dit seipsum  (2)  pro  nobis  oblationem  el  hostiam  Deo 
in  odorem  suavitatis.  Obedientia  vero  omnibus  sa- 
crificiis antefertur,  secundum  illud  1 Reg.  15,  22: 
Melior  est  obedientia  quam  victima ;.  Et  ideo  con- 
veniens fuit  ut  sacrificium  passionis  et  mortis 
Christi  ex  obedientia  procederet.  — Tertio,  hoc 
conveniens  fuit  ejus  victoriae,  qua  de  morte  et 
auctore  mortis  triumphavit  : non  enim  miles  vin- 
cere potest,  nisi  duci  obediat.  Et  ita  homo  Chris- 
tus victoriam  obtinuit  per  hoc  quod  Deo  fuit  obe- 
diens, secundum  illud  Proverb.  21,  28  : Vir  obe- 
diens loquitur  victorias. 

Ad  primum  ergo  dicendum  quod  Christus  man- 
datum accepit  a Patre  ut  pateretur.  Dicitur  enim 
Joan.  10,  18  : Potestatem  habeo  ponendi  animam 
meam,  et  potestatem  habeo  iterum  sumendi  eam  ; et 
hoc  mandatum  accepi  a Patre  meo,  scilicet  ponendi 
animam  et  sumendi  eam.  Ex  quo,  ut  Chrysost. 
dicit,  hom.  59  in  Joan.,  inter  prine,  et  med.,  non 
est  inlelligendum  quod  prius  expectaverit  audire  et 
opus  ei  fuerit  discere,  sed  voluntarium  monstravit 
processum,  et  conlrarietalis  ad  Patrem  suspicionem 
destruxit.  Quia  tamen  in  morte  Christi  lex  vetus 
consummata  est,  secundum  illud  quod  ipse  mo- 
riens  dixit  Joan.  19,  30  : Consummatum  est,  potest 
intelligi  quod  patiendo  omnia  veteris  legis  prae- 
cepta implevit.  Moralia  quidem  quae  in  praecep- 
tis charitatis  fundantur,  implevit,  in  quantum  pas- 
sus est,  et  ex  dilectione  Patris,  secundum  illud 
Joan.  14,  31  : Ut  cognoscat  mundus  quia  diligo 
Patrem,  el  sicul  mandatum  dedit  mihi  Pater,  sic  fa- 
cio ; surgile,  eamus  hinc,  scilicet  ad  locum  passio- 
nis : et  etiam  ex  dilectione  proximi,  secundum  il- 
lud Gal.  2,  20  : Dilexil  me,  et  tradidit  semetipsum 
pro  me.  Caeremonialia  vero  praecepta  legis,  quae 
ad  sacrificia  et  oblationes  praecipue  ordinantur, 
implevit  Christus  sua  passione,  in  quantum  omnia 
antiqua  sacrificia  figurae  fuerunt  illius  veri  sacrifi- 

(1)  Vulgata  : Sicut  per  inobedientiam  unius  hominis... 
per  unius  obeditionem,  justi  constituentur  multi. 

(2)  Vulgata  : semetipsum. 


cii,  quod  Christus  obtulit  moriendo  pro  nobis. 
Unde  dicitur  Coloss.  2,  16  : Nemo  vos  judicet  in 
cibo,  aut  in  potu,  aut  in  parte  diei  festi,  aut  neo- 
menia;, quee  sunt  umbra  futurorum , corpus  autem 
Christi,  eo  scilicet  quod  Christus  comparatur  ad 
illa  sicut  corpus  ad  umbram.  Praecepta  vero  ju- 
dicialia legis,  quae  praecipue  ordinantur  ad  satis- 
faciendum injuriam  passis,  implevit  Christus  sua 
passione  ; quoniam,  ut  in  Psal.  68  dicitur,  qua; 
non  rapuit  exolvit,  permittens  se  ligno  affigi  pro 
pomo,  quod  de  ligno  homo  rapuerat  contra  Dei 
mandatum. 

Ad  secundum  dicendum  quod  obedientia  etsi 
importet  necessitatem  respectu  ejus  quod  praeci- 
pitur, tamen  importat  voluntatem  respectu  imple- 
tionis  praecepti.  Et  talis  fuit  obedientia  Christi. 
Nam  ipsa  passio  et  mors,  secundum  se  conside- 
rata, naturali  voluntati  repugnabat  ; volebat  tamen 
Christus  Dei  voluntatem  circa  hoc  implere,  se- 
cundum illud  Psal.  39,  9 : Ut  facerem  voluntatem 
luam,  Deus  meus  volui.  Unde  dicebat  Matth.  26, 
42  : Si  non  potest  transire  a me  calix  iste,  nisi  bi- 
bam illum,  fiat  voluntas  tua. 

Ad  tertium  dicendum  quod  eadem  ratione  Chris- 
tus passus  est  ex  charitate  et  obedientia  : quia  et 
praecepta  charitatis  ex  obedientia  implevit,  et  obe- 
diens fuit  ex  dilectione  ad  Patrem  praecipien- 
tem. 

Articulus  111 

Utrun  Deus  Pater  tradiderit  Christum  passioni. 

3 Sent.,  dist.  3,  art.  3,  quast.  1;  et  Quoal,  1,  art.  3,  fin.; 
el  Matth.  26. 

Ad  tertium  sic  proceditur.  1.  Videtur  quod 
Deus  Pater  non  tradiderit  Christum  passioni.  Ini- 
I quum  enim  et  crudele  videtur  esse  quod  innocens 
passioni  et  morti  tradatur.  Sed,  sicut  dicitur  Deu- 
ter.  32,  4 : Deus  fidelis,  et  absque  ulla  iniquitate. 
Ergo  Christum  innocentem  non  tradidit  passioni 
et  morti. 

2.  Praeterea,  non  videtur  quod  aliquis  a seipso 
et  ab  alio  morti  tradatur.  Sed  Christus  tradidit 
semetipsum  pro  nobis  secundum  quod  dicitur 
Isaiae  $3,  12  : Tradidit  in  mortem  animam  suam. 
Non  ergo  videtur  quod  Deus  Pater  eum  tradide- 
rit. 

3.  Praeterea,  Judas  vituperatur  ex  eo  quod  tra- 
didit Christum  Judaeis,  secundum  illud  Joan.  6, 
71  : Unus  ex  vobis  diabolus  est  : quod  dicebat 
propter  Judam,  qui  eum  erat  traditurus.  Similiter 

Art.  }.  — Ex  hac  expositione,  refellitur  impietas  pro- 
testandum, dicentium  Patrem  tradidisse  Christum,  inspi- 
rando Judaeis  ejus  mortem,  eosque  ad  illam  instigando. — 
Adverte  quod  tradita  in  isto  art.  fundantur  in  doctrina 
S.  Thomse  de  prtescienda  futurorum,  ut  patet  legenti.  — 
Quod  Christus  etiam  libere  passus  sit,  vide  Concil.  Late- 
teran.  sub  Mart.  1,  can.  2 et  10,  supra  quaest.  1,  pag... 

etiam  vituperantur  Judaei  qui  eum  tradiderunt  Pi- 
lato, secundum  quod  ipse  dicit  Joan.  18,  35  : 
Gens  lua  et  pontifices  tui  (1)  tradiderunt  te  mihi. 
Pilatus  etiam  tradidit  ipsum , ut  crucifigeretur,  ut 
habetur  Joan.  19,  16.  Non  est  autem  participatio 
justitia;  cum  iniquitate , ut  dicitur  2 Corinth.  6,  14. 
Ergo  videtur  quod  Deus  Pater  non  tradiderit 
Christum  passioni. 

— Sed  contra  est  quod  dicitur  Rom.  8,  32  : 
Proprio  Filio  suo  non  pepercit  Deus , sed  pro  no- 
bis omnibus  tradidit  illum. 

Respondeo  dicendum  quod,  sicut  dictum  est 
art.  praec.,  Christus  passus  est  voluntarie  ex 
obedientia  Patris.  Unde  secundum  tria  Deus 
Pater  tradidit  Christum  passioni  : — Uno 
quidem  modo  secundum  quod  sua  aeterna  volun- 
tate praeordinavit  passionem  Christi  ad  humani  ge- 
neris liberationem,  secundum  illud  quod  dicitur 
Isaiae  53,6:  Dominus  posuit  (2)  in  eo  iniquitatem 
omnium  nostrum ; et  iterum  : Dominus  voluit  con- 
terere eum  in  infirmitate.  — Secundo,  in  quantum 
inspiravit  ei  voluntatem  patiendi  pro  nobis,  infun- 
dendo ei  charitatem  : unde  ibidem  sequitur  : 
Oblatus  est,  quia  ipse  voluit.  — Tertio,  non  pro- 
tegendo eum  a passione,  sed  exponendo  perse- 
quentibus : unde  et  legitur  Matth.  27,  46,  quod 
pendens  in  cruce  Christus  dicebat  : Deus  meus , 
Deus  meus,  ut  quid  dereliquisti  me ) quia  scilicet 
potestati  persequentium  eum  exposuit,  ut  Augus- 
tinus dicit  de  Gratia  novi  Testam.,  epist.  140,  al. 
120,  cap.  6 et  10  implic. 

Ad  primum  ergo  dicendum  quod  innocentem 
hominem  passioni  et  morti  tradere  contra  ejus  vo- 
luntatem est  impium  et  crudele.  Sic  autem  Deus 
Pater  Christum  non  tradidit,  sed  inspirando  ei  vo- 
luntatem patiendi  pro  nobis.  In  quo  ostenditur  et 
Dei  severitas,  qui  peccatum  sine  poena  dimittere 
noluit : quod  signat  Apostolus  dicens,  Rom.  8, 
32  : Proprio  Filio  suo  non  pepercit;  et  bonitas  ejus 
in  eo  quod  cum  homo  sufficienter  satisfacere  non 
posset  per  aliquam  poenam,  quam  pateretur,  ei 
satisfactorem  dedit : quod  signavit  Apostolus  di- 
cens : Pro  nobis  omnibus  tradidit  illum;  et  Rom. 
3,  25,  dicit  : Quem,  scilicet  Christum,  proposuit 
Deus  propitiatorem  (3)  per  fidem  in  sanguine  ip- 
sius. 

Ad  secundum  dicendum  quod  Christus,  secun- 
dum quod  Deus,  tradidit  semetipsum  in  mortem 
eadem  voluntate  et  actione  qua  et  Pater  tradidit 
eum;  sed  in  quantum  homo,  tradidit  seipsum  vo- 
luntate a Patre  inspirata.  Unde  non  est  contra- 
rietas  in  hoc  quod  Pater  tradidit  Christum,  et  ip- 
se tradidit  semetipsum. 

Ad  tertium  dicendum  quod  eadem  actio  diver- 
simodo  judicatur  in  bono  vel  in  malo,  secundum 

(1)  Vulgata  : omittit  tui. 

(2)  Vulgata  : Posuit  Dominus  in  eo. 

(?)  Vulgata  : propitiationem. 


quod  ex  diversa  radice  procedit.  Pater  enim  tra- 
didit Christum,  et  ipse  semetipsum  ex  charitate, 
et  ideo  laudantur  : Judas  autem  tradidit  ipsum  ex 
cupiditate,  Judaei  autem  ex  invidia,  Pilatus  ex  ti- 
more mundano,  quo  timuit  Caesarem  : et  ideo  ip- 
si vituperantur. 

Articulus  iv 

Utrum  fuerit  conveniens  Christum  pati  a gentilibus. 

Ad  quartum  sic  proceditur.  1.  Videtur  quod 
non  fuerit  conveniens  Christum  pati  a gentilibus. 
Quia  enim  per  mortem  Christi  homines  erant  a 
peccato  liberandi,  conveniens  videbatur  ut  paucis- 
simi in  morte  ejus  peccarent.  Peccaverunt  autem 
in  morte  ejus  Judaei,  ex  quorum  persona  dicitur 
Matth.  21,  38  : Hic  est.hceres;  venite,  occidamus 
eum.  Ergo  videturconveniens fuisse  quod  in  pec- 
cato occisionis  Christi  gentiles  non  implicarentur. 

2.  Praeterea,  veritas  debet  respondere  figurae. 
Sed  figuralia  sacrificia  veteris  legis  non  gentiles, 
sed  Judaei  offerebant.  Ergo  neque  passio  Christi, 
quae  fuit  verum  sacrificium,  impleri  debuit  per 
manus  gentilium. 

3.  Praeterea,  sicut  dicitur  Joan.  5,  Judaei  quae- 
rebant Christum  interficere,  non  solum  quia  sol- 
vebat sabbatum,  sed  etiam  quia  Patrem  suum  di- 
cebat Deum,  aequalem  se  Deo  faciens.  Sed  hoc 
videbatur  esse  solum  contra  legem  Judaeorum  : 
unde  et  ipsi  dicunt.  Joan.  19,  7 : Secundum  legem 
debet  mori,  quia  filium  Dei  se  fecit.  Videtur  ergo 
inconveniens  fuisse  quod  Christus  non  a gentili- 
bus, sed  a Judaeis  pateretur,  et  falsum  esse  quod 
dixerunt  : Nobis  non  licet  interficere  quemquam, 
cum  multa  peccata  secundum  legem  morte  punian- 
tur, ut  patet  Levit.  20. 

— Sed  contra  est  quod  ipse  Dominus  dicit 
Matth.  20,  19:  Tradent  eum  gentibus  ad  illuden- 
dum et  flagellandum,  et  crucifigendum. 

Respondeo  dicendum  quod  in  ipso  modo  passio- 
nis Christi  praefiguratus  est  effectus  ipsius : 
— Primo  enim  passio  Christi  effectum  salutis  ha- 
buit in  Judaeis,  quorum  plurimi  in  morte  Christi 
baptizati  sunt,  ut  patet  Act.  2 et  3.  — Secundo 
vero  Judaeis  praedicantibus,  effectus  passionis 
Christi  transivit  ad  gentes.  Et  ideo  conveniens 
fuit  ut  Christus  a Judaeis  pati  inciperet,  et 
postea  Judaeis  tradentibus,  per  manus  genti- 
lium ejus  passio  finiretur. 

Ad  primum  ergo  dicendum  quod  Christus  ad 
ostendendam  abundantiam  charitatis  suae,  ex  qua 
patiebatur,  in  cruce  positus  veniam  pro  persecu- 
toribus postulavit.  Et  ideo,  ut  hujus  petitionis 
fructus  ad  Judaeos  et  gentiles  perveniret,  voluit 
Christus  ab  utrisque  pati. 

Ad  secundum  dicendum  quod  passio  Christi  fuit 
sacrificii  oblatio,  in  quantum  Christus  propria  vo- 


QjjvEST.  XLV1I.  DE  CAUSA  EFFICIENTE  PASSIONIS  CHRISTI  287 


luntate  mortem  sustinuit  ex  charitate  ; in  quan- 
tum autem  a persecutoribus  est  passus,  non  fuit 
sacrificium,  sed  peccatum  gravissimum. 

Ad  lerlium  dicendum  quod,  sicut  Augustinus  di- 
cit, tract.  1 14  in  Joan.,  circa  med.  : Judicis  di- 
centes : « Nobis  non  licet  interficere  quemquam  », 
intellexerunt  non  sibi  licere  interjicere  quemquam 
propter  festi  diei  sanctitatem  quam  celebrare  jam 
coeperant.  — Vel  hoc  dicebant,  ut  Chrysostomus 
dicit,  hom.  82  in  Joan.,  a med.  : quia  volebant 
eum  occidi,  non  tanquam  transgressorem  legis, 
sed  tanquam  publicum  hostem,  quia  se  regem 
Jecerat,  de  quo  non  erat  eorum  judicare.  — Vel 
quia  non  licebat  eis  crucifigere  (quod  cupiebant), 
sed  lapidare,  quod  in  Stephano  fecerunt.  — Vel 
melius  dicendum  est  quod  per  Romanos,  qui- 
bus erant  subjecti,  erat  eis  potestas  occidendi 
interdicta. 

Articulus  v 

Utrum  Christi  persecutores  eum  cognoverint. 

Opusc.  60,  cap.  iS,  in  fiti. ; et  1 ad  Cor.  2,  lect.  2. 

Ad  quintum  sic  proceditur.  1.  Videtur  quod 
persecutores  Christi  eum  cognoverint.  Dicitur 
enim  Matth.  21,  58,  quod  agricolae  videntes  Fi- 
lium dixerunt  intra  se  : Hic  est  hceres  : venite,  oc- 
cidamus eum  ; ubi  dicit  Hieronymus  (id  habent 
Rabanus  et  Gloss.  ord.  in  hunc  loc.)  : Manifeste 
Dominus  probat  ex  his  verbis  Judaeorum  principes 
non  per  ignorantiam,  sed  per  invidiam  Dei  Filium 
crucifixisse  : intellexerunt  enim  eum  esse  illum  cui 
Paler  per  Prophetam  dicit,  Psal.  2 : « Postula  a 
me,  et  dabo  tibi  gentes  haeredilalem  tuam  ».  Ergo 
videtur  quod  cognoverint  eum  esse  Christum  ve) 
Filium  Dei. 

2.  Praeterea,  Joan.  15,  24,  Dominus  dicit; 
Nunc  autem  et  viderunt,  et  oderunt  et  me,  et  Pa- 
trem meum.  Quod  autem  videtur,  manifeste  co- 
gnoscitur. Ergo  Judaei  cognoscentes  Christum  ex 
causa  odii  ei  passionem  intulerunt. 

3.  Praeterea,  in  quodam  serm.  Ephesini  conc., 
cit.  quaest.  praec.,  art.  12,  ad  2,  dicitur  ; Sicut  qui 
chartam  imperialem  discerpserit,  tanquam  Impera- 
toris disrumpens  verbum,  ad  mortem  addicitur  ; sic 
crucifigens  Judaeus,  quem  viderat,  poenas  dabit, 
tanquam  in  ipsum  Deum  Verbum  praesumptiones 
injiciens.  Hoc  autem  non  esset,  si  eum  esse  Dei 
Filium  non  cognovissent,  quia  ignorantia  eos  ex- 
cusasset.  Ergo  videtur  quod  Judaei  crucifigentes 
Christum  cognoverint  eum  esse  Filium  Dei. 

— Sed  contra  est  quod  dicitur  1 ad  Corinth.  2, 
8 : Si  cognovissent,  nunquam  Dominum  gloriae 

Art.  5.  — Titulus  clarus  ut  sonat ; de  hominibus  tamen, 
quia  de  dxmonibus  jam  dictum  est.  — Nota  proposit. 
Abailardi,  damn.  ab  Innoc.  II:  « 10.  Quod  non  peccave- 
runt qui  Christum  ignorantes  crucifixerunt,  et  quod  non 
culpx  abscribendum  est  quidquid  fit  per  ignorantiam.  » 


crucifixissent  ; et  Act.  3,  17,  dicit  Petrus  Judaeis 
loquens  : Scio  quia  per  ignorantiam  fecistis,  sicut 
et  principes  vestri ; et  Dominus  in  cruce  pendens 
dicit  : Paler,  dimitte  illis : non  enim  sciunt  quid 
faciunt,  Lucae  23,  34. 

Respondeo  dicendum  quod  apud  Judaeos  qui- 
dam erant  majores,  et  quidam  minores.  — 
Majores  quidem,  qui  eorum  principes  dice- 
bantur, ut  dicitur  in  lib.  QQ.  veteris  et  novi 
Testam.,  quaest.  66,  a med.,  inter  op.  Aug.,  si- 
cut et  daemones  cognoverunt  eum  esse  Chris- 
tum promissum  in  lege  : omnia  enim  signa  vi- 
debant in  eo  quae  dixerunt  futura  Prophetae  ; 
mysterium  autem  divinitatis  ejus  ignorabant. 
Et  ideo  Apostolus  dicit  quod  si  cognovissent,  nun- 
quam Dominum  gloria:  crucifixissent.  Sciendum 
tamen  quod  eorum  ignorantia  non  eos  excusa- 
bat a crimine,  quia  erat  quodammodo  ignorantia 
affectata  : videbant  enim  evidentia  signa  divinitatis 
ipsius,  sed  ex  odio,  et  invidia  Christi  ea  perverte- 
bant ; et  verbis  ejus,  quibus  se  Dei  Filium  fateba- 
tur, credere  noluerunt.  Unde  ipse  de  eis  dicit 
Joan.  15,  22  : Si  non  venissem,  et  loculus  eis  non 
fuissem,  peccatum  non  haberent;  nunc  autem  ex- 
cusationem non  habent  de  peccato  suo.  Et  postea 
subdit  : Si  opera  non  fecissem  in  eis,  qua : nemo 
alius  fecit,  peccatum  non  haberent.  Et  sic  ex  per- 
sona eorum  accipi  potest  quod  dicitur  Job  21,  14; 
Dixerunt  Deo  : Recede  a nobis,  scientiam  viarum 
tuarum  nolumus.  — Minores  vero,  id  est,  popu- 
lares, qui  mysteria  Scripturae  non  noverant,  non 
plene  cognoverunt  ipsum  esse  nec  Christum, 
nec  Filium  Dei.  Licet  enim  aliqui  eorum  in 
eum  crediderint,  multitudo  tamen  non  cre- 
didit ; et  si  aliquando  dubitaverunt  an  ipse 
esset  Christus,  propter  signorum  multitudinem  et 
efficaciam  doctrinae,  ut  habetur  Joan.  7,  tamen 
postea  decepti  fuerunt  a suis  principibus,  ut 
eum  non  crederent  neque  Filium  Dei,  neque  Chris- 
tum. Unde  et  Petrus  eis  dixit : Scio  quia  per  igno- 
rantiam fecistis,  sicut  et  principes  vestri,  quia  scili- 
cet per  principes  seducti  erant. 

Ad  primum  ergo  dicendum  quod  illa  verba  di- 
cuntur ex  persona  colonorum  vineae  ; per  quos  si- 
gnificantur rectores  illius  populi,  qui  eum  cognove- 
runt esse  haeredem;  in  quantum  cognoverunt  eum 
esse  Christum  promissum  in  lege.  Sed  contra  hanc 
responsionem  esse  videtur  quod  illa  verba  psalmi 
2,8:  Postula  a me,  et  dabo  libi  gentes  hcereditalem 
luam,  eidem  dicuntur  cui  dicitur  : Filius  meus  es 
tu,  ego  hodie  genui  te.  Si  ergo  cognoverunt  eum 
esse  illum  cui  dictum  est  : Postula  a me,  et  dabo 
tibi  gentes  ha:redilatem  luam,  sequitur  quod  cogno- 
verint eum  esse  Filium  Dei.  Chrysostomus  (alius 
auctor)  etiam  ibidem,  hom.  40  in  Op.  imperf.,  a 
med.,  dicit  quod  cognoverunt  eum  esse  Filium  Dei. 
Beda  etiam  super  illud  Luc.  123:  Quia  nesciunt 

quid  faciunt;  cap.  94  in  Luc.  Notandum,  inquit, 
quod  non  pro  eis  orat  qui  quem  Filium  Dei  intelle- 
xerunt, crucifigere  quam  confiteri  maluerunt.  Sed 
ad  hoc  potest  responderi  quod  cognoverunt  eum 
esse  Filium  Dei,  non  per  naturam,  sed  per  excel- 
lentiam gratiae  singularis.  Possumus  tamen  dicere 
quod  etiam  verum  Dei  Filium  cognovisse  dicun- 
tur, quia  evidentia  signa  hujus  rei  habebant;  qui- 
bus tamen  assentire  propter  odium  et  invidiam 
noluerunt,  ut  eum  cognoscerent  esse  Filium  Dei.  1 
Ad  secundum  dicendum  quod  ante  illa  verba 
praemittitur  : S/  opera  non  fecissem  in  eis  qua’  nemo 
alius  fecit,  peccatum  non  haberent,  et  postea  sub- 
ditur : Nunc  autem  viderunt  et  oderunt  et  me,  et 
Patrem  meum.  Per  quod  ostenditur  quod  videntes 
opera  Christi  mirifica,  ex  odio  processit  quod 
eum  Filium  Dei  non  cognoverunt. 

Ad  tertium  dicendum  quod  ignorantia  affectata 
non  excusat  a culpa,  sed  magis  videtur  culpam 
aggravare:  ostendit  enim  hominem  sic  vehementer 
esse  affectum  ad  peccandum,  quod  vult  ignoran- 
tiam incurrere,  ne  peccatum  vitet.  Et  ideo  Judaei 
peccaverunt,  non  solum  tanquam  hominis  Christi, 
sed  etiam  tanquam  Dei  crucifixores. 

Articulus  vi 

Utrum  peccatum  Christum  crucifigentium  fuerit  gravissi- 
mum. 

Sup.,  art.  4,  ad  2,  fin. ; et  Opusc.  60,  cap.  18,  fin. 

Ad  sextum  sic  proceditur.  1.  Videtur  quod  pec- 
catum crucifigentium  Christum  non  fuerit  gravissi- 
mum. Non  enim  est  gravissimum  peccatum  quod 
excusationem  habet.  Sed  ipse  Dominus  excusavit 
peccatum  crucifigentium  eum  dicens,  Lucae  23, 
34 : Paler,  ignosce  illis  : quia  nesciunt  quid  fa- 
ciunt (1).  Non  ergo  peccatum  eorum  fuit  gravissi- 
mum. 

2.  Praeterea,  Dominus  dicit  Pilato,  Joan.  19, 

1 1 : Qui  tradidit  me  tibi  (2),  majus  peccatum  ha- 
bet. Ipse  autem  Pilatus  fecit  Christum  crucifigi 
per  suos  ministros.  Ergo  videtur  fuisse  majus 
peccatum  Judae  proditoris  peccato  crucifigentium 
Christum. 

3.  Praeterea,  secundum  Philosophum  in  5 
Ethic.,  cap.  9,  nullus  patitur  injustum  volens  ; et 
sicut  ipse  ibidem  dicit,  nullo  patiente  injustum, 
nullus  facit  injustum.  Ergo  volenti  nullus  facit  in- 
justum. Sed  Christus  voluntarie  est  passus,  ut  su- 
pra habitum  est,  art.  1 huj.  quaest.,  ad  3,  et  art. 
2.  Non  ergo  injustum  fecerunt  crucifixores  Chris- 
ti : et  ita  eorum  peccatum  non  fuit  gravissi- 
mum. 


Art.  6.  — Ut  haec  bene  intelligas,  vide  quae  infra  po- 
nuntur, quaest.  80,  art.  5. 

(x)  Vulgata:...  Pater  dimitte  illis,  non  enim  sciunt... 

(2)  Vulgata  : Qui  me  tradidit  tibi. 


— Sed  contra  est  quod  super  illud  Matthtei  23: 

Et  vos  implete  mensuram  patrum  vestrorum,  dicit 
Chrysostomus  (alius  auctor  hom.  43  in  Op.  im- 
perf.,  a med.)  : Quantum  ad  veritatem  excesserunt 
mensuram  patrum  suorum  : illi  enim  occiderunt  ho- 
mines, isti  Deum  crucifixerunt. 

Respondeo  dicendum  quod,  sicut  dictum  est 
art.  praec.,  principes  Judaeorum  cognove- 
runt Christum  : et  si  aliqua  ignorantia  fuit  in  eis, 
fuit  ignorantia  affectata,  quae  eos  non  poterat  ex- 
cusare. Et  ideo  peccatum  eorum  fuit  gravissi- 
mum, tum  ex  genere  peccati,  tum  ex  malitia 
voluntatis.  — Minores  autem  Judaei  gravis- 
sime peccaverunt  quantum  ad  genus  peccati  : 
in  aliquo  tamen  diminuebatur  eorum  pecca- 
tum propter  eorum  ignorantiam.  Unde  super 
illud  Luc.  23  : Nesciunt  quid  faciunt,  dicit  Beda, 
cap.  94  in  Luc.  : Pro  illis  rogat  qui  nescierunt 
quid  facerent,  \elum  Dei  habentes,  sed  non  secun- 
dum scientiam.  — Multo  autem  magis  fuit  ex- 
cusabile peccatum  gentilium,  per  quorum 
manus  crucifixus  est,  qui  legis  scientiam  non 
habebant. 

Ad  primum  ergo  dicendum  quod  excusatio  illa 
Domini  non  refertur  ad  principes  Judaeorum,  ' 
sed  ad  minores  de  populo,  sicut  dictum  est  in  corp.  J' 
art. 

Ad  secundum  dicendum  quod  Judas  tradidit 
Christum  non  Pilato,  sed  principibus  sacerdotum, 
qui  tradiderunt  eum  Pilato,  secundum  illud  Joan. 

18,  3 5 : Gens  tua  et  pontifices  tui  tradiderunt 
te  mihi.  Horum  tamen  omnium  peccatum  fuit  ma- 
jus quam  Pilati,  qui  timore  Caesaris  Christum 
occidit ; et  etiam  quam  peccatum  militum,  qui  de 
mandato  praesidis  Christum  crucifixerunt,  non  ex 
cupiditate  sicut  Judas,  nec  ex  invidia  et  odio,  si- 
cut principes  sacerdotum. 

Ad  tertium  dicendum  quod  Christus  voluit  qui- 
dem suam  passionem,  sicut  et  Deus  eam  voluit; 
iniquam  tamen  actionem  Judaeorum  non  voluit. 

Et  ideo  occisores  Christi  ab  injustitia  non  excu- 
santur. Et  tamen  ille  qui  occidit  hominem  inju- 
riam facit  non  solum  homini  occiso,  sed  etiam 
Deo  et  reipublicae  ; sicut  etiam  ille  qui  occidit 
seipsum,  ut  Philosophus  dicit  in  3 Ethic.,  cap. 
ult. , parum  a prine.  Unde  et  David  damnavit  il- 
lum ad  mortem  qui  non  timuerat  mittere  manum, 
ut  occideret  christum  Domini,  quamvis  eo  peten- 
te, ut  legitur  2 Reg.  1. 


’ 

QUAESTIO  XLVIII 

DE  MODO  PASSIONIS  CHRISTI  QUANTUM  AD  EFFEC- 
TUM. — In  sex  articulos  divisa. 

Deinde  considerandum  est  de  effectu  passionis 
Christi : — et  primo,  de  modo  efficiendi ; — se- 
cundo, de  ipso  effectu. 

Circa  primum  quaeruntur  sex  : i°  utrum  passio 
Christi  causaverit  nostram  salutem  per  modum 
meriti ; 2°  utrum  per  modum  satisfactionis ; 30  utrum 
per  modum  sacrificii;  40  utrum  per  modum  re- 
demptionis; 50  utrum  esse  Redemptorem  sit  pro- 
prium Christi ; 6°  utrum  causaverit  effectum  nos- 
trae salutis  per  modum  efficientiae. 

Articulus  primus 

Utrum  passio  Christi  causaverit  nostram  salutem  per 
modum  meriti. 

lvf.,  quast.  62,  art.  3;  et  3 Sent.,  disl.  iS , art.  3,  et  4, 

dist.  1,  quast.  1,  art.  4,  quast.  3 ; et  Ver.  quast.  26' 

art.  6,  ad  20;  et  Rom.  4,  fin. 

Ad  primum  sic  proceditur.  1.  Videtur  quod 
passio  Christi  non  causaverit  nostram  salutem  per 
modum  meriti.  Passionum  enim  principia  non  sunt 
in  nobis.  Nullus  autem  meretur  vel  laudatur,  nisi 
per  id  cujus  principium  est  in  ipso.  Ergo  passio 
Christi  nihil  est  operata  per  modum  meriti. 

2.  Praeterea,  Christus  ab  initio  suae  conceptionis 
meruit  et  sibi,  et  nobis,  ut  supra  dictum  est,  quaest. 
9,  art.  4,  et  quaest.  54,  art.  3.  Sed  superfluum  est 
aliquem  iterum  mereri  id  quod  ante  meruerat.  Ergo 
Christus  per  suam  passionem  non  meruit  nostram 
salutem. 

3.  Praeterea,  radix  merendi  est  charitas.  Sed 
charitas  Christi  non  fuit  magis  augmentata  in 
passione  quam  ante.  Ergo  non  magis  meruit  salu- 
tem nostram  patiendo  quam  ante  fecerat. 

— Sed  contra  est  quod  super  illud  Philipp.  2 : 
Propter  quod  et  Deus  exaltavit  illum , etc.,  dicit 
Augustinus,  tract.  104  in  Joan.,  sub  fin.  : Humi- 
litas passionis  claritatis  est  meritum  ; claritas  humi- 
litatis est  praemium.  Sed  ipse  clarificatus  est  non 
solum  in  seipso,  sed  etiam  in  suis  fidelibus,  ut  ip- 


QujESTIo  48.  — Sensus  D.  Thomae  in  titulo  quaestionis 
est,  agendum  esse  de  modo  quo  passio  Christi  suum  effec- 
tum operata  est.  Itaque  non  hic  agitur  de  modo  passionis 
secundum  se,  sed  de  modo  quo  influit  in  effectum.  Ex 
hac  occasione,  tractat  hic  D.  Thomas  de  merito  et  satis- 
factione Christi,  et  de  redemptione  nostra.  Ut  vides,  per 
articulos,  colliguntur  modi  quinque,  quibus  passio  cau- 
sata est  nostram  salutem.  — Vide  etiam  definit.  Eccles., 
qusst.  seq. 

Art.  i.  — Titulus  clarus  est  recolentibus  in  quo  con- 
sistit meriti  ratio,  scilicet  quod  vindicet  sibi  ex  debito 
pnemium.  Et  propterca  passionem  Christi  operari  nos- 
tram salutem  per  modum  meriti,  est  operari  sic  ut  secun- 
dum justitiam  debeatur  sibi  nostra  salus. 

se  dicit  Joan.  17.  Ergo  videtur  quod  ipse  merue- 
rit salutem  suorum  fidelium. 

Respondeo  dicendum  quod,  sicut  supra  dictum 
est,  quaest  8,  Christo  data  est  gratia  non  so- 
lum sicut  singulari  personae,  sed  in  quantum  est 
caput  Ecclesiae,  ut  scilicet  ab  ipso  redundaret  ad 
membra ; et  ideo  opera  Christi  hoc  modo  se  ha- 
bent tam  ad  se  quam  ad  sua  membra,  sicut  se  ha- 
bent opera  alterius  hominis  in  gratia  constituti  ad 
ipsum.  Manifestum  est  autem  quod  quicumque  in 
gratia  constitutus  propter  justitiam  patitur,  ex  hoc 
ipso  meretur  sibi  salutem,  secundum  illud  Matth. 
5,  10:  Beati  qui  persecutionem  patiuntur  propter 
justitiam.  Unde  Christus  per  suam  passionem 
non  solum  sibi,  sed  etiam  omnibus  membris 
suis  meruit  salutem. 

Ad  primum  ergo  dicendum  quod  passio  in  quan- 
tum hujusmodi,  non  est  meritoria,  quia  habet  prin- 
cipium ab  exteriori;  sed  secundum  quod  eam  ali- 
quis voluntarie  sustinet,  sic  habet  principium  ab 
interiori  ; et  hoc  modo  est  meritoria. 

Ad  secundum  dicendum  quod  Christus  a princi- 
pio suae  conceptionis  meruerit  nobis  salutem  aeter- 
nam ; sed  ex  parte  nostra  erant  quaedam  impedi- 
menta, quibus  impediebamur  consequi  effectum 
praecedentium  meritorum  : unde  ad  removendum 
illa  impedimenta,  oportuit  Christum  pali , ut  supra 
dictum  est,  quaest.  46,  art.  3. 

Ad  tertium  dicendum  quod  passio  Christi  ha- 
buit aliquem  effectum,  quem  non  habuerunt  prae- 
cedentia merita,  non  propter  majorem  charitatem 
sed  propter  genus  operis,  quod  erat  conveniens 
tali  effectui,  ut  patet  ex  rationibus  supra  inductis 
de  convenientia  passionis  Christi,  quaest.  46,  at. 

3 et  4. 

Articulus  ii 

Utrum  passio  Christi  causaverit  nostram  salutem  per 
modum  satisfactionis. 

Cunt.,  cap.  33,  ad  23  et  24  ; et  Opusc.  60,  cap.  18. 

Ad  secundum  sic  proceditur.  1.  Videtur  quod 
passio  Christi  non  causaverit  nostram  salutem  per 
modum  satisfactionis.  Ejusdem  enim  videtur  esse 
satisfacere  cujus  est  peccare,  sicut  patet  in  aliis 
poenitentiae  partibus  : ejusdem  enim  est  conteri 


Art  2.  — Titulus  clarus  ex  ipsa  satisfactionis  ratione: 
facere  siquidem  satis,  est  facere  aequale,  seu  sufficiens 
debito.  Prassupponit  namque  satisfactio  debitum,  pro 
quosatisfaciendum  est, et  debilo  praesupposito,  tunc  satis- 
fit, quando  aliquid  exhibetur  aequivalens  debito,  vel  ex- 
cedens illud.  In  proposito,  quia  de  debito  humani  gene- 
ris constat  (quoniam  et  offendit  Deum,  et  obnoxium  erat 
anernae  poenae),  queritur  an  passio  Christi  salvaverit  nos 
per  modum  satisfactionis,  hoc  est  per  modum  recom- 
pensantis  sequa.le  ad  minus  debito  humani  genens  (Caje- 
tanus). 


S.  Thom.  Aq.  — Sum.  Theol.  IV.  — 19. 

et  confiteri,  cujus  est  peccare.  Sed  Christus  non 
peccavit,  secundum  illud  1 Petri  2,  22  : Qui  pec- 
catum non  fecit.  Ergo  ipse  non  satisfecit  propria 
passione. 

2.  Praeterea,  nulli  satisfit  per  majorem  offensam. 
Sed  maxima  offensa  fuit  perpetrata  in  Christi  pas- 
sione, quia  gravissime  peccaverunt  qui  eum  occi- 
derunt, ut  supra  dictum  est,  quaest.  prsec.,  art.  6. 

. Ergo  videtur  quod  per  passionem  Christi  non  po- 
tuerit Deo  satisfieri. 

3-  Praeterea,  satisfactio  importat  aequalitatem 
quamdam  ad  culpam,  cum  sit  actus  justitiae.  Sed 
passio  Christi  non  videtur  esse  aequalis  omnibus 
peccatis  humani  generis,  quia  Christus  non  est 
passus  secundum  divinitatem,  sed  secundum  car- 
nem, secundum  illud  1 Petri  4,  1 : Christo  igitur 
passo  in  carne;  anima  autem,  in  qua  est  peccatum, 
potior  est  quam  caro.  Non  ergo  Christus  sua  pas- 
sione satisfecit  pro  peccatis  nostris. 

— Sed  contra  est  quod  in  persona  ejus  dicitur 
in  Ps.  68,  5 : Quae  non  rapui,  tunc  exsolvebam. 
Non  autem  exsolvit  qui  perfecte  non  satisfacit. 
Ergo  videtur  quod  Christus  patiendo  perfecte  sa- 
tisfecerit pro  peccatis  nostris. 

Respondeo  dicendum  quod  ille  proprie  satisfacit 
pro  offensa  qui  exhibet  offenso  id  quod  eeque 
vel  magis  diligit  quam  oderit  offensam.  Christus 
autem  ex  charitate  et  obedientia  patiendo  majus 
aliquid  Deo  exhibuit  quam  exigeret  recompensa- 
tio totius  offensae  humani  generis  : — primo  qui- 
dem propter  magnitudinem  charitatis,  ex  qua  pa- 
tiebatur ; — secundo,  propter  dignitatem  vitae 
suae,  quam  pro  satisfactione  ponebat;  quae  erat 
vita  Dei  et  hominis  ; — tertio,  propter  generali- 
tatem  passionis  et  magnitudinem  doloris  assumpti 
ut  supra  dictum  est,  quaest.  56,  art.  6.  Et  ideo 
passio  Christi  non  solum  sufficiens,  sed  etiam 
superabundans  satisfactio  fuit  pro  peccatis 
humani  generis,  secundum  illud  1 Joan.  2,  2 : 
Ipse  est  propitiatio  pro  peccatis  nostris,  non  pro 
nostris  autem  tantum,  sed  etiam  pro  totius  mundi. 

Ad  primum  ergo  dicendum  quod  caput  et  mem- 
bra sunt  quasi  una  persona  mystica ; et  ideo  satis- 
factio Christi  ad  omnes  fideles  pertinet  sicut  ad 
sua  membra.  In  quantum  etiam  duo  homines  sunt 
unum  in  charitate,  unus  pro  alio  satisfacere  po- 
test, ut  infra  patebit,  in  Supplem.,  quaest.  13,  art. 
2.  Non  autem  est  similis  ratio  de  confessione  et 
contritione,  quia  satisfactio  consistit  in  actu  exte- 
riori, ad  quem  assumi  possunt  instrumenta,  inter 
quae  computantur  etiam  amici. 

Ad  secundum  dicendum  quod  major  fuit  charitas 
Christi  patientis  quam  malitia  crucifigentium  : et 
ideo  plus  potuit  Christus  satisfacere  sua  passione 
quam  crucifixores  offendere  occidendo  ; in  tan- 
tum quod  passio  Christi  sufficiens  fuit  et  supera- 
bundans ad  satisfaciendum  pro  peccatis  crucifi- 
gentium ipsum. 


Ad  tertium  dicendum  quod  dignitas  carnis 
Christi  non  est  aestimanda  solum  secundum  carnis 
naturam,  sed  secundum  personam  assumentem,  in 
quantum  scilicet  erat  caro  Dei,  ex  quo  habebat 
dignitatem  infinitam. 

Articulus  iii 

Utrum  passio  Christi  operata  sit  per  modum  sacrificii. 

/«/.,  quast.  49,  art.  4,  corp. , et  quast.  jj,  art.  4,  corp., 

et  ad  y,  et  quast.  89,  art.  1,  corp.;  et  Opusc.  60 , cap. 

18. 

Ad  tertium  sic  proceditur.  1.  Videtur  quod 
passio  Christi  non  sit  operata  per  modum  sacrifi- 
cii. Veritas  enim  debet  respondere  figurae.  Sed  in 
sacrificiis  veteris  legis,  quae  erant  figurae  Christi, 
nunquam  offerebatur  Caro  humana;  quinimo  haec 
sacrificia  immunda  et  nefanda  habebantur,  secun- 
dum illud  Psal.  iO),  38  : Ef/uderunt  sanguinem 
innocentem,  sanguinem  filiorum  suorum  et  filiarum 
suarum,  quas  sacrificaverunt  sculptilibus  Chanaan. 
Ergo  videtur  quod  passio  Christi  sacrificium  dici 
non  possit. 

2.  Praeterea,  Augustinus  dicit  in  10  de  Civitate 
Dei,  cap.  5,  parum  a prine.,  quod  sacrificium  vi- 
sibile, invisibilis  sacrificii  sacramentum,  id  est,  sa- 
crum signum  est.  Sed  passio  Christi  non  est  si- 
gnum, sed  magis  signatum  per  alia  signa.  Ergo 
videtur  quod  passio  Christi  non  sit  sacrificium. 

3.  Praeterea,  quicumque  offert  sacrificium,  ali- 
quod sacrum  facit,  ut  ipsum  nomen  sacrificii  de- 
monstrat. Illi  autem  qui  Christum  occiderunt,  non 
fecerunt  aliquod  sacrum,  sed  magnam  malitiam 
perpetraverunt.  Ergo  passio  Christi  potius  fuit  ma- 
leficium quam  sacrificium. 

— Sed  contra  est  quod  Apostolus  dicit  Ephes. 
5,2:  Tradidit  semetipsum  pro  nobis  oblationem  el 
hostiam  Dei  in  odorem  suavitatis. 

Respondeo  dicendum  quod  sacrificium  proprie 
dicitur  aliquid  factum  in  honorem  proprie  Deo 
debitum,  ad  eum  placandum  : et  inde  est  quod 
Augustinus  dicit  in  10  de  Civit.  Dei,  cap.  6 : Ve- 
rum sacrificium  est  omne  opus  quod  agitur,  ut  sanc- 
ta societate  inhaereamus  Deo,  relatum  scilicet  ad 


Art.  p. — In  resp.  ad  },  attende  quod  juxta  diversam 
sacrificii  naturam,  diversimode  invenitur  facere  sacrum. 
In  sacrificiis  enim  consistentibus  in  agere,  invenitur  fa- 
cere sacrum  ad  extra,  ut  patet  in  sacrificiis  animalium  et 
altaris.  Sed  in  sacrificiis  quae  consistunt  in  pati,  inveni- 
tur facere  sacrum  secundum  actionem  interiorem,  qua 
sponte  otfert  Deo  suum  pati.  Et  sic  Christus  fecit  sacrum 
actione  interiori  : occisores  autem  ejus,  fecerunt  actione 
exteriori  non  sacrum,  sed  sacrilegium  maximum  (Cajeta- 
nus).  — Quod  autem  hic  dicit  Auctor  ex  S.  Aug.  (lib.  10 
de  Cii>it.  cap.  6)  omne  opus  bonum  quod  agitur  ut  chari- 
tate inhsramus  Deo,  esse  verum  sacrificium,  est  inlelli- 
gendum  quod  sit  verum  sacrificium  veritate  fructus  et 
excellentia,  non  veritate  essentiae. 

illum  finem  bonirquo  veraciter  beati  esse  possumus . 
Christus  autem,  ut  ibidem  subditur,  seipsum  obtu- 
lit in  passione  pro  nobis ; et  hoc  ipsum  quod  vo- 
luntarie passionem  sustinuit,  Deo  maxime  accep- 
tum fuit,  utpote  ex  charitate  maxima  proveniens. 
Unde  manifestum  est  quod  passio  Christi  fue- 
rit verum  sacrificium.  Et,  sicut  ipse  postea 
subdit  in  eodem  libro,  cap.  20,  hujus  veri  sacrifi- 
cii multiplicia  variaque  signa  erant  sacrificia  prisca 
Sanctorum,  cum  hoc  unum  per  mulla  figuraretur, 
tanquam  verbis  mullis  res  una  diceretur,  ul  sine  fas- 
tidio multum  commendaretur.  Ul  cum  quatuor  con- 
siderentur in  omni  sacrificio,  ut  Augustinus  dicit  in 
4 de  Trinitate,  cap.  14,  scilicet  cui  offeratur,  a quo 
offeratur , quid  offeratur,  pro  quibus  offeratur; 
idem  ipse  unus  verusque  Mediator  per  sacrificium 
pacis  reconcilians  nos  Deo,  unum  cum  illo  mane- 
ret cui  offerebat,  unum  in  se  faceret  pro  quibus  offe- 
rebat, unus  ipse  esset,  qui  offerebat,  et  quod  offe- 
rebat. 

Ad  primum  ergo  dicendum  quod  licet  ventas 
respondeat  figurae  quantum  ad  aliquid,  non  tamen 
quantum  ad  omnia,  quia  oportet  quod  veritas 
figuram  excedat.  Et  ideo  convenienter  figura  ejus 
sacrificii,  quo  caro  Christi  offertur  pro  nobis,  fuit 
caro  non  hominum,  sed  aliorum  animalium  signi- 
ficantium carnem  Christi,  quae  est  perfectissimum 
sacrificium.  — Primo  quidem  quia  ex  eo  quod  est 
humanae  naturae  caro,  congrue  pro  hominibus  of- 
fertur, et  ab  eis  sumitur  sub  sacramento.  — Se- 
cundo, quia  ex  eo  quod  erat  passibilis  et  mortalis, 
apta  erat  immolationi.  “ Tertio,  quia  per  hoc 
quod  erat  sine  peccato,  efficax  erat  ad  emundanda 
peccata.  — Quarto,  quia  ex  eo  quod  erat  Caro  ip- 
sius offerentis,  erat  Deo  accepta  propter  ineffabi- 
lem charitatem  suam  carnem  offerentis.  Unde  Au- 
gustinus dicit  in  4 de  Trinit.,  cap.  14  : Quid  tam 
congruenter  ab  hominibus  sumeretur  quod  pro  eis 
0 ferretur,  quam  humana  caro,  et  quid  tam  aptum 
huic  immolationi,  quam  caro  mortalis  l et  quid  tam 
mundum  pro  mundandis  vitiis  mortalium,  quam  si- 
ne contagione  carnalis  concupiscentiae  caro  nata  in 
utero,  et  ex  utero  virginali } et  quid  tam  grate  of- 
ferri et  suscipi  posset,  quam  caro  sacrificii  nostri, 
corpus  effectum  Sacerdotis  nostri ) 

Ad  secundum  dicendum  quod  Augustinus  ibi  lo- 
quitur de  sacrificiis  visibilibus  figuralibus  : et 
etiam  ipsa  passio  Christi,  licet  sit  aliquid  signatum 
per  alia  sacrificia  figuralia,  est  tamen  signum  ali- 
cujus  rei  observandae  a nobis,  secundum  illud  I 
Pet.  4,  1 : Christo  igitur  passo  in  carne,  et  vos  ea- 
dem cogitatione  armamini : quia  qui  passus  est  in 
carne,  desiit  a peccatis,  ut  jam  non  hominum  desi- 
deriis (1)  sed  voluntati  Dei,  quod  reliquum  est,  in 
carne  vivat  temporis. 

Ad  tertium  dicendum  quod  passio  Christi  ex 
parte  occidentium  ipsum  fuit  maleficium ; sed  ex 


parte  ipsius  ex  charitate  patientis  fuit  sacrificium. 
Unde  hoc  sacrificium  ipse  Christus  obtulisse  di- 
citur, non  autem  illi  qui  eum  occiderunt. 

Articulus  iv 

Utrum  passio  Christi  operata  sit  nostram  salutem  per 
modum  redemptionis. 

Inf.  quasi.  49  art.  1;  et  2 Seni.,  dist.  19,  art.  2 el  ] ; 
et  Op.  60,  cap.  18. 

Ad  quartum  sic  proceditur.  1.  Videtur  quod 
passio  Christi  non  sit  operata  nostram  salutem  per 
modum  redemptionis.  Nullus  enim  emit  vel  redi- 
mit quod  suum  esse  non  desiit.  Sed  homines  nun- 
quam desierunt  esse  Dei, secundum  illud  Psal.  25, 
1 : Domini  est  terra  el  plenitudo  ejus,  orbis  terra- 
rum et  universi  qui  habitant  in  eo.  Ergo  videtur 
quod  Christus  non  redemerit  nos  sua  passione. 

2.  Praeterea,  sicut  Augustinus  dicit,  1 3 de  Trinit. 
cap.  1 a,  in  prine.,  diabolus  a Christo  justitia  supe- 
randus fuit.  Sed  hoc  exigit  justitia  ut  ille  qui  inva- 
sit dolose  rem  alienam,  debeat  privari  ea,  quia 
fraus  et  dolus  nemini  debet  patrocinari,  ut  etiam 
jura  humana  dicunt,  50,  65,  ff.  pro  Soc.  Cum  er- 
go diabolus  creaturam  Dei,  scilicet  hominem,  do- 
lose deceperit  et  sibi  subjugaverit,  videtur  quod 
non  debuerit  homo  per  modum  redemptionis  ab 
ejus  eripi  potestate. 

3.  Praeterea,  quicumque  emit  aut  redimit  ali- 
quid, pretium  solvit  ei  qui  possidebat.  Sed  Chris- 
tus non  solvit  sanguinem  suum,  qui  dicitur  esse 
pretium  redemptionis  nostrae,  diabolo,  qui  nos 
captivos  tenebat.  Non  ergo  Christus  sua  passione 
nos  redemit. 

— Sed  contra  est  quod  dicitur  1 Petri,  18  : 
Non  corruptibilibus  auro  vel  argento  redempti  estis 
de  vana  vestra  conversatione  paternee  traditionis, 
sed  pretioso  sanguine  quasi  agni  immaculati  et  in- 
contaminati Christi ; et  Galat.  3 dicitur  : Christus 
nos  redemit  de  maledicto  legis,  factus  pro  nobis  ma- 
ledictum. Dicitur  autem  pro  nobis  factus  maledic- 
tum, in  quantum  pro  nobis  passus  est  in  ligno,  ut 
supra  dictum  est,  quaest.  46,  art.  4,  arg.  3.  Ergo 
per  passionem  suam  nos  redemit. 

Respondeo  dicendum  quod  per  peccatum  du- 
pliciter homo  obligatus  erat : — Primo  qui- 
dem servitute  peccati,  quia  qui  facit  peccatum,  ser- 
vus est  peccati,  ut  dicitur  Joan.  8, 34,  et  2 Petri  2, 
19  : A quo  quis  superatus  est,  hujus  servus  est.  Quia 
igitur  diabolus  hominem  superaverat,  inducendo 
eum  ad  peccatum*  homo  servituti  diaboli  addictus 
erat.  — Secundo,  quantum  ad  reatum  poenae,  quo 


Art.  4.  — S.  Script.  : Matth.  20,  28;  Luc.  2,  58,  et  21 
28  ; Rom.  j,  24  ; Ephes,  x,  7,  et  4,  jo;  Gal.  4,  5 ; Ephes, 
1,  7,  et  4,  jo  ; Phil.  2,  7 ; Coloss.  x,  14  ; 1 Timot.  2,  6 • 
Tit.  2,  14 ; i Petr.  i,  18  ; Apoc.  5,  9. 


(x)  Vulgata  non  desideriis  hominum... 

homo  erat  obligatus  secundum  Dei  justitiam  ; et 
hoc  etiam  est  servitus  quaedam,  ad  servitutem 
enim  pertinet  quod  aliquis  patiatur  quod  non  vult, 
cum  liberi  hominis  sit  uti  seipso  ut  vult.  Quia 
igitur  passio  Christi  fuit  sufficiens  et  supera- 
bundans  satisfactio  pro  peccato  et  reatu  poena,- 
generis  humani,  ejus  passio  fuit  quasi  quoddain 
pretium,  per  quod  liberati  sumus  ab  utraque  obli- 
gatione. Nam  ipsa  satisfactio  qua  quis  satisfacit 
sive  pro  se,  sive  pro  alio,  pretium  quoddam  dicitur 
quo  seipsum  vel  alium  redimit  a peccato  et  a poe- 
na, secundum  illud  Dan.  4,  24  : Peccata  lua  elee- 
mosynis redime.  Christus  autem  satisfecit,  non 
quidem  pecuniam  dando  aut  aliquid  hujusmodi, 
sed  dando  id  quod  fuit  maximum,  seipsum  scilicet 
pro  nobis.  Et  ideo  passio  Christi  dicitur  esse 
nostra  redemptio. 

Ad  primum  ergo  dicendum  quod  homo  dicitur 
esse  Dei  dupliciter.  — Uno  modo  in  quantum 
subjicitur  potestati  ejus  : et  hoc  modo  nunquam 
homo  desiit  Dei  esse,  secundum  illud  Daniel.  4, 
22  : Dominatur  excelsus  in  regno  hominum,  el  cui- 
cumque voluerit,  dabit  illud  ,1).  — Alio  modo  per 
unionem  charitatis  ad  eum,  secundum  quod  dici- 
tur Rom.  8,  9:  Si  quis  spiritum  Christi  non  habet, 
hic  non  est  ejus.  Primo  ergo  modo  nunquam  homo 
desiit  esse  Dei,  secundo  vero  modo  desiit  esse 
Dei  per  peccatum.  Et  ideo,  in  quantum  fuit  a pec- 
cato liberatus,  Christo  passo  satisfaciente,  dicitur 
per  passionem  Christi  esse  redemptus. 

Ad  secundum  dicendum  quod  homo  peccando 
obligatus  erat  et  Deo  et  diabolo.  Quantum  enim 
ad  culpam  Deum  offenderat,  et  diabolo  se  subdi- 
derat, ei  consentiens  : unde  ratione  culpae  non 
erat  factus  servus  Dei ; sed  potius  a Dei  servitu- 
te recedens,  diaboli  servitutem  incurrerat,  Deo 
juste  hoc  permittente,  propter  offensam  in  se 
commissam.  Sed  quantum  ad  pcenam,  principaliter 
homo  erat  Deo  obligatus  sicut  summo  judici,  dia- 
bolo autem  tanquam  tortori,  secundum  illud  Mat- 
th.  5,  25  : Ne  forte  tradat  te  adversarius  tuus  (2) 
judici,  et  judex  tradat  te  ministro,  id  est,  angelo 
poenarum  crudeli,  ut  Chrysostomus  dicit  (alius 
auctor,  hom.  11  in  Op.  imperf.,  sub  fin.).  Quam- 
vis igitur  diabolus  injuste,  quantum  in  ipso  erat, 
hominem  sua  fraude  deceptum  sub  servitute  tene- 
ret et  quantum  ad  culpam,  et  quantum  ad  poe- 
nam ; justum  tamen  erat  hoc  hominem  pati,  Deo 
permittente  hoc  quantum  ad  culpam,  et  ordinante 
quantum  ad  poenam.  Et  ideo  per  respectum  ad 
Deum  justitia  exigebat  quod  homo  redimeretur, 
non  autem  per  respectum  ad  diabolum. 

Ad  tertium  dicendum  quod  quia  redemptio  re- 
quirebatur ad  hominis  liberationem  per  respectum 
ad  Deum,  non  autem  per  respectum  ad  diabo- 


(1'  Vulgata  : Scias  quod  dominetur  Excelsus  super  regnum 
hominum,  et  cuicumque  voluerit  det  illud. 

(2)  In  Vulgata  deest  tuus. 


Ium,  non  erat  pretium  solvendum  diabolo,  sed 
Deo.  Et  ideo  Christus  sanguinem  suum,  qui  est 
pretium  nostrae  redemptionis,  non  dicitur  obtulis- 
se diabolo,  sed  Deo. 

Articulus  v 

Utrum  esse  Redemptorem  sit  proprium  Christi. 

3 Sent.,  dist.  19,  art  7,  quast.  2. 

Ad  quintum  sic  proceditur.  1.  Videtur  quod 
esse  Redemptorem,  non  sit  proprium  Christi.  Di- 
citur enim  Psal.  30,  6 : Redemisti  me,  Domine, 
Deus  veritatis.  Sed  esse  Dominum  Deum  verita- 
tis, convenit  toti  Trinitati.  Non  ergo  est  proprium 
Christi. 

2.  Praeterea,  ille  dicitur  redimere  qui  dat  pre- 
tium redemptionis.  Sed  Deus  Pater  dedit  Filium 
suum  redemptionem  pro  peccatis  nostris,  secun- 
dum illud  Psalmi  1 10,  9 : Redemptionem  misit  Do- 
minus populo  suo.  Glossa  (interi.  Aug.),  id  est, 
Christum , qui  dat  redemptionem  captivis.  Ergo  non 
solum  Christus,  sed  etiam  Deus  Paternos  redemit. 

1.  Praeterea,  non  solum  passio  Christi,  sed 
etiam  aliorum  sanctorum  proficua  fuit  ad  nostram 
salutem,  secundum  illud  Coloss.  1,  24  : Gaudeo 
in  passionibus  meis  (1)  pro  vobis,  el  adimpleo  ea 
qua : desunt  passionum  Christi  in  carne  mea  pro 
corpore  ejus,  quod  est  Ecclesia.  Ergo  non  solum 
Christus  debet  dici  Redemptor,  sed  etiam  alii 
sancti. 

— Sed  contra  est  quod  dicitur  Galat.  3,  13  : 
Christus  nos  redemit  de  maledicto  legis,  factus  pro 
nobis  maledictum.  Sed  solus  Christus  factus  est 
pro  nobis  maledictum.  Ergo  solus  Christus  de- 
bet dici  noster  redemptor. 

Respondeo  dicendum  quod  ad  hoc  quod  aliquis 
redimat,  duo  requiruntur,  scilicet  actus  solu- 
tionis et  pretium  solutum.  Si  enim  aliquis  solvat 
pro  redemptione  alicujus  rei  pretium,  quod  non 
est  suum,  sed  alterius,  ipse  non  dicitur  redimere 
principaliter,  sed  magis  ille  cujus  est  pretium. 
Pretium  autem  redemptionis  nostrae  est  sanguis 
Christi,  vel  vita  ejus  corporalis,  quae  est  in  san- 
guine, quam  ipse  Christus  exsolvit.  Unde  utrum- 
que istorum  ad  Christum  pertinet  immediate,  in 
quantum  est  homo,  sed  ad  totam  Trinitatem  sicut 
ad  causam  primam  et  remotam,  cujus  erat  et  ipsa 
vita  Christi,  sicut  primi  auctoris,  et  a qua  inspira- 
tum fuit  ipsi  homini  Christo,  ut  pateretur  pro  no- 
bis. Et  ideo  esse  immediate  Redemptorem, 
proprium  est  Christi,  in  quantum  est  homo; 

Art.  5.  — Titulus  ut  sonat  sumendus  est;  ita  quod 
Christus  sumitur,  ut  distinguitur  a Patre  et  Spiritu  Sancto 
et  ab  aliis  sanctis.  Et  est  sernto  de  redemptione  univer- 
sali humani  generis,  quam  dictum  est  in  prajcedenti  art. 
esse  effectum  passionis  Christi. 

(1)  In  Vulgata  deest  meis. 


QU/EST.  XLIX. 

quamvis  ipsa  redemptio  possit  attribui  toti 
Trinitati  sicut  primae  causae. 

Ad  primum  ergo  dicendum  quod  Glossa  (vetus 
et  manuscripta)  hoc  sic  exponit  : Tu,  Domine , 
Deus  veritatis,  redemisti  me  in  Christo  clamante  : 
In  manus  luas,  Domine,  commendo  spiritum  meum : 
Et  sic  redemptio  immediate  pertinet  ad  hominem 
Christum,  principaliter  autem  ad  Deum. 

Ad  secundum  dicendum  quod  pretium  redemptio- 
nis nostrae  homo  Christus  solvit  immediate, 
sed  de  mandato  Patris,  sicut  primordialis  aucto- 
ris. 

Ad  tertium  dicendum  quod  passiones  sanctorum 
proficiunt  Ecclesiae,  non  quidem  per  modum  re- 
demptionis, sed  per  modum  exempli  et  exhorta- 
tionis, secundum  illud  ? ad  Corinth.  i,  6 : Sive 
tribulamur  pro  vestra  exhortaiione  et  salute. 

Articulus  vi 

Utrum  passio  Christi  operata  sit  nostram  salutem  per 
modum  eflicientiae. 

/«/. , quast.  49,  art.  i,  cor,,.  ; et  Op.  2,  cap.  j-S,  fm.  ; 
et  ad  Rom.  4,  fin. ; et  1 Cor.  7. 

Ad  sextum  sic  proceditur.  1.  Videtur  quod  pas- 
sio Christi  non  sit  operata  nostram  salutem  per 
modum  efficientiae.  Causa  enim  efficiens  nostrae 
salutis  est  magnitudo  divinae  virtutis,  secundum 
illud  Isa,  59,  1 : Ecce  non  est  abbreviala  manus 
ejus,  ut  salvare  non  possit  (1).  Christus  autem  cru- 
cifixus est  ex  infirmitate , ut  dicitur  2 ad  Corinth. 
15,  4.  Non  ergo  passio  Christi  efficienter  operata 
est  nostram  salutem. 

2.  Praeterea,  nullum  agens  corporale  efficienter 
agit  nisi  per  contactum  : unde  etiam  et  Christus 
tangendo  mundavit  leprosum,  ut  ostenderet  carnem 
suam  salutiferam  virtutem  habere,  sicut  Chrysosto- 
mus  dicit  (implic.  hom.  26  in  Matth.,  et  auctor 
Op.  imp.,  hom.  22,  et  Cyrill.,  lib.  4 in  Joan., 
sup.  illud  : Nisi  manducaveritis , etc.).  Sed  passio 
Christi  non  potuit  contingere  omnes  homines. 
Ergo  non  potuit  efficienter  operari  salutem  om- 
nium hominum. 

3-  Praeterea,  non  videtur  ejusdem  essq.  operari 
per  modum  meriti  et  per  modum  efficienti®  : quia 
ille  qui  meretur,  expectat  effectum  ab  alio.  Sed 
passio  Christi  operata  est  nostram  salutem  per 
modum  meriti.  Non  ergo  per  modum  efficien- 
ti®. 

— Sed  contra  est  quod  dicitur  1 ad  Corinth. 

1,  18,  quod  verbum  crucis  his  qui  salvi  fiunt , est 
virtus  Dei  (2).  Sed  virtus  Dei  efficienter  operatur 
nostram  salutem.  Ergo  passio  Christi  in  cruce 
efficienter  operata  est  nostram  salutem. 


(1)  Vulgata  :...  Manus  Domini  ut  salvare  nequeat. 

(2)  Vulgata  :...  Dei  virtus  est. 

espondeo  dicendum  quod  duplex  est  efficiens: 
principale,  et  instrumentale.  — Efficiens 
quidem  principale  human®  salutis  est  Deus. 
— Quia  vero  humanitas  Christi  est  divinitatis  ins- 
trumentum, ut  supra  dictum  est,  qu®st.  45,  art. 

2,  ideo  ex  consequenti  omnes  actiones  et  passio- 
nes Christi  instrumentaliter  operantur  in  virtu- 
te divinitatis  ad  salutem  humanam.  Et  secundum 
hoc  passio  Christi  efficienter  causat  salutem 
humanam. 

Ad  primum  ergo  dicendum  quod  passio  Christi 
relata  ad  Christi  carnem  congruit  infirmitati  as- 
sumpt®  ; relata  vero  ad  divinitatem  consequitur 
ex  ea  infinitam  virtutem,  secundum  illud  i ad 
Cor.  1,  25  : Quod  infirmum  est  Dei,  fortius  est 
hominibus,  quia  scilicet  ipsa  infirmitas  Christi,  in 
quantum  est  Dei,  habet  virtutem  excedentem  om- 
nem virtutem  humanam. 

Ad  secundum  dicendum  quod  passio  Christi, 
licet  sit  corporalis,  habet  tamen  spiritualem  virtu- 
tem ex  divinitate  unita  : et  ideo  per  spiritualem 
contactum  efficaciam  sortitur,  scilicet  per  fidem  et 
fidei  sacramentum,  secundum  illud  Apostoli,  Rom. 

3,  25  : Quem  proposuit  Deus  propitiatorem  (i)  per 
fidem  in  sanguine  ipsius. 

Ad  tertium  dicendum  quod  passio  Christi,  secun- 
dum quod  comparatur  ad  divinitatem  ejus,  agit 
per  rrodum  efficienti®;  in  quantum  vero  compara- 
tur ad  voluntatem  anim®  Christi,  agit  per  modum 
meriti;  secundum  vero  quod  consideratur  in  ipsa 
carne  Christi,  agit  per  modum  satisfactionis,  in 
quantum  per  eam  liberamur  a reatu  poen®  ; per 
modum  vero  redemptionis,  in  quantum  per  eam 
liberamur  a servitute  culp®  : per  modum  autem 
sacrificii,  ">n  quantum  per  eam  reconciliamur  Deo, 
ut  infra  dicetur,  qu®st.  seq.,  art.  4. 

QUAESTIO  XLIX 

de  effectibus  passionis  Christi. — In  sex  articulos 
divisa. 

Deinde  considerandum  est  de  ipsis  effectibus 
passionis  Christi  ; et  circa  hoc  qu®runtur  sex  : 
i°  utrum  per  passionem  Christi  s-imus  liberati  a 

Questio  49.  — Cum  passio  Christi  potissimum  opere- 
tur per  modum  meriti  et  satisfactionis,  nihil  aliud  est 
quaerere  effectus  illius  passionis,  quam  quaerere  quid 
Christus  sua  passione  meruerit,  aut  pro  quibus  personis, 
vel  pro  qua  re  satisfecerit.  In  hac  qusestione  sex  continen- 
tur effectus  passionis  Cnristi  : 1.  Liberatio  a peccato; 

2.  Liberatio  a potestate  Diaboli;  3.  Liberatio  a pcena 
peccati;  4.  Reconciliatio  cum  Deo,  prout  passio  fuit 
sacrificium  Deum  placans;  5.  Apertio  Januas  coelestis; 

6.  Exaltatio  ipsius  Christi  — Omnes  autem  conclusiones 
inteliige  in  tali  sensu  quod  passio  Christi  sit  causa  uni- 
versalis quae  sit  sufficiens  ad  hos  omnes  effectus,  quos 
tamen  ut  actu  operetur,  debet  applicari  per  sacramenta 
et  bona  opera. 

Definit.  Eccles.,  de  effectibus  Passionis  Christi,  pro  prx- 
scnti  quaestione.  — Symbola  dicentia  : Qui  propter  nos- 
(1)  Vulgata  : Propitiationem . 


DE  EFFECTIBUS 

peccato ; 20  utrum  per  eam  simus  liberati  a po- 
testate diaboli ; 30  utrum  per  eam  simus  liberati  a 
reatu  poenae  ; 40  utrum  per  eam  simus  Deo  recon- 
ciliati; Rutrum  per  eam  sit  nobis  aperta  janua 
coeli;  6°  utrum  per  eam  Christus  adeptus  sit  exal- 
tationem. 

Articulus  primus 

Utrum  per  passionem  Christi  simus  liberati  a peccato. 

7 Sent. , dist.  19,  art.  1 . 

Ad  primum  sic  proceditur.  1.  Videtur  quod 
per  passionem  Christi  non  simus  liberati  a pecca- 
to. Liberare  enim  a peccato  est  proprium  Dei, 
secundum  illud  Isa.  43,  25  : Ego  sum  qui  deleo 
iniquitates  luas  propter  me.  Christus  autem  non  est 
passus  secundum  quod  Deus,  sed  secundum  quod 
homo.  Ergo  per  passionem  Christi  non  sumus  li- 
berati a peccato. 

2.  Praeterea,  corporale  non  agit  in  spirituale. 

tram  salutem...  crucifixus, passus, etc. — Symbol.  Athanas.: 
qui  passus  est  pro  salute  nostra.  — Symbol.  Concit.  Tolct. 
XI,  versus  finem,  queest.  1,  pag. 6.  — Decret.  Eugen.  IV  pro 
Jacobitis,  supra, queest.  15,  art.  1,  pag.  loy  — Constit.  Pau- 
li IV,  contra  Socinianos,  supra,  queest.  2,  art.  2.  pag.  22.  — 
Concit.  Valent.  (855)  contra  errores  Joan.  Scoti:  Can.  4. 
Item  de  redemptione  sanguinis  Christi,  propter  ni- 
mium errorem,  qui  de  hac  causa  exortus  est,  ita  ut 
quidam,  sicut  eorum  scripta  indicant,  etiam  pro  illis  im- 
piis, qui  a mundi  exordio  usque  ad  passionem  Domini  in 
sua  impietate  mortui  asterna  damnatione  puniti  sunt,  effu- 
sum eum  definiant,  contra  illud  propheticum  : « Ero  mors 
tua,  o mors,  ero  morsus  tuus,  inferne»  : illud  nobis  sim- 
pliciter et  fideliter  tenendum  ac  docendum  placet,  juxta 
evangelicam  et  apostolicam  veritatem,  quod  pro  illis  hoc 
datum  pretium  teneamus,  de  quibus  ipse  Dominus  noster 
dicit:  « Sicut  Moyses  exaltavit  serpentem  in  deserto,  ita 
exaltari  oportet  Filium  hominis,  ut  omnis,  qui  credit  in 
ipso,  non  pereat,  sed  habeat  vitam  asternam.  Sic  enim 
Deus  dilexit  mundum,  ut  Filium  suum  unigenitum  daret 
ut  omnis,  qui  credit  in  eum,  non  pereat,  sed  habeat  vitam 
aeternam  ».  Et  apostolus  : « Christus,  inquit,  semel  obla- 
tus est  ad  multorum  exhaurienda  peccata  ».  Porro  capi- 
tula quatuor,  qux  a consilio  fratrum  nostrorum  minus 
prospecte  suscepta  sunt,  propter  inutilitatem  vel  etiam 
noxietatem,  et  errorem  contrarium  veritati  : sed  et  alia 
XIX  syllogismis  ineptissime  conclusa  et,  licet  jactetur 
nulla  sxculari  litteratura  nitentia,  in  quibus  commentum 
diaboli,  potius  quam  argumentum  aliquod  fidei  depre- 
henditur, a pio  auditu  fidelium  penitus  explodimus,  et  ut 
talia  et  similia  caveantur  per  omnia,  auctoritate  Spiritus 
Sancti  interdicimus:  novarum  etiam  rerum  introductores 
ne  districtius  feriantur,  castigandos  esse  censemus.  — 
Concit.  Trident.  sess.  5,  cap.  j,  supra,  queest.  19,  art.  4, 
p.  1 J9 ;sess.  6,  cap.  2,  supra  queest.  i,art.  4,  pag.14  ; cap.  7 
supra  queest.  19,  art.  4,  pag.  179  ; cap.  16  supra  queest.  19  j 
art.  4,  pag.  140. 

Art.  x.  — Titulus  intelligitur  de  liberatione  per  pas- 
sionem Christi  ut  causam,  non  qualemcumque,  sed  pro- 
priam, ut  patet  ex  ultimo  argumento.  — Adverte  quod 
cum  passio  Christi  dicitur  causa  propria  remissionis  pec- 
catorum, intelligitur  ita  propria,  quod  sola  ipsa  est  per 
quam  veniam  consequimur  peccatorum  omnes  praeteriti 
praesentes  et  futuri  : sine  fide  enim  passionis  Christi  ex- 
plicite  vel  implicite,  impossibile  est  secundum  potentiam 
ordinariam,  hominem  remissionem  peccatorum  consequi. 


Sed  passio  Christi  est  corporatis  : peccatum  autem 
non  est  nisi  in  anima,  quae  est  spiritualis  creatura. 
Ergo  passio  Christi  non  potuit  nos  emundare  a 
peccato. 

3.  Praeterea,  nullus  potest  liberari  a peccato 
quod  nondum  commisit,  sed  quod  in  posterum  est 
commissurus.  Cum  igitur  multa  peccata  post 
Christi  passionem  sint  commissa,  et  tota  die  com- 
mittantur, videtur  quod  per  passionem  Christi  non 
simus  liberati  a peccato. 

4.  Praeterea,  posita  causa  sufficienti,  nihil  aliud 
requiritur  ad  effectum  inducendum.  Requiruntur 
autem  adhuc  alia  ad  remissionem  peccatorum, 
scilicet  baptismus  et  poenitentia.  Ergo  videtur 
quod  passio  Christi  non  sit  sufficiens  causa  remis- 
sionis peccatorum. 

5.  Praeterea,  Proverb.  10,  12,  dicitur  : Univer- 
sa delicta  operit  charilas;  et  Act.  1 5 dicitur  : Per 
misericordiam  et  fidem  purgantur  peccata  (1).  Sed 
multa  sunt  alia  de  quibus  habemus  fidem,  et 
quae  sunt  provocativa  charitatis.  Ergo  passio 
Christi  non  est  propria  causa  remissionis  peccato- 
rum. 

— Sed  contra  est  quod  dicitur  Apoc.  1,5:  Di- 
lexil  nos,  et  lavil  nos  a peccatis  nostris  in  sanguine 
suo. 

Respondeo  dicendum  quod  passio  Christi  est 
propria  causa  remissionis  peccatorum  tri- 
pliciter. — Primo  quidem  per  modum  provocan- 
tis ad  charitatem,  quia,  ut  Apostolus  dicit  Roman. 
5,8;  Commendat  Deus  suam  charitatem  in  nobis, 
quoniam  cum  adhuc  inimici  essemus,  Christus  pro 
nobis  mortuus  est.  Per  charitatem  autem  consequi- 
mur veniam  peccatorum,  secundum  illud  Luc.  7, 
47  : Dimissa  sunt  ei  (2)  peccata  multa,  quoniam  di- 
lexit mullum.—  Secundo,  passio  Christi  causat  re- 
missionem peccatorum  per  modum  redemptionis. 
Quia  enim  ipse  est  caput  nostrum,  per  passionem 
suam,  quam  ex  charitate  et  obedientia  sustinuit, 
liberavit  nos  tanquam  membra  sua  a peccatis, 
quasi  per  pretium  suae  passionis ; sicut  si  homo 
per  aliquod  opus  meritorium  quod  manu  exerceret, 
redimeret  se  a peccato  quod  pedibus  commisisset. 
Sicut  enim  naturale  corpus  est  unum  ex  membro- 
rum diversitate  consistens,  ita  tota  Ecclesia,  quae 
est  mysticum  corpus  Christi,  computatur  quasi  una 
persona  cum  suo  capite,  quod  est  Christus.  — 
Tertio,  per  modum  efficientiae,  in  quantum  caro 
secundum  quam  Christus  passionem  sustinuit,  est 
instrumentum  divinitatis,  ex  quo  ejus  passiones  et 
actiones  operantur  in  virtute  divina  ad  expellen- 
dum peccatum. 

Ad  primum  ergo  dicendum  quod  licet  Christus 
non  sit  passus,  secundum  quod  Deus,  tamen  caro 
ejus  est  divinitatis  instrumentum;  et  ex  hoc  passio 


(1)  Vulgata,  vers.  9,  fide  purificans  corda  eorum,  tantum. 

(2)  Vulgata  : Remittuntur  ei. 

ejus  habet  quamdam  divinam  virtutem  dimittendi 
peccata,  ut  dictum  est  in  corpore. 

Ad  secundum  dicendum  quod  passio  Christi, 
licet  sit  corporalis,  sortitur  tamen  quamdam  spiri- 
tualem virtutem  ex  divinitate,  cui  caro  ejus  unita 
est  ut  instrumentum  : secundum  quam  quidem  vir- 
tutem passio  Christi  est  causa  remissionis  pecca- 
torum. 

Ad  terlium  dicendum  quod  Christus  sua  passio- 
ne nos  a peccatis  liberavit  causaliter,  id  est,  ins- 
tituens causam  nostrae  liberationis,  ex  qua  possent 
quaecumque  peccata  quandoque  remitti,  vel  prae- 
terita, vel  praesentia,  vel  futura  ; sicut  si  medicus 
faciat  medicinam  ex  qua  possint  quicumque  morbi 
sanari  etiam  in  futurum. 

Ad  quartum  dicendum  quod  quia  passio  Christi 
praecessit  ut  causa  quaedam  universalis  remissio- 
nis peccatorum,  sicut  dictum  est  in  corp.  art.,  ne- 
cesse  est  quod  singulis  adhibeatur  ad  deletionem 
propriorum  peccatorum.  Hoc  autem  fit  per  bap- 
tismum et  poenitentiam,  et  alia  sacramenta,  quae 
habent  virtutem  ex  passione  Christi,  ut  infra  pa- 
tebit quaest.  62,  art.  $. 

Ad  quintum  dicendum  quod  etiam  per  fidem  ap- 
plicatur nobis  passio  Christi  ad  percipiendum 
fructum  ipsius,  secundum  illud  Rom.  3,  25  : Quem 
proposuit  Deus  propitiatorem  (1)  per  fidem  in  san- 
guine ejus.  Fides  autem,  per  quam  a peccato  mun- 
damur, non  est  fides  informis  quae  potest  esse 
etiam  cum  peccato,  sed  est  fides  formata  per  cha- 
ritatem,  ut  sic  passio  Christi  nobis  applicetur  non 
solum  quantum  ad  intellectum,  sed  etiam  quantum 
ad  effectum.  Et  per  hunc  etiam  modum  peccata 
dimittuntur  ex  virtute  passionis  Christi. 

Articulus  11 

Utrum  per  passionem  Christi  simus  liberati  a potestate 
diaboli. 

2 Sent.,  dist.  19,  art.  2,  et  3,  dist.  19,  art.  2 ; et  Ver.  quasi. 

29,  art.  7,  ad  9 ,-  et  Opusc . 60,  cap.  18;  et  Heb.  2,  lect.  4. 

Ad  secundum  sic  proceditur.  1.  Videtur  quod 
per  passionem  Christi  non  simus  liberati  a potes- 
tate diaboli.  Ille  enim  non  habet  potestatem  super 
aliquos,  in  quibus  nihil  sine  permissione  alterius 
facere  potest.  Sed  diabolus  nunquam  potuit  aliquid 
in  nocumentum  hominum  facere,  nisi  ex  permis- 
sione divina,  sicut  patet  Job  1 et  2,  quod  potestate 
divinitus  accepta,  eum  primo  in  rebus,  et  postea 
in  corpore  laesit;  et  similiter  Matth.  8 dicitur  quod 
daemones,  nisi  Christo  concedente,  non  potuerunt 
in  porcos  intrare.  Ergo  diabolus  nunquam  habuit 
in  hominibus  potestatem  : et  ita  per  passionem 
Christi  non  sumus  liberati  a potestate  diaboli. 

2.  Praeterea,  diabolus  potestatem  suam  in  homi- 
nes exercet,  tentando  et  corporaliter  vexando.  Sed 

haec  adhuc  in  hominibus  operatur  post  Christi 
passionem.  Ergo  non  sumus  per  passionem  Christi 
ab  ejus  potestate  liberati. 

3.  Praeterea,  virtus  passionis  Christi  in  perpe- 
tuum durat,  secundum  illud  Hebr.  10,  14  : Una 
oblatione  consummavit  sanclificatos  in  sempiternum: 
similiter  etiam  ubique  extenditur.  Sed  liberatio  a 
potestate  diaboli  nec  est  ubique,  quia  in  multis 
partibus  mundi  adhuc  sunt  idololatrae  ; nec  etiam 
erit  semper,  quia  tempore  Antichristi  maxime  suam 
potestatem  exercebit  diabolus  in  hominum  nocu- 
mentum; de  quo  dicitur  2 ad  Thess.  2,  9,  quod 
ejus  adventus  erit  secundum  operationem  Satanas  in 
omni  virtute,  et  signis,  et  prodigiis  mendacibus,  et 
in  omni  seductione  iniquitatis.  Ergo  videtur  quod 
passio  Christi  non  sit  causa  liberationis  humani 
generis  a potestate  diaboli. 

— Sed  contra  est  quod  Dominus  dicit  Joan. 
12,  31,  imminente  passione  : Nunc  princeps  hujus 
mundi  ejicietur  foras  ; et  ego  si  exaltatus  fuero  a 
terra,  omnia  trahamad  meipsum.  Est  autem  exalta- 
tus a terra  per  crucis  passionem.  Ergo  per  eam 
diabolus  est  a potestate  hominum  ejectus. 

Respondeo  dicendum  quod  circa  potestatem 
quam  diabolus  in  homines  exercebat  ante 
Christi  passionem,  tria  sunt  consideranda.  — Pri- 
mum quidem  ex  parte  hominis,  qui  suo  peccato 
meruit  ut  in  potestatem  traderetur  diaboli,  per  cu- 
jus tentationem  fuerat  superatus.  — Aliud  autem 
est  ex  parte  Dei,  quem  homo  peccando  offende- 
rat, qui  per  suam  justitiam  hominem  reliquerat  po- 
testati diaboli.  — Tertium  est  ex  parte  diaboli, 
qui  sua  nequissima  voluntate  hominem  a con- 
secutione salutis  impediebat.  Quantum  ergo 
ad  primum,  homo  est  a potestate  diaboli 
liberatus  per  passionem  Christi,  in  quan- 
tum passio  Christi  est  causa  remissio- 
nis peccatorum.  — • Quantum  autem  ad  se- 
cundum dicendum  quod  passio  Christi  nos 
a potestate  diaboli  liberavit,  in  quantum  nos 
Deo  reconciliavit,  ut  infra  dicetur,  art.  4 huj. 
quaest.  — Quantum  vero  ad  tertium,  passio 
Christi  nos  a diabolo  liberavit,  in  quantum  in 
passione  Christi  excessit  modum  potestatis 
sibi  traditae  a Deo,  machinando  in  mortem  Chris- 
ti, qui  non  habebat  meritum  mortis  cum  esset  abs- 
que peccato.  Unde  Augustinus  dicit  in  13  de  Tri- 
n i t . , cap.  14,  in  prine.  ‘.Justitia  Christi  victus  est 
diabolus  ; quia  cum  in  eo  nihil  morte  dignum  inve- 
niret, occidit  eum  tamen.  Et  utique  justum  est  ut 
debitores  quos  tenebat,  liberi  dimittantur,  in  eum 
credentes,  quem  sine  ullo  debito  occidit. 

Ad  primum  ergo  dicendum  quod  non  dicitur  sic 
diabolus  in  homines  potestatem  habuisse,  quasi 
posset  eis  nocere,  Deo  non  permittente  ; sed  quia 
juste  permittebatur  nocere  hominibus,  quos  ten- 
tando ad  suum  consensum  perduxerat. 

Ad  secundum  dicendum  quod  diabolus  etiam 


(1)  Vulgata  : propitiationem. 

nunc  potest  quidem  Deo  permittente  homines  ten- 
tare  quantum  ad  animam,  et  vexare  quantum  ad 
corpus;  sed  tamen  praeparatum  est  homini  reme- 
dium ex  passione  Christi,  quo  se  potest  tueri  con- 
tra hostis  impugnationes,  ne  deducatur  in  interi- 
tum mortis  aeternae  : et  quicumque  ante  passio- 
nem Christi  diabolo  resistebant,  per  fidem  passio- 
nis Christi  hoc  facere  poterant,  licet  passio- 
ne Christi  nondum  peracta.  Quantum  autem  ad 
aliquid,  nullus  poterat  diaboli  manus  evadere,  ut 
scilicet  non  descenderet  in  infernum,  a quo  post 
passionem  Christi  se  possunt  homines  ejus  virtute 
tueri. 

Ad  tertium  dicendum  quod  Deus  permittit  dia- 
bolo posse  decipere  homines  in  certis  personis, 
temporibus  et  locis,  secundum  occultam  rationem 
judiciorum  suorum;  semper  tamen  per  passionem 
Christi  est  paratum  hominibus  remedium  se  tuendi 
contra  nequitias  daemonum,  etiam  tempore  Anti- 
christi.  Sed  si  aliqui  hoc  remedio  uti  negligant,  nil 
deperit  efficaciae  passionis  Christi. 

Articulus  m 

Utrum  per  passionem  Christi  homines  sint  libsrati  a poena 
peccati. 

Inf. , quast.  32,  ari.  3,  corp .,  et  quast.  S6,  art.  4 , ad  3 ; 

tt  3 Sent.,  dist.  39,  art.  3;  et  Ver.  quast.  29,  art.  7, 

ad  9. 

Ad  tertium  sic  proceditur.  1.  Videtur  quod 
per  passionem  Christi  non  sint  homines  liberati  a 
poena  peccati.  Praecipua  enim  poena  peccati  est 
aeterna  damnatio.  Sed  illi  qui  damnati  erant  in  in- 
ferno pro  suis  peccatis  non  sunt  per  Christi  pas- 
sionem liberati,  quia  in  inferno  nulla  est  redemp- 
tio. Ergo  videtur  quod  passio  Christi  non  liberavit 
homines  a poena  peccati. 

2.  Praeterea,  illis  qui  suntliberati  a reatu  poenae, 
non  est  aliqua  poena  injungenda.  Sed  pcenitentibus 
injungitur  poena  satisfactoria.  Non  ergo  per  pas- 
sionem Christi  sunt  homines  liberati  a reatu  poe- 
nae. 

?•  Praeterea,  mors  est  poena  peccati,  secundum 
illud  Rom.  6,  23  : Stipendia  peccati  mors.  Sed  ad- 
huc post  passionem  Christi  homines  moriuntur. 

Art.  Ex  hoc  non  sequitur.sicut  Protestantes  volunt, 
satisfactiones  nostras  tolli,  vel  per  eas  passioni  Christi 
derogari.  Ipse  enim  non  sic  pro  nobis  passus  est,  ut  nos 
salutem  consequamur  otiando ; sed  ut  salvemur  ei  com-  j 
patiendo,  et  secundum  infirmitatis  vires  ab  ipso  adjutas  'I 
satisfaciendo.  Dicit  enim  Apostolus  quod  si  compatimur  i 
et  conglorificabimur.  - ln  corp.  art.  nota  quod  liberatio  ' 
primo  modo  respicit  poenam  temporalem  sive  hic,  sive 
in  alia  vita  debitam  : liberatio  vero,  secundo  modo,  res-  | 
picit  pcenam  asternam  a qua  per  passionem  Christi  libe-  j 
ramur  dum  a servitute  peccati  originalis  et  mortalis  redi- 
mimur. Utrique  siquidem  peccato  debetur  poena  seterna : I 
sed  ablato  tam  originali  quam  mortali  peccato,  tollitur 
ex  consequenti  reatus  asternas  pcenae,  peccatum  con-  j 
comitans. 


Ergo  per  passionem  Christi  non  sunt  homines  li- 
berati a reatu  poenae. 

— Sed  contra  est  quod  dicitur  Isa.  53,4:  Vere 
languores  nostros  ipse  tulit,  et  dolores  nostros  ipse 
portavit. 

Respondeo  dicendum  quod  per  passionem 
Christi  liberati  sumus  a reatu  poenae  du- 
pliciter:— Uno  modo  directe,  in  quantum  scilicet 
passio  Christi  fuit  sufficiens  et  superabundans  sa- 
tisfactio pro  peccatis  totius  humani  generis  : exhi- 
bita autem  satisfactione  sufficienti,  tollitur  reatus 
poenae.  — Alio  modo  indirecte,  in  quantum  sci- 
licet passio  Christi  est  causa  remissionis  peccati, 
in  quo  fundatur  reatus  poenae. 

Ad  primum  ergo  dicendum  quod  passio  Christi 
sortitur  effectum  suum  in  illis  quibus  applicatur  per 
fidem  et  charitatem,  et  per  fidei  sacramenta.  Et 
ideo  damnati  in  inferno,  qui  praedicto  modo  pas- 
sioni Christi  non  conjunguntur,  effectum  ejus  per- 
cipere non  possunt. 

Ad  secundum  dicendum  quod,  sicut  supra  dic- 
tum est,  art.  1 huj.  quaest.  ad  4,  ad  hoc  quod  con- 
sequamur effectum  passionis  Christi,  oportet  nos 
ei  configurari.  Configuramur  autem  ei  in  baptismo 
sacramentaliter  secundum  illud  Rom.  6,  4 : Con- 
sepulli  sumus  (1)  ei  per  baptismum  in  mortem.  Un- 
de baptizatis  nulla  poena  satisfactoria  imponitur, 
quia  sunt  totaliter  liberati  per  satisfactionem 
Christi.  Quia  vero  Christus  semel  tantum  pro  pec- 
catis nostris  mortuus  est,  ut  dicitur  1 Petr.  3,  18, 
ideo  non  potest  homo  secundo  configurari  morti 
Christi  per  sacramentum  baptismi.  Unde  oportet 
quod  illi  qui  post  baptismum  peccant,  configuren- 
tur Chrsto  patienti  per  aliquid  poenalitatis  vel  pas- 
sionis, quam  in  se  ipsis  sustineant ; quae  tamen 
multo  minor  sufficit  quam  esset  condigna  peccato, 
cooperante  satisfactione  Christi. 

Ad  tertium  dicendum  quod  satisfactio  Christi 
habet  effectum  in  nobis,  in  quantum  incorporamur 
ei,  ut  membra  suo  capiti,  sicut  supra  dictum  est, 
art.  1 huj.  quaest.  Membra  autem  oportet  capiti 
conformari.  Et  ideo  sicut  Christus  primo  quidem 
habuit  gratiam  in  anima  cum  passibilitate  corpo- 
ris, et  per  passionem  ad  gloriam  immortalitatis 
pervenit,  ita  et  nos,  qui  sumus  membra  ejus,  per 
passionem  ipsius  liberamur  quidem  a reatu  cujus- 
libet  poenae,  ita  tamen  quod  primo  recipiamus  in 
anima  spiritum  adoptionis  filiorum,  quo  ascribi- 
mur ad  haereditatem  gloriae  immortalis,  adhuc 
corpus  passibile  et  mortale  habentes;  postmodum 
vero  configurati  passionibus,  et  morti  Christi,  in 
gloriam  immortalem  perducimur,  secundum  illud 
Apostoli,  Rom.  8,  17  : S;  filii  et  haeredes , haeredes 
quidem  Dei,  cohaeredes  autem  Christi,  si  tamen  com- 
patimur, ut  et  conglorificemur. 


(1)  Vulgata  :... 


sumus  cum  illo. 


QUyEST.  XLIX.  DE  EFFECTIBUS  PASSIONIS  CHRISTI 

Articulus  iv 

Utrum  per  passionem  Christi  simus  Deo  reconciliati. 


Stip.,  qu  est.  47,  art.  4,  corp.;  et  p Setit .,  dist.  19,  art.  p, 
quast.  1 ; et  Op.  60 , cap.  10. 

Ad  quartum  sic  proceditur.  1.  Videtur  quod 
per  passionem  Christi  non  simus  Deo  reconciliati. 
Reconciliatio  enim  non  habet  locum  inter  amicos. 
Sed  Deus  semper  dilexit  nos  secundum  illud  Sap. 
11,  25  : Diligis  omnia  quev  sunt , el  nihil  odisti  eo- 
rum quee  fecisti.  Ergo  passio  Christi  non  reconci- 
liavit nos  Deo. 

2.  Praeterea,  non  potest  idem  esse  principium, 
et  effectus  : nnde  gratia,  quae  est  principium  me- 
rendi, non  cadit  sub  merito.  Sed  dilectio  Dei  est 
principium  passionis  Christi,  secundum  illud  Joan. 
3,  16  : Sic  Deus  dilexit  mundum  ut  Filium  suum 
unigenitum  daret.  Non  ergo  videtur  quod  per  pas- 
sionem Christi  simus  reconciliati  Deo,  ita  quod  de 
novo  nos  amare  inciperet. 

3.  Praeterea,  passio  Christi  impleta  est  per  ho- 
mines Christum  occidentes,  qui  ex  hoc  graviter 
Deum  offenderunt.  Ergo  passio  Christi  est  magis 
causa  indignationis  quam  reconciliationis  Dei. 

— Sed  contra  est  quod  Apostolus  dicit  Rom. 
5,  10  : Reconciliati  sumus  Deo  per  mortem  Filii 
ejus. 

Respondeo  dicendum  quod  passio  Christi  est 
causa  reconciliationis  nostrae  ad  Deum 
dupliciter  : — Uno  modo  in  quantum  removet 
peccatum,  per  quod  homines  constituuntur  inimici 
Dei,  secundum  illud  Sap.  14,  9 : Similiter  odio 
sunt  Deo  impius  el  impietas  ejus;  et  in  Psal.  3,7: 
Odisti  omnes  qui  operantur  iniquitatem.  — Alio 
modo  in  quantum  est  sacrificium  Deo  acceptissi- 
mum. Est  enim  hoc  proprie  sacrificii  effectus  ut 
per  ipsum  placetur  Deus;  sicut  etiam  homo  offen- 
sam in  se  commissam  remittit  propter  aliquod  ob- 
sequium acceptum,  quod  ei  exhibetur.  Unde  di- 
citur 1 Reg.  26,  19  : Si  Dominus  incitat  te  adver- 
sum me,  oderetur  sacrificium.  Et  similiter  tantum 
bonum  fuit  quod  Christus  voluntarie  passus  est, 
quod  propter  hoc  bonum  in  natura  humana  inven- 
tum, Deus  placatus  est  super  omni  offensa  generis 
humani,  quantum  ad  eos  qui  Christo  passo  conjun- 
guntur secundum  modum  praemissum. 

Ad  primum  ergo  dicendum  quod  Deus  diligit 
omnes  homines  quantum  ad  naturam  quam  ipse 
fecit;  odit  tamen  eos  quantum  ad  culpam  quam 
contra  eum  homines  committunt,  secundum  illud 
Eccli.  12,  3 : Altissimus  odio  habet  peccatores. 

Ad  secundum  dicendum  quod  passio  Christi  non 

Art.  4.  — In  resp.  ad  2,  declaratur  quomodo  potest 
intelligi  Deum  placatum,  exparte  scilicet  nostri:  muta- 
tio enim  in  nobis,  non  in  Deo  inventa  est,  ex  qua  Deus 
placatus  dicitur.  — Vide  Rom.  5,  ioetc.  ; 2 Corint,.  5,1« 
ete ; Coloss.  5,  22,  etc. 

dicitur  quantum  ad  hoc  nos  Deo  reconciliasse  quod 
de  novo  nos  amare  inciperet,  cum  scriptum  sit  Je- 
rem.  31,  3 : In  charilate  perpetua  dilexi  te;  sed 
quia  per  passionem  Christi  sublata  est  odii  causa, 
tum  per  ablationem  peccati,  tum  per  recompensa- 
tionem acceptabilioris  boni(i). 

Ad  tertium  dicendum  quod  sicut  occisores 
Christi  homines  fuerunt,  ita  et  Christus  occisus. 
Major  autem  fuit  charitas  Christi  patientis  quam 
iniquitas  occisorum.  Et  ideo  passio  Christi  magis 
valuit  ad  reconciliandum  Deum  toti  humano  generi 
quam  ad  provocandum  ad  iram. 

Articulus  v 

Utrum  Christus  sua  passione  aperuerit  nobis  januam 
coeli. 

p Sent.,  dist.  18,  art.  6,  qu.est.  2 et  3,  et  dist.  19,  art.  p, 

et  4 , dist.  4,  queest.  2,  art.  2,  qiuest.  6 ; et  Ver.  quast. 

29,  an.  7,  ad  9. 

Ad  quintum  sic  proceditur.  1.  Videtur  quod 
Christus  sua  passione  non  aperuit  nobis  januam 
coeli.  Dicitur  enim  Proverb.  11,  18:  Seminanti 
justitiam  merces  fidelis.  Ergo  videtur  quod  sancti 
patres,  qui  operati  sunt  opera  justitiae,  fide  conse- 
cuti essent  introitum  regni  coelestis,  etiam  absque 
Christi  passione.  Non  ergo  passio  Christi  est 
causa  apertionis  januae  regni  coelestis. 

2.  Praeterea,  ante  passionem  Christi  Elias  rap- 
tus est  in  coelum,  ut  dicitur  4 Regum  2.  Sed  ef- 
fectus non  praecedit  causam.  Ergo  videtur  quod 
apertio  januae  coelestis  non  sit  effectus  passionis 
Christi. 

3.  Praetera,  sicut  legitur  Matth.  3,  Christo  bap- 
tizato aperti  sunt  ei  coeli.  Sed  baptismus  praecessit 
passionem.  Ergo  apejrtiocoelinon est  effectus  pas- 
sionis Christi. 

4.  Praeterea,  Mich.  2.  13,  dicitur  : Ascendit  (2 
pandens  iter  ante  eos.  Sed  nihil  aliud  videtur) 
esse  pandere  iter  coeli,  quam  ejus  januam  aperire. 
Ergo  videtur  quod  janua  coeli  sit  nobis  aperta, 
non  per  passionem  Christi  sed  per  ascensionem 
ejus. 

Art.  5.  — Titulus  clarus  ex  consuetudine  Ecclesiae 
utentis  ista  parabolica  locutione.  Vocatenim  coeli  januam, 
per  similitudinem  ad  januae  fructum  (qui  est  impedire, 
vel  expeditam  reddere  penetrationem  interiorum),  frui- 
tionis divinae  consecutionem;  ita  quod  aperiri  coeli  ja- 
nuam, est  expeditam  facere  consecutionem  «ternae  bea- 
titudinis,  qu®  nulli,  ante  Christi  passionem  concessa  est. 
— Observandum  est  non  esse  omnino  idem  mereri  no- 
bis regnum  coelorum  seu  ®ternam  beatitudinem  et  ape- 
rire nobis  januam  regni.  «Nam  licet  in  hoc  continea- 
tur, non  tamen  convertuntur.  Et  ita  in  hac  meta- 
phora di  plex  ille  effectus  hactenus  explicatus,  meriti,  et 
satisfactionis  Christi  pro  nobis,  continetur.  Quare  in  se 
fere  non  explicat  effectum  distinctum  a procedentibus. 
Solum  in  circumstantia  temporis,  ut  ita  dicam,  novum 
aliquid  hoc  loco  addi  potest. 

(1)  AI.,  beneficii. 

(2)  Vulgata:  ascendet. 

— Sed  contra  est  quod  Apostolus  dicit  Hebr. 
10,  19  : Habemus  (1)  fiduciam  in  introitu  sancto- 
rum, scilicet  coelestium,  in  sanguine  Christi. 

Respondeo  dicendum  quod  clausio  januae  est 
obstaculum  quoddam  prohibens  homines 
ab  ingressu.  Prohibentur  autem  homines  ab  in- 
gressu regni  coelestis  propter  peccatum,  quia,  si- 
cut dicitur  Isa.  35,  8 : Via  illa  sancta  vocabitur , et 
non  transibit  per  eam  pollutus.  Est  autem  duplex 
peccatum  impediens  ab  ingressu  regni  coelestis. — 
Unum  quidem  commune  totius  humanae  naturae, 
quod  est  peccatum  primi  parentis  : et  per  hoc  pec- 
catum praecludebatur  homini  aditus  regni  coelestis. 
Unde  legitur  Gen.  3,  24,  quod  post  peccatum 
primi  parentis  collocavit  Deus  Cherubin,  et  flam- 
meum gladium  atque  versatilem , ad  custodiendam 
viam  ligni  vita ?.  — Aliud  autem  est  peccatum  spe- 
ciale uniuscujusque  personae,  quod  per  proprium 
actum  committitur  uniuscujusque  hominis.  Per 
passionem  autem  Christi  liberati  sumus,  non  so- 
lum a peccato  communi  totius  humanae  naturae,  et 
quantum  ad  culpam,  et  quantum  ad  reatum  poenae, 
ipso  solvente  pretium  pro  nobis,  sed  etiam  a pec- 
catis propriis  singulorum,  qui  communicant  ejus 
passioni  per  fidem,  et  charitatem,  et  fidei  sacra- 
menta. Et  ideo  per  passionem  Christi  aperta 
est  nobis  janua  regni  coelestis.  Et  hoc  est  quod 
Apostolus  dicit  Hebr.  9,  11,  quod  Christus  assis- 
tens pontifex  futurorum  bonorum...  per  proprium 
sanguinem,  introivit  semel  in  sancta  aeterna  redemp- 
tionem inventa.  Et  hoc  figuratur  Numer.  35,25, 
ubi  dicitur,  quod  homicida  manebit  ibi,  scilicet  in 
civitate  refugii,  donec  Sacerdos  magnus,  qui  oleo 
sancto  uncius  est , moriatur;  quo  mortuo  poterit  in 
domum  suam  redire. 

Ad  primum  ergo  dicendum  quod  sancti  patres 
operando  opera  justitiae,  meruerunt  introitum  regni 
coelestis  per  fidem  passionis  Christi,  secundum 
illud  Hebr.  11,  33  : Sancti  per  fidem  vicerunt  re- 
gna, operati  sunt  justitiam  : per  quam  etiam  unus- 
quisque a peccato  purgabatur,  quantum  pertinet  ad 
emundationem  propriae  personae.  Non  tamen  ali- 
cujus  fides,  vel  justitia  sufficiebat  ad  removendum 
impedimentum  quod  erat  per  reatum  totius  hu- 
manae creaturae;  quod  quidem  remotum  est  pretio 
sanguinis  Christi.  Et  ideo  ante  passionem  Christi 
nullus  intrare  poterat  regnum  coeleste,  adipiscendo 
scilicet  beatitudinem  aeternam,  quae  consistit  in 
plena  Dei  fruitione. 

Ad  secundum  dicendum  quod  Elias  sublevatus 
est  in  coelum  aereum,  non  autem  in  coelum  empy- 
reum,  qui  est  locus  sanctcfrum  : et  similiter  etiam 
Enoch  raptus  est  ad  paradisum  terrestrem,  ubi 
cum  Elia  simul  creditur  vivere  usque  ad  adventum 
Antichristi. 

Ad  tertium  dicendum  quod,  sicut  supra  dictum 


est,  quaest.  39,  art  5,  Christo  baptizato,  aperti  sunt 
coeli,  non  propter  ipsum  Christum,  cui  semper  coe- 
lum patuit,  sed  ad  significandum  quod  coelum  aperi- 
tur baptizatis  baptismo  Christi,  quia  habet  effica- 
ciam ex  passione  ipsius. 

Ad  quartum  dicendum  quod  Christus  sua  pas- 
sione meruit  nobis  introitum  regni  coelestis,  et  im- 
pedimentum removit;  sed  per  suam  ascensionem 
nos  quasi  in  possessionem  regni  coelestis  introdu- 
xit. Et  ideo  dicitur  quod  ascendit  pandens  iter  ante 
eos. 


Articulus  vi 

Utrum  Christus  per  suam  passionem  meruerit  exaltari. 

3 Sent.,  dist.  18 , ad  4,  quast.  3. 

Ad  sextum  sic  proceditur.  1.  Videtur  quod 
Christus  per  suam  passionem  non  meruerit  exal- 
tari. Sicut  enim  cognitio  veritatis  est  proprium 
Deo,  ita  et  sublimitas,  secundum  illud  Psal.  112, 
4 : Excelsus  super  omnes  gentes  Dominus,  et  super 
coelos  gloria  ejus.  Sed  Christus,  secundum  quod 
homo,  habuit  cognitionem  omnis  veritatis,  non  ex 
aliquo  merito  praecedente,  sed  ex  ipsa  unione  Dei 
et  hominis,  secundum  illud  Joan  1,  14  : Vidimus 
gloriam  ejus,  gloriam  quasi  unigeniti  a Patre,  ple- 
num gratia;  et  veritatis.  Ergo  neque  exaltationem 
habuit  ex  merito  passionis,  sed  ex  sola  unione. 

2.  Praeterea,  Christus  meruit  sibi  a primo  ins- 
tanti suae  conceptionis,  ut  supra  habitum  est, 
quaest.  34  art.  3.  Non  autem  major  charitas  fuit  in 
eotemporepassionis  quam  ante.  Cum  ergo  charitas 
sit  merendi  principium,  videtur  quod  non  magis 
meruerit  per  passionem  suam  exaltationem  quam 
aiite. 

3.  Praeterea,  gloria  corporis  resultat  ex  gloria 
animae,  ut  Augustinus  dicit  in  epist.  ad  Diosco- 
rum,  118,  al  36,  ante  med.  Sed  Christus  per  pas- 
sionem suam  non  meruit  exaltationem  quantum  ad 
gloriam  animae,  quia  anima  ejus  fuit  beata  a primo 
instanti  suae  conceptionis.  Ergo  neque  etiam  per 
passionem  meruit  exaltationem  quantum  ad  glo- 
riam corporis. 

— Sed  contra  est  quod  dicitur  Philipp.  2,8: 
Factus  est  obediens  usque  ad  mortem , mortem  au- 
tem crucis  : propter  quod  et  Deus  exaltavit  illuni. 

Respondeo  dicendum  quod  meritum  importat 
quamdam  aequalitatem  justitiae  : unde  et  Apos- 
tolus dicit  Rom.  4,  4,  quod  ei  qui  operatur,  merces 
imputatur  secundum  debitum.  Cum  autem  aliquis 
ex  sua  injusta  voluntate  sibi  attribuit  plus  quam 
sibi  debeatur,  justum  est  ut  diminuatur  etiam 
quantum  ad  id  quod  sibi  debebatur ; sicut  cum  fura- 
tur quis  unam  ovem,  reddet  quatuor,  ut  dicitur 


(1)  Vulgata  : habentes. 


Art.  6.  — Ne  mireris,  si  a merito  transitur  ad  merce- 
dem,  quia  merces  merito  respondet,  ut  pr^mium  debito. 

Exodi  22.  Et  hoc  dicitur  mereri,  in  quantum  per 
hoc  punitur  ejus  iniqua  voluntas.  Ita  etiam  cum 
aliquis  sibi  ex  justa  voluntate  subtraxit  quod  debe- 
bat habere,  meretur  ut  sibi  amplius  superaddatur, 
quasi  merces  justae  voluntatis.  Et  inde  est  quod, 
sicut  dicitur  Lucae  14,  2,  qui  se  humiliat,  exaltabi- 
tur. 

Christus  autem  in  sua  passione  seipsum  humilia- 
vit infra  suam  dignitatem  quantum  ad  quatuor  : — 
primo  quidem  quantum  ad  passionem  et  mortem, 
cujus  debitor  non  erat ; — secundo,  quantum  ad 
locum,  quia  corpus  ejus  positum  est  in  sepulcro  et 
anima  in  inferno  ; — tertio,  quantum  ad  confusio- 
nem et  opprobria,  quae  sustinuit ; — quarto,  quantum 
ad  hoc  quod  est  traditus  numanae  potestati,  secun- 
dum quod  ipse  dicit  Pilato,  Joan.  19,  2 : Non  ha- 
beres in  me  potestatem  ( i),nisi  datum  l'bi  esset  desu- 
per. Et  ideo  per  suam  passionem  meruit  exal- 
tationem quantum  ad  quatuor.  — Primo  qui- 
dem quantum  ad  resurrectionem  gloriosam  : unde 
dicitur  in  Ps.  138,  1 : Tu  cognovisti  sessienem 
meam,  id  est,  humilitatem  meae  passionis,  et  re- 
surrectionem meam.  — Secundo,  quantum  ad  as- 
censionem in  coelum  : unde  dicitur  Ephes.  4,  9 : 
Descendit  primum  in  inferiores  paries  terra  : qui 
autem  descendit,  ipse  est  et  qui  ascendit  super  om- 
nes coelos.  — Tertio,  quantum  ad  consessum  pa- 
ternae dexterae  et  manifestationem  divinitatis  ip- 
sius, secundum  illud  Isa.  52,  13  : Exaltabitur , et 
elevabitur,  et  sublimis  erit  valde  : sicut  obstupuerunt 
super  te  mulli,  sic  inglorius  erilinlcr  viros  ejus  aspec- 
tus; et  Philipp.  2,  8,  dicitur  : Factus  est  obediens 
usque  ad  mortem,  mortem  autem  crucis  : propter  quod 
et  Deus  exaltavit  illum  et  dedit  (2)  illi  nomen  quod 
est  super  omne  nomen , ut  scilicet  ab  omnibus  no- 
minetur Deus,  et  omnes  ei  reverentiam  exhibeant 
sicut  Deo.  Et  hoc  est  quod  subditur  : Ut  in  no- 
mine Jesu  omne  genu  flectatur,  coelestium,  terres- 
trium et  infernorum.  — Quarto,  quantum  ad  judicia- 
riam potestatem  : dicitur  enim  Job.  36,  17  : Causa 
tua  quasi  impii  judicata  est : causam  judiciumque 
recipies. 

Ad  primum  ergo  dicendum  quod  principium  me- 
rendi est  ex  parte  animae  ; corpus  autem  est  ins- 
trumentum meritorii  actus.  Et  ideo  perfectio  ani- 
mae Christi,  quae  fuit  merendi  principium,  non  de- 
buit in  eo  acquiri  per  meritum,  sicut  perfectio  cor- 
poris, quod  fuit  passionis  subjectum,  et  per  hoc 
fuit  ipsius  meriti  instrumentum. 

Ad  secundum  dicendum  quod  per  priora  merita 
Christus  meruit  exaltationem’ ex  parte  ipsius  ani- 
mae, cujus  voluntas  charitate  et  aliis  virtutibus 
informabatur;  sed  in  passione  meruit  suam  exalta- 
tionem per  modum  cujusdam  recompensationis 
etiam  ex  parte  corporis  : justum  est  enim  ut  cor- 
pus quod  fuerat  ex  charitate  passioni  subjectum, 
acciperet  recompensationem  in  gloria. 

(1) Vulgata:  Non  haberes  potestatem  adversus  me  ullam, e tc. 

(2)  Vulgata  : donavit. 


Ad  tertium  dicendum  quod  dispensatione  qua- 
dam factum  est  in  Christo  ut  gloria  animae  ante 
passionem  non  redundaret  ad  corpus,  ad  hoc  quod 
gloriam  corporis  honorabilius  obtineret,  quando 
eam  per  passionem  meruisset.  Gloriam  autem  ani- 
mae differri  non  conveniebat,  quia  anima  immediate 
uniebatur  Verbo;  unde  decens  erat  ut  gloria  re- 
pleretur ab  ipso  Verbo  ; sed  corpus  uniebatur 
Verbo  mediante  anima. 


QUAESTIO  L 

de  morte  christi.  — In  sex  articulos  divisa. 

Deinde  considerandum  est  de  morte  Christi  : et 
circa  hoc  quaeruntur  sex  : i°  utrum  conveniens 
fuerit  Christum  mori;  20  utrum  per  mortem  fuerit 
separata  divinitas  a carne ; 30  utrum  fuerit  sepa- 
rata divinitas  ab  anima ; 40  utrum  Christus  in  tri- 
duo mortis  fuerit  homo  ; utrum  corpus  ejus  fue- 
rit idem  numero  vivum  et  mortuum  ; 6°  utrum 
mors  ejus  sit  aliquid  operata  ad  nostram  salutem. 

Articulus  primus 

Utrum  conveniens  fuerit  Christum  mori. 

Itif.,  quxst.  52,  art.  1 , corp.  ; et  4 Cont.  cap.  33  ; et 

Quodl.  2,  art  2,  corp. ; Opusc.  2,  cap.  7,  et  cap.  234  et 

2 38,  fin. ; et  Opusc.  60,  cap.  9. 

Ad  primum  sic  proceditur.  1.  Videtur  quod 
non  fuerit  conveniens  Christum  mori.  Illud  enim 
quod  est  primum  principium  in  aliquo  genere,  non 
disponitur  per  illud  quod  est  contrarium  illi  generi; 
sicut  ignis,  qui  est  principium  caloris,  nunquam 
potest  esse  frigidus.  Sed  Filius  Dei  est  fons  et 
principium  omnis  vitae  secundum  illud  Psal.  35, 
10  : Apud  te  est  fons  vitee.  Ergo  videtur  quod  non 
fuerit  conveniens  Christum  mori. 

2.  Praeterea,  major  est  defectus  mortis  quam 
morbi,  quia  per  morbum  pervenitur  ad  mortem. 
Sed  non  fuit  conveniens  Christum  aliquo  morbo 
languescere,  ut  Chrysostomus  dicit  (Vide  sup. 
quaest.  46,  art.  5,  ad  2).  Ergo  etiam  non  fuit  con- 
veniens Christum  mori. 


Art.  i.  — Alias  rationes  etiam  videre  potes  apud 
Euseb.  lib.  4 de  Demonst.  c.  12  ; et  S.  Athanas.  sermones 
de  Passione  et  Cruce  Domini. 

S.  Script. — Christus  vere  mortuus  est:  Matth.  27; 
Mare.  15 ; Luc.  23  ; Joan.  19  ; Act.  13,  29  ; Rom.  3,6,  et 
6,  10,  et  8.  34,  et  14,  9 ; I Corint.  15,5;  2 Corint.  5,15; 

1 Thessal.  5,  10. 

Definit.  Eccles.  — Christus  vere  mortuus  est:  Symbol. 
Apostol.  et  Nicxn.—  Confess.  fid.  concit.  Tolet.  XI,  versus 
finem,  quxst.  1,  pag.  6.  — Professio  fidei  Waldensibus  prx- 
scripta,  quxst.  2,  art.  1 , pag.  19.  — Definit.  Concit.  Vienn. 
contra  errores  Joannis  Olivi,  quaest.  46,  art.  i.pag.  260.  — 
Decretum  pro  Jacobitis , supra,  quxst.  1,  pag.  8.  — Concit. 
Ephes.  can.  12,  supra  quxst.  1,  pag.  3. 

3.  Praeterea,  Dominus  dicit,  Joan.  11,  10:  Ego 
veni  ul  vitam  habeant , et  abundantius  habeant.  Sed 
oppositum  non  perducit  ad  oppositum.  Ergo  vi- 
detur quod  non  fuerit  conveniens  Christum  mori. 

— Sed  contra  est  quod  dicitur  Joan.  11,  ^o  : 
Expedit  vobis  ut  unus  homo  moriatur  pro  populo,  et 
non  tota  gens  pereat:  quod  quidem  Caiphas  pro- 
phetice dixit,  ut  Evangelista  testatur. 

Respondeo  dicendum  quod  conveniens  fuit 
Christum  mori.  — Primo  quidem  ad  satisfa- 
ciendum pro  humano  genere,  quod  erat  morti  ad- 
judicatum propter  peccatum,  secundum  illud  Ge- 
nes. 2,  17  : Quacumqae  die  comederitis,  morte 
moriemini  (1).  Est  autem  conveniens  satisfaciendi 
pro  alio  modus,  cum  aliquis  se  subjicit  poenae 
quam  alius  meruit.  Et  ideo  Christus  mori  voluit 
ut  moriendo  pro  nobis  satisfaceret,  secundum  illud 
1 Petri  3,  18  : Christus  semel  pro  peccatis  nostris 
mortuus  est.  — Secundo,  ad  ostendendum  veri- 
tatem naturae  assumptae.  Sicut  enim  Eusebius  di- 
cit. (in  Orat,  de  laudib.  Constantini,  inter  med. 
et  fin.,  seu  cap.  13):  Si  aliter  post  conversationem 
cum  hominibus  evanescens,  subito  evolaret  fugiens 
mortem , ab  omnibus  compararetur  phantasmati.  — 
Tertio,  ut  moriendo  nos  a timore  mortis  liberaret : 
unde  dicitur  Hebr.  2,  14,  quod  communicavit 
carni  et  sanguini , ut  per  mortem  destrueret  eum 
qui  habebat  mortis  imperium,  id  est,  diabolum,  et 
liberaret  eos  qui  timore  mortis  per  lotam  vitam  ob- 
noxii erant  servituti.  — Quarto,  ut  corporaliter 
moriendo  similitudini  peccati,  id  est,  poenalitati, 
daret  nobis  exemplum  moriendi  spiritualiter  pec- 
cato. Unde  dicitur  Rom.  6,  10  : (fiuod  enim  mor- 
tuus est  peccato,  mortuus  est  semel;  quod  autem  vi- 
vit, vivit  Deo.  Ita  et  vos  existimate  (2)  mortuos 
quidem  esse  peccato,  viventes  autem  Deo.  — Quinto 
ut  a mortuis  resurgendo  et  virtutem  suam  ostende- 
ret, qua  mortem  superavit,  et  nobis  spem  resur- 
gendi a mortuis  daret.  Unde  Apostolus  dicit  1 ad 
Cor.  15,  12  : Si  Christus  prcedicaiur,  quod  resur- 
rexit a mortuis,  quomodo  quidam  (1)  in  vobis  di- 
cunt quod  resurrectio  mortuorum  non  est) 

Ad  primum  ergo  dicendum  quod  Christus  est 
fons  vitae,  secundum  quod  Deus,  non  autem  se- 
cundum quod  homo  ; mortuus  est  autem  secun- 
dum quod  homo,  non  secundum  quod  Deus.  Unde 
Augustinus  dicit  contra  Felician.,  cap.  14,  in 
prine.  : Absit  quod  Christus  sic  senserit  mortem, 
ut  quantum  in  se  est  vita  vitam  perdiderit : si  enim 
hoc  ita  esset,  vitee  fons  aruisset.  Sensit  ergo  mor- 
tem participatione  humani  affectus,  quem  sponte 
susceperat,  non  natura:  sua:  perdidit  potentiam,  per 
quam  cuncta  vivificat. 

Ad  secundum  dicendum  quod  Christus  non  sus- 

(1)  Vulgata : In  quocumque  enim  die  comederis  ex  eo, 
morieris. 

(-)  Vulgata  : vos  existimate  vos  mortuos. 

0)  Vulgata  : quomodo  quidam  dicunt  in  vobis... 


tinuit  mortem  ex  morbo  provenientem,  ne  videre- 
tur ex  necessitate  mori  propter  infirmitatem  natu- 
rae ; sed  sustinuit  mortem  ab  exteriori  illatam,  cui 
se  spontaneum  obtulit,  ut  mors  ejus  voluntaria  os- 
tenderetur. 

Ad  tertium  dicendum  quod  unum  oppositum  per 
se  non  ducit  ad  aliud,  sed  quandoque  per  accidens, 
sicut  frigidum  quandoque  per  accidens  calefacit  : 
et  hoc  modo  Christus  per  suam  mortem  nos  per- 
duxit ad  vitam,  dum  sua  morte  mortem  nostram 
destruxit  ; sicut  ille  qui  poenam  pro  alio  sustinet, 
removet  poenam  ejus. 

Articulus  ii 

Utrum  in  morte  Christi  fuerit  separata  divinitas  a carne. 

5 Sent.,  dist.  j,  quast.  2 art.  1,  qtuest.  1 ; et  dist. 

21,  qu.est.  1,  art.  j,  quast.  1 ; et  Qtiodl.  2,  art.  1, 

corp.,  quast  4 , art.  6,  corp.  ; et  Opusc.  2,  cap.  2}6  et 

2J7 ; et  Opusc.  60,  cap.  19,  fin. 

Ad  secundum  sic  proceditur.  1.  Videtur  quod 
in  morte  Christi  fuerit  separata  divinitas  a carne. 
Ut  enim  dicitur  Matth.  27,  Dominus  in  cruce 
pendens  clamabat : Deus  meus,  Deus  meus,  ulquid 
dereliquisti  me ) quod  exponens  Ambrosius,  sup. 
illud  Luc.  2 Et  ha:c  dicens  expiravit,  dicit  : Cla- 
mabat homo,  separatione  divinitatis  moriturus ; nam 
cum  divinitas  a morte  libera  sil,  utique  mors  ibi  esse 
non  poterat,  nisi  vita  discederet,  quia  vita  divinitas 
est.  Et  sic  videtur  quod  in  morte  Christi  sit  divi- 
nitas separata  a carne. 

2.  Praeterea,  remoto  medio,  separantur  extrema. 
Sed  divinitas  unita  est  carni  mediante  anima,  ut 
supra  habitum  est,  quaest.  6,  art  1.  Ergo  videtur 
quod  cum  in  morte  Christi  anima  sit  separata  a 
carne,  per  consequens  divinitas  sit  a carne  sepa- 
rata. 

3.  Praeterea,  major  est  virtus  vivificativa  Dei 
quam  animae.  Sed  corpus  mori  non  poterat,  nisi 
anima  separata.  Ergo  multo  minus  mori  poterat, 
nisi  separata  divinitate. 

— Sed  contra  est  quod  ea  quae  sunt  humanae 
naturae,  non  dicuntur  de  Filio  Dei  nisi  ratione 
unionis  ut  supra  habitum  est,  quaest.  16,  art.  4 et 
).  Sed  de  Filio  Dei  dicitur  id  quod  convenit  cor- 
pori Christi  post  mortem,  scilicet  esse  sepultum  : 
ut  patet  in  Symbolo  fidei,  ubi  dicitur  quod  Filius 
Dei  conceptus  est et  natus  ex  Virgine,  passus, 
mortuus  et  sepultus.  Ergo  corpus  Christi  non  fuit  in 
morte  a divinitate  separatum. 


Art.  2.  — Egregia  est  ratio  qua  D.  Thomas  utitur,  sci- 
licet quia  Deus  neminem  privat  gratia  illi  concessa  abs- 
que ejus  culpa.  Recte  notat  Cajetanus  propositionem  as- 
sumptam, esse  intelligendam  de  gratiis  suo  genere  per- 
manentibus, ac  de  se  incorruptibilibus.  Nam  gratiae  quae 
consistunt  in  actu  secundo,  et  de  se  sunt  veluti  transeun- 
tes, haberi  possunt  et  amitti  sine  culpa. 

Respondeo  dicendum  quod  illud  quod  per  gra- 
tiam Dei  conceditur,  nunquam  absque  culpa 
revocatur.  Unde  dicitur  Rom.  11,  29,  quod  sine 
pxnilenlia  sunt  dona  Dei,  el  vocatio  (1).  Multoau- 
tem  major  est  gratia  unionis,  per  quam  divinitas 
unita  est  carni  Christi  in  persona,  quam  gratia 
adoptionis  per  quam  alii  sanctificantur  : et  etiam 
magis  permanens  ex  sui  ratione,  quia  haec  gratia 
ordinatur  ad  unionem  personalem,  gratia  autem 
adoptionis  ad  quamdam  unionem  affectualem  : et 
tamen  videmus  quod  gratia  adoptionis  nunquam 
perditur  sine  culpa.  Cum  igitur  in  Christo  nulljm 
fuerit  peccatum,  impossibile  fuit  quod  solve- 
retur unio  divinitatis  a carne  ipsius.  Et  ideo 
s;cut  ante  mortem  caro  Christi  unita  fuit  secun- 
dum personam  et  hypostasim  Verbo  Dei,  ita  et  | 
remansit  unita  post  mortem,  ut  scilicet  non  esset 
alia  hypostasis  Verbi  Dei,  et  carnis  Christi  post 
^mortem,  ut  Damascenus  dicit  in  3 lib.  orth.  Fid.,  i 
cap.  27,  ad  fin. 

Ad  primum  ergo  dicendum  quod  derelictio  illa 
non  est  referenda  ad  solutionem  unionis  persona- 
lis, sed  ad  hoc  quod  Deus  Pater  eum  exposuit 
passioni  : unde  derelinquere  ibi  non  est  aliud 
quam  non  protegere  a persequentibus. — Vel  dicit 
se  derelictum  quantum  ad  illam  orationem,  qua 
dixerat  : Paler , si  jieri  potest,  transeat  a me  calix 
iste,  ut  Augustinus  exponit  in  lib.  de  Gratia  novi 
Testam..  140,  al.  120,  epist.  cap.  6 et  10. 

Ad  secundum  dicendum  quod  Verbum  Dei  di- 
citur unitum  carni  mediante  anima,  in  quantum 
caro  per  animam  pertinet  ad  humanam  naturam, 
quam  Filius  Dei  assumere  intendebat;  non  au- 
tem ita  quod  .anima  sit  quasi  medium  ligans  unita. 
Habet  autem  caro  ab  anima  quod  pertineat  ad 
humanam  naturam,  etiam  postquam  anima  sepa- 
ratur ab  ea,  in  quantum  scilicet  in  carne  mortua 
remanet  ex  divina  ordinatione  quidam  ordo  ad  re- 
surrectionem. Et  ideo  non  tollitur  unio  divinitatis 
ad  carnem. 

Ad  tertium  dicendum  quod  anima  habet  vim  vi- 
vificandi formaliter  : et  ideo,  ea  praesente  et  unita 
formaliter,  necesse  est  corpus  esse  vivum,  divini- 
tas autem  non  habet  vim  vivificandi  formaliter,  sed 
effective  : non  enim  potest  esse  corporis  forma  : et 
ideo  non  est  necesse  quod  manente  unione  divi- 
nitatis ad  carnem,  caro  sit  viva,  quia  Deus  non  cx 
necessitate  agit,  sed  ex  voluntate. 

Articulus  iii 

Itrum  in  morte  Christi  fuerit  facta  separatio  divinitatis 
ab  anima. 

3 Sent.,  dist.  21,  quasi.  1,  art.  1,  quasi.  2,  et  quasi.  2, 
ari.  1,  corp. ; el  Optisc.  2,  cap.  236  ; et  Opusc.  60,  cap. 
19,  fin.  ; et  Psal.  21. 

Ad  tertium  sic  proceditur.  1.  Videtur  quod  in 


morte  Christi  fuerit  facta  separatio  divinitatis  ab 
anima.  Dicit  enim  Dominus,  Joan.  10,  18:  Nemo 
tollit  animam  meam  a me,  sed  ego  pono  eam  a me 
ipso,  el  potestatem  habeo  ponendi  eam,  el  potesta- 
tem habeo  iterum  sumendi  eam.  Non  autem  vide- 
tur quod  corpus  animam  ponere  possit,  eam  a se 
separando,  quia  anima  non  subjicitur  potestati 
corporis,  sed  potius  e converso  : et  sic  videtur 
quod  Christo,  secundum  quod  est  Verbum  Dei, 
conveniat  animam  suam  ponere  : hoc  autem  est 
eam  a se  separare.  Ergo  per  mortem  anima  ejus 
fuit  a divinitate  separata. 

2.  Praeterea,  Athanasius  dicit  (implic.  lib.  6 de 
beatitud.  Verbi  Dei,  ad  Theophi!.,  a med.)  : 
Maledictus,  qui  lotum  hominem,  quem  assumpsit 
L'ei  Filius,  denuo  assumptum  vel  liberatum,  tertia 
die  a mortuis  resurrexisse  non  confitetur . Sed  non 
potuit  totus  homo  denuo  assumi,  nisi  aliquando 
fuerit  totus  homo  a Verbo  Dei  separatus  : totus 
autem  homo  componitur  ex  anima  et  corpore.  Er- 
go aliquando  fuit  facta  separatio  divinitatis  et  a 
corpore,  et  ab  anima. 

3.  Praeterea,  propter  unionem  ad  totum  homi- 
nem Filius  Dei  vere  dicitur  homo.  Si  ergo,  soluta 
unione  animae  et  corporis  per  mortem,  Verbum 
Dei  remansit  unitum  animae,  sequeretur  quod  ve- 
re dici  potuisset  Filium  Dei  esse  animam.  Hoc 
autem  est  falsum,  quia  cum  anima  sit  forma  cor- 
poris. sequeretur  quod  Verbum  Dei  fuerit  corpo- 
ris forma  ; quod  est  impossibile.  Ergo  in  morte 
Christi  anima  fuit  a Verbo  Dei  separata. 

4.  Praeterea,  anima  et  corpus  ab  invicem  sepa- 
rata non  sunt  una  hypostasis,  sed  duse.  Si  igitur 
Verbum  Dei  remansit  unitum  tam  corpori  quam 
animae  Christi,  separatis  eis  ab  invicem  per  mor- 
tem Christi,  videtur  sequi  quod  Verbum  Dei,  du- 
rante morte  Christi,  fuerit  duae  hypostases,  quod 
est  inconveniens.  Non  ergo  post  mortem  Christi 
remansit  anima  Verbo  unita. 

— Sed  contra  est  quod  dicit  Damascenus  in  5 
lib.  orth.  Fid.,  cap.  27,  a med.  : Etsi  Christus 
mortuus  est  ut  homo,  et  sancta  ejus  anima  ab  incon- 
taminato divisa  est  corpore  : divinitas  tamen  inse- 
parabilis ab  ulrisque  permansit,  ab  anima  dico  et 
corpore. 

Respondeo  dicendum  quod  anima  unita  est 
Verbo  Dei  immediatius,  et  per  prius  quam  cor- 
pus ; cum  corpus  unitum  sit  Verbo  Dei  mediante 
anima,  ut  supra  dictum  est,  quaest.  6,  art.  1. 
Cum  ergo  Verbum  Dei  non  sit  separatum  in 
morte  a corpore,  multo  minus  separatum  est 
ab  anima.  Unde  sicut  de  Filio  Dei  praedicatur  id 
quod  convenit  corpori  ab  anima  separato,  scilicet 
esse  sepullum,  ita  de  eo  in  Symbolo  dicitur  quod 
descendit  ad  inferos,  quia  anima  ejus  a corpore  se- 
parata descendit  ad  inferos. 

Ad  primum  ergo  dicendum  quod  Augustinus, 
tract.  47  in  Joan..  post  med.,  exponens  illud  ver- 


ti) Vulgata  : sunt  dena  d vocatio  Dei. 

bum  Joannis  inquirit,  cum  Christus  sit  Verbum, 
anima  et  caro,  utrum  ex  eo  quod  est  Verbum , ponat 
animam , an  ex  eo  quod  est  anima,  an  iterum 
ex  eo  quod  est  caro.  Et  dicit  quod  si  dixeri- 
mus quod  Verbum  Dei  animam  posuit  sequitur 
quod  aliquando  anima  illa  separata  est  a Verbo , 
quod  est  falsum  : mors  enim  corpus  ab  anima 
separavit  ; a Verbo  autem  animam  separatam 
esse  non  dico.  Si  vero  dixerimus  quod  ipsa  se 
anima  ponat,  sequitur  quod  anima  ipsa  a se  separata 
sit,  quod  est  absurdum.  Relinquitur  ergo  quod  ipsa 
caro  animam  suam  ponit,  et  iterum  eam  sumit , non 
potestate  sua,  sed  potestate  Verbi  inhabitantis  car- 
nem, quia  sicut  supra  dictum  est  in  corp.  art.  et 
art.  praec.,  per  mortem  non  est  separata  divinitas 
Verbi  a carne. 

Ad  secundum  dicendum  quod  in  verbis  illis  Atha- 
nasius  non  intellexit  quod  totus  homo  denuo  sit 
assumptus,  id  est,  omnes  partes  ejus,  quasi  Ver- 
bum Dei  partes  humanae  naturae  deposuerit  per 
mortem  ; sed  quod  iterato  totalitas  naturae  as- 
sumptae sit  in  resurrectione  redintegrata  per  ite- 
ratam unionem  animae  et  corporis. 

Ad  tertium  dicendum  quod  Verbum  Dei  propter 
unionem  humanae  naturae  non  dicitur  humana  na- 
tura : sed  dicitur  homo,  quod  est  habens  huma- 
nam naturam.  Anima  autem  et  corpus  sunt  partes 
essentiales  humanae  naturae.  Unde  propter  unio- 
nem Verbi  ad  utrumque  eorum,  non  sequitur  quod 
Verbum  Dei  sit  anima  vel  corpus,  sed  quod  sit 
habens  animam  vel  corpus. 

Ad  quartum  dicendum  quod,  sicut  Damascenus 
dicit  in  3 lib.  orth.  Fid.,  cap.  27,  ad  fin.,  quod  in 
morte  Christi  est  separata  anima  a carne , non  est 
una  hypostasis  in  duas  hypostases  divisa  : nam  cl 
corpus  et  anima  Christi  secundum  idem  ex  princi- 
pio in  Verbi  hypostasi  habuerunt  exislenliam,  et  in 
mortem  invicem  divisa  singulum  eorum  mansit  (1), 
unam  hypostasim  Verbi  habens.  Quare  una  Verbi 
hypostasis,  Verbi,  et  anima;,  et  corporis  (2)  extilit 
hypostasis  : nunquam  enim  neque  anima,  neque 
corpus  propriam  habuerunt  hypostasim,  prxler 
Verbi  hypostasim;  una  enim  semper  Verbi  hyposta- 
sis, et  nunquam  dux. 


(1)  Ita  passim.  — Cod.  Alcan.  : Singula  eorum  manse- 
runt, unam  hypostasim  Verbi  habens.  — Damascenus  Latio 
redditus  a Lequieno  sic  : Siquidem  et  corpus  et  anima  si- 
mul ab  initio  in  Verbi  persona  existentiam  habuerunt ; ac 
licet  in  morte  divulsa  sint,  utrumque  tamen  eorum  unam 
Verbi  personam,  qua  subsisteret,  semper  habuit. 

(2)  Haec  lectio  consonat  Damasceno  et  D.  Thomae. 
Mss.  atque  edit.  — Cod.  Alcan.,  una  anima;  et  corporis, 
etc. 


Articulus  iv 

Utrum  Christus  in  triduo  mortis  fuerit  homo. 

7,  Seni.  dist.  22,  queest.  1,  art.  1,  et  quast.  2,  art.  1 ; et 

Ouodl.  p,  art.  4,  corp.,  fin.;  et  Ouodl.  4,  art.  1 ; et 

Opusc.  2,  cap.  226 ; et  Opusc.  60,  cap.  20,  fin. 

Ad  quartum  sic  proceditur.  1.  Videtur  quod 
Christus  in  triduo  mortis  fuerit  homo.  Dicit  enim 
Augustinus  in  1 de  Trinit.,  cap.  13,  in  prine.  : 
Talis  erat  illa  susceptio,  qux  Deum  hominem  fa- 
ceret, et  hominem  Deum.  Sed  illa  susceptio  non 
cessavit  per  mortem.  Ergo  videtur  quod  per  mor- 
tem non  desierit  esse  homo. 

2.  Praeterea,  Philosophus  dicit  in  9 Ethic., 
cap.  4,  ante  med.,  quod  unusquisque  homo  est  suus 
intellectus;  unde  et  post  mortem  animam  Petri  al- 
loquentes  dicimus  : Sancte  Petre,  ora  pro  nobis. 
Sed  post  mortem  Filius  Dei  non  fuit  separatus  ab 
anima  intellectuali.  Ergo  in  illo  triduo  Filius  Dei 
fuit  homo. 

3.  Praeterea,  omnis  sacerdos  est  homo.  Sed  in 
illo  triduo  mortis  Christus  fuit  sacerdos  : aliter 
enim  non  verum  esset,  quod  dicitur  in  Psalm.  109, 
4 : Tu  es  sacerdos  in  xlernum.  Ergo  Christus  in 
illo  triduo  fuit  homo. 

— Sed  contra,  remoto  superiori,  removetur  in- 
ferius. Sed  vivum,  sive  animatum  est  superius  ad 
animal  et  ad  hominem,  nam  animal  est  substantia 
animata  sensibilis.  Sed  in  illo  triduo  mortis  corpus 
Christi  non  fuit  vivum  neque  animatum.  Ergo  non 
fuit  homo. 

Respondeo  dicendum  quod  Christum  vere  fuisse 
mortuum,  est  articulus  fidei.  Unde  asserere 
omne  illud  per  quod  tollitur  veritas  mortis  Christi, 
est  error  contra  fidem.  Propter  quod  in  epist.  Sy- 
nopali  Cyrilli  in  fin.  (et  habetur  in  conc.  Ephes. 
gener.,  part.  1,  cap.  26),  dicitur  : Si  quis  non  con- 
fitetur Dei  Verbum  passum  carne,  et  crucifixum 
carne  et  quod  mortem  gustavit  carne  ; anathema  sit. 
Pertinet  autem  ad  veritatem  mortis  hominis  vel 
animalis,  quod  per  mortem  desinat  esse  homo 
vel  animal : mors  enim  hominis  vel  animalis  prove- 
nit ex  separatione  animae,  quae  complet  rationem 
animalis  vel  hominis.  Et  ideo  dicere  Christum 
in  triduo  mortis  hominem  fuisse,  simpliciter 
et  absolute  loquendo,  erroneum  est.  Potest 
tamen  dici  quod  Christus  in  triduo  fuit  homo  mor- 
tuus. 


Art.  4.  — In  titulo,  Christus  significat  personam  di- 
vini Verbi,  secundum  eam  dispositionem,  quam  de  facto 
habebat  in  triduo  illo,  scilicet  quod  erat  unita  anima:  et 
corpori  Christi  separatis  ab  invicem,— Quaestio  ista,  in  il- 
lam incidit,  quam  D.  Thomas  tractavit  supra  quaest.  2,  art. 
5 : an  in  Christo  homine,  facta  fuerit  unio  animae  et  cor- 
poris. — Haec  doctrina  est  fidei.  Si  enim  vere  mortuus 
est,  ergo  desiit  esse  homo,  per  separationem  animae  a 
corpore. 

Quidam  tamen  confessi  sunt  Christum  in  triduo 
hominem  fuisse,  dicentes  quidem  verba  erronea, 
sed  sensum  erroris  non  habentes  in  fide  : sicut 
Hugo  de  Sancto  Victore,  qui,  lib.  2 de  Sacram., 
part.  i , cap.  11,  ea  ratione  dixit  Christum  in  tri- 
duo mortis  fuisse  hominem,  quia  dicebat  animam 
esse  hominem ; quod  tamen  est  falsum,  ut  in  prima 
parte  ostensum  est,  quaest,  75,  art.  4.  — Magis- 
ter etiam  Sententiarum  in  22,  dist.  3,  lib.,  posuit 
quod  Christus  in  triduo  mortis  fuit  homo  alia  ra- 
tione : quia  credidit  quod  unio  animas  et  carnis 
non  esset  de  ratione  hominis,  sed  sufficeret  ad  hoc 
quod  aliquid  sit  homo,  quod  habeat  animam  huma^ 
nam  et  corpus,  sive  conjuncta,  sive  non  conjuncta  : 
quod  etiam  patet  esse  falsum  ex  his  quas  dicta  sunt 
in  prima  parte,  loe.  cit.,  et  ex  his  quae  supra 
dicta  sunt  circa  modum  unionis,  quaest.  2, 
art.  5. 

Ad  primum  ergo  dicendum  quod  Verbum  Dei 
suscepit  animam  et  carnem  unitam  : et  ideo  illa 
susceptio  fecit  Deum  hominem  et  hominem  Deum, 
Non  autem  cessavit  illa  susceptio  per  separatio- 
nem Verbi  ab  anima,  vel  a carne  ; cessavit  tamen 
unio  carnis  et  animae. 

Ad  secundum  dicendum  quod  homo  dicitur  esse 
suus  intellectus,  non  quia  intellectus  sit  totus  ho- 
mo, sed  quia  intellectus  est  principalior  pars  ho- 
minis in  quo  virtualiter  consistit  tota  dispositio 
hominis  ; sicut  si  rector  Civitatis  dicatur  tota  civi- 
tas, quia  in  eo  consistit  tota  dispositio  civita- 
tis. 

Adlerlium  dicendum  quod  esse  sacerdotem  con- 
venit homini  ratione  animae,  in  qua  est  ordinis 
character  : unde  per  mortem  homo  non  perdit  or- 
dinem sacerdotalem,  et  multo  minus  Christus,  qui 
est  totius  sacerdotii  origo. 

Articulus  v 

Utrum  fuerit  idem  numero  corpus  Christi  viventis  et 
mortui. 

Quodl.  2,  art.  1 ; et  Quodl.  7,  art.  4,  ad.  i;  et  Quodl.  4. 

Ad  quintum  sic  proceditur.  1.  Videtur  quod  non 
fuerit  idem  numero  corpus  Christi  viventis  et  mor- 
tui. Christus  enim  vere  mortuus  fuit,  sicut  et  alii 
homines  moriuntur.  Sed  corpus  cujuscumque  alte- 
rius hominis  non  est  simpliciter  idem  numero  mor- 
tuum et  vivum,  quia  differunt  essentiali  differentia. 
Ergo  neque  corpus  Christi  est  simpliciter  idem 
numero  mortuum  et  vivum. 

2.  Praeterea,  secundum  Philosophum  in  5 Me- 
taph.,  text.  12,  quotcumque  sunt  diversa  specie, 
sunt  etiam  diversa  numero.  Sed  corpus  Christi  vi- 
vum et  mortuum  fuit  diversum  specie  : quia  non 
dicitur  oculus  aut  caro  mortui,  nisi  aequivoce,  ut 
patet  per  Philosophum  in  2 de  Anima,  text.  9,  et 
in  7 Metaph.,  text.  35.  Ergo  corpus  Christi  non 
fuit  simpliciter  idem  numero  vivum  et  mortuum. 

3.  Praeterea,  mors  est  corruptio  quaedam.  Sed 
illud  quod  corrumpitur  corruptione  substantiali, 
postquam  corruptum  est,  jam  non  est,  quia  cor- 
ruptio est  mutatio  ab  esse  ad  non  esse.  Corpus 
ergo  Christi,  postquam  mortuum  fuit,  non  reman- 
sit idem  numero,  cum  mors  sit  substantialis  cor- 
ruptio. 

— Sed  contra  est  quod  Athanasius  dicit  in  epis- 
tola ad  Epictetum,  circa  med.,  et  incipit  : « Ego 
arbitrabar  » : Circumciso  corpore  et  portato  (1),  et 
manducante,  laborante,  et  in  ligno  affixo , erat  im- 
passibile, et  incorporeum  Dei  Verbum ; hoc  erat  in 
sepulcro  positum.  Sed  corpus  Christi  vivum  fuit 
circumcisum  et  in  ligno  affixum  ; corpus  autem 
Christi  mortuum  fuit  positum  in  sepulcro.  Ergo 
hoc  idem  corpus  quod  fuit  vivum,  fuit  etiam  mor- 
tuum. 

Respondeo  dicendum  quod  hoc  quod  dico  sim- 
pliciter potest  accipi  dupliciter.  — Uno  modo, 
secundum  quod  simpliciter  idem  est  quod 
absolute ; sicut  simpliciter  dicitur,  quod  nullo  ad- 
dito dicitur,  ut  Philosophus  dicit,  in  fin.  lib.  2 
Top.,  et  hoc  modo  corpus  Christi  mortuum  et 
vivum  simpliciter  fuit  idem  numero.  Dicitur 
enim  aliquid  esse  idem  numero  simpliciter,  quia 
est  supposito  idem.  Corpus  autem  Christi  vivum 
et  mortuum  fuit  supposito  idem,  quia  non  habuit 
aliam  hypostasim  vivum  et  mortuum,  praeter  hy- 
postasim  Verbi  Dei,  ut  supra  dictum  est,  art.  2 
huj.  quaest.  Et  hoc  modo  loquitur  Athanasius  in 
auctoritate  inducta.  — Alio  modo  simpliciter 
idem  est  quod  omnino  vel  totaliter  : et  sic 
corpus  Christi  mortuum  et  vivum  non  fuit 
simpliciter  idem  numero,  quia  non  fuit  totaliter 
idem,  cum  vita  sit  aliquid  de  essentia  corporis  vi- 
ventis ; est  enim  praedicatum  essentiale,  non  acci- 
dentale : unde  consequens  est  quod  corpus  quod 
desinit  esse  vivam,  non  totaliter  idem  remaneat. 
Si  autem  diceretur  quod  corpus  Christi  mortuum 
totaliter  idem  remaneret,  Sequeretur  quod  non 
esset  corruptum,  corruptione  dico  mortis  : quod 
est  haetesis  Gaianitarum,  ut  Isidor.  dicit,  lib.  8 
Etym.,  cap.  5,  ad  fin.,  et  habetur  in  Decre- 
tis 24,  quaest.  3,  cap,  Quidam  autem.  Et  Da- 
masc.  dicit  in  lib.  orth.  Fid.,  cap.  28,  in  prine,, 
quod  corruptionis  nomen  duo  significat : uno  modo 
separationem  animat  a corpore,  et  alia  hujusmodi ; 
alio  modo  perfectam  dissolutionem  in  elementa. 
Ergo  incorruptibile  dicere  corpus  Domini,  secun- 
dum Julianum  et  Gaianum,  seeundpm  primum  cor- 
ruptionis modum  ante  resurrectionem,  est  impium  : 
et  quia  corpus  Christi  non  esset  consubstantiale  no- 
bis, nec  in  veritate  mortuum  esset,  nec  secundum  ve- 
ritatem salvati  essemus.  Secundo  autem  modo  cor- 
pus Christi  fuit  incorruptum. 


(1)  Ita  cum  Athanasio  Nicolaius  et  posteriores  edit.— • 
AI.,  et  potato. 

Ad  primum  ergo  dicendum  quod  corpus  mor- 
tuum cujuscumque  alterius  hominis  non  remanet 
unitum  alicui  hypostasi  permanenti,  sicut  corpus 
Christi  mortuum.  Et  ideo  corpus  mortuum  cujus- 
cumque alterius  hominis  non  est  idem  simpliciter, 
sed  secundum  quid  : quia  est  idem  secundum  ma- 
teriam, non  autem  idem  secundum  formam.  Cor- 
pus autem  Christi  remanet  idem  simpliciter  prop- 
ter identitatem  suppositi,  ut  dictum  est  in  corp. 
art. 

Ad  secundum  dicendum  quod  quia  idem  numero 
dicitur  aliquid  secundum  suppositum,  'idem  autem 
specie  est  idem  secundum  formam ; ubicumque 
suppositum  subsistit  in  una  sola  natura,  oportet 
quod  sublata  unitate  speciei,  auferatur  unitas  nu- 
meralis. Sed  hypostasis  Verbi  Dei  subsistit  in 
duabus  naturis  : et  ideo  quamvis  in  Christo  non 
remaneat  corpus  idem  secundum  speciem  humanse 
naturae,  remanet  tamen  idem  numero  secundum 
suppositum  Verbi  Dei. 

Ad  tertium  dicendum  quod  corruptio  et  mors 
non  competit  Christo  ratione  suppositi,  secundum 
quod  attenditur  unitas,  sed  ratione  naturae,  secun- 
dum quam  invenitur  differentia  mortis  et  vitae. 


Articulus  vi 

Utrum  mors  Christi  aliquid  operata  sit  ad  nostram 
salutem. 

lnf.,  quast.  fi,  art.  1,  corp.,  et  qucest.  ;6,  art.  1,  ad.  4; 
et  ud  Gal.  2. 

Ad  sextum  sic  proceditur.  1.  Videtur  quod 
mors  Christi  nihil  operata  sit  ad  nostram  salutem. 
Mors  enim  est  quaedam  privatio,  est  enim  priva- 
tio vitae.  Sed  privatio,  cum  non  sit  res  aliqua,  non 
habet  aliquam  virtutem  agendi.  Ergo  non  potuit 
aliquid  operari  ad  nostram  salutem. 

2.  Praeterea,  passio  Christi  operata  est  nos- 
tram salutem  per  modum  meriti.  Sic  autem  non 

Art.  6.  — S.  Doctor  in  2 conci,  dicit  quod  mors 
Christi  in  facto  esse  per  modum  efficientis,  non  vero  per 
modum  meriti,  operata  est  nostram  salutem.  Hoc  neces- 
sario est  intelligendum  de  carne  ipsa  seu  humanitate  (se- 
cundum Medins  dicta),  quod  scilicet  ratione  mortis  fue- 
rit veluti  proportionatum  et  accommodatum  instrumen- 
tum ad  aliquos  effectus  nostrae  salutis. — Quidam  Minorita, 
Joannes  Petrus  Olivi,  Serinianensis  (Serignan)  nativitate, 
Biterrensis  (Beziers)  professione  (1247-1298),  cum  passio- 
nem et  mortem  Christi  pro  concione  enarraret,  finxit 
Christum  adhuc  viventem  lancea  vulneratum,  ut  ex  ampli- 
ficatione dolorum  Christi,  populum  magisac  magis  ad  fle- 
tum concitaret.  Quam  sententiam  cum  postea  pertinaciter 
defenderet,  demum  in  Concil.  Viennensi  damnatus  est  : 
Vide  supra  quaest.  4O,  art.  1,  pag.  269,  verba  Concilii,  in 
quibus  agitur  etiam  de  operatione  mortis  Christi  ad  nos- 
tram salutem. Dicendum  est  ergo  juxta  doctrinam  S.  Tho- 
mte,  quod  vulnus  lateris  non  fuit  meritorium,  nisi  hac  de 
causa  quia  in  vita,  fuit  acceptatum  sponte  et  voluntarie  ; 
luit  tamen  causa  nostrs  salutis  per  modum  efficientiae.  — 
Vide  quaest.  prsced.  definit.  Eccles.  de  effectib.  Pas- 
sionis et  Mortis  Christi. 


potuit  operari  mors  Christi,  nam  in  morte  separa- 
tur anima  a corpore,  quae  est  merendi  principium. 
Ergo  mors  Christi  non  est  operata  aliquid  ad  nos- 
tram salutem. 

3.  Praeterea,  corporale  non  est  causa  spiritualis. 
Sed  mors  Christi  fuit  corporalis.  Non  ergo  potuit 
esse  causa  spiritualis  nostrae  salutis. 

— Sed  contra  est  quod  Augustinus  dicit  in  4 de 
Trinit.,  cap.  3,  sub  fin.  : Una  mors  nostri  Salva- 
toris, scilicet  corporalis,  duabus  mortibus  nostris, 
id  est,  animae  et  corporis,  saluti  fuit. 

Respondeo  dicendum  quod  de  morte  Christi 
dupliciter  loqui  possumus  : uno  modo  secun- 
dum quod  est  in  fieri ; alio  modo  secundum  quod 
est  in  facto  esse.  — Dicitur  autem  mors  esse  in 
fieri,  quando  aliquis  per  aliquam  passionem  vel  na- 
turalem vel  violentam,  tendit  in  mortem  : et  hoc 
modo  idem  est  loqui  de  morte  Christi  et  de  pas- 
sione ipsius.  Et  ita  secundum  hunc  modum 
mors  Christi  causa  est  salutis  nostrae  secun- 
dum id  quod  de  passione  supra  dictum  est, 
quaest.  49.  — Sed  in  facto  esse  mors  Christi 
consideratur,  secundum  quod  jam  facta  est  sepa- 
ratio corporis  et  animae  ; et  sic  nunc  loquimur 
de  morte  Christi.  Hoc  autem  modo  mors  Christi 
non  potest  esse  causa  salutis  nostrae  per  mo- 
dum meriti,  sed  solum  per  modum  efficien- 
tiae, in  quantum  scilicet  nec  per  mortem  di- 
vinitas separata  fuit  a Christi  carne  ; et  ideo 
quidquid  contigit  circa  carnem  Christi,  etiam  ani- 
ma separata,  fuit  nobis  salutiferum  virtute  divini- 
tatis unitae.  Consideratur  autem  proprie  alicujus 
causae  effectus  secundum  similitudinem  causae. 
Unde  quia  mors  est  quaedam  privatio  vitae  pro- 
priae, effectus  mortis  Christi  attenditur  circa  re- 
motionem eorum  quae  contrariantur  nostrae  saluti ; 
quae  quidem  sunt  mors  animae,  et  mors  corporis. 
Et  ideo  per  mortem  Christi  dicitur  esse  destructa 
in  nobis  et  mors  animae,  quae  est  per  peccatum 
nostrum,  secundum  illud  Rom.  4,  25  : Traditus 
est,  scilicet  in  mortem,  propter  delicta  nostra;  et 
mors  corporis,  quae  consistit  in  separatione  animae, 
secundum  illud  1 ad  Cor.  15,  54:  Absorpta  est 
mors  in  victoria. 

Ad  primum  ergo  dicendum  quod  mors  Christi 
est  operata  salutem  nostram  ex  virtute  divinitatis 
unitae,  et  non  ex  sola  ratione  mortis. 

Ad  secundum  dicendum  quod  mors  Christi,  se- 
cundum quod  consideratur  in  facto  esse,  etsi  non 
est  ad  nostram  salutem  operata  per  modum  meritis 
est  tamen  operata  per  modum  efficientiae,  ut  dic- 
tum est  in  corp.  art. 

Ad  tertium  dicendum  quod  mors  Christi  fuit 
quidem  corporalis ; sed  corpus  illud  fuit  instru- 
mentum divinitatis  sibi  unitae,  operans  in  virtute 
ejus  etiam  mortuum. 

QUAESTIO  LI 

de  sepultura  Christi.  — In  qualuor  articulos 
divisa. 

Deinde  considerandum  est  de  sepultura  Christi: 
et  circa  hoc  quaeruntur  quatuor : i°  utrum  conve- 
niens fuerit  Christum  sepeliri ; 2°  de  modo  sepul- 
turae ejus;  3°  utrum  corpus  ejus  fuerit  in  sepulcro 
resolutum  ; 40  de  tempore  quo  jacuit  in  sepulcro. 

Articulus  primus 

Utrum  fuerit  conveniens  Christum  sepeliri. 

lnf.,  quaest.,  $2,  art.  4;  et  Opusc.  2,  cap.  241  et  242 ; et 
Opusc.  60,  cap.  20,  prine. ; et  1 Cor.  1/,  lect.  1. 

Ad  primum  sic  proceditur.  1.  Videtur  quod  non 
fuerit  conveniens  Christum  sepeliri.  De  Christo 
enim  dicitur  in  Psal.  87,  6 : Factus  est  sicut  homo 
sine  adjutorio , inter  mortuos  liber.  Sed  in  sepulcro 
includuntur  corpora  mortuorum  ; quod  videtur 
esse  contrarium  libertati.  Ergo  non  videtur  fuisse 
conveniens  quod  corpus  Christi  sepeliretur. 

2.  Praeterea,  nihil  circa  Christum  fieri  debuit 
quod  non  esset  salutiferum  nobis.  Sed  in  nullo 
videtur  ad  salutem  hominum  pertinere  quod  Chris- 
tus fuit  sepultus.  Ergo  non  fuit  conveniens  Chris- 
tum sepeliri. 

3.  Praeterea,  inconveniens  esse  videtur  quod 
Deus,  qui  est  super  coelos  excelsus,  in  terra  se- 
peliretur. Sed  illud  quod  convenit  corpori  Christi 
mortuo,  attribuitur  Deo  ratione  unionis.  Ergo 
inconveniens  videtur  Christum  fuisse  sepultum. 

— Sed  contra  est  quod  Dominus,  dicit,  Matth. 
26,  10,  de  muliere,  quae  eum  inunxerat:  Opus 
bonum  operata  est  in  me;  et  postea  subdit : Mittens 
enim  hoc  unguentum  in  corpus  meum,  ad  sepelien- 
dum me  fecit. 

Respondeo  dicendum  quod  conveniens  fuit 
Christum  sepeliri : — primo  quidem  ad 
comprobandum  veritatem  mortis  ; non  enim  in  se- 
pulcro aliquis  ponitur,  nisi  quando  jam  de  veritate 
mortis  constat.  Unde  et  Marci  15  legitur  quod 
Pilatus,  antequam  concederet  Christum  sepeliri, 
diligenti  inquisitione  cognovit  eum  mortuum  esse. 
— Secundo,  quia  per  hoc  quod  Christus  de  se- 
pulcro resurrexit,  datur  spes  resurgendi  per  ipsum, 
his  qui  sunt  in  sepulcro,  secundum  illud  Joan.  5, 
28  : Omnes  qui  in  monumentis  sunt , audient  vocem 
Filii  Dei , et  qui  audierint,  vivent  (1).  — Tertio  ad 
exemplum  eorum  qui  per  mortem  Christi  spiritua- 

Art.  i.  — Intellige  sepulturam  Christi  operatam  esse 
nostram  salutem  (in  solut.  ad  2)  sicut  fuit  dictum  de 
morte  Christi,  qusest.  pr»c.  art.  6. 

(t)  Vulgata  loco  et  qui  audierint ' vivent , habet  et  proce- 
dent qui  bona  fecerunt,  in  resurrectionem  vitee. 


liter  moriuntur  peccatis,  qui  scilicet  absconduntur 
a conturbatione  hominum.  Unde  dicitur  Coloss.  3, 
3:  Mortui  estis,  et  vita  vestra  abscondita  est  ( 1) 
cum  Christo  in  Deo.  Unde  et  baptizati,  qui  per 
mortem  Christi  moriuntur  peccatis,  quasi  conse- 
peliuntur Christo  per  immersionem,  secundum 
illud  Rom.  6,  4 : Consepulli  sumus  cum  Christo 
per  baptismum  in  mortem. 

Ad  primum  ergo  dicendum  quod  Christus  se- 
pultus se  inter  mortuos  liberum  fuisse  ostendit  in 
hoc,  quod  per  inclusionem  sepulcri  non  potuit 
impediri  quin  ab  eo  resurgendo  exiverit. 

Ad  secundum  dicendum  quod  sicut  mors  Christi 
efficienter  operata  est  nostram  salutem,  ita  etiam  et 
ejus  sepultura.  Unde  Hieron.  dicit  super  Matth. : 
Sepultura  Christi  resurgimus;  et  Isa.  53  super 
illud  : Dabit  impios  pro  sepultura,  dicit  Gloss. 
(ordin.  Hieron.),  id  est,  gentes,  qua:  sine  pietate 
erant,  Deo  Patrique  dabit : quia  mortuus  et  sepul- 
tus eos  acquisivit. 

Ad  tertium  dicendum  quod,  sicut  dicitur  in  quo- 
dam sermone  concilii  Ephesini  (et  habetur  part.  3, 
cap.  9,  aliquant.  a prine.),  nihil  horum  qux  sal- 
vant homines , injuriam  Deo  facit,  qux  ostendunt 
eum  non  passibilem,  sed  clementem;  et  in  alio  ser- 
mone ejusdem  conc.,  parum  a prine.,  cap.  10, 
legitur  : Nihil  putat  injuriam  Deus  quod  est  occasio 
salutis  hominibus.  Tu  quidem  non  ita  vilem  Dei 
naturam  arbitraberis,  tanquam  qux  aliquando  sub- 
jecta possit  esse  injuriis. 

Articulus  ii 

Utrum  convenienti  modo  Christus  fuerit  sepultus. 

Ad  secundum  sic  proceditur.  1.  Videtur  non 
convenienti  modo  Christum  fuisse  sepultum.  Se- 
pultura enim  ejus  respondet  morti  ipsius.  Sed 
Christus  fuit  passus  mortem  abjectissimam,  secun- 
dum illud  Sap.  2,  20  : Morte  turpissima  condemne- 
mus eum.  Ergo  inconveniens  videtur  esse  quod 
Christo  exhibita  fuit  honorabilis  sepultura,  in 
quantum  a magnatibus  fuit  tumulatus,  scilicet  a 
Joseph  ab  Arimathaea,  qui  erat  nobilis  decurio,  ut 
habetur  Mare.  15,  et  a Nicodemo,  qui  erat  prin- 
ceps Judxorum,  ut  habetur  Joan.  3. 

2.  Praeterea,  circa  Christum  non  debuit  aliquid 
fieri  quod  esset  superfluitatis  exemplum.  Videtur 
autem  superfluitatis  fuisse  quod  ad  sepeliendum 
Christum  Nicodemus  venit  ferens  mixturam  myr- 
rhx  et  aloes  quasi  libras  centum,  ut  dicitur  Joan. 
19,  39,  praesertim  cum  mulier  prxvenerit  corpus 
ejus  ungere  in  sepulturam,  ut  dicitur  Mare.  14. 
Non  ergo  fuit  hoc  convenienter  circa  Christum 
factum. 


Art.  2.  — Titulus  modi  nomine  Tititur,  pro  conditioni- 
bus observatis  in  sepeliendo  corpus  Christi. 

(1)  Vulgata  : est  abscondita. 

3.  Praetlrea,  non  est  conveniens  ut  aliquod 
factum  sibi  ipsi  sit  dissonum.  Sed  sepultura  Christi 
fuit  simplex  ex  una  parte,  quia  scilicet  Joseph 
involvit  corpus  ejus  in  sindone  munda  ut  dicitur 
Matth.  27,  non  autem  auro  aul  gemmis,  aut  serico , ut 
Hieronymus  ibid.  dicit;  ex  alia  vero  parte  videtur 
fuisse  ambitiosa,  in  quantum  eum  cum  aromatibus 
sepelierunt.  Ergo  videtur  non  fuisse  conveniens 
modus  sepulturas  Christi. 

4.  Prasterea,  qucecumque  scripta  sunt  praecipue 
de  Christo,  ad  nostram  doctrinam  scripta  sunt , ut 
dicitur  Rom.  15,4.  Sed  quaedam  scribuntur  in 
Evangeliis  circa  sepulcrum  Christi  quae  in  nullo 
videntur  ad  nostram  doctrinam  pertinere : sicut 
quod  fuit  sepultus  in  horto,  quod  in  monumento 
alieno,  et  novo,  et  exciso  in  petra.  Inconveniens 
ergo  fuit  modus  sepulturae  Christi. 

— Sed  contra  est  quod  dicitur  Isa.  1 1,  10  : Et 
erit  sepulcrum  ejus  gloriosum. 

Respondeo  dicendum  quod  modus  sepulturae 
Christi  ostenditur  esse  conveniens  quan- 
tum ad  tria.  — Primo  quidem  quantum  ad  con- 
firmandam fidem  mortis  et  resurrectionis  ipsius. 
— Secundo  ad  commendandum  pietatem  eo- 
rum qui  eum  sepelierunt.  Unde  Augustinus 
dicit  in  1 de  Civit.  Dei.,  cap.  13,  circa  med. : 
Laudabiliter  commemorantur  in  Evangelio  qui 
corpus  ejus  de  cruce  acceptum  diligenter  atque 
honorifice  tegendum  sepeliendumque  curarunt.  — 
Tertio,  quantum  ad  mysterium  per  quod  infor- 
mantur illi  qui  Christo  consepeliuntur  in  mortem. 

Ad  primum  ergo  dicendum  quod  circa  mortem 
Christi  commendatur  patientia  et  constantia  ipsius, 
qui  mortem  est  passus,  et  tanto  magis,  quanto 
mors  fuit  abjectior  : sed  in  sepultura  honorifica 
consideratur  virtus  morientis,  qui  contra  intentio- 
nem occidentium  etiam  mortuus  honorifice  sepe- 
litur; et  praefiguratur  devotio  fidelium,  qui  erant 
Christo  mortuo  servituri. 

Ad  secundum  dicendum  quod  in  hoc  quod  Evan- 
gelista  dicit  quod  sepelierunt  eum,  sicut  mos  est 
Judceis  sepelire,  sicut  Augustinus  dicit  sup.  Joan., 
tract.  120,  circa  med.,  admonuit  in  hujusmodi 
officiis  quee  mortuis  exhibentur , morem  cujuslibet 
gentis  esse  servandum.  Erat  autem  istius  gentis 
consuetudo  ut  mortuorum  corpora  variis  aroma- 
tibus condirentur , ut  diutius  servarentur  illcesa. 
Unde  et  in  3 de  Doct.  christ.,  cap.  12,  a 
prine,  dicitur  quod  in  omnibus  talibus  non 
usus  rerum,  sed  libido  utentis  in  culpa  est;  et 
postea  subdit : Quod  in  aliis  personis  plerumque 
fiagilium  est,  in  divina,  vel  prophetica  persona, 
maximee  cujusdam  rei  signum  est.  Myrrha  enim  et 
aloes  propter  sui  amaritudinem  significant  poeni- 
tentiam, per  quam  aliquis  in  seipso  Christum  con- 
servat absque  corruptione  peccati  ; odor  autem 
aromatum  significat  bonam  famam. 

Ad  tertium  dicendum  quod  myrrha  et  aloes 


adhibebantur  corpori  Christi,  ut  immune  a cot- 
ruptione  salvaretur,  quod  videbatur  ad  quamdam 
necessitatem  pertinere  : unde  datur  nobis  exem- 
plum quod  licite  possumus  aliquibus  pretiosis  uti  me 
dicinaliter  pro  necessitate  nostri  corporis  conser- 
vandi: sed  involutio  corporis  pertinebat  ad  solam 
quamdam  decentiam  honestatis;  et  in  talibus  sim- 
plicibus debemus  esse  contenti.  Per  hoc  tamen  signi- 
ficabatur, ut  Hieronymus  dicit  in  hunc  loc.  Matth*., 
quod  ille  in  sindone  munda  involvit  Jesum  qui 
mente  pura  eum  susceperit.  Et  hinc,  ut  Beda  dicit 
super  Mare.  (cap.  44  secundum  ejus  ordinem)  : 
Ecclesia:  mos  obtinuit  ut  sacrificium  altaris  non  in 
serico,  neque  in  panno  lincto,  sed  in  lino  terreno 
celebretur,  sicut  corpus  Domini  est  in  sindone  munda 
sepullum. 

Ad  quartum  dicendum  quod  Christus  sepeli- 
tur in  horto,  ad  significandum  quod  per  mor- 
tem et  sepulturam  ipsius  liberamur  a morte 
quam  incurrimus  per  peccatum  Adae  in  horto  pa- 
radisi commissum.  Ideo  autem  Salvator  in  aliena 
ponitur  sepultura,  ut  Augustinus  dicit  in  quodam 
sermone  (de  Sepulcro  Domini,  a med.),  quia  pro 
aliorum  moriebatur  salute ; sepulcrum  autem  mor- 
tis est  habitaculum.  Per  hoc  etiam  considerari  po- 
test paupertatis  abundantia  pro  nobis  susceptae. 
Nam  qui  domum  in  vitanon  habuit, post  mortem  quo- 
que in  alieno  sepulcro  reconditur,  et  nudus  exis- 
tens  a Joseph  cooperitur.  In  novo  autem  ponitur 
monumento,  ut  Hieron.  dicit  in  hunc  loc.  Matth., 
ne  post  resurrectionem,  ccelens  corporibus  rema- 
nentibus, surrexisse  alius  fingeretur.  Potest  autem 
et  novum  sepulcrum  Mariae  virginalem  uterum 
demonstrare.  Per  hoc  etiam  datur  intelligi  quod 
per  Christi  sepulturam  omnes  innovamur,  morte 
et  corruptione  destructa.  In  monumento  autem 
exciso  in  petra  conditus  est,  ut  Hieron.  dicit,  sup. 
illud  Matth.  27  : Jube  ergo  custodiri,  etc.,  ne  si  • 
multis  lapidibus  cedifcatum  fuisset,  tumuli  funda-  , 
mentis  sufiossis,  ablatus  furto  diceretur.  Unde  et 
saxum  magnum,  quod  appositum  fuit,  ostendit  ; 
quod  non  absque  auxilio  plurimorum  sepulcrum 
potuisset  reserari.  Si  etiam  sepultus  fuisset  in  terra,  i 
dicere  poterant.  Suffoderunt  terram,  et  furati  sunt 
eum,  sic  ut  Augustinus  dicit.  Significatur  autem 
mystice  per  hoc,  ut  Hilar.  dicit,  can.  ult.  in 
Matth.,  ad  fin.,  quod  per  Apostolorum  doctrinam  ’ 
in  pectus  duritia:  gentilis  quodam  doctrina:  opere 
excisum  Christus  infertur,  rude  scilicet  ac  novum , 
et  nullo  antea  ingressu  timori  Dei  pervium  Et  quia 
nihil  prccler  cum  oportet  in  pectora  penetrare,  lapis 
ostio  advolvitur.  Et,  sicut  Origen.  dicit,  tract.  35 
in  Matth.,  ad  fin.,  non  fortuito  scriptum  est,  quod 
Joseph  involvit  corpus  Christi  sindone  munda,  et 
posuit  in  monumento  novo,  et  quod  advolvit  lapidem 
magnum,  quia  omnia,  quee  sunt  circa  corpus  Jesu, 
munda  sunt,  et  nova,  et  valde  magna  (1). 

(1)  Hucusque  D.  Thomas.  — Nicolaius,  ex  quo  in  tex- 
tum in  posterioribus  exemplis  transiit,  hsc  addit;  Deni- 

Articulus  iii 

Utrum  corpus  Christi  in  sepulcro  fuerit  incineratum. 

Jtif.,  quasi,  33,  art.  i,  corp.,  et  ad  i ; et  3 Sent.,  dist.  21 , 

quast.  1,  art.  2 , et  quast.  2,  art.  1 , ad  1 ; et  Opusc.  2, 

Cap.  233 ; et  Opusc.  60,  cap.  20. 

Ad  tertium  sic  proceditur.  1.  Videtur  quod 
corpus  Christi  in  sepulcro  fuerit  incineratum.  Sicut 
enim  mors  est  poena  peccati  primi  parentis,  ita 
etiam  et  incineratio : dictum  est  enim  primo  homini 
post  peccatum  : Pulvis  es,  et  in  pulverem  reverte- 
ris, ut  dicitur  Gen.  3,  19.  Sed  Christus  mortem  susti- 
nuit, ut  nos  a morte  liberaret.  Ergo  etiam  incine- 
rari  debuit  corpus  ejus,  ut  nos  ab  incineratione 
liberaret. 

2.  Praeterea,  corpus  Christi  fuit  ejusdem  naturae 
cum  corporibus  nostris.  Sed  corpora  nostra  statim 
post  mortem  resolvi  incipiunt,  et  ad  putredinem 
disponuntur,  quia  exhalante  calido  naturali  super- 
venit calor  extraneus,  qui  putrefactionem  causat. 
Ergo  videtur  quod  similiter  in  corpore  Christi 
acciderit. 

3.  Praeterea,  sicut  dictum  est,  art.  1 huj.quaest., 
Christus  sepeliri  voluit,  ut  daret  hominibus  spem 
resurgendi  etiam  de  sepulcris.  Ergo  etiam  incine- 
rationem  pati  debuit,  ut  spem  resurgendi  incinera- 
tis  post  incinerationem  daret. 

— Sed  contra  est  quod  in  Psal.  15,  10,  dicitur: 
Non  dabis  sanctum  tuum  videre  corruptionem , quod 
Damascenus  exponit  in  3 lib.  orth.  Fid.,  cap.  18, 
de  corruptione  quae  est  per  resolutionem  in  ele- 
menta. 

Respondeo  dicendum  quod  non  fuit  conve- 
niens corpus  Christi  putrefieri,  vel  quo- 
cumque modo  incinerari,  quia  putrefactio  cujus- 
cumque  corporis,  provenit  ex  infirmitate  naturae 
illius  corporis,  quae  non  potest  amplius  corpus 
continere  in  unum.  Mors  autem  Christi,  sicut 
supra  dictum  est,  quaest.  praec.,  art.  1,  ad  2,  non 
debuit  esse  ex  naturae  infirmitate,  ne  crederetur 
non  esse  voluntaria : et  ideo  non  ex  morbo,  sed 
passione  illata  voluit  mori,  cui  se  obtulit  sponte. 
Et  ideo  Christus,  ne  mors  ejus  naturae  infirmitati 
adseriberetur,  noluit  corpus  suum  qualitercumque 
putrefieri,  aut  qualitercumque  resolvi  ; sed  ad 

Art.  5.  — Hsec  doctrina  est  vera  secundum  fidem.  Sic 
enim  tenent  omnes  Patres,  et  clare  docetur  Act.  2,  31  et 
iJ.  J5-J7- 

que,  ut  Ambrosius  dicit  super  Luc.,cap.  23,  sup.  illud:  Et 
ecce  vir,  etc.,  « bene  Christus  in  monumento  conditur 
« justi,  ut  in  justitias  habitatione  conquiescat.  Monumentum 
« enim  hoc  in  duritia;  gentilis  petra  sibi  justus  excidit  pene- 
« trabili  verbo,  ut  praetenderet  in  nationibus  virtus  Christi. 
« Cui  pulcherrime  admotus  est  lapis,  ne  pateret.  Quicumque 
« enim  in  se  bene  humaverit  Christum,  diligenter  custodiat, 
« ne  eum  perdat,  ne  ve  perfidia  ad  illum  sit  ingressus.  » Et 
mox  : « Bene  in  petra  excisum,  hoc  est  in  fidei  firmamento, 
« de  qua  veri  Israelitce  dulcedinem  mellis  et  oleum  spirituale 
« suxerunt.  » 

ostensionem  virtutis  divinae  voluit  corpus  illud  in- 
corruptum permanere.  Unde  Chrysostomus  dicit 
in  Demonstr.,  quod  Deus  sit,  cont.  gentil.,  parum 
ante  med.,  quod  viventibus  aliis  hominibus,  his  sci- 
licet qui  egerunt  strenue,  arrident  propria  gesta ; 
his  autem  pereuntibus,  pereunt.  Sed  in  Christo  est 
lotum  contrarium:  nam  ante  crucem  omnia  sunt 
moesta  et  infirma;  ut  autem  crucifixus  est,  omnia 
clariora  sunt  facta;  ut  noscas,  non  purum  hominem 
crucifixum. 

Ad  primum  ergo  dicendum  quod  Christus,  cum 
non  esset  subjectus  peccato,  neque  morti  erat 
obnoxius,  neque  incinerationi ; voluntarie  tamen 
mortem  sustinuit  propter  nostram  salutem,  secun- 
dum rationes  supra  dictas,  quaest.  praec.,  art.  1. 
Si  autem  corpus  ejus  fuisset  putrefactum,  vel  reso- 
lutum, magis  hoc  fuisset  in  detrimentum  salutis 
humanae,  dum  non  crederetur  in  eo  esse  virtus 
divina.  Unde  ex  persona  ejus  in  Psal.  29,  10, 
dicitur:  Quce  utilitas  in  sanguine  meo,  dum  descendo 
in  corruptionem)  quasi  dicat : Si  corpus  meum  pu- 
trescat, perdetur  effusi  sanguinis  utilitas.  Gloss. 
ord.  Augustini  in  istum  psalmum. 

Ad  secundum  dicendum  quod  corpus  Christi 
quantum  ad  conditionem  naturae  passibilis  putre- 
factibile  fuit,  licet  non  quantum  ad  meritum  putre- 
factionis, quod  est  peccatum ; sed  virtus  divina 
corpus  Christi  a putrefactione  praeservavit,  sicut 
et  resuscitavit  a morte. 

Ad  tertium  dicendum  quod  Christus  de  sepulcro 
resurrexit  virtute  divina,  quae  nullis  terminis  coarc- 
tatur.  Et  ideo  hoc  quod  a sepulcro  surrexit,  suffi- 
ciens argumentum  fuit  quod  homines  erant  resus- 
citandi virtute  divina  non  solum  de  sepulcris,  sed 
etiam  de  quibuscumque  cineribus. 

Articulus  iv 

Utrum  Christus  fuerit  in  sepulcro  solum  una  die  et  duabus 
noctibus. 

lnfi,  quast.  32,  art.  4,  corp.,  et  quast.  33,  art.  2,  corp.; 

et  Opusc.  2,  cap.  233  ; et  Opusc.  60,  cap.  20;  et  1 Cor. 

13,  lect.  1. 

Ad  quartum  sic  proceditur.  1.  Videtur  quod 
Christus  non  fuerit  in  sepulcro  solum  una  die  et- 
duabus  noctibus.  Dicit  enim  ipse  Matth.  12,  40  : 
Sicut  fuit  Jonas  in  ventre  ceti  tribus  diebus  et  Iribus 
noctibus;  ita  Filius  hominis  erit  (1)  in  corde  terree 
tribus  diebus  et  tribus  noctibus.  Sed  in  corde  terrae 
fuit  in  sepulcro  existens.  Non  igitur  fuit  in  sepul- 
cro solum  una  die  et  duabus  noctibus. 

2.  Praeterea,  Gregorius  dicit  in  hom.,  paschali, 
21  in  Ev.,  ad  fin.,  quod  sicut  Samson  abstulit  media 
nocte  portas  Ga^ce,  ita  Christus  media  nocte  aufe- 
rens portas  inferni  resurrexit.  Sed  postquam  resur- 


(1)  Vulgata:...  sic  ent  filius  hominis  in.... 

rexit,  non  fuit  in  sepulcro.  Ergo  non  fuit  in  se- 
pulcro duabus  noctibus  integris. 

3.  Praeterea,  per  mortem  Christi  lux  praevaluit 
tenebris.  Sed  nox  ad  tenebras  pertinet,  dies  autem 
ad  lucem.  Ergo  convenientius  fuit  quod  corpus 
Christi  fuerit  in  sepulcro  duobus  diebus  et  una 
nocte  quam  e converso. 

— Sed  contra  est  quod,  sicut  Augustinus  dicit 
in  4 de  Trinit.,cap.  6,  a med.,  a vespere  sepullurce 
usque  ad  diluculum  resurreclionis  triginta  sex  horce 
sunt,  id  est,  nox  tota  cum  die  lota,  et  nocte  tota. 

espondeo  dicendum  quod  ipsum  tempus  quo 
Christus  in  sepulcro  mansit,  effectum  mortis 
ejus  repraesentat.  Dictum  est  autem  supra,  quaest. 
praec.,  art.  6,  quod  per  mortem  Christi  liberati 
sumus  a duplici  morte,  scilicet  a morte  animae,  et 
a morte  corporis : et  hoc  significatur  per  duas 
noctes,  quibus  Christus  in  sepulcro  permansit. 
Mors  autem  ejus  quia  non  fuit  ex  peccato  prove- 
niens, sed  ex  charitate  suscepta,  non  habuit  ratio- 
nem noctis,  sed  diei  : et  ideo  significatur  per  diem 
integrum,  quo  Christus  fuit  in  sepulcro.  Et  sic  con- 
veniens fuit  quod  Christus  una  die  et  duabus 
noctibus  esset  in  sepulcro. 

Ad  primum  ergo  dicendum  quod,  sicut  Augus- 
tinus dicit  in  libro  3 de  Consensu  Evangelistarum, 
cap.  24,  in  med.,  quidam  modum  locutionis  Scrip- 
tura nescientes,  noctem  voluerunt  annumerare  tres 
illas  horas  a sexta  usque  ad  nonam,  quibus  sol 
pbscuralus  est,  et  diem  tres  horas  alias,  quibus  ite- 
rum terris  est  redditus,  id  est,  a nona  usque  ad  ejus 
occasum;  sequitur  enim  nox  futuri  sabbati,  quia 
cum  suo  die  computata,  erunt  jam  duce  noctes,  et 
duo  dies.  Porro  autem  post  sabbatum  sequitur  nox 
primi  sabbati,  id  est,  illucenlis  diei  dominici,  in  qua 
tunc  Dominus  resurrexit.  Et  ita  adhuc  non  consta- 
bit ratio  trium  dierum  et  trium  noclium.  Restat  ergo 
ut  hoc  inveniatur  illo  Scripturarum  usitato  loquendi 
modo,  quo  a parte  lotum  inlelligitur ; ita  scilicet 
quod  unam  noctem  et  unum  diem  accipiamus  pro 
uno  die  naturali.  (Quod  sequitur  habetur  lib.  4,  de 
Trinit.,  cap.  6).  Et  sic  primus  dies  computatur  ab 
extrema  parte  sui,  qua  Christus  in  sexta  feria  est 
mortuus  et  sepultus  ; secundus  autem  dies  est  in- 
teger cum  viginti  quatuor  horis  nocturnis  et  diur- 
nis ; nox  autem  sequens  pertinet  ad  tertium  diem. 
Sicut  enim  primi  dies  propter  futurum  hominis  lap- 
sum a luce  in  noctem,  ita  isti  propter  hominis  repa- 
rationem a tenebris  computantur  in  lucem. 

Ad  secundum  dicendum  quod,  sicut  Augustinus 
dicit  in  4 de  Trinit.,  cap.  6 (implic.),  Christus  in 
diluculo  resurrexit,  in  quo  aliquid  lucis  apparet,  et 
adhuc  tamen  aliquid  remanet  tenebrarum  noctis. 
Unde  de  mulieribus  dicitur  Joan.  20  quod  cum 
adhuc  essent  tenebrcv,  venerunt  ad  monumentum. 
Ratione  ergo  harum  tenebrarum  Gregorius  dicit 
hom.  21  in  Evang.,  vers,  fin.,  Christum  media 
nocte  surrexisse,  non  quidem  divisa  nocte  in  duas 


partes  aequales,  sed  infra  ipsam  noctem  ; illud  enim 
diluculum  et  pars  noctis,  et  pars  diei  dici  potest, 
propter  convenientiam  quam  cum  utroque  habet. 

Ad  tertium  dicendum  quod  in  tantum  lux  in 
morte  Christi  praevaluit  (quae  significatur  per  unam 
diem)  quod  tenebras  duarum  noctium,  id  est,  dupli- 
cis mortis  nostrae,  removit,  ut  dictum  est  in  corp. 
art. 


QUESTIO  LII 

DE  DESCENSU  CHRISTI  AD  INFEROS.  — In  OClO 

articulos  divisa. 

Deinde  considerandum  est  de  descensu  Christi 
ad  inferos : et  circa  hoc  quaeruntur  octo  : 1 0 utrum 
fuerit  conveniens  Christum  ad  inferos  descendere; 
20  in  quem  infernum  descenderit;  3°  utrum  totus 
fuerit  in  inferno ; 40  utrum  aliquam  moram  ibi 
traxerit;  50  utrum  sanctos  patres  ab  inferno  libe- 
raverit ; 6°  utrum  damnatos  ab  inferno  liberaverit ; 
7°  utrum  liberaverit  pueros  in  peccato  originali 
defunctos ; 8°  utrum  liberaverit  homines  de  purga- 
torio. 

Articulus  primus 

Utrum  fuerit  conveniens  Christum  ad  infernum 
descendere. 

3 Seni.,  dist.  22,  quast.  2,  art.  1,  quast.  1;  et  Op.  2 
cap.  235 ; et  Op.  60,  cap.  21,  prine. 

Ad  primum  sic  proceditur.  1.  Videtur  quod  non 
fuerit  conveniens  Christum  ad  infernum  descen- 
dere. Dicit  enim  Augustinus  in  epistola  ad  Evo- 
dium,  164,  al.  119,  aliquant.  ante  med.:  Nec  ipsos 
quidem  inferos  uspiam  Scripturarum  in  libro  appella- 
tos potui  reperire.  Sed  anima  Christi  non  descendit 
ad  aliquod  malum,  quia  nec  animas  justorum  ad 
aliquod  malum  descendunt.  Ergo  videtur  quod 
non  fuerit  conveniens  Christum  ad  inferos  descen- 
dere. 


Art.  i.  — Quamvis  D.  Thomas  in  art.  sequenti,  ad 
doctrinam  exacte  tradendam,  distinguat  duplicem  des- 
censum, alterum  secundum  virtutem  seu  effectum,  alte- 
rum secundum  essentiam  seu  realem  praesentiam;  simpli- 
citer tamen  ac  proprie  loquendo  descensus  significat 
localem  mutationem,  qua:  ad  realem  praesentiam  seu 
existentiam  in  inferiori  loco  terminatur.  Et  de  hac  intel— 
ligendusest  titulus  hujus  articuli ; atque  de  eadem,  futu- 
rus est  praecipuus  sermo  in  tota  quaestione.  — Christum 
descendisse  ad  inferos  est  fidei,  ut  constat  ex  Symbolo 
Apostol.,  ex  Symb.  Athanas.,  ex  profess.  fidei  Tolet. 
Nota  etiam  proposit.  Abailardi,  damn.  ab  Innocent.  II  : 
« 18.  Quod  anima  Christi  per  se  non  descendit  ad  inferos, 
sed  per  potentiam  tantum  ».  Nota  etiam  haec  verba  Concil. 
Lateran.  IV  sub  Innocent.  111,  cap.  Firmiter:  « Qui  pro  sa- 
lute humani  generis,  in  ligno  crucis  passus  et  mortuus, 
descendit  ad  infer  os,  resurrexit  a mortuis,  et  ascendit 
in  coelum : sed  descendit  in  anima,  et  resurrexit  in 
carne  ». 

2.  Praeterea,  descendere  ad  inferos  non  potest 
Christo  convenire  secundum  divinam  naturam, 
quae  est  omnino  immobilis,  sed  solum  convenire 
potest  secundum  naturam  assumptam.  Ea  vero 
quae  Christus  fecit,  vel  passus  est  in  natura  as- 
sumpta, ordinantur  ad  humanam  salutem ; ad  quam 
non  videtur  necessarium  fuisse  quod  Christus 
descenderit  ad  inferos,  quia  per  passionem  suam, 
quam  in  hoc  mundo  sustinuit,  nos  liberavit  a culpa, 
et  poena,  ut  supra  dictum  est,  quaest.  50,  art.  6. 
Non  igitur  fuit  conveniens  quod  Christus  ad  infer- 
num descenderet. 

3.  Praeterea,  per  mortem  Christi  separata  est 
anima  a corpore  ejus  quod  quidem  in  sepulcro 
positum  fuit,  ut  supra  dictum  est  quaest.  praec.  Non 
autem  videtur  quod  secundum  animam  solam  ad 
infernum  descenderit,  quia  anima,  cum  sit  incor- 
porea, non  videtur  quod  localiter  possit  moveri : 
hoc  enim  est  corporum,  ut  probatur  in  6 Physic., 
text.  32  ; descensus  autem  motum  corporalem  im- 
portat. Non  ergo  fuit  conveniens  quod  Christus 
ad  infernum  descenderet. 

— Sed  contra  est  quod  dicitur  in  Symbolo  : 
Descendit  ad  inferos;  et  Apostolus  dicit  Ephes,  4, 
9:  Quod  autem  ascendit,  quid  est  nisi , quia  et  des- 
cendit primum  ad(  1 ) inferiores  paries  terne  i Glossa 
interi.,  id  est,  ad  inferos. 

Respondeo  dicendum  quod  conveniens  fuit 
Christum  ad  infernum  descendere.  — 

Primo  quidem  quia  ipse  venerat,  poenam  nostram 
portare,  ut  nos  a poena  eriperet,  secundum  illud 
Isa.  53,4:  Vere  languores  nostros  ipse  tulit  et  do- 
lores nostros  ipse  portavit.  Ex  peccato  autem  homo 
incurrerat  non  solum  mortem  corporis,  sed  etiam 
descensum  ad  inferos.  Et  ideo  sicut  fuit  conveniens 
eum  mori,  ut  nos  liberaret  a morte ; ita  conveniens 
fuit  eum  descendere  ad  inferos  ut  nos  a descensu 
ad  inferos  liberaret.  Unde  dicitur  Oseae  13,  14: 
Ero  mors  tua,  0 mors;  ero  morsus  tuus,  inferne  (2). 
— Secundo,  quia  conveniens  erat  ut  victo  diabolo 
per  passionem,  vinctos  ejus  eriperet,  qui  detine- 
bantur in  inferno,  secundum  illud  Zachar.  9,  1 1 : 
Tu  quoque  in  sanguine  testamenti  tui  emisisti  vinctos 
tuos  de  lacu;  et  Coloss.  2,  1 5,  dicitur:  Expolians 
principatus  et  potestates,  traduxit  confidenter.  — 
Tertio,  ut  sicut  potestatem  suam  ostendit  in  terra 
vivendo  et  moriendo,  ita  etiam  potestatem  suam 
ostenderet  in  inferno,  ipsum  visitando  et  illumi- 
nando. Unde  dicitur  in  Psal.  23,  7 : Attollite  por- 
tas, principes,  vestras,  Glossa  (ord.  Aug.),  id  est, 
principes  inferni,  auferte  potestatem  vestram,  qua 
usque  nunc  homines  in  inferno  detinebatis;  et  sic  in 
nomine  Jesu  omne  genu  ftectalur,  non  solum  cxles- 
tium,  sed  etiam  infernorum,  ut  dicitur  Philipp.  2. 


(1)  Vulgata:...  in  inferiores. 

(2)  Vulgata  : morsus  tuus  ero,  inferne. 


Ad  primum  ergo  dicendum  quod  nomen  infero- 
rum sonat  in  malum  poenae,  non  autem  in  malum 
culpae.  Unde  decuit  Christum  in  infernum  descen- 
dere, non  tanquam  ipse  esset  debitor  poenae,  sed 
ut  eos  qui  erant  poenae  obnoxii,  liberaret. 

Ad  secundum  dicendum  quod  passio  Christi 
fuit  quasi  quaedam  causa  universalis  humanae  salu- 
tis tam  vivorum  quam  mortuorum.  Causa  autem 
universalis  applicatur  ad  singulares  effectus  per 
aliquid  speciale.  Unde  sicut  virtus  passionis  Chris- 
ti applicatur  viventibus  per  sacramenta  configu- 
rantia nos  passioni  Christi  ; ita  etiam  applicata 
est  mortuis  per  descensum  Christi  ad  inferos. 
Propter  quod  signanter  dicitur  Zachar.  9 quod 
eduxit  vinctos  de  lacu  in  sanguine  testamenti  sui,  id 
est,  per  virtutem  passionis  suae. 

Ad  tertium  dicendum  quod  anima  Christi  non 
descendit  ad  inferos  eo  genere  motus  quo  angeli 
moventur,  sicut  in  prima  parte  habitum  est,  quaest. 

53- 

Articulus  ii 

Utrum  Christus  descenderit  ad  infernum  damnatorum. 

) Sent.,  disl.  22,  quaest.  2,  art.  1,  quast.  2;  et  Op.  60 , 
cap.  21.  circa  med. 

Ad  secundum  sic  proceditur.  1.  Videtur  quod 
Christus  descenderit  etiam  ad  infernum  damnato- 
rum. Dicitur  enim  ex  ore  divinae  Sapientiae  Eccli. 
24,  43  : Penetrabo  omnes  inferiores  paries  terree. 
Sed  inter  partes  inferiores  terrae  computatur  etiam 
infernus  damnatorum,  secundum  illud  Psal.  62, 
10  : Introibunt  in  inferiora  lerrx.  Ergo  Christus, 
qui  est  Dei  sapientia,  etiam  usque  ad  infernum 
damnatorum  descendit. 

2.  Praeterea,  Act.  2,  24,  dicit  Petrus  quod 
Deus  Christum  suscitavit,  solutis  doloribus  inferni 
juxta  quod  impossibile  erat  teneri  illum  ab  eo.  Sed 
dolores  non  sunt  in  inferno  patrum,  neque  etiam 
in  inferno  puerorum,  qui  non  puniuntur  poena 
sensus  propter  peccatum  actuale,  sed  solum  poena 
damni  propter  peccatum  originale.  Ergo  Christus 
descendit  in  infernum  damnatorum,  vel  etiam  in 
purgatorium,  ubi  homines  puniuntur  poena  sensus 
pro  peccatis  actualibus. 

3.  Praeterea,  1 Pet.  3,  19,  dicitur  quod  Chris- 
tus his  qui  in  carcere  conclusi  erant,  spiritu  veniens 
praedicavit  (1),  qui  increduli  fuerunt  aliquando: 
quod,  sicut  Athanasius  dicit  in  epistola  ad  Epicte- 
tum, circa  med.,  et  incipit  : Ego  arbitrabor,  intel- 


Art.  2.  — Titulus  plus  quasrit  quam  exprimat.  Quxrit 
enim  (ex  divisione  articulorum,  in  prosemio  qumstionis) 
in  quem  inferni  locum  Christus  descendit;  et  explicat 
specialiter  de  inferno  damnatorum,  tanquam  de  magis 
difficili. 

(1)  Vulgata  : Christus...  vivificatus  autem  spiritu  ; in 
quo  et  his  qui  in  carcere  erant  spiritibus  veniens  praedica- 
vit, etc. 

ligitur  de  descensu  Christi  ad  inferos.  Dicit  enim 
quod  corpus  Christi  fuit  in  sepulcro  positum, 
quando  ipse  perrexit  praedicare  his  qui  in  custodia 
erant  spiritibus,  sicut  dixit  Petrus.  Constat  autem 
quod  increduli  erant  in  inferno  damnatorum.  Er- 
go Christus  ad  infernum  damnatorum  descen- 
dit. 

4.  Praeterea,  Augustinus  dicit  in  epistola  ad 
Evod.  164,  al.  99,  aliquant.  ante  med.  : Si  in 
Abrahce  sinum  Christum  venisse  sacra  Scriptura  di- 
xisset, non  nominato  inferno  ejusque  doloribus , mi- 
ror si  quisquam  ad  inferos  eum  descendisse  asse- 
rere auderet.  Sed  quia  evidentia  testimonia  et  in- 
fernum commemorant,  et  dolores,  nulla  causa  oc- 
currit cur  illo  credatur  venisse  Salvator,  nisi  ut  ab 
eisdem  doloribus  salvos  faceret.  Sed  locus  dolorum 
est  infernus  damnatorum.  Ergo  Christus  in  infer- 
num damnatorum  descendit. 

5.  Praeterea,  sicut  Augustinus  dicit  in  quodam 
sermone  de  Resurrectione,  2,  a prine.,  Christus 
ad  infernum  descendens,  omnes  justos,  qui  originali 
peccato  adslricti  tenebantur,  absolvit.  Sed  inter  il- 
los erat  etiam  Job  qui  de  se  ipso  dicit  Job,  17,  16; 
In  profundissimum  infernum  descendent  omnia 
mea.  Ergo  Christus  etiam  usque  ad  profundissi- 
mum infernum  descendit. 

— Sed  contra  est  quod  de  inferno  damnatorum 
dicitur  Job.  10,  21  : Antequam  vadam,  et  non  re- 
vertar ad  terram  tenebrosam  et  opertam  mortis  cali- 
gine.... ubi  nullus  ordo,  sed  sempiternus  horror 
inhabitat.  Nulla  autem  est  conventio  lucis  ad  te- 
nebras, ut  dicitur  2 Corinth.  6.  Ergo  Christus, 
qui  est  lux,  ad  illum  infernum  damnatorum  non 
descendit. 

Respondeo  dicendum,  quod  dupliciter  dicitur 
esse  aliquid  alicubi : — Uno  modo  per  suum 
effectum  : et  hoc  modo  Christus  in  quemlibet 
inferorum  descendit ; aliter  tamen  et  aliter  ; 
nam  in  infernum  damnatorum  habuit  hunc  effec- 
tum quod  descendens  ad  inferos,  eos  de  sua  incre- 
dulitate et  malitia  confutavit ; illis  vero  qui  detine- 
bantur in  purgatorio,  spem  gloriae  consequendae 
dedit  ; sanctis  autem  patribus,  qui  pro  solo  pecca- 
to originali  detinebantur  in  inferno,  lumen  aeternae 
gloriae  infudit.  — Alio  modo  dicitur  aliquid  esse 
alicubi  per  suam  essentiam  ; et  hoc  modo  ani- 
ma Christi  descendit  solum  ad  locum  inferni 
in  quo  justi  detinebantur,  ut  quos  ipse  per  gra- 
tiam interius  visitabat  secundum  divinitatem,  et 
eos  etiam  secundum  animam  visitaret  et  loco.  Sic 
autem  in  una  parte  inferni  existens,  effectum 
suum  aliqualiter  ad  omnes  inferni  partes  derivavit, 
sicut  et  in  uno  loco  terrae  passus,  totum  mundum 
sua  passione  liberavit. 

Ad  primum  ergo  dicendum  quod  Christus,  qui 
est  Dei  sapientia,  penetravit  omnes  inferiores  par- 
tes terrae,  non  localiter  secundum  animam  omnes 
circumeundo,  sed  effectum  suae  potentiae  aliquali- 


ter ad  omnes  extendendo  ; ita  tamen  quod  solos 
justos  illuminavit  : sequitur  enim  : Et  illuminabo 
omnes  sperantes  in  Domino. 

Ad  secundum  dicendum  quod  duplex  est  dolor: 
— Unus  de  passione  poenae,  quem  patiuntur  ho- 
mines pro  peccato  actuali,  secundum  illud  Psal. 
17,  6 : Dolores  inferni  circumdederunt  me.  — 
Alius  autem  dolor  est  de  dilatione  speratae  gloriae, 
secundum  illud  Proverb.  13,  12  : Spes  quee  differ- 
tur, affligit  animam : quem  quidem  dolorem  patie- 
bantur sancti  patres  in  inferno  : ad  quod  signifi- 
candum Augustinus  in  sermone  de  Resurr.,  ubi 
sup.,  a med.,  dicit  quod  lacrymabili  obsecratione 
Christum  orabant.  Utrosque  autem  dolores  Chris- 
tus solvit  ad  inferos  descendens  ; aliter  tamen  et 
aliter  : nam  dolores  poenarum  solvit,  praeservando 
ab  eis  ; sicut  medicus  dicitur  solvere  morbum,  a 
quo  praeservat  per  medicinam  : dolores  autem 
causatos  ex  dilatione  gloriae  actualiter  solvit,  glo- 
riam praebendo. 

Ad  tertium  dicendum  quod  illud  quod  ibi  dicit 
Petrus,  a quibusdam  refertur  ad  descensum  Christi 
ad  inferos,  sic  exponentibus  verbum  illud:  Hisqui  in 
carcere  inclusi  erant,  id  est  inferno,  Spiritu . id  est 
secundum  animam,  Christus  veniens  prccdicavit,  qui 
increduli  fuerant  aliquando.  Unde  et  Damascenus 
dicit  in  3 lib.  orth.  Fid. , cap.  19,  quod  sicut  his  qui 
in  terra  sunt  evangeli\avit ; ita  ethis  qui  in  inferno  ; 
non  quidem  ut  incredulos  ad  fidem  converteret,  sed 
ut  eorum  infidelitatem  confutaret,  quia  ipsa  praedi- 
catio nihil  aliud  intelligi  potest  quam  manifestatio 
divinitatis  ejus  quae  manifestata  est  infernalibus 
per  virtuosum  descensum  Christi  ad  inferos.  — 
Augustinus  tamen  melius  exponit  in  epistola  ad 
Evodium,  ut  sup.,  ut  referatur  non  ad  descensum 
Christi  ad  inferos,  sed  ad  operationem  divinitatis 
ejus,  quam  exercuit  a principio  mundi,  ut  sit  sen- 
sus, quod  his  qui  in  carcere  conclusi  erant,  viventes 
scilicet  in  corpore  mortali,  quod  est  quasi  quidam 
carcer  animae,  spiritu  suce  divinitatis  veniens  prae- 
dicaverit per  internas  inspirationes,  et  etiam  exte- 
riores admonitiones  per  ora  justorum  : his,  in 
quantum  prcedicavit,  qui  increduli  fuerant  aliquan- 
do, Noe  scilicet  praedicanti,  quod  expectabat  Dei 
patientiam,  per  quam  differebatur  poena  diluvii  : 
unde  subdit  : In  diebus  Noe,  cum  fabricaretur 
arca. 

Ad  quartum  dicendum  quod  sinus  Abrahae  po- 
test secundum  duo  considerari.  — Uno  modo  se- 
cundum quietem,  qui  ibi  erat  a poena  sensibili,  et 
quantum  ad  hoc  non  competit  ei  nec  nomen  infer- 
ni, nec  sunt  ibi  aliqui  dolores.  — Alio  modo  po- 
test considerari  quantum  ad  privationem  gloriae 
speratae  : et  secundum  hoc  habet  rationem  inferni 
et  doloris.  Et  ideo  nunc  dicitur  sinus  Abrahae  illa 
requies  beatorum,  non  tamen  dicitur  infernus,  nec 
dicuntur  nunc  in  sinu  Abrahae  esse  dolores. 

Ad  quintum  dicendum  quod  sicut  Gregorius 
ibidem,  lib.  13  Moral.  cap.  ult. , ad  fin.,  dicit,  ip- 

sa  superiora  loca  inferni  profundissimum  infernum 
vocat.  Si  enim  quantum  ad  celsitudinem  coeli  aer 
iste  caliginosus  infernus  est ; quantum  ad  ejusdem 
aeris  altitudinem , terra,  quce  inferius  jacet , et  in- 
fernus inlelligi,  et  profundum  potest ; quantum  vero 
ad  ejusdem  terree  altitudinem  et  loca  illa  inferni , 
qua;  superiora  sunt  aliis  receptaculis  inferni , hoc 
modo  inferni  profundissimi  appellatione  signifi- 
cantur. 

Articulus  iii 

Utrum  Christus  fuerit  totus  in  inferno. 

Opusc.  2,  cap.  256. 

Ad  tertium  sic  proceditur.  1.  Videtur  quod 
Christus  non  fuerit  totus  in  inferno.  Corpus  enim 
Christi  est  pars  ejus.  Sed  corpus  Christi  non  fuit 
in  inferno.  Ergo  totus  Christus  non  fuit  in  in- 
ferno. 

2.  Praeterea,  nihil,  cujus  partes  ab  invicem  se- 
paratae sunt,  potest  dici  totum.  Sed  corpus  et 
anima,  quae  sunt  partes  humanae  naturae,  fuerunt 
ab  invicem  separatae  post  mortem,  ut  supra  dic- 
tum est,  quaest.  50,  art.  4.  Descendit  autem  ad 
infernum  mortuus  existens.  Non  ergo  potuit  esse 
totus  in  inferno. 

3.  Praeterea,  illud  totum  dicitur  esse  in  aliquo 
loco,  cujus  nihil  est  extra  locum  illum.  Sed  ali- 
quid Christi  erat  extra  infernum,  quia  corpus 
erat  in  sepulcro,  et  divinitas  ubique.  Ergo  Chris- 
tus non  fuit  totus  in  inferno. 

— Sed  contra  est  quod  Augustinus  dicit  in  li- 
bro 3 de  Symbolo,  cap.  7 : Totus  Filius  apud  Pa- 
trem, totus  in  coelo,  lotus  in  terra,  totus  in  utero  Vir- 
ginis, lotus  in  cruce,  totus  in  inferno,  totus  in  para- 
diso, quo  latronem  introduxit. 

Respondeo  dicendum  quod,  sicut  patet  ex  his 
quae  in  prima  parte  dicta  sunt,  quaest.  31,  art. 
2,  ad  4,  masculinum  genus  refertur  ad  hypostasim 
vel  personam  ; neutrum  autem  genus  pertinet  ad 
naturam.  In  morte-  autem  Christi  licet  anima 
fuerit  separata  a corpore,  neutrum  tamen  fuit  se- 
paratum a persona  Filii  Dei,  ut  supra  dictum  est, 
quaest.  $0,  art.  2.  Et  ideo  in  illo  triduo  mortis 
Christi  dicendum  est,  quod  totus  Christus 
fuit  in  sepulcro,  quia  tota  persona  fuit  ibi  per 
corpus  sibi  unitum,  et  similiter  totus  fuit  in  in- 
ferno, quia  tota  persona  Christi  fuit  ibi  ratione 
animae  sibi  unitae,  totus  etiam  Christus  tunc 
erat  ubique  ratione  divinae  naturae. 

Ad  primum  e rgo  dicendum  quod  corpus  quod 
tunc  erat  in  sepulcro,  non  est  pars  personae  in- 
creatae,  sed  naturae  assumptae.  Et  ideo  per  hoc 

Art.  5.  — In  hoc  art.  non  explicatur  res  nova,  sed  mo- 
dus loquendi  : nam  in  se,  constat  non  descendisse  ad 
infernum  secundum  totam  humanitatem,  sed  tantum  se- 
cundum animam. 


quod  corpus  Christi  non  fuit  in  inferno,  non  ex- 
cluditur quin  totus  Christus  fuerit ; sed  ostenditur 
quod  non  fuit  ibi  totum  quod  pertinet  ad  humanam 
naturam. 

Ad  secundum  dicendum  quod  ex  anima  et  cor- 
pore unitis  constituitur  totalitas  humanae  naturae, 
non  autem  totalitas  divinae  personae.  Et  ideo  so- 
luta unione  animae  et  corporis  per  mortem,  reman- 
sit totus  Christus,  sed  non  remansit  humana  na- 
tura in  sua  totalitate. 

Ad  tertium  dicendum  quod  persona  Christi  est 
tota  in  quolibet  loco  sed  non  totaliter,  quia 
nullo  loco  circumscribitur  ; sed  nec  omnia 
loca  simul  accepta  ejus  immensitatem  compre- 
hendere possunt,  quinimo  ipse  sua  immensitate 
omnia  comprehendit.  Hoc  autem  locum  habet  in 
his  quae  corporaliter  et  circumscriptive  sunt  in 
loco,  quod  si  totum  sit  alicubi,  nihil  ejus  sit  extra. 
Sed  hoc  in  Deo  locum  non  habet.  Unde  Augus- 
tinus dicit  in  lib.  3 de  Symbolo,  cap  7 : Non  per 
diversa  tempora  vel  loca  dicimus  ubique  Christum 
esse  totum,  ut  modo  ibi  totus  sit,  et  alio  tempore 
alibi  totus,  sed  ut  semper  ubique  sit  lotus. 

Articulus  iv 

Utrum  Christus  aliquam  moram  traxerit  in  inferno. 

7,  Sent.,  dist.  22,  quast.  2,  art.  1,  queest.  7;  et  Op.  60 
cap.  21,  circa  fin. 

Ad  quartum  sic  proceditur.  1.  Videtur  quod 
Christus  nullam  moram  traxerit  in  inferno.  Chris- 
tus enim  ad  hoc  in  infernum  descendit,  ut  ab  eo 
homines  liberaret.  Sed  hoc  statim  ab  eo  factum  est 
in  ipso  suo  descensu  : Facile  enim  est  in  cons- 
pectu (1)  Dei  subito  honestare  pauperem,  ut  dici- 
tur Eccli.  11,  23.  Ergo  videtur  quod  nullam  mo- 
ram in  inferno  traxerit. 

2.  Praeterea,  Augustinus  dicit  in  sermone  de 
Resurrectione,  ut  sup.,  quod  sine  aliqua  mora  ad 
imperium  Domini  ac  Salvatoris  omnes  ferrei  con- 
fracti sunt  vectes;  unde  ex  persona  angelorum 
concomitantium  Christum  dicitur  : Tollite  portas, 
principes,  vestras , Ps.  23,  7.  Ad  hoc  autem  Chris- 
tus illuc  descendit  ut  vectes  inferni  confringeret. 
Ergo  Christus  in  inferno  nullam  moram  traxit. 

3.  Praeterea,  Luc.  23,  dicitur  quod  Dominus 
in  cruce  pendens  dixit  latroni  : Hodie  mecum 
eris  in  paradiso  : ex  quo  patet  quod  eodem  die 
Christus  fuit  in  paradiso.  Non  autem  secundum 


ARTi  ^ _ Adverte,  ait  Cajetanus,  quod  pcenalitates 
Christi,  usque  ad  resurrectionem  ejus  duraverunt,  ut 
manifeste  patet  de  poena  separationis  anims  a corpore  : 
hanc  enim  constat  sustinuisse  Christum  usque  ad  resur- 
rectionem suam.  Unde  convenientissime  Auctor  ex  dura- 
tione  pcenalitatis  quam  in  corpore  suscepit  sepulto,  ar- 
guit aequalem  durationem  poenalitatis  susceptae  in  anima 
ex  vilitate  loci  inferni. 

(1)  Vulgata  :...  in  oculis  Dei. 

corpus  quod  positum  fuit  in  sepulcro.  Ergo  secun- 
dum animam,  quae  ad  infernum  descenderat:  et  ita 
videtur  quod  non  traxerit  moram  in  inferno. 

— Sed  contra  est  quod  Petrus  dicit  Act.  2,  24: 
Quem  Deus  suscilavil,  solulis  doloribus  inferni , 
juxta  quod  impossibile  erat  teneri  illum  ab  eo.  Ergo 
videtur  quod  usque  ad  horam  resurrectionis  man- 
serit in  inferno. 

Respondeo  dicendum  quod,  sicut  Christus,  ut 
nostras  poenas  in  se  susciperet,  voluit  corpus 
suum  in  sepulcro  poni  : ita  etiam  voluit  animam 
suam  ad  infernum  descendere.  Corpus  autem  ejus 
mansit  in  sepulcro  per  diem  integrum  et  duas 
noctes,  ad  comprobandum  veritatem  mortis  suae. 
Unde  etiam  tantumdem  credendum  est  ani- 
mam ejus  fuisse  in  inferno,  ut  simul  anima  ejus 
educeretur  de  inferno,  et  corpus  de  sepulcro. 

Ad  primum  ergo  dicendum  quod  Christus  sta- 
tim ad  infernum  descendens  sanctos  ibi  existentes 
liberavit,  non  quidem  statim  educendo  eos  de  loco 
inferni,  sed  in  ipso  inferno  eos  luce  gloriae  illus- 
trando. Et  tamen  conveniens  fuit,  ut  tamdiu  anima 
ejus  remaneret  in  inferno,  quamdiu  corpus  mane- 
bat in  sepulcro. 

Ad  secundum  dicendum  quod  vectes  inferni  di- 
cuntur impedimenta,  quibus  sancti  patres  de  in- 
ferno exire  prohibebantur,  reatu  culpae  primi  pa- 
rentis, quos  Christus  statim  descendens  ad  infe- 
ros virtute  suae  passionis  et  mortis  confregit  : et 
tamen  voluit  in  inferno  aliquandiu  remanere,  prop- 
ter rationem  praedictam  in  corp.  art. 

Ad  tertium  dicendum  quod  illud  verbum  Do- 
mini est  intelligendam  non  de  paradiso  terrestri 
corporeo,  sed  de  paradiso  spirituali,  in  quo  esse 
dicuntur  quicumque  divina  gloria  perfruuntur. 
Unde  latro  loco  quidem  cum  Christo  ad  infernum 
descendit,  ut  cum  Christo  esset,  quia  dictum  est 
ei : Mecum  eris  in  paradiso , sed  praemio  in  paradiso 
fuit,  quia  ibi  divinitate  Christi  fruebatur,  sicut  et 
alii  Sancti. 


Articulus  v 

Utrum  Christus  descendens  ad  inferos  sanctos  patres 
inde  liberaverit. 

i,  Sent. , dist.  22,  quast.  2,  art.  2,  quast.  1 ; et  Op.  2.  cap. 
22$. 

Ad  quintum  sic  proceditur.  1.  Videtur  quod 
Christus  descendens  ad  inferos,  sanctos  patres 
inde  non  liberaverit.  Dicit  enim  Augustinus  in  epis- 
tola ad  Evodium,  164,  al.  99  ante  med.  : Illis  jus- 
tis qui  in  sinu  erant  Abrahcv  cum  Christus  in  in- 
ferno descenderet , nondum  quid  contulisset  in- 
veni, a quibus  eum  secundum  beatificam  prcesen- 
tiam  succ  divinitatis  nunquam  video  recessisse. 
Multum  autem  eis  contulisset,  si  eos  ab  inferis 


liberasset.  Non  ergo  videtur  quod  Christus 
sanctos  patres  ab  inferis  liberaverit. 

2.  Praeterea,  nullus  in  inferno  detinetur,  nisi 
propter  peccatum.  Sed  sancti  patres,  dum  adhuc 
viverent,  per  fidem  Christi  justificati  fuerant  a pec- 
cato. Ergo  non  indigebant  'liberari  ab  inferno, 
Christo  ad  inferos  descendente. 

3.  Praeterea,  remota  causa,  removetur  effectus. 
Sed  causa  descendendi  ad  inferos  est  peccatum, 
quod  fuit  remotum  per  passionem  Christi,  ut  sup. 
dictum  est,  quaest.  50  art.  6.  Non  ergo  per  des- 
censum Christi  ad  inferos  sancti  patres  sunt  de 
inferno  educti. 

— Sed  contra  est  quod  Augustinus  dicitin  serm. 
de  Resurrect.,  ut  sup.,  quod  Christus,  quando 
ad  inferos  descendit,  portam  inferni,  et  vectes  fer- 
reos confregit  (1  )et  omnes  justos,  qui  originali  pec- 
cato adstrich  tenebantur,  absolvit. 

Respondeo  dicendum  quod,  sicut  supra  dictum 
est,  art.  praec.,  ad  2,  Christus  descendens  ad 
inferos  operatus  est  in  virtute  suae  passionis.  Per 
passionem  autem  Christi  liberatum  est  genus  hu- 
manum non  solum  a peccato,  sed  etiam  a reatu  poe- 
nae, ut  supra  dictum  est,  quaest.  49,  art.  5,  et  quaest. 
50,  art.  6.  Dupliciter  homines  reatu  poenae  erant 
adstricti : — Uno  modo  pro  peccato  actuali,  quod 
quilibet  in  sua  persona  commiserat  ; — alio  modo 
pro  peccato  totius  humanae  naturae,  quod  a primo 
parente  in  omnes  originaliter  devenit,  ut  dicitur 
Rom.  Q Cujus  quidem  peccati  poena  est  mors 
corporalis,  et  exclusio  a vita  gloriae,  ut  patet  ex 
his  quae  dicuntur  Gen.  2 et  3 ; nam  Deus  homi- 
nem de  paradiso  post  peccatum  ejecit,  cui  ante 
peccatum  mortem  fuerat  comminatus,  si  pecca- 
ret. Et  ideo  Christus  descendens  ad  inferos  vir- 
tute suae  passionis  ab  hoc  reatu  sanctos  absolvit, 
quo  erant  a vita  gloriae  exclusi,  ut  possent  Deum 
per  essentiam  videre,  in  quo  consistit  perfecta  ho- 
minis beatitudo,  ut  in  secunda  parte  dictum  est, 
1-2,  quaest.  3,  art.  8.  Per  hoc  autem  sancti  pa- 
tres detinebantur  in  inferno,  quod  eis  ad  vitam 
gloriae  propter  peccatum  primi  parentis  aditus  non 
patebat.  Et  sic  Christus  descendens  ad  inferos, 
sanctos  patres  ab  inferis  liberavit.  Et  hoc 
est  quod  dicitur  Zachar.  9,  2 : Tu  vero  in  sanguine 
testamenti  tui  eduxisti  vinctos  de  lacu  (2),  in  quo 
non  erat  aqua.  Et  Coloss.  2,  13,  dicitur,  quod 
expolians  principatus  et  potestates,  scilicet  infer- 
nales, auferendo  Abraham,  Isaac,  et  Jacob,  et 
caeteros  justos,  traduxit  eos,  id  est,  longe  ab  hoc 
regno  tenebrarum  ad  ccelum  duxit,  ut  Glossa  (ord.) 
ibidem  dicit. 

Ad  primum  ergo  dicendum  quod  Augustinus 
ibi  loquitur  contra  quosdam  qui  aestimabant  an- 


(1)  Ita  cum  Augustino  cod.  Camer.,  Alcan.,  Paris,  et 
editi  recentiores.  — Al.  deest,  ferreos. 

(2)  Vulgata  : emisisti  vinctos  tuos  de  lacu,  etc. 

tiquos  justos  ante  adventum  Christi  in  inferno  do- 
loribus poenarum  fuisse  subjectos.  Unde  parum 
ante  verba  inducta  praemittit,  dicens  : Addunt  qui- 
dam hoc  beneficium  antiquis  etiam  sanctis  fuisse 
concessum,  ut  Dominus  cum  in  infernum  venisset,  a 
doloribus  solverentur.  Sed  quonam  modo  intelliga- 
tur  Abraham,  in  cujus  sinum  etiam  pauper  die  sus- 
ceptus est,  in  illis  fuisse  doloribus,  ego  quidem  non 
video.  Et  ideo  cum  postea  subdit,  se  nondum  in- 
venisse quid  descensus  Christi  ad  inferos  antiquis 
justis  contulerd,  intelligendum  est  quantum  ad  ab- 
solutionem a doloribus  poenarum.  Contulit  tamen 
eis  quantum  ad  adeptionem  gloriae ; et  per  conse- 
quens solvit  eorum  dolorem,  quem  patiebantur  ex 
dilatione  gloriae  : ex  cujus  tamen  spe  magnum 
gaudium  habebant,  secundum  illud  Joan.  8,  56  : 
Abraham  pater  vester  exultavit  ut  videret  diem 
meum.  Et  ideo  subdit  : A quibus  eum  secundum 
beatificam  praesentiam  suce  divinitatis  nunquam  vi- 
deo recessisse,  in  quantum  scilicet  ante  adventum 
Christi  erant  beati  in  spe,  licet  nondum  essent  per- 
fecte beati  in  re. 

Ad  secundum  dicendum  quod  sancti  patres,  dum 
adhuc  viverent,  liberati  fuerunt  per  fidem  Christi 
ab  omni  peccato  tam  originali  quam  actuali,  et  a 
reatu  poenae  actualium  peccatorum,  non  tamen  a 
reatu  poenae  originalis  peccati,  per  quem  exclude- 
bantur a gloria,  nondum  soluto  pretio  redemptio- 
nis humanae  ; sicut  etiam  nunc  fideles  Christi  li- 
berantur per  baptismum  a reatu  actualium  pecca- 
torum, et  a reatu  originalis  quantum  ad  exclusio- 
sionem  a gloria,  remanent  tamen  adhuc  obligati 
reatu  originalis  peccati  quantum  ad  necessitatem 
corporaliter  moriendi,  quia  renovantur  secundum 
spiritum,  sed  nondum  secundum  carnem,  secun- 
dum illud.  Rom.  8,  10  : Corpus  quidem  mortuum 
est  propter  peccatum,  spiritus  vero  vivit  propter 
justificationem. 

Ad  tertium  dicendum  quod  statim  Christo  mor- 
tem patiente,  anima  ejus  ad  infernum  descendit, 
et  suae  passionis  fructum  exhibuit  sanctis  in  inferno 
detentis  ; quamvis  ex  loco  illo  non  exierint,  Christo 
apud  inferos  commorante ; quia  ipsa  Christi  prae- 
sentia pertinebat  ad  cumulum  gloriae. 

Articulus  vi 

Utrum  Christus  aliquos  damnatos  ab  inferno  liberavit. 

3 Sent.,  dist.  2i,quast.  2;  et  Opusc.  u,cap.  241. 

Ad  sextum  sic  proceditur.  1.  Vjdetur  quod 
Christus  aliquos  damnatos  ab  inferno  liberaverit. 
Dicitur  enim  Isa.  24,  22  : Congregabuntur  con- 
gregatione unius  fascis  in  lacum  (1),  et  claudentur 


Art.  6.-  Adverte  testimonio  Isaias  allato  in  1,  usum 
fuisse  Origenem,  ad  confirmandum  suum  errorem,  in- 
ferni poenas  aliquando  finitum  iri. 

(1)  Vulgata,  in  congregatione  unius  fascis  in  lacum,  etc. 


ibi  in  carcere,  et  post  multos  dies  visitabuntur.  Lo- 
quitur autem  ibi  de  damnatis,  qui  militiam  cceli 
adoraverunt,  ut  Hieronymus  explicat.  Ergo  vide- 
tur quod  etiam  damnati,  Christo  descendente  ad 
inferos,  sint  visitati ; quod  ad  eorum  liberationem 
videturpertinere. 

2.  Praeterea,  super  illud  Zach.  9,  1 1 : Tu  autem 
in  sanguine  testamenti  tui  eduxisti  vinctos  de  lacu, 
in  quo  non  erat  aqua(i),  dicit  Glossa  (interi.  Hiero- 
nym)  : Tu  eos  liberasti  qui  tenebantur  vincti  carce- 
ribus,  ubi  nulla  misericordia  eos  refrigerabat,  quam 
dives  ille  petebat.  Sed  soli  damnati  includuntur 
carceribus  absque  misericordia.  Ergo  Christus 
liberavit  aliquos  de  inferno  damnatorum. 

3.  Praeterea,  potentia  Christi  non  fuit  minor  in 
inferno  quam  in  hoc  mundo  : uirobique  enim  ope- 
ratus est  per  potentiam  suae  divinitatis  Sed  in 
hoc  mundo  de  quolibet  statu  aliquos  liberavit. 
Ergo  etiam  in  inferno  liberavit  aliquos  de  statu 
damnatorum. 

— Sed  contra  est  quod  dicitur  Oseae  13,  14: 
Ero  mors  tua,  0 mors  ; morsus  tuus  ero , inferne  : 
Glossa  interi.  : Electos  educendo,  reprobos  ibidem 
relinquendo.  Sed  soli  reprobi  sunt  in  inferno  dam- 
natorum. Ergo  per  descensum  Christi  ad  inferos 
non  sunt  aliqui  de  inferno  damnatorum  liberati. 

Respondeo  dicendum  quod,  sicut  supra  dictum 
est,  art.  praec.,  Christus  descendens  ad  infe- 
ros, operatus  est  in  virtute  suae  passionis.  Et  ideo 
ejus  descensus  ad  inferos  illis  solis  liberationis 
contulit  fructum  qui  fuerant  passioni  Christi  con- 
juncti per  fidem  charitate  formatam,  per  quam 
peccata  tolluntur.  Illi  autem  qui  erant  in  inferno 
damnatorum,  aut  penitus  fidem  passionis  Christi 
non  habuerant,  sicut  infideles  ; aut  si  fidem  ha- 
buerant, nullam  conformitatem  habebant  ad  chari- 
tatem  Christi  patientis  : unde  nec  a peccatis  suis 
erant  mundati.  Et  propter  hoc  descensus  Christi 
ad  inferos  non  contulit  eis  liberationem  a 
reatu  poenae  infernalis. 

Ad  primum  ergo  dicendum  quod,  Christo  des- 
cendente ad  inferos,  omnes  qui  erant  in  quacum- 
que parte  inferni,  sunt  aliqualiter  visitati  ; sed  qui- 
dam ad  suam  consolationem  et  liberationem ? 
quidam  autem  ad  suam  confutationem  et  confu- 
sionem, sicut  damnati.  Unde  ibidem  subditur  ; 
Et  erubescet  luna,  et  confundetur  sol,  etc.  Po- 
test etiam  hoc  referri  ad  visitationem  qua  visita- 
buntur in  die  judicii,  non  ut  liberentur,  sed  ut 
amplius  condemnentur,  secundum  illud  Sophoniae 
1,  12:  Visitabo  super  viros  defixos  in  faecibus  suis. 

Ad  secundum  dicendum  quod  cum  dicitur  in 
Glossa  : Ubi  nulla  misericordia  eos  refrigerabat, 
intelligendum  est  quantum  ad  refrigerium  perfectae 
liberationis,  quia  sancti  patres  ab  illis  inferni  car- 


(1)  Vulgata:.,  non  est  aqua. 

ceribus  ante  Christi  adventum  non  poterant  libe- 
rari. 

Ad  tertium  dicendum  quod  non  fuit  propter 
Christi  impotentiam  quod  non  sunt  aliqui  liberati 
de  quolibet  statu  infernalium,  sicut  de  quolibet 
statu  mundanorum  ; sed  propter  diversam  utro- 
rumque conditionem.  Nam  homines  quamdiu  vi- 
vunt, possunt  ad  fidem  et  charitatem  converti, 
quia  in  hac  vita  non  sunt  homines  confirmati  in 
bono,  vel  malo,  sicut  post  exitum  ab  hac  vita. 

Articulus  vii 

Utrum  pueri  qui  cum  originali  peccato  decesserant,  fue- 
rint a Christo  liberati. 

3 Sent.,  dist.  22,  quast.  2,  art.  2 , quast.  j ; et  Opusc.  11, 
cap.  142. 

Ad  septimum  sic  proceditur.  1.  Videtur  quod 
pueri  qui  cum  originali  peccato  decesserant,  fue- 
rint per  descensum  Christi  liberati  ab  inferno.  Non 
enim  tenebantur  in  inferno  nisi  pro  peccato  origi- 
nali, sicut  et  sancti  patres.  Sed  sancti  patres  sunt 
ab  inferno  liberati  per  Christum,  ut  supra  dictum 
est,  art.  5 huj.  quaest.  Ergo  et  pueri  similiter  per 
Christum  sunt  ab  inferno  liberati. 

2.  Praeterea,  Apostolus  dicit  ad  Rom.  5,  1$  : 
Si  unius  delicto  mulli  mortui  sunt,  mullo  magis  gra- 
tia Dei  et  donum  in  gratia  unius  hominis  Jesu 
Christi  in  plures  abundavit.  Sed  propter  peccatum 
primi  parentis  pueri  cum  solo  originali  peccato  de- 
cedentes in  inferno  detinentur.  Ergo  multo  ma- 
gis per  gratiam  Christi  sunt  ab  inferno  liberati. 

3.  Praeterea,  sicut  baptismus  operatur  in  vir- 
tute passionis  Christi,  ita  et  descensus  ejus  ad  in- 
feros, ut  ex  dictis  patet  art.  praec.  Sed  pueri  per 
baptismum  liberantur  a peccato  originali  et  ab  in- 
ferno. Ergo  similiter  liberati  sunt  per  descensum 
Christi  ad  inferos. 

— Sed  contra  est  quod  Apostolus  dicit  Rom.  3, 
23,  quod  Deus  proposuit  Christum  propitiatorem 
per  fidem  in  sanguine  ejus  (1).  Sed  pueri  qui  cum 
solo  peccato  originali  decesserant,  nullo  modo  fue- 
rant participes  fidei  Christi.  Ergo  non  percepe- 
runt fructum  propitiationis  Christi,  ut  per  ipsum 
ab  inferno  liberarentur. 

Respondeo  dicendum  quod,  sicut  supra  dictum 
est,  art.  praec.,  descensus  Christi  ad  inferos 
in  illis  solis  effectum  liberationis  habuit  qui  per  fi- 
dem et  charitatem  passioni  Christi  conjungeban- 
tur, in  cujus  virtute  descensus  Christi  ad  inferos 
liberatorius  erat.  Pueri  autem  qui  cum  originali 
peccato  decesserant,  nullo  modo  fuerant  conjuncti 
passioni  Christi  per  fidem  et  dilectionem  : neque 
enim  fidem  propriam  habere  potuerant,  quia  non 
habuerant  usum  liberi  arbitrii,  neque  per  fidem 
parentum,  aut  per  aliquod  fidei  sacramentum  fue- 


rant a peccato  originali  mundati.  Et  ideo  descen- 
sus Christi  ad  inferos  hujusmodi  pueros  non 
liberavit  ab  inferno.  Et  praeterea  sancti  patres 
ab  inferno  sunt  liberati  per  hoc  quod  sunt  ad  glo- 
riam divinae  visionis  admissi  ; ad  quam  nullus  po- 
test pervenire  nisi  per  gratiam,  secundum  illud 
Rom.  6,  23  : Gratia  Dei  vita  celerna.  Cum  igitur 
pueri  cum  originali  peccato  decedentes  gratiam 
non  habuerint,  non  fuerunt  ab  inferno  liberati. 

Ad  primum  ergo  dicendum  quod  sancti  patres, 
etsi  adhuc  tenerentur  adstricti  reatu  originalis  pec- 
cati, in  quantum  respicit  humanam  naturam,  tamen 
liberati  erant  per  fidem  Christi  ab  omni  macula 
peccati  : et  ideo  capaces  erant  illius  liberationis 
quam  Christus  attulit  descendens  ad  inferos.  Sed 
hoc  de  pueris  dici  non  potest,  ut  ex  supradictis  pa- 
tet in  corp.  art. 

Ad  secundum  dicendum  quod  cum  Apostolus 
dicit  quod  gratia  Dei  in  plures  abundavit,  ly  plu- 
res non  est  accipiendum  comparative,  quasi  plures 
numero  sint  salvati  per  gratiam  Christi  quam  dam- 
nati per  peccatum  Adae;  sed  absolute  ac  si  dice- 
ret quod  gratia  unius  Christi  abundavit  in  multos, 
sicut  et  peccatum  unius  Adae  pervenit  ad  multos. 
Sed  sicut  peccatum  Adae  ad  eos  tantum  pervenit 
qui  per  seminalem  rationem  carnaliter  ab  eo  des- 
cenderunt, ita  gratia  Christi  ad  illos  tantum  per- 
venit qui  spirituali  regeneratione  ejus  membra  sunt 
facti : quod  non  competit  pueris  decedentibus  cum 
originali  peccato. 

Ad  tertium  dicendum  quod  baptismus  adhibetur 
hominibus  in  hac  vita,  in  qua  homo  potest  trans- 
mutari de  culpa  in  gratiam;  sed  descensus  Christi 
ad  inferos  exhibitus  fuit  animabus  post  hanc  vi- 
tam, ubi  non  sunt  capaces  transmutationis  praedic- 
tae. Et  ideo  per  baptismum  pueri  liberantur  a pec- 
cato originali  et  ab  inferno,  non  autem  per  des- 
censum Christi  ad  inferos. 

Articulus  viii 

Utrum  Christus  suo  descensu  liberaverit  animas  a purga- 
torio. 

j Sent.  dist.  21 , quast.  2 , art.  2,  quast.  4;  et  Opusc.  2, 
cap.  2 41. 

Ad  octavum  sic  proceditur.  1.  Videtur  quod 
Christus  suo  descensu  ad  inferos  liberaverit  ani- 
mas a purgatorio.  Dicit  enim  Augustinus  in  epist. 
ad  Evodium,  164,  al.  99,  ante  med. : Quia  eviden- 
tia testimonia  et  infernum  commemorant  e(  dolores, 
nulla  causa  occurrit  cur  illo  credatur  venisse  Salva- 
tor, nisi  ut  ab  eisdem  doloribus  salvos  faceret.  Sed 
utrum  omnes  quos  in  eis  invenit , an  quosdam  quos 
illo  beneficio  dignos  judicavit,  adhuc  requiro.  Fuis- 
se tamen  Christum  apud  inferos,  et  in  eorum  dolo- 
ribus constitutis  hoc  beneficium  prceslitisse,  non  du- 
bito. Non  autem  praestitit  beneficium  liberationis 
damnatis,  sicut  supra  dictum  est,  art.  6 huj.  quaest. 


(1)  Vulgata  : ipsius. 

Praeter  eos  autem  nulli  sunt  in  doloribus  poenali- 
bus constituti,  nisi  illi  qui  sunt  in  purgatorio.  Ergo 
Christus  animas  de  purgatorio  liberavit. 

2.  Praeterea,  ipsa  Christi  praesentia  non  minorem 
effectum  habuit  quam  sacramenta  ipsius.  Sed  per 
sacramenta  Christi  liberantur  animae  a purgatorio, 
et  praecipue  per  Eucharistiae  sacramentum,  ut  in- 
fra dicetur  (Supplem.  quaest.  71,  art.  9).  Ergo 
multo  magis  per  praesentiam  Christi  ad  inferos 
descendentis  sunt  animae  a purgatorio  liberatae. 

3.  Praeterea,  Chrislus,  quoscumque  curavit  in 
hac  vita,  totaliter  curavit,  ut  Augustinus  dicit  in  lib. 
de  Poenit.  (alius  auctor  de  vera  et  falsa  Poenitent., 
cap.  9,  a med.),  et  Joan.  7,  23,  Dominus  dicit  : 
Totum  hominem  salvum  feci  in  sabbalo.  Sed  Chris- 
tus eos  qui  in  purgatorio  erant  liberavit  a reatu 
poenae  damni,  quo  excludebantur  a gloria.  Ergo 
etiam  liberavit  eos  a reatu  poenae  purgatorii. 

— Sed  contra  est  quod  Gregorius  dicit  in  1 3 
Moral.,  cap.  15,  ad  fin.  : Dum  conditor  ac  redemp- 
tor noster  claustra  inferni  penetrans,  electorum  exin- 
de animas  eduxit,  nos  illo  ire  non  patitur,  unde  jam 
alios  descendendo  liberavit.  Patitur  autem  nos  ire 
ad  purgatorium.  Ergo  descendens  ad  inferos  ani- 
mas a purgatorio  non  liberavit. 

Respondeo  dicendum  quod,  sicut  dictum  est 
art.  praec.,  et  4 huj.  quaest.,  ad  2,  et  art.  $ 
et  6,  descensus  Christi  ad  inferos  liberatorius  fuit 
in  virtute  passionis  ipsius.  Passio  autem  ejus  non 
habet  temporalem  virtutem  et  transitoriam,  sed 
sempiternam,  secundum  illud  Hebr.  10,  14:  Una 
oblatione  consummavit  in  sempiternum  sanctif  catos. 
Et  sic  patet  quod  non  habuit  tunc  majorem  effica- 
ciam passio  Christi  quam  habeat  nunc.  Et  ideo 
illi  qui  fuerunt  tales  quales  nunc  sunt,  qui  in 
purgatorio  detinentur,  non  fuerunt  a purga- 
torio liberati  per  descensum  Christi  ad  infe- 
ros. — Si  qui  autem  inventi  sunt  tales,  qua- 
les etiam  nunc  virtute  passionis  Christi  a 
purgatorio  liberantur,  tales  nihil  prohibet 
per  descensum  Christi  ad  inferos  a purgato- 
rio esse  liberatos. 

Ad  primum  ergo  dicendum  quod  ex  illa  aucto- 
ritate Augustini  non  potest  concludi  quod  omnes 
illi  qui  in  purgatorio  erant,  fuerint  a purgatorio  li- 
berati, sed  quod  aliquibus  eorum  fuerit  hoc  benefi- 
cium collatum,  illis  scilicet  qui  jam  sufficienter  pur- 
gati erant,  vel  etiam  qui  dum  adhuc  viverent,  merue- 
runt per  fidem  et  devotionem  ad  mortem  Christi, 
ut  eo  descendente,  liberarentur  a temporali  pur- 
gatorii poena. 

Ad  secundum  dicendum  quod  virtus  Christi  ope- 
ratur  in  sacramentis  per  modum  (1)  sanationis  et 
expiationis  cujusdam.  Unde  sacramentum  Eucha- 
ristiae liberat  hominem  a purgatorio,  in  quantum 
est  sacrificium  quoddam  satisfactorium  pro  pecca- 
ti) Ita  cum  Mss.  edit,  veteres,— Garcia,  et  edit.  Pat.,sa- 
tisfactionis,  — Nicolaius,  sanctificationis. 


to.  Descensus  autem  Christi  ad  inferos  non  fuit 
satisfactorius  ; operabatur  tamen  in  virtute  passio- 
nis, quae  fuit  satisfactoria,  ut  supra  habitum  est 
quaest.  49,  art.  1,  2 et  3 ; sed  erat  satisfactoria  in 
genere,  cujus  virtutem  oportebat  applicari  ad 
unumquemque  per  aliquid  specialiter  ad  ipsum  per- 
tinens.  Et  ideo  non  oportet  quod  per  descensum 
Christi  ad  inferos  omnes  fuerint  a purgatorio  libe- 
rati. 

Ad  tertium  dicendum  quod  illi  defectus,  a qui- 
bus Christus  in  hoc  mundo  simul  homines  libera- 
bat, erant  personales,  proprie  ad  unumquemque 
pertinentes;  sed  exclusio  a gloria  Dei  erat  quidam 
defectus  generalis  pertinens  ad  totam  humanam 
naturam.  Et  ideo  nihil  prohibet  eos  qui  erant  in 
purgatorio,  per  Christum  esse  liberatos  ab  exclu- 
sione a gloria,  non  autem  a reatu  pcense  purgato- 
rii, qui  pertinet  ad  proprium  defectum,  sicut  e con- 
trario sancti  patres  ante  Christi  adventum  liberati 
sunt  a propriis  defectibus,  non  autem  a defectu 
communi,  sicut  supra  dictum  est,  quaest.  49,  art. 
5 , ad  1 . 

QUESTIO  LIII 

de  resurrectione  Christi. — In  qualuor  articulos 
divisa. 

Consequenter  considerandum  est  de  his  quae 
pertinent  ad  exaltationem  Christi  : — et  primo  de 
ejus  resurrectione  ; — secundo,  de  ejus  ascen- 
sione; — tertio,  de  ejus  sessione  ad  dexteram  Pa- 
tris; — quarto,  de  judiciaria  potestate  ipsius. 

Circa  primum  occurrit  quadruplex  consideratio. 
— Quarum  prima  est  de  ipsa  Christi  resurrec- 
tione. — Secunda  de  qualitate  resurgentis.  — 
Tertia  de  manifestatione  resurrectionis.  — Quarta 
de  ejus  causalitate. 

Circa  primum  quaeruntur  quatuor  : i°  de  neces- 
sitate resurrectionis  ejus  ; 20  de  tempore;  30  de 
ordine  ; 40  de  causa. 

Articulus  primus 

Utrum  fuerit  necessarium  Christum  resurgere. 

7 Sent .,  di  st.  2 r,  quast.  2,  art.  1 ; et  Opusc.  60,  cap.  12, 
prine. 

Ad  primum  sic  proceditur.  1.  Videtur  quod 
non  fuerit  necessarium  Christum  resurgere.  Dicit 
enim  Damascenus  in  lib.  4 orth.  Fid.,  cap.  ult.  : 

Art.  i.  — In  titulo,  observandum  est,  ait  Suarez,  ne- 
cessarium non  sumi  absolute  pro  re  vel  actione,  quas  vel 
ex  necessitate  fit,  vel  ad  aliquem  finem  est  simpliciter 
necessaria.  Constat  enim  Christi  resurrectionem  et  fuisse 
c Deo  factam  libere,  et  potuisse  Christum  suam  resurrec- 
tionem vel  differre  usque  ad  diem  judicii,  vel  omnino  eam 
praetermittere,  et  nihilominus  salvare  homines,  et  in  bea- 
titudine  in  sola  anima  regnare.  Hoc  enim,  neque  contra- 
dictionem, neque  aliquod  absurdum  includit  omnino 

Resurrectio  est  secunda  ejus  quod  dissolutum  est  et 
cecidit,  animalis  surrectio.  Sed  Christus  non  ceci- 
dit per  peccatum,  nec  corpus  ejus  est  dissolutum, 
ut  ex  supra  dictis  patet,  quaest.  51,  art.  3.  Non 
ergo  proprie  convenit  ei  resurgere. 

2.  Praeterea,  quicumque  resurgit,  ad  aliquid  al- 
tius promovetur,  quia  surgere  est  sursum  moveri. 
Sed  corpus  Christi  remansit  post  mortem  divini- 
tati unitum  ; et  ita  non  potuit  in  aliquid  altius  pro- 
moveri. Ergo  non  competebat  sibi  resurgere. 

3.  Praeterea,  ea  quae  circa  humanitatem  Christi 
sunt  acta,  ad  nostram  salutem  ordinantur.  Sed  suf- 
ficiebat ad  salutem  nostram  passio  Christi,  per 
quam  sumus  liberati  a poena,  culpa,  ut  ex  supra  dic- 

repugnans  Deo,  ut  dici  possit  simpliciter  impossibile. 
Necessarium  ergo  hoc  loco,  dici  potest  dupliciter  : 
i»  prout  idem  est  quod  longe  convenientius  et  opportu- 
nius; 2°  Potest  sumi  necessarium  cujus  oppositum  sit 
impossibile,  non  quidem  absolute,  sed  facta  aliqua 
suppositione  : v.  g.  supposito  quod  Christus  prcedixerat 
se  resurrecturum,  necessaria  omnino  erat  ejus  resur- 
rectio, quia  non  potuit  non  esse  fidelis  et  verax  : quo 
sensu  recte  dicit  Apostotus:  «Si  Christus  non  resurrexit) 
vana  est  fides  nostra  ».  In  hoc  titulo,  videtur  S.  Thomas 
sumere  necessarium  utroque  modo.  — Necessarium 
autem  ex  suppositione,  intellige  suppositiones  divinae 
ordinationis,  prophetiarum,  meritorum  Christi,  et  nostra: 
utilitatis. 

S.  Script.  — Resurrectio  Christi  praedicta  et  praefigu- 
rata : Ps.  15,  10;  Jon.  2,  1;  Matth.  12,  40,  et  16,  21,  et 
17,  22,  et  20,  22;  Mare.  8,  31,  et  9,  jo,  et  10,  34;  Luc.  10, 
50,  et  18,  jj  ; Joan.  2,  19.  — Christus  vere  surrexit  a 
mortuis  : Matth.  28;  Mare.  16;  Luc.  24;  Joan.  20;  Act. 
2,  24-31,  et  10,  40,  et  13,  30,  et  17,  31;  Rom.  4,  25,  et  8, 
34,  et  14,  8;  1 Corint.  13,  4-12;  2 Timot.  2,  8. 

Definit.  Eccles.  — Omnia  symbola:  Apostolor.,  Niccen. 
Athanas.,  et  omnes  professiones  fidei.  — Concit.  Constantii 
nopol.,  cecumenic.  V ; definitiones  contra  errores  Origenis  : 
Can.  10.  Si  quis  dixerit,  Domini  corpus  post  resurrectio- 
nem fuisse  asthereum  et  figura  sphaerica  : et  quod  talia 
etiam  reliquorum  post  resurrectionem  futura  sunt  cor- 
pora : et  quod,  ipso  Domino  primum  deponente  pro- 
prium suum  corpus,  et  omnibus  similiter,  abibit  in  nihilum 
natura  corporum  : anathema  sit.  — Symbol  fidei  Concil. 
Tolet.  XI,  versus  finem , supra,  queest.  1,  pag.  6.  — Sym- 
bol. fidei  a Leone  IX  propositum  : Firmiter  creJo...  Filium 
Dei  vera  carnis  passione...  etsepultum,  ac  resurrexisse  a 
mortuis  die  tertia  vera  carnis  resurrectione  : propter 
quam  confirmandam  cum  discipulis,  nulla  indigentia  cibi 
sed  sola  voluntate  et  potestate  comedisse;  die  quadral 
gesimo  post  resurrectionem  cum  carne,  qua  surrexit,  et 
anima  ascendisse  in  coelum  et  sedere  in  dextera  Patris 
inde  decimo  die  misisse  Spiritum  Sanctum,  et  inde,  sicut 
ascendit,  venturum  judicare  vivos  et  mortuos,  et  redditu- 
rum unicuique  secundum  opera  sua,  — Professio  fidei  WaL 
densibus  prcescripta  ab  Innoc.  III.  Vide  supra,  queest.  2,  art. 
i,pag.  19.  — Concil.  Laleran  IV.  (1213),  in  cap.  « Fir- 
miter » : Descendit  ad  infernos,  resurrexit  a mortuis  et 
ascendit  in  coelum  : sed  descendit  in  anima  et  resurrexit 
in  carne;  ascenditque  pariter  in  utroque.  — Confessio 
fidei  Michael.  Paleologi,  a Clem.  IV  et  Concil.  Lugdun.  II 
approbata  . Credimus  Filium  Dei...  mortuum,  sepul- 
tum  et  descendisse  ad  inferos,  ac  tertia  die  resurrexisse 
a mortuis,  vera  carnis  resurrectione':  die  quadragesima 
post  resurrectionem  cum  carne  qua  resurrexit  et  anima, 
ascendisse  in  coelum  et  sedere  ad  dexteram  Dei  Patris, 
inde  venturum  judicare  vivos  et  mortuos,  et  redditurum 
unicuique  secundum  opera  sua,  sive  bona  fuerint,  sive 
mala. 


tis  patet,  quaest.  59,  art.  1 et  3.  Non  ergo  fuit  ne- 
cessarium quod  Christus  a mortuis  resurgeret. 

— Sed  contra  est  quod  dicitur,  Luc.,  ult. , 26  : 
Oporlebat  Christum  pati,  et  resurgere  a mortuis(i). 

Respondeo  dicendum  quod  necessarium  fuit. 

Christum  resurgere,  propter  quinque.  — 
Primo  quidem  ad  commendationem  divinae  justi- 
tiae, ad  quam  pertinet  exaltare  illos  qui  se  propter 
Deum  humiliant,  secundum  illud  Luc,  1.52:  De- 
posuit potentes  de  sede,  et  exaltavit  humiles.  L uia 
igitur  Christus  propter  charitatem  et  obedientiam 
Dei  se  humiliavit  usque  ad  mortem  crucis,  oporte- 
bat quod  exaltaretur  a Deo  usque  ad  gloriosam 
resurrectionem  : unde  ex  ejus  persona  dicitur  in 
Psal.  138,  1 : Tu  cognovisti,  id  est,  approbasti, 
sessionem  meam,  id  est,  humilitatem,  et  passionem, 
et  resurrectionem  meam,  id  est,  glorificationem 
in  resurrectione,  sicut  Glossa  interi,  exponit. — Se- 
cundo, ad  fideinostrae  instructionem,  quia  per  ejus 
resurrectionem  confirmata  est  fides  nostra  circa 
divinitatem  Christi,  quia,  ut  dicitur  2 ad  Cor.  ult. 
4 : Etsi  crucifixus  est  ex  infirmitate , sed  vivit  ex 
virtute  Dei.  Et  ideo  1 ad  Corinth.  15,  14,  dicitur: 
Si  Christus  non  resurrexit,  inanis  est  pratdicalio 
nostra,  inanis  est  et  fides  vestra;  et  in  Psal.  29, 
10,  dicitur  : Quae  utilitas  in  sanguine  meo,  id  est, 
in  effusione  sanguinis  mei , dum  descendo  , 
quasi  per  quosdam  gradus  malorum,  in  corruptio- 
nem i quasi  dicat,  Nulla.  Si  enim  statim  non  resur- 
go, corruptumque  fuerit  corpus  meum,  nemini  an- 
nuntiabo, nullum  lucrabor,  ut  Glossa  (interi,  et 
ord.  Aug.)  exponit.  — Tertio  ad  sublevationem 
nostrae  spei,  quia  dum  videmus  Christum  resurge- 
re, qui  est  caput  nostrum,  speramus  et  nos  resur- 
recturos. Unde  dicitur  1 ad  Corinth.  15,  12  : Si 
Christus  praedicatur  quod  resurrexit  a mortuis,  quo- 
modo quidam  dicunt  in  vobis  quoniam  resurrectio 
mortuorum  non  est)  et  Job.  19,  25,  dicitur  : Scio i 
scilicet  per  certitudinem  fidei,  quod  redemptor 
meus,  id  est,  Christus,  vivit  a mortuis  resurgens  ; 
et  ideo  in  novissimo  die  de  terra  sur recturus  sum 
reposita  esi  heee  spes  mea  in  sinu  meo.— Quarto,  ad 
informationem  vitae  fidelium,  secundum  illud  Rom. 
6,  4 : Quomodo  Christus  resurrexit  a mortuis  per 
gloriam  Patris ; ita  et  nos  in  novitate  vitee  ambule- 
mus; et  infra  : Christus  resurgens  ex  mortuis  jam 
non  moritur :..  ita  et  vos  existimate  vos  mortuos  qui- 
dem esse  peccato,  viventes  autem  Deo.  — Quinto, 
ad  complementum  nostrae  salutis,  quia  sicut  per 
hoc  quod  mala  sustinuit  humiliatus  est  monendo, 
ut  nos  liberaret  a malis  ; ita  glorificatus  est  resur- 
gendo, ut  nos  promoveret  ad  bona,  secundum  illud 
Rom.  4,  25  : Traditus  est  propter  delicta  nostra,  et 
resurrexit  propter  justificationem  nostram. 


(1)  Vulgata  : Nonne  heee  oportuit  pati  Christum  et  ita  in- 
trare in  gloriam  suam,  omissis  aliis  verbis. 

Ad  primum  ergo  dicendam  quod  licet  Christus 
non  ceciderit  per  peccatum,  cecidit  tamen  per 
mortem,  quia  sicut  peccatum  est  casus  a justitia, 
ita  mors  est  casus  a vita  : unde  ex  persona  Christi 
potest  intelligi  quod  dicitur  Mich.  7,  8 : Ne  Icele- 
ris,  inimica  mea,  super  me,  quia  cecidi;  consur- 
gam. Similiter  etiam  licet  corpus  Christi  non  fue- 
rit dissolutum  per  incinerationem,  ipsa  tamen  se- 
paratio animae  a corpore  dissolutio  quaedam  fuit. 

Ad  secundum  dicendum  quod  Divinitas  erat 
carni  Christi  post  mortem  unita  unione  personali, 
non  autem  unione  naturae,  sicut  anima  unitur  cor- 
pori ut  forma  ad  constituendam  humanam  naturam. 
Et  ideo  per  hocquod  corpus  ejus  unitum  estanimae, 
promotum  est  in  altiorem  statum  naturae,  non  au- 
tem in  altiorem  statum  personae. 

Ad  tertium  dicendum  quod  passio  Christi  ope- 
rata est  nostram  salutem,  proprie  loquendo,  quan- 
tum ad  remotionem  malorum ; resurrectio  autem 
quantum  ad  inchoationem  et  exemplar  bonorum. 

Articulus  ii 

Utrum  fuerit  conveniens  Christum  tertia  die  resurgere. 

Stip.,  quast.  pi,  art.  4;  et  4.  Sent.,dist.  21,  quasi.  2,art. 

2 ; et  Opusc.  2,  cap.  24 p ; et  Opusc.  60,  cap.  10,  circa 

firt.;  et  Psal.  ip ; et  Joan.  2,  lect.  p. 

Ad  secundum  sic  proceditur.  1.  Videtur  quod 
non  fuerit  conveniens  Christum  tertia  die  resurgere. 
Membra  enim  debent  capiti  conformari.  Sed  nos, 
qui  sumus  membra  Christi,  non  resurgimus  a 
morte  tertia  die,  sed  nostra  resurrectio  differtur 
usque  ad  finem  mundi.  Ergo  videtur  quod  Chris- 
tus, qui  est  caput  nostrum,  non  debuerit  tertia  die 
resurgere,  sed  debuerit  ejus  resurrectio  differri 
usque  ad  finem  mundi. 

2.  Praeterea,  Act.  2,  24,  dicit  Petrus  quod  im- 
possibile erat  Christum  detineri  ab  inferno  et 
morte.  Sed  quamdiu  aliquis  est  mortuus,  detinetur 
a morte.  Ergo  videtur  quod  Christi  resurrectio 
non  debuerit  differri  usque  ad  tertiam  diem,  sed 
statim  eadem  die  resurgere  ; praecipue  cum  Glossa 
supra  inducta,  art.  praec.,  dicat  nullam  esse  utilita- 
tem effusione  sanguinis  Christi,  si  non  statim  re- 
surgeret. 

3.  Praeterea,  dies  incipere  videtur  ab  ortu  solis, 
qui  sua  praesentia  diem  causat.  Sed  ante  ortum 
solis  Christus  resurrexit  : dicitur  enim  Joan.  20, 
1 , quod  una  sabbati  Maria  Magdalene  venit  mane , 
cum  adhuc  tenebra;  essent,  ad  monumentum ; et  ta- 
men Christus  jam  resurrexerat,  quia  sequitur  : Et 
vivit  lapidem  sublatum  a monumento.  Non  ergo 
resurrexit  Christus  tertia  die. 

— Sed  contra  est  quod  dicitur  Matth.  20,  19: 
Tradent  eum  gentibus  ad  illudendum,  et  flagellan- 
dum, et  crucifigendum,  et  tertia  die  resurget. 

Art.  2.  — Duo  includuntur  in  titulo,  scilicet  an  fuerit 
conveniens  resurrectionem  Christi  differri  usque  ad  ter- 
tium diem,  et  an  fuerit  conveniens  non  ultra  differri. 


Respondeo  dicendum  quod,  sicut  dictum  est 
art.  praec.,  resurrectio  Christi  necessaria 
fuit  ad  instructionem  fidei  nostrae.  Est  autem  fides 
nostra  et  de  divinitate  et  humanitate  Christi,  non 
enim  sufficit  alterum  sine  altero  credere,  ut  ex  prae- 
dictis patet,  2-2,  quaest.  2,  art.  7 et  8.  — Et  ideo 
ad  hoc  quod  confirmaretur  fides  de  veritate 
divinitatis  ipsius,  oportuit  quod  cito  resur- 
geret, et  ejus  resurrectio  non  differretur  us- 
que ad  finem  mundi.  — Ad  hoc  autem  quod 
confirmaretur  fides  de  veritate  humanitatis, 
et  mortis  ejus,  oportuit  moram  esse  inter 
mortem  et  resurrectionem.  Si  enim  statim  post 
mortem  resurrexisset,  videri  posset  quod  ejus  mors 
vera  non  fuerit,  et  per  consequens  nec  resurrectio 
vera.  — Ad  veritatem  autem  mortis  Christi 
manifestandam  sufficiebat  quod  usque  ad 
tertium  diem  ejus  resurrectio  differretur, 
quia  non  contingit  quin  infrahoc  tempus  in  homine, 
qui  mortus  videtur,  cum  vivat,  appareant  aliqua 
indicia  vitae.  — Per  hoc  etiam  quod  tertia  die  re- 
surrexit, commendatur  perfectio  ternarii,  qui  est 
numerus  omnis  rei,  utpote  habens  principium,  me- 
dium et  finem,  ut  dicitur  in  1 de  Coelo,  text.  2.  — 
Ostenditur  etiam  secundum  mysterium  quod  Chris- 
tus una  morte  sua  corporali,  quae  fuit  lux  prop- 
ter justitiam, duas  nostras  mortes  destruxit  (scilicet 
corporis  et  animae),  quae  sunt  tenebrosae  propter 
peccatum;  et  ideo  una  die  integra  et  duabus  noc- 
tibus permansit  in  morte,  ut  Augustinus  dicit  in  4 
de  Trinit.,  cap.  6.  — Per  hoc  etiam  significatur 
quod  per  resurrectionem  Christi  tertium  tempus  in- 
cipiebat : nam  primum  fuit  ante  legem,  secundum 
sublege,  tertium  sub  gratia.  Incoepit  etiam  in  Christi 
resurrectione  tertius  status  sanctorum  : nam  pri- 
mus fuit  sub  figuris  legis,  secundus  sub  veritate 
fidei,  tertius  erit  in  aeternitate  gloriae,  quam  Chris- 
tus inchoavit  resurgendo. 

Ad  primum  ergo  dicendum  quod  caput  et  mem- 
bra conformantur  in  natura,  sed  non  in  virtute  ; 
excellentior  est  enim  virtus  capitis  quam  membro- 
rum. Et  ideo  ad  demonstrandam  excellentiam  vir- 
tutis Christi  conveniens  fuit  ipsum  tertia  die  resur- 
gere, aliorum  resurrectione  dilata  usque  ad  finem 
mundi. 

Ad  secundum  dicendum  quod  detentio  coactio- 
nem quamdam  importat.  Christus  autem  nulla  ne- 
cessitate mortis  tenebatur  adstrictus,  sed  erat  in- 
ter mortuos  liber ; et  ideo  aliquandiu  in  morte  man- 
sit, non  quasi  detentus,  sed  propria  voluntate, 
quamdiu  judicavit  hoc  esse  necessarium  ad  ins- 
tructionem fidei  nostrae.  Dicitur  autem  statim  fieri 
quod  fit  brevi  interposito  tempore. 

Ad  tertium  dicendum  quod,  sicut  supra  dictum 
est,  quaest.  31,  art.  4,  ad  2,  Christus  resurrexit 
circa  diluculum  illucescente  jam  die,  ad  signifi- 
candum quod  per  suam  resurrectionem  nos  ad  lu- 
cem gloriae  inducebat ; sicut  mortuus  est  advespe- 
rascente  jam  die,  et  recedente  in  tenebras,  ad  os- 

tendendum  quod  per  suam  mortem  destrueret  tene- 
bras culpse  et  poenae.  Et  tamen  dicitur  tertia  die 
resurrexisse,  accipiendo  diem  pro  die  naturali,  qui 
continet  spatium  viginti  quatuor  horarum  ; et  sicut 
dicit  Augustinus  in  4 de  Tirmt.,  cap.  6,  ante  med., 
nox  usque  ad  diluculum,  quo  Domini  resurrectio 
declarata  est,  ad  tertium  pertinet  diem;  quia  Deus, 
qui  dixit  de  tenebris  lucem  clarescere,  ut  per  gra- 
tiam novi  Testamenti,  et  participationem  resurrec- 
tionis Christi  audiremus  : « Fuistis  aliquando  tene- 
brae, nunc  autem  lux  in  Domino,  » insinuat  nobis 
quodammodo  quod  a nocte  dies  sumat  initium;  sicut 
enim  primi  dies  propter  futurum  hominis  lapsum  a 
luce  in  nocte,  ita  isti  propter  hominis  reparationem 
a tenebris  ad  lucem  computantur.  Et  ita  patet  quod 
etiamsi  media  nocte  resurrexisset,  posset  dici  eum 
die  tertia  surrexisse,  intelligendo  de  die  naturali. 
Nunc  autem  cum  diluculo  surrexerit,  potest  dici 
quod  tertia  die  surrexit,  etiam  accipiendo  diem 
artificialem,  quae  causatur  ex  praesentia  solis,  quia 
jam  sol  incipiebat  aerem  illustrare.  Unde  et  Marci 
ult. , 2,  dicitur  quod  mulieres  venerunt  ad  monu- 
mentum, orto  jam  sole;  quod  non  est  contrarium  ei 
quod  Joannes  dicit  : Cum  adhuc  tenebra ? essent, 
ut  Augustinus  dicit  in  lib.  3 de  Consensu  Evange- 
list.  cap.  24,  inter  prine,  et  med.,  quia  die  surgenie, 
reliquia  tenebrarum  tanto  magis  extenuantur, 
quanto  magis  oritur  lux.  Quod  autem  dicit  Mar- 
cus : Orto  jam  sole,  non  sic  accipiendum  est  tan- 
quam  jam  sol  ipse  videretur  super  terram,  sed 
tanquam  de  proximo  adveniente  in  has  partes. 

Articulus  111 

Utrum  Christus  primo  resurrexerit. 

4 Sent.,  dist.  42,  art.  3,  qnast.  j,ad  3;  et  Opusc.  2, 
cap.  226  et  237  ; et  1 Cor.  3,  lect.  3,  in  prine. ; et  ad 
Coi.  1,  lect.  3. 

Ad  tertium  sic  proceditur.  1.  Videtur  quod 
Christus  non  primo  resurrexerit ; nam  in  veteri 
Testamento  per  Eliam  et  Elisaeum  aliqui  resusci- 
tati  leguntur,  secundum  illud  Hebr.  11,  35  ; Acce- 
perunt mulieres  de  resurrectione  mortuos  suos  ; simi- 
liter et  Christus  ante  passionem  suam  tres  mor- 
tuos suscitavit.  Non  ergo  Christus  fuit  primus  re- 
surgentium. 

2.  Praeterea,  Math.  27,  52,  inter  alia  miracula 
quae  in  passsione  Christi  acciderunt,  narratur  quod 
monumenta  aperta  sunt,  et  multa  corpora  sancto- 
rum, qui  dormierant,  surrexerunt.  Non  ergo  Chris- 
tus fuit  primus  resurgentium. 

3.  Praeterea,  sicut  Christus  per  suam  resurrec- 
tionem est  causa  nostrae  resurrectionis,  ita  per 
suam  gratiam  est  causa  nostrae  gratiae,  secundum 
illud  Joan.  1,  16  : De  plenitudine  ejus  nos  omnes 

Art.  5.  — In  titulo,  primo  significat  ordinem  temporis, 
ita  quod  sensus  est : utrum  Christus  ante  omnes  alios  re- 
surrexerit, ita  quod  nullus  ante  eura  resurrexerit. 


accepimus.  Sed  alii  prius  tempore  gratiam  habue- 
runt quam  Christus,  sicut  omnes  patres  veteris 
Testamenti.  Ergo  etiam  aliqui  prius  ad  resurrec- 
tionem corporalem  pervenerunt  quam  Christus. 

— Sed  contra  est  quod  dicitur  1 ad  Cor.  15, 
20  : Christus  resurrexit  a mortuis,  primitiae  dor- 
mientium; Glossa  interi,  quia  prius  tempore  et  di- 
gnitate surrexit. 

“Despondeo  dicendum  quod  resurrectio  est  repa- 
v ratio  a morte  in  vitam.  Dupliciter  autem  ali- 
quis eripitur  a morte  : — Uno  modo  solum  a 
morte  in  actu,  ut  scilicet  aliquis  vivere  incipiat 
qualitercumque,  postquam  mortuus  fuerat.  — Alio 
modo  ut  aliquis  liberetur  non  solum  a morte,  sed 
etiam  a necessitate,  et,  quod  plus  est,  a possibili- 
tate moriendi.  Et  haec  est  vera  et  perfecta  resur- 
tio,  quia  quamdiu  aliquis  vivit  subjectus  necessi- 
tati moriendi,  quodammodo  mors  ei  dominatur, 
secundum  illud  Rom.  8,  10  : Corpus  quidem  mor- 
tuum est  propter  peccatum.  Illud  etiam  quod  possi- 
bile est  esse,  secundum  quid  dicitur  esse,  id  est, 
potentialiter.  Et  sic  patet  quod  illa  resurrectio  qua 
quis  eripitur  solum  ab  actuali  morte  est  resurrectio 
imperfecta.  — Loquendo  igitur  de  resurrectione 
perfecta,  Christus  est  primus  resurgentium, 
quia  ipse  resurgendo  primo  pervenit  ad  vitam  pe- 
nitus immortalem,  secundum  illud  Rom.  6,  9 : 
Christus  resurgens  ex  mortuis  jam  non  moritur.  — 
Sed  resurrectione  imperfecta  quidam  alii  re- 
surrexerunt ante  Christum,  ad  praemonstran- 
dum quasi  in  quodam  signo  resurrectionem  ipsius. 

Et  sic  patet  responsio  ad  primum  : quia  et  illi 
qui  suscitati  in  veteri  Testamento  sunt,  et  illi  qui 
suscitati  sunt  a Christo,  sic  redierunt  ad  vitam  ut 
iterum  morerentur. 

Ad  secundum  dicendum  quod  de  illis  qui  resur- 
rexerunt cum  Christo,  duplex  est  opinio:  quidam 
enim  asserunt  quod  redierunt  ad  vitam  tanquam 
non  iterum  morituri,  quoniam  magis  illis  esset  tor- 
mentum, si  iterum  morerentur,  quam  si  non  resur- 
gerent. Et  secundum  hoc  intelligendum  erit,  sicut 
Hieronymus  dicit  super  Matth.,  sup.  illud  cap. 
27  : Et  multa  corpora  sanctorum,  quod  non  ante 
surrexerint,  quam  resurgeret  Dominus.  Unde  et 
Evangelista  dicit  quod  exeuntes  de  monumentis 
post  resurrectionem  ejus  venerunt  in  sanctam  civita- 
tem, et  apparuerunt  mullis.  Sed  Augustinus  in 
epistola  ad  Evodium,  99,  ante  med.,  hanc  opinio- 
nem commemorans,  dicit  : Scio  quibusdam  videri 
morte  Domini  Christi  jam  talem  resurrectionem 
praestitam  justis  qualis  nobis  in  fine  promittitur  ; qui 
sinon  iterum  repositis  corporibus  dormierunt,  viden- 
dum est  quomodo  intelligatur  Christus  primogeni- 
tus a mortuis,  si  eum  in  illa  resurrclione  tot  praeces- 
serunt. Quod  si  respondetur  hoc  esse  dictum  per 
anticipationem,  ut  monumenta  illo  terree  motu  aperta 
intelliganlur,  cum  Christus  in  cruce  penderet,  re- 
surrexisse autem  justorum  corpora  non  tunc , sed, 

Cum  ille  prior  resurrexisset,  illud  adhuc  restat  quod 
moveat,  quomodo  Petrus  non  de  David,  sed  de 
Christo  asseruit  fuisse  praedictum,  carnem  ejus  non 
vidisse  corruptionem , per  hoc  quod  apud  eos  erat 
monumentum  David ; et  sic  illos  non  convincebat, 
si  corpus  David  ibi  jam  non  erat ; quia  etsi  ante  in 
recenti  sua  morte  resurrexisset,  nec  caro  ejus  vidis- 
set corruptionem,  posset  nihilomimus  illud  monu- 
mentum manere.  Durum  autem  videtur  ut  David 
non  fuerit  in  illa  resurrectione  justorum,  si  eis  jam 
aeterna  donata  est,  cujus  Christus  ex  semine  com- 
mendatur. Periclitabitur  etiam  illud  quod  ad  He- 
braeos de  justis  antiquis  dicitur  : «Ne  sine  nobis 
consummarentur  ; » si  jam  in  illa  resurrectionis  in- 
corruptione  constituti  sunt  quae  nobis  perficiendis  in 
fine  promittitur.  Sic  ergo  Augustinus  sentire  vide- 
tur quod  resurrexerint  iterum  morituri.  Ad  quod 
etiam  videtur  pertinere  quod  Hieronymus  dicit 
super  Matth.,  loc  sup.  cit.,  quod  sicut  La\arus  re- 
surrexit, sic  et  multa  corpora  sanctorum  resurrexe- 
runt, ut  Dominum  ostenderent  resurgentem.  Quam- 
vis hoc  in  sermone  de  Assumptione  sub  dubio  re- 
linquat (i),  rationes  tamen  Augustini  multo  effica- 
ciores  videntur. 

Ad  tertium  dicendum  quod  sicut  ea  quae  praeces- 
serunt Christi  adventum  fuerunt  praeparatoria  ad 
Christum,  ita  gratia  est  dispositio  ad  gloriam.  Et 
ideo  ea  quae  sunt  gloriae,  sive  quantum  ad  animam 
(sicut  perfecta  Dei  fruitio),  sive  quantum  ad  cor- 
pus (sicut  resurrectio  gloriosa),  prius  tempore 
debuerunt  esse  in  Christo  sicut  in  auctore  gloriae: 
gratiam  vero  conveniebat  prius  esse  in  his  quae  or- 
dinabantur ad  Christum. 


(i)  Hic  tamen  sermo  non  est  Augustini.  Post  illa  autem 
verba  : Sub  dubio  relinquat,  hscin  textu  subjicit  Nicolaius  : 
Ubi  multis  dubitari  praemittit  an  assumpta  fuerit  simul  cum 
corpore  B.  Virgo,  an  abierit  relicto  corpore,  ab  aliis  nonnul- 
lis autem  jam  resuscitatam  adstrui,  et  beata  cum  Christo  im- 
mortalitate vestiri;  et  subjungit  : Verumtamen  quid  horum 
verius  censeatur  ambigimus.  Melius  tamen  Deo  totum,  cui 
nihil  impossibile  est,  committimus,  quam  ut  aliquid  ea  de  re 
temere  definire  velimus  auctoritate  nostra,  sicut  et  de  his  quos 
cum  Domino  resurrexisse  credimus  (Evangelio  teste),  sed 
utrum  redierint  in  pulverem  terra:,  certum  non  habemus;  nisi 
quod  legimus  quia  « multa  corpora  sanctorum  qui  dormie- 
rant surrexerunt  ac  venerunt  in  sanctam  civitatem  {scili- 
cet Hierusalem)  et  apparuerunt  multis. » De  quibus  profecto 
nonnulli  doctorum  senserunt,  et  in  suis  etiam  scriptis  relique- 
runt, quod  jam  in  illis  perpetua  sit  completa  resurrectio.  Fa- 
tentur enim  quod  veri  testes  non  essent,  nisi  et  vera  eorum  es- 
set resurrectio.  Quod  sane  factum  et  de  aliis  quibusdam  locis 
Scripturarum  affirmare  conantur,  quod  IU  jam  cum  Christo 
regnent  resuscitati  in  xterna  societate.  Quod,  quia  Deo  nihil 
‘mpossibile  est,  non  abnuimus  factum;  quanquam  propter 
cautelam,  salva  fide,  pio  magis  desiderio  id  opinari  oporteat, 
quam  inconsulte  definire  quod  sine  periculo  nescitur  { quia 
non  est  necessarium  ad  salutem).  Tum  statim  sequitur: 
Rationes  tamen,  etc. 

Articulus  iv 

Utrum  Christus  fuerit  causa  suae  resurrectionis. 

Psal.  40  ; et  Joan.  2 et  3 ;et  ad  Rom.  4,fin. 

Ad  quartum  sic  proceditur.  1.  Videtur  quod 
Christus  non  fuerit  causa  suae  resurrectionis- 
Quicumque  enim  suscitatur  ab  alio,  non  est  suae 
resurrectionis  causa.  Sed  Christus  suscitatus  est 
ab  alio,  secundum  illud  Act.  2,  24 : Quem  Deus 
suscitavit,  solutis  doloribus  inferni ; et  Rom.  8 11  : 
Qui  suscitavit  Jcsum  Christum  a mortuis,  vivifica- 
bit et  mortalia  corpora  nostra  (1),  etc.  Ergo  Chris- 
tus non  est  causa  suae  resurrectionis. 

2.  Praeterea,  nullus  dicitur  mereri  qui  ab  alio 
petit  aliquid,  cujus  ipse  est  causa.  Sed  Christus 
sua  passione  meruit  resurrectionem,  sicut  Augus- 
tinus dicit  super  Joan.,  tract.  104,  sub  fin.,  quod 
humilitas  passionis  meritum  est  gloria?  resurrectio- 
nis /ipse  etiam  petiit  a Patre  se  resuscitari,  secun- 
dum illud  Psal.  40,  11  : Tu  autem,  Domine,  mi- 
serere mei,  et  resuscita  me.  Ergo  non  fuit  causa 
suae  resurrectionis. 

3.  Praeterea,  sicut  Damascenus  probat  in  4 lib. 
orth.  Fid.,  cap.  ult. , resurrectio  non  est  animae, 
sed  corporis,  quod  per  mortem  cadit.  Corpus  au- 
tem non  potest  sibi  animam  unire,  quae  est  eo  no- 
bilior. Ergo  id  quod  resurrexit  in  Christo,  non 
potuit  esse  causa  suae  resurrectionis. 

— Sed  contra  est  quod  Dominus  dicit  Joan. 
10,  18  : Nemo  tollit  animam  a me,  sed  ego  pono 
eam  et  iterum  sumo  eam  (2).  Sed  nihil  est  aliud 
resurgere  quam  iterato  animam  sumere.  Ergo  vi- 
detur quod  Christus  propria  virtute  resurrexe- 
rit. 

Respondeo  dicendum  quod,  sicut  supra  dictum 
est,  quaest.  50,  art.  2 et  3,  per  mortem  non 
fuit  separata  divinitas  nec  ab  anima  Christi,  nec 
ab  ejus  carne.  Potest  igitur  tam  anima  Christi 
mortui,  quam  ejus  caro  considerari  dupliciter  : 
uno  modo  ratione  divinitatis;  alio  modo  ratione 
ipsius  naturae  creatae. — Secundum  igitur  unitae 
divinitatis  virtutem  et  corpus  resumpsit  ani- 
mam quam  deposuerat,  et  anima  corpus  re- 
sumpsit quod  dimiserat;  et  sic  Christus  pro- 
pria virtute  resurrexit.  Et  hoc  est  quod  de 
Christo  dicitur  2 ad  Corinth.  ult.,  4,  quod  etsi 
crucifixus  est  ex  infirmitate  nostra  (3),  sed  vivit  ex 
virtute  Dei.  — Si  autem  consideremus  corpus 
et  animam  Christi  mortui  secundum  virtutem 
naturae  creatae,  sic  non  potuerunt  sibi  invi- 
cem reuniri,  sed  oportuit  Christum  resusci- 
tari a Deo. 


Art.  4.  — Titulus  de  causa  effectiva  qusrit. 

(1)  Vulgata  : vestra. 

(2)  Vulgata  : pono  eam  a meipso,  et  potestatem  habeo  po- 
nendi eam  ; et  potestatem  habeo  iterum  sumendi  eam. 

Q)  ln  Vulgata  deest  nostra. 

Ad  primum  ergo  dicendum  quod  eadem  est 
divina  virtus  et  operatio  Patris  et  Filii  ; unde  haec 
duo  sese  consequuntur,  quod  Christus  sit  suscita- 
tus divina  virtute  Patris  et  sui  ipsius. 

Ad  secundum  dicendum  quod  Christus  orando 
petiit  et  meruit  suam  resurrectionem,  in  quantum 
homo,  non  autem  in  quantum  Deus. 

Ad  lertium  dicendum  quod  corpus  secundum 
naturam  creatam  non  est  potentius  anima  Christi ; 
est  tamen  ea  potentius  secundum  virtutem  divinam, 
quae  etiam  rursus  secundum  divinitatem  unitam  est 
potentior  corpore  secundum  naturam  creatam. 
Et  ideo  secundum  virtutem  divinam  corpus  et  ani- 
ma mutuo  se  resumpserunt,  non  autem  secundum 
virtutem  naturae  creatae. 


QUAESTIO  LIV 

DE  QUALITATE  CHRISTI  RESURGENTIS.  — In  qua- 

tuor  articulos  divisa. 

Deinde  considerandum  est  de  qualitate  Christi 
resurgentis  ; et  circa  hoc  quaeruntur  quatuor  : i° 
utrum  post  resurrectionem  Christus  habuerit  ve- 
rum corpus  ; 2°  utrum  resurrexerit  cum  corporis 
integritate;  30  utrum  corpus  ejus  fuerit  glorio- 
sum; 40  de  cicatricibus  in  corpore  ejus  appa- 
rentibus. 

Articulus  primus 

Utrum  Christus  post  resurrectionem  habuerit  verum 
corpus. 

Ad  primum  sic  proceditur.  1.  Videtur  quod 
Christus  post  resurrectionem  non  habuerit  verum 
corpus.  Verum  enim  corpus  non  potest  simul  esse 
cum  alio  corpore  in  eodem  loco.  Sed  corpus 
Christi  post  resurrectionem  fuit  simul  cum  alio 
corpore  in  eodem  loco  ; intravit  enim  ad  discipu- 
los suos  januis  clausis,  ut  dicitur  Joan.  20.  Ergo 
videtur  quod  Christus  post  resurrectionem  non 
habuerit  verum  corpus. 

2.  Praeterea,  verum  corpus  non  evanescit  ab 
aspectu  intuentium,  nisi  forte  corrumpatur.  Sed 
corpus  Christi  evanuit  ab  oculis  discipulorum 
eum  intuentium,  ut  dicitur  Luc.  ult.  Ergo  videtur 
quod  Christus  post  resurrectionem  non  habuerit 
verum  corpus. 

3.  Praeterea,  cujuslibet  veri  corporis  est  deter- 


Art.  i.  — In  titulo  verum  sumitur,  ut  distinguitur  con- 
tra apparens,  ita  quod  apparentia  excluditur  non  solum 
a corpore,  sed  a natura  tali,  scilicet  humana.  Idemque  est 
qusrere  an  habuerit  verum  corpus  et  an  habue- 
rit in  veritate  corpus  humanum.  — Quando  dicitur  quod 
Christus  habuit  verum  corpus,  ejusdemque  naturas  cum 
priori,  hoc  intellige  non  solum  de  specifica,  sed  etiam 
de  numerica  identitate. 


minata  figura.  Sed  corpus  Christi  apparuit  disci- 
pulis in  alia  effigie,  ut  patet  Matth.  ult.  Ergo  vi- 
detur quod  Christus  post  resurrectionem  non  ha- 
buerit verum  corpus  humanum. 

— Sed  contra  est  quod  dicitur  Luc.  ult.,  37, 
quod  Christo  discipulis  apparente,  conturbati  et 
conterriti  existimabant  se  spiritum  videre,  ac  si  non 
haberet  verum  corpus,  sed  phantasticum;  ad  quod 
removendum  ipse  postea  subdit  : Palpate  et  vi- 
dete quia  spiritus  carnem  et  ossa  non  habet , sicut 
me  videtis  habere.  Non  ergo  habuit  corpus  phan- 
tasticum, sed  verum. 

Respondeo  dicendum  quod,  sicut  Damasce- 
nus dicit  in  4 lib.  orth.  Fid.,cap.  ult.,  a prine., 
illud  resurgere  dicitur  quod  cecidit.  Corpus  autem 
Christi  per  mortem  cecidit  in  quantum  scilicet  fuit 
ab  eo  anima  separata,  quae  erat  ejus  formalis  per- 
fectio. Unde  oportuit  ad  hoc  quod  esset  vera 
Christi  resurrectio,  ut  idem  corpus  Christi  iterato 
eidem  animae  uniretur.  Et  quia  veritas  naturae 
corporis  est  ex  forma,  consequens  est  quod  cor- 
pus Christi  post  resurrectionem  et  verum 
corpus  fuerit,  et  ejusdem  naturae  cujus  fuerat 
prius.  Si  autem  ejus  corpus  fuisset  phantasticum, 
aon  fuisset  vera  resurrectio,  sed  apparens. 

Ad  primum  ergo  dicendum  quod  corpus  Christi 
post  resurrectionem  non  ex  miraculo,  sed  ex  con- 
ditione gloriae,  sicut  quidam  dicunt,  clausis  januis 
ad  discipulos  introivit,  simul  cum  alio  corpore  in 
eodem  loco  existens.  Sed  utrum  hoc  habere  pos- 
sit corpus  gloriosum  ex  aliqua  proprietate  sibi  in- 
dita, ut  simul  cum  alio  corpore  in  eodem  loco 
existat,  inferius  discutietur  (in  Supplem.  quaest. 
83,  art.  4),  ubi  agetur  de  resurrectione  communi. 
Nunc  autem  quantum  ad  propositum  sufficit,  di- 
cendum est  quod  non  ex  natura  corporis,  sed  po- 
tius ex  virtute  divinitatis  unitae,  illud  corpus  ad 
discipulos,  licet  verum  esset,  januis  clausis  introi- 
vit. Unde  Augustinus  dicit  in  quodam  sermone 
paschali  (colligitur  ex  serm.  159,  de  Temp.)  quod 
quidam  sic  disputant : Si  corpus  erat,  si  hoc  sur- 
rexit  de  sepulcro  quod  pependit  in  ligno,  quomodo 
per  ostia  clausa  intrare  potuit  l Et  respondet : Si 
comprehendis  modum,  non  est  miraculum;  ubi  de- 
ficit ratio,  ibi  est  fidei  cedificatio.  Et  super  Joan., 
tract.  121,  a med.,  dicit  : Moli  corporis,  ubi  di- 
vinitas erat,  ostia  clausa  non  obstiterunt ; ille  quippe 
non  eis  apertis  intrare  potuit,  quo  nascente  virgini- 
tas matris  inviolata  permansit.  Et  idem  dicit  Gre- 
gorius  in  quadam  homil.  de  octava  Paschae,  26  in 
Evang.,  circa  prine. 

Ad  secundum  dicendum  quod,  sicut  dictum  est 
quaest.  praec.,  art.  3,  Christus  resurrexit  ad  im- 
mortalem gloriae  vitam.  Haec  est  autem  dispositio 
corporis  gloriosi,  ut  sit  spirituale,  id  est  subjec- 
tum spiritui,  ut  Apostolus  dicit  1 ad  Cor.  15.  Ad 
hoc  autem  quod  sit  omnino  corpus  subjectum  spi- 
ritui, requiritur  quod  omnis  actio  corporis  subda- 

tur  spiritus  voluntati.  Quod  autem  aliquid  videatur, 
fit  per  actionem  visibilis  in  visum,  ut  patet  per 
Philosophum  in  2 de  Anima,  text.  73  et  74.  Et 
ideo  quicumque  habet  corpus  glorificatum,  in  po- 
testate sua  habet  videri  quando  vult,  et  quando 
non  vult  non  videri.  Hoc  tamen  habuit  Christus 
non  solum  ex  conditione  corporis  gloriosi,  sed 
etiam  ex  virtute  divinitatis,  per  quam  fieri  potest 
ut  etiam  corpora  non  gloriosa  miraculose  non  vi- 
deantur ; sicut  praestitum  fuit  B.  Bartholomaeo 
miraculose,  ut  si  vellet  videretur,  non  autem  vi- 
deretur si  non  vellet  (1).  Dicitur  ergo  quod  Chris- 
tus ab  oculis  discipulorum  evanuit,  non  quia  cor- 
rumperetur, aut  resolveretur  in  aliqua  invisibilia; 
sed  quia  sua  voluntate  desiit  ab  eis  videri,  vel  eo 
praesente,  vel  etiam  eo  abscedente  velociter  per 
dotem  agilitatis. 

Ad  tertium  dicendum  quod,  sicut  Severianus  di- 
cit in  sermone  paschali  (id  habet  Petrus  Chryso- 
logus  serm.  82,  ad  fin.),  nemo  pulet  Christum  sua 
resurrectione  sui  pullus  effigiem  commutasse.  Quod 
est  intelligendum  quantum  ad  lineamenta  mem- 
brorum ; quia  nihil  inordinatum  et  deforme  fuerat 
in  corpore  Christi  per  Spiritum  Sanctum  concep- 
to, quod  in  resurrectione  corrigendum  esset.  Ac- 
cepit tamen  in  resurrectione  gloriam  claritatis  ; 
unde  idem  ibidem  subdit  : Sed  mutatur  effigies , 
dum  efficitur  ex  mortali  immortalis  ; ut  hoc  sit 
acquisivisse  vultus  gloriam,  non  vultus  subs- 
tantiam perdidisse.  Nec  tamen  illis  discipulis 
in  specie  gloriosa  apparuit  ; sed  sicut  in  po- 
testate ejus  erat  ut  corpus  suum  videretur  vel  non 
videretur,  ita  in  potestate  ejus  erat  ut  ex  ejus  as- 
pectu formaretur,  in  oculis  intuentium  vel  forma 
gloriosa,  vel  non  gloriosa,  aut  etiam  commixta, 
vel  qualitercumque  se  habens.  Modica  tamen  dif- 
ferentia sufficit  ad  hoc  quod  aliquis  videatur  in 
aliena  effigie  apparere. 

Articulus  ii 

Utrum  Christi  corpus  resurrexerit  integrum. 

Locis  sup.  inductis. 

Ad  secundum  sic  proceditur.  1.  Videtur  quod 
corpus  Christi  non  resurrexerit  integrum.  Sunt 
enim  de  integritate  humani  corporis  caro  et  san- 
guis ; quae  Christus  non  videtur  habuisse  : dicitur 
enim  1 ad  Corinth.  15,  50  : Caro  et  sanguis  re- 
gnum Dei  non  possidebunt.  Christus  autem  resur- 
rexit in  gloria  regni  Dei.  Videtur  ergo  quod  non 
habuerit  carnem  et  sanguinem. 

2.  Praeterea,  sanguis  est  unus  de  quatuor  hu- 
moribus. Si  ergo  Christus  habuit  sanguinem,  pari 


(1)  Sic  in  antiquo  Pr^dicatorum  rituali,  quod  anno 
1254,  quo  tempore  vivebat  D.  Thomas,  editum,  in  con- 
ventu Parisiensi  S.  Jacobi  asservatur.  (Haec  ad  margi- 
nem Nicolaius). 

ratione  habuit  et  alios  humores,  ex  quibus  causa- 
tur corruptio  in  corporibus  animalium.  Sic  ergo 
sequeretur  quod  corpus  Christi  fuerit  corruptibile, 
quod  est  inconveniens.  Non  igitur  Christus  ha- 
buit carnem  et  sanguinem. 

3.  Praeterea,  corpus  Christi,  quod  resurrexit, 
in  coelum  ascendit.  Sed  aliquid  de  sanguine  ejus 
in  quibusdam  Ecclesiis  reservatur  pro  reliquiis. 
Non  ergo  resurrexit  corpus  Christi  cum  integri- 
tate omnium  suarum  partium. 

— Sed  contra  est  quod  Dominus  dicit  Luc. 
ult. , 39,  post  resurrectionem  discipulis  loquens : 
Spiritus  carnem  et  ossa  non  habet  sicul  me  videtis 
habere. 

Respondeo  dicendum  quod,  sicut  supra  dictum 
est,  art.  praec.,  corpus  Christi  in  resurrectio- 
ne fuit  ejusdem  naturas,  sed  alterius  gloriae.  Unde 
quidquid  ad  naturam  corporis  humani  pertinet,  to- 
tum fuit  in  corpore  Christi  resurgentis.  Manifes- 
tum est  autem  quod  ad  naturam  corporis  hu- 
mani pertinent  carnes,  et  ossa,  et  sanguis,  et 
alia  hujusmodi.  Et  ideo  omnia  ista  in  corpore 
Christi  resurgentis  fuerunt,  et  etiam  inte- 
graliter  absque  omni  diminutione  : alioquin 
non  fuisset  perfecta  resurrectio,  si  non  fuisset  re- 
dintegratum quidquid  per  mortem  ceciderat.  Un- 
de et  Dominus  fidelibus  suis  promittit,  dicens 
Matth.  10,  30  : Vestri  autem  capilli  capitis  omnes 
numerati  sunt ; et  Luc.  21,  18,  dicitur  : Capillus 
de  capite  vestro  non  peribit.  Dicere  autem  quod 
corpus  Christi  carnem,  et  ossa  non  habuerit,  et 
alias  hujusmodi  partes  humano  corpori  naturales, 
pertinet  ad  errorem  Eutychii,  Constantinopolita- 
nae  urbis  episcopi,  qui  dicebat  (ut  habet  Greg.,  14 
Moral.,  cap.  29),  quod  corpus  nostrum  in  ilia  re- 
surrectionis gloria  erit  impalpabile,  et  ventis,  aere- 
que subtilius  : et  quod  Dominus  post  confirmata 
corda  discipulorum  palpantium,  omne  illud  quod  in  eo 
palpari  potuit,  in  subtilitatem  aliquam  redegit.  Quod 
ibidem  improbat  Gregorius,  ethom.  26  in  Evang., 
a prine.,  quia  corpus  Christi  post  resurrectionem 
immutatum  non  fuit,  secundum  illud  Rom.  6,  9 : 
Christus  resurgens  ex  mortuis  jam  non  moritur. 
Unde  et  ille  quae  dixerat,  in  morte  retractavit.  Si 
enim  inconveniens  est  ut  Christus  alterius  naturae 
corpus  in  sua  conceptione  acceperit,  puta  coeleste, 
sicut  Valentinus  asseruit,  multo  magis  inconve- 
niens est  quod  in  resurrectione  alterius  naturae 
corpus  resumpserit,  quia  corpus  in  resurrectione 
resumpsit  ad  vitam  immortalem,  quod  in  concep- 
tione assumpserat  ad  vitam  mortalem. 

Ad  primum  ergo  dicendum  quod  caro  et  sanguis 
ibi  non  accipitur  pro  natura  carnis  et  sanguinis, 
sed  vel  pro  culpa  carnis  et  sanguinis  sicut  Gre- 
gorius dicit  in  14  Moral.,  loc.  sup.  cit. , vel 
pro  corruptione  carnis  et  sanguinis  : quia,  ut 
Augustinus  dicit  ad  Consentium  de  Resurrectione 
carnis,  epist.  205,  al.  146,  amed.,  non  ibi  erilcor- 

ruptio  et  mortalitas  carnis  et  sanguinis.  Caro  igitur 
secundum  substantiam  possidet  regnum  Dei,  se- 
cundum quod  dictum  est  Luc.  ult.  : Spiritus  car- 
nem et  ossa  non  habet , sicut  me  videtis  habere  ; ca- 
ro autem,  cum  secundum  corruptionem  intelligitur^ 
non  possidebit ; unde  continuo  additum  est  in  ver- 
bis Apostoli  : Neque  corruptio  incorruptelam. 

Ad  secundum  dicendum  quod,  sicut  Augustinus 
dicit  in  eodem  lib. , loc.  cit. , parum  a prine,  for- 
tassis, accepta  occasione  sanguinis,  urgebit  nos  mo- 
lestior perscrutator , et  dicet : Si  sanguis  in  corpore 
Christi  resurgentis  fuit , cur  non  est  pituita,  id  est, 
phlegma,  cur  non  et  fel  flavum,  id  est,  cholera, 
et  fel  nigrum,  id  est,  melancholia,  quibus  quatuor 
humoribus  naturam  carnis  temperari,  etiam  medici- 
nae disciplina  testaturi  Sed  quodlibet  quisquis  addat, 
corruptionem  addere  caveat,  ne  suce  fidei  sanitatem 
castitalemque  corrumpat;  valet  enim  divina  potentia 
de  ista  visibili  atque  tractabili  natura  corporum, 
quibusdam  manentibus,  auferre  quas  voluerit  qua- 
litates, ut  absit  labes,  scilicet  corruptionis,  adsit 
effigies;  adsit  motio,  absit  fatigatio  ; adsit  vescendi 
potestas,  absit  esuriendi  necessitas. 

Ad  tertium  dicendum  quod  totus  sanguis  qui  de 
corpore  Christi  fluxit,  cum  ad  veritatem  humanae 
naturae  pertineat,  in  corpore  Christi  resurrexit;  et 
eadem  ratio  est  de  omnibus  particulis  ad  veritatem 
et  integritatem  humanae  naturae  pertinentibus. 
Sanguis  autem  ille  qui  in  quibusdam  Ecclesiis  pro 
reliquiis  conservatur,  non  fluxit  de  latere  Christi, 
sed  miraculose  dicitur  effluxisse  de  quadam  ima- 
gine Christi  percussa. 

Articulus  iii 

Utrum  Christi  corpus  resurrexerit  gloriosum. 

/«/".,  quast.  SS,  art.  6,  ad  4 ; et  Qttodl.  ;,  quast.  2,  art. 
i ; et  Opusc.  3,  cap.  243. 

Ad  tertium  sic  proceditur.  1.  Videtur  quod  cor- 
pus Christi  non  resurrexerit  gloriosum.  Corpora 
enim  gloriosa  sunt  fulgentia,  secundum  illud  Matth. 
15,45  : Fulgebunt  justi  (1),  sicut  sol,  in  regno  Pa- 
tris eorum.  Sed  corpora  fulgentia  videntur  secun- 
dum rationem  lucis,  non  autem  secundum  ratio- 
tionem  coloris.  Cum  ergo  corpus  Christi  visum 
fuerit  sub  coloris  specie,  sicut  et  prius  videbatur, 
videtur  quod  non  fuerit  gloriosum. 

2.  Praeterea,  corpus  gloriosum  est  incorrupti- 
bile. Sed  corpus  Christi  non  videtur  fuisse  incor- 
ruptibile ; fuit  enim  palpabile,  sicut  et  ipse  dicit 
Luc.  ult.,  59  : Palpate  et  videte.  Dicit  autem 
Gregorius  in  quadam  hom.  (26  in  Evang.,  parum 
a prine.),  quod  corrumpi  necesse  est  quod  palpatur 
et  palpari  non  potest  quod  non  corrumpitur.  Non 
ergo  corpus  Christi  fuit  gloriosum. 

Art.  j.  — Docet  in  hoc  art.  corpus  Christi  fuisse  glo- 
riosum in  resurrectione  sua.  Quse  conclusio  simplicite  et 
absolute  sumpta  est  de  fide  certa. 

(1)  Vulgata  : Justi  fulgebunt. 


5.  Praeterea,  corpus  gloriosum  non  est  animale 
sed  spirituale,  ut  patet  1 ad  Cor.  15.  Sed  corpus 
Christi  videtur  fuisse  animale  post  resurrectionem; 
quia  cum  discipulis  manducavit  et  bibit,  ut  legitur 
Luc.  ult.  et  Joan.  ult.  Ergo  videtur  quod  corpus 
Christi  non  fuerit  gloriosum. 

— Sed  contra  est  quod  Apostolus  dicit  ad  Phi- 
lip. 5,  21  : Reformabit  corpus  humilitatis  nostree 
configuratum  corpori  claritatis  suce. 

■q  espondeo  dicendum  quod  corpus  Christi  in 
ax  resurrectione  fuit  gloriosum.  Et  hoc  ap- 
paret triplici  ratione  : — Primo  quidem  quia  re- 
surrectio Christi  fuit  exemplar  et  causa  nostrae  re- 
surrectionis, ut  habetur  1 ad  Cor.  15,  45.  Sancti 
autem  in  resurrectione  habebunt  corpora  gloriosa 
sicut  ibidem  dicitur  : Seminatur  in  ignobilitate, 
surget  in  gloria.  Unde  cum  causa  sit  potior  cau- 
sato, et  exemplar  exemplato,  multo  magis  corpus 
Christi  resurgentis  fuit  gloriosum.  — Secundo 
quia  per  humilitatem  passionis  meruit  gloriam  re- 
surrectionis. Unde  et  ipse  dicebat,  Joan.  12,  27: 
Nunc  anima  mea  turbata  esi,  quod  pertinet  ad  pas- 
sionem ; et  postea  subdit  : Pater,  clarifica  nomen 
tuum ; in  quo  petit  gloriam  resurrectionis.  — Ter- 
tio quia,  sicut  supra  habitum  est,  quaest.  54,  art. 
4,  anima  Christi  a principio  suae  conceptionis  fuit 
gloriosa  per  fruitionem  divinitatis  perfectam.  Est 
autem  dispensative  factum,  sicut  supra  dictum  est, 
quaest.  14,  art.  1,  ad  2,  ut  ab  anima  gloria  non  re- 
dundaret in  corpus,  ad  hoc  quod  mysterium  nos- 
trae redemptionis  sua  passione  impleret.  Et  ideo, 
peracto  hoc  mysterio  passionis  et  mortis  Christi, 
statim  anima  in  corpus  in  resurrectione  resumptum 
suam  gloriam  derivavit ; et  ita  factum  est  corpus 
illud  gloriosum. 

Ad  primum  ergo  dicendum  quod  omne  quod 
recipitur  in  aliquo,  recipitur  in  eo  secundum  mo- 
dum recipientis.  Quia  igitur  gloria  corporis  deri- 
vatur ab  anima,  ut  Augustinus  dicit  in  epistola  ad 
Dioscorum,  1 18,  al.  <56,  ante  med.,  fulgor  seu  cla- 
ritas corporis  gloriosi  est  secundum  colorem  huma- 
no corpori  naturalem  ; sicut  vitrum  diversimode 
coloratum  recipit  splendorem  ex  illustratione  solis 
secundum  modum  sui  coloris.  Sicut  autem  in  po- 
testate hominis  glorificati  est  ut  corpus  ejus  vi- 
deatur vel  non  videatur,  sicut  dictum  est  art.  1 hu- 
jus quaest.,  ad  2,  ita  in  potestate  ejus  est  quod  cla- 
ritas ejus  videatur  vel  non  videatur  ; unde  potest 
in  suo  colore  sine  aliqua  claritate  videri.  Et  hoc 
modo  Christus  suis  discipulis  post  resurrectionem 
suam  apparuit. 

Ad  secundum  dicendum  quod  corpus  aliquod  di- 
citur esse  palpabile,  non  solum  ratione  resistentiae 
sed  ratione  suae  spissitudinis.  Ad  rarum  autem  et 
spissum  sequuntur  grave  et  leve,  calidum  et  frigi- 
dum, et  alia  hujusmodi  contraria,  quae  sunt  prin- 
cipia corruptionis  corporum  elementarium.  Unde 
corpus  quod  est  palpabile  humano  tactu,  est  na- 

turaliter  corruptibile.  Si  autem  fit  aliquod  corpus 
resistens  tactui,  quod  non  sit  dispositum  secun- 
dum praedictas  qualitates,  quae  sunt  propria  ob- 
jecta tactus  humani,  sicut  est  corpus  coeleste,  tale 
corpus  non  potest  dici  palpabile.  Corpus  autem 
Christi  post  resurrectionem  vere  fuit  ex  elementis 
compositum,  habens  in  se  tangibiles  qualitates, 
secundum  quod  requirit  natura  corporis  humani  ; 
et  ideo  naturaliter  erat  palpabile,  et  si  nihil  aliud 
habuisset  supra  corporis  humani  naturam,  fuisset 
etiam  corruptibile.  Habuit  autem  aliquid  aliud 
quod  ipsum  incorruptibile  reddidit,  non  quidem 
naturam  coelestis  corporis,  ut  quidam  dicunt,  de 
quo  infra  magis  inquiretur  (vide  Supplem.,  quaest. 
82,  art.  i),  sed  gloriam  redundantem  ab  anima 
beata  : quia,  ut  Augustinus  dicit  in  epistola  ad 
Dioscorum,  ubi  sup.,  tam  potenti  natura  Deus  fe- 
cit animam , ut  ex  ejus  plenissima  beatitudine  redun- 
det in  corpus  plenitudo  sanitatis,  id  est,  incorruptio- 
nis  vigor.  Et  ideo,  sicut  Gregorius  dicit  ibid.,  os- 
tenditur corpus  Christi  post  resurrectionem  fuisse 
ejusdem  naturce,  sed  alterius  gloriae. 

Ad  tertium  dicendum  quod,  sicut  Augustinus  di- 
cit, 13  de  Civ.  Dei,  cap.  22,  infin.,  Salvator  nos- 
ter post  resurrectionem  jam  quidem  in  spirituali 
carne,  sed  tamen  vera,  cibum  et  potum  cum  discipu- 
lis sumpsit,  non  alimentorum  indigentia,  sed  ea  qua 
hoc  poterat  potestate.  Ut  enim  Beda  dicit  super 
Lucam,  cap. 97,  aliter  absorbet  aquam  terra  sitiens, 
aliter  solis  radius  calens  ; illa  indigentia,  iste  poten- 
tia. Manducavit  ergo  post  resurrectionem,  non 
quasi  cibo  indigens,  sed  ut  eo  modo  naturam  cor- 
poris resurgentis  adstrueret.  Et  propter  hoc  non 
sequitur  quod  fuerit  ejus  corpus  animale,  quod  est 
indigens  cibo. 

• Articulus  iv 

Utrum  corpus  Christi  debuerit  cum  cicatricibus 
resurgere. 

4 Sent.,  disl.  21,  quasi.  2,  art.  4,  quasi.  3;  et  Opusc.  2, 
cap.  236 ; et  Opusc.  20,  cap.  22. 

Ad  quartum  sic  proceditur.  1.  Videtur  quod 
corpus  Christi  non  debuerit  cum  cicatricibus  re- 
surgere. Dicitur  enim  1 ad  Corinth.  13,  52,  quod 
mortui  resurgent  incorrupti.  Sed  et  circatrices  et 
vulnera  ad  quamdam  corruptionem  pertinent  et 
defectum.  Non  ergo  fuit  conveniens  ut  Christus, 
qui  est  resurrectionis  auctor,  cum  cicatricibus  re- 
surgeret. 

2.  Praeterea,  corpus  Christi  integrum  resur- 
rexit, sicut  dictum  est  art.  1 hujus  quaest.  Sed 
aperturae  vulnerum  contrariantur  integritati  cor- 
poris, quia  per  eas  discontinuatur  corpus.  Non 
ergo  videtur  fuisse  conveniens  quod  in  corpore 

Art.  4. — Titulus  sumitur  prout  communiter  in  Eccle- 
sia cicatrices  Christi  intelliguntur,  scilicet  cum  forami- 
nibus. 


Christi  aperturae  vulnerum  remanerent ; etsi  rema- 
nerent ibi  quaedam  vulnerum  insignia,  quae  sufficie- 
bant ad  aspectum,  ad  quem  Thomas  credidit,  cui 
dictum  est  : Quia  vidisti  me,  Thoma,  credidisti. 
Joan.20,  29. 

3.  Praeterea,  Damascenus  dicit  in  4 lib.  orth. 
Fid.,  cap.  19,  ad  fin.,  quod  post  resurrectionem 
de  Christo  dicuntur  qucedam  vere,  quee  non  habuit 
secundum  naturam,  sed  secundum  dispensationem, 
ad  certijicandum  quod  ipsum  quod  passum  est  cor- 
pus resurrexit,  ut  cicatrices.  Cessante  autem  causa 
cessat  effectus.  Ergo  videtur  quod  certificatis  dis- 
cipulis de  sua  resurrectione,  cicatrices  ulterius 
non  habuerit.  Sed  non  conveniebat  immutabilitati 
gloriae  quod  aliquid  assumeret  quod  perpetuo  in 
eo  non  remaneret.  Ergo  videtur  quod  non  debue- 
rit corpus  cum  cicatricibus  in  resurrectione  resu- 
mere. 

— Sed  contra  est  quod  Dominus  dicit  Thomae, 
Joan.  20,  27  : Infer  digitum  tuum  huc,  et  vide  ma - . 
nus  meas,  et  affer  manum  tuam,  et  mitte  in  latus 
meum;  et  noli  esse  incredulus,  sed  fidelis. 

Respondeo  dicendum  quod  conveniens  fuit 
animam  Christi  in  resurrectione  corpus 
cum  cicatricibus  resumere.  — Primo  quidem 
propter  gloriam  ipsius  Christi.  Dicit  enim  Beda 
super  Lucam,  cap.  97,  secundum  ejus  ordinem, 
quod  non  ex  impotentia  curandi  cicatrices  servavit, 
sed  ut  in  perpetuum  victoriae  suae  circumferat  trium- 
phum. Unde  et  Augustinus  dicit  in  22  de  Civ. 
Dei,  cap.  20,  in  prine.,  quod  fortassis  in  illo  re- 
gno in  corporibus  martyrum  videbimus  vulnerum 
cicatrices,  quae  pro  Christi  nomine  pertulerunt;  non 
enim  deformitas  in  eis,  sed  dignitas  erit ; et  quae- 
dam, quamvis  in  corpore,  non  corporis,  sed  virtutis 
pulchritudo  fulgebit.  — Secundo  ad  confirman- 
dum corda  discipulorum  circa  fidem  suae  resurrec- 
tionis. — Tertio  ut  Patri  pro  nobis  supplicans, 
quale  genus  mortis  pro  homine  pertulerit,  semper 
ostendat. — Quarto  ut  sua  morte  redemptis,  quam 
misericorditer  sint  adjuti,  propositis  ejusdem  mor- 
tis indiciis,  insinuet.  — Postremo  ut  in  judicio, 
quam  juste  damnentur,  ibidem  denuntiet.  Unde, 
sicut  Augustinus  dicit  in  lib.  2 de  Symbolo,  cap.  8, 
ante  med.,  sciebat  Christus,  quare  cicatrices  in  suo 
corpore  servaret.  Sicut  enim  demonstravit  Thomae 
non  credenti,  nisi  tangeret  et  videret,  ita  etiam  ini- 
micis vulnera  demonstraturus  est  sua,  ut  convincens 
eos  veritas  dicat : Ecce  hominem  quem  crucifixistis  ; 
videtis  vulnera  qua;  infixistis;  agnoscitis  latus  quod 
pupugistis,  quoniam  per  vos  et  propter  vos  apertum 
est,  nec  tamen  intrare  voluistis. 

Ad  primum  ergo  dicendum  quod  cicatrices  illae 
quae  in  corpore  Christi  permanserunt,  non  perti- 
nent ad  corruptionem  vel  defectum,  sed  ad  majo- 
rem cumulum  gloriae,  in  quantum  sunt  quaedam 
virtutis  insignia  ; et  in  illis  locis  vulnerum  quidam 
specialis  decor  apparebit. 

Ad  secundum  dicendum  quod,  quamvis  illa 
apertura  vulnerum  sit  cum  quadam  solutione  con- 
tinuitatis, totum  tamen  hoc  recompensatur  per 
majorem  decorem  gloriae,  ut  corpus  non  sit  minus 
integrum  sed  magis  perfectum.  Thomas  autem  non 
solum  vidit,  sed  etiam  vulnera  tetigit,  quia,  ut 
dicit  Leo  papa  (vel  Augustinus,  serm.  56,  in  ap- 
pendice de  Diversis,  ante  med.),  suffecit  ei  ad  fi- 
dem propriam  vidisse  quod  viderat , sed  nobis  ope- 
ratus est , ut  tangeret  quem  videbat. 

Ad  tertium  dicendum  quod  Christus  in  suo  cor- 
pore voluit  cicatrices  vulnerum  remanere,  non  so- 
lum ad  certificandam  discipulorum  fidem,  sed 
etiam  propter  alias  rationes.  Ex  quibus  apparet 
quod  semper  in  ejus  corpore  cicatrices  illae  rema- 
nebunt ; quia,  ut  Augustinus  dicit  ad  Consentium, 
de  Resurrectione  carnis,  epist.  205,  al.  146,  paulo 
a prine.,  Domini  corpus  in  coelo  esse  credo,  ut  erat 
quando  ascendit  in  ccelum.  Et  Gregorius,  14  Mo- 
ra]., cap.  29,  ante  med.,  dicit  quod  si  quid  in  cor- 
pore Christi  post  resurrectionem  potuit  immutari, 
contra  veridicam  Pauli  sententiam,  post  resurrec- 
tionem Dominus  rediit  in  mortem;  quod  quis  dicere 
nisi  stultus  praesumat,  qui  veram  carnis  resurrec- 
tionem denegati  Unde  patet  quod  cicatrices  quas 
Christus  post  resurrectionem  in  suo  corpore  os- 
tendit, nunquam  postmodum  ab  illius  corpore  sunt 
remotae. 


QUAESTIO  LV 

DE  MANIFESTATIONE  RESURRECTIONIS.  — In  sex 

articulos  divisa. 

Deinde  considerandum  est  de  manifestatione 
resurrectionis  Christi,  et  circa  hoc  quaeruntur  sex  : 
i°  utrum  Christi  resurrectio  omnibus  manifestari 
debuerit,  an  solum  quibusdam  specialibus  perso- 
nis ; 2°  utrum  fuisset  conveniens  quod  eis  videnti- 
bus resurgeret  ; 30  utrum  post  resurrectionem  de- 
buerit cum  suis  discipulis  conversari ; 40  utrum 
fuerit  conveniens  quod  suis  discipulis  in  aliena 
effigie  appareret ; 50  utrum  resurrectionem  suam 
argumentis  manifestare  debuerit ; 6° de  sufficientia 
illorum  argumentorum. 

Articulus  primus 

Utrum  resurrectio  Christi  debuerit  omnibus  manifestari. 

Sup.,  quasi.  36,  art.  2,  corp.;  et  Op.  2,  cap.  236  ; et  1 
Cor.  13. 

Ad  primum  sic  proceditur.  1.  Videtur  quod  re- 
surrectio Christi  debuerit  omnibus  manifestari. 
Sicut  enim  publico  peccato  debetur  poena  publi- 


Art.  i.  — Titulus  de  manifestatione  facta  Christi  dis- 
cipulis quaerit,  an  talis  manifestatio  debuerit  fieri  omnibus 
publice,  sicut  publice  manifestata  est  passio. 


ca,  secundum  illud  1 Tim.  $,  20  : Peccantes  co- 
ram omnibus  argue , ita  merito  publico  debetur 
praemium  publicum.  Sed  claritas  resurrectionis  est 
praemium  humilitatis  passionis,  ut  Augustinus  dicit 
super  Joan.,  tract.  104,  circa  fin.  Cum  ergo  pas- 
sio Christi  fuerit  omnibus  manifesta,  eo  publice 
patiente,  videtur  quod  gloria  resurrectionis  ipsius 
omnibus  manifestari  debuerit. 

2.  Praeterea,  sicut  passio  Christi  ordinatur  ad 
nostram  salutem,  ita  et  ejus  resurrectio,  secun- 
dum illud  Rom.  4,  25  : Resurrexit  propter  justifi- 
cationem nostram.  Sed  illud  quod  ad  communem 
utilitatem  pertinet,  omnibus  debet  manifestari. 
Ergo  resurrectio  Christi  omnibus  debuit  manifes- 
tari, et  non  specialiter  quibusdam. 

3.  Praeterea,  illi  quibus  manifestata  est  resurrec- 
tio Christi  fuerunt  resurrectionis  testes  ; unde  di- 
citur Act.  3,  i)  : Quem  Deus  suscitavit  a mortuis, 
cujus  nos  testes  sumus.  Hoc  autem  testimonium 
ferebant  publice  praedicando  ; quod  quidem  non 
conveniat  mulieribus,  secundum  illud  1 ad  Cor. 
14,  34  : Mulieres  in  ecclesiis  taceant;  et  1 ad  Ti- 
moth.  2,  12  : Docere  mulieri  non  permitto.  Ergo 
videtur  quod  inconvenienter  ressurrectio  Christi 
manifestata  fuerit  primo  mulieribus,  quam  omni- 
bus communiter. 

— Sed  contra  est  quod  dicitur  Act.  10,  40  : 
Quem  ( 1)  Deus  suscitavit  tertia  die,  et  dedit  eum 
manifestum  fieri,  non  omni  populo,  sed  testibus 
praeordinatis  a Deo. 

Respondeo  dicendum  quod  eorum  quae  cognos- 
cuntur quaedam  cognoscuntur  communi  lege 
naturae,  quaedam  autem  cognoscuntur  ex  speciali 
munere  gratiae,  sicut  ea  quae  divinitus  revelantur : 
quorum  quidem,  ut  Dionysius  dicit  in  lib.  coelest. 
Hier.,  cap  4,  a med.,  luvc  est  lex  divinitus  insti- 
tuta, ut  a Deo  immediate  superioribus  revelentur, 
quibus  mediantibus  deferantur  ad  inferiores,  sicut 
patet  in  ordinatione  coelestium  spirituum.  Ea  vero 
quae  pertinent  ad  futuram  gloriam,  communem 
hominum  cognitionem  excedunt,  secundum  illud 
Isa.  64,  4:  Oculus  non  vidit,  Deus,  absque  te,  quae 
praeparasti  expectanlibus  te.  Et  ideo  hujusmodi  ab 
homine  non  cognoscuntur,  nisi  divinitus  revelata, 
sicut  Apostolus  dicit  1 ad  Cor.  2,  10  : Nobis  reve- 
lavit Deus  per  Spiritum  suum.  Quia  igitur  Christus 
resurrexit  gloriosa  resurrectione,  ideo  ejus  resur- 
rectio non  omni  populo  manifestata  est,  sed 
quibusdam,  quorum  testimonio  deferretur  in 
aliorum  notitiam. 

Ad  primum  ergo  dicendum  quod  passio  Christi 
peracta  est  in  corpore  adhuc  habente  naturam  pas- 
sibilem, quae  communi  lege  nota  est  omnibus  : et 
ideo  passio  Christi  omni  populo  immediate  mani- 
festari potuit.  Resurrectio  autem  Christi  facta  est 
per  gloriam  Patris,  ut  Apostolus  dicit  Rom.  6.  Et 
ideo  immediate  manifestata  est,  non  omnibus,  sed 
(4)  Vulgata,  hunc. 

quibusdam  ; quod  autem  publice  peccantibus  poe- 
na publica  imponitur,  intelligendum  est  de  poena 
praesentis  vitae  ; et  similiter  publica  merita  publi- 
ce praemiari  oportet,  ut  alii  provocentur.  Sed  poe- 
nae et  praemia  futurae  vitae  non  publice  omnibus 
manifestantur,  sed  specialiter  illis  qui  ad  hoc 
praeordinati  sunt  a Deo. 

Ad  secundum  dicendum  quod  resurrectio 
Christi,  sicut  est  ad  communem  omnium  salutem, 
ita  in  notitiam  omnium  pervenit ; non  quidem  sic 
quod  immediate  omnibus  manifestaretur,  sed  qui- 
busdam, per  quorum  testimonium  deferretur  ad 
omnes. 

Ad  tertium  dicendum  quod  mulieri  non  permit- 
titur publice  docere  in  Ecclesia  ; permittitur  au- 
tem ei  privatim  aliquos  domestica  admonitione  ins- 
truere. Et  ideo,  sicut  Ambrosius  dicit  super  Luc. 
(sup.  illud  cap.  24  : Mulieres  ex  nostris) : Ad  eos 
fxmina  militlur  qui  domestici  sunt ; non  autem  mit- 
titur ad  hoc  quod  resurrectionis  testimonium  ferat 
ad  populum.  Ideo  autem  primo  mulieribus  appa- 
ruit, ut  mulier,  quae  primo  nuntium  mortis  ad  ho- 
minem detulit,  primo  etiam  vitam  resurgentis 
Christi  in  gloria  nuntiaret.  Unde  Cyrillus  dicit, 
lib.  12  in  Joan.,  sup.  illud  cap.  20  : Vade  ad  fra- 
tres, etc.  : Fxmina,  quce  quondam  mortis  fuit  mi- 
nistra, venerandum  resurrectionis  mysterium  prima 
percipit  et  nuntiat.  Adeptum  est  igitur  fcemineum 
genus  et  ignominice  absolutionem,  et  maledictionis 
repudium.  — Similiter  etiam  per  hoc  ostenditur 
quod,  quantum  ad  statum  gloriae  pertinet,  nullum 
detrimentum  patietur  foemineus  sexus;  sed  si  ma- 
jori charitate  fervebunt,  majori  etiam  gloria  ex 
visione  divina  potientur;  eo  quod  mulieres,  quae 
Dominum  arctius  amaverunt,  in  tantum  ut  ab  ejus 
sepulcro  discipulis  etiam  recedentibus  non  rece- 
derent, primo  viderunt  Dominum  in  gloria  resur- 
gentem. 

Articulus  ii 


3.  Praeterea,  resurrectio  Lazari  quoddam  indi- 
cium fuit  futurae  resurrectionis  Christi.  Sed  disci- 
pulis videntibus  Dominus  Lazarum  suscitavit.  Er- 
go videtur  quod  etiam  Christus  resurgere  debue- 
rit discipulis  videntibus. 

— Sed  contra  est  quod  dicitur  Marci  ult . , 9 : 
Resurgens  Dominus  mane  prima  sabbati,  apparuit 
primo  Marice  Magdalence.  Sed  Maria  Magdalena 
non  vidit  eum  resurgere  ; sed  cum  eum  quaereret 
in  sepulcro,  audivit  ab  ^ngelo  : Surrexil,  non  est 
hic.  Ergo  nullus  vidit  eum  resurgere. 

Respondeo  dicendum  quod,  sicut  dicit  Aposto- 
lus Rom.  13,  1 : Qua;  a Deo  sunt,  ordinata 
sunt.  Est  autem  hic  ordo  divinitus  institutus  ut  ea 
quae  supra  homines  sunt,  hominibus  per  angelos 
revelentur,  ut  patet  per  Dionysium,  cap.  4 coel. 
Hier.,  a med.  Christus  autem  resurgens  non  re- 
diit ad  vitam  communiter  hominibus  notam,  sed 
ad  vitam  quamdam  immortalem,  et  Deo  confor- 
mem, secundum  illud  Roman.  6,  10  : Quod 
enim  (1)  vivit,  vivit  Deo.  Et  ideo  ipsa  Christi  re- 
surrectio non  debuit  immediate  ab  homini- 
bus videri,  sed  eis  ab  angelis  nuntiari.  Unde 
Hilarius  dicit  super  Matth.,  can.  ult.,  in  fin.,  quod 
ideo  angelus  prior  resurrectionis  est  index,  ut  quodam 
famulatu  palernce  voluntatis  resurrectio  nuntiare- 
tur. 

Ad  primum  ergo  dicendum  quod  apostoli  po- 
tuerunt testificari  Christi  resurrectionem  etiam  de 
visu  ; quia  Christum  post  resurrectionem  viventem 
oculata  fide  viderunt,  quem  mortuum  sciverant- 
Sed  sicut  ad  visionem  beatam  pervenitur  per  au- 
ditum fidei,  ita  ad  visionem  Christi  resurgentis 
pervenerunt  homines  per  ea  quae  prius  ab  angelis 
audierunt. 

Ad  secundum  dicendum  quod  ascensio  Christi 
quantum  ad  terminum  a quo  non  transcendebat 
hominum  communem  notitiam,  sed  solum  quan- 
tum ad  terminum  ad  quem.  Et  ideo  discipuli  po- 
tuerunt videre  ascensionem  Christi  quantum  ad 
terminum  a quo,  id  est,  secundum  quod  elevaba- 
tur a terra;  non  autem  viderunt  ipsum  quantum 
ad  teriflinum  ad  quem;  quia  non  viderunt  quomodo 
reciperetur  in  coelo.  Sed  resurrectio  Christi  trans- 
cendebat communem  notitiam  et  quantum  ad  ter- 
minum a quo,  secundum  quod  anima  rediit  ab  in- 
feris, et  corpus  de  sepulcro  clauso  exivit,  et  quan- 
tum ad  terminum  ad  quem , secundum  quod  est 
adeptus  vitam  gloriosam.  Et  ideo  non  debuit  re- 
surrectio fieri  sic  quod  ab  homine  videretur. 

Ad  tertium  dicendum  quod  Lazarus  resuscitatus 
est,  ut  rediret  ad  vitam  qualem  prius  habuerat, 
quae  communem  notitiam  hominum  non  transcen- 
dit. Et  ideo  non  est  similis  ratio. 


(1)  Vulgata,  autem. 


Utrum  fuisset  conveniens  quod  discipuli  viderent  Christum 
resurgere. 

Ad  secundum  sic  proceditur.  1.  Videtur  quod 
conveniens  fuisset  quod  discipuli  viderent  Chris- 
tum resurgere.  Ad  discipulos  enim  pertinebat  re- 
surrectionem Christi  testificari,  secundum  illud 
Act.  4,  33  : Virtute  magna  reddebant  Apostoli  tes- 
timonium resurrectionis  Jesu  Christi  Domini  nostri. 
Sed  certissimum  est  testimonium  de  visu.  Ergo 
conveniens  fuisset  ut  ipsam  resurrectionem  Christi 
viderent. 

2.  Praeterea,  ad  certitudinem  fidei  habendam 
discipuli  ascensionem  Christi  viderunt,  secundum 
illud  Act.  1,9:  Videntibus  illis  elevatus  est.  Sed 
similiter  oportet  de  resurrectione  Christi  certam 
fidem  habere.  Ergo  videtur  quod  discipulis  viden- 
tibus debuerit  Christus  resurgere. 

Articulus  iii 

Utrum  Christus  post  resurrectionem  debuerit  continue  cum 
discipulis  conversari. 

3 Settt.,  dist.  2/,  quast.  2,  art.  3,  corp.  et  dist.  22,  quast. 

3,  art.  2,  quast.  3,  corp.;  et  Joan.  20,  lect.  6 , prine.,  et 

cap.  27,  prine. 

Ad  tertium  sic  proceditur.  1.  Videtur  quod 
Christus  post  resurrectionem  debuerit  continue 
cum  discipulis  conversari.  Ad  hoc  enim  discipulis 
post  resurrectionem  apparuit,  ut  eos  de  fide  resur- 
rectionis certificaret,  et  consolationem  perturba- 
tis afferret,  secundum  illud  Joan.  20,  20  : Gavisi 
sunt  discipuli  viso  Domino.  Sed  magis  fuissent  cer- 
tificati  et  consolati,  si  eis  continue  suam  praesen- 
tiam exhibuisset.  Ergo  videtur  quod  continue  cum 
eis  debuerit  conversari. 

2.  Praeterea,  Christus  resurgens  a mortuis  non 
statim  ascendit  in  coelum,  sed  post  dies  quadra- 
ginta, ut  habetur  Act.  1.  Illo  autem  tempore  in- 
termedio in  nullo  alio  loco  potuit  convenientius 
esse  quam  ubi  discipuli  ejus  erant  pariter  congre- 
gati. Ergo  videtur  quod  continue  cum  eis  conver- 
sari debuerit. 

3.  Praeterea,  ipso  die  resurrectionis  dominicae 
quinquies  Christus  apparuisse  legitur,  ut  Augusti- 
nus dicit  lib.  3 de  Consensu  Evangelistarum,  cap. 
ult. , a med.,  primo  quidem  mulieribus  ad  monumen- 
tum ; secundo  eisdem  regredientibus  a monumento 
in  itinere  ; tertio  Petro  ; quarto  duobus  discipulis 
euntibus  in  castellum  ; quinio  pluribus  in  Jerusa- 
lem,  ubi  non  erat  Thomas.  Ergo  etiam  videtur 
quod  et  aliis  diebus  ante  suam  ascensionem  ad  mi- 
nus pluries  debuerit  apparere. 

4.  Praeterea,  Dominus  ante  passionem  eis  dixe- 
rat, Matth.  26,  32  : Postquam  resurrexero,  prev- 
cedam  vos  in  Galilatam;  quod  etiam  angelus  et  ip- 
semet  Dominus  post  resurrectionem  mulieribus 
dixit ; et  tamen  antea  in  Jerusalem  ab  eis  visus 
est,  et  ipso  die  resurrectionis,  ut  dictum  est  in 
arg.  praec.,  et  etiam  die  octavo,  ut  legitur  Joan. 
20.  Non  ergo  videtur  quod  convenienti  modo  post 
resurrectionem  cum  discipulis  fuerit  conversatus. 

— Sed  contra  est  quod  Joan.  20,  29,  dicitur 
quod  post  dies  octo  Christus  discipulis  apparuit. 
Non  ergo  continue  conversabatur  cum  eis. 

Respondeo  dicendum  quod  circa  resurrectionem 
Christi  duo  erant  discipulis  declaranda,  sci- 
licet ipsa  veritas  resurrectionis  et  gloria  resurgen- 
tis. — Ad  veritatem  autem  resurrectionis 
manifestandam  sufficit  quod  pluries  eis  ap- 
paruit, et  cum  eis  familiariter  est  locutus,  et  co- 
medit et  bibit,  et  se  eis  palpandum  praebuit.  — 
Ad  gloriam  autem  resurgentis  manifestandam 
noluit  continue  conversari  cum  eis,  sicut 
prius  fecerat,  ne  videretur  ad  talem  vitam  re- 
surrexisse, qualem  prius  habuerat.  Unde  Luc. 


ult.,  44  : Haec  sunt. verba  quee  locutus  sum  ad  vos , 
cum  adhuc  essem  vokiscum.  Tunc  quidem  erat  cum 
eis  praesentia  corporali,  sed  ante  cum  eis  fuerat  non 
solum  corporali  praesentia,  sed  etiam  per  simili- 
tudinem mortalitatis.  Unde  Beda  praedicta  verba 
exponens,  capite  97  in  Lucam,  dicit : « Cum  ad- 
huc essem  vobiscum,  » id  est,  cum  adhuc  essem  in 
carne  mortali,  in  qua  estis  et  vos.  Tunc  quidem  in 
eadem  carne  resuscitatus  erat,  sed  cum  illis  in  ea- 
dem mortalitate  non  erat. 

A d primum  ergo  dicendum  quod  frequens  Chris- 
ti apparitio  sufficiebat  ad  certificandum  discipulos 
de  veritate  resurrectionis.  Conversatio  autem  con- 
tinua eos  potuisset  ducere  in  errorem,  ut  ad  simi- 
lem vitam  eum  resurrexisse  crederent,  quam  prius 
habuerat.  Consolationem  autem  de  continua  sui 
praesentia  eis  in  alia  vita  repromisit,  secundum  illud 
Joan.  16,  22  : Iterum  videbo  vos,  et  gaudebit  cor 
vestrum,  et  gaudium  vestrum  nemo  tollet  a vobis. 

Ad  secundum  dicendum  quod  Christus  non  ideo 
non  continue  conversabatur  cum  discipulis,  quia 
reputaret  se  alibi  convenientius  esse;  sed  quia  dis- 
cipulis instruendis  convenientius  judicabat,  si  non 
continue  conversaretur  cum  eis  ratione  praedicta 
in  corp.  Incognitum  autem  est  quibus  in  locis  in- 
termedio tempore  corporaliter  esset,  cum  hoc 
Scriptura  non  tradat,  et  in  omni  loco  sit  dominatio 
ejus. 

Ad  tertium  dicendum  quod  ideo  prima  die  fre- 
quentius apparuit,  quia  per  plura  indicia  erant  ad- 
monendi, ut  a principio  fidem  resurrectionis  reci- 
perent ; postquam  autem  jam  receperant,  non 
oportebat  eos  jam  certificatos  tam  frequenti- 
bus apparitionibus  instrui.  Unde  in  Evangelio  non 
legitur  quod  post  primum  diem  eis  apparuerit,  nisi 
quinquies.  Ut  enim  Augustinus  dicit  in  lib.  3 de 
Consensu  Evang.,  cap.  ult.,  a med.,  post  primas 
quinque  apparitiones  sexto  eis  apparuit,  ubi  vidit 
eum  Thomas  ; septimo  ad  mare  Tiberiadis  in  cap- 
tione piscium;  octavo  in  monte  Galilaeae,  secundum 
Matthaeum  ; nono,  quod  dicit  Marcus,  novissime 
recumbentibus,  quia  jam  non  erant  in  terra,  cum 
illo  convivaturi ; decimo  in  ipso  die  ascensionis, 
non  jam  in  terra,  sed  elevatus  in  nube,  cum  in 
coelum  ascenderet.  Sed  non  omnia  scripta  sunt,  si- 
cut Joannes  fatetur.  Crebra  enim  erat  ejus  cum 
eis  conversatio,  priusquam  ascendisset  in  coelum  ; 
et  hoc  ad  consolationem  ipsorum.  Unde  et  1 ad 
Cor.  15,6,  dicitur  quod  visus  est  plus  quam  quin- 
gentis fratribus  simul ;...  deinde  visus  est  Jacobo  : 
de  quibus  apparitionibus  in  Evangelio  non  habetur 
mentio. 

Ad  quartum  dicendum  quod  Chrysostomus  ex- 
ponens illud  quod  dicitur,  Matth.  26  : postquam 
resurrexero,  prcecedam  vos  in  Galilceam,  hom.  83 
in  Matth.,  ante  med.  : Non  inquit,  in  longinquam 
quamdam  regionem  ut  eis  appareat,  vadit,  sed  in 
ipsa  gente,  et  in  ipsis  fere  regionibus  in  quibus  cum 
eo  plurimum  fuerant  conversati;  ut  et  hinc  crede- 

rent , quoniam  qui  crucifixus  est,  ipse  est  et  qui  re- 
surrexit. Propter  hoc  etiam  in  Galilaeam  se  ire  di- 
cit, ut  a timore  Judaeorum  liberarentur.  Sic  ergo, 
ut  Ambrosius  dicit  super  Luc.,  in  fin.  comment.  : 
Dominus  mandaverat  discipulis  ut  in  Galilcea  eum 
viderent;  sed  illis  ob  melum  intra  conclave  residen- 
tibus, ipse  primum  se  obtulit  (nec  hoc  est  promissi 
transgressio,  sed  potius  festinata  ex  benignitate 
impletio) ; postea  vero,  confirmatis  animis,  illi  Ga- 
lilceam petierunt.  — Vel  nihil  obstat  si  dicamus 
pauciores  intra  conclave,  et  complures  in  monte 
fuisse.  Ut  enim  Eusebius  dicit  (habetur  in  Cat. 
div.  Th.  sup.  illud  Lucae  ult.  : Stetit  in  medio, 
etc.),  duo  Evangelislcc,  scilicet  Lucas  et  Joannes, 
solis  undecim  hunc  scribunt  apparuisse  in  Jerusa- 
lem;  cceteri  vero  duo  in  Galilceam  properare  non 
solis  undecim,  sed  universis  discipulis  et  fratribus 
dixerunt  angelum  et  Salvatorem  j ussisse;  de  quibus 
et  Paulus  meminit  dicens  : Deinde  apparuit  plus 
quam  quingentis  fratribus  simul.  — Est  autem  ve- 
rior solutio,  quod  prius  in  Jerusalem  latitantibus 
semel  aut  bis  visus  est,  ad  eorum  consolationem  ; 
in  Galilaea  vero  non  clam,  aut  semel,  aut  bis,  sed 
cum  multa  potestate  ostensionem  sui  fecit,  prae- 
bens se  eis  viventem  post  passionem  in  signis  mul- 
tis, ut  Lucas  testatur  in  Actib.,  cap.  i.  Vel  sicut 
dicit  Augustinus  in  lib.  de  Consensu  Evang.,  cap. 
ult.,  ad  fin.,  quod  ab  angelo  et  Domino  dictum  est, 
quod  praecederet  eos  in  Galilceam,  prophetice  acci- 
piendum est.  In  Galilaea  enim  secundum  transmi- 
grationis significationem  inlelligendum  occurrit  quod 
Christi  gratia  de  populo  Israel  transmigratura  erat 
ad  gentes ; quibus  apostoli  praedicantes  non  crede- 
rentur, nisi  eis  ipse  Dominus  viam  in  cordibus  homi- 
num praepararet ; et  hoc  intelligitur  : « Praecedet 
vos  in  Galilceam.  » Secundum  illud  autem  quod 
Galilcea  interpretatur  revelatio , non  jam  in  forma 
servi  intelligendus  est,  sed  in  illa  in  qua  aequalis 
est  Patri,  quam  promisit  dilectoribus  suis;  et  illuc 
praecessit,  Unde  ad  nos  veniens  non  recessit,  et  quo 
nos  praecedens  non  deseruit. 

Articulus  iv 

Utrum  Christus  debuerit  discipulis  in  alia  effigie  apparere. 

j Sent.,  dist.  ii,  qurest.  2,  art.  4,  quast.  1,  ad  3 ; et  Op. 

60,  cap.  22,  fin. 

Ad  quartum  sic  proceditur.  1.  Videtur  quod 
Christus  non  debuerit  discipulis  in  alia  effigie  ap- 
parere. Non  enim  potest  apparere  secundum  ve- 
ritatem, nisi  quod  est.  Sed  in  Christo  non  fuit  nisi 
una  effigies.  Si  ergo  Christus  in  alia  effigie  appa- 
ruit, non  fuit  apparitio  vera,  sed  ficta,  quod  est 
inconveniens,  quia,  ut  Augustinus  dicit  in  lib.  83 
Quaest.,  quaest.  13,  sf  fallit  Christus,  veritas  non 


est;  est  autem  veritas  Christus.  Ergo  videtur  quod 
Christus  non  debuerit  discipulis  in  alia  effigie  ap- 
parere. 

2.  Praeterea,  nihil  potest  in  alia  effigie  apparere 
quam  habeat,  nisi  oculi  intuentium  aliquibus  praes- 
tigiis detineantur.  Hujusmodi  autem  praestigia, 
cum  fiant  magicis  artibus,  non  conveniunt  Christo, 
secundum  illud  2,  ad  Corinth.  6,  1 5 : Quce  conven- 
tio Christi  ad  Belial  l Ergo  videtur  quod  non  de- 
buerit in  alia  effigie  apparere. 

3.  Praeterea,  sicut  per  sacram  Scripturam  nos- 
tra fides  certificatur,  ita  discipuli  certificati  sunt 
de  fide  resurrectionis  per  Christi  apparitiones. 
Sed,  sicut  Augustinus  dicit  in  epistola  ed  Hiero- 
nymum (implic.  epist.  8,  cap.  3,  parum  a prine., 
et  epist.  9,  cap.  3),  si  vel  unum  mendacium  in  sa- 
cra Scriptura  recipiatur,  infirmabitur  tota  sacra: 
Scripturce  auctoritas.  Ergo  si  vel  in  una  apparitione 
Christus  discipulis  apparuit  aliter  quam  esset,  in- 
firmabitur quidquid  discipuli  post  resurrectionem 
viderunt  in  Christo,  quod  est  inconveniens.  Non 
ergo  debuit  in  alia  effigie  apparere. 

— Sed  contra  est  quod  dicitur  Marci  ult.,  12  : 
Post  haec  duobus  ex  eis  (1)  ambulantibus  ostensus 
est  in  alia  effigie  euntibus  in  villam. 

Respondeo  dicendum  quod,  sicut  dictum  est 
art.  1 et  2 huj.  quaest.,  resurrectio  Christi 
manifestanda  fuit  hominibus  per  modum  quo  eis 
divina  revelantur.  Innotescunt  autem  divina  homi- 
nibus diversimode,  secundum  quod  diversimode 
sunt  affecti.  Nam  illi  qui  habent  mentem  bene  dis- 
positam, secundum  veritatem  divina  percipiunt, 
illi  autem  qui  non  habent  mentem  bene  dispositam, 
divina  percipiunt  cum  quadam  confusione  dubie- 
tatis vel  erroris  : animalis  enim  homo  non  percipit 
ea  quae  sunt  Spiritus  Dei,  ut  dicitur  1 ad  Corinth. 
2,  14.  Et  ideo  Christus  quibusdam  ad  creden- 
dum dispositis  post  resurrectionem  apparuit 
in  sua  effigie ; illis  autem  in  alia  effigie  appa- 
ruit, qui  jam  videbantur  circa  fidem  tepes- 
cere; unde  dicebant,  Lucae  ult.,  21  : Nos  autem 
sperabamus  quia  ipse  esset  redempturus  Israel.  Un- 
de Gregorius  dicit  in  homil.  23  in  Evang.,  ante 
med.,  quod  talem  se  exhibuit  eis  in  corpore,  qualis 
apud  illos  erat  in  mente  : quia  enim  adhuc  in  eorum 
cordibus  peregrinus  erat  a fide,  ire  se  longius  finxit, 
scilicet  ac  si  esset  peregrinus. 

Ad  primum  ergo  dicendum  quod,  sicut  Augus- 
tinus dicit  in  lib.  2 de  Quaestionib.  evang.,  quaest. 
ult.,  prine.,  non  omne  quod  fingimus  mendacium 
est;  sed  quando  illud  fingimus  quod  nihil  significat, 
tunc  est  mendacium  ; cum  autem  fictio  nostra  refer- 
tur in  aliquam  significationem,  non  est  mendacium, 
sed  aliqua  figura  veritatis,  alioquin  omnia  quce  a 
sapientibus  et  sanctis  viris  vel  etiam  ab  ipso  Domi- 
no figurate  dicta  sunt,  mendacia  deputabuntur,  quia 


Art.  4.  — Titulus  ex  Evangelio,  in  quo  narratur  Chris- 
tus visus  modo  ut  hortulanus,  modo  ut  peregrinus. 


(1)  Vulgata  : ex  his. 

secundum  usitatum  intellectum  non  consistit  veritas  in 
talibus  dictis.  Sicut  autem  dicta , ita  etiam  finguntur 
facta  sine  mendacio,  ad  aliquam  rem  significan- 
dam. Et  ita  factum  est  hic,  ut  dictum  est. 

Ad  secundum  dicendum  quod,  sicut  Augustinus 
dicit  in  lib.  3 de  Consensu  Evang.,  cap.  25,  inter 
prine,  et  med.  : Dominus  poterat  transformare 
carnem  suam,  ut  alia  revera  esset  effigies  ab  illa 
quam  solebant  intueri;  quandoquidem  et  ante  pas- 
sionem suam  transformatus  est  in  monte , ut  facies 
ejus  claresceret,  sicut  sol.  Sed  non  ita  nunc  facium 
est.  Non  autem  incongruenler  accipimus,  hoc  impe- 
dimentum in  oculis  eorum  a Satana  facium  fuisse, 
ne  agnosceretur  Jesus.  Unde  Luc.  ult. , 16,  dicitur 
quod  oculi  eorum  tenebantur,  ne  eum  agnoscerent. 

Ad  tertium  dicendum  quod  ratio  illa  sequere- 
tur, si  ab  alienae  effigiei  aspectu  non  fuissent  re- 
ducti ad  vere  videndum  Christi  effigiem.  Sicut 
enim  Augustinus  dicit  ibid . , a Christo  facta  est 
permissio,  ut  scilicet  praedicto  modo  oculi  eorum 
tenerentur,  usque  ad  fractionem  panis  ; ut  unitate 
corporis  ejus  participata,  removeri  inlelligalur  im- 
pedimentum inimici,  ut  Christus  possit  agnosci.  Un- 
de ibidem  subditur  quod  aperti  sunt  oculi  eorum,  et 
cognoverunt  eum  ; non  quod  ante  clausis  oculis  am- 
bularent ; sed  inerat  aliquid  quo  non  sinerentur 
agnoscere  quod  videbant ; quod  scilicet  caligo  et 
aliquis  humor  efficere  solet. 

Articulus  v 

Utrum  Christus  veritatem  resurrectionis  debuerit  argumentis 
declarare. 

3 Sent.,  disl.  21,  aiuest.  2 ari.  3 ; elOpusc.  2,  cap.  238; 
et  Opusc.  60,  cap  22. 

Ad  quintum  sic  proceditur.  1.  Videtur  quod 
Christus  veritatem  resurrectionis  non  debuerit  ar- 
gumentis declarare.  Dicit  enim  Ambrosius,  lib.  1 
de  Fide,  cap.  5,  ad  fin.  : Tolle  argumenta  ubi 
fides  queeritur.  Sed  circa  resurrectionem  Christi 
quaeritur  fides.  Non  ergo  habent  ibi  locum  argu- 
menta. 

2.  Praeterea,  Gregorius  dicit  homil.  26  in 
Evang.,  in  prine.,  fides  non  habet  meritum,  ubi 
humana  ratio  prcebel  experimentum.  Sed  ad  Chris- 
tum non  pertinebat  meritum  fidei  evacuare.  Ergo 
ad  eum  non  pertinebat  resurrectionem  per  argu- 
menta confirmare. 

3.  Praeterea,  Christus  in  mundum  venit,  ut 
per  eum  homines  beatitudinem  adipiscantur,  se- 
cundum illud  Joan.  10,  10  : Ego  veni  ut  vitam 
habeant , et  abundantius  habeant.  Sed  per  hujusmo- 
di ostensiones  argumentorum  videtur  humanae 
beatitudini  impedimentum  praestari ; dicitur  enim 
Joan.  20,  29  : Beati  qui  non  viderunt  et  credide- 
runt. Ergo  videtur  quod  Christus  non  debuerit 
per  aliqua  argumenta  resurrectionem  suam  mani- 
festare. 


— Sed  contra  est  quod  dicitur  Act.  1,  3,  quod 
apparuit  discipulis  Christus  per  dies  quadraginta 
in  multis  argumentis,  loquens  de  regno  Dei. 

Respondeo  dicendum  quod  argumentum  dici- 
tur dupliciter  : — quandoque  dicitur  argu- 
mentum quaecumque  ratio  rei  dubiae  faciens 
fidem  ; — quandoque  autem  dicitur  argumen- 
tum aliquod  sensibile  signum  quod  inducitur 
ad  alicujus  veritatis  manifestationem,  sicut 
etiam  Aristoteles  in  libris  suis  aliquando  utitur 
nomine  argumenti,  ut  lib.  de  Rhetorica  ad  Alex., 
cap.  14  et  15.  — Primo  igitur  modo  accipien- 
do argumentum,  Christus  non  probavit  dis- 
cipulis suam  resurrectionem  per  argumenta, 
quia  talis  probatio  argumentativa  processisset  ex 
aliquibus  principiis,  quae  si  non  essent  nota  disci- 
pulis, nihil  per  ea  eis  manifestaretur,  quia  ex  igno- 
tis non  potest  aliquid  fieri  notum  ; si  autem  essent 
eis  nota,  non  transcenderent  rationem  Jiumanam, 
et  ita  non  essent  efficacia  ad  fidem  resurrectionis 
adstruendam,  quae  rationem  humanam  excedit  ; 
oportet  enim  principia  ex  eodem  genere  assumi, 
ut  dicitur  in  1 Poster.,  text.  20.  Probavit  autem 
eis  resurrectionem  suam  per  auctoritatem  sacrae 
Scripturae,  quae  est  fidei  fundamentum,  cum  dixit: 
Oportet  impleri  omnia  quee  scripta  sunt  in  lege,  et 
psalmis  et  prophetis  de  me  (1),  ut  habetur  Luc. 
ult.,  44.  — Si  autem  accipiatur  secundo  modo 
argumentum,  sic  dicitur  Christus  suam  re- 
surrectionem argumentis  declarasse,  in  quan- 
tum per  quaedam  evidentia  signa  se  vere  re- 
surrexisse ostendit.  Unde  in  Graeco,  ubi  nos 
habemus  : In  multis  argumentis,  loco  argumenti 
ponitur,  Tey.p.v-ptov,  quod  est  signum  evidens  ad 
probandum.  Quae  quidem  signa  resurrectionis 
Christus  ostendit  discipulis  propter  duo  : primo 
quidem  quia  non  erant  corda  eorum  disposita  ad 
hoc  quod  de  facili  fidem  resurrectionis  acciperent. 
Unde  ipse  dicit  eis  Luc.  ult.,  2$  : O stulti  et  tardi 
corde  ad  credendum!  et  Mare,  ult.,  14:  Expro- 
bravit illis  (2)  incredulitatem  eorum  et  duritiam 
cordis.  Secundo  ut  per  hujusmodi  signa  eis  os- 
tensa efficacius  eorum  testimonium  redderetur, 
secundum  illud  1 Joan.  1,1:  Quod  vidimus,  et 
audivimus  (3),  et  manus  noslrcc  contraclaverunt..., 
hoc  testamur. 

Ad  primum  ergo  dicendum  quod  Ambrosius  ibi  lo- 
quitur de  argumentis  secundum  rationem  huma- 
nam procedentibus  ; quae  invalida  sunt  ad  ea  quae 
sunt  fidei  ostendenda,  sicut  ostensum  est  in  corp. 
art. 

Ad  secundum  dicendum  quod  meritum  fidei  est 
ex  hoc  quod  homo  ex  mandato  Dei  credit  quod 

(1)  Vulgata:  Nccesse  est  impleri...  in  lege  Moysi,  et  pro- 
phetis, et  psalmis  de  me. 

(2)  In  Vulgata  deest  illis. 

(3)  Vulgata  : Quod  audivimus,  quod  vidimus  oculis  nostris, 
quod  perspeximus,  et  manus. .. 

non  videt.  Unde  illa  sola  ratio  meritum  excludit 
quae  facit  videri  per  scientiam  id  quod  credendum 
proponitur:  et  talis  est  ratio  demonstrativa.  Hu- 
jusmodi autem  rationem  Christus  non  induxit  ad 
resurrectionem  suam  declarandam. 

Ad  tertium  dicendum  quod,  sicut  dictum  est  in 
solut.  praec.,  meritum  beatitudinis,  quod  causat 
fides,  non  totaliter  excluditur,  nisi  homo  nollet 
credere  nisi  ea  quae  videt.  Sed  quod  aliquis  ea 
quae  non  videt  credat  per  aliqua  signa  visa, 
non  totaliter  fidem  evacuat,  nec  meritum  ejus; 
sicut  et  Thomas  cui  dictum  est,  Joan.  20,  29  : 
Quia  vidisti  me,  credidisti,  aliud  vidit,  et  aliud 
credidit  ; vidit  vulnera,  et  credidit  Deum.  Est 
autem  perfectioris  fidei  qui  non  requirit  hujus- 
modi auxilia  ad  credendum.  Unde  ad  arguendum 
defectum  fidei  in  quibusdam  Dominus  dicit  Joan. 
4,  48  : Nisi  signa  et  prodigia  videritis,  non  credi- 
tis. Et  secundem  hoc  potest  intelligi  quod  illi  qui 
sunt  tam  prompti  animi  ut  credant  Deo,  etiam  si- 
gnis non  visis,  sint  beati  per  comparationem  ad  il- 
los qui  non  credunt,  nisi  talia  videant. 

Articulus  vi 

Utrum  argumenta  quae  Christus  induxit,  sufficienter 
manifestaverint  resurrectionem  ejus. 

locis  sup.,  art.  5,  adductis. 

Ad  sextum  sic  proceditur.  1.  Videtur  quod  ar- 
gumenta quae  Christus  induxit,  non  sufficienter 
manifestaverint  veritatem  resurrectionis  ejus.  Ni- 
hil enim  ostendit  Christus  discipulis  post  resur- 
rectionem, quod  etiam  angeli  hominibus  apparen- 
tes vel  non  ostenderint,  vel  ostendere  non  potue- 
rint ; nam  angeli  frequenter  in  humana  effigie  se 
hominibus  ostenderunt,  et  cum  eis  loquebantur,  et 
conversabantur,  et  comedebant,  ac  si  essent  ho- 
mines veri,  sicut  patet  Gen.  18  de  angelis  quos 
Abraham  suscepit  hospitio  ; et  in  lib.  Tobiae  de 
angelo  qui  eum  duxit  et  reduxit.  Et  tamen  angeli 
non  habent  vera  corpora  naturaliter  sibi  unita, 
quod  requiritur  ad  resurrectionem.  Non  ergo  si- 
gna quae  Christus  discipulis  exhibuit  fuerunt  suffi- 
cientia ad  resurrectionem  ejus  manifestandam. 

2.  Praeterea,  Christus  resurrexit  resurrectione 
gloriosa,  id  est,  habens  simul  humanam  naturam 
cum  gloria.  Sed  quaedam  Christus  ostendit  disci- 
pulis quae  videntur  esse  contraria  naturae  hurr.anae, 
sicut  quod  ab  oculis  eorum  evanuit,  et  quod  ad 
eos  januis  clausis  intravit  ; quaedam  autem  viden- 
tur esse  contraria  gloriae,  puta  quod  manducavit 
et  bibit,  et  quod  habuit  vulnerum  cicatrices.  Ergo 
videtur  quod  illa  argumenta  non  fuerunt  sufficien- 
tia, neque  convenientia  ad  fidem  resurrectionis 
ostendendam. 

5.  Praeterea,  corpus  Christi  non  erat  tale  post 
resurrectionem,  ut  tangi  deberet  ab  homine  mor- 
tali; unde  et  ipse  dixit  Magdalenae,  Joan.  20,  17: 

Noli  me  tangere;  nondum  enim  ascendi  ad  Patrem 
meum;  non  ergo  fuit  conveniens  quod  ad  manifes- 
tandam veritatem  resurrectionis  suae  seipsum  dis- 
cipulis palpandum  exhiberet. 

4.  Praeterea,  inter  dotes  glorificati  corporis 
praecipua  videtur  esse  claritas;  quam  tamen  in  re- 
surrectione nullo  argumento  ostendit.  Ergo  vide- 
tur quod  insufficientia  fuerint  illa  argumenta  ad 
manifestandam  qualitatem  resurrectionis  Christi. 

5.  Praeterea,  angeli  in  testes  resurrectionis  in- 
ducti ex  ista  dissonantia  Evangelistarum  insuffi- 
cientes videntur.  Nam  apud  Matthaeum  angelus 
super  lapidem  revolutum,  apud  Marcum  vero  in- 
tus angelus  describitur  visus  a mulieribus  ingres- 
sis monumentum;  et  rursus  ab  istis  unus,  a Joan- 
ne,  cap.  20,  duo  sedentes,  a Luca  vero,  cap.  24, 
duo  stantes  describuntur.  Inconvenientia  ergo  vi- 
dentur testimonia  resurrectionis. 

— Sed  contra  est  quod  Christus,  qui  est  Dei 
sapientia,  suaviter  et  convenienter  disponit  om- 
nia, ut  dicitur  Sap.  8. 

Respondeo  dicendum  quod  Christus  resurrec- 
tionem suam  dupliciter  manifestavit,  sci- 
licet testimonio  et  argumento,  sive  signo;  et 
utraque  manifestatio  in  suo  genere  fuit  suf- 
ficiens. Est  enim  usus  duplici  testimonio  ad  ma- 
nifestandam suam  resurrectionem  discipulis,  quo- 
rum neutrum  potest  refelli  : — quorum  primum 
est  testimonium  angelorum,  qui  mulieribus  resur- 
rectionem annuntiaverunt,  ut  patet  per  omnes 
evangelistas  ; — aliud  autem  est  testimonium 
Scripturarum,  quas  ipse  proposuit  ad  ostensionem 
suae  resurrectionis,  ut  dicitur  Luc.  ult.  Argumen- 
ta etiam  fuerunt  sufficientia  ad  ostendendam  veram 
resurrectionem  et  gloriosam. 

Quod  autem  fuerit  vera  resurrectio,  ostendit 
uno  modo  ex  parte  corporis  ; circa  quod  tria  os- 
tendit: — primo  quidem  quod  esset  corpus  verum 
et  solidum,  non  corpus  phantasticum  vel  rarum, 
sicut  est  aer.  Et  hoc  ostendit  per  hoc  quod  corpus 
suum  palpabile  praebuit;  unde  ipse  dicit  Luc., 
ult.  39  : Palpate  et  videte,  quia  spiritus  carnem  et 
ossa  non  habet,  sicut  me  videtis  habere.  — Secun- 
do ostendit  quod  esset  corpus  humanum,  osten- 
dendo eis  veram  effigiem,  quam  oculis  intuerentur. 
— Tertio  ostendit  eis  quod  esset  idem  numero 
corpus  quod  prius  habuerat,  ostendendo  eis  vul- 
nerum cicatrices;  unde,  ut  legitur  Luc.  ult.,  39, 
dixit  eis  : Videte  manus  meas  et  pedes  meos,  quia 
ego  ipse  sum. 

Alio  modo  ostendit  eis  veritatem  suae  resurrec- 
tionis ex  parte  animae  iterato  corpori  unitae.  Et 
hoc  ostendit  per  opera  triplicis  vitae  : — primo 
quidem  per  opus  vitae  nutritivae  in  hoc  quod  cum 
discipulis  manducavit  et  bibit,  ut  legitur  Luc.  ult. 
— Secundo  per  opera  vitae  sensitivae  in  hoc  quod 
discipulis  ad  interrogata  respondebat,  et  praesen- 
tes salutabat ; in  quo  ostendebat  se  et  videre  et 

audire.  — Tertio  per  opera  vitae  intellectivae  in 
hoc  quod  eis  loquebatur,  et  de  Scripturis  dissere- 
bat. Et  ne  quid  deesset  ad  perfectionem  manifes- 
tationis, ostendit  etiam  se  habere  divinam  naturam 
per  miraculum,  quod  fecit  in  piscibus  capiendis,  et 
ulterius  per  hoc  quod  eis  videntibus  ascendit  in 
coelum  : quia,  ut  dicitur  Joan.  3,13,  nemo  ascen- 
dit in  coelum , nisi  qui  descendit  de  coelo,  Filius  ho- 
minis, qui  est  in  coelo. 

Gloriam  etiam  suae  resurrectionis  ostendit  dis- 
cipulis per  hoc  quod  ad  eos  januis  clausis  intra- 
vit; secundum  enim  quod  Gregorius  dicit  inhom. 
26  in  Evangel.,  parum  a princip.,  palpandam  car- 
nem Dominus  prcebuit,  quam  januis  clausis  intro- 
duxit, ut  esse  post  resurrectionem  ostenderet  corpus 
suum  et  ejusdem  naturae  et  alterius  glorice.  Similiter 
etiam  ad  proprietatem  gloriae  pertinebat,  quod 
subito  ab  oculis  eorum  evanuit , ut  dicitur  Luc. 
ult.,  quia  per  hoc  ostendebatur  quod  in  potestate 
ejus  erat  videri  et  non  videri ; quod  pertinet  ad 
conditionem  corporis  gloriosi,  ut  supra  dictum  est, 
quaest.  54,  art.  1,  ad  2,  et  art.  3,  ad  1. 

Ad  primum  ergo  dicendum  quod,  licet  singula 
argumentorum  non  sufficerent  ad  manifestandam 
perfecte  Christi  resurrectionem,  tamen  omnia  si- 
mul accepta  perfecte  Christi  resurrectionem  ma- 
nifestant, maxime  propter  Scripturae  testimonium, 
et  angelorum  dicta,  et  etiam  ipsius  Christi  asser- 
tionem miraculis  confirmatam.  Angeli  autem  ap- 
parentes non  asserebant  se  homines  esse,  sicut 
asseruit  Christus  vere  se  hominem  esse.  Et  tamen 
aliter  Christus  manducavit,  et  aliter  angeli.  Nam 
quia  corpora  ab  angelis  assumpta  non  erant  cor- 
pora viva,  vel  animata,  non  erat  vera  comestio, 
licet  esset  vera  cibi  contritio,  et  trajectio  in  inte- 
riorem partem  corporis  assumpti ; unde  et  angelus 
dixit  Tobiae  12,  18:  Cum  essem  vobiscum...  vi- 
debar quidem  vobiscum  manducare  et  bibere;  sed 
ego  cibo  invisibili....  utor.  Sed  quia  corpus  Christi 
vere  fuit  animatum,  vera  fuit  ejus  comestio.  Ut 
enim  Augustinus  dicit  in  1 3 de  Civit.  Dei,  cap. 
22,  in  fin.,  non  potestas,  sed  egestas  edendi  corpo- 
ribus resurgentium  auferetur.  Unde,  sicut  Beda 
dicit,  cap.  97,  in  Luc.,  Christus  manducavit  potes- 
tate, non  egestate. 

Ad  secundum  dicendum  quod,  sicut  dictum  est  in 
corp.  art.,  argumenta  quaedam  inducebantur  a 
Christo  ad  probandam  veritatem  humanae  naturae, 
quaedam  vero  ad  probandam  gloriam  resurgentis. 
Conditio  autem  naturae  humanae,  secundum  quod 
in  se  consideratur,  quantum  scilicet  ad  statum 
praesentem,  contrariatur  conditioni  gloriae,  secun- 
dum illud  1 ad  Cor.  i$,  43  • Seminatur  in  infirmi- 
tate, surget  in  virtute.  Et  ideo  ea  quae  inducuntur 
ad  ostendendam  conditionem  gloriae,  videntur  ha- 
bere contrarietatem  ad  naturam,  non  simpliciter, 
sed  secundum  statum  praesentem,  et  e converso. 
Unde  Gregorius  dicit  inhom.  26  in  Evang.,  paulo 
a prine.,  quod  duo  mira , et  juxta  humanam  ratio- 


nem sibi  valde  contraria  Dominus  ostendit,  dum 
post  resurrectionem  corpus  suum  et  incorruptibile, 
et  tamen  palpabile  demonstravit. 

Ad  tertium  dicendum  quod,  sicut  Augustinus 
dicit  super  Joan.,  tract.  121,  a med.,  hoc  quod 
Dominus  dixit : « Noli  me  tangere,  nondum  enim 
ascendi  ad  Patrem  meum  »,  sic  dictum  est  ut  in 
illa  fcemina  figuraretur  Ecclesia  de  gentibus  quee 
in  Christum  non  credidit,  nisi  cum  ascendisset  ad 
Patrem.  Aut  sic  in  se  credi  voluit  Jesus,  hoc  est,  sic 
se  spirilualiler  tangi,  quod  ipse  et  Paler  unum  sunt; 
ejus  quippe  intimis  sensibus  quodammodo  ascendit 
ad  Patrem,  qui  sic  in  eo  profecerit,  ut  Patri  agnos- 
cat ecqualem.  Hcec  autem  carnaliter  adhuc  in  eum 
credebat,  quee  sicut  hominem  flebat.  Quod  autem 
Maria  alibi  legitur  Christum  tetigisse,  quando  si- 
mul cum  aliis  mulieribus  accessit,  et  tenuit  pedes 
ejus,  queestionem  non  facit,  ut  Severianus  dicit 
(id  habet  Chrysol.,  serm.  76,  a med.),  siquidem 
illud  de  figura  est,  hoc  de  sexu;  illud  de  divina 
gratia,  hoc  de  humana  natura.  — Vel  sicut  Chry- 
sostomus  dicit,  hom.  85  in  Joan.,  ante  med.,  vo- 
lebat hecc  mulier  adhuc  cum  Christo  conversari,  si- 
cut et  ante  passionem,  et  pree  gaudio  nihil  magnum 
cogitabat,  quamvis  caro  Christi  mullo  melior  facta 
fuerit  resurgendo.  Et  ideo  dixit  : « Nondum  as- 
cendi ad  Patrem  meum  » ; quasi  dicat : Non  aesti- 
mes me  jam  terrenam  vitam  agere  ; quod  enim  in 
terris  me  vides,  hoc  est  quia  nondum  accendi  ad 
Patrem  meum,  sed  in  promptu  est  quod  ascendam. 
Unde  subditur  : Ascendo  ad  Patrem  meum,  et 
Patrem  vestrum, 

Ad  quartum  dicendum  quod,  sicut  Augustinus 
dicit  in  Dialogo  ad  Orosium,  quaest.  14,  clarift- 
cata  carne  Dominus  resurrexit;  sed  noluit  in  ea  cla- 
rificatione discipulis  suis  apparere,  quia  non  pos- 
sent oculis  suis  talem  claritatem  perspicere.  Si  enim 
antequam  moreretur  pro  nobis,  et  resurgeret,  quando 
transfiguratus  est  in  monte,  discipuli  sui  eum  videre 
non  potuerunt,  quanto  magis  glorificala  carne  Do- 
mini eum  videre  non  potuerunt ! Est  etiam  consi- 
derandum quod  post  resurrectionem  Dominus 
hoc  praecipue  volebat  ostendere  quod  idem  ipse 
esset  qui  mortuus  fuerat  : quod  multum  poterat 
impedire,  si  eis  sui  corporis  claritatem  ostenderet ; 
nam  immutatio  quae  fit  secundum  aspectum,  ma- 
xime ostendit  diversitatem  ejus  quod  videtur,  quia 
sensibilia  communia,  inter  quae  est  unum  et  multa, 
vel  idem  et  diversum,  maxime  dijudicat  visus.  Sed 
ante  passionem,  ne  infirmitatem  passionis  ejus 
discipuli  despicerent,  intendebat  Christus  eis  glo- 
riam majestatis  suae  ostendere,  quam  maxime  de- 
monstrat claritas  corporis.  Et  ideo  ante  passio- 
nem gloriam  suam  demonstravit  discipulis  per  cla- 
ritatem, post  resurrectionem  autem  per  alia  indi- 
cia. 

Ad  quintum  dicendum  quod,  sicut  Augustinus 
dicit  in  lib.  3 de  Consensu  Evangel.,  cap.  24, 
possumus  inlelligere  unum  angelum  visum  a mulie- 

ribus , secundum  Matlhceum  et  Marcum , ul  eas  in- 
gressas in  monumentum  accipiamus,  in  aliquod 
scilicet  spatium,  quod  erat  aliqua  materia  commu- 
nitum, atque  ibi  vidisse  angelum  sedentem  supra  la- 
pidem revolutum  a monumento,  sicut  dicit  Mal- 
lhceus;  ut  hoc  sit,  sedentem  a dextris,  quod  dicit 
Marcus;  deinde  dum  introspicerent  locum,  in  quo 
jacuerat  corpus  Domini,  visos  ab  eis  alios  duos  an- 
gelos, primo  quidem  sedentes,  ut  dicit  Joannes,  et 
postea  eos  surr exisse,  ut  stantes  viderentur,  ut  dicit 
Lucas. 


QUAESTIO  LVI 

DE  RESURRECTIONIS  CHRISTI  CAUSALITATE.  — In 
duos  articulos  divisa. ' 

Deinde  considerandum  est  de  causalitate  re- 
surrectionis Christi  ; et  circa  hoc  quaeruntur  duo : 
i°  utrum  resurrectio  Christi  sit  causa  nostrae  re- 
surrectionis ; 2°  utrum  resurrectio  Christi  sit 
causa  nostrae  justificationis. 

Articulus  primus 

Utrum  resurrectio  Christi  sit  causa  resurrectionis 
corporum. 

4 Sent.,  dist.  4 },  ari.  2,  quast.  1 ; et  4 Cont.,  cap.  80 ; 

et  Verit,  quast.  27,  art.  7,  ad  7; et  Opusc.  2,  cap.  2)6; 

tt  Opusc.  60,  cap.  22 ; et  1 Cor.  7/,  lect.  1. 

Ad  primum  sic  proceditur.  1.  Videtur  quod  re- 
surrectio Christi  non  sit  causa  resurrectionis  cor- 
porum. Posita  enim  causa  sufficienti,  necesse 
est  effectum  poni.  Si  ergo  resurrectio  Christi  est 
causa  sufficiens  resurrectionis  corporum,  statim  eo 
resurgente  omnes  mortui  resurgere  debuerunt. 

2.  Praeterea,  causa  resurrectionis  mortuorum 
est  divina  justitia,  ut  scilicet  corpora  simul  prae- 
mientur vel  puniantur  cumanimabus,  sicut  commu- 
nicaverunt in  merito  vel  peccato,  ut  dicit  Diony- 
sius, ult.  cap.  coelest.  Hierarch.,  a med.,  et  etiam 
Damascenus  dicit  in  4 lib.  orth.  Fid.,  cap.  28,  pa- 
rum a prine.  Sed  justitiam  Dei  necesse  esset  im- 
pleri, etiamsi  Christus  non  resurrexisset.  Ergo 
etiam  Christo  non  resurgente,  mortui  resurgerent. 
Non  ergo  resurrectio  Christi  est  causa  resurrec- 
tionis corporum. 

3-  Praeterea,  si  resurrectio  Christi  sit  causa  re- 
surrectionis corporum  aut  esset  causa  exemplaris, 
aut  causa  effectiva,  aut  meritoria.  — Sed  non  est 


Art.  i.  — Advertit  Sylvius  quod  in  hoc  art.  et  sequenti, 
per  resurrectionem  Christi,  B.  Thomas  non  intelligit  ip- 
sum actum  resurrectionis,  qui  statim  transiit,  sed  ejus  ter- 
minum, scilicet  perfectam  humanitatem  ex  iisdem  corpore 
et  anima  constantem.  — Hinc  verba  Concil.  Tolet.  XI,  in 
professione  fidei:  « Hoc  ergo  exemplo  (scilicet  resurrec- 
tionis) capitis  nostri,  confitemur  vera  fide  resurrectionem 
carnis  omnium  mortuorum  ». 

causa  exemplaris,  quia  resurrectionem  corporum 
Deus  operabitur,  secundum  illud  Joan.  5,  21  '.Si- 
cut Pater  suscitat  mortuos  ; Deus  autem  non  indi- 
get inspicere  ad  aliquod  exemplar  extra  se.  — Si- 
militer etiam  non  est  causa  effectiva,  quia  causa 
efficiens  non  agit  nisi  per  contactum,  vel  spiritua- 
lem vel  corporalem.  Manifestum  est  autem  quod 
resurrectio  Christi  non  habet  contactum  corpora- 
lem ad  mortuos  qui  resurgent,  propter  distantiam 
temporis  et  loci  ; similiter  etiam  nec  contactum 
spiritualem,  qui  est  per  fidem  et  charitatem,  quia 
etiam  infideles  et  peccatores  resurgent.  — Neque 
etiam  est  causa  meritoria,  quia  Christus  resurgens 
jam  non  erat  viator,  et  ita  non  erat  in  statu  me- 
rendi ; et  ita  nullo  modo  resurrectio  Christi  vide- 
tur esse  causa  nostrae  resurrectionis. 

4.  Praeterea,  cum  mors  sit  privatio  vitae,  nihil 
videtur  esse  aliud  destruere  mortem  quamreducere 
vitam,  quod  pertinet  ad  resurrectionem.  Sed 
Christus  moriendo  mortem  nostram  destruxit. 
Ergo  mors  Christi  est  causa  nostrae  resurrectio- 
nis. Non  ergo  ejus  resurrectio. 

— Sed  contra  est  quod  super  illud  1 ad  Corinth. 
15  : Si  Christus  praedicatur  quod  resurrexit  a mor- 
tuis, etc.,  dicit  Glossa  interi.  : Qui  est  causa  effi- 
ciens resurrectionis  nostree. 

Respondeo  dicendum  quod  illud  quod  est  pri- 
mum in  quolibet  genere,  est  causa  omnium 
quee  sunt  post,  ut  dicitur  in  2 Metaph.  text.  4. 
Primum  autem  in  genere  verae  resurrectionis  fuit 
resurrectio  Christi,  sicut  ex  supra  dictis  patet, 
quaest.  5$,  art.  3.  Unde  oportet  quod  resurrectio 
Christi  sit  causa  nostrae  resurrectionis  ; et  hoc  est 
quod  Apostolus  dicit  ad  Corinth.  15,  20  : Chris- 
tus resurrexit  a mortuis  primitiae  dormientium  : 
quoniam  quidem  per  hominem  mors,  et  per  homi- 
nem resurrectio  mortuorum.  Et  hoc  rationabiliter  : 
nam  principium  humanae  vivificationis  est  Verbum 
Dei,  de  quo  dicitur  in  Psal.  3$,  io  : Apud  te  est 
fonsvilce;  unde  et  ipse  dicit  Joan.  5,  21  : Sicut 
Paler  suscitat  mortuos  et  vivificat ; (1)  et  Filius  quos 
vult  vivificat.  Habet  autem  hoc  naturalis  ordo  re- 
rum divinitus  institutus  ut  quaelibet  causa  primo 
operetur  in  id  quod  est  sibi  propinquius,  et  per  il- 
lud operetur  in  alia  magis  remota  ; sicut  ignis 
primo  calefacit  aerem  sibi  propinquum,  per  quem 
calefacit  corpora  distantia  ; et  ipse  Deus  primo 
illuminat  substantias  sibi  magis  propinquas,  per 
quas  illuminat  magis  remotas,  ut  Dionysius  dicit 
cap.  13  Coelest.  Hierarch., parum  a prine.  Et  ideo 
Verbum  Dei  primo  tribuit  vitam  immorta- 
lem corpori  sibi  naturaliter  unito,  et  per  ip- 
sum operatur  resurrectionem  in  omnibus 
aliis. 

Ad  primum  ergo  dicendum  quod,  sicut  dictum 
est  in  corp.  art.,  resurrectio  Christi  est  causa 


(1)  Vulgata  : sic  ei  Filius. 

nostrae  resurrectionis  per  virtutem  Verbi  uniti ; 
quod  quidem  operatur  secundum  voluntatem.  Et 
ideo  non  oportet  quod  statim  sequatur  effectus, 
sed  secundum  dispositionem  Verbi  Dei,  ut  scili- 
cet primo  conformemur  Christo  patienti  et  mo- 
rienti  in  hac  vita  passibili  et  mortali;  deinde  per- 
veniamus ad  participandum  (i)  similitudinem  re- 
surrectionis ipsius. 

Ad  secundum  dicendum  quod  justitia  Dei  est 
causa  prima  resurrectionis  nostrae  ; resurrectio 
autem  Christi  est  causa  secundaria,  et  quasi  ins- 
trumentalis.  Licet  autem  virtus  principalis  agen- 
tis non  determinetur  ad  hoc  instrumentum  deter- 
minate, tamen  ex  quo  per  hoc  instrumentum  ope- 
ratur, instrumentum  illud  est  causa  efficiens.  Sic 
ergo  divina  justitia,  quantum  est  de  se,  non  est 
obligata  ad  resurrectionem  nostram  causandam 
per  resurrectionem  Christi  : potuit  enim  alio 
modo  nos  Deus  liberare  quam  per  Christi  pas- 
sionem et  resurrectionem,  ut  supra  dictum  est, 
quaest.  46,  art.  2 et  3.  Ex  quo  tamen  decrevit 
hoc  modo  nos  liberare,  manifestum  est  quod  re- 
surrectio Christi  est  causa  nostrae  resurrectionis. 

Ad  tertium  dicendum  quod  resurrectio  Christi 
non  est,  proprie  loquendo,  causa  meritoria  nostrae 
resurrectionis,  sed  est  causa  efficiens  et  exempla- 
ris. Efficiens  quidem,  in  quantum  humanitas 
Christi,  secundum  quam  resurrexit,  est  quodam- 
modo instrumentum  divinitatis  ipsius,  et  operatur 
in  virtute  ejus,  ut  supra  dictum  est,  quaest.  13,  art. 
2 et  3.  Et  ideo  sicut  alia  quae  Christus  in  sua  hu- 
manitate fecit  vel  passus  est,  ex  virtute  divinitatis 
ejus  sunt  nobis  salutaria,  ut  supra  dictum  est, 
quaest.  48,  art.  6,  ita  et  resurrectio  Christi  est 
causa  efficiens  nostrae  resurrectionis  virtute  divina 
cujus  proprium  est  mortuos  vivificare  ; quae  qu;- 
dem  virtus  praesentialiter  attingit  omnia  loca  et 
tempora  ; et  talis  contactus  virtualis  sufficit  ad  ra- 
tionem hujus  efficientiae.  Et  ideo,  ut  dictum  est  in 
solut.  praec.,  primordialis  causa  resurrectionis  hu- 
manae est  divina  justitia,  ex  qua  Christus  habet 
potestatem  judicium  facere,  in  quantum  Filius  ho- 
minis est  ; virtus  effectiva  resurrectionis  ejus  se 
extendit  non  solum  ad  bonos,  sed  etiam  ad  malos, 
qui  sunt  ejus  judicio  subjecti.  Sicut  autem  resur- 
rectio corporis  Christi,  ex  eo  quod  corpus  illud 
est  personaliter  Verbo  unitum,  est  prima  tempore, 
ita  etiam  est  prima  dignitate  et  perfectione,  ut  di- 
cit Glossa  1 ad  Corinth.  4,  interi.,  sup.  illud  : 
l3rimiiice  Christus.  Semper  autem  id  quod  est  per- 
fectissimum, est  exemplar  ejus  quod  est  minus 
perfectum  secundum  suum  modum  ; et  ideo  resur- 
rectio Christi  est  causa  exemplaris  nostrae  resur- 
rectionis ; quod  quidem  necessarium  est,  non  ex 
parte  resuscitantis,  qui  non  indiget  exemplari,  sed 
ex  parte  resuscitatorum,  quos  oportet  illi  resur- 
rectioni conformari,  secundum  illud  Philip.  3,  21  : 

(1)  Ita  cum  Mss.  Tarrac.  Alcan.  et  Paris,  edit,  passim. 
— AI.,  td  percipiendum. 


Reformabit  corpus  humilitatis  noslrce  configuratum 
corpori  claritatis  suce.  Licet  autem  efficientia  resur- 
rectionis Christi  se  extendat  ad  resurrectionem 
tam  bonorum  quam  malorum;  exemplaritas  tamen 
ejus  se  extendit  proprie  solum  ad  bonos,  qui  sunt 
facti  conformes  filiationis  ipsius,  ut  dicitur  Rom.  8. 

Ad  quartum  dicendum  quo  i secundum  rationem 
efficientiae,  quae  dependet  ex  virtute  divina,  com- 
muniter tam  mors  Christi  quam  etiam  resurrectio, 
est  causa  tam  destructionis  mortis  quam  reparatio- 
nis vitae  ; sed  secundum  rationem  exemplaritatis 
mors  Christi,  per  quam  recessit  a vita  mortali, 
est  causa  destructionis  mortis  nostrae;  resurrectio 
vero  ejus,  per  quam  inchoavit  vitam  immortalem, 
est  causa  reparationis  vitee  nostrae.  Passio  tamen 
Christi  est  insuper  causa  meritoria,  ut  supra  dic- 
tum est,  quaest.  48,  art.  1. 

Articulus  ii 

Utrum  resurrectio  Christi  sit  causa  resurrectionis 
animarum. 

Locis  sup.,  art.  1,  notatis. 

Ad  secundum  sic  proceditur.  1.  Videtur  quod 
resurrectio  Christi  non  sit  causa  resurrectionis  ani- 
marum. Dicit  enim  Augustinus  super  Joan.,  tract. 
23,  ante  med.,  quod  corpora  resurgunt  per  dispen- 
sationem humanam,  sed  animev  resurgunt  per  subs- 
tantiam Dei.  Sed  resurrectio  Christi  non  pertinet 
ad  substantiam  Dei,  sed  ad  dispensationem  huma- 
nam. Ergo  resurrectio  Christi,  etsi  sit  causa  re- 
surrectionis corporum,  non  tamen  videtur  esse 
causa  resurrectionis  animarum. 

2.  Praeterea,  corpus  non  agit  in  spiritum.  Sed 
resurrectio  Christi  pertinet  ad  corpus  ejus,  quod 
cecidit  per  mortem.  Ergo  resurrectio  Christi  non 
est  causa  resurrectionis  animarum. 

3.  Praeterea,  quia  resurrectio  Christi  est  causa 
resurrectionis  corporum,  omnium  corpora  resur- 
gent, secundum  illud  1 ad  Corinth.  15,51  : Om- 
nes quidem  resurgemus.  Sed  non  omnium  animae 
resurgent,  quia  quidam  ibunt  in  supplicium  celer- 
num,  ut  dicitur  Matth.  25,  46.  Ergo  resurrectio 
Christi  non  est  causa  resurrectionis  animarum. 

4.  Praeterea,  resurrectio  animarum  fit  per  re- 
missionem peccatorum.  Sed  hoc  factum  est  per 
Christi  passionem,  secundum  illud  Apoc.  1,5: 
Lapit  nos  a peccatis  nostris  in  sanguine  suo.  Ergo 
resurrectionis  animarum  magis  est  causa  Christi 
passio  quam  ejus  resurrectio. 

— Sed  contra  est  quod  Apostolus  dicit  Rom. 
4,25:  Resurrexit  propter  justificationem  nostram, 
quae  nihil  aliud  est  quam  resurrectio  animarum  ; 
et  super  illud  Psal.  29:  Ad  vesperum  demorabitur 

Art.  2 — Titulus  clarus  est,  intelligenti  resurrectionem 
animas  esse  a morte  peccati  : mors  enim  animas  peccatura 
est,  et  vita  ejus  est  gratia  Dei. 

fletus,  dicit  Glossa  quod  resurrectio  Christi  est 
causa  resurrectiouis  noslrce , et  anima;  in  praesenti  et 
corporis  in  futuro. 

Respondeo  dicendum  quod,  sicut  dictum  est 
art.  praec.,  ad  3,  resurrectio  Christi  agit  in 
virtute  divinitatis;  quae  quidem  se  extendit  non  so- 
lum ad  resurrectionem  corporum,  sed  etiam  ad 
resurrectionem  animarum  ; a Deo  enim  est  et 
quod  anima  vivat  per  gratiam,  et  quod  corpus  vi- 
vat per  animam.  Et  ideo  resurrectio  Christi 
habet  instrumentaliter  virtutem  effectivam, 
non  solum  respectu  resurrectionis  corporum, 
sed  etiam  respectu  resurrectionis  animarum. 
— Similiter  etiam  habet  rationem  exempla- 
ritatis  respectu  resurrectionis  animarum, 
quia  Christo  resurgenti  debemus  etiam  secundum 
animam  conformari,  ut  sicut , secundum  Apostolum 
Rom.  6,  4,  Christus  surrexil  a mortuis  per  glo- 
riam Patris;  ita  et  nos  in  novitate  vitee  ambulemus  ; 
et  sicut  ipse  resurgens  ex  mortuis  jam  non  moritur, 
ita  et  nos  existimemus  nos  mortuos  esse  peccato,  ut 
iterum  vivamus  in  illo  (1). 

Ad  primum  ergo  dicendum  quod  Augustinus 
dicit  resurrectionem  animarum  fieri  per  Dei  subs- 
tantiam, quantum  ad  participationem,  quia  scilicet 
participando  divinam  bonitatem  animae  fiunt  bonae 
et  justae,  non  autem  participando  quamcumque 
creaturam.  Unde  cum  dixisset  : Anima;  resurgunt 
per  substantiam  Dei,  subdit : Participatione  enim 
Dei  fit  anima  beata,  non  participatione  anima; 
sanctce.  Sed  participando  gloriam  corporis  Chris- 
ti, efficiuntur  corpora  nostra  gloriosa. 

Ad  secundum  dicendum  quod  efficientia  resur- 
rectionis Christi  pertingit  ad  animas,  non  per  pro- 
priam virtulem  ipsius  corporis  resurgentis,  sed 
per  virtutem  divinitatis,  cui  personaliter  unitur. 

Ad  tertium  dicendum  quod  resurrectio  anima- 
rum pertinet  ad  meritum,  quod  est  effectus  justi- 
ficationis ; sed  resurrectio  corporum  ordinatur  ad 
poenam  vel  praemium,  quae  sunt  effectus  judican- 
tis. Ad  Christum  autem  non  pertinet  justificare 
omnes,  sed  judicare,  et  omnes  resuscitat  secun- 
dum corpus,  sed  non  omnes  secundum  animam. 

Ad  quartum  dicendum  quod  in  justificatione  ani- 
marum duo  concurrunt,  scilicet  remissio  culpae, 
et  novitas  vitae  per  gratiam.  — Quantum  ergo  ad 
efficientiam,  quae  est  per  virtutem  divinam,  tam 
passio  Christi  quam  resurrectio  est  causa  justifi- 
cationis quoad  utrumque.  — Sed  quantum  ad 
exemplaritatem  proprie  passio  et  mors  Christi 
est  causa  remissionis  culpae,  per  quam  morimur 
peccato;  resurrectio  autem  Christi  est  causa  nati- 
vitatis vitae,  quae  est  per  gratiam,  sive  justitiam  ; 
et  ideo  Apostolus  dicit  Rom.  4,  25,  quod  traditus 
est,  scilicet  in  mortem,  propter  delicia  nostra,  scili- 


(1)  AI.  cum  illo.  Hxc  posterior  appendix  implicite  va- 
riis Apostoli  locis  continetur. 

cet  tollenda  ; et  resurrexit  propter  justificationem 
nostram.  Sed  passio  Christi  est  etiam  causa  meri- 
toria, ut  dictum  est  art.  praec.,  ad  4. 

QUAESTIO  LV1I 

de  ascensione  Christi.  — In  sex  articulos 
divisa. 

Deinde  considerandum  est  de  ascensione  Chris- 
ti ; et  circa  hoc  quaeruntur  sex  : i°  utrum  fuerit 
conveniens  Christum  ascendere  ; 2°  secundum 
quam  naturam  conveniebat  sibi  ascensio  ; 30 

utrum  propria  virtute  ascenderit  ; 40  utrum  ascen- 
derit super  omnes  coelos  corporeos  ; 50  utrum  as- 
cenderit sup er  omnes  spirituales  creaturas;  6°  de 
effectu  ascensionis. 

Articulus  primus 

Utrum  fuerit  conveniens  Christum  ascendere. 

3 Sent.,  dist.  22,  quast.  3,  art.  1 ; et  Opusc.  2,  cap.  2 40 ; 
et  Opusc.  60,  cap.  23,  prine. 

Ad  primum  sic  proceditur.  1.  Videtur  quod  non 
fuerit  conveniens  Christum  ascendere.  Dicit  enim 
Philosophus  in  2 de  coelo,  text.  65  et  66,  quod 
illa  quee  optimo  modo  se  habent,  possident  suum 
bonum  sine  motu.  Sed  Christus  optime  se  habuit, 
quia  et  secundum  divinam  naturam  est  summum 
bonum  et  secundum  humanam  naturam  est  summe 
glorificatus.  Ergo  suum  bonum  habet  sine  motu. 
Sed  ascensio  est  quidam  motus.  Ergo  non  fuit 
conveniens  quod  Christus  ascenderet. 

2.  Praeterea,  omne  quod  movetur,  movetur  pro- 
pter aliquid  melius.  Sed  Christo  non  fuit  melius 
esse  in  coelo  quam  in  terra  ; nihil  enim  accrevit  ei 
per  hoc  quod  fuit  in  coelo,  neque  quantum  ad  ani- 
mam, neque  quantum  ad  corpus.  Ergo  videtur 
quod  Christus  non  debuit  in  coelum  ascendere. 

3.  Praeterea,  Filius  Dei  humanam  naturam  as- 
sumpsit ad  nostram  salutem.  Sed  magis  fuisset  sa- 
lutare hominibus  quod  semper  conversaretur  no- 
biscum  in  terris  ; unde  ipse  dixit  discipulis  suis, 
Luc.  17,  22  : Venient  dies,  quando  desideretis  vi- 
dere unum  diem  Filii  hominis,  et  non  videbitis.  Vi- 


Art.  i.  — Dupliciter  potest  intelligi  ascensionem 
Christi  fuisse  convenientem,  scilicet  aut  sibi  aut  nobis. 
Ideo  autem  D.  Thomas  absolute  hoc  quaerit,  ut  utrique 
parti  satisfaciat,  et  in  corp.art.  docet  fuisse  convenientem 
ex  parte  ipsius  Christi.  In  solut.  ad  3,  dicit  hanc  Christi 
ascensionem,  etiam  nobis  fuisse  convenientem.  Ut  vides, 
art.  quserens  de  convenientia,  supponit  id  quod  fidei  est, 
scilicet  Christum  vere  et  proprie  ascendisse  in  coelum. 

S.  Scriptura.  — Ps.  67,  19;  Mare,  j 6,  19;  Luc.  24,  51  : 
Joan.  3.  13.  et  6,63  ; Act.  1,9;  Ephes.  1.  20,  et  4,  8 ; Hebr. 
4,  14;  1 Petr.  3,  22. 

Definit.  Eccles.  — Omnia  symbola.  — Vide  etiam  defi- 
nit. supra  quaest.  53,  art.  1,  pag.  316. 

detur  ergo  quod  non  fuerit  conveniens  Christum 
ascendere  in  coelum. 

4.  Praeterea,  sicut  Gregorius  dicit,  14  Moral., 
cap.  29,  corpus  Christi  in  nullo  mutatum  fuit 
post  resurrectionem.  Sed  non  immediate  post  re- 
surrectionem ascendit  in  coelum,  quia  ipse  dicit 
post  resurrectionem,  Joan.  20,  17  : Nondum  as- 
cendi ad  Patrem  meum.  Ergo  videtur  quod  nec 
post  quadraginta  dies  ascendere  debuerit. 

— Sed  contra  est  quod  Dominus  dicit  Joan. 
20,  17  : Ascendo  ad  Patrem  meum  et  Patrem  ves- 
trum. 

Respondeo  dicendum  quod  locus  debet  esse 
proportionatus  locato.  Christus  autem  per  re- 
surrectionem vitam  immortalem  et  incorruptibi- 
lem inchoavit.  Locus  autem  in  quo  nos  habitamus, 
est  locus  generationis  et  corruptionis  ; sed  locus 
coelestis  est  locus  incorruptionis.  Et  ideo  non 
fuit  conveniens  quod  Christus  post  resurrectio- 
nem remaneret  in  terris;  sed  conveniens  fuit  quod 
ascenderet  in  ccelum. 

Ad  primum  ergo  dicendum  quod  illud  optime  se 
habens,  quod  sine  motu  possidet  suum  bonum, 
est  ipse  Deus,  quia  est  omnino  immutabilis,  se- 
cundum illud  Malach.  3,  6:  Ego  Dominus,  et  non 
mutor.  Quaelibet  autem  creatura  est  mutabilis  ali- 
quo modo,  ut  patet  per  Augustinum,  8 super  Gen. 
ad  litt. , cap.  14.  Et  quia  natura  assumpta  a Filio 
Dei  remansit  creatura,  ut  patet  ex  his  quae  supra 
dicta  sunt,  quaest.  2,  art  1,  et  art.  7,  ad  1,  non  est 
inconveniens,  si  ei  aliquis  motus  attribuatur. 

Ad  secundum  dicendum  quod  per  hoc  quod 
Christus  ascendit  in  coelum,  nihil  ei  accrevit  quan- 
tum ad  ea  quae  sunt  de  essentia  gloriae  sive  secun- 
dum corpus,  sive  secundum  animam  ; tamen  ac- 
crevit ei  aliquid  quantum  ad  loci  decentiam,  quod 
est  ab  bene  esse  gloriae  ; non  quod  corpus  ejus 
aliquid  aut  perfectionis  aut  conservationis  acquire- 
ret ex  corpore  coelesti;  sed  solummodo  propter 
quamdam  decentiam.  Hoc  autem  aliquo  modo  per- 
tinebat ad  ejus  gloriam ; et  de  hac  decentia  gau- 
dium quoddam  habuit,  non  quidem  quod  tunc  de 
novo  de  hoc  gaudere  inciperet,  quando  in  coelum 
ascendit,  sed  quia  novo  modo  de  hoc  gavisus  est, 
sicut  de  re  impleta.  Unde  super  illud  Psal.  15  • 
Delectationes  in  dextera  tua  usque  ad  finem,  dicit 
Glossa  (ord.  implic.)  : Delectatio  et  Icelitia  erit 
mihi  in  consessu  luo,  humanis  obtutibus  subtracto  . 

Ad  tertium  dicendum  quod  licet  praesentia  cor- 
poralis Christi  fuerit  subtracta  fidelibus  per  as- 
censionem, praesentia  tamen  divinitatis  ipsius  sem- 
per  adest  fidelibus,  secundum  quod  ipse  dicit 
Matth.  ult.  20  : Ecce  ego  vobiscum  sum  omnibus 
diebus  usque  ad  consummationem  seculi.  Qui  enim 
ascendit  in  coelos,  non  deserit  adoptatos,  ut  Leo  papa 
dicit,  serm.  2,  de  Resurrect.,  cap.  3,  in  fin.  Sed 
ipsa  ascensio  Christi  in  coelum,  qua  corporalem 
suam  praesentiam  nobis  subtraxit,  magis  fuit  utilis 


nobis  quam  praesentia  corporalis  fuisset:  — Primo 
quidem  propter  fidei  augmentum,  quae  est  de  non 
visis.  Unde  ipse  Dominus  dicit  discipulis  suis, 
Joan.  16,  quod  Spiritus  Sanctus  adveniens  arguet 
mundum  de  justitia,  scilicet  eorum  qui  credunt,  ut 
Augustinus  dicit  super  Joan.,  tract.  95,  ante 
med.  : Ipsa  quippe  fidelium  comparatio  infidelium 
est  vituperatio;  unde  subdit:  « Quia  ad  Patrem 
vado,  et  jam  non  videbitis  me  ».  Beati  enim  qui  non 
vident,  et  credunt.  Erit  igitur  vestra  justitia,  de  qua 
mundus  arguetur,  quoniam  in  me,  quem  non  vide- 
bitis, creditis.  — Secundo  ad  spei  sublevationem  ; 
unde  ipse  dicit,  Joan.  14,  3 : Si  abiero,  et  praepa- 
ravero  vobis  locum,  iterum  veniam  (1)  et  accipiam  - 
vos  ad  meipsum,  ut  ubi  ego  sum,  et  vos  silis.  Per 
hoc  enim  quod  Christus  humanam  naturam  as- 
sumptam in  coelo  collocavit,  dedit  nobis  spem  - 
illuc  perveniendi;  quia  ubi  (2)  fuerit  corpus,  illuc 
congregabuntur  et  aquila z,  ut  dicitur  Matth.  24, 
28.  Unde  et  Mich.  2,  13,  dicitur:  Ascendit  (3) 
pandens  iter  ante  eos. — Tertio  ad  erigendum  chari- 
tatis  affectum  in  coelestia.  Unde  dicit  Apostolus, 
Coloss.  3,1:  Quce  sursum  sunt  quaerite  ubi  Chris-  - 
tus  est  in  dextera  Dei  sedens ; qua;  sursum  sunt  sa-  - 
pile,  non  qucv  super  terram.  Ut  enim  dicitur 
Matth.  6,  21,  ubi  est  thesaurus  tuus,  ibi  est  et  cor 
tuum.  Et  quia  Spiritus  Sanctus  est  amor  nos  in 
coelestia  rapiens,  ideo  Dominus  dicit  discipulis 
Joan.  16,  7 : Expedii  vobis  ut  ego  vadam  ; si  enim 
non  abiero,  Paracletus  non  veniet  ad  vos,  si  autem 
abiero,  mittam  eum  ad  vos  ; quod  exponens  Augus- 
tinus super  Joan.  (tract.  94,  a med.)  dicit  : Non 
potestis  capere  Spiritum,  quamdiu  secundum  car- 
nem  nosse  persistitis  Christum.  Christo  autem  des- 
cendente corporaliter,  non  solum  Spiritus  Sanctus, 
sed  et  Paler,  et  Filius  illis  affuit  spiritualiter. 

Ad  quartum  dicendum  quod  licet  Christo  resur- 
genti in  vitam  immortalem  congrueret  locus  coeles- 
tis, tamen  ascensionem  distulit,  ut  veritas  resur- 
rectionis comprobaretur.  Unde  dicitur  Act.  1,  2, 
quod  post  passionem  suam  praebuit  seipsum  vivum 
discipulis  in  multis  argumentis,  per  dies  quadragin- 
ta; ubi  dicit  quaedam  Glossa  (ordin.)  quod  quia 
per  quadraginta  horas  mortuus  fuerat,  quadraginta 
diebus  se  vivere  confirmat;  vel  per  quadraginta 
dies  typus  (4)  praesentis  seculi,  quo  Christus  in 
Ecclesia  conversatur,  potest  intelligi;  vel  quia 
homo  constans  ex  quatuor  elementis,  et  eruditur 
contra  transgressionem  Decalogi. 


(1)  Vulgata  : iterum  venio. . ut  ubi  sum  ego,  et  vos  sitis. 

(2)  Vulgata  : ubicumque  fuerit...  illic... 

(3)  Vulgata  : ascendet. 

(4)  Ita  legendum  censet  Garcia  cum  quibusdam  Mss.  et 
vetustioribus  exemplis,  quem  sequuntur  communiter.  — 
AI.,  tempus. 


- - — 

Articulus  ii 

Utrum  conveniebat  Christo  ascendere  in  coelum  secundum 
divinam  naturam. 

3 Sent .,  dist.  22 , quasi.  3,  art.  1,  ad  2 ; et  Opusc.  2,  cap. 

240. 

Ad  secundum  sic  proceditur.  1.  Videtur  quod 
ascendere  in  coelum  conveniat  Christo  secundum 
divinam  naturam.  Dicitur  enim  in  Psal.  46,  6 ; 
Ascendit  Deus  in  jubilatione  ; et  Deuter.  33,  26  : 
Ascensor  coeli , auxiliator  tuus.  Sed  ista  dicuntur  de 
Deo  etiam  ante  Christi  incarnationem.  Ergo 
Christo  convenit  ascendere  in  coelum,  secundum 
quod  Deus. 

2.  Praeterea,  ejusdem  est  ascendere  in  coelum 
cujus  est  descendere  de  coelo,  secundum  illud 
Joan.  3,  13  : Nemo  ascendit  in  coelum,  nisi  qui  de 
coelo  descendit  (1) ; et  Ephes.  4,  10  : Qui  descendit 
ipse  est  et  qui  ascendit.  Sed  Christus  descendit  de 
coelo,  non  secundum  quod  homo,  sed  secundum 
quod  Deus;  non  enim  humana  ejus  natura  ante  in 
coelo  fuerat,  sed  divina.  Ergo  videtur  quod  Chris- 
tus ascenderit  in  coelum,  secundum  quod  Deus. 

3.  Praeterea,  Christus  sua  ascensione  ascendit 
ad  Patrem.  Sed  ad  Patris  aequalitatem  non  perve- 
nit, secundum  quod  homo;  sic  enim  dicit:  Pater 
major  me  est,  ut  habetur  Joan.  14,  28.  Ergo  vide- 
tur quod.  Christus  ascenderit,  secundum  quod 
Deus. 

— Sed  contra  est  quod  Ephes.,  4,  9,  super  il- 
lud : Quod  autem  ascendit,  quid  est,  nisi  quia  et 
descendit  l dicit  glossa  (ordin.  Petri  Lomb.) : Cons- 
tat quod  secundum  humanitatem  Christus  descendit 
et  ascendit. 

Respondeo  dicendum  quod  ly  secundum  duo  po- 
test notare,  scilicet  conditionem  ascendentis, 
et  causam  ascensionis.  — Et  si  quidem  designet 
conditionem  ascendentis,  tunc  ascendere  non 
potest  convenire  Christo  secundum  conditionem 
divinae  naturae;  tum  quia  nihil  est  divinitate  altius, 
quo  possit  ascendere ; tum  etiam  quia  ascensio  est 
motus  localis,  qui  divinae  naturae  non  competit, 
quae  est  immobilis  et  inlocalis.  Sed  per  hunc  mo- 
dum ascensio  competit  Christo  secundum  huma- 
nam naturam,  quae  continetur  loco,  et  motui  sub- 
jici potest.  Unde  sub  hoc  sensu  poterimus  di- 
cere quod  Christus  ascendit  in  coelum,  se- 
cundum quod  homo,  non  secundum  quod 
Deus. 

Si  vero  ly  « secundum  » designet  causam 
ascensionis,  cum  Christus  ex  virtute  divinitatis 
in  coelum  ascenderit,  non  autem  ex  virtute  huma- 
nae naturae,  dicendum  est  quod  Christus  as- 
cendit in  coelum,  non  secundum  quod  homo, 
sed  secundum  quod  Deus.  Unde  Augustinus  di- 
cit in  serm.  de  Ascens.,  3 in  eo  festo  (impl.)  : De 

nostro  fuit  quod  Filius  Dei  pependit  in  cruce,  sed  de 
suo  quod  ascendit. 

Ad  primum  ergo  dicendum  quod  auctoritates 
illae  prophetice  dicuntur  de  Deo  secundum  quod 
erat  incarnandus.  — Potest  tamen  dici  quod 
ascendere  etsi  non  proprie  conveniat  divinae  na- 
turae, potest  tamen  ei  metaphorice  convenire, 
prout  scilicet  dicitur  in  cor  hominis  ascendere, 
quando  cor  hominis  se  subjicit  et  humiliat  Deo; 
et  eodem  modo  metaphorice  dicitur  ascendere 
respectu  cujuslibet  creaturae,  ex  eo  quod  eam  sub- 
jicit sibi. 

. Ad  secundum  dicendum  quod  ipse  idem  est  qui 
ascendit  et  qui  descendit.  Dicit  enim  Augusti- 
nus in  lib.  4 de  Symbolo,  cap.  7 : Quis  est  qui 
descendit  l Deus  homo.  Quis  est  qui  ascendit ) 
idem  ipse  Deus  homo.  Descensus  tamen  du- 
plex attribuitur  Christo  : — unus  quidem , 
quo  dicitur  descendisse  de  coelo  ; qui  quidem 
attribuitur  Deo  homini,  secundum  quod  Deus  : 
non  enim  est  iste  descensus  intelligendus  se- 
cundum motum  localem,  sed  secundum  exinani- 
tionem, qua,  cum  in  forma  Dei  esset,  servi  for- 
mam suscepit;  sicut  enim  dicitur  exinanitus,  non 
ex  eo  quod  suam  plenitudinem  amiserit,  sed  ex  eo 
quod  nostram  parvitatem  suscepit,  ita  dicitur  des- 
cendisse de  coelo,  non  quod  coelum  deseruerit, 
sed  quia  naturam  terrenam  assumpsit  in  unitatem 
personae.  — Alius  autem  est  descensus,  quo  des- 
cendit in  inferiores  partes  terree,  ut  dicitur  Ephes. 
4,  -qui  quidem  est  descensus  localis;  unde  compe- 
tit Christo  secundum  conditionem  humanae  na- 
turae. 

Ad  tertium  dicendum  quod  Christus  dicitur  ad 
Patrem  ascendere,  in  quantum  ascendit  ad  con- 
sessum paternae  dexterae  ; quod  quidem  convenit 
Christo  aliqualiter  secundum  divinam  naturam,  ali- 
qualiter autem  secundum  humanam,  secundum 
quod  infra  dicetur,  quaest.  seq.,  art.  3. 

Articulus  111 

Utrum  Christus  ascenderit  propria  virtute. 

Opusc.  2,  cap.  23 6;  et  Opusc.  60,  cap.  23. 

Ad  tertium  sic  proceditur.  1.  Videtur  quod 
Christus  non  ascenderit  propria  virtute.  Dicitur 
enim  Marci  ult.  19,  quod  Dominus  J esus,  postquam 
loculus  est  discipulis,  assumptus  est  in  coelum;  et 
Act.  1 , dicitur  : Videntibus  illis  elevatus  est,  et  nu- 
bes suscepit  eum  ab  oculis  eorum.  Sed  illud  quod 
assumitur  et  elevatur,  ab  alio  videtur  moveri.  Ergo 
Christus  non  propria  virtute,  sed  aliena  ferebatur 
in  coelum. 

2.  Praeterea,  corpus  Christi  fuit  terrenum,  si- 
cut et  corpora  nostra.  Corpori  autem  terreno  con- 
tra naturam  est  ferri  sursum;  nullus  autem  motus 
est  ex  propria  virtute  ejus  quod  contra  naturam 


(i)  Vulgata  : Nisi  qui  descendit  di  cacto. 

movetur.  Ergo  Christus  non  ascendit  propria  vir- 
tute in  coelum. 

3.  Praeterea,  propria  virtus  Christi  est  virtus 
divina.  Sed  motus  ille  non  videtur  fuisse  ex  virtute 
divina,  quia  cum  virtus  divina  sit  infinita,  motus 
ille  fuisset  in  instanti;  et  sic  non  potuisset  videnti- 
bus discipulis  elevari  in  coelum,  ut  dicitur  Act.  1. 
Ergo  videtur  quod  Christus  non  ascenderit  pro- 
pria virtute. 

— Sed  contra  est  quod  dicitur  Isa.  63,  1 : Iste 
formosus  in  stola  sua  gradiens  in  multitudine  forti- 
tudinis suce.  Et  Gregorius  dicit,  hom.  Ascensionis, 
29  in  Evang.,  circ.  med.  : Notandum  est  quod 
Elias  in  curru  legitur  ascendisse,  ut  videlicet  aperte 
demonstraretur  quia  homo  purus  adjutorio  indige- 
bat alieno.  Redemptor  autem  noster  non  curru , non 
angelis  sublevatus  legitur,  quia  qui  fecerat  omnia , 
super  omnia  virtute  sua  ferebatur. 

Respondeo  dicendum  quod  in  Christo  est  du- 
plex natura,  divina  scilicet  et  humana.  Unde 
secundum  utramque  naturam  potest  accipi  propria 
virtus  ejus.  Sed  secundum  humanam  naturam  po- 
test accipi  duplex  virtus  Christi  : — Una  quidem 
naturalis,  quae  procedit  ex  principiis  naturae, 
et  tali  virtute  manifestum  est  quod  Christus 
in  coelum  non  ascendit;  — alia  autem  virtus 
in  humana  natura  Christi  est  virtus  gloriae,  se- 
cundum quam  Christus  in  coelum  ascendit.  Cujus 
quidem  virtutis  rationem  quidam  accipiunt  ex 
natura  quintae  essentiae,  quae  est  lux,  ut  dicunt, 
quam  ponunt  esse  de  compositione  humani 
corporis,  et  per  eam  elementa  contraria  conciliari 
ad  unum,  ita  quod  in  statu  hujus  mortalitatis  natura 
elementaris  in  corporibus  humanis  dominatur ; et 
ideo  secundum  naturam  elementi  praedominantis 
corpus  humanum  naturali  virtute  deorsum  fertur  ; 
in  statu  autem  gloriae  praedominabitur  natura  coe- 
lestis, per  cujus  inclinationem  et  virtutem  corpus 
Christi  et  alia  sanctorum  corpora  feruntur  in  coe- 
lum. Sed  de  hac  opinione  et  in  prima  parte  habi- 
tum est,  quaest.  76,  art.  7,  et  infra  magis  agetur  in 
tractatu  de  resurrectione  communi,  in  Supplem., 
quaest.  84,  art.  1.  Hac  autem  opinione  prae- 
termissa, alii  assignant  rationem  praedictae  vir- 
tutis ex  parte  animae  glorificatae,  ex  cujus  re- 
dundantia glorificabitur  corpus,  ut  Augustinus 
dicit  ad  Dioscorum,  epist.  1 1 8,  al.  56,  ante 
med.  Erit  enim  tanta  obedientia  corporis  glo- 
riosi ad  animam  beatam,  ut,  sicut  Augustinus 
dicit,  22  de  Civit.  Dei,  cap.  ult. , parum  a prine., 
ubi  volet  spiritus,  ibi  protinus  erit  corpus  ; nec  volet 
aliquid  spiritus,  quod  nec  spiritum  possit  decere,  nec 
corpus.  Decet  autem  corpus  gloriosum  et  immor- 
tale esse  in  loco  coelesti,  sicut  dictum  est  art.  1 
hujus  quaest.  Et  ideo  ex  virtute  animae  volentis, 
corpus  Christi  ascendit  in  coelum.  Sicut  autem 
corpus  efficitur  gloriosum  participatione  animae, 
ita,  ut  Augustinus  dicit  super  Joan.,  tract.  23,  in- 


ter prine,  et  med.,  participatione  Dei  fit  anima 
beata.  Unde  prima  origo  ascensionis  in  coelum  est 
virtus  divina.  Sic  igitur  Christus  ascendit  in 
coelum  propria  virtute,  primo  quidem  vir- 
tute divina,  secundo  virtute  animae  glorificatae 
moventis  corpus,  prout  vult. 

Ad  primum  ergo  dicendum  quod  sicut  Christus 
dicitur  propria  virtute  surrexisse,  et  tamen  est 
suscitatus  a Patre,  eo  quod  eadem  est  virtus  Pa- 
tris et  Filii,  ita  etiam  Christus  ex  propria  virtute 
ascendit  in  coelum,  et  tamen  a Patre  est  elevatus 
et  assumptus. 

Ad  secundum  dicendum  quod  ratio  illa  probat 
quod  Christus  non  ascendit  in  coelum  propria  vir- 
tute, quae  est  naturae  humanae  naturalis;  ascendit 
tamen  in  coelum  propria  virtute,  quae  est  virtus  di- 
vina, et  propria  virtute,  quae  est  animae  beatae.  Et 
licet  ascendere  sursum  sit  contra  naturam  humani 
corporis  secundum  statum  praesentem,  in  quo  cor- 
pus non  est  omnino  subjectum  spiritui,  tamen  non 
erit  contra  naturam,  neque  violentum  corpori  glo- 
rioso, cujus  tota  natura  est  omnino  subjecta  spiri-  , 
tui. 

Ad  tertium  dicendum  quod  etsi  virtus  divina  sit  . 
infinita,  et  infinite  operetur,  quantum  est  ex  parte 
operantis,  tamen  effectus  virtutis  ejus  recipitur  in 
rebus  secundum  earum  capacitatem,  et  secundum 
Dei  dispositionem.  Corpus  autem  non  est  capax  ut 
in  instanti  localiter  moveatur,  quia  oportet  quod 
commetiatur  se  spatio,  secundum  cujus  divisionem 
dividitur  tempus,  ut  dicitur  6 Phys.,  text.  36  et 
seq.  Et  ideo  non  oportet  quod  corpus  motum  a 
Deo  moveatur  in  instanti,  sed  moveatur  ea  velo- 
citate quam  Deus  disponit. 

Articulus  iv 

Utrum  Christus  ascenderit  super  omnes  coelos. 

J Sent.,  dist.  21,  quast.  3,  art.  3,  quast.  1 ; et  4 Coni ., 
cap.  87 ; et  Opusc.  6 , cap.  9. 

Ad  quartum  sic  proceditur.  1.  Videtur  quod 
Christus  non  ascenderit  super  omnes  coelos.  Di- 
citur enim  in  Psal.  10,  3 : Dominus  in  templo 
sancto  suo,  Dominus  in  coelo  sedes  ejus.  Quod  au- 
tem est  in  coelo,  non  est  supra  coelum.  Ergo 
Christus  non  ascendit  super  omnes  coelos. 

2.  Praeterea,  super  omnes  coelos  non  est  ali- 
quis locus,  ut  probatur  in  1 de  Coelo,  text.  69. 
Sed  omne  corpus  oportet  esse  in  loco.  Ergo  cor- 
pus Christi  non  ascendit  super  omnes  coelos. 

3.  Praeterea,  duo  corpora  non  possunt  esse  in 
eodem  loco.  Cum  igitur  non  sit  transitus  de  ex- 
tremo in  extremum  nisi  per  medium,  videtur  quod 
Christus  non  potuisset  ascendere  super  omnes 
ccelos,  nisi  coelum  divideretur,  quod  est  impossi- 
bile. 

4.  Praeterea,  Act.  1,  9,  dicitur  quod  nubes  sus- 

cepit  eum  ab  oculis  edrum.  Sed  nubes  non  possunt 
elevari  super  coelum.  Ergo  Christus  non  ascendit 
super  omnes  coelos. 

5.  Praeterea,  ibi  credimus  Christum  in  perpe- 
tuum permansurum,  quo  ascendit.  Sed  quod  con- 
tra naturam  est,  non  potest  esse  sempiternum, 
quia  id  quod  est  secundum  naturam,  est  ut  in  plu- 
ribus, et  ut  frequentius.  Cum  ergo  contra  naturam 
sit  corpori  terreno  esse  supra  coelum,  videtur 
quod  corpus  Christi  supra  coelum  non  ascenderit. 

— Sed  contra  est  quod  dicitur  Ephes.  4,  10  : 
Ascendit  super  omnes  coelos,  ut  impleret  omnia. 

Respondeo  dicendum  quod  quanto  aliqua  cor- 
pora perfectius  participant  bonitatem  divinam, 
tanto  sunt  superiora  corporali  ordine,  qui  est  ordo 
localis.  Unde  videmus  quod  corpora  quas  sunt 
magis  formalia  sunt  naturaliter  superiora,  ut  patet 
per  Philosophum,  in  4 Physic.  (implic.  text.  45  et 
seq.i,  et  in  2 de  Coelo  text.  30  ; per  formam 
enim  unumquodque  corpus  participat  divinum  esse, 
ut  patet  in  1 Physic.,  text.  81.  Plus  autem  parti- 
cipat de  divina  bonitate  corpus  per  gloriam,  quam 
quodcumque  corpus  naturale  per  formam  suae  na- 
turae ; et  inter  caetera  corpora  gloriosa  manifestum 
est  quod  corpus  Christi  majori  refulget  gloria. 
Unde  convenientissimum  est  ei  quod  sit  su- 
pra omnia  corpora  constitutum  in  alto.  Et 
ideo  super  illud  Ephes.  4 : Ascendens  in  altum, 
dicit  Glossa  interi.  : Loco  et  dignitate. 

Ad  primum  ergo  dicendum  quod  sedes  Dei  di- 
citur esse  in  coelo,  non  sicut  in  continente,  sed 
magis  sicut  in  contento.  Unde  non  oportet  aliquam 
partem  coeli  eo  superiorem  esse,  sed  ipsum  esse 
super  omnes  coelos  ; sicut  et  in  Psal.  8,  3,  dici- 
tur : Elevata  est  magnificentia  tua  super  cxlos, 
Deus. 

Ad  secundum  dicendum  quod  locus  habet  ratio- 
nem continentis  ; unde  primum  continens  habet 
rationem  primi  locantis,  quod  est  primum  coelum. 
In  tantum  igitur  corpora  indigent  esse  in  loco  per 
se  in  quantum  indigent  contineri  a corpore  coelesti. 
Corpora  autem  gloriosa,  et  maxime  corpus 
Christi,  non  indiget  tali  continentia,  quia  nihil  reci- 
pit a corporibus  coelestibus,  sed  a Deo,  mediante 
anima.  Unde  nihil  prohibet  corpus  Christi  esse 
extra  totam  continentiam  coelestium  corporum,  et 
non  esse  in  loco  continente.  Nec  tamen  oportet 
quod  extra  coelum  sit  vacuum,  quia  non  est  ibi  lo- 
cus, nec  est  ibi  aliqua  potentia  susceptiva  alicujus 
corporis,  sed  potentia  illuc  perveniendi  est  in 
Christo.  Quod  autem  Aristoteles  probat,  1 de 
Coelo,  quod  extra  coelum  non  est  corpus,  intelli- 
gendum  est  de  corporibus  in  solis  naturalibus 
constitutis,  ut  per  probationes  apparet. 

Ad  tertium  dicendum  quod  quamvis  de  natura 
corporis  non  sit  quod  possit  esse  in  eodem  loco 
cum  alio  corpore;  tamen  potest  hoc  Deus  facere 
per  miraculum,  quod  in  eodem  loco  possit  esse 

simul  cum  alio  corpore  (1),  sicut  et  fecit,  ut  corpus 
Christi  de  clauso  utero  B.  Virginis  exiret,  et  quod 
intravit  januis  clausis  ad  discipulos,  sicut  dicit  B. 
Gregorius,  hom.  26  in  Evang.,  a prine.  Corpus 
ergo  Christi  simul  potest  esse  cum  alio  corpore  in 
eodem  loco,  non  ex  proprietate  corporis,  sed 
per  virtutem  divinam  assistentem  et  hoc  operan- 
tem. 

Ad  quartum  dicendum  quod  nubes  illa  non  prae- 
buit adminiculum  Christo  ascendenti  per  modum 
vehiculi,  ut  Greg.  ibid.  dicit;  sed  apparuit  in  si- 
gnum divinitatis,  secundum  quod  gloria  Dei  Israel 
apparebat  super  tabernaculum  in  nube,  Exod. 
32. 

Ad  quintum  dicendum  quod  corpus  gloriosum 
non  habet  ex  principiis  suae  naturae  quod  possit  in 
coelo  aut  supra  coelum  esse;  sed  habet  hoc  ex  ani- 
ma beata,  ex  qua  recipit  gloriam  ; et  sicut  motus 
gloriosi  corporis  sursum  non  est  violentus,  ita  nec 
quies  est  violenta ; unde  nihil  prohibet  eam  esse 
sempiternam. 

Articulus  v 

Utrum  corpus  Christi  ascenderit  super  omnem  creaturam 
spiritualem. 

Inj.,  qutest.  58,  art.  3,  corp. ; et  Ps.  8,  fin. ; et  Eph.  1, 
lect.  7,  fin. 

Ad  quintum  sic  proceditur.  1.  Videtur  quod 
corpus  Christi  non  ascenderit  super  omnem  crea- 
turam spiritualem.  Eorum  enim  quae  non  dicuntur 
secundum  unam  rationem,  non  potest  convenien- 
ter fieri  comparatio.  Sed  locus  non  eadem  ratione 
attribuitur  corporalibus  et  spiritualibus  creaturis, 
ut  patet  ex  his  quae  dicta  sunt  in  1 parte,  quaest.  5 3 . 
Ergo  videtur  quod  non  possit  dici  corpus  Christi 
ascendisse  super  omnem  creaturam  spiritualem. 

2.  Praeterea,  Augustinus  dicit  in  lib.  de  vera 
Relig.,  cap.  53,  aliquanto  a prine,  quod  omni  cor- 
pori spiritus  prx  fertur.  Sed  nobiliori  rei  sublimior 
debetur  locus.  Ergo  videtur  quod  Christus  non 
ascenderit  super  omnem  spiritualem  creaturam. 

3.  Praeterea,  in  omni  loco  est  aliquod  corpus, 

Art.  3. — Titulus  intelligendus  est  cum  grano  salis, 
prout  respondendo  apparet,  hoc  est  quod  ponitur  ibi 
locatum  pro  loco,  ita  quod  per  ly  « omnem  creaturam  spi- 
ritualem »,  intelligimus  locum  omnis  creaturae  spiritualis. 
Secutus  est  enim  Auctor  usitatum  modum  loquendi,  quo 
consuevimus  dicere  aliquem  episcopum  vel  principem, 
ascendisse  super  taleS  et  tales,  qui  ascendit  ad  locum 
superiorem  locis  talium  et  talium.  Unde  sensus  tituli  est 
an  locus  quo  ascendit  Christus  sit  superior  locis  in  quibus 
sunt  quaecumque  spirituales  creaturae  (Cajetanus).  — 
Quaestionem  gravem  attingit  S.  Thomas  in  resp.  ad  1, 
scilicet  an  animae  justorum  statim  ac  separantur  a corpore 
et  sunt  plene  purgatae,  videant  Deum  ante  diem  judicii. 
Hoc  vero  magis  pertinet  ad  materiam  de  beatitudine  ; et 
de  hoc  videre  potes  Definit.  Ecclesiae,  et  alia  dicta  in 
1-2,  qusst.  4,  pag.  25. 

(1)  Ita  communiter.  — Cod.  Alcan.,  possint  esse  duo  cor- 
pora. 

cum  nihil  sit  vacuum  in  natura.  Si  ergo  nullum 
corpus  obtinet  altiorem  locum  quam  spiritus  in  or- 
dine naturalium  corporum,  nullus  locus  erit  super 
omnem  spiritualem  creaturam.  Non  ergo  corpus 
Christi  potuit  ascendere  super  omnem  spiritualem 
creaturam. 

— Sed  contra  est  quod  dicitur  Ephes.  1,21: 
Constituit  illum....  supra  omnem  principatum,  et 
potestatem,....  et  supra  omne  nomen  quod  nomina- 
tur sive  in  hoc  seculo,  sive  in  futuro  (1). 

Respondeo  dicendum  quod  tanto  alicui  rei  de- 
betur altior  locus,  quanto  est  nobilior;  sive 
debeatur  ei  locus  per  modum  contactus  corporalis, 
sicut  corporibus  ; sive  per  modum  contactus  spi- 
ritualis, sicut  spiritualibus  substantiis  ; exinde  enim 
spiritualibus  substantiis  debetur  secundum  quam- 
dam congruentiam  locus  coelestis,  qui  est  supre- 
mus locorum,  quia  illae  substantiae  sunt  supremae 
in  ordine  substantiarum.  Corpus  autem  Christi,  li- 
cet considerando  conditiones  naturae  corporeae,  sit 
infra  spirituales  substantias,  considerando  tamen 
dignitatem  unionis,  qua  est  personaliter  Deo  con- 
junctum, excellit  dignitatem  omnium  spiritualium 
substantiarum.  Et  ideo  secundum  praedictae  con- 
gruentiae rationem  debetur  ei  locus  altior  ultra 
omnem  creaturam  etiam  spiritualem.  Unde 
et  Gregorius  dicit  in  hom.  Ascensionis,  29  in 
Evang.,  circa  med.,  quod  qui  fecerat  omnia,  su- 
per omnia  sua  virtute  ferebatur. 

Ad  primum  ergo  dicendum  quod  licet  alia  ra- 
tione attribuatur  locus  corporali  et  spirituali  subs- 
tantiae, tamen  hoc  est  in  utraque  ratione  com- 
mune, quod  digniori  rei  attribuitur  superior  lo- 
cus. 

Ad  secundum  dicendum  quod  ratio  illa  procedit 
de  corpore  Christi  secundum  conditionem  naturae 
corporeae,  non  autem  secundum  rationem  unio-, 
nis. 

Ad  tertium  dicendum  quod  comparatio  ista  po- 
test attendi  vel  secundum  rationem  locorum;  et 
sic  nullus  locus  est  tam  altus  qui  excedat  dignita- 
tem spiritualis  substantiae,  secundum  quod  proce- 
dit objectio  ; vel  secundum  dignitatem  eorum  qui- 
bus attribuitur  locus;  et  sic  corpori  Christi  debe- 
tur ut  sit  supra  spirituales  creaturas. 

Articulus  vi 

Utrum  ascensio  Christi  sit  causa  nostrae  salutis. 

Ad  sextum  sic  proceditur.  1.  Videtur  quod  as- 
censio Christi  non  sit  causa  nostrae  salutis.  Chris- 
tus enim  fuit  causa  nostrae  salutis,  in  quantum  sa- 
lutem nostram  meruit.  Sed  per  ascensionem  nihil 
nobis  meruit,  quia  ascensio  pertinet  ad  praemium 
exaltationis  ejus  ; non  est  autem  idem  meritum  et 


praemium,  sicut  nec  via  et  terminus.  Ergo  videtur 
quod  ascensio  Christi  non  sit  causa  nostrae  sa- 
lutis. 

2.  Praeterea,  si  ascensio  Christi  est  causa  nos- 
trae salutis,  maxime  hoc  videtur  quantum  ad  hoc 
quod  ascensio  ejus  sit  causa  nostrae  ascensionis.  Sed 
hoc  collatum  est  nobis  per  ejus  passionem,  quia, 
ut  dicitur  Hebr.  10,  19,  habemus  fiduciam  in  in- 
troitu sanctorum  per  sanguinem  ipsius  (1)  Ergo  vi- 
detur quod  ascensio  Christi  non  fuerit  causa  nos- 
trae salutis. 

3.  Praeterea,  salus  nobis  per  Christum  collata 
est  sempiterna,  secundum  illud  Isa.  51,6:  Salus 
autem  mea  in  sempiternum  erit.  Sed  Christus  non 
ascendit  in  coelum,  ut  ibi  in  sempiternum  esset ; 
dicitur  enim  Act.  1,  11  : Quemadmodum  vidistis 
eum  ascendentem  in  coelum,  ita  veniet;  legitur  etiam 
multis  sanctis  se  demonstrasse  in  terris  post  suam 
ascensionem,  sicut  de  Paulo  legitur  Act.  9.  Ergo 
videtur  quod  ejus  ascensio  non  sit  causa  nostrae 
salutis. 

— Sed  contra  est  quod  ipse  dicit  Joan.  16,  7 : 
Expedit  vobis  ut  ego  vadam,  id  est,  ut  recedam  a 
vobis  per  ascensionem. 

Respondeo  dicendum  quod  ascensio  Christi 
est  causa  nostrae  salutis  dupliciter  : uno 
modo  ex  parte  nostra;  alio  modo  ex  parte 
ipsius.  — Ex  parte  quidem  nostra,  in  quantum 
per  Christi  ascensionem  mens  nostra  movetur  in 
ipsum,  quia  per  ejus  ascensionem  sicut  supra  dic- 
tum est,  art.  1 huj.  quaest.,  ad  3,  primo  quidem 
datur  locus  fidei,  secundo  spei,  tertio  charitati, 
quarto  etiam  per  hoc  reverentia  nostra  augetur  ad 
ipsum,  dum  jam  non  existimamus  eum  sicut  homi- 
nem terrenum,  sed  sicut  Deum  coelestem;  sicut 
et  Apostolus  dicit  2 ad  Corinth.  5,  16  : Et  si  co- 
gnovimus secundum  carnem  Christum,  id  est,  mor- 
talem, per  quod  putavimus  eum  tantum  hominem, 
ut  Glossa  (ord.  et  interi.  Petri  Lomb.)  exponit ; 
sed  nunc  jam  non  novimus.  — Ex  parte  autem  sua, 
quantum  ad  ea  quae  ipse  fecit,  ascendens  propter 
nostram  salutem,  primo  quidem  viam  nobis  prae- 
paravit ascendendi  in  coelum,  secundum  quod  ipse 
dicit  Joan.  14,  2 : Vado  parare  vobis  locum ; et 
Mich.  2,  13  : Ascendit  pandens  iter  ante  eos.  Quia 
enim  ipse  est  caput  nostrum,  oportet  illuc  sequi 
membra  quo  caput  praecessit.. Unde  dicitur  Joan. 
14,  3 : Ut  ubi  ego  sum,  el  vos  silis.  Et  in  hujus 
signum  animas  sanctorum,  quas  de  inferno  eduxe- 
rat, in  coelum  traduxit,  secundum  illud  Psal.67, 17: 
Ascendens  Christus  in  altum  captivam  duxit  capti- 
vitatem, Ephes.  4,  8,  quia  scilicet  eos  qui  fuerant 
a diabolo  captivati,  secum  duxit  in  coelum,  quasi 
in  locum  peregrinum  humanae  naturae,  bona  cap- 
tione captivos,  utpote  per  victoriam  acquisitos. 
Secundo  quia  sicut  pontifex  in  veteri  Testamento 


(1)  Vulgata  :...  et  omne  nomen  quod  nominatur  non  solum 
in  hoc  sccculo,  sed  etiam  in  futuro. 


(1)  Vulgata  : Habentes...  in  sanguine  ipsius. 

intrabat  sanctuarium,  ut  assisteret  Deo  pro  popu- 
lo, ita  et  Christus  intravit  cxlum  ad  interpellandum 
pro  nobis,  ut  dicitur  Hebr.  7.  Ipsa  enim  repraesen- 
tatio sui  ex  natura  humana,  quam  in  coelum  intulit, 
est  quaedam  interpellatio  pro  nobis ; ut  ex  quo 
Deus  humanam  naturam  sic  exaltavit  in  Christo, 
etiam  eorum  misereatur  pro  quibus  Filius  Dei  hu- 
manam naturam  assumpsit.  Tertio  ut  in  coelorum 
sede  quasi  Deus  et  Dominus  constitutus,  exinde 
divina  dona  hominibus  mitteret,  secundum  illud 
Ephes.  4,  10  : Ascendit  super  omnes  coelos,  ut 
adimpleret  omnia,  scilicet  donis  suis,  secundum 
Glossam  (interi.). 

Ad  primum  ergo  dicendum  quod  ascensio  Christi 
est  causa  nostrae  salutis,  non  per  modum  meriti, 
sed  per  modum  efficientiae,  sicut  supra  de  resur- 
rectione dictum  est,  quaest.  praec.,  art.  1. 

Ad  secundum  dicendum  quod  passio  Christi  est 
causa  nostrae  ascensionis  in  coelum,  proprie  lo- 
quendo, per  remotionem  peccati  prohibentis,  et 
per  modum  meriti  ; ascensio  autem  Christi  est 
directe  causa  ascensionis  nostrae,  quasi  inchoando 
ipsam  in  capite  nostro,  cui  oportet  membra  con- 
jungi. 

Ad  tertium  dicendum  quod  Christus  semel  ascen- 
dens in  coelum  adeptus  est  sibi  et  nobis  in  perpe- 
tuum jus  et  dignitatem  mansionis  coelestis  : cui  ta- 
men dignitati  non  derogat,  si  ex  aliqua  dispensa- 
tione Christus  quandoque  corporaliter  ad  terram 
descendat  ; vel  ut  ostendat  se  omnibus,  sicut  in 
judicio;  vel  ut  ostendat  se  alicui  specialiter,  sicut 
Paulo,  ut  habetur  Act.  9.  Et  ne  quis  credat  hoc 
factum  fuisse  non  Christo  ibi  corporaliter  prae- 
sente, sed  aliqualiter  apparente,  contrarium  appa- 
ret per  hoc  quod  ipse  Apostolus  dicit  1 ad  Cor. 
i),  8,  ad  confirmandam  resurrectionis  fidem  : No- 
vissime omnium, lanquam  abortivo,  visus  est  et  mihi. 
Quae  quidem  visio  veritatem  resurrectionis  non 
probaret,  nisi  ipsum  verum  Christi  corpus  visum 
fuisset  ab  eo. 


QILESTIO  LVIII 

DE  SESSIONE  CHRISTI  AD  DEXTERAM  pATRIS.  — 

In  quatuor  articulos  divisa. 

Deinde  considerandum  est  de  sessione  Christi 
ad  dexteram  Patris  ; et  circa  hoc  quaeruntur  qua- 
tuor : i°  utrum  Christus  sedeat  ad  dexteram  Dei 
Patris;  20  utrum  hoc  conveniat  ei  secundum  divi- 
nam naturam ; 30  utrum  conveniat  ei  secundum 
humanam  naturam  ; 40  utrum  hoc  sit  proprium 
Christi. 


m 

Articulus  primus 

Utrum  Christo  conveniat  sedere  ad  dexteram  Dei  Patris. 

3 Sent.,  dist.  32,  quast.  3,  art.  y,  qucest.  2 ; et  Opusc.  2, 
cap.  240 ; et  Opusc.  6 , cap.  9;  et  ad  Htbr.  8,  lect.  1. 

Ad  primum  sic  proceditur.  1.  Videtur  quod 
Christo  non  conveniat  sedere  ad  dexteram  Dei 
Patris.  Dextera  enim  et  sinistra  sunt  differentiae 
positionum  corporalium.  Sed  nihil  corporale  con- 
venit Deo,  quia  Deus  spiritus  est,  ut  habetur  Joan. 
4,  24.  Ergo  videtur  quod  Christus  non  sedeat  ad 
dexteram  Patris. 

2.  Praeterea,  si  aliquis  sedet  ad  dexteram  ali- 
cujus,  ille  sedet  ad  sinistram  ejus.  Si  ergo  Chris- 
tus sedet  ad  dexteram  Patris,  sequitur  quod  Pater 
sedeat  ad  sinistram  Filii,  quod  est  inconveniens. 

?•  Praeterea,  sedere  et  stare  videntur  opposi- 
tionem habere.  Sed  Stephanus  dicit,  Act.  7,  55  : 
Ecce  video  cxlos  apertos,  et  filium  hominis  stantem 
ad  dexteram  virtutis  Dei  ( 1).  Ergo  videtur  quod 
Christus  non  sedeat  ad  dexteram  Patris. 

— Sed  contra  est  quod  dicitur  Marci  ult.  19  : 
Dominus  quidem  Jesus,  postquam  locutus  est  eis, 
ascendit  (2)  in  cxlum,  et  sedet  a dextris  Dei. 

Respondeo  dicendum  quod  in  nomine  sessio- 
nis possumus  duo  considerare  : videlicet 
quietem  secundum  illud  Luc.  ult.  49  : Sedete  hic 
in  civitate,  et  etiam  regiam,  vel  judiciariam 
potestatem  secundum  illud  Proverb.  20,  8 : Rex 
qui  sedet  in  solio  judicii,  dissipat  omne  malum  in- 
tuitu suo.  Utroque  ergo  modo  Christo  convenit 
sedere  ad  dexteram  Patris  : — Uno  quidem 
modo,  in  quantum  aeternaliter  manet  incorruptibi- 
lis in  beatitudine  Patris,  quae  ejus  dextera  dicitur 
secundum  illud  Ps.  15,  10  : Delectationes  in  dex- 
tera tua  usque  in  finem.  Unde  Augustinus  dicit  in 
lib.  1 de  Symbolo,  cap.  4,  in  prine.:  Sedet  ad  dex- 
teram Patris.  Sedere,  habitare,  inlelligite  quomodo 
dicimus  de  quocumque  homine  : In  illa  patria  sedit 
per  tres  annos.  Sic  ergo  credite  Christum  habitare 
in  dextera  Dei  Patris  ; beatus  enim  est,  et  ipsius 
beatiludinis  nomen  est  dextera  Patris.  — Alio  modo 
dicitur  Christus  sedere  ad  dexteram  Dei  Patris, 


Art.  i,  — Nota  resp.  ad  1 et  2.  Non  sinistram  nec 
dexteram  convenire  Deo  proprie,  sed  solum  metapho- 
rice, prout  sessio  quietam  possessionem  significat;  et 
dextera  divinam  beatitudinem,  et  potestatem  dominandi 
regnandi,  judicandi.  Hcec,  ut  patet,  non  intelligenda  sunt 
sensu  Anthropomorphitarum  confitentium  in  Deo  esse 
membra. 

S.  Script.  — Ps.  109,  1;  Matth.  22,  44;  Mare.,  16,  19; 
Luc.  22,  69;  Act.  7,  55  ; Rom.  8,  74;  Ephes,  x,  20;  Coi. 
h 1 ; Hebr.  1,  ij,  et  10,  12,  et  12,  2 ; 1 Petr.  j,  22. 

Definit.  Eccles.  — Diversa  symbola  dicunt:  Christum 
sedere  ad  dexteram  Paris;  et  addunt  etiam  quod  regni  ejus 
non  erit  finis.  Ex  doctrina  hujus  qucest.  vides  quomodo  intel- 
ligenda  est  fides  nostra  circa  hoc  punctum. 

(1)  Vulgata  :...  stantem  a dextris  Dei. 

(2)  Vulgata  :...  assumptus  est  in  coetum. 

in  quantum  Patri  conregnat,  et  ab  eo  habet  judi- 
ciariam potestatem  ; sicut  ille  qui  considet  regi 
ad  dexteram,  assistit  ei  in  regnando,  et  judicando. 
Unde  Augustinus  dicit  in  alio  serm.  de  Symbolo, 
lib.  2,  cap.  7,  a prine.  : Ipsam  dexteram  inlelligite 
potestatem , quam  accepit  ille  homo  susceptus  a Deo, 
ut  veniat  judicaturus,  qui  prius  venerat  judicandus. 

Ad  primum  ergo  dicendum  quod,  sicut  Damas- 
cenus dicit  in  4 lib.  orth.  Fid.,  cap.  2,  non  loca- 
lem dexteram  Patris  dicimus  ; qualiter  enim  qui  in- 
circumscriplibilis  est,  localem  adipiscitur  dexteram) 
Dextera  enim  et  sinistra  eorum  quee  circumscribun- 
tur, sunt.  Dexteram  autem  Patris  dicimus  gloriam  et 
honorem  divinitatis. 

Ad  secundum  dicendum  quod  ratio  illa  procedit, 
secundum  quod  sedere  ad  dexteram  intelligitur 
corporaliter.  Unde  Augustinus  dicit  in  quodam 
sermone  de  Symb.,  scilicet  lib.  1,  cap.  4,  ante 
med.  : Si  carnaliler  acceperimus  quod  Christus  se- 
det ad  dexteram  Patris,  ille  erit  ad  sinistram.  Ibi 
autem,  scilicet  in  aeterna  beatitudine,  omnis  dex- 
tera est,  quia  nulla  est  ibi  miseria. 

Ad  tertium  dicendum  quod,  sicut  Gregorius  di- 
cit in  hom.  Ascens.,  29  in  Evang.,  a med.,  sedere 
judicantis  est , stare  vero  pugnantis  vel  adjuvantis. 
Stephanus  ergo  in  labore  certaminis  positus  stantem 
vidit,  quem  adjutorem  habuit.  Sed  hunc  post  ascen- 
sionem Marcus  sedere  describit,  quia  post  ascen- 
sionis suce  gloriam  judex  in  fine  videbitur. 

Articulus  ii 

Utrus  sedere  ad  dexteram  Patris  conveniat  Christo, 
secundum  quod  Deus. 

Heb.  1,  hct.  },  coi.  1,  et  lect.  6,  prine.;  et  ad  Hebr.  8, 
lect.  7,  coi.  1,  et  coi.  4. 

Ad  secundum  sic  proceditur.  1.  Videtur  quod 
sedere  ad  dexteram  Patris  non  conveniat  Chris- 
to secundum  quod  est  Deus.  Christus  enim  se- 
cundum quod  est  Deus,  est  dextera  Patris.  Sed 
non  videtur  idem  esse  dextera  alicujus,  et  ille  qui 
sedet  ad  dexteram  ejus.  Ergo  Christus,  secundum 
quod  est  Deus,  non  sedet  ad  dexteram  Patris. 

2.  Praeterea,  Marci  ult.,  19,  dicitur  quod  Do- 
minus Jesus  assumptus  est  in  ccelum  et  sedet  a dex- 
tris Dei.  Christus  autem  non  est  assumptus  in 
coelum,  secundum  quod  est  Deus.  Ergo  etiam 
neque  secundum  quod  Deus,  sedet  a dextris  Dei. 

3-  Praeterea,  Christus,  secundum  quod  Deus, 
est  aequalis  Patri  et  Spiritui  Sancto.  Ergo  si 
Christus,  secundum  quod  Deus,  sedet  ad  dexte- 
ram Patris,  pari  ratione  Spiritus  Sanctus  sedebit 
ad  dexteram  Patris  et  Filii,  et  ipse  Pater  ad  dex- 
teram Filii  et  Spiritus  Sancti,  quod  nusquam  inve- 
nitur. 

— Sed  contra  est  quod  Damascenus  dicit,  lib. 

4 orthod.  Fid.,  cap.  2,  quod  dexteram  Patris  di- 
cimus gloriam  et  honorem  Divinitatis,  in  qua  Filius 


Dei  extitit  ante  secula  ut  Deus,  et  Patri  consubs- 
tantialis. 

Respondeo  dicendum  quod,  ut  ex  praedictis  pa- 
tet, art.  praec.,  nomine  dexterae  tria  intelligi 
possunt : — uno  modo,  secundum  Damascenum, 
gloria  divinitatis ; — alio  modo,  secundum  Augus- 
tinum, lib.  cont.  serm.  Arian.,cap.  12,  et  lib.  1 de 
Symbol.,  cap.  4,  beatitudo  Patris; — tertio  modo 
secundum  eumdem,  ibid.  et  sup.,  Psal.  109,  judi- 
ciaria potestas.  Sessio  autem,  ut  dictum  est  art. 
praec.,  vel  habitationem,  vel  regiam,  seu  judica- 
riam  dignitatem  designat.  Unde  sedere  ad  dexteram 
Patris  nihil  aliud  est  quam  simul  cum  Patre  habere 
gloriam  divinitatis,  et  beatitudinem,  et  judiciariam 
potestatem,  et  hoc  immutabiliter  et  regaliter.  Hoc 
autem  convenit  Filio  Dei  secundum  quod  Deus. 
Unde  manifestum  est  quod  Christus,  secun- 
dum quod  Deus,  sedet  ad  dexteram  Patris ; 
ita  tamen  quod  haec  propositio  ad,  quae  transitiva 
est,  solam  distinctionem  personalem  importat,  et 
originis  ordinem,  non  autem  gradum  naturae  vel 
dignitatis,  qui  nullus  est  in  divinis  personis,  ut  in 
prima  parte  habitum  est,  quaest.  42,  art.  3. 

Ad  primum  ergo  dicendum  quod  Filius  Dei 
! dicitur  dextera  Patris  appropriate,  per  modum 
| quo  etiam  dicitur  virtus  Patris  ; sed  dextera  Pa- 
| tris,  secundum  tres  significationes  praedictas,  est 
aliquid  commune  tribus  personis. 

Ad  secundum  dicendum  quod  Christus,  secun- 
[ dum  quod  homo,  est  assumptus  ad  divinum  hono- 
1 rem,  qui  in  praedicta  sessione  designatur  ; sed  ta- 
men ille  honor  divinus  convenit  Christo,  in  quan- 
j tum  est  Deus,  non  per  aliquam  assumptionem,  sed 
per  aeternam  originem. 

Ad  tertium  dicendum  quod  nullo  modo  potest 
dici  quod  Pater  sedeat  ad  dexteram  Filii  vel  Spi- 
ritus Sancti ; quia  Filius  et  Spiritus  Sanctus  tra- 
hunt originem  a Patre,  et  non  e converso.  Sed 
Spiritus  Sanctus  proprie  potest  dici  sedere  ad 
dexteram  Patris  vel  Filii,  secundum  sensum  prae- 
dictum, licet  secundum  quamdam  appropriationem 
attribuatur  Filio,  cui  appropriatur  aequalitas,  sicut 
dicit  Augustinus,  lib.  1 de  Doctr.  christ.,  cap.  5, 
in  fin.,  quod  in  Patre  est  unitas,  in  Filio  cvqualitas, 
in  Spiritu  Sancio  unitatis  cequalitalisque  connexio. 

Articulus  111 

Utrum  sedere  ad  dexteram  Patris  conveniat  Christo 
secundum  quod  homo. 

Locis  sup.  inductis. 

Ad  tertium  sic  proceditur.  1.  Videtur  quod  se- 
dere ad  dexteram  Patris  non  conveniat  Christo, 


Art  $.  — In  festo  Ascensionis  dicitur  in  Canone  Missas 
(orat,  communicantes  proprjcc  Unitam  sibi  fragilitatis  nos- 
trae substantiam  in  gloriae  Patris  dextera  collocavit.  » 

secundum  quod  homo.  Ut  enim  Damascenus  di- 
cit, lib.  4 orth.  Fid.,  cap.  2,  dexteram  Patris  di- 
cimus gloriam  et  honorem  divinitatis.  Sed  honor  et 
gloria  divinitatis  non  convenit  Christo,  secundum 
quod  homo.  Ergo  videtur  quod  Christus,  secun- 
dum quod  homo,  non  sedeat  ad  dexteram  Patris. 

2.  Praeterea,  sedere  ad  dexteram  regnantis 
subjectionem  excludere  videtur  ; quia  qui  sedet 
ad  dexteram  regnantis,  quodammodo  illi  conre- 
gnat.  Christus  autem,  secundum  quod  homo,  est 
subjectus  Patri,  ut  dicitur  1 ad  Cor.  15.  Ergo  vi- 
detur quod  Christus,  secundum  quod  homo,  non 
sit  ad  dexteram  Patris. 

3.  Praeterea,  Rom.  8,  super  illud  : Qui  est  ad 
dexteram  Dei,  exponit  Glossa  (interi,  et  ord.  Am- 
bros.)  id  est,  aequalis  Patri  in  honore,  quo  Deus 
Paler  est;  vel  ad  dexteram  Patris,  id  est,  in  po- 
tioribus  bonis  Dei.  Et  super  illud  Hebr.  1 : Sedet 
ad  dexteram  majestatis  in  excelsis,  Glossa  interi., 
id  est,  ad  aequalitatem  Patris  super  omnia,  et  loco 
et  dignitate.  Sed  esse  aequalem  Deo  non  convenit 
Christo,  secundum  quod  homo  ; nam  secundum 
hoc  ipse  dicit  Joan.  14,  28  : Paler  major  me  est. 
Ergo  videtur  quod  sedere  ad  dexteram  Patris  non 
conveniat  Christo,  secundum  quod  homo. 

— Sed  contra  est  quod  Augustinus  dicit  in  ser- 
mone de  Symbolo  (scilicet  lib.  2 de  Symbolo,  cap. 
7,  a prine.)  : Ipsam  dexteram  inlelligite  potestatem 
quam  accepit  ille  homo  susceptus  a Deo,  ut  veniat 
judicaturus,  qui  prius  venerat  judicandus. 

Respondeo  dicendum  quod,  sicut  dictum  est 
art.  praec.,  nomine  dexterae  Patris  intelligitur 
vel  ipsa  gloria  deitatis  ipsius,  vel  beatitudo  aeterna 
ejus,  vel  potestas  judiciaria  et  regalis.  Haec  autem 
praepositio  ad  quemdam  accessum  ad  dexteram  de- 
signat; in  quo  designatur  convenientia  cum  quadam 
distinctione,  ut  supra  dictum  est,  art.  praec.  Quod 
quidem  potest  esse  tripliciter : — uno  modo,  ut  sit 
convenientia  in  natura,  et  distinctio  in  persona  ; et 
sic  Christus,  secundum  quod  Filius  Dei,  sedet 
ad  dexteram  Patris,  quia  habet  eamdem  naturam 
cum  Patre  ; unde  praedicta  conveniunt  essentiali- 
ter Filio,  sicut  et  Patri ; et  hoc  est  esse  in  aequa- 
lite  Patris.—  Alio  modo  secundum  gratiam  unionis, 
quae  importat  e converso  distinctionem  naturae,  et 
unitatem  personae.  Et  secundum  hoc  Christus  se- 
cundum quod  homo,  est  Filius  Dei ; et  per  con- 
sequens sedens  ad  dexteram  Patris,  ita  tamen 
quod  ly  secundum  quod  non  designet  conditionem 
naturae,  sed  unitatem  suppositi,  ut  supra  dictum 
est,quaest.  16,  art.  10.  — Tertio  modo  potestprae 
dictus  accessus  intelligi  secundum  gratiam  habi- 
tualem, quae  abundantior  est  in  Christo  prae  om- 
nibus aliis  creaturis,  in  tantum  quod  ipsa  natura 
humana  in  Christo  est  beatior  caeteris  creaturis, 
et  super  omnes  alias  creaturas  habens  regiam  et 
judiciariam  potestatem. 

Sic  igitur  si  ly  « secundum  quod  » designet 
conditionem  naturae,  Christus,  secundum 
quod  Deus,  sedet  ad  dexteram  Patris,  id  est, 
in  aequalitate  Patris ; secundum  autem  quod 
homo,  sedetad  dexteram  Patris,  id  est,  in 
bonis  paternis  potioribus  prae  caeteris  creatu- 
ris, id  est,  in  majori  beatitudine,  et  habens  judi- 
ciariam potestatem.  — Si  vero  ly  « secundum 
quod  » designet  unitatem  suppositi,  sic  etiam 
secundum  quod  homo,  sedetad  dexteram  Pa- 
tris, secundum  aequalitatem  honoris,  in  quan- 
tum scilicet  eodem  honore  veneramur  ipsum  Fi- 
lium Dei  cum  natura  assumpta,  ut  supra  dictum 
est,  quaest.  25  art.  1. 

Ad  primum  ergo  dicendum  quod  humanitas 
Christi  secundum  conditiones  suae  naturae  non 
habet  gloriam  vel  honorem  deitatis,  quam  tamen 
habet  ratione  personae  cui  unitur.  Unde  ibidem 
Damascenus  subdit  : In  qua,  scilicet  gloria  deita- 
tis, Dei  Filius  exislens  ante  secula,  ut  Deus,  et 
Patri  consubstantialis,  sedet  conglorificato  carne 
ejus  ; adoratur  enim  una  adoratione  cum  carne  sua 
ab  omni  creatura. 

Ad  secundum  dicendum  quod  Christus,  secun- 
dum quod  homo,  subjectus  est  Patri,  prout  ly 
secundum  quod  designat  conditionem  naturae:  et 
secundum  hoc  non  competit  ei  sedere  ad  dexte- 
ram Patris  secundum  rationem  aequalitatis,  se- 
cundum quod  est  homo.  Sic  autem  competit 
ei  sedere  ad  dexteram  Patris,  secundum  quod  per 
hoc  designatur  excellentia  beatitudinis,  et  judicia- 
ria potestas  super  omnem  creaturam. 

Ad  tertium  dicendum  quod  esse  in  aequalitate 
Patris  non  pertinet  ad  ipsam  naturam  humanam 
Christi,  sed  solum  ad  personam  assumentem  ; sed 
esse  in  potioribus  bonis  Dei,  secundum  quod  im- 
portat excessum  aliarum  creaturarum,  convenit 
etiam  ipsi  natur®  assumptae. 

Articulus  iv 

Utrum  sedere  ad  dexteram  Patris  sit  proprium  Christi. 

3 Seat.,  dist.  22,  quast.  3,  art.  4,  qiues>.  7. 

Ad  quartum  sic  proceditur.  1.  Videtur  quod  se- 
dere ad  dexteram  Patris  non  sit  proprium  Christi. 
Dicit  enim  Apostolus,  Ephes.,  2,  6,  quod  Deus 
conresuscilavit  nos  (1)  et  consedere  fecit  in  coelesti- 
bus in  Christo  Jesu.  Sed  resuscitari  non  est  pro- 
prium Christi.  Ergo  etiam  pari  ratione  nec  sedere 
ad  dexteram  Dei  in  excelsis. 

2.  Praeterea,  sicut  Augustinus  dicit  in  lib.  1 de 
Symbolo,  cap.  4,  ante  med.,  Christum  sedere  ad 
dexteram  Patris,  hoc  est  habitare  in  ejus  beatitu- 
dine. Sed  hoc  multis  aliis  convenit.  Ergo  videtur 
quod  sedere  ad  dexteram  Patris  non  sit  proprium 
Christi. 


(1)  In  Vulgata  deest  nos. 

3.  Praeterea,  ipse  dicit  Apoc.  3,21:  Qui  vice- 
rit, dabo  ei  sedere  mecum  in  throno  meo,  sicut  et 
ego  vici,  et  sedi  cum  Patre  meo  in  throno  ejus.  Sed 
per  hoc  sedet  Christus  ad  dexteram  Patris  quod 
sedet  in  throno  ejus.  Ergo  etiam  alii  qui  vincunt, 
sedent  ad  dexteram  Patris. 

4.  Praeterea,  Matth.  20,  23,  Dominus  dicit  : 
Sed'ere  ad  dexteram  meam,  vel  sinistram,  non  est 
meum  dare  vobis,  sed  quibus  paratum  est  a Patre 
meo.  Hoc  autem  frustra  diceretur,  nisi  esset  ali- 
quibus paratum.  Non  ergo  sedere  ad  dexteram 
convenit  soli  Christo. 

— Sed  contra  est  quod  dicitur  ad  Hebr.  1,13: 
Ad  quem  angelorum  dixit  aliquando  : Sede  a dex- 
tris meis,  id  est,  in  meis  bonis  potioribus,  vel  mihi 
secundum  divinitatem  aequalis  ? quasi  dicat,  ad 
nullum.  Sed  angeli  sunt  superiores  aliis  creaturis. 
Ergo  multo  magis  nulli  alii  convenit  sedere  ad 
dexteram  Patris  quam  Christo. 

Respondeo  dicendum  quod,  sicut  dictum  est, 
art.  1,2  et  3 praec.,  Christus  dicitur  sedere  ad 
dexteram  Patris,  in  quantum  secundum  naturam 
divinam  est  in  aequalitate  Patris,  secundum  autem 
humanam  naturam  in  excellenti  possessione  divi- 
norum bonorum  prae  caeteris  aliis  creaturis.  Utrum- 
que autem  soli  Christo  convenit.  Unde  nulli  alii 
nec  angelo,  nec  homini  convenit  sedere  ad 
dexteram  Patris,  nisi  soli  Christo. 

Ad  primum  ergo  dicendum  quod  quia  Christus 
est  caput  nostrum,  illud  quod  collatum  est  Chris- 
to, est  etiam  nobis  in  ipso  collatum.  Et  propter 
hoc  quia  ipse  jam  resuscitatus  est,  dicit  Apostolus 
quod  Deus  nos  quodammodo  ei  conresuscitavit, 
qui  tamen  in  nobis  ipsis  nondum  sumus  resuscitati, 
sed  resuscitandi,  secundum  illud  Rom.  8,11:  Qui 
suscitavit  Jesum  a mortuis,...  vivificabit  et  mortalia 
corpora  nostra  ( 1 ) / et  secundum  eumdem  modum 
loquendi  subdit  Apostolus  quod  consedere  nos  fe- 
cit in  coelestibus,  scilicet  in  hoc  ipso  quod  caput 
nostrum,  quod  est  Christus,  ibi  sedet. 

Ad  secundum  dicendum  quod  quia  dextera  est 
divina  beatitudo,  sedere  in  dextera  non  significat 
simpliciter  esse  in  beatitudine,  sed  habere  beatitu- 
dinem  cum  quadam  dominativa  potestate,  et  quasi 
propriam  et  naturalem  ; quod  soli  Christo  conve- 
nit ; nulli  autem  alii  creaturas.  Potest  tamen  dici 
quod  omnis  sanctus  qui  est  in  beatitudine,  est  ad 
dexteram  Dei  constitutus  : unde  et  dicitur  Matth. 
25,  33,  quod  statuet  oves  a dextris. 

Ad  tertium  dicendum  quod  per  thronum  signifi- 
catur judiciaria  potestas  quam  Chri-stus  habet  a 
Patre;  secundum  hoc  dicitur  sedere  in  throno  Pa- 
tris. Alii  autem  sancti  habent  eam  a Christo ; et 
secundum  hoc  dicuntur  in  throno  Christi  sedere, 
secundum  illud  Matth.  19,  28  : sedebitis  et  vos  su- 
per sedes  duodecim  judicantes  duodecim  Iribus  Is- 
rael. 

(1)  Vulgata  :...  vestra. 


Ad  quartum  dicendum  quod,  sicut  Chrysosto- 
mus  dicit  super  Matth.,  hom.  66,  inter  prine,  et 
med.,  locus  ille,  id  est,  consessus  dexterae,  invius 
est  omnibus  non  solum  hominibus,  sed  etiam  ange- 
lis; sicut  enim  preeeipuum  Unigeniti  ponit  Paulus  di- 
cens : Ad  quem  autem  angelorum  dixit  unquam  : 
Sede  a dextris  meis ) » Dominus  ergo  non  quasi 
existeniibus  quibusdam  qui  sessuri  sunt,  sed  condes- 
cendens interrogantium  supplicationi  (1)  respondit ; 
hoc  enim  unum  solum  qucerebanl  prae  aliis,  stare 
apud  ipsum.  — Potest  tamen  dici  quod  petebant 
filii  Zebedaei  excellentiam  habere  prae  aliis  in  par- 
ticipando judiciariam  potestatem  ejus ; unde  non 
petebant  quod  sederent  ad  dexteram  vel  sinistram 
Patris,  sed  ad  dexteram  vel  sinistram  Christi. 

QUAESTIO  LIX 

de  judiciaria  potestate  Christi.  — In  sex  arli- 
culos  divisa. 

Deinde  considerandum  est  de  judiciaria  potes- 
tate Christi ; et  circa  hoc  quaeruntur  sex  : i°  utrum 
judiciaria  potestas  sit  attribuenda  Christo;  20  utrum 
conveniat  sibi,  secundum  quod  est  homo;  30  utrum 
eam  fuerit  ex  meritis  adeptus ; 40  utrum  ejus  po- 
testas judiciaria  sit  universalis  respectu  omnium 
hominum  ; 50  utrum  praeter  judicium  quod  agit  in 
hoc  tempore,  sit  expectandum  aliud  universale  ju- 
dicium futurum  per  ipsum  ; 6°  utrum  ejus  judicia- 
ria potestas  etiam  ad  angelos  se  extendat. 

De  exeeutione  autem  finalis  judicii  convenien- 
tius agetur  cum  considerabimus  de  his  quae  per- 
tinent ad  finem  mundi  (in  Supplem.,  quaest.  88  et 
seq.),  nunc  autem  sufficit  ea  sola  tangere  quae  per- 
tinent ad  Christi  dignitatem. 

Articulus  primus 

Utrum  judiciaria  potestas  sit  specialiter  Christo  attribuenda. 

Ad  primum  sic  proceditur.  1.  Videtur  quod 
judiciaria  potestas  non  sit  specialiter  attribuenda 
Christo.  Judicium  enim  aliquorum  videtur  perti- 
nere ad  dominum  ; unde  dicitur  Rom.  14,  4 : Tu 
quis  es,  qui  judicas  alienum  servum  i Sed  esse  do- 
minum creaturarum,  est  commune  toti  Trinitati. 

Art.  i.  — Titulushujus  art.  intelligendus  est  de  Christo 
non  tantum  ut  homo  est,  sed  absolute  vel  ut  est  Deus; 
et  similiter  est  intelligendus  de  judiciaria  potestate  per- 
fectissima et  suprema.  Itaque  sensus  erit : An  Christo 
Filio  Dei,  suprema  judicandi  potestas  specialiter  conve- 
niat. Hunc  esse  sensum,  constat  ex  discursu  articuli.  — 
Omnia  symbola  quas  apud  Christianos  sunt  in  usu  profi- 
tentur quod  « Christus  venturus  est  judicare  vivos  et 
mortuos  ». 

S.  Script.  — Ps.  95,  1 j ; Matth.  16,  26  et  24,  30,  et  25,  21  ; 
Luc.  17,  24,  et  jo,  21  etc.  ; Joan.  5,  22  ; Act.  1,  11  et  10, 
42,  et  17,  31 ; Rom.  2,  16;  2 Corinth.  5,  10  ; 1 Thessal.  4, 
16  ; 2 Thessal.  1,752  Timot.  4,  1 ; Hebr.  9,  28 ; 1 Petr.  4, 
3;  Jud.  14;  Apoc.  1,  7 et  20,  12.  - 

(1)  AI.,  suspicationi,  sic  tamen  potiores  Mss.  et  editi 
passim. 


QU-EST.  UX.  DE  JUDICIARIA  POTESTATE  CHRISTI 


Non  ergo  specialiter  debet  attribui  Christo  judi- 
ciaria potestas. 

2.  Praeterea,  Danielis  7,  9,  dicitur  : Antiquus 
dierum  sedit ; et  postea  subditur  : Judicium  sedit , 
et  libri  aperti  sunt.  Sed  Antiquus  dierum  intelligi- 
tur  Pater,  quia,  ut  Hilarius  dicit,  lib.  2 de  Trin., 
circ.  prine.,  in  Patre  est  aeternitas.  Ergo  judiciaria 
potestas  magis  est  attribuenda  Patri  quam  Christo. 

3.  Praeterea,  ejusdem  videtur  esse  judicare  cu- 
jus est  arguere.  Sed  arguere  pertinet  ad  Spiritum 
Sanctum ; dicit  enim  Dominus,  Joan.  16,  8 : Cum 
autem  venerit  ille,  scilicet  Spiritus  Sanctus,  arguet 
mundum  de  peccato,  et  de  justitia,  et  de  judicio. 
Ergo  judiciaria  potestas  magis  debet  attribui  Spi- 
ritui Sancto  quam  Christo. 

— Sed  contra  est  quod  dicitur  Act.  10,  42,  de 
Christo  : Hic  (1)  est  qui  constitutus  esi  a Deo  judex 
vivorum  et  mortuorum. 

Respondeo  dicendum  quod  ad  judicium  facien- 
dum tria  requiruntur  : — Primo  quidem  potes- 
tas subditos  coercendi ; unde  dicitur  Eccli.  7,  6 : 
Noli  quaerere  fieri  judex,  nisi  valeas  virtute  irrum- 
pere iniquitates.  — Secundo  requiritur  rectitudinis 
zelus,  ut  scilicet  aliquis  non  ex  odio  vel  livore,  sed 
ex  amore  justitiae  judicium  proferat,  secundum 
illud  Proverb.  3,12:  Quem  enim  diligit  Dominus 
corripit,  et  quasi  pater  in  filio  complacet  sibi.  — 
Tertio  requiritur  sapientia,  secundum  quam  for- 
matur judicium  ; unde  dicitur  Eccli.  1 1,  1 : Judex 
sapiens  judicabit  populum  suum.  — Prima  autem 
duo  praeexiguntur  ad  judicium  ; sed  proprie  ter- 
tium est  secundum  quod  accipitur  forma  judicii, 
quia  ipsa  ratio  judicii,  est  lex  sapientiae  vel  verita- 
tis, secundum  quam  judicatur.  Et  quia  Filius  est  sa- 
pientia genita  et  veritas  a Patre  procedens,  et 
ipsum  perfecte  repraesentans,  ideo  proprie  judi- 
ciaria potestas  attribuitur  Filio  Dei.  Unde 
Augustinus  dicit  in  lib.  de  vera  Religione,  cap. 
31  : Haec  est  incommutabilis  illa  veritas,  quae  lex 
omnium  artium  recte  dicitur,  et  ars  omnipotentis  ar- 
tificis. Ut  autem  nos , et  omnes  animae  rationales  se- 
cundum veritatem  de  inferioribus  recte  judicamus, 
sic  de  nobis,  quando  eidem  cohaeremus,  sola  ipsa 
veritas  judicat ; de  ipsa  vero  nec  Paler  ; non  enim 
minor  est  quam  ipse.  Et  ideo  quae  Paler  judicat , 
per  ipsam  judicat.  Et  postea  concludit  : Paler 
ergo  non  judicat  quemquam , sed  omne  judicium  de- 
di/ Filio. 

Ad  primum  ergo  dicendum  quod  ex  illa  ratione 
probatur  quod  judiciaria  potestas  sit  communis 
toti  Trinitati,  quod  verum  est ; sed  tamen  per 
quamdam  appropriationem  judiciaria  potestas  at- 
tribuitur Filio,  ut  dictum  est  in  coap. 

Ad  secundum  dicendum  quod,  sicut  Augustinus 
dicit  in  6 de  Trinit.,  cap.  10,  circ.  prine.,  Patri 
attribuitur  aeternitas  propter  commendationem 


(1)  Vulgata  : Ipse. 

principii  quod  importatur  in  ratione  aeternitatis. 
Ibidem  etiam  Augustinus  dicit  quod  Filius  est  ars 
Patris.  Sic  igitur  auctoritas  judicandi  attribuitur 
Patri,  in  quantum  est  principium  Filii,  sed  ipsa  ra- 
tio judicii  attribuitur  Filio,  qui  est  ars  et  sapientia 
Patris,  ut  scilicet  sicut  Pater  facit  omnia  per 
Filium,  in  quantum  est  ars  ejus,  ita  etiam  ju- 
dicet omnia  per  Filium,  in  quantum  est  sapien- 
tia et  veritas  ejus.  Et  hoc  significatur  in  Da- 
niele,  ubi  primo  dicitur  quod  Antiquus  dierum  se- 
dit; et  postea  subditur  quod  Filius  hominis  perve- 
nit usque  ad  Antiquum  dierum,  et  dedit  ei  potesta- 
tem, et  honorem,  et  regnum;  per  quod  datur  intel- 
ligi  quod  auctoritas  judicandi  est  apud  Patrem,  a 
quo  Filius  accepit  potestatem  judicandi. 

Ad  tertium  dicendum  quod,  sicut  Augustinus 
dicit  super  Joan.,  tract.  95,  inter  prine,  et  med., 
ita  dixit  Christus  quod  Spiritus  Sanctus  arguet 
mundum  de  peccato,  ianquam  diceret : Ille  diffun- 
det in  cordibus  vestris  charitatem;  sic  enim  timore 
depulso,  arguendi  habebitis  libertatem.  Sic  ergo 
Spiritui  Sancto  attribuitur  judicium,  non  quantum 
ad  judicii  rationem,  sed  quantum  ad  effectum  ju- 
dicandi quem  homines  habent. 

Articulus  11 

Utrum  judiciaria  potestas  conveniat  Christo,  secundum 
quod  est  homo. 

Ad  secundum  sic  proceditur.  1.  Videtur  quod 
judiciaria  potestas  non  conveniat  Christo,  secun- 
dum quod  est  homo.  Dicit  enim  Augustinus  in  lib. 
de  vera  Religione  (implic.  cap.  31),  quod  judicium 
attribuitur  Filio,  in  quantum  est  ipsa  lex  prima?  ve- 
ritatis. Sed  hoc  pertinet  ad  Christum,  secundum 
quod  est  Deus.  Ergo  judiciaria  potestas  non  con- 
venit Christo,  secundum  quod  est  homo,  sed  se- 
cundum quod  est  Deus. 

2.  Praeterea,  ad  judiciariam  potestatem  pertinet 
praemiare  bene  agentes,  sicut  et  punire  malos. 
Sed  praemium  bonorum  operum  est  beatitudo  aeter- 
na, quae  non  datur  nisi  a Deo  ; dicit  enim  Augus- 
tinus super  Joar.n.,  tract.  23,  inter  prine,  et  med., 
quod  participatione  Dei  fit  anima  beata,  non  autem 
participatione  anima;  sanclce.  Ergo  videtur  quod 
judiciaria  potestas  non  conveniat  Christo,  secun- 
dum quod  est  homo,  sed  secundum  quod  est 
Deus. 

3.  Praeterea,  ad  judiciariam  Christi  potestatem 
pertinet  judicare  occulta  cordium,  secundum  illud 
1 ad  Corinth.  4,  3 : Nolite  Ante  tempus  judicare, 
quoad  usque  veniat  Dominus,  qui  et  illuminabit  abs- 
condita tenebrarum , et  manifestabit  consilia  cordium. 


Art.  2.  — Quoniam  in  procedenti  articulo,  exposuit  D. 
Thomas  quomodo  Christo,  ut  Deo,  conven  at  potestas 
judicandi,  consequenter  hic  explicat  quomodo  conveniat 
illi,  ut  homini,  hoc  est  in  humanitate,  etprsesertim  intendit 
exponere  textum  Joannis  in  Sed  contra. 

Sed  hoc  pertinet  ad  solam  virtutem  divinam,  se- 
cundum illud  Jerem.  17,  8 : Pravum  est  cor  homi- 
nis (1)  el  inscrutabile:  quis  cognoscet  illudi  ego 
Dominus  scrutans  corda , et  probans  renes,  el  qui  do 
unicuique  juxta  viam  suam.  Ergo  judiciaria  potes- 
tas non  convenit  Christo,  secundum  quod  est  ho- 
mo, sed  secundum  quod  est  Deus. 

— Sed  contra  est  quod  dicitur  Joan.  5,  27  : 
Potestatem  dedit  ei  judicium  facere , quia  Filius 
hominis  est. 

Respondeo  dicendum  quod  Chrysostomus  su- 
per Joan.,  hom.  38,  parum  ante  med.,  sentire 
videtur  quod  judiciaria  potestas  non  conveniat 
Christo,  secundum  quod  est  homo,  sed  solum  se- 
cundum quod  est  Deus.  Unde  auctoritatem  Joan- 
nis  inductam  sic  exponit : Potestatem  dedit  ei  ju- 
dicium facere  ; et  postea  subditur  : Quia  Filius 
hominis  est,  nolite  mirari  hoc  : non  enim  propterea 
suscepit  judicium , quoniam  homo  est,  sed  quia  inef- 
fabilis Dei  Filius  est , propterea  judex  est.  Quia  ve- 
ro ea  quae  dicebantur  erant  major  a quam  secundum 
hominem,  ideo  hanc  opinionem  solvens  dixit  : Ne 
miremini,  quia  Filius  hominis  esi  ; etenim  ipse  est 
etiam  Filius  Dei.  Quod  quidem  probat  per  resur- 
rectionis effectum  ; unde  subdit:  Quia  venit  hora  in 
qua  omnes  qui  in  monumentis  sunt  audient  vocem  Fi- 
lii Dei.  Sciendum  tamen  quod  quamvis  apud  Deum 
remaneat  primaeva  auctoritas  judicandi,  hominibus 
tamen  committitur  a Deo  judiciaria  potestas  res- 
pectu eorum  qui  eorum  jurisdictioni  subjiciuntur. 
Unde  dicitur  Deuter.  1,  16  : Quod  justum  est  ju- 
dicate ; et  postea  subditur  : Quia  Dei  est  judicium , 
cujus  scilicet  auctoritate  vos  judicatis.  Dictum 
est  autem  supra  (quaest.  8,  art.  1 et  3)  quod 
Christus  etiam  in  natura  humana  est  caput  totius 
Ecclesiae,  et  quod  sub  pedibus  ejus  Deus  omnia 
subjecit.  Unde  ad  eum  pertinet,  etiam  secundum 
naturam  humanam,  habere  judiciariam  potestatem. 
Propter  quod  Augustinus,  tract.  19,  in  Joan., 
a med.,  auctoritatem  praedictam  Evangelii  sic  di- 
cit esse  intelligendam  : Potestatem  dedit  ei  judi- 
cium facere,  quia  Filius  hominis  est,  non  quidem 
propter  conditionem  naturae,  quia  sic  omnes  homi- 
nes hujusmodi  potestatem  haberent,  ut  Ch rysostom  us 
objicit,  loc.  sup.  cit.  ; sed  hoc  pertinet  ad  gratiam 
capitis,  quam  Christus  in  humana  natura  accepit. 
Competit  autem  Christo  hoc  modo  secundum 
humanam  naturam  judiciaria  potestas  propter 
tria  : — Primo  quidem  propter  convenientiam  et 
affinitatem  ipsius  ad  homines  ; sicut  enim  Deus  per 
causas  medias,  tanquam  propinquiores  effectibus, 
operatur,  ita  judicat  per  hominem  Christum  ho- 
mines, ut  sit  suavius  judicium  hominibus.  Unde 
Apostolus  dicit  Hebr.  4,  15  : Non  habemus  pon- 
tificem, qui  non  possit  compati  infirmitatibus  nos- 
tris, lentatum  per  omnia  pro  similitudine  absque  pec- 


cato. Adeamus  ergo  cum  fiducia  ad  thronum  gra- 
tiae ejus  (1).  — Secundo  quia  in  finali  judicio,  ut 
Augustinus  dicit  super  Joan.,  tract.  23,  ante  med., 
erit  resurrectio  corporum  mortuorum,  quae  susci- 
tabit Deus  per  Filium  hominis  ; sicut  pereumdem 
Christum  suscitat  animas,  in  quantum  est  Filius 
Dei.  — Tertio  quia,  ut  Augustinus  dicit  in  lib.  de 
Verbis  Domini,  serm.  ult. , cap.  7,  a med.,  rectum 
erat  ut  judicandi  viderent  judicem.  Judicandi  au- 
tem erant  boni  et  mali.  Restabat  ergo  ut  in  judicio 
forma  servi  el  bonis  et  malis  ostenderetur,  forma 
Dei  solis  bonis  servaretur. 

Ad  primum  ergo  dicendum  quod  judicium  per- 
tinet ad  veritatem  sicut  ad  regulam  judicii ; sed  ad 
hominem,  qui  est  veritate  imbutus,  pertinet,  se- 
cundum quod  est  unum  quodammodo  cum  ipsa  ve- 
ritate, quasi  quaedam  lex  et  quaedam  justitia  ani- 
mata. Unde  et  ibidem  Augustinus  introducit  quod 
dicitur  1 Cor.  2,  U : Spiritualis  judicat  omnia. 
Anima  autem  Christi  prae  caeteris  creaturis  magis 
fuit  unita  veritati,  et  magis  ea  repleta,  secundum 
illud  Joan.  1,  14  : Videmus  eum  plenum  gratiae  et 
veritatis.  Et  secundum  hoc  ad  animam  Christi 
maxime  pertinet  omnia  judicare. 

Ad  secundum  dicendum  quod  solius  Dei  est  sui 
participatione  animas  beatas  facere  ; sed  adducere 
homines  ad  beatitudinem  convenit  Christo, in  quan- 
tum est  caput  et  auctor  salutis  eorum,  secundum 
illud  Heb.  2,  10  : Qui  multos  filios  ingloriam  ad- 
duxerat, auctorem  salutis  eorum  per  passionem  con- 
summare. 

Ad  tertium  dicendum  quod  cognoscere  occulta 
cordium,  et  dijudicare  per  se  quidem  pertinet  ad 
solum  Deum  ; sed  ex  refluentia  divinitatis  ad  ani- 
mam Christi,  convenit  etiam  ei  cognoscere  et  ju- 
dicare occulta  cordium,  ut  supra  dictum  est,  cum 
de  scientia  Christi  ageretur,  quaest.  10,  art.  2. 
Et  ideo  dicitur  Rom.  2,  16  : In  die  cum  judicabit 
Deus  occulta  hominum...,  per  Jcsum  Christum. 


Articulus  iii 

Utrum  Christus  ex  ineritis  adeptus  fuerit  judica- 
riam  potestatem. 

4 Sent.,  dist.  S,  quaest.  1,  art.  1 ; et  4 Coiit.,  cap.  9;, 
prine.;  e!  Opusc.  2,  cap.  249. 

Ad  tertium  sic  proceditur.  1.  Videtur  quod 
Christus  non  ex  meritis  fuerit  adeptus  judiciariam 
potestatem.  Judiciaria  enim  potestas  consequitur 


Art.  ?.  — Quamquam  D.  Thomas  tantum  proponat 
quaestionem  de  raerito,  tamen  ex  occasione  explicat  omnes 
rationes,  quae  fuerunt  in  Christo,  ob  quas  data  est  illi  ju- 
diciaria potestas. 

(1)  ln  Vulgata  deest  ejus. 


(1)  Vulgata,  cor  omnium. 

regiam  dignitatem,  secundum  illud  Proverb.  20, 

8 : Rex  qui  sedel  in  solio  judici: , dissipat  omne 
malum  intuilu  suo.  Sed  regiam  dignitatem  Chris- 
tus obtinuit  absque  meritis  ; competit  enim  ei  ex 
hoc  ipso  quod  est  unigenitus  Dei  : dicitur  enim 
Luc.  1,  52  : Dabit  ei  Dominus  Deus  sedem  David 
patris  ejus  et  regnabit  in  domo  Jacob  in  cclernum. 
Ergo  Christus  judiciariam  potestatem  non  obtinuit 
ex  meritis. 

2.  Praeterea,  sicut  dictum  est,  art.  praec.,  judi- 
ciaria potestas  competit  Christo,  in  quantum  est 
caput  nostrum.  Sed  gratia  capitis  non  competit 
Christo  ex  meritis,  sed  consequitur  personalem 
unionem  divinae  et  humanae  naturae,  secundum  il- 
lud Joan.  1,  14  : Vidimus  gloriam  ejus,  quasi  uni- 
geniti a Patre,  plenum  gratia;  et  veritatis  ; et  de 
plenitudine  ejus  nos  omnes  accepimus  ; quod  per- 
tinet ad  rationem  capitis.  Ergo  videtur  quod 
Christus  non  habuerit  ex  meritis  judiciariam  po- 
testatem. 

3.  Praeterea,  Apostolus  dicit  1 ad  Corinth.  2, 
15  : Spiritualis  judicat  omnia.  Sed  homo  efficitur 
spiritualis  per  gratiam,  quae  non  est  ex  meritis  ; 
alioquin  jam  non  esset  gratia,  ut  dicitur  Rom.  ii, 
6.  Ergo  videtur  quod  judiciaria  potestas  non  con- 
veniat nec  Christo,  nec  aliis  ex  meritis,  sed  ex 
sola  gratia. 

— Sed  contra  est  quod  dicitur  Job  36,  17  : 
Causa  tua  quasi  impii  judicata  est  ; causam  judi- 
ciumque recipies  , et  Augustinus  dicit  in  lib.  de 
Verbis  Domini,  serm.  ult. , cap.  7,  circ.  med.  : 
Sedebit  judex , qui  stetit  sub  judice  ; damnabit  ve- 
ros (1)  reos,  qui  falso  factus  est  reus. 

Respondeo  dicendum  quod  nihil  prohibet 
unum  et  idem  deberi  alicui  ex  causis  diver- 
sis; sicut  gloria  corporis  resurgentis  debita  fuit 
Christo  non  solum  propter  congruentiam  divini- 
tatis, et  propter  gloriam  animae,  sed  etiam  ex  me- 
rito humilitatis  passionis.  Et  similiter  dicendum 
est  quod  judiciaria  potestas  homini  Christo  com- 
petit et  propter  divinam  personam,  et  propter  ca- 
pitis dignitatem,  et  propter  plenitudinem  gratiae 
habitualis;  et  tamen  etiam  ex  merito  eam  obti- 
nuit, ut  scilicet  secundum  Dei  justitiam  judex 
esset  qui  pro  Dei  justitia  pugnavit,  et  vicit, 
et  injuste  judicatus  est.  Unde  ipse  dicit  Apoc. 
3,21:  Ego  vici,  et  sedi  in  throno' Patris  mei.  In 
throno  autem  intelligitur  judiciaria  potestas,  se- 
cundum illud  Psal.  9,  5 : Sedisti  super  thronum, 
qui  judicas  justitiam. 

Ad  primum  ergo  dicendum  quod  ratio  illa  proce- 
dit de  judiciaria  potestate,  secundum  quod  debetur 
Christo  ex  ipsa  unione  ad  Verbum  Dei. 

Ad  secundum  dicendum  quod  ratio  illa  proce- 
dit ex  parte  gratiae  capitis. 

Ad  tertium  dicendum  quod  ratio  illa  procedit 

ex  parte  gratiae  habitualis,  quae  est  perfectiva  ani- 
mae Christi.  Per  hoc  tamen  quod  his  modis  debe- 
tur Christo  judiciaria  potestas,  non  excluditur 
quin  debeatur  ei  ex  merito. 

Articulus  iv 

Utrum  Christo  conveniat  judiciaria  potestas  quantum  ad 
omnes  res  humanas. 

Quoti,  io,  art.  2,  corp. 

Ad  quartum  sic  proceditur.  1.  Videtur  quod  ad 
Christum  non  pertineat  judiciaria  potestas  quan- 
tum ad  omnes  res  humanas.  Ut  enim  legitur  Luc. 
12,  13,  cum  quidam  de  turba  Christo  diceret: 
Dic  fratri  meo  ut  dividat  mecum  hereditatem,  ille 
respondit  : Homo,  quis  me  constituit  judicem  aut 
divisorem  super  vos  l Non  ergo  habet  judicium  su- 
per omnes  res  humanas. 

2.  Praeterea,  nullus  habet  judicium  nisi  super 
ea  quae  sunt  sibi  subjecta.  Sed  Christo  nondum 
videmus  omnia  esse  subjecta,  ut  dicitur  Hebr.  2. 
Ergo  videtur  quod  Christus  non  habeat  super 
omnes  res  humanas  judicium. 

3.  Praeterea,  Augustinus  dicit  20  de  Civit.  Dei, 
cap.  2,  circ.  med.,  quod  ad  judicium  divinum  per- 
linet hoc  quod  interdum  boni  affliguntur  in  hoc 
mundo,  et  interdum  prosperantur,  et  similiter  mali. 
Sed  hoc  fuit  etiam  ante  Christi  incarnationem. 
Ergo  non  omnia  judicia  Dei  circa  res  humana 
pertinent  ad  judiciariam  potestatem  Christi. 

— Sed  contra  est  quod  dicitur  Joan.  5,  22  : 
Pater  omne  judicium  dedit  Filio. 

Respondeo  dicendum  quod  si  de  Christo 
loquamur  secundum  divinam  naturam,  mani- 
festum est  quod  omne  judicium  Patris  pertinet  ad 
Filium  ; sicut  enim  Pater  facit  omnia  Verbo  suo, 
ita  et  omnia  judicat  Verbo  suo.  Si  vero  loqua- 
mur de  Christo  secundum  naturam  humanam, 
sic  etiam  manifestum  est  quod  omnes  res  hu- 
manae subduntur  ejus  judicio.  — Et  hoc  ma- 
nifestum est  primo  quidem,  si  consideremus  habi- 
tudinem animae  Christi  ad  Verbum  Dei ; si  enim 
spiritualis  judicat  omnia,  ut  dicitur  1 ad  Corinth. 
2,  U,  in  quantum  mens  ejus  Verbo  Dei  inhaeret, 
multo  magis  anima  Christi,  quae  est  plena  veri- 
tate Verbi  Dei,  super  omnia  judicium  habet.  — 
Secundo  apparet  idem  ex  merito  mortis  ejus  : 
quia,  ut  dicitur  Rom.  14,  9,  in  hoc  Christus  mor- 
tuus est  et  resurrexit,  ut  vivorum  et  mortuorum  do- 
minetur  Et  ideo  super  omnes  habet  judicium  ; 
propter  quod  et  Apostolus  ibi  subdit  quod  omnes 
stabimus  ante  tribunal  Christi  ; et  Dan.  7,  14,  di- 
citur quod  dedit  ei  potestatem,  et  honorem,  et  re- 
gnum; et  omnes  populi,  tribus  et  linguce  servient  ei. 
— Tertio  apparet  et  idem  ex  comparatione  rerum 
humanarum  ad  finem  humanae  salutis.  Cuicumque 


(1)  Ita  cum  Mss.  Nicolaius.  — AI,  vere,  item  vero. 

enim  committitur  principale,  committitur  et  ac- 
cessorium. Omnes  autem  res  humanae  ordinantur 
in  finem  beatitudinis,  quae  est  salus  aeterna,  ad 
quam  homines  admittuntur,  vel  a qua  etiam  re- 
pelluntur judicio  Christi,  ut  patet  Matth.  25.  Et 
ideo  manifestum  est  quod  ad  judiciariam  potesta- 
tem Christi  pertinent  omnes  res  humanae. 

Ad  primum  ergo  dicendum  quod,  sicut  dictum 
estart.  praec.,  arg.  1,  judiciaria  potestas  conse- 
quitur regiam  dignitatem.  Christus  autem,  quam- 
vis esset  rex  constitutus  a Deo,  non  tamen  in  ter- 
ris vivens  terrenum  regnum  temporaliter  admi- 
nistrare voluit ; unde  ipse  dicit  Joan.  18,  36  : Re- 
gnum meum  non  est  de  hoc  mundo.  Similiter  etiam 
judiciariam  potestatem  exercere  noluit  super  res 
temporales,  qui  venerat  homines  ad  divina  trans- 
ferre. Unde  Ambrosius,  in  hunc  loc.  Lucae,  ibi- 
dem dicit  : Bene  terrena  declinat , qui  propter  di- 
vina descenderat  ; nec  judex  dignatur  esse  lilium, 
et  arbiter  facultatum,  vivorum  habens,  morluorum- 
que  judicium,  arbitriumque  meritorum. 

Ad  secundum  dicendum  quod  Christo  sunt  om- 
nia subjecta  quantum  ad  potestatem  quam  a Pa- 
tre super  omnia  accepit,  secundum  illud  Matth. 
ult. , 18  : Data  est  mihi  omnis  potestas  in  coelo  et 
in  terra;  nondum  tamen  sunt  omnia  ei  subjecta 
quantum  ad  exeeutionem  suae  potestatis  : quod 
quidem  erit  in  futuro,  quando  de  omnibus  volun- 
tatem suam  adimplebit,  quosdam  quidem  salvando, 
quosdam,  autem  puniendo. 

Ad  tertium  dicendum  quod  ante  incarnationem 
hujusmodi  judicia  exercebantur  per  Christum,  in 
quantum  Dei  Verbum  est  : cujus  potestatis  facta 
est  particeps  per  incarnationem  anima  ei  perso- 
naliter unita. 

Articulus  v 

Utrum  post  judicium  quod  agitur  in  prasenti  tempore, 
restet  aliud  judicium. 

4 Seni.  dist.  47,  quasi . 1 , art.  1,  quastinne.  1;  et  4 
Coni.,  cap.  <)1  ; et  Opusc.  2,  cap.  249  ; et  Opusc.  10, 
cap.  27  ; et  lsa.  70,  kd.  7,  prine. 

Ad  quintum  sic  proceditur.  1.  Videtur  quod 
post  judicium  quod  in  praesenti  tempore  agitur, 
non  restet  aliud  judicium  generale.  Post  ultimam 
enim  retributionem  praemiorum  et  poenarum 
frustra  adhibetur  judicium.  Sed  in  hoc  praesenti 
tempore  fit  retributio  praemiorum  et  poenarum  : 
dixit  enim  Dominus  latroni  in  cruce,  Lucae  23, 
43  : Hodie  mecum  eris  in  paradiso ; et  Luc.  16 
22,  dicitur  quod  mortuus  est  dives,  et  sepullus  est 
in  inferno.  Ergo  frustra  expectatur  finale  judicium. 

2.  Praeterea,  Nahum  1,  9,  dicitur  secundum 
aliam  litteram  (septuaginta  Interpr.)  : Non  judi- 
cabit Deus  bis  in  idtpsum  (1).  Sed  in  hoc  tempore 
Dei  judicium  exercetur  et  quantum  ad  temporalia, 

(1)  Vulgata  : Non  consurget  duplex  tribulatio. 


et  quantum  ad  spiritualia.  Ergo  videtur  quod  non 
sit  expectandum  aliud  finale  judicium. 

3.  Praeterea,  praemium  et  poena  respondent 
merito  et  demerito.  Sed  meritum  et  demeritum 
non  pertinent  ad  corpus,  nisi  in  quantum  est  ani- 
mae instrumentum.  Ergo  nec  praemium,  seu  poena 
debetur  corpori,  nisi  propter  animam.  Non  ergo 
requiritur  aliud  judicium  in  fine,  ad  hoc  quod 
homo  praemietur  aut  puniatur  in  corpore  prae- 
ter illud  quo  nunc  praemiantur  animae. 

— Sed  contra  est  quod  dicitur  Joan.  12,  48: 
Sermo  quem  locutus  sum,  ille  judicabit  eum  in  no- 
vissimo die.  Erit  ergo  quoddam  judicium  in  no- 
vissimo die,  praeter  judicium  quod  nunc  agitur. 

JDespondeo  dicendum  quod  judicium  de  aliqua  re 
v mutabili  perfecte  dari  non  potest  ante  ejus  con- 
summationem ; sicut  judicium  de  aliqua  actione, 
qualis  sit,  perfecte  dari  non  potest  antequam  sit 
consummata  et  in  se  et  in  suis  effectibus  : quia 
multae  actiones  videntur  esse  utiles,  quae  ex  effec- 
tibus demonstrantur  nocivae ; et  similiter  de  ho- 
mine aliquo  judicium  perfecte  dari  non  po- 
test, quoad  ejus  vita  terminetur,  eo  quod 
multipliciter  potest  mutari  de  bono  in  malum,  aut 
e converso,  vel  de  bono  in  melius,  aut  de  malo  in 
pejus.  Unde  Apostolus  dicit  Hebr.  9,  27,  quod 
hominibus  statutum  est  semel  mori;  post  hoc  autem 
judicium.  Sciendum  tamen  quod  licet  per  mor- 
tem vita  hominis  temporalis  terminetur  se- 
cundum se,  remanet  tamen  ex  futuris  secun- 
dum quid  dependens.  — Uno  quidem  modo, 
secundum  quod  adhuc  vivit  in  memoriis  hominum, 
in  quibus  quandoque  contra  veritatem  remanet 
bonae  famae  vel  malae.  — Alio  modo  in  filiis,  qui 
sunt  quasi  aliquid  patris,  secundum  illud  Eccli. 
30,  4 : Mortuus  est  paler  ejus,  et  quasi  non  est 
mortuus,  similem  enim  reliquit  sibi  post  se;  et  ta- 
men multorum  bonorum  sunt  mali  filii,  et  e con- 
trario. — Tertio  modo  quantum  ad  effectum  suo- 
rum operum  ; sicut  et  deceptione  Arii  et  aliorum 
seductorum  pullulat  infidelitas  usque  ad  finem 
mundi  ; et  usque  tunc  proficit  fides  ex  praedicatio- 
ne apostolorum.  — Quarto  modo  quantum  ad 
corpus,  quod  quandoque  honorifice  traditur  se- 
pulturae, quandoque  vero  relinquitur  insepultum, 
et  tandem  incineratum  omnino  resolvitur.  — Quin- 
to modo  quantum  ad  ea  in  quibus  homo  suum 
affectum  defixit,  puta  in  quibuscumque  temporali- 
bus rebus,  quarum  quaedam  citius  finiuntur,  quae- 
dam diutius  durant.  Omnia  autem  haec  subdun- 
tur existimationi  judicii  divini.  Et  ideo  de  his  om- 
nibus perfectum  et  manifestum  judicium  haberi 
non  potest,  quamdiu  hujus  temporis  cursus  du- 
rat. Et  propter  hoc  oportet  esse  finale  judi- 
cium in  novissimo  die,  in  quo  perfecte  id 
quod  ad  unumquemque  hominem  pertinet 
quocumque  modo  perfecte  et  manifeste  ju- 
dicetur. 

Ad  primum  ergo  dicendum  quod  opinio  quorum- 
dam fuit  quod  animae  sanctorum  non  praemientur 
in  coelo,  nec  animae  damnatorum  puniantur  in  in- 
ferno usque  ad  diem  judicii  ; quod  quidem  appa- 
ret esse  falsum  ex  hoc  quod  Apostolus  2 ad  Co- 
rinth.  5,  8,  dicit  : Audemus , et  bonam  voluntatem 
habemus  magis  peregrinari  a corpore , et  praesentes 
esse  ad  Dominum  ; quod  est  jam  non  ambulare 
per  fidem,  sed  per  speciem , ut  patet  ex  his  quae 
subsequuntur.  Hoc  autem  est  videre  Deum  per 
essentiam,  in  quo  consistit  vita  aeterna,  ut  patet 
Joan.  17.  Unde  manifestum  est  animas  a corpo- 
ribus separatas  esse  in  vita  aeterna.  Et  ideo  dicen- 
dum est  quod  post  mortem,  quantum  ad  ea  quae 
sunt  animae,  homo  sortitur  quemdam  immutabilem 
statum  ; et  ideo  quantum  ad  praemium  animae  non 
oportet  ulterius  differri  judicium.  Sed  quia  quae- 
dam alia  sunt  ad  hominem  pertinentia,  quae  toto 
temporis  cursu  aguntur,  quae  non  sunt  aliena  a 
divino  judicio,  oportet  iterum  in  fine  temporis  om- 
nia haec  in  judicium  adduci.  Licet  enim  homo  se- 
cundum haec  non  mereatur  neque  demereatur,  ta- 
meo  pertinent  ad  aliquod  ejus  praemium  vel  poe- 
nam. Unde  oportet  haec  omnia  aestimari  in  finali 
judicio. 

Ad  secundum  dicendum  quod  Deus  non  judica- 
bit bis  in  idipsum,  id  est,  secundum  idem  ; sed  se- 
cundum diversa  non  est  inconveniens  Deum  bis 
judicare. 

Ad  tertium  dicendum  quod  licet  praemium  vel  j 
poena  corporis  dependeat  ex  praemio  vel  poena 
animae,  tamen  quia  anima  non  est  mutabilis  nisi 
per  accidens,  propter  corpus,  statim  separata  a 
corpore  habet  statum  immutabilem,  et  accipit 
suum  judicium.  Sed  corpus  remanet  mutabilitati 
subjectum  usque  ad  fi.iem  temporis  : et  ideo  opor- 
tet quod  tunc  recipiat  suum  praemium  vel  poenam  in 
finali  judicio. 

Articulus  vi 

Utrum  judiciaria  potestas  Christi  se  extendat  ad  angelos. 

Ad  sextum  sic  proceditur.  1.  Videtur  quod  potes- 
tas Christi  judiciaria  non  se  extendat  ad  angelos. 
Angeli  enim  tam  boni  quam  mali  judicati  sunt  a 
principio  mundi , quando  quibusdam  cadentibus 
per  peccatum,  alii  sunt  in  beatitudinem  confirmati. 
Sed  illi  qui  judicati  sunt,  non  indigent  iterum  judi- 
cari. Ergo  potestas  judiciaria  Christi  non  se  exten- 
dit ad  angelos. 

2.  Praeterea,  non  est  ejusdem  judicare  et  judi- 
cari. Sed  angeli  venient  cum  Christo  judicaturi,  se- 
cundum illud  Matth.  20,  51:  Cum  venerit  Filius  ho- 
minis in  majestate  sua , et  omnes  angeli  cum  eo. 
Ergo  videtur  quod  angeli  non  sint  judicandi  a 
Christo. 

3.  Praeterea,  angeli  sunt  superiores  aliis  creatu- 
ris. Si  ergo  Christus  est  judex  non  solum  homi- 

num,  sed  etiam  angelorum,  pari  ratione  erit  judex 
omnium  creaturarum  ; quod  videtur  esse  falsum, 
cum  hoc  sit  proprium  providentiae  Dei  : unde  di- 
citur Job.  34,  13  : Quem  constituit  alium  super  ter- 
ram, aut  quem  posuit  super  orbem  quem  fabricatus 
est  ) Non  ergo  Christus  est  judex  angelorum. 

— Sed  contra  est  quod  Apostolus  dicit  1 Co- 
rinth.  6,  ? : An  nescitis  quoniam  angelos  judicabi- 
mus i Sed  sancti  non  judicabunt  nisi  auctoritate 
Christi.  Ergo  multo  magis  Christus  habet  judicia- 
riam potestatem  super  angelos. 

■Despondeo  dicendum  quod  angeli  subsunt  ju- 
Miciariae  potestati  Christi,  non  solum  quan- 
tum ad  divinam  naturam,  prout  Verbum  Dei, 
sed  etiam  ratione  humanae  naturae.  Quod  pa- 
tet ex  tribus:  — Primo  quidem  ex  propinquitate 
naturae  assumptae  ad  Deum  ; quia,  ut  dicitur 
Hebr.  2,  16  nusquam  angelos  apprehendit,  sed  se- 
men Abrahce  apprehendit.  Et  ideo  anima  Christi 
magis  est  repleta  virtute  Verbi  Dei,  quam  aliquis 
angelorum  : unde  et  angelos  illuminat,  sicut  Dio- 
nysius dicit  cap.  7 coelest.  Hierarch.,  a med.,  un- 
de etde  eis  habet  judicare.  — Secundo  quiaperhu- 
militatem  passionis  humana  naturain  Christo  meruit 
exaltari  super  angelos;  ita  ut,  sicut  dicitur  Philipp. 
2,  10 , innomine  Jesu  omne  genu  flectatur , coelestium, 
terrestrium  et  infernorum.  Et  ideo  Christus  habet 
judiciariam  potestatem  etiam  super  omnes  angelos 
et  bonos  et  malos;  in  cujus  signum  dicitur  Apoc. 
7,11,  quod  omnes  angeli  stabant  in  circuitu  throni. 
— Tertio  ratione  eorum  quae  circa  homines  ope- 
rantur, quorum  Christus  speciali  quodam  modo  est 
caput.  Unde  dicitur  Hebr.  1,  14  : Omnes  sunt  ad- 
ministratorii spiritus,  in  ministerium  missi  propter 
eos  qui  hereditatem  capiunt  salutis.  Subsunt  autem 
judicio  Christi  uno  quidem  modo  quantum  ad 
dispensationem  eorum  quae  per  ipsos  aguntur  ; quae 
quidem  dispensatio  fit  etiam  per  hominem  Chris- 
tum, cui  angeli  ministrabant,  ut  dicitur  Matth.,  4, 
et  a quo  daemones  petebant  ut  in  porcos  mitteren- 
tur, ut  dicitur  Matth.  8.  — Secundo  quantum  ad 
alia  accidentalia  praemia  bonorum  angelorum, 
quae  sunt  gaudia  quae  habent  de  salute  hominum, 
secundum  illud  Luc.  13,  10  : Gaudium  erit  coram 
angelis  Dei  super  uno  peccatore  poenitentiam  agen- 
te; et  etiam  quantum  ad  poenas  accidentales  dae- 
monum, quibus  torquentur  vel  hic,  vel  recludun- 
tur in  inferno  ; et  hoc  etiam  pertinet  ad  hominem 
Christum.  Unde  Mare.,  1,24  dicitur  quod  daemon 
clamavit  : Quid  nobis  et  libi,  Jesu  Nazarene  2 
venisti  ante  tempus  (1)  perdere  nos  ) — Tertio 
quantum  ad  praemium  essentiale  bonorum  angelo- 
rum, quod  est  beatitudo  aeterna,  et  quantum  ad 
poenam  essentialem  angelorum  malorum  quae  est 
damnatio  aeterna.  Sed  hoc  factum  est  per  Chris- 
tum, in  quantum  est  Verbum  Dei,  a principio 
mundi. 


(1)  In  Vulgata  deest  ante  tempus. 

Ad  primum  ergo  dicendum  quod  ratio  illa  pro- 
cedit de  judicio  quantum  ad  praemium  essentiale 
et  poenam  principalem. 

Ad  secundum  dicendum  quod,  sicut  dicit  Au- 
gustinus in  lib.  de  vera  Relig.,  cap.  31,  ad  med., 
licet  spiritualis  judicet  omnia,  tamen  judicatur  ab 
ipsa  veritate.  Et  ideo  licet  angeli  ex  eo  quod  sunt 
spirituales  judicent,  judicantur  tamen  a Christo, 
in  quantum  est  veritas. 

Ad  tertium  dicendum  quod  Christus  habet  judi- 
cium non  solum  super  angelos,  sed  etiam  super 
administrationem  totius  creaturae.  Si  enim,  ut  Au- 
gustinus dicit  in  3 de  Trinit.,  cap.  4,  inferiora 
quodam  ordine  reguntur  a Deo  per  superiora,  opor- 
tet dicere  quod  omnia  reguntur  per  animam  Chris- 
ti, quae  est  supra  omnem  creaturam.  Unde  et 
Apostolus  dicit  Hebr.  2,  $ : Non  enim  angelis  sub- 
jecii  Deus  orbem  terree  futurum,  scilicet  subjectum 
ei,  de  quo  loquimur,  id  est,  Christo  (1).  Nec  tamen 
propter  hoc  alium  constituit  Deus  super  terram  ; 
quia  unus  et  idem  est  Deus  et  homo,  Dominus 
Jesus  Christus.  De  cujus  incarnationis  mysterio 
ad  praesens  dicta  sufficiant. 


'jt Dr  ^aeramentis. 

QUAESTIO  LX 

de  sacramentis.  — In  octo  articulos  divisa. 

Post  considerationem  eorum  quae  pertinent  ad 
mysteria  Verbi  incarnati,  considerandum  est  de 
Ecclesiae  sacramentis,  quae  ab  ipso  Verbo  incar- 
nato efficaciam  habent  ; — et  prima  consideratio 
erit  de  sacramentis  in  communi  ; — secunda  de 
unoquoque  sacramentorum  in  speciali. 

Circa  primum  quinque  consideranda  sunt  : — 

De  sacramentis  in  communi.  — In  communi  duo  prae- 
cipua considerantur,  scilicet  i°  quid  sint  sacramenta  (q. 
60  ad  64).  2«  quot  sint  (q.  65);  id  est  quidditas  et  numerus, 
definitio  et  divisio.  Quidditas  vero  seu  essentia, conside- 
ratur per  intrinseca  et  per  extrinseca  seu  per  omnes 
causas  suas.  Ex  quatuor  autem  causis,  duas  sunt  intrin- 
secae, scilicet  materia  et  forma;  duae  sunt  extrinsecee,  sci- 
licet finis  et  efficiens.  Causas  ergo  intrinsecas  e t quiddita- 
tem  sacramenti  in  communi  considerat  in  qusest.  60. 
Deinde  incipit  inquirere  de  causis  extrinsecis , quae  sunt 
duae  : finis  et  efficiens.  Et  quidem  finis  est  duplex,  scilicet 
finis  cujus  gratia,  et  finis  effectus.  Considerat  primo  finem 
cujus  gratia  in  quaest.  61,  ostendens,  propter  quem  finem 
sacramenta  sint  necessaria,  scilicet  propter  salutem.  Pos- 
tea considerat  finem  effectum  quem  causant  ipsa  sacra- 
menta, qui  est  duplex  scilicet  effectus  principalis  seu  gra- 
tia sanctificans,  in  quaest.  62,  et  effectus  minus  principa- 
lis seu  character,  in  quaest.  6j.  Explicato  fine  ,tam  qui  est 
causa  quam  qui  est  effectus,  restat  agere  de  alia  causa 
extrinseca  scilicet  efficiente,  et  hoc  in  quaest.  64.  Restat 

(1)  Ita  cum  Mss.  potioribus  editi  passim.  — Edit.  Pa- 
tav.  Garciam  sequentes,  qui  Apostoli  verbo  pressius 
insistit,  sic  : Futurum,  de  quo  Loquimur,  subjectum  ei,  id 
est,  Christo. 


i°  quid  sit  sacramentum  ; — 20  de  necessitate  sa- 
cramentorum;— 30  de  effectibus  sacramentorum  ; 
— 40  de  causa  eorum  ; — 50  de  numero. 

Circa  primum  quaeruntur  octo  : i°  utrum  sa- 
cramentum sit  in  genere  signi  ; 20  utrum  omne  si- 
gnum rei  sacras  sit  sacramentum  ; 30  utrum  sacra- 


deinde  agere  de  divisione  sacramentorum  et  eorum  in- 
ter se  comparatione  et  divisione  : et  hoc  agit  quaest.  65.  — 
Ut  patet  ex  art.  1 (quaest.  60),  nomen  « sacramentum  » est 
analogum  analogia  attributionis  ad  plura,  quas  dicunt  ha- 
bitudinem ad  sanctitatem ; hinc  varie  usurpatur,  prout  di- 
cit S.  Thomas  in  art.  1,  et  ex  hoc  colligere  potes  quam 
imperite  Protestantes  dogmatizent,  sacramentum  nun- 
quam significare  signum  rei  sacrae,  sed  solum  rem  sacram 
absconditam.  — Definitio.  Sacramentum  veteris  legis 
est  « signum  sacrum  figurativum  gratiae  per  Passionem 
Christi  dandae»;  et  ita  Concil.  Florent.  Sacramentum 
novae  legis,  ex  Trident.  sess.  1?,  c.  j et  sess.  7,  can.  1, 
est  « invisibilis  gratiae  forma  visibilis,  ex  Dei  institutione, 
sanctificandi  vim  habens  ».  Secundum  catechismum  ro- 
manum,  « Sacramentum  est  res  sensibus  subjecta,  qua; 
ex  Dei  institutione,  sanctitatis  et  justitiae  tum  significandae, 
tum  efficiendae,  vim  habet  ».  Vide  etiam  infra  art.  2,  fin., 
corp.  ubi  elegit  definitionem  ex  D.  Augustino.  In  4 Sent. 
dist.  1,  quaest.  1,  art.  1,  per  quinque  quaestiunculas  S. 
Thomas  explicat  quinque  definitiones  sacramenti. 

Definit.  Eccles.  — Sumina  Doctrinas  catholicae  de  sacra- 
mentis in  communi,  reperVur  in  Concil.  Florent,  et  in  Concil. 
Trident.  — In  Concil.  Florent.,  decretum  pro  Armenis,  in 
Bulla  Eugenii  IV  « Exultate  Deo  » : Ecclesiasticorum 
sacramentorum  veritatem  pro  ipsorum  Armenorum  tam 
praesentium  quam  futurorum  faciliori  doctrina  sub  hac 
brevissima  redigimus  formula.  Novae  legis  septem  sunt 
sacramenta : videlicet  baptismus,  confirmatio,  eucharis- 
tia, poenitentia,  extrema  unctio,  ordo  et  matrimonium. 
Quae  multum  a sacramentis  differunt  antiquae  legis.  Illa 
enim  non  causabant  gratiam,  sed  eam  solum  per  passio- 
nem Christi  dandam  esse  figurabant  : hiec  vero  nostra  et 
continent  gratiam,  et  ipsam  digne  suscipientibus  confe- 
runt. Horum  quinque  prima  ad  spiritualem  uniuscujusque 
hominis  in  seipso  perfectionem;  duo  ultima  ad  totius 
Ecclesi®  regimen  multiplicationemque  ordinata  sunt.  Per 
baptismum  enim  spiritualiter  renascimur  ; per  confirma- 
tionem augemur  in  gratiam,  et  roboramur  in  fide:  renati  au- 
tem etroborati,nutrimurdivina  eucharistia;  alimonia. Quod 
si  per  peccatum  aegritudinem  incurrimus  anima;,  per  poe- 
nitentiam spiritualiter  sanamur:  spiritualiter  etiam  et  cor- 
poraliter, prout  animae  expedit,  per  extremam  unctionem  : 
per  ordinem  vero  Ecclesia  gubernatur  et  multiplicatur 
spiritualiter:  per  matrimonium  corporaliter  augetur.  Haec 
omnia  sacramenta  tribus  perficiuntur,  videlicet  rebus  tan- 
quam  materia,  verbis  tanquam  forma,  et  persona  ministri 
conferentis  sacramentum  cum  intentione  faciendi,  quod  facit 
Ecclesia : quorum  si  aliquod  desit,  non  perficitur  sacramen- 
tum. Inter  haec  sacramenta  tria  sunt : baptismus,  confirma- 
tio et  ordo,  quae  characterem,  id  est,  spirituale  quoddam 
signum  a caeteris  distinctivum,  imprimunt  in  anima  indele- 
bile. Unde  in  eadem  persona  non  reiterantur.  Reliqua  vero 
quatuor  characterem  non  imprimunt,  et  reiterationem  ad- 
mittunt. - Concil.  Trident.  Sessio  7,  Decretum  de  Sacramen- 
tis. Prooemium:  Ad  consummationem  salutaris  de  justifica- 
tione doctrins,  quas  in  praecedenti  proxima  Sessione  uno 
omnium  Patrum  consensu  promulgata  fuit;  consentaneum 
visum  est  de  sanctissimis  Ecclesiae  Sacramentis  agere, 
per  quas  omnis  vera  justitia  vel  incipit,  vel  ccepta  auge- 
tur, vel  amissa  reparatur.  Propterea  sacrosancta  oecu- 
menica  et  generalis  Tridentina  Synodus,  in  Spiritu  Sancto 
legitime  congregata,  praesidentibus  in  ea  eisdem  Aposto- 
licae  Sedis  Legatis, ad  errores  eliminandos,  et  extirpanda 
hiereses,  quae  circa  sanctissima  ipsa  Sacramenta  hac  nostra 

mentum  sit  signum  unius  rei  tantum,  vel  plurium ; 
4°  utrum  sacramentum  sit  signum,  quod  est  res 
sensibilis  ; 50  utrum  ad  sacramentum  requiratur 
determinata  res  sensibilis  ; 6°  utrum  ad  sacramen- 
tum requiratur  significatio,  quae  est  per  verba  ; 7° 
utrum  requirantur  determinata  verba;  8°  utrum 
illis  verbis  possit  aliquid  addi  vel  subtrahi. 


tempestate,  tum  de  damnatis  olim  a Patribus  nostris  hx- 
resibus  suscitatas,  tum  etiam  de  novo  adinventx  sunt,  quas 
Catholicas  Ecclesia;  puritati,  et  animarum  saluti  magno- 
pere officiunt,  sanctarum  scripturarum  doctrinas,  Aposto- 
licis  traditionibus,  atque  aliorum  Conciliorum  et  Patrum 
consensui  inhxrendo,  hos  praesentes  Canones  statuendos, 
et  decernendos  censuit,  reliquos,  qui  supersunt  ad  coepti 
operis  perfectionem,  deinceps,  divino  Spiritu  adjuvante> 
editura.  De  sacramentis  in  genere:  Canon  I.  Si  quis  dixerit, 
Sacramenta  novae  legis  non  fuisse  omnia  a Jesu  Christo 
Domino  nostro,  instituta;  aut  esse  plura  vel  pauciora 
quam  septem,  videlicet,  Baptismum,  Confirmationem,  Eu- 
charistiam, Poenitentiam,  Extremam  Unctionem, Ordinem, 
et  Matrimonium,  aut  etiam  aliquod  horum  septem  non 
esse  vere  et  proprie  Sacramentum  ; anathema  sit.  Ca- 
non //..Si  quis  dixerit,  ea  ipsa  novas  legis  sacramenta 
a sacramentis  antiquae  legis  non  differre,  nisi  quia  cere- 
monias sunt  ali<e,  et  alii  ritus  externi;  anathema  sit.  Ca- 
non III.  Si  quis  dixerit,  haec  septem  Sacramenta  ita  esse 
inter  se  paria,  ut  nulla  ratione  aliud  sit  alio  dignius;  ana- 
thema sit.  Canon  IV.  Si  quis  dixerit,  Sacramenta  novas 
legis  non  esse  ad  salutem  necessaria,  sed  superflua;  et  sine 
eis,  aut  eorum  voto  per  solam  fidem  homines  a Deo  gra- 
tiam justificationis  adipisci;  licet  omnia  singulis  necessa- 
ria non  sint;  anathema  sit.  Canon  V.  Si  quis  dixerit,  hasc 
Sacramenta  propter  solam  fidem  nutriendam  instituta 
fuisse  ; anathema  sit.  Canon  VI.  Si  quis  dixerit,  Sacra- 
menta novx  legis  non  continere  gratiam,  quam  significant, 
aut  gratiam  ipsam  non  ponentibus  obicem  non  conferre, 
quasi  signa  tantum  externa  sint,  acceptae  per  fidem  gra- 
ti*, vel  justitiae,  et  novae  quaedam  Christianae  professionis, 
quibus  apud  homines  discernuntur  fideles  ab  infidelibus  ; 
anathema  sit.  Canon  VII.  Si  quis  dixerit,  non  dari  gratiam 
per  hujusmodi  Sacramenta  semper,  et  omnibus,  quantum 
est  ex  parte  Dei,  etiam  si  rite  ea  suscipiant,  sed  aliquando 
et  aliquibus ; anathema  sit.  Canon  VIII.  Si  quis  dixerit, 
per  ipsa  novae  legis  Sacramenta  ex  opere  operato  non 
conferri  gratiam,  sed  solam  fidem  divinx  promissionis  ad 
gratiam  consequendam  sufficere;  anathema  sit.  Canon  IX. 
Si  quis  dixerit,  in  tribus  Sacramentis,  Baptismo  scilicet, 
Confirmatione,  et  Ordine,  non  imprimi  characterem  in 
anima,  hoc  est,  signum  quoddam  spirituale,  et  indele- 
bile, unde  ea  iterari  non  possunt;  anathema  sit.  Canon  X- 
Si  quis  dixerit,  Christianos  omnes  in  verbo,  et  omnibus 
Sacramentis  administrandis  habere  potestatem  ; anathema 
sit.  Canon  XI.  Si  quis  dixerit,  in  ministris,  dum  Sacra- 
menta conficiunt,  et  conferunt,  non  requiri  intentionem 
saltem  faciendi  quod  facit  Ecclesia;  anathema  sit.  Canon 
XII.  Si  quis  dixerit,  ministrum  in  peccato  mortali  exis- 
tentem,  modo  omnia  essentialia,  qux  ad  Sacramentum 
c onficiendum,  aut  conferendum  pertinent,  servaverit,  non 
conficere,  aut  conferre  Sacramentum ; anathema  sit.  Ca- 
non XIII.  Si  quis  dixerit,  receptos  et  approbatos  Eccle- 
siae Catholicae  ritus,  in  solemni  Sacramentorum  adminis- 
tratione  adhiberi  consuetos,  aut  contemni,  aut  sine  pec- 
cato a ministris  pro  libitu  omitti,  aut  in  novos  alios  per 
quemcumque  Ecclesiarum  Pastorem  mutari  posse;  ana- 
thema sit. 

Auctores  qui  prxeipue  de  Sacramentis  tractaverunt.  — 
Hugo  Victorin.  lib.  de  Sacramentis ; Commentatores  Sum- 
ma: et  prxeipue  Joannes  a S.  Thoma,  Sylvius,  Suarez, 
Tolet,  Valentia  ; Cano,  Relectiones  de  sacramentis ; Soto, 
in  4 Sentent.;  Bellarminus,  de  Sacramentis ; Lugo,  de 


Articulus  primus 

Utrum  sacramentum  sit  in  genere  signi. 

4 Sent .,  di  st.  1 , quast.  /,  art.  1,  quast.  1,  et  art.  3,  ad  1, 
et  art.  4,  quast.  1,  ad  1. 

Ad  primum  sic  proceditur.  1.  Videtur  quod  sa- 
cramentum non  sit  in  genere  signi.  Videtur  enim 
sacramentum  dici  a sacrando,  sicut  medicamen- 
tum a medicando.  Sed  hoc  magis  videtur  pertinere 
ad  rationem  causae  quam  ad  rationem  signi.  Ergo 
sacramentum  magis  est  in  genere  causae  quam  in 
genere  signi. 

2.  Praeterea,  sacramentum  videtur  aliquid  oc- 
cultum significare,  secundum  illud  Tob.  12,  7 : 

Sacramentis  ; Conninck,  Commentar,  et  disputat,  in  uni- 
versam doctrinam  D.  Thomae,  de  Sacramentis;  S.  Ligorius; 
Gonet ; Billuart ; De  Augustinis,  de  Re  Sacramentaria  ; 
Haine,  Principia  Dogmat.  morat,  theolog.  sacrament. ; 
Franzelin,  de  Sacramentis  in  genere;  Grone,  Sacramentum 
oder  begriff  und  bedeutung  von  sacrament.  1853  ; Scheeben, 
die  Mysterien  des  Qhristenihums....  (mystiche  natur  und 
bedeutung  der  sacrament. ) : Clericatus,  de  Sacramentis ; 
Benedict.  XIV,  de  Synodo  dixees.,  lib.  8. 

QUjEST.  60.  — Causas  intrinsecas,  et  quidditatem  sacra- 
menti in  communi,  hic  considerat  S.  Thomas,  metaphysice 
et  physice.  Metaphysice  tribus  primis  articulis;  physice 
autem  reliquis  quinque  art.,  ostendendo  materiam  et  for- 
mam, ex  quibus  quasi  ex  intrinsecis  causis  componitur 
sacramentum.  Consideratur  autem  dupliciter  hxc  phy- 
sica compositio,  primo,  ex  parte  ipsarum  rerum,  quae 
assumuntur  ad  constituendum  signum  sacramentale, 
quae  sunt  res  et  verba ; in  quibus,  quia  verba  magis 
expresse  et  determinate  se  habent  ad  significandum,  ra- 
tionem formae  sortiuntur,  respectu  rerum  qux  minus  de- 
terminatam et  expressam  significationem  habent:  secundo 
sumitur  compositio  ex  parte  significationis  cadentis  super 
totum  illud  constitutum  ex  rebus  et  verbis;  ita  quod  ex- 
trema hujus  compositionis  sunt  illud  constitutum  ex  rebus 
et  verbis,  et  ipsa  significatio  : sicut  in  homine,  dupliciter 
consideramus  compositionem  physicam,  primo  ex  mate- 
teria  et  forma  ex  quibus  resultat  natura;  secundo  ex  hu- 
manitate et  supposito,  ex  quo  resultat  totus  homo  : Et 
sic,  quidditatem  sacramentorum  considerat  sanctus  Doc- 
tor  in  hac  quaestione,  tam  metaphysice , quoad  genus  et 
differentiam,  quam  physice,  quoad  compositionem  ex 
forma  et  materia,  id  est  verbis  et  rebus,  et  significatione 
et  signo  (Joann.  a S.  Thoma). 

Art.  i,  — S.  Augustinus  sic  de  signo  loquitur:  « Signum 
est  res  praeter  speciem,  quam  ingerit  sensibus,  aliud  ali- 
quid ex  se  faciens  in  cogitationem  venire  : sicut  vestigio 
viso,  transisse  animal  cujus  vestigium  est,  cogitamus,  et  fumo 
viso,  ignem  subesse  cognoscimus;  et  voce  animantis  au- 
dita, affectionem  animi  ejus  advertinus;  et  tuba  sonante, 
milites  vel  progredife,  vel  regredi  et  si  quid  aliud  pugna 
postulat,  oportere  noverunt  (de  doctrina  christ.  1.  2, 
c.  1).  >1  — Hic  S.  Thomas  exponit  varias  verbi  sacramenti 
significationes.  Uno  verbo  hoc  nomen  quadrupliciter  usur- 
patur. t°  Pro  juramento.  20  Pro  quadam  pecunia  qux 
olim  a concertantibus  in  lite  deponebatur  apud  sa- 
cerdotem ethnicum.  3®  Pro  sacro  secreto  seu  arcano 
(Ephes.  1 et  3;  Tob.  12).  40  Pro  signo  grati®  et  sanctifi- 
cationis nostrx,  prout  in  hoc  tractatu.  Hoc  verbum  sic 
intellectum  reperitur  apud  Tertullianum  lib.  1 advers. 
Marcionem , et  de  Baptismo,  cap.  12,  et  apud  Lactant, 
lib.  3 de  Vera  sapientia,  cap.  26,  et  lib.  4 cap.  22,  et  apud 
Hieronym.  Ambros.  August.  — Graeci  vocant  sacramenta 
symbola,  id  est  signa.  — Vide,  Concil.  Trident.,  sess.  7, 
can.  6 (initio  hujus  tractatus). 

Sacramentum  regis  abscondere  bonum  est  ; et 
Ephes.  3,  9:  Qua;  sil  dispensatio  sacramenti  abs- 
conditi a seculis  in  Deo.  Sed  illud  quod  est  abscon- 
ditum, videtur  esse  contra  rationem  signi ; nam  si- 
gnum est  quod  prxter  speciem  quam  ingerit  sensi- 
bus, facit  aliquid  aliud  in  cognitionem  venire , ut  pa- 
tet per  Augustinum  in  2 de  Doct.  Christi  (in 
prine.).  Ergo  videtur  quod  sacramentum  non  sit 
in  genere  signi. 

3.  Praeterea,  juramentum  quandoque  sacra- 
mentum nominatur ; dicitur  enim  in  decr.  22,  quaest. 
5,  cap.  14  : Parvuli , qui  sine  xtate  rationabili  sunt, 
non  cogantur  jurare;  et  qui  semel  perjuratus  fuerit 
nec  testis  sit  post  hoc,  nec  ad  sacramentum,  id  est, 
juramentum,  accedat.  Sed  juramentum  non  perti- 
net ad  rationem  signi.  Ergo  videtur  quod  sacra- 
mentum non  sit  in  genere  signi. 

— Sed  contra  est  quod  Augustinus  dicit  in  10 
de  Civitate  Dei  (cap.  5,  parum  a prine.)  : Sacrifi- 
cium visibile  invisibilis  sacrificii  sacramentum,  id  est 
sacrum  signum  est. 

Respondeo  dicendum  quod  omnia  quae  habent 
ordinem  ad  unum  aliquid,  licet  diversimode, 
ab  ilio  denominari  possunt  ; sicut  a sanitate  quae 
est  in  animali,  denominatur  sanum  non  solum  ani- 
mal,quod  est  sanitatis  subjectum,  sed  dicitur  me- 
dicina sana,  in  quantum  est  sanitatis"  effectiva  ; 
diaeta  vero,  in  quantum  est  conservativa  ejusdem; 
et  urina,  in  quantum  est  significativa  ipsius.  Sic 
igitur  sacramentum  potest  aliquid  dici,  — vel  quia 
in  se  habet  aliquam  sanctitatem  occultam,  et  se- 
cundum hoc  sacramentum  idem  est  quod  sacrum 
secretum  ; — vel  quia  habet  aliquem  ordinem  ad 
hanc  sanctitatem,  vel  causae,  vel  signi,  vel  secun- 
dum quamcumque  aliam  habitudinem.  Speciali- 
ter autem  nunc  loquimur  de  sacramentis,  se- 
cundum quod  important  habitudinem  signi  ; 
et  secundum  hoc  sacramentum  ponitur  in 
genere  signi. 

Ad  primum  ergo  dicendum  quod,  quia  medicina 
se  habet  ut  causa  effectiva  sanitatis,  inde  est  quod 
omnia  denominata  a medicina  dicuntur  per  ordi- 
nem ad  unum  primum  agens,  et  propter  hoc  me- 
dicamentum importat  causalitatem  quamdam.  Sed 
sanctitas,  a qua  denominatur  sacramentum,  non 
significatur  per  modum  causae  efficientis,  sed  ma- 
gis per  modum  causae  formalis  vel  finalis.  Et  ideo 
non  oportet  quod  sacramentum  semper  importet 
causalitatem. 

Ad  secundum  dicendum  quod  ratio  illa  proce- 
dit secundum  quod  sacramentum  idem  est  quod 
sacrum  secretum.  Dicitur  autem  non  solum  Dei 
secretum,  sed  etiam  regis  esse  sacrum,  et  sacra- 
mentum, quia  secundum  antiquos  sancta  vel  sa- 
crosancta dicebantur  quaecumque  violari  non  lice- 
bat : sicut  etiam  muri  civitatis,  et  personae  in  di- 
gnitatibus constitutae  ; ideo  illa  secreta,  sive  divi- 
na, sive  humana,  quae  non  licet  violari,  quibus- 


libet publicando,  dicuntur  sacra  vel  sacramenta. 

Ad  tertium  dicendum  quod  etiam  juramentum 
habet  quamdam  habitudinem  ad  res  sacras,  in 
quantum  scilicet  est  quaedam  contestatio  facta 
per  aliquid  sacrum,  et  secundum  hoc  dicitur  jura- 
mentum esse  sacramentum,  non  eadem  ratione 
qua  nunc  loquimur  de  sacramentis,  non  tamen 
aequivoce  sumpto  nomine  sacramenti  ; sed  analo- 
gice, scilicet  secundum  diversam  habitudinem  ad 
aliquid  unum,  quod  est  res  sacra. 

Articulus  11 

Utrum  omne  signum  rei  sacrae  sit  sacramentum. 

Inf.,  quast.  64,  art.  r ; et  1-2,  quast.  101,  art.  4,  corp., 

et  quasi . 102,  art.  /,  corp.  ; et  4 Sent.,  dist.  I.  quast. 

1.  art.  1,  quast.  1. 

Ad  secundum  sic  proceditur.  1.  Videtur  quod 
non  omne  signum  rei  sacrae  sit  sacramentum.  Om- 
nes enim  creaturae  sensibiles  sunt  signa  rerum  sa- 
crarum, secundum  illud  Rom.  1,  20  : Invisibilia 
Dei  per  ea  qux  facta  sunt,  intellecta,  conspiciun- 
tur : nec  tamen  omnes  res  sensibiles  possunt  dici 
sacramenta.  Non  ergo  omne  signum  rei  sacrae  est 
sacramentum. 

2.  Praeterea,  omnia  quae  in  veteri  lege  fiebant, 
Christum  figurabant,  qui  est  Sanctus  sanctorum , 
secundum  illud  1 ad  Corinth.  10,  11  : Omnia  in 
figura  contingebant  illis  ; et  Cor.  2,  17  : Qux 
sunt  umbra  futurorum,  corpus  autem  Christi ; nec 
tamen  omnia  gesta  patrum  veteris  Testamenti, 
vel  etiam  omnes  caeremoniae  legis  sunt  sacramen- 
ta, sed  quaedam  specialiter,  sicut  in  secunda  parte 
habitum  est  (1-2,  quaest.  101,  art.  4).  Ergo  vide- 
tur quod  non  omne  signum  rei  sacrae  sit  sacramen- 
tum. 

3.  Praeterea,  etiam  in  novo  Testamento  multa 
geruntur  in  signum  alicujus  rei  sacrae  quae  tamen 
non  dicuntur  sacramenta,  sicut  aspersio  aquae  be- 
nedictae, consecratio  altaris,  et  similia.  Non  ergo 
omne  signum  rei  sacrae  est  sacramentum. 

— Sed  contra  est  quod  definitio  convertitur 
cum  definito.  Sed  quidam  definiunt  sacramentum 
per  hoc  quod  est  saerx  rei  signum : et  hoc  etiam 
videtur  ex  auctoritate  Augustini  supra  inducta, 
art.  praec.,  in  arg.  Sed  coni.  Ergo  videtur  quod 
omne  signum  rei  sacrae  sit  sacramentum. 


Art.  2.  — In  hoc  art.  pergit  D.  Thomas  ad  explican- 
dam differentiam  sacramenti  in  communi,  sicut  in  prasce- 
denti  genus  ejus  inquisierat  : Et  titulum  proponit,  an 
omnie  signum  rei  sacrae  sacramentum  sit,  quasi  dicat,  an 
ex  ratione  signi  quam  dixi  esse  genus,  et  ratione 
seu  habitudine  ad  rem  sacram  prout  sanctificat  nos, 
ut  ex  genere  et  differentia,  consurgat  definitio  sacra- 
menti. Et  sic  vides  quod  in  praesenti  quaerit  de  integra 
definitione  sacramenti.  In  praecedenti  art.  quaesivit  de 
genere,  nunc  differentiam  inquirit,  ut  perfecta  constet  de- 
finitio, et  reponit  differentiam  in  his  particulis  : « rei 
sacrae  sanctificantis  homines.  » 


QUiEST.  LX.  DE  SACRAMENTIS 


Respondeo  dicendum  quod  signa  proprie  dan- 
tur hominibus,  quorum  est  per  nota  ad  ignota 
pervenire.  Et  ideo  proprie  dicitur  sacramentum 
quod  est  signum  alicujus  rei  sacrae  ad  homines 
pertinentis,  ut  scilicet  proprie  dicatur  sacra- 
mentum secundum  quod  nunc  de  sacramentis 
loquimur,  quod  est  « signum  rei  sacrae  in  quan- 
tum est  sanctificans  homines.  » 

Ad  primum  ergo  dicendum  quod  creaturae  sensi- 
biles significant  aliquid  sacrum,  scilicet  sapientiam 
et  bonitatem  divinam,  in  quantum  sunt  in  seipsis 
sacra,  non  autem  in  quantum  nos  per  ea  sanctifi- 
camur ; et  ideo  non  possunt  dici  sacramenta,  se- 
cundum quod  nunc  loquimur  de  sacramentis. 

Ad  secundum  dicendum  quod  quaedam  ad  vetus 
Testamentum  pertinentia  significabant  sanctitatem 
Christi,  secundum  quod  in  se  sanctus  est  ; quae- 
dam vero  significabant  sanctitaten  ejus,  in  quan- 
tum per  ea  nos  sanctificamur  ; sicut  immolatio 
agni  paschalis  significabat  immolationem  Christi, 
qua  sanctificati  sumus  : et  talia  dicuntur  proprie 
veteris  legis  sacramenta. 

Ad  tertium  dicendum  quod  res  denominatur  a 
fine  et  complemento.  Dispositio  autem  non  est 
finis,  neque  perfectio.  Et  ideo  quae  significant  dis- 
positionem ad  sanctitatem,  non  dicuntur  sacra- 
menta, de  quibus  procedit  objectio,  sed  solum 
ea  quae  significant  perfectionem  sanctitatis  hu- 
manae. 

Articulus  iii 

Utrum  sacramentum  sit  signum  unius  rei  tantum. 

4 Seni.,  dist.  i,  quasi.  i , ari.  i,  qucestiunc.  /,  ad  4 , et 
art.  3,  corp. 

Ad  tertium  sic  proceditur.  1.  Videtur  quod  sa- 
cramentum non  sit  signum  nisi  unius  rei.  Id  enim 
quo  multa  significantur,  est  signum  ambiguum,  et 
per  consequens  fallendi  occasio,  sicut  patet  de 
nominibus  aequivocis.  Sed  omnis  fallacia  debet 
removeri  a christiana  religione,  secundum  illud 
Coloss.  2,  8 : Videte  ne  quis  vos  seducat  (1)  per 
philosophiam,  et  inanem  fallaciam.  Ergo  videtur 
quod  sacramentum  non  sit  signum  plurium  re- 
rum. 


Art.  5.  — Hasc  tria  habes  pro  SS.  Eucharistia:  sacra- 
mento in  antiph.  O sacrum , in  qua  dicitur  : « Recolitur 
memoria  passionis  Christi ; mens  impletur  gratia  ; et  fu- 
tura: gloris  nobis  pignus  datur  ».  In  collecta  etiam  habes  : 
« Deus  qui  nobis  sub  sacramento  mirabili,  passionis  tus 
memoriam  reliquisti ; » in  secreta  denotatur  gratia  his 
verbis  : « Ecclesis  tu®  unitatis  et  pacis  dona  concede, 
qu®  sub  oblatis  muneribus  mystice  designantur  » ; et  in 
postcommunione : « Da,  qussumus,  divinitatis  tu®  sem- 
piterna fruitione  repleri  quam  pretiosi  corporis  et  san- 
guinis tui  temporalis  perceptio  prsfigurat  ».  De  baptismo 
(Rom.  6,  4,  etc.,  et  Galat.  3 , 27,  etColoss.  2,  12)  et  eucha- 
ristia, hsc  sunt  certa  et  perspicua  ; sed  in  aliis  sacra- 
mentis ista  tria  significari,  quamvis  certum  sit,  non  vero 
tam  expresse.  — Nota  bene  respons.  ad  3. 

(1)  Vulgata,  decipiat. 


2.  Praeterea,  sicut  dictum  est  art.  praec.,  sa- 
cramentum significat  rem  sacram,  in  quantum  est 
humanae  sanctificationis  causa.  Sed  una  sola  est 
causa  humanae  sanctificationis  scilicet  sanguis 
Christi,  secundum  illud  Heb.,  ult.,  12  : Jesus,  ut 
sanctificaret  per  suum  sanguinem  populum , extra 
portam  passus  est.  Ergo  videtur  quod  sacramen- 
tum non  significet  plura. 

3.  Praeterea,  dictum  est  art.  praec.,  ad  3,  quod 
sacramentum  proprie  significat  ipsum  finem  sanc- 
tificationis. Sed  finis  sanctificationis  est  vita  aeter- 
na, secundum  illud  Rom.  6,  22  : Habetis  fructum 
vestrum  in  sanctificatione  (1);  finem  vero  vitam  ce  ter- 
nam. Ergo  videtur  quod  sacramentum  non  signifi- 
cet nisi  unam  rem,  scilicet  vitam  aeternam. 

— Sed  contra  est  quod  in  sacramento  altaris  est 
duplex  res  significata,  scilicet  corpus  Christi  ve- 
rum et  mysticum,  ut  Augustinus  dicit  in  lib.  Sen- 
tentiarum Prosperi  (sive  Prosper,  in  lib.  Sent- 
Augustini,  ut  refertur  cap.  Hoc  est , de  Consecrat, 
dist.  2). 

Respondeo  dicendum  quod,  sicut  dictum  est 
art.  praec.,  sacramentum  proprie  dicitur  quod 
ordinatur  ad  significandam  nostram  sanctificatio- 
nem, in  qua  tria  possunt  considerari  : — videlicet 
ipsa  causa  sanctificationis  nostrae,  quae  est  passio 
Christi ; — et  forma  nostrae  sanctificationis,  quae 
consistit  in  gratia  et  virtutibus,  — et  ultimus 
finis  sanctificationis  nostrae,  qui  est  vita  aeterna. 
Et  haec  omnia  per  sacramenta  significantur. 
Unde  sacramentum  est  et  signum  rememorativum 
ejus  quod  praecessit,  scilicet  passionis  Christi  ; et 
demonstrativum  ejus  quod  in  nobis  efficitur  per 
Christi  passionem,  scilicet  gratiae  ; et  pronosticum, 
id  est,  praenuntiativum  futurae  gloriae. 

Ad  primum  ergo  dicendum  quod  tunc  est  si- 
gnum ambiguum  praebens  occasionem  fallendi 
quando  significat  multa  quorum  unum  non  ordina- 
tur ad  aliud  ; sed  quando  significat  multa  secun- 
dum quod  ex  eis  quodam  ordine  efficitur  unum, 
tunc  non  est  signum  ambiguum,  sed  certum  ; sic- 
ut hoc  nomen  homo  significat  animam  et  corpus, 
prout  ex  eis  constituitur  humana  natura.  Et  hoc 
modo  sacramentum  significat  tria  praedicta,  secun- 
dum quod  quodam  ordine  sunt  unum. 

Ad  secundum  dicendum  quod  sacramentum  in 
hoc  quod  significat  rem  sanctificantem,  oportet 
quod  significet  effectum,  qui  intelligitur  in  ipsa 
causa  sanctificante,  prout  est  sanctificans. 

Ad  tertium  dicendum  quod  sufficit  ad  rationem 
sacramenti  quod  significet  perfectionem,  quae  est 
forma,  nec  oportet  quod  solum  significet  perfec- 
tionem, quae  est  finis. 

(1)  Vulgata...  in  sanctificationem. 

Articulus  iv 

Utrum  sacramentum  sit  semper  aliqua  res  sensibilis. 

4 Seat.,  dist.  i.  quast.  i,  art.  i qucest.  i,  et  art.  2, 

quastiunc.  1,  et  art.  3,  cap.;  et  4 Cont.,  cap.  36;  et  Joan. 

3 coi.  4 ., 

Ad  quartum  sic  proceditur.  1.  Videtur  quod  sa- 
cramentum non  semper  sit  aliqua  res  sensibilis, 
quia,  secundum  Philosophum,  in  lib.  2 Priorum, 
cap.  penult.  et  ult.,  omnis  effectus  suce  causae  si- 
gnum esi.  Sed  sicut  sunt  quidam  effectus  sensibi- 
les, ita  etiam  sunt  quidam  effectus  intelligibiles, 
sicut  scientia  est  effectus  demonstrationis.  Ergo 
non  omne  signum  est  sensibile.  Sufficit  autem  ad 
rationem  sacramenti  quod  sit  signum  alicujus  rei 
sacrae,  in  quantum  per  eam  homo  sanctificatur, 
ut  dictum  est  art.  2 hujus  quaest.  Non  ergo  requi- 
ritur ad  sacramentum  quod  sit  aliqua  res  sensibi- 
lis. 

2.  Praeterea,  sacramenta  pertinent  ad  cultum 
vel  regnum  Dei.  Sed  res  sensibiles  non  videntur 
pertinere  ad  cultum  Dei  : dicitur  enim  Joan.  4, 
24  : Spiritus  est  Deus,  et  eos  qui  adorant  eum , in 
spiritu  et  veritate  oportet  adorare;  Et  Rom.  14, 
17  : Non  est  regnum  Dei  esca  et  potus.  Ergo  res 
sensibiles  non  requiruntur  ad  sacramentum. 

3.  Praeterea,  Augustinus  dicit  in  lib.  2 de  libe- 
ro Arbitrio,  cap.  18  et  19,  quod  res  sensibiles  sunt 
minima  bona,  sine  quibus  homo  recte  vivere  potest. 
Sed  sacramenta  sunt  de  necessitate  salutis  hu- 
manae, ut  infra  patebit,  quaest.  seq.,  et  ita  sine 
eis  homo  recte  vivere  non  potest.  Non  ergo  res 
sensibiles  requiruntur  ad  sacramenta. 

— Sed  contra  est  quod  Augustinus  dicit  super 
Joan.,  tract.  80,  a med.  : Accedit  verbum  ad  ele- 
mentum, et  fit  sacramentum  ; et  loquitur  ibi  de 
elemento  sensibili,  quod  est  aqua.  Ergo  res  sensi- 
biles requiruntur  ad  sacramenta. 

Respondeo  dicendum  quod  sapientia  divina  uni- 
cuique rei  providet  secundum  suum  modum ; 
et  propter  hoc  dicitur,  Sap.  8,  1,  quod  suaviter 
disponit  omnia  ; unde  et  Matth.  25,  15,  dicitur 
quod  dedit  unicuique  secundum  propriam  virtutem. 
Est  autem  homini  connaturale  ut  per  sensibilia 
perveniat  in  cognitionem  intelligibilium.  Signum 
autem  est  per  quod  aliquis  devenit  in  cognitionem 
alterius.  Unde  cum  res  sacrae,  quae  per  sacramen- 
ta significantur,  sint  quaedam  spiritualia  et  intelli- 
gibilia  bona,  quibus  homo  sanctificatur,  conse- 
quens est  ut  per  aliquas  res  sensibiles  significatio 
sacramenti  impleatur ; sicut  etiam  per  similitudi- 


Art.  4.  — Advertendum  S.  Thomam  per  ly  res  sensibi- 
les, non  intelligere  solum  rem  permanenTem,  ut  distin- 
guitur a verbis,  sed  omnem  rem  sensibilem,  etiam  verba. 
Ut  enim  constat  de  sacramento  poenitentia;,  sufficiens 
ejus  materia,  sunt  verba  aut  nutus.  Igitur  intelligit  omnem 
rem  sensibilem. 


nem  sensibilium  rerum  in  divina  Scriptura  res  spi- 
rituales nobis  describuntur.  Et  inde  est  quod  ad 
sacramenta  requiruntur  res  sensibiles,  ut 
etiam  Dionysius  probat  in  1 cap.  coelest.  Hie- 
rarch.,  a med. 

Ad  primum  ergo  dicendum  quod  unumquodque 
praecipue  denominatur  et  definitur  secundum  id 
quod  convenit  ei  primo  et  per  se,  non  autem  se- 
cundum id  quod  convenit  ei  per  aliud.  Effectus 
autem  sensibilis  per  se  habet  quod  ducat  in  cogni- 
tionem alterius,  quasi  primo  et  per  se  homini  in- 
notescens, quia  omnis  nostra  cognitio  a sensu  ori- 
tur. Effectus  autem  intelligibiles  non  habent  quod 
possint  ducere  in  cognitionem  alterius,  nisi  in 
quantum  sunt  per  aliud  manifestati  ; id  est  per  ali- 
qua sensibilia.  Et  inde  est  quod  primo  et  principa- 
liter dicuntur  signa,  quae  sensibus  offeruntur,  sicut 
Augustinus  dicit  in  2 de  Doct.  christ.,  circ. 
prine.,  ubi  dicit  quod  signum  est  quod  pr coler  spe- 
ciem quem  ingerit  sensibus,  facit  aliquid  aliud  in 
cognitionem  venire.  Effectus  autem  intelligibiles 
non  habent  rationem  signi,  nisi  secundum  quod 
sunt  manifestati  per  aliqua  signa.  Et  per  hunc 
etiam  modum  quaedam  quae  non  sunt  sensibilia, 
dicuntur  quodammodo  sacramenta,  in  quantum 
sunt  significata  per  aliqua  sensibilia,  de  quibus  in- 
fra agetur,  quaest.  63,  art.  1. 

Ad  secundum  dicendum  quod  res  sensibiles,  ut 
in  sua  natura  considerantur,  non  pertinent  ad  cul- 
tum vel  ad  regnum  Dei,  sed  solum  secundum  quod 
sunt  signa  spiritualium  rerum,  in  quibus  regnum 
Dei  consistit. 

Ad  tertium  dicendum  quod  Augustinus  ibi  loqui- 
tur de  rebus  sensibilibus,  secundum  quod  sunt  in 
sua  natura,  non  autem  secundum  quod  assumun-  ! 
tur  ad  significandum  spiritualia,  quae  sunt  maxima 
bona. 

Articulus  v 

Utrum  requirantur  determinate  res  ad  sacramenta. 

Inf. , art.  7,  corp. 

Ad  quintum  sic  proceditur.  1.  Videtur  quod 
non  requirantur  determinatae  res  ad  sacra- 
menta. Res  enim  sensibiles  assumuntur  in  sacra- 
mentis ad  significandum,  ut  dictum  est  art.  praec. 

Art.  5.  — Quid  intelligat  S.  Doctor  in  titulo,  nomine 
rerum  ? intelligit  non  solum  id  quod  se  habet  ut  materia 
respectu  formae  physicae  et  partialis  hujus  totius,  sed 
etiam  id  quod  se  habet  ut  materia  respectu  formas  totalis, 
quas  est  significatio;  sicut  enim  in  compositis  naturalibus, 
v.  g.  in  homine,  invenimus  compositionem  et  ex  materia 
et  forma,  scilicet  ex  corpore  et  amina,  et  ex  supposito 
et  humanitate  ; sic  in  composito sacramentali,  et  invenitur 
compositio  ex  rebus  et  verbis,  ut  ex  materia  et  forma,  et 
invenitur  compositio  ex  re  sensibili  et  significatione.  Et 
cum  utramque  in  his  art.  S.  Thomas  explicet,  etiam  no- 
mine rerum  utroque  modo  intelligit  res  scilicet,  et  prout 
comparantur  ad  verba,  et  prout  ex  rebus  et  verbis  com- 
tiata  materia,  comparantur  ad  significationem. 


QU/EST.  LX.  DE  SACRAMENTIS 


Sed  nihil  prohibet  diversis  rebus  sensibilibus  idem 
significari,  sicut  in  sacra  Scriptura  Deus  aliquan- 
do metaphorice  significatur  per  lapidem,  quando- 
que per  leonem,  quandoque  per  solem,  aut  aliquid 
aliud  hujusmodi.  Ergo  videtur  quod  diversae  res 
possint  congruere  eidem  sacramento.  Non  ergo 
determinatae  res  in  sacramentis  requiruntur. 

2.  Praeterea,  magis  est  necessaria  salus  animae 
quam  salus  corporis.  Sed  in  medicinis  corporali- 
bus, quae  ad  salutem  corporis  ordinantur,  potest 
una  res  pro  alia  poni  in  ejus  defectu.  Ergo  multo 
magis  in  sacramentis,  quae  sunt  medicinae  spiritua- 
les ad  salutem  animae  ordinatae,  poterit  una  res 
assumi  pro  alia,  quando  illa  defuerit. 

3.  Praeterea,  non  est  conveniens  ut  hominis 
salus  arctetur  per  legem  divinam,  et  praecipue  per 
legem  Christi,  qui  venit  omnes  salvare.  Sed  in 
statu  legis  naturae  non  requirebantur  in  sacramen- 
tis aliquae  res  determinatae,  sed  ex  voto  assume- 
bantur, ut  patet  Genes.  28,  ubi  Jacob  vovit  se 
Deo  decimas  et  hostias  pacificas  oblaturum.  Ergo 
videtur  quod  non  debuerit  arctari  homo,  et  praeci- 
pue in  nova  lege,  ad  alicujus  rei  determinatae 
usum  in  sacramentis. 

— Sed  contra  est  quod  Dominus  dicit  Joan.  3, 

5 : Nisi  quis  renatus  fuerit  ex  aqua  et  Spiritu 
Sancio,  non  potest  introire  in  regnum  Dei. 

Respondeo  dicendum  quod  in  usu  sacramento- 
rum duo  possunt  considerari,  scilicet  cultus 
divinus  et  sanctificatio  hominis ; quorum  primum 
pertinet  ad  hominem  per  comparationem  ad  Deum  ; 
secundum  autem  e converso  pertinet  ad  Deum 
per  comparationem  ad  hominem.  Non  pertinet 
autem  ad  aliquem  determinare  illud  quod  est  in 
potestate  alterius,  sed  solum  id  quod  est  in  sua 
potestate.  Quia  ergo  sanctificatio  hominis  est  in 
potestate  Dei  sanctificantis,  non  pertinet  ad  ho- 
minem suo  judicio  assumere  res  quibus  sanc- 
tificetur; sed  hoc  debet  esse  ex  divina  institu- 
tione determinatum.  Et  ideo  in  sacramentis  no- 
vae legis,  quibus  homines  sanctificantur,  se- 
cundum illud  1 ad  Corinth.  6,  11,  abluti  estis , 
sanclificati  estis,  oportet  uti  rebus  ex  divina 
institutione  determinatis. 

Ad  primum  ergo  dicendum  quod  etsi  idem  potest 
per  diversa  signa  significari,  determinare  tamen 
quo  signo  sit  utendum  ad  significandum,  pertinet 
ad  significantem.  Deus  autem  est  qui  nobis  signifi- 
cat spiritualia  per  res  sensibiles  in  sacramentis,  et 
per  verba  similitudinaria  in  S:ripturis.  Et  ideo  sicut 
judicio  Spiritus  Sancti  determinatum  est  quibus 
similitudinibus  in  certis  Scripturae  locis  res  spiri- 
tuales significentur,  ita  etiam  debet  esse  divina 
institutione  determinatum  quae  res  ad  significan- 
dum assumantur  in  hoc  vel  in  illo  sacramento. 

Ad  secundum  dicendum  quod  res  sensibiles 
habent  naturaliter  sibi  inditas  virtutes  conferentes 
ad  corporalem  salutem ; et  ideo  non  refert  si  duae 

earum  eamdem  virtutem  habeant  qua  quis  utatur; 
sed  ad  sanctificationem  non  ordinantur  ex  aliqua 
virtute  sibi  naturaliter  indita,  sed  solum  ex  institu- 
tione divina;  ideo  oportuit  divinitus  determinari 
quibus  rebus  sensibilibus  sit  in  sacramentis  uten- 
dum. 

Ad  tertium  dicendum  quod,  sicut  Augustinus 
dicit  19  contra  Faustum,  cap.  16  et  17,  diversa 
sacramenta  diversis  temporibus  congruunt ; sicut 
etiam  diversis  verbis  significantur  diversa  tempora, 
scilicet,  praesens,  praeteritum  et  futurum.  Et  ideo 
sicut  in  statu  legis  naturae  homines  nulla  lege  exte- 
rius data,  sed  solo  interiori  instinctu  movebantur 
ad  Deum  colendum,  ita  etiam  ex  interiori  instinctu 
determinabatur  eis  quibus  rebus  sensibilibus  ad 
Dei  cultum  uterentur;  postmodum  vere  necesse 
fuit  etiam  exterius  legem  dari , tum  propter 
obscurationem  legis  naturae  ex  peccatis  hominum, 
tum  etiam  ad  expressiorem  significationem  grati* 
Christi,  per  quam  humanum  genus  sanctificatur. 
Et  ideo  etiam  necesse  fuit  res  determinari  quibus 
homines  uterentur  in  sacramentis.  Nec  propter 
hoc  arctatur  via  salutis,  quia  res  quarum  usus  est 
necessarius  in  sacramentis,  vel  communiter  haben- 
tur, vel  parvo  studio  adhibito  haberi  possunt,- 

Articulus  vi 

Utrum  in  significatione  sacramentorum  requirantur 
verba. 

4 Sent.,dist.  1,  quasi,  j,  art.  2,  et  dist.  13,  quasi.  1, 
art.  2,  quastiunc.  6,  ad  2;  et  Fer.  quast.  27,  art.  4 , 
ad  10. 

Ad  sextum  sic  proceditur.  1.  Videtur  quod  in 
significatione  sacramentorum  non  requirantur 


Art.  6.  — Circa  resp.  ad  5,  observa  quod  in  sacramen- 
tis veteribus  non  erant  verba,  quas  ad  essentialem  eorum 
rationem  pertinerent ; quia  eorum  significatio,  non  debebat 
esse  tam  expressa  quam  nostrorum  ; ac  proinde  verba 
quorum  erat  usus  in  aliquorum  administratione,  casremo- 
nialia  erant,  non  essentialia.  Ex  his  etiam  vide  quod  plura 
dicit  S.Thomas  in  hac  quaestione,  quae  debent  intelligi  so- 
lum de  novae  legis  sacramentis.  - - Vide  initio  hujus  quaest., 
verba  Concil.  Florent.  — Hic  ad  2,  et  art.  seq.  corp.,  S. 
Thomas  loquitur  de  materia  et  forma.  Observandum  au- 
tem has  voces  respective  ad  sacramenta,  non  fuisse  in 
usu,  nisi  circa  annum  1215,  usurpatas  quidem  primo  a 
Guillelmo  Antissiodorensi,  cum  nullibi  ante  ipsum,  nec 
apud  Magistrum  Sententiarum  reperiantur.  Si  aliquando 
S.  Augustinus  dixit  « formam  baptismi  »,  et  concil.  Mile- 
vitanum  ■<  formam  baptismi  » per  formam  intellihebant 
totum  ritum  sacramenti,  et  non  praecise  verba.  Sed  verba 
materia  et  forma  respective  ad  sacramenta,  fuerunt  com- 
muniter recepta  in  scholis,  et  usu  Ecclesi®  consecrata, 
ut  patet  ex  Concil.  Florent,  (initio  hujus  quaestionis),  et 
Cone.  Trident.  sess.  14,  cap.  j.  de  poenitentia  finfra 
quaest.  84).  — Durandus  negavit  sacramenta  poenitentia» 
et  matrimonii,  rebus  et  verbis  necessario  perfici;  qua; 
sententia  ad  minus  ut  temeraria  proscribitur  ob  concilium 
Florentinum,  dicens  « htec  omnia  sacramenta,  etc...  ut  su- 
pra «.  Potest  tamen  aliqualiter  excusari  Durandus  ex  eo 
quod  ante  Concil.  Florent,  scripserit. 

verba.  Dicit  enim  Augustinus  contra  Faustum, 
lib.  19,  cap.  16,  circa  med. : Quid  sunt  aliud  quce- 
que  corporalia  sacramenta,  nisi  quasi  quceiam  verba 
visibilia  l Et  sic  videtur  quod  addere  verba  rebus 
sensibilibus  in  sacramentis,  sit  addere  verba  ver- 
bis. Sed  hoc  est  superfluum.  Non  ergo  requirun- 
tur verba  cum  rebus  sensibilibus  in  sacramentis. 

2.  Praeterea,  sacramentum  est  aliquid  unum. 
Ex  his  autem  quae  sunt  diversorum  generum,  non 
videtur  posse  aliquid  unum  fieri.  Cum  igitur  res 
sensibiles  et  verba  sint  diversorum  generum,  quia 
res  sensibiles  sunt  a natura,  verba  autem  a ratione, 
videtur  quod  in  sacramentis  non  requirantur  verba 
cum  rebus  sensibilibus. 

3.  Praeterea,  sacramenta  novae  legis  successe- 
runt sacramentis  veteris  legis,  quia  illis  ablatis,  ista 
sunt  instituta,  ut  Augustinus  dicit,  19  contra  Faus- 
tum, capp.  16  et  17.  Sed  in  sacramentis  veteris 
legis  non  requirebatur  aliqua  forma  verborum.  Ergo 
nec  in  sacramentis  novae  legis. 

— Sed  contra  est  quod  Apostolus  dicit  Ephes. 
5,  25  : Christus  dilexit  Ecclesiam,  et  tradidit  semet- 
ipsum  pro  ea,  ut  illam  sanctificaret,  mundans  eam 
lavacro  aquce  in  verbo  vitae ; et  Augustinus  dicit 
super  Joan.,  tract.  80,  post  med. : Accedit  verbum 
ad  elementum,  et  fit  sacramentum. 

Respondeo  dicendum  quod  sacramenta,  sicut 
dictum  est  art.  3 huj.  quaest.,  adhibentur  ad 
hominum  sanctificationem,  sicut  quaedam  signa. 
Tripliciter  ergo  considerari  possunt,  et  quolibet 
modo  congruit  eis  quod  verba  rebus  sensibilibus 
adjungantur.  — Primo  enim  possunt  considerari 
ex  parte  causae  sanctificantis,  quae  est  Verbum  in- 
carnatum, cui  sacramentum  quodammodo  confor- 
matur in  hoc  quod  rei  sensibili  verbum  adhibetur  ; 
sicut  in  mysterio  incarnationis  carni  sensibili  est 
Verbum  Dei  unitum.  — Secundo  possunt  consi- 
derari sacramenta  ex  parte  hominis  qui  sanctifica- 
tur, qui  componitur  ex  anima  et  corpore,  cui  pro- 
portionatur  sacramentalis  medicina,  quae  per  rem 
visibilem  corpus  tangit,  et  per  verbum  ab  anima 
creditur.  Unde  Augustinus,  super  illud  Joan.  13  ; 
Jam  vos  mundi  estis  propter  sermonem,  etc.,  dicit, 
tract.  80  in  Joan.,  a med. : Unde  ista  tanta  virtus 
aqua’,  ut  corpus  tangat,  et  cor  abluat,  nisi  faciente 
verbo,  non  quia  dicitur,  sed  quia  creditur  / — Ter- 
tio possunt  considerari  ex  parte  ipsius  significa- 
tionis sacramentalis.  Dicit  autem  Augustinus  in  2 
de  Doct.  christ.,  cap.  3,  circa  med.,  quod  verba 
inter  homines  obtinuerunt  principatum  significandi, 
quia  verba  diversimode  formari  possunt  ad  signifi- 
candos diversos  conceptus  mentis  ; et  propter  hcc 
per  verba  magis  distincte  possumus  exprimere 
quod  mente  concepimus.  Et  ideo  ad  perfectio- 
nem significationis  sacramentalis  necesse  fuit 
ut  significatio  rerum  sensibilium  per  aliqua 
verba  determinaretur.  Aqua  enim  significare  po- 
test et  ablutionem  propter  suam  humiditatem,  et  re- 


frigerium propter  suam  frigiditatem  ; sed  cum  dici- 
tur : Ego  te  baptizo,  manifestatur  quod  aqua  uti- 
mur in  baptismo  ad  significandam  emundationem 
spiritualem. 

Ad  primum  ergo  dicendum  quod  res  visibiles 
sacramentorum  dicuntur  verba  per  quamdam  si- 
militudinem, in  quantum  scilicet  participant  quam- 
dam vim  significandi,  quae  principaliter  est  in  ipsis 
verbis,  ut  dictum  est  in  corp.  Et  ideo  non  est  su- 
perflua ingeminatio  verborum,  cum  in  sacramentis 
rebus  visibilibus  verba  adduntur,  quia  unum  eorum 
determinatur  per  aliud,  ut  dictum  est  ibid. 

Ad  secundum  dicendum  quod  quamvis  et  verba 
et  aliae  res  sensibiles  sint  in  diverso  genere,  quan- 
tum pertinet  ad  naturam  rei,  conveniunt  tamen  in 
ratione  significandi,  quae  perfectior  est  in  verbis 
quam  in  aliis  rebus.  Et  ideo  ex  verbis  et  rebus  fit 
quodammodo  unum  in  sacramentis,  sicut  forma  et 
materia,  in  quantum  scilicet  per  verba  perficitur 
significatio  rerum,  ut  dictum  est  in  corp.,  et  art. 
praec.,  ad  3.  Sub  rebus  autem  comprehenduntur 
etiam  ipsi  actus  sensibiles,  puta  ablutio,  inunctio, 
et  alia  hujusmodi,  quia  in  his  est  eadem  ratio  signi- 
ficandi, et  in  rebus. 

Ad  tertium  dicendum  quod,  sicut  Augustinus 
dicit  contra  Faustum,  lib.  19,  cap.  16  et  17,  alia 
debent  esse  sacramenta  rei  praesentis,  et  alia  rei 
futurae.  Sacramenta  autem  veteris  legis  praenuntia 
erant  Christi  venturi ; et  ideo  non  ita  expresse 
significabant  Christum,  sicut  sacramenta  novae 
legis,  quae  ab  ipso  Christo  effluunt,  et  quamdam 
similitudinem  ipsius  in  se  habent,  ut  dictum  est  in 
corp.  art.  Utebantur  tamen  in  veteri  lege  aliquibus 
verbis  in  his  quae  ad  cultum  Dei  pertinent,  tam 
sacerdotes,  qui  erant  sacramentorum  illorum  mi- 
nistri, secundum  illud  Num.  6,  23  : Sic  benedicetis 
filiis  Israel  et  dicetis  eis  : Benedicat  libi  Domi- 
nus, etc.,  quam  etiam  illi  qui  illis  sacramentis  ute- 
bantur, secundum  illud  Deuter.  26,  3 : Profiteor 
hodie  coram  Domino  Deo  luo,  quod,  etc. 

Articulus  vii 

Utrum  requirantur  determinata  verba  in  sacramentis. 

Ad  septimum  sic  proceditur.  1.  Videtur  quod 

Art.  7.  — Huc  pertinet,  quare  de  veritate  aut  falsitate 
j udicare  solet  Ecclesia,  exservata, vel  non  servata  verborum 
forma.  Unde  in  Concil.  Nicasno,  baptismus  Paulianistarum 
judicatus  est  irritus,  ob  defectum  formas.  — Sacramento- 
rum formas,  prout  advertit  Toletus,  esse  in  quadruplici 
differentia.  1°  Quasdam  sunt  in  scripturis  expresse  deter- 
minatae; tales  sunt  eucharistiae  et  baptismi.  2»  Quaedam 
non  sunt  in  scripturis  ita  expresse,  tamen  facile  deducun- 
tur, qualis  est  forma  poenitentiae  quae  deduciturex  verbis: 
« quorum  remiseritis...  » et  « quodcumque  solveritis...  » 
5«  Quaedam  ex  mera  traditione  apostolorum  habentur,  ut 
in  confirmatione,  ordine,  extrema  unctione.  40  Est  forma 
matrimonii,  inqua  non  habentur  verba  determinata  nec  a 
Christo,  nec  ab  Ecclesia  ; sed  Christus  reliquit  formam 
illam  quam  in  lege  naturas,  ut  contractus  naturalis,  ha- 
bebat. 

non  requirantur  determinata  verba  in  sacramen- 
tis. Ut  enim  Philosophus  dicit,  lib.  i Periher., 
circ.  prine.,  Voces  non  sunt  ecedem  apud  omnes. 
Sed  salus  quae  per  sacramenta  quaeritur,  est  eadem 
apud  omnes.  Ergo  non  requiruntur  aliqua  deter- 
minata verba  in  sacramentis. 

2.  Praeterea,  verba  requiruntur  in  sacramentis, 
in  quantum  sunt  principaliter  significativa,  sicut 
dictum  est  art.  praec.  Sed  contingit  per  diversa 
verba  idem  significari.  Ergo  non  requiruntur  de- 
terminata verba  in  sacramentis. 

j.  Praeterea,  corruptio  cujuslibet  rei  variat  ejus 
speciem.  Sed  quidam  corrupte  verba  proferunt, 
nec  tamen  propter  hoc  creditur  sacramentorum 
effectus  impediri ; alioquin  illitterati  et  balbi,  qui 
ista  sacramenta  conferunt,  frequenter  defectum  in 
sacramentis  inducerent.  Ergo  videtur  quod  non 
requirantur  in  sacramentis  determinata  verba. 

— Sed  contra  est  quod  Dominus  determinata 
verba  protulit  in  consecratione  sacramenti  Eucha- 
ristia?, dicens,  Matth.  26,  26  : Hoc  est  corpus 
meum;  similiter  etiam  mandavit  discipulis  ut  sub 
determinata  forma  verborum  baptizarent,  dicens, 
Matth.  ult.,  \$  : Euntes  docete  omnes  gentes,  bap- 
tizantes eos  in  nomine  Patris , et  Filii,  et  Spiritus 
Sancti. 

Respondeo  dicendum  quod,  sicut  dictum  est 
art.  praec.,  ad  2,  in  sacramentis  verba  se  ha- 
bent per  modum  formae,  res  autem  sensibiles  per 
modum  materiae.  In  omnibus  autem  compositis  ex 
materia  et  forma  principium  determinationis  est 
ex  parte  formae,  quae  est  quodammodo  finis  et 
terminus  materiae  ; et  ideo  principalius  requiritur 
ad  esse  rei  determinata  forma  quam  determinata 
materia;  materia  enim  determinata  requiritur  ut  sit 
proportionata  determinatae  formae.  Cuin  igitur  in 
sacramentis  requirantur  determinatae  res 
sensibiles,  quae  se  habent  in  sacramentis 
sicut  materia,  multo  magis  requiritur  in  eis 
determinata  forma  verborum. 

Ad  primum  ergo  dicendum  quod,  sicut  Augusti- 
nus dicit  super  Joann.,  tract.  80,  a med.,  verbum 
operatur  in  sacramentis,  non  quia  dicitur,  id  est, 
non  secundum  exteriorem  sonum  vocis,  sed  quia 
creditur,  id  est,  secundum  sensum  verborum,  qui 
fide  tenetur.  Et  quidem  sensus  est  idem  apud  om- 
nes, licet  non  eaedem  voces  sint  quantum  ad  so- 
num. Et  ideo,  cujuscumque  linguae  verbis  profe- 
ratur talis  sensus,  perficitur  sacramentum. 

Ad  secundum  dicendum  quod  licet  in  qualibet 
lin  gua  contingat  diversis  vocibus  idem  significari, 
semper  tamen  aliqua  illarum  vocum  est,  qua  prin- 
cipalius et  communius  homines  illius  linguae  utun- 
tur ad  hoc  significandum;  et  talis  vox  assumi  debet 
in  significationem  sacramenti ; sicut  etiam  inter  res 
sensibiles  illa  assumitur  ad  significationem  sacra- 
menti, cujus  usus  est  communior  ad  actum,  per 
quem  sacramenti  effectus  significatur  : sicut  aqua 

communius  utuntur  homines  ad  ablutionem  corpo- 
ralem, per  quam  spiritualis  ablutio  significatur,  et 
ideo  aqua  assumitur  ut  materia  in  baptismo. 

Ad  tertium  dicendum  quod  ille  qui  corrupte 
profert  verba  sacramentalia,  si  hoc  ex  industria 
fecit,  non  videtur  intendere  facere  quod  facit  Ec- 
clesia, et  ita  non  videtur  perfici  sacramentum.  Si 
autem  hoc  faciat  ex  errore  vel  lapsu  linguae,  si  sit 
tanta  corruptio  quae  omnino  auferat  sensum  locu- 
tionis, non  videtur  perfici  sacramentum ; et  hoc 
praecipue  contingit  quando  fit  corruptio  ex  parte 
principii  dictionis,  puta  si  loco  ejus  quod  est  : In 
nomine  Patris,  dicat  : In  nomine  matris.  Si  vero 
non  totaliter  auferatur  sensus  locutionis  per  hujus- 
modi corruptelam,  nihilominus  perficitur  sacramen- 
tum ; et  hoc  praecipue  contingit  quando  fit  cor- 
ruptio ex  parte  finis,  puta  si  aliquis  dicat  : In  no- 
mine patrias,  ei  filias ; quamvis  enim  hujusmodi 
verba  corrupte  prolata  nihil  significent  ex  virtute 
impositionis,  accipiuntur  tamen  ut  significantia  ex 
accommodatione  usus  ; et  ideo  licet-mutetur  sonus 
sensibilis,  remanet  tamen  idem  sensus.  Quod  au- 
tem dictum  est  de  differentia  corruptionis  circa 
principium  vel  finem  dictionis,  rationem  , habet, 
quia  apud  nos  variatio  dictionis  ex  parte  principii 
mutat  significationem  ; variatio  autem  ex  parte  finis 
dictionis,  ut  plurimum  non  mutat  significatio- 
nem (1)  ; quae  tamen  apud  Graecos  variatur  etiam 
secundum  principium  dictionis  in  declinationibus 
verborum.  Magis  tamen  videtur  attendenda  quan- 
titas corruptionis  : quia  ex  utraque  parte  potest 
esse  tam  parva  quod  non  auferat  sensum  verbo- 
rum, et  tam  magna  quod  auferat.  Sed  unum  horum 
facilius  accidit  ex  parte  principii,  et  aliud  ex  parte 
finis. 

Articulus  viii 

Utrum  liceat  aliquid  addere  verbis  in  quibus  consistit 
forma  sacramentorum. 

4 Sent.,  dist.  3,  art.  2,  qiuest.  2,  ad  3 et  4. 

Ad  octavum  sic  proceditur.  1.  Videtur  quod 
nihil  liceat  addere  verbis  in  quibus  consistit  forma 
sacramentorum.  Non  enim  minoris  sunt  necessita- 
tis hujusmodi  verba  sacramentalia  quam  verba  sa- 
crae Scripturae.  Sed  verbis  sacrae  Scripturae  nihil 
licet  addere  vel  minuere  : dicitur  enim  Deut.  4, 

2 : Non  addetis  ad  verbum  quod  vobis  loquor,  nec 
auferetis  ab  eo;  et  Apoc.  ult.,  18  : Contestor  omni 
audienti  verba  prophetia;  libri  hujus;  si  quis  appo- 


Art.  8.  — Intellige  bene  principia  S.  Doctoris,  pro 
quaestione  de  mutatione  formae  in  sacramentis ; et  haec 
applica  ad  solvendas  varias  difficultates  ab  auctoribus 
propositas,  in  hac  materia. 

(1)  Ita  cum  plurimis  Mss.  editi  passim.  — Ed.  Rom.  : 
Ut  plurimum  mutat  consignificationem.  — Garciae  placet 
lectio  cod.  Alcan.  : Variatio  autem  ex  fine  ut  plurimum 
non  mutat  significationem. 

suerit  ad  haec,  apponet  super  eum  Deus  plagas 
scriptas  in  libro  isto;  etsi  quis  diminuerit,  auferet 
Deus  partem  ejus  de  libro  vita e.  Ergo  videtur  quod 
neque  in  forma  sacramentorum  liceat  aliquid  ad- 
dere vel  minuere. 

2.  Praeterea,  verba  se  habent  in  sacramentis 
per  modum  formae,  ut  dictum  est  art.  praec.  Sed 
in  formis  quaelibet  additio  vel  subtractio  variat 
speciem,  sicut  et  in  numeris,  ut  dicitur  8 Metaph., 
text.  io.  Ergo  videtur  quod  si  aliquid  addatur  vel 
subtrahatur  a forma  sacramenti,  non  erit  idem  sa- 
cramentum. 

3.  Praeterea,  sicut  ad  formam  sacramenti  requi- 
ritur determinatus  numerus  dictionum,  ita  etiam 
requiritur  determinatus  ordo  verborum,  et  etiam 
orationis  continuitas.  Si  ergo  additio  vel  subtrac- 
tio non  aufert  sacramenti  veritatem,  videtur  quod 
pari  ratione  nec  transpositio  verborum  aut  etiam 
interpolatio  pronuntiationis. 

— Sed  contra  est  quod  in  formis  sacramento- 
rum quaedam  apponuntur  a quibusdam,  quae  ab 
aliis  non  apponuntur,  sicut  Latini  baptizant  sub 
hac  forma  : Ego  te  baptizo  in  nomine  Patris,  et  Fi- 
lii, et  Spiritus  Sancti ; Graeci  autem  sub  ista  : Bap- 
tizetur servus  Christi  N.  in  nomine  Patris,  etc.  Et 
tamen  utrique  verum  conferunt  sacramentum.  Er- 
go in  formis  sacramentorum  licet  aliquid  addere 
vel  minuere. 

Respondeo  dicendum  quod  circa  omnes  istas 
mutationes  quae  possunt  in  formis  sacramen- 
torum contingere,  duo  videntur  esse  conside- 
randa : — Unum  quidem  ex  parte  ejus  qui  pro- 
fert verba,  cujus  intentio  requiritur  ad  sacramen- 
tum, ut  infra  dicetur,  quaest.  64,  art.  8.  Et  ideo 
si  intendat  per  hujusmodi  additionem  vel  di- 
minutionem  alium  ritum  inducere,  qui  non 
sit  ab  Ecclesia  receptus,  non  videtur  perfici 
sacramentum,  quia  non  videtur  quod  intendat 
facere  id  quod  facit  Ecclesia.  — Aliud  tamen 
est  considerandum  ex  parte  significationis 
verborum.  Cum  enim  verba  operentur  in 
sacramentis,  quantum  ad  sensum  quem  fa- 
ciunt, ut  supra  dictum  est,  art.  praec.,  ad  1,  et  ad 
3,  oportet  considerare  utrum  per  talem  mu- 
tationem tollatur  debitus  sensus  verborum, 
quia  si  sic,  manifestum  est  quod  tollitur  ve- 
ritas sacramenti.  — Manifestum  est  autem  quod 
si  diminuatur  aliquid  eorum  quas  sunt  de  subs- 
tantia formae  sacramentalis,  tollitur  debitus  sen- 
sus verborum  ; et  ideo  non  perficitur  sacramen- 
tum. Unde  Didymus  dicit  in  lib.  2 de  Spiritu 
Sancto,  parum  a prine.,  inter  op.  Hieron  : Si  quis 
ita  baptizare  conelur,  ut  unum  de  praedictis  nomi- 
nibus praetermittat  (scilicet  Patris,  et  Filii,  et  Spi- 
ritus Sancti),  sine  perfectione  baptizabit.  Si  autem 
subtrahatur  aliquid  quod  non  sit  de  substantia 
formte,  talis  diminutio  non  tollit  debitum  sensum 
verborum,  et  per  consequens  nec  sacramenti  per- 


fectionem : sicut  in  forma  Eucharistiae,  quae  est  : 
Hoc  est  enim  corpus  meum,  ly  enim  sublatum  non 
tollit  debitum  sensum  verborum  ; et  ideo  non  im- 
pedit perfectionem  sacramenti,  quamvis  possit 
contingere  quod  ille  qui  praetermittit,  peccet  ex 
negligentia  vel  contemptu.  — Circa  additionem 
etiam  contingit  aliquid  apponi,  quod  est  corrupti- 
vum debiti  sensus;  puta  si  aliquis  dicat  : Ego  te 
baptizo  in  nomine  Patris  majoris,  et  Filii  minoris, 
sicut  Ariani  baptizabant;  et  ideo  talis  additio  tol- 
lit veritatem  sacramenti.  Si  vero  sit  talis  additio, 
quae  non  auferat  debitum  sensum,  non  tollitur  sa- 
cramenti veritas.  Nec  refert  utrum  talis  additio  fiat 
in  principio,  vel  in  medio,  vel  in  fine  : ut  si  aliquis 
dicat  : Ego  te  baptizo  in  nomine  Dei  Patris  omni- 
potentis, et  Filii  ejus  unigeniti,  et  Spiritus  Sancti 
paraclili,  erit  verum  baptisma  : et  similiter  si  quis 
dicat  : Ego  te  baptizo  in  nomine  Patris,  et  Fillii,  et 
Spiritus  Sancti,  et  U.  Virgo  te  adjuvet;  erit  verum 
baptisma.  Forte  autem  si  diceret  : ego  te  baptigo  in 
nomine  Patris,  et  Filii,  et  Spiritus  Sancti,  et  B. 
Virginis  Mariae,  non  esset  baptismus,  quia  dicitur 
1 ad  Cor.  1,  13  : Numquid  Paulus  pro  vobis 
crucifixus  est,  aut  in  nomine  Pauli  baptizali  es- 
tis i Sed  hoc  verum  est,  si  sic  intelligatur  in 
nomine  B.  Virginis  baptizari,  sicut  in  nomine 
Trinitatis,  quo  baptismus  consecratur  : talis  enim 
sensus  esset  contrarius  verae  fidei,  et  per  conse- 
quens tolleret  veritatem  sacramenti.  Si  varo  sic 
intelligatur  quod  additur  : Et  in  nomine  B.  Virgi- 
nis, non  quasi  nomine  B.  Virginis  aliquid  operetur 
in  baptismo,  sed  ut  ejus  intercessio  prosit  bapti- 
zato ad  conservandam  gratiam  baptismalem,  non 
tollitur  perfectio  sarmenti. 

Ad  primum  ergo  dicendum  quod  ad  verba  sa- 
crae Scripturae  non  licet  aliquid  apponere  quan- 
tum ad  sensum  ; sed  quantum  ad  expositionem 
sacrae  Scripturae  multa  eis  verba  doctoribus 
apponuntur.  Non  tamen  licet  etiam  verba  sacrae 
Scripturae  apponere  ita  quod  dicantur  esse  de  in- 
tegritate sacrae  Scripturae,  quia  hoc  esset  vitium 
falsitatis ; et  similiter  si  quis  diceret  aliquid  esse  de 
necessitate  formae  quod  non  est. 

Ad  secundum  dicendum  quod  verba  pertinent 
ad  formam  sacramenti  ratione  sensus  significati. 
Lt  ideo  qua-cumque  fiat  additio  vel  subtractio 
verborum,  quae  non  addat  aliquid  aut  subtrahat 
debito  sensui,  non  tollitur  species  sacramenti. 

Ad  tertium  dicendum  quod  si  sit  tanta  interrup- 
tio verborum  quod  intercipiatur  intentio  pronun- 
tiantis, tollitur  sensus  sacramenti,  et  per  conse- 
quens veritas  ejus  ; non  autem  tollitur,  quando  est 
parva  interruptio,  quae  intentionem  proferentis  et 
intellectum  verborum  non  aufert.  Et  idem  est 
etiam  dicendum  de  transpositione  verborum,  quia 
si  tollit  sensum  locutionis,  non  perficitur  sacra- 
mentum, sicut  patet  de  negatione  praeposita,  vel 
postposita  signo.  Si  autem  sit  talis  transpositio 
quae  sensum  locutionis  non  variet,  non  tollitur  ve- 

ritas  sacramenti,  quia,  secundum  quod  Philoso- 
phus dicit,  lib.  2,  cap.  i,  ad  fin.,  nomina  et  verba 
transposita  idem  significant. 

QUESTIO  LXI 

DE  NECESSITATE  SACRAMENTORUM.  — In  qualuor 
articulos  divisa. 

Deinde  considerandum  est  de  necessitate  sa- 
cramentorum; et  circa  hoc  quaeruntur  quatuor  : 
i°  utrum  sacramenta  sint  necessaria  ad  salutem 
humanam;  2°  utrum  fuerint  necessaria  in  statu 
ante  peccatum ; 30  utrum  fuerint  necessaria  in 
statu  post  peccatum  ante  Christum;  40  utrum  fue- 
rint necessaria  post  Christi  adventum. 

Articulus  primus 

Utrum  sacramenta  sint  necessaria  ad  humanam  salutem. 

4 Seni.,  dist.  1,  qu<est.  2,  art.  2,  quast.  1 ; et  3 Cont.,  cap . 
no,  et  lib.  4,  cap.  fj,  Jm.,  et  cap.  p6. 

Ad  primum  sic  proceditur.  1.  Videtur  quod  sa- 
cramenta non  sint  necessaria  ad  humanam  salu- 
tem. Dicit  enim  Apostolus,  1 ad  Timoth.  4,  8 : 
Corporalis  exercitatio  ad  modicum  utilis  est.  Sed 
usus  sacramentorum  pertinet  ad  corporalem  exer- 
citationem, eo  quod  sacramenta  perficiuntur  in 
significatione  sensibilium  rerum  et  verborum,  ut 
dictum  est  quaest.  praec.,  art.  6,  ad  2.  Ergo  sa- 
cramenta non  sunt  necessaria  ad  humanam  salu- 
tem. 

2.  Praeterea,  2 ad  Cor.  12,  9,  Apostolo  dici- 
tur : Sufficit  libi  gratia  mea.  Non  autem  sufficeret, 
si  sacramenta  essent  necessaria  ad  salutem.  Non 
sunt  ergo  sacramenta  saluti  humanae  necessaria. 

3.  Praeterea,  posita  causa  sufficienti,  nihil  aliud 

videtur  esse  necessarium  ad  effectum.  Sed  passio 
Christi  est  sufficiens  causa  nostrae  salutis  : dicit 
enim  Apostolus  Rom.  5,  10  : Si  cum  inimici  esse- 
mus, reconciliati  sumus  Deo  per  mortem  Filii  ejus , 
mullo  magis  reconciliati  salvi  erimus  in  vita  ipsius. 
Non  ergo  requiruntur  sacramenta  ad  salutem  hu- 
manam. , 


Art.  i.  — Titulus  articuli  intelligendus  est  de  omnibus 
sacramentis,  scilicet  non  solius  legis  gratiae,  sed  etiam  le- 
gis veteris  et  legis  naturae;  cum  de  omnibus  his  in  hac 
quaestione  agat  D.  Thomas,  ct  rationes  ejus  de  omnibus 
procedant  sacramentis.  — Et  hic  quaeritur  non  praec  se 
an  sint  necessaria  sacramenta  post  eorum  institutionem, 
sed  an  fuerit  necessarium  quod  Deus  sacramenta  institue- 
rit ad  salutem  hominum;  queritur  ergo  non  praecise  de 
necessitate  usus  sacramentorum,  sed  de  necessitate  insti- 
tutionis sacramentorum.  Et  haec  necessitas  ad  conse- 
quendum finem  in  art.  dictum,  non  sumitur  in  ordine  ad 
potentiam  Dei  absolutam,  sed  ordinariam;  et  ita  idem 
valet  ly  necessarium,  quod  congruum  et  convenientius.  — 
Vide  supra  Concil.  Trident.  Sess.  7,  can.  4 page  549. 


— Sed  contra  est  quod  Augustinus  dicit  19 
contra  Faustum,  cap.  1 1,  in  fin.  : In  nullum  no- 
men religionis , seu  verum,  seu  falsum,  coadunari 
homines  possunt,  nisi  aliquo  signaculorum,  seu  sa- 
cramentorum visibilium  consortio  colligentur.  Sed 
necessarium  est  ad  humanam  salutem  homines 
adunari  in  unum  verae  rel  gionis  nomen.  Ergo  sa- 
cramenta sunt  necessaria  ad  humanam  salutem. 

Respondeo  dicendum  quod  sacramenta  sunt 
necessaria  ad  humanam  salutem,  triplici 
ratione  : — quarum  prima  sumenda  est  ex  condi- 
tione humanae  naturae,  cujus  proprium  est  ut  per 
corporalia  et  sensibilia  in  spiritualia  et  intelligibi- 
lia  deducatur  ; pertinet  autem  ad  divinam  provi- 
dentiam ut  unicuique  rei  provideat  secundum  mo- 
dum suae  conditionis ; et  ideo  convenienter  divina 
sapientia  homini  auxilia  salutis  confert  sub  quibus- 
dam corporalibus  et  sensibilibus  signis,  quae  sa- 
cramenta dicuntur.  — Secunda  ratio  sumenda  est 
ex  statu  hominis,  qui  peccando  se  subdidit  per 
affectum  corporalibus  rebus.  Ibi  autem  debet  me- 
dicinale remedium  homini  adhiberi  ubi  patitur 
morbum.  Et  ideo  conveniens  fuit  ut  Deus  per 
quaedam  corporalia  signa  homini  spiritualem  medi- 
cinam adhiberet ; nam  si  spiritualia  nuda  ei  propo- 
nerentur, eis  animus  applicari  non  posset,  corpo- 
ralibus deditus.  — Tertia  autem  ratio  sumenda 
est  ex  studio  actionis  humanae,  quae  praecipue 
circa  corporalia  versatur.  Ne  ergo  esset  homini 
durum,  si  totaliter  a corporalibus  actibus  abs- 
traheretur, proposita  sunt  ei  corporalia  exercitia 
in  sacramentis,  quibus  salubriter  exerceatur  ad 
evitanda  superstitiosa  exercitia,  quae  consistunt  in 
cultu  daemonum,  vel  qualitercumque  noxia,  quae 
consistunt  in  actibus  peccatorum.  Sic  igitur  per 
sacramentorum  institutionem  homo  convenienter 
suae  naturae  eruditur  per  sensibilia  : humiliatur 
se  corporalibus  subjectum  cognoscens,  dum  sibi 
per  corporalia  subvenitur;  praeservatur  etiam  a 
noxiis  actionibus  per  salubria  exercitia  sacramen- 
torum. 

Ad  primum  ergo  dicendum  quod  corporalis 
exercitatio,  in  quantum  est  corporalis,  non  mul- 
tum utilis  est;  sed  exercitatio  per  usum  sacramen- 
torum non  est  pure  corporalis,  sed  quodammodo 
est  spiritualis,  scilicet  per  significationem  et  causa- 
litatem. 

Ad  secundum  dicendum  quod  gratia  Dei  est 
sufficiens  causa  humanae  salutis;  sed  Deus  dat  ho- 
minibus gratiam  secundum  modum  eis  convenien- 
tem. Et  ideo  necessaria  sunt  hominibus  sacramenta 
ad  gratiam  consequendam. 

Ad  tertium  dicendum  quod  passio  Christi  est 
sufficiens  causa  humanae  salutis;  nec  propter  hoc 
sequitur  quod  sacramenta  non  sint  necessaria  ad 
humanam  salutem,  quia  operantur  in  virtute  passio- 
nis Christi  : et  passio  Christi  quodammodo  appli- 
catur hominibus  per  sacramenta,  secundum  illud 

Rom.  6,  3 : Quicumque  bapli^ali  sumus  in  Christo 
Jesu,  in  morte  ipsius  bapli^ati  sumus. 

Articulus  ii 

Utrum  etiam  ante  peccatum  fuerint  homini  necessaria 
sacramenta. 

4 Sent.,  dist.  i,  qu.cst.  i,  art.  2,  quasi.  3. 

Ad  secundum  sic  proceditur.  1.  Videtur  quod 
etiam  ante  peccatum  fuerint  homini  necessaria  sa- 
cramenta, quia,  sicut  dictum  est  art.  prajc.,  ad  2, 
sacramenta  sunt  necessaria  homini  ad  gratiam  con- 
sequendam. Sed  etiam  in  statu  innocentiae  homo 
indigebat  gratia,  sicut  in  prima  parte  habitum  est, 
qusest.  95,  art.  4,  ad  1.  Ergo  etiam  in  statu  illo 
erant  necessaria  sacramenta. 

2.  Praeterea,  sacramenta  sunt  necessaria  homini 
secundum  conditionem  humanae  naturae,  sicut  dic- 
tum est  art.  praec.  Sed  eadem  est  natura  hominis 
ante  peccatum  et  post  peccatum.  Ergo  videtur 
quod  etiam  ante  peccatum  homo  indiguerit  sacra- 
mentis. 

3.  Praeterea,  matrimonium  est  quoddam  sacra- 
mentum, secundum  illud  Ephes.  5,  32  : Sacramen- 
tum hoc  magnum  est;  ego  autem  dico  in  Christo  et 
Ecclesia  (1).  Sed  matrimonium  fuit  institutum  ante 
peccatum,  ut  dicitur  Gen.  2.  Ergo  sacramenta 
erant  necessaria  homini  ante  peccatum. 

— Sed  contra  est  quod  medicina  non  est  neces- 
saria nisi  aegroto,  secundum  illud  Matth.  9,  12  : 
Non  est  opus  sanis  (2)  medicus.  Sed  sacramenta 
sunt  quaedam  spirituales  medicinae,  quae  adhiben- 
tur contra  vulnera  peccati.  Ergo  non  fuerunt  ne- 
cessaria ante  peccatum. 

Respondeo  dicendum  quod  In  statu  innocentiae 
ante  peccatum  sacramenta  necessaria  non  fue- 
runt. Cujus  ratio  accipi  potest  ex  rectitudine  sta- 
tus illius,  in  quo  superiora  inferioribus  dominaban- 
tur, et  nullo  modo  dependebant  ab  eis  ; sicut  enim 
mens  suberat  Deo,  ita  menti  suberant  inferiores 
animae  vires,  et  ipsi  animae  corpus.  Contra  hunc 
autem  ordinem  esset,  si  anima  perficeretur,  vel 
quantum  ad  scientiam,  vel  quantum  ad  gratiam, 
per  aliquid  corporale,  quod  fit  in  sacramentis.  Et 
ideo  in  statu  innocentiae  homo  sacramentis 
non  indigebat,  non  solum  in  quantum  sacra- 
menta ordinantur  ad  remedium  peccati,  sed 
etiam  in  quantum  ipsa  ordinantur  ad  animae 
perfectionem. 

Art.  2.  — In  titulo,  per  ly  ante  peccatum,  intelligitur 
status  qui  fuit  ante  peccatum  absolute  consideratus,  sci- 
licet secundum  naturam  talis  status  (juxta  Joann.  a S. 
Thoma).  Et  per  ly  necessaria,  intelligitur  necessitas  con- 
gruenti*. Cajetanus  vero  dicit  quod  praesens  doctrina 
est  intelligenda  de  statu  innocenti®,  prout  fuit  speciali- 
ter in  Adam  et  non  absolute  de  statu  innocenti®. 

(1)  Vulgata  :...  in  Christo  et  in  Ecclesia. 

(2)  Vulgata : Non  est  opus  valentibus  medicus. 


Ad  primum  ergo  dicendum  quod  homo  in  statu 
innocentiae  gratia  indigebat;  non  tamen  ut  eam 
consequeretur  per  aliqua  sensibilia  signa,  sed  spi- 
ritualiter  et  invisibiliter. 

Ad  secundum  dicendum  quod  eadem  est  natura 
hominis  ante  peccatum,  et  post  peccatum;  non  ta- 
men est  idem  naturae  status  : nam  post  peccatum 
anima  etiam  quantum  ad  superiorem  partem  indi- 
get accipere  aliquid  a corporalibus  rebus  ad  sui 
perfectionem,  quod  in  illo  statu  homini  necesse  non 
erat. 

Ad  tertium  dicendum  quod  matrimonium  fuit  ins- 
titutum in  statu  innocentiae,  non  secundum  quod 
est  sacramentum,  sed  secundum  quod  est  in  offi- 
cium naturae  ; ex  consequenti  tamen  aliquid  signi- 
cabat  futurum  circa  Christum  et  Ecclesiam,  sicut 
et  omnia  alia  quae  in  figura  Christi  praecesserunt. 

Articulus  111 

Utrum  post  peccatum  ante  Christum  sacramenta  debuerint 
esse. 

4,  Sent.,  dist.  1,  quast.  1,  art.  2,  quast.  4. 

Ad  tertium  sic  proceditur.  1.  Videtur  quod  post 
peccatum  ante  Christum  sacramenta  non  debue- 
rint esse.  Dictum  est  enim  art.  1 huj.  quaest., 
ad  3,  quod  per  sacramenta  passio  Christi  homini- 
bus applicatur,  et  sic  passio  Christi  comparatur  ad 
sacramenta  sicut  causa  ad  effectum.  Sed  effectus 
non  praecedit  causam.  Ergo  sacramenta  non  de- 
buerunt esse  ante  Christi  adventum. 

2.  Praeterea,  sacramenta  debent  esse  convenien- 
tia statui  humani  generis,  ut  patet  per  Augusti- 
num, 19  contra  Faustum,  cap.  16  et  17.  Sed  status 
humani  generis  non  fuit  mutatus  post  peccatum, 
usque  ad  reparationem  factam  per  Christum.  Ergo 
neque  sacramenta  debuerunt  immutari,  ut  praeter 
sacramenta  legis  naturae  alia  statuerentur  in  lege 
Moysi. 

3.  Praeterea,  quanto  aliquid  est  magis  propin- 
quum perfecto,  tanto  magis  debet  ei  assimilari. 
Sed  perfectio  salutis  humanae  per  Christum  facta 
est,  cui  propinquiora  fuerunt  sacramenta  veteris 
legis  quam  ea  quae  fuerunt  ante  legem.  Ergo 
debuerunt  esse  similiora  sacramentis  Christi. 
Cujus  tamen  contrarium  apparet  ex  eo  quod 
sacerdotium  Christi  praedicitui4  esse  futurum 
secundum  ordinem  Melchisedech,  et  non  secun- 
dum ordinem  Aaron,  ut  habetur  Hebr.  7.  Non 
ergo  convenienter  fuerunt  disposita  ante  Chris- 
tum sacramenta. 

— Sed  contra  est  quod  Augustinus  dicit,  19 

Art  5.  — Ex  solut.  ad  x,  collige  aliam  conclus.,  scili- 
cet : « Christus  Dominus  respectu  sacramentorum  vete- 
rum, solum  fuit  causa  finalis.  » — De  sacramentis  autem 
veteris  legis,  qualia  erant  circumcisio,  agnus  paschalis, 
consecrationes  sacerdotum,  panes  propositionis,  expia- 
tiones et  purificationes  vari®,  videndus  est  Auctor  supra 
1-2,  qu®st.  102,  art.  5. 

contra  Faustum,  cap.  13,  in  prine.,  quod  prima 
sacramenta , quee  celebrabantur  et  observabantur  ex 
lege,  prccnunlia  erant  Christi  venturi.  Sed  necessa- 
rium erat  ad  humanam  salutem  ut  adventus  Christi 
praenuntiaretur.  Ergo  necessarium  erat  ante  Chris- 
tum sacramenta  queedam  disponi. 

Respondeo  dicendum  quod  sacramenta  neces- 
saria sunt  ad  humanam  salutem,  in  quantum 
sunt  quaedam  sensibilia  signa  invisibilium  rerum 
quibus  homo  sanctificatur.  Nullus  autem  sanctifi- 
cari potest  post  peccatum,  nisi  per  Christum, 
quem  proposuit  Deus  propitiatorem  (i)  per  fi- 
dem in  sanguine  ipsius,  ad  ostensionem  justitia: 
sua:...,  ut  sit  ipse  justus  et  justificans  eum  qui  ex 
fide  est  Jesu  Christi,  Rom.  3,  25.  Et  ideo  opor- 
tebat ante  Christi  adventum  esse  quaedam 
signa  visibilia,  quibus  homo  fidem  suam  pro- 
testaretur de  futuro  Salvatoris  adventu.  Et 
hujusmodi  signa  dicuntur  sacramenta.  Et 
sic  patet  quod  ante  Christi  adventum  necesse  fuit 
quaedam  sacramenta  institui. 

Ad  primum  ergo  dicendum  quod  passio  Christi 
est  causa  finalis  veterum  sacramentorum,  quae  sci- 
licet ad  ipsam  significandam  sunt  instituta.  Causa 
autem  finalis  non  praecedit  tempore,  sed  solum  in 
intentione  agentis.  Et  ideo  non  est  inconveniens 
aliqua  sacramenta  ante  Christi  passionem  fuisse. 

Ad  secundum  dicendum  quod  status  humani  ge- 
neris post  peccatum  et  ante  Christum  dupliciter 
potest  considerari  : — Uno  modo  secundum  fidei 
rationem,  et  sic  semper  unus  et  idem  permanet, 
quia  scilicet  justificabantur  homines  per  fidem  fu- 
turi Christi  adventus.  — Alio  modo  potest  consi- 
derari secundum  intensionem  et  remissionem  pec- 
cati et  expressae  cognitionis  de  Christo  : nam  per 
incrementa  temporum  et  peccatum  coepit  in  homi- 
ne magis  dominari,  in  tantum  quod  ratione  hominis 
per  peccatum  obtenebrata,  non  sufficerent  homini 
ad  recte  vivendum  praecepta  legis  naturae,  sed  ne- 
cesse fuit  determinari  praecepta  in  lege  scripta,  et 
cum  his  quaedam  fidei  sacramenta.  Oportebat 
etiam  quod  per  incrementa  temporum  magis  expli- 
caretur cognitio  fidei,  quia,  ut  Gregorius  dicit, 
hom.  16  in  Ezech.,  a med.,  per  incrementa  tempo- 
rum crevit  divina:  cognitionis  augmentum.  Et  ideo 
etiam  necesse  fuit  quod  in  veteri  lege  quaedam 
sacramenta  fidei  quam  habebant  de  Christo  ven- 
turo, determinarentur;  quae  quidem  comparantur 
ad  sacramenta  quae  fuerunt  ante  legem,  sicut  de- 
terminatum ad  indeterminatum,  quia  scilicet  ante  le- 
gem'non  fuit  determinate  praefixum  homini  quibus 
sacramentis  uteretur,  sicut  fuit  per  legem  ; quod 
erat  necessarium  et  propter  obtenebrationem  le- 
gis naturalis,  et  ut  esset  determinatior  fidei  signi- 
ficatio. 

Ad  tertium  dicendum  quod  sacramentum  Mel- 
(1)  Vulgata  :...  propitiationem. 


chisedech,quod  fuit  ante  legem,  magis  assimilatur 
sacramento  novae  legis  in  materia,  in  quantum  sci- 
licet obtulit  panem  et  vinum,  ut  habetur  Genes.  14, 
sicut  etiam  sacrificium  novae  legis  oblatione  panis 
et  vini  perficitur.  Sacramenta  tamen  legis  Mosai- 
cae  magis  assimilantur  rei  significatae  per  sacramen- 
tum, scilicet  passioni  Christi,  ut  patet  de  agno 
paschali  et  aliis  hujusmodi ; et  hoc  ideo  ne  prop- 
ter continuitatem  temporis,  si  permaneret  eadem 
sacramentorum  species,  videretur  sacramenti 
ejusdem  esse  continuatio. 

Articulus  iv 

Utrum  post  Christum  debuerint  esse  aliqua  sacramenta. 

4 Sent.,  dist.  1,  queest.  1,  art.  2,  quitst.  j,  et  dist.  2, 
art.  4,  quttst.  1;  et  4 Contra,  cap.  pS. 

Ad  quartum  sic  proceditur.  1.  Videtur  quod 
post  Christum  non  debuerint  esse  aliqua  sacra- 
menta. Veniente  enim  veritate,  debet  cessare 
figura.  Sed  gratia  et  veritas  per  Jcsum  Christum 
facta  est,  ut  dicitur  Joan.  1,  17.  Cum  igitur  sa- 
cramenta sint  veritatis  signa,  sive  figurae,  videtur 
quod  post  Christi  passionem  sacramenta  esse  non 
debuerint. 

2.  Praeterea,  sacramenta  in  quibusdam  elemen- 
tis consistunt,  ut  ex  supra  dictis  patet,  quaest. 
praec.,  art.  4 et  5.  Sed  Apostolus  dicit  ad  Gal.  4, 
3 : Cum  essemus  parvuli,  sub  elementis  mundi 
eramus  servientes;  nunc  autem,  temporis  plenitu- 
dine veniente,  jam  non  sumus  parvuli.  Ergo  vide- 
tur quod  non  debeamus  Deo  servire  sub  elementis 
hujus  mundi,  corporalibus  sacramentis  utendo. 

3.  Praeterea,  apud  Deum  non  est  transmutatio, 
nec  vicissitudinis  obumbratio,  ut  dicitur  Jacobi,  1, 
17.  Sed  hoc  videtur  ad  quamdam  mutationem  di- 
vinae voluntatis  pertinere  quod  alia  sacramenta 
nunc  hominibus  exhibeat  ad  sanctificationem  tem- 
pore gratiae,  et  alia  ante  Christum.  Ergo  videtur 
quod  post  Christum  non  debuerint  alia  sacramenta 
institui. 

— Sedcontra  estquod  Augustinus  dicit,  19  con- 
tra Faustum,  cap.  13,  quod  sacramenta  veleris  le- 
gis sunt  ablata,  quia  impleta;  et  alia  sunt  instituta, 
virtute  majora,  utilitate  meliora,  actu  faciliora,  nu- 
mero pauciora. 


Art.  4.  — Sic  explicat  S.  Thomas,  ut  non  solum  pro- 
bet post  Christum  esse  sacramenta,  sed  quod  sint  etiam 
distincta  a sacramentis  antiquis.  — Ex  resp.  ad  2 et  j, 
nota  excellentiam  nostrorum  sacramentorum  supra  sacra- 
menta antiqua  ; et  sic  confirmatur  Concil.  Trident.,  sess. 
7,  can.  2 (supra,  pag.  5491.  — Contra  existentiam  sacra- 
mentorum in  lege  nova,  insurrexerunt  olim  hasretici  Ar- 
chantici,  ut  patet  ex  S.  Epiphanio,  haeresi  jq.  Fraticelli 
pariter  et  Beguinx,  Ecclesias  sacramenta  despiciebant, 
ut  ait  Joannes  XXII  in  extravag.  Sancta  Romma.  Tan- 
dem Protestantes  plures,  sacramenta  sensibilia  et  corpo- 
ralia contempserunt  (Vide  Bellarmin.,  lib.  1 de  Sacra- 
mentis). 

Respondeo  dicendum  quod,  sicut  antiqui  patres 
salvati  sunt  per  fidem  Christi  venturi,  ita  et 
nos  salvamur  per  fidem  Christi  jam  nati  et  passi. 
Sunt  autem  sacramenta  quaedam  signa  protestan- 
da fidem  qua  justificatur  homo.  Oportet  autem 
aliis  signis  significari  futura,  praeterita  et  praesen- 
tia. Ut  enim  Augustinus  dicit,  19  contra  Faustum, 
cap.  16,  ante  med.,  eadem  res  aliter  annuntiatur 
facienda,  aliter  facta ; sicut  ipsa  verba  « passu- 
rus »,  et  « passus  » non  similiter  sonant.  Et  ideo 
opoitet  quaedam  alia  sacramenta  esse  in  nova 
lege,  quibus  significentur  ea  quae  praecesse- 
runt in  Christo,  praeter  sacramenta  veteris 
legis,  quibus  praenuntiabantur  futura. 

Ad  primum  ergo  dicendum  quod,  sicut  Diony- 
sius dicit  in  5 cap.  eccl.  Hierarch.,  aliquant.  a 
prine.,  status  novae  legis  medius  est  inter  statum 
veteris  legis,  cujus  figurae  implentur  in  nova  lege, 
et  inter  statum  gloriae,  in  qua  omnis  nude  et  per- 
fecte manifestabitur  veritas ; et  ideo  tunc  nulla 
erunt  sacramenta  ; nunc  autem,  quamdiu  per  spe- 
culum et  in  cenigmate  cognoscimus,  ut  dicitur  1 ad 
Cor.  13,  oportet  nos  per  aliqua  sensibilia  signa  in 
spiritualia  devenire,  quod  pertinet  ad  rationem  sa- 
cramentorum. 

Ad  secundum  dicendum  quod  sacramenta  vete- 
ris legis  Apostolus,  Galat.  4,  vocat  egena  et  infir- 
ma elementa , quia  gratiam  nec  continebant  nec 
causabant.  Et  ideo  utentes  illis  sacramentis  dicit 
Apostolus  sub  elementis  mundi  Deo  servisse,  quia 
scilicet  nihil  aliud  erant  quam  elementa  hujus 
mundi.  Nostra  autem  sacramenta  gratiam  conti- 
nent et  causant,  et  ideo  non  est  de  eis  similis  ra- 
tio. 

Ad  tertium  dicendum  quod,  sicut  paterfamilias 
non  ex  hoc  habere  monstratur  mutabilem  volunta- 
tem, quod  diversa  praecepta  familiae  suae  proponit 
pro  temporum  varietate,  non  eadem  praecipiens 
hieme  et  aestate,  ita  non  ostenditur  aliqua  muta- 
tio esse  circa  Deum  ex  hoc  quod  alia  sacramenta 
instituit  post  Christi  adventum,  et  alia  tempore 
legis:  quia  illa  fuerunt  congrua  gratiae  praefiguran- 
dae, haec  autem  sunt  congrua  gratiae  praesentia- 
litcr  demonstrandae. 


QUESTIO  LXI I 

DE  principali  effectu  sacramentorum,  qui  est 
gratia.  — In  sex  articulos  divisa. 

Deinde  considerandum  est  de  effectu  sacra- 
mentorum ; — et  primo  de  effectu  eorum  princi- 
pali, qui  est  gratia  ; — secundo  de  effectu  secun- 
dario, qui  est  character. 

Circa  primum  quaeruntur  sex  : i°  utrum  sacra- 
menta novae  legis  sint  causa  gratiae  ; 20  utrum  gra- 
tia sacramentalis  aliquid  addat  super  gratiam  vir- 
tutum et  donorum  ; 30  utrum  sacramenta  conti- 


neant gratiam ; 40  utrum  sit  in  eis  aliqua  virtus  ad 
causandam  gratiam  ; <5°  utrum  talis  virtus  in  sacra- 
mentis derivetur  a passione  Christi ; 6°  utrum  sa- 
cramenta veteris  legis  gratiam  causarent. 

Articulus  primus 

Utrum  sacramenta  sint  causa  gratiae. 

Itif  , art.  6,  et  qiuest.  64,  ari.  1 ; et  4 Sent.,  dist.  40, 
art.  j ; et  4,  dist.  1 , qiuest.  1,  et  art.  4,  q tues  hunc.  1,  et 
art.  y,  qiuestiunc.  1 ; et  4 Contra,  cap.  67  et  74.  prine.; 
et  Ver.  qiuest.  27,  art.  4 ; et  Ouodlib.  12,  art.  16. 

Ad  primum  sic  proceditur.  1.  Videtur  quod  sa- 
cramenta non  sint  causa  gratiae.  Non  enim  idem 
videtur  esse  signum  et  causa,  eo  quod  ratio  signi 
videtur  magis  effectui  competere.  Sed  sacramen- 


Art.  i.  — In  titulo,  nota  terminos,  non  enim  qusrritur 
an  sacramenta  d cantur  causa,  sed  an  sint  causa.  Et  hoc 
ideo,  quia  non  satislit  quaestioni  vocando  causam  id  quod 
vera  non  est  causa.  De  gratia  autem  in  praesenti  titulo 
sermo  est  indistincte  : reservatur  enim  sequenti  art.  quas 
sit  illa  gratia  quae  per  sacramenta  confertur;  unde  nen 
spectat  ad  praesentem  quasstionem  discutere  in  speciali  de 
gratia  quas  causatur.  Rursus  si  principium  non  articuli  hu- 
jus, sed  introductae  quaestionis  hujus  perspexeris,  videbis 
quod  sub  gratias  nomine  hoc  in  loco  non  comprehenditur 
character,  cum  distinguatur  contra  characterem  ; sed  com- 
muniter sumitur  prout  a sanctis  dicitur  quod  sacramenta 
conferant  gratiam.  Et  hoc  manda  memoriae,  et  reminis- 
cere, cum  postea  dicetur,  sacramenta  causare  instrumens 
taliter  gratiam,  ut  non  recurras  ad  characterem,  volens 
fingere  quod  baptismus  non  causat  gratiam  gratum  facien- 
tem, quia  creatura  non  potest  etiam  instrumentalite- 
creare.  Hic  enim  de  edectu  principali  sacramentorum, 
qui  est  gratia  distincta  contra  characterem,  tractando, 
quaeritur,  an  sacramentum  sit  causa  gratias,  et  in  sequenti 
art.,  quid  addat  hac  gratia  supra  gratiam  gratum  facien- 
tem discutitur  (Cajetanus).  — Ex  corp.,  art.  conclude 
quod  sacramenta  novae  legis  transcendunt  rationem  signi- 
ad  differentiam  sacramentorum  veteris  legis,  de  quo  in 
art.  6.  Ergo  illa  exempla  de  denar  o plumbeo,  de  libros 
de  baculo,  de  annulo,  nisi  aliud  addatur,  non  sunt  ad  pro- 
positum sacramentorum  nostrorum,  quasi  exprimentia 
totam  virtutem  ipsorum  : sed  solum  sunt  ad  propositum 
veterum  (Porrecta).  — Ut  vides,  hasc  sunt  contra  Protes- 
tantes,  dicentes  sacramenta  esse  solum  testimonium  divi- 
narum promissionum,  nuda  signa  fidem  excitenlia,  vel 
sigilla  gratire  prius  acceptae;  cumecontra  ex  his  eruitur 
ea  multo  aliter  valere  ad  gratiam  et  remissionem  pecca- 
torum quam  verbum  Dei  seu  Evangelium.  VideTrident. 
sess.  7,  can.  6,  7,  8,  et  Florent,  (supra  pag.  248).  Symbola 
profitentur  baptisma  in  remissionem  peccatorum,  et  Tra- 
dent, sess.  6,  cap.  7.  dicit  baptismum  esse  causam  instru- 
mentalem  nostrae  justificationis.  Hsc  ergo  doctrina  Sa 
Thomte  est  fidei  — An  autem  omnia  sacramenta  per  se  con- 
ferant primam  gratiam  ? Resp.  non  omnia  per  se,  id  est 
ex  sua  institutione  conferre  primam  gratiam,  etiamsi  per 
accidens  eam  aliquando  conferant.  Ideo  Trident.  dicit 
initio  sess.  7 quod  per  sacramenta  « omnis  vera  justitia 
vel  incipit,  vel  coepta  augetur,  vel  amissa  reparatur  ».  Hasc 
autem  clariora  erunt  infra,  loquendo  de  unoquoque  sa- 
cramento in  particulari.  Inteltigi  potest  ergo  scholasticos 
recte  distinguere  sacramenta  novs  legis,  quod  alia  sint 
vivorum,  alia  mortuorum. — - An  sacramenta  gratiam  con- 
ferant ex  opere  operato  ? Opus  operatum  hic  vocatur  ipsa 
actio  sacramentalis  externa.  quae  consistit  in  applicatione 
formte  ad  materiam  et  utriusque  ad  suscipientem.  E1 

tum  est  signum  gratiae.  Non  igitur  est  causa  ejus. 

2.  Praeterea,  nullum  corporale  agere  potest  in 
rem  spiritualem,  eo  quod  agens  honorabilius  est 
patiente,  ut  Augustinus  dicit,  12  super  Genes,  ad 
litt. , cap.  16,  in  med.  Sed  subjectum  gratiae  est 
mens  hominis,  quae  est  res  spiritualis.  Non  ergo 
sacramenta  possunt  gratiam  causare. 

3.  Praeterea,  illud  quod  est  proprium  Dei,  non 
debet  alicui  creaturae  attribui.  Sed  causare  gra- 
tiam est  proprium  Dei,  secundum  illud  Psal.  83, 
12:  Gratiam  et  gloriam  dabit  Dominus.  Cum  ergo 
sacramenta  consistant  in  quibusdam  verbis  et  re- 
bus creatis,  non  videtur  quod  possint  gratiam  cau- 
sare. 

— Sed  contra  est  quod  Augustinus  dicit  super 
Joan.  tract.  80,  a mtd.,  quod  aqua  baptismalis 
corpus  tangit  et  cor  abluit.  Sed  cor  non  abluitur 
nisi  per  gratiam.  Ergo  causat  gratiam,  et  pari  ra- 
tione alia  Ecclesiae  sacramenta. 

Respondeo  dicendum  quod  necesse  est  dicere 
sacramenta  novae  legis  per  aliquem  modum 
gratiam  causare.  Manifestum  est  enim  quod  per 
sacramenta  novae  legis  homo  Christo  incorpora- 

quamvis  actio  sacramentalis  fiat  per  ministrum,  magis  ta- 
men intelligitur  opus  a Deo  operatum  per  ministrum, 
quam  ministri  operantis.  Responsio  affirmativa  est  de- 
finita in  Concil.  Trident.  Sess.  7,  can.  6,  8 (pag.  349).  Et 
hoc  est  contra  Donatistas  qui  dicebant  baptisma  pendere 
a qualitate  ministri;  et  contra  Protestar.tes,  qui  gratiam 
sacramentalem  adscribunt  suas  fidei.  Nota  autem  quod  si 
hasc  phrasis  opus  operatum  non  fuerit  apud  patres  anti- 
quos usitata,  rem  tamen  expresserunt.  Sed  ipsa  vocabula 
reperiuntur  in  lnnocent.  III  de  of  cio  missa; , in  B.  Alberto 
Magno,  cap.  6Joann.,  in  B.  Thoma,  1114,  dist.  1,  qutest.  1 
art.  5,  etc. — Utrum  sacramenta  nova;  legis  gratiam  causcnt 
mora  liter  tantum  an  etiam  physice  ? Causa  physica  i lia  dicitur 
quas  suae  virtutis  actione  immediate  et  reaiiter  attingit  ef- 
fectum. Moralis  vero,  quae  actione  su;e  virtutis  non  imme- 
diate nec  realiterattingit  effectum,  sed  intentionoliterdum- 
taxat  movet  efficientem  ad  effectus  productionem,  per  mo- 
dum consilii,  aut  persuasionis,  imperii,  meriti  aut  pretii 
Quod  sacramenta  sint  tantum  causae  instrumentales  grati» 
tantum  moraliter,  tenent  Scotistas,  Vasques,  Lugo,  Becanus, 
Juenin,  Tournely  etc. ; quodautem  sint  etiam  causce  instru- 
mentales gratia,  non  solum  moraliter,  sed  etiam  physice, 
docet  tota  Schola  Thomistica,  cum  Suarez,  Bellarmin. 
Valentia,  Ripalda  et  pluribus  aliis  melioris  notae. 

S.  Script.  — Joann.  3,  5,  et  6.  et  20,  25 ; Act.  2,  58,  et  8 
1 7 ; Ephes.  5,26  ; Coloss.  2,  11;  1 Timot.  4,  14;  2 Timot’. 
1,  6;  Tit.  3,  5 ; Jacob.  5,  14. 

Definit.  Eccles.  — Infra  quxst.  63,  vide  professionem  fi- 
dei prcescriplam  Waldcnsibus.  — Errores  Lutheri,  damnati 
a Leone  X.  per  Bullam  « Exsurge  Domine  » : 1 Hreretica 
sententia  est,  sed  usitata,  sacramenta  novas  legis,  iustifican- 
temgratiamilli-dare,  qui  non  ponunt  obicem.  10.  Peccata 
non  sunt  ulli  remissa,  nisi  remittente  sacerdote  credat  sibi 
remitti;  imo  peccatum  maneret,  nisi  remissum  crederet  : 
non  enim  sufficit  remissiQ  peccati  et  gratiae  donatio,  sed 
oportet  etiam  credere  esse  remissum.  11.  Nullo  modo 
confidas  absolvi  propter  tuam  contritionem,  sed  propter 
verbum  Christi  : Quodcumque  solveris,  etc.fMatth  XVI). 
Hinc,  inquam,  confide,  si  sacerdotis  obtinueris  absolu- 
tionem, et  crede  fortiter  te  absolutum,  et  absolutus  vere 
eris  quidquid  sit  de  contritione.  — Vide  etiam  supra,  Con- 
cil. Florent,  et  Trident.  sess.  7,  can.  5,  6,  7,  8,  pag.  348. 


tur ; sicut  de  baptismo  dicit  Apostolus  Galat.  3, 
27:  Quotquot  (1)  in  Christo  bapti^ali  estis,  Chris- 
tum induistis.  Non  autem  efficitur  homo  mem- 
brum Christi  nisi  per  gratiam.  Quidam  tamen 
dicunt  quod  non  sint  causa  gratiae  aliquid 
operando,  sed  quia  Deus,  sacramentis  adhi- 
bitis, in  anima  gratiam  operatur;  et  ponunt 
exemplum  de  illo  qui  afferens  denarium  plumbeum, 
accipit  centum  libras  ex  regis  ordinatione;  non 
quod  denarius  ille  aliquid  operetur  ad  habendam 
praedictae  pecuniae  quantitatem  : sed  hoc  operatur 
sola  voluntas  regis.  Unde  et  Bernardus  dicit  in 
quodam  sermone  de  Coena  Domini  (in  Coena  Do- 
mini, et  inscribitur  : De  Baptismo,  cap.  2)  : Sicut 
investitur  canonicus  per  librum,  abbas  per  baculum, 
episcopus  per  annulum,  sic  divisiones  gratiarum  di- 
versa; sunt,  tradita;  sacramentis.  Sed  si  quis  recte 
consideret,  iste  modus  non  transcendit  rationem 
signi;  nam  denarius  plumbeus  non  est  nisi  quod- 
dam signum  regiae  ordinationis  de  hoc  quod  pecu- 
nia recipiatur  ab  isto  : similiter  liber  est  quoddam 
signum,  quo  designatur  traditio  canonicatus.  Se- 
cundum hoc  igitur  sacramenta  novas  legis  nihil 
plus  essent  quam  signa  gratiae  ; cum  tamen  ex  mul- 
tis sanctorum  auctoritatibus  habeatur  quod  sacra. 
mentanovae  legis  non  solum  significant,  sed  causant 
gratiam.  Et  ideo  aliter  dicendum  quod  duplex  est 
causa  agens,  principalis  et  instrumentalis.  — Prin- 
cipalis quidem  operatur  per  virtutem  suae  formae 
cui  assimilatur  effectus,  sicut  ignis  suocalore  calefa- 
cit; et  hoc  modo  nihil  potest  causare  gratiam,  nisi 
Deus,  quia  gratia  nihil  est  aliud  quam  quaedam 
participata  similitudo  divinae  naturae,  secundum 
illud  2 Petri  1,4:  Magna  nobis,  et  pretiosa  pro- 
missa donavit , ut  divina’  simus  consortes  natura’  (2). 
— Causa  vero  instrumentalis  non  agit  per  vir- 
tutem suae  formae,  sed  solum  per  motum  quo  mo- 
vetur a principali  agente.  Unde  effectus  non  assi- 
milatur instrumento,  sed  principali  agenti  : sicut 
lectus  non  assimilatur  securi,  sed  arti,  qu;e  est  in 
mente  artificis.  Et  hoc  modo  sacramenta  novae 
legis  gratiam  causant : adhibentur  enim  ex  di- 
vina ordinatione  hominibus  ad  gratiam  in  eis  cau- 
sandam. Unde  Augustinus  dicit,  19  contra  Faus- 
tum, cap.  16,  a med.  : Hcec  omnia,  scilicet  sacra. 
mentalia , fiunt  et  transeunt ; virtus  tamen,  scilicet 
Dei,  quee  ista  operatur,  jugiter  manet.  Hoc  autem 
proprie  dicitur  instrumentum,  per  quod  aliquis 
operatur  ; unde  et  Tit.  3,  5,  dicitur  : Salvos  nos 
fecit  per  lavacrum  regenerationis. 

Ad  primum  ergo  dicendum  quod  causa  princi- 
palis non  proprie  potest  dici  signum  effectus,  licet 
occulti,  etiamsi  ipsa  sit  sensibilis  et  manifesta;  sed 
causa  instrumentalis,  si  sit  manifesta,  potest  dici 


(1)  Vulgata  : Quicumque  in  Christo. 

\2)  Vulgata  : Per  quem  maxima  et  pretiosa  nobis  promissa 
donavit,  ut  per  hcec  efficiamini  divinee  consortes  natu  ree. 

signum  effectus  occulti,  eo  quod  non  solum  est 
causa,  sed  etiam  quodammodo  effectus,  in  quan- 
tum movetur  a principali  agente.  Et  secundum 
hoc  sacramenta  novae  legis  simul  sunt  causae  et 
signa;  et  inde  est  quod,  sicut  communiter  dicitur, 
efficiunt  quod  figurant.  Ex  quo  etiam  patet  quod 
habent  perfecte  rationem  sacramenti,  in  quantum 
ordinantur  ad  aliquid  sacrum,  non  solum  per  mo- 
dum signi,  sed  etiam  per  modum  causae. 

Ad  secundum  dicendum  quod  instrumentum  ha- 
bet duas  actiones  : — unam  instrumentalem,  se- 
cundum quam  operatur  non  in  virtute  propria,  sed 
in  virtute  principalis  agentis  : — aliam  autem  ha- 
bet actionem  propriam,  quae  competit  ei  secun- 
dum propriam  formam,  sicut  securi  competit  scin- 
dere ratione  suae  acuitatis,  facere  autem  lectum,  in 
quantum-est  instrumentum  artis  ; non  autem  perfi- 
cit instrumentalem  actionem,  nisi  exercendo  actio- 
nem propriam,  scindendo  enim  facit  lectum.  Et 
similiter  sacramenta  corporalia  per  propriam  ope- 
rationem, quam  exercent  circa  corpus  quod  tan- 
gunt, efficiunt  operationem  instrumentalem  ex  vir- 
tute divina  circa  animam,  sicut  aqua  baptismi 
abluendo  corpus  secundum . propriam  virtutem 
abluit  animam,  in  quantum  est  instrumentum  vir- 
tutis divinae  ; nam  ex  anima  et  corpore  unum  fit. 
Et  hoc  est  quod  Augustinus  dicit,  loc.  sup.  cit. , 
quod  corpus  tangit  et  cor  abluit. 

Ad  tertium  dicendum  quod  ratio  illa  procedit  de 
eo  quod  est  causa  gratiae  per  modum  principalis 
agentis ; hoc  enim  est  proprium  Dei,  ut  dictum 
est  in  corp.  art. 

Articulus  11 

Utrum  gratia  sacramentalis  aliquid  addat  super  gratiam 
virtutum  et  donorum. 

Inj.,  quast.  72,  art.  7,  ad  2 ; et  4 Sent.,  dist.  7,  qiucst.  2, 
art.  1,  quasi.  3,  et  dist.  77,  quasi.  1,  art.  4 , quas- 
tiunc.  3. 

Ad  secundum  sic  proceditur.  1.  Videtur  quod 
gratia  sacramentalis  non  addat  aliquid  super  gra- 
tiam virtutum  et  donorum.  Per  gratiam  enim  vir- 
tutum et  donorum  perficitur  anima  sufficienter,  et 
quantum  ad  essentiam  animae,  et  quantum  ad  po- 

Art.  2.  — In  titulo,  per  gratiam  virtutum  et  donorum, 
intellige  habitus  grati®  gratum  facientis,  et  virtutum  tam 
theologalium,  quam  moralium,  et  donorum  SpiritusSancti- 
— Notandi  sunt  in  titulo,  ait  Joannes  a S.  Thoma,  duo 
termini,  gratia  sacramentalis  et  gratia  virtutum  et  donorum. 
Per  gratiam  sacramentalem,  intelligit  S.  Thomas  gratui- 
tum beneficium  quod  specialiter  per  sacramenta  confer- 
tur, secundum  specialem  eorum  institutionem  et  ad  spe- 
ciales eorum  effectus.  Constat  enim  sacramenta  distincta, 
pro  distinctis  effectibus  esse  instituta,  saltem  formaliter 
loquendo,  alias  si  pro  eodem  omnino  instituerentur,  frus- 
tra essent  diversa  sacramenta  in  ratione  sacramenti.  Per 
gratiam  autem  donorum  et  virtutum,  intelligit  S.  Thomas 
gratiam  gratum  facientem,  qu*  estsimilitudo  divini  esse,  ex 
qua  fluunt  virtutes  supernaturales  et  dona  SpiritusSancti. 


tentias  ejus  ut  patet  ex  his  quae  in  secunda  parte 
dicta  sunt,  (1-2,  quaest.  1 10,  art.  3 et  4).  Sed  gra- 
tia ordinatur  ad  animae  perfectionem.  Ergo  gratia 
sacramentalis  non  potest  aliquid  addere  super  gra- 
tiam virtutum  et  donorum. 

2.  Praeterea,  defectus  animae  ex  peccatis  cau- 
santur. Sed  omnia  peccata  sufficienter  excludun- 
tur per  gratiam  virtutum  et  donorum,  quia  nullum 
est  peccatum  quod  non  contrarietur  alicui  vir- 
tuti. Gratia  ergo  sacramentalis,  cum  ordinetur  ad 
defectus  animae  tollendos,  non  potest  aliquid  ad- 
dere super  gratiam  virtutum  et  donorum. 

3.  Praeterea,  omnis  additio  vel  substractio  in 
formis  variat  speciem,  ut  dicitur  8 Metaphysi., 
text.  10.  Si  ergo  gratia  sacramentalis  addat  aliquid 
super  gratiam  virtutum  et  donorum,  sequitur  quod 
aequivoce  dicatur  gratia ; et  sic  nihil  certum  nobis 
ostenditur  ex  hoc  quod  sacramenta  dicuntur  gra- 
tiam causare. 

— Sed  contra  est  quod  si  gratia  sacramentalis 
non  addit  aliquid  super  gratiam  donorum  et  vir- 
tutum, frustra  sacramenta  habentibus  et  dona  et 
virtutes  conferrentur.  In  operibus  autem  Dei  nihil 
est  frustra.  Ergo  videtur  quod  gratia  sacramen- 
talis aliquid  addat  super  gratiam  virtutum  et  do- 
norum. 

Respondeo  dicendum  quod,  sicut  in  secunda 
parte  dictum  est,  (1-2,  quaest.  1 10,  art.  3 et  4), 
gratia  secundum  se  considerata  perficit  essentiam 
animae,  in  quantum  participat  quamdam  similitudi- 
nem divini  esse ; et  sicut  ab  essentia  animae  fluunt 
ejus  potentiae,  ita  a gratia  fluunt  quaedam  perfec- 
tiones ad  potentias  animae,  quae  dicuntur  virtutes 
et  dona,  quibus  potentiae  perficiuntur  in  ordine  ad 
suos  actus.  Ordinantur  autem  sacramenta  ad  quos- 
dam speciales  effectus  necessarios  in  vita  Chris- 
tiana : sicut  baptismus  ordinatur  ad  quamdam  spi- 
ritualem regenerationem,  qua  homo  moritur  vitiis 
et  fit  membrum  Christi  : qui  quidem  effectus  est 
aliquid  speciale  praeter  actus  potentiarum  animae  : 
et  eadem  ratio  est  de  aliis  sacramentis.  Sicut  igitur 

Loquitur  ergo  de  gratia  habituali  sanctificante,  et  super  hanc 
dicit  addere  gratiam  sacramentalem.  Igitur  sensus  quaestio- 
nisest  an,  gratia  ut  ad  sacramentales  effeclusspecialiteror- 
dinata,  addat  aliquid  supergratiam  ipsamsanctificantem.et 
virtutes  ac  dona  ab  ea  dimanantia.  — Nota  bene  doctri- 
nam Auctoris:  Neque  satis  est  dicere  quod  addat  incre- 
mentum, quia  illud  continetur  nomine  grati®  virtutum  et 
donorum  : neque  tamen  dicendum  quod  addat  alium  ali- 
quem habitum  grati®  distinctum  ; nam  praeter  gratiam  quae 
est  in  essentia  animae  et  est  fons  donorum  et  virtutum, 
non  est  alius  habitus.  Quod  ergo  gratia  sacramentalis  ad- 
dit, est  « quoddam  divinum  auxilium  a‘d  consequendum 
sacramenti  finem  »,  per  -quod  scilicet  operemur  actus  fini- 
bus sacramentorum  accommodatos. — Quod  in  resp.  ad  } 
dicitur  gratia  sacramentalis  habere  se  ad  gratiam  commu- 
niter dictam  seu  justificantem,  sicut  species  adgenus,  ve- 
rum est  non  quia  una  sit  proprie  species  et  altera  genus: 
sed  quia  gratia  sacramentalis  includit  alteram,  et  insuper 
id  quod  supra  dictum  est;  atque  ita  est  aliquid  minus 
commune  (Sylvius). 

virtutes  et  dona  addunt  super  gratiam  communi- 
ter dictam  quamdam  perfectionem  determinate  or- 
dinatam ad  proprios  actus  potentiarum,  ita  gratia 
sacramentalis  addit  super  gratiam  communi- 
ter dictam,  et  super  virtutes  et  dona,  quod- 
dum  divinum  auxilium  ad  consequendum  sa- 
cramenti finem.  Et  per  hunc  modum  gratia  sa- 
cramentalis addit  super  gratiam  virtutum  et  dono- 
rum. 

Ad  primum  ergo  dicendum  quod  gratia  virtu- 
tum et  donorum  sufficienter  perficit  essentiam  et 
potentias  animae  quantum  ad  generalem  ordinatio- 
nem actuum  animae ; sed  quantum  ad  quosdam 
effectus  speciales,  qui  requiruntur  in  vita  Chris- 
tiana, requiritur  sacramentalis  gratia. 

Ad  secundum  dicendum  quod  per  virtutes  et 
dona  excluduntur  sufficienter  vitia  et  peccata  quan- 
tum ad  praesens  et  futurum,  in  quantum  scilicet 
impeditur  homo  per  virtutes  et  dona  a peccando : 
sed  quantum  ad  praeterita  peccata,  quae  transeunt 
actu  et  permanent  reatu,  adhibetur  homini  reme- 
dium specialiter  per  sacramenta. 

Ad  tertium  dicendum  quod  ratio  sacramentalis 
gratiae  se  habet  ad  gratiam  communiter  dictam,  si- 
cut ratio  speciei  ad  genus.  Unde  sicut  non  aequi- 
voce  dicitur  animal  communiter  dictum,  et  pro 
homine  sumptum,  ita  non  aequivoce  dicitur  gratia 
communiter  sumpta  et  gratia  sacramentalis. 

Articulus  iii 

Utrum  sacramenta . novae  legis  contineant  gratiam. 

. jSent.,  dist.  2,  ait.  4,  quast.  4 ; et  Ver.  quasi.  27, art.  7. 

Ad  tertium  sic  proceditur.  1.  Videtur  quod  sa- 
cramenta novae  legis  non  contineant  gratiam.  Con- 
tentum enim  videtur  esse  in  continente.  Sed  gra- 
tia non  est  in  sacramento  neque  sicut  in  subjecto 
(quia  subjectum  gratiae  non  est  corpus,  sed  spiri- 
tus), neque  sicut  in  vase,  quia  vas  est  locus  mobi- 
lis:,  ut  dicitur  in  4 Physic.,  text.  41  ; esse  autem 
in  loco  non  convenit  accidenti.  Ergo  videtur  quod 
sacramenta  novae  legis  non  contineant  gratiam. 

2.  Praeterea,  sacramenta  ordinantur  ad  hoc 
quod  homines  per  ea  gratiam  consequantur.  Sed 
gratia,  cum  sit  accidens,  non  potest  transire  de 
subjecto  in  subjectum.  Ergo  pro  nihilo  esset  gra- 
tia in  sacramentis. 

3.  Praeterea,  spirituale  non  continetur  a corpo- 
rali, etiamsi  in  eo  sit,  non  enim  anima  continetur 
a corpore,  sed  potius  continet  corpus.  Ergo  vide- 
tur quod  gratia,  cum  sit  quiddam  spirituale,  non 
contineatur  in  sacramento  corporali. 

— Sed  contra  est  quod  Hugo  de  Sancto  Vic- 
tore, lib.  1 de  Sacram.,  part.  9,  cap.  2,  dicit  quod 


Art.  5.  — Haec  doctrina  fidei  definita;  per  Concil.  Flo- 
rent. et  Trident.  (supra  pag.  348),  est  tamen  bene  intelli- 
genda,  secundum  sensum  Auctoris. 

sacramentum  ex  sanctificatione  invisibilem  gratiam 
continet. 

Respondeo  dicendum  quod  multipliciter  aliquid 
dicitur  esse  in  alio  ; inter  quos  duplici  modo 
gratia  est  in  sacramentis  : — uno  modo  sicut 
in  signo,  nam  sacramentum  est  signum  gratiae  : 
— alio  modo  sicut  in  causa,  nam,  sicut  dictum 
est  art.  1 huj.  quaest.,  sacramentum  novae  legis  est 
instrumentalis  gratiae  causa.  Unde  gratia  est  in 
sacramento  novae  legis,  non  quidem  secundum  si- 
militudinem speciei,  sicut  effectus  est  in  causa  uni- 
voca; neque  etiam  secundum  aliquam  formam 
propriam  et  permanentem,  et  proportionatam  ad 
talem  effectum,  sicut  sunt  effectus  in  causis  non 
univocis,  puta  res  generatae  in  sole,  sed  secundum 
quamdam  instrumentalem  virtutem,  quae  est  fluens 
et  incompleta  in  esse  naturae,  ut  infra  dicetur,  art. 
seq. 

Ad  primum  ergo  dicendum  quod  gratia  non  di- 
citur esse  in  sacramento  sicut  in  subjecto,  neque 
sicut  in  vase,  prout  vas  est  locus  quidam,  sed  prout 
vas  dicitur  instrumentum  alicujus  operis  faciendi, 
secundum  quod  dicitur  Ezech.  9,  1 : Unusquis- 
que vas  interfectionis  habet  in  manu  sua. 

Ad  secundum  dicendum  quod  quamvis  accidens 
non  transeat  a subjecto  in  subjectum,  transit  ta- 
men a causa  per  instrumentum  aliqualiter  in  sub- 
jectum, non  ut  eodem  modo  sit  in  eis,  sed  in  uno- 
quoque secundum  propriam  rationem. 

Ad  tertium  dicendum  quod  spirituale  existens 
perfecte  in  aliquo  continet  ipsum,  et  non  conti- 
netur ab  eo.  Sed  gratia  est  in  sacramento  secun- 
dum esse  fluens  et  incompletum  ; et  ideo  non  in- 
convenienter sacramentum  dicitur  continere  gra- 
tiam. 

Articulus  iv 

Utrum  in  sacramentis  sit  aliqua  virtLS  gratiae  cau- 
sativa. 

Inf,,  quast.  78,  art.  4;  et  4 Serit.,  dist.  1,  quast.  1, 
art.  4,  quastiunc.  2,  et  dist.  8,  quast.  2,  art.  3 ; et 
Ouodl.  12,  art.  13. 

Ad  quartum  sic  proceditur.  1.  Videtur  quod  in 
sacramentis  non  sit  aliqua  virtus  gratiae  causativa. 
Virtus  enim  gratiae  causativa  est  virtus  spiritualis. 
Sed  in  corpore  non  potest  esse  virtus  spiritualis 
neque  ita  quod  sit  propria  ei,  quia  virtus  fluit  ab 
essentia  rei,  et  ita  non  potest  eam  transcendere; 
neque  ita  quod  recipiat  eam  ab  alio,  quia  quod 
recipitur  ab  aliquo,  est  in  eo  per  modum  recipien- 
tis. Ergo  in  sacramentis  non  potest  esse  aliqua 
virtus  gratiae  causativa. 


Art.  4.  — Haec  virtus  asseritur  a Concil.  Trident.  sess. 
7,  can.  2 de  confirmatione,  dum  anathemate  ferit  illum 
« qui  dixerit  injuriosos  esse  Spiritui  Sancto  eos,  qui  sa- 
cro confirmationis  chrismati  virtutem  aliquam  tribuunt.  » 

2.  Praeterea,  omne  quod  est,  reducitur  ad  ali- 
quod genus  entis  et  ad  aliquem  gradum  boni. 
Sed  non  est  dare,  in  quo  genere  entis  sit  talis  vir- 
tus, ut  patet  discurrenti  per  singula  ; nec  etiam 
potest  reduci  ad  aliquem  gradum  bonorum  : ne- 
que enim  est  inter  minima  bona,  quia  sacramenta 
sunt  de  necessitate  salutis;  neque  etiam  inter  me- 
dia bona,  cujusmodi  sunt  potentiae  animae,  quae 
sunt  quaedam  potentiae  naturales  ; neque  etiam 
inter  maxima  bona,  quia  nec  est  gratia,  nec  virtus 
mentis.  Ergo  videtur  quod  in  sacramentis  nulla 
sit  virtus  gratiae  causativa. 

3.  Praeterea,  si  talis  virtus  est  in  sacramentis, 
non  causatur  in  eis  nisi  per  creationem  a Deo. 
Sed  inconveniens  videtur  quod  tam  nobilis  crea- 
tura statim  esse  desinat,  sacramento  perfecto. 
Ergo  videtur  quod  nulla  virtus  sit  in  sacramentis 
ad  gratiam  causandam. 

4.  Praeterea,  idem  non  potest  esse  in  diversis. 
Sed  ad  sacramenta  concurrunt  diversa,  scilicet 
verba  et  res  ; unius  autem  sacramenti  non  potest 
esse  nisi  virtus  una.  Ergo  videtur  quod  in  sacra- 
mentis nulla  sit  virtus. 

— Sed  contra  est  quod  Augustinus  dicit  super 
Joan.,  tract.  80,  a med.  : Unde  tanta  vis  aquce~ul 
corpus  tangat,  et  cor  abluat  i Beda  dicit,  cap.  10 
in  Luc.,  super  illud  Lucae  3 : Facium  est  autem, 
quod  Dominus  tactu  sum  mundissima;  carnis  vim 
regeneralivam  contulit  aquis. 

Respondeo  dicendum  quod  illi  qui  ponunt 
quod  sacramenta  non  causant  gratiam  nisi  per 
quamdam  concomitanti  am,  ponunt  quod  in  sacra- 
mento non  sit  aliqua  virtus  quae  operetur  ad  sa- 
cramenti effectum  ; est  tamen  virtus  divina  sacra- 
mento assistens,  quae  sacramentalem  effectum 
operatur.  Sed  ponendo  quod  sacramentum  est 
instrumentalis  causa  gratiae,  necesse  est  si- 
mul ponere  quod  in  sacramento  sit  quaedam 
virtus  instrumentalis  ad  inducendum  sacra- 
mentalem effectum.  Et  haec  quidem  virtus  pro- 
portionatur  instrumento.  Unde  comparatur  ad 
virtutem  absolutam  et  perfectam  alicujus  rei,  sicut 
comparatur  instrumentum  ad  agens  principale. 
Instrumentum  enim,  ut  dictum  est,  art.  1 huj. 
quaest.,  non  operatur  nisi  in  quantum  est  motum 
a principali  agente,  quod  per  se  operatur;  et  ideo 
virtus  principalis  agentis  habet  permanens  et  com- 
pletum esse  in  natura  ; virtus  autem  instrumenta- 
lis habet  esse  transiens  ex  uno  in  aliud,  et  incom- 
pletum ; sicut  et  motus  est  actus  imperfectus  ab 
agente  in  patiens. 

Ad  primum  ergo  dicendum  quod  virtus  spi- 
ritualis non  potest  esse  in  re  corporea  per  mo- 
dum virtutis  permanentis  et  completas,  sicut  ra- 
tio probat.  Nihil  tamen  prohibet  in  corpore  esse 
virtutem  spiritualem  instrumentaliter,  in  quantum 
scilicet  corpus  potest  moveri  ab  aliqua  substantia 
spirituali  ad  aliquem  effectum  spiritualem  inducen- 


dum ; sicut  et  in  ipsa  voce  sensibili  est  quaedam 
vis  spiritualis  ad  excitandum  intellectum  hominis, 
in  quantum  procedit  a conceptione  mentis.  Et 
hoc  modo  vis  spiritualis  est  in  sacramentis,  in 
quantum  ordinantur  a Deo  ad  effectum  spiritua- 
lem. 

Ad  secundum  dicendum  quod  sicut  motus,  eo 
quod  est  actus  imperfectus,  non  proprie  est  in  ali- 
quo genere,  sed  reducitur  ad  genus  actus  perfecti 
sicut  alteratio  ad  qualitatem,  ita  virtus  instrumen- 
talis non  est,  proprie  loquendo,  in  aliquo  genere, 
sed  reducitur  ad  genus  et  speciem  virtutis  per- 
fectae. 

Ad  tertium  dicendum  quod  sicut  virtus  instru- 
mentalis  acquiritur  instrumento  ex  hoc  ipso  quod 
movetur  ab  agente  principali,  ita  et  sacramentum 
consequitur  spiritualem  virtutem  ex  benedictione 
Christi  et  applicatione  ministri  ad  usum  sacra- 
menti. Unde  Augustinus  dicit  in  quodam  sermone 
de  Epiphania  : Nec  mirum  quod  aquam,  hoc  est, 
substantiam  corporalem,  ad  purificandam  animam 
dicimus  pervenire.  Pervenit  plane,  et  penetrat  cons- 
cientia? universa  latibula;  quamvis  enim  ipsa  sit  sub- 
tilis et  tenuis,  benedictione  tamen  Christi  faeta  sub - 
ipior,  occultas  vitae  causas , ac  secreta  mentis  sub- 
tili rore  perlransit. 

Ad  quartum  dicendum  quod,  sicut  eadem  vis 
principalis  agentis  instrumentaliter  invenitur  in 
omnibus  instrumentis  ordinatis  ad  effectum,  prout 
sunt  quodam  ordine  unum,  ita  etiam  eadem  vis 
sacramentalis  invenitur  in  verbis  et  rebus,  prout 
ex  verbis  et  rebus  perficitur  unum  sacramentum. 

Articulus  v 

Utrum  sacramenta  novas  legis  habeant  virtutem  ex  passione 
Christi. 

/«/.,  qiuest.  64,  art.  2 ; et  4,  Sent.,  dist.  1,  quasi.  1,  art. 

4,  quast.  4.  etdist.  5,  quasi.  2,  art.  2 quastiunc.  1. 

Ad  quintum  sic  proceditur.  1.  Videtur  quod 
sacramenta  novae  legis  non  habeant  virtutem  ex 
passione  Christi.  Virtus  enim  sacramentorum  est 
ad  gratiam  causandam  in  anima,  per  quam  spi- 
1 ritualiter  vivit.  Sed,  sicut  Augustinus  dicit  super 
i Joan.,  tract.  19,  a med.,  Verbum  prout  erat  in 
I principio  apud  Deum,  vivificat  animas ; secundum 
\ autem  quod  est  caro  factum,  vivificat  corpora.  Cum 
igitur  passio  Christi  pertineat  ad  Verbum,  secun- 
dum quod  est  caro  factum,  videtur  quod  non  pos- 
sit causare  virtutem  sacramentorum. 

2.  Praeterea,  virtus  sacramentorum  videtur  ex 
fide  dependere,  quia,  sicut  dicit  Augustinus  super 


A t.  5.  — Hsec  sunt  verba  Conci!.  Trident.,  in  decreto 
de  peccato  originali,  sess.  s : « Si  quis  negat,  ipsum 
Christi  meritum,  qui  nos  Deo  reconciliavit  in  sanguine 
suo,  per  baptismi  sacramentum  in  forma  Ecclesias  rite 
collatum  tam  adultis  quam  parvulis  applicari,  anat.  sit.  » 
Et  h.-ec  etiam  possunt  dici  de  aliis  sacramentis. 

Joan.,  tract.  80,  a med.,  Verbum  Dei  perficit  sa- 
cramentum, non  quiadicitur,  sed  quia  creditur.  Sed 
fides  nostra  non  solum  respicit  passionem  Christi, 
sed  etiam  alia  mysteria  humanitatis  ipsius,  et  prin- 
cipalius etiam  divinitatem  ejus.  Ergo  videtur  quod 
sacramenta  non  habeant  specialiter  virtutem  a 
passione  Christi. 

3.  Praeterea,  sacramenta  ordinantur  ad  homi- 
num justificationem,  secundum  illud  1 ad  Corinth. 
6,  11  -.Abluti  estis  et  justificati  estis.  Sed  justifica- 
tio attribuitur  resurrectioni,  secundum  illud  Rom. 

4,  2$  : Resurrexit  propter  justificationem  nostram- 
Ergo  videtur  quod  sacramenta  magis  habeant  vir- 
tutem a resurrectione  Christi  quam  ab  ejus  pas- 
sione. 

— Sed  contra  est  quod  super  illud  Rom.  5 : In 
similitudinem  praevaricationis  A dee,  etc.,  dicit 
Glossa  ordin.  : Ex  latere  Christi  dormientis  in  cruce 
fluxerunt  sacramenta , per  qua;  salvata  est  Ecclesia. 
Sic  ergo  sacramenta  videntur  habere  virtutem  ex 
passione  Christi. 

Respondeo  dicendum  quod,  sicut  dictumestart. 

1 huj.  quaest.,  sacramentum  operatur  ad  gra- 
tiam causandam  per  modum  instrumenti.  Est  au- 
tem duplex  instrumentum  : unum  quidem  separa- 
tum, ut  baculus  ; aliud  autem  conjunctum,  ut  ma- 
nus. Per  instrumentum  autem  conjunctum,  move- 
tur instrumentum  separatum,  sicut  baculus  per 
manum.  Principalis  autem  causa  efficiens  gratiae 
est  ipse  Deus,  ad  quem  comparatur  humanitas 
Christi  sicut  instrumentum  conjunctum  ; sacra- 
mentum autem  sicut  instrumentum  separatum.  Et 
ideo  oportet  quod  virtus  salutifera  a divinitate 
Christi  per  ejus  humanitatem  in  ipsa  sacra- 
menta derivetur.  — Gratia  autem  sacramenta- 
lis  ad  duo  praecipue  ordinari  videtur  : videlicet  ad 
tollendos  defectus  praeteritorum  peccatorum,  in 
quantum  transeunt  actu,  et  remanent  reatu  ; et  ite- 
rum ad  perficiendam  animam  in  his  quae  pertinent 
ad  cultum  Dei  secundum  religionem  vitae  Christia- 
nae. Manifestum  est  autem  ex  his  quae  supra  dicta 
sunt,  quaest.  48  et  49,  quod  Christus  liberavit  nos 
a peccatis  nostris  praecipue  per  suam  passionem, 
non  solum  sufficienter  et  meritorie,  sed  etiam  sa- 
tisfactorie.  Similiter  etiam  per  suam  passionem 
initiavit  ritum  Christianae  religionis,  offerens  seip- 
sum  oblationem  et  hostiam  Deo,  ut  dicitur  Ephes. 

>.  Unde  manifestum  est  quod  sacramenta  Ec- 
clesiae specialiter  habent  virtutem  ex  pas- 
sione Christi,  cujus  virtus  quodammodo  no- 
bis copulatur  per  susceptionem  sacramento- 
rum ; in  cujus  signum  de  latere  Christi  penden- 
tis in  cruce  fluxerunt  aqua  et  sanguis,  quorum 
unum  pertinet  ad  baptismum,  aliud  ad  Eucharis- 
tiam,quae  sunt  potissima  sacramenta. 

Ad  primum  ergo  dicendum  quod  Verbum,  prout 
erat  in  principio  apud  Deum,  vivificat  animas,  si- 
cut agens  principale;  caro  tamen  ejus,  et  mysteria 

in  ea  perpetrata  operantur  instrumentaliter  ad 
animae  vitam;  ad  vitam  autem  corporis  non  solum 
instrumentaliter,  sed  etiam  per  quamdam  exem- 
plaritem,  ut  supra  dictum  est,  quaest,  36,  art.  1, 
ad  3. 

Ad  secundum  dicendum  quod  per  fidem  Chris- 
tus habitat  in  nobis,  ut  dicitur  Ephes.  3 . Et  ideo 
virtus  Christi  copulatur  nobis  per  fidem.  Virtus 
autem  remissiva  peccatorum  speciali  quadam 
modo  pertinet  ad  passionem  ipsius  Christi. Et  ideo 
per  fidem  passionis  ejus  specialiter  homines  libe- 
rantur a peccatis,  secundum  illud  Rom.  3,  25  : 
Quem  proposuit  Deus  propitiatorem  (1)  per  fidem 
in  sanguine  ipsius.  Et  ideo  virtus  sacramentorum, 
quae  ordinatur  ad  tollenda  peccata,  praecipue  est 
ex  fide  passionis  Christi. 

Ad  tertium  dicendum  quod  justificatio  attribui- 
tur resurrectioni  ratione  termini  ad  quem  ; qui  est 
novitas  vitae  per  gratiam  ; attribuitur  tamen  pas- 
sioni ratione  termini  a quo , scilicet  quantum  ad  di- 
missionem culpae. 

Articulus  vi 

Utrum  sacramenta  veteris  legis  gratiam  causarent. 

i-2,  quast.  10),  art.  2,  et  quast.  107,  art.  1,  ad  3 ; et 
4 Seut.  dist.  1,  quast  1,  art.  y,  quastiunc.  1. 

Ad  sextum  sic  proceditur.  1.  Videtur  quod 
etiam  sacramenta  veteris  legis  gratiam  causarent, 
quia,  sicut  dictum  est  art.  praec.,  sacramenta 
novae  legis  habent  efficaciam  ex  fide  passionis 
Christi.  Sed  fides  passionis  Christi  fuit  fn  veteri 
lege,  sicut  et  in  nova  : Habemus  enim  eumdem 
spiritum  fidei,  ut  habetur  2 ad  Corinth.  4,  1 3.  Si- 
cut ergo  sacramenta  novae  legis  conferunt  gratiam, 
ita  etiam  sacramenta  veteris  legis  gratiam  confe- 
rebant. 

2.  Praeterea,  sanctificatio  non  fit  nisi  per  gra- 
tiam. Sed  per  sacramenta  veteris  legis  homines 
sanctificabantur:  dicitur  enim  Levit.  8,  31  -.Cum- 
que sanctiflcasset  Moyses  Aaron,  et  filios  ejus  in 
vestitu  suo,  etc.  Ergo  videtur  quod  sacramenta  ve- 
teris legis  gratiam  conferebant. 

3.  Praeterea,  sicut  Beda  dicit  in  homilia  Cir- 
cumcisionis, inter  prine,  et  med.  (et  est  inter 
hom.  hiem,  de  SS.),  idem  salutifera;  curationis 
auxilium  circumcisio  in  lege  contra  originalis  pec- 
cati vulnus  agebat,  quod  baptismus  agere  revelata: 
tempore  gratnv  consuevit.  Sed  baptismus  nunc 
confert  gratiam.  Ergo  circumcisio  gratiam  con- 


Art.  6.  — De  sacramentis  legis  Mosaicas  qusestio  pro- 
ponitur, sed  ex  toto  art.  liquet  doctrinam  esse  communem 
omnibus  sacramentis  veteribus,  sive  ante  legem,  sive  ir. 
lege  fuerint  instituta.  — Vide  Concil.  Florent,  et  Concil. 
Trident.  sess.  7,  can.  2,  supra  pag.  548,  ubi  habes  de  fide 
esse  veteris  legis  sacramenta  non  causare  gratiam,  sicut 
nunc  nostra  causant. 

(x)  Vulgata  :...  propitiationem. 

ferebat,  et  pari  ratione  alia  sacramenta  legalia  ; 
quia  sicut  baptismus  est  janua  sacramentorum 
novae  legis,  ita  et  circumcisio  erat  janua  sacra- 
mentorum veteris  legis  ; propter  quod  et  Apos- 
tolus dicit  Galat.  5,3:  T estificor  omni  homini  cir- 
cumcidenti se,  quoniam  debitor  est  universae  legis 
faciendcc. 

— Sed  contra  est  quod  Gal.  4,  9,  dicitur  : 
Convertimini  iterum  ad  infirma  et  egena  elementa ; 
Glossa  ordin.,  id  est,  ad  legem,  qux  dicitur  in- 
firma, quia  perfecte  non  justificat.  Sed  gratia  per- 
fecte justificat.  Ergo  sacramenta  veteris  legis  gra- 
tiam non  conferebant. 

Respondeo  dicendum  quod  non  potest  dici 
quod  sacramenta  veteris  legis  conferrent 
gratiam  justificantem  per  seipsa,  id  est  pro- 
pria virtute,  quia  sic  non  fuisset  necessaria  pas- 
sio Christi,  secundum  illud  Galat.  2,  21  : Si  ex  le- 
ge est  justitia  (1),  Christus  gratis  mortuus  est.  Sed 
nec  potest  dici  quod  ex  passione  Christi  vir- 
tutem haberent  conferendi  gratiam  justifi- 
candi. Sicut  enim  ex  praedictis  patet,  art.  praec. 
virtus  passionis  Christi  copulatur  nobis  per  fidem 
et  sacramenta,  differenter  tamen  : nam  continua- 
tio quae  est  per  fidem,  fit  per  actum  animae  ; con- 
tinuatio autem  quae  est  per  sacramenta,  fit  per 
usum  exteriorum  rerum.  Nihil  autem  prohibet  id 
quod  est  posterius  tempore,  antequam  sit,  movere 
secundum  quod  praecedit  in  actu  animae  ; sicut  fi- 
nis, qui  est  posterior  tempore,  movet  agentem,  se- 
cundum quod  est  apprehensus  et  desideratus  ab 
ipso ; sed  illud  quod  nondum  est  in  rerum  natura, 
non  movet  secundum  usum  exteriorum  rerum  ; 
unde  causa  efficiens  non  potest  esse  posterior  in 
esse  ordine  durationis,  sicut  causa  finalis.  Sic  ergo 
manifestum  est  quod  a passione  Christi,  quae  est 
causa  humanae  justificationis,  convenienter  (2)  de- 
rivatur virtus  justificativa  ad  sacramenta  novae  le- 
gis, non  autem  ad  sacramenta  veteris  legis.  Et  ta- 
men per  fidem  passionis  Christi  justificabantur  an- 
tiqui patres,  sicut  et  nos.  Sacramenta  autem  vete- 
ris legis  erant  quaedam  illius  fidei  protestationes, 
in  quantum  significabant  passionem  Christi  et 
effectus  ejus.  Sic  ergo  patet  quod  sacramenta 
veteris  legis  non  habebant  in  se  aliquam  vir- 
tutem qua  operarentur  ad  conferendam  gra- 
tiam justificantem  : sed  solum  significabant 
fidem  per  quam  justificabantur. 

Ad  primum  ergo  dicendum  quod  antiqui  patres 
habebant  fidem  de  passione  Christi  futura,  quae 
secundum  quod  erat  in  apprehensione  animae,  po- 
terat justificare;  sed  nos  habemus  fidem  de  pas- 
sione Christi  praecedenti,  quae  potest  justificare 
etiam  secundum  realem  usum  sacramentalium  re- 
rum, ut  dictum  est  in  corp.  art. 

(1)  Vulgata  : Si  enim  per  legem  justitia,  ergo,  etc, 

(2)  Ita  cum  melioris not*  Mss.  editi  fere  omnes. AI 

consequenter. 


Ad  secundum  dicendum-  quod  illa  sanctificatio 
erat  figuralis  : per  hoc  enim  sanctificari  dicebantur 
quod  applicabantur  cultui  divino  secundum  ritum 
veteris  legis,  qui  totus  ordinabatur  ad  figurandum 
passionem  Christi. 

Ad  tertium  dicendum  quod  de  circumcisione 
multiplex  fuit  opinio.  — Quidam  enim  dixerunt 
quod  per  circumcisionem  non  conferebatur  gratia, 
sed  solum  auferebatur  peccatum.  Sed  hoc  non  po- 
test esse,  quia  homo  non  justificatur  a peccato  ni- 
si per  gratiam,  secundum  illud  Rom.  3,  24  : Jus- 
tificati gratis  per  gratiam  ipsius.  — Et  ideo  alii 
dixerunt  quod  per  circumcisionem  conferebatur 
gratia  quantum  ad  effectus  remotivos  culpae,  sed 
non  quantum  ad  effectus  positivos  gratiae.  Sed  hoc 
etiam  videtur  esse  falsum,  quia  per  circumcisionem 
dabatur  pueris  facultas  perveniendi  ad  gloriam, 
quae  est  ultimus  effectus  positivus  gratiae;  etprop- 
terea,  secundum  ordinem  causae  formalis,  priores 
sunt  naturaliter  effectus  positivi  quam  privativi,  li- 
cet secundum  ordinem  causae  materialis  site  con- 
verso ; forma  enim  non  excludit  privationem,  nisi 
informando  subjectum.  — Et  ideo  alii  dicunt  quod 
circumcisio  conferebat  gratiam  etiam  quantum  ad 
aliquem  effectum  positivum,  qui  est  facere  dignum 
vita  aeterna  ; non  tamen  quantum  ad  hoc  quod  est 
reprimere  concupiscentiam  impellentem  ad  pec- 
candum, quod  et  aliquando  mihi  visum  est,  4 dist. 

I,  quaest.  2,  art.  4,  quaest.  3.  Sed  diligentius  con- 
sideranti apparet  hoc  etiam  non  esse  verum,  quia 
minima  gratia  potest  resistere  cuilibet  concupis- 
centias, et  mereri  vitam  aeternam.  — Et  ideo  me- 
lius dicendum  videtur  quod  circumcisio,  sicut  et 
alia  sacramenta  veteris  legis,  erat  solum  signum 
fidei  justificantis.  Unde  Apostolus  dicit  Rom.  4, 

I I,  quod  Abraham  accepit  signum  (7)  circumcisio- 
nis, signaculum  justitiae  fidei.  Et  ideo  in  circumci- 
sione conferebatur  gratia,  in  quantum  erat  signum 
passionis  Christi  futurae,  ut  infra  patebit,  quaest. 
60,  art.  4. 

QUvESTIO  LXIII 

de  effectu  sacramentorum,  qui  est  character. 

— In  sex  articulos  divisa. 

Deinde  considerandum  est  de  alio  effectu  sa- 
cramentorum, qui  est  character;  et  circa  hoc  quae- 
runtur sex  : i°  utrum  ex  sacramentis  causetur 
character  aliquis  in  anima;  20  quid  sit  ille  charac- 
ter; 30  cujus  sit  character  ; 4°  in  quo  sit  sicut  in 
subjecto  ; 50  utrum  insit  indelebiliter  ; 6°  utrum 
omnia  sacramenta  imprimant  characterem. 


(1)  Vulgata  : Signum  accepit. 

Articulus  primus 

Utrum  sacramentum  imprimat  aliquem  characterem 
in  anima. 

4 Sent.,  dist.  4 , qurcst.  1,  art.  4,  quast.  1. 

Ad  primum  sic  proceditur.  1.  Videtur  quod  sa- 
cramentum non  imprimat  aliquem  characterem  in 
anima.  Character  enim  significare  videtur  quod- 
dam signum  distinctivum.  Sed  distinctio  membro- 
rum Christi  ab  aliis  fit  per  aeternam  praedestina- 


Art.  j.  — D.  Thomas  sumit  ly  sacramentum  indefinite, 
in  titulo,  vel  ut  asquivalens  suppositioni  determinatae, ac  si 
diceret  utrum  aliquod  sacramentum  imprimat  characte- 
rem ; et  affirmative  respondet.  Intelligit  autem  per  cha- 
racterem signum  illud  quo  aliquid  ab  alio  distinguitur, 
seu  signatur  ut  distinguatur.  Et  sic  character  est  signum 
distinctivum  et  configurativum ; distinctivum,  quia  discer- 
nit ab  aliis  ; configurativum,  quia  assimilat  ei  cujus  tale 
signum  est  proprium  (Joannes  a S.  Thoma).  Potest  etiam 
definiri  « esse  signum  spirituale  animas  indelebiliter  im- 
pressum, quo  homines  ad  divina  deputantur,  et  alii  ab 
aliis  distinguuntur.  » — Wiclefus  et  postea  Lutherani 
negaverunt  sacramenti  characterem,  dicentes  esse  figmen- 
tum sophistarum.  Inter  catholicos  autem  Scotus  dist.  6, 
quaest.  9,  dicit  talem  characterem,  nec  posse  probari 
scriptura,  nec  auctoritate  Sanctorum,  nec  ratione  natu- 
rali, sed  solum  haberi  ex  Ecclesia  ; ubi  videtur  Scotus 
hoc  non  tenere  tamquam  omnino  de  fide.  Quod  amplecti- 
tur Durandus  plus  quam  oportet.  — Apud  S.  Patres  saepe 
character  vocatur  signum,  signaculum,  sigillum, obsignatio: 
Hoc  etiam  nomine  signi  (signare)  usus  est  S.  Paulus, 
2 Corint.  1,  21,  et  Ephes.  1,  1?,  et  4,  jo.  Vox  autem  cha- 
racter reperies  ex  Innoc.  III,  in  Decretal.  cap.  Majores, 
et  Gregor.  IX  cap.  Consultationi.  Character  vero  ex  voce 
grosca  Xapa-/.T/)p. 

Definit.  Ecclesia:,  pro  prcvscnti  quxstionc.  — Innocent.III 
decretum,  lib.  j,  Decret.  cap.  « Majores  »:  ...  Inter  invitum 
et  invitum,  coactum  et  coactum  alii  non  absurde  distin- 
guunt, quod  is,  qui  terroribus  atque  suppliciis  violenter 
attrahitur,  et,  ne  detrimentum  incurrat,  baptismi  suscipit 
sacramentum,  talis,  sicut  et  is,  qui  ficte  ad  baptismum 
accedit,  characterem  suscipit  christianitatis  impressum  et 
ipse  tanquam  conditionaliter  volens,  licet  absolute  non 
velit,  cogendus  est  ad  observantiam  fidei  christianse....  Ille 
vero,  qui  nunquam  consentit,  sed  penitus  contradicit,  nec 
rem,  nec  characterem  suscipit  sacramenti,  quia  plus  est 
expresse  contradicere,  quam  minime  consentire...  Dor- 
mientes autem  et  amentes,  si  prius  quam  amentiam  incur- 
rerent aut  dormirent,  in  contradictione  persisterent  : 
quia  in  eis  intelligitur  contradictionis  propositum  perdu- 
rare, etsi  fuerint  sic  immersi,  characterem  non  suscipiunt 
sacramenti;  secus  autem  si  prius  catechumeni  extitissent 
et  habuissent  propositum  baptizandi.unde  tales  in  neces- 
sitatis articulo  consuevit  Ecclesia  baptizare.  Tunc  ergo 
characterem  sacramentalis  imprimit  operatio,  cum  obicem 
voluntatis  contrari*  non  invenit  obsistentem. — Confessio 
fidei  Michcelis  Paleelogi:...  Dicit  eos  qui  post  baptisma  in 
peccata  labuntur  non  rebaptizandos.  — Professio  fidei 
Pii  IV:...  Ex  his  sacramentis,  baptismum,  confirmationem 
et  ordinem  sine  sacrilegio  reiterari  non  posse.  — Concil. 

Florent,  et  Concil.  Trident.  sess.  7,  can.  <)supra.  pag.^48 

Ibidem,  Trident.,  sess.  7,  de  baptismo,  can.  11 : Si  quis  dixe- 
rit, verum,  et  rite  collatum  Baptismum  iterandum  esse 
illi  qui  apud  infideles  fidem  Christi  negaverit,  cum  ad  poe- 
nitentiam convertitur;  anathema  sit.  Ibidem,  Sess.  2}, 
cap.  4:  De  ecclesiastica  hierarchia  et  ordinatione.  Quoniam 
vero  in  Sacramento  Ordinis,  sicut  et  in  Baptismo  et  Con- 
firmatione character  imprimitur,  qui  nec  deleri  nec  auferri 
potest;  merito  sancta  Synodus  damnat  eorum  sententiam, 

tionem,  quae  non  ponit  aliquid  in  praedestinato, 
sed  solum  in  Deo  praedestinante,  ut  in  prima  par- 
te habitum  est,  quaest.  23,  art.  2:  dicitur  in  2 Ti- 
moth.  2,  19:  Firmum  fundamentum  Dei  stat,  ha- 
bens signaculum  hoc  : Novit  (1)  Dominus  qui  sunt 
ejus.  Ergo  sacramenta  non  imprimunt  characte- 
rem in  anima. 

2.  Praeterea,  character  signum  est  distinctivum. 
Signum  autem,  ut  Augustinus  dicit  in  2 de  Doc- 
trina christ.,  circa  prine.,  est  quod  prccler  speciem 
quam  ingerit  sensibus,  facit  aliquid  aliud  in  cogni- 
tionem venire.  Nihil  autem  est  in  anima  quod  ali- 
quam speciem  sensibus  ingerat.  Ergo  videtur  quod 
in  anima  non  imprimatur  aliquis  character  per  sa- 
cramenta. 

3.  Praeterea,  sicut  per  sacramenta  novae  legis 
distinguitur  fidelis  ab  infideli,  ita  etiam  per  sacra- 
menta veteris  legis.  Sed  sacramenta  veteris  legis 
non  imprimebant  aliquem  characterem  in  anima  ; 
unde  et  dicuntur  juslilice  carnis , secundum  Apos- 
tolum ad  Hebr.  9.  Ergo  videtur  quod  neque  sa- 
cramenta novae  legis  imprimant  characterem. 

— Sed  contra  est  quod  Apostolus  dicit  2 ad 
Corinth.  1,  21  : Qui  unxit  nos  Deus  est,  et  qui 
signavit  nos,  et  dedit  pignus  Spiritus  in  cordibus 
nostris.  Sed  nihil  aliud  importat  character  quam 
quamdam  signationem.  Ergo  videtur  quod  Deus 
per  sacramenta  nobis  suum  characterem  impri 
mat. 

Respondeo  dicendum  quod,  sicut  ex  praedictis 
patet,  quaest.  praec.,  art.  1 et  5,  sacramenta 
novae  legis  ad  duo  ordinantur,  videlicet  — ad  re- 
medium contra  peccata,  — et  ad  perficiendum 
animam  in  his  quae  pertinent  ad  cultum  Dei  secun- 
dum ritum  Christianae  vitae.  Quicumque  autem  ad 
aliquid  certum  deputatur,  consuevit  ad  illud  con- 
signari; sicut  milites,  qui  adseribebantur  ad  mili- 
tiam antiquitus,  solebant  quibusdam  characteribus 
corporalibus  insignari,  eo  quod  deputabantur  ad 
aliquid  corporale.  Et  ideo  cum  homines  per  sa- 
cramenta deputentur  ad  aliquid  spirituale 
pertinens  ad  cultum  Dei,  consequens  est 
quod  per  ea  fideles  aliquo  spirituali  charac- 
tere insigniantur.  Unde  Augustinus  dicit  in  2 


qui  asserunt  novi  Testamenti  Sacerdotes  temporariam 
tantummodo  potestatem  habere  ; et  semel  rite  ordinatos, 
iterum  laicos  effici  posse,  si  verbi  Dei  ministerium  non 
exerceant.  Et  can.  4 : Si  quis  dixerit,  per  sacram  ordina- 
tionem non  dari  Spiritum  Sanctum,  ac  proinde  frustra 
Episcopos  dicere, «AccipeSpiritumSanctum»;  aut  per  eam 
non  imprimi  characterem,  vel  eum,  qui  Sacerdos  semel 
fuit,  laicum  rursus  fieri  posse  ; anathema  sit.  — Proposit. 
Rosminii  damn.  a Leone  XIII:  28.  In  Christiana  doctrina. 
Verbum,  character  et  facies  Dei  imprimitur  in  animo 
eorum  qui  cum  fide  suscipiunt  baptismum  Christi.  Ver- 
bum, seu  character  in  anima  impressum,  in  doctrina  Chris- 
tiana, est  Esse  reale  (infinitum)  per  se  manifestum,  quod 
deinde  novimus  esse  secundam  personam  sanctissimas 
Trinitatis. 

(1)  Vulgata  : cognovit  Dominus. 

contra  Parrnenianum,  cap.  13,  a med.  : Si  mililice 
characterem  in  corpore  suo  non  militans  pavidus 
exhorruerit,  et  ad  clementiam  imperatoris  confuge- 
rit ac  prece  fusa,  et  impetrata  jam  venia,  militare 
cceperit,  numquid,  homine  liberato  atque  correcto, 
character  ille  repetitur,  ac  non  potius  agnitus  appro- 
batur i An  forte  minus  hccrenl  sacramenta  Christia- 
na quam  corporalis  hcec  nola  ) 

Ad  primum  ergo  dicendum  quod  fideles  Christi 
ad  praemium  quidem  futurae  gloriae  deputantur  si- 
gnaculo praedestinationis  divinae  ; sed  ad  actus 
convenientes  praesenti  Ecclesiae  deputantur  quo- 
dam spirituali  signaculo  eis  insignito,  quod  cha- 
racter nuncupatur. 

Ad  secundum  dicendum  quod  character  animae 
impressus  habet  rationem  signi,  in  quantum  per 
sensibile  sacramentum  imprimitur  ; per  hoc  enim 
scitur  aliquis  esse  baptismali  charactere  insignitus 
quod  est  ablutus  aqua  sensibili.  Nihilominus  ta- 
men character  vel  signaculum  dici  potest  per 
quamdam  similitudinem  omne  quod  configurat  ali- 
cui, vel  distinguit  ab  alio  etiamsi  non  sit  sensibile; 
sicut  Christus  dicitur  figura,  vel  character  paternae 
substantiae,  secundum  Apostolum,  Hebr.  1. 

Ad  tertium  dicendum  quod,  sicut  supra  dictum 
est,  quaest.  praec.,  art.  6,  sacramenta  veteris  le- 
gis non  habebant  in  se  spiritualem  virtutem  ad  ali- 
quem spiritualem  effectum  operandum;  et  ideo  in 
illis  sacramentis  non  requirebatur  aliquis  spiritualis 
character,  sed  sufficiebat  ibi  corporalis  circumci- 
sio, quam  Apostolus  signaculum  nominat,  Rom.  4. 

Articulus  ii 

Utrum  character  sit  spiritualis  potes‘as. 

4 Sent.,  dist.  4,  quasi.  1,  art.  1. 

Ad  secundum  sic  proceditur.  1.  Videtur  quod 
character  non  sit  spiritualis  potestas.  Character 
enim  idem  videtur  esse  quod  figura;  unde  Hebr. 
1,3,  ubi  dicitur  : Figura  substantiae  ejus,  in  Graeco 

Art.  2.  — De  natura  characteris  hic  quaeritur  : Quare 
non  potest  dici  esse  ens  rationis,  sed  denominationem 
aliquam  externam,  vel  ens  reale ; sed  relativum  dumtaxat  ; 
vel  absol utum,  sed  ab  anima  non  distinctum  (Sylvius). 
Concil.  Florent,  et  Trident.  dicunt  quod  character  est  si- 
gnum spirituale  animae  impressum:  non  imprimitur  autem 
animae  ens  rationis,  neque  id  qnod  ab  ea  non  distinguitur, 
neque  relatio  sine  suo  fundamento.  — In  resp.  ad  2 et  j 
probat  non  pertinere  ad  tertiam  vel  quartam  speciem 
qualitatis  ; in  argum.  ad  oppositum  quod  non  ad  primam; 
quatuor  enim  esse  velut  paria  specierum  qualitatis  : 
Primum  est  habitus  et  dispositio  ; secundum  potentia  et 
impotentia;  tertium  passio  et  patibilis  qualitas  ; quartum 
forma  et  figura.  Hanc  autem  divisionem  reperies  in  1-2, 
qua.st.  49,  art.  2,  pag.  215.  Restat  ergo  characterem  per- 
tinere ad  secundam  speciem  qualitatis,  non  quia  sit  natu- 
ralis potentia,  sed  quia  est  potentia.  Et  quia  doctrina 
praesentis  articuli  conirovertitur  in  scholis,  concilia  cha- 
racterem vocaverunt  signum,  nulla  facta  mentione  po- 
tentiae : evpresserunt  enim  certum,  id  quod  probabile  est 
reticendo.  — Vide  art.  praeced.  proposit.  Rosminii  damn. 


habetur  loco  figurae  character.  Sed  figura  est  in 
quarta  specie  qualitatis,  et  ita  differt  a potestate 
quae  est  in  secunda  specie  qualitatis.  Character 
ergo  non  est  spiritualis  potestas. 

2.  Praeterea,  Dionysius  dicit  cap.  2 eccles. 
Hierarch.,  a med.,  quod  divina  beatitudo  acceden- 
tem ad  baptismum  in  sui  participationem  recipit,  et 
proprio  lumine  quasi  quodam  signo  ipsi  tradit  suam 
participationem  ; et  sic  videtur  quod  character  sit 
quoddam  lumen.  Sed  lumen  ad  tertiam  speciem 
qualitatis  videtur  pertinere.  Non  ergo  character 
est  potestas,  quae  videtur  ad  secundam  speciem 
qualitatis  pertinere. 

3.  Praeterea,  a quibusdam  character  sic  defini- 
tur : Character  est  signum  sanctum  communionis 
fidei,  et  sancta;  ordinationis  datum  a hierarcha. 
Signum  autem  est  in  genere  relationis  non  autem 
in  genere  potestatis.  Non  ergo  character  est  spi- 
ritualis potestas. 

4.  Praeterea,  potestas  habet  rationem  causae  et 
principii,  ut  patet  3 Metaph.,  text.  17.  Sed  si- 
gnum quod  ponitur  in  definitione  characteris,  ma- 
gis pertinet  ad  rationem  effectus.  Character  ergo 
non  est  spiritualis  potestas. 

— Sed  contra  est  quod  Philosophus  dicit  in  2 
Ethic.,  cap.  5,  in  prine.  : Tria  sunt  in  anima,  po- 
tentia, habitus  et  passio.  Sed  character  non  est  pas- 
sio, quia  passio  cito  transit;  character  autem  in- 
delebilis est,  ut  infra  dicitur,  art.  3 hujus  quaest. 
Similiter  etiam  non  est  habitus,  quia  nullus  habi- 
tus est  qui  se  possit  ad  bene  et  male  habere  ; cha- 
racter autem  adutrum  que  se  habet ; utuntur  enim 
eo  quidam  bene,  alii  vero  male  : quod  in  habiti- 
bus non  contingit  : nam  habitu  virtutis  nullus  uti-  | 
tur  male,  et  habitu  malitiae  nullus  bene.  Ergo  re- 
linquitur quod  character  sit  potentia. 

Respondeo  dicendum  quod,  sicut  dictum  est 
art.  praec.,  sacramenta  novae  legis  characte-  ; 
rem  imprimunt,  in  quantum  per  ea  deputantur  ho-  j 
mines  ad  cultum  Dei  secundum  ritum  christianae 
religionis.  Unde  Dionysius  in  cap.  2 eccles.  Hie- 
rarch., a med.,  cum  dixisset  quod  Deus  in  quo- 
dam signo  tradit  sui  participationem  accedenti  ad 
baptismum,  subjungit  : Perficiens  eum  divinum  et 
communicatorem  divinorum.  Divinus  autem  cultus  . 
consistit  vel  in  recipiendo  aliqua  divina,  vel  in  tra- 
dendo aliis.  Ad  utrumque  autem  horum  requiritur 
quaedam  potentia  : nam  ad  tradendum  aliquid  aliis 
requiritur  quaedam  potentia  activa  : ad  accipien- 
dum autem  requiritur  potentia  passiva.  Et  ideo 
character  importat  quamdam  potentiam  spi- 
ritualem ordinatam  ad  ea  quae  sunt  divini 
cultus.  Sciendum  tamen  quod  haec  spiritualis  po- 
tentia est  instrumentalis,  sicut  etiam  supra,  quaest. 
praec.,  art.  4,  dictum  est  de  virtute  quae  est  in 
sacramentis.  Habere  enim  sacramenti  characte- 
rem competit  ministris  Dei : minister  autem  ha- 
bet se  per  modum  instrumenti,  ut  Philosophus  di- 

cit  in  i Politic.,  cap.  3,  prine.  Et  ideo  sicut  vir- 
tus quae  est  in  sacramentis,  non  est  in  genere  per 
se,  sed  per  reductionem,  eo  quod  est  quiddam 
fluens  et  incompletum,  ita  etiam  character  non 
proprie  est  in  genere  vel  specie,  sed  reducitur  ad 
secundam  speciem  qualitatis. 

Ad  primum  ergo  dicendum  quod  figura  est  quae- 
dam terminatio  quantitatis  : unde,  proprie  loquen- 
do, non  est  nisi  in  rebus  corporeis  ; in  spiritualibus 
autem  dicitur  metaphorice.  Non  autem  ponitur 
aliquid  in  genere  vel  specie,  nisi  per  id  quod  de  eo 
proprie  praedicatur.  Et  ideo  character  non  potest 
esse  in  quarta  specie  qualitatis,  licet  hoc  quidam 
posuerint. 

Ad  secundum  dicendum  quod  in  tertia  specie 
qualitatis  non  sunt  nisi  sensibiles  passiones,  vel 
sensibiles  qualitates.  Character  autem  non  est  lu- 
men sensibile  ; et  ideo  non  est  in  tertia  specie  qua- 
litatis, ut  quidam  dixerunt. 

Ad  ieriium  dicendum  quod  relatio,  quae  impor- 
tatur in  nomine  signi,  oportet  quod  super  aliquid 
fundetur.  Relatio  autem  hujus  signi,  quod  est  cha- 
racter, non  potest  fundari  immediate  super  essen- 
tiam animae,  quia  sic  conveniret  omni  naturae  na- 
turaliter. Et  ideo  oportet  aliquid  poni  in  anima,  su- 
per quod  fundetur  talis  relatio  ; et  hoc  est  essentia 
characteris  : unde  non  oportebit  quod  sit  in  ge- 
nere relationis  , sicut  quidam  posuerunt. 

Ad  quartum  dicendum  quod  character  habet  ra- 
tionem signi  per  comparationem  ad  sacramentum 
sensibile  a quo  imprimitur  ; sed  secundum  se  con- 
sideratus habet  rationem  principii  per  modum  jam 
dictum  in  corp.  art. 

Articulus  iii. 

Utrum  character  sacramentalis  sit  character  Christi. 

4 Sent .,  dist.  4,  quast.  r.  art.  2,  et  art.  quast.  j. 

Ad  tertium  sic  proceditur.  1.  Videtur  quod 
character  sacramentalis  non  sit  character  Christi. 
Dicitur  enim  Ephes.  4,  30  : Nolite  contristare  Spi- 
ritum Sanctum  Dei,  in  quo  signati  estis.  Sed  con- 

Art.  3.  — Titulus  de  Christo  loquitur,  ut  est  Verbum 
incarnatum,  ut  distinguitur  a Patre  et  Spiritu  Sancto,  ac 
ipsa  Trinitate.  Denotat  autem  obliquus  casus,  auctorita- 
tem in  ipso  Christo,  ita  quod  sensus  est  an  character  sa- 
cramentalis sit  character,  Christo  ut  principi  configurans, 
seu  consignans  characterem  ipsum  suscipientes,  sicut 
character  Romanus  consignat  milites  Caesari,  et  Gallicas 
Regi  Francorum  etc.  (Cajetanus).  — Possunt  ex  art.  col- 
ligi tria  officia  characteris  : 1»  Esse  signum  distinctivum 
unius  ab  alio  (resp.  ad  3).  2°  Reddere  potentem  et  ido- 
neum ad  recipiendum  vel  tradendum  divina  (in  corp.). 
3°  Configurare  nos  Christo  et  similes  ei  reddere  per  hoc 
quod  character  sit  potestas  derivata  a potestate  Christi 
et  quaedam  ejus  participatio  (corp.  et  ad  2).  — Dicitur 
character  Christi,  non  ex  eo  quod  Christus  characterem 
habuerit  impressum  in  anima,  sed  quia  est  a Christo 
impressus  et  ab  eo  derivatus.  Rex  enim  nullius  habet 
characterem;  milites  autem  regis  characterem  habent.  — 
Vide  art.  1,  proposit.  Rosminii  damnat. 

signatio  importatur  in  nomine  characteris.  Ergo 
character  sacramentalis  magis  debet  attribui  Spi- 
ritui Sancto  quam  Christo. 

2.  Praeterea,  character  habet  rationem  signi. 
Est  autem  signum  gratiae,  quae  per  sacramentum 
confertur  : gratia  autem  infunditur  animae  a tota 
Trinitate  ; unde  dicitur  in  Psal.  83,  12:  Gratiam 
et  gloriam  dabit  Dominus.  Ergo  videtur  quod  cha- 
racter sacramentalis  non  debeat  specialiter  attri- 
bui Christo. 

3.  Praeterea,  ad  hoc  aliquis  characterem  accipit 
ut  eo  a caeteris  distinguatur.  Sed  distinctio  sanc- 
torum ab  aliis  fit  per  charitatem,  quae  sola  distin- 
guit inter  filios  regni  et  filios  perditionis,  ut  Augus- 
tinus dicit,  15  de  Trinit.,  cap.  18;  unde  et  ipsi 
perditionis  filii  characterem  bestiae  habere  dicun- 
tur, ut  patet  Apoc.  13.  Charitas  autem  non  attri- 
buitur Christo,  sed  magis  Spiritui  Sancto,  secun- 
dum illud  Rom.  5,5:  Charitas  Dei  diffusa  est  in 
cordibus  nostris  per  Spiritum  Sanctum  qui  datus  esi 
nobis ; vel  etiam  Patri  secundum  illud  2 ad  Co- 
rinth.  ult.,  13  : Gratia  Domini  nostri  Jesa  Christi, 
et  charitas  Dei.  Ergo  videtur  quod  character  sa- 
cramentalis non  sit  attribuendus  Christo. 

— Sed  contra  est  quod  quidam  sic  definiunt 
characterem  : Character  est  distinctio  a charactere 
aeterno  impressa  animae  rationali,  secundum  imagi- 
nem, consignans  trinitatem  creatam  Trinitati  creanti 
et  recreanti,  et  distinguens  a non  configuratis  secun- 
dum statum  fidei.  Sed  character  aeternus  est  ipse 
Christus,  secundum  illud  Hebr.  1,3:  Qui  cum 
sil  splendor  gloriae,  et  figura  (vel  character)  subs- 
tantiae ejus.  Ergo  videtur  quod  character  sit  pro- 
prie attribuendus  Christo. 

Respondeo  dicendum  quod,  sicut  ex  supra  dictis 
patet,  art.  1 huj.  quaest.,  character  proprie  est 
signaculum  quoddam,  quo  aliquid  insignitur,  ut 
ordinatum  in  aliquem  finem : sicut  charactere  insi- 
gnitur denarius  ad  usum  commutationum  ; et  mi- 
lites charactere  insigniuntur,  quasi  ad  militiam  de- 
putati. Homo  autem  fidelis  ad  duo  deputatur  : — 
primo  quidem  et  principaliter  ad  fruitionem  glo- 
riae ; — et  ad  hoc  insignitur  signaculo  gratiae,  se- 
cundum illud  Ezech.  9,  4 : Signa  Thau  super 
frontes  virorum  gementium  et  dolentium  ; et  Apo- 
cal.  7,  3 : Nolite  nocere  terrae  et  mari,  neque  arbo- 
ribus, quoad  usque  signemus  servos  Dei  nostri  in 
frontibus  eorum.  — Secundo  autem  deputatur 
quisque  fidelis  ad  recipiendum  vel  tradendum  aliis 
ea  quae  pertinent  ad  cultum  Dei ; et  ad  hoc  pro- 
prie deputatur  character  sacramentalis.  Totus  au- 
tem ritus  christianae  religionis  derivatur  a sacerdo- 
tio Christi.  Et  ideo  manifestum  est  quod  cha- 
racter sacramentalis  specialiter  est  charac- 
ter Christi,  cujus  sacerdotio  configurantur 
fideles  secundum  sacramentales  characteres, 
qui  nihil  aliud  sunt  quam  quaedam  participationes 
sacerdotii  Christi  ab  ipso  Christo  derivat®. 


S.  Thom.  Aq.  — Sum.  Thbol.  IV.  — 24. 

Ad  primum  ergo  dicendum  quod  Apostolus  ibi 
loquitur  de  consignatione,  secundum  quam  aliquis 
deputatur  ad  futuram  gloriam,  quae  fit  per  gratiam  ; 
et  Spiritui  Sancto  attribuitur,  in  quantum  ex  amore 
procedit  quod  Deus  nobis  aliquid  gratis  largitur, 
quod  ad  rationem  gratiae  pertinet.  Spiritus  autem 
sanctus  amor  est  : unde  et  i ad  Corinth.  12,  4, 
dicitur : Divisiones  gratiarum  sunt,  idem  autem  Spi- 
ritus. 

Ad  secundum  dicendum  quod  character  sacra- 
mentalis  est  res  respectu  sacramenti  exterioris,  et 
est  sacramentum  respectu  ultimi  effectus.  Et  ideo 
dupliciter  potest  aliquid  characteri  attribui  : uno 
modo  secundum  rationem  sacramenti,  et  hoc  modo 
est  signum  invisibilis  gratiae,  quae  in  sacramento 
confertur  ; alio  modo  secundum  propriam  ratio- 
nem characteris ; et  hoc  modo  est  signum  confi- 
gurativum  alicui  principali,  apud  quem  residet  auc- 
toritas ejus  ad  quod  aliquis  deputatur,  sicut  mi- 
lites, qui  deputantur  ad  pugnam,  insigniuntur  si- 
gno ducis,  quo  quodammodo  ei  configurantur.  Et 
hoc  modo  illi  qui  deputantur  ad  cultum  Christia- 
num, cujus  auctor  est  Christus,  characterem  acci- 
piunt, quo  Christo  configurantur;  unde  proprie 
est  character  Christi. 

Ad  tertium  dicendum  quod  charactere  distin- 
guitur aliquis  ab.  alio  per  comparationem  ad  ali- 
quem finem,  in  quem  ordinatur  qui  characterem 
accepit,  sicut  dictum  est  art.  1 huj.  qusest.,  de 
charactere  militari,  quo  in  ordine  ad  pugnam 
distinguitur  miles  regis  a milite  hostis.  Et  similiter 
character  fidelium  est  quo  distinguuntur  fideles 
Christi  a servis  diaboli  vel  in  ordine  ad  vitam  aeter- 
nam, vel  in  ordine  ad  cultum  praesentis  Ecclesiae  ; 
quorum  primum  fit  per  charitatem  et  gratiam,  ut 
objectio  procedit  ; secundum  autem  fit  per  cha- 
racterem sacramentalem.  Unde  et  character  bestiae 
intelligi  potest  per  oppositum  vel  obstinata  ma- 
litia, qua  aliqui  deputantur  ad  poenam  aeternam, 
vel  professio  illiciti  cultus. 

Articulus  iv 

Utrum  character  sit  in  potentiis  animae  sicut  in  subjecto. 

4S»nt.,dist.  4,  quast.  j,  art.  i,corp.  /,  et  art.  j,  quast.  3. 

Ad  quartum  sic  proceditur.  1.  Videtur  quod 
character  non  sit  in  potentiis  animae  sicut  in  sub- 
jecto. Character  enim  dicitur  esse  dispositio  ad 
gratiam.  Sed  gratia  est  in  essentia  animae  sicut  in 
subjecto,  ut  in  secunda  parte  dictum  est  (i_2> 


Art.  4.  — In  solutione  ad  j,  nota  hanc  conclusionem  : 
Character  est  sicut  in  subjecto,  in  potentia  cognoscitiva, 
scilicet  intellectu.  — Ex  art.  sequitur  quod  character  sit 
in  anima,  ut  continent  definitiones  conciliorum,  tanquam 
in  subjecto  remoto.  — In  resp.  ad  1 observa  bene  quod 
character  directe  et  proxime  non  disponit  ad  gratiam, 
sed  ad  actus  divini  cultus. 


quaest.  1 30,  art.  4).  Ergo  videtur  quod  character 
sit  in  essentia  animae,  non  autem  in  potentiis. 

2.  Praeterea,  potentia  animae  non  videtur  esse 
subjectum  alicujus,  nisi  habitus  vel  dispositionis. 
Sed  character,  ut  dictum  est  art.  2 huj.  quaest., 
non  est  habitus  vel  dispositio,  sed  magis  potentia, 
cujus  subjectum  non  est  nisi  essentia  animae.  Ergo 
videtur  quod  character  non  sit,  sicut  in  subjecto, 
in  potentia  animae,  sed  magis  in  essentia  ipsius. 

3.  Praeterea,  potentiae  animae  rationalis  distin- 
guuntur per  cognitivas  et  appetitivas.  Sed  non  po- 
test dici  quod  character  sit  tantum  in  potentia  co- 
gnitiva, neque  etiam  tantum  in  potentia  appetitiva, 
quia  non  ordinatur  neque  ad  cognoscendum  tan- 
tum, neque  ad  appetendum  ; similiter  etiam  non 
potest  dici  quod  sit  in  utraque,  quia  idem  acci- 
dens non  potest  esse  in  diversis  subjectis.  Ergo 
videtur  quod  character  non  sit  in  potentia  animae 
sicut  in  subjecto,  sed  magis  in  essentia. 

— Sed  contra  est  quod,  sicut  in  praemissa  defi- 
nitione characteris  continetur,  art.  praec., charac- 
ter imprimitur  animae  rationali  secundum  imagi- 
nem. Sed  imago  Trinitatis  in  anima  attenditur 
secundum  potentias.  Ergo  character  in  potentiis 
animae  existit. 

Respondeo  dicendum  quod,  sicut  dictum  est  art. 

praec.,  character  est  quoddam  signaculum  quo 
anima  insignitur  ad  suscipiendum  vel  aliis  traden- 
dum ea  quae  sunt  divini  cultus.  Divinus  autem 
cultus  in  quibusdam  actibus  consistit:  Ad  actus 
autem  proprie  ordinantur  potentiae  animae,  sicut 
essentia  ordinantur  ad  esse.  Et  ideo  character 
non  est  sicut  in  subjecto  in  essentia  animae, 
sed  in  ejus  potentia. 

Ad  primum  ergo  dicendum  quod  subjectum  ali- 
cui accidenti  attribuitur  secundum  rationem  ejus 
ad  quod  propinque  disponit,  non  autem  secun- 
dum rationem  ejus  ad  quod  disponit  remote  vel 
indirecte.  Character  autem  directe  quidem  et 
propinque  disponit  animam  ad  ea  quae  sunt  divini 
cultus  exequenda.  Et  quia  haec  idonee  non  fiunt 
sine  auxilio  gratiae,  quia,  ut  dicitur  Joan.  4,  24, 
eos  qui  adorant  Deum,  in  spiritu  et  veritate  adorare 
oportet  (1),  ex  consequenti  divina  largitas  reci- 
pientibus characterem  largitur  gratiam,  per  quam 
digne  impleant  ea  ad  quae  deputantur.  Et  ideo 
characteri  magis  est  attribuendum  subjectum  se- 
cundum rationem  actuum  ad  divinum  cultum  per- 
tinentium, quam  secundum  rationem  gratiae. 

Ad  secundum  dicendum  quod  essentia  animae 
est  subjectum  potentiae  naturalis,  quae  ex  princi- 
piis essentiae  procedit.  Talis  autem  potentia  non 
est  character,  sed  est  quaedam  spiritualis  potentia 
ab  extrinseco  adveniens.  Unde  sicut  essentia  ani- 
mae, per  quam  est  naturalis  vita  hominis,  perfici- 
tur per  gratiam,  qua  anima  spiritualiter  vivit,  ita 


(1)  Vulgata  : oportet  adorare. 

potentia  naturalis  animae  perficitur  per  spiritua- 
lem potentiam,  quae  est  character.  Habitus  enim 
et  dispositio  pertinent  ad  potentiam  animae,  eo 
quod  ordinantur  ad  actus  quorum  potentiae  sunt 
principia.  Et  eadem  ratione  omne  quod  ad  actum 
ordinatur,  est  potentiae  tribuendum. 

Ad  terlium  dicendum  quod,  sicut  dictum  est  in 
corp.,  character  ordinatur  ad  ea  quaesunt  divini 
cultus,  qui  quidem  est  quaedam  fidei  protestatio 
per  exteriora  signa.  Et  ideo  oportet  quod  cha- 
racter sit  in  cognitiva  potentia  animae,  in  qua  est 
fides. 

Articulus  v 

Utrum  character  insit  animae  indelebiliter. 

4 Sent.,  dist.  4,  qiuest.  1,  art.  3,  queestiunc.  4;  et  Rorn.  7. 

Ad  quintum  sic  proceditur.  1.  Videtur  quod 
character  non  insit  animae  indelebiliter.  Quanto 
enim  aliquod  accidens  est  perfectius,  tanto  firmius 
inhaeret.  Sed  gratia  est  perfectior  quam  character, 
quia  character  ordinatur  ad  gratiam,  sicut  ad  ul- 
teriorem finem  ; gratia  autem  amittitur  per  pecca- 
tum. Ergo  multo  magis  character. 

2.  Praeterea,  per  characterem  aliquis  deputatur 
divino  cultui,  sicut  dictum  est  art.  praec.,  et  art. 
1 et  2 huj.  quaest.  Sed  aliqui  a cultu  divino  tran- 
seunt ad  contrarium  cultum  per  apostasiam  a fide. 
Ergo  videtur  quod  tales  amittant  characterem  sa- 
cramentalem. 

3.  Praeterea,  cessante  fine,  cessare  debet  etiam 
id  quod  est  ad  finem  ; alioquin  frustra  remaneret  ; 
sicut  post  resurrectionem  non  erit  matrimonium, 
quia  cessabit  generatio,  ad  quam  ordinatur  matri- 
monium. Cultus  autem  exterior,  ad  quem  charac- 
ter ordinatur,  non  remanebit  in  patria,  in  qua  ni- 
hil agetur  in  figura,  sed  totum  in  nuda  veritate. 
Ergo  character  sacramentalis  non  manet  in  per- 
petuum in  anima,  et  ita  non  inest  indebiliter. 

— Sed  contra  est  quod  Augustinus  dicit  2 con- 
tra Parmenianum,  cap.  13,  a med.  : Non  minus 
haerent  sacramenta  chrisliana,  quam  corporalis  no- 
ta militiae.  Sed  character  militaris  non  repetitur, 
sed  agnitus  approbatur  in  eo  qui  veniam  meretur 
ab  imperatore  post  culpam.  Ergo  nec  character 
sacramentalis  deleri  potest. 

Respondeo  dicendum  quod,  sicut  dictum  est 
art.  3 huj.  quaest.,  character  sacramentalis 
est  quaedam  participatio  sacerdotii  Christi  in  fide- 
libus ejus,  ut  scilicet  sicut  Christus  habet  plenam 
spiritualis  sacerdotii  potestatem,  ita  fideles  ejus  ei 
configurentur  in  hoc  quod  participant  aliquam 
spiritualem  potestatem  respectu  sacramentorum  et 


eorum  quae  pertinent  ad  divinum  cultum.  Et  prop- 
ter hoc  etiam  Christo  non  competit  habere  charac- 
terem, sed  potestas  sacerdotii  ejus  comparatur  ad 
characterem,  sicut  id  quod  est  plenum  et  perfec- 
tum, ad  aliquam  sui  participationem.  Sacerdotium 
autem  Christi  est  aeternum,  secundum  illud  Psal. 
109,  4 : Tu  es  sacerdos  in  aeternum  secundum  or- 
dinem Melchisedech.  Et  inde  est  quod  omnis  sanc- 
tificatio quae  fit  per  sacerdotium  ejus,  est  perpe- 
tua, re  consecrata  manente.  Quod  patet  etiam  in 
rebus  inanimatis  ; nam  Ecclesiae  vel  altaris  manet 
consecratio  semper,  nisi  destruatur.  Cum  igitur 
anima  sit  subjectum  characteris  secundum  intellec- 
tivam partem,  in  qua  est  fides,  ut  dictum  est  art. 
praec.,  ad  3,  manifestum  est  quod  sicut  intellectus 
perpetuus  est  et  incorruptibilis,  ita  character 
indelebiliter  manet  in  anima. 

Ad  primum  ergo  dicendum  quod  aliter  est  in 
anima  gratia,  et  aliter  character.  Nam  gratia  est 
in  anima  sicut  quaedam  forma  habens  esse  comple- 
tum in  ea  ; character  autem  est  in  anima  sicut 
quaedam  virtus  instrumentalis,  ut  supra  dictum 
est,  art.  2 huj.  quaest.  Forma  autem  completa  est 
in  subjecto  secundum  conditionem  subjecti.  Et 
quia  anima  est  mutabilis  secundum  liberum  arbi- 
trium, quamdiu  est  in  statu  viae,  consequens  est 
quod  gratia  insit  animae  mutabiliter.  Sed  virtus 
instrumentalis  magis  attenditur  secundum  condi- 
tionem principalis  agentis ; et  ideo  character  in- 
delebiliter inest  animae,  non  propter  sui  perfectio- 
nem, sed  propter  perfectionem  sacerdotii  Christi, 
a quo  derivatur  character,  sicut  quaedam  instru- 
mentalis virtus. 

Ad  secundum  dicendum  quod,  sicut  Augustinus 
dicit,  lib.  1 de  Baptis.,  contra  Donatist.,  circa 
prine,  lib.,  nec  ipsos  apostatas  videmus  carere 
baptismate , quibus  utique  per  poenitentiam  redeunti- 
bus non  restituitur , et  ideo  amitti  non  posse  judica- 
tur. Et  hujus  ratio  est  quia  character  est  virtus 
instrumentalis,  ut  dictum  est  in  solut.  praec.  Ratio 
autem  instrumenti  consistit  in  hoc  quod  ab  alio 
moveatur,  non  autem  in  hoc  quod  ipsum  se  move- 
at, quod  pertinet  ad  voluntatem.  Et  ideo  quan- 
tumcumque  voluntas  moveatur  in  contrarium,  cha- 
racter non  removetur,  propter  immobilitatem  prin- 
cipalis moventis. 

Ad  terlium  dicendum  quod  quamvis  post  hanc 
vitam  non  remaneat  exterior  cultus,  remanet  ta- 
men finis  illius  cultus.  Et  ideo  post  hanc  vitam  re- 
manet character  et  in  bonis  ad  eorum  gloriam,  et 
in  malis  ad  eorum  ignominiam ; sicut  etiam  milita- 
ris character  remanet  in  militibus  post  adeptam 
victoriam,  et  in  his  qui  vicerunt,  ad  gloriam,  et  in 
his  qui  sunt  victi,  ad  poenam. 


Art.  5.  — Quas  doctrina  est  de  fide,  ex  Concil.  Trident. 
Sess.  7,  can.  9,  supra,  pag.  349. 

Articulus  vi 

Utrum  per  omnia  sacramenta  novae  legis  imprimatur 
character. 

Itif.,  quasi.  J2,  art.  $ ; et  4 Seni.,  dist.  4,  quast.  1,  art. 

4,  quasi.  2 et  4,  et  quast.  4,  art.  2 , quast.  4 , et  dist. 

7,  quast.  2 , art.  1,  et  quast.  4,  art.  4,  quast.  4,  et  dist. 

24,  quast.  1 , art.  1,  quast.  j. 

Ad  sextum  sic  proceditur.  1 . Videtur  quod  per 
omnia  sacramenta  novae  legis  imprimatur  charac- 
ter. Per  omnia  enim  sacramenta  novae  legis  fit  ali- 
quis particeps  sacerdotii  Christi.  Sed  character 
sacramentalis  nihil  est  aliud  quam  participatio  sa- 
cerdotii Christi,  ut  dictum  est  art.  praec.  Ergo 
videtur  quod  per  omnia  sacramenta  novae  legis 
imprimatur  character. 

2.  Praeterea,  character  se  habet  ad  animam,  in 
qua  est,  sicut  consecratio  ad  res  consecratas.  Sed 
per  quodlibet  sacramentum  novae  legis  homo  reci- 
pit gratiam  sanctificantem,  ut  supra  dictum  est, 
quaest.  praec.,  art.  1.  Ergo  videtur  quod  per 
quodlibet  sacramentum  novae  legis  imprimatur  cha- 
racter. 

5-  Praeterea,  character  est  res  et  sacramentum. 
In  quolibet  autem  sacramento  novae  legis  est  ali- 
quid quod  est  res  tantum,  et  aliquid  quod  est  sa- 
cramentum tantum,  et  aliquid  quod  est  res  et  sa- 
cramentum. Ergo  per  quodlibet  sacramentum  no- 
vae legis  imprimitur  character. 

— Sed  contra  est  quod  sacramenta  in  quibus 
imprimitur  character,  non  reiterantur,  eo  quod 
character  est  indelebilis,  ut  dictum  est  art.  praic. 
Quaedam  autem  sacramenta  iterantur,  sicut  patet 
de  poenitentia  et  matrimonio.  Ergo  non  omnia  sacra- 
menta imprimunt  characterem. 

Respondeo  dicendum  quod,  sicut  supra  dictum 
est,  quaest.  62,  art.  1 et  5,  sacramenta  novae 
legis  ad  duo  ordinantur,  scilicet  in  remedium  pec- 
cati et  ad  cultum  divinum.  Est  autem  omnibus  sa- 
cramentis commune  quod  per  ea  exhibetur  aliquod 
remedium  contra  peccatum,  per  hoc  quod  gra- 
tiam conferunt.  Non  autem  omnia  sacramenta  or- 
dinantur directe  ad  divinum  cultum,  sicut  patet 
de  poenitentia,  per  quam  homo  liberatur  a pecca- 
to ; non  autem  per  hoc  sacramentum  exhibetur 
homini  aliquid  de  novo  pertinens  ad  divinum  cul- 
tum, sed  restituitur  in  statum  pristinum.  Pertinet 
autem  aliquod  sacramentum  ad  divinum  cultum 
tripliciter : — uno  modo  per  modum  ipsius  actionis  • 
— alio  modo  per  modum  agentis  ; — tertio  modo  per 
modum  recipientis.  Per  modum  quidem  ipsius  ac- 
tionis pertinet  ad  divinum  cultum  Eucharistia,  in 
qua  principaliter  divinus  cultus  consistit,  in  quan- 
tum est  Ecclesiae  sacrificium  ; et  per  hoc  idem  sa- 
cramentum non  imprimitur  homini  character,  quia 

Art.  6.  — H«c  doctrina  est  de  fide  ut  patet  ex  Concil. 
Florent,  et  Trident.  sess.  7,  can.  9. 


per  hoc  sacramentum  non  ordinatur  homo  ad  ali- 
quid aliud  ulterius  agendum  vel  recipiendum  in 
sacramentis,  cum  potius  sit  finis  et  consummatio 
omnium  sacramentorum,  ut  Dionysius  dicit,  cap. 
3 eccl.  Hierarch.,  in  prine. ; continet  tamen  in  se 
ipso  Christum,  in  quo  non  est  character,  sed  tota 
sacerdotii  plenitudo.  Sed  ad  agens  in  sacramentis 
pertinet  sacramentum  ordinis,  quia  per  hoc  sacra- 
mentum deputantur  homines  ad  sacramenta  aliis 
tradenda.  Sed  ad  recipientes  pertinet  sacramen- 
tum baptismi,  quia  per  ipsum  homo  accipit  potes- 
tatem recipiendi  alia  Ecclesiae  sacramenta  ; unde 
baptismus  dicitur  esse  janua  omnium  sacramento- 
rum. Ad  idem  etiam  ordinatur  quodammodo  con- 
firmatio, ut  infra  suo  loco  dicetur,  quaest.  72,  art. 
7.  Et  ideo  per  haec  tria  sacramenta  character 
imprimitur  scilicet  per  baptismum,  confir- 
mationem et  ordinem. 

Ad  primum  ergo  dicendum  quod  per  omnia  sa- 
cramenta fit  homo  particeps  sacerdotii  Christi; 
utpote  percipiens  aliquem  effectum  ejus  ; non  ta- 
men per  omnia  sacramenta  aliquis  deputatur  ad 
agendum  aliquid,  vel  recipiendum  quod  pertineat 
ad  cultum  sacerdotii  Christi : quod  quidem  exigi- 
tur ad  hoc  quod  sacramentum  characterem  impri- 


mat. 

Ad  secundum  dicendum  quod  per  omnia  sacra- 
menta sanctificatur  homo,  secundum  quod  sancti- 
tas importat  munditiam  a peccato,  quae  fit  per 
gratiam  ; sed  specialiter  per  quaedam  sacramenta, 
quae  characterem  imprimunt,  homo  sanctificatur 
quadam  consecratione,  utpote  deputatus  ad  divi- 
num cultum,  sicut  etiam  res  inanimatae  sanctificari 
dicuntur,  in  quantum  divino  cultui  deputantur. 

Ad  tertium  dicendum  quod  licet  character  sit 
res  et  sacramentum,  non  tamen  oportet  omne  id 
quod  est  res  et  sacramentum  esse  characterem. 
Quid  autem  sit  res  et  sacramentum,  in  aliis  sacra- 
mentis infra  dicetur. 


QUAESTIO  LXIV 


de  causa  sacramentorum.  — In  decem  articulos 
divisa. 


Deinde  considerandum  est  de  causa  sacramen- 
torum sive  per  auctoritatem,  sive  per  ministerium  : 
et  circa  hoc  quaeruntur  decem:  i°  utrum  solus 
Deus  interius  operetur  in  sacramentis  ; 20  utrum 
institutio  sacramentorum  sit  solum  a Deo ; 30  de 
potestate  quam  Christus  habuit  in  sacramentis  ; 
40  utrum  illam  potestatem  potuerit  aliis  communi- 
care ; 50  utrum  potestas  ministerii  in  sacramentis 
conveniat  malis  ; 6°  utrum  mali  peccent  dispen- 
sando sacramenta ; 70  utrum  angeli  possint  esse 
ministri  sacramentorum  ; 8°  utrum  intentio  minis- 
tri requiratur  in  sacramentis;  9°  utrum  requiratur 
ibi  recta  fides,  ita  scilicet  quod  infidelis  non  possit 


'il  -M 

tradere  sacramenta  ; io°  utrum  requiratur  ibi  recta 
intentio. 

Articulus  primus 

Utrum  solus  Deus  operetur  interius  ad  effectum  sacramenti. 

Inf.,  art.  $ ; et  4 Sent.,  dist.  quasi.  2,  ari.  2, 
quastiunc.  2. 

Ad  primum  sic  proceditur,  i.  Videtur  quod 
non  solus  Deus,  sed  etiam  minister  interius  ope- 
retur ad  effectum  sacramenti.  Interior  enim  sacra- 
menti effectus  est  ut  homo  purgetur  a peccatis,  et 
illuminetur  per  gratiam.  Sed  ad  ministros  Ecclesiae 
pertinet  purgare,  illuminare  et  perficere,  ut  patet 
per  Dionysium  in  cap.  5 eccles.  Hierarch.,  a 
prine.  Ergo  videtur  quod  non  solus  Deus,  sed 
etiam  ministri  Ecclesiae  interius  operentur  ad  sa- 
cramenti effectum. 

2.  Praeterea,  in  collatione  sacramentorum  quae- 
dam orationum  suffragia  proponuntur.  Sed  oratio- 
nes justorum  sunt  magis  apud  Deum  exaudibiles, 
quam  quorumcumque,  secundum  illud  Joan.  9, 
31  : Si  quis  Dei  cultor  est,  et  voluntatem  ejus  Jacit, 
hunc  Deus  exaudit.  Ergo  videtur  quod  majorem 
effectum  sacramenti  consequatur  ille  qui  recipit 
ipsum  a bono  ministro.  Sic  ergo  et  minister  aliquid 
operatur  ad  interiorem  effectum,  et  non  solus 
Deus. 

3.  Praeterea,  dignior  est  homo  quam  res  inanima- 
ta. Sed  res  inanimata  aliquid  operatur  ad  interiorem 
effectum  : nam  aqua  corpus  tangit  et  cor  abluit,  ut 
Augustinus  dicit  super  Joan.,  tract.  80,  a med. 
Ergo  homo  aliquid  operatur  ad  interiorem  effec- 
tum sacramenti,  et  non  solus  Deus. 

— Sed  contra  est  quod  dicitur  Rom.  8,  33  : 

Art.  i.  — Adverte  quod  cum  in  littera  dicitur  « Solus 
Deus  est  causa  gratias  »,  intelligas  de  causa  principali  : 
quoniam  de  illa  est  sermo  in  prima  conci,  pro  qua  hoc 
dicitur,  et  superius  determinatum  est  sacramenta  causare 
instrumentaliter  gratiam.  Et  hic  in  2a  conclus.  dicitur  ho- 
minem ministerialiter  causare  interiorem  effectum  sacra- 
menti, eadem  ratione  qua  sacramentum  est  causa  gratias  ; 
quia  ministro  utitur  Deus,  sicut  et  sacramentali  locutione 
ut  instrumento  ad  causandum  interiorem  effectum  sacra- 
menti. Imo,  una  eademque  vis  instrumentalis,  perfecta 
est  in  sacramento  et  ministro,  sicut  in  verbis  et  rebus,  ea 
ratione,  quia  ministro  nonnisi  ut  necessario  requisito 
ad  perfectionem  sacramenti,  utitur  principale  agens 
(quod  est  Deus),  ut  partialibus  concurrentibus  ad  per- 
ficiendum sacramentum  unum  ; quod  est  uti  eis,  ut  partia- 
libus concurrentibus  ad  perfectionem  instrumenti  unius  : 
in  uno  vero  instrumento,  quotcumque  requirat  partialia, 
una  eademque  perfecta  virtus  instrumentalis  ponenda  est 
(Cajetanus).  — Quaeritur  etiam  hic  utrum  minister  active 
concurrat  ad  effectum  sacramenti?  Et  resp.  affirmative. 
Unde  habes  definit,  sequentes  : Proposit.  Mich.  Baii, 
damn.  a S.  Pio  V.  : « ^7.  Unde  in  sacramento  Baptismi 
aut  sacerdotis  absolutione  proprie  reatus  peccati  dum- 
taxat tollitur,  et  ministerium  sacerdotum  solum  liberat  a 
reatu.  58.  Peccator  poenitens  non  vivificatur  ministerio 
sacerdotis  absolventis,  sed  a solo  Deo,  qui,  poenitentiam 
suggerens  et  inspirans,  vivificat  eum  et  resuscitat  : minis- 
terio autem  sacerdotis  solum  reatus  tollitur  », 


Deus  est  qui  justificat.  Cum  ergo  interior  effectu^ 
omnium  sacramentorum  sit  justificatio,  videtur 
quod  solus  Deus  operetur  interiorem  effectum  sa- 
cramenti. 

Respondeo  dicendum  quod  operari  aliquem  ef- 
fectum contingit  dupliciter  : uno  modo  per 
modum  principalis  agentis  ; alio  modo  per 
modum  instrumenti.  — Primo  igitur  modo 
solus  Deus  operatur  interiorem  effectum  sa- 
cramenti, tum  quia  solus  Deus  illabitur  animae, 
in  qua  sacramenti  effectus  existit ; non  autem  po- 
test (1)  aliquid  immediate  operari  ubi  non  est; 
tum  quia  gratia,  quae  est  interior  sacramenti  effec- 
tus, est  a solo  Deo,  ut  in  secunda  parte  dictum 
est,  (1-2,  quaest.  1 12,  art.  1).  Character  etiam,  qui 
est  interior  quorumdam  sacramentorum  effectus, 
est  virtus  instrumentalis,  quae  manat  a principali 
agente,  quod  est  Deus.  — Secundo  autem  mo- 
do homo  potest  operari  ad  interiorem  effec- 
tum sacramenti,  in  quantum  operatur  per  mo- 
dum ministri.  Nam  eadem  ratio  est  ministri  et 
instrumenti : utriusque  enim  actio  exterius  exhibe- 
tur, sed  sortitur  effectum  interiorem  ex  virtute 
principalis  agentis,  quod  est  Deus. 

Ad  primum  ergo  dicendum  quod  purgatio,  se- 
cundum quod  attribuitur  ministris  Ecclesiae,  non 
est  a peccato  ; sed  dicuntur  diaconi  purgare  in 
quantum  vel  immundos  ejiciunt  a coetu  fidelium, 
vel  eos  sacris  admonitionibus  disponunt  ad  sacra- 
mentorum receptionem.  Similiter  etiam  sacerdotes 
illuminare  dicuntur  sacrum  populum,  non  quidem 
gratiam  infundendo,  sed  sacramenta  gratiae  tra- 
dendo, ut  patet  per  Dionysium  ibidem. 

Ad  secundum  dicendum  quod  orationes  quae  di- 
cuntur in  sacramentorum  collatione,  proponuntur 
Deo,  non  ex  parte  singularis  personae,  sed  ex  parte 
totius  Ecclesiae,  cujus  preces  sunt  apud  Deum 
exaudibiles,  secundum  illud  Matth.  18, 19:  Siduo  ex 
vobis  consenserint  super  terram,  de  omni  re  quamcum- 
que  petierint,  fiet  illisa  Patre  meo.  Nihil  tamen  pro- 
hibet quin  devotio  viri  justi  ad  hocaliquid  operetur. 
Illud  tamen  quod  est  sacramenti  effectus,  non  im- 
petratur oratione  Ecclesiae  vel  ministri,  sed  ex 
merito  passionis  Christi,  cujus  virtus  operatur  in 
sacramentis,  ut  dictum  est  quaest.  62,  art.  5.  Un- 
de effectus  sacramenti  non  datur  melior  per  me- 
liorem ministrum.  Aliquid  tamen  annexum  impe- 
trari potest  recipienti  sacramentum  per  devotio- 
nem ministri ; nec  tamen  minister  illud  operatur, 
sed  impetrat  operandum  a Deo. 

Ad  tertium  dicendum  quod  res  inanimatae  non 
operantur  aliquid  ad -interiorem  effectum,  nisi  ins- 
trumentaliter, ut  dictum  est  in  corp.  Et  similiter 

(1)  Ita  cum  Mss.  pluribus  editi  passim.  — Edit.  Rom. : 
In  qua  sacramenti  effectus  existit,  ubi  non  est ; hinc  quo- 
rumdam verborum  omissionem  deprehendit  Garcia.  — 
Cod.  Alcan.  : In  qua  sacramenti  effectus  consistit:  non  po- 
test autem,  etc. 

homines  non  operantur  ad  sacramentorum  interio- 
rem effectum,  nisi  per  modum  ministerii,  ut  dictum 
est  ibid. 

Articulus  ii 

Utrum  sacramenta  sint  solum  ex  institutione  divina. 

4 SetiL,  dist.  3,  quast.  1,  art.  2,  quastiunc.  2,  corp.,et 
dist.  3,  quast.  1,  art.  1. 

Ad  secundum  sic  proceditur.  1.  Videtur  quod 
sacramenta  non  sint  solum  ex  institutione  divina. 
Ea  enim  quse  sunt  divinitus  instituta,  traduntur 
nobis  in  sacra  Scriptura.  Sed  quaedam  aguntur  in 
sacramentis,  de  quibus  nulla  fit  mentio  in  sacra 
Scriptura,  puta  de  chrismate,  quo  homines  confir- 
mantur, et  de  oleo  quo  6acerdotes  inunguntur,  et 
de  multis  aliis  tam  verbis  quam  factis,  quibus  uti- 
mur in  sacramentis.  Non  ergo  sacramenta  sunt 
solum  ex  institutione  divina. 

?.  Praeterea,  sacramenta  sunt  quaedam  signa. 
Res  autem  sensibiles  naturaliter  quaedam  signifi- 
cant ; nec  tamen  potest  dici  quod  Deus  quibus- 
dam significationibus  delectetur,  et  non  aliis,  quia 
ipse  omnia  quae  fecit  approbat ; hoc  autem  pro- 
prium videtur  esse  daemonum,  ut  quibusdam  signis 
ad  aliquid  allidantur;  dicit  enim  Augustinus,  21 
de  Civ.  Dei,  art.  6,  circ.  med.  : Illiciuntur  dccmo- 
ncs  ad  inhabitandum  per  creaturas,  quas  non  ipsi, 
sed  Deus  condidit,  delectabilibus  pro  sua  diversita- 
te diversis,  non  ut  animalia  cibis,  sed  ut  spiritus  si- 

Art.  2.  — Adverte,  dupliciter  posse  aliquem  instituere 
sacramentum  (ait  Toletus)  : uno  modo  per  propriam 
auctoritatem,  et  sic  nullus  dubitat  ad  Christum  pertinere 
institutionem  : altero  modo  per  delegatam  et  ex  com- 
missione ; et  sic  potuissent  Apostoli  instituisse,  si 
Christus  iis  talem  dedisset  facultatem.  Sensus  con- 
clusionis hic  est : omnia  septem  sacramenta  a Christo 
esse  instituta  et  non  ab  alio  per  aliquam  commissionem. 
Et  in  hoc  sensu  determinata  est  in  Concil.  Trident.,  et 
sic  est  intenta  in  hoc  art.  a S.  Thoma. — In  hac  parte 
olim  fuerunt  erroneas  tres  sententias  catholicorum,  i»  Ma- 
gister et  alii  inter  quos  Hugo,  dixerunt  Extremam 
Unctionem  non  a Christo  sed  ab  Apostolis  fuisse  instifu- 
tam.  2°  Alexander  dixit  Confirmationem  institutam  esse  in 
Concil.  Meldensi,  et  S.  Bonaventura  (dist.  17,  art.  1, 
quaest.  1)  ab  Ecclesia  post  Apostolos,  per  Spiritum 
Sanctum.  30  Sententia  Glossae  super  cap.  « in  poeniten- 
tia, » dicens  Confessionem  nec  a Christo,  nec  ab  Aposto- 
lis esse  institutam  nec  esse  de  jure  divino,  sed  haberi  per 
traditionem  Ecclesiae.  Sed  post  Concilium  Tridentinum 
haec  nefas  est  sustinere.  Imo,  etiam  ante  Concil.  Triden- 
tinum, quamvis  non  fuisset  haereticum  asserere  Extremam 
Unctionem  et  Confirmationem  non  esse  a Christo  instituta, 
tamen  hoc  negare  de  aliis  quinque,  haereticum  fuisset  - 
nam  eorum  institutio  ex  Scripturis  aperte  habetur.  Atta- 
men quia  Concil.  Trident.  in  sua  definitione  dixit  simpli- 
citer sacramenta  novae  legis  fuisse  omnia  a Christo  insti- 
tuta (sess.  7,  can.  1),  non  dicens  tamen  in  definitione 
immediate,  aliquibus  probabile  videtur  non  esse  de  fide 
omnia  sacramenta  fuisse  immediate  a Christo  instituta.  — 
Vide  Concil.  Trident.  sess.  7,  can.  1,  supra  pag.  349;  In 
professione  fidei  Pii  IV  : « Profiteor  quoque  septem  esse 
vere  et  proprie  sacramenta  novas  legis,  a Jesu  Christo 
Domino  nostro  instituta.  » 


gnis.  Non  ergo  videtur  quod  sacramenta  indigeant 
esse  ex  institutione  divina. 

■).  Praeterea,  Apostoli  vicem  Dei  gesserunt  in 
terris  ; unde  Apostolus  dicit,  2 ad  Cor.  2,  10  : 
Nam  et  ego  quod  donavi,  si  quid  donavi,  propter 
vos  in  persona  Christi,  id  est,  ac  si  ipse  Christus 
donasset.  Sic  ergo  videtur  quod  Apostoli  et  eo- 
rum successores  possint  nova  sacramenta  insti- 
tuere. 

— Sed  contra  est  quod  ille  instituit  aliquid  qui 
dat  ei  robur  et  virtutem,  sicut  patet  de  instituto- 
ribus legum.  Sed  virtus  sacramenti  est  a solo 
Deo,  ut  patet  ex  praedictis  art.  praec.,  et  quaest. 
62,  art.  1 et  5.  Ergo  solus  Deus  potest  instituere 
sacramentum. 

Respondeo  dicendum  quod,  sicut  ex  supra  dic- 
tis patet,  ibid.,  sacramenta  instrumentaliter  ; 
operantur  ad  spirituales  effectus.  Instrumentum 
autem  habet  virtutem  a principali  agente.  Agens 
autem  respectu  sacramenti  est  duplex,  scilicet  ins- 
tituens sacramentum,  et  utens  sacramento  institu- 
to, applicando  scilicet  ipsum  ad  inducendum  effec- 
tum. Virtus  autem  sacramenti  non  potest  esse  ab 
eo  qui  utitur  sacramento,  quia  non  operatur  nisi 
per  modum  ministerii.  Unde  relinquitur  quod  vir- 
tus sacramenti  sit  ab  eo  qui  instituit  sacramentum. 
Cum  igitur  virtus  sacramenti  sit  a solo  Deo,  con- 
sequens est  quod  solus  Deus  sit  sacramentorum 
institutor. 

Ad  primum  ergo  dicendum  quod  illa  quae  agun- 
tur in  sacramentis,  per  homines  instituta,  non  sunt 
de  necessitate  sacramenti,  sed  pertinent  ad  quam- 
dam solemnitatem,  quae  adhibetur  sacramentis  ad 
excitandam  devotionem  et  reverentiam  in  his  qui 
sacramenta  suscipiunt ; ea  vero  quae  sunt  de  ne- 
cessitate sacramenti,  ab  ipso  Christo  instituta 
sunt,  fjui  est  Deus  et  homo.  Et  licet  non  sint  om- 
nia tradita  in  Scripturis,  habet  tamen  ea  Eccle- 
sia ex  familiari  apostolorum  traditione,  sicut  Apos- 
tolus dicit,  1 ad  Cor.  1 1 , 34  : Ccelera,  cum  vene- 
ro, disponam. 

Ad  secundum  dicendum  quod  res  sensibiles 
aptitudinem  quamdam  habent  ad  significandum 
spirituales  effectus  ex  sui  natura;  sed  ista  aptitudo 
determinatur  ad  specialem  significationem  ex  ins- 
titutione divina.  Et  hoc  est  quod  Hugo  de  S. 
Viet.,  lib.  1 de  Sacram.,  p.  9,  cap.  11,  antemed., 
dicit  quod  sacramentum  ex  institutione  significat. 
Praeelegit  tamen  Deus  quasdam  res  aliis  ad  si- 
gnificationes sacramentales  non  quia  ad  eas 
contrahatur  ejus  affectus,  sed  ut  sit  convenientior 
significatio. 

Ad  tertium  dicendum  quod  Apostoli  et  eorum 
successores  sunt  vicarii  Dei  quantum  ad  regimen 
Ecclesiae  constitutae  per  fidem  et  fidei  sacramenta. 
Unde  sicut  non  licet  eis  constituere  aliam  Eccle- 
siam ; ita  non  licet  eis  tradere  aliam  fidem,  neque 
instituere  alia  sacramenta;  sed  per  sacramenta, 

quae  de  latere  Christi  pendentis  in  cruce  fluxerunt, 
dicitur  esse  fabricata  Ecclesia  Christi. 

Articulus  m 

Utrum  Christus,  secundum  quod  homo,  habuerit  potestatem 
operandi  interiorem  effectum  sacramentorum. 

/«/.,  ari.  4,  corp.;  et  4 Sent.,  dist.  5,  qucest . /,  art.  i, 
et  quast.  2,  art.  2,  queestiunc.  2. 

Ad  tertium  sic  proceditur.  1.  Videtur  quod 
Christus,  secundum  quod  homo,  habuerit  potes- 
tatem operandi  interiorem  effectum  sacramento- 
rum. Dicit  enim  Joannes  Baptista,  ut  habetur 
Joan.  1,  33  : « Qui  me  misit  (1)  baptizare  inaqua, 
ille  mihi  dixil  : Super  quem  videris  Spiritum  des- 
cendentem et  manentem  super  eum,  hic  est  qui  bap- 
tizat in  Spiritu  Sancto.  Sed  baptizare  in  Spiritu 
Sancto,  est  interius  gratiam  Spiritus  Sancti  con- 
ferre ; Spiritus  Sanctus  autem  descendit  super 
Christum,  in  quantum  homo,  non  in  quantum 
Deus,  quia  sic  ipse  dat  Spiritum  Sanctum.  Ergo 
videtur  quod  Christus,  secundum  quod  homo,  ha- 
buerit potestatem  interiorem  effectum  sacramento- 
rum causandi. 

2.  Praeterea,  Matth.  9,  6,  Dominus  dicit : Scia- 
tis quia  Filius  hominis  habet  potestatem  in  terra  di- 
mittendi peccata.  Sed  remissio  peccatorum  est  in- 
terior effectus  sacramenti.  Ergo  videtur  quod 
Christus,  secundum  quod  homo,  interiorem  effec- 
tum sacramentorum  operetur. 

3.  Praeterea,  institutio  sacramentorum  pertinet 
ad  eum  qui  tanquam  principale  agens  operatur  ad 
interiorem  sacramenti  effectum.  Manifestum  est 
autem  quod  Christus  sacramenta  instituit.  Ergo 
ipse  est  qui  interius  operatur  sacramentorum  ef- 
fectum. 

4.  Praeterea,  nullus  potest  sine  sacramento  ef- 
fectum sacramenti  conferre,  nisi  propria  virtute 
sacramenti  effectum  operetur.  Sed  Christus  sine 
sacramento  contulit  sacramenti  effectum,  ut  patet 
in  Magdalena,  cui  dixit,  Lucae  7,  48  : Dimittun- 
tur libi  peccata.  Ergo  videtur  quod  Christus,  se- 
cundum quod  homo,  operetur  interiorem  sacra- 
menti effectum. 

5.  Praeterea,  illud  in  cujus  virtute  sacramentum 
operatur,  est  principale  agens  ad  interiorem  effec- 
tum. Sed  sacramenta  habent  virtutem  ex  passione 
Christi,  et  invocatione  nominis  ejus,  secundum  il- 
lud 1 ad  Corinth.  1,13:  Numquid  Paulus  pro  vo- 
bis crucifixus  est  (2),  aut  in  nomine  Pauli  bapti^ali 
estis  l Ergo  Christus,  in  quantum  homo,  operatur 
interiorem  effectum  sacramenti. 

— Sed  contra  est  quod  Augustinus  dicit  (im- 
plic.  tract.  80  in  Joan.,  a med.,  et  lib.  3 contra 
Donatist.,  cap.  10,  a med.,  sed  express.  Isidor., 


lib.  6,  cap.  18,  circ.  med.),  quod  in  sacramentis 
divina  virtus  secretius  operatur  salutem.  Divina  au- 
tem virtus  est  Christi,  secundum  quod  est  Deus, 
non  autem  secundum  quod  est  homo.  Ergo  Chris- 
tus non  operatur  interiorem  sacramenti  effectum, 
secundum  quod  est  homo,  sed  secundum  quod  est 
Deus. 

Despondeo  dicendum  quod  interiorem  sacra- 

v mentorum  effectum  operatur  Christus,  et 
secundum  quod  est  Deus,  et  secundum  quod 
est  homo;  aliter  tamen  et  aliter.  — Nam  se- 
cundum quod  est  Deus,  operatur  in  sacramentis 
per  auctoritatem  ; — secundum  autem  quod  est 
homo,  operatur  ad  interiores  effectus  sacramento- 
rum meritorie  et  efficienter,  sed  instrumentaliter. 
Dictum  est  enim,  quaest.  48  et  49,  quod  passio 
Christi,  quae  competit  ei  secundum  humanam  na- 
turam, causa  est  nostrae  justificationis  et  meritorie 
et  effective,  non  quidem  per  modum  principalis 
agentis,  sive  per  auctoritatem,  sed  per  modum 
instrumenti,  in  quantum  humanitas  est  instrumen- 
tum divinitatis  ejus,  ut  supra  dictum  est,  quaest. 
13,  art.  1 et  3.  Sed  tamen  quia  est  instrumentum 
conjunctum  divinitati  in  persona,  habet  quamdam 
principalitatem  et  causalitatem  respectu  instrumen- 
torum extrinsecorum,  qui  sunt  ministri  Ecclesiae, 
ut  ex  supra  dictis  patet,  art.  1 huj.  quaest.  Et  ideo 
sicut  Christus,  in  quantum  Deus,  habet  potesta- 
tem auctoritatis  in  sacramentis,  ita  in  quantum  ho- 
mo habet  potestatem  ministerii  principalis,  sive 
potestatem  excellentiae ; quae  quidem  consistit  in 
quatuor  : — primo  quidem  in  hoc  quod  meritum 
et  virtus  passionis  ejus  operatur  in  sacramentis, 
ut  supra  dictum  est,  quaest.  62,  art.  5.  — Et  quia 
virtus  passionis  copulatur  nobis  per  fidem,  secun- 
dum illud  Rom.  3,23:  Quem  proposuit  Deus  pro- 
pitiatorem (1)  per  fidem  in  sanguine  ipsius , quam 
fidem  per  invocationem  nominis  Christi  protesta- 
mur, ideo  secundo  ad  potestatem  excellentiae, 
quam  Christus  habet  in  sacramentis,  pertinet  quod 
in  ejus  nomine  sacramenta  sanctificentur.  — Et 
quia  ex  ejus  institutione  sacramenta  virtutem 
obtinent,  inde  est  quod  tertio  ad  excellentiam  po- 
testatis Christi  pertinet  quod  ipse  qui  dedit  virtu- 
tem sacramentis,  potuit  instituere  sacramenta.  — 
Et  quia  causa  non  dependet  ab  effectu,  sed  potius 
e converso,  ideo  quarto  ad  excellentiam  potesta- 
tis Christi  pertinet  quod  ipse  potuit  effectum 
sacramentorum  sine  exteriori  sacramento  con- 
ferre. 

Et  per  hoc  patet  responsio  ad  objecta  : utraque 
enim  pars  objectionum  secundum  aliquid  vera  est, 
ut  dictum  est  in  corp. 


(1)  Vulgata  : Qui  misit  me. 

(2)  Vulgata  : Numquid  Paulus  crucifixus  est  pro  vobis . 


(1)  Vulgata':  propitiationem. 

Articulus  iv 

Utrum  Christus  potestatem  suam  quam  habuit  in 
sacramentis,  potuerit  ministris  communicare. 

4 Sent.,  dist.  3,  qiutst.  1,  art.  2,  etart.  7,  quastiunc.  1 
et  2. 

Ad  quartum  sic  proceditur.  1.  Videtur  quod 
Christus  potestatem  suam  quam  habuit  in  sacra- 
mentis, non  potuerit  ministris  communicare.  Ut 
enim  argumentatur  Augustinus  contra  Maximin., 
tib.  3,  cap.  7,  ad  fin.,  si  potuit,  et  non  voluit,  invi- 
dus fuit.  Sed  invidia  longe  fuit  a Christo,  in  quo 
fuit  summa  plenitudo  charitatis . Ergo  cum 
Christus  non  communicaverit  suam  potestatem 
ministris,  videtur  quod  non  potuerit  communi- 
care. 

2.  Praeterea,  super  illud  Joan.  14  : Majora  ho- 
rum faciet,  dicit  Augustinus,  tract.  72  in  Joan., 
a med.  : Prorsus  majus  hoc  esse  dixerim,  scilicet 
ut  ex  impio  justus  fiat,  quam  creare  ccdum  et  ter- 
ram. Sed  Christus  non  potuit  communicare  minis- 
tris quod  crearent  coelum  et  terram  ; ergo  neque 
quod  justificarent  impium.  Cum  igitur  justificatio 
impii  fiat  per  potestatem  Christi,  quam  habet  in 
sacramentis,  videtur  quod  potestatem  suam,  quam 
in  sacramentis  habuit,  non  potuerit  ministris  com- 
municare. 

3.  Praeterea,  Christo,  in  quantum  est  caput  Ec- 
clesiae, competit  ut  ab  ipso  gratia  derivetur  ad 
alios,  secundum  illud  Joan.  1,  16  : De  plenitudi- 
ne ejus  nos  omnes  accepimus.  Sed  hoc  non  fuit 
aliis  communicabile,  quia  sic  Ecclesia  esset  mons- 
truosa, multa  capita  habens.  Ergo  videtur  quod 
Christus  potestatem  suam  non  potuerit  ministris 
communicare. 

— Sed  contra  est  quod  super  illud  Joan.  1,31: 
Ego  nesciebam  eum,  dicit  Augustinus,  tract.  5 in 
Joan.,  ante  med.,  quod  non  noverat  potestatem 
baptismi  ipsum  Dominum  habiturum , et  sibi  reten- 
turum. Hoc  autem  non  ignorasset  Joannes,  si  ta- 
lis potestas  communicabilis  non  esset.  Potuit  er- 
go suam  potestatem  Christus  ministris  communi- 
care. 

Art.  4.  — Adverte  1°  quod  Auctor  hoc  in  loco,  solvit 
quaestionem  motam  a Magistro  Sentent.  in  5,  dist.  4,  et  ab 
eodem  minus  solutam,  meliorique  judicio  reservatam. 
20  Auctorem  formaliter  de  Christo  habente  potestatem 
excellenti®  loqui,  et  propterea  non  ex  potestate  divina, 
sed  ex  potestate  instrumenti  conjuncti  potentiam  com- 
municandi probavit.  Auctorem  expresse  hic  dicere 
quod  Christus  potuit  communicare  homini  puro,  ut  sa- 
cramentorum effectum  conferret  solo  imperio.  Habes 
enim  hic,  quod  potestas  conferendi  gratiam  communica- 
bilis est  homini , principalis  enim  et  communis  effectus 
sacramentorum  est  gratia,  ut  superius  patet,  et  idem 
apparet  hic  in  resp.  ad  3,  si  recte  conferatur  cum  argu- 
mento (Cajetanus).  — Vides  qudd  potuisset  Christus  com- 
municare potestatem  excellenti®  alteri  quantum  ad  sa- 
cramenti institutionem.  Hasc  sententia  est  contra  Scotum 
(4  dist.  1,  quaest.  3,  art.  2),  et  Durandum  (dist.  2,  quasst.  1), 
et  Gabrielem  (dist.  1,  quagst.  2).  Talem  autem  potestatem 
de  facto  Christus  non  tradidit,  ut  jam  piximus,  art.  2. 


Respondeo  dicendum  quod,  sicut  dictum  est 
art.  praec.,  Christus  in  sacramentis  habuit 
duplicem  potestatem  : - -Unam  auctoritatis  quae 
competit  ei  secundum  quod  Deus,  et  talis  po- 
testas nulli  creaturae  potuit  communicari, 
sicut  nec  divina  essentia.  — Aliam  potestatem 
habuit  excellentiae,  quae  competit  ei  secun- 
dum quod  homo,  et  talem  potestatem  potuit 
ministris  communicare,  dando  scilicet  eis  tan- 
tam gratiae  plenitudinem,  ut  eorum  meritum  ope- 
raretur ad  sacramentorum  effectus,  ut  ad  invoca- 
tionem nominum  ipsorum  sanctificarentur  sacra- 
menta, et  ut  ipsi  possent  sacramenta  instituere,  et 
sine  ritu  sacramentorum  effectum  sacramentorum 
conferre  solo  imperio.  Potest  enim  instrumentum 
conjunctum,  quanto  fuerit  fortius,  tanto  magis  vir- 
tutem suam  instrumento  separato  tribuere,  sicut 
manus  baculo. 

Ad  primum  ergo  dicendum  quod  Christus  non 
ex  invidia  praetermisit  potestatem  excellentiae  Ec- 
clesiae ministris  communicare,  sed  propter  fidelium 
utilitatem,  ne  in  homine  spem  ponerent,  et  ne  es- 
sent diversa  sacramenta,  ex  quibus  divisio  in  Ec- 
clesia oriretur ; sicut  apud  illos  qui  dicebant:  Ego 
sum  Pauli,  ego  autem  Apollo,  ego  vero  Cephee , ut 
dicitur  1 ad  Corinth.  1,  12. 

Ad  secundum  dicendum  quod  objectio  illa  proce- 
dit de  potestate  auctoritatis,  quae  convenit  Chris- 
to secundum  quod  est  Deus,  licet  et  potestas  ex- 
cellentiae possit  auctoritas  nominari  per  compara- 
tionem ad  alios  ministros.  Unde  super  illud  1 ad 
Cor.  1 : Divisus  est  Christus,  dicit  Glossa  (ord. 
sup.  illud  : Ego  vero  Cephee ) quod  potuit  eis  dare 
auctoritatem  baptismi,  quibus  contulit  ministerium. 

Ad  tertium  dicendum  quod  ad  hoc  inconve- 
niens evitandum,  ne  scilicet  multa  capita  in  Eccle- 
sia essent,  Christus  noluit  potestatem  suae  excel- 
lentiae ministris  communicare.  Si  tamen  commu- 
nicasset,  ipse  esset  caput  principaliter,  alii  vero 
secundario. 

Articulus  v 

Utrum  per  malos  ministros  sacramenta  conferri  possint. 

4.  Sent.,  dist.  7,  quast.  2,  art.  2,  et  dist.  7,  quast.  3 
art.  1,  quast.  1,  et  dist.  24,  quast.  3,  art.  3,  quast.  3, 
ad  3 ; et  4 Contra , cap.  76. 

Ad  quintum  sic  proceditur.  1.  Videtur  quod 
per  malos  ministros  sacramenta  conferri  non  pos- 
sint. Sacramenta  enim  novae  legis  ordinantur  ad 

Art.  5.  — Adverte  fuisse  hmresim  Wiclefi,  ministros 
per  mortale  peccatum  non  habere  potestatem  supra  sa- 
cramenta, et  sic  non  vere  baptizare,  nec  ordinare,  etc., 
imo  amittere  etiam  jurisdictionem  spiritualem.  Unde 
Episcopus  in  peccato  non  est  Episcopus,  nec  Papa,  etc., 
donec  sit  ingratia.  Imo  etiam  dixit  per  peccatum  domi- 
nium perdi  temporale.  Eamdem  haeresim  secutus  est 
Joannes  Hus,  et  etiam  Waldenses  dicti  Pauperes  de  Lug- . 
duno,  quia  Walde  Lugdunensis  ipsorum  caput  cum  dives 

emundationem  culpse,  et  collationem  gratiae.  Sed 
mali,  cum  sint  immundi,  non  possunt  alios  a pec- 
cato mundare,  secundum  illud  Eccli.  34,  4 : Ab 
immundo  quid  mundabitur  i et  etiam  cum  gratiam 
non  habeant,  non  videtur  quod  gratiam  conferre 
possint,  quia  nullus  dat  quod  non  habet.  Non  er- 
go videtur  quod  per  malos  sacramenta  conferri 
possint. 

2.  Praeterea,  tota  virtus  sacramentorum  deriva- 
tur a Christo,  ut  dictum  est.  3 huj.  quaest.  Sed 
mali  sunt  praecisi  a Christo,  quia  non  habent  cha- 
ritatem,  per  quam  membra  capiti  uniuntur,  secun- 
dum illud  1 Joan.  4,  16:  Qui  manet  in  chantate, 
in  Deo  manet , et  Deus  in  eo.  Ergo  videtur  quod 
per  malos  sacramenta  conferri  non  possint. 

3.  Praeterea,  si  desit  aliquid  horum  quae  debi- 
tum est  esse  in  sacramentis,  non  perficitur  sacra- 
mentum, sicut  si  desit  debita  forma  vel  debita  ma- 
teria. Sed  debitus  minister  sacramenti  est  ille  qui 


esset,  omnia  reliquit  ut  sub  paupertatis  specie  suos  semi- 
naret errores.  His  autem  omnibus  prsiverant  Donatist® 
in  Africa,  dogmatizantes  a malis  ministris  sacramenta  pol- 
lui, eorumque  effectum  impediri,  ita  ut  quidquid  ab  illis 
praasertim  haereticis  attentaretur,  tanquam  nihil  actum 
esset,  dicerent  esse  iterandum. 

Definit.  Eccles.  — Professio  fidei  Waldensibu j ab  Inno- 
ccnt.  III  praescripta  : Sacramenta  quae  in  Ecclesia  cele- 
brantur, licet  a peccatore  sacerdote  ministrentur,  dum 
Ecclesia  eum  recipit,  in  nullo  reprobamus.  — Errores 
fraticellorum  a Joanne  XXII  damnati  : 4.  Quarta  hujus- 
modi impiorum  blasphemia  de  praedictorum  Waldensium 
venenato  fonte  prorumpens,  sacerdotes  rite  etiam  et  le- 
gitime secundum  formam  Ecclesiae  ordinatos,  quibuslibet 
tamen  criminibus  pressos,  non  posse  conficere  vel  con- 
ferre ecclesiastica  sacramenta  confingit.  — Errores  Wi- 
clefi  damnati  in  Concit.  Constantiensi ; 4.  Si  Episcopus  vel 
sacerdos  existat  in  peccato  mortali,  non  ordinat,  non  con- 
secrat, non  conficit,  non  baptizat.  — Proposit.  Joann. 
Huss,ab  eodem  Concit,  damn.  8.  Sacerdotes  quomodolibet 
criminose  viventes  sacerdotii  polluunt  potestatem,  et  si- 
cut filii  infideles  sentiunt  infideliter  de  septem  sacramen- 
tis ecclesiae,  de  clavibus,  officiis,  censuris,  moribus,  cae- 
remoniis, et  sacris  rebus  Ecclesiae,  veneratione  reliquia- 
rum, indulgentiis  et  ordinibus.  — Articuli  de  quibus  erro- 
rum Wiclefi  suspecti  debent  interrogari,  de  mandato  Mar- 
tini  V.  22.  Item,  utrum  credat,  quod  malus  sacerdos  cum 
debita  materia  et  forma,  et  cum  intentione  faciendi  quod 
facit  Ecclesia,  vere  conficiat,  vere  absolvat,  vere  bapti- 
zet, vere  conferat  alia  sacramenta.  - Concit.  Trident. 
Sess.  7,  can.  12,  supra  pag.  349;  et  sess.  14,  cap.  6 :...  Docet 
quoque,  etiam  sacerdotes  qui  peccato  mortali  tenentur, 
per  virtutem  Spiritus  Sancti  in  ordinatione  collatam,  tan- 
quam Christi  ministros,  functionem  remittendi  peccata 
exercere;  eosque  prave  sentire,  qui  in  malis  sacerdoti- 
bus hanc  potestatem  non  esse  contendunt.  Et  ibidem  can. 
10  : Si  quis  dixerit,  Sacerdotes,  qui  in  peccato  mortali 
sunt,  potestatem  ligandi,  et  solvendi  non  habere  ; aut  non 
solos  Sacerdotes  esse  ministros  absolutionis,  sed  omni- 
bus et  singulis  Christi  fidelibus  esse  dictum  : « Quaecumque 
ligaveritis  super  terram,  erunt  ligata  et  in  coelo  ; et  qus- 
cumque  solveritis  super  terram,  erunt  soluta  et  in  coelo»; 
et  « Quorum  remiseritis  peccata,  remittuntur  eis,  et  quo- 
rum retinueritis,  retenta  sunt»;  quorum  verborum  virtute 
quilibet  absolvere  possit  peccata;  publica  quidem  per 
correctionem  dumtaxat,  si  correptus  acquieverit;  secreta 
vero  per  spontaneam  confessionem,  anathema  sit.  — Vide 
infra  profess.  fidei  Valdcnsibus  ab  Innocent.  III  praescrip- 
tam, pag.  348. 


caret  macula  peccati,  secundum  illud  Levit.  21, 
17  : Homo  de  semine  tuo  per  familias  qui  habuerit 
maculam , non  offeret  panes  Deo  suo,  nec  accedet 
ad  ministerium  ejus.  Ergo  videtur  quod  si  minister 
sit  malus,  nihil  efficiatur  in  sacramento. 

— Sed  contra  est  quod  Augustinus  dicit  super 
illud  Joan.  1 : Super  quem  inderis  Spiritum,  etc., 
tract.  5 in  Joan.,  ante  med.  : Quid  in  Christo  non 
noverat  Joannes  l potestatem  baptismi  ipsum  Domi- 
num habiturum,  et  sibi  retenturum,  sed  ministerium 
plane  transiturum  in  bonos  et  malos.  Quid  tibi  facit 
malus  minister,  ubi  bonus  est  Dominus ) 

Respondeo  dicendum  quod,  sicut  dictum  est 
art.  1 et  3 huj.  quaest.  ministri  Ecclesiae  ins- 
trumentaliter  operantur  in  sacramentis,  eo  quod 
quodammodo  eadem  ratio  est  ministri  et  instru- 
menti. Sicut  autem  supra  dictum  est,  quaest.  62, 
art.  1 et  4,  instrumentum  non  agit  secundem  pro- 
priam formam  aut  virtutem,  sed  secundum  virtu- 
tem ejus  a quo  movetur.  Et  ideo  accidit  instru- 
mento, in  quantum  est  instrumentum,  qualemcum- 
que  formam  vel  virtutem  habeat,  praeter  id  quod 
exigitur  ad  rationem  instrumenti  ; sicut  quod  cor- 
pus medici,  quod  est  instrumentum  animae  haben- 
tis artem,  sit  sanum  vel  infirmum  ; et  sicut  quod 
fistula,  per  quam  transit  aqua,  sit  argentea  vel 
plumbea.  Unde  ministri  Ecclesiae  possunt  sa- 
cramenta conferre,  etiamsi  sint  mali. 

Ad  primum  ergo  dicendum  quod  ministri  Ec- 
clesiae neque  a peccatis  mundant  homines  ad  sa- 
cramenta accedentes,  neque  gratiam  conferunt 
sua  virtute  ; sed  hoc  facit  Christus  sua  potestate 
per  eos  sicut  per  quaedam  instrumenta.  Et  ideo 
effectus  consequitur  in  suscipientibus  sacramenta 
non  secundum  similitudinem  ministrorum,  sed  se- 
cundum configurationem  ad  Christum. 

Ad  secundum  dicendum  quod  per  charitatem 
membra  Christi  uniuntur  suo  capiti,  ut  ab  eo  vi- 
tam recipiant,  quia,  ut  dicitur  1 Joan.  3,  14,  qui 
non  diligit , manet  in  morte.  Potest  autem  aliquis 
operari  per  instrumentum  carens  vita,  et  a se  se- 
paratum, quantum  ad  corporis  unionem,  dummo- 
do sit  conjunctum  per  quamdam  motionem  ; ali- 
ter enim  operatur  artifex  per  manum,  et  aliter 
per  securim.  Sic  igitur  Christus  operatur  in  sacra- 
mentis, et  per  bonos  tanquam  per  membra  viventia 
et  per  malos  tanquam  per  instrumenta  carentia  vita. 

Ad  tertium  dicendum  quod  aliquid  est  debitum 
esse  in  sacramento  dupliciter  : — uno  modo  sicut 
existens  de  necessitate  sacramenti,  quod  quidem 
si  desit,  non  perficitur  sacramentum,  sicut  si  de- 
sit debita  forma  vel  debita  materia.  — Alio  modo 
est  aliquid  debitum  esse  in  sacramento  secundum 
quamdam  decentiam,  et  hoc  modo  debitum  est  ut 
ministri  sacramentorum  sint  boni. 

Articulus  vi 

Utrum  mali  ministrantes  sacramenta  peccent. 

4 Setit.,  dist.  /,  quxst.  2 , art.  2 quastiunc  4,  corp.  et  dist. 

19,  qucest.  2,  art.  2,  corp.,  et  dist.  24,  quast.  1,  art.  2, 

quastiunc.  1,  et  art.  j,  quastiunc.  1 et  $ . 

Ad  sextum  sic  proceditur.  1.  Videtur  quod  ma- 
li ministrantes  sacramenta  non  peccent.  Sicut 
enim  ministratur  Deo  in  sacramentis,  ita  per  ope- 
ra charitatis  ; unde  dicitur  Hebr.  ult.,  16  : Bene- 
ficentia; ei  communionis  nolite  oblivisci  : talibus 
enim  hostiis  promeretur  Deus.  Sed  mali  non  pec- 
cant, si  ministrent  Deo  in  operibus  charitatis  : 
quinimo  hoc  est  eis  consulendum,  secundum  illud 
Dan.  4,  24  : Consilium  meum  libi  placeat  (1)  : 
peccata  tua  eleemosynis  redime.  Ergo  videtur  quod 
mali  non  peccent  sacramenta  ministrando. 

2.  Praeterea,  quieumque  communicat  alicui  in 
peccato,  etiam  ipse  est  reus  peccati,  secundum 
illud  Rom.  1,  32:  Digni  sunt  morte,  non  solum 
qui  peccata  faciunt,  sed  etiam  qui  consentiunt  fa- 
cientibus. Sed  si  mali  ministri  peccent  sacramenta 
ministrando,  illi  qui  ab  eis  sacramenta  recipiunt 
eis  in  peccato  communicant.  Ergo  etiam  ipsi  pec- 
carent, quod  videtur  inconveniens. 

3.  Praeterea,  nullus  videtur  esse  perplexus; 
quia  sic  homo  cogeretur  desperare,  quasi  non  po- 
tens peccatum  evadere.  Sed  si  mali  peccarent  sa- 
cramenta tradendo,  essent  perplexi,  quia  etiam 
quandoque  peccarent,  si  sacramenta  non  trade- 
rent, puta  cum  eis  ex  officio  incumbit  necessitas  ; 
dicitur  enim  1 Corinth.  9,  16  : Vcv  mihi,  si  non 
ev an g elimavero  ! necessitas  enim  mihi  incumbit  ; 
quandoque  etiam  propter  periculum,  sicut  si  puer 
in  periculo  mortis  existens  offeratur  alicui  pecca- 
tori baptizandus.  Ergo  videtur  quod  mali  non  pec- 
cent sacramenta  ministrando. 

— Sed  contra  est  quod  Dionysius  dicit,  cap.  1 
eccles.  Hierarch.,  vers  fin.,  quod  malis  non  est 
fas  nec  tangere  symbola,  id  est,  sacramentalia  si- 
gna ; et  in  epistola  ad  Demophilum,  8,  parum  an- 
te med.,  dicit:  Talis,  scilicet  peccator,  audax  vi- 
detur, sacerdotalibus  manum  apponens,  et  non  timet 
neque  verecundatur  divina  praeter  divinitatem  exe- 
quens,  et  Deum  putat  ignorare  qua;  ipse  in  semelip- 
so  cognovit ; et  decipere  existimat  falso  nomine  pa- 
trem ab  ipso  appellatum,  et  audet  immundas  infa- 
mias, non  dicam  orationes  super  divina  signa  chris- 
tiformiter  enuntiare. 

Respondeo  dicendum  quod  aliquis  in  agendo 
peccat  ex  hoc  quod  operatur  non  secundum 

Art.  6,—  Vide  apud  doctores  de  theologica  morali  di- 
versas quaestiones  de  ministrantibus  sacramenta,  in  statu 
peccati  mortalis,  et  etiam  an  liceat  sacramenta  petere  et 
recipere  a malis  ministris.  Nota  bene  ad  plures  solvendas 
difficultates,  distinctionem  inter  ministrum  solemnitatis 
seu  ex  officio,  et  ministrum  necessitatis. 

(1)  Vulgata  .-  placeat  tibi. 


quod  oportet,  ut  patet  per  Philosophum  in  libro 
2 Ethic.,  cap.  3 et  5.  Dictum  est  autem  art. 
praec.,  ad  3,  conveniens  esse  ut  sacramentorum 
ministri  sint  justi,  quia  ministri  debent  Domino 
conformari,  secundum  illud  Levit.  19,  2:  Sancti 
erilis  (1),  quoniam  ego  sanctus  sum  ; et  Eccli.  10, 
2 : Secundum  judicem  populi,  sic  et  ministri  ejus. 
Et  ideo  non  est  dubium  quin  mali  exhibentes 
se  ministros  Dei  et  Ecclesiae  in  dispensatione 
sacramentorum  peccent.  Et  quia  hoc  peccatum 
pertinet  ad  irreverentiam  Dei  et  contaminationem 
sacramentorum,  quantum  est  ex  parte  ipsius  pec- 
catoris (licet  sacramenta  secundum  seipsa  incon- 
taminabilia sint),  consequens  est  quod  tale  pec- 
catum ex  genere  suo  sit  mortale. 

Ad  primum  ergo  dicendum  quod  opera  charita- 
tis non  sunt  aliqua  consecratione  sanctificata,  sed 
ipsa  pertinent  ad  justitiae  sanctitatem,  sicut  quae- 
dam justitiae  partes.  Et  ideo  homo  .qui  se  exhibet 
Deo  ministrum  in  operibus  charitatis,  si  sit  justus, 
amplius  sanctificatur  ; si  vero  sit  peccator,  per  hoc 
ad  sanctitatem  disponitur.  Sed  sacramenta  in  seip- 
sis  sanctificationem  quamdam  habent  per  mysti- 
cam consecrationem ; et  ideo  praeexigitur  in  mi- 
nistro sanctitas  justitiae,  ut  congruat  suo  ministe- 
rio ; et  ideo  incongrue  agit  et  peccat,  si  in  pecca- 
to existens  ad  tale  ministerium  accedat. 

Ad  secundum  dicendum  quod  ille  qui  ad  sacra- 
menta accedit,  suscipit  sacramenta  a ministro  Ec- 
clesiae, non  in  quantum  est  talis  persona,  sed  in 
quantum  est  minister  Ecclesiae.  Et  ideo  quamdiu 
ab  Ecclesia  toleratur  in  ministerio,  ille  qui  ab  eo 
suscipit  sacramentum,  non  communicat  peccato 
ejus,  sed  communicat  Ecclesiae,  quae  eum  tan- 
quam  ministrum  exhibet.  Si  vero  ab  Ecclesia  non 
toleratur,  puta  cum  degradatur,  vel  excommuni- 
catur, vel  suspenditur,  peccat  qui  ab  eo  accipit 
sacramentum,  quia  communicat  peccato  ipsius. 

Ad  tertium  dicendum  quod  ille  qui  est  in  pec- 
cato mortali,  non  est  perplexus  simpliciter,  si  ex 
officio  ei  incumbat  sacramenta  dispensare,  quia 
potest  poenitere  de  peccato,  et  licite  ministrare. 
Non  est  autem  inconveniens  quod  sit  perplexus, 
supposito  quodam,  scilicet  quod  velit  remanere  in 
peccato.  In  articulo  tamen  necessitatis  non  pec- 
caret, baptizando  in  casu  in  quo  etiam  posset  lai- 
cus  baptizare  ; sic  enim  patet  quod  non  exhiberet 
se  ministrum  Ecclesiae,  sed  subveniret  necessita- 
tem patienti.  Secus  est  autem  in  illis  sacramentis 
quae  non  sunt  tantae  necessitatis,  sicut  baptismus, 
ut  infra  patebit,  quaest.  67,  art.  3. 

(1)  Vulgata,  estote. 


QUAEST.  lxiv.  de  causa  sacramentorum 


Articulus  vii 

Utrum  angeli  possint  sacramenta  ministrare. 

4 Seni.,  dist.  J,  quast.  2,  art.  3. 

Ad  septimum  sic  proceditur.  1.  Videtur  quod 
angeli  possint  sacramenta  ministrare.  Quidquid 
enim  potest  minister  inferior,  potest  est  superior, 
sicut  quidquid  potest  diaconus,  potest  sacerdos 
sed  non  convertitur.  Sed  angeli  sunt  superiores, 
ministri  in  ordine  hierarchico  quam  etiam  quicum- 
que homines,  ut  patet  per  Dionysium  in  lib.  coe- 
lest.  Hier.,  cap.  9,  ante  med.  Ergo  cum  homines 
possint  ministrare  in  sacramentis,  videtur  quod 
multo  magis  angeli. 

2.  Praeterea,  homines  sancti  assimilantur  ange- 
lis in  coelo,  ut  dicitur  Matth.  22.  Sed  aliqui  sancti 
in  coelo  existentes  possunt  ministrare  in  sacra- 
mentis : quia  character  sacramentalis  est  indele- 
bilis, ut  dictum  est  quaest.  praec.,  art.  5.  Ergo 
videtur  quod  etiam  angeli  possint  sacramenta 
ministrare. 

3.  Praeterea,  sicut  supra  dictum  est,  quaest.  8, 
art.  7,  diabolus  est  caput  malorum,  et  mali  sunt 
membra  ejus  ; sed  per  malos  possunt  ministrari 
sacramenta;  ergo  videtur  quod  etiam  per  daemo- 
nes. 

— Sed  contra  est  quod  dicitur  Hebr.  5,  1 : 
Omnis  pontifex  ex  hominibus  assumptus  pro  homi- 
nibus constituitur  in  his  qucc  sunt  ad  Deum.  Sed 
angeli  boni  vel  mali  non  sunt  ex  hominibus.  Er- 
go ipsi  non  constituuntur  ministri  in  his  quae  sunt 
ad  Deum,  id  est,  in  sacramentis. 

Respondeo  dicendum  quod,  sicut  supra  dictum 
est,  art.  3 huj.  quaest.,  tota  virtus  sacramen- 
torum a passione  Christi  derivatur,  quae  est 
Christi  secundum  quod  est  homo,  cui  in  natura 
conformantur  homines,  non  autem  angeli,  sed  po- 
tius secundum  passionem  dicitur  modico  ab  an- 
gelis minoratus , ut  patet  Hebr.  2.  Et  ideo  ad 
homines  pertinet  dispensare  sacramenta,  et 
in  eis  ministrare,  non  autem  ad  angelos. 


Art.  7.  — Nota  quod  in  S.  Scriptura,  ubi  agitur  de  sa- 
cramentis, soli  homines  designantur  eorum  ministri  : 
Matth.  28  ; Luc.  22;  Joann.  2j  ; Act.  20;  Hebr.  5 ; Ja- 
cob.  5.  — Non  dubium  est  quin  ad  sacramentorum  per- 
fectionem, necessarius  sit  minister.  Hoc  enim  definitum 
est  in  Concil  Florent,  dicente  : « Hagc  omnia  sacramen- 
ta, tribus  perficiuntur,  videlicet  rebus  tanquam  materia, 
verbis  tanquam  forma,  et  persona  ministri  conferentis  sa- 
cramentum cum  intentione  faciendi  quod  facit  Eccle- 
sia. » Dicendum  est  insuper  quod  non  omnes  Christiani 
habent  potestatem  administrandi  omnia  sacramenta  : et 
est  de  fide,  contra  Lutherum  ; Trident.  Sess.  7,  can.  10, 
supra,  pag.  549;  et  Sess.  25,  can.  4 : « Si  quis  dixerit,  per 
sacram  ordinationem  non  dari  Spiritum  Sanctum,  ac 
proinde  frustra  Episcopos  dicere, «Accipe  Spiritum  Sanc- 
tum » ; aut  per  eam  non  imprimi  characterem;  vel  eum, 
qui  Sacerdos  semel,  laicum  rursus  fieri  posse;  anathema 
sit  >j.  Et  similia  habentur  ibidem,  cap.  4. 

Sciendum  tamen  quod  sicut  Deusvirtutem  suam 
non  alligavit  sacramentis,  quin  possit  sine  sacra- 
mentis effectum  sacramentorum  conferre,  ita 
etiam  virtutem  suam  non  alligavit  Ecclesiae  minis- 
tris, quin  etiam  angelis  possit  virtutem  tribuere 
ministrandi  sacramenta.  Et  quia  boni  angeli  sunt 
nuntii  veritatis,  si  aliquod  sacramentale  mi- 
nisterium a bonis  angelis  perficeretur,  es- 
set ratum  habendum  :quia  deberet  constare  hoc 
fieri  voluntate  divina  ; sicut  quaedam  templa  di- 
cuntur angelico  ministerio  consecrata.  — Si  vero 
daemones,  qui  sunt  spiritus  mendacii,  aliquod 
sacramentale  ministerium  exhiberent,  non 
esset  ratum  hahendum. 

Ad  primum  ergo  dicendum  quod  illud  quod  fa- 
ciunt homines  inferiori  modo,  scilicet  per  sensibi- 
lia sacramenta,  quae  sint  proportionata  naturae  ip- 
sorum, faciunt  angeli  tanquam  superiores  ministri 
superiori  modo,  scilicet  invisibiliter  purgando,  il- 
luminando et  perficiendo. 

Ad  secundum  dicendum  quod  sancti  qui  sunt 
in  coelo  sunt  similes  angelis  quantum  ad  partici- 
pationem gloriae,  non  autem  quantum  ad  condi- 
tionem naturae,  et  per  consequens  neque  quantum 
ad  sacramenta. 

Ad  tertium  dicendum  quod  mali  homines  non 
habent  quod  possint  ministrare  in  sacramentis  ex 
hoc  quod  per  malitiam  sunt  membra  diaboli  ; et 
ideo  non  sequitur  quod  diabolus,  qui  est  eorum 
caput,  magis  hoc  possit. 

Articulus  viii 

Utrum  intentio  ministri  requiratur  ad  perfectionem 
sacramenti. 

Sup.,  quast.  60 , art.  8,  corp.  ; et  4 Sent. , dist.  6 , quast. 

x,  art.  2.  quastiunc.  1,  et  dist.  7,  quast.  1 , art.  1, 

quast.  i,ad  3,  et  dist.  8,  quast.  2,  art.  4,  quastiunc , 

3,  ad  1,  et  dist.  30,  quast.  1,  art.  3,  ad  3. 

Ad  octavum  sic  proceditur.  1.  Videtur  quod  in- 
tentio ministri  non  requiratur  ad  perfectionem 
sacramenti.  Minister  enim  in  sacramento  instru- 

Art.  8.  — Intentio  ministri  est  necessaria  ad  perfectio- 
nem sacramenti  adeo  ut  sine  ea  nullum  sit  sacramentum. 
Ista  conclusio  non  est  solum  probabilis,  sed  est  jam  de 
fide  et  opposita  est  haeretica.  Habetur  enim  determina- 
ta in  concil.  Florent.,  ubi  sacramentum  perfici  ex  tribus 
definitur,  puta  materia,  forma,  ministro  cum  intentione, 
et  in  Concil.  Trident.  sess.  VII,  can.  11,  supra  quaest.  60, 
pag.  549.  ldemque  significavit  Martinus  V,  in  fine  Concil. 
Constant,  quando  suspectos  de  errore  Wiclefi,  voluit  ro- 
gari r « An  credant  quod  malus  sacerdos  cum  debita  ma- 
teria et  forma  et  intentione  faciendi  quod  facit  Ecclesia 
vere  conficiat,  vere  absolvat,  vere  baptizet,  et  vere  con- 
ferat alia  sacramenta.  — Sylvius  respondet  titulo  articuli 
per  conclusiones  sequentes  : t°  Intentio  ministri  necessa- 
ria est,  ut  sacramentum  subsistat  : est  fidei.  20  Non  satis 
est  habere  intentionem  faciendi  actionem  tantum  exter- 
nam ; sed  requiritur  intentio  faciendi  quod  facit  Ecclesia: 
est  fidei.  ;°  Non  est  in  ministro  necessaria  intentio  con- 
ferendi effectum.  4-  Non  sufficit  intentio  habitualis  ; nec 

mentaliter  operatur.  Sed  actio  non  perficitur  se- 
cundum intentionem  instrumenti,  sed  secundum 
intentionem  principalis  agentis.  Ergo  intentio  mi- 
nistri non  requiritur  ad  perfectionem  sacramenti. 

2.  Praeterea,  non  potest  homini  esse  nota  inten- 
tio alterius.  Si  igitur  intentio  ministri  requiratur 
ad  perfectionem  sacramenti,  non  posset  homini  ad 
sacramentum  accedenti  esse  notum  quod  sacra- 
mentum suscepisset,  et  ita  non  posset  habere 
certitudinem  salutis,  praecipue  cum  quaedam  sa- 
cramenta sint  de  necessitate  salutis,  ut  infra  dice- 
tur, quaest.65,  art.  3 et  4. 

3.  Praeterea,  intentio  hominis  non  potest  esse 
ad  id  circa  quod  non  est  attentus.  Sed  aliquando 
illi  qui  in  sacramentis  ministrant,  non  attendunt 
ad  ea  quae  dicunt  vel  faciunt,  alia  cogitantes.  Ergo 
secundum  hoc  non  perficeretur  sacramentum, 
propter  intentionis  defectum. 

— .Sed  contra  est  quod  ea  quae  sunt  praeter  in- 
tentionem, sunt  casualia,  quod  non  est  dicendum 
de  operatione  sacramentorum.  Ergo  sacramenta 
requirunt  intentionem  ministri. 

Respondeo  dicendum  quod  quando  aliquid  se 
habet  ad  multa,  oportet  quod  per  aliquid  de- 
terminetur ad  unum,  si  illud  effici  debeat.  Ea 
vero  quae  in  sacramentis  aguntur,  possunt  diver- 
simode agi  sicut  ablutio  aquae,  quae  fit  in  baptismo, 
potest  ordinari  et  ad  munditiam  corporalem,  et  ad 


necessaria  est  actualis,  etiamsi  ad  eam  sit  conandum; 
sed  requiritur  et  sufficit  virtualis.  — Haeretici  nullam  re- 
quirunt in  ministro  intentionem  faciendi  quod  facit  Ec- 
clesia, sed  volunt  quod  ritus  sacramentalis.  sive  mimice 
et  irrisorie  repraesentatus  exterius,  siveab  ebrio  aut  amen- 
te  exercitus,  sit  verum  sacramentum.  — Vide  Franze- 
lin,  Theses  15,  16,  17;  De  Lugo,  de  Sacramentis,  disp.  8. 

Definit.  Eccles.  - Vide  Concit.  Florent,  et  Concit.  Tri- 
dent.  sess.  7 can.  11,  supra  pag . 478,  — Leo  X damnavit  hunc, 
art.  Lutheri  : 12,  Si  sacerdos  non  serio  sed  joco  absolve- 
rit, si  tamen  credat  se  esse  absolutum,  vertissime  abso- 
lutus est.  — Alexander  VII  etiam  damnavit  proposit.,  se- 
quentem : 28.  Valet  baptismus  collatus  a ministro,  qui  om- 
nem actum  externum,  formamque  baptizandi  observat, 
intus  vero  in  corde  suo  apud  se  resolvit : non  intendo 
facere  quod  facit  Ecclesia.  — Ex.S.Inq.  Cong.  18  Dec.  1872: 
In  quibusdam  locis,  nonnulli  (haeretici)  baptizant  cum 
materia  et  forma  debitis  simultanee  applicatis.  Sed  ex- 
presse monent  baptizandos  ne  credant  baptismum  habere 
ullum  effectum  in  animam  ; dicunt  enim  ipsum  esse  si- 
gnum mere  externum  aggregationis  illorum  sectae.  Itaque 
illi  Sfepe  catholicos  in  derisium  circa  eorum  fidem  de 
effectibus  baptismi,  quam  vocant  quidem  superstitiosam. 
Quasritur  : V Utrum  baptismus  ab  illis  haereticis 
administratus  sit  dubius  propter  defectum  intentionis 
faciendi  quod  voluit  Christus,  si  expresse  declaratum 
fuerit  a ministro,  antequam  baptizet,  baptismum  nullum 
habere  effectum  in  animam.  2’  Utrum  dubius  sit 
baptismus  sic  collatus,  si  praedicta  declaratio  non  ex- 
presse facta  fuerit  immediate  antequam  baptismus  con- 
ferretur, sed  illa  saepe  pronuntiata  fuerit  a ministro,  et 
illa  doctrina  aperte  praedicetur  in  illa  secta  ? Resp.  ad 
im.  negative,  quia  non  obstante  errore  quoad  effectus 
baptismi,  non  excluditur  intentio  faciendi  quod  facit  Ec- 
clesia. Ad  2".  Provisum  wi  primo. 


multa  alia  hujusmodi;  et  ideo  oportet  quod  de- 
terminetur ad  unum,  id  est,  ad  sacramenta- 
lem  effectum  per  intentionem  abluentis  ; et 
haec  intentio  exprimitur  per  verba  quae  in  sacra- 
mentis dicuntur,  puta  cum  dicit  : Ego  te  baptizo 
in  nomine  Patris,  etc. 

Ad  primum  ergo  dicendum  quod  instrumentum 
inanimatum  no  n habet  aliquam  intentionem  res- 
pectu effectus,  sed  loco  intentionis  est  motus,  quo 
movetur  a principali  agente.  Sed  instrumentum 
animatum,  sicut  minister,  non  solum  movetur,  sed 
etiam  quodammodo  movet  seipsum,  in  quantum 
sua  voluntate  movet  membra  ad  operandum  ; et 
ideo  requiritur  ejus  intentio,  qua  se  subjiciat  prin- 
cipali agenti,  ut  scilicet  intendat  facere  quod  fa- 
cit Christus  et  Ecclesia. 

Ad  secundum  dicendum  quod  circa  hoc  est  du 
plex  opinio  : — quidam  enim  dicunt  quod  requi- 
ritur mentalis  intentio  in  ministro,  quae  si  desit, 
non  perficitur  sacramentum  ; sed  hunc  defectum 
in  pueris,  qui  non  habent  intentionem  accedendi 
ad  sacramentum,  supplet  Christus,  qui  interius 
baptizat  ; in  adultis  autem,  qui  intendunt  sacra- 
mentum suscipere,  supplet  illum  defectum  fides  et 
devotio.  Sed  hoc  satis  posset  dici  quantum  ad 
ultimum  effectum,  qui  est  justificatio  a peccatis  ; 
sed  quantum  ad  effectum  qui  est  res  et  sacramen- 
tum, scilicet  quantum  ad  characterem,  non  vide- 
tur quod  per  devotionem  accedentis  possit  sup- 
pleri, quia  character  nunquam  imprimitur  nisi  per 
sacramentum.  — Et  ideo  alii  melius  dicunt  quod 
minister  sacramenti  agit  in  persona  totius  Eccle- 
siae, cujus  est  minister  ; in  verbis  autem  quae  pro- 
fert, exprimitur  intentio  Ecclesiae,  quae  sufficit 
ad  perfectionem  sacramenti,  nisi  contrarium  exte- 
rius exprimatur  ex  parte  ministri,  vel  recipientis 
sacramentum. 

Ad  tertium  dicendum  quod  licet  ille  qui  aliud 
cogitat,  non  habeat  actualem  intentionem,  habet 
tamen  intentionem  habitualem,  quae  sufficit  ad 
perfectionem  sacramenti,  puta  cum  sacerdos  ac- 
cedens ad  baptizandum,  intendit  facere  circa  bap- 
tizandum quod  facit  Ecclesia  ; unde  si  postea  in 
ipso  exercitio  actus  cogitatio  ejus  ad  alia  rapiatur, 
ex  virtute  primae  intentionis  perficitur  sacramen- 
tum. Quamvis  studiose  curare  debeat  sacramenti 
minister  ut  etiam  actualem  intentionem  adhibeat; 
sed  hoc  non  est  totaliter  positum  in  hominis  potes- 
tate, quia  praeter  intentionem,  cum  homo  vult 
multum  intendere,  incipit  alia  cogitare,  secundum 
illud  Psal.  39,  13  : Cor  meum  dereliquit  me. 

Articulus  ix 

Utrum  fides  ministri  sit  de  necessitate  sacramenti. 

4 Seni.,  dist.  6,  quast.  1,  ari.  1,  quast.  2. 

Ad  nonum  sic  proceditur.  1.  Videtur  quod  fides 
ministri  sit  de  necessitate  sacramenti.  Sicut  enim 
dictum  est  art.  praec.,  intentio  ministri  est  neces- 

Art.  9.  — In  resp.  ad  2,  adverte  (ait  Cajetanus),  quod 
purgatio  Cypriani  Mart.,  de  qua  Augustinus  loquitur, 
nonnisi  venialis  peccati  fuit,  tum  quia  cum  charitate  sta- 
bat error  ille,  ut  Augustini  verba  sonant  ; tum  quia  tem- 
pore illo  non  erat  per  Ecclesiam  determinata  efficacia 
sacramentorum  per  ministros  extra  Ecclesiam.  Etenim  S. 
Cyprianus  (217;,  in  epist.  ad  Jubaianum,  et  epist.  ad 
Pompeium  multis  contendit  nullum  esse  baptismum  ab 
infideli  collatum,  esseque  rebaptizandos,  quia  talibus  in- 
fidelibus sunt  baptizati.  Hujus  causa,  congregatum  fuit 
concil.  Carthagine  ex  octoginta  episcopis,  qui  convene- 
runt cum  Cypriano.  Donatistas  (IVsaec.),  id  receperunt, 
qui  catholicos  pro  haereticis  habentes,  rebaptizabant 
apostatas  a vera  fide  qui  ad  ipsos  declinabant.  Sed  ista 
sententia  fuit  aperte  damnata  ut  haeretica. 

Definit.  Eccles.  — Decretum  Stephani  I contra  rebapti- 
zantes : Si  quis  a quacumque  haeresi  venerit  ad  nos,  nihil 
innovetur,  nisi  quod  traditum  est,  ut  manus  illi  imponatur 
in  poenitentiam  ; cum  ipsi  haeretici  proprie  alterutrum  ad 
se  venientes  non  baptizent,  sed  communicent  tantum. 
Quaerendum  non  esse,  quis  sit  ille,  qui  baptizaverit,  eo 
quod,  qui  baptizatus  fuerit,  gratiam  consequi  potuerit 
invocata  Trinitate  nominum  Patris  et  Filii  et  Spiritus 
Sancti.  Multum  proficit  nomen  Christi,  ut  quicumque  et 
ubicumque  in  nomine  Christi  baptizatus  fuerit,  consequa- 
tur statim  gratiam  Christi.  — Concit.  Arelatense  I (5141 
can.  8.  de  baptismo  haereticorum  : De  Afris,  quod  propria 
lege  sua  utuntur,  ut  rebaptizent,  placuit,  ut  si  aliquis  de 
hseresi  venerit,  interrogent  eum  symbolum,  et  si  pervide- 
rint eum  in  Patre  et  Filio  et  Spiritu  Sancto  esse  bapti- 
zatum,  manus  ei  tantum  imponatur,  ut  accipiat  Spiritum 
Sanctum.  Quod  si  interrogatus  non  responderit  hanc  Tri- 
nitatem, baptizetur.  — Concil.  aectimen.  Nicaenum  I (525)  : 
Canones  de  baptismo  haereticorum  : Can.  8.  De  his,  qui  se 
Catharos,  id  est  puros  quandoque  nominant,  ad  catholi- 
cam autem  et  Apostolicam  Ecclesiam  accedunt,  sanette 
magnae  synodo  visum  est,  ut  impositis  eis  manibus  sic  in 
clero  maneant.  Ante  omnia  autem  hoc  in  scriptis  ipsos 
profiteri  convenit,  quod  adhaerebunt  et  sequentur  catho- 
licas Ecclesias  decreta,  id  est,  et  cum  digamis  communi- 
cabunt et  cum  iis,  qui  in  persecutione  lapsi  sunt...  Can. 
19.  De  Paulianistis,  qui  deinde  ad  Ecclesiam  confuge- 
runt, statutum  est,  ut  ii  omnino  rebaptizentur.  Siqui  vero 
tempore  praeterito  in  clericorum  numero  erant,  siquidem 
a culpa  et  reprehensione  alieni  visi  fuerint,  rebaptizati 
ordinentur  a catholicas  Ecclesiae  episcopo... — Liberii  et 
Siricii  decreta  de  baptismo  haereticorum  : Prima  itaque  pa- 
ginae tuae  fronte  signasti,  baptizatos  ab  Arianis  plurimos 
ad  fidem  catholicam  festinare  et  quosdam  de  fratribus 
nostris  eosdem  denuo  baptizare  velle  : quod  non  licet, 
cum  hoc  fieri  et  Apostolus  vetet  et  canones  contradicant 
et  post  cassatum  Ariminense  concilium  missa  ad  provin- 
cias a venerandas  memoriae  praedecessore  meo  Liberio 
generalia  decreta  prohibeant,  quos  nos  cum  Novatianis 
aliisque  hsreticis,  sicut  est  in  Synodo  constitutum,  per 
invocationem  solam  septiformis  Spiritus  episcopalis  ma- 
nus impositionecatholicorum  conventui  sociamus,  quod 
etiam  totus  oriens  occidensque  custodit  ; a quo  tramite 
vos  quoque  posthac  minime  convenit  deviare,  si  non  vul- 
tis a nostro  collegio  synodali  sententia  separari.  — Decre- 
ta Innocentii  1 : Ex  epistola  2.  ad  Vitricium  Rotomagensem, 
c. 8.  Utvenicntesa  Novatianis  vel  Montanensibus  perma- 
nas tantum  impositionem  suscipiantur,  quia  quamvis  ab  hx- 


saria  ad  sacramenti  perfectionem.  Sed  fides  in- 
tentionem dirigit,  ut  Augustinus  dicit  contra  Ju- 
lianum (implic.  lib.  4,  cap.  3,  ad  fin.,  et  expresse 
in  praefat.  ad  psal.  31,  parum  ante  med.).  Ergo 
si  desit  vera  fides  in  ministro,  non  perficitur  sa- 
cramentum. 

2.  Praeterea,  si  minister  Ecclesiae  veram  fidem 
non  habeat,  videtur  esse  haereticus.  Sed  haere- 


reticis,  tamen  in  Christi  nomine  sunt  baptizati.  — Ex  epis- 
tola 17.  ejusdem  ad  episcopos  Macedonia;  c.  $.  Ex  canone  Ni- 
eseno  baptizandos  esse  Paulianistas  ad  Ecclesiam  venien- 
tes, non  vero  Novatianos  : « Quod  idcirco  distinctum 
esse  ipsis  duabus  hseresibus,  ratio  manifesta  declarat,  quia 
Paulianist*  in  nomine  Patriis  et  Filii  et  Spiritus  Sancti 
minime  baptizant,  et  Novatiani  iisdem  nominibus  tre- 
mendis venerandisque  baptizant,  nec  apud  istos  de  uni- 
tate potestatis  divinas,  hoc  est,  Patris  et  Filii  et  Spiritus 
Sancti  quaestio  aliquando  mota  est».  ■ — Decretum  Pascha- 
lis II,  de  ordinationibus  haereticorum  : Quoniam  Ecclesia 
in  multis  locis,  et  maxime  in  Teutonibus  partibus  diu  la- 
boravit sub  haeresi  et  schismate,  et  si  omnia  illa,  quae  ab 
illis  haereticis  et  schismaticis  ordinata  sunt,  annullari  de- 
berent, quaedam  ecclesiae  omnino  nudari  viderentur  suis 
clericis  ; nos,  sequentes  decreta  sanctorum  Patrum  de 
his,  qui  sub  Aeacio  et  Bonoso  et  Donatistis  ordinati 
sunt,  statuentesdecrevimus,  ut  episcopi,  quisubistoschis- 
mate  ordinati  sunt  omnes  in  suis  honoribus  permaneant, 
nisi  sint  invasores  aut  criminosi.  De  caeteris  vero  ordinibus 
penes  episcopos  potestas  sit,  ut,  quorum  vita  probabilis 
videatur,  in  suo  gradu  consistant.  — Tridentia.  Sess.  7.  de 
Baptismo,  can.  4:  Si  quis  dixerit  baptismum  qui  etiam  datur 
ab  haereticis  in  nomine  Patris*  et  Filii,  et  Spiritus  Sancti 
cum  intentione  faciendi  quod  facit  Ecclesia,  non  esse  ve- 
rum Baptismum  ; anathema  sit.  — His  etiam  addere  potes 
definit,  supra  art.  5 : — Et  Concil.  Constantinop.  1,  secun- 
dum generale  ( j8i)  qui  in  can.  7,  decernit  non  esse  rebap- 
tizandos arianos,  macedonianos,  novatianos,  sabbatianos 
tesseradecatitas,  et  appolinaristas,  sed  eunonianos, 
montanistas,  et  sabellianos  : hi  enim  posteriores  non 
servabant  ritum  essentialem.  — Resp.  Nicol.  I ad 
Bulgarost, 865):  A quodam  Judaso  nescitis  utrum  Christiano 
an  pagano,  multos  in  patria  vestra  baptizatos  asseritis, 
et  quid  de  iis  sit  agendum  consulitis.  Hi  profecto  si  in 
nomine  sanctae  Trinitatis,  vel  tantum  in  nomine  Christi 
sicut  in  actibus  apostolorum  legimus  baptizati  sunt  (unum 
quippe  idem  est  ut  exponit  S.  Ambrosius)  constat  eos  non 
esse  denuo  baptizandos. — Eugen.  IV,  in  decreto  unionis 
concil.  Florent. : In  casu  necessitatis,  etiam  paganus  et 
haereticus,  baptizare  potest.  — Resp.  Cong.Inq.  art.  proe- 
ced.  — Pius  VI,  26  sept.  1791,  ad  episcopus  Gallice  declarat 
non  licere  baptismum  recipere  a parochis  intrusis,  ex- 
cepto casu  extremae  necessitatis,  in  quo  non  adesset  alius 
valens  baptizare. 

Cfr.  — S.  Augustinus,  lib.  2 de  Baptismo,  et  lib.  contra 
Petilianum,  et  lib.  contra  Cresconiuin,  et  lib.  contra  Par- 
menianum,  et  lib.  contra  Donastitas;  Vincentius  Lirinen- 
sis  in  Commonitorio  cap.  9;  S.  Petrus  Damianus,  Opusc. 
6 et  jo  ; Benedici.  XIV,  de  Synodo,  lib.  7.  Bellarmin  ; de 
Sacramentis  lib.  1 ; S.  Alphonsus,  lib.  6;  Et  varii  aucto- 
res de  theologia  morali,  in  tractatu  de  sacramentis.  — De 
gravi  autem  controversia  inter  S.  Stephanum  papam,  et  SS. 
Cyprianum  et  Firmilianum : Baronius  cum  criticis  Pagii  ab 
anno  250,  ete;  Freppel,S.  Cyprienet l’ Eglised’ Afrique;  Ger- 
vaise,  Vie  deS.  Cyprien;  Marchetti,  Essercitafoni  Cipria- 
niche,  ilbattesimo deglicrctici ; Bollandists,  Seplemb.  tom,  4 
et  Aug.  x et  Oct.  12  ; Natalis  ; Alexander,  Hist.  Eccles.; 
Zaccharia,  Thesaurus  7,  10  et  ij  ; Tizzani  Vincent.  La 
celebre  contesa  fra  S.  Stefano  e S.  Cipriano;  Vide  etiam 
dissertat,  historic.fn  Tractat,  de  Sacramentis,  auctore  Bil« 
luart. 

tici,  ut  videtur,  non  possunt  sacramenta  conferre; 
dicit  enim  Cyprianus  in  epist.  contra  haereticos 
(sub  fin.,  et  est  12,  lib.  1)  : Omnia  qucecumque 
faciunt  hcerelici,  carnalia  sunt , et  inania , et  falsa , 
ut  nihil  eorum  quce  illi  gesserint , a nobis  probari 
debeat ; et  Leo  papa  dicit  in  epist.  ad  Leonem 
Augustum,  165,  cap.  5,  in  prine.  : Manifestum  est 
per  crudelissimam  et  insanissimam  vesaniam  in 
Alexandrina  sede  omne  coelestium  sacramentorum 
lumen  extinclum  ; intercepta  est  sacrificii  oblatio  ; 
defecit  chrismatis  sanctificatio,  et  parricidalibus 
manibus  impiorum  omnia  se  subtraxere  mysteria. 
Ergo  vera  fides  ministri  est  de  necessitate  sacra- 
menti. - 

3.  Praeterea,  illi  qui  non  habent  veram  fidem, 
videntur  esse  per  excommunicationem  ab  Ecclesia 
separati  ; dicitur  enim  in  secunda  Canonica  Joan- 
nis,  10:  Si  quis  venit  ad  vos,  et  hanc  doctrinam 
non  affert,  nolite  eum  recipere  in  domum,  nec  Ave 
dixeritis  ei  (1);  et  ad  Tit.  3,  10  : Haereticum  homi- 
nem post  primam  et  secundam  correctionem  devita. 
Sed  excommunicatus  non  videtur  posse  conferre 
Ecclesiae  sacramentum,  cum  ab  Ecclesia  sit  sepa- 
ratus, ad  cujus  ministerium  pertinet  sacramento- 
rum dispensatio.  Ergo  videtur  quod  vera  fides 
ministri  sit  de  necessitate  sacramenti. 

— Sed  contra  est  quod  Augustinus  dicit  contra 
Petilianum  Donatistam,  lib.  2,  cap.  47,  sub  fin.  : 
Memento  sacramentis  t>ei  nihil  obesse  mores  ma- 
lorum hominum,  quo  illa  vel  non  sint,  vel  minus 
sancta  sint. 

Respondeo  dicendum  quod,  sicut  supra  dictum 
est,  art.  5 huj.  quaest.  et  quaest.  62,  art.  1 et 
2,  quia  minister  in  sacramentis  instrumentaliter 
operatur,  non  agit  in  virtute  propria,  sed  in  virtute 
Christi.  Sicut  autem  pertinet  ad  propriam  virtu- 
tem hominis  charitas,  ita  et  fides.  Unde  sicut  non 
requiritur  ad  perfectionem  sacramenti  quod  mi- 
nister sit  in  charitate,  sed  possunt  etiam  pecca- 
tores sacramenta  conferre,  ut  supra  dictum  est, 
art.  5 huj.  quaest.,  ita  non  requiritur  ad  perfec- 
tionem sacramenti  fides  ejus  ; sed  infidelis  po- 
test verum  sacramentum  praebere,  dummodo 
caetera  adsint  quae  sunt  de  necessitate  sacra- 
menti. 

Ad  primum  ergo  dicendum  quod  potest  contin- 
gere quod  aliquis  patiatur  defectum  fidei  circa 
aliquid,  et  non  circa  veritatem  sacramenti  quod 
exhibet,  puta  si  aliquis  credat  juramentum  esse  in 
omni  casu  illicitum,  et  tamen  credat  baptismum 
efficaciam  habere  ad  salutem  ; et  sic  talis  infide- 
litas non  impedit  intentionem  conferendi  sacra- 
mentum. Si  vero  patiatur  fidei  defecrum  circa  ip- 
sum sacramentum  quod  exhibet,  licet  credat  per  id 
quod  agitur  exterius,  nullum  sequi  interiorem  effec- 

(1)  Vulgata  :...  nolite  recipere  eum  in  domum,  nec  ave 
ei  dixeritis. 


tum,  non  tamen  ignorat  quod  Ecclesia  catholica  in- 
tendit per  hujusmodi  quae  exterius  aguntur, praebere 
sacramentum  ; unde,  non  obstante  infidelitate, 
potest  intendere  facere  id  quod  facit  Ecclesia,  li- 
cet aestimet  id  nihil  esse.  Et  talis  intentio  sufficit 
ad  sacramentum,  quia,  sicut  supra  dictum  est , 
art.  praec.,  ad  2,  minister  sacramenti  agit  in  per- 
sona totius  Ecclesiae,  ex  cujus  fide  suppletur  id 
quod  deest  fidei  ministri. 

Ad  secundum  dicendum  quod  haereticorum  qui- 
dam in  collatione  sacramentorum  formam  Eccle- 
siae non  servant,  et  tales  neque  sacramentum 
couferunt,  neque  rem  sacramenti  ; quidam  vero 
servant  Ecclesiae  forma,  et  tales  conferunt  qui- 
dem sacramentum,  sed  non  conferunt  rem  sacra- 
menti. Et  hoc  dico,  si  sunt  manifeste  ab  Eccle- 
sia praecisi,  quia  ex  hoc  ipso  quod  aliquis  acci- 
pit sacramenta  ab  eis,  peccat,  et  per  hoc  impedi- 
tur ne  effectum  sacramenti  consequatur.  Unde 
Augustinus  (Fulgentius)  dicit  in  lib.  de  Fide  ad 
Petrum,  cap.  36  : Firmissime  tene,  et  nullatenus 
dubites,  extra  Ecclesiam  baptizatis,  si  ad  Eccle- 
siam non  redierint,  baptismo  cumulari  perniciem. 
Et  per  hunc  modum  dicit  Leo  papa,  in  sede  Ale- 
xandrina omne  sacramentorum  lumen  esse  extinc- 
lum, scilicet  quantum  ad  rem  sacramenti,  non  au- 
tem quantum  ad  ipsum  sacramentum.  Cyprianus 
autem  nullo  modo  sacramentum  conferre  haereti- 
cos posse  credebat  ; sed  in  hoc  ejus  sententia 
non  tenetur.  Unde  Augustinus  dicit,  lib.  de  unico 
Baptismo,  contra  Petii.,  cap.  13,  a med  : Mar- 
tyrem Cyprianum, quia  apud  hcerelicos  vel  schisma- 
ticos datum  baptismum  nolebat  agnoscere,  tanta 
merita  usque  ad  triumphum  martyrii  secuta  sunt , 
ut  charilads,  qua  excellebat,  luce  obumbratio  illa 
fugaretur , et  si  quid  purgandum  erat,  passionis 
face  tolleretur. 

Ad  tertium  dicendum  quod  potestas  minis- 
trandi sacramenta  pertinet  ad  spiritualem  charac- 
terem, qui  indelebilis  est,  ut  ex  supra  dictis  pa- 
tet, quaest.  praec.,  art.  5.  Et  ideo  per  hoc  quod 
aliquis  ab  Ecclesia  suspenditur,  vel  excommuni- 
catur, vel  etiam  degradatur,  non  amittit  potesta- 
tem conferendi  sacramentum,  sed  licentiam  utendi 
hac  potestate  ; et  ideo  sacramentum  quidem  con- 
fert, sed  tamen  peccat  conferendo  : et  similiter 
ille  qui  ab  eo  accipit  sacramentum,  et  sic  non  per- 
cipit rem  sacramenti,  nisi  forte  per  ignorantiam 
excusetur. 

Articulus  x 

Utrum  intentio  recta  ministri  requiratur  ad  perfectionem 
sacramenti. 

Inf.,  quast.  74,  art.  2,  ai  2,; et  4 Sent.,  dist.  6,  quast. 

1,  art.  2 , quastiunc.  2, et  dist.  it.  art.  1,  quast.  7,  ad 

7,  et  dist.  10,  quast.  1,  art.  ad  3. 

Ad  decimum  sic  proceditur.  1.  Videtur  quod  in- 

tentio  recta  ministri  requiratur  ad  perfectionem 
sacramenti.  Intentio  enim  ministri  debet  confor- 
mari intentioni  Ecclesiae,  ut  ex  dictis  patet,  art. 
8 huj.  quaest.,  ad  2.  Sed  intentio  Ecclesiae  sem- 
per  est  recta.  Ego  de  necessitate  ad  sacramenti 
perfectionem  requiritur  intentio  recta  ministri. 

2.  Praeterea,  perversa  intentio  deterior  esse  vi- 
detur quam  intentio  jocosa.  Sed  intentio  jocosa 
tollit  sacramentum,  puta  si  aliquis  non  serio,  sed 
ludo  aliquem  baptizaret.  Ergo  multo  magis  per- 
versa intentio  aufert  sacramentum,  puta  si  aliquis 
aliquem  baptizaret,  ut  postmodum  eum  occideret. 

3.  Praeterea,  perversa  intentio  facit  totum  opus 
vitiosum,  secundum  ijlud  Luc.  11,  34  : Si  oculus 
luus  fuerit  nequam,  lotum  corpus  tuum  tenebrosum 
erit  (1).  Sed  sacramenta  Christi  non  possunt  in- 
quinari per  malos  homines,  sicut  Augustinus  dicit 
contra  Petii.,  lib.  2,  cap.  47,  ad  fin. , et  lib.  con- 
tra Crescon.,  capp.  5 et  6.  Ergo  videtur  quod  si 
sit  perversa  intentio  ministri,  non  sit  ibi  verum  sa- 
cramentum. 

— Sed  contra  est  quod  perversa  intentio  perti- 
net ad  malitiam  ministri.  Sed  malitia  ministri  non 
tollit  sacramentum.  Ergo  nec  perversa  intentio. 

Respondeo  dicendum  quod  intentio  ministri 
potest  perverti  dupliciter  : — Uno  modo 
respectu  ipsius  sacramenti,  puta  cum  aliquis 
non  intendit  sacramentum  conferre,  sed  derisorie 
aliquid  agere;  et  talis  perversitas  tollit  veri- 
tatem sacramenti,  praecipue  quando  suam  in- 
tentionem exterius  manifestat.  — Alio  modo 
potest  perverti  intentio  ministri  quantum  ad 
id  quod  sequitur  sacramentum  ; puta  si  sacer- 
dos intendat  aliquam  foeminam  baptizare,  ut  abu- 
tatur ea,  vel  si  intendat  conficere  corpus  Christi, 
ut  eo  ad  veneficia  utatur.  Et  quia  prius  non  de- 
pendet a posteriori,  inde  est  quod  talis  intentio- 
nis perversitas  veritatem  sacramenti  non 
tollit ; sed  ipse  minister  ex  tali  intentione  graviter 
peccat. 

Ad  primum  ergo  dicendum  quod  Ecclesiae  in- 
tentio recta  est  et  quantum  ad  sacramenti  perfec- 
tionem, et  quantum  ad  sacramenti  usum  ; sed 
prima  rectitudo  perficit  sacramentum,  secunda 
operatur  ad  meritum.  Et  ideo  minister  qui  con- 
format intentionem  suam  Ecclesiae,  quantum  ad 
primam  rectitudinem,  non  autem  quantum  ad  se- 
cundam, perficit  quidem  sacramentum,  sed  non 
est  ei  ad  meritum. 

Ad  secundum  dicendum  quod  intentio  ludicra 
vel  jocosa  excludit  primam  rectitudinem  intentio- 
nis, per  quam  perficitur  sacramentum.  Et  ideo 
non  est  similis  ratio. 

Ad  tertium  dicendum  quod  perversa  intentio 
pervertit  opus  intendentis,  non  autem  opus  alte- 

(1)  Vulgata  :...  si  nequam  fuerit,  etiam  corpus  tuum,  tene- 
brosum erit. 

rius.  Et  ideo  ex  perversa  intentione  ministri  per- 
vertitur id  quod  agit  in  sacramentis,  in  quantum 
est  opus  ejus,  non  in  quantum  est  opus  Christi, 
cujus  est  minister  ; et  est  simile,  si  minister  alicu- 
jus  hominis  prava  intentione  deferret  pauperibus 
eleemosynam,  quam  dominus  recta  intentione 
mandaret. 

QUAESTIO  LXV 

de  numero  sacramentorum.  — In  quatuor  arli- 
culos  divisa. 

Deinde  considerandum  est  de  numero  sacra- 
mentorum, et  circa  hoc  quaeruntur  quatuor  : ie 
utrum  sint  septem  sacramenta;  20  de  ordine  eorum 
ad  invicem  ; 30  de  comparatione  eorum  ; 40  utrum 
omnia  sint  de  necessitate  salutis. 

Articulus  primus 

Utrum  debeant  esse  septem  sacramenta  Ecclesiae. 

4 Sent.,  dist.  /,  quast.  /,  art.  2 ; et  4 Coni.,  cap.  58;  et 
in  1 ad  Cor.  1. 

Ad  primum  sic  proceditur.  1.  Videtur  quod 
non  debeant  esse  septem  sacramenta.  Sacramenta 
enim  efficaciam  habent  ex m virtute  divina,  et  ex 
virtute  passionis  Christi.  Sed  una  est  virtus  divina, 

Art.  1.  — Resp.  ad  fidem  pertinet,  et  sic  intelligitur, 
quod  non  tantum  minor,  sed  etiam  major  numerus  exclu- 
datur. — Lutherus  tria  tantum  posuit  sacramenta:  Baptis- 
mum, eucharistiam,  poenitentiam ; postea  vero  abstulit 
poenitentiam.  Calvinus  autem  et  Zwinglius,  constanter 
duoposuerunttantum,  baptismum  eteucharistiam.  Sed  jam 
antea,  Novatiani  confirmationem  negaverant,  Manichaei 
nuptias  damnaverant,  et  Wiclefistae,  extremam  unctionem. 
Durandus  vero  videtur  matrimonium  e numero  sacramen- 
lorum  expunxisse.  --  De  divisione  sacramentorum.  i°  Ra- 
tione effectus,  alia  imprimunt  characterem,  alia  vero  non. 
20  Ratione  necessitatis  (art.  4)  alia  sunt  necessaria  priva- 
tis; alia  Ecclesiae  ,in  universum.  Alia  sunt  necessaria 
necessitate  medii,  saltem  in  voto,  v.  g,  baptismus  et  poe- 
nitentia post  lapsum  ; alia  necessitate  prajcepti.  Ratione 
subjecti,  alia  dicuntur  mortuorum,  quae  de  se  instituta 
sunt  ad  conferendam  gratiam  sanctificantem  ; alia  vivo- 
rum instituta  ad  conferendam  gratiam  secundam,  id  est 
ad  augendam  gratiam.  — Cfr  Hahn;  De  numero  septena- 
rio sacramentorum. 

Definit.  Eecles.  — Concit.  Lateran.  II  (1159),  contra  Pc- 
trobrusianos  et  Arnaldum  Brixien.  Can.  2J.  Eos  autem,  qui 
religiositatis  speciem  simulantes,  Domini  corporis  et  san- 
guinis sacramentum,  baptisma  puerorum,  sacerdotium  et 
caeteros  ecclesiastiacos  ordines  et  legitimarum  damnant 
foedera  nuptiarum,  tanquam  haereticos  ab  Ecclesia  De* 
pellimus  et  damnamus  et  per  potestates  exteras  coerceri 
praecipimus.  Defensores  quoque  ipsorum,  ejusdem  damna- 
tionis vinculo  innodamus.  — Decretum  Lucii  III  contra 
Albigenses  : L.  5.  Decr.  tit.  7,  c.  9.  Universos,  qui  de  sa- 
cramento corporis  et  sanguinis  Domini  nostri  Jesu  Christi, 
vel  de  baptismate,  seu  de  peccatorum  confessione,  ma- 
trimonio vel  reliquis  ecclesiasticis  sacramentis  aliter  sen- 
tire aut  docere  non  metuunt,  quam  sacro  sancta  Romana 
ecclesia  praedicat  et  observat;  et  generaliter  quoscum- 
que eadem  Romana  ecclesia  vel  singuli  episcopi  per  dioe- 

et  una  Christi  passio  ; una  enim  oblatione  consam- 
mavit  in  sempiternum  sanctvficalos,  ut  dicitur 
Hebr.  10,  14.  Ergo  non  debuit  esse  nisi  unum  sa- 
cramentum. 

2.  Praeterea,  sacramentum  ordinatur  contra 
defectum  peccati.  Hic  autem  est  duplex,  scilicet 
poena  et  culpa.  Ergo  sufficeret  esse  duo  sacra- 
menta. 

3.  Praeterea,  sacramenta  pertinent  ad  actiones 
ecclesiasticae  hierarchiae,  ut  per  Dionysium  patet, 
capp.  2 et  3 eccles.  Hierarch.,  a prine.  Sed,  si- 
cut ipse  dicit  ibid . , tres  sunt  actiones  hierarchiae, 
scilicet  purgatio,  illuminatio  et  perfectio.  Ergo 
non  debent  esse  nisi  tria  sacramenta. 


ceses  suas  cum  consilio  clericorum,  vel  clerici  ipsi,  sede 
vacante,  cum  consilio,  si  oportuerit,  vicinorum  episcopo- 
rum haereticos  judicaverint,  vinculo  perpetui  anathematis 
innodamus.  — Concit.  Lateran.  IV  (1215).  Definit,  contra 
Albigensiuni  errores:  Una  vero  est  fidelium  universalis 
Ecclesia,  extra  quam  nullus  omnino  salvatur.  In  qua  idem 
ipse  sacerdos  est  sacrificium,  Jesus  Christus  : cujus  cor- 
pus et  sanguis  in  sacramento  altaris  sub  speciebus  panis 
et  vini  veraciter  continentur,  transsubstantiatis  pane  in 
corpus,  et  vino  in  sanguinem,  potestate  divina  : ut  ad 
perficiendum  mysterium  unitatis  accipiamus  ipsi  de  suo, 
quod  accepit  ipse  de  nostro.  Et  hoc  utique  sacramenium 
nemo  potest  conficere,  nisi  sacerdos,  qui  rite  fuerit  ordi- 
natus, secundum  claves  Ecclesiae,  quas  ipse  concessit 
Apostolis  eorumque  successoribus  Jesus  Christus.  Sacra- 
mentum vero  baptismi  (quod  ad  Dei  invocationem  et 
individuae  Trinitatis  videlicet  Patris,  et  Filii,  et  Spiritus 
Sancti,  consecratur  in  aqua)  tam  parvulis,  quam  adultis 
in  forma  Ecclesiae  a quocumque  rite  collatum  proficit  ad 
salutem.  Etsi  post  susceptionem  baptismi  quisquam  pro- 
lapsus fuerit  in  peccatum,  per  veram  potest  semper  poe- 
nitentiam reparari.  Non  solum  autem  virgines  et  conti- 
nentes, verum  etiam  conjugati,  per  rectam  fidem  et  ope- 
rationem bonam  placentes  Deo,  ad  aeternam  merentur 
beatitudinem  pervenire.  — Professio  fidei  prcescripta  Wal- 
densibus  ab  Innocentio  III : Sacramenta  quas  in  Ecclesia 
celebrantur,  inaestimabili  atque  invisibili  virtute  Spiritus 
Sancti  cooperante,  licet  a peccatore  sacerdote  ministren- 
tur, dum  Ecclesia  eum  recipit,  in  nullo  reprobamus,  nec 
ecclesiasticis  officiis  vel  benedictionibus  ab  eo  celebratis 
detrahimus,  sed  benevolo  animo  tanquam  a justissimo 
amplectimur,  quia  non  nocet  malitia  episcopi  vel  presby- 
teri neque  ad  baptismum  infantis,  neque  ad  Eucharistiam 
conferendam,  vel  ad  caetera  ecclesiastica  officia  subditis 
celebrata.  Approbamus  ergo  baptismum  infantium,  qui 
si  defuncti  fuerint  post  baptismum,  antequam  peccata 
committant,  fatemur  eos  salvari  et  credimus;  et  in  baptis- 
mate omnia  peccata,  tam  illud  originale  peccatum  con- 
tractum, quam  illa  quas  voluntarie  commissa  sunt,  di- 
mitti credimus.  Cpnfirmationem  ab  episcopo  factam,  id 
est  impositionem  manuum,  sanctam  et  venerande  esse 
accipiendam  censemus.  Insacrificio  Eucharistiae,  qua  ante 
consecrationem  erant  panis  et  vinum,  post  consecratio- 
nem esse  verum  corpus  et  verum  sanguinem  Domini  nos- 
tri Jesu  Christi,  firmiter  et  indubitanter  corde  puro  cre- 
dimus et  simpliciter  verbis  fidelibus  affirmamus,  in  quo 
nihil  a bono  majus  vel  a malo  minus  perfici  credimus  sa- 
cerdote, quia  non  in  merito  consecrantis,  sed  in  verbo  effi- 
citur creatoris  et  in  virtute  Spiritus  Sancti.  Unde  firmiter 
credimus  et  confitemur,  quod  quantumcumque  quilibet  ho- 
nestus, religiosus,  sanctus  et  prudens  sit,  non  potest  vel 
debet  Eucharistiam  consecrare  vel  altaris  sacrificium 
conficere,  nisi  sit  presbyter,  a visibili,  tangibili,  episcopo 
regulariter  ordinatus.  Ad  quod  officium  tria  sunt,  ut  cre- 
dimus, necessaria:  scilicet  certa  persona,  id  est,  presby- 


4.  Praeterea,  Augustinus  dicit,  19  contra  Faus- 
tum, cap.  13,  amed.,  quod  sacramenta  novae  le- 
gis sunt  numero  pauciora  quam  sacramenta  vete- 
ris legis.  Sed  in  veteri  lege  non  erat  aliquod  sa- 
cramentum quod  responderet  confirmationi  et  ex- 
tremae unctioni.  Ergo  neque  haec  debent  numerari 
inter  sacramenta  novae  legis. 

$.  Praeterea,  luxuria  non  est  gravius  inter  cae- 
tera  peccata,  ut  patet  ex  his  quae  in  secunda  parte 
dicta  sunt,  2-2,  quaest.  154,  art.  3.  Sed  contra  alia 
peccata  non  instituitur  aliquod  sacramentum. 
Ergo  neque  contra  luxuriam  debuit  institui  sacra- 
mentum matrimonii. 

— Sed  contra  videtur  quod  sint  plura  sacra- 


ter  ab  episcopo,  ut  prasdiximus,  ad  illud  proprie  officium 
constitutus,  et  illa  solemnia  verba,  quae  a sanctis  Patribus 
in  canone  sunt  expressa,  et  fidelis  intentio  proferentis; 
ideo  firmiter  credimus  et  fatemur,  quod  quicumque  sine 
praecedenti  ordinatione  episcopali,  ut  prasdiximus,  credit 
et  contendit,  se  posse  sacrificium  Eucharistias  facere,  hae- 
reticus et  perditionis  Core  et  suorum  complicum  est  par- 
ticeps atque  consors,  et  ab  omni  sancta  Romana  eccle- 
sia segregandus.  Peccatoribus  vere  poenitentibus  veniam 
concedi  a Deo  credimus,  et  eis  libentissime  communica- 
mus. Unctionem  infirmorum  cum  oleo  consecrato  venera- 
mur. Conjugia  carnalia  esse  contrahenda,  secundum 
Apostolum  non  negamus,  ordinarie  vero  contracta  disjun- 
gere omnino  prohibemus.  Hominem  quoque  cum  sua 
conjuge  salvari  credimus  et  fatemur,  nec  etiam  secunda 
et  ulteriora  matrimonia  condemnamus.  — Confessio  Mi- 
chcetis  Paleologia  Clem.  IV  proposita,  et  ab  eo  oblata  in 
Concit,  cecumen.  Lugd.  II  (1274):  Tenet  etiam  et  docet  ea- 
dem sancta  Romana  ecclesia,  septem  esse  ecclesiastica 
sacramenta,  unum  scilicet  baptisma,  de  quo  dictum  est 
supra;  aliud  est  sacramentum  cofirmationis,  quod  per 
manuum  impositionem  episcopi  conferunt,  chrismando 
renatos;  aliud  est  poenitentia,  aliud  eucharistia,  aliud  sa- 
cramentum ordinis,  aliud  est  matrimonium,  aliud  extrema 
unctio,  quae  secundum  doctrinam  beati  Jacobi  infirmanti- 
bus adhibetur.  Sacramentum  Eucharistias  ex  azymo  con- 
ficit eadem  Romana  ecclesia,  tenens  et  docens,  quod  in 
ipso  sacramento  panis  vere  transsubstantiatur  in  corpus 
et  vinum  in  sanguinem  Domini  nostri  Jesu  Christi.  De 
matrimonio  vero  tenent,  quod  nec  unus  vir  plures  uxores 
sumul,necuna  mulier  permittitur  habere  plures  viros. 
Soluto  vero  legitimo  matrimonio  per  mortem  conjugum 
alterius,  secundas  et  tertias  deinde  nuptias  successive 
licitas  esse  dicit  : si  impedimentum  canonicum  aliud  ex 
causa  aliqua  non  obsistat. — Errores  Fraticellorum  danin.a 
Joanne  XXII  ( 1 J 18) : Praedicti  temeritatis  atque  impietatis 
filii,  ut  habet  fide  digna  relatio,  ad  eam  sunt  mentis  ino- 
piam devoluti,  quod  adversus  praeclarissimam  et  saluber- 
rimam Christianas  fidei  veritatem  impie  sentiunt,  sacra- 
menta Ecclesiae  veneranda  contemnunt  et  in  religiosum 
ecclesiae  Romanas  primatum,  cunctis  nationibus  percolen- 
dum, impetu  aeci  furoris  impingunt  : — Decretum  Euge- 
nii  IV  pro  Ar menis,  in  Concit.  FlOrent.;  Concit.  Trident. 
sess.  7,  can.  1,  vide  supra  pag.  148.  — Professio  fidei  Pii  IV  : 
Profiteor  quoque,  septem  esse  vere  et  proprie  sacra- 
menta novas  legis  a Jesu  Christo  Domino  nostro  instituta, 
atque  ad  salutem  humani  generis,  licet  non  omnia  singulis 
necessaria  : scilicet  Baptismum,  Confirmationem,  Eucha- 
ristiam, Poenitentiam,  Extremam  Unctionem,  Ordinem  et 
Matrimonium  : illaque  gratiam  conferre  : et  ex  his  Bap- 
tismum, Confirmationem  et  Ordinem  sine  sacrilegio  rei- 
terari non  posse.  Receptos  quoque  et  approbatos  Eccle- 
siae catholicae  ritus  in  supra  dictorum  omnium  sacramen- 
torum solemni  administratione  recipio  et  admitto. 


QU^ST.  LXV.  DE  NUMERO  SACRAMENTORUM  W 


menta.  Sacramenta  eriini  dicuntur  quasi  quaedam 
sacra  signa.  Sed  multae  aliae  sanctificationes  fiunt 
in  Ecclesia  secundum  sensibilia  signa,  sicut  aqua 
benedicta,  consecratio  altaris,  et  alia  hujusmodi. 
Ergo  sunt  plura  sacramenta  quam  septem. 

Praeterea,  Hugo  de  S.  Victore  dicit  lib.  i 
de  Sacramentis,  part.  12,  cap.  10,  quod  sacra- 
menta veteris  legis  fuerunt  oblationes,  decimae 
et  sacrificia.  Sed  sacrificium  Ecclesiae  est  unum 
sacramentum,  quod  dicitur  Eucharistia.  Ergo 
etiam  oblationes  et  decimae  debent  dici  sacra- 
menta. 

Praeterea,  tria  sunt  genera  peccatorum,  ori- 
ginale, mortale  et  veniale.  Sed  contra  originale 
peccatum  ordinatur  baptismus,  contra  mortale  au- 
tem poenitentia.  Ergo  deberet  esse  aliud  praeter 
septem,  quod  ordinetur  contra  veniale. 

Respondeo  dicendum  quod,  sicut  supra  dictum 
est,  quaest.  62,  art.  3,  et  quaest.  63,  art.  3, 
sacramenta  Ecclesiae  ordinantur  ad  duo,  — 
scilicet  ad  perficiendum  hominem  in  his 
quae  pertinent  ad  cultum  Dei  secundum  reli- 
gionem Christianae  vitae,  — et  etiam  in  reme- 
dium contra  defectum  peccati.  Utroque  autem 
modo  convenienter  ponuntur  septem  sacra- 
menta. Vita  enim  spiritualis  conformitatem  aliquam 
habet  ad  vitam  corporalem,  sicut  et  caetera  corpo- 
ralia conformitatem  quamdam  spiritualium  habent. 
Invita  autem  corporali  dupliciter  aliquis  perfici- 
tur : uno  modo  quantum  ad  personam  propriam  ; 
alio  modo  per  respectum  ad  totam  communitatem 
societatis  in  qua  vivit,  quia  homo  naturaliter  est 
animal  sociale.  — Respectu  autem  sui  ipsius  per- 
ficitur homo  in  vita  corporali  dupliciter  : uno  modo 
per  se,  acquirendo  scilicet  aliquam  vitae  perfec- 
tionem ; alio  modo  per  accidens,  scilicet  remo- 
vendo impedimenta  vitae,  puta  aegritudines,  vel 
aliquid  hujusmodi.  — Per  se  autem  perficitur  cor- 
poralis vita  tripliciter  : primo  quidem  per  genera- 
tionem, perquam  homo  incipit  esse  et  vivere;  et 
loco  hujus  in  spirituali  vita  est  baptismus,  qui 
est  spiritualis  regeneratio,  secundum  illud  ad  Tit. 
3,5:  Per  lavacrum  regenerationis , etc.  Secundo , 
per  augmentum  quo  aliquis  perducitur  ad  perfec- 
tam quantitatem  et  virtutem  ; et  loco  hujus  in  spi- 
rituali vita  est  confirmatio,  in  qua  datur  Spiritus 
Sanctus  ad  robur.  Unde  dicitur  discipulis  jam 
baptizatis  Luc.  ult. , 49  : Sedete  in  civitate,  quoad- 
usque induamini  virtute  ex  alto.  Tertio  per  nutri- 
tionem,  qua  conservatur  in  homine  vita  et  virtus; 
et  loco  hujus  in  vita  spirituali  est  Eucharistia. 
Unde  dicitur  Joan.  6,  54  : Nisi  manducaveritis 
carnem  Filii  hominis , el  biberitis  ejus  sanguinem , 
non  habebitis  vitam  in  vobis.  — Et  hoc  quidem 
sufficeret  homini,  si  haberet  et  corporaliter  et  spi- 
ritualiter  impassibilem  vitam.  Sed  quia  homo  in- 
currit interdum  et  corporalem  infirmitatem,  et  spi- 
ritualem, scilicet  peccatum,  ideo  necessaria  est 


homini  curatio  ab  infirmitate;  quae  quidem  est  du- 
plex : una  quidem  est  sanatio,  quae  sanitatem  res- 
tituit, et  loco  hujus  in  spirituali  vita  est  poeniten- 
tia, secundum  illud  Psal.  40,  5 • Sana  animam 
meam,  quia  peccavi  tibi;  alia  autem  est  restitutio 
valetudinis  pristinae  per  convenientem  diaetam  et 
exercitium,  et  loco  hujus  in  spirituali  vita  est 
extrema  unctio,  quae  removet  peccatorum  reli- 
quias, et  hominem  paratum  reddit  ad  finalem  glo- 
riam. Unde  dicitur  Jacobi  5,  1 <,  : El  si  in  pecca- 
tis sit , dimittentur  ei.  — Perficitur  autem  homo  in 
ordine  ad  totam  communitatem  dupliciter  : — 
Uno  modo  per  hoc  quod  accipit  potestatem  re- 
gendi multitudinem,  et  exercendi  actus  publicos  ; 
et  loco  hujus  in  spirituali  vita  est  sacramentum 
ordinis,  secundum  illud  Hebr.  7,  quod  sacerdo- 
tes hostias  offerunt  non  solum  pro  se,  sed  etiam 
pro  populo.  — Secundo  quantum  ad  naturalem 
propagationem  ; quod  fit  per  matrimonium  tam 
in  corporali  quam  in  spirituali  vita,  eo  quod  est 
non  solum  sacramentum,  sed  naturae  officium. 
— Ex  his  etiam  patet  sacramentorum  numerus, 
secundum  quod  ordinantur  contra  defectum  pec- 
cati. Nam  baptismus  ordinatur  contra  carentiam 
vitae  spiritualis ; confirmatio  contra  infirmitatem 
animi,  quae  in  nuper  natis  invenitur  ; Eucharistia 
contra  labilitatem  animi  ad  peccandum ; poeni- 
tentia contra  actuale  peccatum  post  baptismum 
commissum ; extrema  unctio  contra  reliquias  pec- 
catorum, quae  scilicet  non  sunt  sufficienter  per 
poenitentiam  sublatae,  aut  ex  negligentia,  aut  ex 
ignorantia;  ordo  contra  dissolutionem  multitudi- 
nis; matrimonium  in  remedium  contra  concupis- 
centiam personalem,  et  contra  defectum  multitu- 
dinis, qui  per  mortem  accidit.  — Quidam  vero 
accipiunt  numerum  sacramentorum  per  quamdam 
adaptationem  ad  virtutes  et  ad  defectus  culparum 
et  poenalitatum,  dicentes  quod  fidei  respondet 
baptismus,  et  ordinatur  contra  culpam  originalem; 
spei  extrema  unctio,  et  ordinatur  contra  culpam 
venialem;  charitati  Eucharistia,  et  ordinatur  con- 
tra poenalitatem  malitiae  ; prudentiae  ordo,  et  or- 
dinatur contra  ignorantiam  ; justitiae  poenitentia, 
et  ordinatur  contra  peccatum  mortale;  temperan- 
tiae matrimonium,  et  ordinatur  contra  concupis- 
centiam ; fortitudini  confirmatio,  et  ordinatur  con- 
tra infirmitatem. 

Ad  primum  ergo  dicendum  quod  idem  agens 
principale  utitur  diversis  instrumentis  ad  diversos 
effectus,  secundum  congruentiam  operum.  Et  si- 
militer virtus  divina  et  passio  Christi  operantur  in 
nobis  per  diversa  sacramenta  quasi  per  diversa 
instrumenta. 

Ad  secundum  dicendum  quod  culpa  et  poena 
diversitatem  habent  et  secundum  speciem,  in  quan- 
tum sunt  diversae  species  culparum  et  poenarum  ; 
et  secundum  diversos  hominum  status  et  habitu- 
dines : et  secundum  hoc  oportuit  multiplicari  sa- 
cramenta, ut  ex  dictis  patet  in  corp.  art. 


S,  Thom.  A q.  — Sum.  Theol.  IV.  — 25. 

Ad  lerlium  dicendum  quod  in  actionibus  hierar- 
chicis  considerantur  et  agentes,  et  recipientes,  et 
actiones.  Agentes  autem  sunt  ministri  Ecclesiae, 
ad  quos  pertinet  ordinis  sacramentum ; recipien- 
tes autem  sunt  illi  qui  ad  sacramentum  accedunt, 
qui  producuntur  per  matrimonium ; actiones  autern 
sunt  purgatio,  illuminatio  et  perfectio.  Sed  sola 
purgatio  non  potest  esse  sacramentum  novae  legis, 
quod  gratiam  confert,  sed  pertinet  ad  quaedam  sa- 
cramentalia,  quae  sunt  catechismus  et  exorcismus. 
Purgatio  autem  et  illuminatio  simul,  secundum 
Dionysium,  cap.  3 eccles.  Hierarch.,  parum  a 
prine.,  pertinent  ad  baptismum,  et  propter  reci- 
divum secundario  pertinent  ad  poenitentiam  et 
extremam  unctionem.  Perfectio  autem,  quantum 
ad  virtutem  quidem,  quae  est  quasi  perfectio  for- 
malis, pertinet  ad  confirmationem  ; quantum  au- 
tem ad  consecutionem  finis,  pertinet  ad  Eucharis- 
tiam. 

Ad  quartum  dicendum  quod  in  sacramento  con- 
firmationis datur  plenitudo  Spiritus  Sancti  ad  ro- 
bur; in  extrema  autem  unctione  praeparatur  homo 
ut  recipiat  immediate  gloriam,  quorum  neutrum 
competit  veteri  Testamento.  Et  ideo  nihil  potuit 
his  sacramentis  in  veteri  lege  respondere.  Nihilomi- 
nus tamen  sacramenta  in  veteri  lege  plura  fuerunt 
numero  propter  diversitatem  sacrificiorum  et  caere- 
moniarum. 

Ad  quintum  dicendum  quod  contra  concupis- 
centiam venereorum  oportuit  specialiter  remedium 
adhiberi  per  aliquod  sacramentum  : — primo  qui- 
dem quia  per  hujusmodi  concupiscentiam  non  solum 
vitiatur  persona,  sed  etiam  natura;  — secundo 
propter  vehementiam  ejus,  quae  rationem  absorbet. 

Ad  sextum  dicendum  quod  aqua  benedicta  et 
aliae  consecrationes  non  dicuntur  sacramenta,  quia 
non  perducunt  ad  sacramenti  effectum,  qui  est 
gratiae  consecutio,  sed  sunt  dispositiones  quaedam 
ad  sacramenta  vel  removendo  prohibens,  sicut 
aqua  benedicta  ordinatur  contra  insidias  daemonum , 
et  contra  peccata  venialia;  vel  etiam  idoneitatem 
quamdam  faciendo  ad  sacramenti  perfectionem  et 
perceptionem,  sicut  consecrantur  altare  et  vasa 
propter  reverentiam  Eucharistiae. 

Ad  septimum  dicendum  quod  oblationes  et  de- 
cimae erant  tam  in  lege  naturae  quam  in  lege  Moy- 
si ordinat®  non  solum  in  subsidium  ministrorum 
et  pauperum,  sed  etiam  in  figuram  ; et  ideo  erant 
sacramenta.  Nunc  autem  non  remanserunt,  in 
quantum  sunt  figuralia  ; et  ideo  non  sunt  sacra- 
menta. 

Ad  octavum  dicendum  quod  ad  deletionem  ve- 
nialis peccati  non  requiritur  infusio  grati®.  Unde 
cum  in  quolibet  sacramento  nov®  legis  gratia  in- 
fundatur, nullum  sacramentum  nov®  legis  institui- 
tur directe  contra  veniale  quod  tollitur  per  qu®- 
dam  sacramentalia,  puta  per  aquam  benedictam  et 
alia  hujusmodi.  Quidam  tamen  dicunt  extremam 
unctionem  contra  veniale  peccatum  ordinari.  Sed 


de  hoc  suo  loco  dicetur  (in  Supplem.,  qu®st.  30, 
art.  1). 

Articulus  ii 

Utrum  sacramenti  convenienter  ordinentur  secundum  mo- 
dum praedictum. 

4 Sent.,  dist.  2,  quast.  7,  art.  3,  et  dist.  7,  quasi.  7,  art. 

7,  quas litinc.  3 ; et  Ephes.  3,  fin. 

Ad  secundum  sic  proceditur.  1.  Videtur  quod 
inconvenienter  sacramenta  ordinentur  secundum 
modum  pr®dictum  ; ut  enim  Apostolus  dicit,  1 ad 
Corinth.  1 5 , 46,  prius  est  quod  est  animale,  deinde 
quod  spirituale  (1).  Sed  per  matrimonium  genera- 
tur homo  prima  generatione,  qu®  est  animalis  ; 
per  baptismum  autem  regeneratur  homo  secunda 
generatione,  qu®  est  spiritualis.  Ergo  matrimo- 
nium debet  pr®cedere  baptismum. 

2.  Pr®terea,  per  sacramentum  ordinis  aliquis 
accipit  potestatem  agendi  actiones  sacramentales. 
Sed  agens  est  prior  sua  actione.  Ergo  ordo  debet 
pr®cedere  et  baptismum  et  alia  sacramenta. 

3.  Pr®terea,  Eucharistia  est  spirituale  nutri- 
mentum ; confirmatio  autem  comparatur  augmen- 
to. Nutrimentum  autem  est  causa  augmenti,  et  per 
consequens  prius  eo.  Ergo  Eucharistia  est  prior 
confirmatione. 

4.  Pr®terea,  poenitentia  pr®parat  hominem  ad 
Eucharistiam.  Sed  dispositio  pr®cedit  perfectio- 
nem. Ergo  poenitentia  debet  pr®cedere  Eucharis- 
tiam. 

5.  Pr®terea,  quod  est  propinquius  fini  ultimo, 
est  posterius.  Sed  extrema  unctio  inter  omnia  sa- 
cramenta propinquior  est  ultimo  fini  beatitudinis. 
Ergo  debet  habere  ultimum  locum  inter  sacra- 
menta. 

— In  contrarium  est  quod  communiter  ordinan- 
tur ab  omnibus  sacramenta,  sicut  prius  dictum  est, 
art.  pr®c. 

p espondeo  dicendum  quod  ratio  ordinis  sacra- 
i\  mentorum  apparet  ex  his  qu®  supra  dicta 


Art.  2.  — ln  titulo  intellige  per  ordinem,  secundum  mo- 
dum prcedictum,  ordinem  quo  numerata  sunt  sacramenta 
in  praecedenti  articulo,  videlicet  : baptismus,  confirmatio, 
eucharistia,  poenitentia,  extrema  -unctio,  ordo,  matrimo- 
nium. Quaeritur  enim  an  sic  convenienter  ordinentur.  — 
Omnibus  conclusionibus  simul  collectis,  virtualiter  res- 
ponsum est  ad  litteram  quaesiti,  scilicet  quod  sacramenta 
convenienter  enumerantur,  secundum  ordinem  praedic- 
tum, art.  1.  Attende  istum  ordinem  non  esse  dignitatis 
aut  perfectionis,  secundum  hunc  enim,  aliqua  loco  poste- 
riore numerata,  priorem  obtinerent ; sed  est  ordo  gene- 
rationis seu  productionis,  quo  modo  principia  sunt  priora 
effectibus  et  dispositiones  iis  quae  sequuntur  eas,  priores 
sunt. 

(1)  Vulgata  : Sed  non  prius  quod  spirituale  est,  sed  quod 
animale,  deinde,  etc. 


QU/EST.  LXV.  DE  NUMERO  SACRAMENTORUM 


Sunt,  ibid.  Nam  sicut  unum  est  prius  quam  multi- 
tudo, ita  sacramenta  quae  ordinantur  ad  per- 
fectionem unius  personae,  naturaliter  praece- 
dunt ea  quae  ordinantur  ad  perfectionem 
multitudinis.  Et  ideo  ultimo  inter  sacramenta 
ponuntur  ordo  et  matrimonium,  quae  ordinantur 
ad  multitudinis  perfectionem;  matrimonium  tamen 
post  ordinem,  eo  quod  minus  participat  de  ratio- 
ne spiritualis  vitae,  ad  quam  ordinantur  sacramenta. 
Inter  ea  vero  quae  ordinantur  ad  perfec- 
tionem unius  personae,  naturaliter  sunt 
priora  illa  quae  per  se  ordinantur  ad  perfec- 
tionem spiritualis  vitte  quam  illa  quae  ordi- 
nantur per  accidens,  scilicet  ad  removendum 
accidens  nocivum  superveniens,  cujusmodi  sunt 
poenitentia  et  extrema  unctio;  posterior  tamen  est 
naturaliter  extrema  unctio,  quae  consummat  sana- 
tionem, poenitentia,  quae  inchoat.  — Inter  alia 
vero  tria  manifestum  est  quod  baptismus,  qui 
est  spiritualis  regeneratio,  est  prius  ; et  deinde 
confirmatio,  quae  ordinatur  ad  formalem  perfec- 
tionem virtutis  ; postmodum  Eucharistia,  quae 
ordinatur  ad  perfectionem  (i)  finis. 

Ad  primum  ergo  dicendum  quod  matrimonium, 
secundum  quod  ordinatur  ad  animalem  vitam,  est 
naturae  officium ; sed  secundum  quod  habet  ali- 
quid spiritualitatis,  est  sacramentum  ; est  quia  mini- 
mum habet  de  spiritualitate,  ultimo  ponitur  inter 
sacramenta. 

Ad  secundum  dicendum  quod  ad  hoc  quod  ali- 
quid, sit  agens,  praesupponitur  quod  sit  in  se  per- 
fectum. Et  ideo  priora  sunt  sacramenta  quibus  ali- 
quis in  seipso  perficitur,  quam  sacramentum  ordi- 
nis, quo  aliquis  constituitur  perfector  aliorum. 

Ad  tertium  dicendum  quod  nutrimentum  et  prae- 
cedit augmentum,  sicut  causa  ejus,  et  subsequitur 
augmentum,  sicut  conservans  hominem  in  perfecta 
quantitate  et  virtute.  Et  ideo  potest  Eucharistia 
praemitti  confirmationi,  ut  Dionysius  facit  in  lib. 
de  ecclesiast.  Hierarch.,  cap.  3 et  4 ; et  potest 
postponi,  sicut  Magister  facit  in  4 Sentent.,  dist. 
7 et  8. 

Ad  quartum  dicendum  quod  ratio  illa  recte  pro- 
cederet, si  poenitentia  ex  necessitate  requireretur 
ut  praeparatoria  ad  Eucharistiam.  Sed  hoc  non  est 
verum  : nam  si  aliquis  esset  sine  peccato  mortali, 
non  indigeret  poenitentia  ad  sumptionem  Eucha- 
ristiae. Et  sic  patet  quod  per  accidens  poenitentia 
praeparat  ad  Eucharistiam,  scilicet  supposito  pec- 
cato. Unde  dicitur  2 Paralip.  ult.  : Tu,  Domine, 
Deus  justorum,  non  posuisti  poenitentiam  justis  (2). 

Ad  quintum  dicendum  quod  extrema  unctio 
propter  rationem  inductam  est  ultimum  inter  sa- 
cramenta quae  ordinantur  ad  perfectionem  unius 
personae. 


(1)  AI.,  ad  consecutio  nem. 

(2)  Habetur  in  oratione  Manasse  inter  apocrypha  ante 
librum  j Esdras, 

Articulus  iii 

Utrum  sacramentum  Eucharistiae  sit  potissimum  inter 
sacramenta. 

4 Seni.,  dist.  7,  quasi.  1,  ari.  1,  quasi.  3,  corp.,  et  dist. 

S,  quasi.  i,art.  1,  quast.  1 ; et  4 Contra,  cap.  74;  et 

Ver.  quast.  7,  art.  4,  corp.,  fin. 

Ad  tertium  sic  proceditur.  1.  Videtur  quod 
sacramentum  Eucharistiae  non  sit  potissimum  in- 
ter sacramenta.  Bonum  enim  commune  potius  est 
quam  bonum  unius,  ut  dicitur  1 Ethic.,  cap.  2,  in 
fin.  Sed  matrimonium  ordinatur  ad  bonum  com- 
mune speciei  humanae  per  viam  generationis  ; sa- 
cramentum autem  Eucharistiae  ordinatur  ad  bo- 
num proprium  sumentis.  Ergo  non  est  potissimum 
sacramentorum. 

2.  Praeterea,  digniora  sacramenta  esse  videntur 
quae  per  majorem  ministrum  conferuntur.  Sed  sa- 
cramentum confirmationis  et  sacramentum  ordi- 
nis non  conferuntur  nisi  per  episcopum,  qui  est 
major  minister  quam  simplex  sacerdos,  per  quem 
confertur  Eucharistiae  sacramentum.  Ergo  illa  sa- 
cramenta sunt  potiora. 

3.  Praeterea,  sacramenta  tanto  sunt  potiora, 
quanto  majorem  virtutem  habent.  Sed  quaedam 
sacramenta  imprimunt  characterem,  scilicet  bap- 
tismus, confirmatio  et  ordo ; quod  non  facit  Eucha- 
ristia. Ergo  illa  sacramenta  sunt  potiora. 

4.  Praeterea,  illud  videtur  esse  potius  ex  quo 
alia  dependent,  et  non  e converso.  Sed  ex  baptis- 
mo dependet  Eucharistia  ; non  enim  potest  aliquis 
Eucharistiam  accipere,  nisi  fuerit  baptizatus.  Ergo 
baptismus  est  potior  Eucharistia. 

— Sed  contra  est  quod  Dionysius  dicit,  cap.  3 
eccl.  ^Hierarch.,  parum  a prine.,  quod  non  contin- 
git aliquem  perfici  perfectione  hierarchica,  nisi  per 
divinissimam  Eucharistiam.  Ergo  hoc  sacramen- 
tum est  potissimum  omnium  aliorum. 

Respondeo  dicendum  quod  simpliciter  lo- 
quendo, sacramentum  Eucharistiae  est 
potissimum  inter  alia  sacramenta.  Quod  qui- 
dem tripliciter  apparet  : — primo  quidem  ex  eo 
quod  in  eo  continetur  ; nam  in  sacramento  Eu- 


Art.  5.  — S.  Thomas,  4 Sent.  dist.  7,  quaest.  1,  art.  1, 
dicit  quinque  modis  posse  unum  sacramentum  excedere 
aliud.  x°  Ut  est  medicina,  et  sic  baptismus  excellit 
omnia.  2°  Ratione  ministri,  et  sic  confirmatio  et  ordo 
excellunt,  quia  solus  episcopus  est  ipsorum  minister. 
50  Ex  parte  dignitatis  in  qua  constituit  hominem,  et  sic 
excellit  ordo.  4«  Ex  parte  rei  contentae,  et  sic  eucharis- 
tia. 50  Ex  parte  significationis,  et  sic  excellit  matrimo- 
nium. Haec  etiam  ponit  S.  Bonaventura,  dist.  7.  Sed  sim- 
pliciter loquendo,  Eucharistia  est  potissimum  sacramen- 
tum, et  matrimonium  infimum  : castera  non  sunt  simplici- 
ter invicem  perfectiora,  sed  secundum  quid. 

Definit.  Eccles.  — Concit.  Trident.  Sess.  7,  can.  5,  supra 
pag.  549. — Ibidem,  sess.  ij,  cap.  5,  de  excellentia  SS. 

| Eucharistia;,  supra  alia  sacramenta,  vide  infra,  quaiet.  77. 

charistiae  continetur  ipse  Christus  substantialiter ; 
in  aliis  autem  sacramentis  continetur  quaedam  vir- 
tus instrumentalis  participata  a Christo,  ut  ex  su- 
pra diciis  patet,  quaest.  62,  art.  3 ad  4;  semper 
autem  quod  est  per  essentiam, potius  est  eo  quod  est 
per  participationem.  — Secundo  hoc  apparet  ex 
ordine  sacramentorum  ad  invicem  : nam  omnia 
alia  sacramenta  ordinari  videntur  ad  hoc  sacramen- 
tum sicut  ad  finem.  Manifestum  est  enim  quod  sa- 
cramentum ordinis  ordinatur  ad  Eucharistiae  con- 
secrationem ; sacramentum  vero  baptismi  ordina- 
tur ad  Eucharistiae  receptionem,  in  quo  etiam 
perficitur  aliquis  per  confirmationem,  ut  non  ve- 
reatur se  subtrahere  a tali  sacramento ; per  poe- 
nitentiam etiam,  et  extremam  unctionem  praepara- 
tur homo  ad  digne  sumendum  corpus  Christi;  ma- 
trimonium etiam  saltem  sua  significatione  attingit 
hoc  sacramentum,  in  quantum  significat  conjunc- 
tionem Christi  et  Ecclesiae,  cujus  unitas  per  sa- 
cramentum Eucharistiae  figuratur.  Unde  et  Apos- 
tolus dicit  Ephes.  5,  31  : Sacramentum  hoc  ma- 
gnum est;  ego  autem  dico  inChrislo  et  Ecclesia.  — 
Tertio  hoc  apparet  ex  ritu  sacramentorum.  Nam 
fere  omnia  sacramenta  in  Eucharistia  consumman- 
tur, ut  Dionysius  dicit,  cap.  3 eccl.  Hier.,  circ. 
prine.,  sicut  patet  quod  ordinati  communicant, 
et  etiam  baptizati,  si  sint  adulti. 

Aliorum  autem  sacramentorum  compara- 
tio ad  invicem  potest  esse  multiplex  : nam  in 
via  necessitatis  baptismus  est  potissimum  sacra- 
mentorum ; in  via  autem  perfectionis  sacramen- 
tum ordinis  ; medio  autem  modo  se  habet  sacra- 
mentum confirmationis ; sacramentum  vero  poe- 
nitentiae et  extremae  unctionis  sunt  inferioris 
gradus  a praedictis  sacramentis,  quia,  sicut  dictum 
est  art.  1 huj.  quaest.,  ordinantur  ad  vitam  Chris- 
tianam non  per  se,  sed  quasi  per  accidens,  scilicet 
in  remedium  supervenientis  defectus  : inter  quae 
tamen  extrema  unctio  comparatur  ad  poenitentiam, 
sicut  confirmatio  ad  baptismum ; ita  scilicet  quod 
poenitentia  est  majoris  necessitatis,  sed  extrema 
unctio  perfectionis. 

Ad  primum  ergo  dicendum  quod  matrimonium 
ordinatur  ad  commune  bonum  naturaliter ; sed 
bonum  commune  spirituale  totius  Ecclesiae  conti- 
netur substantialiter  in  ipso  Eucharistiae  sacra- 
mento. 

Ad  secundum  dicendum  quod  per  ordinem  et 
confirmationem  deputantur  fideles  Christi  ad  ali- 
qua specialia  officia  quae  pertinent  ad  officium 
principis  ; et  ideo  tradere  hujusmodi  sacramenta 
pertinet  ad  solum  episcopum,  qui  est  quasi  prin- 
ceps in  Ecclesia.  Per  sacramentum  vero  Eucha- 
ristiae non  deputatur  homo  ad  aliquod  officium, 
sed  magis  hoc  sacramentum  est  finis  omnium  offi- 
ciorum, ut  dictum  est  in  corp. 

Ad  tertium  dicendum  quod  character  sacra- 
mentalis,  sicut  supra  dictum  est,  quaest.  63,  art. 
3,  est  quaedam  participatio  sacerdotii  Christi. 


Unde  sacramentum  quod  ipsum  Christum  conjun- 
git homini,  est  dignius  sacramento  quod  imprimit 
Christi  characterem. 

Ad  quartum  dicendum  quod  ratio  illa  procedit 
ex  parte  necessitatis ; sicut  enim  baptismus,  cum 
sit  maximae  necessitatis,  est  potissimum  sacramen- 
torum ; sic  ordo  et  confirmatio  habent  quamdam 
excellentiam  ratione  ministerii,  et  matrimonium 
ratione  significationis;  nihil  enim  prohibet  aliquid 
esse  secundum  quid  dignius,  quod  tamen  non  est 
dignius  simpliciter. 

Articulus  iv 

Utrum  omnia  sacramenta  sint  de  necessitate  salutis. 

4 Sent.,  dist.  y,qiuest.  1.  art.  1 quast.  2,  et  quast.  3,  art. 

2,  quas t.  1. 

Ad  quartum  sic  proceditur.  1.  Videtur  quod 
omnia  sacramenta  sint  de  necessitate  salutis.  Illud 
enim  quod  non  est  necessarium,  videtur  esse  su- 
perfluum. Sed  nullum  sacramentum  est  super- 
fluum, quia  Deus  nihil  facit  frustra.  Ergo  omnia 
sacramenta  sunt  de  necessitate  salutis. 

2.  Praeterea,  sicut  de  baptismo  dicitur  Joan.  3, 

5 : Nisi  quis  renatus  fuerit  ex  aqua  et  Spiritu  Sanc- 
to, non  potest  introire  in  regnum  Dei;  ita  de  Eu- 
charistia dicitur  Joan.  6,  54  : Nisi  manducaveritis 
carnem  Filii  hominis,  et  biberitis  ejus  sanguinem, 
non  habebitis  vitam  in  vobis.  Ergo  sicut  baptismus 
est  sacramentum  necessitatis,  ita  et  Eucharistia. 

3.  Praeterea,  sine  sacramento  baptismi  potest 
aliquis  salvus  fieri,  dummodo  non  contemptus  re- 
ligionis, sed  necessitas  'sacramentum  excludat,  ut 
infra  dicetur,  quaest.  68,  art.  1 et  2.  Sed  in  quo- 
libet sacramento  contemptus  religionis  impedit 
hominis  salutem.  Ergo  pari  ratione  omnia  sacra- 
menta sunt  de  necessitate  salutis. 

— Sed  contra  est  quod  pueri  salvantur  per  so- 
lum baptismum,  sine  aliis  sacramentis. 

Respondeo  dicendum  quod  necessarium  res- 
pectu finis,  de  quo  nunc  loquimur,  dicitur  ali- 
quid dupliciter  : uno  modo,  sine  quo  non  potest 
haberi  finis,  sicut  cibus  est  necessarius  vitae  hu- 
manae, et  hoc  est  simpliciter  necessarium  ad  finem; 
alio  modo  dicitur  esse  necessarium  id  sine 
quo  non  habetur  finis  ita  convenienter,  sicut 
equus  necessarius  est  ad  iter  ; hoc  autem  non  est 
simpliciter  necessarium  ad  finem.  — Primo  igi- 
tur modo  necessitatis  sunt  tria  sacramenta 
necessaria  : duo  quidem  personae  singulari ; bap- 
tismus quidem  simpliciter  et  absolute ; poeni- 
tentia autem,  supposito  peccato  mortali  post 
baptismum  ; sacramentum  autem  ordinis  est  ne- 
cessarium Ecclesiae^  quia  ubi  non  est  gubernator, 


Art.  4.  — Definii.  Eccles. : Trident.  Sess.  7,  can,  4, 
supra,  pag.  349.  — Professio  fidei  Pii  IV,  art.  1 liujus  queest. 

populus  corruet,  ut  dicitur  Proverb.  ii,  14.  — 
Sed  secundo  modo  sunt  necessaria  alia  sa- 
cramenta : nam  confirmatio  quodammodo  perfi- 
cit baptismum,  extrema  unctio  poenitentiam  ; 
matrimonium  vero  Ecclesiae  multitudinem  per 
propagationem  conservat. 

Ad  primum  ergo  dicendum  quod  ad  hoc  quod 
aliquid  non  sit  superfluum,  sufficit  quod  sit  neces- 
sarium primo  vel  secundo  modo  ; et  sic  sunt  ne- 
cessaria omnia  sacramenta,  sicut  dictum  est  in 
corp.  art. 

Ad  secundum  dicendum  quod  illud  verbum  Do- 
mini est  intelligendum  de  spirituali  manducatione, 
et  non  de  sola  sacramentali,  ut  Augustinus  expo- 
nit super  Joan.  tract.  26,  a med. 

Ad  tertium  dicendum  quod  licet  omnium  sacra- 
mentorum contemptus  sit  saluti  contrarius,  non  ta- 
men est  contemptus  sacramenti  ex  hoc  quod  ali- 
quis non  curat  accipere  sacramentum,  quod  non 
est  de  necessitate  salutis  ; alioquin  omnes  qui  non 
accipiunt  ordinem,  et  qui  non  contrahunt  matri- 
monium, contemnerent  hujusmodi  sacramenta. 


pCDt’  ^Baptismo. 

QUESTIO  LXVI 

DE  PERTINENTIBUS  AD  SACRAMENTUM  BAPTISMI.  — 

In  duodecim  articulos  divisa. 

Deinde  considerandum  est  de  singulis  sacra- 
mentis in  speciali  : — primo  de  Baptismo  ; — se- 
cundum de  Confirmatione  ; — tertio  de  Eucha- 
ristia; — quarto  de  Poenitentia  ; — quinto  de  Ex- 
trema Unctione  ; — sexto  de  Ordine  ; — septimo 
de  Matrimonio. 

Circa  primum  occurrit  duplex  consideratio  : — 

De  Baptismo.  — Baptismi  nomen  est  graecum  a verbo 
vel  potius  pa7tTM,  quod  significat  mergo,  tingo; 
unde  baptismus  proprie  denotat  immersionem  vel  intinc- 
tionem, atque  hoc  sensu,  saepius  occurrit  tam  apud  sa- 
cros, quam  apud  profanos  scriptores.  Cum  vero  id  quod 
lavatur  aquis  soLat  immergi,  eadem  vox  etiam  sumitur 
pro  lotione  seu  ablutione  (4  Reg.  5,  14  ; Judic.  12,  7 ; Lue- 
11,  8;  Mare  7,  4;  Hebr.  9,  10;.  Sensu  autem  meta- 
phorico,  usurpatur  pro  afflictione  (Luc.  12,  50,  et  Mare. 
10,  ;8),pro  poenitentia  (Mare.  1,  4),  vel  pro  effusione  gra- 
tiarum (Act.  1,  ; et  Matth.  j,  11).  Sed  usuS.  Script.  et  ec- 
clesiae, significat  primum  ex  septem  sacramentis.  — Sump- 
tum autem  physice,  id  est  pro  composito  artificiali  ex  ma- 
teria et  forma,  definitur  : « Ablutio  corporis  sub  pros- 
cripta verborum  forma  (art.  1)  ».  Metaphysice  autem  sump- 
tum, secundum  quod  constat  genere  et  differentia,  recte 
definitur  a catechismo  romano  : « Sacramentum  regene- 
rationis per  aquam  in  verbo  » ; quidam  addunt  ad  majo- 
rem explicationem  : « expressivo  sanctissimo  Trinitatis  ». 
Sacramentum  est  genus,  caetero  particuio  differentia 
Vario  insuper  circumferuntur  appellationes  et  definitiones 
baptismi  secundum  varias  ejus  considerationes.  — Pro- 
testantes  baptismum  ad  classem  signorum  mere  externo- 
rum in  sesterilium  et  inefficacium  reducunt,  et  notionem 


DE  BAPTISMO  389 

prima  de  ipso  baptismo  ; — secunda  de  praepara- 
toriis ad  baptismum. 

Circa  primum  quatuor  consideranda  occurrunt; 
— primo  de  his  quae  pertinent  ad  sacramentum 
baptismi; — secundo  de  ministro  hujus  sacra- 
menti ; — tertio  de  recipientibus  hoc  sacramen- 
tum ; — quarto  de  effectu  hujus  sacramenti. 

Circa  primum  quaeruntur  duodecim  ; i°  quid 

sacramenti  penitus  evertunt.  Etenim  juxta  eos,  non  est 
nisi  signum  externum  initiationis  seu  conjunctionis  ex- 
tern* ; vel  etiam  est  publicum  symbolum  professionis 
Christianae. 

S.  Script.  — De  exislentia  sacramenti  baptismi  : Matth. 
18,  14.  et  19,  ij  ; Mare.  10,  14,  et  16,  16;  Luc.  18,  15  ; 
Joan  j,  5 ; Act.  2,  et  8,  et  9,  et  10,  et  16,  et  18,  et  19,  et 
22;  Rom.  6,  j ; 1 Corint.  1,  14,  etc.,  et  10,  2,  et  15,  32  ; 
Galat.  5,  27;  Ephes.  4,  5 ; 1 Timot.  2,  4 ; Hebr.  6,  2. 

Definit,  eccles.  — Summa  doctrince  calholicce  de  Baptismi 
sacramento,  reperitur  in  concil.  Florentino  decret.  pro  Ar- 
menis,  in  Bulla  Eugenii  IV  « Exaltate  Deo  »,  et  in  con- 
cil. Trident.  sess.  7.  — Concil.  Florent.  : Primum  omnium 
sacramentorum  locum  tenet  sanctum  baptisma,  quod 
vits  spiritualis  janua  est  : per  ipsum  enim  membra 
Christi,  ac  de  corpore  efficimur  Ecclesiae.  Et  cum  per 
primum  hominem  mors  introierit  in  universos;  nisi  ex 
aqua  et  Spiritu  renascimur,  non  possumus,  ut  inquit  Ve- 
ritas, in  regnum  coelorum  introire.  Materia  hujus  sacra- 
menti est  aqua  vera  et  naturalis  : nec  refert,  frigida  sit 
an  calida.  Forma  autem  est  : « Ego  te  baptizo  in  nomine 
Patris  et  Filii  et  Spiritus  Sancti  ».  Non  tamen  negamus, 
quin  et  per  illa  verba  : « Baptizatur  talis  servus  Christi 
in  nomine  Patris  et  Filii  et  Spiritus  Sancti  » : vel,  « Bap- 
tizatur manibus  meis  talis  in  nomine  Patris  et  Filii  et 
Spiritus  Sancti  »,  verum  perficiatur  baptisma  : quoniam 
cum  principalis  causa,  ex  qua  baptismus  virtutem  habet, 
sit  Sancta  Trinitas;  instrumentalis  autem  sit  minister,  qui 
tradit  exterius  sacramentum,  si  exprimitur  actus,  qui  per 
ipsum  exercetur  ministrum,  cum  Sanctas  Trinitatis  invo- 
catione, perficitur  sacramentum.  Minister  hujus  sacra- 
menti est  sacerdos,  cui  ex  officio  competit  baptizare.  In 
causa  autem  necessitatis  non  solum  sacerdos  vel  diaconus, 
sed  etiam  laicusvel  mulier,  immo  etiam  paganus  et  h*re- 
ticus  baptizare  potest,  dummodo  formam  servet  Ecclesiae 
et  facere  intendat,  quod  facit  Ecclesia.  Hujus  sacramenti 
effectus  est  remissio  omnis  culpae  originalis  et  actualis, 
omnis  quoque  poenae,  quae  pro  ipsa  culpa  debetur.  Prop- 
terea  baptizatis  nulla  pro  peccatis  praeteritis  injungenda 
est  satisfactio  : sed  morientes,  antequam  culpam  aliquam 
committant,  statim  ad  regnum  coelorum  et  Dei  visionem 
perveniunt.  — Concil.  Trident.,  sess.  7 : De  baptismo: 
Canon  I.  Si  quis  dixerit.  Baptismum  Joannis  habuisse 
eamdem  vim  cum  Baptismo  Christi  ; anathema  sit.  Ca- 
non II.  Si  quis  dixerit,  aquam  veram  et  naturalem  non 
esse  de  necessitate  Baptismi,  atque  ideo  verba  illa  Do- 
mini nosrri  Jesu-Christi  : « Nisi  quis  renatus  fuerit  ex 
aqua,  et  Spiritu  Sancto  »,  ad  metaphoram  aliquam  detor- 
serit; anathema  sit.  Canon  IU.  Si  quis  dixerit,  in  Ecclesia 
Romana,  quae  omnium  Ecclesiarum  mater  est,  et  magistra, 
non  esse  veram  de  Baptismi  Sacramento  doctrinam ; 
anathema  sit.  Canon  IV.  Si  quis  dixerit,  Baptismum,  qui 
etiam  datur  ab  haereticis  in  nomine  Patris,  et  Filii,  et  Spi- 
ritus Sancti,  cum  intentione  faciendi  quod  facit  Ecclesia, 
non  ess  - verum  Baptismum ; anathema  sit.  Canon  V.  Si 
quis  dixerit,  Baptismum  liberum  esse,  hoc  est,  non  neces- 
sarium ad  salutem;  anathema  sit.  Canon  VI.  Si  quis 
dixerit,  baptizatum  non  posse,  etiam  si  velit,  gratiam 
amittere  quantumcumque  peccct,  nisi  nolit  credere; 
anathema  sit.  Canon  VII.  Si  quis  dixerit,  baptizatos  per 
Baptismum  ipsum,  solius  tantum  fidei  debitores  fieri,  non 
autem  universae  legis  Christi  servandae;  anathema  sit. 
Canon  VIII.  Si  quis  dixerit,  baptizatos  liberos  esse  ab 

sit  baptismus,  utrum  scilicet  sit  ablutio  ; 2°  de  ins- 
titutione hujus  sacramenti  ; 30  utrum  aqua  sit  pro- 
pria materia  hujus  sacramenti ; 40  utrum  requira- 
tur aqua  simplex;  30  utrum  haec  sit  conveniens 
forma  hujus  sacramenti : Ego  te  baptizo  in  nomine 
Patris , et  Filii,  et  Spiritus  Sancti ; 6°  utrum  sub 
hac  forma  possit  aliquis  baptizari  : Ego  te  baptizo 
in  nomine  Christi  ; 70  utrum  immersio  sit  de  ne- 
cessitate baptismi ; 8°  utrum  requiratur  trina  im- 
mersio ; 90  utrum  baptismus  possit  iterari  ; io° 
de  ritu  baptismi;  1 1°  de  distinctione  baptismatum; 
120  de  comparatione  baptismatum. 

Articulus  primus 

Utrum  baptimus  sit  ipsa  ablutio. 

4 Sent.,  dist.  4,  art.  1 ; et  4 Cont.,  cap.  60. 

Ad  primum  sic  proced  itur.  1 . Videtur  quod  bap- 

omnibus  sanet*  Ecclesiae  praeceptis,  quae  vel  scripta  vel 
tradita  sunt,  ita  ut  ea  observare  non  teneantur,  nisi  se  sua 
sponte  illis  submittere  voluerint ; anathema  si  tT  Canon  IX. 
Si  quis  dixerit,  ita  revocandos  esse  homines  ad  Baptismi 
suscepti  memoriam,  ut  vota  omnia,  qu*  post  Baptismum 
fiunt,  vi  promissionis  in  Baptismo  ipso  jam  factre,  irrita 
esse  intelligant,  quasi  per  ea,  et  fidei,  quam  professi 
sunt,  detrahatur,  et  ipsi  Baptismo,  anathemasit.  CanonX. 
Si  quis  dixerit,  peccata  omnia,  qu*  post  Baptismum 
fiunt,  sola  recordatione,  et  fide  suscepti  Baptismi  vel  di- 
mitti, vel  venialia  fieri;  anathema  sit.  Canon  XI.  Si  quis 
dixerit,  verum,  et  rite  collatum  Baptismum  iterandum 
esse  illi  qui  apud  infideles  lidem  Christi  negaverit,  cum 
ad  poenitentiam  convertitur,  anathema  sit.  Canon  XII. 
Si  quis  dixerit,  neminem  essebaptizandum,  nisi  ea  retate 
qua  Christus  baptizatus  est,  vel  in  ipso  mortis  articulo  ' 
anathema  sit.  Canon  XIII.  Si  quis  dixerit,  parvulos  eo 
quod  actum  credendi  non  habent,  suscepto  Baptis- 
mo inter  fideles  computandos  non  esse,  ac  propte- 
rea,  cum  ad  annos  discretionis  pervenerint  esse 
rebaptizandos;  aut  pr*stare  omitti  eorum  baptisma 
quam  eos  non  actu  proprio  credentes  baptizari  in 
sola  fide  Ecclesias;  anathema  sit.  Canon  XIV.  Si  quis 
dixerit,  hujusmodi  parvulos  baptizatos,  cum  adoleverint 
interrogandos  esse,  an  ratum  habere  velint,  quod  patrini 
eorum  nomine,  dum  baptizarentur,  polliciti  sunt  ■ et  ubi 
se  nolle  responderint,  suo  esse  arbitrio  relinquendos  • 
nec  alia  interim  pcena  ad  Christianam  vitam  cogendos' 
nisi  ut  ab  Eucharistias  aliorumque  Sacramentorum  per- 
ceptione arceantur,  donec  resipiscant ; anathema  sit. 

C/r.  de  sacramento  baptismi : — Fere  omnes  S.  Patres 
in  suis  scriptis  de  baptismo  locuti  sunt : inter  quos  prse- 
cipue  videri  possunt  : S.  Gregor.  Nazianz.  orat,  in  bap- 
tism.  ; S.  Cyrillus  Hierosolymit.  Catecheses  19,  20;  S.  Am- 
brosius, de  Mysteriis  et  de  Sacramentis  lib.  1,  2 ; S.  Chry- 
sostom.  Homil.  de  baptismo  Christi,  et  catecheses  ad  illumi- 
ndnd.;  S.  August.  Tractat,  super  Joann.  80,  et  de  Fide  ad 
Petrum,  et  de  baptis.  ; S.  Hieronym.  Epist.  ad  Oceanum- 
S.  Basilius,  Exhortatio  ad  bapti$.  ; S.  Cyprianus,  lib.  1 
contra  Judaeos;  Tertullianus  de  Baptismo;  S.  Bernardus, 
Tractatus  de  Baptismo;  Hugo  Victor,  de  Sacramentis;  S 
Bonaventura,  in  4 sent.;  Scholastici  omnes  in  4 sent.' 
Suarez,  Sylvius,  Vasquez,  Valentia  in  suis  commentariis 
super  summam  S.  Thom*  ; Bellarminus,  de  Sacramento 
Baptismi;  S.  Alphonsus,  lib.  4;  Billuart,  Gonet, 
Gotti,  etc.  ; Ansaldi,  de  Baptismate  in  Spiritu  S.  et  igne; 
Renaudot,  Perpetuite  de  Ia  foi,  tom.  5 ; Natal.  Alexand., 
dissert.  ij  in  scecul.  XI  et  XIII , de  Baptismo  in fantiumete. ; 
Vicecomes,  de  Antiquis  baptismi  Ritibus;  Drouven,  de  Re 
sacramentaria;  Marteve,  de  Antiq.  Ecclesice  Ritibus. 

Art.  i.  — Ante  omnia  hic  naturam  et  definitionem  bap 


tismusnon  sit  ipsa  ablutio.  Ablutio  enim  corporalis 
transit ; baptismus  autem  permanet.  Ergo  baptismus 
non  est  ipsa  ablutio,  sed  potius  regeneratio , et  si- 
gillum, et  custodia,  et  illuminatio,  ut  Damascenus 
dicit  in  4 lib.  orth.  Fid.,  cap.  10,  in  med. 

2.  Praeterea,  Hugo  de  S.  Victore- dicit,  lib.  3 
de  Sacram.,  part.  6,  cap.  2,  quod  baptismus  est 
aqua  diluendis  criminibus  sanctifcala  per  verbum 
Dei.  Aqua  autem  non  est  ipsa  ablutio,  sed  ablutio 
est  quidam  usus  aquae.  Ergo,  etc. 

3.  Praeterea,  Augustinus  dicit  super  Joan.  tract. 
80,  a med.  : Accedit  verbum  ad  elementum,  et  fit 
sacramentum.  Elementum  autem  est  ipsa  aqua  in 
sacramento  baptismi.  Ergo  baptismus  est  ipsa 
aqua,  non  autem  ablutio. 

— Sed  contra  est  quod  dicitur  Eccli.  34,  30  : 
Qui  baptizatur  a mortuo,  et  iterum  tangit  mortuum, 
quid  profeit  lavatio  ejus  (1)?  Videtur  ergo  quod 
baptismus  sit  ipsa  ablutio. 

Respondeo  dicendum  quod  in  sacramento  baptis- 
mi est  tria  considerare  : — aliquid  scilicet  quod 
est  sacramentum  tantum  ; — aliquid  autem  quod 
est  res  et  sacramentum ; — aliquid  vero  quod  est 
res  tantum.  Sacramentum  tantum  est  aliquid  visibile 
exterius  existens,  quod  scilicet  est  signum  interioris 
effectus  ; hoc  enim  pertinet  ad  rationem  sacra- 
menti : exterius  autem  suppositum  sensui  est  ipsa 
aqua,  et  ejus  usus,  qui  est  ablutio.  Quidam  ergo 
existimaverunt  quod  ipsa  aqua  sit  sacramentum, 
quod  quidem  sonare  videntur  verba  Hugonis  de 
S.  Victore,  cit.  in  arg.  2 ; nam  ipse  in  communi 
definitione  sacramenti,  lib.  1 de  Sacram.,  part.  9, 
cap.  2,  aprine.,  dicit  quod  est  materiale  elementum 
et  in  definitione  baptismi  dicit  quod  est  aqua.  Sed 
hoc  non  videtur  esse  verum  ; cum  enim  sacra- 
menta novae  legis  sanctificationem  quamdam  ope- 
rentur, ibi  perficitur  sacramentum,  ubi  perficitur 
sanctificatio.  In  aqua  autem  non  perficitur  sancti- 
ficatio, sed  est  ibi  quaedam  sanctificationis  virtus 
instrumentalis,  non  permanens,  sed  fluens  in  homi- 
nem, qui  est  verae  sanctificationis  subjectum  ; et 
ideo  sacramentum  non  (2)  perficitur  in  ipsa  aqua 
sed  in  applicatione  aquae  ad  hominem,  quae  est 
ablutio.  Et  ideo  Magister  in  3 dist.  4 Sent.,  dicit 
quod  « baptismus  est  ablutio  corporis  exte- 


tismi  quaerit.  — Observandum  est,  ait  Billuart,  ablutio- 
nem hic  non  sumi  mere  active,  seu  praecise  pro  actione 
abluentis,  sed  vel,  ut  est  motus  includens  simul  actionem 
et  passionem  ; vel,  ut  volunt  Soto  et  Nugno,  ut  est  pas- 
sio tantum,  prout  scilicet  recipitur  in  homine  baptismi 
capace:  unde  D.  Thomas  dicit  sacramentum  perfici,  ubi 
perficitur  sanctificatio,  id  est,  in  suscipiente.  Et  hinc  est 
quod  multiplicentur  baptismata,  quando  multi  sunt,  qui 
baptizantur  ab  eodem.  — Nota  bene,  et  memori*  com- 
menda tria  quas  in  baptismo  importantur  ; nam  idem  est 
dicendum  de  aliis  sacramentis,  praesertim  quae  imprimunt 
characterem. 

(1)  Vulgata  : illius. 

(2)  Ita  Mss.  et  editi  passim.  — AI.  deest  non. 

rior,  facta  sub  forma  praescripta  verborum  ». 

— Res  autem  et  sacramentum  est  character  bap- 
tismalis,  qui  est  res  significata  per  exteriorem 
ablutionem  ; et  est  signum  sacramentale  interioris 
justificationis  quae  est  res  tantum  hujus  sacramenti, 
scilicet  significata,  et  non  significans. 

Ad  primum  ergo  dicendum  quod  id  quod  est 
sacramentum  tantum  in  baptismo,  transit ; per- 
manet autem  et  id  quod  est  sacramentum  et  res 
scilicet  character , et  id  quod  est  res  tan- 
tum, scilicet  interior  justificatio ; sed  character 
permanet  indelebiliter,  ut  supra  dictum  est,  quaest. 
6 3 , art-  5 ; justificatio  autem  permanet,  sed  amis- 
sibiliter.  — Damascenus  autem  baptismum  defi- 
nivit, non  quantum  ad  id  quod  exterius  agitur, 
quod  est  sacramentum  tantum,  sed  quantum  ad  id 
quod  est  interius.  Unde  posuit  duo  pertinentia  ad 
characterem,  scilicet  sigillum  et  custodiam,  in 
quantum  ipse  character,  qui  sigillum  dicitur,  quan- 
tum est  de  se,  custodit  animam  in  bono.  Duo 
etiam  posuit  pertinentia  ad  ultimam  rem  sacra- 
menti, scilicet  regenerationem , quae  ad  hoc  perti- 
net quod  per  baptismum  homo  inchoat  novam  vi- 
tam justitiae,  el  illuminationem , quae  pertinet  spe- 
cialiter ad  fidem,  per  quam  homo  spiritualem  vi- 
tam accipit,  secundum  illud  Habac.  2,  2 : Justus 
ex  fide  vivit  (1).  Baptismus  autem  est  quaedam 
fidei  protestatio;  unde  dicitur  fidei  sacramentum. 

— Et  similiter  Dionysius  baptismum  definivit  per 
ordinem  ad  alia  sacramenta,  dicens,  cap.  2 eccles. 
Hier.,  parum  a prine.,  quod  est  quoddam  princi- 
pium sanctissimorum  mandatorum  sacrae  actionis , 
ad  eorum  susceplivam  opportunitatem  formans  nos- 
tros animales  habitus.  Et  iterum  in  ordine  ad  coe- 
lestem gloriam,  quae  est  ultimus  finis  sacramento- 
rum, cum  subdit  : Ad  supercceleslis  quietis  anago- 
gem  nostrum  iter  faciens  ; et  iterum  quantum  ad 
principium  spiritualis  vitae,  per  hoc  quod  subdit  : 
Sacra;  et  divinissima;  nostree  regenerationis  traditio. 

Ad  secundum  dicendum  quod,  sicut  dictum  est 
in  corpore  art.,  opinionem  Hugonis  de  S.  Victore 
in  hac  parte  sequi  non  oportet.  Potest  tamen  ve- 
rificare  ut  baptismus  dicatur  esse  aqua,  quia  aqua 
est  materiale  baptismi  principium,  et  sic  erit  prae- 
dicatio per  causam. 

Ad  tertium  dicendum  quod  accedente  verbo  ad 
elementum,  fit  sacramentum,  non  quidem  in  ipso 
elemento,  sed  in  homine,  cui  adhibetur  elemen- 
tum per  usum  ablutionis  ; et  hoc  etiam  signat 
verbum,  quod  accedit  ad  elementum,  cum  dici- 
tur : Ego  te  baptizo,  etc. 

(1)  Vulgata  ibi  : Justus  autem  in  fide  sua  vivet.  Sic  au- 
tem habet  Apostolus,  Rom.  1.  17. 

Articulus  ii 

Utrum  baptismus  fuerit  institutus  post  Christi  passionem. 

4 Sent.,  dist.  3,  art.  /,  et  dist.  8 , quast.  1,  art.  3,  quast. 

3,  ad  2. 

Ad  secundum  sic  proceditur.  1.  Videtur  quod 
baptismus  fuerit  institutus  post  Christi  passionem. 
Causa  enim  praecedit  effectum.  Sed  passio  Christi 
operatur  in  sacramentis  novae  legis.  Ergo  passio 
Christi  praecedit  institutionem  sacramentorum  no- 
vae legis,  et  praecipue  institutionem  (1)  baptismi, 
cum  Apostolus  dicat  Rom.  6,  3 : Quicumque  bap- 
tiqati  sumus  in  Christo  Jcsu , in  morte  ipsius  bapli- 
\ati  sumus,  etc. 

2.  Praeterea,  sacramenta  novae  legis  efficaciam 
habent  ex  mandato  Christi.  Sed  Christus  manda- 
tum baptizandi  dedit  discipulis  post  passionem  et 
resurrectionem  suam,  dicens:  Euntes  docete  omnes 
gentes , baptizantes  eos  in  nomine  Patris,  etc.,  ut 
habetur  Matth.  ult.,  19.  Ergo  videtur  quod  post 
passionem  Christi  baptismus  fuerit  institutus. 

5.  Praeterea,  baptismus  est  sacramentum  neces- 
sitatis, ut  supra  dictum  est,  quaest.  praec.,  art.  4, 
et  ita  videtur  quod  ex  quo  baptismus  institutus 
fuit,  homines  obligarentur  ad  baptismum.  Sed  an- 
te passionem  Christi  homines  non  obligabantur 
ad  baptismum,  quia  adhuc  circumcisio  suam  vir- 
tutem habebat,  in  cujus  locum  successit  baptis- 
mus. Ergo  videtur  quod  baptismus  non  fuerit  ins- 
titutus ante  passionem  Christi. 

— Sed  contra  est  quod  Augustinus  dicit  in 
quodam  sermone  de  Epiphania,  serm.  1 Dom. 
inf.  oct.,  a med.  : Ex  quo  Christus  in  aqua  mergi- 
tur, ex  eo  omnium  peccata  abluit  aqua.  Sed  hoc 
fuit  ante  Christi  passionem.  Ergo  videtur  quod 
baptismus  ante  Christi  passionem  fuerit  institu- 
tus. 

Respondeo  dicendum  quod,  sicut  dictum  est  su- 
pra, quaest.  62,  art.  1,  sacramenta  ex  sui  ins- 
titutione habent  quod  conferant  gratiam.  Unde 
tunc  videtur  aliquod  sacramentum  institui,  quan- 
do accipit  virtutem  producendi  suum  effectum. 
Hanc  autem  virtutem  accepit  baptismus, 
quando  Christus  est  baptizatus.  Unde  tunc 


Art.  2.  — Supponitur  tanquam  de  fide  certum  baptis- 
mum a Christo  fuisse  institutum.  In  hoc  vero  art.  dus 
sunt  quaestiones,  scilicet  quando  fuerit  institutus  baptis- 
mus, et  quando  lex  baptismi  obligare  coeperit,  et  circa 
utrumque,  magna  est  inter  Patres  et  Theologos  opinio- 
num diversitas.  Circa  primum  quidam  volunt  baptismum 
esse  institutum  dumtaxat  post  Christi  resurrectiortem  : 
Alii  ante  passionem,  sive  cum  Christus  dixit  Nicodemo  : 
« Nisi  quis  renatus  fuerit  etc.  » ; sive  cum  misit  discipu- 
los baptizare  (Joan.  j,  22, et  4, 1);  sive  quando  fuit  in  Jor- 
dane baptizatus.  Quantum  autem  ad  secundum,  quidam 
assignant  tempus  quo  Christus  de  nocte  Nicodemum  est 
allocutus  ; alii  diem  Pentecostes  ; alii  dicunt  legem  obli- 
gasse immediate  post  passionem  Christi. 

(1)  Ita  communiter  optime.  — AI.,  intentionem. 

vere  baptismus  institutus  fuit  quantum  ad 
ipsum  sacramentum.  — Sed  necessitas  uten- 
di hoc  sacramento  indicta  fuit  hominibus 
post  passionem,  et  resurreotionem,  tum  quia 
in  passione  Christi  terminata  sunt  figuralia  sacra- 
menta, quibus  succedit  baptismus,  et  alia  sacra- 
menta novae  legis  ; tum  etiam  quia  per  baptismum 
configuratur  homo  passioni  et  resurrectioni  Chris- 
ti, in  quantum  moritur  peccato,  et  incipit  novam 
justitiae  vitam.  Et  ideo  oportuit  Christum  prius 
pati  et  resurgere,  quam  hominibus  indiceretur 
necessitas  se  configurandi  morti  et  resurrectioni 
ejus. 

Ad  primum  ergo  dicendum  quod  etiam  ante 
passionem  Christi  baptismus  habebat  efficaciam 
a Christi  passione,  in  quantum  eam  praefigurabat, 
aliter  tamen  quam  sacramenta  veteris  legis  : nam 
illa  erant  figurae  tantum  ; baptismus  autem  ab  ip- 
so Christo  virtutem  habebat  justificandi,  per  cu- 
jus virtutem  ipsa  etiam  passio  salutifera  fuit. 

Ad  secundum  dicendum  quod  homines  non  (1) 
debebant  multiplicibus  figuris  arctari  per  Christum 
qui  venerat  sua  veritate  figuras  impletas  auferre. 
Et  ideo  ante  passionem  suam  baptismum  institu- 
tum non  posuit  sub  praecepto,  sed  voluit  ad  ejus 
exercitium  homines  assuefieri,  et  praecipue  in  po- 
pulo Judaeorum,  apud  quem  omnia  facta  figuralia 
erant,  ut  Augustinus  dicit  contra  Faustum,  lib.  4, 
cap.  2,  circ.  med.  Post  passionem  vero  et  resur- 
rectionem non  solum  Judaeis,  sed  etiam  gentili- 
bus sub  praecepto  necessitatem  baptismi  imposuit 
dicens  Matth.  ult.  19  : Euntes  docete  omnes  gen- 
tes. 

Ad  tertium  dicendum  quod  sacramenta  non 
sunt  obligatoria,  nisi  quando  sub  praecepto  po- 
nuntur, quod  quidem  non  fuit  ante  passionem,  ut 
dictum  est  in  corp.  art.  Quod  enim  Dominus 
ante  passionem  Nicodemo  dixit  Joan.  3,  5 ; Nisi 
quis  renatus  fuerit  ex  aqua  et  Spiritu  Sancio , non 
potest  introire  in  regnum  Dei , magis  videtur  ad  fu- 
turum respicere  quam  ad  praesens  tempus. 

Articulus  iii 

Utrum  aqua  sit  propria  materia  baptismi 

4 Sent.,  dist.  3,  art.  1,  quastiunc.  7,  et  dist.  /7,  quatit. 

3,  art  4,  quastiunc.  3 ; et  4 Cont.,  cap.  S9  ; et  Quodl- 

2,  art.  10,  corp. ; et  Joan.  3,  art.  4. 

Ad  tertium  sic  proceditur.  1.  Videtur  quod  aqua 
non  sit  propria  materia  baptismi.  Baptismus 

Art.  j.  — Responsio  Auctoris  ad  fidem  pertinet.  — 
Fuit  antiqua  haeresis  quorumdam  qui  affirmabant  non  in 
aqua  esse  baptismum  conferendum,  sed  in  igne;  hanc 
tenuerunt  Hermias  et  Seleucus  (S.  August.  de  hcere- 
sil>.  cap.  59,  : Manichaei  etiam  abhorruerunt  a bap- 
tismo aquae  quam  reputabant  ex  malo  principio  (ibid 
haeres.  46) ; tandem  plures  ex  protestantibus,  quamvis 
baptismum  non  repudient,  docent  tamen  aquam  non  ab- 
ii) AI.,  deest  non. 


enim  secundum  Dionysium,  cap.  2 eccl.  Hier., 
et  Damascenum,  lib.  4 orth.  Fid.,  cap.  10,  circ. 
med.,  habet  vim  illuminativam.  Sed  illuminatio 
maxime  competit  igni.  Ergo  baptismus  magis  de- 
bet fieri  in  igne  quam  in  aqua ; praesertim  cum 
Joannes  Baptista  praenuntians  Christi  baptismum 
dicat,  Matth.  3,  11  : Ille  (1)  vos  baptizabit  inSpiritu 
Sancto  et  igni. 

2.  Praeterea,  in  baptismo  significatur  ablutio 
peccatorum.  Sed  multa  alia  sunt  ablutiva  quam 
aqua  ; sicut  vinum  et  oleum,  et  hujusmodi  alia. 
Ergo  etiam  in  his  potest  fieri  baptismus.  Non  ergo 
aqua  est  propria  materia  baptismi. 

3.  Praeterea,  sacramenta  Ecclesiae  fluxerunt  de 
latere  Christi  pendentis  in  cruce,  ut  supra  dictum 
est,  quaest.  62,  art.  5.  Sed  inde  fluxit  non  solum 
aqua,  sed  etiam  sanguis.  Ergo  videtur  quod  etiam 
in  sanguine  possit  fieri  baptismus,  qui  etiam  vi- 
detur magis  convenire  cum  causa  et  effectu  bap- 
tismi, quia  dicitur  Apocal.  1,5:  Lavit  nos  a pec- 
catis nostris  in  sanguine  suo. 

solute  necessariam,  saltem  in  casu  necessitatis.  — In  sa- 
cramentis quae  consistunt  in  usu  rei  sensibilis,  duplicem 
auctores  distinguunt  materiam  : Remotam  quas  est  ipsa 
res  sensibilis,  scilicet  aqua  in  baptismo,  et  proximam , quae 
est  rei  usus  et  applicatio,  scilicet  ablutio  in  praesenti  sa- 
cramento. 

S.  Script.  — Ezech.  36,  25,  et  47,  6,  etc.;  Zachar.  13; 
Matth.  28,  19  ; Joan.  5,  5 ; Act.  8,  36,  etc,  et  10,  47  etc, 
Ephes.  5,  2;,  26. 

Definit.  Eccles.  — Innocent.  III  Decrct.,  Lib.  3 Decret. 
tit.  42,  cap.  5.  Postulasti,  utrum  parvuli  sint  pro  Christia- 
nis habendi,  quos,  in  articulo  mortis  constitutos,  propter 
aquae  penuriam  et  absentiam  sacerdotis,  aliquorum  sim- 
plicitas in  caput  ac  pectus  ac  inter  scapulas  pro  baptismo 
salivae  conspersione  linivit.  Respondemus,  quod  cum  in 
baptismo  duo  semper,  videlicet  verbum  et  elementum, 
necessario  requirantur,  juxta  quod  de  verbo  Veritas  ait: 
Euntes  in  mundum  etc.,  eademque  dicat  de  elemento: 
Nisi  quis  etc.,  dubitare  non  debes,  illos  verum  non  ha- 
bere baptismum,  in  quibus  non  solum  utrumque  praedic- 
torum, sed  eorum  alterum  est  omissum.  — Concit.  Late- 
ran.  IV  112151.  Definit,  contra  Albigenses , cap.  « Firmiter»: 
Sacramentum  baptismi  (quod  ad  Dei  invocationem,  et 
individuae  Trinitatis,  videlicet  Patris  et  Filii  et  Spiritus 
Sancti,  consecratur  in  aqua)  tam  parvulis,  quam  adultis 
in  forma  Ecclesiae,  a quocumque  rite  collatum  proficit 
ad  salutem.  — Concit.  Viennense  sub  Clcm.  V ; ex  Cle- 
mentina : « Fidei  catholica:  » : Ad  hoc  baptisma  unicum 
baptizatos  omnes  in  Christo  regenerans  est,  (sicut  unus 
Deus,  ac  fides  unica),  ab  omnibus  fideliter  confitendum, 
quod  celebratum  in  aqua  in  nomine  Patris  et  Filii  et  Spi- 
ritus Sancti,  credimus  esse  tam  adultis  quam  parvulis 
communiter  perfectum  remedium  ad  salutem.  — Vide  in 
procemio  quatrionis  hujus,  concit.  Florent.,  et  concit.  Trident. 
sess.  7,  can.  2.  — Resp.  S.  Offic.  17  april.  1839  : i°  Utrum 
valide  baptizetur  cum  aqua,  quas  etsi  suam  liquiditatem 
omnino  servet,  magnum  tamen  et  valde  injucundum  foeto- 
rem  exhalat?  2«  Utrum  posita  validitate  baptismi,  cum 
tali  aqua,  et  altera  bona  cum  sacro  chrismate  fecundata 
habeatur,  melius  sit  uti  ista  aqua  putida,  quam  aqua  pura 
et  naturali,  chrismate  non  fecundata  ? Resp.  Baptismos 
collatos  cum  aqua  corrupta  fuisse  validos,  quamvis  illi- 
citos extra  casum  necessitatis  ; et  in  casu  necessitatis, 
praeferendam  aquam  naturalem;  sed  providendum  reno- 
vatione aquas  fontis  baptismatis,  juxta  rituale  romanum. 

(1)  Vulgata  : ipse. 


QUjEST.  lxvi. 

4.  Praeterea,  sicut  Augustinus  (implic.  serm. 
36,  deTemp.,  a med.),et  Beda,  loc.  cit.,quaest. 
62,  art.  4 (et  habetur  in  Glossa  ord.,  sup.  illud 
Lucae  3 : Jesu  baptizato,  elc .),  dicunt,  Chrislus 
taclu  suae  mundissima;  carnis  vim  regeneralivam  et 
purgativam  contulit  aquis.  Sed  non  omnis  aqua 
continuatur  cum  aqua  Jordanis,  quam  Christus 
tetigit  sua  carne.  Ergo  videtur  quod  non  omni 
aqua  possit  fieri  baptismus  ; et  ita  aqua,  in  quan- 
tum hujusmodi,  non  est  propria  materia  baptismi. 

5.  Praeterea,  si  aqua  secundum  se  esset  pro- 
pria baotismi  materia,  non  oporteret  aliquid  aliud 
fieri  circa  aquam,  ad  hoc  quod  in  ea  baptismus 
fieret.  Sed  in  solemni  baptismo  aqua  in  qua  debet 
celebrari  baptismus,  exorcizatur  et  benedicitur. 
Ergo  videtur  quod  aqua  secundum  se  non  sit  pro- 
pria baptismi  materia. 

— Sed  contra  est  quod  Dominus  dicit,  Joan. 

3,  5 : Nisi  quis  renatus  fuerit  ex  aqua  et  Spiritu 
Sancto , non  potest  introire  in  regnum  Dei. 

Respondeo  dicendum  quod  ex  institutione  divina 
aqua  est  propria  materia  baptismi  ; et 
hoc  convenienter.  — Primo  quidem  quantum 
ad  ipsam  rationem  baptismi,  qui  est  regeneratio 
ad  spiritualem  vitam,  quod  maxime  congruit  aquae. 
Unde  et  semina,  ex  quibus  generantur  omnia  vi- 
ventia, scilicet  plantae  et  animalia,  humida  sunt, 
et  ad  aquam  pertinent.  Propter  quod  quidam 
philosophi  posuerunt  aquam  omnium  rerum  prin- 
cipium, sicut  dicitur  1 Metaph.  cap.  3,  ut  et  lib. 
de  Sensu,  cap.  4-  — Secundo  quantum  ad  effectus 
baptismi,  quibus  competunt  aquae  proprietates, 
quae  sua  humiditate  lavat ; ex  quo  conveniens  est 
ad  significandam  et  causandam  ablutionem  pecca- 
torum ; sua  frigiditate  etiam  temperat  superfluita- 
tem caloris,  et  ex  hoc  competit  ad  mitigandam 
concupiscentiam  fomitis ; sua  diaphaneitate  est 
luminis  susceptiva,  unde  competit  baptismo,  in 
quantum  est  fidei  sacramentum.  — Tertio  quia 
convenit  ad  repraesentandum  mysteria  Christi, 
quibus  justificamur.  Ut  enim  dicit  Chrysostomus 
super  illud  Joan.  3 : Nisi  quis  renatus  fuerit , etc., 
hom.  24  in  Joan.,  a med.,  sicut  in  quodam  sepul- 
cro in  aqua  submergentibus  nobis  capita , vetus 
homo  sepelitur,  et  submersus  deorsum  occultatur , 
et  deinde  novus  rursus  ascendit.  — Quarto  quia  ra- 
tione suae  communitatis  et  abundantiae  est  con- 
veniens materia  necessitatis  hujus  sacramenti  ; po- 
test enim  ubique  de  facili  haberi. 

Adprimum  ergo  dicendum  quod  illuminatio  per- 
tinet ad  ignem  active.  Ille  autem  qui  baptizatur 
non  efficitur  illuminans,  sed  illuminatusper  fidem, 
qucv  est  ex  auditu,  ut  dicitur  Rom.  10.  Et  ideo 
magis  competit  aqua  baptismo  quam  ignis.  Quod 
autem  dicitur  : Baptizabit  vos  in  Spiritu  Sancto 
et  igni,  potest  per  ignem,  ut  Hieronymus  dicit, 
sup.  hunc  loc.  Matth.,  intelligi  Spiritus  Sanctus, 
qui  super  discipulos  in  igneis  linguis  apparuit,  ut 

dicitur  Act.  2.  — Vel  per  ignem  potest  intelligi 
tribulatio,  ut  Chrysostomus  dicit  super  Matth. 
(alius  auctor,  hom.  3 in  Op.  imperf.,  aliquant.  a 
med.),  quia  tribulatio  peccata  purgat,  et  concupis- 
centiam diminuit.  — Vel  quia,  ut  Hilarius  dicit 
super  Matth.  can.  2,  circ.  med.,  baptizatis  in 
Spiritu  Sancto  reliquum  est  consummari  igne  ju- 
dicii. 

Ad  secundum  dicendum  quod  vinum  et  oleum 
non  communiter  assumuntur  ad  usum  ablutionis, 
sicut  aqua  ; nec  etiam  ita  perfecte  abluunt,  quia 
ex  eorum  ablutione  remanet  aliqua  infectio  quan- 
tum ad  odorem,  quod  non  contingit  de  aqua.  Illa 
etiam  non  ita  communiter  et  abundunter  haben- 
tur, sicut  aqua. 

Ad  tertium  dicendum  quod  ex  latere  Christi 
fluxit  aqua  ad  abluendum,  sanguis  autem  ad  re- 
dimendum. Et  ideo  sanguis  competit  sacramenlo 
Eucharistiae,  aqua  autem  sacramento  baptismi, 
qui  tamen  habet  vim  ablutivam  ex  virtute  sangui- 
nis Christi. 

Ad  quartum  dicendum  quod  virtus  Christi  deri- 
vata est  ad  omnem  aquam,  non  propter  continui- 
tatem loci,  sed  propter  similitudinem  speciei. 
Unde  dicit  Augustinus  in  quodam  sermone  Epi- 
phaniae, 36  de  Temp.,  a med.  : Qucv  de  Salva- 
toris baptismate  benedictio  fluxit,  tanquam  fluvius 
spiritualis , omnium  gurgitum  tractus,  universorum 
fontium  venas  implevit. 

Ad  quintum  dicendum  quod  illa  benedictio  quae 
adhibetur  aquae,  non  est  de  necessitate  baptismi, 
sed  pertinet  ad  quamdam  solemnitatem,  per  quam 
excitatur  devotio  fidelium,  et  impeditur  astutia 
daemonis,  ne  impediat  baptismi  effectum. 

Articulus  iv 

Utrum  ad  baptismum  requiratur  aqua  simplex. 

4 Sent.,  dist.  ],  art.  j,  qiuest.,  2 ; et  4 Cont.,  cap.  ;8. 

Ad  quartum  sic  proceditur.  1.  Videtur  quod 
ad  baptismum  non  requiratur  aqua  simplex.  Aqua 
enim  quae  apud  nos  est,  non  est  aqua  pura,  quod 
praecipue  apparet  de  aqua  maris,  in  qua  pluri- 
mum admiscetur  de  terrestri,  ut  patet  per  Philo- 
sophum in  lib.  2 Meteor.,  cap.  3.  Et  tamen  in 
tali  aqua  potest  fieri  baptismus.  Ergo  non  requi- 
ritur aqua  simplex  et  pura  ad  baptismum. 

2.  Praeterea,  in  solemni  celebratione  baptismi 
aquae  infunditur  chrisma.  Sed  hoc  videtur  impe- 
dire puritatem  et  simplicitatem  aquae.  Ergo  aqua 
pura  et  simplex  non  requiritur  ad  baptismum. 

3.  Praeterea,  aqua  fluens  de  latere  Christi  pen- 
dentis in  cruce  fuit  signum  baptismi,  ut  dictum 
est  art.  praec.,  ad  3.  Sed  aqua  illa  non  videtur 

fuisse  aqua  pura,  eo  quod  in  corpore  mixto,  cu- 
jusmodi  fuit  corpus  Christi,  non  sunt  elementa 
in  actu.  Ergo  videtur  quod  non  requiratur  aqua 
pura  vel  simplex  ad  baptismum. 

4.  Praeterea,  lixivium  non  videtur  esse  aqua 
pura:  habet  enim  contrarias  proprietates  (1)  aquae, 
scilicet  calefaciendi  et  desiccandi.  Et  tamen  in 
lixivio  videtur  posse  fieri  baptismus,  sicut  et  in 
aquis  balneorum,  quae  transeunt  per  venas  sul- 
phureas, sicut  et  lixivium  colatur  per  cineres. 
Ergo  videtur  quod  aqua  simplex  non  requiratur 
ad  baptismum. 

5.  Praeterea,  aqua  rosacea  fit  per  sublimatio- 
nem  (2)  a rosis,  sicut  etiam  aquae  alchimicae  ge- 
nerantur per  sublimationem  ab  aliquibus  corpo- 
ribus. Sed  in  his  aquis,  ut  videtur,  potest  fieri 
baptismus,  sicut  et  in  aquis  pluvialibus  quae  per 
sublimationem  vaporum  generantur.  Cum  igitur 
hujusmodi  aquae  non  sint  purae  et  simplices,  vi- 
detur quod  aqua  pura  et  simplex  non  requiratur 
ad  baptismum. 

— Sed  contra  est  quod  propria  materia  baptis- 
mi est  aqua,  ut  dictum  est  art.  prsec.  Sed  spe- 
ciem aquae  non  habet  nisi  aqua  simplex.  Ergo 
aqua  pura  et  simplex  de  necessitate  requiritur  ad 
baptismum. 

Respondeo  dicendum  quod  aqua  suam  puritatem 
et  simplicitatem  potest  amittere  dupliciter : 
— uno  modo  per  mixtionem  alterius  corporis  ; 
— alio  modo  per  alterationem.  Utrumque  autem 
horum  contingit  fieri  dupliciter,  scilicet  per  ar- 
tem et  per  naturam.  Ars  autem  deficit  ab  opera- 
tione naturae,  quia  natura  dat  formam  substantia- 
lem, quod  ars  facere  non  potest ; sed  omnes  for- 
mae artificiales  sunt  accidentales,  nisi  forte  appo- 
nendo proprium  agens  ad  propriam  materiam, 
sicut  ignem  combustibili  ; per  quem  modum  a 
quibusdam  quaedam  animalia  per  putrefactionem 
generantur.  Quaecumque  igitur  transmutatio  circa 
aquam  facta  est  per  artem,  sive  commiscendo,  sive 
alterando,  non  transmutatur  species  aquae.  Unde  in 
tali  aqua  potest  fieri  baptismus  ; nisi  forte  aqua 
admisceatur  per  artem  in  tam  parva  quantitate 
alicui  corpori,  quod  compositum  magis  sit  aliud 
quam  aqua,  sicut  lutum  magis  est  terra  quam  aqua, 
et  vinum  lymphatum  magis  est  vinum  quam  aqua. 
Sed  transmutatio,  quae  fit  a natura,  quandoque 
quidem  speciem  aquae  solvit  ; et  hoc  fit  quando 
aqua  efficitur  per  naturam  de  substantia  alicujus 
corporis  mixti,  sicut  aqua  conversa  in  liquorem 
uvae  est  vinum,  unde  non  habet  speciem  aquae  ; 
aliquando  autem  fit  per  naturam  transmutatio  aquae 
sine  solutione  speciei ; et  hoc  tam  per  alteratio- 
nem, sicut  patet  de  aqua  calefacta  a sole,  quam 


(1) Nicolaius,  proprietates  contrarias. 

(2)  Ita  Mss.  Tarrac.  Alcan.,  aliique  editi  passim.  — AI. 
subtiliationem. 


etiam  per  mixtionem,  sicut  patet  de  aqua  fluminis 
turbida  ex  permixtione  terrestrium  partium.  Sic 
ergo  dicendum  est  quod  in  qualibet  aqua  qua- 
litercumque transmutata,  dummodo  non  sol- 
vatur species  aquae,  potest  fieri  baptismus  ; 
si  vero  solvatur  species  aquae,  non  potest 
fieri  baptismus, 

Ad  primum  ergo  dicendum  quod  transmutatio 
facta  inaqua  maris,  et  etiam  in  aliis  aquis  quae  pe- 
nes nos  sunt,  non  est  tanta  quod  solvat  speciem 
aquae.  Et  ideo  in  hujusmodi  aquis  potest  fieri 
baptismus. 

Ad  secundum  dicendum  quod  admixtio  chris- 
matis non  solvit  speciem  aquae,  sicut  nec  etiam 
aqua  decoctionis  carnium  aut  aliorum  hujusmodi ; 
nisi  forte  sit  facta  tanta  resolutio  corporum  fixa- 
torum in  aqua,  quod  liquor  plus  habeat  de  aliena 
substantia  quam  de  aqua,  quod  ex  spissitudine 
perspici  potest.  Si  tamen  ex  liquore  sic  inspissato 
exprimatur  aqua  subtilis,  potest  in  ea  fieri  baptis- 
mus, sicut  et  inaqua  quae  exprimitur  ex  luto,  licet 
in  luto  baptismus  fieri  non  possit. 

Ad  tertium  dicendum  quod  aqua  fluens  de  latere 
Christi  pendentis  in  cruce  non  fuit  humor  phleg- 
maticus, ut  quidam  dixerunt  ; in  tali  enim  humore 
non  posset  fieri  baptismus,  sicut  nec  in  sanguine 
animalis,  aut  in  vino,  aut  quocumque  liquore  ali- 
cujus plantae.  Fuit  autem  aqua  pura,  miraculose 
egrediens  a corpore  mortuo,  sicut  et 'sanguis,  ad 
comprobandam  veritatem  dominici  corporis,  con- 
tra Manichaeorum  errorem,  ut  scilicet  per  aquam, 
quae  est  unum  quatuor  elementorum,  ostendere- 
tur corpus  Christi  vere  fuisse  compositum  ex  qua- 
tuor elementis  ; per  sanguinem  vero  ostenderetur 
esse  compositum  ex  quatuor  humoribus. 

Ad  quartum  dicendum  quod  in  lixivio  et  in  aquis 
sulphureorum  balneorum  potest  fieri  baptismus, 
quia  tales  aquae  non  incorporantur  per  artem  vel 
naturam  aliquibus  corporibus  mixtis,  sed  solum 
alterationem  quamdam  recipiunt  ex  hoc  qucd 
transeunt  per  aliqua  corpora. 

Ad  quintum  dicendum  quod  aqua  rosacea  est 
liquor  rosae  resolutus  : unde  in  ea  non  potest  fieri 
baptismus;  et  eadem  ratione  nec  in  aquis  alchi- 
micis,  sicut  nec  in  vino  Nec  est  eadem  ratio  de 
aquis  pluvialibus,  quae  generantur  ex  majori  parte 
ex  sublimatione  vaporum  resolutorum  ex  aquis  ; 
minimum  autem  est  ibi  de  liquoribus  corporum 
mixtorum,  qui  tamen  per  hujusmodi  sublimationem 
virtute  naturae,  quae  est  fortior  arte,  resolvuntur 
in  veram  aquam,  quod  ars  facere  non  potest : unde 
aqua  pluvialis  nullam  proprietatem  retinet  alicujus 
corporis  mixti,  quod  de  aquis  rosaceis  et  aquis  al- 
chimicis  dici  non  potest. 


QUyEST.  LXVI. 

Articulus  v 

Utrum  haec  sit  conveniens  forma  taptismi : « Ego  te  bap- 
tizo in  nomine  Patris,  et  Filii,  et  Spiritus  Sancti. » 

I»/.,  quasi.  84,  ari.  3,  corp. ; et  4 Sent.  dist.  3,  art.  6, 
quast.  1,  8;  et  1 Cor.  1,  lect.  2,  coi.  3. 

Ad  quintum  sic  proceditur.  1.  Videtur  quod 
haec  non  sit  conveniens  forma  baptismi  : Ego  te 
baptizo  in  nomine  Patris,  et  Filii,  et  Spiritus  Sancti. 
Actus  enim  magis  debet  attribui  principali  agenti 
quam  ministro.  Sed  in  sacramento  minister  agit  ut 
instrumentum,  ut  supra  dictum  est,  quaest.  64,  art. 

1 ; principale  autem  agens  in  baptismo  est  Chris- 
tus, secundum  illud  Joan.  1,35:  Super  quem  vi- 
deris Spiritum  descendentem  et  manentem,  hic  est 
qui  baptizat  (1).  Inconvenienter  ergo  minister  di- 
cit : Ego  te  baptiqo,  praesertim  quia  in  hoc  quod 
dicitur,  baptizo,  intelligitur  ego  : et  sic  videtur  su- 
perflue apponi. 

2.  Praeterea,  non  oportet  quod  ille  qui  aliquem 
actum  exercet,  de  actu  exercito  faciat  mentionem, 
sicut  ille  qui  docet,  non  oportet  quod  dicat  : Ego 
vos  doceo.  Dominus  autem  simul  tradidit  praecep- 
tum baptizandi  et  docendi,  dicens,  Matth.  ult . , 
19  : Euntes  docete  omnes  gentes,  etc.  Ergo  non 
oportet  quod  in  forma  baptismi  fiat  mentio  de  actu 
baptismi. 

3.  Praeterea,  ille  qui  baptizatur,  quandoque  non 
intelligit  verba,  puta  si  sit  surdus  aut  puer.  Frus- 
tra autem  ad  talem  sermo  dirigitur,  secundum  illud 

Art.  5.  — Hic  art.  est  contra  hasresim  Pauli  Samosa- 
teni,  seu  Paulianistarum,  docentium  baptizandos  esse  ho- 
mines non  in  nomine  Trinitatis;  et  Deuterii  Ariani,  di- 
centis baptizandos  esse  in  nomine  Patris  per  Filium  in 
Spiritu  Sancto;  et  Cataphrygarum  dicentium  non  esse 
utendum  tali  forma  (circa  hos  errores,  vide  S.  Iren.  lib. 

1,  cap.  8;  Euseb.  lib.  4,  cap.  11. 

Definit.  Eccles.  — Stephani  I decretum,  contra  rebab- 
t i- antes ; Concit.  Arelatensc  I 14)  ; Canones  Concit. 
Niceeni  I : Innocent.  I decreta,  vide  supra,  quxst.  64, 
ari.  9,  pag.  381 . — Dccret.  Alcxandri\IIl  : L.  3.  Decr.  tit. 
42.  c.  1.  Si  quis  puerum  ter  in  aqua  immerserit  in  no- 
mine Patris  et  Filii  et  Spiritus  Sancti,  Arnen;  et  non 
dixerit  : « Ego  baptizo  te  in  nomine  Patris  et  Filii  et 
Spiritus  S.  Amen  »,  non  est  puer  baptizatus.  — Concit . 
Lateran.  IV,  cap.  « Firmiter  »,  et  Conci\.  Vienn..  vide  art.  3 
prccccd.  — Concit.  Florent,  et  Trident.  sess.  7,  can.  4,  supra 
pag.  389  —Piopcsit.  danvi.  ab  Alexandro  VIII,  7 dcc.  1690  : 
27.  Valuit  aliquando  baptismus  sub  hac  forma  collatus  : 
In  nomine  Patris,  etc.,  prastermissis  illis  : ego  te  baptizo. 
— Leo  X in  Bulla:  « Accepimus  nuper  » ( 1521)  et  Cle- 
mens VII  in  Bulla  : « Provisionis  nostra:  » (1526)  approba- 
verunt iterum  formam  apud  greeeos  usitatam.  — Circa  resp. 
ad  4,  nota  Decretum  sequens I nnoccntii  III  lib . 3 decretal.  tit. 
42,  c.  4.  Sane  intimasti,  quod  quidam  Judaeus  in  mortis 
articulo  constitutus,  cum  inter  Judasos  tantum  existeret, 
in  aquam  seipsum  immersit  dicendo  : « Ego  me  baptizo  in 
nomine  Patris  et  Filii  et  Spiritus  Sancti,  Amen. » Respon- 
demus, quod,  cum  inter  baptizantem  et  baptizatum  de- 
beat esse  discretio,  sicut  ex  verbis  Domini  colligitur,  di- 
centis Apostolis  : « Ite,  baptizate  omnes  gentes  in  nomine 
etc.  » memoratus  Judaeus  est  denuo  ab  alio  baptizandus. 

(1)  Vulgata  .*...  et  manentem  super  eum,  hic  est  qui  baptizat 
in  Spiritu  Sancto. 

Eccli,  32,  6 : Ubi  non  est  auditus  (1),  non  effun- 
das sermonem.  Ergo  inconvenienter  dicitur  : Ego 
ie  baptiqo,  sermone  directo  ad  eum  qui  baptizatur. 

4.  Praeterea,  contingit  simul  plures  baptizari, 
et  a pluribus,  sicut  apostoli  baptizaverunt  una  die 
tria  millia,  et  alia  die  quinque  millia,  ut  dicitur 
Act.  2 et  4.  Non  ergo  debet  forma  baptismi  deter- 
minari in  singulari  numero,  ut  dicatur  : Ego  te 
baptizo,  sed  potest  dici  : Nos  vos  baptizamus. 

5.  Praeterea,  baptismus  virtutem  habet  a pas- 
sione Christi.  Sed  per  formam  baptismus  sanctifi- 
catur. Ergo  videtur  quod  in  forma  baptismi  debeat 
fieri  mentio  de  passione  Christi. 

6.  Praeterea,  nomen  designat  proprietatem  rei. 
Sed  tres  sunt  proprietates  personales  divinarum 
personarum,  ut  in  prima  parte  dictum  est,  quaest. 
32,  art.  3.  Non  ergo  debet  dici  : In  nomine  Patris, 
et  Filii,  et  Spiritus  Sancti,  sed  : In  nominibus. 

7.  Praeterea,  persona  Patris  non  solum  signifi- 
catur nomine  Patris,  sed  etiam  nomine  innascibilis 
et  genitoris  ; Filius  etiam  significatur  nomine 
Verbi,  et  imaginis,  et  geniti ; Spiritus  etiam  Sanc- 
tus potest  significari  nomine  doni  et  amoris  proce- 
dentis. Ergo  videtur  quod  etiam  his  nominibus 
utendo  perficiatur  baptismus. 

— Sed  contra  est  quod  Dominus  dicit,  Matth. 
ult.,  19  : Euntes  docete  omnes  gentes,  baptizantes 
eos  in  nomine  Patris,  et  Filii,  et  Spiritus  Sancti. 

Respondeo  dicendum  quod  baptismus  per  suam 
formam  consecratur,  secundum  illud  Ephes. 
5,  26  : Mundans  eam  lavacro  aquae  in  verbo  vitee  : 
et  Augustinus  dicit  in  lib.  de  unico  Baptismo,  seu 
lib.  4 de  Baptismo  cont.  Donatist.,  cap.  1 5,  et  lib. 
6,  cap.  23,  quod  baptismus  verbis  euangelicis  con- 
secratur. Et  ideo  oportet  quod  in  forma  baptismi 
exprimatur  causa  baptismi.  Est  autem  ejus  duplex 
causa  : una  quidem  principalis,  a qua  virtutem 
habet,  quae  est  sancta  Trinitas  ; alia  autem  instru- 
mentalis,  scilicet  minister,  qui  tradit  exterius  sa- 
cramentum. Et  ideo  oportet  in  forma  baptismi  de 
utraque  fieri  mentionem.  Minister  autem  tangitur, 
cum  dicitur  : Ego  te  bapli^o  ; causa  autem  princi- 
palis, cum  dicitur  ; In  nomine  Patris,  et  Filii,  et 
Spiritus  Sancti.  Unde  haec  est  conveniens  forma 
baptismi : « Ego  te  baptizo  in  nomine  Patris, 
et  Filii,  et  Spiritus  Sancti.  » 

Ad  primum  ergo  dicendum  quod  actio  attribui- 
tur instrumento,  sicut  immediate  agenti  ; attribui- 
tur autem  hujusmodi  actio  principali  agenti,  sicut 
in  cujus  virtute  instrumentum  agit.  Et  ideo  in 
forma  baptismi  convenienter  significatur  minister 
ut  exercens  actum  baptismi,  per  hoc  quod  dici- 
tur : Ego  te  baptizo,  sicut  et  ipse  Dominus  bapti- 
zandi actum  attribuit  ministris,  dicens,  Matth. 
ult.,  19  : Baptizantes  eos,  etc.  Causa  autem  prin- 
cipalis significatur,  ut  in  cujus  virtute  sacramen- 

(1)  Vulgata  : Ubi  auditus  non  est. 

tum  agitur,  per  hoc  quod  dicitur  : In  nomine  Pa- 
tris, el  Filii,  et  Spiritus  Sancti ; non  enim  Christus 
baptizat  sine  Patre  et  Spiritu  Sancto.  Graeci 
autem  non  attribuunt  actum  baptismi  ministris 
ad  evitandum  antiquorum  errorem,  qui  virtutem, 
baptismi  baptizantibus  attribuebant,  dicentes,  1 
Cor.  1,  12:  Ego  sum  Pauli,  et  ego  Cephee;  et 
ideo  dicunt  : Baptizetur  servus  Christi,  talis,  in 
nomine  Patris,  etc.  Et  quia  exprimitur  actus  exer- 
citus per  ministrum  cum  invocatione  Trinitatis, 
verum  perficitur  sacramentum.  Quod  autem  addi- 
tur ego  in  forma  nostra,  non  est  de  substantia 
formae,  sed  ponitur  ad  majorem  expressionem  in- 
tentionis. 

Ad  secundum  dicendum  quod  quia  ablutio  ho- 
minis in  aqua  propter  multa  fieri  potest,  oportet 
quod  determinetur  in  verbis  formae,  ad  quid  fiat  : 
quod  quidem  non  fit  per  hoc  quod  dicitur : In  no- 
mine Patris,  et  Filii,  et  Spiritus  Sancti,  quia  omnia 
in  tali  nomine  facere  debemus,  ut  habetur  Coloss. 
3.  Et  ideo  si  non  exprimatur  actus  baptismi  vel 
per  modum  nostrum,  vel  per  modum  Graecorum, 
non  perficitur  sacramentum,  secundum  illam  De- 
cretalem Alexandri  III  (quae  habetur  cap.  Si  quis, 
de  Baptismo  et  ejus  Effect.)  : Si  quis  puerum  ter - 
in  aqua  immersit  in  nomine  Patris,  el  Filii,  et  Spi- 
ritus Sancti,  amen,  el  non  dixerit  : « Ego  te  baptizo 
in  nomine  Patris,  el  Filii,  el  Spiritus  Sancti,  amen,  » 
non  est  puer  baptizatus. 

Ad  tertium  dicendum  quod  verba  quae  proferun- 
tur in  formis  sacramentorum,  non  pronuntiantur 
solum  causa  significandi,  sed  etiam  causa  efficiendi, 
in  quantum  habent  efficaciam  ab  illo  Verbo  per 
quod  facta  sunt  omnia,  et  ideo  convenienter  diri- 
guntur non  solum  ad  homines  non  intelligentes, 
sed  etiam  ad  creaturas  insensibiles;  ut  cum  dici- 
tur : Exorcizo  te,  creatura  salis. 

Ad  quartum  dicendum  quod  plures  simul  non 
possunt  unum  baptizare,  quia  actus  multiplicatur 
secundum  multiplicationem  agentium,  si  perfecte 
ab  unoquoque  agatur.  Et  sic  si  convenirent  duo, 
quorum  unus  esset  mutus,  qui  non  posset  proferre 
verba,  et  alius  carens  manibus,  qui  non  posset 
exercere  actum,  non  possent  ambo  simul  baptizare, 
uno  dicente  verba,  et  alio  exercente  actum.  Pos- 
sunt autem,  si  necessitas  exigit,  plures  simul  bap- 
tizari, quia  nullus  eorum  reciperet  nisi  unum  bap- 
tismum ; sed  tunc  oportebit  dicere:  Ego  baptizo 
vos ; nec  erit  mutatio  formae,  quia  vos  nihil  aliud 
est  quam  te  et  te  ; quod  autem  dicitur  nos,  non  est 
idem  dicere  quod  ego  et  ego,  sed  ego  et  tu,  et  sic 
jam  mutaretur  forma.  Similiter  autem  mutaretur, 
si  diceretur  : Ego  baptizo  me.  Et  ideo  nullus  po- 
test baptizare  seipsum.  Propter  quod  et  Chris- 
tus a Joanne  voluit  baptizari,  ut  dicitur,  extra  de 
Baptismo  et  ejus  Effectu,  cap.  Debitum. 

Ad  quintum  dicendum  quod  passio  Christi  etsi 
sit  principalis  causa  respectu  ministri,  est  tamen 
causa  instrumentalis  respectu  SS.  Trinitatis,  et 


ideo  potius  commemoratur  Trinitas  quam  passio 
Christi. 

Ad  sextum  dicendum  quod  etsi  sint  tria  nomina 
personalia  trium  personarum,  est  tamen  nomen 
unum  essentiale.  Virtus  autem  divina,  quae  opera- 
tur in  baptismo,  ad  essentiam  pertinet,  et  ideo  di- 
citur in  nomine,  et  non  in  nominibus. 

Ad  septimum  dicendum  quod  sicut  aqua  sumitur 
ad  baptismum,  quia  ejus  usus  est  communior  ad 
abluendum,  ita  ad  significandum  tres  personas  in 
forma  baptismi  assumuntur  illa  nomina  quibus 
communius  consueverunt  nominari  personae  in  illa 
lingua  ; nec  in  aliis  nominibus  perficitur  sacramen- 
tum. 


Articulus  vi 

Utrum  in  nomine  Christi  possit  dari  baptismus. 

4 Sent  , dist.  4,  art.  quast.  2,  ad  } ; et  1 Cor.  i,  lect.  1 
2,  coi.  4. 

Ad  sextum  sic  proceditur.  1.  Videtur  quod  in 
nomine  Christi  possit  dari  baptismus.  Sicut  enim 
una  est  fides,  ita  est  unum  baptisma,  ut  dicitur 
Ephes.  4.  Sed  Act.  8,  12,  dicitur  quod  in  nomine 
Christi  baptizabantur  viri  et  mulieres.  Ergo  etiam 
nunc  potest  dari  baptismus  in  nomine  Christi. 

2.  Praeterea,  Ambrosius  dicit,  lib.  1 de  Spiritu 
Sancto,  cap.  3,  ante  med.  : Si  Christum  dicas  et 
Patrem,  a quo  unctus  est,  et  ipsum  qui  uncius  est,  j 
Filium  et  Spiritum  Sanctum,  quo  unctus  est,  desi- 
gnasti. Sed  in  nomine  Trinitatis  potest  fieri  baptis- 
mus. Ergo  et  in  nomine  Christi. 

3.  Praeterea,  Nicolaus  I papa,  ad  consulta  Bul- 
garorum  respondens,  dicit,  cap.  104,  et  habetur  cap>. 

A quodam,  de  Consecrat.,  dist.  4 : Qui  in  nomine  - 
sanciat  Trinitatis,  vel  tantum  in  nomine  Christi,  si- 
cut in  Actibus  Apostolorum  legitur,  baplizali  sunt 
( unum  quippe  idemque  est,  ut  sanctus  ait  Ambro- 
sius), rebaptizari  non  debent.  Rebaptizarentur  au- 
tem, si  in  hac  forma  baptizati  sacramentum  bap- 
tismi non  reciperent.  Ergo  potest  conferri  baptis- 


Art.  6.  — An  vero  aliquando  apostoli  ex  divina  dis-  1 
pensatione  baptizaverint  in  solo  nomine  Christi?  Contro- 
versia est  inter  eruditos;  alii  affirmant,  et  alii  negant,  di- 
centes per  h*c  verba  « in  nomine  Jesu  »,  alias  personas 
non  esse  exclusas,  seu  significare  baptizari  merito  et  vir-  a 
tute  Christi,  vel  baptismo  a Christo  instituto. 

Definit.  Ecc'cs.  — Pelagius,  de  consec.dist.  4.  Multi,  sunt  ' 
qui  in  nomine  solum  Jesu  Christi  una  etiam  immersione 
se  asserunt  baptizare  : evgngelicum  vero  praeceptum, 
Deo  et  Domino  Salvatore  nostro  Jesu  Christo  tradente, 
nos  admonet,  in  nomine  Trinitatis,  trinaetiam  immersione, 
sanctum  baptisma  unicuique  tribuere.  — Zacharias  papa, 
ibidem  : Si  lotus  in  fonte  baptismatis  quis  fuerit,  sine  in-  \ 
vocatione  Trinitatis,  perfectus  Christianus  non  est,  nisi  -44 
in  nomine  Patris  et  Filii  et  Spiritus  Sancti  fuerit  baptiza-  * 
tus.  Hoc  quoque  observari  in  praedicta  synodo  Anglorum  4 
sacerdotes  voluerunt,  ut  qui  vel  unam  de  Trinitate  per-  '1 
sonam  non  nominaverit,  illud  baptisma  esse  verum  non  4 
possit.  Quod  profecto  verum  est. 

mus  in  nomine  Christi  sub  hac  forma  : Ego  le 
baptizo  in  nomine  Christi. 

— Sed  contra  est  quod  Pelagius  papa  scribit 
Gaudentio  episcopo  (ut  habetur  cap.  Si  revera,  de 
consecrat.,  dist.  4)  : Si  hi  qui  in  locis  dilectioni 
tuou  vicinis  commorari  dicuntur,  se  solummodo  in 
nomine  Domini  bapli^alos  fuisse  confitentur,  sine 
cujuscumque  dubitationis  ambiguo,  eos  ad  fdem 
catholicam  venientes  in  sanclce  Trinitatis  nomine 
baptizabis.  Didymus  etiam  dicit  in  lib.  2 de  Spi- 
ritu Sancto,  parum  a prine.,  inter  op.  Hieron.  : 
Licet  quis  possit  exisiere  saxei,  ut  ita  dicam,  cordis, 
et  penitus  mentis  alience,  qui  ita  baptizare  conetur, 
ut  unum  de  praedictis  nominibus  ( scilicet  trium  per- 
sonarum) praetermittat,  tamen  sine  perfectione  bap- 
tizabit. 

Respondeo  dicendum  quod,  sicut  supra  dictum 
est,  art.  2 huj.  quaest.,  sacramenta  habent 
efficaciam  ab  institutione  Christi.  Et  ideo  si  prae- 
termittatur aliquid  eorum  quae  Christus  instituit 
circa  aliquod  sacramentum,  efficacia  caret,  nisi  ex 
speciali  dispensatione  ejus  qui  virtutem  suam  sa- 
cramentis non  alligavit.  Christus  autem  instituit 
sacramentum  baptismi  dari  cum  invocatione  Trini- 
tatis. Et  ideo  quidquid  desit  ad  plenam  invo- 
cationem Trinitatis,  tollit  integritatem  bap- 
tismi. Nec  obstat  quod  in  nomine  unius  personae 
intelligitur  alia  (sicut  in  nomine  Patris  intelligitur 
Fiiius),  aut  quod  ille  qui  nominat  unam  solam  per- 
sonam, potest  habere  rectam  fidem  de  tribus,  quia 
sicut  ad  sacramentum  requiritur  materia  sensibi- 
lis, ita  et  forma  sensibilis  ; unde  non  sufficit  intel- 
lectus, vel  fides  Trinitatis  ad  perfectionem  sacra- 
menti, nisi  sensibilibus  verbis  Trinitas  exprimatur. 
Unde  et  in  baptismo  Christi,  ubi  fuit  origo  sancti- 
ficationis nostri  baptismi,  affuit  Trinitas  in  sensi- 
bilibus signis,  scilicet  Pater  in  voce,  Filius  in  hu- 
mana natura,  Spiritus  Sanctus  in  columba. 

Ad  primum  ergo  dicendum  quod  ex  speciali 
Christi  revelatione  Apostoli  in  primitiva  Ecclesia 
in  nomine  Christi  baptizabant,  ut  nomen  Christi, 
quod  erat  odiosum  Judaeis  et  Gentilibus,  honora- 
bile redderetur  per  hoc  quod  ad  ejus  invocationem 
Spiritus  Sanctus  dabatur  in  baptismo. 

Ad  secundum  dicendum  quod  Ambrosius  assi- 
gnat rationem  quare  convenienter  talis  dispensatio 
fieri  potuit  in  primitiva  Ecclesia,  quia  scilicet  in 
nomine  Christi  tota  Trinitas  intelligitur.  Et  ideo 
servabatur  ad  minus  integritate  intelligibili  forma 
quam  Christus  tradidit  in  Evangelio. 

Ad  tertium  dicendum  quod  Nicolaus  papa  dic- 
tum suum  confirmat  ex  duobus  praemissis.  Et  ideo 
ejus  responsio  patet  ex  primis  duabus  solutioni- 
bus. 

Articulus  vii 

Utrum  immersio  in  aqua  sit  de  necessitate  baptismi 

4 Sent.,  dist.  j,  art.  4,  qu<est.  1. 

Ad  septimum  sic  proceditur.  1.  Videtur  quod 
immersio  in  aqua  sit  de  necessitate  baptismi.  Ut 
enim  dicitur  Ephes.  4,  3,  una  fdes,  unum  baptis- 
ma. Sed  apud  multos  communis  modus  baptizandi 
est  per  immersionem.  Ergo  videtur  quod  non  pos- 
sit esse  baptismus  sine  immersione. 

2.  Praeterea,  Apostolus  dicit  Rom.  6,  3 : Qui- 
cumque baplizati  sumus  in  Christo  Jesu,  in  morte 
ipsius  baptizali  sumus;  consepulli  enim  sumus  cum 
illo  per  baptismum  in  mortem.  Sed  hoc  fit  per  im- 
mersionem ; dicit  enim  Chrysostomus  super  illud 
Joan.  3 : J\lisi  quis  renatus  fuerit  ex  aqua  et  Spi- 
ritu Sancto,  etc.,  hom.  24  in  Joan.,  a med.  : Sicut 
in  quodam  sepulcro,  in  aqua  submergentibus  nobis 
capita,  vetus  homo  sepelitur,  et  submersus  deorsum 
occultatur;  deinde  novus  rursus  ascendit.  Ergo  vi- 
detur quod  immersio  sit  de  necessitate  baptismi. 

3.  Praeterea,  si  sine  immersione  totius  corporis 
posset  fieri  baptismus,  sequeretur  quod  pari  ra- 
tione sufficeret  quamlibet  partem  aqua  perfundi. 
Sed  hoc  videtur  inconveniens,  quia  originale  pec- 
catum, contra  quod  praecipue  datur  baptismus, 
non  est  in  una  tantum  corporis  parte.  Ergo  vide- 
tur quod  requiratur  immersio  ad  baptismum,  et 
non  sufficiat  sola  aspersio.  . 

— Sed  contra  est  quod  Hebr.  10,  22,  dicitur: 
Accedamus  cum  vero  corde  in  plenitudine  fidei , as- 
persi corda  a conscientia  mala,  et  abluti  corpus  aqua 
munda. 

Respondeo  dicendum  quod  aqua  assumitur  in 
sacramento  baptismi  ad  usum  ablutionis  cor- 
poralis, per  quam  significatur  interior  ablutio 
peccatorum.  Ablutio  autem  fieri  potest  per  aquam, 
non  solum  per  modum  immersionis,  sed  etiam  per 
modum  aspersionis  vel  effusionis.  Et  ideo  quamvis 
tutius  sit  baptizare  per  modum  immersionis  (quia 
hoc  habet  communior  usus),  potest  tamen  fieri 
baptismus  per  modum  aspersionis,  vel  etiam  per 
modum  effusionis,  secundum  illud  Ezech.  36,  23  : 
Effundam  super  vos  aquam  mundam,  sicut  beatus 
Laurentius  legitur  baptizasse  (cum  ab  eo  in  cra- 


Art.  7.  — In  titulo,  sumitur  immersio  ut  distinguitur 
contra  aspersionem  et  effusionem. — TNunc  loquitur  de 
materia  proxima  baptismi,  scilicet  de  applicatione  mate- 
riae remotae.  Duodecim  primis  Ecclesia  saeculis  baptis- 
mus communius  conferebatur  per  immersionem,  ut  cons- 
tat ex  homiliis  sanctorum,  et  ex  scriptis  eorum  qui  de 
officiis  divinis  tractaverunt.  Tempore  etiam  S.  Thornae, 
immersio  communiter  adhibebatur,  prout  hunc  articulum 
legenti  apparet.  Tamen  postea  apud  Latinos  (si  excipias 
Mediolanensem  Ecclesiam)  usus  baptismi  per  effusionem 
ubique  invaluit,  unde  Graeci  post  synodum  Florentinam, 
inter  alias  separationis  suae  causas,  praetexuerunt  quod 
Ecclesia  Romana  deserendo  baptismum  per  immersio- 
nem a vera  fide  defecisset. 

ticula  superposito  se  baptizari  S.  Romanus  petiis- 
set) ; et  hoc  praecipue  propter  necessitatem,  vel 
quia  est  magna  multitudo  baptizandorum,  ut  patet 
Act.  2 et  4,  ubi  dicitur  quod  crediderunt  una  die 
tria  millia,  et  alia  die  quinque  millia.  Quandoque 
autem  potest  imminere  necessitas  propter  pauci- 
tatem aquae,  vel  propter  debilitatem  baptizandi, 
cui  potest  imminere  periculum  mortis  ex  immer- 
sione. Et  ideo  dicendum  est  quod  immersio  non 
est  de  necessitate  baptismi. 

Ad  primum  ergo  dicendum  quod  ea  quae  sunt 
per  accidens,  non  variant  substantiam  rei.  Per  se 
autem  requiritur  ad  baptismum  corporalis  ablutio 
per  aquam  ; unde  et  baptismus  lavacrum  nomina- 
tur, secundum  illud  Ephes.  5 , 26  : Mundans  eam 
lavacro  aquce  in  verbo  vitee.  Sed  quod  fiat  ablutio 
hoc  vel  illo  modo,  accidit  baptismo.  Et  ideo  talis 
diversitas  non  tollit  unitatem  baptismi. 

Ad  secundum  dicendum  quod  in  immersione 
expressius  repraesentatur  figura  sepulturae  Christi ; 
et  ideo  hic  modus  baptizandi  est  commu- 
nior et  laudabilior.  Sed  in  aliis  modis  bap- 
tizandi repraesentatur  aliquo  modo,  licet  non  ita 
expresse  : nam  quocumque  modo  fiat  ablutio, 
corpus  hominis,  vel  aliqua  pars  ejus  aquae  suppo- 
nitur, sicut  corpus  Christi  sub  terra  fuit  posi- 
tum. 

Ad  tertium  dicendum  quod  principalis  pars  cor- 
poris praecipue  quantum  ad  exteriora  membra,  est 
caput,  in  quo  vigent  omnes  sensus  et  interiores  et 
exteriores.  Et  ideo  si  totum  corpus  aqua  non  pos- 
sit perfundi  propter  aquae  paucitatem,  vel  propter 
aliquam  aliam  causam,  oportet  caput  perfundere, 
in  quo  manifestatur  principium  animalis  vitae.  Et 
licet  per  membra  quae  generationi  deserviunt,  pec- 
catum originale  traducatur,  non  tamen  sunt  mem- 
bra illa  potius  aspergenda  quam  caput,  quia  per 
baptismum  non  tollitur  transmissio  originalis  in 
prolem*per  actum  generationis,  sed  liberatur  ani- 
ma a macula  et  reatu  peccati  quod  incurrit.  Et 
ideo  debet  praecipue  lavari  illa  pars  corporis  in 
qua  manifestantur  opera  animae.  In  veteri  autem 
lege  remedium  contra  originale  peccatum  institu- 
tum erat  in  membro  generationis,  quia  adhuc  ille 
per  quem  originale  erat  amovendum,  nasciturus 
erat  ex  semine  Abrahae,  cujus  fidem  circumcisio 
significabat,  ut  dicitur  Rom.  4. 

Articulus  vm 

Utrum  trina  immersio  sit  de  necessitate  baptismi. 

4 Sent.,  dist.  y,  art.  4,  quast.  2 et et  dist.  2},  qiuest.  /, 
art.  1,  qiuestiunc  2. 

Ad  octavum  sic  proceditur.  1.  Videtur  quod 
trina  immersio  sit  de  necessitate  baptismi.  Dicit 

Art.  8.  — Si  attendatur  solum  ordo  doctrinae,  articu- 
lus iste  videtur  superfluus,  quoniam  jam  patet  in  praece- 
dentis articuli  doctrina,  quod  immersio  non  est  de 


enim  Augustinus  in  quodam  sermone  de  Symbolo 
ad  baptizatos,  hom.  2 ad  neophytos,  ut  refertur  in 
Decr.,  dist.  4,  de  Consec.,  cap.  « Postquam  » ; 
Recte  tertio  mersi  estis,  qui  accepistis  baptismum  in 
nomine  sanctae  Trinitatis;  recte  tertio  mersi  estis, 
qui  accepistis - baptismum  in  nomine  Jesu  Christi, 
qui  etiam  tertia  die  resurrexit  a mortuis ; illa  enim 
tertio  repetita  immersio  typum  dominicae  exprimit 
sepulturae,  per  quam  Christo  consepulti  estis  in  bap- 
tismo. Sed  utrumque  videtur  ad  necessitatem  bap- 
tismi pertinere,  scilicet  et  quod  significetur  in 
baptismo  Trinitas  personarum,  et  quod  fiat  con- 
figuratio ad  sepulturam  Christi.  Ergo  videtur 
quod  trina  immersio  sit  de  necessitate  baptismi. 

2.  Praeterea,  sacramenta  ex  mandato  Christi 
efficaciam  habent.  Sed  trina  immersio  est  ex  man- 
dato Christi;  scribit  enim  Pelagius  papa  Gauden- 
tio  episcopo  (et  habetur  cap.  Multi  sunt,  de  Con- 
secrat., dist.  4)  : Euangelicum  praeceptum,  ipso 
Domino  Deo  et  Salvatore  nostro  Jesu  Christo  tra- 
dente, nos  admonet,  in  nomine  Trinitatis  trina  im- 
mersione sanctum  baptismum  unicuique  tribuere. 
Ergo  sicut  baptizare  in  nomine  Trinitatis  est  de 
necessitate  baptismi,  ita  etiam  baptizare  trina  im- 
mersione videtur  esse  de  necessitate  baptismi. 

3.  Praeterea,  si  trina  immersio  non  sit  de  ne- 
cessitate baptismi,  ergo  ad  primam  immersionem 
aliquis  baptismi  consequitur  sacramentum.  Si  ergo 
addatur  secunda  vel  tertia,  videtur  quod  secundo 
vel  tertio  baptizetur;  quod  est  inconveniens.  Non 
ergo  una  immersio  sufficit  ad  sacramentum  bap- 
tismi ; .sed  trina  immersio  videtur  esse  de  necessi- 
tate ipsius. 

— Sed  contra  est  quod  Gregorius  dicit  scribens 
Leandro  episcopo  (in  Regist.,  lib.  1,  epist.  41,  a 
med.)  : Reprehensibile  esse  nullatenus  potest  infan- 
tem in  baptismate  vel  ter  vel  semel  immergere;  quo- 
niam et  in  tribus  immersionibus  personarum  Trini- 
tas, et  in  una  potest  Divinalis  singularitas  desi- 
gnari. 

Respondeo  dicendum  quod,  sicut  prius  dictum 
est,  art.  praec.,  ad  1,  ad  baptismum  perse 
requiritur  ablutio  aquae,  quae  est  de  necessitate  sa- 


necessitate  baptismi  ; includitur  necessario,  quod  multo 
magis  non  est  necessaria  trina  immersio  ad  veritatem 
baptismi.  Si  autem  attendatur  insurrectio  difficultatum 
particularium  in  hac  materia,  de  numero  immersionum, 
(ut  patet  in  textu);  tunc  articulus  hic  non  superfluus,  sed 
admodum  opportunus  merito  judicandus  est.  H*c  anno- 
tata sint,  ad  alia  etiam  similia  valitura  : quoniam  et  alibi 
quandoque  in  serie  articulorum  idem  fecisse  eadem  ra- 
tione sanctum  Doctorem  comperies.  Unde  his  praesen- 
tibus in  memoriam  revocatis,  miraberis  de  solertissima 
diligentia  ejus,  qua  nihil  quod  ad  rem  tunc  occurrentem 
faceret,  dimisit  intactum,  specialique  judicio  pro  rei  exi- 
gentia indiscussum  ac  indefinitum  (Porrecta).  — Qus  hic 
dicuntur  de  trina  immersione,  intellige  etiam  de  trina  in- 
fusione; Ritualis  Romanus  sic  ait  : « Ego  te  baptizo  in 
nomine  Patris  -J-  (fundat  primo),  et  Filii  + (fundat  se- 
cundo), et  Spiritus  Sancti  -j-  (fundat  tertio)  ». 

cramenti,  modus  autem  ablutionis  per  accidens  se 
habet  ad  sacramentum.  Et  ideo,  sicut  ex  praedicta 
auctoritate  Gregorii  patet,  quantum  est  de  se, 
utrumque  licite  fieri  potest,  scilicet  et  semel 
et  ter  immergere,  quia  unica  immersione  signi- 
ficatur unitas  mortis  Christi  et  unitas  Deitatis; 
per  trinam  autem  immersionem  significatur  triduum 
sepulturae  Christi,  et  etiam  Trinitas  personarum. 
— Sed  diversis  ex  causis  secundum  ordinatio- 
nem Ecclesiae  quandoque  institutus  est  unus 
modus,  quandoque  alius  ; quia  enim  a principio 
nascentis  Ecclesiae  quidam  de  Trinitate  male  sen- 
tiebant, Christum  purum  hominem  esse  aestiman- 
tes, nec  dici  Filium  Dei  et  Deum  nisi  propter 
mentum  ejus,  quod  praecipue  fuit  in  morte,  ideo 
non  baptizabant  in  nomine  Trinitatis,  sed  in  com- 
memoratione mortis  Christi,  et  una  immersione, 
quod  reprobatum  fuit  in  primitiva  Ecclesia.  Unde 
in  Canonibus  apostolicis,  can.  49  (et  habetur  cap. 
79  de  Consecrat.,  dist.  4) : Si  quis  presbyter  aut 
episcopus  non  trinam  immersionem  unius  mysterii 
celebret,  sed  semel  mergat  in  baptismate , quod  dari 
a quibusdam  dicitur  in  morte  Domini,  deponatur  : 
non  enim  nobis  dixit  Dominus  : In  morte  mea  bap- 
tizate, sed  : In  nomine  Patris,  et  Filii,  et  Spiritus 
Sancti.  — Postmodum  vero  inolevit  quorumdam 
schismaticorum  et  haereticorum  error  homines  re- 
baptizantium, sicut  de  Donatistis  Augustinus  nar- 
rat super  Jo%n.  tract.  1 1,  a med.,  et  lib.  de  Hae- 
resib.,  haeres.  69.  Et  ideo  in  detestationem  erroris 
eorum  fuit  statutum  in  conc.  Toletano  IV,  can.  6 
(et  habetur,  cap.  85,  de  Consecrat.,  dist.  4),  quod 
fieret  una  sola  immersio  : ubi  sic  legitur  : Propter 

vitandum  schismatis  scandalum,  vel  hcvretici  doe- 
• • ' ° 
malis  usum,  simplam  teneamus  baptismi  immersio- 
nem. Sed  cessante  tali  causa,  communiter  ob- 
servatur in  baptismo  trin'a  immersio.  Et  ideo 
graviter  peccaret  aliter  baptizans,  quasi  ritum  Ec- 
clesiae non  observans ; nihilominus  tamen  esset 
baptismus. 

Ad  primum  ergo  dicendum  quod  Trinitas  est  si- 
cut agens  principale  in  baptismo.  Similitudo  au- 
tem agentis  pervenit  ad  effectum  secundum  for- 
mam, et  non  secundum  materiam.  Et  ideo  signi- 
ficatio Trinitatis  fit  in  baptismo  per  verba  formae ; 
nec  est  de  necessitate  quod  significetur  Trinitas 
per  usum  materiae  ; sed  hoc  fit  ad  majorem  ex- 
pressionem. Similiter  etiam  mors  Christi  figuratur 
sufficienter  in  unica  immersione.  Triduum  autem 
sepulturae  non  est  de  necessitate  salutis  nostrae, 
quia  etiamsi  uno  die  fuisset  sepultus  vel  mortuus, 
suffecisset  ad  perficiendam  nostram  redemptio- 
nem. Sed  triduum  illud  ordinatur  ad  manifestan- 
dum veritatem  mortis,  ut  supra  dictum  est,  quaest. 
51,  art.  4,  et  quaest.  53,  art.  2.  Et  ideo  patet 
quod  trina  immersio  nec  ex  parte  Trinitatis,  nec 
ex  parte  passionis  Christi  est  de  necessitate  sa- 
cramenti. 

Ad  secundum  dicendum  quod  Pelagius  papa 

intelligit  trinam  immersionem  esse  de  mandato 
Christi  in  suo  simili,  in  hoc  scilicet  quod  Christus 
praecepit  baptizari  in  nomine  Patris,  et  Filii,  ol 
Spiritus  Sancti.  Non  tamen  est  similis  ratio  de 
forma  et  de  usu  materiae,  ut  dictum  est  in  solut. 
praec. 

Ad  tertium  dicendum  quod,  sicut  supra  dictum 
est,  quaest.  64,  art.  8,  intentio  requiritur  ad  bap- 
tismum. Et  ideo  ex  intentione  ministri  Ecclesiae, 
qui  intendit  unum  baptismum  dare  trina  immer- 
sione, efficitur  unum  baptisma.  Unde  Hieronymus 
dicit  super  Epistolam  ad  Ephes.,  sup.  illud  cap 
4 : Unus  Dominus,  etc.  : Licet  ter  baptizemur,  id 
est,  immergamur,  propter  mysterium  Trinitatis,  ta- 
men unum  baptisma  reputatur.  Si  vero  intenderet 
ad  unam  quamque  immersionem  unum  baptisma 
dare,  ad  singulas  immersiones  repetens  verba  for- 
mae, peccaret,  quantum  in  se  est,  pluries  bapti- 
zans. 

Articulus  ix 

Utrum  baptismus  possit  iterari. 

4 Sent.,  dist.  6,  quast.  2 , art.  ;,  quasliunc  1 ; et  4 Contra, 
cap.  79,  fin.,  et  cap.  70  et  71  ; et  Joan.  7,  coi.  4 ; et 
Ephzs.  4,  lect.  2 • et  supra,  quasi.  67,  art.  7. 

Ad  nonum  sic  proceditur.  1.  Videtur  quod  bap- 
tismus possit  iterari.  Baptismus  enim  videtur  ins- 
titutus ad  ablutionem  peccatorum.  Sed  peccata 
iterantur.  Ergo  multo  magis  baptismus  debet  ite- 
rari, quia  misericordia  Christi  transcendit  hominis 
culpam. 

2.  Praeterea,  Joannes  Baptista  praecipue  fuit  a 
Christo  commendatus,  cum  de  eo  dictum  sit 
Matth.  11,  11  : Inter  natos  mulierum  non  surrexil 


Art.  9.  — Hic  art.  est  contra  Donalistas,  qui  nullum 
arbitrantes  baptismum  ab  haereticis  collatum,  iterum 
baptizabant  omnes  ad  se  venientes,  prout  narrat  S.  Au- 
gust.  in  libro  de  hasresibus.  RecentioVi  vero  tempore 
Batthassarus  Germanus,  docuit  esse  rebaptizandos  pue- 
ros ad  usum  rationis  venientes,  quasi  parvulis  non  pro- 
fuisset baptismus.  Ab  hoc  veniunt  anabaptistce  seu  rebap- 
tizantes, qui  saepe  uni  conferunt  baptismum,  sicut  poeni- 
tentiam. Haec  omnia  aperte  sunt  haeretica.  — Rationes 
quas  affert  S.  Doctor,  ait  Billuart,  non  sunt  simplicis  con- 
gruenti®, sed  ex  ipsa  natura  sacramenti  petuntur,  ideo- 
que  probant  non  solum  rebaptismum  esse  illicitum,  sed 
etiam  invalidum.  Has  rationes  vindicavit  Soto  (in  4, 
dist.  j,  quaest,  1,  art.  9)  contra  Scoti  impugnationes.  — 
Vide  proposit.  Rosminii  damnat.,  circa  characterem  bap- 
tismi, supra,  quaest.  6},  art.  1,  pag.  767. 

Definit.  Eccles. — Innocent.  III  decrct.,  vide  quazst.  65, 
art.  1,  pag.  567.  — Confessio  fidei  Miclia  et.  Pateo  logi,  appro- 
bata a concit.  Lugd.  II  : Romana  Ecclesia  dicit  et  praedi- 
cat eos  qui  post  baptismum  in  peccata  labuntur,  non  re- 
baptizandos, sed  per  veram  poenitentiam  suorum  conse- 
qui veniam  peccatorum.  — Professio  fidei  Pii  IV, supra 
quaest.  65,  art.  1.  pag.  584.  — Concit.  Vienn.  art.  5 prxe. — 
Concit.  Florent.,  decretum  pro  Armenis,  et  Trident.  sess.  7, 
can.  9,  supra  quaest.  60,  pag.  J48;  et  Trident.  sess.  7,  de 
baptismo,  can.  11  et  1$,  in  proazmio hujus  queest. 

major  Joanne  Baplista.  Sed  baptizati  a Joanne  ite- 
rum baptizabantur,  ut  habetur  Act.  19,  ubi  dici- 
tur quod  Paulus  baptizabat  eos  qui  erant  baptizati 
baptismo  Joannis.  Ergo  multo  fortius  illi  qui  sunt 
baptizati  ab  haereticis  vel  peccatoribus,  sunt  re- 
baptizandi. 

3.  Praeterea,  in  Nicaeno  conc.,  can.  19,  statu- 
tum est,  si  quis  confugerit  ad  Ecclesiam  catholi- 
cam de  Paulianislis  et  Calaphrygis,  rebaptizari 
eos  omnino' debere.  Videtur  autem  esse  eadem  ra- 
tio de  aliis  haereticis.  Ergo  baptizati  ab  haereticis 
debent  rebaptizari. 

4.  Praeterea,  baptismus  est  necessarius  ad  salu- 
tem. Sed  de  quibusdam  baptizatis  aliquando  dubi- 
tatur an  sint  baptizati.  Ergo  videtur  quod  debeant 
iterum  baptizari. 

5.  Praeterea,  Eucharistia  est  perfectius  sacra- 
mentum quam  baptismus,  ut  supra  dictum  est, 
quaest.  praec.,  art.  3.  Sed  sacramentum  Eucharis- 
tiae iteratur.  Ergo  videtur  quod  multo  magis  bap- 
tismus possit  iterari. 

— Sed  contra  est  quod  dicitur  Ephes.  4,  5 : 
Una  fides,  unum  baptisma. 

Respondeo  dicendum  quod  baptismus  iterari 
non  potest. — Primo  quidem  quia  baptismus 
est  quaedam  spiritualis  regeneratio,  prout  scilicet 
aliquis  moritur  veteri  vitae,  et  incipit  novam  vitam 
agere  : unde  dicitur  Joan.  3,5:  Nisi  quis  renatus 
fuerit  ex  aqua  cl  Spiritu  Sancio,  non  potest  introire 
in  regnum  Dei.  Unius  autem  non  est  nisi  una  ge- 
neratio. Et  ideo  ncn  potest  baptismus  iterari, 
sicut  nec  carnalis  generatio.  Unde  Augustinus, 
super  illud  Joan.  3,  4:  Numquid  potest  homo  in 
ventrem  matris  suae  iterato  introire , et  renasci  1 
dicit,  tract.  11  in  Joan.,  antemed.:  Sic  tu  intellige 
nativitatem  spiritus,  quomodo  intellexit  Nicodemus 
nativitatem  carnis:  quomodo  enim  uterus  non  po- 
test repeti,  sic  nec  baptismus.  — Secundo  quia  in 
morte  Christi  baptizamur,  per  quam  morimur 
peccato,  et  resurgimus  in  novitatem  vitae.  Christus 
autem  semel  tantum  mortuus  est.  Et  ideo  baptis- 
mus iterari  non  debet.  Propter  quod  Hebr.  6,  6, 
contra  quosdam  rebaptizari  volentes  dicitur  : 
Rursus  crucifigentes  sibimelipsis  Filium  Dei ; ubi 
Glossa  (ord.  sup.  illud  : Renovari  rursus ) dicit  : 
Una  Christi  mors  unum  baptisma  consecravit.  — 
Tertio  quia  baptismus  imprimit  characterem  qui 
est  indelebilis,  et  cum  quadam  consecratione  da- 
tur. Unde  sicut  aliae  consecrationes  non  iterantur 
in  Ecclesia,  ita  nec  baptismus. Etest  hoc  quod  Au- 
gustinus dicit  2 contra  Epist.  Parmeniani,  cap.  1 3, 
a med.,  quod  character  militaris  non  repetitur,  et 
quod  non  minus  hcerei  sacramentum  Christi  quam 
corporalis  hcec  nota  ; cum  videamus  nec  apostatas 
carere  baptismate,  quibus  utique  per  poenitentiam 
redeuntibus  non  restituitur.  — Quarto  quia  baptis- 
mus principaliter  datur  contra  originale  peccatum. 
Et  ideo  sicut  originale  peccatum  non  iteratur,  ita 


etiam  nec  baptismus  iteratur,  quia,  ut  dicitur 
Rom.  3,18,  sicut  per  unius  delicium  in  omnes  ho- 
mines in  condemnationem,  sic  per  unius  justitiam  in 
omnes  homines  in  justificationem  vitee. 

Ad  primum  ergo  dicendum  quod  baptismus 
operatur  in  virtute  passionis  Christi,  sicut  supra 
dictum  est,  art.  2 huj.  quaest.  Et  ideo  sicut  pec- 
cata sequentia  virtutem  passionis  Christi  non  au- 
ferunt, ita  etiam  non  auferunt  baptismum,  ut  ne- 
cesse  sit  ipsum  iterari  ; sed  poenitentia  superve- 
niente tollitur  peccatum,  quod  impediebat  effectum 
baptismi. 

Ad  secundum  dicendum  quod,  sicut  Augustinus 
dicit  super  illud  Joan.  1 : Sed  ego  nesciebam  eum, 
tract.  5 in  Joan.,  vers.  fin.  : Ecce  post  Joannem 
bapti^alum  est,  post  homicidam  non  est  bapti^alum; 
quia  Joanncs  dedit  baptismum  suum,  homicida  de- 
dit baptismum  Christi  : quod  sacramentum  tam 
sanctum  est,  ut  nec  homicida  ministrante  pollua- 
tur. 

Ad  tertium  dicendum  quod  Pauliani  et  Cata- 
phrygae  non  baptizabant  in  nomine  Trinitatis.  Un- 
de Gregorius  dicit  scribens  Quirino  episcopo  in 
Regist.  lib.  9,  epist.  61,  parum  a prine.  : Hi  hce- 
r elici  qui  in  Trinitatis  nomine  minime  baptizantur, 
sicut  sunt  Bonosiani  et  Cataphrygce  (qui  scilicet 
idem  sentiebant  cum  Paulianis),  quia  et  illi  Chris- 
tum Deum  non  credunt,  existimantes  ipsum  scilicet 
esse  purum  hominem,  et  isti,  scilicet  Cataphrygae, 
Spiritum  Sanctum  perverso  sensu  esse  quemdam 
pravum  hominem,  Montanum  scilicet  credunt ; tales 
cum  ad  sanciam  Ecclesiam  veniunt,  baptizantur, 
quia  baptisma  non  fuit,  quod  in  errore  positi  in 
sancta:  Trinitatis  nomine  minime  perceperunt.  Sed, 
sicut  in  regulis  eccl.  (scilicet  in  lib.  de  ecclesias- 
ticis Dogm.,  cap.  52)  dicitur,  si  qui  apud  illos 
haereticos  baptizati  sunt  qui  in  sancta:  Trinitatis 
confessione  baptizabant,  et  veniunt  ad  catholicam 
fidem,  recipiantur  ut  baptizati. 

Ad  quartum  dicendum  quod,  sicut  dicit  Decret. 
Alexandri  1 1 1 (quae  habetur  cap.  De  quibus,  1 1 , de 
Bapt.  et  de  ejus  Effect.):  De  quibus  dubium  est  an 
baptizati  fuerint,  baptizentur,  his  verbis  pramiissis  : 
«Si  bapliza/us  es,  ego  non  te  baptizo,  sed  si  nondum 
baplizalus  es,  ego  te  baptizo,  etc.,  » non  enim  vi- 
detur iterari  quod  nescitur  esse  facium. 

Ad  quintum  dicendum  quod  utrumque  sacra- 
mentum, scilicet  baptismi  et  Eucharistiae,  est  re- 
praesentativum  dominicae  mortis  et  passionis,  ali-  ; 
ter  tamen  et  aliter  : nam  in  baptismo  commemo- 
ratur mors  Christi,  in  quantum  homo  Christo 
commoritur,  ut  in  novam  vitam  regeneretur  ; sed 
in  sacramento  Eucharistiae  commemoratur  mors 
Christi,  in  quantum  ipse  Christus  passus  exhibetur 
nobis,  quasi  paschale  convivium, secundum  illud  1 
Corinth.  5,  7 : Pascha  nostrum  immolatus  est 
Christus  ; itaque  epulemur.  Et  quia  homo  semel 
nascitur,  multoties  autem  cibatur,- semel  tantum 
datur  baptismus,  multoties  autem  Eucharistia. 

Articulus  x 

Utrum  ritus  quo  Ecclesia  in  baptizando  utitur,  sit 
conveniens. 

4 Sent.,  dist.  2,  quast.  1,  art.  3,  ad  7,  et  dist.  6, 
qucesl.  2,  art.  1,  quastiunc.  3. 

Ad  decimum  sic  proceditur.  1.  Videtur  quod 
non  sit  conveniens  ritus  quo  Ecclesia  utitur  in 
baptizando.  Ut  enim  dicit  Chrysostomus  (habetur 
in  Fragment.  Chromatii  in  Biblioth.  PP.  et  cap. 
10  de  Consecrat.,  dist.  4),  nunquam  aqua;  bap- 
tismi purgare  peccata  credentium  possent,  nisi  tactu 
dominici  corporis  sanctificatce  fuissent.  Hoc  autem 
factum  fuit  in  baptismo  Christi,  qui  celebratur  in 
festo  Epiphaniae.  Ergo  magis  deberet  celebrari 
solemnis  baptismus  in  festo  Epiphaniae  quam  in 
vigilia  Paschae  et  in  vigilia  Pentecostes. 

2.  Praeterea,  ad  idem  sacramentum  non  videtur 
pertinere  diversarum  materiarum  usus.  Sed  ad 
baptismum  pertinet  ablutio  aquae.  Inconvenienter 
igitur  ille  qui  baptizatur,  bis  inungitur  oleo  sancto, 
primum  in  pectore,  deinde  inter  scapulas,  et  tertio 
chrismate  in  vertice. 

3.  Praeterea , in  Christo  Jesu  non  est  masculus 
et  foemina,  barbarus  et  Scytha  (1),  Coloss.  3,11; 
et  eadem  ratione  nec  aliquae  aliae  hujusmodi  diffe- 
rentiae. Multo  igitur  minus  diversitas  vestium  ali- 
quid operatur  in  fide  Christi.  Inconvenienter 
igitur  baptizatis  traditur  candida  vestis. 

4.  Praeterea,  sine  hujusmodi  observantiis  potest 
baptismus  celebrari.  Haec  igitur  quae  dicta  sunt 
videntur  esse  superflua,  et  ita  inconvenienter  ab 
Ecclesia  instituta  esse  in  ritu  baptismi. 

— Sed  contra  est  quod  Ecclesia  regitur  Spiritu 
Sancto,  qui  nihil  inordinatum  operatur. 

Respondeo  dicendum  quod  in  sacramento 
baptismi  aliquid  agitur  quod  est  de  ne- 
cessitate sacramenti,  et  aliquid  est  quod  ad 
quamdam  solemnitatem  sacramenti  pertinet. 

De  necessitate  quidem  sacramenti  est  forma,  qum 
designat  principalem  causam  sacramenti  ; et  mi- 

Art.  10.  — Lege  infra  quasst.  71,  et  Catechism  Roman. 
qusest.  45  etc,  et  Bellarmin.  de  Baptismo,  lib.  1,  cap.  24 
etseq. — Nota  bene  solutiones  ad  argumenta.  Erga  solu- 
tionem primi  arg.  nota  quod  olim  extra  necessitatem, 
non  conferebatur  baptismus  adultis,  nisi  determinatis 
temporibus,  puta  in  Paschate  et  Pentecoste.  Modo  ta- 
men iste  usus  est  antiquatus.  Nota  etiam  circa  unctionem 
chrismatis,  hoc  fuisse  institutum  aS.  Silvestro,  ut  habetur 
in  suis  decretis.  Quidam  tamen  haeretici  armeni,  putave- 
runt hoc  esse  de  essentia  baptismi,  sed  contrarium  habe- 
mus in  concil.  Florent.,  in  quo  fuit  definitum,  solum  esse 
necessaria  ad  baptismum,  materiam,  formam  et  minis- 
trum. E contra  vero,  Wiclefus,  Waldenses,  et  Protes- 
tantes  irrident  unctionem  olei,  et  alios  ritus  quibus  utitur 
Ecclesia.  — Concil.  T rident,  de  sacramentis  in  genere, 
sess.  7,  can.  17,  supra , quaist.  60,  pag.  749. 

(1)  Vulgata  : Ubi  non  est  gentilis  et  Judceus,  circumcisio 
et  prceputium,  barbarus  et  Scytha. 


nister,  qui  est  causa  instrumentalis  ; et  usus 
materiae,  scilicet  ablutio  in  aqua,  quae  designat 
principalem  sacramenti  effectum.  Caetera  vero 
omnia  quae  in  ritu  baptizandi  observat  Ec- 
clesia, magis  pertinent  ad  quamdam  solemni- 
tatem sacramenti.  Quae  quidem  adhibentur  in 
sacramento  propter  tria  : — Primo  quidem 
ad  excitandam  devotionem  fidelium  et  reve- 
rentiam ad  sacramentum.  Si  enim  simpliciter 
fieret  ablutio  in  aqua  absque  solemnitate,  de 
facili  ab  aliquibus  aestimaretur  quasi  quaedam 
communis  ablutio.  — Secundo  ad  fidelium  instruc- 
tionem. Simplices  enim,  qui  litteris  non  erudiun- 
tur, oportet  erudire  per  aliqua  sensibilia  signa, 
puta  per  picturas  et  aliqua  hujusmodi ; et  per  hunc 
modum  per  ea  quae  in  sacramentis  aguntur,  vel 
instruuntur,  vel  sollicitantur  ad  quaerendum  de 
his  quae  per  hujusmodi  sensibilia  signa  significan- 
tur. Et  ideo  quia  praeter  principalem  sacramenti 
effectum,  oportet  quaedam  alia  scire  circa  baptis- 
mum, conveniens  fuit  ut  etiam  quibusdam  exte- 
rioribus signis  repraesentarentur.  — Tertio  quia 
per  orationes  et  benedictiones  et  alia  hujusmodi 
cohibetur  vis  daemonis  ab  impedimento  sacramen- 
talis  effectus. 

Ad  primum  ergo  dicendum  quod  Christus  in 
Epiphania  baptizatus  est  baptismo  Joannis,  ut 
supra  dictum  est,  quaest.  39,  art.  2 ; quo  quidem 
baptismo  non  baptizantur  fideles,  sed  potius  bap- 
tismo Christi,  qui  quidem  habet  efficaciam  ex  pas- 
sione Christi,  secundum  illud  Rom.  6,  3 : Qui- 
cumque bapliqali  sumus  in  Christo  Jesu,  in  morte 
ipsius  baph\ali  sumus ; et  ex  Spiritu  Sancto,  se- 
cundum illud  Joannis  3,  5 : Nisi  quis  renatus 
fuerit  ex  aqua  et  Spiritu  Sancto , etc.  Et  ideo  so- 
lemnis baptismus  agitur  in  Ecclesia  et  in  vigilia 
Paschae,  quando  fit  commemoratio  dominicae 
sepulturae  et  resurrectionis  ejusdem  (propter 
quod  et  Dominus  post  resurrectionem  praeceptum 
de  baptismo  discipulis  dedit,  ut  habetur  Matth. 
ult.)  ; et  in  vigilia  Pentecostes,  quando  incipit 
celebrari  solemnitas  Spiritus  Sancti  ; unde  et 
apostoli  leguntur  ipso  die  Pentecostes,  quo  Spi- 
ritum Sanctum  receperant,  tria  millia  hominum 
baptizasse. 

Ad  secundum  dicendum  quod  usus  aquae  adhi- 
betur in  baptismo,  quasi  pertinens  ad  substan- 
tiam sacramenti  ; sed  usus  olei  vel  chrismatis 
adhibetur  ad  quamdam  solemnitatem.  Nam  primo 
baptizandus  inungitur  oleo  sancto  et  in  pectore  et 
in  scapulis,  quasi  athleta  Dei,  ut  Ambrosius  dicit 
in  lib.  1 ke  Sacramentis,  cap.  2,  in  prine.,  sicut 
pugiles  inungi  consueverunt.  Unde,  sicut  Inno- 
centius III  dicit  in  quadam  Decr.  de  sacra  Unc- 
tione (cap.  Cum  venisset ),  bapliqandus  in  pectore 
inungitur,  ut  per  Spiritus  Sancti  donum  errorem  abji- 
ciat et  ignorantiam,  et  fidem  rectam  suscipiat , quia 
justus  ex  fide  vivit.  Inter  scapulas  autem  inungitur, 
ut  per  Spiritus  Sancti  gratiam  excutiat  negligen- 

iidm,  et  torporem,  et  bonam  operationem  exerceat, 
quia  fides  sine  operibus  mortua  est;  ut  per  fidei 
sacramentum  sil  munditia  cogitationum  in  pectore, 
et  per  operis  exercitium  fortitudo  laborum  in  sca- 
pulis, ut  per  dilectionem  operetur.  Post  baptismum 
vero,  ut  Rabanus  dicit,  libro  Institut.  cleric., 
cap.  28,  circa  med.,  slalim  signatur  in  cerebro  d 
presbytero  cum  sacro  chrismate,  sequente  simul  et 
oratione,  ut  Christi  regni  particeps  fiat,  et  a Christo 
Christianus  possit  vocari;  vel,  sicut  Ambrosius 
dicit,  lib.  3 de  Sacram.,  cap.  1,  a prine.,  unguen- 
tum super  caput  effunditur,  quia  sapientis  sensus  in 
capite  ejus  (quod  sequitur  habet  Innoc.  III,  loc. 
cit.),  in  vertice  inungitur,  ut  sit  paratus  omni  pe- 
tenti de  fide  reddere  rationem. 

Ad  tertium  dicendum  quod  vestis  illa  candida 
traditur  baptizato,  non  quidem  ea  ratione  quod 
non  liceat  ei  aliis  vestibus  uti,  sed  in  signum 
gloriosae  resurrectionis,  ad  quam  homines  per 
baptismum  regenerantur,  et  ad  significandam  pu- 
ritatem vitae,  quam  debent  post  baptismum  ob- 
servare, secundum  illud  Rom.  6,  4 : In  novitate 
vitee  ambulemus. 

Ad  quirium  dicendum  quod  ea  quae  pertinent 
ad  solemnitatem  sacramenti,  etsi  non  sint  de  ne- 
cessitate sacramenti,  non  tamen  sunt  superflua, 
quia  sunt  ad  bene  esse  sacramenti,  ut  dictum  est 
in  corp. 

Articulus  xi 

Utrum  convenienter  describantur  tria  baptismata. 

4 Sent.,  dist.  4,  quasi.  3,  art.  3,  et  quast.  6,  art.  4 ; 

et  Joan.  112,  lect.  1,  fin.;  et  Hebr.  6,  lect.  3,fin. 

Ad  undecimum  sic  proceditur.  1.  Videtur  quod 
inconvenienter  describantur  tria  baptismata,  sci- 
licet aquae,  sanguinis  et  flaminis,  sive  Spiritus 

Art.  ii.  — Resp.  ad  fidem  pertinens  est,  baptismum 
flaminis  supplere  vicem  baptismi  aquas,  ita  ut  cum  is  ha- 
beri non  potest,  votum  ac  sincerum  desiderium  reci- 
piendi illum  sufficiat  ad  salutem.  Cornelius,  v.  g.,  et  alii 
Act.  10,  acceperunt  Spiritum  Sanctum  antequam  baptiza- 
rentur. Quantum  vero  ad  martyrium,  vide  etiam  supra  2, 
2,  quasst.  124,  et  I Part.  qusst.  87,  art.  1 ad  2,  et  in 
4 Sent.,  dist.  4,  art.  ult.,  quaest.  5 et  4,  ex  quibus  constat 
martyrium  vicem  gerere  baptismi  in  adultis,  et  in  infan- 
tibus; patet  ex  festo  SS.  Innocentium,  et  aliorum  Marty- 
rum, qui  in  sanguine  tantum  dealbati,  absque  baptismate 
ad  coelorum  regna  pervenerunt. 

Definit.  Eccles.  — Innocent.  III  decretum;  lib.  5,  tit.  45. 
cap.  2,  de  presbytero  non  baptizato  : Inquisitioni  tuas  taliter 
respondemus  : presbyterum,  quem  sir.e  unda  fcaptisma- 
tis  extremum  diem  clausisse  significasti,  quia  in  sanctas 
matris  Ecclesiae  fide  et  Christi  nominis  confessione  per- 
severaverit, ab  originali  peccato  solutum,  et  coelestis 
patriae  gaudium  esse  adeptum,  asserimus  incunctanter. — 
Trident.  sess.  6,  cap.  4:  insinuatur  descriptio  justificationis 
impii  et  modus  ejus  in  statu  gratice  : Quibus  verbis  justifi- 
cationis impii  descriptio  insinuatur,  ut  sit  translatio  ab 
eo  statu,  in  quo  homo  nascitur  filius  primi  Ad*,  in  sta- 
tum grati*  et  adoptionis  filiorum  Dei  per  secundum 
Adam  Jesum  Christum,  salvatorem  nestr  jm,  quas  quidem 


Sancti,  quia  Apostolus  dicit  Ephes,  4,  5 : Una 
fides,  unum  baptisma.  Sed  non  est  nisi  una  fides. 
Ergo  non  debent  poni  tria  baptismata. 

2.  Praeterea,  baptisma  est  quoddam  sacramen- 
tum, ut  ex  supra  dictis  patet,  quaest.  65,  art.  1. 
Sed  solus  baptismus  aqute  est  sacramentum. 
Ergo  non  debent  poni  alia  duo  baptismata. 

3.  Praeterea,  Damascenus  in  lib.  4 orth.  Fid. , 
cap.  10,  a med.,  determinat  plura  alia  genera  bap- 
tismatum. Non  ergo  debent  poni  solum  tria  bap- 
tismata. 

— Sed  contra  est  quod  super  illud  Hebr.  6 : 
Baptismatum  dodrince,  dicit  Glossa  ordin.  : Plura- 
liter dicit,  quia  est  baptismus  aqua;,  poenitentiae  et 
sanguinis. 

Respondeo  dicendum  quod,  sicut  supra  dictum 
est,  art.  2 huj.  quaest.  et  quaest.  62,  art.  5, 
baptismus  aquae  efficaciam  habet  a passione  Christi, 
cui  aliquis  configuratur  per  baptismum,  et  ulterius 
sicut  a prima  causa  a Spiritu  Sancto.  Licet  autem 
effectus  dependeat  a prima  causa,  causa  tamen 
superexcedit  effectum,  nec  dependet  ab  effectu. 
Et  ideo  praeter  baptismum  aquae  potest  aliquis 
consequi  sacramenti  effectum  ex  passione 
Christi,  in  quantum  quis  ei  conformatur,  pro 
Christo  patiendo.  Unde  dicitur  Apocalyps.  7,  14: 
Illi  sunt  qui  venerunt  (1)  ex  magna  tribulatione,  et 
laverunt  stolas  suas,  et  dealbaverunt  eas  in  sanguine 
Agni.  — Eadem  etiam  ratione  aliquis  per  vir- 
tutem Spiritus  Sancti  consequitur  effectum 
baptismi,  non  solum  sine  baptismo  aquae,  sed 
etiam  sine  baptismo  sanguinis,  in  quantum 
scilicet  alicujus  cor  per  Spiritum  Sanctum 
movetur  ad  credendum  et  diligendum  Deum, 
et  poenitendum  de  peccatis;  unde  etiam  dicitur 
baptismus  poenitentiae.  Et  de  hoc  dicitur  Isa.  4,  4: 
Si  abluerit  Dominus  sordes  filiarum  Sion,  et  san- 
guinem Jerusalcm  laver  ii  de  medio  ejus  in  spiritu 
judicii  et  spiritu  ardoris.  Sic  igitur  utrum  que 
aliorum  baptismatum  nominatur  baptismus, 
in  quantum  supplet  vicem  baptismi  aquae. 
Unde  dicit  Augustinus  in  lib.  4 de  unico  Bap- 
tismo parvulorum,  cont.  Donatist.,  cap.  22,  in 
prine.  : Baptismi  vicem  aliquando  implere  pas- 
sionem, de  latrone  illo,  cui  non  baptizato  dictum 
est : « Hodie  mecum  eris  in  paradiso,  » bea-, 
tus  Cyprianus  non  leve  documentum  assumpsit; 
quod  etiam  atque  etiam  considerans,  invenio  non 
tantum  passionem  pro  nomine  Christi,  id  quod  bap- 


translatio  post  Evangelium  promulgatum  sine  lavacro 
regenerationis,  aut  ejus  voto,  fieri  non  potest,  sicut 
scriptum  est : « Nisi  quis  renatus  fuerit  ex  aqua  et  Spiritu 
Sancto,  non  potest  introire  in  regnum  Dei.  » — Propositio 
Mich.  Baii,  camn.  a S.  Pio  V et  Gregor.  XIII:  ji.  Chari- 
tas  perfecta  et  sincera,  quas  est  ex  corde  puro  et  cons- 
cientia bona  et  fide  non  ficta,  tam  in  catechumenis  quam 
in  poenitentibus  potest  esse  sine  remissione  peccatorum. 

(1)  Vulgata  : de  tribulatione  magna. 

tismo  deerat , posse  supplere , sed  etiam  fidem  conver- 
sionemque cordis,  si  forte  ad  celebrandum  myste- 
rium baptismi  in  angusti:s  temporum  succurri  non 
potest. 

Ad  primum  ergo  dicendum  quod  alia  duo  bap- 
tismata includuntur  in  baptismo  aquae,  qui  effica- 
ciam habet  et  ex  passione  Christi,  et  ex  Spiritu 
Sancto.  Et  ideo  per  hoc  non  tollitur  unitas  baptis- 
matis. 

Ad  secundum  dicendum  quod,  sicut  supra  dic- 
tum est,  qusest.  60,  art.  i et  2,  sacramentum  ha- 
bet rationem  signi  ; alia  vero  duo  conveniunt  cum 
baptismo  aquae  non  quidem  quantum  ad  rationem 
signi,  sed  quantum  ad  effectum  baptismatis ; et 
ideo  non  sunt  sacramenta. 

Ad  tertium  dicendum  quod  Damascenus  ponit 
quaedam  baptismata  figuralia  ; sicut  diluvium,  quod 
fuit  s:gnum  nostri  baptismi,  quantum  ad  salvatio- 
nem fidelium  in  Ecclesia,  sicut  tunc  paucce  ani- 
ma; (1)  salace  facta;  sunt  in  arca,  ut  dicitur  1 Petri 
5,  20.  Ponit  etiam  transitum  maris  Rubri,  qui  si- 
gnificat nostrum  baptisma,  quantum  ad  liberatio- 
nem a servitute  peccati;  unde  et  Apostolus  dicit  1 
Corinth.  10,  2,  quod  omnes  bapti^ali  sunt  in  nube 
et  in  mari.  Ponit  etiam  ablutiones  diversas,  quae 
fiebant  in  veteri  lege,  praefigurantes  nostrum  bap- 
tisma, quantum  ad  purgationem  peccatorum.  Po- 
nit etiam  baptismum  Joannis,  qui  fuit  praeparato- 
rius ad  nostrum  baptisma. 

Articulus  xii 

Utrum  baptismus  sanguinis  sit  potissimus  inter  alia 
baptismata. 

4 Sent.,  dist.  4,  qu.cst.  ).  art.  q,  quast.  4;  et  Hebr.  6, 
lect.  j,  fin. 

Ad  duodecimum  sic  proceditur.  1.  Videtur  quod 
baptismus  sanguinis  non  sit  potissimus  inter  tria 
praedicta  baptismata.  Baptismus  enim  aquae  im- 
primit characterem,  quod  quidem  baptismus  san- 
guinis non  facit.  Ergo  baptismus  sanguinis  non  est 
potior  quam  baptismus  aquae. 

2.  Praeterea,  baptismus  sanguinis  r.on  valet  sine 
baptismo  flaminis,  qui  est  per  charitatem  : dicitur 
enim  1 ad  Corinth.  13,3  : Si  tradidero  corpus 
meum,  ita  ut  ardeam,  charitatem  autem  non  habue- 
ro, nihil  mihi  prodest.  Sed  baptismus  flaminis  valet 
sine  baptismo  sanguinis,  non  enim  soli  martyres 
salvantur.  Ergo  baptismus  sanguinis  non  est  po- 
tissimus. 

■).  Praeterea,  sicut  baptismus  aquae  habet  effica- 
ciam a.  passione  Christi,  cui  secundum  praedicta 
art.  praec.  respondet  baptismus  sanguinis,  ita  pas- 
sio Christi  efficaciam  habet  a Spiritu  Sancto,  se- 

Art.  12.  — Ut  directe  respondeatur  qusesito  : « Excel- 
lentissimus est  baptismus  sanguinis  inter  illa  tria  baptis- 
mata. » 

(1)  Vulgata:  In  qua  pauci,  id  est,  octo  animae,  ete. 


eundum  illud  Hebr.  9,  14  : Sanguis  Christi,  qui 
per  Spiritum  Sanctum  obtulit  semetipsum  pro  no- 
bis (1),  emundabit  conscientiam  nostram  ab  operi- 
bus mortuis,  etc.  Ergo  baptismus  flaminis  potior 
est  quam  baptismus  sanguinis.  Non  ergo  baptis- 
mus sanguinis  est  potissimus. 

— Sed  contra  est  quod  Augustinus  ad  Fortu- 
natum loquens  de  comparatione  baptismatum  di- 
cit (Gennadius  in  lib.  de  eccles  Dogmatib.,  cap. 
74) : Bapti^atus  confitetur  fidem  suam  coram  sacer- 
dote, martyr  coram  persecutore  : ille  post  confes- 
sionem aspergitur  aqua,  hic  sanguine;  ille  per  im- 
positionem manus  pontificis  recipit  Spiritum  Sanc- 
tum, hic  templum  efficitur  Spiritus  Sancti. 

Respondeo  dicendum  quod,  sicut  dictum  est 
art.  praec.,  effusio  sanguinis  pro  Christo,  et 
operatio  interior  Spiritus  Sancti  dicuntur  baptis- 
mata, in  quantum  efficiunt  effectum  baptismi  aquae. 
Baptismus  autem  aquae  efficaciam  habet  a passione 
Christi  et  a Spiritu  Sancto,  ut  dictum  est  art- 
praec.  Quae  quidem  duae  causae  operantur  in  quo- 
libet horum  trium  baptismatum,  excellentissime 
tamen  in  baptismo  sanguinis  : nam  passio  Christi 
operatur  quidem  in  baptismo  aquae  per  quamdam 
figuralem  repraesentationem  ; in  baptismo  autem 
flaminis  vel  poenitentiae  per  quamdam  affectionem; 
sed  in  baptismo  sanguinis  per  imitationem 
operis.  — Similiter  etiam  virtus  Spiritus 
Sancti  operatur  in  baptismo  aquae  per  quamdam 
virtutem  latentem  ; in  baptismo  autem  poenitentiae 
per  cordis  commotionem  ; sed  in  baptismo  san- 
guinis per  potissimum  dilectionis  et  affec- 
tionis fervorem  secundum  illud  (2)  Joan.  15,  1 y. 
Majorem  hac  dilectionem  nemo  habet  quam  (})  ut 
animam  suam  ponat  quis  pro  amicis  suis. 

Ad  primum  ergo  dicendum  quod  character  est 
res  et  sacramentum.  Non  autem  dicimus  quod  bap- 
tismus sanguinis  praeeminendam  habeat  secundum 
rationem  sacramenti,  sed  quantum  ad  sacramenti 
effectum. 

Ad  secundum  dicendum  quod  effusio  sanguinis 
non  habet  rationem  baptismi,  si  sit  sine  charitate. 
Ex  quo  patet  quod  baptismus  sanguinis  includit 
baptismum  flaminis,  et  non  e converso  : unde  ex 
hoc  ipso  probatur  perfectior. 

Ad  tertium  dicendum  quod  baptismus  sangui- 
nis praeeminentiam  habet,  non  solum  exparte  pas- 
sionis Christi,  sed  etiam  ex  parte  Spiritus  Sancti, 
ut  dictum  est  in  corp.  art. 


(1)  VulgaU  semetipsum  obtuiit  immaculatum  Deo, 
emundabit... 

(2)  Ita  cura  Mss.  Garcia  et  posteriores  editi.  — AI.,  per 
potissimum  dilectionis,  secundum  illud,  etc, 

(?)  Vulgata  omittit  quam. 

QUESTIO  LXVII 

DE  MINISTRIS  PER  QUOS  TRADITUR  BAPTISMI  SACRA- 
MENTUM.— In  ocio  articulos  divisa. 

Deinde  considerandum  est  de  ministris,  per 
quos  traditur  sacramentum  baptismi. 

Circa  hoc  quaeruntur  octo  : i°  utrum  ad  diaco- 
num pertineat  baptizare ; 2°  utrum  pertineat  ad 
presbyterum,  vel  solum  ad  episcopum;  30  utrum 
laicus  possit  sacramentum  baptismi  conferre; 
40  utrum  hoc  possit  facere  mulier  ; 50  utrum  non 
baptizatus  possit  baptizare  ; 6°  utrum  plures  pos- 
sint simul  baptizare  unum  et  eumdem  ; 70  utrum 
necesse  sit  aliquem  esse  qui  baptizatum  de  sacro 
fonte  recipiat;  8°  utrum  suscipiens  aliquem  de  sa- 
cro fonte  obligetur  ad  ejus  instructionem. 

Articulus  primus 

Utrum  ad  officium  diaconi  pertineat  baptizare. 

4 Sent.,  dist.  5,  quxst.  2,  ari.  /,  quasi.  1,  et  dist.  7,  quasi. 

3,  art.  1,  quasi.  1 , corp.,  et  dist.  13,  quasi.  2,  crt.  3, 

quast.  2 , corp. 

Ad  primum  sic  proceditur.  1.  Videtur  quod  ad 
officium  diaconi  pertineat  baptizare.  Simul  enim 
injungitur  a Domino  officium  praedicandi  Evange- 
lium  et  baptizandi,  secundum  illud  Matth.  ult., 
19  : E unies  docele  omnes  gentes,  baptizantes  eos, 
etc.  Sed  ad  officium  diaconi  pertinet  evangelizare. 
Ergo  videtur  quod  etiam  ad  officium  diaconi  per- 
tineat baptizare. 

2.  Praeterea,  secundum  Dionysium,  cap.  $,ec- 
cles.  Hierarch.,  aliquant.  a prine.,  purgare  perti- 
net ad  officium  diaconi.  Sed  purgatio  a peccatis 
maxime  fit  per  baptismum,  secundum  illud  Ephes. 
5,  26  : Mundans  eam  lavacro  aquas  in  verbo  vitee. 
Ergo  videtur  quod  baptizare  pertineat  ad  diaco- 
num. 

3.  Praeterea,  de  B.  Laurentio  legitur  quod  cum 
ipse  esset  diaconus,  plurimos  baptizabat.  Ergo  vi- 
detur quod  ad  diaconos  pertineat  baptizare. 

Questio  67.  — Duplex  distinguitur  minister  baptismi, 
ait  Billuart,  unus  solemnitatis,  qui  cum  caeremoniis  in  Ec- 
clesia adhiberi  solitis  baptizat,  et  alter  necessitatis,  qui  his 
caeremoniis  omissis  in  necessitate  baptizat.  Ministersolem- 
nitatis,  iterum  duplex  est  : unus  ordinarius  et  ex  officio 
alter  extraordinarius  et  ex  delegatione.  — Inter  veteres, 
Donatistae  censebant  nullum  esse  baptismum  collatum  ab 
haereticis  (vide,  supra  quasst.  64,  art.  9,  notam  cum  defi- 
nitionibus). Mulierculis  facultatem  baptizandi  solemniter 
corvbesserunt  Marcionistae,  Pepusiani  et  Collyridiani,  ut 
patet  ex  S.  Epiphanio  Hxres.  42  et  79,  et  Tertul.  de 
prxscripf.  c.  4 et  de  baptismo  c.  7.  Calvinus  econtra,  susti- 
net laicos  non  posse,  etiam  in  mortis  casu,  baptizare. 

Art.  i.  — Doctrina  probatur  ex  ipso  nomine,  nam  dia- 
conus est  idem  ac  inserviens  a oia xovso>  quod  est  inservio; 
et  hoc  etiam  habetur  a Gelasio  papa,  in  epistola  ad  epis- 
copos per  Siciliam  constitutos  cap.  9;  et  habetur  in  De- 
creto, d.  9;.  cap.  Diaconos.  Habetur  etiam  cap.  constat 
de  consecrat,  dist.  4. 


— Sed  contra  est  quod  Gelasius  I papa  dixit, 
epist.  9,  cap.  7 (et  habetur  in  Decret.  dist.  93, 
cap.  13) ; Diaconos  propriam  conslituimus  obser- 
vare mensuram;  et  infra  : Absque  episcopo  vel  pres- 
bytero baptizare  non  audeant,  nisi  prcediclis  ordini- 
bus fortasse  longius  constitutis , necessitas  extrema 
compellat. 


Respondeo  dicendum  quod  sicut  coelestium  or- 
dinum proprietates  et  eorum  officia  ex  eorum 
nominibus  accipiuntur,  ut  Dionysius  dicit,  cap.  7 
ccelest.  Hierarch.,  in  prine.,  ita  etiam  ex  nomini- 
bus ecclesiasticorum  ordinum  accipi  potest  quid 
ad  unumquemque  pertineat  ordinem.  — Dicuntur 
autem  diaconi,  quasi  ministri,  quia  videlicet  ad 
diaconos  non  pertinet  aliquod  sacramentum  prin- 
cipaliter et  quasi  ex  proprio  officio  praebere,  sed 
adhibere  ministerium  aliis  majoribus  in  sacramen- 
torum exhibitione.  Et  sic  ad  diaconum  non 
pertinet,  quasi  ex  proprio  officio,  tradere 
sacramentum  baptismi,  sed  in  collatione  hu- 
jus sacramenti  et  aliorum  assistere,  et  mi- 
nistrare majoribus.  Unde  Isidorus dicit  in  epist. 
ad  Laudefred.  : Ad  diaconum  pertinet  assistere  sa- 
cerdotibus et  ministrare  in  omnibus  quae  aguntur  in 
sacramentis  Christi,  in  baptismo  scilicet,  in  chris- 
mate, in  patena  et  in  calice. 

Ad  primum  ergo  dicendum  quod  ad  diaconum 
perlinet  recitare  Evangelium  in  ecclesia,  et  praedi- 
care ipsum  per  modum  catechizantis;  unde  et  Dio- 
nysius dicit,  cap.  5 eccles.  Hierarch.,  circa  med., 
et  cap.  3,  quod  diaconi  habent  officium  super  im- 
mundos, inter  quos  ponit  catechumenos.  Sed  do- 
cere, id  est,  exponere  Evangelium,  pertinet  pro- 
prie ad  episcopum,  cujus  actus  est  perficere,  se- 
cundum Dionysium,  cap.  5 eccles.  Hierarch., 
ante  med.  Perficere  autem  idem  est  quod  docere. 
Unde  non  sequitur  quod  ad  diaconos  pertineat 
officium  baptizandi. 

Ad  secundum  dicendum  quod,  sicut ' Dionysius 
dicit  in  eccles.  Hierarch.,  parum  a prine.,  baptis- 
mus non  solum  habet  purgativam,  sed  etiam  illu- 
minati vam  virtutem,  et  ideo  excedit  officium  dia- 
coni, ad  quem  pertinet  solum  purgare,  scilicet  vel 
repellendo  immundos,  vel  disponendo  eos  ad  sa- 
cramenti susceptionem. 

Ad  tertium  dicendum  quod  quia  baptismus  est 
sacramentum  necessitatis,  permittitur  diaconis  ne- 
cessitate urgente,  in  absentia  majorum  baptizare, 
sicut  patet  ex  auctoritate  Gelasii  supra  inducta  in 
arg.  Sed  contra.  Et  hoc  modo  B.  Laurentius  dia- 
conus existens  baptizavit. 


QU.EST.  LXVII.  DE  MINISTRIS  BAPTISMI 


Articulus  ii 

Utrum  baptizare  pertineat  ad  officium  presbyterorum. 

4 Sent.,  dist.  J,  quast.  2,  art.  i,  quast.  2.  etdist.  7,  quas. 

j,  art.  1, quast.  7,  corp.,  et  dist.  17,  quast.  7,  art.  7, 

quast.  2,  corp etdist.  24,  quasi.  2,  art.  1,  ad  1. 

Ad  secundum  sic  proceditur.  1.  Videtur  quod 
baptizare  non  pertineat  ad  officium  presbyterorum, 
sed  solum  episcoporum,  quia,  sicut  dictum  est 
quaest.  praec.,  art.  5,  arg.  1,  et  art.  praec.,  arg.  1, 
sub  eodem  praecepto  injungitur  Matth.  ult. , offi- 
cium docendi  et  baptizandi.  Sed  docere,  quod  est 
perficere,  pertinet  ad  officium  episcopi,  ut  patet 
per  Dionysium,  cap.  5 et  6 eccles.  Hier.  Ergo  et 
baptizare  pertinet  tantum  ad  officium  episcopi. 

2.  Praeterea,  per  baptismum  annumeratur  ali- 
quis populo  christiano  ; quod  quidem  videtur  ad 
officium  solius  principis  pertinere.  Sed  principa- 
tum in  Ecclesia  tenent  episcopi,  qui,  ut  dicitur  in 
Glossa  (ord.  Bedae  sup.  i.lud  : Designavit  Domi- 
nus), Luc.  10,  tenent  locum  apostolorum,  de  qui- 
bus dicitur  in  Psal.  44,  17  : Constitues  eos  princi- 
pes super  omnem  terram.  Ergo  videtur  quod  bap- 
tizare pertineat  solum  ad  officium  episcopi. 

3.  Praeterea,  Isidorus  dicit,  loc.  cit. art.  praec., 
quod  ad  episcopum  pertinet  basilicarum  consecra- 
tio, unctio  altaris  et  confectio  chrismatis;  ipse  ordi- 
nes ecclesiasticos  distribuit,  et  sacras  virgines  bene- 
dicit. Sed  his  omnibus  majus  est  sacramentum 
baptismi.  Ergo  videtur  quod  multo  magis  ad  offi- 
cium solius  episcopi  pertineat  baptizare. 

— Sed  contra  est  quod  Isidorus  dicit  in  lib.  2 
de  Offic.,  cap.  24,  ad  fin.  : Constat  baptisma  solis 
sacerdotibus  esse  traditum. 

Respondeo  dicendum  quod  sacerdotes  ad  hoc 
consecrantur  ut  sacramentum  corporis  Christi 
conficiant,  sicut  supra  dictum  est,  quaest.  63,  art. 

2 et  6,  et  quaest.  65,  art.  3.  Illud  autem  est  sacra- 
mentum ecclesiasticae  unitatis,  secundum  illud 
Apostoli  1 Cor.  10,  17  : Unus  panis  et  unum  cor- 
pus multi  sumus  omnes  qui  de  uno  pane  et  de  uno 
calice  (1)  participamus.  Per  baptismum  autem  ali- 
quis fit  particeps  ecclesiasticae  unitatis  ; unde  et 
accipit  jus  ad  mensam  Domini  accedendi.  Et  ideo 
sicut  ad  sacerdotem  pertinet  consecrare  Eucha- 
ristiam (ad  quod  principaliter  sacerdotium  ordina- 
tur), ita  ad  proprium  officium  sacerdotis  per- 
tinet baptizare  ; ejusdem  enim  videtur  esse  ope- 
rari totum,  et  partem  in  toto  disponere. 

Ad  primum  ergo  dicendum  quod  utrumque 
officium,  scilicet  docendi  et  baptizandi,  Dominus 

Art.  2.  — Ratio  D.  Thomae,  est  tantum  quaedam  con- 
gruentia. — Hinc  vides  quod  Christus  dicens  apos- 
tolis « Docete  et  baptizate  » docere  dedit  ut  episcopis, 
baptizare  ut  sacerdotibus.  Vide  concil.  Florent,  quaest. 
praec.  pag.  J89. 

(1)  In  Vulgata  hic  deest  et  de  uno  calice. 

apostolis  injunxit,  quorum  vicem  gerunt  episcopi, 
aliter  tamen  et  aliter.  Nam  officium  docendi  com- 
misit eis  Christus,  ut  ipsi  per  se  illud  exercerent, 
tanquam  principalissimum  : unde  et  ipsi  apostoli 
dixerunt,  Act.  6,  2 : Non  est  cuquum  nos  relin- 
quere (1)  verbum  Dei,  et  ministrare  mensis.  Offi- 
cium autem  baptizandi  commisit  apostolis,  ut  per 
alios  exercendum.  Unde  et  Apostolus  dicit  1 
Cor.  1,17:  Non  misit  me  Christus  baptizare,  sed 
evangeli\are  ; et  hoc  ideo  quia  in  baptizando  nihil 
operatur  meritum  et  sapientia  ministri,  sicut  in  do- 
cendo, ut  patet  ex  supra  dictis,  quaest.  64,  art.  5, 
6 et  9 ; in  cujus  etiam  signum  nec  ipse  Dominus 
baptizavit,  sed  discipuli  ejus,  ut  dicitur  Joan.  4. 
Nec  tamen  per  hoc  excluditur  quin  episcopi  pos- 
sint baptizare,  quia  quod  potest  potestas  inferior, 
potest  et  superior;  unde  et  Apostolus  ibidem  di- 
cit se  quosdam  baptizasse. 

Ad  secundum  dicendum  quod  in  qualibet  repu- 
blica  ea  quae  sunt  minora,  pertinent  ad  minores, 
majora  vero  majoribus  reservantur,  secundum  il- 
lud Exodi  18,  22  : Quidquid  majus  fuerit  referant 
ad  te;  et  ipsi  tantummodo  minora  (2)  judicent.  Et 
ideo  ad  minores  civitatis  principes  pertinet  dispo- 
nere de  infimo  populo  ; ad  summos  autem  princi- 
pes pertinet  disponere  ea  quae  pertinent  ad  majo- 
res civitatis.  Per  baptismum  autem  non  adipisci- 
tur aliquis  nisi  infimum  gradum  in  populo  chris- 
tiano. Et  ideo  baptizare  pertinet  ad  minores  prin- 
cipes Ecclesiae,  id  est,  ad  presbyteros,  qui  tenent 
locum  septuaginta  duorum  discipulorum  Christi, 
ut  dicit  Glossa  Lucae  10,  cit.  in  arg. 

Ad  tertium  dicendum  quod,  sicut  supra  dictum 
est,  quaest.  65,  art.  3,  in  corp.,  et  ad  4,  sacra- 
mentum baptismi  est  potissimum  necessitate  ; sed 
quantum  ad  perfectionem  sunt  quaedam  alia  po- 
tiora,  quae  episcopis  reservantur. 

Articulus  iii 

Utrum  laicus  possit  baptizare. 

2-2  quast.  100,  art.  2, ad  1 ; et  4 Sent..  dist.  /,  quast.  2, 
art.  1,  quast.  1,  et  7,  et  dist.  6,  quast.  1,  art.  7, 
quaest.  2 et  7. 

Ad  tertium  sic  proceditur.  1.  Videtur  quod  lai- 
cus baptizare  non  possit.  Baptizare  enim,  sicut 

Art.  j.  — Cum  in  calce  dicitur  quod  effectus  baptismi 
per  nihil  aliud  suppleri  potest,  intelligendum  est  de  inte- 
gro effectu  baptismi  ; integer  siquidem  effectus  baptismi 
claudit  in  se  characterem.  Et  propterea  licet  gratia  cum 
remissione  totius  culpae  et  poenae  possit  sine  baptismo 
suppleri,  ut  patet  in  latrone,  character  tamen  suppleri 
non  potest  : et  hoc  loquendo  de  potentia  ordinata  sub  di- 
yinse  dispositionis  providentia  (Cajetanus).  Vide  in  textu, 
differentiam  inter  pueros  et  adultos,  respectu  necessitatis 
baptismi.  Pueris  enim  aliter  subveniri  non  potest:  et 
adulti  non  possunt  aliter  quam  per  baptismum,  plenam 

(1)  Vulgata  : derelinquere. 

(2)  Vulgata  : et  ipsi  minora  tantum  modo  judicent. 

dictum  est  art.  praec.,  proprie  pertinet  ad  ordi- 
nem sacerdotalem.  Sed  ea  quae  sunt  ordinis,  non 
possunt  committi  non  habenti  ordinem.  Ergo  vi- 
detur quod  laicus,  qui  non  habet  ordinem,  bap- 
tizare non  possit. 

2.  Praeterea,  majus  est  baptizare  quam  alia  sa- 
cramentalia  baptismi  perficere,  sicut  catechizare  et 
exorcizare,  et  aquam  baptismalem  benedicere. 
Sed  haec  non  possunt  fieri  a laicis,  sed  solum  a 
sacerdotibus.  Ergo  videtur  quod  multo  minus  lai- 
ci  possint  baptizare. 

3.  Praeterea,  sicut  baptismus  est  sacramentum 
necessitatis,  ita  et  poenitentia.  Sed  laicus  non 
potest  absolvere  in  foro  poenitentiali.  Ergo  neque 
potest  baptizare. 

— Sed  contra  est  quod  Gelasius  I papa,  epist. 
9,  cap.  7,  et  Isidor.,  lib.  2 de  Offic.,  cap.  24,  ad 
fin.,  dicunt,  quod  baptizare,  necessitate  immi- 
nente,  laicis  chrislianis  plerumque  conceditur. 

Respondeo  dicendum  quod  ad  misericordiam 
ejus  qui  vult  omnes  homines  salvos  fieri,  per- 
tinet ut  in  his  quae  sunt  de  necessitate  salutis,  ho- 
mo de  facili  remedium  inveniat.  Inter  omnia  au- 
tem sacramenta  maximae  necessitatis  est  baptis- 
mus, qui  est  regeneratio  hominis  in  vitam  spiri- 
tualem, quia  pueris  aliter  omnino  subveniri  non 
potest,  et  adulti  non  possunt  aliter  quam  per 
baptismum  plenam  remissionem  consequi  et  quan- 
tum ad  culpam  et  quantum  ad  poenam.  Et  ideo 
ut  homo  circa  remedium  tam  necessarium 
defectum  pati  non  possit,  institutum  est  ut 
et  materia  baptismi  sit  communis,  scilicet 
aqua,  quae  a quolibet  de  facili  haberi  potest, 
et  minister  baptismi  etiam  sit  quicumque 
non  ordinatus,  ne  propter  defectum  baptismi 
homo  salutis  suae  dispendium  patiatur. 

Ad  primum  ergo  dicendum  quod  baptizare  per- 
tinet ad  ordinem  sacerdotalem  secundum  quam- 
dam convenientiam  et  solemnitatem  ; non  autem 
hoc  est  de  necessitate  sacramenti;  unde  etiamsi 


remissionem  consequi  et  quantum  ad  culpam  et  quantum 
ad  pcenam  : id  est,  nisi  actualiter  baptizentur  pueri,  non 
possunt  salvari  neque  a culpa,  neque  a pcena.  et  per  con- 
sequens non  possunt  pervenire  ad  regnum  coelorum  : et 
adulti,  quamvis  per  baptismum  in  voto  habitum,  possint 
remissionem  culpae  et  poenae  consequi,  non  tamen  ple- 
nam, nisi  actualiter  bapiizentur.  — Conclusio  es:  de  fide. 

Definit.  Eccles.  pro  hoc  art.  et  4 et  5.  — Resp.  Nicolai  I 
ad  consulta  Bulgarorum , quccst.  64,  art.  9,  pag.  j3i.  — Concil. 
Lateran.  IV,  cap.  « Firmiter : » Sacramentum  baptismi  a 
quocumque  rite  collatum,  proficit  ad  salutem.  — Concil. 
Florent.,  pro  A: menis,  qucest.  prcec . pag.  589.  Idem  concil. 
Florent,  decretum  Eugenii  IV  pro  Jacobitis : Pueri  monis 
imminente  periculo  mox  sine  ulla  dilatione  baptizentur, 
etiam  per  laicum  vel  mulierem  in  forma  Ecclesite  si 

desit  sacerdos,  quemadmodum  in  decreto  Armenorum. 

Professio  fidei  orientalibus  prccscripta  ab  Urbano  VIII  et 
Bened,  XIV  : Baptismum  si  mortis  periculum  immineat 
mox  sine  ulla  dilatione  conferendum  esse,  et  a quocum- 
que, et  quandocumque  sub  debita  materia  et  forma  et 
intentione  collatum  esse  validum. 


extra  necessitatis  articulum  laicus  baptizet,  pec- 
cat quidem,  tamen  sacramentum  baptismi  confert; 
nec  est  rebaptizandus  ille  qui  sic  est  baptiza- 
tus. 

Ad  secundum  dicendum  quod  illa  sacramentalia 
baptismi  pertinent  ad  solemnitatem,  non  autem 
ad  necessitatem  baptismi.  Et  ideo  fieri  non  de- 
bent, nec  possunt  a laico,  sed  solum  a sacerdote, 
cujus  est  solemniter  baptizare. 

Ad  tertium  dicendum  quod,  sicut  supra  dictum 
est,  quaest.  6),  art.  3 et  4,  poenitenda  non  est 
tantae  necessitatis  sicut  baptismus  ; potest  enim 
per  contritionem  suppleri  defectus  sacerdotalis 
absolutionis,  quae  non  liberat  a tota  poena,  nec 
etiam  pueris  adhibetur.  Et  ideo  non  est  simile  de 
baptismo,  cujus  effectus  per  nihil  aliud  suppleri 
potest. 

Articulus  iv 

Utrum  mulisr  possit  baptizare. 

Sup.,  art.  3,  et  locis  ibidem  inductis. 

Ad  quartum  sic  proceditur.  1.  Videtur  quod 
mulier  n :>n  possit  baptizare.  Legitur  enim  in  Car- 
thaginensi  concilio  4,  can.  99,  etc.,  quod  mulier, 
quamvis  docta  et  sancta,  viros  in  conventu  docere 
vel  aliquos  baptizare  non  prcesumal.  Sed  nullo 
modo  licet  mulieri  docere  in  conventu,  secundum 
illud  1 Cor.  14,  35  : Turpe  est  mulieri  in  ecclesia 
loqui.  Ergo  videtur  quod  nec  etiam  aliquo  modo 
mulieri  liceat  baptizare. 

2.  Praeterea,  baptizare  pertinet  ad  officium  prae- 
lationis ; unde  a sacerdotibus  habentibus  curam 
animarum  debet  accipi  baptismus.  Sed  hoc  non 
posset  competere  mulieri,  secundum  illud  1 Ti- 
moth.  2,  12  : Docere  mulieri  non  permitto,  nec  (1) 
dominari  in  virum,  sed  esse  in  silentio.  Ergo  mu- 
lier baptizare  non  potest. 

3.  Praeterea,  in  spirituali  regeneratione  videtur 
aqua  habere  locum  materni  uteri,  ut  Augustinus 
dicit  super  illud  Joar..  3,  4 : Numquid  homo  polest  - 
in  ventrem  matris  suce  iterato  introire  et  renasci) 
tract.  1 1 in  Joan.,  ante  med.  ; ille  autem  qui  bap- 
tizat, videtur  magis  habere  patris  officium.  Sed 
hoc  non  competit  mulieri.  Ergo  mulier  baptizare 
non  potest. 

— Sed  contra  est  quod  Urbanus  papa  dicit  (et 
habetur  in  Decr.  30,  quaest.  3,  cap.  4)  : Super 
quibus  consuluit  nos  tua  dilectio,  hoc  videtur  nobis 
ex  sententia  respondendum,  ut  baptismus  sit , si  ins- 
tante necessitate  foemina  puerum  in  nomine  sanctae 
Trinitatis  bapli\averit. 

"Despondeo  dicendum  quod  Christus  est  qui  prin- 

^ cipaliter  baptizat,  secundum  illud  Joan.  1,  33:  4 

Art.  4.  — Vide  pro  definit.,  art.  praeced.  et  praecipue 
concil.  Florent,  pro  Armenis  et  pro  Jacobitis. 

(1)  Vulgata : neque. 


QU-SST.  lxvii.  de  ministris  baptismi 


Super  quem  videris  Spiritum  descendentem  ei  ma- 
nentem (i),  hic  est  qui  baptizat.  Dicitur  autem  Co- 
loss.  3 (a^quivalenter)  quod  in  Christo  non  est 
masculus  et  foemina.  Et  ideo  sicut  masculus 
laicus  potest  baptizare,  quasi  minister  Chris- 
ti ; ita  etiam  et  foemina.  — Quia  tamen  caput 
mulieris  est  vir,  et  caput  viri  est  Christus,  ut  dicitur 
i Corinth.  n,non  debet  mulier  baptizare,  si 
adsit  copia  viri;  sicut  nec  laicus  praesente 
clerico,  nec  clericus  praesente  sacerdote  ; qui 
tamen  potest  baptizare  praesente  episcopo,  eo 
quod  hoc  pertinet  ad  officium  sacerdotis. 

Ad  primum  ergo  dicendum  quod  sicut  mulieri 
non  permittitur  publice  docere,  potest  tamen  pri- 
vata doctrina  vel  monitione  aliquem  instruere,  ita 
non  permittitur  ei  publice  et  solemniter  bapti- 
zare, sed  tamen  potest  baptizare  in  necessitatis 
articulo. 

Ad  secundum  dicendum  quod  quando  baptis- 
mus solemniter  et  ordinate  celebratur,  debet  ali- 
quis sacramentum  baptismi  suscipere  a presbytero 
curam  animarum  habente,  vel  ab  aliquo  vice  ejus. 
Hoc  tamen  non  requiritur  in  articulo  necessitatis, 
in  quo  potest  mulier  baptizare. 

Ad  tertium  dicendum  quod  in  generatione  car- 
nali masculus  et  foemina  operantur  secundum  vir- 
tutem propriae  naturae  ; et  ideo  foemina  non  potest 
esse  principium  generationis  activum,  sed  passi- 
vum tantum.  Sed  in  generatione  spirituali  neuter 
operatur  in  virtute  propria,  sed  instrumentaliter 
tantum  per  virtutem  Christi ; et  ideo  eodem  modo 
potest  vir  et  mulier  in  casu  necessitatis  baptizare. 
Si  tamen  mulier  etiam  extra  casum  necessitatis 
baptizaret,  non  esset  rebaptizandus,  sicut  et  de 
laico  dictum  est  art.  praec.  ; peccaret  tamen  ipsa 
baptizans,  et  alii  qui  ad  hoc  cooperarentur,  vel 
baptismum  ab  ea  suscipiendo,  vel  ei  baptizandum 
aliquem  offerendo. 

Articulus  v 

Utrum  non  baptizatus  possit  sacramentum  baptismi 
conferre. 

Sttp.f  art.  et  locis  ibidem  notatis. 

Ad  quintum  sic  proceditur,  i.  Videtur  quod 
ille  qui  non  est  baptizatus  non  possit  sacramen- 
tum baptismi  conferre.  Nullus  enim  dat  quod  non 
habet.  Sed  non  baptizatus  non  habet  sacramen- 
tum baptismi.  Ergo  non  potest  ipsum  conferre. 

2.  Prmterea,  sacramentum  baptismi  confert  ali- 
quis in  quantum  est  minister  Ecclesiae.  Sed  ille 
qui  non  est  baptizatus,  nullo  modo  pertinet  ad 
Ecclesiam,  scilicet  nec  re  nec  sacramento.  Ergo 
non  potest  sacramentum  baptismi  conferre. 

Art.  5.  — Concias.  est  de  fide.  — Vide  definit,  art.  j 
et  specialiter,  decret.  Nicol.  I ; Concil.  Florent.  — De 
baptismo  autem  ab  haereticis  collato,  vide  supra,  quaest. 
64,  art.  9,  pag.  581. 

(1)  Vulgata  :..  Et  manentem  super  eum , hic  est... 

3.  Praeterea,  majus  est  sacramentum  conferre 
quam  suscipere.  Sed  non  baptizatus  non  potest 
alia  sacramenta  suscipere.  Ergo  multo  minus  po- 
test aliquod  sacramentum  conferre. 

— Sed  contra  est  quod  Isidorus  dicit  (habetur 
cap.  Si  quis  per  ignorantiam,  1,  quaest.  1)  : Roma- 
nus pontifex  non  hominem  judicat  qui  baptizat,  sed 
Spiritum  Dei  subministrare  gratiam  baptismi , licet 
paganus  sit  qui  baptizat.  Sed  ille  qui  non  est 
baptizatus,  non  dicitur  paganus.  Ergo  etiam  non 
baptizatus  potest  conferre  sacramentum  baptismi. 

"Despondeo  dicendum  quod  hanc  quaestionem 

vAugustinus  indeterminatam  reliquit.  Dicit  enim 
2 contra  Epistolam  Parmeniani,  cap.  13,  a med.  : 
Hccc  quidem  alia  quaestio  est,  utrum  et  ab  his 
qui  nunjuam  fuerunt  chrisliani,  possit  baptismus 
dari;  nec  aliquid  temere  inde  affirmandum  est,  sine 
auctoritate  tanti  concilii,  quantum  tantae  rei  sufficit. 
Postmodum  vero  per  Ecclesiam  determinatum 
est  quod  non  baptizati,  sive  sint  judaei,  sive 
pagani,  possunt  sacramentum  baptismi  con- 
ferre, dummodo  in  forma  Ecclesiae  baptizent. 
Unde  Nicolaus  I papa  respondet,  de  Consecr., 
dist.  4,  cap.  24,  ad  consulta  Bulgar.,  cap.  104: 
A quodam  Judaeo,  nescitis  utrum  chrisliano,  an  pa- 
gano, multos  in  patria  vestra  asseritis  baptiqatos  ; 
et  quid  inde  sit  agendum,  consulitis.  Hi  profecto, 
si  in  nomine  sanctae  Trinitatis  baptiqali  sint,  rebap- 
tizari non  debent;  si  autem  forma  Ecclesiae  non 
fuerit  observata,  sacramentum  baptismi  non  con- 
fertur. Et  sic  intelligendum  est  quod  Gregorius  III 
scribit  Bonifacio  episcopo,  epist.  1,  can.  1 (et 
habetur  cap.  52  de  Consecrat.,  dist.  4) : Quos  a 
paganis  baptiqatos  esse  asseruisti,  scilicet  Ecclesiae 
forma  non  servata,  ut  denuo  baptiqes  in  nomine 
Trinitatis,  mandamus.  — Et  hujus  ratio  est  quia 
sicut  ex  parte  materiae,  quantum  ad  necessitatem 
sacramenti,  sufficit  quaecumque  aqua,  ita  etiam 
sufficit  ex  parte  ministri  quicumque  homo.  Et  ideo 
etiam  non  baptizatus  in  articulo  necessitatis  bap- 
tizare potest,  ut  si  duo  non  baptizati  se  invicem 
baptizent,  dum  prius  unus  baptizaret  alium,  et 
postea  baptizaretur  ab  eodem,  et  consequeretur 
uterque  non  solum  sacramentum,  sed  etiam  rem 
sacramenti.  Si  vero  extra  articulum  necessitatis 
hoc  fieret,  uterque  graviter  peccaret,  scilicet 
baptizans  et  baptizatus  ; et  per  hoc  impediretur 
baptismi  effectus,  licet  non  tolleretur  ipsum  sa 
cramentum. 

Ad  primum  ergo  dicendum  quod  homo  bapti- 
zans adhibet  tantummodo  ministerium  exterius  ; 
sed  Christus  est  qui  interius  baptizat,  qui  potest 
uti  omnibus  hominibus  ad  'quodeumque  voluerit. 
Et  ideo  non  baptizati  possunt  baptizare,  quia,  ut 
Nicolaus  papa  dicit,  baptismus  non  est  illorum, 
scilicet  baptizantium,  sed  ejus,  scilicet  Christi  (hoc 
habet  express.  August.,  lib.  3 contra  Crescon. 
cap.  6,  ad  fin.). 

Ad  secundum  dicendum  quod  ille  qui  non  est 
baptizatus,  quamvis  non  pertineat  ad  Ecclesiam  re 
vel  sacramento,  potest  tamen  ad  eam  pertinere  in- 
tentione et  similitudine  actus,  in  quantum  scilicet 
intendit  facere  quod  facit  Ecclesia,  et  formam  Ec- 
clesiae servat  in  baptizando  ; et  sic  operatur  ut  mi- 
nister Christi,  qui  virtutem  suam  non  alligavit  bap- 
tizatis, sicut  nec  etiam  sacramentis. 

Ad  tertium  dicendum  quod  alia  sacramenta  non 
sunt  tantae  necessitatis,  sicut  baptismus  ; et  ideo 
magis  conceditur  quod  non  baptizatus  possit  bap- 
tizare, quam  quod  possit  alia  sacramenta  susci- 
pere. 

Articulus  vi 

Utrum  plures  possint  simul  unum  baptizare. 

4 Sent.,  dist.  3,  art.  2,  quasi.  2,  ad  1,  et  2,  dist.  6,  quast. 

2,  art.  2,  quast.  1,  ad  3. 

Ad  sextum  sic  proceditur.  1.  Videtur  quod  plu- 
res possint  simul  unum  baptizare.  In  multitudine 
enim  continetur  unum,  sed  non  convertitur;  unde 
videtur  quod  quidquid  potest  facere  unus,  possint 
facere  multi,  et  non. e converso;  sicut  multi  tra- 
hunt navem,  quam  unus  trahere  non  posset.  Sed 
unus  homo  potest  simul  plures  baptizare.  Ergo  et 
plures  possunt  simul  unum  baptizare. 

2.  Praeterea,  difficilius  est  quod  unum  agens 
agat  in  plura,  quam  quod  plures  agentes  agant  si- 
mul in  unum.  Sed  unus  homo  potest  simul  plures 
baptizare.  Ergo  multo  magis  plures  possunt  simul 
unum  baptizare. 

3.  Praeterea,  baptismus  est  sacramentum  maxi- 
mae necessitatis.  Sed  in  aliquo  casu  videtur  esse 
necessarium  quod  plures  simul  unum  baptizent : 
puta  si  aliquis  parvulus  esset  in  articulo  mortis, 
et  adessent  duo,  quorum  alter  esset  mutus,  et  al- 
ter manibus  et  brachiis  careret;  tunc  enim  opor- 
tet quod  mutilatus  verba  proferret,  et  mutus  actum 
baptismi  exerceret.  Ergo  videtur  quod  plures  pos- 
sint simul  unum  baptizare. 

— Sed  contra  est  quod  unius  agentis  est  una 
actio.  Si  ergo  plures  unum  baptizarent,  videtur 
sequi  quod  essent  plures  baptismi,  quod  est  con- 
tra id  quod  dicitur  Ephes.  4.  5 : Una  fides,  unum 
baptisma. 

Respondeo  dicendum  quod  sacramentum  bap- 
tismi praecipue  habet  virtutem  ex  forma,  quam 
Apostolus  nominat  verbum  vitee,  Ephes.  5.  Et 
deo  considerare  oportet,  si  plures  simul  unum 
baptizent,  qua  forma  uterentur.  Si  enim  dicerent  : 
Nos  te  baptizamus  in  nomine  Patris,  et  Filii,  et 
Spiritus  Sancli,  dicunt  quidam  quod  non  confer- 

Art.  6.  Certum  est  quod  non  possint  licite.  An  autem 
si  plures  attentent  sacramentum  perficiatur  ? Respondetur 
quandoque  perfici  et  quandoque  non,  juxta  distinctiones 
in  corp. 


retur  sacramentum  baptismi,  eo  quod  non  serva- 
retur forma  Ecclesiae,  quae  sic  habet : Ego  te  bap- 
tizo in  nomine  Patris,  et  Filii,  et  Spiritus  Sancli. 
Sed  hoc  excluditur  per  formam  baptizandi,  qua 
utitur  Ecclesia  Graecorum  : possent  enim  dicere  : 
Baptizetur  servus  Christi  N.  in  nomine  Patris,  et 
Filii,  et  Spiritus  Sancli,  etc.,  sub  qua  forma  Graeci ' 
baptismum  suscipiunt ; quae  tamen  forma  multo 
magis  dissimilis  est  formae  qua  nos  utimur,  quam 
si  dicatur  : Nos  te  baptizamus.  Sed  considerandum 
est  quod  ex  tali  forma  : « Nos  te  baptizamus», 
exprimitur  talis  intentio  quod  plures  conve- 
niant ad  unum  baptismum  conferendum  ; 
quod  quidem  videtur  esse  contra  rationem  minis- 
terii : homo  enim  non  baptizat  nisi  ut  minister 
Christi,  et  vicem  ejus  gerens  ; unde  sicut  unus 
est  Christus,  ita  oportet  esse  unum  ministrum 
qui  Christum  repraesentet.  Propter  quod  si- 
gnanter Apostolus  dicit  Ephes.  4,  5 : Unus  Do- 
minus, una  fides  unum  baptisma.  Et  ideo  contraria 
intentio  videtur  excludere  baptismi  sacramentum. 
— Si  vero  uterque  diceret : « Ego  te  baptizo 
in  nomine  Patris,  et  Filii,  et  Spiritus  Sancti» 
uterque  exprimeret  suam  intentionem,  quasi  ipse 
singulariter  baptismum  conferret  ; quod  posset 
contingere  in  eo  casu  in  quo  contentiose  uter- 
que aliquem  baptizare  conaretur,  et  tunc  ma- 
nifestum est  quod  ille  qui  prius  verba  pro- 
ferret, daret  baptismi  sacramentum  ; alius 
vero,  quantumcumque  jus  baptizandi  (1)  haberet, 
nihil  faceret;  et  si  verba  pronuntiare  praesumeret 
esset  puniendus  tanquam  rebaptizator.  — Si  au- 
tem omnino  simul  ambo  verbo  proferrent,  et 
hominem  immergerent  aut  aspergerent,  es- 
sent puniendi  de  inordinato  modo  baptizandi 
et  non  de  iteratione  baptismi,  quia  uterque 
intenderet  non  baptizatum  baptizare  ; et 
uterque,  quantum  est  in  se,  baptizaret.  Nec 
traderent  aliud  et  aliud  sacramentum  ; sed  Chris- 
tus, qui  est  unus  interius  baptizans,  unum  sacra- 
mentum per  utrumque  conferret. 

Ad  primum  ergo  dicendum  quod  ratio  illa  lo- 
cum habet  in  his  quae  agunt  propria  virtute.  Sed 
homines  non  baptizant  propria  virtute,  sed  virtute 
Christi,  qui,  cum  sit  unus,  per  unum  ministrum 
perficit  suum  opus. 

Ad  secundum  dicendum  quod  in  casu  necessi- 
tatis unus  posset  simul  plures  baptizare  sub  hac 
forma  : Ego  vos  baptizo,  puta  si  immineret  ruina 
aut  gladius,  aut  aliquid  hujusmodi,  quod  omnino 
mora  non  pateretur,  ut  sigillatim  omnes  baptiza- 
rentur. Nec  per  hoc  diversificaretur  forma  Eccle- 
siae, quia  plurale  non  est  nisi  singulare  gemina- 
tum, praesertim  cum  pluraliter  dicatur  Matth., 
ult.  : Baptizantes  eos,  etc.  Nec  est  simile  de  bap- 


(1)  Ita  cum  plurimis  Mss.  editi  passim.  — AI.,  intentio, 
nem  baptizandi. 

tizante  et  baptizato,  quia  Christus,  qui  principa- 
liter baptizat,  est  unus  ; sed  multi  per  baptismum 
efficiuntur  unum  in  Christo. 

Ad  tertium  dicendum  quod,  sicut  supra  dictum 
est,  qusest.  66,  art.  3 et  5,  integritas  baptismi 
consistit  in  forma  verborum  et  in  usu  materiae.  Et 
ideo  neque  ille  qui  tantum  verba  profert  baptizat, 
neque  ille  qui  immergit.  Et  ideo  si  unus  verba 
proferat,  et  alius  immergat,  nulla  forma  verborum 
poterit  esse  conveniens  ; neque  enim  poterit 
dici  : Ego  te  baptizo,  cum  ipse  non  immergat,  et 
per  consequens  non  baptizet;  neque  etiam  poterit 
dici  : Nos  te  baptizamus,  cum'  neuter  bap- 
tizaret ; si  enim  duo  sint  quorum  unus  unam  par- 
tem libri  scribat,  et  alius  aliam,  non  erit  propria 
locutio  : Nos  scripsimus  librum  istum,  sed  synec- 
dochica,  in  quantum  totum  ponitur  pro  parte. 

Articulus  vii 

Utrum  in  baptismo  requiratur  aliquis  qui  baptizatum 
levet  de  sacro  fonte. 

Inf.,  art.  8,  ad  1. 

Ad  septimum  sic  proceditur.  1.  Videtur  quod 

Art.  7.  — Quoniam  qui  suscipiunt  aliquem  de  sacro 
fonte,  instar  ministri  se  habent  ; ideo  B.  Thomas  hanc 
quaestionem  tractat  inter  eas  quas  pertinent  ad  ministros; 
cum  alioquin  pertineat  ad  qusstionem  de  caeremoniis 
baptismi.  Quid  autem  necessarium  sit  ut  quis  sit  patrinus? 
an  scilicet  requiratur,  quod  alterum  corporaliter  tangat, 
tenendo,  offerendo,  levando,  aut  simili  aliquo  modo,  etc.? 
Quid  etiam  quoad  cognationem  spiritualem  quae  inde 
exoritur?  Require  apud  canonistas  vel  moralistas.  — 
Hujus  ritus  meminit  S.  Dionysius  (ut  habetur  in  littera), 
S.  August.  epist.  25  ad  Bonifacium  et  alibi  saspe,  et  S. 
Isidorus  dc  officiis , lib.  2,  cap.  24. — Haec  autem  sunt 
statuta  in  Concil.  Trident.  sess.  24,  cap.  2:  « Docet  expe- 
rientia, propter  multitudinem  prohibitionum  multoties  in 
casibus  prohibitis  ignoranter  contrahi  matrimonia  : in 
quibus  vel  non  sine  magno  peccato  perseveratur  vel  ea 
non  sine  magno  scandalo  dirimuntur.  Volens  itaque  sancta 
Synodus  huic  incommodo  providere,  et  a cognationis 
spiritualis  impedimento  incipiens,  statuit,  ut  unus  tantum, 
sive  vir  sive  mulier,  juxta  sacrorum  Canonum  instituta, 
vel  ad  summum  unus  et  una  baptizatum  de  Baptismo 
suscipiant;  inter  quos  ac  baptizatum  ipsum,  et  illius  pa- 
trem et  matrem,  nec  non  inter  baptizantem  et  baptizatum, 
baptizatique  patrem  ac  matrem  tantum  spiritualis  cogna- 
tio  contrahatur.  Parochus,  antequam  ad  baptismum  con- 
terendum accedat,  diligenter  ab  iis,  ad  quos  spectabit, 
sciscitetur,  quem  vel  quos  elegerint,  ut  baptizatum  de 
sacro  fonte  suscipiant;  et  eum  vel  eos  tantum  ad  illum 
suscipiendum  admittat;  et  in  libro  eorum  nomina  descri- 
bat; doceatque  eos  quam  cognationem  contraxerint  ; ne 
ignorantia  ulla  excusari  valeant.  Quod  si  alii,  ultra  desi- 
gnatos, baptizatum  tetigerint,  cognationem  spiritualem 
nullo  pacto  contrahant ; constitutionibus,  in  contrarium 
facientibus,  non  obstantibus.  Si  parochi  culpa,  vel  negli- 
gentia,  secus  factum  fuerit,  arbitrio  Ordinarii  puniatur. 
Ea  quoque  cognatio,  qua;  ex  Confirmatione  contrahitur 
confirmantem  et  confirmatum,  illiusque  patrem  et  matrem, 
ac  tenentem  non  egrediatur  : omnibus  inter  alias  perso- 
nas hujus  spiritualis  cognationis  impedimentis  omnino 
sublatis.  » 

in  baptismo  non  requiratur  aliquis  qui  baptizatum 
de  sacro  fonte  levet.  Baptismus  enim  noster  per 
baptismum  Christi  consecratur,  et  ei  conformatur. 
Sed  Christus  baptizatus  non  est  ab  aliquo  de 
fonte  susceptus;  sed,  sicut  dicitur  Matth.  3,  16  : 
Baptizatus  Jesus  confestim  ascendit  de  aqua.  Ergo 
videtur  quod  nec  in  aliorum  baptismo  requiratur 
aliquis  qui  baptizatum  de  sacro  fonte  suscipiat. 

2.  Praeterea,  baptismus  est  spiritualis  regene- 
ratio, ut  dictum  est  art.  3 huj.  quaest.  Sed  in  car- 
nali generatione  non  requiritur  nisi  principium  ac- 
tivum, quod  est  pater,  et  principium  passivum, 
quod  est  mater.  Igitur  cum  in  baptismo  locum  pa- 
tris obtineat  ille  qui  baptizat,  locum  autem  matris 
ipsa  aqua  baptismi,  ut  Augustinus  dicit  in  quodam 
sermone  Epiphaniae,  1 Dom.  infr.  octav.,  videtur 
quod  non  requiratur  aliquis  alius  qui  baptizatum 
de  sacro  fonte  levet. 

3.  Praeterea,  in  sacramentis  Ecclesiae  nihil  de- 
risorium fieri  debet.  Sed  hoc  derisorium  videtur 
quod  adulti  baptizati,  qui  seipsos  sustentare  pos- 
sunt et  de  sacro  fonte  exire,  ab  alio  suscipiantur. 
Ergo  videtur  quod  non  requiratur  aliquis,-  praeci- 
pue in  baptismo  adultorum,  qui  baptizatum  desa- 
cro fonte  levet. 

— Sed  contra  est  quod  Dionysius  dicit  cap.  2 
eccl.  Hier.,  ante  med.,  quod  sacerdotes  assumen- 
tes baptizatum,  tradunt  eum  ad  educationem  sus- 
ceptori et  duci. 

Respondeo  dicendum  quod  spiritualis  regenera- 
tio, quae  fit  per  baptismum,  assimilatur  quo- 
dammodo generationi  carnali  ; unde  dicitur  1 
Petri  2,  2 : Sicut  modo  geniti  infantes  rationabile, 
sine  dolo,  lac  concupiscite.  In  generatione  autem 
carnali  parvulus  nuper  natus  indiget  nutrice  et 
paedagogo.  Unde  et  in  spirituali  generatione  bap- 
tismi requiritur  aliquis  qui  fungatur  vice  nutricis 
et  paedagogi,  informando  et  instruendo  eum, 
quasi  novitium  in  fide,  de  his  quae  pertinent  ad 
fidem  et  vitam  Christianam  ; ad  quod  praelati  Ec- 
clesiae vacare  non  possunt  circa  communem  cu- 
ram populi  occupati  ; parvuli  enim  et  novitii  indi- 
gent speciali  cura  praeter  communem;  et  ideo 
requiritur  quod  aliquis  suscipiat  baptizatum 
de  sacro  fonte,  quasi  in  suam  instructionem  et 
tutelam. — Et  hoc  est  quod  Dionysius  dicit  ult. 
cap.  eccles.  Hierarch.,  versus  fin.  : Divinis  nostris 
ducibus,  id  est,  apostolis,  ad  mentem  venit,  et 
visum  est  suscipere  infantes  secundum  istum  sanctum 
modum,  quod  naturales  pueri  parentes  traderent 
puerum  cuidam  docto  in  divinis  paedagogo,  et  reli- 
quum sub  ipso  puer  ageret,  sicut  sub  divino  patre, 
et  salvationis  sanctcp  susceptore. 

Ad  primum  ergo  dicendum  quod  Christus  non 
est  baptizatus,  ut  ipse  regeneraretur,  sed  ut  alios 
regeneraret;  et  ideo  post  baptismum  non  indiguit 
paedagogo,  tanquam  parvulus. 

Ad  secundum  dicendum  quod  in  generatione 

carnali  non  requiritur  ex  necessitate  nisi  pater  et 
mater,  sed  ad  facilem  partum  et  educationem  pue- 
ri convenientem  requiritur  obstetrix,  et  nutrix,  et 
paedagogus  : quorum  vicem  implet  in  baptismo 
ille  qui  puerum  de  sacro  fonte  levat.  Unde  non 
est  de  necessitate  sacramenti  ; sed  unus  solus  po- 
test aliquem  baptizare,  necessitate  imminente. 

Ad  tertium  dicendum  quod  baptizatus  non  sus- 
cipitur a patrino  de  sacro  fonte  propter  imbecilli- 
tatem corporalem,  sed  propter  imbecillitatem 
spiritualem,  ut  dictum  est  in  corp.  art. 

Articulus  viu 

Utrum  ille  qui  aliquem  levat  de  sacro  fonte,  teneatur  ad 
ejus  instructionem. 

Inf , quasi.  71,  art.  1,  ad  j;  et  $ Sent.,  dist.  6,  quast.  2, 
art.  2,  quast.  7,  corp.;  et  ad  3. 

Ad  octavum  sic  proceditur.  1.  Videtur  quod 
ille  qui  suscipit  aliquem  de  sacro  fon*e,  non  obli- 
getur ad  ejus  instructionem,  quia  nullus  potest 
instruere  nisi  instructus.  Sed  etiam  quidam  non 
instructi,  sed  simplices,  admittuntur  levare  ali- 
quem de  sacro  fonte.  Ergo  ille  qui  suscipit- bapti- 
zatum,  non  obligatur  ad  ejus  instructionem. 

2.  Praeterea,  filius  magis  potest  a patre  instrui 
quam  ab  alio  extraneo,  nam  filius  habet  a patre 
esse,  et  nutrimentum  et  disciplinam,  ut  Philoso- 
phus dicit  in  8 Ethic.,  cap.  12,  circa  med.  Si  er- 
go ille  qui  suscipit  baptizatum,  teneretur  eum  ins- 
truere, magis  esset  conveniens  quod  pater  carna- 
lis filium  suum  de  fonte  susciperet,  quam  aliquis 
alius,  quod  tamen  videtur  esse  prohibitum,  ut  ha- 
betur in  Decret.  30,  qusest.  1,  cap.  Pervenit , et 
cap.  Dictum  est. 

3.  Praeterea,  plures  magis  possunt  instruere 
quam  unus  solus.  Si  ergo  ille  qui  suscipit  aliquem 
baptizatum,  teneretur  eum  instruere  magis  debe- 
rent plures  suscipere  quam  unus  solus;  cujus  con- 
trarium habetur  ex  decreto  Leonis  papae,  quod 
habetur  cap.  101  de  Consecrat.,  dist.  4 : Non 
plures,  inquit,  ad  suscipiendum  de  baptismo  infan- 
tem, quam  unus,  accedant,  sive  vir,  sive  mulier. 

— Sed  contra  est  quod  Augustinus  dicit  in  quo- 
dam sermone  paschali,  7 in  Dom.  in  Albis  : Vos 
ante  omnia  tam  viros  quam  mulieres,  qui  filos  in 
baptismate  suscepistis,  moneo  ut  vos  cognoscatis  fi- 
dejussores apud  Deum  extiiisse  pro  illis  quos  visi 
estis  de  sacro  fonte  suscipere. 

Respondeo  dicendum  quod,  unusquisque  obli- 
gatur ad  exequendum  officium  quod  accipit. 


Art.  8.  — Cfr.  Catechism.  Roman.  quaast.  22,  cap.  2 
de  baptism.  Unde  colligi  potest  noi  quoslibet  admitten- 
dos esse  ad  hoc  officium,  se  1 merito,  ex  sacris  canonibus 
arcendos,  scilicet  parentes,  religiosos  et  moniales,  non 
baptizatos,  hsereticos,  excommunicatos  et  peccatores  pu- 
blicos. — Vide  concil.  Trident.,  art.  praeced. 


Dictifm  est  autem  art.  praec.,  quod  ille  qui  sus- 
cipit aliquem  de  sacro  fonte,  assumit  sibi  of- 
ficium paedagogi;  et  ideo  obligatur  ad  haben- 
dam curam  de  ipso,  si  necessitas  immineret, 

sicut  eo  tempore  et  loco  in  quo  baptizati  inter  in- 
fideles nutriuntur.  Sed  ubi  nutriuntur  inter  catholi  - 
cos Christianos,  satis  possunt  ab  hac  cura  excusari, 
praesumendo  quod  a suis  parentibus  diligenter  ins- 
truantur. Si  tamen  quocumque  modo  sentirent 
contrarium,  tenerentur  secundum  suum  modum 
saluti  spiritualium  filiorum  curam  impendere. 

Ad  primum  ergo  dicendum  quod  ubi  immineret 
periculum,  oporteret  esse  aliquem  doctum  in  divi- 
nis, sicut  Dionysius  dicit,  cap.  7 eccles.  Hierar- 
ch.,  vers.  fin.,  qui  baptizatum  de  sacro  font«  sus- 
ciperet ; sed  ubi  hoc  periculum  non  imminet,  prop- 
ter hoc  quod  pueri  nutriuntur  inter  catholicos,  ad- 
mittuntur quicumque  ad  hoc  officium ; quia  ea  quae 
pertinent  ad  Christianam  vitam  et  fidem,  publice 
omnibus  nota  sunt.  Attamen  ille  qui  non  est  bap- 
tizatus, non  potest  suscipere  baptizatum,  ut  est 
declaratum  in  Concilio  Moguntino  (habetur  cap. 
In  baptismate,  de  Consecrat.,  dist.  4),  licet  non 
baptizatus  possit  baptizare,  quia  persona  baptizan- 
tis est  de  necessitate  sacramenti,  non  autem  per- 
sona suscipientis,  sicut  dictum  est  art.  prmc., 
ad  2. 

Ad  secundum  dicendum  quod  sicut  est  alia  ge- 
neratio spiritualis  a carnali,  ita  etiam  debet  esse 
alia  disciplina,  secundum  illud  Hebr.  12,  9 : Pa- 
tres quidem  carnis  nostree  habuimus  eruditores  (1), 
et  reverebamur  eos , non  mullo  magis  obtempera- 
bimus Patri  spirituum,  et  vivemus  ) Et  ideo  alius 
debet  esse  pater  spiritualis  a patre  carnali,  nisi  ne- 
cessitas contrarium  exigat. 

Ad  tertium  dicendum  quod  confusio  esset  dis- 
ciplinae, nisi  esset  unus  principalis  instructor,  et 
ideo  in  baptismo  unus  debet  esse  principalis  sus- 
ceptor; alii  tamen  possunt  admitti  quasi  coadju- 
tores. 


QUAESTIO  LXVIII 

de  suscipientibus  baptismum.  — In  duodecim 
articulos  divisa. 

Deinde  considerandum  est  de  suscipientibus 
baptismum ; et  circa  hoc  quaeruntur  duodecim  : 
i° utrum  omnes  teneantur  ad  suscipiendum  baptis- 
mum ; 20  utrum  aliquis  possit  salvari  sine  baptis- 
mo ; 30  utrum  baptismus  sit  differendus  ; 4°  utrum 
peccatores  sint  baptizandi ; 50  utrum  peccatoribus 
baptizatis  sint  imponenda  opera  satisfactoria  ; 6° 
utrum  requiratur  confessio  peccatorum;  70  utrum 
requiratur  intentio  ex  parte  baptizati  ; 8°  utrum 
requiratur  fides ; 90  utrum  pueri  sint  baptizandi ; 


(1)  Vulgata  : Eruditores  habuimus. 

io°  utrum  pueri  Judaeorum  sint  baptizandi  invitis 
parentibus  ; ii°  utrum  aliqui  sint  baptizandi  in  ma- 
ternis uteris  existentes  ; 120  utrum  furiosi  et  amen- 
tes sint  baptizandi. 

Articulus  primus 

Utrum  omnes  teneantur  ad  susceptionem  baptismi. 

Inf. , quasi.  yo,  ari.  2,  ad  3 ; et  4 Sent.,  dist.  4 q:ast. 

y,  ari.  quasi.  2,  corp.,  et  ad  j,  et  dist.  6,  quasi.  1 , 

art.  1,  quasi.  r,  ccrp.;  et  4 Cont.,  cap.  yi. 

Ad  primum  sic  proceditur.  1.  Videtur  quod 
non  teneantur  omnes  ad  susceptionem  baptismi. 
Per  Christum  enim  non  est  hominibus  arctata  via 
salutis.  Sed  ante  Christi  adventum  poterant  homi- 

Art.  i.  — Omnibus  nota  est  distinctio  duplicis  neces- 
sitatis sacramentorum,  medii  scilicet  e praecepti,  et  has 
duas  videtur  explicare  D.  Thomas  in  tribus  primis  arti- 
culis hujus  quaestionis.  Et  in  hoc  primo,  videtur  qu  dem 
agere  de  necessitate  praecepti,  ut  constat  ex  titulo.  Ta- 
men quia  haec  necessitas  praecepti,  ibi  semper  est.  ubi  est 
necessitas  medii,  ideo  D.  Thomas  in  corp.  articuli,  ex 
eo  quod  fides  Christi,  et  exterior  ejus  professio  per  actum 
a Deo  prsceptum,  sit  necessaria  ad  salutem,  colligit 
obligationem  ad  baptismum  suscipiendum,  quia  in  lege 
nova,  baptismus  est  sacramentum  fidei,  per  quod  fidem 
Christi  solemniter  profitemur,  eique  incorporamur,  et  in 
eo  regeneramur.  Atque  hinc  colligit  in  solut.  ad  1,  in 
omni  lege  et  statu  hominum  post  peccatum  primi  paren- 
tis fuisse  similem  obligationem  profitendi  fidem  Christi 
per  sacramentum,  seu  signum  externum  ad  hoc  institutum 
(Suarez).  — Responsio  ad  fidem  pertinens  est,  baptismum 
esse  ad  salutem  necessarium,  necessitate  quidem  praecepti 
omnibus  qui  praecepti  capaces  sunt,  necessitate  autem 
medii  omnibus  omnino  (excepto  scilicet  casu  martyrii). 
Cfr.  Matth.  28,  19;  Mare.  16,  16;  Joan.  j,  5. 

Definit.  Eccles.  — Conci l.  Milevilan.  II,  contra  Pelagia - 
nos,  ab  Innocent.  I approbat.:  Can.  2.  Item  placuit,  ut  qui- 
cumque parvulos  recentes  ab  uteris  matrum  baptizandos 
negat,  aut  dicit  in  remissionem  quidem  peccatorum  eos 
baptizari,  sed  nihil  ex  Adam  trahere  originalis  peccati, 
quod  regenerationis  lavacro  expietur,  unde  sit  conse- 
quens, ut  et  in  eis  forma  baptismatis  in  remissionem  pec- 
catorum non  vera,  sed  falsa  intelligatur,  anathema  sit  : 
quoniam  non  aliter  intelligendum  est  quod  ait  Apostolus: 
« Per  unum  hominem  peccatum  intravit  in  muni  um,  et 
per  peccatum  mors,  et  ita  in  omnes  homines  pertransiit, 
in  quo  omnes  peccaverunt  » : nisi  quemadmodum  Ecclesia 
catholica  ubique  diffusa  semper  intellexit.  Propter  hanc 
enim  regulam  fidei  etiam  pa  vuli,  qui  nihil  peccatorum  in 
semetipsis  adhuc  commiitere  potuerunt,  ideo  in  peccato- 
rum remissionem  veraciter  baptizantur,  ut  in  eis  regene- 
ratione mundetur,  quod  generatione  traxerunt.  — Concil. 
Nicxnum  I.  Confiteor  unum  baptisma  in  remissionem  pec- 
catorum. — Concil,  Floreit.  decretum  pro  Armer, is,  supra, 
quxst.  66  ,pag.  589.  — Professio  fidei  orientalibus  prxscript.i 
ab  Urb.  VIII  et  Bcncd.  XIV  : Baptismum  esse  necessa- 
rium ad  salutem,  ac  proinde,  si  mortis  periculum  immi- 
neat, mox  sine  ulla  dilatione  conferendum  esse,  et  a quo- 
cumque, et  quandocumque,  sub  debita  materia  et  forma 
et  intentione  collatum  esse  validum.  — Concil.  Tridcnt. 
sess.  5 : 5.  Si  quis  hoc  Adas  peccatum,  quod  origine  suum 
est,  et  propagatione,  et  non  imitatione  transfusum  om- 
nibus, inest  unicuique  proprium,  vel  per  humanae  naturae 
vires,  vel  per  aliud  remedium  asserit  tolli,  quam  per  me- 
ritum unius  mediatoris  D.  N.  Jesu  Christi,  qui  nos  Deo 
reconciliavit  in  sanguine  suo,  factus  nob  s justitia,  sane 
tificatio  et  redempt  o,  aut  negat  ipsum  Je,u  Christi  me- 

nes  salvari  sine  baptismo.  Ergo  et  post  Christi  ad- 
ventum. 

2.  Praeterea,  baptismus  maxime  videtup  esse 
institutus  in  remedium  peccati  originalis.  Sed  ille 
qui  est  baptizatus,  cum  non  habeat  originale  pec- 
catum, non  videtur  quod  possit  illud  transfundere 

ritum  per  Baptismi  sacramentum  in  forma  Ecclesias  rite 
collatum  tam  adultis  quam  parvulis  applicari,  anat.  sit.... 
4.  Si  quis  parvulos  recentes  ab  uteris  matrum  baptizan- 
dos negat,  etiamsi  fuerint  a baptizatis  parentibus  orti; 
aut  dicit  in  remissionem  quidem  peccatorum  eos  bapti- 
zari, sed  nihil  ex  Adam  trahere  origtna'is  peccati,  quod 
regenerationis  lavacro,  necesse  sit  expiari  ad  v tam  aster- 
nam consequendam,  unde  fit  conseqjens  ut  in  eis  forma 
Baptismatis  in  remissionem  peccatorum,  non  vera,  sed 
falsa  intelligatur,  anat.  sit  : Quoniam  non  aliter  intelli- 
gendum  sit  id  quod  dixit  Apostolus  : « Per  unum  homi- 
nem peccatum  intravit  in  mundum,  et  per  peccatum 
mors;  et  ita  in  omnes  homines  mors  pertransiit  in  quo 
omnes  peccaverunt  »;  nisi  quemadmodum  Ecclesia  Ca- 
tholica ubique  diffusa  semper  intellexit.  Propter  hanc 
enim  regulam  fidei  ex  trad  tione  Apostolorum,  etiam 
parvuli,  qui  nihil  peccatorum  in  semetipsis  adhuc  com- 
mittere potuerunt,  ideo  in  remissionem  peccatorum  ve- 
raciter baptizantur,  ut  in  eis  regeneratione  mundetur, 
quod  generatione  contraxerunt.  Nisi  enim  quis  renatus 
fuerit  ex  aqua  et  Spiritu  Sancto,  non  potest  introire  in 
regnum  Dei.  5.  Si  quis  per  Jesu  Christi  Domini  nostri 
gratiam,  qu®  in  Baptismate  confertur,  reatum  originalis 
peccati  remitti  negat;  aut  etiam  asserit  non  tolli  totum  id, 
quod  veram  et  propriam  peccati  rationem  habet;  sed 
il  ud  dicit  tantum  radi,  aut  non  imputari : anathema  sit.  In 
renatis  enim  nihil  odit  Deus:  quia  nihil  est  damnationis 
iis  qui  vere  consepulti  sunt  cum  Christo  per  Baptisma  in 
mortem  : qui  non  secundum  carnem  ambulant,  sed,  ve- 
terem hominem  exuentes,  et  novum,  qui  secundum  Deum 
creatus  est,  induentes  : innocentes,  immaculati,  puri, 
innoxii,  ac  Deo  d lecti  effecti  sunt,  haeredes  quidem  Dei, 
cohaeredes  autem  Christi,  ita  ut  nihil  prorsus  eos  ab  in- 
gressu coeli  re  1. oretur.  Manere  autem  in  baptizatis  con- 
cupiscentiam, vel  fomitem,  htec  sancta  Synodus  fatetur,  et 
sentit  ; qu  e cum  ad  agonem  relicta  sit,  nocere  non  con- 
sentientibus, sed  viriliter  per  Christi  Jesu  gratiam  repu- 
gnantibus non  valet  : quinimo  qui  legitime  certaverit, 
coronabitur.  Hanc  concupiscentiam,  quam  aliquando 
Apostolus  peccatum  appellat,  sancta  Synodus  declarat 
Ecclesiam  Catholicam  nunquam  intellexisse  peccatum 
appellari,  quod  vere  et  proprie  in  renatis  peccatum  sit, 
sed  quia  ex  peccato  est,  et  ad  peccatum  inclinat.  Si 
quis  autem  contrarium  senserit,  anathema  sit.  — Ibid. 
sess  6,  cap.  4,  supra  quxst.  66,  art.  11,  pag.  402;  et  cap.  7, 
supra,  quxst.  19,  art.  4,  pag  139;  e!  cap.  1 (.  Sess.  7,  de 
baptismo,  can.  2,  4,  5,  supra,  q xst.  64,  art.  1,  pag.  389;  et 
sess.  14,  cap.  2,  De  sacramento  pxnitentix : Caeterum  hoc 
Sacramentum  multis  rationibus  a Baptismo  differre  di- 
gnoscitur. Nam  prxterquam  quod  mate  ia  et  forma,  qui- 
bus Sacramenti  es  entia  perficitur,  longissime  dissidet, 
constat  certe,  Baptismi  ministrum  judicem  esse  non 
oportere,  cum  Ecclesia  in  neminem  judicium  exerceat, 
qui  non  prius  in  ipsam  per  Baptismi  januam  fuerit  in- 
gressus. « Quid  enim  mihi,  inquit  Apostolus,  de  iis,  qui 
foris  sunt,  judicare?»  Secus  est  de  domesticis  fidei,  quos 
Christus  Dominus  lavacro  Bap.ismi  sui  corporis  membra 
semel  effecit.  Nam  hos,  si  se  postea  crimine  aliquo  con- 
taminaverint, non  jam  repetito  Baptismo  ablu;,  cum  id  in 
Ecclesia  Catholica  nulla  ratione  liceat,  sed  ante  hoc  tri- 
bunal, tanq  am  reos,  sisti  voluit;  ut  per  Sacerdotum 
sententiam  non  semel,  sed  quot  es  ab  admissis  peccatis 
ad  ipsum  pcenitentes  conf.igerint,  possent  liberari.  Alius 
est  prxterea  Baptismi,  alius  Poenitenti®  fruc.us.  Per  Bap- 
tismum enim  Christum  induentes,  nova  prorsus  in  illo 

in  prolem.  Ergo  filii  baptizatorum  non  videntur 
esse  baptizandi. 

3.  Praeterea,  baptismus  datur  ad  hoc  quod  ali- 
quis per  gratiam  a peccato  mundetur.  Sed  hoc 
consequuntur  illi  qui  sunt  sanctificati  in  utero  sine 
baptismo.  Ergo  non  tenentur  ad  suscipiendum 
baptismum. 

— Sed  contra  est  quod  dicitur  Joan.  3,5:  Ni- 
si quis  renatus  fuerit  ex  aqua  et  Spiritu  Sancto , 
non  potest  introire  in  regnum  Dei;  et  lib.  de  eccl. 
Dogmatibus,  cap.  74,  dicitur  : Baptizatis  tantum 
iter  salutis  esse  credimus. 

Respondeo  dicendum  quod  ad  illud  homines 
tenentur  sine  quo  salutem  consequi  non  pos- 
sunt. Manifestum  est  autem  quod  nullus  potest 
salutem  consequi  nisi  per  Christum.  Unde  et 
Apostolus  dicit  Rom.  5,18:  Sicut  per  unius  delic- 
tum in  omnes  homines  in  condemnationem,  sic  et 
per  unius  jusiitiam  in  omnes  in  justificationem  vitee. 
— Ad  hoc  autem  datur  baptismus  ut  aliquis  per 
ipsum  regeneratus  incorporetur  Christo,  factus 
membrum  ipsius;  unde  dicitur  Galat.  3,  27  : Qui- 
cumque in  Christo  bapti^ati  estis,  Christum  induis- 
tis. Unde  manifestum  est  quod  omnes  ad  baptis- 
mum tenentur,  et  sine  eo  non  potest  esse 
salus  hominibus. 

Ad  primum  ergo  dicendum  quod  nunquam  ho- 
mines potuerunt  salvari  etiam  ante  Christi  adven- 
tum, nisi  fierent  membra  Christi,  quia,  ut  dicitur 
Act.  4,  12,  non  est  aliud  nomen  datum  homini- 
bus (1)  in  quo  oporteat  nos  salvos  fieri.  Sed  ante 
adventum  Christi  homines  Christo  incorporaban- 
tur per  fidem  futuri  adventus  ; cujus  fidei  signa- 
culum erat  circumcisio,  ut  Apostolus  dicit  Rom. 
4 ; ante  vero  quam  circumcisio  institueretur,  sola 
fide,  ut  Gregorius  dicit,  lib.  4 Moral.,  cap.  3,  a 
prine.,  cum  sacrificiorum  oblatione,  quibus  suam 
fidem  antiqui  patres  profitebantur,  homines  Chris- 
to incorporabantur.  Post  adventum  etiam  Christi 
homines  per  fidem  Christo  incorporantur,  secun- 
dum illud  Ephes.  3,  17  : Habitare  Christum  (2) 
per  fidem  in  cordibus  vestris.  Sed  alio  signo  mani- 
festatur fides  rei  jam  praesentis,  quam  demonstra- 
retur, quando  erat  futura,  sicut  etiam  aliis  verbis 
significatur  praesens,  praeteritum  et  futurum.  Et 
ideo  licet  ipsum  sacramentum  baptismi  non  sem- 
per  fuerit  necessarium  ad  salutem,  fides  tamen, 

efficimur  creatura,  plenam  et  integram  peccatorum  om- 
nium remissionem  consequentes  : ad  quam  tamen  novita- 
tem et  integritatem  per  Sacramentum  Poenitentia;,  sine 
magnis  nostris  fletibus  et  laboribus,  divina  id  exigente 
justitia,  pervenire  nequaquam  possumus  : ut  merito  Poe- 
nitentia laboriosus  quidam  Baptismus  a sanctis  Patribus 
dictus  fuerit.  Est  autem  hoc  Sacramentum  Poenitentias 
lapsis  post  Baptismum  ad  salutem  necessarium,  ut  non- 
dum regeneratis  ipse  Baptismus. 

(1)  Vulgata  : Non  enim  aliud  nomen  est  sub  caelo  datum 
hominibus. 

(2)  Vulgata;  Christum  habitare  per  fidem... 


cujus  baptismus  sacramentum  est,  semper  neces- 
saria fuit. 

Ad  secundum  dicendum  quod,  sicut  in  secunda 
parte  dictum  est,  (1-2,  quasst.  81,  art.  3,  ad  2),  illi 
qui  baptizantur,  renovantur  per  baptismum  secun- 
dum spiritum  ; corpus  tamen  remanet  subjectum 
vetustati  peccati,  secundum  illud  Rom.  8,  10  : 
Corpus  quidem  mortuum  est  propter  peccatum;  spi- 
ritus vero  vivit  propter  justificationem.  Unde  et 
Augustinus  probat  in  lib.  6 contra  Julianum,  cap. 
17,  circa  med.,  quod  non  baptizatur  in  homine 
quidquid  in  eo  est.  Manifestum  est  autem  quod 
homo  non  generat  generatione  carnali  secundum 
spiritum,  sed  secundum  carnem.  Et  ideo  filii  bap- 
tizatorum cum  peccato  originali  nascuntur  ; unde 
indigent  baptizari. 

Ad  tertium  dicendum  quod  illi  qui  sunt  sanctifi- 
cati in  utero,  consequuntur  quidem  gratiam  emun- 
dantem a peccato  originali;  non  tamen  ex  hoc  ipso 
consequuntur  characterem,  quo  Christo  configu- 
rentur. Et  propter  hoc  si  aliqui  nunc  sanctifica- 
rentur in  utero,  necesse  esset  eos  baptizari,  ut 
per  susceptionem  characteris  aliis  membris  Christi 
conformarentur. 

Articulus  ii 

Utrum  sine  baptismo  aliquis  possit  salvari. 

1-2,  quast.  ii},  art.  3,  ad  1;  et  4 Seat.,  dist.  4,  quast. 

3,  art.  3,  quast.  2,  corp.,  et  ad  3 ; et  4 Cont.,  cap.  72  ; 

et  Otiodl.  1,  art.  4;  et  Joan.  6,  lect.  7. 

Ad  secundum  sic  proceditur.  1.  Videtur  quod 
sine  baptismo  nullus  possit  salvari.  Dicit  enim 
Dominus  Joan.  3,  3 : Nisi  quis  renatus  fuerit  ex 
aqua  et  Spiritu  Sancio,  non  potest  introire  in  reg- 
num Dei.  Sed  illi  soli  salvantur  qui  regnum  Dei 
intrant.  Ergo  nullus  potest  salvari  sine  baptismo, 
quo  aliquis  regeneratur  ex  aqua  et  Spiritu  Sancto. 

Art.  2.  — Resp.  Auctoris  ad  fidem  pertinet,  scilicet 
neminem  salvari  posse  sine  baptismo  re  vel  voto  sus- 
cepto. Unde  consequens  est  parvulis  etiam  in  extrema 
necessitate  existentibus,  nullum  superesse  remedium 
praster  baptismum  actu  susceptum,  scilicet  extra  casum 
martyrii.  Est  contra  Pelagium  docentem  parvulos  sine 
baptismo  habere  vitam  aeternam  (contra  quem  specialiter 
scripsit  S.  August.  (lib.  1 et  2 de  pecc.  raer.,  et  de 
haeres.  46).  Quam  etiam  haeresim  amplexus  est  Wiclefus. 
Massaliani  dicti  etiam  Euchitce  seu  orantes,  omnia  tribue- 
bant orationi,  et  nihil  baptismo.  Flagellantes  docebant,  a 
tempore  quo  ipsi  in  mundo  surrexerunt,  alium  baptis- 
mum, puta  sanguinis,  esse  necessarium.  Plures  Protes- 
tantes  etiam  non  recte  cogitantes  de  peccato  originali, 
negaverunt  baptismum  esse  ad  salutem  necessarium. 
Wiclef,  Zwinglius  et  Bucerus,  dixerunt  baptismum  non 
esse  necessarium  infantibus  praedestinatis.  Calvinus  do- 
cet esse  necessarium  ex  praecepto,  sed  negat  esse  neces- 
sarium ad  delendum  peccatum  originale.  Cajetanus  autem 
arbitratus  est  ad  salutem  parvulorum  sufficere  votum 
baptismi  a parentibus  seu  aliis  conceptum,  cum  signo 
exteriori,  seu  benedictione  sub  invocatione  SS.  Trini- 
tatis; quam  opinionem  ut  singularem  et  fidei  minus  con- 
sonam, S.  Pius  V ex  Cajetani  commentariis  in  D.  Tho- 
mam,  jussit  expungi  — Vid e Definit.  Eccles.  art.  praeced. 

2.  Praeterea,  in  lib.  de  ecclesiast.  Dogmatibus, 
cap.  74,  dicitur  : Nullum  catechumenum,  quamvis 
in  bonis  operibus  defunctum , vitam  aeternam  habere 
credimus , excepto  martyrio , ubi  lota  virtus  sacra- 
menti baptismi  completur.  Sed  si  aliquis  sine  bap- 
tismo posset  salvari,  maxime  hoc  haberet  locum 
in  catechumenis  bona  opera  habentibus,  qui  vi- 
dentur habere  fidem  per  dilectionem  operantem. 
Ergo  videtur  quod  sine  baptismo  nullus  possit 
salvari. 

3.  Praeterea,  sicut  supra  dictum  est,  quaest.  65, 
art.  3 et  4,  sacramentum  baptismi  est  de  necessi- 
tate salutis.  Necessarium  autem  est,  sine  quo  non 
potest  aliquid  esse,  ut  dicitur  5 Metaph.,  text.  6. 
Ergo  videtur  quod  sine  baptismo  nullus  possit  con- 
sequi salutem. 

— Sed  contra  est  quod  Augustinus  dicit  super 
Leviticum,  quaest.  48  : Invisibilem  sanctificationem 
quibusdam  affuisse,  et  profuisse  sine  visibilibus  sa- 
cramentis ; visibilem  vero  sanctificationem  quae  fit 
in  sacramento  visibili,  sine  invisibili  posse  adesse, 
sed  non  posse  prodesse.  Cum  igitur  sacramentum 
baptismi  ad  visibilem  sanctificationem  pertineat, 
videtur  quod  sine  sacramento  baptismi  aliquis 
possit  salutem  consequi  per  invisibilem  sanctifica- 
tionem. 

J^espondeo  dicendum  quod  sacramentum  baptis- 
mi dupliciter  potest  alicui  deesse  : — Uno 
modo  et  re  et  voto,  quod  contingit  illis  qui  nec 
baptizantur  nec  baptizari  volunt,  quod  manifeste 
ad  contemptum  sacramenti  pertinet,  quantum  ad 
illos  qui  habent  usum  liberi  arbitrii.  Et  ideo  hi 
quibus  hoc  modo  deest  baptismus,  salutem 
consequi  non  possunt,  quia  nec  sacramentaliter 
nec  mentaliter  Christo  incorporantur,  per  quem 
solum  est  salus.  — Alio  modo  potest  sacramen- 
tum baptismi  alicui  deesse  re,  sed  non  voto ; 
sicut  cum  aliquis  baptizari  desiderat,  sed  aliquo 
casu  praevenitur  morte  antequam  baptismum 
suscipiat,  et.  talis  sine  baptismo  actuali  salu- 
tem consequi  potest,  propter  desiderium  bap- 
tismi, quod  procedit  ex  fide  per  dilectionem  ope- 
rante, per  quam  Deus  interius  hominem  sanctifi- 
cat, cujus  potentia  sacramentis  visibilibus  non  alli- 
gatur. Unde  Ambrosius  dicit  in  lib.  de  Obitu  Va- 
lentin.,  aliquant.  a med.,  de  Valentiniano,  qui  ca- 
techumenus mortuus  fuit  : Quem  regeneraturus 
eram,  amisi ; verumtamen  ille  gratiam  quam  po- 
poscit non  amisit. 

Ad  primum  ergo  dicendum  quod,  sicut  dicitur  1 
Reg.  16,  7 : Homo  videt  ea  qua;  parent;  Dominus 
autem  intuetur  cor.  Ille  autem  qui  desiderat  per 
baptismum  regenerari  ex  aqua  et  Spiritu  Sancto, 
corde  quidem  regeneratus  est,  licet  non  corpore; 
sicut  et  Apostolus  dicit  Rom.  2,  29,  quod  circum- 
cisio cordis  est  in  spiritu,  non  in  littera  (1),  cujus 
laus  non  ex  hominibus,  sed  ex  Deo  est. 

' fi)  Vulgata  : Circumcisio  cordis  in  spiritu  non  littera... 

Ad  secundum  dicendum  quod  nullus  pervenit  ad 
vitam  aeternam,  nisi  absolutus  ab  omni  culpa  et 
reatu  poenae  ; quae  quidem  universalis  absolutio  fit 
in  perceptione  baptismi  et  in  martyrio;  propter 
quod  dicitur  quod  in  martyrio  omnia  sacramenta 
baptismi  complentur,  scilicet  quantum  ad  plenam 
liberationem  a culpa  et  poena.  Si  quis  ergo  cate- 
chumenus sit  habens  desiderium  baptismi,  quia 
aliter  in  bonis  operibus  non  moreretur,  quae  non 
possunt  esse  sine  fide  per  dilectionem  operante, 
talis  decedens  non  statim  pervenit  ad  vitam  aeter- 
nam, sed  patietur  poenam  pro  peccatis  praeteritis; 
ipse  tamen  salvus  erit  sic  quasi  per  ignem,  ut  dici- 
tur 1 ad  Cor.  3,  15. 

Ad  tertium  dicendum  quod  pro  tanto  dicitur  sa- 
cramentum baptismi  esse  de  necessitate  salutis, 
quia  non  potest  esse  homini  salus,  nisi  saltem  in 
voluntate  habeatur,  quae  apud  Deum  reputatur 
pro  facto. 

Articulus  iii 

Utrum  baptismus  sit  differendus. 

4 Sent.,  dist.  4,  quast.  },  art.  1,  quasi.  2,  et  disl.  iy, 
quast.  y art.  1,  quast.  4,  corp.;  et  Mal.  quasi.  4,  art.  1. 

Ad  tertium  sic  proceditur.  1.  Videtur  quod 
baptismus  sit  differendus.  Dicit  enim  Leo  papa 
epist.  4,  cap.  : Duo  tempora  (id  est,  Pascha  et 
Pentecoste)  ad  baptizandum  a Romano  Pontifice 
legitime  prcefixa  sunt.  Unde  dilectionem  vestram 
monemus  ut  nullos  alios  dies  huic  observationi  mis- 
ceatis. Videtur  ergo  quod  oporteat  non  statim  ali- 
quem baptizari,  sed  usque  ad  praedicta  tempora 
baptismum  differri. 

2.  Praeterea,  in  concilio  Agathensi,  can.  34  (et 
habetur  cap.  93  de  Consecrat.,  dist.  4),  legitur  : 
Judcei,  quorum  perfidia  frequenter  ad  vomitum  re- 
dii, si  ad  leges  catholicas  venire  voluerint,  octo 
menses  inter  catechumenos  Ecclesia;  limen  introeant  ; 
et  si  pura  fide  venire  noscantur,  tunc  demum  bap- 
tismi gratiam  mereantur.  Non  ergo  statim  sunt 
homines  baptizandi,  sed  usque  ad  certum  tempus 
est  differendum  baptisma. 

3.  Praeterea,  sicut  dicitur  Isaiae  27,  9,  iste  est 


Art.  j.  — In  titulo  multa  comprehendi  possunt,  ait 
Suarez.  Primum  est,  an  aliqua  dilatio  baptismi  sit  neces- 
saria ad  valorem  ejus;  et  hanc  qusest.  attigit  D.  Thomas 
in  priori  parte  art.  Et  huc  etiam  poterat  spectare  quam 
infra  tractat  in  art.  11,  utrum  necesse  sit  differre  baptis- 
mum usque  ad  perfectam  nativitatem  ex  utero.  Secundo 
quseri  potest  in  titulo  proposito,  an  is  qui  ad  «etatem 
adultam  sine  baptismo  pervenit,  teneatur  quam  primum 
potest  accipere,  et  an  differri  possit,  et  quanto  tempore, 
et  quid  in  hoc  sit  absolute  necessarium,  quid  magis  ex- 
pediens. — Ex  his  patet  pravam  fuisse  consuetudinem, 
et  merito  damnatam  a Patribus,  eorum  qui  olim  differe- 
bant baptismum,  donec  mors  instaret;  ut  interea  licen- 
tius viverent,  et  tandem  simul  et  semel  ab  omnibus  cul- 
pis expedirentur.  — Definit.  Eccles.  Vide  supra  qusst.  66 
pag.  389.  Concil.  Trident.  sess.  7,  can.  12,  13. 

omnis  f rudus,  ut  auferatur  peccatum.  Sed  mag’s 
videtur  auferri  peccatum,  vel  etiam  diminui,  si 
baptismus  diu  differatur;  — primo  quidem  quia 
peccantes  post  baptismum  gravius  peccant,  secun- 
dum illud  Hetr.  io,  29  : Quanto  magis  putatis 
deteriora  mereri  supplicia  (1),  qui  scnguinem  Tes- 
tamenti pollutum  duxerit,  in  quo  sancti ficatus  est  l 
scilicet  per  baptismum.  — Secundo  quia  baptis- 
mus tollit  peccata  praeterita,  non  autem  futura; 
unde  quanto  magis  baptismus  differtur,  tanto  plura 
peccata  tollit.  Videtur  ergo  quod  baptismus  de- 
beat diu  differri. 

— Sed  ce  ntra  est  quod  dicitur  Eccli.  5,  S : Non 
tardes  converti  ad  Dominum,  et  ne  differas  de  die 
in  diem.  Sed  perfecta  conversio  ad  Deum  est  eo- 
rum qui  regeneramur  in  Christo  per  baptismum. 
Non  ergo  debet  baptismus  differri  de  die  in  diem. 

Respondeo  dicendum  quod  circa  hoc  distin- 
guendum est  utrum  sint  baptizandi  pueri  vel 
adulti.  Si  enim  pueri  sint  baptizandi,  nen  est 
differendum  baptisma,  — primo  quidem  quia 
non  expectatur  in  eis  major  instructio,  aut  etiam 
plenior  conversio  ; — secundo  propter  periculum 
mortis,  quia  non  potest  eis  alio  remedio  subveniri 
nisi  per  sacramentum  baptismi.  — Adultis  vero 
subveniri  potest  per  solum  baptismi  des;derium, 
ut  supra  dictum  est,  art.  praoc.  Et  ideo  adultis, 
non  statim  cum  convertuntur,  est  sacra- 
mentum baptismi  conferendum,  sed  oportet 
differre  usque  ad  aliquod  certum  tempus,  — 
primo  quidem  propter  cautelam  Ecclesiae,  ne  dici- 
piatur,  sacramentum  ficte  accedentibus  conferens, 
secundum  illud  1 Joan.  4,  1 : Nolite  omni  spi- 
ritui credere,  sed  probate  spiritus,  si  ex  Deo  sint; 
quae  quidem  probatio  sumitur  de  accedentibus 
ad  baptismum,  quando  per  aliquod  spatium  eorum 
fides  et  mores  examinantur.  — Secundo  hoc  est 
necessarium  ad  utilitatem  eorum  qui  baptizantur, 
quia  aliquo  temporis  spatio  indigent,  ad  hoc  quod 
plene  instruantur  de  fide  et  exercitentur  in  his 
quae  pertinent  ad  vitam  christianam.  — Tertio 
hoc  est  necessarium  ad  quamdam  reverentiam 
sacramenti,  dum  in  solemnitatibus  praecipuis,  sci- 
licet Paschae  et  Pentecostes,  homines  ad  baptis- 
mum admittuntur,  et  ita  devotius  sacramentum 
suscipiunt. — Haec  tamen  dilatio  est  praetermit- 
tenda duplici  ratione  : — primo  quidem  quando 
illi  qui  sunt  baptizandi  apparent  perfecte  instructi 
in  fide,  et  ad  baptismum  idonei ; sicut  Philippus 
statim  baptizavit  Eunuchum,  ut  habetur  Act.  8,  et 
Petrus  Cornelium  et  eos  qui  cum  eo  erant,  ut  habe- 
tur Act.  10.  — Secundo  propter  infirmitatem  aut 
aliquod  periculum  mortis.  Unde  Leo  papa  dicit, 
ubi  supra,  cap.  6,  circa  prine.  : Hi  qui  necessitate 


(1)  Vulgata:...  qui  Filium  Dei  conculcaverit,  et  sangui- 
nem testamenti  pollutum  duxerit,  in  quo... 


mortis,  aegritudinis,  obsidionis,  persecutionis  el 
naufragii  urgentur,  omni  tempore  debent  baptizari. 
— Si  tamen  aliquis  morte  praeveniatur,  articulo 
necessitatis  sacramentum  excludente,  dum  expec- 
tat  tempus  ab  Ecclesia  institutum,  salvatur,  licet 
per  ignem,  ut  supra  dictum  est,  art.  praec.  Peccat 
autem  si  ultra  tempus  institutum  ab  Ecclesia  diffe- 
rat accipere  baptismum,  nisi  ex  causa  necessaria, 
et  licentia  pra  latorum  Ecclesiae.  Sed  tamen  et  hoc 
peccatum  cum  aliis  deleri  potest  per  succedentem 
contritionem,  quae  supplet  vicem  baptismi,  ut  su- 
pra dictum  est,  in  corp.  et  art.  praec. 

Ad  primum  ergo  dicendum  quod  illud  manda- 
tum Leonis  papae  de  observandis  duobus  tempori- 
bus in  baptismo,  intelligendum  est  de  adultis, 
excepto  tamen  periculo  mortis,  quod  semper  in 
pueris  est  timendum,  ut  dictum  est  in  corp.  art. 

Ad  secundum  dicendum  quod  illud  de  Judaeis 
est  institutum  ad  Ecclesiae  cautelam,  ne  simpli- 
cium fidem  corrumpant,  si  non  fuerint  plene  con- 
versi ; et  tamen,  ut  ibidem  subditur,  si  infra  tem- 
pus pr ascriptum  aliquod  periculum  infirmitatis  in- 
currerint, debent  baptizari. 

Ad  tertium  dicendum  quod  baptismus  per  gra- 
tiam quam  confert,  non  solum  removet  peccata 
praeterita,  sed  etiam  impedit  peccata  futura,  ne 
fiant.  Hoc  autem  praecipue  desiderandum  est  ut 
homines  non  peccent,  secundario  autem  ut  levius 
peccent,  vel  etiam  ut  eorum  peccata  mundentur 
secundum  illud  1 Joan.  2,  1 : Filioli  mei,  ha-c 
scribo  vobis , ut  non  peccetis.  Sed  et  si  quis  pecca- 
verit, advocatum  habemus  apud  Patrem  Jesum 
Christum  j ustum  ; et  ipse  est  propitiatio  pro  peccatis 
nostris. 

Articulus  iv 

Utrum  peccatores  sint  baptizandi. 

Infr  , art.  8,  ad  4. 

Ad  quartum  sic  proceditur.  1.  Videtur  quod 
peccatores  sint  baptizandi.  Dicitur  enim  Zach. 
13,1:  In  die  illa  erit  fons  patens  domui  David, 

Art.  4.  — Sermo  litterae  de  peccato  mortali  intelligi- 
tur.  — Quas  dispositio  requiratur  in  adultis  ad  baptis- 
mum bene  suscipiendum?  Primo  requiritur  fides;sed  prie- 
ter  fidem,  necessaria  est  peccatorum  pneteritorum  detes- 
tatio et  dolor;  atque  adeo  vera  poenitentia.  Patet  ex 
Tridentino,  infra,  unde  eruitur  quod  ista  poenitentia  debet 
esse  vera  contritio,  saltem  imperfecta. 

Definit.  Eccles.  — Trident.  sess  6,  de  justificatione,  cap.  6: 
Modus  praeparationis : Disponuntur  autem  ad  ipsam  justi- 
tiam, dum  excitati  divina  gratia  et  adjuti,  fidem  ex  auditu 
concipientes,  libere  moventur  in  Deum,  credentes...  et 
dum  peccatores  se  esse  intelligentes,  a divinas  justitias  ti- 
more, quo  utiliter  concutiuntur,  ad  considerandam  Dei 
misericordam  se  convertendo,  in  spem  eriguntur,  fiden- 
tes Deum  sibi  propter  Christum  propitium  fore;  ilium- 
que, tanquam  omnis  justitiae  fontem,  diligere  incipiunt : 
ac  propterea  moventur  adversus  peccata  per  odium  ali- 
quod, et  detestationem,  hoc  est,  per  eam  poenitentiam, 
quam  ante  Baptismum  agi  oportet  : denique  dura  propo- 

el  habitantibus  Jerusalcm,  in  ablutionem  peccatoris 
el  menstruatae ; quod  quidem  intelligitur  de  fonte 
baptismali.  Ergo  videtur  quod  sacramentum  bap- 
tismi sit  etiam  peccatoribus  exhibendum. 

2.  Praeterea,  Dominus  dicit,  Matth.  9.  12  : 
Non  opus  est  (1)  valentibus  medicus,  sed  male  ha- 
bentibus. Male  autem  habentes  sunt  peccatores. 
Cum  igitur  spiritualis  medici,  scilicet  Christi,  me- 
dicina sit  baptismus,  videtur  quod  peccatoribus 
sit  sacramentum  baptismi  exhibendum. 

3.  Praeterea,  nullum  subsidium  debet  peccato- 
ribus subtrahi.  Sed  peccatores  baptizati  ex  ipso 
charactere  baptismali  spiritualiter  adjuvantur,  cum 
sit  quaedam  dispositio  ad  gratiam.  Ergo  videtur 
quod  sacramentum  baptismi  sit  peccatoribus  exhi- 
bendum. 

— Sed  contra  est  quod  Augustinus  dicit,  tract. 
72  in  Joan.  (implic.,  a med.,  sed  expresse  serm. 
15  de  Verb.  Apost.,  cap.  11,  circa  med.)  : Qui 
creavit  ie  sine  te,  non  justificabit  te  sine  te.  Sed 
peccator,  cum  habeat  voluntatem  ncn  dispositam, 
non  cooperatur  Deo,  imo  magis  contrarium  ope- 
ratur. Ergo  frustra  adhiberetur  ei  baptismus  ad 
justificationem  non  disposito  (2). 

nunt  suscipere  Baptismum,  inchoare  novam  vitam,  et 
’ servare  divina  mandata.  De  hac  dispositione  scriptum 
est  : «Accedentem  ad  Deum  oportet  credere  quia  est,  et 
quod  inquirentibus  se  remunerator  sit.  » Et,  « Confide 
fili,  remittuntur  tibi  peccata  tua.  » Et,  « Timor  Domini 
expellit  peccatum.  ) Et,  « Poenitentiam  agite,  et  baptize- 
tur unusquisque  vestrum  in  nomine  Jesu  Christi,  in  re- 
missionem peccatorum  vestrorum,  et  accipietis  donum 
Spiritus  Sancti».  Et:  « Euntes  ergo  docete  omnes  gentes, 
baptizantes  eos  in  nomine  Patris  et  Filii  et  Spiritus  Sancti, 
docentes  eos  servare  quiecumque  mandavi  vobis.  » Deni- 
que : <t  Praeparate  corda  vestra  Domino.  » Ibid.  sess.  14, 
cap.  1 : De  necessitate  sacramenti  poenitentia  : Si  ea  in  re- 
generatis omnibus  gratitudo  erga  Deum  esset,  ut  justitiam 
in  baptismo  ipsius  beneficio  et  gratia  susceptam,  cons- 
tanter tuerentur,  non  fuisset  opus  aliud  ab  ipso  baptismo 
sacramentum  ad  peccatorum  remissionem  esse  institutum. 
Quoniam  autem  Deus  dives  in  misericordia,  cognovit 
figmentum  nostrum ; illis  etiam  \ itae  remedium  contulit, 
qui  sese  postea  in  peccati  servitutem,  etd;emonis  potesta- 
tem tradidissent,  Sacramentum  videlicet  Poenitentiae ; 
quo  lapsis  post  Baptismum,  beneficium  mortis  Christiap- 
plicatur.  Fuit  quidem  Poenitentia  universis  hominibus, 
qui  se  mortali  aliquo  peccato  inquinassent,  quovis  tem- 
pore ad  gratiam  et  justitiam  assequendam  necessaria,  illis 
etiam,  qui  Baptismi  Sacramento  ablui  petivissent,  ut,  per- 
versitate abjecta  et  emendata,  tantam  Dei  offensionem 
cum  peccati  odio  et  pio  animi  dolore  detestarentur.  Unde 
Propheta  ait  : « Convertimini,  et  agite  poenitentiam  ab 
omnibus  iniquitatibus  vestris  : et  non  erit  vobis  in  ruinam 
iniquitas.  » l ominus  etiam  dixit  : « Nisi  poen  tentiam 
egeritis,  omnes  similiter  peribitis.  » Et  princeps  Apos- 
tolorum Petrus  peccatoribus  Baptismo  initiandis  poeniten- 
tiam commendans  dicebat  : « Poenitentiam  agite,  et  bapti- 
zetur unusquisque  vestrum  ». 

(1)  Vulgata  : Non  est  opus  valentibus... 

(2)  Hoc  tantum  argumentum  Sed  contra,  habent  veteres 
edit,  et  codd.  an.  1478  et  1555,  penes  theologos,  desump- 
tum ex  4 Sent.,  dist.  iv,  quazst.  111,  art.  2,  levi  tantum 
differentia  in  minori  propositione,  legitur  enim,  ibi  in 
contrarium  ; et  in  conclusione  : Ergo  in  baptismo  non 
justificatur.  Et  hcc  tamen  huic  loco  additura,  optime 

Respondeo  dicendum  quod  aliquis  potest  dici 
peccator  dupliciter  : — uno  modo  propter 
maculam  et  reatum  praetentum,  et  sic  pec- 
catoribus est  sacramentum  baptismi  confe- 
rendum, quia  est  ad  hoc  specialiter  institutum, 
ut  per  ipsum  peccatorum  sordes  mundentur,  se- 
cundum illud  Ephes.  3,  26  : Mundans  eam,  scili- 
cet Ecclesiam,  lavacro  aquee  in  verbo  vitee.  — 
Alio  modo  potest  dici  aliquis  peccator  ex  vo- 
luntate peccandi,  proposito  persistendi  in 
peccato;  et  sic  peccatoribus  non  est  sacra- 
mentum baptismi  conferendum,  primo  quidem 
quia  per  baptismum  homines  Christo  incorporan- 
tur, secundum  illud  Gal.  3,  27  : Quicumque  in 
Christo  baptizati  estis,  Christum  induistis.  Quam- 
diu  autem  aliquis  habet  voluntatem  peccandi,  non 
potest  esse  Christo  conjunctus,  secundum  illud  2 
Corinth.  6,  14:  Quee  participatio  justitiae  cum  ini- 
quitate) Unde  et  Augustinus  dicit,  lib.  de  Poeni- 
tentia, hom.  ult.  inter  30,  cap.  2,  a prine.,  quod 
nullus  suce  voluntatis  arbiter  constitutus  potest  no- 
vam vitam  inchoare,  nisi  eum  veleris  vitee  pocnileat. 
Secundo  quia  in  operibus  Christi  et  Ecclesiae  nihil 
debet  fieri  frustra.  Frustra  autem  est  quod  non 
pertingit  ad  finem  ad  quem  est  ordinatum.  Nullus 
autem  habens  voluntatem  peccandi  simul  potest  a 
peccato  mundari,  ad  quod  ordinatur  baptismus, 
quia  hoc  esset  ponere  contradictoria  esse  simul. 
Tertio  quia  in  sacramentalibus  signis  non  debet 
esse  aliqua  falsitas.  Est  autem  signum  falsum,  cui 
res  significata  non  respondet.  Ex  hoc  autem  quod 
aliquis  lavandum  se  praebet  per  baptismum,  signifi- 
catur quod  se  disponat  ad  interiorem  ablutionem ; 
quod  non  contingit  de  eo  qui  habet  propositum 
persistendi  in  peccato.  Unde  manifestum  est  quod 
talibus  sacramentum  baptismi  non  est  conferen- 
dum. 

Ad  primum  ergo  dicendum  quod  illud  verbum 
est  intelligendum  de  peccatoribus  qui  habent  vo- 
luntatem recedendi  a peccato. 

Ad  secundum  dicendum  quod  spiritualis  medi- 
cus, scilicet  Christus  operatur  dupliciter  : — uno 
modo  interius  per  seipsum,  et  sic  praeparat  volun- 
tatem hominis,  ut  bonum  velit,  et  malum  odiat  ; 
— alio  modo  operatur  per  ministros,  exterius 
adhibendo  sacramenta,  et  sic  operatur  perficiendo 
exterius  id  quod  est  interius  inchoatum.  Et  ideo 
sacramentum  baptismi  non  est  exhibendum  nisi  ei 
in  quo  interioris  conversionis  aliquod  signum  ap- 


arguit  Garcia  ex  antiquioribus  Mss.  libris,  qui  nullam 
habent.  — Editio  Romana  et  posteriores,  aliae  uno  con- 
textu, aliae  ad  marginem  addunt  aliud  sequens  : Sed  con- 
tra est  quod  Augustinus  ad  Boni/acium  dicit  ( habetur  in 
lib.  1 de  peccator.  Merit.  et  Remiss.,  cap.  26,  a med.;  vide 
infra,  queest.  7;,  art.  5,  ad  2).  « In  baptismo  aliquis  mem- 
« brum  Christi  efficitur.  Sed  nullus  peccator  persistens  in 
« voluntate  peccandi  potest  fieri  membrum  Christi;  quod  est 
« incorporari  Christo.  » Ergo  hujusmodi  peccator  non  est 
baptizandus ; quia  frustra  baptizaretur. 

paret ; sicut  nec  medicina  corporalis  adhibetur  in- 
firmo, nisi  in  eo  aliquis  motus  vitalis  naturae  ap- 
pareat. 

Ad  tertium  dicendum  quod  baptismus  est  fidei 
sacramentum.  Fides  autem  informis  non  sufficit  ad  ; 
salutem,  nec  ipsa  est  fundamentum,  sed  sola  fides  j 
formata,  quae  per  dilectionem  operatur,  ut  Augus- 
tinus dicit  in  lib.  de  Fide  et  Operibus,  cap.  16. 
Unde  nec  sacramentum  baptismi  salutem  conferre 
potest  cum  voluntate  peccandi,  quae  fidei  formam 
excludit.  Non  est  autem  per  impressionem  cha- 
racteris baptismalis  aliquis  disponendus  ad  gra- 
tiam, quamdiu  in  eo  apparet  voluntas  peccandi, 
quia  Deus  neminem  ad  virtutem  compellit,  sicut 
Damascenus  dicit,  lib.  2 orth.  Fid . , cap.  30,  in 
prine. 

Articulus  v 

Utrum  peccatoribus  baptizatis  sint  imponenda  opera 
satisfactoria. 

Sup.,  quasi.  49,  ari.  3,  ad  2,  et  inf.,  ari.  6,  corp. ; et  2 
Sent.,  disl.  6,  quasi.  1,  art.  1,  quast.  1,  corp.,  et  3, 
dist.  19,  art.  3,  quast.  2,  ad  1,  et  4,  dist.6,  quasi.  1, 
art.  1,  quast.  1,  corp.;  et  4 Cont.,  cap.  38 ; et  Rom.  11, 
Ject.  4. 

Ad  quintum  sic  proceditur.  1.  Videtur  quod 
peccatoribus  baptizatis  sint  opera  satisfactoria  im- 
ponenda. Hoc  enim  ad  justitiam  Dei  pertinere 
videtur  ut  pro  quolibet  peccato  aliquis  puniatur, 
secundum  illud  Eccle.  ult. , 14:  Cuncta  quee  fiunt 
adducet  Deus  in  judicium.  Sed  opera  satisfactoria 
imponuntur  peccatoribus  in  poenam  praeteritorum 
peccatorum.  Ergo  videtur  quod  peccatoribus  bap- 
tizatis siat  opera  satisfactoria  imponenda. 

2.  Praeterea,  per  opera  satisfactoria  exercitan- 
tur peccatores  de  novo  conversi  ad  justitiam,  et 
subtrahuntur  eis  occasiones  peccandi  : nam  satis- 
facere est  peccatorum  causas  excidere,  et  peccatis 
aditum  non  indulgere.  Sed  hoc  maxime  est  neces- 
sarium nuper  baptizatis.  Ergo  videtur  quod  bap- 
tizatis sint  opera  satisfactoria  injungenda. 

3.  Praeterea,  non  minus  debitum  est  ut  homo 
Deo  satisfaciat  quam  proximo.  Sed  nuper  bapti- 
zatis injungendum  est  ut  satisfaciant  proximis  si 


Art.  5. — Attente  considerandum  est  in  titulo  articuli, 
non  tractare  D.  Thomam  de  peccatoribus  baptizandis,  sed 
de  baptizatis,  et  quaestionem  movere  de  operibus  satisfac- 
toriis  proprie  et  formaliter.  id  est  quatenus  ad  satisfa- 
ciendum pro  peccatis  commissis  efficiuntur.  Eadem  enim 
opera  poenalia  per  quas  Deo  satisfacimus  possunt  ad 
plures  alios  effectus  esse  utilia.  Solum  negat  in  articulo, 
peccatoribus  qui  ad  baptismum  accedunt  ita  esse  injun- 
genda haec  opera,  ut  ad  satisfaciendum  pro  reatu  peccato- 
rum liant,  etiam  post  receptum  baptismum,  quod  est  cer- 
tissimum. Vide  Concil.  Florent,  sub  Eugen.  IV,  decretum 
pro  Armenis,  supra  quasst.  66,  pag.  J89.  Vide  etiam  alias 
definit,  quaest.  sequenti,  art.  2. 


eos  laeserint.  Ergo  est  etiam  eis  injungendum  ut 
Deo  satisfaciant  per  opera  poenitentiae. 

— Sed  contra  est  quod  Ambrosius  (alius  auc- 
tor) super  illud  Rom.  1 1 : Sine  poenitentia  sunt 
dona  et  vocatio  Dei,  dicit  : Gratia  Dei  in  baptismo 
non  requirit  gemitum,  neque  planctum  vel  etiam 
opus  aliquod,  sed  solam  fidem,  et  omnia  gratis  con- 
donat. 

Respondeo  dicendum  quod,  sicut  Apostolus  di- 
cit, Rom.  6,  3,  quicumque  bapli^ati  sumus  in 
Christo  (1),  in  morte  ipsius  baptfaii  sumus,  conse- 
pulli  enim  sumus  ei  per  baptismum  in  mortem,  ita 
scilicet  quod  homo  per  baptismum  incorporatur  ipsi 
morti  Christi.  Manifestum  est  autem  ex  supra 
dictis  quaest.  48  et  49,  quod  mors  Christi  satis- 
factoria fuit  sufficienter  pro  peccatis  non  solum 
nostris  sed  etiam  totius  mundi , ut  dicitur  Joan.  2, 

5.  Et  ideo  ei  qui  baptizatur,  pro  quibuscumque 
peccatis  non  est  aliqua  satisfactio  injun- 
genda; hoc  enim  esset  injuriam  facere  passioni 
et  morti  Christi,  quasi  ipsa  non  esset  sufficiens 
ad  plenariam  satisfactionem  pro  peccatis  baptiza- 
torum. 

Ad  primum  ergo  dicendum  quod,  sicut  Augusti- 
nus dicit  in  lib.  1 de  Baptismo  parvulorum  (seu  de 
peccat.  Merit.  et  Remiss.,  cap.  26,  a med.),  ad 
hoc  baptismus  valet  ut  bapti^ati  Christo  incorpo- 
rentur ut  membra  ejus.  Unde  ipsa  poena  Christi 
fuit  satisfactoria  pro  peccatis  baptizatorum,  sicut 
et  poena  unius  membri  potest  esse  satisfactoria 
pro  peccato  alterius  membri.  Unde  Isa.  53,  4,  di- 
citur : Vere  languores  nostros  ipse  tulit,  et  dolores 
nostros  ipse  portavit. 

Ad  secundum  dicendum  quod  nuper  baptizati 
exercitandi  sunt  ad  justitiam,  non  per  opera  poe- 
nalia, sed  per  opera  facilia,  ut  quasi  quodam  lacte 
facilis  exercitii  promoveantur  ad  perfectiora,  ut 
Glossa  (ord.  implic.)  dicit  super  illud  psal.  130  : 
Sicut  ablactatus  est  super  matre  sua.  Unde  et  Do- 
minus discipulos  suos  de  novo  conversos  a jejunio 
excusavit,  ut  patet  Matth.  9.  Et  hoc  est  quod  di-  . 
citur  1 Petri  2,  2 : Sicut  modo  geniti  infantes... 
lac  concupiscite,  ut  in  eo  crescatis  in  salutem. 

Ad  tertium  dicendum  quod  restituere  male  ablata 
proximis,  et  satisfacere  eis  de  injuriis  illatis,  est 
cessare  a peccando,  quia  hoc  ipsum  quod  est  deti- 
nere aliena,  et  proximum  laesum  non  placare,  est 
peccatum.  Et  ideo  peccatoribus  baptizatis  injun-  j 
gendum  est  quod  satisfaciant  proximis,  sicut  et 
quod  desistant  a peccato ; non  est  autem  eis  in-  - 
jungendum  quod  pro  peccatis  praeteritis  aliquam 
poenam  patiantur. 


(1)  Vulgata:...  in  Christo  Jesu...  consepulti  enim  sumus, 
cum  illo  per... 

QU/EST.  LXVIII.  DE  SUSCIPIENTIBUS  BAPTISMUM 


Articulus  vi 

Utrum  peccatores  ad  baptismum  accedentes  teneantur  sua 
peccata  confiteri. 

} Sent.,  dist.  19,  art.  q,giuest.  r,  ad  1 ; et  4 Cont.,  cap. 

18 ; et  Rom.  11,  lect.  4. 

Ad  sextum  sic  proceditur.  1.  Videtur  quod  pec- 
catores ad  baptismum  accedentes  teneantur  sua 
peccata  confiteri.  Dicitur  enim  Matth.  3,  6,  quod 
baptizabantur  multi  a Joanne  in  Jordane  (1),  confi- 
tentes  peccata  sua.  Sed  baptismus  Christi  est  per- 
fectior quam  baptismus  Joannis.  Ergo  videtur 
quod  multo  magis  illi  qui  sunt  baptizandi  bap- 
tismo Christi,  debeant  sua  peccata  confiteri. 

2.  Praeterea,  Proverb.  28,  13,  dicitur  : Qui 
abscondit  scelera  sua  non  dirigitur,  qui  autem  con- 
fessus fuerit  et  reliquerit  ea,  misericordiam  conse- 
quitur (2).  Sed  ad  hoc  aliqui  baptizantur  ut  de 
peccatis  suis,  misericordiam  consequantur.  Ergo 
baptizandi  debent  sua  peccata  confiteri. 

3.  Praeterea,  poenitentia  requiritur  ante  baptis- 
mum, secundum  iliud  Act.  2,  38  : Agite  poeniten- 
tiam (3),  et  baptizetur  unusquisque  vestrum.  Sed 
confessio  est  pars  poenitentiae.  Ergo  videtur  quod 
confessio  peccatorum  requiratur  ante  baptismum. 

— Sed  contra  est  quod  confessio  peccatorum 
debet  esse  cum  fletu  ; dicit  enim  Augustinus  in 
libro  de  Poenitentia  (alius  auctor  de  vera  et  falsa 
Poenit.,  cap.  14,  parum  a prine.)  : Omnis  ista  va- 
rietas confitenda  est  et  deflenda.  Sed  sicut  Ambro- 
sius dicit  (alius  auctor,  sup.  illud  Rom.  1 1 : Sine 
poenitentia  sunt  dona),  gratia  Dei  in  baptismo  non 
requirit  gemitum,  neque  planctum.  Ergo  a bapti- 
zandis non  est  requirenda  confessio  peccatorum. 

Respondeo  dicendum  quod  duplex  est  peccato- 
rum confessio  : — una  quidem  interior, 
quae  fit  Deo  ; et  talis  confessio  peccatorum 

Art.  6.  — De  his  tamen  quibus  baptismus  confertur 
sub  conditione,  quando  ad  adultam  setatem  pervenerunt, 
ut  evenit  saepe  pro  conversisab  hasresi,  sic  statuit  S.  Cong. 
Officii  iqjun.  1715  : « Quaeritur  an  N.  lutheranus  sit  re- 
baptizandus; et  quatenus  affirmative  an  teneatur  confiteri 
omnia  peccata  praeteritae  vitae  ; et  quatenus  affirmative,  an 
confessio  praeponenda  sit  vel  postponenda  baptismo  con- 
ferendo sub  conditione  ? Resp.  esse  rebaptizandum  sub 
conditione,  et  collato  baptismo,  ejus  praeteritae  vitae  pec- 
cata confiteatur,  et  ab  iis  sub  conditione  absolvatur.  » 
Et  S.  Cong.  de  Propag.  fide,  2]  jun.  i8jo  : « Triplex  igi- 
tur in  conciliandis  haereticis,  distinguitur  procedendi 
methodus  : x*  Si  baptismus  absolute  conferatur,  nulla 
sequitur  abjuratio  seu  absolutio,  eo  quod  omnia  abluit 
sacramentum  regenerationis;  2»  Si  baptismus  sit  sub  con- 
ditione iterandus  hoc  ordine  procedendum  erit  : a)  Ab- 
juratio seu  fidei  professio;  b)  baptismus  conditionatus; 
c)  confessio  sacramentalis  cum  absolutione  conditionata. 

Quando  denique  validum  judicatum  fuerit  baptisma, 
sola  recipitur  abjuratio  seu  fidei  professio,  quam  absolu- 
tio a censuris  sequitur.  » 

(1)  Vulgata:  Baptizabantur  ab  eo  in  Jordane... 

(2)  Vulgata  :..  dirigetur...  conscquctur. 

(?)  Vulgata  : poenitentiam  agite... 


requiritur  ante  baptismum,  ut  scilicet  homo 
sua  peccata  recogitans  de  eis  doleat  : non  enim 
potest  inchoare  novam  vitam,  nisi  poenileal  eum  ve- 
leris vita’,  ut  dicit  Augustinus  inlib.  de  Poenitentia, 
hom.  ult.  inter  50,  cap.  21,  a prine.  — Alia  vero 
est  confessio  peccatorum  exterior,  quae  fit 
sacerdoti ; et  talis  confessio  non  requiritur 
ante  baptismum,  primo  quidem  quia  talis  con- 
fessio, cum  respiciat  personam  ministri,  pertinet 
ad  poenitentiae  sacramentum,  quod  non  requiritur 
ante  baptismum,  quia  est  janua  omnium  sacramen- 
torum ; secundo  quia  confessio  exterior,  quae  fit 
sacerdoti,  ordinatur  ad  hoc  quod  sacerdos  confi- 
tentem  absolvat  a peccatis,  et  liget  ad  opera  satis- 
factoria,  quae  baptizandis  non  sunt  imponenda,  ut 
supra  dictum  est,  art.  praec. ; nec  etiam  baptizati 
indigent  remissione  peccatorum  per  claves  Eccle- 
siae, quibus  omnia  remittuntuf  per  baptismum ; 
tertio  quia  ipsa  particularis  confessio  homini  facta, 
est  poenosa  propter  verecundiam  confitentis.  Bap- 
tizato autem  nulla  exterior  poena  imponitur.  Et 
ideo  a baptizatis  non  requiritur  specialis  con- 
fessio peccatorum  ; sed  sufficit  generalis, 
quam  faciunt  cum  secundum  ritum  Ecclesiae 
abrenuntiant  Satanae  et  omnibus  pompis 
ejus.  Et  hoc  modo  dicit  quaedam  Glossa  (ord. 
sup.  illud  : Et  baptizabantur  ab  eo)  Matth.  3,  quod 
in  baptismo  Joannis  exemplum  dabatur  baptizandis 
confitendi  peccata,  et  promittendi  meliora.  Si  qui 
tamen  baptizandi  ex  devotione  sua  peccata  confi- 
teri vellent,  esset  eorum  confessio  audienda,  non 
ad  hoc  quod  eis  satisfactio  imponeretur,  sed  ad 
hoc  quod  contra  peccata  consueta  eis  spiritualis 
informatio  vitae  traderetur. 

Ad  primum  ergo  dicendum  quod  in  baptismo 
Joannis  non  remittebantur  peccata,  sed  erat  bap- 
tismus poenitentiae.  Et  ideo  convenienter  acceden- 
tes ad  illud  baptisma  confitebantur  peccata,  ut  se- 
cundum qualitatem  peccatorum  eis  poenitentia  de- 
terminaretur. Sed  baptismus  Christi  est  sine  exte- 
riori poenitentia,  ut  Ambrosius  dicit  loc.  sup.  cit. 
Unde  non  est  similis  ratio. 

Ad  secundum  dicendum  quod  baptizatis  sufficit 
confessio  interior  Deo  facta,  et  etiam  exterior  ge- 
neralis, ad  hoc  quod  dirigantur,  et  misericordiam 
consequantur;  nec  requiritur  confessio  specialis 
exterior,  sicut  dictum  est  in  corp. 

Ad  tertium  dicendum  quod  confessio  est  pars 
poenitentiae  sacramentalis  ; quae  non  requiritur 
ante  baptismum,  ut  dictum  est  in  corp.  art.,  sed 
requiritur  interioris  poenitentiae  virtus. 


S.  Thom.  Aq.  — Sum.  Theol.  IV.  — 27. 

Articulus  vii 

Utrum  ex  parte  baptizati  requiratur  intentio  suscipiendi 
sacramentum  baptismi. 

Inf. , quast.  69,  art.  9 ; et  4 Sent.,  dist.  6,  quast.  1,  art. 

2,  quast.  3,  et  dist . 27,  quast.  1,  art.  2,  quasi.  4,  corp. 

Ad  septimum  sic  proceditur.  1.  Videtur  quod 
ex  parte  baptizati  non  requiratur  intentio  susci- 
piendi sacramentum  baptismi.  Baptizatus  enim  se 
habet  sicut  patiens  in  sacramento.  Intentio  autem 
non  requiritur  ex  parte  patientis,  sed  ex  parte 
agentis.  Ergo  videtur  quod  ex  parte  baptizati  non 
requiratur  intentio  suscipiendi  baptismum. 

2.  Praeterea,  si  praetermittatur  id  quod  requiri- 
tur ad  baptismum,  homo  est  denuo  baptizandus, 
sicut  cum  praetermittitur  invocatio  Trinitatis,  ut 
supra  dictum  est,  cfuaest.  66,  art.  6.  Sed  ex  hoc 
non  videtur  aliquis  esse  denuo  baptizandus,  quod 
intentionem  non  habeat  suscipiendi  baptismum  ; 
alioquin  cum  de  intentione  baptizati  non  constet, 
quilibet  posset  petere  se  denuo  baptizari  propter 
intentionis  defectum.  Non  videtur  ergo  quod  in- 
tentio requiratur  ex  parte  baptizati  ut  suscipiat  sa- 
cramentum. 

3.  Praeterea,  baptismus  contra  peccatum  origi- 
nale datur.  Sed  originale  peccatum  contrahitur 
sine  intentione  nascentis.  Ergo  baptismus,  ut  vi- 
detur, intentionem  non  requirit  ex  parte  baptizati. 

— Sed  contra  est  quod  secundum  ritum  Eccle- 
siae baptizandi  profitentur  se  petere  ab  Ecclesia 
baptismum,  per  quod  profitentur  suam  intentionem 
de  susceptione  sacramenti. 

Respondeo  dicendum  quod  per  baptismum  ali- 
quis moritur  veteri  vitae  peccati,  et  incipit 
quamdam  vitae  novitatem,  secundum  illud  Rom. 
6,  4 : consepulti  sumus  Christo  (1)  per  baptismum 
in  mortem , ut  quomodo  Christus  surrexit  a mortuis 
per  gloriam  Patris,  ita  et  nos  in  novitate  vitee  ambu- 
lemus. Lt  ideo,  sicut  ad  hoc  quod  homo  moriatur 


Art.  7.  — Confirmatur  haec  doctrina  ab  Innocentio  III : 
5.  Dccr.  tit.  4 2,c.  5.  « Majores  »,  adversus  Petrobrusianos 
Arnaldistas,  Waldenses : « Quibusdam  quaestionibus,  quas 
contra  catholicos  haeretici  moverant,  nos  postulas  res- 
pondere. Asserunt  enim,  parvulis  inutiliter  baptisma 
conferri...  Absit,  ut  universi  parvuli  pereant,  quorum 
quotidie  tanta  multitudo  moritur,  quin  et  ipsis  misericors 
Deus,  qui  neminem  vult  perire,  aliquod  remedium  procu- 
raverit ad  salutem...  Dicimus  distinguendum,  quod  pec- 
catum est  duplex  : originale  scilicet,  et  actuale;  originale, 
quod  absque  consensu  contrahitur;  actuale,  quod  com- 
mittitur cum  consensu.  Originale  igitur,  quod  sine  con- 
sensu contrahitur,  sine  consensu  per  vim  remittitur  sa- 
cramenti; actuale  vero,  quod  consensu  contrahitur,  sine 
Consensu  minime  relaxatur...  Pcena  originalis  peccati  est 
carentia  visionis  Dei,  actualis  vero  poena  peccati  est 
gehenna;  perpetuae  cruciatus...  Inter  invitum  et  invitum, 
coactum  et  coactum,  etc...  » vide  supra,  quasst.  65  art.  1, 
pag.  567. 

(1)  Vulgata  : Consepulti  sumus  cum  illo... 


veteri  vitae,  requiritur,  secundum  Augustinum, 
hom.  ult.  inter  50,  cap.  2,  a prine.,  in  habente 
usum  liberi  arbitrii  voluntas,  qua  eum  veteris  vitas 
poeniteat ; ita  requiritur  voluntas  qua  intendat  vitae 
novitatem,  cujus  principium  est  ipsa  susceptio  sa- 
cramenti ; et  ideo  ex  parte  baptizati  requiri- 
tur voluntas,  sive  intentio  suscipiendi  sacra- 
mentum. 

Ad  primum  ergo  dicendum  quod  in  justifica- 
tione quae  fit  per  baptismum,  non  est  passio 
coacta,  sed  voluntaria,  et  ideo  requiritur  intentio 
recipiendi  id  quod  ei  datur. 

Ad  secundum  dicendum  quod  si  in  adulto  dees- 
set  intentio  suscipiendi  sacramentum,  esset  rebap- 
tizandus ; si  tamen  hoc  non  constaret,  esset  di- 
cendum : Si  non  es  baptizatus,  ego  te  baptizo. 

Ad  tertium  dicendum  quod  baptismus  ordinatur 
non  solum  contra  originale  peccatum,  sed  etiam 
contra  actualia,  quae  per  voluntatem  et  intentio- 
nem causantur. 

* 

Articulus  viii 


Utrum  fides  requiratur  ex  parte  baptizati. 

4 Sent.,  dist.  6,  quast.  1,  art.  3,  quast.  1,  et  quast.  2,  art. 

2,  quast.  3,  corp.,  et  dist.  9,  art.  2,  quast.  2,  ad  2. 

Ad  octavum  sic  proceditur.  1.  Videtur  quod 
fides  requiratur  ex  parte  baptizati.  Sacramentum 
enim  baptismi  a Christo  est  institutum.  Sed  Chris- 
tus formam  baptismi  tradens  fidem  baptismo  prae- 
mittit, dicens  Marci  ult.,  19  : Qui  crediderit  et 
baptizatus  fuerit,  salvus  erit.  Ergo  videtur  quod 
nisi  sit  fides,  non  possit  esse  sacramentum  bap- 
tismi. 

2.  Praeterea,  nihil  frustra  in  sacramentis  Eccle- 
siae agitur.  Sed  secundum  ritum  Ecclesiae  ille  qui 
accedit  ad  baptismum,  de  fide  interrogatur,  cum 
dicitur  : Credis  in  Deum  Patrem?  etc.  Ergo  vide- 
tur quod  fides  ad  baptismum  requiratur. 

3.  Praeterea,  ad  baptismum  requiritur  intentio 
suscipiendi  sacramentum.  Sed  hoc  non  potest  esse 
sine  recta  fide,  cum  baptismus  sit  rectae  fidei  sa- 
cramentum ; per  eum  enim  incorporantur  homines 
Christo,  ut  Augustinus  dicit  in  lib.  1 de  Baptismo 
parvulor.  (seu  de  peccat.  Merit.  et  Remiss.,  cap. 
26,  a med.).  Hoc  autem  non  potest  esse  sine  recta 
fide,  secundum  illud  Ephes.  3,  17  : Habitare 
Christum  (1)  per  fidem  in  cordibus  vestris.  Ergo 
videtur  quod  ille  qui  non  habet  rectam  fidem,  non 
possit  suscipere  sacramentum  baptismi. 

4.  Praeterea,  infidelitas  est  gravissimum  pecca- 
tum, ut  in  secunda  parte  habitum  est,  (2-2,  quaest. 
10,  art.  3).  Sed  permanentes  in  peccato  non  sunt 
baptizandi.  Ergo  etiam  nec  permanentes  in  infide 
litate. 


Art.  8.  Vide  notam  art.  4 praeced.,  cum  definition.  Ec' 
cies. 

(1)  Vulgata  : Christum  habitare. 

— §ed  contra  est  quod  Gregorius  scribens  Qui- 
rino episcopo,  in  Regist.  lib.  9,  epist.  61,  a 
prine.,  dicit  : Ab  antiqua  patrum  institutione  didi- 
cimus ut  qui  apud  hccresim  in  Trinitatis  nomine 
baptizantur,  cum  ad  sanctam  Ecclesiam  redeunt, 
aut  unctione  chrismatis,  aut  impositione  manus,  aut 
sola  professione  fidei  ad  sinum  matris  Ecclesia:  re- 
vocentur. Hoc  autem  non  esset,  si  recta  fides  esset 
de  necessitate  baptismi.  Non  ergo  recta  fides  ex 
necessitate  requiritur  ad  susceptionem  baptismi. 

Respondeo  dicendum  quod,  sicut  ex  dictis  pa- 
tet, quaest.  62,  art.  9,  et  quaest.  66,  art.  9, 
duo  efficiuntur  in  anima  per  baptismum,  scilicet 
character  et  gratia.  Dupliciter  ergo  aliquid  ex  ne- 
cessitate requiritur  ad  baptismum  : — uno  modo, 
sine  quo  gratia  haberi  non  potest,  quae  est 
ultimus  effectus  sacramenti;  et  hoc  modo 
recta  fides  ex  necessitate  requiritur  ad  bap- 
tismum, quia,  sicut  dicitur  Rom.  3,  22,  justitia 
Dei  est  per  fidem  Jesu  Christi.  — Alio  modo  re- 
quiritur aliquid  ex  necessitate  ad  baptismum,  sine 
quo  character  baptismatis  imprimi  non  po- 
test; et  sic  recta  fides  baptizati  non  requiri- 
tur ex  necessitate  ad  baptismum,  sicut  nec 
recta  fides  baptizantis,  dummodo  adsint  caetera 
quae  sunt  de  necessitate  sacramenti ; non  enim  sa- 
cramentum perficitur  per  justitiam  hominis  dan- 
tis vel  suscipientis  baptismum,  sed  per  virtutem 
Dei. 

Ad  primum  ergo  dicendum  quod  Dominus  lo- 
quitur ibi  de  baptismo  secundum  quod  perducit 
homines  ad  salutem  per  gratiam  justificantem, 
quod  quidem  sine  recta  fide  esse  non  potest ; et 
ideo  signanter  dicit  : Qui  crediderit,  'et  bapiiqatus 
fuerit,  salvus  erit. 

Ad  secundum  dicendum  quod  Ecclesia  intendit 
homines  baptizare,  ut  emendentur  a peccato,  se- 
cundum illud  Is.  27,  9 : Hic  est  omnis  fructus  (1) 
ut  auferatur  peccatum.  Et  ideo  quantum  est  de  se, 
non  intendit  dare  baptismum  nisi  habentibus  rec- 
tam fidem,  sine  qua  non  est  remissio  peccatorum, 
et  propter  hoc  interrogat  accedentes  ad  baptis- 
mum an  credant.  Si  tamen  sine  recta  fide  aliquis 
baptismum  suscipiat  extra  Ecclesiam,  non  perci- 
pit illud  ad  suam  salutem.  Unde  Augustinus  dicit, 
lib.  4 de  Baptismo  cont.  Donatist.,  in  prine.  : Ec- 
clesia paradiso  comparata  indicat  nobis  posse  qui- 
dem baptismum  ejus  homines  etiam  foris  accipere, 
sed  salutem  bealiludinis  extra  eam  neminem  perci- 
pere vel  tenere. 

Ad  tertium  dicendum  quod  etiam  non  habens 
rectam  fidem  circa  alios  articulos,  potest  habere 
rectam  fidem  circa  sacramentum  baptismi,  et  ita 
non  impeditur  quin  possit  habere  intentionem 
suscipiendi  sacramentum  baptismi.  Si  tamen  etiam 

circa  hoc  sacramentum  non  recte  sentiat,  sufficit 
ad  perceptionem  sacramenti  generalis  intentio,  qua 
intendit  suscipere  baptismum,  sicut  Christus  insti- 
tuit, et  sicut  Ecclesia  tradit. 

Ad  quartum  dicendum  quod  sicut  sacramentum 
baptismi  non  est  conferendum  ei  qui  non  vult  ab 
aliis  peccatis  recedere,  ita  etiam  nec  ei  qui  non 
vult  infideli^tem  deserere.  Uterque  tamen  susci- 
pit sacramentum,  si  ei  conferatur,  licet  non  ad 
salutem. 

Articulus  ix 

Utrum  pueri  sint  baptizandi. 

4 Sent.,  dist.  4,  quaest.  7,  art.  1,  quaest.  1 ; et  Mal.  quaest. 

4,  art.  1,  corp.,  pritte.  ; et  Quodl.  4,  art.  io,  corp.  ; et 

Quodl.  9,  art.  22,  corp. 

Ad  nonum  sic  proceditur.  1.  Videtur  quod  pueri 
non  sint  baptizandi.  In  eo  enim  qui  baptizatur,  re- 
quiritur intentio  suscipiendi  sacramentum,  ut  supra 
dictum  est,  art.  7 huj.  quaest.  Hujusmodi  autem 
intentionem  non  possunt  pueri  habere,  cum  non 


Art.  9.  — Duo  docet  S.  Thomas  per  duas  conclusiones : 

1»  Pueros  esse  capaces  baptismi,  et  2'  conveniens  esse 
pueros  baptizare.  — In  resp.  ad  1 et  2 intellige  accommo- 
dationem esse  quamdam  in  hoc  quod  Ecclesia  pro  parvu- 
lis credit,  intendit,  renuntiat,  etc.  Ad  litteram  enim  quia 
similitudo  ex  proprio  derivatur,  cum  institutus  esset  ritus 
baptismi  pro  adultis,  accommodatus  est  idem  ritus  ad 
parvulos,  ut  quod  proprie  fit  ab  adultis,  secundum  quam- 
dam similitudinem  fieret  a parvulo,  non  proprio  sed  Ec- 
clesiasore.  Et  quoniam  ad  solemnitatem  baptismi  hascspec- 
tant,  ideo  sine  his,  baptismus  factus  valet.  — In  resp.  ad 
2,  non  sic  intelligas  Ecclesiae  fidem  prodesse  infanti  qui 
baptizatur,  quasi  meritum  fidei  existens  in  Ecclesia,  sal- 
vet infantem,  quoniam  infans  non  per  fidem,  sed  per  fidei 
sacramentum,  regulariter  salvatur  : sed  intellige  Ecclesia; 
merita  prodesse  infanti,  et  juxta  articulum  communionis 
sanctorum,  et  particulariter,  tum  orando  pro  infante,  tum 
applicando  eumdem  sacramento,  ex  corde  puro,  et  cha- 
ritate  plena  (Cajetanus).  — Ad  fidem  pertinet  pueros 
esse  baptizandos.  — In  hac  parte  fuit  hteresis  Pelrobrusia- 
norum,  a quodam  dicto  Petro  Bruis  gallo  originem  tra- 
hentium, qui  dixerunt  pueros  baptismum  non  posse  sus- 
cipere quia  credere  non  possunt.  Anabaptistee  dixerunt 
pueris  non  prodesse  baptismum,  et  ideo  esse  differen- 
dum ; quod  si  conferatur,  iterum  sunt  baptizandi,  cum 
ad  usum  rationis  venerint.  Erasmus,  in  prol.  super  Mat. 
thsum  dixit  illos  quum  ad  rationis  usum  pervenerunt  de- 
bere suo  arbitrio  relinqui,  ut  eligant  permanere  in  fide 
suscepta  ; quam  doctrinam  (quae  est  anabaptistarum) 
plures  rationalistse,  nostris  temporibus  docent. 

Definit.  Eeclcs.  — Concit.  Cartliag.  sub  S.  Cypriano, 
(253)  rejecit  opinionem  Fidi  episcopi,  qui  volebat  infantes  non 
esse  baptizandos,  nisi  po  t octavum  diem  : (ex  epist.  S.  Cy- 
priani ad  Fidum).  — Concit.  Cartliag.  IV  (398)  : Quicumque 
negat  parvulos  per  baptismum  Christi  a perditione  libe- 
rari et  salutem  percipere  aeternam,  anat.  sit.  — Concit. 
Milevitan.  can.  2,  supra  art.  1.  — Innocentii  III  decretum, 
supra  art.  7.  — Concit.  Later  an.  IV  ( 1215I  cap.  «Firmi- 
ter » ; et  Professio  fidei  ab  Innocentio  III  Waldensibus  praes- 
cripta, supra,  quaest.  65,  art.  i,pag.  384.  — Concit.  Vienn. 
sub  Clemente  V,  supra  queest.  66,  art.  3,  pag.  392.  — Concit. 
Florent,  sub  Eugen.  IV,  decret.pro  Jacobitis  : Circa  pueros 
vero,  propter  periculum  mortis  quod  potest  saepe  contin- 
gere, cum  ipsis  non  possit  alio  remedio  subveniri,  nisi 

(t)  Vulgata  : iste  omnis  fructus,  ut. 

habeant  usum  liberi  arbitrii.  Ergo  videtur  quod 
non  possint  suscipere  sacramentum  baptismi. 

2.  Praeterea,  baptismus  est  fidei  sacramentum, 
ut  supra  dictum  est,  quaest.  65,  art.  1.  Sed  pueri 
non  habent  fidem,  quae  consistit  in  credentium  vo- 
luntate, ut  Augustinus  dicit  super  Joan.  tract.  26, 
aliquant.  a prine.,  et  lib.  de  Praedest.  sanet.,  cap. 
5,  in  fin.  Nec  etiam  potest  dici  quod  salventur  in 
fide  parentum  ; quia  quandoque  parentes  sunt  in- 
fideles, et  sic  magis  per  eorum  infidelitatem  dam- 
narentur. Ergo  videtur  quod  pueri  non  possint 
baptizari. 

3.  Praeterea,  1 Petri  3,21,  dicitur  quod  homi- 
nes salvos  facit  baptisma,  non  carnis  depositio  sor- 
dium, sed  conscientia!  bonce  interrogatio  in  Deum. 
Sed  pueri  neque  conscientiam  habent  bonam  vel 
malam,  cum  non  habeant  usum  rationis,  neque 
etiam  convenienter  ipsi  interrogantur,  cum  non 
mtelligant.  Non  ergo  pueri  debent  baptizari. 

— Sed  contra  est  quod  Dionysius  dicit  cap. 
ultimo  eccles.  Hierarch.,  vers.  fin.  : Divini  nostri 
duces,  scilicet  apostoli,  probaverunt  infantes  recipi 
ad  baptismum. 

Respondeo  dicendum  quod,  sicut  Apostolus  di- 
cit, Rom.  5,  17,  si  unius  delicio  mors  regna- 
vit per  unum,  scilicet  per  Adam,  mullo  magis 
abundantiam  gratia . et  donationis,  et  justitia 
accipientes,  in  vita  regnabunt  per  unum  Jesum 
Christum.  Pueri  autem  ex  peccato  Adae  peccatum 
originale  contrahunt  ; quod  patet  ex  hoc  quod 
sunt  mortalitati  subjecti,  quae  per  peccatum 
primi  hominis  in  omnes  pertransit,  ut  Apos- 
tolus ibidem  dicit.  Unde  multo  magis  pueri 
possunt  per  Christum  gratiam  accipere,  ut  re- 
gnent in  vita  aeterna.  Ipse  autem  Dominus  dicit, 
Joan.  3,  5,  quod  nisi  quis  renatus  fuerit  ex  aqua 
et  Spiritu  Sancio,  non  potest  introire  in  regnum  Dei. 
Unde  necessarium  fuit  pueros  baptizari,  ut 
sicut  per  Adam  damnationem  incurrerunt  nascen- 
do, ita  per  Christum  salutem  consequantur  renas- 
cendo. Fuitetiam  conveniens  pueros  baptizari, 
ut  a pueritia  nutriti  in  his  quae  sunt  Christianae  vitae, 
firmius  in  ea  perseverent,  secundum  illud  Prov. 
22,  6 : Adolescens  juxta  viam  suam , etiam  cum  se- 


per  sacramentum  baptismi  per  quod  eripiuntur  a diaboli 
dominatu  et  in  Dei  filios  adoptantur,  admonet,  non  esse 
per  quadraginta  aut  octoginta  dies  seu  aliud  tempus  juxta 
quorumdam  observamiam  sacrum  baptisma  differendum  ; 
sed  quamprimum  commode  fieri  potest,  debere  conferri : 
ita  tamen,  quod  mortis  imminente  periculo,  mox  sine  ulla 
dilatione  baptizentur,  etiam  per  laicum  vel  mulierem,  in 
forma  Ecclesiae,  si  desit  sacerdos,  quemadmodum  in  de- 
creto Armenorum  plenius  continetur.  — Proposit.  Lutheri 
damn.  a Leone  X in  bulla  « Exurge  Domine  » (1520).  2.  In 
puero  post  baptismum  negare  remanens  peccatum,  est 
Paulum  et  Christum  simul  conculcare.  — Trident.  sess.  5, 
n.  },  4,  vide  supra  art.  1 huj.  quxst.;  et  sess.  7,  can.  12,  1$, 
14,  supra  quxst.  66,  pag.  590 ; et  concit.  Florent.,  decret.  pro 
Armenis,  supra  pag.  389. 


nuerit,  non  recedet  ab  ea.  Et  hanc  rationem  assi- 
gnat Dionysius  cap.  ult.  eccles.  Hierarch.,  vers. 
fin. 

Ad  primum  ergo  dicendum  quod  regeneratio 
spiritualis,  quae  fit  per  baptismum,  est  quodam- 
modo similis  nativitati  carnali,  quantum  ad  hoc 
quod  sicut  pueri  in  maternis  uteris  constituti  non 
per  seipsos  nutrimentum  accipiunt,  sed  ex  nutri- 
mento matris  sustentantur,  ita  etiam  pueri  non- 
dum habentes  usum  rationis,  quasi  in  utero  matris 
Ecclesiae  constituti,  non  per  seipsos,  sed  per  ac- 
tum Ecclesiae  salutem  suscipiunt.  Unde  Augus- 
tinus dicit  in  libro  1 de  peccatorum  Meritis  et 
Remissione,  cap.  25,  circa  fin  .'.Mater  Ecclesia 
maternum  os  parvulis  prabet,  ut  sacris  mysteriis 
imbuantur,  quia  nondum  possunt  corde  proprio  cre- 
dere ad  justitiam,  nec  ore  proprio  confiteri  ad  salu- 
tem. Et  cap.  19,  circa  fin.  : Si  autem  propterea, 
recte  fideles  vocantur,  quoniam  fidem  per  verba 
gestantium  quodammodo  profitentur,  cur  etiam  non 
pcenilentes  habeantur,  cum  per  eorumdem  verba 
gestantium,  diabolo  et  huic  seculo  abrenuntiare 
monstrentur ) Et  eadem  ratione  possunt  dici  inten- 
dentes, non  per  actum  propriae  intentionis,  cum 
ipsi  quandoque  contra  nitantur  et  plorent,  sed  per 
actum  eorum  a quibus  offeruntur. 

Ad  secundum  dicendum  quod,  sicut  Augusti- 
nus scribens  Bonifacio,  lib.  1 cont.  duas  Epist. 
Pelag.,  cap.  22,  dicit,  in  Ecclesia  Salvatoris  par- 
vuli per  alios  credunt,  sicut  ex  aliis,  qux  in  baptis- 
mo remittuntur  peccata  traxerunt.  Nec  impeditur 
eorum  salus,  si  parentes  sint  infideles,  quia  sicut 
Augustinus  dicit  eidem  Bonifacio  scribens,  epist. 
98,  al.  23,  circa  med.  offeruntur  parvuli  ad  perci- 
piendam spiritualem  gratiam,  non  tam  ab  eis  quorum 
gestantur  manibus  (quamvis  et  ab  ipsis,  si  ipsi  boni 
fideles  sunt),  quam  ab  universa  societate  sanctorum 
atque  fidelium.  Ab  omnibus  namque  offerri  recte 
inlelliguntur,  quibus  placet  quod  offeruntur,  quo- 
rum charilate  ad  communionem  Sancti  Spiritus  ad- 
junguntur. Infidelitas  autem  propriorum  parentum, 
etiamsi  eos  post  baptismum  daemoniorum  sacrifi- 
ciis imbuere  conentur,  pueris  non  nocet,  quia,  ut 
Augustinus  ibidem,  circa  prine.,  dicit,  puer  semel 
generatus  per  aliorum  carnalem  voluntatem,  cum 
semel  regeneratus  fuerit  per  aliorum  spiritualem  vo- 
luntatem, deinceps  non  potest  vinculo  alienor  ini- 
quitatis obstringi,  si  nulla  sua  voluntate  consentit 
secundum  illud  E\ech.  18,4:  « Sicut  anima  pa- 
tris mea  est,  ita  et  anima  filii  (1)  / anima  quee  pec- 
caverit, ipsa  morietur.  » Sed  ideo  ex  Adam  traxit 
quod  sacramenti  illius  gratia  solveretur,  quia  non- 
dum erat  anima  separahm  vivens.  Fides  autem 
unius,  imo  totius  Ecclesiae,  parvulo  prodest  per 
operationem  Spiritus  Sancti,  qui  unit  Ecclesiam, 
et  bona  unius  alteri  communicat. 

Ad  tertium  dicendum  quod  sicut  puer,  cum  bap- 


(1)  Vulgata  : Ut  anima  patris,  ita  et  anima  filii  mea  est. 

QUjEST.  lxviii.  de  suscipientibus  baptismum 


tizatur,  non  per  seipsum  sed  per  alios  credit, 
ita  non  per  seipsum,  sed  per  alios  interrogatur; 
et  interrogati  confitentur  fidem  Ecclesiae  in  per- 
sona pueri,  qui  huic  fidei  aggregantur  per  fidei 
sacramentum.  Conscientiam  autem  bonam  conse- 
quitur puer  etiam  in  seipso,  non  quidem  actu,  sed 
habitu  per  gratiam  justificantem. 

Articulus  x 

Utrum  pueri  Judaeorum  vel  aliorum  infidelium  sint  invitis 
parentibus  baptizandi. 

2-.?,  quast.  io,  art.  12  ; et  Ouodl.  2,  art.  7,  et  2 corp. 

Ad  decimum  sic  proceditur.  1 . Videtur  quod 
pueri  Judaeorum  vel  aliorum  infidelium  sint  bapti- 
zandi etiam  invitis  parentibus,  Magis  enim  debet 
homini  subveniri  contra  periculum  mortis  aeternae 
quam  contra  periculum  mortis  temporalis.  Sed 
puero  in  periculo  mortis  temporalis  existenti  est 
subveniendum,  etiamsi  parentes  per  malitiam  con- 
tra niterentur.  Ergo  multo  magis  est  subvenien- 


Art.  io.  — Adverte  Auctorem  sentire,  imo  supponere 
filios  infidelium  fore  vere  baptizatos,  si  invitis  parentibus 
baptizarentur.  Hoc  enim  supponit  ratio  inducta.  Auctor 
non  facit  differentiam  inter  filios  judasorum  et  pagano- 
rum ; difficultas  tamen  specialis  de  judicis,  ratione  servi- 
tutis, ex  jure  publico  medio  sevo  vigenti,  non  est  omissa, 
sed  in  resp.  ad  2,  soluta  est.  — De  hac  eadem  re,  alium 
art.  fecit  S.  Thomas,  in  3-2,  quiest.  10,  art.  12. 

Definit.  Eccles.  — Concil.  Toletanum  IV,  can.  $5,  prout 
habetur  dist.  45,  « de  Judaeis  » : De  judaeis  pracepit  sancta 
synodus,  nemini  deinceps  ad  credendum  vim  inferre.  Cui 
enim  vult  Deus  miseretur,  et  quem  vult,  indurat.  Non 
enim  tales  inviti  salvandi  sunt,  sed  volentes,  ut  integra 
sit  forma  justitia.  Sicut  enim  homo  propria  arbitrii  vo- 
luntate serpenti  obediens  periit;  sic,  vocante  se  gratia 
Dei,  proprias  mentis  conversione,  quisque  credendo  sal- 
vatur. Qui  autem  jampridem  ad  christianitatem  venire 
coacti  sunt,  sicut  factum  est  temporibus  religiosissimi 
principis  Sisebuti,  quia  jam  constat,  eos  sacramentis  di- 
vinis associatos  et  baptismi  gratiam  suscepisse,  et  chris- 
mate unctos  esse,  et  corporis  Domini  et  sanguinis  parti- 
cipes extitisse,  oportet  ut  fidem  etiam,  quam  vi,  vel  ne- 
cessitate susceperunt,  tenere  cogantur,  ne  nomen  Domini 
blasphemetur  et  fides  quam  susceperunt,  vilis  ac  con- 
temptibilis habeatur.  — S.  Cong.  de  Propag.  fide, 
resp.  28jun.  1657  : Infantibus  judeorum  et  gentilium,  in 
articulo  mortis  moraliter  certo  constitutis,  baptismus 
potest  conferri,  si  tamen  id  fiat  sine  scandalo.  — Eadem 
Congr.  18  feb.  1705  : Extra  imminens  mprtis  periculum, 
non  licet  invitis  aut  insciis  parentibus  infidelibus,  bapti- 
zare eorum  filios  infante;.  -S.  Cong.  Officii  1637  : Bap- 
tizari possunt  pueri  ab  infidelibus  pareniibus  oblati,  cum 
adsit  spes  justa  separationis  a parentibus.  — Eadem  Congr. 
S.  Officii  1867  : Baptizari  possunt  pueri  a parentibus  non 
baptizatis  oblati  qui  in  potestate  parentum  infidelium  re- 
linquendi erunt,  dummodo  in  singulis  casibus  non  prae- 
videatur ullum  adesse  grave  perversionis  periculum,  et 
dummodo  non  constet  parentes  ob  superstitionem  filios 
offerre  baptizandos.  — Resp.  Clem.  VIII,  12  oct.  1600  : 
An  filii  mulierum  Christianarum  et  patris  turc;e  sint  bapti- 
zandi. instante  patre  vel  matre  ? Si  non  adsit  certitudo 
apostasias,  baptizentur;  si  adsit  certitudo,  iterum  propo- 
nantur. — Decretum  Bene J. icti  XIV,  de  baptismo  infantium 


tum  pueris  infidelium  filiis  per  baptismum  contra 
periculum  mortis  seternae,  etiam  invitis  parenti- 
bus. 

2.  Praeterea,  filii  servorum  sunt  servi,  et  in  po- 
testate dominorum.  Sed  Judaei  sunt  servi  regum 
et  principum,  et  quicumque  etiam  alii  infideles. 
Ergo  absque  omni  injuria  possunt  principes  filios 

judeeorum,  in  epistola  « postremo  mense  » 28  febr.  1747  ad 
Vicesgerentcm  in  Urbe  : Primo  expendetur,  utrum  invitis 
parentibus  ac  reluctantibus  Hebraei  infantes  baptizari 
licite  possint.  Secundo,  si  hoc  nefas  esse  duxerimus,  an 
casus  unquam  contingat  aliquis,  in  quo  id  fieri  non  modo 
possit,  sed  etiam  liceat  planeque  deceat.  Tertio,  baptis- 
mum Hebraeis  infantibustunc  impertitum  cum  fas  non  sit, 
ratumne  an  vero  irritum  haberi  debeat.  Quarto,  quid  sit 
faciendum,  quum  infantes  Hebraei  afferuntur,  ut  baptizen- 
tur, aut  compertum  sit,  eos  jam  fuisse  sacro  baptismate 
initiatos  : demum  quomodo  probari  possit,  eosdem  aquis 
salutaribus  jam  lustratos  fuisse.  De  primo  primas  partis 
capite  si  sermo  sit,  utrum  nempe  dissentientibus  parentibus 
Hebraei  infantes  baptizari  possint,  aperte  asserimus,  hoc 
jam  a S.  Thoma  tribus  in  locis  definitum  fuisse,  nempe 
in  Quodlibet.  2 art.  7.;  in  2.  2.  quaest.  10.  art.  12,  ubi  ad 
examen  revocans  quaestionem  in  Quodlibetis  propositam: 
Utrum  pueri  Judaeorum  et  aliorum  infidelium  sint  invitis 
parentibus  baptizandi,  ita  respondet  : « Respondeo  di- 
cendum, quod  maximam  habet  auctoritatem  Ecclesiae  con- 
suetudo, quae  semper  est  in  omnibus  aemulanda  etc.  Hoc 
autem  Ecclesiae  usus  nunquam  habuit,  quod  Judaeorum 
filii  invitis  parentibus  baptizarentur  «...  atque  ita  ait  in  $. 
part. quaest.  68. art.  10...  PraevaluitintribunalibusS.  Thomae 
sententia...  atque  inter  theologos  canonumque  peritos 
vulgatior  est.  Hoc  igitur  posito,  quod  nefas  sit  Hebraeo- 
rum infantes,  reluctante  parentum  arbitrio,  baptizare, 
nunc  juxta  ordinem  initio  propositum  descendere  jam 
oportet  ad  alteram  partem  : an  videlicet  contingere  un- 
quam possit  occasio  aliqua,  in  qua  id  liceat  et  conveniat... 
Cum  id  eveniat,  ut  ab  aliquo  0 hristiano  Hebraeorum  puer 
morti  proximus  reperiatur,  rem  opinor  laudabilem  Deo- 
que gratam  is  certe  efficiet,  qui  salutem  puero  aqua  lus- 
tali  praebeat  immortalem...  Si  item  eveniret,  ut  puer  ali- 
quis Hebraeus  projectus  esset  atque  a parentibus  dere- 
lictus, communis  omnium  sententia  est  pluribus  quoque 
confirmata  judiciis,  eum  baptizari  oportere,  reclamanti- 
bus etiam  repetentibusque  parentibus...  Postquam  casus 
magis  obvios  exposuimus,  in  quibus  nostra  haec  regula 
prohibet,  Hebraeorum  infantes  invitis  parentibus  baptizari, 
aliquas  insuper  declarationes  addimus  ad  hanc  regulam 
pertinentes,  quarum  hasc  prima  est  : si  parentes  desint, 
infantes  vero  alicujus  Hebraei  tutelae  commissi  fuerint, 
eos  sine  tutoris  assensu  licite  baptizari  nullo  modo 
posse,  cum  omnis  parentum  potestas  ad  tutores  pervene- 
rit... Secunda  est,  si  pater  Christianae  militias  nomen  daret 
juberetque,  infantem  filium  baptizari ; eum  quidem  vel 
matre  hebraea  dissentiente  baptizandum  esse,  cum  filius 
non  sub  matris,  sed  sub  patris  potestate  sit  habendus. 
Tertia  est:  quamvis  mater  filios  sui  juris  non  habeat,  tamen 
ad  Christi  fidem  si  accedat  et  infantem  offerat  baptizan- 
dum, tametsi  pater  hebraeus  reclamet,  eum  nihilonimus 
aqua  abluendum  esse  ..Quarta  est,  quod  si  pro  certo  ha- 
beatur, parentum  voluntatem  esse  infantium  baptismo 
necessariam,  quoniam  sub  appellatione  parentum  locum 
quoque  habet  paternus  avus  :...  hinc  necessario  sequitur, 
ut,  si  avus  paternus  catholicam  fidem  amplexus  sit  ac  ne- 
potem ferat  ad  sacri  lavacri  fontem,  quamvis  mortuo  jam 
patre  mater  Hebnea  repugnet,  tamen  infans  sit  absque 
dubio  baptizandus...  Fictitia  res  non  est,  quod  aliquando 
pater  Hebraeus  se  velle  catholicam  religionem  amplecti 
pnedicet  ac  seipsum  filiosque  infantes  baptizandos  offerat, 
postmodum  vero  sui  se  consilii  poenileat  abnuatque  filium 
baptizari.  Id  Mantuae  evenit...  Res  ad  examen  deducta 

Judaeorum,  vel  aliorum  servorum  infidelium  facere 
baptizari. 

3.  Praeterea,  quilibet  homo  est  magis  Dei.  a 
quo  habet  animam,  quam  patris  carnalis,  a quo 
habet  corpus.  Non  est  ergo  injustum  si  pueri  infi- 
delium filii  parentibus  carnalibus  auferantur,  et 
Deo  per  baptismum  consecrentur. 

— Sed  contra  est  quod  in  Decret.,  dist.  45, 
cap.  5,  ex  concil.  Toletano,  4,  can.  57,  sic  dici- 
tur : De  Judceis  prcecipit  sancta  synodus , nemini 
deinceps  ad  credendum  vim  inferre ; non  enim  tales 
inviti  salvandi  sunt , sed  volentes,  ut  integra  sit  for- 
ma justitice. 

Respondeo  dicendum  quod  pueri  infidelium 
aut  habent  usum  rationis,  aut  non 
habent.  — Si  autem  habent,  jam  quantum  ad 
ea  quae  sunt  juris  divini  vel  naturalis,  incipiunt  suae 
potestatis  esse  ; et  ideo  propria  voluntate,  invitis 
parentibus,  possunt  baptismum  suscipere,  sicut  et 
matrimonium  contrahere.  Et  ideo  tales  licite 


est  in  Congregatione  S.  Officii,  ac  Pontifex  die  24.  Sept. 
ann.  1699,  statuit  ca  fieri,  quas  sequuntur:  « Sanctissimus 
auditis  votis  Eminentissimorum  decrevit,  quod  duo  filii  in- 
tantes,  alter  scilicet  triennis,  alter  quinquennis  baptizentur. 
Alii,  nempe  filius  octo  annorum  et  filia  duodecim,  collo- 
centur in  domo  Catechumenorum,  si  ea  Mantuas  adsit,  sin 
minus  apud  piam  honestamque  personam  ad  effectum  ex- 
plorandi ipsorum  voluntatem  eosque  instruendi  »...  Sunt 
quoque  aliqui  infideles  suos  infantes  Christianis  offerre 
soliti,  ut  aquis  salubribus  abluantur,  non  tamen  Christi 
ut  stipendia  mereantur,  neque  ut  originalis  culpa  eorum 
ex  anima  deleatur:  sed  id  faciunt  indigna  quadam  supers- 
titione ducti,  quod  nempe  baptismi  beneficio  existimant 
eosdem  a malignis  spiritibus,  a foetore  aut  morbo  aliquo 
liberandos...  Infideles  aliqui,  cum  hoc  sibi  in  animum  in- 
duxissent, baptismi  gratia  infantes  suos  a morbis  dremo- 
numque  vexationibus  liberatum  iri,  eo  dementiae  adducti 
sunt,  ut  mortem  quoque  minitati  sint  catholicis  sacerdo- 
tibus. Huic  sententias,  refragatur  Congregatio  S.  Officii, 
coram  Pontifice  habita,  6 sept.  1625  : « S.  Congregatio 
Universalis  Inquisitionis  habita  coram  sanctissimo,  relatis 
litteris  episcopi  Antibarensis,  in  quibus  supplicabat  pro 
resolutione  infra  scripti  dubii  : An  cum  sacerdotes  co- 
guntur a Tureis  ut  baptizent  eorum  filios,  non  ut  Christia- 
nos efficiant  sed  pro  corporali  salute,  ut  liberentur  a foe- 
tore, comitiali  morbo,  maleficiorum  periculo  et  lupis,  an 
in  tali  casu,  possint  saltem  ficte  eos  baptizare,  adhibita 
baptismi  materia,  sine  debita  forma  ? Respondit  negative, 
quia  baptismus  est  janua  sacramentorum  ac  protesta- 
tio fidei,  nec  ullo  modo  fingi  potest.  Nihil  aliud  restat,  ut 
primte  parti  finis  imponatur,  quam  exponere  quid  sit  fa- 
ciendum, cum  infantes  hebrad,  aut  baptizandi  offerantur, 
aut 'compertum  sit,  eos  jam  fuisse  sacro  baptismate  ini- 
tiatos... Ad  eos  spectat  hic  sermo  noster,  qui  baptismo, 
neque  a parentibus,  neque  ab  aliis,  qui  jus  in  eos  habent, 
offeruntur,  sed  ab  aliquo  nullam  habente  auctoritatem.  De 
iis  prajterea  agitur,  quorum  casus  non  comprehenduntur 
sub  ea  dispositione,  quae  sinit  baptismum  conferri,  etiamsi 
majorum  consensus  desit  : hoc  quidem  in  casu  baptizari 
non  debent,  sed  ad  illos  remitti,  quorum  in  potestate  ac 
fide  sunt  legitime  constituti.  Quod  si  jam  sacramento  ini- 
tiati essent,  aut  detinendi  sunt,  aut  ab  Hebraeis  parentibus 
recuperandi  tradendique  Christi  fidelibus,  ut  ab  illis  pie 
sancteque  informentur;  hic  e tim  baptismi  licet  illiciti,  ta- 
men veri  validique,  effectus  est. 


moneri  possunt  et  induci  ad  suscipiendum 
baptismum.  Si  vero  nondum  habent  usum 
liberi  arbitrii,  secundum  jus  naturale  sunt  sub 
cura  parentum,  quamdiu  ipsi  sibi  providere  non 
possunt.  Unde  etiam  de  pueris  antiquorum  dicitur 
quod  salvabantur  in  fide  parentum.  Et  ideo  contra 
justitiam  naturalem  esset,  si  tales  pueri  in- 
vitis parentibus  baptizarentur,  sicut  etiam  si 
aliquis  habens  usum  rationis  baptizaretur  invitus. 

— Esset  etiam  periculosum  taliter  filios  infi- 
delium baptizare,  qui  de  facili  ad  infidelitatem 
redirent  propter  naturalem  affectum  ad  parentes. 

— Et  ideo  non  habet  hoc  Ecclesiae  consuetu- 
do, quod  filii  infidelium  invitis  parentibus 
baptizentur. 

Ad  primum  ergo  dicendum  quod  a morte  cor- 
porali non  est  aliquis  eripiendus  contra  ordinem 
juris  civilis  : puta  si  aliquis  a suo  judice  condem- 
netur ad  mortem,  nullus  debet  eum  violenter  a 
morte  eripere.  Unde  nec  aliquis  debet  irrumpere 
ordinem  juris  naturae,  quo  filius  est  sub  cura  pa- 
tris, ut  eum  liberet  a periculo  mortis  aeternae. 

Ad  secundum  dicendum  quod  Judaei  sunt  servi 
principum  servitute  civili,  quae  non  excludit  or- 
dinem juris  naturalis  vel  divini. 

Ai  tertium  dicendum  quod  homo  ordinatur  ad 
Deum  per  rationem,  per  quam  Deum  cognoscere 
potest.  Unde  puer,  antequam  usum  rationis  ha- 
beat, naturali  ordine  ordinatur  in  Deum  per  ra- 
tionem parentum  quorum  curae  naturaliter  subja- 
cet; et  secundum  eorum  dispositionem  sunt  circa 
ipsum  divina  agenda. 

Articulus  xi 

Utrum  pueri  in  maternis  uteris  positi  sint  baptizandi. 

4 Sent .,  dist.  6,  quast.  1,  ari.  1,  quast  1,  et  dht.  23, 

quast.  2 , art . S,  quast.  1 , ad  1,  et  2. 

Ad  undecimum  sic  proceditur.  1.  Videtur  quod 
pueri  in  maternis  uteris  existentes  possunt  bap- 
tizari. Efficacius  enim  est  donum  Christi  ad  salu- 
tem quam  peccatum  Adae  ad  damnationem,  ut 


Art.  ii.  — Instructio  S.  Congreg.  S.  Officii,  15  febr. 
1760  : Illud  potius  rationi  absonum,  atque  ab  omni  pietate 
remotum,  pro  inani  quadam  integritate  pudoreque  ser- 
vando defunctae  genitrici,  viventem  natum,  atternie  morti 
addicere.  Certe  non  modestia,  non  virtus,  unde  tantum 
profluit  malum.  Hccenim  foetus  extractio  de  praegnantis, 
defunctaeque  alvo  matris  quamvis  patefacienda,  ut  dici- 
mus, ac  persuadenda  sit,  expresse  tamen  cavet  prohibet- 
que  Sanctitas  sua,  ne  missionarii  in  casibus  particularibus 
se  ingerant  in  demandanda  sectione,  multoque  minus  in 
ea  peragenda.  Sat  proinde,  missionariis  fuerit  illius  noti- 
tiam edidisse,  curasseque  ut  ejus  perficiendre  rationem 
addiscant,  qui  chirurgicis  intendunt,  laici  homines,  tum 
vero,  cum  casus  tulerit,  ejusdem  praxim  ipsorum  oneri  ac 
muneri  reliquisse  — Resp.  S.  C.  C.  12  jut.  1794  : Foetus 
in  utero  supra  verticem  baptizatus,  post  ortum,  denuo 
sub  conditione  rebaptizetur.  — Cfr.  Gang.amila,  Embrio- 
logia  sacra . 

Apostolus  dicit  Rom.  Sed  pueri  in  maternis 
uteris  damnantur  propter  peccatum  Adae.  Ergo 
multo  magis  salvari  possunt  per  donum  Christi ; 
quod  quidem  fit  per  baptismum.  Ergo  pueri  in 
maternis  uteris  existentes  possunt  baptizari. 

2.  Praeterea,  puer  in  utero  matris  existens  ali- 
quid matris  esse  videtur.  Sedbaptizata  matre,  bap- 
tizatur quidquid  est  ejus  intra  ipsam  existens. 
Ergo  videtur  quod,  baptizata  matre,  baptizetur 
puer  in  utero  ejus  existens. 

3.  Praeterea,  mors  aeterna  pejor  est  quam  mors 
corporalis.  Sed  de  duobus  malis  minus  malum  est 
elidendum.  Si  ergo  puer  in  utero  matris  existens 
baptizari  non  potest,  melius  esset  quod  mater  ape- 
riretur, et  puer  vi  eductus  baptizaretur,  quam 
quod  puer  aeternaliter  damnaretur,  absque  baptis- 
mo decedens. 

4.  Praeterea,  contingit  quandoque  quod  aliqua 
pars  pueri  prius  egreditur,  sicut  legitur  Gen. 
38,  27,  quod  pariente  Thamar,  in  ipsa  effusione 
infanlium  unus  protulit  manum,  in  qua  obstetrix 
ligavit  coccinum , dicens  : Iste  egredietur  prior  ; 
illo  manum  retrahente  {1),  egressus  est  alter.  Quan- 
doque autem  in  tali  casu  imminet  periculum  mor- 
tis. Ergo  videtur  quod  illa  pars  debeat  baptizari, 
puero  adhuc  in  materno  utero  existente. 

— Sed  contra  est  quod  Augustinus  dicit  in 
epist.  Ad  Dardanum,  287,  al.  57,  inter  med.  et 
fin.  : Nemo  renascitur , nisi  primo  nascatur.  Sed 
baptismus  est  quaedam  spiritualis  regeneratio.  Non 
ergo  debet  aliquis  baptizari,  priusquam  ex  utero 
nascatur. 

Respondeo  dicendum  quod  de  necessitate  bap- 
tismi est  quod  corpus  baptizandi  aliquo  modo 
aqua  abluatur,  cum  baptismus  sit  quaedam  ablutio, 
ut  supra  dictum  est,  quaest.  66,  art.  1.  Corpus 
autem  infantis,  antequam  nascatur  ex  utero,  non 
potest  aliquo  modo  ablui  aqua  ; nisi  forte  dicatur 
quod  ablutio  baptismatis,  qua  corpus  matris  lava- 
tur, ad  filium  in  ventre  existentem  perveniat.  Sed 
hoc  esse  non  potest,  tum  quia  anima  pueri,  ad  cu- 
jus sanctificationem  ordinatur  baptismus,  distincta 
est  ab  anima  matris  ; tum  quia  corpus  pueri  ani- 
mati jam  est  formatum,  et  per  consequens  a cor- 
pore matris  distinctum,  et  ideo  baptismus  quo 
mater  baptizatur,  non  redundat  in  prolem  in 
utero  matris  existentem.  Unde  Augustinus 
dicit  contra  Julianum,  lib.  4,  cap.  14,  inter  med. 
et  fin.  : Si  ad  matris  corpus  id  quod  in  ea  concipi- 
tur pertinet,  ita  ut  ejus  id  pars  imputetur,  non  bap- 
tizaretur infans,  cujus  mater  baptizata  est  aliquo 
mortis  urgente  periculo , cum  eum  gestaret  in  utero. 
Nunc  vero  cum  ipse  etiam,  scilicet  infans,  baptize- 
tur, non  utique  ad  maternum  corpus,  cum  esset  in 
utero,  perlinebat.  Et  ita  relinquitur  quod  nullo 

modo  infantes  in  maternis  uteris  existentes 
baptizari  possunt. 

Ad  primum  ergo  dicendum  quod  pueri  in  mater- 
nis uteris  existentes  nondum  prodierunt  in  lucem 
ut  cum  aliis  hominibus  vitam  ducant ; unde  non 
possunt  subjici  actioni  humanae,  ut  per  eorum  mi- 
nisterium sacramenta  recipiant  ad  salutem  ; pos- 
sunt tamen  subjici  operationi  Dei  apud  quem  vi- 
vunt, ut  quodam  privilegio  gratiae  sanctificatio- 
nem consequantur,  sicut  patet  de  sanctificatis  in 
utero. 

Ad  secundum  dicendum  quod  membrum  inte- 
rius matris  est  aliquid  ejus  per  continuationem  et 
unionem  naturalem  partis  ad  totum;  puer  autem 
in  utero  matris  existens  est  aliquid  ejus  per  quam- 
dam colligationem  corporum  distinctorum.  Unde 
non  est  similis  ratio. 

Ad  tertium  dicendum  quod  non  sunt  facienda 
mala  ut  veniant  bona,  ut  dicitur  Rom.  3,  8 : et 
ideo  non  debet  homo  occidere  matrem,  ut  bapti- 
zet puerum.  Si  tamen  mater  mortua  fuerit  vivente 
prole  in  utero,  debet  aperiri,  ut  puer  baptizetur. 

Ad  quartum  dicendum  quod  expectanda  est  to- 
talis egressio  pueri  ex  utero  ad  baptismum,  nisi 
mors  immineat.  Si  tamen  primo  caput  egrediatur, 
in  quo  fundantur  omnes  sensus,  debet  baptizari, 
periculo  imminente  ; et  non  est  postea  rebaptizan- 
dus, si  eum  perfecte  nasci  contigerit.  Et  videtur 
idem  faciendum,  quaecumque  alia  pars  egrediatur, 
periculo  imminente.  Quia  tamen  in  nulla  exterio- 
rum partium  integritas  vitae  ita  consistit  sicut  in 
capite,  videtur  quibusdam  quod  propter  dubium, 
quacumque  alia  parte  corporis  abluta,  puer  post 
perfectam  nativitatem  sit  baptizandus  sub  hac  forma : 
Si  non  es  baptizalus,  ego  te  baptizo. 

Articulus  xii 

Utrum  furiosi  et  amentes  debeant  baptizari 

4 Sent..  dist  4,  qu<£st.  3,  art.  1,  quast  3,  etdist.  18,  quast.  1, 

art.  3,  quast.  i,corp.;  et  Ver ■ quast.  28,  art.  3,  ad  1. 

Ad  duodecimum  sic  proceditur.  1.  Videtur  quod 
furiosi  et  amentes  non  debeant  baptizari.  Ad  sus- 
ceptionem enim  baptismi  requiritur  intentio  in  eo 
qui  baptizatur,  ut  supra  dictum  est,  art.  7 hujus 
quaest.  Sed  furiosi  et  amentes,  cum  careant  usu 
rationis,  non  possunt  habere  nisi  inordinatam  in- 
tentionem. Ergo  non  debent  baptizari. 

2.  Praeterea,  homo  bruta  animalia  superexce- 
dit  in  hoc  quod  habet  rationem.  Sed  furiosi  et 
amentes  non  habent  usum  rationis,  et  quandoque 
etiam  in  eis  non  expectatur,  sicut  expectatur  in 


Art.  12.  — Vide  decretum  Innocent.  III,  supra, 
quaest.  65,  art.  i,pag.  567.  — Diversis  dubiis  propositis  a 
missionariis  in  Tripolitanis  partibus  degentibus,  circa 
praesentem  materiam,  S.  Congr.  de  Propag.  fide  respon- 
dit (17  april.  1777)  juxta  doctrinam  S.  Thom*;  imo,  pro- 
priis hujus  art.  verbis  adhibitis. 


(1)  Vulgata  : retrahente  manum. 

pueris.  Ergo  videtur  quod  sicut  bruta  animalia 
non  baptizantur,  ita  nec  tales  furiosi  et  amentes 
debeant  baptizari. 

3.  Praeterea,  magis  est  ligatus  usus  rationis  in 
furiosis  vel  amentibus,  quam  in  dormientibus.  Sed 
baptismus  non  consuevit  dari  dormientibus.  Ergo 
non  debet  dari  amentibus  et  furiosis. 

— Sed  contra  est  quod  Augustinus  dicit,  4 Con- 
fess.,  cap.  4,  circa  med.,  de  amico  suo,  qui  cum 
desperaretur , bapti\atus  esi  nesciens,  et  tamen  bap- 
tismus in  eo  efficaciam  habuit.  Ergo  carentibus 
usu  rationis  aliquando  baptismus  dari  debet. 

Respondeo  dicendum  quod  circa  amentes  et  fu- 
riosos est  distinguendum  : — quidam  enim 
sunt  a nativitate  tales,  nulla  habentes  lucida 
intervalla,  in  quibus  etiam  nullus  usus  rationis  ap- 
paret, et  de  talibus,  quantum  ad  baptismi 
susceptionem,  videtur  esse  idem  judicium 
quod  de  pueris,  qui  baptizantur  in  fide  Ecclesiae, 
ut  supra  dictum  est,  art.  9 hujus  quaest.  — Alii 
vero  sunt  amentes,  qui  ex  sana  mente,  quam 
habuerunt  prius,  in  amentiam  inciderunt,  et 
tales  sunt  judicandi  secundum  voluntatem 
quam  habuerunt  dum  sanae  mentis  existerent. 
Et  ideo  si  tunc  apparuit  in  eis  voluntas  suscipiendi 
baptismum,  debet  eis  exhiberi  in  furia  et  amentia 
constitutis,  etiamsi  tunc  actu  contradicant : alio- 
quin  si  nulla  voluntas  suscipiendi  baptismum  in  eis 
apparuit,  dum  sanae  mentis  essent,  non  sunt  bap- 
tizandi. — Quidam  vero  sunt  qui  etsi  a nativi- 
tate fueiint  furiosi  vel  amentes,  habent  ta- 
men aliqua  lucida  intervalla,  in  quibus  recta 
ratione  utipossunt.  Undesi  tunc  baptizari  vo- 
luerint baptizari  possunt  etiam  in  amentia  cons- 
tituti, et  debet  eis  tunc  sacramentum  conferri,  si  pe- 
riculum timeatur ; alioquin  melius  est  ut  tempus  ex- 
pectetur  in  quo  sint  sanae  mentis,  ad  hoc  quod  devo- 
tius suscipiant  sacramentum.  Si  autem  tempore 
lucidi  intervalli  non  appareat  in  eis  voluntas  susci- 
piendi baptismum,  baptizari  non  de.bentin  amentia 
constituti.  — Quidam  vero  sunt  qui  etsi  non 
omnino  sanae  mentis  existant,  in  tantum 
tamen  ratione  utuntur  quod  possunt  de  sua 
salute  cogitare,  et  intelligere  sacramenti  vir- 
tutem, et  de  talibus  idem  est  judicium  sicut 
de  his  qui  sanae  mentis  existunt,  qui  bapti- 
zantur volentes,  non  autem  inviti. 

Ad  primum  ergo  dicendum,  quod  amentes  qui 
nunquam  habuerunt  nec  habent  usum  rationis, 
baptizantur  ex  intentione  Ecclesiae,  sicut  et  ex 
actu  (1)  Ecclesiae  credunt  et  poenitent,  sicut  su- 
pra de  pueris  dictum  est,  art.  9 huj.  quaest.  Illi 
vero  qui  aliquo  tempore  habuerunt  vel  habent 
usum  rationis,  secundum  propriam  intentionem 


(1)  Ita  edit,  passim,  juxta  sententiam  Garcite,  qui  sic  le. 

gendum  vult.-Al„  ex  ritu.—Cod.  Alcan.  habet  obscure, 
ex  ritu,  vel  ex  nutu. 


baptizantur,  quam  habent  vel  habuerunt  tempore 
sanae  mentis. 

Ad  secundum  dicendum  quod  furiosi  vel  amen- 
tes carent  usu  rationis  per  accidens,  scilicet  prop- 
ter aliquod  impedimentum  organi  corporalis,  non 
autem  propter  defectum  animae  rationalis,  sicut 
bruta  animalia.  Unde  non  est  de  his  similis  ratio. 

Ad  tertium  dicendum  quod  dormientes  non  sunt 
baptizandi,  nisi  periculum  mortis  immineat,  in 
quo  casu  baptizari  debent,  si  prius  in  eis  voluntas 
apparuit  suscipiendi  baptismum,  sicut  et  de  amen- 
tibus dictum  est  in  corp.  art.,  sicut  Augustinus 
narrat  in  4 lib.  Confess.,  loco  supra  cit.,  de 
amico  suo,  qui  baptizatus  est  nesciens,  propter 
periculum  mortis. 

QUAESTIO  LXIX 

de  effectibus  baptismi.  — In  decem  articulos 
divisa. 

Deinde  considerandum  est  de  effectibus  bap- 
tismi; et  circa  hoc  quaeruntur  decem:  i°  utrum 
per  baptismum  auferanturomnia  peccata  ; 20  utrum 
per  baptismum  liberetur  homo  ab  omni  poena  ; 
30  utrum  baptismus  auferat  poenalitates  hujus  vitae; 
40  utrum  per  baptismum  conferantur  homini  gratia 
et  virtutes;  50  de  effectibus  virtutum,  qui  per  bap- 
tismum conferuntur  ; 6°  utrum  etiam  parvuli  in 
baptismo  gratias  et  virtutes  accipiant;  70  utrum 
per  baptismum  aperiatur  baptizatis  janua  regni 
coelestis;  8°  utrum  baptismus  aequalem  effectum 
habeat  in  omnibus  baptizatis;  90  utrum  fictio  im- 
pediat effectum  baptismi  ; io°  utrum  recedente 
fictione,  baptismus  obtineat  suum  effectum. 

Articulus  primus 

Utrum  per  baptismum  tollantur  omnia  peccata. 

1 Sertt.,  dist.  32,  quast.  1,  art.  i,et  4,  dist.  4,  quast  2 , 

art.  1,  quccst.  1,  et  dist.  /7,  qiuest.  3,  art.  3,  quast.  1; 

tl  4 Cont.,  cap.  J7  et  72  ; et  Hebr.  6,  lect.  3,  fin. 

Ad  primum  sic  proceditur.  1.  Videtur  quod  per 
baptismum  non  tollantur  omnia  peccata.  Baptis- 
mus enim  est  quaedam  spiritualis  regeneratio,  quae 

Art.  i — Per  baptismum  tolli  omnia  peccata,  est  doc- 
trina fidei,  sic  accipienda,  ut  baptismus  per  se  et  ex  sua 
institutione  vim  habeat  remittendi  non  solum  origina- 
lem sed  etiam  omnem  actualem  culpam,  ldeoque  non,  ut 
protestantes  dogmatizant,  quod  peccata  remitti,  sit  ea  radi, 
tegi  seu  non  imputari,  cum  revera  maneant  ; sed  sic  ut 
revera  deleantur,  et  penitus  tollatur  omne  id  quod  habet 
rationem  peccati,  sive  magni,  sive  parvi. 

Errores.  — Varii  fuerunt  de  hac  re  haereticorum  errores 
ac  pene  extreme  contrarii.  Quidam  dixerunt  baptismum 
omnino  inutilem,  inter  quos  Manichaei  (S.  August.  Haeres. 
461,  Arcontici  (S.  Epiphan.  haeres.  10)  Messaliani.  Alii 
dixerunt  baptismum  non  esse  omnino  inutilem,  nec  tamen 
proprie  tollere  peccata,  sed  tantum  tegere,  et  facere  ut 
non  imputentur.  Ita  locuti  sunt  quidam  Pelagiani,  sed 

contraponitur  generationi  carnali.  Sed  per  gene- 
rationem carnalem  homo  contrahit  solum  origi- 
nale peccatum.  Ergo  per  baptismum  solvitur  so- 
lum originale  peccatum. 

2.  Praeterea,  poenitentia  est  sufficiens  causa  re- 
missionis actualium  peccatorum.  Sedante  baptis- 
mum in  adultis  requiritur  poenitentia,  secundum 
illud  Act.  2,  38  : Poenitentiam  agile , et  baptizetur 
unusquisque  vestrum.  Ergo  baptismus  nihil  opera- 
tur circa  remissionem  actualium  peccatorum. 

3.  Praeterea,  diversorum  morborum  diversae  sunt 
medicinae,  quia,  sicut  Hieronymus  (alius  auctor) 
dicit,  sup.  illud  Marci  9 : « Hoc  genus  daemonio- 
rum »,  non  sanat  oculum  quod  sanat  calcaneum. 
Sed  peccatum  originale,  quod  per  baptismum  tol- 
litur, est  aliud  genus  peccati  a peccato  actuali. 
Ergo  non  omnia  peccata  remittuntur  per  baptis- 
mum. 

— Sed  contra  est  quod  dicitur  Ezech.  36,  15: 
Effundam  super  vos  aquam  mundam,  et  mundabi- 
mini ab  omnibus  inquinamentis  vestris. 

Respondeo  dicendum  quod,  sicut  Apostolus 
dicit  Rom.  6,  3 : Quicumque  bapti^ati  sumus 
in  Christo  Jesu,  in  morte  ipsius  bapti^ati  sumus  ; et 
postea  concludit  1 1 : Ita  et  vos  existimate  vos  mor- 
tuos quidem  esse  peccato,  viventes  autem  Deo  in 
Christo  Jesu  Domino  nostro.  Ex  quo  patet  quod 
per  baptismum  homo  moritur  vetustati  peccati,  et 
incipit  vivere  novitati  gratiae.  Omne  autem  pecca- 
tum ad  pristinam  vetustatem  pertinet.  Unde  con- 
sequens est  quod  omne  peccatum  per  bap- 
tismum tollatur. 

Ad  primum  ergo  dicendum  quod,  sicut  Aposto- 
lus dicit  Rom.  5,  16,  peccatum  Adae  non  tantum 

praecipue  Lutherani.  Alii  econtra  dixerunt  baptismum  de- 
lere omnia  peccata  non  tantum  jam  commissa,  sed  etiam 
quas  post  susceptum  baptismum  committuntur  : ita  Cal- 
vinus, Lutherus,  Kemnitius;  qui  tamen  loqui  videntur 
non  de  vera  remissione,  sed  de  occultatione,  seu  non 
imputatione  (Bellarmin.  dc  baptismo , lib.  1).  Tandem  plu- 
res  Protestantes  novos  quosdam  baptismi  effectus  exco- 
gitarunt, quales  sunt  reddere  hominem  baptizatum  libe- 
rum omni  lege,  confirmare  hominem  in  justitia  suscepta, 
et  alia  similia,  quae  damnata  reperie>  in  concil.  Trident. 
scss.  7,  can.  6,  7,  8,  9,  10,  supra  quaest.  06,  pag.  589. 

S.  Script.  — Is.  44,  5;  Ezech.  56,  25  ; Zachar.  1;,  1 ; 
Matth.  28,  19  ; Mare.  1,  4 et  16,  iO  ; Joan.  1,  55  et  j,  5 ; 
Act.  2,  $8,  et  8,  12-58,  et  1O.55,  et  18,8;  Rom.  6,j  etc.  • 
1 Corint.  6,11  ; Ephes.  5 , 2O;  Coloss.  2,11  ; Tit.  j,  5; 
Hebr.  10,  22:  1 Petr.  5,  21. 

Definit.  Eccles.  — Ex  Concit  Carthag.  IV,  episcopus 
ante  consecrationem  profiteri  jubetur:  in  baptismo  omnia 
peccata  tarn  originale  quam  quae  voluntarie  admissa  sunt 
dimitti.  — Symbol.  Nicaenum  : Confiteor  unum  baptisma 
in  remissionem  peccatorum.  — Professio  fidei  Watden- 
sibus  praescripta,  supra  quaest.  65,  art  1 pag.  584.  — Concil 
Florent,  decret.  pro  Armenis,  queest.  60,  pag.  589. — Tndent 
Sess.  3.  n.  3 supra  quast.  68,  art  1 ,pag.  411.  — Ibid.  Scss  14, 
de  sacram,  pcenitentice,  cap.  1 : si  ea  in  regeneratis  omni- 
bus gratitudo  erga  Deum  esset,  ut  justitiam  in  baptismo, 
ipsius  beneficio  et  gratia,  susceptam,  constanter  tueren- 
tur, non  fuisset  opus,  aliud  ab  ipso  baptismo  sacramen- 
tum ad  peccatorum  remissionem  esse  institutum. 

potest  quantum  potest  donum  Christi,  quod  in 
baptismo  percipitur  : Nam  judicium  ex  uno  in 
condemnationem , gratia  autem  ex  mullis  deliciis  in 
justificationem.  Unde  et  Augustinus  dicit  in  lib.  i 
de  Baptismo  parvulor.  (seu  de  peccator.  Merit, 
et  Remiss.,cap.  15,  in  fin.),  quod  generante  carne 
tantummodo  trahitur  peccatum  originale;  regene- 
rante autem  Spiritu,  non  solum  originalium,  sed 
etiam  voluntariorum  fit  remissio  peccatorum. 

Ad  secundum  dicendum  quod  nullius  peccati  re- 
missio fieri  potest  nisi  per  virtutem  passionis 
Christi  ; unde  et  Apostolus  dicit  Hebr.  9,  22, 
quod  sine  sanguinis  effusione  non  jit  remissio. 
Unde  motus  humanae  voluntatis,  qui  est  in  pceni- 
tente,  non  sufficeret  ad  remissionem  culpae,  nisi 
ad  esset  fides  passionis  Christi,  et  proposi- 
tum participandi  ipsam,  vel  suscipiendo  baptis- 
mum, vel  subjiciendo  se  clavibus  Ecclesiae.  Et 
ideo  quando  aliquis  adultus  poenitens  ad  baptis- 
mum accedit,  consequitur  quidem  remissionem 
omnium  peccatorum  ex  proposito  baptismi,  per- 
lectius  autem  ex  reali  susceptione  baptismi. 

Ad  tertium  dicendum  quod  ratio  illa  procedit  de 
particularibus  medicinis.  Baptismus  autem  ope- 
ratur in  virtute  passionis  Christi,  quae  est  univer- 
salis medicina  omnium  peccatorum  ; et  ideo  per 
baptismum  omnia  peccata  tolluntur. 

Articulus  11 

Utrum  per  baptismum  liberetur  homo  ab  omni  reatu 
peccati. 

Sup.,  quast.  6S,  art.  4;  et  f,  Sent.,  dist.  19  art.  3 quast. 
2;  et  4,  dist.  4,  quast.  2,  art.  i,^quast.  2,  et  art.  7, 
queest.  1 , et  dist.  7,  quast.  1,  art.  1 quast.  1 ; et  4 Cont. , 
cap.  y S.  S<)  et  72;  et  Rom.  11,  lect.  4;  et  Hebr,  6,  lect. 

| 3,fin- 

Ad  secundum  sic  proceditur.  1.  Videtur  quod 
per  baptismum  non  liberetur  homo  ab  omni  reatu 
peccati.  Dicit  enim  Apostolus  Rom.  13,  1 : Qinv 
! a Deo  sunt,  ordinata  sunt.  Sed  culpa  non  ordina- 


Art.  2.  — Per  reatum  peccati,  intelligit  D.  Thomas 
j obligationem  ad  poenam  temporalem.  Nam  obligatio  ad 
| aeternam  pcenam  cum  ipsa  culpa  necessario  tollitur, 
j Nam  licet  formaliter  non  sit  ipsa  culpa  sed  effectus,  vel 
proprietas  illius,  est  tamen  ita  per  se  conjuncta  cum  ma- 
cula culpae  mortalis,  ut  sit  inseparabilis  ab  ipsa,  saltem 
secundum  legem  Dei  ordinariam.  Solet  autem  saepe, 
ablata  culpa,  manere  obligatio  ad  poenam  temporalem  ; 
et  ideo  merito  inquirit,  an  ita  etiam  contingat  in  baptiza- 
tis ; et  respondet,  per  se  loquendo,  non  ita  contingere, 
sed  baptismum  per  se  et  virtute  sua,  delendo  culpam, 
i redimere  omnem  poenam  atque  adeo  omnem  obligatio- 
1 nem  ad  poenam  manentem  ex  culpa  Dico  per  se  et  virtute 
I sua,  quoniam  ad  hunc  effectum  nulla  est  satisfactio  ne- 
cessaria ex  parte  suscipientis  sacramentum,  neque  alia 
dispositio  praster  illam  quae  necessaria  est  ad  remissio- 
nem culpas.  Unde  fit,  hunc  effectum  nunquam  impediri, 
nisi  per  obicem,  quo  remissio  culp®  impediatur,  quia  re- 
missa culpa,  nihil  est  quod  obstare  possit  ad  remissio- 
nem poenas,  si  ex  parte  hominis  nulla  satisfactio  est  ne- 

tur  nisi  per  poenam,  ut  Augustinus  dicit,  lib. 
Retract.,  cap.  9,  et  lib.  5 de  lib.  Arbit.,  cap.  18. 
Ergo  per  baptismum  non  tollitur  reatus  poenae 
praecedentium  peccatorum. 

2.  Praeterea,  effectus  sacramenti  aliquam  simi- 
litudinem habet  cum  ipso  sacramento,  quia  sacra- 
menta novae  legis  efficiunt  quod  figurant,  ut  supra 
dictum  est,  quaest.  62,  art.  1,  ad  1.  Sed  ablutio 
baptismalis  habet  quidem  aliquam  similitudinem 
cum  ablutione  maculae,  nullam  autem  similitudinem 
habere  videtur  cum  subtractione  reatus  poenae. 
Non  ergo  per  baptismum  tollitur  reatus  poenae. 

3.  Praeterea,  sublato  reatu  poenae,  aliquis  non 
remanet  dignus  poena,  et  ita  injustum  esset  eum 
puniri.  Si  igitur  per  baptismum  tollitur  reatus 
pcenae,  injustum  esset  post  baptismum  suspendere 
latronem,  qui  ante  homicidium  commisit,  et  ita  per 
baptismum  tolleretur  rigor  humanae  disciplinae, 
quod  est  inconveniens.  Non  ergo  per  baptismum 
tollitur  reatus  poenae. 

— Sed  contra  est  quod  Ambrosius  (alius  auctor) 
dicit  super  illud  Rom.  11  : « Sine  poenitentia  sunt 


cessaria  (Suarez).  — Hoc  est  de  fide,  ostensum  etiam  ex 
perpetue  usu  Ecclesiae  nullam  baptizatis  injungendi  poe- 
nitentiam (supra  quxst.  68  art.  ?). 

Definit.  Eccles.  — Concit  Florent,  supra,  qucest.  66, 
pag.  J89.  — Trident.  Sess.  3,  n.  5,  supra,  quarst.  68,  art,  1 
pag.  41 1.  Ibid.  sess.  6.  Caput  14.  De  lapsis,  er  eorum  repara- 
tione. Qui  vero  ab  accepta  justificationis  gratia  per  pec- 
catum exciderunt,  rursus  justificari  poterunt,  cum  exci- 
tante Deo  per  poenitentiae  Sacramentum,  merito  Christi 
amissam  gratiam  recuperare  procuraverint  : hic  enim 
justificationis  modus  est  lapsis  reparatio  : quam  secun- 
dam post  naufragium  deperdit®  gratiae  tabulam  sancti 
Patres  apte  nuncuparunt.  Etenim  pro  iis  qui  post  Bap- 
tismum in  peccata  labuntur,  Christus  Jesus  Sacramentum 
instituit  Poenitentix,  cum  dixit  : <<  Accipite  Spiritum 
Sanctum  : quorum  remiseritis  peccata,  remittuntur  eis  ; 
et  quorum  retinueritis,  retenta  sunt  ».  Unde  docendum 
est,  Christiani  hominis  poenitentiam  post  lapsum  multo 
aliam  esse  a baptismali  : eaque  contineri  non  modo  ces- 
sationem a peccatis,  et  eorum  detestationem,  aut  cor 
contritum  et  humiliatum,  verum  etiam  eorumdem  sacra- 
mentalem  Confessionem  saltem  in  voto,  et  suo  tempore 
faciendam,  et  Sacerdotalem  Absolutionem;  itemque  sa- 
tisfactionem per  jejunia,  eleemosynas,  orationes,  et  alia 
pia  spiritualis  vitae  exercitia  ; non  quidem  pro  poena 
sterna,  quas  vel  Sacramento,  vel  Sacramenti  voto  una 
cum  culpa  remittitur,  sed  pro  poena  temporali,  qux,  ut 
sacras  Litterx  docent,  non  tota  semper,  ut  in  Baptismo 
fit,  dimittitur  illis,  qui  gratis  Dei  quam  acceperunt,  in- 
grati Spiritum  Sanctum  contristaverunt,  et  templum  Dei 
violare  non  sunt  veriti.  De  qua  poenitentia  scriptum  est  : 
« Memor  esto  unde  excideris  :age  poenitentiam,  et  prima 
opera  fac  ».  Et  iterum  : « Qux  secundum  Deum  tristitia 
est,  poenitentiam  in  salutem  stabilem  operatur  ».  Et  rur- 
sus : « Poenitentiam  agite,  et  facite  fructus  dienos  poeni- 
tentix  ».  bid.  Sess.  14,  cap  8 .•  De  satisfactionis  ne- 
cessitate et  fructu  : Sane  et  divinas  justitia  ratio  exigere 
videtur,  ut  aliter  ab  eo  in  gratiam  recipiantur  qui  ante  bap- 
tismum per  ignorantiam  deliquerint  ; aliter  vero,  qui 
semel  a peccati  et  daemonis  servitute  liberati,  et  accepto 
Spiritus  Sancti  dono,  scientes  templum  Dei  violare,  et 
Spiritum  Sanctum  contristare  non  formidaverint.  Et  di- 
vinam clementiam  decet,  ne  ita  nobis  absque  ulla  satis- 
factione, peccata  dimittantur,  etc. 


dona , et  vocatio  Dei.  » Gratia  Dei  in  baptismo 
gratis  omnia  condonat. 

Respondeo  dicendum  quod,  sicut  supra  dictum 
est,  quaest.  68,  art.  5,  in  corp.,  et  ad  1,  per 
baptismum  aliquis  incorporatur  passioni  et  mort' 
Christi,  secundum  illud  Rom/  6,  8 : Si  mortui  su- 
mus cum  Christo , credimus  quia  simul  etiam  vive- 
mus cum  eo  (1).  Ex  quo  patet  quod  omni  baptizato 
communicatur  passio  Christi  ad  remedium,  ac  si 
ipse  passus  et  mortuus  esset.  — Passio  autem 
Christi,  sicut  dictum  est  quaest.  68,  art.  5,  est 
sufficiens  satisfactio  pro  omnibus  peccatis  om- 
nium hominum.  Et  ideo  ille  qui  baptizatur, 
liberatur  a reatu  totius  poenae  sibi  debitae 
pro  peccatis,  ac  si  ipse  sufficienter  satisfe- 
cisset pro  omnibus  peccatis  suis. 

Ad  primum  ergo  dicendum  quod  quia  poena 
passionis  Christi  communicatur  baptizato,  in  quan- 
tum fit  membrum  Christi,  ac  si  ipse  pcenam  illam 
sustinuisset,  ideo  ejus  peccata  remanent  ordinata 
per  poenam  passionis  Christi. 

Ad  secundum  dicendum  quod  aqua  non  solum 
abluit,  sed  etiam  refrigerat,  et  ita  suo  refrigerio 
significat  substractionem  reatus  poenae,  sicut  sua 
ablutione  significat  emundationem  a culpa. 

Ad  tertium  dicendum  quod  in  poenis  quae  judi- 
cio humano  inferuntur,  non  solum  attenditur  qua 
poena  sit  homo  dignus  quoad  Deum,  sed  etiam  in 
quo  sit  obligatus  quoad  homines,  qui  laesi  et  scan- 
dalizati sunt  per  peccatum  alicujus.  Et  ideo  licet 
homicida  per  baptismum  liberetur  a reatu  poenae 
quoad  Deum,  remanet  tamen  obligatus  adhuc 
quoad  homines,  quos  justum  est  aedificari  de  poena, 
sicut  sunt  scandalizati  de  culpa.  Pie  tamen  talibus 
princeps  posset  poenam  indulgere. 

Articulus  111 

Utrum  per  baptismum  debeant  auferri  poenalitates 
praesentis  vitae. 

2 Sent .,  dist.  32,  qucest.  7,  art.  1,  qucest.  2 , et  dist.  33, 
qucest.  1,  art.  2,  et  3,  dist.  k 9,  art.  3 , qucest.  2,  et  4, 
dist.  4,  qucest.  2,  art.  1,  qucest.  3;  et  4 Cont.,  cap.  32, 
fin.,  et  33,  ad  3 et  27  et  cap.  333 ; et  Ouodl.  6,  art.  13. 

Ad  tertium  sic  proceditur.  1.  Videtur  quod  per 
baptismum  debeant  auferri  poenalitates  praesentis 
vitae.  Ut  enim  Apostolus  dicit,  Rom.  5,  donum 
Christi  potentius  est  quam  peccatum  Adae.  Sed 
per  peccatum  Adae,  ut  ibidem  Apostolus  dicit, 
mors  in  hunc  mundum  intravit,  et  per  consequens 


Art.  Cum  satis  constet  experientia  hujusmodi  poe- 
nalitates qux  sunt  fomes  peccati,  mors,  aegritudines  etalia 
hujusmodi  non  auferri  per  baptismum,  quamdiu  praesens 
vita  durat,  D.  Thomas  solum  movet  praesentem  quaestio- 
nem. uti  rationem  reddat  hujus  institutionis. — Vide  con- 
cil.  Trident.  Sess.  5,  n.  5,  quaest.  68,  art.  1,  pag.  411. 

(1)  Vulgata:.,  cum  Christo. 


QUvEST.  LXIX.  DE  EFFECTIBUS  BAPTISMI 


omnes  aliae  poenalitates  praesentis  vitae.  Ergo 
multo  magis  per  donum  Christi,  quod  in  baptismo 
percipitur,  homo  a poenalitatibus  praesentis  vitae 
debet  liberari. 

2.  Praeterea,  baptismus  aufert  et  culpam  origi- 
nalem et  actualem,  sicut  supra  dictum  est,  art.  i 
hujus  quaest.  Sic  autem  aufert  actualem  culpam 
quod  liberat  ab  omni  reatu  poenae  consequente  ac- 
tualem culpam.  Ergo  etiam  liberat  a poenalitatibus 
praesentis  vitae,  quae  sunt  poena  originalis  pec- 
cati. 

3.  Praeterea,  remota  causa,  removetur  effectus. 
Sed  causa  harum  poenalitatum  est  peccatum  origi- 
nale, quod  tollitur  per  baptismum.  Ergo  non  de- 
bent hujusmodi  poenalitates  remanere. 

— Sed  contra  est  quod  super  illud  Rom.  6 : Des- 
truatur corpus  peccati,  dicit  Glossa  (vetus  Ms.  ex 
Augustino  lib.  1 de  peccator.  Merit.  et  Remiss., 
cap.  ult)  : Per  baptismum  id  agitur , ut  vetus  homo 
crucifigatur,  et  corpus  peccati  destruatur,  non  ita 
ut  in  ipso  vivente  carnis  concupiscentia  conspersa  et 
innata  repente  absumatur,  et  non  sit;  sed  ne  obsit 
mortuo,  qua;  inerat  nato.  Ergo  pari  ratione  nec 
aliae  poenalitates  per  baptismum  tolluntur. 

Respondeo  dicendum  quod,  baptismus  habet 
virtutem  auferendi  poenalitates  praesentis 
vitai,  non  tamen  eas  aufert  in  praesenti  vita, 
sed  ejus  virtute  auferentur  a justis  in  resur- 
rectione, quando  «mortale  hoc  induet  im- 
mortalitatem » ut  dicitur  1 Cor.  15,  34.  Et  hoc 
rationabiliter  : — Primo  quidem  quia  per  baptis- 
mum homo  incorporatur  Christo,  et  efficitur  mem- 
brum ejus,  ut  supra  dictum  est,  art.  praec.  Et 
ideo  conveniens  est  ut  id  agatur  in  membro  incor- 
porato quod  est  actum  in  capite.  Christus  autem 
a principio  suae  conceptionis  fuit  plenus  gratia  et 
veritate  ; habuit  tamen  corpus  passibile,  quod  post 
passionem  et  mortem  est  ad  vitam  gloriosam  re- 
suscitatum.  Unde  et  Christianus  in  baptismo  gra- 
tiam consequitur  quantum  ad  animam  ; habet  ta- 
men corpus  passibile,  in  quo  pro  Christo  possit 
pati;  sed  tandem  resuscitabitur  ad  impassibilem 
vitam.  Unde  Apostolus  dicit  Rom.  8,  1 1 ; Qui 
suscitavit  J esum  Christum  a mortuis,  vivificabit  et 
mortalia  corpora  vestra,  propter  inhabitantem  Spiri- 
tum ejus  in  vobis;  et  infra,  17  : Haeredes  quidem 
Dei,  cohccr edes  autem  Christi ; si  tamen  compati- 
mur, ut  et  simul  glorificemur  {1).  — Secundo  hoc 
est  conveniens  propter  spirituale  exercitium,  ut 
videlicet  contra  concupiscentiam  et  alias  passibi- 
litates  pugnans  homo,  victoriae  coronam  accipe- 
ret. Unde  super  illud  Rom.  6 : Ut  destruatur  cor- 
pus peccati,  dicit  Glossa  (Augustini,  lib.  1 de  pec- 
cator. Merit.  et  Remiss.,  cap.  ult.,  & prine.)  : Si 
post  baptismum  vixerit  homo,  in  carne  habet  concu- 
piscentiam, cum  qua  pugnet,  eamque  adjuvante  Deo 

superet.  In  cujus  figuram  dicitur  Judic.  3,  1 : « Ha; 
sunt  gentes  quas  Dominus  dereliquit,  ut  erudiret  in 
eis  Israelem  ut....  postea  discerent  filii  eorum  cer- 
tare cum  hostibus,  et  habere  consuetudinem  proe- 
liandi. » — Tertio  hoc  fuit  conveniens,  ne  homines 
ad  baptismum  accederent  propter  impassibilitatem 
praesentis  vitae,  et  non  propter  gloriam  vitae  aeter- 
nae ; unde  et  Apostolus  dicit  1 Corinth.  13,  19: 
Si  in  hac  vita  tantum  sperantes  sumus  in  Christo  (1), 
miserabiliores  sumus  omnibus  hominibus. 

Ad  primum  ergo  dicendum  quod  sicut  Glossa 
(Petri  Lomb.)  dicit,  Rom.  6,  super  illud  : « Ut 
ultra  non  serviamus  peccato  »,  sicut  aliquis  capiens 
hostem  atrocissimum,  non  stalim  interficit  eum,  sed 
patitur  eum  cum  dedecore  et  dolore  aliquantulum 
vivere,  ita  et  Christus  pcenam  prius  alligavit,  in 
futuro  autem  perimet. 

Ad  secundum  dicendum  quod,  sicut  ibidem  dicit 
Glossa  (ord.,  sup.  illud  : Homo  noster  crucifixus), 
duplex  est  poena  peccati,  gehennalis  et  temporalis. 
Gehennalem  prorsus  delevit  Christus,  ut  eam  non 
sentiant  bapti^ati  et  vere  pcenilenles;  temporalem 
vero  nondum  penitus  tulit;  manet  enim  fames,  sitis 
et  mors,  et  hujusmodi;  sed  regnum  et  dominium 
ejus  dejecit,  ut  scilicet  hoc  homo  non  timeat;  et  tan 
dem  in  novissimo  eamdem  penitus  exterminabit. 

Ad  tertium  dicendum  quod  sicut  in  secunda 
partedictum  est,  (1-2.  quaest.  81,  art.  1),  peccatum 
originale  hoc  modo  processit  quod  primo  persona 
infecit  naturam,  postmodum  vero  natura  infecit 
personam.  Christus  vero  converso  ordine  prius 
reparat  id  quod  personae  est,  est  postmodum  simul 
in  omnibus  reparabit  id  quod  naturae  est.  Et  ideo 
culpam  originalis  peccati  et  etiam  poenam  caren- 
tiae  visionis  divinae,  quae  respiciunt  personam, 
statim  per  baptismum  tollit  ab  homine ; sed  poe- 
nalitates praesentis  vitae  (sicut  mors,  fames,  sitis 
et  aiia  hujusmodi)  respiciunt  naturam,  ex  cujus 
principiis  causantur,  prout  et  destituta  originali 
justitia,  et  ideo  isti  defectus  non  tollentur  nisi  in 
ultima  reparatione  naturae  per  resurrectionem  glo- 
riosam. 

Articulus  iv 

Utrum  per  baptismum  conferantur  homini  gratia 
et  virtutes 

/«/.,  qtuest.  71,  art.  i,  corp.  ; et  4 Sent.,dist.  3,  art.  1, 
quast.  3,  et  q„ast.  3,  art.  1,  quast.  2 ad  2,  et  dist.  4, 
quasi.  2,  art.  2,  quast.  2,  corp.,  et  dist.  9,  art.  1,  quast. 
2,  et  dist.  18 , quast.  1 , art.  3,  quas,.  I. 

Ad  quartum  sic  proceditur.  1.  Videtur  quod 
per  baptismum  non  conferantur  homini  gratia  et 

Art.  4.  — Haec  doctrina  est  fidei.  Quoniam  vero  qui- 
dam olim  eam  admittebant  in  adultis,  sed  non  in  parvulis, 
eo  quod  non  viderentur  esse  capaces  virtutum,  cum  nec 
possint  earum  actus  exercere,  nec  infusioni  consentire, 
(x)  Vulgata:.,  tantum  in  Christo  sperantes  sumus. 


(1)  Vulgata:.,  ut  et  conglorificemur. 

virtutes,  quia,  sicut  supra  dictum  est,  art.  2 huj. 
quaest.,  in  arg.  2,  sacramenta  novae  legis  efficiunt 
quod  figurant.  Sed  per  ablutionem  baptismi  signi- 
ficatur emundatio  animae  a culpa,  non  autem  in- 
formatio animae  per  gratiam  et  virtutes.  Videtur 
igitur  quod  per  baptismum  non  conferantur  ho- 
mini gratia  et  virtutes. 

2.  Praeterea,  illud  quod  jam  aliquis  adeptus  est, 
non  indiget  iterum  suscipere.  Sed  aliqui  accedunt 
ad  baptismum  jam  habentes  gratiam  et  virtutes, 
sicut  Act.  10,  1,  legitur  : Vir  quidam  erat  in  Cce- 
sarea,  nomine  Cornelius , centurio  cohortis,  quce 
dicitur  Italica , religiosus  et  timens  Deum ; qui  ta- 
men postea  a Petro  baptizatus  est.  Non  ergo  per 
baptismum  conferuntur  gratia  et  virtutes. 

3.  Praeterea,  virtus  est  habitus,  ad  cujus  ratio- 
nem pertinet  quod  sit  qualitas  difficUe  mobilis,  per 
quam  aliquis  faciliter  et  delectabiliter  operetur.  Sed 
post  baptismum  remanet  in  hominibus  pronitas  ad 
malum,  per  quod  tollitur  virtus,  et  consequitur 
difficultatem  quis  ad  bonum  quod  est  actus  virtu. 
tis.  Ergo  per  baptismum  non  consequitur  homo 
gratiam  et  virtutes. 

— Sed  contra  est  quod  ad  Titum,  3,  5,  dicit 
Apostolus  : Salvos  nos  fecit  per  lavacrum  regene- 
rationis, id  est,  per  baptismum,  et  renovationis  Spi- 
ritus Sancti,  quem  effudit  in  nos  abunde,  id  est,  ad 
remissionem  peccatorum,  et  copiam  virtutum,  ut 
Glossa  interi,  ibi  exponit.  Sic  ergo  in  baptismo 
datur  gratia  Spiritus  Sancti,  et  copia  virtutum. 

Respondeo  dicendum  quod,  sicut  Augustinus 
dicit  in  lib.  1 de  Baptismo  parvulorum  (seu  de 
peccator.  Merit.  et  Remiss.,  cap.  26,  a med.f,  ad 
hoc  baptismus  valet  ut  baptizati  Christo  incorpo- 
rentur ut  membra  ejus.  A capite  autem  Christo 
in  omnia  membra  ejus  gratiae  et  virtutis  plenitudo 
derivatur,  secundum  illud  Joan.  1,  16:  De  pleni- 
tudinem ejus  nos  omnes  accepimus.  Unde  manifes- 
tum est  quod  per  baptismum  aliquis  consequi- 
tur gratiam  et  virtutes. 

ideo  B.  Thomas  specialiter  de  illis  art.  6 proposuit.  — 
Nota  resp.  ad  2. 

D: finit.  E cie.  — Decret.  Inncc.  III.  cap.  « majores  »,  su- 
pra qucest.  68,  art.  7,  pag.  418.  — Concit.  Viennense,  decret. 
contra  errores  Petri  Olivi : Verum  quia  quantum  ad  effectum 
baptismi  in  parvulis  reperiuntur  doctores  quidam  theologi 
opiniones  contrarias  habuisse,  quibusdam  ex  ipsis  dicen- 
tibus, per  virtutem  baptismi  parvulis  quidem  culpam  re- 
mitti, sed  gratiam  non  conferri,  aliis  e contra  asserenti- 
bus, quod  et  culpa  eisdem  in  baptismo  remittitur,  et 
virtutes  ac  informans  gratia  infunduntur  quoad  habitum, 
etsi  non  pro  illo  temoore  quoad  usum  : Nos  autem  atten- 
dentes generalem  efficaciam  mortisChristi,  quae  per  bap- 
tisma applicatur  pariter  omnibus  baptizatis,  opinionem 
secundam,  quas  dicit,  tam  parvulis  quam  adultis  conferri  in 
baptismo  informantem  gratiam  et  virtutes,  tanquam  pro 
babiliorem,  et  dictis  s «netorum  et  doctorum  moderno- 
rum theologias  magis  consonam  et  concordem,  sacro  ap- 
probante concilio,  duximus  eligendam.  — Concit.  Florent, 
supra  quaesi.  66,  pag  389.  — Concit.  Trident,  sess.  7 de 
sacramentis  in  genere,  can.  6,  7,  8 , quast.  60,  pag.  349. 


Ad  primum  ergo  dicendam  quod  sicut  aqua  bap- 
tismi per  suam  ablutionem  significat  emundatio- 
nem culpae,  et  per  suum  refrigerium  significat  li- 
berationem a pcena  ; ita  per  naturalem  claritatem 
significat  splendorem  gratis  et  virtutum. 

Ad  secundum  dicendum  quod,  sicut  dictum  est 
quaest.  68,  art.  3,  remissionem  peccatorum  aliquis 
consequitur  ante  baptismum,  secundum  quod  habet 
baptismum  in  voto,  vel  explicite  vel  implicite;  et 
tamen  cum  realiter  suscipit  baptismum,  fit  plenior 
remissio  quantum  ad  liberationem  a tota  poena.  Ita 
etiam  ante  baptismum  Cornelius  consecutus  est, 
et  alii  similes  consequuntur  gratiam  et  virtutes  per 
fidem  Christi,  et  desiderium  baptismi  implicite  vel 
explicite;  postmodum  tamen  in  baptismo  majorem 
copiam  gratiae  et  virtutum  consequuntur.  Unde 
super  illud  Psalmi  22  : Super  aquas  refectionis 
educavit  me,  dicit  Glossa  interi,  et  ordin.  (implic.) : 
Per  augmentum  virtutis  et  bonce  operationis  educa- 
vit in  baptismo. 

Ad  tertium  dicendum  quod  difficultas  ad  bo- 
num et  pronitas  ad  malum  inveniuntur  in  baptiza- 
tis, non  propter  defectum  habitus  virtutum,  sed 
propter  concupiscentiam,  quae  non  tollitur  in  bap- 
tismo. Sicut  tamen  per  baptismum  diminuitur  con- 
cupiscentia, ut  non  dominetur,  ita  etiam  diminui- 
tur utrumque  dictorum,  ne  homo  ab  his  supere- 
tur. 

Articulus  v 

Utrum  convenienEr  attribuantur  baptismo  quidam  actus 
virtutum. 

4 Sent.,  dist.  3,  quasi.  2,  art.  2,  quast.  3,  4 et  3 et  dist.  3, 
quast.  3,  art.  r,  quast.  2,  corp.,  et  ad  1,  et  art.  3, 
quast.  i,  corp.,  et  dist.  18,  quast.  r,  art.  1 quast.  1,  ad  1; 
et  Quodl.  6,  art.  4. 

Ad  quintum  sic  proceditur.  1.  Videtur  quod 
inconvenienter  attribuantur  baptismo  pro  effecti- 
bus quidam  actus  virtutum,  scilicet  incorporatio 
ad  Christum,  illuminatio  et  fecundatio.  Non  enim 
baptismus  datur  adulto,  nisi  fideli,  secundum  illud 
Marci  ult.  16  : Qui  crediderit  et  baptizatus  fuerit, 
salvus  erit.  Sed  per  fidem  aliquis  incorporatur 
Christo,  secundum  illud  Ephes.  3,  17  ; Habitare 
Christum  per  fidem  in  cordibus  vestris.  Ergo  nul- 
lus baptizatur  nisi  jam  Christo  incorporatus.  Non 
ergo  est  effectus  baptismi  incorporari  Christo. 

2.  Praeterea,  illuminatio  fit  per  doctrinam,  se- 
cundum illud  Ephes.  3,  8 : Mihi  omnium  ...  sanc- 
torum minimo  data  est  gratia  hcec....  illuminare 


Art.  5.  — In  hoc  art.,  non  exolicat  D.  Thomas  novum 
baptismi  effectum,  quia  revera  nullus  superest  explican- 
dus, sed  declarat  nonnullas  voces,  quibus  baotismi  effec- 
tus solet  a patribus  significari,  prssertim  has  tres,  incor- 
porari Christo,  illuminari  et  fecundari  (Suarez). 

S.  Script.  — Rom.  6,  3 ; 1 Corinth.  12,  13  ete;  Galat- 
3 , 27  ; Hebr.  6,  4,  etc. 

omnes,  etc.  Sed  doctrina  praecedit  baptismum  in 
catechismo.  Non  est  ergo  effectus  baptismi. 

i,.  Praeterea,  fecunditas  pertinet  ad  generatio- 
nem activam.  Sed  per  baptismum  aliquis  regene- 
ratur spiritualiter.  Ergo  fecunditas  non  est  effectus 
baptismi. 

— Sed  contra  est  quod  Augustinus  dicit  in 
lib.  i de  Baptismo  parvulorum,  loc.  cit.  art. 
praec.,  quod  ad  hoc  valet  baptismus  ut  baptizati 
Christo  incorporentur.  Dionysius  etiam  cap.  2 
eccl.  Hier.,  parum  a prine.,  illuminationem  attri- 
buit baptismo.  Et  super  illud  Psal.  22  : Super 
aquam  rejectionis , dicit  Glossa  interi,  quod  ani- 
ma peccatorum  ariditate  sterilis  fecundatur  per 
baptismum. 

Respondeo  dicendum  quod  per  baptismum  ali- 
quis regeneratur  in  spiritualem  vitam,  quae  e4 
per  fidem  Christi,  sicut  Apostolus  dicit  Galat.  2, 
20  : Quod  autem  nunc  vivo  in  carne,  in  Jide  vivo 
Filii  Dei.  Vita  autem  non  est  nisi  membrorum 
capiti  unitorum,  a quo  sensum  et  motum  susci- 
piunt. Et  ideo  necesse  est  quod  per  baptismum 
aliquis  incorporetur  Christo  quasi  membrum 
ipsius.  — Sicut  autem  a capite  naturali  derivatur 
ad  membra  sensus  et  motus,  ita  a capite  spirituali, 
quod  est  Christus,  derivatur  ad  membra  ejus  sen- 
sus spiritualis,  qui  consistit  in  cognitione  veritatis, 
et  motus  spiritualis,  qui  est  per  gratiae  influxum. 
Unde  Joan.  1,  14,  dicitur:  Vidimus  eum  plenum 
gratia;  et  veritatis  ; et  ibid.  16  : Et  de  plenitudine 
ejus  nos  omnes  accepimus.  Et  ideo  consequens  est 
quod  baptizati  illuminentur  a Christo  circa 
cognitionem  veritatis,  et  fecundentur  ab  eo 
fecunditate  bonorum  operum  per  gratiae  in- 
fusionem. 

Ad  primum  ergo  dicendum  quod  adulti  prius 
credentes  in  Christum  sunt  ei  incorporati  menta- 
liter  ; sed  postmodum;  cum  baptizantur,  incorpo- 
rantur ei  quodammodo  corporaliter,  scilicet  per 
visibile  sacramentum  sine  cujus  proposito  nec 
mentaliter  incorporari  potuissent. 

Ad  secundum  dicendum  quod  doctor  illuminat 
exterius  per  ministerium  catechizando  ; sed  Deus 
illuminat  interius  baptizatos,  praeparans  corda  eo- 
rum ad  recipiendam  doctrinam  veritatis,  secun- 
dum illud  Joan.  6,  45  : Est  scriptum  in  prophetis  : 
« Erunt  omnes  docibiles  Dei.  » 

Ad  tertium  dicendum  quod  effectus  baptismi 
ponitur  fecunditas  qua  aliquis  producit  bona  opera, 
non  autem  fecunditas  qua  aliquis  generat  alios  in 
Christo,  sicut  Apostolus  dicit  1 ad  Cor.  4,  15  : 
In  Christo  Jesu  per  Evangelium  ego  vos  genui. 

Articulus  vi 

Utrum  pueri  in  baptismo  consequantur  gratiam  et 
virtutes. 

2-2,  quast.  47,  art.  14,  ad  3;  et  4 Sent.,  dist.  4,  quast.  2, 

art.  2,  quast.  i,et  dist.  17,  quast.  1 , art.  3,  corp.,  et 

ad  3,  et  dist.  18,  quast.  1 , art.  3,  quast.  1,  corp. 

Ad  sextum  sic  proceditur.  1.  Videtur  quod 
pueri  in  baptismo  non  consequantur  gratiam  et 
virtutes.  Gratia  enim  et  virtutes  non  habentur  sine 
fide  et  charitate.  Sed  fides,  ut  Augustinus  dicit, 
lib.  de  Praedest.  sanctor.,  cap.  in  fin.,  consis- 
tit in  credentium  voluntate  ; similiter  etiam  charitas 
consistit  in  diligentium  voluntate,  cujus  usum 
pueri  non  habent,  et  sic  non  habent  fidem  et  cha- 
ritatem.  Ergo  pueri  in  baptismo  non  recipiunt 
gratiam  et  virtutes. 

2.  Praeterea,  super  illud  Joan.  14  : Majora  ho- 
rum faciet,  dicit  Augustinus,  tract.  72  in  Joan.  a 
med.,  quod  ex  impio  justus  fiat,  in  illo,  sed  non 
sine  illo,  Christus  operatur.  Sed  puer  cum  non  ha- 
beat usum  liberi  arbitrii,  non  cooperatur  Christo 
ad  suam  justificationem  ; imo  quandoque  pro 
posse  renititur.  Ergo  non  justificatur  per  gratiam 
et  virtutes. 

5.  Praeterea,  Rom.  4,  5,  dicitur  : Ei  qui  non 
operatur,  credenti  autem  in  eum  qui  juslijicat  im- 
pium, reputatur  fides  eius  ad  justitiam,  secundum 
propositum  gratia;  Dei.  Sed  puer  non  est  credens 
in  eum  qui  justificat  impium.  Ergo  non  consequi- 
tur gratiam  justificantem  neque  virtutes. 

4.  Praeterea,  quod  ex  carnali  intentione  agitur, 
non  videtur  habere  spiritualem  effectum.  Sed 
quandoque  pueri  ad  baptismum  deferuntur  carnali 
intentione,  ut  scilicet  corporaliter  sanentur.  Non 
ergo  consequuntur  spiritualem  effectum  gratiae  et 
virtutum. 

Sed  contra  est  quod  Augustinus  dicit  in  En- 

chir.,  cap.  f2,  ante  med.  : Parvuli  renascendo 
,>  moriuntur  illi  peccato  quod  nascendo  contraxerunt , 
ac  per  hoc  ad  illos  etiam  pertinet  quod  dicitur: 
« Consepulti  sumus  cum  illo  per  baptismum  in 
mortem.  » Subditur  autem  : Ut  quomodo  Christus 
surrexit  a mortuis  per  gloriam  Patris,  ita  et  nos  in 
novitate  vitee  ambulemus.  Sed  novitas  vitae  est  per 
gratiam  et  virtutes.  Ergo  pueri  in  baptismo  gra- 
tiam et  virtutes  consequuntur. 


Art.  6.  — Adverte,  ait  Toletus,  in  baptismo  gratiam 
dari  parvulo,  ut  sit  membrum  vivum  Christi,  est  de  fide, 
et  habetur  in  conciliis  Milevitano,  Florentino,  Triden- 
tino  sess.  5,  cap.  1.  Conferri  autem  iis  habitus  virtutum, 
non  est  est  de  fide,  sicut  est  de  adulto;  est  tamen  proba- 
bilior sententia  affirmans,  iis  etiam  infundi  virtutes.  Ita 
habetur  Clementina  dc  summa  Trinit.  ubi  h®c  sententia, 
ut  opinio  probabilior,  non  ut  de  fide,  probatur,  et  cap. 
Majores,  de  baptismo  hoc  modo  recipitur.  — Definit, 
fidei,  require  in  quast.  praeced.  art.  9,  pag.  419-  Clemen- 
tina, de  qua  loquitur  Toletus,  in  art.  4 prasced.  (Concil. 
Vienn.). 

Respondeo  dicendum  quod  quidam  antiqui 
posuerunt  quod  pueris  in  baptismo  non 
dantur  gratia  et  virtutes ; sed  imprimitur  eis 
character  Christi,  cujus  virtute,  cum  ad  perfectam 
aetatem  venerint,  consequuntur  gratiam  et  virtu- 
tes. Sed  hoc  patet  esse  falsum  dupliciter  : — 
Primo  quidem  quia  pueri,  sicut  et  adulti,  in  bap- 
tismo efficiuntur  membra  Christi;  unde  necesse 
est  quod  a capite  recipiant  influxum  gratiae  et  vir- 
tutis. — Secundo  quia  secundum  hoc  pueri  dece- 
dentes post  baptismum  non  pervenirent  ad  vitam 
aeternam,  quia,  ut  dicitur  Rom.  6,  23,  gratia  Dei 
est  vita  ceterna;  et  ita  non  profuisset  eis  ad  salu- 
tem, baptizatos  fuisse.  Causa  autem  erroris  fuit, 
quia  nescierunt  distinguere  inter  habitum  et  actum, 
et  sic  videntes  pueros  inhabiles  ad  actus  virtutum, 
crediderunt  eos  post  baptismum  nullatenus  virtu- 
tem habere.  Sed  ista  impotentia  operandi  non  ac- 
cidit pueris  ex  defectu  habituum,  sed  ex  impedi- 
mento corporali  ; sicut  etiam  dormientes,  quamvis 
habeant  habitus  virtutum,  impediuntur  tamen  ab 
actibus  propter  somnum. 

A d primum  ergo  dicendum  quod  fides  et  chari- 
tas  consistunt  in  voluntate  hominum,  ita  tamen 
quod  habitus  harum  et  aliarum  virtutum  requirunt 
potentiam  voluntatis,  quae  est  in  pueris  ; sed  actus 
virtutum  requirunt  actum  voluntatis,  qui  non  est  in 
pueris.  Et  hoc  modo  Augustinus  dicit  quod  par- 
vulum, etsi  nondum  illa  fides  qucc  in  credentium  vo- 
luntate consistit , jam  tamen  ipsius  fidei  sacramen- 
tum, quod  scilicet  causat  habitum  fidei,  fidelem 
facit. 

Ad  secundum  dicendum  quod,  sicut  Augustinus 
dicit  in  lib.  de  Charitate  (seu  tract.  3,  super 
Epist.  Joan.,  a prine.),  nemo  ex  aqua  ci  Spiritu 
Sancto  renascitur,  nisi  volens,  quod  non  de  parvulis, 
sed  de  adultis  intelligendum  est;  et  similiter  de 
adultis  intelligendum  est  quod  homo  a Christo 
sine  ipso  non  justificabitur.  Quod  autem  parvuli 
baptizandi,  prout  viribus  possunt,  reluctantur,  non 
eis  imputatur,  quia  in  tantum  nesciunt  quod  faciunt 
ut  nec  facere  videantur , ut  Augustinus  dicit  in  libro 
de  Praescientia  Dei  ad  Dardanum,  epist.  287,  al- 
57,  aliquant.  a med. 

Ad  tertium  dicendum  quod,  sicut  Augustinus 
dicit,  serm.  10  de  Verb.  Apost.  cap.  2,  a prine., 
parvulis  mater  Ecclesia  aliorum  pedes  accommodat, 
ut  veniant,  aliorum  cor,  ut  credant,  aliorum  lin- 
guam, ut  fateantur  ; et  ita  pueri  credunt  non  per 
actum  proprium,  sed  per  fidem  Ecclesiae,  quae  eis 
communicatur  ; et  hujus  fidei  virtute  conferuntur 
eis  gratia  et  virtutes. 

Ad  quartum  dicendum  quod  carnalis  intentio 
deferentium  pueros  ad  baptismum  nihil  eis  nocet; 
sicut  nec  culpa  unius  nocet  alteri,  nisi  consentiat. 
Unde  Augustinus  dicit  in  epistola  ad  Bonifacium, 
98,  al.  23  : Non  illud  te  moveat  quod  quidam  non 
ea  fide  ad  baptismum  percipiendum  parvulos  ferunt, 
ut  gratia  spirituali  ad  vitam  regenerentur  ceternam  • 


sed  hoc  eos  putant  remedio  corporalem  retinere,  vil 
recipere  sanitatem;  non  enim  propterea  illi  non  re- 
generantur, quia  non  ab  istis  hac  intentione  offe- 
runtur, 

Articulus  vii 

Utrum  effectus  baptismi  sit  apertio  januae  regni  coelestis. 

4 Sent.  dist.  3,  ari , 1,  qiuest.  3,  et  dist . 4,  quast.  2,  art. 

2,  quast.  6 ; et  4 Cont.  cap.  59  ; et  Joan.  3,  lect.  1, 

fin. 

Ad  septimum  sic  proceditur.  1.  Videtur  quod 
effectus  baptismi  non  sit  apertio  januae  regni  coe- 
lestis. Illud  enim  quod  est  apertum,  non  indiget 
apertione.  Sed  janua  regni  coelestis  est  aperta  per 
passionem  Christi  ; unde  Apoc.  4.  1,  dicitur  : 
Post  heee  vidi  ostium  magnum  apertum  in  ccelo. 
Non  est  ergo  effectus  baptismi  apertio  januae  regni 
coelestis. 

2.  Praeterea,  baptismus  omni  tempore,  ex  quo 
institutus  fuit,  habet  suum  effectum.  Sed  quidam 
baptizati  sunt  baptismo  Christi  ante  ejus  passio- 
nem, ut  habetur  Joan.  3,  quibus,  si  tunc  decessis- 
sent, introi/us  regni  coelestis  nondum  patebat,  in 
quod  nullus  ante  Christum  introivit,  secundum 
illud  Mich.  2,  1 3 : Ascendit(i)  pandens  iter  ante 
eos.  Non  est  ergo  effectus  baptismi  apertio  januae 
regni  coelestis. 

3.  Praeterea,  baptizati  adhuc  sunt  obnoxii  morti 
et  aliis  pcenalitatibus  vitae  praesentis,  ut  supra 
dictum  est,  art.  3 huj.  quaest.  Sed  nulli  est  aper- 
tus aditus  regni  coelestis,  quamdiu  obnoxius  est 
poenae,  sicut  patet  de  his  qui  sunt  in  purgatorio. 
Non  ergo  effectus  baptismi  est  apertio  januae  regni 
coelestis. 

— Sed  contra  est  quod  super  illud  Lucae  3 : 
Apertum  est  cxlum,  dicit  Glossa  Bedae  ordin.  : Vir- 
tus hic  baptismatis  ostenditur,  de  quo  quisque  cum 
egreditur,  regni  cxlestis  ei  janua  aperitur. 

Respondeo  dicendum  quod  aperire  januam  re- 
gni coelestis,  est  removere  impedimentum  quo 
quis  impeditur  regnum  coeleste  introire.  Hoc  autem 
impedimentum  est  culpa  et  reatus  poenae.  Osten- 
sum est  autem  supra  art.  1 et  2 huj.  quaest.  quod 
per  baptismum  omnis  culpa  et  omnis  reatus  poenae 
tollitur.  Unde  consequens  est  quod  effectus  bap- 
tismi sit  apertio  januae  regni  coelestis. 

Ad  primum  ergo  dicendum  quod  baptismus  in 
tantum  aperit  baptizato  januam  regni  coelestis,  in 
quantum  incorporat  eum  passioni  Christi,  virtu- 
tem ejus  homini  applicando. 

Ad  secundum  dicendum  quod  quando  passio 
Christi  nondum  erat  realiter  perfecta,  sed  solum 
in  fide  credentium,  baptismus  proportionaliter  cau- 
sabat  januae  apertionem,  non  quidem  in  re,  sed  in 


(1)  Vulgata  : Ascendet. 

Spe  ; baptizati  enim  tunc  decedentes  ex  certa  spe 
introitum  regni  coelestis  expectabant. 

Ad  tertium  dicendum  quod  baptizatus  non  est 
obnoxius  morti  et  poenalitatibus  vitae  praesentis 
propter  reatum  personae,  sed  propter  statum  na- 
turae ; et  ideo  propterhoc  non  impeditur  ab  introitu 
regni  coelestis,  quando  anima  separatur  a corpore 
per  mortem,  quasi  jam  persoluto  eo  quod  naturae 
debebatur. 

Articulus  viii 

Utrum  baptismus  habeat  in  omnibus  aequalem  effectum. 

4 Seni.,  dist.  4,  quast.  2 , art.  3,  quast.  1 et  2,  et  dist. 
iS,  quast.  1,  art.  3,  quast.  1,  corp. 

Ad  octavum  sic  proceditur.  1.  Videtur  quod 
baptismus  non  habeat  in  omnibus  aequalem  effec- 
tum. Effectus  enim  baptismi  est  remotio  culpae. 
Sed  in  quibusdam  plura  peccata  tollit  quam  in 
aliis  ; nam  in  pueris  tollit  solum  peccatum  origi- 
nale, in  adultis  autem  etiam  peccata  actualia,  in 
quibusdam  plura,  in  quibusdam  vero  pauciora. 
Non  ergo  aequalem  effectum  habet  baptismus  in 
omnibus. 

2.  Praeterea,  per  baptismum  conferuntur  ho- 
mini gratia  et  virtutes.  Sed  quidam  post  baptismum 
videntur  habere  majorem  gratiam  et  perfectionem 
virtutum  quam  alii  baptizati.  Non  ergo  baptismus 
habet  aequalem  effectum  in  omnibus. 

3.  Praeterea,  natura  perficitur  per  gratiam,  si- 
cut materia  per  formam.  Sed  forma  recipitur  in 
materia  secundum  ejus  capacitatem.  Cum  ergo 
in  quibusdam  baptizatis  etiam  pueris  sit  major  ca- 
pacitas naturalium  quam  in  aliis,  videtur  quod  qui- 
dam majorem  gratiam  consequantur  quam  alii. 

4.  Praeterea,  quidam  in  baptismo  consequuntur 
non  solum  spiritualem  salutem,  sed  etiam  corpo- 
ralem, sicut  patet  de  Constantino,  qui  in  baptismo 
mundatus  est  a lepra.  Non  autem  omnes  infirmi 
corporalem  salutem  consequuntur  in  baptismo. 
Baptismus  ergo  non  habet  aequalem  effectum  in 
omnibus. 

— Sed  contra  est  quod  dicitur  Ephes.  4,  $ : 
Una  fides,  unum  baptisma.  Uniformis  autem  cau- 
sae est  uniformis  effectus.  Ergo  baptismus  habet 
aequalem  effectum  in  omnibus. 

Respondeo  dicendum  quod  duplex  est  effectus 
baptismi,  unus  per  se,  et  alius  per  accidens. 

— Per  se  quidem  effectus  baptismi  est  id  ad 
quod  baptismus  est  institutus,  scilicet  ad  regene- 
randum homines  in  spiritualem  vitam;  et  hunc 
effectum  aequaliter  facit  in  omnibus  qui 


Art.  8.  — Ex  decretis  Nicolai  I in  synodo  romana 
(863),  can.  9.  Omnibus  enim,  qui  dicunt,  quod  hi,  qui 
sacrosancti  fonte  baptismatis,  credentes  in  Patrem  et 
Filium  Sanctumque  Spiritum  renascuntur,  non  «qualiter 
originali  abluantur  delicto,  anathema  sit. 


aequaliter  se  habent  ad  baptismum.  Unde  quia 
omnes  pueri  aequaliter  se  habent  aa  baptismum 
(quia  non  in  fide  propria,  sed  in  fide  Ecclesiae 
baptizantur),  omnes  aequalem  effectum  percipiunt 
in  baptismo.  Adulti  vero,  quia  per  propriam  fidem 
ad  baptismum  accedunt,  non  aequaliter  se  habent 
ad  baptismum  : quidam  enim  cum  majori,  quidam 
cum  minori  devotione  ad  baptismum  accedunt;  et 
ideo  quidam  plus,  quidam  minus  de  gratia  novita- 
tis accipiunt,  sicut  etiam  ab  eodem  igne  accipit 
plus  caloris  qui  plus  ei  appropinquat;  licet  ignis, 
quantum  est  de  se,  aequaliter  ad  omnes  suum  calo- 
rem effundat.  — Effectus  autem  baptismi  per 
accidens  est,  ad  quem  baptismus  non  est  ordina- 
tus ; sed  divina  virtus  hoc  in  baptismo  miraculose 
operatur,  sicut  super  illud  Rom.  6 : Ut  ultra  non 
serviamus  peccato , dicit  Glossa,  Augustini  lib.  1,  de 
peccator.  Merit.  et  Remiss.,  cap.  39,  ante  med.  : 
Non  hoc  prccstalur  in  baptismo,  nisi  forte  mira- 
culo ineffabili  Creatoris,  ut  lex  peccati , qucc  est  in 
membris,  prorsus  exlinguilur.  Et  tales  effectus 
non  aequaliter  suscipiuntur  ab  omnibus  bap- 
tizatis etiamsi  cum  aequali  devotione  acce- 
dant ; sed  dispensantur  hujusmodi  effectus  se- 
cundum ordinem  providentiae  divinae. 

Ad  primum  e rgo  dicendum  quod  minima  gratia 
baptismalis  sufficiens  est  ad  delendum  cuncta  pec- 
cata. Unde  hoc  non  est  propter  majorem  effica- 
ciam baptismi,  quod  in  quibusdam  plura,  in  qui- 
busdam autem  pauciora  peccata  solvit,  sed  prop- 
ter conditionem  subjecti,  quia  in  quolibet  solvit 
quodcumque  invenerit. 

Ad  secundum  dicendum  quod  hoc  quod  in  bap- 
tizatis major  vel  minor  gratia  apparet,  potest  du- 
pliciter contingere  : — uno  modo  quia  unus  in 
baptismo  percipit  majorem  gratiam  quam  alius 
propter  devotionem  majorem,  ut  dictum  est  in 
corp.  art.  : — alio  modo  quia  etiamsi  aequalem 
gratiam  percipiant,  non  aequaliter  ea  utuntur;  sed 
unus  studiosius  in  ea  proficit,  alius  per  negligen- 
tiam  gratiae  Dei  deest. 

Ad  tertium  dicendum  quod  diversa  capacitas 
naturalium  in  hominibus  non  est  ex  diversitate 
mentis,  quae  per  baptismum  renovatur  (cum  om- 
nes homines  ejusdem  speciei  existentes  in  forma 
conveniant);  sed  est  ex  diversa  dispositione  cor- 
porum. Secus  autem  est  in  angelis,  qui  differunt 
specie,  et  ideo  angelis  dantur  dona  gratuita  se- 
cundum diversam  capacitatem  naturalium,  non 
autem  hominibus. 

Ad  quartum  dicendum  quod  sanitas  corporalis 
non  est  per  se  effectus  baptismi,  sed  est  quod- 
dam miraculosum  opus  providentiae  divinae. 

Articulus  ix 
Ulrum  fictio  impediat  effectum  baptismi 

4 Sent.,  dist.  4 , quast.  2,  art.  1,  quast.  1,  al  3,  et  quast. 

3,  art.  2,  quast.  2,  per  tot.,  et  dist.  12,  quast.  2 , art.  1, 

quast.  3,  ad  3. 

Ad  nonum  sic  proceditur.  1.  Videtur  quod  fic- 
tio non  impediat  effectum  baptismi.  Dicit  enim 
Apostolus  Galat.  3,  27  : Quicumque  in  Chrislo 
bapli\ati  estis,  Christum  induistis.  Sed  omnes  qui 
baptismum  Christi  suscipiunt,  baptizantur  in 
Christo.  Ergo  omnes  induunt  Christum,  quod  est 
percipere  baptismi  effectum,  et  ita  fictio  non  im- 
pedit baptismi  effectum. 

2.  Praeterea,  in  baptismo  operatur  virtus  divina, 
quae  potest  voluntatem  hominis  mutare  in  bonum. 
Sed  effectus  causae  agentis  non  potest  impediri 
per  id  quod  ab  illa  causa  potest  auferri.  Ergo  fic- 
tio non  impedit  baptismi  effectum. 

3.  Praeterea,  effectus  baptismi  est  gratia,  cui 
peccatum  opponitur.  Sed  multa  sunt  alia  peccata 
graviora  quam  fictio,  de  quibus  non  dicitur  quod 
effectum  baptismi  impediant.  Ergo  neque  fictio 
impedit  effectum  baptismi. 

— Sed  contra  est  quod  dicitur,  Sap.  1,  5 . 
Spiritus  Sanctus  disciplina?  effugiet  fictum.  Sed 
effectus  baptismi  «st  a Spiritu  Sancto.  Ergo  fictio 
impedit  effectum  baptismi. 

Respondeo  dicendum  quod,  sicut  Damascenus 
dicit,  lib.  2 orth.  Fid.,  cap.  30  : Deus  non 
cogit  hominem  ad  justitiam.  Et  ideo  ad  hoc  quod 
aliquis  justificetur  per  baptismum,  requiritur  quod 
voluntas  hominis  amplectatur  baptismum  et  bap- 
tismi effectum.  Dicitur  autem  aliquis  fictus  per 
hoc  quod  voluntas  ejus  contradicit  vel  baptismo 
vel  ejus  effectui.  Nam  secundum  Augustinum,  lib. 
1 de  Baptismo  cont.  Donat.,  cap.  12,  et  lib.  7, 
cap.  53,  quatuor  modis  dicitur  aliquis  fictus  : — 
uno  modo  ille  qui  non  credit,  cum  tamen  baptis- 
mus sit  fidei  sacramentum  ; — alio  modo  per  hoc 
quod  contemnit  ipsum  sacramentum ; — tertio 
modo  per  hoc  quod  aliter  celebrat  sacramentum, 
non  servans  ritum  Ecclesiae  ; — quarto  modo  per 
hoc  quod  aliquis  indevote  accedit.  Unde  mani- 
festum est  quod  fictio  impedit  effectum  bap- 
tismi. 

Art.  9.  — In  conclus.  nota  ly  fictio  id  est  voluntatis 
adh»sio  cuicumque  peccato  mortali,  ut  habetur  ex  ad  5 . 
Ly  effectum,  scilicet  principalem  tantum,  id  est  gratiam, 
non  autem  characterem,  ut  habetur  ex  ad  1 (Porrecta). — 
Sic  habet  Sylvius  : Fictio  est  simulatio,  qua  quis  exterius 
profitetur  se  velle,  quod  revera  non  vult,  sive  quia  no» 
habeat  voluntatem  suscipiendi  baptismi ; sive  quia  non 
habeat  dispositionem  qus  ad  gratiam  baptismalem  est 
necessaria.  De  priori  fictione  quae  veritatem  sacramenti 
excludit,  actum  est  quasst.  prtec.  art.  7 (hic  require  dccret. 
Innocentii  111).  Posteriorem  vero  excludere  baptismi 
effectum,  qui  est  gratia,  probatur  hoc  articulo  (De  dispo- 
sitionibus ad  baptismum  requisitis,  vide  quasst.  praeced. 
art.  4,  pag.  414).  • 


Ad  prunum  ergo  dicendum  quod  baptizari  in 
Christo  potest  intelligi  dupliciter  : — uno  modo 
in  Christo,  id  est  in  Christi  conformitate;  et  sic 
quicumque  baptizantur  in  Christo,  conformati  ei 
per  fidem  et  charitatem,  induunt  Christum  per 
gratiam ; — alio  modo  dicuntur  aliqui  baptizari 
in  Christo,  in  quantum  accipiunt  sacramentum 
Christi  ; et  sic  omnes  induunt  Christum  per  confi- 
gurationem characteris,  non  autem  per  conformi- 
tatem  gratiae. 

Ad  secundum  dicendum  quod  quando  Deus  vo- 
luntatem hominis  de  malo  in  bonum  mutat,  tunc 
homo  non  accedit  fictus  ; sed  non  semper  hoc 
Deus  facit,  nec  ad  hoc  sacramentum  ordinatur  ut 
de  ficto  fiat  aliquis  non  fictus,  sed  ut  non  fictus 
aliquis  accedens  justificetur. 

Ad  tertium  dicendum  quod  fictus  dicitur  aliquis 
ex  eo  quod  demonstrat  se  aliquid  velle  quod  non 
vult.  Quicumque  autem  accedit  ad  baptismum,  ex 
hoc  ipso  ostendit  se  rectam  fidem  Christi  habere, 
et  sacramentum  venerari,  et  velle  se  Christo  con- 
formare, et  velle  a peccato  recedere.  Unde  qui- 
cumque peccato  vult  homo  inhaerere,  si  ad  baptis- 
mum accedit,  fictus  accedit,  quod  est  indevote 
accedere.  Sed  hoc  intelligendum  est  de  peccato 
mortali,  quod  gratiae  contradatur,  non  autem  de 
peccato  veniali.  Unde  fictio  hic  quodammodo  in- 
cludit omne  peccatum. 

Articulus  x 

Utrum,  fictione  recedente,  baptismus  suum  effectum  conse- 
quatur. 

4 Sent.,  dist.  4,  quast.  3,  art.  2,  quast.  3,  et  dist.  17, 
quast.  3,  art.  2. 

Ad  decimum  sic  proceditur.  1.  Videtur  quod, 
fictione  recedente,  baptismus  suum  effectum  non 
consequatur.  Opus  enim  mortuum,  quod  est  sine 
charitate,  non  potest  unquam  vivificari.  Sed  ille 
qui  fictus  accedit  ad  baptismum,  recipit  sacramen- 
tum sine  charitate.  Ergo  nunquam  potest  vivificari 
hoc  modo  ut  gratiam  conferat. 

2.  Praeterea,  fictio  videtur  esse  fortior  quam 
baptismus,  cum  impediat  ejus  effectum.  Sed  for- 
tius non  tollitur  a debiliori.  Ergo  peccatum  fictio- 
nis non  potest  tolli  per  baptismum  a fictione  indi- 
tum, et  sic  baptismus  non  consequetur  suum  effec- 
tum, qui  est  remissio  omnium  peccatorum. 

3.  Praeterea,  contingit  quod  aliquis  ficte  acce- 
dat ad  baptismum,  et  post  baptismum  multa  pec- 
cata committat,  quae  tamen  per  baptismum  non 
tolluntur,  quia  baptismus  tollit  peccata  praeterita, 
non  futura.  Ergo  baptismus  talis  nunquam  conse- 
quetur suum  effectum,  qui  est  remissio  omnium 
peccatorum. 

— Sed  contra  est  quod  Augustinus  dicit  in  lib. 

1 de  Baptismo  cont.  Donatist.,  cap.  12,  parum 
a prine.  : Tunc  valere  incipit  ad  salutem  baptismus 

cum  illa  ficlio  veraci  confessione  recesserit,  quae 
corde  in  malitia  vel  sacrilegio  perseverante,  pecca- 
torum abolitionem  non  sinebat  fieri. 

Respondeo  dicendum  quod,  sicut  supra  dic- 
tum est,  quaest.  66,  art.  9,  baptismus  est  quae- 
dam spiritualis  regeneratio.  Cum  autem  aliquid 
generatur,  simul  cum  forma  recipit  effectum  for- 
mae, nisi  sit  aliquid  impediens,  quo  remoto,  forma 
rei  generatae  perficit  suum  effectum  ; sicut  simul 
cum  corpus  grave  generatur,  movetur  deorsum, 
nisi  sit  aliquid  prohibens,  quo  remoto,  statim  in- 
cipit moveri  deorsum.  Et  similiter  quando  aliquis 
baptizatur,  accipit  characterem  quasi  formam,  et 
consequitur  proprium  effectum,  qui  est  gratia  re- 
mittens omnia  peccata.  Impeditur  autem  quando- 
que per  fictionem.  Unde  oportet  quod  remota 
ea  per  poenitentiam,  baptismus  statim  con- 
sequatur suum  effectum. 

Ad  primum  ergo  dicendum  quod  sacramentum 
baptismi  est  opus  Dei,  et  non  hominis,  et  ideo 
non  est  mortuum  in  ficto,  qui  sine  charitate  bap- 
tizatur. 

Ad  secundum  dicendum  quod  fictio  non  re- 
movetur per  baptismum,  sed  per  poenitentiam 
subsequentem,  qua  remota,  baptismus  aufert  om- 
nem culpam,  et  reatum  omnium  peccatorum  prae- 
cedentium baptismum,  et  etiam  simul  existentium 
cum  baptismo.  Unde  Augustinus  dicit  in  libro  de 
Baptismo,  loc.  sup.  cit.  : Solvitur  hesternus  dies, 
et  quidquid  superest  solvitur,  etiam  ipsa  hora  mo- 
mentumque ante  baptismum  et  in  baptismo  : dein- 
ceps autem  continuo  reus  esse  incipit.  Et  sic  ad 
baptismi  effectum  consequendum  concurrit  bap- 
tismus et  poenitentia  ; sed  baptismus  sicut  causa 
per  se  agens,  poenitentia  sicut  causa  per  accidens 
id  est,  removens  prohibens. 

Ad  tertium  dicendum  quod  effectus  baptismi 
non  est  tollere  peccata  futura,  sed  praesentia  vel 
praeterita ; et  ideo,  recedente  fictione,  peccata 
sequentia  remittuntur  quidem,  sed  per  poeniten- 
tiam, non  per  baptismum.  Unde  non  remittuntur 
quantum  ad  totum  reatum,  sicut  peccata  praece- 
dentia baptismum. 

QUAESTIO  LXX 

DE  CIRCUMCISIONE  QU.E  PROCESSIT  BAPTISMUM 

— In  qualuor  articulos  divisa. 

Deinde  considerandum  est  de  praeparatoriis  ad 
baptismum  ; — et  primo  de  praeparatorio,  quod 

Questio  70.  — Hanc  quasst.  interponit  hoc  loco  D.  — 
Thomas,  occasione  sumpta  ex  analogia  quae  est  inter  cir- 
cumcisionem et  baptismum  ; et  quia  sicut  lex  vetus  prrnpa- 
ravit  homines  ad  legem  gratiae  per  Christum  dandam,  ita 
circumcisio  qua;  fuit  professio  legis  veteris,  fuit  pnepa- 
ratio  quaedam  ad  baptismum,  in  quo  fit  legis  gratiae  pro- 
fessio. — Circumcisionem  olim  reprehenderunt  Mani- 

praecessit  baptismum,  id  est,  de  circumcisione  ; 
— secundo  de  praeparatoriis,  quae  concurrunt  si- 
mul cum  baptismo,  scilicet  de  catechismo  et  exor- 
cismo. 

Circa  primum  quaeruntur  quatuor  : i°  utrum 
circumcisio  fuerit  praeparatoria  et  figurativa  bap- 
tismi; 20 de  institutione  ipsius;  30  de  ritu  ejus  ; 
4°  de  effectu  ipsius. 

Articulus  primus 

Utrum  circumcisio  fuerit  praeparatoria  et  figurativa  baptismi. 

Sup.,  qucest.  68,  art.  1,  ad  1 ; et  1-2,  qucest.  102 , art.  3, 

corp.;  et  3 Sent.,  ad  1 et  3,  et  4,  dist.  1,  qucest.  2,  art. 

1,  qucest.  1,  corp.,  et  dist.  2,  qucest.  1,  art.  1,  ad  3 ; et 

Rom.  2,  lect.  2 et  4. 

Ad  primum  sic  proceditur.  1.  Videtur  quod 
circumcisio  non  fuerit  praeparatoria  et  figurativa 
baptismi.  Omnis  enim  figura  habet  aliquam  simili- 
tudinem cum  suo  figurato.  Sed  circumcisio  nullam 
habet  similitudinem  cum  baptismo.  Ergo  videtur 
quod  non  fuerit  praeparatoria  et  figurativa  bap- 
tismi. 

2.  Praeterea,  Apostolus  dicit  1 Corinth.  10,  2, 
de  antiquis  patribus  loquens,  quod  omnes  in  nube 
et  in  mari  bapti^ali  sunt  (1).  Non  autem  dicit  quod 
in  circumcisione  baptizati  sint.  Ergo  protectio  co- 
lumnae nubis  et  transitus  maris  Rubri  magis  fue- 
runt praeparatoria  ad  baptismum,  et  figurativa  ip- 
sius, quam  circumcisio. 

5.  Praeterea,  supra  dictum  est,  quaest.  38,  art. 

1,  ad  1,  quod  baptismus  Joannis  fuit  praeparato- 
rius ad  baptismum  Christi.  Si  ergo  etiam  circum- 
cisio fuit  praeparatoria  et  figurativa  baptismi  Chris- 
ti, videtur  quod  baptismus  Joannis  fuerit  super- 
fluus, quod  est  inconveniens.  Non  ergo  circumci- 
sio fuit  praeparatoria  et  figurativa  baptismi. 

— Sed  contra  est  quod  Apostolus  dicit,  Coi.  2, 
11  : Circumcisi  estis  circumcisione  non  manufacla, 
in  expolialione  corporis  carnis,  sed  circumcisione 
Christi,  consepulli  ei  in  baptismo. 

Respondeo  dicendum  quod  baptismus  dicitur 
sacramentum  fidei,  in  quantum  scilicet  in  bap- 
tismo fit  quaedam  fidei  professio,  et  per  baptismum 
aggregatur  homo  congregationi  fidelium.  Eadem 
autem  est  fides  nostra,  et  antiquorum  patrum,  se- 
cundum illud  Apostoli,  2 Cor.  4,  13:  Habentes 
eumdem  spiritum  fidei,  credimus.  Circumcisio  au- 
tem erat  quaedam  protestatio  fidei ; unde  dicitur 
Rom.  4,  1 1 , quod  Abraham  accepit  circumcisionem , 
lanquam  signaculum  fidei  (2) ; unde  et  per  circum- 

chasi,  quasi  esset  a malo  Deo,  eo  quod  praeciperetur  fieri 
in  membro  genitali.  Contra  illos  disputavit  S.  Augustinus 
lib.  6,  contra  Faust.  cap.  j. 

(1)  Vulgata  : Omnes  in  Moyse  baptizati  sunt  in  nube  et 
in  mari. 

(2)  Vulgata : Et  signum  accepit  circumcisionis,  signacu- 
lum justitia:  fidei. 

cisionera  antiqui  aggregabantur  collegio  fidelium. 
Unde  manifestum  est  quod  circumcisio  fuit 
praeparatoria  ad  baptismum,  et  praefigurati- 
va  ipsius,  secundum  quod  antiquis  patribus  om- 
nia in  figuram  futuri  contingebant,  ut  dicitur  i Co- 
rinth.  io,  sicut  et  fides  eorum  erat  de  futuro. 

Ad  primum  ergo  dicendum  quod  circumcisio 
habebat  similitudinem  cum  baptismo,  quantum  ad 
spiritualem  effectum  baptismi ; nam  sicut  per  cir- 
cumcisionem auferebatur  quaedam  carnalis  pelli- 
cula, ita  per  baptismum  homo  expoliatur  a carnali 
conversatione. 

Ad  secundum  dicendum  quod  protectio  colum- 
nae nubis  et  transitus  maris  Rubri  fuerunt  quaedam 
figurae  nostri  baptismi,  quo  renascimur  ex  aqua 
significata  per  mare  Rubrum,  et  Spiritu  Sancto  si- 
gnificato per  columnam  nubis;  non  tamen  per  haec 
fiebat  aliqua  professio  fidei,  sicut  per  circumcisio- 
nem, et  ideo  praedicta  duo  erant  tantum  figurae,  et 
non  sacramenta.  Circumcisio  autem  erat  etiam  sa- 
cramentum praeparatorium  ad  baptismum;  minus 
tamen  expresse  figurans  baptismum,  quantum  ad 
exteriora,  quam  praedicta.  Et  ideo  Apostolus  po- 
tius fecit  mentionem  de  praedictis  quam  de  circum- 
cisione. 

Ad  tertium  dicendum  quod  baptismus  Joannis 
fuit  praeparatorius  ad  baptismum  Christi  quantum 
ad  exercitium  actus,  sed  circumcisio  quantum  ad 
professionem  fidei,  quae  requiritur  in  baptismo, 
sicut  dictum  est  in  corp.  art. 

Articulus  ii 

Utrum  circumcisio  fuerit  convenienter  instituta.  ■ 

2-2 , quast.  102,  art.  /,  ad  i,  et  qu<est.  103,  art.  i,  ad  3; 

et  i Setit.,  dist.  i,  art.  2,  quast.  4,  corp.,  et  quast.  2, 

art.  1,  quast.  3,  per  tot. 

Ad  secundum  sic  proceditur.  1.  Videtur  quod 
circumcisio  fuerit  inconvenienter  instituta.  Sicut 
enim  dictum  est  art.  praec.,  in  circumcisione  fie- 
bat quaedam  fidei  professio.  Sed  a peccato  primi 
hominis  nullus  unquam  salvari  potuit  nisi  per  fi- 
dem passionis  Christi,  secundum  illud  Rom.  3, 
25  : Quem  proposuit  Deus  propitiatorem  (1)  per  fi- 
dem in  sanguine  ipsius.  Ergo  statim  post  pecca- 
tum primi  hominis  circumcisio  institui  debuit,  et 
non  tempore  Abrahae. 

2.  Praeterea,  in  circumcisione  homo  profiteba- 
tur observantiam  veteris  legis,  sicut  in  baptismo 
profitetur  observantiam  novae  legis  ; unde  Aposto- 
lus dicit,  Galat.  5,5:  Testificor  omni  homini  cir- 
cumcidenti se,  quoniam  debitor  est  universce  legis 
facienda ?.  Sed  legalis  observantia  non  est  tradita 

Art.  2.  — Quamvis  titulum  hujus  art.  D.  Thomas  inde- 
finite proponat,  tamen  prascipuus  sensus  e]us  est  tractare 
de  convenientia  hujus  institutionis,  quantum  ad  circums- 
tantiam temporis  et  personarum,  quibus  circumcisio  data 
est,  ut  ex  discursu  articuli  constat. 

(1)  Vulgata  : propitiationem. 


tempore  Abrahae,  sed  magis  tempore  Moysi.  Er- 
go inconvenienter  instituta  est  circumcisio  tempore 
Abrahae. 

3.  Praeterea,  circumcisio  fuit  figurativa  et  prae- 
parativa  baptismi.  Sed  baptismus  exhibetur  omni- 
bus populis,  secundum  illud  Matth.  ult. , 19  : Eun- 
tes docete  omnes  gentes,  baptizantes  eos.  Ergo  cir- 
cumcisio non  debuit  institui  ut  observanda  tantum 
ab  uno  populo  Judaeorum,  sed  ab  omnibus  popu- 
lis. 

4.  Praeterea,  carnalis  circumcisio  debet  respon- 
dere spirituali,  sicut  figura  figurato.  Sed  spiritua- 
lis circumcisio,  quae  fit  per  Christum,  indifferenter 
convenit  utrique  sexui,  quia  in  Christo  Jesu  non 
est  masculus  neque  foemina,  ut  dicitur  Gal.  3. 
Ergo  inconvenienter  est  circumcisio  instituta,  quae 
competit  solis  maribus. 

— Sed  contra  est  quod,  sicut  legitur  Gen.  17, 
circumcisio  est' instituta  a Deo,  cujus  perfecta 
sunt  opera. 

Respondeo  dicendum  quod,  sicut  dictum  est 
art.  praec.,  circumcisio  erat  praeparatoria  ad 
baptismum,  in  quantum  erat  quaedam  professio  fi- 
dei Christi,  quam  etiam  in  baptismo  nos  profite- 
mur. Inter  antiquos  autem  patres  primus  Abraham 
promissionem  accepit  de  Christo  nascituro,  cum 
dictum  est  ei  Gen.  22,  18  : In  semine  tuo  benedi- 
centur (1)  omnes  gentes  terree.  Ipse  etiam  primus 
se  a societate  infidelium  segregavit,  secundum 
mandatum  Dei  dicentis  sibi,  Gen.  12,  1 : Egre- 
dere de  terra  tua  et  de  cognatione  tua.  Et  ideo 
convenienter  circumcisio  fuit  instituta  in 
Abraham. 

Ad  primum  ergo  dicendum  quod  immediate  post 
peccatum  primi  parentis,  propter  doctrinam  ipsius 
Adae,  qui  plene  instructus  fuerat  de  divinis,  adhuc 
fides  et  ratio  naturalis  in  tantum  vigebat  in  homine, 
quod  non  oportebat  determinari  hominibus  aliqua 
signa  fidei  et  salutis;  sed  unusquisque  pro  suo  libito 
fidem  suam  aliquibus  signis  protestabatur.  Sed  circa 
tempus  Abrahae  diminuta  erat  fides,  plurimis  ad  ido- 
lolatriam declinantibus  : obscurata  etiam  erat  ratio 
naturalis  per  augmentum  carnalis  concupiscentiae 
usque  ad  peccatum  contra  naturam.  Et  ideo  conve- 
nienter tunc,  et  non  ante,  fuit  instituta  circumcisio 
ad  profitendum  fidem,  et  ad  minuendum  carnalem 
concupiscentiam. 

Ad  secundum  dicendum  quod  legalis  observan- 
tia tradi  non  debuit  nisi  populo  jam  congregato, 
quia  lex  ordinatur  ad  bonum  publicum,  ut  in  se- 
cunda parte  dictum  est,  (1-2,  quaest.  90,  art.  2). 
Populus  autem  fidelium  congregandus  erat  aliquo 
signo  sensibili,  quod  est  necessarium  ad  hoc  quod 
homines  in  quacumque  religione  adunentur,  sicut 
Augustinus  dicit  contra  Faustum,  lib  19,  cap.  11, 
in  fin.  Et  ideo  oportuit  prius  institui  circumcisio- 


(1)  Vulgata  : Benedicentur  in  semine  tuo  omnes... 

nem  quam  lex  daretur.  Illi  autem  patres  qui  fue- 
runt ante  legem,  familias  suas  instruxerunt  de  re- 
bus divinis  per  modum  paternae  admonitionis.  Un- 
de et  Dominus  dicit  ad  Abraham,  Gen.  18,  19: 
Scio  quod  praecepturus  sil  filiis  suis,-  et  domui  suce 
post  se,  ut  custodiant  viam  Domini. 

Ad  tertium  dicendum  quod  baptismus  in  se  con- 
tinet perfectionem  salutis,  ad  quam  Deus  omnes 
homines  vocat,  secundum  illud  1 Timoth.  2,  3 : 
Qui  vult  omnes  homines  salvos  fieri ; et  ideo  bap- 
tismus omnibus  populis  proponitur.  Circumcisio 
autem  non  continebat  perfectionem  salutis,  sed  fi- 
gurabat ipsam  ut  fiendam  per  Christum,  qui  erat 
ex  Judaeorum  populo  nasciturus,  et  ideo  illi  soli 
populo  data  est  circumcisio. 

Ad  quartum  dicendum  quod  circumcisio  instituta 
est  ut  signum  fidei  Abrahae,  qui  credidit  se  patrem 
futurum  Christi  sibi  repromissi ; et  ideo  convenien- 
ter solis  maribus  competebat.  Peccatum  etiam  ori- 
ginale, contra  quod  specialiter  circumcisio  ordina- 
batur, a patre  trahitur,  non  a matre,  ut  in  secunda 
parte  dictum  est,  (1-2,  quaest.  81,  art.  5,  in  corp., 
et  ad  2).  Sed  baptismus  continet  virtutem  Christi, 
qui  est  universalis  causa  salutis  omnium,  et  remis- 
sionis omnium  peccatorum. 

Articulus  111 

Utrum  ritus  circumcisionis  fuerit  conveniens. 

4 Sent.,  dist.  1,  qu<est.  2,  art.  y qtuest.  2,  et  art.  7,  qucest. 

2 et  et  Joan.  7,  lect.  2 ; et  Rom.  4,  lect.  2. 

Ad  tertium  sic  proceditur.  1.  Videtur  quod 
ritus  circumcisionis  non  fuerit  conveniens.  Cir- 
cumcisio enim,  sicut  dictum  est  art.  1 et  2 praec., 
fidei  quaedam  professio  est.  Sed  fides  in  vi  appre- 
hensiva  existit,  cujus  operationes  maxime  appa- 
rent in  capite.  Ergo  magis  debuit  signum  circum- 
cisionis dari  in  capite  quam  in  membro  genera- 
tionis. 

2.  Praeterea,  ad  usum  sacramentorum  assumi- 
mus ea  quorum  est  communis  usus,  sicut  aquam 
ad  abluendum,  et  panem  ad  reficiendum.  Sed  ad 
incidendum  communius  utimur  cultello  ferreo 
quam  petrino.  Ergo  circumcisio  non  debuit  fieri 
cultello  petrino. 

3.  Praeterea,  sicut  baptismus  instituitur  in  re- 
medium originalis  peccati,  ita  etiam  circumcisio, 
sicut  Beda  dicit  in  hom.  Circumcis.,  parum  a 
prine.  Sed  baptismus  non  differtur  usque  ad  octa- 
vum diem,  ne  pueris  periculum  damnationis  immi- 
neat propter  originale  peccatum,  si  nondum  bap- 

Art.  3.  — De  triplici  conditione  seu  cultu  illius  sacra- 
menti quaestionem  movet  D.  Thomas.  1*  Est  pars  illa 
corporis  in  qua  circumcisio  fieri  praecepta  est(resp.ad  1). 
2*  Est  de  cultro  lapideo  quo  circumcisio  apud  judaeos  fie- 
ri solita  est  (resp.  ad  2).  3*  De  tempore  (resp.  ad  3). 
Omittit  autem  de  loco  et  de  ministro,  quia  nihil  reperitur 
de  his  in  S.  Scriptura  praescriptum,  et  ita  eorum  obser- 
vatio nihil  ad  ritum  circumcisionis  spectabat. 

tizati  decedant ; quandoque  etiam  traditur  baptis- 
mus post  octavum  diem.  Ergo  circumcisioni  non 
debuit  determinari  octavus  dies,  sed  debebat  quan- 
doque praeveniri,  sicut  etiam  quandoque  tardaba- 
tur. 

— Sed  contra  est  quod  Rom.  4,  super  illud  : 
Et  signum  accepit  circumcisionis,  determinatur  in 
Glossa  ord.  praedictus  circumcisionis  ritus. 

Respondeo  dicendum  quod,  sicut  dictum  est 
art.  praec.,  circumcisio  quoddam  signum  fidei 
est,  institutum  a Deo,  cujus  sapientiae  non  est 
numerus.  Determinare  autem  convenientia  signa, 
est  sapientiae  opus.  Et  ideo  concedendum  est 
quod  ritus  circumcisionis  fuit  conveniens. 

Ad  primum  ergo  dicendum  quod  circumcisio 
convenienter  fiebat  in  membro  generationis  : — 
primo  quidem  quia  signum  erat  fidei  qua  Abraham 
credidit  Christum  ex  suo  semine  nasciturum  ; — 
secundo  quia  erat  in  remedium  peccati  originalis, 
quod  per  actum  generationis  traducitur  ; — tertio 
quia  ordinabatur  ad  diminutionem  carnalis  concu- 
piscentiae, quae  praecipue  in  membris  illis  viget, 
propter  abundantiam  delectationis  venereorum. 

Ad  secundum  dicendum  quod  cultellus  lapideus 
non  erat  de  necessitate  circumcisionis,  unde  non 
invenitur  tale  instrumentum  praecepto  divino  de- 
terminatum ; neque  etiam  communiter  tali  instru- 
mento Judaei  utebantur  ad  circumcidendum,  sicut 
neque  modo  utuntur.  Leguntur  tamen  aliquae  cir- 
cumcisiones famosae  cultello  lapideo  factae,  sicut 
legitur  Exod.  4,  25,  quod  tulit  Sephora  acutissi- 
mam petram , et  circumcidit  praeputium  filii  sui;  et 
Josue  5,2,  dicitur  : Fac  tibi  cultellos  lapideos,  et 
circumcide  secundo  filios  Israel;  per  quod  figura- 
batur circumcisionem  spiritualem  esse  faciendam 
per  Christum,  de  quo  dicitur  1 Corinth.  10,  4 : 
Petra  autem  erat  Christus. 

Ad  tertium  dicendum  quod  octavus  dies  deter- 
terminabatur  circumcisioni  tum  propter  myste- 
rium, quia,  in  octava  aetate,  quae  erit  aetas  resur- 
gentium, quasi  in  octavo  die  perficietur  per  Chris- 
tum spiritualis  circumcisio,  quando  auferet  ab 
electis  non  solum  culpam,  sed  etiam  omnem  poe- 
nalitatem  ; tum  etiam  propter  teneritudinem  in- 
fantis ante  octavum  diem.  Unde  etiam  de  aliis 
animalibus,  Levit.  22,  27,  praecipitur:  Bos,  ovis  et 
capra , cum  genita  fuerint,  septem  diebus  erunt  sub 
ubere  matris  suce;  die  autem  octavo  et  deinceps  of- 
ferri poterunt  Domino.  Erat  autem  octavus  dies 
de  necessitate  praecepti,  ita  scilicet  quod  octa- 
vum diem  praetermittentes  peccabant,  etiamsi  es- 
set sabbatum,  secundum  illud  Joan.  7,  23  : Cir- 
cumcisionem accipit  homo  in  sabbato,  ut  non  sol- 
vatur lex  Moysi.  Non  tamen  erat  de  necessitate 
sacramenti,  quia  si  aliqui  omittebant  octavum 
diem,  postea  poterant  circumcidi.  Quidam  etiam 
dicunt  quod  propter  periculum  imminentis  mortis 
poterat  octavus  dies  praeveniri.  Sed  hoc  nec  ex 

auctoritate  Scripturae,  nec  ex  consuetudine  Ju- 
daeorum haberi  potest.  Unde  melius  dicendum 
est,  sicut  etiam  Hugo  de  S.  Victore  dicit,  lib.  1 
de  Sacram.,  part.  12,  cap.  2,  a med.,  quod  octa- 
vus dies  nulla  necessitate  praeveniebatur.  Unde 
super  illud  Proverb.  4 : Unigenitus  eram  coram 
matre  mea , dicit  Glossa  ord.,  quod  alius  Bersabeae 
parvulus  non  computatur,  quia  ante  octavum  diem 
mortuus  nominatus  non  fuit,  et  per  consequens 
nec  circumcisus. 

Articulus  iv 

Utrum  circumcisio  conferebat  gratiam  justificantem. 

Sup. , qutcst.  62,  ari.  6,  ad  3 ; et  4 Sent.,  dist.  1,  qu<cst.  2 

art.  4;  et  Verb.  qtiirst.  28,  art.  2,  ad  12;  et  Rom.  4, 

lect.  /. 

Ad  quartum  sic  proceditur.  1.  Videtur  quod 
circumcisio  non  conferebat  gratiam  justificantem. 
Dicit  enim  Apostolus  Galat.  2,  21  : Si  ex  lege  est 
justitia,  Christus  gratis  mortuus  est  (1),  id  est,  sine 
causa.  Sed  circumcisio  erat  quaedam  obligatio  le- 
gis implendae,  secundum  illud  Galat.  5,3:  Testi- 
ficor omni  homini  circumcidenti  se,  quoniam  debitor 
est  universae  legis  facienda;.  Ergo  si  ex  circumci- 
sione est  justitia,  Christus  gratis,  id  est,  sine  cau- 
sa, mortuus  est.  Sed  hoc  est  inconveniens.  Non 
ergo  ex  circumcisione  erat  gratia  justificans  a pec- 
cato. 

2.  Praeterea,  ante  institutionem  circumcisionis 
sola  fides  ad  justificationem  sufficiebat  ; dicit  enim 
Gregorius  in  4 Moral.,  cap.  3,  a prine.  : Quod 
apud  nos  valet  aqua  baptismatis,  hoc  egit  apud  ve- 
teres pro  parvulis  sola  fides.  Sed  virtus  fidei  non 
est  imminuta  per  mandatum  circumcisionis.  Ergo 
sola  fides  parvulos  justificabat,  et  non  circumci- 
sio. 

3.  Praeterea,  Josue  5,  5,  legitur  quod  populus 

qui  natus  est  in  deserto,  per  quadraginta  annos 

incircumcisus  fuit.  Si  ergo  per  circumcisionem  au- 
ferebatur peccatum  originale,  videtur  quod  omnes 
qui  in  deserto  mortui  sunt,  tam  parvuli  quam  adulti, 
fuerint  damnati.  Et  eadem  objectio  est  de  pueris 
qui  moriebantur  ante  octavum  diem  circumcisio- 
nis, qui  praeveniri  non  debebat,  ut  dictum  est  art. 
praec.,  ad  3. 

4.  Praeterea,  nihil  impedit  introitum  regni  coe- 
lestis nisi  peccatum.  Sed  circumcisi  ante  passio- 
nem Christi  impediebantur  ab  introitu  regni  coe- 
lestis. Non  ergo  per  circumcisionem  homines  jus- 
tificabantur. 

3.  Praeterea,  peccatum  originale  non  dimittitur 
sine  actuali,  quia  impium  est  a Deo  dimidiam  spe- 

Art.  4.  In  memoriam  revoca  Concil.  Florent.,  et  Tri- 
dent.  Sess.  7,  de  sacramentis  in  genere,  can.  2,  supra 
qua:st.  60,  pag.  J48. 

(1)  Vulgata  : si  per  legem  justitia,  ergo  gratis  Christus 
mortuus  est. 


rare  veniam,  ut  Augustinus  dicit  (alius  auctor,  in 
lib.  de  vera  et  falsa  Pcenitent.,  cap.  9,  circa  med.). 
Sed  nusquam  legitur  quod  per  circumcisionem 
remitteretur  actuale  peccatum.  Ergo  etiam  neque 
originale  per  eam  dimittebatur. 

— Sed  contra  est  quod  Augustinus  dicit  ad  Va- 
lerium contra  Julianum,  lib.  2 de  Nupt.  et  Con- 
cupiscent., cap.  31,  a med.  : Ex  quo  instituta  est 
circumcisio  in  populo  Dei,  quae  erat  signaculum 
justilice  fidei,  ad  justificationem  purgationis  valebat 
parvulis  (1)  originalis  veterisque  peccati;  sicut  et 
baptismus  ex  illo  coepit  valere  tempore  ad  innova- 
tionem hominis,  ex  quo  institutus  est. 

Respondeo  dicendum  quod  ab  omnibus  com- 
muniter ponitur  quod  in  circumcisione  pec- 
catum originale  remittebatur.  Quidam  tamen  dixe- 
runt quod  non  conferebatur  gratia,  sed  solum  au- 
ferebatur peccatum,  quod  Magister  ponit  in  1 dist. 
4 Sent.,  et  Rom.  4,  in  Glossa  ord.,  sup.  illud  : 
Signum  accepit.  Sed  hoc  non  potest  esse,  quia 
culpa  non  remittitur  nisi  per  gratiam,  secundum 
illud  Rom.  3,  24  : Justificati  gratis  per  gratiam, 
etc.  — Et  ideo  alii  dixerunt  quod  per  circumci- 
sionem conferebatur  gratia  quantum  ad  effectus 
remotiores  culpae,  sed  non  quantum  ad  effectus 
positivos,  ne  cogerentur  dicere  quod  gratia  in 
circumcisione  collata  sufficiebat  ad  implendum 
mandata  legis,  et  ita  superfluus  fuerit  adventus 
Christi.  Sed  haec  etiam  positio  stare  non  potest, 
primo  quidem  quia  per  circumcisionem  dabatur 
pueris  facultas  suo  tempore  perveniendi  ad  glo- 
riam, quae  est  ultimus  effectus  positivus  gratiae; 
secundo  quia  priores  sunt  naturaliter  secundum 
ordinem  causae  formalis  effectus  positivi  quam 
privativi,  licet  secundum  ordinem  causae  materia- 
lis sit  e converso;  forma  enim  non  excludit  priva- 
tionem, nisi  informando  subjectum.  — Et  ideo 
alii  dixerunt  quod  in  circumcisione  conferebatur 
gratia  etiam  quantum  ad  aliquem  effectum  positi- 
vum, qui  est  facere  dignum  vita  aeterna,  sed  non 
quantum  ad  omnes  effectus,  quia  non  sufficiebat 
reprimere  concupiscentiam  fomitis,  nec  etiam  ad 
implendum  mandata  legis  ; quod  etiam  aliquando 
mihi  visum  est  (4,  dist.  1,  quaest.  2,  art.  4,  quaes- 
tiunc.  3).  — Sed  diligenter  consideranti  apparet 
hoc  non  esse  verum,  quia  minima  gratia  potest  re- 
sistere cuilibet  concupiscentiae,  et  vitare  omne  pec- 
catum mortale,  quod  committitur  in  transgressione 
mandatorum  legis:  minima  enim  charitasplus  diligit 
Deum  quam  cupiditas  millia  auri  et  argenti.  Et  ideo 
dicendum  est  quod  in  circumcisione  confere- 
batur gratia  quantum  ad  omnes  gratiae  effec- 
tus; aliter  tamen  quam  in  baptismo.  Nam  in 


(1)  Ita  cum  Augustino  passim.  — Al  : Signaculum  fidei 
jusliticc  Dei  ad  sanctificationem  purgationis;  item  : Signa- 
culum justitice  fidei  ad  purgationem  valebat  magnis  et  par- 
vulis. 

baptismo  confertur  gratia  ex  virtute  ipsius  baptis- 
mi quam  habet,  in  quantum  est  instrumentum  pas- 
sionis Christi  jam  perfectas  ; in  circumcisione  au- 
tem conferebatur  gratia  non  ex  virtute  circumci- 
sionis, sed  ex  virtute  fidei  passionis  Christi,  cujus 
signum  erat  circumcisio  ; ita  scilicet  (i)  quod  ho- 
mo qui  accipiebat  circumcisionem,  profitebatur  se 
suscipere  talem  fidem,  vel  adultus  pro  se,  vel  alius 
pro  parvulis.  Unde  et  Apostolus  dicit  Rom.  4,  1 1, 
quod  Abraham  accepit  signum  circumcisionis  si- 
gnaculum justitia:  fidei,  quia  scilicet  justitia  erat 
ex  fide  significata  (2),  non  ex  circumcisione  si- 
gnificante. Et  quia  baptismus  operatur  instrumen- 
taliter  in  virtute  passionis  Christi,  non  autem  cir- 
cumcisio, ideo  baptismus  imprimit  characterem 
incorporantem  hominem  Christo,  et  copiosiorem 
gratiam  confert  quam  circumcisio;  major  enim  est 
effectus  rei  jam  praesentis  quam  spei. 

Ad  primum  ergo  dicendum  quod  ratio  illa  pro- 
cederet, si  ex  circumcisione  esset  justitia  aliter 
quam  per  fidem  passionis  Chrsiti. 

Ad  secundum  dicendum  quod  sicut  ante  institu- 
tionem circumcisionis  sola  fides  Christi  futuri  jus- 
tificabat tam  pueros  quam  adultos,  ita  etiam  cir- 
cumcisione data.  Sed  antea  non  requirebatur  ali- 
quod signum  protestativum  hujus  fidei,  quia  non- 
dum homines  fideles  seorsum  ab  infidelibus  coe- 
perant adunari  ad  cultum  unius  Dei.  Probabile 
tamen  est  quod  parentes  fideles  pro  parvulis  na- 
tis, et  maxime  in  periculo  existentibus  aliquas 
preces  Deo  funderent,  vel  aliquam  benedictionem 
eis  adhiberent  (quod  erat  quoddam  signaculum 
fidei),  sicut  adulti  pro  seipsis  preces  et  sacrificia 
offerebant. 

Ad  tertium  dicendum  quod  populus  in  deserto 
praetermittens  mandatum  circumcisionis  excusa- 
batur, tum  quia  nesciebant  quando  castra  moven- 
da erant,  tum  quia,  ut  Damascenus  dicit,  lib.  4 
orth.  Fid.,  cap.  26,  in  prine.,  non  necesse  erat 
eos  aliquod  signum  distinctionis  habere,  cum  seor- 
sum ab  aliis  populis  habitabant  ; et  tamen,  ut  Au- 
gustinus dicit  in  lib.  QQ.  in  Josue,  quaest.  6,  a 
med.,  inobedientiam  incurrebant  qui  ex  contemp- 
tu praetermittebant.  Videtur  tamen  quod  nulli  in- 
circumcisi  mortui  fuerint  in  deserto,  quia,  ut  in 
Psal.  104  dicitur,  non  erat  in  tribubus  eorum  infir- 
mus; sed  illi  soli  videntur  mortui  in  deserto  qui 
fuerant  in  yEgypto  circumcisi;  si  tamen  aliqui  in- 
circumcisi  mortui  sunt,  eadem  ratio  est  de  his  uti 
de  his  qui  moriebantur  ante  circumcisionis  institu- 
tionem, quod  etiam  intelligendum  est  de  pueris 
qui  moriebantur  ante  octavum  diem  tempore  le- 
gis. 

Ad  quartum  dicendum  quod  in  circumcisione 

(1)  Ita  editi  omnes  libri  quos  vidimus,  qui  tamen  ad 
marginem  notant  variam  lectionem,  quam  ex  codd.  Alcan. 
Tarrac,  et  Paris,  subjicimus  : Circumcisio  autem  con- 
ferebat gratiam , in  quantum  erat  signum  fidei  passionis 
Christi  Jutura ita  scilicet , etc. 

(2)  AI.,  justificante. 

auferebatur  originale  peccatum  ex  parte  personae ; 
remanebat  tamen  impedimentum  intrandi  in  re- 
gnum coelorum  ex  parte  totius  naturae,  quod  fuit 
sublatum  per  passionem  Christi.  Et  ideo  etiam 
baptismus  ante  passionem  Christi  non  introduce- 
bat in  regnum.  Sed  et  circumcisio,  si  haberet  lo- 
cum post  passionem  Christi,  introduceret  in  re- 
gnum. 

Ad  quintum  dicendum  quod  adulti,  quando  cir- 
cumcidebantur, consequebantur  remissionem  non 
solum  originalis  peccati,  sed  etiam  actualium  pec- 
catorum, non  tamen  ita  quod  liberarentur  ab  omni 
reatu  poenae,  sicut  in  baptismo,  in  quo  confertur 
copiosior  gratia. 

QU7ESTIO  LXXI 

DE  PR.EPARATORIIS  QUaE  SIMUL  CONCURRUNT  CUM 

baptismo.  — In  quatuor  articulos  divisa. 

Deinde  considerandum  est  de  praeparatoriis 
quae  simul  concurrunt  cum  baptismo  ; et  circa 
hoc  quaeruntur  quatuor  : i°  utrum  catechismus 
debeat  praecedere  baptismum  ; 2°  utrum  baptis- 
mum debeat  praecedere  exorcismus ; 30  utrum  ea 
quae  aguntur  in  catechismo  et  exorcismo,  aliquid 
efficiant,  vel  solum  significent ; 40  utrum  baptizandi 
debeant  catechizari  vel  exorcizari  per  sacerdo- 
tes. 

Articulus  primus 

Utrum  catechismus  debeat  praecedere  baptismum. 

4 Sent.,  disl.  6,  quast.  2,  art.  2,  quasi.  1. 

Ad  primum  sic  proceditur.  1.  Videtur  quod  ca- 
techismus non  debeat  praecedere  baptismum.  Per 
baptismum  enim  regenerantur  homines  in  vitam 
spiritualem.  Sed  prius  homo  accipit  vitam  quam 
doctrinam.  Non  ergo  prius  debet  homo  catechiza- 
ri, id  est,  doceri,  quam  baptizari. 

2.  Praeterea,  baptismus  exhibetur  non  solum 
adultis,  sed  etiam  pueris,  qui  non  sunt  doctrinae 

QUaEST.  71.  — Postquam  dictum  est  de  essentia  et  om- 
nibus causis  ac  effectibus  baptismi,  superest  ut  de  casre- 
momis  quas  sunt  veluti  accidentia  dicamus.  Hic  supponi- 
tur baptismum  dari  solemniter,  non  autem  privatim  et 
absque  speciali  solemnitate.  Casremoniasab  Ecclesia  pras- 
institutas  pro  solemnitate  baptismi,  hic  vocat  D.  Thomas 
paratorias.  Cum  Protestantes  omnes  Ecclesias  casremo- 
nias  generatim  contemnant,  multo  tamen  magis  irrident 
has,  quas  in  baptismo  servat  Ecclesia.  Convementissimum 
autem  fuit  ut  baptismus  solemni  aliquo  ritu  in  Ecclesia 
traderetur.  Hasc  conclusio  est  de  fide,  ut  patet  ex  Eccle- 
sia: auctoritate,  usu  et  traditione,  et  concil.  Trident.  Sess. 
7,  de  sacramentis  in  genere,  can.  ij,  supra,  queest.  60  pag. 
548.—  Lege  Catechism.  Rom.  part.  2,  n.  69. 

Art.  i.  — Duo  attingit  D.  Thomas  in  hoc  art.  : unum 
de  catechismo  adultorum  ; aliud  de  catechismo  parvulo- 
rum (in  resp.  ad.  ?)•  Haeretici  praecipue  irrident  hunc 
puerorum  catechismum.  Vide  art.  seq.  proposit.  Wiclef 
damn. 

capaces,  eo  quod  non  habent  usum  rationis.  Ergo 
ridiculum  est  eos  catechizare. 

3.  Praeterea,  in  catechismo  confitetur  catechi- 
zatus  suam  fidem.  Sed  pueri  non  possunt  suam 
fidem  confiteri  neque  per  seipsos,  neque  etiam  ali- 
quis alius  pro  eis ; tum  quia  nullus  potest  alium 
ad  aliquid  obligare  ; tum  etiam  quia  non  potest 
aliquis  scire  utrum  pueri,  cum  ad  legitimam  aeta- 
tem pervenerint,  assentiant  fidei.  Non  ergo  debet 
catechismus  praecedere  baptismum. 

— Sed  contra  est  quod  Rabanus,  de  Institutione 
cleric.,  lib.  1,  cap.  25,  amed.,  dicit : Ante  bap- 
tismum calechi^andi  debet  hominem  praevenire 
officium,  ut  fidei  primum  catechumenus  accipiat  ru- 
dimentum. 

Respondeo  dicendum  quod,  sicut  supra  dictum 
est,  quaest.  praec.,  art.  1,  baptismus  est  fidei 
Christianae  sacramentum,  cum  sit  quaedam  profes- 
sio fidei  Christianae.  Ad  hoc  autem  quod  aliquis 
fidem  accipiat,  requiritur  quod  in  fide  instruatur, 
secundum  illud  Rom.  10,  14  : Quomodo  credent 
ei  quem  non  audierunt  l quomodo  autem  audient 
sine  praedicante ) Et  ideo  ante  baptismum  con- 
venienter praecedit  catechismus.  Unde  et  Do- 
minus praeceptum  baptizandi  discipulis  tradens, 
praemittit  doctrinam  baptismo,  dicens,  Matth.ult., 
19  : Euntes  docete  omnes  gentes , baptizantes  eos, 
etc. 

Ad  primum  ergo  dicendum  quod  vita  gratiae,  in 
qua  regeneratur  aliquis  per  baptismum,  praesuppo- 
nit  vitam  naturae  rationalis,  in  qua  homo  potest 
esse  particeps  doctrinae. 

Ad  secundum  dicendum  quod  sicut  mater  Ec- 
clesia, ut  supra  dictum  est,  quaest.  69,  art.  6.  ad  3, 
accommodat  pueris  baptizandis  aliorum  pedes,  ut 
veniant,  et  aliorum  cor,  ut  credant,  ita  etiam  ac- 
commodat eis  aliorum  aures,  ut  audiant,  et  intel- 
lectum, ut  per  alios  instruantur;  et  ideo  eadem 
ratione  sunt  catechizandi  qua  sunt  baptizandi. 

Ad  tertium  dicendum  quod  ille  qui  pro  puero 
baptizato  respondet,  Credo,  non  praedicit  puerum 
crediturum,  cum  ad  legitimos  annos  pervenerit ; 
alioquin  diceret,  Credet;  sed  profitetur  fidem  Ec- 
clesiae in  persona  pueri  cui  communicatur,  cujus 
sacramentum  ei  tribuitur,  et  ad  quam  obligatur 
per  alium  ; non  est  enim  inconveniens  quod  aliquis 
obligetur  per  alium  in  his  quae  sunt  de  necessitate 
salutis.  Similiter  etiam  patrinus  pro  puero  respon- 
dens, promittit  se  operam  daturum  ad  hoc  quod 
puer  credat ; quod  tamen  non  sufficeret  in  adultis 
usum  rationis  habentibus. 


Articulus  ii 

Utrum  exorcismus  debeat  praecedere  baptismum. 

Inf.,  art.  3,  ad  3 ; et  4 Sent. , dist.  6,  quasi.  2,  art.  3, 
qiicest.  x,  per  tot.,  et  quast.  2,  ad  4. 

Ad  secundum  sic  proceditur.  1.  Videtur  quod 
exorcismus  non  debeat  praecedere  baptismum. 
Exorcismus  enim  contra  energumenos,  id  est  ar- 
reptitios,  ordinatur.  Sed  non  omnes  baptizandi 
sunt  tales.  Ergo  exorcismus  non  debet  praecedere 
baptismum. 

2.  Praeterea,  quamdiu  homo  subjacet  peccato, 
diabolus  in  eum  habet  potestatem,  quia,  ut  dicitur 
Joan.  8,  34,  qui  facit  peccatum,  servus  est  peccati. 
Sed  peccatum  tollitur  per  baptismum.  Non  ergo 
ante  baptismum  sunt  homines  exorcizandi. 

3.  Praeterea,  ad  arcendum  daemonum  potesta- 
tem introducta  est  aqua  benedicta.  Non  ergo  ad 
hoc  oportebat  aliud  remedium  adhiberi  per  exor- 
cismos. 

— Sed  contra  est  quod  Coelestinus  papa  dicit, 
epist.  2,  can.  9 (et  habetur  cap.  53»  de  Conse- 
crat., dist.  4,  et  lib.  de  eccles.  Dogmat.,  cap. 
31)  : Sive  parvuli , sive  juvenes  ad  regenerationis 
veniant  sacramentum,  non  prius  fontem  vitee  adeant 
quam  exorcismis  et  exsufflationibus  clericorum  spi- 
ritus immundus  ab  eis  abjiciatur. 

ttn  espondeo  dicendum  quod  quicumque  sapien- 
xvter  aliquod  opus  facere  proponit,  prius  remo- 
vet impedimenta  sui  operis  ; unde  dicitur  Jerem. 
4,  3 : Novale  vobis  novale,  et  nolite  serere  super 
spinas.  Diabolus  autem  hostis  est  humanae  salutis, 
quae  homini  per  baptismum  acquiritur;  et  habet 
potestatem  aliquam  in  hominem  ex  hoc  ipso  quod 
subditur  originali  peccato,  vel  etiam  actuali.  Unde 
convenienter  ante  baptismum  expelluntur 
daemones  per  exorcismos,  ne  salutem  hominis 
impediant  : quam  quidem  expulsionem  significat 
exsufflatio.  — Benedictio  autem  cum  manus  im- 
positione praecludit  expulso  viam,  ne  redire  possit. 
— Sal  autem  in  os  missum,  et  narium  et  aurium 
sputo  linitio  significat  receptionem  doctrinae  fidei 
quantum  ad  aures,  et  approbationem  quantum  ad 
nares,  et  confessionem  quantum  ad  os.  — Olei 
vero  inunctio  significat  aptitudinem  hominis  ad 
pugnandum  contra  daemones. 

Ad  primum  ergo  dicendum  quod  energumeni 
dicuntur,  quasi  interius  laborantes  ex  intrinseca 
operatione  diaboli ; et  quamvis  non  omnes  acce- 
dentes ad  baptismum  corporaliter  ab  eo  vexentur, 
omnes  tamen  non  baptizati  potestati  daemonum 

Art.  2.  — Nota  Wiclefum  irrisisse  hos  exorcismos 
Ecclesiae,  tanquam  incantationes.  Unde  in  articulis  de 
quibus  suspecti  errorum  Wiclefi  debent  interrogari,  de 
mandato  Martini  V,  in  bulla  inter  cunctos,  reperitur  n.  15: 
« utrum  credat  quod  deliberato  animo  contemnens  ritum 
Ecclesiae,  caeremonias  exorcismi  et  catechismi,  aquae  bap- 
tismatis consecratas,  peccet  mortaliter  ». 

subjiciuntur,  saltem  propter  originalis  peccati  rea- 
tum. 

Ad  secundum  dicendum  quod  in  baptismo  per 
ablutionem  peccati  excluditur  potestas  daemonis 
ab  homine  quantum  ad  hoc  quod  impedit  eum  a 
perceptione  gloriae  ; sed  exorcismi  excludunt  potes- 
tatem daemonis,  in  quantum  impedit  hominem  a 
perceptione  sacramenti. 

Ad  tertium  dicendum  quod  aqua  benedicta  da- 
tur contra  impugnationes  daemonum  quae  sunt  ab 
exteriori  ; sed  exorcismus  ordinatur  contra  im- 
pugnationes daemonum  quae  sunt  ab  interiori  : 
unde  et  energumeni  (i)  dicuntur,  quasi  inte- 
rius laborantes,  illi  qui  exorcizantur.  — Vel  di- 
cendum quod  sicut  in  remedium  contra  peccatum 
secundo  datur  poenitentia,  quia  baptismus  non 
iteratur,  ita  in  remedium  contra  impugnationes 
daemonum  secundo  datur  aqua  benedicta,  qua 
exorcismi  baptismales  non  iterantur. 

Articulus  iii 

Utrum  ea  quas  aguntur  in  exorcismo  aliquid  efficiant. 

4 Sent.,  dist.  6,  quast.  2,  art.  3,  quasi.  2. 

Ad  tertium  sic  proceditur.  1.  Videtur  quod  ea 
quae  aguntur  in  exorcismo  non  efficiant  aliquid, 
sed  solum  significent.  Si  enim  puer  post  exorcis- 
mos moriatur  ante  baptismum,  salutem  non  con- 
sequetur.  Sed  ad  hoc  ordinatur  effectus  eorum 
quae  in  sacramentis  aguntur,  ut  homo  consequa- 
tur salutem;  unde  et  Marci  ult. , 16,  dicitur  : Qui 
crediderit , et  bapti^alus  fuerit,  salvus  erit.  Ergo 

Art.  }.  — In  fine  hujus  art.  post  resp.  ad  4,  Nicolaius 
addidit  notam  sequentem,  quae  erronee  in  quibusdam 
editionibus,  textui  ipso  S.  Thom®  inserta  est : « Vel  quod 
sal  immittitur  in  os  ad  sermonis  discretionem  vel  ad 
mentis  incorruptionem  designandam.  Nam  de  inunctione 
quidem  Rabanus  dicit  (De  institut.  clericorum,  iib.  r, 
cap.  28)  baptizatum  inungi  in  cerebro,  ut  regni  Christi 
particeps  fiat,  ut  a Spiritu  Sancto  sanctificetur,  ut  per  Spi- 
ritum Sanctum  ei  viror  ocelestis  gratiae  conferatur,  et  ut 
Spiritus  Sancti  participationem  accipiens  alienus  a Christo 
non  existat : vel  descensio  Spiritus  Sancti  super  ipsum 
ad  habitationem  Deo  consecrandam  significetur,  addit 
(cap.  50):  Sicut  etiam  praemiserat  (cap.  27)  quod  inungi- 
tur Hli  pectus  ante  baptismum  ut  nullae  reliquiae  latentis 
inimici  in  eo  resideant,  sed  in  fide  sanctae  Trinitatis  mens  , 
ejus  confortetur:  itemque  quod  ungitur  inter  scapulas  ut 
undique  muniatur  et  ad  bona  opera  facienda  per  Dei 
gloriam  roboretur.  De  veste  vero  alba  sic  iterum  Raba- 
nus (ubi  supra,  cap.  29):  Post  baptismum  traditur  Chris- 
tiano vestis  candida,  designans  innocentiam  et  puritatem 
Christianam,  quam  post  ablutas  veteres  maculas  studio 
sanctas  conversationis  immaculatam  servare  debet  ad 
prassentandum  ante  tribunal  Christi:  cuncti  vero  renati 
albis  induuntur  vestibus  ad  mysterium  resurgentis  Eccle- 
sias; sicut  ipse  Dominus  cum  vestimenta  ejus  facta  sunt 
alba  sicut  nix,  Ecclesiae  splendorem  figuravit  : utuntur 
ergo  albis  vestibus,  ut  quorum  primae  nativitatis  infan- 
tiam vetusti  erroris  pannus  fuscaverat,  habitus  secundae 
generationis  glori®  praeferat  indumentum.  Et  Ambrosius 
(lib.  De  initiandis,  cap.  7):  Accepisti  candida  vestimenta 
ut  esset  indicium  quod  exueris  involucrum  peccatorum 
(1)  Ex  voce  graca  evepycnjpevoj. 

I ea  quae  aguntur  in  exorcismo,  nihil  efficiunt,  sed 
solum  significant. 

2.  Praeterea,  hoc  solum  requiritur  ad  sacra- 
mentum novae  legis,  ut  sit  signum  et  causa,  ut  su- 
pra dictum  est,  quaest.  60,  art.  1,  et  quaest.  62, 
art.  1.  Si  ergo  ea  quae  aguntur  in  exorcismo,  ali- 
quid efficiant,  videtur  quod  singula  sint  quaedam 
sacramenta. 

3.  Praeterea,  sicut  exorcismus  ordinatur  ad  bap- 
tismum, ita  etiam  si  aliquid  in  exorcismo  efficitur, 
ordinatur  ad  effectum  baptismi.  Sed  dispositio  ex 
necessitate  praecedit  formam  perfectam,  quia 
forma  non  recipitur  nisi  in  materia  disposita.  Se- 
queretur ergo  quod  nullus  posset  consequi  effec- 
tum baptismi,  nisi  prius  exorcizetur,  quod  patet 
esse  falsum.  Non  ergo  ea  quae  aguntur  in  exorcis- 
mis, aliquem  effectum  habent. 

4.  Praeterea,  sicut  quaedam  aguntur  in  exorcis- 
mo ante  baptismum,  ita  etiam  quaedam  aguntur 
post  baptismum,  sicut  quod  sacerdos  baptizatum 
chrismate  ungit  in  vertice.  Sed  ea  quae  post  bap- 
tismum aguntur, 'non  videntur  aliquid  efficere,  quia 
secundum  hoc  effectus  baptismi  esset  imperfectus. 
Ergo  nec  ea  quae  ante  baptismum  aguntur  in  exor- 
cismo, aliquid  efficiunt. 

— Sed  contra  est  quod  Augustinus  dicit  in  lib. 

1 de  Symbolo,  cap.  1,  circa  fin.  : Parvuli  exsuf- 
flantur et  exorcizantur,  ut  pellatur  ab  eis  diaboli  po- 
testas inimica,  qua;  decepit  hominem.  Nihil  autem 
agitur  frustra  per  Ecclesiam.  Ergo  per  hujusmodi 
exsufflationes  hoc  agitur  ut  daemonum  potestas  ex- 
pellatur. 

Respondeo  dicendum  quod  quidam  dixerunt  ea 
quae  in  exorcismo  aguntur,  nihil  efficere,  sed 
solum  significare.  Sed  hoc  patet  esse  falsum  per 
hoc  quod  Ecclesia  in  exorcismis  imperativis  verbis 
utitur  ad  expellendam  daemonis  potestatem,  puta 
cum  dixit  : Ergo,  maledicte  diabole,  exi  ab  eo, 
etc.  Et  ideo  dicendum  est  quod  aliquem  effec- 
tum habent,  differenter  tamen  ab  ipso  bap- 
tismo ; nam  per  baptismum  datur  homini  gratia 
ad  plenam  remissionem  culparum  ; per  ea  vero 
quae  in  exorcismo  aguntur,  excluditur  duplex  im- 

et  indueris  innocenti®  casta  velamina,  etc.  Sed  et  de 
salis  in  os  immissione  sic  Rabanus  (etiam  ubi  supra, 
cap.  27)  : Datur  sal  benedictum  in  os  ut  per  sal  typicum 
sapienti®  sale  conditus,  fcetore  careat  iniquitatis,  nec  a 
vermibus  peccatorum  amplius  putrefiat,  sed  illssus  po- 
tius ad  majorem  gratiam  percipiendam  conservetur  : vel 
forte  ad  coelestis  doctrin®  designandam  instructionem, 
juxta  illud  quod  Augustinus  lib.  1 Confess.  de  se  ait 
(cap.  1):  Audieram  ego  adhuc  puer  de  vita  ®terna  nobis 
promissa  per  humilitatem  Domini  Dei  nostri  descen- 
dentis ad  superbiam  nostram,  et  signabar  jam  signo  cru- 
cis ejus,  et  condiebar  ejus  sale;  id  est  doctrina  ejus  im- 
buebar. » 

Pr®positivus,  de  quo  agitur  in  resp.  ad  j,  fuit  Cremo- 
nensis patria,  cancellarius  vero  Ecclesis  Parisiensis 
(1209).  De  ipso  videre  potes  Tiraboschi,  storia  lett. 
Itat.  4;  Daunou,  Hist.  litter.  de  la  France,  16;  Fabricius, 
Bibliot.  med.  ctv.\  Bulxus,  Hist.  univers.  Paris,  j. 

pedimentum  salutaris  gratias  percipiendae.  — Quo- 
rum unum  est  impedimentum  extrinsecum,  prout 
daemones  hominis  salutem  impedire  conantur,  et 
hoc  impedimentum  excluditur  per  exsufflationes, 
quibus  potestas  daemonis  pellitur,  ut  patet  ex  in- 
ducta auctoritate  Augustini,  quantum  scilicet  ad 
hoc  quod  non  praestet  impedimentum  sacramento 
suscipiendo.  Manet  tamen  potestas  daemonis  in 
homine  quantum  ad  maculam  peccati  et  reatum 
poenae,  quousque  peccatum  per  baptismum  tolla- 
tur ; et  secundum  hoc  Cyprianus  dicit,  epist.  7, 
lib.  4,  a med.  : Scias,  diaboli  nequitiam  posse  re- 
manere usque  ad  aquam  salutarem ; in  baptismo 
autem  omnem  nequitiam  amittere.  — Aliud  impedi- 
mentum est  intrinsecum,  prout  scilicet  homo  ex 
infectione  originalis  peccati  habet  sensus  praeclu- 
sos ad  percipienda  salutis  mysteria  ; unde  Raba- 
nus,  de  Institutione  clericorum,  lib.  1,  cap.  27,  ad 
fin.,  dicit  quod  per  salivam  typicam  et  sacerdotis 
tactum  sapientia  et  virtus  divina  salutem  catechume- 
ni operatur,  ut  aperiantur  ei  nares  ad  percipiendum 
odorem  notitice  Dei , ut  aperiantur  ei  aures  ad  au- 
diendum mandata  Dei,  ut  aperiantur  illi  sensus  in 
intimo  corde  ad  respondendum. 

Ad  primum  ergo  dicendum  quod  per  ea  quae 
aguntur  in  exorcismo,  non  tollitur  culpa  propter 
quam  homo  punitur  post  mortem,  sed  solum  tol- 
luntur impedimenta  recipiendi  remissionem  culpae 
per  sacramentum.  Unde  post  mortem,  exorcismus 
non  valet  sine  baptismo.  Praepositivus  tamen  dicit 
quod  pueri  exorcizati,  si  moriantur  ante  baptis- 
mum, minores  tenebras  patiuntur.  Sed  hoc  non 
videtur  verum,  quia  tenebrae  illae  sunt  carentia 
divinae  visionis,  quae  non  recipit  magis  et  minus. 

Ad  secundum  dicendum  quod  de  ratione  sacra- 
menti est  quod  perficiat  principalem  effectum  qui 
est  gratia  remittens  culpam,  vel  supplens  aliquem 
hominis  defectum  ; quod  quidem  non  fit  per  ea 
quae  aguntur  in  exorcismo,  sed  solum  hujusmodi 
impedimenta  tolluntur,  et  ideo  non  sunt  sacra- 
menta, sed  sacramentalia  quaedam. 

Ad  tertium  dicendum  quod  dispositio  sufficiens 
ad  suscipiendam  gratiam  baptismalem  est  fides  et 
intentio,  vel  propria  ejus  qui  baptizatur,  si  sit 
adultus,  vel  ipsius  Ecclesiae,  si  sit  parvulus.  Ea 
vero  quae  aguntur  in  exorcismo,  ordinantur  ad 
removendum  impedimenta  ; et  ideo  sine  eo  potest 
aliquis  consequi  effectum  baptismi.  Non  tamen 
sunt  hujusmodi  praetermittenda,  nisi  in  necessita- 
tis articulo  ; et  tunc,  cessante  periculo,  debent 
suppleri,  ut  servetur  uniformitas  in  baptismo.  Nec 
frustra  supplentur  post  baptismum,  quia  sicut  im- 
peditur effectus  baptismi,  antequam  percipiatur, 
ita  potest  impediri  postquam  fuerit  perceptus. 

Ad  quartum  dicendum  quod  eorum  quaeaguntur 
post  baptismum  circa  baptizatum,  aliquid  est  quod 
non  solum  significat,  sed  efficit,  puta  inunctio  quae 
fit  in  vertice,  quae  operatur  conservationem  gra- 
tiae baptismalis  ; aliquid  autem  est  quod  nihil  effi- 


cit, sed  solum  significat,  sicut  quod  datur  ei  vestis 
candida  ad  significandam  novitatem  vitae. 

Articulus  iv 

Utrum  sit  officium  sacerdotis  catechizare  et  exorcizare 
baptizandum. 

4 Srnt.,  dist.  6,  qiucst.  2,  art.  3,  quast.  1. 

Ad  quartum  sic  proceditur.  1.  Videtur  quod 
non  sit  sacerdotis  catechizare  et  exorcizare  bap- 
tizandum. Ad  officium  enim  ministrorum  pertinet 
habere  operationem  super  immundos,  ut  Diony- 
sius dicit  cap.  3 eccles.  Hierarch,  inter  prine,  et 
med.  Sed  catechumeni,  qui  instruuntur  in  cate- 
chismo,  et  energumeni,  qui  purgantur  in  exorcis- 
mo, computantur  inter  immundos,  ut  ibidem  Dio- 
nysius dicit  et  cap.  3,  ante  med.  Ergo  catechizare 
et  exorcizare  non  pertinet  ad  officium  sacerdotis, 
sed  potius  ministrorum. 

2.  Praeterea,  catechumeni  instruuntur  de  fide 
per  sacram  Scripturam,  quae  in  ecclesia  per  minis- 
tros recitatur  : sicut  enim  per  lectores  in  ecclesia 
legitur  vetus  Testamentum,  ita  etiam  per  diaco- 
nos et  subdiaconos  legitur  novum  ; et  sic  ad  mi- 
nistros pertinet  catechizare.  Similiter  etiam  exor- 
cizare, ut  videtur,  ad  ministros  pertinet  : dicit 
enim  Isidorus  in  quadam  epist.  (scii,  ad  Laude- 
fred.,  quae  habetur  post  conc.  Tolet.  8)  : Ad 
exorcistam  pertinet  exorcismos  memoriter  retinere, 
manusque  super  energumenos  et  catechumenos  in 
exorcismo  imponere.  Non  ergo  pertinet  ad  officium 
sacerdotis  catechizare  et  exorcizare. 

3.  Praeterea,  catechizare  idem  est  quod  docere 
et  hoc  idem  est  quod  perficere,  quod  ad  officium 
episcoporum  pertinet,  ut  dicit  Dionysius  cap.  5 
eccles.  Hierarch.,  parum  ante  med.  Non  ergo 
pertinet  ad  officium  sacerdotis. 

— Sed  contra  est  quod  Nicolaus  I papa  dicit 
(habetur  inter  ejus  decreta,  tit.  16,  et  cap.  57  de 
Consecrat.,  dist.  4)  : Calechismi  baptizandorum  a 
sacerdotibus  uniuscujusque  ecclesicc  fieri  possunt. 
Unde  Gregorius  etiam  super  Evang.,  hom.  29, 
ante  med.,  dicit  : Sacerdotes,  cum  per  exorcismi 
gratiam  manum  credentibus  imponunt ; quid  aliud 
faciunt,  nisi  quod  daemonia  ejiciunt) 

Respondeo  dicendum  quod  minister  comparatur 
ad  sacerdotem,  sicut  secundarium,  et  instru- 
mentale  agens  ad  principale,  ut  indicat  ipsum  no- 
men ministri.  Agens  autem  secundarium  non  agit 
sine  principali  agente,  sed  cooperatur  principali 
agenti  in  operando.  Quanto  autem  potior  est  ope- 
ratio, tanto  principale  agens  potioribus  indiget  ins- 
trumentis seu  ministris.  Potior  autem  est  operatio 
sacerdotis,  in  quantum  confert  ipsum  sacramen- 
tum, quam  in  praeparatoriis  ad  sacramentum.  Et 
ideo  supremi  ministri,  qui  dicuntur  diaconi, 
cooperantur  sacerdoti  in  ipsa  collatione  sa- 
cramentorum. Dicit  enim  Isidorus,  loc.  cit.  in 

arg.  2,  quod  ad  diaconum  pertinet  assistere  sacer- 
dotibus, et  ministrare  in  omnibus  quae  aguntur  in 
sacramentis  Christi,  in  baptismo  scilicet,  in  chris- 
mate, patena  et  calice.  Inferiores  autem  minis- 
tri cooperantur  sacerdotibus  in  his  quae  sunt 
praeparatoria  ad  sacramentum,  sicut  lectores 
in  catechismo,  et  exorcistae  in  exorcismo. 

Ad  primum  ergo  dicendum  quod  super  immun- 
dos ministri  habent  operationem  ministerialem,  et 
quasi  instrumentalem,  sed  sacerdos  principalem. 

Ad  secundum  dicendum  quod  lectores  et  exor- 
cistae habent  officium  catechizandi  et  exorcizandi, 
non  quidem  principaliter,  sed  sicut  in  his  sacerdoti 
ministrantes. 

Ad  tertium  dicendum  quod  multiplex  est  ins- 
tructio : — una  conversiva  ad  fidem,  quam  Dio- 
nysius tribuit  episcopo  in  2 eccles.  Hierarch.,  pa- 
rum a prine.,  et  potest  competere  cuilibet  prae- 
dicatori, vel  etiam  cuilibet  fideli.  — Secunda  est 
instructio,  qua  quis  eruditur  de  fidei  rudimentis, 
et  qualiter  se  debeat  habere  in  susceptione  sa- 
cramentorum, et  haec  pertinet  secundario  quidem 
ad  ministros,  principaliter  autem  ad  sacerdotes. 
— Tertia  est  instructio  de  conversatione  Chris- 
tianae vitae,  et  haec  pertinet  ad  patrinos.  — Quarta 
est  instructio  de  profundis  mysteriis  fidei,  et  per- 
fectione Christianae  vitae,  et  haec  ex  officio  pertinet 
ad  episcopos. 

Confirmatione 

QUzESTIO  LXXII 

De  sacramento  confirmationis.  — In  duode- 
cim articulos  divisa. 

Consequenter  considerandum  est  de  sacramento 
confirmationis  ; et  circa  hoc  quaeruntur  duodecim  : 
i°  utrum  confirmatio  sit  sacramentum  ; 20  de  ma- 
teria ejus;  30  utrum  sit  de  necessitate  sacramenti 

Questio  72.  — Nunc  agitur  de  confirmatione , secundum 
locum  ei  tributum  in  ordine  sacramentorum,  non  tam  di- 
gnitatis aut  necessitatis,  quam  generationis.  — Secundum 
varias  rationes  considerata  confirmatio  varia  nomina  sor- 
tita est,  scilicet : Manus  impositio,  chrisma  salutis,  un- 
guenti mysterium,  signaculum,  perfectio,  consummatio. 
Definitur:  « Signum  sensibile  quo  baptizatus  a legitimo 
ministro  chrismate  in  fronte  ungitur,  sub  praescripta  ver- 
borum forma  »;  ab  aliis  autem:  «Sacramentum  novs 
legis  quo  baptizatis  confertur  gratia  firmans  et  roborans, 
ad  profitendam  fidem  cnristianam.  » 

Errores:  Novatiani,  si  Theodoreto  (lib.  $,  Haeret.  fab. 
fides  est,  negarunt  confirmationem  esse  sacramentum  ; sed 
quidam  dicunt  Novatianos  neglexisse,  sed  non  negasse 
confirmationem.  Hic  error  vero  tribuitur  communiter, 
Wiclefistis,  Hussitis,  Pauperibus  Lugdunensibus,  Wal- 
densibus,  Flagellantibus  et  Rhutenis.  Constat  vero  Lu- 
theranos  et  Calvinistas  hoc  sacramentum  rejicere,  illud- 
que  enormibus  blasphemiis  impetere,  dicentes  Melchia- 
dem  Papam  hanc  caeremoniam  instituisse.  — Inter  catho- 
licos autem  fuit  sententia  quorumdam  hoc  sacramentum 
non  a Christo,  neque  ab  Apostolis,  sed  in  concilio  Meldensi, 
speciali  Spiritus  Sancti  instinctu  fuisse  institutum  : hanc 
opinionem  tenet  aperte  Alexander  Alensis,  1 part.  quaest. 

quod  chrisma  fuerit  prius  per  episcopum  consecra- 
tum ; 40  de  forma  ipsius  ; utrum  imprimat  cha- 
racterem ; 6°  utrum  character  confirmationis  prae- 
supponat  characterem  baptismalem  ; 70  utrum 

conferat  gratiam  ; 8°  cui  competat  recipere  hoc 
sacramentum;  90  in  qua  parte : io°  utrum  requi- 
ratur aliquis  qui  teneat  confirmandum;  ii°  utrum 
hoc  sacramentum  per  solos  episcopos  detur; 
120  de  ritu  ejus. 

24;  S.  Bonaventura  in  4 sent.,  dist.  7,  art.  1,  ait  institutum 
esse,  dictante  Spiritu  Sancto,  ab  Ecclesia:  rectoribus. 

Cfr . pro  sacramento  confirmationis.  — Commentatores 
D.  Thomas,  et  praecipue  Suarez,  Sylvius;  Soto  in  lib.  IV 
Sentent.;  Bellarmin.  de  sacram,  confirmat.-,  Billuart;  Go- 
net;  Benedict.  XIV  de  Synodo  dioeces.  lib.  7 ; Catech.  Ro- 
man,  part.  2;  S.  Alphonsus,  l.b.  6.  ; Jos.  Vicecomes,  de 
Antiquis  confirmationis  ritibus  ; Witasse,  tractat,  desacram. 
confirmat.;  Martene.  de  Antiquis  Ecclesia:  ritibus,  lib.  1 ; 
Renaudot,  Perpetuiti  de  lafoi;  Petrus  Arendius,  de  Con- 
cordia Eccles.  occident,  et  orieni.  in  septem  sacramentorum 
administrat.,  lib.  2;  Os  ,de  Chrismate  confirmat. ; Assemani 
(junior  , Codex  liturgicus  ecclesia  universae;  de  Confirma- 
tione; Morinus,  Opera  posthuma,  de  Sacramentis;  Drouven, 
de  Re  Sacramentaria  ; De  Augustinis,  de  Re  sacramentaria. 

Definit.  Eccles.  — Summa  doctrina:  catholica  de  sacra- 
mento Confirmationis,  ex  concil.  Florentino,  et  ex  concil. 
Tridentino.  — Concil.  Florent,  sub  Eugenio  IV;  decretum 
pro  Armenis : Secundum  sacramentum  est  confirmatio; 
cujus  materia  est  chrisma  confectum  ex  oleo,  quod  nito- 
rem significat  conscientiae,  et  balsamo,  quod  odorem  si- 
gnificat bonae  famae,  per  episcopum  benedicto.  Forma 
autem  est  : « Signo  te  signo  crucis,  et  confirmo  te  chris- 
mate salutis,  in  nomine  Patris  et  Filii  et  Spiritus  Sancti». 
Ordinarius  minister  est  episcopus.  Et  cum  caeteras  unc- 
tiones simplex  sacerdos  valeat  exhibere,  hanc  non  nisi 
episcopus  debet  conferre  : quia  de  solis  apostolis  legi- 
tur, quorum  vicem  tenent  episcopi,  quod  per  manus  im- 
positionem Spiritum  Sanctum  dabant,  quemadmodum  Ac- 
tuum Apostolorum  lectio  manifestat : « Cum  enim  au- 
dissent,  inquit,  apostoli,  qui  erant  Hierosolymis,  quia 
recepisset  Samaria  verbum  Dei,  miserunt  ad  eos  Petrum 
et  Joannem.  Qui  cum  venissent,  oraverunt  pro  eis,  ut 
acciperent  Spiritum  Sanctum  : nondum  enim  in  quem- 
quam illorum  venerat,  sed  baptizati  tantum  erant  in  no- 
mine Domini  Jesu.  Tunc  imponebant  manus  super  illos, 
et  accipiebant  Spiritum  Sanctum  ».  Loco  autem  illius 
manus  impositionis  datur  in  Ecclesia  confirmatio.  Legi- 
tur tamen,  aliquando  per  Apostolicas  Sedis  dispensatio- 
nem ex  rationabili  et  urgente  admodum  causa  simplicem 
sacerdotem  chrismate  perepiscopum  confecto  hocadmini- 
strasse  confirmationis  sacramentum.  Effectus  autem  hujus 
sacramenti  est,  quia  in  eo  datur  Spiritus  Sanctus  ad  ro- 
bur, sicut  datus  est  apostolis  in  die  Pentecostes,  ut  vide- 
licet Christianus  audacter  Christi  confiteatur  nomen. 
Ideoque  in  fronte,  ubi  verecundiae  sedes  est,  confirman- 
dus inungitur,  ne  Christi  nomen  confiteri  erubescat  et 
prascipue  crucem  ejus,  quae  Judaeis  quidem  est  scanda- 
lum, Gentibus  autem  stultitia,  secundum  Apostolum; 
propter  quod  signo  crucis  signatur.  — Concit.  Trident. 
sess.  7.  De  Confirmatione  : Canon  I.  Si  quis  dixerit,  Con- 
firmationem baptizatorum  otiosam  caeremon  am  esse,  et 
non  potius  verum  et  proprium  Sacramentum;  aut  olim 
nihil  aliud  fuisse,  quam  catechesim  quamdam,  qua  ado- 
lescendae proximi  fidei  suae  rationem  coram  Ecclesia  ex- 
ponebant; anathema  sit.  Canon  II.  Si  quis  dixerit,  inju- 
riosos esse  Spiritui  Sancto  eos  qui  sacro  Confirmationis 
chrismati  virtutem  aliquam  tribuunt;  anathema  sit.  Ca- 
non III.  Si  quis  dixerit,  sanctas  Confirmationis  ordinarium 
ministrum  non  esse  solum  Episcopum,  sed  quemvis  sim- 
plicem Sacerdotem;  anathema  sit. 

Articulus  primus 

Utrum  confirmatio  sit  sacramentum. 

Sup.,  quast.  6 j,  art.  i ; et  4 Sent.,dist.  2,  quast.  2,  art.2 , 
corp.,  et  dist.  7,  quast.  1,  per  tot.;  et  4 Cont.,  cap.  $8. 

Ad  primum  sic  proceditur.  1.  Videtur  quod  con- 
firmatio non  sit  sacramentum.  Sacramenta  enim  ex 
divina  institutione  efficaciam  habent,  sicut  supra 
dictum  est,  quaest.  64,  art.  2.  Sed  confirmatio  non 
legitur  a Christo  instituta.  Ergo  non  est  sacra- 
mentum. 

2.  Praeterea,  sacramenta  novae  legis  in  veteri 
lege  praefigurata  fuerunt:  unde  Apostolus  dicit  1 
Corinth.  10,  2,  quod  omnes  in  Moyse  bapti\ati 
sunt  in  nube  el  in  mari , et  omnes  eamdem  escam 
spiritualem  manducaverunt , omnes  eumdem  potum 
spiritualem  biberunt.  Sed  confirmatio  non  fuit  prae- 
figurata in  veteri  Testamento.  Non  ergo  est  sacra- 
mentum, 

3.  Praeterea,  sacramenta  ordinantur  ad  homi- 
num salutem.  Sed  sine  confirmatione  potest  esse 
salus  ; nam  pueri  baptizati,  sine  confirmatione  de- 
cedentes, salvantur.  Ergo  confirmatio  non  est  sa- 
cramentum. 

4.  Praeterea,  per  omnia  sacramenta  Ecclesiae 
homo  Christo  conformatur,  qui  est  sacramento- 
rum auctor.  Sed  per  confirmationem  non  videtur 
homo  Christo  conformari,  qui  non  legitur  esse 
confirmatus.  Ergo  confirmatio  non  est  sacramen- 
tum. 

— Sed  contra  est  quod  Melchiades  papa  scribit 
Hispaniarum  episcopo,  epist.  unica,  ante  med. 
(et  habetur  cap.  3 de  Consecrat,  dist.  5)  : De  his 
super  quibus  rogastis  nos  vos  informari , utrum  ma- 


Art.  i.  — Duo  definit  D.  Thomas  in  hoc  art.  Primum 
est  in  corp.  art.  confirmationem  esse  speciale  sacramen- 
tum. Secundum  est  (in  solut.  ad  i)  confirmationem  fuisse 
a Domino  institutam.  Et  dicens  quod  instituit  hoc  sacra- 
mentum non  exhibendo,  sed  promittendo,  significare  vo- 
luit, juxta  Suarez,  ita  instituisse  sacramentum  Christum 
pro  tempore  futuro  pro  quo  Spiritum  Sanctum  promit- 
tebat, ut  ante  adventum  eius,  noluerit  usum  illius  exer- 
ceri. — Nota  ad  2,  quod  S.  Thomas  in  4 Sent  , dist.  7, 
queest.  1,  art.  1,  quasstiunc.  1,  ad  3,  addit  aliquo  modo 
fuisse  hoc  sacramentum  adumbratum  in  unctione  pon- 
tificum, qua  significabatur  unctio  Christi,  a qua  htec 
unctio  derivatur.  — Nota  etiam  in  solut.  ad  3,  quas  di- 
cuntur de  necessitate  hujus  sacramenti.  — Esse  confir- 
mationis sacramentum  distinctum  ab  aliis  est  de  fide. 
Est  etiam  de  fide  hoc  sacramentum  fuisse  institutum 
a D.  N.  Jesu  Christo,  ut  patet  ex  definit.  Concil.  Trident. 
sess.  7,  can.  1 , vide  supra , qucest.  60,  pag.  348,  quamvis  hoc 
non  fuerit  olim  tam  certum,  ut  patet  ex  sententia  S.  Bo- 
naventurae  et  aliorum. 

Definit.  Eccles.  — Professio  fidei  ab  Innocent.  III,  Wal- 
densibus  prxscnpta,  vide  supra,  quast.  65,  art.  i,pag.  384  — 
Ibidem,  confessio  fidei  Michaelis  Paleotogi.  — Vide  initio 
prxsentis  quast.,  conc.  Florent.,  et  concil.  Trident.,  sess.  7, 
can.  1.  — Articuli  de  quibus  errorum  Wiclefi  et  H ussi  sus- 
pecti, debent  interrogari : 19.  Item,  utrum  credat,  quod 
Christianus  contemnens  susceptionem  sacramentorum 
confirmationis,  vel  extremas  unctionis,  aut  solemnizationis 
matrimonii,  peccet  mortaliter. 


jus  sit  sacramentum  manus  impositio  episcoporum, 
an  baptismus,  scitote,  ulrumque  magnum  esse  sacra- 
mentum. 

Respondeo  dicendum  quod  sacramenta  novae 
legis  ordinantur  ad  speciales  gratiae  effectus. 
Et  ideo  ubi  occurit  aliquis  specialis  effectus  gratiae, 
ibi  ordinatur  speciale  sacramentum.  Quia  vero 
sensibilia  et  corporalia  gerunt  spiritualium  et 
intelligibilium  similitudinem,  ex  his  quae  in  vita 
corporali  aguntur,  percipere  possumus  quid  in 
spirituali  vita  gratiae  speciale  existat.  — Mani- 
festum autem  est  quod  in  vita  corporali  spe- 
cialis quaedam  perfectio  est  quod  homo  ad  per* 
fectam  aetatem  perveniat,  et  perfectas  actiones 
hominis  agere  possit ; unde  et  Apostolus  dicit  1 
Corinth.  13,  11  : Cum  autem  factus  (1)  sum  vir, 
evacuavi  quev  erant  parvuli;  et  inde  est  etiam  quod 
praeter  motum  generationis,  quo  aliquis  recipit  vi- 
tam corporalem,  est  motus  augmenti,  quo  aliquis 
perducitur  ad  perfectam  aetatem.  Sic  igitur  et  vi- 
tam spiritualem  homo  accipit  per  baptismum,  qui 
est  spiritualis  regeneratio ; in  confirmatione  au- 
tem homo  accipit  quasi  quamdam  perfectam  aeta- 
tem spiritualis  vitae.  Unde  Melchiades  papa  dicit, 
loc.  cit.  : Spiritus  Sanctus,  qui  super  aquas  bap- 
tismi salutifero  descendit  lapsu,  in  fonte  plenitudi- 
nem tribuit  ad  innocentiam,  in  confirmatione  aug- 
mentum prceslat  ad  gratiam  ; in  baptismo  regenera- 
mur ad  vitam,  post  baptismum  confirmamur  ad  pu- 
gnam ; in  baptismo  abluimur,  post  baptismum 
roboramur.  Et  ideo  manifestum  est  quod  con- 
firmatio est  speciale  sacramentum. 

Ad  primum  ergo  dicendum  quod  circa  institu- 
tionem hujus  sacramenti  est  duplex  opinio  : — 
quidam  enim  dixerunt  quod  hoc  sacramentum  non 
fuit,  institutum  nec  a Christo,  nec  ab  apostolis, 
sed  postea  processu  temporis  in  quodam  concilio  ; 
— alii  vero  dixerunt  quod  fuit  institutum  ab  apos- 
tolis. Sed  hoc  non  potest  esse,  quia  instituere  no- 
vum sacramentum  pertinet  ad  potestatem  excel- 
lentiae, quae  competit  soli  Christo.  — Et  ideo  di- 
cendum est  quod  Christus  instituit  hoc  sacramen- 
tum, non  exhibendo,  sed  promittendo,  secundum 
illud  Joan.  16,  7 : Si  non  abiero,  Paracletus  non 
veniet  ad  vos,  si  autem  abiero,  mittam  eum  ad  vos. 
Et  hoc  ideo,  quia  in  hoc  sacramento  datur  pleni- 
tudo Spiritus  Sancti,  quae  non  erat  danda  ante 
Christi  resurrectionem  et  ascensionem,  secundum 
illud  Joan.  7,  39:  Nondum  erat  Spiritus  datus, 
quia  Jesus  nondum  erat  glori f catus. 

Ad  secundum  dicendum  quod,  quia  confirmatio 
est  sacramentum  plenitudinis  gratiae,  non  potuit 
habere  aliquid  sibi  respondens  in  veteri  Testa- 
mento, quia  nihil  ad  perfectum  adduxit  lex,  ut  di- 
citur Hebr.  7,  19. 

Ad  tertium  dicendum  quod,  sicut  supra  dictum 


(1)  Vulgata  : Quando  autem  factus  sum... 

est,  quaest.  6$,  art.  4,  omnia  sacramenta  sunt  ali- 
qualiter necessaria  ad  salutem  ; sed  quaedam  sunt 
sine  quibus  non  est  salus  ; quaedam  vero  sunt  quae 
cooperantur  ad  perfectionem  salutis.  Et  hoc  modo 
confirmatio  est  de  necessitate  salutis,  quamvis  sine 
ea  possit  esse  salus,  dum  tamen  non  praetermit- 
tatur ex  contemptu  sacramenti. 

Ad  quartum  dicendum  quod  illi  qui  confirma- 
tionem accipiunt,  quae  est  sacramentum  plenitu- 
dinis gratiae,  Christo  conformantur,  in  quanto  ipse 
a primo  instanti  suae  conceptionis  fuit  plenus  gra- 
tia et  veritatis,  ut  dicitur  Joan.  1.  Quae  quidem 
plenitudo  declarata  est  in  baptismo,  quando  Spi- 
ritus Sanctus  descendit  corporali  specie  super 
eum.  Unde  et  Luc.  4,1,  dicitur  quod  Jesus  ple- 
nus Spiritu  Sancio  regressus  est  a Jordane.  Non 
autem  conveniebat  dignitati  Christi  qui  est  sacra- 
mentorum auctor,  ut  a sacramento  plenitudinem 
gratiae  acciperet. 

Articulus  ii 

Utrum  chrisma  sit  conveniens  m3teria  hujus  sacramenti. 

Inf.,  quasi.  84,  art.  1,  ad  1 ; et  4 Seni.,  dist.  7,  quasi.  1, 
art.  1,  qua  st.  1 et  2 ; et  4 Cont.,  cap.  60. 

Ad  secundum  sic  proceditur.  1.  Videtur  quod 
Chrisma  non  sit  conveniens  materia  hujus  sacra- 

Art.  2.  — Materiam  confirmationis  esse  chrisma  (latine 
unguentum)  declaratum  fuit  a concil.  Florentino,  et  a 
concil.  Tridentino  (vide  in  proaemio  hujus  quaestionis). 
Sermo  est  de  materia  remota:  proxima  enim  materia  est 
ipsa  unctio  in  fronte  facta.  — Lutherani  et  Calviniste, 
ut  sacramentum  confirmationis  rejiciunt,  ita  ejus  ma- 
teriam improbant.  Quidam  theologi  in  sola  manuum  im- 
positione materiam  reponunt;  ita  Aureolus,  Altissiodo- 
rensis,  Sirmondus,  etc.;  quidam  vero  in  sola  chrisma- 
tione,  ita  Bellarminus,  Maldonatus.  Quidam  reponunt  in 
utraque,  scilicet  chrismatione  et  impositione  manus,  sed 
diversimode:  alii  disjunctive,  ita  ut  alterutra,  vel  utra- 
que, sit  materia  adaequata,  relicta  Ecclesiae  libertate, 
quam  vellet  pro  temporum  opportunitate  usurpandi  : alii 
conjunctive,  ita  ut  chrismatio  et  impositio  manuum  sint 
simul  adaequata  materia  confirmationis,  et  nunc  est  com- 
munior sententia.  — Utrum  balsamum  sit  necessario  per- 
miscendum oleo,  necessitate  sacramenti  ? Esse  necessa- 
rium necessitate  praecepti  saltem  ecclesiastici,  nemo  ne- 
gat. Esse  vero  necessarium  necessitate  sacramenti,  ne- 
gant, Cajetanus,  Soto,  Estius,  Tournely,  Victoria,  etc. 
Probabilius  est  tamen  balsamum  esse  necessario  per- 
miscendum oleo,  necessitate  sacramenti,  et  est  doctrina 
Auctoris  hic  in  corp.  et  in  4 sent.  dist.  7,  quaest.  1,  et 
Contra  gent.  cap.  60.  — Utrum  vero  sit  de  fide  chrisma- 
tionem  esse  de  necessitate  sacramenti  ? Plures  ita  sen- 
tiunt propter  decreta  concil.  Florent,  et  Trident.;  alii 
vero  et  quidem  viri  meritissimi,  aliqua  censura,  opinio- 
nem contrariam  defendentes,  notare  non  audent,  sed  te- 
meritatis tantum  arguunt.  Quantum  ad  mixtionem  balsami, 
ait  Billuart,  non  aestimamus  esse  de  fide  (Cfr.  Billuart), 
— Vide  concil.  Florent.,  et  Concil.  Trident.,  sess.  7' 
can.  2,  supra,  initio  praesentis  quaest.;  confessio  fide; 
Michael.  Paleologi,  supra,  quasst.  65,  art.  1,  pag.  584. 
S.  Congreg.  de  Propag.  respondit  (6  aug.  1840).  quod  si 
prima  manuum  impositio  fuit  omissa,  non  ideo  est  con- 
firmatio, nec  sub  conditione,  repetenda.  Vide  etiam  decret. 
lnnocent  III,  infra  art.  11. 

menti.  Hoc  enim  sacramentum  institutum  est  a 
Christo  promittente  discipulis  Spiritum  Sanctum. 
Sed  ipse  misit  eis  Spiritum  Sanctum  absque  omni 
chrismatis  inunctione;  ipsi  etiam  apostoli  hoc  sa- 
cramentum conferebant  per  solam  manus  imposi- 
tionem absque  chrismate;  dicitur  enim  Act.  8 
quod  apostoli  imponebant  manus  super  bapii\atos , 
et  accipiebant  Spiritum  Sanctum.  Ergo  chrisma  non 
est  materia  hujus  sacramenti,  quia  materia  est  de 
necessitate  sacramenti. 

2.  Praeterea,  confirmatio  quodammodo  perficit 
sacramentum  baptismi,  sicut  supra  dictum  est, 
quaest.  65,  art.  3,  et  ita  debet  ei  conformari  sicut 
perfectio  perfectibili.  Sed  in  baptismo  est  materia 
simplex  elementum,  scilicet  aqua.  Ergo  hujus  sa- 
cramenti non  est  conveniens  materia  chrisma,  quod 
conficitur  ex  oleo  et  balsamo. 

3.  Praeterea,  oleum  assumitur  in  materia  hujus 
sacramenti  ad  inungendum.  Sed  quolibet  oleo  po- 
test fieri  inunctio,  puta  oleo  quod  fit  ex  nucibus 
vel  ex  quibuscumque  aliis  rebus.  Non  ergo  solum 
oleum  olivarum  debet  assumi  ad  hujusmodi  sacra- 
mentum. 

4.  Praeterea,  supra  dictum  est,  quaest.  66, 
art.  3,  quod  aqua  assumitur  ut  materia  ad  bapti- 
zandum, quia  ubique  de  facili  invenitur.  Sed  oleum 
olivarum  non  ubique  invenitur,  et  multo  minus  bal- 
samum. Non  ergo  chrisma,  quod  ex  his  conficitur, 
est  conveniens  materia  hujus  sacramenti. 

— Sed  contra  est  quod  Gregorius  dicit  in  Re- 
gistro,  lib.  3,  epist.  9,  a med.  : Presbyteri  bapti- 
s^atos  infantes  signare  in  frontibus  sacro  chrismate 
non  praesumant.  Ergo  chrisma  est  materia  hujus 
sacramenti. 

Respondeo  dicendum  quod  chrisma  est  conve- 
niens materia  hujus  sacramenti.  Sicut  enim 
dictum  est  art.  praec.,  in  hoc  sacramento  datur 
plenitudo  Spiritus  Sancti  ad  robur  spirituale,  quod 
competit  perfectae  aetati.  Homo  autem,  cum  ad 
perfectam  aetatem  pervenerit,  incipit  jam  commu- 
nicare actiones  suas  ad  alios ; antea  vero  quasi 
singulariter  sibi  ipsi  vivit.  Gratia  vero  Spiritus 
Sancti  in  oleo  designatur;  unde  Christus  dicitur 
esse  uncius  oleo  laeiilice,  Ps.  44,  propter  plenitudi- 
nem Spiritus  Sancti  quam  habuit.  Et  ideo  oleum 
competit  materiae  hujus  sacramenti.  Admis- 
cetur autem  balsamum  propter  fragrantiam 
odoris,  quae  redundat  ad  alios;  unde  Apostolus 
dicit,  2 Corinth.  2,  1 5 : Christi  bonus  odor  sumus 
Deo , etc.  Et  licet  multa  alia  sint  odorifera,  tamen 
praecipue  accipitur  balsamum  propter  hoc  quod 
habet  praecipuum  odorem,  et  quia  etiam  incorrup- 
tionem  praestat;  unde  Eccli.  24,  21,  dicitur: 
Quasi  balsamum  non  mixtum  odor  meus. 

Ad  primum  ergo  dicendum  quod  Christus  ex 
potestate  excellentiae  quam  habet  in  sacramentis, 
contulit  apostolis  rem  hujus  sacramenti,  id  est, 
plenitudinem  Spiritus  Sancti  sine  sacramento,  eo 

quod  ipsi  primitias  Spiritus  Sancti  acceperant , sicut 
dicitur  Rom.  8.  Nihilominus  tamen  aliquid  con- 
forme materise  hujus  sacramenti  exhibitum  fuit  apos- 
tolis sensibiliter  in  collatione  Spiritus  Sancti.  Quod 
enim  sensibiliter  SpiritusSanctus super  eos  descen- 
dit in  specie  ignis,  ad  eamdem  significationem  refer- 
tur ad  quam  refertur  oleum,  nisi  quod  ignis  habet 
vim  activam,  oleum  autem  habet  vim  passivam,  in 
quantum  est  materia  et  fomentum  ignis.  Et  hoc 
satis  competebat;  nam  per  apostolos,  gratia  Spiri- 
tus Sancti  erat  ad  alios  derivanda.  Super  aposto- 
los etiam  Spiritus  Sanctus  descendit  in  figura  lin- 
guae, quod  ad  idem  significandum  refertur  quod 
significat  balsamum,  nisi  quod  lingua  per  locutio- 
nem est  communicativa  ad  alterum,  balsamum 
vero  per  odorem,  quia  scilicet  apostoli  repleban- 
tur Spiritu  Sancto  ut  fidei  doctores,  alii  autem 
fideles  ut  operatores  eorum  quae  pertinent  ad  aedifi- 
tionem  fidelium.  Similiter  etiam  ad  impositionem 
manus  apostolorum,  et  etiam  ad  eorum  praedicatio- 
nem descendebat  plenitudo  Spiritus  Sancti  super 
fideles  sub  visibilibus  signis,  sicut  a principio  des- 
cenderat super  apostolos.  Unde  Petrus  dicit,  Act. 
ii,  15  : Cum  cxpissem  loqui , cecidit  Spiritus  Sanc- 
tus super  eos,  sicut  et  in  nos  ininitio.  Et  ideo  non 
erat  necessaria  sensibilis  materia  sacramentalis, 
ubi  sensibilia  signa  miraculose  exhibebantur  divi- 
nitus. Utebantur  tamen  apostoli  communiter  chris- 
mate in  exhibitione  sacramenti,  quando  hujusmo- 
di visibilia  signa  non  exhibebantur.  Dicit  enim 
Dionysius,  cap.  4 eccles.  Hierarch.,  circa  prine.  : 
Est  qucedam  perfectiva  operatio,  quam  duces 
nostri,  id  est,  apostoli,  chrismatis  hostiam  nomi- 
nant. 

Ad  secundum  dicendum  quod  baptismus  datur 
ad  spiritualem  vitam  simpliciter  consequendam  ; 
et  ideo  competit  illi  sacramento  materia  simplex. 
Sed  hoc  sacramentum  datur  ad  plenitudinem  con- 
sequendam Spiritus  Sancti,  cujus  est  multiformis 
operatio,  secundum  illud  Sap.  7,  22  : Est  enim  in 
illa  Spiritus  intelligentia’  sanctus , unicus,  multiplex ; 
et  1 ad  Cor.  12,  4,  dicitur  : Divisiones  gratiarum 
sunt,  idem  ciulem  Spiritus.  Et  ideo  convenienter 
hujus  sacramenti  est  materia  composita. 

Ad  tertium  dicendum  quod  proprietates  olei, 
quibus  significatur  Spiritus  Sanctus,  magis  inve- 
niuntur in  oleo  olivarum  quam  in  quocumque  alio 
oleo:  unde  et  ipsa  oliva  semper  frondibus  virens, 
virorem  et  misericordiam  Spiritus  Sancti  significat. 
Hoc  etiam  oleum  proprie  dicitur  oleum,  et  maxi- 
me habetur  in  usu  ubi  haberi  potest ; quilibet  au- 
tem alius  liquor  ex  similitudine  hujus  oleum  no- 
minatur; nec  est  in  usu  communi,  nisi  in  supple- 
mentum apud  eos  quibus  deest  oleum  oliva- 
rum. Et  ideo  hoc  oleum  solum  assumitur  in 
usum  hujus,  et  quorumdam  aliorum  sacramento- 
rum. 

Ad  quartum  dicendum  quod  baptismus  est  sa- 
cramentum absolutae  necessitatis,  et  ideo  ejus  ma- 


teria debet  inveniri  ubique.  Sufficit  autem  quod 
materia  hujus  sacramenti,  quod  non  est  tantae  ne- 
cessitatis, possit  de  facili  ad  omnia  loca  terrarum 
deferri. 

Articulus  iii 

Utrum  sit  de  necessitate  hujus  sacramenti  quod  chrisma 
fuerit  prius  per  episcopum  consecratum. 

4 Sent.,  dist.  17,  qu.est.  r,  art.  2,  quast.  2. 

Ad  tertium  sic  proceditur.  1.  Videtur  quod  non 
sit  de  necessitate  hujus  sacramenti  quod  chrisma, 
quod  est  materia  hujus  sacramenti,  fuerit  prius 
per  episcopum  consecratum.  Baptismus  enim,  in 
quo  fit  plena  remissio  peccatorum,  non  est  mino- 
ris efficaciae  quam  hoc  sacramentum.  Sed,  licet 
quaedam  sanctificatio  adhibeatur  aquae  baptismali 
ante  baptismum,  non  tamen  est  de  necessitate  sa- 
cramenti, quia  in  articulo  necessitatis  praeteriri 
potest.  Ergo  non  est  de  necessitate  hujus  sacra- 
menti quod  chrisma  fuerit  prius  per  episcopum 
consecratum. 

2.  Praeterea,  idem  non  debet  bis  consecrari. 
Sed  materia  sacramenti  sanctificatur  in  ipsa  colla- 
tione sacramenti  per  formam  verborum  qua  con- 
fertur sacramentum  ; unde  et  Augustinus  dicit  su- 
per Joan.,  tract.  80,  a med.  : Accedit  verbum  ad 
elementum  et  fit  sacramentum.  Non  ergo  debet 
prius  chrisma  consecrari  quam  hoc  sacramentum 
tradatur. 

3.  Praeterea,  omnis  consecratio  quae  fit  in  sa- 
cramentis, ad  consecutionem  gratiae  ordinatur. 
Sed  materia  sensibilis  confecta  ex  oleo  et  balsamo 
non  est  capax  gratiae.  Ergo  non  debet  ei  aliqua 
consecratio  adhiberi. 

— Sed  contra  est  quod  Innocentius  I papa, 
epist.  1 ad  Decent.,  cap.  3 (et  habetur  cap.  119, 
de  Consecrat.,  dist.  4),  dicit  : Presbyteris,  cum 
baptizant,  chrismate  bapli^alos  ungere  liceat,  quod 


Art.  3.  — Duo  proponuntur  in  titulo  articuli  : primum 
an  sit  necessarium  chrisma  esse  consecratum  ; secundum 
an  eodem  modo  necessarium  sit,  ut  haec  consecratio  fiat 
ab  episcopo.  Ad  primam  quaest.  respon  detur  in  corp. 
ad  secundam  in  arg.  sed  contra,  et  in  solutione  ad  3.  — 
Probabile  est  esse  de  necessitate  sacramenti  quod  chris- 
ma sit  ab  episcopo  consecratum,  ita  ut  simplex  sacerdos 
non  possit,  etiam  ex  dispensatione  pontificia  illud  valide 
consecrare  ; est  communior  sententia,  contra  Scotum  et 
scotistas,  et  quosdam  alios.  Clemens  VI  in  litteris  ad 
patriarcham  Armenorum  1351,  inter  plura  sic  ipsum  in- 
terrogat : « Primo  de  consecratione  chrismatis,  si  credis 
quod  per  nullum  sacerdotum,  qui  non  est  episcopus,  po- 
test chrisma  rite  et  debite  consecrari  ».  Vide  etiam  con- 
cil.  Florent,  supra.  Adde  etiam  fuisse  declaratum  a 
Paulo  V (1655)  et  Gregorio  XVI  (1842)  sacerdotem  sim- 
plicem, non  posse  uti  oleo  a se  benedicto  ad  conferen- 
dum extremas  unctionis  sacramentum.  In  Concil.  Cartha- 
gin.  III  (397)  can.  36,  hasc  leguntur  : « Presbyter,  incon- 
sulto episcopo,  virgines  non  consecret;  chrisma  vero  nun- 
quam conficiat  «. 

ab  episcopo  fuerit  consecratum;  non  tamen  fron- 
tem ex  eodem  oleo  signare , quod  solum  debetur 
episcopis , cum  tradunt  Paracletum  ; quod  quidem 
fit  in  hoc  sacramento.  Ergo  ad  hoc  sacramen- 
tum requiritur  chrisma  per  episcopum  consecra- 
tum. 

Respondeo  dicendum  quod  tota  sacramentorum 
sanctificatio  a Christo  derivatur,  ut  supra 
dictum  est,  quaest.  64,  art.  3.  Est  autem  conside- 
randum quod  quibusdam  sacramentis  habentibus 
materiam  corpoream  Christus  est  usus,  scilicet 
baptismo  et  etiam  Eucharistia.  Et  ideo  ex  ipso 
usu  Christi  materiae  horum  sacramentorum  apti- 
tudinem  acceperunt  ad  perfectionem  sacramenti. 
Unde  Chrysostomus  dicit  (id  habet  Chromat.  in 
Fragmentis,  vide  cap.  Nunquam , de  Consecrat., 
dist.  4)  quod  nunquam  aquee  baptismi  purgare  pec- 
cata credentium  possent,  nisi  tactu  dominici  corporis 
sanctificato?  fuissent.  Et  similiter  ipse  Dominus 
accipiens  panem  benedixit  ; similiter  autem  et 
calicem,  ut  habetur  Matth.  26  et  Luc.  22.  Et 
propter  hoc  non  est  de  necessitate  horum  sacra- 
mentorum quod  materia  prius  benedicatur,  quia 
sufficit  benedictio  Christi.  Si  qua  vero  benedictio 
adhibeatur,  pertinet  ad  solemnitatem  sacramenti, 
non  autem  ad  necessitatem.  Unctionibus  autem 
visibilibus  Christus  non  est  usus,  ne  fieret  injuria 
invisibili  unctioni,  qua  est  uncius  preu  consortibus 
suis , Psal.  44.  Et  ideo  tam  chrisma  quam 
oleum  sanctum  infirmorum,  prius  benedi- 
cuntur quam  adhibeantur  ad  usum  sacra- 
menti. 

Ad  primum  ergo  patet  responsio  ex  dictis. 

Ad  secundum  dicendum  quod  utraque  consecra- 
tio chrismatis  non  refertur  ad  idem.  Sicut  enim 
instrumentum  virtutem  'mstrumentalem  acquirit 
dupliciter,  scilicet  quando  accipit  formam  instru- 
menti, et  quando  movetur  a principali  agente  ad 
effectum,  ita  etiam  materia  sacramenti  duplici 
sanctificatione  indiget,  per  quarum  unam  fit  pro- 
pria materia  sacramenti,  per  aliam  vero  applicatur 
ad  effectum. 

Ad  tertium  dicendum  quod  materia  corporalis 
non  est  capax  gratiae,  quasi  gratiae  subjectum,  sed 
solum  sicut  gratiae  instrumentum,  ut  supra  dictum 
est,  quaest.  62,  art.  1 et  3,  et  ad  hoc  materia  sa- 
cramenti consecratur  vel  ab  ipso  Christo,  vel 
ab  episcopo,  qui  gerit  in  Ecclesia  personam 
Christi. 


Articulus  iv 

Utrum  haec  sit  conveniens  forma  hujus  sacramenti : 

« Consigno  te  signo  crucis,  etc.  ». 

InJ.,  quast.  84,  art.  3,  corp. ; et  4 Sent.,  dist.  7,  qua: st.  1, 
art.  3,  quast  tunc  : et  Op.  2,  cap.  1. 

Ad  quartum  sic  proceditur.  1.  Videtur  quod 
haec  non  sit  conveniens  forma  hujus  sacramenti  : 
Consigno  te  signo  crucis,  et  confirmo  te  chrismate 
salutis,  in  nomine  Patris,  et  Filii,  et  Spiritus  Sanc- 
ti, amen.  Usus  enim  sacramentorum  a Christo 
et  ab  apostolis  derivatur.  Sed  neque  Christus 
hanc  formam  instituit,  nec  apostoli  ea  usi  leguntur. 
Ergo  haec  non  est  conveniens  forma  hujus  sacra- 
menti. 

2.  Praeterea,  sicut  sacramentum  est  idem  apud 
omnes,  ita  et  forma  debet  esse  eadem,  quia  quae- 
libet res  habet  unitatem,  sicut  et  esse  a sua  forma. 
Sed  hac  forma  non  omnes  utuntur;  quidam  enim 
dicunt  : Confirmo  te  chrismate  sanctificationis. 
Ergo  haec  non  est  conveniens  forma  hujus  sacra- 
menti. 

3.  Praeterea,  sacramentum  hoc  debet  confor- 
mari baptismo,  sicut  perfectio  perfectibili,  ut  su- 
pra dictum  est,  art.  2 huj.  quaest.,  arg.  2.  Sed  in 
forma  baptismi  non  fit  mentio  de  consignatione 
characteris,  nec  etiam  de  cruce  Christi,  cum  ta- 
men per  baptismum  homo  Christo  commoriatur, 
ut  Apostolus  dicit  Rom.  6;  nec  etiam  fit  mentio 
de  effectu  salutis,  cum  tamen  baptismus  sit  de  ne- 
cessitate salutis  : in  forma  etiam  baptismi  ponitur 
unus  actus  tantum,  et  exprimitur  persona  bapti- 
zantis, cum  dicitur  : Ego  te  baptizo,  cujus  contra 
rium  apparet  in  forma  praedicta.  Non  ergo  est 
conveniens  forma  hujus  sacramenti. 

— Sed  contra  est  auctoritas  Ecclesiae,  quae 
hac  forma  communiter  utitur. 

Respondeo  dicendum  quod  praedicta  forma 
est  conveniens  huic  sacramento.  Sicut 
enim  forma  rei  naturalis  dat  ei  speciem,  ita  forma 
sacramenti  continere  debet  quidquid  pertinet  ad 


Art.  4.  — Haec  forma  traditur  in  concil.  Florentino, 
decret.  pro  Armenis,  (initio  hujus  quaest.).  Diversitas 
opinionum  circa  formam,  sequitur  ex  diversitate  opinio- 
num circa  materiam.  Qui  reponunt  materiam  in  imposi- 
tione manuum,  non  aliam  formam  agnoscunt  quam  ora- 
tionem quas  hanc  manuum  impositionem  comitatur;  et 
verba  quae  profert  minister  ungendo,  dicunt  esse  tantum 
formam  accidentalem.  Qui  hanc  impositionem  manuum 
existimant  esse  tantum  materiam  inadaequatam,  et  simul 
cum  unctione  constituere  totalem  materiam  confirmatio- 
nis, dicunt  orationem  quae  comitatur  istam  manuum  impo- 
sitionem esse  formam  partialem,  et  constituere  totalem 
simul  cum  verbis  quae  proferuntur  in  unctione.  Qui  tan- 
dem materiam  totalem  reponunt  in  unctione  et  manuum 
impositione  ab  unctione  indistincta,  formam  adaequatam 
constituunt  in  verbis  prolatis  ungendo,  scilicet  secundum 
latinos  : « Signo  te  signo  crucis  etc.  » ; secundum  graecos 
vero  : « Signaculum  doni  Spiritus  Sancti  >». 

speciem  sacramenti.  Sicut  autem  ex  supra  dictis 
patet,  art.  1 huj.  quaest.,  in  hoc  sacramento  datur 
Spiritus  Sanctus  ad  robur  spiritualis  pugnae.  Et 
ideo  in  hoc  sacramento  tria  sunt  necessaria,  quae 
continentur  in  forma  praedicta  : — quorum  primum 
est  causa  conferens  plenitudinem  roboris  spiritua- 
lis, quae  est  sancta  Trinitas,  quae  exprimitur  cum 
dicitur  : In  nomine,  Patris,  etc.  — Secundum  est 
ipsum  robur  spirituale  quod  homini  confertur  per 
sacramentum  materiae  visibilis  ad  salutem,  quod 
quidem  tangitur  cum  dicitur  : Confirmo  te  chris- 
mate salutis.  — Tertium  est  signum  quod  pugna- 
tori datur,  sicut  et  in  pugna  corporali  milites  insi- 
gniis  ducum  insigniuntur  : et  quantum  ad  hoc 
dicitur  : Consigno  te  signo  crucis,  in  quo  scili- 
cet Rex  noster  triumphavit,  ut  dicitur  Co- 
loss.  2. 

Ad  primum  ergo  dicendum  quod,  sicut  supra 
dictum  est,  art.  2 huj.  quaest.,  ad  1,  per  ministe- 
rium apostolorum  quandoque  dabatur  effectus  hu- 
jus sacramenti,  scilicet  plenitudo  Spiritus  Sancti, 
quibusdam  visibilibus  signis  miraculose  a Deo  ef- 
fectis, qui  potest  effectum  sacramenti  sine  sacra- 
mento conferre  : et  tunc  non  erat  necessaria  nec 
materia  nec  forma  hujus  sacramenti.  Quandoque 
autem,  tanquam  ministri  sacramentorum,  hoc  sa- 
cramentum prae  bebant,  et  tunc  sicut  materia,  itaet 
forma  ex  mandato  Christi  utebantur.  Multa  enim 
servabant  apostoli  in  sacramentorum  collatione, 
quae  in  Scripturis  communiter  propositis  non  sunt 
tradita.  Unde  Dionysius  dicit  in  fine  eccles.  Hie- 
rarch.,  cap.  ult. , inter  med.  et  fin.  : Consumma- 
livas  invocationes,  id  est,  verba  quibus  perficiuntur 
sacramenta,  non  est  justum  Scripturas  interpretan- 
tibus, neque  mysticum  earum,  aut  in  ipsis  operatas 
ex  Deo  virtutes  ex  occulto  ad  commune  adducere; 
sed  nostra  sacra  traditio  sine  pompa,  id  est,  occul- 
te, eas  edocet.  Unde  et  Apostolus  dicit,  loquens 
de  celebratione  Eucharistiae,  1 Corinth.  11,  34  : 
Ccctera,  cum  venero,  disponam. 

Ad  secundum  dicendum  quod  sanctitas  est  salu- 
tis causa.  Et  ideo  in  idem  redit  quod  dicitur  chris- 
mate salutis  et  sanctificationis. 

Ad  tertium  dicendum  quod  baptismus  est  rege- 
neratio in  spiritualem  vitam  qua  homo  vivit  in  se- 
ipso,  et  ideo  non  ponitur  in  forma  baptismi  nisi 
unus  actus  ad.  ipsum  hominem  sanctificandum 
pertinens.  Sed  hoc  sacramentum  tion  solum  ordi- 
natur ad  hoc  quod  homo  sanctificetur  in  seipso, 
sed  exponitur  cuidam  pugnae  exteriori ; et  ideo 
non  solum  fit  mentio  de  interiori  sanctificatione, 
cum  dicitur  : Confirmo  te  chrismate  salutis,  sed 
etiam  consignatur  homo  exterius  quasi  vexillo  cru- 
cis ad  pugnam  spiritualem,  quod  significatur  cum 
dicitur:  Consigno  te  signo  crucis.  In  ipso  autem 
verbo  baptizandi,  quod  ablutionem  significat,  po- 
test intelligi  et  materia  (quae  est  aqua  abluens),  et 
effectus  salutis,  quae  non  intelliguntur  in  verbo 
confirmandi ; et  ideo  oportuit  haec  ponere.  Dic- 


tum est  autem  supra,  quaest.  66,  art.  5, ad  1,  quod 
hoc  quod  dicitur  Ego,  non  est  de  necessitate  for- 
mae baptismalis,quiaintelligitur  in  verbo  primae  per- 
sonae ; apponitur  tamen  ad  exprimendam  intentio- 
nem ; quod  non  est  ita  necessarium  in  confirma- 
tione, quae  non  exhibetur  nisi  ab  excellenti  minis- 
tro, ut  infra  dicetur,  art.  2 huj.  quaest. 

Articulus  v 

Utrum  sacramentum  confirmationis  imprimat  characterem. 

4 Sent.,  dist.  7,  quast.  2,  art.  1,  qucesliunc.  1,  et 
quast.  3,  art.  3,  qucesliunc.  3. 

Ad  quintum  sic  proceditur.  1.  Videtur  quod 
sacramentum  confirmationis  non  imprimat  charac- 
terem. Character  enim  importat  quoddam  signum 
distinctivum.  Sed  per  sacramentum  confirmationis 
non  distinguitur  homo  ab  infidelibus  ; hoc  enim  fit 
per  baptismum  ; neque  etiam  ab  aliis  fidelibus, 
quia  hoc  sacramentum  ordinatur  ad  pugnam  spi- 
ritualem, quae  omnibus  fidelibus  indicitur.  Non 
ergo  in  hoc  sacramento  imprimitur  aliquis  charac- 
ter. 

2.  Praeterea,  supra  dictum  est,  quaest.  63,  art. 
2,  quod  character  est  quaedam  potentia  spiritua- 
lis. Potentia  autem  non  est  nisi  activa  vel  passi- 
va. Potentia  autem  activa  in  sacramentis  confertur 
per  sacramentum  ordinis  ; potentia  autem  passiva, 
sive  receptiva,  per  sacramentum  baptismi.  Ergo 
per  sacramentum  confirmationis  nullus  character 
imprimitur. 

3.  Praeterea,  in  circumcisione,  quae  est  cha- 
racter corporalis,  non  imprimitur  aliquis  spiri- 
tualis character.  Sed  in  hoc  sacramento  imprimi- 
tur quidam  character  corporalis,  cum  scilicet  ho- 
mo chrismate  signatur  signo  crucis  in  fronte.  Non 
ergo  imprimitur  in  hoc  sacramento  character  spi- 
ritualis. 

— Sed  contra,  in  omni  sacramento  quod  non 
iteratur,  imprimitur  character.  Sed  hoc  sacramen- 
tum non  iteratur,  dicit  enim  Gregorius  (habetur  cap. 
9 de  Consecrat.,  dist.  5 ):  De  homine  qui  a ponti- 
fice confirmatus  fuerit  denuo,  talis  iteratio  prohi- 
benda est.  Ergo  in  confirmatione  imprimitur  cha- 
racter. 

Respondeo  dicendum  quod,  sicut  supra  dictum 
est,  quaest.  63,  art.  2,  character  est  quaedam 
spiritualis  potestas  ad  aliquas  actiones  sacras  or- 
dinata. Dictum  est  autem  supra,  art.  1 huj.  quaest. 
quod  sicut  baptismus  est  quaedam  spiritualis  rege- 
neratio in  vitam  christianam,  ita  etiam  confirmatio 
est  quoddam  spirituale  augmentum  promovens  ho- 
minem in  spiritualem  aetatem  perfectam.  Manifes- 
tum est  autem  ex  similitudine  corporalis  vitae, 

Art.  ;.  — Vide  supra  quaest.  65  art.  1,  pag.  367  definit. 
Eccles.  circa  pnesentem  materiam.  — Resp.  ad  fidem 
pertinet. 

quod  alia  est  actio  hominis  statim  nati,  et  alia  ac- 
tio quae  competit  ei,  cum  ad  perfectam  aetatem 
pervenerit.  Et  ideo  per  sacramentum  confirmatio- 
nis datur  homini  potestas  spiritualis  ad  quasdam 
alias  actiones  sacras,  praeter  illas  ad  quas  datur  ei 
potestas  in  baptismo.  Nam  in  baptismo  accipit  ho- 
mo potestatem  ad  ea  agenda  quae  ad  propriam 
pertinent  salutem,  prout  scilicet  secundum  seip- 
sum  vivit ; sed  in  confirmatione  accipit  homo  po- 
testatem ad  agendum  ea  quae  pertinent  ad  pugnam 
spiritualem  contra  hostes  fidei,  sicut  patet  exem- 
plo apostolorum,  qui  antequam  plenitudinem  Spi- 
ritus Sancti  acciperent,  erant  in  coenaculo  perse- 
verantes in  oratione  ; postmodum  vero  egressi  non 
verebantur  publice  fidem  fateri  etiam  coram  ini- 
micis fidei  christianae.  Et  ideo  manifestum  est 
quod  in  sacramento  confirmationis  imprimi- 
tur character. 

Ad  primum  ergo  dicendum  quod  pugna  spiri- 
tualis contra  hostes  invisibiles  omnibus  competit  ; 
sed  contra  hostes  visibiles,  id  est,  contra  persecu- 
tores fidei,  pugnare,  nomen  Christi  publice  confi- 
tendo, est  confirmatorum,  qui  jam  sunt  perducti 
spiritualiter  ad  virilem  aetatem,  secundum  quod  di- 
citur i Joan.  2,  14:  Scribo  vobis,  juvenes,  quoniam 
fortes  estis,  et  verbum  Dei  in  vobis  manet,  et  vi- 
cistis malignum.  Et  ideo  character  confirmationis 
est  signum  distinctivum,  non  infidelium  a fidelibus, 
sed  spiritualiter  provectorum  ab  his  quibus  dicitur 
1 Petri  2,  2 : Sicut  modo  geniti  infantes,  etc. 

Ad  secundum  dicendum  quod  omnia  sacra- 
menta sunt  quaedam  fidei  protestationes.  Sicut 
igitur  baptizatus  accipit  potestatem  spiritualem  ad 
protestandam  fidem  per  susceptionem  aliorum  sa- 
cramentorum, ita  confirmatus  accipit  potestatem 
publice  fidem  Christi  verbis  profitendi,  quasi  ex 
officio. 

Ad  tertium  dicendum  quod  sacramenta  veteris 
legis  dicuntur  justilice  carnis,  ut  patet  Heb.  9, 
quia  scilicet  interius  nihil  efficiebant  ; et  ideo  in 
circumcisione  imprimebatur  character  solum  in 
corpore,  non  autem  in  anima.  Sed  in  confirmatio- 
ne cum  charactere  corporali  imprimitur  simul  cha- 
racter spiritualis,  eo  quod  est  sacramentum  novae 
legis. 

Articulus  vi 

Utrum  character  confirmationis  praesupponat  characterem 
baptismi. 

4 SetiL,  dist.  7,  quast.  2,  ari.  1,  quas liunc.  7,  et  dist.24, 
quasi.  1,  art.  2,  quastiunc.  7 et  4. 

Ad  sextum  sic  proceditur.  1 . Videtur  quod  cha- 
racter confirmationis  non  praesupponat  ex  neces- 
sitate characterem  baptismalem.  Sacramentum 
enim  confirmationis  ordinatur  ad  confitendum  pu- 
blice fidem  Christi.  Sed  multi  etiam  ante  baptis- 
mum sunt  fidem  Christi  publice  confessi,  sangui- 


nem fundentes  pro  fide.  Ergo  character  con- 
firmationis non  praesupponit  characterem  baptis- 
malem. 

2.  Praeterea,  de  apostolis  non  legitur  quod  fue- 
rint baptizati,  praesertim  cum  dicitur  Joan.  4 quod 
ipse  Christus  non  baptizabat,  sed  discipuli  ejus, 
et  tamen  postea  fuerunt  confirmati  per  adventum 
Spiritus  Sancti.  Ergo  similiter  alii  possunt  confir- 
mari antequam  baptizentur. 

3.  Praeterea,  Act.  10,  44,  dicitur  quod  adhuc 
loquente  Petro  cecidit  Spiritus  Sanctus  super  eos 
qui  audiebant  verbum,  et  audiebant  eos  loquentes 
linguis;  et  postea  Petrus  jussit  eos  baptizari.  Er- 
go pari  ratione  possunt  alii  prius  confirmari  quam 
baptizentur. 

— Sed  contra  est  quod  Rabanus  dicit  in  libro 
1 de  Instit.  cleric.,  cap.  30,  in  prine.  : Novissime 
a summo  sacerdote  per  impositionem  manus  Para- 
cletus traditur  baptizato,  ut  roboretur  per  Spiritum. 
Sanctum  ad  pree  dic  aridum. 

Respondeo  dicendum  quod  character  confir- 
mationis ex  necessitate  praesupponit 
characterem  baptismalem,  ita  scilicet  quod 
si  aliquis  non  baptizatus  confirmaretur,  ni- 
hil reciperet ; sed  oporteret  iterato  ipsum 
confirmari  post  baptismum.  Cujus  ratio  est 
quia  ita  se  habet  confirmatio  ad  baptismum,  sicut 
augmentum  ad  generationem,  ut  ex  supra  dictis 
patet,  art.  1 huj.  quaest.  Manifestum  est  autem 
quod  nullus  potest  promoveri  in  aetatem  perfectam 
nisi  primo  fuerit  natus  ; et  similiter  nisi  primo  ali- 
quis fuerit  baptizatus,  non  potest  sacramentum 
confirmationis  accipere. 

Ad  primum  ergo  dicendum  quod  virtus  divina 
non  est  alligata  sacramentis.  Unde  potest  conferri 
homini  spirituale  robur  ad  confitendum  publice 
fidem  Christi  absque  sacramento  confirmationis  ; 
sicut  etiam  potest  consequi  remissionem  peccato- 
rum sine  baptismo.  Sicut  tamen  nullus  consequi- 
tur effectum  baptismi  sine  baptismi  voto,  ita  nul- 
lus consequitur  effectum  confirmationis  sine  voto 
ipsius,  quod  potest  haberi  etiam  ante  susceptio- 
nem baptismi. 

Ad  secundum  dicendum  quod,  sicut  Augustinus 
dicit,  epist.  265,  al.  108,  a med.,  ex  hoc  quod 
Dominus  dicit  Joan.  13  : « Qui  lotus  est,  non  indi- 
get nisi  ut  pedes  lavet  »,  inlelligimus,  Petrum  et 
alios  Christi  discipulos  fuisse  bapliqalos,  sive  bap- 
tismo Jo annis  ( sicut  nonnulli  arbitrantur),  sive 
( quod  magis  credibile  est)  baptismo  Christi;  ne- 
que enim  renuit  ministerium  baptizandi,  ut  haberet 
et  baplizatos  servos,  per  quos  cevteros  baptizaret. 

Ad.  tertium  dicendum  quod  audientes  praedica- 
tionem Petri  acceperunt  effectum  confirmationis 
miraculose,  non  tamen  confirmationis  sacramen- 
tum. Dictum  est  autem,  art.  2 huj.  quaest.,  ad  1, 
et  art.  4,  ad  1,  quod  effectus  confirmationis  potest 
alicui  conferri  ante  baptismum,  non  autem  sacra- 

mentum  confirmationis.  Sicut  enim  effectus  con- 
firmationis, qui  est  robur  spirituale,  praesupponit 
effectum  baptismi,  qui  est  justificatio,  ita  sacra- 
mentum confirmationis  praesupponit  sacramentum 
baptismi. 


Articulus  vii 

Utrum  per  sacramentum  confirmationis  conferatur  gratia 
gratum  faciens. 

4 Sent .,  dist.  7,  quasi.  2,  art.  2. 

Ad  septimum  sic  proceditur.  1.  Videtur  quod 
per  hoc  sacramentum  gratia  gratum  faciens  non 
conferatur.  Gratia  enim  gratum  faciens  ordinatur 
contra  culpam.  Sed  hoc  sacramentum,  sicut  dic- 
tum est  art.  prsec.,  non  exhibetur  nisi  baptizatis, 
qui  sunt  a culpa  mundati.  Ergo  per  hoc  sacramen- 
tum gratia  gratum  faciens  non  confertur. 

2.  Praeterea,  peccatores  maxime  indigent  gra- 
tia gratum  faciente,  per  quam  solam  justificari 
possunt.  Si  ergo  per  hoc  sacramentum  gratia  gra- 
tum faciens  confertur,  videtur  quod  deberet  dari 
hominibus  in  peccato  existentibus,  quod  tamen 
non  est  verum. 

3.  Praeterea,  gratia  gratum  faciens  specie  non 
differt,  cum  ad  unum  effectum  ordinetur.  Sed  duae 
formae  ejusdem  speciei  non  possunt  esse  in  eodem 
subjecto.  Cum  ergo  gratia  gratum  faciens  confe- 
ratur homini  per  baptismum,  videtur  quod  per 
sacramentum  confirmationis,  quod  non  exhibetur 
nisi  baptizato,  gratia  gratum  faciens  non  confera- 
tur. 

— Sed  contra  est  quod  Melchiades  papa  dicit 
(in  Epist.  unica,  a med.,  et  habetur cap.  2 de  Con- 
secrat., dist.  5):  Spiritus  Sanctus  in  fonte  baptismi 
plenitudinem  tribuit  ad  innocentiam,  in  confirma- 
tione augmentum  prcvstal  ad  gratiam. 


Art.  7.  — Sedulo  nota  quae  a S.  Doctore  dicta  sunt 
in  calce  respons.  ad  2,  tam  pro  hoc,  quam  pro  aliis  sa- 
cramentis. — Hoc  sacramentum  conferre  gratiam  gratum 
facientem,  est  fidei,  ut  manifeste  patet  ex  concil.  Florent, 
et  Trident.  Quapropter  contra  sectarios  tenendum  est, 
proprium  impositionis  manuum  seu  confirmationis  effec- 
tum, non  esse  donum  linguarum,  prophetiae,  miraculorum, 
vel  quid  simile  exterius  se  prodens,  tametsi  ille  effectus 
fuerit  aliquando  conjunctus;  sed  robur  Spiritus  Sancti 
seu  gratiam,  quo  roboratus  fidem  fortiter  profiteatur,  in 
eaque  persistat,  nonobstantibus  impugnationibus. — Circa 
effectum  hujus  sacramenti,  erravit  etiam  Raymundus  Lul- 
lius,  docendo  proposit  ones  (vide  infra)  damnatas  a 
Gregor.  XI. 

Definit  Eccles.  — Concil.  Florent,  et  concit.  Trident. 
sess.  7 de  confirmatione,  can.  2,  initio  praesentis  qucest. 
pag.  441.  — Trident.  sess.  7,  de  sacramentis  in  genere,  supra 
qucest.  60,  pag.  548.  — Articuli  Raymundi  Lulii,  damn.  a 
Gregor.  XI : 89.  Infanti  qui  non  vult  assentiri  sacramento 
connrmationis,  non  valet  sacramentum  baptismatis.  90. 
Quod  si  homo  non  est  confirmatus,  et  credit  se  confirma- 
tum, est  mundatus  a peccato  originali,  ratione  bonas  in- 
tentionis, quas  consumit  culpam  et  peccatum. 


Respondeo  dicendum  quod  in  hoc  sacramento, 
sicut  dictum  est,  art.  4 huj.  quaest.,  datur  bap- 
tizato Spiritus  Sanctus  ad  robur,  sicut  apostolis 
datus  est  in  die  Pentecostes,  ut  legitur  Act.  2,  et 
sicut  dabatur  baptizatis  per  impositionem  manus 
apostolorum,  ut  dicitur  Act.  8.  Ostensum  est  au- 
tem in  prima  parte,  quaest.  43,  art.  3,  quod  mis- 
sio, seu  datio  Spiritus  Sancti  non  est  nisi  cum 
gratia  gratum  faciente.  Unde  manifestum  est  quod 
gratia  gratum  faciens  confertur  in  hoc  sa- 
cramento. 

Ad  primum  ergo  dicendum  quod  gratiae  gratum 
facientis  primus  effectus  est  remissio  culpae.  Habet 
tamen  et  alios  effectus,  quia  sufficit  ad  hoc  quod 
promoveat  hominem  per  omnes  gradus  usque  in 
vitam  aeternam,  secudum  illud  Rom.  6,  27  : 
Gratia  Dei  vita  aeterna.  Unde  et  Paulo  dictum 
est  2 Corinth.  12,  9 : Sufficit  tibi  gratia  mea  ; et 
ipse  de  se  dicit,  1 Corinth.  13,  10  : Gratia  Dei 
sum  id  quod  sum.  Et  ideo  gratia  gratum  faciens 
non  solum  datur  ad  remissionem  culpae,  sed  etiam 
ad  augmentum  et  firmitatem  justitiae.  Et  sic  con- 
fertur in  hoc  sacramento. 

Ad  secundum  dicendum  quod,  sicut  ex  ipso  no- 
mine apparet,  hoc  sacramentum  datur  ad  confir- 
mandum quod  prius  invenerit,  et  ideo  non  debet 
dari  his  qui  non  habent  gratiam.  Et  propter  hoc 
sicut  non  datur  non  baptizatis,  ita  non  debet  dari 
adultis  peccatoribus,  nisi  per  poenitentiam  repara- 
tis. Unde  dicitur  in  Aurelianensi  concilio  (habe- 
tur inter  Capit.  Herardi  Turon.,  can.  75,  et  cap. 
6 de  Consecrat.,  dist.  3),  ut  jejuni  ad  confirma- 
tionem veniant,  ut  moneantur  confessionem  facere 
prius,  ut  mundi  donum  Spiritus  Sancti  valeant  ac- 
cipere. Et  tunc  per  hoc  sacramentum  perficitur 
poenitentiae  effectus,  sicut  et  baptismi,  quia  per 
gratiam  collatam  in  hoc  sacramento  consequitur 
poenitens  pleniorem  remissionem  peccati ; et  si 
aliquis  adultus  in  peccato  existens,  cujus  cons- 
cientiam non  habet,  vel  si  etiam  non  perfecte  con- 
tritus accedat,  dummodo  non  fictus  accedat,  per 
gratiam  collatam  in  hoc  sacramento  consequetur 
remissionem  peccatorum. 

Ad  tertium  dicendum  quod,  sicut  dictum  est 
quaest.  62,  art.  2,  gratia  sacramentalis  addit  su- 
per gratiam  gratum  facientem  communiter  sump- 
tam aliquid  effectivum  specialis  effectus,  ad  quod 
ordinatur  sacramentum.  Si  ergo  consideretur  gra- 
tia in  hoc  sacramento  collata,  quantum  ad  id  quod 
est  commune,  sic  per  hoc  sacramentum  non  con- 
fertur aliqua  alia  gratia  quam  per  baptismum,  sed 
quae  prius  inerat,  augetur.  Si  autem  consideretur 
quantum  ad  illud  speciale  quod  superadditur,  sic 
non  est  ejusdem  speciei  cum  ipsa. 

Articulus  viii 

Utrum  hoc  sacramentum  sit  omnibus  exhibendum. 

4 Setit.,  dist.  7,  quast.  3,  art.  2,  quasliunc.  2 et  7,  et 
dist.  23,  quasi.  3,  art.  1 , qu.cstiunc.  2,  corp. 

Ad  octavum  sic  proceditur.  1.  Videtur  quod 
hoc  sacramentum  non  sit  omnibus  exhibendum. 
Hoc  enim  sacramentum  ad  quamdam  excellentiam 
datur,  ut  dictum  est,  art.  1 et  4 huj.  quaest.  Sed 
id  quod  ad  excellentiam  pertinet,  non  competit 
omnibus.  Ergo  hoc  sacramentum  non  debet  omni- 
bus dari. 

2.  Praeterea,  per  hoc  sacramentum  augetur  ali- 
quis spiritualiter  in  perfectam  aetatem.  Sed  per- 
fecta aetas  repugnat  aetati  puerili.  Ergo  ad  minus 
pueris  dari  non  debet. 

Praeterea,  sicut  Melchiades  papa  dicit, 
Epist.  unica,  a med.  (et  habetur  cap.  2 de  Con- 
secrat., dist.  5),  posl  baptismum  confirmamur  ad 
pugnam.  Sed  pugnare  non  competit  mulieribus 
propter  fragilitatem  sexus.  Ergo  nec  mulieribus 
hoc  sacramentum  dari  debet. 

4.  Praeterea,  Melchiades  papa  dicit,  loc.  cit. , 
quod  quamvis  continuo  transituris  sufficiant  regene- 
rationis beneficia,  victuris  tamen  confirmationis  au- 
xilia necessaria  sunt , quia  confirmatio  armat  et 
instruit  ad  agones  mundi  hujus  et  praelia  reservan- 
dos; qui  autem  posl  baptismum  cum  acquisita  inno- 
centia immaculatus  pervenerit  ad  mortem , confirma- 
tur morte,  quia  jam  non  potest  peccare  post  mortem. 
Ergo  statim  morituris  non  debet  hoc  sacramentum 
conferri,  et  sic  non  debet  omnibus  dari. 

— Sed  contra  est  quod  dicitur  Act.  2,  2,  quod 
Spiritus  Sanctus  adveniens  replevit  lotam  domum , 
per  quam  significatur  Ecclesia  ; et  postea  subditur 
quod  repleti  sunt  omnes  Spiritu  Sancto.  Sed  ad 
illam  plenitudinem  consequendam  hoc  sacramen- 
tum datur.  Ergo  est  omnibus  qui  sunt  in  Ecclesia 
exhibendum. 

Respondeo  dicendum  quod,  sicut  dictum  est 
art.  1 huj.  quaest.,  per  hoc  sacramentum  pro- 
movetur homo  spiritualiter  in  aetatem  perfectam. 
Hoc  autem  est  de  intentione  naturae  ut  omnis  qui 
corporaliter  nascitur,  ad  perfectam  aetatem  perve- 
niat ; sed  hoc  quandoque  impeditur  propter  cor- 


Art.  8 Hic  auctores  solent  quaerere  an  sacramentum 

confirmationis  sit  omnibus  baptizatis  ad  salutem  neces- 
sarium. Et  respondet  Sylvius,  satis  constare  hoc  sacra- 
mentum non  esse  ad  salutem  necessarium  necessitate  me- 
dii, cum  multi  salventur  sine  illo.  Sed  neque  videtur  esse 
aliquod  generale  et  absolutum  praeceptum,  sive  divinum, 
sive  ecclesiasticum,  obligans  fideles  sub  peccato  mortali. 
Unde  quiest.  65,  art.  4,  S.  Thomas  dicit,  confirmationem 
■solum  esse  necessariam  ad  melius  esse  ; et  vide  etiam 
art.  1 hujus  qusest.  ad  j,  et  similiter  hic  ad  4.  — S.  Con- 
greg.  de  Propaganda  Fide,  respondit  21  Mart.  1851: 
« Sirnultanea  collatio  baptismi  et  confirmationis  in  pueris, 
admittenda  non  est,  nisi  forte  in  mortis  periculo,  juxta 
praxim  ». 

ruptibilitatem  corporis,  quod  morte  praevenitur. 
Multo  autem  magis  de  intentione  Dei  est  omnia 
ad  perfectionem  perducere,  ex  cujus  imitatione 
hoc  natura  participat.  Unde  et  Deut.  32,  4,  dici- 
tur : Dei  perfecta  sunt  opera.  Anima  autem,  ad 
quam  pertinet  et  spiritualis  nativitas,  et  spiritualis 
aetatis  perfectio,  immortalis  est,  et  potest  sicut 
tempore  senectutis  spiritualem  nativitatem  conse- 
qui, ita  tempore  juventutis  vel  pueritiae  consequi 
perfectam  aetatem,  quia  hujusmodi  corporales 
aetates  animae  non  praejudicant.  Et  ideo  hoc  sa- 
cramentum debet  omnibus  exhiberi. 

Ad  primum  ergo  dicendum  quod  hoc  sacramen- 
tum datur  ad  quamdam  excellentiam,  non  quidem 
unius  hominis  ad  alium,  sicut  sacramentum  ordi- 
nis, sed  hominis  ad  seipsum,  sicut  idem  perfectus 
vir  existens  habet  excellentiam  ad  se  puerum. 

Ad  secundum  dicendum  quod,  sicut  dictum 
est  in  corp.  art.,  aetas  corporalis  non  praejudicat 
animae  ; unde  etiam  in  puerili  aetate  homo  potest 
consequi  perfectionem  spiritualis  aetatis,  de  qua 
dicitur  Sap.  4,  8 : Senectus  venerabilis  est , non 
diuturna,  neque  numero  annorum  computata;  et 
inde  est  quod  multi  in  puerili  aetate  propter  robur 
Spiritus  Sancti  perceptum,  usque  ad  sanguinem 
fortiter  certaverunt  pro  Christo. 

Ad  tertium  dicendum  quod,  sicut  Chrysostomus 
dicitinhomil.de  Machabaeis,  inter  prine,  et  med., 
in  mundanis  agonibus  celatis  ac  formx  generisque 
dignitas  requiritur ; et  ideo  servis  ac  mulieribus,  et 
senibus  ac  pueris  ad  eos  aditus  denegatur.  In  cx- 
lestibus  autem  omni  personx  et  xtali  ac  sexui  in- 
discreta facultate  stadium  palet.  Et  in  hom.  de  Mi- 
litia spirituali,  vers.  fin.,  dicit  : Apud  Deum 
fxmineus  etiam  militat  sexus.  Multx  namque 
fxminx  animo  virili  spiritualem  militiam  gesserunt : 
quxdam  enim  interioris  hominis  virtute  viros  xqua- 
verunt  in  agonibus  martyrum,  quxdam  etiam  for- 
tiores viris  exliterunt.  Et  ideo  etiam  mulieribus  hoc 
sacramentum  conferendum  est. 

Ad  quartum  dicendum  quod,  sicut  dictum  est  in 
corp.,  anima,  ad  quam  pertinet  spiritualis  aetas, 
immortalis  est.  Et  ideo  etiam  morituris  hoc  sacra- 
mentum dandum  est,  ut  in  resurrectione  perfecti 
appareant,  secundum  illud  Ephes.  4,  13  : Donec 
occurramus  omnes  in  virum  perfectum,  in  mensu- 
ram xtalis  plenitudinis  Christi.  Et  ideo  Hugo  deS. 
Viet,  dicit,  lib.  2 de  Sacram.,  part.  7,  cap.  3 : 
Omnino  periculosum  esset,  si  ab  hac  vita  sine  con- 
firmatione migrare  contingeret;  non  quia  damnare- 
tur, nisi  forte  propter  contemptum,  sed  quia  de- 
trimentum perfectionis  pateretur.  Unde  etiam  pue- 
ri confirmati  decedentes  majorem  gloriam  conse- 
quuntur, sicut  et  hic  majorem  obtinent  gratiam. 
Auctoritas  autem  illa  intelligitur  quantum  ad  hoc 
quod  morituris  non  est  necessarium  hoc  sacramen- 
tum propter  periculum  pugnae  praesentis. 

Articulus  ix 

Utrum  hoc  sacramentum  sit  conferendum  homini  in 
fronte. 

Inf.,  art.  2,  ad  3;  et  4 Sent.,  dist.  7,  quast.  3,  art.  3, 

quastiunc.  2 ; et  4 Cont.,  cap.  60;  et  Quodl.  11,  art.  7, 

corp. ; et  Rom.  1,  lect.  3,  fin.,  et  cap.  10,  lect.  2 coi.  1. 

Ad  nonum  sic  proceditur.  1.  Videtur  quod  hoc 
sacramentum  non  sit  conferendum  homini  in 
fronte.  Hoc  enim  sacramentum  est  perfectivum 
baptismi,  ut  supra  dictum  est,  qusest.  65,  art.  4. 
Sed  sacramentum  baptismi  confertur  homini  in 
toto  corpore.  Ergo  hoc  sacramentum  non  debet 
conferri  solum  in  fronte. 

2.  Praeterea,  hoc  sacramentum  datur  ad  robur 
spirituale,  ut  supra  dictum  est,  art.  1 huj.  quaest. 
Sed  spirituale  robur  maxime  consistit  in  corde. 
Ergo  hoc  sacramentum  magis  debet  conferri  supra 
cor  quam  in  fronte. 

3.  Praeterea,  hoc  sacramentum  datur  homini  ad 
hoc  quod  libere  fidem  Christi  confiteatur.  Sed  ore 
fit  confessio  ad  salutem,  ut  dicitur  Rom.  10.  Ergo 
hoc  sacramentum  magis  debet  conferri  circa  os 
quam  in  fronte. 

— Sed  contra  est  quod  Rabanus  dicit  in  lib.  1 
de  Institutione  clericorum,  cap.  30,  in  prine.  : 
Signatur  bapti^alus  chrismate  in  summitate  capitis 
per  sacerdotem,  per  pontificem  vero  in  fronte. 

Respondeo  dicendum  quod  sicut  supra  dictum 
est,  art.  1 huj.  quaest.,  in  hoc  sacramento 
homo  accipit  Spiritum  Sanctum  ad  robur  spiritua- 
lis pugnae,  ut  fortiter  etiam  inter  adversarios  fidei, 
Christi  fidem  confiteatur.  Unde  convenienter 
signatur  chrismate  signo  crucis  in  fronte 
propter  duo  : — primo  quidem  quia  insignitur  si- 
gno crucis,  sicut  miles  signo  ducis,  quod  quidem 
debet  esse  evidens  et  manifestum.  Inter  omnia  au- 
tem loca  corporis  humani  maxime  frons  manifesta 
est,  quae  quasi  nunquam  obtegitur  ; et  ideo  linitur 
confirmatus  chrismate  in  fronte,  ut  in  manifesto 
demonstret  se  esse  Christianum,  sicut  et  apostoli 
post  acceptum  Spiritum  Sanctum  se  manifestave- 
runt, qui  prius  in  ccenaculo  latebant.  — Secundo 
quia  aliquis  impeditur  a libera  confessione  nominis 
Christi  propter  duo,  scilicet  propter  timorem,  et 
propter  verecundiam.  Utriusque  autem  horum  si- 
gnum maxime  manifestatur  in  fronte,  propter  duo, 
scilicet  propter  propinquitatem  imaginationis,  et 
propter  hoc  quod  spiritus  a corde  directe  ad  fron- 
tem ascendunt ; unde  verecundati  erubescunt,  li- 
mentesautem  pallescunt,  ut  dicitur  in  4Ethic.,cap. 
ult. , circa  prine.  Et  ideo  in  fronte  signatur  chris- 
mate, ut  neque  propter  timorem,  neque  propter 


Art.  9.  — Vide  Concit.  Florentinum, initio  hujus  ques- 
tionis, cujus  verba  pulchre  B.  Thomas  ante  explicavit, 
hic  in  corp. 


erubescentiam  nomen  Christi  confiteri  praeter-  ( 
mittat. 

Ad  primum  ergo  dicendum  quod  per  baptismum 
regeneramur  ad  vitam  spiritualem,  quae  ad  totum 
hominem  pertinet ; sed  in  confirmatione  robora-  < 
mur  ad  pugnam,  cujus  signum  ferendum  est  in 
fronte,  quasi  in  evidenti  loco. 

Ad  secundum  dicendum  quod  principium  forti- 
tudinis est  in  corde,  sed  signum  apparet  in  fronte  ; j 
unde  dicitur  Ezechiel.  3,8:  Ecce  dedi fron- 

tem tuam  duriorem  frontibus  eorum.  Et  ideo  sacra-  ( 
mentum  Eucharistiae,  quo  homo  in  seipso  confir- 
matur, pertinet  ad  cor,  secundum  illud  Psal.  103,  j 
14  : Panis  cor  hominis  confirmet;  sed  sacramen-  jj 
tum  confirmationis  requiritur  in  signum  fortitudinis 
ad  alios,  et  ideo  exhibetur  in  fronte. 

Ad  tertium  dicendum  quod  hoc  sacramentum 
datur  ad  libere  confitendum,  non  autem  ad  confi- 
tendum simpliciter,  quia  hoc  fit  etiam  in  baptismo, 
et  ideo  non  debet  dari  in  ore,  sed  in  fronte,  ubi 
apparent  signa  passionum,  quibus  libera  confessio 
impeditur. 

Articulus  x 

Utrum  ille  qui  confirmatur  debeat  teneri  ab  alio. 

4 Sent.,  dist.  7,  quast.  3,  art.  3,  quastiunc.  1. 

Ad  decimum  sic  proceditur.  1.  Videtur  quod 
ille  qui  confirmatur  non  debeat  ab  alio  teneri  ad 
confirmationem.  Hoc  enim  sacramentum  non  so- 
lum pueris,  sed  etiam  adultis  exhibetur.  Adulti  au- 
tem per  seipsos  stare  possunt.  Ergo  ridiculum  est  ’ 
quod  ab  alio  teneantur. 

2.  Praeterea,  ille  qui  jam  est  de  Ecclesia  | 
liberum  habet  accessum  ad  Ecclesiae  princi-  C, 
pem,  qui  est  episcopus.  Sed  hoc  sacramentum, 
sicut  dictum  est  art.  6 huj.  quaest.,  non  exhibetur 
nisi  baptizato,  qui  jam  est  membrum  Ecclesiae. 
Videtur  ergo  quod  non  debeat  per  alium  exhiberi 
episcopo  ad  hoc  sacramentum  recipiendum. 

3.  Praeterea,  hoc  sacramentum  datur  ad  robur 
spirituale,  quod  magis  viget  in  viris  quam  in  mu-  i 
lieribus,  secundum  illud  Prov.  ult.,  1 : Mulierem 
fortem  quis  inveniet  l Ergo  ad  minus  mulier  non 
debet  tenere  virum  ad  confirmationem. 

— Sed  contra  est  quod  Innocentius  papa  dicit 
(et  habetur  in  Decret.  30,  qu.  4,  cap.  3)  : Si  quis 
ex  conjugio  filium  aut  filiam  alterius  de  sacro  fonte 


Art.  io.  — Postquam  D.  Thomas  tractavit  de  iis  qui- 
bus dandum  est  hoc  sacramentum,  acturus  jam  de  iis  a 
quibus  est  ministrandum,  praemittit  sermonem  de  acci- 
dentali ministerio,  quod  exhibetur  ab  eo  qui  confirman- 
dum tenet,  qui  patrinus  vel  sponsor  seu  susceptor  dici 
potest.  — Cognatio  spiritualis  contrahitur  sicut  in  bap- 
tismo inter  tenentem  seu  suscipientem  et  susceptum  ejus- 
que  patrem  et  matrem,  ut  patet  ex  Concil.  Trident.,  sess. 
24,  cap.  2 de  matrimonio,  vide  supra,  quaist.  67,  art.  7. 
pag.  409. 

susceperit,  aut  ad  chrisma  tenuerit,  etc.  Ergo  sicut 
requiritur  quod  aliquis  baptizatum  de  sacro  fonte 
levet,  ita  debet  aliquis  ab  ilio  teneri  ad  sacramen- 
tum confirmationis  accipiendum. 

Respondeo  dicendum  quod,  sicut  dictum  est  art. 

praec.,  hoc  sacramentum  exhibetur  homini  ad 
robur  pugnae  spiritualis.  Sicut  autem  aliquis  de 
novo  natus  indiget  instructore  in  his  quae  pertinent 
ad  conservationem  vitae,  secundum  illud  Hebr.  12, 
9 : Patres  quidem  carnis  nostrae  habuimus  erudito- 
res, et  reverebamur  eos ; ita  illi  qui  assumuntur  ad 
pugnam,  indigent  eruditoribus,  a quibus  intruan- 
tur  de  his  quae  pertinent  admodum  certaminis.  Et 
ideo  in  bellis  materialibus  constituuntur  duces  et 
centuriones,  per  quos  alii  gubernentur.  Et  propter 
hoc  etiam  ille  qui  accipit  hoc  sacramentum 
ab  alio  tenetur,  quasi  per  alium  in  pugna 
spirituali  erudiendus.  Similiter  etiam  quia  per 
hoc  sacramentum  confertur  homini  perfectio  spi- 
ritualis aetatis,  sicut  dictum  est  art.  2 et  5 huj. 
quaest.,  et  ideo  ille  qui  ad  hoc  sacramentum  acce- 
dit, sustentatur,  quasi  adhuc  spiritualiter 
imbecillis  et  puer. 

Ad  primum  ergo  dicendum  quod  licet  ille  qui 
confirmatur  sit  adultus  corporaliter,  nondum  tamen 
est  adultus  spiritualiter. 

Ad  secundum  dicendum  quod  licet  baptizatus  sit 
effectus  membrum  Ecclesiae,  nondum  tamen  est 
adscriptus  militiae  Christianae  ; et  ideo  episcopo, 
tanquam  duci  exercitus,  per  alium  exhibetur  jam 
militiae  christianae  adscriptum  ; non  enim  debet 
alium  ad  confirmationem  tenere  qui  nondum  est 
confirmatus. 

Ad  tertium  dicendum  quod,  sicut  dicitur  Coloss. 
5,  2,  in  Christo  Jesu  non  est  masculus  et  fcemina; 
et  ideo  non  differt,  utrum  masculus  vel  foemina 
teneat  aliquem  in  confirmatione. 

Articulus  xi 

Utrum  solus  episcopus  hoc  sacramentum  conferre 
possit. 

4 Sent.,  dist.  7,  qiuest . 1,  art.  1 , quastiunc.  3,  et  dist.  13, 
quast.  i,arl.  1,  quasi.  1,  et  dist.  2f,quast.  1,  art.  1 
corp. ; et  4 Cont.,  cap.  60 ; et  Quodl.  10,  art.  7. 

Ad  undecimum  sic  proceditur.  1.  Videtur  quod 
non  solus  episcopus  hoc  sacramentum  conferre 
possit.  Gregorius  enim  scribens  Januario  episcopo, 


Art.  ii.  — Responsio  ad  fidem  pertinens  est,  solum 
episcopumesse  ordinarium  ministrum  hujus  sacramenti,  ut 
patet  ex  Concil.  Florent,  et  Trident.,  initio  hujus  quaestio- 
nis. Sed  haec  concilia  loquendo  de  ministro  ordinario,  satis 
clare  significant  aliquem  alium  posse  esse  ministrum  ex- 
traordinarium. — Quidam  presbyteri  Ecclesiae  Eugubinae 
(Gubbio)  saeculo  V,  jus  conferendi  sacramentum  confir- 
mationis quasi  potestate  ordinaria  usurpabant ; similiter  se- 
quenti saeculo,  presbyteri  Ecclesiae  Calaritanae  (Cagliari). 
Primos  repressit.  S.  Innocentius  I,  in  epist.  ad  Decen- 


in  Regist.  lib.  3,  epist.  26,  in  fin.,  dicit  : Pervenit 
ad  nos , quosdam  scandalizatos  fuisse  quod  presby- 
teros chrismate  tangere  eos  qui  bapti^ati  sunt  prohi- 
buimus. Et  nos  quidem  secundum  veterem  usum 


tium,  secundos  S.  Gregorius  Magnus,  in  epist.  ad  Janua- 
rium. Saeculo  IX  Photius  patriarcha  schismaticus  Con- 
stantinopolitanus,  contendit  cum  suis  discipulis,  presbyte- 
ros esse  ministros  ordinarios  confirmationis.  In  eos  in- 
surrexit Nicolaus  I qui  Bulgaros  a photianis  presbyteris 
confirmatos,  jussit  iterum  confirmari.  Waldenses,  Wicle- 
fistae,  Hussitae,  Protestantes,  eumdem  errorem  renovarunt. 
Ex  altera  parte  vero,  Durandus  et  Estiuscum  paucis,  ne- 
garunt simplicem  sacerdotem  posse  esse  confirmationis 
ministrum  extraordinarium.  — In  ephemerid.  Acta  S.  Se- 
dis, tom.  7,  pag.  506,  habetur  e Instructio  pro  simplici 
sacerdote,  sacramentum  confirmationis  ex  S.  Sedis  apos- 
tolicae  delegatione  administrandae  » edita  anno  1774,  21 
Mart.,  a S.  Cong.  de  Propag.  fide,  ex  auctoritate  Cle- 
ment.  XIV. 

Definit.  Eccles.  — Innocent..  I,  epist.  ad  Decentium  Eu- 
gubinum  : De  consignandis  vero  infantibus  manifestum 
est,  non  ab  alio  quam  ab  episcopo  fieri  licere;  nam  pres- 
byteri licet  sint  sacerdotes,  pontificatus  tamen  apicem 
non  habent.  Haec  autem  pontificibus  solis  deberi  ut  vel 
consignent,  vel  Paracletum  Spiritum  tradant,  non  solum 
consuetudo  ecclesiastica  demonstrat,  verum  et  illa  lectio 
Actuum  Apostolorum,  quae  asserit  Petrum  et  Joannem 
esse  directos,  qui  jam  baptizatis  traderent  Spiritum  Sanc- 
tum. Nam  presbyteris  seu  extra  episcopum,  seu  praesente 
episcopo,  cum  baptizant,  chrismate  baptizatos  ungere 
licet:  sed  quod  ab  episcopo  fuerit  consecratum,  non  ta- 
men frontem  ex  eodem  oleo  signare,  quod  solis  debetur 
episcopis,  cum  tradunt  Spiritum  Sanctum  Paracletum. 
Verba  vero  dicere  non  possum,  ne  magis  prodere  videar 
quam  ad  consultationem  respondere.  — Professio  fidei , 
Waldensibus  preescripta  ab  Innocent.  III ; Confessio  fidei 
Michaelis  Paleologi  in  concit.  Lugdun.,  supra , quast.  65, 
art.  1,  pag.  184.  — Innocent.  III,  cap.  « cum  venisset  » Ex- 
trav.  I,  iftit.  15  : Perfrontis  chrismationem,  manus  imposi- 
tio designatur,  quae  alio  nomine  dicitur  confirmatio  ; quia 
peream,  Spiritus  Sanctus  ad  augmentum  datur,  et  robo- 
ratur : unde  cum  eseteras  unctiones,  simplex  sacerdos, 
id  est  praesbyter,  valeat  exhibere,  hanc  nonnisi  summus 
sacerdos,  id  est  episcopus,  debet  conferre  ; quia  de  solis 
apostolis  legitur,  quorum  vicarii  sunt  episcopi,  quod  per 
manus  impositionem  Spiritum  Sanctum  dabant,  quemad- 
modum Actuum  apostolorum  lectio  manifestat,  — Propo- 
sit.  Wiclefi,  damn.  a Martino  V in  concil.  Constantiensi  : 
28.  Confirmatio  juvenum,  clericorum  ordinatio,  locorum 
consecratio  reservantur  Pap<e  et  episcopis  propter  cupi- 
ditatem lucri  temporalis  et  honoris.  — Concil.  Florent,  et 
Concil.  Trident.  Sess.  7,  initio,  praesentis  quast.  pag.  441.  — 
Concil  Trident.,  Sess.  2 j,  cap.  4,  de  ecclesiastica  hier  ar- 
chia :...  Proinde  sacrosancta  Synodus  declarat,  praster 
caeteros  Ecclesiasticos  gradus,  Episcopos,  qui  in  Aposto- 
lorum locum  successerunt,  ad  hunc  hierarchicum  ordi- 
nem praecipue  pertinere;  et  positos,  sicut  idem  Apostolus 
ait,  a Spiritu  Sancto,  regere  Ecclesiam  Dei;  eosque 
Presbyteris  superiores  esse;  ac  Sacramentum  Confirma- 
tionis conferre  ; ministros  Ecclesiae  ordinare ; atque  alia 
pleraque  peragere  ipsos  posse  : quarum  functionum  po- 
testatem reliqui  inferioris  ordinis  nullam  habent.  Et  ibi- 
dem, can.  7 : Si  quis  dixerit,  Episcopos  non  esse  Presby- 
teris superiores,  vel  non  habere  potestatem  confirmandi 
et  ordinandi;  vel  eam,  quam  habent,  illis  esse  cum  Pres- 
byteris communem ; vel  Ordines  ab  ipsis  collatos  sine 
populi  vel  potestatis  ssecularis  consensu,  aut  vocatione, 
irritos  esse,  aut  eos  qui  nec  ab  Ecclesiastica  et  Canonica 
potestate  rite  ordinati,  nec  missi  sunt,  sed  aliunde  veniunt, 
legitimos  esse  verbi  et  Sacramentorum  ministros;  ana- 
thema sit. 

nostra;  Ecclesia;  fecimus.  Sed  si  omnino  hac  de  re 
aliqui  contristantur,  ubi  episcopi  desunt,  ut  presby- 
teri etiam  in  frontibus  bapli^alos  chrismate  tangere 
debeant,  concedimus.  Sed  illud  quod  pertinet  ad 
necessitatem  sacramentorum,  non  est  propter  vi- 
tandum scandalum  immutandum.  Ergo  videtur 
quod  non  sit  de  necessitate  hujus  sacramenti  quod 
ab  episcopo  conferatur. 

2.  Praeterea,  sacramentum  baptismi  videtur  ma- 
joris efficaciae  quam  sacramentum  confirmationis, 
quia  per  baptismum  fit  plena  remissio  peccatorum 
et  quantum  ad  culpam  et  quantum  ad  poenam, 
quod  non  fit  in  hoc  sacramento.  Sed  simplex  sa- 
cerdos ex  suo  officio  potest  tradere  sacramentum 
baptismi,  et  in  necessitate  quilibet  etiam  non  ordi- 
natus potest  baptizare.  Ergo  non  est  de  necessi- 
tate hujus  sacramenti  quod  ab  episcopo  confera- 
tur. 

3.  Praeterea,  summitas  capitis,  ubi  secundum 
medicos  est  locus  rationis,  scilicet  particularis, 
quae  dicitur  virtus  cogitativa,  est  nobilior  fronte, 
ubi  est  locus  imaginativae  virtutis.  Sed  simplex 
sacerdos  potest  baptizatos  ungere  chrismate  in 
vertice.  Ergo  multo  magis  potest  eos  chrismate 
signare  in  fronte,  quod  pertinet  ad  hoc  sacramen- 
tum. 

— Sed  contra  est  quod  Eusebius  papa  dicit 
epist.  3,  circa  fin.  (et  habetur  cap.  4 de  Consecr., 
dist.  5)  : Manus  impositionis  sacramentum  magna 
veneratione  tenendum  est,  quod  ab  aliis  perfici  non 
potest  nisi  a summis  sacerdotibus;  nec  tempore  apos- 
tolorum ab  aliis  quam  ab  ipsis  apostolis  legitur  aut 
scitur  peractum  esse,  nec  ab  aliis  quam  qui  eorum 
locum  tenent,  unquam  perfici  potest,  aut  fieri  debet ; 
nam  si  aliter  pra;sumptum  fuerit,  irritum  habeatur 
et  vacuum,  nec  inter  ecclesiastica  unquam  reputabi- 
tur sacramenta.  Est  igitur  de  necessitate  hujus  sa- 
cramenti, quod  dicitur  sacramentum  manus  impo- 
sitionis, quod  ab  episcopo  tradatur. 

Respondeo  dicendum  quod  in  quolibet  opere 
ultima  consummatio  supremae  arti  aut  virtuti 
reservatur,  sicut  praeparatio  materiae  pertinet  ad 
inferiores  artifices,  superior  autem  dat  formam. 
Supremus  autem  est  ad  quem  pertinet  usus,  qui 
est  finis  artificiatorum  ; unde  epistola,  quae  a 
notario  scribitur,  a domino  (1)  signatur. — Fi- 
deles autem  Christi  sunt  quoddam  divinum  opus, 
secundum  illud  1 Cor.  3,  9 : Dei  aedificatio 
estis.  Sunt  etiam  quasi  quaedam  epistola  Spiritu 
Dei  scripta,  sicut  dicitur  2 Cor.  3,  3.  Hoc  autem 
confirmationis  sacramentum  est  quasi  ultima  con- 
summatio sacramenti  baptismi,  ita  scilicet  quod 
per  baptismum  aedificatur  homo  in  domum  spiri- 
tualem, et  conscribitur  quasi  quaedam  spiritualis 
epistola  ; sed  per  sacramentum  confirmationis, 
quasi  domus  aedificata  dedicatur  in  templum  Spi- 


ritus Sancti,  et  quasi  epistola  conscripta  signatur 
signo  crucis.  Et  ideo  collatio  hujus  sacramenti 
episcopis  reservatur,  qui  obtinent  summam  potes- 
tatem in  Ecclesia;  sicut  et  in  primitiva  Ecclesia 
per  impositionem  manus  apostolorum,  quorum 
vicem  gerunt  episcopi,  plenitudo  Spiritus  Sancti 
dabatur,  ut  habetur  Act.  8.  Unde  Urbanus  I papa 
dicit  in  epist.  ad  omnes  fideles,  circa*fin.  (et  habe- 
tur cap.  1 de  Consecrat.,  dist.  5)  : Omnes  fideles 
per  manus  impositionem  episcoporum  Spiritum  Sanc- 
tum post  baptismum  accipere  debent,  ut  pleni  Chris- 
tiani inveniantur. 

Ad  primum  ergo  dicendum  quod  papa  in  Eccle- 
sia habet  plenitudinem  potestatis,  ex  qua  potest 
quasdam  quae  sunt  superiorum  ordinum,  commit- 
tere quibusdam  inferioribus  ; sicut  quibusdam 
presbyteris  concedit  conferre  minores  ordines, 
quod  pertinet  ad  potestatem  episcopalem.  Et  ex 
hac  plenitudine  potestatis  concessit  B.  Gregorius 
papa  quod  simplices  sacefdotes  hoc  sacramentum 
conferrent,  quamdiu  scandalum  tolleretur. 

Ad  secundum  dicendum  qpod  sacramentum  bap- 
tismi est  efficacius  quam  hoc  sacramentum,  quan- 
tum ad  remotionem  mali,  eo  quod  est  spiritualis 
generatio,  quae  est  mutatio  de  non  esse  in  esse. 
Hoc  autem  sacramentum  est  efficacius  ad  profi- 
ciendum in  bono,  quia  est  quoddam  spirituale  aug- 
mentum de  esse  imperfecto  ad  esse  perfectum.  Et 
ideo  hoc  sacramentum  digniori  ministro  commit- 
titur. 

Ad  tertium  dicendum  quod,  sicut  Rabanus  dicit 
in  lib.  1 de  Institutione  clericorum,  cap.  30,  si-  ! 
gnatur  baptizatus  chrismate  in  summitate  capitis 
per  sacerdotem,  per  pontificem  vero  in  fronte  ; ut 
in  priori  unctione  significetur  super  ipsum  Spiritus 
Sancti  descensio  ad  habitationem  Deo  consecran- 
dam ; in  secunda  quoque,  ut  ejusdem  Spiritus 
Sancti  septiformis  gratia,  cum  omni  plenitudine 
sanctitatis,  et  scientiae,  et  virtutis,  venire  in  homi- 
nem declaretur.  Non  ergo  propter  digniorem  par- 
tem, sed  propter  potiorem  effectum,  haec  unctio 
episcopis  reservatur. 

Articulus  xii 

Utrum  ritus  hujus  sacramenti  sit  conveniens. 

4 Sent.,  dist.  7,  quast.  4,  art.  3,  quastiunc.  2,  ad  3,  et  in 
Exposit.  litt. 

Ad  duodecimum  sic  proceditur.  1.  Videtur  quod 
ritus  hujus  sacramenti  non  sit  conveniens.  Sacra- 
mentum enim  baptismi  est  majoris  necessitatis 
quam  hoc  sacramentum,  ut  supra  dictum  est, 
quaest.  65,  art.  4.  Sed  baptismo  deputantur  certa 
tempora,  scilicet  Pascha  et  Pentecoste.  Ergo 
etiam  huic  sacramento  aliquod  certum  tempus  de- 
bet praefigi. 

Art.  12.  — Vide  concil.  Trident.  sess.  7,  de  sacram,  in 
genere,  can.  13,  supra,  qusest.  60,  pag.  349. 


(1)  Ita  cum  Mss.  Nicolaius.  — AI.,  a domino  papa. 

2.  Praeterea,  sicut  hoc  sacramentum  requirit 
devotionem  et  dantis  et  recipientis,  ita  etiam  et 
sacramentum  baptismi.  Sed  in  sacramento  baptis- 
mi non  requiritur  quod  a jejunis  sumatur  vel  con- 
feratur. Ergo  videtur  inconvenienter  statutum  in 
concilio  Aurelianensi  (ut  cit.  art.  7 huj.  quaest., 
ad  2 ) ut  jejuni  ad  confirmationem  veniant;,  et  in 
concilio  Meldensi  (ut  habetur  cap.  7 deConsecr., 
dist.  5),  ut  episcopi  nonnisi  jejuni  per  impositionem 
manuum  Spiritum  Sanctum  tradant. 

■).  Praeterea,  chrisma  est  quoddam  signum  ple- 
nitudinis Spiritus  Sancti,  ut  supra  dictum  est, 
art.  2 hujus  quaest.  Sed  plenitudo  Spiritus  Sancti 
data  est  fidelibus  Christi  in  die  Pentecostes,  ut 
habetur  Act.  2.  Magis  ergo  debet  chrisma  confici 
et  benedici  in  festo  Pentecostes  quam  in  coena 
Domini. 

— Sed  contra  est  usus  Ecclesiae,  quae  a Spiritu 
Sancto  gubernatur. 

Respondeo  dicendum  quod  Dominus  Matth. 

18,  20,  fidelibus  suis  promisit,  dicens  : Ubi 
fuerint  duo  vel  tres  congregati  in  nomine  meo,  ibi 
sum  in  medio  eorum.  Et  ideo  firmiter  tenendum 
est  quod  ordinationes  Ecclesiae  dirigantur  secun- 
dum sapientiam  Christi.  Et  propter  hoc  certum 
esse  debet  ritus  quos  Ecclesia  observat  in 
hoc  et  in  aliis  sacramentis  esse  convenien- 
tes. 

Ad  primum  ergo  dicendum  quod,  sicut  Melchia- 
des  papa  dicit  in  sua  epist.  ante  med.  (et  habetur 
cap.  De  his,  de  Consecrat.,  dist.  5),  ita  conjuncta 
sunt  hcec  duo  sacramenta,  scilicet  baptismi  et  con- 
firmationis, ut  ab  invicem,  nisi  morte  praeveniente, 
nullatenus  possint  segregari,  et  unum  sine  allero 
rite  perfici  non  possit.  Et  ideo  eadem  tempora  sunt 
praefixa  baptismo  solemniter  celebrando,  et  huic 
sacramento.  Sed  quia  hoc  sacramentum  a solis 
episcopis  datur,  qui  non  sunt  semper  praesentes, 
ubi  presbyteri  baptizant,  oportuit,  quantum  ad 
communem  usum,  sacramentum  confirmationis 
etiam  in  alia  tempora  differri. 

Ad  secundum  dicendum  quod  ab  illa  prohibitione 
excipiuntur  infirmi  et  morte  periclitantes,  sicut  in 
statuto  Meldensis  concilii  legitur.  Et  ideo  propter 
multitudinem  fidelium,  et  propter  pericula  immi- 
nentia, sustinetur  ut  hoc  sacramentum,  quod  non- 
nisi ab  episcopis  dari  potest,  etiam  a non  jejunis 
detur  vel  accipiatur,  quia  unus  episcopus,  praeci- 
pue in  magna  dioecesi,  non  sufficeret  ad  tot  homi- 
nes confirmandos,  si  eis  tempus  arctaretur.  Ubi 
tamen  congrue  observari  potest,  convenientius  est 
ut  a jejunis  detur  et  accipiatur.  . 

Ad  tertium  dicendum  quod,  sicut  ex  concilio 
Martini  papae  (habetur  inter  cap.  Martini  episcop. 
Bracarensis,  cap.  51,  et  cap.  129,  de  Consecrat., 
dist.  4)  habetur,  omni  tempore  licebat  chrisma 
conficere;  sed  quia  solemnis  baptismus,  ad  quem 
requiritur  usus  chrismatis,  in  vigilia  Paschae 

celebratur,  congrue  ordinatum  est  ut  per  bi- 
duum ante  ab  episcopo  chrisma  benedicatur,  ut 
possit  per  dioecesim  destinari.  Dies  etiam  ille  satis 
congruit  ad  materias  sacramentorum  benedicen- 
das, in  quo  fuit  Eucharistiae  sacramentum  institu- 
tum, ad  quod  omnia  alia  sacramenta  quodammodo 
ordinantur,  sicut  supra  dictum  est,  quaest.  65, 
art.  5. 


^H)e  ^H^urijaristia 

QUESTIO  LXXIII 

DE  SACRAMENTO  EUCHARISTIA,  SECUNDUM  SE.  — 

In  sex  articulos  divisa. 

Consequenter  considerandum  est  de  sacramento 
Eucharistiae  ; — et  primo  de  ipso  sacramento  ; — 
secundo  de  materia  ; — tertio  de  forma  ; — quarto 
de  effectibus  ; — quinto  de  recipientibus  hoc  sa- 
cramentum ; — sexto  de  ministro  ; — septimo  de 
ritu. 

Circa  primum  quaeruntur  sex  : i°  utrum  Eucha- 
ristia sit  sacramentum;  20  utrum  sit  unum,  vel 
plura  ; utrum  sit  de  necessitate  salutis  ; 40  de 
nominibus  ejus  ; 50  de  institutione  ipsius;  6°  de 
figuris  ejus.  - 


Quastio.  7;.  — Definitur  Eucharistia:  « Sacramentum 
corporis  et  sanguinis  Domini  ad  spiritualem  fidelium  nu- 
tritionem  a Christo  institutum  »,  et  ita  definitur,  in  quan- 
tum metaphysice  sumitur,  prout  constat  genere  et  diffe- 
rentia. Considerata  physice,  prout  constat  ex  materia  et 
forma,  definiri  potest:  « Species  panis  et  vini  consecrata: 
sub  praescripta  verborum  forma,  continentes  verum  cor- 
pus et  sanguinem  Christi  ad  causandam  gratiam  ciban- 
tem animam.  » 

Errores  circa  veritatem  Eucharistia;.  — Primi  impu- 
gnantes hoc  mysterium,  fuerunt  Capharnaitae  et  discipuli 
dicentes  « durus  est  hic  sermo  »,  de  quibus  loquitur 
Joann.  6.  Hos  secuti  sunt  Menandriani,  Manichaei  etc. 
qui  negantes  Christum  verum  corpus  assumpsisse,  conse- 
quenter negabant  illud  esse  verum  in  Eucharistia.  — 
Joannes  Scotus,  Erigena  dictus,  hibernus  natione  (obiit 
876),  suspectae  fidei  habitus  est,  circa  praesentiam  rea- 
lem.  — Berengarius,  Turonensis  nativitate  (908),  archi- 
diaconus  Andegavensis  (obiit  1088),  primus  in  Ecclesia 
palam  negavit  praesentiam  Christi  in  Eucharistia  (1047) 
contenditque  omnia  in  figuris  et  signis  consistere;  unde 
sacramentariorum  haeresis  pater  dicitur.  Damnatus  fuit  in 
quodam  concilio  Romano,  deinde  in  Vercellensi  (105;) 
sub  Leone  IX  in  quo  proscriptus  fuit  liber  Joannis  Scoti, 
quo  utebatur  Berengarius  ; et  deinde  successive  in  plu- 
ribus aliis  conciliis.  Berengarius  in  synodo  Romana  sub 
Nicolao  11  iterum  damnatus  errorem  suum  ejuravit,  sed 
ad  vomitum  iterum  reversus,  in  altera  synodo  Romana, 
sub  S.  Gregorio  V I,  iterum  damnatus,  coactus  fuit  sub- 
scribere fidei  formulam,  qu*  infra  habetur  (quaest.  7$  art.  1). 

Circa  annum  1126,  Petrus  de  Bruys  (obiit  apud  S.  /Egi- 

dium  1147)  a 4°°  Petrobrussiani,  in  provincia  Arelatensi 
disseminavit  errores  suos,  dicens,  inter  alia,  Christum 
panem  in  corpus  suum  convertisse,  sed  sacerdotes  non 
habuisse  talem  potestatem;  quem  secuti  sunt  praecipue 
Henriciani,  ab  Henrico  (1113-1149)  dicti.  Adversus  pri- 

mum  insurrexit  Petrus  Cluniacetisis,  et  adversus  secun- 
dum, S.  Bernardus.  — Versus  saeculi  XII  finem,  Walden- 
ses,  Pauperes  de  Lugduno,  Albigenses  veritatem  trans- 
substantiationis  negarunt.  — Circa  annum  1370,  Wiclefus, 
anglus  Eboracensis  (1324-1387),  negavit  Christum  reaiiter 
adesse  in  sacramento,  ut  patet  ex  concil.  Constantiensi, 
sess.  8;  quem  Joannes  Hus  secutus  est.  — Lutherus  prae- 
sentiam realem  non  negavit  sed  impanationem  sustinuit. 
Ipsius  autem  discipuli,  inter  quos  CEcolampadius.  Carlos- 
tadtius,  Zvvinglius,  Helvetius,  Ochimius,  Petrus  Martyr, 
Bucerus  et  alii  sacramentarii  dicti,  Christi  corpus  esse 
reaiiter  praesens  in  Eucharistia,  aperte  negarunt,  quos 
etiam  secuti  sunt  Sociniani,  verborum  Christi  sensum, 
juxta  proprium  uniuscujusque  ingenium  detorquentes. 

Definit.  Eccles.  — Sumina  doctrina  catholica;  de  SS.  Sa- 
cramento Eucharistia;,  ex  Conciliis  Florentino  et  Triden- 
tino.  — Concil.  Florentin.  sub  Eugenio  IV.  Decretum  pro 
Armenis  : Tertium  est  eucharistiae  sacramentum,  cujus 
materia  est  panis  triticeus,  et  vinum  de  vite  cui  ante  con- 
secrationem aqua  modicissima  admisceri  debet.  Aqua  au- 
tem ideo  admiscetur,  quoniam  juxta  testimonia  sanctorum 
Patrum  ac  doctorum  Ecclesias  pridem  in  disputatione  ex- 
hibita creditur,  ipsum  Dominum  in  vino  aqua  permixto 
hoc  instituisse  sacramentum.  Deinde,  quia  hoc  convenit 
dominicae  passionis  repraesentationi.  Inquit  enim  beatus 
Alexander  Papa  quintus  a beato  Petro:  «In  sacramento- 
rum oblationibus,  quas  intra  Missarum  solemnia  Domino 
offeruntur,  panis  tantum  et  vinum  aqua  permixtum  in 
sacrificium  offerantur.  >■  Non  enim  debet  in  calicem  Do- 
mini aut  vinum  solum  aut  aqua  sola  offerri,  sed  utrumque 
permixtum  : quia  utrumque,  id  est,  sanguis  et  aqua 
ex  latere  Christi  profluxisse  legitur.  Tum  etiam,  quod 
convenit  ad  significandum  hujus  sacramenti  effectum, 
qui  est  unio  populi  Christiani  ad  Christum.  Aqua  enim 
populum  significat,  secundum  illud  Apocalypsis  : Aqute 
multae,  populi  multi.  Et  Julius  Papa  secundus  post  bea- 
tum Sylvestrum,  ait  : « Calix  Dominicus  juxta  cano- 
num praeceptum  vino  et  aqua  permixtus  debet  offerri, 
quia  videmus  in  aqua  populum  intelligi,  in  vino  vero 
ostendi  sanguinem  Christi.  Ergo  cum  in  calice  vinum 
et  aqua  miscetur,  Christo  populus  adunatur,  et  fidelium 
plebs  ei,  in  quem  credit,  copulatur  et  jungitur.  » Cum  er- 
go tam  sancta  Romana  ecclesia  a beatissimis  Apostolis 
Petro  et  Paulo  edocta,  quam  reliqua  omnes  Lati- 
norum Graecorumque  ecclesias,  in  quibus  omnis  sancti- 
tatis et  doctrinae  lumina  claruerunt,  ab  initio  nascentis 
Ecclesiae  sic  servaverint  et  modo  servent,  inconve- 
niens admodum  videtur,  ut  alia  quaevis  regio  ab  hac 
universali  et  rationabili  discrepet  observantia.  Decerni- 
mus igitur,  ut  etiam  ipsi  Armeni  se  cum  universo  orbe 
Christiano  conforment  : eorumque  sacerdotes  in  calicis 
oblatione  paululum  aquas,  prout  dictum  est,  admisceant 
vino.  Forma  hujus  sacramenti  sunt  verba  Salvatoris, 
quibus  hoc  conficit  sacramentum  : sacerdos  enim  in  per- 
sona Christi  loquens  hoc  conficit  sacramentum.  Nam  ip- 
sorum verborum  virtute  substantia  panis  in  corpus  Christi, 
et  substantia  vini  in  sanguinem  convertuntur  : ita  tamen, 
quod  totus  Christus  continetur  sub  specie  panis  et  totus 
sub  specie  vini.  Sub  qualibet  quoque  parte  hostis  conse- 
crat* et  vini  consecrati,  separatione  facta,  totus  est  Chris- 
tus. Hujus  sacramenti  effectus,  quem  in  anima  operatur 
digne  sumentis,  est  adunatio  .hominis  ad  Christum.  Et 
quia  per  gratiam  homo  Christo  incorporatur  et  membris 
ejus  unitur,  consequens  est,  quod  per  hoc  sacramentum 
in  sumentibus  digne  gratia  augeafur  : omnemque  effec- 
tum, quem  materialis  cibus  et  potus  quoad  vitam  agunt 
corporalem,  sustentando,  augendo,  reparando  et  delec- 
tando, sacramentum  hoc  quoad  vitam  operatur  spiritua- 
lem : in  quo,  ut  inquit  Urbanus  Papa,  gratam  Salvatoris 
nostri  recensemus  memoriam,  amalo  retrahimur,  confor- 
tamur in  bono,  et  ad  virtutum  et  gratiarum  proficimus  in- 
crementum.— Concil.  Trident.  sess.  13  : Sacrosancta  oecu- 
menica  et  generalis  Tridentina  Synodus,  in  Spiritu  Sanc- 


to legitime  congregata,  praesidentibus  in  ea  eisdem  sanc- 
tae Sedis  Apostolic®  Legato,  et  Nuntiis,  etsi  in  eum  finem, 
non  absque  peculiari  Spiritus  Sancti  ductu  et  guberna- 
tione convenerit,  ut  veram  et  antiquam  de  fide  et  Sacra- 
mentis doctrinam  exponeret,  et  ut  haeresibus  omnibus,  et 
aliis  gravissimis  incommodis,  quibus  Dei  Ecclesia  mise- 
re nunc  exagitatur,  et  in  multas  et  varias  partes  scindi- 
tur, remedium  afferret;  hoc  praesertim  jam  inde  a princi- 
pio in  votis  habuit,  ut  stirpitus  convelleret  zizania  exe- 
crabilium  errorum  et  schismatum,  quas  inimicus  homo 
his  nostris  calamitosis  temporibus  in  doctrina  fidei,  usu 
et  cultu  sacrosancta;  Eucharistia;  superseminavit  : quam 
alioqui  Salvator  noster  in  Ecclesia  sua  tanquam  symbo- 
lum reliquit  ejus  unitatis,  et  charitatis,  qua  Christianos 
omnes  inter  se  conjunctos  et  copulatos  esse  voluit.  Itaque 
eadem  sacrosancta  Synodus  sanam  et  sinceram  illam  de 
venerabili  hoc  et  divino  Eucharistia;  Sacramento  doctri- 
nam tradens,  quam  semper  Catholica  Ecclesia,  ab  ipso 
Jesu- Christo  Domino  nostro  et  ejus  Apostolis  erudita, 
atque  a Spiritu  sanctq,  illi  omnem  veritatem  in  dies  sugge- 
rente, edocta,  retinuit,  et  ad  finem  usque  saeculi  conser- 
vabit; omnibus  Christi  fidelibus  interdicit,  ne  posthac  de 
sanctissima  Eucharistia  aliter  credere,  docere  aut  pnedi- 
care  audeant,  quam  ut  est  hoc  praesenti  decreto  explica- 
tum atque  definitum.  Caput  I.  De  reali  prasentia  Domini 
nostri  Jesu-Christi  in  sanctissimo  Eucharistia  Sacramento. 
Principio  docet  sancta  Synodus,  et  aperte  ac  simpliciter 
profitetur,  in  almo  sancto  Eucharistiae  Sacramento,  post 
panis  et  vini  consecrationem,  Dominum  nostrum  Jesum- 
Christum,  verum  Deum  atque  hominem  vere,  reaiiter,  ac 
substantialiter,  sub  specie  illarum  rerum  sensibilium  con- 
tineri. Nec  enim  haec  inter  se  pugnant,  ut  ipse  Salvator 
rf&ster  semper  ad  dexteram  Patris  in  ccelis  assideat,  juxta 
modUm  existendi  naturalem;  et  ut  multis  nihilominus  aliis 
in  locis  sacramentaliter  praesens  sua  substantia  nobis  ad- 
sit, ea  existendi  ratione,  quam  etsi  verbis  exprimere  vix 
possumus,  et  possibilem  tamen  esse  Deo,  cogitatione  per 
fidem  illustrata,  assequi  possumus,  et  constantissime  cre- 
dere debemus  : ita  enim  majores  nostri  omnes,  quotquot 
in  vera  Christi  Ecclesia  fuerunt,  qui  de  sanctissimo  hoc 
Sacramento  disseruerunt,  apertissime  professi  sunt,  hoc 
tam  admirabile  Sacramentum  in  ultima  cocna  Redempto- 
rem nostrum  instituisse;  cum  post  panis  vinique  benedic- 
tionem, se  suum  ipsius  corpus  illis  praebere,  ac  suum  san- 
guinem, disertis  ac  perspicuis  verbis  testatus  est : quas  verba 
a sanctis  Evangelistis  commemorata,  et  a divino  Paulo 
postea  repetita,  cum  propriam  illam  et  apertissimam  si- 
gnificationem pras  se  ferant,  secundum  quam  a Patribus 
intellecta  sunt;  indignissimum  sane  flagitium  est,  ea  a qui- 
busdam contentiosis  et  pravis  hominibus  ad  fictitios  et  ima- 
ginarios tropos,  quibus  veritas  carnis  et  sanguinis  Christi 
negatur,  contra  universum  Ecclesiae  sensum  detorqueri  : 
quae  tamquam  columna  et  firmamentum  veritatis,  haec  ab 
impiis  hominibus  et  cogitata  commenta, velut  satanica  de- 
testata est,  grato  semper  et  memore  animo  praestantissi- 
mum  hoc  Christi  beneficium  agnoscens.  Caput  II  De  ra- 
tione institutionis  sanctissimi  hujus  Sacramenti.  Ergo  Sal- 
vator noster,  discessurus  ex  hoc  mundo  ad  Patrem,  Sa- 
cramentum hoc  instituit,  in  quo  divitias  divini  sui  erga 
homines  amoris  velut  effudit,  memoriam  faciens  mirabi- 
lium suorum  ; et  in  illius  sumptione  colere  nos  sui  memo- 
riam praecepit,  suamque  annuntiare  mortem,  donec  ipse 
ad  judicandum  mundum  veniat.  Sumi  autem  voluit  Sacra- 
mentum hoc,  tamquam  spiritualem  animarum,  quo  cibum 
alantur  et  confortentur  viventes  vita  illius  qui  dixit : « Qui 
manducat  me,  et  ipse  vivet  propter  me.  » Et  tamquam  an- 
tidotum, quo  liberemur  a culpis  quotidianis,  et  a pecca- 
tis mortalibus  praeservemur.  Pignus  praeterea  id  esse  vo- 
luit futuras  nostras  gloriae,  et  perpetuas  felicitatis  : adeo- 
que  symbolum  unius  illius  corporis,  cujus  ipse  caput 
existit,  cuique  nos,  tamquam  membra,  arctissima  fidei, 
spei  et  charitatis  connexione  adstrictos  esse  voluit,  ut 
idipsum  omnes  diceremus,  nec  essent  in  nobis  schismata. 

Caput  III.  Dc  excellentia  sanctissimcc  Eucharistia;  super  re- 
liqua Sacramenta.  Commune  hoc  quidem  est  sanctissima: 
Eucharistix  cum  exteris  Sacramentis,  symbolum  esse  rei 
sacrae,  et  invisibilis  gratia:  formam  visibilem  : verum  il- 
lud in  ea  excellens  et  singulare  reperitur,  quod  reliqua 
Sacramenta  tunc  primum  sanctificandi  vim  habent,  cum 
quis  illis  utitur  : at  in  Eucharistia  ipse  sanctitatis  auctor 
ante  usum  est.  Nondum  enim  Eucharistiam  de  manu  Do- 
mini Apostoli  susceperant,  cum  vere  tamen  ipse  affirma- 
ret corpus  suum  esse  quod  prxbebat  ; et  semper  haec 
fides  in  Ecclesia  Dei  fuit,  statim  post  consecrationem  ve- 
rum Domini  nostri  corpus,  verumque  ejus  sanguinem  sub 
panis  et  vini  specie  una  cum  ipsius  anima  et  divinitate 
existere  ; sed  corpus  quidem  sub  specie  panis  et  sangui- 
nem sub  vini  specie,  ex  vi  verborum  ; ipsum  autem  corpus 
sub  specie  vini,  et  sanguinem  sub  specie  panis,  animamque 
sub  utraque,  vi  naturalis  illius  connexio nis  et  concomi- 
tantia, qua  partes  Christi  Domini,  qui  jam  ex  mortuis 
resurrexit,  non  amplius  moriturus,  inter  se  copulantur: 
Divinitatem  porro  propter  admirabilem  illam  ejus  cum 
corpore  et  anima  hypostaticam  unionem.  Quapropter 
verissimum  est,  tantumdem  sub  alterutra  specie,  at- 
que sub  utraque  contineri.  Totus  enim  et  integer  Chris- 
tus sub  panis  specie, et  sub  quavis  ipsius  speciei  parte,  to- 
tus item  sub  vini  specie,  et  sub  ejus  partibus  existit.  Ca- 
put IV.  Dc  Transsubslantiatione.  Quoniam  autem  Christus 
Redemptor  noster,  corpus  suum  id  quod  sub  specie  panis 
offerebat,  vere  esse  dixit  : ideo  persuasum  semper  in 
Ecclesia  Dei  fuit,  idque  tunc  denuo  sancta  hasc  Sy- 
nodus declarat,  per  consecrationem  panis  et  vini  con- 
versionem fieri  totius  substantix  panis  in  substantiam 
corporis  Christi  Domini  nostri,  et  totius  substantix  vini 
in  substantiam  sanguinis  ejus.  Quas  conversio  conve- 
nienter et  proprie  a sancta  Catholica  Ecclesia  Transsub- 
stantiatio  est  appellata.  Caput  V.  De  cultu  et  veneratione 
huic  sanctissimo  Sacramento  exhibenda.  Nullus  itaque  du- 
bitandi locus  relinquitur,  quin  omnes  Christi  fideles  pro 
more  in  Catholica  Ecclesia  semper  recepto  latrias  cul- 
tum, qui  vero  Deo  debetur,  huic  sanctissimo  Sacramento 
in  veneratione  exhibeant.  Neque  enim  ideo  minus  est 
adorandum,  quod  fuerit  a Christo  Domino,  ut  sumatur 
institutum  : nam  illum  eumdem  Deum  prassentem  in  eo 
adesse  credimus,  quem  Pater  asternus  introducens  in 
orbem  terrarum,  dicit  : « Et  adorent  eum  omnes  Angeli 
Dei  »,  quem  Magi  procidentes  adoraverunt  ; quem  deni- 
que in  Galilaea  ab  Apostolis  adoratum  fuisse,  Scriptura 
testatur.  Declarat  praeterea  sancta  Synodus,  pie  et  reli- 
giose admodum  in  Dei  Ecclesiam  inductum  fuisse  hunc 
morem,  ut  singulis  annis  peculiari  quodam  et  festo  die 
pra:celsum  hoc  et  venerabile  Sacramentum  singulari  ve- 
neratione ac  solemnitate  celebraretur;  utque  in  pro- 
cessionibus reverenter  et  honorifice  illud  per  vias  et 
loca  publica  circumferretur.  /Equissimum  est  enim  sacros 
aliquos  statutos  esse  dies,  cum  Christiani  omnes  sin- 
gulari ac  rara  quadam  significatione  gratos  et  memo- 
res testentur  animos  erga  communem  Dominum  et 
Redemptorem  pro  tam  ineffabili  et  plane  divino  bene- 
ficio quo  mortis  ejus  victoria  et  triumphus  reprxsenta- 
tur.  Atque  sic  quidem  oportuit  victicem  veritatem  de 
mendacio  et  haeresi  triumphum  agere;  ut  ejus  adversarii 
in  conspectu  tanti  splendoris,  et  in  tanta  universx  Ecclesia: 
laetitia  positi,  vel  debilitati  et  fracti  tabescant,  vel  pudore 
aff-cti  et  confusi  aliquando  resipiscant.  Caput  VI.  De 
asservando  sacra;  Eucharistix  Sacramento,  et  ad  infirmos 
deferendo.  Consuetudo  asservandi  in  sacrario  sanctam 
Eu-.haristiam  adeo  antiqua  est,  ut  eam  saeculum  etiam 
Nicaeni  Concilii  agnoverit.  Porro  deferri  ipsam  sacram 
Eucharistiam  ad  infirmos,  et  hunc  usum  diligenter  in 
Ecclesiis  conservari,  prxterquam  quod  cum  summa 
xquitate  et  ratione  conjunctum  est,  tum  multis  in  Con- 
ciliis prreceptum  invenitur,  et  vetustissimo  Catho- 
licae Ecclesix  more  est  observatum.  Quare  sancta  haec 
Synodus  retinendum  omnino  salutarem  hunc  et  necessa- 

rium  morem  statuit.  Caput  VII.  Dc prxparationc  adhibenda, 
ut  digne  quis  sacram  Eucharistiam  percipiat.  Si  non  decet 
ad  sacras  ullas  functionesquempiam  accedere,nisi  sancte; 
certe  quo  magis  sanctitas  et  divinitas  coelestis  hujus  Sa- 
cramenti viro  Christiano  comperta  est,  eo  diligentius  ca- 
vere ille  debet,  ne  absque  magna  reverentia  et  sanctitate 
ad  id  percipiendum  accedat,  praesertim  cum  illa  plena 
formidinis  verba  apud  Apostolum  legamus  : « Qui  mandu- 
cat et  bibit  indigne,  judicium  sibi  manducat  et  bibit,  non 
dijudicans  corpus  Domini.  » Quare  communicare  volenti 
revocandum  est  in  memoriam  ejus  prxeeptum  : « Probet 
seipsum  homo.»  Ecclesiastica  autem  consuetudo  declarat, 
eam  probationem  necessariam  esse,  ut  nullus  sibi  cons- 
cius mortalis  peccati,  quantumvis  sibi  contritus  videa- 
tur, absque  praemissa  Sacramentali  confessione  ad  sa- 
cram Eucharistiam  accedere  debeat.  Quod  a Christianis 
omnibus,  etiam  ab  iis  Sacerdotibus,  quibus  ex  officio  in- 
cubuerit celebrare,  haec  sancta  Synodus  perpetuo  ser- 
vandum esse  decrevit,  modo  non  desit  illis  copia  Con- 
fessoris : quod  si,  necessitate  urgente,  Sacerdos  absque 
praevia  confessione  celebraverit,  quam  primum  confitea- 
tur. Caput  VIII.  De  usu  admirabilis  hujus  Sacramenti. 
Quoad  usum  autem  recte  et  sapienter  Patres  nostri  tres 
rationes  hoc  sanctum  Sacramentum  accipiendi  distinxe- 
runt. Quosdam  enim  docuerunt  sacramentaliter  dumtaxat 
id  sumere,  ut  peccatores  : alios  tantum  spiritualiter, 
illos  nimirum,  qui  voto  propositum  illum  coelestem  panem 
edentes,  fide  viva,  quas  per  dilectionem  operatur,  fruc- 
tum ejus  et  utilitatem  sentiunt  : tertios  porro  sacramen- 
taliter simul  et  spiritualiter;  hi  autem  sunt,  qui  ita  se 
prius  probant  et  instruunt,  ut  vestem  nuptialem  induti  ad 
divinam  hanc  mensam  accedant.  In  sacramentali  autem 
sumptione  semper  in  Ecclesia  Dei  mos  fuit,  ut  laici 
a Sacerdotibus  communionem  acciperent ; Sacerdotes 
autem  celebrantes  seipsos  communicarent  : qui  mos, 
tanquam  ex  traditione  Apostolica  descendens,  jure  ac 
merito  retineri  debet.  Demum  autem  paterno  affectu 
admonet  sancta  Synodus,  hortatur,  rogat,  et  obsecrat 
per  viscera  misericordiae  Dei  nostri,  ut  omnes  et  singuli, 
qui  Christiano  nomine  censentur,  in  hoc  unitatis  signo,  in 
hoc  vinculo  charitatis,  in  hocconcordix  symbolo  jam  tan- 
dem aliquando  conveniant  et  concordent,  memoresque 
tantae  majestatis,  et  tam  eximii  amoris  Jesu-Christi  Do- 
mini nostri,  qui  dilectam  animam  suam  in  nostrae  salutis 
pretium,  et  carnem  suam  nobis  dedit  ad  manducandum; 
haec  sacra  mysteria  corporis  et  sanguinis  ejus  ea  fidei 
constantia  et  firmitate,  ea  animi  devotione,  ac  pietate 
et  cultu  credant,  et  venerentur,  ut  panem  illum  super- 
substantialem frequenter  suscipere  possint;  et  is  vere  eis 
sit  animx  vita,  et  perpetua  sanitas  mentis;  cujus  vigore 
confortati,  ex  hujus  miserae  peregrinationis  itinere  ad 
coelestem  patriam  pervenire  valeant,  eumdem  panem 
Angelorum,  quem  modo  sub  sacris  velaminibus  edunt, 
absque  ullo  velamine  manducaturi.  Quoniam  autem  non 
est  satis  veritatem  dicere,  nisi  detegantur  et  refellantur 
errores;  placuit  sanctx  Synodo  hos  Canones  subjungere : 
ut  omnes,  jam  agnita  Catholica  doctrina,  intelligant  quo- 
que, quee  ab  illis  hasreses  caveri  vitarique  debeant.  De 
sacrosancto  Eucharistix  Sacramento.  Canon  I.  Si  quis  ne- 
gaverit, in  sanctissimas  Eucharistix  Sacramento  contineri 
vere,  realiter  et  substantialiter  Corpus  et  Sanguinem  una 
cum  Anima  et  Divinitate  Domini  nostri  Jesu-Christi,  ac 
proinde  totum  Christum;  sed  dixerit  tantummodo  esse 
in  eo  ut  in  signo,  vel  figura,  aut  virtute;  anathema  sit. 
Canon  II.  Si  quis  dixerit,  in  sacrosancto  Eucharistix  Sa- 
cramento remanere  substantiam  panis  et  vini  una  cum 
corpore  et  sanguine  Domini  nostri  Jesu-Christi;  nega- 
veritque  mirabilem  illam  et  singularem  conversionem 
totius  substantix  panis  in  corpus,  et  totius  substantix 
vini  in  sanguinem,  manentibus  dumtaxat  speciebus  panis 
et  vini : quam  quidem  conversionem  Catholica  Ecclesia 
aptissime  Transsubstantiationem  appellat;  anathema  sit. 
Canon  III.  Si  quis  negaverit,  in  venerabili  Sacramento 

Eucharistia;  sub  unaquaque  specie,  sub  singulis  cujusque 
speciei  partibus,  separatione  facta,  totum  Christum  con- 
tineri; anathema  sit.  Canon  IV.  Si  quis  dixerit,  peracta 
consecratione,  in  admirabili  Eucharistise  Sacramento  non 
esse  corpus  et  sanguinem  Domini  nostri  Jesu-Christi,  sed 
tantum  in  usu,  dum  sumitur,  non  autem  ante  vel  post,  et 
in  hostiis  seu  particulis  consecratis,  qua;  post  communio- 
nem reservantur,  vel  supersunt,  non  remanere  verum 
corpus  Domini;  anathema  sit.  Canon  V.  Si  quis  dixerit, 
vel  prxcipuum  fructum  sanctissima;  Eucharistias  esse  re- 
missionem peccatorum,  vel  ex  ea  non  alios  effectus  pro- 
venire; anathema  sit.  Canon  VI.  Si  quis  dixerit,  in  sancto 
Eucharistise  Sacramento  Christum  unigenitum  Dei  Filium 
non  esse  cultu  latrix,  etiam  externo,  adorandum;  atque 
ideo  nec  festiva  peculiari  celebritate  venerandum,  neque 
in  Processionibus,  secundum  laudabilem  et  universalem 
Ecclesias  sanctae  ritum  et  consuetudinem,  solemniter  cir- 
cumgestandum, vel  non  publice,  ut  adoretur,  populo 
proponendum,  et  ejus  adoratores  esse  idololatras ; ana- 
thema sit.  Canon  VIJ.  Si  quis  dixerit,  non  licere  sacram 
Eucharistiam  in  sacrario  reservari,  sed  statim  post  con- 
secrationem adstantibus  necessario  distribuendam,  aut 
non  licere,  ut  illa  ad  infirmos  honorifice  deferatur;  ana- 
thema sit.  £anon  VIII.  Si  quis  dixerit,  Christum  in  Eu- 
charistia exhibitum,  spiritualiter  tantum  manducari,  et 
non  etiam  sacramentaliter  ac  reaiiter;  anathema  sit.  Ca- 
non IX.  Si  quis  negaverit,  omnes  et  singulos  Christi  fi- 
deles utriusque  sexus,  cum  ad  annos  discretionis  per- 
venerint, teneri  singulis  annis  saltem  in  Paschate,  ad 
communicandum,  juxta  praeceptum  sanctas  matris  Eccle- 
sias; anathema  sit.  Canon  X.  Si  quis  dixerit,  non  licere 
Sacerdoti  celebranti  seipsum  communicare;  anathema 
sit.  Canon  XI.  Si  quis  dixerit,  solam  fidem  esse  sufficien- 
tem praeparationem  ad  sumendum  sanctissimae  Eucharis- 
tias Sacramentum;  anathema  sit.  Et,  ne  tantum  Sacra- 
mentum indigne,  atque  ideo  in  mortem  et  condemnatio- 
nem sumatur;  statuit  atque  declarat  ipsa  sancta  Synodus, 
illis  quos  conscientia  peccati  mortalis  gravat,  quantum- 
cumque  etiam  se  contritos  existiment,  habita  copia  Con- 
fessoris necessario  praemittendam  esse  Confessionem  Sa- 
cramentalem.  Siquisautemcontrarium  docere,  praedicare, 
vel  pertinaciter  asserere,  seu  etiam  publice  disputando 
defendere  praesumpserit,  eo  ipso  excommunicatus  existat. 
— Idem  Concilium  Tndenlinum , Sessione  21  : Doctrina  de 
communione  sub  utraque  specie,  et  parvulorum  : Sacrosancta 
oecumenica  et  generalis  Tridentina  Synodus,  in  Spiritu 
Sancto  legitime  congregata,'  praesidentibus  in  ea  eisdem 
Apostolicas  Sedis  Legatis,  cum  de  tremendo  et  sanctissi- 
mo Eucharistiae  Sacramento  varia  diversis  in  locis  erro- 
rum monstra  nequissimi  daemonis  artibus  circumferan- 
tur, ob  quae  in  nonnullis  Provinciis  multi  a Catholicae 
Ecclesiae  fide  atque  obedientia  videantur  discessisse  ; 
censuit  ea,  quae  ad  communionem  sub  utraque  specie, 
et  parvulorum  pertinent,  hoc  loco  exponenda  esse.  Qua- 
propter cunctis  Christi  fidelibus  interdicit,  ne  posthac 
de  iis  aliter  vel  credere,  vel  docere,  vel  praedicare  au- 
deant, quam  est  his  decretis  explicatum  atque  definitum. 
Caput  I.  Laicos,  et  Clericos  non  conficientes,  non  adslringi 
jure  divino  ad  Communionem  sub  utraque  specie.  Itaque 
sancta  ipsa  Synodus,  a Spiritu  Sancto,  qui  spiritus  est 
sapientiae,  et  intellectus,  spiritus  consilii,  et  pietatis, 
edocta,  atque  ipsius  Ecclesiae  judicium  et  consuetudinem 
secuta,  declarat  ac  docet,  nullo  divino  praecepto  Laicos 
et  Clericos  non  conficientes,  obligari  ad  Eucharistia;  Sa- 
cramentum sub  utraque  specie  sumendum  ; neque  ullo 
pacto,  salva  fide,  dubitari  posse,  quin  illis  alterius  spe- 
ciei Communio  ad  salutem  sufficiat.  Nam,  etsi  Christus 
Dominus  in  ultima  coena  venerabile  hoc  Sacramentum 
in  panis  et  vini  speciebus  instituit,  et  Apostolis  tradidit 
non  tamen  illa  institutio  et  traditio  eo  tendunt,  ut  om- 
nes Christi  fideles  statuto  Domini  ad  utramque  speciem 
accipiendam  adstringantur.  Sed  neque  ex  sermone  illo, 
apud  Joannem  sexto,  recte  colligitur,  utriusque  speciei 


Communionem  a Domino  prasceptam  esse,  utcumque 
juxta  varias  sanctorum  Patrum  et  doctorum  interpreta- 
tiones intelligatur.  Namque  qui  dixit,  « Nisi  manducave- 
ritis carnem  filii  hominis,  et  biberitis  ejus  sanguinem,  non 
habebitis  vitam  in  vobis  »,  dixit  quoque  : « si  quis  man- 
ducaverit ex  hoc  pane,  vivet  in  mternum  ».  Et  qui  dixit : 

« Qui  manducat  meam  carnem,  et  bibit  meum  sanguinem, 
habet  vitam  aeternam  ><,  dixit  etiam  : « Panis,  quem  ego 
dabo,  caro  mea  est  pro  mundi  vita».  Is  denique  qui  dixit; 

« Qui  manducat  meam  carnem,  et  bibit  meum  sanguinem, 
in  me  manet,  et  ego  in  illo  »,  dixit  nihilominus  : « Qui 
manducat  hunc  panem,  vivet  in  asternum  ».  Caput  II.  Ec- 
clesia; potestas  circa  dispensationem  Sacramenti  Eucharistia;- 
Pneterea  declarat,  hanc  potestatem  perpetuo  in  Ecclesia 
fuisse  ut  in  Sacramentorum  dispensatione,  salva  illorum 
substantia,  ea  statueret,  vel  mutaret,  quas  suscipientium 
utilitati,  seu  ipsorum  Sacramentorum  venerationi,  pro  re- 
rum, temporum,  et  locorum  varietate,  magis  expedire  ju- 
dicaret. Id  autem  Apostolusnon  obscure  visus  est  innuisse, 
cumait:  « Sic  nos  existimet  homo,  ut  ministros  Christi,  et 
dispensatores  mysteriorum  Dei  » ; atque  ipsum  quidem 
hac  potestate  usum  esse,  satis  constat,  cum  in  multis  aliis, 
tum  in  hoc  ipso  Sacramento,  cum,  ordinatis  nonnullis 
circa  ejus  usum,  « Cetera,  inquit,  cum  venero,  dispo- 
nam ».  Quare  agnoscens  sancta  Mater  Ecclesia  hanc  suam 
in  administratione  Sacramentorum  auctoritatem,  licet 
ab  initio  Christianae  religionis  non  infrequens  utriusque 
speciei  usus  fuisset,  tamen  progressu  temporis,  latissime 
jam  mutata  illa  consuetudine,  gravibus  et  justis  causis  ad- 
ducta, hanc  consuetudinem  sub  altera  specie  communi- 
candi approbavit,  et  pro  lege  habendam  decrevit  : quam 
reprobare,  aut  sine  ipsius  Ecclesiae  auctoritate  pro  li- 
bito  mutare  non  licet.  Caput  III.  Totum  et  integrum  Chris- 
tum, ac  verum  Sacramentum  sub  qualibet  specie  sumi.  In- 
super declarat,  quamvis  Redemptor  noster,  ut  antea  dic- 
tum est,  in  suprema  illa  ccena  hoc  Sacramentum  in  dua- 
bus speciebus  instituerit,  et  Apostolis  tradiderit,  tamen 
fatendum  esse,  etiam  sub  altera  tantum  specie  totum  at- 
que integrum  Christum,  verumque  Sacramentum  sumi  ; 
ac  propterea,  quod  ad  fructum  attinet,  nulla  gratia,  ne- 
cessaria ad  salutem,  eos  defraudari,  qui  unam  speciem 
solam  accipiunt.  Caput  IV.  Parvulos  non  obligari  ad  Com- 
munionem Sacramcntalem.  Denique  eadem  sancta  Synodus 
docet  parvulos,  usu  rationis  carentes,  nulla  obligari  ne- 
cessitate ad  sacramentalem  Eucharistia;  Communionem  ; 
siquidem,  per  Baptismi  lavacrum  regenerati,  et  Christo 
incorporati,  adeptam  jam  filiorum  Dei  gratiam  in  illa  aetate 
amittere  non  possunt.  Neque  ideo  tamen  damnanda  est 
antiquitas,  si  eum  morem  in  quibusdam  locis  aliquando 
servavit.  Ut  enim  sanctissimi  illi  Patres  sui  facti  pro- 
babilem causam  pro  illius  temporis  ratione  habuerunt  : 
ita  certe,  eos  nulla  salutis  necessitate  id  fecisse,  sine 
controversia  credendum  est.  De  Communione  sub  utraque 
specie,  et  parvulorum.  Canon  I.  Si  quis  dixerit,  ex  Dei 
praecepto,  vel  necessitatesalutis  omnes  et  singulos  Christi 
fideles  utramque  speciem  sanctissimi  Eucharistia;  Sacra- 
menti sumere  debere  ; anathema  sit.  Canon  II.  Si  quis 
dixerit,  sanctam  Ecclesiam  Catholicam  non  justis  causis 
et  rationibus  adductam  fuisse,  ut  Laicos,  atque  etiam 
Clericos  non  conficientes,  sub  panis  tantummodo  spe- 
cie communicaret  ; aut  in  eo  errasse;  anathema  sit.  Ca- 
non III.  Si  quis  negaverit,  totum,  et  integrum  Christum 
omnium  gratiarum  fontem  et  auctorem,  sub  una  panis 
specie  sumi,  quia,  ut  quidam  falso  asserunt,  non  secun- 
dum ipsius  Christi  institutionem  sub  utraque  specie  suma- 
tur ; anathema  sit.  Canon  IV.  Si  quis  dixerit,  parvulis, 
antequam  ad  annos  discretionis  pervenerint,  necessariam 
esse  Eucharistia;  communionem  ; anathema  sit.  Duos  vero 
articulos,  alias  propositos,  nondum  tamen  excussos,  vi- 
delicet; -<An  rationes,  quibus  sancta  Catholica  Eccle- 
sia adducta  fuit,  ut  communicaret  Laicos,  atque  et:am 
non  celebrantes  Sacerdotes,  sub  una  tantum  panis  spe- 
cie, ita  sint  retinenda;,  ut  nulla  ratione  Calicis  usus  cui- 

quam  sit  permittendus  » : et  « An,  si  honestis,  et  Chris- 
tianae charitati  consentaneis  rationibus  concedendus  ali- 
cui vel  nationi  vel  regno  Calicis  usus  videatur,  sub  ali- 
quibus conditionibus  sit;  et  quaenam  sint  ili*  : Eadem 
sancta  Synodus,  in  aliud  tempus,  oblata  sibi  quam  pri- 
mum occasione,  examinandos  atque  definiendos  reservat. 
— Idem  Concilium  Tridentinum  Sessione  22: Doctrina  de  sa- 
crificio missae  : Sacrosancta  oecumenica  et  generalis  Tri- 
dentinaSynodus,  in  Spiritu  Sancto  legitime  congregata, prx- 
sidentibus  in  ea  eisdem  Apostolic*  Sedis  Legatis,  ut  vetus 
absoluta,  atque  omni  ex  parte  perfecta  de  magno  Eucha- 
risti*  mysterio  in  sancta  Catholica  Ecclesia  fides  atque 
doctrina  retineatur,  et  in  sua  puritate,  propulsatis  erro- 
ribus, atque  hsresibus,  conservetur  ; de  ea,  quatenus  ve. 
rum  et  singulare  sacrificium  est,  Spiritus  Sancti  illustra- 
tione edocta,  h*c,  quae  sequuntur,  docet,  declarat,  et  fide- 
libus populis  prsedicanda  decernit.  Caput  1,  vide  supra 
queest.  22,  art.  1,  pag.  147  Caput  2.  Sacrificium  visibile , esse 
propitiatorium  pro  vivis  et  defunctis.  Et  quoniam  in  divino 
hoc  sacrificio,  quod  in  Missa  peragitur,  idem  ille  Chris- 
tus continetur,  et  incruente  immolatur,  qui  in  ara  Crucis 
semel  seipsum  cruente  obtulit ; docet  sancta  Synodus,  sa- 
crificium illud  vere  propitiatorium  esse,  per  ipsumque  fieri, 
ut,  si  cum  vero  corde,  et  recta  fide,  cum  metu  et  reve- 
rentia, contriti  ac  poenitentes  ad  Deum  accedamus,  mi- 
sericordiam consequamur, et  gratiam  inveniamus  in  auxilio 
opportuno.  Hujus  quippe  oblatione  placatus  Dominus, 
gratiam  et  donum  poenitentias  concedens,  crimina  et  pec- 
cata, etiam  ingentia,  dimittit.  Una  enim  eademque  est 
hostia,  idem  nunc  offerens  Sacerdotem  ministerio,  qui 
seipsum  tunc  in  Cruce  obtulit,  sola  offerendi  ratione  di- 
versa. Cujus  quidem  oblationis,  cruentae,  inquam,  fruc- 
tus per  hanc  uberrime  percipiuntur  : tantum  abest,  ut  illi 
per  hanc  quovis  modo  derogetur.  Quare  non  solum  pro 
fidelium  vivorum  peccatis,  poenis,  satisfactionibus,  et  aliis 
necessitatibus,  sed  et  pro  defunctis  in  Christo  nondum 
ad  plenum  purgatis,  rite, juxta  Apostolorum  traditionem, 
offertur.  Caput  III.  De  Missis  in  honorem  Sanctorum.  Et 
quamvis  in  honorem  et  memoriam  Sanctorum  nonnullas 
interdum  Missas  Ecclesia  celebrare  consueverit;  non 
tamen  illis  sacrificium  offerri  docet,  sed  Deo  soli,  qui  il- 
los coronavit ; unde  nec  Sacerdos  dicere  solet,  offero 
tibi  sacrificium,  Petre,  vel  Paule,  sed  Deo,  de  illorum 
victoriis  gratias  agens,  eorum  patrocinia  implorat;  ut 
ipsi  pro  nobis  intercedere  dignentur  in  coelis,  quorum 
memoriam  facimus  in  terris.  Caput  IV.  De  Canone  Missce. 
Et  cum  sancta  sancte  administrari  conveniat,  sitque  hoc 
omnium  sanctissimum  sacrificium;  Ecclesia  Catholica,  ut 
digne  reverenter  offerretur,  ac  perciperetur,  sacrum  Ca- 
nonem  multis  ante  saeculis  instituit,  ita  ab  omni  errore  pu- 
rum, ut  nihil  in  eo  coniineatur,  quod  non  maxime  sancti- 
tatem ac  pietatem  quamdam  redoleat,  mentesque  offe- 
rentium in  Deum  erigat.  Is  enim  constat  cum  ex  ipsis 
Domini  verbis,  tum  ex  Apostolorum  traditionibus,  ac 
sanctorum  quoque  Pontificum  piisinstitutionibus.  Caput  V, 
De  solemnibus  Missa:  sacrificii  caeremoniis.  Cumque  natura 
hominum  ea  sit,  ut  non  facile  queat  sine  adminiculis  exte- 
rioribus ad  rerum  divinarum  meditationem  sustolli ; prop- 
terea  pia  mater  Ecclesia  ritus  quosdam,  ut  scilicet  quas- 
dam submissa  voce,  alia  vero  elatiore  in  Missa  pronun- 
tiarentur, instituit.  Caeremonias  item  adhibuit,  ut  mysti- 
cas benedictiones,  lumina,  thymiamata,  vestes,  aliaque  id 
genus  multa,  ex  Apostolica  disciplina  et  traditione,  quo 
et  majestas  tanti  sacrificii  commendaretur,  et  mentes  fi- 
delium per  haec  visibilia  religionis  et  pietatis  signa  ad  re- 
rum altissimarum,  quae  in  hoc  sacrificio  latent,  contem- 
plationem excitarentur.  Caput  VI.  De  Missa , in  qua  solus 
Sacerdos  communicat.  Optaret  quidem  sacrosancta  Syno- 
dus, ut  in  singulis  Missis  fideles  adstantes  non  solum 
spirituali  affectu,  sed  Sacramentali  etiam  Eucharisti*  per- 
ceptione communicarent,  quo  ad  eos  sanctissimi  hujus 
sacrificii  fructus  uberior  proveniret  : nec  tamen,  si  id 
non  semper  fiat,  pospterea  Missas  illas,  ni  quibus  solus 

Sacerdos  sacramentaliter  communicat,  ut  privataset  illici- 
tasdamnat,sed  probat,  atque  adeo  commendat.  Siquidem 
ili*  quoque  Missae  vere  communes  censeri  debent;  par- 
tim,  quod  in  eis  populus  spiritualiter  communicet ; par- 
tim  vero,  quod  a publico  Ecclesi*  ministro  non  pro  se 
tantum,  sed  pro  omnibus  fidelibus,  qui  ad  corpus  Christi 
pertinent,  celebrentur.  Caput  VII.  De  aqua  in  calice  offe- 
rendo, vino  miscenda.  Monet  deinde  sancta  Synodus,  pr*- 
ceptum  esse  ab  Ecclesia  Sacerdotibus,  ut  aquam  vino  in 
calice  offerendo  miscerent ; tum  quod  Christum  Dominum 
ita  fecisse  credatur,  tum  etiam  quia  e latere  ejus  aqua  si- 
mul cum  sanguine  exierit.  Quod  Sacramentum  hac  mix- 
tione recolitur  : et  cum  aqu*  in  Apocalypsi  beati  Joannis 
populi  dicantur;  ipsius  populi  fidelis  cum  capite  Christo 
unio  reprassentatur.  Caput  VIII.  De  Missa  vulgari  lingua 
passim  non  celebranda  : et  mysteriis  ejus  populo  explicandis ; 
Etsi  Missa  magnam  contineat  populi  fidelis  eruditionem, 
non  tamen  expedire  visum  est  Patribus,  ut  vulgari  pas- 
sim lingua  celebraretur.  Quamobrem,  retento  ubique  cu- 
jusque  Ecclesi*  antiquo,  a sancta  Romana  Ecclesia,  om- 
nium Ecclesiarum  Matre  et  Magistra,"  probato  ritu,  ne 
oves  Christi  esuriant,  neve  parvuli  panem  petant,  et  non 
sit  qui  frangat  eis  ; mandat  S.  Synodus  Pastoribus,  et  sin- 
gulis curam  animarum  gerentibus,  ut  frequenter  inter 
Missarum  celebrationem  vel  per  se,  vel  per  alios,  ex  iis 
quse  in  Missa  leguntur,  aliquid  exponant ; atque  inter  cae- 
tera  sanctissimi  hujus  sacrificii  mysterium  aliquod  decla- 
rent, diebus  pr*seriim  Dominicis,  et  festis.  Caput  IX. 
Prolegomenon  Canonum  sequentium  Quia  vero  adversus 
veterem  hanc  in  sacrosancto  Evangelio,  Apostolorum 
traditionibus,  sanctorumque  Patrum  doctrina  fundatam 
fidem,  hoc  tempore  multi  desseminati  sunt  errores, 
multaque  a multis  docentur  atque  disputantur;  sacro- 
sancta synodus,  post  multas  gravesque  his  de  rebus 
mature  habitos  tractatus,  unanimi  Patrum  omnium  con- 
sensu, quae  huic  purissimae  fidei,  saersque  doctrin*  ad- 
versantur, damnare,  et  a sancta  Ecclesia  eliminare,  per 
subjectos  hos  Canones,  constituit.  De  Sacrificio  Missce. 
Canon  I.  Si  quis  dixerit,  in  Missa  non  offerri  Deo  verum 
et  proprium  sacrificium,  aut  quod  offerri  non  sit  aliud, 
quam  nobis  Christum  ad  manducandum  dari ; anathema  sit. 
Canon  If  Si  quis  dixerit,  illis  verbis, « Hoc  facite  in  meam 
commemorationem  » Christum  non  instituisse  Apostolos 
Sacerdotes;  aut  non  ordinasse,  ut  ipsi,  aliique  Sacerdotes 
offerrent  corpus  et  sanguinem  suum  ; anathema  sit.  Canon 
III.  Si  quis  dixerit.  Missae  sacrificium  tantum  esse  lau- 
dis, et  gratiarum  actionis,  aut  nudam  commemorationem 
sacrificii  in  Cruce  peracti,  non  autem  propitiatorium; 
vel  soli  prodesse  sumenti;  neque  pro  vivis  et  defunctis, 
pro  peccatis,  poenis,  satisfactionibus  et  aliis  necessita- 
tibus offerri  debere ; anathema  sit.  Canon  IV.  Si  quis 
dixerit,  blasphemiam  irrogari  sanctissimo  Christi  sa- 
crificio in  Cruce  Missae  sacrificium,  aut  illi  per  per 
hoc  derogari ; anathema  sit.  Canon  V.  Si  quis  dixerit, 
imposturam  esse,  Missas  celebrare  in  honorem  Sanc- 
torum, et  pro  illorum  intercessione  apud  Deum  obti- 
nenda, sicut  Ecclesia  intendit;  anathema  sit.  Canon  VI. 
Si  quis  dixerit,  Canonem  Missaj  errores  continere,  ideo 
que  abrogandum  esse  ; anathema  sit.  Canon  VII.  Si  quis 
dixerit,  caeremonias,  vestes,  et  externa  signa,  quibus 
in  Missarum  celebratione  Ecclesia  Catholica  utitur, 
irritabula  impietatis  esse  magis,  quam  officia  pietatis; 
anathema  sit.  Canon  VIII.  Si  quis  dixerit,  Missas,  in  qui- 
bus solus  sacerdos  sacramentaliter  communicat,  illicitas 
esse,  ideoque  abrogandas;  anathema  sit.  Canon  IX.  Si 
quis  dixerit,  Ecclesi*  Romanas  ritum,  quo  submissa  voce 
pars  Canonis  et  verba  consecrationis  proferuntur,  dam- 
nandum esse;  aut  lingua  tantum  vulgari  Missam  celebrari 
debere;  aut  aquam  non  miscendam  esse  vino  in  Calice 
offerendo,  eo  quod  sit  contra  Christi  institutionem  ; ana- 
thema sit.  Decretum  de  observandis  et  evitandis  in  celebra- 
tione Missce.  Quanta  cura  adhibenda  sit,  ut  sacrosanctum 
Missa  sacrificium  omni  Religionis  cultu  ac  veneratione 

celebretur,  quivis  facile  existimare  poterit,  qui  cogitarit, 
maledictum  in  sacris  Litteris  eum  vocari,  qui  facit  opus 
Dei  negligenter.  Quod  si  necessario  fatemur,  nullum  aliud 
opus  adeo  sanctum  ac  divinum  a Christi  fidelibus  tractari 
posse,  quam  hoc  ipsum  tremendum  mysterium,  quo  vivi- 
fica illa  hostia,  qua  Deo  Patri  reconciliati  sumus,  in  al- 
tari per  Sacerdotes  quotidie  immolatur;  satis  etiam  appa- 
ret, omnem  operam  et  diligentiam  in  eo  ponendam  esse, 
ut  quanta  maxima  fieri  potest  interiori  cordis  munditia  et 
puritate,  atque  exteriori  devotionis  ac  pietatis  specie  pe- 
ragatur. Cum  igitur  multa  jam  sive  temporum  vitio,  sive 
hominum  incuria,  et  improbitate  irrepsisse  videantur,  qu<e 
a tanti  sacrificii  dignitate  aliena  sunt;  ut  ei  debitus  honor 
et  cultus  ad  Dei  gloriam  et  fidelis  populi  aedificationem 
restituatur,  decernit  sancta  Synodus,  ut  ordinarii  loco- 
rum Episcopi  ea  omnia  prohibere  atque  e medio  tollere 
sedulo  curent,  ac  teneantur,  quas  vel  avaritia,  idolorum 
servitus,  vel  irreverentia,  quae  ab  impietate  vix  sejuncta 
esse  potest,  vel  superstitio,  verae  pietatis  falsa  imitatrix, 
induxit.  Atque  ut  multa  paucis  comprehendantur,  in  pri- 
mis, quod  ad  avaritiam  pertinet,  cujusvis  generis  merce- 
dum conditiones,  pacta,  et  quidquid  pro  Missis  novis  ce- 
lebrandis datur;  necnon  importunas  atque  il  liberales 
eleemosynarum  exactiones  potius  quam  postulationes, 
aliaque  hujusmodi  quas  a simoniaca  labe,  vel  certe  a turpi 
quaestu  non  longe  absunt,  omnino  prohibeant.  Deinde, 
ut  irreverentia  vitetur,  singuli  in  suis  dicecesibus  interdi- 
cant, ne  cui  vago  et  ignoto  Sacerdoti  Missas  celebrare 
liceat.  Neminem  prasterea,  qui  publice  et  notorie  crimi- 
nosus sit,  aut  sancto  altari  ministrare,  aut  sacris  interes- 
se  permittant;  neve  patiantur  privatis  in  domibus,  atque 
omnino  extra  Ecclesiam,  et  ad  divinum  tantum  cultum 
dedicata  oratoria,  ab  eisdem  ordinariis  designanda  et  vi- 
sitanda, sanctum  hoc  sacrificium  a saecularibus  aut  regu- 
laribus quibuscumque  peragi  : ac  nisi  prius,  qui  intersint, 
decenter  composito  corporis  habitu,  declaraverint  se 
mente  etiam,  ac  devoto  cordis  affectu,  non  solum  corpo- 
re adesse.  Ab  Ecclesiis  vero  musicas  eas,  ubi  sive  orga- 
no, sive  cantu  lascivum  aut  impurum  aliquid  miscetur, 
item  seculares  omnes  actiones,  vana  atque  adeo  profana 
colloquia,  deambulationes,  strepitus,  clamores  arceant; 
ut  domus  Dei  vere  domus  orationis  esse  videatur,  ac  dici 
possit.  Postremo,  ne  superstitioni  locus  aliquis  detur, 
edicto  et  poenis  propositis  caveant,  ne  Sacerdotes  aliis 
quam  debitis  horis  celebrent;  neve  ritus  alios,  aut  alias 
caeremonias  et  preces  in  Missarum  celebratione  adhi- 
beant, praeter  eas  quae  ab  Ecclesia  probatae,  ac  frequenti 
et  laudabili  usu  receptae  fuerint.  Quarumdam  vero  Missa- 
rum, et  candelarum  certum  numerum,  qui  magis  a supers- 
tioso  cultu,  quam  a vera  Religione  inventus  est,  omnino 
ab  Ecclesia  removeant:  doceantque  populum  quis  sit,  et 
a quo  potissimum  proveniat  sanctissimi  hujus  sacrificii  tam 
pretiosus  ac  coelestis  fructus.  Moneant  etiam  eumdem  po- 
pulum, ut  frequenter  ad  suas  parochias,  saltem  diebus 
Dominicis,  ut  majoribus  festis  accedant.  Haec  igitur  om- 
nia, quae  summatim  enumerata  sunt,  omnibus  locorum  or- 
dinariis ita  proponuntur,  ut  non  solum  ea  ipsa,  sed  quas- 
cumque alia  huc  pertinere  visa  fuerint,  ipsi  pro  data  sibi 
a sacrosancta  Synodo  potestate,  ac  etiam,  ut  delegati  Se- 
dis Apostolicas,  prohibeant,  mandent,  corrigant,  statuant; 
atque  ad  ea  inviolate  servanda  censuris  Ecclesiasticis,  aliis- 
que poenis,  quasillorum  arbitrio  constituentur,  fidelem  po- 
pulum compellant : non  obstantibus,  privilegiis,  exemptio- 
nibus, appellationibus  ac  consuetudinibus  quibuscumque, 
C/r.  pro  tractatu  de  Eucharistia.  — S.  Dionysius,  de 
Eccles.  hierarch.  cap.  j ; S.  Ambrosius,  de  Sacramentis. 
lib.  j ; S.  August.  In  Joann.  tract.  26;  S.  Damascen. 
lib.  4 fidei,  cap.  4;  S.  Chrysostom.,  In  Matth.  homil.  50 
et  82,  et  In  Joann.  46  et  in  1 Corint.  24;  S.  Cyrill. 
Catech.  22;  Opera  Lanfranci,  Algeri,  Paschasii ; Bellar- 
minus,  de  Eucharistia ; S.  Bonavent.  in  4 Sentent. ; Cate- 
chismus  Romanus,  part.  2;  Benedict.  XIV,  deSS.  missa; 
Sacrificio;  S.  Alphonsus,  lib.  6;  Commentatores  Summ* 


Articulus  primus 

Utrum  Eucharistia  sit  sacramentum. 

Inf.,  art  4 , quast.  79,  art.  4 et  7;  et  4 Sent.,  d»st.  8, 
quasi.  1,  art.  1,  quastiunc.  1. 

Ad  primum  sic  proceditur.  1.  Videtur  quod  Eu- 
charistia non  sit  sacramentum.  Ad  idem  enim  non 
debent  ordinari  duo  sacramenta,  quia  unumquod- 
que sacramentum  efficax  est  ad  suum  effectum 
producendum.  Cum  ergo  ad  perfectionem  ordine- 
tur et  confirmatio  et  Eucharistia,  ut  dicit  Diony- 
sius, cap.  4 eccles.  Hierarch.,  circa  prine.,  et  cap. 
2,  circa  med.,  videtur  Eucharistiam  non  esse  sacra- 
mentum, cum  confirmatio  sit  sacramentum,  ut  prius 
habitum  est,  quaest.  praec.,  art.  1 , quaest.  65,  art.  1 . 

2.  Praeterea,  in  quolibet  sacramento  novae  legisid 
quod  visibiliter  subjicitur  sensui,  efficit  invisibilem 
effectum  sacramenti,  sicut  ablutio  aquae  causat  et 
characterem  baptismalem  et  ablutionem  spiritua- 
lem, sicut  supra  dictum  est,  quaest.  62,  et  63,  art. 
2.  Sed  species  panis  et  vini,  quae  subjiciuntur  sen- 
sui in  hoc  sacramento,  non  efficiunt  neque  ipsum 
corpus  Christi  verum,  quod  est  res  et  sacramen- 
tum, neque  corpus  mysticum,  quod  est  res  tantum 
in  Eucharistia.  Ergo  videtur  quod  Eucharistia 
non  sit  sacramentum  novae  legis. 

3.  Praeterea,  sacramenta  novae  legis  habentia 
materiam,  in  usu  materiae  perficiuntur,  sicut  bap- 
tismus in  ablutione,  et  confirmatio  in  chrismatis 
consignatione.  Si  ergo  Eucharistia  sit  sacramen- 

S.  Thomae,  inter  quos  Joannes  a S.  Thoma,  Valentia, 
Suarez,  Sylvius;  Billuart;  Gonet;  Franzelin,  de  Eucha- 
ristia ; Rosset,  de  Eucharistia ; Soto  in  4 lib.  Sentent. ; 
Garetius,  lib.  de  vera  Praesentia  corporis  Christi-,  Perpeluile 
de  lafoi  de  1’Eglise  catliolique,  touchant  1’Eucharistie ; Du 
Perron,  Traitc  du  Sacrement  de  l'Eucharistie  ; Muratori, 
de  Origine  liturgice ; De  Augustinis,  de  Re  Sacramentaria. 
— De  erroribus  autem  Berengarii,  vide  specialiter:  Lan- 
franci opera;  Guitmund,  Hi  st.  litter.  de  la  Francc,  Ceil- 
lier,  Hist.  des  aut.  eccl.  t.  20;  Natal.  Alexand.  Hist.  Ec- 
cles. sxc.  XI-,  Zaccaria,  Tlies.  thiol.  t.  10;  Bulaeus,  Hist. 
univers.  Paris,  t.  1 ; Mabillon,  de  Berengario,  etc. 

Art.  i.  — Ad  fidem  pertinens  est  Eucharistiam  esse 
verum  et  proprie  dictum  sacramentum,  distinctum  ab 
aliis.  — In  solutione  ad  2,  attingit  gravem  quaestionem, 
quomodo  species  consecratas,  efficiant  sacramentalem 
effectum,  et  in  resp.  ad  5,  explicat  nonnullas  differentias 
inter  hoc  et  alia  sacramenta.  — De  convenientia  hujus 
sacramenti,  vide  supra  concil.  Trident.  sess.  ij,  cap.  2, 
5.  — Hoc  sacramentum  est  etiam  aliis  perfectius,  Tri- 
dent. sess.  7,  de  sacramentis  in  genere,  can.  j supra, 
(quaest.  60,  pag.  549),  et  Tridentin.  hic  supra,  sess.  ij,  cap. 
2, 5.  — Hic  quaeritur  quid  proprie  vocetur  sacramentum 
Eucharistiae?  Et  respondet  Sylvius  per  conclusiones  se- 
quentes : i°  Tametsi  consecratio  et  sumptio  sint  actiones 
quaedam  mysticae,  neutra  tamen  eorum  est  proprie  sacra- 
mentum Eucharistiae,  quia  neutra  est  invisibilis  grati® 
signum  visibile  et  efficax.  2°  Secundum  aliquos,  videtur, 
id  quod  hic  est  proprie  dictum  sacramentum,  non  esse 
ipsas  species  post  consecrationem  remanentes,  sed  verum 
Christi  corpus  et  sanguinem;  non  quidem  absolute,  sed 
quatenus  sub  visibilibus  panis  et  vini  speciebus  existunt. 
Secundum  alios  vero,  post  Magistrum,  ipsas  species 
panis  et  vini  esse  sacramentum. 

tum,  perficeretur  in  usu  materiae,  non  in  conse- 
cratione ipsius  materiae;  quod  patet  esse  falsum, 
quia  forma  hujus  sacramenti  sunt  verba  quae  in 
consecratione  materiae  dicuntur,  ut  infra  patebit, 
quaest.  78,  art.  1.  Ergo  Eucharistia  non  est  sa- 
cramentum. 

— Sed  contra  est  quod  in  collecta  dicitur  : Hoc 
tuum  sacramentum  non  sil  nobis  reatus  ad  pxnam. 

Respondeo  dicendum  quod  sacramenta  Eccle- 
siae ordinantur  ad  subveniendum  homini  in 
vita  spirituali.  Vita  autem  spiritualis  vitae  corpo- 
rali conformatur,  eo  quod  corporalia  spiritualium 
similitudinem  gerunt.  Manifestum  est  autem  quod 
sicut  ad  vitam  corporalem  requiritur  generatio, 
per  quam  homo  vitam  accipit  et  augmentum  quo 
homo  perducitur  ad  perfectionem  vitae,  ita  etiam 
requiritur  alimentum  quo  homo  conservatur  in 
vita.  Et  ideo  sicut  ad  vitam  spiritualem  oportuit 
esse  baptismum,  qui  est  spiritualis  generatio,  et 
confirmationem,  quae  est  spirituale  augmentum, 
ita  oportuit  esse  sacramentum  Eucharistiae, 
quod  est  spirituale  alimentum. 

Ad  primum  ergo  dicendum  quod  duplex  est  per- 
fectio : — Una  quae  est  in  ipso  homine,  ad  quam 
perducitur  per  augmentum ; et  talis  perfectio  com- 
petit confirmationi.  — Alia  autem  est  perfectio 
quam  homo  consequitur  ex  adjunctione  alicujus 
extrinseci  hominem  conservantis,  puta  ex  adjunc- 
tione cibi,  vel  indumenti,  vel  alicujus  hujusmodi  ; 
et  talis  perfectio  competit  Eucharistiae,  quae  est 
spiritualis  perfectio. 

Ad  secundum  dicendum  quod  aqua  baptismi 
non  causat  aliquem  spiritualem  effectum  propter 
ipsam  aquam,  sed  propter  virtutem  Spiritus  Sancti 
in  aqua  existentem.  Unde  Chrysostomus  dicit  su- 
per illud  Joan.  5 : Angelus  Domini  secundum  tem- 
pus, etc.,  hom.  35  in  Joan.,  inter  prine,  et  med.  : 
In  baptizatis  non  simpliciter  aqua  operatur,  sed  cum 
Spiritus  Sancti  susceperit  gratiam,  tunc  omnia  sol- 
vit peccata.  Sicut  autem  se  habet  virtus  Spiritus 
Sancti  ad  aquam  baptismi,  ita  se  habet  corpus 
Christi  verum  ad  species  panis  et  vini ; unde  spe- 
cies panis  et  vini  non  efficiunt  aliquid  nisi  virtute 
corporis  Christi  veri. 

Ad  tertium  dicendum  quod  sacramentum  dici- 
tur ex  eo  quod  continet  aliquid  sacrum.  Potest 
autem  aliquid  esse  sacrum  dupliciter,  scilicet  ab- 
solute et  in  ordine  ad  aliud.  Haec  autem  est  diffe- 
rentia inter  Eucharistiam  et  alia  sacramenta  haben- 
tia materiam  sensibilem,  quod  Eucharistia  conti- 
net aliquid  sacrum  absolute,  scilicet  ipsum  corpus 
Christi  ; aqua  vero  baptismi  continet  aliquid  sa- 
crum in  ordine  ad  aliud,  scilicet  virtutem  ad  sanc- 
tificandum ; et  eadem  ratio  est  de  chrismate  et 
similibus.  Et  ideo  sacramentum  Eucharistiae  per- 
ficitur in  ipsa  consecratione  materiae  ; alia  vero 
sacramenta  perficiuntur  in  applicatione  materiae 
ad  hominem  sanctificandum  ; et  ex  hoc  etiam 


consequitur  alia  differentia : nam  in  sacramento 
Eucharistiae  id  quod  est  res  et  sacramentum,  est 
m ipsa  materia  ; id  autem  quod  est  res  tantum, 
est  in  suscipiente,  scilicet  gratia  quae  confertur; 
in  baptismo  autem  utrumque  est  in  suscipiente, 
scilicet  et  character,  qui  est  res,  et  sacramentum, 
et  gratia  remissionis  peccatorum,  quae  est  res 
tantum.  Et  eadem  ratio  est  de  aliis  sacramentis. 

Articulus  ii 

Utrum  hoc  sacramentum  sit  unum  vel  plura. 

InJ.,  quast.  78,  art.  6,  ad  2 ; et  4 Sent.,  dist.  8,  quast.  1 , 
art.  1,  quastiunc.  2. 

Ad  secundum  sic  proceditur.  1.  Videtur  quod 
Eucharistia  non  sit  unum  sacramentum,  sed  plu- 
ra. Dicitur  enim  in  collecta  : Purificent  nos,  Do- 
mine, sacramenta  qux  sumpsimus;  quod  quidem 
dicitur  propter  Eucharistiae  susceptionem.  Er- 
go Eucharistia  non  est  unum  sacramentum,  sed 
plura. 

2.  Praeterea,  impossibile  est,  multiplicato  ge- 
nere, non  multiplicari  speciem,  sicut  quod  unus 
homo  sit  plura  animalia.  Sed  signum  est  genus 
sacramenti,  ut  supra  dictum  est,  quaest.  60,  art.  1. 
Cum  igitur  in  Eucharistia  sint  plura  signa,  scilicet 
panis  et  vinum,  videtur  consequens  esse  quod 
sint  plura  sacramenta. 

3.  Praeterea,  hoc  sacramentum  perficitur  in 
consecratione  materiae,  sicut  dictum  est  art. 
praec.,  ad  3.  Sed  in  hoc  sacramento  est  duplex 
materiae  consecratio.  Ergo  est  duplex  sacramen- 
tum. 

— Sed  contra  est  quod  Apostolus  dicit  1 Co- 
rinth.  10,  17:  Unus  panis  et  unum  corpus  multi 
sumus  omnes  qui  de  uno  pane  et  de  uno  calice  (1) 
participamus ; ex  quo  patet  quod  Eucharistia 
est  sacramentum  ecclesiasticae  unitatis.  Sed  sa- 
cramentum similitudinem  gerit  rei  cujus  est  sa- 
cramentum. Ergo  Eucharistia  est  unum  sacra- 
mentum. 

U)  espondeo  dicendum  quod,  sicut  dicitur  5 Me- 
-J-Vtaph.,  text.  9 et  seq.,  unum  dicitur,  non  so- 
lum quod  est  indivisibile,  vel  quod  est  continuum, 
sed  etiam  quod  est  perfectum,  sicut  dicitur  una 
domus  et  unus  homo.  Est  autem  unum  perfec- 
tione, ad  cujus  integritatem  concurrunt  omnia 


Art.  2.  — Hasc  sunt  verba  Cathechismi  romani  : « Non 
plura, sed  unum  tantum  sacramentum  Ecclesias  auctoritate 
docti  confitemur.»  Concil.  Florent.,  et  Tridentin.,  prasci- 
pue  sess.  7 et  1$,  loquuntur  de  Eucharistia  tanquam  de 
uno  sacramento.  — « Fideles  qui  communicant, (ait  S. 
Bonaventura,  dist.  ix)  recipiunt  perfectum  sacramen- 
tum quoad  efficaciam,  non  quantum  ad  signantiam  seu 
significationem  : » id  est,  recipiunt  totum  sacramentum, 
quia  recipiunt  totum  Christum,  qui  est  res  et  sacramen- 
tum, quanquam  formaliter  et  in  ratione  signi,  non  reci- 
piant totum  id  quod  est  sacramentum  totum. 

(1)  Vulgata  non  habet  et  de  uno  calice. 

quae  requiruntur  ad  finem  ejusdem  ; sicut  homo 
integratur  ex  omnibus  membris  necessariis  ad 
operationem  animae,  et  domus  integratur  ex  om- 
nibus partibus  quae  sunt  necessariae  ad  inhabi- 
tandum. Et  sic  hoc  sacramentum  dicitur  unum  : 
ordinatur  enim  ad  spiritualem  refectionem,  quae 
corporali  conformatur.  — Ad  corporalem  autem 
refectionem  duo  requiruntur  ; scilicet  cibus,  qui 
est  alimentum  siccum,  et  potus,  qui  est  alimentum 
humidum.  Et  ideo  etiam  ad  integritatem  hujus 
sacramenti  duo  concurrunt,  scilicet  spiritualis  ci- 
bus et  spiritualis  potus,  secundum  illud  Joan.  6, 
56  : Caro  mea  vere  est  cibus,  et  sanguis  meus  vere 
est  polus.  Ergo  hoc  sacramentum  multa  qui- 
dem est  materialiter,  sed  unum  formaliter  et 
perfective. 

Ad  primum  ergo  dicendum  quod  in  eadem  col- 
lecta et  pluraliter  dicitur  primo  : Purificent  nos 
sacramenta  qua;  sumpsimus  ; et  postea  singulariter 
subditur  : Hoc  tuum  sacramentum  non  sit  nobis 
reatus  ad  poenam  ; ad  ostendendum  quod  hoc  sa- 
cramentum quodammodo  est  multa,  simpliciter 
autem  unum. 

Ad  secundum  dicendum  quod  panis  et  vinum 
materialiter  quidem  sunt  plura  signa,  formaliter 
vero  et  perfective  unum  in  quantum  ex  eis  perfi- 
citur una  refectio. 

Ad  tertium  dicendum  quod  ex  hoc  quod  est  du- 
plex consecratio  materige  hujus  sacramenti,  non 
potest  plus  haberi  nisi  quod  hoc  sacramentum 
materialiter  est  multa,  ut  dictum  est  in  corp. 

Articulus  iii 

Utrum  Eucharistia  sit  de  necessitate  salutis. 

Inf .,  quasi.  So,  ari.  2,  et  4 Sent.,  dist.  9,  art.  1,  quast. 

2 , et  dist.  12,  quast.  3,  art.  2,  quastiunc.  1 ; et  Joan.  6, 

lecl.  7,  coi.  1. 

Ad  tertium  sic  proceditur.  1.  Videtur  quod 
hoc  sacramentum  sit  de  necessitate  salutis.  Dicit 
enim  Dominus  Joan.  6,  54  : Nisi  manducaveritis 
carnem  Filii  hominis,  et  biberitis  ejus  sanguinem, 
non  habebitis  vitam  in  vobis.  Sed  in  hoc  sacramen- 


Art.  j.  — Tractat  D.  Thomas  de  necessitate  medii, 
non  de  necessitate  praecepti,  quod  satis  constat  ex  dis- 
cursu art.  ; et  infra,  quasst.  80.  disputat  de  necessitate 
praecepti.  — Nota  bene  doctrinam  de  distinctione  inter 
sacramentum  et  rem  sacramenti.  — Vide  initio  qusst., 
Concil.  Trident.,  sess.  21,  cap.  4 et  can.  5. 

Definit.  Eccles.  — Proposit.  Rosminii,  damn.  a Leone  XIII, 
7 Mart.  1888  : }2.  Quoniam  qui  non  manducat  carnem  Filii 
hominis  et  bibit  ejus  sanguinem,  non  habet  vitam  in  se; 
et  nihilominus  qui  moriuntur  cum  baptismate  aquas,  san- 
guinis aut  desiderii  certo  consequuntur  vitam  aeternam  : 
dicendum  est,  his,  qui  in  hac  vita  non  comederunt  cor- 
pus et  sanguinem  Christi,  subministrari  hunc  coelestem 
cibum  in  futura  vita,  ipso  mortis  instanti.  Hinc  etiam 
sanctis  veteris  testamenti,  potuit  Christus  descendens  ad 
inferos,  seipsum  communicare  sub  speciebus  panis  et 
vini,  ut  aptos  eos  redderet  ad  visionem  Dei.  — Circa 


to  manducatur  caro  Christi,  et  bibitur  sanguis  ejus. 
Ergo  sine  hoc  sacramento  non  potest  homo  ha- 
bere salutem  spiritualis  vitae. 

2.  Praeterea,  hoc  sacramentum  est  quoddam 
spirituale  alimentum.  Sed  alimentum  corporale 
est  de  necessitate  corporalis  salutis.  Ergo  etiam 
hoc  sacramentum  est  de  necessitate  spiritualis  sa- 
lutis. 

3.  Praeterea,  sicut  baptismus  est  sacramentum 
dominicae  passionis,  sine  qua  non  est  salus,  ita  et 
Eucharistia  ; dicit  enim  Apostolus,  1 Corinth. 
11,  26  : Quotiescumque  manducabitis  panem  hunc 
et  calicem  bibetis , mortem  Domini  annuntiabitis, 
donec  veniat.  Ergo  sicut  baptismus  est  de  necessi- 
tate salutis,  ita  etiam  hoc  sacramentum. 

— Sed  contra  est  quod  Augustinus  scribit  Bo- 
nifacio  contra  Pelagianos,  lib.  1 contr.  duas  epist. 
Pelag.,  cap.  22  : Nec  illud  cogitetis,  parvulos 
vitam  habere  non  posse,  qui  sunt  expertes  corporis 
et  sanguinis  Christi. 

Respondeo  dicendum  quod  in  hoc  sacramento 
duo  est  considerare,  scilicet  — ipsum  sacra- 
mentum — et  rem  sacramenti.  — Dictum  est 
autem  art.  praec.  quod  res  hujus  sacramenti 
est  unitas  corporis  mystici  sine  qua  non 
potest  esse  salus;  nulli  enim  patet  aditus 
salutis  extra  Ecclesiam,  sicut  nec  in  diluvio 
absque  arca  Noe,  quae  significat  Ecclesiam,  ut 
habetur  2 Petri  3.  Dictum  est  autem  supra, 
quaest.  68,  art.  2,  quod  res  alicujus  sacramenti 
haberi  potest  ante  perceptionem  sacramenti 
ex  ipso  voto  sacramenti  percipiendi.  Unde 
ante  perceptionem  hujus  sacramenti  potest 
homo  habere  salutem  ex  voto  percipiendi  hoc 
sacramentum,  sicut  et  ante  baptismum  ex  voto 
baptismi,  ut  supra  dictum  est,  quasst.  68,  art.  2. 
Est  tamen  differentia  quantum  ad  duo:  — primo 
quidem  quia  baptismus  est  principium  spiritualis 
vitae,  et  janua  sacramentorum  ; Eucharistia  vero 
est  quasi  consummatio  spiritualis  vitae,  et  omnium 
sacramentorum  finis,  ut  supra  dictum  est,  quaest. 
63,  art.  3;  per  sanctificationes  enim  omnium  sa- 
cramentorum fit  praeparatio  ad  suscipiendam  vel 
consecrandam  Eucharistiam.  Et  ideo  perceptio 
baptismi  est  necessaria  ad  inchoandam  spiritualem 
vitam,  perceptio  autem  Eucharistiae  est  neces- 
saria ad  consummandam  ipsam,  non  ad  hoc  quod 
simpliciter  habeatur,  sed  sufficit  eam  habere  in 

doctrin.  hujus  art.,  Innocent.  III,  in  Dccretal.  lib.  5,  tit.  41, 
cap.  « Cum  Marlhx...  » Distinguendum  est  tamen  subtili- 
ter inter  tria  quae  sunt  in  hoc  sacramento  discreta,  vide- 
licet formam  visibilem,  veritatem  corporis  et  virtutem 
spiritualem.  Forma  est  panis  et  vini,  veritas  carnis  et 
sanguinis,  virtus  unitatis  et  charitatis.  Primum  est  sacra- 
mentum et  non  res.  Secundum  est  sacramentum  et  res. 
Tertium  est  res  et  non  sacramentum.  Sed  primum  est 
sacramentum  geminae  rei.  Secundum  est  sacramentum 
unius  et  alterius  res  existit.  Tertium  est  res  gemini  sacra- 
menti. — Trident.  sess.  1?,  cap.  8 et  can.  8:  supra,  in 
proxmio  huj.  quast. 

voto,  sicut  et  finis  habetur  in  desiderio  et  inten- 
tione. — Alia  differentia  est  quia  per  baptismum 
ordinatur  homo  ad  Eucharistiam,  et  ideo  ex  hoc 
ipso  quod  pueri  baptizantur,  ordinantur  per  Ec- 
clesiam ad  Eucharistiam,  et  sicut  ex  fide  Ecclesia- 
credunt,  sic  ex  intentione  Ecclesiae  desiderant 
Eucharistiam,  et  per  consequens  recipiunt  rem 
ipsius.  Sed  ad  baptismum  non  ordinantur  per 
aliud  praecedens  sacramentum,  et  ideo  ante  sus- 
ceptionem baptismi  non  habent  pueri  aliquo  mo- 
do baptismum  in  voto,  sed  soli  adulti  ; unde  rem 
sacramenti  non  possunt  percipere  sine  percep- 
tione sacramenti.  Et  ideo  hoc  sacramentum  non 
hoc  modo  est  de  necessitate  salutis,  sicut  bap- 
tismus. 

Ad  primum  ergo  dicendum  quod,  sicut  Augus- 
tinus dicit  tract.  26  in  Joan.,  inter  med.  et  fin., 
exponens  illud  verbum  Joan  : Hunc  cibum  et  po- 
lum, scilicet  carnis  et  sanguinis,  societatem  vult 
intelligi  corporis , et  membrorum  suorum , quod  est 
Ecclesia  in  praedestinatis , et  vocatis,  et  justificatis, 
et  glorificatis,  sanctis,  et  fidelibus  ejus.  Unde,  si- 
cut ipse  dicit  in  epist.  ad  Bonifacium  (id  habet 
Beda  super  illud  1 Corinth.  10  : Calix  bene- 
dictionis, etc.:  vide  cap.  131  de  Consecrat.,  dist. 
4),  nulli  est  aliquatenus  ambigendum,  tunc  unum- 
quemque fidelium  corporis  sanguinisque  Domini 
participem  fieri  quando  in  baptismate  membrum 
corporis  Christi  efficitur ; nec  alienari  ab  illius 
panis  calicisque  consortio,  etiamsi  antequam  panem 
illum  comedat,  et  calicem  bibat,  de  hoc  seculo 
in  unitate  corporis  Christi  constitutus  abscedat. 

Ad  secundum  dicendum  quod  haec  est  diffe- 
rentia inter  alimentum  corporale  et  spirituale, 
quod  alimentum  corporale  convertitur  in  subs- 
tantiam ejus  qui  nutritur,  et  ideo  non  potest  ho- 
mini valere  ad  vitae  conservationen  alimentum 
corporale,  nisi  realiter  sumatur;  sed  alimentum 
spirituale  convertit  hominem  in  seipsum,  secun- 
dum illud  quod  Augustinus  dicit  in  lib.  7 Con- 
fess.,  cap.  10,  a med.,  quod  quasi  audivit  vocem 
Christi  dicentis  sibi : Nec  tu  me  mutabis  in  te, 
sicut  cibum  carnis  luce,  sed  tu  mutaberis  in  me. 
Potest  autem  aliquis  in  Christum  mutari,  et  ei 
incorporari  voto  mentis,  etiam  sine  hujus  sacra- 
menti perceptione.  Et  ideo  non  est  simile. 

Ad  tertium  dicendum  quod  baptismus  est  sa- 
cramentum mortis  et  passionis  Christi,  prout 
homo  regeneratur  in  Christo  virtute  passionis  ejus  ; 
sed  Eucharistia  est  sacramentum  passionis  Chris- 
ti, prout  homo  perficitur  in  unione  ad  Christum 
passum.  Unde  sicut  baptismus  dicitur  sacramen- 
tum fidei,  quse  est  fundamentum  spiritualis  vitse, 
ita-  Eucharistia  dicitur  sacramentum  charitatis, 
quae  est  vinculum  perfectionis,  ut  dicitur  Coi.  3, 
>4- 


Articulus  iv 

Utrum  convenienter  hoc  sacramentum  pluribus  nominibus 
nominetur. 

Jnf..  quast.  Sy,  art.  2,  ad  1 ; et  4 Sent.,  dist.  8, 
qiuest.  1,  art.  1,  quastiunc.  3. 

Ad  quartum  sic  proceditur.  1.  Videtur  quod  in- 
convenienter hoc  sacramentum  pluribus  nomini- 
bus nominetur.  Nomina  enim  debent  respondere 
rebus.  Sed  hoc  sacramentum  est  unum,  ut  dictum 
est  art.  2 huj.  quaest.  Ergo  non  debet  pluribus 
nominibus  nominari. 

2.  Praeterea,  species  non  notificatur  convenien- 
ter per  id  quod  est  commune  toti  generi.  Sed  Eu- 
charistia est  sacramentum  novae  legis ; omnibus 
autem  sacramentis  commune  est  quod  in  eis  con- 
fertur gratia,  quod  significat  nomen  Eucharis- 
tia, quod  est  idem  quod  bona  gratia  ; omnia 
etiam  sacramenta  remedium  nobis  afferunt  in  via 
praesentis  vitae,  quod  pertinet  ad  rationem  viatici; 
in  omnibus  etiam  sacramentis  fit  aliquid  sacrum, 
quod  pertinet  ad  rationem  sacrificii;  et  per  omnia 
sacramenta  sibi  invicem  communicant  fideles, 
quod  significat  hoc  nomen  tjvx''.c  in  Graeco,  vel 
communio  in  Latino.  Ergo  haec  nomina  non  con- 
venienter adaptantur  huic  sacramento. 

3.  Praeterea,  hostia  videtur  esse  idem  quod  sa- 
crificium. Sicut  ergo  non  proprie  dicitur  sacrifi- 
cium, ita  nec  proprie  dicitur  hostia. 

— Sed  contra  est  quod  usus  fidelium  habet. 

Respondeo  dicendum  quod  hoc  sacramentum 
habet  triplicem  significationem:  — Unam 
quidem  respectu  praeteriti,  in  quantum  scilicet 
est  commemorativum  dominicae  passionis,  quae 
fuit  verum  sacrificium,  ut  supra  dictum  est,  quaest. 
48,  art.  3,  et  secundum  hoc  nominatur  « sa- 
crificium ».  — Aliam  autem  significationem 
habet  respectu  rei  praesentis,  scilicet  eccle- 
siasticae unitatis,  cui  homines  aggregantur  per 
hoc  sacramentum;  et  secundum  hoc  nominatur 
« communio  »,  vel  auva^tg-  Dicit  enim  Damasce- 
nus, lib.  4 orth.  Fid.,  cap.  14,  ad  fin.,  quod  dici- 
tur communio,  quia  communicamus  per  ipsam 
Christo,  et  quia  participamus  ejus  carne  et  divi- 
nitate, et  quia  communicamus  et  unimur  ad  invi- 
cem per  ipsam.  — Tertiam  significationem  ha- 
bet respectu  futuri,  in  quantum  scilicet  hoc  sa- 
cramentum est  praefigurativum  fruitionis  Dei,  quae 
erit  in  patria,  et  secundum  hoc  dicitur  « viati- 
cum »,  quia  hic  praebet  nobis  viam  illuc  perve- 
niendi ; et  secundum  hoc  etiam  dicitur 
Eir/aptcrdx,  id  est,  bona  gratia,  quia  gratia  Dei  vita 

Art.  4.  — Quinque  tantum  nomina  hujus  sacramenti 
explicat  D.  Thomas,  eaque  distinguit  ex  diversis  ejus 
proprietatibus  et  significationibus.  Sunt  tamen  alia  multa 
nomina,  quibus  designatur  Eucharistia,  scilicet  : Panis 
vitas,  Convivium,  Coena  Domini,  Corpus  Domini,  Sanctis- 
simum sacramentum,  Eulogia,  Viaticum,  etc. 

ceierna,  ut  dicitur  Rom.  6,. 2 3 ; vel  quia  realiter 
continet  Christum,  qui  est  plenus  gratia.  Dicitur 
etiam  in  Graeco  p.cTaAv;<it;,  id  est  assumptio , quia, 
ut  Damascenus  dicit,  loc.  sup.  cit.,  per  hoc  Filii 
Deitatem  assumimus. 

Ad  primum  ergo  dicendum  quod  nihil  prohi- 
bet idem  pluribus  nominibus  nominari,  secundum 
diversas  proprietates  vel  effectus. 

Ad  secundum  dicendum  quod  id  quod  est  com- 
mune omnibus  sacramentis,  attribuitur  antono- 
mastice  huic  propter  ejus  excellentiam. 

Ad  tertium  dicendum  quod  hoc  sacramentum 
dicitur  sacrificium,  in  quantum  repraesentat  ipsam 
passionem  Christi;  dicitur  autem  hostia,  in  quan- 
tum continet  ipsum  Christum,  qui  est  hostia  salu- 
taris, ut  dicitur  Ephes.  5. 

Articulus  v 

Utrum  institutio  hujus  sacramenti  fuerit  conveniens 

Inj.,  quast.  74,  art.  4 , corp.,  et  ad  1,  et  qua-st.  80 , ari.  8, 

ad  i ; et  4 Sent.,  dist.  8,  quast.  1,  art.  3 ;et  1 Cor.  11, 

lect.  4 , coi.  4,  et  /,  coi.  1. 

Ad  quintum  sic  proceditur.  1.  Videtur  quod 
non  fuerit  conveniens  institutio  hujus  sacramenti. 
Ut  enim  Philosophus  dicit  in  2 de  Gener.,  text. 
50,  ex  eisdem  nutrimur  ex  quibus  sumus.  Sed  per 
baptismum,  qui  est  spiritualis  regeneratio,  accipi- 
mus esse  spirituale,  ut  Dionysius  dicit  cap.  2 ec- 
cles.  Hierarch.,  parum  a prine.  Ergo  per  baptis- 
mum etiam  nutrimur.  Non  ergo  fuit  necessarium 
instituere  hoc  sacramentum  quasi  spirituale  nutri- 
mentum. 

2.  Praeterea,  per  hoc  sacramentum  homines 
Christo  uniuntur  sicut  membra  capiti.  Sed  Chris- 
tus est  caput  omnium  hominum,  etiam  qui  fuerunt 
ab  initio  mundi,  ut  supra  dictum  est,  quaest.  8. 
Ergo  non  debuit  institutio  hujus  sacramenti  differri 
usque  ad  coenam  Domini. 

3.  Praeterea,  hoc  sacramentum  dicitur  memo- 
riale dominicae  passionis,  secundum  illud  Lucae  22, 
19  : Hoc  facile  in  meam  commemorationem.  Sed 
memoria  est  praeteritorum.  Ergo  hoc  sacramen- 
tum non  debuit  institui  ante  Christi  passionem. 

4.  Praeterea,  per  baptismum  aliquis  ordinatur 
ad  Eucharistiam,  quae  non  nisi  baptizatis  dari  de- 
bet. Sed  baptismus  institutus  fuit  post  Christi  pas- 
sionem et  resurrectionem,  ut  patet  Matth.  ult. 


Art.  5.  — Quamquam  videatur  D.  Thomas  proponere 
absolutam  quaestionem  de  convenientia  hujus  institutionis, 
re  tamen  vera  solum  agit  de  circumstantia  temporis,  in 
quo  illa  institutio  facta  est;  et  merito,  tum  quia  hoc  pro- 
prie pertinet  ad  quaestionem,  an  est,  quam  in  hac  quaes- 
tione versat;  tum  quia  de  convenientia  ipsius  institutionis 
in  communi  jam  supra  dixerat,  et  de  convenientia  mate- 
riae et  formae  etc.  infra  dicturus  est.  — Fines  institutionis 
hujus  sacramenti,  exponuntur  a Concil.  Trident.  sess.  13, 
cap.  2 (supra  pag.  454). 


Ergo  inconvenienter  hoc  sacramentum  fuit  ante 
passionem  Christi  institutum. 

— Sed  contra  est  quod  hoc  sacramentum  est 
institutum  a Christo,  de  quo  dicitur  Marci  7,  37  : 
Bene  omnia  fecit. 

espondeo  dicendum  quod  convenienter  hoc 
sacramentum  institutum  fuit  in  coena,  in 
qua  scilicet  Christus  ultimo  cum  suis  disci- 
pulis fuit  conversatus.  — Primo  quidem  ratione 
continenti*  hujus  sacramenti  ; continetur  enim 
ipse  Christus  in  Eucharistia  sicut  in  sacramento. 
Et  ideo  quando  ipse  Christus  in  propria  specie 
a discipulis  discessurus  erat,  in  sacramentali  spe- 
cie seipsum  eis  reliquit;  sicut  in  absentia  impera- 
toris exhibetur  veneranda  ejus  imago.  Unde  Eu- 
sebius  Emissenus  dicit  hom.  5 in  Pascha,  quae 
incipit  ; Magnitudo  cxleslium,  etc.,  parum  a 
princip.  : Quia  corpus  assumptum  ablaturus  erat 
ab  oculis,  et  illaturus  sideribus , necesse  erat  ut 
die  ccencc  sacramentum  corporis  et  sanguinis  sui 
consecraret  nobis,  ut  coleretur  jugiter  per  myste- 
rium quod  semel  offerebatur  in  pretium.  — Se- 
cundo quia  sine  fide  passionis  Christi  nunquam 
potuit  esse  salus  secundum  illud  Rom.  3,  25  : 
quem  proposuit  Deus  propitiatorem  (1)  per  fidem 
in  sanguine  ipsius.  Et  ideo  oportuit  omni  tempore 
apud  homines  esse  aliquid  repraesentativum  domi- 
nicae passionis  ; cujus  in  veteri  quidem  Testa- 
mento praecipuum  sacramentum  erat  agnus  pas- 
chalis. Unde  et  Apostolus  dicit  1 Corinth.  5,7: 
Pascha  nostrum  immolatus  est  Christus.  Successit 
autem  ei  in  novo  Testamento  Eucharistiae  sacra- 
mentum, quod  est  rememorativum  praeteritae  pas- 
sionis, sicut  et  illud  fuit  praefigurativum  futurae. 
Et  ideo  conveniens  fuit  ut  imminente  passione, 
celebrato  priori  sacramento,  novum  sacramentum 
institueret.  Unde  Leo  papa  dicit  serm.  7 de 
Pass.  Dom.,  cap.  1 , in  fin.,  quod  ut  umbree  cede- 
rent corpori,  antiqua  observantia  novo  excluditur 
sacramento  ; hostia  in  hostiam  transii;  sanguine 
sanguis  aufertur,  et  legalis  festivitas  dum  mutatur 
impletur.  — Tertio  quia  ea  quae  ultimo  dicuntur, 
maxime  ab  amicis  recedentibus,  magis  memoriae 
commendantur,  praesertim  quia  tunc  magis  inflam- 
matur affectus  ad  amicos  ; ea  vero  ad  quae  magis 
afficimur,  profundius  animo  imprimuntur.  Quia 
igitur,  ut  beatus  Alexander  I papa  dicit,  epist.  1 
ad  omnes  Orth.,  cap.  4,  nihil  in  sacrificiis  majus 
esse  potest  quam  corpus  et  sanguis  Christi,  nec  ulla 
oblatio  hac  polior  est,  ideo  ut  in  majori  venera- 
tione haberetur,  Dominus  in  ultimo  discessu  suo 
a discipulis  hoc  sacramentum  instituit.  Et  hoc  est 
quod  Augustinus  dicit  in  libro  Responsionum  ad 
Januarium,  epist.  34,  al.  118,  cap.  6 a med.  : 
Salvator  quo  vehementius  commendaret  mysterii 


(1)  Vulgata  : propitiationem. 

hujus  altitudinem , ultimum  hoc  voluit  arctius  infi- 
gere cordibus  et  memoria;  discipulorum,  a quibus 
ad  passionem  digressurus  erat. 

Ad  primum  ergo  dicendum  quod  ex  eisdem  nu- 
trimur ex  quibus  sumus,  non  tamen  eodem  modo 
nobis  advenientibus  nam  ea  ex  quibus  sumus 
nobis  adveniunt  per  generationem  ; eadem  autem 
in  quantum  ex  eis  nutrimur,  nobis  adveniunt  per 
manducationem.  Unde  sicut  per  baptismum  rege- 
neramur in  Christo,  ita  per  Eucharistiam  mandu- 
camus Christum. 

Ad  secundum  dicendum  quod  Eucharistia  est 
sacramentum  perfectum  dominicae  passionis,  tan- 
quam  continens  ipsum  Christum  passum,  et  ideo 
non  potuit  institui  ante  incarnationem  ; sed  tunc 
habebant  locum  sacramenta  quae  erant  tantum 
praefigurativa  dominicae  passionis. 

Ad  tertium  dicendum  quod  sacramentum  istud 
fuit  institutum  in  coena,  ut  in  futurum  esset  me- 
moriale dominicae  passionis,  ea  perfecta.  Unde 
signanter  dicit  : Hcr.c  quotiescumque  feceritis,  de 
futuro  loquens. 

Ad  quartum  dicendum  quod  institutio  respon- 
det ordini  intentionis.  Sacramentum  autem  Eu- 
charistiae, quamvis  sit  posterius  baptismo  in  per- 
ceptione, est  tamen  prius  in  intentione  ; et  ideo 
debuit  prius  institui.  — Vel  potest  dici  quod  bap- 
tismus jam  erat  aliqualiter  institutus  in  ipso 
Christi  baptismo  ; unde  et  jam  aliqui  ipso  Christi 
baptismo  erant  baptizati,  ut  legitur  Joan.  3. 

Articulus  vi 

Utrum  agnus  paschalis  fuerit  praecipua  figura  hujus  sacra- 
menti. 

Inf.,  quccst.  80,  art  :o,  ad  2;  et  4 Sent.,  dist.  8,  quasi . 

1,  art.  2,  et  dist.  12 , quast.  art.  1,  queestiunc. 

ad  1. 

Ad  sextum  sic  proceditur.  1.  Videtur  quod 
agnus  paschalis  non  fuerit  praecipua  figura  hujus 
sacramenti.  Christus  enim  dicitur,  Psal.  109,  4, 
sacerdos  secundum  ordinem  Melchisedech,  propter 
hoc  quod  Melchisedech  gessit  figuram  sacrificii 
Christi,  offerens  panem  et  vinum.  Sed  expressio 
similitudinis  facit  quod  unum  ab  alio  denomine- 
tur. Ergo  videtur  quod  oblatio  Melchisedech  fue- 
rit potissima  figura  hujus  sacramenti. 

2.  Praeterea,  transitus  maris  Rubri  fuit  figura 
baptismi  secundum  illud  1 Cor.  10,  2 : Omnes  bap- 
tiqati  sunt  in  nube  et  in  mari.  Sed  immolatio  agni 
paschalis  praecessit  transitum  maris  Rubri,  quem 
»_  . 

Art.  6.  — Lutherus  irridet  piam  diligentiam  quam  D. 
Thomas  adhibuit  in  explicandis  hujus  mysterii  figuris.  Sed 
ipsemet  contemnit  Paulum  dicentem :«  omnia  in  figura 
contingebant  illis.  » 

Cfr.  de  hac  queest.  — Concil.  Trident.,  sess.  22,  cap.  1 
(vide  supra,  initio  prassentis  qusest.);  S.  Borraventura,  in 
4 Sentent.  dist.  8;  Durandus  Mimatensis,  in  Rationali, 
lib.  6,  cap.  69. 

subsecutum  est  manna,  sicut  Eucharistia  sequitur 
baptismum.  Ergo  manna  est  expressior  figura  hujus 
sacramenti  quam  agnus  paschalis. 

3.  Praeterea,  potissima  virtus  hujus  sacramenti 
est  quod  introducit  nos  in  regnum  coelorum,  sicut 
quoddam  viaticum.  Sed  hoc  maxime  praefiguratum 
fuit  in  sacramento  expiationis,  quando  pontifex 
intrabat  semel  in  anno  cum  sanguine  in  Sancta 
sanctorum,  sicut  Apostolus  probat  Heb.  9.  Ergo 
videtur  quod  illud  sacrificium  fuit  expressior  figura 
hujus  sacramenti  quam  agnus  paschalis. 

— Sed  contra  est  quod  Apostolus  dicit  1 Co- 
rinth.  5,7:  Pascha  nostrum  immolatus  est  Chris- 
tus; itaque  epulemur...  in  aqymis  sinceritatis  ei  ve- 
ritatis. 

Respondeo  dicendum  quod  in  hoc  sacramento 
tria  considerare  possumus : scilicet  id  quod 
est  sacramentum  tantum,  quod  est  panis  et  vinum  ; 
et  id  quod  est  res  et  sacramentum,  scilicet  corpus 
Christi  verum  ; et  quod  est  res  tantum,  scilicet 
effectus  hujus  sacramenti.  — Quantum  igitur  ad 
id  quod  est  sacramentum  tantum,  potissima 
figura  fuit  hujus  sacramenti  oblatio  Melchi- 
sedech, qui  obtulit  panem  et  vinum.  — Quan- 
tum autem  ad  ipsum  Christum  passum,  qui 
continetur  in  hoc  sacramento,  figurae  ejus 
fuerunt  omnia  sacrificia  veteris  Testamenti, 
praecipue  sacrificium  expiationis,  quod  erat 
solemnissimum.  — Quantum  autem  ad  effec- 
tum, fuit  praecipua  ejus  figura  manna,  quod 
habebat  in  se  omnis  saporis  suavitatem,  ut  dicitur 
Sap.  16,  20,  sicut  et  gratia  hujus  sacramenti 
quantum  ad  omnia  reficit  mentem.  — Sed 
agnus  paschalis  quantum  ad  haec  tria  prae- 
figurabat hoc  sacramentum  : — quantum  enim 
ad  primum,  quia  manducabatur  cum  panibus 
azymis,  secundum  illud  Exodi  12,  8 : Edent 
carnes...  et  aqymos  panes  ; — quantum  vero  ad 
secundum,  quia  immolabatur  ab  omni  multitu- 
dine filiorum  Israel  quarta  decima  luna,  quod  fuit 
figura  passionis  Christi,  qui  propter  innocentiam 
dicitur  agnus  ; — quantum  vero  ad  effectum,  quia 
per  sanguinem  agni  paschalis  protecti  sunt  filii 
Israel  a devastante  angelo,  et  educti  de  vEgyp- 
tiaca  servitute  ; et  quantum  ad  hoc  ponitur 
praecipua  figura  hujus  sacramenti  agnus  pas- 
chalis, quia  secundum  omnia  ipsum  repraesen- 
tat. 

Et  per  hoc  patet  responsio  ad  objecta. 

QUAESTIO  LXXIV 

DE  MATERIA  EUCHARISTIA  QUANTUM  AD  SPECIEM. — 

In  octo  articulos  divisa. 

Deinde  considerandum  est  de  materia  hujus 
sacramenti ; — et  primo  de  specie  materiae  ; — 
secundo  de  conversione  panis  et  vini  in  corpus 
Christi  ; — tertio  de  modo  existendi  corpus 
Christi  in  hoc  sacramento  ; — quarto  de  acci- 
dentibus panis  et  vini,  quae  in  hoc  sacramento  re- 
manent. 

Circa  primum  quaeruntur  octo  : i°  utrum  panis 
et  vinum  sint  materia  hujus  sacramenti ; 2°  utrum 
ad  materiam  hujus  sacramenti  requiratur  determi- 
nata quantitas  ; 30  utrum  materia  hujus  sacra- 
menti sit  panis  triticeus  ; 40  utrum  sit  panis  azy- 
mus, vel  fermentatus;  50  utrum  materia  hujus 
sacramenti  sit  vinum  de  vite  ; 6°  utrum  sit  admis- 
cenda aqua  ; 70  utrum  aqua  sit  de  necessitate  hu- 
jus sacramenti ; 8°  de  quantitate  aquae  quae  ap- 
ponitur. 

ARTICULUS  PRIMUS 

Utrum  materia  hujus  sacramenti  sit  panis  et  vinum. 

4 Senl.ydist.  1 1,  qiucst.  2,  art.  1 , qiuestiunc.  1 et  2 ; et 

4 Cont.,  cap.  61  et  68  ; et  1 Cor.  11,  lect.  7,  coi.  2 et 

3- 

Ad  primum  sic  proceditur.  1.  Videtur  quod 
materia  hujus  sacramenti  non  sit  panis  et  vinum. 

Questio  74.  — Post  quastionem  de  Eucharistia  in 
communi,  scilicet  an  est,  et  quid  est,  nunc  aggreditur  de 
ejus  materia,  tam  remota,  qua2  est  panis  et  vinum,  tam 
proxima  quas  sunt  species  consecratae  (quaest.  75  ad  77). 
In  hac  ergo  praesenti  quaestione,  agit  de  materia  remota, 
primo  in  communi,  (art.  1,  2)  : deinde  in  speciali  quoad 
panem  (art.  5,  4),  et  quoad  vinum  (art.  5 ad  8). 

Art.  i.  — Veritas  catholica  est  materiam  simpliciter 
necessariam  ad  conficiendum  corpus  Domini,  esse  panem, 
vinum  vero  ad  sanguinem.  Est  de  fide.  — De  pane  habe- 
mus Matth.  26,  Mare.  14,  Luc.  22,  1 Corint.  11.  De  vino, 
habemus  Matth.  et  Mare,  ibidem.  — In  resp.  ad  5,  D. 
Thomas  brevissime  respondet  huic  quaestioni  : utrum 
una  sacramenti  materia  nunquam  consecrari  possit  sine 
alia.  Sic  etiam  ad  hoc  ait  Sylvius:  Si  consecretur  una 
species  sine  altera,  consecratio  tenet.  20  Ex  Christi  insti- 
tutione et  praecepto  esse  videtur,  quod  sacramentum  hoc 
non  conficiatur  in  una  specie  sine  alia.  j°  Probabilius  est 
nunquam  licere  sive  ex  dispensatione,  sive  ex  interpre- 
tatione, consecrare  unam  speciem  sine  alia. 

Definit.  Eccles.  — Concit.  Lateran.  IV  sub  Innocent  III, 
cap.  « Firmiter  » : vide  supra,  quaest.  6;,  art.  1,  pag.  843.  — 
Concit.  Florent,  in  decreto  pro  Armetis,  et  concit.  Trident., 
sessioies  12,  21, 22,  passim,  vide  supra,  quaest.  73,  pag.  454.— 
Ex  decretis  Alexandri  III,  Ex  Bulla  (1263;  ad  Upsalensem 
episcopum.  Apostolica  prohibemus  auctoritate,  ut  cum 
sicca  fasce  vini  vel  cum  micis  panis,  vino  intinctis,  vel 
alio  modo  quam  Dominus  instituit,  nullus  de  caetero  sa- 
crificare attentet.  — Concit.  Carthag.  III,  jam  anno  254, 
in  cap.  24  : In  sacramentis  corporis  et  sanguinis  Domini, 
nihil  amplius  offeratur,  quam  ipse  Dominus  tradidit,  hoc 
est  panis  et  vinum.  Nec  amplius  in  sacrificiis  offeratur 
quam  de  uvis  et  frumentis. 


Hoc  enim  sacramentum  perfectius  debet  reprae- 
sentare passionem  Christi  quam  sacramenta  vete- 
ris legis.  Sed  carnes  animalium,  quae  erant  mate- 
riae sacramentorum  veteris  legis,  expressius  re- 
praesentant passionem  Christi  quam  panis  et  vi- 
num. Ergo  materia  hujus  sacramenti  magis  debet 
esse  carnes  animalium  quam  panis  et  vinum. 

2.  Praeterea,  hoc  sacramentum  est  ubique  cele- 
.brandum.  Sed  in  multis  terris  non  invenitur  pa- 
nis triticeus,  et  in  aliquibus  non  invenitur  vinum. 
Ergo  panis  et  vinum  non  sunt  conveniens  materia 
hujus  sacramenti. 

3.  Praeterea,  hoc  sacramentum  competit  sanis 
et  infirmis.  Sed  vinum  nocet  quibusdam  infirmis. 
Ergo  videtur  quod  vinum  non  debeat  esse  mate- 
ria hujus  sacramenti. 

— Sed  contra  est  quod  Alexander  I papa  dicit, 
epist.  1 ad  omnes  Orth.,  cap.  4 : In  sacramento- 
rum oblationibus  panis  tantum  et  vinum  aqua  per- 
mixtum in  sacrificium  offerantur. 

Respondeo  dicendum  quod  circa  materiam  hu- 
jus sacramenti  aliqui  multipliciter  erraverunt : 
— quidam  enim,  qui  dicuntur  Artotyritae,  ut  Au- 
gustinus dicit  in  lib.  de  Haeresibus,  haeresi  28,  of- 
ferunt panem  et  caseum  in  hoc  sacramento,  dicen- 
tes a primis  hominibus  oblationes  de  fructibus  ter- 
rae et  ovium  fuisse  celebratas.  — Alii  vero,  scili- 
cet Cataphrygae  et  Pepuziani,  de  infantis  sanguine 
quem  de  toto  ejus  corpore  minutis  punctionum 
vulneribus  extorquent,  quasi  Eucharistiam  suam 
conficere  perhibentur,  miscentes  eum  farinae,  pa- 
nemque inde  facientes.  — Quidam  vero,  qui  di- 
cuntur Aquarii,  aquam  solum  sub  specie  sobrieta- 
tis in  hoc  sacramento  offerunt.  — Omnes  autem 
hi  errores  et  similes  excluduntur  per  hoc  quod 
Christus  hoc  sacramentum  sub  specie  panis  et  vini 
instituit,  ut  patet  Matth.  26.  Unde  panis  et  vi- 
num sunt  materia  conveniens  hujus  sacra- 
menti. Et  hoc  rationabiliter  ; — Primo  quidem 
quantum  ad  usum  hujus  sacramenti,  qui  est  man- 
ducatio : sicut  enim  aqua  assumitur  in  sacramento 
baptismi  ad  usum  spiritualis  ablutionis,  quia  cor- 
poralis ablutio  communiter  fit  in  aqua,  ita  panis  et 
vinum,  quibus  communius  homines  reficiuntur,  as- 
sumuntur in  hoc  sacramento  ad  usum  spiritualis 
manducationis.  — Secundo  quantum  ad  passionem 
Christi,  in  qua  sanguis  est  a corpore  separatus, 
'et  ideo  in  hoc  sacramento,  quod  est  memoriale 
dominicae  passionis,  seorsum  sumitur  panis  ut  sa- 
cramentum corporis,  et  vinum  ut  sacramentum 
sanguinis.  — Tertio  quantum  ad  efFectum  consi- 
deratum in  unoquoque  sumentium,  quia,  ut  Am- 
brosius dicit  super  Epist.  1 ad  Cor.  (alius  auctor 
sup.  illud  cap.  11  : Hic  calix  novum,  etc.),  hoc 
sacramentum  valet  ad  luitionem  anima t ei  corporis ; 
et  ideo  corpus  Christi  sub  specie  panis  pro  salute 
corporis,  sanguis  vero  sub  specie  vini  pro  salute 
animee  offertur , sicut  dicitur  Levit.  17  quod  anima 

carnis  in  sanguine  esi. — Quarto  quantum  ad  effec- 
tum respectu  totius  Ecclesiae,  quae  constituitur  ex 
diversis  fidelibus,  sicul  panis  conficitur  ex  diversis 
granis,  et  vinum  fluit  ex  diversis  uvis,  ut  dicit  Glos- 
sa (ord.  Aug.,  tract.  26  in  Joan.,  aliquant,  ante 
fin.),  super  illud  1 Corinth.  10  : Mulli  unum  cor- 
pus sumus,  etc. 

Ad  primum  ergo  dicendum  quod  licet  carnes 
animalium  occisorum  expressius  repraesentent 
Christi  passionem,  tamen  minus  competunt  ad  com- 
munem usum  hujus  sacramenti,  et  ad  ecclesiasti- 
cam unitatem  significandam. 

Ad  secundum  dicendum  quod  licet  non  in  om- 
nibus terris  nascatur  triticum  vel  vinum,  tamen  de 
facili  ad  omnes  terras  deferri  potest,  quantum  suf- 
ficit ad  usum  hujus  sacramenti ; nec  propter  de- 
fectum alterius  est  unum  tantum  sine  altero  con- 
secrandum, quia  non  esset  perfectum  sacramen- 
tum. 

Ad  tertium  dicendum  quod  vinum  in  modica 
quantitate  sumptum  non  potest  multum  aegrotanti 
nocere.  Et  tamen  si  nocumentum  timeatur,  non 
est  necesse  quod  omnes  accipientes  corpus  Chris- 
ti etiam  accipiant  sanguinem,  ut  infra  dicetur, 
quaest.  80,  art.  12. 

Articulus  ii 

Utrum  requiratur  determinata  quantitas  panis  et  vini  ad 
materiam  hujus  sacramenti. 

4 Setit.,  dist.  11,  qiur.st.  2,  art.  j,  quasliunc.  3. 

Ad  secundum  sic  proceditur.  1.  Videtur  quod 
requiratur  determinata  quantitas  panis  et  vini  ad 
materiam  hujus  sacramenti.  Effectus  enim  gratiae 
non  sunt  minus  ordinati  quam  effectus  naturae.  Sed 
sicut  dicitur  in  2 de  Anima,  text.  41,  omnium  na- 
tura constantium  positus  est  terminus,  et  ratio  ma- 
gnitudinis et  augmenti.  Ergo  multo  magis  in  hoc  sa- 
cramento, quod  dicitur  Eucharistia,  id  est,  bona 
gratia,  requiritur  determinata  quantitas  panis  et 
vini. 

2.  Praeterea,  ministris  Ecclesiae  non  est  a 
Christo  data  potestas  ad  ea  quae  pertinent  ad  ir- 
risionem fidei  et  sacramentorum  ejus,  secundum 
illud  2 Corinth.  10,  8 : Secundum  potestatem  (ii 
quam  dedit  nobis  Deus  in  aedificationem  et  non  in 
destructionem.  Sed  hoc  esset  ad  irrisionem  sacra- 
menti, si  sacerdos  vellet  consecrare  totum  pa- 
nem qui  venditur  in  foro,  et  totum  vinum 
quod  est  in  cellario.  Ergo  hoc  facere  non  po- 
test. 


Art.  2.  — An  autem  materia  habeat  certum  terminum 
parvitatis  ? Auctor  in  argumento  ad  oppositum,  supponit 
resp.  negativam.  Ideo  omnis  quantumcumque  parva  ma- 
teria, si  retineat  substantiam  panis  aut  vini,  et  sensibus 
objici  possit,  apta  est  (quod  ad  valorem  attinet)  ad  con- 
secrationem. 

(Q  Vulgata  : de  potestate  nostra. 

3.  Praeterea,  si  aliquis  baptizetur  in  mari,  non 
tota  aqua  maris  sanctificatur  per  formam  baptismi, 
sed  solum  aqua  illa  qua  corpus  baptizati  abluitur. 
Ergo  nec  in  hoc  sacramento  superflua  quantitas 
panis  et  vini  consecrari  potest. 

— Sed  contra  est  quod  multum  opponiturpauco, 
et  magnum  parvo.  Sed  nulla  est  ita  parva  quanti- 
tas panis  aut  vini,  quae  non  possit  consecrari. 
Ergo  etiam  nulla  est  ita  magna,  quae  consecrari 
non  possit. 

Respondeo  dicendum  quod  quidam  dixerunt 
quod  sacerdos  non  posset  consecrare  immen- 
sam quantitatem  panis  aut  vini,  puta  totum  panem 
qui  venditur  in  foro,  aut  totum  vinum  quod  est  in 
dolio.  Sed  hoc  non  videtur  esse  verum,  quia  in 
omnibus  habentibus  materiam  ratio  determinatio- 
nis materiae  sumitur  ex  ordine  ad  finem,  sicut  ma- 
teria serrae  est  ferrum,  ut  sit  apta  sectioni.  Finis 
autem  hujus  sacramenti  est  usus  fidelium.  Unde 
oportet  quod  quantitas  materiae  hujus  sacramenti 
determinetur  per  comparationem  ad  usum  fide- 
lium. Non  autem  potest  esse  quod  determine- 
tur per  comparationem  ad  usum  fidelium  qui 
nunc  occurrunt  ; alioquin  sacerdos  paucos 
parochianos  habens  non  posset  consecrare 
multas  hostias.  Unde  relinquitur  quod  materia 
hujus  sacramenti  determinetur  per  comparatio- 
nem ad  usum  fidelium  absolute.  Numerus  autem 
fidelium  est  indeterminatus.  Unde  non  potest  dici 
quod  quantitas  materiae  hujus  sacramenti  sit 
determinata. 

Ad  primum  ergo  dicendum  quod  cujuslibet 
rei  naturalis  materia  accipit  determinatam  quantita- 
tem secundum  comparationem  ad  formam  deter- 
minatam. Sed  numerus  fidelium,  ad  quorum  usum 
ordinatur  hoc  sacramentum,  non  estdeterminatus. 
Unde  non  est  simile. 

Ad  secundum  dicendum  quod  potestas  minis- 
trorum Ecclesiae  ad  duo  ordinatur  : — primo  qui- 
dem ad  effectum  proprium  ; — secundo  ad  finem  ef- 
fectus. Secundum  autem  non  tollit  primum.  Unde 
si  sacerdos  intendat  consecrare  corpus  Christi 
propter  aliquem  malum  finem,  puta  ut  irrideat,  vel 
veneficia  faciat,  propter  intentionem  mali  finis  pec- 
cat, nihilominus  tamen  propter  potestatem  sibi  da- 
tam perficit  sacramentum. 

Ad  tertium  dicendum  quod  baptismi  sacramen- 
tum perficitur  in  usu  materiae  ; et  ideo  per  formam 
baptismi  non  plus  de  aqua  sanctificatur  quam 
quantum  venit  in  usum.  Sed  hoc  sacramentum  per- 
ficitur in  consecratione  materiae.  Et  ideo  non  est 
simile. 


S.  Thom.  Aq.  — sum  Theol.  IV. 

Articulus  iii 

Utrum  requiratur  ad  materiam  hujus  sacramenti  quod  sit 
panis  triticeus. 

4 Setit.,  dist.  11,  quast.  2,  art.  2,  quastiunc.  1,  et  dist. 

19,  quast.  1,  art.  2,  quastiunc.  3,  ad  1 ; et  4 Cont.,  cap. 

68;  et  1 Cor.  11,  lect.  7,  prine. 

Ad  tertium  sic  proceditur.  1.  Videtur  quod 
non  requiratur  ad  materiam  hujus  sacramenti  quod 
sit  panis  triticeus.  Hoc  enim  sacramentum  est  re- 
memorativum  dominicae  passionis.  Sed  magis  vi- 
detur esse  consonum  dominicae  passioni  panis 
hordeaceus,  qui  est  asperior,  et  de  quo  etiam 
Christus  pavit  turbas  in  monte,  ut  dicitur  Joan.  6, 
quam  panis  triticeus.  Ergo  panis  triticeus  non  est 
propria  materia  hujus  sacramenti. 

2.  Praeterea,  figura  est  signum  speciei  in  natu- 
ralibus rebus.  Sed  quaedam  frumenta  sunt  quae  ha- 
bent similem  figuram  grano  tritici,  sicut  far  et 
spelta,  de  qua  etiam  in  quibusdam  locis  panis 
conficitur  ad  usum  hujus  sacramenti.  Ergo  panis 
triticeus  non  est  propria  materia  hujus  sacra- 
menti. 

3.  Praeterea,  permixtio  speciem  solvit.  Sed  vix 
invenitur  farina  triticea,  quae  alterius  frumenti 
permixtionem  non  habeat,  nisi  forte  de  electis 
granis  studiose  fiat.  Non  ergo  videtur  quod  panis 
triticeus  sit  propria  materia  hujus  sacramenti. 

4.  Praeterea,  illud  quod  est  corruptum  videtur 
esse  alterius  speciei.  Sed  aliqui  conficiunt  ex  pane 
corrupto,  qui  jam  non  videtur  esse  panis  triticeus. 
Ergo  videtur  quod  talis  panis  non  sit  propria  ma- 
teria hujus  sacramenti. 

— Sed  contra  est  quod  in  hoc  sacramento  con- 
tinetur Christus,  qui  se  grano  frumenti  comparat 
Joan.  12,  24,  dicens  : A 'isi  granum  frumenti  ca- 
dens in  terra  mortuum  fuerit  ipsum  solum  manet. 
Ergo  panis  frumenti,  sive  triticeus,  est  materia  hu- 
jus sacramenti. 

Respondeo  dicendum  quod,  sicut  dictum  est, 
art.  1 huj.  qusest.,  et  quaest.  66,  art.  3,  ad 
usum  sacramentorum  assumitur  talis  materia  quae 


Art.  3.  — Vide  definit,  art.  1,  prasced.  — Ex  concil. 
Elorent.,  decreta  quasdam  pro  graacis  et  armenis:  «Verum 
quia  in  suprascripto  decreto  Armenorum  non  est  expli- 
cata forma  verborum,  quibus  in  consecratione  corporis 
et  sanguinis  Domini  sacrosancta  Romana  ecclesia,  Apos- 
tolorum doctrina  et  auctoritate  firmata,  semper  uti  con- 
sueverat, illam  praesentibus  duximus  inserendam.  In  con- 
secratione corporis  ea  utitur  forma  verborum  : Hoc  est 
enim  corpus  meum  ; sanguinis  vero  : Hic  est  enim  calix 
sanguinis  mei,  novi  et  sterni  testamenti,  mysterium  fidei, 
qui  pro  vobis  et  pro  multis  effundetur  in  remissionem 
peccatorum.  Panis  vero  triticeus,  in  quo  sacramentum 
conficitur,  eo  die,  an  antea  coctus  sit,  nihil  omnino  refert : 
dummodo  enim  panis  substantia  maneat,  nullatenus  dubi- 
tandum est,  quin  post  praefata  verba  consecrationis  cor- 
poris a sacerdote  cum  intentione  conficiendi  prolata, 
mox  in  verum  Christi  corpus  transsubstantietur». 


communius  apud  homines  in  talem  usum  venit. 
Inter  alios  autem  panes  communius  homines  utun- 
tur pane  triticeo ; nam  alii  panes  videntur  esse  in- 
troducti in  hujus  panis  defectum.  Et  ideo  Chris- 
tus creditur  in  hujus  panis  specie  hoc  sacramen- 
tum instituisse,  qui  etiam  panis  magis  confortat 
hominem,  et  ita  convenientius  significat  effectum 
hujus  sacramenti.  Et  ideo  propria  materia  hu- 
jus sacramenti  est  panis  triticeus. 

Ad  primum  ergo  dicendum  quod  panis  hordea- 
ceus competit  ad  significandam  tum  duritiem  vete- 
ris legis,  propter  duritiem  panis,  tum  etiam  quia, 
ut  Augustinus  dicit  in  lib.  83  QQ.,  qusest.  61, 
circa  prine.,  hordei  medulla , quev  tenacissima  pa- 
lea tegitur,  vel  ipsam  legem  significat,  quae  ita  da- 
ta erat  ut  in  ea  vitale  anima;  alimentum  corporali- 
bus sacramentis  obtegeretur  ; vel  ipsum  populum  non- 
dum expoliatum  carnali  desiderio,  quod  ianquam 
palea  cordi  ejus  inheerebat.  Hoc  autem  sacramen- 
tum pertinet  ad  suave  jugum  Christi,  et  ad  verita- 
tem jam  manifestatam,  et  ad  populum  spiritualem. 
Unde  non  esset  materia  conveniens  hujus  sacra- 
menti panis  hordeaceus. 

Ad  secundum  dicendum  quod  generans  gene- 
rat sibi  simile  in  specie  ; fit  tamen  aliqua  dissimi- 
litudo generantis  ad  genitum,  quantum  ad  acciden- 
tia, vel  propter  materiam,  vel  propter  debilitatem 
virtutis  generativae.  Et  ideo  si  qua  frumenta  sunt, 
quae  ex  semine  tritici  generari  possunt  (sicut  ex 
grano  tritici  seminato  in  malis  terris  nascitur  si- 
ligo), ex  tali  frumento  panis  confectus  potest  esse 
materia  hujus  sacramenti  ; quod  tamen  non  vide- 
tur habere  locum  neque  in  hordeo,  neque  in 
spelta,  neque  etiam  in  farre  quod  inter  om- 
nia est  grano  tritici  similius.  Similitudo  autem 
figurae  in  talibus  magis  videtur  significare  pro- 
pinquitatem quam  identitatem  speciei  ; sicut  ex 
similitudine  figurae  manifestatur  quod  canis  et  lu- 
pus sunt  propinquae  speciei,  non  autem  ejusdem. 
Unde  ex  talibus  frumentis,  quae  nullo  modo  pos- 
sunt ex  semine  tritici  (1)  generari,  non  potest 
confici  panis,  qui  sit  debita  materia  hujus  sacra- 
menti. 

Ad  tertium  dicendum  quod  modica  permixtio 
non  solvit  speciem,  quia,  id  quod  est  modicum 
quodammodo  absumitur  (2)  a plurimo.  Ideo  si  sit 
modica  admixtio  alterius  frumenti  ad  multo  majo- 
rem quantitatem  tritici,  poterit  exinde  confici  pa- 
nis, qui  est  materia  hujus  sacramenti  ; si  vero  sit 
magna  permixtio,  puta  ex  aequo,  vel  quasi,  ta- 
lis permixtio  speciem  mutat  ; unde  panis 
exinde  confectus  non  erit  debita  materia  hujus 
sacramenti. 


(1)  Ita  passim.  — Cod.  AI.,  ex  semine  grani.  Utrumque 
scriptum  a D.  Thoma  conjectat  Magdalena  sic,  ex  se- 
mine grani  tritici. 

(2)  Ita  post  Garciam  editi  passim.  — Rom.  Edit,  cum 
Cod.  AI.  assumitur. 

Ad  quartum  dicendum  quod  aliquando  est  tanta 
corruptio  panis,  quod  solvitur  species  panis,  sicut 
cum  continuitas  solvitur,  et  sapor,  et  color,  et 
alia  accidentia  mutantur  ; unde  ex  tali  materia 
non  potest  confici  corpus  Christi.  Aliquando  vero 
non  est  tanta  corruptio  quae  speciem  solvat,  sed 
est  aliqua  dispositio  ad  corruptionem,  quod  de- 
clarat  aliqualis  immutatio  saporis,  et  ex  tali  pane 
potest  confici  corpus  Christi  ; sed  peccat  confi- 
ciens propter  irreverentiam  sacramenti.  Et  quia 
amylum  est  ex  tritico  corrupto,  non  videtur  quod 
panis  ex  eo  confectus  possit  fieri  corpus  Christi, 
quamvis  quidam  contrarium  dicant. 


Articulus  iv 

Utrum  hoc  sacramentum  debeat  confici  ex  pane 
azymo. 

4 Sent.,  dist  11 , quast.  2,  art.  2,  quasi iunc.  3 ; et  4 
Cont.,  cap.  68  ; et  Opusc.  1,  cap.  61  ; et  Joan.  4, 
lect.  2. 

Ad  quartum  sic  proceditur,  i.  Videtur  quod 
hoc  sacramentum  non  debeat  confici  ex  pane  i 
azymo.  Debemus  enim  in  hoc  sacramento  imi- 
tari institutionem  Christi.  Sed  Christus  videtur 
hoc  sacramentum  instituisse  in  pane  fermentato, 
quia,  sicut  legitur  Exodi  12,  Judaei  secundum  le- 
gem incipiebant  uti  azymis  in  die  Paschatis,  quod 
celebratur  quarta  decima  luna;  Christus  autem 
instituit  hoc  sacramentum  in  coena  quam  cele- 
bravit ante  diem  festum  Pascha;,  ut  habetur  Joan. 
15.  Ergo  et  nos  debemus  hoc  sacramentum  cele- 
brare in  pane  fermentato. 


Art.  4.  — Definit.  E cclcs.  — Epistola  Leonis  IX  ad  Mi- 
chaelem  Ccer alarium  et  Leonem  Acridanum  : Cap.  ;.  Dici- 
mini Apostolicam  et  latinam  Ecclesiam  nova  prsesump- 
tione  atque  incredibili  audacia,  nec  auditam  nec  convic- 
tam patam  damnasse,  pro  eo  maxime,  quod  de  azymis 
audeat, commemorationem  Dominica?  passionis  celebrare 
Ecce  incauta  reprehensio  vestra,  ecce  non  bona  gloria- 
tio vestra,  quando  ponitis  in  ccelum  os  vestrum,  cum 
lingua  vestra,  transiens  in  terra,  humanis  argumentatio- 
nibus et  conjecturis  antiquam  fidem  confodere  ac  sub- 
vertere moliatur.—  Confessio  fidei  Michaelis  Palcolo^i  in 
concit.  Lugd.  vide  supra,  qucest.  65,  art.  1.  pag.  ;8q. Con- 

cit. Florent,  sub  Eugcn.  IV,  decretum  unionis  o- rcecorum  • 
Item,  in  azymo  sive  fermentato  pafte  triticeo  corpus 
Christi  veraciter  confici  ; sacerdotesque  in  altero  ipsum 
Domini  corpus  conficere  debere,  unumquemque  scilicet 
juxta  suas  ecclesiae,  sive  occidentalis,  sive  orientalis 
consuetudinem.  — Professio  fidei,  grcecis  praescripta  a 
Gregorio  XIII : Item  in  azymo,  sive  fermentato  pane  tri- 
ticeo corpus  Christi  veraciter  confici.  Sacerdotesque  in 
altero  ipsum  Domini  corpus  conficere  debere,  unum- 
quemque scilicet  juxta  suas  ecclesiae,  sive  Occidentalis 
sive  Orientalis  consuetudinem.  — Eadem  omnino  verba  re- 
feriuntur in  professione  fidei  praescripta  ab  Urbano  VIII  et 
Benedicto  XIV.  — Vide  etiam  in  Bullario  Benedicti  XIV , 
constitut.  super  ritibus  grxeorum,  § 6 . 


2.  Praeterea,  legalia  non  sunt  observanda  tem- 
pore gratiae.  Sed  uti  azymis  fuit  quaedam  legalis 
caeremonia,  ut  patet  Exodi  12.  Ergo  in  hoc  sacra- 
mento gratiae  non  debemus  azymis  uti. 

3.  Praeterea,  sicut  supra  dictum  est,  quaest.  65, 
art.  1,  et  quaest.  73,  art.  3,  ad  3,  Eucharistia  est 
sacramentum  charitatis,  sicut  baptismus  fidei.  Sed 
fervor  charitatis  significatur  per  fermentum,  ut 
patet  in  Glossa  interi.,  super  illud  Matth.  13,  33  : 
Simile  est  regnum  coelorum  fermento,  etc.  Ergo 
hoc  sacramentum  debet  confici  de  pane  fermen- 
tato. 

4.  Praeterea,  azymum  et  fermentatum  sunt  ac- 
cidentia panis  non  variantia  ejus  speciem.  Sed  in 
materia  baptismi  nulla  discretio  adhibetur  circa 
differentiam  accidentium  aquae,  puta  si  sit  salsa  vel 
dulcis,  calida  vel  frigida.  Ergo  in  hoc  sacramento 
aliqua  discretio  adhiberi  non  debet,  utrum  panis 
sit  azymus  vel  fermentatus. 

— Sed  contra  est  quod  extrav.  de  Celebr- 
missarum,  cap.  Litteras,  punitur  sacerdos  qui  in 
pane  fermentato  et  scypho  ligneo  missarum  solem- 
nia  celebrare  praesumpsit. 

Respondeo  dicendum  quod  circa  materiam  hu- 
jus sacramenti  duo  possunt  considerari,  scili- 
cet quid  sit  necessarium,  et  quid  conveniens.  — 
Necessarium  quidem  est  ut  sit  panis  triticeus,  si- 
cut dictum  est  art.  prasc.,  sine  quo  non  perficitur 
sacramentum.  Non  est  autem  de  necessitate 
sacramenti  quod  sit  azymus  vel  fermentatus; 
quia  in  unoquoque  confici  potest.  — Conveniens 
autem  est  ut  unusquisque  servet  ritum  suse 
Ecclesiae  in  sacramenti  celebratione.  Super 
hoc  autem  sunt  diversae  Ecclesiarum  consuetudi- 
nes ; dicit  enim  B.  Gregorius  in  registro  (implic. 
id  habet  Innocent.  III,  lib.  4 de  Myster.  missae, 
cap.  4)  : Romana  Ecclesia  offert  azymos  panes, 
propterea  quod  Dominus  sine  ulla  commixtione 
suscepit  carnem ; sed  Grocccv  Ecclesia;  offerunt  fer- 
mentatpim , pro  eo  quod  Verbum  Patris  indutum  est 
carne ; sicut  fermentum  miscetur  farincc.  Unde  si- 
cut peccat  presbyter  in  Ecclesia  Latinorum  cele- 
brans de  pane  fermentato,  ita  peccaret  presbyter 
Graecus  in  Ecclesia  Graecorum  celebrans  de  pane 
azymo,  quasi  pervertens  Ecclesiae  suae  ritum.  — 
Et  tamen  consuetudo  de  pane  azymo  cele- 
brandi rationabilior  est : primo  quidem  prop- 
ter institutionem  Christi,  qui  hoc  sacramentum 
instituit  prima  die  azymorum,  ut  habetur  Matth. 
26,  et  Marci  14,  et  Lucae  22,  qua  die  nihil  fer- 
mentatum in  domibus  Judaeorum  esse  debebat,  ut 
habetur  Exodi  12.  Secundo  quia  panis  est  proprie 
sacramentum  corporis  Christi,  quod  sine  corrup- 
tione conceptum  est,  magis  quam  divinitatis  ipsius, 
ut  infra  patebit,  quaest.  76,  art.  1.  Tertio  quia 
hoc  magis  competit  sinceritati  fidelium,  quae  re- 
quiritur ad  usum  hujus  sacramenti,  secundum 
illud  1 Corinth.  5,7:  Pascha  nostrum  immolatus 

est  Christus  ; itaque  epulemur  (1)  in  a\ymis  sinceri- 
tatis et  veritatis. — Habet  tamen  haec  consuetudo 
Graecorum  aliquam  rationem,  et  propter  signi- 
ficationem, quam  tangit  Gregorius,  et  in  detesta- 
tionem haeresis  Nazaraeorum,  qui  legalia  Evan- 
gelio  miscebant. 

Ad  primum  ergo  dicendum  quod  sicut  legitur 
Exodi  1 2,  solemnitas  paschalis  incipiebat  in  ves- 
peris (2)  quartae  decimae  lunae;  et  tunc  Christus 
post  immolationem  agni  paschalis  hoc  sacramen- 
tum instituit  : unde  haec  dies  a Joanne  dicitur 
praecedere  diem  Paschae,  et  a tribus  aliis  Evange- 
listis  dicitur  prima  dies  azymorum,  quando  fer- 
mentatum in  domibus  Judaeorum  non  invenieba- 
tur, ut  dictum  est  in  corp.  Et  de  hoc  supra  nota- 
tum est  plenius  in  tractatu  dominicae  Passionis, 
quaest.  46,  art.  9,  ad  1. 

Ad  secundum  dicendum  quod  conficientes  in 
azymo  non  intendunt  caeremonias  legis  servare, 
sed  conformare  se  institutioni  Christi;  et  ideo  non 
judaizant;  alioquin  et  celebrantes  in  pane  fermen- 
tato judaizarent,  quia  Judaei  panes  primitiarum 
fermentatos  offerebant. 

Ad  tertium  dicendum  quod  fermentum  significat 
charitatem  propter  aliquem  effectum,  quia  scilicet 
panem  facit  sapidiorem  et  majorem  ; sed  corrup- 
tionem significat  ex  ipsa  ratione  suae  speciei. 

Ad  quartum  dicendum  quod  quia  fermentum 
habet  aliquid  corruptionis,  et  ex  pane  corrupto 
non  potest  confici  hoc  sacramentum,  ut  dictum  est 
art.  praec.,  ad  4,  ideo  magis  attenditur  circa  pa- 
nem differentia  azymi  et  fermentati,  quam  circa 
aquam  baptismi  differentia  calidi  et  frigidi ; posset 
enim  tanta  esse  corruptio  fermentati,  quod  ex  eo 
non  posset  confici  sacramentum. 

Articulus  v 

Utrum  vinum  vitis  sit  propria  materia  hujus  sacramenti. 

4 Sent.,  dist.  11,  quast.  2,  art.  3 ; quasliunc.  1 ; et  1,  Cor. 

11,  lect.  7,  prine. 

Ad  quintum  sic  proceditur.  1.  Videtur  quod  non 
sit  propria  materia  hujus  sacramenti  vinum  vitis. 
Sicut  enim  aqua  est  materia  baptismi,  ita  vinum 
est  materia  hujus  sacramenti.  Sed  in  qualibet  aqua 
potest  fieri  baptismus.  Ergo  in  quolibet  vino,  puta 
malorum  granatorum,  vel  mororum  aut  hujusmodi, 
potest  confici  hoc  sacramentum  praesertim  cum  in 
quibusdam  terris  vites  non  crescant. 


Art.  5. — Vide  art.  1,  hujus  quaest.  definit.  Eccles.  Con- 
cit. Aurelianense : « Nullus  in  oblatione  sacri  calicis  nisi 
quod  ex  fructu  vineae  separatur,  aqua  mixtum  offerre 
praesumat;  quia  sacrilegium  aliud  offerri  quam  quod  in 
mandatis  sacratissimis  Salvator  instituit  ». 

(1)  Vulgata  :...  Itaque  epulemur  non  in  fermento  veteri, 
neque  in  fermento  malitia;  et  nequitia sed  in  azymis,  elc. 

(2)  Ita  communiter  edit.  — Codd.  Tarrac.  et  Alcan., 
a vesperis. 


2.  Praeterea,  acetum  est  quaedam  species  vini 
auod  de  vite  sumitur,  ut  Isidorus  dicit  (implic. 
lib.  20  Etym.,  cap.  3,  circa  med.).  Sed  de  aceto 
non  potest  confici  hoc  sacramentum.  Ergo  videtur  - 
quod  vinum  vitis  non  sit  propria  materia  hujus  sa- 
cramenti. 

3.  Praeterea,  sicut  de  vite  sumitur  vinum  de-  ’ 
puratum,  ita  etiam  agresta  et  mustum.  Sed  de  his  : 
non  videtur  posse  confici  hoc  sacramentum,  se- 
cundum illud  quod  in  Synodo  VI  legitur  (habetur 

in  conc.  Quinisexto.  cap.  28,  post  conc.  Cons- 
tant. III)  : Didicimus  quod  in  quibusdam  Ecclesiis 
sacerdotes  sacrificio  oblationis  conjungunt  uvas;  et 
sic  simul  ulraque  populo  dispensant.  Praecipimus 
igitur  ut  nullus  sacerdos  hoc  ulterius  faciat : et  Ju- 
lius I papa,  decreto  7,  reprehendit  quosdam  qui 
expressum  vinum  in  sacramento  dominici  calicis  d 
offerunt.  Ergo  videtur  quod  vinum  vitis  non  sit 
propria  materia  hujus  sacramenti. 

— Sed  contra  est  quod  sicut  Dominus  se  com- 
paravit grano  frumenti,  ita  etiam  se  comparavit 
viti,  dicens  Joan.  15,1:  Ego  sum  vilis  vera.  Sed 
solus  panis  de  frumento  est  materia  hujus  sacra- 
menti, ut  dictum  est  art.  3 huj.  qusest.  Ergo  solum 
vinum  de  vite  est  propria  materia  hujus  sacramenti. 

Respondeo  dicendum  quod  de  solo  vino  vitis 
potest  confici  hoc  sacramentum. — Primo 
quidem  propter  institutionem  Christi,  qui  in  vino 
vitis  hoc  sacramentum  instituit,  ut  patet  ex  eo 
quod  ipse  dicit,  Matth.  26,  29,  circa  institutionem 
hujus  sacramenti : Non  bibam  amodo  de  hoc  geni- 
mine vitis.  — Secundo  quia,  sicut  dictum  est  art.  3 
huj.  qusest.,  ad  materiam  sacramentorum  assumi- 
tur id  quod  proprie  et  communiter  habet  talem 
speciem.  Proprie  autem  vinum  dicitur  quod  de 
vite  sumitur  ; alii  vero  liquores  vinum  dicuntur  se- 
cundum quamdam  similitudinem  ad  vinum  vitis. 

— Tertio  quia  vinum  vitis  magis  competit  ad  effec- 
tum hujus  sacramenti,  qui  est  spiritualis  laetitia, 
quia  scriptum  est  Psal.  103,  15,  quod  vinum  laeti- 
ficat cor  hominis. 

Ad  primum  ergo  dicendum  quod  illi  liquores 
non  dicuntur  proprie  vinum,  sed  secundum  quam- 
dam similitudinem.  Potest  autem  verum  vinum  ad 
terras  illas  deferri  in  quibus  vites  non  crescunt, 
quantum  sufficit  ad  hoc  sacramentum. 

Ad  secundum  dicendum  quod  vinum  fit  acetum 
per  corruptionem  ; unde  non  fit  reditus  de  aceto 
in  vinum,  ut  dicitur  8 Metaph.,  text.  14.  Et  ideo 
sicut  de  pane  totaliter  corrupto  non  potest  confici 
hoc  sacramentum,  ita  nec  de  aceto.  Potest  tamen 
confici  de  vino  acescenti,  sicut  et  de  pane  qui  est 
in  via  ad  corruptionem,  licet  peccet  conficiens,  ut  T 
prius  detum  est,  art.  3 huj.  quaest.,  ad  4. 

Ad  tertium  dicendum  quod  agresta  est  in  via 
generationis,  et  ideo  nondum  habet  speciem  vini; 
et  propter  hoc  de  ea  non  potest  confici  hoc  sacra- 
mentum. Mustum  autem  jam  habet  speciem  vini  : 

nam  ejus  dulcedo  attestatur  digestioni,  quae  est 
completio  (i)  a naturali  calore,  ut  dicitur  in  4 Me- 
teor.,  cap.  3,  parum  a prine.  ; et  ideo  de  musto 
potest  confici  hoc  sacramentum.  Non  tamen  de- 
bent uvae  integrae  huic  sacramento  misceri,  quia 
jam  esset  ibi  aliquid  praeter  vinum.  Prohibetur 
etiam  ne  mustum  statim  expressum  de  uva  in  ca- 
lice offeratur,  quia  hoc  est  indecens  propter  impu- 
ritatem musti.  Potest  tamen  in  necessitate  fieri; 
dicitur  enim  ab  eodem  Julio  papa,  loc.  cit.  in  arg. : 
Si  necesse  fuerit,  bolrus  in  calice  comprimatur. 

Articulus  vi 

Utrum  aqua  sit  vino  permiscenda. 

4 Sent.,  dist.  11,  qiuest.  2,  art.  4,  quastiunc.  1 ; et  1 Cor. 

11,  Itet.  6. 

Ad  sextum  sic  proceditur,  i.  Videtur  quod  aqua 
non  sit  vino  permiscenda.  Sacrificium  enim  Christi 
figuratum  fuit  per  oblationem  Melchisedech,  qui 
Gen.  14  non  legitur  obtulisse  nisi  panem  et  vi- 
num. Ergo  videtur  quod  in  hoc  sacramento  non 
debeat  adjungi  aqua. 

2.  Praeterea,  diversorum  sacramentorum  diver- 
sae sunt  materiae.  Sed  aqua  est  materia  baptismi. 
Ergo  non  debet  assumi  ad  materiam  hujus  sacra- 
menti. 

3.  Praeterea,  panis  et  vinum  sunt  materia  hujus 
sacramenti.  Sed  pani  nihil  adjungitur.  Ergo  nec 
vino  debet  aliquid  adjungi. 

— Sed  contra  est  quod  Alexander  i papa  scri- 
bit. epist.  1 ad  omnes  Orthod.,  cap.  4 : In  sacra- 
mentorum oblationibus,  qucc  inter  missarum  solem- 
nia  Domino  offeruntur,  panis  lanium  et  vinum  aqua 
permixtum  in  sacrificium  offerantur. 

Respondeo  dicendum  quod  vino  quod  offer- 
tur in  hoc  sacramento,  debet  aqua  mis- 
ceri. — Primo  quidem  propter  institutionem  : 
probabiliter  enim  creditur  quod  Dominus  hoc  sa- 
cramentum instituerit  in  vino  aqua  permixto  se- 
cundum morem  illius  terrae  : unde  et  Proverb.  11, 
3,  dicitur  : Bibile  vinum  quod  miscui  vobis.  — Se- 
cundo quia  hoc  convenit  repraesentationi  domi- 
nicae passionis  ; unde  dicit  Alexander  I papa  loc. 
cit.  : Non  debet  in  calice  Domini  aut  vinum  solum 
aut  aqua  sola  offerri,  sed  utrumque  permixtum, 
quia  utrumque  ex  latere  ejus  in  passione  sua  pro- 
fluxisse legitur.  — Tertio  quia  hoc  convenit  ad 
significandum  effectum  hujus  sacramenti,  qui  est 
unio  populi  Christiani  ad  Christum,  quia,  ut  Julius 
I papa  dicit  in  decreto  6,  videmus  in  aqua  populum 
inlelligi,  in  vino  vero  ostendi  sanguinem  Christi. 

Art.  6.  — Vide  supra,  quaest.  7j.  pag.  454,  Concil.  Tri- 
dent.  sess.  22,  cap.  7 et  can.  9;  et  ibidem,  concil.  Floren- 
tinum. 

(1)  Ita  cum  Mss.  edit,  omnes  libri.  — Dominicus  Soto 
legit,  complda. 


Ergo  cum  in  calice  vino  aqua  miscetur,  Christo 
populus  adunatur.  — Quarto  quia  hoc  competit  ad 
ultimum  effectum  hujus  sacramenti,  qui  est  introi- 
tus ad  vitam  aeternam  ; unde  Ambrosius  dicit  in 
lib.  5 de  Sacramentis,  cap.  1,  a med.,  redundat 
aqua  in  calicem,  et  salit  in  vi'am  celer  nam. 

Ad  primum  ergo  dicendum  quod,  sicut  Ambro- 
sius dicit  ibidem,  sicut  sacrificium  Christi  signifi- 
catum est  per  oblationem  Melchisedech,  ita  etiam 
significatum  est  per  aquam,  quae  in  eremo  fluxit 
de  petra,  secundum  illud  1 Cor.  10,  4 : Bibebant 
autem  de  spirituali  consequente  eos  petra. 

Ad  secundum  dicendum  quod  aqua  assumitur 
in  baptismo  ad  usum  ablutionis  ; in  hoc  autem  sa- 
cramento assumitur  ad  usum  refectionis,  secun- 
dum illud  Psalm.  22,  3 : Super  aquam  refectionis 
educavit  me. 

Ad  tertium  dicendum  quod  panis  ex  aqua  et  fa- 
rina conficitur,  et  ideo  cum  vino  aqua  miscetur, 
neutrum  sine  aqua  existit. 

Articulus  vii 

Utrum  permixtio  aquae  sit  de  necessitate  hujus  sacramenti. 

Inf.,qu,est.  8p,  art.  6,  ad  4 et  6 ; et  4 Seni.,  dist.  11 , 

quast.  2,  art.  4,  quast.  2 et  } ; et  1 Cor.  11,  lect.  6. 

Ad  septimum  sic  proceditur.  1.  Videtur  quod 
permixtio  aquae  sit  de  necessitate  hujus  sacra- 
menti. Dicit  enim  Cyprianus  ad  Caecilium  lib.  2, 
epist.  3,  inter  med.  et  fin.  : Sic  calix  Domini  non 
est  aqua  sola  et  vinum  solum,  nisi  utrumque  misceatur, 
quomodo  nec  corpus  Domini  potest  esse  farina  sola, 
nisi  utrumque,  scilicet  farina  et  aqua,  fuerit  adu- 
natum. Sed  admixtio  aquae  ad  farinam  est  de  ne- 
cessitate hujus  sacramenti.  Ergo  pari  ratione  ad- 
mixtio aquae  ad  vinum. 

2.  Praeterea,  in  passione  Domini,  cujus  hoc  sa- 
cramentum est  memoriale,  sicut  de  latere  ejus 
exivit  sanguis,  ita  et  aqua.  Sed  vinum,  quod  est 
sacramentum  sanguinis,  est  de  necessitate  hujus 
sacramenti.  Ergo  pari  ratione  et  aqua. 

3.  Praeterea,  si  aqua  non  esset  de  necessitate 
hujus,  sacramenti,  non  referret  quaecumque  aqua 
huic  sacramento  apponeretur,  et  ita  posset  apponi 
aqua  rosacea,  vel  quaecumque  alia  hujusmodi  aqua, 
quod  non  habet  usus  Ecclesiae.  Aqua  ergo  est  de 
necessitate  hujus  sacramenti. 

— Sed  contra  est  quod  Cyprianus  dicit,  loc. 
cit.  : Si  aliquis  de  antecessoribus  nostris  vel  igno- 
ranter vel  simpliciter  non  hoc  servavit,  ut  scilicet 


Art.  7. — Sic  habet  Rituale  Romanum:  « Si  celebrans 
ante  consecrationem  calicis  advertat  non  fuisse  apposi- 
tam aquam,  tunc  imponat  eam,  et  proferat  verba  conse- 
crationis. Si  id  advertat  post  consecrationem  calicis, 
nullo  modo  apponat,  quia  non  est  de  necessitate  sacra- 
menti ».  Et  ipse  Catechismus  Romanus  sic  loquitur  : 
« Quamvis  aquae  admiscendas,  ita  graves  sint  rationes  ut 
eam  sine  mortali  peccato  praetermittere  non  liceat,  ea 
tamen  si  desit,  sacramentum  constare  potest  ». 

aquam  vino  misceret  in  sacramento,  potesl  simpli- 
citati ejus  venia  concedi,  quod  non  esset,  si  aqua 
esset  de  necessitate  sacramenti,  sicut  est  vinum 
vel  panis.  Non  ergo  aquas  admixtio  est  de  neces- 
sitate sacramenti. 

Respondeo  dicendum  quod  judicium  de  signo 
sumendum  est  ex  eo  quod  significatur.  Appo- 
sitio autem  aquae  ad  vinum  refertur  ad  significan- 
dam participationem  hujus  sacramenti  a fidelibus, 
quantum  ad  hoc  quod  per  aquam  mixtam  vino  si- 
gnificatur populus  adunatus  Christo,  ut  dictum 
est  art.  praec.  Sed  et  hoc  ipsum,  quod  de  latere 
Christi  pendentis  in  cruce  aqua  profluxit,  ad  idem 
refertur,  quia  per  aquam  significatur  ablutio  pec- 
catorum, quae  fiebat  per  passionem  Christi.  Dic- 
tum est  autem  supra,  quaest.  praec.,  art.  1,  ad  3, 
quod  hoc  sacramentum  perficitur  in  consecratione 
materiae  ; usus  autem  fidelium  non  est  de  necessi- 
tate sacramenti,  sed  est  aliquid  consequens  ad 
sacramentum.  Et  ideo  consequens  est  quod  ap- 
positio aquae  non  sit  de  necessitate  sacra- 
menti. 

Ad  primum  ergo  dicendum  quod  verbum  illud 
Cypriani  est  intelligendum  secundum  quod  dicitur 
illud  esse  non  posse  quod  convenienter  esse  non 
potest.  Et  sic  similitudo  illa  attenditur  quantum  ad 
id  quod  debet  fieri,  non  autem  quantum  ad  neces- 
sitatem; nam  aqua  est  de  essentia  panis,  non  au- 
tem de  essentia  vini. 

Ad  secundum  dicendum  quod  effusio  sanguinis 
directe  pertinebat  ad  ipsam  Christi  passionem  : 
est  enim  naturale  corpori  humano  vulnerato  quod 
ex  eo  profluat  sanguis.  Sed  effusio  aquae  non  fuit 
de  necessitate  passionis,  sed  ad  demonstrandum 
effectum  passionis,  qui  est  ablutio  a peccatis,  et 
refrigerium  contra  ardorem  concupiscentias.  Et 
ideo  aqua  non  seorsum  offertur  a vino  in  hoc  sa- 
cramento, sicut  vinum  offertur  seorsum  a pane  ; 
sed  aqua  offertur  vino  permixta  ut  ostendatur  quod 
vinum  per  se  pertinet  ad  hoc  sacramentum,  tan- 
quam  de  ejus  necessitate  existens,  aqua  autem  se- 
cundum quod  adjungitur  vino. 

Ad  tertium  dicendum  quod,  quia  admixtio  aquae 
ad  vinum  non  est  de  necessitate  sacramenti,  non 
refert  quantum  ad  sacramenti  necessitatem,  quae- 
cumque  aqua  misceatur  vino,  sive  naturalis  sive 
artificialis,  ut  rosacea  ; quamvis  quantum  ad  con- 
venientiam sacramenti  peccet  qui  aliam  aquam 
miscet  nisi  naturalem  et  veram,  quia  de  latere 
Christi  pesdentis  in  cruce  aqua  vera  profluxit,  non 
humor  phlegmaticus,  ut  quidam  dixerunt,  ad  os- 
tendendum quod  corpus  Christi  erat  vere  compo- 
situm ex  quatuor  elementis,  sicut  per  sanguinem 
fluentem  ostendebatur  quod  erat  compositum 
ex  quatuor  humoribus,  ut  Innocentius  III  dicit 
in  quadam  Decretali  (quae  habetur  cap.  In 
quadam , de  Celebrat,  miss.).  Quia  vero  admixtio 
aquae  ad  farinam  est  de  necessitate  hujus  sacra- 


menti, utpote  constituens  substantiam  panis,  sj 
farinae  admisceretur  aqua  rosacea,  vel  quicumque 
alius  liquor  quam  vera  aqua,  non  posset  ex 
eo  confici  sacramentum,  quia  non  esset  verus  pa- 
nis. 

Articulus  viii 

Utrum  aqua  debeat  in  magna  quantitate  opponi. 

4 Sent.,  dist.  11,  quast.  2,  art.  4,  quast.  4;  et  Cor.  11 , 
kct.  6. 

Ad  octavum  sic  proceditur.  1.  Videtur  quod 
oporteat  aquam  in  magna  quantitate  apponi.  Si- 
cut enim  sanguis  de  latere  Christi  sensibiliter  flu- 
xit, ita  et  aqua  ; unde  dicitur  Joan.  19,  35  : Qui 
vidit,  testimonium  perhibuit.  Sed  aqua  non  posset 
sensibiliter  esse  in  hoc  sacramento,  nisi  in  magna 
quantitate  poneretur.  Ergo  videtur  quod  aqua  de- 
beat apponi  in  magna  quantitate. 

2.  Praeterea,  parva  aqua  multo  vino  admixta 
corrumpitur.  Quod  autem  corruptum  est,  jam  non 
est.  Ergo  idem  est  apponere  parum  de  aqua  in 


Art.  8.  — Aqua  apposita  prius  ir.  vinum  convertitur,  et 
tale  vinum  per  consecrationem  in  sanguinem.  Ista  con- 
clusio non  est  de  fide  quantum  ad  hoc,  quod  aqua  in  vi- 
num convertatur  (ait  Castro),  nec  a Papa  determinata  sed 
ut  probabilior  recepta.  Ita  tenent  S.  Thomas,  Alexander,- 
B.  Albertus,  S.  Bonaventura,  etc. 

Definit.  Er.cles.  — Honorii  III  decretum  pro  Succis;  L.  j. 
Decr.  tit.  41  c.  ij  : Perniciosus  in  tuis  partibus  inolevit 
abusus,  videlicet,  quod  in  majori  quantitate  de  aqua  po- 
nitur in  sacrificio  quam  de  vino:  cum  secundum  rationa- 
bilem consuetudinem  Ecclesiae  generalis  plus  in  ipso  sit 
de  vino  quam  de  aqua  ponendum.  Ideoque  Fraternitati 
tu<e  mandamus,  quatenus  id  non  facias,  nec  in  tua  pro- 
vincia fieri  patiaris. — Decreta  Innocent.  III ; L.  $ Decr.  tit. 
41,  c.  6.  Quaesivisti,  utrum  aqua  cum  vino  in  sanguinem 
convertatur.  Super  hoc  autem  opiniones  apud  scholasti- 
cos variantur.  Aliquibus  enim  videtur,  quod,  cum  de  la- 
tere Christi  duo  praecipua  fluxerunt  sacramenta,  redemp- 
tionis in  sanguine  ac  regenerationis  in  aqua,  in  illa  duo 
vinum  et  aqua,  quae  commiscentur  in  calice,  divina  vir- 
tute mutantur....  Alii  vero  tenent,  quod  aqua  cum  vino 
transsubstantiatur  in  sanguinem,  cum  in  vinum  transeat 
mixta  vino....  Praeterea  potest  dici,  quod  aqua  non  tran- 
sit in  sanguinem,  sed  remanet  prioris  vini  accidentibus 
circumfusa....  Illud  autem  est  nefarium  opinari  quod  qui- 
dam dicere  praesumpserunt,  aquam  videlicet  in  phlegma 
converti...  Verum  inter  opinibnes  praedictas  illa  proba- 
bilior judicatur,  quae  asserit,  aquam  cum  vino  in  sanguinem 
transmutari,  lbid.  c.  8.  In  quadam  nostra  decretali  epis- 
tola asseris  te  legisse,  illud  fuisse  nefarium  opinari,  quod 
quidam  dicere  praesumpserunt,  in  sacramento  videlicet 
Eucharistiae  aquam  in  phlegma  converti,  nam  de  latere 
Christi  non  aquam,  sed  humorem  aquaticum  mentiuntur 
exiisse.  Licet  autem  hoc  magnos  et  authenticos  viros 
sensisse  recenseas,  quorum  opinionem  dictis  et  scriptis 
hactenus  es  secutus,  ex  quo  tamen  nos  in  contrarium  sen- 
timus, nostrae  compelleris  sententias  consentire....  Nam 
si  non  fuisset  aqua,  sed  phlegma,  quod  de  latere  Salva- 
toris exivit,  ille,  qui  vidit  et  testimonium  veritati  perhi- 
buit, profecto  non  aquam,  sed  phlegma  dixisset..?.  Restat 
igitur,  ut  qualiscumque  fuerit  illa  aqua,  sive  naturalis, 
sive  miraculosa,  sive  de  novo  divina  virtute  creata,  sive 
de  componentibus  ex  parte  aliqua  resoluta,  procul  dubio 
1 vera  fuit. 

hoc  sacramento,  et  nihil  apponere.  Sed  non  licet 
nihil  apponere.  Ergo  non  licet  parum  apponere. 

3.  Praeterea,  si  sufficeret  parum  apponere,  per 
consequens  esset  sufficiens  quod  gutta  aquae  in 
totum  dolium  projiceretur.  Sed  hoc  videtur  ridi- 
culum. Ergo  non  sufficit  quod  parva  quantitas  ap- 
ponatur. 

— Sed  contra  est  quod  extrav.  de  Celebr.  mis- 
sarum, cap.  13,  dicitur  : Perniciosus  in  tuis  parti- 
bus inolevit  abusus,  videlicet  quod  in  majori  quan- 
titate de  aqua  in  sacrificio  ponitur  quam  de  vino, 
cum  secundum  rationabilem  consuetudinem  Eccle- 
siae generalis  plus  in  ipso  sil  de  vino  quam  de  aqua 
ponendum. 

Respondeo  dicendum  quod  circa  aquam  adjunc- 
tam vino,  sicut  Innocentius  III  dicit  in  qua- 
dam Decretali  (cap.  Cum  Mar Iliae,  de  celebr. 
miss.),  triplex  est  opinio  : — quidam  enim  dicunt 
quod  aqua  adjuncta  vino  per  se  manet,  vino  con- 
verso in  sanguinem.  Sed  haec  opinio  stare  non  po- 
test, quia  in  sacramento  altaris  post  consecratio- 
nem nihil  est  nisi  corpus  et  sanguis  Christi.  Sicut 
enim  Ambrosius  dicit  in  lib.  de  Officiis  (habetur 
in  lib.  de  Initiand.,  cap.  9,  a med.),  ante  benedic- 
tionem alia  species  nominatur,  post  benedictionem 
corpus  Christi  significatur ; alioquin  non  totum  ad- 
oraretur veneratione  latriae.  — Et  ideo  alii  dixe- 
runt quod  sicut  vinum  convertitur  in  sangui- 
nem, ita  aqua  convertitur  in  aquam,  quae  de 
latere  Christi  fluxit.  Sed  nec  hoc  rationabili- 
ter dici  potest,  quia  secundum  hoc  aqua  seor- 
sum consecraretur  a vino,  sicut  vinum  a pane.  — 
Et  ideo  sicut  ipse  dicit  ('scilicet  Innocentius,  loc. 
cit.),  aliorum  opinio  probabilior  est,  qui  dicunt 
aquam  converti  in  vinum,  et  vinum  in  sanguinem. 
Hoc  autem  fieri  non  posset,  nisi  adeo  modicum 
apponeretur  de  aqua  quod  converteretur  in  vinum. 
Et  ideo  semper  tutius  est  parum  de  aqua  ap- 
ponere, et  praecipue  si  vinum  sit  debile, 
quia  si  tanta  fieret  appositio  aquae  ut  solveretur 
species  vini,  nqn  posset  perfici  sacramentum.  Un- 
de Julius  I papa,  in  decreto  7,  reprehendit  quos- 
dam qui  pannum  lineum  musto  intinctum  per  to- 
tum annum  servant,  et  in  tempore  sacrificii  aqua 
partem  ejus  lavant,  et  sic  offerunt. 

Ad  primum  ergo  dicendum  quod  sufficit  ad  sa- 
cramenti hujus  significationem  quod  sentiatur 
aqua,  cum  apponitur  - vino;  non  autem  oportet 
quod  sit  sensibilis  post  mixtionem. 

Ad  secundum  dicendum  quod  si  aqua  omnino 
non  apponeretur,  totaliter  excluderetur  significa- 
tio ; sed  cum  aqua  in  vinum  convertitur,  significa- 
tur quod  populus  Christo  incorporatur. 

Ad  tertium  dicendum  quod  si  aqua  apponeretur 
dolio,  non  sufficeret  ad  significationem  hujus  sa- 
cramenti, sed  oportet  aquam  vino  apponi  circa 
ipsam  celebrationem  sacramenti. 


QUAESTIO  LXXV 

DE  CONVERSIONE  PANIS  ET  VINI  IN  CORPUS  ET 

sanguinem  Christi.  — In  octo  articulos  divisa. 

Deinde  considerandum  est  de  conversione  pa- 
nis et  vini  in  corpus  et  sanguinem  Christi,  et  cir- 
ca hoc  quaeruntur  octo  : i°  utrum  in  hoc  sacra- 
mento sit  corpus  Christi  secundum  veritatem,  an 
solum  secundum  figuram,  vel  sicut  in  signo  ; 20 
utrum  in  hoc  sacramento  remaneat  substantia  pa- 
nis et  vini  post  consecrationem  ; 30  utrum  subs- 
tantia panis  vel  vini  post  consecrationem  hujus 
sacramenti  annihiletur,  aut  in  pristinam  materiam 
resolvatur  ; 40  utrum  panis  possit  converti  in  cor- 
pus Christi;  50  utrum  in  hoc  sacramento  post 
conversionem  remaneant  accidentia  panis  et  vini ; 
6°  utrum  facta  consecratione,  remaneat  in  hoc 
sacramento  forma  substantialis  panis  ; 70  utrum 


Questio  75.  — In  hac  quasst.  tractat  S.  Thomas,  de  re 
contenta  sub  speciebus  consecratis,  et  duabus  ques- 
tionibus sequentibus,  de  his  que  talem  conversionem  et 
continentiam  consequuntur.  Duo  ergo  in  praesenti  qu®s- 
tione  explicat.  i°  De  existentia  corporis  in  hoc  sacra- 
mento et  non  existentia  panis  (art.  1 ad  5),  ostendens  in 
hoc  sacramento,  realiter  esse  corpus  Christi,  non  autem 
substantiam  panis,  nec  tamen  panem  annihilari  sed  con- 
verti. 20  De  ipsa  conversione  panis,  ostendens  quod  po- 
test converti  in  corpus  Christi  (art.  4)  manentibus  acci- 
dentibus (art.  5),  quia  in  illa  non  convertuntur  ; non  ta- 
men manet  forma  substantialis  (art.  6),  quia  tota  substan- 
tia panis  convertitur;  quae  conversio  fit  in  instanti  (art.  7). 
Unde  haec  est  vera:  « De  pane  fit  corpus  Christi  (art.  8)». 

De  substantia  et  accidentibus.  — Ut  doctrina  istarum 
quaestionum  clarior  evadat,  quaedam  philosophicae  no- 
tiones in  memoriam  sunt  revocandae.  Ea  quae  dicuntur 
de  alio  distribuenda  sunt  in  quasdam  classes,  et  univer- 
salissima genera  ab  Aristotele  categorias  dicta,  a latinis 
vero  prcedicamenta  a verbo  praedico.  Definiuntur  ergo 
praedicamenta  « series  rerum  praedicabilium  sub  uno  pri- 
mo  genere  ordinatarum  ; » sunt  vero  decem  numero  : 
substantia,  quantitas,  relatio,  qualitas,  actio,  passio,  quan- 
do ubi,  situs,  habitus.— Substantia  dupliciter  sumitur,  sive 
pro  essentia,  et  in  hoc  sensu  divagatur  per  omnia  praedi- 
camenta • vel  pro  quodam  modo  particulari  essendi.  Nota 
duplicem.esse  modum  essendi,  in  se, et  in  alio.  Quas  sunt 
in  se  et  per  se,  vocantur  substantiae ; quae  vero  sunt  in  alio 
vocantur  accidentia  : v.  g.  homo,  lapis,  angelus,  vocantur 
substanti®;  sanitas,  virtus,  pulchritudo, vocantur  acciden- 
tia, qu®  subsistere  non  possunt,  si  tollitur  subjectum. 
Substantia  ergo  habet  duplex  munus:  subsistere  inseipsa, 
et  substare  accidentibus.  Ex  his,  substantia  recte  defini- 
tur : « ens  per  se  subsistens;  » et  e contra  accidens  defi- 
nitur : « ens  cui  debetur  esse  in  alio  ».  C®terum,  quod 
actualiter  substantia  existat  per  se,  et  accidens  existat  in 
alio  non  est  de  essentia  utriusque,  quia  actualis  existen- 
tia non  est  de  essentia  alicujus  creaturae,  ut  ostendit  D. 
Thomas  in  4 Sentent.,  dist.  12,  qu®st.  1,  art.  1.  quasst.  1 

,icj  , Primum  autem  accidens  quod  afficit  immediate 

substantiam  corporalem  est  quantitas  : omnes  enim  subs- 
tanti® corpore®  sunt  quantitate  prsditse,  qua  etiam  me- 
diante (nota  bene)  accipiunt  ctetera  accidentia  : v.  g.  cor- 
pus mediante  quantitate,  accipit  colorem,  figuram  etc. 
Sic  quantitatem  definivit  S. Thomas  Opusc48:  « Accidens 
extensivum  seu  distributivum  substanti®,  in  varias  par- 
tes integrantes  » (Cfr.  Goudin,  Zigliara,  et  auctores  de 
philosophia  scholastica). 

ista  conversio  fiat  in  instanti  ; 8*  utrum  haec  sit 
falsa  : Ex  pane  Jit  corpus  Christi. 

Articulus  primus 

Utrum  in  hoc  sacramento  sit  corpus  Christi  secundum 
veritatem. 

Sup.,  quasi.  6$,  art.  _j,  corp.,  prine .,  et  inf.,  quasi.  j6, 

per  totam ; el  4 Seni.,  dist.  1,  prine.  ; et  4 Cont.,  cap. 

6/ ; el  1 Corintb.  11. 

Ad  primum  sic  proceditur.  1.  Videtur  quod  in 
hoc  sacramento  non  sit  corpus  Christi  secundum 
veritatem,  sed  solum  secundum  figuram,  vel  sicut 
in  signo.  Dicitur  enim  Joan.  6,  54,  quod  cum 
Dominus  dixisset  : Nisi  manducaveritis  carnem 
Filii  hominis,  el  biberitis  ejus  sanguinem,  etc., 
multi  ex  discipulis  ejus  audientes  dixerunt  : Du- 
rus est  hic  sermo,  quibus  ipse  dixit:  Spiritus  est  qui 
vivificat ; caro  non  prodest  quidquam  : quasi  dice- 
ret, secundum  expositionem  Augustini  super  Psal. 
98,  parum  a med.  : Spiritualiler  inlelligite  quae  lo- 
culus sum  : non  hoc  corpus  quod  videtis,  manduca- 


turi estis,  el  bibituri  illum  sanguinem  quem  /usuri 
sunt  qui  me  crucifigent.  Sacramentum  autem  quod 
vobis  commendavi,  spiritualiler  intellectum  vivifica- 
bit  vos  ; caro  autem  non  prodest  quidquam. 

2.  Praeterea,  Dominus  dicit  Matth.,  20,  Ecce 
ego  vobiscum  sum  omnibus  diebus  usque  ad  con- 
summationem seculi,  quod  exponens  Augustinus, 
tract.  30  in  Joan.,  a prine.,  dicit  : Donec  seculum 
finiatur,  sursum  est  Dominus  ; sed  tamen  et  hic 
nobiscum  est  veritas  Domini  (1);  corpus  enim,  in 
quo  resurrexit,  in  uno  loco  oportet  esse;  veritas  au- 
tem ejus  ubique  diffusa  est.  Non  ergo  secundum 
veritatem  est  corpus  Christi  in  hoc  sacramento, 
sed  solum  sicut  in  signo. 

3.  Praeterea,  nullum  corpus  potest  esse  simul 
in  pluribus  locis,  cum  nec  angelo  hoc  conveniat; 
eadem  enim  ratione  posset  esse  ubique.  Sed  cor- 
pus Christi  est  verum  corpus,  et  est  in  coelo.  Ergo 
videtur  quod  non  sit  secundum  veritatem  in  sacra- 
mento altaris,  sed  solum  sicut  in  signo. 

4.  Praeterea,  sacramenta  Ecclesiae  ad  utilitatem 
fidelium  ordinantur.  Sed  secundum  Gregorium,  in 
quadam  homilia  (28  in  Evang.,  a prine. J,  regulus 


Art.  i.  — Optime  veritatem  distinguit  D.  Thomas  a 
solis  signis,  umbris  et  figuris,  et  rationes  quas  affert,  sunt 
egregi*.  Unde  definitur  in  concil.  Trident.,  post  panis  ej. 
vini  consecrationem,  Jesunt  Christum  verum  Deum  atque 

hominem,  vere,  reahter  et  substantialiter  sub  specie  i I la~ 

rumrerum  sensibilium  contineri  (sess.  1;,  cani  7).  bici- 

tur  « post  panis  et  vini  consecrationem  «contra  ubiquis- 
tas  de  grege  lutheranorum,  qui  volunt  corpus  Christi  esse 
ubique,  ideoque  etiam  in  hostia  ante  consecrationem. 
Dicitur  vere,  contra  sacramentarios  qui  dicunt  Christum 
adesse  tantum  in  signo  et  figura.  Dicitur  realiter,  non  ob- 
jective  tantum,  contra  Calvinum,  qui  contendit  Christum 
adesse  tantum  secundum  quod  fide  apprehenditur.  Dici- 
tur substantialiter,  non  accidentaliter,  contra  calvinistas, 
qui  dicunt  substantiam  corporis  Christi  esse  in  coelo  tan- 
tum, in  coena  vero  secundum  quamdam  ejus  virtutem.  — 
Haec  doctrina  etiam  probatur  ex  verbis  quibus  Chris- 
tus hoc  sacramentum  promisit,  Joan.  6,  52  ; et  ex  verbis 
institutionis:  Matth.  26;  Mare.  14;  Luc.  22;  et  ex  verbis 
Apostoli  1,  Corint.  cap.  n. 

Definit.  Eccles. — Concil.  Nicamum  I generale,  can.  14: 
Pervenit  ad  sanctum  concilium  quod  in  locis  quibusdam 
et  civitatibus,  presbyteris  sacramenta  diaconi  porrigant. 
Hoc  neque  regula,  neque  consuetudo  tradidit,  ut  hi  qui 
offerendi  sacrificii  non  habent  potestatem,  his  qui  offe- 
runt, corpus  Christi  porrigant.  — Concit.  Eplies.  in  episl. 
Crrilli  ad  Nestorium,  a concilio  approbata  (451) : Ad  mys- 
ticas benedictiones  accedimus,  eaque  ratione  sanctifica- 
mur, utpote  sacras  carnis  et  pretiosi  sanguinis  Christj 
omnium  nostrum  participes  effecti.  Neque  enim  illam  ut 
carnem  communem  suscipimus. ..sed  tanquam  vere  vivifi- 
cam, ipsiusque  Verbi  propriam,—  Concilium  cecumen.  Ni- 
cor-nimi  II  (787)  ad.  6 :...  Ergo  liquido  demonstratum  est, 
quod  nusqu  m Dominus,  vel  apostoli , aut  patres  imaginem 
dixerunt  sacrificium  sine  sanguine,  quod  per  sacerdotem 


offertur,  sed  ipsum  corpus  et  ipsum  sanguinem.  — Pro- 
fessio fidei  qua  n Berengarius  subscriberedebuit,  de  mandato 
concil.  Rom.  (1079).  Ego  Berengarius  corde  credo  et  ore 
confiteor,  panem  et  vinum,  quas  ponuntur  jn  altari-  per 
mysfeTrum^acriE ^ o rat7om¥et”verEa  nostrr^edemptorrs, 
subsTanTiaTrreTqoEyeTtTln  veram  et  propriam~aq*viyIfica^ 
tricem  carnem  et  sanguinem  Domini  nostri  J~esu  Christi 


et  post  consecrationem  esse  verum  Christi  corpus,  quod 
patunTesTd^Tirgine  eT~quo  J pro  salute  mundi  oblatum 


in  cruce  pependit,  et  quod  sede.t  ad  dex.teram .Patris;  et 
veruTrisanguinem Christi,  qui  de  laieie  ejus  effusus  est, 

non  tantum  per  signum  et  vn  tutem  Sacramenti,  sed  in 

proprietate  naturae  et  ventate  substantiis,  sicut  ut  hoc  _ 
BrevTcohtrnetur  et  ego  legi  et  vos  intelljgitis.  Sic  credo. 
neccontfa  hanc  fidem  ulterius  doceboT  Sic  me  Deus  ad- 
Juvetet~hiec  sancta  Dei  evangelia.  — Cone.  Consi,  sub 
'IClartinoV ; errores Proposll.  Wicleji  damnat.:  1.  Substantia 
panis  materialis,  et  similiter  substantia  vini  materialis  le- 
manent  in  Sacramento  aaaris.  2. Accidentia  panis  non  ma- 
nent sine  subjecto  in  eodem  Sac.  amento.  }.  Chrstusnon 
est  in  eodem  Sacramento  icentice  et  realiter  propria  prae- 
sentia corporali.  — Articuli,  de  quibus  errorum  Wiclefi  sus- 
pecti,debent  interrogari,  de  mandato  Martini  V:  Utrum  cre- 
dat, quod  post  consecrationem  sacerdotis  in  sacramento 
altaris  sub  velamento  panis  et  vini  non  sit  panis  materialis 
et  vinum  materiale,  sed  idem  per  omnia  Christus,  qui  fuit 
in  cruce  passus  et  sedet  ad  dexteram  Patris.  17.  Item, 
utrum  credat  et  asserat,  quod  facta  consecratione  per 
sacerdotem,  sub  sola  specie  panis  tantum,  et  pneter  spe- 
ciem vini,  sit  vera  caro  Christi  et  sanguis  et  anima  et 
deitas  et  totus  Christus,  ac  idem  corpus  absoiute  et  sub 
una  qualibet  illarum  specierum  singulariter.  — Professio 
fidei  Pii  IV  : Profiteor  pariter,  in  Missa  olferri  Deo  ve- 
rum, proprium  et  propitiatorium  sacrificium  pro  vivis  et 
defunctis;  atque  in  sanctissimo  Eucharistiae  sacramento 
esse  vere,  realiter  et  substantialiter  corpus  et  sanguinem 
una  cum  anima  et  divinitate  Domini  nostri  Jesu  Christi  ; 
fieiique  conversionem  totius  substantiae  panis  in  corpus 
et  totius  substanti»  vini  in  sanguinem,  quam  conversio- 
nem catholica  Ecclesia  transsubstantiationem  appellat. 
Fateor  etiam,  sub  altera  tantum  specie  totum  atque  inte- 
grum Christum,  vertmque  Sacramentum  sumi.  — Concil. 
Trident.  sess.  tj,  cap.  1 et  can.  1,  8,  et  concil.  Florent., 
vide  supra  queest.  7 j , pag.  454.  — Vide  etiam  aliasdefmit., 
ari.  4 sequenti.  — Concil.  Later  an.  II,  can.  27  : supra  queest. 
65,  art.  1,  pag.  j8j. — Decretum  Lucii  III  contra  Albigenscs; 
concil.  Lateran.  IV  sub  Innocent.  III.  cap.  « Firmiter  »;  Pro- 
fessio fidei  Valdensibus  ab  Innocent.  III  pi  cescripta,  vide 
supra  queest.  65,  art.  1,  pag.  j8j. 

(1;  Ita  communiter.  — Nicolaius,  Dominus. 

QUjEST.  lxxv  de  conversione 

reprehenditur  quod  quaerebat  corporalem  Christi 
praesentiam;  Apostoli  etiam  impediebantur  recipe- 
re Spiritum  Sanctum,  propter  hoc  quod  affecti 
erant  ad  ejus  praesentiam  corporalem,  ut  Augus- 
tinus dicit  super  illud  Joan.  16  : Si  non  abiero, 
Paraclelus  non  veniet  ad  vos,  tract.  94  in  Joan., 
a med.  Non  ergo  Christus  secundum  praesentiam 
corporalem  est  in  sacramento  altaris. 

— Sed  contra  est  quod  Hilarius  dicit  in  8 de 
Trin.,  inter  prine,  et  med.  : De  veritate  carnis  et 
sanguinis  Christi  non  est  relictus  ambigendi  locus ; 
nunc  enim  et  ipsius  Domini  professione  et  fide  nos- 
tra caro  ejus  vere  est  cibus , et  sanguis  ejus  vere  est 
polus.  Et  Ambrosius  dicit,  6 de  Sacramentis,  cap. 
1,  in  prine.  : Sicut  verus  Dei  Filius  est  Dominus 
Jesus  Christus,  ita  vera  Christi  caro  est  quam  acci- 
pimus, et  verus  sanguis  ejus  est  polus. 

Respondeo  dicendum  quod  verum  corpus 
Christi  et  sanguinem  esse  in  hoc  sacra- 
mento, neque  sensu,  neque  intellectu  depre- 
hendi potest,  sed  sola  fide  (1),  quae  auctori- 
tati divinae  innititur.  Unde  super  illud  Luc. 
22  : Hoc  est  corpus  meum,  quod  pro  vobis  tradetur, 
dicit  Cyrillus  (habetur  in  Catena  Div.  Thomae)  : 
Non  dubites  an  hoc  verum  sit  ; sed  potius  suscipe 
verba  Salvatoris  in  fide  ; cum  enim  sil  veritas,  non 
mentitur. — Hoc  autem  conveniens  est : — Primo 
quidem  perfectioni  novae  legis.  Sacrificia  enim  ve- 
teris legis  illud  verum  sacrificium  passionis  Christi 
continebant  solum  in  figura,  secundum  illud  Hebr. 
10,  1:  Umbram  habens  lex  futurorum  bonorum,  non 
ipsam  rerum  imaginem  (2).  Et  ideo  oportuit  ut 
aliquid  plus  haberet  sacrificium  novae  legis  a 
Christo  institutum,  ut  scilicet  contineret  ipsum 
Christum  passum,  non  solum  in  significatione  vel 
figura,  sed  etiam  in  rei  veritate.  Et  ideo  hoc  sacra- 
mentum, quod  ipsum  Christum  realiter  continet, 
ut  Dionysius  dicit  3 cap.  eccl.  Hierarch.,  vers. 
fin. , est  perfectivum  omnium  aliorum  sacramento- 
rum, in  quibus  virtus  Christi  participatur.  — 
Secundo  hoc  competit  charitati  Christi,  ex  qua 
pro  salute  nostra  corpus  verum  nostrae  naturae 
assumpsit.  Et  quia  maxime  proprium  amicitiae  est 
convivere  amicis,  ut  Philosophus  dicit  9 Ethic.,cap. 
12,  sui  praesentiam  corporalem  nobis  repromittit 
in  prtemium,  dicens,  Matth.  24,  28  : Ubi  fuerit 
corpus,  illic  congregabuntur  et  aquilae.  Interim  ta- 
men nec  sua  praesentia  corporali  nos  in  hac  pere- 
grinatione destituit ; sed  per  veritatem  corporis  et 
sanguinis  sui  nos  sibi  conjungit  in  hoc  sacramento. 
Unde  ipse  dicit  Joan.  6,  57  : Qui  manducat  meam 
carnem,  et  bibit  meum  sanguinem,  in  me  manet  et 
ego  in  eo.  Unde  hoc  sacramentum  est  maximae 


(1)  Ita  cum  quibusdam  codd.  post  Nicolaium  recentes 
editi.  — Veteres  cum  aliis  Mss.,  sensu  deprehendi  non.  po- 
test, sed  sola  f ide. 

(2)  Vulgata  ; imaginem  rerum. 


PANIS  ET  VINI  IN  CORPUS  ETC. 

charitatis  signum,  et  nostrae  spei  sublevamentum 
ex  tam  familiari  conjunctione  Christi  ad  nos.  — 
Tertio  hoc  competit  perfectioni  fidei,  quae  sicut 
est  de  divini  ate  Christi,  ita  est  de  ejus  humanitate, 
secundum  illud  Joan.  14,  1 : C reditis  in  Deum,  et 
in  me  credite.  Et  quia  fides  est  invisibilium,  sicut 
divinitatem  suam  nobis  exhibet  Christus  invisibili- 
ter, ita  et  in  hoc  sacramento  carnem  suam  nobis 
exhibet  invisibili  modo.  Quae  quidam  nen  attenden- 
tes posuerunt  corpus  et  sanguinem  Christi  non 
esse  in  hoc  sacramento  nisi  sicut  in  signo,  quod 
e^t  tanquam  haereticum  abjiciendum,  utpote  verbis 
Christi  contrarium.  Unde  et  Berengarius,  qui 
primus  hujus  erroris  auctor  fuerat,  postea  coactus 
est  suum  errorem  revocare,  et  veritatem  fidei  con- 
fiteri, ut  habetur  cap.  Ego  Berengarius,  de  Con- 
secr.,  dist.  2. 

Ad  primum  ergo  dicendum  quod  ex  hac  aucto- 
ritate praedicti  haeretici  occasionem  errandi  sump- 
serunt, male  verba  Augustini  intelligentes.  Cum 
enim  Augustinus  dicit  : Non  hoc  corpus,  quod  vi- 
detis, manducaturi  estis,  non  intendit  excludere 
veritatem  corporis  Christi,  sed  quod  non  erat 
manducandum  in  hac  specie  in  qua  ab  eis  videba- 
tur. Per  hoc  autem  quod  subdit  : Sacramentum 
quod  vobis  commendavi,  spirilualiter  intellectum 
vivificabit  vos,  non  intendit  quod  corpus  Christi 
sit  in  hoc  sacramento  solum  secundum  mysticam 
significationem,  sed  spiritualiler  (1)  dicit,  id  est, 
invisibiliter,  et  per  virtutem  Spiritus  Sancti. 
Unde  super  Joan,  exponens  id  quod  diciiur  : Caro 
non  prodest  quidquam,  tract.  27,  parum  ante  med. 
dicit  : Sed  quomodo  illi  intellexerunt  : carnem 
quippe  sic  intellexerunt  manducandam,  quomodo  in 
cadavere  dilaniatur,  ut  in  macello  venditur,  non 
quomodo  spiritu  vegetatur.  Accedat  Spiritus  ad  car- 
nem, et  prodest  plurimum  : nam  si  caro  nihil  pro- 
desset, Verbum  caro  non  fieret , ut  habitaret  in  no- 
bis. 

Ad  secundum  dicendum  quod  verbum  illud  Au- 
gustini et  omnia  similia  sunt  intelligenda  de  corpore 
Christi  secundum  quod  videtur  in  propria  specie  ; 
secundum  quod  etiam  ipse  Dominus  dicit,  Matth. 
26,  1 1 : Me  autem  non  semper  habebitis.  Invisibili- 
ter tamen  sub  speciebus  hujus  sacramenti  est,  ubi- 
cumque hoc  sacramentum  perficitur. 

Ad  tertium  dicendum  quod  corpus  Christi  non 
est  eo  modo  in  hoc  sacramento,  sicut  corpus  in 
loco,  quod  suis  dimensionibus  loco  commensura- 
tur ; sed  quodam  speciali  (2)  modo,  qui  est' pro- 
prius huic  sacramento.  Unde  dicimus  quod  cor- 
pus Christi  est  in  diversis  altaribus,  non  sicut  in 
diversis  locis,  sed  sicut  in  sacramento  : per  quod 
non  intelligimus  quod  Christus  sit  ibi  solum  sicut 

(1)  Ita  Edit,  omnes,  cumquibusdam  Mss. — Codd.Tar- 
rac.  et  Alcan.  : Sed  spiritualiter  dici,  et  invisibiliter , et  per 
virtutem  Spiritus.  Unde,  e tc. — AI.  loco,  invisibiliter,  le- 
gitur, impassibiliter. 

(2)  AI.  spirituali. 

in  signo,  licet  sacramentum  sit  in  genere  signi ; sed 
intelligimus  corpus  Christi  hic  esse,  sicut  dictum 
est  in  corp.  art.,  secundum  modum  proprium  (i) 
huic  sacramento. 

Ad  quartum  dicendum  quod  ratio  illa  procedit 
de  praesentia  corporis  Christi,  prout  est  praesens 
per  modum  (2)  corporis,  id  est,  prout  est  in  sua 
specie  visibili,  non  autem  prout  est  spiritualiter, 
id  est,  invisibili  modo,  et  virtute  spiritus.  Unde 
Augustinus  dicit  super  Joan.  tract.  27,  circ.  med.: 
Si  intellexisti  spiritualiter  verba  Christi  de  carne 
sua,  spiritus  et  vita  libi  sunt ; si  intellexisti  carnaliler, 
etiam  spiritus  et  vita  sunt,  sed  libi  non  sunt. 

. Articulus  11 

Utrum  in  hoc  sacramento  remaneat  substantia  panis  et  vini 
post  consecrationem. 

In/.,  art.  6,  corp.,  et  quast.  77,  art.  1 et-  5,  et  4 Sent., 

dist.  11,  quast.  1,  art.  1,  quastiunc.  1,  et  disl.  12, 

quast.  i,  art.i,  quastiunc.  3;  et  4 Cont.,  cap.  63,  prine.; 

et  Quodl.  6,  art.  9;  elOuodl.  <?,  art.  /,  ad  3 ; et  1 Cor. 

11,  lect.  4 et  3. 

Ad  secundum  sic  proceditur.  1.  Videtur  quod 
in  hoc  sacramento  remaneat  substantia  panis  et 
vini  post  consecrationem.  Dicit  enim  Damascenus 
in lib.  4 orth.  Fid.,cap.  14,  circ.  med. : Quiaconsue- 
ludo  est  hominibus  comedere  panem  et  vinum  bibere, 
conjugavit  eis  Deus  divinitatem,  et  fecit  ea  corpus 
et  sanguinem  suum  ; et  ita  panis  communicationis 
non  panis  simplex  est,  sed  unitus  divinitati.  Sed  con- 
jugatio est  rerum  actu  existentium.  Ergo  panis  et 
vinum  simul  sunt  in  hoc  sacramento  cum  corpore 
et  sanguine  Christi. 

2.  Praeterea,  inter  Ecclesiae  sacramenta  debet 
esse  conformitas.  Sed  in  aliis  sacramentis  substan- 
tia materiae  manet,  sicut  in  baptismo  substantia 
aquae,  et  in  confirmatione  substantia  chrismatis. 
Ergo  et  in  hoc  sacramento  substantia  panis  et  vini 
manet. 

3.  Praeterea,  panis  et  vinum  assumuntur  in  hoc 
sacramento,  in  quantum  significant  ecclesiasticam 
unitatem,  prout  unus  panis  fit  ex  mullis  granis,  et 
unum  vinum  ex  multis  racemis,  ut  Aueus- 
tinus  dicit  in  lib.  de  Symbolo  (habetur  tract. 
26  in  Joan.,  aliquant,  ante  fin.).  Sed  hoc  pertinet 
ad  ipsam  substantiam  panis  et  vini.  Ergo  substantia 
panis  et  vini  remanet  in  hoc  sacramento. 

— Sed  contra  est  quod  Ambrosius  dicit  in  libro 
4,  de  Sacramentis  (implic.  cap,  4,  et  lib.  6,  cap. 
1) : Licet  figura  panis  et  vini  videatur,  tamen  nihil 
aliud  quam  caro  Christi  et  sanguis  post  consecra- 
tionem credenda  sunt. 

Respondeo  dicendum  quod  quidam  posuerunt 
post  consecrationem  substantiam  panis  et 


vini  in  hoc  sacramento  remanere.  Sed  haec 
positio  stare  non  potest  : primo  quidem  quia 
per  hanc  positionem  tollitur  veritas  hujus  sacra- 
menti, ad  quam  pertinet  ut  verum  corpus  Christi, 
in  hoc  sacramento  existat,  quod  quidem  ibi  non  est 
ante  consecrationem.  Non  autem  aliquid  potest 
esse  alicubi,  ubi  prius  non  erat,  nisi  vel  per  loci  mu-  1 
tationem,  vel  per  alterius  conversionem  in  ipsum  ; 
sicut  in  domo  aliqua  de  novo  incipit  esse  ignis,  aut 
quia  illuc  defertur,  aut  quia  illuc  generatur.  Mani-  ] 
festum  est  autem  quod  corpus  Christi  non  incipit 
esse  in  hoc  sacramento  per  motum  localem;  primo  '■ 
quidem  quia  sequeretur  quod  desineret  esse  in 
coelo  : non  enim  quod  ocaliter  movetur,  pervenit 
de  novo  ad  aliquem  locum  nisi  deserat  priorem  ; se-  j 
eundo  quia  omne  corpus  localiter  motum  pertransit 
omnia  media,  quod  hic  dici  non  potest  ; tertio  quia 
impossibile  est  quod  unus  motus  ejusdem  corporis  J 
localiter  moti  terminetur  simul  ad  diversa  loca, 
cum  tamen  in  pluribus  locis  corpus  Christi  sub  hoc  i 
sacramento  simul  esse  incipiat.  Et  ideo  relinquitur 
quod  non  possit  aliter  corpus  Christi  incipere  esse 
de  novo  in  hoc  sacramento  nisi  per  conversionem 
substantiae  panis  in  ipsum  ; quod  autem  convertitur 
in  aliquid,  facta  conversione,  non  manet.  Unde  j 
relinquitur  quod  salva  veritate  hujus  sacramenti,  J 
substantia  panis  post  consecrationem  remanere  j 
non  possit.  — Secundo  quia  haec  positio  contra- 
riatur  formae  hujus  sacramenti,  in  qua  dicitur  : ; 
Hoc  est  corpus  meum,  quod  non  esset  ve-  1 
rum,  si  substantia  panis  ibi  remaneret ; nunquam 
enim  substantia  panis  est  corpus  Christi  ; sed  po-  ' 
tius  esset  dicendum  : Hic  est  corpus  meum.  — • 1 
Tertio  quia  contrariatur  venerationi  hujus  sacra-  ] 
menti,  si  aliqua  substantia  creata  esset  ibi,  quae 
non  posset  adoratione  latriae  adorari.  — Quarto 
quia  contrariatur  ritui  Ecclesiae,  secundum  quem 
post  corporalem  cibum  non  licet  sumere  corpus 
Christi,  cum  tamen  post  unam  hostiam  consecra- 
tam liceat  sumere  aliam.  Unde  haec  positio  vitanda  • 
est  tanquam  haeretica. 

Ad  primum  ergo  dicendum  quod  Deus  conju- 
gavit divinitatem  suam,  id  est,  divinam  virtutem, 
pani  et  vino,  non  ut  remaneant  in  hoc  sacramento, 
sed  ut  faciat  inde  corpus  et  sanguinem  suum. 

Ad  secundum  dicendum  quod  in  aliis  sacramen- 
tis non  est  ipse  Christus  realiter,  sicut  in  hoc  sa- 
cramento ; et  ideo  in  aliis  sacramentis  manet  subs-  • 
tantia  materiae,  non  autem  in  isto. 

Ad  tertium  dicendum  quod  species  quae  rema- 
nent in  hoc  sacramento,  ut  infra  dicetur,  quaest. 
7*7,  art.  3 et  4,  sufficiunt  ad  significationem  hujus 
sacramenti  : nam  per  accidentia  cognoscitur  ratio 
substantiae. 


(1)  Ita  communiter.  — Cod.  Alcan,  locum  proprium. 

(2)  Ita  Mss.  editi  passim.  — AI.,  motum. 


QUjEST.  lxxv.  de  conversione  panis  et  vini  in  corpus  etc. 


Articulus  iii 

Utrum  substantia  panis  vel  vini  post  consecrationem 
hujus  sacramenti  annihiletur. 

4 Sent.,  dist.  II,  quaest.  i,  art.  2;  ei  4 Coni.,  cap.  63;  et 

Quodl.  3,  art.  1 ; et  Quodl.  y,  art.  3,  ad  3;  et  1 Cor. 

11,  lect.  3. 

Ad  tertium  sic  proceditur.  1.  Videtur  quod 
substantia  panis  post  consecrationem  hujus  sa- 
cramenti annihiletur,  aut  in  pristinam  materiam 
resolvatur.  Quod  enim  est  aliquid  corporale,  opor- 
tet alicubi  esse.  Sed  substantia  panis,  quae  est 
quiddam  corporale,  non  manet  in  hoc  sacramento, 
ut  dictum  est  art.  praec. ; nec  etiam  est  dare  ali- 
quem locum,  ubi  sit.  Ergo  non  est  aliquid  post 
consecrationem.  Igitur  aut  est  annihilata,  aut  in 
praejacentem  materiam  resoluta. 

2.  Praeterea,  illud  quod  est  terminus  a quo  in 
qualibet  mutatione  non  remanet,  nisi  forte  in  po- 
tentia materiae  ; sicut  cum  ex  aere  fit  ignis,  forma 
aeris  non  manet  nisi  in  potentia  materiae;  et  simi- 
liter quando  ex  albo  fit  nigrum.  Sed  in  hoc  sacra- 
mento substantia  panis  aut  vini  se  habet  sicut  ter- 
minus a quo,  corpus  autem  vel  sanguis  Christi  si- 
cut terminus'  ad  quem;  dicit  enim  Ambrosius  in 
lib.  de  Officiis  (habetur  lib.  de  Initiand.,  cap.  9, 
a med.) : Ante  benedictionem  alia  species  nomina- 
tur, post  benedictionem  corpus  Christi  significatur. 
Ergo,  facta  consecratione,  substantia  .panis  vel 
vini  non  manet,  nisi  forte  resoluta  in  suam  mate- 
riam. 

3.  Praeterea,  oportet  alterum  contradictoriorum 
esse  verum.  Sed  haec  est  falsa  : Facta  consecra- 
tione, substantia  panis  vel  vini  est  aliquid.  Ergo 
haec  est  vera  : Substantia  panis  vel  vini  est  nihil. 

— Sed  contra  est  quod  Augustinus  dicit  in  lib. 
83  QQ-,  quaest.  21  : Deus  non  est  causa  tendendi 
in  non  esse.  Sed  hoc  sacramentum  divina  virtute 
perficitur.  Ergo  in  hoc  sacramento  non  annihilatur 
substantia  panis  aut  vini. 

Respondeo  dicendum  quod  quia  substantia  pa- 
nis vel  vini  non  manet  in  hoc  sacramento 
quidam  impossibile  reputantes  quod  substantia 
panis  vel  vini  in  corpus  vel  sanguinem  Christi 
convertatur,  posuerunt  quod  per  consecratio- 
nem substantia  panis  vel  vini  vel  resolvatur 
in  praejacentem  materiam,  vel  quod  annihile- 
tur.— Praejacens  autem  materia,  in  quam  corpora 
mixta  resolvi  possunt,  sunt  quatuor  elementa.  Non 
enim  potest  resolutio  fieri  in  materiam  primam, 
ita  quod  sine  forma  existat,  quia  materia  sine 
forma  esse  non  potest.  Cum  autem  post  consecra- 
tionem nihil  sub  speciebus  sacramenti  remaneat, 


Art.  5.  — Quod  convertitur  in  aliud  positivum  non 
annihilatur  : Vide  ergo  definit,  art.  sequenti,  declarantes 
substantiam  panis  converti  in  corpus  Christi. 


nisi  corpus  et  sanguis  Christi,  oportebit  dicere 
quod  elementa,  in  quae  resoluta  est  substantia  pa- 
nis vel  vini,  inde  discedant  per  motum  localem, 
quod  sensu  perciperetur.  Similiter  etiam  substan- 
tia panis  vel  vini  manet  usque  ad  ultimum  instans 
consecrationis  ; in  ultimo  autem  instanti  consecra- 
tionis jam  est  ibi  substantia  corporis  vel  sanguinis 
Christi,  sicut  in  ultimo  instanti  generationis  jam  inest 
forma.  Unde  non  erit  dare  aliquod  instans  in  quo 
sit  ibi  praejacens  materia.  Non  enim  potest  dici 
quod  paulatim  substantia  panis  vel  vini  resolvatur 
in  praejacentem  materiam,  vel  successive  egredia- 
tur de  loco  specierum,  quia  si  hoc  inciperet  fieri 
in  ultimo  instanti  suae  consecrationis,  simul  sub 
aliqua  parte  hostiae  esset  corpus  Christi  cum  subs- 
tantia panis,  quod  est  contra  praedicta,  hic  supra, 
et  art.  praec.  Si  vero  hoc  incipiat  fieri  ante  conse- 
crationem, erit  dare  aliquod  tempus  in  quo  sub 'ali- 
qua parte  hostiae  neque  erit  substantia  panis,  ne- 
que erit  corpus  Christi,  quod  est  inconveniens.  Et 
hoc  ipsimet  perpendisse  videntur.  Unde  posuerunt 
illud  sub  distinctione,  scilicet  quod  vel  annihile- 
tur ( 1 ),  vel  in  praejacentem  materiam  resolvatur.  — 
Sed  nec  hoc  potest  esse,  quia  non  est  dare  ali- 
quem modum  quo  corpus  Christi  verum  esse  inci- 
piat in  hoc  sacramento,  nisi  per  •conversionem 
substantiae  panis  in  ipsum,  quae  quidem  conversio 
tollitur,  posita  vel  annihilatione  substantiae  panis, 
vel  resolutione  in  praejacentem  materiam.  Similiter 
etiam  non  est  dare  unde  talis  resolutio  vel  annihi- 
latio  in  hoc  sacramento  causetur,  cum  effectus  sa- 
cramenti significetur  per  formam  : neutrum  autem 
horum  significatur  per  haec  verba  formae  : Hoc  est 
corpus  meum.  Unde  patet  praedictam  positio- 
nem esse  falsam. 

Ad  primum  ergo  dicendum  quod  substantia 
panis  vel  vini,  facta  consecratione,  neque  sub  spe- 
ciebus sacramenti  manet,  neque  alibi ; non  tamen 
sequitur  quod  annihiletur  ; convertitur  enim  in 
corpus  Christi ; sicut  non  sequitur,  si  aer,  ex  quo 
generatus  est  ignis,  non  sit  ibi  vel  alibi,  quod  sit 
annihilatus. 

Ad  secundum  dicendum  quod  forma,  quae  est 
terminus  a quo,  non  convertitur  in  aliam  formam  ; 
sed  una  forma  succedit  alteri  in  subjecto;  et  ideo 
prima  forma  non  remanet  nisi  in  potentia  materiae. 
Sed  hic  substantia  panis  convertitur  in  corpus 
Christi,  ut  supra  dictum  est  in  corp.  et  art.  praec. 
Unde  ratio  non  sequitur. 

Ad  tertium  dicendum  quod  licet  post  consecra- 
tionem haec  si  falsa  : Substantia  panis  est  aliquid, 
id  tamen  in  quod  substantia  panis  est  conversa, 
est  aliquid,  et  ideo  substantia  panis  non  est  anni- 
hilata. 


(1)  Ita  post  Garciam.  edit,  omnes,  — Veteres  cum  Mss. 
quibusdam,  posuerunt  aliud  sub  disjunctione,  scilicet  quod 
annihiletur ; sequentia  addunt  ad  marginem,  uti  est  quoque 
in  cod.  Alcan. 

Articulus  iv 

Utrum  panis  possit  converti  in  corpus  Christi. 

/«/.,  art.  6,  corp.,  et  ari.  S.  corp.,  et  ad  f ; et  4 Sent .,  dist. 

11,  quast.  i,art.  1 , quast.  2,  ad  1,  et  quast.  3,  ad  3,  et 

art.  3 , qutest.  1.  per  tot. : et 4 C ont.,  cap.  63;  et  Quodl. 

3,  art.  11 ; et  Opusc.  2,  cap.  S;  et  1 Cor.  11,  lect.  4 et  3. 

Ad  quartum  sic  proceditur.  1.  Videtur  quod 
panis  non  possit  converti  in  corpus  Christi.  Con- 
versio enim  quaedam  mutatio  est.  Sed  in  omni 
mutatione  oportet  esse  aliquod  subjectum,  quod 

Art.  4.  — Probata  veritate  realis  praesentiae  Christi 
in  Eucharistia,  quod  est  contra  sacramentarios,  nunc  in 
praesenti  art.  refelluntur  qui  contendunt  simul  remanere 
panem  et  vinum,  et  qui  ideo  vulgo  dicuntur  impanatores. 
Docent  isti  haeretici  Verbum  sibi  assumere  hypostatice 
panem  et  vinum  in  Eucharistia,  sicut  assumpsit  humanita- 
tem in  Incarnatione,  vel  panem  uniri  Christo,  absque 
unione  hvpostatica.  Hic  error  tribuitur  quibusdam  disci- 
pulis Berengarii,  et  pluribus  Protestantibus  praecipue 
Lutheranis.  — Quamvis  de  potestate  sit  quaestio  in 
titulo,  mens  tamen  D.  Thomse  est  inquirere  an  revera  in 
hoc  sacramento  talis  conversio  fiat.  Unde  respondet  non 
solum  esse  possibilem,  sed  etiam  necessariam  hanc  con- 
versionem, ut  Christus  hic  esse  incipiat,  sine  mutatione 
locali. 

Definit.  Ecclcs.  — Professio  fidei  Berengarii;  vide  art  t 
praecedenti.  — Concit.  Rem.  sub  Gregor.  VII  ( 1079),  definit, 
contra  Bercngarium  : Panem  et  vinum  substantialiter  con- 
verti in  corpus  et  sanguinem  Christi.  — Professio  fidei 
Michaelis  Paleologi,  in  concit,  cecunien.  Lugd.  II,  vide 
supra  qucest.  65,  art.i.  pug.  584.—  Proposit.  Wiclefi  damn. 
in  Concit.  Constant.,  et  propositiones  subscribendae,  de  man- 
dato Martini  V.  vide  art.  1 prccced.  — Concit.  Florent., 
decret.  pro  graech,  vide  supra  qucest.  74,  art.  l,pag.  466.  — 
Professio  fidei  Pii  IV,  art.  1 prcec.  — Proposit.  Synodi 
Pistoriens.,  damn.  a Pio  VI  in  Bulla  « Auctorem  fidei»,  De  I 
ritus  consecrationis  efficacia.  29.  Doctrina  Synodi,  qua 
parte  tradere  instituens  fidei  doctrinam  de  ritu  consecra- 
tionis, puaestionibus  scholasticis  circa  modum. quo  Christus 
est  in  Eucharistia,  a quibus  parochos  dicendi  munere 
fungentes  abstinere  hortatur,  duobus  his  tantum  propo- 
sitis: 1 Christum  post  consecrationem  vere,  realiter,  sub- 
stantialiter esse  sub  speciebus;  2.  tunc  omnem  panis  et 
vini  substantiam  cessare,  solis  remanentibus  speciebus 
prorsus  omittit  ullam  mentionem  facere  transsubstantia- 
tionis  seu  conversionis  totius  substantias  panis  in  corpus, 
et  totius  substantias  vini  in  sanguinem,  quam  velut  articu- 
lum fidei  Tridentinum  concilium  definivit,  et  quae  in  so- 
lemni  fidei  professione  continetur ; quatenus  per  incon- 
sultam istiusmodi  suspiciosamque  omissionem  notitia 
subtrahitur  tum  articuli  ad  fidem  pertinentis,  tum  etiam 
vocis  ab  Ecclesia  consecrata;  ad  illius  tuendam  professio- 
nem adversus  hasreses,  tenditque  adeo  ad  ejus  oblivionem 
inducendam,  quasi  ageretur  de  questione  mere  schola- 
stica: perniciosa,  derogans  expositioni  veritatis  catholics 

circa  dogma  transsubstantiationis,  favens  haereticis.  

Trident.  Sess.  13,  cap.  4,  can.  1,  vide  supra,  qucest.  33, 
paq.434. — Proposit. Rosminii  damn.  a Leone  XIII,  7 Mari. 
1888  : 29.  A catholica  doctrina,  quae  sola  est  veritas,  mi- 
nime alienam  putamus  hanc  conjecturam:  In  eucharistico 
sacramento  substantia  panis  et  vini  fit  vera  caro  et  verus 
sanguis  Christi,  quando  Christus  eam  facit  terminum  sui 
principii  sentientis,  ipsamque  sua  vita  vivificat : eo  ferme 
modo  quo  panis  et  vinum  vere  transsubstantiantur  in  nos- 
tram carnem  et  sanguinem,  quia  fiunt  terminusnostri  prin- 
cipii sentientis,  jo.  Peracta  transsubstantiatione,  intelligi 
potest,  corpori  Christi  glorioso  partem  aliquam  adjungi 
in  ipso  incorporatam,  indivisam,  pariterque  gloriosam. 


prius  est  in  potentia,  et  postea  in  actu  ; ut  enim 
dicitur  3 Physic.,  text.  6,  motus  est  actus  exislen- 
tis  in.  potentia.  Non  est  autem  dare  aliquod  subjec- 
tum substantias  panis  et  corporis  Christi,  quia  de 
ratione  substantiae  est  quod  sit  non  insubjecto,  ut 
dicitur  in  Praedicamentis,  cap.  de  Substant.  Non 
ergo  potest  esse  quod  tota  substantia  panis  conver- 
tatur in  corpus  Christi. 

2.  Praeterea,  forma  illius  in  quod  aliquid  con- 
vertitur de  novo,  incipit  esse  in  materia  ejus  quod 
in  ipsum  convertitur  : sicut  cum  aer  convertitur  in 
ignem  prius  non  existentem,  forma  ignis  incipit  de 
novo  esse  in  materia  aeris  ; et  sim  liter  cum 
cibus  convertitur  in  hominem  prius  non  existentem, 
forma  hominis  incipit  esse  de  novo  in  materia 
cibi.  Si  ergo  panis  convertitur  in  corpus  Christi, 
necesse  est  quod  forma  corporis  Christi  de  novo 
incipiat  esse  in  materia  panis,  quod  est  falsum. 
Non  ergo  panis  convertitur  in  substantiam  corpo- 
ris Christi. 

3.  Praeterea,  quae  sunt  secundum  se  diversa, 
nunquam  unum  eorum  fit  alterum,  sicut  albedo 
nunquam  fit  nigredo,  sed  subjectum  albedinis  fit 
subjectum  nigredinis,  ut  dicitur  in  1 Physic.,  text. 
43  et  seq.  Sed  sicut  duae  formae  contrariae  sunt 

i secundum  se  diversae,  utpote  principia  formalis  dif- 
ferentiae existentes,  ita  duae  materiae  signatae  sunt 
secundum  se  diversae,  utpote  existentes  principia 
materialis  distinctionis.  Ergo  non  potest  esse  quod 
haec  materia  panis  fiat  haec  materia  qua  individua- 
tur  corpus  Christi,  et  ita  non  potest  esse  quod 
substantia  hujus  panis  convertatur  in  substantiam 
corporis  Christi. 

— Sed  contra  est  quod  Eusebius  Emissenus  di- 
cit, hom.  5 de  Pascha,  quae  incipit  Magnitudo 
ccelest,  parum  a prine.  : Novum  tibi  et  impossibile 
esse  non  debet , quod  in  Christi  substantiam  terrena 
et  mortalia  convertuntur. 

Respondeo  dicendum  quod,  sicut  supra  dictum 
est,  art.  1 hujus  quaest.,  cum  in  hoc  sacra- 
mento sit  verum  corpus  Christi,  nec  incipiat  ibi 
esse  de  novo  per  motum  localem,  cum  etiam  nec 
corpus  Christi  sit  ibi  sicut  in  loco  (1),  ut  ex  dictis 
patet,  art.  2 hujus  quaest.,  necesse  est  dicere  quod 
incipiat  ibi  esse  per  conversionem  substantiae  panis 
in  ipsum.  — Haec  tamen  conversio  non  est  similis 
conversionibus  naturalibus,  sed  est  omnino  super- 
naturalis,  sola  Dei  virtute  effecta.  Unde  Ambrosius 
dicit  in  lib.  de  sacramentis,  lib.  4.  cap.  4 : Accipe 
quemadmodum  sermo  Christi  mutet  quando  vult 
instituta  natura; : consuetudo  est  ut  non  generetur 
homo  nisi  ex  viro  et  muliere.  Vides  ergo  quia  contra 
instituta  et  ordinem  homo  est  natus  ex  Virgine.  Et 
lib.  de  Initiandis,  cap.  9,  a med.:  Liquet  quod  preeter 
natura;  ordinem  Vicgo  generavit;  et  hoc  quod  con- 
ti) Ita  cum  Mss.  edit,  passim.  — Nicolaius  : Ncc  diam, 
sit  ibi  sicut  in  loco. 


QUjCST.  lxxv.  de  conversione 

ficimus,  corpus  ex  Virgine  est.  Quid  ergo  quccris 
nalurce  ordinem  in  Christi  corpore,  cum  prccler  no- 
turam sil  ipse  Dominus  Jesus  parius  ex  Virgine  l 
Et  super  illud  Joan.  6 : Verba  quas  ego  loculus 
sum  vobis,  scilicet  de  hoc  sacramento,  spiritus  et 
vita  sunt,  dicit  Chrysostomus,  hom.  46  in  Joan., 
ante  med.,  id  est,  spiritualia  sunt,  nihil  habentia 
carnale,  neque  consequentiam  naturalem  ; sed  eruta 
sunt  ab  omni  tali  necessitate  quce  in  terra,  et  a legi- 
bus qux  hic  positas  sunt.  Manifestum  est  enim  quod 
omne  agens  agit,  in  quantum  est  actu.  Quodlibet 
autem  agens  creatum,  est  determinatum  in  suo 
actu,  cum  sit  determinati  generis  et  speciei.  Et 
ideo  cujuslibet  agentis  creati  actio  fertur  super 
aliquem  determinatum  actum.  Determinatio  autem 
cujuslibet  rei  in  esse  actuali  est  per  ejus  formam. 
Unde  nullum  agens  naturale  seu  creatum  potest 
agere  nisi  ad  immutationem  formae  ; et  propter  hoc 
omnis  conversio  quae  fit  secundum  leges  naturae, 
est  formalis. -Sed  Deus  est  actus  infinitus,  ut  in 
prima  parte  habitumest,  quaest.  7,art.  1,  etquaest. 
25,  art.  2 ; unde  ejus  actio  se  extendit  ad  totam 
naturam  entis.  Non  igitur  solum  potest  perficere 
conversionem  formalem,  ut  scilicet  diversae  formae 
sibi  in  eodem  subjecto  succedant,  sed  conversio- 
nem totius  entis,  ut  scilicet  tota  substantia  hujus 
convertatur  in  totam  substantiam  illius.  Et  hoc 
agitur  divina  virtute  in  hoc  sacramento  ; nam  tota 
substantia  panis  convertitur  in  totam  subs- 
tantiam corporis  Christi,  et  tota  substantia 
vini  in  totam  substantiam  sanguinis  Christi. 
Unde  haec  conversio  non  est  formalis,  sed  subs- 
tantialis; nec  continetur  inter  species  motus  natu- 
ralis, sed  proprio  nomine  potest  dici  trans- 
substantiatio. 

Ad  primum  ergo  dicendum  quod  objectio  pro- 
cedit de  mutatione  formali,  quia  formae  proprium 
est  in  materia  vel  subjecto  esse  ; non  autem  habet 
locum  in  conversione  totius  substantiae.  Unde  cum 
haec  conversio  substantialis  importet  quemdam 
ordinem  substantiarum,  quarum  una  convertitur 
in  alteram,  est  sicut  in  subjecto  in  utraque  subs- 
tantia, sicut  ordo  et  numerus. 

Ad  secundum  dicendum  quod  illa  objectio  pro- 
cedit de  conversione  formali  seu  mutatione,  quia 
oportet,  sicut  dictum  est  in  corp.  et  art.  praec., 
formam  esse  in  materia  vel  subjecto,  non  autem 
habet  locum  in  conversione  totius  substantiae,  cu- 
jus non  est  accipere  aliquod  subjectum. 

Ad  tertium  dicendum  quod  virtute  agentis  finiti 
non  potest  forma  in  formam  mutari,  nec  materia 
in  materiam ; sed  virtute  agentis  infiniti  (quod 
habet  actionem  in  totum  ens),  potest  talis  conver- 
sio fieri,  quia  utrique  formae  et  utrique  materiae 
est  communis  natura  entis  ; et  id  quod  est  enti  tatis 
in  una,  potest  auctor  entis  convertere  in  id  quod 
est  entitatis  in  altera,  sublato  eo  per  quod  ab  illa 
distinguebatur. 

Articulus  v 

Utrum  in  hoc  sacramento  remaneant  panis  et  vini  accidentia 
post  conversionem. 

Sup.,  art.  2,  ad  3 ; et  infra,  quasi.  j6  art.  1,  ad  3 ; et  4. 

Sint. , dist.  11,  quasi.  1,  art.  1,  qinesliuuc.  2,  et  dist.12, 

qucest.  1,  art.  1,  qiuestiunc.  2;  et  1 Cor.  11 , lect.  6. 

Ad  quintum  sic  proceditur.  1.  Videtur  quod  in 
hoc  sacramento  non  remaneant  accidentia  panis  et 
vini.  Remoto  enim  priori,  removetur  et  posterius. 
Sed  substantia  est  naturaliter  prior  accidente,  ut 
probatur  7 Metaphys.,  text.  4.  Cum  igitur,  facta 
consecratione,  non  remaneat  substantia  panis  in 
hoc  sacramento,  videtur  quod  non  possint  rema- 
nere accidentia  ejus. 

2.  Praeterea,  in  sacramento  veritatis  non  debet 
esse  aliqua  deceptio.  Sed  per  accidentia  judi- 
camus de  substantia.  Videtur  ergo  quod  decipia- 
tur humanum  judicium,  si,  remanentibus  acciden- 
tibus, substantia  panis  non  remaneat.  Non  ergo 
hoc  est  conveniens  huic  sacramento. 

3.  Praeterea,  quamvis  fides  nostra  non  sit  sub- 
jecta rationi,  non  tamen  est  contra  rationem,  sed 
supra  ipsam,  ut  in  principio  hujus  operis  dictum 
est,  quaest.  1,  art.  2 et  8,  et  2-2,  quaest.  1,  art.  4 
et  5,  et  quaest.  10,  art.  1,  ad  1.  Sed  ratio  nostra 
habet  ortum  a sensu.  Ergo  fides  nostra  non  debet 
esse  contra  sensum.  Est  autem  contra  sensum,  dum 
sensus  judicat  esse  panem,  et  fides  credit  esse 
substantiam  corporis  Christi.  Non  ergo  hoc  est 
conveniens  huic  sacramento  quod  accidentia  panis 
subjecta  sensibus  maneant,  et  substantia  panis  non 
maneat. 

4.  Praeterea,  illud  quod  manet,  conversione 
facta,  videtur  esse  subjectum  mutationis.  Si  ergo 
accidentia  panis- manent,  conversione  facta,  videtur 
quod  ipsa  accidentia  sint  conversionis  subjectum, 
quod  est  impossibile;  nam  accidentis  non  est  acci- 
dens. Non  ergo  in  hoc  sacramento  debent  rema- 
nere accidentia  panis  et  vini. 

— Sed  contra  est  quod  Augustinus  dicit  in  lib. 
Sentent.  Prosperi  (seu  Prosper  in  lib.  Sent.  Au- 
gustini; et  habetur  cap.  41  de  Consecrat.,  dist. 
11):  Nos  in  specie  panis  et  vini  quam  videmus,  res 
invisibiles,  id  est,  carnem  et  sanguinem  honoramus. 

Respondeo  dicendum  quod  sensu  apparet, 
facta  consecratione,  omnia  accidentia  pa- 
nis et  vini  remanere.  Quod  quidem  rationabili- 
ter per  divinam  providentiam  fit.  — Primo  quidem 
quia  non  est  consuetum  hominibus,  sed  horribile, 
carnem  hominis  comedere,  et  sanguinem  bibere. 
Et  ideo  proponuntur  nobis  caro  et  sanguis  Christi 
sumenda  sub  speciebus  illorum  quae  frequentius 
in  usum  hominis  veniunt  scilicet  panis  et  vini.  — 


Art.  5.  — Qua:  dicenda  sunt  circa  accidentia  fusius 
tractantur  in  quaestione  77,  infra. 

Secundo  ne  hoc  sacramentum  ab  infidelibus  irride- 
retur, si  sub  specie  propria  Dominum  nostrum 
manducaremus.  — Tertio  ut  dum  invisibiliter  cor- 
pus et  sanguinem  Domini  nostri  sumimus,  hoc 
proficiat  ad  meritum  fidei. 

Ad  primum  ergo  dicendum  quod  sicut  dicitur 
in  lib.  de  Causis,  proposit.  1,  effectus  plus  depen- 
dent a causa  prima  quam  a causa  secunda.  Et 
ideo  virtute  Dei,  qui  est  causa  prima  omnium, 
fieri  potest  ut  remaneant  posteriora,  prioribus  su- 
blatis. 

Ad  secundum  dicendum  quod  in  hoc  sacramento 
nulla  est  deceptio  ; sunt  enim  ibi  secundum  rei  ve- 
ritatem accidentia,  quae  sensibus  dijudicantur.  In- 
tellectus autem,  cujus  est  proprium  objectum  subs- 
tantia, ut  dicitur  in  3 de  Anima,  text.  29,  per  fi- 
dem a deceptione  praeservatur. 

Et  sic  patet  responsio  ad  tertium : nam  fides  non 
est  contra  sensum,  sed  est  de  eo  quod  sensus  non 
attingit. 

Ad  quartum  dicendum  quod  haec  conversio  non 
proprie  habet  subjectum,  ut  dictum  est  art.  praec., 
ad  1 et  2 ; sed  tamen  accidentia  quae  remanent, 
habent  aliquam  similitudinem  subjecti. 

Articulus  vi 

Utrum,  facta  consecratione,  remaneat  in  hoc  sacramento 
forma  substantialis  panis. 

lnf.,  quccst.  77,  art.  i.et  6,  corp.;  et  4 Seni.  dist.  n,quast. 

1. art.  1,  qutzstiunc.  et  dist.  12,  quast.  1,  art.  2, 

qttecstiunc.  ;,  corp.;  et  1 Cor.  11,  lect.  4,  coi.  6,  et  lect. 

coi.  3. 

Ad  sextum  sic  proceditur.  1.  Videtur  quod, 
facta  consecratione,  remaneat  in  hoc  sacramento 
forma  substantialis  panis.  Dictum  est  enim  art. 
praec.,  quod,  facta  consecratione,  remanent  acci- 
dentia. Sed  cum  panis  sit  quoddam  artificiale, 
etiam  forma  ejus  est  accidens.  Ergo  remanet,  fac- 
ta consecratione. 

2.  Praeterea,  forma  corporis  Christi  est  anima; 
dicitur  enim  in  2 de  Anima,  text.  4,  5 et  6,  quod 
anima  est  actus  corporis  physici , potentia  vitam  ha- 
bentis. Sed  non  potest  dici  quod  forma  substantia- 
lis panis  convertatur  in  animam.  Ergo  videtur  quod 
remaneat,  facta  consecratione. 

3.  Praeterea,  propria  operatio  rei  sequitur  for- 
mam substantialem  ejus.  Sed  illud  quod  remanet 
in  hoc  sacramento,  nutrit,  et  omnem  operationem 

Art.  6.  — Durandus  in  4 Sent.,  dist.  11,  quaest. 
docet  formam  panis  converti  quidem  in  corpus  Christi, 
sed  remanere  materiam,  quae  post  consecrationem  fit 
materia  corporis  Christi,  sicut  fit  in  transmutationibus  na- 
turalibus. Hanc  sententiam  singularem  quidam  rejiciunt 
ut  haereticam,  saltem  post  verba  Concil.  Trident.  Sess. 
13,  can.  2.  — Hic  art.  expeditus  erat  ex  secundo;  tamen 
D.  Thomas  illum  movit,  propter  specialem  errorem  im- 
pugnandum, quem  in  illo  refert.  Ex  definitionibus  Eccle- 
siae patet  quod  ad  fidem  pertinet,  nec  materiam,  nec  for- 
mam panis  substantialem  in  hoc  mysterio  remanere. 


facit  quam  faceret  panis  existens.  Ergo  forma  subs- 
tantialis panis  remanet  in  hoc  sacramento,  facta 
consecratione . 

— Sed  contra,  forma  substantialis  panis  est  de 
substantia  panis.  Sed  substantia  panis  convertitur 
in  corpus  Christi,  sicut  dictum  est  art.  2 et  4 huj. 
quaest.  Ergo  forma  substantialis  panis  non  manet. 

Respondeo  dicendum  quod  quidam  posuerunt 
quod  facta  consecratione  non  solum  remanent 
accidentia  panis,  sed  etiam  forma  substantialis 
ejus.  Sed  hoc  esse  non  potest  : — Primo  quidem, 
quia  si  forma  substantialis  panis  remaneret,  nihil 
de  pane  converteretur  in  corpus  Christi,  nisi  sola 
materia  ; et  ita  sequeretur  quod  non  converteretur 
in  corpus  Christi  totum,  sed  in  ejus  materiam, 
quod  repugnat  formae  sacramenti,  qua  dicitur  : 
Hoc  est  corpus  meum.  — Secundo,  quia  si  forma 
substantialis  panis  remaneret,  aut  remaneret  in  ma- 
teria aut  a materia  separata.  Primum  autem  esse 
non  potest,  quia  si  remaneret  in  materia  panis,  tunc 
tota  substantia  panis  remaneret,  quod  est  contra 
praedicta  art.  2 huj.  quaest.  In  alia  autem  materia 
remanere  non  posset,  quia  propria  forma  non  est  nisi 
in  propria  materia.  Si  autem  remaneret  a materia 
separata , jam  esset  forma  intelligibilis  actu,  et  etiam 
intelligens  ; nam  omnes  formae  a materia  separatae 
sunt  tales.  — Tertio  esset  inconveniens  huic  sa- 
cramento : nam  accidentia  panis  in  hoc  sacramento 
remanent  ut  sub  eis  videatur  corpus  Christi,  non 
autem  sub  propria  specie,  sicut  supra  dictum  est, 
art.  praec.  Et  ideo  dicendum  est  quod  forma 
substantialis  panis  *on  remanet. 

Ad  primum  ergo  dicendum  quod  nihil  prohibet 
arte  fieri  aliquid  cujus  forma  non  est  accidens,  sed 
forma  substantialis  ; sicut  arte  possunt  produci  ra- 
nae et  serpentes  : talem  enim  formam  non  produ- 
cit ars  virtute  propria,  sed  virtute  naturalium  prin- 
cipiorum. Et  hoc  modo  producit  formam  substan- 
tialem panis,  virtute  ignis  decoquentis  materiam 
ex  farina  et  aqua  confectam. 

Ad  secundum  dicendum  quod  anima  est  forma 
corporis,  dans  ei  totum  ordinem  esse  perfecti,  sci- 
licet et  esse  corporeum,  et  esse  animatum  et  sic  de 
aliis.  Convertitur  igitur  forma  panis  in  formam 
corporis  Christi,  secundum  quod  dat  esse  corpo- 
reum, non  autem  secundum  quod  dat  esse  anima- 
tum tali  animae. 

Ad  tertium  dicendum  quod  operationum  panis 
quaedam  consequuntur  ipsum  ratione  accidentium, 
sicut  immutare  sensum,  et  tales  operationes  inve- 
niuntur in  speciebus  panis  post  consecrationem 
propter  ipsa  accidentia  quae  remanent.  Quaedam 
autem  operationes  consequuntur  panem  vel  ratione 
materiae,  sicut  quod  convertatur  in  aliquid,  vel  ra- 
tione formae  substantialis,  sicut  est  operatio  con- 
sequens speciem  ejus,  puta  quod  confirmat  cor 
hominis ; et  tales  operationes  inveniuntur  in  hoc 
sacramento  non  propter  formam  vel  materiam, 

quae  remaneat,  sed  quia  miraculose  conferuntur 
ipsis  accidentibus,  ut  infra  dicetur,  quaest.  77,  art. 

3,  5 et  6. 

Articulus  vii 

Utrum  ista  conversio  fiat  in  instanti. 

Sup .,  art.  3,  corp.,  et  inf.,  quast.  78,  art.  2 et  /,  corp.  ; et 

4 Seni.,  dist.  11,  quast.  1,  art.  2,  corp.,  et  art.  3, 

quast.  2,  per  tot.;  et  4 Cont.,cap.  73. 

Ad  septimum  sic  proceditur.  1.  Videtur  quod 
ista  conversio  non  fiat  in  instanti,  sed  sit  succes- 
siva. In  hac  enim  conversione  prius  est  substantia 
panis,  et  postea  substantia  corporis  Christi.  Non 
ergo  utrumque  est  in  eodem  instanti,  sed  in  duo- 
bus instantibus.  Sed  inter  quaelibet  duo  instantia 
est  tempus  medium.  Ergo  oportet  quod  haec  con- 
versio fiat  secundum  successionem  temporis,  quod 
est  inter  ultimum  instans  quo  ibi  est  panis,  et  pri- 
mum instans  quo  ibi  est  corpus  Christi. 

2.  Praeterea,  in  omni  conversione  est  fieri  et 
factum  esse.  Sed  haec  duo  non  sunt  simul,  quia 
quod  fit,  non  est;  quod  autem  factum  est,  jam  est. 
Ergo  in  hac  conversione  est  prius,  et  posterius; 
et  ita  oportet  quod  non  sit  instantanea,  sed  suc- 
cessiva. 

3.  Praeterea,  Ambrosius  dicit  in  lib.  4 de  Sa- 
cram., cap.  4,  parum  a prine.,  quod  istud  sacra- 
mentum Christi  sermone  conficitur.  Sed  sermo 
Christi  successive  profertur.  Ergo  haec  conversio 
fit  successive. 

— Sed  contra  est  quod  haec  conversio  perficitur 
virtute  infinita,  cujus  est  subito  operari. 

“Despondeo  dicendum  quod  aliqua  mutatio  est 

v instantanea  triplici  ratione  : — Uno  quidem 
modo  ex  parte  formae,  quae  est  terminus  mutatio- 
nis. Si  enim  sit  aliqua  forma  quae  recipiat  magis 
et  minus,  successive  requiritur  subjectio,  sicut  sa- 
nitas ; et  ideo  quia  forma  substantialis  non  recipit 
magis  et  minus,  inde  est  quod  subito  fit  ejus  in- 
troductio in  materia  ; — Alio  modo  ex  parte  sub- 
jecti, quod  quandoque  successive  praeparatur  ad 
susceptionem  formae,  et  ideo  aqua  successive  ca- 
lefit; quando  vero  ipsum  subjectum  est  in  ultima 
dispositione  ad  formam,  subito  recipit  ipsam,  sicut 
diaphanum,  subito  illuminatur.  — Tertio  modo  ex 
parte  agentis,  quod  est  infinitae  virtutis  : unde  sta- 
tim  potest  materiam  ad  formam  disponere,  sicut 
dicitur  Marci  7,  34,  quod  cum  Christus  dixisset  : 
Ephpheta,  quod  est  adaperire,  slatim  apertae  sunt 
aures  hominis,  ei  solutum  est  vinculum  linguae  ejus. 

Ex  his  tribus  rationibus  haec  conversio  est 
instantanea ; — Primo  quidem  quia  substantia 
corporis  Christi,  ad  quam  terminatur  ista  conver- 
sio, non  suscipit  magis  neque  minus.  — Secundo 

Art.  7.—  Nota  ultima  verba  decreti  concil.  Florentini 
'T>ro  gr®cis,  supra,  qiuest.  74,  art.  3,  pag.  466. 

quia  in  hac  conversione  non  est  aliquod  subjec- 
tum, quod  successive  praeparetur.  — Tertio  quia 
agitur  Dei  virtute  infinita. 

Ad  primum  ergo  dicendum  quod  quidam  non 
simpliciter  concedunt  quod  inter  quaelibet  duo 
instantia  sit  tempus  medium.  Dicunt  gnim  quod 
hoc  habet  locum  in  duobus  instantibus  quae  refe- 
runtur ad  eumdem  motum,  non  autem  in  duobus 
instantibus  quae  referuntur  ad  diversa  : unde  inter 
instans  quod  mensurat  finem  quietis,  et  aliud  ins- 
tans quod  mensurat  principium  motus,  non  est 
tempus  medium.  Sed  in  hoc  decipiuntur,  quia  uni- 
tas temporis  et  instantis  vel  etiam  pluralitas  eorum 
non  accipitur  secundum  quoscumque  motus,  sed 
secundum  primum  motum  coeli,  qui  est  mensura 
omnis  motus  et  quietis.  Et  ideo  alii  hoc  concedunt 
in  tempore  quod  mensurat  motum  dependentem 
ex  motu  coeli.  Sunt  autem  quidam  motus  ex  motu 
coeli  non  dependentes  nec  ab  eo  mensurati,  sicut 
in  prima  parte  dictum  est  de  motibus  angelorum, 
quaest.  53,  art.  3.  Unde  inter  duo  instantia  illis 
motibus  respondentia  non  est  tempus  medium. 
Sed  hoc  non  habet  locum  in  proposito,  quia  quam- 
vis ista  conversio  secundum  se  non  habeat  ordi- 
nem ad  motum  coeli,  consequitur  tamen  prolatio- 
nem verborum,  quam  necesse  est  motu  coeli  men- 
surari. Et  ideo  necesse  est  inter  quaelibet  duo  ins- 
tantia circa  istam  conversionem  signata  esse  tempus 
medium.  — Quidam  ergo  dicunt  quod  instans  in 
quo  ultimo  est  panis,  et  instans  in  quo  primo  est 
corpus  Christi,  sunt  quidem  duo  per  comparatio- 
nem ad  mensurata,  sed  sunt  unum  per  compara- 
tionem ad  tempus  mensurans  ; sicut  cum  duae  li- 
neae se  contingunt,  sunt  duo  puncta  ex  parte  dua- 
rum linearum,  unum  autem  punctum  ex  parte  loci 
continentis.  Sed  hoc  non  est  simile,  quia  instans 
et  tempus  particularibus  motibus  non  est  mensura 
intrinseca,  sicut  linea  et  punctum  corporis,  sed 
solum  extrinseca,  sicut  corporibus  locus. — Unde 
alii  dicunt  quod  est  idem  instans  re,  sed  aliud  ra- 
tione. Sed  secundum  hoc  sequeretur  quod  realiter 
opposita  essent  simul ; nam  diversitas  rationis  non 
variat  aliquid  ex  parte  rei.  — Et  ideo  dicendum 
est  quod  haec  conversio,  sicut  dictum  est  in  corp. 
art.,  perficitur  per  verba  Christi,  quae  a sacerdo- 
te proferuntur,  ita  quod  ultimum  instans  prolatio- 
nis verborum  est  primum  instans  in  quo  est  in 
sacramento  corpus  Christi;  in  toto  autem  tempore 
praecedente  est  ibi  substantia  panis,  cujus  temporis 
non  est  accipere  aliquod  instans  proxime  praece- 
dens ultimum,  quia  tempus  non  componitur  ex 
instantibus  consequenter  se  habentibus,  ut  proba- 
tur 6 Physic.,  a prine.  lib.  Et  ideo  est  quidem 
dare  primum  instans  in  quo  est  corpus  Christi ; 
non  est  autem  dare  ultimum  instans  in  quo  sit 
substantia  panis,  sed  est  dare  ultimum  tempus.  Et 
idem  est  in  mutationibus  naturalibus,  ut  patet  per 
Philosophum  in  8 Physic.,  text.  72. 

Ad  secundum  dicendum  quod  in  mutationibus 

instantaneis  simul  est  fieri  et  factum  esse;  sicut 
simul  est  illuminari  et  illuminatum  esse  : dicitur 
enim  in  talibus  factum  esse,  secundum  quod  jam 
est ; fieri  autem,  secundum  quod  ante  non  fuit. 

Ad  lerlium  dicendum  quod  ista  conversio,  sicut 
dictum  est  in  resp.  ad  1,  fit  in  ultimo  instanti  pro- 
lationis veriorum  ; tunc  enim  completur  verborum 
significatio,  quae  est  efficax  in  sacramentorum  for- 
mis. Et  ideo  non  sequitur  quod  ista  conversio  sit 
successiva. 

Articulus  viii 

Utrum  hagc  sit  falsa : « Ex  pane  fit  corpus  Christi  ». 

4 Sent.,  dist.  11.  qu<est.  2,  art.  4. 

Ad  octavum  sic  proceditur.  1.  Videtur  quod 
haec  sit  falsa  : Ex  pane  Jit  corpus  Christi.  Omne 
enim  id  ex  quo  fit  aliquid,  etiam  dicitur  quo  fit 
illud  (1),  sed  non  convertitur:  dicimus  enim  quod 
ex  albo  fit  nigrum,  et  quod  album  fit  nigrum,  et  li- 
cet dicamus  quod  homo  fiat  niger,  non  tamen  dici- 
mus quod  ex  homine  fiat  nigrum,  ut  patet  in  1 
Physic.,  text.  44.  Si  ergo  verum  est  quod  ex  pane 
fiat  corpus  Christi,  verum  erit  dicere  quod  pa- 
nis fiat  corpus  Christi;  quod  videtur  esse  falsum, 
quia  panis  non  est  subjectum  factionis,  sed  magis 
est  terminus.  Ergo  non  vere  dicitur  quod  ex  pane 
fiat  corpus  Christi. 

2.  Praeterea,  fieri  terminatur  ad  esse  vel  ad  fac- 
tum esse.  Sed  haec  nunquam  est  vera  : Panis  est  cor- 
pus Christi;  vel  : Panis  est  factus  corpus  Christi; 
vel  etiam  : Panis  erit  corpus  Christi.  Ergo  videtur 
quod  nec  etiam  haec  sit  vera  : Ex  pane  fit  corpus 
Christi. 

■).  Praeterea,  omne  id  ex  quo  fit  aliquid,  con- 
vertitur in  id  quod  fit  ex  eo.  Sed  haec  videtur  esse 
falsa  : Panis  convertitur  in  corpus  Christi,  quia  haec 
conversio  videtur  esse  miraculosior  quam  creatio 
mundi,  in  qua  tamen  non  dicitur  quod  non  ens 
convertitur  in  ens.  Ergo  videtur  quod  etiam  haec 
sit  falsa  : Ex  pane  fit  corpus  Christi. 

4.  Praeterea,  illud  ex  quo  fit  aliquid,  potest 
esse  illud.  Sed  haec  est  falsa  : Panis  potest  esse 
corpus  Christi.  Ergo  et  haec  est  falsa  : Ex  pane  fit 
corpus  Christi. 

— Sed  contra  est  quod  Ambrosius  dicit  in  lib. 
4 de  Sacramentis,  cap,  4,  circ.  prine.  : Ubi  acce- 
dit consecratio,  de  pane  jit  corpus  Christi. 

Art.  8.--  Per  duas  conclusiones,  seu  regulas  recolligit 
Sylvius  totam  hujus  art.  doctrinam  : 1»  Propositiones 
terminorum  successionem  vel  transitum  unius  in  alium 
significantes,  vers  sunt  et  proprias : quia  talis  successio 
hic  reperitur.  20  Locutiooes  denotantes  subjectum  sub- 
stantiale, vel  causam  materialem  utrique  termino  commu- 
nem, improprias  sunt;  quia  nulla  hic  est  causa  materialis, 
vel  subjectum  commune. 

(1)  Ita  Theologi,  Nicolaius  et  editi  recentiores  cum 
quibusdam  Mss. — Cod.  Alcan.  optime,  est  illud  quod  fit 
veteres  editi,  est  id  quod  fit  illud. 


Respondeo  dicendum  quod  haec  conversio  panis 
in  corpus  Christi  quantum  ad  aliquid  conve- 
nit cum  creatione  et  cum  transmutatione  naturali, 
et  quantum  ad  aliquid  differt  ab  utraque.  Est  • 
enim  commune  his  tribus  ordo  terminorum  ; sci- 
licet ut  post  hoc  sit  hoc  (in  creatione  enim  est 
esse  post  non  esse  ; in  hoc  sacramento  corpus  ’ 
Christi  post  substantiam  panis  ; in  transmuta- 
tione naturali  album  post  nigrum,  vel  ignis  post 
aerem),  et  quod  praedicti  termini  non  sint  simul. 
Convenit  autem  conversio  de  qua  nunc  loquimur 
cum  creatione,  quia  in  neutra  earum  est  aliquod 
commune  subjectum  utrique  extiemorum  ; cujus 
contrarium  apparet  in  omni  transmutatione  natu- 
rali. Convenit  vero  haec  conversio  cum  transmu- 
tatione naturali  in  duobus,  licet  non  similiter.  — 
Primo  quidem  quia  in  utraque  unum  extremorum 
transit  in  aliud,  sicut  panis  in  corpus  Christi,  et 
aer  in  ignem  ; non  autem  non  ens  convertitur  in 
ens.  Aliter  tamen  hoc  accidit  utrobique  ; nam  in 
hoc  sacramento  tota  substantia  panis  transit  in 
totum  corpus  Christi  ; sed  in  transmutatione  na- 
turali materia  unius  suscipit  formam  alterius, 
priori  forma  deposita.  — Secundo  conveniunt  in 
hoc  quod  utrobique  remanet  aliquid  idem,  quod 
non  accidit  in  creatione,  differenter  tamen  : nam 
in  transmutatione  naturali  remanet  eadem  mate- 
ria vel  subjectum  : in  hoc  autem  sacramento 
remanent  eadem  accidentia.  — Et  ex  his  po- 
test accipi  qualiter  differenter  in  talibus  loqui 
debeamus.  Quia  enim  in  nullo  praedictorum 
trium  extrema  sunt  simul,  ideo  in  nullo  eorum 
potest  unum  extremum  de  alio  praedicari  per 
verbum  substantivum  praesentis  temporis  : non 
enim  dicimus  : Non  ens  est  ens,  vel  : Panis 
est  corpus  Christi  vel  : Aer  est  ignis,  vel  : Al- 
bum esi  nigrum.  — Propter  ordinem  vero  extre- 
morum possumus  uti  in  omnibus  hac  praeposi- 
tione ex,  quae  ordinem  designat  : possumus 
enim  vere  et  proprie  dicere  quod  ex  non 
ente  fit  ens,  et  ex  pane  corpus  Christi,  et  ex 
aere  ignis,  vel  ex  albo  nigrum.  Quia  vero  in  crea-  : 
tione  unum  extremorum  non  transit  in  alterum, 
non  possumus  in  creatione  uti  verbo  conversio- 
nis, ut  dicamus  quod  non  est  convertitur  in  ens; 
quo  tamen  verbo  uti  possumus  in  hoc  sacramento 
sicut  et  in  transmutatione  naturali.  Sed  quia  in 
hoc  sacramento  tota  substantia  in  totam  substan- 
tiam mutatur,  propter  hoc  haec  conversio  pro- 
prie transsubstantiatio  vocatur.  — Rursus  quia 
hujus  conversionis  non  est  accipere  aliquod 
subjectum , ea  quae  verificantur  in  conversio- 
ne naturali  ratione  subjecti,  non  sunt  conce- 
denda in  hac  conversione.  — Et  primo  qui- 
dem manifestum  est  quod  potentia  ad  oppositum 
consequitur  subjectum,  ratione  cujus  dicimus 
quod  album  potest  esse  nigrum,  et  aer  potest 
esse  ignis  ; licet  haec  non  sit  ita  propria,  sicut 
prima  : nam  subjectum  albi,  in  quo  est  potentia 

ad  nigredinem,  est  tota  substantia  albi ; non  enim 
albedo  est  pars  ejus;  subjectum  autem  formae 
aeris  est  pars  ejus  : unde  cum  dicitur:  Aer  polesl 
esse  ignis,  verificatur  ratione  partis  per  synecdo- 
chen. Sed  in  hac  conversione,  et  similiter  in 
creatione,  quia  nullum  est  subjectum,  non  dici- 
tur quod  unum  extremum  possit  esse  aliud,  sicut 
quod  non  ens  possit  esse  ens,  vel  quod  panis 
possit  esse  corpus  Christi  ; et  eadem  ratione 
non  potest  proprie  dici  quod  de  non  ente  fiat 
ens,  vel  quod  de  pane  fiat  corpus  Christi, 
quia  haec  praepositio  de  designat  causam  consubs- 
tantialem, quae  quidem  consubstantialitas  extre- 
morum in  transmutationibus  naturalibus  attenditur 
penes  convenientiam  in  subjecto.  Et  simili  ra- 
tione non  conceditur  quod  panis  erit  corpus 
Christi,  vel  quod  fiat  corpus  Christi,  sicut 
neque  conceditur  in  creatione  quod  non  ens  erit 
ens,  vel  quod  non  ens  fiat  ens,  quia  hic  modus  lo- 
quendi verificatur  in  transmutationibus  naturali- 
bus ratione  subjecti  ; puta  cum  dicimus  quod 
album  fit  nigrum , vel  : Album  erit  nigrum.  — 
Quia  tamen  in  hoc  sacramento,  facta  conver- 
sione, aliquid  idem  manet,  scilicet  accidentia  pa- 
nis, ut  supra  dictum  est,  art.  5 huj.  quasst.,  se- 
cundum quamdam  similitudinem,  aliquae  ha- 
rum locutionum  possunt  concedi,  scilicet 
quod,  « panis  fit  corpus  Christi  » vel  « Panis 
erit  corpus  Christi  » vel  « de  pane  fit  corpus 
Christi,  » ut  nomine  panis  non  intelligatur 
substantia  panis,  sed  in  universali  hoc  quod 
sub  speciebus  panis  continetur,  sub  quibus  prius 
continetur  substantia  panis,  et  postea  corpus 
Christi. 

Ad  primum  ergo  dicendum  quod  illud  ex  quo 
aliquid  fit,  quandoque  quidem  importat  simul  sub- 
jectum cum  uno  extremorum  transmutationis,  si- 
cut cum  dicitur  : Ex  albo  fit  nigrum  ; et  sic  etiam 
dici  potest  : Hoc  fit  illud,  id  est,  album  fit  nigrum; 
quandoque  vero  importat  solum  oppositum  vel  ex- 
tremum, sicut  cum  dicitur  : Ex  mane  fit  dies.  Et 
sic  non  conceditur  quod  hoc  fiat  illud,  id  est  quod 
mane  fiat  dies.  Et  ita  etiam  in  proposito,  licet  pro- 
prie dicatur  quod  ex  pane  fiat  corpus  Christi,  non 
tamen  proprie  dicitur  quod  panis  fiat  corpus 
Christi,  nisi  secundum  quamdam  similitudinem, 
ut  dictum  est  in  corp. 

Ad  secundum  dicendum  quod  illud  ex  quo  fit 
aliquid,  quandoque  erit  illud  propter  subjectum 
quod  importatur.  Et  ideo  cum  hujus  conversionis 
non  sit  aliquod  subjectum,  non  est  similis  ratio. 

Ad  tertium  dicendum  quod  in  hac  conversione 
sunt  plura  difficiliora  quam  in  creatione,  in  qua 
hoc  solum  difficile  est,  quod  aliquid  fit  ex  nihilo, 
quod  tamen  pertinet  ad  proprium  modum  produc- 
tionis primae  causae,  quae  nihil  aliud  praesupponit ; 
sed  in  hac  conversione  non  solum  est  difficile 
quod  hoc  totum  convertatur  in  illud  totum,  ita 
quod  nihil  prioris  remaneat  (quod  non  pertinet  ad 

communem  modum  productionis  alicujus  causae), 
sed  etiam  habet  hoc  difficile  quod  accidentia  re- 
maneant, corrupta  substantia,  et  multa  alia,  de 
quibus  in  sequentibus  agetur.  Tamen  verbum 
conversionis  recipitur  in  hoc  sacramento  non  au- 
tem in  creatione,  sicut  dictum  est  in  corp.  art. 

Ad  quartum  dicendum  quod,  sicut  dictum  est 
in  corp.,  potentia  pertinet  ad  subjectum,  quod 
non  est  accipere  in  hac  conversione  ; et  ideo  non 
conceditur  quod  panis  possit  esse  corpus  Christi: 
non  enim  haec  conversio  fit  per  potentiam  passi- 
vam creaturae,  sed  per  solam  potentiam  activam 
Creatoris. 

QUAESTIO  LXXVI 

DE  MODO  QUO  CHRISTUS  EST  IN  HOC  SACRA- 
MENTO. — In  octo  articulos  divisa. 

Deinde  considerandum  est  de  modo  quo  Chris- 
tus existit  in  hoc  sacramento  ; et  circa  hoc  quae- 
runtur octo  : i°  utrum  totus  Christus  sit  sub  hoc 
sacramento  ; 2°  utrum  totus  Christus  sit  sub  utra- 
que specie  sacramenti  ; utrum  totus  Christus 
sit  sub  qualibet  parte  specierum  ; 40  utrum  dimen- 
siones corporis.  Christi  totae  sint  in  hoc  sacra- 
mento ; 50  utrum  corpus  Christi  sit  in  hoc  sacra- 
mento localiter  ; 6°  utrum  corpus  Christi  movea- 
tur ad  motum  hostiae  vel  calicis  post  consecratio- 
nem ; 70  utrum  corpus  Christi,  prout  est  in  hoc 
sacramento,  possit  videri  ab  aliquo  oculo  saltem 
glorificato  ; 8°  utrum  verum  corpus  Christi  rema- 
neat in  hoc  sacramento  quando  miraculose  appa- 
ret sub  specie  pueri  vel  carnis. 

Articulus  primus 

Utrum  totus  Christus  contineatur  sub  hoc  sacra- 
mento. 

Inf. , quast.  76,  art.  1,  ad  3 ; et  4 Seni.,  dist.  10,  art. 

2 ; et  Quodl.  7,  art.  8 ; et  Joan.  6,  \ect.  6,  fin. 

Ad  primum  sic  proceditur.  1 . Videtur  quod  non 
totus  Christus  contineatur  sub  hoc  sacramento. 
Christus  enim  incipit  esse  in  hoc  sacramento  per 

Qu/ESTio  76.  — Ex  hac  admirabili  conversione  duo 
sequuntur  : alterum  ex  parte  ipsius  Christi  qui  ponitur 
in  hoc  sacramento  ; et  alterum  (de  quo  erit  in  quasst. 
sequenti)  ex  parte  accidentium  remanentium.  Quoad  pri- 
mum, modus  quo  Christus  est  in  hoc  sacramento  conside- 
ratur in  tribus.  t°  Quia  hic  est  totaliter,  sub  qualibet  spe- 
cie, sub  qualibet  particula  ; imo  et  tota  illius  quantitas, 
licet  non  modo  extensivo,  sed  indivisibili  (art.  1 ad  4). 
2°  Consequitur  quod  Christus  non  sit  hic  modo  locali,  nec 
ut  mobilis  localiter  (art.  5,6,).  j°  Consequitur  quod  Chris- 
tus non  sit  hic  modo  visibili  (art.  7,  8). 

Art.  i.  — Sensus  tituli  hujus  art.  ut  a sequente  distin- 
guatur, est  an  sub  toto  sacramento,  sive  sub  singulis  spe- 
ciebus, sive  sub  utraque  simul  sumpta,  contineatur  totus 
Christus,  id  est  persona  ejus  et  integra  humanitas,  quse 
corpus,  animam  et  quidquid  est  de  veritate  humans  na- 

conversionem  panis  et  vini,  sicut  dictum  est  quaest. 
praec.,  art.  4.  Sed  manifestum  est  quod  panis  et 
vinum  non  possunt  converti  neque  in  divinitatem 
Christi,  neque  in  ejus  animam.  Cum  ergo  Chris- 
tus existat  in  tribus  substantiis,  scilicet  divinitate, 
anima  et  corpore,  ut  supra  habitum  est,  quaest.  2, 
videtur  quod  totus  Christus  non  sit  sub  hoc  sacra- 
mento. 

2.  Praeterea,  Christus  est  in  hoc  sacramento, 
secundum  quod  competit  refectioni  fidelium,  quae 
in  cibo  et  potu  consistit,  sicut  supra  dictum  est, 
quaest.  74,  art.  1.  Sed  Dominus  dicit  Joan.  6,55- 
Caro  mea  vere  est  cibus,  et  sanguis  meus  vere  est 

turaj  complectitur.  Doctrina  haec  est  fidei.  Quas  autem 
adsint  vi  verborum  sub  speciebus  ? VideConcil.  Trident. 
sess.  15,  cap.  3 (pag.  455.)  — Adverte  bene  regulam  Auc- 
toris pro  hac  quaestione  : « Si  aliqua  duo  sunt  realiter 
conjuncta  etc.  »,  ad  calcem  corporis  art.  Quam  tamen 
regulam,  intellige  (juxta  Billuart)  cfe  conjunctis  adaequate, 
et  cum  mutua  ab  invicem  dependentia,  alioquin  sequere- 
tur Christum  esse  ubique,  juxta  errorem  ubiquitariorum, 
quia  divinitas  ejus  est  ubique.  — Utrum  Pateret  Spiritus 
Sanctus  sint  in  hoc  sacramento  per  concomitantiam  > 
Quidam  affirmant,  quidam  negant.  Si  per  concomitantiam 
intelligatur  quascumque  praesentia  specialis,  praster  com- 
munem, affirmari  potest,  quia  specialiter  ibi  operantur 
cum  Filio  mirabiles  effectus,  et  propter  circuminsessio- 
nem,  si  per  impossibile  non  essent  ubique  per  immensi- 
tatem, forent  tamen  in  hoc  sacramento.  Sed  si  per  conco- 
mitantiam intelligatur  ea  quae  provenit  ex  unione  cum  ter- 
mino primario  et  formali  consecrationis  in  unitate  suppo- 
siti, Pater  et  Spiritus  Sanctus  non  sunt  ibi  per  concomi- 
tantiam, quia  non  sic  uniuntur  cum  corpore  et  sanguine 
Christi,  sed  solus  Filius.  Et  hic  modus  dicendi  est  com- 
munior inter  Thomistas  et  videtur  magis  proprius  (Bil- 
luart). 

Definit.  Eccles.  — Concit.  Constant,  sub  Martino  V, 
art.  17  proponend.  suspectis  de  errore  Wiclefi  ; vide  supra, 
qusest.  75,  art.i,  pag. 472. — Idem  concit,  sess.  1 3,  definit,  de 
communione  sub  una  specie  : Cum  in  nonnullis  mundi  par- 
tibus quidam  temerarie  asserere  praesumant,  populum 
Christianum  debere  sacrum  Eucharistiae  sacramentum  sub 
utraque  panis  et  vini  specie  suscipere,  et  non  solum  sub 
specie  panis,  sed  etiam  sub  specie  vini  populum  laicum 
passim  communicent,  etiam  post  ccenam  vel  alias  non 
jejunum,  et  communicandum  esse  pertinaciter  asserant 
contra  laudabilem  Ecclesiae  consuetudinem  rationabiliter 
approbatam,  quam  tanquam  sacrilegam  damnabiliter  re- 
probare conantur  : hinc  est,  quod  hoc  praesens  conci- 
lium... declarat,  decernit  et  definit,  quod  licet  Christus 
post  ccenam  instituerit  et  suis  discipulis  administraverit 
sub  utraque  specie  panis  et  vini  hoc  venerabile  sacra- 
mentum, tamen  hoc  non  obstante  sacrorum  canonum 
auctoritas  laudabilis  et  approbata  consuetudo  Ecclesiae 
servavit  et  servat,  quod  hujusmodi  sacramentum  non  de- 
bet confici  post  ccenam,  neque  a fidelibus  recipi  non  je- 
junis, nisi  in  casu  infirmitatis  aut  alterius  necessitatis  a 
jure  vel  Ecclesia  concesso  vel  admisso.  Et  similiter, 
quod  licet  in  primitiva  Ecclesia  hujusmodi  sacramentum 
reciperetur  a fidelibus  sub  utraque  specie  : tamen  haec 
consuetudo  ad  evitandum  aliqua  pericula  et  scandala  est 
rationabiliter  introducta,  quod  a conficientibus  sub  utra- 
que specie,  et  a laicis  tantummodo  sub  specie  panis  sus- 
cipiatur, firmissime  credendum  sit  et  nullatenus  dubi- 
tandum, integrum  Christi  corpus  et  sanguinem  tam  sub 
specie  panis,  quam  sub  specie  vini  veraciter  contineri, etc. 
Quapropter  dicere,  quod  hanc  consuetudinem  aut  legem 
observare  sit  sacrilegum  aut  illicitum,  censeri  debet  erro- 
neum, et  pertinaciter  asserentes  oppositum  praemissorum 
tanquam  haeretici  arcendi  sunt  et  graviter  puniendi  per 


potus.  Ergo  solum  caro  et  sanguis  Christi  conti- 
nentur in  hoc  sacramento.  Sunt  autem  multae 
aliae  partes  corporis  Christi,  puta  nervi,  ossa,  et 
alia  hujusmodi.  Non  ergo  totus  Christus  contine- 
tur sub  hoc  sacramento. 

3.  Praeterea,  corpus  majoris  quantitatis  non  po- 
test totum  contineri  sub  minoris  quantitatis  men- 
sura. Sed  mensura  panis  et  vini  consecrati  est 
multo  minor  quam  propria  mensura  corporis 
Christi.  Non  potest  ergo  esse  quod  totus  Chris- 
tus sub  hoc  sacramento  contineatur. 

— Sed  contra  est  quod  Ambrosius  dicit  in 
lib.  de  Offic.  (hab.  lib.  de  Initiand.,  cap.  9,  in 
fin.) : In  illo  sacramento  Christus  est, 

Respondeo  dicendum  quod  omnino  necesse 
est  confiteri  secundum  fidem  catholicam 
quod  totus  Christus  sit  in  hoc  sacramento. 

Sciendum  tamen  quod  aliquid  Christi  est  in  hoc 
sacramento  dupliciter  : uno  modo  quasi  ex  vi  sa- 
cramenti ; alio  modo  ex  naturali  concomitantia.  — 
Ex  vi  quidem  sacramenti  est  sub  speciebus  hujus 
sacramenti  id  in  quod  directe  convertitur  substan- 
tia panis  et  vini  praeexistens,  prout  significatur 
per  verba  formae,  quae  sunt  effectiva  in  hoc  sa- 
cramento, sicut  et  in  caeteris  mutationibus,  puta 
cum  dicitur  ; Hoc  est  corpus  meum,  vel : Hic  est 
sanguis  meus.  — Ex  naturali  autem  concomi- 
tantia est  in  hoc  sacramento  illud  quod  realiter 
est  conjunctum  ei  in  quod  praedicta  conversio  ter- 
minatur. Si  enim  aliqua  duo  sunt  realiter  con- 
juncta, ubicumque  est  unum  realiter,  oportet  et 
aliud  esse.  Sola  enim  operatione  animae  discer- 
nuntur quae  realiter  sunt  conjuncta. 

Ad  primum  ergo  dicendum  quod  quia  conversio 
panis  et  vini  non  terminatur  ad  divinitatem  vel 
animam  Christi,  consequens  est  quod  divinitas 
vel  anima  Christi  non  sit  in  hoc  sacramento  ex  vi 
sacramenti,  sed  ex  reali  concomitantia.  Quia 
enim  divinitas  corpus  assumptum  nunquam  depo- 
suit, ubicumque  est  corpus  Christi,  necesse  est 
et  ejus  divinitatem  esse  ; et  ideo  in  hoc  sacra- 
mento necesse  est  esse  divinitatem  Christi, conco- 
mitantem ejus  corpus.  Unde  in  Symbolo  (i)Ephe- 


dioocesanos  locorum  seu  officiales  eorum  aut  inquisitores 
haereticas  pravitatis,  etc.  — Concit.  Florent,  in  decreto  pro 
Armenis, supra  pag  454.—  Professio  fidei  Pii  IV,  vide  supra 
queest.  75, art.  1 pag.  472. — Concit.  Trident.,  sess.  i',,cap.  1 
et  3 et  can.  1,  3,  4,  et  sess.  21,  cap.  3,  can.  3.  pag.  454.  — 
Proposit.  Rosminii  damn.  a Leone XIII : 31.  In  sacramento 
Eucharistiae,  vi  verborum,  corpus  et  sanguis  Christi  est 
tantum  ea  mensura  quas  respondet  quantitati  substantiae 
panis  et  vini  quae  transsubstantiantur  : reliquum  corporis 
Christi,  ibi  est  per  concomitantiam  — Contra  errorem 
ubiquitariorum : Concit.  V II cecumenicum  : Si  quis  Christum 
Deum  nostrum  circumscriptum  non  confitetur  secundum 
humanitatem,  anathema  sit.  — Concit.  Lateran.  sub  Mar- 
tino I,  can.  4,  damnatur  qui  non  confitetur  : Christum  pas- 
sibilem carne,  et  impassibilem  Deitate,  circumscriptum 
corpore,  incircumscriptum  Deitate. 

(1)  An  in  synodo  Ephcsina  ? 

sino  (in  conc.  gen.  3,  part.  1,  cap.  26,  in  epist. 
Cyrill.,  cap.  7)  legitur  : Participes  efficimur  cor- 
poris et  sanguinis  Christi , non  ut  communem  car- 
nem percipientes,  nec  ut  viri  sanclijicati,  et  Verbo 
conjuncti  secundum  dignitatis  unitatem,  sed  vere 
vivificalricem,  et  ipsius  Verbi  propriam  factam. 
Anima  vero  realiter  separata  fuit  a corpore,  ut 
supra  dictum  est,  quasst.  50,  art.  3 et  4.  Et  ideo 
si  in  illo  triduo  mortis  fuisset  hoc  sacramentum  cele- 
bratum, non  fuisset  ibi  anima  Christi  nec  ex  vi 
sacramenti,  nec  ex  reali  concomitantia.  Sed  quia 
Christus  resurgens  ex  mortuis  jam  non  moritur,  ut 
dicitur  Rom.  6,  9,  anima  ejus  semper  est  realiter 
corpori  ejus  unita.  Et  ideo  in  hoc  sacramento  cor- 
pus quidem  Christi  est  ex  vi  sacramenti,  anima 
autem  Christi  ex  reali  concomitantia. 

Ad  secundum  dicendum  quod  ex  vi  sacramenti 
sub  hoc  sacramento  continetur,  quantum  ad  spe- 
cies panis,  non  solum  caro,  sed  totum  corpus 
Christi,  scilicet  ossa,  nervi,  et  alia  hujusmodi.  Et 
hoc  apparet  ex  forma  hujus  sacramenti,  in  qua 
non  dicitur  : Hcec  est  caro  mea,  sed  : Hoc  est 
corpus  meum.  Et  ideo  cum  Dominus  dixit  Joan. 
6,  $6  : Caro  mea  vere  est  cibus,  caro  ponitur  ibi 
pro  toto  corpore,  quia  secundum  consuetudinem 
humanam  videtur  esse  magis  manducationi  accom- 
modata, prout  scilicet  homines  carnibus  anima- 
lium vescuntur  communiter,  non  autem  ossibus, 
vel  aliis  hujusmodi. 

Ad  tertium  dicendum  quod,  sicut  supra  dictum 
est,  qusest.  75,  art.  5,  facta  conversione  panis  in 
corpus  Christi,  vel  vini  in  sanguinem,  accidentia 
utriusque  manent.  Ex  quo  patet  quod  dimensio- 
nes panis  vel  vini  non  convertuntur  in  dimensio- 
nes corporis  Christi,  sed  substantia  in  substantiam; 
et  sic  substantia  corporis  Christi  vel  sanguinis  est 
sub  hoc  sacramento  ex  vi  sacramenti,  non  autem 
dimensiones  corporis  vel  sanguinis  Christi.  Unde 
patet  quod  corpus  Christi  est  in  hoc  sacramento 
per  modum  substantiae,  et  non  per  modum  quan- 
titatis. Propria  autem  totalitas  substantiae  conti- 
netur indifferenter  in  parva  vel  magna  quantitate ; 
sicut  tota  natura  aeris  in  magno  vel  parvo  aere,  et 
tota  natura  hominis  in  magno  vel  parvo  homine. 
Unde  et  tota  substantia  corporis  et  sanguinis 
Christi  continetur  in  hoc  sacramento  post  conse- 
crationem, sicut  ante  consecrationem  contineba- 
tur ibi  tota  substantia  panis  et  vini. 

Articulus  ii 

Utrum  totus  Christus  contineatur  sub  utraque  specie  hujus 
sacramenti. 

/«/.,  quast.  j8,  art.  6,  ad  2,  et  quast.  79,  art.  1,  ad  3, 

et  quast.  80,  art.  12,  ad  3 ; et  4 Seni.,  dist.  1 1,  quast. 

2,  art.  1,  quast.  1,  ad  2;  et  joan.  6,  lect.  7;  et  1 Cor. 

11,  lect.  6. 

Ad  secundum  sic  proceditur.  1.  Videtur  quod 
non  sub  utraque  specie  hujus  sacramenti  totus 
Christus  contineatur.  Hoc  enim  sacramentum  ad 
salutem  fidelium  ordinatur,  non  virtute  specierum 
sed  virtute  ejus  quod  sub  speciebus  continetur, 
quia  species  erant  etiam  ante  consecrationem,  ex 
qua  est  virtus  hujus  sacramenti.  Si  ergo  nihil  con- 
tinetur sub  una  specie  quod  non  contineatur  sub 
alia,  sed  totus  Christus  continetur  sub  utraque,  vi- 
detur quod  altera  illarum  superfluat  in  hoc  sacra- 
mento. 

2.  Praeterea,  dictum  est  art.  praec.,  in  corp., 
et  ad  2,  quod  sub  nomine  carnis  omnes  aliae  partes 
corporis  continentur,  sicut  ossa,  nervi,  et  alia  hu- 
jusmodi. Sed  sanguis  est  una  partium  humani  cor- 
poris, sicut  patet  per  Aristotelem  in  lib.  3 de  Ani- 
mal. (scilicet  Hist.  animal.,  cap.  2,  et  lib.  2 de 
Part.  animal.,  cap.  2).  Si  ergo  sanguis  Christi 
continetur  sub  specie  panis,  sicut  continentur  ibi 
aliae  partes  corporis,  non  deberet  seorsum  sanguis 
consecrari,  sicut  neque  seorsum  consecratur  ali- 
qua alia  pars  corporis. 

3.  Praeterea,  quod  jam  factum  est,  iterum  fieri 
non  potest.  Sed  corpus  Christi  jam  incoepit  esse 
in  hoc  sacramento  per  consecrationem  panis.  Er- 
go non  potest  esse  quod  de  novo  incipiat  esse  per 
consecrationem  vini  ; et  ita  sub  specie  vini  non 
continebitur  corpus  Christi,  et  per  consequens 
nec  totus  Christus.  Non  ergo  sub  utraque  specie 
totus  Christus  continetur. 

— Sed  contra  est  quod  1 Corinth.  11,  super 
illud  : Et  calicem , dicit  Glossa  ordin.  quod  sub 
ulraque  specie,  scilicet  panis  et  vini,  idem  sumitur; 
et  ita  videtur  sub  utraque  specie  totus  Christus 
esse. 

Respondeo  dicendum  certissime  tenendum 
esse  quod  sub  utraque  specie  sacramenti 
totus  est  Christus;  aliter  tamen  et  aliter. 

Nam  sub  speciebus  panis  est  quidem  corpus 
Christi  ex  vi  sacramenti,  sanguis  autem  ex  reali 
concomitantia,  sicut  supra  dictum  est,  art.  praec., 
ad  1 , de  anima  et  divinitate  Christi ; sub  specie- 
bus vero  vini  est  quidem  sanguis  Christi  ex  vi  sa- 
cramenti, corpus  autem  Christi  ex  reali  conco- 
mitantia, sicut  anima  et  divinitas  : eo  quod  nunc 


Art.  2.  — Hic  titulus  intelligendus  est  de  utraque 
specie  r.on  collective  sed  distributive.  — Vide  definit. 
Eccles.  art.  praeced. 

sanguis  Christi  non  est  ab  ejus  corpore  separatus 
sicut  fuit  tempore  passionis  et  mortis  ; unde  si 
tunc  fuisset  hoc  sacramentum  celebratum,  sub 
speciebus  panis  fuisset  corpus  Christi  sine  san- 
guine, et  sub  speciebus  vini  sanguis  sine  corpore, 
sicut  erat  in  rei  veritate. 

Ad  primum  ergo  dicendum  quod  quamvis  totus 
Christus  sit  sub  utraque  specie,  non  tamen  frustra. 

— Nam  primo  quidem  hoc  valet  ad  repraesentan- 
dam passionem  Christi,  in  qua  seorsum  fuit  san- 
guis a corpore  separatus  ; unde  et  in  forma  con- 
secrationis sanguinis  fit  mentio  de  ejus  effusione. 

— Secundo  hoc  est  conveniens  usui  hujus  sacra- 
menti, ut  seorsum  exhibeatur  fidelibus  corpus 
Christi  in  cibum,  et  sanguis  in  potum.  — Tertio 
quantum  ad  effectum,  secundum  quod  supra  dic- 
tum est,  quaest.  74,  art.  1,  quod  corpus  exhi- 
betur pro  salute  corporis,  et  sanguis  pro  salute 
animae. 

Ad  secundum  dicendum  quod  in  passione  Chris- 
ti, cujus  hoc  sacramentum  est  memoriale,  non 
fuerunt  aliae  partes  corporis  ab  invicem  separatae, 
sicut  sanguis,  sed  corpus  indissolutum  permansit, 
secundum  quod  legitur  Exodi  12,  46  : Nec  os  il- 
lius confringetis.  Et  ideo  in  hoc  sacramento  seor- 
sum consecratur  sanguis  a corpore,  non  autem 
aliqua  alia  pars  ab  alia. 

Ad  tertium  dicendum  quod,  sicut  dictum  est  in 
corp.,  corpus  Christi  non  est  sub  specie  vini  ex 
vi  sacramenti,  sed  ex  reali  concomitantia  ; et  ideo 
per  consecrationem  vini  non  fit  ibi  corpus  Christi 
per  se,  sed  concomitanter. 

Articulus  iii 

Utrum  sit  totus  Christus  sub  qualibet  parte  specierum 
panis  vei  vini. 

4 Sent.,  dist.  10,  art.  4,  quast.  3,  et  disl.  12,  quast.  1, 

art.  3,  quast.  2,  ad  3 ; et  4 Cont.,  cap.  67 ; et  Quodl. 

4 art.  8,  corp.  fin. 

Ad  tertium  sic  proceditur.  1.  Videtur  quod  non 
sit  totus  Christus  sub  qualibet  parte  specierum 
panis  vel  vini.  Species  enim  illae  dividi  possunt 
in  infinitum.  Si  ergo  Christus  totus  est  sub  quali- 


Art.  3.  — Quantum  ad  partes  separatas,  pertinet  ad 
fidem.  Quantum  ad  partes  continuas,  quamvis  non  sit  de 
fide,  est  tamen  certum  : unde  Sess.  13,  cap.  3,  Tridenti- 
num  declarat  absolute,  totum  Christum  contineri  sub 
qualibet  specierum  parte,  nulla  facta  mentione  separa- 
tionis aut  continuationis.  — Ad  1,  dicit  Sylvius,  nullum 
esse  inconveniens  dicere  Christum  esse  sub  speciebus 
infinitiesin  potentia  ; quia  il lae  cum  sint  continuae  possunt 
in  infinitum  dividi  : quamvis  naturaliter  non  possint  di- 
vidi in  infinitas  particulas  sub  quibus  sit  integer  Christus, 
quia  tandem  deveniretur  ad  partes  tam  minimas,  ut  sub 
eis  non  salvaretur  natura  panis,  ac  proinde  sub  iisdem 
non  esset  Christus  ; quamvis  dum  sunt  in  toto  sufficiant 
ut  in  eis  sit  tota  essentia  panis,  ac  post  consecrationem 
totus  Christus.  Ita  corpus  Christi  ante  divisionem  hostiae, 
quamvis  sit  actu  totum  praesens  singulis  partibus,  non 


bet  parte  specierum  praedictarum , sequeretur  quod 
infinities  esset  in  hoc  sacramento,  quod  est  incon- 
veniens : nam  infinitum  repugnat  non  solum  natu- 
rae, sed  etiam  gratiae. 

2.  Praeterea,  corpus  Christi,  cum  sit  organicum 
habet  partes  determinate  distantes  ; est  enim  de 
ratione  organici  corporis  determinata  distantia 
singularum  partium  ab  invicem,  sicut  oculi  ab 
oculo,  et  oculi  ab  aure.  Sed  hoc  non  posset 
esse,  si  sub  qualibet  parte  specierum  esset  totus 
Christus  ; oporteret  enim  quod  sub  qualibet 
parte  esset  quaelibet  pars,  et  ita  ubi  esset  una 
pars,  esset  et  alia.  Non  ergo  potest  esse  quod 
totus  Christus  sit  sub  qualibet  parte  hostiae  vel 
vini  contenti  in  calice. 

3.  Praeterea,  corpus  Christi  semper  veram  re- 
tinet corporis  naturam,  nec  unquam  mutatur  in 
spiritum.  Sed  de  ratione  corporis  est  ut  sit  quan- 
titas positionem  habens,  ut  patet  in  Praedicamen- 
tis, cap.  de  Quantit.  Sed  (1)  ad  rationem  hujus 
quantitatis  pertinet  quod  diversae  partes  in  diver- 
sis partibus  loci  existant.  Non  ergo  potest  esse, 
ut  videtur,  quod  totus  Christus  sit  sub  qualibet 
parte  specierum. 

— Sed  contra  est  quod  Augustinus  dicit  in 
quodam  sermone  (id  habet  Greg.  in  Sacramenta- 
rio,  dominica  5 post  Epiph.)  ; Singuli  accipiunt 
Christum  Dominum , et  in  singulis  portionibus  lotus 
est,  nec  per  singulas  minuitur,  sed  integrum  se 
praebet  in  singulis. 

Respondeo  dicendum  quod,  sicut  ex  supra  dic- 
tis patet,  art.  praec.,  et  art.  1 hujus  quaest., 
quia  in  hoc  sacramento  substantia  corporis  Christi 
est  ex  vi  sacramenti,  quantitas  autem  dimensiva 
ex  vi  realis  concomitantiae,  ideo  corpus  Christi 
est  in  hoc  sacramento  per  modum  substantiae,  id 
est,  per  modum  quo  substantia  est  sub  dimensio- 
nibus, non  autem  per  modum  dimensionum,  id  est 
non  per  modum  illum  quo  quantitas  dimensiva  ab- 


dicitur tamen  esse  pluries  actu,  nisi  partes  dividantur. 
Albertus  4,  dist.  13  et  Altissiodorensis,  lib.  4 Summae, 
tenuerunt  esse  totum  Christum  in  sacramento;  non  tamen 
in  qualibet  parte,  nisj  facta  fractione. 

Definit.  Eccles. — Vide  supra  pag.  455.  Concit.  Florent,  ct 
concil.  Trident.  Sess.  13,  can.  1,  3 ct  Sess.  21,  cap.  3,  can.  3. 
— Professio  fidei  orientalibus  prcescripta  ab  Urbano  VIII  et 
Benedict.  XIV : Pariter  veneror  et  suscipio  Tridentinam 
synodum,  et  profiteor,  quae  in  ea  definita  et  declarata  sunt, 
et  praesertim  otlerri  Deo  in  Missa  verum,  proprium  et 
propitiatorium  sacrificium,  pro  vivis  et  defunctis,  atque 
in  sanctissimo  Eucharistia  sacramento,  juxta  fidem,  qua 
semper  in  Ecclesia  Dei  fuit,  contineri  vere,  realiter  et 
substantialiter  corpus  et  sanguinem  una  cum  anima  et 
divinitate  Domini  nostri  Jesu  Christi,  fierique  conversio- 
nem totius  substantiae  panis  in  corpus  et  totius  substantis 
vini  in  sanguinem,  quam  conversionem  catholica  Ecclesia 
aptissime  transsubslantiationem  appellat  et  sub  unaqua- 
que specie,  et  singulis  cujusque  speciei  partibus,  separa- 
tione facta,  totum  Christum  contineri. 

(1)  Ita  communiter.  — Nicolaius  : Ad  rationem  autem 
hujus  quantitatis,  etc. 


QU/EST.  LXXVI.  DE  MODO  QUO 

cujus  corporis  est  sub  quantitate  dimensiva  loci. 
— Manifestum  est  autem  quod  natura  substantiae 
tota  est  sub  qualibet  parte  dimensionum,  sub  qui- 
bus continetur  ; sicut  sub  qualibet  parte  aeris  est 
tota  natura-  aeris,  et  sub  qualibet  parte  panis  es1 
tota  natura  panis  ; et  hoc  indifferenter,  sive  sint 
dimensiones  actu  divisae  (sicut  cum  aer  dividitur, 
vel  panis  secatur),  vel  etiam  sint  actu  indivisae, 
divisibiles  vero  potentia.  Et  ideo  manifestum  est 
quod  totus  Christus  est  sub  qualibet  parte 
specierum  panis,  etiam  hostia  integra  ma- 
nente, et  non  solum  cum  frangitur,  sicut  qui- 
dam dicunt,  ponentes  exemplum  de  imagine  quae 
apparet  in  speculo  quae  apparet  una  in  speculo 
integro,  in  speculo  autem  fracto,  apparent  singulae 
in  singulis  partibus  ; quod  quidem  non  est  omni- 
no simile,  quia  multiplicatio  hujusmodi  imaginum 
accidit  in  speculo  fracto  propter  diversas  reflexio- 
nes ad  diversas  parter  speculi  ; hic  autem  non  est 
nisi  una  consecratio,  propter  quam  corpus  Christi 
est  in  hoc  sacramento. 

Ad  primum  ergo  dicendum  quod  numerus  se- 
quitur divisionem,  et  ideo  quamdiu  quantitas  ma- 
net indivisa  actu,  neque  substantia  alicujus  rei  est 
pluries  sub  dimensionibus  propriis,  neque  corpus 
Christi  sub  dimensionibus  panis,  et  per  conse- 
quens neque  infinities,  sed  toties  in  quot  partes 
dividitur. 

Ad  secundum  dicendum  quod  illa  determinata 
distantia  partium  in  corpore  organico  fundatur  su- 
per quantitate  dimensiva  ipsius  ; ipsa  autem  natu- 
ra substantiae  praecedit  etiam  quantitatem  dimen- 
sivam.  Et  ideo  quia  conversio  substantiae  panis  di- 
recte terminatur  ad  substantiam  corporis  Christi, 
secundum  cujus  modum  proprie  et  directe  est  in 
hoc  sacramento  corpus  Christi  ; talis  distantia 
partium  est  quidem  in  ipso  corpore  Christi  vero, 
sed  non  secundum  hanc  distantiam  comparatur  ad 
hoc  sacramentum,  sed  secundum  modum  suae  subs- 
tantiae, sicut  dictum  est  in  corp.,  et  art.  i hujus 
quaest. 

Ad  tertium  dicendum  quod  ratio  illa  procedit  de 
natura  corporis,  quam  habet  secundum  quantita- 
tem dimensivam.  Dictum  est  autem  in  corp.  quod 
corpus  Christi  comparatur  ad  hoc  sacramentum 
non  ratione  quantitatis  dimensivae,  sed  ratione 
suae  substantiae,  sicut  dictum  est  ibid. 

Articulus  iv 

Utrum  tota  quantitas  dimensiva  corporis  Christi  sit  in  hoc 
sacramento. 

4 Seat.,  dist.io,  art.  2,  quast.  3 et  4,  et  dist.  12,  quast. 

1,  art.  2,  quast.  1,  corp.  ; et  4 Cortt.,  cap.  63,  64 , et 

67 ; et  Quodl.  7,  art.  S,  corp. 

Ad  quartum  sic  proceditur.  1.  Videtur  quod 

Art.  4.  — Hinc  colliges  corpus  Christi  in  Eucharistia 
esse  figuratum,  coloratum,  etc.,  in  ordine  ad  se,  non  in 
ordine  ad  locum.  Qus  omnia  facilius  intellectu  quam 
imaginatione  percipiuntur  (Billuart). 

non  tota  quantitas  dimensiva  corporis  Christi  sit 
in  hoc  sacramento.  Dictum  est  enim  art.  praec. 
quod  totum  corpus  Christi  continetur  sub  qualibet 
parte  hostiae  consecratae.  Sed  nulla  quantitas  di- 
mensiva tota  continetur  in  aliquo  toto,  et  in  qua- 
libet parte  ejus.  Ergo  est  impossibile  quod  tota 
quantitas  dimensiva  corporis  Christi  contineatur 
in  hoc  sacramento. 

2.  Praeterea,  impossibile  est  duas  quantitates 
dimensivas  esse  simul,  etiamsi  una  sit  separata,  et 
alia  in  corpore  naturali,  ut  patet  per  Philosophum 
in  j Metaphys.,  text.  9.  Sed  in  hoc  sacramento 
remanet  quantitas  dimensiva  panis,  ut  sensu  ap- 
paret. Non  ergo  est  ibi  quantitas  dimensiva  cor- 
poris Christi. 

3.  Praeterea,  si  duae  quantitates  dimensivae 
inaequales  juxta  se  ponantur,  major  extenditur 
ultra  minorem.  Sed  quantitas  dimensiva  corporis 
Christi  est  multo  major  quam  quantitas  dimensiva 
hostiae  consecratae  secundum  omnem  dimensio- 
nem. Si  ergo  in  hoc  sacramento  sit  quantitas  di- 
mensiva corporis  Christi  cum  quantitate  dimensi- 
va hostiae,  quantitas  dimensiva  corporis  Christi 
extendetur  ultra  quantitatem  hostiae,  quae  tamen 
non  est  sine  substantia  corporis  Christi.  Ergo 
substantia  corporis  Christi  erit  in  hoc  sacramento, 
etiam  praeter  species  panis,  quod  est  inconve- 
niens, cum  substantia  corporis  Christi  non  sit  in 
hoc  sacramento  nisi  per  consecrationem  panis,  ut 
dictum  est  art.  1 huj.  quaest.  Impossibile  ergo  vi- 
detur quod  tota  quantitas  dimensiva  corporis 
Christi  sit  in  hoc  sacramento. 

— Sed  contra  est  quod  quantitas  dimensiva  cor- 
poris alicujus  non  separatur  secundum  esse  a subs- 
tantia ejus.  Sed  in  hoc  sacramento  est  tota  subs- 
tantia corporis  Christi,  ut  supra  habitum  est.  art. 
praec.  Ergo  tota  quantitas  dimensiva  corporis 
Christi  est  in  hoc  sacramento. 

Respondeo  dicendum  quod,  sicut  supra  dic- 
tum est  art.  1 huj.  quaest.,  dupliciter  aliquid 
Christi  est  in  hoc  sacramento  : uno  modo  ex  vi 
sacramenti ; alio  modo  ex  reali  concomitantia.  — 
Ex  vi  quidem  sacramenti  quantitas  dimensi- 
va corporis  Christi  non  est  in  hoc  sacramen- 
to; ex  vi  enim  sacramenti  est  in  hoc  sacramento 
illud  in  quod  directe  conversio  terminatur.  Con- 
versio autem  quae  fit  in  hoc  sacramento,  directe 
terminatur  ad  substantiam  corporis  Christi  non 
autem  ad  dimensiones  ejus,  quod  patet  ex  hoc 
quod  quantitas  dimensiva  panis  remanet  facta 
consecratione,  sola  substantia  panis  transeunte. — 
Quia  tamen  substantia  corporis  Christi  realiter 
non  divididura  sua  quantitate  dimensiva  et  ab  aliis 
accidentibus,  inde  est  quod  ex  vi  realis  concomi- 
tantiae  est  in  hoc  sacramento  tota  quantitas 
dimensiva  corporis  Christi,  et  omnia  acciden- 
tia ejus. 

Ad  primum  ergo  dicendum  quod  modus  essendi 

cujuslibet  rei  determinatur  secundum  id  quod  est 
ei  per  se,  non  autem  secundum  id  quod  est  ei 
per  accidens,  sicut  corpus  est  in  visu,  secundum 
quod  est  album,  non  autem  secundum  quod  est 
dulce,  licet  idem  corpus  sit  album  et  dulce  ; unde 
et  dulcedo  est  in  visu  secundum  modum  albedinis, 
non  secundum  modum  dulcedinis.  Quia  igitur  ex 
vi  hujus  sacramenti  est  in  altari  substantia  corpo- 
ris Christi,  quantitas  autem  dimensiva  ejus  est  ibi 
concomitanter  et  quasi  per  accidens,  ideo  quanti- 
tas dimensiva  corporis  Christi  est  in  hoc  sacra- 
mento, non  secundum  proprium  modum  (ut  scili- 
cet sit  tota  in  toto,  et  singulae  partes  in  singulis 
partibus),  sed  per  modum  substantiae,  cujus  na- 
tura est  tota  in  toto,  et  tota  et  qualibet  parte. 

Ad  secundum  dicendum  quod  duae  quantitates 
dimensivae  non  possunt  naturaliter  simul  esse  in 
eodem,  ita  quod  utraque  sit  ibi  secundum  proprium 
modum  quantitatis  dimensivae.  In  hoc  autem  sa- 
cramento quantitas  dimensiva  panis  est  secundum 
proprium  modum,  scilicet  secundum  commensura- 
tionem  quamdam  ; non  autem  quantitas  dimensiva 
corporis  Christi,  sed  est  ibi  per  modum  substan- 
tiae, ut  dictum  est  in  corp.  et  art.  praec.,  ad.  2. 

Ad  iertium  dicendum  quod  quantitas  dimensiva 
corporis  Christi  non  est  in  hoc  sacramento  secun- 
dum modum  commensurationis,  qui  est  proprius 
quantitati,  ad  quem  pertinet  quod  major  quantitas 
extendatur  ultra  minorem  ; sed  est  ibi  per  modum 
jam  dictum  in  corp.  et  in  solut.  praec. 

Articulus  v 

Utrum  corpus  Christi  sit  in  hoc  sacramento  sicut  in  loco. 

/«/.,  art.  6,  corp .,  et  ad  1 ; et  4 Sent.,  dist.  10,  art.  i, 

ad  y,  6.  7,  et  8,  et  art.  3,  qu<est.  2,  ad  2 ; et  4 Cont., 

cap.  64,  fin.  ; et  QuoJl.  1,  art.  12,  ad  2. 

Ad  quintum  sic  proceditur.  1.  Videtur  quod 
corpus  Christi  sit  in  hoc  sacramento  sicut  in  loco. 
Esse  enim  in  aliquo  definitive  vel  circumscriptive, 
est  pars  ejus  quod  est  esse  in  loco.  Sed  corpus 
Christi  videtur  esse  definitive  in  hoc  sacramento, 
quia  ita  est  ubi  sunt  species  panis  vel  vini,  quod 
non  est  in  alio  loco  altaris  ; videtur  etiam  ibi  esse 
circumscriptive,  quia  ita  continetur  superficie 
hostiae  consecratae,  quod  nec  excedit  nec  excedi- 
tur. Ergo  corpus  Christi  est  in  hoc  sacramento 
sicut  in  loco. 

2.  Praeterea,  locus  specierum  panis  non  est  va- 
cuus ; natura  enim  non  patitur  vacuum  ; nec  est 


Art.  3.  Sumit  hic  D.  Thomas  esse  in  loco  in  rigore 
physico,  prout  dicit  commensurationem  inter  locum  et 
locatum  in  ratione  continentis  et  contenti.  Sed  si  esse  in 
loco  sumatur  generalius  pro  esse  realiter  prmsentem 
alicui  loco,  sic  omnino  fatendum  est  corpus  Christi  in 
Eucharistia  esse  in  loco,  quia  realiter  est  praesens  illi 
spatio  in  quo  sunt  species;  unde  qusst.  75,  art.  1 ad  4, 
dicit  Auctor  quod  Christi  corpus  est  in  diversis  altaribus, 
non  solum  sicut  in  signo,  sed  sic,  ut  vere  ibi  sit. 


ibi  substantia  panis,  ut  supra  habitum  est,  quaest. 
praec.,  art.  2 ; sed  est  ibi  solum  corpus  Christi. 
Ergo  corpus  Christi  replet  locum  illum.  Sed  omne 
quod  replet  locum  aliquem,  est  in  eo  localiter. 
Ergo  corpus  Christi  est  in  hoc  sacramento  locali- 
ter. 

3.  Praeterea,  sicut  dictum  est  art.  praec.,  et  art. 

3 huj.  quaest.,  in  sacramento  est  corpus  Christi 
cum  sua  quantitate  dimensiva,  et  cum  omnibus  * 
suis  accidentibus.  Sed  esse  in  loco  est  accidens 
corporis  ; unde  et  ibi  connumeratur  inter  novem 
genera  accidentium.  Ergo  corpus  Christi  est  in 
hoc  sacramento  localiter. 

— Sed  contra  est  quod  oportet  locum  et  loca- 
tum esse  aequalia,  ut  patet  per  Philosophum  in  4 
Physic.,  text.  30.  Sed  locus,  ubi  est  hoc  sacra- 
mentum, est  multo  minor  quam  corpus  Christi.  • 
Ergo  corpus  Christi  non  est  in  hoc  sacramento 
sicut  in  loco. 

espondeo  dicendum  quod,  sicut  jam  dictum 
est,  art.  3 huj.  quaest.,  corpus  Christi  non  est  f 
in  hoc  sacramento  secundum  proprium  modum 
quantitatis  dimensivae,  sed  magis  secundum  modum 
substantiae.  Omne  autem  corpus  locatum  est  in 
loco  secundum  modum  quantitatis  dimensivae,  in 
quantum  scilicet  commensuratur  loco  secundum 
suam  quantitatem  dimensivam.  Unde  relinquitur 
quod  corpus  Christi  non  est  in  hoc  sacramento 
sicut  in  loco,  sed  per  modum  substantiae,  eo  scili- 
cet modo  quo  substantia  continetur  a dimensioni- 
bus  : succedit  enim  substantia  corporis  Christi  in 
hoc  sacramento  substantiae  panis ; unde  sicut  subs-  ■ 
tantia  panis  non  erat  sub  suis  dimensionibus  locali-  > 
ter,  sed  per  modum  substantiae,  ita  nec  substantia 
corporis  Christi.  Non  tamen  substantia  corporis  , 
Christi  est  subjectum  illarum  dimensionum,  sicut 
erat  substantia  panis,  et  ideo  substantia  panis  ra- 
tione suarum  dimensionum  localiter  erat  ibi,  quia 
comparabatur  ad  locum  illum  mediantibus  propriis 
dimensionibus  ; substantia  autem  corporis  Christi 
comparatur  ad  locum  illum  mediantibus  dimen- 
sionibus alienis,  ita  quod  e converso  dimensiones 
propriae  corporis  Christi  comparantur  ad  locum 
illum  mediante  substantia,  quod  est  contra  ratio-  I 
nem  corporis  localis.  Unde  nullo  modo  corpus 
Christi  est  in  hoc  sacramento  localiter. 

Ad  primum  ergo  dicendum  quod  corpus  Christi  ." 
non  est  in  hoc  sacramento  definitive,  quia  sic  non 
esset  alibi  quam  in  hoc  altari  ubi  conficitur  hoc  - 
sacramentum,  cum  tamen  sit  in  coelo  in  propria  spe.  * 
cie,  et  in  multis  aliis  altaribus  sub  specie  sacra-  < 
menti.  Similiter  etiam  patet  quod  non  est  in  hoc  p 
sacramento  circumscriptive,  quia  non  est  ibi  secun- 
dum commensurationem  propriae  quantitatis,  ut 
dictum  est  in  corp.  Quod  autem  non  est  extra  su- 
perficiem  sacramenti,  nec  est  in  alia  parte  altaris,  ( 
non  pertinet  ad  hoc  quod  sit  ibi  definitive  vel  cir- 
cumscriptive, sed  ad  hoc  quod  incoepit  ibi  esse 


QU/EST,  LXXVI.  DE  MODO  QUO 

per  consecrationem  et  conversionem  panis  et  vini, 
ut  supra  dictum  est,  quaest.  praec.,  art  3 et  4. 

Ad  secundum  dicendum  quod  locus  ille  in  quo 
est  corpus  Christi,  non  est  vacuus  ; neque  tamen 
proprie  est  repletus  substantia  corporis  Christi,  quae 
non  est  ibi  localiter,  sicut  dictum  est  in  corp.  art.; 
sed  est  repletus  speciebus  sacramentorum,  quae 
habent  replere  locum  vel  propter  naturam  dimen- 
sionum, vel  saltem  miraculose,  sicut  et  miraculose 
subsistunt  per  modum  substantiae. 

Ad  lertium  dicendum  quod  accidentia  corporis 
Christi  sunt  in  hoc  sacramento,  sicut  supra  dictum 
est,  art.  praec.,  secundum  realem  concomitantiam.. 
Et  ideo  illa  accidentia  corporis  Christi  sunt  in  hoc 
sacramento,  quae  sunt  ei  intrinseca.  Esse  autem  in 
loco  est  accidens  per  comparationem  ad  extrinse- 
cum  continens.  Et  ideo  non  oportet  quod  Christus 
sit  in  hoc  sacramento  sicut  in  loco. 

Articulus  vi 

Utrum  corpus  Christi  sit  mobiliter  in  hoc  sacramento. 

4 Sent.  dist.,  10,  art.  /.  quastiunc.  5 ; et  Opusc.  11,  art. 

3$ • 

Ad  sextum  sic  proceditur.  1.  Videtur  quod  cor- 
pus Christi  sit  mobiliter  in  hoc  sacramento.  Dicit 
enim  Philosophus  in  2 Topic.,  cap.  3,100024, 
quod  motis  nobis,  moventur  ea  quce  in  nobis  sunt  ; 
quod  quidem  est  verum  etiam  de  spirituali  subs- 
tantia animae.  Sed  Christus  est  in  hoc  sacramento, 
ut  supra  habitum  est,  art.  1 huj.  quaest.  Ergo  mo- 
vetur ad  motum  ipsius. 

2.  Praeterea,  veritas  debet  respondere  figurae. 
Sed  de  agno  paschali,  qui  erat  figura  hujus  sacra- 
menti, non  remanebat  quidquam  usque  mane,  sicut 
praecipitur  Exodi  12.  Ergo  neque  etiamsi  hoc  sa- 
cramentum reservetur  in  crastinum, erit  ibi  corpus 
Christi,  et  ita  non  est  immobiliter  in  hoc  sacra- 
mento. 

Art.  6.  — Est  notandum  quod  de  duplici  genere  mu- 
tationis mentionem  facit  D.  Thomas  in  articulo,  scilicet 
de  mutatione  locali,  et  de  mutatione  qua  desinit  esse 
corpus  Christi  praesens  in  hoc  sacramento.  — Et  notan- 
dum est  quod  haeretici  non  pauci,  asserunt  quod  tunc 
solum  quando  sumitur  Christus  est  in  sacramento.  Sed 
ad  fidem  pertinet,  statim  post  consecrationem,  Christum 
prssentem  esse  sub  panis  et  vini  specie,  ibique  manere 
non  tantum  in  usu,  dum  sumitur,  sed  etiam  ante  et  post, 
in  hostiis  et  particulis  consecratis  quas  post  communio- 
nem reservantur  aut  supersunt. 

Definit.  Eccles.  — Errores  Joannis  de  Latone,  damn.  a 
Gregorio  X/(iJ7i)  : 1.  Quod  si  hostia  consecrata  cadat 
seu  projiciatur  in  cloacam,  lutum  seu  aliquem  turpem 
locum,  quod,  speciebus  remanentibus,  sub  eis  desinit 
esse  corpus  Christi  et  redit  substantia  panis.  2.  Quod  si 
hostia  consecrata  a mure  corrodatur  seu  a bruto  suma- 
tur, quod,  remanentibus  dictis  speciebus,  sub  eis  desinit 
esse  corpus  Christi  et  redit  substantia  panis,  j.  Quod 
si  hostia  consecrata  a justo  vel  a peccatore  sumatur, 
quod  dum  species  dentibus  teritur,  Christus  ad  coelum 
rapitur  et  in'  ventrem  hominis  non  trajicitur.  — Concit. 
Trident : scss.  ij,  cap.  j,  5. 6,  et  can.  4,  6,  7,  pag.  454. 

I 3.  Praeterea,  si  corpus  Christi  remaneat  sub 
hoc  sacramento  etiam  in  crastino,  pari  ratione  re- 
manebit et  per  totum  sequens  tempus  ; non  enim 
potest  dici  quod  desinat  ibi  esse,  cessantibus  spe- 
ciebus, quia  esse  corporis  Christi  non  dependet  a 
speciebus  illis;  non  autem  remanet  sub  hoc  sacra- 
mento Christus  per  totum  tempus  futurum.  Videtur 
ergo  quod  statim  in  crastino  vel  post  modicum 
tempus  desinat  esse  sub  hoc  sacramento,  et  ita 
videtur  quod  Christus  mobiliter  sit  in  hoc  sacra- 
mento. 

— Sed  contra,  impossibile  est  idem  esse  motum 
et  quietum,  quia  sic  contradictoria  verificarentur 
de  eodem.  Sed  corpus  Christi  in  coelo  quietum 
residet.  Non  ergo  est  mobiliter  in  hoc  sacra- 
mento. 

Respondeo  dicendum  quod  cum  aliquid  est 
unum  subjecto,  et  multiplex  secundum  esse , 
nihil  prohibet  secundum  aliquid  moveri,  et  secun- 
dum aliquid  immobile  permanere,  sicut  corpori 
est  aliud  esse  album,  et  aliud  esse  magnum  ; unde 
potest  moveri  secundum  albedinem,  et  permanere 
immobile  secundum  magnitudinem.  Christo  autem 
non  est  idem  esse  secundum  se,  et  esse  sub  hoc 
sacramento,  quia  per  hoc  quod  dicimus  ipsum 
esse  sub  hoc  sacramento,  significatur  quaedam  ha- 
bitudo ejus  ad  hoc  sacramentum.  Secundum  igi- 
tur hoc  esse  non  movetur  Christus  per  se  secun- 
dum locum,  sed  solum  per  accidens,  quia  Christus 
non  est  in  hoc  sacramento  sicut  in  loco,  sicut  prae- 
dictum est  art.  praec.  Quod  autem  non  est  in  loco, 
non  movetur  per  se  in  loco,  sed  solum  ad  motum 
ejus  in  quo  est.  Similiter  autem  neque  per  se  mo- 
vetur secundum  esse  quod  habet  in  hoc  sacramen- 
to, quacumque  alia  mutatione,  puta  quantum  ad 
hoc  quod  desinat  esse  sub  hoc  sacramento,  quia 
illud  quod  de  se  habet  esse  indeficiens,  non  po- 
test esse  deficiendi  principium;  sed  alio  deficiente, 
hoc  desinit  esse  in  eo  ; sicut  Deus,  cujus  esse  est  * 
indeficiens  et  immortale,  desinit  esse  in  aliqua 
creatura  corruptibili  per  hoc  quod  creatura  cor- 
ruptibilis desinit  esse.  Et  hoc  modo  cum  Christus 
habeat  de  se  esse  indeficiens  et  incorruptibile, 
non  desinit  esse  sub  hoc  sacramento  neque  per 
hoc  quod  ipsum  desinat  esse,  neque  etiam  per  mo- 
tum localem  sui,  ut  ex  dictis  patet,  art.  praec.;  sed 
solum  per  hoc  quod  species  hujus  sacramenti  de- 
sinunt esse.  Unde  patetquod  Christus, per  se  lo- 
quendo, immobiliter  est  in  hoc  sacramento. 

Ad  primum  ergo  dicendum  quod  ratio  illa  proce- 
dit de  motu  per  accidens,  quo  ad  motum  nostri 
moventur  ea  quae  in  nobis  sunt  ; aliter  tamen  ea 
quae  per  se  possunt  esse  in  loco,  sicut  corpora,  et 
aliter  ea  quae  per  se  non  possunt  esse  in  loco,  si- 
cut formae  et  spirituales  substantiae.  Ad  quem 
modum  potest  reduci  quod  dicimus  Christum  mo- 
veri per  accidens,  secundum  esse  quod  habet  in 
hoc  sacramento,  in  quo  non  est  sicut  in  loco. 

Ad  secundum  dicendum  quod  hac  ratione  moti 
videntur  fuisse  quidam  ponentes  quod  corpus 
Christi  non  remaneat  sub  hoc  sacramento,  si  in 
crastinum  reservetur.  Contra  quos  Cyrillus  dicit 
(habetur  in  Catena  D.  Th.,  sup.  illud  Luem  22  : 
Hoc  est  corpus  meum) : Insaniunt  quidam  dicentes 
mysticam  benedictionem  cessare  a sanctificatione , si 
quee  ejus  reliquia;  remanserint  in  diem  subsequen- 
tem  : non  enim  mutatur  sacratum  corpus  Christi, 
sed  virtus  benedictionis , et  vivificativa  gratia  jugis  \ 
in  eo  est  ; sicut  etiam  omnes  aliae  consecrationes  j 
immobiliter  manent,  permanentibus  rebus  conse-  j 
cratis,  propter  quod  non  iterantur.  Veritas  autem 
licet  figurae  respondeat,  tamen  figura  non  potest  | 
eam  adaequare. 

Ad  tertium  dicendum  quod  corpus  Christi  re- 
manet in  hoc  sacramento  non  solum  in  crastino, 
sed  etiam  in  futuro,  quousque  species  sacramen- 
tales  manent,  quibus  cessantibus,  desinit  esse  cor- 
pus Christi  sub  eis,  non  quia  ab  eis  dependeat, 
sed  quia  tollitur  habitudo  corporis  Christi  ad  illas 
species,  per  quem  modum  Deus  desinit  esse  Do- 
minus creaturae  desinentis. 

Articulus  vii 

Utrum  corpus  Christi,  prout  est  in  hoc  sacramento,  possit 
videri  ab  aliquo  oculo  saltem  glorificato. 

Ivf.,  art.  8,  corp.  ; et  5 Sent.,dist.  10,  ari.  1,  qiuestiunc. 

2 , ad  2,  et  art.  /,  quasliunc.,  z,  per  tot.,  et  quast.  j, 

ad.  2,  ei  in  Expos.  litt.,  ad  1,  2 et  J. 

Ad  septimum  sic  proceditur.  1 . Videtur 
quod  corpus  Christi,  prout  est  in  hoc  sacra- 
mento, possit  videri  ab  aliquo  oculo  saltem 
glorificato.  Oculus  enim  noster  impeditur  a 
visione  corporis  Christi  in  hoc  sacramento 
existentis,  propter  species  sacramentales  ip- 
sum circumvelantes.  Sed  oculus  glorificatus  non 
potest  ab  aliquo  impediri  quin  corpora  quaelibet 
videat,  prout  sunt.  Ergo  oculus  glorificatus  po- 
test videre  corpus  Christi,  prout  est  in  hoc  sacra- 
mento. 

2.  Praeterea,  corpora  gloriosa  sanctorum  erunt 
configurata  corpori  claritatis  Christi,  ut  dicitur 
Philipp.  3.  Sed  oculus  Christi  videt  seipsum, 
prout  est  in  hoc  sacramento.  Ergo  pari  ratione 
quilibet  alius  oculus  glorificatus  potest  ipsum  vi- 
dere. 

3.  Praeterea,  sancti  in  resurrectione  erunt 
aequales  angelis,  ut  dicitur  Lucae  20.  Sed  angeli 
vident  corpus  Christi,  prout  est  in  hoc  sacramen- 
to, quia  etiam  daemones  inveniuntur  huic  sacra- 
mento reverentiam  exhibere,  et  ipsum  timere.  Er- 


Art.  7. — Quamvis  in  titulo  articuli  secundum  verborum 
proprietatem  solum  videatur  proponi  quaestio  de  visu 
corporeo,  tamen  D.  Thomas  in  corp.  art.,  extendit  ser- 
monem ad  visum  intellectualem. 


go  pari  ratione  oculus  glorificatus  potest  Christum 
videre,  prout  est  in  hoc  sacramento. 

— Sed  contra,  nihil  idem  existens  potest  simul 
ab  eodem  videri  in  diversis  speciebus.  Sed  oculus 
glorificatus  semper  videt  Christum,  prout  est  in 
sua  specie,  secundum  illud  Is.  33,  17  : Regem  in 
decore  suo  videbunt.  Ergo  videtur  quod  non  vi- 
deat Christum,  prout  est  sub  specie  hujus  sacra- 
menti. 

Respondeo  dicendum  quod  duplex  est  oculus  : 

scilicet  corporalis  proprie  dictus,  et  intellec- 
tualis, qui  per  similitudinem  dicitur.  A nullo  autem 
oculo  corporali  corpus  Christi  potest  videri,  prout 
est  in  hoc  sacramento  : — Primo  quidem  quia 
corpus  visibile  per  sua  accidentia  immutat  me- 
dium. Accidentia  autem  corporis  Christi  sunt  in 
hoc  sacramento  mediante  substantia  ; ita  sci- 
licet quod  accidentia  corporis  Christi  non  ha- 
bent immediatam  habitudinem  neque  ad  hoc  sa- 
cramentum, neque  ad  corpora  quae  ipsum  cir- 
cumstant; et  ideo  non  possunt  immutare  medium, 
ut  sic  ab  aliquo  corporali  oculo  videri  possint.  — 
Secundo  quia,  sicut  supra  dictum  est,  art.  1 hujus 
quaest.,  ad  3,  corpus  Christi  est  in  hoc  sacramen- 
to per  modum  substantiae.  Substantia  autem,  in 
quantum  hujusmodi,  non  est  visibilis  oculo  corpo- 
rali, neque  subjacet  alicui  sensui,  nec  etiam  ima- 
ginationi, sed  soli  intellectui,  cujus  objectum 
est  quod  quid  est,  ut  dicitur  in  3 de  Anima,  text.  26. 
— Et  ideo,  proprie  loquendo,  corpus  Christi 
secundum  modum  essendi  quem  habet  in  hoc 
sacramento,  neque  sensu  neque  imaginatione 
perceptibile  est,  sed  solo  intellectu,  qui  di- 
citur oculus  spiritualis.  — Percipitur  autem 
diversimode  a diversis  intellectibus.  Quia 
enim  modus  essendi  quo  Christus  est  in  hoc  sa- 
cramento, est  penitus  supernaturalis,  a supernatu- 
rali  intellectu,  scilicet  divino,  secundum  se  visibi- 
lis est,  et  per  consequens  ab  intellectu  beato  vel 
angeli  vel  hominis,  qui  secundum  participatam  cla- 
ritatem divini  intellectus  videt  ea  quae  supernatu- 
ralia  sunt  per  visionem  divinae  essentiae.  Ab  intel- 
lectu autem  hominis  viatoris  non  potest  conspici 
nisi  per  fidem,  sicut  et  caetera  supernaturalia.  Sed 
nec  etiam  intellectus  angelicus  secundum  sua  na- 
turalia sufficit  ad  hoc  intuendum  ; unde  daemones 
non  possunt  videreper intellectum  Christum  in  hoc 
sacramento,  nisi  per  fidem,  cui  non  voluntarie  as- 
sentiunt,  sed  ad  eam  evidentia  signorum  convin- 
cuntur, prout  dicitur  Jacobi  2,  19,  quod  dcvmones 
credunt,  et  contremiscunt. 

Ad  primum  ergo  dicendum  quod  oculus  noster 
corporeus  per  species  sacramentales  impeditur  a 
visione  corporis  Christi  sub  eis  existentis,  non 
solum  per  modum  tegumenti  (sicut  impedimur  vi- 
dere id  quod  est  velatum  quocumque  corporali 
velamine),  sed  quia  corpus  Christi  non  habet  ha- 

bitudinem  ad  medium  quod  circumstat  hoc  sacra- 
mentum, mediantibus  propriis  accidentibus,  sed 
mediantibus  speciebus  sacramentalibus. 

Ad  secundum  dicendum  quod  oculus  corporalis 
Christi  videt  seipsum  sub  sacramento  existentem, 
non  tamen  potest  videre  ipsum  modum  essendi 
quo  est  sub  sacramento,  quod  pertinet  ad  solum 
intellectum.  Non  tamen  est  simile  de  alio  oculo 
glorioso,  quia  etiam  ipse  oculus  Christi  est  sub 
hoc  sacramento,  in  quo  non  conformatur  ei  alius 
oculus  gloriosus. 

Ad  tertium  dicendum  quod  angelus  bonus  vel 
malus  non  potest  aliquid  videre  oculo  corporeo, 
sed  solum  oculo  intellectuali.  Unde  non  est  simi- 
lis ratio,  ut  ex  dictis  patet,  in  corp.  art. 

Articulus  viii 

Utrum,  quando  in  hoc  sacramento  apparet  miraculose  caro 
vel  puer,  sit  ibi  vere  corpus  Christi. 

4 Seni .,  dist.  10,  art.  2,  qiuestiunc.  2,  ad  3,  et  art.  4 , 
quastiunc.  2 et  3 ; et  Opusc.  38,  cap.  11. 

Ad  octavum  sic  proceditur.  1.  Videtur  quod 
quando  in  hoc  sacramento  miraculose  apparet  ca- 
ro vel  puer,  non  sit  ibi  vere  corpus  Christi.  Cor- 
pus enim  Christi  desinit  esse  sub  hoc  sacramen- 
to, quando  desinunt  esse  species  sacramentales, 
ut  dictum  estart.6  huj.  qusest.  Sed  quando  apparet 
caro  vel  puer,  desinunt  esse  species  sacramenta- 
les. Ergo  non  est  ibi  vere  corpus  Christi. 

2.  Praeterea,  ubicumque  est  corpus  Christi,  vel 
est  ibi  sub  specie  propria,  vel  sub  specie  (1)  sa- 
cramenti. Sed  quando  tales  apparitiones  fiunt, 
manifestum  est  quod  non  est  ibi  Christus  sub  spe- 
cie propria,  quia  in  hoc  sacramento  totus  Chris- 
tus continetur,  qui  permanet  integer  in  forma  qua 
ascendit  in  coelum,  cum  tamen  id  quod  miraculose 
apparet  in  hoc  sacramento,  quandoque  videatur 
ut  quaedam  parva  caro,  quandoque  autem  ut  par- 
vus puer.  Manifestum  est  etiam  quod  non  est  ibi 
sub  specie  sacramenti,  quae  est  species  panis  vel 
vini.  Ergo  videtur  quod  corpus  Christi  nullo  mo- 
do sit  ibi. 

3.  Praeterea,  corpus  Christi  incipit  esse  in  hoc 
sacramento  per  consecrationem  et  conversionem, 
ut  supra  dictum  est,  quaest.  75,  art.  2,  3 et  4.  Sed 
caro  et  sanguis  miraculose  apparens  non  sunt 
consecrata,  nec  conversa  in  verum  corpus  et  san- 

Art.  8,—  Duplicem  sensum  facere  possunt  verba  hujus 
tituli.  Unus  est,  an  in  his  apparitionibus,  id  quod  exterius 
videtur,  sit  verum  Christi  corpus.  Alius  est,  an  facta  hujus 
modi  apparitione,  sub  speciebus  sic  immutatis,  maneat 
adhuc  Christi  corpus.  Et  hunc  posteriorem  sensum,  vide- 
turmaxime  intendere  D.  Thomas,  quamquam  illi  respon- 
dendo, alteri  etiam  obiter  satisfacere  videatur.  — De  his 
apparitionibus  loquuntur  specialiter  Paschasius,  lib.  de 
Eucharistia  cap.  14;  Guitmundus,  lib.  j de  hoc  sacramen- 
to ; Garetius,  classe  6. 

(1;  Ita  cum  Mss.  editi  communiter.  — AI.,  vel  specie. 

guinem  Christi.  Non  ergo  sub  his  speciebus  est 
corpus  vel  sanguis  Christi. 

— Sed  contra  est  quod  in  tali  apparitione  facta, 
eadem  reverentia  exhibetur  ei  quod  apparet  quae 
etiam  primo  exhibebatur;  quod  quidem  non  fieret  si 
vere  non  esset  ibi  Christus,  cui  reverentiam  latriae 
exhibemus.  Ergo  etiam  tali  apparitione  facta, 
Christus  est  sub  hoc  sacramento. 

Respondeo  dicendum  quod  dupliciter  contin- 
git talis  apparitio,  qua  quandoque  in  hoc  sa- 
cramento miraculose  videtur  caro,  aut  sanguis, 
aut  etiam  aliquis  puer.  — Quandoque  enim  hoc 
contingit  ex  parte  videntium,  quorum  oculi  im- 
mutantur tali  immutatione,  ac  si  expresse  viderent 
exterius  carnem,  vel  sanguinem,  vel  puerum,  nulla 
tamen  immutatione  facta  ex  parte  sacramenti.  Et 
hoc  quidem  videtur  contingere  quando  uni  vide- 
tur sub  specie  carnis  vel  pueri,  aliis  tamen  videtur, 
sicut  et  prius,  sub  specie  panis  ; vel  quando  eidem 
ad  horam  videtur  sub  specie  carnis  vel  pueri,  et 
postmodum  sub  specie  panis.  Nec  hoc  tamen  per- 
tinet ad  aliquam  deceptionem,  sicut  accidit  in  ma- 
gorum praestigiis,  quia  talis  species  divinitus  for 
matur  in  oculo  ad  aliquam  veritatem  figurandam, 
ad  hoc  scilicet  quod  manifestetur  vere  corpus 
Christi  esse  sub  hoc  sacramento  ; sicut  etiam 
Christus  absque  deceptione  apparuit  discipulis 
euntibus  in  Emmaiis.  Dicit  enim  Augustinus  in 
lib.  2 de  Quaest.  evang.,  quaest.  ult. , in  prine., 
quod  cum  fictio  nostra  refertur  ad  aliquam  signi- 
ficationem, non  est  mendacium , sed  aliqua  figura 
veritatis.  Et  quia  per  hunc  modum  nulla  immutatio 
fit  ex  parte  sacramenti,  manifestum  est  quod 
non  desinit  Christus  esse  sub  hoc  sacramen- 
to, tali  apparitione  facta.  — Quandoque 
vero  contingit  talis  apparitio  non  per 
solam  immutationem  videntium,  sed  spe- 
cie quae  videtur  realiter  exterius  existen- 
te,  et  hoc  quidem  videtur  esse  quando  sub  tali 
specie  ab  omnibus  videtur,  et  non  adhoram,  sed  per 
longum  tempus  ita  permanet  ; et  in  hoc  casu  qui- 
dam dicunt  quod  est  propria  species  corporis 
Christi.  Nec  obstat  quod  quandoque  non  videtur 
ibi  totus  Christus,  sed  aliqua  pars  carnis,  vel  etiam 
videtur  non  in  specie  juvenili,  sed  in  effigie  puerili, 
quia  in  potestate  corporis  gloriosi  est  quod  videa- 
tur ab  oculo  non  glorificato  vel  secundum  totum 
vel  secundum  partem,  et  in  effigie  vel  propria  vel 
aliena,  ut  infra  dicetur  (in  Supplem.,  quaest.  85, 
art.  2 et  3).  Sed  hoc  videtur  esse  inconveniens  : 
primo  quidem  quia  corpus  Christi  non  potest  in 
propria  specie  videri  nisi  in  uno  loco,  in  quo  de- 
finitive continetur.  Unde  cum  videatur  in  propria 
specie,  et  adoretur  in  coelis,  sub  propria  specie 
non  videtur  in  hoc  sacramento.  Secundo  quia  cor- 
pus gloriosum,  quod  apparet  ut  vult,  post  appari- 
tionem, cum  voluerit,  disparet,  sicut  dicitur  Lucae 
ult,  quod  Dominus  ex  oculis  discipulorum  evanuit. 

Hoc  autem  quod  sub  specie  carnis  in  hoc  sacra- 
mento apparet,  diu  permanet  ; quinimo  legitur 
quandoque  esse  inclusum,  et  multorum  episcopo- 
rum consilio  in  pyxide  reservatum,  quod  nefas  es- 
set de  Christo  sentire,  secundum  propriam  spe- 
ciem. Et  ideo  dicendum  est  quod  manentibus  di- 
mensionibus quae  prius  fuerant,  fit  miraculose 
quaedam  immutatio  circa  alia  accidentia,  puta  figu- 
ram et  colorem,  et  alia  hujusmodi,  ut  videatur  ca- 
ro, vel  sanguis,  aut  etiam  puer.  Et,  sicut  prius 
dictum  est,  hic  sup.,  hoc  non  est  deceptio,  quia 
fit  in  figuram  cujusdam  veritatis,  scilicet  ad  osten- 
dendum per  hanc  miraculosam  apparitionem,  quod 
in  sacramento  est  vere  corpus  et  sanguis  Christi. 
Et  sic  patet  quod  remanentibus  dimensionibus, 
quae  sunt  fundamenta  aliorum  accidentium, 
ut  infra  dicetur,  quaest.  seq.,  art.  2,  remanet 
vere  corpus  Christi  in  hoc  sacramento. 

Ad  primum  ergo  dicendum  quod  facta  tali  ap- 
paritione species  sacramentales  quandoque  quidem 
totaliter  remanent  in  seipsis ; quandoque  autem 
secundum  id  quod  est  principale  in  eis,  ut  dictum 
est  in  corp.  art. 

Ad  secundum  dicendum  quod  in  hujusmodi  ap- 
parationibus, sicut  dictum  est  ibid .,  non  videtur 
propria  species  Christi,  sed  species  miraculose 
formata  vel  in  oculis  intuentium,  vel  etiam  in  ip- 
sis sacramentalibus  dimensionibus,  ut  dictum  est 
ibid. 

Ad  lerlium  dicendum  quod  dimensiones  panis 
et  vini  consecrati  manent,  immutatione  circa  eas 
miraculose  facta,  quantum  ad  alia  accidentia,  ut 
dictum  est  quaest.  75,  art.  5. 


QUAESTIO  LXXVII 

DE  ACCIDENTIBUS  REMANENTIBUS  IN  HOC  SACRA- 
MENTO. — In  octo  articulos  divisa. 

Deinde  considerandum  est  de  accidentibus  re- 
manentibus in  hoc  sacramento  ; et  circa  hoc  quae- 
runtur octo  : i°  utrum  accidentia  quae  remanent, 
sint  sine  subjecto  ; 2°  utrum  quantitas  dimensiva 
sit  subjectum  aliorum  accidentium  ; 30  utrum  hu- 
jusmodi accidentia  possint  immutare  aliquod  cor- 
pus extrinsecum  ; 40  utrum  possint  corrumpi  ; 
50  utrum  ex  eis  possit  aliquid  generari ; 6°  utrum 
possint  nutrire  ; 70  de  fractione  panis  consecrati ; 
8°  utrum  vino  consecrato  possit  aliquid  permis- 
ceri. 

Questio  77.  — • De  modo  tenente  se  ex  parte  acciden- 
tium, remanentium  in  hoc  sacramento,  duo  sunt  valde  mi- 
rabilia. Alterumquoad  esse:  alterum  quoad  operari  seupati. 
i°  Quoad  esse,  miraculum  est  quod  maneant  accidentia 
sine  subjecto,  licet  quantitas  separata  sit  subjectum  alio- 
rum accidentium  : et  de  hoc  agit  duobus  primis  articulis. 
20  Quoad  operari  autem  vel  pati,  agit  reliquis  sex  articulis, 
ostendens  quod  idem  faciunt  vel  patiuntur  ista  accidentia, 
ac  si  essent  in  subjecto  (Joannes  a S.  Thoma).  Vide  supra 
quaest.  75,  pag.  472,  quae  sunt  notata  de  accidentibus. 


Articulus  primus 

Utrum  accidentia  remaneant  sine  subjecto  in  hoc 
sacramento. 

Sup.,  quast.  7/,  art.  2 ; et  1 Sent.,  disi.  47,  art.  4,  corp.; 
et  4,  dist.  12,  quast.  1,  art.  1 ; et  4 Cont.,  cap.  6)  et 
6$  • et  Quodl.  7,  art.  1 ; et  Quodl.  4,  art.  p ; et  Opusc. 
S,  cap.  & ; et  1 Corinlh.  2,  lect.  p. 

Ad  primum  sic  proceditur.  1.  Videtur  quod 
accidentia  non  remaneant  in  hoc  sacramento  sine 
subjecto.  Nihil  enim  inordinatum  aut  fallax  debet 
esse  in  hoc  sacramento  veritatis.  Sed  accidentia 
esse  sine  subjecto  est  contra  rerum  ordinem,  quem 


Art.  i.  — Circa  titulum  articuli,  advertendum  est  non 
esse  sermonem  de  singulis  accidentibus,  sed  de  tota  col- 
lectione seu  aggregato  aut  composito  accidentium  quae 
post  consecrationem  manent,— Solutioad  4, caute  legenda, 
et  intelligenda : cum  ait  accidentia  in  subjecto  non  habere 
esse,  non  intendit  negare  propriam  et  accidentalem  exis- 
tentiam  accidentium  ; id  enim  esset  improbabile.  Sed  so- 
lum docet  hujusmodi  existentiam  non  convenire  acciden- 
ti, ut  ei  quod  habet  esse,  sed  esse  talem  quae  indiget  sus- 
tentante, quod  proprie  dicitur  habere  tale  esse  per  talem 
formam,  ubi  clare  concedit,  formam  accidentalem  afferre 
esse  secum,  et  conferre  illud  tali  subjecto.  Unde  cum 
subdit  accidentia  post  consecrationem  habere  esse,  non 
intelligit  acquirere  novam  existentiam,  ut  aperte  constat 
ex  eodem,  art.  insequente,  sed  solum  novum  modum  ha- 
bendi illam,  ratione  cujus  dicuntur  aliqualiter  subsiste- 
re, et  esse  composita  ex  esse  et  quod  est  (Suares*  — 
Quod  accidentia  maneant,  est  sensu  notum  : quod  vero 
non  inhaereant  substantiae  panis  et  vini,  est  fidei  docen- 
tis transsubstantiationem.  Quod  non  sint  in  nullo  alio 
subjecto,  certum  est  ; an  autem  fide?  non  liquet;  alii 
affirmant  propter  art.  2 damnat,  in  concil.  Constantien.  : 
« Accidentia  non  manent  sine  subjecto  in  eodem  sacra- 
mento, » et  propter  concil.  Florent,  et  Trident.  asse- 
rentia sola  accidentia  panis  et  vini  remanere  ; sed 
alii  negant  quia  articuli  de  quibus  agitur, non  fuerunt  om- 
nes damnati  ut  haeretici  in  concil.  Constant.  — Circa  1 ad- 
verte, responsionem  servire  priori  tantum  parti  argumenti; 
ad  posteriorem  vero  respondit  quaest.  75,  art.  $,  ad.  2.  — 
Resp.  ad  2 consistit  in  hoc,  quod  de  essentia  accidentis, 
sit  aptum  esse  subjecto  inhaerere,  non  autem  actu  subjec- 
to inesse;  sicut  de  natura  substantiae  est  quod  apta  sit  na- 
turaliter existere  sine  subjecto  (Sylvius).  — Praeter  varios 
modos  dicendi  non  approbatos  in  hoc  art.  a S.  Thoma; 
quidam  philosophi  vel  theologi  excogitaverunt  varia  sys- 
temata circa  accidentia  remanentia  in  hoc  sacramento. 
« Petrus  de  Alliaco,  cardinalis  (Pierre  d’Ailly,  Camera- 
censis  episcop.  ob.  1420)  dixit  sensibus  non  satis  judicari 
an  illa  accidentia  sint  vera  vel  apparentia,  posseque  pro- 
babiliter negari.  Alii  philosophi  qui  essentiam  corporis 
reponunt  in  trina  extensione  locali,  (longum,  latum  et 
profundum),  nullum  agnoscunt  accidens  solidum  et  abso- 
iutum  a corpore  distinctum  ; unde  in  explicando  hoc  mys- 
terium non  parum  desudant.  Quidam  dicunt  Deum  in  sen- 
sibus nostris  et  in  anima  easdem  impressiones  perseipsum 
operari  ad  praesentiam  Eucharistiae,  quas  operabatur  pa- 
nis et  quas  operaretur  si  adesset.  Ita  P.  E.  Magnan. 
Quidam  vero  dicunt  remanere  quidem  accidentia,  non  ta- 
men sine  subjecto,  sed  in  corpore  Christi  subjeclata,  non 
quidem  eodem  numero  quo  prius  erant,  sed  eadem  spe- 
cie, orta  ex  diversis  praesentiis  ejusdem  corporis  Christi 
replicati  in  loco  cujuslibet  particulae  panis  ultimo  sensi- 
bilis. Ex  primo  modo  dicendi,  sequitur  Eucharistiam  non 
esse  signum  sensibile,  praesertim  dum  clauditur  in  pixi- 
de  ; nihil  realiter  frangi,  porrigi,  manducari  ete,  et  tan- 
dem uno  verbo,  sensus  nostros  rite  dispositos,  decipi 


QUyEST.  LXXVII.  DE  ACCIDENTIBUS 

Deus  naturae  indidit  ; videtur  etiam  ad  quamdam 
fallaciam  pertinere,  cum  accidentia  naturaliter  sint 
signa  naturae  subjecti.  Ergo  in  hoc  sacramento 
non  sunt  accidentia  sine  subjecto. 

2.  Praeterea,  fieri  non  potest  etiam  miraculose 
quod  definitio  rei  ab  ea  separetur,  vel  quod  uni 
rei  conveniat  definitio  alterius  rei,  puta  quod  homo 
manens  homo  sit  animal  irrationale;  ad  hoc  enim 
sequeretur  contradictoria  esse  simul  : hoc  enim 
quod  significat  nomen,  rei  est  definitio,  ut  dicitur 
jn  4 Metaph.,  text.  28.  Sed  ad  definitionem  acci- 
dentis pertinet  quod  sit  in  subjecto,  ad  definitionem 
vero  substantiae  quod  per  se  subsistat,  non  in  sub- 
jecto. Non  ergo  potest  miraculose  fieri  quod  in 
hoc  sacramento  sint  accidentia  sine  subjecto. 

3.  Praeterea,  accidens  individuatur  ex  subjecto. 

Si  ergo  accidentia  remanent  in  hoc  sacramento 
sine  subjecto,  non  erunt  individua,  sed  universalia, 
quod  patet  esse  falsum,  quia  sic  non  essent  sensi- 
bilia, sed  intelligibilia  tantum. 

4.  Praeterea,  accidentia  per  consecrationem 
hujus  sacramenti  non  adipiscuntur  aliquam  com- 
positionem. Sed  ante  consecrationem  non  erant 
composita  neque  ex  materia  et  forma,  neque  ex 
q uo  esi,  et  quod  esi.  Ergo  etiam  post  consecra- 
tionem non  sunt  composita  altero  horum  modo- 
rum, quod  est  inconveniens,  quia  sic  essent  sim- 
pliciora quam  angeli,  cum  tamen  haec  accidentia 
sint  sensibilia.  Non  ergo  accidentia  remanent  in 
hoc  sacramento  sine  subjecto. 

— Sed  contra  est  quod  Gregorius  dicit  in  ho- 
milia  Pasch.  (id  habet  Lanfranc,  in  lib.  de  Corp. 
et  Sang.  Dom.,  cap.  20,  a prine.),  quod  species 
sacramentales  sunt  illarum  rerum  vocabula  quee 
anle  fuerunt,  scilicet  panis  et  vini ; et  ita  cum  non 
remaneat  substantia  panis  et  vini,  videtur  quod  hu- 
jusmodi species  remaneant  sine  subjecto. 

Respondeo  dicendum  quod  accidentia  panis  et 
vini,  quae  sensu  deprehenduntur  in  hoc  sacra- 
mento remanere  post  consecrationem,  non  sunt 
sicut  in  subjecto  in  substantia  panis  et  vini,  quae 
non  manet,  ut  supra  habitum  est,  quaest.  75,  art.  2 
et  6 ; neque  etiam  in  forma  substantiali,  quae  non 
manet,  et  si  remaneret,  subjectum  esse  non  pos- 
set, ut  patet  per  Boetium  in  lib.  1 de  Trinit.,  pa- 
rum a prine.  Manifestum  est  etiam  quod  hujus- 
modi accidentia  non  sunt  in  substantia  corporis  et 
sanguinis  Christi  sicut  insubjecto,  quia  substantia 
humani  corporis  nullo  modo  potest  his  accidenti- 

circa  proprium  objectum  rite  propositum.  Ex  secundo, 
vero,  sequitur  non  solum  transsubstantiatio.sed  transacci- 
dentatio,  quod  est  inauditum  in  Ecclesia;  item  sequitur 
quod  cum  accidentia  ista  sint  accidentia  corporis  Christi ? 
denominabunt  corpus  Christi  album,  durum,  rotundum, 
quod  citra  blasphemiam  dici  nequit.  Haec  autem  vana 
systemata  oriuntur  ex  falsis  philosophis  Cartesianae  prin- 
cipiis, et  satis  refelluntur  sive  per  conciliorum  verba 
(praecipue  Constant,  art.  2,  etTrident.  sess.  1 j,  can.  2), 
sive  per  S.  Doctoris  nostri  praesentem  doctrinam. 

bus  affici ; neque  etiam  est  possibile  quod  cor- 
pus Christi  gloriosum  et  impassibile  existens  alte- 
retur ad  suscipiendas  hujusmodi  qualitates.  — 
Dicunt  autem  quidam  quod  sunt  sicut  in  sub- 
jecto in  aere  circumstante.  Sed  nec  hoc  esse  po- 
test. — Primo  quidem  quia  aer  non  est  hujusmodi 
accidentium  susceptivus.  — Secundo  quia  hujus- 
modi accidentia  non  sunt  ubi  est  aer,  quinimo  ad 
motum  harum  specierum  aer  depellitur.  — Ter- 
tio quia  accidentia  non  transeunt  de  subjecto  in 
subjectum,  ut  scilicet  idemaccidens  numero,  quod 
primo  fuit  in  uno  subjecto,  postmodum  fiat  in  alio; 
accidens  enim  numerum  accipit  a subjecto  ; unde 
non  (1)  potest  esse  quod  idem  numero  manens 
sit  quandoque  in  hoc,  quandoque  in  illo  subjecto. 
— Quarto  quia  cum  aer  non  spolietur  accidenti- 
bus propriis,  simul  haberet  accidentia  propria  et 
aliena.  Nec  potest  dici  quod  hoc  fiat  miraculose 
virtute  consecrationis, quia  verba  consecrationis  hoc 
non  significant,  quae  tamen  non  efficiunt  nisi  suum 
significatum. — Et  ideo  relinquitur  quod  accidentia 
in  hoc  sacramento  manent  sine  subjecto,  quod 
quidem  virtute  divina  fieri  potest  ; cum  enim 
effectus  magis  dependeat  a causa  prima  quam  a 
causa  secunda,  Deus,  qui  est  prima  causa  substan- 
tiae et  accidentis,  per  suam  infinitam  virtutem  con- 
servare potest  in  esse  accidens,  subtracta  substantia 
per  quam  conservabatur  in  esse  sicut  per  propriam 
causam,  sicut  etiam  alios  effectus  naturalium  cau- 
sarum potest  producere  sine  naturalibus  causis, 
sicut  humanum  corpus  formavit  in  utero  Virginis 
sine  virili  semine. 

Ad  primum  ergo  dicendum  quod  nihil  prohibet 
aliquid  esse  ordinatum  secundum  communem  le- 
gem naturae,  cujus  tamen  contrarium  est  ordina- 
tum secundum  speciale  privilegium  gratiae,  ut  pa- 
tet in  resuscitatione  mortuorum,  etin  illuminatione 
caecorum,  prout  etiam  in  rebus  humanis  quaedam 
aliquibus  conceduntur  ex  speciali  privilegio  praeter 
legem  communem.  Et  ita  etiam  licet  sit  secundum 
communem  naturae  ordinem  quod  accidens  sit  in 
subjecto,  ex  speciali  tamen  ratione  secundum  or- 
dinem gratiae  accidentia  sunt  in  hoc  sacramento 
sine  subjecto,  propter  rationes  supra  inductas  in 
corp.  art. 

Ad  secundum  dicendum  quod  cum  ens  non  sit 
genus,  hoc  ipsum  quod  est  esse,  non  potest  esse 
essentia  substantiae  vel  accidentis.  Non  est  ergo 
definitio  substantiae,  ens  per  se  sine  subjecto,  nec 
definitio  accidentis,  ens  in  subjecto;  sed  quiddi- 
tati  seu  essentiae  substantiae  competit  habere  esse 
non  insubjecto;  quidditati  autem,  sive  essentiae 
accidentis  competit  habere  esse  in  subjecto.  In 
hoc  autem  sacramento  non  datur  accidentibus 
quod  ex  vi  suae  essentiae  non  sint  in  subjecto,  sed 
ex  divina  virtute  sustentante,  et  ideo  non  desinunt 


(1)  Alibi  deest  non. 

esse  accidentia,  quia  nec  separatur  ab  eis  definitio 
accidentis,  quae  est  aptitudo  ad  subjectum,  quae 
semper  manet  in  iis,  non  actualis  inhaerentia,  nec 
competit  eis  definitio  substantiae. 

Ad  tertium  dicendum  quod  hujusmodi  acciden- 
tia acquisierunt  esse  individuum  in  substantia  pa- 
nis et  vini,  qua  conversa  in  corpus  et  sanguinem 
Christi,  remanent  virtute  divina  accidentia  in  illo 
esse  individuato  quod  prius  habebant,  unde  sunt 
singularia  et  sensibilia. 

Ad  quartum  dicendum  quod  accidentia  hujus- 
modi, manente  substantia  panis  et  vini,  non  habe- 
bant ipsa  esse , sicut  nec  alia  accidentia,  sed  sub- 
jecta eorum  habebant  hujusmodi  esse  per  ea,  sicut 
nix  est  alba  per  albedinem  ; sed  post  consecratio- 
nem ipsa  accidentia,  quas  remanent,  habent  esse , 
unde  sunt  composita  ex  esse  et  quod  est , sicut  in 
prima  parte  de  angelis  dictum  est,  qusest.  50,  art. 
2,  ad  3,  et  cum  hoc  habent  compositionem  partium 
quantitativarum. 

Articulus  ii 

(Jtrum  in  hoc  sacramento  quantitas  dimens  va  panis  vel  vini 
sit  aliorum  accidentium  subjectum. 

4 Setit.,  dist.  12 , qua  st.  1,  art.  1,  quast.  3 ; et  4 Contra, 
cap.  62  et  64;  et  1 Cor.  11 , lect.  3,  fin. 

Ad  secundum  sic  proceditur.  1.  Videtur  quod 
in  hoc  sacramento  quantitas  dimensiva  panis  vel 
vini  non  sit  aliorum  accidentium  subjectum.  Sub- 
jectum enim  accidentis  non  est  accidens  ; nulla 
enim  forma  potest  esse  subjectum,  cum  subjici 
pertineat  ad  proprietatem  materiae.  Sed  quantitas 
dimensiva  est  quoddam  accidens.  Ergo  quantitas 
dimensiva  non  potest  esse  subjectum  aliorum  acci- 
dentium. 

2.  Praeterea,  sicut  quantitas  individuatur  ex 
substantia,  ita  etiam  alia  accidentia.  Si  ergo  quan- 
titas dimensiva  panis  aut  vini  remanet  individuata 
secundum  esse  prius  habitum,  in  quo  conservatur, 
pari  ratione  et  alia  accidentia  remanent  individuata 
secundum  esse  quod  prius  habebant  in  substantia. 
Non  ergo  sunt  in  quantitate  dimensiva  sicut  in 
subjecto,  cum  omne  accidens  individuetur  per 
suum  subjectum. 

3.  Praeterea,  inter  alia  accidentia  panis  et  vini 
quae  remanent,  deprehenduntur  etiam  sensurarum 

Art.  2.  — Doctrina  hujus  art.,  supponit  duo  principia. 
Unum  est  quantitatem  substantise  esse  specialem  formam, 
realiter  ab  illa  distinctam,  qu«  separari  et  conservari 
possit  sine  illa.  Secundum  est  quantitatem  esse  primam 
materiae  dispositionem,  qua  mediante,  recipit  alias  for- 
mas accidentales,  ita  ut  proxime  illi  inhaereant,  sicut 
color  in  superficie. — Intellige  bene  doctrinam  S.  Docto- 
ris:  miraculum  est  quod  quantitas  separetur  a substantia  ; 
non  est  tamen  aliud  miraculum  quod  alia  accidentia  ma- 
neant. Sed  sicut  prius  sustinebantur  a quantitate  et,  ea 
mediante,  a substantia  ; ita  post  separationem  a substantia, 
manent  quantitate  sustentata. 


et  densum,  quae  non  possunt  esse  in  quantitate  di. 
mensiva,  praeter  materiam  existente,  quia  rarum 
est  quod  habet  parum  de  materia  sub  magnis  di- 
mensionibus; densum  autem,  quod  habet  multum 
de  materia  sub  parvis  dimensionibus,  ut  dicitur  4 
Physic.,  text.  84.  Non  ergo  videtur  quod  quanti- 
tas dimensiva  possit  esse  subjectum  accidentium, 
quae  remanent  in  hoc  sacramento. 

4.  Praeterea,  quantitas  a subjecto  separata  vi- 
detur esse  quantitas  mathematica,  quae  non  est 
subjectum  qualitatum  sensibilium.  Cum  ergo  acci- 
dentia quae  remanent  in  hoc  sacramento,  sint  sen- 
sibilia, videtur  quod  non  possint  esse  in  hoc  sa- 
cramento sicut  in  subjecto,  in  quantitate  dimen- 
siva panis  et  vini  remanente  post  consecrationem. 

— #6ed  contra  est  quod  qualitates  non  sunt  di- 
visibiles nisi  per  accidens,  scilicet  ratione  sub- 
jecti. Dividuntur  autem  qualitates  remanentes  in 
hoc  sacramento  per  divisionem  quantitatis  dimen- 
sivae,  sicut  patet  ad  sensum.  Ergo  quantitas  di- 
mensiva est  subjectum  accidentium,  quae  remanent 
in  hoc  sacramento. 

Respondeo  dicendum  quod  necesse  est  dicere 
accidentia  alia  quae  remanent  in  hoc  sa- 
cramento, esse  sicut  in  subjecto  in  quantitate 
dimensiva  panis  vel  vini  remanente  : — Primo 
quidem  per  hoc  quod  ad  sensum  apparet  aliquid 
quantum  esse  ibi  coloratum,  et  aliis  accidentibus 
affectum,  nec  in  talibus  sensus  decipitur.  — Se- 
cundo quia  prima  dispositio  materiae  est  quantitas 
dimensiva,  unde  et  Plato  posuit  primas  differen- 
tias materiae  magnum  et  parvum  (ex  Arist.  lib.  1 
Metaph.,  text.  8).  Et  quia  primum  subjectum  est 
materia,  consequens  est  quod  omnia  alia  acciden- 
tia referantur  ad  subjectum,  mediante  quantitate 
dimensiva.  sicut  et  primum  subjectum  coloris  di- 
citur esse  superficies,  ratione  cujus  quidam  posue- 
runt dimensiones  esse  substantias  corporum,  ut 
dicitur  in  1 Metaph.,  text.  19  et  seq.  Et  quia 
subtracto  subjecto  remanent  accidentia  secundum 
esse  quod  prius  habebant,  consequens  est  quod 
omnia  accidentia  remaneant  fundata  super  quanti- 
tatem dimensivam.  — Tertio  quia,  cum  subjectum 
sit  principium  individuationis  accidentium,  oportet 
id  quod  ponitur  aliquorum  accidentium  subjectum, 
esse  aliquo  modo  individuationis  principium.  Quan- 
titas autem  dimensiva  est  quoddam  individuationis 
principium.  Est  enim  de  ratione  individui  quod 
non  possit  in  pluribus  esse,  quod  quidem  contingit 
dupliciter  : uno  modo  quia  non  est  natum  esse  in 
aliquo,  et  hoc  modo  formae  immateriales  separatae 
per  se  subsistentes  sunt  etiam  per  seipsas  indivi- 
duae ; alio  modo  ex  eo  quod  forma  substantialis 
vel  accidentalis  est  quidem  nata  in  aliquo  esse, 
non  tamen  in  pluribus,  sicut  haec  albedo,  quae  est 
in  hoc  corpore.  Quantum  igitur  ad  primum , mate- 
ria est  individuationis  principium  omnibus  formis 
inhaerentibus,  quia  cum  hujusmodi  formae,  quan- 

tum  est  de  se,  sint  natae  in  aliquo  esse  sicut  in 
subjecto,  ex  quo  aliqua  earum  recipitur  in  materia 
quae  non  est  in  alio,  ideo  nec  forma  ipsa  sic  exis- 
tens  potest  in  alio  esse.  Quantum  autem  ad  secun- 
dum, dicendum  est  quod  individuationis  principium 
est  quantitas  dimensiva.  Ex  hoc  enim  aliquid  est 
natum  esse  in  uno  solo,  quod  illud  est  in  se  indi- 
visum et  divisum  ab  omnibus  aliis.  Divisio  autem 
accidit  substantiae  ratione  quantitatis,  ut  dicitur  in 
i Physic.,  text.  15  et  16.  Et  ideo  ipsa  quantitas 
dimensiva  est  quoddam  individuationis  principium 
in  hujusmodi  formis,  in  quantum  scilicet  diversae 
formae  numero  sunt  in  diversis  partibus  materiae  ; 
unde  et  ipsa  quantitas  dimensiva  secundum  se  ha- 
bet quamdam  individuationem,  ita  quod  possumus 
imaginari  plures  lineas  ejusdem  speciei,  differen- 
tes positione,  quae  cadit  in  ratione  hujus  quantita- 
tis; convenit  enim  dimensioni  quod  sit  quantitas 
positionem  habens,  et  ideo  potius  quantitas  dimen- 
siva potest  esse  subjectum  aliorum  accidentium, 
quam  e converso. 

Ad  primum  ergo  dicendum  quod  accidens  per 
se  non  potest  esse  subjectum  alterius  accidentis, 
quia  per  se  non  est  ; secundum  vero  quod  est  in 
alio,  unum  accidens  dicitur  esse  subjectum  alte- 
rius, in  quantum  unum  accidens  recipitur  in  sub- 
jecto, alio  mediante,  sicut  superficies  dicitur  esse 
subjectum  coloris.  Unde  quando  accidenti  datur 
divinitus  ut  per  se  sit,  potest  etiam  per  se  alterius 
accidentis  subjectum  esse. 

Ad  secundum  dicendum  quod  alia  accidentia, 
etiam  secundum  quod  erant  in  substantia  panis, 
individuabantur  mediante  quantitate  dimensiva,  si- 
cut dictum  est  in  corp.  art.  Et  ideo  potius  quantitas 
dimensiva  est  subjectum  aliorum  accidentium  re- 
manentium in  hoc  sacramento,  quam  e converso. 

Ad  tertium  dicendum  quod  rarum  et  densum 
sunt  quaedam  qualitates  consequentes  corpora,  ex 
hoc  quod  habent  multum  vel  parum  de  materia 
sub  dimensionibus,  sicut  etiam  omnia  alia  acci- 
dentia consequuntur  ex  principiis  substantiae  ; et 
ideo  sicut  subtracta  substantia,  divina  virtute  con- 
servantur accidentia,  ita  subtracta  materia,  divina 
virtute  conservantur  qualitates  materiam  conse- 
quentes, sicut  rarum  et  densum. 

Ad  quartum  dicendum  quod  quantitas  mathe- 
matica non  abstrahit  a materia  intelligibili,  sed  a 
materia  sensibili,  ut  dicitur  7 Metaph.,  text.  35. 
Dicitur  autem  materia  sensibilis  ex  hoc  quod  sub- 
jicitur sensibilibus  qualitatibus.  Et  ideo  manifes- 
tum est  quod  quantitas  dimensiva,  quae  remanet 
in  hoc  sacramento  sine  subjecto,  non  est  quanti- 
tas mathematica. 

Articulus  iii 

Utrum  species  quse  remanent  in  hoc  sacramento  possint 
immutare  aliquid  extrinsecum. 

4 Sent.,  dist.  12,  quast.  1,  art.  2,  quast.  1 et  2. 

Ad  tertium  sic  proceditur,  i.  Videtur  quod 
species  quse  remanent  in  hoc  sacramento  non  pos- 
sint immutare  aliquid  extrinsecum.  Probatur  enim 
7 Physic.,  quod  formse  quae  sunt  in  materia  fiunt 
a formis  quae  sunt  in  materia,  non  autem  a formis 
quae  sunt  sine  materia,  eo  quod  simile  agit  in  sibi 
simile.  Sed  species  sacramentales  sunt  species  si- 
ne materia,  quia  remanent  sine  subjecto,  ut  ex  dic- 
tis patet,  art.  i huj.  quaest.  Non  ergo  possunt  im- 
mutare materiam  exteriorem,  inducendo  aliquam 
formam. 

2.  Praeterea,  cessante  actione  principalis  agen- 
tis, necesse  est  quod  cesset  actio  instrumenti,  si- 
cut quiescente  fabro,  non  movetur  martellus.  Sed 
omnes  formae  accidentales  agunt  instrumentaliter 
in  virtute  formae  substantialis,  tanquam  principalis 
agentis.  Cum  ergo  in  hoc  sacramento  non  rema- 
neat forma  substantialis  panis  et  vini,  sicut  supra 
habitum  est,  quaest.  75,  art.  2 et  6,  videtur  quod 
formae  accidentales  remanentes  agere  non  possint 
ad  immutationem  exterioris  materiae. 

3.  Praeterea,  nihil  agit  ultra  suam  speciem,  quia 
effectus  non  potest  esse  potior  causa.  Sed  species 
sacramentales  omnes  sunt  accidentia.  Non  ergo 
possunt  exteriorem  materiam  immutare,  ad  minus 
ad  formam  substantialem. 

Sed  contra  est  quod  si  non  possent  immu- 
tare exteriora  corpora,  non  possent  sentiri  ; senti- 
tur enim  aliquid  per  hoc  quod  immutatur  sensus  a 
sensibili,  ut  dicitur  2 de  Anima,  text.  51,  74  et 
1 2 1 . 

Respondeo  dicendum  quod  quia  unumquodque 
agit  in  quantum  est  ens  actu,  consequens  est 
quod  unumquodque  sicut  se  habet  ad  esse , ita  se 
habeat  ad  agere.  Quia  igitur  secundum  praedicta 
art.  1 hujus  quaest.,  speciebus  sacramentalibus  da- 
tum est  divina  virtute  ut  remaneant  in  suo  esse 
quod  habebant,  substantia  panis  et  vini  existente, 
consequens  est  quod  etiam  remaneant  in  suo  age- 
re, et  ideo  omnem  actionem  quam  poterant 
agere,  substantia  panis  et  vini  existente,  pos- 
sunt etiam  agere,  substantia  panis  et  vini 
transeunte  in  corpus  et  sanguinem  Christi. 
Unde  non  est  dubium  quod  possunt  immuta- 
re exteriora  corpora. 

Ad  primum  ergo  dicendum  quod  species  sacra- 
mentales, licet  sint  formae  sine  materia  existentes, 
retinent  tamen  idem  esse  quod  habebant  prius  in 
materia,  et  ideo  secundum  suum  esse  assimilantur 
formis  quae  sunt  in  materia. 

Ad  secundum  dicendum  quod  ita  actio  formae 
accidentalis  dependet  ab  actione  formae  substan- 

tialis,  sicut  esse  accidentis  dependet  ab  esse  subs- 
tantiae, et  ideo  sicut  divina  virtute  datur  speciebus 
sacramentalibus  ut  possint  esse  sine  substantia,  ita 
datur  eis  ut  possint  agere  sine  forma  substantiali 
virtute  Dei,  a quo  sicut  a primo  agente  dependet 
omnis  actio  formae  et  substantialis  et  accidentalis. 

Ad  lerlium  dicendum  quod  immutatio  quae  est  ad 
formam  substantialem,  non  fit  a forma  substantiali 
immediate,  sed  mediantibus  qualitatibus  activis  et 
passivis,  quae  agunt  in  virtute  formae  substantialis. 
Haec  autem  virtus  instrumentaiis  conservatur  in 
speciebus  sacramentalibus  divina  virtute,  sicut  et 
prius  erat,  et  ideo  possunt  agere  ad  formam  subs- 
tantialem instrumentaliter,  per  quem  modum  ali- 
quid potest  agere  ultra  suam  speciem,  non  quasi 
virtute  propria,  sed  virtute  principalis  agentis. 


Articulus  iv 

Utrum  species  sacramentales  possint  corrumpi. 

/«/.,  art.  7,  corp.;  et  4 Setit.,  dist.  12,  qtucst.  1,  art.  2, 
quast.  4;  et  4 Cont.,  cap.  66. 

Ad  quartum  sic  proceditur.  1.  Videtur  quod 
species  sacramentales  corrumpi  non  possint.  Cor- 
ruptio enim  accidit  per  separationem  formae  a ma- 
teria. Sed  materia  panis  non  remanet  in  hoc  sa- 
cramento, sicut  ex  supra  dictis  patet,  quaest.  75, 
art.  2.  Ergo  hujusmodi  species  non  possunt  cor- 
rumpi. 

2.  Praeterea,  nulla  forma  corrumpitur  nisi  per 
accidens,  corrupto  subjecto  ; unde  formae  per  se 
subsistentes  incorruptibiles  sunt,  sicut  patet  in 
substantiis  spiritualibus.  Sed  species  sacramenta- 
les sunt  formae  sine  subjecto.  Ergo  corrumpi  non 
possunt. 

3.  Praeterea,  si  corrumpuntur,  aut  hoc  erit  na- 
turaliter, aut  miraculose.  Sed  non  naturaliter,  quia 
non  est  ibi  assignare  aliquod  corruptionis  subjec- 
tum quod  maneat,  corruptione  terminata  : simili- 
ter etiam  nec  miraculose,  quia  miracula  quae  sunt 
in  hoc  sacramento,  fiunt  virtute  consecrationis, 
per  quam  species  sacramentales  conservantur  : 
non  est  autem  idem  causa  conservationis  et  cor- 
ruptionis. Ergo  nullo  modo  species  sacramentales 
corrumpi  possunt. 

— Sed  contra  est  quod  sensu  deprehenditur 
hostias  consecratas  putrefieri  et  corrumpi. 

Respondeo  dicendum  quod  corruptio  est  motus 
ex  esse  in  non  esse.  Dictum  est  autem  supra, 
art.  praec.,  quod  species  sacramentales  retinent 
idem  esse  quod  prius  habebant,  substantia  panis  et 
vini  existente.  Et  ideo  sicut  esse  horum  acci- 
dentium poterat  corrumpi,  substantia  panis 
et  vini  existente,  ita  etiam  potest  cor- 
rumpi, illa  substantia  abeunte.  — Poterant 
autem  hujusmodi  accidentia  primo  corrumpi  du- 


pliciter : uno  modo  per  se,  alio  modo  per  ac- 
cidens. — Per  se  quidem,  sicut  per  alterationem 
qualitatum,  et  augmentum  vel  diminutionem  quan- 
titatis, non  quidem  per  modum  augmenti  vel  dimi- 
nutionis,  qui  invenitur  in  solis  corporibus  anima- 
tis, qualia  non  sunt  substantia  panis  et  vini,  sed 
per  additionem  vel  divisionem  ; nam,  sicut  dicitur 
5 Metaph.,  text.  77,  per  divisionem  una  dimensio 
corrumpitur,  et  fiunt  duae  ; per  additionem  autem 
e converso,  ex  duabus  fit  una.  Et  per  hunc  mo- 
dum manifeste  possunt  corrumpi  hujusmodi  acci- 
dentia post  consecrationem,  quia  et  ipsa  quantitas 
dimensiva  remanens  potest  divisionem  et  additio- 
nem suscipere  ; et  cum  sit  subjectum  qualitatum 
sensibilium,  sicu£  dictum  est  art.  1 huj.  quaest.,  po- 
test etiam  esse  subjectum  alterationis  earum,  puta 
si  alteretur  color  aut  sapor  panis  aut  vini.  — 
Alio  modo  poterant  corrumpi  per  accidens  per 
corruptionem  subjecti,  et  hoc  modo  possunt  cor- 
rumpi etiam  post  consecrationem;  quamvis  enim 
subjectum  non  remaneat,  remanet  tamen  esse  quod 
habebant  hujusmodi  accidentia  in  subjecto,  quod 
quidem  est  proprium  et  conforme  subjecto ; et  ideo 
hujusmodi  esse  potest  corrumpi  a contrario  agen- 
te, sicut  corrumpebatur  substantia  panis  vel  vini, 
quae  etiam  non  corrumpebatur,  nisi  praecedente 
alteratione  circa  accidentia^  — Distinguendum 
tamen  est  inter  utrumque  modum  praedicta- 
rum corruptionum,  quia,  cum  corpus  Christi 
et  sanguis  succedant  in  hoc  sacramento  subs- 
tantiae panis  et  vini,  si  fiat  talis  immutatio 
ex  parte  accidentium,  quae  non  suffecisset  ad 
corruptionem  panis  et  vini,  propter  talem 
immutationem  non  desinit  corpus  et  sanguis 
Christi  esse  sub  hoc  sacramento,  sive  fiat  im- 
mutatio ex  parte  qualitatis,  puta  cum  modicum  im- 
mutatur color  aut  sapor  panis  vel  vini  ; sive  ex  par- 
te quantitatis,  sicut  cum  dividitur  panis  aut  vinum 
in  tales  partes  quod  adhuc  in  eis  possit  salvari  na- 
tura panis  aut  vini.  — Si  vero  fiat  tanta  immu- 
tatio quod  fuisset  corrupta  substantia  panis 
aut  vini,  non  remanent  corpus  et  sanguis 
Christi  sub  hoc  sacramento  ; et  hoc  sive  ex 


parte  qualitatum,  sicut  cum  ita  immutatur  color, 
et  sapor,  et  aliae  qualitates  panis  et  vini,  quod  nul- 
lo modo  possint  compati  naturam  panis  aut  vini  ; 
sive  etiam  ex  parte  quantitatis,  puta  si  pulverize- 
tur  panis,  vel  vinum  in  tam  minutas  partes  divida- 
tur, ut  jam  non  remaneant  species  panis  vel  vini. 

Ad  primum  ergo  dicendum  quod  ad  corruptio- 
nem per  se  pertinet  quod  auferat  esse  rei.  Unde 
in  quantum  esse  alicujus  formae  est  in  materia, 
consequens  est  quod  per  corruptionem  separetur 
forma  a materia.  Si  vero  hujusmodi  esse  non  esset 
in  materia,  simile  tamen  ei  quod  est  in  materia, 
posset  per  corruptionem  auferri,  etiam  materia 
non  existente,  sicut  accidit  in  hoc  sacramento,  ut 
ex  dictis  patet  in  corp.  art. 

Ad  secundum  dicendum  quod  species  sacramen- 


tau 

tales,  licet  sint  formae  non  in  materia,  habent  ta- 
men esse  quod  prius  in  materia  habebant. 

Ad  tertium  dicendum  quod  corruptio  illarum 
specierum  non  est  miraculosa,  sed  naturalis ; prae- 
supponit  tamen  miraculum  quod  est  factum  in  con- 
secratione, scilicet  quod  illae  species  sacramenta- 
les  retineant  esse  sine  subjecto,  quod  prius  habe- 
bant in  subjecto,  sicut  et  caecus  miraculose  illu- 
minatus naturaliter  videt. 

Articulus  v 

Utrum  ex  speciebus  sacramentalibus  aliquid  possit  generari. 

Inf.,  art.  8,  ad  2 ; et  4 Sent.,  dist.  12,  quasi.  1,  art.  2, 

quasi.  4 ; et  4 Coiit.,  cap.  66  ; et  Quodl.  9,  art.  7,  ad  2; 

et  1 Cor.  11,  lect.  4,  fin. 

Ad  quintum  sic  proceditur,  i.  Videtur  quod  ex 
speciebus  sacramentalibus  nihil  possit  generari. 
Quod  enim  generatur,  ex  aliqua  materia  genera- 
tur; ex  nihilo  enim  nihil  generatur,  quamvis  ex 
nihilo  fiat  aliquid  per  creationem.  Sed  speciebus 
sacramentalibus  non  subest  aliqua  materia,  nisi 
corporis  Christi,  quod  est  incorruptibile.  Ergo  vi- 
detur quod  ex  speciebus  sacramentalibus  nihil  pos- 
sit generari. 

2.  Praeterea,  ea  quae  non  sunt  unius  generis, 
non  possunt  ex  se  invicem  fieri ; non  enim  ex  al- 
bedine  fit  linea.  Sed  accidens  et  substantia  diffe- 
runt genere.  Cum  ergo  species  sacramentales  sint 
accidentia,  videtur  quod  ex  eis  non  possit  aliqua 
substantia  generari. 

3.  Praeterea,  si  ex  eis  generetur  aliqua  substan- 
tia corporea,  illa  substantia  non  erit  sine  acciden- 
te. Si  ergo  ex  speciebus  sacramentalibus  generetur 
aliqua  substantia  corporea,  oportet  quod  ex  acci- 
dente generetur  substantia  et  accidens,  duo  scili- 
cet ex  uno,  quod  est  impossibile.  Ergo  impossibile 
est  quod  ex  speciebus  sacramentalibus  aliqua  subs- 
tantia corporea  generetur. 

— Sed  contra  est  quod  ad  sensum  videri  potest 
ex  speciebus  sacramentalibus  aliquid  generari,  vel 
cineres,  si  comburantur,  vel  vermes,  si  putrefiant, 
vel  pulveres,  si  conterantur. 

Respondeo  dicendum  quod  cum  corruptio  unius 
sit  generatio  alterius,  ut  dicitur  in  i de  Gene- 
ratione, text.  17,  necesse  est  quod  ex  specie- 
bus sacramentalibus  aliquid  generetur,  cum 
corrumpantur,  ut  dictum  est  art.  praec.;  non  enim 
sic  corrumpuntur  ut  omnino  dispereant,  quasi  in 
nihilum  redigantur ; sed  manifeste  aliquid  sensibile 
eis  succedit.  Quomodo  autem  ex  eis  aliquid  gene- 
rari possit,  difficile  est  videre.  Manifestum  est 
enim  quod  ex  corpore  et  sanguine  Christi,  quae 

Art.  5.  — Quamvis  D.  Thomas  proponat  quaestionem 
an  hic  generatio  fiat  ; pricipue  tamen  intendit  explicare 
quomodo  fiat,  nam  quod  fiat,  dubium  non  est,  cum  expe- 
rimentis constet. 


ibi  veraciter  sunt,  non  generatur  aliquid,  cum  sint 
incorruptibilia.  Si  autem  substantia  panis  aut  vini 
remaneret  in  hoc  sacramento  vel  eorum  materia, 
facile  esset  assignare  quod  ex  eis  generatur  illud 
sensibile  quod  succedit,  ut  quidam  posuerunt. 
Sed  hoc  est  falsum,  ut  supra  habitum  est,  quaest. 
75,  art.  2 et  6.  — Et  ideo  quidam  dixerunt  quod 
ea  quae  generantur,  non  fiunt  ex  speciebus  sacra- 
mentalibus, sed  ex  aere  circumstante.  Quod  qui- 
dem multipliciter  apparet  esse  impossibile  : primo 
quia  ex  eo  generatur  aliquid  quod  prius  alteratum 
et  corruptum  apparet ; nulla  autem  alteratio  vel 
corruptio  prius  apparuit  in  aere  circumstante ; 
unde  ex  eo  vermes  vel  cineres  non  generantur. 
Secundo  quia  natura  aeris  non  est  talis  quod  ex  eo 
per  tales  alterationes  talia  generentur.  Tertio  quia 
potest  contingere  in  magna  quantitate  hostias  con- 
secratas comburi  vel  putrefieri,  nec  esset  possi- 
bile tantum  de  corpore  terreno  ex  aere  generari, 
nisi  magna  et  valde  sensibili  inspissatione  aeris 
facta.  Quarto  quia  idem  potest  accidere  corpori- 
bus solidis  circumstantibus,  puta  ferro  aut  lapidi- 
bus, quae  integra  remanent  post  praedictorum  ge- 
nerationem. Unde  haec  positio  stare  non  potest, 
quia  contrariatur  ei  quod  ad  sensum  apparet.  — 
Et  ideo  alii  dixerunt  quod  redit  substantia  panis 
et  vini  in  ipsa  corruptione  specierum,  et  sic  ex 
substantia  panis  et  vini  redeunte  generantur  cine- 
res aut  vermes  aut  aliquid  hujusmodi.  Sed  haec 
positio  videtur  esse  impossibilis  : primo  quidem 
quia  si  substantia  panis  et  vini  conversa  est  in  cor- 
pus et  sanguinem  Christi,  ut  supra  habitum  est, 
quaest.  75,  art.  2 et  4,  non  potest  substantia  panis 
aut  vini  redire,  nisi  corpore  aut  sanguine  Christi 
iterum  converso  in  substantiam  panis  vel  vini,  quod 
est  impossibile;  sicut  si  aer  sit  conversus  in  ignem, 
non  potest  aer  redire,  nisi  iterum  ignis  converta- 
tatur  in  aerem.  Si  vero  substantia  panis  aut  vini  sit 
annihilata,  non  potest  iterum  redire,  quia  quod  in 
nihilum  decidit,  non  redit  idem  numero.  Nisi  forte 
dicatur  redire  praedicta  substantia,  quia  Deus  de 
novo  creat  aliam  novam  substantiam  loco  primae. 
Secundo  videtur  hoc  esse  impossibile,  quia  non  est 
dare  quando  substantia  panis  redeat.  Manifestum 
est  enim  exsupra  dictis,  art.  praec.,  et  quaest. praec., 
art.  6,  ad  3,  quod  manentibus  speciebus  panis  et 
vini,  manet  corpus  et  sanguis  Christi,  quae  non 
sunt  simul  cum  substantia  panis  et  vini  in  hoc  sa- 
cramento, secundum  praehabita,  quaest.  75,  art.  2 
et  6.  Unde  substantia  panis  et  vini  non  potest  re- 
dire, speciebus  sacramentalibus  manentibus  ; si- 
militer etiam  nec  eis  cessantibus,  quia  jam  subs- 
tantia panis  et  vini  esset  sine  propriis  accidenti- 
bus, quod  est  impossibile.  Nisi  forte  dicatur  quod 
in  ipso  ultimo  instanti  corruptionis  specierum  redit 
non  quidem  substantia  panis  et  vini,  quia  illud 
idem  instans  est  in  quo  primo  habent  esse  substan- 
tiae generatae  ex  speciebus,  sed  materia  panis  et 
vini  ; quae  magis  de  novo  creata  diceretur  quam 

rediens,  proprie  loquendo.  Et  secundum  hoc  pos- 
set sustineri  praedicta  positio.  — Verum  quia  non 
rationabiliter  videtur  dici  quod  miraculose  aliquid 
accidat  in  hoc  sacramento,  nisi  ex  ipsa  consecra- 
tione, ex  qua  non  est  quod  materia  creetur  vel  re- 
deat, melius  videtur  dicendum  quod  in  ipsa  con- 
secratione miraculose  datur  quantitati  dimensivae 
panis  et  vini,  quod  sit  primum  subjectum  subse- 
quendum formarum.  Hoc  autem  est  proprium  ma- 
teriae ; et  ideo  ex  consequenti  datur  praedictae 
quantitati  dimensivae  omne  illud  quod  ad  mate- 
riam pertinet ; et  ideo  quidquid  posset  generari 
ex  materia  panis  vel  vini,  si  adesset,  totum 
potest  generari  ex  praedicta  quantitate  di- 
mensiva  panis  vel  vini,  non  quidem  novo  mira- 
culo, sed  ex  vi  miraculi  prius  facti. 

Ad  primum  ergo  dicendum  quod  quamvis  non 
sit  ibi  materia  ex  qua  aliquid  generetur,  quantitas 
tamen  dimensiva  supplet  vicem  materiae,  ut  dic- 
tum est  in  corp.  art. 

Ad  secundum  dicendum  quod  illae  species  sacra- 
mentales  sunt  quidem  accidentia,  habent  tamen 
actum  et  vim  substantiae,  ut  dictum  est  ibid.  et 
art.  1 huj.  quaest.,  ad  4. 

Ad  tertium  dicendum  quod  quantitas  dimensiva 
panis  et  vini  retinet  naturam  propriam,  et  accipit 
miraculose  vim  et  proprietatem  substantiae ; et  ideo 
potest  transire  in  utrumque,  id  est,  in  substantiam 
et  dimensionem. 

Articulus  vi 

Utrum  species  sacramentales  possint  nutrire. 

4 Sent. , dist.  12,  quasi.  1,  art.  2,  quastiunc.  et  4 Cont., 
cap.  66;  et  1 Cor.  11,  lect.  4 , fn. 

Ad  sextum  sic  proceditur.  1.  Videtur  quod  spe- 
cies sacramentales  non  possint  nutrire.  Dicit  enim 
Ambrosius  in  lib.  5 de  Sacramentis,  cap.  4,  in 
med.  : Non  iste  panis  est  qui  vadit  in  corpus,  sed 
panis  vitee  ceternce,  qui  animee  nostree  substantiam 
fulcit.  Sed  omne  quod  nutrit  vadit  in  corpus.  Ergo 
panis  iste  non  nutrit,  et  eadem  ratio  est  de  vino. 

2.  Praeterea,  sicut  dicitur  2 de  Generatione, 
text.  50,  ex  eisdem  nutrimur  ex  quibus  sumus.  Spe- 
cies autem  sacramentales  sunt  accidentia,  ex  qui- 
bus homo  non  constat ; non  enim  accidens  est  pars 
substantiae.  Ergo  videtur  quod  species  sacramen- 
tales nutrire  non  possunt. 

j.  Praeterea,  Philosophus,  2 de  Anima,  text.  47, 
dicit  quod  alimentum  nutrit,  prout  est  substantia 
quaedam;  auget  autem,  prout  est  aliquid  quantum. 
Sed  species  sacramentales  non  sunt  substantia. 
Ergo  non  possunt  nutrire. 

— Sed  contra  est  quod  Apostolus,  1 Cor.  11, 
21,  loquens  de  hoc  sacramento,  dicit  : Alius  qui- 
dem esurit,  alius  autem  ebrius  est;  ubi  dicit  Glossa 
ordin.  quod  notat  illos  qui  post  celebrationem  sacri 
mysterii,  et  consecrationem  panis  et  vini,  suas  obla- 


tiones vendicabanl,  et  aliis  non  communicantes  soli 
sumebant,  ita  ut  inde  etiam  inebriarentur ; quod 
quidem  non  posset  contingere,  si  sacramentales 
species  non  nutrirent.  Ergo  species  sacramentales 
nutriunt. 

Respondeo  dicendum  quod  haec  quaestio  diffi- 
cultatem non  habet,  praecedenti  quaestione 
soluta.  Ex  hoc  enim,  ut  dicitur  2 de  Anima,  text. 

45  et  49,  cibus  nutrit,  quod  convertitur  in  substan- 
tiam nutriti.  Dictum  est  autem  art.  praec.  quod 
species  sacramentales  possunt  converti  in  substan-  ] 
tiam  aliquam,  quae  ex  eis  generatur;  per  eamdem 
autem  rationem  possunt  converti  in  corpus  huma- 
num per  quam  possunt  converti  in  cineres  vel  in 
vermes.  Et  ideo  manifestum  est  quod  nutriunt. 

— Quod  autem  quidam  dicunt  quod  non  vere  nu-  : 
triunt,  quasi  in  corpus  humanum  convertantur, 
sed  reficiunt  et  confortant  quadam  sensuum  immu- 
tatione (sicut  homo  confortatur  ex  odore  cibi,  et 
inebriatur  ex  odore  vini),  ad  sensum  patet  esse 
falsum ; talis  enim  refectio  non  diu  sufficit  homini, 
cujus  corpus  propter  continuam  deperditionem 
restauratione  indiget,  et  tamen  homo  diu  susten- 
tari posset,  si  hostias  et  vinum  consecratum  sume- 
ret in  magna  quantitate.  — Similiter  eiiam  non 
potest  stare  quod  quidam  dicunt  quod  species  sa- 
cramentales nutriunt  propter  formam  substantia- 
lem panis  et  vini  quae  remanet,  tum  quia  non  re- 
manet, ut  supra  dictum  est,  quaest.  75,  art.  6;  tum 
quia  non  est  actus  formae  nutrire,  sed  magis  ma- 
teriae, quae  accipit  formam  nutriti,  recedente  for- 
ma nutrimenti;  unde  dicitur  in  2 de  Anima,  text. 
45,  quod  nutrimentum  in  principio  est  dissimile,  in 
fine  autem  simile. 

Ad  primum  ergo  dicendum  quod,  facta  conse- 
cratione, dupliciter  potest  dici  panis  in  hoc  sacra- 
mento esse  : — uno  modo  ipsae  species  panis  quae 
retinent  nomen  prioris-  substantiae,  ut  Gregorius 
dicit  in  hom.  Paschali,  loc.  cit.  art.  1 huj.  quaest.; 

— alio  modo  potest  dici  'panis  ipsum  corpus 
Christi,  quod  est  panis  mysticus  de  coelo  descen- 
dens. Ambrosius  ergo,  cum  dicit  quod  iste  panis 
non  transit  in  corpus,  accepit  panem  secundo  mo- 
do, quia  scilicet  corpus  Christi  non  convertitur  in 
corpus  hominis,  sed  reficit  mentem  ejus;  non  au- 
tem loquitur  de  pane  primo  modo  dicto. 

Ad  secundum  dicendum  quod  species  sacramen- 
tales, etsi  non  sint  ea  ex  quibus  corpus  hominis 
constat,  tamen  in  ea  convertuntur,  sicut  dictum 
est  in  corp.  art. 

Ad  tertium  dicendum  quod  species  sacramen- 
tales, quamvis  non  sint  substantia,  habent  tamen 
virtutem  substantiae,  sicut  dictum  est  ibid. 

Articulus  vii 

Utrum  species  sacramentales  frangantur  in  hoc  sacra- 
mento. 

4 Sent.  dist.  10,  art.  i,ad  1,  et  dist.  12,  quasi.  1 , art.  3, 

quastiunc.  1 et  2;  et  4 Cotit.,  cap.  6j ; et  Opusc.  2,  cap. 

8;  ei  1 Cor.  11,  lect.  3,  coi.  6. 

Ad  septimum  sic  proceditur,  i.  Videtur  quod 
species  sacramentales  non  frangantur  in  hoc  sa- 
cramento. Dicit  enim  Philosophus,  4 Meteor., 
summa  3,  cap.  11,  ante  med.,  quod  corpora  di- 
cuntur frangibilia  propter  determinatam  dispositio- 
nem pororum,  quod  non  potest  attribui  sacramen- 
talibus  speciebus.  Ergo  sacramentales  species  non 
possunt  frangi. 

2.  Praeterea,  fractionem  sequitur  sonus.  Sed 
species  sacramentales  non  sunt  sonabiles ; dicit 
enim  Philosophus,  2 de  Anima,  text.  77,  quod 
sonabile  est  corpus  durum , habens  superficiem  le- 
nem. Ergo  species  sacramentales  non  franguntur. 

3.  Praeterea,  ejusdem  videtur  esse  manducari, 
frangi  et  masticari.  Sed  verum  corpus  Christi  est 
quod  manducatur»  secundum  illud  Joan  6,  57  ; 
Qui  manducat  meam  carnem,  et  bibit  meum  sangui- 
nem. Ergo  corpus  Christi  est  quod  frangitur  et 
masticatur ; unde  et  in  confessione  Berengarii 
(quae  habetur  cap.  Ego  Berengarius , de  Conse- 
crat., dist.  2)  dicitur  : Consentio  sanctae  Romanae 
Ecclesiae,  et  corde  et  ore  profiteor,  panem  et  vinum, 
qua;  in  altari  ponuntur,  post  consecrationem  verum 
corpus  et  sanguinem  Christi  esse,  et  in  veritate  ma- 
nibus sacerdotum  tractari,  frangi,  et  fidelium  den- 
tibus atteri.  Non  ergo  fractio  debet  attribui  sacra- 
mentalibus  speciebus. 

— Sed  contra  est  quod  fractio  fit  per  divisionem 
quanti.  Sed  nullum  quantum  ibi  dividitur,  nisi  spe- 
cies sacramentales,  quia  neque  corpus  Christi, 
quod  est  incorruptibile,  neque  substantia  panis, 
quae  non  manet  (1).  Ergo  species  sacramentales 
franguntur. 

Respondeo  dicendum  quod  apud  antiquos  circa 
hoc  multiplex  fuit  opinio.  — Quidam  enim 
dixerunt  quod  non  erat  in  hoc  sacramento  fractio 
secundum  rei  veritatem,  sed  solum  secundum  as- 
pectum intuentium.  Sed  hoc  non  potest  stare,  quia 
in  hoc  sacramento  veritatis,  sensus  non  decipitur 
circa  ea  quorum  judicium  ad  ipsum  pertinet,  inter 
quae  est  fractio  per  quam  ex  uno  fiunt  multa  : 
quae  quidem  sunt  sensibilia  communia,  ut  patet 
in  lib.  2 de  Anima,  text.  64.  — Unde  alii 
dixerunt  quod  erat  quidem  ibi  vera  fractio  sine 

Art.  7.  — Unde  in  officio  Ven.  Sacramenti,  cecinit  ipse 
S.  Thomas  : « A sumente  non  concisus  (Christus),  non 
confractus,  non  divisus,  integer  accipitur.  Nulla  rei  (sci- 
licet contenta;)  fit  scissura,  signi  tantum  fit  fractura,  qua 
nec  status,  nec  s atura  signati  minuitur  ». 

(1)  Ita  cum  Mss.  Alc.,  Tarrac. Camer.,  Paris,  editi  pas- 
sim.  — AI.  additur,  neque  substantia  vini. 


subjecto  existente.  Sed  hoc  etiam  sensui  con- 
tradicit ; apparet  enim  in  hoc  sacramento  ali- 
quid quantum,  prius  unum  existens,  postea  in 
multa  partitum,  quod  quidem  oportet  esse  subjec- 
tum fractionis.  Non  autem  potest  dici  quod  ipsum 
corpus  Christi  verum  frangatur,  primo  quidem 
quia  est  incorruptibile  et  impassibile ; secundo 
quia  est  totum  sub  qualibet  parte,  ut  supra  habi- 
tum est,  quaest.  76,  art.  3,  quod  quidem  est 
contra  rationem  ejus  quod  frangitur.  — Unde 
relinquitur  quod  fractio  sit,  sicut  in  sub- 
jecto, in  quantitate  dimensiva  panis,  sicut 
et  alia  accidentia  ; et  sicut  species  sacra- 
mentales sunt  sacramentum  corporis  Christi  veri, 
ita  fractio  hujusmodi  specierum  est  sacramentum 
dominicae  passionis,  quae  fuit  in  corpore  Christi 
vero. 

Ad  primum  ergo  dicendum  quod  sicut  in  spe- 
ciebus sacramentalibus  remanet  rarum  et  densum, 
ut  supra  dictum  est,  art.  2 huj.  quaest.,  ad  3,  ita 
etiam  remanet  ibi  porositas,  et  per  consequens 
frangibilitas. 

Ad  secundum  dicendum  quod  densitatem  sequi- 
tur duritia  : ideo  ex  quo  in  speciebus  sacramenta- 
libus remanet  densitas,  consequens  est  quod  re- 
maneat ibi  duritia,  et  per  consequens  sonabili- 
tas. 

Ad  tertium  dicendum  quod  illud  quod  manduca- 
tur in  propria  specie,  ipsum  et  frangitur  et  masti- 
catur in  sua  specie ; corpus  autem  Christi  non 
manducatur  in  sua  specie,  sed  in  specie  sacramen- 
tali.  Unde  et  super  illud  Joan.  6 : Caro  non  pro- 
dest quidquam,  dicit  Augustinus,  tract.  57  in 
Joan.,  inter  prine,  et  med.  : Hoc  est  intelligendum 
secundum  illos  qui  carnaliier  inlelligebant  : carnem 
quippe  sic  intellexerunt,  quomodo  in  cadavere  dila- 
niatur, aut  in  macello  venditur.  Et  ideo  ipsum 
corpus  Christi  non  frangitur,  nisi  secundum  spe- 
ciem sacramentalem.  Et  hoc  modo  inteJligenda  est 
confessio  Berengarii,  ut  fractio  et  attritio  dentium 
referatur  ad  speciem  sacramentalem,  sub  qua  vere 
est  corpus  Christi. 

Articulus  viii 

Utrum  aliquis  liquor  possit  vino  consecrato  commisceri. 

4 Sent.,  dist.  12,  quaest.  1,  art.  2,  quast.  6 ; et  Quodl. 

10,  art.  3. 

Ad  octavum  sic  proceditur.  1.  Videtur  quod 
vino  consecrato  non  possit  aliquis  liquor  mis- 
ceri. Omne  enim  quod  permiscetur  alicui,  recipit 
qualitatem  ipsius.  Sed  nullus  liquor  potest  recipere 
qualitatem  sacramentalium  specierum,  quia  acci- 
dentia illa  sunt  sine  subjecto,  ut  dictum  est  art.  1 
hujus  quaest.  Ergo  videtur  quod  nullus  liquor  pos- 
sit permisceri  speciebus  sacramentalibus  vini. 

2.  Praeterea,  si  aliquis  liquor  permisceatur  illis 
speciebus,  oportet  quod  ex  his  fiat  aliquid  unum. 


S.  Tiiom  Aq. 

Sed  non  potest  fieri  aliquid  unum  neque  ex 
liquore,  qui  est  substantia,  et  speciebus  sacramen- 
talibus,  quae  sunt  accidentia,  neque  ex  liquore  et 
sanguine  Christi,  qui  ratione  suae  incorruptibilita- 
tis neque  additionem  recipit,  neque  diminutionem. 
Ergo  nullus  liquor  potest  admisceri  vino  conse- 
crato. 

3.  Praeterea,  si  aliquis  liquor  admisceatur  vino 
consecrato,  videtur  quod  etiam  ipsum  efficiatur 
consecratum;  sicut  aqua  quae  admiscetur  aquae 
benedictae,  efficitur  benedicta.  Sed  vinum  conse- 
cratum est  vere  sanguis  Christi.  Ergo  etiam  liquor 
permixtus  esset  sanguis  Christi  aliter  quam  per 
consecrationem,  quod  est  inconveniens.  Non  ergo 
vino  consecrato  potest  aliquis  liquor  permisceri. 

4.  Praeterea,  si  duorum  unum  totaliter  corrum- 
patur, non  erit  mixtio,  ut  dicitur  in  1 de  Genera- 
tione, text.  82  et  seq.  Sed  ad  permixtionem  cujus- 
cumque  liquoris  videtur  corrumpi  totalis  species 
sacramentalis  vini,  ita  quod  sub  ea  desinat  esse 
sanguis  Christi,  tum  quia  magnum  et  parvum  sunt 
differentiae  quantitatis,  et  diversificant  ipsam,  si- 
cut album  et  nigrum  colorem;  tum  etiam  quia  li- 
quor permixtus,  cum  non  habeat  obstaculum,  vi- 
detur undique  diffundi  per  totum,  et  ita  desinit 
ibi  esse  sanguis  Christi,  qui  non  est  ibi  simul  cum 
alia  substantia.  Non  ergo  aliquis  liquor  potest  per- 
misceri vino  consecrato. 

— Sed  contra  est  quod  ad  sensum  patet  alium 
liquorem  vino  permisceri  posse  post  consecratio- 
nem, sicut  et  ante. 

Respondeo  dicendum  quod  istius  quaestionis 
veritas  manifesta  est  ex  praemissis.  Dictum 
est  enim  supra,  art.  1 hujus  quaest.,  ad  4,  et  art. 

5,  ad  2,  quod  species  in  hoc  sacramento  remanen- 
tes, sicut  adipiscuntur  virtute  consecrationis  mo- 
dum essendi  substantiae,  ita  etiam  consequuntur 
modum  agendi  et  patiendi,  ut  scilicet  agere  et  pati 
possint  quidquid  ageret  vel  pateretur  substantia,  si 
ibi  praesens  existeret.  Manifestum  est  autem  quod 
si  esset  ibi  substantia  vini,  liquor  aliquis  posset  ei 
permisceri.  — Hujus  tamen  permixtionis  diversus 
esset  effectus  et  secundum  formam  liquoris,  et  se- 
cundum quantitatem.  Si  enim  permisceretur  aliquis 
liquor  in  tanta  quantitate  quod  posset  diffundi  per 
totum  vinum,  totum  fieret  permixtum;  quod  autem 
est  commixtum  ex  duobus,  neutrum  miscibilium 
est,  sed  utrumque  transit  in  quoddam  tertium  ex  his 
compositum  : unde  sequeretur  quod  vinum  prius 
existens  non  remaneret.  Sed  si  liquor  permixtus 
esset  alterius  speciei,  puta  si  permisceretur  aqua, 
solveretur  species  vini,  et  esset  liquor  alterius 
speciei.  Si  autem  esset  ejusdem  speciei  liquor  ad- 
junctus, puta  si  vinum  permisceretur  vino,  rema- 
neret quidem  eadem  species,  sed  non  remaneret 
idem  numero  vinum,  quod  declarat  diversitas  ac- 
cidentium : puta  si  unum  vinum  esset  albui®,  et  ■ 


aliud  rubeum.  — Si  vero  liquor  adjunctus  esset 
tam  parvae  quantitatis,  quod  non  posset  perfundi 
per  totum,  non  fierettotum  vinum  permixtum,  sed 
aliqua  pars  ejus,  quae  quidem  non  remaneret  ea- 
dem numero  propter  permixtionem  extraneae  ma- 
teriae; remaneret  tamen  eadem  specie,  non  solum 
si  parvus  liquor  permixtus  esset  ejusdem  speciei, 
sed  etiam  si  esset  alterius  speciei,  quia  gutta  aquae 
multo  vino  permixta  transit  in  speciem  vini,  ut  dici- 
tur in  1 de  Generatione,  text.  34,  39  et  88.  — 
Manifestum  est  autem  ex  praedictis  art.  4 hu- 
jus quaest.,  et  quaest.  76,  art.  6,  ad  3,  quod  cor- 
pus et  sanguis  Christi  remanent  in  hoc  sacra- 
mento, quamdiu  illae  species  manent  eaedem  nu- 
mero ; consecratur  enim  hic  panis,  et  hoc  vinum. 
Unde  si  fiat  tanta  permixtio  liquoris  cujus- 
cumque  quod  pertingat  ad  totum  vinum  con- 
secratum, et  fiat  permixtum,  erit  aliud  nu- 
mero, et  non  remanebit  ibi  sanguis  Christi. 
— Si  vero  fiat  tam  parva  alicujus  liquoris 
adjunctio  quod  non  possit  diffundi  per  totum, 
sed  usque  ad  aliquam  partem  specierum,  de- 
sinet esse  sanguis  Christi  sub  illa  parte  vini 
consecrati,  remanebit  tamen  sub  alia. 

Ad  primum  ergo  dicendum  quod  Innocentius  I II 
dicit  in  quadam  Decretali  (quae  habetur  cap.  Cum 
Marthcc , de  Celebrat,  missar.),  quod  ipsa  acci- 
dentia vinum  appositum  videntur  afficere , quia  si 
aqua  fuerit  apposita,  vini  saporem  assumit.  Contin- 
git igitur  accidentia  mutare  subjectum , sicut  et  sub- 
jectum contingit  accidentia  permutare ; cedit  quippe 
i natura  miraculo,  et  virtus  supra  consuetudinem  ope- 
ratur. Hoc  tamen  non  est  sic  intelligendum,  quasi 
idem  numero  accidens  quod  prius  fuit  in  vino  ante 
consecrationem,  postmodum  fiat  in  vino  apposito, 
sed  talis  permutatio  fit  per  actionem  ; nam  acci- 
dentia vini  remanentia  retinent  actionem  substan- 
tiae, secundum  praedicta  in  corp.  art.,  et  ita  im- 
mutando afficiunt  liquorem  appositum. 

Ad  secundum  dicendum  quod  liquor  appositus 
vino  consecrato  nullo  modo  miscetur  substantiae 
sanguinis  Christi ; miscetur  tamen  speciebus  sa- 
cramentalibus,  ita  .tamen  quod  permixtione  facta, 
corrumpuntur  praedictae  species  vel  in  toto  vel  in 
parte,  secundum  modum  quo  supra  dictum  est 
art.  3 huj.  quaest.,  quod  ex  speciebus  illis  potest 
aliquid  generari ; et  si  quidem  corrumpantur  in 
toto,  nulla  jam  remanet  quaestio,  quia  totum 
erit  uniforme;  si  autem  corrumpantur  in  parte, 
erit  quidem  una  dimensio  secundum  conti- 
nuitatem quantitatis,  non  tamen  una  secundum 
modum  essendi,  quia  una  pars  ejus  erit  sine  sub- 
jecto, alia  erit  in  subjecto  : sicut  si  aliquod  corpus 
constituatur  ex  duobus  metallis,  erit  unum  corpus 
secundum  rationem  quantitatis,  non  tamen  unum 
secundum  speciem  materiae. 

Ad  tertium  dicendum  quod,  sicut  Innocen- 
tius III  dicit  in  Decretali  praedicta,  si  post  conse- 
crationem calicis  aliud  vinum  miitalur  in  calicem, 

illud  quidem  non  transii  in  sanguinem,  neque  san- 
guinicommiscclur,  sed  accidentibus  prioris  vini  com- 
mixtum, corpori  quod  sub  eis  latet  undique  circum- 
funditur, non  madidans  circumfusum.  Quod  quidem 
intelligendum  est  quando  non  fit  tanta  permixtio 
liquoris  extranei,  quod  sanguis  Christi  desinat  esse 
sub  toto;  tunc  enim  dicitur  undique  circumfundi, 
non  quia  tangat  sanguinem  Christi  secundum  ejus 
proprias  dimensiones,  sed  secundum  dimensiones 
sacramentales,  sub  quibus  continetur.  Nec  est  si- 
mile de  aqua  benedicta,  quia  illa  benedictio  nullam 
immutationem  facit  circa  substantiam  aquae,  sicut 
facit  consecratio  vini. 

Ad  quartum  dicendum  quod  quidam  posue- 
runt quod  quantumcumque  parva  fiat  extranei  li- 
quoris permixtio,  substantia  sanguinis  Christi  desi- 
nit esse  sub  toto,  et  hoc  ratione  inducta,  quae  ta- 
men non  cogit,  quia  magnum  et  parvum  diversifi- 
cant  quantitatem  dimensivam,  non  quantum  ad 
ejus  essentiam,  sed  quantum  ad  determinationem 
mensurae.  Similiter  etiam  liquor  appositus  adeo  po- 
test esse  parvus,  quod  sua  parvitate  impeditur  ne 
diffundatur  per  totum,  et  non  solis  dimensioni- 
bus (i):  quae  licet  sint  sine  subjecto,  tamen  obs- 
tant alteri  liquori,  sicut  et  substantia,  si  ibi  ades- 
set, secundum  ea  quae  praemissa  sunt. 

QUESTIO  LXXVIII 

DE  FORMA  SACRAMENTI  EUCHARISTIA*!.  — In  SCX 

articulos  divisa. 

Deinde  considerandum  est  de  forma  hujus  sa- 
cramenti; et  circa  hoc  quaeruntur  sex:  i°  quae 
sit  forma  hujus  sacramenti;  2°  utrum  sit  conve- 
niens forma  consecrationis  panis ; 30  utrum  sit 
conveniens  forma  consecrationis  sanguinis  ; 40  de 


Questio  78.  — Tria  resolvit  in  hac  quxst.  1°  Conve- 
nientiam utriusque  forma;,  in  communi  et  in  particulari 
(art.  1 ad  5).  2°  De  virtute  effectiva  utriusque  formas. 

De  verificatione  locutionum,  cui  adjungitur  alia  diffi- 
cultas, an  una  forma  expectet  prolationem  alterius,  etc. 

Errores.  — Circa  Eucharistias  formam,  erraverunt  pro- 
testantes.  Bucerus  vult  nulla  verba  esse  proferenda. 
Calvinus,  esse  proferenda  recitative  tantum  ad  fidem  ex- 
citandam. Lutherus  contendit  hasc  etiam  verba  « qui  pri- 
die etc.  » esse  consecratoria.  Kemmitius,  totam  Christi 
institutionem  pertinere  ad  integritatem  formas;  tandem 
alii  aliter. Grasci  quidam  schismatici,  dicunt  Eucharistiam 
confici  precibus  quas  post  verba  « Hoc  est  corpus  meum; 
Hic  est  sanguis  etc  » in  sua  propria  liturgia  recitantur. 
Inter  catholicos,  Innocentius  III  (in  lib.  4 myst.  missae, 
cap.6)  opinative  sustinuit  opinionem  quam  refert  S.  Tho- 
mas  hic,  art.  1,  ad  1.  Deinde  hanc  opinionem  ut  certam 
propugnavit  Ambrosius  Catbarinus  duobus  opusculis 
quas  ad  concil.  Trident.  misit.  Scotus  (in  4,  dist.  8, 
quasst.  2),  videtur  affirmare  verba  Christi  ad  consecra- 
tionem non  esse  efficacia,  nisi  praemissis  : «qui  pridieete» 
quia  alioquin  sacerdos  non  loqueretur  in  persona  Christi, 
sicque  corpus  meum  importaret  corpus  celebrantis,  non 
Christi. 

(1)  AI.  et  rion  solum  dimensionibus. 

virtute  utriusque  formae  ; 50  de  veritate  locutionis  ; 
6°  de  comparatione  unius  formae  ad  aliam. 

Articulus  primus 

Utrum  haec  sit  forma  hujus  sacramenti : i Hoc  est  corpus 
meum  »;  et : « Hic  est  calix  sanguinis  mei  ». 

4 Sent.,  dist.  8,qutest.  2,  art.  2 et  3. 

Ad  primum  sic  proceditur.  1.  Videtur  quod 
haec  non  sit  forma  hujus  sacramenti  : Hoc  est  cor- 
pus meum;  et:  Hic  est  calix  sanguinis  mei.  Illa 
enim  verba  videntur  pertinere  ad  formam  hujus 
sacramenti,  quibus  Christus  corpus  suum  et  san- 
guinem consecravit.  Sed  Christus  ante  benedixit 
panem  acceptum,  et  postea  dixit  : Accipite  ei  co- 
medite; hoc  est  corpus  meum,  ut  habetur  Matth. 
26,  26;  et  similiter  fecit  de  calice.  Ergo  praedicta 
verba  non  sunt  forma  hujus  sacramenti. 

2.  Praeterea,  Eusebius  Emiss«nus  dicit,  hom. 

5 de  Pascha,  quae  incipit  : Magnitudo  coelest.,  a 
prine.,  quod  invisibilis  sacerdos  visibiles  creaturas 
in  suum  corpus  convertit,  dicens  : « Accipite  et  co- 
« medile ; hoc  est  corpus  meum  ».  Ergo  totum  hoc 
videtur  pertinere  ad  formam  hujus  sacramenti,  et 
eadem  ratio  est  de  verbis  pertinentibus  ad  sangui- 
nem. 

3.  Praeterea,  in  forma  baptismi  exprimitur  per- 
sona ministri  et  actus  ejus,  cum  dicitur  : Ego  te 
baptizo.  Sed  in  praemissis  verbis  nulla  fit  mentio 
de  persona  ministri  nec  de  actu  ejus.  Ergo  non 
est  conveniens  forma  sacramenti. 

4.  Praeterea,  forma  sacramenti  sufficit  ad  per- 
fectionem sacramenti;  unde  sacramentum  bap- 
tismi quandoque  perfici  potest  solis  verbis  formae 
prolatis,  omnibus  aliis  praetermissis.  Si  ergo  prae- 
dicta verba  sunt  forma  hujus  sacramenti,  videtur 
quod  aliquando  possit  hoc  sacramentum  perfici  his 
solis  verbis  prolatis,  et  omnibus  aliis  praetermissis 
quae  in  missa  dicuntur ; quod  tamen  videtur  esse 
falsum,  quia  ubi  verba  alia  praetermitterentur, 
praedicta  verba  acciperentur  ex  persona  sacer- 
dotis proferentis,  in  cujus  corpus  et  sanguinem 
panis  et  vinum  non  convertuntur.  Non  ergo 
praedicta  verba  sunt  forma  hujus  sacramenti. 

— Sed  contra  est  quod  Ambrosius  dicit  in  lib. 
4 de  Sacramentis,  cap.  4,  a prine.  : Consecratio  fit 
verbis  et  sermonibus  Domini  Jesu  : nam  per  reliqua 

Art.  i.  — Disputaturus  D.  Thomas  de  forma  Eucha- 
ristias, ex  generica  convenientia  sacramentorum,  suppo- 
nit hoc  sacramentum  habere  formam  ; ex  differentia  vero 
inter  hoc  sacramentum  et  reliqua,  propriam  ejus  formas 
rationem  colligit;  nam  hoc  sacramentum  perficitur  in 
consecratione,  alia  vero  in  usu,  et  insuper  perficitur  a 
ministro  ut  immediate  repraesentat  Christi  personam  ; 
alia  vero  perficiuntur  ab  eo  ut  persona  distincta  qua;  po- 
testatem habet  a Christo.  — Consecrationem  perfici  his 
verbis,  est  de  fide.  — Vide  concil.  Florent,  in  decreto 
pro  graecis,  supra  quasst. 74,  art.  j,  pag.  466,  et  verba  In- 
nocent.  111,  art.  j seq. 


SUMIVLE  THEOLOGICAE  PARS  TERTIA 


500 

omnia  quce  dicuntur,  laus  Deo  defertur,  oratio  pree- 
mittilur  pro  populo,  pro  regibus,  pro  cceteris;  ubi 
autem  venitur  ut  conficiatur  venerabile  sacramentum, 
jam  non  suis  sermonibus  sacerdos  utitur,  sed  utitur 
sermonibus  Christi.  Ergo  sermo  Christi  hoc  confi- 
cit sacramentum. 

Respondeo  dicendum  quod  hoc  sacramentum 
ab  aliis  sacramentis  differt  in  duobus  : — Pri- 
mo quidem  quantum  ad  hoc  quod  hoc  sacramentum 
perficitur  in  consecratione  materiae,  alia  vero  sa- 
cramenta perficiuntur  in  usu  materiae  consecratae. 
— Secundo  quia  in  aliis  sacramentis  consecratio 
materiae  consistit  solum  in  quadam  benedictione, 
ex  qua  materia  consecrata  accipit  instrumentali- 
ter  quamdam  spiritualem  virtutem,  quae  per  mi- 
nistrum, qui  est  instrumentum  animatum,  potest 
ad  instrumenta  inanimata  procedere  ; sed  in  hoc 
sacramento  consecratio  materiae  consistit  in  qua- 
dam miraculosa  conversione  substantiae,  quae  a 
solo  Deo  perfici  potest;  unde  minister  in  hoc  sa- 
cramento perficiendo  non  habet  alium  actum  nisi 
prolationem  verborum.  Et  quia  forma  debet  esse 
conveniens  rei,  ideo  forma  hujus  sacramenti 
differt  a formis  aliorum  sacramentorum  in 
duobus  : — Primo  quidem  quia  formae  aliorum 
sacramentorum  important  usum  materiae,  puta  bap- 
tizationem  vel  consignationem  ; sed  forma  hujus 
sacramenti  importat  solam  consecrationem  materiae 
quae  in  transsubstantiatione  consistit,  puta  cum  dici- 
tur : Hoc  est  corpus  meum,  vel  : Hic  est  calix  san- 
guinis mei.  — Secundo  quia  formae  aliorum  sacra- 
mentorum proferuntur  ex  persona  ministri,  sive  per 
modum  exercentis  actum,  sicut  cum  dicitur  : E?o 
te  baphgo,  vel  : Ego  te  confirmo,  etc. ; sive  per 
modum  imperantis,  sicut  cum  in  sacramento  ordi- 
nis dicitur  : Accipe  potestatem,  etc.  ; sive  per  mo- 
dum deprecantis,  sicut  cum  in  sacramento  extremae 
unctionis  dicitur  : Per  istam  unctionem  et  nostram 
intercessionem,  etc.  Sed  forma  hujus  sacramenti 
profertur  quasi  ex  persona  ipsius  Christi  loquen- 
tis,  ut  detur  intelligi  quod  minister  in  perfectione 
hujus  sacramenti  nihil  agit,  nisi  quod  profert  verba 
Christi. 

Ad  primum  ergo  dicendum  quod  circa  hoc  est 
multiplex  opinio.  — Quidam  enim  dixerunt  quod 
Christus  qui  habebat  potestatem  excellentiae  in  sa- 
cramentis, absque  omni  forma  verborum  hoc  sa- 
cramentum perfecit,  et  postea  verba  protulit,  sub 
quibus  alii  postmodum  consecrarent.  Quod  viden- 
tur sonare  verba  Innoc.  III,  dicentis  lib.  4 de 
Myster.  missae,  cap.  6,  in  fin.  : Sane  dici  potest, 
quod  Christus  virtute  divina  confecit,  et  postea  for- 
mam expressit,  sub  qua  posteri  benedicerent.  Sed 
contra  hoc  expresse  sunt  verba  Evangelii,  in  qui- 
bus dicitur  quod  Christus  benedixit,  quae  quidem 
benedictio  aliquibus  verbi  facta  est.  Unde  prae- 
dicta verba  Innocentii  sunt  opinative  magis  dicta 
quam  determinative.  — Quidam  autem  dixerunt 


quod  benedictio  illa  facta  est  quibusdam  aliis  ver- 
bis nobis  ignotis.  Sed  nec  hoc  stare  potest,  quia 
benedictio  consecrationis  nunc  perficitur  per  reci- 
tationem eorum  quae  tunc  acta  sunt;  unde  si  tunc 
per  haec  verba  non  est  facta  consecratio,  nec  mo- 
do fieret.  — Et  ideo  alii  dixerunt  quod  illa  bene- 
dictio eisdem  etiam  verbis  facta  est  quibus  modo 
fit;  sed  Christus  ea  bis  protulit,  primo  quidem  se- 
crete ad  consecrandum,  secundo  manifeste  ad 
instruendum.  Sed  nec  hoc  stare  potest,  quia  sa- 
cerdos consecrat,  proferens  haec  verba,  non  ut  a 
Christo  in  occulta  benedictione  dicta,  sed  ut  pu- 
blice prolata.  Unde  cum  non  habeant  vim  hujus- 
modi verba  nisi  ex  Christi  prolatione,  videtur 
quod  etiam  Christus  manifeste  ea  proferens  con- 
secraverit. — Et  ideo  alii  dixerunt  quod  Evange- 
listae  non  semper  eumdem  ordinem  in  recitando 
servaverunt,  quo  res  sunt  gestae,  ut  patet  per  Au- 
gustinum, in  lib.  2 de  Consensu  Evang.,  cap.  30 
31  et  44.  Unde  intelligendum  est  ordinem  rei  - 
gestae  sic  exprimi  posse  : Accipiens  panem  bene- 
dixit, dicens  : Hoc  est  corpus  meum,  et  deinde  fre- 
git, et  dedit  discipulis  suis.  Sed  idem  sensus  haberi 
potest  etiam  verbis  Evangelii  non  mutatis.  Nam 
participium,  dicens,  concomitantiam  quamdam  im- 
portat verborum  prolatorum  ad  ea  quae  praece- 
dunt. Non  autem  oportet  quod  haec  concomitan- 
tia intelligatur  solum  respectu  ultimi  verbi  prolati,  • 
quasi  Christus  tunc  ista  verba  protulerit,  quando 
dedit  discipulis  suis  ; sed  potest  intelligi  concomi- 
tantia respectu  totius  praecedentis  ; ut  sil  sensus  : 
Dum  benediceret,  frangeret,  et  daret  discipulis 
suis,  haec  verba  dixit  : Accipite,  etc. 

Ad  secundum  dicendum  quod  in  his  verbis  : 
Accipite  ei  comedite,  intelligitur  usus  materiae  con- 
secratae, qui  non  est  de  necessitate  hujus  sacra- 
menti, ut  supra  habitum  est,  quaest.  74,  art.  7.  Et 
ideo  nec  haec  verba  sunt  de  substantia  formae. 
Quia  tamen  ad  quamdam  perfectionem  sacramenti 
pertinet  materiae  consecratae  usus,  sicut  operatio 
non  est  prima,  sed  secunda  perfectio  rei,  ideo  per 
omnia  ista  verba  exprimitur  tota  perfectio  hu- 
jus sacramenti  : et  hoc  modo  Eusebius  intellexit 
his  verbis  confici  sacramentum  quantum  ad  pri- 
mam et  secundam  perfectionem. 

Ad  tertium  dicendum  quod  in  sacramento  bap- 
tismi minister  aliquem  actum  exercet  circa  usum 
materiae,  qui  est  de  essentia  sacramenti;  quod  non 
est  in  hoc  sacramento  ; et  ideo  non  est  similis 
ratio. 

Ad  quartum  dicendum  quod  quidam  dixerunt 
hoc  sacramentum  perfici  non  posse  praedictis  ver- 
bis prolatis,  et  aliis  praetermissis,  praecipue  quae 
sunt  in  canone  missae.  Sed  hoc  patet  esse  falsum,  - 
tum  ex  verbis  Ambrosii  supra  inductis,  in  arg.  Sed 
cont.,  tum  etiam  quia  canon  missae  non  est  idem 
apud  omnes,  nec  secundum  omnia  tempora,  sed 
diversa  sunt  a diversis  apposita.  Unde  dicendum 
est  quod  si  sacerdos  sola  verba  praedicta  profer- 

ret  cum  intentione  conficiendi  hoc  sacramentum, 
perficeretur  hoc  sacramentum,  quia  intentio  face- 
ret ut  hasc  verba  intelligerentur  quasi  ex  persona 
Christi  prolata,  etiamsi  verbis  praecedentibus  hoc 
non  recitaretur;  graviter  tamen  peccaret  sacerdos 
sic  conficiens  hoc  sacramentum,  utpote  ritum  Ec- 
clesiae non  servans.  Nec  est  simile  de  baptismo, 
quod  est  sacramentum  necessitatis  : defectum 
autem  hujus  sacramenti  potest  supplere  spiritualis 
manducatio,  sicut  Augustinus  dicit  tract.  26  in 
Joan. 

Articulus  11 

Utrum  haec  sic  conveniens  forma  consecrationis  panis  : 

« Hoc  est  corpus  meum.  » 

Sup.,  quast.  60,  art.  9,  corp.,  et  quasi,  jp,  art.  2 , corp., 
et  inf.,  quast.  8j,  art.  4,  ad  1,  et  quast.  84,  art.  p, 
corp. ; et  4 Sent.,  dist.  8,  quast.  2,  art.  7,  quastiunc.  1, 
et  2,  et  art.  4,  quastiunc.  3 ; el  1 Corinth.  11,  lect.  p. 

Ad  secundum  sic  proceditur.  1.  Videtur  quod 
haec  non  sit  conveniens  forma  consecrationis  pa- 
nis : Hoc  est  corpus  meum.  Per  formam  enim  sa- 
cramenti debet  exprimi  sacramenti  effectus.  Sed 
effectus  qui  fit  in  consecratione  panis,  est  conver- 
sio substantiae  panis  in  corpus  Christi,  quae  magis 
exprimitur  per  hoc  verbum  fit,  quam  per  hoc  ver- 
bum esi.  Ergo  in  forma  consecrationis  deberet 
dici  : Hoc  fit  corpus  meum. 

2.  Praeterea,  Ambrosius  dicit  in  lib.  4 de  Sa- 
cramentis, cap.  4,  a prine.  : Sermo  Christi  hoc  con- 
ficit sacramentum;  quis  sermo  Christi  i hic  quo 
facta  sunt  omnia.  Jussit  Dominus,  et  facta  sunt 
cceli  et  terra.  Ergo  et  forma  hujus  sacramenti  con- 
venientior  esset  per  verbum  imperativum,  ut  si 
diceretur  : Hoc  sil  corpus  meum. 

3.  Praeterea,  per  subjectum  hujus  locutionis  im- 
portatur illud  quod  convertitur,  sicut  per  praedi- 
catum importatur  conversionis  terminus.  Sed  sicut 
est  determinatum  id  in  quod  fit  conversio,  non 
enim  fit  conversio  nisi  in  corpus  Christi,  ita  est 
determinatum  id  quod  convertitur,  non  enim  con- 
vertitur in  corpus  Christi  nisi  panis.  Ergo  sicut 
ex  parte  praedicati  ponitur  nomen,  ita  ex  parte 
subjecti  debet  poni  nomen,  ut  dicatur  : Hic  panis 
est  corpus  meum. 

4.  Praeterea,  sicut  id  in  quod  terminatur  con- 
versio, est  determinatae  naturae  (quia  est  corpus), 
ita  etiam  est  determinatae  personae.  Ergo  sicut  ad 
determinandam  naturam  dicitur  corpus,  ita  ad  de- 
terminandam personam  deberet  dici : Hoc  est  cor- 
pus Christi. 

5.  Praeterea,  in  verbis  formae  non  debet  poni 
aliquid  quod  non  sit  de  substantia  ejus.  Inconve- 

Art.  2.  — Secundum  protestantes,  in  his  verbis,  vox 
est  idem  valet  ac  significat,  sicut  sumitur  in  his  verbis  et 
similibus  « semen  est  verbum  Dei.  » Corpus  vero  figurate 
accipitur. 

nienter  ergo  additur  in  quibusdam  libris  haec  con- 
junctio enim,  quae  non  est  de  substantia  formae. 

— Sed  contra  est  quod  Dominus  hac  forma  in 
consecrando  est  usus,  ut  patet  Matth.  26. 

Respondeo  dicendum  quod  haec  est  conveniens 
forma  consecrationis  panis.  Dictum  est  enim 
art.  praec.  quod  haec  consecratio  consistit  in  con- 
versione substantiae  panis  in  corpus  Christi. 
Oportet  autem  formam  sacramenti  significare  id 
quod  in  sacramento  efficitur.  Unde  et  forma  con- 
secrationis panis  debet  significare  ipsam  conver- 
sionem panis  in  corpus  Christi,  in  qua  tria  consi- 
derantur : scilicet  ipsa  conversio,  et  terminus  a 
quo , et  terminus  ad  quem.  Conversio  autem  potest 
considerari  dupliciter  : uno  modo  ut  in  fieri,  alio 
modo  ut  in  facto  esse.  Non  autem  debuit  signifi- 
cari conversio  in  hac  forma  ut  in  fieri,  sed  ut  in 
facto  esse  : primo  quidem  quia  haec  conversio  non 
est  successiva,  ut  supra  dictum  est,  quaest.  75 , 
art.  7,  sed  instantanea ; in  hujusmodi  autem  mu- 
tationibus fieri  non  est  nisi  facium  esse  ; secundo 
quia  ita  se  habent  formae  sacramentales  ad  signi- 
ficandum effectum  sacramenti,  sicut  se  habent 
formae  artificiales  ad  repraesentandum  effectum  ar- 
tis. Forma  autem  artificialis  est  similitudo  ulti- 
mi effectus,  in  quem  fertur  intentio  artificis  ; sicut 
forma  artis  in  mente  aedificatoris  est  forma  domus 
aedificatae  principaliter,  aedificationis  autem  per 
consequens.  Unde  et  in  hac  forma  debet  exprimi 
conversio  ut  in  facto  esse,  ad  quod  fertur  intentio. 
Et  quia  ipsa  conversio  exprimitur  in  hac  forma  ut 
in  facto  esse,  necesse  est  quod  extrema  conversio- 
nis significentur,  ut  se  habent  in  facto  esse  con- 
versionis. Tunc  autem  terminus  ad  quem  habet 
propriam  naturam  suae  substantiae  ; sed  terminus 
a quo  non  manet  secundum  suam  substantiam,  sed 
solum  secundum  accidentia  quibus  sensui  subja- 
cet, et  ad  sensum  determinari  potest.  Unde  con- 
venienter terminus  conversionis  a quo  exprimitur 
per  pronomen  demonstrativum  relatum  ad  acci- 
dentia sensibilia,  quae  manent ; terminus  autem  ad 
quem  exprimitur  per  nomen  significans  naturam 
ejus  in  quod  fit  conversio,  quod  quidem  est  totum 
corpus  Christi,  et  non  sola  caro  ejus,  ut  dictum 
est  quaest.  76,  art.  1,  ad  2,  et  art.  2.  Unde  haec 
forma  est  convenientissima  : a Hoc  est  corpus 
meum  ». 

Ad  primum  ergo  dicendum  quod  fieri  non  est 
ultimus  effectus  hujus  consecrationis,  sed  factum 
esse,  ut  dictum  est  in  corp.  art.  1 et  ideo  hoc  potius 
exprimi  debet  in  forma. 

Ad  secundum  dicendum  quod  sermo  Dei  ope- 
ratus est  in  creatione  rerum,  qui  etiam  operatur 
in  hac  consecratione,  aliter  tamen  et  aliter ; nam 
hic  operatur  effective  et  sacramentaliter,  id  est, 
secundum  vim  significationis,  et  ideo  oportet  in 
hoc  sermone  significari  ultimum  effectum  conse- 
crationis per  verbum  substantivum  indicativi  modi 

et  praesentis  temporis.  Sed  in  creatione  rerum 
operatus  est  solum  effective,  quae  quidem  efficien- 
tia est  per  imperium  suae  sapientiae  ; et  ideo  in 
creatione  rerum  exprimitur  sermo  divinus  per 
verbum  imperativi  modi,  secundum  illud  Gen.  1, 

3 : Fiat  lux , et  facta  est  lux. 

Ad  tertium  dicendum  quod  terminus  a quo  in 
ipso  facto  esse  conversionis  non  retinet  naturam 
suae  substantiae,  sicut  terminus  ad  quem.  Et  ideo 
non  est  simile. 

Ad  quartum  dicendum  quod  per  hoc  pronomen 
meum , quod  includit  demonstrationem  primae  per- 
sonae, quae  est  persona  loquentis,  sufficienter 
exprimitur  persona  Christi,  ex  cujus  persona  haec 
proferuntur,  ut  dictum  est  art.  praec. 

Ad  quintum  dicendum  quod  haec  conjunctio 
enim  apponitur  in  hac  forma  secundum  consuetu- 
dinem Romanae  Ecclesiae,  a B.  Petro  Apostolo 
derivatam ; et  hoc  propter  continuationem  ad 
verba  praecedentia  : et  ideo  non  est  de  forma,  si- 
cut nec  verba  praecedentia  formam. 

Articulus  111 

Utrum  haec  sit  conveniens  forma  consecrationis  vini : « Hic 
est  calix  sanguinis  mei,  etc.  » 

4 Sent.  dist.  8,  quasi.  2,  ari.  3,  quastiunc.  1 et  3. 

Ad  tertium  sic  proceditur.  1.  Videtur  quod  haec 
non  sit  conveniens  forma  consecrationis  vini  : Hic 
est  calix  sanguinis  mei , novi  et  asterni  testamenti, 
mysterium  fidei,  qui  pro  vobis  et  pro  multis  effun- 
detur in  remissionem  peccatorum.  Sicut  enim  panis 
convertitur  in  corpus  Christi  ex  vi  consecrationis, 
ita  et  vinum  in  sanguinem  Christi,  sicut  ex  prae- 
dictis patet,  quaest.  76,  art.  1,  2 et  3.  Sed  in 
forma  consecrationis  panis  ponitur  in  recto  cor- 
pus Christi,  nec  aliquid  aliud  additur.  Inconve- 
nienter ergo  in  hac  forma  ponitur  sanguis  Christi 
in  obliquo,  et  additur  calix  in  recto,  cum  dicitur  : 
Hic  est  calix  sanguinis  mei. 

2.  Praeterea,  non  sunt  majoris  efficaciae  verba 
quae  proferuntur  in  consecratione  panis,  quam 
ea  quae  proferuntur  in  consecratione  vini,  cum  utra- 

Art.  j.  — Quaestio  est,  an  verba  « novi  et  asterni  testa- 
menti, etc.  »,  sint  de  essentia  formas,  ita  quod  his  omissis,  non 
conficeretur  sacramentum?  Et  controvertitur,  etiam  inter 
Thomistas  qui  disputant  de  mente  Doctoris,  qui  videtur 
favere  utrique  sententias.  Nota  quod  in  art.  i,  dicit  sim- 
pliciter haec  verba:  « Hic  est  calix  sanguinis  mei»  esse  for 
mam  hujus  sacramenti,  nullius  alterius  verbi  mentionem 
faciens ; et  sic,  juxta  ipsos,  doctrinaS.  Doctoris  debet 
intelligi : illa  verba  sola  hic  est  calix  sanguinis  mei  sunt  de 
essentia  formae  ; reliqua  ad  substantiam  seu  integritatem 
spectant,  non  ad  essentiam.  — Istorum  verborum  littera- 
lem explicationem  reperies  etiam  ex  Innocent.  III,  ad 
archiep.  Lugdun.  1212,  in  decretal.  lib.  j,  tit.  41,  cap.  6 
« Cum  Marthce,  » in  cujus  fine  reperiuntur  verba  sequen- 
tia : « Credimus  igitur  quod  formam  verborum,  sicut  in 
canone  reperitur,  et  a Christo  apostoli,  et  ab  ipsis  eorum 
acceperint  successores.  >< 


que  sint  verba  Christi.  Sed  statim  dicto  : Hoc  est 
corpus  meum,  est  perfecta  consecratio  panis.  Ergo 
statim  cum  dictum  est  : Hic  esi  calix  sanguinis 
mei,  est  perfecta  consecratio  sanguinis;  et  ita  ea 
quae  sequuntur  non  videntur  esse  de  substantia 
formae,  praesertim  cum  pertineant  ad  proprietates  * 
hujus  sacramenti. 

3.  Praeterea,  testamentum  novum  pertinere  vi- 
detur ad  internam  inspirationem  ut  patet  ex  hoc 
quod  Apostolus  ad  Hebr.  8,  8,  introducit  verba 
quae  habentur  Jerem.  31,  31  : Consummabo  super  , 
domum  Israel  testamentum  novum..,  dando  leges  ' 
meas  in  mentem  eorum  (1).  Sacramentum  autem 
exterius  visibiliter  agitur.  Inconvenienter  ergo  in 
forma  sacramenti  dicitur,  novi  Testamenti. 

4.  Praeterea,  novum  dicitur  aliquid  ex  eo  quod 
est  prope  principium  sui  esse.  Alternum  autem 
non  habet  principium  sui  esse.  Ergo  inconvenien-  , 
ter  dicitur,  novi  et  ceterni,  quia  videtur  contradic-  : 
tionem  implicare. 

3.  Praeterea,  occasiones  erroris  sunt  hominibus 
subtrahendae,  secundum  illud  Isai.  57,  14  : Au-  \ 
ferte  offendicula  de  via  populi  mei.  Sed  quidam. er-  ; 
raverunt,  aestimantes  mystice  solum  esse  corpus  et 
sanguinem  Christi  in  hoc  sacramento.  Ergo  in 
hac  forma  inconvenienter  ponitur,  Mysterium  fi- 
dei. 

6.  Praeterea,  supra  dictum  est,  quaest.  73,  1 
art.  3,  ad  3,  quod  sicut  baptismus  est  sacramen-  j 
tum  fidei,  ita  Eucharistia  est  sacramentum  chari- 
tatis.  Ergo  in  hac  forma  magis  debet  poni  chari-  4 
tas  quam  fides. 

7.  Praeterea,  totum  hoc  sacramentum,  et 
quantum  ad  corpus,  et  quantum  ad  sanguinem, 
est  memoriale  dominicae  passionis,  secundum 
illud  Corinth.  1 1 , 26:  Quotiescumque  manducabi- 
tis panem  hunc,  et  calicem  bibetis,  mortem  Domini  : 
annuntiabitis.  Non  ergo  magis  debuit  in  forma  con-  • 
secrationis  sanguinis  fieri  mentio  de  passione 
Christi  et  ejus  fructu  quam  in  forma  consecratio-  » 
nis  corporis,  praesertim  cum  Luc.  22,  19.  Do- 
minus dixerit  : Hoc  est  corpus  meum,  quod  pro  vo-  " 
bis  tradetur  (2). 

8.  Praeterea,  passio  Christi,  ut  supra  habitum 
est,  quaest.  48  et  49,  art.  2,  ad  sufficientiam  pro-  -* 
fuit  omnibus ; quantum  vero  ad  efficientiam  pro- 
fuit  multis.  Debuit  ergo  dici  : Qui  effundetur  pro  - 
omnibus,  aut  pro  multis,  sine  hoc  quod  adderetur, 
pro  vobis. 

9.  Praeterea,  verba  quibus  hoc  sacramentum 
conficitur,  efficaciam  habent  ex  institutione  Chris-  J 
ti.  Sed  nullus  evangelista  recitat,  Christum  haec  5 
omnia  verba  dixisse.  Ergo  haec  non  est  conveniens  J 
forma  consecrationis  vini. 


(1)  Vulgata:  Feriam  domiti  Israel  et  domui  J uda  foedus 
novum...  dabo  legem  meam  in  visceribus  eorum,  et  in  corde 
eorum. 

(2)  Vulgata,  datur. 

— Sed  contra  est  quod  Ecclesia  ab  apostolis 
instructa  utitur  hac  forma  in  consecratione  vini. 

Respondeo  dicendum  quod  circa  hanc  for- 
mam est  duplex  opinio  : — Quidam  enim  di- 
xerunt quod  de  substantia  formae  hujus  est  hoc 
solum  quod  dicitur  : Hic  est  calix  sanguinis  mei , 
non  autem  ea  quae  sequuntur.  Sed  hoc  videtur  in- 
conveniens, quia  ea  quae  sequuntur  sunt  quaedam 
determinationes  praedicati,  id  est,  sanguinis  Christi ; 
unde  pertinent  ad  integritatem  ejusdem  locutionis. 
Et  propter  hoc  sunt  alii,  qui  melius  dicunt  quod 
omnia  sequentia  sunt  de  substantia  formae  usque  ad 
hoc  quod  sequitur  : Hcec  quotiescumque  feceritis . 
quod  pertinet  ad  usum  hujus  sacramenti ; unde  non 
est  de  substantia  formae.  Et  inde  est  quod  sacerdos 
eodem  ritu  et  modo,  scilicet  tenendo  calicem  in 
manibus,  omnia  haec  verba  profert.  Lucae  etiam  22 
interponuntur  verba  sequentia  verbis  praemissis, 
cum  dicitur  : Hic  calix  novum  testamentum  est  in 
meo  sanguine.  Dicendum  est  ergo  quod  omnia 
praedicta  verba  sunt  de  substantia  formae, 
sed  per  prima  verba  cum  dicitur  : « Hic  est 
calix  sanguinis  mei  »,  significatur  ipsa  con- 
versio vini  in  sanguinem,  eo  modo  quo  dictum 
est  art.  praec.,  in  forma  consecrationis  panis;  per 
verba  autem  sequentia,  designatur  virtus  san- 
guinis effusi  in  passione,  quae  operatur  in  hoc 
sacramento,  quae  quidem  ad  tria  ordinatur:  Primo 
quidem  et  principaliter  ad  adipiscendam  aeternam 
haereditatem,  secundum  illud  Hebr.  10,  19  : Ha- 
bentes fiduciam  in  introitu  sanctorum  in  sanguine 
Christi;  et  ad  hoc  designandum  dicitur  : Novi  et 
aeterni  Testamenti.  — Secundo  ad  justitiam  gratiae 
quae  est  per  fidem,  secundum  illud  Rom.  3,  23  : 
Quem  proposuit  Deus  propitiatorem  (1)  per  fidem  in 
sanguine  ipsius....  ut  sit  ipse  justus  et  justificans  eun 
qui  ex  fide  est  Jesu  Christi ; et  quantum  ad  hoc 
subditur,  Mysterium  fidei.  — Tertio  autem  ad  re- 
movendum impedimenta  utriusque  praedictorum, 
scilicet  peccatum,  secundum  illud  Hebr.  9,  14. 
Sanguis  Chrisli  emundabit  conscientiam  nostram  ab 
operibus  mortuis , id  est,  a peccatis ; et  quantum  ad 
hoc  subditur  : Qui  pro  vobis  et  pro  mullis  effunde- 
tur in  remissionem  peccatorum. 

Ad  primum  ergo  dicendum  quod,  cum  dicitur  ’ 
Hic  est  calix  sanguinis  mei , est  locutio  figurativa, 
et  potest  dupliciter  intelligi  : — uno  modo  secun- 
dum metonymiam,  qua  ponitur  continens  pro  con- 
tento, ut  sit  sensus:  Hic  est  sanguis  meus  contentus 
in  calice,  de  quo  fit  hic  mentio,  quia  sanguis  Christi 
in  hoc  sacramento  consecratur,  in  quantum  est 
potus  fidelium,  quod  non  importatur  in  ratione 
sanguinis;  et  ideo  oportuit  hoc  designari  per  vas 
huic  usui  accommodatum.  — Alio  modo  potest 
inte'ligi  secundum  metaphoram,  prout  per  calicem 
similitudinarie  intelligitur  passio  Christi,  quae  ad 

(1)  Vulgata  propitiationem. 


similitudinem  calicis  inebriat,  secundum  illud 
Thren.  3,  13  : Replevit  me  amaritudinibus , inebria- 
vit me  absynlhio ; unde  et  ipse  Dominus  passio- 
nem suam  calicem  nominat,  Matth.  26,  39,  di- 
cens : Transeat  a me  calix  iste  ; ut  sit  sensus  ; Hic 
est  calix  passionis  mecc,  de  qua  fit  mentio  in  san- 
guine seorsum  a corpore  consecrato  ; quia  separatio 
sanguinis  a corpore  fuit  per  passionem. 

Ad  secundum  dicendum  quod  quia,  ut  dictum 
est  in  solut.  praec.,  et  quaest.  76,  art.  2,  ad  I,  san- 
guis seorsum  consecratus  expresse  passionem 
Christi  repraesentat,  ideo  potius  in  consecratione 
sanguinis  fit  mentio  de  effectu  passionis,  quam  in 
consecratione  corporis,  quod  est  passionis  subjec- 
tum, quod  etiam  designatur  in  hoc  quod  Dominus 
dicit  : Quod  pro  vobis  tradetur ; quasi  diceret : 
Quod  pro  vobis  passioni  subjicietur. 

Ad  tertium  dicendum  quod  testamentum  est  dis- 
positio haereditatis.  Haereditatem  autem  coelestem 
disposuit  Deus  hominibus  dandam  per  virtutem 
sanguinis  Jesu  Christi;  quia,  ut  dicitur  Hebr.  9, 
16,  ubi  est  testamentum  (1),  mors  nec  esse  est  inter- 
cedat testatoris.  Sanguis  autem  Christi  dupliciter 
est  hominibus  exhibitus  : — Primo  quidem  in  fi- 
gura, quod  pertinet  ad  vetus  Testamentum ; et 
ideo  Apostolus  ibidem  concludit  : Unde  nec  pri- 
mum Testamentum  sine  sanguine  dedicatum  est, 
quod  patet  ex  hoc  quod,  sicut  dicitur  Exodi  24, 
lecto  omni  mandato  legis  a Moyse,  omnem  populum 
aspersit,  dicens  : « Hic  est  sanguis  Testamenti  quod 
mandavit  ad  vos  Deus.  » — Secundo  autem  est 
exhibitus  in  rei  veritate,  quod  pertinet  ad  novum 
Testamentum  ; et  hoc  est  quod  Apostolus  ibidem 
praemittit  dicens  : Ideo  novi  Testamenti  mediator 
est  [Christus),  ut,  morte  intercedente,  repromissio- 
nem accipiant  qui  vocali  sunt,  ceternce  hceredilalis. 
Dicitur  ergo  : Hic  sanguis  novi  Testamenti,  quia 
jam  non  in  figura,  sed  in  veritate  exhibetur;  unde 
subditur  : Qui  pro  vobis  effundetur.  Interna  autem 
inspiratio  ex  hujus  sanguinis  virtute  procedit,  se- 
cundum quod  passione  Christi  justificamur. 

Ad  quartum  dicendum  quod  hoc  Testamentum 
est  novum  ratione  exhibitionis : dicitur  autem  ce  ter- 
num tam  ratione  aeternae  Dei  praeordinationis, 
quam  etiam  ratione  aeternae  haereditatis,  quae  per 
hoc  Testamentum  disponitur  : ipsa  etiam  persona 
Christi,  cujus  sanguine  Testamentum  disponitur, 
est  aeterna. 

Ad  quintum  dicendum  quod  mysterium  hic  po- 
nitur, non  quidem  ad  excludendam  rei  veritatem, 
sed  ad  ostendendam  occultationem,  quia  et  ipse 
sanguis  Christi  occulto  modo  est  in  hoc  sacra- 
mento, et  ipsa  passio  Christi  occulte  fuit  figurata 
in  veteri  Testamento. 

Ad  sextum  dicendum  quod  dicitur  mysterium  fi- 
dei, quasi  fidei  objectum,  quia  quod  sanguis  Christi 
secundum  veritatem  fit  in  hoc  sacramento,  sola 


(1)  Vulgata  : ubi  testamentum  est... 

fide  tenetur.  Ipsa  etiam  Christi  passio  per  fidem 
justificat.  Baptismus  autem  dicitur  sacramentum 
fidei,  quia  est  quaedam  fidei  protestatio.  Hoc  au- 
tem est  sacramentum  charitatis,  quasi  figurativum 
et  effectivum. 

Ad  septimum  dicendum  quod,  sicut  dictum  est 
in  respons.  ad  2,  sanguis  seorsum  consecratus  a 
corpore  expressius  repraesentat  passionem  Christi; 
et  ideo  potius  in  consecratione  sanguinis  fit  men- 
tio de  passione  Christi  et  fructu  ipsius,  quam  in 
consecratione  corporis. 

Ad  octavum  dicendum  quod  sanguis  passionis 
Christi  non  solum  habet  efficaciam  in  Judaeis  elec- 
tis, quibus  exhibitus  est  sanguis  veteris  Testamenti, 
sed  etiam  in  gentilibus  ; nec  solum  in  sacerdoti- 
bus, qui  hoc  conficiunt  sacramentum,  vel  aliis  qui 
sumunt,  sed  etiam  in  illis  pro  quibus  offertur.  Et 
ideo  signanter  dicit,  pro  vobis , Judaeis,  et  pro  mul- 
tis, scilicet  gentilibus;  vel  pro  vobis  manducantibus, 
et  pro  multis,  pro  quibus  offertur. 

Ad  nonum  dicendum  quod  Evangelistae  non  in- 
tendebant tradere  formas  sacramentorum,  quas  in 
primitiva  Ecclesia  oportebat  esse  occultas,  ut  di- 
cit Dionysius  in  fine  ecclesiast.  Hierarch.  ; sed 
intenderunt  historiam  de  Christo  texere.  Et  tamen 
haec  omnia  fere  verba  ex  diversis  Scripturae  locis 
accipi  possunt.  Nam  quod  dicitur  : Hic  est  calix, 
habetur  Luc.  22,  et  TCorinth.  21 ; Matth.  autem 
26,  28,  dicitur-:  Hic  est  sanguis  meus  novi  Testa- 
menti, qui  pro  mullis  effundetur  in  remissionem  pec- 
catorum. Quod  autem  additur,  ceterni,  et  iterum, 
mysterium  fidei,  ex  traditione  Domini  habetur, 
quae  ad  Ecclesiam  per  Apostolos  pervenit,  secun- 
dum'illud  1 Corinth.  ii,  23  : Ego  accepi  a Do- 
mino, quod  et  tradidi  vobis ; ut  et  1 ad  Timoth.  3, 
9 : Habentes  mysterium  fidei. 

Articulus  iv 

Utrum  pradictis  verbis  formarum  insit  aliqua  vis  creata 
effectiva  consecrationis. 

/«/.,  art.  corp.  ; et  4 Sent.,  dist.  1,  quast.  1,  art.  4, 

quast.  2,  dist.  8,  quast.  2,  art.  et  dist.  10,  inExpos. 

liti.,  ad  6 et  8. 

Ad  quartum  sic  proceditur.  1.  Videtur  quod 
praedictis  verbis  formarum  non  insit  aliqua  vis 
creata  effectiva  consecrationis.  Dicit  enim  Da- 
mascenus in  lib.  4 orth.  Fid.,  cap.  14,  cire,  med.: 
Sola  virtute  Spiritus  Sancti  fit  conversio  panis  in 
corpus  Christi.  Sed  virtus  Spiritus  Sancti  est  virtus 
increata.  Ergo  nulla  virtute  creata  horum  verbo- 
rum conficitur  hoc  sacramentum. 

Art.  4.  — Hic  qua?stio  dupliciter  intelligi  potest. 
i°  De  vi  verborum,  an  sit  res  aliqua,  vel  qualitas,  superad- 
dita ipsis.  2»  Absolute  de  virtute  efficiente  verborum,  id 
est  an  vere  et  realiter  efficiant.  Priorem  sensum  indicare 
videntur  verba  tituli  articuli:  posterior  autem  est  verus, 
et  in  eo  intelligenda  est  resolutio  D.  Thomse  affirmantis 
esse  in  his  verbis  virtutem  effectivam  consecrationis. 


2.  Praeterea,  opera  miraculosa  non  fiunt  aliqua 
virtute  creata,  sed  sola  virtute  divina,  ut  in  prima 
parte  habitum  est,  quaest.  110,  art.  4.  Sed  conver- 
sio panis  et  vini  in  corpusetsanguinem  Christi  est 
opus  non  minus  miraculosum  quam  creatio  rerum, 
vel  etiam  formatio  corporis  Christi  in  utero  virgi- 
nali ; quae  quidem  nulla  virtute  creata  fieri  potue- 
runt. Ergo  neque  hoc  sacramentum  consecratur 
aliqua  virtute  creata  dictorum  verborum. 

3.  Praeterea,  praedicta  verba  non  sunt  simplicia, 
sed  ex  multis  composita ; nec  simul,  sed  successive 
proferuntur.  Conversio  autem  praedicta,  ut  supra 
dictum  est,  quaest.  75,  art.  7,  fit  in  instanti,  unde 
oportet  quod  fiat  per  simplicem  virtutem.  Non 
ergo  fit  per  virtutem  horum  verborum. 

— Sed  contra  est  quod  Ambrosius  dicit  in  lib.  4 
de  Sacramentis,  cap.  4,  ante  med.  : Si  tanta  est  vis 
in  sermone  Domini  Jesu,  ut  inciperent  esse  quae 
non  erant,  quanto  magis  operatorius  est  ut  sini  qua ? 
erant,  et  in  aliud  commutentur  ? Et  sic  quod 
erat  panis  ante  consecrationem,  jam  corpus  Christi 
est  post  consecrationem,  quia  sermo  Christi  in 
aliud  creaturam  mutat  (ut  ibid.  subjungit). 

Respondeo  dicendum  quod  quidam  dixerunt 
nullam  virtutem  creatam  esse  nec  in  praedictis 
verbis  ad  transsubstantiationem  faciendam  necet;am 
in  aliis  sacramentorum  formis,  vel  etiam  in  ipsis 
sacramentis  ad  inducendos  sacramentorum  effec- 
tus ; quod,  sicut  supra  habitum  est,  quaest.  62, 
art.  1,  3 et  4,  et  dictis  sanctorum  repugnat  et  de- 
rogat dignitati  sacramentorum  novae  legis.  — 
Unde  cum  hoc  sacramentum  sit  prae  caeteris 
dignius,  sicut  supra  dictum  est,  quaest.  65,  art.  3, 
consequens  est  quod  in  verbis  formalibus  hujus 
sacramenti  sit  quaedam  virtus  creata  ad  con- 
versionem hujus  sacramenti  faciendam,  ins- 
trumentalis  tamen,  sicut  et  in  aliis  sacramentis, 
sicut  supra  dictum  est,  quaest.  62,  art.  1,  3 et  4. 
Cum  enim  haec  verba  ex  persona  Christi  proferan- 
tur, ex  ejus  mandato  consequuntur  virtutem  ins- 
trumentalem  a Christo,  sicut  et  caetera  ejus  facta 
vel  dicta  habent  instrumentaliter  salutiferam  virtu- 
tem, ut  supra  dictum  est,  ibid. 

Ad  primum  ergo  dicendum  quod  cum  dicitur 
sola  virtute  Spiritus  Sancti  panem  in  corpus 
Christi  converti,  non  excluditur  virtus  instrumen- 
talis,  quae  est  in  forma  hujus  sacramenti  : sicut 
cum  dicitur  : Solus  faber  Jacit  cultellum,  non  ex- 
cluditur virtus  martelli. 

Ad  secundum  dicendum  quod  opera  miraculosa 
nulla  creatura  potest  facere  quasi  agens  prin- 
cipale ; potest  tamen  ea  facere  instrumenta- 
liter, sicut  ipse  tactus  manus  Christi  sanavit 
leprosum.  Et  per  hunc  modum  verba  Christi  con- 
vertunt panem  in  corpus  Christi.  Quod  quidem 
fieri  non  potuit  in  conceptione  corporis  Christi, 
qua  corpus  Christi  formabatur,  ut  aliquid  a cor- 
pore Christi  procedens  haberet  instrumentalem 

virtutem  ad  ipsius  corporis  formationem.  In  crea- 
tione etiam  non  fuit  aliquod  extremum,  in  quod 
instrumentalis  actio  creaturae  posset  terminari. 
Unde  non  est  simile. 

Ad  tertium  dicendum  quod  praedicta  verba,  qui- 
bus fit  consecratio,  sacramentaliter  operantur  ; 
unde  vis  conversiva,  quae  est  in  formis  horum  sa- 
cramentorum, consequitur  significationm,  quae  in 
prolatione  ultimae  dictionis  terminatur.  Et  ideo  in 
ultimo  instanti  prolationis  verborum  praedicta 
verba  consequuntur  hanc  virtutem,  in  ordine  ta- 
men ad  praecedentia ; et  haec  virtus  est  simplex 
ratione  simplicis  significati,  licet  in  ipsis  verbis 
exterius  prolatis  sit  quaedam  compositio. 

Articulus  v 

Utrum  praedictae  locutiones  sint  verae. 

4 Sent.,  dist.  ij,  quast.  2,  art  1,  quaest  4. 

Ad  quintum  sic  proceditur.  1.  Videtur  quod 
praedictae  locutiones  non  sint  verae.  Cum  enim 
dicitur  : Hoc  est  corpus  meum,  ly  hoc  est  demons- 
trativum substantiae.  Sed  secundum  praedicta  art. 

2 huj.  quaest.,  quando  profertur  hoc  pronomen 
hoc,  adhuc  est  ibi  substantia  panis,  quia  transsubs- 
tantiatio  fit  in  ultimo  instanti  prolationis  verborum. 
Sed  haec  est  falsa  : Panis  est  corpus  Christi.  Ergo 
et  haec  est  falsa  : Hoc  est  corpus  meum. 

2.  Praeterea,  hoc  pronomen  hoc  facit  demons- 
trationem ad  sensum.  Sed  species  sensibiles,  quae 
sunt  in  hoc  sacramento,  neque  sunt  ipsum  corpus 
Christi,  neque  accidentia  corporis  Christi.  Ergo 
haec  locutio  non  potest  esse  vera  : Hoc  est  corpus 
meum. 

3.  Praeterea,  haec  verba,  sicut  dictum  est  art. 
praec.,  sua  significatione  efficiunt  conversionem 
panis  in  corpus  Christi.  Sed  causa  effectiva  praein- 
telligitur  effectui.  Ergo  significatio  horum  verbo- 
rum praeintelligitur  conversioni  panis  in  corpus 
Christi.  Sed  ante  conversionem  haec  est  falsa  : 
Hoc  est  corpus  meum.  Ergo  simpliciter  est  judi- 
candum quod  sit  falsa;  et  eadem  ratio  est  de  hac 
locutione  : Hic  esi  calix  sanguinis  mei,  etc. 

— Sed  contra  est  quod  haec  verba  proferuntur 
ex  persona  Christi,  qui  de  se  dicit,  Joan.  14,  6 : 
Ego  sum  veritas. 

Respondeo  dicendum  quod  circa  hoc  multiplex 
fuit  opinio.  — Quidam  enim  dixerunt  quod  in 
hac  locutione  : Hoc  est  corpus  meum,  haec  dictio 
hoc  importat  demonstrationem  ut  conceptam,  et 
non  ut  exercitam,  quia  tota  ista  locutio  sumitur 
materialiter,  cum  recitative  proferatur  : recitat 
enim  sacerdos  Christum  dixisse  : Hoc  est  corpus 
meum.  Sed  hoc  stare  non  potest,  quia  secundum 
hoc  verba  haec  non  applicarentur  ad  materiam 
corporalem  praesentem,  et  ita  non  perficeretur  sa- 

cramentum.  Dicit  enim  Augustinus  super  Joan., 
tract.  80,  a med  : Accedit  verbum  ad  elementum, 
et  fit  sacramentum.  Et  praeterea  ex  hoc  totaliter 
non  evitatur  difficultas  hujus  quaestionis,  quia  eae- 
dem rationes  manent  circa  primam  prolationem, 
qua  Christus  haec  verba  protulit.  Quare  manifes- 
tum est  quod  non  materialiter,  sed  significative 
sumebantur.  Et  ideo  dicendum  est  quod  etiam 
quando  proferuntur  a sacerdote,  significa- 
tive, et  non  tantum  materialiter  sumuntur. 
Nec  obstat  quod  sacerdos  ea  recitative  profert 
quasi  a Christo  dicta,  quia  propter  infinitam 
virtutem  Christi,  sicut  ex  contactu  carnis  suse  vis 
regenerativa  pervenit  non  solum  ad  illas  aquas 
quae  Christum  tetigerunt,  sed  ad  omnes  ubique 
terrarum  per  omnia  futura  secula,  ita  etiam  ex 
prolatione  ipsius  Christi  haec  verba  virtutem  con- 
secrativam  sunt  consecuta,  aquocumque  sacerdote 
dicantur,  ac  si  Christus  ea  praesentialiter  proferret. 
— Et  ideo  alii  dixerunt  quod  haec  dictio  hoc  in  hac 
locutione  facit  demonstrationem  non  ad  sensum, 
sed  ad  intellectum,  ut  sit  sensus  : Hoc  est  corpus 
meum,  id  est,  significatum  per  hoc,  est  corpus 
meum.  Sed  nec  hoc  stare  potest,  quia  cum  in  sa- 
cramentis hoc  efficiatur  quod  significatur,  non  fie- 
ret per  hanc  formam  ut  corpus  Christi  sit  in  hoc 
sacramento  secundum  veritatem,  sed  solum  sicut 
in  signo,  quod  est  haereticum,  ut  supra  dic- 
tum est,  quaest.  73,  art.  1.  — Et  ideo  alii 
dixerunt  quod  haec  dictio  hoc  facit  demons- 
trationem ad  sensum ; sed  intelligitur  haec  de- 
monstratio non  pro  illo  instanti  locutionis  quo 
profertur  haec  dictio,  sed  pro  ultimo  instanti  locu- 
tionis; sicut  cum  aliquis  dicit:  Nunc  taceo,  hoc 
adverbium  nunc  facit  demonstrationem  pro  ins- 
tanti immediate  sequenti  locutionem  : est  enim 
sensus  : Stalim  his  verbis  dictis  taceo.  Sed  nec  hoc 
stare  potet,  quia  secundum  hoc  hujus  locutionis 
esset  sensus  : Corpus  meum  est  corpus  meum, 
quod  praedicta  locutio  non  facit,  quia  hoc  fuit 
etiam  ante  prolationem  verborum  ; unde  nec  hoc 
praedicta  locutio  significat.  — Et  ideo  aliter 
dicendum  est  quod,  sicut  praedictum  est,  art. 
praec.,  haec  locutio  habet  virtutem  factivam  con- 
versionis panis  in  .corpus  Christi.  Et  ideo  com- 
paratur ad  alias  locutiones,  quae  habent  solum 
vim  significativam,  et  non  factivam,  sicut  com- 
paratur conceptio  intellectus  practici,  quae  est 
factiva  rei,  conceptioni  intellectus  nostri  spe- 
culativi, quae  est  accepta  a rebus  ; nam  voces  sunt 
signa  intellectuum , secundum  Philosophum,  lib.  1 
Periher.,  in  prine.  Et  ideo  sicut  conceptio  intel- 
lectus practici  non  praesupponit  rem  conceptam, 
sed  facit  eam,  ita  veritas  hujus  locutionis  non 
praesupponit  rem  significatam,  sed  facit  eam ; 
sic  enim  se  habet  verbum  Dei  ad  res  factas  per 
Verbum.  Haec  autem  conversio  non  fit  successive, 
sed  in  instanti,  sicut  dictum  est  quaest.  73,  art.  7. 
Et  ideo  oportet  quidem  intelligere  praedictam 

locutionem  secundum  ultimum  instans  pro- 
lationis verborum,  non  tamen  ita  quod  prae- 
supponatur  exparte  subjecti  id  quod  est  ter- 
minus conversionis,  scilicet  quod  corpus 
Christi  sit  corpus  Christi;  neque  etiam  illud 
quod  fuit  ante  conversionem,  scilicet  panis; 
sed  id  quod  communiter  se  habet  quantum 
ad  utrumque,  scilicet  contentum  in  generali 
sub  istis  speciebus.  Non  enim  faciunthaec  verba 
quod  corpus  Christi  sit  corpus  Christi,  neque 
quod  panis  sit  corpus  Christi,  sed  quod  conten- 
tum sub  his  speciebus,  quod  prius  erat  panis,  sit 
corpus  Christi.  Et  ideo  signanter  non  dicit  Domi- 
nus : Hic  panis  est  corpus  meum,  quod  esset  secun- 
dum intellectum  secundce  opinionis  ; neque  : Hoc 
corpus  meum  est  corpus  meum , quod  esset  secun- 
dum intellectum  tertiae.  Sed  in  generali : Hoc  est 
corpus  meum,  nullo  nomine  apposito  a parte  sub- 
jecti, sed  solo  pronomine,  quod  significat  subs- 
tantiam in  communi,  sine  qualitate,  id  est,  forma 
determinata. 

Ad  primum  ergo  dicendum  quod  haec  dictio 
hoc  demonstrat  substantiam,  sed  absque  determi- 
natione propriae  naturae,  sicut  dictum  est  in 
corp. 

Ad  secundum  dicendum  quod  hoc  pronomen 
hoc  non  demonstrat  ipsa  accidentia,  sed  substan- 
tiam sub  accidentibus  contentam,  quae  primo  fuit 
panis,  postea  est  corpus  Christi,  quod  licet  non 
informetur  his  accidentibus,  tamen  sub  eis  conti- 
netur. 

Ad  tertium  dicendum  quod  significatio  hujus  lo- 
cutionis praeintelligitur  rei  significatae  ordine  na- 
turae, sicut  causa  naturaliter  est  prior  effectu,  non 
tamen  ordine  temporis,  quia  haec  causa  simul  ha- 
bet secum  suum  effectum,  et  hoc  sufficit  ad  veri- 
tatem locutionis. 

Articulus  vi 

Utrum  forma  consecrationis  panis  consequatur  suum  effec- 
tum, antequam  perficiatur  forma  consecrationis  vini. 

4 Sent.,  dist.  8,  quast.  2,art.  4,  quastiunc.  2,  et  dist.  21, 
quast.  2,  art.  1 , quastiunc.  /,  ad  4;  et  1 Corinih.  11 , 
lect.  6,  coi.  1. 

Ad  sextum  sic  proceditur.  1.  Videtur  quod 
forma  consecrationis  panis  non  consequatur  suum 
effectum,  quousque  perficiatur  forma  consecratio- 
nis vini.  Sicut  enim  per  consecrationem  panis  in- 
cipit esse  corpus  Christi  sub  hoc  sacramento,  ita 
per  consecrationem  vini  incipit  esse  sanguis.  Si 
ergo  verba  consecrationis  panis  haberent  suum 
effectum  ante  consecrationem  vini,  sequeretur 
quod  in  hoc  sacramento  inciperet  esse  corpus 
Christi  sine  sanguine,  quod  est  inconveniens. 

2.  Praeterea,  unum  sacramentum  unum  habet 
complementum  : unde  licet  in  baptismo  sint  tres 
immersiones,  non  tamen  prima  immersio  conse- 


quitur suum  effectum,  quousque  tertia  fuerit  ter- 
minata. Sed  totum  hoc  sacramentum  est  unum, 
ut  supra  dictum  est,  quaest.  73,  art.  2.  Ergo  verba 
quibus  consecratur  panis  non  consequuntur  suum 
effectum  sine  verbis  sacramentalibus  quibus  con- 
secratur vinum. 

3.  Praeterea,  in  ipsa  forma  consecrationis  panis 
sunt  plura  verba,  quorum  prima  non  consequun- 
tur effectum,  nisi  prolato  ultimo,  sicut  dictum  est 
art.  4 huj.  quaest.,  ad  3.  Ergo  pari  ratione  nec 
verba  quibus  consecratur  corpus  Christi  habent 
effectum,  nisi  prolatis  verbis  quibus  sanguis 
Christi  consecratur. 

— Sed  contra  est  quod  statim  dictis  verbis  con- 
secrationis panis,  hostia  consecrata  proponitur 
populo  adoranda,  quod  non  fieret,  si  non  esset 
ibi  corpus  Christi,  quia  hoc  ad  idololatriam  perti- 
neret. Ergo  verba  consecrationis  panis  suum  effec- 
tum consequuntur,  antequam  proferantur  verba 
consecrationis  vini. 

Respondeo  dicendum  quod  quidam  antiqui  doc- 
tores  dixerunt  quod  hae  duae  formae,  scilicet 
consecrationis  panis  et  vini,  se  invicem  expectant 
in  agendo,  ita  scilicet  quod  prima  non  perficit 
suum  effectum,  antequam  proferatur  secunda.  — 
Sed  hoc  stare  non  potest,  quia,  sicut  dictum  est 
art.  2 et  5 huj.  quaest.,  ad  veritatem  hujus  locu- 
tionis : Hoc  est  corpus  meum,  requiritur  propter 
verbum  praesentis  temporis  quod  res  significata 
simul  tempore  sit  cum  ipsa  significatione  locutio- 
nis ; alioquin  si  in  futurum  expectaretur  res  signi- 
ficata, apponeretur  verbum  futuri  temporis,  non  au- 
tem verbum  praesentis,  ita  scilicet  quod  non  dicere- 
tur : Hoc  est  corpus  meum,  sed  : Hoc  erit  corpus 
meum.  Significatio  autem  hujus  locutionis  comple- 
tur statim  completa  prolatione  horum  verborum.  E t 
ideo  oportet  rem  significatam  statim  adesse,  quae 
quidem  est  effectus  hujus  sacramenti ; alioquin  lo- 
cutio non  esset  vera.  Est  etiam  haec  positio  contra 
ritum  Ecclesiae,  quae  statim  post  prolationem  ver- 
borum corpus  Christi  adorat.  Unde  dicendum  est 
quod  prima  forma  non  expectat  secundam  in 
agendo,  sed  statim  habet  suum  effectum. 

Ad  primum  ergo  dicendum  quod  ex  hac  ratione 
videntur  fuisse  decepti  illi  qui  praedictam  positio- 
nem posuerunt.  Unde  intelligendum  est  quod 
facta  consecratione  panis,  est  quidem  corpus 
Christi  ibi  ex  vi  sacramenti,  et  sanguis  ex  reali 
concomitantia,  sed  postmodum  per  consecratio- 
nem vini  fit  ibi  e converso  sanguis  Christi  ex  vi 
sacramenti,  corpus  autem  ex  reali  concomitantia, 
ita  quod  totus  Christus  est  sub  utraque  specie, 
sicut  supra  dictum  est,  quaest.  76,  art.  2. 

Ad  secundum  dicendum  quod  hoc  sacramen- 
tum est  unum  perfectione,  sicut  supra  dictum  est 
quaest.  73,  art.  2,  scilicet  in  quantum  constituitur 
ex  duobus,  scilicet  cibo  et  potu,  quorum  utrum- 
que per  se  habet  suam  perfectionem  : sed  tres 

immersiones  baptismi  ordinantur  ad  unum  simpli- 
ce  m effectum,  et  ideo  non  est  simile. 

Ad  lerhum  dicendum  quod  diversa  verba  quae 
sunt  in  forma  consecrationis  panis,  constituunt 
veritatem  unius  locutionis,  non  autem  verba  di- 
versarum formarum,  et  ideo  non  est  simile. 

QUAESTIO  LXXIX 

DE  EFFECTIBUS  SACRAMENTI  EUCHARISTIA.  — In 

octo  articulos  divisa. 

Deinde  considerandum  est  de  effectibus  hujus 
sacramenti;  et  circa  hoc  quaeruntur  octo  : i°  utrum 
hoc  sacramentum  conferat  gratiam  ; 20  utrum  ef- 
fectus hujus  sacramenti  sit  adeptio  gloriae  ; 30 
utrum  effectus  hujus  sacramenti  sit  remissio  pec- 
cati mortalis  ; 40  utrum  per  hoc  sacramentum  re- 
mittatur peccatum  veniale;  50  utrum  per  hoc  sa- 
cramentum tota  poena  peccati  remittatur;  6° 
utrum  hoc  sacramentum  homines  praeservet  a pec- 
catis futuris;  70  utrum  hoc  sacramenfum  prosit 
aliis  quam  sumentibus  ; 8°  de  impedimento  effec- 
tus hujus  sacramenti. 

Articulus  primus 

Utrum  per  hoc  sacramentum  conferatur  gratia. 

lnf.,art.  4.coip.  ; et  4 Setit  , dist.  /2,  quastiunc.  2,  art. 

2,  quasi.  1 ad  2. 

Ad  primum  sic  proceditur.  1.  Videtur  quod 
per  hoc  sacramentum  non  conferatur  gratia.  Hoc 
enim  sacramentum  est  nutrimentum  spirituale. 
Nutrimentum  autem  non  datur  nisi  viventi.  Cum 

Questio  79.  — De  sex  effectibus,  disputat  S.  Thomas, 
in  sex  primis  art.  Denique  ostendit  hoc  sacrificium  pro- 
desse sumentibus  per  modum  sacramenti  et  sacrificii  ; 
non  sumentibus  autem,  tantum  per  modum  sacrificii. Tan- 
dem ostendit  non  impediri  effectum  sacramenti,  per  pec- 
catum veniale,  licet  impediatur  actualis  devotio,  si  susci- 
piens, mente  sit  distractus.  — Cum  sacramentum  istud, 
omnium  gratiarum  fontem  Christum  contineat, consequens 
est.  multiplices  esse  effectus;  de  quibus  late,  diserte,  et 
cum  magna  pietate  B.  Thomas  loquitur,  in  opusculo  de 
Sacramento  altaris. 

Art.  i.  — Titulus  hujus  art.  de  gratia  sanctificante 
quas  acharitate  non  separatur,  intelligendusest.  utex  com- 
muni usu  hujus  vocis,  maxime  in  prassenti  materia,  et  fine 
corp.  art.  satis  constat.  Quoniam  vero  gratia  sanctificans 
in  primam  et  secundam  dividi  solet,  seu  in  eam.  quse  da- 
tur, cum  primo  infunditur, vel  in  augmentum  ejus,  in  pne- 
senti  quaestione  abstracte  et  priecise  sumitur  gratia,  pro 
quocumque  gradu  ejus.  — Conclusio  est  certade  fide. — Vi- 
de Concil.  Trident.  sess.  7,  de  sacramentis  in  genere 
can.  6,  7 et  8,  supra,  quaist.  60,  pag.  549  ; et  sess.  j;t 
cap.  x,  et  2,  et  concil.  Florent,  pag.  454.  — Quidam 
Protestantes  idem  sentiunt  de  hoc  sacramento  quod 
de  baptismo,  tantum  scilicet  prodesse  ut  objectum 
excitans  fidem.  Proinde  admiratione  dignum  est  quod  hi 
haeretici  alium  errorem  extreme  contrarium  postea  con- 
finxerint, tribuentes  huic  sacramento,  quod  peccata  mor- 
talia etiam  sine  ulla  poenitentia  possit  remittere. 


507 

ergo  vita  spiritualis  sit  per  gratiam,  non  competi 
hoc  sacramentum  nisi  habenti  gratiam.  Non  ergo 
per  hoc  sacramentum  confertur  gratia,  ut  primo 
habeatur  ; similiter  etiam  nec  ad  hoc  quod  augea- 
tur, quia  augmentum  spirituale  pertinet  ad  sacra- 
mentum confirmationis,  ut  dictum  est  quaest.  72, 
art.  1.  Non  ergo  per  hoc  sacramentum  gratia 
confertur. 

2.  Praeterea,  hoc  sacramentum  confertur  ut 
quaedam  spiritualis  refectio.  Sed  refectio  spiritua- 
lis magis  videtur  pertinere  ad  usum  gratiae  quam 
ad  gratiae  collationem.  Ergo1  videtur  quod  per  hoc 
sacramentum  gratia  non  conferatur. 

3.  Praeterea,  sicut  supra  dictum  est,  quaest. 
74,  art.  1,  in  hoc  sacramento  corpus  Christi  offer- 
tur pro  salute  corporis,  sanguis  autem  pro  salute 
animae.  Sed  corpus  non  est  subjectum  gratiae,  sed 
anima,  ut  in  secunda  parte  habitum  est  (1-2, 
quaest.  1 1 0,  art.  4).  Ergo  ad  minus  quantum  ad  cor- 
pus per  hoc  sacramentum  gratia  non  confertur. 

— Sed  contra  est  quod  Dominus  dicit,  Joan. 
6,  $ 2 : Panis  quem  ego  dabo , caro  mea  est  pro 
mundi  vita.  Sed  vita  spiritualis  est  per  gratiam. 
Ergo  per  hoc  sacramentum  gratia  confertur. 

Respondeo  dicendum  quod  effectus  hujus  sa- 
cramenti debet  considerari  — primo  quidem  et 
principaliter  ex  eo  quod  in  hoc  sacramento  conti- 
netur, quod  est  Christus  ; qui  sicut  in  mundum 
visibiliter  veniens  contulit  mundo  vitam  gratiae, 
secundum  illud  Joan.  1,17:  Gratia  et  veritas  per 
Jesum  Christum  facta  est,  ita  in  hominem  sacra- 
mentaliter  veniens  vitam  gratiae  operatur,  secun- 
dum illud  Joan  6,  58  : Qui  manducat  me,  vivet 
propter  me.  Unde  et  Cyrillus  dicit  (similia  his 
multa  habet  lib.  4 in  Joan.,  cap.  2 et  3 ; habetur 
autem  express.  in  Cat.  aur.  D.  Th.,  sup.  hunc 
loc.)  ; Vivificalivum  Dei  Verbum  uniens  seipsum 
propriet  carni,  fecit  ipsam  vivificativam.  Decebat 
enim  eum  nostris  quodammodo  uniri  corporibus 
per  sacram  ejus  carnem  et  pretiosum  sanguinem , 
quee  accipimus  in  benedictionem  vivificativam  in 
pane  et  in  vino.  — Secundo  consideratur  ex  eo 
quod  per  hoc  sacramentum  repraesentatur,  quod 
est  passio  Christi,  sicut  supra  dictum  est,  quaest. 
74,  art.  1,  et  quaest.  76,  art.  2,  ad  1 . Et  ideo 
effectum,  quem  passio  Christi  fecit  in  mundo,  hoc 
sacramentum  facit  in  homine.  Unde  super  illud 
Joan.  19  : Continuo  exivit  sanguis  et  aqua,  dicit 
Chrysostomus,  hom.  84,  in  Joan.  circ.  med.:  Quia 
hinc  suscipiunt  principium  sacra  mysteria,  cum  ac- 
cesseris ad  tremendum  calicem,  ut  ab  ipsa  bibiturus 
Christi  costa  ita  accedas.  Unde  et  ipse  Dominus 
dicit  Matth.  26,  28  ; Hic  est  sanguis  meus...  qui 
pro  vobis  (1)  effundetur  in  remissionem  peccatorum. 
— Tertio  consideratur  effectus  hujus  sacramenti 
ex  modo  quo  traditur  hoc  sacramentum,  quod  tra- 

(1)  Vulgata  ibi,  pro  multis. 

ditur  per  modum  cibi  et  potus.  Et  ideo  omnem 
effectum  quem  cibus  et  potus  materialis  facit 
quantum  ad  vitam  corporalem,  quod  scilicet  sus- 
tentat, auget,  reparat  et  delectat,  hoc  totum  facit 
hoc  sacramentum  quantum  ad  vitam  spiritualem. 
Unde  Ambrosius  dicit  in  lib.  5 de  Sacramentis, 
cap.  4,  circ.  med.  : Iste  panis  est  vitee  ceternce,  qui 
animec  noslrcc  sub  tantiam  fulcit.  Et  Chrysostomus 
dicit  super  Joan.,  hom.  45,  a med.  : Prccsiat  se 
nobis  desiderantibus  et  palpare,  et  comedere,  et 
amplecti.  Unde  et  ipse  Dominus  dicit  Joan.  6, 
56  : Caro  meavere  est  cibus,  et  sanguis  meus  vere 
est  potus.  — Quarto  consideratur  effectus  hujus 
sacramenti  ex  speciebus  in  quibus  traditur  hoc 
sacramentum.  Unde  Augustinus  ibidem  (scilicet 
tract.  26  in  Joan.,  parum  ante  fin.)  dicit  : Domi- 
nus noster  corpus  ei  sanguinem  suum  in  eis  rebus 
commendavit  quee  ad  unum  aliquid  rediguntur  ex 
multis  ; namque  aliud,  scilicet  panis,  ex  mullis 
granis  in  unum  constat;  aliud,  scilicet  vinum,  in 
unum  ex  multis  acinis  confluit.  Et  ideo  ipse  alibi 
dicit  super  Joan.,  loc.  cit. , a med.  : O sacra- 
mentum pietatis,  0 signum  unitatis,  0 vinculum 
ch ar itatis ! Et  quia  Christus  et  ejus  passio  est 
causa  gratiae  et  spiritualis  refectio,  et  charitas  sine 
gratia  esse  non  potest , ex  omnibus  praemissis 
manifestum  est  quod  hoc  sacramentum  gratiam 
confert. 

Ad  primum  ergo  dicendum  quod  hoc  sacra- 
mentum ex  seipso  virtutem  habet  gratiam  confe- 
rendi; nec  aliquis  habet  gratiam  ante  susceptio- 
nem hujus  sacramenti,  nisi  ex  aliquo  voto  ipsius, 
vel  per  seipsum,  sicut  adulti,  vel  voto  Ecclesiae, 
sicut  parvuli,  sicut  supra  dictum  est,  quaest.  73, 
art.  3.  Unde  ex  efficacia  virtutis  ipsius  est  quod 
etiam  ex  voto  ipsius  aliquis  gratiam  consequatur, 
per  quam  spiritualiter  vivificetur.  Restat  igitur  ut 
cum  sacramentum  realiter  sumitur,  gratia  augeatur 
et  vita  spiritualis  perficiatur  ; aliter  tamen  quam 
per  sacramentum  confirmationis,  in  quo  auge- 
tur et  perficitur  gratia  ad  persistendum  con- 
tra exteriores  impugnationes  inimicorum  Christi  ; 
per  hoc  autem  sacramentum  augetur  gratia  et 
perficitur  spiritualis  vita,  ad  hoc  quod  homo 
in  seipso  perfectus  existat  per  conjunctionem 
ad  Deum. 

Ad  secundum  dicendum  quod  hoc  sacramen- 
tum confert  gratiam  spiritualiter  cum  virtute  cha- 
ritatis.  Unde  Damascenus,  lib.  4 orth.  Fid . , cap. 
14,  a med.,  comparat  hoc  sacramentum  carboni 
quem  Isaias  vidit,  Isai.  6.  Carbo  enim  lignum 
simplex  non  est,  sed  unitum  igni  ; ita  et  panis 
communionis  non  simplex  panis  est,  sed  unitus  Di- 
vinitati. Sicut  autem  Gregorius  dicit  in  homil. 
Pentecostes  (30  in  Evang.,  parum  a prine.),  amor 
Dei  non  est  otiosus  : magna  enim  operatur,  si  est. 
Et  ideo  per  hoc  sacramentum,  quantum  est  ex  sui 
virtute,  non  solum  habitus  gratiae  et  virtutis  con- 
fertur sed  etiam  excitatur  in  actum,  secundum 


illud  2 Corinth.  5,  14  : Charitas  Christi  urget  nos. 
Et  inde  est  quod  ex  virtute  hujus  sacramenti  ani- 
ma spiritualiter  reficitur,  per  hoc  quod  anima  spi- 
ritualiter  delectatur,  et  quodammodo  inebriatur 
dulcedine  bonitatis  divinae,  secundum  illud  Can- 
tic.  5,1:  Comedite , amici  et  bibite,  et  inebriamini, 
charissimi. 

Ad  tertium  dicendum  quod  quia  sacramenta 
operantur  salutem  quam  significant,  ideo  secun- 
dum quamdam  assimilationem  dicitur  quod  in  hoc 
sacramento  corpus  offertur  pro  salute  corporis,  et 
sanguis  pro  salute  animae,  quamvis  utrumque  ad 
salutem  utriusque  operetur,  cum  sub  utroque  to- 
tus sit  Christus,  ut  supra  dictum  est,  quaest.  76, 
art.  2.  Et  licet  corpus  non  sit  immediatum  sub- 
jectum gratiae,  exanima  tamen  redundat  effectus 
gratiae  ad  corpus  dum  in  praesenti  membra  nostra 
exhibemus  arma  justitiae  Deo ; ut  habetur  Rom.  6, 
et  in  futuro  corpus  nostrum  sortietur  incorruptio- 
nem  et  gloriam  animae. 

Articulus  ii 

Utrum  effectus  hujus  sacramenti  sit  adeptio  gloriae 

/«/.,  quast.  80,  art.  2,  ad  1;  et  Joan.  6. 

Ad  secundum  sic  proceditur.  1.  Videtur  quod 
effectus  hujus  sacramenti  non  sit  adeptio  gloriae. 
Effectus  enim  proportionatur  suae  causae.  Sed 
hoc  sacramentum  competit  viatoribus,  unde  et  via- 
ticum dicitur.  Cum  igitur  viatores  nondum  sint 
capaces  gloriae,  videtur  quod  hoc  sacramentum 
non  causet  adeptionem  gloriae. 

2.  Praeterea,  posita  causa  sufficienti,  ponitur 
effectus.  Sed  multi  accipiunt  hoc  sacramentum 
qui  nunquam  pervenient  ad  gloriam,  ut  patet  per 
Augustinum,  21  de  Civit.  Dei,  cap.  25.  Non  ergo 
hoc  sacramentum  est  causa  adeptionis  gloriae. 

3.  Praeterea,  majus  non  efficitur  a minori,  quia 
nihil  agit  ultra  suam  speciem.  Sed  minus  est  acci- 
pere Christum  sub  specie  aliena,  quod  fit  in  hoc 
sacramento,  quam  frui  eo  in  specie  propria,  quod 
pertinet  ad  gloriam.  Ergo  hoc  sacramentum  non 
causat  adeptionem  gloriae. 

— Sed  contra  est  quod  dicitur  Joan.  6,  52  : Si 
quis  manducaverit  ex  hoc  pane,  vivet  in  ceternum. 
Sed  vita  aeterna  est  vita  gloriae.  Ergo  effectus  hu- 
jus sacramenti  est  adeptio  gloriae. 

Respondeo  dicendum  quod  in  hoc  sacra- 
mento potest  considerari  et  id  ex  quo  ha- 
bet effectum,  scilicet  ipse  Christus  contentus,  et 
passio  ejus  repraesentata,  et  id  per  quod  habet 
effectum,  scilicet  usus  sacramenti  et  species  ejus. 
Et  quantum  ad  utrumque  competit  huic  sa- 

Art.  2.  — Unde,  Ecclesia  cantat  in  officio  de  Ven.  Sa- 
cramento : « O sacrum  convivium...  mens  impletur  gra- 
tia, et  futuras  glorias  nobis  pignus  datur  ».  — Vide  supra 
concil.  Trident.  sess.  ij,  cap.  2,  pag.  454. 

cramento  quod  causet  adeptionem  vitae  aeter- 
nae.— Nam  ipse  Christus  per  suam  passionem 
aperuit  nobis  aditum  vitae  aeternae,  secundum  illud 
Hebr.  9,  1 5 : Novi  Testamenti  mediator  est;  ut 
morte  intercedente...  qui  vocali  sunt  accipiant  re- 
promissionem celcrncv  hceredilalis  (1).  Unde  et  in 
lorma  hujus  sacramenti  dicitur  : H\c  est  calix  san- 
guinis mei,  novi  et  aeterni  Testamenti.  — Similiter 
etiam  refectio  cibi  spiritualis  et  unitas  significata 
per  species  panis  et  vini  habentur  quidem  in  prae- 
senti, sed  imperfecte,  perfecte  autem  in  statu 
gloriae.  Unde  Augustinus  dicit  super  illud  Joan. 
6 : Caro  mea  vere  est  cibus,  tract.  26  in  Joan., 
aliquant.  ante  fin.  : Cum  cibo  et  potu  id  appetant 
homines  ut  non  esuriant  neque  sitiant,  hoc  veraciter 
non  praestat  nisi  iste  cibus  et  potus  qui  eos  a qui- 
bus sumitur  immortales  et  incorruptibiles  facit  in 
societate  sanctorum,  ubi  pax  erit,  et  unitas  plena 
atque  perfecta. 

Ad  primum  ergo  dicendum  quod  sicut  passio 
Christi,  in  cujus  virtute  hoc  sacramentum  opera- 
tur, est  quidem  causa  sufficiens  gloriae,  non  ta- 
men ita  quod  statim  per  ipsam  introducamur  in 
gloriam,  sed  oportet  ut  prius  simul  compatiamur, 
ut  postea  simul  glorificemur,  sicut  dicitur  Rom. 
8,  ita  hoc  sacramentum  non  statim  nos  in  gloriam 
introducit,  sed  dat  nobis  virtutem  perveniendi  ad 
gloriam,  et  ideo  viaticum  dicitur,  in  cujus  figuram 
legitur  3 Reg.  19,  8,  quod  Elias  comedit  et  bibit, 
et  ambulavit  in  fortitudine  cibi  illius  quadraginta 
diebus  et  quadraginta  noctibus  usque  ad  montem 
Dei  Oreb. 

Ad  secundum  dicendum  quod  sicut  passio 
Christi  non  habet  suum  effectum  in  his  qui  se  ad 
eam  non  habent  ut  debent,  ita  et  per  hoc  sacra- 
mentum non  adipiscuntur  gloriam  qui  indecenter 
ipsum  suscipiunt.  Unde  Augustinus  dicit  super 
Joan.,  exponens  illa  verba  loci  cit.  (tract.  26)  : 
Aliud  est  sacramentum  et  aliud  virtus  sacramenti. 
Multi  de  altari  accipiunt,  et  accipiendo  moriuntur. 
Panem  ergo  caelestem  spiritualiter  manducate,  in- 
nocentiam ad  altare  apportate.  Unde  non  est  mi- 
rum, si  ilii  qui  innocentiam  non  servant,  effectum 
hujus  sacramenti  non  consequuntur. 

Ad  tertium  dicendum  quod  hoc  quod  Christus 
sub  aliena  specie  sumitur,  pertinet  ad  rationem 
sacramenti,  quod  instrumentaliter  agit.  Nihil  au- 
tem prohibet  causam  instrumentalem  producere 
potiorem  effectum,  ut  ex  supra  dictis  patet,  quaest. 
77,  art.  3.  ad  3. 

(1)  Vulgata  :...  repromissionem  accipiant  qui  vocati  sunt 
ceternce  hctrcditatis. 

Articulus  iii 

1'trum  effectus  hujus  sacramenti  sit  remissio  peccati 
mortalis. 

4 Sent.,  dist.  9,  art.  4,  quastiunc.  2 , corp.,  et  dist.  12 , 
quast.  2,  art.  4,  quastiunc.  2. 

Ad  tertium  sic  proceditur.  1.  Videtur  quod  ef- 
fectus hujus  sacramenti  sit  remissio  peccati  mor- 
talis. Dicitur  enim  in  quadam  collecta  : Sit  hoc  sa- 
cramentum ablutio  scelerum.  Sed  scelera  dicuntur 
peccata  mortalia.  Ergo  per  hoc  sacramentum  pec- 
cata mortalia  abluuntur. 

2.  Praeterea,  hoc  sacramentum  agit  in  virtute 
passionis  Christi,  sicut  et  baptismus.  Sed  per  bap- 
tismum dimittuntur  peccata  mortalia,  ut  supra 
dictum  est,  quaest.  69,  art.  1.  Ergo  et  per  hoc 
sacramentum,  praesertim  cum  in  forma  hujus  sa- 
cramenti dicatur  : Qui  pro  mullis  effundetur  in  re- 
missionem peccatorum. 

3.  Praeterea,  per  hoc  sacramentum  gratia  con- 
fertur, ut  dictum  est  art.  1 huj.  quaest.  Sed  per 
gratiam  justificatur  homo  a peccatis  mortalibus, 
secundum  illud  Rom.  3,  24  : Justificati  gratis  per 
gratiam  ipsius.  Ergo  per  hoc  sacramentum  remit- 
tuntur peccata  mortalia. 

— Sed  contra  est  quod  dicitur  1 Cor.  1 r,  29: 
Qui  manducat  et  bibit  indigne,  judicium  sibi  man- 
ducat et  bibit;  dicit  autem  Glossa  (Petri  Lomb.) 
ibidem,  quod  « ille  manducat  et  bibit  indigne  », 
qui  in  crimine  est,  vel  irreverenter  tractat ; et  talis 
manducat,  et  bibit  sibi  judicium,  id  est,  damnatio- 
nem. Ergo  ille  qui  est  in  peccato  mortali,  per  hoc 
quod  accipit  hoc  sacramentum,  magis  accumulat 
sibi  peccatum,  quam  remissionem  sui  peccati  con- 
sequatur. 

Respondeo  dicendum  quod  virtus  hujus  sacra- 
menti potest  considerari  dupliciter  : — Uno 
modo  secundum  se  ; et  sic  hoc  sacramentum 
habet  virtutem  ad  remittendum  quaecumque 
peccata  ex  passione  Christi,  quae  est  fons  et 
causa  remissionis  peccatorum.  — Alio  modo  po- 
test considerari  per  comparationem  ad  eum 
qui  recipit  hoc  sacramentum,  prout  in  eo  in- 
venitur impedimentum  percipiendi  hujus  sacra- 
menti effectum.  Quicumque  autem  habet  cons- 
cientiam peccati  mortalis,  habet  in  se  impedimen- 
tum percipiendi  effectum  hujus  sacramenti,  eo 
quod  non  est  conveniens  susceptor  hujus  sacra- 
menti, tum  quia  non  vivit  spiritualiter,  et  ita  non 
debet  spirituale  nutrimentum  suscipere,  quod  non 

Art.  j.  — Vides  quod  etsi  Eucharistia  non  causet  per 
se  primario  primam  gratiam  remissivam  peccati  mortalis, 
sed  secundam  tantum,  attamen  per  accidens  et  secundario 
potest  causare  primam  gratiam  remissivam  peccati  mor- 
talis. Lutherus  posuit  remissionem  peccatorum  morta- 
lium, pro  effectu  principali  et  primario  hujus  sacramenti. 
Videconcil.  Trident.  sess.  ij,  cap.  2,  et  can.5  et  11,  su- 
pra, pag.  454. 

est  nisi  viventis ; tum  quia  non  potest  uniri  Chris- 
to (quod  fit  per  hoc  sacramentum),  dum  est  in  af- 
fectu peccandi  mortaliter.  Et  ideo,  ut  dicitur  in 
lib.  de  ecclesiast.  Dogmatib.,  cap.  53,  si  mens_  in 
affectu  (1)  peccandi  esi , gravatur  magis  Eucharis- 
lice  perceptione , quam  purificetur.  Unde  hoc  sa- 
cramentum in  eo  qui  ipsum  percipit  in  cons- 
cientia peccati  mortalis,  non  operatur  re- 
missionem peccati.  — Potest  tamen  hoc 
sacramentum  operari  remissionem  peccati 
dupliciter  : — uno  modo  non  perceptum  actu, 
sed  voto,  sicut  cum  quis  prius  justificatur  a 
peccato; — alio  modo  etiam  perceptum  ab  eo 
qui  est  in  peccato  mortali,  cujus  conscientiam 
et  affectum  non  habet  : forte  enim  primo  non 
fuit  sufficienter  contritus,  sed  devote  et  reve- 
renter accedens  consequetur  per  hoc  sacramen- 
tum gratiam  charitatis,  quae  contritionem  per- 
ficiet, et  remissionem  peccati. 

Ad  primum  ergo  dicendum  quod  petimus  ut 
hoc  sacramentum  sit  ablutio  scelerum,  vel  eorum 
quorum  conscientiam  non  habemus,  secundum  il- 
lud Psalmi  18,  13  : Ab  occultis  meis  munda  me, 
Domine  ; vel  ut  contritio  in  nobis  perficiatur  ad 
scelerum  remissionem  ; vel  etiam  ut  nobis  robur 
detur  ad  scelera  vitanda. 

Ad  secundum  dicendum  quod  baptismus  est  spi- 
ritualis generatio,  quae  est  mutatio  de  non  esse 
spirituali  in  esse  spirituale,  et  datur  per  modum 
ablutionis  ; et  ideo,  quantum  ad  utrumque,  non 
inconvenienter  accedit  ad  baptismum  qui  habet 
conscientiam  peccati  mortalis.  Sed  per  hoc  sacra- 
mentum homo  sumit  in  se  Christum  per  modum 
spiritualis  nutrimenti,  quod  non  competit  mortuo 
in  peccatis.  Et  ideo  non  est  similis  ratio. 

Ad  tertium  dicendum  quod  gratia  est  sufficiens 
causa  remissionis  petcati  mortalis  ; non  tamen 
actu  remittit  peccatum  mortale,  nisi  cum  primo 
datur  peccatori.  Sic  autem  non  datur  in  hoc  sa- 
cramento. Unde  ratio  non  sequitur. 

Articulus  iv 

Utrum  per  hoc  sacramentum  remittantur  peccata 
venialia. 

Inf.,  quast.  87.  art.  3,  corp.,  et  4 Seni.,  dist.  12,  quasi. 

2,  art  I , quast.  1 , corp.,  et  art.  2,  quast.  /,  per  tot. 

Ad  quartum  sic  proceditur.  1.  Videtur  quod 
per  hoc  sacramentum  non  remittantur  peccata  ve- 
nialia. Hoc  enim  sacramentum,  ut  Augustiuus  di- 
cit super  Joan.,  tract.  26,  a med.,  est  sacramen- 
tum charitatis.  Sed  venialia  peccata  non  contra- 
riantur  charitati,  ut  in  secunda  parte  habitum  est, 
(1-2,  quaest.  88,  art.  i et  2,  et  2-2,  quaest.  24,  art. 

Art.  4.  — Vide  supra  concil.  Florent,  et  concil.  Tri- 
dent.  sess.  ij,  cap.  2,  et  sess.  22,  cap.  2,  pag.  434. 

(1)  Ita  cum  Gennadio  hujus  libri  auctore,  ut  commu- 
nius censetur,  et  Mss.  plurimis  Nicolaius.  — AI.,  inactu. 


10).  Cum  ergo  contrarium  tollatur  per  suum  con- 
trarium, videtur  quod  peccata  venialia  per  hoc  sa- 
cramentum non  remittantur. 

2.  Praeterea,  si  peccata  venialia  per  hoc  sacra- 
mentum remittantur,  qua  ratione  remittitur  unum, 
remittuntur  et  omnia.  Sed  non  videtur  quod  om- 
nia remittantur,  quia  sic  frequenter  aliquis  esset 
absque  omni  peccato  veniali,  contra  id  quod  dici- 
tur 1 Joan.  1,8:  Si  dixerimus  quia  (1)  peccatum 
non  habemus,  ipsi  nos  seducimus.  Non  ergo  per 
hoc  sacramentum  remittitur  aliquod  peccatum  ve- 
niale. 

3.  Praeterea,  contraria  mutuo  se  expellunt.  Sed 
peccata  venialia  non  prohibent  a perceptione  hu- 
jus sacramenti  : dicit  enim  Augustinus  super  illud 
Joan.  6 : Patres  vestri  manducaverunt  manna  in 
deserto , et  mortui  sunt,  tract.  26  in  Joan.,  parum 
ante  med.  : Innocentiam  ad  altare  apportate  : pec- 
cata, etsi  sunt  quotidiana,  non  sint  mortifera.  Ergo 
neque  peccata  venialia  per  hoc  sacramentum  tol- 
luntur. 

— Sed  contra  est  quod  Innocentius  III  dicit 
lib.  4 de  Myster.  missae,  cap.  44,  ante  med.,  quod 
hoc  sacramentum  venialia  delet,  et  cavet  morta- 
lia. 

Respondeo  dicendum  quod  in  hoc  sacramento 
duo  possunt  considerari,  scilicet  ipsum 
sacramentum,  et  res  sacramenti.  Et  ex  utro- 
que apparet  quod  hoc  sacramentum  habet 
virtutem  ad  remissionem  venialium  peccato- 
rum. — Nam  hoc  sacramentum  sumitur  sub  spe- 
cie cibi  nutrientis.  Nutrimentum  autem  cibi  est 
necessarium  corpori  ad  restaurandum  id  quod 
quotidie  deperditur  per  actionem  caloris  naturalis. 
Spiritualiter  autem  quotidie  aliquid  in  nobis  de- 
perditur ex  calore  concupiscentiae  per  peccata  ve- 
nialia, quae  diminuunt  fervorem  charitatis,  ut  in 
secunda  parte  habitum  est  (2-2,  quaest.  24,  art. 
10).  Et  ideo  competit  huic  sacramento  ut  remittat 
peccata  venialia.  Unde  et  Ambrosius  dicit  in  lib. 

5 de  Sacramentis,  cap.  4 (implic.),  quod  iste  pa- 
nis quotidianus  sumitur  in  remedium  quolidiance  in- 
firmitatis. — Res  autem  hujus  sacramenti  estcha- 
ritas,  non  solum  quantum  ad  habitum,  sed  etiam 
quantum  ad  actum,  qui  excitatur  in  hoc  sacra- 
mento, per  quem  peccata  venialia  solvuntur.  Un- 
de manifestum  est  quod  virtute  hujus  sacramenti 
remittuntur  peccata  veniaiia. 

Ad  primum  ergo  dicendum  quod  peccata  venia- 
lia etsi  non  contrariantur  charitati  quantum  ad  ha- 
bitum, contrariantur  tamen  ei  quantum  ad  fervo- 
rem actus,  qui  excitatur  per  hoc  sacramentum,  ra- 
tione cujus  peccata  venialia  tolluntur. 

Ad  secundum  dicendum  quod  illud  verbum  non 
est  intelligendum,  quin  aliqua  hora  possit  homo 
esse  absque  omni  reatu  peccati  venialis  : sed  quia 


(1)  Vulgata:  quoniam. 

vitam  istam  sancti  non  ducunt  sine  peccatis  venia- 
libus. 

Ad  tertium  dicendum  quod  major  est  virtus 
charitatis,  cujus  est  hoc  sacramentum,  quam  ve- 
nialium peccatorum.  Nam  charitas  tollit  per  suum 
actum  peccata  venialia,  quae  tamen  non  possunt 
totaliter  impedire  actum  charitatis.  Et  eadem  ratio 
est  de  hoc  sacramento. 

Articulus  v 

Utrum  per  hoc  sacramentum  tota  poena  peccati 
remittatur. 

4 Stnt .,  disl.  4,  quast.  2,  ari.  1,  quasi.  2 , ad.  3,  et  disl. 

11,  quasi.  2,  art.  2,  quast.  3. 

Ad  quintum  sic  proceditur.  1.  Videtur  quod 
per  hoc  sacramentum  tota  poena  peccati  remitta- 
tur. Homo  enim  per  hoc  sacramentum  suscipit  in 
se  effectum  passionis  Christi,  ut  dictum  est  art.  1 
et  2 huj.  quaest.,  sicut  et  per  baptismum  : sed  per 
baptismum  percipit  homo  remissionem  omnis  poe- 
nae virtute  passionis  Christi,  quae  sufficienter  sa- 
tisfecit pro  omnibus  peccatis,  ut  ex  supra  dictis 
patet,  quaest.  69,  art.  2.  Ergo  videtur  quod  per 
hoc  sacramentum  homini  remittatur  totus  reatus 
poenae. 

2.  Praeterea,  Alexander  I papa  dicit  in  epist.  ad 
omnes  Orth.,  post.  med.  (et  habetur  cap.  8 de 
Consecrat.,  dit.  2)  : Nihil  in  sacrificiis  majus  esse 
potest  quam  corpus  et  sanguis  Christi.  Sed  per  sa- 
crificia veteris  legis  homo  satisfaciebat  pro  pecca- 
tis suis  ; dicitur  enim  Levit.  4 et  5 : Si  peccave- 
rit homo , offeret  hoc  vel  illud  pro  peccato  suo,  et 
remittetur  ei.  Ergo  multo  magis  hoc  sacramentum 
valet  ad  remissionem  omnis  poenae. 

3.  Praeterea,  constat  quod  per  hoc  sacramen- 
tum aliquid  de  reatu  poenae  dimittitur  ; unde  et 
in  satisfactionem  aliquibus  injungitur  quod  pro  se 
missas  faciant  celebrari.  Sed  qua  ratione  una  pars 
poenae  dimittitur,  eadem  ratione  et  alia,  cum  vir- 
tus Christi,  quae  in  hoc  sacramento  continetur,  sit 
infinita.  Ergo  videtur  quod  per  hoc  sacramentum 
tota  poena  tollatur. 

— Sed  contra  est  quod  secundum  hoc  non  es- 
set homini  alia  poena  injungenda,  sicut  nec  bapti- 
zato injungitur. 

espondeo  dicendum  quod  hoc  sacramentum  si- 
mul est  sacrificium  et  sacramentum  ; sed  ra- 
tionem sacrificii  habet,  in  quantum  offertur  ; ra- 
tionem autem  sacramenti,  in  quantum  sumitur.  Et 

ideo  effectum  sacramenti  habet  in  eo  qui  su- 
mit, effectum  autem  sacrificii  in  eo  qui  of- 
fert, vel  in  his  pro  quibus  offertur.  — 

Si  igitur  consideretur  ut  sacramentum  , habet 

Art.  5.  — Vide  supra,  concil.  Trident.  sess.  15,  cap.  2 
et  sess.  22,  cap.  2,  can.  },  pag.  454. — Vide  etiam  definit, 
art.  7 sequent,  infra. 

effectum  dupliciter:  uno  modo  directe  ex  vi  sacra- 
menti; alio  modo  quasi  ex  quadam  concomitantia, 
sicut  et  circa  continentiam  sacramenti  dictum  est 
quaest.  76,  art.  1 et  2.  Ex  vi  quidem  sacramenti 
directe  habet  illum  effectum  ad  quem  est  institu- 
tum. Non  est  autem  institutum  ad  satisfacien- 
dum, sed  ad  spiritualiter  nutriendum  per  unio- 
nem ad  Christum,  et  ad  membra  ejus,  sicut  et  nu- 
trimentum unitur  nutrito.  Sed  quia  haec  unitas  fit 
per  charitatem,  ex  cujus  fervore  aliquis  consequi- 
tur remissionem  non  solum  culpae,  sed  etiam  poe- 
nae, inde  est  quod  ex  consequenti  per  quam- 
dam concomitantiam  ad  principalem  effec- 
tum homo  consequitur  remissionem  poenae, 
non  quidem  totius,  sed  secundum  modum 
suae  devotionis  et  fervoris.  — In  quantum 
vero  est  sacrificium,  habet  vim  satisfacti- 
vam.  Sed  in  satisfactione  magis  attenditur  affec- 
tus offerentis  quam  quantitas  oblationis.  Un 
de  et  Dominus  dicit  Luc.  21,  de  vidua  quae  obtu- 
lit duo  aera,  quod  plus  omnibus  misit.  Quamvis 
ergo  haec  oblatio  ex  sui  quantitate  sufficiat 
ad  satisfaciendum  pro  omni  poena,  tamen  fit 
satisfactoria  illis  pro  quibus  offertur,  vel 
etiam  offerentibus  secundum  quantitatem 
suae  devotionis,  et  non  pro  tota  poena. 

Ad  primum  ergo  dicendum  quod  sacramentum 
baptismi  directe  ordinatur  ad  remissionem  poenae 
et  culpae,  non  autem  Eucharistia,  quia  baptismus 
datur  homini  quasi  commorienti  Christo,  Eucha- 
ristia autem  quasi  nutriendo  et  perficiendo  per 
Christum.  Unde  non  est  similis  ratio. 

Ad  secundum  dicendum  quod  illa  sacrificia  et 
oblationes  non  operabantur  remissionem  totius 
poenae  neque  quantum  ad  quantitatem  oblati,  si- 
cut hoc  sacrificium,  neque  quantum  ad  devotio- 
nem hominis,  ex  qua  contingit  quod  etiam  hic  non 
tollitur  tota  poena. 

Ad  tertium  dicendum  quod  hoc  quod  tollitur 
pars  poenae,  et  non  tota  poena  per  hoc  sacramen- 
tum, non  contingit  ex  defectu  virtutis  Christi,  sed 
ex  defectu  devotionis  humanae. 

Articulus  vi 

Utrum  per  hoc  sacramentum  praeservetur  homo  a peccatis 
futuris. 

4 Sent.,  dist.  12,  quast.  2,  art.  2,  quast.  2,  ad  1,  et  disl. 

43,  quast.  2,  art.  3,  quast.  1,  ad. 3. 

Ad  sextum  sic  proceditur.  1.  Videtur  quod 
per  hoc  sacramentum  non  praeservetur  homo  a 
peccatis  futuris.  Multi  enim  digne  sumentes  hoc 
sacramentum,  postea  in  peccatum  cadunt  ; quod 
non  accideret,  si  hoc  sacramentum  praeservaret  a 
peccatis  futuris.  Non  ergo  effectus  hujus  sacra- 
menti est  a peccatis  futuris  praeservare. 

Art.  6.  — Vide  supra,  concil.  Florent,  et  concil.  Tri- 
dent.  sess.  tj,  cap.  2,  pag.  454. 

2.  Praeterea,  Eucharistia  est  sacramentum 
charitatis,  ut  supra  dictum  est,  art.  4 huj.  quaest. 
Sed  charitas  non  videtur  praeservare  a peccatis 
futuris,  quia  semel  habita  potest  amitti  per  pecca- 
tum, ut  in  secunda  parte  habitum  est  (2-2,  quaest. 
24,  art.  2).  Ergo  videtur  quod  nec  hoc  sacramen- 
tum praeservet  hominem  a peccato. 

3.  Praeterea,  origo  peccati  in  nobis  est  lex  pec- 
cati, quae  est  in  membris  nostris , ut  patet  per 
Apostolum  Rom.  7.  Sed  mitigatio  fomitis,  qui  est 
lex  peccati,  non  ponitur  effectus  hujus  sacramenti, 
sed  magis  baptismi.  Ergo  praeservare  a peccatis 
futuris  non  est  effectus  hujus  sacramenti. 

— Sed  contra  est  quod  Dominus  dicit,  Joan. 
6,  30  : Hic  panis  de  coelo  descendens,  ut  si  quis 
ex  ipso  manducaverit,  non  moriatur;  quod  qui- 
dem manifestum  est  non  intelligi  de  morte  corpo- 
rali. Ergo  intelligitur  quod  hoc  sacramentum 
praeservet  a morte  spirituali,  quae  est  per  pecca- 
tum. 

Respondeo  dicendum  quod  peccatum  est  quae- 
dam spiritualis  mors  animae.  Unde  hoc  modo 
praeservatur  aliquis  a peccato  futuro,  quo 
praeservatur  corpus  a morte  futura,  quod 
quidem  fit  dupliciter  : uno  modo  in  quantum 
natura  hominis  interius  roboratur  contra  inte- 
riora corruptiva,  et  sic  praeservatur  a morte  per 
cibum,  et  medicinam  ; alio  modo  per  hoc  quod 
munitur  contra  exteriores  impugnationes,  et  sic 
praeservatur  per  arma  quibus  munitur  corpus. 
Utroque  autem  modo  hoc  sacramentum  prae- 
servat a peccato  : — nam  primo  quidem  per  hoc 
quod  Christo  conjungit  per  gratiam,  roborat  spi- 
ritualem vitam  hominis,  tanquam  spiritualis  cibus 
et  spiritualis  medicina,  secundum  illud  Psal.  103, 
5 : Panis  cor  hominis  confirmat.  Et  Augustinus 
dicit  super  Joan.,  tract.  26,  a med. : Securus  ac- 
cede ; panis  est,  non  venenum.  — Alio  modo  in 
quantum  est  quoddam  signum  passionis  Christi, 
per  quam  victi  sunt  daemones,  repellit  omnem 
daemonum  impugnationem.  Unde  Chrysostomus 
dicit  super  Joan.,  hom.  43,  a med.  : Ut  leones 
flammam  spirantes,  sic  ab  illa  mensa  discedimus 
terribiles  effecti  diabolo. 

Ad  primum  ergo  dicendum  quod  effectus  hu- 
jus sacramenti  recipitur  in  homine  secundum  ho- 
minis conditionem,  sicut  contingit  de  qualibet 
causa  activa,  quod  ejus  effectus  recipitur  in  ma- 
teria secundum  modum  materiae.  Homo  autem  in 
statu  viae  est  hujus  conditionis,  quod  liberum  ar- 
bitrium ejus  potest  flecti  in  bonum  et  malum. 
Unde  licet  hoc  sacramentum,  quantum  est  de  se, 
habeat  virtutem  praeservativam  a peccato,  non  ta- 
men aufert  homini  possibilitatem  peccandi. 

Ad  secundum  dicendum  quod  etiam  charitas, 
quantum  est  in  se,  praeservat  hominem  a peccato, 
secundum  illud  Rom.  13,  10:  Dilectio  proximi 
malum  non  operatur ; sed  ex  mutabilitate  liberi 


arbitrii  contingit  quod  aliquis  post  habitam  chari- 
tatem  peccat,  sicut  post  susceptionem  hujus  sa- 
cramenti. 

Ad  tertium  dicendum  quod  licet  hoc  sacramen- 
tum non  directe  ordinetur  ad  diminutionem  fomi- 
tis, diminuit  tamen  fomitem  ex  quadam  conse- 
quentia, in  quantum  auget  charitatem,  quia,  sicut 
Augustinus  dicit  in  lib.  83  QQ.,  quaest.  36,  a 
prine.,  augmentum  charitatis  est  diminutio  cupidi- 
tatis. Directe  autem  confirmat  cor  hominis  in  bono 
per  quod  etiam  praeservatur  homo  a peccato. 

v 

' Articulus  vh 

Utrum  hoc  sacramentum  prosit  aliis  quam  sumenti- 
bus. 

Sup  , queest.  78,  art.  7,  ad  8,  et  prasenti  queest.,  art.  3, 
corp.  ; et  4 Sent.,  dist.  12,  queest.  2.  art.  2,  queest.  2, 
ad  4,  et  dist.  4$,  queest.  2,  art.  3,  queest.  1,  ad  3 ; et 
Joan.  6,  lect.  6,  fin. 

Ad  septimum  sic  proceditur.  1.  Videtur  quod 
hoc  sacramentum  non  prosit  nisi  sumenti.  Hoc 
enim  sacramentum  est  unius  generis  cum  aliis  sa- 
cramentis, utpote  aliis  condivisum.  Sed  alia  sa- 

Art.  7.  — In  ratione  sacramenti,  seu  ut  sumpta  simpli- 
citer, Eucharistia  non  prodest  aliis  quam  sumentibus  cx 
opere  operato.  Potest  tamen  aliis  vivis  et  defunctis  pro- 
desse ex  opere  operantis,  i°  quia  est  praestans  opus  reli- 
gionis ; 20  quia  per  Eucharistias  susceptionem,  charitas 
augetur,  precesque  sunt  ferventiores  et  efficaciores.  Me- 
rito itaque  ex  auctoritate  apostolica,  damnatus  fuit  liber 
Theophili  Raynaudi,  qui  communionem  pro  mortuis  tan- 
quam errorem  popularem,  piam  fraudem  et  sordem  non 
ferendam  impugnabat.  — ln  resp.  ad  ;,  cum  dicitur: 
« Sumptio  pertinet  ad  rationem  sacramenti  »_,  non  est 
sensus  quod  sumptio  sit  de  essentiali  ratione  sacramenti  : 
multis  enim  locis  repetit  quod  hoc  sacramentum  perfici- 
tur in  consecratione  materias,  et  non  in  usu,  quemadmo- 
dum alia  sacramenta  ^quaest.  7},  art.  1,  ad  5 ; quasst.  74, 
art.  2,  ad  j;  quaest.  80,  art.  1,  ad  1,  ubi  etiam  addit  quod 
usus  est  quid  consequens  hoc  sacramentum!  : sed  sensus 
est  quod  sumptio  est  omnino  necessaria,  ad  hoc,  ut  Eu- 
charistia prosit  alicui  tanquam  sacramentum. 

Definit.  Eccles.  — Trident.  sess.  22,  cap.  2.  can.  $,  supra 
pag.  457.  — Sess.  25 ,dccrct.  de  Purgatorio  : Cum  Catholica 
Ecclesia,  Spiritu  Sancto  edocta,  ex  sacris  litteris,  et  anti- 
qua Patrum  traditione,  in  sacris  Conciliis,  et  novissime 
in  hac  oecumenica  Synodo  docuerit,  Purgatorium  esse  ; 
animasque  ibi  detentas,  fidelium  suffragiis,  potissimum 
vero  acceptabili  altaris  sacrificio  juvari ; praecipit  sancta 
Synodus  Episcopis,  ut  sanam  de  Purgatorio  doctrinam 
a sanctis  Patribus  et  sacris  Conciliis  traditam,  a Christi 
fidelibus  credi,  teneri,  doceri,  et  ubique  praedicari  dili- 
genter studeant.  Apud  rudem  vero  plebem  difficiliores 
ac  subtiliores  quaestiones,  quaeque  ad  aedificationem  non 
faciunt,  et  ex  quibus  plerumque  nulla  fit  pietatis  acces- 
sio, a popularibus  concionibus  secludantur.  Incerta  item, 
vel  quae  specie  falsi  laborant,  evulgari  ac  tractari  non 
permittant.  Ea  vero  quae  ad  curiositatem  quamdam  aut 
superstitionem  spectant,  vel  turpe  lucrum  sapiunt,  tan- 
quam scandala  et  fidelium  offendicula  prohibeant.  Curent 
autem  episcopi,  ut  fidelium  vivorum  suffragia,  Missarum 
scilicet  sacrificia,  orationes,  eleemosynae,  aliaque  pietatis 
opera,  quae  a fidelibus  pro  aliis  fidelibus  defunctis  fieri 
consueverunt,  secundum  Ecclesiae  instituta  pie  et  devote 
fiant;  et  quae  pro  illis  ex  testatorum  fundationibus,  vel 

cramenta  non  prosunt  nisi  sumentibus,  sicut  ef- 
fectum baptismi  non  suscipit  nisi  baptizatus.  Ergo 
nec  hoc  sacramentum  prodest  aliis  nisi  sumenti. 

2.  Praeterea,  effectus  hujus  sacramenti  est 
adeptio  gratiae  et  gloriae,  et  remissio  culpae  ad 
minus  venialis.  Si  ergo  hoc  sacramentum  haberet 
effectum  in  aliis  quam  in  sumentibus,  posset  con- 
tingere quod  aliquis  adipisceretur  et  gratiam,  et 
gloriam,  et  remissionem  culpae,  absque  actione  et 
passione  propria,  alio  sumente  vel  offerente  hoc 
sacramentum. 

■).  Praeterea,  multiplicata  causa,  multiplicatur 
effectus.  Si  ergo  hoc  sacramentum  prodesset  aliis 
quam  sumentibus,  sequeretur  quod  magis  prodes- 
set alicui,  si  multi  sumerent  hoc  sacramentum, 
multis  hostiis  in  una  missa  consecratis,  quod  non 
habet  Ecclesiae  consuetudo,  ut  scilicet  multi  com- 
municent pro  alicujus  salute.  Non  ergo  videtur 
quod  hoc  sacramentum  prosit  nisi  sumenti. 

— Sed  contra  est  quod  in  celebratione  hujus 
sacramenti  fit  pro  multis  aliis  deprecatio  ; quod 
frustra  fieret  nisi  hoc  sacramentum  aliis  prodes- 
set. Hoc  ergo  sacramentum  non  solum  sumenti- 
bus prodest. 

Respondeo  dicendum  quod,  sicut  prius  dictum 
est,  art.  5 huj.  quaest.,  hoc  sacramentum  non 
solum  est  sacramentum,  sed  etiam  est  sacrificium. 
In  quantum  enim  in  hoc  sacramento  repraesenta- 
tur passio  Christi,  qua  Christus  oblulil  se  hostiam 
Deo , ut  dicitur  Ephes.  habet  rationem  sacri- 
ficii ; in  quantum  vero  in  hoc  sacramento  traditur 
invisibilis  gratia  sub  visibili  specie,  habet  rationem 

alia  ratione  debentur,  non  perfunctorie;  sed  a Sacerdo- 
tibus, et  Ecclesiae  ministris,  et  aliis,  qui  hoc  praestare 
tenentur,  diligenter  et  accurate  persolvantur. — Pro  - 
ponit. Synod.  Pisioriens.  danin.  a Pio  VI  in  Bulla  « Auc- 
torem fidei.  » De  applicatione  fructus  sacrificii,  jo.  Doc- 
trina Synodi,  qua,  tum  profitetur  « credere.  Sacrificii 
oblationem  extendere  se  ad  omnes,  ita  tamen,  ut  in 
liturgia  fieri  possit  specialis  commemoratio  aliquorum 
tam  vivorum  quam  defunctorum,  precando  Deum  pecu- 
liariter pro  ipsis,  » dein  continuo  subjicit : « non  tamen, 
quod  credamus,  in  arbitrio  esse  sacerdotis  applicare 
fructus  Sacrificii  cui  vult,  imo  damnamus  hunc  errorem 
velut  magnopere  offendentem  jura  Dei,  qui  solus  distri- 
buit fructus  sacrificii  cui  vult,  et  secundum  mensuram, 
quas  ipsi  placet:  » unde  et  consequenter  traducit  velut 
« falsam  opinionem  invectam  in  populum,  quod  illi,  qui 
eleemosynam  subministrant  sacerdoti  sub  conditione, 
quod  celebret  ur.am  Missam,  specialem  fructum  ex  ea 
percipiant.  » Sic  intellecta,  ut,  pr*ter  peculiarem  com- 
memorationem et  orationem,  specialis  ipsa  oblatio  seu 
applicatio  Sacrificii,  quas  fit  a sacerdote,  non  magis  prosit 
(casteris  paribus)  illis,  pro  quibus  applicatur,  quam  aliis 
quibusque;  quasi  nullus  specialis  fructus  proveniret  ex 
speciali  applicatione,  quam  pro  determinatis  personis  aut 
personarum  ordinibus  faciendam  commendat  ac  prascipit 
Ecclesia,  speciatim  a pastoribus  pro  suis  ovibus,  quod 
velut  ex  divino  pr.vcepto  descendens  a sacra  Tridentina 
Synodo  diserte  est  expressum,  Sess.  2j,  cap.  1,  de  re- 
form.,  Bened.  XIV,  constit.  « Cum  semper  oblatas,  » 

§ 2.  falsa,  temeraria,  perniciosa,  Ecclesiae  injuriosa,  indu- 
cens in  errorem  alias  damnatum  in  Wicleffo. 


sacramenti.  Sic  ergo  hoc  sacramentum  sumen- 
tibus quidem  prodest,  et  per  modum  sacra- 
menti et  per  modum  sacrificii,  quia  pro  om- 
nibus sumentibus  offertur.  Dicitur  enim  in  canone 
missae  : Quotquot  ex  hac  altaris  participatione  sa- 
crosanctum Filii  tui  corpus  et  sanguinem  sumpseri- 
mus, omni  benedictione  ccelesli  et  gratia  repleamur. 
— Sed  aliis  qui  non  sumunt  prodest  per  modum 
sacrificii,  in  quantum  pro  salute  eorum  of- 
fertur. Unde  et  in  canone  missae  di-citur  ; Me- 
mento, Domine , famulorum  famularumque  tua- 
rum, pro  quibus  tibi  offerimus  vel  qui  tibi  offerunt 
hoc  sacrificium  laudis  pro  se  suisque  omnibus,  pro 
redemptione  animarum  suarum,  pro  spe  salutis  et 
incolumitatis  suce.  Et  utrumque  modum  profi- 
ciendi Dominus  expressit,  dicens,  Matth.  26  et 
Luc.  22  : Qui  pro  vobis,  scilicet  sumentibus,  et 
pro  multis,  scilicet  aliis,  effundetur  in  remissionem 
peccatorum. 

Ad  primum  ergo  dicendum  quod  hoc  sacra- 
mentum prae  aliis  habet  quod  est  sacrificium  ; et 
ideo  non  est  similis  ratio. 

Ad  secundum  dicendum  quod  sicut  passio  Christi 
prodest  quidem  omnibus  quantum  ad  sufficien- 
tiam, ad  remissionem  culpae  et  adeptionem  gratiae 
et  gloriae,  sed  effectum  non  habet  nisi  in  illis  qui 
passioni  Christi  conjunguntur  per  fidem  et  chari- 
tatem,  ita  et  hoc  sacrificium,  quod  est  memoriale 
dominicae  passionis,  non  habet  effectum  nisi  in 
illis  qui  conjunguntur  huic  sacramento  per  fidem 
etcharitatem.  Unde  et  Augustinus  dicit  ad  Re- 
natum, lib.  1 de  Anima  et  ejus  Orig.  cap.  9,  a 
prine.  : Quis  offerat  corpus  Christi  nisi  pro  his  qui 
sunt  membra  Christi  l Unde  et  in  canone  missae 
non  oratur  pro  his  qui  sunt  extra  Ecclesiam.  Illis 
tamen  prodest  plus  vel  minus,  secundum  modum 
devotionis  eorum. 

Ad  tertium  dicendum  quod  sumptio  pertinet  ad 
rationem  sacramenti  ; sed  oblatio  pertinet  ad  ra- 
tionem sacrificii.  Et  ideo  ex  hoc  quod  aliquis  su- 
mit corpus  Christi,  vel  etiam  plures,  non  accres- 
cit aliis  aliquod  juvamentum.  Similiter  etiam  ex 
hoc  quod  sacerdos  plures  hostias  consecrat  in 
una  missa,  non  multiplicatur  effectus  hujus  sacra- 
menti, quia  non  est  nisi  unum  sacrificium  ; nihil 
enim  plus  est  virtutis  in  multis  hostiis  consecra- 
tis quam  in  una,  cum  sub  omnibus  et  sub  una 
non  sit  nisi  totus  Christus.  Unde  nec  si  aliquis 
simul  in  una  missa  multas  hostias  consecratas  su- 
mat, participabit  majorem  effectum  sacramenti. 
In  pluribus  vero  missis  multiplicatur  sacrificii 
oblatio,  et  ideo  multiplicatur  effectus  sacrificii  et 
sacramenti. 


S.  Thom.  Aq.  — Sum.  Theol.  IV.  — y y . 

Articulus  viii 

Utrum  per  veniale  peccatum  impediatur  effectus  hu- 
jus sacramenti 

4 Sent.,  dist.  12,  quast.  2,  art.  i,qu<est.  3,  et  art.  2, 
qutest.  1,  ad  2. 

Ad  octavum  sic  proceditur.  1.  Videtur  quod 
per  veniale  peccatum  non  impediatur  effectus  hu- 
jus sacramenti.  Dicit  enim  Augustinus  super  il- 
lud Joan.  6 : Patres  vestri  manducaverunt  manna , 
tract.  26  in  Joan.,  a med.  : Panem  coelestem  spi- 
ritualiter  manducate ; innocentiam  ad  altare  appor- 
tate ; peccata,  etsi  sunt  quotidiana,  non  sint  morti- 
fera. Ex  quo  patet  quod  venialia  peccata,  quse 
quotidiana  dicuntur,  spiritualem  manducationem 
non  impediunt.  Sed  spiritualiter  manducantes  ef- 
fectum hujus  sacramenti  percipiunt.  Ergo  peccata 
venialia  non  impediunt  effectum  hujus  sacra- 
menti. 

2.  Praeterea,  hoc  sacramentum  non  est  minoris 
virtutis  quam  baptismus.  Sed  effectum  baptismi, 
sicut  supra  dictum  est,  quaest.  69,  art.  9,  impe- 
dit sola  fictio,  ad  quam  non  pertinent  peccata  ve- 
-nialia,  quia,  sicut  Sap.  1,  5,  dicitur,  Spiritus 
Sanctus  disciplina;  effugiet  fictum,  qui  tamen  per 
peccata  venialia  non  fugatur.  Ergo  neque  effec- 
tum hujus  sacramenti  impediunt  peccata  venia- 
lia. 

3.  Praeterea,  nihil  quod  removetur  per  actio- 
nem alicujus  causae,  potest  impedire  ejus  effec- 
tum. Sed  peccata  venialia  tolluntur  per  hoc  sa- 
cramentum. Ergo  non  impediunt  ejus  effectum. 

— Sed  contra  est  quod  Damascenus  dicit  in  4 
lib.  orth.  Fid.,  cap.  14,  a med.  : Ignis  ejus,  quod 

Art.  8.  — An  ad  consequendum  effectum  hujus  sacra- 
menti, requiratur  actualis  devotio,  excludens  mentis  dis- 
tractionem, et  peccata  venialia  actu  exercita?  Partem 
affirmantem  tenent  S.  Bonaventura,  Alensis,  Durandus, 
Paludanus,  Silvester,  Cajetanus  et  S.  Thomas  in  4 Sent. 
dist.  2,  quasst.  2,  art.  1,  quaestiunc.  },  ubi  sic  habet : « Cum 
hoc  sacramentum  perficiat  conjungendo  fini,  ad  hoc  quod 
effectum  suum  plane  habeat  in  sumenteo,  portet  quod  adsit 
actualis  devotio.  Et  quia  interdum  absque  mortali  pec- 
cato actualis  devotio  impediri  potest,  cum  distractiones 
varias  ipsam  impediant,  et  peccata  venialia  virtutem  actus 
tollant;  absque  peccato  mortali  potest  effectus  hujus  sa- 
cramenti impediri;  ita  quod  aliquis  augmentum  gratiae 
non  consequatur,  nec  tamen  reatum  peccati  mortalis  in- 
currat, sed  forte  reatum  venialis  peccati  ex  hoc  quod 
imparatus  accedat  ».  Nihilominus  sententia  negans  est 
communior;  et  eam  expresse  hic  S.Doctor  docet.  Pro  ejus 
autem  explicatione  et  probatione  recolendum  est,  cum 
Gonet,  esse  duplicem  hujus  sacramenti  effectum,  unum 
praecipuum,  scilicet  augmentum  gratias  : alterum  minus 
principalem,  nimirum  refectionem  quamdam  et  dulcedi- 
nem spiritualem.  Exinde  plures  theologi  sic  distinguunt  : 
Ad  recipiendam  gratiam  spiritualis  refectionis  et  dulce- 
dinis, requiritur  devotio  actualis,  excludens  mentis  dis- 
tractionem, et  peccata  venialia  actu  exercita.  Sed  ut  hoc 
sacramentum  conferat  augmentum  grati*  habitualis,  non 
requiritur  devotio  actualis,  excludens  peccata  venialia 
actu  exercita,  sed  sufficit  status  gratias  habitualis,  expel- 
lentis omnia  peccata  mortalia. 


in  nobis  est  desiderii,  assumens  eam,  qua;  ex  car- 
bone, id  est,  ex  hoc  sacramento,  ignitionem,  com- 
burat nostra  peccata,  et  illuminet  corda  nostra,  ut 
participatione  divini  ignis  igniamur  et  deificemur. 
Sed  ignis  nostri  desiderii  vel  amoris  impeditur 
per  peccata  venialia,  quae  impediunt  fervorem 
charitatis,  ut  in  secunda  parte  habitum  est  (1-2, 
quaest.  81,  art.  4,  et  2-2,  quaest. 24,  art.  10).  Ergo 
peccata  venialia  impediunt  effectum  hujus  sacra- 
menti. 

Respondeo  dicendum  quod  peccata  venialia 
dupliciter  accipi  possunt  : uno  modo 
prout  sunt  praeterita  ; alio  modo  prout  sunt 
actu  exercita.  — Primo  quidem  modo  pec- 
cata venialia  nulio  modo  impediunt  effectum 
hujus  sacramenti.  Potest  enim  contingere  quod 
aliquis  post  multa  peccata  venialia  commissa  de- 
vote accedat  ad  hoc  sacramentum,  et  plenarie 
hujus  sacramenti  consequatur  effectum.  — Se- 
cundo autem  modo  peccata  venialia  non  ex 
toto  impediunt  hujus  sacramenti  effectum, 
sed  in  parte.  Dictum  est  enim,  art.  1 et  2 huj. 
quaest.,  quod  effectus  hujus  sacramenti  non  so- 
lum est  adeptio  habitualis  gratiae  vel  charitatis, 
sed  etiam  quaedam  actualis  refectio  spiritualis  dul- 
cedinis, quae  quidem  impeditur,  si  aliquis  accedat 
ad  hoc  sacramentum  per  peccata  venialia  mente 
distractus;  non  autem  tollitur  augmentum  habi- 
tualis gratiae  vel  charitatis. 

Ad  primum  ergo  dicendum  quod  ille  qui  cum 
actu  venialis  peccati  ad  hoc  sacramentum  accedit, 
habitualiter  quidem  manducat  spiritualiter,  sed 
non  actualiter  ; et  ideo  habitualem  effectum  hu- 
jus sacramenti  percipit,  non  autem  actualem. 

Ad  secundum  dicendum  quod  baptismus  non  ita 
ordinatur  ad  actualem  effectum,  id  est,  fervorem 
charitatis,  sicut  hoc  sacramentum.  Nam  b aptis 
mus  est  spiritualis  regeneratio,  per  quam  acquiri- 
tur prima  perfectio,  quae  est  habitus  vel  forma;  hoc 
autem  sacramentum  est  spiritualis  manducatio,  quae 
habet  actualem  delectationem. 

Ad  tertium  dicendum  quod  illa  ratio  procedit 
de  venialibus  praeteritis,  quae  per  hoc  sacramen- 
tum tolluntur. 

QUESTIO  LXXX 

DEUSU,  SEU  SUMPTIONE  HUJUS  SACRAMENTI  IN  COM- 
MUNI. — In  duodecim  articulos  divisa. 

Deinde  considerandum  est  de  usu  sive  sump- 

Qu/ESTio  80.  — Quoniam  hoc  sacramentum  id  habet 
singulare,  ut  in  eo  usus  a sacramento  distinguatur,  ideo 
D.  Thomas,  specialem  tractationem  de  illius  usu  aggre- 
ditur. Iste  usus  dupliciter  considerari  potest:  primo  se- 
cundum se,  et  quoad  substantiam  suam;  secundo  in  or- 
dine ad  prasceptum,  seu  obligationem  moralem.  Priori  , 
modo  tractatur  in  tribus  primis  art.,  posteriori  vero  modo 
in  reliquis. 

tione  hujus  sacramenti,  — et  primo  quidem  in 
communi  ; — secundo  quomodo  Christus  est 
usus  hoc  sacramento. 

Circa  primum  quaeruntur  duodecim  : ib  utrum 
sint  duo  modi  manducandi  hoc  sacramentum,  sci- 
licet sacramentaliter  et  spiritualiter  ; 2°  utrum  soli 
homini  conveniat  manducare  spiritualiter  hoc  sa- 
cramentum ; 30  utrum  solius  hominis  justi  sit 
manducare  sacramentaliter  ; 40  utrum  peccator 
manducans  sacramentaliter  peccet;  50  de  quanti- 
tate hujus  peccati ; 6°  utrum  peccator  accedens 
ad  hoc  sacramentum  sit  repellendus ; utrum 
nocturna  pollutio  impediat  hominem  a sumptione 
hujus  sacramenti  ; 8'’  utrum  sit  solum  a jejunis  su- 
mendum ; 90  utrum  sit  exhibendum  non  habenti- 
bus usum  rationis  ; io°  utrum  sit  quotidie  sumen- 
dum ; n°  utrum  liceat  omnino  abstinere  ; 12° 
utrum  liceat  percipere  corpus  sine  sanguine. 

Articulus  primus 

Ltrum  distingui  debeant  duo  modi  manducandi  cor- 
pus Christi. 

/«/.,  art.  2,  et  3,  corp.  ; et  4 Sent.,  dist.  r,  art.  2 , 
quaesi,  i , ad  z,  et  quasi.  3,  per  tot  ; et  Joan.  6 , lect . 7 ; 
et  1 Corinlh.  11,  lect.  7,  fui.  ; et  Op.  38,  cap.  ij,  18, 
ly  et  20. 

Ad  primum  sic  proceditur.  1.  Videtur  quod 
non  debeant  distingui  duo  modi  manducandi  corpus 
Christi,  scilicet  sacramentaliter  et  spiritualiter. 
Sicut  enim  baptismus  est  spiritualis  regeneratio, 
secundum  illud  Joan.  3,  5 : Nisi  quis  renatus  fue- 

Art.  i.  — Distinctio  a D.  1 homa  data,  dupliciter, 
juxta  Suarcz,  explicari  potest:  i°  Ut  dividat  sumptionem 
hujus  sacramenti  in  communi,  in  sacramcntalem  lantum. 
et  sacramcntalem  et  spiritualem  simul,  qui  sensus  videtur 
indicari  in  corp.  art.,  ubi  dicitur  has  duas  sumptiones  dis- 
tingui, ut  perfectam  et  imperfectam,  et  in  solut.  ad  2.  Sed 
juxta  hunc  sensum,  divisio  est  diminuta;  nam  omittitur 
sumptio  per  solum  desiderium,  quas  spiritualis  manduca- 
tio  vocatur  a D.  Thoma  hic  ad  et  art.  seq.;  unde  non 
est  hic  si  nsus  ab  eo  intentus.  2°  Secundus  sensus  est 
ergo,  ut  sumptio  hujus  sacramenti  dividatur  in  sacramen- 
talem  tantum,  et  spiritualem;  et  quod  sub  hoc  secundo 
membro,  comprehendatur  ea,  quas  est  spiritualis  tantum 
et  Spiritualis  et  sacramenlatis  simul.  Et  hoc  modo, 
sumptio  spiritualis  dicitur  includere  sacramentalem 
perfectam  , ut  commune  includit  particulare.  Dicitur 
etiam  perfectior,  non  quod  semper  comparetur  ad 
illam  ut  totum  ad  partem,  sed  ut  spirituale  ad  ma- 
teriale; juxta  hunc  vero  sensum,  qui  spiritualiter  man- 
ducat hoc  sacramentum  , non  semper  recipit  sacra- 
mentalem effectum  ejus;  sed  dicitur  recipere  elfec- 

tum,  quia  recipit  gratiam,  seu  unionem  cum  Christo. 

Sic  ipse  B.  Thomas  loquitur  in  admirabili  opusc.  de  sa- 
cramento altaris,  cap.  17:«  Ex  his  patet  triplex  modus 
manducandi  : Primus  sacramentalis  tantum  : secundus 
spiritualis  tantum  : tertius  sacramentalis  et  spiritualis 
simul.  Primo  manducant  mali  Christiani;  secundo,  omnes 
salvandi;  tertio  soli  boni  Christiani  ».—  In  fine  corp.  vide 
quod  non  omne  votum  seu  desiderium  hujus  sacramenti 
-est  spiritua-lis  manducatio. — Vide  supra,  qu-s». 
art.  j,  verba  Innocent  III,  pag'.  460  et  1 rident,  sess.  ij. 
cap.  8 et  can.  8,  supra  pag.  454. 


ril  ex  aqua  et  Spiritu  Sancio,  etc.,  ita  etiam  hoc 
sacramentum  est  spiritualis  cibus  ; unde  Domi- 
nus de  hoc  sacramento  loquens  dicit,  Joan.  6,  64  ; 
Verba  quoe  ego  locutus  sum  vobis,  spiritus  et  vita 
sunt.  Sed  circa  baptismum  non  distinguitur  duplex 
modus  sumendi,  scilicet  sacramentalis  et  spiritua- 
lis. Ergo  neque  circa  hoc  sacramentum  debet  hsec 
distinctio  adhiberi. 

2.  Praeterea,  ea  quorum  unum  est  propter  alte- 
rum, non  debent  ab  invicem  dividi,  quia  unum  ab 
alio  speciem  trahit.  Sed  sacramentalis  manducatio 
ordinatur  ad  spiritualem  sicut  ad  finem.  Non  ergo 
debet  sacramentalis  manducatio  contra  spiritua- 
lem dividi. 

3.  Praeterea,  ea  quorum  unum  non  potest  esse 
sine  altero,  non  debent  contra  se  dividi.  Sed  vide- 
tur quod  nullus  possit  manducare  spiritualiter, 
nisi  etiam  sacramentaliter  manducet  ; alioquin  an- 
tiqui patres  hoc  sacramentum  spiritualiter  mandu- 
cassent  ; frustra  etiam  esset  sacramentalis  mandu- 
catio, si  sine  ea  spiritualis  esse  posset.  Non  igitur 
convenienter  distinguitur  circa  hoc  sacramentum 
duplex  manducatio,  scilicet  sacramentalis  et  spiri- 
tualis. 

— Sed  contra  est  quod  super  illud  1 Corinth.  1 1 : 
Qui  manducat  et  bibit  indigne,  etc.,  dicit  Glossa 
ordin.  : Duos  dicimus  esse  modos  manducandi, 
unum  sacramentalem,  et  alium  spiritualem. 

■[Despondeo  dicendum  quod  in  sumptione  hujus 
\acramenti  duo  sunt  consideranda,  scilicet  ip- 
sum sacramentum  et  effectus  ipsius  ; de  quorum 
utroque  jam  supra  dictum  est,  qurnst.  praec.  Per- 
fectus igitur  modus  sumendi  hoc  sacramentum  est 
quando  aliquis  ita  hoc  sacramentum  suscipit,  quod 
percipit  ejus  effectum.  Contingit  autem  quando- 
que, sicut  supra  dictum  est,  quaest.  praec.,  art.  3 
et  8,  quod  aliquis  impeditur  a percipiendo  effectu 
hujus  sacramenti  ; et  talis  sumptio  hujus  sacra- 
menti est  imperfecta.  — Sicut  igitur  perfectum 
contra  imperfectum  dividitur,  ita  sacramen- 
talis manducatio,  per  quam  sumitur  solum 
sacramentum  sine  effectu  ipsius,  dividitur 
contra  spiritualem  manducationem,  per  quam 
quis  percipit  effectum  hujus  sacramenti,  quo 
spiritualiter  homo  Christo  conjungitur  per  fidem 
et  charitatem. 

Ad  primum  ergo  dicendum  quod  etiam  circa 
baptisma  et  alia  hujusmodi  sacramenta  similis  dis- 
tinctio adhibetur.  Nam  quidam  suscipiunt  tantum 
sacramentum',  quidam  vero  sacramentum  et  rem 
sacramenti.  In  hoc  tamen  difLrunt  quia  cum  alia 
perficiantur  in  usu  materiae,  percipere  sacramen- 
tum est  ipsa  perfectio  sacramenti ; hoc  autem  sa- 
cramentum perficitur  in  consecratione  materiae, 
et  ideo  uterque  usus  est  consequens  hoc  sacramen- 
tum. In  baptismo  etiam  et  in  aliis  sacramentis  cha- 
racterem imprimentibus  illi  qui  accipiunt  sacra- 
mentum, recipiunt  aliquem  spiritualem  effectum, 

scilicet  characterem,  quod  non  accidit  in  hoc  sa- 
cramento. Et  ideo  magis  in  hoc  sacramento  dis- 
tinguitur usus  sacramentalis  a spirituali,  quam  in 
baptismo. 

Ad  secundum  dicendum  quod  sacramentalis 
manducatio,  quas  pertingit  ad  spiritualem,  non 
dividitur  contra  spiritualem,  sed  includitur  ab  ea  ; 
sed  illa  sacramentalis  manducatio  contra  spiritua- 
lem dividitur,  quae  effectum  non  consequitur  ; si- 
cut imperfectum,  quod  non  pertingit  ad  perfectio- 
nem speciei,  dividitur  contra  perfectum. 

Ad  tertium  dicendum  quod  sicut  supra  dictum 
est,  quaest.  73,  art.  3,  effectus  sacramenti  potest 
ab  aliquo  percipi,  si  sacramentum  habeat  in  voto, 
quamvis  non  accipiat  in  re.  Et  ideo  sicut  aliqui 
baptizantur  baptismo  flaminis  propter  desiderium 
baptismi,  antequam  baptizentur  baptismo  aquas, 
ita  etiam  aliqui  manducant  spiritualiter  hoc  sacra- 
mentum antequam  sacramentaliter  sumant.  Sed 
hoc  contingit  dupliciter  : — uno  modo  propter  de- 
siderium sumendi  ipsum  sacramentum,  et  hoc  modo 
dicuntur  baptizari,  et  manducare  spiritualiter,  et 
non  sacramentaliter,  illi  qui  desiderant  sumere 
haec  sacramenta  jam  instituta.  — Alio  modo  prop- 
ter figuram  sicut  dicit  Apostolus  1 Cor.  10,  2, 
quod  antiqui  patres  bapli^ati  sunt  in  nube  et  in 
mari,  et  quod  spiritualem  escam  manducaverunt , 
et  spiritualem  polum  biberunt.  Nec  tamen  frustra 
adhibetur  sacramentalis  manducatio,  quia  plenius, 
inducit  sacramenti  effectum  ipsa  sacramenti  sus- 
ceptio quam  solum  desiderium,  sicut  supra  circa 
baptismum  dictum  est,  quaest.  69,  art.  4,  ad.  2. 

Articulus  ii 

Utrum  solius  hominis  sit  hoc  sacramentum  spiritualiter 
sumere. 

4 Seni.  dist.  9,  art.  2,  quaest.  3 et  4;  et  1 Cor.  11,  lect.  7. 

Ad  secundum  sic  proceditur.  1 . Videtur  quod 
non  solius  hominis  sit  hoc  sacramentum  spirituali- 
ter sumere,  sed  etiam  angelorum,  quia  super  illud 
Ps.  77:  Panem  angelorum  manducavit  homo,  dicit 
Glossa  (ord.  et  interi,  implic.),  id  est,  corpus 
Christi,  qui  est  vere  cibus  angelorum.  Sed  hoc  non 
esset,  si  angeli  spiritualiter  Christum  non  mandu- 
carent. Ergo  angeli  spiritualiter  Christum  mandu- 
cant. 

2.  Praeterea,  Augustinus  dicit  super  Joan., 
tract.  26,  inter  med.  et  fin.:  Hunc  cibum  et  polum 
socieldtem  vult  inlelligi  corporis  et  membrorum  suo- 


Art.  2.  — Solum  movet  hanc  quaestionem  propter  an- 
gelos; nam  de  inferioribus  creaturis,  ut  per  se  evidens 
ac  manifestum,  supponit  non  esse  capaces  spiritualis 
manducationis  sacramenti.  De  angelis  autem,  videtur 
posse  esse  dubium,  quia  voluntate  possunt  Christo  con- 
jungi. — Resp.  ad  r,  adverte  hujus  versiculi : « panem 
angelorum  manducavit  homo  »,  litteralem  sensum  esse 
de  manna  judteorum  : spirituali  autem  sensu  intelligitur 
de  corpore  Christi. 


rum,  quod  est  Ecclesia  in  praedestinatis.  Sed  ad 
istam  societatem  non  solum  pertinent  homines, 
sed  etiam  sancti  angeli.  Ergo  sancti  angeli  spiri- 
tualiter manducant. 

3.  Praeterea,  Augustinus  in  lib.  de  Verbis  Do- 
mini, serm.  46,  dicit  : Spiritualiter  manducandus 
est  Christus,  quoniam  ipse  dicit : Qui  manducat 
meam  carnem,  et  bibit  meum  sanguinem,  in  me  ma- 
net. et  ego  in  eo.  Sed  hoc  convenit  non  solum  ho- 
minibus, sed  etiam  sanctis  angelis,  in  quibus  per 
charitatem  est  Christus,  et  ipsi  in  eo.  Ergo  vide- 
tur quod  spiritualiter  manducare  non  solum  sit 
hominum,  sed  etiam  angelorum. 

— Sed  contra  est  quod  Augustinus  dicit  super 
Joan.,  tract.  26,  parum  a med.  : Panem  de  altari 
spiritualiter  manducate  ; innocentiam  ad  altare 
apportate.  Sed  angelorum  non  est.  accedere  ad 
altare  tanquam  aliquid  sint  inde  sumpturi.  Ergo 
angelorum  non  est  spiritualiter  manducare. 

Respondeo  dicendum  quod  in  hoc  sacramento 
continetur  ipse  Christus,  non  quidem  in  specie 
propria,  sed  in  specie  sacramenti.  Dupliciter  ergo 
contingit  manducare  spiritualiter  ipsum  Christum  ; 

— Uno  modo  prout  in  sua  specie  consistit  ; 
et  hoc  modo  angeli  manducant  spiritualiter 
ipsum  Christum  in  quantum  ei  uniuntur  fruitione 
charitatis  perfectae,  et  visione  manifesta  (quem 
panem  expectamus  in  patria),  non  per  fidem  sicut 
nos  ei  hic  unimur.  — Alio  modo  contingit  spiri- 
tualiter manducare  Christum,  prout  est  sub  spe- 
ciebus  hujus  sacramenti,  in  quantum  scilicet 
aliquis  credit  in  Christum  cum  desiderio  sumendi 
hoc  sacramentum  ; et  hoc  non  solum  est  spiritua- 
liter manducare  Christum,  sed  etiam  spiritualiter 
manducare  hoc  sacramentum  ; quod  non  competit 
angelis.  Et  ideo  licet  angeli  spiritualiter  man- 
ducent Christum,  non  tamen  convenit  eis  spi- 
ritualiter manducare  hoc  sacramentum. 

Ad  primum  ergo  dicendum  quod  sumptio  Chris- 
ti sub  hoc  sacramento  ordinatur,  sicut  ad  finem, 
ad  fruitionem  patriae,  eo  modo  quo  angeli  eo 
fruuntur,  et  quia  ea  quae  sunt  ad  finem  derivantur  ■ 
a fine,  inde  est  quod  ista  manducatio  Christi  qua 
eum  suminus  sub  sacramento,  quodammodo  deri- 
vatur ab  illa  manducatione  qua  angeli  fruuntur 
Christo  in  patria.  Et  ideo  dicitur  homo  manducare 
panem  angelorum,  quia  primo  et  principaliter  est 
angelorum,  qui  eo  fruuntur  in  specie  propria  ; se- 
cundario autem  est  hominum,  qui  Christum  sub 
sacramento  accipiunt. 

Ad  secundum  dicendum  quod  ad  societatem 
corporis  mystici  pertinent  quidem  et  homines  et 
angeli ; sed  homines  per  fidem,  angeli  autem  per 
manifestam  visionem.  Sacramenta  autem  propor- 
tionantur  fidei,  per  quam  veritas  videtur  in  speculo 
et  in  aenigmate.  Et  ideo,  proprie  loquendo,  non 
angelis,  sed  hominibus  convenit  manducare  spiri- 
tualiter hoc  sacramentum. 

Ad  tertium  dicendum  quod  Christus  manet  in 
hominibus  secundum  praesentem  statum  per  fidem 
sed  in  angelis  beatis  est  per  manifestam  visio- 
nem. Et  ideo  non  est  simile,  sicut  dictum  est  in 
solut.  praec. 

Articulus  iii 

Utrum  solus  homo  justus  possit  Christum  sacramentaliter 
manducare. 

4 Sent.,  dist.  9,  art.  2,  quast.  1 et  2 et  art.  7,  quast.  2 

corp.fin.,  et  dist.  12,  quast.  2,  art.  2,  quast.  2,  corp. 

Ad  tertium  sic  proceditur.  1.  Videtur  quod  nul- 
lus possit  manducare  Christum  sacramentaliter, 
nisi  homo  justus.  Dicit  enim  Augustinus  in  lib.  de 
Remedio  poenitentiae  (habetur  tract.  25  in  Joan., 
circa  med.)  : Ulquid  paras  dentem  et  ventrem  i 
Crede,  et  manducasti ; credere  enim  in  eum,  hoc  est 
panem  vivum  manducare.  Sed  peccator  non  credit 
jn  eum,  quia  non  habet  fidem  formatam,  ad  quam 
pertinet  credere  in  Deum,  ut  in  secunda  parte 
habitum  est  (2-2,  quaest.  4,  art.  5).  Ergo  pec- 
cator non  potest  manducare  hoc  sacramentum, 
quod  est  panis  vivus. 

2.  Praeterea,  hoc  sacramentum  maxime  dicitur 
esse  sacramentum  charitatis,  ut  supra  dictum  est, 
quaest.  praec.  art.  4.  Sed  sicut  infideles  privantur 
fide,  ita  omnes  peccatores  privantur  charitate  ; in- 
fideles autem  non  videntur  posse  sacramentaliter 
sumere  hoc  sacramentum,  cum  in  forma  hujus  sa- 
cramenti dicatur  : Mysterium  fidei.  Ergo  pari  ra- 
tione neque  aliquis  peccator  potest  corpus  Christi 
sacramentaliter  manducare. 

3.  Praeterea,  peccator  magis  est  abominabilis 
Deo  quam  creatura  irrationalis  ; dicitur  in  Psal. 
48,  21,  de  homine  peccatore  : Homo , cum  in  ho- 
nore esset,  non  intellexit,  comparatus  est  jumentis 
insipientibus,  et  similis  factus  est  illis.  Sed  animal 
brutum,  puta  mus  aut  canis,  non  potest  sumere 
hoc  sacramentum,  sicut  etiam  non  potest  sumere 
sacramentum  baptismi.  Ergo  videtur  quod  pari 
ratione  neque  peccatores  hoc  sacramentum  man- 
ducent. 

— Sed  contra  est  quod  super  illud  Joan.  6 : 
Patres  vestri  manducaverunt  manna  in  deserto,  et 
mortui  sunt,  dicit  Augustinus,  tract.  26  in  Joan., 

Art.  j.  — Quatuor  quaestiones  tractat  D.  Thomas  in 
hoc  art.  i°  An  peccatores  fideles  manducent  sacramenta- 
liter corpus  Christi.  2»  In  solutione  ad  2,  an  peccatores 
etiam  infideles  illud  manducent ; et  eadem  quaestio  proce- 
dit, quandocumque  homo  comedit  hostiam  consecratam, 
existimans  esse  purum  panem.  j®  In  solutione  ad  j,  an 
brutum  animal  comedens  species  consecratas,  comedat 
etiam  corpus  Christi.  4»  In  eadem  solutione,  an  corpus 
Christi  maneat  in  loco  immundo,  si  in  illum  sacramentum 
projiciatur.  Ad  quas  omnia  ex  uno  eodemque  principio 
respondet,  scilicet,  Christum  manere  sub  speciebus 
quamdiu  species  consecratae  durant.  — Vide  supra  erro- 
res Joannis  Latoni,  damn.  a Gregor.  XI,  quaest.  76  art,  6, 
Pag-  • 


a med.  : Multi  de  altari  accipiunt  et  accipiendo  mo- 
riuntur ; unde  dicit  A poslolus  : « Judicium  sibi 
manducat  et  bibit.  » Sed  non  moriuntur  sumendo 
nisi  peccatores.  Ergo  peccatores  corpus  Christi 
sacramentaliter  manducant,  et  non  solum  justi. 

Respondeo  dicendum  quod  circa  hoc  quidam 
antiqui  erraverunt,  dicentes  quod  corpus 
Christi  nec  etiam  sacramentaliter  a peccatoribus 
sumitur ; sed  quam  cito  labiis  peccatoris  contin- 
gitur, tam  cito  sub  speciebus  sacramentalibus 
desinit  esse  corpus  Christi.  — Sed  hoc  est  erro- 
neum ; derogat  enim  veritati  hujus  sacramenti, 
ad  quam  pertinet,  sicut  supra  dictum  est, 
quaest.  76,  art.  6,  ad  3,  quod  manentibus  spe- 
ciebus, corpus  Christi  sub  eis  esse  non  desi- 
nat. Species  autem  manent,  quamdiu  substan- 
tia panis  maneret , si  ibi  adesset  , ut  supra 
dictum  est,  quaest.  77,  art.  5 et  8.  Ma- 
nifestum est  autem  quod  substantia  panis  assump- 
ta a peccatore  non  statim  esse  desinit,  sed  manet, 
quamdiu  per  calorem  naturalem  digeratur  : unde 
tamdiu  corpus  Christi  sub  speciebus  sacramenta- 
libus manet  a peccatoribus  sumptis.  Unde  dicen- 
dum est  quod  peccator  sacramentaliter  corpus 
Christi  manducare  potest,  et  non  solum  jus- 
tus. 

Ad  primum  ergo  dicendum  quod  verba  illa  et 
similia  sunt  intelligenda  de  spirituali  manduca- 
tione, quae  peccatoribus  non  convenit.  Et  ideo  ex 
pravo  intellectu  horum  verborum  videtur  praedic- 
tus error  processisse,  dum  nescierunt  distinguere 
inter  corporalem  et  spiritualem  manducationem. 

Ad  secundum  dicendum  quod  etiamsi  infidelis 
sumat  species  sacramentales,  corpus  Christi  sub 
sacramento  sumit ; unde  manducat  Christum  sa- 
cramentaliter, si  ly  sacramentaliter  determinat 
verbum  ex  parte  manducati  : si  autem  ex  parte 
manducantis,  tunc  proprie  loquendo  non  mandu- 
cat sacramentaliter,  quia  non  utitur  eo  quod  acci- 
pit, ut  sacramento,  sed  ut  simplici  cibo.  Nisi  forte 
infidelis  intenderet  recipere  illud  quod  Ecclesia 
confert,  licet  non  haberet  fidem  veram  circa  alios 
articulos,  vel  etiam  circa  hoc  sacramentum. 

Ad  tertium  dicendum  quod  etiamsi  mus  vel 
canis  hostiam  consecratam  manducet,  substantia 
corporis  Christi  non  desinit  esse  sub  speciebus, 
quamdiu  species  illae  manent,  hoc  est,  quamdiu 
substantia  panis  maneret;  sicut  etiam  si  projice- 
retur in  lutum.  Nec  hoc  vergit  in  detrimentum 
dignitatis  corporis  Christi,  qui  voluit  a peccatori- 
bus crucifigi  absque  diminutione  suae  dignitatis, 
praesertim  cum  mus  aut  canis  non  tangat  ipsum 
corpus  Christi  secundum  propriam  speciem,  sed 
solum  secundum  species  sacramentales.  — Qui- 
dam autem  dixerunt  quod  statim  cum  sacramen- 
tum tangitur  a mure  vel  cane,  desinit  ibi  esse  cor- 
pus Christi ; quod  etiam  derogat  veritati  sacra- 
menti, sicut  supra  dictum  est,  in  corp.  art.  Nec 

tamen  dicendum  est  quod  animal  brutum  sacra- 
mentaliter  corpus  Christi  manducet,  quia  non  est 
natum  uti  eo  ut  sacramento  ; unde  non  sacramen- 
taliter,  sed  per  accidens  corpus  Christi  manducat, 
sicut  manducaret  ille  qui  sumeret  hostiam  conse- 
cratam, nesciens  eam  esse  consecratam.  Et  quia 
id  quod  est  per  accidens,  non  cadit  in  divisione 
alicujus  generis,  ideo  hic  modus  manducandi  cor- 
pus Christi  non  ponitur  tertius  praeter  sacramen- 
talem  et  spiritualem. 


Articulus  iv 

Utrum  peccator,  sumens  corpus  Christi  sacramenteliler, 
peccet. 

Inj.,  ari.  7 el  8,  corp.-  et  4 Sctit.  dist.  <?,  ari.  3,  quasi.  1 
et  2;  et  1 Cor.  11 , lect.  7. 

Ad  quartum  sic  proceditur.  1.  Videtur  quod 
peccator  sumens  corpus  Christi  sacramentaliter, 
non  peccet.  Non  enim  est  majoris  dignitatis 
Christus  sub  specie  sacramenti  quam  sub  spe- 
cie propria.  Sed  peccatores  tangentes  corpus 
Christi  sub  specie  propria  non  peccabant  ; 
quin  etiam  veniam  peccatorum  consequeban- 
tur, sicut  legitur  Lucae  7,  de  muliere  pecca- 
trice ; et  Matth.  14,  36,  dicitur  : Quicumque 
tetigerunt  fimbriam  vestimenti  ejus , salvi  Jacti  sunt. 
Ergo  non  peccant,  sed  magis  salutem  consequun- 
tur, sacramentum  corporis  Christi  sumendo." 

2.  Praeterea,  hoc  sacramentum,  sicut  et  alia 
est  quaedam  spiritualis  medicina.  Sed  medicina 
datur  infirmis  ad  sa'utem,  secundum  illud  Matth. 
9,12:  Non  est  opus  valentibus  medicus,  sed  male 

Art.  4.  — In  hoc  art.  usus  est  D.  Thomas  ratione  de- 
sumpta ex  propria  significatione  hujus  sacramenti.  Et 
propter  hoc,  art.seq.  ad  2,  comparatur  hoc  peccatum  cum 
peccato  Judie;  nam  uterque  Christo  in  propriaejus  persona 
probet  falsum  amicitiae  signum.  — De  fide  est  ex  Trident 
sess.  15, can.  11,  quod  illis  quos  conscientia  peccati  mortalis 
gravat,  quantumcumque  etiam  se  contritos  existiment 
habita  copia  confessoris  necessario  pramittenda  est 
confessio  sacramentalis  : Et  cap.  7 ibidem  S.  Synodus 
docet  sic  esse  intelligenda  verba  Apostoli  : « Pro- 
bet autem  seipsum  homo  >>.  — Quaedam  autem  difficul- 
tates ab  auctoribus  proponuntur  : Quibus  casibus  liceat 
communicare  non  prtemissa  confessione?  gu®  dispositio 
necessaria  sit  ei  qui  solum  opinatur  vel  dubitat  de  pec- 
cato mortali  non  confesso?  Circa  istas,  et  alias  hujusmodi 
quaestiones,  consule  auctores  de  theologia  morali. 

Definit.  Eccles.  — Errores  Lutlieri,  damn.  a Leone  X,  in 
Bulla  « Exsurge  Domine  » : 15.  Magnus  est  error  eorum 
qui  ad  sacramentum  Eucharistiae  accedunt  huic  innixi' 
quod  sint  confessi,  quod  non  sint  sibi  conscii  alicujus 
peccati  mortalis,  quod  praemiserint  orationes  suas  et  prae- 
paratoria : omnes  illi  judicium  sibi  manducant  et  bibunt 
Sed  si  credant  et  confidant,  se  gratiam  ibi  consecuturos, 
haec  sola  fides  facit  eos  puros  et  dignos. Concit.  Tri- 

dent.,sess.  ij,  cap.  7 et  can.  11,  supra  pag.  454.  — Proposit. 
damn.  ab  Alexandro  VII  18  mart.  1660  : j8.  Mandatum 
Tridentini, factum  sacerdoti  sacrificanti  ex  necessitate  cum 
peccato  mortali,  confitendi  quamprimum,  est  consilium 
non  praeceptum,  jq.  Illa  particula  « quamprimum  » intel- 
ligitur,  cum  sacerdos  suo  tempore  confitebitur. 


habentibus  : infirmi  autem  vel  male  habentes  spiri-  1 
tualiter  sunt  peccatores.  Ergo  hoc  sacramentum  < 
absque  culpa  sumere  possunt  (1). 

3.  Praeterea,  hoc  sacramentum,  cum  in  se 

Christum  contineat,  est  de  maximis  bonis.  Maxi- 
ma autem  bona,  secundum  Augustinum,  in  lib.  2 \ 

de  libero  Arbitrio,  cap.  19,  sunt  quibus  nullus  ' 
male  potest  uti.  Nullus  autem  peccat,  nisi  per 
abusum  alicujus  rei.  Ergo  nullus  peccator  sumens 
hoc  sacramentum  peccat. 

4.  Praeterea,  sicut  hoc  sacramentum  sentitur 
gustu  et  tactu,  ita  et  visu.  Si  ergo  peccator  ex  eo 
quod  sumit  hoc  sacramentum  peccet  (2),  videtur 
etiam  quod  peccaret  videndo,  quod  patet  esse  fal-  • 
sum,  cum  Ecclesia  omsibus  hoc  sacramentum  vi- 
dendum et  adorandum  proponat.  Ergo  peccator  ' 
non  peccat  ex  hoc  quod  manducat  hoc  sacramen- 
tum. 

5.  Praeterea,  contingit  quandoque  quod  aliquis  J 
peccator  non  habet  conscientiam  sui  peccati,  nec  j 
tamen  talis  peccare  videtur  corpus  Christi  su-  1 
mendo,  quia  secundum  hoc  omnes  peccarent  qui  j 
sumunt,  quasi  periculo  se  exponentes,  cum  Ados-  , 
tolus  dicat  1 Corinth.  4,  4 : Nihil  mihi  conscius  j 
sum;  sed  non  in  hoc  justificatus  sum.  Non  ergo  vi-  J 
detur  quod  peccatori  cedat  in  culpam,  si  hoc  sa-  i 
cramentum  sumat. 

— Sed  contra  est  quod  Apostolus  dicit  1 Co- 
rinth. 11,  29  : Qui  manducat  el  bibit  indigne,  judi- 
cium sibi  manducat  et  bibit,  id  est,  condemnationem.  I 
Dicit  autem  Glossa  (Petri  Lomb.)  ibidem  quod  j 
indigne  manducat  el  bibit,  qui  in  crimine  est,  vel 
irreverenter  tractat.  Ergo  qui  est  in  peccato  mor-  * 
tali,  si  hoc  sacramentum  accipiat,  damnationem  i 
acquirit,  mortaliter  peccans. 

TDespondeo  dicendum  quod  in  hoc  sacramento,  ' 

v sicut  in  aliis,  id  quod  est  sacramentum  est  si- 
gnum ejus  quod  est  res  sacramenti.  Duplex  au-  1 
tem  est  res  hujus  sacramenti,  sicut  supra  dictum  i 
est,  quaest.  73,  art.  6 : — una  quidem  quae  est  si- 
gnificataet  contenta,  scilicet  ipse  Christus;  — alia  - 
autem  est  significata  et  non  contenta,  scilicet  cor- 
, pus  Christi  mysticum,  quod  est  societas  sancto-  «U 
rum.  Quicumque  ergo  hoc  sacramentum  sumit,  ^ 
ex  hoc  ipso  significat  se  esse  Christo  unitum,  et 
membris  ejus  incorporatum  ; quod  quidem  fit  per  ! 
fidem  formatam,  quam  nullus  habet  cum  peccato 
mortali.  Et  ideo  manifestum  est  quod  quicumque 
cum  peccato  mortali  hoc  sacramentum  su-  • 
mit,  falsitatem  in  hoc  sacramento  commit-  , 

tit  ; et  ideo  incurrit  sacrilegium,  tanquam 

— 

(1)  Ita  edita  cxsmpla  omnia  quas  videmus.  — Codd.  4 
Tarrac.  et  Alcan.  : Ergo  sacramentum  absque  culpa  sumi '4 
potest.  — Theologi  : Ergo  hoc  sacramentum  corporaliter  M 
absque  culpa  sumi  potest ; qute  est  lectio  Cajetam,  et  edit.  • \ 
Plantin.  et  marginalis  edit.  Rom. 

(2)  Ita,  Theologis  probantibus,  edit.  — Mss.  fere  om-  3 
nes  : Hoc  sacramentum  gustu  et  tactu,  peccet ; et  mox  cod.  1 
Alcan.,  videtur  quod  etiam  peccaret,  etc.;  melius. 

sacramenti  violator,  et  propter  hoc  mortali- 
ter peccat. 

Ad  primum  ergo  dicendum  quod  Christus  in 
propria  specie  apparens  non  exhibebat  se  tangen- 
dum hominibus  in  signum  spiritualis  unionis  ad 
ipsum,  sicut  exhibetur  sumendus  in  hoc  sacra- 
mento. Et  ideo  peccatores  eum  in  propria  specie 
tangentes  non  incurrebant  crimen  falsitatis  circa 
divina,  sicut  peccatores  sumentes  hoc  sacramen- 
tum. Et  praeterea  Christus  adhuc  gerebat  simili- 
tudinem carnis  peccati ; et  ideo  convenienter  se 
peccatoribus  tangendum  exhibebat ; sed  remota 
similitudine  carnis  peccati  per  gloriam  resurrectio- 
nis, se  tangi  prohibuit  a muliere,  quae  defectum 
fidei  circa  ipsum  patiebatur,  secundum  illud  Joan. 
20,  17  : Noli  me  tangere;  nondum  enim  ascendi  ad 
Patrem  meum,  scilicet  in  corde  tuo,  ut  Augusti- 
nus exponit,  tract.  121  in  Joan.,  circa  med.  Et 
ideo  peccatores,  qui  defectum  fidei  formatae  pa- 
tiuntur circa  Christum,  repelluntur  a contactu 
hujus  sacramenti. 

Ad  secundum  dicendum  quod  non  quaelibet  me- 
dicina competit  secundum  quemlibet  statum  infir- 
mitatis ; nam  medicina  quae  datur  jam  liberatis  a 
febre  ad  confortationem,  noceret,  si  daretur  adhuc 
febricitantibus.  Ita  etiam  baptismus  et  poeniten- 
tia sunt  quasi  medicinae  purgativae,  quae  dantur 
ad  tollendam  febrem  peccati ; hoc  autem  sacra- 
mentum est  medicina  confortativa,  quae  non  de- 
bet dari  nisi  liberatis  a peccato. 

Ad  tertium  dicendum  quod  maxima  bona  intel- 
ligit  Augustinus  virtutes  animae,  quibus  nullus 
male  utitur,  quasi  principiis  mali  usus  ; utitur  ta- 
men eis  aliquis  male,  quasi  objectis  mali  usus,  ut 
patet  in  his  qui  de  virtutibus  superbiunt.  Ita  et 
hoc  sacramentum,  quantum  est  ex  se,  non  est 
principium  mali  usus,  sed  objectum.  Unde  Au- 
gustinus dicit,  tract.  62  in  Joan.,  circ.  prine.  : 
Multi  indigne  accipiunt  corpus  Christi , per  quod 
docemur  quam  canendum  sit  male  accipere  bonum. 
Ecce  enim  per  bonum  facium  est  malum,  dum  male 
accipitur  bonum;  sicut  e contra  Apostolo  per  ma- 
lum factum  est  bonum,  cum  bene  accepit  malum, 
scilicet  cum  stimulum  Satanae  patienter  porta- 
vit. 

Ad  quartum  dicendum  quod  per  visum  non  ac- 
cipitur ipsum  corpus  Christi,  sed  solum  sacramen- 
tum ejus,  quia  scilicet  non  pertingit  visus  ad  subs- 
tantiam corporis  Christi,  sed  solum  ad  species 
sacramentales,  ut  supra  dictum  est,  quaest.  76, 
art.  7.  Sed  ille  qui  manducat,  non  solum  sumit 
species  sacramentales,  sed  etiam  ipsum  Christum, 
qui  est  sub  eis.  Et  ideo  a visione  corporis  Christi 
nullus  prohibetur  qui  sit  sacramentum  Christi 
consecutus,  scilicet  baptismum.  Non  biptizati 
autem  non  sunt  admittendi  etiam  ad  inspectionem 
hujus  sacramenti,  ut  patet  per  Dionysium  in  lib. 
eccles.  Hierarch.,  cap.  7,  ante  med.  Sed  ad  man- 
ducationem non  sunt  admittendi,  nisi  soli  illi  qui 


non  solum  sacramentaliter,  sed  etiam  realiter, 
sunt  Christo  conjuncti. 

Ad  quintum  dicendum  quod  hoc  quod  non  ha- 
bet aliquis  conscientiam  sui  peccati,  potest  contin- 
gere dupliciter  : — Uno  modo  per  culpam  suam, 
vel  quia  per  ignorantiam  juris,  quae  non  excusat, 
reputat  non  esse  peccatum  quod  est  peccatum, 
puta  si  aliquis  fornicator  reputaret  simplicem  for- 
nicationem non  esse  peccatum  mortale  ; vel  quia 
negligens  est  in  examinatione  sui  ipsius,  contra  id 
quod  Apostolus  dicit  1 Corinth.  11,  28:  Probet 
autem  seipsum  homo,  et  sic  de  pane  illo  edat,  et  de 
calice  bibat.  Et  sic  nihilominus  peccat  peccator 
sumens  corpus  Christi,  licet  non  habeat  conscien- 
tiam peccati,  quia  ipsa  ignorantia  est  ei  peccatum. 
— Alio  modo  potest  contingere  sine  culpa  ipsius, 
puta  cum  doluit  de  peccato,  sed  non  est  sufficien- 
ter contritus  ; et  in  tali  casu  non  peccat  sumendo 
corpus  Christi,  quia  homo  per  certitudinem  scire 
non  potest  utrum  sit  vere  contritus  ; sufficit  enim 
si  in  se  signa  contritionis  inveniat,  puta  si  doleat 
de  praeteritis,  et  proponat  cavere  de  futuris.  — Si 
vero  ignorat  hoc  quod  fecit  esse  actum  peccati, 
propter  ignorantiam  facti  quae  excusat,  puta  si 
accessit  ad  non  suam  quam  credebat  esse  suam, 
non  est  ex  hoc  dicendus  peccator ; similiter  etiam 
si  totaliter  est  pedeatum  oblitus,  sufficit  ad  ejus  de- 
letionem generalis  contritio,  ut  infra  dicetur,  in 
Suppi.,  quaest.  2,  art.  j,  ad  2;  unde  jam  non  es 
dicendus  peccator. 

Articulus  v 

Utrum  accedere  ad  hoc  sacramentum  cum  conscientia 
pccciti  sit  gravissimum  omnium  peccatorum. 

4 Seni.,  dist.  9,  art.  3,  quasi . 3 ; et  1 Corinth.  11, 
lect.  3. 

Ad  quintum  sic  proceditur.  1.  Videtur  quod  ac- 
cedere ad  hoc  sacramentum  cum  conscientia  pec- 
cati sit  gravissimum  omnium  peccatorum.  Dicit 
enim  Apostolus  1 ad  Cor.  11,  27  : Quicumque 
manducaverit  panem  (1),  et  biberit  calicem  Domini 
indigne,  reus  erit  corporis  et  sanguinis  Domini; 
Glossa  (interi,  implic.)  ibidem,  hoc  est,  ac  si  Chris- 
tum occident,  punietur.  Sed  peccatum  Christum 
occidentium  videtur  fuisse  gravissimum.  Ergo  et 
hoc  peccatum,  quo  aliquis  cum  conscientia  pec- 
cati ad  mensam  Christi  accedit,  videtur  esse  gra- 
vissimum. 

2.  Praeterea,  Hieronymus  dicit  in  quadam  epis- 
tola (habetur  quoad  partem  in  epist.  ad  Ocean., 
de  Vita  cleric.,  inter  ejus  opera  ascititia)  : Quid 
tibi  cum  fceminis,  qui  ad  altare  cum  Deo  fabularis ) 
Dic,  sacerdos,  dic,  clerice,  qualiter  eisdem  labiis 
Filium  Dei  oscularis,  quibus  osculatus  es  labia  me- 
retricis) Cum  J uda,  osculo  Filium  hominis  tradis) 


(1)  Vulgata  :..  Panem  hunc. 

Et  sic  videtur  fornicator  ad  mensam  Christi  acce- 
dens peccare,  sicut  Judas  peccavit,  cujus  pec- 
catum fuit  gravissimum.  Sed  multa  alia  peccata 
sunt  graviora  quam  peccatum  fornicationis,  et 
praecipue  peccatum  infidelitatis.  Ergo  cujuslibet 
peccatoris  ad  mensam  Christi  accedentis  pecca- 
tum est  gravissimum. 

3.  Praeterea,  magis  est  abominabilis  Deo  im- 
munditia spiritualis  quam  corporalis.  Sed  si  quis 
projiceret  corpus  Christi  in  lutum  vel  sterquili- 
nium, gravissimum  reputaretur  ejus  peccatum. 
Ergo  gravius  peccat  si  ipsum  sumat  cum  peccato, 
quod  est  immunditia  spiritualis.  Ergo  hoc  pecca- 
tum est  gravissimum. 

— Sed  contra  est  quod  super  illud  Joan.  15, 
22  : Si  non  venissem,  et  locutus  eis  non  fuissem  (1), 
peccatum  non  haberent,  dicit  Augustinus,  tract.  89 
in  Joan.,  a prine.,  hoc  intelligendum  esse  de  pec- 
cato infidelitatis,  quo  tenentur  cuncta  peccata,  et 
ita  videtur  hoc  peccatum  non  esse  gravissimum 
sed  magis  peccatum  infidelitatis. 

Respondeo  dicendum  quod,  sicut  in  secunda 
parte  dictum  est,  (1-2,  quaest.  73,  art.  6,  et 
2-2,  quaest.  73,  art.  3),  dupliciter  aliquod  pecca- 
tum potest  dici  gravius  alio  : uno  modo  per  se, 
alio  modo  per  accidens.  — Per  se  quidem,  secun- 
dum rationem  suae  speciei,  quae  attenditur  ex  par- 
te objecti.  Et  secundum  hoc,  quanto  id  contra  quod 
peccatur  est  majus,  tanto  peccatum  est  gravius.  — 
Et  quia  divinitas  Christi  est  major  humanitate  ip- 
sius, et  ipsa  humanitas  est  potior  quam  sacramen- 
ta humanitatis,  inde  est  quod  gravissima  peccata 
sunt  quae  committuntur  in  ipsam  divinitatem,  sicut 
est  peccatum  infidelitatis  et  blasphemiae.  — Se- 
cundario autem  sunt  gravia  peccata  quae  commit- 
tuntur in  humanitatem  Christi  : unde  dicitur 
Matth.  12,  32  : Qui  dixerit  verbum  contra  Filium 
hominis , remittetur  ei  ; qui  autem  dixerit  verbum 
contra  Spiritum  Sanctum , non  remittetur  ei  neque 
in  hoc  seculo,  neque  in  futuro.  — Tertio  autem  lo- 
co sunt  peccata  quae  committuntur  contra  sacra- 
menta, quae  pertinent  ad  humanitatem  Christi  ; et 
post  haec  sunt  alia  peccata  contra  puras  creaturas. 
— Per  accidens  autem  unum  peccatum  est  gravius 
alio  ex  parte  peccantis  ; puta  peccatum  quod  est 
ex  ignorantia  vel  infirmitate,  est  levius  peccato 
quod  est  ex  contemptu,  vel  ex  certa  scientia  ; et 
eadem  ratio  est  de  aliis  circumstantiis.  Et  secun- 
dum hoc  istud  peccatum  in  quibusdam  potestesse 
gravius,  sicut  in  his  qui  ex  actuali  contemptu,  cum 
conscientia  peccati  ad  hoc  sacramentum  accedunt 
in  quibusdam  vero  minus  grave  ; puta  in  his  qui 
ex  quodam  timore,  ne  deprehendantur  in  peccato, 
cum  conscientia  peccati  ad  hoc  sacramentum  ac- 
cedunt. 


(1)  Vulgata:..  Et  locutus  fuissem  eis... 


Sic  ergo  patet  quod  hoc  peccatum  est  multis 
aliis  gravius  secundum  suam  speciem,  non 
tamen  est  omnium  gravissimum. 

Ad  primum  ergo  dicendum  quod  peccatum  indi- 
gne sumentium  hoc  sacramentum  comparatur  pec- 
cato occidentium  Christum,  secundum  similitudi- 
nem, quia  utrumque  committitur  contra  corpus 
Christi  ; non  tamen  secundum  criminis  quantita- 
tem. Peccatum  enim  occidentium  Christum  fuit 
multo  gravius,  — primo  quidem  quia  illud  pecca- 
tum fuit  contra  corpus  Christi  in  specie  propria  ; 
hoc  autem  peccatum  est  contra  corpus  Christi  in 
specie  sacramenti  ; — secundo  quia  illud  pecca- 
tum processit  ex  intentione  nocendi  Christo,  non 
autem  hoc  peccatum. 

Ad  secundum  dicendum  quod  fornicator  acci- 
piens corpus  Christi  comparatur  Judas  Christum 
osculanti,  quantum  ad  similitudinem  criminis,  quia 
uterque  ex  signo  charitatis  Christum  offendit;  non 
tamen  quantum  ad  criminis  quantitatem,  sicut 
etiam  prius  dictum  est,  in  solut.  praec.  Haec  ta- 
men criminis  similitudo  non  minus  competit  aliis 
peccatoribus  quam  fornicatoribus.  Nam  et  per 
alia  peccata  mortalia  agitur  contra  charitatem 
Christi,  cujus  signum  est  hoc  sacramentum  ; et 
tanto  magis,  quanto  peccata  sunt  graviora.  Secun- 
dum quid  tamen  peccatum  fornicationis  magis  red- 
dit hominem  ineptum  ad  perceptionem  hujus  sa- 
cramenti, in  quantum  scilicet  per  hoc  peccatum 
spiritus  maxime  carni  subjicitur,  et  ita  impeditur 
fervor  dilectionis,  qui  requiritur  in  hoc  sacramen- 
to. Plus  tamen  ponderat  impedimentum  ipsius 
charitatis  quam  fervoris  ejus.  Unde  et  peccatum 
infidelitatis,  quod  funditus  separat  hominem  ab 
Ecclesiae  unitate,  simpliciter  loquendo,  maxime 
hominem  ineptum  reddit  ad  susceptionem  hujus 
sacramenti;  quod  est  sacramentum  ecclesiasticae 
unitatis,  ut  supra  dictum  est,  quaest.  73,  art.  4. 
Unde  et  gravius  peccat  infidelis  accipiens  hoc  sa- 
cramentum, quam  fidelis  peccator  ; et  magis  con- 
temnit Christum,  secundum  quod  est  sub  hoc  sa- 
cramento, praesertim  si  non  credat  Christum  vere 
sub  hoc  sacramento  esse;  quia  quantum  est  in  se 
diminuit  sanctitatem  hujus  sacramenti,  et  virtutem 
Christi  operantis  in  hoc  sacramento  , quod  est 
contemnere  ipsum  sacramentum  in  seipso.  Fide- 
lis autem  qui  cum  conscientia  peccati  sumit,  con- 
temnit hoc  sacramentum  non  in  seipso,  sed  quan- 
tum ad  usum,  indigne  accipiens.  Unde  et  Aposto- 
lus, 1 Cor.  11,  assignans  rationem  hujus  peccati, 
dicit  : Non  dijudicans  corpus  Domini,  id  est,  non 
discernens  ipsum  ab  aliis  cibis  ; quod  maxime  fa- 
cit ille  qui  non  credit  Christum  esse  sub  hoc  sa- 
cramento. 

Ad  tertium  dicendum  quod  ille  qui  projiceret 
hoc  sacramentum  in  lutum,  multo  gravius  pecca- 
ret quam  ille  qui  cum  conscientia  peccati  mortalis 
ad  hoc  sacramentum  accedit,  — primo  quidem 
quia  ille  hoc  faceret  ex  intentione  injuriam  facien- 

di  huic  sacramento,  quod  non  intendit  peccator 
indigne  corpus  Christi  accipiens ; — secundo 
quia  peccator  est  capax  gratiae  : unde  etiam  magis 
est  aptus  ad  suscipiendum  hoc  sacramentum 
quam  quaecumque  alia  irrationalis  creatura.  Unde 
maxime  inordinate  uteretur  hoc  sacramento  qui 
projiceret  ipsum  canibus  ad  manducandum,  vel 
qui  projiceret  in  lutum  ad  conculcandum. 

Articulus  vi 

Utrum  sacerdos  debeat  denegare  corpus  Christi  peccatori 
petenti. 

Inf.,  qucest.  81,  ari.  2,  corp.,  et  ad  2 ; et  4 Sent. , di  st.  9, 

art.  J,  quasi.  i,per  tot.,  et  quast.  2,  corp.;  et  Quodl. 

/,  art.  12. 

Ad  sextum  sic  proceditur.  1.  Videtur  quod  sa- 
cerdos debeat  denegare  corpus  Christi  peccatori 
petenti.  Non  enim  est  faciendum  contra  Christi 
praeceptum  propter  vitandum  scandalum,  vel  infa- 
miam alicujus.  Sed  Dominus  praecepit,  Matth.  7: 
Nolite  sanctum  dare  canibus ; maxime  autem  datur 
sanctum  canibus,  cum  hoc  sacramentum  peccato- 
ribus exhibetur.  Ergo  neque  propter  vitandum 
scandalum,  neque  propter  vitandam  infamiam  ali- 
cujus, debet  hoc  sacramentum  peccatori  petenti 
dari. 

2.  Praeterea,  de  duobus  malis  minus  malum  est 
eligendum.  Sed  minus  malum  esse  videtur  si  pec- 
cator infametur,  vel  etiam  si  ei  hostia  non  conse- 
crata detur,  quam  si  sumens  corpus  Christi  mor- 
taliter peccet.  Videtur  ergo  hoc  potius  esse  eli- 
gendum quod  vel  infametur  peccator  petens  cor- 
pus Christi,  vel  etiam  quod  detur  ei  hostia  non 
consecrata. 

3.  Praeterea,  corpus  Christi  interdum  datur 
suspectis  de  crimine  ad  criminis  manifestationem. 
Legitur  enim  in  Decr.  2,  quaest.  5,  cap.  23  : Sco- 
pe contingit  ut  in  monasteriis  monachorum  furia 
perpetrentur  ; idcirco  statuimus  ut  quando  ipsi  fra- 
tres de  talibus  expurgare  se  debent,  missa  ab  abba- 
te celebretur,  vel  ab  aliquo  cui  abbas  prccceperit, 
prcesentibus  fratribus ; et  sic,  expleta  missa,  omnes 
communicent  in  hcec  verba : « Corpus  Christi  sil 
mihi  hodie  ad  probationem.  » Et  infra,  cap.  26  : 
Si  episcopo  aut  presbytero  aliquod  maleficium  fue- 
rit imputatum,  pro  singulis  missam  celebrare  debet 
et  communicare,  et  de  singulis  sibi  imputatis  inno- 
centem se  ostendere.  Sed  peccatores  occultos  non 
oportet  manifestari,  quia  si  frontem  verecundiae 

Art.  6.  — Materia  hujus  art.  pertinet  potius  ad  obliga- 
tionem ministrorum.  Tamen  hoc  loco  inserta  est,  quo- 
niam connexionem  quamdam  habet  cum  praecepto  digne 
communicandi.  —Variae  difficultates  proponuntur  ab  auc- 
toribus, circa  praesentem  materiam;  quas  facile  resolvere 
potes  ex  principiis  in  hoc  art.  contentis.  Qui  dicantur  ma- 
nifesti seu  publici  peccatores?  hic  in  corp.  dicitur.  — In 
resp.  ad  2,  nota  doctrinam  de  hostia  non  consecrata  qute 
dari  non  debet.  Et  hoc  omnino  tenendum.  Nota  hoc  de- 

abjecerint,  liberius  peccabunt,  ut  Augustinus  dicit 
in  lib.  de  Verbis  Domini,  serm.  16.  Ergo  pecca- 
toribus occultis  non  est  corpus  Christi  dandum, 
etiamsi  petant. 

— Sed  contra  est  quod,  super  illud  Psal.  21  : 
Manducaverunt,  et  adoraverunt  omnes  pingues  /er- 
ra?, dicit  Augustinus  (habetur  in  Glossa  ord.,  et 
cap.  67,  de  Consecrat.,  dist.  2)  : Non  prohibeat 
dispensator  pingues  terree,  id  est,  peccatores,  in 
mensa  Domini  manducare. 

Respondeo  dicendum  quod  circa  peccatores 
distinguendum  est  : quidam  enim  sunt  occulti, 
quidam  vero  manifesti,  scilicet  per  evidentiam 
facti,  sicut  publici  usurarii,  aut  publici  raptores, 
vel  etiam  per  aliquod  judicium  ecclesiasticum  vel 
saeculare. — Manifestis  ergo  peccatoribus  non 
debet  etiam  petentibus  sacra  communio  dari. 
Unde  Cyprianus  scribit  ad  quemdam,  epist.  10. 
lib.  1 : Pro  dilectione  tua  consulendum  me  existi- 
masti quid  mihi  videatur  de  histrione  et  mago  illo 
qui  apud  vos  constitutus  adhuc  in  artis  suce  dedecore 
perseverat,  an  talibus  sacra  communio  cum  cceleris 
Christianis  debeat  dari.  Puto  nec  majestati  divince, 
nec  evangelicce  disciplina:  congruere,  ut  pudor  et  ho- 
nor Ecclesia:  tam  turpi  et  infami  contagione  foede- 
tur. — Sivero  non  sunt  manifesti  peccatores, 
sed  occulti,  non  potest  eis  petentibus  sacra 
communio  denegari.  Cum  enim  quilibet  Chris- 
tianus ex  hoc  ipso  quod  est  baptizatus,  sit  admissus 
ad  dominicam  mensam,  non  potest  ei  jus  suum  tolli, 
nisi  pro  aliqua  causa  manifesta.  Unde  super  illud 
1 Cor.  5 : Si  is  qui  frater  nominatur  inter  vos,  etc. 
dicit  Glossa  August.,hom.  ult . , interi.,  inter  med. 
et  fin.  : Nos  a communione  quemquam  prohibere 
non  possumus,  nisi  aut  sponte  confessum,  aut  in 
aliquo  judicio  ecclesiastico  vel  seculari  nominatum 
atque  convictum.  Potest  tamen  sacerdos,  qui 
est  conscius  criminis,  occulte  monere  pecca- 
torem occultum,  vel  etiam  in  publico  gene- 
raliter omnes,  ne  ad  mensam  Domini  acce- 
dant, antequam  de  peccatis  pceniteant  et 
Ecclesiae  reconcilientur;  nam  post  poeniten- 
tiam et  reconciliationem  etiam  publicis  pec- 
catoribus non  est  communio  deneganda  prae- 

cretum  Innocentii  III,  lib.  j,  tit.  41,  cap.  7 : « Quaesivis- 
tis,  quid  de  incauto  presbytero  videatur,  qui  cum  se  sciat 
in  mortali  crimine  constitutum,  missarum  solemnia,  quae 
non  potest  propter  necessitatem  quamlibet  intermittere, 
propter  sui  facinoris  conscientiam  dubitat  celebrare,  pe- 
ractisque  eseteris  circumstantiis  missam  celebrare  se  fin- 
git, et  suppressis  verbis,  quibus  conficitur  corpus  Chris- 
ti, panem  et  vinum  tantummodo  pure  sumit....  Cum  ergo 
falsa  sint  abjicienda  remedia,  quae  veris  sunt  periculis 
graviora  : licet  is,  qui  pro  sui  criminis  conscientia  repu- 
tat se  indignum,  peccet  graviter,  si  se  ingerat  irreveren- 
ter ad  illud,  gravius  tamen  videtur  offendere,  qui  sic  frau. 
dulenter  illud  praesumpserit  simulare  ; cum  ille  in  solius 
misericordis  Dei  manum  incidat,  iste  vero  non  solum 
Deo,  cui  non  veretur  illudere,  sed  et  populo,  quem 
decipit,  se  adstringat  >.. 

cipue  in  artic  ilo  mortis.  Unde  in  concilio 

Canhaginensi  III,  can.  35,  legitur  : Scenicis  atque 
histrio nibus , ccalerisqu:  hujusmodi  personis , vel  apos- 
tatis conversis  ad  Deum  reconciliatio  non  negetur. 

Ad  primum  ergo  dicendum  quod  sancta  prohi- 
bentur dari  canibus,  id  est,  peccatoribus  manifes- 
tis ; sed  occulta  non  possunt  publice  puniri,  sed 
sunt  divino  judicio  reservanda. 

Ad  secundum  dicendum  quod  licet  pejus  sit 
peccatori  occulto  peccare  mortaliter,  sumendo 
corpus  Christi,  quam  infamari,  tamen  sacerdoti 
ministranti  corpus  Christi  pejus  est  peccare  mor- 
taliter infamando  injuste  peccatorem  occultum 
quam  quod  ille  mortaliter  peccet,  quia  nullus  de- 
bet peccatum  mortale  committere,  ut  alium  libe- 
ret a peccato.  Unde  Augustinus  dicit  in  lib.  QQ. 
super  Genesim,  qutest.  42  : Periculosissime  ad- 
mittitur haec  compensatio,  ul  nos  faciamus  aliquid 
mali,  ne  alius  gravius  malum  faciat.  Peccator  ta- 
men occultus  potius  deberet  eligere  infamari, 
quam  indigne  ad  mensam  Domini  accadere.  Hos- 
tia tamen  non  consecrata  nullo  modo  debet  dari 
loco  consecratae  ; quia  sacerdos  hoc  faciens, 
quantum  in  se  est,  facit  idololatrare  illos  qui  cre- 
dunt esse  hostiam  consecratam,  sive  alios  praesen- 
tes, sive  etiam  ipsum  sumentem,  quia,  ut  Augus- 
tinus dicit  in  Psalmum  158,  circa  med.,  nemo 
carnem  Christi  manducet,  nisi  prius  adoret.  Unde 
extra,  de  Celebratione  missarum,  cap.  de  homi- 
ne, dicitur  : Licet  is  qui  pro  sui  criminis  conscientia 
reputat  se  indignum,  peccet  graviter,  si  se  ingerat 
irreverenter  ad  illud  ; gravius  tamen  videtur  offen- 
dere qui  fraudulenter  illud  praesumpserit  simulare. 

Ad  tertium  dicendum  quod  decreta  illa  sunt 
abrogata  per  contraria  documenta  Romanorum 
pontificum.  Dicit  enim  Stephanus  papa,  cit.  ab 
Alex.  III,  in  epist.  19,  ad  fin.  : Ferri  candentis 
vel  aquae  ferventis  examinatione  confessionem  ex- 
torqueri a quolibet,  sacri  canones  non  concedunt; 
spontanea  enim  confessione,  vel  testium  approbatio- 
ne publica  delicia  commissa  sunt  regimini  nostro 
judicari;  occulta  vero  et  incognita  illi  sunt  relin- 
quenda qui  solus  novit  corda  filiorum  hominum.  Et 
idem  habetur  extra,  da  Purgationibus,  cap.  Ex 
tuarum.  In  omnibus  enim  talibus  esse  videtur 
Dei  tentatio  ; unde  sine  peccato  fieri  non  pos- 
sunt. Et  gravius  videretur,  si  in  hoc  sacramento, 
quod  est  institutum  ad  remedium  salutis,  aliquis 
incurreret  judicium  mortis.  Unde  nullo  modo  cor- 
pus Christi  debet  dari  alicui  suspecto  de  crimine, 
quasi  ad  examinationem. 

Articulus  vii 

Utrum  noctum  pollutio  aliquem  impediat  a sumptione 
hujus  sicramenti. 

2-2,  quxsl.  1/7,  art.  /;  et  4 Sent.,  dist.  9,  ari.  4,  quasi. 

2 ; et  Ver.  quasi.  2 S,  art.  9,  ad  6. 

Ad  septimum  sic  proceditur.  1.  Videtur  quod 

Art.  7.  — Sic  loquitur  in  4 Sentent.,  dist.  9,  art.  4, 


nocturna  pollutio  non  impediat  aliquem  a sump- 
tione corporis  Christi.  Nullus  enim  impeditur  a 
sumptione  corporis  Christi  nisi  propter  peccatum. 
Sed  nocturna  pollutio  accidit  sine  peccato  ; dicit 
enim  Augustinus,  12  super  Gen.  ad  litt. , cap.  13, 
ante  med.  : Ipsa  phantasia,  qux  fit  in  cogitatione 
sermocinanlis,  cum  sic  expressa  fuerit  in  visione 
somniantis,  ut  inter  illam  et  veram  conjunctionem 
corporum  non  discernatur,  continuo  movetur  caro, 
et  sequitur  quod  eum  motum  sequi  solet  ; cum  hoc 
tam  sine  peccato  fiat  quam  sine  peccato  a vigilanli- 
| bus  dicitur;  quod  ul  diceretur,  procul  dubio  cogi- 
talum  est.  Ergo  nocturna  pollutio  non  impedit  ho- 
minem ab  hujus  sacramenti  sumptione. 

2.  Praeterea,  Gregorius  dicit  in  epistola  ad  Au- 
gustinum episcopum  Anglorum,  lib.  12,  regist., 
epist.  31,  ad  interrogat.  10,  vers.  fin.  : Si  quis  sua 
conjuge  non  cupidine  voluptatis  captus,  sed  lanium 
procreandorum  liberorum  gratia  utitur,  ille  profecto 
sive  de  ingressu  Ecclesiae,  sive  de  sumendo  corpo- 
ris dominici  mysterio  suo  est  judicio  relinquendus  ; 
quia  prohiberi  a nobis  non  debet  accipere  qui  in  igne 
positus  nescii  ardere.  Ex  quo  patet  quod  carnalis 
pollutio  etiam  vigilantis,  si  sit  sine  peccato,  non 
prohibet  hominem  a sumptione  corporis  Christi. 
Multo  igitur  minus  prohibet  nocturna  pollutio  dor- 
mientis. 

3.  Praeterea,  nocturna  pollutio  videtur  solam 
immunditiam corporalemhabere.  Sedaliae  immundi- 
tiae corporales,  quae  secundum  legem  impediebant 
ab  ingressu  sanctorum,  in  nova  lege  non  impediunt 
a sumptione  hujus  sacramenti : sicut  de  muliere  pa- 
riente  vel  menstruata,  vel  fluxum  sanguinis  pa- 
tiente scribit  B.  Gregorius  Augustino  Anglorum 
episcopo,  loco  cit.  Ergo  videtur  quod  neque  etiam 
nocturna  pollutio  impediat  hominem  a sumptione 
hujus  sacramenti. 

4.  Praeterea,  peccatum  veniale  non  impedit 
hominem  a sumptione  hujus  sacramenti,  nec  etiam 
peccatum  mortale  post  poenitentiam.  Sed  dato 
quod  nocturna  pollutio  provenerit  ex  aliquo  pec- 
cato praecedenti,  sive  crapulae,  sive  turpium  cogi- 
tationum, plerumque  tale  peccatum  est  veniale  ; et 
si  aliquando  sit  mortale,  potest  contingere  quod  de 
mane  poeniteat,  et  peccatum  suum  confiteatur. 
Ergo  videtur  quod  non  debeat  impediri  a sump- 
tione hujus  sacramenti. 

5.  Praeterea,  gravius  peccatum  est  homicidii 
quam  fornicationis.  Sed  si  aliquis  de  nocte  som- 
niet se  homicidium  perpetrare,  aut  furtum,  aut 
quodeumque  aliud  peccatum,  non  propter  hoc 
impeditur  a sumptione  corporis  Christi.  Ergo  vi- 
detur quod  multo  minus  fornicatio  somniata  cum 
pollutione  subsequente  impediat  a sumptione  hujus 
sacramenti. 


qu*st.  2 : « Non  est  consulendum  quod  statim  post  pec- 
catum mortate  etiam  contritus  et  confessus  ad  Eucharis- 
tiam accedat : sed  deberet,  nisi  magna  necessitas  urgeat, 
per  aliquod  tempus,  propter  reverentiam  abstinere.  1 

— Sed  contra  est  quod  Levit.  15,  16,  dicitur  ; 
Vir  de  quo  egredietur  semen  coitus.,.,  immundus 
erit  usque  ad  vesperum.  Sed  immundis  non  patet 
aditus  ad  sacramenta.  Ergo  videtur  quod  propter 
pollutionem  nocturnam  aliquis  impediatur  a sump- 
tione hujus  sacramenti,  quod  est  maximum  sacra- 
mentum. 

Respondeo  dicendum  quod  circa  pollutionem 
nocturnam  duo  possunt  considerari  : unum 
quidem,  ratione  cujus  ex  necessitate  impedit  ho- 
minem a sumptione  hujus  sacramenti ; aliud  autem 
ratione  cujus  non  ex  necessitate  impedit  hominem 
ab  hujusmodi  sacramenti  perceptione,  sed  ex 
quadam  congruentia.  Ex  necessitate  quidem  im- 
pedit hominem  ab  hujus  sacramenti  perceptione 
solum  peccatum  mortale.  Et  quamvis  nocturna 
ipsa  pollutio  secundum  se  considerata  peccatum 
mortale  esse  non  possit,  nihilominus  tamen  ratione 
sum  causae,  quandoque  habet  peccatum  mortale 
annexum.  Et  ideo  consideranda  est  causa  pol- 
lutionis nocturnae.  Quandoque  enim  provenit  a 
causa  extrinseca  spirituali,  scilicet  ex  daemonum 
illusione,  qui,  sicut  in  prima  parte  habitum  est, 
quaest.  m,  art.  3,  phantasr.ata  commovere  pos- 
sunt, ex  quorum  apparitione  pollutio  interdum  sub- 
sequitur. Quandoque  vero  provenit  pollutio  ex 
causa  intrinseca  spirituali,  scilicet  ex  praecedenti- 
bus cogitationibus.  Aliquando  autem  ex  causa  in- 
trinseca corporali,  vel  ex  superfluitate,  sive  debi- 
litate naturae,  sive  etiam  ex  superfluitate  cibi  vel 
poius.  Quaelibet  autem  harum  trium  causarum  po- 
test et  sine  peccato,  et  cum  peccaio  veniali  vel 
mortali  existere.  Etsi  quidem  sit  sine  pecc  ito, 
vel  cum  peccato  veniali,  r.on  ex  necessitate 
impedit  sumptionem  hujus  sacre  menti,  ita 
scilicet  quod  homo  sumendo  sit  reus  corporis  et 
sanguinis  Domini.  Si  vero  sit  cum  peccato  mor- 
tali, impedit  ex  necessitate.  — Illusio  enim 
daemonum  quandoque  provenit  ex  praecedenti 
negligentia  praeparationes  ad  devotionem  (1)  ; 
quae  potest  esse  et  mortale  et  veniale  pecca- 
tum ; quandoque  vero  provenit  ex  so'a  ne- 
quitia daemonum  volentium  impedire  hominem  a 
sumpti  ne  hujus  sacramenti.  Unde  legitur  in  Colla- 
tionibus Patrum,  collat.  22,  cap.  6,  quod  cum  qui- 
dam frater  pateretur  pollutionem  semper  in  festis 
in  quibus  erat  communicandum,  seniores  com- 
perto quod  nulla  causa  ab  ipso  processerat  decre- 
verunt quod  propter  hoc  a communione  non  ces- 
saret, et  ita  cessavit  illusio  d temonum.  — iimi- 
liter  etiam  praecedentes  cogitationes  lascivae 
quandoque  possunt  esse  omnino  sine  peccato, 
puta  cum  aliquis  causa  lectionis  vel  disputationis 
cogitur  de  talibus  cogitare  ; et  si  hoc  fit  sine  con- 
cupiscentia et  delectatione,  non  erunt  cogitatio- 
nes immundae,  sed  honestae ; ex  quibus  tamen 

(1)  ita  Mss.  et  editi  pasi  m.  — A’.,  ad  deuo  ionem  ct 

arationem. 


pollutio  sequi  potest,  sicut  patet  ex  auctoritate 
Augustini  supra  inducta,  in  arg.  1.  Quandoque 
vero  praecedentes  cogitationes  sunt  ex  concupis- 
centia et  delectatione  ; et  si  adsit  consensus,  erit 
peccatum  mortale  ; si  autem  desit,  erit  veniale.  — 
Similiter  etiam  et  causa  corporalis  quandoque 
est  sine  peccato,  puta  cum  est  ex  infirmitate  na- 
turae, unde  quidam  etiam  in  vigilando  absque  pec- 
cato fluxum  seminis  patiuntur,  vel  etiam  si  sit  ex 
superfluitate  naturae  ; sicut  enim  contingit  sangui- 
nem fluere  absque  peccato,  ita  et  semen,  quod  est 
superfluitas  sanguinis,  secundum  Philosophum, 
lib.  1 de  Gener,  animal.,  cap.  19,  a prine.  Quan- 
doque vero  est  cum  peccato,  puta  cum  provenit  ex 
superfluitate  cibi  vel  potus;  et  hoc  etiam  potest 
esse  peccatum  veniale  vei  mortale  ; licet  frequen- 
tius peccatum  mortale  accidat  circa  turpes  cogi- 
tationes, propter  facilitatem  consensus,  quam  circa 
sumptionem  cibi  et  potus.  Unde  et  Gregorius, 
loc.  cup.  cit. , scribens  Augustino  Anglorum  epis- 
copo, dicit  cessandum  esse  a communione,  quando 
ex  turpibus  cogitationibus  provenit,  non  autem 
quando  provenit  ex  superfluitate  cibi  vel  potus, prae- 
sertim si  necessitas  adsit.  Sic  igi  urex  causa  pollu- 
tionis considerari  potest  utrum  nocturna  pollutio 
impediat  ex  necessitate  sumptionem  hujus  sacra- 
menti.—Ex  quadam  vero  congruentia  impedit 
quantum  ad  duo: — Quorum  unum  semper  acci- 
dit, scilicet  quaedam  foeditas  corporalis,  cum  qua, 
propter  reverentiam  sacramenti,  non  decet  ad  al- 
tare accedere  (unde  et  volentes  tangere  aliquid 
sacrum,  manus  lavant)  ; nisi  forte  talis  immunditia 
sit  perpetua  vel  diuturna,  sicut  es:  lepra  vel  fluxus 
sanguinis,  vel  aliquid  hujusmodi.  — Aliud  autem 
est  evagatio  mentis,  qum  sequitur  pollutionem 
nocturnam,  praecipue  quando  cum  turpi  imagina- 
tione contingit.  Hoc  tamen  impedimentum, 
quod  ex  congraitate  provenit,  postponi  debet 
propter  a. iquam  necessitatem,  puta  ut  Grego- 
rius dicit,  loc.  cit.  ad  interrogat.  1 1,  cum  fortasse 
aut  festus  dies  exigit,  au!  exhibere  ministerium, 
pro  eo  quod  sacerdos  alius  deest,  ipsa  necessitas  com- 
pellit. 

Ad  primum  ergo  dicendum  quod  ex  necessitate 
quidem  non  impeditur  homo  a sumptione  hujus 
sacramenti,  nisi  propt  r peccatum  mortale  ; sed 
ex  quadam  convenientia  potest  homo  impediri 
propter  alias  causas,  sicut  dictum  est  in  corp. 

Ad  secundum  dicendum  quod  coitus  conjuga- 
lis, si  sit  sine  peccato  (puta  si  fiat  causa  prolis 
generandae,  vel  causa  reddendi  debitum),  non 
alia  ratione  imped.t  sumptionem  hujus  sacramenti, 
nisi  sicut  dictum  est  in  corp.  rr  .,  de  pollutione 
nocturna  qux-  accidit  sine  peccato,  scilicet  prop- 
ter immunditiam  corporalem,  et  mentis  distractio- 
nem ; rat  one  cujus  Hierony  nusdicit  super  Maith. 
(habetur  in  serm.  de  Esu  agni,  qui  Hieron.  ads- 
cribitur,  sub  fin.,  et  cap.  Sciatis,  3 3,  quaest.  4)  : 
Si  panes  propositionis  ab  his  qui  uxores  tetigerant, 

comedi  non  poterant , quanto  magis  ille  panis  qui 
de  cxlo  descendit,  non  potest  ab  his  qui  conjugalibus 
paulo  ante  hxsere  complexibus  (i),  violari,  atque 
contingi i Non  quod  nuptias  condemnemus,  sed 
quod  eo  tempore  quo  carnes  agni  manducaturi  su- 
mus, vacare  ct  carnalibus  operibus  non  debeamus. 
Sed  quia  hoc  secundum  congruitatem,  et  non  se- 
cundum necessitatem  est  intelligendum,  Grego- 
rius  dicit  quod  talis  est  suo  judicio  relinquendus.  Si 
vero  non  amor  procreandae  sobolis,  sed  voluptas 
dominatur  in  opere  commixtionis,  ut  ibidem  Gre- 
gorius  subdit,  tunc  prohiberi  debet  ne  accedat  ad 
hoc  sacramentum. 

Ad  tertium  dicendum  quod,  sicut  Gregorius 
dicit  in  epistola  supra  dicta  ad  Augustinum  An- 
glorum  episcopum,  loc.  cit. , in  arg.  2, in  veteri  Tes- 
tamento aliqui  polluti  dicebantur  figuraliter,  quod 
populus  novaj  legis  spiritualiter  intelligit.  Unde 
hujusmodi  corporales  immunditiae,  si  sint  perpe- 
tuae vel  diuturnae,  non  impediunt  sumptionem  hu- 
jus sacramenti  salutaris,  sicut  impediebant  acces- 
sum ad  sacramenta  figuralia ; si  vero  cito  tran- 
seant, sicut  immunditia  pollutionis  nocturnae,  ex 
quadam  congruentia  impediunt  sumptionem  hujus 
sacramenti  per  illum  diem  quo  hoc  accidit.  Unde 
et  Deuter.  23,  10,  dicitur:  Si  fuerit  inter  vos  homo 
qui  nocturno  pollutus  sil  somnio,  egredietur  extra 
castra  et  non  revertetur,  priusquam  ad  vesperum 
lavetur  aqua. 

Ad  quartum  dicendum  quod  licet  per  contritio- 
nem et  confessionem  auferatur  reatus  culpae,  non 
tamen  aufertur  corporalis  immunditia,  et  distrac- 
tio mentis  ex  pollutione  consecuta. 

Ad  quintum  dicendum  quod  somnium  homici- 
dii non  inducit  corporalem  immunditiam,  nec  etiam 
tantam  distractionem  mentis,  sicut  fornicatio  som- 
niata propter  delectationis  intensionem;  si  tamen 
'somnium  homicidii  proveniat  ex  causa  quae  est 
peccatum,  praesertim  mortale,  impedit  a sump- 
tione hujus  sacramenti  ratione  suae  causae. 

Articulus  viii 

Utrum  cibus  vel  potus  praeassumptus  impediat  sumptionem 
hujus  sacramenti. 

lnf.,  art.  9,  corp. ; et  2-2,  queest.  74,  art.  6,  ad  2;  et  4 

Seat.,  dist.  8,  quasi.  1,  art.  4,  queest.,  1 et  2;  et  1 Cor. 

11,  lect.  4. 

Ad  octavum  sic  proceditur.  1.  Videtur  quod 
cibus  vel  potus  praeassumptus  non  impediat  sump- 
tionem hujus  sacramenti.  Hoc  enim  sacramentum 
est  a Domino  institutum  in  coena.  Sed  Dominus, 

Art.  8.  — Quaestiones  plurimas  circa  jejunium  Eucha- 
risticum,  et  circa  S.  Communionem  quas  aegrotis  non  jeju- 
nis per  viatici  modum  ministratur,  reperies  apud  aucto- 
res de  theologia  morali.  Lutherus  in  libro  de  missa  abro- 

(1)  AI.  vacavere  amplexibus. 


postquam  coenavit,  hoc  scramentum  discipulis 
suis  tradidit,  sicut  patet  Luc.  22  et  1 Corinth.  11. 
Ergo  videtur  quod  etiam  post  alios  cibos  assump- 
tos nos  debeamus  sumere  hoc  sacramentum. 

2.  Praeterea,  1 Corinth.  11,  33,  dicitur  : Cum 
convenitis  ad  manducandum,  scilicet  corpus  Do- 
mini, invicem  expeclale  ; si  quis  autem  esurit,  domi 
manducet;  et  ita  videtur  quod  postquam  aliquis 
domi  manducaverit,  possit  in  Ecclesia  corpus 
Christi  manducare. 

3.  Praeterea,  in  concilio  Carthaginensi  III. 
can.  29,  legitur  (et  habetur  de  Cons.,  dist.  1, 
cap.  49) : Sacramenta  altaris  non  nisi  a jejunis  ho- 
minibus celebrentur,  excepto  uno  die  anniversario 
quo  exna  Domini  celebratur.  Ergo  saltem  illa  die 
aliquis  potest  corpus  Christi  post  alios  cibos  su- 
mere. 

4.  Praeterea,  sumptio  aquae  vel  medicinae,  vel 
alterius  cibi  vel  potus  in  minima  quantitate  vel  re- 
liquiarum cibi  in  ore  manentium,  neque  jejunium 
Ecclesiae  solvit,  neque  sobrietatem  tollit,  quae  exi- 
gitur ad  hoc  quod  aliquis  reverenter  sumat  hoc  sa- 
cramentum. Ergo  per  praedicta  non  impeditur 
aliquis  a sumptione  hujus  sacramenti. 

3.  Praeterea,  quidam  de  nocte  profunda  come- 
dunt aut  bibunt,  et  forte  totam  noctem  insomnem 
ducentes,  de  mane  percipiunt  sacra  mysteria  non- 
dum plene  digesti.  Minus  autem  impediretur  so- 
brietas hominis,  si  in  mane  parum  comederet,  et 
postea  circa  nonam  sumeret  hoc  sacramentum, 
cum  etiam  sit  quandoque  major  distantia  tempo- 
ris. Ergo  videtur  quod  talis  cibi  praeassumptio 
non  impediat  hominem  ab  hoc  sacramento. 

6.  Praeterea,  non  minor  reverentia  debetur  huic 
sacramento  jam  sumpto  quam  ante  sumptionem. 
Sed  sumpto  sacramento,  licet  cibum  aut  potum  su- 
mere. Ergo  et  ante  sumptionem. 

— Sed  contra  est  quod  Augustinus  dicit  in  lib. 
Responsionum  ad  Januarium,  epist.  34,  al.  118, 
cap.  6,  antemed.  : Placuit  Spiritui  Sancto  ut  in 
honorem  tanti  sacramenti  prius  in  os  Christiani 
corpus  dominicum  intraret  quam  exteri  cibi. 


ganda,  dicit  posse  post  prandium  accedere  hominem  ad 
Eucharistiam,  et  hoc  esse  melius  quam  si  jejunus  acce-  J 
dat. 

Definit.  Eccles  — Concit.  Tolel.  VII,  can.  2 : Nullus 
post  cibum  potumve  quemlibet  minimum  sumptum, 
missas  faciat. — Concit.  Constant,  sub  Mart.  V.  sess.  XIII  in 
decreto  de  communione  sub  utraque  specie:  Nonnulli  post 
coenam,  vel  alias  non  jejunos,  communicandum  esse  te- 
merarie asserunt,  contra  laudabilem  Ecclesias  consuetu- 
dinem rationabiliter  approbatam.  Hinc  est  quod  hoc  ge-  1 
nerale  concilium  declarat,  decernit  et  delinit,  quod  licet-  t 
Christus  post  coenam  instituerit  et  suis  discipulis  admi-  | 
nistraverit  sub  utraque  specie  panis  et  vini  hoc  venera- 
bile sacramentum,  tamen  hoc  non  obstante,  sacrorum  ca-  i 
nonum  auctoritas  laudabilis  et  approbata  consuetudo 
Ecclesias  servavit  et  servat,  quod  hujusmodi  sacramen-  ! 
tum  non  debet  confici  post  coenam,  neque  a fidelibus  re-  1 
cipi  non  jejunis,  nisi  in  casu  infirmatatis  aut  alterius  neces-  j 
sitatis  a jure  vel  Ecclesia  concesso  vel  admisso. 

Respondeo  dicendum  quod  aliquid  impedit 
sumptionem  hujus  sacramenti  dupliciter  : — 
Uno  modo  secundum  se,  sicut  peccatum  mortale 
quod  habet  repugnantiam  ad  significatum  hujus 
sacramenti,  ut  supra  dictum  est,  art.  praec.,  et 
art.  qhuj.  quaest.  — Alio  modo  propter  prohi- 
bitionem Ecclesiae,  et  sic  impeditur  aliquis  a 
sumptione  hujus  sacramenti  post  cibum  et 
potum  assumptum,  triplici  ratione  : — Primo 
quidem  sicut  Augustinus  dicit  loc.  cit. , in  hono- 
rem hujus  sacramenti,  ut  scilicet  in  os  hominis  in- 
tret nondum  aliquo  cibo  vel  potu  infectum.  — Se- 
cundo propter  significationem,  ut  scilicet  detur 
intelligi  quod  Christus,  qui  est  res  hujus  sacra- 
menti, et  charitas  ejus,  debet  primo  fundari  in 
cordibus  nostris,  secundum  illud  Matth.  6,  33  ; 
Qucerile  primum  regnum  Dei.  — Tertio  propter 
periculum  vomitus  et  ebrietatis,  quae  quandoque 
contingunt  ex  hoc  quod  homines  inordinate  cibis 
utuntur,  sicut  et  Apostolus  dicit  in  Cor.  11,  21  ; 
Alius  quidem  esurit,  alius  autem  ebrius  est.  — 
Ab  hac  tamen  generali  regula  excipiuntur 
infirmi,  qui  statim  communicandi  sunt, 
etiam  post  cibum,  si  de  eorum  periculo  du- 
bitatur ne  sine  communione  decedant,  quia 
necessitas  legem  non  habet.  Unde  dicitur  de 
Cons.,  dist.  2,  cap.  95  : Presbyter  infirmum  'sta- 
tim communicet,  ne  sine  communione  moriatur. 

Ad  primum  ergo  dicendum  quod,  sicut  Au- 
gustinus loc.  cit.  dicit,  neque  quia  post  cibos  Do- 
minus dedit,  propterea  pransi,  aut  ccenati  fratres 
ad  hoc  sacramentum  accipiendum  convenire  debent, 
aut  mensis  suis  miscere,  sicut  faciebant,  quos  Apos- 
tolus arguit  et  emendat.  Namque  Salvator,  quo 
vehementius  commendaret  mysterii  illius  altitudinem 
ultimum  hoc  voluit  arctius  infigere  cordibus,  et  me- 
moria: discipulorum  ; et  ideo  non  praecepit  quo  dein- 
ceps tali  ordine  sumeretur,  ut  apostolis,  per  quos 
ecclesias  dispositurus  erat,  servaret  hunc  modum. 

Ad  secundum  dicendum  quod  illud  verbum  in 
Glossa  (interi.)  sic  exponitur  : Si  quis  esurit,  et  im- 
patiens non  vult  expectare  alios,  manducet  domi  ci- 
bos suos,  id  est,  pane  terreno  pascatur,  nec  post  Eu- 
charistiam sumat. 

Ad  tertium  dicendum  quod  capitulum  illud  loqui- 
tur secundum  consuetudinem  aliquando  apud  ali- 
quos observatam,  ut  in  repraesentationem  domini- 
cae coenae  illo  die  a non  jejunis  corpus  Christi  su- 
meretur. Sed  nunc  hoc  abrogatum  est  ; nam,  si- 
cut Augustinus  in  lib.  praedicto,  loc.  cit.,  dicit, 
per  universum  orbem  mos  iste  servatur,  ut  scilicet 
corpus  Christi  a jejunis  sumatur. 

Ad  quartum  dicendum  quod,  sicut  in  secunda 
parte  habitum  est  (2-2,  quaest.  147,  art.  6,  ad  2), 
duplex  est  jejunium  : — Primum  est  jejunium  na- 
turae, quod  importat  privationem  cujuscumque 
praeassumpti  per  modum  cibi  vel  potus  : et  tale  je- 
junium requiritur  ad  hoc  sacramentum  propter 
praedicta  in  corp.  art.  Et  ideo  neque  post  assump- 


tionem aquae  vel  alterius  cibi  aut  potus,  vel  etiam 
medicinae,  in  quantumcumque  parva  quantitate, 
licet  hoc  sacramentum  accipere.  Nec  refert  utrum 
aliquid  hujusmodi  nutriat  vel  non  nutriat,  aut  per 
se  aut  cum  aliis,  dummodo  sumatur  per  modum 
cibi  vel  potus.  Reliquiae  tamen  cibi  remanentes  in 
ore,  si  casualiter  transglutiantur,  non  impediunt 
sumptionem  hujus  sacramenti,  quia  non  trajiciun- 
tur per  modum  cibi,  sed  per  modum  salivae;  et 
eadem  ratio  est  de  reliquiis  aquae  vel  vini,  quibus  os 
abluitur,  dummodo  non  trajiciantur  in  magna 
quantitate,  sed  permixtae  salivae,  quod  vitari  non 
potest. — Aliud  autem  est  jejunium  Ecclesiae, quod 
instituitur  ad  carnis  macerationem  ; et  tale  jejunium 
per  praedicta  non  impeditur, quia  praedicta  non  mul- 
tum nutriunt,  sed  magis  ad  alterandum  sumuntur. 

Ad  quintum  dicendum  quod  cum  dicitur  quod 
hoc  sacramentum  prius  quam  alii  cibi  debet  in  os 
Christiani  intrare,  non  est  intelligendum  absolute 
respectu  totius  temporis,  alioquin  qui  semel  co- 
medisset vel  bibisset,  nunquam  posset  postea  hoc 
sacramentum  accipere  ; sed  est  intelligendum 
quantum  ad  eumdem  diem  ; et  licet  principium 
diei  secundum  diversos  diversimode  sumatur  (nam 
quidam  a meridie,  quidam  ab  occasu,  quidam  a 
media  nocte,  quidam  ab  ortu  solis  diem  incipiunt), 
Ecclesia  tamen  Romana  diem  a media  nocte  inci- 
pit. Et  ideo  si  post  mediam  noctem  aliquis  sump- 
serit aliquid  per  modum  cibi  vel  potus,  non  po- 
test eadem  die  hoc  sumere  sacramentum  ; potest 
vero,  si  ante  mediam  noctem.  Nec  refert  utrum 
post  cibum  vel  potum  assumptum  dormierit,  aut 
etiam  digestus  sit,  quantum  ad  rationem  praecepti; 
refert  autem  quantum  ad  perturbationem  mentis, 
quam  patiuntur  homines  propter  insomnietatem 
vel  indigestionem  ; ex  quibus  si  mens  multum 
perturbetur,  homo  redditur  ineptus  ad  sumptio- 
nem hujus  sacramenti. 

Ad  sextum  dicendum  quod  maxima  devotio  re- 
quiritur in  ipsa  sumptione  hujus  sacramenti,  quia 
tunc  percipitur  sacramenti  effectus,  quae  quidem 
devotio  magis  impeditur  per  praecedentia  quam  per 
sequentia.  Et  ideo  magis  est  institutum  quod  homi- 
nes jejunent  ante  sumptionem  hujus  sacramenti 
quam  post.  Debet  tamen  esse  aliqua  mora  inter 
sumptionem  hujus  sacramenti  et  reliquos  cibos. 
Unde  et  in  missa  oratio  gratiarum  actionis  post 
communionem  dicitur,  et  communicantes  etiam 
suas  privatas  orationes  dicunt.  Secundum  tamen 
antiquos  canones  statutum  fuit  a papa  Clemente  I, 
epist.  2,  a prine.,  ut  habetur  de  Consecrat.,  dist. 
2,  cap.  23  : Si  mane  dominica  portio  editur,  usque 
ad  sextam  jejunent  ministri  qui  eam  sumpserunt,  et 
si  tertia  vel  quarta  hora  acceperint,  jejunent  usque 
ad  vesperum.  Antiquitus  enim  rarius  missarum  so- 
lemnia  celebrabantur,  et  cum  majori  praeparatione. 
Nunc  autem  quia  oportet  frequentius  sacra  mys- 
teria celebrare,  non  posset  de  facili  observari,  et 
ideo  per  contrariam  consuetudinem  est  abrogatum. 

Articulus  ix 

l!trum  non  hibentes  usum  rationis  debsant  susdipere  hoc 
sacramentum. 

4 Seni.,  dist.  3,  ari.  3 , qu.cs'.  3 et  4.  et  dist.  23 , quasi. 

2,  ari.  2,  quast.  4,  rorp.  ; et  joan.  6,  lect.  7. 

Ad  nonum  sic  proceditur.  1.  Videtur  quod  non 
habentes  usum  rationis  non  debeant  hoc  sacra- 
mentum suscipere.  Requiritur  enim  quod  aliquis 
au  hoc  sacramentum  cum  devotione  et  praece- 
dente sui  examinatione  accedat,  secundum  illud  1 
Corinth.  11,  28  : Probet  seipsum  homo , el  sic  de 
pane  illo  edat,  et  de  calice  bibat.  Sed  hoc  non  po- 
test esse  in  his  qui  carent  usu  rationis.  Ergo  non 
debet  eis  hoc  sacramentum  dari. 

2.  Praeterea,  inter  illos  qui  carent  usu  rationis, 
sunt  etiam  arreptitii,  qui  energumeni  dicuntur.  Sed 
tales  etiam  ab  inspectione  hujus  sacramenti  arcen- 
tur, secundum  Dionysium  in  iib.  ecclcs.  Hierar. 
cap.  3,  ante  med.  Ergo  carentibus  usu  rationis 
hoc  sacramentum  dari  non  debet. 

3.  Praeterea,  inter  alios  carentes  usu  rationis 
maxime  pueri  videntur  esse  innocentes.  Sed  pue- 
ris hoc  sacramentum  non  exhibetur.  Ergo  mulio 
minus  aliis  carentibus  usu  rationis. 

— Sed  contra  est  quod  legitur  in  concilio  Arau- 
sicano  1,  can.  13  (et  habetur  in  Decr.  26,  quaest. 
6,  cap.  Qui  recedunt ) : Arnen' ibus  quotcumque  pie- 
tatis sunt,  conferenda  sunt ; et  ita  est  eis  confe- 
rendum hoc  sacramentum,  quod  est  sacramentum 
pietatis. 

Respondeo  dicendum  quod  aliqui  dicuntur  non 
habere  usum  rationis  dupliciter  : — Uno 
modo  quia  habent  debilem  usum  rationis,  si- 
cut dicitur  non  videns,  qui  male  videt;  et  quia  tales 
possunt  aliquam  devotionem  hujus  sacramenti  con- 
cipere, non  est  eis  hoc  sacramentum  denegan- 
dum.— Alio  modo  dicuntur  aliqui  non  habere  totali- 
ter usum  rationis.—  Aut  igitur  nunquam  habue- 
runt usum  rationis,  sed  sic  a nativitate  perman- 
serunt ; et  sic  talibus  non  est  hoc  sacramen- 


Art.  . 9 — Dc  his  qui  usu  rationis  carent,  duplex  est 
disputatio  : una  an  sint  capaces  hujus  sacramenti,  non 
omnino  materialiter,  sicut  brutum  potest  sacramentum 
comedere,  sed  aiiquo  modo  formaliter  et  spiritualiter  ■ 
quod  in  re  est  querere,  an  sint  capaces  effectus  ejus.  Al- 
tera vero  disputatio  magis  moralis  est,  an  sit  necessa- 
rium, dari  hoc  sacramentum  his  hominibus,  et  hoc  sensu 
tractat  hic  D.  Thomas  hanc  quaestionem.—  Fuit  olim  qua- 
rumdam Ecclesiarum  consuetudo  pueris  S.  communio- 
nem praebendi;  eos  ipsos  qui  hoeservaverunt,  nulla  salu- 
tis necessitate  id  fecisse,  sine  controversia  credendum  est, 
ait  synod.  Trident.  sess.  2t,  cap.  4.  Merito  autem  Eccle- 
sia Romana  ob  tanti  sacramenti  reverentiam,  et  ob  defec- 
tum probationis,  ex  consuetudine  vim  praecepti  habente, 
prohibet  comm  micare  infantes.  Unde  .concil.  Lateran. 
praecipit  pueros  communicare  cum  ad  annos  discretio- 
nis pervenerint.  — Vide  Trident.  sess.  21,  cap.  4 et 
can.  4,  supra  pag.  453. 


tum  exhibendum,  quia  in  cis  nuilo  modo  prae- 
cessit hujus  sacramenti  devotio.  — Aut  non  sem- 
per  caruerunt  usu  ratio  is  ; et  tunc,  si  prius, 
quando  erant  compotes  suae  mentis,  apparuit 
in  e s devotio  hujus  sacramenti,  debet  eis  in 
' articulo  mortis  hoc  sacramentum  exhiberi  ; 
nisi  forte  timeatur  periculum  vomitus  vel 
expuitionis.  Unde'  in  concilio  Carthaginensi 
IV,  can.  76,  legitur  (et  habetur  in  Decre-t.  26, 
j quaest.  6,  cap.  8)  : Is  qui  in  infirmitate  poenilcn- 
1 tiam  petit,  si  casu  dum  ad  eum  sacerdos  invitatus 
! venit,  oppressus  infirmitate  obmutuerit ; vel  in  phre- 
nesim  conversus  fuerit,  dent  testimonium  qui  eum 
\ audierunt,  et  accipiat  poenitentiam  ; ei  si  continuo 
creditur  moriturus,  reconcilietur  per  manus  imposi- 
tionem, et  infundatur  ori  ejus  Eucharistia. 

Ad  primum  ergo  dicendum  quod  carentes  usu 
rationis  possunt  devotionem  ad  sacramenta  n ha- 
bere, quantum  ad  aliquos  quidem  praesentem, 
quantum  ad  alios  autem  praeteritam. 

Ad  secundum  dicendum  quod  Dionysius  loqui- 
tur ibi  de  energumenis  nondum  baptizatis,  in 
quibus  scilicet  nondum  est  vis  daemonis  extincta, 
quae  viget  in  eis  per  originale  peccatum.  Sed  de 
baptizatis  qui  corporaliter  ab  immundis  spiritibus 
vexantur,  est  eadem  ratio,  et  de  aliis  amentibus. 
Unde  Cassianus  dici-,  collat.  7,  cap.  30  : Eis 
qui  ab  immundis  vexantur  spiritibus,  communionem 
sacrosanctam  a senioribus  nostris  nunquam  memini- 
mus interdictam 

Ad  tertium  dicendum  quod  eadem  ratio  est  de 
pueris  recenter  natis,  et  de  amentibus,  qui  nun- 
quam habuerunt  usum  rationis.  Unde  talibus  non 
sunt  sacra  mysteria  danda.  Quamvis  quidam 
Graeci  contrarium  faciant,  propter  hoc  quod  Dio- 
nysius, cap.  2 ccelest.  Hierarch.,  circa  med., 
dicit  baptizatis  esse  sacram  communionem  dan- 
dam, non  intelligentes  quod  Dionysius  ibi  loqui- 
tur de  baptismo  adultorum.  Nec  tamen  per  hoc 
aliquod  detrimentum  vitae  patiuntur,  propter  hoc 
quod  Dominus  dicit.  Joan.  6,  54  : Nisi  mandu- 
caveritis carnem  Filii  hominis,  et  biberitis  ejus 
sanguinem , non  habebitis  vitam  in  vobis  ; quia, 
sicut  Augustinus  scribit  Bonifacio  (vide  sup., 
quaest.  73,  art.  3,  adi),  tunc-  unusquisque  fidelium 
corporis  el  sanguinis  Domini  particeps  fit , scilicet 
spiritualiter,  quando  in  baptismate  membrum  cor- 
poris Christi  efficitur.  Sed  quando  jam  pueri  inci- 
piunt aliqualem  usum  rationis  habere,  ut  possint 
devotionem  concipere  hujus  sacramenti,  tunc 
potest  eis  hoc  sacramentum  conferri.. 


QtLEST.  LXXX.  DH  USU 

Articulus  x 

Utrum  liceat  quotidie  hoc  sacramentum  suscipere. 

4 Setit.,  dist.  12 , quast.  p,  art.  1 ; et  1 Corinth.  11, 
lect.  7. 

Ad  decimum  sic  proceditur.  1.  Videtur  quod 
non  liceat  quotidie  hoc  sacramentum  suscipere. 
Sicut  enim  baptismus  repraesentat  dominicam 
passionem,  ita  et  hoc  sacramentum.  Sed  non 
licet  pluries  baptizari,  sed  semel  tantum,  quia 
Christus  semel  tantum  pro  peccatis  nostris  mortuus 
cs! , ut  dicitur  1 Petri  3,  18.  Ergo  videtur  quod 
non  liceat  hoc  s icramentum  quotidie  suscipere. 

2.  Praeterea,  verbas  debet  respondere  figurae. 
Sed  agnus  paschalis,  qui  fuit  figura  praecipua  hu- 

Art.  io.  — Nota  resp.  ad  j : Posse  quempiam  et  lauda- 
biliter saepius  communicare  : ac  etiam  laudabiliter  ab- 
stinere : simpliciter  tamen  laudabilius  et  utilius  esse 
accedere,  si  cum  reverentia  et  devotione  fiat.  Unde 
dicit  S.  Concil.  Trident.  sess.  22,  cap.  6;  « optaret  S.  Sy- 
nodus, ut  in  singulis  missis,  fideles  adstantes  communi- 
carent ».  Inter  Patres  qui  solent  populum  ad  frequen- 
tem communionem  hortari,  videS.  Cyprian.  super  orat. 
Dcmin.;  S.  Cyrill.  lib.  4 in  Joann.  cap.  17;  S.  Chrysost. 
homil.  61  ad  popul.  Antioch.;  S.  Ambros.  De  sacrament. 
lib.  5,  cap.  4;  S.  August.  epist.  218. 

Definit.  Eccles.  — Proposit.  damri.  ab  Innoccnt.  XI, 
2niart.  1679:  56.  Frequens  Confessio  et  Communio,  etiam 
in  his,  qui  gentiliter  vivunt,  est  nota  praedestinationis.  — 
Dccret.  S.  Congr.  concil.  Trident.,  approbatum  ab  Inno- 
ccnt. XI,  12  febr.  1679  : Etsi  frequens  quotidianusve  sa- 
crosanctoe  Eucharistias  usus  a SS.  Patribus  fuerit  semper 
in  Ecclesia  probatus:  nunquam  tamen,  aut  sarpius  illam 
percipiendi  aut  ab  ea  abstinendi,  certos  singulis  mensibus 
aut  hebdomadis  dies  statuerunt,  quos  nec  concilium  Tri- 
dentinum  prascripsit,  sed  quasi  humanam  infirmitatem 
secum  reputaret,  nihil  praecipiens,  quid  cuperet  tantum 
indicavit,  cum  inquit:  « Optaret  quidem  sacrosancta  Sy- 
nodus, ut  in  singulis  missis  fideles  adstantes  sacramentalis 
Eucharistiae  perceptione  communicarent  ».  Idque  non  im- 
merito : multiplices  enim  sunt  conscientiarum  recessus, 
vari®  ob  negotia  spiritus  alienationes ; multas  e contra 
grati®  et  Dei  dona  parvulis  concessa;  quas  cum  humanis 
oculis  scrutari  non  possimus,  nihil  certe  de  cujusque  di- 
gnitate atque  integritate  et  consequenter  de  frequentiori 
aut  quotidiano  vitalis  panis  esu  potest  constitui,  et  prop- 
terea  quod  ad  negotiatores  ipsos  attinet,  frequens  ad  sa- 
cram alimoniam  percipiendam  accessus  confessariorum 
secreta  cordis  explorantium  judicio  est  relinquendus,  qui 
ex  conscientiarum  puritate  et  frequentiae  fructu  et  ad  pie- 
tatem processu,  laicis  negotiatoribus  et  conjugatis,  quod 
prospicient  eorum  saluti  profuturum,  id  illis  praescribere 
debebunt.  In  conjugatis  autem  hoc  amplius  animadver- 
tent, cum  B.  Apostolus  nolit  eos  invicem  fraudari,  nisi 
forte  ex  consensu  ad  tempus,  ut  vacent  orationi,  eos  serio 
admoneant,  tanto  magis  ob  sacratissimae  Eucharistias  re- 
verentiam continenti®  vacandum  puriorique  mente  ad 
coelestium  epularum  communionem  esse  conveniendum. 
In  hoc  igitur  pastorum  diligentia  potissimum  invigilabit, 
non  ut  a frequenti  aut  quotidiana  sacra:  Communionis 
sumptione  unica  praecepti  formula  aliqui  deterreantur, 
aut  sumendi  dies  generaliter  constituantur,  sed  magis 
quid  singulis  permittendum  per  se  aut  parochos  seu  con- 
fessarios  sibi  decernendum  putet,  illudque  omnino  pro- 
videat, ut  nemo  a sacro  Convivio,  seu  frequenter  seu 
quotidie  accesserit,  repellatur,  et  nihilominus  det  ope- 
ram, ut  unusquisque  digne  pro  devotionis  et  preepara- 
tionis  modo  rarius  aut  crebrius  Dominici  corporis  sua- 

jus  sacramenti,  ut  supra  dictum  est,  quaest.  73, 
art.  9,  non  manducabatur  nisi  semel  in  anno  ; se- 
mel etiam  in  anno  Ecclesia  celebrat  Christi  pas- 
sionem, cujus  hoc  sacramentum  est  memoriale. 
Ergo  videtur  quod  non  liceat  quotidie  sumere 
hoc  sacramentum,  sed  solum  semel  in  anno. 

3.  Praeterea,  huic  sacramento  in  quo  totus 
Christus  continetur,  maxima  reverentia  debetur. 
Ad  reverentiam  autem  pertinet  quod  aliquis  ab 
hoc  sacramento  abstineat;  unde  et  laudatur  cen- 
turio qui  dixit,  Matth.  8,  8 : Domine , non  sum  di- 
gnus ut  inires  sub  lectum  meum  ; et  Petrus  qui  dixit, 
Lucae.  5,8:  Exi  a me,  Domine  (1),  quia  homo 

vitatem  degustet.  Itidem  moniales  quotidie  sacram  com- 
munionem petentes  admonendx  erunt,  ut  in  diebus  ex 
. earum  ordinis  instituto  praestitutis  communicent;  si  qux 
vero  puritate  mentis  eniteant  et  fervore  spiritus  ita  inca- 
: luerint,  ut  dignte  frequentiori  aut  quotidiana  sanctissimi 
Sacramenti  perceptione  videri  possint,  id  illis  a Superio- 
ribus permittatur.  Proderit  etiam  prscter  parochorum  et 
confessariorum  diligentiam  opera  quoque  condonatorum 
uti  et  cum  eis  constitutum  haberi,  ut  cum  fideles  ad 
sanctissimi  Sacramenti  frequentiam  (quod  facere  debent) 
arcesserint,  statim  de  magna  ad  illud  sumendum  prtepa- 
ratione  orationem  habeant,  generatimque  ostendant,  eos, 
qui  ad  frequentiorem  aut  quotidianam  salutiferi  cibi 
sumptionem  devoto  studio  excitantur,  debere,  sive  laici 
negotiatores,  sive  conjugati,  sive  quicumque  alii,  suam 
agnoscere  infirmitatem,  ut  dignitate  Sacramenti  ac  divini 
judicii  formidine  discant  coelestem  mensam,  in  qua  Chris- 
tus est,  revereri;  et  si  quando  se  minus  paratos  sense- 
rint, ab  ea  abstinere  seque  ad  majorem  pr®parationem 
accingere.  Episcopi  autem,  in  quorum  dioecesibus  viget 
hujusmodi  devotio  erga  sanctissimum  Sacramentum,  pro 
| illa  gratias  Deo  agant,  eamque  ipsi  adhibito  prudentias 
et  judicii  temperamento  alere  debebunt,  et  ab  eorum 
officio  postulari  sibi  maxime  persuadebunt,  nulli  labori 
aut  diligentias  parcendum,  ut  omnis  irreverenti®  aut 
scandali  suspicio  in  veri  et  immaculati  agni  perceptione 
tollatur,  virtulesque  ac  dona  in  sumentibus  augeantur  : 
quod  abunde  continget,  si  ii,  qui  devoto  hujusmodi  stu- 
dio, divina  pr®stante  gratia,  tenentur,  seque  sacratissimo 
pane  frequentius  refici  cupiunt,  suas  vires  expendere 
, seque  probare  cum  timore  et  charitate  assueverint... 
Porro  episcopi  et  parochi  seu  confessarii  redarguant 
asserentes,  communionem  quotidianam  esse  de  jure  di- 
vino.... Non  permittant,  ut  venialium  confessio  fiat  sim- 
I plici  sacerdoti  non  approbato  ab  episcopo  aut  Ordina- 
; rio. — Proposit.  damn.  ab  Alexandro  Vi II,  7 dec.  1690: 
j 22.  Sacrilegi  sunt  judicandi,  qui  jus  ad  Communionem 
percipiendam  praetendunt,  antequam  condignam  de  de- 
lictis suis  poenitentiam  egerint.  2 ).  Similiter  arcendi  sunt 
a sacra  communione,  quibus  nondum  inest  amor  Dei  pu- 
j rissimus  et  omnis  mixtionis  expers.  — Proposit.  synodi 
Pistor,  damn.  a Pio  VI:  58.  Item,  doctrina  qua  postquam 
Synodus  professa  est,  « se  non  posse  non  admirari  illam 
adeo  venerabilem  disciplinam  antiquitatis,  qu®  (ut  ait)  ad 
Poenitentiam  non  ita  facile  et  forte  nunquam  eum  admit- 
tebat, qui  post  primum  peccatum  et  primam  reconcilia- 
tionem relapsus  esset  in  culpam  »,  subjungit,  « per  timo- 
rem perpetu®  exclusionis  a communione  et  pace,  etiam 
i in  articulo  mortis,  magnum  frenum  illis  injectum  iri,  qui 
parum  considerant  malum  peccati  et  minus  illud  timent»; 
contraria  can.  13.  concilii  Nictem  I..  decretali  Innocen- 
tii  1.  ad  Exuperium  Tolos.,  tum  et  decretali  Cxlestini  1. 
ad  episcopos  Vienn.  et  Narboncn.  provinci®,  redolens 
pravitatem,  quam  in  ea  decretali  sanctus  Pontifex  ex- 
horret. 

(1)  Vulgata  : Exi  a me,  quia  peccator  sum,  Domine. 

peccator  ego  sum.  Ergo  non  est  laudabile  quod 
homo  quotidie  hoc  sacramentum  suscipiat. 

4.  Praeterea,  si  esset  laudabile  frequenter  hoc 
sacramentum  accipere,  quanto  frequentius  su- 
meretur, tanto  esset  laudabilius.  Sed  major  esset 
frequentia,  si  homo  pluries  in  die  sumeret  hoc 
sacramentum.  Ergo  esset  laudabile  quod  homo  plu- 
ries in  die  communicaret,  quod  tamen  non  habet 
Ecclesiae  consuetudo.  Non  ergo  videtur  esse 
laudabile  quod  aliquis  quotidie  hoc  sacramentum 
accipiat. 

5.  Praeterea,  Ecclesia  intendit  suis  statutis  fi- 
delium utilitati  providere.  Sed  ex  statuto  Ecclesiae 
fideles  tenentur  solum  semel  communicare  in  anno; 
unde  dicitur  extra,  de  Poenitentia  et  Remiss., 
cap.  12  : Omnis  ulriusque  sexus  fidelis  suscipiat 
reverenter , ad  minus  in  Pascha,  Eucharistia;  sacra- 
mentum ; nisi  forte  de  proprii  sacerdotis  consilio  ob 
aliquam  rationabilem  causam  ad  tempus  ab  ejus 
perceptione  duxerit  abstinendum.  Non  ergo  est  lau- 
dabile quod  quotidie  hoc  sacramentum  sumatur. 

— Sed  contra  est  quod  Augustinus  dicit  in  lib. 
de  Verbis  Domini,  serm.  28,  circa  med.  : Iste  pa- 
nis quotidianus  est,  accipe  quotidie,  ut  quotidie  tibi 
prosit. 

Respondeo  dicendum  quod  circa  usum  hujus  sa- 
cramenti duo  possunt  considerari  : — Unum 
quidem  ex  parte  ipsius  sacramenti,  cujus  vir- 
tus est  hominibus  salutaris,  et  ideo  utile  est  quo- 
tidie ipsum  sumere,  ut  homo  quotidie  ejus  fruc- 
tum percipiat.  Unde  Ambrosius  dicit  in  lib.  4 de 
Sacramentis,  cap.  6,  a med.  : Si  quotiescumque 
effunditur  sanguis  Christi,  in  remissionem  pec- 
catorum effunditur , debeo  semper  accipere,  qui 
semper  pecco  (1),  debeo  semper  habere  medicinam. 
— Alio  modo  potest  considerari  exparte  sumen- 
tis, in  quo  requiritur  ut  cum  magna  devotione  et 
reverentia  ad  hoc  sacramentum  accedat.  Et  ideo 
si  aliquis  se  quotidie  ad  hoc  paratum  inve- 
niat, laudabile  est  quod  quotidie  sumat.  Un- 
de Augustinus  cum  dixisset : Accipe  quotidie,  ut 
quotidie  tibi  prosit,  subjungit : Sic  vive,  ut  quotidie 
merearis  accipere.  Sed  quia  multoties  in  pluribus 
hominum  multa  impedimenta  hujus  devotionis 
occurrunt,  propter  corporis  indispositionem 
vel  animae,  non  est  utile  omnibus  hominibus 
quotidie  ad  hoc  sacramentum  accedere  ; sed 
quotiescumque  se  ad  illud  homo  invenerit  praepa- 
ratum. Unde  in  lib.  de  eccles.  Dogmatibus  cap. 
53,  dicitur  : Quotidie  Eucharistiae  communionem 
accipere  nec  laudo,  nec  vitupero. 

Ad  primum  ergo  dicendum  quod  per  sacramen- 
tum baptismi  configuratur  homo  morti  Christi,  in 
se  suscipiens  ejus  characterem.  Et  ideo  sicut 
Christus  semel  mortuus  est,  ita  solum  semel  debet 

(1)  Ita  communiter.  — Nicolaius  ex  Ambrosio  sic  : De- 
beo semper  accipere,  ut  semper  mihi  peccata  dimittantur  qui 
semper  pecco,  etc. 


homo  baptizari.  Sed  per  hoc  sacramentum  non  re- 
cipit homo  Christi  characterem,  sed  ipsum  Chris- 
tum; cujus  virtus  manet  in  aeternum.  Unde  Hebr. 
10,  14,  dicitur  Una  oblatione  consummavit  in  sem- 
piternum sanctificatos.  Et  ideo  quia  quotidie  homo 
indiget  salutifera  Christi  virtute,  quotidie  potest 
laudabiliter  hoc  sacramentum  suscipere.  Et  quia 
praecipue  baptismus  est  spiritualis  regeneratio, 
ideo  sicut  homo  semel  carnaliter  nascitur,  ita  de- 
bet semel  spiritualiter  renasci  per  baptismum,  ut 
Augustinus  dicit  super  illud  Joan.  3 : Quomodo 
potest  homo  nasci,  cum  sil  senex  ) tract.  1 1 in  Joan., 
aliquant.  ante  med.  Sed  hoc  sacramentum  est  ci- 
bus spiritualis  ; unde  sicut  cibus  corporalis  quoti- 
die sumitur,  ita  et  hoc  sacramentum  quotidie  su- 
mere laudabile  est.  Unde  Dominus  Lucae  11,  3, 
docet  petere  : Panem  nostrum  quotidianum  da  no- 
bis hodie;  in  cujus  expositione  Augustinus  dicit  in 
lib.  de  Verbis  Domini,  loc.  sup.  cit.  : St  quotidie 
accipis  (scilicet  hoc  sacramentum),  quotidie  Chris- 
tus resurgit;  hodie  enim  est  quando  Christus  resur- 
git (0- 

Ad  secundum  dicendum  quod  agnus  paschalis 
praecipue  fuit  figura  hujus  sacramenti  quantum  ad 
passionem  Christi,  quae  repraesentatur  per  hoc  sa- 
cramentum ; et  ideo  semel  tantum  in  anno  sume- 
batur, quia  Christus  semel  mortuus  est.  Et  prop- 
ter hoc  etiam  Ecclesia  celebrat  semel  in  anno  me- 
moriam passionis  Christi.  Sed  in  hoc  sacramento 
traditur  nobis  memoriale  passionis  Christi  per  mo- 
dum cibi,  qui  quotidie  sumitur  ; et  ideo  quantum 
ad  hoc  significatur  per  manna,  quod  quotidie  da- 
batur populo  in  deserto. 

Ad  tertium  dicendum  quod  reverentia  hujus  sa- 
cramenti habet  timorem  amori  conjunctum  : unde 
timor  reverentiae  ad  Deum  dicitur  timor  filialis,  ut 
in  secunda  parte  dictum  est  (1-2,  quaest.  67,  art. 
4,  ad  2,  et  2-2,  quaest.  19)  ; ex  amore  enim  provo- 
catur desiderium  sumendi,  ex  timore  autem  con- 
surgit humilitas  reverendi.  Et  ideo  utrumque  per- 
tinet ad  reverentiam  hujus  sacramenti,  et  quod 
quotidie  sumatur  et  quod  aliquando  abstineatur. 
Unde  Augustinus  dicit,  epist.  54,  al.  118,  cap.  3 : 
St  dixerit  quispiam,  non  quotidie  accipiendam  Eu- 
charistiam, alius  contra,  faciat  unusquisque  quod 
secundum  fidem  suam  pie  credit  esse  faciendum  ; 
neque  enim  litigaverunt  inter  se  Zach.vus  et  ille 
Centurio,  cum  alter  eorum  gaudens  suscepit  Domi- 
num, alter  dixit  : « Non  sum  dignus  ut  inires  sub 
tectum  meum ;»  ambo  Salvatorem  honorificantes, 
quamvis  non  uno  modo.  Amor  tamen  et  spes,  ad 
quae  semper  Scriptura  nos  provocat,  praeferuntur 
timori.  Unde  et  cum  Petrus  dixisset  : Exi  a me, 
Domine,  quia  homo  peccator  sum,  respondit  Jesus  : 
Noli  timere. 

Ad  quartum  dicendum  quod  quia  Dominus  di- 

(1)  Ita  veteres  editi  cum  Mss.  — In  edit.  Patav.  deest 
enim. — Nicolaius  : Hodie  est  enim  ibi  quicumque  dies,  quo 
tibi  Christus  resurgit. 

cit,  Lucae  n : Panem  nostrum  quotidianum  da  no- 
bis hodie , non  est  pluries  in  die  communicandum, 
ut  saltem  per  hoc  quod  aliquis  semel  in  die  com- 
municat, repraesentetur  unitas  passionis  Christi. 

Ad  quintum  dicendum  quod  secundum  diversum 
statum  Ecclesiae  diversa  circa  hoc  statuta  emana- 
verunt. Nam  in  primitiva  Ecclesia,  quando  magna 
vigebat  devotio  fidei  Christianae,  statutum  fuit  ut 
quotidie  fideles  communicarent  : unde  Anacletus 
papa,  epist.  , i,  in  med.  (et  habetur  cap.  io  de 
Consecrat.,  dist.  2),  dicit  : Peracta  consecratione , 
omnes  communicent  qui  noluerint  ecclesiasticis  ca- 
rere liminibus ; sic  enim  et  apostoli  statuerunt,  et 
sancta  Romana  tenet  Ecclesia.  Postmodum  vero, 
diminuto  fidei  fervore,  Fabianus  papa,  decreto  7 
(et  habetur  cap.  16  de  Consecrat.,  dist.  2),  indul- 
sit  ut  si  non  frequentius,  saltem  ter  in  anno  omnes 
communicent , scilicet  in  Pascha , Pentecoste , et  Na- 
tali Domini.  Soter  etiam  papa,  decreto  4,  in  coena 
Domini  dicit  esse  communicandum,  ut  habetur  in 
Decret.  de  Consecrat.,  dist.  2,  cap.  17.  Postmo- 
dum propter  iniquitatis  abundantiam  refrigescente 
charitate  multorum,  statuit  Innocentius  III  in  con- 
cil.  Lateran.  IV,  cap.  21,  ut  saltem  semel  in  anno, 
scilicet  in  Pascha,  fideles  communicent.  Consu- 
litur tamen  in  lib.  de  ecclesiasticis  Dogmatibus, 
cap.  53,  omnibus  diebus  dominicis  esse  communi- 
candum. 

Articulus  xi 

Utrum  liceat  omnino  a communione  cessare. 

4 Sent.,  dist.  12,  quast.  3,  art.  2. 

Ad  undecimum  sic  proceditur.  1.  Videtur  quod 
liceat  cessare  omnino  a communione.  Laudatur 
enim  Centurio  de  hoc  quod  dicit,  Matth.  8,  8 : 

Art.  ii.  — B.  Thomas  in  4 Sent.,  dist.  9,  art.  1, 
quasst.  2,  vult  cum  nonnullis  aliis  solo  Ecclesite  statuto 
fideles  obligari  ad  communionem.  Sed  re  maturius  per- 
pensa, hic  asserit  etiam  jure  divino  illos  obligari.  Unde 
Trident.  dixit,  sess.  15,  cap.  2 : « Sumi  autem  votuit  hoc 
sacramentum,  tanquam  spiritualem  animarum  cibum.  » 
Ubi  voluit,  idem  valet  quod  prcecepit.  Nota  etiam  doctri- 
nam S.  Doctoris  conformem  verbis  ejusdem  S.  Synodi, 
ibidem  : « In  hujus  sacramenti  sumptione,  colere  nos  sui 
memoriam  prscepit  ».  Sed  quandonam  obliget  hoc  prae- 
ceptum, et  varias  quasst.  circa  ipsius  adimpletionem,  re- 
quire apud  auctores  de  theologia  morali.  — Vide  supra, 
quasst.  7J,  art.  j,  pag.  460. 

Definit.  Eccles.  — Decretum  Concit.  Lateran.  (1215)  sub 
Innocent.  III,  cap.  21:  Omnis  utriusque  sexus  fidelis,  post- 
quam ad  anrros  discretionis  pervenerit,  omnia  peccata 
sua,  saltem  semel  in  anno  fideliter  confiteatur  proprio 
sacerdoti,  vel  alieno,  prius  tamen  a proprio  sacerdote 
impetrata  licentia...  suscipiens  reverenter  ad  minus  in 
pascha  Eucharistias  sacramentum  ; nisi  forte  de  consilio 
proprii  sacerdotis  ob  aliquam  rationabilem  causam  ad 
tempus  ab  ejus  participatione  duxerit  abstinendum;  alio- 
quin  vivens  ab  ingressu  ecclesis  arceatur,  et  moriens 
Christiana  careat  sepultura.  — Concit.  Trident.  sess.  ij, 
can.  9 : Si  quis  negaverit,  omnes  et  singulos  Christi  fide- 
les utriusque  sexus,  cum  ad  annos  discretionis  pervene- 
rint, teneri  singulis  annis  saltem  in  Paschate,  ad  commu- 

Domine,  non  sum  dignus  ut  intres  sub  tectum 
meum,  cui  comparatur  ille  qui  reputat  a commu- 
nione sibi  esse  abstinendum,  ut  dictum  est  art. 
praec,,  ad  3.  Cum  ergo  nunquam  legatur  Chris- 
tum in  ejus  domum  venisse,  videtur  quod  liceat 
alicui  toto  tempore  vitae  suae  a communione  absti- 
nere. 

2.  Praeterea,  cuilibet  licet  abstinere  ab  his  quae 
non  sunt  de  necessitate  salutis,  Sed  hoc  sacramen- 
tum non  est  de  necessitate  salutis  ut  supra  dictum 
est,  quaest.  73,  art.  3.  Ergo  licet  a sumptione  hu- 
jus sacramenti  omnino  cessare. 

3.  Praeterea,  peccatores  non  tenentur  commu- 
nicare : unde  Fabianus  papa,  loc.  cit.  art.  praec., 
ad  5,  cum  dixisset  : Ter  in  anno  omnes  communi- 
cent, adjunxit  : Nisi  forte  quis  majoribus  crimini- 
bus impediatur.  Si  ergo  illi  qui  non  sunt  in  peccato 
tenentur  communicare,  videtur  quod  melioris  con- 
ditionis sint  peccatores  quam  justi,  quod  est  incon- 
veniens. Ergo  videtur  quod  etiam  justis  'liceat  a 
communione  cessare. 

— Sed  contra  est  quod  Dominus  dicit,  Joan.  6, 
54  : Nisi  manducaveritis  carnem  Filii  hominis , et 
biberitis  ejus  sanguinem,  non  habebitis  vitam  in  vo- 
bis. 

Respondeo  dicendum  quod,  sicut  supra  dictum 
est,  art.  1 huj.  quaest.,  duplex  est  modus  per- 
cipiendi hoc  sacramentum,  scilicet  spiritualis  et 
sacramenlalis.  Manifestum  est  autem  quod  omnes 
tenentur  saltem  spiritualiter  manducare,  quia  hoc 
est  Christo  incorporari,  ut  supra  dictum  est, 
quaest.  73,  art.  3,  ad  1.  Spiritualis  autem  mandu- 
catio includit  votum  seu  desiderium  percipiendi 
hoc  sacramentum,  ut  supra  dictum  est,  ibid.  Et 
ideo  sine  voto  percipiendi  hoc  sacramentum 
non  potest  homini  esse  salus.  — Frustra 
autem  esset  votum,  nisi  impleretur  quando  op- 
portunitas adesset.  Et  ideo  manifestum  est 
quod  homo  tenetur  hoc  sacramentum  su- 
mere, non  solum  ex  statuto  Ecclesiae,  sed  ex 
mandato  Domini  dicentis,  Luc.  22,  19  : Hoc  fa- 
cile in  meam  commemorationem.Exstatuto  autem 
Ecclesiae  sunt  determinata  tempora  exequen- 
di  Christi  praeceptum. 

Ad  primum  ergo  dicendum  quod,  sicut  Grego- 
rius  dicit  in  Pastorali,  parte  1,  cap.  6,  illa  est 
vera  humilitas,  cum  ad  respuendum  quod  utiliter 
praecipitur  pertinax  non  est.  Et  ideo  non  potest 
esse  laudabilis  humilitas,  si  contra  praeceptum 
Christi  et  Ecclesiae  aliquis  omnino  a communione 
abstineat.  Neque  enim  Centurioni  praeceptum  fuit 
ut  Christum  in  sua  domo  reciperet. 

Ad  secundum  dicendum  quod  hoc  sacramentum 


nicandum,  juxta  prasceptum  sancts  matris  Ecclesias;  ana- 
thema sit.  — Proposit.  damn.  ab  Innoc.  XI,  2 Mart. 
1679  : Prascepto  communionis  annuas  satisfit,  per  sacri- 
legam Domini  manducationem. 

dicitur  non  esse  necessitatis,  sicut  baptismus, 
quantum  ad  pueros,  quibus  potest  esse  salus  sine 
hoc  sacramento,  non  autem  sine  sacramento  bap- 
tismi ; quantum  vero  ad  adultos,  utrumque  est  ne- 
cessitatis. 

Ad  tertium  dicendum  quod  peccatores  magnum 
detrimentum  patiuntur  ex  hoc  quod  repelluntur  a 
perceptione  hujus  sacramenti,  unde  per  hoc  non 
sunt  melioris  conditionis  : et  licet  in  peccatis  per- 
manentes non  excusentur  propter  hoc  a transgres- 
sione praecepti,  poenitentes  tamen  qui,  ut  Inno- 
centius dicit  loc.  cit. , art.  praec.,  ad  5,  secundum 
concilium  sacerdotis  abstinent,  excusantur. 

Articulus  xii 

Utrum  liceat  sumere  corpus  Christi  sine  sanguine. 

Inf.,  quast.  83,  art . 3;  et  4 Sent .,  dist.  12 , quast.  3,  art.  1, 
quast.  2. 

Ad  duodecimum  sic  proceditur.  1.  Videtur  quod 
non  liceat  sumere  corpus  Christi  sine  sanguine. 
Dicit  enim  Gelasius  papa  (et  habetur  de  Conse- 
crat., dist.  2,  cap.  12):  Comperimus  quod  quidam, 

Art.  12.  — Nota  resp.  ad  2,  ut  doctrinas  catholic® 
rationem  habeas.  — In  hoc  est  error  grascorum  antiquis- 
simus, communicantium  sub  utraque  specie,  et  existiman- 
tium ita  esse  necessarium  ; quem  errorem  susceperunt 
Hussitas  Bohemi  non  quidem  a Joanne  Huss,  sed  a quo- 
dam Petro  Dresdensi  qui  eodem  fere  fuit  tempore  (ALneas 
Sylvius,  de  origine  Bohemorum  cap.  J5).  Hussitae  in  duas 
sectas  divisi  sunt : altera  Thaboritarum,  sic  dicti  a civi- 
tate Thabor,  quam  in  quodam  monte  asdificavit  Zisca 
tyrannus,  et  in  qua  erexerat  trecentas  mensas  commu- 
nioni sub  utraque  specie  destinatas,  ad  quas  feruntur, 
una  die  accessisse  triginta  hominum  millia;  altera  Calix- 
tinorum  ab  usu  calicis  dicta.  Carlostadius  eumdem 
errorem  propugnavit.  Lutherus,  circa  hoc  punctum, 
varia  variis  temporibus  docuit.  Calvinus  tandem  scripsit 
non  posse  ex  prascepto  Christi  aliter  quam  sub  utraque 
specie  communionem  suscipi  : et  ita  sentiunt  omnes 
Calvini  discipuli,  qui  tamen  praesentiam  realem  negant. — 
Inter  catholicos  doctores  quidam  sunt  qui  quamvis  agno- 
scant nullum  esse  praeceptum  de  communione  sub  utra- 
que specie,  et  omnem  gratiam  ad  salutem  necessariam 
conferri  per  unam  speciem,  sicut  per  duas,  contendunt 
tamen,  pr®ter  hanc  gratiam  necessariam  ad  salutem,  ali- 
quam majorem  conferri  per  utramque  speciem  quam  per 
unam.  Ita,  Melchior  Cano,  Antonius  Uglio,  et  alii,  quo- 
rum sententiam  intactam  reliquit  Concil.  Trident.  Sed, 
juxta  sententiam  communiorem , non  confertur  major 
gratia,  per  se  loquendo,  communicanti  sub  utraque  spe- 
cie, quam  sub  una.  — Vide  Bellarm.  De  sacram.  Eucha- 
rist.  et  Bossuet,  Traite  de  La  communiori  sous  les  deux 
esplces. 

Definit.  Eccles.  — Concil.  Constant,  sub  Mari.  V.  Arti- 
culi de  quibus  errorum  Wiclefi  et  Hussi  suspecti,  debent 
interrogari : 18.  Item,  utrum  credat,  quod  consuetudo 
communicandi  personas  laicales  sub  specie  panis  tan- 
tum, ab  Ecclesia  universali  observata,  et  per  sacrum  con- 
cilium Constanti®  approbata,  sit  servanda  sic,  quod  non 
liceat  eam  reprobare  aut  sine  Ecclesi*  auctoritate  pro 
libito  immutare.  Et  quod  dicentes  pertinaciter  oppositum 
pr®missorum,  tanquam  hseretici  vel  sapientes  h®resim, 
sint  arcendi  et  puniendi.  — Idem  concil.  sess.  1$  : Cum  in 
ponnullis  mundi  partibus  quidam  temerarie  asserere  prae- 


sumpla  lanlummodo  corporis  sacri  portione,  a calice 
sacrati  cruoris  abstinent;  qui  procul  dubio,  quoniam 
nescio  qua  superstitione  docentur  adslringi,aut  inte- 
gra sacramenta  percipiant,  aut  ab  integris  arcean- 
tur. Non  ergo  licet  sumere  corpus  Christi  sine  ejus 
sanguine. 

2.  Praeterea,  ad  perfectionem  hujus  sacramenti 
concurrit  et  manducatio  corporis  et  potatio  san- 
guinis, ut  supra  habitum  est,  quaest.  74,  art.  1,  et 
quaest.  76,  art.  2,  ad  1.  Si  ergo  sumatur  corpus 
sine  sanguine,  erit  sacramentum  imperfectum, 
quod  ad  sacrilegium  pertinere  videtur;  unde  ibi- 
dem Gelasius  subdit  : Quia  divisio  unius  ejusdem- 
que  mysrterii  sine  grandi  sacrilegio  provenire  non 
potest. 

3.  Praeterea,  hoc  sacramentum  celebratur  in 
memoriam  dominicae  passionis,  ut  supra  dictum 
est,  loc.  cit.,  et  sumitur  pro  animae  salute.  Sed 
passio  Christi  magis  exprimitur  in  sanguine  quam 
in  corpore  ; sanguis  etiam  pro  salute  animae  offer- 
tur, ut  supra  habitum  est,  ibid.  Potius  ergo  esset 
abstinendum  a sumptione  corporis  quam  a sumptio- 
ne sanguinis.  Ergo  accedentes  ad  hoc  sacramen- 
tum non  debent  sumere  corpus  Christi  sine  ejus 
sanguine. 

— Sed  contra  est  multarum  Ecclesiarum  usus, 
in  quibus  populo  communicanti  datur  corpus 
Christi  sumendum,  non  autem  sanguis. 

Respondeo  dicendum  quod  circa  usum  hujus 
sacramenti  duo  possunt  considerari  : unum  ex 
parte  ipsius  sacramenti,  aliud  ex  parte  sumentium. 

Ex  parte  quidem  ipsius  sacramenti  convenit 
quod  utrumque  sumatur,  scilicet  et  corpus 

sumant,  populum  Christianum  debere  sacrum  Eucharistiae 
sacramentum  sub  utraque  panis  et  vini  specie  suscipere, 
et  non  solum  sub  specie  panis,  sed  etiam  sub  specie  vini 
populum  laicum  passim  communicent,  etiam  post  coenam 
vel  alias  non  jejunum,  et  communicandum  esse  pertina- 
citer asserant  contra  laudabilem  Ecclesiae  consuetudi- 
nem rationabiliter  approbatam,  quam  tanquam  sacrile- 
gam damnabiliter  reprobare  conantur:  hinc  est  quod  hoc 
praesens  concilium....  Et  similiter,  quod  licet  in  primitiva 
Ecclesia  hujusmodi  sacramentum  reciperetur  a fidelibus 
sub  utraque  specie  : tamen  h®c  consuetudo  ad  evitan- 
dum aliqua  pericula  et  scandala  est  rationabiliter  intro- 
ducta, quod  a conficientibus  sub  utraque  specie,  et  a 
laicis  tantummodo  sub  specie -panis  suscipiatur,  cum  fir- 
missime credendum  sit  et  nullatenus  dubitandum,  integrum 
Christi  corpus  et  sanguinem  tam  sub  specie  panis,  quam 
sub  specie  vini  veraciter  contineri  ; etc.  Quapropter 
dicere,  quod  hanc  consuetudinem  aut  legem  observare 
sit  sacrilegum  aut  illicitum,  censeri  debet  erroneum,  et 
pertinaciter  asserentes  oppositum  prsemissorum  tanquam 
hseretici  arcendi  sunt  et  graviter  puniendi  per  dioecesa-  1 
nos  locorum  seu  officiales  eorum  aut  inquisitores  h»re-  ' 
tic®  pravitatis,  etc.  — Proposit.  Lutheri,  damn.  a Leone  X, 

In  Bulla  « Exsurge  Domine:  16.  Consultum  videtur,  quod 
Ecclesia  in  communi  concilio  statueret,  laicos  sub  utra- 
que specie  communicandos:  nec  Bohemi  communicantes 
sub  utraque  specie  sunt  hxretici,  sed  schismatici.  — Con- 
cil. Trident.  Sess.  21,  cap.  1.2,  j,  et  can.  1,  2,  vide  supra,  ] 
pag.  456.—  Professio  fidei  Pii  IV,  vide  supra,  quxst.  75 , art. 

1 , pag.  472. 

et  sanguis,  quia  in  utroque  consistit  perfectio 
sacramenti,  et  ideo  quia  ad  sacerdotem  perti- 
net hoc  sacramentum  consecrare  et  perficere, 
nullo  modo  debet  corpus  Christi  sumere  sine 
sanguine. — Ex  parte  autem  sumentium  requi- 
ritur summa  reverentia  et  cautela,  ne  aliquid  acci- 
dat quod  vergat  ad  injuriam  tanti  mysterii.  Quod 
praecipue  posset  accidere  in  sanguinis  sumptione, 
qui  quidem  si  incaute  sumeretur,  de  facili  posset 
effundi.  Et  quia  crevit  multitudo  populi  christiani, 
in  qua  continentur  senes,  et  juvenes,  et  parvuli, 
quorum  quidam  non  sunt  tantae  discretionis,  ut 
cautelam  debitam  circa  usum  hujus  sacramenti 
adhibeant,  ideo  provide  in  quibusdam  ecclesiis 
observatur  ut  populo  sanguis  sumendus  non 
detur,  sed  solum  a sacerdote  sumatur. 

Ad  primum  ergo  dicendum  quod  Gelasius  lo- 
quitur quantum  ad  sacerdotes,  qui  sicut  totum 
consecrant  sacramentum,  ita  etiam  toti  communi- 
care debent.  Ut  enim  legitur  in  concilio  Toletano 
12,  can.  5,  quale  erit  sacrificium,  cui  nec  ipse  sa- 
crificans particeps  esse  dignoscitur  i 

Ad  secundum  dicendum  quod  perfectio  hujus 
sacramenti  non  est  in  usu  fidelium,  sed  in  conse- 
cratione materiae.  Et  ideo  nihil  derogat  perfectio- 
ni hujus  sacramenti,  si  populus  sumat  corpus  sine 
sanguine,  dummodo  sacerdos  consecrans  sumat 
utrumque. 

Ad  tertium  dicendum  quod  repraesentatio  domi- 
nicae passionis  agitur  in  ipsa  consecratione  hujus 
sacramenti,  in  qua  non  debet  corpus  sine  sangui- 
ne consecrari  : potest  autem  a populo  corpus  sine 
sanguine  sumi ; nec  exinde  sequitur  aliquod  detri- 
mentum, quia  sacerdos  in  persona  omnium  san- 
guinem offert  et  sumit ; et  sub  utraque  specie  to- 
tus Christus  continetur,  ut  supra  habitum  est 
quaest.  76,  art.  2. 


QUAESTIO  LXXXI 

DE  MODO  QUO  CHRISTUS  USUS  EST  HOC 

sacramento.  — In  quatuor  articulos  divisa. 

Deinde  considerandum  est  de  usu  hujus  sacra- 
menti, quo  Christus  usus  est  in  prima  sui  institu- 
tione; et  circa  hoc  quaeruntur  quatuor  . i°  utrum 
Christus  sumpserit  suum  corpus  et  sanguinem  ; 2° 
utrum  Judae  dederit  ; 30  quale  corpus  sumpserit, 
aut  dederit,  utrum  scilicet  passibile  vel  impassibi- 
le ; 40  quomodo  se  habuisset  Christus  sub  hoc  sa- 
cramento, si  fuisset  in  triduo  mortis  reservatum 
aut  consecratum. 


Questio  81.  — Quaestio  hsc  solum  per  occasionem 
hoc  loco  est  a D.  Thoma  interposita  ; omnia  vero  qute 
in  ea  tractantur,  fere  pertinentad  institutionem  hujus  mys- 
terii declarandam,  prout  a Christo  Domino  res  "esta 

fuit. 

Articulus  primus 

Utrum  Christus  sumpserit  suum  corpus  et  sanguinem. 

Iti/r.,  quasi.  84,  art.  7,  ad  4;  et  4 Seni.,  dist.  //, 
quast.  y,  art.  1. 

Ad  primum  sic  proceditur.  1.  Videtur  quod 
Christus  non  sumpserit  corpus  suum  et  sangui- 
nem. Non  enim  de  factis  Christi  et  dictis  asseri 
debet  quod  auctoritate  sacrae  Scripturae  non  tradi- 
tur. Sed  in  Evangeliis  non  habetur  quod  Christus 
corpus  suum  manducaverit,  aut  sanguinem  suum 
biberit.  Non  ergo  est  hoc  asserendum. 

2.  Praeterea,  nihil  potest  esse  in  seipso,  nisi 
forte  ratione  partium,  prout  scilicet  una  pars  ejus 
est  in  alia,  ut  habetur  4 Physic.,  text.  34.  Sed  il- 
lud quod  manducatur  et  bibitur,  est  in  manducan- 
te et  bibente.  Cum  igitur  totus  Christus  sit  sub 
utraque  specie  sacramenti,  videtur  impossibile 
fuisse  quod  ipse  sumpserit  hoc  sacramentum. 

3.  Praeterea,  duplex  est  sumptio  hujus  sacra- 
menti, scilicet  spiritualis  et  sacramentalis.  Sed 
spiritualis  non  competebat  Christo,  quia  nihil  a sa- 
cramento accipit  ; et  per  consequens  nec  sacra- 
mentalis, quae  sine  spirituali  est  imperfecta,  ut  su- 
pra habitum  est,  quaest.  praec.,  art.  1.  Ergo  Chris- 
tus nullo  modo  hoc  sacramentum  sumpsit. 

— Sed  contra  est  quod  Hieronymus  dicit  ad 
Hedibiam-,  quaest.  2,  a med.  : Dominus  Jesus 
Christus  ipse  conviva  et  convivium , ipse  comedens 
et  qui  comeditur. 

Respondeo  dicendum  quod  quidam  dixerunt 
quod  Christus  in  coena  corpus  et  sanguinem 
suum  discipulis  suis  tradidit,  non  tamen  ipse 
sumpsit.  Sed  hoc  non  videtur  convenienter  dici, 
quia  Christus  ea  quae  ab  aliis  observanda  instituit 
ipse  primitus  observavit.  Unde  et  ipse  prius  bap- 
tizari voluit  quam  aliis  baptismum  imponeret,  se- 
cundum illud  Act.  1,1:  Coepit  Jesus  facere  et  do- 
cere. Unde  et  primo  ipse  corpus  suum  et  san- 
guinem sumpsit,  et  postea  discipulis  sumen- 
dum tradidit.  Et  hoc  est  quod  Ruth  3,  super 
illud  : Cumque  comedisset  et  bibisset , etc.,  dicit 
Glossa  ordin.,  quod  Christus  comedit  et  bibit  in 
coena,  cum  corporis  et  sanguinis  sui  sacramentum 
discipulis  tradidit.  Unde  quia  pueri  communicave- 
runt carni  et  sanguini,  et  ipse  participavit  eisdem. 

Ad  primum  ergo  dicendum  quod  in  Evange- 
liis legitur  quod  Christus  accepit  panem  et  cali- 
cem ; non  est  autem  intelligendum  quod  acceperit 
solum  in  manibus,  ut  quidam  dicunt  ; sed  eo  mo- 
do accepit  quo  aliis  accipiendum  tradidit  ; unde 
cum  discipulis  dixerit  : Accipite  et  comedite  ; et 
iterum,  Accipite  el  bibile,  intelligendum  est  quod 


Art.  1.  — Non  est  haec  assertio  certa  vel  ex  scriptura, 
vel  ex  definitione,  et  ideo  merito  D.  Thomas  solum  ut 
probabilem  eam  proponit. 

ipse  accipiens  comederit  et  biberit.  Unde  et 
quidam  metrice  dixerunt  : 

Rex  sedet  in  ccena  turba  cinctus  duodena; 

Se  tenet  in  manibus,  se  cibat  ipse  cibus. 

Ad  secundum  dicendum  quod,  sicut  supra  dic- 
tum est,  qusest.  76,  art.  5.  Christus  secundum 
quod  est  sub  hoc  sacramento,  comparatur  ad  lo- 
cum non  secundum  proprias  dimensiones,  sed  se- 
cundum dimensionem  specierum  sacramentalium, 
ita  quod  in  quocumque  loco  ubi  sunt  illae  species, 
est  ipse  Christus  ; et  quia  species  illae  potuerunt 
esse  in  manibus  et  in  ore  Christi,  ipse  totus  Chris- 
tus potuit  esse  in  suis  manibus  et  in  suo  ore.  Non 
autem  hoc  potuisset  esse,  secundum  quod  compa- 
ratur ad  locum  per  proprias  dimensiones. 

Ad  tertium  dicendum  quod,  sicut  supra  dictum 
est,  quaest.  79,  art.  1,  ad  2,  effectus  hujus  sacra- 
menti est  non  solum  augmentum  habitualis  gratiae, 
sed  etiam  quaedam  actualis  delectatio  spiritualis 
dulcedinis.  Quamvis  autem  Christo  gratia  non 
fuerit  augmentataex  susceptione  hujus  sacramenti, 
habuit  tamen  quamdam  spiritualem  delectationem 
in  nova  institutione  hujus  sacramenti.  Unde  ipse 
dicebat,  Luc.  21,  15  : Desiderio  desideravi  hoc 
Pascha  manducare  vohiscum  ; quod  Eusebius  ex- 
ponit de  novo  mysterio  novi  Testamenti,  quod  tra- 
debat discipulis  (habetur  in  Cat.  S.  Th.).  Et  ideo 
spiritualiter  manducavit,  et  similiter  sacramentali- 
Iiter,  in  quantum  corpus  suum  sub  sacramento 
sumpsit,  quod  sacramentum  sui  corporis  intellexit 
et  disposuit ; aliter  tamem  quam  caeteri  sacramen- 
taliter  et  spiritualiter  sumant  ; qui  augmentum 
gratias  suscipiunt,  et  sacramentalibus  signis  indi- 
-gent  (1)  ad  veritatis  perceptionem. 

Articulus  ii 

Utrum  Christus  dederit  Judae  corpus  suum. 

4 Sent.,  dist.  11,  quast.  7,  art.  2,  qiuest.  1 et  2 ; et 
Joan.  ipject.fin.,  et  lect.  4 fin. 

Ad  secundum  sic  proceditur.  1.  Videtur  quod 
Christus  Judae  non  dederit  corpus  suum,  Ut  enim 
legitur  Matth.  26,  29,  postquam  dedit  Dominus 
corpus  suum  et  sanguinem  discipulis,  dixit  eis  : 
Non  bibam  amodo  de  hoc  genimine  vitis  usque  in 
diem  iltum  cum  illud  bibam  vobiscum  novum  in  re- 
gno Patris  mei.  Ex  quo  videtur  quod  illi  quibus 
corpus  suum  et  sanguinem  dederat,  cum  eo  essent 
iterum  bibituri.  Sed  Judas  postea  cum  ipso  non 
bibit.  Ergo  non  accepit  cum  aliis  discipulis  corpus 
Christi  in  sanguinem. 


(1)  Ita  cum  Mss.  Camer.  et  Alc.  Theologi.  — Ed.  Rom. 
qui  augmentum  gratia;  suscipiunt  sub  sacramentalibus  si- 

gnis, quibus  indigent,  etc.  — Nostram  lectionem  retinent 
•Nicolaius  et  ed.  Pat.,  mutato  tantum  qui  in  quia.  — AI., 
quia  qui  augmentum  gratiae  suscipiunt,  etiam  sacramentali- 
bus signis  indigent,  etc. 


2.  Praeterea,  Dominus  implevit  quod  praecepit 
secundum  illud  Act.  1,1;  Cccpit  J esus  facere  et 
docere.  Sed  ipse  praecepit,  Matth,  7,  6 ; Nolite 
sanctum  dare  canibus.  Cum  ergo  ipse  cognosceret 
Judam  esse  peccatorem,  videtur  quod  ei  corpus 
suum  et  sanguinem  non  dederit. 

3.  Praeterea,  Christus  specialiter  legitur  Judae 
panem  intinctum  porrexisse,  Joan.  13.  Si  ergo 
corpus  suum  ei  dedit,  videtur  quod  sub  buccella 
ei  dederit  : praecipue  cum  legatur  ibidem  quod 
post  buccellam  introivit  in  eum  Satanas  ; ubi  Au- 
gustinus dicit  tract.  62  in  Joan.,  a prine.  : Hinc 
nos  docemur  quam  sil  cavendum  male  accipere  bo- 
num. Si  enim  corripitur  qui  non  dijudicat,  id  est 
non  discernit  corpus  Domini  a cceteris  cibis,  quo- 
modo non  damnabitur  qui  ad  ejus  mensam  fingens 
se  amicum,  accedit  inimicus  ) Sed  cum  buccella 
intincta  non  accepit  corpus  Christi  : ut  enim  Au- 
gustinus dicit  super  illud  Joan.  1 3.  Cum  intinxis- 
set panem,  dedit  Judce  Simonis  Iscariotcv,  loc,  cit. , 
non,  ut  putant  quidam  negligenler  legentes,  tunc 
Judas  corpus  Christi  accepit.  Ergo  videtur  quod 
Judas  corpus  Christi  non  acceperit. 

— Sed  contra  est  quod  Chrysostomus  dicit, 
hom.  83,  in  Matth.,  in  prine.  : Judas  particeps 
exislens  mysteriorum  conversus  non  est ; unde  fit 
scelus  ejus  ulrinque  immanius,  tum  quia  tali  propo- 
sito imbutus  adit  mysteria,  tum  quia  adiens  melior 
factus  non  fuit  nec  metu,  nec  beneficio,  nec  ho- 
nore. 

Respondeo  dicendum  quod  Hilarius  posuit  su- 
per Matthaeum,  can.  30,  quod  Christus  Judae 
corpus  suum  et  sanguinem  non  dedit.  Ethoc  qui- 
dem conveniens  fuisset,  considerata  malitia  Judae. 
Sed  quia  Christus  nobis  debuit  esse  exemplum 
justitiae,  non  conveniebat  ejus  magisterio  ut  Ju- 
dam occultum  peccatorem  sine  accusatore  et  evi- 
denti probatione  ab  aliorum  communione  separa- 
ret ; ne  per  hoc  daretur  exemplum  praelatis  Ec- 
clesiae similia  faciendi,  et  ipse  Judas  exasperatus 
inde  sumeret  occasionem  peccandi.  Et  ideo  di- 
cendum est  quod  Judas  cum  aliis  discipulis 
corpus  Domini  et  sanguinem  suscepit,  ut  dicit 
Dionysius  in  lib.  eccl.  Hierarch.,  cap.  3,  inter 
prine,  et  med.,  et  Augustinus  super  Joan.,  tract. 
62. 

Ad  primum  ergo  dicendum  quod  illa  est  ratio 
Hilarii,  loc.  cit.,  ad  ostendendum  quod  Judas  cor- 
pus Christi  non  sumpsit  ; non  tamen  cogit,  quia 
Christus  loquitur  discipulis,  a quorum  collegio 
Judas  se  separavit.  Non  autem  Christus  eum 
exclusit;  et  ideo  Christus,  quantum  est  in  se,  etiam 
cum  Juda  vinum  in  regno  Dei  bibit;  sed  hoc  con- 
vivium ipse  Judas  repudiavit. 

Ad  secundum  dicendum  quod  Christo  nota  erat 
Judae  iniquitas,  sicut  Deo  ; non  autem  erat  ei  no- 
ta per  modum  quo  hominibus  innotescit.  Et  ideo 
Christus  Judam  non  repulit  a communione,  ut 

daret  exemplum,  tales  peccatores  occultos  non  es- 
se ab  aliis  sacerdotibus  expellendos. 

Ad  tertium  dicendum  quod  sine  dubio  Judas 
sub  pane  intincto  corpus  Christi  non  sumpsit,  sed 
simplicem  panem.  Significatur  autem  fortassis,  ut 
Augustinus  ibidem  dicit,  per  panis  intinctionem 
fictio  Judx  ; ut  enim  inficiantur  nonnulla,  intingun- 
tur. Si  autem  bonum  aliquid  hic  significat  tinctio 
(scilicet  dulcedinem  bonitatis  divinae,  quia  panis  ex 
intinctione  sapidior  redditur),  eidem  bono  ingra- 
tum non  immerito  est  secula  damnatio.  Et  propter 
hanc  ingratitudinem  id  quod  est  bonum,  factum 
est  ei  malum,  sicut  accidit  circa  sumentes  corpus 
Christi  indigne  ; et,  sicut  Augustinus  ibidem  di- 
cit, intelligendum  est  quod  Dominus  jam  antea 
distribuerat  omnibus  discipulis  suis  sacramentum 
corporis  et  sanguinis  sui,  ubi  et  ipse  Judas  erat,  si- 
cut Lucas  narrat ; ac  deinde  ad  hoc  ventum  est,  ubi 
secundum  narrationem  Joannis  Dominus  per  buccel- 
lam tinctam  atque  porrectam  suum  exprimit  prodi- 
torem. 

Articulus  iii 

Utrum  Christus  sumpserit,  et  discipulis  dederit  corpus 
suum  impassibile. 

4 Sent.,  dist.  ii , quast.  3,  art.  3,  et  dist.  12,  quast,  j, 
ari.  3,  quast.  1,  corp. 

Ad  tertium  sic  proceditur.  1.  Videtur  quod 
Christus  sumpserit  et  discipulis  dederit  corpus 
suum  impassibile,  quia  super  illud  Matth.  17  : 
Transfiguratus  est  ante  eos,  dicit  quaedam  Glossa 
(ordin.)  : Illud  corpus  quod  habuit  per  naturam, 
dedit  discipulis  in  ccena,  non  mortale  et  passibile. 
Et  Levit.  2,  super  illud  : Si  oblatio  tua  fuerit  de 
sartagine,  dicit  Glossa  (ord.  Esych.)  : Crux  su- 
per omnia  foriis  carnem  Christi,  qucc  ante  passio- 
nem non  videbatur  esui  apta,  post  aptam  fecit.  Sed 
Christus  dedit  corpus  suum  ut  aptum  ad  mandu- 
candum. Ergo  dedit  tale  quale  habuit  post  passio- 
nem, scilicet  impassibile  et  immortale. 

2.  Praeterea,  omne  corpus  passibile  per  con- 
tactum et  manducationem  patitur.  Si  ergo  corpus 
Christi  erat  passibile,  per  contactum  et  comestio- 
nem discipulorum  passum  fuisset. 

3.  Praeterea,  verba  sacramentalia  non  sunt  mo- 
do majoris  virtutis  quando  proferuntur  a sacerdote 
in  persona  Christi,  quam  tunc  quando  fuerunt  pro- 
lata ab  ipso  Christo.  Sed  tunc  virtute  verborum 
sacramentalium  in  altari  consecratur  corpus  Christi 
impassibile  et  immortale.  Ergo  multo  magis  tunc. 

— Sed  contra  est  quod,  sicut  Innocentius  III 
dicit,  lib.  4 de  Myster.  missae,  cap.  12,  sub  fin., 
tale  corpus  tunc  dedit  discipulis,  quale  habuit.  Ha- 
buit autem  tunc  corpus  passibile  et  mortale.  Ergo 
corpus  passibile  et  mortale  discipulis  dedit. 


Respondeo  dicendum  quod  Hugo  de  Sancto 
Victore  posuit  (vide  Supplem.,  quaest.  45,  art. 
2)  quod  Christus  ante  passionem  diversis  tempori- 
bus quatuor  dotes  corporis  glorificati  assumpserit, 
scilicet  subtilitatem  in  nativitate,  quando  exivit  de 
clauso  utero  Virginis  ; agilitatem,  quando  ambula- 
vit siccis  pedibus  super  mare  ; claritatem  in  trans- 
figuratione; impassibilitatem  in  coena,  quando  cor- 
pus suum  discipulis  tradidit  manducandum.  Et  se- 
cundum hoc  dedit  discipulis  suis  corpus  suum  im- 
passibile et  immortale.  — Sed  quidquid  sit  de 
aliis,  de  quibus  supra  dictum  est,  quaest.  28, 
art.  2,  ad  3,  et  quaest.  45,  art.  2,  et  quaest. 
54,  art.  1,  ad  1,  quid  sentiri  debeat,  circa  im- 
passibilitatem tamen  impossibile  est  esse  quod  di- 
citur. Manifestum  est  enim  quod  idem  verum  cor- 
pus Christi  erat  quod  a discipulis  tunc  in  propria 
specie  videbatur,  et  in  specie  sacramenti  sumeba- 
tur. Non  autem  erat  impassibile  secundum  quod  in 
propria  specie  videbatur;  quinimoerat  passioni  pa- 
ratum. Unde  nec  ipsum  corpus  Christi,  quod  in 
specie  sacramenti  dabatur,  impassibile  erat. 
—Impassibili  tamen  modo  erat  sub  specie  sa- 
cramenti, quod  in  se  erat  passibile,  sicut  invi- 
sibiliter, quod  in  se  erat  visibile.  Sicut  enim  visio 
requirit  contactum  corporis  quod  videtur,  ad  cir- 
cumstans medium  visionis,  ita  passio  requirit  con- 
tactum corporis  quod  patitur,  ad  ea  quae  agunt. 
Corpus  autem  Christi,  secundum  quod  est  sub  sa- 
cramento, ut  supra  dictum  est,  quaest.  76,  art.  4, 
5 et  6,  non  comparatur  ad  ea  quae  circumstant, 
mediantibus  propriis  dimensionibus,  quibus  corpo- 
ra se  tangunt,  sed  mediantibus  dimensionibus  spe- 
cierum  panis  et  vini ; et  ideo  species  illae  sunt 
quae  patiuntur  et  videntur,  non  autem  ipsum  cor- 
pus Christi. 

Ad  primum  ergo  dicendum  quod  Christus  dici- 
tur in  coena  non  dedisse  corpus  suum  mortale  et 
passibile,  quia  non  dedit  mortali  et  passibili  modo. 
Crux  autem  fecit  carnem  Christi  aptam  manduca- 
tioni, in  quantum  hoc  sacramentum  repraesentat 
passionem  Christi. 

Ad  secundum  dicendum  quod  ratio  illa  procede- 
ret, si  corpus  Christi,  sicut  erat  passibile,  ita  pas- 
sibili modo  fuisset  sub  hoc  sacramento. 

Ad  tertium  dicendum  quod  sicut  supra  dictum 
est,  quaest.  76,  art.  4,  accidentia  corporis  Christi 
sunt  in  sacramento  ex  reali  concomitantia,  non 
autem  ex  vi  sacramenti,  ex  qua  est  ibi  substantia 
corporis  Christi.  Et  ideo  virtus  verborum  sacra- 
mentalium ad  hoc  se  extendit,  ut  sit  sub  sacra- 
mento corpus  Christi,  scilicet  quibuscumque  acci- 
dentibus realiter  in  eo  existentibus. 

Articulus  iv 

Utrum  si  hoc  sacramentum  tempore  mortis  Christi  fuisset 
servatum  vel  consecratum,  ibi  moreretur. 

4 Sent.,  dist.  10  art.  2,  qucest.  1,  corp.,  et  dist.  11,  quast. 

3,  art.  4;  et  4 Cont.,  cap.  64;  et  Quodl.  J,  art.  2,  ad 

1 ; et  Joati.  6,  lect.  6 , fin.;  et  1 Cor.  u,  lect.  6,  fin. 

Ad  quartum  sic  proceditur.  1.  Videtur  quod  si 
hoc  sacramentum  tempore  mortis  Christi  fuisset 
servatum  in  pixide,  vel  ab  aliquo  Apostolorum 
consecratum,  non  ibi  moreretur.  Mors  enim 
Christi  accidit  per  ejus  passionem.  Sed  Christus 
impassibili  modo  etiam  tunc  erat  in  hoc  sacramen- 
to. Ergo  non  poterat  mori  in  hoc  sacramento. 

2.  Praeterea,  in  morte  Christi  separatus  fuit 
sanguis  ejus  a corpore.  Sed  in  hoc  sacramento  si- 
mul est  corpus  Christi  et  sanguis.  Ergo  Christus 
in  hoc  sacramento  non  moreretur. 

■).  Praeterea,  mors  accidit  per  separationem  ani- 
mae a corpore.  Sed  in  hoc  sacramento  continetur 
tam  corpus  quam  anima  Christi.  Ergo  in  hoc  sa- 
cramento non  poterat  Christus  mori. 

— Sed  contra  est  quod  idem  Christus,  qui  erat 
in  cruce,  fuisset  in  sacramento.  Sed  in  cruce  mo- 
riebatur. Ergo  et  in  sacramento  conservato  more- 
retur. 

Respondeo  dicendum  quod  corpus  Christi  idem 
in  substantia  est  in  hoc  sacramento  et  in  pro- 
pria specie,  sed  non  eodem  modo  : nam  in  propria 
specie  contingit  circumstantia  corpora  per  proprias 
dimensiones  ; non  autem  prout  est  in  hoc  sacra- 
mento, ut  supra  dictum  est,  art.  praec.  Et  ideo 
quidquid  pertinet  ad  Christum,  secundum 
quod  in  se  est,  potest  attribui  ei  et  in  pro- 
pria specie,  et  in  sacramento  existenti,  sicut 
vivere,  mori,  dolere,  animatum  vel  inanimatum 
esse,  et  caetera  hujusmodi  : quaecumque  vero 
conveniunt  ei  per  comparationem  ad  corpo- 
ra extrinseca,  possunt  ei  attribui  in  propria 
specie  existenti,  non  autem  prout  est  in  sa- 
cramento, sicut  irrideri,  conspui,  crucifigi,  flagel- 
lari, et  caetera  hujusmodi.  Unde  et  quidam  me- 
trice dixerunt  : 

Pixide  servato  poteris  sociare  dolorem 
Innatum;  sed  non  illatus  convenit  illi. 

Ad  primum  ergo  dicendum  quod,  sicut  dictum 
est  in  corp.  art.,  passio  convenit  corpori  passo  per 
comparationem  ad  agens  extrinsecum.  Et  ideo 
Christus,  secundum  quod  est  sub  hoc  sacramento, 
pati  non  potest,  potest  tamen  mori. 

Ad  secundum  dicundum  quod,  sicut  supra  dic- 
tum est,  quaest.  76.  art.  2,  sub  specie  panis  est 
corpus  Christi  ex  vi  consecrationis,  sanguis  autem 
sub  specie  vini.  Sed  nunc  quidem,  quando  realiter 
sanguis  Christi  non  est  separatus  ab  ejus  corpore, 
ex  reali  concomitantia  et  sanguis  Christi  est  sub 
specie  panis  simul  cum  corpore,  et  corpus  sub 


specie  vini  simul  cum  sanguine.  Sed  si  tempo- 
re passionis  Christi,  quando  realiter  sanguis 
fuit  separatus  a corpore  Christi,  fuisset  hoc  sa- 
cramentum consecratum,  sub  specie  panis  fuis- 
set solum  corpus,  et  sub  specie  vini  fuisset  solus 
sanguis. 

Ad  tertium  dicendum  quod,  sicut  supra  dictum 
est,  quaest.  76,  art.  1,  ad  1,  anima  Christi  est  in 
hoc  sacramento  ex  reali  concomitantia,  quia  non 
est  sine  corpore,  non  autem  ex  vi  consecrationis. 
Et  ideo  si  tunc  fuisset  hoc  sacramentum  consecra- 
tum vel  peractum,  quando  anima  erat  a corpore 
realiter  separata,  non  fuisset  anima  Christi  sub 
hoc  sacramento,  non  propter  defectum  virtutis 
verborum,  sed  propter  aliam  dispositionem  rei. 


QUAESTIO  LXXXII 

de  ministro  hujus  sacramenti.  — In  decem 
articulos  divisa. 


Deinde  considerandum  est  de  ministro  hujus 
sacramenti;  et  circa  hoc  quaeruntur  decem  : i°  ' 


utrum  consecrare  hoc  sacramentum  sit  proprium 
sacerdotis;  2°  utrum  plures  sacerdotes  simul  pos- 
sint eamdem  hostiam  consecrare ; 30  utrum  dis- 
pensatio hujus  sacramenti  pertineat  ad  solum  sa- 
cerdotem ; 40  utrum  liceat  sacerdoti  consecranti  a 
communione  abstinere  ; 50  utrum  sacerdos  pecca- 
tor possit  conficere  hoc  sacramentum  ; 6°  utrum 
missa  mali  sacerdotis  minus  valeat  quam  boni ; 
70  utrum  haeretici,  schismatici  vel  excommunicati 
possint  conficere  hoc  sacramentum;  8°  utrum  de- 
gradati ; 90  utrum  peccent  a talibus  communionem 
recipientes  ; io°  utrum  liceat  sacerdoti  omnino  a 
celebratione  abstinere. 


Qu<est.  82.  — Pro  intelligentia  hujus  quaestionis,  nota 
quod  actio  ministri  in  hoc  sacramento  duplex  est,  scilicet 
effectio  ejus  et  dispensatio  ; in  exteris  enim  sacramentis, 
haec  duo  non  distinguuntur,  quia  consistunt  in  usu,  et 
ideo  effectio  et  applicatio  ad  usum,  quae  fit,  cum  dispen- 
satur sacramentum,  idem  sunt  in  eis.  Hoc  vero  sacra- 
mentum consistit  in  facto  esse,  et  ideo  prius  fit,  et  postea 
dispensatur  seu  applicatur  ad  usum.  Confectio  sacramenti 
quasdam  requirit  ex  parte  ministri  ut  rata  sit  et  valida  ; 
quxdam  vero  ut  digne  ac  debite  fiat.  Dispensatio  vero, 
cum  jam  supponat  sacramentum  factum,  non  potest  esse 
irrita  ex  parte  dantis,  dummodo  ex  parte  rei  sit  vera  Eu- 
charistia consecrata,  et  ideo  in  hac  actione  supersunt 
consideranda  ea  qux  necessaria  sunt  ut  digne  fiat. 

Articulus  primus 

Utrum  consecratio  hujus  sacramenti  sit  propria  sacerdotis. 

4Sent.,  dist.  13,  art.  1,  quast.  1,  et  dist.  17,  quast.  3, 

art.  3,  quast.  7,  corp.,  et  dist.  14,  quast.  2,  art.  1, 

quast.  2,  corp .,  et  art.  2,  ad  2. 

Ad  primum  sic  proceditur.  1.  Videtur  quod 
consecratio  hujus  sacramenti  non  sit  propria  sa- 
cerdotis. Dictum  est  enim  supra,  quaest.  78,  art. 
4,  quod  hoc  sacramentum  consecratur  virtute  ver- 
borum, quae  sunt  forma  hujus  sacramenti.  Sed  illa 
verba  non  mutantur,  sive  dicantur  a sacerdote, 
sive  a quocumque  alio.  Ergo  videtur  quod  non  so- 
lus sacerdos,  sed  etiam  quilibet  alius  possit  hoc 
sacramentum  consecrare. 

2.  Praeterea,  sacerdos  hoc  sacramentum  confi- 
cit in  persona  Christi.  Sed  laicus  sanctus  est  uni- 
tus Christo  per  charitatem.  Ergo  videtur  quod 
etiam  laicus  possit  hoc  sacramentum  conficere  ; 
unde  et  Chrysostomus  dicit  super  Matth.  (Alius 
auctor,  hom.  43  in  Op.  imperf.,  a prine.)  quod 
omnis  sanctus  est  sacerdos. 

3.  Praeterea,  sicut  baptismus  ordinatur  ad  ho- 
minum salutem,  ita  et  hoc  sacramentum,  sicut  ex 
supra  dictis  patet,  quaest.  79.  Sed  etiam  laicus 
potest  baptizare,  ut  supra  dictum  est,  quaest.  67, 
art.  3.  Non  ergo  est  proprium  sacerdotis  confice- 
re hoc  sacramentum. 

4.  Praeterea,  hoc  sacramentum  perficitur  in  con- 

Art.  i.  — Prioribus  saeculis,  quidam  haeretici,  et  prse- 
cipue  Pepusiani  etCollyridiani,  laicis  et  etiam  mulieribus 
potestatem  conficiendi  Eucharistiam  tribuebant.  Valden- 
ses  eamdem  potestatem  agnoscebant  in  quolibet  laico, 
modo  esset  vir  probus.  Lutherus  (lib.  1 de  civit.  Babylon. 
etlib.  de  abroganda  missa)  cuivis  laico  eamdem  facultatem 
concedebat,  non  tamen  usum,  nisi  ex  delegatione  Eccle- 
siae. Hugo  Grotius  {de  coence  administratione  ubi  pastores 
non  sunt)  contendit  facultatem  consecrandi,  datam  esse 
ex  aequo  omnibus  Christianis,  ea  tamen  laicos  et  fceminas 
uti  non  debere,  nisi  ubi  desunt  sacerdotes  et  in  necessi- 
tate. 

Definit.  Eccles.  — Concil.  Later  an.  sub  Innoc.  III , cap, 

« Firmiter»  et  Professio  fidei,  ejusdem  Innocent.  III,  contra 
Valdenses,  vide  supra,  quast.  65,  art.  1 , pag.  $84. — Concil. 
Florent.,  in  decreto  pro  Armenis;  et  Trident.  sess.  22,  cap.  1 
et  can.  2,  vide  supra  quast.  73,  pag.  4^4.—  Idem  Concil.  Tri- 
dent. sess.  2j,  cap.  1.  De  institutione  Sacerdotii  Nova  Legis. 
Sacrificium  et  Sacerdotium  ita  Dei  ordinatione  conjuncta 
sunt  ut  utrumque  in  omni  lege  extiterit.  Cum  igitur  in 
novo  Testamento  sanctum  Eucharistiae  sacrificium  visibile 
ex  Domini  institutione  Catholica  Ecclesia  acceperit  ; fa- 
teri etiam  oportet,  in  ea  novum  esse  visibile  et  externum 
Sacerdotium,  in  quod  vetus  translatum  est.  Hoc  autem 
abeodem  Domino  Salvatore  nostro  institutum  esse,  atque 
Apostolis  eorumque  successoribus  in  Sacerdotio,  potes- 
tatem traditam  consecrandi,  offerendi,  et  ministrandi  cor- 
pus et  sanguinem  ejus,  nec  non  et  peccata  dimittendi  et 
retinendi,  saers  Litteras  ostendunt,  et  Catholicae  Ecclesiae 
traditio  semper  docuit.  Et  ibidem  can.  1 : Si  quis  dixerit, 
non  esse  in  novo  Testamento  Sacerdotium  visibile  et 
aeternum  ; vel  non  esse  potestatem  aliquam  consecrandi 
et  offerendi  verum  corpus  et  sanguinem  Domini,  et  pec- 
cata remittendi  et  retinendi;  sed  officium  tantum,  et  nudum 
ministerium  praedicandi  Evangelium  ; vel  eos,  qui  non 
prasdicant,  prorsus  non  esse  Sacerdotes;  anathema  sit. 


secratione  materiae.  Sed  alias  materias  consecra- 
re, scilicet  chrisma,  et  oleum  sanctum,  et  oleum 
benedictum,  pertinet  ad  solum  episcopum ; qua- 
rum tamen  consecratio  non  est  tantae  dignitatis, 
sicut  consecratio  Eucharistiae,  in  qua  est  totus 
Christus.  Ergo  non  est  proprium  sacerdotis,  sed 
solius  Episcopi  hoc  sacramentum  conficere. 

— Sed  contra  est  quod  Isidorus  dicit  in  qua- 
dam epistola  (ad  Laudefred.,  quam  habuit  post 
concil.  Tolet.  8,  et  habetur  in  Decret.,  dist.  25, 
cap.  Perlectis)  : Ad  presbyterum  perlinet  sacra- 
mentum corporis  el  sanguinis  Domini  in  altari  Dei 
conficere. 

Respondeo  dicendum  quod,  sicut  supra  dictum 
est,  quaest.  78,  art.  1 et  4,  hoc  sacramentum 
est  tantae  dignitatis  quod  non  conficitur  nisi  in 
persona  Christi.  Quicumque  autem  aliquid  agit  in 
persona  alterius  oportet  hoc  fieri  per  potestatem 
ab  illo  concessam.  Sicut  autem  baptizato  concedi- 
tur a Christo  potestas  sumendi  hoc  sacramentum, 
ita  sacerdoti,  cum  ordinatur,  confertur  potestas 
hoc  sacramentum  consecrandi  in  persona  Christi. 
Per  hoc  enim  ponitur  in  gradu  eorum  quibus  dic- 
tum est  a Domino,  Lucae  22,  19  : Hoc  facile  in 
meam  commemorationem.  Et  ideo  dicendum  est 
quod  proprium  est  sacerdotum  conficere  hoc 
sacramentum. 

Ad  primum  ergo  dicendum  quod  virtus  sacra- 
mentalis  in  pluribus  consistit,  et  non  in  uno  tan- 
tum, sicut  virtus  baptismi  consistit  in  ipsis  verbis 
et  in  aqua.  Unde  et  virtus  consecrativa  non  solum 
constitit  in  ipsis  verbis,  sed  etiam  in  potestate  sa- 
cerdoti tradita  in  sua  consecratione  et  ordinatione, 
cum  ei  dicitur  ab  episcopo  : Accipe  potestatem  of- 
ferendi in  Ecclesia  sacrificium  tam  pro  vivis  quam 
pro  mortuis.  Nam  et  virtus  instrumentalis  in  pluri- 
bus instrumentis  consistit,  per  quae  agit  principale 
agens. 

Ad  secundum  dicendum  quod  laicus  justus  uni- 
tus est  Christo  unione  spirituali  per  fidem  et  cha- 
ritatem, non  autem  per  sacramentalem  potestatem; 
et  ideo  habet  spirituale  sacerdotium  ad  offeren- 
dum spirituales  hostias  de  quibus  dicitur  in  Psal. 
<;o,  19  : Sacrificium  Deo  spiritus  contribulatus  ; et 
Rom.  12,  1 : Exhibeatis  corpora  vestra  hostiam 
viventem.  Unde  et  1 Petri  2,  5,  dicitur  : Sacerdo- 
tium sanctum,  offerre  spirituales  hostias. 

Ad  tertium  dicendum  quod  perceptio  hujus  sa- 
cramenti non  est  tantae  necessitatis,  sicut  per- 
ceptio baptismi,  ut  ex  supra  dictis  patet,  quaest. 
73,  art.  3,  et  quaest.  80,  art.  11,  ad  2.  Et  ideo 
licet  in  necessitatis  articulo  laicus  possit  baptizare, 
non  tamen  potest  hoc  sacramentum  conficere. 

Ad  quartum  dicendum  quod  episcopus  accipit 
potestatem  ut  agat  in  persona  Christi  super  cor- 
pus ejus  mysticum,  id  est,  super  Ecclesiam  : quam 
quidem  potestatem  non  accipit  sacerdos  in  sua 
consecratione,  licet  possit  eam  habere  ex  episcopi 

commissione.  Et  ideo  ea  quae  non  pertinent  ad 
dispositionem  corporis  mystici,  non  reservantur 
episcopo,  sicut  consecratio  hujus  sacramenti.  Ad 
episcopum  vero  pertinet  tradere  non  solum  popu- 
lo, sed  etiam  sacerdotibus  ea  ex  quibus  possunt 
propriis  officiis  uti.  Et  quia  benedictio  chrismatis, 
et  olei  sancti,  et  olei  infirmorum,  et  aliorum  quae 
consecrantur,  puta  altaris,  Ecclesiae,  vestium  et 
vasorum,  praestat  quamdam  idoneitatem  ad  sacra- 
menta perficienda,  quae  pertinent  ad  officium  sa- 
cerdotum, ideo  tales  consecrationes  episcopo  re- 
servantur, tanquam  principi  totius  ecclesiastici 
ordinis. 

Articulus  ii 

Utrum  plures  sacerdotes  possint  unam  et  eamdem 
hostiam  consecrare. 

4 Sent.,  dist.  13,  quast.  1,  art.  2,  quast.  1. 

Ad  secundum  sic  proceditur.  1.  Videtur  quod 
plures  sacerdotes  non  possint  unam  et  eamdem 
hostiam  consecrare  ; dictum  est  enim  supra, 
quaest.  67,  art.  6,  quod  plures  non  possunt  simul 
unum  baptizare.  Sed  non  minor  vis  est  sacerdotis 
consecrantis  quam  hominis  baptizantis.  Ergo  etiam 
non  possunt  simul  plures  unam  hostiam  conse- 
crare. 

2.  Praeterea,  quod  potest  fieri  per  unum,  su- 
perflue fit  per  multos.  In  sacramentis  autem  ni- 
hil debet  esse  superfluum.  Cum  ergo  unus  suf- 
ficiat ad  consecrandum,  videtur  quod  plures  non 
possint  unam  hostiam  consecrare. 

3.  Praeterea,  sicut  dicit  Augustinus  super 
Joan.  tract.  26,  inter  med.  et  fin.,  hoc  sacramen- 
tum est  sacramentum  unitatis.  Sed  contrarium  uni- 
tati esse  videtur  multitudo.  Ergo  non  videtur  con- 
veniens esse  huic  sacramento  quod  plures  sacer- 
dotes eamdem  hostiam  consecrent. 

— Sed  contra  est  quod  secundum  consuetudi- 
nem quarumdam  ecclesiarum  sacerdotes,  cum  de 
novo  ordinantur,  concelebrant  episcopo  ordinanti. 

Respondeo  dicendum  quod,  sicut  dictum  est 
art.  praec.,  sacerdos,  cum  ordinatur,  cons- 
tituitur in  gradu  eorum  qui  a Domino  acceperunt 
potestatem  consecrandi  in  coena.  Et  ideo  secun- 
dum consuetudinem  quarumdam  ecclesia- 
rum, sicut  apostoli  Christo  coenanti  concoe- 
naverunt,  ita  novi  ordinati  episcopo  ordi- 
nanti concelebrant.  Nec  propter  hoc  iteratur 
consecratio  super  eamdem  hostiam,  quia,  sicut  In- 
nocentius III  dicit,  lib.  4 de  Myst.  missae,  cap. 

Art.  2.  — Conclusio  ad  litteram  tituli  : Plures  sacerdo- 
tes possunt  unam  eamdemque  hostiam  consecrare. — Cum 
qusrit  an  hoc  possit  fieri,  non  tantum  interrogat  an  possit 
valide,  sed  etiam  an  possit  licite  fieri.  Nam  ut  licite  fiat, 
oportet  ut  juxta  ritum  et  consuetudinem  Ecclesias,  et  non 
aliter,  fiat. 


2 3,  in  med.,  omnium  intentio  debet  ferri  ad  idem 
instans  consecrationis. 

Ad  primum  ergo  dicendum  quod  Christus  non 
legitur  simul  baptizasse  cum  apostolis  quando  in 
junxit  eis  officium  baptizandi,  et  ideo  non  est  si- 
milis ratio. 

Ad  secundum  dicendum  quod  si  quilibet  sacerdo- 
tum operaretur  in  virtute  propria,  superfluerent 
alii  celebrantes,  uno  sufficienter  celebrante.  Sed 
quia  sacerdos  non  consecrat  nisi  in  persona  Christi, 
multi  autem  sunt  unum  in  Christo,  ideo  non  re- 
fert utrum  per  unum  aut  per  multos  hoc  sacra- 
mentum consecretur,  nisi  quod  oportet  ritum  Ec- 
clesiae servari. 

Ad  tertium  dicendum  quod  Eucharistia  est  sa- 
cramentum unitatis  ecclesiasticae,  quae  attenditur 
secundum  hoc  quod  multi  sunt  unum  in  Christo. 

Articulus  iii 

Utrum  dispensatio  hujus  sacramenti  pertineat  solum  ad 
sacerdotem. 

4 Sent.,  dist.  11,  quast.  2,  art.  1 quast.,  1.  ad  3,  el 
dist.  13 , quast.  1 , art.  3,  quast.  1 et  2. 

Ad  tertium  sic  proceditur.  1.  Videtur  quod  non 
pertineat  solum  ad  sacerdotem  dispensatio  hujus 
sacramenti.  Sanguis  enim  Christi  non  minus  per- 
tinet ad  hoc  sacramentum  quam  corpus.  Sed  san- 
guis Christi  dispensatur  per  diaconos  ; unde  et 
beatus  Laurentius  dixit  beato  Sixto  : Experire 
utrum  idoneum  ministrum  elegeris , cui  commisisti 
dominici  sanguinis  dispensationem.  Ergo  et  pari 
ratione  dispensatio  corporis  Christi  non  pertinet 
ad  solos  sacerdotes. 

2.  Praeterea,  sacerdotes  constituuntur  minis- 
tri sacramentorum.  Sed  hoc  sacramentum  perfici- 
tur in  consecratione  materiae,  non  in  usu,  ad  quem 
pertinet  dispensatio.  Ergo  videtur  quod  non  per- 
tineat ad  sacerdotem  corpus  Domini  dispensare. 

3.  Praeterea,  Dionysius  dicit  in  lib.  eccles. 
Hier.,  cap.  3,  a prine.,  et  cap.  4,  quod  hoc  sacra- 
mentum habet  perfectivam  virtutem,  sicut  et 
chrisma.  Sed  signare  chrismate  baptizatos  non 
pertinet  ad  sacerdotem,  sed  ad  episcopum.  Ergo 
etiam  dispensare  hoc  sacramentum  pertinet  ad 
episcopum,  non  ad  sacerdotem. 

— Sed  contra  est  quod  dicitur  de  Consecr., 
dist.  12,  cap.  27  : Pervenit  ad  notitiam  nostram 
quod  quidam  presbyteri  laico  aut  f ce  minee  corpus 
Domini  tradunt  ad  deferendum  infirmis.  Igitur  in- 
terdicit synodus  ne  talis  praesumptio  ulterius  fiat, 
sed  presbyter  per  semetipsum  infirmos  communicet. 

Respondeo  dicendum  quod,  ad  sacerdotem 
pertinet  dispensatio  corporis  Christi, 

Art.  5.  — Definit  Eccles.  Trident.,  sess.  ij,  cap.  8,  vide 
supra  qusest.  73,  pag.  434;  et  sess, 23,  cap.iet  can.  1,  vide 
art.  1 prssent.  qu:est. 

propter  tria  : — primo  quidem  quia,  sicut  dictum 
est  art.  i huj.  quiest.,  ipse  consecrat  in  persona 
Christi.  Ipse  autem  Christus  sicut  consecravit 
corpus  suum  in  coena,  ita  et  aliis  sumendum  de- 
dit. Unde  sicut  ad  sacerdotem  pertinet  consecratio 
corporis  Christi,  ita  ad  eum  pertinet  dispensatio. 
— Secundo  quia  sacerdos  constituitur  medius  in- 
ter Deum  et  populum  ; unde  sicut  ad  eum  perti- 
net dona  populi  Deo  offerre,  ita  ad  eum  pertinet 
dona  sanctificata  divinitus  populo  tradere.  — Ter- 
tio quia  in  reverentiam  hujus  sacramenti,  a nulla 
re  contingitur  nisi  consecrata  ; unde  et  corpo- 
rale et  calix  consecrantur,  et  similiter  ma- 
nus sacerdotis,  ad  tangendum  hoc  sacramentum; 
unde  nulli  alii  tangere  licet,  nisi  in  necessitatem, 
puta  si  caderet  in  terram,  vel  in  aliquo  alio  neces- 
sitatis casu. 

Ad  primum  ergo  dicendum  quod  diaconus 
quasi  propinquus  ordini  sacerdotali  aliquid  parti- 
cipat de  ejus  officio,  ut  scilicet  dispenset  sangui- 
nem, non  autem  corpus,  nisi  in  necessitate,  ju- 
bente episcopo  vel  presbytero  : — primo  quidem 
quia  sanguis  Christi  continetur  in  vase,  unde 
non  oportet  quod  tangatur  a dispensante,  sicut 
tangitur  corpus  Christi.  — Secundo  quia  sanguis 
designat  redemptionem  a Christo  in  populum  de- 
rivatam ; unde  et  sanguini  admiscetur  aqua,  quae 
significat  populum.  Et  quia  diaconi  sunt  inter  sa- 
cerdotem et  populum  magis  convenit  diaconis  dis- 
pensatio sanguinis  quam  dispensatio  corporis. 

Ad  secundum  dicendum  quod  ejusdem  est  hoc 
sacramentum  dispensare  et  consecrare,  ratione 
jam  dicta  in  corp.  art. 

Ad  tertium  dicendum  quod  sicut  diaconus  in 
aliquo  participat  illuminativam  virtutem  sacerdotis 
in  quantum  dispensat  sanguinem,  ita  sacerdos  par- 
ticipat perfectivam  dispensationem  episcopi,  in 
quantum  dispensat  hoc  sacramentum,  quo  perfi- 
citur homo  secundum  se  per  comparationem  ad 
Christum.  Aliae  autem  perfectiones,  quibus  homo 
perficitur  per  comparationem  ad  alios,  episcopo 
reservantur. 

Articulus  iv 

Utrum  sacerdos  consecrans  teneatur  sumere  hoc  sacra- 
mentum 

Sup.,quast.  So,  art.  12  ; et 4 Sent.,  dist.  12,  qtia.4.  3, 

art.  1,  qucest.  2. 

Ad  quartum  sic  proceditur.  1 . Videtur  quod  sa- 
cerdos consecrans  non  teneatur  sumere  hoc  sa- 
cramentum. In  aliis  enim  consecrationibus  ille  qui 

Art.  4.  — Quando  in  conclusione  dicitur  quod  « sacer, 
dos,  quotiescumque  consecrat,  necesse  est  ut  sumat  inte- 
gre hoc  sacramentum  »,  non  esse  mentem  D.  Thom*  sa- 
cerdotem sumere  totum  quod  consecrat,  sed  sumere 
utramque  speciem,  et  hoc  vocat  integre,—  Lutherus  dixit 
consecrantem  non  debere  communicare,  sed  aliis  solum 
communionem  dare. 

consecrat  materiam,  non  utitur  ea,  sicut  episcopus 
consecrans  chrisma  non  linitur  eodem.  Sed  hoc 
sacramentum  consistit  in  consecratione  materiae. 
Ergo  sacerdos  perficieris  hoc  sacramentum  non 
necesse  habet  uti  eodem,  sed  potest  licite  a sump- 
tione ejus  abstinere. 

2.  Praeterea,  in  aliis  sacramentis  minister  non 
praebet  sacramentum  sibi  ipsi  ; nullus  enim  bap- 
tizare potest  seipsum,  ut  supra  dictum  est,  quaest. 
66,  art.  5,  ad  4.  Sed  sicut  baptismus  ordinate  dis- 
pensatur, ita  et  hoc  sacramentum.  Ergo  sacerdos 
perficiens  hoc  sacramentum  non  debet  ipsum  su- 
mere a seipso. 

3.  Praeterea,  contingit  quandoque  quod  mira- 
culose corpus  Christi  in  altari  apparet  sub  specie 
carnis,  et  sanguis  sub  specie  sanguinis ; quae  non 
sunt  apta  cibo  et  potui  ; unde,  sicut  supra  dictum 
est,  quaest.  73,  art.  5,  propter  hoc  alia  specie  tra- 
duntur, ne  sint  horrori  sumentibus.  Ergo  sacerdos 
consecrans  non  semper  tenetur  sumere  hoc  sa- 
cramentum. 

— Sed  contra  est  quod  in  concilio  Toletano 
XII,  can.  5,  legitur  (et  habetur  de  Consecrat., 
dist.  2,  cap.  Relatum)  : Modis  omnibus  tenendum 
est  ut  quotiescumque  sacrificans  corpus  et  sangui- 
nem Domini  nostri  Jesu  Christi  in  altari  immolat, 
toties  perceptionis  corporis  et  sanguinis  Christi 
participem  se  prcebeat. 

Respondeo  dicendum  quod,  sicut  supra  dictum 
est,  quaest.  79,  art.  5 et  7,  Eucharistia  non 
solum  est  sacramentum,  sed  etiam  sacrificium. 
Quicumque  autem  sacrificium  offert,  debet  sacri- 
ficii fieri  particeps,  quia  exterius  sacrificium,  quod 
offertur,  signum  est  interioris  sacrificii,  quo  quis 
seipsum  offert  Deo,  ut  Augustinus  dicit,  10  de 
Civit.  Dei,  cap.  5.  Unde  per  hoc  quod  partici- 
pat sacrificio,  ostendit  ad  se  sacrificium  interius 
pertinere.  Similiter  etiam  per  hoc  quod  sacrifi- 
cium populo  dispensat,  ostendit  se  esse  dispen- 
satorem divinorum,  quorum  ipse  primo  debet 
esse  particeps,  sicut  Dionysius  dicit  in  lib.  ec- 
cles.  Hierarch.,  cap.  3,  vers.  fin.  Et  ideo  ipse 
ante  sumere  debet  quam  populo  dispenset.  Unde 
et  in  praedicto  cap.  legitur  : Quale  est  sacrificium, 
cui  nec  ipse  sacrificans  particeps  esse  dignoscitur  ) 
Per  hoc  autem  fit  particeps  quod  de  sacrificio  su- 
mit, secundum  illud  Apostoli  1 Cor.  10,  18  : 
Nonne  qui  edunt  hostias,  participes  sunt  altaris  ) 
Et  ideo  necesse  est  quod  sacerdos,  quoties- 
cumque consecrat,  sumat  integre  hoc  sacra- 
mentum. 

Ad  primum  ergo  dicendum  quod  consecratio 
chrismatis  vel  cujuscumque  alterius  materiae,  non 
est  sacrificium,  sicut  consecratio  Eucharistiae  ; et 
ideo  non  est  similis  ratio. 

Ad  secundum  dicendum  quod  sacramentum  bap- 
tismi perficitur  in  ipso  usu  materiae,  et  ideo  nul- 
lus potest  baptizare  seipsum,  quia  in  sacramento 

non  potest  esse  idem  agens  et  patiens.  Unde  nec 
in  hoc  sacramento  sacerdos  consecrat  seipsum, 
sed  panem  et  vinum,  in  qua  consecratione  perfi- 
citur sacramentum.  Usus  autem  sacramenti  est 
consequenter  se  habens  ad  hoc  sacramentum, 
et  ideo  non  est  simile. 

Ad  tertium  dicendum  quod  si  miraculose  cor- 
pus Christi  in  altari  sub  specie  carnis  appareat, 
aut  sanguis  sub  specie  sanguinis,  non  est  sumen- 
dum. Dicit  enim  Origenes  super  Levit,  (implic. 
hom.  7 in  Lev.,  amed.,  et  habetur  cap.  76  de 
Consecrat.,  dist.  2)  : De  hac  quidem  hostia, 
quccin  Christi  commemoratione  mirabiliter  fit  edere 
licet ; de  illa  vero  quam  Christus  in  ara  crucis  ob- 
tulit, secundum  se  nulli  edere  licet.  Nec  propter 
hoc  sacerdos  transgressor  efficitur,  quia  ea  quae 
miraculose  fiunt,  legibus  non  subduntur.  Consu- 
lendum tamen  esset  sacerdoti  quod  iterato  corpus 
et  sanguinem  Domini  consecraret  et  sumeret. 

Articulus  v 

Utrum  malus  sacerdos  Eucharistiam  consecrare  possit. 

4 Sent .,  dist.  18,  quast.  2,  art.  2,  quastiunc.  1,  ad  2. 

Ad  quintum  sic  proceditur.  1.  Videtur  quod 
malus  sacerdos  Eucharistiam  consecrare  non  pos- 
sit. Dicit  enim  Hieronymus  super  Sophon,  (sup. 
illud  cap.  3 : Sacerdotes  polluerunt ) : Sacerdotes, 
qui  Eucharistico  serviunt,  et  sanguinem  Domini  po- 
pulis dividunt,  impie  agunt  in  legem  Christi,  putan- 
tes Eucharistiam  peccantis  Jacere  verba,  non  vitam, 
et  necessariam  esse  lanium  solemnem  orationem, 
et  non  ( 1 ) sacerdotis  merita  : de  quibus  dicitur  : 
« Sacerdos  in  quacumque  fuerit  macula,  non  ac- 
cedat offerre  oblationes  Domino. » Sed  sacerdos 
peccator,  cum  sit  maculosus,  nec  vitam  habet, 
nec  merita  huic  convenientia  sacramento.  Ergo 
sacerdos  peccator  non  potest  consecrare  Eucha- 
ristiam. 

2.  Praeterea,  Damascenus  dicit  in  lib.  4 orth. 
Fid . , cap.  14,  a med.,  quod  panis  et  vinum  per 
adventum  Sancti  Spiritus  supernaluraliter  transit 
in  corpus  et  sanguinem  Domini.  Sed  Gregorius 
papa  dicit,  sicut  habetur  in  decreto  1,  quaest.  1, 
cap.  Sacrosancta  : Quomodo  ad  divini  mysterii 
consecrationem  coelestis  Spiritus  invocatus  adveniet, 
si  sacerdos,  qui  eum  adesse  deprecatur,  criminosis 
plenus  actionibus  comprobetur  ) Ergo  per  malum 
sacerdotem  non  potest  Eucharistia  consecrari. 

3.  Praeterea,  hoc  sacramentum  sacerdotis  be- 
nedictione consecratur.  Sed  benedictio  sacerdo- 

Art.  5. — Haec  doctrina  est  de  fide,  contra  Hussitas,Val- 
denses,  et  Wiclefistas,  qui  dicebant  sacerdotes  rite  ordi- 
natos, nullum  sacramentum  posse  ministrare,  nec  sacram 
Eucharistiam  posse  conficere,  dum  sunt  in  peccato  mor- 
tali. Vide  quaestion.  64  art.  5 cum  definit.  Eccles.  pro  hoc 
et  sequentibus  articulis,  supra,  pag.  J77. 

(1)  Ita  cum  Mss.  Alcan.  aliisque  Nicolaius,  et  editio- 
nes plurimae.  — AI,  deest  non. 


tis  peccatoris  non  est  efficax  ad  consecrationem 
hujus  sacramenti,  cum  scriptum  sit  Malach.  2,  2: 
Maledicam  benedictionibus  vestris  ; et  Dionysius 
dicit  in  epistola  ad  Demophilum  monachum  8, 
circ.  med.  : Perfecte  cecidit  a sacerdotali  ordine 
qui  non  est  illuminatus ; et  audax  quidem  nimium 
mihi  videtur  talis,  sacerdotalibus  manum  apponens, 
et  audet  immundas  infamias  ( non  enim  dicam  ora- 
tiones) super  divina  symbola  christiformiter  enun- 
tiare. 

— Sed  contra  est  quod  Augustinus  (Paschasius) 
(1)  dicit  in  lib.  de  Corpore  Domini,  cap.  12,  vide 
cap.  78,  1,  quaest.  1 : Intra  Ecclesiam  catholicam, 
in  mysterio  corporis  et  sanguinis  Domini,  nihil  a 
bono  majus,  nihil  a malo  minus  perficitur  sacerdo- 
te, quia  non  in  merito  consecrantis,  sed  in  verbo 
perficitur  Creatoris,  et  virtute  Spiritus  Sancti. 

Respondeo  dicendum  quod,  sicut  supra  dictum 
est,  art.  1 et  3 huj.  quaest.,  sacerdos  conse- 
crat hoc  sacramentum  non  virtute  propria,  sed 
sicut  minister  Christi,  in  cujus  persona  consecrat 
hoc  sacramentum.  Non  autem  ex  hoc  ipso  desinit 
aliquis  minister  esse  Christi,  quod  est  malus ; ha- 
bet enim  Dominus  bonos  et  malos  ministros,  seu 
servos.  Unde  Matth.  24,  45,  Dominus  dicit  : 
Quis  putas  est  fidelis  servus,  et  prudens  l etc.,  et 
postea  subdit  : Si  autem  dixerit  malus  iste  servus 
in  corde  suo,  etc.  Et  Apostolus  dicit  1 Corinth. 
4,  1 : Sic  nos  existimet  homo,  ut  ministros  Christi; 
et  tamen  postea  subdit  : Nihil  mihi  conscius  sum  ; 
sed  non  in  hoc  justificatus  sum.  Erat  ergo  certus 
se  esse  ministrum  Christi;  tamen  non  erat  certus 
se  esse  justum.  Potest  ergo  aliquis  esse  minister 
Christi,  etiamsi  justus  non  sit.  Et  hoc  ad  excellen- 
tiam Christi  pertinet,  cui,  sicut  vero  Deo,  ser- 
viunt non  solum  bona,  sed  etiam  mala,  quae  per 
ipsius  providentiam  in  ejus  gloriam  ordinantur. 
Unde  manifestum  est  quod  sacerdotes,  etiamsi 
non  sint  justi,  sed  peccatores,  possunt  Eu- 
charistiam consecrare. 

Ad  primum  ergo  dicendum  quod  Hieronymus 
per  illa  verba  improbat  errorem  sacerdotum  qui 
credebant  se  digne  posse  Eucharistiam  consecra- 
re, ex  hoc  solo  quod  sunt  sacerdotes,  etiamsi 
sint  peccatores ; quod  improbat  Hieronymus  per 
hoc  quod  maculosi  ad  altare  accedere  prohiben- 
tur ; non  tamen  removetur  quin,  si  accesserint, 
sit  verum  sacrificium  quod  offerunt. 

Ad  secundum  dicendum  quod  ante  illa  verba 
Gelasius  papa  praemittit : Sacrosancta  religio,  quee 
catholicam  continet  disciplinam,  tantam  sibi  reveren- 
tiam vindicat,  ut  ad  eam  quilibet,  nisi  pura  cons- 
cientia, non  audeat  pervenire.  Ex  quo  manifeste 
apparet  ejus  intentionem  esse  quod  peccator  sa- 


ti) Ita  cum  Mss.  edit,  passim.  — Edit.  Patav.  deleto 
Augustinus,  substituere,  Paschasius,  quod  D.Thomas  non 
scripserat. 

cerdos  non  debeat  ad  hoc  sacramentum  accedere. 
Unde  per  hoc  quod  subdit,  quomodo  cxleslis  Spi- 
ritus advocatus  adveniet}  intelligi  oportet  quod  non 
advenit  ex  merito  sacerdotis,  sed  ex  virtute  Chris- 
ti, cujus  verba  profert  sacerdos. 

Ad  tertium  dicendum  quod  sicut  eadem  actio, 
in  quantum  fit  ex  prava  intentione  ministri,  potest 
esse  mala  ; bona  autem,  in  quantum  fit  ex  bona 
intentione  Domini ; ita  benedictio  sacerdotis  pec- 
catoris, in  quantum  ab  ipso  indigne  fit,  est  male- 
dictione digna,  et  quasi  infamia,  sive  blasphemia, 
et  non  oratio  reputatur;  in  quantum  autem  profer- 
tur ex  persona  Christi,  est  sancta  et  efficax  ad 
sanctificandum.  Unde  signanter  dicitur  : Maledi- 
cam benedictionibus  vestris. 

Articulus  vi 

Utrum  missa  mali  sacerdotis  minus  valeat  quam  missa 
sacerdotis  boni 

4 Sent.,dist.  13,  quasi.  1,  art.  I,  queest.  7, 

Ad  sextum  sic  proceditur.  1.  Videtur  quod 
missa  sacerdotis  mali  non  minus  valeat  quam  mis- 
sa sacerdotis  boni.  Dicit  enim  Gregorius  in  Re- 
gistro  (habetur  cap.  Mulli  secularem,  1,  qusest. 
1)  : Heu  in  quam  magnum  laqueum  incidunt  qui 
divina  et  occulta  mysteria  plus  ab  aliis  sanctificata 
posse  fieri  credunt ; cum  unus  idemque  Spiritus 
Sanctus  ea  mysteria  occultet,  atque  invisibiliter  ope- 
rando sanctificet ! Sed  haec  occulta  mysteria  cele- 
brantur in  missa.  Ergo  missa  mali  sacerdotis  non 
minus  valet  quam  missa  boni. 

2.  Praeterea,  sicut  baptismus  traditur  a ministro 
in  virtute  Christi  qui  baptizat,  ita  et  hoc  sacra- 
mentum in  persona  Christi  consecratur.  Sed  non 
melior  baptismus  datur  a meliori  ministro,  ut  su- 
pra dictum  est,  quaest.  64,  art.  5,  et  quaest.  67, 
art.  Ergo  etiam  neque  melior  missa  est,  quae 
celebratur  a meliori  sacerdote. 

3.  Praeterea,  sicut  merita  sacerdotum  differunt 
per  bonum  et  melius,  ita  etiam  differunt  per  bo- 
num et  malum.  Si  ergo  missa  melioris  sacerdotis 
est  melior,  sequitur  quod  missa  mali  sacerdotis 
sit  mala, _ quod  est  inconveniens,  quia  malitia  mi- 
nistrorum non  potest  redundare  in  Christi  myste- 
ria, sicut  Augustinus  dicit  in  lib.  4 de  Baptismo 
(scilicet  cont.  Donatist.,  cap.  12,  ad  fin.,  et  lib.  2 
cont.  epist.  Parmen.,  cap.  1 1,  et  lib  2 cont.  litt. 
Petii.,  cap.  47).  Ergo  neque  missa  melioris  sacer- 
dotis est  melior. 

— Sed  contra  est  quod  habetur  in  decret.  1, 
quaest.  1,  cap.  91  : Quanto  sacerdotes  fuerint  di- 
gniores, tanto  facilius  in  necessitatibus,  pro  quibus 
clamant,  exaudiuntur. 

Respondeo  dicendum  quod  in  missa  duo  est 
considerare,  scilicet  ipsum  sacramentum,  quod 
est  principale,  et  orationes  quae  in  missa  fiunt  pro 
vivis  et  mortuis.  — Quantum  ergo  ad  sacra- 
mentum, non  minus  valet  missa  sacerdotis 
mali  quam  boni,  quia  utrobique  idem  conficitur 
sacramentum.  — Oratio  etiam  quae  fit  in  missa 
potest  considerari  dupliciter  : uno  modo  in  quan- 
tum habet  efficaciam  ex  devotione  sacerdotis 
orantis,  et  sic  non  est  dubium  quod  missa 
melioris  sacerdotis  magis  est  fructuosa;  alio 
modo,  in  quantum  oratio  in  missa  profertur  a sa- 
cerdote in  persona  totius  Ecclesiae,  cujus  sacer- 
dos est  minister ; quod  quidem  ministerium  etiam 
in  peccatoribus  manet,  sicut  supra  dictum  est,  art. 
praec.,  de  ministerio  Christi.  Unde  etiam  quan- 
tum ad  hoc  est  fructuosa  non  solum  oratio  sacer- 
dotis peccatoris  in  missa,  sed  etiam  omnes  ejus 
orationes  quas  facit  in  ecclesiasticis  officiis,  in  qui- 
bus gerit  personam  Ecclesiae  ; licet  orationes  ejus 
privatae  non  sint  fructuosae,  secundum  illud  Pro- 
verb.  28,  9 : Qui  declinat  aures  suas,  ne  audiat  le- 
gem, oratio  ejus  erit  exeerabilis. 

Ad  primum  ergo  dicendum  quod  Gregorius  lo- 
quitur ibi  quantum  ad  sanctitatem  divini  sacra- 
menti. 

Ad  secundum  dicendum  quod  in  sacramento 
baptismi  non  fiunt  solemnes  orationes  pro  omni- 
bus fidelibus,  sicut  in  missa.  Et  ideo  quantum  ad 
hoc  non  est  simile  ; est  autem  simile  quantum  ad 
effectum  sacramenti. 

Ad  tertium  dicendum  quod  per  virtutem  Spiri- 
tus Sancti,  qui  per  unitatem  charitatis  communi- 
cat invicem  bona  membrorum  Christi,  fit  quod 
bonum  privatum,  quod  est  in  missa  sacerdotis  bo- 
ni, est  fructuosum  aliis  ; malum  autem  privatum 
unius  hominis  non  potest  alteri  nocere,  nisi  per 
aliquem  consensum,  ut  Augustinus  dicit  in  lib.  2 
contra  Parmenianum  (seu  cont.  epist.  Parm., 
cap.  12). 

Articulus  vii 

Utrum  haeretici,  schismatici  et  excommunicati  possint 
consecrare. 

4 Sent.,  dist.  13,  qua  st  1,  art.  1,  quast.  3,  et  inExp.  litt., 
in  prine.,  et  dist.  18,  quast.  1,  art.  2,  queest.  3,  ad  a, 
et  dist.  19,  quast.  1,  art.  2,  quast.  3 , ad  1 ; et  Quodl. 
12,  art.  16. 

Ad  septimum  sic  proceditur.  1.  Videtur  quod 
haeretici,  schismatici  et  excommunicati  Eucharis- 
tiam consecrare  non  possint.  Dicit  enim  Augus- 
tinus (Prosper,  in  lib.  Sent.  Augustini,  cap.  16) 
quod  extra  Ecclesiam  catholicam  non  est  locus  veri 
sacrificii;  et  Leo  papa  dicit,  epist.  40,  cap.  2 (ha- 
betur in  Decretis,  1,  quaest.  1,  cap.  68)  : Aliter , 
scilicet  quam  in  Ecclesia,  quae  corpus  Christi  est, 
nec  rata  sunt  sacerdotia,  nec  vera  sacrificia.  Sed 


Art.  6.  — Vide  Trident.  sess.  22,  cap.  1.  pag.  454. 

haeretici,  schismatici  et  excommunicati  sunt  ab 
Ecclesia  separati.  Ergo  non  possunt  verum  sacri- 
ficium conficere. 

2.  Praeterea,  sicut  ibidem  legitur,  cap.  73,  1, 
quaest.  1,  Innocentius  I papa,  epist.  18,  a med., 
dicit  : Arianos  cceterasque  ejusmodi  pestes,  quia 
laicos  eorum  sub  imagine  poenitentiae  suscipimus, 
non  videtur  clericos  eorum  cum  sacerdotii,  aut  cu- 
j uspiam  ministerii  suscipi  debere  dignitate,  quibus 
solum  baptisma  ratum  esse  permittimus.  Sed  non 
potest  aliquis  consecrare  Eucharistiam,  nisi  sit 
cum  sacerdotii  dignitate.  Ergo  haeretici  et  cae- 
teri  hujusmodi  non  possunt  Eucharistiam  conse- 
crare. 

3.  Praeterea,  ille  qui  est  extra  Ecclesiam,  non 
videtur  aliquid  posse  agere  in  persona  totius  Ec- 
clesiae. Sed  sacerdos  consecrans  Eucharistiam 
hoc  agit  in  persona  totius  Ecclesiae,  quod  patet 
ex  hoc  quod  omnes  orationes  proponit  in  perso- 
na Ecclesiae.  Ergo  videtur  quod  illi  qui  sunt  extra 
Ecclesiam,  scilicet  haeretici,  schismatici  et  ex- 
communicati, non  possint  consecrare  Eucharis- 
tiam. 

— Sed  contra  est  quod  Augustinus  dicit  in  3 
contra  Parmenianum,  cap.  13,  ante  med.  : Sicut 
Baptismus  in  eis,  scilicet  haereticis,  schismaticis 
et  excommunicatis,  ita  ordinatio  mansit  integra. 
Sed  ex  vi  ordinationis  sacerdos  potest  consecrare 
Eucharistiam.  Ergo  haeretici,  schismatici  et  ex- 
communicati, cum  in  eis  maneat  ordinatio  integra, 
videtur  quod  possint  consecrare  Eucharistiam. 

Respondeo  dicendum  quod  quidam  dixerunt 
quod  haeretici,  schismatici  et  excommunicati, 
quia  sunt  extra  Ecclesiam,  non  possunt  conficere 
hoc  sacramentum.  Sed  in  hoc  decipiuntur,  quia, 
sicut  Augustinus  dicit  in  2 contra  Parmenianum, 
loc.  cit. , aliud  est  aliquid  omnino  non  habere,  aliud 
autem  non  recte  habere ; et  similiter  etiam  est  aliud 
non  dare,  et  aliud  non  recte  dare.  Illi  igitur  qui  in- 
tra Ecclesiam  constituti  receperunt  potestatem 
consecrandi  Eucharistiam  in  ordinatione  sacerdo- 
tii, recte  quidem  habent  potestatem,  sed  non  rec- 
te ea  utuntur,  si  postmodum  per  haeresim,  aut 
schisma,  vel  excommunicationem  ab  Ecclesia  se- 
parantur. Qui  autem  sic  separati  ordinantur,  nec 
recte  habent  potestatem,  nec  recte  utuntur.  Quod 
tamen  utrique  potestatem  habeant,  patet  per  hoc 
quod,  sicut  Augustinus  ibidem  dicit,  cum  redeunt 
ad  unitatem  Ecclesiae,  non  reordinantur,  sed  re- 
cipiuntur in  suis  ordinibus.  Et  quia  consecratio 
Eucharistiae  est  actus  consequens  ordinis  potesta- 
tem, illi  qui  sunt  ab  Ecclesia  separati  per 
haeresim,  aut  schisma,  vel  excommunicatio- 
nem, possunt  quidem  consecrare  Eucharis- 
tiam, quae  ab  eis  consecrata  verum  corpus  et 
sanguinem  Christi  continet;  non  tamen  hoc 
recte  faciunt,  sed  peccant  facientes;  et  ideo 


fructum  sacrificii  non  percipiunt,  quod  est  sacri- 
ficium spirituale. 

Ad  primum  ergo  dicendum  quod  auctoritates  il- 
lae et  similes  intelligendae  sunt  quantum  ad  hoc 
quod  non  recte  extra  Ecclesiam  sacrificium  offer- 
tur. Unde  extra  Ecclesiam  non  potest  esse  spi- 
rituale sacrificium,  quod  est  verum  "veritate  fruc- 
tus, licet  sit  verum  veritate  sacramenti  ; sicut 
etiam  supra  dictum  est,  quaest.  80,  art.  3,  quod 
peccator  sumit  corpus  Christi  sacramentaliter, 
sed  non  spiritualiter. 

Ad  secundum  dicendum  quod  solus  baptismus 
permittitur  esse  ratus  haereticis  et  schismaticis, 
quia  possunt  licite  baptizare  in  articulo  necessi- 
tatis ; in  nullo  autem  casu  licite  possunt  Eucha- 
ristiam consecrare,  vel  alia  sacramenta  conferre. 

Ad  tertium  dicendum  quod  sacerdos  in  missa 
in  orationibus  quidem  loquitur  in  persona  Eccle- 
siae, in  cujus  unitate  consistit ; sed  in  consecra- 
tione sacramenti  loquitur  in  persona  Christi,  cujus 
vicem  in  hoc  gerit  per  ordinis  potestatem.  Et  ideo 
si  sacerdos  ab  unitate  Ecclesiae  praecisus  missam 
celebret,  quia  potestatem  ordinis  non  amittit,  con- 
secrat verum  corpus  et  sanguinem  Christi ; sed 
quia  est  ab  Ecclesiae  unitate  separatus,  orationes 
ejus  efficaciam  non  habent. 

Articulus  viii 

Utrum  sacerdos  degradatus  possit  hoc  sacramentum 
conficere. 

4 Sent.,  dist.  1 3,  quast.  1,  art.  1,  quasi.  4;  et  Ouodl.  12, 
art.  16. 

Ad  octavum  sic  proceditur.  1.  Videtur  quod 
sacerdos  degradatus  non  possit  hoc  sacramentum 
conficere.  Nullus  enim  conficit  hoc  sacramentum 
nisi  per  potestatem  consecrandi,  quam  habet. 
Sed  degradatus  non  habet  potestatem  consecran- 
d , licet  habeat  potestatem  baptizandi,  ut  dicit 
canon  1,  quaest.  1,  cap.  quod  quidam,  in  ap- 
pendice Gratiani  ad  can.  illum.  Ergo  videtur  quod 
presbyter  degradatus  non  possit  Eucharistiam 
consecrare. 

2.  Praeterea,  ille  qui  aliquid  dat,  potest  etiam 
auferre.  Sed  episcopus  dat  presbytero  potestatem 
consecrandi,  ordinando  ipsum.  Ergo  etiam  potest 
ei  auferre  degradando  eum. 

3.  Praeterea,  sacerdos  per  degradationem  aut 
amittit  potestatem  consecrandi,  aut  solam  execu- 
tionem.  Sed  non  solam  executionem,  quia  sic  non 
plus  amitteret  degradatus  quam  excommunicatus, 


Art.  8.  — Concit.  Trident.,  sess.  2;,  can.  4 : Si  quis  di- 
xerit, per  sacram  Ordinationem  non  dari  Spiritum  Sanc- 
tum, ac  proinde  frustra  Episcopos  dicere,  «Accipe  Spiri- 
tum Sanctum»;  aut  per  eam  non  imprimi  characterem 
vel  eum,  qui  Sacerdos  semel  fuit,  laicum  rursus  fieri  pos- 
se; anathema  sit. 

qui  etiam  executione  caret.  Ergo  videtur  quod 
amittat  potestatem  consecrandi;  et  ita  videtur 
quod  non  possit  conficere  hoc  sacramentum. 

— Sed  contra  est  quod  Augustinus  in  2 contra 
Parmenianum,  cap.  13,  probat  quod  apostatae  a 
fide  non  carent  baptismate,  per  hoc  quod  per  poe- 
nitentiam redeuntibus  non  restituitur,  et  ideo 
amitti  non  posse  judicatur.  Sed  similiter  degrada- 
tus,  si  reconcilietur,  non  est  iterum  ordinandus. 
Ergo  non  amisit  potestatem  consecrandi,  et  ita  sa- 
cerdos degradatus  potest  conficere  hoc  sacramen- 
tum. 

Respondeo  dicendum  quod  potestas  consecrandi 
Eucharistiam  pertinet  ad  characterem  sacer- 
dotalis ordinis.  Character  autem  quilibet,  quia 
cum  quadam  consecratione  datur,  indelebilis  est, 
utsupra  dictum  est,  quaest.  63,  art.  5,  sicut  et 
quarumcumque  rerum  consecrationes  perpetuae 
sunt,  nec  amitti  nec  reiterari  possunt.  Unde  mani- 
festum est  quod  potestas  consecrandi  non  amitti- 
tur per  degradationem.  Dicit  enim  Augustinus  in 
2 contra  Parmenianum,  cap.  13,  ante  med.  : 
Ulrumque,  scilicet  baptismus  et  ordo,  sacramen- 
tum esi,  ei  quadam  consecratione  utrumque  homini 
datur ; illud,  cum  baptizatur  ; istud,  cum  ordinatur ; 
ideoque  non  licet  a Catholicis  utrumque  iterari.  Et 
sic  patet  quod  sacerdos  degradatus  potest 
conficere  hoc  sacramentum. 

Ad  primum  ergo  dicendum  quod  canon  ille 
non  loquitur  assertive,  sed  inquisitive,  sicut  ex 
circumstantia  litterae  haberi  potest. 

Ad  secundum  dicendum  quod  episcopus  non 
dat  potestatem  sacerdotalis  ordinis  propria  vir- 
tute, sed  instrumentaliter,  sicut  minister  Dei,  cu- 
jus effectus  per  hominem  tolli  non  potest,  secun- 
dum illud  Matth.  19,6:  Quod  Deus  conjunxit, 
homo  non  separet.  Et  ideo  episcopus  non  potest 
hanc  potestatem  auferre,  sicut  nec  ille  qui  baptizat, 
potest  auferre  characterem  baptismalem. 

Ad  tertium  dicendum  quod  excommunicatio  est 
medicinalis.  Et  ideo  excommunicatis  non  aufer- 
tur executio  sacerdotalis  potestatis,  quasi  in  per- 
petuum, sed  ad  correctionem  usque  ad  tempus  ; 
degradatis  autem  aufertur  executio,  quasi  in  per- 
petuum condemnatis. 

Articulus  ix 

Utrum  liceat  ab  excommunicatis  vel  haereticis,  seu  pecca- 
toribus, communionem  recipere,  et  eorum  missam  au- 
dire. 

Sup.,  quast.  64,  art.  9,  ai  2 et  3 ; et  4 Sent.,  dist.  1 3, 
quast.  1,  art.  3,  quast.  3. 

Ad  nonum  sic  proceditur.  1.  Videtur  quod  ali- 
quis licite  possit  communionem  recipere  a sacer- 
dotibus haereticis  vel  excommunicatis,  vel  etiam 
peccatoribus,  et  ab  eis  missam  audire.  Sicut  enim 


Augustinus  contra  Petilianum,  lib.  3,  cap.  9,  in 
fin.  (vide  cap.  Neque  in  homine , 1,  quaest.  1), 
dicit,  neque  in  homine  bono , neque  in  homine  malo 
aliquis  Dei  fugiat  sacramenta.  Sed  sacerdotes, 
quamvis  sint  peccatores,  et  haeretici  vel  excom- 
municati,  verum  conficiunt  sacramentum.  Ergo 
videtur  quod  non  sit  vitandum  ab  eis  communio- 
nem accipere,  vel  eorum  missam  audire. 

2.  Praeterea,  corpus  Christi  verum  figurativum 
est  corporis  mystici,  sicut  supra  dictum  est,  quaest. 
80,  art.  4.  Sed  a praedictis  sacerdotibus  verum 
corpus  Christi  consecratur.  Ergo  videtur  quod 
illi  qui  sunt  de  corpore  mystico,  possint  eorum  sa- 
crificiis communicare. 

3.  Praeterea,  multa  peccata  sunt  graviora  quam 
fornicatio.  Sed  non  est  prohibitum  audire  missas 
sacerdotum  aliter  peccantium.  Ergo  etiam  non 
debet  esse  prohibitum  audire  missas  sacerdotum 
fornicariorum. 

— Sed  contra  est  quod  canon  dicit  32  dist., 
cap.  5 : Nullus  missam  audiat  sacerdotis  quem  in- 
dubitanter concubinam  novit  habere  ; et  Gregorius 
dicit  in  dialog.  3,  cap.  3 1 , parum  a prine.,  quod  pa- 
ter perfidus  Arianum  episcopum  misit  ad  filium  (1), 
ut  de  ejus  manu  sacrilegae  consecrationis  commu- 
nionem perciperet.  Sed  vir  Deo  deditus  Ariano 
episcopo  venienti  exprobravit,  ut  debuit. 

Respondeo  dicendum  quod,  sicut  supra  dictum 
est,  art.  7 et  8,  praec.,  sacerdotes,  si  sint 
haeretici,  vel  schismatici,  vel  excommunicati,  vel 
etiam  peccatores,  quamvis  habeant  potestatem 
consecrandi  Eucharistiam,  non  tamen  ea  recte 
utuntur,  sed  peccant  utentes.  Quicumque  autem 
communicat  alicui  in  peccato,  ipse  particeps  pec- 
cati efficitur.  Unde  et  in  2 Canonica  Joannis  11 
dicitur  quod  qui  dixerit  ei,  Ave,  scilicet  haere- 
tico, communicat  operibus  illius  malignis  (2).  Et 
ideo  non  licet  a praedictis  communionem  acci- 
pere, aut  eorum  missam  audire.  — Differt 
tamen  inter  praedictas  sectas  : nam  haere- 
tici, et  schismatici,  et  excommunicati,  sunt  per 
sententiam  Ecclesiae  executione  consecrandi  pri- 
vati. Et  ideo  peccat  quicumque  eorum  missam 
audit,  vel  ab  eis  accipit  sacramenta.  Sed  non  om- 
nes peccatores  sunt  per  sententiam  Ecclesiae  exe- 
cutione hujus  potestatis  privati.  Et  sic  quamvis 
sint  suspensi  quantum  ad  se  ex  sententia  divina, 
non  tamen  quantum  ad  alios  ex  sententia  Eccle- 
siae. Et  ideo  usque  ad  sententiam  Ecclesiae  licet 
ab  eis  communionem  accipere,  et  eorum  missam 
audire.  Unde  super  illud  1 Corinth.  5 : Cum  hu- 
jusmodi nec  cibum  sumere,  dicit  Glossa  Augustini, 
hom.  ult.  inter  50,  a med.  : Hoc  dicendo  noluit 
hominem  ab  homine  judicari  ex  arbitrio  suspicio- 
nis, vel  etiam  extraordinario  usurpato  judicio,  sed 

(1)  Hic  agitur  de  S.  Hermenegildo  martyre. 

(2)  Vulgata  : Qui  dicit  illi  « ave  » communicat  operibus 
ejus  malignis. 

polius  ex  lege  Dei,  secundum  ordinem  Ecclesicc, 
sive  ultro  confessum,  sive  accusatum  el  convicium. 

Ad  primum  ergo  dicendum  quod  in  hoc  quod 
refugimus  audire  missas  talium  sacerdotum,  aut 
ab  eis  communionem  recipere,  non  refugimus  Dei 
sacramenta,  sed  potius  ea  veneramur  (unde  hos- 
tia a talibus  sacerdotibus  consecrata  est  adoranda, 
et  si  reservetur,  licite  potest  sumi  a sacerdote  le- 
gitimo) ; sed  refugimus  culpam  indigne  ministran- 
tium. 

Ad  secundum  dicendum  quod  unitas  corporis 
mystici  est  fructus  corporis  veri  percepti.  Illi  au- 
tem qui  indigne  percipiunt  vel  ministrant,  privan- 
tur fructu,  ut  supra  dictum  est,  art.  7 hujus  quaest., 
et  quaest.  80,  art..  4.  Et  ideo  non  est  sumendum 
ex  eorum  dispensatione  sacramentum  ab  eis  qui 
sunt  (1)  in  unitate  Ecclesiae. 

Ad  tertium  dicendum  quod  licet  fornicatio  non 
sit  gravior  caeteris  peccatis,  tamen  ad  eam  pronio- 
res sunt  homines  propter  carnis  concupiscentiam. 
Et  ideo  specialiter  hoc  peccatum  sacerdotibus 
prohibitum  est  ab  Ecclesia,  et  ne  aliquis  audiat 
missam  concubinarii  sacerdotis.  Sed  hoc  intelli- 
gendum  est  de  notorio,  vel  per  sententiam  quae 
fertur  in  convictum,  vel  per  confessionem  in  jure 
factam,  vel  per  evidentiam  facti,  quando  non  po- 
test peccatum  aliqua  tergiversatione  celari. 

Articulus  x 

Utrum  liceat  sacerdoti  omnino  a consecratione  Eucharistiae 
abstinere. 

4 Sent.,  dist.  12,  quast.  2,  art.  2,  quast.  3,  el  dist.  13, 
quast.  1,  art.  3,  quast.  1. 

Ad  decimum  sic  proceditur.  1.  Videtur  quod 
liceat  sacerdoti  omnino  a consecratione  Eucharis- 
tiae abstinere.  Sicut  enim  ad  officium  sacerdotis 
pertinet  Eucharistiam  consecrare,  ita  etiam  bapti- 
zare et  in  aliis  sacramentis  ministrare.  Sed  sacer- 
dos non  tenetur  ministrare  in  aliis  sacramentis,  nisi 
propter  curam  animarum  susceptam.  Ergo  videtur 
quod  nec  etiam  teneatur  Eucharistiam  conse- 
crare, si  curam  non  habeat  animarum. 


Art.  io. — Dubium  non  est  de  curato;  hic  enim  tenetur 
ratione  officii  diebus  dominicis  et  festis  pro  populo  cele- 
brare; aut  cum  impeditus  est,  alium  substituere.  — Vide 
Concil.  Trident.  sess.  22,  cap.  1,  supra,  qusest.  73,  pag. 
454  ; et  sess.  23,  cap.  14  : « Curet  Episcopus,  ut  ii  sal- 
tem diebus  dominicis,  et  festis  solemnibus,  si  autem  cu- 
ram habuerint  animarum,  tam  frequenter,  ut  suo  muneri 
satisfaciant,  Missas  celebrent  ».  S.  Congreg.  Concil.,  res- 
pondit (1606):  « Qui  sine  justa  causa  ter  vel  quater  in 
anno  non  celebrat,  peccat  mortaliter,  et  potest  ab  Epis- 
copo puniri  ».  Innocentius  I II,  cap.  dolentes,  lib.  3 de  ce- 
lebrat. missarum  : « Sunt  qui  missarum  solemnia  vix 

celebrant  quater  in  anno...  Hxc  igitur  et  similia,  etc.  in- 
hibemus, etc  ».  • 

(1)  Ita  Mss.  et  editi  passim.  — AI.  perperam,  qui  non 
sunt. 


2.  Praeterea,  nullus  tenetur  facere  quod  sibi 
non  licet ; alioquin  esset  perplexus.  Sed  sacerdoti 
peccatori  vel  etiam  excommunicato  non  licet  Eu- 
charistiam consecrare,  ut  supra  dictum  est,  art.  7 
hujus  quaest.  Ergo  videtur  quod  tales  non  tenean- 
tur ad  celebrandum,  et  ita  nec  alii ; alioquin  ex 
sua  culpa  commodum  reportarent. 

3.  Praeterea,  dignitas  sacerdotalis  non  perditur 
per  subsequentem  infirmitatem  ; dicit  enim  Gela- 
sius  papa  (et  habetur  in  Decretis,  dist.  55,  cap. 
1 2) : Sicut  prcecepta  canonica  non  patiuntur  venire 
ad  sacerdotium  debiles  corpore,  ita  si  quis  in  eo  fue- 
rit constitutus,  ac  tunc  fuerit  sauciatus , amittere  non 
potest  quod  tempore  suce  sinceritatis  accepit.  Con- 
tingit autem  quandoque  quod  ordinati  in  sacerdo- 
tes incurrunt  aliquos  defectus,  ex  quibus  a cele- 
bratione impediuntur,  sicut  est  lepra  vel  morbus 
caducus,  vel  aliquid  aliud  hujusmodi.  Non  ergo  vi- 
detur quod  sacerdotes  ad  celebrandum  teneantur. 

— Sed  contra  est  quod  dicit  Ambrosius  in 
quadam  oratione  ; Grave  est  quod  ad  mensam  tuam 
mundo  corde  et  manibus  innocentibus  non  venimus; 
sed  gravius  est  si  dum  peccata  metuimus,  etiam  sa- 
crificium non  reddamus. 

Respondeo  dicendum  quod  quidam  dixerunt 
quod  sacerdos  potest  omnino  a consecratione 
licite  abstinere,  nisi  teneatur  ex  cura  sibi  com- 
missa celebrare,  et  populo  sacramenta  praebere. 
— Sed  hoc  irrationabiliter  dicitur,  quia  unusquis- 
que tenetur  uti  gratia  sibi  data,  cum  fuerit  op- 
portunum, secundum  illud  2 ad  Corinth.  6,  1 : 
Exhortamur  ne  in  vacuum  gratiam  Dei  recipiatis. 
Opportunitas  autem  sacrificium  offerendi  non  so- 
lum attenditur  per  comparationem  ad  fideles 
Christi  quibus  oportet  sacramenta  ministrari,  sed 
principaliter  per  comparationem  ad  Deum,  cui 
consecratione  hujus  sacramenti  sacrificium  offer- 
tur. Unde  sacerdoti,  etiamsi  non  habeat  curam 
animarum,  non  licet  omnino  a celebratione 
cessare;  sed  saltem  videtur  quod  celebrare 
teneatur  in  praecipuis  festis,  et  maxime  in 
illis  diebus  in  quibus  fideles  communicare 
consueverunt.  Et  hinc  est  quod  2 Machab.4, 14, 
contra  quosdam  sacerdotes  dicitur  quod  jam  non 
circa  altaris  officia  dediti  erant,  contemplo  templo 
et  sacrificiis  neglectis. 

Ad  primum  ergo  dicendum  quod  alia  sacra- 
menta perficiuntur  in  usu  fidelium,  et  ideo  in  illis 
ministrare  non  tenetur  nisi  ille  qui  super  fideles 
suscipit  curam.  Sed  hoc  sacramentum  perficitur 
in  consecratione  Eucharistiae,  in  qua  sacrificium 
Deo  offertur,  ad  quod  sacerdos  obligatur  Deo 
ex  ordine  jam  suscepto. 

Ad  secundum  dicendum  quod  sacerdos  pecca- 
tor, si  per  sententiam  Ecclesiae  sit  executione  or- 
dinis privatus  vel  simpliciter,  vel  ad  tempus,  red- 
ditus est  impotens  ad  sacrificium  offerendum  ; et 
ideo  obligatio  tollitur.  Hoc  autem  cedit  ei  in  detri- 

mentum  spiritualis  fructus  magis  quam  in  emolu- 
mentum. Si  vero  non  sit  privatus  potestate  cele- 
brandi, non  solvitur  obligatio ; nec  tamen  per- 
plexus est,  quia  potest  de  peccato  poenitere  et  ce- 
lebrare. 

Ad  tertium  dicendum  quod  debilitas  vel  aegri- 
tudo superveniens  ordini  sacerdotali  ordinem  non 
tollit;  executionem  tamen  ordinis  impedit  (i) 
quantum  ad  consecrationem  Eucharistiae,  quando- 
que quidem  propter  impossibilitatem  executionis, 
sicut  si  privetur  oculis,  aut  digitis,  aut  usu  linguae  ; 
quandoque  autem  propter  periculum,  sicut  patet 
de  eo  qui  patitur  morbum  caducum,  vel  etiam 
quamcumque  alienationem  mentis ; quandoque 
propter  abominationem,  sicut  patet  de  leproso, 
qui  non  debet  publice  celebrare  ; potest  tamen 
mfssam  dicere  occulte,  nisi  lepra  adeo  invaluerit, 
quod  per  corrosionem  membrorum  eum  ad  hoc  red- 
diderit impotentem. 

QUtESTIO  LXXXIII 

DE  RITU  HUJUS  SACRAMENTI.  — In  SeX  articulos 
divisa. 

Deinde  considerandum  est  de  ritu  hujus  sacra- 
menti, et  circa  hoc  quaeruntur  sex  : i°  utrum  in 
celebratione  hujus  mysterii  Christus  immoletur  ; 
2°  de  tempore  celebrationis;  }°  de  loco  et  aliis 

QU/ESTio  83.  — Hucusque  S.  Thomas  non  distinxit  nec 
separavit  de  mysterio  Eucharistias,  quatenus  sacramen- 
tum est,  vel  quatenus  sacrificium,  sed  promiscue  de  utra- 
que ratione  disseruit,  de  priori  quidem  ex  professo,  de 
posteriori  vero,  quasi  incidenter  et  brevissime.  In  prae- 
senti autem  quasstione,  non  agit  de  ritu  servando  in  usu, 
quia  de  eo  jam  dictum  est  ; agit  vero  de  ritu  servando  in 
ejus  effectione  seu  celebratione;  idem  autem  est  cele-' 
brare  quod  consecrare  seu  sacrificare.  Unde  auctores, 
hujus  quastionis  occasione  data,  de  sacrificio  specialius 
tractare  solent.  HicS.  Thomas,  primo  agit  de  eo  quod 
pertinet  ad  substantiam  sacrificii,  ostendens  in  i«  art. 
quod  in  hoc  sacramento  Christus  immolatur;  hasc  enim 
est  substantia  sacrificii.  Deinde  in  reliquis  articulis  agit 
de  accidentibus  et  circumstantiis  illius,  scilicet  de  tem- 
pore, de  locc,  de  dictis  quibus  celebratur,  de  actionibus 
quae  in  illa  celebratione  fiunt,  et  tandem  de  defectibus  qui 
possunt  occurrere  in  celebratione  et  quomodo  supplendi 
sunt.  Sacrificium  Eucharisticum,apud  latinosdicitur  Missa, 
et  apud  graecos  Liturgia. — Haeretici  qui  negant  praesentiam 
realem  Christi  in  Eucharistia,  consequenter  negant  Mis- 
sam esse  verum  et  proprie  dictum  sacrificium.  Id  etiam 
negant  Lutherani,  quamvis  praesentiam  realem  agnoscant. 
Volunt  ergo  Protestantes,  non  esse  in  nova  lege,  nisi 
sacrificium  spirituale  bonorum  operum ; missam  vero  esse 
meram  commemorationem  sacrificii  Christi  in  cruce.  Lu- 
therani et  Calvinists,  missas  privatas,  in  quibus  solus 
sacerdos  sacramertatiter  communicat,  non  solum  ut  inuti- 
les, sed  etiam  ut  illicitas  rejecerunt.  Tandem  Protestantes 
et  Jansenistse  dixerunt  missas  sacrificium  lingua  latina  ce- 
lebrari non  debere  sed  vulgari. 

S.  Script.  — Missae  sacrificium  olim  prasdictum  et  figu- 
ratum : Gen.  14,  18,  et  22,  13;  Exod.  12,  5 etc,  25,  30,  et 
(1)  Ita  cum  cod.  Camer.  et  Alcan.  Nicolaius,  optime. 

quae  pertinent  ad  apparatum  hujus  celebrationis  ; 
40  de  his  quae  in  celebratione  hujus  mysterii  dicun- 
tur ; 50  de  his  quae  circa  celebrationem  hujus  sa- 
cramenti fiunt  ; 6°  de  defectibus  qui  circa  celebra- 
tionem hujus  sacramenti  occurrunt. 

Articulus  primus. 

Utrum  in  hoc  sacramento  Christus  immoletur. 

/«/.,  art.  2,  corp,  et  ad  1 et  2. 

Ad  primum  sic  proceditur.  1.  Videtur  quod  in 


29,  2 etc ; Levit.  2,  et  3,  12,  et  4,  23,  et  5,  7 etc,  et  6,  15,  et 
9,  8 et  14,  4,  et  16,  3,  et  19,  21,  et  26,  9 etc;  Num.  15,  24, 
et  18,  17;  1 Reg.  21,  4;  3 Reg.  19,  6;  4 Reg.  4,  41 ; Ps.  22, 
5,  et  109,  4;  Is.  2,  2 etc,  et  19,  19  etc,  et  56,  7,  et  61,  6,  et 
66,  19  etc;  Jerem.  31,  31,  et  33,  16  etc;  Dan.  8,  12,  et  12, 
11 ; Amos  9,  11  ; Malach.  1,10  etc. — Institutum  a Christo, 
et  a discipulis  usitatura:  Luc.  22,  19;  Act.  13,2;  1 Co- 
rint.  10,  16,  et  11,  23. 

Definit.  Eccles.  pro  praesenti  qucest.  de  Missa;  sacrificio. 

— Concit.  Trident.  sess.  22  : Doctrina  de  sacrificio  missoe; 
capita  et  canones,  vide  supra,  qucest.  73,  pag. 4^4.  — Concit. 
Lateran.  IV,  sub  Innocent  III,  ex  cap.  « Firmiter  » : et 
Professio  fidei  Waldensibus  ab  Innocent.  III  prcescripta, 
vide  supra,  qucest.  65.  art.  1,  pag.  384. — Concit.  Constant, 
sub  Martino  V,  errores  Wiclefi  damn.:  5.  Non  est  funda- 
tum in  Evangelio,  quod  Christus  missam  ordinaverit.  — 
Professio  fidei  Pii  IV,  vide  supra, qucest.  7;,  art.  1,  pag. 472. 

— Professio  fidei  orientalibus  prcescripta  ab  Urbano  VIII  et 
Bened.  XIV,  vide  supra,  qucest.  ;b,art.  3 , pag.  424. — Pro- 
posit.  Mich.  Baii,  damn.  a S.  Pio  V (1567):  45.  Sacrifi- 
cium Missas  non  alia  ratione  est  sacrificium,  quam  gene- 
rali illa,  qua  omne  opus,  quod  fit,  ut  sancta  societate 
Deo  homo  inhsereat.  — Proposit.  synodi  Pistor,  damn.  a 
Pio  VI  in  Bulla  « Auctorem  fidei » : De  participatione  vic- 
timae in  sacrificio  missce.  28.  Propositio  synodi,  qua,  post- 
quam statuit  « victimae  participationem  esse  partem  sa- 
crificio essentialem  »,  subjungit  « non  tamen  se  damnare 
ut  illicitas,  missas  illas  in  quibus  adstantes  sacramentali- 
ter  non  communicant;  ideo  quia  isti  participant  licet  mi- 
nus perfecte,  de  ipsa  victima,  spiritu  illam  recipiendo  »; 
quatenus  insinuat,  ad  sacrificii  essentiam  deesse  aliquid 
in  eo  sacrificio,  quod  peragatur  sine  ullo  adstante,  sive 
adstantibus,  qui  nec  sacramentaliter,  nec  spiritualiter  de 
victima  participant ; et  quasi  damnandas  essent  ut  illicitae 
missae  illae,  in  quibus,  solo  sacerdote  communicante, 
nemo  adsit,  qui  sive  sacramentaliter  sive  spiritualiter 
communicet  : Falsa,  erronea,  de  haeresi  suspecta,  eamque 
sapiens. 

Cfr.  Auctores  qui  specialiter  de  S.  Sacrificio  Missce  trac- 
taverunt. — Commentatores  Summas  S.  Thomse,  et  prs- 
cipue  Suarez,  Sylvius,  Joannes  a S.  Thoma,  Toletus;  In- 
nocentius III,  De  mysteriis  missce;  S,  Bonaventura,  Expo- 
sitio missce ; Durandus  Mimatensis,  Rationale  divin.  offic.; 
Bellarminus,  De  missa;  Benedict.  XIV,  De  SS.  missce  sa- 
crificio; S.  Alphonsus,  lib.  6;  Bona,  Tractatus  asccticus 
de  sacrificio  misse;  Gavantus,  Thesaurus  SS.  rituum; 
Lugo,  De  Eucharistia;  Billuart;  Gonet;  Theologia  Wirce- 
burgensis;  Franzelin,  DeSS.  Eucliaristix sacramento;  Gihr, 
Das  hl.  messopfcr  dogmatiscli,  liturgiscli  und  ascetisch  er- 
klart ; Katschthaler,  De  SS.  Eucharistia;  ei  auctores  de 
theologia  morali  et  de  liturgia. 

Art.  i. Hic  docetur  Eucharistiam  esse  verum  sacri- 

ficium. Ex  2-2.  quasst.  85,  art.  3,  ad  3,  sciendum  est,  sa- 
crificium pos‘se  intelligi  vel  generatim  et  improprie,  et  sic 
omne  opus  quod  agitur  ut  sancta  societate  inhasreamus 
Deo,  sacrificium  vocatur;  vel  stricte  elproprie,  et  isto  modo 
sacrificium  definitur  : « Oblatio  rei  sensibilis  qus  Deo  per 

celebratione  hujus  sacramenti  Christus  non  im- 
moletur. Dicitur  enim  Hebr.  10,14,  quod  Christus 
una  oblatione  consummavit  in  sempiternum  sandifi- 
catos.  Sed  illa  oblatio  fuit  ejus  immolatio.  Chris- 
tus ergo  non  immolatur  in  celebratione  hujus  sa- 
cramenti. 

2.  Praeterea,  immolatio  Christi  facta  est  in 
cruce,  in  qua  tradidit  semetipsum  (1)  oblationem  et 
hostiam  Deo  in  odorem  suavitatis , ut  dicitur  Eph. 
5,2.  Sed  in  celebratione  hujus  mysterii  Christus 
non  crucifigitur.  Ergo  nec  immolatur. 

3.  Praeterea,  sicut  Augustinus  dicit  in  lib.  4 de 
Trin.,  cap.  7,  in  prine.,  et  cap.  14,  in  fin.,  in  im- 
molatione Christi  idem  est  sacerdos  et  hostia.  Sed  in 
celebratione  hujus  sacramenti,  non  est  idem  sa- 
cerdos et  hostia.  Ergo  celebratio  hujus  sacramenti 
non  est  Christi  immolatio. 

— Sed  contra  est  quod  Augustinus  dicit  in  lib. 
Sent.  Prosperi  (sive  Prosper,  in  lib.  Sent.  Augus- 
tini ; vide  cap.  52  de  Cons.,  dist.  2)  : Semel  im- 
molatus est  in  semetipso  Christus , et  tamen  quotidie 
immolatur  in  sacramento. 

Respondeo  dicendum  quod,  duplici  ratione 
celebratio  hujus  sacramenti  dicitur  immo- 
latio Christi  : — Primo  quidem  quia,  sicut  dicit 
Augustinus  ad  Simplicianum,  lib.  2,  quaest.  3,  ante 
med.,  solent  imagines  earum  rerum  nominibus  ap- 
pellari quarum  imagines  sunt  ; sicut  cum  intuentes 
tabulam  aut  parietem  pictum  dicimus : Ille  Cicero 
est,  et  ille  Sallustius.  Celebratio  autem  hujus  sa- 
cramenti, sicut  supra  dictum  est,  quaest.  79,  art. 
1,  imago  quaedam  est  repraesentativa  passionis 
Christi  quae  est  vera  ejus  immolatio.  Unde  Am- 
brosius dicit  sup.  Epist.  ad  Hebr.,  sup.  illud  cap. 
10  : « Umbram  enim,  etc.  » : In  Christo  semel 
oblata  est  hostia , ad  salutem  sempiternam  potens  : 
quid  ergo  nos  ) nonne  per  singulos  dies  offerimus } 
sed  ad  recordationem  mortis  ejus.  — Alio  modo 
quantum  ad  effectum  passionis.  Unde  in  quadam 
dominicali  oratione  secreta  dicitur  : Quoties  hujus 
hostice  commemoratio  celebratur,  opus  nostra?  re- 

legitimum  ministrum  consecratur  et  offertur,  cum  aliqua 
ipsius  mutatione  ».  Sylvius  autem  praesentem  doctrinam 
per  sequentes  conclusiones  exponit : i°  Est  in  nova  lege 
aliquod  sacrificium  externum  proprie  dictum.  Ad  fidem 
pertinet.  20  In  Eucharistia  offertur  verum  et  proprium 
novas  legis  sacrificium.  Ad  fidem  etiam  pertinet.  — Con- 
secratio juncta  mentali  oblationi  est  id,  in  quo  essentialis 
ratio  sacrificii  consistit.  Et  ita  docet  S.  Thomas,  supra 
quasst.  82,  art.  10,  « Consecratione  hujus  sacramenti,  sa- 
crificium offertur  »,  et  ad  1 : « Hoc  sacramentum  perfi- 
citur in  consecratione  Eucharistias,  in  qua  sacrificium  Deo 
offertur  ».  — Res  principaliter  oblata  haud  dubie  est 
Christus  Dominus,  sive  corpus  et  sanguis  ejus,  non  ut  in 
propria  specie,  sed  ut  sub  speciebus  panis  et  vini  exis- 
tentia  (Trident.  sess.  22,  cap.  1 et  2).  — Hoc  sacrificium 
esse  propitiatorium,  ac  pro  vivis  et  defunctis,  pro  pecca- 
tis, poenis,  satisfactionibus,  et  aliis  necessitatibus  offerri 
debere,  est  de  fide  (Concil.  Trident.  sess.  22,  cap.  2 et 
can.  )). 

(1)  Vulgata:  ..  semetipsum  pro  nobis  oblationem. 


demptionis  exercetur.  — Quantum  igitur  ad  primum 
modum , poterat  dici  Christus  immolari  etiam  in 
figuris  veteris  Testamenti.  Unde  et  Apoc.  13,  8, 
dicitur  : Quorum  nomina  nonsunl  scripta  (1)  in  libro 
vitee  Agni,  qui  occisus  est  ab  origine  mundi.  — Sed 
quantum  ad  secundum  modum,  proprium  est  huic 
sacramento  quod  in  ejus  celebratione  Christus 
immoletur. 

Ad  primum  ergo  dicendum  quod,  sicut  Ambro- 
sius ibidem  dicit,  una  est  hostia,  quam  scilicet 
Christus  obtulit,  et  nos  offerimus,  et  non  mullee, 
quia  semel  oblatus  est  Christus.  Hoc  autem  sacrifi- 
cium exemplum  est  illius.  Sicut  enim  quod  ubique 
offertur,  unum  est  corpus,  et  non  multa  corpora, 
ita  et  unum  sacrificium. 

Ad  secundum  dicendum  quod  sicut  celebratio 
hujus  sacramenti  est  imago  repraesentativa  pas- 
sionis Christi,  ita  altare  est  repraesentativum  cru- 
cis ipsius,  in  qua  Christus  in  propria  specie  immo- 
latus est. 

Ad  tertium  dicendum  quod  per  eamdem  ratio- 
nem etiam  sacerdos  gerit  imaginem  Christi,  in 
! cujus  persona  et  virtute  verba  pronuntiat  ad  con- 
I secrandum,  ut  ex  supra  dictis  patet,  quaest.  praec., 
art.  1 et  3.  Et  ita  quodammodo  idem  est  sacer- 
dos et  hostia. 

Articulus  ii 

Utrum  convenienter  sit  determinatum  tempus  celebrationis. 

4 Sent.,  dist.  1 ?,  quast.  1,  art.  2,  quasi.  4. 

Ad  secundum  sic  proceditur.  1.  Videtur  quod 
i inconvenienter  sit  determinatum  tempus  celebra- 
tionis hujus  mysterii.  Hoc  enim  sacramentum  est 
repraesentativum  dominicae  passionis,  ut  dictum  est 
art.  praec.  Sed  commemoratio  dominicae  passionis 
fit  in  Ecclesia  semel  in  anno;  dicit  enim  Augustinus 
super  Ps.  21,  in  praefat,  ad  exposit.  2 ejus  Ps., 
circ.  prine.  : « Quotiescumque  Pascha  celebratur , 
numquid  toties  Christus  occiditur  1 Sed  tamen  anni- 
versaria recordatio  repraesentat  quod  olim  factum 
est;  et  sic  non  facit  moveri,  lanquam  videamus  in 
cruce  pendentem  Dominum.  Ergo  hoc  sacramen- 
tum non  debet  celebrari  nisi  semel  in  anno. 

2.  Praeterea,  passio  Christi  commemoratur  in 
Ecclesia  sexta  feria  ante  Pascha,  non  autem  in 
festo  Natalis.  Cum  ergo  hoc  sacramentum  sit 
commemorativum  dominicae  passionis,  videtur  in- 
conveniens esse  quod  in  die  Natalis  ter  celebretur 
hoc  sacramentum,  in  Parasceve  autem  totaliter 
intermittatur. 

3.  Praeterea,  in  celebratione  hujus  sacramenti 
Ecclesia  debet  imitari  institutionem  Christi.  Sed 
Christus  consecravit  hoc  sacramentum  hora  sero- 
tina. Ergo  videtur  quod  hora  tali  debeat  hoc  sa- 
cramentum celebrari. 

(1)  Vulgata:  Quorum  non  sunt  scripta  nomina  in  libro, 
ctc. 

4.  Praeterea,  sicut  habetur  de  Consecrat,  dis. 
1,  cap.  51.  Leo  papa  scribit  Dioscoro  Alexandrino 
episcopo,  epist.  81,  sub.  fin.,  quod  in  prima  parte 
diei  missas  celebrare  licel.  Sed  dies  incipit  a media 
nocte,  ut  supra  dictum  est,  quaest.  80,  art.  8,  ad 
3.  Ergo  videtur  quod  etiam  post  mediam  noctem 
liceat  celebrare. 

5.  Praeterea,  in  quadam  dominicali  oratione  se- 
creta dicitur  : Concede  nobis,  Domine,  quaesumus, 
ha’c  frequentare  mysteria.  Sed  major  erit  frequen- 
tia, si  etiam  pluribus  horis  in  die  sacerdos  cele- 
bret, ergo  videtur  quod  non  debeat  prohiberi  sa- 
cerdos pluries  celebrare  in  die. 

— Sed  contra  est  consuetudo  quam  servat  Ec- 
clesia secundum  Canonum  statuta. 

Respondeo  dicendum  quod,  sicut  dictum  est  art. 

praec.  in  celebratione  hujus  mysterii  attenditur 
repraesentatio  dominicae  passionis,  et  participatio 
fructus  ejus.  Et  secundum  utrumque  oportuit  de- 
terminare tempus  aptum  celebrationi  hujus  sacra- 
menti. Quia  enim  fructu  dominicae  passionis 
quotidie  indigemus  propter  quotidianos  de- 
fectus, quotidie  in  Ecclesia  regulariter  hoc 
sacramentum  offertur.  Unde  et  Dominus  nos 
petere  docet,  Luc.  11,3:  Panem  nostrum  quoti- 
dianum da  nobis  hodie ; quod  exponens  Augustinus 
in  lib.  de  Verbis  Dom.,  serm.  28  a med.,  dicit  : 
St  quotidianus  est  panis,  cur  post  annum  illum  su- 
mis, quemadmodum  Graeci  in  Oriente  facere  con- 
sueverunt i Accipe  quotidie,  ut  quotidie  tibi  prosit. 

Quia  vero  dominica  passio  celebrata  est  a 
tertia  hora  usque  ad  nonam,  ideo  regulariter 
in  illa  parte  diei  solemniter  hoc  sacramentum 
in  Ecclesia  celebratur. 

Ad  primum  ergo  dicendum  quod  in  hoc  sacra- 
mento recolitur  passio  Christi,  secundum  quod 
ejus  effectus  ad  fideles  derivatur,  sed  tempore 
passionis  recolitur  passio  Christi,  secundum  hoc 
quod  in  ipso  capite  nostro  fuit  perfecta,  quod  qui- 
dem factum  est  semel  ; quotidie  autem  fructum 
dominicae  passionis  fideles  percipiunt:  et  ideo  illa 
commemoratio  fit  semel  in  anno,  h®  cautem  quoti- 
die et  propter  fructum,  et  propter  jugem  memoriam. 

Ad  secundum  dicendum  quod  veniente  veritate 
cessat  figura.  Hoc  autem  sacramentum  est  figura 
quaedam  et  exemplum  dominicae  passionis,  sicut 
dictum  est  in  corp.  art.  Et  ideo  in  die  quo  ipsa 
passio  Domini  recolitur,  prout  realiter  gesta  est, 
non  celebratur  consecratio  hujus  sacramenti.  Ne 
tamen  Ecclesia  ea  etiam  die  sit  sine  fructu  pas- 
sionis per  hoc  sacramentum  nobis  exhibito,  corpus 
Christi  consecratum  die  praecedenti  reservatur 
sumendum  in  illo  die  ; non  autem  sanguis,  propter 
periculum,  et  quia  sanguis  specialius  est  imago 
dominicae  passionis,  ut  supra  dictum  est,  quaest. 
78,  art.  3,  ad  2.  Nec  verum  est  quod  quidam  di- 
cunt quod  per  immissionem  particulae  corporis 
Christi  in  vinum  convertatur  vinum  in  sanguinem. 

Hoc  enim  aliter  fieri  non  potest  quam  per  conse- 
crationem factam  sub  debita  forma  verborum.  — 
In  die  autem  Nativitatis  plures  missae  celebrantur 
propter  triplicem  Christi  nativitatem.  Quarum  ima 
est  aeterna,  quae  quantum  ad  nos  est  occulta  ; et 
ideo  una  missa  cantatur  in  nocte,  in  cujus  introitu 
dicitur  : Dominus  dixit  ad  me  : Filius  meus  es  tu; 
ego  hodie  genui  te.  Alia  autem  est  temporalis, 
sed  spiritualis  qua  scilicet  Christus  oritur,  lan- 
quam  lucifer  in  cordibus,  ut  dicitur  2 Petr.  1,  et 
propter  hoc  cantatur  missa  in  aurora  ; in  cujus  in- 
troitu dicitur  : Lux  fulgebit  hodie  super  nos.  Ter- 
tia est  Christi  nativitas  temporalis  et  corporalis,  se- 
cundum quam  visibilis  nobis  processit  ex  utero  vir- 
ginali, carne  indutus  : et  ob  hoc  cantatur  tertia  missa 
in  clara  luce,  in  cujus  introitu  dicitur  : Puer  natus 
est  nobis.  Licet  e converso  possit  dici  quod  nativi- 
tas aeterna  secundum  se  est  in  plena  luce,  et  ob 
hoc  in  Evangelio  terti®  miss®  fit  mentio  de  natit 
vitate  ®terna.  Secundum  autem  nativitatem  corpo- 
ralem ad  litteram  natus  est  de  nocte,  in  signum 
quod  veniebat  ad  tenebras  infirmitatis  nostr® ; 
unde  et  in  missa  nocturna  dicitur  Evangelium  de 
corporali  Christi  nativitate.  — Sic  etiam  in  aliis 
diebus,  in  quibus  occurrunt  plura  Dei  beneficia 
vel  recolenda,  vel  expetenda,  plures  miss®  cele- 
brantur in  die,  puta  una  pro  festo,  et  alia  pro  je- 
junio vel  pro  mortuis  (1). 

Ad  tertium  dicendum  quod,  sicut  dictum  est  su- 
perius, qu®st.  73,  art.  5.  Christus  voluit  ultimo 
hoc  sacramentum  discipulis  suis  tradere,  ut  fortius 
eorum  cordibus  imprimeretur  ; et  ideo  post  c®- 
nam  in  fine  diei  hoc  sacramentum  consecravit,  et 
discipulis  suis  tradidit.  A nobis  tamen  celebratur 
hora  dominic®  passionis,  scilicet  diebus  festis  in 
tertia,  quando  crucifixus  est  linguis  Jud®orum, 
ut  dicitur  Mare.  15,  et  quando  Spiritus  Sanctus 
descendit  super  discipulos  ; vel  diebus  profestis 
in  sexta,  quando  crucifixus  est  manibus  militum, 
ut  habetur  Joan.  19,  vel  diebus  jejuniorum  in  nona 
quando  voce  magna  clamans  emisit  spiritum,  ut 
dicitur  Matth.  27.  Potest  tamen  tardari,  maxime 
quando  sunt  ordines  faciendi,  et  pr®cipue  in  sab- 
bato sancto,  tum  propter  prolixitatem  officii,  tum 
quia  ordines  pertinent  ad  diem  dominicam,  ut  ha- 
betur in  Decret.,  distinet.  73,  cap.  Quod  a patri- 
bus. Possunt  tamen  miss®  celebrari  in  prima  parte 
diei  propter  aliquam  necessitatem,  ut  dicitur  de 
Consecrat,  distinet.  1,  cap.  Necesse  est , etc. 

Ad  quartum  dicendum  quod  regulariter  missa 
debet  celebrari  in  die,  et  non  in  nocte,  quia  ipse 
Christus  est  pr®sens  in  hoc  sacramento,  qui  dicit 
Joan.  9,  4 : Me  oportet  operari  opera  ejus 
qui  misit  me,  donec  dies  est  : venit  nox,  quando 
nemo  potest  operari;  quamdiu  in  mundo  sum  (2),  lux 

(1)  Hic  loquitur  dc  pluribus  missis  capitulariter  cele- 
brandis in  ecclesiis  cathedralibus  vel  collegiatis,  vel  con- 
ventualibus. 

(:)  Vulgata  : quvndiu  sum  in  mundo. 

sum  mundi ; ita  tamen  quod  principium  diei  acci- 
piatur non  a media  nocte,  nec  etiam  ab  ortu  solis, 
id  est,  quando  substantia  solis  apparet  super  ter- 
ram, sed  quando  incipit  apparere  aurora  ; 
tunc  enim  quodammodo  dicitur  sol  ortus,  in 
quantum  claritas  radiorum  ejus  apparet.  Un- 
de et  Marci  16,  1,  dicitur  quod  mulieres 
venerunt  ad  monumentum  orto  jam  sole , cum  ta- 
men venerunt,  cum  adhuc  tenebra;  essent,  ad  mo- 
numentum, ut  dicitur  Joan.  20,  1.  Sic  enim  hanc 
contrarietatem  solvit  Augustinus  in  libro  3 de 
Consensu  Evang.,  cap.  24,  aliquant.  a prine. 
Specialiter  tamen  in  nocte  Natalis  Domini  missa 
celebratur  propter  hoc  quod  Dominus  nocte  na- 
tus est,  ut  dicitur  de  Consecr.,  distinet.  1,  cap. 
Nocte,  etc.  Et  similiter  etiam  in  sabbato  sancto 
circa  noctis  principium  (1),  propter  hoc  quod  Do- 
minus nocte  surrexit,  id  est  cum  adhuc  tenebrae 
essent,  ante  manifestum  solis  ortum. 

Ad  quintum  dicendum  quod,  sicut  habetur  Con- 
secrat. dist.  i,cap.  53,  ex  decreto  Alexandri  11 
papae,  decreto  11,  sufficit  sacerdoti  unam  missam 
in  die  una  celebrare,  quia  Christus  semel  passus 
est,  et  lotum  mundum  redemit ; et  valde  felix  est, 
qui  unam  digne  celebrare  potest.  Quidam  tamen 
pro  defunctis  unam  faciunt,  alleram  de  die,  si  ne- 
cesse  sil.  Qui  vero  pro  pecunia  aut  adulationibus 
secularium,  una  die  praesumunt  plures  celebrare 
missas,  non  aestimo  evadere  damnationem.  Et  ex- 
tra. de  Celebr.  miss.  cap.,  Consuluisti,  dicit  In- 
nocentius III  quod,  excepto  die  Nativitatis  domi- 
nicce,  nisi  causa  necessitatis  suadeat,  sufficit  sacer- 
doti semel  in  die  unam  missam  solummodo  cele- 
brare. 

Articulus  iii 

Utrum  oporteat  hoc  sacramentum  celebrari  in  domo 
et  vasis  sacris. 

4 Sint.,  dist.  1 3,  qu<est.  1,  ari.  1 , quast  5,  et  dist.  2 

quast.  2,  art.  2,  ad  y. 

Ad  tertium  sic  proceditur.  1.  Videtur  quod  non 
oporteat  hoc  sacramentum  celebrari  in  domo  et 
vasis  sacris.  Hoc  enim  sacramentum  est  reprae- 
sentativum  dominicae  passionis.  Sed  Christus 
non  sst  passus  in  domo  sed  extra  portam  civita- 
tis, secundum  illud  Hebr.  13,  12  : Jesus,  ut  sanc- 
tificaret per  suum  sanguinem  populum,  extra  por- 

Art.  }.  — Conclusiones  ex  Sylvio  : i°  Ad  fidem  perti- 
net, sanctum  et  necessarium  esse,  ecclesias,  templa,  seu 
domos  sacras  Deo  construi.  2°  Perpetua  Ecclesite  con- 
suetudo, eaque  laudabilis,  est  ecclesias  dedicari,  conse- 
crari, vel  benedici.  50  Templorum  consecratio  non  solum 
est  ad  reverentiam  sacramenti,  sed  etiam  ad  nostram  uti- 
litatem. 40  Et  ex  his  patet  sacramentum  et  sacrificium  Eu- 
charistiae, convenienter  celebrari  et  offerri  in  locis  con- 
secratis. 50  Insuper,  necessarium  est  altare  lapideum  con- 
secratum.— De  consecratione,  pollutione,  violatione,  etc. 
Ecclesiarium  et  altarium,  vide  auctores  de  liturgia,  vel 
de  jure  canonico  tractantes. 

(1)  Nunc  autem  ma"e  celebratur. 


tam  passus  est.  Ergo  videtur  quod  hoc  sacramen- 
tum non  debeat  celebrari  in  domo,  sed  magis 
sub  dio. 

2.  Praeterea,  in  celebratione  hujus  sacramenti 
debet  Ecclesia  imitari  morem  Christi  et  aposto- 
lorum. Sed  domus,  in  qua  primo  Christus  hoc 
sacramentum  confecit,  non  fuit  consecrata,  sed 
fuit  quoddam  commune  coenaculum  a quodam 
patrefamilias  praeparatum,  ut  habetur  Luc.  22;  le- 
gitur etiam  Act.  2,  43,  quod  apostoli  erani  perdu- 
rantes unanimiter  in  templo,  et  frangentes  circa 
domos  panem  (1),  et  sumebant  cibum  cum  exulla- 
lione.  Ergo  nec  modo  oportet  dormjs  esse  conse- 
cratas in  quibus  hoc  sacramentum  celebratur. 

3.  Praeterea,  nihil  frustra  in  Ecclesia  fieri  de- 
bet, quae  Spiritu  Sancto  gubernatur.  Sed  frustra 
videtur  adhiberi  consecratio  ecclesiae  vel  altari,  et 
hujusmodi  rebus  inanimatis,  quae  non  sunt  suscep- 
tivae  gratiae,  vel  spiritualis  virtutis.  Inconvenien- 
ter igitur  hujusmodi  consecrationes  in  Ecclesia 
fiunt. 

Praeterea,  solum  divina  opera  debent  recoli 


cum  quadam  solemnitate,  secundum  illud  Ps.  91, 
5 : In  operibus  manuum  tuarum  exullabo.  Sed  ec- 
clesia vel  altare  opere  humano  consecratur,  sicut 
et  calix,  et  ministri,  et  alia  hujusmodi  : horum 
autem  consecrationes  non  recoluntur  celebriter  in 
Ecclesia.  Ergo  neque  consecratio  ecclesiae  vel 
altaris  cum  solemnitate  recoli  debet. 

3.  Praeterea,  veritas  debet  respondere  figurae. 
Sed  in  veteri  Testamento,  quod  gerebat  figuram 
novi,  non  fiebat  altare  de  lapidibus  sectis  : dicitur 
enim  Exodi  20,  24  : Altare  de  terra  facietis  mihi; 
quod  si  altare  lapideum  feceris  mihi,  non  cedi- 
jicabis  illud  de  seclis  lapidibus.  Exodi  etiam  27 
mandatur  fieri  altare  de  lignis  Scthim  vestitis  xre 
vel  etiam  auro,  ut  habetur  Exodi  23.  Ergo  vide- 


tur inconvenienter  observari  in  Ecclesia  quod  al- 
tare fiat  solum  de  lapide. 

6.  Praeterea,  calix  cum  patena  repraesentat  se- 
pulcrum Christi  quod  fuit  excisum  in  petra,  ut  in 
Evangeliis  habetur.  Ergo  calix  debet  de  petra 
fieri,  et  non  solum  de  argento,  vel  auro,  vel 
stanno. 

Praeterea,  sicut  aurum  pretiosius  est  inter 


7- 


materias  vasorum,  ita  panni  serici  pretiosiores  sunt 
inter  alios  pannos.  Ergo  sicut  calix  fit  de  auro, 
ita  pallae  altaris  debent  de  serico  fieri,  et  non  so- 
lum de  panno  lineo. 

8.  Praeterea,  dispensatio  sacramentorum,  et  or- 
dinatio eorumdem  ad  ministros  Ecclesiae  perti- 
net, sicut  dispensatio  rerum  temporalium  subjacet 
ordinationi  principum  secularium  ; unde  et  Apos- 
tolus dicit  1 Cor.  4,  1 : Sic  nos  existimet  homo  ut 
ministros  Christi  et  dispensatores  mysteriorum  Dei. 
Sed  si  circa  dispensationem  rerum  temporalium 
aliquid  fiat  contra  statuta  principum,  habetur  irri- 


ti) Vulgata  : panem  sumebant  cibum  cum,  etc... 

tum.  Ergo  si  haec  quae  dicta  sunt  convenienter 
sunt  statuta  per  praelatos  Ecclesiae,  videtur  quod 
sine  his  corpus  Christi  confici  non  possit  ; et  sic 
videtur  sequi  quod  verba  Christi  non  sint  suffi- 
cientia ad  hoc  sacramentum  conficiendum  ; quod 
est  inconveniens.  Non  ergo  videtur  conveniens 
fuisse  quod  haec  circa  celebrationem  hujus  sacra- 
menti statuerentur. 

— Sed  contra  est  quod  ea  quae  per  Ecclesiam 
statuuntur,  ab  ipso  Christo  ordinantur,  qui  dicit 
Matth.  18,  20  : Ubicumque  fuerint  (i)  duo  vel 
Ires  congregati  in  nomine  meo,  ibi  sum  in  medio 
eorum. 

Respondeo  dicendum  quod  in  his  quae  circums- 
tant hoc  sacramentum,  duo  considerantur  : 
quorum  unum  pertinet  ad  repraesentationem  eo- 
rum quae  circa  dominicam  passionem  sunt  acta  ; 
aliud  autem  pertinet  ad  reverentiam  hujus  sacra- 
menti, in  quo  Christus  secundum  veritatem  conti- 
netur, et  non  solum  in  figura.  Unde  et  consecra- 
tiones adhibentur  his  rebus  quae  veniunt  in 
usum  hujus  sacramenti,  tum  propter  sacra- 
menti reverentiam,  tum  ad  repraesentandum 
effectum  sanctitatis  quae  ex  passione  Christi 
provenit,  secundum  illud  Hebr.  ult. , 12  : Jesus 
ut  sanctificaret  per  suum  sanguinem  populum^e tc. 

Ad  primum  ergo  dicendum  quod  regulariter 
hoc  sacramentum  celebrari  debet  in  domo  per 
quam  significatur  Ecclesia,  secundum  illud  1 Ti- 
moth.  3,  15  : Ut  scias  quomodo  oporteat  te  in  do- 
mo Dei  conversari,  quae  est  Ecclesia  Dei  vivi.  Ex- 
tra Ecclesiam  enim  non  est  locus  veri  sacrificii,  ut 
Augustinus  dicit  (Prosper  in  lib.  Sent.  Augustini, 
cap.  15).  Et  quia  Ecclesia  non  erat  concludenda 
sub  finibus  gentis  Judaicae,  sed  erat  in  universo 
mundo  fundanda,  ideo  passio  Christi  non  est  cele- 
brata intra  civitatem  Judaeorum,  sed  sub  dio,  ut 
sic  totus  mundus  se  haberet  ad  passionem  Christi 
ut  domus  : et  tamen,  ut  dicitur  de  Consecratione 
dist.  1 , cap.  Concedimus,  in  itinere  positis  si  ec- 
clesia defuerit,  sub  dio,  seu  in  tentorio,  si  tabula 
altaris  consecrata  caeteraque  sacra  mysteria  ad  id 
officium  pertinentia  ibi  affuerint,  missarum  solemnia 
celebrari  concedimus. 

Ad  secundum  dicendum  quod  domus  in  qua  hoc 
sacramentum  celebratur,  Ecclesiam  significat,  et 
ecclesia  nominatur  ; convenienter  tamen  conse- 
cratur, tum  ad  repraesentandam  sanctificationem 
quam  Ecclesia  consecuta  estper  passionem  Christi, 
tum  etiam  ad  significandam  sanctitatem  quae  re- 
quiritur in  his  qui  hoc  sacramentum  suscipere  de- 
bent. Per  altare  autem  significatur  ipse  Christus, 
de  quo  dicit  Apostolus,  Hebr.  ult.,  15  : Per  ip- 
sum offerimus  hostiam  laudis  Deo.  Unde  et  con- 
secratio altaris  significat  sanctitatem  Christi,  de 
qua  dicitur  Luc.  1,35  : Quod  ex  te  nascetur  sanc- 


tum, vocabitur  Filius  Dei.  Unde  de  Consecratione, 
dist.  1,  cap.  32,  dicitur  : Altaria  placuit  non  solum 
unctione  chrismatis,  sed  etiam  sacerdotali  benedic - 
iione  sacrari.  Et  ideo  regulariter  non  licet  cele- 
brare hoc  sacramentum  nisi  in  domibus  conse- 
cratis. Unde,  sicut  habetur  de  Consecratione, 
dist.  i,cap.  15,  nullus  presbyter  missas  celebrare 
praesumat,  nisi  in  consecratis  ab  episcopo  locis. 
Propter  quod  etiam,  quia  pagani  non  sunt  de  Ec- 
clesia, nec  alii  infideles,  ideo  in  eadem  distinc- 
tione, cap.  2K,  legitur  : Ecclesiam,  in  qua  mor- 
tuorum cadavera  infidelium  sepeliuntur,  sanctifi- 
care non  licet,  sed  si  apta  videtur  ad  consecrandum, 
inde  evulsis  corporibus,  et  rasis  parietibus  vel  tignis 
ejus  loci  reaedificetur  ; sed  si  haec  consecrata 
prius  fuerit,  missas  in  ea  celebrare  licet,  tamen  si 
fideles  fuerint  qui  in  ea  sepulli  sunt.  Propter  ne- 
cessitatem tamen  potest  hoc  sacramentum  peragi 
in  domibus  non  consecratis  vel  violatis  ; sed  tamen 
de  consensu  episcopi.  Unde  in  eadem  distinctio- 
ne, cap.  12,  legitur  : Missarum  solemnia  non 
ubique,  sed  in  locis  ab  episcopo  consecratis,  vel  ubi 
ipse  permiserit,  celebranda  esse  censemus.  Non  ta- 
men sine  altari  portatili  per  episcopum  consecrato. 
Unde  in  eadem  dist.,  cap.  30,  legitur  : Concedi- 
mus, si  ecclesiae  fuerint  incensae  vel  combustae,  in 
capellis  cum  labula  consecrata  missas  celebrari. 
Quia  enim  sanctitas  Christi  fons  est  totius  eccle- 
siasticae sanctitatis,  ideo  in  necessitate  sufficit  ad 
peragendum  hoc  sacramentum  altare  sanctifica- 
tum.  Propter  quod  etiam  nunquam  ecclesia  sine 
altari  consecratur.  Tamen  sine  ecclesia  quando- 
que consecratur  altare  cum  reliquiis  sanctorum, 
quorum  vita  abscondita  est  cum  Christo  in  Deo, 
Coloss.  3.  Unde  in  eadem  distinctione,  cap.  26, 
legitur  t Placuit  utallaria  in  quibus  nullum  corpus 
aut  reliquiae  martyrum  conditae  probantur,  ab  epis- 
copis, qui  eisdem  locis  praesunt,  si  fieri  polest,  ever- 
tantur. 

Ad  tertium  dicendum  quod  ecclesia,  et  altare, 
et  alia  hujusmodi  inanimata  consecrantur  non  quia 
sint  gratioe  susceptiva,  sed  quia  ex  consecratione 
adipiscuntur  quamdam  spiritualem  virtutem,  per 
quam  apta  redduntur  divino  cultui,  ut  scilicet 
homines  devotionem  quamdam  exinde  percipiant, 
ut  sint  paratiores  ad  divina,  nisi  hoc  propter  irre- 
verentiam impediatur.  Unde  et  2 Machab.  3,  38, 
dicitur  : Vere  Dei  virtus  quaedam  esi  in  loco  (i)  ; 
nam  ipse  qui  habet  in  coelis  habitationem,  visitator 
et  adjutor  est  loci  illius.  Et  inde  est  quod  hujus- 
modi ante  consecrationem  emundantur  et  exorci- 
zantur, ut  exinde  virtus  inimici  pellatur.  Et  ea- 
dem ratione  ecclesiae  quae  sanguinis  effusione,  aut 
cujuscumque  semine  pollutae  fuerint,  reconcilian- 
tur, quia  per  peccatum  ibi  commissum  apparet 
ibi  aliqua  operatio  inimici.  Propter  quod  etiam  in 
eadem  dist.,  cap.  21,  legitur  : Ecclesias  Ariano- 


(1)  Vulgata  ; Ubi  sunt  duo,  etc. 


(1)  Vulgata  : In  loco  sit  vere  Del  quaedam  virtus. 

rum,  ubicumque  inveneritis  catholicas,  eas  divinis 
precibus  et  operibus  absque  ulla  mora  consecrate. 
Unde  et  quidam  probabiliter  dicunt  quod  per  in- 
gressum ecclesiae  consecratae  homo  consequitur 
remissionem  peccatorum  venialium,  sicut  et  per 
aspersionem  aquae  benedictae,  inducentes  quod  in 
Psal.  84,  1,  dicitur  : Benedixisti,  Domine,  terram 
tuam,...  remisisti  iniquitatem  plebis  tucc.  Et  ideo 
propter  virtutem  quae  ex  consecratione  ecclesiae 
acquiritur,  consecratio  ecclesiae  non  iteratur. 
Unde  in  eadem  distinctione,  cap.  20,  ex  concilio 
Nicaeno  legitur  : Ecclesiis  semel  Deo  consecratis 
non  debet  iterum  consecratio  adhiberi,  nisi  aut  ab 
igne  exustce,  aut  sanguinis  effusione,  aut  cujus- 
cumque  semine  pollutae  fuerint  ; quia  sicut  infans 
a qualicumque  sacerdote  in  nomine  Patris,  et  Filii 
et  Spiritus  Sancti  semel  bapti\alus,  non  debet  ite- 
rum baptizari,  ita  nec  locus  Deo  dicatus  est  iterum 
consecrandus,  nisi  propter  eas  causas  quas  superius 
nominavimus  ; si  tamen  fidem  sanclce  Trinitatis  te- 
nuerint qui  consecraverunt,  alioquin  qui  sunt  extra 
Ecclesiam,  consecrare  non  possunt ; sed,  sicut  in 
eadem  distinctione,  cap.  18,  legitur,  ecclesiae  vel 
altaria,  quae  ambigua  sunt  de  consecratione,  conse- 
crentur. Propter  hoc  etiam  quod  aliquam  spiri- 
tualem virtutem  adipiscuntur  per  consecrationem, 
in  eadem  distinctione,  cap.  38,  statutum  legitur  : 
Ligna  ecclesiae  dedicata  non  debent  ad  aliud  opus 
jungi,  nisi  ad  aliam  ecclesiam,  vel  igni  comburen- 
da, vel  ad  profectum  in  monasterio  fratribus  ; in 
laicorum  autem  opera  non  debent  admitti.  Et  ibi- 
dem, cap.  39,  legitur  : Altaris  palla,  cathedra, 
candelabrum  et  velum,  si  fuerint  vetustate  consum- 
pta, incendio  dentur  ; cineres  quoque  eorum  in  bap- 
tisterium inferantur,  aut  in  pariete,  aut  in  fossis 
pavimentorum  jactentur,  ne  introeuntium  pedibus 
inquinentur. 

Ad  quartum  dicendum  quod  quia  consecratio 
altaris  repraesentat  sanctitatem  Christi,  consecra- 
tio vero  domus  sanctitatem  totius  Ecclesiae,  ideo 
convenientius  recolitur  cum  sanctitate  et  solem- 
nitate  consecratio  ecclesiae,  vel  altaris,  quam 
aliorum  quae  consecrantur.  Propter  quod  etiam 
octo  diebus  solemnitas  dedicationis  agitur,  ad  si- 
gnificandam beatam  resurrectionem  Christi  et 
membrorum  Ecclesiae.  Nec  est  opus  solius  ho- 
minis consecratio  ecclesiae  et  altaris,  cum  habeat 
spiritualem  virtutem.  Unde  de  Consecrat,  dis- 
tinet. eadem,  cap.  16,  dicitur:  Solemnilales  dedi- 
dicalionum  ecclesiarum  per  singulos  annos  solem- 
niter  sunt  celebrandce.  Quod  autem  octo  diebus  en- 
ccenia  sint  celebranda,  in  libris  Regum  perfecta 
dedicatione  templi  reperies,  3 Reg.  8. 

Ad  quintum  dicendum  quod,  sicut  legitur  de  con- 
secrat. dist.  1,  cap.  31,  altaria  si  non  fuerint  lapi- 
dea, chrismatis  unctione  non  consecrentur.  Quod 
quidem  competit  significationi  hujus  sacramenti, 
tum  quia  altare  significat  Christum  : dicitur  au- 
tem 1 Corinth.  10.  3 : Petra  autem  erat  Christus; 


tum  etiam  quia  corpus  Christi  in  sepulcro  lapideo 
fuit  reconditum.  Competit  etiam  quoad  usum  sa- 
cramenti. Lapis  enim  et  solidus,  et  de  facili 
potest  inveniri  ubique,  quod  non  erat  necessarium 
in  veteri  lege,  ubi  fiebat  in  uno  loco  altare.  Quod 
autem  mandatur  altare  fieri  de  terra,  vel  de  lapidi- 
bus insectis,  fuit  ad  idololatriam  removendam. 

Ad  sextum  dicendum  quod  sicut  in  distinctione 
eadem  dicitur,  cap.  Vasa , quondam  sacerdotes  non 
aureis,  sed  ligneis  calicibus  utebantur,  Zephirinus 
autem  papa  patenis  vitreis  missam  celebrari  constituit; 
deinde  Urbanus  omnia  fecit  argentea.  Postmodum 
autem  statutum  est  cap.  45 , dist.  ead.,  ut  calix  Do- 
mini cum  patena,  sive  ex  auro  omnino,  sive  ex  ar- 
gento fiat  (1),  vel  saltem  stanneus  calix  habeatur. 
De  aere  aut  ex  aurichalco  non  fiat,  quia  ob  vini 
virtutem  aeruginem  parit,  pariterque  vomitum  pro- 
vocat. Nullus  autem  in  ligneo  seu  vitreo  calice  prae- 
sumat missam  cantare,  quia  scilicet  lignum  poro- 
sum  est,  et  sanguis  consecratus  in  eo  remaneret  ; 
vitrum  autem  fragile  est,  et  posset  fractionis  peri- 
culum imminere  ; et  eadem  ratio  est  de  lapide.  Et 
ideo  propter  reverentiam  sacramenti  statutum  est 
ut  ex  praedictis  materiis  calix  fiat. 

Ad  septimum  dicendum  quod  ubi  potuit  sine  pe- 
riculo fieri,  Ecclesia  statuit  circa  hoc  sacramen- 
tum id  quod  expressius  repraesentat  passionem 
Christi.  Non  erat  autem  tantum  periculum  circa 
corpus,  quod  ponitur  in  corporali,  sicut  circa 
sanguinem,  qui  continetur  in  calice.  Et  ideo  licet 
calix  non  fiat  de  petra,  corporale  tamen  fit  de 
panno  lineo,  quo  corpus  Christi  fuit  involutum. 
Unde  in  epistola  Silvestri  papae,  in  eadem  distinc- 
tione, cap.  46,  legitur  : Consulto  omnium  statui- 
mus ut  sacrificium  altaris  non  in  serico  panno,  aut 
intincto  quisquam  celebrare  (2)  praesumat,  sed  in 
panno  lineo  ab  episcopo  consecrato  ; sicut  corpus 
Christi  in  sindone  linea  et  munda  sepullum  fuit. 
Competit  etiam  pannus  lineus  propter  sui  mundi- 
tiam, ad  significandam  conscientiae  puritatem,  et 
propter  multiplicem  laborem  quo  talis  pannus 
praeparatur,  ad  significandam  Christi  passionem. 

Ad  octavum  dicendum  quod  dispensatio  sacra- 
mentorum pertinet  ad  ministros  Ecclesiae;  sed 
consecratio  eorum  est  ab  ipso  Deo.  Et  ideo  mi- 
nistri Ecclesiae  non  habent  aliquid  statuere  circa 
formam  consecrationis,  sed  circa  usum  sacramen- 
ti et  modum  celebrandi.  Et  ideo  si  sacerdos  verba 
consecrationis  proferat  super  materia  debita  cum 
intentione  consecrandi,  absque  omnibus  praedictis 
scilicet  domo  et  altari,  calice  et  corporali  conse- 
cratis, et  caeteris  hujusmodi  per  Ecclesiam  insti- 
tutis, consecrat  quidem  in  rei  veritate  corpus 
Christi  ; peccat  tamen  graviter,  ritum  Ecclesiae 
non  servans. 

(1)  Apud  Nicol.  sic  legitur  ille  locus,...  Ut  calix  Domi- 
ni cum  patena,  si  non  ex  auro  omnino,  ex  argento  fiat,  etc., 
et  paulo  infra,  loco  vocis,  pariterque,  habetur,  qua;. 

(2)  Ita  Nicol.  — M.  hic  additur,  missam,  perperam. 

Articulus  iv 

Utrum  convenienter  ordinentur  ea  quae  circa  hoc 
sacramentum  dicuntur. 

4 Sent.,  dist.  i,  quast.  i , art.  j,  qu.estiunc.  r,  ad  2,  et 

dist.  8 , in  Exp.  lilt.,  et  dist.  ij,  in  Exp.  litt.,  prine., 

et  dist.  ij,  quast.  4,  art.  j,  quast.  1,  corp. ; et  1 Tim. 

2.  lect.  1. 

Ad  quartum  sic  proceditur.  1.  Videtur  quod 
inconvenienter  ordinentur  ea  quae  circa  hoc  sacra- 
mentum dicuntur.  Hoc  enim  sacramentum  verbis 
Christi  consecratur,  ut  Ambrosius  dicit  in  lib.  4, 
de  Sacramentis,  cap.4,  a prine.  Non  ergo  debent 
aliqua  alia  in  hoc  sacramento  dici  quam  verba 
Christi. 

2.  Praeterea,  verba  et  facta  Christi  nobis  per 
Evangelium  innotescunt.  Sed  quaedam  dicuntur 
circa  consecrationem  hujus  sacramenti,  quae  in 
Evahgeliis  non  ponuntur  : non  enim  legitur  in 
evangelio  quod  Christus  in  consecratione  hujus 
sacramenti  oculos  ad  coelum  levaverit  ; similiter 
etiam  in  evangeliis  dicitur  : Accipite  et  comedite , 
nec  ponitur  omnes,  cum  in  celebratione  hujus  sa- 
cramenti dicatur  : Elevatis  oculis  in  ccelum,  et 
iterum  : Accipite  et  manducate  ex  hoc  omnes.  In- 
convenienter ergo  hujusmodi  verba  dicuntur  in 
celebratione  hujus  sacramenti. 

3.  Praeterea,  omnia  sacramenta  ordinantur  ad 
salutem  omnium  fidelium.  Sed  in  celebratione 
aliorum  sacramentorum  non  fit  communis  oratio 
pro  salute  fidelium  defunctorum.  Ergo  inconve- 
nienter fit  in  hoc  sacramento. 

4.  Praeterea,  baptismus  dicitur  specialiter  fidei 
sacramentum.  Ea  ergo  quae  pertinent  ad  instruc- 
tionem fidei,  magis  debent  circa  baptismum  tradi 


Art.  4.  — Occasione  hujus  articuli,  totam  misste  se- 
riem, breviter  et  lucide  explicat.  — Negant  hajretici 
qutedam  submissa  voce  in  celebratione  misste  recitari,  esse 
conveniens,  et  volunt  quod  omnia  alta  voce  recitentur, 
et  etiam  lingua  vulgari. 

Definit.  Eccles.  — Concit.  Trident.,  sess.  22,  cap.  4,  3,  8, 
et  can  9,  supra,  pag.  457.  — Proposit.  Quesnclli,  damn.  a 
Clcmente  XI,  Constitutione  « Unigenitus : » 86.  Eripere 
simplici  populo  hoc  solatium  jungendi  vocem  suam  voci 
totius  Ecclesiae,  est  usus  contrarius  praxi  apostolicte  et 
intentioni  Dei.  — Proposit.  Synodi  Pistor,  damn.  a Pio  VI 
ili  Bulla  « Auctorem  fidei:  » jj.  Propositio  Synodi,  qua 
cupere  se  ostendit,  ut  causas  tollerentur,  per  quas  ex 
parte  inducta  est  oblivio  principiorum  ad  liturgi*  ordi- 
nem spectantium  « revocando  iilam  ad  majorem  rituum 
simplicitatem,  eam  vulgari  lingua  exponendo,  et  elata 
voce  proferendo:  » quasi  vigens  ordo  liturgi»  ab  Eccle- 
sia receptus  et  probatus  aliqua  ex  parte  manasset  ex 
oblivione  principiorum  quibus  illa  regi  debet:  temeraria, 
piarum  aurium  otfensiva,  in  Ecclesiam  contumeliosa,  fa- 
vens hasreticorum  in  eam  conviciis.  De  modo  jungendo:  vocis 
populi  cum  voce  Ecclesia!  in  precibus  publicis.  66.  Proposi- 
tio asserens,  « fore  contra  apostolicam  praxim  et  Dei 
consilia,  nisi  populo  faciliores  vise  pararentur  vocem 
suam  jungendi  cum  voce  totius  Ecclesias;  » intellecta  de 
usu  vulgaris  linguse  in  l.turgicas  preces  inducendae:  falsa, 
temeraria,  ordinis  pro  mysteriorum  celebratione  praes- 
cripti perturbativa,  plurium  malorum  facile  produclrix. 

quam  circa  hoc  sacramentum,  sicut  doctrina  apos- 
tolica  et  Evangelica. 

5-  Praeterea,  in  omni  sacramento  exigitur  devo- 
tio fidelium.  Non  ergo  magis  in  hoc  sacramento 
quam  in  aliis  deberet  excitari  devotio  fidelium  per 
laudes  divinas  et  per  admonitiones,  puta  cum  dici- 
tur : Sursum  corda. 

6.  Praeterea,  minister  hujus  sacramenti  est  sa- 
cerdos, ut  dictum  est  quaest.  praec.,  art.  1.  Om- 
nia ergo  quae  in  hoc  sacramento  dicuntur,  a sa- 
cerdote dici  deberent,  et  non  quaedam  a ministris, 
quaedam  a choro. 

7.  Praeterea,  hoc  sacramentum  per  certitudi- 
nem operatur  virtus  divina.  Superflue  ergo  sa- 
cerdos petit  hujus  sacramenti  perfectionem,  cum 
dicit  ; Quam  oblationem  tu,  Deus,  in  omnibus, 
et  c. 

8.  Praeterea,  sacrificium  novae  legis  multo  est 
excellentius  quam  sacrificium  antiquorum  patrum. 
Inconvenienter  ergo  sacerdos  petit  quod  hoc  sa- 
crificium habeatur  sicut  sacrificium  Abel,  Abrahae 
et  Melchisedech. 

9.  Praeterea,  corpus  Christi  sicut  non  incipit 
esse  in  hoc  sacramento  per  loci  mutationem,  ut 
supra  dictum  est,  quaest.  75,  art.  2,  ita  etiam  nec 
esse  desinit.  Inconvenienter  ergo  sacerdos  petit  ; 
Jube  haec  perferri  per  manus  sancti  angeli  lui  in 
sublime  altare  tuum. 

— Sed  contra  est  quod  dicitur  de  Consec., 
dist.  i.cap.  47  : Jacobus  frater  Domini  secun- 
dum carnem  cui  primum  credita  est  Jcrosolymilana 
Ecclesia,  et  Basilius  Catsariensis  episcopus  edide- 
runt missa;  (1)  celebrationem;  ex  quorum  auctorita- 
te patet  convenienter  singula  circa  hoc  dici. 

Respondeo  dicendum  quod  quia  in  hoc  sa- 
cramento tantum  mysterium  nostrae  salu- 
tis comprehenditur,  ideo  prae  caeteris  sacra- 
mentis cum  majori  solemnitate  agitur.  — Et 

quia  scriptum  est  Eccle.  4,  17  : Custodi  pedem 
tuum  ingrediens  domum  Domini  (2)  ; et  Eccli.  18, 
23  : Ante  orationem  praepara  animam  luam,  ideo 
ante  celebrationem  hujus  mysterii  primo  quidem 
praemittitur  praeparatio  quaedam  ad  digne  agenda 
ea  quae  sequuntur.  Cujus  praeparationis  — prima 
pars  est  laus  divina,  quae  fit  in  introitu,  secundum 
illud  Psal.  49,  23  : Sacrificium  laudis  honorificabit 
me,  et  illic  iter  quo  ostendam  illi  salutare  Dei ; et 
sumitur  hoc  ut  pluries  de  psalmis,  vel  saltem  cum 
psalmo  (3)  cantatur,  quia,  ut  Dionysius  dicit  in 
cap.  3 eccles.  Hierarch.,  aliquant.  ante  med., 
Psalmi  comprehendunt  per  modum  laudis  quidquid 
in  sacra  Scriptura  continetur.  — Secunda  pars 
continet  commemorationem  praesentis  miseriae, 

(1)  Ita  Mss.  et  editi  passim.—  AI.,  Scripturis  addiderunt-, 
item,  in  Scripturis  addiderunt  nobis. 

[ 2 ) Vulgata  : . Dei. 

(;)  Ita  editi  retentiore?  comm  initer.  — Cod.  Alcan., 
cum  psalmus  cantetur.  — AI  , psalmus  cantetur. 

dum  misericordia  petitur,  dicendo  : Kyrie  eleison , 
ter  quidem  pro  persona  Patris,  ter  autem  pro 
persona  Filii,  cum  dicitur  : Christe  eleison,  et  ter 
pro  persona  Spiritus  Sancti,  cum  subditur  : Kyrie 
eleison,  contra  triplicem  miseriam,  ignorantiae, 
culpae  et  pcenae  ; vel  ad  significandum  quod  om- 
nes personae  sunt  in  se  invicem.  — Tertia  autem 
pars  commemorat  coelestem  gloriam  ad  quam  ten- 
dimus post  praesentem  vitam  et  miseriam,  dicendo 
Gloria  in  excelsis  Deo ; quod  cantatur  infestis, 
in  quibus  commemoratur  coelestis  gloria;  inter- 
mittitur autem  in  officiis  luctuosis,  quae  ad  com- 
memorationem miseriae  pertinent.  — Quarta  au- 
tem pars  continet  orationem  quam  sacerdos  pro 
populo  facit,  ut  digni  habeantur  tantis  mys- 
teriis. 

Secundo  autem  praemittitur  instructio  fidelis 
populi,  quia  hoc  sacramentum  est  mysterium  fidei 
ut  supra  habitum  est,  quaest.  78,  art.  3.  Quae 
quidem  instructio  dispositive  quidem  fit  per  doc- 
trinam prophetarum  et  Apostolorum,  quae  in  Ec- 
clesia legitur  per  lectores  et  subdiaconos  ; post 
quam  lectionem  cantatur  a choro  graduale,  quod 
significat  profectum  vitae,  et  alleluia,  quod  signi- 
ficat spiritualem  exultationem  vel  tractus  in  offi- 
ciis luctuosis,  qui  significat  spiritualem  gemitum  ; 
haec  enim  consequi  debent  in  populo  ex  praedicta 
doctrina.  Perfecte  autem  populus  instruitur  per 
doctrinam  Christi  in  Evangelio  contentam,  quae  a 
summis  ministris  legitur,  scilicet  a diaconibus  ; et 
quia  Christo  credimus  tanquam  divinae  veritati, 
secundum  illud  Joan.  8,  46  : Si  veritatem? dico  vo- 
bis, quare  non  creditis  mihi  i Lecto  Evangelio, 
Symbolum  fidei  cantatur,  in  quo  populus  ostendit 
se  per  fidem  Christi  doctrinae  assentire.  Cantatur 
autem  hoc  Symbolum  in  festis  de  quibus  fit  aliqua 
mentio  in  Symbolo,  sicut  in  festis  Christi,  et  B. 
Virginis,  et  Apostolorum  qui  hanc  fidem  funda- 
verunt, et  aliis  hujusmodi. 

Sic  igitur  populo  praeparato  et  instructo  conse- 
quenter acceditur  ad  celebrationem  mysterii,  quod 
quidem  — et  offertur  ut  sacrificium,  — et  conse- 
cratur— et  sumitur  ut  sacramentum.  Unde  pri- 
mo peragitur  oblatio  ; secundo  consecratio  mate- 
riae oblatae  ; tertio  ejusdem  perceptio. 

Circa  oblationem  vero  duo  aguntur  : — scili- 
cet laus  populi  in  cantu  offertorii,  per  quod  signi- 
ficatur laetitia  offerentium,  — et  oratio  sacerdotis, 
qui  petit  ut  oblatio  populi  sit  Deo  accepta.  Unde 
et  1 Paralip.  29,  17,  dixit  David  : Ego  in  simpli- 
citate cordis  mei  levius  obtuli  universa  haec,  et  po- 
pulum tuum,  qui  hic  repertus  est,  vidi  cum  ingenti 
gaudio  tibi  offerre  donaria;  et  postea  orat  dicens: 
Domine  Deus...,  custodi  hanc  voluntatem... 

Deinde  circa  consecrationem,  quae  superna- 
turali  virtute  agitur,  — primo  excitatur  populus  ad 
devotionem  in  praefatione  ; unde  et  monetur  sur- 
sum corda  habere  ad  Dominum,  et  ideo,  finita 
praefatione,  populus  devote  laudat  divinitatem 


Christi,  cum  angelis  dicens  : Sanctus,  Sanctus, 
Sanctus,  et  humanitatem  cum  pueris  dicens  : Be- 
nedictus qui  venit,  etc.  — Deinde  sacerdos  secre- 
to commemorat,  primo  quidem  pro  quibus  hoc  sa- 
crificium offertur,  scilicet  pro  universali  Ecclesia, 
et  pro  his  qui  in  sublimitate  sunt  constituti,  1 Ti- 
moth.  2,  et  specialiter  quosdam  qui  offerunt,  vel 
pro  quibus  offertur.  Secundo  commemorat  sanctos 
quorum  patrocinia  implorat  pro  praedictis,  cum  di- 
cit : Communicantes  et  memoriam  venerantes,  etc. 

Tertio  petitionem  concludit,  cum  dicit  : Ut  haec 
oblatio  sit  illis  pro  quibus  offertur  salutaris.  — 
Deinde  accedit  ad  ipsam  consecrationem,  in  qua 
primo  petit  consecrationis  effectum,  cum  dicit : 

Quam  oblationem  tu,  Deus,  etc.  Secundo  conse- 
crationem peragit  per  verba  Salvatoris,  cum  dicit:  I 

Qui  pridie,  etc.  Tertio  excusat  praesumptionem 
per  obedientiam  ad  mandatum  Christi,  cum  dicit: 

Unde  et  memores,  etc.  Quarto  petit  hoc  sacrifi- 
cium peractum  esse  Deo  acceptum,  cum  dicit  : 

Supra  qua’  propitio,  etc.  Quinio  petit  hujus  sacri- 
ficii et  sacramenti  effectum,  primo  quidem  quan- 
tum ad  ipsos  sumentes,  cum  dicit  : Supplices  te  ro- 
damus ; secundo  quantum  ad  mortuos,  qui  jam  su- 
mere non  possunt,  cum  dicit  : Memento  etiam, 
Domine , etc.;  tertio  specialiter  quantum  ad  ipsos 
sacerdotes  offerentes,  cum  dicit  : Nobis  quoque 
peccatoribus,  etc. 

Deinde  agitur  de  perceptione  sacramenti,  et 
primo  praeparatur  populus  ad  percipiendum,  primo 
quidem  per  orationem  communem  totius  populi, 
quae  est  oratio  dominica  in  qua  petimus  panem 
quotidianum  nobis  dari,  et  etiam  privatam,  quam 
specialiter  sacerdos  pro  populo  offert,  cum  dicit  : 
Libera  nos,  quaesumus,  Domine,  etc.  Secundo  prae- 
paratur populus  per  pacem,  quae  datur  dicendo  : 
Agnus  Dei,  est  enim  hoc  sacramentum  unitatis  et 
pacis,  ut  supra  dictum  est,  quaest.  73,  art.  4, 
quaest.  79,  art.  1.  In  missis  tamen  defunctorum 
in  quibus  sacrificium  offertur  non  pro  paCe  prae-  1 
senti,  sed  pro  requie  mortuorum,  pax  intermittitur. 

— Deinde  sequitur  perceptio  sacramenti,  primo 
percipiente  sacerdote,  et  poslmodum  aliis  dante, 
quia,  ut  Dionysius  dicit  cap.  3 eccles.  Hierarch., 
vers.  fin.,  ille  qui  aliis  divina  tradit,  primo  debet 
ipse  particeps  esse. 

Ultimo  autem  tota  missae  celebratio  in  gratia- 
rum actione  terminatur,  populo  exultante  pro 
sumptione  mysterii  (quod  significat  cantus  post 
communionem),  et  sacerdote  per  orationem  gra- 
tias offerente,  sicut  et  Christus  celebrata  ccena 
cum  discipulis,  hymnum  dixit,  ut  dicitur  Matth. 

26. 

Ad  primum  ergo  dicendum  quod  consecratio  j 
solis  verbis  Christi  conficitur  ; alia  vero  necesse 
est  addere  ad  praeparationem  populi  sumentis,  si- 
cut dictum  est  in  corp. 

Ad  secundum  dicendum  quod,  sicut  dicitur 
Joan.  ult.,  multa  sunt  a Domino  facta  vel  dicta, 

quae  Evangelistae  non  scripserunt,  inter  quae  fuit 
hoc  quod  Dominus  in  coena  oculos  levavit  in  coe- 
lum : quod  tamen  Ecclesia  ex  traditione  aposto- 
lorum habuit.  Rationabile  enim  videtur  ut  qui  in 
suscitatione  Lazari,  ut  habetur  Joan.  ii,  et  in 
oratione  quam  pro  discipulis  fecit,  Joan.  17,  ocu- 
los levavit  ad  Patrem,  in  hujus  sacramenti  insti- 
tutione multo  magis  hoc  fecerit,  tanquam  in  re 
potiori.  Quod  autem  dicitur  : Manducate,  et  non, 
comedite,  non  differt  quantum  ad  sensum,  nec 
multum  refert  quid  dicatur,  praesertim  cum  verba 
illa  non  sint  de  forma,  ut  supra  dictum  est,  quaest. 
78,  art.  1,  ad  2 et  4.  Quod  autem  additur,  omnes, 
intelligitur  in  verbis  Evangelii,  licet  non  exprima- 
tur, quia  ipse  dixerat  Joan.  6,  54  : Nisi  manduca- 
veritis carnem  Filii  hominis,  non  habebitis  vitam  in 
vobis  (et  quia  porrigendo  calicem  dixit  : Bibite  ex 
hoc  omnes). 

Ad  tertium  dicendum  quod  Eucharistia  est  sa- 
cramentum totius  ecclesiasticae  unitatis  ; et  ideo 
specialiter  in  hoc  sacramento,  magis  quam  in  aliis, 
debet  fieri  mentio  de  omnibus  quae  pertinent  ad 
salutem  totius  Ecclesiae. 

Ad  quartum  dicendum  quod  instructio  fidei  est 
duplex: — Una  quae  fit  noviter  imbuendis,  scili- 
cet catechumenis,  et  talis  instructio  fit  circa  bap- 
tismum (1).  — Alia  autem  est  instructio  qua  ins- 
truitur fidelis  populus,  qui  communicat  huic  mys- 
terio; et  talis  instructio  fit  in  hoc  sacramento,  et 
tamen  ab  hac  instructione  non  repelluntur  etiam 
catechumeni  et  infideles.  Unde  dicitur  de  Conse- 
crat. 1,  cap.  77  : Episcopus  nullum  prohibeat  in- 
gredi in  ecclesiam,  et  audire  verbum  Dei,  sive  gen- 
tilem, sive  hccreticum,  sive  Judceum,  usque  ad  mis- 
sam catechumenorum,  in  qua  scilicet  continetur 
instructio  fidei. 

Ad  quintum  dicendum  quod  in  hoc  sacramento 
et  major  devotio  requiritur  quam  in  aliis  sacra- 
mentis, propter  hoc  quod  in  hoc  sacramento  to- 
tus Christus  continetur,  et  etiam  communior,  quia 
in  hoc  sacramento  requiritur  devotio  totius  popu- 
li Christiani,  pro  quo  sacrificium  offertur,  et  non 
solum  percipientium  sacramentum,  sicut  in  aliis 
sacramentis.  Et  ideo,  ut  Cyprianus  dicit  in  lib.  de 
Orat,  dogm.,  aliquant.  ante  fin.,  sacerdos  praefa- 
tione prcemissa  parat  fratrum  mentes  dicendo  : 

« Sursum  corda,  » ut  dum  respondet  plebs  : « Ha- 
bemus ad  Dominum,  » admoneatur  nihil  aliud  se 
quam  Deum  cogitare  debere. 

Ad  sextum  dicendum  quod  in  hoc  sacramento, 
sicut  dictum  est  in  resp.  ad  3,  tanguntur  ea  quae 
pertinent  ad  totam  Ecclesiam  ; — et  ideo  quae- 
dam dicuntur  a choro,  quae  pertinent  ad  populum, 
quoram  quaedam  chorus  totaliter  prosequitur,  quae 
scilicet  toti  populo  inspirantur  ; quaedam  vero  po- 
pulus prosequitur,  sacerdote  inchoante,  qui  per- 


(1)  Ita  cum  Mss.  Camcr.  et  Alcan.  editi  recentiores 
passim.  — AI.,  per  baptismum. 


sonam  Dei  gerit;  in  signum  quod  talia  pervene- 
runt ad  populum  ex  revelatione  divina,  sicut  fides 
et  gloria  coelestis;  et  ideo  sacerdos  inchoat  Sym- 
bolum fidei,  et  Gloria  in  excelsis  Deo.  — Quae- 
dam vero  dicuntur  per  ministros,  sicut  doctrina 
veteris  et  novi  Testamenti,  in  signum  quod  per 
ministros  a Deo  missos  est  doctrina  haec  populis 
annuntiata.  — Quaedam  vero  sacerdos  solus  pro- 
sequitur, quae  scilicet  ad  proprium  officium  sacer- 
dotis pertinent,  ut  scilicet  dona  et  preces  offerat 
pro  populo,  sicut  dicitur  Hebr.  In  his  tamen 
quaedam  dicit  publice,  scilicet  quae  pertinent  et 
ad  sacerdotem  et  ad  populum,  sicut  sunt  oratio- 
nes communes  ; quaedam  vero  pertinent  ad  solum 
sacerdotem,  sicut  oblatio  et  consecratio;  et  ideo 
quae  circa  haec  sunt  dicenda,  occulte  a sacerdote 
dicuntur.  In  utrisque  tamen  excitat  attentionem 
populi,  dicendo  : Dominus  vobiscum,  et  expectat 
assensum  dicentium  : Arnen.  Et  ideo  etiam  in  his 
quae  secrete  dicuntur,  publice  praemittit : Domi- 
nus vobiscum,  et  subjungit  : Per  omnia  secula  se- 
culorum  ; vel  secreta  aliqua  sacerdos  dicit  in  si- 
gnum quod  circa  Christi  passionem  discipuli  non- 
nisi occulte  confitebantur  Christum. 

Ad  septimum  dicendum  quod  efficacia  verborum 
sacramentalium  impediri  potest  per  intentionem 
sacerdotis.  Nec  tamen  est  inconveniens  quod  a 
Deo  petamus  id  quod  certissime  scimus  ipsum 
facturum,  sicut  Christus,  Joan.  17,  petit  suam 
clarificationem.  Non  tamen  videtur  ibi  sacerdos 
orare  ut  consecratio  impleatur,  sed  ut  nobis  fiat 
fructuosa  : unde  signanter  dicit  : Ut  nobis  corpus 
et  sanguis  fiat;  et  hoc  significant  verba  quae  prae- 
mittit, dicens  : Hanc  oblationem  facere  digneris 
benedictam,  secundum  Augustinum  (habetur  ex 
lib.  de  Corp.  et  Sang.  Dom.  Paschasii  abb.,  cap. 
12,  circa  med.),  id  est,  per  quam  benedicamur, 
scilicet  per  gratiam  ; adscriplam,  id  est,  per  quam 
in  ccelo  adseribamur ; ratam,  id  est,  per  quam  de 
visceribus  Christi  trajiciamur,  vel  in  visceribus 
Christi  censeamur  per  incorporationem  ; rationabi- 
lem, id  est,  per  quam  a bestiali  sensu  exuamur; 
acceplabilem,  ut  qui  nobis  ipsis  displicemus,  per 
hanc  acceplabiles  ejus  unico  Filio  simus. 

Ad  octavum  dicendum  quod  licet  hoc  sacramen- 
tum ex  seipso  praeferatur  omnibus  antiquis  sacri- 
ficiis, tamen  sacrificia  antiquorum  fuerunt  Deo 
acceptissima  ex  eorum  devotione.  Petit  ergo  sa- 
cerdos ut  sic  hoc  sacrificium  acceptetur  a Deo  ex 
devotione  offerentium,  sicut  illa  accepta  fuerunt 
Deo. 

Ad  nonum  dicendum  quod  sacerdos  non  petit 
neque  quod  species  sacramentales  deferantur  in 
coelum,  neque  corpus  Christi  verum,  quod  ibi  es- 
se non  desinit;  sed  petit  hoc  pro  corpore  mysti- 
co, quod  scilicet  in  hoc  sacramento  significatur, 
ut  scilicet  orationes  sacerdotis  et  populi  angelus 
assistens  divinis  mysteriis  Deo  repraesentet,  se- 
cundum illud  Apoc.  8,  4 : Ascendit  fumus  incenso- 

rum  de  oblationibus  (1)  sanctorum  de  manu  angeli. 
Sublime  autem  altare  Dei  dicitur  vel  ipsa  Eccle- 
sia triumphans,  in  quam  transferri  petimus,  vel 
ipse  Deus,  cujus  participationem  petimus  ; de 
hoc  enim  altari  dicitur  Exodi  20,  26  : Non  ascen- 
des ad  altare  meum  per  gradus  (2),  id  est,  in 
Trinitate  gradus  non  facies , Gloss.  interi.  Vel  per 
angelum  intelligitur  ipse  Christus,  qui  est  magni 
consilii  Angelus,  qui  corpus  suum  mysticum  Deo 
Patri  conjungit  et  Ecclesiae  triumphanti;  et  prop- 
ter hoc  etiam  missa  nominatur,  quia  per  angelum 
sacerdos  preces  ad  Deum  mittit,  sicut  populus 
per  sacerdotem,  vel  quia  Christus  est  hostia  no- 
bis missa  a Deo  : unde  et  in  fine  missae  diaconus 
in  festivis  diebus  populum  licentiat,  dicens  : Ite 
missa  est,  scilicet  hostia  ad  Deum  per  angelum, 
ut  scilicet  sit  Deo  accepta. 

Articulus  v 

Utrum  ea  quae  in  celebratione  hujus  sacramenti  aguntur, 
sint  convenientia. 

4 Srnt.,  dist.  12,  in  Exp.  litt. ; et  Opusc.  6j,  cap.  j;  et 

Opusc.  66 , per  tot. 

Ad  quintum  sic  proceditur.  1.  Videtur  quod  ea 
quae  in  celebratione  hujus  sacramenti  aguntur, 
non  sint  convenientia.  Hoc  enim  sacramentum  ad 
novum  Testamentum  pertinet,  ut  ex  forma  ipsius 
apparet.  In  novo  autem  Testamento  non  sunt  ob- 
servandae caeremoniae  veteris  Testamenti  ad  quas 
pertinebat  quod  sacerdos  et  ministri  aqua  lava- 
bantur, quando  accedebant  ad  offerendum ; legi- 
tur enim  Exodi  30,  19  : Lavabunt  Aaron , et  filii 
ejus  manus  suas  ac  pedes,  quando  ingressuri  sunt 
tabernaculum  testimonii,  et  quando  accessuri  sunt 
ad  altare.  Non  est  ergo  conveniens  quod  sa- 
cerdos lavet  manus  suas  inter  missarum  solem- 
nia. 

2.  Praeterea,  ibidem  Dominus  mandavit  quod 
Aaron  adoleret  incensum  suave  fragrans  super  al- 
tare quod  erat  ante  propitiatorium ; quod  etiam 
pertinebat  ad  caeremonias  veteris  Testamenti.  In- 
convenienter ergo  in  missa  sacerdos  thurificatione 
utitur. 

3.  Praeterea,  ea  quae  in  sacramentis  Ecclesiae 
aguntur,  non  sunt  iteranda.  Inconvenienter  igitur 
sacerdos  multoties  iterat  crucesignationes  super 
hoc  sacramentum. 

4.  Praeterea,  Apostolus  dicit  Hebr.  7,  7 : Sine 
ulla  contradictione,  quod  minus  est,  a majori  (3) 
benedicitur.  Sed  Christus,  qui  est  in  hoc  sacra- 


Art.  3.  — Circa  resp.  ad  8 observa,  solere  olim  ter- 
tiam hostiae  consecratae  partem  reservari  usque  ad  finem 
missae,  pro  ministris  vel  infirmis  communicandis.  — Vide 
Concil.  Trident.  sess.  22,  can.  7,  pag.  457. 

(1)  Vulgata  :...  De  orationibus... 

(2)  Vulgata  : Non  ascendes  per  gradus  ad  altare  meum. 

(j)  Vulgata  :...  A meliore... 


mento  post  consecrationem,  est  multo  major  sa- 
cerdote. Inconvenienter  igitur  sacerdos  post  con- 
secrationem benedicit  hoc  sacramentum,  cruce 
signando. 

5.  Praeterea,  in  sacramento  Ecclesiae  nihil  de- 
bet fieri  quod  ridiculosum  videatur.  Videtur  au- 
tem ridiculosum  gesticulationes  facere,  ad  quas 
pertinere  videtur  quod  sacerdos  quandoque  bra- 
chia extendit,  manus  jungit,  digitos  complicat,  et 
seipsum  inclinat.  Ergo  haec  non  debent  fieri  in 
hoc  sacramento. 

6.  Praeterea,  ridiculosum  etiam  videtur  quod 
sacerdos  multoties  se  ad  populum  vertit,  et  multo- 
ties populum  salutat.  Non  ergo  debent  haec  fieri 
in  celebratione  hujus  sacramenti. 

7.  Praeterea,  Apostolus,  1.  Corinth.  1,  pro  in- 
convenienti habet  quod  Christus  divisus  sit.  Sed 
post  consecrationem  Christus  est  in  hoc  sacra- 
mento. Inconvenienter  ergo  hostia  frangitur  a sa- 
cerdote. 

8.  Praeterea,  ea  quae  in  hoc  sacramento  agun- 
tur, passionem  Christi  repraesentant.  Sed  in  pas- 
sione Christi  corpus  fuit  divisum  in  locis  quinque 
vulnerum.  Ergo  corpus  Christi  in  quinque  partes 
frangi  deberet  magis  quam  in  tres. 

9.  Praeterea,  totum  corpus  Christi  in  hoc  sa- 
cramento seorsum  consecratur  a sanguine.  In- 
convenienter ergo  una  pars  ejus  sanguini  misce- 
tur. 

10.  Praeterea,  sicut  corpus  Christi  proponitur 
in  hoc  sacramenlo  ut  cibus,  ita  et  sanguis  Christi 
ut  potus.  Sed  sumptioni  corporis  Christi  non  ad- 
jungitur in  celebratione  missae  alius  corporalis  ci- 
bus. Inconvenienter  igitur  sacerdos  post  sumptio- 
nem sanguinis  Christi  vinum  non  consecratum 
sumit. 

1 1.  Praeterea,  veritas  debet  respondere  figurae. 
Sed  de  agno  paschali,  qui  fuit  figura  hujus  sacra- 
menti, mandatur  quod  non  remaneret  ex  eo  quid- 
quam usque  mane.  Inconvenienter  igitur  hostiae 
consecratae  reservantur,  et  non  statim  sumun- 
tur. 

12.  Praeterea,  sacerdos  pluraliter  loquitur  au- 
dientibus, cum  dicit  : Dominus  vobiscum,  et  : 
Gratias  agamus.  Sed  inconveniens  videtur  plura- 
liter loqui  uni  soli,  maxime  minori.  Ergo  inconve- 
niens videtur  quod  sacerdos  uno  tantum  ministro 
praesente  celebret  missam.  Sic  igitur  videtur  quod 
inconvenienter  aliqua  agantur  in  celebratione  hu- 
jus sacramenti. 

— Sed  in  contrarium  est  Ecclesiae  consuetudo, 
quae  errare  non  potest,  utpote  a Spiritu  Sancto 
instructa. 

Respondeo  dicendum  quod,  sicut  supra  dictum 
est,  quaest.  60,  art.  5 et  6,  in  sacramentis  du- 
pliciter aliquid  significatur,  scilicet  verbis  et  fac- 
tis, ad  hoc  quod  sit  perfectior  significatio.  — Si- 
gnificantur autem  verbis  in  celebratione  hujus  sa- 

cramenti  quaedam  pertinentia  ad  passionem  Chris- 
ti, quae  repraesentatur  in  hoc  sacramento,  vel 
etiam  ad  corpus  mysticum,  quod  significatur  in 
hoc  sacramento  ; et  quaedam  pertinentia  ad  usum 
hujus  sacramenti,  qui  debet  esse  cum  devotione 
et  reverentia.  — Et  ideo  in  celebratione  hujus 
mysterii  quaedam  aguntur  ad  repraesentan- 
dam passionem  Christi,  vel  etiam  dispositio- 
nem corporis  mystici  ; et  quaedam  aguntur 
pertinentia  ad  devotionem  et  reverentiam 
hujus  sacramenti. 

Ad  primum  ergo  dicendum  quod  ablutio  ma- 
nuum fit  in  celebratione  missae  propter  reveren- 
tiam hujus  sacramenti,  et  hoc  dupliciter  : — Primo 
qdidem  quia  aliqua  pretiosa  tractare  non  consue- 
vimus nisi  manibus  ablutis  ; unde  indecens  videtur 
quod  ad  tantum  sacramentum  aliquis  accedat  ma- 
nibus etiam  corporaliter  inquinatis.  — Secundo 
propter  significationem,  quia,  ut  Dionysius  dicit 
cap.  3 eccles.  Hierarch.,  a med.,  extremitatum 
ablutio  significat  emundationem  etiam  a minimis 
peccatis,  secundum  illud  Joan.  13,  10:  Qui  lotus 
est,  non  indiget  nisi  ut  pedes  lavet.  Et  talis  emun- 
datio requiritur  ab  eo  qui  accedit  ad  hoc  sacra- 
mentum ; quod  etiam  significatur  per  confessio- 
nem, quae  fit  ante  introitum  missae.  Et  hoc  idem 
significabat  ablutio  sacerdotum  in  veteri  lege,  ut 
ibidem  Dionysius  dicit.  Nec  tamen  Ecclesia  hoc 
servat  tanquam  caeremoniale  veteris  legis  praecep- 
tum, sed  quasi  ab  Ecclesia  institutum,  sicut  quid- 
dam secundum  se  conveniens,  et  ideo  non  eodem 
modo  observatur  sicut  tunc  : praetermittitur  enim 
pedum  ablutio,  et  servatur  ablutio  manuum,  quae 
potest  fieri  magis  in  promptu,  et  quae  sufficit  ad 
significandam  perfectam  mundationem  : cum  enim 
manus  sit  organum  organorum,  ut  dicitur  3 de 
Anima,  text.  38,  omnia  opera  attribuuntur  mani- 
bus : unde  in  Psalmo 25,  6,  dicitur  : Lavabo  inter 
innocentes  manus  meas. 

Ad  secundum  dicendum  quod  etiam  thurifica- 
tione  non  utimur  quasi  caeremoniali  praecepto  le- 
gis, sed  sicut  Ecclesiae  statuto  ; unde  non  eodem 
modo  utimur  sicut  in  lege  veteri  erat  statutum. 
Pertinet  autem  ad  duo  : — primo ‘quidem  ad  re- 
verentiam hujus  sacramenti,  ut  scilicet  per  bonum 
odorem  depellatur,  si  quid  corporaliter  pravi  odo- 
ris in  loco  fuerit,  quod  posset  provocare  horro- 
rem. — Secundo  pertinet  ad  repraesentandum 
effectum  gratiae,  qua,  sicut  bono  odore  Christus 
plenus  fuit,  secundum  illud  Genes.  27,  27  : Ecce 
odor  filii  mei , sicut  odor  agri  pleni  ; et  a Christo 
derivatur  ad  fideles  officio  ministrorum,  secun- 
dum illud  2,  Cor  2,  14  : Odorem  notitia;  suce 
spargit  ( 1 ) per  nos  in  omni  loco  ; et  ideo,  undique 
thurificato  altari,  per  quod  Christus  designatur, 
thurificantur  omnes  per  ordinem. 

Ad  tertium  dicendum  quod  sacerdos  in  cele- 

bratione  missae  utitur  crucesignatione  ad  expri- 
mendam passionem  Christi,  quae  ad  crucem  est 
terminata.  Est  autem  passio  Christi  quibusdam 
quasi  gradibus  peracta.  — Nam  primo  fuit  Christi 
traditio,  quae  facta  est  a Deo,  Juda  et  Judaeis; 
quod  significat  trina  crucesignatio  super  illa 
verba  : Hccc  dona , hwc  munera,  hcec  sancta  sa- 
crificia illibata.  — Secundo  fuit  Christi  venditio  : 
est  autem  venditus  sacerdotibus,  scribis  et  pha- 
risaeis  : ad  quod  significandum  fit  iterum  trina  cru- 
cesignatio super  illa  verba:  Benedictam,  adscrip- 
tam,  ratam  ; vel  ad  ostendendum  pretium  vendi- 
tionis, scilicet  triginta  denarios.  Additur  autem  et 
duplex  crux  super  illa  verba  : Ut  nobis  corpus  ei 
sanguis,  etc.,  ad  designandam  personam  Judae 
venditoris  et  Christi  venditi.  — Tertio  autem  fuit 
praesignatio  passionis  Christi  facta  in  coena  ; ad 
quod  designandum  fiunt  tertio  duae  cruces,  una 
in  consecratione  corporis,  alia  in  consecra- 
tione sanguinis  ; ubi  utrobique  dicitur,  be- 
nedixit. — Quarto  autem  fuit  ipsa  passio 
Christi  ; unde  ad  repraesentandum  quinque  pla- 
gas Christi  fit  quarto  quintuplex  crucesignatio  su- 
per illa  verba  : Hostiam  puram,  hostiam  sanciam, 
hostiam  immaculatam,  panem  sanctum  vita ; aHernce 
et  calicem  salutis  perpetuce.  — Quinto  repraesen- 
tatur extensio  corporis  et  effusio  sanguinis,  et 
fructus  passionis  per  trinam  crucesignationem 
quae  fit  super  illis  verbis  : Corpus  et  sanguinem 
sumpserimus,  omni  benedictione,  etc.  — Sexto  re- 
praesentatur triplex  oratio  quam  fecit  in  cruce  ; 
unam  pro  persecutoribus,  cum  dixit  : Paler, 
ignosce  illis  ; secundam  pro  liberatione  a morte, 
cum  dixit  : Deus  meus,  Deus  meus,  utquid  dereli- 
quisti me  l tertia  pertinet  ad  adeptionem  gloriae 
cum  dixit  : Paler,  in  manus  luas  commendo  spiri- 
tum meum  ; et  ad  significandum  fit  trina  crucesi- 
gnatio super  illa  verba  : Sanctificas,  vivificas,  be- 
nedicis, etc.  — Septimo  repraesentantur  tres  horae 
quibus  pependit  in  cruce,  scilicet  a sexta  usque 
ad  horam  nonam  ; et  ad  hoc  significandum  fit  ite- 
rum trina  crucesignatio  ad  illa  verba  : Per  ipsum, 
et  cum  ipso,  et  in  ipso.  — Octavo  autem  reprae- 
sentatur separatio  animae  a corpore  per  duas  cru- 
ces subsequentes  extra  calicem  factas.  — Nono 
autem  repraesentatur  resurrectio  tertia  die  facta 
per  tres  cruces,  quae  fiunt  ad  illa  verba  : Pax  Do- 
mini sit  semper  vobis  cum.  — Potest  autem  brevius 
dici  quod  consecratio  hujus  sacramenti,  et  accep- 
tatio hujus  sacrificii,  et  fructus  ipsius  procedit  ex 
virtute  crucis  Christi  et  ideo  ubicumque  fit  mentio 
de  aliquo  horum,  sacerdos  crucesignatione  uti- 
tur. 

Ad  quartum  dicendum  quod  sacerdos  post  con- 
secrationem non  utitur  crucesignatione  ad  bene- 
dicendum et  consecrandum,  sed  solum  ad  com- 
memorandum virtutem  crucis,  et  modum  passio- 
nis Christi,  ut  ex  dictis  patet,  in  solut.  praec. 

Ad  quintum  dicendum  quod  ea  quae  sacerdos  in 


(1)  Vulgata,  manifestat. 

missa  facit,  non  sunt  ridiculosa?  gesticulationes, 
fiunt  enim  ad  aliquid  repraesentandum.  Quod  enim 
sacerdos  brachia  extendit  post  consecrationem, 
significat  extensionem  brachiorum  Christi  in  cruce. 
Levat  etiam  manus  orando,  ad  designandum  quod 
oratio  ejus  dirigitur  pro  populo  ad  Deum,  secun- 
dum illud  Thren.  3,41  : Levemus  corda  nosira  cum 
manibus  ad  Dominum  in  caelos  : et  Exodi  17,11, 
dicitur  quod  cum  levaret  Moyses  manus,  vincebat 
Israel. Quod  autem  manus  interdum  jungit,  et  se  in- 
clinat, est  suppliciter  et  humiliter  orantis,  et  desi- 
gnat humilitatem  et  obedientiam  Christi,  ex  qua 
passus  est.  Digitos  autem  jungit  post  consecra- 
tionem, scilicet  pollicem  cum  indice,  quibus  cor- 
pus Christi  consecratum  tetigerat,  ut  si  qua  par- 
ticula digitis  adhaeserit,  non  dispergatur  ; quod 
pertinet  ad  reverentiam  sacramenti. 

Ad  sextum  dicendum  quod  quinquies  se  sacer- 
dos vertit  ad  populum,  ad  significandum  quod  Do- 
minus die  resurrectionis  quinquies  se  manifestavit,  1 
ut  supra  dictum  est  in  tractatu  de  resurrectione 
Christi,  quaest.  55,  art.  3,  arg.  3.  Salutat  autem 
septies  populum  scilicet  quinque  vicibus,  quibus 
se  convertit  ad  populum,  et  bis,  quando  se  non 
convertit,  scilicet  cum  ante  praefationem  dicit  : 
Dominus  vobiscum , et  cum  dicit  : Pax  Domini 
sit  sempcr  vobiscum,  ad  designandam  septiformem 
gratiam  Spiritus  Sancti.  Episcopus  autem  celebrans 
in  festis  in  prima  salutatione  dicit  : Pax  vobis, 
quod  post  resurrectionem  discipulis  dixit  Domi- 
nus, cujus  personam  repraesentat  praecipue  epis- 
copus. 

Ad  septimum  dicendum  quod  fractio  hostis  tria 
significat  : — primo  quidem  ipsam  divisionem 
corporis  Christi,  quae  facta  est  in  passione.  — Se- 
cundo distinctionem  corporis  mystici  secundum 
diversos  status.  — Tertio  distributionem  gratia- 
rum procedentium  ex  passione  Christi,  ut  Dio- 
nysius dicit,  cap.  3 eccl.  Hierarch.,  vers.  fin.  ; 
unde  talis  fractio  non  inducit  divisionem  Christi. 

Ad  octavum  dicendum  quod,  sicut  Sergius  papa 
dicit  (et  habetur  de  Consecr.,  dist.  2,  cap.  22), 
triforme  est  corpus  Domini  : pars  oblata  in  cali- 
cem missa  corpus  Christi,  quod  jam  resurrexit 
monstrat,  scilicet  ipsum  Christum,  et  B.  Virgi- 
nem, vel  si  qui  alii  sancti  cum  corporibus  jam 
sunt  in  gloria;  pars  comesta  ambulantes  adhuc  super 
terram,  quia  scilicet  viventes  in  terra  sacramento 
utuntur  (1),  et  passionibus  conteruntur,  sicut  et  I 
panis  comestus  conteritur  dentibus  ; pars  in  altari 
usque  ad  finem  missa ? remanens  est  corpus  jacens 
in  sepulcro , quia  usque  in  finem  seculi  corpora 
sanctorum  in  sepulcris  erunt;  quorum  tamen  ani- 
mae sunt  vel  in  purgatorio,  vel  in  coelo.  Hic  ta- 
men ritus  non  servatur  modo,  ut  scilicet  una  pars 
servetur  usque  in  finem  missae,  propter  periculum  ; 


(1)  Al.,  uniuntur. 

manet  tamen  eadem  significatio  partium,  quam 
quidam  metrice  expresserunt  dicentes  : 

Hostia  dividitur  in  partes,  tincta  beatos 

Plene,  sicca  notat  vivos,  servata  sepultos. 

Quidam  tamen  dicunt  quod  pars  in  calicem  missa 
significat  eos  qui  vivunt  in  hoc  mundo  : pars  au- 
tem extra  calicem  servata  significat  plene  beatos, 
scilicet  quantum  ad  animam  et  corpus  ; pars  au- 
tem comesta  significat  caeteros. 

Ad  nonum  dicendumquod  per  calicem  duo  pos- 
sunt significari  : — Uno  modo  ipsa  passio  Christi, 
quae  repraesentatur  in  hoc  sacramento,  et  secun- 
dum hoc  per  partem  in  calicem  missam  significan- 
tur illi  qui  adhuc  sunt  participes  passionum 
Christi.  — Alio  modo  potest  significari  fruitio 
beata,  quae  etiam  in  hoc  sacramento  praefiguratur; 
et  ideo  illi  quorum  corpora  jam  sunt  in  plena  bea- 
titudine,  significantur  per  partem  in  calicem  mis- 
sam. Et  est  notandum  quod  pars  in  calicem  missa 
non  debet  populo  dari  in  supplementum  commu- 
nionis, quia  panem  intinctum  non  porrexit  Chris- 
tus nisi  Judae  proditori. 

Ad  decimum  dicendum  quod  vinum  ratione  suae 
humiditatis  est  ablutivum,  et  ideo  sumitur  post 
susceptionem  hujus  sacramenti  ad  abluendum  os, 
ne  aliquae  reliquiae  remaneant,  quod  pertinet  ad 
reverentiam  sacramenti.  Unde  extra,  de  Celebr. 
miss.,  cap.  Ex  parte,  dicitur  : Semper  sacerdos 
vino  os  perfundere  debet,  postquam  totum  percepit 
Eucharistia;  sacramentum,  nisi  cum  eodem  die 
aliam  missam  debuerit  celebrare,  ne  si  forte  vinum 
perfusionis  acciperet, celebrationem  aliam  impediret; 
et  eadem  ratione  perfundit  vino  digitos,  quibus 
corpus  Christi  tetigerat. 

Ad  undecimum  dicendumquod  veritas  quantum 
ad  aliquid  debet  respondere  figurae,  quia  scilicet 
non  debet  pars  hostiae  consecratae,  de  qua  sacer- 
dos et  ministri  vel  etiam  populus  communicat,  in 
crastinum  reservari.  Unde,  uthabetur  de  Consecr. 
dist.  2,  cap  Tribus  gradibus,  Clemens  1 pap,epist- 
2,  cap.  prine.,  statuit  quod  tanta  holocausta  in  al- 
tari offerantur,  quanta  populo  sufficere  debeant; 
quod  si  remanserint,  in  crastinum  non  reserventur, 
sed  cum  timore  et  tremore  clericorum  diligentia 
consumantur.  Quia  tamen  hoc  sacramentum  quo- 
tidie sumendum  est,  non  autem  agnus  paschalis 
quotidie  sumebatur,  ideo  oportet  alias  hostias 
consecratas  pro  infirmis  conservare.  Unde  in 
eadem  distinctione  legitur,  cap.  93  : Presbyter 
Eucharistiam  semper  habeat  paratam,  ut  quando 
quis  infirmatus  fuerit , stalim  eum  communicet,  ne 
sine  communione  moriatur. 

Ad  duodecimum  dicendum  quod  in  solemni  ce- 
lebratione missae  plures  debent  adesse.  Unde  So- 
ter papa  dicit,  decreto  3,  ut  habetur  de  Consecr., 
dist.  1,  cap.  61  : Hoc  quoque  statutum  est,  ut  nullus 
presbyterorum  missarum  solemnia  celebrare  praesu- 
mat, nisi  duobus  praesentibus,  sibique  responden- 
tibus, ipse  tertius  habeatur  ; quia  cum  pluraliter  ab 

eo  dicitur  : « Dominus  vobiscum  »,  el  illud  in  secre- 
tis : « Orate  pro  me  »,  aptissime  convenit  ut  ipsius 
respondeatur  salutationi.  Unde  et  ad  majorem  so- 
lemnitatem  ibidem  statutum  legitur,  cap.  59, 
quod  episcopus  cum  pluribus  missarum  so- 
lemnia  peragat.  In  missis  tamen  privatis  sufficit 
unum  habere  ministrum,  qui  gerit  personam  totius 
populi  catholici,  ex  cujus  persona  sacerdoti  plura- 
liter respondet. 

Articulus  vi 

Utrum  possit  sufficienter  occurri  defectibus  circa  celebra- 
tionem hujus  sacramenti  occurrentibus,  statuta  Ecctesiae 
observando. 

4 Sent.,  clist.  13,  in  Exposit.  litt. 

Ad  sextum  sic  proceditur.  1.  Videtur  quod  non 
possit  sufficienter  occurri  defectibus  qui  circa  ce- 
lebrationem hujus  sacramenti  occurrunt,  statuta 
Ecclesiae  observando.  Contigit  enim  quandoque 
quod  sacerdos  ante  consecrationem,  vel  post  mo- 
ritur, vel  alienatur,  vet  aliqua  alia  infirmitate  impe- 
ditur, ne  sacramentum  sumere  possit,  et  missam 
perficere.  Ergo  videtur  quod  non  possit  impleri 
statutum  Ecclesiae  quo  praecipitur  quod  sacerdos 
consecrans  suo  sacrificio  communicet. 

2.  Praeterea,  contingit  quandoque  quod  sacer- 
dos ante  consecrationem  vel  post  recolit  se  ali- 
quid comedisse  vel  bibisse,  vel  etiam  alicui  pec- 
cato mortali  subjacere,  vel  etiam  excommunica- 
tioni, cujus  prius  memoriam  non  habebat.  Necesse 
est  ergo  quod  ille  qui  est  in  tali  articulo  constitu- 
tus, peccet  mortaliter  contra  statutum  Ecclesiae 
faciens,  sive  sumat,  sive  non  sumat. 

3.  Praeterea,  contingit  quandoque  quod  in  cali- 
cem musca  vel  aranea,  vel  aliquod  animal  veneno- 
sum cadit  post  consecrationem,  vel  etiam  cognos- 
cit sacerdos  calici  venenum  esse  immissum  ab  ali- 
quo malevolo  causa  occidendi  ipsum  ; in  quo  casu 
si  sumat,  videtur  mortaliter  peccare  se  occidendo, 
vel  Deum  tentando  : similiter  si  non  sumat,  pec- 
cat contra  statutum  Ecclesiae  faciens.  Ergo  vide- 
tur esse  perplexus  et  subjectus  necessitati  peccan- 
di, quod  est  inconveniens. 

4.  Praeterea,  contingit  quandoque  quod  per  ne- 
gligentiam  ministri  aut  aqua  non  ponitur  in  calice, 
aut  etiam  nec  vinum,  et  hoc  sacerdos  advertit. 
Ergo  in  hoc  etiam  casu  videtur  esse  perplexus, 
sive  sumat  corpus  sine  sanguine,  quasi  imperfec- 
tum faciens  sacrificium,  sive  non  sumat  nec  corpus 
nec  sanguinem. 

5.  Praeterea  contingit  quandoque  quod  sacerdos 
non  recolit  se  dixisse  verba  consecrationis,  vel 
etiam  alia  quae  in  celebratione  hujus  sacramenti 
dicuntur.  Videtur  ergo  peccare  in  hoc  casu,  sive 
reiteret  verba  super  eamdem  materiam,  quae  forte 
jam  dixerat,  sive  utatur  pane  et  vino  non  conse- 
cratis, quasi  consecratis. 

6.  Praeterea,  contingit  quandoque  propter  fri- 
gus, quod  sacerdoti  dilabitur  hostia  in  calicem, 
sive  ante  fractionem,  sive  post.  In  hoc  ergo  casu 
non  poterit  sacerdos  ritum  Ecclesiae  implere  vel 
de  ipsa  fractione,  vel  etiam  de  hoc  quod  sola  ter- 
tia pars  mittatur  in  calicem. 

7.  Praeterea,  contingit  quandoque  quod  per  ne- 
gligentiam  sacerdotis  sanguis  Christi  effunditur, 
vel  etiam  quod  sacerdos  sacramentum  sumptum  vo- 
mit, aut  etiam  quod  hostiae  consecratae  tamdiu 
conservantur  ut  putrefiant,  vel  etiam  a muribus 
corrodantur,  vel  etiam  qualitercumque  perdantur; 
in  quibus  casibus  non  videtur  posse  huic  sacra- 
mento debita  reverentia  exhiberi  secundum  Eccle- 
siae statuta.  Non  videtur  ergo  quod  his  defectibus 
seu  periculis  occurri  possit,  salvis  Ecclesiae  sta- 
tutis. 

— Sed  contra  est  quod  sicut  Deus,  ita  Eccle- 
sia non  praecipit  aliquid  impossibile. 

P>  espondeo  dicendum  quod  periculis  seu  de- 

V fectibus  circa  hoc  sacramentum  contin- 
gentibus dupliciter  potest  occurri  : — uno 
modo  praeveniendo,  ne  scilicet  periculum  acci- 
dat ; — alio  modo  subsequendo,  ut  scilicet  id 
quod  accidit  emendetur,  vel  adhibendo  remedium, 
vel  saltem  per  poenitentiam  ejus  qui  negligenter 
egit  circa  hoc  sacramentum. 

Ad  primum  ergo  dicendum  quod  si  sacerdos 
morte  aut  infirmitate  gravi  occupetur  ante  conse- 
crationem corporis  et  sanguinis  Domini,  non  opor- 
tet ut  per  alium  suppleatur.  — Si  vero,  incoepta 
consecratione,  hoc  acciderit,  puta  consecrato 
corpore  ante  consecrationem  sanguinis,  vel  etiam 
consecrato  utroque,  debet  missae  celebritas  per 
alium  expleri.  Unde,  ut  habetur  in  decret.  7, 
quaest.  1,  cap.  Nihil , in  Toletano  concilio  7,  can. 
2,  legitur  : Censuimus  convenire  ut  cum  a sacerdo- 
tibus missarum  tempore  mysteria  sacra  consecran- 
tur, si  aegritudinis  accidat  cujuslibet  eventus , quo 
coeptum  nequeant  explere  mysterium , sit  liberum 
episcopo  vel  presbytero  alteri  consecrationem  exe- 
qui  inccepli  officii.  Non  enim  aliud  competit  ad  sup- 
plementum initialis  mysteriis,  quam  aut  incipientis 
aut  subsequentis  benedictio  completa  sacerdotis; 
quia  nec  perfecta  videri  possunt,  nisi  perfecto  ordi- 
ne compleantur.  Cum  enim  simus  omnes  unum  in 
Christo,  nihil  contrarium  diversitas  personarum  for- 
mat, ubi  efficaciam  prosperitatis  unitas  fidei  reprae- 
sentat. Ne  tamen  quod  natura;  languoris  causa  con- 
sulitur, in  praesumptionis  perniciem  convertatur,  nul- 
lus absque  proventu  patentis  molestia ? minister  vel 
sacerdos,  cum  coeperit,  imperfecta  officia  prasuma 
omnino  relinquere.  Si  quis  hoc  temerarie  praesump- 
serit, excommunicationis  sententiam  sustinebit. 

Ad  secundum  dicendum  quod  ubi  difficultas  oc- 
currit, semper  est  accipiendum  illud  quod  habet 
minus  de  periculo.  Maxime  autem  periculosum 
circa  hoc  sacramentum  est,  quod  est  contra  per- 

fectionem  hujus  sacramenti,  quia  hoc  est  immane 
sacrilegium ; minus  autem  est  illud  quod  pertinet 
ad  qualitatem  sumentis.  Et  ideo  si  sacerdos  post 
consecrationem  incoeptam  recordetur  se  aliquid 
comedisse  vel  bibisse,  nihilominus  debet  perficere 
sacrificium,  et  sumere  sacramentum ; similiter  si 
recordetur  se  peccatum  aliquod  commisisse,  debet 
poenitere  cum  proposito  confitendi  et  satisfacien- 
di ; et  sic  non  indigne,  sed  fructuose  sumet  sacra- 
mentum; et  eadem  ratio  est  si  meminerit  se  exco- 
municationi  cuicumque  subjacere  ; debet  enim  as- 
sumere propositum  humiliter  absolutionem  peten- 
di ; et  sic  per  invisibilem  Pontificem  Jesum  Chris- 
tum absolutionem  consequetur  quantum  ad  hunc 
actum,  quod  peragat  divina  mysteria.  Si  vero  ante 
consecrationem  alicujus  praedictorum  sit  memor, 
tutius  reputarem,  maxime  in  casu  manducationis 
et  excomunicationis  quod  missam  incoeptam  de- 
sereret, nisi  grave  scandalum  timeretur. 

Ad  lertium  dicendum  quod  si  musca  vel  aranea 
in  calicem  ante  consecrationem  ceciderit,  aut  etiam 
venenum  deprehendent  esse  immissum,  debet  ef- 
fundi, et  abluto  calice,  denuo  aliud  vinum  poni 
consecrandum. — Si  vero  aliquid  horum  post  con- 
secrationem acciderit,  debet  animal  caute  capi  et 
diligenter  lavari,  et  comburi,  et  ablutio  cum  cine- 
ribus in  sacrarium  mitti.  — Si  vero  venenum  ibi 
deprehenderit  immissum,  nullo  modo  debet  su- 
mere, nec  alii  dare,  ne  calix  vitae  vertatur  in  mor- 
tem, sed  debet  diligenter  in  aliquo  vasculo  ad  hoc 
apto  cum  reliquiis  conservari ; et  ne  sacramentum 
remaneat  imperfectum,  debet  aliud  vinum  appo- 
nere in  calicem,  et  denuo  resumere  a consecra- 
tione sanguinis,  et  sacrificium  perficere. 

Ad  quartum  dicendum  quod  si  sacerdos  antecon- 
secrationem  sanguinis,  et  post  consecrationem  cor- 
poris percipiat  aut  vinum  aut  aquam  non  esse  in 
calice,  debet  statim  apponere  et  consecrare.  — 
Si  vero  post  consecrationis  verba  perceperit  quod 
aqua  desit,  debet  nihilominus  procedere,  quia 
impositio  aquae,  ut  supra  dictum  est,  quaest.  74, 
art.  7,  non  est  de  necessitate  sacramenti  : debet 
tamen  puniri  ille  ex  cujus  negligentia  hoc  contin- 
git. Nullo  autem  modo  debet  aqua  vino  jam  con- 
secrato misceri,  quia  sequeretur  corruptio  sacra- 
menti pro  aliqua  parte,  ut  supra  dictum  est,  quaest. 
77,  art.  8.  — Si  vero  percipiat  post  verba  conse- 
crationis quod  vinum  non  fuerit  positum  in  calice, 
si  quidem  hoc  percipiat  ante  sumptionem  corporis, 
debet,  deposita  aqua  si  ibi  fuerit,  imponere  vinum 
cum  aqua,  et  resumere  a verbis  consecrationis 
sanguinis.  — Si  vero  hoc  perceperit  post  sumptio- 
nem corporis,  aliam  hostiam  apponere  debet  ite- 
rum consecrandam  simul  cum  sanguine ; quod  ideo 
dico,  quia  si  diceret  sola  verba  consecrationis  san- 
guinis, non  servaretur  debitus  ordo  consecrandi ; 
et,  sicut  dicitur  in  praedicto  cap.  Toletani  concilii, 
cit.  in  resp.  ad  1,  perfecta  videri  non  possunt  sacri- 
ficia, nisi  perfecto  ordine  compleantur.  — Si  vero 


inciperet  a consecratione  sanguinis,  et  repeteret 
omnia  verba  consequentia,  non  competeret,  nisi 
adesset  hostia  consecrata,  cum  in  verbis  illis  occur- 
rant quaedam  dicenda,  et  fienda  non  solum  circa 
sanguinem,  sed  etiam  circa  corpus  ; et  debet  in 
fine  iterum  sumere  hostiam  consecratam  et  san- 
guinem, non  obstante  etiam  si  prius  sumpserit 
aquam  quae  erat  in  calice,  quia  praeceptum  de 
perfectione  vel  de  perceptione  hujus  sacramenti 
majoris  est  ponderis  quam  praeceptum  quod  hoc 
sacramentum  a jejunis  sumatur,  ut  supra  dictum 
est,  quaest.  80,  art.  8. 

Ad  quintum  dicendum  quod  licet  sacerdos  non 
recolat  se  dixisse  aliqua  eorum  quae  dicere  debuit, 
non  tamen  debet  ex  hoc  mente  perturbari ; non 
enim  qui  multa  dicit  recolit  omnia  quae  dixit ; nisi 
forte  aliquid  in  dicendo  apprehenderit  sub  ratione 
jam  dicta  ; sic  enim  aliquid  efficitur  memorabile. 
Unde  si  aliquis  attente  cogitet  illud  quod  di- 
cit, non  tamen  cogitet  se  dicere  illud,  non 
multum  postea  recolit  se  dixisse  ; sic  enim  fit  ali- 
quid objectum  memoriae,  in  quantum  accipitur  sub 
ratione  praeteriti,  sicut  dicitur  in  lib.  de  Memo- 
ria, cap.  1,  a prine.  Si  tamen  sacerdoti  probabiliter 
constet  se  aliqua  omisisse,  si  quidem  non  sunt  de 
necessitate  sacramenti,  non  existimo  quod  propter 
hoc  debeat  resumere,  immutando  ordinem  sacri- 
ficii, sed  debet  ulterius  procedere  ; si  vero  certi- 
ficetur  se  omisisse  aliquid  eorum  quae  sunt  de  ne- 
cessitate sacramenti,  scilicet  formam  consecratio- 
nis, cum  forma  consecrationis  sit  de  necessitate 
sacramenti,  sicut  et  materia,  idem  videtur  facien- 
dum, quod  dictum  est  in  solut.  praec.,  in  defectu 
materiae,  ut  scilicet  resumatur  a forma  consecra- 
tionis, et  caetera  per  ordinem  reiterentur,  ne  mu- 
tetur ordo  sacrificii. 

Ad  sextum  dicendum  quod  fractio  hostiae  con- 
secratae, et  quod  una  sola  pars  mittatur  in  cali- 
cem, respicit  corpus  mysticum,  sicut  admixtio 
aquae  significat  populum,  et  ideo  horum  praeter- 
missio non  facit  imperfectionem  sacrificii,  ut  prop- 
ter hoc  sit  necesse  aliquid  reiterare  circa  celebra- 
tionem hujus  sacramenti. 

Ad  septimum  dicendum  quod,  sicut  legitur  de 
Cons.,  dist.  2,  cap.  27,  ex  decreto  6 Pii  I papae, 
si  per  negligentiam  aliquid  de  sanguine  stillaverit 
in  tabulam  quee  terra;  adheeret,  lingua  lambetur, 
et  tabula  radetur.  Si  vero  non  fuerit  tabula,  terra 
radetur,  et  igni  consumetur,  et  cinis  intra  altare 
condetur,  et  sacerdos  quadraginta  diebus  poeniteat. 
Si  auiem  super  altare  stillaverit  calix  sorbeat  minis- 
ter stillam,  et  tribus  diebus  pitnileal;  si  super  lin- 
teum altaris , et  ad  aliud  stilla  pervenerit,  qualuor 
diebus  poeniteat;  si  usque  ad  tertium,  novem  diebus 
poeniteat;  si  usque  ad  quartum . viginti  diebus  pce- 
nileat ; et  linteamina  qua ; stilla  tetigerit,  tribus  vici- 
bus lavet  minister  calice  subtus  posito ; et  aqua  ablu- 
tionis sumatur,  et  juxta  altare  recondatur.  Posset 
etiam  sumi  in  potum  a ministro,  nisi  propter  abo- 

minationem  dimitteretur.  Quidam  autem  ulterius 
partem  illam  linteaminum  incidunt  et  comburunt, 
et  cinerem  in  altari,  vel  sacrario  reponunt.  Subdi- 
tur autem  ibid . , cap.  28,  ex  Poenitentiali  Bedas 
Presbyteri,  lib.  de  Remediis  peccator.,  cap.  de 
Ebrietate  : Si  quis  per  ebrietatem  vel  voracitatem 
Eucharistiam  evomuerit,  quadraginta  diebus  poeni- 
leal,  si  laicus  est ; clerici  vel  monachi,  seu  diaconi 
et  presbyteri  septuaginta  diebus  poenileant ; episco- 
pus nonaginta.  Si  autem  infirmitatis  causa  evomue- 
rint, septeni  diebus  pceniteant.  Et  in  eadem  dist., 
cap.  95,  legitur  ex  concilio  Arelatensi  4 : Qui  non 
bene  custodierit  sacramentum,  et  mus,  vel  aliquod 
aliud  animal  illud  comederit , quadraginta  diebus 
pccniteat;  qui  autem  perdiderit  illud  in  Ecclesia, 
aut  pars  ejus  ceciderit,  et  non  inventa  fuerit,  trigin- 
ta diebus  pccniteat.  Et  eadem  poenitentia  videtur 
dignus  sacerdos  per  cujus  negligentiam  hostise 
consecratae  putrefiunt.  Praedictis  autem  diebus  de- 
bet poenitens  jejunare,  et  a communione  cessare. 
Pensatis  tamen  conditionibus  negotii  et  perso- 
nae, potest  minui  vel  addi  ad  poenitentiam  prae 
dictam.  Hoc  tamen  observandum  est  quod  ubi- 
cumque species  integrae  inveniuntur,  sunt  reve- 
renter conservandae  vel  etiam  sumendae  ; quia  ma- 
nentibus speciebus  manet  ibi  corpus  Christi,  ut 
supra  dictum  est,  quaest.  77,  art.  5.  Ea  vero  in 
quibus  inveniuntur,  si  commode  fieri  potest,  sunt 
comburenda,  cinere  in  sacrario  recondito,  sicut 
de  rasura  tabulae  dictum  est,  hic  sup. 

QUAESTIO  LXXXIV 

de  sacramento  poenitentiae  — In  decem  arlicu- 
los  divisa. 

Consequentur  considerandum  est  de  sacramen- 
to poenitentiae ; — circa  quod  primo  consideran- 
dum est  de  ipsa  poenitentia;  — secundo  de  effec- 
tu ipsius;  — tertio  de  partibus  ejus;  — quarto  de 


De  sacramento  poenitentia-.  — Si  nominis  etymologia 
spectetur,  est  quasi  poenam  tenere,  seu  teneri  poena  ejus 
quod  commissum  est  : secundum  vero  nominis  impositio- 
nem, sumitur  vel  pro  virtute  inclinante  hominem  ad  re- 
parandam injuriam  Deo  factam  per  peccatum,  aut  pro 
hujus  virtutis  actibus,  vel  pro  sacramento  novae  legis  quo 
remittuntur  peccata  post  baptismum  commissa.  Apud 
graecos  dicitur  £!;o|ao),oyy)'ti;>  id  est,  latine  confessio,  et 
tisravoia,  id  est  resipiscentia.—  Definitur  : (<  Sacramentum 
quo  relapsis  vere  poenitentibus  et  confessis,  cum  propo- 
sito saltem  satisfaciendi,  impenditur  absolutio  a pec:a- 
tis.  » 

Errores.  — Montanistce,  sic  dicti  a Montano,  seu  Cata- 
phryges  (a  Phrygia,  Montani  patria)  vel  Pepusiani,  a 
vico  quem  Montanus  habitabat  (17$) ; pariterque  Nova- 
tiani  a Novato  presbytero  Carthaginensi  et  a Novatiano 
antipupa  (254),  negaverunt  Ecclesiae  potestatem  dimit- 


j suscipientibus  hoc  sacramentum  ; — quinto  de 
potestate  ministrorum,  qua;  ad  claves  pertinet ; — 
sexto  de  solemnitate  hujus  sacramenti. 

Circa  primum  duo  consideranda  sunt  : — primo 
de  poenitentia,  secundum  quod  est  sacramentum  ; — 
j secundo  de  poenitentia,  secundum  quod  est  virtus- 
Circa  primum  quaeruntur  decem  : i°  utrum  poe- 


{ iendi  quaecumque  peccata,  juxta  quosdam,  vel  secundum 
| alios  auctores,  non  omnia,  sed  tantum  quasdam  graviora. 
— Waldenses,\Viclefistse  et  Hussitas,  non  expunxerunt  ex 
albo  sacramentorum  poenitentiam,  sed  tantum  erraverunt 
in  hoc  quod  improbis  sacerdotibus,  potestatem  absol- 
vendi et  alia  sacramenta  administrandi  denegarunt.  — 
Calvinistce  rejiciunt  sacramentum  poenitentias,  voluntque 
nullum  aliud  esse  in  Ecclesia  remedium  peccatorum  post 
baptismum,  quam  ipsum  baptismum  in  memoriam  revo- 
catum, cum  certa  fide,  seu  fiducia  remissionis  peccatorum. 
Quantum  ad  Lutherum  varius  et  inconstans  in  hac  re 
fuit;  sed  quamdiu  Lutherani  haerebunt  capitali  suo  dog- 
| mati  de  justificatione  ex  fide,  per  justitiam  Christi  impu- 
tatam, impossibile  erit  ipsos  poenitentiam  pro  vero  sa- 
cramento habere,  quia  absolutio  non  erit  actus  judicialis 
remittens  peccata,  sed  solum  declaratio  extrinseca,  exci- 
tans ad  fidem  remissionis  peccatorum. — De  haeresi  Pro- 
testandum circa  hoc  punctum  vide  Bossuetium,  Histoirc 
des  varia  ions,  lib.  2,  et  Bellarmin.  de  Poenitentia,  lib.  2. 

Sumina  Doctrince  catholica;  de  sacramento  poenitentia ;, 

I cx  conciliis  Florentino  et  Tridentino. — Concit.  Florent,  sub 
Eugenio  IV , Decretum  pro  Ar menis : Quartum  sacramentum 
| est  poenitentia,  cujus  quasi  materia  sunt  actus  poenitentis, 

[ qui  in  tres  distinguuntur  partes.  Quarum  prima  est  cordis 
contritio;  ad  quam  pertinet,  ut  doleat  de  peccato  com- 
misso, cum  proposito  non  peccandi  de  caetero.  Secunda 
est  oris  confessio  : ad  quam  pertinet,  ut  peccator  omnia 
peccata,  quorum  memoriam  habet,  suo  sacerdoti  confi- 
teatur integraliter.  Tertia  est  satisfactio  pro  peccatis 
secundum  arbitrium  sacerdotis;  quas  quidem  praecipue 
fit  per  orationem,  jejunium  et  eleemosynam.  Forma  hujus 
sacramenti  sunt  verba  absolutionis,  quae  sacerdos  profert 
cum  dicit:  Ego  te  absolvo,  etc.,  et  minister  hujus  sacra- 
menti est  sacerdos  habens  auctoritatem  absolvendi,  vel 
ordinariam,  vel  ex  commissione  superioris.  Effectus  hujus 
sacramenti  est  absolutio  a peccatis.  — Concil.  Trident. 
Sess , 14,  canones  de  sacramc...o  Poenitentia:  : Can.  1.  S‘ 
quis  dixerit,  in  catholica  Ecclesia  Poenitentiam  non  esse 
vere  et  proprie  Sacramentum,  pro  fidelibus,  quoties  post 
Baptismum  in  peccata  labuntur,  ipsi  Deo  reconciliandis, 
a Christo  Domino  nostro  institutum,  anat.  sit.  Can.  2.  Si 
quis  Sacramenta  confundens,  ipsum  Baptismum  Poeni- 
tentiae sacramentum  esse  dixerit,  quasi  haec  duo  Sacra- 
menta distincta  non  sint,  atque  ideo  Poenitentiam  non 
recte  secundam  post  naufragium  tabulam  appellari,  anat. 
sit.  Can.  3.  Si  quis  dixerit,  verba  illa  Domini  Salvatoris  : 
«Accipite  Spiritum  Sanctum  : quorum  remiseritis  peccata, 
remittuntur  eis;  et  quorum  retinueritis,  retenta  sunt»;  non 
tsse  intelligenda  de  potestate  remittendi  et  retinendi 
peccata  in  sacramento  Poenitentiae,  sicut  Ecclesia  catho- 
lica ab  initio  semper  intellexit;  detorserit  autem,  contra 
institutionem  hujus  Sacramenti,  ad  auctoritatem  praedi- 
candi Evangelium,  anat.  sit.  Can.  4.  Si  quis  negaverit,  ad 
integram  et  perfectam  peccatorum  remissionem  requiri 
tres  actus  in  potnitente  quasi  materiam  Sacramenti  Poeni- 
tentiae, videlicet,  Contritionem,  Confessionem  et  Satis- 
factionem, quae  tres  Poenitentia  partes  dicuntur;  aut 
dixerit,  duas  tantum  esse  Poenitentiae  partes,  terrores 
scilicet  incussos  conscientiae,  agnito  peccato,  et  fidem 
conceptam  ex  Evangelio  vel  absolutione,  qua  credit  quis 
sibi  per  Christum  remissa  peccata,  anat.  sit.  Can.  5.  Si 
quis  dixerit,  eam  Contritionem,  quae  paratur  per  dis- 
cussionem, collectionem  et  detestationem  peccatorum, 

nitentia  sit  sacramentum  ; 2 n de  propria  materia 
ejus  ; 30  de  forma  ipsius  ; 40  utrum  impositio  ma- 
nus requiratur  ad  hoc  sacramentum  ; 50  utrum  hoc 
sacramentum  sit  de  necessitate  salutis  ; 6°  de  or- 
dine ejus  ad  alia  sacramenta  ; 70  de  institutione 
ejus  ; 8°  de  duratione  ipsius  ; 90  de  continuatione 
ejus;  io°  utrum  possit  iterari. 

qua  quis  recogitat  annos  suos  in  amaritudine  animas 
suas,  ponderando  peccatorum  suorum  gravitatem,  multi- 
tudinem, foeditatem,  amissionem  aeternae  beatitudinis,  et 
aeternae  damnationis  incursum,  cum  proposito  melioris 
vitae,  non  esse  verum  et  utilem  dolorem,  nec  praeparare 
ad  gratiam,  sed  facere  hominem  hypocritam  et  magis 
peccatorem  : demum  illum  esse  dolorem  coactum  et  non 
liberum  ac  voluntarium,  anat.  sit.  Can.  6.  Si  quis  negave- 
rit, Confessionem  sacramentalem  vel  institutam  vel  ad 
salutem  necessariam  esse  jure  divino  ; aut  dixerit,  mo- 
dum secrete  confitendi  soli  sacerdoti,  quem  Ecclesia  ca- 
tholica ab  initio  semper  observavit  et  observat,  alienum 
esse  ab  institutione  et  mandato  Christi,  et  inventum  esse 
humanum,  anat.  sit.  Can.  7.  Si  quis  dixerit,  in  sacramento 
Poenitentiae  ad  remissionem  peccatorum  necessarium  non 
esse  jure  divino,  confiteri  omnia  et  singula  peccata  mor- 
talia, quorum  memoria  cum  debita  et  diligenti  praemedi- 
tatione habeatur,  etiam  occulta,  et  quie  sunt  contra  duo 
ultima  Decalogi  praecepta,  et  circumstantias,  quae  peccati 
speciem  mutant;  sed  eam  Confessionem  tantum  esse  uti- 
lem ad  erudiendum,  et  consolandum  poenitentem,  et  olim 
observatam  fuisse  tantum  ad  satisfactionem  canonicam 
imponendam;  aut  dixerit,  eos,  qui  omnia  peccata  confi- 
teri student,  nihil  relinquere  velle  divinas  misericordiae 
ignoscendum  ; aut  demum,  non  licere  confiteri  peccata 
venialia,  anat.  sit.  Can.  8.  Si  quis  dixerit,  Confessionem 
omnium  peccatorum,  qualem  Ecclesia  servat,  esse  impos- 
sibilem, et  traditionem  humanam,  a piis  abolendam;  aut 
ad  eam  non  teneri  omnes  et  singulos  utriusque  sexus 
Christi  fideles,  juxta  magni  Concilii  Lateranensis  consti- 
tutionem, semel  in  anno,  et  ob  id  suadendum  esse  Christi 
fidelibus,  ut  non  confiteantur  tempore  Quadragesimae, 
anat.  sit.  Can.  9.  Si  quis  dixerit,  Absolutionem  Sacramen- 
talem Sacerdotis  non  esse  actum  judicialem,  sed  nudum 
ministerium  pronuntiandi  et  declarandi  remissa  esse  pec- 
cata confitenti ; modo  tantum  credat  se  esse  absolutum  ; 
aut  Sacerdos  non  serio,  sed  joco  absolvat  ; aut  dixe- 
rit non  requiri  Confessionem  poenitentis,  ut  Sacerdos 
eum  absolvere  possit,  anat.  sit.  Can.  10.  Si  quis  dixerit, 
Sacerdotes,  qui  in  peccato  mortali  sunt,  potestatem 
ligandi,  et  solvendi  non  habere  ; aut  non  solos  Sacerdo- 
tes esse  ministros  absolutionis,  sed  omnibus  et  singulis 
Christi  fidelibus  esse  dictum:  «Qusecumque  ligaveritis 
super  terram,  erunt  ligata  et  in  coelo,  et  quaecumque  sol- 
veritis super  terram,  erunt  soluta  et  in  coelo»;  et  « Quo- 
rum remiseritis  peccata,  remittuntur  eis  ; et  quorum  reti- 
nueritis, retenta  sunt»:  quorum  verborum  virtute  qui- 
libet absolvere  possit  peccata;  publica  quidem  per  cor- 
reptionem dumtaxat,  si  correptus  acquiescerit ; secreta 
vero  per  spontaneam  confessionem,  anat.  sit.  Can.  11.  Si 
quis  dixerit,  Episcopos  non  habere  jus  reservandi  sibi 
casus,  nisi  quoad  externam  politiam,  atque  ideo  casuum 
reservationem  non  prohibere,  quominus  Sacerdos  a re- 
servatis vere  absolvat,  anat.  sit.  Can.  12.  Si  quis  dixerit, 
totam  poenam  simul  cum  culpa  remitti  semper  a Deo, 
satisfactionemque  pcenitentium  non  esse  aliam  quam  fidem, 
qua  apprehendunt  Christum  pro  eis  satisfecisse  ; anat. 
sit.  Can.  ij.  Si  quis  dixerit,  pro  peccatis,  quoad  poenam 
temporalem,  minime  Deo  per  Christi  merita  satisfieri 
poenis  ab  eo  inflictis,  et  patienter  toleratis,  vel  a sacerdote 
injunctis,  sed  neque  sponte  susceptis,  ut  jejuniis,  oratio- 
nibus, eleemosynis,  vel  aliis  etiam  pi*etatis  operibus, 
atque  ideo  optimam  poenitentiam  esse  tantum  novam 
vitam,  anat.  sit.  Can.  15.  Si  quis  dixerit,  satisfactiones, 


Articulus  primus. 

Utrum  poenitentia  sit  sacramentum. 

4 Sent dist.  14 , quasi.  /,  ari.  1,  quasi.  1,  et  dist.  2 p, 
quasi.  2,  art.  p,  quast.  2,  corp. 

Ad  primum  sic  proceditur.  1.  Videtur  quod  poe-  ; 
nitentia  non  sit  sacramentum,  Gregorius  enim  di- 
cit (id  habet  Isid.  lib.  6 Etymolog.,  cap.  ult. , circa 

quibus  poenitentes  per  Christum  Jesum  peccata  redimunt, 
non  esse  cultus  Dei,  sed  traditiones  hominum,  doctrinam 
de  gratia,  et  verum  Dei  cultum,  atque  ipsum  beneficium 
mortis  Christi  obscurantes,  anat.  sit.  Can.  15.  Si  quis 
dixerit,  Claves  Ecclesi.e  esse  datas  tantum  ad  solven- 
dum, non  etiam  ad  ligandum;  et  propterea  Sacerdotes, 
dum  imponunt  poenas  confitentibus,  agere  contra  finem 
Clavium,  et  contra  institutionem  Christi  ; et  fictionem 
esse,  quod,  virtute  Clavium,  sublata  poena  aeterna,  poena 
temporalis  plerumque  exsolvenda  remaneat,  anat.  sit. 

C/r.  pro  tractatu  de  Poenitentia  : — S.  Cyprianus,  de 
Lapsis ; S.  Ambrosius,  De  poenitentia;  S.  Chrysostomus, 

De  reparatione  lapsi,  et  homil.c)  de  poenitentia;  S.  Fulgen- 
tius, lib.  2,  de  Remissione  peccatorum  et  Epist.  ad  Venan- 
tium; S.  Ephrem,  Paraeneses  et  Sermones ; S.  Augustinus, 
Epist.  ad  Selcucionem  et  de  vera  et  falsa  poenitentia;  S.  j 
Hieronym.,  contra  Jovinianum ; S.  Bernardus,  sermones 40 
et  104  de  diversis  et  16  in  cantica;  S.  Bonaventura,  Phare- 
tra, lib.  2,  et  dicctai  salutis;  Bellarminus,  de  Poenitentia; 
Richardus,  Opusc.  de  clavibus;  Valdensis,  de  Sacramentis; 
Adrianus,  de  Clavibus;  Commentatores  Summae  S.  Tho- 
ms,  et  praecipue  Suarez,  Sylvius,  Valentia  ; Soto  in  4 
Sentent.;  Wirceburgenses ; Lugo,  de  Sacram.  Poenitentia: ; 

S.  Alphonsus,  lib.  6;  Billuart;  Gonet  ; Petavius,  de 
Poenitentia;  Drowen,  de  Re  sacrament. ; Morinus,  de  Poe- 
nitentia; Renaudot,  Perpetuitit  de  la  foi;  Chardon,  Hist. 
des  sacrements;  Palmieri,  Tractat,  de  Poenitentia. 

Questio  84.  — D.  Thomas  acturus  de  sacramento 
poenitentiae,  ad  duo  respexit ; ad  poenitentiam  scilicet  ut 
sacramentum,  et  ad  poenitentiam  virtutem,  sine  cujus  acti- 
bus sacramentum  ipsum  non  fit.  Et  quidem  poenitentia 
quae  est  sacramentum,  explicatur  quantum  ad  essentiam, 
substantiam  et  quidditatem  in  communi  sumpta,  in  hac 
quaest.  84.  Ejus  vero  partes,  ex  quibus  integratur  et 
constat  materia  sacramenti,  incipit  tractare  qumstione  90. 
Poenitentiam  vero  virtutem  ejusque  effectus  tractavit  per 
quinque  quasstiones  (85  ad  89).  — In  hac  ergo  qusst.  84, 
in  qua  agit  de  sacramento  poenitentiae  secundum  se,  tria 
praecipue  tractat.  i°  Id  quod  pertinet  ad  essentiam 
hujus  sacramenti,  tribus  prioribus  articulis,  ostendendo 
quod  sit  sacramentum,  et  quae  sit  materia  et  quae  forma. 

Et  quia  nonnulli  putabant  requiri  ad  constitutionem  hujus 
sacramenti  manuum  impositionem,  removit  hoc  tanquam 
ad  essentiam  hujus  sacramenti  nullo  modo  requisitum. 

20  Considerat  necessitatem  hujus  sacramenti  ad  salutem, 
non  ab  olute,  sed  suppositione  peccati  communi,  ratione 
ciijus  convenienter  dicitur  secunda  tabula  post  naufra-  1 
'dum,  indeque  dependet  scire  quem  locum  habeat  poeni- 
tentia inter  reliqua  sacramenta,  nempe  post  baptismum, 
confirmationem  et  eucharistiam.  Et  de  his  agit  duobus 
art.  scilicet  quinto  et  sexto.  }°  Considerat  accidentia 
quaedam  hujus  sacramenti  per  reliquos  articulos,  nempe, 
institutionem,  durationem,  continuitatem  ct  iterationem. 

Art.  i.  — Quod  poenitentia  sit  sacramentum,  ad  fidem 
pertinens  est.  Nota  verba  Auctoris  in  fine  corp.:  « Poeni-  j 
tentia  quos  in  Ecclesia  agitur,  est  sacramentum;  » quasi 
diceret  : non  omnis  poenitentia,  sed  quas  ritu  exteriori 
peragitur  in  Ecclesia,  secundum  institutionem  Christi. 

Definit.  Eccles. — Decretum  Lucii  III  contra  Albigcnscs  i 
lib.  tit.  7,  cap.:  « Ad  abolendam,  » vide  supra  pag.  58 j. — I 
Concit.  Laterali.  IV;  Professio  fidei  Valde  risibus  prcescripta;  1 

med.,  et  habetur  in  Decrct.  i,  quaest.  i,  cap. 
Mulli  secularium)  : Sacramenta  sunl  baptismus, 
chrisma,  corpus  et  sanguis  Christi;  qua;  ob  id  sa- 
cramenta dicuntur,  quia  sub  tegumento  corporalium 
rerum  divina  virtus  secretius  ( i)  operatur  salutem. 
Sed  hoc  non  contingit  in  poenitentia,  quia  non  ad- 
hibentur aliquae  corporales  res,  sub  quibus  divina 
virtus  operetur  salutem.  Ergo  poenitentia  non  est 
sacramentum. 

2.  Praeterea,  sacramenta  Ecclesiae  a ministris 
Christi  exhibentur,  secundum  illud  i Cor.  4,  1 : 
Sic  nos  existimet  homo  ut  ministros  Christi,  et  dis- 
pensatores mysteriorum  Dei.  Sed  poenitentia  non 
exhibetur  a ministris  Christi,  sed  interius  a Deo 
hominibus  inspiratur,  secundum  illud  Jerem.  51, 
19:  Postquam  convertisti  me, egi  poenitentiam.  Ergo 
videtur  quod  poenitentia  non  sit  sacramentum. 


Confessio  fidei  Michaelis  Paleologi ; Professio  fidei  Pii  IV, 
vide  supra,  pag.  584.  - Concit.  Florent,  et  Concit.  Tridcnt. 
sess.  14,  can.  1,  2,  5,  vide  in  prooemio  praesentis  queestio- 
nis.  Item  concit.  Tridcnt.  sess.  7,  de  baprismo  can.  10,  vide 
supra  quaest.  66  pag.] 90;  Ibidem,  sess.  14,  cap.  1.  De  neces- 
sitate et  institutione  Sacramenti  Poenitentiae.  Si  ea  in  re- 
generatis omnibus  gratitudo  erga  Deum  esset,  ut  justi- 
tiam, in  Baptismo,  ipsius  beneficio,  et  gratia,  susceptam, 
constanter  tuerentur  ; non  fuisset  opus,  aliud  ab  ipso 
Baptismo  Sacramentum  ad  peccatorum  remissionem  esse 
institutum.  Quoniam  autem  Deus,  dives  in  misericordia, 
cognovit  figmentum  nostrum  ; illis  etiam  vita;  remedium 
contulit,  qui  sese  postea  in  peccati  servitutem  et  dtemo- 
nis  potestatem  tradidissent,  Sacramentum  videlicet  Poeni- 
tentiae, quo  lapsis  post  Baptismum,  beneficium  mortis 
Christi  applicatur.  Fuit  quidem  Poenitentia  universis  ho- 
minibus, qui  se  mortali  aliquo  peccato  inquinassem,  quo- 
vis tempore  ad  gratiam  et  justitiam  assequendam  neces- 
saria, illis  etiam,  qui  Baptismi  Sacramento  ablui  petivis- 
sent, ut,  perversitate  abjecta  et  emendata,  tantam  Dei 
offensionem  cum  peccati  odio  et  pio  animi  dolore  detesta- 
rentur. Unde  propheta  ait  : « Convertimini,  et  agite  poe- 
nitentiam ab  omnibus  iniquitatibus  vestris:  et  non  erit  vo- 
bis in  ruinam  iniquitas.  » Dominus  etiam  dixit  : « Nisi  pm- 
nitentiam  egeritis, omnes  similiter  peribitis.  » Et  princeps 
Apostolorum  Petrus  peccatoribus  Baptismo  initiandis 
poenitentiam  commendans  dicebat  : « Poenitentiam  agite, 
et  baptizetur  unusquisque  vestrum  ».  Porro  nec  ante  ad- 
ventum Christi  Poenitentia  erat  Sacramentum,  nec  est 
post  adventum  illius  cuiquam  ante  Baptismum.  Dominus 
autem  Sacramentum  Poenitentia;  tunc  prascipue  instituit, 
cum  a mortuis  excitatus,  insufflavit  in  discipulos  suos 
dicens:  « Accipite  Spiritum  Sanctum  : quorum  remiseritis 
peccata,  remittuntur  eis  : et  quorum  retinueritis,  retenta 
sunt  ».  Quo  tam  insigni  facto,  et  verbis  tam  perspicuis 
potestatem  remittendi  et  retinendi  peccata,  ad  reconcu 
liandos  fideles,  post  Baptismum  lapsos,  Apostolis  et  eo- 
rum legitimis  successoribus  fuisse  comn^nicatam,  uni- 
versorum Patrum  consensus  semper  intellexit.  Et  Nova- 
tianos,  remittendi  potestatem  olim  pertinaciter  negantes  • 
magna  ratione  Ecclesia  Catholica  tamquam  hasreticos 
explosit,  atque  condemnavit.  Quare  verissimum  hunc 
illorum  verborum  Domini  sensum  sancta  haec  Synodus 
probans  et  recipiens,  damnat  eorum  commentitias  inter- 
pretationes, qui  verba  illa  ad  potestatem  prtedicandi 
verbum  Dei,  et  Christi  Evangelium  annuntiandi,  contra 
hujusmodi  Sacramenti  institutionem  falso  detorquent. 
Cap.  2,  supra  quaist.  68,  ari.  1,  pag.  411;  et  sess.  2,’  ; can.  1, 
supra  quaest.  82,  art.  i,pag.  5 55. 

(1)  Ita  cum  codd.  Alcan.  et  Camer.  edit,  passirn.  AI. 
additur,  in  cis. 


3.  Praeterea,  in  sacramentis  de  quibus  jam  su- 
pra diximus,  est  aliquid  quod  est  sacramentum 
tantum,  aliquid  quod  est  res  et  sacramentum, 
aliquid  vero  quod  est  res  tantum,  ut  ex  prae- 
missis patet,  quaest.  66  art.  1.  Sed  hoc  non  inveni- 
tur in  poenitentia.  Ergo  poenitentia  non  est  sacra- 
mentum. 

— Sed  contra  est  quod  sicut  baptismus  adhibe- 
tur ad  purificandum  a peccato,  ita  et  poenitentia  ] 
unde  et  Petrus  dixit  Simoni  Mago,  Act.  8,  22  : 
P cenilentiam  age  ab  hac  nequitia  tua.  Sed  baptis- 
mus est  sacramentum,  ut  supra  habitum  est, 
quaest.  66,  art.  1.  Ergo  pari  ratione  et  poenitentia. 

Respondeo  dicendum  quod,  sicut  Gregorius  di- 
cit in  cap.  supradicto,  in  arg.  1,  sacramentum 
est  in  aliqua  celebratione,  cum  res  gesta  ita  fit  ut  ali- 
quid significare  inlelligalur  quod  sancte  accipiendum 
est. — Manifestum  est  autem  quod  in  poenitentia  ita 
res  gesta  sit  quod  aliquid  sanctum  significatur  tam 
ex  parte  peccatoris  poenitentis,  quam  ex  parte  sa- 
cerdotis absolventis  ; — nam  peccator  poenitens 
per  ea  quae  facit  et  dicit,  ostendit  cor  suum  a pec- 
cato recessisse ; — similiter  etiam  sacerdos  per 
ea  quae  agit  et  dicit  circa  poenitentem,  significat 
opus  Dei  remittentis  peccata.  Unde  manifestum 
est  quod  poenitentia  quae  in  Ecclesia  agitur, 
est  sacramentum. 

Ad  primum  ergo  dicendum  quod  nomine  corpo- 
ralium rerum  intelliguntur  large  etiam  ipsi  exte- 
riores actus  sensibiles  qui  ita  se  habent  in  hoc  sa- 
cramento, sicut  aqua  in  baptismo,  vel  chrisma 
in  confirmatione.  Est  autem  attendendum  quod 
in  illis  sacramentis  in  quibus  confertur  excel- 
lens gratia,  quae  superabundat  omnem  facul- 
tatem humani  actus,  adhibetur  aliqua  corpo- 
ralis materia  exterius  ; sicut  in  baptismo,  ubi  fit 
plena  remissio  peccatorum  et  quantum  ad  culpam 
et  quantum  ad  poenam,  in  confirmatione,  ubi  datur 
plenitudo  Spiritus  Sancti,  et  in  extrema  unctione, 
ubi  confertur  perfecta  sanitas  spiritualis,  quae  pro- 
venit ex  virtute  Christi,  quasi  ex  quodam  extrin- 
seco  principio.  Unde  si  qui  actus  humani  sunt  in 
talibus  sacramentis,  non  sunt  de  essentia  sacra- 
mentorum, sed  dispositive  se  habent  ad  sacramen 
ta.  In  illis  autem  sacramentis  quae  habent  effectum 
correspondentem  humanis  actibus,  ipsi  actus  hu- 
mani sensibiles  sunt  loco  materiae,  ut  accidit  in 
poenitentia  et  matrimonio,  sicut  etiam  in  medici- 
nis corporalibus  quaedam  sunt  res  exterius  adhi- 
bitae, sicut  emplastra  et  electuaria,  quaedam  vero 
sunt  actus  sanandorum,  puta  exercitationes  quae- 
dam. 

Ad  secundum  dicendum  quod  in  sacramentis 
quae  habent  corporalem  materiam,  oportet  quod 
illa  materia  adhibeatur  a ministro  Ecclesiae,  qui 
gerit  personam  Christi,  in  signum  quod  excellen- 
tia virtutis  in  sacramento  operantis  est  a Christo. 

In  sacramento  autem  poenitentiae,  sicut  dictum  est 
in  solut.  praec.,  sunt  actus  humani  pro  materia, 
qui  proveniunt  ex  inspiratione  interna;  unde  ma- 
teria non  adhibetur  a ministro,  sed  a Deo  interius 
operante  ; sed  complementum  sacramenti  exhibet 
minister,  dum  poenitentem  absolvit. 

Ad  tertium  dicendum  quod  etiam  in  poenitentia 
est  aliquid  quod  est  sacramentum  tantum,  scilicet 
actus  exterius  exercitus  tam  per  peccatorem  poe- 
nitentem, quam  etiam  per  sacerdotem  absolven- 
tem ; res  autem  et  sacramentum  est  poenitentia 
interior  peccatoris  ; res  autem  tantum  et  non  sa- 
cramentum est  remissio  peccati  ; quorum  primum 
totum  simul  sumptum  est  causa  secundi  ; primum 
autem  et  secundum  sunt  quodammodo  causa  ter- 
tii. 


Articulus  ii. 

Utrum  peccata  sint  propria  materia  hujus  sacramenti. 

Ad  secundum  sic  proceditur,  i.  Videtur  quod 
peccata  non  sint  propria  materia  hujus  sacramenti. 
Materia  enim  in  aliis  sacramentis  per  aliqua  verba 
prolata  sanctificatur,  et  sanctificata  effectum  sa- 
cramenti operatur.  Peccata  autem  non  possunt 
sanctificari,  eo  quod  oontrariantur  effectui  sacra- 


Art.  2. — Scotus  (Dist.  14,  qurest.  4),  dicit  solam  abso- 
lutionem sacerdotis  esse  sacramentum  poenitentias;  unde 
sic  definit  : « Poenitentia  est  absolutio  hominis  poenitentis 
a sacerdote  habente  jurisdictionem  facta,  ex  divina  insti- 
tutione efficaciter  conferens  salutem  ».  Alia  sententia  est 
Durandi  (Dist.  14,  quasst.  })  qui  conjunctum  ex  absolu- 
tione et  confessione  dicit  esse  sacramentum.  Addit  au- 
tem quod  non  proprie  dicitur  sacramentum  poenitentia: 
sed  dici  debet  sacramentum  confessionis  et  absolutionis. 
Tertia  sententia  communior  cum  S.  Thoma  in  hoc’art., 
tenet,  non  solum  absolutionem  esse  sacramentum,  sed 
confessionem  simul  etiam  contritionem  et  satisfactionem- 
et  confirmatur  ex  doctrina  concil.  Florent,  et  Trident. 
Adverte  venialia  esse  materiam  etiam  hujus  sacramenti 
at  non  principalem  nec  necessariam,  quia  non  est  neces- 
sarium ea  confiteri  : est  de  fide  et  habetur  determinatum 
a Concil.  Trident.  sess.  14.  cap.  5.  Nota  haec  verba  Cate- 
chismi  Romani  :«Hi  actus  (scilicet  confessio,  contritio  et 
satisfactio)  quasi  materia  a S.  Synodo  appellantur  non 
quia  ver*  materiae  rationem  non  habeant,  sed  quia  ejus 
generis  materia  non  sit,  quae  extrensecus  adhibeatur,  ut 
aqua  in  baptismo,  chrisma  in  confirmatione  ». 

Definit.  Eccles.  — Concit.  Florent,  vide  procomium  prae- 
sentis queest.  - Proposit.  Lutheri , damn.a  Leone  X per  Bul- 
lam : « Exsurge  Domine:  » 5.  T es  esse  partes  Pceniten- 
tiae  : contritionem,  confessionem  et  satisfactionem,  non 
est  fundatum  in  sacra  Scriptura,  nec  antiquis  sanctis  Chris- 
tianis doctoribus.  — Trident.  sess.  6,  cap.  14,  vide  supra 
quxst.  6<*  art.  2,  pag.  426  ; Sess.  14,  cap.  5.  De  partibus 
et  fructu  hujus  Sacramenti.  Docet  pneterea  sancta  Syno- 
dus, Sacramenti  Poenitentia:  formam,  in  qua  pnecipue  ip- 
sius vis  sita  est,  in  illis  ministri  verbis  positam  esse:  «Ego 
te  absolvo,  etc.  » quibus  quidem  de  ecclesia:  sanet*  more 
preces  qu*dam  laudabiliter  adjunguntur:  ad  ipsius  tamen 
forma:  essentiam  nequaquam  spectant,  neque  ad  ipsius 
Sacramenti  administrationem  sunt  necessari*.  Sunt  au- 
tem quasi  materia  hujus  Sacramenti  ipsius  poenitentis  actus 
nempe  Contritio,  Confessio  et  Satisfactio.  Qui  quatenus 
in  pccnitente  ad  integritatem  Sacramenti, ad  plenamque  et 


menti,  qui  est  gratia  remittens  peccata.  Ergo  pec- 
cata non  sunt  materia  propria  hujus  sacramenti. 

2.  Praeterea  Augustinus  dicit  in  lib.  de  Poeni- 
tentia (scilicet  hom.  27  inter  58,  cap.  1,  parum  a 
prine.)  : Nullus  potest  inchoare  novam  vitam,  nisi 
eum  veleris  vita;  p ce  niteat.  Sed  ad  vetustatem  vitae 
pertinent  non  solum  peccata,  sed  etiam  poenalites 
praesentis  vitae.  Non  ergo  peccata  sunt  propria 
materia  poenitentiae. 

3.  Praeterea,  peccatorum  quoddam  est  originale, 
quoddam  mortale,  quoddam  veniale.  Sed  poeni- 
tentiae sacramentum  non  ordinatur  contra  originale 
peccatum,  quod  tollitur  per  baptismum,  neque  con- 
tra peccatum  mortale  quod  tollitur  per  confessio- 
nem peccatoris  ; nec  etiam  contra  veniale,  quod 
tollitur  per  tunsionem  pectoris,  et  per  aquam 
benedictam,  et  alia  hujusmodi.  Ergo  peccata  non 
sunt  propria  materia  poenitentiae. 

— Sed  contra  est  quod  Apostolus  dicit  2 Cor. 
12,  21  : Non  egerunt  poenitentiam  super  immundi- 
tia, et  fornicatione,  et  impudicitia,  quam  gesserunt. 

Respondeo  dicendum  quod  duplex  est  materia, 
scilicet  proxima  et  remota,  sicut  statuae  proxi- 
ma materia  est  metallum,  remota  vero  aqua.  Dic- 
tum est  autem  art.  praec,,  ad  1 et  2,  quod  mate- 
ria proxima  hujus  sacramenti  sunt  actus  poe- 
nitentis, cujus  materia  sunt  peccata,  de 
quibus  dolet  et  quae  confitetur,  et  pro  quibus  satis- 
facit. — Unde  relinquitur  quod  remota  materia 
poenitentiae  sint  peccata,  non  acceptanda,  sed 
detestanda  et  destruenda. 

Ad  primum  ergo  dicendum  quod  ratio  illa  pro- 
cedit de  proxima  materia  sacramenti. 

Ad  secundum  dicendum  quod  vetus  et  mortalis 
vita  est  objectum  poenitentiae,  non  ratione  poenae, 
sed  ratione  culpae  annexae. 

Ad  tertium  dicendum  quod  poenitentia  quodam- 
modo est  de  quolibet  peccatorum  genere,  non  ta- 
men eodem  modo  : — nam  de  peccato  actuali 
mortali  est  poenitentia  proprie  et  principaliter  : 
proprie  quidem,  quia  propria  dicimur  poenitere 
de  his  quae  nostra  voluntate  commisimus  ; princi- 


perfectam  peccatorum  remissionem  ex  Dei  institutione 
requiruntur,  hac  ratione  Poenitentiae  partes  dicuntur.  Sane 
vero  res  et  effectus  hujus  Sacramenti,  quantum  ad  ejus 
vim  et  efficaciam  pertinet,  reconciliatio  est  cum  Deo, 
quam  interdum  in  viris  piis,  et  cum  devotione  hoc  Sacra- 
mentum percipientibus,  conscienti*  pax  ac  serenitas  cum 
vehementi  spiritus  consolatione  consequi  solet.  H*c  de 
partibus  et  effectu  hujus  Sacramenti  sancta  Synodus  tra- 
dens, simul  eorum  sententias  damnat, qui  Poenitentia:  par- 
tes, incussos  conscienti*  terrores,  et  fidem  esse  conten- 
dunt. Ibidem  can.  4,  vide  in  procemio  prcesenlis  queest.  — 
Quoad  peccata  venialia,  Trident.  sess.  14,  cap.  5...  Venialia 
quibus  a gratia  Dei  non  excludimur,  et  in  qua:  frequentius 
labimur,  quanquam  recte  et  utiliter  citraque  omnem  prx- 
sumptionem  in  confessione  dicantur,  quod  piorum  ho- 
minum usus  demonstrat  ; taceri  tamen  citra  culpam, -mul- 
tisque aliis  remediis  expiari  possunt.  Ibidem  can.  17  initio 
praesentis  quaestionis. 

paliter  autem,  quia  ad  deletionem  peccati  mortalis 
hoc  sacramentum  est  principaliter  institutum.  — 
De  peccatis  autem  venialibus  est  quidem  poeniten- 
tia proprie,  in  quantum  sunt  nostra  voluntate 
lacta;  non  tamen  contra  haec  principaliter  est  hoc 
sacramentum  institutum.  — De  peccato  vero  ori- 
ginali poenitentia  nec  principaliter  est  (quia  contra 
ipsum  non  ordinatur  hoc  sacramentum,  sed  magis 
baptismus),  nec  etiam  proprie,  quia  peccatum  ori- 
ginale non  est  nostra  voluntate  peractum,  nisi 
forte  in  quantum  voluntas  Adae  reputatur 
nostra,  secundum  modum  loquendi  quo  Apos- 
tolus dicit  Rom.  5,  12  : In  quo  omnes  pecca- 
verunt. In  quantum  tamen  large  accipitur  poeni- 
tentia pro  quacumque  detestatione  rei  praeteritae, 
potest  dici  poenitentia  de  peccato  originali,  sicut 
loquitur  Augustinus  in  lib.de  Poenitentia  (alius 
auctor  de  vera  et  falsa  Pcenit.,  cap.  8). 

Articulus  iii 

Utrum  haec  sit  forma  hujus  sacramenti : « Ego  te  absolvo». 

4 Sent.,  dist.  22,  quast.  2,  art.  2,  qua  st.  2 et  3 ; 
et  Opusc.  22. 

Ad  tertium  sic  proceditur.  1.  Videtur  quod  haec 
non  sit  forma  hujus  sacramenti  : Ego  te  absolvo. 
Formae  enim  sacramentorum  ex  institutione  Christi 
et  Ecclesiae  usu  habentur.  Sed  Christus  non  legitur 
hanc  formam  instituisse,  neque  etiam  in  communi 

Art.  5.  — Ad  fidem  pertinens  est,  convenientissimam 
sacramenti  poenitentias  formam  esse  : « Ego  te  absolvo  ». 
— Ex  resp.  ad  9 vides  quod  sacerdos  non  declarat  pceni- 
tentem  esse  absolutum,  sicut  volunt  quidam  Lutherani 
sed  eum  vere  absolvit.  Quod  est  conforme  doctrinae  Mar- 
tini  V.  (infra).  Unde,  nota  haec  verba  S.  Thomas,  Opusc.  17 
cap.  2 : « Si  intelligat  quod  sacerdos  sua  auctoritate  super 
culpam  potentiam  non  habet,  dicit  verum.  Si  autem  intel- 
ligit  quod  sacramentum,  quod  sacerdos  ut  minister  tra- 
dit, non  se  extendat  ad  remissionem  culpo,  falsum  dicit- 
Sicut  enim  per  baptismum  dimittitur  omnis  culpa  origina- 
lis et  actualis,  ita  per  sacramentum  pcenitentio  remittitur 
actualis  culpa...  Potestas  clavium  se  extendit  ad  absolu- 
tionem culpae,  non  sicut  causa  efficiens  principalis,  hoc 
enim  Dei  est,  sed  sicut  instrumentum  ».  Aliqui  etiam  doc- 
tores  catholici  dixerunt  sacerdotem  in  hoc  sacramento 
tantum  ostendere  poenitentem  esse  absolutum  a Deo, 
unde  formam  hujus  sacramenti  dicunt  sic  esse  exponen- 
dam : « ostendo  seu  declaro  te  absolutum  a Deo  quan- 
tum ad  culpam  ».  Et  hoc  tenuerunt  inter  alios  Magister 
Sententiarum,  Gabriel,  Richardus  etc  ; sed  amplius  tuto 
sustineri  non  potest.  — Utrum  vero  absolutionis  forma 
deprecatoria  possit  esse  valida?  Controvertitur.  Pro 
negativa  tenet  schola  Thomistica  cum  suo  Duce  dicente, 
Opusc.  22,  cap.  2 : « Christus  non  dicit : quascumque  pe- 
tieris esse  solvenda,  erunt  soluta  ; sed  : quocumque  sol- 
veris : si  ergo  illa  tantum  dicuntur  esse  soluta,  quas  ha- 
bens claves  solverit,  qui  autem  petit  aliquid  esse  solven- 
dum non  solvit;  miror  qua  temeritate  aliquis  asserat  esse 
solutum,  quem  habens  claves  non  significat  se  solvere, 
sed  solum  rogat  esse  solvendum  ».  Quod  confirmatur  de- 
finitionibus sequentibus. 

Definit.  Eccles.  — Vide  in  froxmio  preesentis  quaestionis 
Concit.  Fiorent.,  et  Trident.  can.  9;  ibidem  cap.  ;,  vide  art. 
prxced.\  Ibid.  cap.  6,  De  ministro  hujus  sacramenti  et  abso- 


usu  habetur;  quinimo  in  quibusdam  absolutionibus 
quae  in  Ecclesia  publice  fiunt,  sicut  in  prima  et 
completorio,  et  in  Coena  Domini  absolvens  non 
utitur  oratione  indicativa,  ut  dicat:  Ego  te  absolvo , 
sed  oratione  deprecativa,  cum  dicit  : Misereatur 
vestri  omnipotens  Deus ; vel  : Absolutionem  et  re- 
missionem tribuat  vobis  omnipotens  Deus.  Ergo 
haec  non  est  forma  hujus  sacramenti  : Ego  te  ab- 
solvo. 

2.  Praeterea,  Leo  papa  dicit,  epist.  108,  al.  91, 
ad  Theodor.,  cap.  2,  quod  indulgentia  nisi  sup- 
plicationibus sacerdotum  nequit  obtineri.  Loqui- 
tur autem  de  indulgentia  Dei  quae  praestatur  poe- 
nitentibus.  Ergo  forma  hujus  sacramenti  debet 
esse  per  modum  deprecationis. 

3.  Praeterea,  idem  est  absolvere  a peccato,  quod 
peccatum  remittere.  Sed  solus  Deus  peccatum 
remittit,  qui  etiam  solus  interius  hominem  a pec- 
cato mundat,  ut  Augustinus  dicit  super  Joan. 
tract.  4,  circa  med.,  et  lib.  1,  de  peccator.  Merit. 
et  Remiss.  cap.  23.  Ergo  videtur  quod  solus  Deus 
a peccato  absolvat.  Non  ergo  debet  sacerdos  di- 
cere : Ego  te  absolvo , sicut  non  dicit  : Ego  libi 
peccata  remitto. 

4.  Praeterea,  sicut  Dominus  dedit  potestatem 
discipulis  absolvendi  a peccatis,  ita  etiam  dedit 
eis  potestatem  curandi  infirmitates,  et  ut  daemonia 
ejicerent,  et  ut  languores  sanarent,  ut  habetur 
Matth.,  10  et  Luc.,  9.  Sed  sanando  infirmos, 
apostoli  non  utebantur  his  verbis  : Ego  te  sano, 
sed  : Sanet  te  Dominus  Jesus  Christus,  sicut  Pe- 


lutionc  : Circa  ministrum  autem  hujus  sacramenti  declarat 
sancta  synodus  falsas  esse,  et  a veritate  Evangelii  penitus 
alienas  doctrinas  omnes,  quas  ad  alios  quosvis  homines, 
pneter  Episcopos  et  Sacerdotes,  Clavium  ministerium 
perniciose  extendunt ; putantes  verba  illa  Domini : « Qua- 
cumque alligaveritis  super  terram,  erunt  alligata  et  in 
coelo ; et  quocumque  solveritis  super  terram,  erunt  soluta 
et  in  coelo  » ; et«  Quorum  remiseritis  peccata,  remittuntur 
eis;  et  quorum  retinueritis,  retenta  sunt  »,  ad  omnes 
Christi  fideles  indifferenter  et  promiscue,  contra  institu- 
tionem hujus  Sacramenti  ita  fuisse  dicta,  ut  quivis  po- 
testatem habeat  remittendi  peccata,  publica  quidem  per 
correptionem,  si  correptus  acquieverit;  secreta  vero  per 
spontaneam  Confessionem  cuique  factam.  Docet  quoque, 
etiam  Sacerdotes,  qui  peccato  mortali  tenentur,  per  vir- 
tutem Spiritus  Sancti,  in  ordinatione  collatam,  tanquam 
Christi  ministros,  functionem  remittendi  peccata  exer- 
cere, eosque  prave  sentire,  qui  in  malis  Sacerdotibus 
hanc  potestatem  non  esse  contendunt.  Quamvis  autem 
Absolutio  Sacerdotis  alieni  beneficii  sit  dispensatio;  ta- 
men non  est  solum  nudum  ministerium,  vel  annuntiandi 
Evangelium,  vel  declarandi  remissa  esse  peccata;  sed  ad 
instar  actus  judicialis;  quo  ab  ipso,  velut  a judice,  senten- 
tia pronuntiatur.  Atque  ideo  non  debet  pcenitens  adeo 
sibi  de  sua  ipsius  fide  blandiri,  ut,  etiamsi  nulla  illi  adsit 
contritio,  aut  Sacerdoti  animus  serio  agendi  et  vere  ab- 
solvendi desit;  putet  tamen  se,  propter  suam  solam  fi- 
dem, vere  et  coram  Deo  esse  absolutum.  Nec  enim  fides 
sine  Poenitentia  remissionem  ullam  peccatorum  prosta- 
ret : nec  is  esset,  nisi  salutis  suo  negligentissimus,  qui  Sa- 
cerdotem jocose  absolventem  cognosceret;  et  non  alium 
serio  agentem  sedulo  requireret.  — Vide  supra  pag.  >73, 
proposit.  Midi.  Baii,  damn. 


- 36. 


S.  Thom.  Aq.  — Sum.  Theol.  IV. 


StnviMvE  THEOLOGiCiC  PARS  TERTiA 


562 

trus  dixit  paralytico,  ut  habetur  Act.  9,  34.  Ergo 
videtur  quod  sacerdotes,  habentes  potestatem 
Apostolis  a Christo  traditam,  non  debeant  uti  hac 
forma  verborum  : Ego  le  absolvo , sed  : Absolutio- 
nem tribuat  libi  Christus. 

$.  Praeterea,  quidam  hac  forma  utentes  sic 
etiam  exponunt  : Ego  te  absolvo,  id  est,  absolutum 
ostendo.  Sed  nec  hoc  etiam  sacerdos  facere  potest, 
nisi  ei  divinitus  reveletur;  unde,  ut  legitur  Matth. 
16,  19,  antequam  Petro  diceretur  : Quodcumque 
solveris  super  terram , etc.  dictum  est  ei  : Beatus 
es,  Simon  Bar-Jona,  quia  caro  et  sanguis  non  re- 
velavit tibi,  sed  Pater  meus  qui  est  in  coelis.  (1) 
Ergo  videtur  quod  sacerdos,  cui  non  est  facta  re- 
velatio, praesumptuose  dicat  : Ego  le  absolvo , 
etiamsi  exponatur,  id  est,  absolutum  ostendo. 

— Sed  contra  est  quod,  sicut  Dominus  dixit 
discipulis,  Matth.  ult.  19  : Euntes  docete  omnes 
gentes,  baptizantes  eos,  etc.,  ita  dixit  Petro, 
Matth.  16,  19  : Quodcumque  solveris  super  terram, 
etc.  Sed  sacerdos  auctoritate  illorum  verborum 
Christi  fretus  dicit  : Ego  te  bapliqo.  Ergo  eadem 
auctoritate  dicere  debet  in  hoc  sacramento  : Ego 
te  absolvo. 

Respondeo  dicendum  quod  in  qualibet  re  per- 
fectio attribuitur  formae.  Dictum  est  autem 
supra,  art.  1 huj.  quaest.,  ad  2,  quod  hoc  sacra- 
mentum perficitur  per  ea  quae  sunt  ex  parte  sacer- 
dotis. Unde  oportet  quod  ea,  quae  sunt  ex  parte 
poenitentis,  sive  sint  verba,  sive  facta,  sint  quaedam 
materia  hujus  sacramenti ; ea  vero  quae  sunt  ex 
parte  sacerdotis,  se  habeant  per  modum  formae. 
— Cum  autem  sacramenta  novae  legis  efficiant 
quod  figurant,  ut  supra  dictum  est,  quaest.  62,  art. 
1,  ad  1,  oportet  quod  forma  sacramenti  significet 
id  quod  in  sacramento  agitur  proportionaliter 
materiae  sacramenti.  Unde  forma  baptismi  est  ; 
Egole  bapliqo,  et  forma  confirmationis  est  : Con- 
signo te  signo  crucis,  et  confirmo  te  chrismate  salu- 
tis, eo  quod  hujusmodi  sacramenta  perficiuntur  in 
usu  materiae  : in  sacramento  autem  Eucharistiae, 
quod  consistit  in  ipsa  consecratione  materiae,  ex- 
primitur veritas  consecrationis,  cum  dicitur  : 
Hoc  est  corpus  meum.  — Hoc  autem  sacra- 
mentum, scilicet  poenitentiae,  non  consistit  in 
consecratione  alicujus  materiae,  nec  in  usu  ali- 
cujus  materiae  sanctificatae,  sed  magis  in  remo- 
tione cujusdam  materiae,  scilicet  peccati,  prout 
peccata  dicuntur  esse  materia  poenitentiae,  ut 
ex  supra  dictis  patet,  art.  praec.  Talis  autem  re- 
motio significatur  a sacerdote,  cum  dicitur  : Ego 
le  absolvo.  Nam  peccata  sunt  quaedam  vincula, 
secundum  illud  Proverb.  5,  22  : Iniquitates  suce 
capiunt  impium,  et  funibus  peccatorum  suorum 
quisque  (2)  constringitur.  Unde  patet  quod  haec 


(1)  Vulgata...  qui  in  codis  est. 

(2)  In  Vulgata  deest  suorum  quisque. 


est  convenientissima  forma  hujus  sacra- 
menti : « Ego  te  absolvo  ». 

Ad  primum  ergo  dicendum  quod  ista  forma  as- 
sumitur ex  ipsis  verbis  Christi,  quibus  Petro  di- 
xit, Matth.  16,  19  : Quodcumque  solveris  super 
terram,  etc.  Et  tali  forma  Ecclesia  utitur  in  sacra- 
mentali  absolutione.  Hujusmodi  autem  absolutio- 
nes in  publico  factae  non  sunt  sacramentales,  sed 
sunt  orationes  quaedam  ordinatae  ad  remissionem 
venialium  peccatorum.  Unde  in  sacramentali  ab- 
solutione non  sufficeret  dicere:  Misereatur  tui  om- 
nipotens Deus,  vel  : Absolutionem  et  remissionem 
tribuat  tibi  Deus,  quia  per  haec  verba  sacerdos 
absolutionem  non  significat  fieri,  sed  petit  ut  fiat. 
Praemittitur  tamen  etiam  in  sacramentali  absolu- 
tione talis  oratio,  ne  impediatur  effectus  sacra- 
menti ex  parte  poenitentis,  cujus  actus  materiali- 
ter quodammodo  se  habent  in  hoc  sacramento, 
non  autem  in  bapttsmo  vel  in  confirmatione. 

Ad  secundum  dicendum  quod  verbum  Leonis  est 
intelligendum  quantum  ad  deprecationem  quae 
praemittitur  absolutioni,  non  autem  removet  quin 
sacerdotes  absolvant. 

Ad  tertium  dicendum  quod  solus  Deus  per  auc- 
toritatem et  a peccato  absolvit,  et  peccatum  re- 
mittit; sacerdotes  tamen  utrumque  faciunt  per 
ministerium,  in  quantum  scilicet  verba  sacerdotis 
in  hoc  sacramento  instrumentaliter  operantur  in 
virtute  divina,  sicut  etiam  in  aliis  sacramentis. 
Nam  virtus  divina  est  quae  interius  operatur  in 
omnibus  sacramentalibus  signis,  sive  sint  res,  sive 
verba,  sicut  ex  supra  dictis  patet,  quaest.  62,  art.  4, 
et  quaest.  64,  art.  1 et  2 . U nde  et  Dominus  expressit 
utrumque:  nam  Matth,  16,  19,  dixit  Petro:  Quod- 
cumque solveris  super  terram,  etc.  ; et  Joan.  20,  23, 
dixit  discipulis:  Quorum  remiseritis  peccata,  remit- 
tuntur eis.  Ideo  tamen  sacerdos  potius  dicit  : Ego 
te  absolvo,  quam:  Ego  tibi  peccata  remitto,  quia  hoc 
magis  congruit  verbis  quae  Dominus  dixit,  virtutem 
clavium  ostendens,  per  quas  sacerdotes  absolvunt. 
Quia  tamen  sacerdos  sicut  minister  absolvit,  con- 
venienter apponitur  aliquid  quod  pertinet  ad  pri- 
mam auctoritatem  Dei,  scilicet,  ut  dicatur : Ego 
le  absolvo  in  nomine  Patris,  et  Filii,  et  Spiritus 
Sancti,  vel  per  virtutem  passionis  Christi,  vel  auc- 
toritate Dei,  sicut  Dionysius  exponit  cap.  3 coel. 
Hierarch.,  a med.  (implic.),  et  cap.  7 eccles. 
Hierarch.,  vers.  fin.  Quia  tamen  hoc  non  est  de- 
terminatum ex  verbis  Christi,  sicut  in  baptismo, 
talis  appositio  relinquitur  arbitrio  sacerdotis. 

Ad  quartum  dicendum  quod  Apostolis  non  est 
data  potestas  ut  ipsi  sanarent  infirmos,  sed  ut  ad 
eorum  orationem  infirmi  sanarentur;  est  autem  eis 
collata  potestas  operandi  instrumentaliter  sive  mi- 
nisterialiter  in  sacramentis  ; et  ideo  magis  possunt 
in  formis  sacramentalibus  exprimere  actum  suum 
quam  in  sanationibus  infirmitatum.  In  quibus 
tamen  non  semper  modo  deprecativo  utebantur, 
sed  quandoque  modo  indicativo  et  imperativo, 

sicut  Act.  3,  6,  legitur  quod  F etrus  dixit  claudo  : 
Quod  habeo,  hoc  tibi  do  : in  nomine  Jesu  Christi 
Nazareni  surge  et  ambula. 

Ad  quintum  dicendum  quod  ista  expositio  : Ego 
te  absolvo , id  est,  absolutum  ostendo , quantum  ad 
aliquid  quidem  vera  est,  non  tamen  est  perfecta. 
Sacramenta  enim  novae  legis  non  solum  significant, 
sed  etiam  faciunt  quod  significant.  Unde  sicut 
sacerdos  baptizando  aliquem,  ostendit  hominem 
interius  ablutum  per  verba  et  facta,  et  non  solum 
significative,  sed  etiam  effective,  ita  etiam  cum  di- 
cit : Ego  te  absolvo,  ostendit  hominem  absolutum 
non  solum  significative,  sed  etiam  effective.  Non 
tamen  loquitur  quasi  de  re  incerta,  quia  sicut  alia 
sacramenta  novae  legis  habent  de  se  certum  effec- 
tum ex  virtute  passionis  Christi,  licet  possit  impe- 
diri ex  parte  recipientis,  ita  etiam  et  in  hoc  sacra- 
mento. Unde  Augustinus  dicit  in  lib.  2 de  adult. 
Conjug.,  cap.  9,  in  prine.  : Non  est  turpis  nec  dif- 
ficilis post  patrata  et  purgata  adulteria  reconciliatio 
conjugii,  ubi  per  claves  regni  coelorum  non  dubita- 
tur fieri  remissio  peccatorum.  Unde  nec  sacerdos 
indiget  speciali  revelatione  sibi  facta  ; sed  sufficit 
generalis  revelatio  fidei,  per  quam  remittuntur 
peccata.  Unde  revelatio  fidei  dicitur  Petro  facta 
fuisse.  Esset  autem  perfectior  expositio  : Ego  te 
absolvo,  id  est,  sacramentum  absolutionis  tibi  im- 
pendo. 

Articulus  iv 

Utrum  impositio  manuum  sacerdotis  requiratur  ad  hoc 
sacramentum. 

4 Coni,  gent.,  cap.  71 ; et  Opusc.  22,  cap.  4. 

Ad  quartum  sic  proceditur.  1.  Videtur  quod 
impositio  manuum  sacerdotis  requiratur  ad  hoc 
sacramentum.  Dicitur  enim  Mare,  ult.,  18  : Su- 
per cegros  manus  imponent,  et  bene  habebunt. 
JE<g ri  autem  spiritualiter  sunt  peccatores,  qui  reci- 
piunt bonam  habitudinem  per  hoc  sacramentum. 
Ergo  in  hoc  sacramento  est  manus  impositio  fa- 
cienda. 


Art.  4.  — Wiclefus  e contra,  irridebat  hanc  manuum 
impositionem  ; et  uterque  error  est  cavendus,  nam  ritus 
imponendi  manus  est  ita  antiquus,  quod  sacramentum  istud 
olim  fuit  saepe  vocatum  « manuum  impositio  ».  — Nota, 
ex  Toleto,  quod  non  intendit  S.  Thomas  dicere  in  ordine 
et  confirmatione  esse  necessariam  manuum  impositionem, 
quasi  sine  illa  non  sit  sacramentum  .;  sed  quod  est  caere- 
monia,quam  praetermittere  peccatum  est,  cum  universalis 
Ecclesia  ipsam  recipiat.  At  vero  in  poenitentia  non  sic  est; 
nam  absque  peccato  potest  prmtermitti,  cum  non  sit  uni- 
versalis Ecclesia»,  nec  in  praecepto  ullo.  Tamen  si  in  ali- 
qua Ecclesia  est  in  usu,  laudanda  est  etservanda.  — Guil- 
lelmus  Parisiensis  et  Alexander  Halensis  docuerunt  ma- 
nuum impositionem  factam  a sacerdote  proferente  abso- 
lutionis formam, esse  materiam  proximam  hujussacramenti. 
S.  Thomas  in  Opusculo  22,  cap.  4,  impugnat  errorem 
illorum  qui  affirmabant  de  necessitate  hujus  sacramenti 
esse  manuum  impositionem. 

2.  Praeterea,  in  sacramento  poenitentiae  recuperat 
homo  Spiritum  Sanctum  amissum  ; unde  ex  per- 
sona poenitentis  dicitur  in  Psal.  50,  14  : Redde 
mihi  lectitiam  salutaris  lui,  et  spiritu  principali  con- 
firma me.  Sed  Spiritus  Sanctus  datur  per  imposi- 
tionem manuum  : legitur  enim  Act.  8,  17,  quod 
apostoli  imponebant  manus  super  illos,  et  accipie- 
bant Spiritum  Sanctum;  et  Matth.  19,  13,  dicitur 
quod  oblati  sunt  Domino  parvuli,  ut  eis  manus 
imponeret  (1).  Ergo  in  hoc  sacramento  est  facienda 
manus  impositio. 

3.  Praeterea,  verba  sacerdotis  in  hoc  sacramento 
non  sunt  majoris  efficaciae  quam  in  aliis  sacramen- 
tis. Sed  in  aliis  sacramentis  non  sufficiunt  verba 
ministri,  nisi  aliquem  actum  exerceat ; sicut  in 
baptismo  simul  cum  hoc  quod  sacerdos  dicit;  Ego 
te  baptizo,  requiritur  corporalis  ablutio.  Ergo 
etiam  simul  cum  hoc  quod  sacerdos  dicit  : Ego  te 
absolvo , oportet  quod  aliquem  actum  exerceat 
circa  poenitentem,  imponendo  ei  manus. 

— Sed  contra  est  quod  cum  Dominus  dixit  Pe- 
tro, Matth.  16,  19  ; Quodcumque  solveris  super 
terram,  etc.,  nullam  mentionem  de  manus  imposi- 
tione fecit ; neque  etiam  cum  omnibus  apostolis 
simul  dixit  : Quorum  remiseritis  peccata,  remittun- 
tur eis,  Joan.  20,  13.  Non  ergo  ad  hoc  sacramen- 
tum requiritur  impositio  manuum. 

Respondeo  dicendum  quod  impositio  manuum 
in  sacramentis  Ecclesiae  fit  ad  designandum 
aliquem  copiosum  gratiae  effectum,  quo  illi  quibus 
manus  imponuntur  quodammodo  per  quamdam 
similitudinem  continuantur  ministris,  in  quibus 
copia  gratiae  esse  debet.  Et  ideo  manus  impositio 
fit  in  sacramento  confirmationis,  in  quo  confertur 
plenitudo  Spiritus  Sancti;  et  in  sacramento  ordi- 
nis, in  quo  confertur  quaedam  excellentia  potesta- 
tis in  divinis  mysteriis  ; unde  et  2 ad  Timoth.  1, 
6,  dicitur  ; Resuscites  gratiam  Dei  quee  est  in  te 
per  impositionem  manuum  mearum.  — Sacra- 
mentum autem  poenitentiae  non  ordinatur  ad 
consequendam  aliquam  excellentiam  gratiae,  sed 
ad  remotionem  peccatorum,  et  ideo  ad  hoc 
sacramentum  non  requiritur  manuum  impo- 
sitio, sicut  etiam  nec  ad  baptismum,  in  quo  tamen 
fit  plenior  remissio  peccatorum  (2). 

(1)  Vulgata  : ut  manus  eis  imponeret. 

(2)  Hsc  D.  Thomas.  Sic  autem  prosequitur  in  textu 
Nicolaius  : « Licet  interdum  sacramentum  poenitentiae 
(publiese,  vel  privat®)  manus  impositio  apud  veteres  ap- 
pelletur, vel  per  manuum  impositionem  designetur.  Sic 
enim  S.  Clemens  lib.  2 Constitutionum  apostolicarum, 
cap.  18,  de  reconciliatione  peccatoris  agens  : « Eum  qui 
« luxit,  inquit,  cum  ei  manum  imposueris,  recipe,  ac  per- 
« mitte  in  Ecclesia  esse:  » ut  et  cap.  41  : « Cum  ei  ma- 
« num  imposueris,  in  antiqua  pascua  restitue.  » Sic  Cy- 
prianus, lib.  de  Lapsis  : « Ante  expiata  delicta,  ante  exo- 
mologesim,  » id  est,  confessionem,  « factam  criminis, 
« ante  purgatam  conscientiam  sacrificio,  et  manu  sacer- 
« dotis,  pacem  putant  esse,  quam  quidem  verbis  fallaci- 
« bus  vindicant,  » etc.  Sic  Augustinus  de  Baptismo  ad- 

Ad  primum  ergo  dicendum  quod  illa  manus 
impositio  non  est  sacramentalis,  sed  ordinatur  ad 
miracula  perficienda,  ut  scilicet  per  contactum 
manus  hominis  sanctificati  etiam  corporalis  infir- 
mitas tollatur ; sicut  etiam  legitur  de  Domino, 
Mare.  6,  5,  quod  infirmos  manibus  impositis  cura- 
vit; et  Matth.  8,  legitur  quod  leprosum  mundavit 
per  contactum. 

Ad  secundum  dicendum  quod  non  quaelibet  ac- 
ceptio Spiritus  Sancti  requirit  manus  impositio- 
nem, quia  etiam  in  baptismo  accipit  homo  Spiri- 
tum Sanctum,  nec  tamen  fit  ibi  manus  impositio; 
sed  acceptio  Spiritus  Sancti  cum  plenitudine  re- 
quirit manus  impositionem,  quod  pertinet  ad  con- 
firmationem. 

Ad  tertium  dicendum  quod  in  sacramentis  quae 
perficiuntur  in  usu  materiae,  minister  habet  ali- 
quem actum  corporalem  exercere  circa  eum  qui 
suscipit  sacramentum,  sicut  in  baptismo,  et  con- 
firmatione, et  extrema  unctione ; sed  hoc  sacra- 
mentum non  consistit  in  usu  alicujus  materiae  ex- 
terius appositae,  sed  loco  materiae  se  habent  ea 
quae  sunt  ex  parte  poenitentis  : unde  sicut  in  Eu- 
charistia sacerdos  sola  prolatione  verborum  super 
materiam  perficit  sacramentum,  ita  etiam  sola 
verba  sacerdotis  absolventis  super  pcenitentem 
perficiunt  absolutionis  sacramentum.  Et  si  aliquis 
actus  corporalis  esset  ex  parte  sacerdotis  neces- 
sarius, non  minus  competeret  crucesignatio,  quae 
adhibetur  in  Eucharistia,  quam  manus  impositio, 
in  signum  quod  per  sanguinem  crucis  Christi  re- 
mittuntur peccata;  et  tamen  non  est  de  necessi- 
tate hujus  sacramenti,  sicut  nec  de  necessitate 
Eucharistiae. 


versus  Donatistas,  lib.  3,  cap.  16  : '<  Manus  impositio,  » 
id  est,  poenitentia  vel  reconciliatio  « nonsicut  baptismus 
« repeti  non  potest : quid  est  enim  aliud  nisi  oratio  su- 
« per  hominem  ? » Quasi  dicat,  baptismum  quidem  itera- 
ri non  posse,  posse  autem  poenitentiam,  vel  reconcilia- 
tionem iterari.  Sic.  S.  Leo,  epist.  92,  cap.  17,  eos  qui 
escis  immolatitiis  usi  sunt,  « manus  impositione  purgari  » 
ait.  Sic  Optatus  Milevitanus,  lib.  2 : « Dum  manus  impo- 
« nitis,  et  delicta  donatis,  » etc.  ; ut  et  in  concilio  Car- 
thaginensi  IV,  cap.  66:  « Si  continuo  creditur  moritu- 
« rus,  reconcilietur  per  manus  impositionem,  » etc.  ; et 
in  Arausicano,  cap.  3 : « Stent  in  ordine  poenitentium, 
« ut  ostensis  necessariis  poenitentias  fructibus  legitimam 
« communionem  cum  reconciliatoria  manus  impositione 
« recipiant.  » Sed  a caeremonia  tantum  exteriori,  quas 
nunc  etiam  in  usu  est,  sacramentum  poenitentias  sic  voca- 
tur ; non  quod  ad  ejus  essentiam  vel  intrinsecam  ratio- 
nem caeremonia  illa  pertineat;  sicut  etiam  sacramentum 
Eucharistias  Tertullianus,  lib.  de  Pudicitia,  cap.  14, 
sacramentum  benedictionis  vocat,  et  eulogiam  eodem  sensu 
Graeci  passim  appellant,  quia  in  eo  conficiendo  bene- 
dictio adhibetur  exemplo  Christi,  quamvis,  hujus  confec- 
tioni vel  consecrationi  essentialis  non  sit. 


Articulus  v 

Utrum  hoc  sacramentum  sit  de  necessitate  salutis. 

Sup.,quaest.  6p,art.  1.  corp.,  et  art.  2 , ad  4 ,et  art.4,corp.  ; 

et  4 Sent.,  dist.  14 , quasi.  1,  art.  J,  et  in  prine.  Exp. 

litt.;  et  4 Cont.,  cap.  17. 

Ad  quintum  sic  proceditur.  1.  Videtur  quod 
hoc  sacramentnm  non  sit  de  necessitate  salutis, 
quia  super  illud  Ps.  125  : Qui  seminani  inlacrymis, 
etc.,  dicit  Glossa  (interi.  Aug.)  : Noli  esse  tristis, 
si  adsit  tibi  bona  voluntas,  unde  metitur  pax.  Sed 
tristitia  est  de  ratione  poenitentiae,  secundum 
illud  2 Cor.  7,  10:  Quae  secundum  Deum  est  tris- 
titia, poenitentiam  in  salutem  stabilem  operatur. 
Ergo  bona  voluntas  sine  poenitentia  sufficit  ad  sa- 
lutem. 

2.  Praeterea,  Proverb.  10,  12,  dicitur  : Uni- 
versa delicia  operit  charilas  ; et  infra,  cap.  15,  27  : 
Per  misericordiam  et  fidem  purgantur  peccata. 
Sed  hoc  sacramentum  non  est  nisi  ad  purgandum 
peccata.  Ergo  habendo  charitatem,  et  fidem,  et 
misericordiam,  potest  quisque  salutem  consequi 
etiam  sine  poenitentiae  sacramento. 

■).  Praeterea,  sacramenta  Ecclesiae  initium  ha- 
bent ab  institutione  Christi.  Sed,  sicut  legitur 


Art.  5.  — Responsio  ad  fidem  pertinens  est  : sacra- 
mentum poenitentia  necessarium  esse  illis  qui  a baptismo 
in  peccatum  aliquod  mortale  lapsi  sunt.  Haec  doctrina  sic 
intelligenda  est,  ut  si  facultas  adsit,  hoc  sacramentum  in 
re  suscipi  debeat  ; alias  vero  sufficiat  ejus  votum  (Tri- 
dent.  sess.  6,  cap.  14).—  In  1 arg.  S.  Thonias  loquitur  de 
absolutione  quae  in  veteri  gallicana  liturgia,  publice  fiebat 
ante  missamsolemnem,  post  recitationem  psalmorum  poe- 
nitentiae in  fer.  IV  cinerum,  et  in  Coena  Domini,  prout 
etiam  in  prxsenti  habetur  in  missali  Ordinis  Praedicato- 
rum. 

Definit  Eccles.  — Proposit.  Wiclefi  damnat,  a Concit. 
Constant,  sub  Murtino  V : Si  homo  fuerit  debite  contritus, 
omnis  confessio  exterior  est  sibi  superflua  et  inutilis.  — 
Articuli  de  quibus,  ex  ejusdem  concilii  mandato,  errorum 
Wiclefi  suspecti  debent  interrogari  : 20  Item,  utrum  credat, 
quod  Christianus  ultra  contritionem  cordis,  habita  copia 
sacerdotis  idonei,  soli  sacerdoti  de  necessitate  salutis 
confiteri  teneatur,  et  non  laico  seu  laicis  quantumcumque 
bonis  et  devotis.  — Proposit.  Petri  Oxonensis,  damn.  a 
Sixto  IV,  (1479):  1.  Peccata  mortalia,  quantum  ad  culpam 
et  poenam  alterius  saeculi,  delentur  persolam  cordis  con- 
tritionem sine  ordine  ad  claves.  2.  Confessio  de  peccatis 
in  specie  fuit  ex  aliquo  statuto  utili  Ecclesite,  non  de  jure 
divino,  j.  Pravae  cogitationes  confiteri  non  debent,  sed 
sola  displicentia  delentur  sine  ordine  ad  claves.  4.  Con- 
fessio debet  esse  secreta,  id  est  de  peccatis  secretis,  non 
de  manilestis.  — Concil.  Trident.  sess.  7,  de  baptismo.  Can. 
10.  Si  quis  dixerit,  peccata  omnia  quae  «ost  Baptismum 
fiunt,  sola  recordatione  et  fide  suscepti  Baptismi  vel  dimit- 
ti, vel  venialia  fieri  ; anat.  sit.  Ibid.  sess. cap.  14,  vide  supra, 
queest.  68,  art.  2,  pag...\  et  can.  29  ; Si  quis  dixerit,  eum, 
qui  post  Baptismum  lapsus  est,  non  posse  per  Dei  gra- 
tiam resurgere ; aut  posse  quidem,  sed  sola  fide,  amissam 
justitiam  recuperare  sine  sacramento  Poenitentiae,  prout 
sancta  Romana  et  universalis  Ecclesia  a Christo  Domino 
et  ejus  Apostolis  edocta  hucusque  professa  est,  servavit 
et  docuit,  anat.  sit.  Ibidem  sess.  14,  cap.  2,  vide  supra  quae  st. 
68,  art.  1,  pag.  411;  et  cap.  0,  ride  art.  5 proeccd.;  et  can.  2, 
6,  7,  8,  9,  vide  in  prooemio  hujus  queest, pag.  557;  vide  etiam 
sess.  41,  cap.  5,  infra,  art.  7. 

Joan.  8,  Christus  mulierem  adulteram  absolvit 
absque  poenitentia.  Ergo  videtur  quod  poenitentia 
non  sit  de  necessitate  salutis. 

— Sed  contra  est  quod  Dominus  dicit  Luc.  13, 
3 : Si  poenitentiam  non  habueritis,  omnes  simul  pe- 
ribitis (1). 

Respondeo  dicendum  quod  aliquid  est  neces- 
sarium ad  salutem  dupliciter  ; uno  modo  abso- 
lute, alio  modo  ex  suppositione.  — Absolute  quidem 
necessarium  est  ad  salutem  illud  sine  quo  nullus- 
salutem  consequi  potest,  sicut  gratia  Christi,  et 
sacramentum  baptismi,  per  quod  aliquis  in  Christo 
renascitur.  — Ex  suppositione  autem  est  necessa- 
rium sacramentum  poenitentiae,  quod  quidem  est  ne- 
cessarium non  omnibus,  sed  peccato  subjacentibus. 
Dicitur  enim  2 Paral.  ult.  (in  orat.  Manas.,  ante 
lib.  3 Esdrae)  : Tu,  Domine  Deus  justorum,  non 
posuisti  poenitentiam  justis,  Abraham,  Isaac  et  Ja- 
cob,  et  his  qui  libi  non  peccaverunt.  Peccatum  au- 
tem, cum  consummatum  fuerit,  generat  mortem,  ut 
dicitur  Jacobi  1,  13.  Et  ideo  necessarium  est  ad 
salutem  peccatoris  quod  peccatum  removeatur  ab 
eo;  quod  quidem  non  potest  fieri  sine  poenitentiee 
sacramento,  in  quo  operatur  virtus  passionis 
Christi  per  absolutionem  sacerdotis  simul  cum 
opere  poenitentis,  qui  cooperatur  gratiae  ad  des- 
tructionem peccati.  Sicut  enim  dicit  Augustinus 
super  Joan.  (implic.  tract.  72,  ante  med.  et  ex- 
press.  serm.  13  de  Verb.  Apost.,  cap.  11,  circa 
med.),  qui  creavit  te  sine  te,  non  justificabit  te  sine 
te.  Unde  patet  quod  sacramentum  poenitentiae 
est  necessarium  ad  salutem  post  peccatum, 
sicut  medicatio  corporalis,  postquam  homo  in 
morbum  periculosum  inciderit. 

Ad  primum  ergo  dicendum  quod  Glossa  illa 
videtur  esse  i.otelligenda  de  eo  cui  adest  bona  vo- 
luntas sine  interpolatione  quae  fit  per  peccatum  ; 
talis  enim  non  habet  tristitiae  causam  ; sed  ex  quo 
bona  voluntas  tollitur  per  peccatum,  non  potest 
restitui  sine  tristitia,  qua  quis  dolet  de  peccato 
praeterito,  quod  pertinet  ad  poenitentiam. 

Ad  secundum  dicendum  quod  ex  quo  aliquis 
peccatum  incurrit,  charitas,  fides  et  misericordia 
non  liberant  a peccato  sine  poenitentia.  Requirit 
enim  charitas  quod  homo  doleat  de  offensa  in 
amicum  commissa,  et  quod  amico  homo  studeat 
satisfacere  ; requirit  etiam  ipsa  fides  ut  per  virtu- 
tem passionis  Christi,  quae  in  sacramentis  Eccle- 
siae operatur,  quaerat  justificari  a peccatis  ; requi- 
rit etiam  et  ipsa  misericordia  ordinata  ut  homo  sub- 
veniat poenitendo  suae  miseriae,  quam  per  pecca- 
tum incurrit,  secundum  illud  Proverb.  14,  34  : 
Miseros  facit  populos  peccatum  : unde  Eccli.  30, 
24,  dicitur  : Miserere  animx  lux,  placens  Deo. 

Ad  tertium  dicendum  quod  ad  potestatem  ex- 


(1)  Vulgata  : Nisi  poenitentiam  habueritis,  omnes  simili- 
ter peribitis. 


cellentiae,  quam  solus  Christus  habuit,  ut  supra 
dictum  est,  quaest.  64,  art.  3,  pertinuit  quod 
Christus  elfectum  sacramenti  poenitentiae,  qui  est 
remissio  peccatorum,  contulit  mulieri  adulterae 
sine  exterioris  poenitentiae  sacramento,  licet  non 
sine  interiori  poenitentia,  quam  ipse  in  ea  per  gra- 
tiam est  operatus. 

Articulus  vi 

Utrum  poenitentia  sit  secunda  tabula  post  naufragium. 

4 Sent.,  dist.  2,  quaest . 1,  art.  1,  ad  J,  et  dist.  14,  qiuest.  1, 

art.  2,  queest.  4 et  dist.  if,  qiuest.  4,  art.  1,  quast.  1, 

ad  1. 

Ad  sextum  sic  proceditur.  1.  Videtur  quod  poe- 
nitentia non  sit  secunda  tabula  post  naufragium, 
quia  super  illud  Isa.  3 : Peccatum  suum  quasi  So- 
doma prxdicaverunt,  dicit  Glos,  (interi.  Hieron.) : 
Secunda  tabula  post  naufragium  est  peccata  abs- 
condere. Poenitentia  autem  non  abscondit  peccata 
sed  magis  ea  revelat.  Ergo  poenitentia  non  est  se- 
cunda tabula. 

2.  Praeterea,  fundamentum  in  aedificio  non  te- 
net secundum,  sed  primum  locum.  Poenitentia  au- 
tem in  spirituali  aedificio  est  fundamentum,  secun- 
dum illud  Hebr.  6,  1:  Non  rursus  jacientes  funda- 
mentum poenitentix  ab  operibus  mortuis;  unde  et 
praecedit  ipsum  baptismum,  secundum  illud  Act. 
2,  38  : Poenitentiam  agite,  et  baptizetur  unusquisque 
vestrum.  Ergo  poenitentia  non  debet  dici  secunda 
tabula. 

3.  Praeterea,  omnia  sacramenta  sunt  quaedam  ta- 
bulae, id  est,  remedia  contra  peccatum.  Sed  poeni- 
tentia non  tenet  secundum  locum  inter  sacramenta, 
sed  magis  quartum,  ut  ex  supra  dictis  patet, 
quaest.  65,  art.  1 et  2.  Ergo  poenitentia  non  debet 
dici  secunda  tabula  post  naufragium. 

— Sed  contra  est  quod  Hieron.  dicit  loc.  cit. 
quod  secunda  tabula  post  naufragium  est  pxnilen- 
lia. 

Respondeo  dicendum  quod  id  quod  est  per  se, 
naturaliter  prius  est  eo  quod  est  per  accidens, 
sicut  et  substantia  prior  est  accidente.  Sacramenta 
autem  quaedam  per  se  ordinantur  ad  salutem  ho- 
minis ; sicut  baptismus,  qui  est  spiritualis  genera- 
tio, et  confirmatio,  quae  est  spirituale  augmentum, 
et  Eucharistia,  quae  est  spirituale  nutrimentum, 
poenitentia  autem  ordinatur  ad  salutem  hominis 
quasi  per  accidens,  et  supposito  quodam,  scilicet 
ex  suppositione  peccati : nisi  enim  homo  peccaret 
actualiter,  poenitentia  non  indigeret ; indigeret  ta- 
men baptismo,  et  confirmatione,  et  Eucharistia  ; 


Art.  6.  — Nomen  hoc  non  est  novum.  Nam  Tertullia- 
nus in  libro  de  Pcenitentia,  ipsam  vocat  secundam  tabulam. 
Similiter  S.  Hieronymus  in  epist.  ad  Demetriadem.  Fuit 
autem  approbatum  a Concil.  T rident,  sess.  6,  cap.  14,  vide 
supra  pag.  426,  et  sess.  14,  can.  2,  pag.  357. 

sicut  et  in  vita  corporali  non  indigeret  homo  me-  | 
dicatione,  nisi  infirmaretur,  indigeret  autem  homo  ] 
per  se  ad  vitam  generatione,  augmento  et  nutri- 
mento. — Et  ideo  poenitentia  tenet  secundum 
locum  respectu  status  integritatis  qui  confer- 
tur et  conservatur  per  sacramenta  praedicta; 
unde  et  metaphorice  dicitur  « secunda  tabula 
post  naufragium  ».  Nam  sicut  primum  remedium 
mare  transeuntibus  est  ut  conserventur  in  navi  in- 
tegra, secundum  autem  remedium  est  post  navem 
fractam,  ut  quis  tabulae  adhaereat;  ita  etiam  primum 
remedium  in  mari  hujus  vitae  est  quod  homo  inte- 
gritatem servet  ; secundum  autem  remedium  est, 
si  per  peccatum  integritatem  perdiderit,  quod  per 
poenitentiam  redeat. 

Ad  primum  ergo  dicendum  quod  abscondere 
peccata  contingit  dupliciter  : — Uno  modo,  dum 
ipsa  peccata  fiunt.  Est  autem  pejus  peccare  publice 
quam  occulte, tum  quia  peccator  publicus  videtur  ex 
majori  contemptu  peccare  ; tum  etiam  quia  peccat 
cum  scandalo  aliorum.  Et  ideo  quoddam  remedium 
est  in  peccatis  quod  aliquis  in  occulto  peccet ; et 
secundum  hoc  dicit  Glossa  quod  secunda  tabula  j 
post  naufragium  est  peccata  abscondere,  non  quod 
per  hoc  tollatur  peccatum,  sicut  per  poenitentiam 
sed  quia  per  hoc  peccatum  fit  minus.  — Alio  modo 
aliquis  abscondit  peccatum  prius  factum  per  negli- 
gentiam  confessionis,  et  hoc  contrariatur  poeni- 
tentias, et  sic  abscondere  peccatum  non  est  se- 
cunda'tabula  sed  magis  contrarium  tabulae  ; dici- 
tur enim  Proverb.  28,  13  : Qui  abscondit  scelera 
sua,  non  dirigetur. 

Ad  secundum  dicendum  quod  poenitentia  non  ( 
potest  dici  fundamentum  spiritualis  aedificii  sim- 
pliciter, id  est,  in  prima  aedificatione,  sed  est  fun-  ! 
damentum  in  secunda  reaedificatione,  quae  fit  per  1 
destructionem  peccati  ; nam  primo  redeuntibus 
ad  Deum  occurrit  poenitentia.  Apostolus  tamen 
ibi  loquitur  de  fundamento  spiritualis  doctrinae. 
Poenitentia  autem  quae  baptismum  praecedit,  non 
est  poenitentiae  sacramentum. 

Ad  tertium  dicendum  quod  tria  praecedentia  sa-  | 
cramenta  pertinent  ad  navem  integram,  id  est  ad 
statum  integritatis,  respectu  cujus  poenitentia  di- 
citur secunda  tabula. 


rali,  institutione  non  indigent.  Sed  poenitere  de 
malis  quae  quis  gessit,  est  de  jure  naturali  : non 
enim  potest  aliquis  bonum  diligere,  quin  de  con- 
trario doleat.  Ergo  poenitentia  non  fuit  convenien- 
ter instituta  in  nova  lege. 

2.  Praeterea,  illud  quod  fuit  in  veteri  lege  insti- 
tuendum non  fuit  in  nova.  Sed  etiam  in  veteri  lege 
fuit  poenitentia;  unde  et  Dominus  conqueritur  Je- 
rem.  8,  6,  dicens:  Nullus  est  qui  agat  poenitentiam 
super  peccato  suo,  dicens  : Quid  feci  l Ergo  poeni- 
tentia non  debuit  institui  in  nova  lege. 

3.  Praeterea,  poenitentia  consequenter  se  habet 

ad  baptismum,  cum  sit  secunda  tabula,  ut  supra  * 
dictum  est,  art.  praec.  Sed  poenitentia  videtur  a 
Domino  instituta  ante  baptismum  ; nam  in  princi- 
pio praedicationis  suae  dixisse  Dominus  legitur 
Matth.  4,  17  : Poenitentiam  agile,  appropinquavit 
enim  regnum  ccelorum.  Ergo  hoc  sacramentum  non 
fuit  convenienter  institutum  in  nova  lege. 

4.  Praeterea,  sacramenta  novae  legis  institutio- 
nem habent  a Christo,  ex  cujus  virtute  operantur 
ut  supra  dictum  est,  quaest.  62,  art.  5,  et  quaest. 

64,  art.  i.Sed  Christus  non  videtur  instituisse  hoc 
sacramentum,  cum  ipse  non  sit  usus  eo,  sicut  aliis 
sacramentis  quae  ipse  instituit.  Ergo  hoc  sacramen- 
tum non  fuit  convenienter  institutum  in  nova  lege. 

— Sed  contra  est  quod  dicit  Dominus,  Luc. 
ult.  46  : Oportebat  Christum  pali,  et  resurgere  a 
mortuis  die  tertia,  et  praedicari  in  nomine  ejus  poeni- 
tentiam et  remissionem  peccatorum  in  omnes  gentes • 

Respondeo  dicendum  quod,  sicut  supra  dictum 
est,  art.  1 huj.  quaest,,  ad  1 et  2,  in  hoc  sacra- 
mento actus  pcenitentis  se  habet  sicut  materia  ; id 
autem  quod  est  ex  parte  sacerdotis,  qui  operatur 
ut  minister  Christi,  se  habet  ut  formale  et  com- 
pletivum sacramenti.  Materia  vero  etiam  in  aliis 
sacramentis  praeexistit  a natura,  ut  aqua  ; vel  ab 
arte,  ut  panis  ; sed  quod  talis  materia  ad  sacra- 
mentum assumatur, institutioneindiget  hoc  determi- 
nante. Sed  forma  sacramenti  et  virtus  ipsius 
totaliter  est  ex  institutione  Christi,  ex  cujus 
passione  procedit  virtus  sacramentorum.  — Sic 
ergo  hujus  sacramenti  materia  praeexistit  a 


Articulus  vii 

Utrum  hoc  sacramentum  fuerit  convenienter  in  nova  lege 
institutum. 

4 Sent.  disl.  22,  quxst.  /,  art.  3. 

Ad  septimum  sic  proceditur,  1.  Videtur  quod 
hoc  sacramentum  non  fuerit  convenienter  institu- 
tum in  nova  lege.  Ea  enim  quae  sunt  de  jure  natu- 

Art.  7.  — Hoc  sacramentum  immediate  a Christo  ins- 
titutum esse,  est  de  fide,  ex  Trident.  sess.  14,  can.  6. 
Fuit  autem  institutum  post  resurrectionem  iliis  verbis 
Joannis  20:  « Accipite  Spiritum  Sanctum  : quorum  remi- 
seritis peccata,  remittuntur  eis ; et  quorum  retinueritis, 


retentu  sunt  ».  Hoc  fuit  etiam  determinatum  a Trident. 
sess.  14,  cap.  1,  can.  j.  In  illis  autem  verbis  : « Tibi 
dabo  claves  etc.»,  habetur  principalius  primatus  S.  Petri. 

Circa  resp.  ad  5,  vide  concil.  Trident.,  sess.  6,  capite 

6,  supra  pag.  414. 

Definit.  Ecclcs.  — Trident.  sess.  6,  cap.  14»  vide  supra, 
quxst.  69,  art. 2,  pag. 426;  et  sess.  14, cap. 1,  vide  supra,  art. 
i,pag.  559;  et  cap. 5:...  universa  Ecclesiasemper  intellexit, 
institutam  esse  a Domino  integram  peccatorum  confessio- 
nem,et  omnibus  post  baptismum  lapsis,  jure  divino  neces- 
sariam existere  ; quii  Dominus  noster  Jesus  Christus  e 
terris  ascensurus  ad  caelos,  sacerdotes  sui  ipsius  vicarios 
reliquit,  tanquam  praesides  et  judices  etc.  ; caput  6,  vide 
art  j prxced.;  can.  j et  6,  in  prooemio  prxsentis  quxst.,  pag, 
^7. — Proposit.  Petri  Oxomens.  damn.  a Sixto  IV.  2.  Con- 
fessio de  peccatis  in  spece,  fuit  ex  aliquo  statuto  utili 
Ecclesiae,  non  de  jure  divino. 

natura  ; ex  naturali  enim  ratione  homo  movetur 
ad  poenitendum  de  malis  quae  fecit  ; sed  quod  hoc 
vel  illo  modo  homo  poenitentiam  agat,  est  ex  institu- 
tione divina.  Unde  et  Dominus  in  principio  prae- 
dicationis suae  indixit  hominibus  ut  non  solum  poe- 
niterent,  sed  etiam  poenitentiam  agerent,  signifi- 
cans determinatos  modos  actuum  qui  requiruntur 
ad  hoc  sacramentum.  Sed  id  quod  pertinet  ad  offi- 
cium ministrorum,  determinavit  cum  Matth.  1 6, 
19,  dixit  Petro  : Tibi  dabo  clanes  regni  coelorum , 
etc.  Efficaciam  autem  hujus  sacramenti  et  origi- 
nem virtutis  ejus  manifestavit  post  resurrectionem 
Luc.  ult.,  47,  ubi  dixit  quod  oportet  pratdicari  in 
nomine  ejus  poenitentiam  et  remissionem  peccatorum 
in  omnes  gentes,  praemisso  de  passione  et  resur- 
rectione. Ex  virtute  enim  nominis  Jesu  Christi 
patientis  et  resurgentis  hoc  sacramentum  effica- 
ciam habet  in  remissionem  peccatorum.  Et  sic 
patet  convenienter  hoc  sacramentum  in  nova 
lege  institutum  fuisSe. 

Ad  primum  ergo  dicendum  quod  de  jure  natu- 
rali est  quod  aliquis  pceniteat  de  malis  quae  fecit, 
quantum  ad  hoc  quod  doleat  ea  fecisse,  et  doloris 
remedium  quaerat  per  aliquem  modum,  et  quod 
etiam  aliqua  signa  doloris  ostendat ; sicut  et  Nini- 
vitae fecerunt,  ut  Jonae  3 legitur;  in  quibus  tamen 
aliquid  fuit  adjunctum  fidei,  quam  conceperant  ex 
praedicatione  Jonae,  ut  scilicet  hoc  agerent  sub 
spe  veniae  consequendae  a Deo,  secundum  illud 
quod  ibid.,  v.  9,  legitur  : Quis  scit,  si  convertatur 
et  ignoscat  Deus,  et  revertatur  a furore  ira:  suco  et 
non  peribimus  ? Sed  sicut  alia  quae  sunt  de  jure 
naturali,  determinationem  acceperunt  ex  institu- 
tione legis  divinae,  ut  in  secunda  parte  dictum  est 
(1-2,  quaest.  91,  art.  4,  et  quaest.  95,  art.  2,  et 
quaest.  99),  ita  etiam  et  poenitentia. 

Ad  secundum  dicendum  quod  ea  quae  sunt  juris 
naturalis,  diversimode  determinationem  accipiunt 
in  veteri  et  in  nova  lege,  secundum  quod  congruit 
imperfectioni  veteris  legis  et  perfectioni  novae  le- 
gis. Unde  et  poenitentia  in  veteri  lege  aliquam 
determinationem  habuit,  quantum  quidem  ad  do- 
lorem, ut  esset  magis  in  corde  quam  in  exteriori- 
bus signis,  secundum  illud  Joel.  2,  13  : Scindite 
corda  vestra,  et  non  vestimenta  vestra;  quantum 
autem  ad  remedium  doloris  quaerendum,  ut  aliquo 
modo  ministris  Dei  peccata  sua  confiterentur,  ad 
minus  in  generali.  Unde  Dominus,  Levit.  5,  17, 
dicit  : Anima,  si  peccaverit  per  ignorantiam...,  of- 
feret arietem  immaculatum  de  gregibus  sacerdoti, 
juxta  mensuram  ceslimalionemque  peccati;  qui  ora- 
bit pro  eo,  quia  nesciens  fecerit,  et  dimittetur  ei;  in 
hoc  enim  ipso  quod  oblationem  faciebat  aliquis 
pro  peccato  suo,  quodammodo  suum  peccatum  sa- 
cerdoti confitebatur.  Et  secundum  hoc  dicitur 
Proverb.  28,  1 3 : Qui  abscondit  scelera  sua , non 
dirigetur;  qui  autem  confessus  fuerit  et  reliquerit 
ea,  misericordiam  consequetur.  Nondum  autem 
erat  instituta  potestas  clavium,  quae  a passione 

Christi  derivatur ; et  per  consequens  nondum  erat 
institutum  quod  aliquis  doleret  de  peccato,  cum 
proposito  subjiciendi  se  per  confessionem  et  satis- 
factionem clavibus  Ecclesiae,  sub  spe  consequendae 
veniae  virtute  passionis  Christi. 

Ad  tertium  dicendum  quod  si  quis  recte  consi- 
deret ea  quae  Dominus  dixit  de  necessitate  bap- 
tismi, Joan.  3,  tempore  praecesserunt  ea  quae 
dixit,  Matth.  4,  de  necessitate  poenitentiae  ; nam 
id  quod  dixit  Nicodemo  de  baptismo,  fuit  ante  in- 
carcerationem  J oannis,  de  quo  postea  subditur  quod, 
baptizabat;  illud  vero  quod  de  poenitentia  dixit 
Matth.  4,  fuit  post  incarcerationem  Joannis.  Si  ta- 
men prius  ad  poenitentiam  induxisset  quam  ad  bap- 
tismum, hoc  ideo  esset  quia  etiam  ante  baptismum 
requiritur  quaedam  poenitentia;  sicut  et  Petrus 
dicit  Act.  2,  38  : Pxnitentiam  agile,  et  baptizetur 
unusquisque  vestrum. 

Ad  quartum  dicendum  quod  Christus  non  est 
usus  baptismo  quem  ipse  instituit,  sed  est  baptiza- 
tus  baptismo  Joannis,  et  supra  dictum  est,  quaest. 
39,  art.  1 et  2.  Sed  nec  etiam  active  usus  est  suo 
ministerio,  quia  ipse  non  baptizabat  communiter, 
sed  discipuli  ejus,  ut  dicitur  Joan.  4,  quamvis 
credendum  sit  quod  discipulos  suos  baptizaverit, 
ut  Augustinus  dicit  ad  Seleucianum,  epist.  265, 
al.  108,  ante  med.,  et  lib.  3 de  Anima  et  ejus 
Orig.,  cap.  9.  Usus  autem  hujus  sacramenti  ab 
eo  instituti  nullo  modo  ei  competebat,  nec  quan- 
tum ad  hoc  quod  ipse  poeniteret,  in  quo  peccatum 
non  fuit,  neque  quantum  ad  hoc  quod  hoc  sacra- 
mentum aliis  praeberet,  quia  ad  ostendendam  mise- 
ricordiam et  virtutem  suam,  effectum  hujus  sacra- 
menti sine  sacramento  praebebat,  ut  supra  dic- 
tum est,  art.  3 huj.  quaest.  ad  3.  Sacramentum 
autem  Eucharistiae  et  ipse  sumpsit,  et  aliis  dedit, 
tum  ad  commendandam  excellentiam  hujus  sacra- 
menti, tum  quia  hoc  sacramentum  est  memoriale 
suae  passionis,  in  qua  Christus  est  sacerdos  et 
hostia. 

Articulus  viii 

Utrum  poenitentia  debeat  durare  usque  ad  finem  vitae. 

Inj. , art.  9,  ad  1 ; et  4 Sent.,  dist.  17 , quast.  2,  art.  4 , 
quast.  1 et  2. 

Ad  octavum  sic  proceditur.  1.  Videtur  quod 
poenitentia  non  debeat  durare  usque  ad  finem  vitae. 
Poenitentia  enim  ordinatur  ad  deletionem  peccati. 
Sed  poenitens  statim  consequitur  remissionem 
peccatorum,  secundum  illud  Ezech.  18,  21  : Si 
impius  egerit  poenitentiam  ab  omnibus  peccatis  suis 
qua:  operatus  est...  vita  vivet,  et  non  morietur.  Ergo 
non  oportet  ulterius  poenitentiam  protendi. 

2.  Praeterea,  poenitentiam  agere  pertinet  ad 

Art.  8.  — Ex  his  intellige  verba  Concilii  Tridentini: 

« Totam  Christianam  vitam,  perpetuam  poenitentiam  esse 
debere  ». 

statum  incipientium.  Sed  homo  de  hoc  statu  debet 
procedere  ad  statum  proficientium,  et  ulterius  ad 
statum  perfectorum.  Ergo  non  debet  homo  poeni- 
tentiam agere  usque  ad  finem  vitas. 

3 Praeterea,  sicut  in  aliis  sacramentis  homo 
debet  servare  statuta  Ecclesiae,  ita  et  in  hoc  sa- 
cramento. Sed  secundum  canones  determinata 
sunt  tempora  poenitendi,  ut  scilicet  ille  qui  hoc 
vel  illud  peccatum  commiserit,  tot  annis  poeniteat. 
Ergo  videtur  quod  non  sit  poenitentia  extendenda 
usque  ad  finem  vitae. 

— Sed  contra  est  quod  Augustinus  dicit  in  lib. 
de  Poenit.  (alius  auctor,  de  vera  et  falsa  Poenit., 
cap.  13)  : Quid  restat  nobis  nisi  scmper  dolere  in 
pila ) ubi  enim  dolor  fmitur , deficit  poenitentia; 
si  vero  pcenitentia  finitur,  quid  relinquitur  de  ve- 
nia ) 

■p)  espondeo  dicendum  quod  duplex  est  pceniten- 
tia,  scilicet  interior  et  exterior.  — Interior 
quidem  poenitentia  est  qua  quis  dolet  de  peccato 
commisso,  et  talis  poenitentia  debet  durare 
usque  ad  finem  vitae;  semper  enim  debet  ho- 
mini displicere  quod  peccavit ; si  enim  ei  placeret 
peccasse,  jam  ex  hoc  ipso  peccatum  incurreret, 
et  fructum  veniae  perderet.  Displicentia  autem  do- 
lorem causat  in  eo  qui  est  susceptivus  doloris, 
qualis  est  homo  in  hac  vita  ; post  hanc  vitam  autem 
sancti  non  sunt  susceptivi  doloris;  unde  displice- 
bunt eis  peccata  praeterita  sine  omni  tristitia,  se- 
cundum illud  Isa.  65,  16  : Oblivioni  tradita:  sunt 
angustia:  priores.  — Poenitentia  vero  exte- 
rior est  qua  quis  exteriora  signa  doloris  os- 
tendit, et  verbo  tenus  peccata  sua  confitetur 
sacerdoti  absolventi,  et  juxta  ejus  arbitrium  sa- 
tisfacit ; et  talis  poenitentia  non  oportet 
quod  duret  usque  ad  finem  vitae,  sed  usque 
ad  determinatum  tempus,  secundum  men- 
suram peccati. 

Ad  primum  ergo  dicendum  quod  vera  poeni- 
tentia non  solum  removet  peccata  praeterita,  sed 
etiam  praeservat  hominem  a peccatis  futuris. 
Quamvis  igitur  homo  in  primo  instanti  verae  poe- 
nitentiae remissionem  consequatur  praeteritorum 
peccatorum,  oportet  tamen  in  homine  perseverare 
poenitentiam,  ne  iterum  incidat  in  peccatum. 

Ad  secundum  dicendum  quod  agere  poeniten- 
tiam interiorem  simul  et  exteriorem,  pertinet  ad 
statum  incipientium,  qui  scilicet  de  novo  redeunt 
a peccato  ; sed  poenitentia  interior  habet  locum 
etiam  in  proficientibus  et  perfectis,  secundum  illud 
Ps.  83,  7 : Ascensiones  in  corde  suo  disposuit,  in 
valle  lacrymarum.  Unde  et  ipse  Paulus  dicebat  1 
Cor.  15,9:  Non  sum  dignus  vocari  apostolus, 
quoniam  persecutus  sum  Ecclesiam  Dei. 

Ad  tertium  dicendum  quod  illa  tempora  praefi- 
guntur poenitentibus  quantum  adactionem  exterio- 
ris poenitentiae. 


Articulus  ix 

Utrum  poenitentia  possit  esse  continua. 

4 Sent.,  dist.  14,  quasi.  1,  art.4 , quasi.  1. 

Ad  nonum  sic  proceditur.  1.  Videtur  quod  poe- 
nitentia non  possit  esse  continua.  Dicitur  enim  Je- 
rem.  31,  16  : Quiescat  vox  tua  a ploratu,  et  oculi 
lui  a lacrymis.  Sed  hoc  esse  non  posset,  si  poeni- 
tentia continuaretur,  quae  consistit  in  ploratu  et 
lacrymis.  Ergo  poenitentia  non  potest  continuari. 

2.  Praeterea,  de  quolibet  bono  opere  debet  homo 
gaudere,  secundum  illud  Ps.  99,  1 : Servite  Do- 
mino in  Ice  titia.  Sed  agere  poenitentiam  est  bonum 
opus.  Ergo  de  hoc  ipso  debet  homo  gaudere. 
Sed  non  potest  homo  simul  gaudere  et  tristari,  ut 
patet  per  Philosophum  in  9 Ethic.,  cap.  4,  sub 
fin.  Ergo  non  potest  esse  quod  poenitens  continue 
tristetur  de  peccatis  praeteritis,  quod  pertinet  ad 
rationem  poenitentiae.  Ergo  poenitentia  non  potest 
esse  continua. 

3.  Praeterea,  2 ad  Corinth.  2,  7,  Apostolus  di- 
cit : Consolamini,  scilicet  pcenitentem,  ne  forte 
abundanliori  tristitia  absorbeatur  qui  ejusmodi  est. 
Sed  consolatio  depellit  tristitiam,  quae  pertinet  ad 
rationem  poenitentiae.  Ergo  poenitentia  non  debet 
esse  continua. 

— Sed  contra  est  quod  Augustinus  dicit  in 
libro  de  Poenitentia  (de  vera  et  falsa  Poenit.,  ut 
supra  cap.  13)  : Dolor  in  pxmtenlia  continue  cus- 
todiatur. 

Respondeo  dicendum  quod  poenitere  dicitur 
dupliciter,  secundum  actum  et  secundum  ha- 
bitum. — Actu  quidem  impossibile  est  quod 
homo  continue  poeniteat,  quia  necesse  est  quod 
actus  poenitentissive  interior  sive  exterior  interpo- 
letur ad  minus  somno  et  aliis  quae  ad  necessita- 
tem corporis  pertinent.  — Alio  modo  dicitur  poe- 
nitere secundum  habitum,  et  sic  oportet 
quod  homo  continue  poeniteat,  et  quantum  ad 
hoc  quod  homo  nunquam  aliquid  contrarium  poe- 
nitentiae faciat,  per  quod  habitualis  dispositio  poe- 
nitentis  tollatur,  et  quantum  ad  hoc  quod  debet 
homo  in  proposito  gerere  quod  semper  sibi  prae- 
terita peccata  displiceant. 

Ad  primum  ergo  dicendum  quod  ploratus  et  la- 
crymse  ad  actum  exterioris  poenitentiae  pertinent, 
qui  non  solum  non  debet  esse  continuus,  sed  nec 
etiam  oportet  quod  duret  usque  ad  finem  vitae,  ut 
dictum  est  art.  praec.  Unde  et  signanter  ibi  sub- 
ditur : quia  est  merces  operi  luo.  Est  autem  merces 
operis  poenitentis  plena  remissio  peccati  et  quan- 
tum ad  culpam  et  quantum  ad  poenam  ; post  cujus 
consecutionem  non  est  necesse  quod  homo  ulte- 
rius exteriorem  poenitentiam  agat.  Per  hoc  tamen 
non  excluditur  continuitas  poenitentiae,  qualis 
dicta  est  in  corp.  et  art.  praec. 

Ad  secundum  dicendum  quod  de  dolore  et  gau- 
dio dupliciter  loqui  possumus  : — Uno  modo  se- 

eundum  quod  sunt  passiones  appetitus  sensitivi  : 
et  sic  nullo  modo  possunt  esse  simul,  eo  quod 
sunt  omnino  contrariae,  vel  ex  parte  objecti  (puta 
cum  sunt  de  eodem),  vel  saltem  ex  parte  motus 
cordis  ; nam  gaudium  est  cum  dilatatione  cordis, 
tristitia  vero  cum  constrictione,  et  hoc  modo  lo- 
quitur Philosophus  in  9 Ethic.  — Alio  modo 
possumus  loqui  de  gaudio  et  tristitia  secundum 
quod  consistunt  in  simplici  actu  voluntatis,  cui' 
aliquid  placet  vel  displicet  ; et  secundum  hoc 
non  possunt  habere  contrarietatem  nisi  ex  parte 
objecti,  puta  cum  sunt  de  eodem  et  secundum 
idem  ; et  sic  non  possunt  simul  esse  gaudium  et 
tristitia,  quia  non  potest  simul  idem  secundum 
idem  placere  et  displicere.  Si  vero  gaudium  et 
tristitia  sic  accepta  non  sint  de  eodem  secundum 
idem,  sed  vel  de  diversis  vel  de  eodem  secundum 
diversa,  sic  non  est  contrarietas'gaudii  et  tristitiae  ; 
unde  nihil  prohibet  hominem  simul  gaudere  et 
tristari  : puta  si  videamus  justum  affligi,  simul  pla- 
cet nobis  ejus  justitia,  et  displicet  ejus  afflictio.  Et 
hoc  modo  simul  potest  alicui  displicere  quod  pec- 
cavit, et  placere  quod  hoc  ei  displicet  cum  spe 
veniae,  ita  quod  ipsa  tristitia  sit  materia  gaudii. 
Unde  et  Augustinus  dicit  in  lib.  de  Poenitentia, 
loco  sup.  cit.  : Semper  doleat  poeniteris,  el  de  do- 
lore gaudeat.  Si  tamen  tristitia  nullo  modo  com- 
pateretur sibi  gaudium,  per  hoc  non  tolleretur  ha- 
bitualis continuitas  poenitentiae,  sed  actualis. 

Ad  tertium  dicendum  quod  secundum  Philoso- 
phum in  2 Ethic.,  cap.  3,  6,  7 et  9,  ad  virtutem 
pertinet  tenere  medium  in  passionibus.  Tristitia 
autem  quae  in  appetitu  sensitivo  poenitentis  conse- 
quitur ex  displicentia  voluntatis,  passio  quaedam 
est;  unde  moderanda  est  secundum  virtutem,  et 
ejus  superfluitas  est  vitiosa,  quia  inducit  in  despe- 
rationem, quod  significat  Apostolus  ibidem  dicens  : 
Ne  majori  tristitia  absorbeatur  qui  hujusmodi  est. 
Et  sic  consolatio  de  qua  ibi  Apostolus  loquitur, 
est  moderativa  tristitiae,  non  autem  totaliter  abla- 
tiva. 

Articulus  x 

Utrum  sacramentum  poenitentiae  debeat  iterari. 

4 Sent.,  dist.  14,  quast.  1,  art.  4,  quasi.  7,  et  art.  7, 
quast.  2 ; et  Hebr.  6. 

Ad  decimum  sic  proceditur.  1.  Videtur  quod 
sacramentum  poenitentiae  non  debeat  iterari.  Dicit 
enim  Apostolus,  Hebr,  6,  4 : Impossibile  est  eos 

Art.  9.  — Resp.  ad  fidem  pertinens  est  sacramentum 
poenitentiae  iterari  posse  ac  debere  ab  iis  qui  relabuntur, 
quoties  de  admissis  peccatis  poenitere  voluerint.  — No- 
vatiani  et  Montanistse  docuerunt  peccatum  post  bapiis- 
mum  non  consequi  veniam,  nec  esse  locum  poenitentiae, 
unde  dicti  sunt  Cathdri,  id  est  mundi,  quia  se  omni  pec- 
cato carere  dicebant  post  baptismum.  Alii  quidem  docue- 
runt peccatum  posse  remitti  post  baptismum,  sed  semel 
tantum,  ita  ut  poenitentia  reiterari  non  possit.  Sic  docuit 


qui  semel  sua  illuminati , el  gustaverunt  coeleste 
donum,  et  participes  sunt  facti  Spiritus  Sancti..., 
et  prolapsi  sunt,  renovari  rursus  ad  pcenilenliam  (1). 
Sed  quicumque  poenifuerunt,  sunt  illuminati,  et 
acceperunt  donum  Spiritus  Sancti.  Ergo  quicum- 
que peccat  post  poenitentiam,  non  potest  iterato 
poenitere. 

2.  Praeterea,  Ambrosius  dicit  in  lib.  2 de  Poe- 
nitentia, cap.  10,  a med.  : Reperiunlur  qui  sa-pius 
agendam  pcenilenliam  putant,  qui  luxuriantur  in 
Christo  : nam  si  vere  poenitentiam  agerent,  iteran- 
dam postea  non  putarent , quia  sicut  unum  est  bap- 
tisma, et  ita  unica  est  poenitentia.  Sed  baptismus 
non  iteratur.  Ergo  nec  poenitentia. 

3.  Praeterea,  miracula  quibus  Dominus  infirmi- 
tates corporales  sanavit,  significant  sanationem 
spiritualium  infirmitatum,  quibus  scilicet  homines 
liberantur  a peccatis.  Sed  non  legitur  quod  Domi- 
nus aliquem  ccecum  bis  illuminaverit,  vel  quod 
aliquem  leprosum  bis  mundaverit,  aut  aliquem 
mortuum  bis  suscitaverit.  Ergo  videtur  quod  nec 
alicui  peccatori  bis  per  poenitentiam  veniam  largia- 
tur. 

4.  Praeterea,  Gregorius  dicit  in  hom.  Quadra- 
gesimae, ?4  in  Evang.,  inter  med.  et  fin.  : Poeni- 
tentia est  anleacta  peccata  deflere,  et  flenda  iterum 
non  committere;  et  Isidorus  dicit  in  lib.  2 de  summo 
Bono,  cap.  16  : Irrisor  est,  et  non  pcenilens,  qui 
adhuc  agit  quod  poenilet.  Si  ergo  aliquis  vere  poe- 
niteat,  non  iterum  peccabit.  Ergo  non  potest  esse 
quod  poenitentia  iteretur. 

5.  Praeterea,  sicut  baptismus  habet  efficaciam 
ex  passione  Christi,  ita  et  poenitentia.  Sed  bap- 
tismus non  iteratur  propter  unitatem  passionis  et 
mortis  Christi.  Ergo  pari  ratione  nec  poenitentia 
iteratur. 

6.  Praeterea,  Ambrosius  dicit,  sup.  illud  Psal. 

1 1 8 : Deprecatus  sum  faciem,  etc.,  quod  facilitas 
veniae  incentivum  praebet  delinquendi.  Si  ergo 
Deus  veniam  frequenter  praebet  per  poenitentiam, 
videtur  quod  ipse  hominibus  praebeat  incentivum 
delinquendi,  et  sic  videretur  delectari  in  peccatis, 
quod  ejus  bonitati  non  congruit.  Non  ergo  potest 
poenitentia  iterari. 

— Sed  contra  est  quod  homo  inducitur  ad  mi- 
sericordiam exemplo  divinae  misericordiae,  secun- 
dum illud  Lucae  6,  36  : Estote  misericordes,  sicut 
el  Paler  vester  misericors  est.  Sed  Dominus  hanc 
misericordiam  discipulis  suis  imponit,  ut  saepius 

Tertullianus  in  principio  lib.  de  poenitentia.  De  fide  est 
contra  Novatianos,  quod  Deus  recipit  peccatorem  ad  se 
revertentem,  quamvis  multa  et  gravia  peccata  post  bap- 
tismum commiser.t.  Ita  Concil.  Nicaen.  can.  8 qui  damna- 
vit Novatianos,  jam  ab  anno  255  conJemnatos  a S.  Cor- 
nelio papa,  in  concil.  Romano. 

Definit.  Eccles.  — Concil.  Laicran.  IV  sub  Innocent.  Iit, 
cap.  « Firmiter  » vide  supra,  pag.  584. — Tridcnt.  sess.  14, 
cap.  2,  vide  supra  quxst.  68,  art.  1,  pag.  411  el  can.  1 in 
prooemio  prxsentis  queest.,  pag.  5 57. 

(1)  Vulgata  : ...  rursus  renovari... 

remittant  fratribus  contra  se  peccantibus  ; undie, 
sicut  dicitur  Matth.  18,  21,  Petro  quaerenti  : 
Quoties  peccabit  in  me  frater  meus , et  dimittam  ei) 
usque  septies  ) respondit  Jesus  : Non  dico  libi 
usque  septies , sed  usque  septuagies  septies.  Ergo 
etiam  Deus  saepius  per  poenitentiam  veniam  pec- 
cantibus praebet,  praesertim  cum  doceat  nos  pe- 
tere, Matth.  6,  12:  Dimitte  nobis  debita  nostra, 
sicut  et  nos  dimittimus  debitoribus  nostris. 

Respondeo  dicendum  quod,  circa  poenitentiam 
quidam  erraverunt,  dicentes  non  posse  horni-  ; 
nem  per  poenitentiam  secundo  consequi  veniam 
peccatorum.  Quorum  quidam  scilicet  Novatiani, 
hoc  in  tantum  extenderunt  ut  dicerent,  post  pri- 
mam poenitentiam,  quae  agitur  in  baptismo,  pec- 
cantem non  posse  per  poenitentiam  iterato  resti- 
tui. — Alii  vero  fuerunt  haeretici,  ut  Augustinus 
dicit  in  lib.  de  Poenit.  (alius  auctor,  de  vera  et 
falsa  Poenit.,  cap.  5,  in  prine.),  qui  post  baptis- 
mum dicebant  quidem  esse  utilem  poenitentiam, 
non  tamen  pluries,  sed  semel  tantum.  — Vi- 
dentur autem  hujusmodi  errores  ex  duobus 
processisse  : ■ — Primo  quidem  ex  eo  quod  erra- 
bant circa  rationem  verae  poenitentiae.  Cum  enim 
ad  veram  poenitentiam  charitas  requiratur,  sine  j 
qua  non  delentur  peccata,  credebant  quod  chari- 
tas semel  habita  non  posset  amitti,  et  per  conse- 
quens poenitentia,  si  sit  vera,  nunquam  per  pecca- 
tum tollatur,  ut  sic  sit  necesse  eam  iterari.  Sed 
hoc  improbatum  est  in  secunda  parte,  (2-2,  quaest. 
24,  art.  11),  ubi  ostensum  est  quod  charitas  se- 
mel habita  propter  libertatem  arbitrii  potest  amitti, 
et  per  consequens  post  veram  poenitentiam  potest 
aliquis  peccare  mortaliter.  — Secundo  ex  eo  quod 
errabant  circa  aestimationem  gravitatis  peccati. 
Putabant  enim  adeo  grave  esse  peccatum  quod 
aliquis  committit  post  veniam  impetratam,  quod 
non  sit  possibile  ipsum  remitti.  In  quo  quidem 
errabant,  et  ex  parte  peccati,  quod  etiam  post  re- 
missionem consecutam  potest  esse  et  gravius  et 
levius  quam  fuerit  primum  peccatum  remissum  ; 
et  multo  magis  contra  infinitatem  divinae  miseri- 
cordiae, quae  superat  omnem  numerum  et  magni- 
tudinem peccatorum,  secundum  illud  Psal.  50,  1: 
Miserere  mei , Deus,  secundum  magnam  misericor- 
diam tuam  ; et  secundum  multitudinem  miseratio- 
num tuarum  dele  iniquitatem  meam.  Unde  repro- 
batur verbum  Cain  dicentis  Genes.  4,13:  Ma- 
jor est  iniquitas  mea  quam  ut  veniam  merear.  Et 
ideo  misericordia  Dei  peccantibus  per  poeniten- 
tiam veniam  praebet  absque  ullo  termino  ; unde 
dicitur  2 Paralip.  ult . , in  orat.  Manass.,  ante  lib. 

3 Esdrae  : Immensa  et  investigabilis  misericordia 
promissionis  tuae  super  malitiam  hominum.  Unde 
manifestum  est  quod  poenitentia  pluries  est 
iterabilis. 

Ad  primum  ergo  dicendum  quod  quia  apud  Ju-  j 
daeos  erant  secundum  legem  quaedam  lavacra  [ 


instituta,  in  quibus  pluries  se  ab  immunditiis  pur- 
j gabant,  credebant  aliqui  Judaeorum  quod  etiam 
per  lavacrum  baptismi  aliquis  pluries  purificari 
posset.  Ad  quod  excludendum  Apostolus  scribit 
Hebraeis  quod  impossibile  est  eos  qui  semel  sunt 
illuminati,  scilicet  per  baptismum,  rursum  reno- 
vari ad  poenitentiam,  scilicet  per  baptismum,  qui 
est  lavacrum  regenerationis  et  renovationis  Spiritus 
Sancti,  ut  dicitur  ad  Tit.  3,3.  Et  rationem  assi- 
gnat exhocquodper  baptismumhomoChristocom- 
moritur  ; unde  subditur  : Rursus  crucifigentes  sibi- 
metipsis  Filium  Dei(Hebr.  6,  6). 

Ad  secundum  dicendum  quod  Ambrosius  loqui- 
tur de  poenitentia  solemni,  quae  in  Ecclesia  non 
iteratur,  ut  infra  dicitur,  Suppi,  quaest.  28,  art.  2. 

Ad  tertium  dicendum  quod,  sicut  Augustinus 
dicit  in  lib.  de  Poenit.,  loc.  sup.  cit. , multos  cae- 
cos, et  in  diverso  tempore  Dominus  illuminavit,  et 
mullos  debiles  confirmavit,  ostendens  in  diversis  il- 
lis eadem  saepe  peccata  dimitti,  ut  quem  prius  sa- 
navit leprosum,  alio  tempore  illuminaverit  ( 1 ) cae- 
cum. Ideo  enim  tot  salvavit  febricitantes,  tot  lan- 
guidos, tot  claudos,  ccecos  et  aridos,  ne  desperet  de 
se  peccator  ; ideo  non  scribitur  aliquem  nisi  semel 
sanasse,  ut  quilibet  timeat  jungi  peccato  ; et  me- 
dicum se  vocat,  et  non  sanis,  sed  male  habentibus 
opportunum.  Sed  qualis  hic  medicus,  qui  malum 
iteratum  nesciret  curare)  Medicorum  enim  esi  cen- 
ties infirmum  centies  curare  ; qui  exteris  minor  es- 
set, si  aliis  possibilia  ignoraret. 

Ad  quartum  dicendum  quod,  poenitere  est  an- 
teacta  peccata  deflere,  et  flenda  non  commit- 
tere, scilicet  simul  dum  flet  vel  actu  vel  propo- 
sito. Ille  enim  est  irrisor,  et  non  poenitens,  qui 
simul  dumpoenitet,  agit  quod  pcenitet,  vel  propo- 
nit iterum  se  facturum  quod  gessit,  vel  etiam  ac- 
tualiter  peccat  eodem  vel  alio  genere  peccati. 
Quod  autem  aliquis  postea  peccat  vel  actu,  vel 
proposito,  non  excludit  quin  prima  poenitentia 
vera  fuerit ; nunquam  enim  veritas  prioris  actus 
excluditur  per  actum  contrarium  subsequentem  ; 
sicut  enim  vere  cucurrit  qui  postea  sedet,  ita  vere 
poenituit  qui  postea  peccat. 

Ad  quintum  dicendum  quod  baptismus  habet 
virtutem  ex  passione  Christi,  sicut  quaedam  spiri- 
tualis generatio  cum  spirituali  morte  praeceden- 
tis vitae.  Statutum  autem  est  hominibus  semel  mori, 
Hebr.  9,  27,  et  semel  nasci ; et  ideo  semel  tantum 
debet  homo  baptizari.  Sed  poenitentia  habet  vir- 
tutem ex  passione  Christi  sicut  spiritualis  medi- 
cina, quae  frequenter  iterari  potest. 

Ad  sextum  dicendum  quod  secundum  Augusti- 
num in  lib.  de  Poenitentia,  loco  sup.  cit.,  constat 
Deo  multum  displicere  peccata,  qui  semper  prxsto 
est  ea  destruere,  ne  solvatur  quod  creavit , nec  cor- 
rumpatur quod  amavit , scilicet  per  desperatio- 
nem. 


(1)  AI.,  illuminet. 

QUESTIO  LXXXV 

DE  POENITENTIA  SECUNDUM  QUOD  EST  VIRTU.S.  — 

In  sex  articulos  divisa. 

Deinde  considerandum  est  de  poenitentia  se- 
cundum quod  est  virtus ; et  circa  hoc  quaeruntur 
sex  : i°  utrum  poenitentia  sit  virtus  ; 2°  utrum  sit 
virtus  specialis  ; 30  sub  qua  specie  virtutis  conti- 
neatur ; 40  de  subjecto  ejus;  50  de  causa  ipsius  ; 
6°  de  ordine  ejus  ad  alias  virtutes. 

Articulus  primus 

Utrum  poenitentia  sit  virtus. 

4 Sent.,  dist.  24 , qinest.  1,  art.  1,  quxst.  2,  et.  ari. 
quasi.  1,  corp.,  et  ad  2,  et  quast.  2 et  4. 

Ad  primum  sic  proceditur.  1.  Videtur  quod 
poenitentia  non  sit  virtus.  Poenitentia  enim  est 
quoddam  sacramentum  aliis  sacramentis  connu- 
meratum, ut  ex  supra  dictis  patet,  quaest.  praec., 

Questio  85.  — Da  habitu  virtutis  pcenitentiaa  hic  agit 
S.  Thomas,  et  explicat  naturam  hujus  virtutis,  tum  per  ea 
quae  intrinseca  sunt,  in  tribus  prioribus  articulis,  tum  per 
ea  quae  sunt  extrinseca,  in  aliis  tribus.  Per  intrinseca , 
considerat  primo  poenitentiae  penus,  scilicet  quod  sit 
virtus  ; secundo  speciem  illius,  ostendendo  quod  est  vir- 
tus specialis  ; tertio  determinando  quod  pertineat  ad 
speciem  justitia?.  — Per  ordinem  ad  extrinseca  conside- 
rat S.  Thomas  naturam  hujus  virtutis,  per  ordinem  ad 
suum  subjectum  in  quo  est,  et  per  ordinem  ad  alias  virtu- 
tes cum  quibus  est.  Per  ordinem  ad  subjectum  ostendit, 
(art.  4>  esse  in  voluntate.  Per  ordinem  ad  principium  a 
quo  originatur  poenitentia,  ostendit  (art.  5)  poenitentiam 
oriri  ex  timore.  Denique  per  ordinem  ad  alias  virtutes 
ostendit  iart.  6)  non  esse  primam  simpliciter  inter  aeteras 
virtutes,  sed  esse  tamen  primam  quantum  ad  aliquid. 

Art.  i.  — Quid  sit  ea  poenitentia,  de  qua  hic  loquitur 
S.  Thomas?  Omnis  poenitentia  dolor  est,  sed  non  omnis 
dolor  poenitentia.  Poenitere  aliquis  dicitur,  cum  dolet 
de  aliquo  quod  ipse  fecit,  ut  significat  Auctor  initio 
art.  : si  bene  fecerat,  mala  est  poenitentia  ; si  male, 
bona,  quando  eo  modo  et  fine  dolet  quo  dolendum 
est.  Unde  poenitentia  definitur  « habitus  quo  poenitens 
promptus  redditur  ad  dolendum  de  peccato  commisso  in 
quantum  est  offensa  Dei,  cum  emendationis  proposito  ». 
Quamvis  aliqua  poenitentia  de  peccato  possit  ex  naturae 
viribus  elici,  possitque  ex  pluribus  hujusmodi  actibus  ge- 
nerari aliquis  habitus  ; tamen  poenitentia  de  qua  nos 
Christiani  loquimur,  qute  scilicet  ordinatur  ad  Deum  pla- 
candum, et  quantum  ad  suos  actus,  non  sine  Dei  gratia 
peculiari  potest  haberi,  et  quantum  ad  habitum,  non  sine 
divina  infusione. 

Definit.  Eccles. — Vide  supra,  quxst.  84,  art.  1,  pag.  559, 
Trident.  sess.  14,  cap.  1.  Eadem  sess.  cap.  4 de  contritione  ': 
Contritio,  quae  primum  locum  inter  dictos  pcenitentis 
actus  habet,  animi  dolor  ac  detestatio  est  de  peccato 
commisso,  cum  proposito  non  peccandi  de  caetero.  Fuit 
autem  quovis  tempore  ad  impetrandam  veniam  peccato- 
rum hic  Contritionis  motus  necessarius  ; et  in  homine 
post  Baptismum  lapso  ita  demum  prteparat  ad  remissio- 
nem peccatorum,  si  cum  fiducia  divina;  misericoruia?  et 
voto  praestandi  reliqua  conjunctus  sit,  qua?  ad  rite  susci- 
piendum hoc  Sacramentum  requiruntur.  Declarat  igitur 
sancta  Synodus,  hanc  Contritionem  non  solum  cessatio- 
nem a peccato, et  vitas  novae  propositum  et  inchoationem, 


art.  1,  et  quBest.  65,  art.  1.  Sed  nullum  aliud  sa- 
cramentum est  virtus.  Ergo  neque  poenitentia  est 
virtus. 

2.  Praeterea,  secundum  Philosophum,  4 Ethic., 
cap.  ult.,  verecundia  non  est  virtus,  tum  quia  est 
passio  habens  corporalem  immutationem  ; tum 
etiam  quia  non  est  dispositio  perfecti,  cum  sit  de 
turpi  actu,  quod  non  habet  locum  in  homine  vir- 
tuoso.  Sed  similiter  poenitentia  est  quaedam  pas- 
sio habens  corporalem  immutationem,  scilicet 
ploratum,  sicut  Gregorius  dicit,  hom.  54  in 
Evang.,  inter,  med.  et  fin.,  quod  pamilere  est  pec- 
cata praeterita  plangere  ; est  etiam  de  turpibus 
factis,  scilicet  de  peccatis,  quae  non  habent  lo- 
cum in  homine  virtuoso.  Ergo  poenitentia  non  est 
virtus. 

3.  Praeterea,  secundum  Philosophum,  4 Ethic., 
cap.  3,  circa  prine.,  nullus  est  stultus  eorum  qui 
sunt  secundum  virtutem.  Sed  stultum  videtur  do- 
lere  de  commisso  praeterito,  quod  non  potest 
non  esse,  quod  tamen  pertinet  ad  poenitentiam. 
Ergo  poenitentia  non  est  virtus. 

— Sed  contra  est  quod  praecepta  legis  dantur 
de  actibus  virtutum,  quia  legislator  intendit  cives 
facere  virluosos,  ut  dicitur  2 Ethic.,  cap.  1,  ante 


sed  veteris  etiam  odium  continere,  juxta  illud  : « Proji- 
cite a vobis  omnes  iniquitates  vestras,  in  quibus  pnevari- 
cati  estis,  et  facite  vobis  cor  novum  et  spiritum  novum  ». 
Et  certe,  qui  illos  Sanctorum  clamores  consideraverit  : 
xTibi  soli  peccavi,  et  malum  coram  te  feci : Laboravi  in 
gemitu  meo ; lavabo  per  singulas  noctes  lectum  meum: 
Recogitabo  tibi  omnes  annos  meos  in  amaritudine  ani- 
mas ; » et  alios  hujus  generis  : facile  intelliget,  eos  ex 
vehementi  quodam  anteacta?  vitas  odio  et  ingenti  pecca- 
torum detestatione  manasse.  Docet  prasterea,  etsi  Con- 
tritionem hanc  aliquando  charitate  perfectam  esse  con- 
tingat, hominemque  Deo  reconciliare,  priusquam  hoc 
Sacramentum  actu  suscipiatur;  ipsam  nihilominus  recon- 
ciliationem ipsi  Contritioni,  sine  Sacramenti  voto,  quod 
in  illa  includitur,  non  esse  adseribendam.  Illam  vero 
Contritionem  imperfectam,  qua#  Attritio  dicitur,  quoniam 
vel  ex  turpitudinis  peccati  consideratione,  vel  ex  gehennae 
et  pcenarum  metu  communiter  concipitur,  si  voluntatem 
peccandi  excludat,  cum  spe  veniae;  declarat,  non  solum 
non  facere  hominem  hypocritam  et  magis  peccatorem, 
verum  etiam  donum  Dei  esse  et  Spiritus  Sancti  impulsum, 
non  adhuc  quidem  inhabitantis,  sed  tantum  moventis,  quo 
pcenitens  adjutus  viam  sibi  ad  justitiam  parat.  Et  quamvis 
sine  sacramento  Poenitentiae  perse  ad  justificationem  per- 
ducere peccatorem  nequeat;  tamen  eum  ad  Dei  gratiam  in 
Sacramento  Poenitentiae  impetrandum  disponit. Hoc  enim 
timore  utiliter  concussi  Ninivitae,  ad  Jonae  praedicationem 
plenam  terroribus,  poenitentiam  egerunt,  et  misericor- 
diam a Domino  impetrarunt.  Quamobrem  falso  quidam 
calumniantur  Catholicos  scriptores,  quasi  tradiderint  Sa- 
cramentum Pcenitenlite,  absque  b momotu  suscipientium, 
gratiam  conferre;  quod  nunquam  Ecclesia  Dei  docuit,  nec 
sensit.  Sed  et  falso  docent:  Contritionem  esse  extortam, 
et  coactam,  non  liberam,  et  voluntariam.  — Pxnitentia 
est  virtus  infusa  : Trident.  sess.  6,  can.  $ .•  Si  quis  dixerit 
sine  prseveniente  Spiritus  Sancti  inspiratione,  atque  ejus 
adjutorio,  hominem  credere,  sperare,  diligere,  aut  poe- 
nitere posse  sicut  oportet,  ut  ei  justificationis  gratia  con- 
feratur; anathema  sit.  — Proposit.  damn.  ab  Innocciit.  XI  : 
^7.  Probabile  est  sufficere  attritionem  naturalem,  modo 
honestam. 

med.  Sed  praeceptum  divinae  legis  est  de  poeni- 
tentia, secundum  illud  Matrh.  4,  17  : Poeniten- 
tiam agile,  etc.  Ergo  poenitentia  est  virtus. 

Respondeo  dicendum  quod,  sicut  ex  dictis  pa- 
tet in  arg.  2,  et  quaest.  praec.,  art.  10,  ad  4, 
poenitere  est  de  aliquo  prius  a se  facto  dolere. 
Dictum  est  autem  supra,  quaest.  praec.,  art.  9, 
quod  dolor  vel  tristitia  dupliciter  dicitur  : — Uno 
modo  secundum  quod  est  passio  quaedam  ap- 
petitus sensitivi,  et  quantum  ad  hoc  poeniten- 
tia non  est  virtus,  sed  passio.  — Alio  modo 
secundum  quod  consistit  in  voluntate,  et 
hoc  modo  est  cum  quadam  electione  ; quae  qui- 
dem si  sit  recta,  necesse  est  quod  sit  actus  virtu- 
tis. Dicitur  enim  in  2 Ethic.,  cap.  6,  quod  virtus 
est  habitus  electivus  secundum  rationem  rectam. 
Pertinet  autem  ad  rationem  rectam  ut  aliquis  do- 
leat  de  quo  dolendum  est  ; et  eo  modo  et  fine 
quo  dolendum  est  ; quod  quidem  observa- 
tur in  poenitentia  de  qua  nunc  loquimur  ; nam 
poenitens  assumit  moderatum  dolorem  de  pecca- 
tis praeteritis  cum  intentione  removendi  ea.  Unde 
manifestum  est  quod  poenitentia  de  qua  nunc 
loquimur,  vel  est  virtus,  vel  actus  virtutis. 

Ad  primum  ergo  dicendum  quod  sicut  dictum 
est,  quaest.  praec.,  art.  1,  ad  1,  et  art.  2 et  3,  in 
sacramento  poenitentiae  materialiter  se  habent 
actus  humani  ; quod  non  contingit  in  baptismo 
vel  confirmatione.  Et  ideo  cum  virtus  sit  princi- 
pium alicujus  actus,  potius  poenitentia  est  virtus, 
vel  cum  virtute,  quam  baptismus  seu  confirma- 
tio. 

Ad  secundum  dicendum  quod  poenitentia,  se- 
cundum quod  est  passio,  non  est  virtus,  ut  dictum 
est  in  corp.  art.,  sic  autem  habet  corporalem 
transmutationem  adjunctam  : est  tamen  virtus, 
secundum  quod  habet  ex  parte  voluntatis  elec- 
tionem rectam,  quod  tamen  magis  potest  dici 
de  poenitentia  quam  de  verecundia : nam  vere- 
cundia respicit  turpe  factum  ut  praesens,  pro  quo 
timet  confundi  ; poenitentia  vero  ut  praeteritum. 
Est  autem  contra  perfectionem  virtutis  quod  ali- 
quis in  praesenti  habeat  turpe  factum,  de  quo 
oporteat  eum  verecundari  ; non  est  autem  contra 
perfectionem  virtutis  quod  aliquis  prius  commi- 
serit turpia  facta,  de  quibus  oporteat  eum  poeni- 
tere, cum  ex  vitioso  fiat  aliquis  virtuosus. 

Ad  tertium  dicendum  quod  dolere  de  eo  quod 
prius  factum  est,  cum  intentione  conandi  ad  hoc 
quod  factum  non  fuerit,  esset  stultum.  Hoc  au- 
tem non  intendit  poenitens  ; sed  dolor  ejus  est 
displicentia  seu  reprobatio  facti  praeteriti  cum  in- 
tentione removendi  sequelam  ipsius,  scilicet  of- 
fensam Dei  et  reatum  poenae  ; et  hoc  non  est 
stultum. 


Articulus  ii 

Utrum  poBnitentia  sit  specialis  virtus. 

4 Sent.,  dist.  14,  quast.  1,  art.  1,  quasi.  1,3  et  4. 

Ad  secundum  sic  proceditur.  1.  Videtur  quod 
poenitentia  non  sit  specialis  virtus.  Ejusdem  enim 
rationis  videtur  esse  gaudere  de  bonis  prius  actis, 
et  dolere  de  malis  perpetratis.  Sed  gaudium  de 
bono  prius  facto  non  est  specialis  virtus,  sed  est 
quidam  affectus  laudabilis  ex  charitate  proveniens 
ut  patet  per  Augustinum,  14  de  Civitate  Dei  (lm- 
plic.  cap.  7,  8 et  9),  unde  et  Apostolus,  1 ad  Co- 
rinth.  13,  6,  dicit  quod  charitas  non  gaudet  super 
iniquitate,  congaudet  autem  veritati.  Ergo  pari  ra- 
tione nec  poenitentia,  quae  est  dolor  de  peccatis 
praeteritis,  est  specialis  virtus,  sed  est  quidam  af- 
fectus ex  charitate  proveniens. 

2 Praeterea,  quaelibet  virtus  specialis  habet  ma- 
teriam specialem,  quia  habitus  distinguuntur  per 
actus,  et  actus  per  objecta.  Sed  'poenitentia  non 
habet  materiam  specialem  ; sunt  enim  ejus  mate- 
ria peccata  praeterita  circa  quamcumque  materiam. 
Ergo  poenitentia  non  est  specialis  virtus. 

3.  Praeterea,  nihil  expellitur  nisi  a suo  contra- 
rio. Sed  poenitentia  expellit  omnia  peccata.  Ergo 
contrariatur  omnibus  peccatis.  Non  ergo  est  spe- 
cialis virtus. 

— Sed  contra  est  quod  de  ea  datur  speciale 
legis  praeceptum,  ut  supra  habitum  est,  quaest. 
praec.,  art.  5 et  7. 

Respondeo  dicendum  quod,  sicut  in  secunda 
parte  habitum  est  (1-2,  quaest.  54,  art.  1,  ad  1, 
et  art.  2),  species  habituum  distinguuntur  secun- 
dum species  actuum  ; et  ideo  ubi  occurrit  specia- 
lis actus  laudabilis,  ibi  necesse  est  ponere  specia- 
lem habitum  virtutis.  Manifestum  est  autem  quod 
in  poenitentia  invenitur  specialis  ratio  actus  lauda- 
bilis, scilicet  operari  ad  destructionem  peccati 
praeteriti,  in  quantum  est  Dei  offensa,  quod  non 
pertinet  ad  rationem  alterius  virtutis.  Unde  ne- 
cesse est  ponere  quod  poenitentia  est  specia- 
lis virtus. 

Ad  primum  ergo  dicendum  quod  a charitate 
derivatur  aliquis  actus  dupliciter  : — Uno  modo 


Art.  2.  — Scotus,  dist.  14,  qusest.  1 et  2,  putat  primum 
actum  elicitum  a poenitentia  esse  velle  vindicare  Dei 
offensam.  Ex  hoc  infert  poenitentiam  non  esse  virtutem 
distinctam  a justitia  vindicativa.  Durandus  autem  docet 
poenitentiam  non  distingui  a communi  habitu  justitiae, 
qua  solvimus  debitum.  Cajetanus  vero,  distinguit  duos 
cetus  in  poenitentia.  Unus  est  principalis,  quo  volumus 
Deo  satisfacere  ; et  ratione  hujus,  pertinere  dicit  ad  reli- 
gionem : alter  minus  principalis,  scilicet  velle  punire  in 
se  peccatum  commissum  ; et  ratione  hujus,  pertinet  ad 
justitiam  vindicativam  : unde  poenitentia,  juxta  ipsum, 
non  est  virtus  specialis,  sed  principaliter  est  religio,  et 
minus  principaliter  est  justitia.  Quidam  vero  non  distin- 
guunt poenitentiam  a charitate.  Sententia  autem  S.  Tho- 
ms  est  communior. 

sicut  ab  ea  elicitus,  et  talis  actus  virtuosus  non 
requirit  aliam  virtutem  praeter  charitatem,  sicut 
diligere  bonum,  gaudere  de  eo,  et  tristari  de  op- 
posito. — Alio  modo  aliquis  actus  a charitate 
procedit,  quasi  a charitate  imperatus;  et  sic  quia 
ipsa  imperat  omnibus  virtutibus,  utpote  ordinans 
eas  ad  finem  suum,  actus  a charitate  procedens 
potest  etiam  ad  aliam  specialem  virtutem  per- 
tinere. Si  ergo  in  actu  poenitentis  considere- 
tur sola  displicentia  peccati  praeteriti,  hoc  imme- 
diate ad  charitatem  pertinet,  sicut  et  gaudere  de 
bonis  praeteritis  ; sed  intentio  operandi  ad  dele- 
tionem peccati  praeteriti  requirit  specialem  virtu- 
tem sub  charitate. 

Ad  secundum  dicendum  quod  poenitentia  habet 
quidem  realiter  generalem  materiam,  in  quantum 
respicitomnia  peccata,  sed  tamen  sub  ratione  spe- 
ciali, in  quantum  scilicet  sunt  emendabilia  per  ac- 
tum hominis  cooperantis  Deo  ad  suam  justifica- 
tionem. 

Ad  tertium  dicendum  quod  quaelibet  virtus 
specialis  formaliter  expellit  habitum  vitii  oppositi, 
sicut  albedo  expellit  nigredinem  ab  eodem  sub- 
jecto ; sed  poenitentia  expellit  omne  peccatum  ef- 
fective, in  quantum  operatur  ad  destructionem 
peccati,  prout  est  remissibile  ex  divina  gratia,  ho- 
mine cooperante.  Unde  non  sequitur  quod  sit 
virtus  generalis. 

Articulus  iii. 

Utrum  virtus  pcunitentiae  sit  species  justitiae. 

lnf. , art.  6,  corp.;  et  4 Sent.,  dist.  14,  quast.  1,  art.  1, 

quast.  4,  ad  4 , et  quast.  3,  et  dist.  15,  quast.  1,  art.  i, 

quast.  3,  ad  4. 

Ad  tertium  sic  proceditur.  1.  Videtur  quod  vir- 

Art.  }.  — Sequitur  poenitentiam  esse  partem  justitiae 
potentialem,  et  ad  eam  reduci  sicut  imperfectum  ad  per- 
fectum : « Partes  enim  potentiales  alicujus  virtutis  dicun- 
tur virtutes  adjuncta;,  quae  ordinantur  ad  aliquos  securr 
darios  actus  vel  materias,  quasi  non  habentes  totam  po- 
tentiam principalis  virtutis  (2,  2,  quaest.  48;  ».  Ex  hoc  art. 
habes  quod  poenitentia  sit  specialis  virtus  ex  duobus  si- 
mul, scilicet  ex  hoc  quod  dolet  de  peccato  praeterito,  et 
ex  hoc  quod  est  cum  emendationis  proposito,  qua;  emen- 
datio non  fit  per  solam  cessationem  offensae;  sed  ulterius 
exigitur  quaedam  recompensatio,  qua;  habet  locum  in 
offensis  in  alterum  commissis;  et  sic  errore  Lutherus  con- 
vincitur, qui  docuit  poenitentiam  summam  esse  de  cstero 
non  peccare,  nihil  de  dolore,  qui  est  prima  verx  poeni- 
tentia; pars,  curam  habens. 

Definii.  Eccles.  — Concit.  Tridcnt.,  sess.  14,  cap.  4,  de 
Contritione , vide  supra  art.  1,  praccd  ; ct  can.  4,  5,  supra, 
quast.  84,  pag.  557 — Proposit.  Lutlieri  damn.  a Leone  X,  in 
Bulla  « Exsurge  Domine  ».  6.  Contritio  quae  paratur  per 
discussionem,  collationem  et  detestationem  peccatorum  qua 
quis  recogitat  annossuos  in  amaritudine  animaesux,  ponde- 
rando peccatorum  gravitatem,  multitudinem,  amissionem 
aeternae  beatitudinis,  ac  aeternae  damnationis  acquisitionem, 
haec  contritio  facit  hypocritam,  imo  magis  peccatorem. 
7.  Verissimum  est  proverbium  et  omnium  doctrina  de 
coutritionibus  hucusque  data  praestantius:  de  caetero  non 
facere,  summa  poenitentia ; optima  poenitentia,  nova  vita. 


tus  poenitentiae  non  sit  species  justitiae.  Justitia 
enim  non  est  virtus  theologica,  sed  moralis,  ut  in 
secunda  parte  patet  (1-2,  quaest.  62,  art.  3).  Poe- 
nitentia autem  videtur  esse  virtus  theologica,  quia 
habet  Deum  pro  objecto  : satisfacit  enim  Deo, 
cui  etiam  reconciliat  peccatorem.  Ergo  videtur 
quod  poenitentia  non  sit  species  justitiae. 

2.  Praeterea,  justitia,  cum  sit  virtus  moralis, 
consistit  in  medio.  Sed  pcenitentia  non  consistit 
in  medio,  sed  in  quodam  excessu,  secundum  illud 
Jeremiae  6,  26  : Lucium  unigeniti  fac  tibi  planc- 
tum amarum.  Ergo  poenitentia  non  est  species 
justitiae. 

3.  Praeterea,  duae  sunt  species  justitiae,  ut  dici- 
tur in  5 Ethic.,  cap.  4,  scilicet  distribuliva  et  com- 
mulaliva.  Sed  sub  neutra  videtur  poenitentia  con- 
tineri. Ergo  videtur  quod  poenitentia  non  sit 
species  justitiae. 

4.  Praeterea,  super  illud  Luc.  6 : Beati  qui  nunc 
fletis , dicit  Glossa  (ord.  Bedae) : Ecce  prudentia 
qua  ostenditur  quam  hccc  terrena  sint  misera,  et 
quam  beata  coelestia.  Sed  flere  est  actus  poeniten- 
tiae. Ergo  poenitentia  magis  est  species  prudentiae 
quam  justitiae. 

— Sed  contra  est  quod  Augustinus  dicit  in  lib. 
de  Poenitentia  (alius  auctor,  de  vera  et  falsa  Poe- 
nit. , cap.  8,  a med.,  et  cap.  19)  : Poenitentia  est 
quaedam  dolentis  vindicta,  semper  puniens  in  se 
quod  dolet  commisisse.  Sed  vindictam  facere  per- 
tinet ad  justitiam  ; unde  Tullius  in  sua  Rhetorica, 
lib.  2 de  Invent.,  aliquant.  ante  fin.,  ponit  vindi- 
cativam  unam  speciem  justitiae.  Ergo  videtur  quod 
poenitentia  sit  species  justitiae. 

Respondeo  dicendum  quod,  sicut  supra  dictum 
est,  art.  praec.,  ad  2,  poenitentia  non  habet 
quod  sit  virtus  specialis  ex  hoc  solo  quod  dolet  de 
malo  perpetrato,  ad  hoc  enim  sufficeret  charitas, 
sed  ex  eo  quod  poenitens  dolet  de  peccato  com- 
misso, in  quantum  est  offensa  Dei  cum  emenda- 
tionis proposito.  Emendatio  autem  offensae  contra 
aliquem  commissae  non  fit  per  solam  cessationem 
offensae  ; sed  exigitur  ulterius  quaedam  recom- 
pensatio, quae  habet  locum  in  offensis  in  alterum 
commissis,  sicut  et  retributio  ; nisi  quod  recom- 
pensatio est  ex  parte  ejus  qui  offendit,  utpote 
cum  satisfacit;  retributio  autem  est  ex  parte  ejus 
in  quem  est  offensa  commissa.  Utrumque  autem 
ad  materiam  justitiae  pertinet,  quia  utrumque  est 
commutatio  quaedam.  Unde  manifestum  est  quod 
pcenitentia,  secundum  quod  estvirtus,  estpars 
justitiae.  — Sciendum  tamen  est  quod  secundum 
Philosophum  in  <,  Ethic.,  cap.  6,  dupliciter  dicitur 
justum,  scilicet  simpliciter  et  secundum  quid. — Sim- 
pliciter quidem  justum  est  inter  aequales,  eo  quod 
justitia  est  aequalitas  quaedam,  quod  ipse  vocat  jus- 
tum politicum  vel  civile,  eo  quod  omnes  cives  aequa- 
les sunt  quantum  ad  hoc  quod  immediate  sunt 

sub  principe,  sicut  liberi  existentes.  — Justum 
autem  secundum  quid  dicitur  quod  est  inter  il- 
los quorum  unus  est  sub  potestate  alterius,  sicut 
servus  sub  domino,  filius  sub  patre,  uxor  sub  viro. 
Et  tale  justum  consideratur  in  poenitentia. 
Unde  poenitens  recurrit  ad  Deum  cum  emenda- 
tionis proposito,  sicut  servus  ad  dominum,  secun- 
dum illud  Psal.  122,  2 : Sicut  oculi  servorum  in 
manibus  dominorum  suorum , ita  oculi  nostri  ad 
Dominum  Deum  nostrum,  donec  misereatur  nostri; 
et  sicut  filius  ad  patrem,  secundum  illud  Luc.  5, 
21  : Pater , peccavi  in  coelum  et  coram  te  ; et  sicut 
uxor  ad  virum,  secundum  illud  Jerem.  3,  1 : 
Fornicata  es  cum  amatoribus  mullis ; tamen  rever- 
tere ad  me,  dicit  Dominus. 

Ad  primum  ergo  dicendum  quod,  sicut  in  5 
Ethic.,cap.  1,  vers.  fin.,  dicitur,  justitia  est  vir- 
tus ad  alterum  ; ille  autem  ad  quem  est  justitia, 
non  dicitur  esse  materia  justitiae,  sed  magis  res 
quae  distribuuntur  vel  commutantur.  Unde  et  ma- 
teria poenitentiae  non  est  Deus,  sed  actus  humani 
quibus  Deus  offenditur  vel  placatur;  sed  Deus 
se  habet  sicut  ille  ad  quem  est  justitia.  Ex  quo  pa- 
tet quod  poenitentia  non  est  virtus  theologica, 
quia  non  habet  Deum  pro  objecto  vel  materia. 

Ad  secundum  dicendum  quod  medium  justitiae 
est  aequalitas,  quae  constituitur  inter  illos  inter 
quos  est  justitia,  ut  dicitur  in  5 Ethic.,  cap.  1 et 
5.  In  quibusdam  autem  non  potest  perfecta  aequa- 
litas constitui  propter  alterius  excellentiam,  sicut 
inter  patrem  et  filium, aut  inter  Deum  et  hominem, 
ut  Philosophus  dicit  in  8 Ethic.,  cap.  ult.  ; unde 
in  talibus  ille  qui  est  deficiens,  debet  facere  quid- 
quid potest.  Non  tamen  hoc  erit  sufficiens  sim- 
pliciter, sed  solum  secundum  acceptationem  su- 
perioris; et  hoc  significatur  per  excessum,  qui  at- 
tribuitur poenitentiae. 

Ad  tertium  dicendum  quod  sicut  est  commuta- 
tio quaedam  in  beneficiis,  cum  scilicet  aliquis  pro 
beneficio  recepto  gratiam  rependit,  ita  etiam  est 
commutatio  in  offensis,  cum  aliquis  pro  offensa  in 
alterum  commissa  vel  invitus  punitur,  quod  perti- 
net ad  vindicativam  justitiam,  vel  voluntarie  re- 
compensat  emendam,  quod  pertinet  ad  poeniten- 
tiam, quae  respicit  personam  peccatoris, sicut  jus- 
titia vindicativa  personam  judicis.  Unde  mani- 
festum est  quod  utraque  sub  justitia  commutativa 
continetur. 

Ad  quartum  dicendum  quod  poenitentia,  licet 
sit  directe  species  justitiae,  comprehendit  tamen 
quodammodo  ea  quae  pertinent  ad  omnes  virtutes; 
in  quantum  enim  est  justitia  quaedam  hominis  ad 
Deum,  oportet  quod  participet  ea  quae  sunt  virtu- 
tum theologicarum,  quae  habent  Deum  pro  objec- 
to. Unde  poenitentia  est  cum  fide  passionis  Chris- 
ti, perquam  justificamur  a peccatis,  et  cum  spe 
veniae,  et  cum  odio  vitiorum,  quod  pertinet  ad 
charitatem.  In  quantum  vero  est  virtus  moralis, 
participat  aliquid  prudentiae,  quae  est  directiva 


omnium  moralium  virtutum  ; sed  ex  ipsa  ratione 
justitiae  non  solum  habet  id  quod  justitiae  est,  sed 
etiam  ea  quae  sunt  temperantiae  et  fortitudinis,  in 
quantum  scilicet  ea  quae  delectationem  causant  ad 
temperantiam  pertinent,  vel  terrorem  incutiunt, 
quem  fortitudo  moderatur,  in  communionem  jus- 
titiae veniunt.  Et  secundum  hoc  ad  justitiam  per- 
tinet et  abstinere  a delectabilibus,  quod  pertinet 
ad  temperantiam,  et  sustinere  dura,  quod  pertinet 
ad  fortitudinem. 

Articulus  iv 

Utrum  voluntas  sit  proprie  subjectum  poenitentiae. 

4 Sent.,dist.  16,  qinest.  4,  art.  4,  quasi.  per  tot.,  et 
quast.  4 , corp. 

Ad  quartum  sic  proceditur.  1.  Videtur  quod 
subjectum  poenitentiae  non  sit  proprie  voluntas. 
Poenitentia  enim  est  tristitiae  species.  Sed  tristitia 
est  in  concupiscibili,  sicut  et  gaudium.  Ergo  poe- 
nitentia est  in  concupiscibili. 

2.  Praeterea,  poenitentia  est  vindicta  quaedam, 
sicut  Augustinus  dicit  in  lib.  de  Poenitentia,  loc. 
cit. , art.  praec.  Sed  vindicta  videtur  ad  irascibi- 
lem  pertinere,  quia  ira  est  appetitus  vindictae. 
Ergo  videtur  quod  poenitentia  sit  in  irasci- 
bili. 

3.  Praeterea,  praeteritum  est  proprium  objec- 
tum memoriae,  secundum  Philosophum  in  lib.  de 
Memoria,  cap.  1,  a prine.  Sed  poenitentia  est  de 
praeterito,  ut  dictum  est  art.  1 huj.  quaest.,  ad  2 
et  ad  3.  Ergo  poenitentia  est  in  memoria  sicut  in 
subjecto. 

4.  Praeterea,  nihil  agit  ubi  non  est.  Sed  poeni- 
tentia excludit  peccatum  ab  omnibus  viribus  ani- 
mae. Ergo  poenitentia  est  in  qualibet  vi  animae,  et 
non  in  voluntate  tantum. 

— Sed  contra,  poenitentia  est  sacrificium  quod- 
dam, secundum  illud  Ps.  50,  19  : Sacrificium  Deo 
spiritus  contribulatus.  Sed  offerre  sacrificium  est 
actus  voluntatis,  secundum  illud  Ps.  53  : Volunta- 
rie sacrificabo  tibi.  Ergo  poenitentia  est  in  voluntate 

Art.  4. — Intellige,  ait  Cajetanus,  quod  sicut  justitia  est 
voluntas  jus  suum  unicuique  tribuens,  ita  poenitentia  est 
voluntas  tribuens  Deo  jus  suum,  pro  peccato  contra  eum 
commisso;  est  enim,  sive  sit  idem  quod  religio,  sive  non, 
talis  voluntas;  quoniam  pars  est  justitiae,  quae  in  actu  vo- 
luntatis consistit.  Reddit  autem  poenitentia  Deo  jus  suum 
pro  offensa,  confitendo,  detestando,  ac  submittendo  se 
peccatorem  Deo  offenso.  Hoc  enim  est  aequale  secundum 
quid,  quod  ab  homine  reddi  potest,  quoad  poenam  vero 
affligendo  se,  etc.  Et  quoniam  hujusmodi  voluntas  ex  ma- 
jori vel  minori  potest  affectu  procedere,  ideo  varia  inve- 
nitur dispositio  vere  poenitentium,  major  minorque  fruc- 
tus divinas  gratiae  inde  percipitur.  — Nota  vero  quod 
Cajetanus,  contra  doctrinam  communem,  poenitentiam  non 
distinxit  a religione  (vide  art.  2).  — Ex  hoc  art.,  merito 
colligit  Billuart  quod  dolor  inpoenitente  non  est  in  appe- 
titu sensitivo,  quamvis  ille  quandoque  conjungatur  dolori 
rationali  et  bonus  sit ; attamen  non  est  ipsa  poenitentia, 
sed  tantum  hujus  virtutis  comes  aut  indicium. 

Respondeo  dicendum  quod  de  poenitentia  dupli- 
citer loqui  possumus  : — Uno  modo  secundum 
quod  est  passio  quaedam,  et  sic,  cum  sit  species 
tristitiae,  est  in  concupiscibili  sicut  in  subjec- 
to. — Alio  modo  secundum  quod  est  virtus, et  sic 
sicut  dictum  est  art.  praec.,  est  species  justitiae. 
Justitia  autem,  ut  in  secunda  parte  habitum  est 
( i -2 , quaest.  56,  art.  6),  habet  pro  subjecto  ap- 
petitum rationis,  qui  est  voluntas.  Unde  manifes- 
tum est  quod  poenitentia,  secundum  quod  est 
virtus,  est  in  voluntate  sicut  in  subjecto,  et 
proprius  ejus  actus  est  propositum  emendandi  il- 
lud quod  contra  Deum  commissum  est. 

Ad  primum  ergo  dicendum  quod  ratio  illa 
procedit  de  poenitentia,  secundum  quod  est  pas- 
sio. 

Ad  secundum  dicendum  quod  vindictam  appe- 
tere ex  passione  de  alio,  pertinet  ad  irascibilem  ; 
sed  appetere  vel  facere  vindictam  ex  ratione  de 
se  vel  de  alio,  pertinet  ad  voluntatem. 

Ad  ierlium  dicendum  quod  memoria  est  vis 
apprehensiva  praeteriti.  Poenitentia  autem  non 
pertinet  ad  vim  apprehensivam,  sed  ad  appetiti- 
vam,  quae  praesupponit  actum  apprehensivae.  Un- 
de poenitentia  non  est  in  memoria,  sed  praesup- 
ponit eam. 

Ad  quartum  dicendum  quod  voluntas,  sicut  in 
prima  parte  habitum  est,  quaest.  82,  art.  4 et  1-2, 
quaest.  9,  art.  1,  movet  omnes  alias  potentias 
animae;  et  ideo  non  est  inconveniens,  si  potentia 
in  voluntate  existens  aliquid  in  singulis  potentiis 
animae  operetur. 

Articulus  v 

Utrum  principium  poenitentias  sit  ex  timore. 

4 Seni.,  dist.  3,  queest.  1,  art.  2,  quast.  1,  per  tot.,  et 
queest.  2,  corp. 

Ad  quintum  sic  proceditur.  1.  Videtur  quod 
principium  poenitentiae  non  sit  ex  timore.  Poeni- 
tentia enim  incipit  in  displicentia  peccatorum.  Sed 

Art.  5.  — Ne  fallaris,  ait  Cajetanus,  intelligens  actus 
quibus  Deo  in  poenitentia  cooperamur,  esse  actus  proce- 
dentes a virtute  poenitentias.  Hoc  enim  falsum  est,  cum 
multi  actus,  illi  scilicet,  qui  sine  charitate  esse  possunt, 
praecedant  poenitentiam  ut  est  virtus;  et  tamen  sunt  actus 
boni  quibus  Deo  cooperamur  ad  poenitentiam  consequen- 
dam. Nec  te  turbet  actus  timoris  servilis,  quoniam  pro 
timore  pcenarum  sumitur,  et  est  bonus,  et  non  pro  timore 
poenarum  tantum.  Gradus  poenitentias  a D.  Thoma  mu- 
tuatos expressit  Concil.  Trident.  sess.  6.  cap.  6.  Licet 
autem  hi  gradus  non  semper  interveniant  expresse,  et  eo 
ordine,  semper  tamen  saltem  virtute  habentur,  ita  ut  nul- 
la sit  vera  poenitentia,  quas  non  habeat  saltem  virtualiter, 
fidem,  timorem,  spem,  dilectionem  Dei. — Advertit  Tole- 
tus  duos  esse  timores  : unus  servilis,  alius  filialis.  Servilis 
est,  quo  quis  timet  poenam,  aut  timet  culpam  committere 
propter  poenam,  aut  denique  timet  Deum  ut  justum  et  in- 
flictivum  poenas.  Hoc  nomine  nuncupatur,  quia  servorum 
est  proprium  ex  timore  poenas  opera  sua  facere.  Filialis 
est  quo  quis  timet  culpam  committere,  quia  est  offensa 


hoc  perlinet  ad  charitatem,  ut  supra  dictum  est, 
art.  3 huj.  qusest.  Ergo  poenitentia  magis  oritur 
ex  amore  quam  ex  timore. 

2.  Praeterea,  ad  poenitentiam  homines  provo- 
cantur per  expectationem  regni  coelestis,  secun- 
dum illud  Matth.  3,  2,  et 4,  17  : Pxnilenliam  agi- 
le, appropinquavit  enim  regnum  cxlorum.  Sed  re- 
gnum coelorum  est  objectum  spei.  Ergo  poenitentia 
magis  procedit  ex  spe  quam  ex  timore. 

3.  Praeterea,  timor  est  quidam  actus  interior 
hominis.  Poenitentia  autem  non  videtur  in  nobis 
esse  ex  opere  hominis  sed  ex  opere  Dei,  secun- 
dum illud  Jerem.  31,  19:  Postquam  converlisli 
me,  egi  pxnilenliam.  Ergo  poenitentia  non  proce- 
dit ex  timore. 

— Sed  contra  est  quod  Isa.  26,  17,  dicitur  ; 
Sicut  qux  concepit , cum  appropinquaverit  ad  par- 
tum, dolens  clamat  in  doloribus  suis , sic  facti  su- 
mus, scilicet  per  poenitentiam  ; et  postea  subditur 
secundum  aliam  litteram  (LXX  Interpr.) : A ti- 
more luo,  Domine,  concepimus,  et  quasi  parturivi- 
mus, ei  peperimus  spiritum  salutis  (i),  id  est  poeni- 
tentiae salutaris,  ut  per  praemissa  patet.  Ergo  poe- 
nitentia procedit  ex  timore. 

Respondeo  dicendum  quod  de  poenitentia  lo- 
qui possumus  dupliciter  : — uno  modo  quan- 
tum ad  habitum,  et  sic  immediate  a Deo  infundi- 
tur sine  nobisprincipaliter  operantibus,  non  tamen 
sine  nobis  dispositive  cooperantibus  per  aliquos 
actus.  — Alio  modo  possumus  loqui  de  poeniten- 
tia quantum  ad  actus  quibus  Deo  operanti  in  poe- 

et  injuria  Deo  illata  ; aut  quo  timet  Deum  ut  summum  et 
excellens  bonum,  et  indignum  omni  offensa  et  injuria.  Lu- 
therus  autem  docuit  hunc  timorem  servilem,  poenitentiam- 
que, esse  quid  malum  et  peccatum;  similiter  etiam  facere 
hominem  magis  peccatorem  et  hypocritam  coram  Deo. 
Doctores  autem  catholici  docent  quod  poenitentia  quae 
procedit  ex  timore  poenae,  est  bona  et  laudabilis,  et  con- 
sequenter ipse  etiam  timor,  dummodo  non  habeat  volun- 
tatem peccandi  adjunctam.  — Vide  de  Timore,  S.  Thom. 
2.-2,  qusest.  19;  Vega,  lib.  6,  super  Concil.  Trident.;  Rof- 
fens,  art.  6 contra  Lutherum  ; Stephan.  Brulefer.  tract.  de 
Timore  servili;  Jacob  Laton.  Assertio  Lovaniens.  contra 
Lutherum. 

S.  Script.  — Timor  est  bonus  et  utilis. — Gen.  20,  9,  etc. ; 
Exod.  1,  17,  et  14,  51;  2 Reg.  12;  2 Paralip.  19,  7;  Tobi 
1,  2 etc.,  et  3,  18,  et  9 12;  Judit.  8,  8 : Job.  51,  23  i Ps. 
102,  17,  et  124,  i,et  127;  Prov.  10,  27,et  14,27,  et  19,25,  et 
24,  4,  et  51,  50  ; Jonas,  1,  et  3 ; 2 Mach.  6,  30  ; Matth.  3 
et  10  ; Luc.  13. 

Definit.  Eccles.  — Concil.  Trident.:  sess.  6,  cap.  6,  vide 
supra  queest.  68,  art.  4,  pag. 414.  Can.  8.  Si  quis  dixerit,  ge- 
hennas metum,  per  quem  ad  misericordiam  Dei  de  pecca- 
tis dolendo  confugimus,  vel  a peccando  abstinemus,  pec- 
catum esse,  aut  peccatores  pejores  facere  ; anat.  sit.  Ibi- 
dem, sess. 14.  cap.  3,  vide  supra  queest.  84,  art. 2, pag.  560.  Et 
cap.  4,  vide  art.  1,  praiccd.  Et  can.  4 et  9 ; vide  queest.  84, 
pag.  5 57.  Proposit.  Lutheri  damnata  a Leone  X.  6,  art.  3 prae- 
ced.  — Gradus  pernitentia: : Trident.  sess.  6,  cap.  6,  vide 
supra,  queest.  68,  art.  4,  pag.  414. 

(1)  Vulgata  : Sic  facti  sumus  a facie  tua,  Domine.  Con- 
cepimus et  quasi  parturivimus,  et  peperimus  spiritum  : sa- 
lutes non  fecimus  in  terra,  etc. 


SUMMA  THEOLOGICA  PARS  TERTIA 


576 

nitentia  cooperamur  ; quorum  actuum  primum 
principium  est  Dei  operatio  convertentis  cor,  se- 
cundum illud  Thren.  ult. , 21  ‘.Converte  nos,  Do- 
mine, ad  te,  et  convertemur ; secundus  actus  est 
motus  fidei  ; tertius  est  motus  timoris  servilis,  quo 
quis  timore  suppliciorum  a peccatis  retrahitur; 
quartus  actus  est  motus  spei,  quo  quis  sub  spe 
veniae  consequendae  assumit  propositum  emen- 
dandi ; quintus  actus  est  motus  charitatis,  quo  ali- 
cui peccatum  displicet  secundum  seipsum,  et  non 
jam  propter  supplicia  ; sextus  actus  est  motus  ti- 
moris filialis,  quo  propter  reverentiam  Dei  aliquis 
emendam  Deo  voluntarius  offert.  — Sic  igitur 
patet  quod  actus  poenitentiae  a timore  ser- 
vili procedit  sicut  a primo  motu  affectus 
ad  hoc  ordinato  ; a timore  autem  filiali  sicut 
ab  immediato  et  proprio  principio. 

Ad  primum  ergo  dicendum  quod  peccatum 
prius  incipit  homini  displicere,  maxime  peccatori, 
propter  supplicia  quae  respicit  timor  servilis,  quam 
propter  Dei  offensam  vel  peccati  turpitudinem, 
quod  pertinet  ad  charitatem. 

Ad  secundum  dicendum  quod  in  regno  coelo- 
rum appropinquante  intelligitur  adventus  regis, 
non  solum  praemiantis,  sed  etiam  punientis.  Unde 
et  Matth.  3,  7,  Joannes  Baptista  dicebat  : Proge- 
nies viperarum . quis  demonstravit  vobis  fugere  a 
ventura  ira. 

Ad  tertium  dicendum  quod  ipse  etiam  motus 
timoris  procedit  ex  actu  Dei  convertentis  cor  ; 
unde  dicitur  Deut.  5,  29  : Quis  det  eos  talem  ha- 
bere (1)  mentem  ut  timeant  me  l Et  ideo  per  hoc 
quod  poenitentia  a timore  procedit,  non  excluditur 
quin  procedat  ex  actu  Dei  convertentis  cor. 

Articulus  vi 

Utrum  poenitentia  sit  prima  virtutum. 

4 Serit.,  dist.  14,  quast.  1 , ari.  1,  quasi.  6,  et  art.  2, 
quast.  2. 

Ad  sextum  sic  proceditur.  1.  Videtur  quod  poe- 
nitentia sit  prima  virtutum,  quia  super  illud  Matth. 
; : Poenitentiam  agite,  dicit  Glossa  ord.  : Prima 
virtus  est  per  poenitentiam  perimere  veterem  homi- 
nem, ei  vitia  odisse. 

2.  Praeterea,  recedere  a termino  prius  esse  vi- 
detur quam  accedere  ad  terminum.  Sed  omnes 
aliae  virtutes  pertinere  videntur  ad  accessum  ad 
terminum,  quia  per  omnes  ordinatur  homo  ad  bo- 
num agendum  ; poenitentia  autem  videtur  ordinari 
ad  recessum  a malo.  Ergo  poenitentia  videtur  esse 
prior  omnibus  aliis  virtutibus. 

3.  Praeterea,  ante  poenitentiam  est  peccatum  in 


Art.  6. — Ex  his  vides  S.  Thomam  tenere  poenitentiam 
esse  habitum  infusum,  sicut  notavimus  art.  1. 

(1)  Vulgata  : Quis  det  talem  eos  habere,  etc. 


anima.  Sed  simul  cum  peccato  nulla  virtus  ani- 
mae inest.  Ergo  nulla  virtus  est  ante  poenitentiam  ; 
sed  ipsa  videtur  esse  prima,  quae  aliis  aditum  ape- 
rit excludendo  peccatum. 

— Sed  contra  est  quod  poenitentia  procedit  ex 
fide,  spe  et  charitate,  sicut  jam  dictum  est  art.  ' •, 
praec.,  et  art.  2 huj.  quaest.  Non  ergo  est  poeni- 
tentia prima  virtutum. 

espondeo  dicendum  quod  in  virtutibus  non  at- 
tenditur ordo  temporis  quantum  ad  habitus, 
quia  cum  virtutes  sint  connexae,  ut  in  secunda 
parte  habitum  est,  (1-2,  quaest.  65,  art.  1),  omnes 
simul  incipiunt  esse  in  anima  ; sed  dicitur  una  ea- 
rum esse  prior  altera  ordine  naturae,  qui  conside- 
ratur ex  ordine  actuum,  secundum  scilicet  quod 
actus  unius  virtutis  praesupponit  actum  alterius 
virtutis. — Secundum  hoc  igitur  dicendum  est  quod 
actus  quidam  laudabiles  etiam  tempore  praecedere 
possunt  actum  et  habitum  poenitentiae,  sicut  actus 
fidei  et  spei  informium,  et  actus  timoris  servilis  ; 
actus  autem  et  habitus  charitatis  simul  sunt  tem- 
pore cum  actu  et  habitu  poenitentiae,  et  cum  habi- 
tibus aliarum  virtutum.  Nam,  sicut  in  secunda 
parte  habitum  est,  (1-2,  quaest.  1 13,  art.  3 et  4), 
in  justificatione  impii  simul  est  motus  liberi  arbi- 
trii in  Deum,  qui  est  actus  fidei  per  charitatem 
formatus,  et  motus  liberi  arbitrii  in  peccatum, 
qui  est  actus  poenitentiae.  Horum  tamen  duorum 
actuum  primus  naturaliter  praecedit  secundum  ; nam 
actus  virtutis  poenitentiae  est  contra  peccatum  ex 
amore  Dei;  unde  primus  actus  est  ratio  et  causa 
secundi.— Sic  igitur  poenitentia  non  est  simpli- 
citer prima  virtutum  nec  ordine  temporis, 
nec  ordine  naturae,  quia  secundum  ordinem  na- 
turae simpliciter  praecedunt  ipsam  virtutes  theolo- 
gicae.— Sed  quantum  ad  aliquid  est  prima  inter 
caeteras  virtutes  ordine  temporis,  quantum  ad 
ejus  actum,  qui  primus  occurrit  in  justificatione 
impii.  — Sed  ordine  naturae  videntur  esse 
aliae  virtutes  priores,  sicut  quod  est  per  se,  est 
prius  eo  quod  est  per  accidens  : nam  aliae  virtutes 
per  se  videntur  esse  necessariae  ad  bonum  homi- 
nis ; poenitentia  autem,  supposito  quodam,  scili- 
cet peccato  praeexistenti,  sicut  etiam  dictum  est 
quaest.  63,  art.  2,  in  corp.,  et  ad  4,  circa  ordi- 
nem sacramenti  poenitentiae  ad  alia  sacramenta 

Ad  primum  ergo  dicendum  quod  Glossa  illa  lo-  j 
quitur  quantum  ad  hoc  quod  actus  poenitentiae 
primus  est  tempore  inter  actus  aliarum  virtutum 
moralium. 

Ad  secundum  dicendum  quod  in  motibus  suc-  -i 
cessivis  recedere  a termino  est  prius  tempore 
quam  pervenire  ad  terminum,  et  prius  natura 
quantum  est  ex  parte  subjecti,  sive  secundum  or-  ■ 
dinem  causae  materialis:  sed  secundum  ordinem 
causae  agentis  et  finalis  prius  est  pervenire  ad  ter- 
minum : hoc  enim  est  quod  primo  agens  intendit, 

Et  hic  ordo  praecipue  attenditur  in  actibus  animae, 
ut  dicitur  in  2 Physic. 

Ad  lerlium  dicendum  quod  poenitentia  aperit 
aditum  virtutibus,  expellendo  peccatum  per  virtu- 
tutem  fidei,  spei  et  charitatis,  quae  sunt  naturaliter 
priores  ; ita  tamen  aperit  eis  aditum  quod  ipsae 
simul  intrant  cum  ipsa  : nam  in  justificatione  im- 
pii simul  cum  motu  liberi  arbitrii  in  Deum  et  in 
peccatum,  est  remissio  culpae  et  infusio  gratiae, 
cum  qua  simul  infunduntur  omnes  virtutes,  ut 
in  secunda  parte  habitum  est  (1-2,  quaest.  65,  art. 
?)• 


QUAESTIO  LXXXVI 

DE  EFFECTU  POENITENTIA  QUOAD  MORTALIUM 
PECCATORUM  REMISSIONEM.  — In  SCX 

articulos  divisa. 

Deinde  considerandum  est  de  effectu  poeniten- 
tiae ; — et  primo  quantum  ad  remissionem  pec- 
catorum mortalium ; — secundo  quantum  ad  re- 
missionem peccatorum  venialium;  — tertio  quan- 
tum ad  reditum  peccatorum  dimissorum;  — quar- 
to quantum  ad  restitutionem  virtutum. 

Circa  primum  quaeruntur  sex  : i°  utrum  omnia 
peccata  mortalia  per  poenitentiam  auferantur  ; 20 
utrum  possint  sine  poenitentia  tolli  ; 30  utrum 
unum  possit  remitti  sine  alio  ; 40  utrum  poeniten- 
tia auferat  culpam,  remanente  reatu  ; 50  utrum  re- 
maneant reliquiae  peccatorum  ; 6°  utrum  auferre 
peccatum  sit  effectus  poenitentiae,  in  quantum  est 
virtus,  aut  in  quantum  est  sacramentum. 

Articulus  primus 

Utrum  per  pcBnitentiam  omnia  peccata  removeantur. 

Inf .,  quasi.  87,  art.  1 ; et  4 Sent.,  dist.  14,  quast.  2,  art. 

i,  quast.  1,  et  dist.  16,  quast.  1,  art.  2,  quast.  ) ; et  4 

Cont cap.  176  ; et  Opusc.  2,  cap.  146. 

Ad  primum  sic  proceditur.  1.  Videtur  quod  per 
poenitentiam  non  omnia  peccata  removeantur.  Di- 


Art.  i.  — Responsio  ad  fidem  pertinens  est,  scilicet, 
per  poenitentiam  auferri  omnia  peccata,  ita  ut  nullus  sit 
tantus  peccatorum  numerus,  neque  ullum  tam  immane  sce- 
lus, de  quo  non  possit  hic  agi  poenitentia,  quodque  per 
veram  poenitentiam  non  possit  remitti. 

S.  Script.  — ls.  1,  et  55 ; Ezech.  18  et  53  ; Jerem  3,  et 
18,  et  25  ; Joel.  2 ; Jonas ; Zach.  t.  — Exempla  diversa  : 
Adam,  Sap.  19  ; David,  2 Reg.  12  ; Achab.  j Reg.  21,  et 
2 Paralip.  31  ; Judaei  deicidse,  Act.  2. 

Definit.  Eccles.  — Vide  supra,  can.  8 Concit.  Nicce.ni  I. 
page  }8i.—  Symbol,  fidei  a Leone  IX, propositum  Petro  epis- 
copo:... Credo  sanctam  Ecclesiam,  in  qua....  datur  vera 
omnium  remissio  peccatorum.  — Concit,  Laleran.  IV  sub 
Innocent.  III,  cap.  « Firmiter  » : Si  post  susceptionem 
baptismi  quisquam  prolapsus  fuerit  in  peccatum,  per  ve- 
ram potest  semper  poenitentiam  reparari.  — Trident. 
sess.  14,  cap.  3,  vide  supra  quast.  84,  art.  2,  pag.  560. 

cit  enim  Apostolus  Hebr.  12,  17,  quod  Esau  non 
invenit  poenitentiae  locum,  quanquam  cum  lacrymis 
inquisisset  eam  ; Glossa  interi.,  id  est,  non  invenit 
locum  venice,  et  benedictionis  per  poenitentiam  ; et 
2 Machab.  9,  13,  dicitur  de  Antiocho;  Orabat 
scelestus  Deum  (1),  a quo  non  erat  misericordiam 
consecuturus.  Non  ergo  videtur  quod  per  poeni- 
tentiam omnia  peccata  tollantur. 

2.  Praeterea,  Augustinus  dicit  in  lib.  1,  de  Ser- 
mone Domini  in  monte,  cap.  22,  a prine.,  quod 
tanta  labes  est  itlius  peccati,  scilicet  cum  post  agni- 
tionem Dei  per  gratiam  Christi  oppugnat  aliquis 
fraternitatem , et  adversus  ipsam  gratiam  invidiae  fa- 
cibus agitatur,  ut  deprecandi  humilitatem  subire  non 
possit  etiamsi  peccatum  suum  mala  conscientia 
agnoscere  et  annuntiare  cogatur.  Non  ergo  omne 
peccatum  potest  per  poenitentiam  tolli. 

3.  Praeterea,  Dominus  dicit  Matth.  12,  32  : 
Qui  dixerit  contra  Spiritum  Sanctum  ( verbum ).  non 
remittetur  ei  neque  in  hoc  seculo , neque  in  futuro- 
Non  ergo  omne  peccatum  remitti  potest  per  poe- 
nitentiam. 

— Sed  contra  est  quod  dicitur  Ezech.  18,  22  : 
Omnium  iniquitatum  ejus  quas  operatus  est,  non 
recordabor  amplius  (2). 

Respondeo  dicendum  quod  hoc  quod  aliquod 
peccatum  per  poenitentiam  tolli  non  pos- 
sit, potest  contingere  dupliciter  : uno  modo 
quia  aliquis  de  peccato  poenitere  non  posset ; 
alio  modo  quia  poenitentia  non  posset  delere 
peccatum  : — Primo  quidem  modo  non  possunt 
per  poenitentiam  deleri  peccata  daemonum,  et 
etiam  hominum  damnatorum,  quia  affectus  eorum 
sunt  confirmati  in  malo,  ita  quod  non  potest  eis 
displicere  peccatum,  in  quantum  est  culpa,  sed 
solum  displicet  eis  poena  quam  patiuntur,  ratione 
cujus  aliquam  poenitentiam,  sed  infructuosam  ha- 
bent, secundum  illud  Sap.  : Poenitentiam  agen- 
tes, et  prae  angustia  spiritus  gementes.  Unde  talis 
poenitentia  non  est  cum  spe  veniae,  sed  cum  despe- 
ratione. Tale  autem  non  potest  esse  aliquod  pec- 
catum hominis  viatoris,  cujus  liberum  arbitrium 
flexibile  est  ad  bonum  et  ad  malum.  Unde 
dicere  quod  aliquod  peccatum  sit  in  hac 
vita,  de  quo  quis  poenitere  non  possit,  er- 
roneum est,  primo  quidem  quia  per  hoc  tollere- 
tur libertas  arbitrii  ; secundo  quia  per  hoc  dero- 
garetur virtuti  gratiae,  per  quam  moveri  potest 
cor  cujuscumque  peccatoris  ad  poenitendum,  se- 
cundum illud  Proverb.  21,  1 : Cor  regis  . in  manu 
Dei , et  quocumque  voluerit , vertet  illud  (3).  — 
Quod  autem  secundo  modo  non  possit  per 
veram  poenitentiam  aliquod  peccatum  remit- 
ti, est  etiam  erroneum  : primo  quidem  quia  re- 
pugnat divinae  misericordiae,  de  qua  dicitur  Joel. 

(1)  Vulgata  : Dominum,  et  mox,  esset,  etc. 

(2)  In  Vulgata,  deest  amplius. 

(3)  Vulgata  : quocumque  voluerit,  inclinabit  illud. 


S.  Thom.  Aq.  — Sum.  Theol.  IV.  — 

2,  12,  quod  benignus  el  misericors  est,  et  patiens, 
et  multcu  misericordiae,  et  praestabilis  super  mali- 
tia; vinceretur  enim  quodammodo  Deus  ab  homi- 
ne, si  homo  peccatum  vellet  deleri,  quod  Deus 
delere  non  vellet.  Secundo  quia  hoc  derogaret 
virtuti  passionis  Christi,  per  quam  poenitentia  ope- 
ratur, sicut  et  csetera  sacramenta,  cum  scriptum 
sit  1 Joan.  2 : Ipse  est  propitiatio  pro  peccatis  nos- 
tris, non  solum  nostris,  sed  etiam  totius  mundi  (1). 
— Unde  simpliciter  dicendum  est  quod  omne 
peccatum  in  hac  vita  per  poenitentiam  veram 
deleri  potest. 

Ad  primum  ergo  dicendum  quod  Esau  non  vere 
poenituit,  quod  patet  ex  hoc  quod  dixit,  Gen.  27, 
41  : Venient  dies  luctus  patris  mei,  et  occidam  Ja- 
cob  fratrem  meum;  similiter  etiam  nec  Antiochus 
vere  pcenituit ; dolebat  enim  de  culpa  praeterita, 
non  propter  offensam  Dei,  sed  propter  infirmita- 
tem corporalem  quam  patiebatur. 

Ad  secundum  dicendum  quod  illud  verbum  Au- 
gustini sic  intelligendum  est  : Tanta  est  labes  illius 
peccati,  ut  deprecandi  humilitatem  subire  non  pos- 
sit, scilicet  de  facili ; secundum  quod  dicitur  ille 
non  posse  sanari  qui  non  potest  de  facili  sanari  ; 
potest  tamen  hoc  fieri  per  divinae  gratiae  virtutem, 
quae  etiam  interdum  in  profundum  maris  convertit , 
ut  dicitur  in  Psal.  67. 

Ad  tertium  dicendum  quod  illud  verbum,  vel 
blasphemia  contra  Spiritum  Sanctum  est  finalis 
impoenitentia,  ut  Augustinus  dicit  in  lib.  de  Ver- 
bis Domini,  serm.  1 1 , cap.  12  et  13,  quae  penitus 
irremissibilis  est,  quia  post  finem  hujus  vitae  non 
est  remissio  peccatorum  ; vel  si  intelligatur  per 
blasphemiam  Spiritus  Sancti  peccatum  quod  fit  ex 
certa  malitia,  vel  etiam  ipsa  blasphemia  Spiritus 
Sancti  dicitur  non  remitti,  scilicet  de  facili ; vel  quia 
tale  peccatum  non  habet  in  se  causam  excusatio- 
nis ; vel  quia  pro  tali  peccato  punitur  aliquis  et  in 
hoc  seculo  et  in  futuro,  ut  in  secunda  parte  expo- 
situm est  (2-2,  quaest.  14). 

Articulus  ii 

Utrum  sine  poenitentia  peccatum  remitti  possit. 

InJ.,  art.  3,  corp.,  et  quast.  87,  art.  1,  corp. ; et  4 Sent., 

dist.  14,  quwst.  2,  art.  3,  et  dist.  16,  quast.  1 , art.  2, 

quast.  1. 

Ad  secundum  sic  proceditur.  1.  Videtur  quod 

Art.  2.  — Responsio  ad  fidem  pertinens  est  : poeniten- 
tiam quatenus  est  virtus  aut  virtutis  actus,  esse  necessa- 
riam, tum  medii,  tum  praecepti  necessitate;  ita  ut  nullum 
peccatum  mortale  sine  illa  remitti  possit,  secundum 
legem  Dei  ordinariam.  — Necessitas  medii  magis  inten- 
ditur a S.  Thoma,  quamvis  necessitas  pnecepti  non 
excludatur. 

S.  Script.  — Eccles.  2 ; Is.  1 ; Jerem.  18;  Ezech.  28,  et 
i 1 1 Joel  2 ; Matth.  3 ; Luc.  13  ; Apoc.  3. 

Definit.  Eccles.  — Concit.  Trident.  sess.  6,  cap.  6,  vide 

(1)  Vulgata  : Non  pro  nostris  autem  tantum,  sed  etiam 
pro  totius  mundi. 


sine  poenitentia  peccatum  remitti  possit.  Non  enim 
est  minor  virtus  Dei  circa  adultos  quam  circa  pue- 
ros. Sed  pueris  peccata  dimittit  sine  poenitentia. 
Ergo  etiam  adultis. 

2.  Praeterea,  Deus  virtutem  suam  sacramentis 
non  alligavit.  Sed  poenitentia  est  quoddam  sacra- 
mentum. Ergo  virtute  divina  possunt  peccata  sine 
poenitentia  dimitti. 

3.  Praeterea,  major  est  misericordia  Dei  quam 
misericordia  hominis.  Sed  homo  interdum  remittit 
offensam  suam  homini  etiam  non  poenitenti ; unde 
et  ipse  Dominus  mandat  Matth.  3,  44  : Diligite 
inimicos  vestros,  benefacite  his  qui  oderunt  vos. 
Ergo  multo  magis  Deus  dimittit  offensam  suam 
hominibus  non  poenitentibus. 

— Sed  contra  est  quod  Dominus  dicit  Jerem. 
18,  8 : Si  poenitentiam  egerit  gens  illa  a malo  quod 
fecit  (1),  agam  el  ego  poenitentiam  super  malo  quod 
cogitavi  ut  facerem  ei.  Et  sic  e contrario  videtur 
quod  si  homo  poenitentiam  non  agat,  Deus  ei  non 
remittat  offensam. 

Respondeo  dicendum  quod  impossibile  est  pec- 
catum actuale  mortale  sine  poenitentia  remitti, 
loquendo  de  poenitentia  quae  est  virtus.  Cum  enim 
peccatum  sit  Dei  offensa,  eo  modo  Deus  pecca- 
tum remittit,  quo  remittit  offensam  in  se  commis- 
sam. Offensa  autem  directe  opponitur  gratiae;  ex 
hoc  enim  dicitur  aliquis  alteri  esse  offensus  quod 
repellit  eum  a gratia  sua.  Sicut  autem  habitum  est 
in  secunda  parte,  (1-2,  quaest.  110,  art.  1),  hoc 
interest  inter  gratiam  Dei  et  gratiam  hominis,  quod 
gratia  hominis  non  causat,  sed  praesupponit  boni- 
tatem veram  vel  apparentem  in  homine  grato  ; sed 
gratia  Dei  causat  bonitatem  in  homine  grato,  eo 
quod  bona  voluntas  Dei,  quae  in  nomine  gralice 
intelligitur,  est  causa  omnis  boni  creati.  Unde  po- 
test contingere  quod  homo  remittat  offensam,  qua 
offensus  est  alicui,  absque  aliqua  immutatione  vo- 
luntatis ejus;  non  autem  contingere  potest  quod 
Deus  remittat  offensam  alicui  absque  immutatione 
voluntatis  ejus.  Offensa  autem  peccati  mortalis 
procedit  ex  hoc  quod  voluntas  hominis  est  aversa 
a Deo  per  conversionem  ad  aliquod  bonum  com- 
mutabile. Unde  requiritur  ad  remissionem  divinae 
offensae  quod  voluntas  hominis  sic  immutetur  ut 
convertatur  ad  Deum  cum  detestatione  conversio- 
nis praedictae,  et  proposito  emendandi ; quod  per- 
tinet ad  rationem  poenitentiae,  secundum  quod  est 
virtus.  Et  ideo  impossibile  est  quod  peccatum 
alicui  remittatur  sine  poenitentia,  secundum 
quod  est  virtus. 

Sacramentum  autem  poenitentiae,  sicut  supra 
dictum  est,  quaest.  88,  art.  3,  perficitur  per  offi- 


supra  qucest.  68,  art.  4,  pag.  415;  ct  sess.  14,  cap.  x,  supra 
qucest.  84,  art.  1,  pag.  559;  et  ibidem,  cap.  3,  quxst.  84, 
art.  2,  pag.  560. 

(x)  Vulgata  :..  a malo  suo  quod  locutus  sum  adversus  eam  : 
agam  et  ego  ctc. 

cium  sacerdotis  ligantis  et  solventis,  sine  quo 
potest  Deus  peccatum  remittere,  sicut  remisit 
Christus  mulieri  adulterae,  ut  legitur  Joan.  8, et  pec- 
catrici, ut  legitur  Luc.  7,  quibus  tamen  non  remisit 
peccata  sine  virtute  poenitentiae  : nam  sicut  Gre- 
gorius  dicit  in  hom.  33  in  Evang.,  parum  a prine., 
per  gratiam  traxit  intus,  scilicet  ad  poenitentiam, 
quam  per  misericordiam  suscepit  foris. 

Ad  primum  ergo  dicendum  quod  in  pueris  non 
est  nisi  peccatum  originale,  quod  non  consistit  in 
actuali  deordinatione  voluntatis,  sed  in  quadam 
habituali  deordinatione  naturae,  ut  in  secunda  par- 
te habitum  est,  (1-2, -quaest.  82,  art.  1),  et  ideo 
remittitur  eis  peccatum  cum  habituali  immutatione 
per  infusionem  gratiae  et  virtutum,  non  autem  cum 
actuali.  Sed  adulto,  in  quo  sunt  actualia  peccata, 
quae  consistunt  in  deordinatione  actuali  voluntatis, 
non  remittuntur  peccata,  etiam  in  baptismo,  sine 
actuali  immutatione  voluntatis,  quod  fit  per  poeni- 
tentiam. 

Ad  secundum  dicendum  quod  ratio  illa  procedit 
de  poenitentia,  secundum  quod  est  sacramentum. 

Ad  tertium  dicendum  quod  misericordia  Dei 
est  majoris  virtutis  quam  misericordia  hominis  in 
hoc  quod  immutat  voluntatem  hominis  ad  poeni- 
tendum, quod  misericordia  hominis  facere  non  po- 
test. 

Articulus  iii 

Utrum  possit  per  poenitentiam  unum  peccatum  sine  alio 
remitti. 

1-2,  quast.  73,  art.  1 ; et  3 Sent.,  dist.  36,  art.  f,  et  4, 
dist.  13,  quasi.  1 , art.  3,  quast.  1,  corp.,  et  dist'.  16, 
quast.  2,  art.  1,  quast.  2,  corp.,  et  dist.  18,  quast.  1, 
art.  3,  quast.  3,  ad  1. 

Ad  tertium  sic  proceditur.  1.  Videtur  quod  pos- 
sit per  poenitentiam  unum  peccatum  sine  alio  re- 
mitti. Dicitur  enim  Amos  4,  7 : Plui  super  unam 
civitatem , et  super  alteram  civitatem  non  plui ; pars 
una  compluta  est,  et  pars  super  quam  non  plui , 
aruit.  Quod  exponens  Gregorius  super  Ezech., 
hom.  10,  circa  med.,  dicit  : Cum  ille  qui  proxi- 
mum odit,  ab  aliis  vitiis  se  corrigit,  una  eademque 
civitas  ex  parte  compluitur,  et  ex  parte  arida  manet, 
quia  sunt  qui  cum  quasdam  vitia  resecant,  in  aliis 
graviter  perdurant.  Ergo  potest  unum  peccatum 
per  poenitentiam  dimitti  sine  alio. 

2.  Praeterea,  Ambrosius,  super  Psal.  Beati  im- 
maculati in  via,  post  explicationem  versus,  Exitus 
aquarum,  etc.,  dicit  quod  prima  consolatio  est, 
quia  non  obliviscitur  misereri  Deus;  secunda  per 
punitionem;  ubi  etsi  fides  desit,  pcena  satisfacit  et 
relevat.  Potest  ergo  aliquis  relevari  ab  aliquo  pec- 
cato, manente  peccato  infidelitatis. 

3.  Praeterea,  eorum  quae  non  necesse  est'  esse 
simul,  unum  potest  auferri  sine  alio.  Sed  peccata, 
ut  in  secunda  parte  habitum  est,  (1-2,  quaest.  73, 
art.  1),  non  sunt  connexa  ; et  ita  unum  eorum  po- 


test esse  sine  alio.  Ergo  etiam  unum  eorum  potest 
remitti  sine  alio  per  poenitentiam. 

4.  Praeterea,  peccata  sunt  debita,  quae  nobis 
relaxari  petimus,  dum  dicimus  in  oratione  domi- 
nica : Dimitte  nobis  debita  nostra,  etc.  Sed  homo 
quandoque  dimittit  unum  debitum  sine  alio.  Ergo 
etiam  Deus  per  poenitentiam  dimittit  unum  pecca- 
tum sine  alio. 

5.  Praeterea,  per  dilectionem  Dei  relaxantur 
hominibus  peccata,  secundum  illud  Jerem.  31,  3 : 
In  charitale  perpetua  dilexi  te  ; ideo  attraxi  te  mi- 
serans. Sed  nihil  prohibet  quin  Deus  diligat  homi- 
nem quantum  ad  unum,  et  sit  ei  offensus  quantum 
ad  aliud  ; sicut  peccatorem  diligit  quantum  ad  na- 
turam, odit  autem  quantum  ad  culpam.  Ergo  vide- 
tur possibile  quod  Deus  per  poenitentiam  remittat 
unum  peccatum  sine  alio. 

— Sed  contra  est  quod  Augustinus  dicit  in  li- 
bro de  Poenitentia  (alius  auctor,  de  vera  et  falsa 
Poemt.,  cap.  9,  circa  med.) : Sunt  plures  quos  pce- 
nilel  peccasse,  sed  non  omnino,  reservantes  sibi 
quasdam  in  quibus  delectantur,  non  animadvertentes 
Dominum  simul  mutum  et  surdum  a dasmonio  libe- 
rasse, per  hoc  docens,  nos  nunquam  nisi  de  omni- 
bus sanari. 

Fj>  espondeo  dicendum  quod  impossibile  est  per 
V poenitentiam  unum  peccatum  sine  alio 
remitti  : — Primo  quidem  quia  peccatum  remit- 
titur, in  quantum  tollitur  Dei  offensa  per  gratiam. 
Unde  in  secunda  parte  habitum  est,  (1-2,  quaest. 
109,  art.  7,  et’ quaest.  113,  art.  2),  quod  nullum 
peccatum  potest  remitti  sine  gratia.  Omne  autem 
peccatum  mortale  contrariatur  gratiae,  et  excludit 
eam.  Unde  impossibile  est  quod  unum  peccatum 
sine  alio  remittatur.  — Secundo  quia,  sicut  osten- 
sum est  art.  praec.,  peccatum  mortale  non  potest 
sine  vera  poenitentia  remitti,  ad  quam  pertinet  de- 
serere peccatum,  in  quantum  est  contra  Deum  ; 
quod  quidem  est  commune  omnibus  peccatis  mor- 
talibus : ubi  autem  est  eadem  ratio,  et  idem  effec- 
tus. Unde  non  potest  esse  vere  poenitens  qui  de 
uno  peccato  poenitet,  et  non  de  alio.  Si  enim  dis- 
pliceret ei  illud  peccatum,  quia  est  contra  Deum 
super  omnia  dilectum  (quod  requiritur  ad  ratio- 
nem verae  poenitentiae),  sequeretur  quod  de  om- 
nibus peccatis  poeniteret.  Unde  sequitur  quod  im- 
possibile sit  unum  peccatum  per  poenitentiam  re- 
mitti sine  alio. — Tertio  quia  hoc  esset  contra 
perfectionem  misericordiae  Dei,  cujus  perfecta 
sunt  opera,  ut  dicitur  Deut.  32;  unde  cujus  mise- 
retur, totaliter  miseretur.  Et  hoc  est  quod  Augus- 
tinus dicit  in  lib.  de  Poenitentia,  loc.  cit.  : quas- 
dam impietas  infidelitatis  est  ab  illo  qui  justus  et 
justitia  est,  dimidiam  sperare  veniam. 

Ad  primum  ergo  dicendum  quod  illud  verbum 
Gregorii  non  est  intelligendum  quantum  ad  remis- 
sionem culpae,  sed  quantum  ad  cessationem  ab 
actu,  quia  interdum  ille  qui  plura  peccata  consue- 

vit  committere,  deserit  unum,  non  tamen  aliud  ; 
quod  quidem  fit  auxilio  divino,  quod  tamen  non 
pertingit  usque  ad  remissionem  culpae. 

Ad  secundum  dicendum  quod  in  verbo  illo  Am- 
brosii fides  non  potest  accipi,  qua  creditur  in 
Christum,  quia,  ut  Augustinus  dicit  super  illud 
Joan.  1 5,  22,  si  non  venissem,  et  loculus  eis  non 
fuissem  (1),  peccatum  non  haberent,  scilicet  infide- 
litatis, tract.  89,  in  Joan.  parum  a prine.,  hoc  est, 
peccatum  quo  tenentur  cuncta  peccata.  Sed  accipi- 
tur fides  pro  conscientia,  quia  interdum  per  poe- 
nas quas  quis  patienter  sustinet,  consequitur  re- 
missionem peccati,  cujus  conscientiam  non  ha- 
bet. 

Ad  tertium  dicendum  quod  peccata,  quamvis 
non  sint  connexa  quantum  ad  conversionem  ad 
bonum  commutabile,  sunt  tamen  connexa  quan- 
tum ad  aversionem  a bono  incommutabili,  in  qua 
conveniunt  omnia  peccata  mortalia;  et  ex  hac  parte 
habent  rationem  offensae,  quam  oportet  per  poeni- 
tentiam tolli. 

Ad  quartum  dicendum  quod  debitum  exterioris 
rei,  puta  pecuniae,  non  contrariatur  amicitiae,  ex 
qua  debitum  remittitur  ; et  ideo  potest  unum  dimit- 
ti sine  alio.  Sed  debitum  culpae  contrariatur  amici- 
tiae, et  ideo  una  culpa  vel  offensa  non  remittitur 
sine  altera ; ridiculum  enim  videtur  quod  etiam 
ab  homine  aliquis  veniam  peteret  de  una  offensa,  et 
non  de  alia. 

Ad  quintum  dicendum  quod  dilectio  qua  Deus 
diligit  hominis  naturam,  non  ordinatur  ad  bonum 
gloriae,  a quo  impeditur  homo  per  quodlibet  pec- 
catum mortale  ; sed  dilectio  gratiae,  per  quam  fit 
remissio  peccati  mortalis,  ordinat  hominem  ad  vi- 
tam aeternam,  secundum  illud  Rom.  6,  25:  Gra- 
tia Dei  vita  aeterna.  Unde  non  est  similis  ratio. 

Articulus  iv 

Utrum,  remissa  culpa  per  poenitentiam,  remaneat  reatus 
poenae. 

Sup.,  quasi.  67,  art.  ad,  7,  et  quast .,  69,  art.  10,  ad  74 

et  4 Scnt .,  dist.  14,  quast.  2 , art.  7;  et  Rom.  11,  lib. 

4 ; et  Hebr.  6. 

Ad  quartum  sic  proceditur.  1.  Videtur  quod, 
remissa  culpa  per  poenitentiam,  non  remaneat  rea- 
tus poenae.  Remota  enim  causa,  removetur  effec- 

Art.  4.  — Resp.  ad  fidem  pertinens  est : quando  per 
poenitentiam  remissa  est  culpa  mortalis,  nunquam  rema- 
net reatus  poenae  asternas  ; saepe  tamen  remanet  reatus 
alicujus  poenae  temporalis.  Posterior  pars  hujus  conclu- 
sionis, est  fundamentum  doctrinae  de  indulgentiis,  satis- 
factione et  purgatorio  — Lutherani  et  Calvinistae  hanc  ve- 
ritatem negant,  et  inde  inferunt  non  esse  Purgatorium, 
nulla  opera  satisfactoria,  nullas  indulgentias. 

S.  Script.  — Exempla  : Adam  ; David,  2 Reg.  12;  Moy- 
ses, Numer.  14,  20;  Israelitae,  Deuter.  32,  51;  Daniel,  4, 
24;  Tob.  12,  8;  Prov.  16,  6 ; Matth.  3,  8;  Act.  26,  20. 

Definit.  Eccles.  — Concit.  Trident,  sess.  6,  cap.  14,  nide 

(1)  Vulgata  :..  et  locutus  fuissem  eis... 


tus.  Sed  culpa  est  causa  reatus  poenae  : ideo  enim 
est  aliquis  dignus  poena,  quia  culpam  commisit. 


supra,  quast.  69,  art.  2,  pag.  426 ; Can.  30.  Si  quis  post  ac- 
ceptam justificationis  gratiam  cuilibet  peccatori  poeni- 
tenti  ita  culpam  remitti,  et  -reatum  asternas  poenae  deleri 
dixerit,  ut  nullus-  remaneat  reatus  poenae  temporalis 
exsolvendae  vel  in  hoc  saeculo,  vel  in  futuro  in  purgato- 
rio, antequam  ad  regnum  coelorum  aditus  patere  possit; 
anat.  sit.  Sess.  14,  cap  8;  Dc  satisfactionis  necessitate  : De- 
mum, quoad  satisfactionem,  quae  ex  omnibus  Poeniten- 
tiae partibus,  quemadmodum  a Patribus  nostris  Christiano 
populo  fuit  perpetuo  tempore  commendata,  ita  una 
maxime  nostra  state,  summo  pietatis  prstextu,  impugna- 
tur ab  iis  qui  speciem  pietatis  habent,  virtutem  autem 
ejus  abnegarunt ; sancta  Synodus  declarat,  falsum  omnino 
esse,  et  a verbo  Dei  alienum  : culpam  a Domino  nun- 
quam remitti,  quin  universa  etiam  poena  condonetur. 
Perspicua  enim  et  illustria  in  sacris  Litteris  exempla  re- 
periuntur,  quibus,  prster  divinam  Traditionem,  hic  error 
quam  manifestissime  revincitur.  Sane  et  divinae  justitis 
ratio  exigere  videtur,  ut  aliter  ab  eo  in  gratiam  recipian- 
tur, qui  ante  Baptismum  per  ignorantiam  deliquerint ; ali- 
ter vero,  qui  semel  a peccati  et  dsmonis  servitute  libe- 
rati, et  accepto  Spiritus  Sancti  dono,  scientes  Templum 
Dei  violare,  et  Spiritum  Sanctum  contristare  non  formi- 
daverint. Et  divinam  clementiam  decet,  ne  ita  nobis 
absque  ulla  satisfactione  peccata  dimittantur,  ut,  occa- 
sione accepta,  peccata  leviora  putantes,  veluti  injurii,  et 
contumeliosi  Spiritui  Sancto,  in  graviora  labamur,  the- 
saurizantes nobis  iram  in  die  irae-.  Procul  dubio  enim  ma- 
gnopere a peccato  revocant,  et  quasi  freno  quodam  coer- 
cent has  satisfactorias  pcenae,  cautioresque  et  vigilantiores 
in  futurum  poenitentes  efficiunt ; medentur  quoque  pecca- 
torum reliquiis  ; et  vitiosos  habitus,  male  vivendo  com- 
paratos, contrariis  virtutum  actionibus  tollunt.  Neque 
vero  securior  ulla  via  in  Ecclesia  Dei  unquam  existimata 
fuit  ad  amovendam  imminentem  a Domino  poenam,  quam 
ut  haec  poenitentiae  opera  homines  cum  vero  animi  dolore 
Irequentent.  Accedit  ad  hsec,  quod,  dum  satisfaciendo 
patimur  pro  peccatis,  Christo  Jesu,  qui  pro  peccatis  nostris 
satisfecit,  ex  quo  omnis  nostra  sufficientia  est,  conformes 
efficimur,  certissimam  quoque  inde  arrham  habentes, 
quod  si  compatimur  et  conglorificabimur.  Neque  vero  ita 
nostra  est  satisfactio  haec,  quam  pro  peccatis  nostris 
exsolvimus,  ut  non  sit  per  Christum  Jesum  ; nam  qui  ex 
nobis  tanquam  ex  nobis  nihil  possumus,  eo  cooperante 
qui  nos  confortat,  omnia  possumus.  Ita  non  habet  homo 
unde  glorietur  : sed  omnis  gloriatio  nostra  in  Christo  est : 
in  quo  vivimus,  in  quo  meremur,  in  quo  satisfacimus, 
facientes  fructus  dignos  poenitentias  : qui  ex  illo  vim  ha- 
bent; ab  illo  offeruntur  Patri,  et  per  illum  acceptantur  a 
Patre.  Debent  ergo  Sacerdotes  Domini,  quantum  spiri- 
tus et  prudentia  suggesserit,  pro  qualitate  criminum,  et 
pcenitentium  facultate,  salutares  et  convenientes  satisfac- 
tiones injungere  ; ne,  si  forte  peccatis  conniveant,  et  in- 
dulgentius cum  pcenitentibus  agant,  levissima  quaedam 
opera  pro  gravissimis  delictis  injungendo,  alienorum 
peccatorum  participes  efficiantur.  Habeant  autem  prae 
oculis,  iit  satisfactio,  quam  imponunt,  non  sit  tantum  ad 
novas  vitae  custodiam,  et  infirmitatis  medicamentum,  sed 
etiam  ad  prsteritorum  peccatorum  vindictam,  et  castiga- 
tionem; nam  Claves  Sacerdotum  non  ad  solvendum  dum- 
taxat, sed  et  ad  ligandum  concessas,  etiam  antiqui  Patres 
et  credunt,  et  docent ; nec  propterea  existimarunt  Sacra- 
mentum Poenitentias  esse  forum  iras,  vel  poenarum,  sicut 
nemo  unquam  Catholicus  sensit,  ex  hujusmodi  nostris  sa- 
tisfactionibus vim  meriti  et  satisfactionis  Domini  nostri 
Jesu-Christi  vel  obscurari,  vel  aliqua  ex  parte  imminui  : 
quod  dum  Novatores  intelligere  volunt,  ita  optimam 
Poenitentiam  novam  vitam  esse  docent,  ut  omnem  satis- 
factionis vim  et  usum  tollant.  Can.  12,  supra,  quast.  84  ; 
pag.  560. 

Ergo,  remissa  culpa,  non  potest  remanere  reatus 
poenae. 

2.  Praeterea,  sicut  Apostolus  dicit  Rom.  5,  do- 
num Christi  est  efficacius  quam  peccatum  Adae. 
Sed  peccando  homo  simul  incurrit  culpam  et  poe- 
nae reatum.  Ergo  multo  magis  per  donum  gra- 
tiae simul  remittitur  culpa,  et  tollitur  poenae  reatus. 

3.  Praeterea,  remissio  peccatorum  fit  in  poeni- 
tentia per  virtutem  passionis,  secundum  illud  Ro- 
man.  3,  25  : Quem  proposuit  Deus  propitiatorem 
(1),  per  fidem  in  sanguine  ipsius....,  propter  remis- 
sionem praecedentium  delictorum.  Sed  passio  Chris- 
ti est  sufficienter  satisfactoria  pro.  omnibus  pec- 
catis, ut  supra  dictum  est,  quaest.  48  et  49,  et 
quaest.  79,  art.  5.  Non  ergo  post  remissionem 
culpae  remanet  aliquis  reatus  poenae. 

— Sed  contra  est  quod  2 Reg.  12,  13,  dicitur 
quod  cum  David  poenitens  dixisset  ad  Nathan  : 
Peccavi  Domino,  dixit  Nathan  ad  illum  : Do- 
minus quoque  transtulit  peccatum  tuum,  non  mo- 
rieris. Verumtamen  filius  qui  natus  est  tibi...., 
morte  morietur,  quod  fuit  in  poenam  praecedentis 
peccati,  ut  ibidem  dicitur.  Ergo,  remissa  culpa, 
remanet  reatus  alicujus  poenae. 

Respondeo  dicendum  quod,  sicut  in  secunda 
parte  habitum  est  (1-2,  quaest.  87,  art.  4),  in 
peccato  mortali  sunt  duo,  scilicet  aversio  ab  in- 
commutabili bono,  et  conversio  ad  commutabile 
bonum  in  ordinata.  — Ex  parte  ergo  aversionis  ab 
incommutabili  bono  consequitur  peccatum  mortale 
reatus  poenae  aeternae,  ut  qui  contra  aeternum  bo- 
num peccaVit,  in  aeternum  puniatur.  — Ex  parte 
etiam  conversionis  ad  bonum  commutabile,  in 
quantum  est  inordinata,  consequitur  peccatum 
mortale  reatus  alicujus  poenae,  quia  inordinatio 
culpae  non  reducitur  ad  ordinem  justitiae  nisi  per 
poenam  : justum  est  enim  ut  qui  voluntati  suae 
plus  indulsit  quam  debuit,  contra  voluntatem  suam 
aliquid  patiatur  : sic  enim  erit  aequalitas.  Unde 
Apocal.  18,  7,  dicitur  : Quantum  glorificavit  se  et 
in  deliciis  fuit,  tantum  date  illi  tormentum  et  lucium. 
— Quia  tamen  conversio  ad  bonum  commutabile 
est  finita,  non  habet  ex  hac  parte  peccatum,  quod 
debeatur  ei  poena  aeterna.  Unde  si  sit  inordinata 
conversio  ad  bonum  commutabile  sine  aversione  a 
Deo,  sicut  et  in  peccatis  venialibus,  non  debetur 
peccato  poena  aeterna,  sed  temporalis.  Quando 
igitur  per  gratiam  remittitur  culpa,  tollitur 
aversio  animae  aDeo,  in  quantum  per  gratiam 
anima  Deo  conjungitur.  Unde  et  per  conse- 
quens simul  tollitur  reatus  poenae  aeternae  ; 
potest  tamen  remanere  reatus  alicujus  poenae 
temporalis. 

Ad  primum  ergo  dicendum  quod  culpa  mortalis 
utrumque  habet,  et  aversionem  a Deo,  et  conver- 
sionem ad  bonum  creatum.  Sed,  sicut  in  secunda 


parte  habitum  est,  (1-2,  quaest.  71,  art.  6),  aver- 
sio a Deo  est  ibi  sicut  formale  ; conversio  autem 
ad  bonum  creatum  est  ibi  sicut  materiale.  Remoto 
autem  formali  cujuscumque  rei,  tollitur  species ; 
sicut  remoto  rationali,  tollitur  species  humana.  Et 
ideo  ex  hoc  ipso  dicitur  culpa  mortalis  remitti, 
quod  per  gratiam  tollitur  aversio  mentis  a Deo  si- 
mul cum  reatu  poenae  aeternae;  remanet  tamen  il- 
lud quod  est  materiale,  scilicet  inordinata  con- 
versio ad  bonum  creatum,  pro  qua  debetur  reatus 
poenae  temporalis. 

Ad  secundum  dicendum  quod,  sicut  in  secunda 
parte  habitum  est,  (1-2,  quaest.  109,  art.  7 et  8, 
et  quaest.  11 1,  art.  2),  ad  gratiam  pertinet  operari 
in  homine  justificando  ipsum  a peccato,  et  coope- 
rari homini  ad  recte  operandum.  Remissio  igitur 
culpae  et  reatus  poenae  aeternae  pertinet  ad  gratiam 
operantem  ; sed  remissio  reatus  poenae  temporalis 
pertinet  ad  gratiam  cooperantem,  in  quantum  sci- 
licet homo  cum  auxilio  divinae  gratiae  patienter 
poenas  tolerando,  absolvitur  etiam  a reatu  poenae 
temporalis.  Sicut  igitur  prius  est  effectus  gratiae 
operantis  quam  gratiae  cooperantis,  ita  etiam  prius 
est  remissio  culpae  et  poenae  aeternae  quam  plena 
absolutio  a poena  temporali ; utrumque  enim  est  a 
gratia,  sed  primum  a gratia  sola,  secundum  ex 
gratia  et  libero  arbitrio. 

Ad  tertium  dicendum  quod  passio  Christi  de  se 
sufficiens  est  ad  tollendum  omnem  reatum  poenae 
non  solum  aeternae,  sed  etiam  temporalis  ; et  se- 
cundum modum  quo  homo  participat  virtutem 
passionis  Christi,  percipit  etiam  absolutionem  a 
reatu  poenae.  In  baptismo  autem  homo  participat 
totaliter  virtutem  passionis  Christi,  utpote  per 
aquam  et  spiritum  Christi,  commortuus  peccato, 
et  in  eo  regeneratus  ad  novam  vitam  ; et  ideo  in 
baptismo  homo  consequitur  remissionem  reatus 
totius  poenae.  In  poenitentia  vero  consequitur  vir- 
tutem passionis  Christi  secundum  modum  proprio- 
rum actuum,  qui  sunt  materia  poenitentiae,  sicut 
aqua  baptismi,  ut  supra  dictum  est,  quaest.  84, 
art.  1 et  3.  Et  ideo  non  statim  per  primum  actum 
poenitentiae,  quo  remittitur  culpa,  solvitur  reatus 
totius  poenae,  sed  completis  omnibus  poenitentiae 
actibus. 

Articulus  v 

Utrum,  remissa  culpa  mortali,  tollantur  omnes  reliquiae 
peccati. 

Sup.,  art.  4,  ad.  3 ; et  4 Sent.,  dist.  14,  quast.  2,  art.  /, 
quasi.  3 ; et  1 Cor.  11,  lect.  7. 

Ad  quintum  sic  proceditur.  1.  Videtur  quod 
remissa  culpa  mortali,  tollantur  omnes  reliquiae 
peccati.  Dicit  enim  Augustinus  in  lib.  de  Poeni- 
tentia (alius  aucter  de  vera  et  falsa  Poenit.,  cap. 

Art.  5.  — Ergo,  ex  articulo,  reliquis  peccati,  quando- 
que tolluntur,  quandoque  non,  cum  remittitur  culpa.  Hoc 


(1)  Vulgata  :...  Propitiationem. 

9,  a med.)  : Nunquam  Dominus  aliquem  sanavit , 
quem  omnino  non  liberavit;  totum  enim  hominem 
sanavit  in  sabbato , quia  et  corpus  ab  omni  infirmi- 
tate, et  animam  ab  omni  contagione.  Sed  reliquiae 
peccati  pertinent  ad  infirmitatem  peccati.  Ergo 
non  videtur  possibile  quod,  remissa  culpa,  rema- 
neant reliquiae  peccati. 

2.  Praeterea,  secundum  Dionysium,  cap.  4 de 
div.  Nom.,  part.  4,  lect.  16,  bonum  est  efficacius 
quam  malum , quia  malum  non  agit  nisi  virtute  bo- 
ni. Sed  homo  peccando  simul  totam  infectionem 
peccati  incurrit.  Ergo  multo  magis  poenitendo  li- 
beratur etiam  ab  omnibus  peccati  reliquiis. 

3.  Praeterea,  opus  Dei  efficacius  est  quam  opus 
hominis.  Sed  per  exercitium  humanorum  operum 
ad  bonum  tolluntur  reliquiae  peccati  contrarii.  Er- 
go multo  magis  tolluntur  per  remissionem  culpae, 
quae  est  opus  Dei. 

— Sed  contra  est  quod  Marci  8 legitur  quod 
caecus  illuminatus  a Domino  primo  restitutus  est 
ad  imperfectum  visum  ; unde  ait  : Video  homines 
velut  arbores  ambulantes;  deinde  restitutus  est 
perfecte,  ita  ut  videret  clare  omnia.  Illuminatio 
autem  caeci  significat  liberationem  peccatoris.  Post 
primam  ergo  remissionem  culpae,  qua  peccator 
restituitur  ad  visum  spiritualem,  adhuc  remanent 
in  eo  aliquae  reliquiae  peccati  praeteriti. 

Respondeo  dicendum  quod  peccatum  mortale 
ex  parte  conversionis  inordinatae  ad  bonum 
commutabile  quamdam  dispositionem  causat  in 
anima,  vel  etiam  habitum,  si  actus  frequenter  ite- 
retur. Sicut  autem  dictum  est  art.  praec.,  culpa 
peccati  mortalis  remittitur,  in  quantum  tollitur 
per  gratiam  aversio  mentis  a Deo.  — Sublato 
autem  eo  quod  est  ex  parte  aversionis,  nihilomi- 
nus remanere  potest  id  quod  est  ex  parte  con- 
versionis inordinatae,  cum  hanc  contingat  esse 
sine  illa,  sicut  prius  dictum  est,  art.  praec.  Et  ideo 
nihil  prohibet  quin,  remissa  culpa,  remaneant 
dispositiones  ex  praecedentibus  actibus  cau- 
satae, quae  dicuntur  peccati  reliquiae  ; rema- 
nent tamen  debilitatae  et  diminutae,  ita  quod 
homini  non  dominentur  ; et  hoc  magis  per  mo- 
dum dispositionum  (1)  quam  per  modum  habituum, 
sicut  etiam  remanet  fomes  post  baptismum. 

Ad  primum  ergo  dicendum  quod  Deus  totum 
hominem  perfecte  curat ; sed  quandoque  subito, 
sicut  socrum  Petri  statim  restitit  perfectae  sanita- 

enim  totum  importatur  virtualiter,  per  ly  « potest  rema- 
nere » et  per  Iy  « nihil  prohibet  quin  remaneant.  » — Re- 
liqui* illae  sunt  pravi  quidam  habitus,  aut  dispositiones 
ex  prscedentibus  actibus  peccaminosis  causatae.  Nam 
quo  plus,  diutius,  aut  frequentius  peccatur  ; eo  vires  ani- 
mae fiunt  debiliores,  eoque  robur  animi  ad  bene  operan- 
dum, magis  magisque  frangitur,  et  fit  ipsa  voluntas  pro- 
clivior ad  peccandum,  et  imo,  major  c*citas  oritur  in 
intellectu. 

(1)  Ita  Mss.  edit,  passim.  — AI.,  non  dominentur  magis 
per  modum  dispositionum,  etc. 


ti,  ita  ut  surgens  ministraret  illis,  ut  legitur  Luc.  4, 
quandoque  autem  successive,  sicut  dictum  est 
quaest,  44,  art.  3,  ad  2,  de  caeco  illuminato, 
Matth.  8.  Et  ita  etiam  spiritualiter  quandoque 
tanta  commotione  convertit  cor  hominis,  ut  subito 
perfecte  consequatur  sanitatem  spiritualem,  non 
solum  remissa  culpa,  sed  sublatis  omnibus  peccati 
reliquiis,  ut  patet  de  Magdalena,  Luc.  7.  Quan- 
doque autem  prius  remittit  culpam  per  gratiam 
operantem,  etpostea  per  gratiam  cooperantem  suc- 
cessive tollit  peccati  reliquias. 

Ad  secundum  dicendum  quod  peccatum  etiam 
quandoque  statim  inducit  debilem  dispositionem, 
utpote  per  unum  actum  causatam;  quandoque  au- 
tem fortiorem,  causatam  per  multos  actus. 

. Ad  tertium  dicendum  quod  uno  actu  humano 
non  tolluntur  omnes  reliquiae  peccati,  quia,  ut 
dicitur  in  Praedicamentis,  cap.  de  Opposit.,  a 
med.,  pravus  meliores  exercitationes  deductus  ad 
modicum  aliquid  projiciet,  ut  melior  sit;  multipli- 
cato autem  exercitio,  ad  hoc  pervenit  ut  sil  bonus 
virtute  acquisita.  Hoc  autem  multo  efficacius  facit 
divina  gratia  sive  uno,  sive  pluribus  actibus. 

Articulus  vi 

Utrum  remissio  culpae  sit  effectus  poenitentiae 

4 Sent.  dist.  14,  quasi.  2 , art-  1,  qiuest.  1. 

Ad  sextum  sic  proceditur.  1.  Videtur  quod  re- 
missio culpae  non  sit  effectus  poenitentiae,  secun- 
dum quod  est  virtus.  Dicitur  enim  poenitentia  vir- 
tus, secundum  quod  est  principium  humani  actus. 
Sed  humanus  actus  non  operatur  ad  remissionem 
culpae,  quae  est  effectus  gratiae  operantis.  Ergo 
remissio  culpae  non  est  effectus  poenitentiae,  se- 
cundum quod  est  virtus. 

2.  Praeterea,  quaedam  aliae  virtutes  sunt  excel- 
lentiores poenitentia.  Sed  remissio  culpae  non  dici- 
tur effectus  alicu j us  alterius  virtutis.  Ergo  etiam  non 
est  effectus  poenitentiae,  secundum  quod  est  virtus. 

3.  Praeterea,  remissio  culpae  non  est  nisi  ex 
virtute  passionis  Christi,  secundum  illud  Hebr.  9, 
22  : Sine  sanguinis  effiusione  non  jit  remissio.  Sed 
poenitentia,  in  quantum  est  sacramentum,  opera- 
tur in  virtute  passionis  Christi,  sicut  et  caetera 
sacramenta,  ut  ex  supra  dictis  patet,  quaest.  62, 
art.  4 et  5.  Ergo  remissio  culpae  non  est  effectus 
poenitentia?,  in  quantum  est  virtus,  sed  in  quantum 
est  sacramentum. 

— Sed  contra,  illud  est  proprie  causa  alicujus, 
sine  quo  esse  non  potest : omnis  enim  effectus  de- 
pendet a s a causa.  Sed  remissio  culpae  potest  es- 
se a Deo  sine  poenitentiae  sacramento,  non  autem 
sine  poenitentia  secundum  quod  est  virtus,  ut  su- 

Art.  6.—  Vide  supra,  quaest.  85,  art.  1,  pag.  571,  con- 
cil.  Trident.  sess.  14,  cap.  4,  h*c  verba  : « Docet  praete- 
rea, etsi  contritionem  hanc  aliquando  charitate  perfectam, 
etc. » 

pra  dictum  est,  quaest.  84,  art.  5,  ad  3,  et  quaest. 
85,  art.  2;  unde  et  ante  sacramenta  novae  legis 
poenitentibus  Deus  peccata  remittebat.  Ergo  re- 
missio culpas  est  praecipue  effectus  poenitentiae, 
secundum  quod  est  virtus. 

Respondeo  dicendum  quod  poenitentia  est  virtus 
secundum  quod  estprincipium  quorumdam  ac- 
tuum humanorum.  Actus  autem  humani,  qui  sunt  ex 
parte  peccatoris,  materialiter  se  habent  in  sacra- 
mento poenitentiae.  — Omne  autem  sacramentum 
producit  effectum  suum  non  solum  virtute  formas, 
sed  etiam  virtute  materiae  ; ex  utroque  enim  est 
unum  sacramentum,  ut  supra  habitum  est,  quaest. 
60,  art.  6,  ad  2,  et  art.  7.  Unde  sicut  remissio  culpae 
fit  in  baptismo  non  solum  virtute  formae,  sed  etiam 
virtute  materiae,  scilicet  aquae,  principalius  tamen 
virtute  formae,  ex  qua  et  ipsa  aqua  virtutem  reci- 
pit, ita  etiam  remissio  culpae  est  effectus  poeniten- 
tiae principalius  quidem  ex  virtute  clavium  quas  ha- 
bent ministri,  ex  quorum  parte  accipitur  id  quod 
est  formale  in  hoc  sacramento,  ut  supra  dictum 
est,  quaest.  84,  art.  3;  secundario  autem  ex  vi 
actuum  poenitentis  pertinentium  ad  virtutem  poe- 
nitentiae ; tamen  prout  hi  actus  aliqualiter  ordi- 
nantur ad  claves  Ecclesiae.  Et  sic  patet  quod  re- 
missio culpae  est  effectus  poenitentiae  secun- 
dum quod  est  virtus,  principalius  tamen  se- 
cundum quod  est  sacramentum. 

Ad  primum  ergo  dicendum  quod  effectus  gratiae 
operantis  est  justificatio  impii,  ut  in  secunda  par- 
te dictum  est,  (1-2  quaest.  1 1 3),  in  qua  ut  ibidem 
dictum  est,  art.  1,  2 et  3,  non  solum  est  gratiae 
infusio  et  remissio  culpae,  sed  etiam  motus  liberi 
arbitrii  in  Deum,  qui  est  actus  fidei  formatae,  et 
motus  liberi  arbitrii  in  peccatum,  qui  est  actus 
poenitentiae.  Hi  tamen  actus  humani  sunt  ibi  ut 
effectus  gratiae  operantis,  simul  producti  cum  re- 
missione culpae.  Unde  remissio  culpae  non  fit  si- 
ne actu  poenitentiae  virtutis,  licet  sit  effectus  gra- 
tiae operantis. 

Ad  secundum  dicendum  quod  in  justificatione 
impii  non  solum  est  actus  poenitentiae,  sed  etiam 
actus  fidei,  ut  dictum  est  in  solut.  praec.,  et  1-2, 
quaest.  113,  art.  4.  Et  ideo  remissio  culpae  non 
ponitur  effectus  solum  poenitentiae  virtutis,  sed 
principalius  fidei  et  charitatis. 

Ad  lerlium dicendum  quod  ad  passionem  Christi 
ordinatur  actus  poenitentiae  virtutis  et  per  fidem 
et  per  ordinem  ad  claves  Ecclesiae;  et  ideo  utro- 
que modo  causat  remissionem  culpae  virtute  pas- 
sionis Christi. 

— Ad  id  autem  quod  in  contrarium  objicitur, 
dicendum  est  quod  actus  poenitentiae  virtutis  habet 
quod  sine  eo  non  possit  fieri  remissio  culpae,  in 
quantum  est  inseparabilis  effectus  gratiae  ; per 
quam  principaliter  culpa  remittitur,  quae  etiam 
operatur  in  omnibus  sacramentis.  Et  ideo  per  hoc 
non  potest  concludi  nisi  quod  gratia  est  principa- 


lior causa  remissionis  culpae  quam  poenitentiae 
sacramentum.  Sciendum  tamen  quod  etiam  in  ve- 
teri lege  et  in  lege  naturae  erat  aliqualiter  sacra- 
mentum poenitentiae,  ut  supra  dictum  est,  quaest. 
84,  art.  7,  ad  2. 

QUAESTIO  LXXXVII 

de  remissione  venialium  peccatorum.  In 
quatuor  articulos  divisa. 

Deinde  considerandum  est  de  remissione  ve- 
nialium peccatorum,  et  circa  hoc  quaeruntur  qua- 
tuor : i°  utrum  sine  poenitentia  peccatum  veniale 
possit  dimitti ; 20  utrum  possit  dimitti  sine  gratiae 
infusione  ; 30  utrum  peccata  venialia  remittantur 
per  aspersionem  aquae  benedictae,  episcopalem 
benedictionem,  et  tunsionem  pectoris,  et  oratio- 
nem dominicam,  et  alia  hujusmodi ; 40  utrum  ve- 
niale peccatum  possit  remitti  sine  mortali. 

Articulus  primus 

Utrum  peccatum  veniale  possit  remitti  sine  poenitentia. 

art.  2,  ad  2 et  7,  et  art.  3,  corp. ; et  4 Sent.,  dist. 

16,  quast.  2,  art.  2,  quastiunc.  2,  ad  2,  et  dist.  21, 

quasi.  2,  art.  r,  corp.  ; et  Mal.  quast.  7,  art.  12,  corp. 

Ad  primum  sic  proceditur.  1.  Videtur  quod  ve- 
niale peccatum  possit  remitti  sine  poenitentia. 
Pertinet  enim,  ut  supra  dictum  est,  quaest.  84, 
art.  10,  ad  4,  ad  rationem  verae  poenitentiae  quod 

Art.  i.  — Hic  auctores  quaerunt  de  remissione  peccati 
venialis  post  hanc  vitam.  Resp.  Sylvius  certum  esse  ex 
Matth.  12,  aliqua  peccata  post  hanc  vitam  remitti,  tam 
quoad  culpam  quam  quoad  poenam.  Sed  per  quid  fiat 
culpae  venialis  remissio?  S.  Thomas  dist.  21  existimat  eam 
dimitti  per  iguem  purgatorium;  sed  in  resp.  ad  9,  art.  11 
de  Malo,  sic  loquitur:  « Culpam  non  remitti  per  poenam; 
neque  secundum  quod  actu  sustinetur,  quia  non  est  me- 
ritoria ; neque  secundum  quod  recogitatur  : non  enim 
esset  motus  charitatis,  quod  aliquis  detestaretur  pecca- 
tum veniale  propter  poenam;  sed  magis  esset  motus  ti- 
moris servilis  vel  naturalis.  Ergo  remittitur  in  purgatorio 
veniale  quantum  ad  culpam  virtute  grati®,  non  solum  se- 
cundum quod  est  in  habitu,  quia  sic  compatitur  veniale 
peccatum  : sed  prout  exit  in  actum  charitatis  detestantis 
veniale  peccatum  ». — Scotus,  dist.  21, quaest.  2,  tenet  per 
quemcumque  actum  dilectionis,  et  per  quemcumque 
actum  meritorium  remitti  venialia.  Durandus  e contra, 
dist.  16,  quaest.  2,  et  dist.  21,  quaest.  1,  tenet  esse  neces- 
sariam formalem  poenitentiam,  nec  sufficere  actum  di- 
lectionis. Sententia  autem  D.  Thomae  via  media  incedit. — 
Quoad  remissionem  venialium  per  sacramentum  poeni- 
tentiae, vide  supra,  quaest.  84,  art.  2,  pag.  560,  et  adde 
proposit.  synod.  Pistor,  damn.  a Pio  VI  : De  peccatorum 
venialium  confessione  }9  : « Declaratio  Synodi  de  pecca- 
torum venialium  confessione,  quam  optare  se  ait  non  tan- 
topere frequentari,  ne  nimium  contemptibiles  reddantur 
hujusmodi  confessiones  ; temeraria,  perniciosa,  sancto- 
rum ac  piorum  praxi  a sacro  concilio  Tridentino  proba- 
tae contraria  ».  — Wiclefus  negavit  ullum  esse  veniale  in 
eo  sensu  quem  nos  intendimus,  puta  peccatum  quod 
potest  esse  cum  gratia.  Lutherus  pariter  negavit  pec- 
catum veniale. 

non  solum  homo  doleat  de  peccato  praeterito,  sed 
etiam  proponat  cavere  de  futuro.  Sed  sine  tali 
proposito  peccata  venialia  dimittuntur,  cum  cer- 
tum sit  quod  homo  sine  peccatis  venialibus  prae- 
sentem vitam  ducere  non  potest.  Ergo  peccata 
venialia  possunt  remitti  sine  poenitentia. 

2.  Praeterea,  poenitentia  non  est  sine  actuali 
displicentia  peccatorum.  Sed  peccata  venialia  pos- 
sunt dimitti  sine  displicentia  actuali  eorum,  sicut 
patet  in  eo  qui  dormiens  occideretur  propter 
Christum,  statim  enim  evolaret*;  quod  non  contin- 
git, manentibus  peccatis  venialibus.  Ergo  peccata 
venialia  possunt  remitti  sine  poenitentia. 

3.  Praeterea,  peccata  venialia  opponuntur  fer- 
vori charitatis,  ut  in  secunda  parte  dictum  est  (2-2, 
quaest.  24,  art.  10).  Sed  unum  oppositum  tollitur 
per  aliud.  Ergo  per  fervorem  charitatis,  quem 
contingit  esse  sine  actuali  displicentia  peccati  ve- 
nialis, fit  remissio  peccatorum  venialium. 

— Sed  contra  est  quod  Augustinus  dicit  in  lib. 
de  Poenit.  (alius  auctor,  de  vera  et  falsa  Poenit., 
cap.  8,  et  August  , hom.  17,  inter  50,  cap.  11,  et 
hom.  ult.  ante  med.),  quod  est  qucvdam  pcenitentia 
qiuv  quotidie  agitur  in  Ecclesia  pro  peccatis  venia- 
libus; quae  frustra  esset,  si  sine  poenitentia  pec- 
cata venialia  possent  dimitti.  Videtur  ergo  quod 
peccata  venialia  non  possint  sine  poenitentia  dimitti. 

Respondeo  dicendum  quod  remissio  culpae,  si- 
cut dictum  est  quaest.  praec.,  art.  2,  fit  per 
conjunctionem  hominis  ad  Deum,  a quo  aliquali- 
ter separat  culpa.  Sed  haec  separatio  perfecte 
quidem  fit  per  peccatum  mortale,  imperfecte  autem 
per  peccatum  veniale  : nam  per  peccatum  mortale 
mens  omnino  a Deo  avertitur,  utpote  contra  cha- 
ritatem  agens ; per  peccatum  autem  veniale  retar- 
datur affectus  hominis,  ne  prompte  in  Deum  fe- 
ratur. Et  ideo  utrumque  peccatum  per  poeni- 
tentiam quidem  remittitur,  quia  per  utrumque 
deordinatur  voluntas  hominis  per  immoderatam 
conversionem  ad  bonum  creatum  : sicut  enim 
peccatum  mortale  remitti  non  potest  quamdiu 
voluntas  peccato  adhaeret,  ita  etiam  nec  pecca- 
tum veniale,  quia  manente  causa,  manet  effectus. 
— Exigitur  autem  ad  remissionem  peccati  morta- 
lis perfectior  poenitentia,  ut  scilicet  homo  actuali- 
ter  peccatum  mortale  commissum  detestetur, 
quantum  in  ipso  est,  scilicet  diligentiam  adhibeat 
ad  rememorandum  singula  peccata  mortalia,  ut 
singula  detestetur.  Sed  hoc  non  requiritur  ad  re- 
missionem venialium  peccatorum;  non  tamen 
sufficit  habitualis  displicentia,  quae  habetur 
per  habitum  charitatis  vel  poenitentiae  vir- 
tutis, quia  sic  charitas  non  compateretur  pecca- 
tum veniale,  quod  patet  esse  falsum.  Unde  sequi- 
tur quod  requiratur  quaedam  virtualis  displi- 
centia, puta  cum  aliquis  hoc  modo  fertur  secun- 
dum affectum  in  Deum,  et  res  divinas,  ut  quidquid 
sibi  occurreret  quod  eum  ab  hoc  motu  retardaret, 


displiceret  ei,  et  doleret  se  commisisse,  etiamsi 
actu  de  illo  non  cogitaret  : quod  tamen  non  suffi- 
cit ad  remissionem  peccati  mortalis,  nisi  quantum 
ad  peccata  oblita  post  diligentem  inquisitionem. 

Ad  primum  ergo  dicendum  quod  homo  in  gra- 
tia constitutus  potest  vitare  omnia  peccata  mor- 
talia et  singula ; potest  etiam  vitare  singula  pec- 
cata venialia,  sed  non  omnia,  ut  patet  ex  his  quae 
in  secunda  parte  dicta  sunt,  (1-2,  quaest.  74,  art. 
3,  ad  2,  et  quaest.  109,  art.  8).  Et  ideo  poeniten- 
tia de  peccatis  mortalibus  requirit  quod  homo 
proponat  abstinere  ab  omnibus  et  singulis  peccatis 
mortalibus;  sed  ad  poenitentiam  peccatorum  ve- 
nialium requiritur  quod  homo  proponat  abstinere 
a singulis,  ncn  tamen  ab  omnibus,  quia  hoc  infir- 
mitas hujus  vitae  non  patitur;  debet  tamen  habere 
propositum  se  praeparandi  ad  peccata  venialia  mi- 
nuenda ; alioquin  esset  ei  periculum  deficiendi, 
cum  desereret  appetitum  proficiendi,  seu  tollendi 
impedimenta  spiritualis  profectus,  quae  sunt  pec- 
cata venialia. 

Ad  secundum  dicendum  quod  passio  pro  Christo 
suscepta,  sicut  supra  dictum  est,  quaest.  66,  art. 
11,  obtinet  vim  baptismi;  et  ideo  purgat  ab  omni 
culpa  et  veniali  et  mortali,  nisi  actualiter  volunta- 
tem peccato  invenerit  inhaerentem. 

Ad  tertium  dicendum  quod  fervor  charitatis 
virtualiter  implicat  displicentiam  venialium  pecca- 
torum, ut  supra  dictum  est,  quaest.  79,  art.  4. 

Articulus  ii 

Utrum  ad  remissionem  venialium  peccatorum  requiratur 
gratiae  infusio. 

Sup.,  quast.  6;,  art.  r,  ad  S,  et  inf.,  prasenti  quasi., 
art.  3,  corp.,  et  art.  4 , ad  2 ; et  4 Sent.,  dist.  16 , 
quast.  2,  art.  2,  quasi.  1;  et  Mal.  quast.  7,  art.  2, 
corp.,  et  ad  14,  et  art.  12,  corp.,  et  ad  1. 

.Ad  secundum  sic  proceditur.  1.  Videtur  quod 
ad  remissionem  venialium  peccatorum  requiratur 
gratiae  infusio.  Effectus  enim  non  est  sine  propria 
causa.  Sed  propria  causa  remissionis  peccatorum 
est  gratia  ; non  enim  ex  meritis  propriis  peccata 
hominis  remittuntur  ; unde  dicitur  Ephes.  2,  4 : 
Deus,  qui  dives  est  in  misericordia,  propter  nimiam 
charilalem  suam,  qua  dilexit  nos,  cum  essemus 
mortui  peccatis,  convivificavit  nos  in  Christo  cujus 
gratia  salvati  estis  (1).  Ergo  peccata  venialia  non 
remittuntur  sine  gratiae  infusione. 

Art  2.  — Quod  dicit  : « Quandocumque  de  novo  gra- 
tia infunditur,  peccata  venialia  remittuntur»,  intelligi  de- 
bet de  venialibus,  quorum  habetur  displicentia,  vel  ac- 
tualis, vel  virtualis,  ut  palet  ex  resp.  ad  2 Ista  doctrina 

fundatur  in  alia  quse  habetur  in  1-2,  quaest.  114,  art.  8.  — 
Sic  loquitur  concil.  Arausic.  II  (529),  can.  14:  « Nullus 
miser,  de  quacumque  miseria  liberatur,  nisi  qui  Dei  mi- 
sericordia praevenitur,  sicut  dicit  Psalmista:  cito  anticipet 
nos  misericordia  tua  Domine;  et  illud:  Deus  meus,  mise- 
ricordia ejus  praeveniet  me  ». 

(1)  Vulgata  :...  estis  salvati. 

2.  Prseterea,  peccata  venialia  non  remittuntur 
sine  poenitentia.  Sed  in  poenitentia  infunditur  gra- 
tia, sicut  et  in  aliis  sacramentis  novae  legis.  Ergo 
peccata  venialia  non  remittuntur  sine  gratiae  infu- 
sione. 

3.  Praeterea,  peccatum  veniale  maculam  quam- 
dam animae  infert.  Sed  macula  non  aufertur  nisi 
per  gratiam,  quae  est  spiritualis  animae  decor. 
Ergo  videtur  quod  peccata  venialia  non  dimittan- 
tur sine  gratiae  infusione. 

— Sed  contra  est  quod  peccatum  veniale  adve- 
niens non  tollit  gratiam,  neque  etiam  diminuit 
eam,  ut  in  secunda  parte  habitum  est,  (2-2,  quaest. 
24,  art.  10).  Ergo  pari  ratione  ad  hoc  quod  pec- 
catum veniale  remittatur,  non  requiritur  novae 
gratiae  infusio. 

Respondeo  dicendum  quod  unumquodque  tol- 
litur per  suum  oppositum.  Peccatum  autem 
veniale  non  contrariatur  habituali  gratiae  vel  cha- 
ritati,  sed  retardat  actum  ejus,  in  quantum  nimis 
inhaeret  homo  bono  creato,  licet  non  contra 
Deum,  ut  in  secunda  parte  habitum  est  (1-2, 
quaest.  88,  art.  1,  et  2-2,  quaest.  24,  art.  10).  Et 
ideo  ad  hoc  quod  peccatum  veniale  tollatur, 
non  requiritur  quod  infundatur  aliqua  habi- 
tualis gratia,  sed  sufficit  aliquis  motus  gra- 
tiae vel  charitatis  ad  ejus  remissionem.  — 
Quia  tamen  in  habentibus  usum  liberi  arbitrii, 
in  quibus  solis  possunt  esse  venialia  peccata,  non 
contingit  esse  infusionem  gratiae  sine  actuali  motu 
liberi  arbitrii  in  Deum  et  in  peccatum,  ideo 
quandocumque  de  novo  gratia  infunditur, 
peccata  venialia  remittuntur. 

Ad  primum  ergo  dicendum  quod  etiam  remis- 
sio peccatorum  venialium  est  effectus  gratiae,  per 
actum  scilicet  quem  de  novo  elicit,  non  autem  per 
aliquid  habituale  de  novo  animae  infusum. 

Ad  secundum  dicendum  quod  peccatum  veniale 
nunquam  remittitur  sine  aliquali  actu  poenitentiae 
virtutis,  explicito  scilicet  vel  implicito,  ut  supra 
dictum  est,  art.  praec.  Potest  tamen  remitti  pec- 
catum veniale  sine  poenitentiae  sacramento,  quod 
in  absolutione  sacerdotis  formaliter  perficitur,  ut 
supra  dictum  est,  quaest.  praec.,  art.  2.  Et  ideo 
non  sequitur  quod  ad  remissionem  venialis  pec- 
cati requiratur  gratiae  infusio,  quae  licet  sit  in  quo- 
libet sacramento,  non  tamen  est  in  quolibet  actu 
virtutis. 

Ad  tertium  dicendum  quod  sicut  in  corpore 
contingit  esse  maculam  dupliciter,  uno  modo  per 
privationem  ejus  quod  requiritur  ad  decorem, 
puta  debiti  coloris  aut  debitae  proportionis  mem- 
brorum; alio  modo  per  superinductionem  alicujus 
impedientis  decorem,  puta  luti  aut  pulveris;  ita 
etiam  animae  inducitur  macula  uno  modo  per  pri- 
vatione n decoris  gratiae  per  peccatum  mortale; 
alio  modo  per  inclinationem  affectus  inordinatam 
ad  aliquid  temporale,  et  hoc  fit  per  peccatum  ve- 


niale. Et  ideo  ad  tollendam  maculam  peccati 
mortalis  requiritur  infusio  gratiae,  sed  ad  tol- 
lendam maculam  venialis  peccati  requiritur  aliquis 
actus  procedens  ex  gratia  per  quam  removeatur 
inordinata  adhaesio  ad  rem  temporalem. 

Articulus  iii 

Utrum  venialia  peccata  remittantur  per  aspersionem  aquas 
benedictae,  et  csetera  hujusmodi. 

Sup .,  quast.  63,  art.  1,  ad  6 et  8 , et  quasi.  83,  art.  3,  ad  3 ; 
et  4 Sent.,  dist.  16,  quast.  2,  art.  2,  quast.  4 , et  di  st. 
iy,  quasi  3,  art.  3,  quast.  3,  et  dist.  21,  quast.  2, 
art.  1 et  2 ; Mal.  quast.  7,  art.  12. 

Ad  tertium  sic  proceditur.  1.  Videtur  quod  ve- 
nialia peccata  non  remittantur  per  aspersionem 
aquae  benedictae,  et  episcopalem  benedictionem, 
et  alia  hujusmodi.  Peccata  enim  venialia  non  re- 
mittuntur sine  poenitentia,  ut  dictum  est  art.  1 
hujus  quaest.  Sed  poenitentia  per  se  sufficit  ad  re- 
missionem venialium  peccatorum.  Ergo  ista  nihil 
operantur  ad  hujusmodi  remissionem. 

2.  Praeterea,  quodlibet  istorum  eamdem  rela- 
tionem habet  ad  unum  peccatum  veniale  et  ad 
omnia.  Si  ergo  per  aliquod  istorum  remittitur  ali- 
quod peccatum  veniale,  sequitur  quod  pari  ratione 
'remittantur  omnia,  et  ita  per  unam  tunsionem  pec- 
toris, vel  per  unam  aspersionem  aquae  benedictae 
reddetur  homo  immunis  ab  omnibus  peccatis 
venialibus,  quod  videtur  inconveniens. 

3.  Praeterea,  peccata  venialia  inducunt  reatum 
alicujus  pcenae,  licet  temporalis  : dicitur  enim  1 
Cor.  3, 1 5,  de  eo  qui  superaedificat  lignum , ficenum 
et  stipulam , quod  salvus  erit,  sic  tamen  quasi  per 
ignem.  Sed  hujusmodi  per  quae  dicitur  peccatum 
veniale  dimitti,  vel  nullam,  vel  minimam  poenam 
in  se  habent.  Ergo  non  sufficiunt  ad  plenam  re- 
missionem venialium  peccatorum. 

— Sed  contra  est  quod  Augustinus  dicit  in  lib. 
de  Poenitentia  (scilicet  hom.  ult.  inter  50,  ali- 
quant.  ante  med.),  quod  pro  levibus  peccatis  pec- 


Art.  3.  — Haec  omnia  redeunt  in  unum,  scilicet  quod 
per  ea  non  remittitur  peccatum  veniale,  nisi  adsit  motus 
liberi  arbitrii  in  Deum  et  in  peccatum,  illum  reverendo, 
istud  detestando.  — Quomodo  sacramentalia  remittant 
peccata  venialia?  Quibusdam  videtur  quod  ex  opere  ope- 
rato : sed  communiter  dicitur  nullum  sacramentale  de- 
lere peccatum  veniale  ex  opere  operato,  sed  tantum  ex 
opere  operantis,  per  preces  Ecclesiae,  qu;E  funduntur, 
quando  haec  benedicuntur ; et  per  fidem  et  devotionem 
utentium,  in  qua  inest  tacita  vel  expressa  contritio  super 
istiusmodi  peccatis.  Unde  hic  S.  Thomas  docet  venialia 
per  sacramentalia  deleri,  quando  adest  « motus  detesta- 
tionis peccatorum  »,  vel  « cum  motu  reverentiae  in  Deum 
et  ad  res  divinas  ».  Vide  resp.  ad  t et  ad  3.  — Caeterum 
sacramentalia  ita  vocantur,  non  quod  sint  sacramentorum 
caeremoniae,  aut  ad  sacramenta  pertineant,  sed  propter 
aliquam  similitudinem  cum  sacramentis,  quatenus  cum 
sacramenta  causent  gratiam  justificantem,  sacramentalia 
causant  remissionem  peccatorum  venialium. 

tora  noslra  tundimus , ct  dicimus:  « Dimitte  nobis 
debita  noslra  »,  et  ita  videtur  quod  tunsio  pectoris 
et  oratio  dominica  causent  remissionem  venialium 
peccatorum  ; et  eadem  ratio  videtur  esse  de 
aliis. 

Respondeo  dicendum  quod  sicut  supra  dictum 
est,  art.  praec.,  ad  remissionem  venialis  pec- 
cati non  requiritur  novae  gratiae  infusio,  sed  suffi- 
cit aliquis  actus  procedens  ex  gratia,  quo  aliquis 
detestetur  peccatum  veniale  vel  explicite  vel  sa1- 
tem  implicite,  sicut  cum  aliquis  ferventer  movetur 
in  Deum. — Et  ideo  triplici  ratione  aliqua  cau- 
sant  remissionem  venialium  peccatorum:  — 
Unomodo  in  quantum  in  eis  infunditur  gratia,  quia 
per  infusionem  gratiae  tolluntur  venialia  peccata,  ut 
supra  dictum  est,  art.  praec.  Et  hoc  modo  per 
Eucharistiam  et  extremam  unctionem,  et  universali- 
ter per  omnia  sacramenta  novae  legis,  in  quibus 
confertur  gratia,  peccata  venialia  remittuntur.  — 
Secundo  in  quantum  sunt  cum  aliquo  motu  detes- 
tationis peccatorum  ; et  hoc  modo  confessio  gene- 
ralis, tunsio  pectoris  et  oratio  dominica  operantur 
ad  remissionem  venialium  peccatorum  ; nam  in 
oratione  dominica  petimus  : Dimitte  nobis  debita 
noslra.  — Tertio  modo  in  quantum  sunt  cum  ali- 
quo motu  reverentiae  in  Deum,  et  ad  res  divinas  ; 
et  hoc  modo  benedictio  episcopalis,  aspersio  aquae 
benedictae,  quaelibet  sacramentalis  unctio,  oratio 
in  Ecclesia  dedicata,  et  si  aliqua  alia  sunt  hujus- 
modi, operantur  ad  remissionem  venialium  pecca- 
torum. 

Ad  primum  ergo  dicendum  quod  omnia  ista 
causant  remissionem  peccatorum  venialium,  in 
quantum  inclinant  animam  ad  motum  poenitentiae, 
qui  est  detestatio  peccatorum  vel  implicite  vel  ex- 
plicite. 

Ad  secundum  dicendum  quod  omnia  ista,  quan- 
tum est  de  se,  operantur  ad  remissionem  omnium 
peccatorum  venialium  ; potest  tamen  impediri  re- 
missio quantum  ad  aliqua  peccata  venialia,  quibus 
mens  actualiter  inhaeret  ; sicut  et  per  fictionem 
interdum  impeditur  effectus  baptismi. 

Ad  tertium  dicendum  quod  per  praedicta  tol- 
luntur quidem  peccata  venialia  quantum  ad  cul- 
pam, tum  virtute  alicujus  satisfactionis,  tum  etiam 
virtute  charitatis,  cujus  motus  per  praedicta  exci- 
tatur ; non  autem  per  quodlibet  praedictorum  sem- 
per  tollitur  totus  reatus  poenae,  quia  sic  qui  esset 
omnino  immunis  a peccato  mortali,  aspersus  aqua 
benedicta  statim  evolaret ; sed  reatus  poenae  remit- 
titur per  praedicta  secundum  motum  fervoris  in 
Deum,  qui  per  praedicta  excitatur  quandoque  ma- 
gis, quandoque  autem  minus. 


Articulus  iv 

Utrum  veniale  peccatum  possit  remitti  sine  mortali 
peccato. 

/«/.,  quaest.  90,  art.  4,  ad  4 ; et  4 Setit.,  dist.  16, 
qucest.  2,  art.  1,  qucest.  2 et  9. 

Ad  quartum  sic  proceditur.  1.  Videtur  quod 
veniale  peccatum  possit  remitti  sine  mortali,  quia 
super  illud  Joan.  8 : Qui  sine  peccato  est  vestrum, 
primus  in  illam  lapidem  mittat,  dicit  quaedam 
Glossa  (ex  lib.  de  vera  et  falsa  Poenit.,  cap.  ult. , 
a prine.),  quod  omnes  illi  erant  in  peccato  mortali: 
venialia  enim  eis  dimittebantur  per  caeremonias.  Er- 
go veniale  peccatum  potest  remitti  sine  mor- 
tali. 

2.  Praeterea,  ad  remissionem  peccati  venialis 
non  requiritur  gratiae  infusio.  Requiritur  autem  ad 
remissionem  mortalis.  Ergo  veniale  peccatum  po- 
test remitti  sine  mortali. 

3.  Praeterea,  plus  distat  peccatum  veniale  a 
mortali  quam  ab  alio  veniali.  Sed  unum  veniale 
potest  dimitti  sine  alio,  ut  dictum  est  art.  praec., 
ad  2,  et  quaest.  praec.,  art.  3.  Ergo  veniale  potest 
dimitti  sine  mortali. 

— Sed  contra  est  quod  dicitur  Matth.  5,  26: 
Amen  dico  tibi , non  exies  inde,  scilicet  ex  carcere 
in  quem  detruditur  homo  pro  peccato  mortali,  do- 
nec reddas  novissimum  quadrantem  ; per  quem  si- 
gnificatur veniale  peccatum.  Ergo  veniale  pecca- 
tum non  remittitur  sine  mortali. 

Respondeo  dicendum  quod,  sicut  supra  dictum 
est,  quaest.  praec.,  art.  3,  remissio  culpae  cu- 
juscumque  nunquam  fit  nisi  per  virtutem  gratiae, 
quia,  ut  Apostolus  dicit,  Rom.  4,  ad  gratiam  Dei 
pertinet  quod  Deus  alicui  non  imputet  peccatum; 
quod  Glossa  (interi.,  sup.  illud  : Beatus  vir  cui 
non  imputavit,  etc.)  ibi  exponit  de  veniali.  Ille 
autem  qui  est  in  peccato  mortali,  caret  gra- 
tia Dei.  Unde  nullum  veniale  ei  remitti- 
tur. 

Ad  primum  ergo  dicendum  quod  venialia  ibi 
dicuntur  irregularitates  sive  immunditiae,  quas  con- 
trahebant secundum  legem. 

Ad  secundum  dicendum  quod  licet  ad  remis- 
sionem peccati  venialis  non  requiratur  nova  infu- 
sio habitualis  gratias,  requiritur  tamen  aliquis  gra- 
tiae actus,  qui  non  potest  esse  in  eo  qui  subjacet 
peccato  mortali. 

Ad  tertium  dicendum  quod  peccatum  veniale 
non  excludit  omnem  actum  gratiae,  per  quem  pos- 
sunt omnia  peccata  venialia  dimitti  ; sed  peccatum 
mortale  excludit  totaliter  habitum  gratiae,  sine 
quo  nullum  peccatum  mortale,  vel  veniale  remitti- 
tur. Et  ideo  non  est  similis  ratio. 

QUESTIO  LXXXVIII 

DE  REDITU  PECCATORUM  PER  PCENITENTIAM 

dimissorum.  — In  qualuor  articulos  divisa. 

Deinde  considerandum  est  de  reditu  peccato- 
rum per  poenitentiam  dimissorum  ; et  circa  hoc 
quaeruntur  quatuor':  i°  utrum  peccata  per  poeni- 
tentiam dimissa  redeant  simpliciter  per  sequens 
peccatum;  2°  utrum  aliquo  modo  per  ingratitudi- 
nem redeant  specialius  secundum  quaedam  pecca- 
ta; 30  utrum  peccata  redeant  in  aequali  reatu  ; 40 
utrum  illa  ingratitudo  per  quam  redeunt,  sit  spe- 
ciale peccatum. 

Articulus  primus 

Utrum  peccata  dimissa  redeant  per  sequens  peccatum. 

In).,  art.  2 et  3,  corp et  4 Seni.,  dist.  22,  qiiast.  1. 
art.  1. 

Ad  primum  sic  proceditur.  1.  Videtur  quod 
peccata  dimissa  redeant  per  sequens  peccatum. 
Dicit  enim  Augustinus  in  lib.  1 de  Baptismo  con- 
tra Donatistas,  cap.  12,  in  med.  : Redire  dimissa 
peccata,  ubi  fraterna  charitas  non  esi,  apertissime 
Dominus  in  Euangelio  docet  in  illo  servo,  a quo 
dimissum  debitum  Dominus  repetit , eo  quod  ille 
conservo  suo  debilum  nollet  dimittere.  Sed  fraterna 
charitas  tollitur  per  quodlibet  peccatum  mortale. 
Ergo  per  quodlibet  sequens  mortale  peccatum 
redeunt  peccata  prius  per  poenitentiam  dimissa. 

2.  Praeterea,  super  illud  Lucae  11  : Revertar  in 
domum  meam , unde  exivi , dicit  Beda,  cap.  48,  in 
Luc.,  secundum  ejus  ord.  : Timendus  est  iste 
versiculus,  non  exponendus  ; ne  culpa  quam  in  no- 
bis extinctam  credebamus,  per  incuriam  nos  vacan- 

Art.  i.  — Triplex  assignari  potest  hujus  difficultatis 
sensus:  i°  An  peccata  eadem  numero  redeant  secundum 
actum.  2*  An  redeant  secundum  genus  vel  speciem.  5.  An 
quoad  maculam  et  reatum,  ita  scilicet  ut  rursum  a Deo 
imputentur  ad  mortem  fPternam,  perinde  atque  si  nun- 
quam fuissent  remissa.  Nec  de  primo,  nec  de  secundo  hic 
quasritur.  Certum  enim  est,  peccata  semel  remissa,  nun- 
quam redire  illo  primo  sensu,  quia  secundum  naturam, 
non  potest  actus  seu  forma  semel  corrupta  redire  eadem 
numero.  Et  quamvis  redire  possit  virtute  supernaturali, 
non  tamen  per  eam  potest  redire  actus  idem  numero  sub 
ratione  peccati,  cum  Deus  peccati  auctor  esse  non  pos- 
sit. In  secundo  autem  sensu,  certum  est  peccata  frequen- 
ter redire,  quia  contra  haereticos,  fide  tenemus,  justitiam 
semel  acceptam  posse  anrtti,  sive  per  eadem,  sive  per 
alia  crimina.  Questioni  ergo  secundum  tertium  sensum 
intellectae  respondet  B.  Thomas,  peccata  semel  dimissa 
non  redire  simpliciter  sed  secundum  quid  (Sylvius).  — 
Contra  opinionem  a S.  Thoma  hic  rejectam  : « Et  ideo 
alii  ponentes  peccata  redire,  dixerunt  quod  Deus  non 
remittit,  etc...  » habemus  Concil.  Trident.  sess.  6,  can. 
17  : « Si  quis  justificationis  gratiam  nonnisi  praedestinatis 
ad  vitam  contingere  dixerit,  reliquos  vero  omnes  qui  vo- 
c.intur,  vocari  quidem,  sed  gratiam  non  accipere,  anat.  sit.» 
— Magister,  4,  dist.  22,  in  hac  quaestione  dubitat,  et  a de- 
terminatione abstinet.  Idem  facit  Gratianus  de  pxmtcntia , 
dist.  4,  can.  qui  recedit. 

ies  opprimat.  Hoc  autem  non  esset  nisi  rediret. 
Ergo  culpa  per  poenitentiam  dimissa  redit. 

3.  Praeterea,  Ezech.  18,  24,  Dominus  dicit  : 
Si  averterit  se  justus  a justitia  sua,  et  fecerit  ini- 
quitatem.... omnes  justitia ? ejus  quas  fecerat , non 
recordabuntur.  Sed  inter  alias  justitias  quas  fecit, 
etiam  praecedens  poenitentia  continetur,  cum  su- 
pra dictum  sit,  quaest.  85,  art.  3,  poenitentiam  es- 
se partem  justitiae.  Ergo  postquam  poenitens  pec- 
cat, non  imputatur  ei  praecedens  poenitentia,  per 
quam  consecutus  est  veniam  peccatorum.  Re- 
deunt ergo  illa  peccata. 

4.  Praeterea,  peccata  praeterita  per  gratiam  te- 
guntur, ut  patet  per  Apostolum.  Rom.4,  inducen- 
tem illud  Psalmi  31,  1 : Beati  quorum  remissae 
sunt  iniquitates,  et  quorum  lecla  sunt  peccata.  Sed 
per  peccatum  mortale  sequens  gratia  tollitur.  Er- 
go peccata  quae  fuerant  prius  commissa,  remanent 
detecta,  et  ita  videtur  quod  redeant. 

— Sed  contra  est  quod  Apostolus  dicit  Rom. 
11,  29  : Sine  poenitentia  sunt  dona  et  vocatio  Dei. 
Sed  peccata  poenitentis  sunt  dimissa  per  donum 
; Dei.  Ergo  per  peccatum  sequens  non  redeunt 
dimissa  peccata,  quasi  Deus  de  dono  remissionis 
poeniteat. 

Praeterea,  Augustinus  dicit  in  libro  1 Respon- 
sionum Prosperi  (Prosper  ad  object.  Gallorum, 
object.  2)  : Qui  recedit  a Christo,  et  alienatus  a 
gratia  finit  hanc  vitam,  quid  nisi  in  perditionem  va- 
dit l sed  non  in  id  quod  remissum  est  recidit,  nec 
pro  originali  peccato  damnabitur. 

Respondeo  dicendum  quod,  sicut  supra  dictum 
est,  quaest.  86,  art.  4,  in  peccato  mortali  sunt 
duo,  scilicet  aversio  a Deo,  et  conversio  ad  bo- 
num creatum.  Quidquid  autem  est  ex  parte  aver- 
sionis in  peccato  mortali,  secundum  se  considera- 
tum, est  commune  omnibus  peccatis  mortalibus, 
quia  per  quodlibet  peccatum  mortale  homo  aver- 
titur a Deo  ; unde  et  per  consequens  macula  quae 
est  per  privationem  gratiae,  et  reatus  poenae  aeter- 
nae communia  sunt  omnibus  peccatis  mortalibus. 
Et  secundum  hoc  intelligitur  id  quod  dicitur  Ja- 
cobi  2,  10  : Qui  offendit  in  uno,  factus  est  om- 
nium reus.  Sed  ex  parte  conversionis  peccata 
mortalia  sunt  diversa,  et  interdum  contraria.  Un- 
de manifestum  est  quod  ex  parte  conversio- 
nis peccatum  mortale  sequens  non  facit  re- 
dire peccata  mortalia  prius  abolita  ; alioquin 
sequeretur  quod  homo  per  peccatum  prodigalitatis 
j reduceretur  in  habitum  vel  dispositionem  avaritiae 
prius  abolitae  : et  sic  contrarium  esset  causa  sui 
contrarii,  quod  est  impossibile. — Sed  consideran- 
do in  peccatis  mortalibus  id  quod  est  ex  par- 
te aversionis  absolute,  per  peccatum  mortale 
sequens,  redit  illud  quod  fuerat  in  prioribus 
peccatis  ante  dimissionem,  in  quantum  per 
; peccatum  mortale  sequens  homo  privatur  gratia  ; 

| et  fit  reus  poenae  aeternae,  sicut  et  prius  erat. 

Verum  quia  aversio  in  peccato  mortali  ex  con- 
versione quodammodo  causatur,  recipiunt  ea  quse 
sunt  ex  parte  aversionis,  quodammodo  diversita- 
tem per  comparationem  ad  diversas  conversiones, 
sicut  ad  diversas  causas,  ita  quod  sit  alia  aversio, 
et  alia  macula,  et  alius  reatus,  prout  consurgit  ex 
alio  et  alio  actu  peccati  mortalis.  Et  hoc  modo  in 
quaestionem  vertitur  utrum  macula  et  reatus  poenae 
aeternae,  secundum  quod  causabantur  ex  actibus 
peccatorum  prius  dimissorum,  redeant  per  pecca- 
tum mortale  sequens.  — Quibusdam  igitur 
visum  est  quod  simpliciter  etiam  hoc  modo 
redeant.  Sed  hoc  non  potest  esse,  quia  opus 
Dei  per  opus  hominis  irritari  non  potest.  Remissio 
autem  peccatorum  proprium  fuit  opus  divinae 
misericordiae;  unde  non  potest  irritari  per  sequens 
peccatum  hominis,  secundum  illud  Rom.  5,  5 : 
Numquid  incredulitas  illorum  fidem  Dei  evacua- 
bit)— Et  ideo  alii  ponentes  peccata  redire,  dixerunt 
quod  Deus  non  remittit  peccata  poenitenti  post- 
modum  peccaturo  secundum  praesentem  scientiam, 
sed  solum  secundum  praesentem  justitiam  : praescit 
enim  se  pro  his  peccatis  eum  aeternaliter  punitu- 
rum, et  tamen  per  gratiam  facit  eum  praesentialiter 
justum.  Sed  nec  hoc  stare  potest,  quia  si  causa 
absolute  ponatur,  et  effectus  ponitur  absolute.  Si 
igitur  non  absolute  fieret  per  gratiam,  et  gratiae 
sacramenta  peccatorum  remissio,  sed  cum  qua- 
dam conditione  in  futurum  dependente,  sequere- 
tur quod  gratia  et  gratiae  sacramenta  non  essent 
sufficiens  causa  remissionis  peccatorum,  quod  est 
erroneum  , utpote  derogans  gratiae  Dei.  — 
Et  ideo  nullo  modo  potest  esse  quod  macula 
et  reatus  praecedentium  peccatorum  redeant,  se- 
cundum quod  ex  talibus  actibus  causabantur.  Con- 
tingit autem  quod  sequens  actus  peccati  virtuali- 
ter  continet  reatum  prioris  peccati,  in  quantum 
scilicet  aliquis  homo  secundo  peccans,  ex  hoc 
ipso  videtur  gravius  peccare  quam  prius  peccave- 
rat, secundum  illud  Rom.  2,  5 : Secundum  duri- 
tiam tuam  et  cor  impoenitens  (1),  thesaurizas  tibi 
iram  in  die  irce,  ex  hoc  scilicet  solo  quod  contem- 
nitur Dei  bonitas,  quae  ad  poenitentiam  expectat. 
Multo  autem  magis  contemnitur  Dei  bonitas,  si 
post  remissionem  prioris  peccati  secundo  pecca- 
tum iteretur,  quanto  majus  est  beneficium  pecca- 
tum remittere  quam  peccatorem  sustinere.  — 
Sic  igitur  per  peccatum  sequens  poeniten- 
tiam redit  quodammodo  reatus  peccatorum 
prius  dimissorum,  non  in  quantum  causaba- 
tur ex  illis  peccatis  prius  dimissis,  sed  in 
quantum  causatur  ex  peccato  ultimo  perpe- 
trato, quod  aggravatur  ex  peccatis  priori- 
bus. — Et  hoc  non  est  peccata  dimissa  redire 
simpliciter,  sed  redire  secundum  quid,  in 
quantum  scilicet  virtualiter  in  peccato  sequenti 
continentur. 


(1)  Vulgata  :..  et  impasnitens  cor. 


Ad  primum  ergo  dicendum  quod  illud  verbum 
Augustini  videtur  esse  intelligendum  de  reditu  pec- 
catorum quantum  ad  reatum  poenae  aeternae  et  in 
consideratum,  quia  scilicet  post  poenitentiam 
peccans  incurrit  reatum  poenae  aeternae,  in  se 
prius  ; non  tamen  omnino  propter  eamdem  ratio- 
nem. Unde  Augustinus  in  lib.  de  Responsionibus 
Prosperi,  cum  dixisset  quod  non  in  id  quod  re- 
missum est,  recidit , nec  pro  originali  peccato  dam- 
nabitur, subdit  loco  cit.  ut  sup. : Qui  tamen  prop- 
ter postrema  crimina  ea  morte  afficietur  quce  ei 
propter  illa  quce  ei  remissa  sunt,  debebatur,  quia 
scilicet  incurrit  mortem  aeternam,  quam  meruerat 
per  peccata  praeterita. 

Ad  secundum  dicendum  quod  in  illis  verbis  non 
intendit  dicere  Beda  quod  culpa  prius  dimissa  ho- 
minem opprimat  per  reditum  reatus  praeteriti,  sed 
per  iterationem  actus. 

Ad  tertium  dicendum  quod  per  sequens  pecca- 
tum justitiae  priores  oblivioni  traduntur,  in  quan- 
tum erant  meritoriae  vitae  aeternae,  non  tamen  in 
quantum  erant  impeditivae  peccati.  Unde  si  aliquis 
peccet  mortaliter,  postquam  restituit  debitum, 
non  efficitur  reus,  quasi  debitum  non  reddidisset  ; 
et  multo  minus  traditur  oblivioni  poenitentia  prius 
acta  quantum  ad  remissionem  culpae,  cum  remis- 
sio culpae  magis  sit  opus  Dei  quam  hominis. 

Ad  quartum  dicendum  quod  gratia  simpliciter 
tollit  maculam  et  reatum  poenae  aeternae  ; tegit  au- 
tem actus  peccati  praeteritos,  ne  scilicet  propter 
eos  Deus  hominem  gratia  privet,  et  reum  habeat 
poenae  aeternae ; et  quod  gratia  semel  fecit,  per- 
petuo manet. 

Articulus  ii 

Utrum  peccata  dimissa  redeant  per  ingratitudinem,  quae 
spec  aliter  est  secundum  odium  fraternum,  apostasiam 
a fide,  contemptum  confessionis,  et  dolorem  de  poeni- 
tentia habita. 

4 Sent.,  dist.  22 , qusst.  ari.  1,  corp.,  et  art.  3. 

Ad  secundum  sic  proceditur.  1.  Videtur  quod 
peccata  dimissa  non  redeant  per  ingratitudinem, 
quae  specialiter  est  secundum  quatuor  genera  pec- 
catorum, scilicet  secundum  odium  fraternum,  apos- 
tasiam a fide,  contemptum  confessionis,  et  dolorem 
de  poenitentia  habita,  secundum  quod  quidam  me- 
trice dixerunt : 

Fratres  odit,  apostata  fit,  spernitque  fateri  : 

Poenituisse  piget  ; pristina  culpa  redit. 

Tanto  enim  est  major  ingratitudo,  quanto  gra- 
vius est  peccatum  quod  quis  contra  Deum  com- 
mittit post  beneficium  remissionis  peccatorum. 


Art.  2.  — Prima  conclusio,  est  quasi  brevis  replicatio 
conclusionis  ultima  primi  articuli,  et  ejus  declaratio  : ideo 
intelligatur  de  reditu  ut  illa  ibi. 

Sed  quaedam  alia  peccata  sunt  his  graviora,  si- 
cut blasphemia  contra  Deum,  et  peccatum  in  Spi- 
ritum Sanctum.  Ergo  videtur  quod  peccata  dimis- 
sa non  redeant  magis  secundum  ingratitudinem 
commissam  secundum  haec  peccata  quam  secun- 
dum alia. 

2.  Praeterea,  Rabanus  dicit  (implic.,  lib.  5 in 
Matth.,  in  fin.,  et  habetur  cap.  Si  Judas,  de  Poe- 
nit. , dist.  4)  : Nequam  servum  tradidit  Deus  torto- 
ribus, quoadusque  redderet  universum  debitum, 
quia  non  solum  peccata  quae  post  baptismum  homo 
egit,  reputabuntur  ei  ad  poenam,  sed  et  originalia, 
qua;  in  baptismo  sunt  ei  dimissa.  Sed  etiam  pec- 
cata venialia  inter  debita  computantur,  pro  quibus 
dicimus  : Dimitte  nobis  debita  nostra.  Ergo  ipsa 
etiam  redeunt  per  ingratitudinem  ; et  pari  ratione 
videtur  quod  per  peccata  venialia  redeant  peccata 
prius  dimissa,  et  non  solum  per  peccata  praedicta. 

3.  Praeterea,  tanto  est  major  ingratitudo,  quan- 
to post  majus  beneficium  acceptum  aliquis  peccat. 
Sed  beneficium  Dei  est  etiam  ipsa  innocentia,  qua 
peccatum  vitamus  ; dicit  enim  Augustinus  in  2 
Confess.,  cap.  7 : Gratia;  luce  deputo,  queeeum- 
que  peccata  non  feci.  Majus  autem  donum  est  in- 
nocentia quam  etiam  remissio  omnium  peccato- 
rum. Ergo  non  minus  est  ingratus  Deo  qui  primo 
peccat  post  innocentiam,  quam  qui  peccat  post 
poenitentiam  ; et  ita  videtur  quod  per  ingratitu- 
dinem, quae  fit  secundum  peccata  praedicta,  non 
maxime  redeant  peccata  dimissa. 

— Sed  contra  est  quod  Gregorius  dicit,  18 
Moral.  (habetur  lib.  4 Dialog.,cap.  ult. , ad  fin.): 
Ex  diclis  evangelicis  constat  quod  si  quod  in  nos 
delinquitur,  ex  corde  non  dimittimus;  et  illud  rur- 
sus exigitur  quod  nobis  jam  per  poenitentiam  di- 
missum fuisse  gaudebamus ; et  ita  propter  odium 
fraternum  specialiter  peccata  dimissa  redeunt  se- 
cundum ingratitudinem  ; et  eadem  ratio  videtur 
de  aliis. 

Respondeo  dicendum  quod,  sicut  supra  dic- 
tum est,  art.  praec.,  peccata  dimissa  per  poe- 
nitentiam redire  dicuntur,  in  quantum  reatus  eo- 
rum ratione  ingratitudinis  virtualiter  continetur  in 
peccato  sequenti.  Ingratitudo  autem  potest  com- 
mitti dupliciter  : — Uno  modo  ex  eo  quod  ali- 
quid fit  contra  beneficium,  et  hoc  modo  per  om- 
ne peccatum  mortale  quo  Deum  offendit,  reddi- 
tur homo  ingratus  Deo,  qui  peccata  remisit,  et  sic 
per  quodlibet  peccatum  mortale  sequens  re- 
deunt peccata  prius  dimissa,  ratione  ingrati- 
tudinis.— Alio  modo  committitur  ingratitudo,  non 
solumfaciendocontra  ipsum  beneficium,  sed  etiam 
faciendo  contra  formam  beneficii  praestiti.  Quae 
quidem  forma  si  attendatur  ex  parte  benefactoris, 
est  remissio  debitorum:  unde  contra  hanc  formam 
facit  qui  fratri  petenti  veniam  non  remittit,  sed 
odium  tenet.  — Si  autem  attendatur  ex  parte 
poenitentis,  qui  recipit  hoc  beneficium,  invenitur 

ex  parte  ejus  duplex  motus  liberi  arbitrii.  Quo- 
rum primus  est  motus  liberi  arbitrii  in  Deum,  qu 
est  actus  fidei  formatae  ; et  contra  hoc  facit  homo 
apostatando  a fide.  Secundus  autem  est  motus 
liberi  arbitrii  in  peccatum,  qui  est  actus  poeniten- 
tiae ; ad  quem  primo  pertinet,  ut  supra  dictum  est 
quaest.  85,  art.  2 et  5,  quod  homo  detestetur  pec- 
cata praeterita  ; et  contra  hoc  facit  ille  qui  dolet 
se  poenituisse.  — Secundo  pertinet  ad  actum 
poenitentiae  ut  poenitens  proponat  se  subjicere 
clavibus  Ecclesiae  per  confessionem,  secundum 
illud  Psalmi  31,  5 : Dixi:  Confitebor  adversum 
me  injustitiam  meam  Domino , et  tu  remisisti  impie- 
tatem peccati  mei  ; et  contra  hoc  facit  ille  qui  con- 
temnit confiteri,  secundum  quod  proposuerat. 
Et  ideo  dicitur  quod  specialiter  ingratitu- 
do hominum  peccatorum  facit  redire  peccata 
prius  dimissa. 

Ad  primum  ergo  dicendum  quod  hoc  non  di- 
citur specialiter  de  istis  peccatis,  quia  sunt  caete- 
ris  graviora,  sed  quia  directius  opponuntur  benefi- 
cio remissionis  peccatorum. 

Ad  secundum  dicendum  quod  etiam  peccata  ve- 
nialia, et  ipsum  originale  redeunt  modo  praedicto 
in  corp.  art.,  sicut  et  peccata  mortalia,  in  quan- 
tum contemnitur  Dei  beneficium,  quo  haec  pec- 
cata sunt  remissa.  Non  tamen  per  peccatum  ve- 
niale aliquis  incurrit  ingratitudinem,  quia  homo 
peccando  venialiter  non  facit  contra  Deum,  sed 
praeter  ipsum;  et  ideo  per  peccata  venialia  nullo 
modo  peccata  dimissa  redeunt. 

Ad  tertium  dicendum  quod  beneficium  aliquod 
habet  pensari  dupliciter  : — Uno  modo  ex  quan- 
titate ipsius  beneficii,  et  secundum  hoc  innocen- 
tia est  majus  Dei  beneficium  quam  poenitentia, 
quae  dicitur  secunda  tabula  post  naufragium.  — 
Alio  modo  potest  pensari  beneficium  ex  parte  re- 
cipientis, qui  minus  est  dignus,  et  sic  magis  fit  ei 
gratia,  unde  et  ipse  magis  est  ingratus,  si  contem- 
nat, et  hoc  modo  beneficium  remissionis  culpae  est 
majus,  in  quantum  praestatur  totaliter  indigno  ; et 
ideo  ex  hoc  sequitur  major  ingratitudo. 

Articulus  111 

Utrum  per  ingratitudinem  peccati  sequentis  consurgat 
tantus  reatus,  quantus  fuerat  peccatorum  prius  dimis- 
sorum. 

4 Sent.  dist.  I2,qua:st.  1,  art.  2,  quast.  3. 

Ad  tertium  sic  proceditur.  1.  Videtur  quod  per 

Art.  5.  — Intellige,  ait  Cajetanus,  ingratitudinem  non 
habere  quantitatem  ex  quantitate  beneficii,  quamvis  habeat 
ex  illo  speciem,  sicut  nec  odium  habet  quantitatem  ex 
objecto,  odio  habito,  non  enim  oportet  tantum  esse 
odium,  quantum  est  odibile ; contingit  enim  unum  et  idem 
plus  et  minus  odio  haberi.  Et’  similiter  non  tantum  esse 
amorem  quantum  est  amatum ; est  enim  aliquid  plus  ama- 
bile, quam  ametur,  et  sic  de  aliis.  Quantificatur  autem 

ingratitudinem  peccati  sequentis  consurgat  tantus 
reatus,  quantus  fuerat  peccatorum  prius  dimis- 
sorum, quia  secundum  magnitudinem  peccati  est 
magnitudo  beneficii  quo  peccatum  remittitur,  et 
per  consequens  magnitudo  ingratitudinis,  qua  hoc 
beneficium  contemnitur.  Sed  secundum  quantita- 
tem ingratitudinis  est  quantitas  reatus  consequen- 
tis. Ergo  est  tantus  reatus  qui  consurgit  ex  ingra- 
titudine sequentis  peccati,  quantus  fuit  reatus  om- 
nium praecedentium  peccatorum. 

2.  Praeterea,  magis  peccat  qui  Deum  offendit 
quam  qui  offendit  hominem  Sed  servus  manumis- 
sus ab  aliquo  domino  reducitur  in  eamdem  servitu- 
tem a qua  prius  fuit  liberatus,  vel  etiam  in  gravio- 
rem. Ergo  multo  magis  ille  qui  contra  Deum  pec- 
cat post  liberationem  a peccato,  reducitur  in 
tantum  reatum  poenae,  quantum  primo  habue- 
rat. 

3.  Praeterea,  Matth.  18,  34,  dicitur  quod  iratus 
Dominus  tradidit  eum  (cui  replicabantur  peccata 
dimissa  propter  ingratitudinem)  tortoribus,  quoad- 
usque redderet  universum  debitum.  Sed  hoc  non 
esset  nisi  consurgeret  ex  ingratitudine  tantus  rea- 
tus, quantus  fuit  omnium  praeteritorum  peccato- 
rum. Ergo  aequalis  reatus  per  ingratitudinem  re- 
dit. 

— Sed  contra  est  quod  dicitur  Deut.  25,  2 : 
Pro  mensura  peccati  erit  et  plagarum  modus ; ex 
quo  patet  quod  ex  parvo  peccato  non  consurgit 
magnus  reatus.  Sed  quandoque  peccatum  mortale 
sequens  est  multo  minus  quolibet  peccatorum 
prius  dimissorum.  Non  ergo  ex  peccato  sequenti 
redit  tantus  reatus,  quantus  fuit  peccatorum 
prius  dimissorum. 

Respondeo  dicendum  quod  quidam  dixerunt 
quod  ex  peccato  sequenti  propter  ingratitu- 
dinem consurgit  tantus  reatus,  quantus  fuit  reatus 
peccatorum  prius  dimissorum,  super  reatum  pro- 
prium hujus  peccati.  Sed  hoc  non  est  necessa- 
rium, quia,  sicut  supra  dictum  est,  art.  1 hujus 
quaest.,  reatus  praecedentium  peccatorum  non  re- 
dit per  peccatum  sequens, in  quantum  sequebaturex 
actibus  praeteritorum  peccatorum,  sed  in  quantum 
consequitur  actum  sequentis  peccati.  Et  ideo 
oportet  quod  quantitas  reatus  redeuntis  sit  se- 
cundum gravitatem  peccati  subsequentis . — 
Potest  autem  contingere  quod  gravitas  peccati 


ingratitudo  ex  beneficio  (ut  in  littera  dicitur)  proportio- 
naliter,et  hoc  est  dicere  quod  si  comparentur  dum  ingra- 
titudines ad  duo  beneficia,  verum  est  quod  cmteris  pari- 
bus, quanto  beneficium  majus  est  beneficio,  tanto  ingra- 
titudo major  est  ingratitudine.  Et  propterea  tanto  pecca- 
tum post  poenitentiam  est  secundum  ingratitudinis  circum- 
stantiam gravius,  quanto  contra  majus  est  beneficium 
remissionis.  Et  quia  beneficium  remissionis  quantificatur 
secundum  peccata  dimissa,  ideo  tanto  gravius  quis  post 
poenitentiam  peccat,  quanto  major  peccator  prius  fuit,  et, 
cmteris  paribus,  quanto  pluries  dimissa  sibi  peccata  fue- 
runt. 


subsequentis  adaequetur  gravitati  omnium  pecca- 
torum praecedentium.  Sed  hoc  non  semper  est 
necesse,  sive  loquamur  de  gravitate  ejus  quam 
habet  ex  sua  specie  (cum  quandoque  peccatum 
sequens  sit  fornicatio  simplex,  peccata  vero  prae- 
terita fuerunt  adulteria  vel  homicidia,  seu  sacrile- 
gia) ; sive  etiam  loquamur  de  gravitate  quam  habet 
ex  ingratitudine  annexa.  Non  enim  oportet  quod 
quantitas  ingratitudinis  sit  absolute  aequalis  quan- 
titati beneficii  suscepti,  cujus  quantitas  attenditur 
■secundum  quantitatem  peccatorum  prius  dimis- 
sorum. Contingit  enim  quod  contra  idem  benefi- 
cium unus  est  multum  ingratus  vel  secundum  in- 
tensionem contemptus  beneficii,  vel  secundum 
gravitatem  culpse  contra  benefactorem  commissae; 
alius  autem  parum,  vel  quia  minus  contemnit,  vel 
quia  minus  contra  benefactorem  agit.  Sed  propor- 
tionaliter  quantitas  ingratitudinis  adaequatur  quan- 
titati beneficii  : supposito  enim  aequali  contemptu 
beneficii,  vel  offensa  benefactoris,  tanto  erit  gra- 
vior ingratitudo,  quanto  beneficium  fuit  majus.  — 
Unde  manifestum  est  quod  non  est  necesse 
quod  propter  ingratitudinem  semper  per  pec- 
catum sequens  redeat  tantus  reatus,  quantus 
fuit  praecedentium  peccatorum;  sed  necesse 
est  quod  proportionaliter,  quanto  peccata 
prius  dimissa  fuerunt  plura  et  majora,  tanto 
redeat  major  reatus  per  qualecumque  se- 
quens mortale  peccatum. 

Ad  primum  ergo  dicendum  quod  beneficium  re- 
missionis culpae  recipit  quantitatem  absolutam  se- 
cundum quantitatem  peccatorum  prius  dimisso- 
rum ; sed  peccatum  ingratitudinis  non  recipit 
quantitatem  absolutam  secundum  quantitatem  be- 
neficii, sed  secundum  quantitatem  contemptus  vel 
offensae,  ut  dictum  est  in  corp.  art.  Et  ideo  ratio 
non  sequitur. 

Ad  secundum  dicendum  quod  etiam  servus  ma- 
numissus non  reducitur  in  pristinam  servitutem 
pro  qualicumque  ingratitudine,  sed  pro  aliqua 
gravi. 

Ad  tertium  dicendum  quod  illi  cui  peccata  di- 
missa replicantur  propter  subsequentem  ingratitu- 
dinem, redit  universum  debitum,  in  quantum 
quantitas  peccatorum  praecedentium  proportiona- 
liter invenitur  in  ingratitudine  subsequenti,  non 
autem  absolute,  ut  dictum  est  in  corp.  art. 

Articulus  iv 

Utrum  ingratitudo,  ratione  cujus  sequens  peccatum  facit 
redire  peccata  prius  dimissa,  sit  speciale  peccatum. 

2-2,  quasi.  107,  art.  2,  ad  1 ; et  4 Sent.,  dist.  2,  quast. 

1,  art.  quast.  j. 

Ad  quartum  sic  proceditur.  1.  Videtur  quod 

Art.  4.  — Adverte  ingratitudinem  de  qua  est  sermo, 
non  esse  speciale  peccatum,  non  solum  ea  ratione,  quia 

ingratitudo,  ratione  cujus  sequens  peccatum  facit 
redire  peccata  prius  dimissa,  sit  speciale  pecca- 
tum. Retributio  enim  gratiarum  pertinet  ad  con- 
trapassum,  quod  requiritur  in  justitia,  ut  patet 
per  Philosophum,  5 Ethic.,  cap.  Q Sed  justitia 
est  specialis  virtus.  Ergo  ingratitudo  est  speciale 
peccatum. 

2.  Praeterea,  Tullius  in  2 Rhetor,  (seu  de  In- 
vent.,  aliquant,  ante  fin.),  ponit  quod  gratia  est 
specialis  virtus.  Sed  ingratitudo  opponitur  gra- 
tiae. Ergo  ingratitudo  est  speciale  peccatum. 

3.  Praeterea,  specialis  effectus  a speciali  causa 
procedit.  Sed  ingratitudo  habet  specialem  effec- 
tum, scilicet  quod  facit  aliqualiter  redire  peccata 
prius  dimissa.  Ergo  ingratitudo  est  speciale  pec- 
catum. 

— Sed  contra,  illud  quod  consequitur  omnia 
peccata,  non  est  speciale  peccatum.  Sed  per 
quodcumque  peccatum  mortale  aliquis  efficitur 
Deo  ingratus,  ut  ex  praemissis  patet,  art.  1 huj. 
quaest.  Ergo  ingratitudo  non  est  speciale  pecca- 
tum. 

Respondeo  dicendum  quod  ingratitudo  peccan- 
tis quandoque  est  speciale  peccatum,  quando- 
que autem  non ; sed  est  circumstantia  generaliter 
consequens  omne  peccatum  mortale,  quod  contra 
Deum  committitur;  peccatum  enim  speciem  reci- 
pit ex  intentione  peccantis  ; unde,  ut  Philosophus 
dicit  5 Ethic.  cap.  2,  parum  a prine.,  ille  qui 
mcechalur  ut  furetur,  magis  est  fur  quam  mcechus. 
— Si  igitur  aliquis  peccator  in  contemptum  Dei 
et  suscepti  beneficii  aliquod  peccatum  committat, 
illud  peccatum  trahitur  ad  speciem  ingratitudinis  ; 
et  hoc  modo  ingratitudo  peccantis  est  speciale 
peccatum.  — Si  vero  aliquis  intendens  aliquod 
peccatum  committere,  puta  homicidium  aut  adul- 


ipsa  et  peccatum,  puta  fornicatio  post  poenitentiam,  non 
constituunt  duo  peccata,  scilicet  ingratitudinis  et  fornica- 
tionis, sed  ea  potius  ratione,  quia  hujusmodi  ingratitudi- 
nis circumstantia  non  apponit  circa  peccatum  post  pceni- 
tentiam  deformitatem  alterius  speciei  ab  ipso  peccato, 
immo  ingratitudo  illa  trahitur  ad  speciem  peccati  quod 
circumstat,  puta  fornicationis,  si  peccatum  post  poeni- 
tentiam est  fornicatio,  et  sic  de  aliis  ; simile  est  enim  de 
similibus  consequentibus,  ad  omnia  peccata  mortalia, 
puta  odio  Dei,  et  contemptu  divini  prscepti.  Quilibet 
enim  peccans  mortaliter,  interprelative  et  contemnit  divi- 
num praeceptum  quod  transgreditur,  et  in  odium  inimici- 
tiae divinae  charitati  oppositum,  incidit.  He  tamen  cir- 
cumstantiae, ad  eamdem  pertinent  speciem  peccati,  in 
qua  est  peccatum,  cujus  sunt  circumstantiae,  et  non  trahunt 
peccatum  in  speciem  odii  divini,  et  speciem  inobedientise 
prout  secundum  se,  haec  sunt  specialia  peccata,  ad  quas 
tamen  species  traherent,  si  quis  ex  Dei  odio,  et  con- 
temptu praecepti,  fornicaretur  (Cajetanus).  — Quod  in 
probatione  adducit  : « Peccatum  recipit  speciem  ex  in- 
tentione peccantis  »,  videtur  intelligendum  de  illa  specie, 
quam  alioquin  per  se  non  habet  ex  genere  vel  objecto’ 
qualem  habet  fornicatio  ejus  qui  fornicatur  ut  furetur  ’ 

talis  enim  magis  est  fur  quam  fornicator.  In  ar<r.  1 ; 

contrapassum  idem  est  quod  justum  commutativum°  tan- 
tum ; 2-2,  quaest.  61,  art.  4. 


terium,  non  retrahitur  ab  hoc  propter  hoc  quod 
pertinet  ad  Dei  contemptum,  ingratitudo  non  erit 
speciale  peccatum,  sed  trahetur  ad  speciem  alte- 
rius peccati,  sicut  circumstantia  quaedam.  Ut  au- 
tem Augustinus  dicit  in  lib.  de  Natura  et  Gratia, 
cap.  29,  non  omne  peccatum  est  ex  contemptu,  et 
tamen  in  omni  peccato  Deus  contemnitur  in  suis 
praeceptis.  Unde  manifeslum  est  quod  ingratitu- 
do peccantis  quandoque  est  speciale  pecca- 
tum, sed  non  semper. 

Et  per  hoc  patet  responsio  ad  objecta  : nam 
primae  rationes  concludunt  quod  ingratitudo  se- 
cundum se  sit  quaedam  species  peccati ; ultima 
autem  ratio  concludit  quod  ingratitudo,  secundum 
quod  invenitur  in  omni  peccato,  non  sit  speciale 
peccatum. 

QUAESTIO  LXXXIX 

DE  VIRTUTUM  RECUPERATIONE  PER  POENITENTIAM. 

— In  sex  articulos  divisa. 

Deinde  considerandum  est  de  recuperatione 
virtutum  per  poenitentiam  : et  circa  hoc  quaerun- 
tur sex  : i°  utrum  per  poenitentiam  restituantur 
virtutes  ; 20  utrum  restituantur  in  aequali  quantita- 
te ; 30  utrum  restituatur  poenitenti  aequalis  dignitas; 
40  utrum  opera  virtutum  per  peccatum  sequens 
mortificentur;  5°  utrum  opera  mortificata per  pec- 
catum, per  poenitentiam  reviviscant  ; 6°  utrum 
opera  mortua,  id  est,  absque  charitate  facta,  per 
poenitentiam  vivificentur. 

Articulus  primus 

Utrum  per  poenitentiam  virtutes  restituantur. 

2-2,  quast.  52,  art.  3,  ad  3:4  Sent.,  dist.  14,  queest.  2, 
art.  2. 

Ad  primum  sic  proceditur.  1.  Videtur  quod 
per  poenitentiam  virtutes  non  restituantur.  Non 
enim  possent  virtutes  amissae  per  poenitentiam 
restitui,  nisi  poenitentia  virtutes  causaret.  Sed 
poenitentia,  cum  sit  virtus,  non  potest  esse  causa 
omnium  virtutum,  praesertim  cum  quaedam  virtu- 
tes sint  naturaliter  priores  poenitentia,  scilicet 
fides,  spes  et  charitas,  ut  supra  dictum  est,  quaest. 

Art.  i. — Hic  agitur  de  virtutibus  infusis,  non  acquisi- 
tis; has  enim  cum  non  nisi  multiplicatis  actibus  acquirantur 
ita  amissae, non  nisi  similibus  actibus  restituuntur,  non  vero 
per  poenitentiam,  cum  quandoque  contingat  poeniten- 
tem  unico  actu  justificari. — Inresp.  ad  1,  ad  h®c  verba  ; 
c Est  causa  gratiae,  in  quantum  est  sacramentum,  nam  in 
quantum  est  virtus  etc.  Et  ideo  non  oportet  quod  poeni- 
tentia secundum  quod  est  virtus  etc.  » Haec  verba,  ut 
notat  Sylvius,  intelligit  de  habitu,  non  de  actu  poenitentias. 
Nam  expresse  dicit  quod  habitus  poenitenti®  per  sacra- 
mentum poenitenti®  causatur  cum  habitibus  aliarum  vir- 
tutum. Qui  actuscontinentur  in  sacramento  tanquam  ejus 
materia  ; et  tandem  quia  in  resp.  ad.  2 affirmat  actum 
contritionis  esse  dispositionem  ad  gratiam  consequendam 

85,  art.  6.  Ergo  per  poenitentiam  non  restituuntur 
virtutes. 

2.  Praeterea,  poenitentia  in  quibusdam  actibus 
pcenitentis  consistit.  Sed  virtutes  gratuitae  non 
causantur  ex  actibus  nostris  : dicit  enim  Augusti- 
nus in  lib.  2 delibero  Arbit.,  cap  18,  et  in  Psal. 
118,  conc.  26,  ante  med.,  quod  virtutes  Deus  in 
nobis  sine  nobis  operatur.  Ergo  videtur  quod  per 
poenitentiam  non  restituantur  virtutes. 

3.  Praeterea,  habens  virtutem  sine  difficultate, 
et  delectabiliter  actus  virtutum  operatur  : unde 
Philosophus  dicit  in  1 Ethic.,  cap.  8,  a med., 
quod  non  est  justus  qui  non  gaudet  justa  operatio- 
ne. Sed  multi  poenitentes  adhuc  difficultatem  pa- 
tiuntur in  operando  actus  virtutum.  Non  ergo  per 
poenitentiam  restituuntur  virtutes. 

— Sed  contra  est  quod,  sicut  Luc.  15  legitur, 
pater  mandavit  quod  filius  poenitens  indueretur 
stola  prima,  quae,  secundum  Ambrosium  in  hunc 
loc.,  est  amicius  sapienlix,  quam  simul  consequun- 
tur omnes  virtutes,  secundum  illud  Sap.  8,7: 
Sobrietatem  et  justitiam  docet,  prudentiam  et  virtu- 
tem (1),  quibus  utilius  nihil  est  in  vita  hominibus. 
Ergo  per  poenitentiam  omnes  virtutes  restituun- 
tur. 

Respondeo  dicendum  quod  per  poenitentiam 
remittuntur  peccata,  ut  dictum  est  quaest.  86, 
art.  1.  Remissio  autem  peccatorum  non  potest 
esse  nisi  per  infusionem  gratiae.  Unde  relinquitur 
quod  per  poenitentiam  homini  gratia  infundatur. 
Ex  gratia  autem  consequuntur  omnes  virtutes 
gratuitae,  sicut  ex  essentia  animae  fluunt  omnes 
potentiae,  ut  in  secunda  parte  habitum  est,  (1-2, 
quaest.  110,  art.  4,  ad  1).  Unde  relinquitur  quod 
per  poenitentiam  omnes  virtutes  restituan- 
tur. 

Ad  primum  ergo  dicendum  quod  eodem  modo 
poenitentia  restituit  virtutes,  per  quem  modum 
est  causa  gratiae,  ut  jam  dictum  est  in  corp.  et 
quaest.  86.  Est  autem  causa  gratiae,  in  quantum 
est  sacramentum  ; nam  in  quantum  est  virtus,  est 
magis  gratiae  effectus.  Et  ideo  non  oportet  quod 
poenitentia,  secundum  quod  est  virtus,  sit  causa 
omnium  aliarum  virtutum,  sed  quod  habitus  poe- 
nitentiae simul  cum  habitibus  aliarum  virtutum  per 
sacramentum  poenitentiae  causetur. 

et  consequenter  etiam  ad  virtutes. — Adverte,  ait  Cajeta- 
nus,  ad  secundum,  ubi  dicitur  quod  contritio  se  habet  ut 
ultima  dispositio  ad  gratiam  consequendam.  Est  enim 
sciendum  dupliciter  sumi  contritionem  : vel  pro  ipso  actu 
nudo,  vel  pro  ipso  actu  informato  charitate  ; perfectus 
siquidem  dolor  de  peccatis  commissis  cum  voluntate  sa- 
tisfaciendi, etc.,  contritio  dicitur,  formata  quidem,  si  cha- 
ritate vestita  consideretur,  absolute  vero,  si  nuda  suma- 
tur. Et  sic  nude  consideravit  eam  Auctor,  cum  dixit 
quod  est  ultima  dispositio  ad  gratiam  : formata  autem 
charitate  consideratur,  cum  describitur,  quod  est  dolor 
charitate  informatus. 

(1)  Vulgata  : Sobrietatem  et  prudentiam  docet,  et  justi- 
tiam et  virtutem.... 


Ad  secundum  dicendum  quod  in  sacramento 
poenitentias  actus  humani  se  habent  materialiter  ; 
sed  formalis  vis  hujus  sacramenti  dependet  ex  vir- 
tute clavium.  Et  ideo  virtus  clavium  effective  cau- 
sat  gratiam  e**  virtutes,  instrumentaliter  tamen; 
sed  actus  primus  poenitentis  se  habet  ut  ultima 
dispositio  ad  gratiam  consequendam,  scilicet  con- 
tritio ; alii  vero  sequentes  actus  poenitentiae  pro- 
cedunt jam  ex  gratia  et  virtutibus. 

Ad  tertium  dicendum  quod,  sicut  supra  dictum 
est,  quaest.  86,  art.  5,  quandoque  post  primum 
actum  poenitentiae,  qui  est  contritio,  remanent 
quaedam  reliquiae  peccatorum,  scilicet  dispositio- 
nes ex  prioribus  actibus  peccatorum  causatae,  ex 
quibus  praestatur  difficultas  quaedam  poenitenti  ad 
operandum  opera  virtutum ; sed,  quantum  est  ex 
ipsa  inclinatione  charitatis  et  aliarum  virtutum, 
poenitens  opera  virtutum  delectabiliter,  et  sine 
difficultate  operatur  ; sicut  si  virtuosus  per  acci- 
dens difficultatem  pateretur  in  executione  actus 
virtutis  propter  somnum,  aut  aliquam  corporis  in- 
dispositionem. 

Articulus  ii 

Utrum  post  poenitentiam  resurgat  homo  in  aequaii 
virtute. 

Inj.,  art.  j,  ad  3 ; et  3 Sent.,dist.  31,  quasi.  i,art.  4. 

Ad  secundum  sic  proceditur.  1.  Videtur  quod 
post  poenitentiam  resurgat  homo  in  sequali  virtute. 
Dicit  enim  Apostolus  Rom.  8,  28  : Diligentibus 
Deum  omnia  cooperantur  in  bonum  ; ubi  dicit 
Glossa  Augustini  (ord.,  lib.  de  Corrept.  et  Grat., 
cap.  9,  a med).,  quod  hoc  adeo  verum  esi,  ut  si 
qui  horum  devient,  et  exorbitent,  etiam  hoc  ipsum 


Art.  2.  — Notandum  est  in  calce  corp.  ubi  dicitur  : 
« et  e.adem  ratio  est  de  virtutibus  quae  ex  gratia  conse- 
quuntur. » Potest  siquidem  hoc  dupliciter  intelligi,  vel 
referendo  singulas  virtutes  ad  singulas  pro  eis  disposi- 
tiones in  resurgente,  vel  referendo  quantitatem  virtutum 
ad  quantitatem  gratiae.  Et  primo  quidem  intellectu  sen- 
sus esset,  quod  resurgens  a peccato,  recuperat  aliquam 
infusam  virtutem  majorem,  et  aliquam  minorem,  si  ad 
unam  magis  se  disposuit  quam  ad  aliam,  sicut  recuperat 
cratiam  majorem  vel  minorem  prout  magis  vel  minus  se 
disponit  ad  illam.  Juxta  secundum  vero  intellectum, sen- 
sus esset,  quod  recuperans  gratiam  minorem,  recuperat 
etiam  virtutes  minores,  et  si  recuperat  gratiam  aequalem 
deperditae,  recuperat  etiam  virtutes  aequales,  et  si  majo- 
rem, majores.  Quidquid  autem  de  veritate  primi  dicti  se- 
cundum se  sit,  praesenti  tamen  litterae,  secundus  solus 
sensus  consonat,  quoniam  in  littera  redditur  ratio  quare 
est  eadem  ratio  de  gratia  et  de  virtutibus.  Et  ratio  quae 
redditur  est  sequela  virtutum  ex  gratia  : Ex  hoc  enim 
quod  virtutes  consequuntur  ad  gratiam,  absque  scrupulo 
ambiguitatis  cujusque  deducitur,  quod  ad  majorem  gra- 
tiam sequuntur  majores  virtutes  et  ad  minorem,  minores 
(Cajetanus).  — Henricus,  quodlib.  5,  qusest.  25,  affirmavit 
omnibus  dari  a2qualem  primani  gratiam,  sicut  parvulis 
datur  per  baptismum  ; nec  habetur  ratio  majoris  vel  mi- 
noris dispositionis.  Sed  hoc  est  oppositum  doctrinas  Con- 
cil.  Trident.,  sess.  6,  cap.  7 : « Justificationis  unica  for- 

eis  Deus  faciai  in  bonum  projicere.  Sed  hoc  non 
esset,  si  homo  resurgeret  in  minori  virtute.  Ergo 
videtur  quod  poenitens  nunquam  resurgat  in  mi- 
nori virtute. 

2.  Praeterea,  Ambrosius  dicit  (habetur  ex  auc- 
tore Hypognost.,  lib.  3,  cap.  9,  in  fin.)  quod 
pocnilenlia  res  ophma  esi,  quce  omnes  defectus  re- 
vocat ad  perfectum.  Sed  hoc  non  esset  nisi  virtutes 
in  aequali  quantitate  recuperarentur.  Ergo  per 
poenitentiam  semper  recuperatur  aequalis  vir- 
tus. 

3-  Praeterea,  super  illud  Gen.  1 : Facium  est 
vespere  et  mane  dies  unus,  dicit  Glossa  : Vesper- 
tina lux  est,  a qua  quis  cecidit  ; matutina , in  qua 
resurgit.  Sed  lux  matutina  est  major  vespertina. 
Ergo  aliquis  resurgit  in  majori  gratia  vel  charitate 
quam  prius  habuerit ; quod  etiam  videtur  per  id 
quod  Apostolus  dicit  Rom.  5.  20  : Ubi  abundavit 
delictum , superabundavil  et  gratia. 

— Sed  contra,  charitas  proficiens  vel  perfecta 
est  major  quam  charitas  incipiens.  Sed  quando- 
que aliquis  cadit  a charitate  proficiente,  resurgit 
autem  in  charitate  incipiente.  Ergo  semper  resur- 
git homo  in  minori  virtute. 

Respondeo  dicendum  quod,  sicut  dictum  est 
quaest.  86,  art.  6,  ad  3,  et  art.  praec.,  ad  2, 
motus  liberi  arbitrii,  qui  est  in  justificatione  impii, 
est  ultima  dispositio  ad  gratiam;  unde  in  eodem 
instanti  est  gratiae  infusio  cum  praedicto  motu  li- 
beri arbitrii,  ut  in  secunda  parte  habitum  est, 
(1-2,  quaest.  113,  art.  5 et  7),  in  quo  quidem 
motu  comprehenditur  actus  poenitentiae,  ut  supra 
dictum  est,  quaest.  86,  art.  2.  Manifestum  est  au- 
tem quod  formae  quae  possunt  recipere  magis  et 
minus,  intenduntur  et  remittuntur  secundum  di- 
versam dispositionem  subjecti,  ut  in  secunda  parte 
habitum  est,  (1-2,  quaest.  5 2,  art.  1 et  2,  etquaest. 

66,  art.  1).  Et  inde  est  quod  secundum  quod  mo- 
tus liberi  arbitrii  in  poenitentia  est  intensior  vel 
remissior,  secundum  hoc  poenitens  consequitur 
majorem  vel  minorem  gratiam.  Contingit  autem 
intensionem  motus  poenitentis  quandoque  propor- 


malis  causa  est  justitia  Dei  ; non  qua  ipse  justus  est,  sed 
qua  nos  justos  facit  ; quia  videlicet  ab  eo  donati,  reno- 
vamur spiritu  mentis  nostras  ; et  non  modo  reputamur, 
sed  vere  justi  nominamur,  et  sumus,  justitiam  in  nobis 
recipientes,  unusquisque  suam  secundum  mensuram, 
quam  Spiritus  Sanctus  partitur  singulis  prout  vult,  et  se- 
cundum propriam  cujusque  dispositionem,  et  coopera- 
tionem ».  — Quaedam  opinio  affirmat  poenitentem  semper 
in  majori  gratia  et  virtute  resurgere,  dicendo  quod  ei 
reddatur  tota  gratia  quam  aliquando  vel  ex  meritis,  vel 
etiam  ex  sacramentis  habuit,  ac  insuper  nova  quaedam 
gratia  ratione  dispositioniset  sacramenti  quod  recipit.  — - 
Adverte,  ait  Toletus,  quod  hic  S.  Thomas  solum  tractat 
an  gratia  qua?  datur,  ratione  poenitentia’,  sit  aequalis  amis- 
sae per  peccatum  : nihil  adhuc  dicit,  an  gratise  deperdita 
per  peccatum  aliquid  detur;  hoc  enim  inferius  tractatur, 

tionatam  esse  majori  gratise  quam  fuerit  illa  a qua 
ceciderat  per  peccatum,  quandoque  autem  aequa- 
li, quandoque  vero  minori.  Et  ideo  poenitens 
quandoque  resurgit  in  majori  gratia  quam 
prius  habuerat,  quandoque  autem  in  aequali, 
quandoque  etiam  in  minori;  et  eadem  ratio 
est  de  virtutibus  quae  ex  gratia  consequun- 
tur. 

Ad  primum  ergo  dicendum  quod  non  omni- 
bus diligentibus  Deum  cooperatur  in  bonum  hoc 
ipsum  quod  per  peccatum  a Dei  amore  cadunt, 
quod  patet  in  his  qui  cadunt,  et  nunquam  resur- 
gunt, vel  qui  resurgunt,  iterum  casuri ; sed  his 
tantum  qui  secundum  propositum  vocati  sunt  sancti, 
id  est,  praedestinatis,  qui  quotiescumque  cadunt, 
finaliter  tamen  resurgunt.  Cedit  ergo  eis  in  bo- 
num hoc  quod  cadunt,  non  quia  semper  in  majori 
gratia  resurgunt,  sed  quia  resurgunt  in  permanen- 
tiori  gratia  ; non  quidem  ex  parte  ipsius  gratiae, 
quia  quanto  gratia  est  major,  tanto  de  se  est  per- 
manentior ; sed  ex  parte  hominis,  qui  tanto  stabi- 
lius ingratia  permanet,  quanto  est  cautior  et  hu- 
milior. Unde  et  Glossa  ibidem  subdit  quod  ideo 
proficit  eis  in  bonum  quod  cadunt,  quia  humiliores 
redeunt  atque  doctiores. 

Ad  secundum  dicendum  quod  poenitentia,  quan- 
tum est  de  se,  habet  virtutem  reparandi  omnes 
defectus  ad  perfectum,  et  etiam  promovendi  in 
ulteriorem  statum  ; sed  hoc  quandoque  impeditur 
ex  parte  hominis,  qui  remissius  movetur  in  Deum 
et  in  detestationem  peccati  : sicut  etiam  in  bap- 
tismo aliqui  adulti  consequuntur  majorem  vel  mi- 
norem gratiam  secundum  quod  diversimode  se 
disponunt. 

Ad  tertium  dicendum  quod  assimilatio  illa  utrius- 
que  gratias  ad  lucem  vespertinam  et  matutinam  fit 
propter  similitudinem  ordinis,  quia  post  lucem 
vespertinam  sequuntur  tenebras  noctis,  post  lucem 
autem  matutinam  sequitur  lux  diei,  non  autem 
propter  similitudinem  majoris  vel  minoris  quanti- 
tatis. Illud  etiam  verbum  Apostoli  intelligitur  de 
gratia  Christi,  quas  superat  omnem  abundantiam 
humanorum  peccatorum.  Non  autem  est  verum  in 
omnibus  quod  quanto  abundantius  peccant,  tanto 
abundantiorem  gratiam  consequantur,  pensata 
quantitate  habitualis  gratiae.  Est  tamen  supera- 
bundans  gratia  quantum  ad  ipsam  gratiae  rationem, 
quia  magis  gratis  beneficium  remissionis  magis  pec- 
catori confertur  ; quamvis  quandoque  abundanter 
peccantes  abundantius  doleant,  et  sic  abundan- 
tiorem habitum  gratiae  et  virtutum  consequuntur, 
sicut  patet  in  Magdalena. 

— Ad  id  vero  quod  in  contrarium  objicitur,  di- 
cendum quod  in  uno  et  eodem  gratia  major  est 
proficiens  quam  incipiens,  sed  in  diversis  hoc  non 
est  necesse:  unus  enim  incipit  a majori  gratia  quam 
alius  habeat  in  statu  profectus,  sicut  Gregorius  di- 
cit in  2 Dialog.,  cap.  1,  ante  med.  : Quatenus  et 
prwsenles  et  secuturi  omnes  agnoscerent,  Benedic- 

tus  puer  conversationis  gratiam  a quanta  perjec-  j 
tionc  ccepisset  (i). 

Articulus  iii 

Utrum  per  poenitentiam  restituatur  Pomo  in  pristinam 
dignitatem. 

y Setit.,  dist.  31,  quast.  i,art.  4,  quast.  7,  ad  1 ; et  4,  dist. 
14,  quast.  1,  art.  j,  quast.  1,  ad  2,  et  dist.  19,  quast. 

1,  art.  y,  quast.  2,  ad  2,  et  dist.  37,  quast.  11 , art.  2, 
ad  4. 

Ad  tertium  sic  proceditur.  1.  Videtur  quod  per 
poenitentiam  non  restituatur  homo  in  pristinam  di- 
gnitatem, quia  super  illud  Amos  3 : Virgo  Israel 
cecidit , dicit  Glossa  (ord.  Hieron.)  : Non  negat 
posse  resurgere,  sed  « non  resurget  virgo  Israel  », 
quia  semel  aberrans  ovis,  etsi  reportetur  humeris 
pastoris,  non  habet  tantam  gloriam,  quantam  quee 
nunquam  erravit.  Ergo  per  poenitentiam  non  recu- 
perat homo  pristinam  dignitatem. 

2.  Praeterea,  Hieronymus  dicit  (habetur  c.  30, 
distinet.  50)  : Quicumque  dignitatem  divini  gradus 
non  custodiunt . contenti  fiant  animam  salvare:  re- 
verti enim  in  pristinum  gradum  difficile  est;  et  In- 
nocentius I papa,  epist.  6 ad  Agapitum  (et  habe- 
tur cap.  Canones,  dist.  50),  dicit  quod  apud  Ni- 
caeam constituti  canones  pcenilcnles  etiam  ab  infi- 
mis officiis  clericorum  excludunt.  Non  ergo  per 
poenitentiam  homo  recuperat  pristinam  dignita- 
tem. 

3.  Praeterea,  ante  peccatum  potest  aliquis  ad  ma- 
joremgradum  ascendere.  Nonautem  hoc  post  pec- 
catum conceditur  poenitenti ; dicitur  enim  Ezech. 
44,  10  : Levilcc  qui  recesserunt  a me...  nunquam 
appropinquabunt  mihi{i),  ut  sacerdotio  fungantur ; 
'et,  sicut  habetur  in  Decret.,  dist.  50,  c.  32,  in  Iler- 
densi  (3)  concilio,  can.  5,  legitur  : Hi  qui  sancio 
altari  deserviunt , si  subito  in  flenda  carnis  fragili- 
tate corruerint,  et  Domino  respiciente  digne  pceni- 
luerint,  officiorum  suorum  sic  loca  recipiant,  ne 
possint  ad  altiora  officia  ulterius  promoveri.  Non 
ergo  poenitentia  restituit  hominem  in  pristinam  di- 
gnitatem. 

— Sed  contra  est  quod,  sicut  in  eadem  distinet. , 
cap.  16,  legitur,  Gregorius  scribens  Secundino, 
lib.  7 Regist.,  indict.  2,  epist.  54,  circa  med.,  di- 
cit : Post  dignam  satisfactionem  credimus  hominem 
posse  redire  ad  suum  honorem;  et  in  concil.  Aga- 
thensi  (4),  can.  2,  legitur  : Contumaces  clerici, 
prout  dignitatis  ordo  permiserit,  ab  episcopis  corri- 
gantur; ita  ut  cum  eos  poenitentia  correxerit,  gra- 
dum suum  dignitalemque  recipiant. 


(1)  Ita  cum  Gregorio  Mss.  et  edit,  passim.  — Cod.  Al- 
can.,  ordine  tantum  verborum  translato,  incocpisset.  — 
Edit.  Rom.  hoc  retento,  conversionis. 

(2)  Vulgata  :...  non  appropinquabunt  ad  me. 

(j)  Ilerda,  scilicet  Lcrida,  in  Hispania. 

(4)  Agatha,  hodie  Agde,  in  Francia  meridionali. 


Respondeo  dicendum  quod  homo  per  peccatum 
duplicem  dignitatem  amittit,  unam  quantum 
ad  Deum,  aliam  vero  quantum  ad  Ecclesiam.  — 
Quantum  autem  ad  Deum,  amittit  duplicem  di- 
gnitatem : — Unam  principalem,  qua  scilicet 
computatus  erat  inter  filios  Dei  per  gratiam, 
et  hanc  dignitatem  recuperat  per  poeniten- 
tiam, quod  significatur  Luc.  1 5 , in  filio  prodigo, 
cui  poenitenti  pater  jussit  restitui  stolam  primam, 
et  annulum,  et  calceamenta.  — Aliam  vero  digni- 
tatem amittit  secundariam,  scilicet  innocentiam, 
de  qua,  sicut  ibidem  legitur,  gloriabatur  filius  se- 
nior dicens  : Ecce  tot  annis  servio  tibi,  et  nunquam 
mandatum  tuum  preeterivi ; et  hanc  dignitatem 
poenitens  recuperare  non  potest;  recuperat 
tamen  quandoque  aliquid  majus,  quia,  ut  Gre- 
gorius dicit  in  hom.  de  centum  Ovibus,  34  in 
Evang.,  aliquant.  aprine.,  qui  errasse  a Deo  se 
considerant,  damna  praecedentia  lucris  sequentibus 
recompensant.  Majus  ergo  gaudium  de  eis  fit  in 
coelo,  quia  et  dux  in  praelio  plus  eum  militem  dili- 
git qui  post  fugam  reversus  hostem  fortiter  premit, 
quam  illum  qui  nunquam  terga  praebuit,  et  nun- 
quam aliquid  fortiter  fecit. 

Dignitatem  autem  ecclesiasticam  homo  per 
peccatum  perdit,  quia  indignum  se  reddit  ad  ea 
quae  competuntdignitati  ecclesiasticae  exercendae, 
quam  quidem  recuperare  prohibetur : — Uno 
modo  quia  non  poenitet;  unde  Isidorusad  Mas- 
sonem(i)  episcopum  scribit,  a prine,  (et  habetur 
inter  Opera  Rabani),  sicut  in  eadem  dist.  legitur, 
cap.  « Dominus»  : Illos  ad  pristinos  gradus  redire 
canones  praecipiunt,  quos  poenitentiae  praecessit  sa- 
tisfactio, vel  condigna  peccatorum  confessio.  At 
contra  hi  qui  a vitio  corruptionis  non  emendantur, 
nec  gradum  honoris,  nec  gratiam  recipiunt  commu- 
nionis. — Secundo  quia  poenitentiam  negligen- 
ter  facit;  unde  in  eadem  dist.,  cap.  Si  quis  diaco- 
nus, dicitur:  Cum  in  aliquibus  nec  compunctio  hu- 
militatis, nec  instantia  orandi  appareat,  nec  jeju- 
niis, vel  lectionibus  eos  vacare  videamus,  possumus 
agnoscere,  si  ad  pristinos  honores  redirent,  cum 
quanta  negligentia  permanerent.  — Tertio  si 
commisit  aliquod  peccatum  quod  habet  irre- 
gularitatem annexam ; unde  in  eadem  dis- 
tinet., cap.  8,  ex  concilio  Martini  papae  dicitur 
(habetur  inter  Capitula  Martini  Bracarensis,  cap. 
26)  : Si  quis  viduam  aut  ab  alio  relictam  duxerit, 
non  admittatur  ad  clerum  ; quod  si  irrepserit,  deji- 
ciatur. Similiter  si  homicidii  aut  facto,  aut  pree- 
cepto,  aut  consilio,  aut  defensione  post  baptismum 
conscius  fuerit.  Sed  hoc  non  est  ratione  peccati, 
sed  ratione  irregularitatis.  — Quarto  propter 
scandalum,  unde,  et  in  eadem  dist.  legitur,  cap. 
De  his  vero,  Rabanus  dicit,  lib.  1.  Poenitentium 


(1)  Ita  edit.  Patav.  — AI.,  ad  Massarium,  item,  Missia- 
num,  item,  Massianum.  — Cod.  Alcan.,  ad  Julianum. 

ad  Heribaldum  (i)  cap.  i : Hi  qui  deprehensi  vel 
capli  fuerint  publice  in  perjurio , furto  atque  forni- 
catione, et  exteris  hujusmodi  criminibus , secundum 
canonum  sacrorum  instituta  a proprio  gradu  deci- 
dant, quia  scandalum  est  populo  Dei,  tales  perso- 
nas supra  se  positas  habere.  Qui  autem  de  prx- 
dictis  peccatis  absconse  a se  commissis  occulte  sa- 
cerdoti confitemur,  si  se  per  jejunia  et  eleemosy- 
nas, vigiliasque  et  sacras  operationes  purgare  cura- 
verint, his  etiam  gradu  proprio  servato  spes  venix 
de  misericordia  Dei  promittenda  est.  Et  hoc  est 
quod  dicitur  extra,  de  Qualitate  ordinandorum, 
cap.  Quxsitum:  Si  proposita  crimina  ordine  judi- 
ciario comprobata,  vel  alias  notoria  non  fuerint, 
prxter  reos  homicidii,  post  pxnitenliam  in  jam  sus- 
ceptis vel  suscipiendis  ordinibus  impediri  non  pos- 
sunt. 

Ad  primum  ergo  dicendum  quod  eadem  ratio 
est  de  recuperatione  virginitatis,  et  de  recupera- 
tione innocentiae,  quae  pertinet  ad  secundariam 
dignitatem  quoad  Deum. 

Ad  secundum  dicendum  quod  Hieronymus  in 
verbis  illis  non  dicit  esse  impossibile,  sed  esse  dif- 
ficile, hominem  recuperare  post  peccatum  pristi- 
num gradum,  quia  hoc  non  conceditur  nisi  per- 
fecte pcenitenti,  ut  dictum  est  in  corp.  Ad  statuta 
autem  canonum,  quae  hoc  prohibere  videntur, 
respondet  Augustinus  Bonifacio  scribens,  epist. 

185,  al.  50,  n.  45  : Ut  constitueretur  in  Ecclesia, 
ne  quisquam  post  alicujus  criminis  pxnitenliam  cle- 
ricatum accipiat,  vel  ad  clericatum  redeat,  vel  in 
clericatu  maneat,  non  desperatione  indulgenlix, 
sed  rigore  factum  est  disciplinx;  alioquin  contra 
claves  Ecclesix  datas  disputabitur,  de  quibus  dic- 
tum est : « Quxcumque  solveritis  super  terram,  so- 
luta erunt  et  in  cxlo.  »-Et postea  subdit  : Nam  et 
sanctus  David  de  criminibus  mortiferis  egit  pxni- 
tentiam  et  tamen  in  honore  suo  perstitit;  et  beatum 
Petrum,  quando  amarissimas  lacrymas  fudit,  uti- 
que Dominum  negasse  pxnituil;  et  tamen  dposto- 
lus  permansit.  Sed  non  ideo  putanda  est  superva- 
cua posteriorum  diligentia  (2),  qui  ubi  saluti  nihil 
detrahebatur,  humilitati  aliquid  addiderunt,  ex- 
perti, ut  credo , aliquorum  fictas  pxnitentias  per  af- 
fectatas honorum  potentias  (3). 

Ad  tertium  dicendum  quod  illud  statutum  intel- 
ligitur  de  illis  qui  publicam  poenitentia-m  agunt, 
qui  postmodum  non  possunt  ad  majorem  provehi 
gradum.  Nam  et  Petrus  post  negationem  pastor 
ovium  Christi  constitutus  est,  ut  patet  Joan.  ult., 
ubi  etiam  Chrysostomus  dicit  (hom.  87,  in  Joan. 
antemed.),  quod  Petrus  post  negationem  et  pxniten- 
liam ostendit  se  habere  majorem  fiduciam  ad  Chris- 
tum; qui  enim  in  exna  non  audebat  interrogare,  sed 

(1)  Ita  Nicolaius.  — Edit.  Patav.,  ad.  Othgarium. 

(2)  Ita  cum  Augustino  cod.  Alcan.,  juxta  votum  Garcue. 

— Al.,  posteriorum  doctorum  diligentia. 

(5)  Ita  cum  Augustino  Mss.  et  edit,  passim.  — Al., 
pompas. 

Joanni  interrogationem  commisit,  huic  postea  et 
prxposilura  fratrum  credita  est,  et  non  solum  non 
committit  alteri  interrogare  qux  ad  ipsum  perti- 
nent. sed  de  reliquo  ipse  pro  Joanne  magistrum  in- 
terrogat. 

Articulus  iv 

Utrum  opera  virtutum  in  charitate  facta  possint 
mortificari. 

2-2,  quast.  132,  art.  3,  ad  1;  et  3 Sent.,  dist.  36,  art  3, 

ad  1 ; et  4,  dist.  14,  quast.  2,  art.  3,  quasi  2,  et  dist. 

21,  quast.  1,  art.  1,  quast.  1,  ad  3,  et  dist.  22,quast. 

1.  art.  1,  ad  6 ; et  Hebr.  6. 

Ad  quartum  sic  proceditur.  1.  Videtur  quod 
opera  virtutum  in  charitate  facta  mortificari  non 
possint.  Quod  enim  non  est,  immutari  non  potest. 
Sed  mortificatio  est  quaedam  mutatio  de  vita  in 
mortem.  Cum  ergo  opera  virtutum,  postquam  facta 
sunt,  jam  non  sint,  videtur  quod  ulterius  mortifi- 
cari non  possint. 

2.  Praeterea,  per  opera  virtutum  in  charitate 
facta  homo  meretur  vitam  aeternam.  Sed  subtra- 
here mercedem  merenti  est  injustitia,  quae  non  ca- 
dit in  Deum.  Ergo  non  potest  esse  quod  opera 
virtutum  in  charitate  facta,  per  peccatum  sequens 
mortificentur. 

3.  Praeterea,  fortius  non  corrumpitur  a debi- 
liori. Sed  opera  charitatis  sunt  fortiora  quibuslibet 
peccatis,  quia,  ut  dicitur  Proverb.  10,  12,  universa 
delicta  operit  charitas.  Ergo  videtur  quod  opera 
in  charitate  facta,  per  sequens  mortale  peccatum 
mortificari  non  possint. 

— Sed  contra  est  quod  dicitur  Ezech.  18,  24  : 
Si  averterit  se  justus  a justitia  sua...,  omnes  justi- 
tix  ejus , quas  fecerat,  non  recordabuntur. 

Respondeo  dicendum  quod  res  viva  per  mor- 
tem perdit  operationem  vitae.  Unde  per  quam- 
dam similitudinem  dicuntur  res  mortificari,  quando 
impediuntur  a suo  proprio  effectu  vel  operatione. 
Effectus  autem  operum  virtuosorum,  quae  in  cha- 


Art.  4.  — De  fide  est,  opera  virtutum  in  charitate 
facta,  mortificari  per  peccatum.  Ideo  S.  Script.  docet 
justum,  si  peccaverit,  in  iniquitate  sua  moriturum,  Ezech. 
18  et  et  Galat.  j,  4 et  2 Joan.  5-8.  — Nota  pro  hoc 
art.  et  sequent,  quod  theologi  communiter  distinguunt 
quadruplicis  generis  opera,  scilicet : viva,  quas  a gratia, 
ut  principio  vitas  spiritualis  procedunt  : mortua  quas  licet 
sint  ex  objecto  bona,  non  tamen  procedunt  a gratia,  sed 
ab  homine  in  statu  peccati  mortalis:  mortifera , sunt  pec- 
cata; denique  mortificata,  sunt  quae  a gratia  processe- 
runt, sed  per  peccatum  subsequens  impediuntur  a suo 
effectu.  — Meritum  sumptum  in  concreto  est  opus  bo- 
num praemio  vitae  aeternae  dignum  ; in  abstracto,  est  jus 
ex  illo  bono  opere  ad  vitam  xternam  et  consequenter  ad 
gratiam  quae  est  semen  et  mensura  gloriae.  Unde  vides  pro 
art.  seq.  quod  eo  passu  quo  resurgunt  merita,  resurgit 
gratia  quam  merebantur,  seu  saltem,  jus  ad  illam  et  ad 
virtutes  gratiam  consequentes. 

ritate  fiunt,  est  perducere  ad  vitam  aeternam ; 
quod  quidem  impeditur  per  peccatum  mortale  se- 
quens, quod  gratiam  tollit.  Et  secundum  hoc 
opera  in  charitate  facta  mortificari  dicuntur 
per  consequens  peccatum  mortale. 

Ad  primum  ergo  dicendum  quod  sicut  opera 
peccatorum  transeunt  actu,  et  manent  reatu,  ita 
opera  in  charitate  facta,  postquam  transeunt  actu, 
manent  merito  in  Dei  acceptatione;  et  secundum 
hoc  mortificantur,  in  quantum  impeditur  homo  ne 
consequatur  suam  mercedem. 

Ad  secundum  dicendum  quod  sine  injustitia 
potest  merces  subtrahi  merenti,  quando  ipse  red- 
didit se  indignum  mercede  per  culpam  sequentem; 
nam  et  ea  qua:  homo  jam  accepit,  quandoque 
juste  propter  culpam  perdit. 

Ad  tertium  dicendum  quod  non  est  propter  for- 
titudinem operum  peccati,  quod  mortificantur 
opera  prius  in  charitate  facta,  sed  est  propter  li- 
bertatem voluntatis,  quae  potest  a bono  in  malum 
deflecti. 

Articulus  v 

Utrum  opera  mortificata  per  peccatum  per  poenitentiam 
reviviscant. 

4 Sent.,  dist.  14,  quast.  2,  art.  3,  quast.  3,  et  di  st.  22, 
qucest.  x,  art.  1,  ad  6 ; et  Hebr.  /,  lect.  x et  3. 

Ad  quintum  sic  proceditur.  1.  Videtur  quod  ope- 
ra mortificata  per  peccatum,  per  poenitentiam  non 
reviviscant.  Sicut  enim  per  poenitentiam  subse- 
quentem  remittuntur  peccata  praeterita,  ita  etiam 
per  peccatum  sequens  mortificantur  opera  prius 
in  charitate  facta.  Sed  peccata  dimissa  per  poeni- 
tentiam non  redeunt,  ut  supra  dictum  est,  quaest. 
praec.,  art.  1 et  :>..  Ergo  videtur  quod  etiam  opera 
mortificata  per  charitatem  non  reviviscant. 

2.  Praeterea,  opera  dicuntur  mortificari,  ad  simi- 


Art.  5.  — Advertendum  est  in  corp.  juncto  cum  resp. 
ad  j,  quod  aliud  est  loqui  de  opere  meritorio,  et  aliud 
est  loqui  de  quantitate  operis  meritorii.  Cum  enim  mortifi- 
cata reviviscant,  semper  omnia  opera  meritoria  quas  mor- 
tificata erant,  reviviscunt  : quoniam  isti  in  quo  reviviscunt 
debita  est  vita  aeterna,  ex  vi  illorum  priorum  operum,  et 
non  solum  ex  vi  praesentium  operum  ; ita  quod,  hoc  ope- 
ratur reviviscere,  quod  ex  pluribus  capitibus  debetur 
huic  vita  asterna,  scilicet  ex  meritis  prioribus,  et  ex  me- 
ritis posterioribus  ; sed  quantitas  operis  meritorii,  non 
semper  reviviscit  simpliciter,  quoniam  non  semper  recu- 
perat propriam  efficaciam,  quas  est  perducere  hunc  ad 
tantum  gradum  beatitudinis  stern*,  ut  patet  in  eo  qui 
resurgit  in  minori  gratia,  ita  quod  in  illa  minore  decedit. 
Talis  enim  nunquam  perveniet  ad  illum  beatitudinis  gra- 
dum, quem  quantitas  prioris  meriti  debitum  sibi  fecerat. 
Et  in  promptu  causa  hujus  non  reviviscenti»,  est  ipsa 
resurgentis  indispositio  : sicut  enim  sinon  resurrexisset 
a peccato,  mortificata  merita  non  sibi  revixissent  (quia 
peccatum  proprium  impedisset  meritorum  efficaciam)  ita 
resurgendo  a peccato,  cum  minore  tamen  gratia,  ex  hoc 
ipso  indispositus  est  ad  suscipiendum  fructum  majoris 
meriti,  ipse  enim  minor  conatus  resurgentis  et  ad  majora 


litudinem  animalium  quae  moriuntur,  ut  dictum  est 
art.  praec.  Sed  animal  mortuum  non  potest  iterum 
vivificari.  Ergo  nec  opera  mortificata  possunt  ite- 
rum per  poenitentiam  reviviscere. 

3.  Prteterea,  opera  in  charitate  facta  merentur 
gloriam  secundum  quantitatem  gratiae  vel  charita- 
tis.  Sed  quandoque  per  poenitentiam  homo  resur- 
git in  minori  gratia  vel  charitate.  Ergo  non  con- 
sequitur gloriam  secundum  meritum  priorum  ope- 
rum ; et  ita  videtur  quod  opera  per  peccatum  mor- 
tificata non  reviviscant. 

— Sed  contra  est  quod  super  illud  Joel.  2 : 
Reddam  vobis  annos,  quos  comedit  locusta,  dicit 
Glossa  interi.  : Non  patiar  perire  ubertatem,  quam 
cum  perturbatione  animi  amisistis.  Sed  illa  ubertas 
est  meritum  bonorum  operum  quod  fuit  perditum 
per  peccatum.  Ergo  per  poenitentiam  reviviscunt 
opera  meritoria  prius  facta. 

Respondeo  dicendum  quod  quidam  dixerunt 
quod  opera  meritoria  per  peccatum  sequens 
mortificata  non  reviviscunt  per  poenitentiam  sub- 
sequentem,  considerantes  quod  opera  illa  non  re- 
manent, ut  iterum  vivificari  possint.  Sed  hoc  im- 
pedire non  potest  quin  vivificentur  ; non  enim  ha- 
bent vim  perducendi  in  vitam  aeternam  (quod  per- 
tinet ad  eorum  vitam)  solum  secundum  quod  actu 
existunt,  sed  etiam  postquam  actu  esse  desinunt, 
secundum  quod  remanent  in  acceptatione  divina. 
Sic  autem  remanent,  quantum  est  de  se,  etiam  post- 
quam per  peccatum  mortificantur, quia  semper  Deus 
illa  opera,  prout  facta  fuerunt,  acceptabit,  et  sancti 
de  eis  gaudebunt,  secundum  illud  Apoc.  3,  11  : 
Tene  quod  habes,  ne  alius  accipiat  (1)  coronam 
tuam. — Sed  quod  isti  qui  ea  fecit,  non  sint  efficacia 
ad  ducendum  in  vitam  aeternam,  provenit  ex  impe- 
dimento peccati  supervenientis,  per  quod  ipse  red- 
ditus est  indignus  vita  aeterna.  Hoc  autem  impedi- 
mentum tollitur  per  poenitentiam,  in  quantum  per 
eam  remittuntur  peccata.  Unde  restat  quod  opera 
prius  mortificata,  per  poenitentiam  recuperant  effi- 
caciam perducendi  eum  qui  fecit  ea,  in  vitam  aeter- 


nem progredientis  impedimentum  praestat  efficaciae  quan- 
titatis magni  meriti  praecedentis.  Et  facit  ut  quantitas 
illa,  non  reviviscat  sibi  simpliciter  et  absolute  : cum  quo 
tamen  stat,  quod  reviviscit  illi  secundum  quid,  hoc  est 
quoad  gaudium  accidentale,  quia  ut  in  littera  dicitur, 
pius  gaudebit  de  majore  merito  praecedente,  quam  de 
minore,  quod  subsequutum  est  (Cajetanus).  — Quamvis 
non  sit  de  fide,  merita  per  peccatum  mortificata  revivis- 
cere per  poenitentiam,  tamen  est  certum  et  ab  omnibus 
theologis  assertum.  Sed  alii  volunt  merita  mortificata,  re- 
viviscere quoad  omnes  gradus  et  omnem  quantitatem 
quam  habebant  quantumvis  sit  remissa  poenitentia,  inter 
quos  Suarez  in  opusculo  de  reviviscentia  meritorum.  Alii 
volunt  quod  reviviscant  secundum  quantitatem  pnesentis 
dispositionis  seu  poenitentiae  ; ita  cum  Auctore,  schola 
thomistica,  et  plures  etiam  extranei;  rem  tamen  non  uno 
modo  explicant. 

(1)  Vulgata  ut  nemo  accipiat. 

nam,  quod  est  ea  reviviscere.  Et  ita  patet  quod 

opera  mortificata  per  poenitentiam  revivis- 
cunt. 

Ad  primum  ergo  dicendum  quod  opera  peccati 
per  poenitentiam  abolentur  secundum  se,  ita  scili- 
cet quod  ex  eis  ulterius,  Deo  indulgente,  nec  ma- 
cula nec  reatus  inducatur;  sed  opera  in  charitate 
facta  non  abolentur  a Deo,  in  cujus  acceptatione 
remanent ; sed  impedimentum  accipiunt  ex  parte 
hominis  operantis,  et  ideo  remoto  impedimento» 
quod  est  ex  parte  hominis  operantis,  Deus  implet 
ex  parte  sua  illud  quod  opera  merebantur. 

Ad  secundum  dicendum  quod  opera  in  charitate 
facta  non  mortificantur  secundum  se,  sicut  dictum 
est  in  corp.  art.,  sed  solum  per  impedimentum  su- 
perveniens ex  parte  operantis.  Animalia  autem 
moriuntur  secundum  se,  in  quantum  privantur  prin- 
cipio vitae,  et  ideo  non  est  simile. 

Ad  lerlium  dicendum  quod  ille  qui  per  poeniten- 
tiam resurgit  in  minori  charitate,  consequetur  qui- 
dem praemium  essentiale,  secundum  quantitatem 
charitatis  in  qua  invenitur  ; habebit  tamen  gaudium 
majus  de  operibus  in  prima  charitate  factis,  quam 
de  operibus  quae  in  secunda  fecit,  quod  pertinet 
ad  praemium  accidentale. 

Articulus  vi 

Utrum  per  poenitentiam  subsequentem  etiam  opera  mortua 
vivificentur. 

4 Sent.,  dist.  14,  quast.  2,  art  quast.  1,  et  dist.  ij, 
quast.  1,  art.  y,  quast.  4 et  y. 

Ad  sextum  sic  proceditur.  1.  Videtur  quod  per 
poenitentiam  subsequentem  etiam  opera  mortua? 
quae  scilicet  non  sunt  in  charitate  facta,  vivificen- 
tur. Difficilius  enim  videtur  quod  ad  vitam  perve- 
niat illud  quod  fuit  mortificatum,  quod  nunquam 
fit  secundum  naturam,  quam  illud  quod  nunquam 
fuit  vivum  vivificetur,  quia  ex  non  vivis  secundum 
naturam  aliqua  viva  generantur.  Sed  opera  morti- 
ficata per  poenitentiam  vivificantur,  ut  dictum  est 
art.  praec.  Ergo  multo  magis  opera  mortua  vivifi- 
cantur. 

2.  Praeterea,  remota  causa  removetur  effectus. 
Sed  causa  quare  opera  de  genere  bonorum  sine 
charitate  facta  non  fuerunt  viva,  fuit  defectus  cha- 
ritatis et  gratiae  ; sed  iste  defectus  tollitur  per  poe- 
nitentiam. Ergo  per  poenitentiam  opera  mortua  vi- 
vificantur. 

3.  Praeterea,  Hieronymus  dicit  in  illud  Aggaei 
1 : « Seminastis  multum  » : Si  quando  videris  inter 
mulla  mala  opera  facere  peccatorem  quemquam 
aliqua  quce  justa  sunt , non  est  tam  injustus  Deus  ut 
propter  multa  mala  obliviscatur  paucorum  bonorum. 
Sed  hoc  maxime  videtur  quando  mala  praeterita 
per  poenitentiam  tolluntur.  Ergo  videtur  quod  per 
poenitentiam  Deus  remuneret  priora  bona  opera 
in  statu  peccati  facta ; quod  est  ea  vivificari. 

— Sed  contra  est  quod  Apostolus  dicit  1 Co- 
rinth.  13,  3 • Si  distribuero  in  cibos  pauperum  om~ 
nes  facultates  meas,  et  si  tradidero  corpus  meum, 
ita  ut  ardeam,  charitalem  autem  non  habuero , nihil 
mihi  prodest.  Hoc  autem  non  esset,  si  saltem  per 
poenitentiam  subsequentem  vivificarentur.  Non 
ergo  poenitentia  vivificat  opera  prius  mortua. 

Respondeo  dicendum  quod  opus  aliquod  di- 
citur mortuum  dupliciter  : — Uno  modo 
effective,  quia  scilicet  est  causa  mortis,  et  secun- 
dum hoc  opera  peccati  dicuntur  opera  mortua, 
secundum  illud  Hebr.  9,  14  : Sanguis  Christi... 
emundabit  conscientias  nostras  (1)  ab  operibus  mor- 
tuis. Haec  igitur  opera  mortua  non  vivifican- 
tur per  poenitentiam,  sed  magis  abolentur, 
secundum  illud  Hebr.  6,  1 : Non  rursus  jacientes 

fundamentum  poenitentia?  ab  operibus  mortuis,  

Alio  modo  dicuntur  opera  mortua  privative, 
scilicet  quia  carent  vita  spirituali,  quae  est  ex  cha- 
ntate,  per  quam  anima  Deo  conjungitur,  ex  quo 
vivit,  sicut  corpus  per  animam;  et  per  hunc  mo- 
dum etiam  fides,  quae  est  sine  charitate,  dicitur 
mortua,  secundum  illud  Jacobi  2,  20  : Fides  sine 
operibus  mortua  est.  Et  per  hunc  etiam  modum 
omnia  opera  quae  sunt  bona  ex  genere,  si  sine  cha- 
ritate fiant,  dicuntur  mortua  in  quantum  scilicet 
non  procedunt  ex  principio  vitae ; sicut  si  dicamus 
sonum  citharae  vocem  mortuam.  Sic  igitur  differen- 
tia mortis  et  vitae  in  operibus  est  secundum  compa- 
rationem ad  principium  a quo  procedunt.  Opera 
autem  non  possunt  iterum  a principio  procedere, 
quia  transeunt,  et  iterum  eadem  numero  resumi 
non  possunt.  Unde  impossibile  est.  quod  opera 
mortua  iterum  fiant  viva  per  poenitentiam. 

Ad  primum  ergo  dicendum  quod  in  rebus  natu- 
ralibus tam  mortua  quam  mortificata  carent  prin- 
cipio vitae.  Sed  opera  dicuntur  mortificata,  non  ex 
parte  principii  ex  quo  processerunt,  sed  ex  parte 
impedimenti  extrinseci;  mortua  autem  dicuntur  ex 
parte  principii.  Et  ideo  non  est  similis  ratio. 

Ad  secundum  dicendum  quod  opera  de  genere 
bonorum  sine  charitate  facta  dicuntur  mortua  prop- 
ter defectum  charitatis  et  gratiae,  sicut  principii. 
Hoc  autem  non  praestatur  eis  per  poenitentiam  se- 
quentem, ut  ex  tali  principio  procedant.  Unde  ra- 
tio non  sequitur. 

Ad  lerlium  dicendum  quod  Deus  recordatur  bo- 
norum quae  quis  facit  in  statu  peccati,  non  ut  re- 
muneret ea  in  vita  aeterna,  quae  debetur  solis 
operibus  vivis,  id  est  ex  charitate  factis  ; sed  re- 
muneret ea  temporali  remuneratione,  sicut  Grego- 
rius  dicit  in  hom.  de  Divite  et  Lazaro,  41  in 
Evang.,  circa  med.,  quod  nisi  dives  ille  aliquod 
bonum  egisset,  et  in  prcvsenli  seculo  remunerationem 
accepisset,  nequaquam  ei  Abraham  diceret : « Re- 
cepisti bona  in  vita  tua  ».  — Vel  etiam  hoc  potest 


(1)  Vulgata  conscientiam  nostram,.. 

referri  ad  hoc  quod  patietur  tolerabilius  judicium; 
unde  dicit  Augustinus  in  lib.  de  Patientia,  cap. 
26  : Non  possumus  dicere  : Schismatico  melius  fuis- 
set ut  Christum  negando  nihil  eorum  pateretur  quce 
passus  est  confitendo ; sed  existimandum  est , tole- 
rabilius ei  futurum  judicium,  quam  si  Christum  ne- 
gando, nihil  eorum  pateretur,  ut  illud  quod  ait 
Apostolus  : « Si  tradidero  corpus  meum,  ita  ut  ar- 
« deam,  charitatem  autem  non  habuero,  nihil  mihi 
« prodest  »,  intelligalur  pertinere  ad  regnum  coelo- 
rum obtinendum,  non  ad  extremi  supplicii  judicium 
tolerabilius  subeundum. 


QUAESTIO  XC 

DE  PARTIBUS  POENITENTIA  IN  GENERALI.  — In  qua- 

iuor  articulos  divisa. 

Deinde  considerandum  est  de  partibus  poeni- 
tentiae ; — et  primo  in  generali ; — secundo  in 
speciali  de  singulis. 

Circa  primum  quaeruntur  quatuor : i°  utrum 
poenitentia  habeat  partes  ; 20  de  numero  partium  ; 
3°  quales  partes  sint ; 40  de  divisione  ejus  in  par- 
tes subjectivas. 

Articulus  primus 

Utrum  poenitentiae  debeant  partes  assignari. 

4 Seni.,  disl.  16,  quasi.  1,  art.  1,  quasi.  1 et  2. 

Ad  primum  sic  proceditur.  1.  Videtur  quod  poe- 
nitentiae non  debeant  partes  assignari.  Sacramenta 
enim  sunt  in  quibus  divina  virtus  secretius  opera- 
tur salutem.  Sed  virtus  divina  est  una  et  simplex. 
Non  ergo  poenitentiae,  cum  sit  sacramentum,  de- 
bent partes  assignari. 

2.  Praeterea,  poenitentia  et  est  virtus  et  est  sa- 
cramentum. Sed  ei,  in  quantum  est  virtus,  non  as- 
signantur partes,  cum  virtus  sit  habitus  quidam, 
qui  est  simplex  qualitas  mentis;  similiter  etiam  et 
poenitentiae,  in  quantum  est  sacramentum,  non  vi- 

Art.  i.  — Scotus  (dist.  16,  quaest.  1),  negavit  esse  tres 
partes  hujus  sacramenti,  etenim  putat  solam  absolutio- 
nem esse  sacramentum.  Durandus  vero  ibidem,  putat 
absolutionem  et  confessionem  tantum  esse  partes  ; alias 
duas  excludit.  Sed  doctrina  S.  Thomae,  ab  Ecclesia  fuit 
canonizata,  concil.  Florentino  (vide  supra,  pag.  557)  et 
concil.  Trident.  sess.  14,  cap.  3,  et  proposit.  Litheri, 
damnata  (vide  supra,  quaest.  84,  art.  2,  pag.  j6o),et  can.  4 
(pag.  5 57).  Lutherus  autem  non  solum  negat  has  partes  esse 
sacramenti,  sed  negat  esse  necessarias  homini;  imo  dicit 
contritionem,  confessionem,  satisfactionem  esse  hypocri- 
sim,  et  facere  hominem  magis  peccatorem  coram  Deo. — 
Circa  resp.  ad  2,  adverte  quod  licet  in  quibusdam  aliis 
sacramentis,  materia  proxima  possit  assignari  actus  hu- 
manus; ut  in  baptismo  ablutio,  in  extrema  unctione  actio 
exterior,  in  matrimonio  actus  contrahentium  ; proprium 
tamen  est  huic  sacramento  quod  ejus  materia  sint  actus 
humani,  plures  specie  distincti  ; et  hinc  est  quod  ei 
peculiariter  partes  assignentur  (Sylvius). 


detur  quod  sint  partes  assignandae,  quia  baptismo 
et  aliis  sacramentis  non  assignantur  partes.  Ergo 
poenitentiae  nullo  modo  debent  partes  assignari. 

3.  Praeterea,  poenitentiae  materia  est  peccatum, 
ut  supra  dictum  est,  quaest.  84,  art.  2.  Sed  pec- 
cato non  assignantur  partes.  Ergo  etiam  nec  poe- 
nitentiae sunt  partes  assignandae. 

— Sed  contra  est  quod  partes  sunt  ex  quibus 
perfectio  alicujus  integratur.  Sed  poenitentiae  per- 
fectio integratur  ex  pluribus,  scilicet  contritione, 
confessione  et  satisfactione.  Ergo'  poenitentia  ha- 
bet partes. 

Respondeo  dicendum  quod  partes  rei  sunt  in 
quas  materialiter  totum  dividatur ; habent 
enim  se  partes  ad  totum  sicut  materia  ad  formam; 
unde  in  2 Physic.,  text.  31,  partes  ponuntur  in 
genere  causae  materialis,  totum  autem  in  genere 
causae  formalis.  Ubicumque  igitur  ex  parte  materiae 
invenitur  aliqua  pluralitas,  ibi  est  invenire  partium 
rationem.  — Dictum  est  autem  supra,  quaest.  84, 
art.  2 et  3,  quod  in  sacramento  poenitentiae  actus 
humani  se  habent  per  modum  materiae.  Et  ideo  cum 
plures  actus  humani  requirantur  ad  poenitentiae  per- 
fectionem, scilicet  contritio,  confessio  et  satisfactio, 
ut  infra  patebit,  art.  seq.,  consequens  est  quod  sa- 
cramentum poenitentiae  habeat  partes. 

Ad  primum  ergo  dicendum  quod  quodlibet  sa- 
cramentum habet  simplicitatem  ratione  virtutis  di- 
vinae, quae  in  eo  operatur  ; sed  virtus  divina  prop- 
ter sui  magnitudinem  operari  potest  et  per  unum 
et  per  multa,  ratione  quorum  alicui  sacramento 
possunt  partes  assignari. 

Ad  secundum  dicendum  quod  poenitentiae,  se- 
cundum quod  est  virtus,  non  assignantur  partes  : 
actus  enim  humani,  qui  multiplicantur  in  poeniten- 
tia, non  comparantur  ad  habitum  virtutis  sicut 
partes,  sed  sicut  effectus.  Unde  relinquitur  quod 
partes  assignentur  poenitentiae,  in  quantum  est  sa- 
cramentum, ad  quod  actus  humani  comparantur  ut 
materia.  In  aliis  autem  sacramentis  materia  non 
sunt  actus  humani,  sed  aliqua  res  exterior  una,  si- 
ve simplex,  ut  aqua  vel  oleum  ; sive  composita,  ut 
chrisma.  Et  ideo  aliis  sacramentis  non  assignantur 
partes. 

Ad  tertium  dicendum  quod  peccata  sunt  mate- 
ria remota  poenitentiae,  in  quantum  scilicet  sunt 
materia  vel  objectum  humanorum  actuum,  qui 
sunt  propria  materia  poenitentiae,  prout  est  sacra- 
mentum. 


QU/EST.  XC.  DE  PARTIBUS  PCENITENTI/E  IN  GENERALI 


Articulus  ii 

Utrum  convenienter  assignentur  partes  pcenitentiae  : 
« contritio,  confessio  et  satisfactio  ». 

4 Seni.,  dist.  16,  quast.  i,  art.  i,  quast.  2 ; et  4 dist.  iy, 
quasi.  3,  art.  3,  quasi.  4,  et  dist.  22,  quasi.  2,  art.  1, 
quast.  2,  ad  3;  et  2 Cor.  7,  lect.  1. 

Ad  secundum  sic  proceditur.  1 . Videtur  quod 
inconvenienter  assignentur  partes  poenitentiae, 
contritio,  confessio  et  satisfactio.  Contritio  enim 
est  in  corde,  et  sic  pertinet  ad  interiorem  poeni- 
tentiam ; confesio  autem  est  in  ore,  et  satisfactio 
in  opere  : et  sic  duo  ultima  pertinent  ad  exterio- 
rem poenitentiam.  Poenitentia  autem  interior  non 
est  sacramentum,  sed  sola  poenitentia  exterior, 
quae  sensui  subjacet.  Non  ergo  convenienter  assi- 
gnantur hae  partes  sacramento  poenitentiae. 

2.  Praeterea,  in  sacramento  novae  legis  confer- 
tur gratia,  ut  supra  habitum  est,  quaest.  62,  art. 

1 et  3.  Sed  in  satisfactione  non  confertur  aliqua 
gratia.  Ergo  satisfactio  non  est  pars  sacramenti. 

3.  Praeterea,  non  est  idem  fructus  rei  et  pars. 
Sed  satisfactio  est  fructus  poenitentiae,  secundum 
illud  Luc.  3,8:  Facite  fructus  dignos  poenitentiae . 
Ergo  non  est  pars  poenitentiae. 

4.  Praeterea,  poenitentia  ordinatur  contra  pec- 
catum. Sed  peccatum  potest  perfici  solum  in  corde 
per  consensum,  ut  in  secunda  parte  habitum  est, 
(1-2,  quaest  72,  art.  7).  Ergo  et  poenitentia.  Non 
ergo  poenitentiae  debent  partes  poni  confessio  oris, 
et  satisfactio  operis. 

— Sed  contra,  videtur  quod  debent  poni  plures 
partes  poenitentiae.  Pars  enim  hominis  ponitur  non 
solum  corpus,  quod  est  ejus  materia,  sed  etiam 
anima,  quae  est  ejus  forma.  Sed  tria  praedicta, 
cum  sint  actus  poenitentis,  se  habent  sicut  mate- 
ria, absolutio  autem  sacerdotis  se  habet  per  mo- 
dum formae.  Ergo  absolutio  sacerdotis  debet  poni 
quarta  pars  poenitentiae. 

Respondeo  dicendum  quod  duplex  est  pars,  ut 
dicitur  in  7 Metaph.,  text.  33  et  34,  scilicet 
pars  essentiae,  et  pars  quantitatis.  Partes  essen- 
tiae sunt  naturaliter  quidem  forma  et  materia,  lo- 
gice autem  est  genus  et  differentia.  Hoc  autem 
modo  quodlibet  sacramentum  distinguitur  in  ma- 
teriam et  formam  sicut  in  partes  essentiae.  Unde 
et  supra  dictum  est,  quaest.  60,  art.  $ et  6,  quod 
sacramenta  consistunt  in  rebus  et  verbis.  Sed  quia 
quantitas  se  tenet  exparte  materiae,  partes  quan- 
titatis sunt  partes  materiae.  Et  hoc  modo  sacra- 
mento poenitentiae  specialiter  assignantur  partes, 
ut  dictum  est  art.  praec.,  quantum  ad  actus  poeni- 
tentis, qui  sunt  materia  hujus  sacramenti. 


Art.  2. — Responsio  ad  fidem  pertinet,  ut  patet  ex  not. 
-rt.  prteced.  Vide  S.  Thom.  opusc.  5. 

Dictum  est  autem  supra,  quaest.  85,  art.  3,  ad 
3,  quod  alio  modo  fit  recompensatio  offensae  in 
poenitentia,  et  in  vindicativa  justitia.  Nam  in  vin- 
dicativa  justitia  fit  recompensatio  secundum  arbi- 
trium judicis,  non  secundum  voluntatem  offenden- 
tis vel  offensi ; sed  in  poenitentia  fit  recompensa- 
tio offensae  secundum  voluntatem  peccantis,  et 
secundum  arbitrium  Dei  in  quem  peccatur,  quia 
hic  non  quaeritur  sola  redintegratio  aequalitatis 
justitiae,  sicut  in  justitia  vindicativa;  sed  magis 
reconciliatio  amicitiae,  quod  fit  dum  offendens  re- 
compensat  secundum  voluntatem  ejus  quem  offen- 
dit. Sic  igitur  requiritur  ex  parte  poenitentis, 
primo  quidem  voluntas  recompensandi,  quod  fit 
per  contritionem  ; secundo  quod  se  subjiciat  ar- 
bitrio sacerdotis  loco  Dei,  quod  fit  in  confes- 
sione ; tertio  quod  recompenset  secundum  arbi- 
trium ministri  Dei,  quod  fit  in  satisfactione.  Et 
ideo  contritio,  confessio  et  satisfactio  ponun- 
tur partes  pcenitentiae. 

Ad  primum  ergo  dicendum  quod  contritio  se- 
cundum essentiam  quidem  est  in  corde,  et  perti- 
net ad  interiorem  poenitentiam  ; virtualiter  autem 
pertinet  ad  exteriorem  poenitentiam,  in  quantum 
scilicet  implicat  propositum  confitendi  et  satisfa- 
ciendi. 

Ad  secundum  dicendum  quod  satisfactio  confert 
gratiam,  prout  est  in  proposito,  et  auget  eam, 
prout  est  in  executione,  sicut  etiam  baptismus  in 
adultis,  ut  supra  dictum  est  quaest.  68.  art.  2,  et 
quaest.  69,  art.  8. 

Ad  tertium  dicendum  quod  satisfactio  est  pars 
poenitentiae  sacramenti,  fructus  autem  poenitentiae 
virtus. 

Ad  quartum  dicendum  quod  plura  requiruntur 
ad  bonum,  quod  procedit  ex  integra  causa , quam 
ad  malum,  quod  procedit  ex  singularibus  defectibus , 
secundum  Dionysium,  cap.  4 de  div.  Nom.,  part. 

4 lect.  22.  ideo  licet  peccatum  perficiatur  in  con- 
sensu cordis,  ad  perfectionem  tamen  poenitentiae 
requiritur  et  contritio  cordis,  et  confessio  oris,  et 
satisfactio  operis. 

— Ad  contrarium  vero  patet  solutio  per  ea  quae 
dicta  sunt  in  corp.  art. 

Articulus  iii 

Utrum  praedicta  tria  sint  partes  integrales  poenitentias. 

4 Sent.,  dist.  16,  quast.  1,  art.  1,  quast.  3. 

Ad  tertium  sic  proceditur.  1.  Videtur  quod  prae- 
dicta tria  non  sint  partes  integrales  poenitentiae. 
Poenitentia  enim,  ut  dictum  est  quaest  84,  art,  3, 
contra  peccatum  ordinatur.  Sed  peccatum  cordis, 
oris  et  operis  sunt  partes  subjectivae  peccati,  et 
non  partes  integrales,  quia  peccatum  de  quolibet 
horum  praedicatur.  Ergo  etiam  in  poenitentia  con- 

tritio  cordis,  confessio  oris  et  satisfactio  operis 
non  sunt  partes  integrales. 

2.  Praeterea,  nulla  pars  integralis  in  se  conti- 
net aliam  sibi  condivisam.  Sed  contritio  continet 
in  se  confessionem  et  satisfactionem  in  proposito. 
Ergo  non  sunt  partes  integrales. 

3.  Praeterea,  ex  partibus  integralibus  simul  et 
aequaliter  constituitur  totum,  sicut  linea  ex  suis 
partibus.  Sed  hoc  non  contingit  hic.  Ergo  prae- 
dicta non  sunt  partes  integrales  poenitentiae. 

— Sed  contra,  illae  dicuntur  partes  integrales 
ex  quibus  perfectio  totius  integratur.  Sed  ex  tri- 
bus praedictis  integratur  perfectio  ipsius  poeniten- 
tiae. Ergo  sunt  partes  integrales  poenitentiae. 

Respondeo  dicendum  quod  quidam  dixerunt 
haec  tria  esse  partes  subjectivas  poenitentiae. 
Sed  hoc  non  potest  esse,  quia  singulis  partibus 
subjectivis  adest  tota  virtus  totius  et  simul  et  aequa- 
liter, sicut  tota  virtus  animalis,  in  quantum  est 
animal,  salvatur  in  qualibet  specie  animalis,  quae 
simul  et  aequaliter  dividunt  animal.  Sed  hoc  non 
est  in  proposito.  — Et  ideo  alii  dixerunt  quod 
sunt  partes  potentiales  ; sed  nec  hoc  verum  esse 
potest,  quia  singulis  partibus  potentialibus  adest 
totum  secundum  totam  essentiam,  sicut  tota  es-  j 
sentia  animae  adest  cuilibet  ejus  potentiae.  Sed 
hoc  non  est  in  proposito.  — Unde  relinquitur 
quod  praedicta  tria  sint  partes  integrales  poe- 
nitentias ; ad  quarum  rationem  exigitur  ut  totum 
non  adsit  singulis  partibus,  neque  secundum  to- 
tam virtutem  ejus,  neque  secundum  totam  ejus 
essentiam,  sed  omnibus  simul. 

Ad  primum  ergo  dicendum  quod  peccatum, 
quia  rationem  mali  habet,  potest  in  uno  tantum 
perfici,  ut  dictum  est  art.  praec.,  ad  4,  et  ideo 
peccatum  quod  in  solo  corde  perficitur,  est  una 
species  peccati.  — Alia  vero  species  est  pecca- 
tum quod  perficitur  in  corde  et  in  ore.  — Tertia 
vero  species  est  peccatum  quod  perficitur  in  corde, 
ore  et  opere.  Et  hujusmodi  peccati  partes  quasi 
integrales  sunt  quod  est  in  corde,  et  quod  est  in 
ore,  et  quod  est  in  opere.  Et  ideo  poenitentiae, 
quae  in  his  tribus  perficitur,  haec  tria  sunt  partes 
integrales. 

Ad  secundum  dicendum  quod  una  pars  integra- 
lis potest  continere  totum,  licet  non  secundum 
essentiam  ; fundamentum  enim  quodammodo  vir- 
tute continet  totum  aedificium,  et  hoc  modo 
contritio  continet  virtute  totam  poenitentiam. 

Ad  tertium  dicendum  quod  omnes  partes  inte- 
grales habent  ordinem  quemdam  ad  invicem  ; sed 
quaedam  habent  ordinem  tantum  in  situ,  sive  con- 
sequenter se  habeant,  sicut  partes  exercitus,  sive 
se  tangant,  sicut  partes  acervi,  sive  etiam  colli- 
gentur, sicut  partes  domus,  sive  etiam  continuen- 
tur, sicut  partes  lineae  ; quadam  vero  habent 
insuper  ordinem  virtutis,  sicut  partes  animalis, 
quarum  prima  virtutes  est  cor,  et  aliae  quodam  or- 


dine virtutis  dependent  ab  invicem  ; tertio  modo 
ordinantur  ordine  temporis,  sicut  partes  tempo- 
ris et  motus.  Partes  igitur  poenitentiae  habent  ad 
invicem  ordinem  virtutis  et  temporis,  quia  sunt 
i actus,  non  autem  ordinem  situs,  quia  non  habent 
positionem. 


Articulus  iv 

Utrum  convenienter  dividatur  poenitentia  in  poeniten- 
tiam ante  baptismum,  poenitentiam  mortalium,  et  poe- 
nitentiam venialium. 

4 Sent .,  dist.  16,  quast.  1,  art.  2,  quast.  1,  et  5, 
corp.  ; et  Malth.  3. 

Ad  quartum  sic  proceditur.  1.  Videtur  quod  in- 
convenienter dividatur  poenitentia,  in  poenitentiam 
ante  baptismum,  poenitentiam  mortalium,  et  poe- 
nitentiam venialium.  Poenitentia  enim  est  secunda 
tabula  post  naufragium,  ut  supra  dictum  est, 
quaest.  84,  art.  6 ; baptismus  autem  prima.  Illud 
ergo  quod  est  ante  baptismum,  non  debet  poni 
species  poenitentiae. 

2.  Praeterea,  quod  potest  destruere  majus  , po- 
test etiam  destruere  minus.  Sed  mortale  est  ma- 
jus peccatum  quam  veniale  ; illa  vero  poenitentia, 
quae  est  de  mortalibus,  eadem  etiam  est  de  venia- 
libus. Non  ergo  debent  poni  diversae  species  poe- 
nitentiae. 

3.  Praeterea,  sicut  post  baptismum  peccatur 
venialiter  et  mortaliter,  ita  etiam  ante  baptismum. 
Si  ergo  post  baptismum  distinguitur  poenitentia 
venialium  et  mortalium,  pari  ratione  debet  distin- 
gui ante  baptismum.  Non  ergo  convenienter 
dividitur  poenitentia  per  has  species. 

— Sed  contra  est  quod  Augustinus  in  lib.  de 
poenitentia  (scilicet  hom.  ult.  inter  30,  cap.  2,  3 
et  4),  ponit  praedictas  tres  poenitentiae  species. 

Respondeo  dicendum  quod,  haec  divisio  est 
poenitentiae,  secundum  quod  est  virtus. 
Est  autem  considerandum  quod  quaelibet  virtus 
operatur  secundum  congruentiam  temporis,  sicut 
et  secundum  alias  debitas  circumstantias;  unde 
et  virtus  poenitentiae  actum  suum  habet  in  hoc 
tempore  ; secundum  quod  convenit  novae  legi.  — 
Pertinet  autem  ad  poenitentiam  ut  detestetur 
peccata  praeterita  cum  proposito  immutandi  vitam 
in  melius,  quod  est  quasi  poenitentiae  finis.  Et 
quia  moralia  recipiunt  speciem  secundum  finem, 
ut  in  secunda  parte  habitum  est,  (1-2,  quaest. 
1,  art,  3,  et  quaest.  18,  art.  4 et  6),  conveniens 


Art.  4.  — Haec  divisio  sumitur  ex  S.  Augustino 
homil.  27  et  50.  Distinctio  ista  non  est  ex  fine  adaequato, 
et  objectis  formalibus,  sed  ex  diversis  statibus  et  objectis 
materialibus. 


QUjCST.  xc.  de  partibus 

est  quod  diversae  species  poenitentiae  accipiantur 
secundum  diversas  immutationes,  quas  pcenitens 
intendit.  — Est  autem  triplex  immutatio  a pce- 
nitente  intenta:  — Prima  quidem  per  regenera- 
tionem in  novam  vitam,  et  haec  pertinet  ad  poeni- 
tentiam quae  est  ante  baptismum.  — Secunda 
autem  immutatio  est  per  reformationem  vitae  prae- 
teritae jam  corruptae,  et  haec  pertinet  ad  poeniten- 
tiam mortalium  post  baptismum.  — Tertia  au- 
tem immutatio  est  in  perfectiorem  operationem 
vitae, et  haec  pertinet  ad  poenitentiam  venialium, 
quae  remittuntur  per  aliquem  ferventem  actum 
charitatis,  ut  supra  dictum  est,  quuest.  87,  art.  2 
et  3. 

Ad  primum  ergo  dicendum  quod  poenitentia 
quae  est  ante  baptismum  non  est  sacramentum, 
sed  est  actus  virtutis  disponens  ad  sacramentum 
baptismi. 

Ad  secundum  dicendum  quod  poenitentia  quae 
delet  peccata  mortalia,  delet  etiam  venialia,  sed 
non  convertitur.  Et  ideo  hae  duae  poenitentiae  se 
habent  sicut  perfectum  et  imperfectum. 

Ad  lerlium  dicendum  quod  ante  baptismum 
non  sunt  peccata  venialia  sine  mortalibus.  Et  quia 
veniale  sine  mortali  dimitti  non  potest,  ut  supra 
dictum  est,  quaest.  87,  art.  4,  ideo  ante  baptis- 
mum non  distinguitur  poenitentia  mortalium  et 
venialium. 


Hic  felici  transitu  ad  coelestem  patriam  praventus,  T)ivus  7 hornas  scribendi  finem  fecit. 

Hanc  tomum  quartum,  Dto  adjuvante,  feliciter  perfeci  die  31  maii  1SS8, 

Fr.  Xaverius  FAUCHER,  O.  Pr., 

